
1. Să fie lumină! 


Te-ai întrebat vreodată cum ar fi să realizezi într-o zi că tot ce ai crezut adevărat nu este decât o 
minciună? Că ai trăit într-o iluzie hrănită constant de cei din jur? Că realitatea este de multe ori 
diametral opusă himerei care ţi-a fost inoculată? Că pentru a afla adevărul este nevoie să uiţi tot 
ce știi? Eu nu, însă am trăit-o pe pielea mea. 

M-am născut într-un oraș din sud-estul României, pe vremea comunismului. Ca majoritatea 
copiilor din acea vreme îmi petreceam vacanţele la bunici, care locuiau într-o comună din 
apropiere. Bunicii mei erau oameni simpli, gospodari și cu frică de Dumnezeu. Fiind creștini 
ortodocși m-au educat în spiritul creștin, așa cum se obișnuia. În fiecare duminică mă duceau la 
biserică, iar acasă îmi răspundeau la nelămuririle apărute în mod firesc în mintea unui copil 
curios, așa cum eram. Pe cât puteau, pentru că nici ei nu își înțeleseseră pe deplin religia. Am 
învăţat să citesc la trei ani și jumătate, astfel încât la cinci ani terminasem de lecturat întreaga 
bibliotecă a bunicilor precum și cărţile vechi, uitate în lada din magazie. Printre cărțile bunicilor 
se găseau câteva religioase, inclusiv Biblia. Deși n-am înţeles prea multe la acea vârstă, îmi 
plăceau poveștile cu îngeri și ideea existenţei unei divinităţi care ne veghează încontinuu, 
ferindu-ne de rău. Însă mitologia creștină nu mi-a ajuns la suflet, ceva din interior mă făcea să o 
resping. Nu știu exact ce. Poate faptul că mi se impunea să iubesc un zeu pe care nu-l 
percepeam cu niciun simţ, ceea ce nu pot înțelege nici măcar adulţii, darămite un copil. Sau 
poate de vină erau nenumăratele lui pedepse. 

În schimb, basmele românești m-au încântat peste măsură. Feţi frumoși, prințese, zâne, zmei și 
balauri. Cu toţii făceau parte dintr-o lume mirifică, total diferită de cea biblică. Și reală, din câte 
îmi spuneau bunicii. M-au învăţat că poveştile erau întâmplări din trecutul îndepărtat al 
poporului nostru. În același timp, îmi spuneau că și legendele creștine erau purul adevăr, 
transmise nouă chiar prin gura Domnului. Am încercat să înțeleg cum puteau fi reale cele două 
mitologii, deși nu aveau niciun element comun. În basmele românești nu găsisem îngeri, profeti 
sau un zeu răzbunător, iar în legendele creștine nu întâlnisem eroi, balauri, zmei și zâne. Mintea 
mea de copil n-a putut pricepe cum puteau aceste două lumi diferite să reprezinte cronici ale 
aceluiași trecut. 

Nu după mult timp am descoperit Legendele Olimpului de Alexandru Mitru, la fel ca majoritatea 
copiilor din acea perioadă, o carte care combina cele două elemente până atunci opuse. Miturile 
grecești aveau și eroi, monștri și prințese, la fel ca folclorul românesc, dar și zei agresivi precum 
cel biblic, creaturi demonice și divinităţi asemănătoare îngerilor. Cu cât încercam să găsesc un 
punct comun al acestor trei mitologii, cu atât cei din jur încercau să mă descurajeze. Îmi repetau 
că totul este doar o minciună, singurul adevăr fiind cel prezentat de creştinism. Încercam să îi 
cred, însă ceva mă oprea. Și mă făcea să caut în continuare adevărul. 

După lovitura de stat din 1989, mascată sub forma unei revoluţii, România a fost invadată de o 
serie de curente mistice, oculte și așa-zis spirituale. Făceam cunoştinţă în mod oficial cu 
supranaturalul, pe care până atunci îl întâlnisem în mică măsură doar în relatările bătrânilor din 
satul bunicilor. Am absorbit cu rapiditate toate informaţiile care îmi cădeau pe mână, de la 
fenomenul O.Z.N. și extratereștri până la paranormal, ocultism și diverse mistere. Spre 
surprinderea mea, se potriveau într-o oarecare măsură cu miturile pe care le cunoșteam, 
completându-le pe alocuri. Ceea ce m-a dus la concluzia că un sâmbure de adevăr există în 
mitologie. Nu-mi rămânea decât să îl descopăr. 


În timp au urmat alte religii, atât antice cât și contemporane. În toate găseam elemente comune, 
care îmi demonstrau că toate conţin aceleași personaje și întâmplări, indiferent dacă era vorba 
despre mitologia incașilor, cultele tribale africane sau religiile indiene. Erau ca niște piese dintr- 
un puzzle uriaş, din care lipseau foarte multe părţi. Dar mai ales liantul dintre toate acele religii, 
fără de care puzzle-ul rămânea în continuare incomplet. lar acest liant l-a reprezeniai religia 
sumeriană. În zeii sumerieni i-am recunoscut pe cei din restul religiilor; faptele lor începeau să 
capete sens, piesele puzzle-ului începeau să se îmbine iar tabloul devenea vizibil. 

Responsabilă pentru dorința de cunoaștere a trecutului nu era doar pasiunea mea pentru 
poveștile cu zei, eroi și monștri, ci în primul rând curiozitatea. Încă de mic m-am întrebat cine 
suntem cu adevărat, care este rolul nostru pe Pământ, de ce suntem aici, cine ne-a creat, cu ce 
scop și unde vom ajunge după moarte. Dintotdeauna am știut că răspunsurile sunt îngropate în 
trecutul îndepărtat, așteptând să fie scoase la lumină. lar religiile, oricât de bine se completau 
reciproc, nu mi-au putut satisface curiozitatea. Nu mi se părea logică ideea că am fost creaţi din 
pământ de niște ființe care locuiau în cer, care interveneau în vieţile noastre indirect, fără a ni se 
arăta vreodată și care ne pedepseau adesea pentru lucruri de cele mai multe ori lipsite de 
importanță. Niște ființe atotputernice, care au făcut ditamai Universul, aveau nevoie să ne 
închinăm lor, să le adresăm rugăciuni, imnuri și sacrificii? Religiile lumii formau un tablou, care 
totuși rămânea incomplet. Drept pentru care mi-am îndreptat atenţia asupra științei, în special 
asupra istoriei și arheologiei. Istoria, principala metodă de studiu al trecutului, devenise una 
dintre marile mele pasiuni încă din primii ani de școală. Cu toatea acestea, nici știința nu a 
reușit să-mi ofere răspunsuri satisfăcătoare. La fel ca religia, și ea se baza în general pe 
supoziţii, prezentate însă într-o manieră mai convingătoare. Părea la fel de ilogică varianta 
formării Universului dintr-o explozie a nimicului, care în cele din urmă a dus la apariția vieții 
absolut întâmplător, viaţă care s-a ramificat dintr-o celulă în milioane de specii de animale și 
plante. llogică părea și ipoteza migraţiei omenirii din sudul Africii, care nu a putut explica motivul 
pentru care sălbaticii din Epoca de piatră au parcurs mii de kilometri pentru a ajunge în locuri 
uneori extreme, cum ar fi Cercul Polar. N-am înţeles de ce din textele antice au fost considerate 
istorice doar anumite părţi, în timp ce fragmentele referitoare la ființe supranaturale, precum 
zeii, au fost catalogate drept mituri. Cel mai bun exemplu îl reprezintă listele faraonilor Egiptului 
sau listele regilor sumerieni, din care au fost ignoraţi cu desăvârșire de istorie zeii și semizeii. 
Să nu uităm că oamenii de știință sunt cei care au interpretat greșit calendarul mayaș, 
semănând panică în rândul populaţiei Terrei prin eronata profeție legată de sfârșitul lumii în 
decembrie 2012. Însă probabil cele mai multe erori ale științei sunt legate de dinozauri. 
Manualele de specialitate conţin sute de specii, majoritatea inventate. Numai în anii 1870 
colecționarii de fosile Marsh și Cope, aflați în competiţie, au inventat împreună peste 130 de 
specii. Dubios este și modul în care cercetătorii au reușit să stabilească stilul de viață al 
dinozaurilor luându-se după doar câteva oase. La fel cum este și explicaţia pentru dispariția 
dinozaurilor, oamenii de știință preferând să considere că de vină ar fi un meteorit uriaș, care a 
lovit Pământul. Cu toate că nu s-a descoperit nici meteoritul criminal, nici modul prin care acesta 
ar fi putut reuși să ucidă doar dinozaurii mari, iar pe cei mici să îi transforme în noi specii, fără 
să afecteze în vreun fel mamiferele. Cum am putea accepta ideea că, de exemplu, 
Tyranosaurus Rex s-a transformat, în timp, în găină? 

În plus, toate fenomenele pe care știința nu le poate explica sunt considerate extrem de 
suspecte, iar dacă nu există posibilitatea de a le reproduce în laborator, ele vor fi declarate erori 
de observaţie și vor fi ignorate, pentru a nu încurca ordinea desăvârșită care trebuie să 
domnească în jurul teoriilor. Din unghiul acestui punct de vedere, „absența dovezii înseamnă 


dovada absenței”, ceea ce nu poate fi decât o mare aberaţie. Aceasta este una dintre marile 
greșeli ale oamenilor de știință, pe care profesorul J. Allen Hynek o numea „provincialism 
temporal”. Adică ochelarii de cal ai suficienţei pe care știința oficială se complace să-i poarte de 
multe secole. Cu alte cuvinte, în fiecare epocă, toţi cei care trec prin școală capătă convingerea 
că savanții din trecut rătăceau orbecăind într-un mod penibil, în schimb cei din prezent au scos 
omenirea la lumină, descoperind adevăratele răspunsuri la toate marile probleme. Ceea ce mai 
rămâne de cunoscut ar fi cel mult niște mici detalii nesemnificative. Această mentalitate nu e 
recentă, ci ne caracterizează din cele mai vechi timpuri. lată câteva exemple: 

- Sextus Frontinus, inginer în vremea împăratului roman Vespasian, scria acum aproape două 
milenii: „Nu mai există idei pentru alte noi lucrări şi maşini de război; perfecțiunea lor a atins limita şi 
nu văd cum ar mai putea fi îmbunătăţite”. 

- Celebră este credinţa că toate corpurile solare se învârt în jurul Pământului. Când Galileo 
Galilei a afirmat contrariul, Inchiziția l-a silit să-și retragă cuvintele. Cu toate acestea, se pare că 
demonstraţia lui Galilei nu a schimbat prea multe în mentalitatea oamenilor începutului de 
mileniu III. Un sondaj din 2010 a revelat faptul că 42% dintre români, 41% dintre englezi, 39% 
dintre francezi, 35% dintre germani, o treime dintre ruși și 32% din populaţia Uniunii Europene 
încă mai cred că Soarele se învârte în jurul Pământului. În mod surprinzător, americanii stau 
ceva mai bine la acest capitol. În 2005 doar 20% erau adepţii acestei idei. 

- Leonardo de Vinci era convins că tot ce se putea descoperi în matematică fusese descoperit 
deja de înaintașii săi. 

- La apariţia locomotivei cu aburi se credea că, la o viteză mai mare de 30 kilometri pe oră, 
oamenii se vor sufoca ori le vor plesni plămânii. 

- În 1801, când astronomul Piazzi a observat pe cer primul asteroid, Ceres, filosoful Friedrich 
Hegel a „demonstrat” că așa ceva nu există. Lavoisier susținuse și el, cu ceva timp în urmă, în 
fața Academiei Franceze, că meteoriţii nu pot exista. Argumentul său a fost: „Nu se poate să cadă 
pietre din cer, fiindcă nu există pietre în cer”. Logic, nu? 

- Părintele medicinei experimentale, fiziologul Claude Bernard, propunea la mijlocul secolului al 
XIX-lea: „Să închidem ușile. Nimeni nu-i va egala vreodată pe giganții care au inventat maşina cu 
aburi”. De asemenea, experţii lui Napoleon IIl au demonstrat că dinamul electric nu se va învârti 
niciodată și că toate motoarele electrice sunt, de fapt, niște variante pentru perpetuum mobile. 

- Când Thomas Edison a adus în fața Academiei Franceze fonograful pe care îl inventase, 
savantul J. Bouilleaud a declarat că este imposibil și că va fi pe veci imposibil ca niște aparate 
din metal și lemn să reproducă miracolul vocii omenești. Ba, mai mult, când aparatul a scos 
primele sunete, cineva din sală a sărit să-l strângă de gât pe Edison, pe care îl credea ventriloc, 
strigând: „lată secretul invenţiei!” 

- În 1875, directorul oficiului de patente din Statele Unite și-a prezentat demisia secretarului de 
stat pentru comerţ, motivând că nu are rost să rămână în post din moment ce tot ce se putea 
inventa fusese deja inventat. 

- În 1877, marele chimist Marcellin Berthelot scria: „Universul nu mai are de acum înainte niciun 
mister”. 

- În 1895, profesorul Lippmann își sfătuia un student, care dorea să devină fizician, să renunțe 
la această idee dacă nu dorea să devină un ratat. În acea vreme, practic toţi fizicienii erau de 
acord că „fizica este o știință închisă”, în care nu mai erau posibile descoperiri importante. 

- Tot în 1895, Lordul Kelvin, președintele Societăţii Regale Britanice, afirma cu tărie că „zborul 
cu vehicule mai grele ca aerul este imposibil”. Multe alte personalităţi, printre care și Simon 


Newcomb, îi împărtășeau opinia. Lordul Kelvin a mai declarat și că „radioul nu are niciun viitor” 
sau că „razele X se vor dovedi o șarlatanie”. 

- Fizicianul Heinrich Hertz, cel care a dat numele său undelor radio, scrisese Camerei de 
Comerţ din Dresda că ar trebui descurajate cercetările legate de undele electromagnetice pe 
care le-a descoperit, întrucât ele nu vor avea nicio aplicabilitate practică. 

- Unul dintre pionierii radiofoniei, Edouard Branley, a hotărât în 1898 să renunțe la 
experimentele sale, pe care le considera lipsite de perspectivă, și să devină medic de cartier. 
Ba chiar și-a instruit guvernanta să le interzică copiilor săi să-l citească pe Jules Verne, 
deoarece „ideile false deformează spiritele necoapte”. 

- În 1923, fizicianul Robert Millikan, laureat al Premiului Nobel, afirma că „nu pare verosimil ca 
omul să poată folosi vreodată puterea atomului”. Cu puţin timp înainte, Henry Poincare declarase 
ceva asemănător: „bunul simţ singur este suficient să ne spună că distrugerea unui oraş prin 
dezintegrarea unei jumătăți de kilogram de metal este o imposibilitate evidentă”. În 1935, unul dintre 
primii savanţi care au obţinut fisiunea nucleară, E. Rutherford, a fost întrebat când va putea fi 
utilizat practic acest proces, iar răspunsul său a fost categoric: „Niciodată/”. Winston Churchill își 
exprima și el opinia ceva mai târziu că „energia atomică ar putea fi la fel de bună ca explozibilii 
noștri de azi, dar e puţin probabil să producă lucruri mai periculoase”. 

- În 1932, astronomul Moulton de la Universitatea din Chicago opina: „Nu-i nicio speranţă ca ideea 
fantastică a zborului spre Lună să devină realitate, din cauza barierelor insurmontabile pe care le pune 
depășirea gravitaţiei pământene”. 

- La începutul anilor 1940 era unanim răspândită ideea că avioanele nu vor putea depăși viteza 
de 700 kilometri pe oră. Peste câţiva ani, că nu poate fi depășită viteza sunetului. La ora actuală 
considerăm că nu poate fi depășită viteza luminii, până la care mai avem destul. 

În prezent puţini se gândesc la faptul că vom avea și o știință a secolului XXII, XXV, ș.a.m.d,, și 
că urmașii noștri îndepărtați se vor confrunta cu probleme la care nu vor avea răspunsuri, că 
teoriile lor le vor nărui pe cele precedente și că unele fenomene, considerate la un moment dat 
„detalii nesemnificative”, vor reuși după câtva timp să ne schimbe viziunea asupra lumii. 

Totuși, deși aflate într-o continuă luptă de secole bune, știința și religia păreau a se îmbina 
perfect, completând tabloul care începuse să mi se dezvăluie din ce în ce mai clar. Vaticanul 
are până și astăzi oameni de știință, ceea ce demonstrează că cele două pot merge mână în 
mână. lar o mare parte a fizicii moderne, mai ales cea cuantică, este inspirată din Kabbalah 
evreilor. Atât în religie, cât și în știință, era nevoie de o privire dincolo de aparente, precum și de 
un simţ critic care să înlăture multitudinea de minciuni. Hotărât să dezleg misterele lumii, m-am 
îmbarcat într-o îndelungată călătorie care avea să-mi dezvăluie un trecut fascinant al 
Pământului, atât de incredibil încât pare a se afla la graniţa dintre fantezie și realitate. N-am știut 
ce voi descoperi atunci când am pornit la drum și, mai ales, n-am știu că răspunsurile primite 
vor ridica și mai multe întrebări. Tot ce știam era senzaţia că adevărul se află ascuns în negura 
trecutului, așteptând să fie scos la lumină. Nimic nu-mi garanta că aș putea reuși să-l descopăr, 
mai ales că mulţi au încercat de-a lungul timpului, fără succes. Dar de câte ori mă descuraja 
acest gând, auzeam parcă strigătele disperate ale trecutului: 

„Citiţi voi, copii ai viitorului, şi aflaţi secretele trecutului, atât de îndepărtate de voi, dar atât de aproape 
prin adevărul lor.” (Papirusul Anana) 

„Enoh, un om drept, ai cărui ochi au fost deschişi de către Dumnezeu, avu vedenia Celui Sfânt din ceruri, 
pe care îngerii mi-au arătat-o, şi de la ei am auzit totul, şi de la ei am înţeles ce vedeam, dar nu pentru 
acest neam, ci pentru unul de departe ce va veni.” (Cartea lui Enoh, 1:1-2) 


„lar tu, Daniele, ține ascunse cuvintele şi pecetluiește cartea până la sfârşitul vremii.” (Cartea lui 
Daniel, 12:4) 

„Fericit este cel ce citeşte şi cei ce ascultă cuvintele proorociei și păstrează cele scrise în aceasta! Căci 
vremea este aproape." (Apocalipsa lui loan 1:3) 

„Aşadar, nu voi face cunoscută această lucrare a mea, ceea ce însă nu mă va împiedica să o scriu (...) 
Poate apoi să fie păstrată în taină, până ce va veni timpul când va putea cuteza să iasă la lumină fără 
pericol sau până ce i se va putea spune cuiva care a ajuns la aceleași concluzii şi îmbrățișează aceleași 
opinii că a existat deja unul, în nişte vremuri sumbre, care a gândit la fel ca tine.” (Sigmund Freud - 
Moise și religia monoteistă) 

„Astfel îmi închei scrierile. Chei fie ele pentru cei ce vor veni după mine.” (Tăbliţele de smarald ale lui 
Thoth Atlantul) 

Pentru a căuta adevărul, este necesar să luăm în calcul sfatul dat de marele preot 
Bakhenkhonsu tânărului Mose în cartea Moise, le pharaon rebelle („Moise, faraonul rebel”) de 
Bernard Simonay: „A cunoaște un lucru nu înseamnă să-l păstrezi în memorie, ci să-l înţelegi. Și, ca să- 
l înţelegi, trebuie să ai curajul să-ți respingi prejudecățile, uneori chiar împotriva a ceea ce crezi că ştii, 
a ceea ce ai învățat de la cea mai fragedă vârstă (...) cu cât vei înainta în vârstă, cu atât vei fi mai 
convins că deții adevărul. Totuşi, dacă vrei ca într-o zi să te apropii de acest adevăr, trebuie să fii gata să 
respingi tot ceea ce ai reținut ca să-ţi deschizi inima la altceva, ca să ştii cine ești şi de ce te-ai născut. 
Scopul vieții tale va fi să descoperi secretul pe care Maat (personificarea adevărului, ordinii și 
dreptăţii - n.a.) l-a așezat în inima ta. Abia în acel moment vei deveni un makheru, adică vei atinge 
starea celui care trăieşte în armonie cu zeit”. 

Zeii au vorbit. Nu trebuie decât să îi ascultăm, pentru a le putea dezgropa secretele din negura 
trecutului, acoperite de timp în uitare. Căci „nimic nu este tăinuit încât să nu fie descoperit şi nimic nu 
este acoperit, care în cele din urmă să nu fie descoperit', după cum susţine Evanghelia lui Toma, 
descoperită la Nag Hammadi. În acest caz, așa cum a spus dumnezeul biblic la facerea lumii, 
„Să fie lumină’. 


2. Amprentele zeilor 


Deși există de mult timp, fenomenul O.Z.N. a luat amploare începând cu 1947, când americanul 
Kenneth Arnold a declarat că a văzut pe 27 iunie nouă „farfurii zburătoare”. Termenul a fost 
folosit pentru toate apariţiile aeriene inexplicabile până în 1952, când Forţele Aeriene 
Americane au adoptat termenul O.Z.N., adică Obiect Zburător Neidentificat. În urma 
observațiilor din ultimele decenii s-a stabilit că O.Z.N.-urile au forme diverse, de la discuri, 
săgeți, triunghiuri echilaterale, sfere, cupole, cilindri sau mase diforme negre, fără propulsie 
vizibilă ori audibilă, până la lumini cu capacitatea de a-și schimba rapid direcţia sau de a se opri 
brusc. În multe cazuri aceste obiecte zburătoare s-au dovedit a fi mijloace de transport ale unor 
fiinţe umanoide necunoscute, împărţite de obicei în două mari categorii: cele mici de statură (cu 
o înălțime ce depășește cu puţin un metru), cu piele de culoare cenușie, cu capete mari și cele 
înalte (peste doi metri), cu piele albă, cu păr blond sau alb și cu ochi albaştri, asemănătoare 
nordicilor din Europa. Nu s-a reușit până în prezent stabilirea naturii ori originii acestor ființe, 
care sunt totuși considerate extraterestre, deoarece informaţiile pe care le-au transmis 
oamenilor cu care au intrat în contact sunt adesea contradictorii. De asemenea, nu s-a reușit 
nici stabilirea intenţiilor acestora ori scopul prezenţei lor pe Terra. Din zecile de mii de mărturii 
adunate până în prezent reiese că acești așa-zis extratereștri obișnuiesc să își facă apariţia pe 
ascuns, la adăpostul nopții, și să răpească oameni pe care îi supun unor experimente 
misterioase, cel mai adesea de natură sexuală. Au fost lansate diverse teorii despre intențiile 
cât și despre locul lor de provenienţă, însă niciuna nu a fost acceptată în mod convenţional. 
Singura ipoteză pe care majoritatea omenirii a acceptat-o ca adevăr este cea care susţine că 
misterioșii vizitatori sunt extratereștri iar O.Z.N.-urile, navele lor spaţiale. 

Deoarece apariţiile O.Z.N.-urilor s-au înmulţit considerabil, cercetătorii fenomenului au realizat o 
clasificare a lor. Astfel, dacă un O.Z.N. este observat la o distanță mai mică de 150 de metri, 
fenomenul se numește „întâlnire de gradul l’. Aflat la aceeași distanță, adică la mai puţin de 150 
de metri, dacă obiectul lasă și urme vorbim despre o „întâlnire de gradul II’. Dacă apar și 
ocupanțţi ai O.Z.N.-ului se consideră o „întâlnire de gradul III”. lar răpirea de persoane reprezintă 
„întâlnirea de gradul IV”. 

Deși fenomenul O.Z.N. este considerat unul relativ recent, s-a observat că există dintotdeauna, 
fiind prezent în cronici din cele mai vechi timpuri și în toate colţurile lumii. De exemplu: 

În 2346 î.e.n., deasupra Chinei au fost văzuţi zece sori. Se spune că arcașul divin Tzu-Yu a 
doborât nouă dintre ei. Tot nouă sori au apărut deasupra Japoniei în anul 9 î.e.n. În ambele 
cazuri ţările au fost afectate de dezordini imediat după acele apariții. 

În 480 î.e.n., câteva O.Z.N.-uri au trecut în zbor deasupra zonei Salamina, unde grecii au 
distrus apoi flota invadatoare a lui Xerses. 

În anul 332 î.e.n., Alexandru Macedon a asediat timp de șapte luni orașul fenician Tyr din 
Libanul de astăzi. Conform Istoriei lui Alexandru cel Mare, deasupra taberei macedonene au 
apărut la un moment dat cinci „minunate scuturi zburătoare” aranjate în forma literei „V”. După un 
scurt tur deasupra orașului, „cel mai mare dintre scuturi a eliberat o forță ca un fulger, care a nimerit 
o parte din ziduri. Acestea s-au spart, iar apoi au venit şi alte fulgere. Zidurile şi turnurile se prăbușeau, 
ca și cum ar fi fost construite din noroi. Astfel, armata asediatoare a putut să intre cu ușurință în oraş". 
Trei ani mai târziu, în timp ce armata lui Alexandru se pregătea să traverseze Indusul pentru a 


ataca India, niște discuri zburătoare au bombardat elefanții macedonenilor, silindu-i să se 
retragă. 

În anul 50 î.e.n., Cicero nota în De Divinatione că de multe ori au apărut pe cer doi sori sau trei 
luni, globuri stranii, flăcări și un nor părea că străluceşte, s-au auzit zgomote ciudate din cer iar 
Soarele s-a ridicat noaptea. 

În secolul |, Plinius cel Bătrân scria în /storia naturală despre un scut de foc care a traversat 
cerul, aruncând scântei, în timpul consulatului lui Valerius și Marius. 

Un vechi document coreean relata că, în primăvara anului 316, „30 de stele mari au zburat pe cer 
spre apus”. 

În anul 312, împăratul Constantin și armata sa au văzut pe cer o „cruce de foc” în timpul marșului 
către Roma. 

Conform Nihongi, în anul 637 o mare stea a plutit de la est la vest, făcând un zgomot asemenea 
tunetului. Pe 11 august 671, un obiect în flăcări a fost văzut zburând către nord în mai multe 
locuri din Japonia, cu un an înaintea războiului lui Jinshin. În a unsprezecea zi a lunii a opta din 
anul 682, un obiect având forma unui steag budist de botez, de culoarea flăcării, a plutit în 
spațiul gol către nord, fiind văzut în toate provinciile. În a douăzeci și una zi a lunii a 
unsprezecea din anul 684, în amurg, șapte stele s-au deplasat împreună către nord-est, 
lăsându-se după un timp în jos. Peste două zile, la apus, o stea mare a căzut în regiunea din 
răsărit. Între orele 19 și 21 constelațiile au apărut în dezordine iar stelele au căzut asemenea 
unei ploi. Puțin mai târziu o stea s-a năpustit în sus, către zenit, și a mers mai departe împreună 
cu Pleiadele până la sfârșitul lunii, când a dispărut. 

În Europa secolului al IX-lea, cronicarul Gabalis nota aterizările unor nave în anii 742 şi 814. 

În descrierea asediului de la castelul Sigiburg din anul 
776, Analele Laurissene (din secolul al XII-lea) relatează 
apariția unor obiecte zburătoare care i-au pus pe fugă 
pe atacatori. 

Textul chinez Călătorie în Apus, din secolul al X-lea, 
conţine un pasaj ciudat: „în timp ce călătorul se ridică tot 
mai sus şi mai Sus, cerul se face tot mai negru, ca şi cum s-ar 
fi lăsat noaptea”. Din câte știm noi, primul om care a 
văzut cerul negru a fost luri Gagarin în 1961. 

Cronicarul englez Tillbury nota că, într-o duminică a 
anului 1270, în orașul Bristol din Anglia o corabie mare 
plutea prin aer la 30 de metri deasupra bisericii. La un moment dat ancora corăbiei s-a prins de 
turlă iar un omuleţ a ieșit și a eliberat nava. După ce localnicii au început să arunce cu pietre în 
el, omulețul a intrat în navă și și-a luat zborul. 

Historia de Statu Ecclesiae Dunelmensis consemnează că un O.Z.N. strălucitor a fost observat 
în 1320 în Anglia, la moartea abatelui Durham. 

Pe 11 octombrie 1492, aflat pe corabia Santa Maria în Triunghiul Bermudelor, Cristofor Columb 
a observat o lumină ieșind din apă. Fernando Magellan și alți exploratori au văzut lumini 
asemănătoare. 

Pe 14 aprilie 1561 în Nurnberg (Germania) și pe 7 august 1566 în Basel (Elveţia) s-au luptat pe 
cer sfere și discuri mari, colorate în roșu, albastru și negru. Unele dintre ele au căzut pe pământ 
apoi au ars, fără să lase urme. 

În Letopisețul Țării Moldovei scris de lon Neculce (întâmplarea din 8 noiembrie 1517) și în 
Analele Brașovului (evenimente din 26 august 1536, 14 și 19 ianuarie 1549, 12 aprilie 1600, 29 


Imagini din Analele Laurissene 


martie 1604, 16 noiembrie și 9 decembrie 1613, 9 august 1687 și 5 septembrie 1694) există 
relatări despre discuri roșii, bile de foc, sori și stele care se mișcau tăcute pe cer ziua și 
noaptea, lumini albe și roșii care se deplasau cu zgomot de tunet în complicate evoluții aeriene 
şi discuri aurii, asemănătoare cu Luna, care apăreau ziua. Analele Brașovului mai 
consemnează că la 15 februarie 1730, între orele 18 și 21, un obiect strălucitor s-a deplasat pe 
cer schimbându-și culoarea alternativ în alb și roșu. 

Pe 15 octombrie 1595, în timpul atacului lui Mihai Viteazul asupra orașului Târgoviște (aflat pe 
atunci sub ocupaţie otomană) a apărut o „cometă bizară care a stat ţintuită pe cer, deasupra 
taberei muntene, timp de „un ceas sau două”, pentru ca apoi să dispară fără urmă. Nu numai 
cronicile valahe, dar și cele italiene și germane au preluat informaţia. Trebuie menţionat că 
apariția cometelor era strict observată și notată în arhivele vremii de astronomii europeni. Și 
totuși nicio cometa nu pare să fi trecut, în mod natural, pe cerul Valahiei în anul 1595. 

Jurnalul lui John Winthrop, al doilea guvernator al coloniei Massachusetts Bay, publicat în 1790 
sub numele History of New England 1630-1649, conţine numeroase apariții de O.Z.N.-uri în 
Muddy River din Boston. 

Cartea Theatrum Orbis Terrarum, scrisă de amiralul Blaeu, 
conţine descrierea și desenul unui astfel de obiect. 

În anii 1668, 1783 și 1787, astronomii francezi, englezi și 
germani observau ciudate pete luminoase care se deplasau 
deasupra părţii întunecate a discului lunar. 

Prima relatare a unui O.Z.N. văzut printr-un telescop vine de la 
pastorul puritan din America colonială, Cotton Mather, care în 
1714 a observat un obiect straniu în dreptul Lunii. 

În 1731, deasupra localității Kilkenny din Irlanda a fost observat 
un obiect luminos ieșind dintr-un nor roșu. Același obiect a fost 
văzut în toată Europa, pe parcursul unei întregi săptămâni. 

Un vechi manuscris bănățean nota apariţia la 6 decembrie 
1737 a unui mare obiect aerian strălucind într-o culoare roșu 
intens, care a staționat între orele 18 și 20 pe cer, separându-se și recuplându-se apoi din nou. 
Un alt document românesc menţionează că pe 27 noiembrie 1793 Luna a zburat cu mare viteză 
pe cer timp de câteva ore în decursul zilei. 

În 1794, Societatea Regală de Științe din Londra a primit din partea astronomului Wilkins o 
comunicare științifică despre apariţia unui obiect luminos pe suprafaţa Lunii. 

Pe 10 august 1809, astronomul britanic J. Stavely scria că a zărit un obiect aerian strălucitor 
care s-a deplasat rapid pe o traiectorie neregulată printre nori. 

În 1812, Stan Irimie din Săcele-Brașov nota că a observat „o stea mare cu mai multe raze” care s-a 
deplasat iniţial spre est, apoi s-a întors în vestul Europei. Strălucirea obiectului aerian avea o 
intensitate variabilă iar deplasările sale au putut fi observate timp de patru luni în toată Europa. 
Ofițeri francezi și ruși, astronomi germani, englezi sau olandezi, savanți italieni și francezi au 
notat frecvent evenimentul, iar Lev Tolstoi l-a imortalizat în Război și Pace. 

Francis Arago menţiona în 1820 că, în timpul unei eclipse de Lună, observatorii din Embrun 
(Franţa) au văzut o serie de obiecte luminoase care se deplasau în formaţie, având o traiectorie 
rectilinie. 

Numărul din 22 ianuarie 1853 al ziarului Hetilap relata că pe 6 ianuarie 1853, la ora 6, a apărut 
deasupra Vienei o bilă de foc care a dispărut și a apărut de trei ori. Când a dispărut definitiv, a 
făcut-o cu zgomot de tunet. Numărul din 28 decembrie 1853 consemna că la 20 decembrie 

1853 „un nor de formă conică” s-a deplasat pe cer, deasupra Sibiului, „mișcându-se în jurul axului 
său, cu un zgomot ca de locomotivă, a cărui intensitate alterna la intervale regulate”. După câteva 
minute „norul a dispărut printr-un mic fulger”. 

În iulie 1868, la Capiago (Chile) s-a observat un obiect aerian luminos și foarte zgomotos, care 
părea „un imens condor metalic cu ochi de foc”. 

Pe 22 martie 1870, echipajul navei Lady of the Lake a observat un disc cenușiu care zbura pe 
cer, lăsând în urmă „o coadă luminoasă”. 

În 1874, preofesorul Schafarik de la Observatorul Astronomic din Praga nota că un disc alb, 
strălucitor, a traversat suprafaţa Lunii, rămânând vizibil mult timp. La un moment dat luminile au 
dispărut brusc. 

Pe 15 mai 1879, în Golful Persic, începând cu ora 21:40, vasul Vulturul a fost urmărit timp de 
aproape o oră de un ciudat obiect aerian luminos, compus din două roți cu diametrul de 40 de 
metri, între care era plasat un cilindru cu lungimea de 160-170 de metri. Câteva zile mai târziu, 
obiectul a fost observat de echipajul navei Patna în aceeași zonă. 

În 1896 se semnalau pe scară largă O.Z.N.-uri în vestul Americii. 

Nu doar în cronici sunt întâlnite O.Z.N.-uri și ocupanții lor, ci și în textele religioase. Biblia 
descrie atât ființe coborâte din cer, cât și obiecte zburătoare 
cu care acestea se deplasau. Descrieri ale unor astfel de 
obiecte se întâlnesc la Moise, lezechiel, Isaia și Matei. La 
începutul  decadei 1970, cercetătorul N.A.S.A. Joseph 
Blumrich a ajuns la concluzia că ceea ce a descris Ezechiel 
era o navă spaţială. Inginerul de structură german Hans 
Herbert Beier a realizat o schiță după clădirea pe care 
lezechiel a construit-o pentru „carul Domnului”, demonstrând 
că naveta încăpea perfect în templu. În A Doua Epistolă către 
Corinteni 12:2-4, apostolul Pavel vorbește despre un om care 
a fost răpit și dus până în al treilea cer. În Facerea, Enoh a 
fost la rândul său răpit și dus în cer, eveniment descris pe 
larg în Cartea lui Enoh, unul dintre manuscrisele descoperite 
la Marea Moartă. Apocalipsa, ultima carte biblică, povestește 
că și loan a fost răpit de pe Pământ și dus într-un loc unde se 
aflau mulţi îngeri și Mesia. În apocriful slavon Vedenia lui Isaia, profetul Isaia a fost ridicat la cer 
de un înger și dus într-un loc în care a primit niște învățături secrete. Deși i s-a părut că a fost 
plecat doar două ore, când s-a întors pe Pământ îngerul i-a mărturisit că s-au scurs 32 de ani. 
O.Z.N.-urile sunt prezente și în manuscrisele de la Marea Moartă. În Geneza este scris că 
„oameni au venit din cer şi alți oameni au fost luaţi de pe Pământ și duşi în cer. Oamenii veniţi din cer au 
rămas mult timp pe Pământ”. În Apocalipsul lui Moise, Adam și Eva au văzut o navă luminoasă pe 
cer, din roţile căreia ieșea fum, trasă de patru vulturi. Într-un text apocrif atribuit lui Avraam, el a 
văzut un car cu roţi de foc acoperite cu ochi, iar pe roți era un tron învăluit în flăcări care 
curgeau în jurul lui. 

În cărțile tibetane Tantjua și Kanţjua sunt descrise aparate de zbor preistorice, numite „perlele 
cerului”, făcute din aliaje de fier și un metal dur, negru, echivalat de cercetătorii americani cu 
titaniul. 

În cartea hindusă Samsaptakabadha sunt descrise amănunțit aparatele de zbor ale zeilor (din 
care ieșea foc) și vehiculele pe care le foloseau la sol. În Samarangana Sutradhara se vorbește 
despre mari nave aeriene, a căror pupă împrăștia în timpul deplasării „foc şi mercur”. Motoarele 

ionice proiectate astăzi se bazează și ele pe folosirea plasmei propulsive obţinută din vaporii de 
mercur. În epopeea Ramayana, veche de cinci milenii, sunt descrise vimane care zburau la 
mari înălțimi, producând un puternic curent de aer, propulsate de mercur. Se ridicau sau 
coborau în picaj brusc, puteau zbura cu mare viteză și puteau opri aproape instantaneu în aer, 
dar produceau un zgomot extrem de puternic la decolare și la aterizare. În Mahabharata, prințul 
Arjuna l-a întâlnit pe zeul Indra și pe soția acestuia, Sachi, conducând un „car ceresc de luptă 
încununat cu raze”, vehicul care își ia zborul după ce Arjuna urcă la bord. Indra l-a luat și pe 
Judhisthira în car până în cer, apoi l-a adus pe Pământ pentru a-i învăța pe oameni „legea 
înțelepciunii”. 

Absolut toate culturile, din cele mai vechi timpuri, vorbesc în miturile lor despre ființe care au 
creat și civilizat oamenii, le-au transmis cunoștințe și i-au supravegheat de-a lungul timpului. 
Aceste entități, aidoma extratereștrilor din zilele noastre, au capacitatea de a zbura, de cele mai 
multe ori ajutate de vehicule, au arme teribile, locuiesc în cer sau sub pământ, răpesc oameni, 
se împerechează cu ei ori le transmit învățături. Dacă majoritatea i-au numit zei, în unele timpuri 
și locuri au purtat denumiri diferite, fiind numiţi îngeri, demoni, spirite, zâne, spiriduși, fauni ori 
satiri. lată câteva exemple: 

În anul 66, comandantul roman Cestius și-a retras trupele din Ierusalim, aparent fără niciun 
motiv, romanii întorcându-se pentru a asedia orașul abia după patru ani. O explicaţie pentru 
această retragere misterioasă se găsește în Războiul iudeilor a istoricului Flavius losephus: 
„Câteva zile după sărbătoare, în ziua de 21 a lunii artemisius, s-a produs un fenomen de necrezut şi 
uimitor. Înainte de asfinţitul soarelui mulțimea a putut privi care și oștiri de soldaţi înarmaţi, ivite pe 
neaşteptate în văzduh”. O armată asemănătoare apare și în Cartea a patra a Regilor din Vechiul 
Testament. Când armata siriană a asediat cetatea Dotan pentru a-l prinde pe Elisei, profetul i-a 
arătat unui slujitor că nu are de ce să se teamă; „Și a deschis Domnul ochii slujitorului și acesta a 
văzut că tot muntele era plin de cai şi care de foc împrejurul lui Elisei” (6:17). 

În Nihongi scrie că în anul 200 exista în satul Notorita un bărbat numit Hashiro-Kuma-Washi 
(„Pană albă de vultur”), care avea aripi pe corp. Acesta avea capacitatea de a zbura și de aceea 
nu se supunea ordinelor imperiale, jefuind de multe ori poporul. În anul 460, împăratul Oho- 
Hatsuse-Waka-Taka a mers la vânătoare pe muntele Katsuraki, unde a întâlnit un bărbat înalt, 
care semăna cu împăratul la față și la comportament, care s-a recomandat ca fiind zeul Hito- 
Koto-Mush („Un Maestru al Cuvântului”). Cei doi au vânat împreună iar seara zeul l-a însoțit pe 
împărat până unde se sfârșea apa râului Kume. lar în prima zi 
a lunii a opta din anul 661, pe vârful muntelui Asakura a 
apărut un demon cu o pălărie mare, care privea în jos la 
ceremoniile funerare ale împărătesei. 

Marele gramatician sanscrit Panini scria prin anul 400 în 
Călătoriile lui Panini că iniţiaţii sunt adesea luaţi în plimbare 
de extratereștri către Mercur şi Venus. În 840, Agobard a 
descris cum vrăjitori veniţi din cer au fost omorâţi cu pietre în 
orașul francez Lyon. În opera Orlando Furiosul (cântul 1, 
stanța 8) din 1510, poetul renascentist Ariosto scria despre 
„demoni impozanți care traversau cerul în nave mari de sticlă”. 
Paracelsus și Montfaucon de Villars (în Le Comte de Gabalis) O.Z.N. pe o monedă din 
scriau în secolul al XVII-lea, în modul cel mai serios, despre Franța anului 1680 
silfi, gnomi și nimfe care apăreau înaintea oamenilor, reînviind 

vechile incantaţii babiloniene. 


În manuscrisul The Secret Commonwealth of Elves, Fauns and Fairies din 1691, reverendul 
Robert Kirk din Aberfoyle (Scoţia) descria o organizaţie secretă a elfilor, care călătoresc adesea 
prin aer și locuiesc în interiorul Pământului, în locuinţe largi, luminate de lămpi veșnice și focuri 
care nu au nevoie de combustibil. Apar și dispar la dorință dar pot fi invocati și prin farmece. Nu 
par a fi devotați lui Dumnezeu, nici a avea vreo religie, însă filosofia lor este că nimeni și nimic 
nu moare, după părerea reverendului. 

Cercetătorul Walter Evans-Wentz scria în 1909 că în muntii din Marea Britanie trăiesc spiriduși, 
numiţi de irlandezi Gentry iar de scoțieni Good People. Aceștia răpesc oameni tineri și 
inteligenţi, pot paraliza pe oricine dintr-o privire, trăiesc în castele subterane în care rămân 
veșnic tineri, mâncarea lor nu conţine sare iar cine le gustă mâncarea nu se mai poate întoarce 
vreodată acasă. 

În teza sa de doctorat la Universitatea statului Indiana, folcloristul Thomas Eddie Bullard nota 
că, în multe tradiţii, zânele răpesc oameni și îi duc în regate subpământene, în care timpul se 
scurge altfel față de Pământ. După chestionarele lui Nicolae Densușianu, ielele din folclorul 
românesc răpesc oameni și fac hore noaptea, „vin pe sus cu lăutari”, îndeosebi „cimpoieri”, „au 
lumânări aprinse” şi „joacă în pomi”. Pe unde trec ele „nu mai crește iarba”, „rămâne o potcoavă de 
iarbă roşie” sau „se înegreşte iarba în formă de cerc”. Astrofizicianul Jacques Valle citează un 
număr mare de scrieri despre nesăţioasele dorințe erotice ale zânelor și spiridușilor față de 
oameni și despre credinţa că zânele sau alte făpturi fantastice pândesc copii mici, pentru a-i 
răpi. Acest detaliu abundă și în folclorul indienilor din America de Nord. 

Incubii (masculi) și sucubii (femele) erau considerați de teologii medievali demoni proveniţi din 
îngeri decăzuţi, care adesea se împerecheau cu pământenii. Sfântul Augustin poseda mărturii 
demne de încredere, potrivit cărora „si/enii sau faunii, numiți de obicei incubi, le-au chinuit adesea pe 
femei, cerând și obținând favoruri sexuale de la ele”. Scrierile sfârșitului de Ev Mediu sunt bogate în 
relatări privind atacurile sexuale ale acestor ființe. Într-un calendar francez din secolul al XV-lea, 
demonii sunt înfățișați penetrând cu ace pântecele victimelor. Din scrierile teologului medieval 
Sinistrari reiese că, în vremea sa, clericii erau tot atât de derutaţi de mulţimea de rapoarte 
privind incubii și sucubii precum sunt cercetătorii fenomenului O.Z.N. de astăzi. El era intrigat și 
că acești demoni nu se supun exorciștilor și nu se tem de obiecte sfinte, concluzionând că 
incubii și sucubii nu intră în aceeași categorie cu diavolii de care sunt posedaţi unii oameni. 
Martin Luther era ferm convins că demonii realizează experimente sexuale pe oameni, iar 
Sfântul Toma D'Aquino scria în Suma Theologica din 1273: „dacă se nasc copii din împreunarea cu 
demonii, aceasta nu este din sămânţa lor sau din trupurile pe care şi le-au asumat, ci din sămânţa luată 
de la anumiţi bărbaţi în acest scop, întrucât acelaşi demon care acționează ca sucub pentru un bărbat 
devine incub pentru o femeie”. Deși mulţi autori medievali și-au exprimat păreri similare, Ulrich 
Molitor, doctor în legi la curtea lui Constanțiu, și-a manifestat în 1489 astfel îndoielile: „Nu mi se 
pare posibil ca Diavolul, acționând ca demon feminin cu un bărbat, să poată culege sămânță și să o 
poată transmite după aceea, ca demon masculin, unei femei, şi de aici să se nască o descendență”. 
Despre „demoni”, Jean Sider afirma în Contacte supraterestre 2: „Demonii erau vechii zei ai 
păgânismului şi au fost transformați în creaturi diabolice de capii Bisericii pentru nevoile cauzei sale şi a 
întăririi dominației asupra tuturor straturilor populației”. În aceeași carte adăuga: „Chiar și 
divinităţile silvestre din primul mileniu au fost declarate diabolice. Diana devine Hecate, apoi Regina 
Sabatului, apoi Diavolul pur şi simplu”. 

În tradiția islamică sunt menţionaţi djinii, ființe invizibile care se pot materializa și dematerializa 
după dorinţă. Djinii își pot schimba forma sau mărimea, răpesc adesea oameni pe care îi ridică 


în văzduh și apoi îi transportă la distanțe mari. De asemenea, pot avea copii cu femei 
pământene. 

În Japonia, tengu sunt zeități minore, descendente ale zeului răzvrătit Susanoo, capabile de a 
zbura, care practică adeseori „răpiri divine”. Locuiesc în zonele muntoase și trăiesc în colonii. 
Într-o legendă, un om pe nume Takegoro obișnuia să privească micuţii tengu care se jucau 
lângă un pin de lângă lacul Shinji. Într-o seară a dispărut și a apărut brusc peste trei zile, cu 
hainele rupte pe el, palid la faţă, cu o sclipire ciudată în ochi și cu un băț în mână, de care nu s- 
a mai despărțit niciodată. În fiecare dimineaţă omul fugea din casă, i se auzea vocea din vârful 
pinului, unde vorbea cu un tengu bătrân, apoi era văzut zburând pe cer. Tengu îl obligau zilnic 
să zboare cu ei și îl amenințau cu moartea în caz de nesupunere. După aproximativ 20 de ani a 
fost lăsat în pace, a găsit mulţi bani iar bătrânul tengu l-a mai vizitat din când în când. 

Indienii din America de Nord sunt familiarizați cu fenomenul O.Z.N. La scurt timp după ce și-a 
publicat volumul Abduction (1994), profesorul John Mack a început să fie contactat de 
vindecători și lideri ai indienilor din Statele Unite, care i-au spus că populațiile indigene din 
America de Nord consideră ceea ce numim noi „răpiri O.Z.N.” ca făcând parte din rânduiala 
lumii. Acest fapt nu este cunoscut cercetătorilor fenomenului sau mediilor academice deoarece 
subiectul este sacru, neputând fi discutat cu oricine, dar și din cauză că opiniile minorității 
indiene despre ființe din alte tărâmuri nu sunt luate în serios, fiind etichetate ca folclor. Wallace 
Black Elk, vindecătorul tribului Lakota, spunea: „învățații albi numesc asta O.Z.N. deoarece au 
pierdut contactul cu Înţelepciunea, Cunoaşterea, Puterea și Harul, au pierdut contactul cu poporul din 
stele”. 

Șamanul Bernardo Peixoto, din localitatea braziliană Para, povestea că, în 1994, a întâlnit în 
junglă trei făpturi umanoide cu pielea cenușie, cap triunghiular, ochi mari, mâini foarte lungi și 
costume învăluite de o „aură din lumină pură”. Acestea au afirmat că au fost trimise de Marele 
Spirit ca mesageri „deoarece noi n-am putea sta faţă în faţă cu acea imensă energie”. Bătrânii satului 
i-au explicat lui Bernardo că s-a întâlnit cu ikuyas, care poartă de grijă oamenilor de câteva 
milenii. Ei nu se arată oricui, vin sub formă de omuleţi, globuri luminoase sau animale și uneori 
se împreunează cu pământence, care dau naștere unor copii hibrizi. 

Toate aceste ființe, numite zâne, spirite, demoni ori djini, par să descrie perfect extratereștrii din 
ziua de azi sau zeii din trecut. Există și alte legături dintre extratereștri și folclor, religie ori 
mitologie, lucru care reiese din relatările celor care susţin că au avut întâlniri de gradul Ill sau 
IV. De exemplu: 

George Adamski povestea că s-a întâlnit în 1952 cu o entitate numită 
Aștar Şeran, comandantul unei armate de 10 sau 20 de milioane de 
ființe, care dispune de o uriașă flotă „a păcii universale” de nave 
extraterestre, provenite din „Federaţia Liberă a Planetelor”. În 1951, 
George Van Tassel a stabilit prin chaneling un contact cu același 
Aștar, presupus comandant al unei staţii spaţiale controlate de 
Consiliul Celor Şapte Lumini de pe planeta Shanchea. Tot Aștar este 
cel care, pe 26 noiembrie 1972, a întrerupt emisiunile TV în sudul 
Angliei pentru a transmite pământenilor un mesaj. Aștar are același 
nume cu zeul luceafărului de dimineaţă în mitologia vest-semitică. La 
etiopienii precreștini el era zeul cerului. Numele se pare că a fost 
împrumutat pe filieră arabă de la zeița akkadiană Iștar. 

Tot George Adamski susținea că s-a întâlnit cu un alt extraterestru, Pictură din secolul XV 
care se numea Fircon. După cum observa Whitley Strieber în 


cartea Transformation, Fir Conn era numele unui rege care a domnit în Țara Galilor în secolul al 
VII-lea. Numele este compus din cuvintele galice „fir” („bărbat”) și „kon” („cap”). 

Într-o noapte de iulie în anul 1952, în zona deșertului Mojave din California, mecanicul de 
întreţinere Truman Bethurum a fost invitat într-o navă de opt sau zece omuleţi înalţi de 1,40- 
1,50 metri. Acolo a întâlnit-o pe șefa expediției, Aura Rhanes, o femeie superbă. Conform lui 
Whitley Strieber, cel care a remarcat conexiuni între povestirile unor contactaţi și folclorul galic, 
„aerach reann” înseamnă în limba galică aproximativ „trupul ceresc al aerului”. 

Fermierul elveţian Eduard Meier declara că pe 28 ianuarie 1975 s-a întâlnit cu extratereștri din 
roiul stelar al Pleiadelor. Una dintre ei, o blondă de o frumusețe tulburătoare, în ciuda vârstei de 
400 de ani, se numea Semjase. Numele ei este asemănător cu cel al căpeteniei îngerilor 
veghetori din Cartea lui Enoh, Samyaza sau Semjaza. 

În noaptea de 13 decembrie 1973, ziaristul și pilotul de curse Claude Vorilhon (ce și-a schimbat 
ulterior numele în Rael, întemeind secta raelienilor) a fost invitat într-o navă de un omuleţ. Acolo 
a întâlnit ființe dotate cu rațiune superioară, numite Elohim, care l-au invitat să fie ambasadorul 
lor printre pământeni. Elohim este unul dintre numele dumnezeului biblic, precum și numele 
divinităților ugaritice. 

Pe 2 august 1952, mecanicul de aviaţie Orfeo Angelucci a auzit o voce aparținând „fratelui 
spațial” Neptun, care l-a anunţat că Pământul este ameninţat de un dezastru, numit „Marele 
Accidenr'. În ianuarie 1953, Angelucci a fost transportat spiritual pe o altă planetă, unde a întâlnit 
o frumoasă extraterestră, numită Lyra, și pe prietenul acesteia, Orion. Neptun era zeul mărilor la 
romani, numit Poseidon de greci. Orion poartă numele unui vânător din mitologia greacă, care a 
fost ucis din greșeală de zeița Artemis și ridicat apoi pe bolta cerească alături de credinciosul 
său câine, Sirius. Orion a dat numele unei constelații, probabil cea mai importantă din religiile 
antice. 

Taximetristul londonez George King a fost anunţat mental într-o noapte de mai 1954 că va 
deveni purtătorul de cuvânt al unui „Parlament Interplanetar”. Mesajul era venit de la „frăția 
cosmică a stăpânilor spaţiului”. Unul dintre acești „frați cosmici” era Stăpânul Aetherius, un 
venusian bătrân de 3000 de ani. Acesta poartă numele lui Aether, zeul spaţiului sau al aerului 
superior la grecii antici. 

Pe 2 octombrie 1984, la ora 23:45, Karen L. Din Norvegia a văzut intrând în camera ei trei 
entităţi cu înfățișare umană, înalte de peste 1,80 metri, îmbrăcate în salopete argintii mulate pe 
corp. Au urmat mai multe contacte prin dicteu automat și călătorii astrale. Una dintre entităţile 
pe care le-a întâlnit în aceste călătorii se numea Tzador. Acest nume seamănă izbitor cu 
Tzadok (sau Zadok), primul Mare Preot din templul lui Solomon, conform mitologiei ebraice. 

Lab Nine, grupul condus de Andrija Puharich și James J. Hurtak, ţinea legătura în mod constant 
cu nouă entităţi, începând cu 1952, după cum relatează Lynn Picknett și Clive Prince în 
Conspirația Stargate. Aceste entităţi susțineau că sunt „Cele Nouă Principii şi Cele Nouă Forțe” ale 
Universului, dar și Dumnezeu, Elohim ai evreilor, eonii gnosticilor și Marea Eneadă de la 
Heliopolis. Lui Puharich i-au spus că sunt reîncarnarea zeului egiptean Horus. Același lucru îl 
afirma în transă şi Rose, soția ocultistului Aleister Crowley. În septembrie 1974, una dintre 
aceste entități, care s-a recomandat drept Tom, a afirmat că ea este Atum, Harmarkus și 
Harenkur ai egiptenilor, ultimele două fiind nume alternative ale lui Horus. O altă entitate s-a 
prezentat ca fiind Ra, zeul Soarelui la vechii egipteni. 

Conform celor nouă entităţi ale grupului Lab Nine, lisus este „ultimul dintre noi care a vizitat 
planeta Pământ”. În cartea The Secrets of the Saucers (1955), mecanicul de aviaţie Orfeo 
Angelucci scria că „frații spaţiali” i-au mărturisit că lisus a fost unul dintre ei. Frank Stranges 


afirma că în clădirea Pentagonului s-a întâlnit cu un venusian numit Val Thorn, care afirma că 
este un fel de misionar interplanetar aflat în slujba „Domnului”, sugerând că el ar fi chiar lisus. 
Taximetristul George King a fost anunţat mental în 1954 că înalți conducători spirituali ai 
omenirii, precum Krişna, Buddha sau lisus, continuă să trăiască pe alte planete și ne vizitează 
din când în când pentru a încerca să asigure supraviețuirea speciei umane. 

În 1965, doi astronauți sovietici de pe o staţie orbitală au văzut la aproximativ 2070 kilometri de 
Pământ o epavă extraterestră cu un diametru de circa 31 de metri și o lungime de aproximativ 
186 metri. Fizicianul Serghei Georgevici spunea că nava purta un semn ce aduce cu 
Quetzalcoatl, zeul comerțului, artelor, meșteșugurilor, cunoașterii și fertilității pentru azteci. 

Pe 26 decembrie 1980, un OZ.N. a aterizat în pădurea Rendlesham din Suffolk County 
(Anglia), la 128 kilometri nord-est de Londra. Au fost trimiși acolo militari, printre care sergentul 
James Penniston și aviatorul John Burroughs. Au găsit o navă triunghiulară neagră, înaltă de 2 
metri și lată de 2,75, care avea lumini albastre și portocalii, cu o lumină galbenă ce trecea 
printre ele. În jurul navei se găsea o ceaţă portocalie. Pe navă erau desenate diferite simboluri, 
asemănătoare hieroglifelor egiptene. Când a atins nava, Penniston a avut o viziune: o mulțime 
de 1 și 0, un fel de cod binar. A notat ceea ce a văzut și abia în octombrie 2010 a introdus acel 
cod într-un computer. A reieșit mesajul „explorarea umanității continuă pentru evoluţie planetară”, 
dar și coordonatele 53° 09' 42.532” N / 13° 13' 12.69” V, care indică o insulă misterioasă, 
scufundată, cunoscută în legendele celtice ca Hy Brasil. Numită „cealaltă Atlantida”, se spune că 
a fost casa unei civilizaţii foarte avansate, care folosea tehnologie acustică și vindecare 
vibrațională. 

Toate aceste date ne indică faptul că în spatele denumirilor de extratereștri, zei, îngeri, demoni, 
spirite, zâne, duhuri, spiriduşi, etc. se găsesc aceleași entități. Mai mult, se pare că nu se află 
pe planeta noastră de câteva decenii, ci de cel puţin câteva mii de ani. Dacă este adevărată 
această ipoteză, ar trebui să le găsim „amprentele” nu doar în texte, ci să avem și dovezi 
concrete ale prezenţei lor. Dovezi care există din abundentă, fiind considerate „anomalii” de 
oamenii de știință conservatori. Aceste anomalii, în fața cărora știința ridică neputincioasă din 
umeri, nu pot fi puse decât pe seama ființelor superioare care ne-au vizitat planeta din cele mai 
vechi timpuri până astăzi, ori măcar pe tehnologia lor. lată câteva dintre urmele zeilor, deși 
metodele de datare sau acurateţea informaţiilor rămân, totuși, discutabile: 

Revista UFO Nachtrichten relata în numărul 263 din 1980 despre descoperirea, într-o mină din 
S.U.A., a unei arme vechi de 250 milioane de ani. Experții cărora li s-a dat spre cercetare 
ciudatul obiect nu au putut descoperi cum funcţionează. Concluzia lor este că „sunt dovezi în 
sprijinul afirmației că arma nu este de origine terestră”. 
Paleontologul sovietic Aleksander Petrovici Kaznaţev a 
dezgropat în lacuţia craniul unui bou moscat, vechi de 40.000 
de ani, care are între arcade o gaură de glonte de calibrul 9 
mm. Craniul se află în prezent la Muzeul de Paleontologie din 
Moscova. 

În 1969, în Urali a fost găsit într-un filon carbonifer vechi de 
milioane de ani un cilindru de fier, cu suprafeţe lise și 
regulate. 

În 1973, lângă orașul Aiud din România s-a găsit un obiect de 
aluminiu, vechi de câteva sute de mii de ani, realizat prin 
evidente procedee industriale, alături de oasele unui 
mastodont. Din câte știm, aluminiul a fost produs pentru prima 


Desen preistoric din Val 
Camonica (Italia) 


oară în 1883 iar mastodonţii au existat înainte de apariția omului, până acum 800.000 de ani. 
Au fost găsite câteva urme de picior omenesc alături de cele ale unor dinozauri, aflate în același 
strat geologic, cu o vechime de 70-140 milioane de ani. Oamenii de știință din fosta Uniune 
Sovietică au făcut publică descoperirea unor urme de om în același strat cu urme de dinozaur. 
Și în Parcul Naţional „Dinosaur Valley” din Texas au fost găsite numeroase astfel de urme. 

În 1959, dintr-o mină din Italia s-a scos la iveală un schelet omenesc aflat în straturi geologice 
vechi de câteva milioane de ani. 

La Im Habeter și Hoggar s-au găsit desene vechi de 6000 de ani, din Neolitic, cu scene de dans 
ritual, asemănător unui balet de curte regală. În desene se poate observă ca albii, mai puţin 
numeroși, ocupă o poziţie privilegiată, în timp ce negrii se găsesc în situaţii dependente de albi. 
De exemplu, pe o frescă, o femeie albă este personajul principal, în faţa ei dansând bărbaţi 
negri sau care poartă doar măști negre. 

În celebra pictură murală numită Doamna Albă, veche de 3000-5000 de ani, descoperită la 
Brandberg, în Africa de Sud-Vest, într-o peșteră de pe așa-numitul „Munte de Foc” din deșertul 
Namib, o femeie albă, zveltă, mai înaltă decât însoțitorii ei, este îmbrăcată în pulover pe gât și 
cu mâneci, pantaloni strâmţi, mănuși, jartiere, ciorapi, pantofi, iar părul său roșu este prins într-o 
plasă cu diamante. În spatele ei se află un bărbat alb ce poartă cizme și pe cap o cască cu 
vizieră. Ceilalţi oameni, majoritatea negri, sunt goi, având doar podoabe și arme specifice 
perioadei. 

În desenele gravate de la Lussac-Poitou din Franţa se pot observa oameni în haine moderne, 
adică sacouri, pălării, șorturi. 

În desenele descoperite pe platoul stâncos de la Tamanrasset din Sahara de Nord sunt siluete 
umane îmbrăcate în costume incomode și groase, având căşti rotunde prevăzute cu câte două 
vizoare foarte mari, perfect circulare. 

În 1979 au fost descoperite în valea Cioulout din Mongolia desene rupestre vechi de 5500 de 
ani, gravate în pereţii unei galerii cu lungimea de 12 km. Ele reprezintă animale care planează 
deasupra Soarelui și a Lunii, oameni, șerpi și figuri antropomorfe inexplicabile, greoaie, unele 
având câte trei degete la mâini și la picioare. 

În 1969, pe o stâncă din Fergana din Uzbekistan a fost găsit un desen neolitic care reprezintă 
un om cu o cască sferică etanșată, prevăzută cu antene. În spate are un dispozitiv ciudat, foarte 
asemănător cu aparatele de respirat folosite pentru evoluţia liberă în spaţiul cosmic. 
Cercetătorul rus G. Șațki descoperise încă din 1961 două desene asemănătoare. Primul, din 
apropierea satului Ohna din Kazahstan reprezintă un umanoid al cărui cap este acoperit cu o 
cască de scafandru înconjurată de raze. Al doilea, situat în apropierea localității Navoy din 
Uzbekistan, vechi de peste 5000 de ani, reprezintă oameni dotați cu aparate respiratorii. 

O tavă descoperită în El Salvador redă zborul unei ființe umanoide pe deasupra palmierilor, într- 
un vehicul lung, de forma unui trabuc. 

În 1956, în Alpii italici, un arheolog francez a găsit un desen neolitic care reprezintă un om cu 
haine greoaie, cu dispozitiv cilindric de respirat în spate și cască rotundă cu vizor și antene. 

În 1956, la Jebbaren, în podișul Tassili din Sahara algeriană, cercetătorul francez Henri Lhote a 
găsit sute de pereți acoperiţi cu picturi și gravuri redând mii de animale și oameni. Printre ele se 
află personaje cu vestimentaţie neobișnuită pentru acea epocă. Ele ţin în mâini verigi de care 
sunt fixate niște cutii dreptunghiulare. Două dintre ele au antene parabolice fixate pe creștetul 
căștilor sferice. Alte aproape 20 de personaje au căști rotunde. În centrul platoului, pe o stâncă 
solitară, tronează figura unui Marelui Zeu Marțian, înalt de șase metri. Are un costum complet 
etanșat, asemănător celui spaţial, și o cască ce are câteva fante în dreptul nasului și gurii. 


Statuetele Gangu din orașul Kamukai, atribuite culturii Djemon, veche de aproximativ 8000 de 
ani, înfățișează personaje în costume fără cusături, cu garnituri de etanșare între căști și 
costume, cu vizoare rotunde, identice Marelui Zeu Marțian din Tassili. 

În peșterile din Norvegia și Suedia s-au găsit picturi neolitice reprezentând humanoizi cu 
capetele rotunde, mari și uniforme, fără trăsături distincte, precum și obiecte aeriene cu aripi, 
care nu pot fi asemuite cu păsări. 

Pe stâncile de la Val Camonica din Elveţia, arheologul Emmanuel Anati a găsit desenaţi oameni 
cu costume asemănătoare actualelor combinezoane de aviaţie. Pe capete au căști rotunde, 
prevăzute cu antene, iar în mâini ţin obiecte triunghiulare. 

În 1913 și între 1969 și 1970, în masivul Air, la Kori Taguei din Nigeria s-au găsit numeroase 
gravuri rupestre de acest gen. Un umanoid are același ciudat combinezon cu pantaloni bufanţi 
și cizme asemănătoare celor de aviator, o cască rotundă cu antene și alte elemente tehnice 
dispuse pe partea centrală a costumului. 

Într-un basorelief vechi de 4000 de ani din Guatemala, un om cu plete și barbă este 
îngenuncheat în fața unei ființe stranii, care stă cu mâinile în șolduri. Are un costum de 
scafandru: cizme înalte, pantaloni bufanţi, bluză cu centură și cadran rotund în partea stângă a 
pieptului, mănuși cu un singur deget, cască rotundă cu vizetă, de la care pleacă un furtun spre 
rezervorul din spate. 

La Tihuanaco în Bolivia s-au descoperit statuete sau chipuri umane de piatră. Unele au 
capetele acoperite cu căști rotunde, cu o mulțime de accesorii neidentificabile (tepi, bile, 
triunghiuri, cercuri). 

La Delamer în Australia au fost găsite gravuri rupestre vechi de 10-12.000 de ani, reprezentând 
personaje în costume de scafandru. 

În Insula Paștelui, pe vârful vulcanului Rano Kao, la ruinele lui Orongo („Satul oamenilor- 
păsări”) și pe Motunui („Insula oamenilor-păsări”) sunt gravate în lavă dură chipuri de oameni cu 
aripi și cap de pasăre, cu ciocuri lungi, pline de dinți. 

Cele peste 15.000 de statuete Dogu, datând dintre 14.000-300 î.e.n., descoperite în munții 
provinciei japoneze Aomori, reprezintă umanoizi cu costume pline de detalii tehnice: căști 
rotunde, echipate cu antene, lanternă, vizoare cu monturi speciale și filtre de lumină, difuzoare 
și filtre respiratorii. Japonezii spun că acești Dogu au venit din cer și i-au învăţat pe oameni 
diferite lucruri, cum ar fi ceremonia ceaiului, folosirea wasabiului, arhitectura, limbajul, alfabetul 
și, în general, tot ce ţine de cultura lor. 

Între 1970 și 1979, în Kazahstan au fost descoperite multe obiecte metalice antice. Printre ele 
se află o mică statuie din bronz, care reprezintă un umanoid cu combinezon greoi, ce formează 
corp comun cu casca de pe cap, prevăzut cu cizme și mănuși. 

În deșertul San Pietro din Chile au fost găsite pe niște dealuri gravuri lungi de zeci de metri, 
reprezentând ființe umanoide cu aripi, figuri geometrice și inscripţii săpate în piatră, având litere 
de peste doi metri lungime, asemănătoare alfabetului runic. 

În Peru, în valea dintre orașele Nazca și Palpa, a cărei suprafață măsoară 120 de kilometri 
pătraţi, se află gigantice desene și linii, asemănătoare unor piste de avion. În provincia 
Arequipa, în deșerturile Majes și Sihuas (la 1000 kilometri sud-est de Lima) se găsesc desene 
asemănătoare celor de la Nazca, vechi de peste 3000 de ani. Printre ele se află un șarpe lung 
de 72 de metri și lat de 2. În apropiere există două cetăţi cu ziduri groase de 5-6 metri, vechi de 
șase milenii. Un alt mister din Peru este așa numita „Bandă de Gropi”, localizată în Valea Pisco. 
Acolo sunt mii de gropi, adânci cam de doi metri, cu o distanţă de un metru între ele. Banda 
poate fi observată doar din avion. 


În sudul Angliei, în valea dintre orașele Oxford și Swindom se află celebrul „Cal alb de la 
Abingdon”. Desenul, având 110 metri lungime, a fost realizat 
prin decuparea unui strat adânc de gazon de sub care a 
apărut suprafața orbitor de albă a cretei, ce formează de fapt 
solul. „Calul” este stilizat cu un surprinzător rafinament 
artistic, fiind realizat într-o manieră care poate fi calificată 
drept modernă. Datorită faptului că în apropiere s-au 
descoperit resturile unor așezări celte din epoca fierului, în 
care au fost găsite monede având imprimate imagini 
asemănătoare, s-a presupus că uriașul desen a fost realizat 
de triburile de călăreti celți care au trăit în acele locuri cu Calul de la Abingdon 
peste 2000 de ani în urmă. Sub aspect tehnic însă realizarea 

lui rămâne inexplicabilă, indiferent de perioada ei istorică, deoarece desenul poate fi văzut 
destul de bine numai de pe vârfurile unor coline situate la distanţe variind între 800 si 3000 de 
metri, astfel că, dacă celții ar fi condus trasarea lui din acele locuri, ar fi avut nevoie de 
telemetre, teodolite, ingineri topografi și în special de un mijloc de comunicare la distanţă pentru 
a transmite coordonatele respective executanţilor. Desenul se vede cel mai bine din avion, de la 
o înălțime de 800-1000 de metri, și este atât de clar conturat încât în cel de-al Doilea Război 
Mondial a fost nevoie să fie camuflat, pentru a nu servi drept reper piloților germani. 

În comitatul Somerset din Anglia o mlaștină a fost secată, astfel încât contururile canalelor și 
porțiunilor secate să reproducă o parte din harta cerului. Lângă Cambridge, pe colinele Gog și 
Magog se zăresc câteva figuri stranii, iar la Cerne Abbas se remarcă o gigantică siluetă 
umanoidă. 

La Mochica din Peru s-au găsit măști funerare, statuete, figurine și basoreliefuri aparținând 
civilizaţiei incașe moche, de prin 1500 î.e.n., care prezintă o stranie multitudine de tipuri rasiale 
și somatice: arabi, evrei, negri, mongoli, japonezi, greci și scandinavi care, teoretic, au ajuns în 
Peru abia după conchistadorii lui Pizarro. Unele statuete sunt sculptate în piatră iar altele, în 
special măștile funerare, sunt realizate din jad verde de provenienţă necunoscută. 

Mari cariere de piatră dură s-au găsit în fostul Sumer, la Gar Kobeh (din 40.000 î.e.n.) și la 
Baradostian (30.000 î.e.n.), în Norvegia, Germania și Franţa (de prin 15.000-10.000 î.e.n.), în 
America de Sud, în Egipt, în Polinezia și în China (din 30.000-10.000 î.e.n.). La Ezeon-Geber s- 
a descoperit un adevărat furnal metalurgic, dotat cu un vast sistem de coșuri, canale de aerisire 
și cazane complexe cu deschizături simetrice, din care se obținea cupru. Această topitorie are 
peste șase milenii. În sudul Africii s-au găsit mine de aur vechi de 150.000 de ani iar în Peru, 
vechi de 50 de milenii. În afară de aur, în Peru oamenii săpau după cuarţ, hematită și ocru roșu. 
Cel mai vechi harpon, cel mai vechi topor-târnăcop de miner și cel mai vechi vârf de lance cu 
două caneluri (de tip baionetă) din lume au fost descoperite pe teritoriul României de astăzi, 
având aproximativ 20.000 de ani. 

La Șanidar, pe fostul teritoriu sumerian, a fost descoperit scheletul unui copil, vechi de aproape 
45.000 de ani, care prezenta indicii clare de iradiere cu izotopi de plumb și cobalt. 

În 1972, în regiunea Moanda din Gabon s-au găsit trei pungi alungite de minereu de uraniu 
sărăcit. Acolo au fost depuse 500 de tone de uraniu 235, care a fost folosit în reactoare atomice 
moderne aflate în alt loc. Acestea funcţionaseră timp de 100 de milenii, acum aproximativ 1,7 
miliarde de ani. 

Cetatea Cnossos din Creta dispunea de instalaţii sanitare cu 1600 de ani înaintea erei noastre. 
Orașele Pompei și Roma din Italia erau alimentate cu apă prin conducte de plumb. De pe fundul 


lacului Nemi de lângă Roma a fost scoasă o valvă veche de peste 1900 de ani, denumită „valva 
Caligula”, cu suprafeţe netede și perfect executate. Cetățile mayașilor, incașilor și aztecilor 
aveau impresionante lucrări de canalizare, rezervoare uriașe și conducte de piatră. 

Pe o epavă a unei galere scufundate în anul 78 î.e.n. lângă insula greacă Antikythera s-a găsit 
un aparat care prezenta ciclurile solare și selenare în corelaţie cu mișcările Pământului, precum 
și poziția tuturor planetelor sistemului nostru solar. Adică îi ajuta pe navigatori să calculeze 
punctul în care se aflau și direcția de urmat în timpul nopţii. Acest dispozitiv poate fi considerat 
un computer primitiv. 

La Tihuanaco din Bolivia, pe peretele de la ieșirea de nord a văii este reprodusă cu exactitate 
harta fluviului Amazon cu toţi afluenții săi. 

În 1929 s-a descoperit harta amiralului turc Piri Reis, care a trăit în secolul al XVI-lea. Pe hartă 
era reprezentată Antarctica fără gheaţă, așa cum era acum câteva milioane de ani. La fel ca 
harta amiralului Reis, cea a lui Orontius Finnaeus prezenta Antarctica în detaliu, cu sute de ani 
înainte să fie descoperită. 

La sfârșitul secolului al XIX-lea, arheologul britanic Sir Flinders Petrie a găsit în Egipt un burghiu 
de granit cu caneluri făcute cu precizie. Granitul nu ar fi putut fi tăiat decât cu un diamant, iar în 
Egipt nu s-au descoperit astfel de pietre preţioase. 

În primul secol al erei noastre, matematicianul și inginerul grec Hero a construit un motor bazat 
pe aburi, numit aeolipile. 

Când în anul 214 î.e.n. au fost atacați de o flotă romană, grecii din orașul sicilian Syracuse s-au 
apărat cu o armă realizată de Arhimede, formată din oglinzi uriașe. Folosind lumina soarelui, 
grecii au creat o rază care a ars flota romană. 

În ianuarie 1981 s-au găsit într-o grotă de lângă orașul mexican Guzman desene gravate în 
piatră, vechi de peste 28.000 de ani, care reprezintă figuri geometrice. 

Numeroase documente medievale, scrise de cronicari europeni (ca englezul Roger Bacon și 
francezul Geoffroy de Villehardouin) sau orientali (ca bizantinii Laonikos Chalchochodylas, 
loannes Kinnamos și Georgios Akropolites sau arabii Abul Feda și Abul Faragius) descriau 
„lămpi fără moarte”, pe care niște ființe venite din cer le dăruiseră unor cetăţi, eroi sau înţelepţi 
din Europa, Asia și Africa. Aceste surse de lumină erau făcute dintr-un material necunoscut și 
aveau formă sferică. Se aprindeau singure, nu foloseau combustibil, nu produceau fum sau 
miros și dădeau o lumină și o căldură intensă. Dacă erau atinse în timp ce funcționau, sferele 
declanșau explozii atât de puternice, încât puteau distruge cetăţi sau orașe întregi. În arhivele 
secrete ale Cavalerilor Templieri (printre altele în Botezu/ focului, statutul secret întocmit de 
magistratul Roncelinus și păstrat parţial într-un pergament din 1240, aflat astăzi la Vatican) este 
scris că, în campaniile lor din Orientul Mijlociu și bazinul mediteranean, templierii au întâlnit 
oraşe care posedau sfere metalice foarte mari, furnizoare de căldură și lumină. În insula Cipru, 
câteva fortărețe și palate din Famagusta și Nicosia au fost distruse prin explozia unor astfel de 
sfere, după cum consemnau în secolul al XIV-lea cronicile Ordinului, cancelarul Ciprului, 
Philippe de Mezieres, și învățatul Guillaume de Machaut. Când au cucerit o cetate de pe coasta 
siriană în secolul al XII-lea, templierii au descoperit „un glob ce lumina fără încetare”. Marele 
Maestru a poruncit ca obiectul să fie aruncat în mare căci era, fără îndoială, „o /ucrătură 
diavolească”. După ce globul a fost aruncat, o furtună a pornit din senin și toţi peștii din zonă au 
murit. Învăţații din perioada renascentistă, ca englezul William Gilbert sau germanii Konrad 
Peutinger și Johannes Jager, amintesc și ei despre lămpile care ardeau zi și noapte, găsite în 
cripte și cavouri subpământene din Anglia și Germania. Din păcate, acele lămpi au fost distruse 
fie de autorităţile religioase, fie în timpul războaielor. În Matto Grosso din Paraguay, 


conchistadorii au găsit un stâlp înalt de opt metri, în vârful căruia se afla „o lună mare” care 
lumina toată cetatea și alunga întunericul pe distanțe de sute de metri. În incendiul care a urmat 
jefuirii orașului obiectul a dispărut, nefiind găsit printre ruine, după cum consemna cronicarul 
Barco Centenerra. Soldaţii lui Orellana, trimis de Pizarro în cautarea legendarului Eldorado, au 
găsit pe malurile Amazonului, printre numeroasele populaţii indiene, un trib de femei albe, 
războinice. Indienii le-au spus că acele femei veneau din orașe bogate în aur, puternic fortificate 
și luminate de „sori mai mici” care răsăreau noaptea pe bastioane. 

Ținând cont că pe o frescă din templul din Dendera al zeiţei Hathor sunt înfățișați doi oameni 
care poartă becuri uriașe, iar în Bagdad din lrak au fost descoperite 12 baterii, putem să 
afirmăm că strămoșii noștri cunoșteau electricitatea. 

În Monte Albain din Mexic, vârful unui munte a fost complet tăiat și nivelat. Acolo se află un oraş 
megalitic extrem de vechi. 

În 1994, Robert Bauval a demonstrat că piramidele de la Giza sunt dispuse într-o ordine precisă 
în dreptul celor trei stele ale constelaţiei Centura Orion. 
lar dacă piramidele de la Giza sunt construite din blocuri 
de piatră de câte 2-3 tone fiecare, templele din apropiere 
sunt făcute din blocuri de câte 200-300 de tone fiecare. 
În Puma Punku din Bolivia există blocuri mari de granit 
foarte bine finisate, îmbinate ca într-un puzzle. 

Inginerul specialist Christopher Dunn a găsit la Abu 
Rawash un bloc de granit cu o tăietură adâncă. El spune 
că singura metodă de a face o astfel de tăietură este 
folosirea unui fierăstrău cu diametrul de 11 metri. Lângă 
piramidele de la Giza se află șanțuri pentru aceste Blocuri de piatră din Puma 
fierăstraie uriașe. Punku 

La cetatea Blidaru din România s-a descoperit beton 

dacic care, pentru oamenii de știință, este un fel de „supă metalică” alcătuită din titan, nichel, 
argint, cupru, vanadiu, siliciu, aluminiu și natriu, iar liantul nu este calciul, ci un compus al 
siliciului. 

Tot în România, la Sarmizegetusa există roci radioactive dar și sulfură de fier, vanadium, nichel 
și siliciu. Pe multe pietre ale construcţiilor dacice nu se dezvoltă microvegetaţia, iar mușchiul 
crește foarte greu. În schimb, pietrele care au fost scoase din zonă au prins mușchi și au fost 
deteriorate de intemperii. Cercetătorii presupun că dacii au instalat sub pietre lupe de argilă 
care adună razele infraroșii și ultraviolete, împiedicând dezvoltarea bacteriilor. 

Pe coasta de nord-vest a Franţei, la sud de Marea Britanie se află Carnac, unul dintre cele mai 
importante situri preistorice. Pe o porțiune de două mile se află peste trei mii de pietre 
megalitice, ce cântăresc între 50 și 350 de tone, care formează figuri geometrice. Se pare că au 
fost ridicate între anii 4500-2500 î.e.n. Oamenii care vizitează locul afirmă că simt acolo energii 
puternice. O legendă spune că giganţii au construit Carnacul. 

În 1994, în Turcia un păstor a descoperit ruinele orașului Gobekli Tepe. Testele indică o 
vechime de peste 12.000 de ani, cu șapte milenii mai veche decât clădirile din Mesopotamia. 
Aici sunt pietre uriașe în formă de cerc, coloane masive de aproape șase metri, sculpturi care 
reprezintă animale (mistreți, tatu și gâște) ce nu trăiesc în zonă. În 13 ani de cercetări nu s-a 
găsit nici măcar o singură unealtă pentru tăiat sau sculptat pietrele. 

Oamenii din Epoca de Piatră au realizat o rețea de tuneluri subterane care traversa întreaga 
Europă, din Scoţia până în Turcia, potrivit arheologului german Heinrich Kusch. Acesta susține 


într-o carte că a găsit dovezi ale acestor subterane în sute de așezări neolitice de pe întregul 
continent. „Numai în Bavaria, Germania, am găsit 700 de metri din aceste tuneluri subterane, iar în 
Styria, Austria, am descoperit 350 de metri. În Europa au existat mii de tuneluri, de la nord, din Scoția, 
până la Marea Mediterană”, declara arheologul. Cele mai multe dintre tuneluri nu au un diametru 
mai mare de 70 de centimetri, cât să încapă o singură persoană. Subteranele sunt intercalate 
cu colțuri, spaţii mai largi sau camere de depozitare. „Nu toate tunelurile sunt legate între ele, însă, 
luate împreună, formează o masivă reţea subterană”, susţine Heinrich Kusch. 

La 800 de kilometri de sudul orașului Cairo, în deșertul nubian din Egipt, la Nabta Playa se află 
unul dintre cele mai vechi observatoare astronomice din lume. Situl a fost descoperit în 1974 de 
arheologul Fred Wendorf. Cercetările indică faptul că observatorul astronomic are șapte milenii, 
fiind cu 1000 de ani mai vechi decât cel de la Stonehenge. 

În sudul Armeniei, în provincia Syunik, la aproximativ 225 kilometri sud-est de capitala Erevan 
se află orașul Sisian. Alături de el se găsește un vast platou cu multe pietre care cântăresc mai 
mult de 50 de tone și se întind pe o jumătate de kilometru. Aici se află Carahunge, Stonehenge- 
ul armenian, care are aproximativ 7500 de ani. Așezarea celor 203 pietre de bazalt corespunde 
constelaţiei Cygnus sau Lebăda. Tot aici se găsesc și petroglife vechi de zece milenii, care 
reprezintă ființe ciudate. 

S-a demonstrat că Stonehenge, piramidele din Egipt și cele din America, alături de alte 
construcții megalitice, au fost construite în funcţie de alinierea planetelor. 

În cartea The Orion Zone din 2006, arheo-astronomul Gary David susține că poziţia geografică 
a ruinelor indienilor hopi din sud-vestul Americii oglindește cu precizie structura unor constelații. 
Centura Orion este îndreptată către cea mai strălucitoare stea, Sirius, structurile hopi sunt 
îndreptate spre Chaco Canyon, iar centura Orion se oglindește în complexele mayașe de-a 
lungul Străzii Morților din Mexico City (care indică cea mai mare piramidă din lume, Cholula) și 
în piramidele de la Giza (care indică orașul Heliopolis). 

În nord-vestul statului New Mexico se află o mare concentrare de ruine antice, zonă cunoscută 
astăzi ca Chaco Canyon. Construite între anii 900 și 1150, cele 15 complexe sunt alcătuite din 
structuri cu patru etaje și sute de camere. S-a descoperit că locuitorii lor posedau cunoștințe 
avansate de astronomie. La Fajada Butte, aflat la intrarea în canion, trei bucăţi gigantice de 
rocă sunt poziționate lângă două petroglife în spirală, gravate în spatele stâncii. În timpul 
solstiţiilor și echinocţiilor acele roci captează lumina Soarelui în așa fel încât pumnale de lumină 
strălucesc în diferite zone ale petroglifelor. 

Steaua Sirius B, care a fost descoperită în 1960, realizează 
o rotație completă în jurul lui Sirius A în 50,09 ani. Dogonii 
din Mali o cunosc de aproape două milenii și știu că rotația 
ei este de 50 de ani. Ei mai spun că Sirius B este mic și 
greu. Abia în anii 1960-1970 telescoapele americane au 
furnizat dovezi care atestă că Sirius B este unul dintre cele 
mai grele corpuri cerești cunoscute. Un centimetru cub din 
materia sa ar cântări 50 de tone. Sumerienii cunoșteau încă 
de acum patru milenii existența stelei Sirius A, pe care o 
numeau Ninurta. Pentru egiptenii antici, această stea o 
reprezenta pe zeiţa Isis. 

Siturile arheologice din toată lumea nu sunt localizate la 
întâmplare, ci sunt conectate prin Grila Lumii, un tipar 
geometric de energie care traversează globul. 


O.Z.N.-uri la crucificarea lui 
lisus 


În provincia iraniană Behystan a fost găsit un basorelief în care este redat regele Darius 
salutându-l pe Ahura Mazda, zeul suprem al perșilor. Acesta zboară pe deasupra celorlalţi într-o 
ladă cu aripi, de sub care ţâșnesc raze, iar în mâna stângă ţine o inconfundabilă manșă de pilot. 
De fapt, în toată Mesopotamia au fost găsite tăblițe și gravuri pe care erau reprezentate stele 
înconjurate de raze, în jurul cărora gravitează planete de mărimi variabile. Plus reprezentări ale 
unor diverse personaje care purtau pe cap stele sau ființe care zboară în globuri înaripate. 

La Kun-Ming, în provincia chinezească Yunan, de pe fundul unui lac din apropierea orașului s- 
au ridicat la suprafaţă, în urma unui cutremur, câteva piramide de piatră pe care erau săpate 
ciudate mașini cilindrice-fusiforme, orientate în zbor spre cer. 

În Rusia s-a descoperit un basorelief reprezentând un obiect asemănător unei nave spaţiale, 
formată din zece sfere lipite între ele, așezate pe un cadru dreptunghiular susținut de doi stâlpi 
masivi, deasupra cărora sunt plasate alte câteva sfere mai mici, dispuse simetric. 

La începutul secolului trecut, căutând de-a lungul râului Magdalena, hoţii de morminte au 
descoperit un cimitir vechi de peste 1500 de ani, aparţinând civilizaţiei precolumbiene Tolima. 
Printre obiectele funerare găsite, o duzină reprezintă avioane. În 1997, experţii germani în 
aviatică Algund Eenboom și Peter Belting au construit o copie a unui avion, numit de arheologi 
„insecta de aur”, echipând-o cu tren de aterizare și motor. „Insecta” a zburat fără probleme. 

În 1891, într-un mormânt din anul 200 î.e.n. de la Saqqara din Egipt, arheologii francezi au găsit 
un avion mic din lemn de sicomor. Mormântul îi aparținea lui Pa-di-imen, care a trăit în secolul 
al III-lea î.e.n. Deși egiptologii consideră că este vorba doar despre o pasăre, nu toată lumea a 
acceptat această variantă. În 2006, expertul în aeronautică și aerodinamică, Simon Sanderson, 
a construit un model la scară al aceluiași avion, de cinci ori mai mare. Spre surprinderea 
multora, avionul a zburat, astfel demonstrându-se că „pasărea” din Saqqara este reprezentarea 
unui planor. 

Tot în Egipt, pe pereţii unui templu din Abydos se pot vedea reprezentările unui elicopter, al 
unui avion și al unui submarin. 

Multe picturi din Evul Mediu înfățișează obiecte zburătoare neidentificate, în special aflate în 
strânsă legătură cu religia. Una îi arată pe lisus și Dumnezeu lângă un obiect ciudat, care 
seamănă izbitor cu satelitul Sputnik. Pe o pictură din anul 1350 din Kosovo apar O.Z.N.-uri 
conduse de oameni care asistă la crucificarea lui lisus. Pictura Buna Vestire a lui Crivelli din 
1486 arată un O.Z.N. care lansează o rază spre capul fecioarei Maria. Numărul 1 al revistei 
Supermagazin afirma că, în 1991, o echipă de arheologi englezi și israelieni a descoperit în 
lerusalim un manuscris vechi de două milenii, care conţine 30.000 de cuvinte. Acest manuscris, 
care a fost restaurat după doi ani, menţionează „trăsuri de foc” care au coborât din cer în 
Nazaret, în ziua răstignirii lui lisus. 

Știința rămâne în continuare incapabilă să ne ofere răspunsuri referitoare la aceste „anomalii”, 
ignorând faptul că ființele considerate extraterestre, aflate astăzi pe Terra, sunt aici din cele mai 
vechi timpuri. Urmele lor se găsesc peste tot, în fața ochilor noștri, indicând o altă istorie a 
umanității, diferită de cea predată în școli. Strămoșii noștri au consemnat părţi din ea pe cale 
orală, le-au reprezentat grafic în picturi, sculpturi sau desene rupestre, dar și în scris, în cărți, 
papirusuri, tăblițe de lut, pe pereţii templelor sau pe stele din piatră. Pentru a ne cunoaște 
adevărata istorie ar trebui să învăţăm să ascultăm ceea ce înaintașii noștri încearcă să ne 
transmită de zeci de mii de ani. Să încetăm să considerăm fabulaţii ceea ce diferă de ceea ce 
ştim și să încercăm să găsim substratul acestor așa-numite basme. lar pentru a afla istoria 
ascunsă a lumii, trebuie să aflăm cine sunt zeii, ce sunt, de unde provin și care este adevăratul 
motiv al prezenţei lor pe planeta noastră. 


3. Decodificarea miturilor 


Ca orice creștin, nu puteam să nu aflu legenda lui Lucifer, îngerul care a încercat să ia tronul 
tatălui său, fiind însă înfrânt de fratele său, arhanghelul Mihail, și exilat apoi pe Pământ 
împreună cu acoliţii săi. Chiar dacă sună bine această poveste cu intrigi, trădări și războaie 
divine, aducând puţin cu seria de filme Star Wars, ceva îi lipsește. Logica, în primul rând. De ce 
ar fi încercat acel înger să detroneze un dumnezeu omnipotent? Dacă noi, oamenii, știm că nu 
există nicio fiinţă care să o poată egala, darămite învinge, cum de nu știa și Lucifer asta, o 
entitate superioară nouă? Ori poate știa că dumnezeul biblic nu este atât de puternic pe cât ni 
se spune, idee care rezultă din odihna de care a avut nevoie după ce a creat lumea. Dacă e 
așa, înseamnă că religiile sunt fondate pe minciuni. Pe lângă această nelămurire, au apărut și 
altele. De ce voia Lucifer tronul? De ce nu s-a luptat Dumnezeu cu el, preferând să îl trimită pe 
Mihail? Unde era lisus în timpul ăsta? De ce l-a exilat tocmai pe Pământ și nu pe altă planetă? 
De ce a făcut oamenii pe aceeași planetă pe care erau închiși îngerii decăzuţi? De ce l-a lăsat 
pe Lucifer să le facă rău oamenilor, dacă tot îi iubește atât de mult și le vrea binele? De ce va fi 
pedepsit abia la sfârșitul lumii și nu mai devreme? Toate aceste întrebări pălesc în faţa unui fapt 
mult mai important: Lucifer este inexistent în Biblie! Legenda și numele său au apărut în urma 
interpretării eronate a unor versete din două capitole biblice, al paisprezecelea din Cartea lui 
Isaia şi al douăzeci și optulea din Cartea lui lezechiel. Dacă Lucifer nu există în Biblie, cum a 
apărut în creștinism? A fost inventat pentru că era nevoie de un personaj malefic care să-i ţină 
pe credincioși într-o continuă teamă? Are sens această variantă, știindu-se deja că frica este 
cea mai eficientă metodă de control. În plus, nu există nici măcar o singură dovadă a existenței 
biblicului lisus în Palestina de acum două milenii, ceea ce întărește concluzia logică că Biblia 
reprezintă doar o colecţie de povești inventate, așa cum vom vedea în capitole viitoare, asfel 
explicându-se multitudinea de erori și contradicții pe care le conţine. 

Cu toate acestea n-am putut accepta pe deplin această ipoteză, chiar dacă este cea mai logică. 
Ce e logic nu e întotdeauna adevărat, după cum se spune. N-am făcut-o pentru că i-am găsit pe 
lisus, Lucifer și Dumnezeu în miturile altor popoare, ascunși în spatele unor nume și întâmplări 
diferite, cel puţin la suprafață. Chiar dacă lisus n-a trăit acum două milenii şi a fost inventat doar 
pentru a da naștere unei noi religii, personajul pe care l-a copiat se găsește în toate religiile și 
cultele dispărute. La fel și tatăl său, mama sa pământeană, inamicul Lucifer și alte personaje din 
mitologia creștină. Ținând cont de răspândirea acestor întâmplări și personaje în spațiu și timp, 
sunt mari șanse ca legendele să conţină cel puţin un sâmbure de adevăr, adevăr pe care putem 
să încercăm să-l aflăm prin decodificarea relatărilor înaintașilor noștri, pe care astăzi le 
catalogăm drept mituri, legende sau basme. 

„Mitul este o religie în care nimeni nu mai crede”, afirma poetul și novelistul american James 
Feibleman. În Aspecte ale mitului, Mircea Eliade nota: „Mitul povesteşte o istorie sacră, relatează un 
eveniment care a avut loc în timpul primordial, în timpul fabulos al începuturilor”. Filosoful și istoricul 
Ananda Kentish Coomarasswamy scria în Hinduism și budism: „Mitul încarnează cea mai înaltă 
aproximaţie a adevărului, ce poate fi tradusă în cuvinte”. Pentru filosoful Karl Jaspers, miturile sunt 
purtătoare de mesaje și simboluri cifrate, lăsate nouă pentru a fi decriptate. lar Vasile Lovinescu 
spunea în Interpretarea ezoterică a unor basme și balade polulare românești: „Basmul conţine 
cunoștințe adevărate, chiar dacă sunt criptate, dar existente din timpuri străvechi. Esenţa basmului este 
valabilă şi în prezent, şi în eternitate”. În greaca veche, cuvântul „myrhos” („mit” în română) 


însemna „vorbă, relatare, povestire”. Prin urmare, chiar dacă astăzi sunt considerate fabulații, la 
nașterea lor miturile erau niște reportaje primitive, care expuneau evenimente reale, trăite de 
oamenii acelor vremuri. Să nu uităm că Iliada lui Homer a fost considerată ficţiune iar Troia un 
loc mitic până când, în 1868, arheologul amator Heinrich Schliemann a descoperit ruinele Troiei 
în Turcia. Neputând ignora urmele unui război devastator care a dus la distrugerea cetății, 
întocmai ca în opera lui Homer, mulţi nu au putut să nu se întrebe: dacă Iliada s-a dovedit a fi 
adevărată măcar parțial, ce alte adevăruri ascunde tot ceea ce numim mitologie? 

Pentru a înțelege ce ne transmit strămoșii noștri nu trebuie 
decât să ne deschidem minţile, renunțând la orice fel de 
îndocrinare religioasă sau evoluționistă. Deși sunt în 
aparenţă diferite, legendele tuturor popoarelor, încă din cele 
mai vechi timpuri, vorbesc despre aceleași întâmplări și 
personaje. Chiar dacă sunt în continuare ignorate de 
majoritatea, fiind catalogate drept ficţiune, legendele ascund 
adevărata istorie a Pământului. Modificate de multitudinea 
de religii și de scopurile reprezentanților lor, legendele au Autorul la „Casa lui Tezeu” 
reușit să păstreze destule indicii care să ne ajute să din Paphos (2012) 
înțelegem mai bine cine sunt zeii, de ce am fost creaţi și 

cum am fost folosiţi de-a lungul mileniilor. Extrăgând esenţa miturilor, alăturând-o descoperirilor 
arheologice, istorice și ale celorlalte ramuri ale științei, putem pune cap la cap destule piese 
dintr-un puzzle cu prea multe goluri. Și poate astfel vom reuși să ne facem o idee cât mai 
apropiată de adevăr despre lumea în care trăim. 

Personajele principale ale istoriei noastre ascunse sunt câteva. Numele lor reale nu se cunosc 
şi probabil nu ne vor fi niciodată cunoscute. Denumirile sub care le cunoaștem nu sunt decât 
epitete. Deși nu am reușit să le descifrăm pe toate nici până în ziua de astăzi, fiecare nume are 
o semnificație, de obicei reprezentând o însușire a celui care îl poartă. De ce nu putem afla 
numele reale ale zeilor, presupunând că au nume? Încă din cele mai vechi timpuri există 
credința că numele înseamnă putere, iar cel care cunoaște numele cuiva are putere asupra 
acelei persoane. De exemplu, în exorcism, exorcistul încearcă în primul rând să afle numele 
demonului cu care are de a face, pentru a căpăta putere asupra lui. Și biblicul rege Solomon a 
procedat în acelaşi mod. În Clavicula Salomonis se povestește că primul lucru pe care regele îl 
făcea atunci când invoca demoni era să încerce să le afle numele. Egiptenii antici foloseau în 
vorbirea curentă foarte des numele zeului Amon, după cum au consemnat istoricii greci, 
considerând că invocarea numelui va reuși să convingă zeitatea să își facă apariția. Acest 
procedeu a fost preluat în toate tipurile de ritualuri de invocare atât în religii, cât și în ocultism. 
Mulţi creștini, în special românii, evită folosirea numelui Diavolului, de teamă că îl vor atrage în 
vieţile lor. În schimb, invocarea numelui divin constituie esenţa liturghiilor. De exemplu, la 
Vecernia de sâmbătă se cântă: „Învierea lui Hristos văzând (...) Numele tău numim”, iar la liturghia 
Sfântului loan Gură de Aur se spune: „Numele tău numim (...) Fie numele Domnului binecuvântat”. 
Fiecare creştin primește un nume în urma unui ritual, botezul, care se realizează la rândul său 
în numele Trinității divine. lar exorciștii creștini susțin că spiritele malefice sunt chinuite de 
numele lui lisus. 

Într-o legendă egipteană se povestește că Ra, zeul suprem, era cunoscut sub multe denumiri, 
dar avea și un nume secret pe care nu îl împărtășea nimănui, deoarece acela care îi cunoștea 
căpăta puterea absolută a zeului. Zeița Isis însă l-a păcălit și a aflat numele secret, pe care mai 
apoi l-a dezvăluit fiului ei, Horus. Bătrânul zeu le-a cerut amândurora să păstreze cu sfințenie 


secretul și să nu se folosească de puterea numelui. Se pare că Isis și Horus s-au ţinut de 
cuvânt, deoarece Ra a rămas până la capăt în fruntea panteonului. Deţinerea puterii prin 
cunoașterea numelui se găsește și la începutul Bibliei, unde Adam le-a pus nume atât 
animalelor, cât și consoartei sale, Eva, pentru a le putea stăpâni. Din acest motiv a apărut în 
unele culturi interdicţia pronunțării numelor divine. În jurul anului 150, învățatul evreu Abba Saul 
ben Batnit a înțeles greșit o poruncă din Levitic: „Cel care huleşte numele lui Yahweh să fie ucis cu 
moarte”. El a proclamat că până și rostirea numelui sfânt trebuie să fie pedepsită cu moartea. 
Din acel moment, pentru o bună bucată de timp, în timpul procesiunilor religioase s-a evitat 
citirea numelui zeului. Numele scris în ebraică sub forma „YHWH” a fost combinat cu vocalele 
cuvântului „Adonai” („Domnul”), rezultatul „Yehowah” (modernizat ca „lehova”) fiind folosit pentru 
citirea numelui zeului biblic. Abba Saul nu a fost primul evreu care a apelat la această 
interdicţie. Cu puţin înaintea sa, în primul secol al erei noastre, istoricul Flavius losephus scria: 
„Atunci Yahweh i-a vestit numele său, pe care nu-l spusese până atunci niciunui om. Acest nume eu nu am 
voie să-l rostesc”. Mai târziu, în islam s-a aplicat o regulă asemănătoare referitoare la numele 
zeului Allah, celor de alte religii fiindu-le interzis să îl rostească, indiferent de context. Sumerienii 
obișnuiau să înlocuiască adesea numele zeilor cu numere, care reprezentau rangurile 
respectivelor divinităţi. Acest procedeu a fost preluat de multe alte culturi, numerologia devenind 
o parte importantă a religiilor datorită echivalării numelor zeilor cu numere. 

Importanța numelor divine se găsește și în Biblie. În Vechiul Testament, numele lui Yahweh 
este scris de 6828 de ori. În cea de-a treia poruncă din cele zece date lui Moise, zeul ordona: 
„Să nu iei în deşert numele lui Yahweh, Dumnezeul tău, că nu va lăsa Yahweh nepedepsit pe cel ce ia în 
deşert numele lui” (leșirea 20:7). Înainte de acest episod, în leșirea 3:13, Moise a dorit să afle 
numele zeului, pentru a-l putea împărtăși israeliților aflaţi în Egipt. Zeul și-a declinat identitatea 
prin afirmaţia: „Ehyeh asher ehyeh”, care se traduce corect „Eu sunt cel numit Ea”, nicidecum „Eu 
sunt cel ce sunt”, varianta preferată de traducătorii care încearcă să ascundă un nume babilonian 
atribuit zeului evreilor. Aflat în fața uriașului Goliat, păstorul David și-a căutat protecţia în 
numele zeului său: „Tu vii asupra mea cu sabie și cu lance şi cu scut, eu însă vin asupra ta în numele 
Domnului Sabaoth, Dumnezeul oștirilor lui Israel pe care tu l-ai hulit” (Cartea întâia a Regilor 17:45). 
„Numele tău și amintirea ta erau nădejdea sufletului nostru” (Cartea lui Isaia 26:8), suspina și 
profetul Isaia. 

Noul Testament subliniază adesea importanța invocării numelui. Apostolul Pavel scria: „Că de 
vei mărturisi cu gura ta că lisus este Domnul şi vei crede în inima ta că Dumnezeu l-a înviat pe el din 
morți, te vei mântui” (Epistola către Romani 10:9). La fel și apostolul Petru: „Și tot cel ce va chema 
numele Domnului se va mântui” (Faptele Apostolilor 2:21). În rugăciunea Tatăl nostru, închinată 
zeului ceresc, se spune încă de la început „sfințească-se numele tău” (Evanghelia lui Matei 6:9). 
Chiar și lisus își învăţa ucenicii: „Dacă veți cere ceva în numele meu, eu voi face” (Evanghelia lui 
loan 14:14) și „roada voastră să rămână, ca Tatăl să vă dea orice-i veţi cere în numele meu” 
(Evanghelia lui loan 15:16). Despre numele lui lisus, Pavel afirma: „Dumnezeu l-a preaînălțat şi i-a 
dăruit lui nume, care este mai presus de orice nume” (Epistola către Filipeni 2:9). Acest nume nu a 
fost ales întâmplător, ci i-a fost impus lui losif de către îngerul care i-a apărut în vis: „Ea va naște 
fiu şi vei chema numele lui: lisus” (Evanghelia lui Matei 1:21). În ultima carte biblică, Apocalipsa lui 
loan, cei 144.000 de aleşi „aveau numele lui și numele Tatălui lui, scris pe fiunțile lor” (14:1), iar 
slugile lui lisus „vor vedea fața lui și numele lui va fi pe frunţile lor” (22:4). 

În textul Asklepios din Corpus Hermeticum, Hermes Trismegistos spunea despre numele zeului 
suprem: „Zeul este Tatăl, Stăpânitorul universal - sau orice alt nume încă mai sfânt şi religios i s-ar 
putea da - și care, datorită inteligenței noastre, trebuie păstrat cu sfințenie între noi; însă, având în 


vedere divinitatea lui, noi nu îl putem defini prin niciun astfel de nume. Căci glasul este un sunet care 
rezultă din vibrația aerului şi care exprimă voința omului, sau impresia pe care mintea sa a primit-o prin 
simțuri. Acest nume, alcătuit dintr-un număr stabilit de silabe, slujind drept simbol între glas şi ureche și, 
în plus, senzația, răsuflarea, aerul, și tot ceea ce privește şi ține de expresia sa - toate acestea transmit 
numele zeului. Eu nu cred că un singur nume, oricât de complex ar fi, poate să desemneze Principiul 
întregii măreții, care este Tatăl şi Stăpânul tuturor lucrurilor. Totuși, trebuie să-i dăm un nume, ori mai 
degrabă toate numele. Căci el este Unul şi Totul; de aceea trebuie să spunem fie că Totul este numele 
său, fie se cuvine să-l chemăm cu numele tuturor lucrurilor” (20:1-2). 

În limba română numim zeul suprem „Dumnezew”, care nu este numele lui real, aşa cum cred 
majoritatea, ci un epitet compus din cuvintele „Doamne” şi „zeu”. Românescul „zeu” provine din 
numele divinității supreme la greci, Zeus, care la rândul său descinde din cel al indianului Dyaus 
Pitar, tatăl zeilor. Grecii l-au transformat în Dzeus Pater apoi în Zeus, iar romanii în luppiter sau 
lupiter. În limbile germanice numele are o formă diferită: „God” în engleză și olandeză, „Gutt în 
germană ori „Gud” în norvegiană, suedeză și daneză. Cercetătorii au stabilit că sursa acestor 
nume este proto-germanicul „gudan”, a cărui provenienţă rămâne necunoscută. În realitate este 
vorba despre „Taurul ceresc” sumerian, format din „gud” („taur”) și „an” („cer”). În limbile latine 
numele divin are o altă formă, deoarece provine dintr-o rădăcină diferită. Pentru a-și desemna 
zeii și, după renunţarea la politeism, zeul suprem, grecii antici au combinat numele lui Dzeus / 
Zeus cu unul derivat din cel al lui Djehuty (zeul înţelepciunii la egipteni), pe care l-au numit 
Thoth, Thot sau Thout. Astfel, noul zeu suprem a primit numele „Theos”, care în latină a devenit 
„Deus”, din care avem astăzi „Dieu” în franceză, „Dio” în italiană și „Dios” în spaniolă. Însă 
niciunul dintre ele nu reprezintă adevăratul nume al zeului. 

Ținând cont de importanţa dată numelor de majoritatea culturilor antice, adaptarea lor la alte 
limbi pare ilogică. Așa cum procedau grecii, de exemplu, care adaptau la propria lor limbă 
aproape toate numele străine pe care le întâlneau. Din acest motiv am preferat să folosesc în 
această carte numele originale ale personajelor, așa cum sunt întâlnite în scrierile vechi. Ținând 
cont că Noul Testament a fost scris în greacă, iar cercetătorii biblici nu s-au hotărât dacă 
numele personajelor erau ebraice ori aramaice, am lăsat numele neotestamentare așa cum 
apar în original, adică în limba greacă. În tabelul de mai jos am trecut numele câtorva personaje 
biblice în patru variante, așa cum apar în Vechiul Testament, Noul Testament, Coran și, 
bineînţeles, adaptarea lor la limba română: 


Vechiul Testament Noul Testament Coranul Română 

(ebraică) (greacă) (arabă) 

Yahweh Theos Allah Dumnezeu 
Yeșu'a lesous Isa / Yasu lisus / Isus 
Mașiah Khristos al-Masih Hristos 
Mikha'el Mikhael Mikhail Mihail 
Gabri'el Gabriel Jibrayil Gavriil / Gabriel 

Hawwah Eua Hawwa Eva 

Qayin Kain Qabeel Cain 
Hebel Abel Habeel Abel 
Șet Seth Sheeth Set 
Hanok Enoch Idris / Akhnukh Enoh 
Noah Noe Nuh Noe 
Avram / Avraham Abraam Ibrahim Avram / Avraam 


Yișma'el 
Yişaq 


Ismael 
Isaak 


Isma'il 
Ishaq 


Ismael 
Isaac 


Ya'aqob 


lakobos 


Ya'aqub 


lacov / lacob 


Esaw 


Hesau 


Isaw 


Isav 


Yehudah 


loudas 


Yahudha 


luda 


Yosep 


loseph 


Yusuf 


losif 


Șimșon 


Samson 


Șamșun 


Samson 


Şaul 


Saulos 


Sha'ul 


Saul 


Dawid 


David 


Dawud 


David 


Şelomo 


Solomon 


Sulayman 


Solomon 


Moşeh 


Moyses 


Musa 


Moise 


Yehoșu'a 


lesous 


Yusha 


loșua 


Eliyahu 


Elias 


Ilyas / Ilya 


llie 


Elișa 


Elissaios / Elisaie 


Alyasa 


Elisei 


Yeșa'yahu 


Esaias 


Ish'iya 


Isaia 


Y'hez'qel 


lezekiel 


Hizqeel 


lezechiel 


Daniyyel 


Daniel 


Daniyal 


Daniel 


Yirmiyahu 


leremias 


Irmiya 


leremia 


lyyob 


lob 


Ayyub 


lov 


Yona 


lonas 


Yunus / Yunan 


lona 


Ezra 


Esdras 


Uzair 


Ezdra 


Șim'on 


Simon 


Sim'an 


Simon 


Pol 


Paulos 


Bulus 


Pavel 


Matityahu 


Matthaios 


Matta 


Matei 


Yohanan / Yehohanan 


loannes 


Yahya 


loan 


Elior 


Loukas 


Luqa 


Luca 


bar-Tolmay 


Bartholomaios 


Barthulmawus 


Bartolomeu 


Miriam 


Maria 


Maryam 


Maria 


Nu putem ști dacă numele au sau nu o putere reală. Cum nu putem ști nici dacă zeii într-adevăr 
au nume secrete, pe care le ţin ascunse. Presupunând că au, ascunderea lor nu ne împiedică 
să ne atingem scopul, acela de a afla adevărata istorie a Pământului, care ne poate ajuta să ne 
înțelegem prezentul și să ne modelăm viitorul. Pentru acest lucru trebuie în primul rând să 
identificăm principalii zei în multitudinea de religii existente din cele mai vechi timpuri până 


astăzi, toate clădite în jurul acelorași personaje. 


4. Zeii mesopotamienilor 


Civilizaţia sumeriană, apărută la mijlocul mileniului al IV-lea î.e.n. în sudul Mesopotamiei (în 
zona Irakului de astăzi), este considerată cea mai veche din lume. Nu s-a descoperit nici până 
în ziua de astăzi locul de provenienţă al acestei populaţii ariene (de rasă albă), și nici unde a 
dispărut în cel de-al II-lea mileniu î.e.n. Începând cu 2.900 î.e.n., sumerienii s-au înfruntat timp 
de șase secole cu akkadienii, primul popor semit consemnat de istorie, pentru supremație în 
Mesopotamia. După căderea Imperiului Akkadian fondat de Șarru-kinu (Sargon cel Mare) 
akkadienii au părăsit zona, doar pentru a-și face apariția mai târziu ca babilonieni și asirieni. În 
cel de-al II-lea mileniu î.e.n. sumerienii au dispărut fără urmă, lăsând Mesopotamia în mâinile 
popoarelor semite. Nu fără a-și lăsa religia ca moștenire, pe care au preluat-o sub diferite forme 
toate civilizațiile antice. 

Sumerienii își spuneau „ug sag gig-ga”, care înseamnă „oamenii cu capetele negre”. Teritoriul lor, 
pe care îl cunoaștem astăzi ca Sumer, era numit Şumer de akkadieni, Şinar de evrei, Sngr de 
egipteni și Șanhar de hitiţi. Denumirea atribuită de sumerieni pământului lor era Kiengir, care se 
poate traduce ca „Tărâmul conducătorilor nobili”, o referire la zei, pe care îi numeau „dingir” 
(„nobilii care dau viață”, într-o traducere liberă), iar akkadienii „i/lu”. Dingir erau împărțiți în două 
categorii: Anunna și Igigi. Se consideră că Anunna erau zeii cei mari, conducătorii, cei cu sânge 
regal, iar Igigi zeitățile de rang inferior, slujitorii marilor Anunna, despre care nu se cunosc prea 
multe amănunte. Numele Anunna, format din „an” („cer”), „nun” („nobil”) şi „na” („om”), se traduce 
ca „Oamenii nobili din cer”. Igigi este compus din „igi” („ochi”) și „gi” („pământul”), prin urmare 
înseamnă „Ochii Pământului”, adică observatorii, supraveghetorii sau veghetorii planetei. În 
poemul babilonian Enuma Eliş, Igigi sunt numiţi „zei decăzuși”, iar în Mitul lui Atra-Hasis se spune 
că s-au răzvrătit împotriva unuia dintre Anunna, care i-a forțat la muncă silnică, revolta ducând 
la apariția oamenilor. Așadar, pentru sumerieni Anunna erau zeitățile celeste, iar Igigi cele 
pământene. Akkadienii i-au numit pe toți Anunnaki sau Anunnaku, adică „Oamenii nobili ai 
cerului și ai pământului”. Marii dingir mesopotamieni, atât Anunna cât și Igigi, împreună cu 
legendele lor, au fost preluaţi de toate popoarele care le-au urmat sumerienilor. 

Panteonul sumerian era condus de o trinitate formată din An și fiii săi, Enlil și Enki. Numele lui 
An, scris în cuneiforme printr-o cruce, înseamnă „cer”. Akkadienii, babilonienii, asirienii şi hitiţii îl 
numeau Anu ori Anum. Simbolul lui era coroana regală, 
de multe ori împodobită cu două coarne de taur. An era 
sursa supremă de autoritate, zeul cerului și al 
constelațiilor, stăpânul zeilor, al spiritelor și al demonilor. 
Putea să înalțe alţi zei în rang, să confere regalitatea pe 
Pământ și să hotărască soarta. Pentru a i se sublinia 
autoritatea, era numit adeseori „an ga!” („Marele An”). 
Consoarta sa era numită Ki („Pământul”). Câteva texte 
regale din perioada sargonidă descriu ridicarea zeiţei 
Inanna la rangul de consoartă a lui An. Zeul suprem a avut mulţi copii, cei mai importanți fiind 
Enki, Enlil și Ninhursag. Principalul său templu era Eanna din cetatea Uruk, pe care îl împărțea 
cu Inanna. În mod surprinzător, imnurile și rugăciunile akkadiene, asiriene și babiloniene 
închinate lui Anu sunt extrem de rare. În Enuma Eliş, Anu este fiul lui Anșar și Kișar, iar 


consoarta sa este Antum. Aici este numit „tatăl zeilor” dar și „gazda demonilor”. Textul Lahar și 
Așnan îl creditează pe Anu cu inteligenţa divină care a creat Universul. 

An locuia în cer împreună cu soţia sa, pe Pământ lăsându-l conducător pe fiul său mai mic, 
Enlil, moștenitorul tronului. Nu s-au păstrat mituri care să explice de ce moștenitor nu a fost fiul 
cel mare, Enki, așa cum prevedeau dintotdeauna legile de succesiune, însă răspunsul se 
găsește în legendele altor popoare. Enlil era considerat 
zeul aerului, al vântului și al furtunii, numele lui însemnând 
chiar „Domnul furtunii”. Printre simbolurile sale se numără 
taurul și leul. Akkadienii, hitiţii și canaaneenii îl numeau 
uneori EIllil, iar babilonienii Bel („Domnu!” sau „Stăpânul”). 
Principalul său centru religios era orașul Nippur, unde i-a 
fost închinat templul Ekur („Casa muntelui”). Soţia sa, Ninlil 
(„Doamna furtunii”), numită iniţial Sud, i-a dăruit trei fii: 
Nanna (numit de akkadieni Su'en sau Sin), Ninurta și 
Nergal. Enlil este cel care le-a adus oamenilor agricultura, în timp ce fratele său, Enki, i-a 
învăţat păstoritul. Fiind moștenitorul și locţiitorul lui An pe Pământ, Enlil moștenea nu doar tronul 
ceresc, ci și toate epitetele și funcţiile tatălui său, cel mai important fiind cel de „tată al zeilor”. 
Deși miturile susțin că a vrut să distrugă omenirea prin diferite molime și un potop, era 
considerat un zeu benefic. 

A treia divinitate din triada supremă sumeriană era Enki, fiul cel mare al lui An. Fiind acreditat cu 
facerea oamenilor, a fost considerat zeul inteligenţei, al înțelepciunii, dar și al fertilităţii. Numele 
său înseamnă „Domnul Pământului”, dar poate fi interpretat și ca „Domnul dedesubtului”. Nu s-a 
descoperit până în prezent nicio legendă care să explice motivul pentru care a primit acest 
nume. Din ce știm în prezent, Enlil era conducătorul Terrei iar tatăl lor, An, conducătorul lumii 
celeste. Însă, într-un text sumerian, Enki afirmă că el a fost primul zeu sosit pe planeta noastră. 
Ajuns aici, însoţit de alţi zei, a scos pământul de sub ape, făcându-l locuibil. Afirmaţie din care 
deducem că atunci a primit epitetul „Domnul Pământului”, titlu pe 
care l-a păstrat până la sosirea fratelui său, Enlil. După ce mezinul i- 
a luat locul, preluând conducerea Terrei, Enki a fost nevoit să se 
refugieze în lumea subterană. Akkadienii și babilonienii i-au preluat 
numele sumerian, numindu-l mai târziu Ea („Casa apei”). Simbolurile 
sale includeau șarpele, semiluna, capra, peştele (care mai târziu au 
fost combinate într-o ființă cu partea superioară de tap, iar cea 
inferioară de pește), testoasa, toiagul cu cap de berbec, tridentul și 
un vas din care se revarsă apa. În reliefurile asiro-babiloniene este 
întruchipat ca un bărbat înalt care poartă pe spate trupul unui pește 
al cărui bot, larg deschis și îndreptat spre cer, face corp comun cu 
capul personajului. Enki le-a adus oamenilor cunoașterea, legile și ritualurile magice, i-a învăţat 
cum să construiască orașe și să crească animale. Mai mult, el a salvat omenirea de Potop. Era 
cel mai important zeu pentru incantaţii, patronul preoților, cel care stăpânea la perfecţie magia și 
care avea capacitatea de a atribui o soartă, fiind în același timp și zeul meșteșugarilor și al 
artelor. În Babilon se credea că a distrus reptilele uriașe primordiale împreună cu fiul său, 
Marduk. Reședința sa era în Abzu (apa freatică sau oceanul subteran), numită Apsu în 
akkadiană, motiv pentru care a fost considerat și zeul apelor. Principalul său centru de cult era 
Eridu (astăzi Tell Abu Shahrain din Irak), considerat a fi cel mai vechi oraș din lume, numit în 
sumeriană Urudu sau Nunki („Locul măreț” ori „Locul Prințului”). Sora sa, Ningikuga (un epitet al 


lui Ninhursag), i-a dăruit o fiică, pe Ningal, numită și Ninsar. Tot cu ea a avut mulți alți copii: 
Abu, Nintulla, Ninsutu, Ninkasi, Nanshe, Azimua, Ninti și Enshag. Fiica sa, Ninsar, i-a născut o 
fată, pe Ninkurra. Cu aceasta, Enki a avut o fiică numită Uttu. Pentru babilonieni, soţia lui era 
Damkina (numită şi Damgalnuna sau Ninki de sumerieni), cu care l-a avut pe Marduk, 
moștenitorul său. În unele texte asiro-babiloniene, Ea / Enki era considerat tatăl zeiței Iștar 
(Inanna la sumerieni). 

Legendele mesopotamiene dezvăluie că între Enki și Enlil exista o permanentă animozitate. 
Rivali în mod evident, cei doi nu pierdeau nicio ocazie de a se certa, mai ales în fața Adunării 
Zeilor. Nu știm care era motivul neînţelegerii lor, însă se poate bănui. În mod normal, ca prim 
născut al lui Anu, Enki ar fi trebuit să moștenească tronul. Însă, din motive necunoscute, 
împăratul l-a preferat pe Enlil. Fără îndoială, rivalitatea dintre cei doi fraţi are cel puţin o 
oarecare legătură cu succesiunea la tron. Nu s-au păstrat mituri care să descrie lupte între ei, 
însă există destule indicii în această privință. Din păcate, doar o foarte mică parte din mitologia 
sumeriană a ajuns până la noi. Știm totuși că, la un moment dat, Enki i-a instigat pe zeii 
decăzuți Igigi la revoltă împotriva lui Enlil. Știm și că Enlil i-a luat soţia lui Enki. De asemenea, 
există o menționare a unei lupte între Enki și Ninurta, fiul lui Enlil, la fel cum se sugerează și o 
luptă între Enlil și Marduk, fiul lui Enki. Prin urmare, rivalitatea celor doi fraţi a cuprins și familiile 
lor. Cu toate că ne lipsesc din religiile mesopotamiene detaliile luptei dintre cele două familii 
divine, acestea se pot găsi, din fericire, în miturile altor popoare. 

O altă dingir foarte importantă era Sud, fiica lui An, zeița Pământului, stăpâna cerului și mama 
zeilor. Deoarece a creat oamenii împreună cu Enki, era considerată și zeița fertilității. Sumerienii 
îi atribuiau multe epitete, printre care Ninmah („Marea Regină”), Nintu („Doamna nașterii”), 
Mami („Mama”), Aruru („Brazdă”) sau Ningikuga („Doamna stufului 
pur”). Conform legendelor, unul dintre fiii săi, Ninurta, i-a schimbat 
numele din Ninmah în Ninhursag („Doamna muntelui înalt”), iar 
după căsătoria cu Enlil a adoptat epitetul Ninlil („Doamna furtunii”). 
Akkadienii o numeau și Belet-lli („Doamna zeilor”). Simbolul ei era 
un obiect neidentificat, de forma literei grecești „omega”. Era 
reprezentată adesea purtând o coroană cu coarne, de multe ori 
având în mână o măciucă sau un baston decorat cu simbolul 
„omega”, iar uneori acompaniată de un pui de leu aflat în lesă. 
Principalul său centru religios se afla în Eridu, orașul închinat lui 
Enki. Miturile sugerează că a fost consoarta lui Enki, a lui Enlil și a 
lui An. Ca soţie a tatălui său, An, era numită de sumerieni Ki 
(„Pământul”), iar de akkadieni și babilonieni Antu (forma de feminin 
a substantivului „cer”). Ca nevastă a lui Enki, babilonienii au numit- 
o Damkina, iar sumerienii Damgalnuna sau Ninki („Doamna Pământului”). Sumerienii susțineau 
că a avut zece copii cu fratele său, Enki: Ningal / Ninsar, Abu, Nintulla, Ninsutu, Ninkasi, Nanșe, 
Azimua, Ninti, Enșag și Martu, iar lui Enlil i-a născut pe Nanna, Ninurta și Nergal. 

Marduk, fiul lui Ea / Enki şi al Damkinei / Ninhursag, era zeul suprem al Babilonului. Soţia sa se 
numea Sarpanitum, fiul lor era Nabu iar sora sa, Iștar. Animalul său emblematic era Mușhușșu, 
o combinaţie monstruoasă de șarpe și dragon, iar simbolul său era „marrn”, o unealtă în formă 
de sapă. Principalele sale sanctuare din Babilon, templul Esagil și ziguratul Etemenanki, 
reprezentau pentru antici punctul central al Universului. La început a fost zeul Soarelui, având 
legături și cu vegetaţia, apa și magia. În timpul regelui Ammurapi (în jurul anului 1800 î.e.n.) a 
ajuns în fruntea panteonului divin, primind numărul magic 50, deţinut până în acel moment de 


Enlil. Marduk nu a preluat doar acest număr de la unchiul său, ci și toate atributele și titlurile lui. 
Din acest motiv Marduk a fost numit și Bel („Domnur”), titlu atribuit iniţial lui Enlil. În perioada 
neo-babiloniană, cultul său se dezvoltase într-atât încât nu avea rival, răspândindu-se treptat 
dincolo de Mesopotamia Centrală. Natura lui Marduk a devenit tot mai complexă pe măsură ce 
a absorbit total funcţiile și caracteristicile celorlalţi zei. Acest fapt este demonstrat de numărul 
mare de imnuri, rugăciuni și lucrări teologice care i-au fost dedicate, 
precum și de alte numeroase referințe în documente particulare și 
oficiale sau nume de persoane. Făcea parte din triada supremă, 
alături de tatăl și de sora sa, înlocuind triada originală 
mesopotamiană, formată din Anu, Ellil și Ea. Printre titlurile sale se 
numără „Sfetnicul zeului acvatic Ea”, „Învățătorul oamenilor”, „Zeul 
războiului şi al armelor”, „Domnitorul veşnic”, „Copilul-Soare”, „Zeul 
mâniei şi al iertării”, „Vindecătorul', „Veghetorul purificării”, „Cel 
adevărat pretutindeni”, „Înțeleptul, Domnul oracolelor” sau „Cel slăvit de 
generațiile viitoare”. Poemul babilonian Enuma Eliş, care celebrează 
gloria lui Marduk, a fost compus pentru a justifica poziția superioară 
în panteon a zeului, considerat organizatorul Universului cunoscut și 
eliberatorul de forțele haosului primordial, reprezentat de monstrul 
Tiamat. 

Deși cercetătorii cred că Marduk a fost inițial un zeu obscur, local, care a ajuns important doar 
datorită ascensiunii Babilonului condus de Ammurapi în secolul al XVIII-lea î.e.n., lucrurile nu 
par a sta deloc așa. Numele lui Marduk provine din sumeriană, unde era numit Amar Utu 
(„Viţelul solar”). Ulterior, numele a devenit Martu, prin eliminarea primei litere de la începutul 
fiecărui cuvânt și unirea celor rămase. Babilonienii au preluat numele Martu, transformându-l în 
Marduk. Sumerienii au preferat să elimine din Amar Utu primul cuvânt, numindu-l pe zeu doar 
Utu („Soare”). Conform mitologiei sumeriene, Utu era fiul zeilor Nanna și Ningal. În textul Enki și 
ordinea lumii este scris: „Utu, fiul născut din Ningal, lui i-a dat Enki în grijă întregul univers”. Utu nu 
a fost niciodată conducătorul Universului, însă acesta era unul dintre titlurile babilonianului 
Marduk. În plus, Enki nu i-ar fi dat Universul în grijă decât moștenitorului său, adică aceluiași 
Marduk. Sora geamănă a lui Utu era Inanna, pe care toți cercetătorii o identifică cu akkadiana 
Iștar. lar Iștar era în Babilon sora lui Marduk, făcând parte amândoi din triada sfântă supremă, 
alături de tatăl lor. Utu era echivalat cu Soarele, în timp ce unul dintre epitetele lui Marduk era 
„Copilul-Soare”. Prin urmare, putem concluziona fără greșeală că sumerienii Amar Utu, Martu și 
Utu, precum și Marduk al babilonienilor, reprezintă același personaj. Semnul pictografic al lui 
Utu apare în cele mai vechi dovezi cuneiforme scrise iar câţiva regi din perioada sumeriană 
veche vorbesc despre Utu ca fiind stăpânul lor. Regele Lugalzaggisi chiar afirma că a fost numit 
de Utu „ministrul suprem al lui Sin”. Așadar, Utu / Marduk nu era un zeu minor, necunoscut, 
devenit important prin al II-lea mileniu î.e.n., ci unul dintre marii Anunnaki. 

Akkadienii l-au preluat pe Utu de la sumerieni și l-au numit Șamaș. Zeu al dreptăţii, era o 
divinitate de importanţă cosmică și naţională, fiind considerat de akkadieni și de asirieni 
„Stăpânul cerului şi al pământului”. Şi acest titlu îi afundă pe cercetători în ceață deoarece, în 
listele de zei existente, Șamaș nu a primit niciodată poziţia supremă. Dacă se înțelege că Utu 
sau Șamaș erau diferite ipostaze ale lui Marduk, lucrurile devin clare. Şamaș era un războinic, 
lucru care aminteşte de unul dintre epitetele lui Marduk, „Zeul războiului și al armelor”. De altfel, 
pentru romani, Mars / Martis (derivat din Martu sau Marduk) era zeul războiului. Pentru 
akkadieni și mai târziu pentru babilonieni, Șamaș era și judecătorul morţilor. 


De ce babilonienii foloseau două nume pentru aceeași zeitate? Răspunsul nu este chiar atât de 
complicat pe cât pare la prima vedere. În primul rând, „zeu-soare” însemna „zeu suprem”. Așa 
cum Soarele se află în mijlocul sistemului solar, cu planetele orbitând în jurul lui, la fel se afla 
zeul suprem în mijlocul celorlalţi zei, care „orbitau” în jurul său. Marduk era considerat 
conducătorul panteonului, astfel încât epitetul de „zeu-soare” i se potrivește. Identificat cu astrul 
zilei, ca judecător și zeu al dreptăţii, el se numea Şamaș, aceasta fiind doar o ipostază a zeului 
suprem, partea pe care o puteau vedea credincioșii. În schimb, ca zeu suprem, care trăia alături 
de ceilalți zei, care distrugea dușmanii Babilonului, îi apăra pe oameni de boli și le oferea 
recolte bogate, ori ca organizator (sau arhitect, cum îl numesc masonii) al Universului, era numit 
Bel sau Marduk. Exact cum astăzi creștinii îl numesc pe zeul lor suprem Dumnezeu, Domnul, 
Adonai, Savaot, Atotputernicul, Creatorul, etc. Dintotdeauna fiecărei zeități i se atribuiau diverse 
nume, care semnificau diferite atribute ale ei. Nu doar atât, ci și diverse alter-ego-uri, în funcţie 
de laturile sale predominante. 
Sora geamănă a lui Marduk, zeița sexualităţii, fertilităţii și războiului, era cunoscută în Sumer 
sub multe nume, ca Inanna („Odrasla Lunii”), Innin, Ennin, Ninnin, Ninni, Ninanna, Ninnar, 
Innina, Ennina, Irnina, Innini, Nana sau Nin. În al IV-lea mileniu 
î.e.n., Uruk era orașul ei. De-a lungul fluviilor Tigru și Eufrat se 
găseau numeroase temple ale Inannei, cel mai mare fiind Eanna 
(„Casa cerului”) din Uruk. Simbolul său era steaua cu opt raze sau 
planeta Venus cu care, de altfel, era asociată. Inanna era 
înfățișată mai mereu goală, de multe ori pe spatele a două leoaice. 
Soțul său era Dumuzi, tatăl său era considerat ori Anu, ori Nanna, 
iar fraţii ei erau zeul-soare Utu, zeul ploii Ișkur si Ereșkigal, zeița 
lumii subterane. În Asiria și Babilon, zeița iubirii, sexualității, 
fertilității și războiului se numea Iştar („Distrugătoarea muntelui”). 
Era asociată cu planeta Venus, iar leul și steaua cu opt raze 
făceau parte dintre simbolurile ei. A avut mulţi iubiţi, ceea ce i-a 
adus epitetul „Curtezana zeilor”, orașul ei sacru, Uruk, fiind 
supranumit „Orașul curtezanelor sacre”. De asemenea, zeiţei i se mai spunea „Regina cerului”. Era 
consoarta lui Tammuz, sora lui Șamaș și fiica lui Anu ori a lui Sin. Toate acestea duc la 
concluzia că Inanna și Iștar erau una și aceeași zeiță, concluzie la care au ajuns de mult 
cercetătorii. 
Într-un Imn către Iștar, scris pe la 1600 î.e.n., zeița este numită „Cea mai mare între Igigi”, „Cea 
mai Slăvită între zeițe”, „Stăpâna oamenilor” și „Regina femeilor”. Pentru a ne face o idee despre 
modul în care era percepută, iată descrierea sa în acel imn: 
„Zeița, în ea se află sfatul, 
Soarta a orice ea o ţine în mână, 


La a sa privire se capătă bucurie, 
Putere, mărinimie, divinitate protectoare și duh păzitor, 
Ea e aproape, ea e plină de milă şi prietenie. 
În plus, ea e atrăgătoare nespus. 
Fie ea o roabă, o fetiță orfană ori o simplă mamă, ea pe toți apără. 
Toţi o invocă; femeile cheamă numele ei. 
Cine poate fi asemenea măreției ei? 
Puternice, preaînalte, măreţe sunt hotărârile ei. 
Iştar, măreției ei cine-i poate fi egal? 


Puternice, preaînalte-s hotărârile ei. 
Ea e căutată printre zei; nebiruit e rangul ei. 
Respectat e cuvântul ei; el e mai presus de toți. 
Iștar printre zei, nebănuit e rangul ei. 
Respectat e cuvântul ei, el e mai presus de toți. 
Ea e regina lor, ei în toată clipa aduc la împlinire poruncile sale”. 

Epopeea lui Gilgameș, cea mai veche descoperită până acum, ne prezintă o imagine complet 
diferită a zeiței. Când Iștar a încercat să-l seducă pe regele Gilgameș, acesta a refuzat-o, 
probabil în modul cel mai sensibil de care putea da dovadă: 

„Dacă te-aş lua de soţie, ştiu ce mă aşteaptă. 

Nu ești decăt un jeratic care se stinge când vine frigul, 
O uşă rău închisă, care nu stăvileşte nici vântul, nici gerul, 
Un palat care-și striveşte războinicii ce-l apără, 
Un elefant care-şi smulge învelișul, 
Eşti păcura care mânjește pe omul ce-o duce, 
Burduful care se varsă pe omul ce-l poartă, 
Calcarul care face să se fărâmiţeze zidul de piatră, 
Berbecele de asediu care pustieşte țara dușmană, 
Încălțarea care rănește piciorul celui ce-o poartă”. 

Se observă în Inanna / Iștar o pronunţată latură dualistă. Numită prostituată de cele mai multe 
ori, ea era considerată adesea și fecioară. Este puţin cam greu de imaginat o fecioară 
prostituată (dar nu imposibil). Pe o parte este o pacifistă zeiță a iubirii, iar pe alta o războinică 
feroce. Tatăl ei este când Anu, când Nanna / Sin. Cum se poate ca o persoană să fie și 
pacifistă, și războinică în același timp, și prostituată, și fecioară? În plus, cum poate să aibă doi 
taţi? Această enigmă are o singură soluţie logică: nu este vorba despre o singură zeiţă, ci 
despre două numite aidoma, Inanna / Iștar. Într-o cronică a bătăliei de la Halule din anul 691 
î.e.n., redactată în cuneiforme pe o tăbliță de lut, regele asirian Sin-ahhi-eriba (Sennacherib) 
scria că s-a rugat pentru victorie „lui Aşşur, lui Sin, lui Șamaş, lui Bel, lui Nabu, lui Nergal, lui Iştar 
din Ninive, lui Iștar din Arbailsk - zeilor mei ocrotitori”. Prin urmare, pentru antici existau două zeițe 
numite la fel. Una era fecioara pacifistă, fiica lui Anu, cealaltă era prostituata războinică, fiica lui 
Enki. Prima era Sud / Ninhursag, creatoarea oamenilor care a fost considerată zeiţă a fertilității. 
Cum oamenii iau naștere în mod firesc prin contact sexual, anticii au numit-o și zeița sexualității. 
Miturile spun că și-a pierdut virginitatea în urma unui viol, însă pentru adepții ei și-a păstrat în 
continuare virtutea, fiind numită tot „Fecioara”. Ea era fiica lui Anu și, ca soție a lui Enki, mama 
lui Marduk și Iștar, iar ca soție a lui Enlil, mama lui Ninurta. Cea de-a doua Inanna / Iștar era 
Ningal („Marea Doamnă”) / Ninsar („Doamna prinţesă”), fiica cea mare a lui Enki și Ninhursag. 
Când a primit conducerea Pământului ca soţie a fratelui său, Marduk, cea de-a doua Inanna / 
Iștar a preluat și atributele mamei sale, iar adepții ei i-au atribuit până și faptele lui Ninhursag. O 
dovadă în plus este faptul că, la început, planeta Venus era simbolul lui Ninhursag, iar mai 
târziu al Inannei / Iștar. Lupta pentru putere a transformat-o într-o zeiță războinică, diferită de 
pacifista sa mamă. Nenumăratele sale relaţii sexuale cu diferite zeități dar și cu muritori au 
transformat-o în „Vulva cerului”, așa cum este numită în Epopeea lui Gilgameş. Când a preluat 
titlurile și funcţiile mamei sale, statutul său de femeie ușoară s-a potrivit perfect cu imaginea de 
zeiță a sexualităţii. Nu doar mesopotamienii au făcut confuzie între cele două divinităţi, ci toate 
popoarele antice, așa cum vom vedea. Cert este că sub numele Inanna / Iștar se ascund atât 
Ninhursag cât și Ninsar. 


În multe orașe mesopotamiene, Nanna („Luna”) era zeul Lunii și al înțelepciunii. În sumeriană, 
numele său se scria de obicei Șeșki („Fratele Pământului”). Babilonienii și akkadienii îl numeau 
Sin, derivat din Su'en. Cum în limba sumeriană silabele unui cuvânt se puteau schimba între ele 
fără ca respectivul cuvânt să-și schimbe înţelesul, Suen se mai scria Ensu sau Enzu. lar Enzu 
în sumeriană înseamnă „Domnul înţelepciunii”, epitet care i se potrivește lui Nanna. Orașul 
biblic lerihon (Yeriho în ebraică) avea ca simbol Luna și îi era închinat lui Sin. Peninsula Sinai a 
devenit într-un anumit punct al istoriei teritoriul său, lucru subliniat și de numele locului: „ai” în 
ebraică înseamnă „al meu”, după modelul Adonai („Domnul meu”). Prin urmare, Sinai înseamnă 
„Sin al meu”. Patron al orașelor Ur și Harran, Nanna / Sin era în strânsă legătură cu fertilitatea, 
în special a vitelor, datorită asemănării dintre secera Lunii și coarnele. Numărul său era 30, care 
reprezintă numărul de zile necesare Lunii pentru o rotaţie completă în jurul Pământului. Printre 
epitetele zeului se numără „așimbabbar” („Cel luminos”), „amar” („Viţel”), „magur” („Barcă”) și 
„amar.ban.da.en.lil.a” („Viţelușul lui Enlil’), ultimele trei fiind în mod evident aluzii la forma de 
seceră a Lunii noi, care amintește de coarnele vitelor sau de bărcile zvelte de trestie. 
Considerat fiul cel mare al lui Enlil, Nanna / Sin era un important zeu oracol și vindecător. Copiii 
săi erau Utu / Șamaș și Inanna / lIștar, alături de care făcea parte din triada supremă 
babiloniană. Deși un zeu popular, fiindu-i adresate multe rugăciuni, Sin nu juca niciun rol în 
mitologia babiloniană. Lucru extrem de ciudat, ţinând cont că era una dintre cele mai importante 
divinități, tatăl zeilor conducători. În plus, unul dintre epitetele lui Nanna / Sin era „Stăpânul 
Pământului”, deși nu s-a descoperit niciun mit care să demonstreze că zeul ar fi ocupat vreodată 
această funcţie. Și atunci, cum se explică acest epitet? Răspunsul e foarte simplu: Nanna / Sin 
nu este altcineva decât Enki. Deoarece soţia lui Nanna era Ningal, rezultă că, la un moment dat, 
Enki și-a luat-o de soție și pe fiica sa cea mare, ceea ce miturile sumeriene dezvăluiau deja prin 
faptul că ea i-a născut o fiică. 

Ca locţiitor al lui Anu pe Pământ, lui Enlil i se atribuiau titlurile tatălui său, inclusiv pe cel de „tată 
al zeilor”. Din acest motiv Enki este considerat în câteva texte fiul lui Enlil, epitet care i-a băgat 
cu mult în ceaţă pe cercetători. Cum Enki era unul dintre marii Anunnaki, parte din triada sfântă 
a Sumerului, adepţii săi nu au permis decăderea lui din rolul de frate al lui Enlil în cel de fiu. 
Simpatizanţii lui Enlil doreau cu tărie să evidenţieze supremaţia zeului lor asupra tuturor 
celorlalți zei, mai ales asupra fratelui rival. Astfel încât s-a creat un alter-ego al lui Enki, numit 
Nanna și privit ca fiul lui Enlil, Enki putând astfel să-și păstreze rolul de frate. Babilonienii îl 
numeau Sin când reprezenta Luna și Ea când reprezenta apa, introducându-l în triada supremă 
alături de cei mai mari zei ai Babilonului, copiii săi, $Şamaș / Marduk și Iștar. Acesta este motivul 
pentru care Sin nu este prezent în mitologia babiloniană, ci doar în rugăciuni: deoarece în mituri 
este numit Ea. Atât Nanna / Sin cât și Enki sunt zeii Lunii, ai înțelepciunii, ai magiei și 
considerați „stăpânii Pământului”, deşi mitologia nu lasă de înţeles că vreunul dintre ei ar fi 
condus vreodată planeta noastră. În Sumer se credea că, în perioada Lunii noi, Nanna își 
petrece „zilele în somn” în lumea subterană, unde hotărăște soarta defuncţilor. Dar lumea 
subpământeană era sălașul lui Enki, unde zeul de multe ori își petrecea timpul dormind. Un 
vechi imn babilonian îl considera pe Sin „întâiul între toți, cel puternic, căruia niciun zeu nu-i 
scrutează inima necuprinsă, iute alergător cu genunchii neobosiți, care le deschide zeilor și fraţilor săi 
drumul”. Deşi acest pasaj a fost interpretat de cercetători într-un mod absurd, susținându-se că 
Luna deschide drumul stelelor și al Soarelui, logica ne sugerează că imnul se referă la Enki. 
„Întâiul între toți” sugerează că era primul născut al lui Anu, cel mai mare dintre fraţi dar și primul 
zeu sosit pe Pământ. „Care le deschide zeilor şi fraţilor săi drumul” nu descrie mersul Lunii pe 
bolta cerească, ci indică faptul că Enki a fost primul zeu ajuns pe planeta noastră, „deschizând 


drumul” zeilor și fraţilor săi care l-au urmat. Până și legendele celor doi zei sunt asemănătoare. 
Enki era fiul cel mare al lui An, însă moștenitorul tronului era fratele său mai mic, Enlil. Nanna 
era fiul cel mare al lui Enlil, dar moștenitorul tronului era fratele său mai mic, Ninurta. Nanna / 
Sin era tatăl fraţilor Utu / Șamaș și Inanna / Iștar cu toate că, în multe mituri, Enki este tatăl 
zeiţei Inanna / Iștar, iar Marduk, fiul lui Enki, a fost numit iniţial Utu de sumerieni și Șamaș de 
akkadieni și de babilonieni. Prin urmare Enki și Nanna sau Sin nu pot reprezenta decât aceeași 
divinitate. 

Potrivit preotului babilonian Berossos, zeul Oannes (sau Uan pentru sumerieni) a apărut din 
apele Golfului Persic, unde se întorcea în fiecare noapte. El i-a învăţat pe oameni arta scrierii, 
diverse științe și meşteşuguri (de exemplu cum să-și ridice case sau temple, folosindu-se de 
geometrie), cum să cultive pământul și să culeagă roadele. Se spune că pe regele antediluvian 
Evedurahos l-a învăţat arta divinaţiei. Oannes avea trup de pește cu două capete (unul uman 
sub cel de pește), picioare omenești și coadă. Descrierea lui Oannes este identică cu cea a lui 
Enki / Ea în reliefurile asiro-babiloniene. Faptul că Oannes locuia în apă și le-a adus oamenilor 
cunoștințele zeilor (scrierea, meșteșugurile, agricultura) ne indică aceeași entitate. 

Printre simbolurile lui Enki se numără un șarpe încolăcit în jurul Copacului Vieţii sau doi șerpi 
încolăciţi. Cei doi șerpi pot simboliza A.D.N.-ul, deoarece Enki era creatorul oamenilor, 
geneticianul divin, iar șarpele în jurul copacului vieţii semnifică, de asemenea, crearea vieţii de 
către zeitatea supranumită adesea „Șarpele”. Simbolul celor doi șerpi încolăciţi a fost folosit 
prima oară pentru zeul Ningișzida („Stăpânul copacului cel bun”), șarpele cu cap de om, apoi a 
fost preluat pe caduceul (toiagul cu șerpi încolăciţi) zeilor greci Hermes, Dionysos și Asklepios 
(Mercur, Bacchus și Esculap pentru romani). Mai târziu a devenit simbolul medicinei, 
reprezentând viața. Într-un mit, Ningișzida este fiul zeilor Ninazu și Ningiridda, în altul al zeiței 
Ereşșkigal, în timp ce o inscripție din Lagaș îl consideră fiul zeului suprem, Anu. Din câte știm, un 
singur fiu al lui Anu era echivalat cu șarpele: Enki. Simbolul lui Ningișzida este simbolul lui Enki, 
ceea ce înseamnă că nu este vorba despre două divinităţi diferite, ci doar despre două epitete 
ale aceleiași. 

Sumerienii ne-au lăsat destule indicii despre conflictul dintre cele două familii divine, a lui Enki și 
a lui Enlil. Știm astăzi că fiecare zeu, în zona pe care o conducea, se declara binefăcător al 
oamenilor, în timp ce rivalul său era prezentat ca fiind răul absolut. Simpatizanții lui Enki l-au 
înfățișat pe Enlil ca fiind o zeitate malefică, ce a dorit să distrugă omenirea în repetate rânduri, 
iar pe zeul-șarpe ca salvator. La rândul lor, credincioșii lui Enlil și-au 
prezentat zeul ca pe o divinitate dreaptă, binefăcătoare, adevărata 
protectoare a oamenilor, iar pe Enki ca fiind un demon. Un astfel de 
exemplu este Pazuzu, regele demonilor în mitologia asiro- 
babiloniană, care reprezenta vântul fierbinte de sud-vest. Pe spatele 
unei statuete de prin secolele IX-VIII î.e.n., care îl înfățișează, este 
scris: „Eu sunt Pazuzu, fiul lui Hanpa, rege al spiritelor rele din aer, care 
ies ca o furtună din munți, făcând prăpăd'. Pazuzu este reprezentat cu 
corp de om, aripi, gheare de vultur și un șarpe în loc de penis. Are 
întotdeauna mâna dreaptă ridicată, iar stânga îndreptată spre 
pământ. Nu se știu multe despre el, decât că era invocat foarte des, 
pentru a o opri pe soţia sa, zeița Lamaștu. Deși era demon, adică o 
entitate negativă, de multe ori proteja oamenii de alte spirite malefice sau de boli. Șarpele în loc 
de penis semnifică șarpele creator, care este Enki. „Zu” din numele său înseamnă „înțelepciune” 
în sumeriană, iar „pa”, „aripă”. Prin urmare, Pazuzu s-ar putea traduce prin „Înaripatul de două 


ori înțelept”, epitet care i se potrivește, ținând cont că era reprezentat cu aripi. În vremurile de 
demult nu era neobișnuită repetarea unei silabe pentru a sublinia calitatea unei divinităţi. De 
exemplu Isis, numele dat de greci zeiței egiptene Aset, a fost format prin dublarea primei silabe 
a babilonienei Iștar. lar o exprimare de genul „de două ori înțelept” se poate întâlni și la Hermes 
Trismegistos, cel „de trei ori mare”. „De două ori înţelept” poate însemna că nu era doar un 
simplu înţelept, ci cel mai înțelept dintre toţi, ceea ce nu-l poate descrie decât pe zeul 
înțelepciunii, Enki. Tatăl său era An, tatăl lui Pazuzu era Hanpa. Se remarcă o asemănare a 
numelor celor doi, Hanpa traducându-se ca „Înaripatul cerului” sau „Înaripatul An”. Vântul 
fierbinte de sud-vest, cu care era echivalat Pazuzu, îi indică, de asemenea, identitatea: sudul 
reprezintă josul, adică lumea subterană în care era conducător, iar vestul partea stângă, adică 
latura negativă sau malefică. Pazuzu era un alt nume pentru Enki, demonizat de adepții fratelui 
său. 

Dimme pentru sumerieni sau Lamaștu pentru akkadieni, soţia lui Pazuzu, era un demon femelă 
despre care se credea că răpea copiii în timp ce erau hrăniţi la sân și le sugea sângele, mânca 
oameni, infesta apele și aducea coşmaruri, boli și moarte. Era considerată fiica lui Anu. Numele 
ei în cuneiforme era scris întotdeauna alături de logograma pentru zeitate, ceea ce indică natura 
ei divină. Era reprezentată ca un hibrid cu cap de leoaică, dinţi și urechi de măgar, degete și 
unghii lungi, picioare de pasăre și corp păros, care călărea un măgar, ţinea în braţe șerpi sau 
alăpta un porc ori un câine. Este considerată una dintre /ilitu, spirite demonice mesopotamiene 
de gen feminin. Fiind fiica lui Anu și soţia lui Enki, Dimme / Lamaștu nu poate fi decât forma 
demonizată a lui Ninhursag. 

Mesopotamienii nu specifică în mod clar dar lasă de înţeles că, la un moment dat, Enki a fost 
ucis de Enlil, ceea ce a dus la înscăunarea lui Marduk pe tronul Pământului. Preoţii au creat alte 
zeități care au fost ucise, diferite de Enki la prima vedere, în timp ce credincioșilor li s-a spus că 
Enki „doarme” în lumea sa subterană. Însă iniţiații cunoșteau adevărul. O astfel de divinitate 
este zeul păstor Dumuzi, numit în Babilon Tammuz. Era imaginat ca un tânăr frumos, care a 
fost ucis la ordinul Adunării Zeilor. Inanna a coborât după el în Infern, pentru a-l salva. Într-un 
final a reușit acest lucru, Dumuzi fiind nevoit să trăiască jumătate de an pe Pământ și jumătate 
în lumea cealaltă. În Babilon, Tammuz era considerat „unicul frate al lui Iştar”, precum și iubitul ei 
din tinereţe. Fratele și iubitul zeiței Iștar / Ninhursag era Enki. În alt mit sumerian, sora lui 
Dumuzi este Geştinanna, pe care o identificăm cu ușurință cu aceeași Inanna / Iștar / 
Ninhursag. Numele Dumuzi se traduce prin „Adevăratul fiu”, o aluzie evidentă la faptul că Enki 
se considera adevăratul fiu al lui An și moștenitorul de drept al tronului acestuia, spre deosebire 
de fratele său mai mic, Enlil. 

În mitologia sumeriană, Gibil era zeul focului, fiul lui An și Ki. Akkadienii l-au numit Gerra. În 
Enuma Eliş se spune că Gibil menținea ascuţite lamele armelor, a adus înțelepciunea iar mintea 
sa era „atât de vastă încât nici măcar toţi zeii la un loc nu o pot înţelese”. Unele mituri susţin că zeul 
poseda și înțelepciunea metalurgiei. Singurul fiu al lui Anu care a adus înțelepciunea, fiind 
totodată și patronul meșteșugarilor, era Enki. Deși acest alter-ego al lui a jucat un rol minor în 
Mesopotamia, a fost preluat de multe popoare, care i-au dat mai multă importanţă. 

În panteonul akkadian, babilonian și asirian, zeul furtunii era Adad, numit Işkur de sumerieni şi 
Hadad de canaaneeni. Akkadienii îl mai numeau și Ramman. Pentru sumerieni el era 
inspectorul Universului. Într-o rugăciune este considerat fiul lui An, fratele geamăn al lui Enki, 
marele taur, leul cerului și Domnul care călărește furtuna. Alte legende îl consideră fiul lui 
Nanna sau al lui Enlil. Soţia sa era Șala, zeița războiului și a grânelor, indentificată cu 
constelația Fecioarei. Animalul său este taurul. Era reprezentat de obicei cu fulgerul și trăsnetul 


în mâini, purtând pe cap o coroană cu coarne. În Asiria, începând cu domnia lui Tukulti-apil- 
Eșarra (Tiglath-Pileser 1), adică în secolul al XII-lea î.e.n., Adad a fost venerat împreună cu Anu. 
Ca fiu al lui Anu, frate al lui Enki și zeu al furtunii, asociat cu taurul și cu leul, venerat împreună 
cu tatăl său, Ișkur / Adad / Hadad / Ramman nu poate fi decât Enlil sau, mai exact, 
personificarea laturii sale furtunoase. 

Pentru akkadieni, babilonieni și asirieni, Nergal era zeul războiului, al bolilor și al Soarelui 
distrugător de la amiază, dar și zeitatea lumii subterane alături de consoarta sa, Ereșkigal. Avea 
ca simboluri cocoșul și leul. Printre epitetele sale se numără „Lugal-banda” („Regele feroce”), 
„Șarrapu” („Arzătorul”) sau „Sibitti” („Șapte”). Hurrienii îl numeau Aplu iar hitiții Apaliunas, 
considerându-l zeitatea ciumei. Deși mitologii îl consideră pe Nergal fiul lui Enlil, o entitate 
diferită de Marduk, anticii nu făceau această confuzie. Hitiţii ne spun că, atunci când Ninhursag 
l-a născut pe Marduk, ea nu mai era soţia lui Enki, ci a lui Enlil. Fiul soţiei lui Enlil a devenit fiul 
lui Enlil, deși adevăratul tată al tânărului zeu rămânea zeul înțelepciunii. Lui Nergal i-a fost 
atribuită planeta Marte (nume care provine, de altfel, din cel al sumerianului Martu). 
Creștinismul l-a echivalat pe Nergal cu Satan, chiar dacă Marduk este numit astfel în Noul 
Testament. Pentru antici, Marduk era divinitatea supremă, o entitate complexă; Șamaș 
reprezenta aspectul său pozitiv, iar Nergal pe cel negativ. Fiind zeu al Soarelui și al războiului, 
precum și conducătorul lumii de dedesubt după moartea tatălui său, Nergal este fără doar și 
poate Marduk. 

Fiul cel mare al lui Enlil, mâna sa dreaptă și moștenitorul tronului său era Ninurta („Domnul 
brazdelor”), numit iniţial Ningirsu („Domnul orașului Girsu”), Ninib sau Ninip. În Nippur și în 
Lagaș era primul născut al lui Enlil, deși în restul Mesopotamiei Nanna primise acest rol. Cum 
Nanna era Enki, putem trage concluzia că Ninurta era adevăratul 
prim-născut al lui Enlil. În Nippur făcea parte dintr-o triadă sfântă 
alături de părinţii săi. Consoarta sa era zeița Ugallu sau Bau. Iniţial 
zeitate agricolă, așa cum îi arată și numele, dar și divinitate solară 
uneori, Ninurta a devenit zeul războiului. l-a fost dedicat un număr 
foarte mare de imnuri și incantaţii, unde este prezentat ca un erou 
care salvează lumea de boli și de influența demonilor. Se spunea că 
a învins o serie de monștri cunoscuţi sub numele „Eroii uciși”, cum ar 
fi Războinicul Dragon, Regele Palmier, Stăpânul Saman-ana, Taurul- 
Bizon, Sirena, Şarpele cu șapte capete, Berbecul sălbatic cu șase 
capete sau pasărea Anzu. Era reprezentat mai mereu cu un arc, o 
sabie curbată și o ghioagă numită Şarur, care putea vorbi și lua 
forma unui leu înaripat. După perioada babiloniană veche, rolul i s-a 
diminuat deoarece Marduk a preluat unele dintre trăsăturile sale, ba chiar și faptele eroice, după 
cum au descoperit cercetătorii. Povestea victoriei lui Marduk asupra lui Tiamat și a copiilor săi, 
apărută după ridicarea zeului la rang naţional de către regele Ammurapi, seamănă foarte mult 
cu cea a victoriei lui Ninurta împotriva lui Anzu și a celorlalţi „Eroi ucişi”. Cum legenda fiului lui 
Enlil este mai veche, putem fi convinși că cea a lui Marduk reprezintă un plagiat. Deposedat de 
zeul Babilonului de atribute și de faptele sale glorioase, Ninurta și-a găsit adepţi în Asiria acolo 
unde, începând cu Regatul Mijlociu, a fost promovat ca fiind un războinic fioros. 

În mitologia babiloniană și asiriană consoarta lui Marduk era Sarpanit, numită și Erua, Zarpanit, 
Zarpandit, Zerpanitum, Zerbanitu sau Zirbanit. Nunta lor era celebrată anual în Babilon cu 
ocazia sărbătorii de Anul Nou. Era asociată cu planeta Venus și înfățișată adeseori însărcinată. 
Cercetătorii consideră că Sarpanit este doar un titlu al zeiţei Iștar și s-ar părea că au dreptate. 


Tăbliţa CBS-14061 susţine că era fiica unui preot, însă religia încă nu era apărută pe Pământ în 
acea vreme, prin urmare avem parte doar de o figură de stil. Preoţii sunt considerați mediatorii 
dintre pământeni și divinități iar Enki era cel care realiza acestă legătură. În plus, Enki este 
inventatorul religiei primordiale, ceea ce îl poate transforma, în mod simbolic, în primul preot al 
planetei. Până și numele ei indică proveniența din marele zeu-șarpe, Sarpanit fiind rădăcina din 
care s-a format cuvântul „serpenr” („şarpe”) în limbile franceză și engleză, dar și termenul indo- 
european „serp” („a se târî’). Fiind o zeitate-șarpe, Sarpanit făcea parte din familia lui Enki. lar 
aceasta nu poate fi decât prima fiică a zeului înțelepciunii, sora lui Marduk, numită Ninsar de 
sumerieni și Iștar de akkadieni, babilonieni și asirieni. 

În religiile mesopotamiene, Ereșkigal („Marea Doamnă de sub pământ”) era regina lumii 
subterane lIrkalla, căreia uneori îi purta numele, întocmai ca Hades mai târziu în mitologia 
greacă, nume care reprezenta atât lumea subpământeană, cât și pe conducătorul ei. Se credea 
că a fost răpită și adusă cu forța în lumea subterană, unde a fost făcută regină fără voia ei. În 
textul Coborârea Inannei, zeița o consideră pe Ereșkigal sora ei mai mare. În unele mituri, 
Ereșkigal conduce singură lumea de dedesubt. În altele, o face alături de soțul ei, care este ori 
Gugalana („Taurul cerului”), ori Nergal / Marduk. Este mama zeiței Nungal sau Manungal și a 
zeilor Namtar (făcut cu Enlil) și Ninazu (cu Gugalana). Şi aici se observă dualitatea celor două 
zeițe, Ninhursag și Ninsar. Zeița violată, care a fost și consoarta lui Anu, și a lui Enlil, este 
Ninhursag. Însă soția lui Marduk și stăpâna lumii subterane nu poate fi decât sora lui, Ninsar. 
De altfel, în Coborârea Inannei, cele două apar împreună, Inanna fiind Ninhursag iar Ereşkigal 
Ninsar. 

Agasaya era o zeiță semitică a războiului prea puţin cunoscută, care a devenit ipostaza de 
războinică a zeiţei Iștar / Ninsar. Nu s-au păstrat detalii despre ea însă îi reținem numele, 
deoarece îl vom întâlni într-o formă asemănătoare și în alte religii. 

Una dintre cele mai importante zeițe, deși prea puţin cunoscută, este Namma sau Nammu, care 
făcea parte din cea mai veche generaţie a divinităţilor sumeriene, fiind asociată cu panteonul 
din Eridu și cu magia. În textul Enki și Ninmah, Namma este numită „mama primordială care a dat 
naştere zeilor Universului”. În tăblița 1 a listei de zeități An-Anum, ea poartă titlul de „mamă care a 
dat naştere cerului şi pământului”. În același text este numită „mamă a zeului Enki”, ea fiind cea care 
a avut ideea facerii oamenilor. Într-un mit ea este și mama zeiţei Ningikuga, adică Ninhursag. 
Într-o inscripţie dintr-un templu ridicat în cinstea ei, regele Lugal-Kisal-si a descris-o ca fiind 
„consoarta lui An”. Pentru că numele ei este scris în cuneiforme prin același simbol ca și apele 
subterane, unii cercetători au numit-o „Oceanul cosmic”. În afara unor menționări ale numelui ei 
în câteva texte, nu s-a păstrat niciun mit al zeiţei. Importanţa ei în vechime, înainte ca Enki să-i 
preia majoritatea funcţiilor, se observă și din numele regelui Ur-Nammu, fondatorul Dinastiei a 
Ill-a din Ur. Mai târziu a fost înlocuită cu Tiamat, zeița primordială a oceanului și a haosului, 
consoarta lui Abzu (zeul apelor freatice). În Babyloniaca, preotul babilonian Berossos o numea 
Omoroca. Epitetul „mama primordială care a dat naştere zeilor Universului” din Enki și Ninmah îşi 
găsește explicaţia în Enuma Eliş, mitul babilonian al creaţiei, acolo unde ea, împreună cu soţul 
ei, Apsu / Abzu, sunt primele ființe apărute în acest Univers. Cei doi dau naștere perechii de zei 
Lahmu și Lahamu, care la rândul lor au doi copii, Anșar și Kișar, părinţii lui Anu. După un timp, 
Tiamat / Namma și Apsu / Abzu intră în războii cu zeii cei tineri. Apsu este ucis de Enki iar 
Tiamat de Marduk, care a creat din corpul ei cerul și Pământul. 

Pe lângă marii Anunnaki, miturile mesopotamiene consemnează și câţiva Igigi importanți, 
servitorii personali sau vizirii / miniștrii (sfetnicii cei mai de seamă) marilor zei: 

- În mitologia babiloniană și akkadiană, Ilabrat este însoţitorul și ministrul de stat al lui Anu. 


- În miturile sumeriene, Isimud / Isinu (numit Usmu sau Usumu de akkadieni) era vizirul lui Enki. 
Era reprezentat cu două feţe care priveau în direcţii opuse. 

- Ministrul lui Enlil (și uneori fiul său) era Nusku, zeul luminii și al focului în Babilon și Asiria, o 
divinitate minoră, diferită de Gibil / Gerra. Deoarece focul este cel care arde ofrandele închinate 
divinităţilor, Nusku era considerat mediatorul dintre oameni și zei. 
- Ninșubur, Ninşubar sau Nincubura era mâna dreaptă a zeiţei 
Inanna (Ninhursag) în mitologia sumeriană. Zeiţă în toată 
regula, numele ei poate fi tradus ca „Doamna estului”. Inanna 
fiind asociată cu planeta Venus, Ninșubur era echivalată cu 
Mercur, deoarece cele două planete apăreau împreună pe 
cer. Deși descrisă ca o virgină niciodată căsătorită, în câteva 
locuri este menţionată ca fiind amanta Inannei. În mitologia 
akkadiană, Ninșubur este de sex masculin, Un imn către 
Nergal considerându-l „ministrul lumii de dedesubt’. Akkadienii 
l-au numit Papsukkal și l-au transformat în mesagerul zeilor. 
Consoarta sa era Amasagnul, o zeiţă a fertilității. 

- În mitologia akkadiană, Ișum era sfetnicul lui Erra, o zeitate 
care pare a-l descrie pe Ninurta. Se crede că lșum s-a 
dezvoltat din Endursaga al sumerienilor, o divinitate care a condus zeii într-un război. Pe lângă 
Ișum din Epopeea lui Erra, sfetnicul lui Ninurta era de obicei ghioaga sa, numită Șarur, o armă 
fermecată care avea capacitatea de a dialoga cu stăpânul său, căruia îi servea adeseori ca 
emisar, dar și de a se transforma într-un leu înaripat. 

- Ministrul și mesagerul zeiței Ereșkigal era Namiar / Namtaru / Namtara („destin” sau „soartă”), 
o zeitate minoră a morţii. Era considerat fiul zeiţei și al lui Enlil. Se credea că este responsabil 
pentru diverse boli. De exemplu, conform miturilor asiriene și babiloniene, Namtar comanda 60 
de boli în forma unor demoni care penetrau diferite părți ale corpului uman. | se aduceau 
adeseori sacrificii pentru a preveni respectivele afecţiuni. Pentru sumerieni era spiritul sorții, cel 
care avea chiar putere asupra oamenilor și zeilor. În alte scrieri este prezentat ca o 
personificare a morții, întocmai ca Moartea cu coasa din folclorul medieval european. Consoarta 
sa este zeița htonică Hușbișag cu care are o fiică, pe Hemdikug. 

Se observă că şase dintre cei șapte Anunnaki aveau câte o zeitate minoră ca ministru sau 
sfetnic. Singurul rămas pe dinafară pare a fi Marduk, însă aparențele înșeală. Mâna sa dreaptă 
era o zeitate mai importantă decât restul miniștrilor marilor zei. Nabu, zeul orașului Borsippa, fiul 
lui Marduk și Sarpanitum, era scribul și ministrul tatălui său. În scripturile evreilor este numit 
Nebo. Numele său provine din rădăcina akkadiană „nb”, care înseamnă „a chema” sau „a 
anunţa”, însemnând „Cel care a fost chemat” sau „Cel care anunţă” (subliniind funcţia de 
mesager). Inițial patron al scribilor, Nabu a devenit unul dintre marii zei ai Asiriei după 
expansiunea Imperiului Asirian, începând cu domnia lui Șarru-ukin (Sargon Il). Lui i s-au 
încredințat „Tăblițele destinului” şi el „pronunța soarta”, având puterea de a crește sau de a 
scădea durata de viață a oamenilor. Era zeul scrisului, al înțelepciunii și uneori al apelor și al 
fertilității câmpurilor, atribute moștenite de la bunicul său, Enki / Ea. Era reprezentat cu o căciulă 
cu coarne (în forma semilunii, simbolul familiei lui Enki), strângându-și mâinile (un gest antic al 
preoțimii), uneori călărind dragonul înaripat al lui Marduk. În astrologia babiloniană i s-a atribuit 
planeta Mercur. 

Urmași ai akkadienilor, la fel ca babilonienii, asirienii au preluat și ei zeitățile sumerienilor. 
Conducătorul panteonului lor era Aşşur sau Aşur. Era reprezentat într-un disc înaripat, ţinând un 


arc în mâna stângă în timp ce dreapta îi era ridicată spre 
cer, întocmai ca demonul Pazuzu. Asiria şi capitala ei, 
Așșur, au fost numite după el. Deși se crede că a fost un 
zeu local, promovat la rang de zeitate supremă odată cu 
apariția imperiului asirian, Aşşur apare menţionat pentru 
prima oară în orașul sumerian Ur, la sfârșitul celui de-al 
Ill-lea mileniu î.e.n. În sumeriană „aș” însemna „unicul” 
sau „singurul”, Aşur putând fi tradus ca „Singurul din Ur”. 
Cum Ur era orașul lui Nanna / Enki, este greu de crezut 
că o altă divinitate îi putea pretinde locul. Numele Așur este foarte asemănător cu Asar („Prințul 
apelor”), unul dintre epitetele lui Enki, cel mai probabil fiind un derivat al acestuia. Pentru 
asirieni, Iștar era soția lui Așșur, ceea ce îl identifică din nou cu Enki. 

Și hitiţii, arieni care și-au înființat un imperiu în nordul Mesopotamiei acum aproximativ 3500 de 
ani, au preluat religia sumerienilor, pe care au modificat-o, pentru a lăsa impresia uneia noi. Din 
respect pentru vechile zeități, au păstrat totuși unele nume sumeriene și akkadiene (Anu, Enki, 
Enlil, Iștar). În religia hitiţilor, Alalu, tatăl zeului cerului, Anu, a fost exilat pe Pământ. În alte 
variante a fost considerat fiul lui Anu și numit Kumarbi. Acesta și-a atacat și castrat tatăl, 
devenind conducătorul Terrei. În schimb, moștenitorul tronului ceresc a fost zeul furtunii, Tarhun 
(numit Teșub de hurieni), care îi era uzurpatorului frate și fiu în același timp. Tarhun l-a detronat 
pe Kumarbi, apoi s-a luptat pentru supremație cu fiul acestuia, Illuyanka. Numele Alalu se 
aseamănă foarte mult cu Alulim, primul conducătorul antediluvian al Sumerului din Lista regilor 
sumerieni. Putem presupune fără să greșim că Alalu / Kumarbi al hitiţilor era Enki, iar Tarhun / 
Teșub, zeul furtunii, nimeni altul decât Enlil. Illuyanka era fiul lui Kumarbi și al zeiței muntelui din 
Nippur. Cum Nippur era orașul lui Enlil, zeița muntelui din acel oraș nu putea fi decât soția lui 
Enlil, Ninhursag („Doamna Muntelui Înalt”). Această descendență, alături de lupta cu zeul 
furtunii pentru tron, îl identifică pe Illuyanka cu Marduk. Tot la hitiţi le întâlnim pe zeițele Inara și 
Ișara care sunt, fără îndoială, derivate ale numelor Inanna și Iștar. 

Amoriţii au ocupat o mare parte a sudului Mesopotamiei între secolele XXI și XVII î.e.n. Semiti 
proveniţi din Asiria, erau numiţi de akkadieni Amurru, de sumerieni Martu și de egipteni Amar. 
Și-au numit poporul după cel al zeităţii lor supreme, adică Martu sau Amar Utu, nimeni altul 
decât Marduk al babilonienilor. 

Deși fragmentară pentru noi, religia sumerienilor reprezintă cheia înţelegerii tuturor celor care i- 
au urmat, liantul dintre toate cultele religioase apărute vreodată pe suprafața Pământului. Nici 
celelalte religii mesopotamiene nu s-au păstrat în totalitate. Din ce a supraviețuit până astăzi, 
deducem că Enki a fost exilat pe planeta noastră și a dus o continuă luptă cu fratele său mai 
mic, Enlil. Ninhursag i-a fost consoartă, ea devenind mai apoi soția lui Enlil și, în final, a tatălui 
lor, Anu. Enki și Ninhursag sunt creatorii oamenilor dar și ai mai multor monstruozităţi hibride. 
Rivalitatea dintre cei doi fraţi s-a extins și la nivelul familiilor lor. Deși miturile mesopotamiene nu 
vorbesc deschis despre un război în toată regula, ci doar conţin câteva menționări ale unor 
lupte divine, îi putem vedea cu ușurință de o parte pe Enki și pe copiii săi, Marduk și Iștar, iar de 
cealaltă pe Enlil, pe fiul său Ninurta și, mai târziu, pe Ninhursag. Familia lui Enki a fost 
echivalată cu Luna, cu noaptea și cu partea stângă, prin urmare cu răul, iar cea a lui Enlil cu 
Soarele, cu ziua și cu partea dreaptă, adică cu binele. Din faptul că Marduk a fost iniţial o 
zeitate solară și mai târziu lunară deducem că, deși era fiul lui Enki, a fost crescut de Enlil, fiind 
considerat la început un membru al familiei acestuia. Tabăra lui Enki avea ca simbol șarpele, iar 
a lui Enlil vulturul. Cele două animale reprezintă rolurile celor două familii divine: șarpele indică 


zeii pământeni, iar vulturul pe cei ai cerului. Anu este prezentat adesea ca un personaj imparțial, 
un judecător al celor două tabere, deși o preferă în mod evident pe cea a lui Enlil. Nu ştim de ce 
a fost numit Enki „Domnul Pământului”, dar înțelegem prin acest titlu că el a fost primul 
conducător al planetei noastre. Nu știm nici cum a primit Enlil tronul Terrei, nici cum a murit Enki 
şi nici de ce Pământul a devenit într-un final al lui Marduk. De asemenea, este neclar rolul 
„Zeilor decăzuţi” Igigi sau „Ochii Pământului”, deși este sugerată apartenenţa lor la tabăra lui 
Enki. Miturile incomplete mesopotamiene ridică multe întrebări care, din fericire, își au 
răspunsurile în religiile altor popoare, ceea ce ne ajută în cele din urmă să percepem tabloul 
complet al poveștii zeilor pe planeta noastră. 


Conform teoriei oficiale, civilizaţia egipteană este a doua apărută în lume, după cea sumeriană. 
În jurul anului 3100 î.e.n., Men / Menes sau Narmer a unificat Egiptul Inferior cu cel Superior, 
devenind primul faraon al întregii țări şi, bineînţeles, întemeietorul primei dinastii. Cercetătorii, în 
special egiptologii, se încăpăţânează să ignore ceea ce egiptenii antici ne-au transmis prin mai 
multe surse, cum ar fi scrierile preotului Manethon, ale istoricului grec Herodotos, Papirusul 
Torino sau Piatra Palermo: până la unificarea Egiptului de către primul faraon, țara a fost 
condusă de două dinastii de zei, una de semizei și una tranzitorie umană. 

Despre religia egiptenilor, istoricul grec Ploutarkhos, care și-a schimbat numele în Lucius 
Mestrius Plutarchus după obţinerea cetățeniei romane, spunea că este o știință întunecată și 
enigmatică. Egiptenii își numeau divinităţile „neteru” (cu formele de singular „neter” la masculin și 
„netert” la feminin), cuvânt care a fost tradus în mod convenţional de egiptologi prin „zei”. Însă, 
în egipteana veche, „neter” înseamnă „gardian” sau, cu alte cuvinte, „veghetor”, un nume cu 
același sens ca „igigi” al sumerienilor. Fiecare oraș important avea propriii „neteru”, care erau 
doar în aparenţă diferiţi. Este posibil ca numele lor să provină din cel al lui Anșar, tatăl lui Anu în 
miturile akkadiene. Cum numele lui se scria „nșr” (în limbile semitice nu se scriu vocalele, ci 
doar consoanele), iar litera egipteană „' este echivalentă cu semiticul „ș”, Anșar devine în 
hieroglifele egiptene „n7r”, care a fost transformat apoi în „ntr” şi citit „neter”. 

lunu (scris ocazional Annu), numit Helioupolis de greci, cel mai important centru religios al 
Egiptului, venera Marea Eneadă, formată din Ra, Şu, Tefenet, Geb, Nut, Asar, Sutah, Aset și 
Nebthet. Ra sau Re, Soarele, era conducătorul panteonului. Zeul-soare, prezent în majoritatea 
culturilor, semnifică funcţia de zeu conducător. Așa cum Soarele se află în centrul sistemului 
solar, cu planetele orbitând în jurul lui, la fel zeul conducător se afla 
în mijlocul celorlalţi zei, care „orbitau” în jurul său. Deși egiptologii 
au încercat să traducă numele zeului în diferite moduri, adevăratul 
sens se găsește în sumeriană, unde printre multiplele sensuri ale 
cuvântului „ra” se află și cel de „conducător”. Egiptenii l-au numit 
„Conducătorul” pe zeul din fruntea panteonului lor, atribuindu-i 
totodată și funcţia de zeu-soare, care să-i întărească autoritatea. 
Terminaţia „ra” se întâlnește în numele multor zeități cu funcţii de 
conducere din diverse culturi. De exemplu, Indra este regele zeilor 
în hinduism. Numele său se traduce corect „Conducătorul 
Indusului”. În Egipt, Amun-Ra nu reprezintă combinarea a două 
zeități rivale, așa cum interpretează egiptologii. Cum cuvântul 
„amun” înseamnă „ascuns”, Amun-Ra era epitetul zeului considerat 
de egipteni „Conducătorul ascuns”. Născut din oceanul Nun (haosul primordial), Ra era 
reprezentat ca șoim sau ca om cu cap de șoim, simbolul său fiind obeliscul. Cultul său a fost 
atestat pentru prima oară în jurul anului 2865 î.e.n., în numele faraonului Reneb din Dinastia a 
Il-a. A crescut în influenţă în timpul Dinastiei a V-a, când trei faraoni s-au declarat fiii săi. 
Principalul centru de cult al lui Ra era numit de greci Helioupolis, de evrei și de asirieni On iar 
de egipteni lunu sau Annu. Numele Annu dovedește că egiptenii îl identificaseră pe Ra al lor cu 
zeitatea supremă din Mesopotamia, ceea ce se observă și din numele zeiței Anuket (Anukis 
pentru greci), care a fost tradus ca „Fiica lui Ra”, deși numele lui Anu apare în cel al zeiţei, nu al 


lui Ra. lar zeul Inpu a fost numit de greci Anubis, adică „De două ori Anu”. În Cartea Morților se 
spune că Ra și-a tăiat singur falusul, din care au căzut picături de sânge care au dat naștere la 
două personificări ale intelectului: Hu („Autoritate”) și Saa („Intelect”). Cei doi copii astfel născuți 
sunt de fapt cei doi fii ai lui Anu, Enlil (autoritarul rege al Pământului) și Enki (zeul inteligenţei și 
al înțelepciunii). Un alt mit egiptean spune că primii copii ai lui Ra au fost Șu (aerul cald) și 
Tefenet (umezeala), numită de greci Tefnut. Din nou îi întâlnim pe cei doi fii ai lui Anu: Enlil 
(zeul aerului) și Enki (zeul apelor). În Textele Sarcofagelor este scris că Ra şi-a pierdut barba în 
„Ziua răzmeriţei” iar în Cartea Morților că i-a nimicit pe „copiii revoltei”. Nu s-au păstrat legende 
care să explice despre ce revoltă este vorba, însă se pare că este aceeași despre care 
aminteau mesopotamienii: răscoala lui Enki și a zeilor decăzuți Igigi împotriva lui Anu și Enlil. La 
sumerieni, zeița iubirii și a frumuseţii, Inanna, a devenit consoarta lui An. Egiptenii au păstrat un 
mit asemănător în care Ra, fiind supărat, a fost înveselit de fiica sa, Hathor (zeița iubirii), după 
ce aceasta a dansat goală în faţa lui, apoi a început să-l gâdile. Nu știm ce au înțeles egiptenii 
antici din această poveste, dar când o zeiță goală îl pipăie pe bătrânul Ra și îi dansează 
provocator, iar el iese din cameră foarte bine dispus, nu putem decât să ne gândim la sex. Se 
pare că preoții știau adevărul din moment ce, în cadrul unei procesiuni din templul lui Hathor din 
Dendera, statuia ei era dusă din interiorul sanctuarului până pe acoperiș, unde fusese construită 
o capelă specială pentru ceremonia unirii zeiţei cu discul solar. 

În religia heliopolitană, Geb sau Keb era zeul Pământului. Conducător primordial al Egiptului, 
era reprezentat iniţial ca un bărbat cu barbă, mai târziu fiind înfățișat ca berbec, taur, crocodil 
sau bărbat cu cap de șarpe. În unele mituri chiar este numit „tatăl șerpilor”. La lunu (Helioupolis) 
i s-a atribuit ca soție Nut, zeiţa cerului. A fost asociat cu vegetația dar și cu lumea subterană. 
Numele său, care înseamnă în egipteană „pământ, provine din cuvântul sumerian „gi”, care are 
aceeași semnificaţie. Ca zeu al Pământului, reprezentat ca șarpe, crocodil sau berbec, asociat 
cu lumea subterană, Geb („Pământul”) este sumerianul Enki („Domnul Pământului”). Sora și 
soția sa, Nut, zeiţa cerului, este Ninhursag, cea supranumită în multe culturi „Regina cerului”. 

În miturile vechi Geb era Enki, însă în cele mai noi se pare că l-a înlocuit pe Ra / Anu. Dacă în 
Mesopotamia cei mai importanți zei erau copiii cerului și ai Pământului (An și Ki), egiptenii au 
adoptat și ei aceeași credință. Geb, personificarea Pământului, și Nut, zeița cerului, au avut 
patru copii, deveniți cei mai importanţi pentru egipteni: Asar, Sutah, Aset și Nebithet. Primul 
dintre ei era Wsjr (pronunţat Asar, Yasar, Aser, Asaru, Ausar, Ausir, Wesir, Usir, Usire sau 
Ausare), numit de greci Osiris. Istoricii Plutarchus și Diodoros Sikeliotes spuneau că numele 
grecesc al zeului înseamnă „Cel cu mulţi ochi”, fiind format din „os” = „mulţi” și „iris” = „ochi”. 
Însă traducerea lor nu este una exactă, Osiris însemnând de fapt „Ochiul deschis” („os” = 
„deschis”, „iris” = „ochi”). Hieroglifa numelui acestei divinităţi este compusă dintr-o zeitate 
îngenuncheată lângă un tron, deasupra căreia se află un ochi. Asar, primul conducător al 
Pământului, a fost omorât de fratele său mai mic, Sutah, zeul furtunii și al deșertului, care i-a 
luat tronul. Astfel, Asar a devenit conducătorul lumii de dincolo, Duat. Fiul lui Asar și Aset, Haru, 
a preluat tronul tatălui său după o îndelungată luptă cu unchiul său uzurpator. Cu sceptrul regal 
și cârja de păstor în mâini, Asar era adesea reprezentat cu coarne de berbec desfăcute și 
uneori cu o coroană în forma Lunii. Luna și berbecul sunt simboluri ale zeului sumerian Enki, de 
asemenea fiu al divinității care simboliza cerul. Principalul centru de cult al lui Asar era orașul 
Abju, numit Abydos de greci. Casa subterană a lui Enki era Abzu, iar Abju și Abzu sunt aproape 
identice, ceea ce înseamnă că egiptenii antici l-au identificat corect pe Asar cu Enki. Prin 
construirea orașului Abju au încercat să-l determine pe zeu să locuiască printre ei, mutându-i 
casa din subteran pe pământ. Aset, soţia lui Asar, era numită de greci Isis, nume format prin 


dublarea primei silabe a numelui zeiței akkadiene Iștar, consoarta lui Ea / Enki. Fiul lui Enki, 
Marduk, era numit în sumeriană Amar Utu („Vițelul solar”), Aset era de multe ori înfățișată cu 
cap de vacă iar Asar era numit „taurul din Amenti”, ceea ce îl transformă în mod simbolic pe fiul 
lor, Haru, într-un vițel. Într-un mit alternativ, Haru este fiul lui Hathor, de asemenea considerată 
zeiță-vacă. Hathor, zeița egipteană a iubirii și a războiului, este o altă manifestare a zeiţei 
akkadiene a iubirii și a războiului, Iștar, care în multe mituri este considerată mama lui Marduk. 
lar coarnele de bovină ale zeiţelor-vaci sau ale zeilor-tauri ori viței nu reprezintă altceva decât 
semiluna, simbolul principal al familiei lui Enki. Se spune că Asar a inventat flautul și lira. El i-a 
civilizat pe oameni, scoțându-i din stadiul de semi-animale. 
Diodoros Sikeliotes scria că zeul i-a făcut să renunţe și la 
canibalism. Tot Asar a descoperit vița-de-vie, i-a învăţat pe 
oameni viticultura și pomicultura, cum să-și construiască orașe și 
canale de irigație dar și cum să-i cinstească pe zei. Soţia sa, 
Aset, le-a dat muritorilor legile, limba și agricultura. În 
Mesopotamia, Enki este responsabil pentru toate aceste lucruri. 
În Despre Isis și Osiris, istoricul Plutarchus scria că, pentru unii 
egipteni, Seth simbolizează lumea solară iar Osiris pe cea 
lunară; statutul de zeu lunar i-a fost acordat de clericii 
heliopolitani, deoarece influențele Lunii sunt asociate cu 
gândirea și înțelepciunea, spre deosebire de cele puternice și 
violente ale Soarelui. Ba chiar este numit „domn al coarnelor Lunii” în Cartea Egipteană a 
Morților. Însă în Mesopotamia, zeul gândirii și al înţelepciunii, cel asociat cu Luna, era Enki. 
Aset, soția lui Asar, era considerată o magiciană fără pereche iar în aceeași Carte a morților, 
Asar se ferește de atacurile demonilor prin bariere magice. În Mesopotamia, Enki era cel care 
stăpânea magia la perfecţie. În Cartea morților, Asar este numit „prinț în împărăţia celor ce tac” şi 
„stăpân al tărâmului morţilor”. În Sumer, Enki avea titlul de Mare Prinţ. Numele Asar nu este 
decât unul dintre epitetele akkadiene ale lui Enki, care înseamnă „Prinţul apelor”. În capitolul 
183 al Cărţii Morților, Asar este numit „un-nefer”, adică „Cel frumos”, epitetul lui Enki ca Dumuzi / 
Tammuz. Plutarchus scria că Osiris a fost identificat cu Nilul iar Homeros și Thales îl considerau 
oceanul, Enki fiind în Mesopotamia zeul apelor. Chiar dacă în mod convenţional Geb și Nut 
erau părinţii lui Asar, Ra este tatăl acestuia pentru Plutarchus. lar Ra, așa cum am văzut, era 
An al sumerienilor, tatăl lui Enki. 

Deși mesopotamienii au încercat din răsputeri să-l prezinte pe Enki într-o lumină pozitivă, latura 
sa malefică reiese din ipostaza demonului Pazuzu. Egiptenii au încercat același lucru cu Asar, 
însă de la ei ne-au rămas mai multe detalii despre adevăratul chip al primului conducător al 
planetei noastre. Conform lui Plutarchus, egiptenii spuneau că Asar s-a născut de-a dreapta și 
va muri de-a stânga. Cum dreapta semnifică binele iar stânga răul, putem înţelege că Enki a 
fost privit iniţial ca zeitate pozitivă și mai târziu negativă, probabil după răzvrătirea împotriva 
tatălui său, alături de zeii Igigi. Acesta este motivul pentru care Asar era numit de multe ori 
„primul dintre cei de la asfinţit, vestul simbolizând stânga, iar estul dreapta. În Textele 
piramidelor există descrieri ale lui Asar ca demon ameninţător care se bucură de vărsarea de 
sânge, rostește descântece răutăcioase împotriva unor persoane decedate și conduce o „mafie” 
de asasini, numiţi „casapii lui Asar cu degete care aduc durerea” sau „pescarii lui Asar”. În Cartea 
morților, Asar este numit „domn peste suflete, care seamănă teroarea”. În plus, este scris că tot 
Pământul tremură în fața sa, că zeul Atum seamănă în inimile tuturor teroarea numelui lui Asar, 
că emanaţiile sale distrug sufletele păcătoşilor, iar Djehuty afirmă că zeii născuţi de Nut (Asar, 


Aset și fraţii lor) au inventat războaiele, au dezlănţuit dezastre, au făcut ravagii și nedreptăţi și 
au inventat demonii (capitolul 175). Deşi de cele mai multe ori Asar era reprezentat cu pielea 
verde, Plutarchus susţine că zeul era negru. De altfel, Cartea Morților chiar îl numește „marele 
negru”. Egiptenii îşi numeau țara Kmit (Kemi în limba coptă), care înseamnă „negru”, aluzie la 
culoarea zeului lor preferat. Toate aceste descrieri ne duc cu gândul la un conducător diabolic al 
infernului, diferit de binefăcătorul omenirii, așa cum ne este prezentat de adepții săi. 

Dovezi concrete ale mitului osirian avem din timpul ultimului faraon al Dinastiei a V-a, Djedkare 
Izezi, care a domnit aproximativ între 2414 și 2375 î.e.n. Dacă Enki / Asar într-adevăr s-a 
răzvrătit împotriva tatălui său, înseamnă că îl putem întâlni în religiile egiptene sub altă 
identitate înainte de această perioadă. Într-adevăr, un zeu-șarpe violent, atestat în Epoca 
piramidelor, despre care nu s-au păstrat prea multe informaţii, este Denwen. Tot ce știm despre 
el este că a cauzat o conflagrație pentru a nimici alte zeități și a fost contracarat de un rege. 
Probabil Denwen este un alt nume pentru Apep (Apophis în greacă), primul zeu al răului, mai 
târziu considerat demon, personificarea întunericului, haosului și răului, oponent al luminii și a 
lui Ma'at (ordinea sau adevărul), inamic al lui Ra, soțul zeiței Taweret. Apep are forma unui 
gigantic șarpe, crocodil, șopârlă sau dragon și mai era numit „Șarpele Nilului” ori „Șopârla 
malefică”. În Cartea morților, el locuieşte în lumea de dincolo unde, în fiecare noapte, atacă 
Barca lui Ra, luptându-se cu acesta și cu însoțitorii lui, printre care și Sutah, zeul furtunii. 
Această luptă zilnică nu este decât o reeditare a uneia din vremurile de demult, când Apep l-a 
atacat pe Ra, întocmai precum Kumarbi pe Anu la hitiţi. Sutah și alţi zei au luptat alături de 
conducătorul lor, reușind să-l învingă pe Marele Șarpe și să-l închidă în lumea subterană. Acest 
mit îl identifică pe Apep cu Enki și Asar. Enlil, zeul furtunii la sumerieni, l-a trimis în lumea 
subterană pe Enki, fratele său mai mare, exact cum a făcut Sutah, zeul furtunii la egipteni, cu 
fratele său, Asar, dar și cu Apep. După apariţia cultului său, Asar a fost considerat zeul cel bun 
iar Sutah a fost echivalat cu Apep și etichetat ca zeu al haosului și al răului. Însă mitul original 
dovedește contrariul. 

Zeul furtunii și al deșertului, considerat iniţial o entitate benefică, 
Swih (pronunţat Sutah, Setesh, Sutekh, Setekh sau Suty), numit 
Seth de greci, era cel care a luptat alături de Ra împotriva șarpelui 
uriaș Apep. În secolul al XXI-lea î.e.n., la sfârșitul Dinastiei a VI-a, 
odată cu apariţia cultului lui Asar, Sutah a fost discreditat, fiind 
transformat de adepţii lui Asar într-un demon. Însă faraonul Aasehre 
Nehesy din Dinastia a XIV-a i-a reabilitat zeului imaginea în secolul 
al XVII-lea î.e.n. Sutah are ca simbol un animal neidentificat, care 
pare a fi un măgar. Ca zeu al furtunii, ce reprezenta estul (dreapta) 
și Soarele, în timp ce fratele său mai mare avea ca simboluri vestul 
(stânga) și Luna, Sutah este sumerianul Enlil. Dacă mesopotamienii credeau că Enki, primul 
conducător al Pământului, „dormea” în lumea subterană, unde a fost trimis de fratele său mai 
mic, care i-a luat tronul, fiind urmat la domnie de Marduk, fiul lui Enki, egiptenii erau mai direcți. 
Pentru ei Asar, primul conducător al Terrei, a fost ucis de fratele său mai mic, Sutah, care i-a 
luat tronul, fiind urmat la conducere de Haru, fiul lui Asar. 

Fiul lui Asar și Aset era numit de egipteni Haru („Șoimul”) sau Heru, Hor și Har-si-ese („Haru, 
fiul lui Aset”) în coptică, iar de greci Horos. Egiptenii îl mai numeau Har-pa-khered sau Heru-pa- 
khered („Haru copil”), tradus de greci ca Harpokratis. Soţia lui era Hathor („Casa / Soţia lui 
Hor”), fiica lui Ra. După ce Sutah l-a ucis pe Asar, luându-i tronul, Haru s-a luptat cu el pentru 
supremație, reușind în final să învingă și să moștenească astfel tronul tatălui său. Papirusul lui 


Hunefer spune că lui Haru nu i s-a dat doar tronul Egiptului, ci suveranitate 
asupra întregii lumi. După cum am văzut deja, Asar era Enki la sumerieni 
iar Sutah, Enlil. Pe lângă funcţia de zeu al cerului, Haru era și zeul 
războiului, întocmai ca Marduk. Prin urmare, Haru, fiul lui Asar, este 
Marduk, fiul lui Enki. În ambele mituri, Asar / Enki a condus Pământul, 
fratele său, Sutah / Enlil l-a detronat, cedându-i mai târziu locul lui Haru / 
Marduk, care a devenit stăpânul lumii. Chiar dacă din Mesopotamia nu a 
supravieţuit vreun mit care să descrie o luptă directă dintre Marduk și Enlil, 
ca la egipteni, putem presupune că zeul furtunii nu a renunţat la tron pe cale 
pașnică. 

Înainte de apariţia cultului lui Asar, fratele cel mare al lui Sutah se numea Heru-ur. Numele său 
ar putea însemna „Heru cel bătrân” sau „Șoimul cel bătrân”. Acest Heru, fratele lui Sutah, este o 
entitate diferită de Har-si-ese („Haru, fiul lui Aset”) sau Haru cel tânăr. Deși traducerea „Heru cel 
bătrân” a fost acceptată de majoritatea egiptologilor, este posibil ca Heru-ur să însemne „Heru 
din Ur” sau „Șoimul din Ur”, Ur fiind un oraș-stat foarte important în Sumer. Șoimul din Ur nu 
poate fi decât zeul acelui oraș, adică Nanna, zeul Lunii, ceea ce ar însemna o echivalare între 
Heru-ur și Nanna / Enki. Mai mult, unul dintre epitetele lui Heru-ur era „Kemwer”, adică „Marele 
negru”, epitetul lui asar în Cartea Morților. Pe Piatra Shabaka este scris că cei doi fraţi, Heru și 
Sutah, s-au luptat pentru supremaţia Egiptului. Tatăl lor, Geb, a dat Egiptul de Sus lui Sutah iar 
pe cel de Jos lui Heru, hotarul fiind „limita celor două ţări”, adică vârful Deltei Nilului la Inbu-Hed)j 
(Memphis). Mai târziu, Geb s-a răzgândit și i-a cedat lui Heru tot Egiptul, hotărâre acceptată 
amiabil de cei doi rivali. În Cartea morţilor, Heru este numit „Fiul cel mare” și „Primul născut al lui 
Ra”. Ra era echivalentul egiptean al sumerianului An iar primul născut al lui An, „fiul cel mare”, 
era Enki. Zeul furtunii la egipteni, Sutah, este zeul furtunii la sumerieni, Enlil. Și Sutah și Enlil s- 
au luptat cu fraţii lor mai mari pentru supremație. Heru-ur și Asar, alături de Enki și Nanna, 
reprezintă aceeași zeitate. În multe inscripții, faraonul (indiferent de numele său), care se 
identifica cu Haru, este numit „fiul lui Hathor”. Acest epitet i-a încurcat pe egiptologi deoarece 
faraonul, ca reîncarnare a lui Haru, este fiul lui Aset. Însă în mitul original Hathor era mama 
zeului-șoim. Ea i-a cedat locul lui Aset odată cu apariția cultului lui Asar, fiind nevoită să se 
mulțumească cu rolul de soție a lui Haru. 

Împărțirea Egiptului între cei doi fii ai lui Geb (cel Superior lui Sutah / Enlil și cel Inferior lui Heru- 
ur / Enki) nu simbolizează decât domeniile celor doi fraţi. Casa lui Enlil era cerul, prin urmare a 
primit Egiptul de Sus, iar cea a lui Enki era lumea subterană, revenindu-i astfel în mod simbolic 
Egiptul de Jos. Această împărțire simbolică nu se găsește la egipteni doar în acest mit, zeița- 
cobră Wadjet fiind protectoarea Egiptului Inferior, în timp ce zeița-vultur Nekhbet ocrotea Egiptul 
Superior. Cum simbolul familiei lui Enki era șarpele, iar al familiei lui Enlil era vulturul, cele două 
zeități protectoare ale Egiptului simbolizează, de asemenea, domeniile celor două clanuri divine. 
În Khemenu (Hermoupolis Magna pentru greci) era venerată 
Marea Ogdoadă, în fruntea celor opt zei aflându-se Dhwty 
(pronunțat Djehuty, Jehuti, Jehuty, Tahuti, Tehuti, Zehuti, Techu 
ori Tetu), numit de greci Thoth, Thot sau Thout. Zeu-lună cu 
formă de ibis sau de babuin, despre care Plutarchus scria că 
avea un braţ mai scurt decât celălalt, era patronul scribilor și zeul 
cunoașterii, inventatorul scrierii hieroglifice, gramaticii, 
matematicii, legilor, astronomiei și calendarului. Era scribul zeilor, 
mare maestru în arta magiei, care cunoștea știința vindecării. 


Preotul Manethon, citat de neoplatonicianul lamblichus, scria că zeul înțelegea misterele a „tot 
ceea ce este ascuns sub bolta cerească”. În inscripția statuii faraonului Djeserkheperure Setepenre 
Horemheb Meryamun reprezentat ca scrib, Djehuty este numit „fiul lui Ra”. La fel și în Cartea 
morților, unde este și „fiul lui Aner”. Cum Ra era pentru egipteni An al sumerienilor, putem trage 
concluzia că Aner este un alt nume al lui Ra, care îl conţine chiar pe cel sumerian. Printre 
epitetele lui Djehuty se numără „Cel mai puternic dintre zei”, „Domnul cuvintelor sacre” sau „Taurul 
din Khemenu”. Consoarta sa era Nehmatauay ori Maat. Se spune că Djehuty controla minele de 
turcoaz din Sinai, peninsulă care reprezenta teritoriul lui Sin, zeul akkadian al Lunii, identificat 
deja cu Enki. Ca zeu al Lunii, al cunoașterii, maestru în arta vindecării și a magiei, inventator al 
scrierii, matematicii, legilor, astronomiei și calendarului, fiu al lui Ra / An, Djehuty este fără 
îndoială sumerianul Enki. De altfel, scriitorul Graham Hancock remarca același lucru în 
Fingerprints of the Gods („Amprentele zeilor”): „Thoth seamănă mult cu predecesorul său, Osiris, 
marele zeu din Textele Piramidelor şi cel de-al patrulea faraon divin al Egiptului”. Egiptologul britanic 
Walter Brian Emery observa în Archaic Egypt („Egiptul arhaic”) că egiptenii și sumerienii adorau 
zeități lunare practic identice: Djehuty (Thoth) și Sin. lar eminentul egiptolog Ernest Alfred 
Thompson Wallis Budge scria în From Fetish to God in Ancient Egypt despre aceiași zei: 
„similitudinile dintre cei doi zei sunt prea mari pentru a fi accidentale... Ar fi greșit să spunem că 
sumerienii au împrumutat de la egipteni sau egiptenii de la sumerieni ci, mai curând, intelectualii 
ambelor popoare şi-au împrumutat sistemele teologice dintr-o sursă comună, excepțional de veche”. 

Pe lângă acest Djehuty, se pare că mai exista o divinitate cu același nume. Reprezentat ca un 
babuin, primul era zeul suprem al orașului Khemenu (Hermoupolis Magna), conducătorul unui 
grup de opt divinităţi, zeul fertilităţii, al Lunii, al înțelepciunii și al magiei, cel care s-a reat singur 
prin gândire, inventatorul religiei și al astronomiei, nimeni altul decât Enki. Cel de-al doilea 
Djehuty a devenit zeul scribilor, creatorul alfabetului și al scrisului, mediatorul conflictelor dintre 
zei și scribul lui Asar în lumea subterană. Aspectul său fizic era diferit de al primului, fiind 
reprezentat ca un om cu cap de ibis. Primul Djehuty era zeul Lunii, iar al doilea prezintă 
conexiuni cu Soarele. Într-un mit, el a câștigat cinci zile de la Lună, pe care le-a alipit celor 360 
existente în acel moment, inventând astfel anul solar de 365 de zile. Istoricul Manethon afirma 
că Thoth a scris 36.525 de cărţi, o referire evidentă la cele 365,25 zile ale anului solar. Acest al 
doilea Djehuty nu poate fi decât Nabu, fiul, ministrul, moștenitorul și scribul lui Marduk, zeul 
scrisului, al înțelepciunii și uneori al apelor și al fertilității câmpurilor. Ultimele atribute au fost 
moștenite de Nabu de la bunicul său, Enki, la fel cum al doilea Djehuty le-a moștenit pe cele ale 
primului. 

Grecii din Alexandria l-au combinat pe Djehuty cu zeul lor, Hermes, rezultând Hermes 
Trismegistos („de trei ori mare”), zeul înțelepciunii și al scrisului, patronul astrologiei și al 
alchimiei, cel care conducea sufletele în lumea de dincolo. Dintre miile de texte atribuite lui, cele 
mai cunoscute sunt Tăblițele de Smarald, Asklepios și Corpus Hermeticum. În cel din urmă, 
Hermes Trismegistus este descris ca un om care a devenit zeu sau ca un om care era fiul unui 
zeu, descrieri cât se poate de exacte ale lui Nabu. În Hitat, o culegere din secolul al XV-lea care 
cuprinde texte ale cronicarilor copti (creștinii din Egipt), se spune despre Hermes Trismegistos 
că „datele despre el sunt diferite. Se spune că ar fi fost unul dintre cei şapte Veghetori, cu misiunea de a 
veghea cele şapte case (planete) şi că ar fi trebuit să îndeplinească poruncile lui Utarid (Mercur), a fost 
şi numit după el; căci Utarid înseamnă în limba caldeenilor Hermes. Conform altora, el ar fi cutreierat 
din diverse motive Egiptul şi ar fi stăpânit țara ca rege; el a fost înțeleptul timpului său”. În acest citat 
regăsim ambele zeități numite de egipteni Djehuty, adică atât pe Enki, cât și pe Nabu, dar și 
dovada că cel de-al doilea a primit numele primului. Remarcăm și că este numit „unul dintre cei 


șapte Veghetori”, pasaj care amintește atât de cei șapte mari zei ai mesopotamienilor, cât și de 
funcţia de Veghetor pe care o întâlnim și la „ochii Pământului” Igigi din Mesopotamia, și la 
„ochiul deschis” Osiris, dar și la zeitățile care ocupau funcţia de „Ochi al lui Ra” (cum ar fi 
Sekhmet, Hathor, Bastet, Wadjet și Mut) sau „Ochi al lui Haru”. 

La Inbu-Hedj / Men-nefer (Memphis) și în Nubia, zeul creator era Ptah. A fost identificat cu zeul- 
șoim Seker, noua zeitate, Ptah-Seker, fiind considerată o divinitate a lumii subterane. În Regatul 
de Mijloc a fost asimilat și cu Asar, conducătorul lumii subpământene, devenind cunoscut sub 
numele Ptah-Seker-Asar. Conform Pietrei Shabaka, Ptah a creat lumea gândind-o, apoi rostind- 
o. Se spune că el este cel care a scos pământul Egiptului de sub ape, o poveste asemănătoare 
cu cea a lui Enki, care a făcut același lucru cu Sumerul. Iniţial zeu al fertilităţii, Ptah a devenit 
patronul artelor și meseriilor, întocmai ca Enki. Soţia sa era leoaica Sekhmet iar fiul lor, 
Nefertum, zeul florii de lotus. Soţia și fiica lui Enki, Iștar, era reprezentată de cele mai multe ori 
călărind o leoaică. Ptah a creat ceremonia deschiderii gurii, oficiată de preoți la înmormântări, 
pentru a elibera sufletul decedatului din corp. Pentru sumerieni, Enki este cel care le-a adus 
oamenilor ritualurile preoțești. Ptah era reprezentat aidoma lui Asar, ca un bărbat mumificat, cu 
barbă și piele verde, ce ţinea în mâini ankh-ul (crucea egipteană), sceptrul was și djed-ul, 
simboluri ale vieţii, puterii și stabilităţii. Numele Egipt derivă din cel al templului din Inbu-Hedj / 
Men-nefer (Memphis) al zeului, Hut-ka-Ptah („Casa sufletului lui Ptah”), tradus în greacă prin 
Aiguptos, iar în latină Aegyptus. Inbu-Hedj, orașul lui Ptah, este locul în care se considera că s- 
a înecat Asar, cel care s-a născut tot în aceeași zonă, la Rosetau, în Deșertul de Vest. Ptah și 
Asar împart același epitet, „Domn al adevărului”. Unul dintre epitetele zeului de la Inbu-Hedj / 
Men-nefer era „Ptah nefer-her' („Ptah frumos la chip”), epitet pe care l-au avut și Asar, și 
mesopotamianul Dumuzi / Tammuz. Prin urmare, dacă Ptah este Enki / Asar, soţia sa, 
Sekhmet, nu poate fi decât Ninhursag / Aset iar fiul lor, Nefertum, Marduk / Haru. 

Osoroapis sau Serapis a fost o divinitate antropomorfă cu atribute egiptene și elenistice. De la 
Zeus şi Helios a preluat aspectele de suveranitate și zeu-soare, de la Dionysos rodnicia în 
natură iar de la Hades și Asklepios legăturile cu Viaţa de Apoi și vindecarea. Numele zeului este 
compus din cele ale altor două divinităţi, Asar / Osiris și Apis. Istoricul roman Tacitus a emis 
ideea originii lui Serapis în Asia Mică. Într-adevăr, Serapis era un alt nume al sumerianului Enki. 
Apis era o zeitate agrară cu aspect de taur, considerată iniţial reîncarnarea lui Ptah, apoi 
asociată cu Asar. Pentru istoricul Mnaseas din Patrae, Dionysos, Osiris și Serapis erau diferite 
nume ale lui Apis. Geograful Strabon (63 î.e.n.-26 e.n.) scria în Geografia despre templele 
orașului Inbu-Hedj: „unul dintre ele este închinat lui Apis, care este acelaşi cu Osiris”. lar în 1857, 
Auguste Mariette nota în Le Sérapéum de Memphis, referindu-se la cavourile pe care le-a 
descoperit în Saqqara: „optsprezece statui cu cap de om, purtând inscripția «Osiris-Apis, Marele Zeu, 
Stăpânul Veşniciei», erau împrăștiate de jur-împrejur”. Ceea ce demonstrează cât se poate de clar 
adevărata identitate a lui Apis. 

Una dintre cele mai vechi zeități ale Egiptului era Khnum, zeul cu cap de berbec al apelor 
Nilului. Se credea că el a creat oamenii și alte zeități din lut, din acest motiv fiind numit „Olarul 
divin” sau „Domnul care a creat lucrurile din el însuși”. În Abu / Yebu (Elephantine), consoarta sa 
era Satis iar fiica lor, Anuket (numită de greci Anukis). Deși era considerat ba (suflet) al zeului- 
soare Ra, la Herwer apare ca ba a lui Geb, iar la Șașotep ca ba al lui Asar. La Esna, Khnum 
este reprezentat cu cap de crocodil, el și zeița Neit fiind consideraţi zeii creatori și părinţii lui Ra, 
numit aici și Khnum-Re. Consoartele principale ale lui Khnum sunt Nebt-uu și zeița-leoaică 
Menhit, iar fiul cel mare și succesorul său este Heka. Ca zeu al apelor cu cap de berbec, creator 
al oamenilor, Khnum nu poate fi decât Asar / Ptah / Enki. Acesta este motivul pentru care, în 


templul lui Usermaatre-Setepenre Ramesses Meryamun (Ramses ll) din Beit el-Wali, alături de 
statuia lui Khnum se află statuile zeilor Satis, Anuket (soţia și fiica sa în Abu / Yebu), Aset și 
Haru (soţia și fiul său în lunu). 

Zeul-berbec Banebdjedet („Stăpânul ba al orașului Djedet”) era venerat în nord-estul Deltei 
Nilului împreună cu soția sa, zeița-pește Hatmehit, și cu fiul lor, Harpokratis. Ca tată al lui Haru, 
Banendjedet este Asar, iar berbecul și peștele îl reprezintă pe Enki al sumerienilor. Pe o stelă 
din templul funerar al lui Usermaatre-Meryamun Ramesisu Hegaiunu (Ramses Ill) de la Medinet 
Habu, în partea de vest a orașului Waset (Thebai), există o relatare în care zeul Ptah-Tanen îi 
spune regelui, pe care îl consideră fiul său, că el s-a transformat în Banebdjedet pentru a se uni 
cu mama faraonului. Pentru Plutarchus, Banebdjedet era încarnarea lui Osiris. În Papirusul 
Chester Beatty I, Banebdjedet este descris ca locuind în Setit (insula Seheil), aflată la prima 
cataractă a Nilului la Assuan, ceea ce îl identifică cu zeul Khnum. Într-adevăr, Banendjedet era 
un alt nume al lui Asar, Ptah, Khnum sau Enki. 

Waset (Thebai pentru greci), capitala Egiptului în cel de-al II-lea mileniu î.e.n., era orașul lui 
Amun sau Amen („Cel ascuns”), zeul supranumit „Regele zeilor”, numit Ammon de greci. După 
Plutarchus, și numele lui Hades (zeul lumii subpământene la greci) înseamnă același lucru. 
Numele său provine din anagramarea akkadianului Anum, unul dintre numele alternative ale 
zeului suprem An / Anu. Amun era reprezentat cu pielea albastră (culoarea apei), cap de berbec 
și un falus enorm. Falusul reprezintă fertilitatea, la fel ca djed-ul lui Asar, iar acesta, alături de 
coarnele de berbec și apa, îl asociază cu Enki. La Waset, soția lui Amun era Mut iar fiul lor, 
Khonsu, zeul Lunii. La Khemenu, consoarta sa era Amaunet. Conform lui Plutarchus, uneori 
zeul era echivalat cu Ptah, în templul lui Amun de la Karnak chiar descoperindu-se statuia lui 
Ptah. Amun Kem-atef („Amun care și-a desăvârșit forma”) era forma zeului ca o veche 
divinitate-șarpe. lar cea mai veche zeitate-șarpe este Enki al sumerienilor sau Ea al 
akkadienilor. Cultul lui Amun ca șarpe este atestat de istoricul Herodotos la Waset, unde vipera 
cu corn era sacră. Amun Kamutef („Amun, taurul mamei sale”) este forma itifalică a zeului. În 
Cartea morților, Amun este numit „fiul zeiței Nut”, epitet care îl echivalează cu Asar, dar și „prinț 
al zeilor”, la fel ca Enki și Asar. Cum taurul reprezintă fertilitatea iar coarnele sale Luna, putem 
trage concluzia că acest „conducător ascuns” era Enki. Cel mai probabil a fost numit Amun 
(„Cel ascuns”) după ce a fost trimis în lumea subterană, unde nu mai putea fi văzut de adepții 
săi. Prin analogie, Amaunet sau Mut sunt Aset, adică Ninhursag a sumerienilor, iar fiul lor, 
Khonsu, este Haru, adică Marduk. În timpul Dinastiei a XX-a, Amun deţinea 160 de orașe în 
Egipt și nouă în Orientul Mijlociu. După ce orașul Waset a fost distrus de arabi în anul 664 î.e.n., 
cultul lui Amun și-a pierdut supremaţia în Egipt. 

Menu (Min în greacă), al cărui cult își are originea în perioada pre-dinastică (mileniul IV î.e.n.), 
era zeul fertilității pentru egiptenii antici. Adorat mai ales în Gebtu (Koptos) și Akhmim, Menu 
era reprezentat în multe forme, cel mai adesea ca bărbat cu pielea neagră, purtând pe cap 
pene uriașe, având mâna dreaptă ridicată iar în stânga ținându-și penisul aflat în erecție. În 
Regatul de Mijloc a fost asociat cu Haru, fiind numit Menu-Heru. În Regatul Nou a fost echivalat 
cu Amun, purtând numele Menu-Amen-kamutef („Menu-Amen, taurul mamei sale”). Alteori Aset 
este consoarta lui iar Haru copilul lor. Într-o formă arhaică, Menu este reprezentat în feșe de 
mumie, la fel ca Asar și Ptah. Ca zeu al fertilităţii, cu pielea neagră, asociat cu Heru (cel bătrân, 
adică Heru-ur) și Amun, soț al lui Aset și tată al lui Haru (cel tânăr), Menu nu poate fi decât Asar 
/ Enki. Poziţia mâinilor sale în reprezentările grafice este identică cu cea a lui Aşşur în Asiria și 
Pazuzu în Mesopotamia, două dintre alter-ego-urile aceluiași zeu al înțelepciunii. 


Andjety („Cel din Andjet”) este considerat zeul din care s-a dezvoltat Asar. Era reprezentat 
ținând în mâini două sceptre iar pe cap coroana conică cu două pene a lui Asar. În Textele 
sarcofagelor i se spune „taur al vulturilor”. În templul lui Menmaatre Seti Merenptah (Seti 1) din 
Abju (Abydos), regele este înfățișat arzând tămâie pentru Asar-Andjety, care este însoţit de 
Aset. 

Khem (Letous Polis pentru greci), oraș la nord-vest de Inbu-Hedj (Memphis), era principalul 
centru de cult al lui Kherty („Cel de jos”), un zeu-berbec de care Ra trebuia să-l apere pe faraon. 
În Regatul Vechi, Kherty figura ca partener al lui Asar. Putem intui cine era „Cel de jos”, zeul- 
berbec asociat cu Asar, care voia să-i facă rău faraonului. 

În Textele Sarcofagelor apare un zeu al grânelor, Neper, despre care se spune că „trăiește după 
ce a murit”. Nu se știu alte lucruri despre el, dar sunt mari șansele ca acest Neper să fie Asar, 
zeul care trăiește în lumea de dincolo după ce a fost omorât în aceasta. 

Cel mai vechi zeu-lună al egiptenilor era Yah, comparabil cu Djehuty și Khonsu, identificat 
uneori cu Asar. Are ca simboluri Luna, ibisul și șoimul. Importanţa lui în Egipt este dovedită prin 
prezența sa în multe nume de persoane, cum ar fi Ahmose („Moștenitorul lui Yah”), Yah-hotep 
(„Yah este mulțumit”) sau Sit-Yah („fiica lui Yah”). Ca zeu-lună el este Asar sau Djehuty, ca 
șoim este Heru-ur iar ca ibis tot Djehuty, adică nimeni altul decât Enki. 

Aset (numită Isis de greci), cea mai importantă zeiță a panteonului egiptean, a servit drept 
model pentru multe regine, precum Nefertiti, Hatshepsut sau Kleopatra. Soţie a lui Asar și 
mamă a lui Haru, numele ei a fost tradus convenţional prin 
„Tronul”. Pentru Diodoros Sikeliotes, Isis înseamnă „Cea 
veche”. În realitate, numele ei grecesc a fost format prin 
dublarea primei silabe a numelui zeiței akkadiene Iștar. 
Herodotos scria că în Busiris („Lăcașul lui Osiris”), capitala 
celei de-a noua nome, se afla cel mai mare templu al ei. 
Identificată cu Pământul, îi era atribuită steaua Sothis (Sirius), 
în timp ce Asar era constelația Orion. Potrivit Papirusului 
Chester-Beatty, aflat în prezent la British Museum, Aset era „o 
femeie deşteaptă, mai inteligentă decât nenumărați alți zei... Nimic din cer și de pe pământ nu-i era 
necunoscut”. Conform lui Ernest Alfred Thompson Wallis Budge în Egyptian Magic şi The Gods 
of the Egyptians, Aset era pentru egipteni „tare de limbă”, adică stăpânea cuvintele puterii, „pe 
care le cunoștea cu pronunția corectă şi nu se întreruprea în vorbire, fiind desăvârșită atât în darea 
poruncii, cât și în rostirea cuvântului”. Ca soţie a lui Asar / Enki și mamă a lui Haru / Marduk, 
identificată cu Pământul, expertă în magie, Aset este sumeriana Ninhursag. Pe o stelă 
descoperită în 1850, care se află astăzi în Muzeul Egiptean din Cairo, este scris că faraonul 
Khufu (Keops) a pus temeliile „casei lui Aset, stăpâna piramidei, lângă casa Sfinxului”. Considerând 
piramidele niște munți artificiali în miniatură, epitetul „stăpâna piramidei” seamănă izbitor cu 
numele Ninhursag, adică „Doamna Muntelui Înalt”, Marea Piramidă de la Giza putând fi 
considerată cel mai înalt munte artificial. Cea mai bună dovadă că Aset era venerată de întreg 
mapamondul, ascunsă sub diferite nume în diverse religii, ne este oferită de scriitorul latin 
Lucius Apuleius Platonicus, care a trăit în secolul al II-lea. În Metamorfoze el scria: „Putere unică, 
sunt Slăvită de întregul univers sub mai multe forme, cu variate ceremonii religioase, cu mii de felurite 


nume. Frigienii, primii născuţi pe Pământ, mă numesc zeița din Pesinunt și mama Zeilor; atenienii de 
baştină mă numesc Minerva Cecropiana, ciprienii, care plutesc pe valuri, Venus din Pafos; cretanii 
iscusiţi în aruncarea săgeţilor, Diana Dictynna; sicilienii, care vorbesc trei limbi, Proserpina Stigiana; 
locuitorii din Eleusis mă numesc Bellona, unii Hecate, alții Nemesis Rhamnusia. Dar aceia care sunt 


primii luminaţi de razele divine ale Soarelui, când începe să răsară, și ultimii când ele se apleacă spre 
orizont, locuitorii celor două Etiopii şi egiptenii cei puternici prin străvechea lor ştiinţă, numai ei mă 
cinstesc cu slujbele sfinte și închinăciunile ce mi se cuvin, numai ei mă numesc cu adevăratul meu nume 
de regină, Isis”. 

Bastet (numită și Bast, Baast, Baset sau Ubasti), zeița-pisică a egiptenilor, era protectoarea 
Egiptului Inferior. Prin al Ill-lea mileniu î.e.n. era reprezentată ca leoaică sau ca femeie cu cap 
de leoaică. În primul mileniu î.e.n., când pisicile au devenit animale de companie în Egipt, 
Bastet a început să fie imaginată ca pisică sau ca femeie cu cap de pisică. Fiică și „Ochi al lui 
Ra”, Bastet era zeița parfumurilor, a pisicilor și a familiei. Deși grecii au identificat-o cu Artemis a 
lor, egiptenii au echivalat-o cu Sekhmet, Tefenet, Mut, Hathor și Aset. În mod surprinzător, 
egiptologii i-au tradus numele prin „Cea a vasului de parfum”, deşi interpretarea exactă este mai 
mult decât evidentă. Pentru oricine are minime cunoștințe de limbă egipteană, Baast sau Bast 
se traduce corect „Ba (suflet) al lui Aset (Isis)”. lar această interpretare o leagă de aceeași zeiță 
numită Ninhursag de sumerieni. 

La Inbu-Hedj (Memphis) și Waset (Thebai), consoarta lui Ptah era leoaica Sekhmet. A fost 
identificată cu Mut și cu Amaunet, soțiile lui Amun la Waset și la Khemenu. Cum Ptah este Enki 
| Asar / Amun, soția sa nu poate fi decât Ninhursag / Aset. În templul lui Ptah de la Karnak se 
afla o reprezentare a lui Sekhmet, deși principala zeiță a templului era Hathor, ceea ce ne duce 
cu gândul la Hathor din miturile originale, fiica lui Ra și mama lui Haru / Heru. 

Dacă în Mesopotamia Ninhursag era adesea confundată cu fiica ei, ambele zeițe numindu-se 
adeseori Inanna / Iștar, același lucru s-a întâmplat și în Egipt cu Aset și 
Hathor. Zeiţă a iubirii, muzicii, bucuriei și războiului, Hathor era mama lui 
Haru în mitul original, fiind înlocuită apoi cu Aset, ambele fiind 
reprezentate cu capete de vacă. Prima Hathor, fiica lui Ra și mama lui 
Haru, era sumeriana Ninhursag ori egipteana Aset. A doua Hathor, soția 
lui Haru, o războinică feroce care era cât pe ce să distrugă omenirea, este 
Ninsar / Iștar, sora și soția lui Marduk în Mesopotamia. Pentru a elimina 
confuzia dintre ele, în miturile în care apăreau împreună cele două zeițe 
au fost numite ori Aset și Nebihet, ori Bastet și Hathor. Din nou întâlnim o 
confirmare a miturilor sumeriene: dacă Enlil s-a culcat cu Iștar / Ereșkigal, 
astfel născându-se Namtar, zeul morţii, în mitul lui Sutah și Nebthet ea era 
soția lui. Şi aici zeița a dat naștere zeului morţii, numit de greci Anubis și de egipteni Inpu. Unii 
cronicari, precum Plutarchus, l-au considerat însă pe Inpu fiul lui Asar, care și-a confundat soția, 
pe Aset, cu Nebthet. 

Inpw (pronunţat Inpu sau Anpu de egipteni și Anapa în Scrisorile de la 
Amarna), numit Anubis de greci, era unul dintre cei mai îndrăgiţi zei ai 
egiptenilor. Conform unei tradiţii, Inpu era fiul lui Ra și Nebthet. La 
Atfih, părinţii săi erau Mnevis și Hesat. Pentru Plutarchus, Asar și 
Nebthet erau părinţii zeului-șacal, iar în Textele Sarcofagelor mama 
zeului era Hesat ori Bastet. Cu formă de șacal sau doar cu cap de 
șacal și corp de om, Inpu avea ca epitete „Khenry-Imentiu” („Primul 
dintre cei din asfintit’), „Tepy-dju-ef' („Cel care se află pe muntele său”) 
sau „Neb-ta-djeser” („Domn al pământului sacru”). În perioada greco- 
romană se credea că Inpu aduce lumină rasei umane și contribuie la 
viitorul ei fabricând filtre de dragoste eficiente. Era reprezentat cu 
partea inferioară a corpului în formă de șarpe. În epoca piramidelor era 


înfățișat ca un șarpe care domnea asupra orașului lunu (Helioupolis). Zeul originar al morții, a 
fost înlocuit în timp cu Asar. La fel ca în cazul lui Djehuty sau al lui Haru, și aici întâlnim două 
zeități cu același nume. Zeul-șarpe al morţii, care aducea lumină rasei umane, „primul dintre cei 
din asfințit' (adică de stânga), fiul lui Ra, era cel numit Enki de sumerieni. Noul Inpu, cel devenit 
fiul lui Asar, era Namtar, zeul morţii în Mesopotamia. La un moment dat, Inpu a ajuns să se 
confunde și cu Haru / Marduk. Cei doi nu apar niciodată împreună în mitologia egipteană, ci 
doar în unele reprezentări grafice. La fel ca în Mesopotamia, unde Nergal era aspectul negativ 
al lui Marduk, Inpu a devenit latura întunecată a lui Haru. 

Zeița sumeriană Qeteș a fost adoptată de egipteni din religia canaaneană. Alte nume ale ei erau 
Quadșu, Qudșu, Qodeș, Qadeș, Qadașu, Qadeșa, Qedeșet, Kedeș și Kodeș, toate provenind 
din rădăcina semitică „9-D-Ș”, care înseamnă „Sfânta”. Qeteş este numită „amanta zeilor” (la fel 
ca Inana / Iştar), „stăpâna stelelor din cer”, „mare magiciană, amanta stelelor” („mare magiciană” era 
titlul lui Aset), „iubita lui Ptah” (titlul lui Sekhmet), „Ochiul lui Ra, cea fără esa!” (la fel ca Hathor și 
Sekhmet). Pe Stela lui Kaha din Dinastia a XIX-a Qeteş apare goală, călărind un leu, flancată 
de doi zei, întinzând flori de lotus către egipteanul Menu (zeul fertilităţii) și șerpi către 
canaaneanul Reșep (zeul războiului). Cei doi zei nu sunt doar soțul și fiul ei, ci și simboluri ale 
celor două aspecte ale zeiţei. Era reprezentată întocmai ca Inanna / Iștar în Mesopotamia, iar în 
soțul și fiul ei îi recunoaștem cu ușurință pe Enki și pe Marduk. Prin urmare, Qeteș nu poate fi 
decât Ninhursag. 

Pentru egiptenii antici, cel puțin după părerea egiptologilor, Soarele avea trei nume: Atum sau 
Atem la răsărit, Ra sau Re la amiază și Khepri ori Khepra la asfinţit. Deși aceasta este părerea 
convenţională a egiptologilor, e posibil să nu fie vorba despre o zeitate cu trei nume, ci de trei 
divinităţi-soare (conducători). Pentru popoarele din Mesopotamia, Consiliul Zeilor era prezidat 
de Anu. La dreapta lui stătea fiul său mai mic, Enlil, iar la stânga se afla Enki. Dreapta și stânga 
nu erau doar locurile ocupate de acele zeități, ci și modul iniţiaţilor de a descrie binele și răul. 
Soarele în poziţie centrală, Ra, este Anu în Consiliul Zeilor. Atum de la răsărit este zeul din 
dreapta sa, Enlil, iar Khepri de la apus este cel din stânga, Enki. Aten, zeul faraonului 
Akhenaten, provine din Atem / Atum. Primul templu al lui Aten a fost construit la Tjaru / Zarw, 
acolo unde principala zeitate era Sutah, iar Atum și Sutah sunt două dintre numele sumerianului 
Enlil. Când Akhenaten a impus cu forța cultul lui Aten, interzicând venerarea celorlalte zeități 
egiptene, inamicul public numărul 1 a devenit Amun / Enki. Astfel, putem concluziona că lupta 
dintre faraon și preoțimea de la Waset (Thebai) nu era una doar pentru putere, ci și o continuare 
a luptei dintre cei doi zei fraţi, prin adepții lor. 

Zeița creatoare în Zau (Sais pentru greci), unul dintre cele mai vechi orașe egiptene, era Neit, 
Nit, Net sau Neith, care avea epitetul de „Srăpână a cerului, conducătoare a 
săgeților”. Era asociată cu cerul nevăzut și infinit, spre deosebire de Nut, 
care îl reprezenta pe cel vizibil. Din epoca predinastică până în Dinastia a 
Vl-a era numită „Deschizătoarea de drumuri”. Este considerată cea mai 
veche zeiţă, despre care se spunea că era „născută prima, în vremea când nu 
existau naşteri”, după cum nota George St. Clair în Creation Records 
Discovered in Egypt din 1898. Arheologul Flinders Petrie afirma că 
simbolurile ei se găseau încă din Egiptul predinastic. În cel de-al VI-lea 
secol î.e.n., Neit era considerată inventatoarea nașterilor, zeița războiului 
și a vânătorii, despre care se credea că păzește corpurile războinicilor 
după moarte, unul dintre simbolurile ei fiind două săgeți încrucișate pe un 
scut. La Esneh se credea că ea este cea care a apărut în apele 


primordiale pentru a crea lumea, nu Ra. După ce a scos pământul din apele oceanului cosmic, 
a dat naștere unui număr de 30 de zei. Deoarece a născut singură, fără ajutor masculin, era 
numită „Zeița-mamă fecioară”. Cei mai cunoscuţi fii ai săi erau Sebek, Ra și Apep. Neit era 
reprezentată ca o femeie care purta coroana roșie a Egiptului Inferior, ţinând în mână un arc cu 
săgeți sau un harpon. De multe ori purta sceptrul regal și ankh-ul (simbolul vieţii). În timp a 
devenit personificarea apelor primordiale ale creației. Într-o inscripție menţionată de Barbara S. 
Lesko în The Great Goddesses of Egypt (1999) este numită „Zeiţă unică, misterioasă şi mare, care 
a ajuns să existe la început şi a cauzat totul să existe (...) mama divină a lui Ra, care strălucește la 
orizont”. Într-adevăr este înconjurată de mister, ţinând cont că, deși era creatoarea lumii, 
lipseşte din mituri, singurul ei rol fiind cel de mediator al războiului dintre Haru și Sutah. Se pare 
că misterul a înconjurat-o dintotdeauna, ceea ce reiese dintr-o inscripţie din templul său din 
Zau: „Eu sunt tot ce a fost și tot ce va fi. Până acum niciun muritor nu a reușit să ridice vălul care mă 
acoperă”, pasaj plagiat de Aset în textul hermetic Kore Kosmou („Fecioara lumii”) din Corpus 
Hermeticum: „Eu, Isis, sunt tot ceea ce a fost, este şi va fi, şi niciun muritor nu mi-a ridicat vălul”. Ceea 
ce ne determină să încercăm să ridicăm măcar parţial acel văl. Prima zeiță, mama zeilor și a 
Universului, personificarea apelor primordiale, nu poate fi decât Tiamat / Omoroca din Babilon 
sau Namma / Nammu a sumerienilor. lar Nu / Nun („Abisul”), oceanul primordial din care Neit a 
creat lumea, supranumit „Tatăl zeilor”, este Abzu / Apsu („Abisul”) al mesopotamienilor. Chiar 
dacă lipsește aproape complet din miturile tuturor acestor trei culturi, ceea ce îi adâncește 
misterul, Neit / Namma / Tiamat este cea mai importantă zeitate, creatoarea întregii lumi. 

Pe Neit o întâlnim și sub aspectul lui Ma'at sau Maat, principiul adevărului, echilibrului, ordinii, 
legii, moralității și dreptăţii. Cea mai veche menționare a ei, în Textele Piramidelor, o consideră 
o normă care trebuie respectată de societate și de natură. Ca zeiţă, ea era cea care a stabilit 
ordinea Universului la momentul creaţiei, mersul stelelor, anotimpurile, destinele zeilor și 
muritorilor, dar și cea care avea grijă ca lumea să nu se întoarcă în haosul din care s-a născut. 
Era reprezentată ca o femeie tânără, care ținea sceptrul regal într-o mână și ankh-ul în cealaltă, 
cu aripi pe fiecare mână şi o pană pe cap. În împărăţia lui Asar, la judecata morţilor, pana ei era 
măsura care determina greutatea sufletelor. Mai târziu, când tuturor zeițelor le-a fost atribuită 
câte o pereche masculină, Djehuty a fost considerat soțul ei iar Ra, tatăl. Această ipostază o 
echivalează cu Ninhursag, deși originala Ma'at era zeița primordială Neit / Namma / Tiamat. 

O altă reprezentare a ei pare a fi zeița lusaset, lusaas, lusaaset, luesaes, Ausaas sau lusas 
(numită de greci Saosis), descrisă ca „bunica tuturor zeităților”. Era reprezentată ca femeie care 
purta pe cap o coroană în formă de cobră cu aripi de vultur și cu coarne deasupra, între care se 
găsea discul solar, într-o mână ţinând ankh-ul iar în cealaltă un sceptru. Deși este evidentă 
echivalarea ei cu Neit, coarnele, coroana și discul solar indică o conexiune cu Hathor, iar 
numele ei îl conţine pe cel al lui Aset, ambele fiind alter-ego-uri ale 
sumerienei Ninhursag. 

Un alt aspect al zeiței primordiale, mai puţin cunoscut, pare a fi 
Heka, personificarea magiei. Era reprezentată ca un bărbat care 
sugruma doi șerpi uriași încolăciţi, considerat fiul lui Atum sau al lui 
Khnum. Heka este cuvântul egiptean care desemnează magia, însă 
tradus ad-litteram înseamnă „Activarea Ka-ului”, care era esenţa 
vieţii pentru vechii egipteni. În Textele Sarcofagelor se spune că 
Heka exista „inainte ca dualitatea să ia fiinţă”, ceea ce înseamnă că nu 
poate fi vorba decât despre ființa primordială, creatoarea vieţii, adică 
Neit. lar acei doi șerpi încolăciţi pe care îi sugruma reprezintă 


dualitatea despre care vorbeau Textele Sarcofagelor. Magia, adică Heka, era parte importantă 
din vieţile egiptenilor antici, pentru care religia se împletea întotdeauna cu viaţa de zi cu zi. Se 
folosea ca formă de protecţie împotriva zeităților supărate, a fantomelor, a demonilor și a 
vrăjitorilor care cauzau boli, accidente, sărăcie și sterilitate. Medicina era și ea privită ca o formă 
de magie, prin urmare preoții lui Heka îndeplineau și rolul de doctori. Ritualurile magice 
amestecate cu practicile medicale reprezentau o formă de terapie atât spirituală, cât și fizică. 
Prin urmare, Heka făcea parte din viețile egiptenilor mai mult decât alte divinităţi. 

Pe lângă mituri, Egiptul ascunde și alte mistere. lată câteva exemple: 

- La 800 de kilometri de Cairo, la Nabta Playa, în deșertul nubian, se află unul dintre cele mai 
vechi observatoare astronomice din lume, descoperit în 1974 de arheologul Fred Wendorf. 
Cercetările indică o vechime de șapte milenii, cu 1000 de ani mai mult decât cel de la 
Stonehenge. 

- În 1994, Robert Bauval a demonstrat că piramidele de la Giza sunt dispuse într-o ordine 
precisă în dreptul celor trei stele ale Centurii Orion (Alniltak, Alnilam și Mintaka). lar dacă 
piramidele de la Giza sunt construite din blocuri de piatră de câte 2-3 tone, templele din 
apropiere sunt făcute din blocuri de câte 200-300 de tone fiecare. 

- Inginerul specialist Christopher Dunn a găsit la Abu Rawash un bloc de granit cu o tăietură 
adâncă. El spune că singura metodă de a face o astfel de tăietură este folosirea unui fierăstrău 
cu diametrul de 11 metri. Lângă piramidele de la Giza se găsesc șanțuri pentru aceste 
fierăstraie uriașe. 

- Pe o frescă din templul zeiței Hathor din Dendera sunt 
înfăţișaţi doi oameni care poartă becuri uriașe. 

- În 1891, într-un mormânt din anul 200 î.e.n. de la 
Saqqara, arheologii francezi au găsit un avion mic din 
lemn de sicomor. Mormântul îi aparținea lui Pa-di-imen, 
care a trăit în secolul al Ill-lea î.e.n. Deși egiptologii 
consideră că este vorba despre o pasăre, nu toată 
lumea a acceptat această variantă. În 2006, expertul în 
aeronautică și aerodinamică Simon Sanderson a 
construit un model la scară al aceluiași avion, de cinci Becul din Dendera 

ori mai mare decât originalul. Spre surprinderea 

multora, avionul a zburat, astfel demonstrându-se că „pasărea” din Saqqara este reprezentarea 
unui planor. 

- Tot în Egipt, pe pereţii unui templu din Abju (Abydos) se pot vedea reprezentările unui 
elicopter, al unui avion și al unui submarin. 

Din păcate, nici din vechile religii egiptene nu ne-a rămas mare lucru, iar ceea ce s-a păstrat a 
fost interpretat de egiptologi de cele mai multe ori eronat. Avea dreptate Hermes Trismegistos 
când spunea în Asklepios din Corpus Hermeticum: „O, Egipt! Egipt! Din religiile tale vor rămâne 
doar legende nedesluşite, în care cei ce vor veni vor refuza să creadă” (24:3), la fel ca scriitorul latin 
Lucius Apuleius: „O, Egipt! Egipt! Din știința ta nu vor rămâne decât legende, care vor părea 
incredibile generaţiilor de mai târziu”. Cu tot zidul de ignoranță pe care ni l-au ridicat în fața ochilor 
majoritatea „specialiștilor” egiptologi, am reușit să descifrăm câteva dintre secretele Egiptului 
antic, așa cum ne-au îndemnat chiar ei, vechii egipteni, în ceea ce ar putea reprezenta un 
adevărat testament al lor, consemnat în Papirusul Anana: „Citiţi voi, copii ai viitorului, și aflați 
secretele trecutului, atât de îndepărtate de voi, dar atât de aproape prin adevărul lor”. lar secretele 
egiptenilor ne-au ajutat să completăm miturile incomplete mesopotamiene. Astfel am putut afla 


că Enki a fost într-adevăr primul conducător al planetei noastre, care a fost închis în lumea 
subterană de fratele său, Enlil, care i-a luat tronul. În cele din urmă fiul lui Enki, Marduk, a primit 
conducerea Pământului după un îndelungat război cu unchiul său. Pentru a descoperi și 
celelalte piese lipsă din uriașul puzzle al istoriei Pământului, nu ne rămâne decât să continuăm 
decodificarea miturilor culturilor străvechi. 


6. Zeii indienilor şi perșilor 


A treia mare civilizaţie a lumii, conform teoriei oficiale, a fost cea din valea fluviului Indus, zonă 
aflată astăzi în nord-vestul Pakistanului și Indiei și în nord-estul Afghanistanului. Iniţial, oamenii 
acelor locuri venerau o zeiță-mamă care, din imensul ei pântec, a dat naștere tuturor fiinţelor 
Pământului. Stau ca mărturie numeroase statuete de argilă care o reprezintă împodobită cu o 
imensă scufie, cu șiraguri de mărgele care-i acopereau trupul gol, cu sânii umflaţi de lapte și cu 
șolduri largi. Prin jertfele aduse, zeița, numită Devi, îi proteja pe oamenii simpli de spirite și de 
demoni, asigurându-le în același timp bogăţia recoltelor. 

La un moment dat, viaţa liniștită a agricultorilor și a vânătorilor din Valea Indusului a fost dată 
peste cap de arieni, un popor venit de departe, înarmat până în dinți. Indienii, văzându-i în care 
trase de câte doi sau patru cai, au crezut că sunt atacați de demoni cu pielea albă. Neavând 
vreo metodă de apărare, locuitorii Văii Indusului nu au avut de ales decât să se supună 
cuceritorilor mult mai dezvoltați. Care nu doar au construit orașe mărețe, precum Mohenjo-daro 
sau Harappa, ci le-au și adus indienilor o religie complexă, cu o mulțime de zeități și legende. 
Astfel a luat naştere hinduismul, al cărui nume provine din „Sindhu”, denumirea dată de arieni 
fluviului Indus. Prima formă a hinduismului s-a numit brahmanism, vedism, hinduism antic sau 
brahmanism vedic. Învățăturile brahmanismului au fost cuprinse în cărţi sacre, așa cum sunt 
cele patru Vede (care au fost scrise în sanscrită), completate de 13 Upanișade (comentarii 
explicative). În Vede erau venerați Asura, 33 de mari zei aflaţi într-o luptă continuă cu divinitățile 
malefice Deva și cu demonii Rakșasa sau Naga. Când religia vedică nu a mai putut satisface 
nevoile credincioșilor, preoții au recurs la o schimbare, astfel luând naștere o nouă formă a 
hinduismului. Deva au fost considerate zeități pozitive iar Asura, foștii ocupanţi ai cerului, s-au 
transformat în personaje negative, demoni sau anti-zei, cele două tabere aflându-se în 
continuare într-un permanent conflict. Cei 330 de milioane de Deva sunt conduși de Trimurti, o 
trinitate formată din creatorul Brahma, Vișnu, paznicul creaţiei, și distrugătorul Şiva. Hinduismul 
a continuat să se dezvolte și să se despartă în diferite ramuri, cum ar fi vaișnavismul, șaivismul, 
șaktismul sau smartismul, pe lângă multe secte. Tot în India (numită și Bharat) au apărut 
budismul și jainismul, religii formate din amestecul hinduismului cu filosofia chineză. 

Pentru a putea cunoaște și înțelege zeii indienilor nu putem ignora partea cea mai importantă a 
religiilor lor, adică spiritualitatea, care nu reprezintă un concept exclusiv oriental, putând fi 
întâlnit în filosofia și în sistemele oculte ori religioase din toate vremurile și de pe întreg 
cuprinsul Pământului. Drept pentru care este necesar să facem cunoștință cu câteva concepte 
importante, fără de care viețile indienilor ar fi cuprinse de un haos total: 

- În hinduism, „Brahmaw” este numele dat spiritului care a făcut sacrificiul suprem, dând naștere 
Universului material și zeilor. Brahman este realitatea absolută din spatele aparenţelor 
schimbătoare, substratul universal din care s-a născut tot ce este material și în care se va 
întoarce după dizolvare. 

- „Atman' reprezintă eul interior sau sufletul, adevăratul sine al unui individ. Pentru a obţine 
eliberarea din ciclul reîncarnărilor, filosofia hindusă susţine că oamenii trebuie să obțină 
cunoașterea atma jnana, adică realizarea că sinele adevărat al fiecăruia (Atman) este identic cu 
sinele suprem Brahman. Cele șase școli ortodoxe de hinduism consideră că există un Atman 
(suflet sau sine) în fiecare ființă, spre deosebire de budism, care respinge existența sufletelor. 


- Deşi „maya” înseamnă de obicei „iluzie” și „magie”, are multiple înțelesuri, în funcţie de 
contextul în care este folosit. Iniţial, în sanscrită desemna puterea și înțelepciunea ieșite din 
comun. În textele vedice, maya reprezintă „un spectacol magic, o iluzie unde lucrurile par a fi 
prezente, dar nu sunt ceea ce par a fi”. În filosofia indiană este totodată un concept „care există, dar 
se modifică în mod constant, fiind astfel ireal din punct de vedere spiritual” sau „puterea ori principiul 
care ascunde adevăratul caracter al realităţii spirituale”. Maya a devenit în budism numele mamei 
lui Buddha, iar în hinduism o manifestare a zeiței Lakșmi, fiind un nume foarte răspândit printre 
indieni. 

- În hinduismul vedic, „rta” reprezintă principiul ordinii naturale care coordonează funcţionarea 
Universului. În imnurile vedice, rta este responsabil pentru funcţionarea corespunzătoare a 
ordinii naturale, morale și sacrificiale. Savantul Maurice Bloomfield îl numea „unul dintre cele mai 
importante concepte religioase ale Rigveda”, completând că „din punctul de vedere al istoriei ideilor 
religioase putem, de fapt trebuie să începem istoria religiei hinduse cel puţin cu istoria acestui concept”. 
Rta brahmanismului se află în strânsă legătură cu dharma și karma, două concepte care l-au 
eclipsat în timp, referitoare la ordinea naturală, religioasă și morală. Cu alte cuvinte, rta este 
legea universală, fără de care nimic nu ar putea funcţiona. 

- În hinduism, „dharma” reprezintă comportamentele considerate a fi în acord cu rta, ordinea 
Universului, și include legi, îndatoriri, drepturi, conduite și virtuţi. În budism, dharma înseamnă 
„legea și ordinea universală”, dar desemnează și învățăturile lui Buddha. În jainism se referă la 
învăţăturile iluminaţilor Thirtankara, fiind în același timp partea principală a doctrinei referitoare 
la purificarea și transformarea morală a oamenilor. În sikhism (o religie monoteistă apărută în 
secolul al XV-lea în regiunea Punjab din sudul Asiei), „dharm” înseamnă „calea dreptății”. 
Dharma, respectarea ordinii universale, pare a descrie ceea ce egiptenii numeau „a fi în Ma 'ar'. 

- Antonimul dharmei este „adharma”, adică ceea ce nu este în concordanță cu legea, referindu- 
se atât la legile oamenilor, cât și la cele divine ori ale naturii. În această categorie intră răutatea, 
greșelile, imoralitatea, viciile, nedreptăţile sau ceea ce depășește sfera naturalului. După 
concepţia orientală, calea adharmei sărăcește sufletul. De asemenea, adharma reprezintă și o 
stare nefirească a Universului, de dezechilibru. 

- „Karma, care înseamnă „acţiune” sau „faptă”, este un concept referitor la principiul cauzalităţii, 
care influențează viitorul fiecărui individ în funcţie de intenţiile și de acţiunile sale. Faptele și 
intenţiile bune creează o karma pozitivă și un viitor fericit, în timp ce intenţiile și faptele rele dau 
naștere unei karma negative, implicit unui viitor plin de suferinţe. În religiile asiatice, karma este 
asociată cu reîncarnarea, putând afecta viitorul unui individ atât în existenţa curentă, cât și în 
cele viitoare. 

- „Samsara”, numit în Tibet „khor ba” și în Sri Lanka „samesara”, care înseamnă „ciclu etern”, 
reprezintă un ciclu repetat al nașterii, vieţii și morții, adică al reîncarnării. În hinduism, budism, 
jainism, taoism, sikhism și în tradiția Bon reprezintă și ciclul acțiunilor și consecințelor care au 
loc în trecut, prezent și viitor. 

- În filosofia și religiile indienilor, „mokșa”, „vimokșa”, „vimukti” sau „mukti”, care înseamnă 
„eliberare”, semnifică evadarea din samsara, ciclul reîncarnărilor. Mokșa este un concept 
central al tradiţiei hinduse, reprezentând unul dintre cele patru țeluri ale vieţii umane (care 
formează Purușartha), alături de dharma (o viață virtuoasă și morală în conformitate cu legea 
rta), artha (prosperitatea materială care oferă o viață împlinită) și kama (plăcerea, senzualitatea 
și împlinirea emoţională). 

- „Nirvana este un concept asociat în mare măsură cu budismul, fiind o stare mentală de 
echilibru și liniște de neclintit, la care se poate ajunge după eliminarea dorinţei, aversiunii și 


iluziilor. Atingerea nirvanei este echivalentă cu mokșa, eliberarea din ciclul reîncarnărilor. În 
filosofia hindusă, nirvana reprezintă unirea cu Brahman, starea divină a existenţei. 

- În hinduism, budism și jainism, „dhyana” reprezintă o stare meditativă care duce la o 
conștientizare profundă a sinelui, ce include o percepţie totală a corpului, minţii, simțurilor și 
mediului înconjurător, fără a se identifica totuși cu ele. La dhyana se poate ajunge după 
îndelungi exerciţii, atingerea ei ducând la samadhi, la cunoaștere de sine și la separarea iluziei 
maya de realitate, ajutând astfel la îndeplinirea țelului suprem, adică eliberarea mokșa. 

- În hinduism, budism, jainism, sikhism și yoga, „samadhi” sau „samaparti” reprezintă o stare de 
absorbție meditativă, obţinută prin practicarea stării dhyana. În samadhi mintea devine liniștită și 
concentrată, păstrându-se conștientizarea individuală. 

- „Yoga” este o disciplină fizică, mentală și spirituală, practicată în hinduism, budism și jainism, al 
cărui țel suprem este mokșa. Deși se încearcă o datare a originilor ei în India pre-vedică, se 
pare că a apărut în jurul secolului al V-lea î.e.n. în timpul mișcărilor sramana, care au continuat 
filosofia indiană separat de brahmanismul indo-arienilor. 

Deși pare în aparenţă o religie de sine stătătoare, diferită de celelalte, ţinând cont de 
spiritualitatea pe care se bazează, hinduismul prezintă numeroase legături cu restul religiilor 
antice, în special cu cea sumeriană. De exemplu, Asura, marii zei vedici, deveniți ulterior 
demoni, au rădăcini mesopotamiene. Numele lor provine din Aşur / Aşşur, numele zeității 
supreme asiriene care, la rândul său, este un derivat al epitetului akkadian al lui Enki, „Asar” 
(„Prinţul apelor”), preluat în această formă și de egipteni pentru Osiris sau de babilonieni ca unul 
dintre cele 50 de nume ale lui Marduk. În forma sa din sanskrită, „Asura” are înţeles în limba 
sumeriană, unde înseamnă „Conducătorul apelor și al înţelepciunii”, un epitet care i se 
potrivește perfect lui Enki, zeul apelor și al înțelepciunii. Acești Asura, care au fost priviţi iniţial 
ca entități pozitive și ulterior demonizați, sunt „zeii decăzuți' conduși de Enki, Igigi ai 
sumerienilor. Numărul lor, 33, este unul foarte important pentru adepţii lui Enki din întreaga 
lume (printre care se află și francmasonii, de exemplu), simbolizând procentele unei treimi dintr- 
un întreg, adică un zeu dintr-o trinitate. lar Enki făcea parte în majoritatea culturilor antice dintr-o 
treime divină. 

Pe lângă Asura, zeii Dyaus Pitra, Indra, Devendra, Sakra, Rudra și Mitra au terminația 
sumeriană „ra”, care semnifică funcţia de zeu conducător. De altfel, numele multor zeități 
indiene își găsesc traducerea în limba sumeriană. Numele lui Garuda, vulturul lui Vișnu, 
înseamnă „Darul care protejează casa”. Durga se traduce prin „Casa legăturii”, iar Kali prin 
„Poarta care strălucește”, ambele indicând legătura pe care o realizează între zei și oameni, 
idee preluată ulterior de multe alte religii (de exemplu, în Evanghelia lui loannes, lesous 
spunea: „Eu sunt Calea, Adevărul şi Viaţa. Nimeni nu vine la Tatăl meu decât prin mine”). Din numele 
sumerian al lui Marduk, Amar, a rezultat prin anagramare cuvântul indian „mara”, care înseamnă 
„moarte”. În budism a devenit demonul Mara, cel care a încercat să-l ispitească pe Buddha. O 
legătură evidentă dintre cultura indiană și cele din Mesopotamia o reprezintă „Işta-deva sau „Işta 
devata”, titlul atribuit de hinduși zeităților lor favorite, care provine, fără doar și poate, din numele 
zeiței akkadiene Iștar. lar Agastya, unul dintre Cei 7 Înțelepți ai indienilor, și-a luat numele din 
cel al zeiței semitice a războiului, Agasaya. În plus, textul sumerian Enmerkar și Stăpânul din 
Aratta susţine că zeița Inanna şi-a mutat domiciliul din Uruk în Aratta, acest oraș necunoscut 
fiind cel mai probabil Harappa din Pakistan, unul dintre primele apărute în Valea Indusului. Să 
nu uităm de adorarea vacilor în India, preluată din cultele divinităţilor egiptene Aset (Isis) și 
Hathor, care o reprezentau pe aceași zeiță-mamă a indienilor. Sistemul Hatha Yoga își trage 
numele din cel al zeiței egiptene Hathor, iar energia primordială din yoga, șarpele Kundalini, pe 


care yoghinii încearcă să-l trezească pentru a le aduce cunoașterea, este zeul-șarpe Enki, care 
a adus omenirii cunoştinţele zeilor, despre care sumerienii credeau că „doarme” în casa sa 
subterană în cea mai mare parte a timpului. 

Aditi este prima divinitate vedică, mama zeilor (printre care și Surya, Soarele), a celor 12 spirite 
ale zodiacului și a zeilor asociaţi cu planetele sistemului nostru solar, divinităţile Aditya („Fiii lui 
Aditi”). Ca primă fiinţă și mamă a tuturor formelor de viaţă din Univers, a fost asociată cu spațiul 
cosmic. Aditi, zeița-mamă a Universului, nu poate fi decât Namma a sumerienilor, Tiamat a 
babilonienilor și Neit a egiptenilor. Poate pare surprinzător faptul că în Vede nu îi este adresat 
nici măcar un imn, însă era o practică obișnuită în ceea ce o privește, ținând cont că nici în alte 
culturi nu era menţionată decât rar, lipsind aproape complet din mituri. 

În Vede, zeul cerului se numea Dyaus Pitar / Pita / Pitra. Soţia sa era zeița Pământului, Prithivi, 
cei mai importanți fii ai lor fiind Indra, zeul furtunii, şi Agni, zeul focului. Conform Rig Veda, Pitar 
Dyaus înseamnă „Tatăl cer” iar Mata Prithivi, „Mama Pământ”. Fiul lor, Indra, a preluat la un 
moment dat funcţia de conducător al panteonului. Cum legenda lui Dyaus Pitar este aproape 
identică cu cea a sumerianului An, numele lor chiar semnificând același lucru, putem presupune 
că este vorba despre aceeași entitate. Prihivi, soția sa, era mama oamenilor și a zeilor, 
personificarea Pământului dar și zeița morţii. Hrănind toate ființele cu laptele ei, era asemănată 
cu o vacă ce își poartă în pântece vițelul. Înainte de apariţia arienilor și a religiei vedice, ea era 
Devi, zeița-mamă. La sumerieni, consoarta lui An era Ki / Ninhursag, de asemenea zeița 
Pământului, mama oamenilor şi a zeilor, numită Aset de egipteni (şi ea considerată zeiță-vacă). 

Dyaus Pitar și Prthvi sunt menţionaţi foarte rar în Vede, lipsind aproape complet din mituri. Se 
observă că uneori cei doi i-au luat locul zeiţei-primordiale Aditi ca părinţi ai primilor zei. Astfel, 
Indra este când fiul lor, când unul dintre Aditya. 

Indra sau Sakra era zeul războiului, suveranul cerului și stăpânul furtunilor. Cu fulgerul în mână, 
traversa cerul într-un car de aur, tras de 1000 de cai cu părul roșcat. Foarte înalt și bărbos, 
uneori călărea un cal alb sau un elefant alb cu patru colţi. Poseda calităţile tuturor zeilor, fiind în 
același timp puternic, înțelept, generos, exuberant și plin de eroism. Dansator și magician, Indra 
iubea plăcerile și beţia. Fiind mare seducător, avea numeroase iubiri. Deoarece se temea de 
înţelepţi, le trimitea nimfe, numite apsara, pentru a le tulbura meditaţia. Împărţea cerul cu Vayu, 
zeul vântului. Printre epitetele sale se numărau „tauruľ sau „ucigașul lui Vritra” (dragon sau 
șarpe uriaș, dușmanul lui Indra, asemănător cu Apep al egiptenilor). Ca gardian al punctelor 
cardinale, el reprezenta estul (sau partea dreaptă ori binele). Stăpânul furtunilor, regele zeilor, 
supranumit „taurul”, care şi-a urmat tatăl la tron după ce a ucis dragonul, este Enlil al 
sumerienilor. 

Varuna domnea asupra apelor și elementelor. Se credea că el săpa albia fluviilor și râurilor, 
organiza mersul Lunii și al stelelor, pătrundea toate misterele și poseda puteri magice. 
Guvernator al nopții, era înfățișat călărind o broască ţestoasă, o lebădă sau monstrul marin 
Makara. Zeul apelor, guvernatorul nopţii, care posedă puteri magice, nu este decât Enki / Ea al 
mesopotamienilor. 

Indienii, la fel ca restul popoarelor antice, au creat mai multe divinităţi pe baza diverselor 
caracteristici ale celor deja existente. Astfel, dacă putem întâlni perechea de frați Enlil-Enki sub 
forma Indra-Varuna, o putem recunoaște și în cuplul Agni-Rudra. 

Cel mai cunoscut zeu, căruia îi sunt dedicate mai mult de 200 de imnuri în Vede, este Agni. 
Protector al oamenilor, el intervenea pe lângă alte divinităţi, cărora le aducea sacrificii, fiind 
considerat preotul zeilor și zeul preoţilor. De culoare roșie, cu ochi galbeni și două capete, el 
avea şapte limbi de culoarea focului și șapte braţe. Tinea în mâini lemnul care alimentează 


focul, o secure, foalele, o flacără și o lingură pentru a vărsa 
peste foc grăsimea obținută cu ocazia sacrificiului. Cel de-al 
doilea zeu ca importanţă după Indra, împodobit cu flăcări și 
îmbrăcat în negru, el era însoţit de o capră. Protectorul 
oamenilor (cel care i-a salvat de Potop), asociat uneori cu 
focul ca zeu al meșşteșugarilor și inventatorul ritualurilor 
preoțești era în Mesopotamia Enki. Cele șapte limbi și șapte 
brațe indică poziția Pământului în sistemul solar, numărând 
din exterior către Soare, Enki însemnând chiar „Domnul 
Pământului”. Capra era simbolul său iar cele două capete ale lui Agni amintesc de cele două 
fețe ale lui Isimud, vizirul lui Enki în Sumer. 

Murdar, cu părul vâlvoi, cu pântecele negru și spatele roșu, Rudra era bombănitor și violent. 
Zeu al furtunii, mare arcaș, medic și uneori aducător al molimelor, Rudra Distrugătorul locuia în 
păduri, acolo unde obișnuia să se delecteze cu yoga. În Rigveda este numit „Stăpânul sau 
Suveranul Universului” dar și „Cel mai puternic dintre cei puternici”. Acest personaj seamănă izbitor 
cu Sutah (Seth) al egiptenilor, care și el era reprezentat cu pielea de culoare roșie, ceea ce 
înseamnă că Rudra reprezintă latura distrugătoare a lui Enlil. El era considerat regele lumii, zeul 
furtunii și războinicul feroce care, la un moment dai, a decimat omenirea prin molime, înainte de 
a-i hotărî distrugerea totală printr-un potop la nivel global. 

Mitra era zeul contractelor şi al întâlnirilor. Numele lui s-a tradus ca „Pact, contract, tratat, 
jurământ” și mai târziu ca „Prieten”. În imnurile vedice era invocat alături de Varuna, amândoi 
fiind protectorii jurămintelor. În textul Șatapatha Brahmana Mitra simbolizează preoțimea, iar 
Varuna puterea regală. În singurul imn care îi este dedicat exclusiv în Rigveda, Mitra este lăudat 
ca fiind un zeu ce urmează întocmai rta (principiul ordinii și adevărului, după care se ghidează 
întregul Univers, întocmai ca Ma'at în Egipt). Mitra pare a fi Nabu al babilonienilor sau al doilea 
Djehuty (Thoth) al egiptenilor, care a arbitrat conflictele dintre zeități (cum ar fi războiul dintre 
Haru și Sutah), fiind întotdeauna imparţial. Nabu a moștenit o mare parte dintre atributele lui 
Enki, ceea ce ar explica asocierea sa cu Varuna. Avea legături și cu preoțimea, întocmai ca 
Mitra. 

Aryaman, unul dintre primii zei vedici, este descris în Rigveda ca protector al iepelor. Numele 
său a fost tradus ca „Prieten intim, tovarăș, însoțitor”, însă în sanscrită este format din cuvintele 
„arya” („nobil”) și „man” („minte”), ceea ce ar însemna „Minte nobilă”. Era invocat la un loc cu 
Varuna, Mitra și alți Asura. Nu pare să fi avut vreun rol important în religia vedică, prin urmare 
adevărata sa identitate rămâne incertă. Ar putea fi o zeitate minoră, unul dintre miniștrii marilor 
zei, ori poate un alter-ego al zeului înțelepciunii, Enki. 

Surya, Bhanu sau Ravi era zeitatea Soarelui. Secta hindusă Saura îl consideră zeitatea 
supremă, iar secta Smarta unul dintre cele cinci aspecte ale Divinităţii. Era reprezentat într-un 
car tras de șapte cai, șapte fiind numărul Pământului. Avea trei soții și mulţi copii, printre care 
gemenii Yama și Yami. A fost echivalat cu Utu al sumerienilor sau Șamaș al akkadienilor, prin 
urmare el este Marduk, fiul lui Enki, ultimul zeu suprem al Pământului. 

Ușas („Aurora”), fiica lui Dyaus Pitar, era înfățișată ca o tânără frumoasă care traversa cerul 
într-o caleașcă de aur, alungând spiritele malefice ale nopții. În Secret of the Veda, filosoful 
indian Sri Aurobindo o descria ca fiind „prima condiție a realizării vedice. Prin iluminarea ei 
crescândă, întreaga natură a omului este clarificată; prin ea soseşte Adevărul”. Această descriere o 
aseamănă cu Ma'at a egiptenilor însă, ţinând cont că era considerată fiica lui Dyaus Pitar / Anu, 
putem presupune că Ușas era în realitate sumeriana Ninhursag. 


Yama sau Yamaraja este zeul morţii, al cărui nume în sanscrită a fost interpretat ca 
„Geamănu!”. Conform Vișnu Purana, părinţii săi sunt Surya și Sanjna, numită uneori Ușas. Sora 
sa se numește Yami sau Daya, pe care orientalistul britanic Horace Hayman Wilson o considera 
personificarea râului Yamuna. În Vede se spune că Yama este prima fiinţă care a murit, 
devenind conducătorul strămoșilor decedați. Hindușii îl consideră gardianul sudului. Are doi 
câini cu câte patru ochi și nări mari, care păzesc drumul către domeniul său subteran. În artă 
este înfățișat cu piele albastră și îmbrăcăminte roșie, călărind un bivol. Tine în mâna stângă un 
laț cu care trage sufletele din corpuri. A fost echivalat cu Asar (Osiris) al egiptenilor dar și cu 
Hades și Thanatos ai grecilor. În afară de hinduism, este prezent și în mitologia budistă, 
chineză, tibetană, coreană, vietnameză și japoneză, unde este descris ca o divinitate furioasă. 
Fiind prima fiinţă care a murit, zeitate a morţii și a lumii subterane, gardian al sudului (care 
reprezintă aceeași lume de dedesubt) echivalat cu Asar, Yama nu poate fi decât Enki. 

Nirrti, zeița sărăciei și a depravării, reprezintă absenţa legii universale rta. În Atharva Veda se 
spune că are bucle aurii, însă în Taittiriya Brahmana este brunetă și îmbrăcată în veșminte 
negre, cu ornamente din fier. Mai este numită și Alakșmi. Consoartă a lui Adharma, zeul 
păcatului, este reprezentată de obicei ținând în mâini o sabie și o mătură. În Șatapatha 
Brahmana este asociată cu durerea dar și cu regiunea de sud-vest (de jos și de stânga), deși în 
același text se spune că locuiește în sud, adică în regatul morţilor. Seamănă izbitor cu Ereșkigal 
a sumerienilor, ceea ce înseamnă că este akkadiana Iștar, fiica lui Enki și Ninhursag. 

Când brahmanismul nu a mai reușit să satisfacă nevoile credincioșilor, hinduismul a suferit o 
transformare majoră. Asura, fostele divinităţi pozitive, au devenit personaje negative, iar Deva 
le-au luat locul. De la 33 de Asura în religia vedică s-a ajuns la un număr exagerat de 330 
milioane de Deva. În fruntea panteonului hindus s-a instalat Trimurti, o trinitate divină formată 
din Brahma, Vișnu și Şiva. 

Brahma, zeul creaţiei, a devenit tatăl zeilor, al anti-zeilor Asura și al oamenilor, luându-i locul lui 
Dyaus Pitar. Conform Puranelor, Brahma s-a născut singur dintr-o floare de lotus, la fel ca Ra al 
egiptenilor. Altă legendă spune că, în apă, o sămânță s-a transformat într-un ou de aur din care 
a apărut Brahma. Simbolurile lui sunt cele patru braţe (care simbolizează cele patru puncte 
cardinale), cele patru feţe (cele patru Vede), coroana (simbolul autorităţii supreme), cartea și 
barba (simboluri ale înțelepciunii), lotusul (simbolul naturii) și aurul (simbolul bogăției). În acest 
zeu suprem, tată al zeilor și al demonilor, îl recunoaștem pe Anu al mesopotamienilor sau pe Ra 
al egiptenilor. Deși Brahma este unul dintre cei mai importanţi zei hinduși, foarte puţine temple îi 
sunt dedicate, la fel cum cultul lui Anu nu era foarte răspândit în Asiria și Babilon. Tot hindușii 
consideră că spiritul suprem universal se numește Brahman, o combinare a numelor lui Brahma 
și al sumerianului An. 

Vișnu, cunoscut și ca Narayana sau Hari, ocupă locul al doilea în marea trinitate Trimurti. Zeu- 
soare și rege, care menţine ordinea în Univers, Vișnu mai este numit și „spiritul suprem”. Alte 
epitete ale lui sunt „sufletul Vedelor” și „adevărul vedic”. Este prezentat mereu în antiteză cu Şiva, 
zeul distrugător. Animalul său este vulturul Garuda, pe care îl călărește atunci când străbate 
cerurile. Corpul său are culoare neagră sau albastră. În cele patru mâini ține o scoică, un 
chakram (disc cu șase raze), o măciucă, un arc, un lotus, un alungător de muște, un evantai 
pentru a înviora focul și sabia cunoașterii. Numele său, de origine necunoscută, a fost 
interpretat de indieni ca însemnând „Cel care se află pretutindeni”. Acest zeu-soare, care are 
titlul de rege, aflat în antiteză cu divinitatea distrugătoare, nu poate fi decât Enlil. Focul și 
vulturul sunt simbolurile lui Enlil iar culoarea albastră reprezintă cerul sau aerul, Enlil 


traducându-se chiar „Domnul aerului”. În Rigveda, Vişnu este cel care a separat cerul de 
Pământ, la fel ca Enlil în Sumer. 

Distrugătorul Şiva („Cel pur”), cunoscut și ca Mahadeva („Marele zeu”) sau Devendra („Șeful 
zeilor”), care are 1008 nume, este zeul preferat al yoghinilor și al asceţilor. Bărbat frumos, 
binevoitor și liniștit, înconjurat mereu de demoni, este adesea reprezentat meditând, așezat pe 
o piele de tigru sau de leu. Într-o mână ţine un trident, în alta o secure, iar celelalte două fac 
gesturile pentru a produce și a îndepărta teama. Pe cap are o semilună, corpul îi este împodobit 
cu cinci șerpi și câteva cranii iar pe frunte are un al treilea ochi, care arde totul în calea sa. 
Ascet, nu-i place să fie deranjat, șerpii fiind singurii săi prieteni. Este considerat începutul și 
sfârșitul tuturor lucrurilor, aflându-se pretutindeni și nicăieri, sub cele mai diverse forme. Soţia 
sa este Parvati, zeița procreării, cu care are doi fii, Skanda și Ganeșa. Tridentul, semiluna și 
șarpele sunt simbolurile lui Enki. Șiva este zeul artelor, înţelepciunii și fertilității, întocmai ca 
Enki în Mesopotamia. În timpul unei lupte, Şiva i-a distrus unul dintre cele cinci capete zeului 
creator Brahma, la fel cum, în luptă, Kumarbi l-a castrat pe Anu iar Apep i-a rupt barba lui Ra. 
Şiva face parte dintr-o trinitate sfântă alături de Brahma și Vișnu, Enki făcând de asemenea 
parte dintr-o trinitate în Sumer alături de An și Enlil, pe care i-am identificat deja cu celelalte 
două personaje ale indienilor. Și în Mesopotamia soția sa era considerată zeița fecundității și a 
nașterilor. Tridentul lui Șiva nu reprezintă decât poziţia a treia în marea trinitate divină, iar al 
treilea său ochi este preluat de la sumerianul Anzu / Enzu („Înţelepciunea cerului” sau „Domnul 
înțelepciunii”), prin urmare Şiva şi Enki sunt una și aceeași zeitate. 

Preoții hinduși știau că trinitatea An-Enlil-Enki este 
aceeași cu Trimurti Brahma-Vișnu-Șiva și au avut grijă să 
ascundă acest lucru chiar în numele divinităţilor lor 
supreme. Numele Şiva este compus din particula „șiv” și 
litera „a”. Vișnu are în componență inversul lui „șiv”, adică 
„viş”, alături de literele „nu”. Deşi nu se cunoaște sensul 
exact al cuvintelor „șiv” și „viș”, ultimul fiind tradus ca „a 
pătrunde”, faptul că unul este inversul celuilalt indică 
opoziția dintre cele două divinităţi. lar literele rămase din 
numele lor, „a” și respectiv „nu”, formează numele Anu, 
tatăl celor doi fraţi în Mesopotamia. O literă din aceste trei, aflată în numele lui Șiva, sugerează 
că el era primul dintre fii, iar prezenţa a două litere în numele lui Vișnu dă de înţeles că el era 
cel de-al doilea fiu al zeului suprem. 

Pe lângă Trimurti, hindușii mai au o trinitate formată din consoartele celor trei mari zei, care își 
ajută soții să creeze, să menţină și să regenereze Universul într-un infinit ciclu. Sarasvati, soția 
lui Brahma, este zeița artelor, cunoașterii, muzicii și cuvântului. A rămas în panteonul hindus 
încă din timpurile vedice. Este reprezentată ca o femeie frumoasă, îmbrăcată în alb, adesea 
așezată pe o floare albă de lotus, care simbolizează lumina, cunoașterea și adevărul. Este 
acompaniată de o lebădă, simbolul perfecțiunii spirituale, și uneori de un păun. Lakșmi sau Sri, 
consoarta lui Vișnu, este zeița bogăției, iubirii, norocului, prosperității materiale și spirituale dar 
și întruchiparea frumuseţii. În scripturile indiene se spune că toate femeile sunt încarnările ei. Se 
crede că s-a născut cu o arie diversă de puteri şi talente, pe care le-au preluat de la ea ceilalți 
mari zei. În iconografie este înfățișată ori șezând pe o floare de lotus, ori cu un lotus în mână. 
Uneori are alături unul sau doi elefanţi și mai rar o bufniţă. Poartă o rochie roșie, brodată cu fire 
de aur. În Șri Mahalakșmi Aștakam este numită „Jaganmaatha”, adică „Mama Universului”. În 
estul Indiei este văzută ca o formă a zeiței-mamă Devi, puterea supremă. Parvati, soția lui Şiva, 


este zeița iubirii, fertilităţii și devotamentului. Este reprezentată purtând o rochie roșie, iar în 
mâini diverse obiecte, cum ar fi o scoică, o floare de lotus, o coroană, o oglindă sau un clopot. 
Alături are de obicei un vițel sau o vacă. Este considerată zeiţă-mamă, precum și reîncarnarea 
lui Șakti, energia feminină primordială care a creat Cosmosul. Deși sunt privite ca entităţi 
diferite, toate trei par a fi una singură, ori semănând cu zeița primordială Tiamat / Namma / Neit 
/ Devi / Şakti, ori cu Ninhursag a sumerienilor. De altfel, unii hinduși recunosc că toate trei nu 
sunt decât manifestări ale zeiței-mamă, mai ales în state precum Bengalul de Vest sau Odișa. 
Ganeșa, Ganapati sau Vinayaka, cel mai iubit dintre zeii 
hinduși, fiul lui Șiva și Parvati, are corp de bărbat burtos și 
cap de elefant. Sărbătorit pentru înţelepciunea sa, el este zeul 
cunoașterii, al inteligenţei și al artelor. Îi plac mâncărurile 
rafinate, dansul și farsele, este imaginea forței stăpânite și a 
înțelepciunii fiind, în același timp, viclean și răutăcios. Este 
venerat de toate sectele hinduse dar și de budism și jainism. 
În Ganeșa Purana se spune că are o semilună pe frunte. Deși 
pare a semăna mai mult cu Nabu, fiul lui Marduk, Ganeșa 
este în realitate chiar Marduk. Popularitatea sa în 
Mesopotamia și în Egipt se regăsește și în India, din acest 
motiv Ganeșa fiind cel mai iubit dintre zeii hindușilor. 
Semiluna este simbolul familiei lui Enki iar viclenia și răutatea 
zeului-elefant sunt două dintre caracteristicile lui Marduk. 
Kartikeya, Skanda, Kumaran („Prinţul” sau „Copilul”), Murugan, Dandapani („Zeul cu o bâtă”), 
Karuna sau Subramaniyan este zeul războiului, reprezentat adesea cu șase feţe și cu o lance în 
mână. În literatura Sangam el este „zeul roșu, așezat pe un păun albastru, care rămâne mereu tânăr şi 
strălucitor”. În lucrarea Thirumurukkarrupatai este descris ca fiind un zeu al tinereţii eterne, iar 
„fața sa strălucește cu nenumărate raze de lumină şi înlătură întunericul din această lume”. Deşi în 
hinduismul actual este considerat fiul lui Șiva și Parvati, Satapatha Brahmana îl numeşte fiul lui 
Rudra / Enlil. Din câte știm, zeul războiului în Mesopotamia era Ninurta, fiul lui Enlil. Hinduşii l- 
au considerat fiul zeului distrugător Şiva, datorită asocierii distrugerilor cu războiul. 

În hinduism, Durga („Inaccesibila” sau „Invincibila”) este zeiţa victoriei binelui împotriva răului. În 
sumeriană numele său înseamnă „Casa legăturii”. La festivalul Durga Puja ea este mama zeilor 
Ganeșa, Kartikeya, Lakșmi și Saraswati. Este înfățișată cu opt braţe în care ţine arme și o floare 
de lotus, călărind un leu sau un tigru. Consoartă a lui Șiva, Durga este considerată aspectul 
războinic al Mamei Divine. Durga este Ninhursag a sumerienilor sau Aset a egiptenilor. 
Strămoșii noştri echivalau zeii cu planete și stele; prin urmare, un zeu cu opt braţe reprezintă o 
stea cu opt raze. Planeta Venus era reprezentată ca o stea cu opt raze sau ca un cerc 
înconjurat de opt puncte deoarece este a opta planetă din sistemul nostru solar, numărând din 
exterior spre Soare. lar planeta Venus era simbolul lui Ninhursag, numită de multe ori Inanna 
sau Iștar. În același timp, Durga este considerată și unul dintre aspectele zeiței-mamă 
primordiale, Devi. 

Aspectul întunecat al lui Durga este reprezentat de Kali („Cea neagră”) sau Kalika, violenta zeiță 
a timpului și a schimbării. În multe surse, Kali este numită „cea mai mare dintre zei”. Îmbrăcată cu 
o piele de tigru, încinsă cu cobre și împodobită cu cranii, ea dansează pe cadavre. Ochii ei 
scuipă foc iar gura, cu limba atârnând, înconjurată de colţi, rage și rânjește. Pentru a o calma și 
a proteja stabilitatea lumii, de multe ori Șiva este trimis pe câmpul de luptă sub forma unui copil. 
Kali îl îngrijește și îl alăptează, astfel ieșind la iveală latura sa maternă. În această zeiță 


războinică o recunoaștem pe fiica lui Enki și Ninhursag. Confuzia 
dintre mamă și fiică, prezentă la mai toate popoarele antice, se 
regăsește și aici: Kali este un aspect al lui Durga, nu o entitate 
diferită de aceasta, o imagine copiată parcă din Egipt, unde 
Sekhmet era aspectul distrugător al zeiței Hathor. Kali este în mod 
direct corelată cu practica amorului, fiind înfățișată de multe ori 
împreunându-se cu Şiva, ceea ce duce cu gândul la aceleași 
divinităţi Iștar, Inanna sau Hathor, zeițe ale dragostei și sexualității. 
Aspectul întunecat al familiei lui Enki, deși mascat cu grijă de 
adepţii lor de cele mai multe ori, este mai mult decât evident în 
hinduism. În Kalika Purana este scris că zeița „Kali este Noaptea din 
care izvorăşte energia tainică a timpului”. În cartea Kali, autoarea 
Nivedita afirma că „în existenţa terestră, calamitățile naturale - cum ar 


fi cutremurele, erupțiile vulcanice, cicloanele, tornadele, inundaţiile, ciuma, epidemiile, etc. sunt 
acțiunile Marii Puteri Cosmice Kali”. De asemenea, releva și modul în care zeița se comportă cu 
adepţii ei: „dacă yoghinul începător sau aspirantul la Eliberare se menține impur și egoist, 
complăcându-se să rămână un ignorant, Mama Kali îl va distruge, deoarece el nu este încă pregătit să 
evolueze”. Despre acești adepţi, Nivedita spunea că sunt „adoratori ai morții şi ai distrugerii, ai 
dezrădăcinării şi ai dezlănţuirii”. Însăși zeița declara prin gura aceleiaşi autoare, în cel mai 
arogant mod posibil: „nici sentimentele omenești de iubire, de prietenie, de stabilitate şi siguranţă, nici 
căminul sau familia nu trebuie să-şi facă auzită vocea când eu vorbesc”, aroganță des întâlnită la Iștar 
în textele din Mesopotamia. 

O altă legătură a religiei hindușilor cu cele mesopotamiene se întălnește în clasicul poem 
Ramayana, ale cărui personaje principale sunt prinţul Rama și soția sa, Sita. Acest prinţ, care a 
trecut prin nenumărate încercări pentru a-și salva soția, capabil de fapte supraomeneșiti, nu era 
un om obișnuit. Ramayana susţine că a domnit timp de 100 de 
ani în Ayodhya, după mai multe decenii de exil, în timp ce Drona 
Parva nota 11.000 de ani de domnie ai lui Rama, în vremea când 
înțelepțţii Riși, zeii și oamenii trăiau împreună pe Pământ. Deși 
Ramayana afirmă că prințul s-a născut datorită unei băuturi 
magice trimise de Vișnu pe Pământ, hindușii îl consideră 
reîncarnarea zeului. Identitatea personajelor principale este 
relevată de anagramarea numelor. Rama, citit invers, devine 
Amar, unul dintre numele sumeriene ale lui Marduk (mai exact 
Amar Utu). Inversul lui Amar / Marduk este zeitatea opusă lui, 
adică Enlil, aplicându-se aici aceeași tehnică secretă ca în cazul 
perechii Vișnu-Șiva, unde particula de la începutul fiecărui nume 
este inversată în numele celuilalt. Prin inversarea literelor primei silabe, Sita, soţia lui Rama, se 
transformă în Ista, nume care provine din Iştar (consoarta lui Enlil în cazul zeiței Ninhursag). Un 
alt element care duce cu gândul la aceste două divinităţi este prezenţa deloc întâmplătoare în 
Ramayana a numărului 40, numărul lui Enki în Mesopotamia: Rama a fost exilat timp de 40 de 
ani, Bharata a devenit paznicul coroanei pentru 40 de ani, Rama i-a ucis fraţii demoniţei 
Șurpanakha și încă 40.000 de demoni. Chiar și numele demoniţei ne trimite către Mesopotamia, 
Șurpanakha însemnând „Cea din Șurrupak”, unul dintre cele mai importante orașe sumeriene. 
Prin urmare, povestea de dragoste dintre Rama și Sita nu este decât varianta „Bollywood” a 
uneia moștenite de la sumerieni, pe care au preluat-o și grecii, alipind-o celei a războiului troian. 


Jumătatea primului mileniu î.e.n. a găsit India într-o perioadă de frământări sociale și religioase, 
când s-au înmulţit considerabil nemulțumirile legate de ritualurile şi sacrificiile animaliere 
practicate în hinduism. Atunci și-au făcut apariția grupuri religioase și filosofice noi, care au 
respins autoritatea Vedelor și a brahmanilor. Această mișcare religioasă, ce continua filosofia 
indiană într-un mod diferit de brahmanismul indo-arienilor, s-a numit sramana. Sub influența 
reprezentanţilor celor O Sută de Școli de Filosofie chineze, din sramana a luat naștere 
budismul, o religie închinată lui Siddhartha Gautama sau Buddha („Cel trezit” ori „Cel iluminat”). 
De asemenea, „Buddha” este folosit și ca titlu pentru prima 
ființă iluminată din fiecare eră. În cele mai multe tradiţii 
budiste, Siddhartha Gautama este Supremul Buddha al erei 
noastre. Se spune că regina Maya a visat un elefant alb, cu 
șase coli, care a intrat în partea ei dreaptă, Siddhartha 
născându-se zece luni mai târziu, în anul 563 î.e.n. Pentru 
hinduși, zeul Vişnu a intrat în Maya sub forma unei raze cu 
cinci culori, lăsând-o însărcinată. Până la 29 de ani 
Siddhartha a trăit ca prinţ în Kapilavastu, departe de răul din 
lume, timp în care s-a căsătorit și a făcut un copil. După ce a 
văzut un bătrân, un bolnav și un mort, care l-au făcut să conștientizeze suferința din lume, 
Siddhartha și-a părăsit familia și căminul pentru o viață de ascet. Prin meditaţie a atins 
iluminarea, devenind Buddha. Se spune că a reușit să-și dezvolte anumite capacităţi 
supraomenești, neavând nevoie de somn, hrană sau medicamente. A călătorit prin lume însoțit 
de discipoli, a realizat numeroase miracole, ba chiar a ucis un dragon. La 80 de ani și-a părăsit 
trupul muritor pentru a se întoarce în regatul său din cer. Se spune că, la moartea sa, toate 
ființele Pământului au plâns, în afară de șarpe și de pisică. Brahmin Sonanaa îl descria ca fiind 
„frumos, arătos şi plăcut ochiului, cu cel mai frumos ten. Are o formă și o înfățișare zeiască, nefiind sub 
nicio formă neatrăgător”. Se mai spune și că avea ochi de culoare albastră. Aspectul său fizic, 
precum și însușirile supraomenești, indică o zeitate, nicidecum un simplu muritor. Dacă Buddha 
era al nouălea avatar (sau reîncarnare) al lui Vișnu, atunci el este, fără doar și poate, Enlil. 
Vișnu a intrat în Maya sub forma unei raze în cinci culori, acest număr reprezentându-l de 
asemenea pe Enlil (a cincea planetă din sistemul nostru solar este Jupiter, planetă asociată cu 
zeul furtunii). Se spune că Buddha a ucis un dragon, la fel cum Sutah a făcut-o în Egipt cu 
Marele Șarpe Apep, Indra cu Vritra sau Enlil cu Enki. La moartea lui Buddha, șarpele și pisica 
sunt singurele ființe care nu au plâns, iar noi ne amintim că aceste două animale îi simbolizau în 
mare parte a lumii pe Enki și pe consoarta sa, Ninhursag, dușmanii lui Enlil. lar Vajrapani, 
protectorul lui Buddha, a fost echivalat de greci cu semizeul Herakles, care prezintă numeroase 
asemănări cu Ninurta, fiul lui Enlil. 

Din mișcarea sramana făcea parte şi jainismul, o religie cu rădăcini obscure, în care se propagă 
non-violenţa, centrată în jurul a 24 de tirthankara, înţelepţi care au reușit să-și întrerupă ciclul 
reîncarnărilor. Conform tradiţiei, primul tirthankara este Rișabha, cea de-a opta reîncarnare a 
zeului Vișnu. Parșvanatha sau Parșva, cel de-al douăzeci și treilea tirthankara și primul care 
poate fi considerat personaj istoric, a trăit între anii 877 și 777 î.e.n. Până la vârsta de 30 de ani 
a fost prinţ al Varanasi, apoi a renunţat la lume pentru o viaţă de ascet, reușind să se elibereze 
de ciclul reîncarnărilor la vârsta de 100 de ani. Gobind Singh, ultimul dintre cei zece guru ai 
sikhismului, l-a considerat pe Parșva reîncarnarea lui Rudra, zeu care, la fel ca Vișnu, nu este 
decât un alter-ego al lui Enlil. Ultimul tirthankara a fost cel de-al douăzeci și patrulea, Mahavira, 
neoficial fiind considerat adevăratul fondator al jainismului. La fel ca predecesorul său, Parșva, 


Mahavira a fost un prinţ care la 30 de ani și-a părăsit căminul pentru a obţine iluminarea 
spirituală. Părinţii săi chiar erau adepţi ai lui Parșva. După 12 ani de intensă meditaţie și 
penitenţe a călătorit prin India timp de 30 de ani, pentru a-și împărtăși filosofia. În cei 12 ani a 
avut parte de umilințe crunte, în estul Bengalului fiind chiar bătut cu pietre. A atins nirvana sau 
mokșa la vârsta de 72 de ani, după care spiritul său a părăsit lumea materială. Se consideră că 
Mahavira („Mare războinic”), pe numele său real Vardhamana, s-a născut în 599 î.e.n., ceea ce 
îl face contemporan cu Buddha. Surprinzător, între cei doi există o serie de asemănări mai mult 
decât coincidentale, deși nu s-au întâlnit niciodată, conform budismului și jainismului. Numele 
real al lui Buddha era Siddhartha Gautama; tatăl lui Mahavira se numea Siddhartha. Amândoi 
erau prinți, amândoi au plecat de acasă pentru a obţine iluminarea aproximativ la aceeași vârstă 
(unul la 29 iar celălalt la 30 de ani), amândoi au petrecut ani buni ca asceți, după care amândoi 
au călătorit prin India, însoțiți de discipoli, pentru a-și propovădui filosofiile. Filosofii, de 
asemenea, extrem de asemănătoare. Și-au găsit sfârșitul tot la vârste apropiate (unul la 72 iar 
celălalt la 80 de ani), în ambele cazuri considerându-se că au atins nirvana / mokșa, eliberându- 
se din ciclul reîncarnărilor. Ținând cont de asemănările enorme dintre Buddha și Mahavira, este 
posibil ca ei să reprezinte una și aceeași persoană, iar budismul și jainismul să nu fie decât o 
singură religie divizată din cauza unor mici diferențe, precum creștinismul împărțit în catolicism 
și ortodoxism. 

Ameninţat de mișcarea sramana și în special de budism, hinduismul l-a inventat pe Krșna. Chiar 
dacă tradiția hindusă susţine că zeul a părăsit Pământul în 3102 î.e.n., cele mai vechi urme ale 
venerării lui datează din secolul al IV-lea î.e.n. Abia în primele veacuri ale erei noastre a luat 
naștere krișnaismul sau bhagavatismul, o sectă dezvoltată în 
interiorul vaișnavismului (una dintre ramurile principale ale 
hinduismului, închinată zeului Vișnu). Krșna, portretizat ca infant, 
ca tânăr sau ca bătrân, este considerat avatarul lui Vișnu, prin 
urmare unul dintre zeii supremi. Personalitatea sa este complexă, 
zeul fiind în legende copil, farsor, erou, amant sau ființă supremă. 
În sanscrită, ca adjectiv, numele său înseamnă „negru” sau 
„intunecat, reminiscență din perioada vedică atunci când era 
considerat soarele negru sau soarele nopții. Ca substantiv, „krșna” 
înseamnă „noapte” sau ,întuneric”. În iconografia originală era 
reprezentat cu pielea neagră, abia în reprezentările moderne 
culoarea sa fiind schimbată în albastru. Considerat și el 
încarnarea lui Vișnu, la fel ca Buddha, între cei doi există o serie de similitudini, așa cum este 
firesc, de altfel. Însă nu putem ignora diferențele dintre cei doi, care în anumite aspecte îi 
situează la poli opuși. Cum sunt posibile aceste diferențe, dacă vorbim despre aceeași zeitate 
în ipostaze diferite? Răspunsul este simplu: și aici, ca în alte culturi, este vorba despre două 
zeități cu același nume. Unul este avatarul lui Vișnu / Enlil, asemănător cu Buddha, cu pielea de 
culoare albastră, apărut în hinduism puţin după nașterea budismului. Celălalt, cu pielea de 
culoare neagră, care a trăit în cel de-al IV-lea mileniu î.e.n., este un zeu iluzionist care își 
înșeală dușmanii, dezorientându-i cu fantasmele pe care le crează. Într-un comentariu la 
Bhagavad Gita, indianistul român Sergiu Al-George îl prezintă pe Krșna ca fiind „prinț războinic, 
în stare de mari îndrăzneli, ucigător de monștri, pedepsitor de regi nelegiuiţi, fiind totodată capabil de 
viclenii şi laşităţi; deschis exaltărilor bachice şi protagonist al supremelor experiențe erotice în 


paroxismul cărora se descifrează însuși erosul absolut - cel al comuniunii cu realitatea ultimă -, Krşna 
rămâne totuși un personaj crud şi oarecum lugubru prin surâsul cu care întâmpină marile drame”. În 


Bhagavad Gita el face tot posibilul pentru a continua războiul dintre clanurile Pandava și 
Kaurava. În a patra carte din colecţia de imnuri sacre Rigveda, Krșna este considerat demon 
sau spirit al întunericului. În Lalitavistara Sutra el este conducătorul demonilor negri, inamicii lui 
Buddha. Printre numeroasele sale epitete se numără „Syamasundara” („Frumosul întunecat”), 
„Patitapavana” („Cel ce îi purifică pe decăzuţi”) şi „Kaladeva” („Zeitatea neagră”). Începând cu 
secolul al XIX-lea, Krșna a fost adoptat de câteva mișcări religioase noi. În teosofie este 
considerat reîncarnarea lui Maitreya, cel mai important învăţător spiritual al omenirii. Krșna a 
fost canonizat de celebrul magician satanist Aleister Crowley și este recunoscut ca sfânt de 
masonii gnostici din Ordo Templi Orientis. Să-l lăsăm totuși să se descrie singur. În Bhagavad 
Gita, Krșna spune următoarele: „Cei fără minte mă cred Cel Nemanifestat intrat în starea de 
manifestare; ei nu cunosc natura mea superioară neclintită, supremă. Învăluit de iluzia produsă de magia 
mea, eu nu sunt revelat tuturor, această lume, cu mintea tulburată, nu mă recunoaște ca nenăscut şi 
neclintit. Eu ştiu, o Arjuna, fiinţele care au fost, care sunt şi care vor fi; pe mine însă nu mă ştie nimeni” 
(7:24-26). Îndrăznim să-l contrazicem pe cel care s-a autoproclamat „Marele Stăpân Divin al 
Universului”. Cu toate iluziile produse de magia sa, ne dăm totuși seama de natura lui 
„superioară neclintită, supremă”. Acest zeu negru, înșelător, creator de iluzii, magician neîntrecut, 
manipulator și crud, cu înfățișare terifiantă, care duce omenirea la pieire, demon sau spirit al 
întunericului, conducător al demonilor, inamic al lui Buddha, deschis mereu la depravare erotică 
și exces de alcool, considerat sfânt de masoni, magicieni și sataniști, nu poate fi decât Enki al 
sumerienilor. Lucru pe care Krșna îl recunoaște (ce-i drept, indirect) în cartea a zecea din 
Bhagavad Gita: „pentru zeii Rudra, eu sunt Samkara (zeul distrugător Șiva)”, „pentru demonii Yakşa 
şi Rakşas, eu sunt stăpânul bogățiilor (zeul Kubera, care comanda armata demonilor), „pentru 
preoţi eu sunt cel dintâi, Brhaspati (zeul elocinţei şi al înțelepciunii)”, „pentru conducătorii de oști sunt 
Skanda (zeul războiului)”, „pentru șerpi eu sunt Vasuki (șarpe mitic, rege al șerpilor Naga)’, „pentru 
Naga sunt Ananta (şarpele primordial)”, „eu sunt Prahlada (căpetenia demonilor Asura) pentru 
demonii Daitya”, „eu sunt Timpul atotputernic, distrugător de lumi”. 

În timp ce misionarii celor O Sută de Şcoli de Filosofie din China colindau o mare parte a Asiei 
iar India se afla într-o importantă schimbare religioasă, mişcarea sramana rupându-se de 
hinduism, ceea ce a dus la apariţia unor religii noi, precum budismul, jainismul și cultul lui 
Krșna, în Persia secolului al VI-lea î.e.n. a luat naștere zoroastrismul. La 30 de ani (la fel ca 
Parșva și Mahavira), profetul Zarathuștra, numit Zoroastris de greci, a primit o viziune de la zei. 
Și-a petrecut următorii 12 ani încercând să-și convingă concetățenii să accepte reformarea 
vechii religii persane. La 42 de ani (vârsta la care Mahavira și-a început misiunea de 
propovăduire a jainismului) și-a părăsit casa, ajungând la curtea regelui Viștaspa, care a ridicat 
cultul lui Zarathuștra la rangul de religie oficială a regatului persan. Pentru profet, zeii se 
numeau yazata. Cel mai important yazata demn de a fi venerat era Ahura Mazda sau Spenta 
Mainyu (numit și Ormuzd, Hourmazd, Hormazd sau Hurmuz), începutul și sfârșitul, creatorul 
văzutelor și nevăzutelor, singurul, purul și eternul adevăr. Ahura Mazda era însoțit de Ameșa 
Spenta, șase emanaţii ale sale sau „scântei divine”, toţi șapte, alături de alţi yazata mai puţin 
importanţi, formând grupul de zeități Ahura. Inamicul lui Ahura Mazda, Angra Mainyu sau 
Ahriman, era spiritul distrugător și haotic, cu care zeul cel bun se afla în conflict încă de la 
începutul lumii. Alături de Ahriman se găseau Daeva, entităţi malefice sau falși zei. Conform lui 
Zarathuștra, Ahura Mazda îl va învinge pe Ahriman într-un final, moment în care Universul va 
suferi o renovare. Timpul se va sfârși iar toată creaţia, inclusiv spiritele alungate în întuneric, se 
vor reuni cu Ahura Mazda, întorcându-se astfel la viață. La sfârșitul timpului, un saoșyant sau 
un salvator va aduce renovarea finală a lumii, când morţii vor învia. 


Se consideră că Ahura Mazda înseamnă „Înţelepciunea care iluminează”, fiind format din 
„ahura” („lumină”) și „mazda” („înţelepciune”). Însă originea 
numelui se găsește acolo unde cercetătorii nici nu vor să- 
și imagineze: în Egipt. Pe o inscripţie în piatră, realizată 
de faraonul Khufu (numit Keops de greci) în jurul anului 
2600 î.e.n., se poate citi: „Ankh Hor Mezdau Sten-bat Khufu 
tu ankb” („Trăiască Hor Mezdau, regelui Khufu viaţa îi este 
dată!”). „Mezdau” al egiptenilor este foarte asemănător cu 
„mazda” al perșilor, care înseamnă „înţelept”, iar „ahura” 
seamănă izbitor cu „ankh Hor”. Prin urmare, Ahura Mazda 
se traduce corect prin „Trăiască Hor / Haru cel înțelept. 
Egipteanul Haru sau Hor era Marduk al babilonienilor, acesta fiind zeul suprem al 
zoroastrismului. 

Cercetătorii au ajuns la concluzia că zoroastrismul perșilor îşi are totuși originea în hinduismul 
indienilor. Lucru firesc, de altfel, ţinând cont că și unii, și ceilalţi, consideră că au fost civilizați de 
arieni. Zeităţile persane Ahura și Daeva nu sunt decât Asura și Deva din hinduism cu rolurile 
inversate (Ahura reprezintă divinităţile pozitive, la fel ca în brahmanismul vedic, în timp ce Asura 
sunt în hinduism cele malefice). Ahriman al perșilor și-a luat numele din cel al indianului 
Aryaman. Daena, conceptul din zoroastrism care reprezintă revelația sau conștienţa, provine 
din dhyana, starea meditativă a indienilor prin care se ajunge la o conștientizare profundă a 
sinelui. „Ameretar”, nemurirea în limba perșilor, provine din „amrita”, cuvânt sanscrit cu același 
înțeles. Mithra din zoroastrism este Mitra din religia vedică. Vayu-Vata, zeul vântului și al 
atmosferei pentru perși, nu este decât Vayu, zeul vântului în brahmanism. Zeul morţii la hinduși, 
Yama, a devenit Yima pentru perși. În concluzie, reforma adusă de Zarathuștra vechii religii a 
perșilor nu este decât vechea religie a indienilor reformată, amestecată cu elemente religioase 
și filosofice ale altor popoare. 

Hinduismul, în toate formele și cu toate ramurile sale, reprezintă cea mai veche religie actuală. 
Spre deosebire de cea sumeriană și cea egipteană, apărute cu puţin timp înainte, are avantajul 
de a se fi păstrat aproape complet, chiar dacă s-au pierdut multe elemente ale hinduismului 
antic din perioada Vedelor. Ținând cont că și această religie este închinată divinităţilor întâlnite 
în toată lumea, hinduismul ne poate ajuta să completăm părţile pierdute ale religiilor antice, din 
care ne-au rămas doar fragmente. Și partea cea mai importantă care s-a pierdut, dar care 
abundă în religiile indienilor, este spiritualitatea. Pentru a putea înțelege spiritualitatea moștenită 
de antici de la zei, condiţie necesară pentru înțelegerea cât mai exactă a istoriei ascunse a 
planetei noastre, trebuie luate în calcul și religiile indienilor, care pot reprezenta o adevărată 
cale de acces către misterele trecutului. Sau o cheie care descuie poarta către secretele zeilor. 


7. Zeii grecilor şi romanilor 


În secolul al XVII-lea î.e.n. Egiptul a fost invadat de hyksoşi, păstori semiţi din nord-vestul 
Mesopotamiei, numele poporului lor însemnând, în traducerea istoricului evreu Flavius 
losephus, „regii păstori”. Hyksoșii și-au stabilit capitala la Tjaru / Zarw, pe care au redenumit-o 
Avaris, aflată la graniţele estice ale Egiptului. După cum scria același losephus în Contra 
Apionen, hyksosul Salitis a devenit faraon la Inbu-Hedj / Men-nefer (Memphis), după el urmând 
Bnon, Apahmen, Apophis, lannas și Assis. După ce au condus nordul Egiptului timp de aproape 
un secol, în jurul anului 1550 î.e.n. hyksoșii au fost izgoniți de o alianţă a prinților egipteni din 
Inbu-Hedj. losephus afirma că Thoumosis i-a asediat cu o armată de 480.000 de soldați și i-a 
obligat să părăsească Egiptul. Astfel, 40.000 de familii de hyksoși au traversat deșertul Sinai și 
s-au stabilit în ludeea, unde au construit orașul lerusalim. Referindu-se la aceeași invadatori 
semiți ai Egiptului, filosoful, istoricul și romancierul Hekataios din Abdera scria prin secolul al IV- 
lea î.e.n. în Istoria Egiptului că egiptenii i-au gonit pe străini din ţara lor, majoritatea acestora 
emigrând în ludeea, unde au întemeiat multe orașe (cel mai important fiind Hierosolyma), s-au 
împărțit în 12 triburi și și-au instituit legi și o religie proprie. O altă parte dintre ei, condusă de 
căpetenii eminente ca Danaos și Kadmos, au ajuns în Grecia. Hyksoşii izgoniți din Egipt în 
Canaan, unde au construit lerusalimul, sunt cei pe care îi numim astăzi israeliți. 

Deosebit de interesantă este relatarea lui Hekataios. Istoricii consideră că grecii au venit din 
Asia, însă nu se știe nici când, nici în ce împrejurări. Hekataios spunea că o parte dintre hyksoși 
s-a stabilit în Grecia, devenind poporul elen sau grec, cealaltă parte, plecată în Iudeea, 
devenind poporul israelit. lar această afirmaţie sugerează că grecii și israeliţii sunt același 
popor. Trebuie să recunoaștem că grecii au trăsături faciale semite evidente. Nasul cârn și 
mare, alături de culoarea ceva mai închisă a pielii, sunt trăsături fizice comune atât ale semiților 
din Orientul Mijlociu, cât și ale grecilor. Să nu uităm de spiritul comerciant mult dezvoltat, 
specific atât evreilor, cât și grecilor. O dovadă a originii lor semite se întâlnește până și în 
numele pe care și-l atribuie, acela de „eleni”. Grecii se consideră urmașii direcţi ai lui Ellin, fiul lui 
Deukalion și Pyrra, supraviețuitorii Potopului. Acest nume conţine particula nord-vest semitică 
„el”, care înseamnă „zeu”, fiind probabil un derivat al lui Elyon, zeul suprem în panteonul 
canaaneenilor. Chiar și Biblia susţine că spartanii (greci din cetatea Sparta) și iudeii fac parte 
din același popor: „Aflatu-s-a în scrieri vechi despre spartani şi iudei că sunt frați şi că sunt din neamul 
lui Avraham” (Cartea întâi a macabeilor 12:21). Poate cea mai clară dovadă a originii comune a 
celor două popoare o reprezintă alfabetul. Cel ebraic și cel grec sunt aproape identice, așa cum 
se poate observa din tabelul de mai jos: 


Alfabetul ebraic | Alfabetul grec 
Aleph 
Beth 
Gimel 
Daleth 
Zayin 
Heth 
Teth 


Aleph |] 
D Beth | 
D Gime |] 
| Daleth | 
| Zayin | 
O Heh |] 
Do Teih O 


Yod 
Mi 


Mi 


Ajunși în Europa, grecii și-au adus cu ei propria limbă, tradiţiile și religia, însă au dorit să-și 
creeze o identitate proprie, încercând să se rupă de originea lor semită. Au modificat denumirile 
literelor din alfabetul lor, păstrând totuși esenţa. Ba chiar au adăugat încă două litere, „ypsilon” şi 
„omega”, fiind probabil influenţaţi de tracii pe care i-au întâlnit în Europa. Prin oameni ca poetul 
Hesiodos și-au creat o religie nouă, pornind de la cea de bază, a strămoșilor lor asiatici. Nu au 
putut inventa una de la zero, aşa că au transformat-o pe cea veche. Din cei șapte mari zei 
sumerieni, grecii au creat mai multe divinităţi, la fel ca restul popoarelor antice. Romanii nu s-au 
obosit să inventeze o religie nouă, ci au preluat-o aproape în totalitate pe cea a grecilor, pe care 
au amestecat-o pe alocuri cu cea a etruscilor, schimbând doar câteva mici detalii. 

Pe zeul cerului grecii l-au numit Ouranos („Cerul”), iar romanii Caelus sau Coelos. Era fiul și 
soțul zeiței Gaia („Pământul”), cu care a avut 18 copii (12 titani, 3 ciclopi și 3 hekatonkheiri). 
Deoarece avea darul profeţiei, Ouranos știa că unul dintre copiii săi îl va detrona. Așa că i-a 
închis pe toţi în Tartaros, închisoarea din adâncul 
Pământului. Unul dintre titani, Kronos, ajutat de mama lui, a 
evadat și și-a castrat tatăl cu o seceră. Rănit, Ouranos și-a 
luat zborul, lăsându-l pe Kronos conducător al Pământului. 
Niciun cult al lui Ouranos nu a supravieţuit până în epoca 
clasică. La fel ca An al sumerienilor, Ouranos era zeul 
cerului iar consoarta sa, zeița Pământului. A fost castrat de 
fiul său și izgonit în cer, asemenea lui Anu la hitiţi. Numele 
său latinizat, Uranus, este de origine sumeriană. Dacă 
îndepărtăm terminația „us” / „os”, specifică limbilor greacă şi 
latină, ne rămâne numele Uran (așa cum îl numea și Nicolae Densuşianu în Dacia Preistorică), 
format din cuvintele sumeriene „ur” și „an”. Primul cuvânt, ca substantiv propriu reprezintă orașul 
sumerian Ur, iar ca substantiv comun se poate traduce prin „suflet. Cel de-al doilea este fie 
numele zeului sumerian An, fie substantivul comun „cer”. Indiferent dacă traducem numele 
Uranus ca „An din Ur” sau ca „Sufletul ceresc”, cert este că reprezintă aceeași entitate numită 
An de sumerieni sau Anu de popoarele semite din Mesopotamia. Hindușii consideră că spiritul 
suprem universal se numește Brahman, o combinare a numelor lui Brahma și a lui An, similar 
cu „Sufletul ceresc” Ouranos al grecilor. Cultul său nu era foarte răspândit în Grecia, la fel ca 
acela al lui Anu în Asiria și Babilon sau a lui Brahma în India, unde foarte puţine temple i-au fost 
dedicate. 


Consoarta lui Ouranos se numea Gaia, Ge sau Geea (Terra ori Tellus pentru romani), fiind 
personificarea Pământului. Etrușcii, a căror cultură domina Italia în secolul al VIl-lea î.e.n. și 
care au fost asimilați de Republica Romană trei secole mai târziu, o numeau Cel. Numele ei 
grecesc provine din sumerianul „gi” sau „ki” („pământ”), la fel ca al lui Geb, zeul Pământului în 
Egipt. În religia sumeriană, Ki sau Ninhursag a fost consoarta lui An și mama zeilor, la fel ca 
Gaia a grecilor, idee preluată și de egipteni, pentru care zeul Pământului, Geb, era căsătorit cu 
zeița cerului, Nut. În Gaia o recunoaștem și pe Devi, zeița-mamă a Pământului pentru locuitorii 
Văii Indusului. 

Ouranos și Gaia au avut mulţi copii, cei mai importanți fiind cei 12 titani. Aceștia s-au răzvrătit 
împotriva tatălui lor și au fost aruncaţi în Tartaros, lumea subterană. Numele lor este de origine 
mesopotamiană, „an'” însemnând în sumeriană „cer” iar „tir în akkadiană „țărână” sau „lut”, 
provenind din sumerianul „tiir”, care în traducerea scriitorului Zecharia Sitchin înseamnă „ceea 
ce este cu viață”. Prin urmare, cuvântul „titan” poate semnifica „viața cerului” / „cei cărora le-a 
dat cerul viață” sau „țărâna cerului”, titanii fiind divinităţile Anunnaki ale akkadienilor, „Oamenii 
nobili ai cerului și ai pământului”. Deoarece s-au răzvrătit împotriva tatălui lor și au fost exilați în 
lumea subpământeană, știm despre care Anunnaki este vorba: „zeii decăzuți” Igigi. 

Dacă în Mesopotamia conducătorul acestor divinităţi răzvrătite era Enki, fiul cel mare al 
împăratului ceresc, grecii l-au transformat în fiul cel mai mic, în încercarea de a se separa de 
religia originală, numindu-l Kronos (Saturn pentru romani și Satre sau Satres pentru etrușşci). 
Ajutat de mama sa, Kronos a reușit să evadeze din Tartaros, închisoarea subterană, și să-și 
atace tatăl, pe care l-a castrat, forțându-l să-și ia zborul. Apoi și-a eliberat fraţii și împreună au 
condus lumea. Acest episod este identic cu cel al hitiţilor, unde Kumarbi l-a castrat pe Anu, și 
foarte asemănător cu cel al egiptenilor, unde Apep l-a atacat pe Ra, ori al indienilor, unde Şiva l- 
a atacat pe Brahma. La sumerieni, Enki s-a răzvrătit împotriva tatălui său și a devenit 
conducătorul Pământului, alături de zeii decăzuţi Igigi. Secera era simbolul lui Kronos, forma ei 
fiind cea a semilunii, unul dintre simbolurile familiei lui Enki. Kronos s-a căsătorit cu sora sa, 
Rea (Ops sau Opis la romani), și împreună au avut șase copii: Poseidon, Hades, Zeus, 
Demeter, Hestia și Hera. Rea, de asemenea zeiță a Pământului, a fost identificată încă din 
antichitate cu Gaia, mama sa. lar la sumerieni, Enki și sora sa, Ninhursag / Ki, zeita Pământului, 
au avut o relaţie. Traducerea numelui lui Kronos a rămas în continuare o enigmă pentru 
cercetători. Îndepărtând terminația „os”, specifică limbii elene, este posibil ca numele „kron” să 
provină din semiticul „grn” („corn”). Chiar dacă titanul nu a fost reprezentat în Grecia cu coarne, 
știm deja că ele reprezintă semiluna (la fel ca secera cu care și-a castrat tatăl), simbolul clanului 
lui Enki. 

În Teogonia lui Hesiodos, Kronos și-a înghiţit cinci copii imediat după ce soția sa, Rea, i-a 
născut. Cel de-al șaselea, Zeus, a reușit să fie salvat și, după ce a crescut, și-a eliberat fraţii și 
surorile din stomacul tatălui lor. Deși modificată, și această poveste este copiată din Sumer, 
unde Enki și-a lăsat însărcinată strănepoata, pe Uttu. Zeița Ninhursag a luat sămânţa lui Enki 
din pântecele lui Uttu și a îngropat-o în pământ, astfel răsărind opt plante, pe care Enki le-a 
mâncat. Înghiţindu-și propria spermă, zeul a rămas însărcinat. Însă, în lipsa unui uter care să-i 
permită nașterea, s-a îmbolnăvit. Ninhursag l-a salvat, scoţându-i copiii nenăscuţi din el, pe care 
și i-a implantat în propriul ei pântec. Hurienii și hitiţii au păstrat și ei sarcina lui Enki, pe care îl 
numeau Kumarbi, de asemenea într-o variantă modificată. Când l-a castrat pe Anu mușcându-l 
de organele genitale, sămânţa tatălui său i s-a scurs pe gât, lăsându-l însărcinat cu trei copii: 
Teșub / Tarhun, Aranzah / Tigris și Tașmișu. La fel ca Zeus, Teșub, zeul furtunii, și-a detronat 
mai apoi tatăl. 


Conform lui Hesiodos, când Kronos l-a castrat pe 
Ouranos, testiculele lui au căzut în mare. Din spuma 
valurilor s-a născut Aphrodite, pe malul sudic al insulei 
Cipru, la Petra Tou Romiou. Numită de romani Venus 
(„dorință sexuală” în latină) sau Venera (din care a 
rezultat verbul latinesc „venerari” ori „a venera” în 
română), ea era zeița frumuseții, a dragostei și a 
sexualităţii, întocmai ca Hathor la egipteni, Inanna în 
Sumer sau lIștar în restul Mesopotamiei. Etrușcii o 
reprezentau înaripată și o numeau Turan, nume care 
stă la baza cuvântului  pre-elenic „turannos” 


(„conducător absolut”), devenit în greacă „ryrannos” și Autorul la Petra Tou Romiou, 
în latină „tyrannus”. Aphrodite era asociată cu marea, locul nasterii 
porumbeii, vrăbiile, lebedele, delfinii, merele, perlele, Aphroditei (2012) 


scoicile, trandafirii, lămâii și caii și identificată cu 

luceafărul de seară sau planeta Venus, la fel ca Inanna sau Işiar. Romanii chiar au botezat 
respectiva planetă cu numele ei. Istoricul Theopompus scria că Saturn / Kronos și Venus / 
Aphrodite au creat toate viețuitoarele Pământului, o părere asemănătoare cu cea a 
sumerienilor, care îi considerau pe Enki și Ninhursag zeii creatori. Ca zeiță a dragostei, soră a 
lui Kronos, creatoare a tuturor vieţuitoarelor, identificată cu planeta Venus, Aphrodite este 
Ninhursag / Inanna a sumerienilor, Aset (Isis) a egiptenilor sau Rea / Gaia a grecilor. De fapt, 
chiar și numele ei îi trădează originea egipteană, Aphrodite însemnând în traducere liberă 
„Zeitatea Africii”. lar numele ei latin, Venus, provine din sanskritul „vanas” („frumuseţe”, 
„dorință”), unul dintre epitetele zeiței Ușas, pe care am identificat-o deja cu Ninhursag. 
Temându-se să nu fie detronat la fel ca tatăl său, Kronos și-a înghiţit toți copiii pe măsură ce se 
năşteau, în afară de Zeus, care a reușit să scape. Când a crescut, Zeus și-a eliberat frații și, 
ajutaţi de unchii lor, ciclopii și hekatonkheirii, au dus un război împotriva titanilor. Fiind 
învingători, Zeus și fraţii lui i-au închis pe titani în Tartaros, 
închisoarea subterană, și au condus lumea de pe vârful muntelui 
Olympos. Numele lui Zeus provine din cel al indianului Dyaus Pitar, 
tatăl zeilor. Grecii l-au transformat în Dzeus Pater apoi în Zeus, iar 
romanii în lupiter sau lovis. După apariţia creștinismului, Dzeus a 
devenit în latină Deus. Din Dzeus, în limba română a apărut Dzeu 
sau Dumnezeu. În greaca modernă Zeus este numit Dias, denumire 
care îi subliniază și mai evident proveniența din indianul Dyaus. 
Etrușcii îl numeau Tinia, Tin, Tinh, Tins sau Tina. Zeus era 
reprezentat întotdeauna cu fulgerul în mână, ceea ce îl transformă 
în zeu al furtunii. Cele mai multe dovezi în această privinţă găsim în 
Ilias („lliada”) lui Homeros. Autorul îl numește pe Zeus „fulgerătorul din nouri”, „stăpânul furtunii” 
(ceea ce se traduce ca „Enlil' în sumeriană), „fulgerătorul ceresc”, „cel care-nvolbură nourii”, 
„mouraticul”, „viforaticul”, „iubitorul de fulgere”, „împăratul norilor” şi „cel care tună-n văzduh”. În 
același poem, Zeus este numit „tunătorul” de Agamemnon și Hektor, „Domnul stăpân peste nouri” 
de Diomedes, „cel care bubuie-n nouri” de Odysseus, Aineias și Hera, „cel care tună și fulseră-n 
slavă” de cei doi Aias şi „cel care tună-n văzduh” de Hekabe. În Odysseia („Odiseea”) aceluiaşi 
Homeros, Zeus este numit de câteva ori „adunătorul de nori”. Însă în Sumer, zeul furtunii care l-a 
detronat pe Enki era Enlil, fratele său mai mic. Cum a devenit acest zeu din fratele lui Enki / 


Kronos, fiul acestuia? Răspunsul îl găsim la hitiţi, unde zeul furtunii, Teșub, era și fratele lui 
Kumarbi, dar și fiul său. În încercarea de a-şi ascunde rădăcinile asiatice, grecii au eliminat rolul 
de frate și l-au păstrat doar pe cel de fiu. Astfel, Zeus / Enlil, din fratele lui Kronos / Enki, a 
devenit fiul acestuia. Ca moștenitor al lui Anu și reprezentant al său pe Terra, Enlil primea nu 
doar tronul, ci și titlurile tatălui ceresc, inclusiv pe cele de „zeu al cerului” sau de „tată al zeilor”. 
lar grecii i-au atribuit aceste funcţii lui Zeus. În Iliada Homeros chiar îl numea „părintele zeilor și- 
al omenirii” Şi „părintele nostru din nouri” (cel de-al doilea epitet fiind preluat de creștini pentru 
zeul lor și transformat în „tatăl nostru care ești în ceruri”) la fel cum, în Aeneis („Eneida”), pentru 
poetul roman Publius Vergilius Maro era „tatăl zeilor şi al oamenilor”. 

Dacă în Mesopotamia lumea era condusă de trei zei, Anu având cerul, Enlil Pământul iar Enki 
apa și lumea subterană, grecii au păstrat triada sumeriană însă l-au eliminat pe Anu / Ouranos, 
pentru a-i acorda mai multă importanţă noului conducător, Zeus / Enlil. Pe lângă domeniul pe 
care îl avea deja, Pământul, acesta a primit și domeniul lui Anu, cerul. Grecii l-au păstrat în 
această trinitate pe Enki, numindu-l Poseidon. În cele mai vechi menționări ale sale, zeul era 
numit Posedao și Posedawone, fiind rădăcina verbului latin „possidere” („a poseda”). Un alt 
nume vechi al său era Enesidaone, un evident cuvânt sumerian din care provin epitetele 
„Ennosidas” (la Pindaros) şi „Ennosigaios” (la Homeros). Romanii îl numeau Neptunus, nume 
derivat din Nethuns al etrușcilor. Poseidon era zeul mărilor şi fratele cel mare al lui Zeus, care 
avea ca simboluri tridentul, peștele, taurul, delfinul şi calul. În /liada, Homeros îl numește pe 
Poseidon „al lumii cutremur” și „Zeul Cutremur”. Deși originea numelui zeului rămâne 
necunoscută, cercetătorii au stabilit că Poseidon înseamnă „Stăpânul Pământului” sau „Soţul 
Pământului”. Din motive necunoscute au ignorat prima variantă, preferând-o pe cea de-a doua, 
sugerând că Poseidon și zeița pământului, Demeter, au avut o legătură intimă, deși nu există 
niciun mit care să confirme această ipoteză. După cum spunea mitologul german Walter 
Burkert, traducerea „Soţul Pământului” este aproape imposibil de demonstrat. Deşi cercetătorii 
se încăpăţânează să accepte această variantă, deoarece nu există niciun mit care să ateste 
faptul că Poseidon ar fi fost la un moment dat conducătorul planetei, prima traducere este cea 
reală. Atât Enki la sumerieni cât și Poseidon la greci înseamnă același lucru. Tridentul și peştele 
sunt simboluri ale ambelor zeități. Taurul, unul dintre simbolurile lui Poseidon, reprezintă 
fertilitatea iar coarnele acestuia, semiluna lui Enki. Amândoi sunt zei ai apelor, ai căror fraţi mai 
mici au devenit regii Pământului. Pentru greci, Poseidon, împreună cu alţi zei, a încercat să-și 
detroneze fratele, dar a fost prins și pedepsit, la fel ca Enki pentru sumerieni. Tridentul şi 
semiluna erau și simbolurile lui Şiva în India, pe care l-am identificat deja cu Enki. Ca o 
curiozitate, primul Djehuty (Thoth) în Egipt era un alter-ego al lui Enki. În Khemenu 
(Hermoupolis Magna), orașul său, se afla în fruntea unui grup de opt zeități, numit Marea 
Ogdoadă. Cum Djehuty, Enki, Neptunus sau Poseidon semnifică aceeași zeitate, iar zeii erau 
echivalaţi cu corpuri cerești, Djehuty înconjurat de opt zei mai mici poate simboliza planeta 
Neptun cu cei opt sateliți naturali ai săi. 

După ce i-au atribuit lui Zeus cerul și Pământul, iar lui Poseidon i-au lăsat mările, grecii s-au 
văzut în fața unei dileme: cine să primească lumea subterană? Pentru că nu-i puteau oferi lui 
Zeus și această lume, deoarece avea deja cerul și Pământul, i-au atribuit-o tot lui Poseidon. 
Însă, pentru a rezulta o trinitate la fel ca în mai toate religiile antice, l-au creat pe Hades, nume 
care provine din cel al nord-vest semiticului Hadad. În greaca veche era numit Ades, preluat din 
sumerianul Adad. Etruscii îl numeau Aita sau Eita. Astfel, Poseidon rămânea doar zeul apelor 
iar Hades devenea latura întunecată a acestuia, stăpânul lumii subterane. La fel ca Asar (Osiris) 
al egiptenilor, Hades era judecătorul morţilor. De altfel, istoricul Plutarchus considera că zeul 


Serapis nu se deosebește cu nimic de Hades și nici Isis de soția 
acestuia, Persephone. Tot Plutarchus scria că, pentru greci, Zeus era 
creatorul tuturor lucrurilor bune, iar Hades cauza răului, recunoscând 
aici antiteza dintre cei doi fraţi întâlnită în mai toate culturile. Pentru 
Platon, Hades însemna „Fiul blândeţii”, iar pentru Plutarchus „Cel 
ascuns”, întocmai ca Amun al egiptenilor. Grecii au atribuit numele 
zeului şi domeniului acestuia, lumea subterană. Romanii l-au numit 
Dis Pater, Dispater sau Pluto, ultimul însemnând „Bogatul”, aluzie la 
bogăţiile subterane, nume preluat din cel al lui Plutus, zeul bogăției și 
fiul Demetrei la greci. Ca opus al zeului furtunii și conducător al lumii 
subterane, Hades / Pluto / Aita este nimeni altul decât Enki. 

Pe creatorul oamenilor grecii l-au numit Prometheus („Chibzuitul”). El 
le-a oferit muritorilor focul, scrisul, matematica, agricultura, medicina, ştiinţa și înțelepciunea. 
Pentru aceste fapte, sumerienii îi acordau credit lui Enki. Prometheus era unul dintre titani, 
adică unul dintre primii zei care au condus planeta noastră. Deoarece Kronos era privit ca o 
divinitate malefică, personificare a haosului, nu putea fi considerat părintele omenirii. Prin 
urmare, grecii i-au creat o nouă imagine, una pozitivă, și l-au numit Prometheus. Dar, la fel ca și 
Kronos, Prometheus a fost pedepsit de noul conducător, Zeus, fiind înlănţuit pe muntele 
Caucaz. A fost eliberat abia la finalul celui de-al doilea război al zeilor, Gigantomakhia. Pe 
creatorul oamenilor egiptenii îl numeau Khnum, iar Kronos și Khnum sunt nume alternative ale 
sumerianului Enki. 

Consoarta lui Zeus era cea mai tânără dintre surorile lui, Hera. Zeiţă a familiei, a căsniciilor, a 
femeilor și a nașterilor, Hera avea ca animale sacre vaca, leul și păunul. Romanii au numit-o 
luno, lunona sau Regina și au considerat-o patroana cetăţii Roma și a Imperiului Roman. 
Pentru etrușci ea era Uni. Proveniența numelui ei grecesc, la fel ca ale celorlalte divinități, este 
încă necunoscută cercetătorilor. Acest lucru se datorează ignorării a ceea ce este evident, adică 
a faptului că Hera nu este decât forma de feminin a numelui egiptean Heru (Horos pentru greci). 
Hera a grecilor este Aset a egiptenilor sau Ninhursag a sumerienilor. În Egipt, ea a fost soţia lui 
Asar / Heru-ur, devenind mai târziu consoarta fratelui acestuia, Sutah. Fiind sora geamănă a lui 
Asar / Heru-ur, nu e de mirare că grecii i-au atribuit forma feminină a numelui lui. Același lucru îl 
întâlnim și în Mesopotamia: Ninhursag a fost iniţial soția lui Enki, devenind ulterior a lui Enlil; pe 
când era consoarta lui Enki a fost numită Ninki, după fratele și soțul ei. Grecii chiar au inclus în 
mitologia lor o relaţie dintre Hera şi Poseidon / Enki. Istoricul Plutarchus scria că numele 
grecesc al zeiței este unul alegoric și o anagramare a cuvântului „aer”, ceea ce duce cu gândul 
la mitologia sumeriană, unde Ninhursag a fost redenumită Ninlil („Doamna furtunii”) după 
căsătoria ei cu Enlil. În Arcadia și în Hermione (lângă Argos), Hera era numită „Fecioara”. În 
ritualurile secrete din Nafplio, Hera își reînnoia anual fecioria. Să nu uităm că Ninhursag / 
Inanna era Marea Fecioară a Mesopotamiei. Vaca, unul dintre animalele sacre ale Herei, era 
simbolul zeițelor Aset și Ninhursag. Prin urmare, grecii au împărţit o singură divinitate în mai 
multe: ca soţie a lui Ouranos / Anu ea era Gaia, ca soţie a lui Kronos / Enki era numită Rea, iar 
ca soție a lui Zeus / Enlil a primit numele Hera. 

Dacă pentru sumerieni copiii zeului suprem erau trei, Enki, Enlil și Ninhursag, iar pentru egipteni 
patru (au adăugat-o și pe Iștar sub forma zeiței Nebihet), grecii și-au propus să îi întreacă, 
dublând numărul iniţial. Astfel, pe Enlil îl găsim într-o ipostază (Zeus), pe Enki în două 
(Poseidon și Hades), iar pe Ninhursag în trei (Demeter, Hestia și Hera). Că toate trei reprezintă 
aceeași zeitate se poate observa cu ochiul liber, datorită asemănărilor evidente dintre ele. 


Hestia (Estia în greaca veche) era zeița fecioară a vetrei, a căminului, a arhitecturii și a familiei. 
Romanii o numeau Vesta, preotesele ei fiind celebrele fecioare vestale. La fel ca Hera, și ea 
este o zeiţă virgină, protectoare a familiei. Demeter, numită Damater în greaca dorică și Ceres 
în latină, era zeiţa recoltelor și a fertilităţii. Unul dintre epitetele ei era „Thesmophoros”, adică „Cea 
care aduce legea” sau „Cea care aduce ordinea divină”, Demeter fiind și patroana legii sacre și 
a ciclului vieţii și morţii. Ceea ce o aseamănă cu Maat a egiptenilor și cu Ușas a hindușilor. 
Damater înseamnă „Mama Pământ”, epitet care o identifică cu Gaia. În Arcadia se credea că 
Demeter și Poseidon au avut o fiică adorată sub epitetul „Despoina” („Amanta”), adevăratul său 
nume fiind relevat doar celor iniţiaţi în misteriile ei. Povestea seamănă cu cea a lui Enki și 
Ninhursag, care au avut o fiică, pe Ninsar / Iștar, zeița sexualității, numită adesea „Amanta 
zeilor”. În Sumer, ca zeiță a lumii subterane, Iştar a fost numită Ereșkigal. Același lucru se 
întâlneşte și în Grecia: Demeter avea o fiică numită Persephone, care a devenit zeița lumii 
subterane. Demeter, Hestia și Hera sunt, în concluzie, aspecte diferite ale sumerienei 
Ninhursag. 

Ares, numit Aris în greaca veche, Mars sau Martis de romani și Laran de etrușci, era fiul lui 
Zeus și mâna sa dreaptă. Mama lui era regina zeilor olimpieni, Hera. Ares era zeul războiului 
crud și nemilos, spre deosebire de Athena, care patrona tactica și strategia militară. Acest zeu, 
numit de Walter Burkert în Greek Religion („Religie greacă”) „copleșitor, nesăţios în luptă, distructiv 
şi ucigaș”, era însoţit adesea în carul său zburător de sora sa, Enio („Discordia”), și de cei doi fii 
ai săi, Phobos („Frica”) și Deimos („Teroarea”). În Iliada, Athena îl numea „biciul orașelor, 
spulberul lumii”. Numele său din greaca veche, Aris, provine din anagramarea epitetului 
akkadian Asar, păstrat în această formă în Egipt și în Babilon, devenit Așur în Asiria, Asura în 
India și Ahura în Persia. Etrușcii își numeau zeii „aisar” („ais” la singular și, mai târziu, „eis”), 
cuvânt cu aceeași origine. Ținând cont de echivalarea lui Zeus cu Enlil, Ares, zeul războiului și 
mâna dreaptă a regelui zeilor, este Ninurta, zeul războiului și mâna dreaptă a lui Enlil. Grecii i- 
au atribuit însă imaginea mesopotamianului Nergal, aspectul negativ al lui Șamaș / Marduk. Se 
parte că romanii au înțeles acest lucru, din acest motiv numindu-l Mars sau Martis, denumiri 
care provin din Martu, numele sumerian al lui Marduk. 

Deși titanii Helios (Helius sau Sol în latină) și Selene (numită Luna de romani) erau 
personificările Soarelui și Lunii, cei doi au fost înlocuiți de Apollon și Artemis, care i-au depășit 
în importanţă. Ca o curiozitate, numele lui Helios este un derivat al canaaneanului Eli, căruia i s- 
au adăugat litera „h” la început și terminația „os”, specifică limbii 
elene. Apollon, Apellon, Apeilon sau Aploun, numit Apollo de 
romani, era zeul luminii, al Soarelui, al adevărului, al profețţiilor, al 
vindecării, al muzicii și al poeziei. Cultul său a fost răspândit atât în 
Grecia și în coloniile grecești, cât și în întregul Imperiu Roman. Cu 
un apetit sexual deosebit de ridicat, se spune că Apollon a avut nu 
mai puţin de 69 de iubite și nouă iubiți, homosexualitatea fiind o 
virtute în Grecia antică. Simbolurile sale erau arcul, lira, sabia și 
tripodul sacrificial. Într-un mit, Apollon a fost exilat pe Pământ, timp 
în care a păstorit turmele lui Admet și a construit zidurile Troiei 
alături de Poseidon. În timpurile elenistice, mai ales în al III-lea 
secol î.e.n., Apollon a fost echivalat cu Helios, atunci ridicându-se 
în cinstea sa una dintre cele șapte minuni ale lumii antice, Colosul 
din Rhodos. Printre epitetele sale se numără „Phoebus” („Radiantul”), „Aegleres” („Lumina 
Soarelui”), „Phanaeus” („Aducătorul luminii”), „Lykeus” („Lumină”) sau „Lykegenes” („Cel născut 


dintr-un lup”). Nu încape îndoială că Apollon / Apollo este identic cu Utu / Șamaș din 
Mesopotamia, alter-ego-ul pozitiv al lui Marduk. La fel ca omologul său mesopotamian, Apollon 
nu era doar zeul Soarelui, ci și al oracolelor, al profeţiilor, al vindecării și al medicinei. Amândoi 
aveau câte o soră geamănă, pe lştar și pe Artemis. Apollon s-a luptat cu șarpele uriaș 
Pythonos, mit care amintește de cel al lui Marduk și Tiamat. Istoricii Plutarchus și Herodotos îl 
identificau pe Apollon cu Haru (Horos) al egiptenilor, adică același Marduk. Conform lui 
Plutarchus, Horos a fost alăptat de Latona (numită Leto de greci), ceea ce îl echivalează din 
nou cu Apollon, Leto fiind mama acestuia în miturile grecilor. În mod surprinzător pentru 
cercetători, deși Ares era fiul cel mare și mâna dreaptă a lui Zeus, moștenitorul tronului divin era 
considerat Apollon. La fel ca în Mesopotamia, unde Ninurta era fiul cel mare, mâna dreaptă și 
moștenitorul lui Enlil, însă tronul Terrei i-a revenit lui Marduk. Din fericire, mitologia egipteană 
face lumină în acest caz, relevându-ne că Haru / Marduk / Apollon s-a luptat cu unchiul și tatăl 
său adoptiv, Sutah / Enlil, după victorie obținând tronul Pământului. Până și numele său îi 
trădează identitatea; oficial, etimologia numelui rămâne necunoscută, cercetătorii considerând 
că ar putea deriva din verbul „apollymi” („a distruge”). În Mesopotamia, aspectul distrugător al lui 
Marduk era Nergal, zeul Soarelui distrugător de la amiază, al bolilor și al lumii subterane. 
Hurienii îl numeau pe Nergal Aplu, etrușcii Apulu iar hitiții Apaliunas, considerându-l zeitatea 
ciumei. Este evident că Apollo / Apollon nu poate proveni decât din Aplu / Apulu, ceea ce îl 
identifică din nou cu Marduk. O altă legătură mai subtilă dintre cei doi este prezenţa cifrei 7 în 
miturile lor. Unul dintre epitetele akkadiene ale lui Nergal era „Sibitti”, adică „Șapte”, în timp ce 
miturile grecilor susțin că Apollon s-a născut pe insula Delos în a șaptea zi a lunii Thargelion. 
Cum Pământul este a șaptea planetă din sistemul nostru solar, numărând din exterior către 
Soare, iar Marduk / Apollon a devenit ultimul conducător al Pământului, este firească 
introducerea acestui număr în miturile lui. 

Sora lui Apollon și fiica lui Zeus era Artemis, numită iniţial Atemito sau Atimite. În Lydia era 
venerată sub denumirea Artimus. Romanii o numeau Diana, nume provenit din „dhyana” al 
indienilor, acea stare meditativă care duce la o conștientizare profundă a sinelui în hinduism, 
budism și jainism. Pentru etrușci ea era Aritimi sau Artumes. În mitologia greacă a înlocuit-o pe 
Selene ca zeiță a Lunii fiind, de asemenea, și zeița vânătorii, a animalelor sălbatice, a 
sălbăticiei, a nașterii și a virginităţii. Era reprezentată adeseori purtând un arc și săgeți. Ca soră 
a lui Apollon / Marduk, ea este Ninsar / Iștar. A preluat fecioria de la mama sa, din cauza 
confuziei la nivel mondial dintre ele. Dacă mesopotamienii considerau că a avut o relaţie cu tatăl 
ei, pe care egiptenii îl identificau cu constelația Orion, unul dintre iubiții ei în mitologia greacă 
era uriașul Orion. Artemis este venerată și astăzi în wiccanismul dianic, o religie neopăgână 
bazată pe magie. 

Fiica zeiței Demeter era Persephone sau Kore („Fecioara”), soția lui Hades, regina lumii de 
dedesubt și zeița agriculturii. Alte variante ale numelui ei erau Periphona, Persephonea, 
Persephatta, Persephassa și Phersephassa. În dialogul Kratylos, Platon o numea Pherepapha 
„pentru că este înțeleaptă și atinge tot ce se află în mişcare”. Existenţa unui număr mare de variante 
sugerează că pronunția numelui ei era dificilă pentru greci, ceea ce demonstrează că și această 
zeiță a fost importată în cultura greacă. Romanii o cunoșteau sub numele Proserpina sau 
Proserpine și o echivalau cu una dintre zeitățile lor autohtone, Libera. Pentru etrușci ea era 
Phersipnai, Phersipnei sau Proserpnai. Homeros o descria ca fiind o formidabilă și maiestuoasă 
regină a lumii subterane, care aplică efectele blestemelor asupra sufletelor decedaţilor. Deși era 
considerată fiica lui Zeus, în Arcadia, unde era numită Despoina („Amanta”), tatăl ei era 
Poseidon. Persephone este copia fidelă a sumerienei Ereșkigal, nimeni alta decât Iștar. Până și 


răpirea este prezentă în miturile amândurora, ambele fiind duse cu forța în lumea subterană și 
violate. La greci era soţia lui Hades / Enki, iar în Mesopotamia a devenit la un moment dat 
consoarta tatălui ei, căruia i-a născut o fiică. Prezintă multe asemănări și cu Kali și Nirrti ale 
indienilor, aceeași entitate numită Iștar de akkadieni. Grecii i-au schimbat puţin povestea, 
atribuindu-i o parte din cea a tatălui ei. În mitologia elenă, ea a fost nevoită să petreacă 
jumătate de an în lumea subterană și jumătate cu zeii de deasupra. În Sumer, după ce a fost 
salvat parţial de Inanna din lumea subpământeană, Dumuzi a trebuit să-și petreacă jumătate de 
an pe Pământ și jumătate în lumea cealaltă. lar în Egipt, unul dintre epitetele lui Asar era „cel 
care sălășluieşte în Orion cu un anotimp în cer şi un anotimp pe Pământ”. 

Tot în Grecia îl întâlnim pe Hermes, mesagerul zeilor, zeul călătorilor, al hotilor, al păstorilor, al 
literaturii și al invențiilor. În greaca miceniană numele său era Emaa sau Emaha. În miturile 
originale, Hermes (Mercurius pentru romani și Turms pentru etrușci) era zeul fertilităţii și 
inventatorul focului, asemenea sumerianului Enki. Unul dintre simbolurile lui Hermes era 
caduceul, toiagul cu doi șerpi încolăciţi în jurul lui și o pereche de aripi în vârf, simbolul lui 
Ningișzidda / Enki în Sumer. Numele său este format din „her”, care pare a proveni din cel al 
zeiței Hera, și „mes”, adică „mijloc” în greacă. El era cel care făcea legătura între zei și oameni, 
mijlocitorul sau mediatorul, așa că a doua parte a numelui semnifică rolul său. Hermes s-ar 
putea traduce ca „Mediatorul zeiței Hera” însă, ţinând cont că Hera este forma de feminin a 
numelui egiptean Heru, o interpretare mai corectă ar fi „Mediatorul Heru”. Această variantă îl 
identifică cu Enki, ceea ce rezultă și din ipostaza sa de zeu al fertilităţii, inventator al focului și 
purtător al caduceului. Grecii l-au identificat pe Hermes cu egipteanul Djehuty, pe care îl 
numeau Thoth (adică același Enki), în Alexandria luând naştere Hermes Trismegistos din 
combinarea celor doi. Dacă în Egipt existau două divinităţi cu numele Djehuty sau Hermes 
Trismegistos, același lucru s-a întâmplat și în Grecia. Primul Hermes, zeul fertilităţii, reprezentat 
ca un păstor matur, cu barbă, este fără îndoială Enki. Al doilea, ilustrat ca un tânăr (pentru a se 
sugera că nu era unul dintre zeii cei vechi), mesager al zeilor și călăuză a spiritelor în lumea 
subterană, este al doilea Djehuty, fiul, ministrul, moștenitorul și scribul lui Marduk, numit Nabu 
de babilonieni și Mitra de hinduși. Despre cele două zeități numite la fel au amintit mulţi autori 
antici, printre care și preotul egiptean Manethon, care susţinea că al doilea Hermes a restaurat 
înțelepciunea primului Hermes. Grecii și romanii i-au atribuit celui de-al doilea Hermes planeta 
Mercur, la fel ca babilonienii lui Nabu. Numele mamei lui Hermes, pleiada Maia, provine din 
cuvântul indian „maya”, care înseamnă „iluzie” și „magie, fiind în același timp un concept „care 
există, dar se modifică în mod constant, fiind astfel ireal din punct de vedere spiritual” sau „puterea ori 
principiul care ascunde adevăratul caracter al realităţii spirituale”. În India, Maya este numele 
mamei lui Buddha, al regelui lumii subterane și al uneia dintre manifestările zeiței Lakșmi. 
Dionysos pentru greci, Bacchus pentru romani și Fufluns sau 
Puphluns pentru etrușci era zeul viței-de-vie, al nebuniei 
ritualice și al extazului. În cea mai veche menționare a sa, de 
prin secolele XIII-XII î.e.n., era numit Diwonuso. Mai târziu a 
primit numele Dionusos în Beotia, Deonusos și Deunusos în 
lonia, Dienusos în Thesalia și Dinnusos în Aeolia. Numele său 
a fost tradus ca „Zeul copacilor”, indicându-i funcţia de 
divinitate a naturii, sau ca „Zeul din Nysa”, locul naşterii sale în 
mitologia greacă. Era mereu înconjurat de satiri, ființe care au 
dat imaginea demonilor în creștinism. Considerat eliberatorul 
oamenilor din jugul zeilor (la fel ca Prometheus) prin vin, 


muzică și dans, Dionysos era reprezentat într-un car tras de lei sau de tigri, ținând în mână 
tirsul, un baston asemănător caduceului lui Hermes. A fost ucis în războiul cu giganțţii apoi 
înviat, întocmai ca Asar al egiptenilor sau ca Dumuzi / Tammuz al mesopotamienilor. Printre 
epitetele sale se numără „Adoneus” („Conducătorul”), „Aesymnetes” („Domnul”), „Eleutherios” 
(„Eliberatorul”), „Enorkhes” („Cu testicule”), „Erikrypros” („Complet ascuns"), „Pseudanor” („Omul 
fals”). Epitetul „Adoneus” este unul bizar, ţinând cont că Dionysos nu a fost conducător în 
niciunul dintre miturile cunoscute astăzi. În schimb, seamănă foarte bine cu Adonai, unul dintre 
epitetele dumnezeului biblic, care provine din numele egipteanului Aten (Aton), și cu Adonis, un 
alt personaj din mitologia greacă. „Enorkhes” face referire la funcţia sa de zeu al fertilității, lucru 
subliniat şi de orgiile la care se spune că lua parte foarte des. Apetitul său sexual foarte ridicat îl 
identifică cu egipteanul Menu (Min), care în Textele Sarcofagelor era numit „vânătorul de femei”. 
„Erikryptos” înseamnă același lucru ca și Amun la egipteni. Herodotos afirma că „Osiris în limba 
elenă înseamnă Dionysos”. Ellanikos din Lesbos scria că preoţii egipteni îl numesc Osiris pe 
Dionysos. Diodoros Sikeliotes susținea că lui Osiris i se mai spunea Dionysos sau Hades. 
Pentru Heraklitos din Efes, Hades și Dionysos devin același zeu când sunt cuprinși de furie sau 
când sunt în delir. Mnaseas afirma că Dionysos, Osiris și Serapis sunt diferite nume ale lui 
Epaphos (Apis pentru egipteni), fiul lui Zeus și al lui lo. Un alt cronicar, Antiklides, nota că Isis 
era soţia lui Dionysos. Plutarchus și Diodoros din Sicilia relatau că iedera, pe care grecii i-au 
dedicat-o lui Dionysos, era numită de egipteni „chenosiris”, adică „iarba lui Osiris”, pentru ei 
Dionysos, Hades sau Asar (Osiris) reprezentând aceeași divinitate. Într-adevăr, acest zeu al 
fertilităţii care a fost ucis și înviat, purtător al caduceului, este Enki al sumerienilor. 

Cultul lui Adonis („Domnul”) a apărut în insula Lesbos în jurul anului 600 î.e.n., fiind adresat 
exclusiv femeilor. Adonis era un zeu al vegetației, de o frumuseţe nemaintâlnită (asemeni 
sumerianului Dumuzi sau akkadianului Tammuz). Deoarece îl doreau și Persephone, și 
Aphrodite, a fost nevoit să petreacă o treime din an alături de prima și două treimi lângă a doua, 
un mit foarte asemănător cu cel al Persephonei, al lui Dumuzi / Tammuz și al lui Asar. Într-un 
final Adonis a fost ucis, dându-și duhul în braţele Aphroditei. Numele său este aproape identic 
cu Adonai al evreilor și cu Adoneus, unul dintre epitetele lui Dionysos. Ca zeu al vegetației și 
iubit al Aphroditei, mort și înviat, el este Enki, Dumuzi sau Asar. De altfel, se presupune că s-ar 
fi născut în Byblos, oraș foarte important pentru cultele lui Asar și Dumuzi. 

O altă reprezentare a lui Enki ca fiu al lui Zeus este Hephaistos, numit Vulcanus sau Volcanus 
de romani şi Sethlans de etrușci. În greaca veche era denumit Hphaistos. Cele mai vechi 
inscripţii îl numesc Apaitijo, Haphaistios și Haphaistion. Fiu al zeilor supremi Zeus și Hera, el 
era zeul tehnologiei, meșteșugurilor, sculptorilor, artizanilor, metalurgiei, focului și vulcanilor. 
Exilat de Zeus de pe muntele Olympos, a fost nevoit să trăiască pe insula Lemnos. El era 
făurarul zeilor, la fel ca Gibil / Enki la sumerieni sau Ptah la egipteni. Datorită titlului 
„conducătorul suprem al meșteşugului”, Herodotos chiar l-a echivalat pe Hephaistos cu Ptah. Deși 
urât și șchiop, meșteșugarul zeilor era căsătorit cu zeița frumuseţii, Aphrodite. Cum ea era 
cunoscută ca Aset în Egipt, Ninhursag în Sumer sau Iștar în Babilon, întâlnim o nouă conexiune 
cu Enki, identitatea reală a lui Hephaistos fiind cât se poate de clară. 

Athena, numită și Athenaia, Athenaii, Athana ori Athini, supranumită adesea Pallas, era zeița 
virgină a înţelepciunii, a curajului, a inspiraţiei, a civilizaţiei, a justiţiei, a strategiei, a matematicii, 
a artelor și a meșteșugurilor. Din secolul al II-lea î.e.n. a fost echivalată cu Minerva a romanilor, 
copia zeiței Menrva a etrușcilor care, la rândul ei, provine din Menerwa, numele latin al zeiţei 
Lunii la vechii italici, Meneswa. Printre epitetele ei grecești se numără „Parzhenos” („Fecioara”) și 
„Promakhos” („Prima luptătoare”). Avea ca simboluri bufnița și ramura de măslin. Se spunea că 


nu a fost născută natural, ci a ţâșnit din capul lui Zeus. „Când zeul și-a pus în cap să facă lumea 
printr-un cuvânt, primul lui gând a fost Athena”, scria Sfântul lustinus în secolul al II-lea, această 
poveste fiind foarte asemănătoare cu cea din Inbu-Hedj / Men-netfer (Memphis), unde Ptah a 
creat lumea din capul său, gândind-o. În altă variantă, Zeus a lăsat-o însărcinată pe oceanida 
Metis apoi a înghiţit-o, Athena fiind nevoită să iasă din capul tatălui ei atunci când a sosit 
momentul să se nască. Istoricul fenician Sankhouniathon o considera fiica lui Kronos și sora lui 
Zeus. Pallas și Triton joacă și ei rolul de tată al Athenei în miturile vechi. Nașterea ei 
supranaturală, diferită de a celorlalte divinităţi, îi indică unicitatea. Grecii au identificat-o cu Neit 
a egiptenilor, adică zeița-mamă primordială numită Namma de sumerieni, Tiamat de babilonieni 
și Aditi / Şakti de hinduși. Până și virginitatea Athenei o echivalează cu Neit, care era numită 
„Zeiţa-mamă fecioară” deoarece a dat naștere lumii și zeilor fără ajutor masculin. Prin atributele ei 
se aseamănă și cu Maat a egiptenilor, principiul adevărului, echilibrului, ordinii, legii, moralității 
și dreptăţii, aceeași Neit / Namma / Tiamat / Aditi / Șakti. Deși grecii nu au specificat acest lucru 
în miturile lor, iniţiaţii știau că Athena / Minerva era zeița creatoare a lumii. Astfel înțelegem 
importanţa care i-a fost acordată din cele mai vechi timpuri până astăzi. De exemplu, în Roma 
făcea parte din triada capitolină alături de lupiter și lunona. Și la etrușci se găsea într-o trinitate 
divină, alături de cei doi zei conducători ai panteonului. Al treilea grad al grupării masonice 
llluminati se numește „Vinerval” sau „Fratele Minervei”. Iniţierea în ritualurile Ordo Templis 
Orientis, organizaţia lui Aleister Crowley, poartă același nume. Cea mai veche lojă masonică din 
orașul britanic Kingston Upon Hull se numește „Loja Minerva”. Institutul Pregătitor al Forţelor 
Armate din India poartă tot numele „Minerva”. Imaginea ei apare pe Medalia de Onoare a 
Statelor Unite, cea mai înaltă distincţie militară americană, pe Sigiliul Californiei, pe sigla Union 
College din New York și pe cea a Societăţii Max Planck din Germania. l-au fost ridicate statui în 
întreaga lume, inclusiv în timpuri moderne, iar la începutul secolului al XX-lea, președintele 
Guatemalei, Manuel Jose Estrada Cabrera, chiar a încercat să-i reînvie cultul în ţara sa. 

Hekate era zeița vrăjitoriei, a răscrucilor, a Lunii și a necromanţiei. În Oracolele Caldeene era 
privită ca o conducătoare a Pământului, mărilor și cerului, ca salvatoare, mamă a îngerilor și 
suflet cosmic al lumii. Era una dintre principalele zeități protectoare ale orașului Atena, 
aducătoare de prosperitate și de binecuvântări întregii familii. Romanii o numeau Trivia, 
considerând-o și divinitate a lumii subterane. Era reprezentată uneori ca o zeitate triplă, care 
ținea în mâini o torță, o cheie, șerpi, pumnale și numeroase alte 
obiecte. Deși în unele tradiţii este mama monstrului Skilla, era 
considerată tot o zeiță fecioară. În scrierile ezoterice grecești, 
inspirate din cele egiptene, este descrisă cu trei capete: unul de 
câine, unul de șarpe și unul de cal. Pentru antici era mediatoarea 
dintre cele două tabere de zeități, olimpienii și titanii, dar și dintre 
muritori și divinități. În Tracia și în Grecia erau sacrificați câini în 
cinstea ei. În Teogonia, Hesiodos scria că „Zeus, fiul lui Kronos, o 
cinstea mai mult decât pe toți ceilalți. El i-a dat daruri splendide, pentru a 
avea o parte din pământ şi din marea neroditoare. Ea era cinstită de 
asemenea în cerul înstelat și onorată excesiv de zeii nemuritori. Până în 
ziua de astăzi, orice om de pe pământ care oferă sacrificii bogate şi 
rugăciuni conform obiceiurile, o cheamă pe Hekate (...) Fiul lui Kronos 
nu i-a greșit şi nici nu a luat ceva din ce era partea ei printre foştii titani; 


dar ea deţine, cum împărţirea a fost făcută de la început, privilegii atât pe 
pământ, cât şi în cer şi în mare”. Această onoare acordată de Zeus se pare că se datorează 


faptului că ea a fost singura titanidă care l-a ajutat în războiul împotriva titanilor. Printre epitetele 
ei se numără „Kleidoukhos” („Deţinătoarea cheilor”), „Phosphoros” („Aducătoarea luminii”), 
„Propylaia” („Din fața porţii”), „Soteira” („Salvatoarea”) și „Trimorphe” („Cu formă triplă”). 
Bineînţeles că și etimologia numelui ei este necunoscută cercetătorilor care încă mai au curajul 
să se considere specialiști. Ei bănuiesc că Hekate a fost importată din Anatolia, fără să 
reușească să vadă că zeița nu este decât versiunea feminină a zeului Heka, personificarea 
magiei la egipteni. Erau reprezentaţi asemănător, el sugrumând doi șerpi uriași iar ea ţinând în 
mâini două torţe. Cum „heka” este cuvântul egiptean care desemnează magia, dar tradus literal 
înseamnă „activarea Ka-ului”, adică esenţa vieţii pentru vechii egipteni, zeitățile Hekate și Heka 
o reprezintă tot pe zeița primordială, creatoarea Universului, Neit / Namma / Tiamat / Aditi / 
Șakti / Athena / Minerva. În Textele Sarcofagelor chiar se spune că Heka exista „înainte ca 
dualitatea să ia fiinţă”. Astfel înțelegem de ce „era cinstită de asemenea în cerul înstelat și onorată 
excesiv de zeii nemuritori”, după cum nota Hesiodos. Și egiptenii, și grecii, o respectau mai mult 
decât pe celelalte zeități, cerându-i protecţia împotriva zeităților supărate, a spiritelor malefice și 
a bolilor. Hekate este venerată și astăzi în neopăgânism, în wiccanism și în alte diverse practici 
oculte. 

Tot ea pare a fi și Nyx (sau Nox pentru romani), personificarea nopţii. Prezentă la momentul 
creației lumii, Nyx era un personaj cu o excepţională putere și frumusețe, fiind temută până și 
de Zeus. În Teogonia, Hesiodos susţinea că Nyx s-a născut din Khaos, haosul primordial, 
alături de Erebos (întunericul). Cei doi au dat naștere primelor zeități (la fel ca Tiamat în 
Babilon, Namma în Sumer ori Neit în Egipt), cum ar fi Aether (strălucirea) și Hemera (ziua). 
Apoi, Nyx a născut singură alte entităţi, printre care gemenii Hypnos (somnul) și Thanatos 
(moartea), pe care Hesiodos îi numea „divinități întunecate, nicicând luminate de razele fierbinţi ale 
Soarelui”. Thanatos, numit de romani Mors sau Letumi, este aproape identic cu Namtar, fiul și 
vizirul zeiței Ereșkigal în Mesopotamia, dar și cu cel de-al doilea Inpu (Anubis) al egiptenilor. În 
tragedia ateniană A/kistis, scrisă de Euripides în 438 î.e.n., Thanatos este descris purtând haine 
negre și o sabie. Adesea era reprezentat cu aripi, cu o sabie la brâu și cu o torță întoarsă în 
mâni, reprezentând stingerea vieţii. Când frica de moarte a început să se diminueze, raiul din 
viața de apoi devenind tot mai atractiv, Thanatos a fost imaginat ca un adolescent de o 
frumuseţe răpitoare, care înlesnea trecerea liniştită în lumea de dincolo. Uneori era portretizat 
ca un copil somnoros în brațele mamei sale, Nyx, sau ca un tânăr care ţinea un fluture (cuvântul 
grecesc „psikhi” înseamnă și „fluture”, și „suflet”, şi „viață”). În multe sarcofage romane apare ca 
un băiat înaripat, aidoma lui Eros („Dorinţă”), numit de romani Cupido sau Amor („lubire”). „Eros 
cu picioarele încrucișate şi cu o torță întoarsă a devenit cel mai frecvent dintre toate simbolurile morții”, 
observa istoricul și arheologul britanic Arthur Bernard Cook. Dacă de obicei Eros era considerat 
fiul Aphroditei și al lui Ares, în cele mai vechi surse grecești era unul dintre zeii primordiali, 
născut din Khaos. În misteriile orfice și eleusine Eros era fiul lui Nyx, întocmai ca Thanatos. Pe 
lângă înfățișarea identică, ambii aveau câte un frate geamăn și purtau câte o torță, iar aceste 
asemănări duc la concluzia că nu avem decât două aspecte diferite ale aceleiași divinități. Cu 
toate astea, anticii au observat că este vorba despre mai multe zeități cu același nume. 
Politicianul și filosoful roman Marcus Tullius Cicero credea că au existat trei zei cu numele 
Cupido și trei zeițe numite Venus: primul Cupido era fiul lui Mercurius și al Dianei, al doilea al lui 
Mercurius și al celei de-a doua Venus, iar al treilea al lui Mars și al celei de-a treia Venus. Dacă 
Cicero avea dreptate, unul dintre acești Eros / Cupido este Thanatos, Namtar și cel de-al doilea 
Inpu (despre care se credea în perioada greco-romană că prin filtrele sale de dragoste 
contribuia la viitorul omenirii). 


Pe lângă aceste principale zeități, pentru greci existau multe altele, mai puţin importante, 
semizei și tot felul de creaturi fantastice. Remarcăm importanța deosebită acordată numărului 
12, numărul principalilor titani, al marilor zei olimpieni și al muncilor semizeului Herakles. 
Mitologia grecilor nu doar ne-a confirmat identitatea zeilor întâlniți în restul culturilor, ci ne-a și 
oferit detalii suplimentare despre luptele dintre ei. Dacă din miturile Mesopotamiei abia ieșea la 
iveală un conflict între cele două tabere de divinităţi, relatat de egipteni și de indieni, din 
legendele grecilor aflăm că au avut loc două mari războaie ale zeilor, numite de eleni 
Titanomakhia și Gigantomakhia. Pentru a afla mai multe detalii despre aceste divinităţi, cât și 


povestea lor, trebuie „scormonit” în continuare trecutul. lar următorul loc pentru „săpături” este 
cel de origine al grecilor, Canaanul. 


8. Zeii canaaneenilor 


Canaanul era o regiune din Orientul Apropiat, situată pe teritoriul Libanului, Israelului, 
Palestinei, vestului lordaniei și sud-vestului Siriei de astăzi. Printre cele mai mari orașe-state ale 
Canaanului se numără lerihon (unul dintre cele mai vechi din regiune), Ebla (parte a Imperiului 
Akkadian pe vremea lui Șarru-kinu și a lui Naram-Sin), Meggido, Kadeş, Tyr, lerusalim, Byblos 
(primul oraș din Fenicia, conform legendelor, construit de zeul Kronos) și Ugarit. Deși popoarele 
semite ale Canaanului aveau identități culturale proprii, indiferent dacă vorbim despre fenicieni, 
amoniţi, amoriţi, moabiţi, aramei sau israeliți, cu toţii fac parte din același grup etnic al 
canaaneenilor. În secolul al XXI-lea î.e.n., din Canaan au plecat amoriţii spre Mesopotamia, 
unde au distrus ultima dinastie regală sumeriană și au construit orașe-state precum Babilonul. 
Tot canaaneeni sunt și hyksoșii, care au invadat și condus Egiptul timp de aproximativ 100 de 
ani, o parte dintre ei întorcându-se în Canaan, iar alta stabilindu-se în sudul Europei ca greci 
sau eleni. Canaaneeni erau și fenicienii, care în 814 î.e.n. au fondat Cartagina în nordul Africii. 
Despre religia canaaneenilor a fost mult timp un mister, singurele detalii fiind cele din Vechiul 
Testament şi din câteva cronici de la începutul erei noastre. Totul s-a schimbat în 1928, când o 
peșteră descoperită accidental de un ţăran a dus la dezgroparea ruinelor Ugaritului. Săpăturile 
arheologice au durat din 1929 până în 1970, cu o pauză între 1940 și 1947, din cauza celui de- 
al Doilea Război Mondial. Alte inscripții din Levant și tăblițele din orașul Ebla, descoperit în 
1964, au completat informaţiile oferite de textele din Ugarit, ajutându-i pe cercetători să-și facă o 
idee despre religia canaaneenilor. S-a observat că religia Canaanului a fost puternic influențată 
de populaţiile vecine, demonstrând evidente influenţe mesopotamiene și egiptene. De exemplu, 
în perioada hyksoșilor, Baal al canaanienilor a fost echivalat cu Sutah al egiptenilor, fiind chiar 
reprezentat cu coroana Egiptului Inferior pe cap. Zeiţele canaaneene Athtart și Anat erau 
potretizate cu peruci asemănătoare celei a egiptenei Hathor. Yah, zeul egiptean al Lunii, făcea 
parte din panteonul de la Ebla, iar zeița huriană Hebat era venerată în lerusalim. La rândul lor, 
canaaneenii au influenţat religiile altor popoare, cum ar fi egiptenii, care le-au adoptat în 
panteonul lor pe Qeteș, Athtart și Anat. Grecii, canaaneeni la origine, și-au păstrat și ei câteva 
elemente ale religiei lor primordiale. De exemplu, împărțirea planetei între Zeus, Poseidon și 
Hades este identică cu împărţirea între Baal, Yam și Mot, iar cele 12 munci ale lui Herakles sunt 
copiate din povestea lui Melkart din orașul fenician Tyr. 

Canaaneenii își numeau zeii Elohim, după cum demonstrează și o tăbliță descoperită la Ebla, 
de prin 2300 î.e.n., unde zeul Dagon era în fruntea unui panteon format din 200 de Elohim, 
nume care înseamnă „Copiii lui EI”. El era zeitatea supremă în Canaan, autoritatea divină și 
creatorul lumii. Epitetele sale îi indică aria competenţelor: „ab şam” („Tatăl anilor”), „mik” 
(„Regele”), „'b'adm” („Tatăl bărbaţilor”), „bamyu binwati” („Creatorul creaturilor”), „'£/ gibbor” 
(„Războinicul EI”), „qanivunu 'olam” („Eternul creator”) și „'abu bani 'ili” („Tatăl zeilor”). Avea mulţi 
copii, cei mai importanți fiind Baal Hadad, Yam și Mot. Iconografia îl înfățișează cu o barbă 
lungă și așezat, spre deosebire de Baal care apare în mers, aruncând un fulger. Taurul era 
simbolul său, din acest motiv fiind reprezentat cu o pereche de coarne pe cap și numit „Toru 'EP' 
(„Taurul El” sau „Zeul taur”). Într-un mit este numit Elqunirșa („EI, creatorul pământului”), iar în 
câteva texte El-wa-Elyon. Zeul suprem El este identic cu An al sumerienilor sau Anu al 
akkadienilor, la fel ca Ra al egiptenilor, Ouranos al grecilor sau Brahma al hindușilor. Cum cultul 
lui Ouranos nu era foarte răspândit în Grecia, al lui Anu în lumea akkadiană sau al lui Brahma în 


India, unde foarte puţine temple i-au fost dedicate, în Ugarit nu s-a descoperit nici măcar un 
singur templu închinat lui El. Remarcăm că și canaaneenii au preferat pentru zeul suprem un 
nume format din două litere, la fel ca sumerienii și egiptenii. Pe lângă acest El, conducător al 
panteonului, a mai existat încă unul, echivalat cu Enlil. Chiar dacă „e/” înseamnă în limbile vest- 
semitice „zeu”, provenind din akkadianul „il / ilu’, este în același timp și prescurtarea lui Ellil, 
numele dat de akkadieni zeului sumerian Enlil. După cum notau autori antici precum Philo din 
Byblos sau fenicianul Sanchuniathon, El sau Elus nu era zeul suprem, ci fiul lui Epigeius (cerul) 
și Ge (Pământul). Acest al doilea El, fratele zeului apelor și fertilităţii, Dagon, se afla în conflict 
cu nepotul său, Baal, la fel ca Enlil cu nepotul său, Marduk. Atribuirea aceluiași nume mai 
multor zeități (de obicei două) era o practică obișnuită în lumea antică. 

Într-un text ritual cu pasaje mitologice, numit de obicei Nașterea zeilor binevoitori, El lasă 
însărcinate două zeițe, care îi nasc pe Șahr sau Şahar și Șalim, numiţi în ugaritică „shr w slm” 
(probabil „Zori și Amurg”), ce aveau ca epitet „ilm n'mm wjsmm” („Zei binevoitori și plini de 
îndurare”). Aceştia au o poftă de mâncare uriașă, devorând totul în calea lor cu gurile deschise 
de la cer la pământ. Zeul El îi trimite în deșert, unde cei doi caută mâncare timp de mulţi ani. Nu 
se știu prea multe despre acești doi zei, care apar doar în acest mit, în unele texte votive și în 
câteva nume de persoane. Însă identificarea lui El cu An și cu Ra face lumină și în acest caz. 
Pentru egiptenii antici, Soarele avea trei nume: Atum la răsărit, Ra la amiază și Khepri la asfintit. 
Cum aceste trei ipostaze ale Soarelui nu reprezintă o zeitate cu trei nume, ci trei divinităţi-soare 
(conducători) după modelul mesopotamian, unde în Consiliul Zeilor Anu îl avea la dreapta pe 
Enlil și la stânga pe Enki, același lucru se întâlnește și în Canaan. Șahr („Zori') reprezintă 
Soarele la răsărit (Atum) sau pe Enlil din dreapta, iar Șalim („Amurg”), Soarele la apus (Khepri) 
sau pe Enki din stânga tatălui ceresc. Orașul Ierusalim din Israel, numit Urușalim în Scrisorile 
din Amarna ale lui Abdi-Heba și Yerușalem sau Yerușalayim în Cartea lui Yehoșu'a din Vechiul 
Testament, i-a fost închinat zeului Șalem, Yerușalem traducându-se prin „Așezarea lui Șalem”. 
Dagon (Dgn în ugaritică și Dagan, Dagana ori Daguna în akkadiană) era venerat în special în 
regiunea Eufratului de Mijloc. Era zeul fertilităţii, al grânelor și al pescuitului, fiind reprezentat cu 
trup de peşte, două capete (unul uman sub cel de pește), picioare omenești și coadă (identic cu 
Uan / Oannes în Babilon și cu Ea / Enki în reliefurile asiro- 
babiloniene) sau cu partea superioară de om și cea inferioară 

de pește. Într-un poem asirian, Dagon judecă morţii alături de 
Nergal, iar un text babilonian îl numește paznicul închisorii 
subterane în care se aflau cei șapte copii ai zeului 
Emmeșşarra. Dagon conducea panteonul din Ebla și juca un 

rol deosebit în Tuttul și Mari. În timpul perioadei Ur III era 
integrat în cultul oficial sumerian, având un important sanctuar 

în Puzriș-Dagon, centrul pentru vite din Nippur. În perioada + 
babiloniană veche avea un templu și în Isin. În a doua 
jumătate a celui de-al Il-lea mileniu î.e.n., cultul său s-a 
răspândit în vestul Siriei și în Palestina. În Epoca de Fier se bucura de popularitate în rândul 
filistenilor, fiind prezent de pildă în nume de cetăţi, precum Beth-Dagon. De asemenea, era 
venerat în Ebla, în Ugarit și în rândul amoriţilor. Deși avea temple în Ugarit și multe persoane îi 
purtau numele, nu se găsește în textele mitologice ale acestei cetăţi, cu excepţia numirii lui Baal 
„fiul lui Dagon’. Ca „bel pagre” („Stăpânul trupurilor neînsufleţite”), în Mari și Ugarit primea 
sacrificii pentru cei morţi. În Ebla, unde era în fruntea unui panteon format din 200 de Elohim, 
era numit „Be-Dingir-Dingir” („Stăpânul zeilor”) și „Bekalam” („Stăpânul ținutului”). Consoarta sa 


era Belatu („Doamna”), amândoi fiind veneraţi într-un complex templier impresionant, numit E- 
Mul („Casa Stelei”). Un sfert din oraș și una dintre porţile principale purtau numele lui Dagon. În 
unele surse soţia sa este Șala, iar în altele Ișara. Dagon era numit „stăpân” în multe orașe, cum 
ar fi Tuttul, Irim, Ma-Ne, Zarad, Uguaș, Siwad și Sipișu. Printre epitetele lui se mai găsesc „Ti-lu 
ma-tim” („Roua Pământului”) şi „Be-ka-na-na” („Stăpânul Canaanului”). În prologul celebrului său 
cod de legi, regele amorit Ammurapi (Hammurabi), fondatorul Imperiului Babilonian, se intitula 
„Cuceritorul așezărilor de-a lungul Eufratului, cu ajutorul lui Dagan, creatorul său”. O inscripție 
despre expediţia împăratului akkadian Naram-Sin în Munţii Libanului spune: „Naram-Sin a distrus 
Arman şi Ibla cu arma zeului Dagan, care a ajutat la creşterea regatului său”. O stelă a împăratului 
asirian Așșur-nasil-apli (Așurnasirpal II) îl numește pe acesta favorit al lui Anu și Dagan. Numele 
zeului poate fi întâlnit și în nume regale mesopotamiene: lddin-Dagan și Ișme-Dagan din Isin 
sau regii asirieni Ișme-Dagan | și Ișme-Dagan Il. De asemenea, tribul dogonilor din Mali, ai 
căror zei erau amfibieni, i-a preluat numele. Acest zeu al apelor și al fertilității, cu aspect identic 
cu al lui Enki, venerat în Mesopotamia, Canaan și Africa, considerat conducător al zeilor, frate al 
lui EI, al cărui fiu s-a luptat cu acesta, este fără îndoială zeul înţelepciunii, fiul cel mare al zeului 
suprem Anu. 

Baal sau B'1 este titlul câtorva zei semitici, însemnând „domn, stăpân”, care provine din 
akkadianul „bel”. Pot fi deosebiți între ei prin epitetele care le-au fost atribuite, ce se referă la 
reședințele lor, anumite orașe sau munţi. Baal Zephon locuia pe muntele Jebel el-Aqra din Siria. 
Avea temple în Ugarit și era venerat în Egipt în timpul Dinastiei a XIX-a. Baal Carmelos era zeul 
muntelui Carmelos din Palestina și este menţionat în Vechiul Testament. Când fenicienii au 
colonizat nordul Africii, au adus cu ei cultul lui Baal Hammon, nimeni altul decât Amun al 
egiptenilor. Cel mai cunoscut dintre ei este ugariticul Baal Hadad, zeul vremii, una dintre cele 
mai importante zeități pentru regiunile vestice ale Orientului Apropiat. Ca „RkP '7pr' („Călărețul 
norilor”) era prezent în furtunile care anunţă toamna cu tunete și fulgere, norii groși aducători de 
ploaie și briza de coastă. La fel ca Baal Zephon, sălașul său se afla pe vârfurile pierdute în nori 
ale muntelui Jebel el-Aqgra. Un alt epitet al său era „zb!/” („prinț”), originea numelui Baal-Zebub 
din Vechiul Testament. Tatăl său este Dagon în unele texte și El în altele. La fel ca fenomenele 
naturale pe care le reprezintă, Baal Hadad este o forţă elementară dar imprevizibilă și instabilă. 
Numele său provine din cel al lui Adad, zeul furtunii la akkadieni, numit Ișkur de sumerieni, 
nimeni altul decât Enlil. Și în Canaan, și în Mesopotamia, era reprezentat cu o coroană cu 
coarne de taur, ținând în mâini fulgerul și trăsnetul. Baal Hadad s-a luptat cu dragonul marin 
Lotan, ca egipteanul Sutah cu Apep, ca indianul Indra cu Vritra, ca hititul Teșub cu Illuyanka sau 
ca Zeus al grecilor cu Typhon. De fapt chiar a fost echivalat de antici cu Teșub al hitiţilor, cu 
Sutah al egiptenilor, cu Zeus al grecilor și cu lupiter al romanilor, toate aceste nume 
reprezentându-l pe Enlil, zeul furtunii, fiul lui Anu și regele Pământului. 

Sub numele Baal Hadad par a se ascunde două personaje. Unul era fiul lui El, celălalt al lui 
Dagon. Unul era regele Pământului, celălalt avea titlul de prinţ. Unul s-a aflat în conflict cu fiii 
zeului suprem El, celălalt chiar cu El. Canaaneenii îi atribuiseră zeului de pe muntele Jebel el- 
Aqra două nume: Baal Hadad și Baal Zephon. Cum mai multe zeități purtau titlul Baal („domn, 
stăpân”), avem și în acest caz două personaje. Primul Baal Hadad este Enlil, iar al doilea nu 
poate fi decât nepotul său, Marduk. Când sub numele El se ascundea zeul suprem, Anu, Baal 
era fiul său, Enlil, care se lupta cu fraţii săi pentru tron. Când El era Enlil, fratele lui Dagon / 
Enki, inamicul său, Baal, era Marduk. 


Attrt sau Athtart în ugaritică, Aștart pentru fenicieni, Aștoret în Vechiul Testament, Astarte 
pentru greci ori Uni-Astre pentru etrușci, numită și Așerah sau „Stăpâna Așerah a mării”, era 
binecunoscută în întregul Orient Apropiat și în Egipt începând cu 
cel de-al II-lea mileniu î.e.n. În textele babiloniene este numită 
Așratu și considerată „Stăpâna belşugului şi fertilității” și „nora lui 
Anu”. Era zeiţa fertilităţii, a sexualităţii și a războiului, simbolurile 
sale fiind leul, calul, sfinxul, porumbelul și planeta Venus. În Ugarit, 
numele ei apare în liste de ofrande, texte despre sacrificii, ritualuri 
și liste de zei, dar nu și în nume de persoane. În miturile ugaritice 
pare să-și fi pierdut din importanţă în favoarea lui Anat, iubita lui 
Baal. Athtart este consoarta lui El, căruia i-a născut 70 de fii, dar 
trăiește separat de soțul ei, „lângă mare”. Ea este „mama tuturor 
zeilor”, inclusiv a lui Baal, deși pare să prefere alţi câţiva dintre copiii săi, ca în mitul Baal și Mot, 
unde se bucură de moartea zeului furtunii. Un alt epitet al ei este „doică a zeilor”, care îi 
subliniază funcţia de zeiță-mamă. Mai era numită Elat sau Ilt („Zeiţa”), forma feminină a lui El. În 
panteonul fenician, conform descrierii lui Sanchuniathon, Aștart era sora lui El și fiica cerului și a 
Pământului. După ce a fost detronat și izgonit de fiul său, zeul cerului a încercat să-l păcălească 
trimiţându-i-o pe „fiica sa cea virgină”, Aștart. Ea îi naște lui El șapte fiice (numite de greci titanide 
sau artemide) și doi fii, Pothos și Eros. Mai târziu, cu acordul lui El, Aştart și Hadad conduc 
Pământul împreună. Pentru a-și arăta suveranitatea, zeița purta pe cap capul unui taur. În 
Fenicia mai era numită și Baalat Gebal („Doamna Byblosului”). Cultul ei a intrat în Egipt în 
timpul Dinastiei a XVIII-a (între secolele XVI și XIII î.e.n.), de multe ori făcând pereche cu Anat. 
Cele două zeițe apar ca fiicele lui Ra și îi sunt date ca soții lui Sutah. Grecii au identificat-o cu 
Hathor, cu Sekhmet și cu Aset. În Israel și luda a fost venerată ca soție a lui Yahweh, Vechiul 
Testament susținând că statuia ei a stat multă vreme la loc de cinste în Marele Templu al lui 
Yahweh din lerusalim. În folclorul iudaic medieval a fost transformată într-un demon al dorinţei, 
Astaroth. Indiferent dacă este numită Athtart, Aștart, Aștoret, Așerah, Astarte, Uni-Astre, Așratu 
sau Astaroth, cert este că numele ei derivă din cel al akkadienei Iștar. Într-un ritual de invocare 
a zeităţii principale a wiccanismului, Astarte este a doua în lista epitetelor zeiței: „Isis, Astarte, 
Diana, Hekate, Demeter, Kali, Inanna”. Toate aceste nume, precum și rolurile ei în mituri, o 
identifică cu Ninhursag a sumerienilor. 

O altă manifestare a ei era zeiţa Qeteș, adoptată și de mitologia 
egipteană, numită și Quadșu, Qudșu, Qodeș, Qadeș, Qadașu, 
Qadeșa, Qedeșei, Kedeș și Kodeș, care provin din rădăcina 
semitică „gdș”, ce înseamnă „sfânta”. Pe Stela lui Kaha din 
Dinastia a XIX-a Qeteș apare goală, călărind un leu, flancată de 
doi zei, întinzând lotuși către egipteanul Menu (zeul fertilităţii) și 
șerpi către canaaneanul Reșep (zeul războiului). Cei doi zei 
semnifică cele două aspecte ale zeiței dar și pe soțul și fiul ei. 
Qeteş este numită „Amanta zeilor” (la fel ca Inana și Iștar), 
„Stăpâna stelelor din cer”, „Mare magiciană, amanta stelelor” („Mare 
magician” era titlul lui Aset), „Iubita lui Ptak” (titlul lui Sekhmet), 
„Ochiul lui Ra, cea fără egal” (la fel ca Hathor și Sekhmet), ceea ce ne dezvăluie adevărata 
identitate a zeiţei. 

Anat, al cărei nume apare ca "nt în textele ugaritice, era o zeiță populară în regiunile vestice ale 
Orientului Apropiat și în Egipt, de la jumătatea celui de-al II-lea mileniu î.e.n. până în epoca 


elenistă. Zeița este cel mai bine cunoscută din textele cuneiforme găsite în Ugarit și din 
reprezentările de pe monumentele egiptene. Epitetele ei „blt nr („Fecioara Anat”) și „nr hbly” 
(„Anat distrugătoarea”) indică asemănări cu zeița babiloniană lIștar. Ca și aceasta ea este 
frumoasă, o amantă pasională dar și o războinică feroce și însetată de sânge, „îmbrăcată precum 
un bărbat şi prinsă cu cingătoarea precum o femeie”. În acest rol marţial ea îl apăra pe faraon de 
dușmanii săi. În Miturile lui Baal din Ugarit ea este fiica marelui zeu El iar relaţia cu tatăl său se 
aseamănă cu purtarea lipsită de respect a lui Iştar față de Anu în Epopeea lui Gilgameș. După 
cum arată epitetul său de „fecioară”, ea rămâne fără soț, deși textele fac aluzie la relaţii intime 
cu Baal. Relaţia lor sexuală constituie subiectul unui număr de texte ugaritice, cunoscute în mod 
obișnuit sub numele de lubirile lui Baal și Anat. Deşi atracţia erotică dintre cele două zeități este 
descrisă în detaliu, actul sexual propriu-zis are loc doar indirect. Anat trebuie să se transforme 
într-o junică, pe care „Taurul” Baal o încalecă pătimaș. Deși nu este asociată în mod explicit cu 
procrearea și cu maternitatea, pe monumentele egiptene ea apare alături de zeul fertilității, 
Menu. În Concursul dintre Horus și Seth, ea și Astarte sunt fiicele lui Ra care i-au fost date lui 
Sutah ca soții, înlocuindu-le pe Aset și Nebthet din mitul original. Într-o inscripţie din Inbu-Hedj 
(Memphis), din secolele XV-XII î.e.n., Anat este numită „Bin-Prah”, adică „Fiica lui Ptah”. În Abu / 
Yebu (Elephanitine) din Egipt, un papirus din secolul al V-lea menţionează o zeiță numită Anat- 
Yahu, venerată ca iubita zeului Yahu în templul construit la granița cu Nubia de iudeii refugiaţi 
din cauza cuceritorilor babilonieni. În Vechiul Testament nu este menţionată ca zeiţă, însă 
numele ei apare în cele ale unor orașe precum Beth Anath și Anathoth. Soţia egipteancă a 
patriarhului Yosep este numită Asenath, adică „Sfântă pentru Anat”. În Cartea Judecătorilor 
apare eroul Șamgar, fiul lui Anat. Această „fiică a lui Ptah”, iubită a unuia dintre cei doi Baal, mai 
exact a celui numit de iudei Yahu, care făcea pereche cu Athtart / Ninhursag, nu poate fi decât 
fiica ei și a lui Enki, Ninsar / Iștar. 

Kothar-wa-Khasis era meșteșugarul zeilor, echivalat de egipteni cu Ptah al lor. Este aproape 
identic nu doar cu Ptah, ci și cu Hephaistos al grecilor și cu Gibil al sumerienilor. Numele său în 
ugaritică, Ktr.w.hss, ar putea fi tradus ca „Priceput-și-Înţelept”. Apare în miturile ugaritice ca 
fierar, argintar, arhitect și făuritor de arme. În Miturile lui Baal el face palatul lui Baal, darurile 
pentru Așerah și armele pe care Baal le folosește pentru a-l înfrânge pe Yam. Se credea că 
locuia într-un loc îndepărtat, numit fie Kptr, fie Hkpt. Ultimul se poate citi ca Hikaptah („Casa ka- 
ului lui Ptah”), numele dat de egipteni orașului Memphis. Cum Ptah, Hephaistos și Gibil 
reprezintă unul dintre aspectele lui Enki, identitatea lui Kothar este clară. 

În Miturile lui Baal, Yam („Marea”), zeul apelor, este unul dintre dușmanii lui Baal Hadad, pe 
care îl provoacă la luptă, fiind în final înfrânt cu ajutorul armelor magice făcute de Kothar-wa- 
Khasis. Numit și Judecătorul Nahar, are ca epitete „zbl jm” („Stăpânul mării”) și „tp{ nhr” („Prinţ 
fluviu”). Fiind foarte important pentru popoarele de navigatori, primea în mod regulat ofrande. 
Palatul său se afla în abisul asociat cu adâncimea apelor, la fel ca Abzu, casa lui Enki pentru 
sumerieni. Era numit „Șarpele”, fiind asociat şi cu dragonul cu șapte capete Lotan. Într-un mit, 
Yam a fost alungat de zei de pe muntele divin Sappan (numit astăzi Jebel Agra). În Miturile lui 
Baal este numit Yw sau Yaw. Ca zeitate-șarpe prezintă asemănări cu Apep al egiptenilor, care 
de asemenea s-a luptat cu zeul furtunii, Sutah. Ca zeu al mărilor este identic cu Poseidon al 
grecilor, fiind în același timp similar cu Enki al sumerienilor și cu Dagon din Canaan. Până și 
lupta sa cu Baal Hadad / Enlil este aceeași întâlnită în toate religiile lumii. 

În Canaan, Mot era zeul morţii. Etimologia numelui său derivă din semiticul „mw („a muri”) și 
akkadianul „mutum” („moarte”). În textele mitologice din Ugarit el este marele adversar al lui Baal 
Hadad. Domeniul său în mituri este „cea mai adâncă parte a pământului”, O ţară de „putreziciune, 


murdărie, salivă şi mucozităţi”. Se spunea că poate apărea uneori cu formă de șarpe. Triada 
grecilor, formată din Zeus, Poseidon și Hades, este copiată din cea a Canaanului, compusă din 
Baal Hadad, Yam și Mot. Zeul lumii subterane, care avea uneori aspect de șarpe, dușman al lui 
Baal Hadad / Enlil, similar cu Hades, este același Enki. 

Reșep este unul dintre vechii zei, aparţinând panteonului din Ebla. În Ugarit, deși se găsește 
prea puţin în mituri, era suficient de popular pentru a i se aduce în mod regulat ofrande. Apărea 
foarte des și în nume de persoane. Se presupune că numele său este legat de „rșp' („foc”). 
Egiptenii l-au adoptat și ei; ca zeu al molimelor era invocat pentru a lupta împotriva forţelor 
răului. Fenicienii au lăsat în Cipru, Anatolia și Siria un număr de sculpturi care îl înfățișau. A fost 
identificat încă din Antichitate cu zeul htonic babilonian Nergal, aspectul distrugător al lui 
Marduk. 

Hauran, Hawran sau Horon este un zeu htonic care apare în numele de persoane de la 
începutul mileniului al II-lea până în circa 600 î.e.n., în special în Siria, Palestina și Mari. A fost 
venerat și în Egipt în timpul dinastiilor a XVIll-a și a XIX-a. Horon este unul dintre zeii 
înspăimântători, populari datorită răului pe care îl puteau aduce dușmanilor cuiva. Era 
menţionat în texte magice și în blesteme. De asemenea, și el se aseamănă foarte mult cu 
mesopotamianul Nergal. Din numele său provine Horos, numele atribuit de greci egipteanului 
Haru. lar Haru și Nergal sunt același Marduk. 

Șapaș era zeița ugaritică a Soarelui. Este menţionată în liste votive și în câteva texte mitologice 
din Ugarit. Epitetul ei era „nrt ilm” („Făclia zeilor”). Numele ei este legat de „smș” („Soare”), fiind 
în realitate aspectul feminin al akkadianului Șamaș. Ca și la arabii presargonizi și la huriţi, în 
Ugarit zeitatea solară era feminină. Nu există dovezi că în Ugarit s-a dezvoltat o teologie solară 
puternică, în care să fi fost inclus elementul de justiţie divină ca în Mesopotamia și Egipt, prin 
urmare este de înțeles rolul minor precum și aspectul feminin acordat lui $Șamaș. 

Aștar sau Attar, scris în ugaritică 'ttr, era personificarea aspectului masculin al planetei Venus 
ca luceafăr de dimineaţă. Era venerat și în sudul Arabiei, unde reprezenta o combinaţie între 
luceafărul de dimineaţă și cel de seară. În Siria el era fiul lui Astarte. Nu există dovezi ale unui 
cult al lui Aștar în Ugarit, dar un text grecesc din secolul al V-lea îi menţionează numele în 
legătură cu sacrificiile de copii ale triburilor de beduini din Sinai. Este evident că numele său 
provine din cel al akkadienei Iștar, prin urmare Aștar / Attar nu este decât zeificarea laturii ei 
masculine, ceea ce explică și absenţa cultului lui în Ugarit. 

Yarikh, Jerah, Jarah sau Jorah era zeul Lunii în religia Canaanului. Printre epitetele lui se 
numărau „luminătorul cerurilor”, „luminătorul miriadelor de stele” și „Stăpânul secerii'. Orașul 
lerihon îi poartă numele. A fost identificat cu Nanna al sumerienilor și Sin al akkadienilor, adică 
cu Enki. Soţia lui Yarikh era Nikkal, varianta canaaneeană a sumerienei Ningal, consoarta lui 
Nanna. 

În mileniul al II-lea î.e.n., Kamoșş sau Kamiș era venerat în mare măsură în Siria, în special în 
Ebla și în Karkemiș. În primul mileniu î.e.n. era zeul naţional al moabiţilor. În Vechiul Testament, 
unde este numit Chemoș, se spune că Șelomo i-a adus cultul în lerusalim, iar Yoșiyyahu l-a 
eradicat. Tradiţia greacă l-a identificat cu Ares, adică cu Ninurta al mesopotamienilor, zeul 
războiului și fiul cel mare al lui Enlil. 

O zeitate importantă în Ebla era Malik, căruia multe persoane îi purtau numele. Cu toate 
acestea apare rareori în textele de cult oficiale ori în listele de ofrande. Numele lui derivă de la 
cuvântul „mlk” („rege”). Se bănuiește că Malik nu era o zeitate propriu-zisă, ci un sinonim sau un 
epitet pentru o altă zeitate. Prin urmare, ar putea fi același cu Moloch, Molech, Molekh, Molok, 
Molek, Melek, Molock, Moloc, Melech, Milcom sau Molcom, care în primul mileniu î.e.n. era 


zeitatea naţională a amoniţilor. Numele său provine din același „mlk”, 
adică „rege”. Este menţionat în Vechiul Testament, unde este numit 
„urâciunea amoniţilor”, căci Şelomo i-a instituit cultul în ludeea. Tot 
acolo se spune că i se sacrificau copii prin foc în Gehenna sau 
Gehinnom, o vale din apropierea lerusalimului. Afirmația biblică a 
fost comparată cu cele din surse greci și latine, care vorbeau despre 
sacrificări ale copiilor în Cartagina, colonie feniciană (adică tot 
canaaneeană). Kleitarkhos, Diodoros Sikeliotes și Plutarchus au 
menţionat arderea copiilor ca ofrandă pentru Baal Hammon, zeul 
suprem cartaginez, pe care l-au echivalat cu Kronos / Saturn. Însă 
se bănuiește că acele relatări au fost exagerate. După ce romanii au 
distrus Cartagina, au dus o propagandă intensă de transformare a foștilor lor inamici în ființe 
crude și prea puţin civilizate, fiind posibil ca sacrificiile copiilor să facă parte din acea 
propagandă. Nici în Canaan arheologii nu au găsit urme ale vreunei zeități numite Moloch, ceea 
ce ar putea însemna că redactorii biblici au folosit aceeași propagandă ca și romanii împotriva 
dușmanilor lor. Totuși, în cartea Molech: A God of Human Sacrifice in the Old Testament 
(1989), profesorul John Day susţine că în două texte antice zeul Malik a fost echivalat cu Nergal 
al babilonienilor. Există o ușoară asemănare între numele Malik și Marduk (primele două litere 
și ultima), ceea ce ar sugera că sunt șanse ca profesorul Day să aibă dreptate. 

În perioada feniciană, Melqart sau Melek-gart („Rege al orașului”) era principala zeitate a cetății 
Tyr și, mai târziu, a coloniei sale, Cartagina, care a și primit numele zeului. În akkadiană era 
numit Milgartu. Purta titlul „Ba 7 Şur”, adică „Stăpân al Tyrului”. A fost venerat în întreaga lume 
feniciană și punică din Siria până în Spania. Grecii și romanii l-au identificat cu semizeul 
Herakles / Hercules, fiul lui Zeus și cel mai mare erou al antichităţii, ceea ce ne duce cu gândul 
tot la mesopotamianul Ninurta. 

Elohim ai canaaneenilor nu sunt cu nimic diferiți de zeitățile celorlalte popoare. Deși departe de 
a fi completă, mitologia Canaanului ne poate ajuta să înțelegem mitologia biblică, implicit pe cea 
iudaică, creștină și musulmană, părţi esenţiale ale istoriei zeilor. 


9. Zeii scandinavilor 


Scandinavia, formată din Danemarca, Norvegia, Suedia, Islanda, Finlanda și Insulele Feroe, a 
fost locuită încă din cele mai vechi timpuri de triburi germanice, ai căror membri au fost numiţi 
nordici sau vikingi. În jurul secolului al X-lea, intrând în contact cu vikingii, călugării irlandezi 
strămutați în Islanda au așternut în scris poemele nordicilor. Aproape tot materialul existent 
astăzi despre mitologia scandinavă provine din Islanda acelor vremuri. Acel material se împarte 
în două grupuri: Edda și poemele skaldice. Edda este compusă din două manuscrise care 
cuprind mituri, povestiri despre vechi eroi și sfaturi pentru viaţa cotidiană. Primul, numit Codex 
Regius, este alcătuit din 29 de poeme, iar al doilea din 7. Două astfel de poeme sunt Voluspa 
(„Profeţiile Sibylei”) și Havamal („Cuvintele celui Preaînalt'”). Poemele skaldice, cum ar fi 
Marinarul, culese de Snorri Sturluson în secolul al XIII-lea, conţin evenimente istorice, bătălii, 
relatări din viața cotidiană, succesiunea regilor, etc. Pe lângă acestea există și relatările în 
proză, așa-numitele saga, majoritatea atribuite aceluiași poet islandez Snorri Sturluson. În saga 
el a inclus clarificări și explicaţii ale poemelor Edda, ceea ce a reprezentat un real ajutor pentru 
înțelegerea religiei nordicilor. 

Principalii zei ai scandinavilor se numeau Aesir („As” sau „Ass” la singular, tradus ca „zeu”). 
Locuiau în Asgard („Grădina zeului”), un loc asemănător cu Grădina Edenului, în care își 
petrecea timpul dumnezeul biblic, și cu grădina zeilor din Epopeea lui Gilgameș. În Facerea 
biblică, Grădina Edenului era păzită de „heruvimi și sabie de flacără vâlvâitoare”; în miturile 
scandinavilor, Asgardul era păzit de Heimadalir, „cel mai alb dintre zei”, portretizat cu o sabie într-o 
mână și în cealaltă cu cornul Gjallarhorn. Cele nouă lumi ale Universului erau susținute de 
copacul uriaș Yggdrasil, la mijlocul căruia se afla lumea oamenilor, Midgard. În jurul ei se 
găseau Vanaheim (tărâmul zeilor Vanir), Niflheim (ţinutul gheții și al frigului), JOtunheim (lumea 
uriașilor de piatră și de gheaţă) și Muspelheim (tărâmul focului și al giganţilor de foc). Deasupra 
se afla Asgard, lumea zeilor Aesir, și Alfheim sau Ljustalfheim, cea a elfilor. Sub Midgard erau 
Svartalfheim, ţinutul piticilor, și Helheim, locul în care își petreceau eternitatea spiritele 
decedaților. Zeii Aesir au dus un îndelungat război cu o altă familie de divinități, Vanir. După 
victoria clanului Aesir, între cele două tabere s-a instalat pacea. Chiar au făcut schimb de 
ostatici, Freyr şi Freyja fiind cei mai cunoscuți Vanir adoptați de Aesir. Dușmanii zeilor au rămas 
uriașii Jötnar (Jötunn la singular), denumiți Eotenas sau Entas în engleza veche, războiul final 
dintre aceste tabere numindu-se Ragnarok. 

Cele două familii divine, Aesir și Vanir, sunt identice cu cele ale indienilor (Asura și Deva), ale 
perșilor (Ahura și Daeva), ale grecilor (olimpienii și titanii), ori ale mesopotamienilor (tabăra lui 
Enki și cea a lui Enlil). Numele „Aesir” provine din epitetul akkadian al lui Enki, „Asar” („Prinţul 
apelor”), păstrat în această formă în Egipt și în Babilon, devenit „4șur” în Asiria, „Asura” în India, 
„Ahura” în Persia, „Aisar” pentru etrușci şi „Aris” pentru greci. Lupta dintre cele două familii de zei 
și trecerea unora dintre cei vechi în tabăra celor mai tineri, care au și câștigat războiul, este 
copia mitului grecesc în care zeii olimpieni i-au învins pe titani, dar au adoptat câţiva în grupul 
lor, cum ar fi Themis, Helios sau Selene. Al doilea război al zeilor Aesir a fost împotriva 
giganţilor, exact ca în miturile grecilor. Numele zeului scandinav Borr seamănă cu cel al zeului 
vântului de nord pentru greci, Boreas (de remarcat că Boreas reprezintă nordul, adică ţinutul 
vikingilor). Sol, zeița Soarelui, poartă numele personificării astrului zilei în mitologia latinilor. 
Numele zeului Thorr provine din cuvântul vest-semitic „roru” („taur”), fiind adoptat în forma 


întâlnită în numele zeiței egiptene Hathor. Zeul luminii, Baldr, conţine în numele său epitetul 
vest-semitic „baaľ” („Domnul”), care la rândul său provine din akkadianul „beľ. Soţia lui Baldr, 
zeița Nanna, poartă numele zeului sumerian care patrona orașele Ur și Harran. Tyr, zeul 
războiului și al justiţiei, are numele marelui oraș al fenicienilor din Libanul de astăzi. Zeița 
Pământului la nordici, Gerd, are un nume asemănător cu al zeiței Geea din mitologia greacă, cu 
al zeului egiptean Geb și cu al zeiţei sumeriene Gi, toate trei fiind personificări ale Pământului. 
Endill, zeul scandinav al mării, și-a luat numele din cel al sumerianului Enlil. Numele lui Odinn 
sau Wodan (așa cum era numit de germani) și Loki, liderii celor două tabere în cel de-al doilea 
război al zeilor, conţin cuvintele sumeriene „an” și „ki”, adică „cerul” și „pământul”. Nu încape 
nicio îndoială că zeii scandinavilor sunt aceiași întâlniți în restul religiilor Pământului, ceea ce 
reiese deja și din miturile vikingilor. Marii zei, cei din familia Aesir, veneau dintr-o zonă numită 
Asaland, care nu poate fi decât Asia. Astfel se explică asemănările dintre religia nordică și cele 
asiatice, în special cele din Orientul Apropiat. 

Conducătorul clanului Aesir era Odinn, Woden în engleza veche și Wuotan sau Wodan în 
germana veche. Zeu suprem al panteonului scandinav, era asociat cu vindecarea, moartea, 
regalitatea, cunoaşterea, războiul, vrăjitoria, poezia, spânzurătoarea și frenezia. În textele 
nordice este descris ca având un singur ochi și o barbă lungă, 
ținând o suliță în mână și purtând o pelerină neagră sau albastră 
și o pălărie mare pe cap. Animalele sale erau doi lupi, Geri și 
Freki, doi corbi, Huginn și Muninn, și un cal zburător cu opt 
picioare, Sleipnir. Alături de fraţii săi, Vili și Ve, Odinn l-a ucis pe 
uriașul primordial Ymir, din corpul căruia a făcut lumea. În 
Valhalla, palatul său din Asgard (lumea zeilor Aesir), primea 
sufletele războinicilor care mureau în luptă. Soţia sa era numită 
Frigg. Odinn a avut mulți copii, cei mai importanţi fiind Thorr 
(mâna sa dreaptă) și Baldr (cel care i-a moștenit tronul după 
Ragnarok). Deși romanii l-au echivalat cu Mercurius / Enki, 
Odinn este în realitate varianta scandinavă a lui Enlil, regele 
zeilor şi conducătorul taberei câștigătoare în primul război al divinităţilor. Cel mai bine se 
observă această echivalare în mitologia greacă, Zeus fiind aproape identic cu Odinn. 

Cel mai mare erou al scandinavilor era Thorr (numit Donar în germana veche), zeul furtunii, al 
puterii, al vindecării și al fertilității. Înarmat cu ciocanul Mjollnir și cu toiagul Gridarvolr, purtând 
mânușile de fier Jarngreipr și deplasându-se cu ajutorul unui car tras de doi tapi, Thorr își 
petrecea timpul luptându-se cu giganţi. Cel mai aprig dușman al său era J&rmunganar, şarpele 
uriaș care înconjura Midgard, lumea oamenilor. Soţia sa era zeița Sif iar amanta sa uriașa 
Jarnsaxa. Roșcat, cu o privire fioroasă, Thorr era considerat cel mai mare apărător al omenirii. 
Identitatea acestui erou divin nu este prea greu de aflat, ţinând cont că fiul lui Enlil și marele 
erou în Mesopotamia era Ninurta, numit Ares de greci. La fel ca Ninurta și ca Ares, Thorr era 
mâna dreaptă a tatălui său, Enlil / Zeus / Odinn. Observăm că scandinavii au inversat atributele 
celor două zeități, dacă Enlil și Zeus erau zeii furtunii iar Ninurta și Ares ai războiului, pentru 
vikingi Odinn a devenit zeul războiului iar fiul său, Thorr, cel al furtunii. Lucru absolut firesc, de 
altfel. Ţinând cont că vikingii erau un popor războinic, divinitatea lor supremă nu putea fi decât 
un zeu al războiului. 

Zeul răzvrătit al nordicilor era Loki, un uriaș primit în familia Aesir după pacea cu cei din clanul 
Vanir. Unele surse îl consideră fratele lui Odinn. Loki se ţinea mereu de șotii, pricinuind celorlalți 
zei numai necazuri, reușind chiar să cauzeze moartea lui Baldr. În cel de-al doilea război al 


zeilor, Ragnarok, Loki a fost conducătorul giganţilor care se împotriveau zeilor. Copiii săi erau 
zeița lumii subterane, Hel, lupul Fenrir și șarpele J&rmungandr. Nici până în ziua de astăzi 
cercetătorii n-au reușit să găsească o traducere a numelui său. S-a sugerat că Loki provine din 
cuvântul nordic „lúka” („aproape”), însă această interpretare nu are niciun sens. Numele zeilor 
erau epitete care le subliniau atributele, iar „aproape” nu i se potrivește lui Loki sub nicio formă. 
Semnificaţia reală a numelui este mai mult decât evidentă. Limba engleză este o limbă 
germanică, ce a suferit influenţe nordice cauzate de invaziile vikingilor din secolele al VIll-lea și 
al IX-lea. Prin urmare, cuvântul nordic „lo” poate însemna același lucru ca și englezescul „low”, 
adică „jos”, iar „ki” este cuvântul sumerian pentru „pământ”. Loki se poate traduce ca „pământul 
de jos” sau „pământul inferior”, o referire la locul subpământean în care sălășluia Enki. Așa cum 
babilonianul Ea înseamnă „Casa apei”, iar zeul locuia în casa subterană a apelor, Abzu, tot așa 
Loki face referire la lumea subterană în care trăia, ceea ce le echivalează pe aceste două zeități 
răzvrătite. Se spunea că Loki a fost legat sub pământ, asemenea titanului Prometheus, iar copiii 
săi au fost trimiși de asemenea în adâncuri: lupul Fenrir a fost legat de o stâncă la un kilometru 
și jumătate sub pământ, șarpele Jârmunganar a fost aruncat în oceanul care înconjoară Terra 
iar zeița Hel a devenit conducătoarea lumii subterane Niflheim. Hel, al cărei nume provine din 
cel al canaaneanului El, se aseamănă cu Ereșkigal a sumerienilor, cu Persephone a grecilor și 
cu Proserpina a romanilor, nimeni alta decât Iștar. Marduk, fratele lui Iștar, era numit în multe 
culturi „sarpe”, fiind fiul „Marelui Șarpe” Enki, ceea ce îl identifică cu Jârmunganar. Rivalul direct 
la tron al lui Marduk era Ninurta, fiul lui Enlil; în miturile scandinavilor, marele său dușman era 
Thorr, fiul lui Odinn. Tot Marduk pare a fi și lupul Fenrir, considerat în unele religii câine, datorită 
fidelității sale. Pentru egipteni, ca Inpu (Anubis), Marduk era o zeitate șacal; unul dintre epitetele 
lui Apollon la greci era „Lykegenes”, adică „Născut lup”. Dacii au combinat cele două atribute ale 
zeului, stindardul lor fiind un șarpe cu cap de lup. După ce Loki și copiii săi s-au eliberat a 
izbucnit Ragnarok, bătălia dintre zei și uriași, întocmai ca în miturile grecilor, unde 
Gigantomakhia a început după eliberarea lui Prometheus. Nordicii considerau că Loki îşi putea 
schimba forma, adesea în pește sau șoim, ceea ce ne duce cu gândul la Oannes din Babilon, 
Dagon din Canaan și Heru-ur din Egipt. Dacă luăm în considerare și asemănarea fonetică dintre 
Loki și Enki, putem concluziona că ambii reprezintă același personaj. 

Un alt fiu al lui Odinn / Enlil era Tyr, zeul războiului asociat cu legea și cu gloria eroică, ce avea 
în iconografia nordică o singură mână. În limba proto-germană era numit Tiwaz, în germana 
veche Ziu sau Cyo, în gotică Teiws, în engleza veche Tiw iar în latină Tius sau Tio. A fost 
identificat de romani cu Mars al lor (Ninurta al sumerienilor). Asemănarea fonetică dintre numele 
său și al lui Thorr indică două aspecte diferite ale aceleiași zeități. În plus, ambii erau fii 
războinici ai lui Odinn, asociaţi cu gloria eroică. Principalul dușman al lui Tyr era lupul Fenrir, 
adică Marduk. Dacă acesta a fost reprezentat ca fiu al lui Loki în două aspecte, ca Jârmunganar 
și ca Fenrir, același lucru s-a întâmplat și cu Ninurta, care a devenit Thorr și Tyr. Rivalitatea 
milenară dintre Marduk și Ninurta s-a dublat pentru scandinavi, unde J&rmunganar era marele 
dușman al lui Thorr, iar Fenrir al lui Tyr. Numele acestui alter-ego al lui Ninurta provine din cel al 
orașului fenician Tyr, al cărui zeu suprem era Melqart, echivalat de asemenea cu fiul lui Enlil. 
După Ragnarok, ce a dus la moartea multor zei, conducătorul Pământului a devenit Baldr, 
Baldur sau Balder („Domnul”), fiul lui Odinn și al lui Frigg. În tradiţia anglo-saxonă era numit 
Baeldaeg sau Beldeg. Zeu al Soarelui, Baldr a fost ucis din cauza unchiului său, Loki. La 
Ragnarok a fost eliberat din lumea subpământeană pentru a putea lupta alături de zei împotriva 
uriașilor. Zeul Soarelui, al cărui nume este derivat al vest-semiticului „baal” și al akkadianului 
„beľ, asemănător cu Utu / Şamaş din Mesopotamia sau cu Apollon al grecilor, care a fost ucis la 


fel ca Baal în Canaan sau ca Illuyanka al hitiţilor, în final ajungând să conducă lumea, nu poate 
fi decât babilonianul Marduk sau egipteanul Haru. Deși era fiul lui Enki, știm că iniţial a fost 
considerat fiul lui Enlil, din acest motiv în mitologia greacă Apollon era fiul lui Zeus. Același lucru 
se întâmpla și în Scandinavia, unde Baldr a fost considerat fiul lui Odinn. 

În Scandinavia, Freyja („Doamna”) era zeița dragostei, a frumuseţii, a fertilităţii, a aurului și a 
războiului, la fel ca Iștar în Babilon sau Hathor în Egipt. Soţul ei, Odr, fiind absent în cea mai 
mare parte a timpului, Freyja îl căuta plângând prin lume (întocmai cum Anat îl căuta pe Baal în 
miturile ugaritice), ascunzându-și identitatea sub alte nouă nume: Gefn, Horn, Maradoll, Skjalf, 
Syr, Throng, Thrungva, Valfreyja și Vanadis. În Edda în proză, Freyja este cea mai mare în rang 
printre zeițe, alături de Frigg, soția lui Odinn. În Sorla Tattr, un 
text din secolul al XIV-lea, Freyja a devenit concubina lui Odinn, 
care o iubea la nebunie. La un moment dat zeița a făcut sex cu 
patru pitici pentru a primi un colier de aur. Aflând de fapta ei, 
Odinn i-a luat colierul și i l-a înapoiat doar când ea a fost de 
acord să vrăjească doi regi care să se lupte între ei la nesfârșit. 
Freyja făcea parte din familia zeilor Vanir, fiind adoptată de zeii 
Aesir, alături de fratele ei și de părinţii lor, după terminarea 
războiului dintre cele două familii divine. Întocmai ca Aphrodite a 
grecilor, care a intrat în grupul olimpienilor după ce aceștia i-au 
învins pe titani. Freyja conducea un car tras de două pisici, de 
multe ori fiind îmbrăcată cu o mantie cu pene de șoim. În Asgard 
stăpânea câmpul Folkvangr, unde primea jumătate dintre sufletele celor morţi în luptă, cealaltă 
jumătate ajungând în palatul lui Odinn, Valhalla. Deși măritată cu Odr, cu care avea două fiice 
(Hnoss și Gersemi), zeița a avut câțiva amanți, printre care și fratele ei geamăn, Freyr 
(„Domnul”). Această libertate sexuală o identifică cu Iștar a akkadienilor, care și ea a avut 
numeroși amanți, printre care chiar și fratele ei geamăn, Șamaș / Utu (Marduk). 

Dacă în mai toate culturile antice Iștar era confundată cu mama ei, Ninhursag (ambele fiind 
numite Inanna în Sumer), popoarele germanice au păstrat și ele o urmă a acestei tradiţii. Soţia 
lui Odinn, regina zeilor, asemănătoare în multe privințe cu Hera a grecilor, era numită Frigg în 
limba nordicilor, Frija în germana veche, Frige în engleza veche și Frea în limba lombardică. 
Asemănarea fonetică dintre Freyja și Frea sau Frija este evidentă. Cercetătorii chiar au sugerat 
că aceste două zeițe sunt ori ipostaze diferite ale uneia singure, ori provin dintr-o sursă comună. 
Frigg era zeița atmosferei și a norilor, soțul său, Odinn, fiindu-i în același timp și tată. Atunci 
când era personificarea Terrei, nordicii o numeau Jord și o considerau o jâtun, adică o uriașă. 
Soţia lui Odinn nu poate fi decât sumeriana Ninhursag, considerată de asemenea 
personificarea Pământului (fiind numită în această ipostază Ki sau Gi de sumerieni și Gaia de 
greci), cea care a devenit la un moment dat consoarta lui Enlil, pe care l-am identificat deja cu 
Odinn. Ca soție a lui Enlil era numită Ninlil („Doamna aerului”) în Sumer, în timp ce în 
Scandinavia era considerată zeița atmosferei. Frigg a continuat să existe în folclorul scandinav 
și după creștinarea nordului, ceea ce îi subliniază importanţa în panteonul vikingilor. 

După cum observa filologul francez Georges Dumezil, una dintre cele mai mari probleme ale 
mitologiei scandinave o reprezintă zeul Heimdallr, din cauza informaţiilor fragmentare despre el. 
Posesor al unui dinte de aur și al unui cal cu coama de aur, Heimdalir era paznicul lumii zeilor. 
Locuia în Himinbjorg („Castelul ceresc”), aflat la capătul curcubeului Bifrost, care lega Asgard 
de Midgard, sau lumea zeilor de cea a oamenilor. Era numit „Cel mai alb dintre zei” şi se spunea 
că a fost născut de nouă mame. Mai era numit Rig, Hallinskidi, Gullintanni și Vindler sau 


Vinahler. Poseda înțelepciune, auz și văz ieşite din comun. El era cel care a anunţat sosirea 
Ragnarok suflând în cornul său, Gjallarhorn. Deși în miturile nordicilor se spune că el și Loki s- 
au ucis reciproc în ultima mare bătălie a zeilor, se pare că în ambele cazuri este vorba despre 
aceeași entitate. La fel ca Enki, Heimdalir era considerat părintele omenirii și cel care le-a adus 
muritorilor darurile zeilor (asemenea titanului Prometheus în legendele grecilor). Epitetul „Cel 
mai alb dintre zei” îi simbolizează vârsta înaintată, referindu-se la culoarea părului lui. Cu alte 
cuvinte, Heimadallr era cel mai bătrân din zei la fel ca Enki, primul fiu al lui Anu. Funcţia sa de 
paznic al lumii zeilor este întâlnită și în Sumer, unde Enki, ca Dumuzi și Ningișzida, păzea 
poarta palatului ceresc al zeului suprem. Înţelepciunea superioară este un alt atribut comun al 
celor doi, Enki fiind considerat zeul înțelepciunii în multe culturi ale lumii antice. Deși nu au 
reușit să-i stabilească nici originea, nici natura, cercetătorii au descoperit totuși o legătură între 
Heimdallr și berbeci. lar berbecul reprezenta pentru antici unul dintre simbolurile lui Enki. Unul 
dintre numele paznicului Asgardului, Vindler sau Vindhler, a fost tradus prin „Cel care 
protejează împotriva vântului”. Nu ne surprinde că distinșii cercetători nu au găsit nicio legătură 
între zeu și acest epitet. Însă legătura există, ţinând cont că, în miturile din întreaga lume, Enki 
era cel care proteja omenirea de atacurile lui Enlil, zeul vântului, al fulgerelor și al furtunii. 

Pe lângă zei și giganţi, folclorul scandinav conţinea o mulţime de ființe fantastice, precum 
valkyrii, berserci, orci, elfi, pitici, troli și dragoni. Deși creștinarea nordului a dus la dispariţia lor, 
zeii antici au reînviat odată cu apariția neopăgânismului. Mai mult, în 2015 a început în Islanda 
construcția unui templu închinat zeilor Odinn, Thorr și Frigg. Astfel, reinstaurarea cultelor 
vechilor divinităţi ale vikingilor sau reîntoarcerea vechilor zei ne poate ajuta să le descifrăm 
secretele ascunse prea mult timp. 


10. Zeii japonezilor 


Șintoismul este religia tradiţională a Japoniei, închinată unor zeități numite kami. Până la 
apariția budismului, șintoismul împrumutase elemente chinezești, specifice taoismului și 
confucianismului. La început nu exista nicio reprezentare a acestor divinităţi, deoarece erau 
considerate pure și fără formă. Abia după răspândirea budismului în Japonia a apărut ideea de 
a se construi „case” pentru zei, astfel înălțându-se primele sanctuare șintoiste. Tot atunci 
șintoismul a primit un nume, pentru a putea fi diferențiat de budism. Cele două religii au 
coexistat fără probleme, venerarea zeilor kami împletindu-se perfect cu învăţăturile lui Buddha. 
Mai mult, șintoismul și budismul s-au contopit în ceea ce a fost numit Shinbutsu-shugo. În 
ultimele veacuri înaintea erei noastre, fiecare trib japonez avea propria grupare de zei. Între 
secolele Il-V, odată cu creșterea puterii regatului Yamato, zeitățile ancestrale ale familiei 
imperiale au devenit predominante în cadrul societăţii. În cartea Kojiki („Cronica faptelor antice”) 
din anul 712, membrii familiei imperiale erau proclamati descendenți ai zeiței Soarelui. În 720 a 
apărut o altă carte, Nihon Shoki („Cronicile Japoniei”), care încerca să prezinte concepțiile 
despre urmașii zeiței într-un mod mai obiectiv decât predecesoarea ei. În secolul al XVIII-lea, o 
serie de învăţaţi japonezi a încercat să desprindă șşintoismul de influențele străine însă fără 
succes, deoarece doctrina chineză alimentase mitologia japoneză încă din cele mai vechi 
timpuri. Cu toate acestea s-a creat un mediu propice apariției unui şintoism statal. În 1868, 
odată cu Restaurarea Meiji (o serie de evenimente care au dus la eliminarea șogunatului și 
restaurarea conducerii imperiale), șintoismul și budismul au fost separate, îmbinarea lor fiind 
scoasă în afara legii. În 1871 chiar s-a format Ministerul Divinităţilor, care un an mai târziu a fost 
înlocuit cu Ministerul Religiei. După cel de-al Doilea Război Mondial, șintoismul și-a pierdut 
statutul de religie de stat a Japoniei. Majoritatea învățăturilor și practicilor șintoiste s-au rătăcit în 
timp, deși unele au supraviețuit până în ziua de astăzi, așa cum sunt tradiţiile de Anul Nou sau 
omikuji (ghicirea destinului). 

În șintoism, Universul era compus din trei lumi: 

- Takama-ga-hara sau Takama no Hara, locul de reședință al kamilor celești, o lume conectată 
cu Pământul prin Ama-no uki-hashi („Podul plutitor al cerului”), asemănător curcubeului Bifrost 
din mitologia scandinavă, care lega Asgard, lumea zeilor Aesir, de cea pământeană, Midgard. 

- Toyoashihara no mizuho no kuni sau Ashihara no Nakatsukuni, lumea condusă de zeii tereștri, 
aflată între cer și iad. Pentru japonezi, țara lor era pământul primordial. După mai multe 
redenumiri s-a ajuns la Nihon sau Nippon. 

- Yomi sau Yomi-no-kuni, ţinutul întunericului ori al adâncurilor, locul în care ajungeau spiritele 
morților, un tărâm similar cu Irkalla babilonienilor, Hades al grecilor, Niflheim al scandinavilor și 
Duat al egiptenilor. 

Din haosul primordial s-a ivit Amenominakanushi, primul kami și sursa Universului. După el au 
apărut Takamimusubi și WKamimusubi care, pentru japonezi, erau manifestații ale lui 
Amenominakanushi, prima masculină iar a doua feminină. Puțin mai târziu s-au născut energia 
Umashiashikabihikoji și cerul Amenotokatachi. Au urmat alte șapte generaţii de descendenți ai 
lui Amenominakanushi, printre care Izanagi și Izanami, creatorii primului tărâm. Ei au coborât 
din cer pe un pod plutitor numit Ukibashi și au creat Onokoro-jima („Insula închegată de la 
sine”), unde au construit palatul Yashiro-dono și s-au căsătorit. Apoi au început să dea naștere 
insulelor japoneze și multor kami. Primii lor copii, Hiruko și Awashima, erau deformaţi, așa că nu 


au fost consideraţi zeități, ci demoni. Ultimul născut, Homusubi sau Kagutsuchi, zeul focului, a 
ars-o pe Izanami la fel cum, în Egipt, zeul Sutah a ars-o la naștere pe mama sa, Nut. Izanami a 
murit din cauza rănilor și a coborât în lumea subterană Yomi. Soţul ei, Izanagi, a încercat să o 
salveze, însă fără succes, coborârea sa în lumea de dincolo fiind 
asemănătoare celei a lui Orpheus din miturile grecilor. 
Purificându-se după coborârea în Yomi, el a dat naștere altor trei 
copii: Amaterasu-omikami (zeița Soarelui), Tsukiyomi (zeul Lunii) 
și Susanoo (zeul furtunii). Izanagi a hotărât ca primii lui copii să 
stăpânească cerul, iar Susanoo mările Pământului. Din cauza 
unei dispute cu Amaterasu sau chiar o tentativă de viol în unele 
versiuni, Susanoo a fost exilat pe Terra. Zeul furtunii a ajuns în 
provincia Izumo din Insula Honshu, unde a fost nevoit să 
stăpânească forțele care existau pe Pământ înainte de sosirea lui 
și care i se opuneau, pentru ca mai apoi să se poată uni cu ele. 
Astfel, el a ucis șarpele cu opt capete Yamata no Orochi, care 
devora copiii kamilor tereștri, într-un mit asemănător cu cel al lui Marduk și Tiamat în Babilon. 
După ce a ucis uriașul șarpe s-a unit cu fiicele kamilor pământeni, care i-au născut mulţi copii. 
lar la un moment dat s-a mutat în lumea subterană. 

Unul dintre fiii săi, Okuninushi, a fost nevoit să se supună unor iniţieri severe și să treacă prin 
multe încercări pentru a primi titlul de „Stăpân al Pământului”. Pentru a obţine mâna prințesei 
Yakami Hime, zeul și-a înfruntat cei 80 de fraţi. Aceștia l-au ucis de două ori, însă mama lui l-a 
înviat de fiecare dată. Tot ea l-a sfătuit să meargă în lumea subterană pentru a obține sfatul lui 
Susanoo. Acolo, Okuninushi s-a îndrăgostit de sora sa vitregă, Suseri-hime, ceea ce a atras 
furia tatălui. După ce a scăpat de toate capcanele lui Susanoo, Okuninushi a fugit din lumea 
subterană nu doar cu fata, ci și cu atributele puterii tatălui lor: lăuta cerului, arcul și săgețile 
vieţii. Cu acele arme și-a învins fraţii și a ajuns conducătorul Pământului. 

Deoarece pe tot întinsul planetei apăruseră kami războinici și puternici care îşi făceau de cap, 
zeița Amaterasu a hotărât ca nepotul ei, Ninigi-no-Mikoto, să coboare pe Terra. Mai întâi au fost 
trimiși mesageri care să-i deschidă calea și să pregătească toate cele necesare guvernării lui. 
Însă unii dintre ei au fost uciși, iar alţii au trecut de partea lui Okuninushi. Ninigi a coborât pe 
Pământ cu escortă, daruri sacre (printre care și sabia găsită de Susanoo în coada șarpelui cu 
opt capete) și instrucțiuni de la Amaterasu. Okuninushi s-a văzut nevoit să abdice, iar Ninigi a 
devenit noul suveran. Pe Pământ s-a căsătorit și a avut trei copiii, unul dintre strănepoții lui, 
Jimmu, devenind primul împărat al Japoniei. Din acest motiv familia imperială niponă a fost 
considerată descendentă a zeiței Amaterasu. 

Deloc surprinzător, miturile japoneze sunt asemănătoare celorlalte. Un zeu creator, apărut din 
neant, zei ai cerului și ai Pământului, un zeu exilat, al cărui fiu a devenit conducătorul Terrei, 
conflicte divine și chiar lupta unei divinităţi cu un șarpe / dragon / balaur. Religiile care au 
influențat mitologia japoneză sunt în principal cele indiene (printre care se numără și budismul), 
egiptene și chiar sumeriene. Unele zeități, precum Bishamon și Hotei, au fost importate din 
China. Benten, zeița mării, provine dintr-un sarasvati (înger indian), iar numele ei de la cel al 
zeiței Bendis a tracilor. Numele lui Hachiman, zeul șintoist al războiului, se aseamănă cu cel al 
zeului hindus Hanuman, unul dintre eroii epopeei Ramayana. Ținutul Ashura sau Asura, parte a 
Țării Întunericului unde coboară păcătoșii, al cărui rege se numește tot Ashura, și-a luat numele 
din cel al zeilor indieni Asura, numiţi de perși Ahura și de scandinavi Aesir. Bishamon, 
demnitatea și curajul în șintoism și zeul bogăției în budismul chinez, conţine numele zeului 


egiptean Amun / Amen în forma sa elenizată, Amon. Numele zeului se întâlnește și în cele ale 
altor divinităţi nipone, cum ar fi Amenominakanushi, Amenotokatachi, Ame-no-Uzume și Ame- 
no-Koyane. Benten, zeița mării, reprezentată ca o femeie foarte frumoasă cu opt brațe, călare 
pe un dragon sau un șarpe, care s-a măritat cu Împăratul Dragonilor, pare a fi babiloniana Iștar, 
care a fost la un moment dat consoarta tatălui ei, „Marele Șarpe” Enki; zeița cu opt braţe 
reprezintă steaua cu opt raze sau a opta planetă din sistemul nostru solar (numărând din 
exterior către Soare), Venus, atribuită în mai toate culturile lui Iștar. Benten seamănă în multe 
privințe cu Kwannon și sunt deseori reprezentate împreună, ceea ce sugerează că zeița budistă 
a îndurării (care are 1000 de braţe și poate lua 33 de înfățișări) este Ninhursag a sumerienilor, 
mama lui Iștar. În exilatul Susanoo îl recunoaștem pe Enki, dar și în Emma-o, împăratul iadului 
budist și judecătorul sufletelor morţilor. În timpuri străvechi, japonezii considerau șarpele a fi 
încarnarea unui zeu al munţilor; mitologul Hiyo Kazuo a identificat șarpele cu un zeu prebudist 
al apei, care cerea sacrificii umane, nimeni altul decât același Enki, zeul apelor și al 
înțelepciunii. Fiul său, Okuninushi, conducătorul Pământului, nu poate fi decât Marduk, iar 
rivalul acestuia, Ninigi, nimeni altul decât sumerianul Ningirsu / Ninurta. De altfel se observă cu 
ușurință asemănarea dintre numele lor. Izanagi, strămoșul zeilor, este împăratul An / Anu, zeul 
suprem al religiilor antice. Numele său japonez conţine două cuvinte sumeriene: „an” și „gi”, 
„cerul” şi „Pământul”. În limba japoneză, „an” reprezintă ori un sufix, ori cuvântul „plan”. Muntele 
Meru, considerat în hinduism, jainism și budism centrul Universului, numit în sanscrită Sumeru, 
există și în miturile nipone; numele său provine, fără doar și poate, din numele akkadian al ţării 
sumerienilor. Ninigi, nepotul celest al zeiței Amaterasu, are un nume sută la sută sumerian, 
format din cuvintele „nin” („Doamnă”) și „igi” („ochi”). Templul Tokei-ji mai era numit și Enkiri- 
dera („Templul divorțului”), în care numele sumerianului Enki este evident. În limba japoneză 
există chiar și cuvântul „enki”, care înseamnă „amânare” sau „bază”. Și consoarta sa sumeriană, 
zeiţa Ninki, a ajuns un cuvânt japonez care are sensul de „mandat, „popular” sau „condiţii de 
afaceri”. Litera japoneză „ki” şi conceptul de forță vitală cu același nume sunt adaptări ale 
cuvântului sumerian pentru „pământ”. Influența sumeriană se observă și în reiki, o practică 
spirituală dezvoltată în 1922 de budistul japonez Mikao Usui. Unul dintre simbolurile folosite în 
reiki se numește Nin Giz Zida, care în tibetană înseamnă „șarpele de foc”. Însă Nin Giz Zida 
este aproape identic cu Ningișzida, numele unei divinităţi sumeriene, care se traduce prin 
„Domnul copacului cel bun”, un alter-ego al „șarpelui” Enki. 

Pe lângă zeități, cronicile susţin că în Japonia au existat și alte ființe misterioase. De exemplu, 
Nihongi afirmă că în anul 200 exista în satul Notorita un bărbat numit Hashiro-Kuma-Washi 
(„Pană albă de vultur”), care avea aripi și capacitatea de a zbura, care nu se supunea ordinelor 
imperiale și care jefuia adesea poporul. În anul 460, împăratul Oho-Hatsuse-Waka-Taka a 
întâlnit pe muntele Katsuraki un bărbat înalt, care semăna cu el la față și la comportament și 
care s-a recomandat ca fiind zeul Hito-Koto-Mush („Un Maestru al Cuvântului”); cei doi au vânat 
împreună iar seara zeul l-a însoţit pe împărat până unde se sfârșea apa râului Kume. În prima zi 
a lunii a opta din anul 661, pe vârful muntelui Asakura a apărut un demon cu o pălărie mare, 
care privea în jos la ceremoniile funerare ale împărătesei. În folclorul nipon se întâlnesc și 
tengu, zeități zburătoare minore, descendente ale zeului răzvrătit Susanoo, care practicau 
adeseori „răpiri divine”. Într-o legendă, un om pe nume Takegoro obișnuia să privească micuţii 
tengu care se jucau lângă un pin de lângă lacul Shinji. Într-o seară a dispărut și a apărut brusc 
peste trei zile, cu hainele rupte pe el, palid la faţă, cu o sclipire ciudată în ochi și cu un băț în 
mână, de care nu s-a mai despărțit niciodată. În fiecare dimineaţă omul fugea din casă, i se 
auzea vocea din vârful pinului, unde vorbea cu un bătrân tengu, apoi era văzut zburând pe cer. 


Tengu îl obligau zilnic să zboare cu ei și îl amenințau cu moartea în caz de nesupunere. După 
aproximativ 20 de ani a fost lăsat în pace, a găsit mulţi bani iar bătrânul tengu l-a mai vizitat din 
când în când. 

Arheologia susține mitologia, fiind descoperite în munții 
provinciei Aomori peste 15.000 de statuete Dogu, datând dintre 
14.000 și 300 î.e.n., care reprezintă umanoizi cu costume pline 
de detalii tehnice: căști rotunde, echipate cu antene, lanterne, 
vizoare cu monturi speciale și filtre de lumină, difuzoare şi filtre 
respiratorii. Japonezii spun că acești Dogu au venit din cer și i- 
au învățat pe oameni diferite lucruri, cum ar fi ceremonia 
ceaiului, folosirea wasabiului, arhitectura, limbajul, alfabetul și, 
în general, tot ce ţine de cultura lor. lar aceste ființe seamănă 
foarte mult cu extratereștrii din zilele noastre. 

Nu lipsește nici fenomenul O.Z.N. din „Tara Soarelui răsare”. În 
anul 9 î.e.n. au apărut deasupra Japoniei nouă sori, țara fiind afectată de dezordini imediat după 
apariţia lor. Conform Nihongi, în anul 637 o mare stea a plutit de la est la vest, făcând un 
zgomot asemenea tunetului. Pe 11 august 671, un obiect în flăcări a fost văzut zburând către 
nord în mai multe locuri din Japonia, cu un an înaintea războiului lui Jinshin. În a unsprezecea zi 
a lunii a opta din anul 682, un obiect având forma unui steag budist de botez, de culoarea 
flăcării, a plutit în spaţiul gol către nord, fiind văzut în toate provinciile. În a douăzeci și una zi a 
lunii a unsprezecea din anul 684, în amurg, șapte stele s-au deplasat împreună către nord-est, 
lăsându-se după un timp în jos. Peste două zile, la apus, o stea mare a căzut în regiunea din 
Răsărit. Între orele 19 și 21 constelațiile au apărut în dezordine iar stelele au căzut asemenea 
unei ploi. Puțin mai târziu o stea s-a năpustit în sus, către zenit, și a mers mai departe împreună 
cu Pleiadele până la sfârșitul lunii, când a dispărut. 

După aceste relatări înțelegem motivul pentru care japonezii au împrumutat elemente ale 
religiilor vechi, cum ar fi cele egiptene, sumeriene sau chineze: și ei au fost vizitaţi de aceiași zei 
ca restul popoarelor din Antichitate, prezenţi în toate religiile lumii. 


11. Zeii americanilor 


Cele două continente americane au fost populate pe parcursul câtorva milenii de diverse 
popoare cu credinţe proprii, despre care nu ne-au rămas prea multe informaţii. Cunoaștem 
câteva civilizaţii importante din America Centrală și de Sud, precum cea aztecă, mayașă sau 
incașă, din relatările conchistadorilor spanioli și din puţinele scrieri rămase, cum ar fi Popol Vuh 
a mayașilor sau enciclopedia despre azteci a misionarului Bernardino de Sahagun. Indigenii 
nord-americani nu cunoșteau scrierea, prin urmare nu au lăsat documente scrise. Din câte știm 
astăzi, în jurul anului 1500 î.e.n. și-au făcut apariţia în America Centrală olmecii, un popor 
misterios cu evidente trăsături africane sau asiatice în reprezentările grafice. Aceștia s-au 
dezvoltat rapid, și-au construit orașe grandioase, cum ar fi La Venta, San Lorenzo Tenochtitlan 
și Tres Zapotes. Prin secolul al IV-lea î.e.n. a apărut civilizația maya, care timp de câteva secole 
a înflorit în Guatemala și în regiunile înconjurătoare, inclusiv în peninsula Yucatan. Cu câteva 
secole înaintea erei noastre olmecii și-au părăsit orașele și s-au răspândit în toate direcţiile, mai 
ales spre sud. Unul dintre ele, Teotihuacan, a fost ocupat de tolteci, care l-au părăsit și ei după 
câteva veacuri din motive necunoscute. Toltecii și-au construit capitala Tula / Tollan în jurul 
anului 700, o copie în miniatură a Teotihuacanului. Civilizaţia maya a atins apogeul între anii 
250 şi 900, după care centrele urbane mayașe au început să decadă rapid iar mayașii și-au 
părăsit și ei orașele sacre. În 987 toltecii au plecat din Tollan, au străbătut mai bine de 1000 de 
kilometri și s-au oprit în Chichen ltza, fostul oraș al mayașilor. După ce a dominat centrul 
Mexicului pentru câteva veacuri, civilizația toltecă s-a prăbușit în secolul al XIII-lea. Aztecii 
(„poporul din Aztlan”), care trăiau pe teritoriul actual al Mexicului și care se autointitulau 
„mexica”, şi-au înființat propriul imperiu în secolul al XV-lea. Capitala Imperiului Aztec era 
Tenochtitlan, aflată pe o insulă din lacul Texcoco, unde astăzi se găsește Ciudad de Mexico, 
capitala Mexicului modern. Imperiul s-a dezvoltat timp de un secol, însă sosirea conchistadorilor 
spanioli, bolile aduse de europeni și schimbările interne au dus la prăbușirea sa. La sosirea 
spaniolilor, mayașii au avut aceeași soartă ca aztecii. În America de Sud, conchistadorii au găsit 
aproape tot vestul continentului dominat de Imperiul Inca. A fost format în 1438, când un 
conducător puternic din Cuzco a cucerit celelalte triburi din Peru, integrându-le într-un sistem 
federal în care împăratul era considerat încarnarea zeului-soare Inti. Și acest imperiu a fost 
distrus, ultima fortăreață incașă fiind cucerită de spanioli în 1572. 

Olmecii au dezvoltat calendarul și jocul cu mingea, care au fost preluate de mai toate popoarele 
mezoamericane împreună cu religia olmecilor, care includea și sacrificii rituale. Din acest motiv, 
după cum au observat misionarii spanioli, religia maya și cea aztecă sunt foarte asemănătoare, 
având în comun calendarul, sacrificiile umane și panteonul de zei cu forme de șerpi sau de 
păsări. 

Pentru azteci, Universul conţinea cerul (care avea 13 niveluri), pământul și lumea subterană (cu 
9 niveluri). Universul a apărut după ce zeul hermafrodit Ometeotl s-a creat singur din întuneric. 
El a dat naștere celor patru zei Tezcatlipoca: Quetzalcoatl (Tezcatlipoca cel Alb), Xipe Totec 
(Tezcatlipoca cel Roșu), Huitzilopochtli (Tezcatlipoca cel Albastru) și Tezcatlipoca cel Negru 
sau doar Tezcatlipoca. Cei patru au ucis crocodilul femelă Cipactli și au creat din trupul ei 
lumea, pe Tlaloc (zeul ploii), pe Chalchiuhtlicue (zeița lacurilor și a râurilor) și oamenii. Pentru 
că Tezcatlipoca și-a pierdut piciorul în timpul luptei cu Cipactli, el a devenit primul soare. 
Supărat, Quetzalcoatl l-a lovit cu o bâtă de piatră, l-a aruncat din cer și i-a luat locul. Din cauză 

că Tezcatlipoca a preschimbat toți oamenii în maimuțe, Quetzalcoatl le-a distrus pe toate cu un 
uragan și a renunţat la a mai fi soare. Locul său a fost luat de Tlaloc iar acesta, la rândul său, a 
fost înlocuit mai târziu de Huitzilopochtli. 

Într-un alt mit aztec al creaţiei, Tonacatecuhtli, un zeu celest al fertilităţii, care reprezenta esența 
masculină a creaţiei, trăia în Omeyocan (cel mai înalt nivel al cerului) cu soția sa, 
Tonacacihuatl, esenţa feminină. În unele mituri el a despărţit uscatul de cer iar Ometeotl - cu 
formă atât masculină (Ometecutli) cât și feminină (Omecihuatl) - a creat viaţa și oamenii pe 
pământul scos din ape de Tonacatecuhtli. 

În universul maya, copacul lumii stă în centrul pământului și leagă cele 13 niveluri ale cerului de 
cele 9 straturi ale lumii de dincolo, Xibalba, întocmai ca în religia aztecilor. Fiecare strat cosmic 
era guvernat de câte un zeu. Acest copac, asemănător cu Yggdrasil din mitologia scandinavă, 
era din specia ceiba, un arbore din jungla sud-americană care ajunge până la înălțimea de 75 
de metri. În mitologia maya, Universul era la început neînsufleţit, plin cu apă și învăluit în 
tenebre. Singura lumină existentă era o scânteie care înconjura trei zei șerpi ce stăteau în apă, 
înfășuraţi în pene verzi și albastre. Într-o zi, de ei s-au apropiat alţi trei zei, numiţi „Inima 
Cerului”: Caculha Huracan, Chipi-Caculha și Raxa-Caculha. Cele șase divinităţi s-au hotărât să 
creeze lumea. Doi dintre zeii șerpi, Tepeu și Q'uq'umatz, au strigat „Pământ! iar lumea a ieșit 
din apă. 

Quetzalcoatl sau Tezcatlipoca cel Alb al aztecilor, numit Kukulkan ori Q'ug'umatz de mayași, 
stăpânea apusul, era asociat cu planeta Venus și era descris ca un şarpe uriaș și verde cu 
pene. În formă umană era înfățișat cu corpul pictat, purtând o mască roșie, ca de pasăre, fiind 
numit Ehecailacozcatl sau Giuvaierul Vântului, simbol al 
răsuflării divine. În mitologia maya și aztecă el a creat 
lumea și focul, a dat nume câmpiilor și mărilor, a 
descoperit porumbul, a domesticit animalele și i-a 
învăţat pe primii săi adepţi muzica și dansul. Potrivit 
cronicarului spaniol Las Casas, „Kukulkan i-a învățat pe 
oameni cum să trăiască în pace şi i-a pus să construiască 
anumite edificii importante”. În The God-Kings and the 
Titans, James Bailey nota părerea aztecilor despre 
Quetzalcoatl: „4 fost un învățător - amintește o legendă - 
care i-a învăţat pe oameni că nu trebuie să facă rău nici unei 


vietăţi şi să nu mai facă sacrificii umane, ci numai de păsări şi de fluturi”. În cel mai cunoscut mit 
aztec despre nașterea lui Quetzalcoatl, el este fiul lui Coatlicue, care a rămas însărcinată după 
ce a fost lovită de o minge cu pene pe când se afla într-un templu, astfel născându-i pe 
Quetzalcoatl și pe Xoloil. În altă versiune, Quetzalcoatl este fiul zeului primordial Ometeoti, 
născut atunci când tatăl său și-a împrăștiat suflarea divină pe pământ. Fiind un zeu-șarpe 
asociat cu Venus și cu apusul, care a civilizat omenirea, Quetzalcoatl / Kukulkan („Șarpele cu 
pene”) nu poate fi decât cel numit Enki de sumerieni. lar inamicul său, zeul furtunii, Tezcatlipoca 
cel Negru (despre care legendele mexicane spuneau că l-a învins la Tollan pe „Șarpele cu 
pene” și l-a silit să părăsească Mexicul), este rivalul lui Enki, Enlil al sumerienilor, de asemenea 
zeul furtunilor. 

Un alt aspect al lui Enlil este Huracan al mayașilor, numit și Caculha Huracan, Tohil, Bolon 
Tzacab sau K'awil, zeul vântului, al focului și al fulgerului. Vântul, fulgerul și focul erau simboluri 
ale lui Enlil în religiile lumii. În limba spaniolă numele lui a devenit cuvântul pentru „uragar”, 


ya 


preluat apoi și de alte limbi europene sub forme asemănătoare, cum ar fi „hurricane” în engleză, 

„hurrikan” în germană și maghiară, „hurikan” în cehă sau „hurrikaani” în finlandeză. Huracan era 
înfățișat cu un picior de om și unul făcut din trupul unui șarpe, numele său chiar înseamnând 
„Cel cu un singur picior”. Acest picior diferit duce cu gândul la Tezcatlipoca al aztecilor, rămas 
șchiop după lupta cu crocodilul-femelă Cipactli. De altfel, între cele două divinităţi 
mezoamericane există și alte asemănări: amândoi erau zei ai furtunii, amândoi au distrus prin 
Potop o primă generaţie de oameni și amândoi aveau ca atribut o oglindă (Huracan era 
reprezentat cu o oglindă pe frunte, iar numele lui Tezcatlipoca în nahuatl înseamnă „Oglindă 
încețoșată”). Prin urmare, cei doi reprezintă una și aceeași divinitate. 

Tot pe Enlil îl găsim într-o altă pereche de divinităţi, Tlaloc la azteci și Chaac la mayași. Chaac, 
zeul agriculturii, al ploii și al fertilităţii, era una dintre cele mai importante și mai complexe zeități 
din panteonul maya. Era înfățișat adesea ca un bătrân acoperit cu solzi, cu nas lung, coroiat și 
cu colţi, care uneori purta scut și un topor de fulger, cu care lovea șerpii purtători de ploaie 
pentru a produce ploaia. Enlil era zeul furtunii și al ploii iar fulgerul era arma sa în multe religii 
ale lumii. Lovirea șerpilor semnifica rolul său de inamic al zeităţilor-șarpe conduse de rivalul 
său, Enki. În plus, în Mesopotamia se credea că Enlil este cel care i-a învățat pe oameni 
agricultura, motiv pentru care mayașii l-au considerat zeul agriculturii. 

Similar cu Chaac era Tlaloc, al treilea soare și zeul ploii, al apei și al fertilităţii pentru azteci, o 
divinitate răzbunătoare și violentă. Domnea peste un paradis numit Tlalocan, al sufletelor care 
au murit din cauza apelor, iar în numele lui se făceau sacrificii umane în care erau înecaţi copii. 
Este înfățișat cu piele albastră, cu ochi bulbucaţi și cu colţi ascuţiţi. Conform mitologiei aztece, 
s-a născut din corpul crocodilului-femelă Cipactli când cei patru Tezcatlipoca au făcut lumea. 
Tlaloc s-a căsătorit de două ori: prima oară cu Xochiquetzal, zeița plantelor, a iubirii şi a florilor, 
iar a doua oară cu Chalchiuhtlicue, zeița lacurilor și râurilor. Cu ea l-a conceput pe Tecciztecatl, 
zeul iepure din Lună. Şi Enlil, de asemenea divinitate conducătoare a planetei și zeu al furtunii, 
a fost căsătorit cu Ninhursag, zeița iubirii la sumerieni. Imaginea sa hidoasă și caracterul violent 
în miturile popoarelor din America Centrală au o explicaţie cât de poate de logică: deoarece 
preferatul localnicilor era Quetzalcoatl / Kukulkan (motiv pentru care cel mai important calendar 
al mayașilor era cel venusian), rivalul divinității lor era prezentat ca o zeitate negativă. 

Xipe Totec era un zeu tribal al populaţiei indigene tlapanec din Munţii Guerrero. Aztecii l-au 
preluat și l-au transformat într-unul dintre cei mai importanţi zei ai lor, Tezcatlipoca cel Roșu, 
zeul războiului și al noii vegetaţii precum și patronul aurarilor. Guverna creșterea porumbului 
împreună cu Tlaloc, zeul ploii. Deși a contribuit la crearea lumii alături de ceilalţi trei 
Tezcatlipoca, se credea că trimite omenirii şi bolile. Se spunea că s-a jupuit singur pentru a le 
da oamenilor pielea sa ca hrană. Fără piele apare ca un zeu aurit, simbol al porumbului 
depănușat. La sărbătoarea Tlacaxipehualiziii, preoții lui jupuiau prizonierii și le purtau pielea. 
Este singurul dintre cei patru Tezcatlipoca, creatorii lumii, care nu a deținut funcţia de zeu- 
soare. Acest zeu al războiului, care guverna creşterea porumbului împreună cu Tlaloc / Enlil și 
care nu a condus lumea deși făcea parte din rândul marilor zei, nu poate fi decât Ninurta, zeul 
războiului la sumerieni și fiul lui Enlil care, într-adevăr, nu a apucat să ocupe tronul Pământului. 
Coatlicue („Fusta din șerpi”), numită și Toci („Bunica”) sau Cihuacoatl („Doamna șerpilor”), era 
foarte importantă pentru azteci atât ca zeiță-mamă fertilă, cât și ca divinitate a morţii, care 
devora leșurile. Era înfățișată și drept Cihuacoatl, patroana femeilor moarte la naștere, dar și ca 
Tlazolteoti, zeiță sexual impură și păcătoasă. Era reprezentată grafic cu fața făcută din doi șerpi 
îngemănațţi sau decapitată, cu șerpi de sânge ţâșnindu-i din gât, purtând o fustă de șerpi vii și 
un colier făcut din inimi și cranii umane, cu sânii goi și fleșcăiţi, simbol al mulţimii de zei pe care 
i-a născut și alăptat. Ea le-a dat naștere lui Huitzilopochtli și celor 400 de zei ai stelelor, numiţi 

Centzonuitznaua (ai stelelor din nord) și Centzonmimixcoa (ai celor din sud). Aceștia o urau pe 
Coatlicue pentru că rămăsese gravidă cu Huitzilopochtli într-un mod rușinos, fiind lovită de o 
minge cu pene, întocmai ca zeul Quetzalcoatl în cel mai cunoscut mit aztec despre nașterea sa. 
Zeii stelelor au conspirat să-și omoare mama, astfel încât Coatlicue a fost decapitată de una 
dintre fiicele ei, Coyolxauhqui. În acel moment Huitzilopochtli a sărit din pântecele ei deja matur 
și i-a ucis pe toți. Trupurile lor, aruncate de zeu pe cer, au devenit stelele, iar capul lui 
Coyolxauhqui s-a transformat în Lună. lar noi o recunoaștem pe Ninhursag în această zeiță- 
mamă din familia divinităţilor-șerpi, născătoare a zeilor, fiica ei, Iștar, fiind cel mai probabil 
Coyolxauhqui. 

Huitzilopochtli sau Tezcatlipoca cel Albastru, zeul războiului și patronul orașului Tenochtitlan, a 
fost ultimul soare. Era înfățișat ca un bărbat cu pene care ţinea în mână o armă magică, un 
șarpe cu pene numit Xiuhcoatl. Era considerat egal la stat cu Tlaloc, înaintașul lui. Se credea că 
Huitzilopochtli se luptă neîncetat cu forțele întunericului, care 
voiau să scufunde lumea în noaptea nesfârșită și să distrugă 
omenirea. Aztecii făceau sacrificii umane în numele lui, 
dăruindu-i sânge și inimi de om pentru a avea putere în luptă. 
Ei credeau că sufletele războinicilor uciși în luptă și ale 
femeilor moarte la naștere îl slujeau pe Huitzilopochtli în 
palatul lui de pe lumea cealaltă, întocmai ca scandinavii care 
considerau că sufletele războinicilor ajungeau în Valhalla, 
alături de zei. Huitzilopochtli este cel care i-a numit pe azteci 
„mexica”, i-a scos din Aztlan și le-a poruncit să-și caute o altă 
țară. Tenochtitlan, capitala Imperiului Aztec, a fost construită 
din ordinul aceluiași zeu. Dacă aztecii și restul popoarelor Americii Centrale considerau pozitivă 
familia lui Quetzalcoatl / Enki, iar pe cea a lui Enlil negativă, Huitzilopochtli nu poate fi decât 
Marduk, fiul lui Enki și Ninhursag, de asemenea zeu războinic. Arma sa magică, șarpele cu 
pene Xiuhcoati, îi demonstrează apartenenţa la familia lui Enki. Conform miturilor lumii, și 
Marduk a fost ultimul conducător al Pământului, la fel ca Huitzilopochtli. De asemenea, 
echivalarea lui Ninhursag cu Coatlicue demonstrează că este vorba despre același Marduk. 

În religia maya îl întâlnim și pe ltzamna, marele zeu al creației, care trăia în cer, un zeu al 
preoților și al medicinei. În diferite reprezentări, ltzamna este asociat cu Hunab Ku, un mare zeu 
invizibil, cu Kinich Ahau, zeul Soarelui, și cu Yaxcocahmut, o pasăre prezicătoare divină. 
ltzamna le-a dat mayașilor calendarul și arborele de cacao și i-a învăţat scrierea. Ca zeu pasăre 
apare ca șoim sau bâtlan, având pe aripi simbolurile zilei și ale nopţii, ţinând în plisc un șarpe cu 
două capete. ltzamna avea un rol important în calendarul mayaș, un an dintre cei patru rituali 
fiindu-i dedicat. Regii mayași îl invocau ca să le justifice dreptul de a conduce; unii adăugau la 
numele lor pe cel al lui ltzamna. Zeul a avut patru fii, cei patru Bacab, numiţi Hobnil, Cantzichal, 
Saccimi și Hosanek, care susțineau cerul în cele patru colţuri ale lumii. Era căsătorit cu Ix Chel, 
numită și Chac Chel, zeița jaguar a moșitului și a medicinei. Acest zeu al creaţiei care locuia în 
cer nu poate fi decât mesopotamianul Anu. Numele ltzamna seamănă cu cel al lui Izanagi din 
miturile japoneze, tot un alter-ego al lui Anu. Aspectul său de șoim este identic cu cel al lui Ra în 
Egipt, de asemenea același personaj. Reprezentarea sa cu un șarpe în cioc simbolizează 
victoria lui Anu împotriva „Marelui Șarpe” Enki, consemnată în multe mituri ale lumii. 

Dacă în America Centrală era preferat Enki, zeitatea favorită a triburilor sud-americane era Enlil. 
Cel mai important și mai puternic zeu din panteonul incașilor era Viracocha, numit și Illa, 
Huracocha, Con, Con Ticci, Kon Tiki, Thunupa, Taapac sau Tupaca, divinitatea supremă care a 
creat lumea, zeul Soarelui, al furtunilor, al focului și al fulgerelor. Zeul care a distrus prima lume 
printr-un potop fusese venerat și de populaţiile preincașe din Peru. Soţia sa era Mama Qocha 
(„Mama mărilor”), cu care a avut doi copii: Inti, zeul Soare, și Mama Quilla, zeița Lună. Se 
spune că Inti și Mama Quilla sunt părinţii primului conducător al incașilor, Manco Capac, dar și 
ai surorii-soţii a acestuia, Mama Ocllo. Manco Capac, fondatorul orașului Cuzco, capitala 
Imperiului Inca, le-a dăruit oamenilor secretele cultivării pământului și a creat un cod de legi. 
Împărații care i-au urmat se credeau reîncarnări ale lui Inti și îl considerau pe Viracocha tatăl lor 
spiritual. Astfel, cultul lui Inti a devenit cultul principal al incașilor, lui Viracocha fiindu-i dedicate 
puţine temple. Legendelor incașilor, culese de Harold Osborne și publicate în cartea South 
American Mythology, susţin că Viracocha era „un bărbat alb cu o statură impunătoare și o atitudine 
autoritară”, care „avea o putere atât de mare, încât transforma dealurile în văi şi din văi ridica dealuri 
înalte, făcând apa să curgă din piatră”. Lui i se atribuie introducerea în Peru a unor cunoștințe 
variate de medicină, metalurgie, agricultură, creștere a 
animalelor, artă a scrierii și o înțelegere complexă a principiilor 
ingineriei și arhitecturii. Pe lângă om de știință, arhitect, 
sculptor și inginer, Viracocha era de asemenea învăţător și 
vindecător. Se spune că „pe oriunde trecea îi vindeca pe toți cei 
bolnavi şi le reda vederea celor orbi’. Primul cronicar spaniol 
care a consemnat legenda lui preciza că i-a fost povestită de 
indienii printre care ajunsese în călătoriile sale prin Anzi: „ei 
spun că acest om trecea pe drum, înspre nord, făcând minuni la tot 
pasul, şi că nu l-au mai văzut. Peste tot îi sfătuia pe oameni cum să 
trăiască, le vorbea cu mare dragoste şi bunătate şi-i învăţa să fie 
buni şi să nu-și facă rău unul altuia, ci să se iubească unii pe alții și 
să se arate milogi toţi față de toți”. Într-o legendă consemnată de Harold Osborne în South 
American Mythology, Viracocha „mergea însoțit de o suită și le vorbea băștinașilor cu dragoste, 
numindu-i fiii şi fiicele lui. Peste tot pe unde trecea înfăptuia minuni. Pe bolnavi îi vindeca printr-o 


simplă atingere. Vorbea orice limbă mai bine decât localnicii, care îl numeau Thunupa, Tarpaca, 
Viracocha-Rapacha, Pachacan”. Cronicarul Juan de Betanyos afirma în Istoria și legendele 
incașilor din secolul al XVI-lea că indienii îl descriau pe Viracocha ca fiind „un bărbat înalt, cu 
barbă, înveşmântat într-o robă albă care-i ajungea până la pământ și pe care o purta strânsă cu o 
centură pe talie”. Într-un mit consemnat de John Hemming în The Conquest of the Incas, 
Thunupa-Viracocha era „un bărbat alb, înalt de statură, a cărui înfăţişare şi prezenţă stârneau mare 
admiraţie şi respect”. Alte legende ale peruanilor, culese de Harold Osborne, îl descriu pe zeu ca 
fiind „un bărbat alb, cu înfățișare augustă, cu ochi albaștri, cu barbă, era sobru, puritan şi predica 
împotriva beției, a poligamiei şi a războiului”, care purta o cusma (cămașă fără mâneci) ce îi 
ajungea până la genunchi, „un bărbat alb cu o statură impunătoare şi o atitudine autoritară” sau „un 
bărbat slab, de statură medie, cu barbă, îmbrăcat într-o mantie destul de lungă”. Viracocha călătorea 
înconjurat de adepţi, care aveau rolul de a purta mesajul stăpânului lor „în toate colțurile lumii”. 
Pears Encyclopaedia of Myths and Legends: Oceania, Australia and the Americas din 1978 îi 
numește „viracochas” pe acești însoțitori: „atunci Con Ticci și-a adunat adepții, care se numeau 
viracochas” și „Con Ticci le-a poruncit tuturor viracochas, în afară de doi, s-o ia spre est”; aceeaşi 
denumire este folosită și în miturile adunate de Harold Osborne: „așadar acei viracochas au plecat 

în provinciile în care îi trimisese Viracocha”. Incaşii își mai numeau zeul și llla, nume care provine 
din rădăcina semită El / II, care îl desemna pe Enlil. „Atitudinea autoritară” pe care o afișa ne 
duce cu gândul la același zeu, sursa supremă de autoritate pe Pământ. În centrul „frizei- 
calendar” de pe Poarta Soarelui din complexul Kalasasaya se află o reprezentare a lui 
Viracocha; chipul său este aspru și dur, pe cap poartă o tiară regală, impunătoare, iar în ambele 
mâini ţine câte un trăznet. Enlil era regele Pământului, titlu simbolizat și de tiara sa regală, dar și 
zeul furtunii, lucru redat și de trăznetele din mâini. Particula „ra” din numele Viracocha semnifică 
funcţia sa de conducător iar primele litere, „vi, sunt identice cu cele ale numelui său indian, 
Vișnu. Pentru incași, Viracocha este cel care a provocat Potopul, în timp ce în Mesopotamia 
Enlil era responsabil pentru acest lucru. În plus, într-un mit din South American Mythology se 
spune că, în satul Cacha din regiunea Canas, zeul a făcut să coboare foc din cer, care a ars 
pietrele „încât se făcuseră ca pluta, de puteai ridica bolovani mari cu o singură mână”. Şi ne amintim 
că focul era unul dintre elementele lui Enlil. Prin urmare, identitatea celui mai important zeu al 
incașilor este evidentă. 

În America de Nord, religiile și credinţele triburilor indigene, foarte diferite, reflectă o cunoaștere 
sofisticată a naturii umane și a lumii înconjurătoare. Indienii hopi cred că ei sunt a patra lume, 
după ce trei lumi anterioare au fost distruse când oamenii s-au dedat la vicii și la lucruri rele, la 
fel ca în miturile din America Centrală. Majoritatea triburilor nord-americane credeau într-un zeu 
creator care a făcut spiritele mărunte. Universul de dinaintea creaţiei este de obicei conceput ca 
o lume întunecată, pustie, de ape nesfârșite. Apoi un zeu creator apare în întuneric și creează 
lumea sau, în unele cazuri, dă naștere unui alt zeu care face acest lucru în locul lui. În 
majoritatea tradiţiilor zeul creator face lumea în aceeași ordine: întâi cerul, apoi pământul și la 
urmă infernul. Zeul creator este imaginat uneori ca un spirit invizibil, un spirit cu atribute umane 
ori ca un spirit animal. Multe triburi credeau într-un mare spirit sau Manitou, o putere spirituală 
impersonală care se află în oameni, în animale sau în fenomene naturale. Termenul provine din 
cuvântul indienilor anishinaabe pentru zeu. Triburile pawnee din Nebraska venerau un mare 
spirit numit Tirawa, care guverna aspecte ale naturii cosmice precum Soarele, Luna și stelele, 
identic cu Manitou. Când misionarii creștini au intrat în contact cu indienii, după 1850, l-au 
echivalat pe Kitchi Manitou cu dumnezeul lor, pentru a face convertirea mai ușoară. Însă în 
acest zeu suprem ceresc îl recunoaștem pe An / Anu al mesopotamienilor, împăratul 
Universului. De altfel, numele lui An chiar se găsește în cel al lui Manitou. 

Chiar dacă miturile amerindienilor sunt considerate superstiții, cele două continente americane 
au scos la lumină o mulțime de mistere, încă rămase fără explicaţii. Exceptând uriașele 
piramide și temple din America Centrală, despre care misionarii spanioli medievali jurau că nu 
puteau fi făcute de băștinași, ci de uriași sau chiar de demoni. lată câteva dintre enigmele 
americane, în faţa cărora societatea modernă ridică neputincioasă din umeri: 

- Revista UFO Nachtrichten relata în numărul 263 din 1980 despre descoperirea, într-o mină din 
S.U.A., a unei arme vechi de 250 milioane de ani. Experții cărora li s-a dat spre cercetare 
ciudatul obiect nu au putut afla cum funcţionează. Concluzia lor este că „sunt dovezi în sprijinul 
afirmației că arma nu este de origine terestră”. 

- În 1934, la periferia orășelului London din statul Texas a fost găsit un ciocan vechi de 60-80 
milioane de ani. Analiza spectroscopică indică un aliaj necunoscut încă în industria umană. 

- O bucată de feldspat, scoasă la lumină în 1865 din mina Abbey de lângă orașul Treasure din 
statul Nevada, avea în interior un șurub de cinci centimetri lungime, vechi de câteva milioane de 
ani. 

- Pe 13 februarie 1961, lângă Olancha din California, Mike Mikesell, Wallace Lane și Virginia 
Maxey au găsit o bujie de automobil veche de 500.000 de ani. 

- În Inyo-County din California, într-o peșteră cu pereţii acoperiţi de picturi se poate distinge o 
riglă de calcul cu lama dublă. 

- O bucată de cuarț descoperită tot în California conţine un ac de fier perfect conservat în 
cristalul transparent care s-a format în jurul său acum multe milioane de ani. 

- În 1851, în Statele Unite s-a descoperit un obiect în formă de clopot, dintr-un metal 
asemănător zincului sau unui aliaj de argint, vechi de câteva milioane de ani. 

- În 1867, în mina de cărbune Hammondsville din statul american Ohio a fost dezvelit 
întâmplător un zid de ardezie, acoperit de hieroglife egiptene. Pilonul de cărbune în care se afla 
zidul avea două milioane de ani vechime. 

- O urmă de cizmă lăsată în nisipul din Fisher Canyon (statul american Nevada) acum 15 
milioane de ani a fost scoasă dintr-un bloc de cărbune. 

- În 1928, la ieșirea din Marele Canion din Statele Unite s-a descoperit o vale laterală adâncă, 
numită de indienii hava „supai” („pereţii pictaţi”). Falezele care flanchează valea sunt acoperite 
de petroglife vechi de peste 10.000 de ani. Printre oamenii aflaţi la vânătoare de mamuţi și 
bizoni se află tyrannosauri, stegosauri și iguanodoni. Știința a stabilit că oamenii și dinozaurii nu 
au fost contemporani, uriașele reptile dispărând cu 65 milioane de ani înaintea apariția omului. 

- Pietrele descoperite de profesorul Cabrera în Ica din Peru înfățișează oameni alături de 
dinozauri, călărindu-i sau luptându-se cu ei. 

- În 1968, în Delta din statul Utah a fost descoperită o urmă de gheată, încrustată pe o porțiune 
de sol pietrificat, care conţine un trilobit în conturul său. Trilobiţii au apărut în Cambrian acum 
555 milioane de ani și s-au stins în Permian, acum 220 milioane de ani. Vechimea urmei de pas 
care a strivit trilobitul este estimată la 440 milioane de ani. 

- La Blue Lick Springs, în statul american Kentucky, s-a găsit un mastodont fosilizat la o 
adâncime de peste trei metri și jumătate. Un metru mai jos, sub el, s-a descoperit o terasă 
făcută din pietre cioplite și îmbinate între ele fără mortar. Ramura Mastodont a dispărut la 
sfârșitul Pleistocenului, cu sute de mii de ani înainte de apariția omului. 

- Pe platoul de la Marcahuasi, în Peru, sunt stânci sculptate în formă de lei, cămile și struți, 
animale care trăiesc în Africa. Pe lângă acestea mai există stânci cu forme de făpturi 
preistorice, dispărute cu milioane de ani în urmă. 

- În 1801, Alexander von Humboldt a descoperit în America Centrală, în selva dintre râurile 
Cassiquiare și Orinoco, în munţii Encaramada și în savana de lângă Cuycara, stânci uriașe pe 
vârfurile cărora, la înălțimi inaccesibile, sunt reprezentaţi tigri, crocodili, sori, stele și multe 
desene indescifrabile, dintre care unele par siluete umane. Acele stânci sunt numite de indieni 
„tepumereme” („pietre pictate”). 

- Lângă orașul mexican Acambaro s-au găsit numeroase statuete străvechi din lut, 
reprezentând cai, rinoceri, cămile și dinozauri. 

- O tavă descoperită în El Salvador redă zborul unei ființe umanoide pe deasupra palmierilor, 
într-un vehicul lung, de forma unui trabuc. 

- Într-un basorelief din Guatemala, vechi de 4000 de ani, un om cu plete și barbă este 
îngenuncheat în faţa unei ființe stranii, care poartă un costum de scafandru: cizme înalte, 
pantaloni bufanți, bluză cu centură și cadran rotund în partea stângă a pieptului, mănuși cu un 
singur deget și cască rotundă cu vizetă, de la care pleacă un furtun spre rezervorul din spate. 

- La Tihuanaco, în Bolivia, s-a găsit o reprezentare a unui toxodon, animal dispărut cu mult 
înainte de sosirea omului primitiv în zonă, și statuete sau chipuri umane de piatră, unele având 

capetele acoperite cu căști rotunde și cu o mulțime de accesorii neidentificabile (ţepi, bile, 
triunghiuri, cercuri). Tot aici, pe peretele de la ieșirea nordică a văii este reprodusă cu exactitate 
harta fluviului Amazon cu toţi afluenții săi. 

- În deșertul San Pietro din Chile au fost găsite pe niște dealuri gravuri lungi de zeci de metri, 
reprezentând ființe umanoide cu aripi, figuri geometrice şi inscripţii săpate în piatră, având litere 
de peste doi metri lungime, asemănătoare alfabetului runic. 

- În Peru, în valea dintre orașele Nazca și Palpa, a cărei suprafață măsoară 120 kilometri 
pătraţi, se află gigantice desene și linii asemănătoare unor piste de avion. În provincia Arequipa, 
în deșerturile Majes și Sihuas (la 1000 kilometri sud-est de Lima) se găsesc desene 
asemănătoare celor de la Nazca, vechi de peste trei milenii. Printre ele se află un șarpe lung de 
72 metri. Băștinaștii spun că desenele uriașe au fost realizate cu multe mii de ani în urmă de 
viracochas, ajutoarele zeului Viracocha. În apropiere există două cetăţi cu ziduri groase de 
cinci-șase metri, vechi de șase milenii. 

- Un alt mister din Peru este așa numita „Bandă de Gropi”, localizată în Valea Pisco. Acolo sunt 
mii de gropi, adânci cam de doi metri, cu o distanță de un metru între ele. Banda poate fi 
observată doar din avion. 

- La Mochica din Peru s-au găsit măşti funerare, statuete, figurine și basoreliefuri aparținând 
civilizaţiei incașe moche, de prin 1500 î.e.n., care prezintă o stranie multitudine de tipuri rasiale 
și somatice: arabi, evrei, negri, mongoli, japonezi, greci și scandinavi care, teoretic, au ajuns în 
Peru abia după conchistadorii lui Pizarro. Unele statuete sunt sculptate în piatră iar altele, în 
special măștile funerare, sunt realizate din jad verde de provenienţă necunoscută. 

- În ianuarie 1981 s-au găsit într-o grotă de lângă orașul mexican Guzman desene gravate în 
piatră, vechi de peste 28.000 ani, care reprezintă figuri geometrice. 

- În Monte Albain din Mexic, vârful unui munte a fost complet tăiat și nivelat. Acolo se află un 
oraş megalitic extrem de vechi. 

- În Puma Punku din Bolivia sunt blocuri mari de granit foarte bine finisate, îmbinate ca într-un 
puzzle. La Sacsayhuaman, în Peru, sunt blocuri uriașe de piatră care arată ca și cum stâncile 
au fost topite, așezate la locul lor, apoi întărite. Unele legende susţin că incașii aveau abilitatea 
de a înmuia piatra. 

- În nord-vestul statului New Mexico se află o mare concentrare de ruine antice, zonă cunoscută 
astăzi ca Chaco Canyon. Construite între anii 900 și 1150, cele 15 complexe sunt alcătuite din 
structuri cu patru etaje și sute de camere. S-a descoperit că locuitorii lor posedau cunoștințe 
avansate de astronomie. La Fajada Butte, aflat la intrarea în canion, trei bucăţi gigantice de 
rocă sunt poziționate lângă două petroglife în spirală, gravate în spatele stâncii. În timpul 
solstiţiilor și echinocțţiilor, acele roci captează lumina Soarelui în așa fel încât pumnale de lumină 
strălucesc în diferite zone ale petroglifelor. 

- În cartea The Orion Zone din 2006, arheo-astronomul Gary David susținea că poziţia 
geografică a ruinelor indienilor hopi din sud-vestul Americii oglindește cu precizie structura unor 
constelații. Centura Orion este îndreptată către cea mai strălucitoare stea, Sirius, iar structurile 
hopi sunt îndreptate spre Chaco Canyon. De asemenea, centura Orion se oglindește în 
complexele mayașe de-a lungul Străzii Morților din Mexico City (îndreptate către cea mai mare 
piramidă din lume, Cholula) și în piramidele de la Giza (care indică orașul Helioupolis). S-a 
descoperit și că piramidele din Teotihuacan sunt aliniate ca planetele din sistemul nostru solar, 
iar piramidele din Tikal (Guatemala) imită constelația Pleiadelor. 

- Perimetrul Piramidei Soarelui de la Teotihuacan (Mexic) este egal cu cel al Marii Piramide de 
la Giza (Egipt). Legendele spun că Piramida Soarelui și a Lunii din Teotihuacan au fost 

construite de zei uriași spre finalul unei ere, înainte de distrugerea civilizaţiei. Cea mai mare 
piramidă din lume, veche de 3000 ani, se află la Cholula, în Mexic. Este totodată cel mai mare 
monument construit vreodată de oameni. Volumul ei are 4,45 milioane de metri cubi (Marea 
Piramidă de la Giza are doar 2,5 milioane). A fost ridicată de olmeci în secolul al Ill-lea î.e.n., 
apoi supraînălțată de tolteci. Potrivit tradiţiei aztece, piramida a fost construită de un gigant. 

- La începutul secolului trecut, căutând de-a lungul râului Magdalena, hoţii de morminte au 
descoperit un cimitir vechi de peste 1500 de ani, aparţinând civilizaţiei precolumbiene Tolima. 
Printre obiectele funerare găsite, o duzină reprezintă avioane. În 1997, experții germani în 
aviatică Algund Eenboom și Peter Belting au construit o copie a unui avion, numit de arheologi 
„insecta de aur”, echipând-o cu tren de aterizare și motor. Surprinzător, „insecta a zburat fără 
probleme. 

- În 1949, Alberto Ruiz Lhuillier a descoperit în Templul Inscripţiilor din Palenque mormântul lui 
Pacal, un rege cu o înălțime de peste doi metri, care a domnit între 615 și 683. Pe capac era 
gravată imaginea regelui într-o navă. Un mormânt similar este Mormântul 116 din Marea Piaţă 
din Tikal, unde se afla scheletul unui bărbat neobișnuit de înalt. 

- În Matto Grosso din Paraguay, conchistadorii au găsit un stâlp înalt de opt metri, în vârful 
căruia se afla „o lună mare” care lumina toată cetatea și alunga întunericul pe distanțe de sute de 
metri. În incendiul care a urmat jefuirii orașului obiectul a dispărut, nefiind găsit printre ruine, 
după cum consemna cronicarul Barco Centenerra. Soldaţii lui Orellana, trimis de Pizarro în 
cautarea legendarului Eldorado, au găsit pe malurile Amazonului, printre numeroasele populații 
indigene, un trib de femei albe, războinice. Indienii le-au spus că acele femei veneau din orașe 
bogate în aur, puternic fortificate și luminate de „sori mai mici” care răsăreau noaptea pe 
bastioane. 

- În 1795, trei băieţi din Nova Scotia, Canada, s-au hotărât să viziteze Oak Island după ce au 
observat pe ţărmul ei lumini verzi, în miez de noapte. Acolo au găsit un tunel adânc, care a 
primit numele „The Money Pif’, ce are diferite platforme din lemn, saltele din fibră de nucă de 
cocos (care nu există în Canada) și bucăţi de piatră cu inscripții ciudate. În urma cercetărilor s-a 
descoperit că insula este un sistem hidraulic uriaș. 

Nu puteau lipsi O.Z.N.-urile din „Lumea Nouă”. Pe 11 octombrie 1492, aflat pe corabia Santa 
Maria în Triunghiul Bermudelor, Cristoforo Colombo a observat o lumină ieșind din apă. Fernão 
de Magalhães (Fernando Magellan în română) și alți exploratori au văzut lumini asemănătoare. 
Jurnalul lui John Winthrop, al doilea guvernator al coloniei Massachusetts Bay, publicat în 1790 
sub numele History of New England 1630-1649, conţine numeroase apariţii de O.Z.N.-uri în 
Muddy River din Boston. În iulie 1868, la Capiago (Chile) s-a observat un obiect aerian luminos 
și foarte zgomotos, care părea „un imens condor metalic cu ochi de foc”. În 1896 se semnalau pe 
scară largă O.Z.N.-uri în vestul Americii iar în 1991 s-a stabilit că 2% dintre americanii adulți 
aveau în trecutul lor o serie de experiențe care sugerau posibile răpiri de către extratereștri. În 
1965, doi astronauți sovietici de pe o staţie orbitală au văzut la aproximativ 2000 kilometri de 
Pământ o epavă extraterestră, cu un diametru de circa 30 metri și o lungime de aproximativ 180 
metri; fizicianul Serghei Georgevici spunea că nava purta un semn care aducea cu zeul 
Quetzalcoatl al aztecilor. Șamanul Bernardo Peixoto din localitatea braziliană Para povestea că, 
în 1994, a întâlnit în junglă trei făpturi umanoide cu pielea cenușie, cap triunghiular, ochi mari, 
mâini foarte lungi și costume învăluite de o „aură din lumină pură”. Creaturile i-au spus că au fost 
trimise de Marele Spirit ca mesageri, „deoarece noi n-am putea sta față în faţă cu acea imensă 
energie”. Bătrânii satului i-au explicat lui Bernardo că s-a întâlnit cu ikuyas, care poartă de grijă 
oamenilor de câteva milenii. Ei nu se arată oricui, vin sub formă de omuleți, globuri luminoase 

sau animale și uneori se împreunează cu pământence, care dau naștere unor copii hibrizi. Și 
indienii din America de Nord sunt familiarizați cu fenomenul O.Z.N. La scurt timp după ce și-a 
publicat volumul Abduction (1994), profesorul John Mack a început să fie contactat de 
vindecători și lideri ai indienilor din Statele Unite, care i-au spus că populaţiile indigene din 
America de Nord consideră ceea ce numim noi „răpiri O.Z.N.” ca făcând parte din rânduiala 
lumii. Acest fapt nu este cunoscut cercetătorilor fenomenului sau mediilor academice deoarece 
subiectul este sacru, neputând fi discutat cu oricine, dar și din cauză că opiniile minorității 
indiene despre fiinţe din alte tărâmuri nu sunt luate în serios, fiind etichetate ca folclor. Wallace 
Black Elk, vindecătorul tribului Lakota, completa: „Învățații albi numesc asta O.Z.N. deoarece au 
pierdut contactul cu Înţelepciunea, Cunoaşterea, Puterea și Harul, au pierdut contactul cu poporul din 
stele”. 

În aceste condiţii, se pare că miturile americane nu sunt povești, ci istorii pierdute ale omenirii, 
iar Manitou, Quetzalcoatl și Viracocha aceleași zeități pe care le întâlnim în religiile întregului 
mapamond. 


12. Zeii evreilor 


Evreii reprezintă probabil cel mai celebru popor din istoria omenirii. Dacă nu pentru fapte 
vitejești, măcar pentru răspândirea istoriei lor prin intermediul Bibliei. Conform acestei istorii, 
urmașii lui Avraham (Avraam în română) s-au stabilit întâi în Canaan, apoi s-au mutat în Egipt, 
unde s-au înmulţit în mod considerabil. Fiind transformați de egipteni în sclavi s-au întors în 
Canaan, conduși de Moșeh (Moise). După moartea acestuia, Yehoșu'a (losua Navi) a fost cel 
care a preluat conducerea grupului de israeliți și a cucerit Canaanul. Prin 1047 î.e.n. s-a format 
regatul unit al Israelului și ludeei, sub conducerea lui Șa'ul (Saul). Sub stăpânirea lui Dawid 
(David), regatul a devenit o mare putere mondială. Apogeul a fost atins în timpul lui Șelomo 
(Solomon), fiul lui Dawid, care a transformat lerusalimul într-o metropolă. Conform tradiţiei, el a 
construit primul templu al lui Yahweh, zeul evreilor. După moartea lui Șelomo, regatul s-a divizat 
în două părți: Israel și Iuda. În anul 586 î.e.n. babilonienii au cucerit lerusalimul, distrugând 
templul și deportându-i pe localnici în Babilon; restul iudeilor s-au refugiat în Egipt. Perșii au 
cucerit Babilonul și i-au eliberat pe evrei din robie prin 539 î.e.n. Întorși în Ierusalim, aceștia au 
refăcut templul lui Șelomo, care a fost distrus mult mai târziu de către romani. În 332 î.e.n. 
Alexandros Makedon a cucerit Imperiul Persan, din care făcea parte și ludeea. După moartea 
sa, teritoriul biblic a ajuns sub stăpânire siriană. În jurul anului 162 î.e.n. iudeii s-au răsculat, 
reușind să creeze un stat independent, regatul hasmonean, care a dispărut în 63 î.e.n., când 
romanii i-au instalat la conducere pe lrodieni, vasalii Romei. În anul 6 romanii au cucerit ludeea, 
transformând-o în provincie romană. În anul 66 a izbucnit revolta iudeilor, care durat patru ani și 
a dus la pustiirea Ierusalimului, implicit la distrugerea templului lui Șelomo de către romani. Din 
anul 135, romanii au schimbat numele ludeei în Palestina. 

Este oare această istorie în întregime adevărată? O parte din ea, mai ales începutul, a ajuns la 
noi prin intermediul Bibliei. O putem considera o certitudine doar pentru că este scrisă într-o 
carte? Sau avem nevoie și de dovezi, cum ar fi de exemplu descoperirile arheologice? Este 
oare Biblia într-adevăr cuvântul unei divinităţi, așa cum cred evreii și creştinii? 

Adevărata istorie a poporului evreu este diferită de cea pe care o ştim astăzi. O mână de 
mesopotamieni, în frunte cu Avraham / Avram, și-au părăsit patria la porunca zeului lor, 
devenind nomazi. După ce au rătăcit prin Mesopotamia, Canaan și Egipt s-au hotărât să se 
stabilească în Canaan, unde au trăit alături de localnici. După apariția în Egipt a hyksoșilor, între 
1800 î.e.n. și 1650 î.e.n., urmașii lui Avraham i-au urmat. S-au stabilit la marginea Egiptului, în 
Delta Nilului, în Avaris, fosta capitală a hyksoșilor. Fiica unui evreu (numit Yuya de egipteni), 
Tiye, s-a căsătorit cu faraonul Nebmaatre Amenhotep Hekawaset (Amenhotep III) prin 1337 
î.e.n., devenind marea regină a Egiptului. Fiul lor, Neferkheperure-Waenre Akhenaten (poreclit 
Mose, adică „Moștenitorul”), a scos din Egipt o mână de oameni formată din israeliți și din 
adepţii săi egipteni. În deșertul Sinai s-au amestecat cu triburile de madianiţi, cu toţii pornind 
spre Canaan, unde s-au amestecat cu populaţia locală. Nu au fost niciodată o mare putere, 
Canaanul acelor vremuri fiind un teritoriu sărac, compus din mici orașe și sate. Nu aveau o 
religie stabilă, prin urmare au adoptat zeitățile locurilor prin care au rătăcit în perioada în care 
erau nomazi, dar și pe cele ale noilor lor vecini, canaaneenii. După ocupaţia babiloniană iudeii 
au fost deportaţi în Babilon, unul dintre cele mai dezvoltate orașe din acea epocă. Mai mult ca 
sigur au fost impresionați atât de cultura babiloniană, cât și de religia foarte bine organizată. 
Întorși în Ierusalim, câţiva preoți, în frunte cu Ezra, au hotărât să aplice ceea ce au văzut în 

Babilon, mai ales din punct de vedere religios. Adică să aibă o religie stabilă, bine pusă la 
punct, întocmai ca babilonienii. 

Preoții lui Ezra au adoptat calendarul lunar babilonian, lucru care se observă și astăzi, lunile 
anului evreiesc fiind identice cu cele ale babilonienilor. Ba chiar și-au organizat preoțimea după 
modelul babilonian. Profund impresionați de templul lui Marduk din Babilon, l-au construit pe cel 
al lui Yahweh după același model. L-au și adoptat pe Marduk ca zeitate supremă, renunțând la 
vechile lor divinităţi. Cum orice religie organizată avea, pe lângă temple și preoțime, scrieri 
sfinte, preoții lui Ezra s-au pus pe treabă. Și-au creat propria mitologie, copiind părţi din religia 
canaaneană, babiloniană dar și persană, a lui Zarathuștra. Cei întorși din Egipt au completat cu 
părţi din cultele egiptene. Odată stabilite poveștile care aveau să formeze noua religie, preoții 
evrei le-au așternut în scris. În final s-au ales cele mai reprezentative scrieri care s-au compilat 
și completat, rezultând „sfintele” scripturi care formează astăzi Torah sau Vechiul Testament 
biblic. lată câteva dintre dovezile plagiaturii, care demonstrează că scripturile evreilor sunt 
formate din legendele popoarelor cu care au intrat în contact: 

- Cele șapte zile ale Genezei biblice (șase în care zeul suprem a creat lumea și una în care s-a 
odihnit) corespund celor șapte tăblițe de lut pe care a fost scris Enuma Eliș, mitul babilonian al 
Creaţiei. Varianta scrisă a Enumei Eliş datează din Epoca de Bronz, evreii având acces la acest 
mit în timpul robiei babiloniene. 

- Grădina biblică a Edenului se afla în Mesopotamia, adică în locul în care trăiau zeii conform 
legendelor mesopotamienilor. Numele „eden” provine din cuvântul sumerian „edin” („casa 
zeilor”), care a devenit „edinu” („stepă” sau „câmpie”) pentru akkadieni. 

- Pomul cunoașterii din Grădina Edenului, din care au mâncat Adam și Hawwah (Eva), nu este 
un concept ebraic. Într-un mit sumerian, zeița Inanna i-a cerut fratelui său, Utu, să o ajute să 
coboare într-o zonă în care care creșteau pomi ai căror roade ar fi ajutat-o să obţină 
cunoașterea sexualității. Zeul-soare a ajutat-o iar Inanna, după ce mâncat din fructul pomului 
cunoașterii, a devenit zeița iubirii. De asemenea, și pomul vieţii este „împrumutat” tot de la 
sumerieni. Pe o tăbliță de lut se pot observa Enki și preotul Adapa șezând la taclale în jurul 
copacului vieţii. Nu lipsesc nici șerpii din acel peisaj care ar părea copiat din prima carte biblică 
dacă nu ar fi mai vechi cu câteva mii de ani decât scripturile evreilor. 

- Lilit, prima soţie a lui Adam și mama demonilor din mitologia ebraică, este copia demonilor 
mesopotamieni lilitu, menţionaţi în scrieri sumeriene, akkadiene, asiriene și babiloniene. În 
Biblie apare în Cartea lui Yeșavyahu (Isaia), într-o listă a unor animale „necurate” care vor locui 
în Edomul lovit de mânia lui Yahweh: „Câini și pisici sălbatice se vor pripăşi pe acolo și satiri se vor 
strânge (fără număr). Acolo va zăbovi Lilit şi în acele locuri îşi va găsi odihna” (34:14). 

- Numele biblicului Satan provine din cel al zeului egiptean Sutah, care mai era numit și Setan. 
Dacă iniţial Satan era privit ca o entitate neutră, pe alocuri chiar pozitivă, după întoarcerea 
evreilor din Babilon lucrurile s-au schimbat. Influenţaţi de religia persană a lui Zarathuștra, unde 
erau delimitate divinităţile benefice de cele malefice, evreii l-au transformat pe Satan în inamicul 
lui Yahweh și al oamenilor. Fiind întâlnită în mai toate religiile lupta lui Enlil cu Marduk, este 
firească postura sa de inamic al zeului evreilor. 

- Povestea lui Qayin (Cain) și Hebel (Abel) este o copie a legendei celor doi zei frați sumerieni, 
Enlil și Enki. În Biblie, păstorul Hebel a fost ucis de fratele său, agricultorul Qayin. În Sumer, 
Enki i-a învățat pe oameni păstoritul iar Enlil agricultura. Enki a fost primul conducător al 
Pământului iar fratele său l-a ucis și i-a luat locul. Același mit se întâlnește și la egipteni, unde 
păstorul Asar (Osiris), primul faraon al Egiptului, a fost ucis de fratele său, Sutah (Seth), care i-a 
luat tronul. Deși nu s-a ajuns la o traducere exactă a numelor celor doi fii ai lui Adam și ai Evei, 

răspunsul se găsește în limbile mesopotamiene. În akkadiană (limba vorbită de babilonieni), 
Abel înseamnă „Domnul apelor” („a” = „apă” iar „be/' = „domnul”). Sumerianul Enki, cel care a 
fost ucis de fratele său, era zeul apelor, babilonienii numindu-l Ea, care înseamnă „Casa 
apelor”. În sumeriană, Cain se traduce prin „Gura care acuză” („ca” = „gură” iar „in” = „a acuza”). 
Enlil era cel care acuza de multe ori în faţa zeului suprem, An, atât pe oameni, cât și pe fratele 
său. Satan din Biblie, care provine din numele zeului Sutah (varianta egipteană a sumerianului 
Enlil), era de asemenea un acuzator, principala sa atribuţie fiind cea de a aduce acuze 
sufletelor ajunse la judecata lui Yahweh. Povestea în care Qayin şi Hebel au adus jertfe zeului 
lor, care le-a preferat pe cele ale păstorului, este identică cu cea sumeriană în care zeița 
Inanna, pentru a-și alege un soț, le-a cerut păstorului Dumuzi și agricultorului Enkidu să-și 
prezinte roadele muncii. Fiind încântată mai mult de friptură decât de terci, Inanna l-a ales pe 
Dumuzi. 

- Seth, numele grecesc al celui de-al treilea fiu al lui Adam și al Hawwei, Șet, este numele 
atribuit de greci zeului egiptean al deșertului și al furtunii. 

- Legenda turnului Babel este, de asemenea, copiată din Babilon. Acolo se credea că, în urmă 
cu foarte mult timp, Marduk le-a cerut supușilor săi să ridice un turn până la cer. Enlil nu a fost 
de acord cu acest lucru și a dărâmat turnul, încurcând totodată limbile supușilor lui Marduk. 
Evreii nu doar au auzit legenda turnului în timpul robiei babiloniene, ci chiar au avut ocazia de a- 
| vedea. Regii Nabu-apla-ușur (Nabopalassar) și Nabu-kudurri-ușur (Nabucodonosor ll) îl 
reconstruiseră cu puţin timp în urmă, la porunca zeului Marduk. Vechiul Testament oferă 
aceeași localizare mesopotamiană a turnului, ţinutul Șinear din Biblie fiind Sumerul. 

- Potopul biblic este o copie a mitului Potopului din Mesopotamia. În Epopeea lui Gilgameș, o 
scriere akkadiană formată din mai multe legende și poeme sumeriene, Utnapiștim este 
pământeanul care, sfătuit de Enki, și-a construit o arcă în care a închis câte o pereche din 
fiecare specie de animale. După retragerea apelor, el și familia sa au repopulat Pământul. Fără 
îndoială că, în timpul robiei babiloniene, evreii au avut acces și la acest mit. 

- ltinerariul lui Avraham din Ur până în Canaan este în realitate cel al hyksoșilor, care au cucerit 
nordul Egiptului în jurul anului 1650 î.e.n. Conform Bibliei, Avraham a plecat din Sumer în 
Canaan, de acolo în Egipt, apoi în peninsula Sinai și înapoi în Canaan. Hyksoșii au venit din 
Sumer în Canaan, unde au stat o perioadă până când s-au îndreptat către Egipt. Au cucerit 
nordul Egiptului şi l-au condus timp de aproximativ un secol. După ce au fost goniţi de alianța 
prinților thebani, hyksoșii s-au întors în Canaan, bineînţeles trecând prin peninsula Sinai. 

- Moșeh nu a fost evreu, așa cum susţine mitologia ebraică, ci egiptean. În Biblie se spune că 
fiica faraonului, când a găsit copilul printre trestii, i-a pus numele Moșeh deoarece, a spus ea, 
„din apă l-am scos”. Însă în acest caz ar fi trebuit numit Moșui („Cel care a fost scos”), nu Moşeh. 
În plus, dacă a fost adoptat de o egipteancă și crescut ca un prinţ egiptean, era logic să fi primit 
un nume egiptean, nicidecum unul ebraic. Mai ales pentru că sunt mici șansele ca o prințesă 
egipteană să știe ebraica. Așa cum a observat și Sigmund Freud, numele Moșeh nu provine din 
ebraică, ci din cuvântul egiptean „mos”, care înseamnă „copil, moștenitor”. După cum au 
demonstrat câţiva cercetători, printre care și scriitorul egiptean Ahmed Osman, biblicul Moșeh 
nu este decât faraonul rebel Akhenaten. Evreii ascund însă originea egipteană a celui mai 
important profet al lor, lucru remarcat și de părintele psihanalizei, Sigmund Freud. 

- Este binecunoscută povestea biblică în care Moșeh a fost lăsat de mama sa într-un coșuleț pe 
Nil, fiind salvat de fiica faraonului. În autobiografia sa, regele akkadian Șarru-kinu (Sargon cel 
Mare) susține că mama sa era mare preoteasă în orașul Azupiranu, tatăl său fiind necunoscut. 
După ce l-a născut pe Șarru-kinu în secret, preoteasa l-a așezat într-un coș de papură uns cu 

bitum și i-a dat drumul pe fluviul Eufrat, pentru a evita uciderea lui. A fost găsit de Akki, 
grădinarul regelui, care l-a adoptat. Ulterior, Șarru-kinu a devenit amantul zeiței Iștar, care i-a 
acordat tronul. Pentru că Șarru-kinu a trăit cu mult timp înainte de Moșeh, este evident plagiatul 
poveștii akkadiene, așa cum sublinia și Freud. Israeliții au aflat povestea nașterii lui Șarru-kinu 
în timpul exilului babilonian, iar când au început să-și compună textele sacre, au inclus acea 
parte în legenda lui Moșeh. Până și faptul că în Biblie ni se spune doar numele mamei lui 
Moșeh, în timp ce tatăl rămâne necunoscut, este identic cu faptul că doar mama lui Șarru-kinu 
era cunoscută, în timp ce tatăl lui nu. Este posibil și ca povestea regelui akkadian să fie copia 
unui mit egiptean mult mai vechi. După ce l-a născut pe Haru (Horus), adevăratul moștenitor al 
tronului, zeița Aset (Isis) l-a ascuns între trestiile de pe malul Nilului, pentru a nu fi găsit de 
faraonul uzurpator Sutah (Seth), care îl omorâse pe Asar (Osiris) și îi luase tronul. Auzind că 
Asar are un moștenitor, fără îndoială că ar fi încercat să își elimine rivalul. Așadar, zeița și-a 
crescut fiul pe ascuns, până când băiatul a ajuns destul de mare pentru a-și cere drepturile. 
Aset, mama lui Haru a fost ajutată să crească copilul de către sora ei, Nebthet (Nephtys), soția 
faraonului Sutah, la fel cum fiica faraonului în povestea biblică a fost ajutată de mama copilului 
să-l crească pe Moşeh. 

- Cele zece porunci ale lui Moșeh sunt copiate din Cartea Egipteană a Morților. Fiind faraon, 
Moșeh / Akhenaten a avut acces la această carte, probabil în perioada în care a fost preot la 
lunu (Helioupolis). 

- În capitolul 3 din leșirea, Moșeh a vrut să afle identitatea zeului care îi încredințase misiunea 
eliberării evreilor. „Zis-a iarăși Moşeh către Yahweh: «lată, eu mă voi duce la fiii lui Israel și le voi zice: 
Dumnezeul părinţilor voştri m-a trimis la voi... Dar de-mi vor zice: Cum îl cheamă, ce să le spun?». 
Atunci Yahweh a răspuns lui Moșeh: «Eu sunt Cel ce sunt». Apoi i-a zis: «Așa să spui fiilor lui Israel: Cel 
ce este m-a trimis la voi!»" (3:13-14). Răspunsul zeului nu doar l-a băgat complet în ceață pe 
bietul profet, dar ar fi avut același efect și asupra israeliților la care a fost trimis. lar asta doar 
pentru că traducerea este una incorectă. În ebraică, răspunsul zeului a fost „Ehyeh asher ehyeh”. 
„Asher” înseamnă „fericit, binecuvântat”, iar „ehyeh” a fost interpretat ca „eu sunt”. Prin urmare, o 
traducere completă ar fi „Eu sunt fericitul / binecuvântatul eu sunt”, care tot nu are logică. La o 
privire mai atentă se observă însă că zeul a folosit cuvântul „ehyeh” ca substantiv propriu, 
declinându-și identitatea pentru a fi recunoscut de Moșeh și de israeliți: „Eu sunt binecuvântatul 
Ehyeh (...) Aşa să le spui fiilor lui Israel: Ehyeh m-a trimis la voi”. Ebraicul „ehyeh” se pronunţă 
identic cu akkadianul „Ea”, numele unuia dintre marii zei ai Babilonului, nimeni altul decât 
sumerianul Enki. Zeul nu i-ar fi spus profetului său o propoziție ambiguă, ţinând cont că i-a 
încredințat misiunea de a-i convinge pe israeliți că a fost trimis de divinitatea lor pentru a-i 
elibera. Așadar, răspunsul corect al zeului este: „Eu sunt binecuvântatul Ea (...) Aşa să le spui fiilor 
lui Israel: Ea m-a trimis la voi”. Folosirea unui nume babilonian dovedește că scripturile „sfinte” au 
fost concepute după întoarcerea din exil, dar și că evreii au adoptat zeitățile babiloniene. Acest 
joc de cuvinte, prin care akkadianul „Ea” a fost înlocuit cu ebraicul „ehyeh”, nu este unul 
neobișnuit, evreii codificând adesea informaţii în scrierile lor religioase. De exemplu, în doar 
câteva pagini ale Kabbalei scrise, iniţiaţii evrei au ascuns o sumedenie de informaţii, care nici 
până în prezent nu au fost complet identificate de cercetători. 

- După 15 ani de cercetări, arheologul israelian Yohanan Aharoni a concluzionat că în timpul lui 
Yehoșu'a nu a fost cucerit niciun oraş de evrei, deoarece acele orașe menţionate în Biblie nu 
mai existau de mult timp. Și istoricul Mandfred Claus consideră că preluarea Canaanului pe cale 
militară este o poveste inventată. Arheologul Israel Finkenstein a constatat că mai mult de 90% 
dintre cercetători au stabilit de comun acord că nu a existat niciun exod din Egipt al poporului lui 

Israel, prin urmare nici cucerirea Canaanului. lerihonul nu a fost distrus de Yehoşu'a, ci cu mult 
timp înainte, prin 1549 î.e.n. La fel și cetatea Ai, al cărei nume înseamnă „Grămada de ruine”. 
Cu toate acestea, un exod a avut loc, dar nu în modul prezentat de Vechiul Testament. În 
realitate s-au folosit două surse, care au fost compilate într-o singură poveste. Una reprezintă 
cele câteva sute de israeliți amestecați cu egipteni și beduini madianiţi, conduși de Akhenaten. 
A doua sursă este exodul hyksoșilor din Egipt în Canaan după ce au fost goniti de prinții thebani 
prin 1550 î.e.n. Cum se estimează că zidurile lerihonului au căzut prin 1549 î.e.n., este posibil 
ca hyksoșii să fi fost cei care au cauzat acest lucru. De asemenea, există probabilitatea ca tot ei 
să fi cucerit și celelalte orașe canaaneene menţionate în Biblie. Conform preotului egiptean 
Manethon, tot hyksoșii sunt cei care au construit lerusalimul. Evreii au atribuit micului grup al lui 
Akhenaten faptele hyksoșilor, rezultând astfel marele exod biblic. 

- Circumcizia, legământul sacru al evreilor cu Yahweh, nu a fost inventată de Avraham. În 
realitate, egiptenii practicau circumcizia de mii de ani, lucru demonstrat atât de desenele din 
temple cât și de mumiile descoperite. Așa cum remarca și Sigmund Freud, cel mai probabil 
egipteanul Moşeh / Akhenaten le-a adus evreilor acest obicei, nicidecum Avraham. 

- Chivotul Legământului, în care Moșeh a așezat cele zece porunci divine, este o copie a 
chivotului lui Sin (Enki), zeul akkadian al Lunii. Se observă modelul babilonian al chivotului lui 
Moșeh prin decorarea sa cu heruvimi (sfincși), care în Mesopotamia și Egipt erau paznici ai 
secretelor. 

- Se presupune că Dawid și Șelomo au domnit în secolul al X-lea î.e.n. Arheologul Israel 
Finkelstein susţine că relatările biblice despre domniile celor doi sunt fictive. Dawid nu putea să 
se lupte cu Golyat din Gat deoarece respectiva localitate era distrusă de mai bine de un secol în 
acea vreme. Faptul că Golyat era îmbrăcat ca un mercenar grec iar povestea prezintă elemente 
homerice demonstrează că nu putea fi scrisă decât mult mai târziu. Până și Vechiul Testament 
este confuz în ceea ce privește ucigașul uriașului. Dacă în Întâia carte a Regilor Dawid este 
eroul, în cea de-a doua ucigașul lui Golyat este Elhanan, un necunoscut. Când arheologii au 
descoperit printre ruinele unui fost oraș al filistenilor o oală pe care era inscripţionat numele 
Golyat, au presupus că reprezenta o dovadă a acurateţii poveștii biblice. însă un nume 
inscripţionat pe oală nu demonstrează decât că a existat cel puţin o persoană cu numele Golyat 
în rândul filistenilor, nu şi că acea persoană era de statură înaltă sau că s-a luptat cu Dawid. În 
realitate, povestea luptei dintre Dawid și Golyat este o preluare a autobiografiei egipteanului 
Sinuhet, un curtean aflat în serviciul prințesei Nefru, fiica faraonului Sehetepibre Amenemhat 
din secolul al XX-lea î.e.n. Sinuhet povestea că a fugit subit din Egipt, s-a luptat cu campionul 
Retenu, „un mare bărbat din Canaan”, şi a revenit în final pentru a fi îngropat în pământul natal. 
Partea uciderii lui Golyat cu o piatră în frunte pare a fi copiată din mitologia scandinavă, unde 
zeul Thorr l-a omorât pe uriașul Hrungnir aruncându-i ciocanul în frunte. 

- Același profesor Finkelstein susține că numele lui Dawid și Șelomo nu figurează în niciun text 
contemporan extrabiblic și că nicio descoperire arheologică nu permite acreditarea existenţei 
lor. Nu există nici măcar o singură dovadă că în secolul al X-lea î.e.n. a existat un mare imperiu 
israelit, așa cum afirmă Vechiul Testament. Faptele de arme ale lui Dawid sunt în realitate cele 
ale faraonului egiptean Menkheperre Djhutmose Neferkheperu (Tuthmosis IlI). În Biblie, Dawid 
s-a luptat la Raba cu amoniţii și sirienii, apoi l-a bătut pe regele din Zobah, înainte să-și 
întemeieze din nou domnia la Eufrat. Conform surselor egiptene, nu Dawid ci Menkheperre 
Djhutmose Neferkheperu este cel care, pe la sfârșitul anului 1469 î.e.n., a plecat cu armata în 
Canaan. S-a luptat cu sirienii și canaaneenii în afara orașului Meggido. În timpul celor șapte 
luni, cât a durat asediul orașului Meggido, faraonul a locuit în lerusalim. Dușmanii au reușit să 

scape şi s-au refugiat în Kadeş de pe râul Oronte, oraș cucerit de faraon în 1461 î.e.n. Trei ani 
mai târziu a trecut Eufratul și l-a învins pe regele din Mitanni. „Thoth” sau „Turh”, prima parte a 
numelui faraonului, scris „7hr”, în ebraică devine „Dwd”, rădăcina numelui regelui Dawid. 

- Conform descoperirilor arheologice, în perioada atribuită domniilor lui Dawid şi Șelomo nu 
existau în Israel nici monumente, nici scrisul. Ceea ce înseamnă că ar fi fost imposibil ca regele 
Dawid să-și fi scris celebrii psalmi. Aceștia au fost redactați mult mai târziu, după întoarcerea 
evreilor din Babilon. Nu știm exact dacă autorul necunoscut al psalmilor i-a compus singur dar 
știm că cel puţin unul, Psalmul 104, este copia unui poem al faraonului Akhenaten. 

- Dacă în vremea lui Şelomo nu existau în Israel monumente, înseamnă că nu a existat nici 
Templul lui Șelomo. Nu există nici măcar o singură dovadă a existenţei acelui Prim Templu. În 
realitate, evreii din Babilon, impresionați de măreţia templului lui Marduk, au construit templul lui 
Yahweh în lerusalim după același model. Pentru a nu fi acuzați de plagiat, au susținut că 
templul lor era o reeditare a unuia mult mai vechi, clădit de Șelomo. Însă nici măcar legenda 
distrugerii templului lui Șelomo de babilonieni nu este originală. Căzut sub dominație persană, 
Babilonul s-a răsculat în 482 î.e.n. Regele persan Xșyarșa (Xerxes) a înăbușit revolta și, ca 
pedeapsă, a ordonat distrugerea zigguratului Etemenanki, Turnul Babel din Biblie. 

- Nu există nicio dovadă a existenţei regelui Șelomo. Dar dacă a existat într-adevăr, legendele 
din jurul lui sunt pure fabulații. Înţelepciunea cu care se presupune că era înzestrat era 
necunoscută popoarelor vecine contemporane. lar faptele sale au fost „împrumutate” de la 
faraonul egiptean Nebmaatre Amenhotep Hekawaset (Amenhotep IIl), tatăl lui Akhenaten. În 
Biblie, tatăl lui Şelomo a creat Imperiul Israelit iar el a menţinut relaţiile diplomatice; în realitate, 
tatăl lui Nebmaatre Amenhotep Hekawaset a creat Imperiul Egiptean iar el a menţinut relaţiile 
diplomatice. Se spune că Șelomo s-a căsătorit cu multe prințese; Nebmaatre a făcut același 
lucru, căsătorindu-se cu două prințese din Siria, două din Mitanni, două din Babilon și una din 
Arzawa. Șelomo s-a închinat la Astarte și Moloch la bătrânețe; Nebmaatre a primit la bătrâneţe 
o statuie a zeiței Iștar de la regele Tvesa-ratha (Tușratta) din Mitanni, pentru a se vindeca de 
durerile de dinţi. Șelomo a schimbat organizarea militară, introducând carele de luptă ca armă 
esenţială; Nebmaatre a organizat carele de luptă ca unitate separată de război. Șelomo a unit 
Israelul cu alte părți ale imperiului, având 12 ispravnici; Nebmaatre a organizat Imperiul 
Egiptean în 12 secţiuni administrative. În timpul domniei lui Șelomo, Imperiul Israelit a devenit 
tot mai fragil; au apărut probleme în sudul Palestinei și în Edom, Rezon a cucerit Damascul iar 
influența lui Șelomo s-a diminuat în Siria. În timpul domniei lui Nebmaatre Amenhotep 
Hekawaset, Imperiul Egiptean a devenit tot mai fragil; au apărut rebeliuni în sudul Palestinei și 
în Edom, influența sa a scăzut în Siria iar regele hitit Suppiluliuma a ameninţat nordul Siriei, 
inclusiv Damascul. Șelomo i-a dat lui Hiram, regele din Tyr, 20 de cetăţi din pământul Galileei; 
Nebmaatre i-a dăruit lui Abimilku orașele Tyr, Huzu și Zerbitu din Galileea. Șelomo a construit 
orașe pentru provizii și garnizoane și a reconstruit orașele Hatzor, Meggido, Gezer, Milo, Beth- 
Horonul de Jos, Balat și Tadmor; Nebmaatre a reconstruit Hatzor, Meggido, Gezer, Milo, Beth- 
Șean și Lachiș. Șelomo a construit zidul Ierusalimului, Primul Templu și un palat; Nebmaatre 
Amenhotep Hekawaset și-a construit un palat la Waset (Thebai) și temple în aproape toate 
oraşele din Canaan unde avea garnizoane. 

- Povestea morţii soției lui Lot este copia celei a soţiei lui Orpheus, Eurydike, din mitologia 
greacă. În mitul elen, Orpheus a încercat să-și salveze soția decedată din lumea de dincolo. Zeii 
Hades și Persephone i-au permis să-și ia consoarta, cu condiţia să nu o privească până nu 
ajung amândoi în lumea celor vii. Însă, din cauza neliniști, odată ajuns la suprafață Orpheus s-a 
întors și a privit-o. lar Eurydike, care nu ajunsese încă afară, s-a întors pentru totdeauna în 

lumea morților. În mitul biblic, Lot, soția sa și cele două fiice ale lor au fost scoși din Sodoma de 
doi îngeri, care le-au interzis să se oprească sau să privească înapoi. Soţia lui Lot a ales să nu 
respecte porunca și, asemenea lui Orpheus, s-a uitat în urmă, prefăcându-se instantaneu „în 
stâlp de sare”. 

- Influența babiloniană a scripturilor se observă cel mai bine în Cartea Esterei. Departe de a fi 
un adevăr istoric, această carte îi are ca protagoniști pe Ester, evreica ce a devenit regina 
Imperiului Persan, și Mordokay, tatăl ei adoptiv. Nu există nicio dovadă că împăratul Xșyarșa 
(Xerses) ar fi avut o soție numită Ester. În schimb, nu încape nicio îndoială că numele eroilor 
acestei cărţi biblice, Ester și Mordokay, sunt numele celor mai mari zei ai Babilonului, Iștar și 
Marduk. Povestea a fost inventată ca explicaţie pentru sărbătoarea Purim, autorul necunoscut 
folosind numele zeilor babilonieni probabil în semn de omagiu. 

- Povestea lui lyyob (lov), care a suferit numeroase pierderi în urma pariului dintre Yahweh și 
Satan, este inspirată din Legenda lui Keret, un poem ugaritic compus în perioada 1500-1200 
î.e.n. Regele Keret din Khuburu, fiul zeului El, şi-a pierdut soțiile, copiii și fraţii, rămânând 
singurul supravieţuitor al familiei sale. Mai mult, zeii l-au pedepsit și cu o boală necruțătoare. 
Biblicul Iyyob, la fel ca regele Keret, și-a pierdut copiii, sănătatea și averile tot din cauza unor 
divinități. 

Deși se susţine că Biblia a fost scrisă de diferiţi patriarhi, adevărul este cu totul altul. Toate 
scripturile Vechiului Testament au fost compuse și redactate de preoții lui Ezra după întoarcerea 
din robia babiloniană. Cei mai mulţi patriarhi nu cunoșteau scrierea, așa că nu aveau cum să 
scrie respectivele texte nici dacă ar fi existat. Cea mai aprinsă polemică se învârte în jurul 
Pentateuhului, primele cinci cărți ale Bibliei. Deși se consideră că Moșeh este autorul lor, 
cercetătorii au demonstrat că acest lucru este imposibil. Dacă Moșeh le-ar fi scris, în primul 
rând ar fi trebuit să le redacteze în limbajul hieroglific, singura formă de scriere pe care o 
cunoștea. În al doilea, ar fi vorbit despre el la persoana întâi, nu la a treia. lar în ultimul rând, nu 
putea să scrie despre evenimente care au avut loc după moartea sa. Pe 16 ianuarie 1948, 
Secretarul Comisiei Biblice de la Vatican a recunoscut că Pentateuhul lui Moşeh nu a fost scris 
de un singur autor, ci provine din mai multe surse diferite. Acele surse sunt preoții lui Ezra care 
au modificat legendele copiate de la alte popoare, pentru a se potrivi scopului evreilor. 

Contrar variantei oficiale, evreii nu au fost niciodată monoteiști, ci politeiști, la fel ca restul 
popoarelor antice. Faraonul Akhenaten, numit Moșeh de folclorul ebraic, a încercat să le 
impună adepților săi, inclusiv israeliților pe care i-a scos din Egipt, henoteismul (pasul firesc de 
la politeism la monoteism), însă fără succes. Până la întoarcerea din Babilon, israeliţii și iudeii 
au oscilat între diverse divinităţi, așa cum demonstrează cu succes chiar Vechiul Testament, din 
care reiese clar credinţa în mai multe zeități: 

- „Să nu ai alți dumnezei afară de mine” (Deuteronomul 5:7). Dacă ar fi existat un singur dumnezeu, 
această afirmaţie nu ar fi avut rost. În schimb, zeul lui Moșeh nu se declară singura divinitate, ci 
doar cere să fie singura venerată. 

- „Atunci Yahweh va fi înfricoşător pentru ei, căci el va distruge pe toți dumnezeii pământului şi înaintea 
lui se vor închina locuitorii ținuturilor celor mai de departe, fiecare din locul său” (Cartea lui Sepanya 
2:11). 

- „Yahweh a stat în dumnezeiască adunare şi în mijlocul dumnezeilor va judeca” (Psalmul 81:1). 

- „Că mare este Yahweh şi lăudat foarte, înfiicoşător este; mai presus decât toți dumnezeii” (Psalmul 
95:4). 

- „Că tu eşti Yahweh cel Preainalt peste tot pământul; înălțatu-te-ai foarte, mai presus decât toți 
dumnezeii” (Psalmul 96:10). 

- „Păziţi toate câte v-am spus şi numele altor dumnezei să nu le pomeniţi, nici să se audă ele din gura 
voastră” (leșirea 23:13). 

- „Atunci să nu te închini la dumnezeii lor, nici să le slujeşti, nici să faci după faptele acelora, ci să-i 
zdrobeşti de tot şi să strici stâlpii lor” (leşirea 23:24). 

- „Văzând însă poporul că Moşeh întârzie a se pogori din munte, s-a adunat la Aaron şi i-a zis: «Scoală şi 
ne fă dumnezei, care să meargă înaintea noastră, căci cu omul acesta, cu Moșeh, care ne-a scos din ţara 
Egiptului, nu ştim ce s-a întâmplat»” (Ieșirea 32:1). Aaron le-a luat cerceii de aur „şi a făcut din ei un 
vițel turnat şi l-a cioplit cu dalta”, despre care unii cred că l-ar fi reprezentat pe zeul Baal. 

- „Atunci au răspuns lui Yirmiyahu toți bărbaţii care ştiau că femeile lor tămâiază pe alți dumnezei” 
(Cartea lui Yirmiyahu 44:15). 

- „Apoi au ridicat Filistenii chivotul lui Yahweh şi l-au vârât în capiștea lui Dagon și l-au pus lângă 
Dagon. lar a doua zi s-au sculat Așdodenii dis-de-dimineaţă şi iată Dagon zăcea cu fața la pământ 
înaintea chivotului lui Yahweh. Și au luat ei pe Dagon și l-au pus iar la locul lui” (Cartea întâia a 
Regilor 5:2-3). Dagon era zeul fertilității la asiro-babilonieni (care îl numeau Dagana sau 
Daguna), divinitate care a devenit la popoarele vest-semitice zeul grânelor și al pescuitului. 

- „lar Meleki-sedeq, regele Salemului, i-a adus pâine şi vin. Meleki-sedeq acesta era preotul lui El cel 
Preaînaltr (Facerea 14:18). În religia levantină (care include și Canaanul), El era zeul suprem. 

- Regele Yehoram (loram) „a făcut lucruri netrebnice în ochii lui Yahweh, dar nu așa cum făcuse tatăl 
său şi mama sa, căci el a depărtat stâlpii cu pisanii făcuţi în cinstea lui Baal, pe care-i făcuse tatăl său. 
Dar de păcatele lui Yarabe 'am, fiul lui Nebat, care a dus pe Israel în rătăcire, s-a ţinut și el şi nu s-a 
lăsat de ele” (Cartea a patra a Regilor 3:2-3). Baal („Domnul”) era un titlu atribuit mai multor 
zeități vest-semitice, cum ar fi Baal Hadad sau Baal Zephon. 

- Omri „a umblat în totul pe căile lui Yarabe'am, fiul lui Nebat și întru fărădelegile eu care acesta a dus 
pe Israel la păcat, mâniind pe Yahweh Elohim al lui Israel cu idolii lor” (Cartea a treia a Regilor 
16:25-26). 

- Ah'ab, fiul lui Omri, „a început să slujească lui Baal şi să i se închine. Și a ridicat pentru Baal un 
jertfelnic în templul lui Baal, pe care îl zidise în Samaria. A făcut Ah 'ab şi o Aşeră (stâlp făcut din lemn, 
sfințit în cinstea zeiței Astarte), încât Ah 'ab, mai mult decăt toți regii lui Israel, care au fost înaintea lui, a 
săvârșit fărădelegi, prin care a mâniat pe Yahweh Elohim al lui Israel şi şi-a pierdut sufletul său” 
(Cartea a treia a Regilor 16:30-33). Astarte este numele atribuit de greci zeiței canaaneene 
Athtart, a cărei soră era Așerah, consoarta zeului suprem El. 

- Regele Asa „a lipsit chiar pe mama lui, Annas, de numele de regină, pentru că ea făcuse un chip 
turnat Astartei. Aşa a sfărâmat Asa chipul cel turnat al Astartei arzându-l pe prundul pârâului Chedron” 
(Cartea a treia a Regilor 15:13). 

- Așerah era numită adeseori de popoarele semite „Regina cerului”. În Cartea lui Yirmiyahu este 
întâlnită cu un epitet asemănător: „Copiii adună lemne, iar părinţii aţâță focul şi femeile frământă 
aluatul ca să facă turte pentru zeița cerului şi să săvârşească turnări în cinstea altor dumnezei, ca să mă 
rănească pe mine” (7:18); „Dar vom face tot ce am făgăduit cu gura noastră, vom tămâăia pe zeița cerului 
şi vom săvârşi pentru ea jertfe cu turnare (...) lar de când am încetat de a mai tămâia pe zeița cerului şi 
a-i săvârși jertfe cu turnare, suferim toate lipsurile şi pierim de sabie și de foame. Și femeile au adăugat: 
«Când tămâiam noi zeița cerului şi-i săvârșeam jertfe cu turnare, oare fără știrea bărbaţilor noştri îi 
făceam noi turte cu chipul ei şi-i săvârşeam jertfe cu turnare?»” (44:17-19). 

- „A început Șelomo să slujească Astartei, zeița sidonienilor, și lui Moloch, idolul amoniţilor” (Cartea a 
treia a Regilor 11:5). 

- Regele Ahazyah (Ohozia) „a slujit lui Baal şi i s-a închinat lui şi a mâniat pe Yahweh Elohim al lui 
Israel, cum făcuse şi tatăl său” (Cartea a treia a Regilor 22:53). „Iar Ahazyah, căzând printre gratiile 

foişorului său cel din Samaria, s-a îmbolnăvit şi a trimis soli şi le-a zis: «Duceţi-vă şi întrebaţi pe Baal- 
Zebub, dumnezeul Ecronului: Mă voi însănătoși eu oare din boala aceasta?» şi aceștia s-au dus să 
întrebe” (Cartea a patra a Regilor 1:2). Baal-Zebub este numele dat de redactorii Bibliei lui Baal 
Zephon, un zeu canaanean care își avea reședința pe muntele Zephon. 

- „Dar tot nu s-au depărtat de păcatele casei lui Yarabe 'am, care a dus pe Israel în ispită, ci au umblat în 
ele şi Așera a rămas mai departe în Samaria” (Cartea a patra a Regilor 13:6). 

- Regele Menașșeh (Manase) „a așezat jertfelnice pentru Baal; a făcut Aşere, cum făcuse şi Ah 'ab, 
regele lui Israel, şi s-a închinat la toată oştirea cerească, slujind acesteia. Apoi a zidit jertfelnice chiar şi 
în templul lui Yahweh, de care zisese Yahweh: «În Ierusalim voi pune numele meu!». Și a făcut jertfelnice 
la toată oştirea cerului în amândouă curiile templului lui Yahweh” (Cartea a patra a Regilor 21:3). 

- „După ce s-au terminat toate acestea, s-au dus toţi israeliții care se găseau acolo în cetăţile lui Iuda şi 
au sfărâmat idolii, au tăiat Aşerele şi au stricat locurile înalte și jertfelnicele din Tuda și din tot pământul 
lui Binyamin, al lui Eprayim şi al lui Menaşșe, până la margini” (Cartea a doua a Cronicilor 31:1). 

- Regele Yoșiyyahu (losia) „a poruncit lui Hilkiah arhiereul, preoților de mâna a doua şi celor ce 
stăteau de strajă la prag, să scoată din templul lui Yahweh toate lucrurile făcute pentru Baal, pentru 
Astarte şi pentru toată oștirea cerului şi să le ardă afară din Ierusalim, în valea Chedronului, iar cenuşa 
lor să o ducă la Bethel' (Cartea a patra a Regilor 23:4). „Atunci au scos Aşera din templul lui Yahweh 
afară din Ierusalim, la pârâul Chedron, au ars-o la pârâul Chedron şi au făcut-o praf; și praful l-au 
aruncat asupra cimitirului obştesc al poporului. Apoi au dărâmat casele de desfrâu care se aflau lângă 
templul lui Yahweh, unde femeile ţineau veşminte pentru Astarte” (Cartea a patra a Regilor 23:6-7). 

- Dintre toţi zeii Canaanului, Baal Hadad era cel mai mare rival al lui Yahweh. După cum se 
observă din scripturile evreilor, mulţi regi i-au adoptat cultul, iar poporul i-a urmat. Din cauza 
acestei rivalități, în capitolul 18 al Cărţii a treia a Regilor, profetul Eliyahu (Ilie) face un concurs 
cu profeţii lui Baal, pe care îi ucide după câștigarea competiţiei. În capitolul 10 al Cărţii a patra a 
Regilor, regele Yehu a ordonat să fie uciși toți profeţii, preoţii și adoratorii lui Baal. Apoi, oamenii 
regelui „s-au dus în cetate unde era capiştea lui Baal, au scos idolii din capiştea lui Baal şi i-au ars. Și 
au sfărâmat chipul cel cioplit al lui Baal și au dărâmat capiştea lui Baal şi au făcut din ea loc de 
necurățenii până în ziua de astăzi. Astfel a stârpit Yehu pe Baal din pământul lui Israel” (26-28). 
Problema politeismului avea să se schimbe în Babilon. Ezra și acoliţii săi, impresionați de 
civilizaţia babiloniană, și-au dat seama că este nevoie pentru a atinge acel nivel de o religie 
foarte bine organizată, așa cum era cea a lui Marduk. Slujind în templele babiloniene, viitorii 
preoți ai mozaismului au învăţat tot ce se putea despre zeul suprem al Babilonului, în care l-au 
recunoscut pe al lor Yahu sau Yahweh. Acest nume este compus din „yah”, numele dat de 
egipteni Lunii, și „weh”, care înseamnă în ebraică „a deveni”. În mai toate religiile lumii, zeitatea 
numită de babilonieni Marduk a fost privită iniţial ca o divinitate solară și mai târziu ca una 
lunară. Prin urmare, noul zeu al evreilor era „Cel care a devenit Luna”. Însă nu toţi au privit cu 
ochi buni adoptarea acestei divinităţi, unii evrei rămânând fideli zeului lui Moșeh / Akhenaten, 
Soarele Aten. Ceea ce reiese chiar și din Biblie: mulţi profeţi ai Vechiului Testament, alături de 
lesous și loannes Botezătorul din Noul Testament, erau profund supăraţi că evreii și-au uitat 
dumnezeul, alegând pe un altul. La fel au gândit și esenienii, care au preferat să se izoleze de 
restul populaţiei din cauza acestui sacrilegiu. O dovadă în plus este folosirea de către esenieni 
a calendarului solar, deși restul israeliților îl adoptaseră pe cel lunar. Trecerea de la un zeu la 
altul reiese și din modificarea simbolului israeliților: de la steaua lui Dawid, cu cinci raze, s-a 
trecut la cea a lui Șelomo, cu șase. Steaua cu cinci raze reprezintă a cincea planetă din exterior 
către Soare, adică Jupiter, iar cea cu șase este a șasea planetă, adică Marte. Jupiter era 
planeta atribuită sumerianului Enlil iar Marte a lui Martu, numit Marduk de babilonieni. Până și 

numele statului Israel, deși indică conexiunile cu zeii altor popoare (Is = Iștar în Babilon, Ra = 
zeul suprem în Egipt, El = zeul suprem în Canaan), s-ar putea traduce prin „Cel care se luptă cu 
EI / Dumnezeu”, o aluzie la lupta dintre Marduk și Enlil, pe care tânărul zeu l-a înlocuit. Numele 
lui Yahweh se scrie de obicei YHWH, cele patru litere ale numelui indicând că zeul este al 
patrulea conducător al Pământului, după An, Enki și Enlil. De altfel, între Marduk și Yahweh 
există o serie de asemănări evidente. Marduk i-a ordonat lui Nabu-kudurri-ușur (Nabucodonosor 
II) din Babilon să plece cu armata la vest, în Liban; în Vechiul Testament, Yahweh i-a ordonat 
să atace Egiptul și lerusalimul. Marduk a hotărât ca pustiirea Babilonului să dureze 70 de ani; 
Yahweh a hotărât ca pustiirea Ierusalimului să dureze 70 de ani. Marduk i-a poruncit lui Kuruş 
(Cyrus cel Mare) să cucerească Babilonul; Kuruș, „unsul lui Yahweh”, a fost ales de acesta să 
elibereze evreii și să reconstruiască templul din lerusalim. Sin-ahhi-eriba (Sennacherib) a 
subjugat ludeea și a prădat Babilonul în 689 î.e.n., la porunca lui Marduk; Biblia susţine că 
regele asirian a urmat ordinele lui Yahweh. Marduk obișnuia să-și pedepsească adeseori 
poporul din pricina „păcatelor”, la fel ca Yahweh cu poporul evreu. Epitetul lui Marduk, „zeul 
mâniei şi iertării”, i se potriveşte perfect lui Yahweh, care se supăra foarte des pe poporul său, 
dar pe care îl și ierta după ce respecta ordinele. În Enuma Eliș, Marduk este ucigașul dragonului 
apei sărate, Tiamat, iar Cartea lui lyyob, Psalmul 73 și capitolul 27 al Cărţii lui Yeșavyahu îl 
laudă pe Yahweh pentru uciderea balaurului apei sărate, Liwyatan (Leviatan). Yahweh al 
evreilor este Marduk sau Șamaș ai babilonienilor, Amar Utu, Martu ori Utu ai sumerienilor, Baal 
Zephon al canaaneenilor, Baldr al scandinavilor, Apollon al grecilor și romanilor, Haru sau 
Khonsu ai egiptenilor, Okuninushi al japonezilor și Illuyanka al hitiților. Mulţi cercetători au ajuns 
la concluzii asemănătoare, așa cum este britanicul Walter Raymond Drake, care în cartea 
Astralii în Orientul Antic din 1968 afirma că babilonienii l-au identificat pe Yahweh / lehova cu 
Marduk. După părerea sa, „evreii și babilonienii, fraţi semiţi, au avut aceleași legende, aceleaşi 
obiceiuri, aceeași zei - dar sub nume diferite -, toate acestea fiind moștenite de la o aceeaşi sursă 
comună”, acea sursă comună fiind Sumerul. Drake mai nota: „Este semnificativ faptul că 
Hammurabi - un conducător înţelept și bine intenționat - a primit instrucţiunile respective de la Șamaș 
aproape în aceeaşi perioadă în care Avraam vorbea cu lehova la o depărtare nu prea mare; această 
coincidenţă remarcabilă ar sugera posibilitatea ca Șamaş şi Iehova să fi fost unul şi acelaşi”. În plus, „o 
consemnare cuneiformă de pe un cilindru de argilă arăta că Cyrus a fost întâmpinat ca un adevărat 
eliberator de tirania lui Nabonidas și a lui Belshazzar; acest fapt sugerează surprinzătoarea - dar 
plauzibila - ipoteză că lehova şi Marduk ar fi fost unul și acelaşi Dumnezeu”. 

În Babilon, Marduk a absorbit titlurile și funcţiile celorlalţi zei, ba chiar și-a atribuit o parte dintre 
faptele lor. Același lucru l-au făcut și evreii cu Yahweh al lor. Faptele tuturor divinităţilor din 
miturile pe care le-au plagiat pentru a-și compune scripturile i-au fost atribuite zeului evreilor. De 
exemplu, în Sumer Enki și Ninhursag au creat oamenii. Potopul a avut loc la dorinţa lui Enlil, 
zeul suprem An aprobând calamitatea, Enki fiind cel care a învăţat un muritor să-și construiască 
o arcă, pentru a salva omenirea. Tot Enlil este cel care, într-un mit babilonian, a distrus Turnul 
Babel înălțat de adepţii lui Marduk. În textul Enmerkar și Stăpânul din Aratta, Enki este cel care 
a amestecat limbile oamenilor. În Vechiu/ Testament, toate acestea (și celelalte fapte ale 
zeităților) i-au fost atribuite lui Yahweh, în încercarea evreilor de a demonstra că el este singurul 
dumnezeu. Asimilarea celorlalte zeități într-una singură reiese cu ușurință din scripturile vetero- 
testamentare. De exemplu, în Cartea lui Hoșea, Yahweh recunoaște că în trecut a fost numit și 
Baal: „Și va fi în vremea aceea - zice Yahweh - că ea mă va numi: «Bărbatul meu» şi nu-mi va mai zice: 
«Baal al meu» (2:18). În Cartea lui Nahum se spune despre Yahweh că „în vifor şi în furtună îşi 
face loc, norii sunt pulberea de sub picioarele lui” (1:3), o descriere ce duce cu gândul tot la Baal, 

care mai era numit și „călărețul norilor”. \dee care reiese și din Deuteronomul: „Nimeni, o Israele, 
nu este ca Yahweh, care să meargă pe ceruri întru ajutorul tău şi pe nori întru slava sa” (33:26). Însă 
absorbirea de către Yahweh a numelor și faptelor celorlalte divinităţi se observă cel mai concret 
în multiplele sale nume și epitete biblice: 

- „El a fost preluat din religia levantină (care include și Canaanul), unde El („Zeu”) era 
conducătorul panteonului vest-semitic, soțul zeiței Așerah. Pentru evrei, Yahweh i-a luat numele 
și funcţia, preluându-i totodată și consoarta. În deșertul Sinai s-a descoperit o inscripție 
ceramică din secolul al VIll-lea î.e.n., în care autorul cerea binecuvântarea lui „Yahweh și a Așerei 
lui”. Deși acea inscripţie a dispărut, au fost descoperite multe altele asemănătoare. Vechiul 
Testament demonstrează clar că Yahweh și Așerah au fost veneraţi multă vreme împreună. 
Regele Menașșeh „a făcut un idol cioplit și l-a aşezat în templul lui Yahweh” (Cartea a doua a 
Cronicilor 33:7), „chipul Aşerei pe care îl făcuse l-a așezat în casa despre care Yahweh îi zisese lui 
Dawid şi lui Șelomo, fiul lui: «În casa aceasta și în Ierusalim, pe care l-am ales din toate seminţiile lui 
Israel, voi pune numele meu pe vecie»" (Cartea a patra a Regilor 21:7); „atunci au scos Aşera din 
templul lui Yahweh afară din Ierusalim, la pârâul Chedron, au ars-o la pârâul Chedron şi au făcut-o 
praf: şi praful l-au aruncat asupra cimitirului obştesc al poporului” (Cartea a patra a Regilor 23:6); 
„apoi regele a poruncit lui Hilkiah arhiereul, preoților de mâna a doua şi celor ce stăteau de strajă la 
prag, să scoată din templul lui Yahweh toate lucrurile făcute pentru Baal, pentru Astarte și pentru toată 
oștirea cerului şi să le ardă afară din Ierusalim, în valea Chedronului, iar cenușa lor să o ducă la Bethel” 
(Cartea a patra a Regilor 23:4). Atunci când profetul Eliyahu și regele Yehu au hotărât să-i ucidă 
pe adoratorii lui Baal, i-au lăsat în pace pe cei ai Așerei. Pentru că era periculoasă ideea unei 
soţii a lui Dumnezeu, Martin Luther a scos din Biblie numele zeiţei, înlocuindu-l cu un copac ori 
cu o dumbravă. Astfel, în Deuteronomul 16:21 apare „Să nu-ţi sădești dumbravă de orice fel de 
copaci împrejurul jertfelnicului pe care-l vei zidi Domnului Dumnezeului tău”, deși traducerea exactă 
este: „Să nu-ți ridici stâlpi de lemn, în chip de idol al Așerei, lângă jertfelnicul pe care-l vei zidi lui 
Yahweh Elohim”. În Cartea Judecătorilor 6:25 este scris „sfărâmă jertfelnicul lui Baal pe care-l are 
tatăl tău şi taie copacul cel sfânt de lângă el”, însă în originalul ebraic nu există „copacul cel sfânt”, ci 
„idolul Așerei”. Chiar dacă Așerah s-a întors în traducerile mai târzii ale Bibliei, dumbrava a 
rămas într-un loc, de această dată asociată cu Astarte: „El a sfărâmat în bucăţi toate pietrele 
jertfelnicului, ca nişte pietre de var; dumbrăvile Astartei şi stâlpii soarelui nu se vor mai ridica” (Cartea 
lui Yeșa'yahu 27:9). 

- „Elohim” este folosit în Vechiul Testament de aproximativ 2600 de ori. În limba ebraică „im” 
este terminaţie de plural, „elohim” reprezentând pluralul substantivului „eloah”, care de 
asemenea a devenit unul dintre epitetele zeului evreilor. Apărătorii monoteismului biblic, care 
evită cât pot de mult forma de plural a lui „elohim”, ne spun că acest nume al lui Yahweh are o 
proveniență necunoscută, fiind totuși un derivat al substantivului semitic „il / eľ’ („zeu”). În 
realitate, proveniența nu le este deloc necunoscută, ci doar încearcă să o păstreze astfel. 
Conform istoriei oficiale a evreilor, bazată pe Vechiul Testament, israeliţii au trăit alături de 
canaaneeni. Pentru a se putea integra, evreii au preluat obiceiurile, stilul de viaţă și chiar religia 
gazdelor lor. Vechiul Testament abundă de profeţi care blesteamă poporul israelit pentru că și-a 
părăsit dumnezeul pentru zeii canaaneeni. El, Elyon și Baal, trei dintre epitetele zeului evreilor, 
sunt în realitate numele a trei zeități din Canaan. Tot aici se întâlnește și controversatul „elohim”, 
canaaneenii numindu-și astfel zeitățile. De exemplu, într-o tăbliță descoperită la Ebla, de prin 
2300 î.e.n. (cu un mileniu înainte ca israeliţii să vină în Canaan, conform istoriei biblice), Dagon 
era în fruntea unui panteon format din două sute de Elohim. Așadar, pentru canaaneeni, o 
civilizaţie mult mai veche decât cea israelită, de la care evreii au preluat multe, Elohim erau zeii. 

Chiar dacă evreii insistă că „elohim” este un epitet al lui Yahweh, recunosc totuși că acest 
cuvânt reprezintă un grup de divinități. Prin anii 1170 - 1180, rabinul Moșeh ben Maimon 
(latinizat ca Moses Maimonides) prezenta în Mișneh Torah o clasificare a îngerilor după modelul 
creștinismului. El a împărțit îngerii în zece grupe, în cea de-a șaptea putând fi întâlniți Elohim, 
numiţi aici „ființe divine”. Deoarece Maimonides a fost unul dintre cei mai influenți filosofi evrei, 
clasificarea sa angelică a fost acceptată de iudaism și devenită oficială. Prin urmare, chiar și 
astăzi, Elohim reprezintă în religia evreilor o clasă angelică sau un grup de „ființe divine”, 
întocmai ca zeii canaaneenilor. 

- „Elah”, un alt epitet al zeului biblic, reprezintă varianta aramaică a ugariticului „eloah”, pluralul 
„elim” fiind echivalent cu „elohim”. 

- Tzevaot sau Sabaoth este un nume preluat de la Sabazios al tracilor și al frigienilor, numit de 
romani lupiter Sabazius, echivalat de greci cu Dionysos al lor. După cum relata scriitorul roman 
Valerius Maximus la începutul primului secol al erei noastre, primii evrei care s-au stabilit în 
Roma și astrologii caldeeni au fost izgoniți în 139 î.e.n. de Cornelius Hispalus, pentru 
propagarea cultului „corupr” al lui lupiter Sabazius. Și istoricul Plutarchus susţinea că evreii îl 
venerau pe Dionysos, iar ziua lor de Sabbath era o sărbătoare a lui Sabazius. 

- Adonai, forma de plural a lui Adon („Domnul”), apare în scripturile evreiești ca epitet al lui 
Yahweh, iar singularul „adon” ca titlu regal pentru conducătorii pământeni. Pentru fenicieni, 
„Adon” era un titlu al zeului Tammuz, pe care grecii l-au transformat în Adonis. Atât „adon” cât și 
„adonai” provin din Aton, forma elenă a numele zeului egiptean Aten, litera egipteană „r fiind 
echivalentă cu „d'-ul ebraic. Așadar, numele divin Adonai nu reprezintă decât traducerea în 
ebraică a titlului egiptean „Aron-ai”, adică „Aten al meu”. 

În Babilonul antic Marduk, devenit zeu suprem, a preluat titlurile și funcţiile celorlalte divinități, 
mai puţin pe ale tatălui său, Ea (numit Enki de sumerieni). Cei doi au fost consideraţi egali, Enki 
fiind așezat la loc de cinste de adepţii lui Marduk. Drept pentru care, în scripturile evreilor, 40 
(numărul lui Enki în religiile mesopotamiene) este cel mai folosit număr. De exemplu: Potopul a 
durat 40 de zile și 40 de nopți; spionii israeliți au explorat Canaanul timp de 40 de zile; Şaul, 
Dawid, Șelomo și Yeho'aș au domnit câte 40 de ani; israeliţii au rătăcit în deșert timp de 40 de 
ani; la 40 de ani, Moșeh a fugit din Egipt, s-a întors după 40 de ani pentru a-și lua poporul și a 
murit după alți 40; Moșeh a petrecut pe muntele Sinai trei perioade de câte 40 de zile și 40 de 
nopți; Otni'el a fost judecător timp de 40 de ani; sub Gid'on au fost 40 de ani de pace; filistenii i- 
au asuprit pe israeliți timp de 40 de ani; Eliyahu a mers 40 de zile prin pustiu până la muntele 
Horeb; Yișaq și Esaw și-au luat neveste la vârsta de 40 de ani. Coarnele de berbec folosite de 
preoții evrei sunt tot simbolul lui Enki. În plus, la mijlocul secolului al XX-lea, Brigada 35 de 
Parașutism din cadrul Forţelor Defensive Israeliene avea ca siglă un șarpe înaripat de culoare 
verde; şarpele înaripat este Lucifer sau Quetzalcoatl iar verdele e culoarea zeului egiptean 
Asar, acestea fiind doar trei dintre numele alternative ale lui Enki. În folclorul ebraic, tot Enki 
este și Samael, îngerul decăzut privit atât ca entitate pozitivă, cât și negativă. 

Istoria ne arată că, după plecarea evreilor din Babilon, a început decăderea orașului. După ce l- 
a înfrânt pe Artașata (Darius III) în 331 î.e.n., Alexandros cel Mare a cucerit Babilonul și a 
plănuit reconstrucţia lui, însă a murit de friguri înainte să apuce să-și finalizeze proiectul. În timp, 
mărețul oraș a dispărut, din el rămânând doar ruine. Locuitorii Babilonului s-au gândit adeseori 
că Marduk i-a părăsit, și chiar aveau dreptate. În 538 î.e.n. Marduk a părăsit Babilonul împreună 
cu exilaţii iudei, mutându-și reședința la lerusalim. Ammurapi (Hammurabi), cel care a 
transformat orășelul Babilon într-o capitală a unui imperiu, era al șaselea suveran al dinastiei 
amorite. Amoriţii erau semiţi, la fel ca evreii. Asirienii folosiți de multe ori de Marduk pentru a 

pedepsi Babilonul erau tot de origine semită. Observăm că zeul avea o afinitate pentru semiţi, 
ceea ce ne ajută să înțelegem de ce a ales poporul evreu după ce a renunţat la cel babilonian. 
Însă nu a fost singura divinitate care a părăsit Babilonul pentru teritoriul evreilor. După Marduk, 
cea mai venerată zeitate în Babilon era sora lui, Iștar. Cei doi au dat numele personajelor 
principale ale Cărţii Esterei (a cărei acţiune se petrece în Babilon) din Vechiul Testament, Ester 
și Mordokay. După întoarcerea din exil, dacă religia lui Marduk / Yahweh se adresa maselor, o 
mare parte a elitei evreilor a preferat-o pe Iștar. Deși evreii au oscilat de-a lungul timpului între 
mai multe zeități, se pare că adesea i-au preferat pe cei doi fraţi divini. Moșeh / Akhenaten a 
încercat să îi atragă către cultul solar al lui Aten (Enlil) însă fără succes, evreii preferându-l pe 
Yah, zeul Lunii. În Canaan evreii i-au găsit pe Baal Zephon și pe Așerah, nimeni alții decât 
Marduk și Iștar, pe care i-au preferat spre disperarea profeților zeului lui Moșeh. Conform istoriei 
oficiale a evreilor, Canaanul a fost împărțit la un moment dat în două regate: luda (cel din sud) 
și Israel (partea de nord). luda (sau Yehuda în ebraică) înseamnă „Mulțumită lui Yahu / 
Yahweh” iar Israel s-ar putea traduce ca „Iștar, zeița conducătoare”. Prin urmare, cele două 
regate s-au separat din motive religioase, fiecare fiind adeptul uneia dintre cele două divinități: 
luda al lui Marduk iar Israel al lui Iştar. Unificarea iudeilor și a israeliților sub un singur zeu s-a 
făcut după întoarcerea din exilul babilonian, când elita evreiască a preferat să păstreze 
exclusivitatea asupra cultului lui Iștar, lăsându-l pe Marduk maselor. Timp de câteva secole 
adoratorii zeiței au stat în umbră, până în jurul anului 1000, când i-au separat pe evrei din nou 
în două tabere: Așkenazim (cei din Sfântul Imperiu Roman) și Sephardim (cei din Peninsula 
Iberică, din nordul Africii și din vestul Asiei). Încă de la apariţia lor, evreii Așkenazim s-au 
considerat superiori celei de-a doua categorii, dovedind astfel că nu sunt decât fosta elită 
evreiască a adoratorilor lui Iștar de după întoarcerea din Babilon. La sfârșitul secolului al XIX- 
lea a avut loc o nouă împărțire a evreilor, în sioniști și ortodocși, în care recunoaștem aceleași 
două tabere formate în jurul fraţilor divini. Spre deosebire de ortodocși, sioniștii nu cred în 
natura divină a Torei (Vechiul Testament), preferând Talmudul, lucru absolut firesc, ţinând cont 
că dumnezeul Torei este Yahweh / Marduk. 

De ce lştar și Marduk au părăsit Babilonul, în favoarea lerusalimului? Poate din pricina 
semnificației numerice a orașului. Orașul sfânt al celor trei religii avraamice (iudaismul, 
creștinismul și islamul) are coordonatele 31° 47' N, 35*13' E. Adunate, rezultă 66° 60.. 
Înlăturând zeroul, care nu are valoare, rămâne 666, adică numărul Fiarei din Apocalipsa lui 
loannes, una dintre cele mai importante texte ale creștinismului, o religie bazată pe aceleași 
divinități. 


13. Zeii crestinilor 


Creştinismul este cea mai răspândită religie la ora actuală, având peste două miliarde de 
adepți. Deși este considerat o religie monoteistă, în creștinism sunt veneraţi sute de sfinţi și un 
dumnezeu triplu, format din trei entități diferite: Tatăl, Fiul și Sfântul Duh. Personajul principal al 
acestei religii este lesous (Yeșu'a în ebraică), supranumit Khristos („Mașiah” în ebraică, adică 
„Cel uns"), considerat de cei mai mulţi a fi un personaj real, care a trăit în Palestina primului 
secol al erei noastre. Chiar dacă nu există dovezi ale existenţei lui, ceea ce nu pare să-i 
deranjeze pe creștini, ţinând cont că religia se bazează pe credinţă și nu pe fapte. Singurele 
scrieri din primul secol care îl menţionează sunt cele patru evanghelii canonice și epistolele 
apostolului Paulos (Pavel), incluse în Nou/ Testament. Pe lângă acestea mai există două pasaje 
controversate în cartea Antichităţi iudaice a istoricului iudeo-roman Flavius losephus. Ținând 
cont că sunt scrise într-un stil diferit de al lui losephus, că lesous lipsește cu desăvârșire dintr-o 
operă mai veche a autorului, Războaiele iudeilor, iar cea mai veche menționare a unuia dintre 
pasajele controversate este cea a lui Eusebius din anul 324, înseamnă că respectivele pasaje 
au fost incluse în textul original de un creștin care încerca să-și valideze credinţa prin falsificări. 
Flavius losephus a descris cu lux de amănunte istoria poporului său, menţionându-i pe toți 
profeții, agitatorii și liderii rebeliunilor de până la asediul lerusalimului, fiind necesară falsificarea 
lucrării sale pentru a apărea și numele zeului creștinilor printre ei. Următoarea menționare a lui 
lesous este cea din Annales a istoricului roman Publius Cornelius Tacitus, scrisă în jurul anului 
116. Ceea ce nu demonstrează existența zeului creștinilor la începutul primului secol, cartea 
fiind scrisă la 83 de ani de la presupusa lui moarte, ci doar că în Roma secolului al II-lea circula 
acest mit la fel ca multe alte, de la cele ale egiptencei Aset (Isis) sau ale persanului Mithras 
până la cele ale clasicilor lupiter și Hercules. La începutul primului mileniu al erei noastre 
existau o mulţime de cronicari greci, romani și iudei în întregul Imperiu Roman (în care era 
inclusă și Palestina), care consemnau toate evenimentele importante; cu toate acestea, niciunul 
dintre ei nu l-a menţionat pe iudeul Yeșu'a / lesous, care a săvârșit în miturile creștine o mulțime 
de miracole. lată câţiva dintre ei: 

- Gaius Suetonius Tranquillus (cca 69-122), istoricul a 12 împărați romani, care a trecut în 
revistă toţi oratorii și predicatorii din acea perioadă, nu a auzit de lesous. Despre creștini scria 
că sunt o sectă cu o religiozitate superstițioasă, la fel cum i-au descris și alți doi contemporani ai 
săi, Publius Cornelius Tacitus și Plinius cel Tânăr. Într-un pasaj din Divus Claudius, biografia 
împăratului Tiberius Claudius Caesar Augustus Germanicus, există un pasaj care pentru 
creștini constituie o menționare a zeului lor: „Din cauză că evreii deranjau în mod constant la 
instigarea lui Chrestus, el (Claudius - n.a.) i-a expulzat din Roma”. Ceea ce nu înseamnă că ar fi 
existat în Palestina până în anul 33 un iudeu considerat Mesia sau Khristos, ci doar că în anul 
49 evreii din Roma erau instigaţi de un anume Chrestus. Termenul „chrestus”, care însemna 
„bun” sau „folositor”, era des întâlnit în acea vreme, fiind atribuit mai ales sclavilor. 

- Naturalistul și filosoful roman Gaius Plinius Secundus sau Plinius cel Bătrân (23-79), care a 
consemnat faptele celebre din timpul său, nu a auzit de lesous Khristos. Nici nepotul său, Gaius 
Plinius Caecilius Secundus sau Plinius cel Tânăr (61-113), care în epistolele sale nota tot ce se 
întâmpla interesant în acea vreme. Nici măcar în scrisoarea sa către împăratul Caesar Nerva 
Traianus Divi Nervae Filius Augustus, în care consideră creștinismul o „depravată, excesivă 
superstiție” derivată din iudaism. 

- Fostul sclav frigian Epiktetos (cca. 55-135), devenit filosof după ce și-a obţinut libertatea, un 
eminent orator și cunoscător al religiilor, a locuit în Roma până în 93, când împăratul Titus 
Flavius Caesar Domitianus Augustus a izgonit filosofii din oraș. Arrianos, discipolul său, i-a 
notat discursurile, considerându-le comparabile cu literatura socratică. Deși Epiktetos a studiat 
credinţele religioase contemporane, nu a auzit de lesous Khristos. 

- Unul dintre primii geografi romani, Pomponius Mela, a scris în jurul anului 43 De situ orbis libri 
în stilul lui Strabon, alăturând descrierii fiecărei ţări menţionate principalele evenimente 
petrecute acolo. Deși lucrarea sa a fost redactată la doar zece ani după presupusa înviere 
miraculoasă a lui lesous, Pomponius nu îl menţionează în capitolul despre ludeea. 

- Istoricul, biograful și eseistul Lucius Mestrius Plutarchus (cca. 46-120) s-a născut în 
Chaironeia din Grecia, acolo unde legendele creștinilor susțin că s-au răspândit discipolii lui 
lesous, care au înfăptuit numeroase minuni, la vederea cărora mulţimea se convertea pe 
nerăsuflate. Nicio astfel de minune nu îi era cunoscută lui Plutarchus. A trăit 30 de ani în Roma 
și nici acolo nu au ajuns la urechile lui miracolele „divine”. Deși specializat în realizarea 
biografiilor oamenilor celebri, fără a neglija legendele din jurul lor, nu a scris nici măcar un 
singur cuvânt despre lesous. 

- Filosoful Philon din Alexandria (cca. 25 î.e.n. - 50 e.n.), considerat „Platon al evreilor”, care a 
mers atât la Roma, cât și la lerusalim, a scris nenumărate opere din care școlile teologice 
creștine au preluat ulterior multe idei. Familia lui Philon avea legături cu preoțimea din ludeea, 
cu casa regală irodiană și cu cea imperială din Roma. Unul dintre nepoţii săi, Marcus lulius 
Alexander, a fost căsătorit cu prințesa Berenice, fiica monarhului iudeu Herodes Agrippa. 
Celălalt nepot al său, Tiberius lulius Alexander, a fost procuratorul ludeei și prefectul Egiptului. 
Cu toate acestea, Philon nu l-a menţionat nici pe lesous, nici pe apostolii lui. 

- Filosoful și dramaturgul roman Lucius Annaeus Seneca (cca. 4-65) a trăit cea mai mare parte 
a vieții lui la curtea imperială. Se afla la Roma atunci când mitologia creștină susține că a avut 
loc întrecerea de miracole dintre apostolul Simon Petros (Petru) și vrăjitorul Simon din Gitta. 
Petros învia morți, reda vederea orbilor și a făcut Luna să coboare de pe cer pentru a lumina o 
încăpere, iar celălalt Simon levita, făcea statuile să danseze și o seceră să lucreze singură. Nu 
doar pentru Seneca cei doi și minunile lor au rămas necunoscute, ci pentru toată lumea din 
Roma. Asemenea miracole mai mult ca sigur ar fi uimit pe oricine și totuși nu sunt consemnate 
de romani. Nici măcar apostolul Paulos (Pavel) nu l-a menţionat pe Petros în Roma nici în cei 
doi ani pe care i-a petrecut acolo, conform capitolului 28 al Faptelor Apostolilor, nici în Epistola 
către romani, unde salută 50 de creștini aflați în acea perioadă în capitala Imperiului Roman. 
Lipsa scrierilor din primul secol al erei noastre despre lesous, în afara celor biblice, nu constituie 
singurul argument în favoarea inexistenţei acestui personaj. Un al doilea ar fi mulţimea de erori 
şi inadvertenţe din Noul Testament. Să luăm, de exemplu, nașterea lui miraculoasă dintr-o 
fecioară în care a intrat Sfântul Duh. Din patru evangheliști, doar doi i-au menţionat nașterea, 
Matthaios (Matei) și Loukas (Luca). De ce Markos (Marcu) și loannes (loan) nu s-au obosit să 
noteze un asemenea eveniment incredibil? Și de ce există diferențe mari între cele două 
versiuni? La Matthaios, un înger i-a apărut în vis lui loseph (Iosif) pentru a-l anunţa că se va 
naște lesous; la Loukas, îngerul a anunţat-o pe Maria. La Matthaios, nașterea a avut loc într-o 
casă iar la Loukas într-o iesle, din cauză că loseph și Maria nu au găsit o locuinţă în care să 
petreacă noaptea. Cei trei magi de la răsărit, care i-au adus daruri pruncului divin, sunt amintiţi 
doar de Matthaios; la Loukas locul lor este luat de un grup de păstori. Miraculoasa stea care i-a 
condus pe magi din Persia până în Bethleem nu există decât la Matthaios, deși ar fi trebuit să 
fie pomenită nu doar de toți cei patru evangheliști, ci și de astronomii din ludeea și din 

împrejurimi. Nimeni nu a văzut-o, nici măcar regele Herodes (Irod), chiar dacă evanghelistul 
susține că ea a mers înaintea magilor din lerusalim până în Bethleem. Decizia lui Herodes de a 
ucide toți pruncii de până în doi ani nu este relatată decât de Matthaios. Acest masacru nu 
numai că nu a fost menţionat de niciunul dintre evangheliștii rămași, ci nici măcar de cronicarii 
sau istoricii vremurilor. Doar Matthaios amintește fuga în Egipt a lui loseph, Maria și lesous. 
Pentru Loukas, cei trei nu numai că au rămas în ludeea, dar peste opt zile de la naștere lesous 
a fost dus la lerusalim pentru circumcizie; dacă Herodes ar fi ordonat uciderea tuturor pruncilor, 
băiatul ar fi fost aruncat direct în gura lupului. Dar Loukas nu avea habar de acea hotărâre 
macabră a regelui iudeilor, pe care o cunoștea doar Matthaios. La Loukas, loseph și Maria 
trăiau în Nazareth dinainte de a se naște lesous; pentru Matthaios au ajuns în Nazareth doar 
după întoarcerea din Egipt, alegând Galileea în locul ludeei de teama regelui Herodes. Loukas 
este singurul care pomenește episodul din templul de la lerusalim, când lesous avea 12 ani. 
Matthaios, Markos și loannes au rămas tăcuţi și în această privinţă. 

Dacă cele patru evanghelii canonice se contrazic între ele, nici cele gnostice nu puteau fi altfel. 
Evanghelia Adevărului, a Egiptenilor, a Mariei, a lui Thomas sau a lui Philippos nu vorbesc 
despre nașterea lui lesous. Toate miracolele care îi însoțesc nașterea, atât de cunoscute nouă 
din mitologia creștină, pentru gnostici lipsesc cu desăvârșire. Nici urmă de înger care să-i 
vestească nașterea, stea, magi, păstori, masacru al copiilor sau fugă în Egipt. Însă, dacă pentru 
loannes Cuvântul s-a întrupat în lesous iar la Markos Duhul Sfânt a coborât peste Khristos, 
gnosticii aveau legende asemănătoare. Conform episcopului Irenaeus, ei credeau că Khristos s- 
a unit cu sora sa, eonul Sophia, coborând apoi în lesous, copilul născut din fecioară cu ajutorul 
lui Theos (Dumnezeu). În Evanghelia Adevărului, Khristos este Cunoașterea care a emanat din 
Tatăl. În Evanghelia Egiptenilor el este eonul Seth, fiul primului om „nestricăcios”, Adamas. 
Coranul nu amintește de loseph și nici nu-l consideră pe lesous fiul vreunei divinități. În schimb, 
susține că „Al-Masih Isa (Mesia lesous - n.a.), fiul lui Maryam (Maria - n.a.), este trimisul lui Allah, 
cuvântul său pe care el l-a transmis lui Maryam şi un duh de la el" (Sura 4:171). „Cuvânt îl numea și 
Evanghelia lui loannes însă, pentru profetul Muhammad, această exprimare are un alt sens. 
Singurul eveniment asemănător evangheliilor canonice este nașterea lui lesous din fecioară și 
vestirea nașterii sale de către arhanghelul Jibrayil (Gabriel). 

Parcă pentru a contrazice și mai mult puţinele relatări despre nașterea lui lesous, Evanghelia 
copilăriei lui Khristos spune că s-a născut într-o peșteră, apoi a fost pus într-un staul, unde i s- 
au închinat un bou și un măgar. În primele veacuri ale creștinismului chiar se indica drept loc al 
nașterii sale o peșteră din Bethleem care, anterior, fusese considerată locul nașterii zeului 
Tammuz. Nașterea zeilor în peșteri era un element comun religiilor multor popoare. Pe lângă 
Tammuz, se credea că și zeii Dionysos, Zeus, Hermes, Adonis, Mithra și Eon s-au născut în 
peșteri. Amintim că, pentru evanghelistul Matthaios, lesous s-a născut într-o casă, iar pentru 
Loukas într-un staul. Niciunul dintre ei nu sprijină ipoteza închinării boului și a măgarului. 

Chiar dacă lesous nu este menţionat de cronicarii primului secol iar versiunile nașterii sale 
conţin mari diferențe, poate reușim să aflăm măcar anul nașterii lui. Pentru majoritatea, el s-a 
născut în anul 1. Însă, pentru evanghelistul Matthaios, lesous a venit pe lume cu puţin timp 
înainte de moartea regelui Herodes cel Mare, adică în anul 4 î.e.n. Loukas încearcă să ne 
adâncească și mai mult în ceaţă, susținând că nașterea a avut loc în timpul recensământului din 
vremea lui Quirinius, guvernatorul Siriei. Cum Quirinius a devenit guvernator în anul 6, acela 
este anul nașterii lui lesous în viziunea lui Loukas, cu zece ani mai târziu decât preconizase 
Matthaios și cu cinci după data acceptată în mod convenţional. Tot Loukas spune că lesous a 
fost botezat în al cincisprezecelea an de domnie al împăratului roman Tiberius, când era cam 

de 30 de ani. Al cincisprezecelea an de domnie al lui Tiberius Caesar Divi Augusti Filius 
Augustus înseamnă anul 29, ceea ce mută naşterea lui Khristos în anul 1 î.e.n. Așadar avem 
trei ani diferiți pentru nașterea zeului creștinilor: anul 4 î.e.n., anul 1 î.e.n. și anul 6 e.n. Pentru a 
rezolva odată pentru totdeauna această enigmă, călugărul Dionisius cel Mic, care trăia la Roma 
prin secolul al VI-lea, a fixat nașterea lui lesous în anul 752 al calendarului roman, devenit de 
atunci anul 1 al calendarului nostru. Deși problema pare rezolvată, rămân cele trei versiuni 
diferite ale evangheliilor canonice. 

Dacă nu am putut stabili anul nașterii, putem încerca măcar să aflăm luna și ziua. Toţi creștinii 
cred astăzi că lesous s-a născut pe 25 decembrie. Însă, dacă ne luăm după Evanghelia lui 
Loukas, această dată nu poate fi adevărată. Evanghelistul ne spune că în momentul nașterii 
erau păstori cu turmele pe câmp, iar luna decembrie este una mult prea rece pentru a duce 
turmele pe câmpuri chiar și în Palestina. Puţini știu că primii creștini serbau ziua nașterii lui 
lesous pe 6 ianuarie. În Grecia, această zi era considerată data nașterii zeului Dionysos, iar la 
Alexandria era ziua lui Eon, zeul născut din fecioara Kora. Pentru a se facilita trecerea de la 
aceste divinităţi la lesous, primii creștini au împrumutat data de 6 ianuarie și au folosit-o pentru 
a sărbători data nașterii zeului lor. Cea mai veche informaţie despre sărbătorirea nașterii lui 
lesous pe 25 decembrie se găsește în calendarul roman din anul 354. În această zi în tot 
Imperiul Roman se celebra nașterea zeului Mithra, împrumutat din Persia. De asemenea, zeii 
Adonis și Tammuz erau serbaţi pe aceeași dată. Pentru a facilita tranziţia de la zeii păgâni la 
Khristos, creștinismul a păstrat datele importante din vechile religii, înlocuind doar divinitățile. 
Nașterea lui lesous se mai lovește de o problemă, de această dată de ordin genetic. 
Heterozomii sunt cromozomii care determină sexul unui organism. La mamifere (implicit și la 
oameni), masculii au perechea de cromozomi X și Y, iar femelele XX. Din cromozomul X al 
masculului și unul dintre cromozomii X ai femelei se naște un copil de sex feminin, iar din 
cromozomul Y al masculului și unul dintre cromozomii X ai femelei rezultă un copil de sex 
masculin. Prin urmare, sexul masculin este dat de cromozomul Y. Dacă povestea biblică ar fi 
fost adevărată prin nu ştiu ce minune complet ilogică, iar lesous s-ar fi născut doar din Maria, 
fără intervenţia unui individ de sex masculin, în niciun caz nu ar fi putut fi bărbat. Pentru că din 
cromozomii XX ai ei nu putea apărea cromozomul Y al lui. Așadar, dacă Maria ar fi reușit să-l 
conceapă singură, fără intervenţia unui mascul cu trup material (spre deosebire de Duhul Sfânt, 
care nu poate transmite gene fiind imaterial), lesous ar fi trebuit să aibă doar cromozomii XX, 
adică să fie de sex feminin. Dacă era de sex masculin, adică avea cromozomii XY, înseamnă că 
Maria nu l-a conceput singură, ci cu ajutorul unui bărbat care i-a transmis copilului cromozomul 
Y. Însă credincioșii rezolvă această enigmă transformând întâmplarea într-un miracol divin, iar 
alţii preferă soluţii logice, cum ar fi inseminarea artificială. Ceea ce este inutil, ţinând cont de 
mulțimea de contradicții referitoare la nașterea lui lesous, care duc către o singură concluzie 
logică legată de presupusa lui existenţă. 

Dacă nu putem stabili cu exactitate nici când s-a născut lesous, nici cum, poate învierea lui este 
mai puțin complicată. Povestea este binecunoscută: a fost crucificat, a treia zi a înviat, apoi la 
un moment dat s-a înălţat la cer. Pe cât de simplu pare totul, pe atât de complicat este în Noul 
Testament. Cel mai important eveniment al creștinismului, pe care își bazează întreaga 
doctrină, ar fi trebuit să fie unul clar pentru toată lumea, sau măcar pentru cei patru evangheliști. 
Însă evangheliile se contrazic și la acest capitol. 

Toţi patru sunt de acord că primele persoane care au descoperit învierea au fost femei, numite 
de creștinism mironosiţe. Însă când vine vorba despre numărul și identitatea lor, lucrurile nu mai 
sunt la fel de simple. Cine a vizitat prima oară mormântul și a realizat că lesous dispăruse? 

- Matthaios: două femei, „Maria Magdalena şi cealaltă Marie”. 

- Markos: trei femei, „Maria Magdalena, Maria, mama lui lakobos, şi Salome”. 

- Loukas: cel puţin cinci femei, „Maria Magdalena, şi Ioanna şi Maria lui lakobos şi celelalte 
împreună cu ele”. 

- loannes: o singură femeie, „Maria Magdalena”. 

A fost una? Au fost două? Trei? Cel puţin cinci? Dacă nu putem ști câte au mers la mormânt, 
poate reușim să aflăm măcar când s-a întâmplat asta. 

- Matthaios: la răsărit, „când se lumina de ziua întâi a săptămânii”. 

- Markos: tot la răsărit, „pe când răsărea soarele”. 

- Loukas: „foarte de dimineaţă”. 

- loannes: înainte de răsărit, „dis-de-dimineaţă, fiind încă întuneric”. 

Intrarea mormântului era blocată cu o piatră foarte mare. Aceste femei cu număr incert, sosite 
într-o perioadă incertă a zilei, au găsit mormântul închis sau deschis? 

- Matthaios: era închis - „ingerul Domnului, coborând din cer și venind, a prăvălit piatra şi şedea 
deasupra ei”, ceea ce i-a înfricoșat pe paznicii mormântului, dar și pe mironosițele martore la 
acea apariție supranaturală. 

- Markos: era deschis - „ridicându-şi ochii, au văzut că piatra fusese răsturnată; căci era foarte mare”. 

- Loukas: era deschis - „au găsit piatra răsturnată de pe mormânt”. 

- loannes: era deschis - „a văzut piatra ridicată de pe mormânt. 

Doar Matthaios amintește de paznicii care aveau rolul de a împiedica un eventual furt al 
cadavrului. Ceilalţi trei evangheliști nu știu nimic despre asta. Sau dacă știu, nu vor să spună. 
Poate reușesc măcar să ne lămurească pe cine au întâlnit femeile la mormânt. 

- Matthaios: pe „îngerul Domnului” coborât din cer, a cărui înfățișare „era ca fulgerul și 
îmbrăcămintea lui albă ca zăpada”. 

- Markos: pe „un tânăr șezând în partea dreaptă, îmbrăcat în veșmânt alb”. 

- Loukas: „doi bărbaţi” cu „veşminte strălucitoare”. 

- loannes: Maria Magdalena nu a văzut pe nimeni la început. A plecat de la mormânt și s-a 
întors cu „Petros și celălalt ucenic”. Abia după ce aceștia s-au întors la ai lor, lăsând-o singură la 
mormânt pe Maria, ea a văzut „doi îngeri în veșminte albe”. 

Până la urmă, erau bărbaţi sau îngeri? Erau doi sau unul? Erau în fața mormântului ori în 
interior? Au fost văzuţi la răsăritul Soarelui sau după câteva ore? Trebuie să apreciem că 
evangheliştii se pun de acord măcar într-o privinţă: lesous nu mai era acolo. Care a fost reacţia 
femeilor după descoperirea dispariţiei zeului lor? 

- Matthaios: „cu frică şi cu bucurie mare au alergat să vestească ucenicilor lui”. 

- Markos: „au fugit de la mormânt, că erau cuprinse de frică şi de uimire, şi nimănui nimic n-au spus, 
căci se temeau”. 

- Loukas: „întorcându-se de la mormânt, au vestit toate acestea celor unsprezece și tuturor celorlalţi”. 

- loannes: „Maria stătea afară lângă mormânt plângând. 

Dacă tot a înviat, lesous nu putea să nu li se arate adepților săi. Când și cui i s-a înfățișat prima 
oară? 

- Matthaios: Mariei Magdalena și celeilalte Maria, „când mergeau ele să vestească ucenicilor, iată 
Iesous le-a întâmpinat. 

- Markos: „și înviind dimineaţa, în ziua cea dintâi a săptămânii (Duminică) el s-a arătat întâi Mariei 
Magdalena”. 

- Loukas: pe drumul către „un sat care era departe de Ierusalim, ca la șaizeci de stadii, al cărui nume 
era Emaus”, doi dintre ucenici „vorbeau și se întrebau între ei. Și Iesous însuși, apropiindu-se, mergea 
împreună cu ei”. 

- loannes: rămasă singură în mormânt, după plecarea lui Petros și a celuilalt ucenic, Maria 
Magdalena a văzut doi îngeri. Ea „s-a întors cu fața și a văzut pe lesous stând, dar nu știa că este 
lesous”. 

Care au fost reacțiile discipolilor la primul contact cu lesous după înviere? 

- Matthaios: pe Maria Magdalena și pe cealaltă Marie, „Iesous le-a întâmpinat, zicând: Bucuraţi-vă! 
Iar ele, apropiindu-se, au cuprins picioarele lui şi i s-au închinat”. 

- Loukas: cei doi ucenici care mergeau spre Emaus nu l-au recunoscut, deoarece „ochii lor erau 
ținuți ca să nu-l cunoască”. 

- loannes: Maria Magdalena „nu știa că este Iesous”, ea „crezând că este grădinarul . 

La Matthaios, Maria Magdalena și cealaltă Maria l-au recunoscut imediat. Markos nu oferă 
detalii despre reacţia ei însă, la Loukas și la loannes, Magdalena și cei doi ucenici nu l-au putut 
recunoaște. Presupunând pentru o clipă că ar fi adevărată această relatare, deși nu avem 
niciun motiv să o facem, de ce era lesous de nerecunoscut? Avea o înfățișare diferită? Dacă da, 
de ce? Ținând cont că a înviat cu trupul binecunoscut de discipolii săi, o înfățișare diferită este 
ilogică. Sau crease o iluzie optică, adică „ochii lor erau ţinuţi ca să nu-l cunoască’? Dacă este așa, 
de ce iluzia asta nu s-a aplicat și în Evanghelia lui Matthaios, unde femeile l-au recunoscut din 
prima fără probleme? 

În Evanghelia lui loannes, dându-și seama că lesous trăiește, Maria Magdalena probabil a vrut 
să-l îmbrăţișeze, de bucurie, însă el a oprit-o. „Nu te atinge de mine, căci încă nu m-am suit la Tatăl 
meu”, i-a zis lesous. Logica ne spune că nici după ce s-ar fi ridicat la cer femeia nu l-ar fi putut 
atinge, din moment ce s-ar fi dus într-un loc inaccesibil ei. Seara lesous a apărut în mijlocul 
ucenicilor săi şi „le-a arătat mâinile şi coasta sa”. Înţelegem că doar le-a arătat, nu le-a și permis 
să îl atingă. Cu toate acestea, pentru apostolul Thomas interdicţia dispare. „Adu degetul tău 
încoace și vezi mâinile mele şi adu mâna ta şi o pune în coasta mea și nu fi necredincios ci credincios” i-a 
spus lesous, uitând probabil că nu trebuia să fie atins, pentru că nu ajunsese încă la tatăl său. 
Nu știm de ce exista acea interdicţie sau de ce ea a fost ignorată pentru Thomas, dar poate 
lesous nu voia să fie atins de Magdalena și de ceilalți apostoli. La Matthaios, proaspătul înviat 
nu are nicio problemă cu atinsul. Maria Magdalena și cealaltă Marie „au cuprins picioarele lui şi i 
s-au închinat”. La Loukas, lesous chiar îşi îndeamnă apostolii: „pipăiți-mă și vedeți că duhul nu are 
carne şi oase, precum mă vedeți pe mine că am”. Până la urmă, aveau voie să îl atingă sau nu? 

Pe lângă multiple elemente fantastice, Matthaios descrie în evanghelia sa și un eveniment rupt 
parcă din filmele horror cu zombi. După un cutremur care a rupt în două catapeteasma 
templului lui Yahweh din Ierusalim, „mormintele s-au deschis și multe trupuri ale sfinţilor adormiți s- 
au sculat. Și ieşind din morminte, după învierea lui, au intrat în cetatea sfântă şi s-au arătat multora”. 
Ciudat este că absolut nimeni nu a consemnat acest eveniment unic în istoria lumii, nici măcar 
ceilalţi trei evangheliști, deși în Ierusalimul acelor vremuri se găseau mulţi cronicari iudei, greci 
și romani. Să fi fost pentru ei morţii vii ceva banal, de nu s-au mai obosit să noteze acest 
eveniment? Sau doar o invenţie a evanghelistului Matthaios, care s-a gândit să-și înflorească și 
mai mult povestea? 

Analizând cele patru evanghelii biblice, n-am putut afla nimic concret în legătură cu învierea lui 
lesous. Nu știm câte femei au ajuns la mormânt, când au ajuns, cum era intrarea la sosirea lor, 
pe cine au întâlnit acolo, dacă s-au bucurat ori s-au speriat pentru că au găsit mormântul gol, 
când și cui i-a apărut lesous prima oară, dacă l-au recunoscut sau nu acele persoane, dacă au 

avut voie sau nu să îl atingă ori dacă au înviat morții și au început să bântuie Ierusalimul. Pare 
și extrem de convenabil faptul că, după înviere, lesous le-a apărut doar discipolilor săi. Pot fi 
credibile mărturiile acelor oameni care îl credeau divin? Bineînţeles că nu. Ce i-ar fi oprit să 
mintă, pentru a demonstra astfel originea divină a învățătorului lor? Nimic! De ce nu a apărut 
lesous în fața unor oameni imparţiali, care nu ar fi putut fi acuzaţi de subiectivism? De ce nu a 
apărut în fața guvernatorului Pilatus ori în fața regelui Herodes? De ce nu a apărut în public, în 
mijlocul Ierusalimului? Nu ar fi fost convinși cu toții că el era într-adevăr zeu? Bineînţeles! În 
schimb, el a ales să se arate doar pe ascuns și doar în faţa celor care îl urmau, pe care i-a 
trimis în toată lumea pentru a duce o serioasă muncă de convingere în încercarea de convertire 
a întregului mapamond! De ce ar fi ales varianta cea mai dificilă? O apariţie în public i-ar fi adus 
rapid efectul dorit. Alegând opusul, ar fi trebuit să se aștepte la reticența oamenilor care ar fi fost 
puși în situația de a crede sau nu pe cuvânt povestea apostolilor. Evangheliile lui Markos, 
Loukas și loannes spun că apostolii nu i-au crezut pe cei care susțineau că l-au văzut pe 
lesous, fiind nevoie ca el să li se înfățișeze pentru a-i convinge. Dacă nu au crezut povestea 
învierii cei ce l-au urmat, care îi cunoșteau minunile făcute și care îl considerau fiu al zeului lor, 
nu este logic că ceilalți ar fi crezut cu atât mai puţin? De ce ar fi ales lesous cea mai dificilă 
cale? Evident, pentru că este vorba doar despre o poveste inventată. 

Pe lângă aceste nereguli legate de nașterea și de învierea lui lesous există unele și în cazul 
genealogiei lui. Doar două dintre cele patru evanghelii neotestamentare îi abordează arborele 
genealogic: cea a lui Matthaios și cea a lui Loukas, aceleași care s-au ocupat și de nașterea lui. 
Markos și loannes nu își bat capetele cu așa ceva și pe bună dreptate, linia ancestrală a lui 
lesous dovedindu-se a fi o problemă mult prea întortocheată. Matthaios își prezintă versiunea 
de la Abraam (Avraam) la loseph. Loukas o ia în sens invers, de la loseph până la primul om, 
Adam. Cum scopul acestei genealogii este de a demonstra că lesous este urmașul lui David / 
Dawid, sau „lesous Khristos, fiul lui David”, cum îl numește Matthaios, ne vom ocupa doar 
porțiunea de la David la loseph. La Matthaios, în acest interval sunt 27 de persoane, iar la 
Loukas 42. Această diferență are o explicaţie plauzibilă: Loukas prezintă descendenții lui 
Nathan / Natan, unul dintre fiii lui David, iar Matthaios pe cei ai lui Solomon / Șelomo, un alt fiu 
al miticului rege israelit. Rămâne un mister ori o adevărată minune divină cum s-a ajuns la 
loseph din două ramuri diferite, calculate exclusiv pe linie paternă... 

Prima mare problemă o reprezintă tatăl lui loseph. La Matthaios, „Lazaros a născut pe Matthan,; 
Matthan a născut pe lakobos; lakobos a născut pe Ioseph”. Loukas vorbeşte despre „Ioseph, care era 
fiul lui Eli, fiul lui Matthat, fiul lui Leui”. Cine era tatăl lui loseph? Eli / Heli sau lakobos / Ya'aqob? 
La bunicul său lucrurile sunt mai simple. Ignorând diferența de doar o literă, Matthan sau 
Matthat sunt cu siguranţă același personaj. Cu o generaţie în urmă lucrurile se complică din 
nou. La Matthaios, străbunicul lui loseph / Yosep se numea Lazaros / Elazar; la Loukas, 
numele lui era Leui / Lewi. Continuând până la David / Dawid, numele din cele două liste diferă, 
cu câteva mici excepții. Ceea ce este normal, ţinând cont că una prezintă urmașii lui Solomon / 
Șelomo, iar cealaltă pe ai lui Nathan / Natan. Dar cum se poate ajunge din două ramuri diferite, 
numai pe linie paternă, la un singur individ, în acest caz loseph? Răspunsul: sub nicio formă nu 
este posibil așa ceva. Indiferent cât s-ar fi combinat între ei membrii celor două ramuri, nu se 
poate ajunge la același individ atât timp cât sunt luaţi în calcul doar mebrii de sex masculin ai 
celor două liste. Dacă loseph ar fi avut doi taţi biologici, ceea ce deja reiese din compararea 
celor două liste, lucrurile ar fi fost logice. Însă în viaţa reală așa ceva nu este posibil. 

Dacă acceptăm versiunea oficială a Bibliei, că evangheliile prezintă două genealogii diferite, a 
lui Solomon și a lui Nathan, mai apare o problemă: unele personaje sunt pe ambele liste. L-am 

văzut deja pe bunicul lui loseph, Matthan - Matthat. Stră-strănepotul lui Solomon se numea 
loram / Yehoram, în timp ce stră-strănepotul lui Nathan purta numele lotam / Yotam. Să fie 
același personaj cu o literă schimbată în nume, ca în cazul bunicului lui loseph, ori avem parte 
de o coincidenţă? Dacă putem încerca să punem pe seama întâmplării asemănarea dintre 
loram și lotam, nu putem face același lucru la nesfârșit. Matthaios spune: „/echonias a născut pe 
Salathiel; Salathiel a născut pe Zorovavel; Zorovavel a născut pe Abioud'. La Loukas îl găsim pe 
„Resa, fiul lui Zorovavel, fiul lui Salathiel, fiul lui Neri”. Sub nicio formă nu putem considera o 
coincidenţă menţionarea în ambele liste a lui Zorovavel / Zerubbabel și a tatălui său, Salathiel / 
Șe'alti'el. Cum puteau fi aceștia și urmașii lui Solomon, și ai lui Nathan? Cum puteau face parte 
din două ramuri genealogice diferite, în care au fost luaţi în calcul doar membrii de sex 
masculin? Și nu vorbim doar despre cei doi, ci și despre loseph, Matthan - Matthat și loram - 
lotam! Teologii au încercat să elimine această contradicţie susținând că Loukas a prezentat de 
fapt genealogia Mariei, nicidecum pe a lui loseph. Însă această scuză ieftină contrazice Biblia, 
Loukas afirmând foarte clar că „lesous însuși era ca de treizeci de ani când a început (să 
propovăduiască), fiind, precum se socotea, fiu al lui Ioseph, care era fiul lui Eli, fiul lui Matthat, fiul lui 
Leui, fiul lui Melhi...”, la fel cum Matthaios spune la fel de clar că „Lazaros a născut pe Matthan, 
Matthan a născut pe lakobos; lakobos a născut pe Ioseph, logodnicul Mariei, din care s-a născut lesous, 
care se cheamă Khristos”. Pe cine ar trebui să credem? Pe teologi sau Biblia, care este 
considerată „cuvântul lui Dumnezeu”? Ca să se încurce și mai mult lucrurile, Evanghelia lui 
lakobos susţine că tatăl Mariei se numea loakeim / Yehoyagim, în timp ce Coranul îl numește 
Imran, nume complet diferite de Eli / Heli și de lakobos / Ya'aqob. Chiar dacă am adopta 
varianta teologilor pentru o clipă, tot nu ar avea logică. Presupunând că Maria era fiica lui Eli iar 
loseph fiul lui lakobos (ori invers, că nu are importanţă), în cele două genealogii diferite, făcute 
pe linie paternă, tot apar aceleași personaje: Matthan - Matthat, loram - lotam, Salathiel și 
Zorovavel, ceea ce este complet ilogic. Oricâte calcule am face, cel puţin una dintre cele două 
genealogii este imposibilă. Însă care? 

Dacă cele două evanghelii neotestamentare se contrazic reciproc, dovedind că Biblia nu poate 
fi sub nicio formă cuvântul unei entități superioare, cea a lui Matthaios este contrazisă și de 
Vechiul Testament. În Cartea Întâia a Cronicilor sunt enumeraţi urmașii lui Șelomo / Solomon, la 
fel ca în Evanghelia lui Matthaios. La fel doar în anumite privinţe, pentru că și între aceste două 
cărți există diferențe semnificative. Primele șase nume sunt identice: Șelomo / Solomon, 
Rehav'am / Roboam, Abiyyam / Abia, Asa, Yehoșapat / losaphat și Yehoram / loram. Apoi, la 
Matthaios dispar câteva personaje. În evanghelia lui citim că „Ioram a născut pe Ozias; Ozias a 
născut pe loatham”, în timp ce în Cronici găsim: „Fiul acestuia este Yehoram, al acestuia este Ahazyah 
şi al acestuia este Yeho 'aş. Fiul lui este Amasyahu, al acestuia este Azariah, iar al acestuia este Yotam”. 
Presupunând că Ozias / Uzziah și Okhozias / Ahazyah sunt același individ, dintr-un singur foc la 
Matthaios au dispărut trei: Yeho'aș / loas, Amasyahu / Amasias și Azariah / Azaris. Teologii 
consideră că dispariţia lor este îndreptățită. În Cartea a Treia a Regilor, zeul Yahweh ameninţa: 
„voi stârpi din ai lui Ah'ab pe cei de parte bărbătească” (21:21). În leșirea este descris modul în care 
se aplică pedeapsa divină: „Eu, Yahweh Elohim al tău, sunt un dumnezeu zelos, care pedepsesc pe 
copii pentru vina părinţilor ce mă urăsc pe mine, până la al treilea și al patrulea neam” (20:5). Soţia 
regelui Yehoram și mama lui Ahazyah era Atalya, fiica lui Ahab. Prin urmare, conform 
amenințării lui Yahweh, ar trebui să dispară trei sau patru generaţii de urmași ai lui Ah'ab, adică 
Ahazyah, Yeho'aș, Amasyahu și Azariah. Ultimii trei au dispărut din Evanghelia lui Matthaios, 
însă nu și primul. Matthaios îl numește Ozias iar Cronicile Ahazyah. Este fără îndoială același 
personaj, ţinând cont de asemănarea lui Ozias cu Okhozias, numele dat de greci lui Ahazyah. 

Dacă blestemul lui Yahweh ar fi avut un rezultat real, ceea ce ar fi dus la dispariția a trei sau 
patru generaţii de urmași ai lui Ah'ab, cum se face că primul nu a dispărut, ci doar următorii trei? 
Și din moment ce ei n-au dispărut decât din lista lui Matthaios, dar nu și din Vechiul Testament, 
înseamnă că blestemul lui Yahweh nu s-a îndeplinit. Prin urmare, eliminarea celor trei din lista 
neotestamentară nu poate fi pusă pe seama pedepsei divine aplicate de zeul evreilor urmașilor 
lui Matthaios. 

După cei trei dispăruţi, din nou avem șase personaje comune ambelor liste (Yoram / loatham, 
Ahaz / Akhaz, Hizkiyyahu / Ezekias, Menaşșe / Manasses, Amon și Yoshiyyahu / losias), însă 
minunea nu durează prea mult și mai dispare unul. La Matthaios, „Josias a născut pe lechonias și 
pe fraţii lui, la strămutarea în Babilon”, iar în Cronici „Fiii lui Yoshiyyahu au fost: întâiul născut 
Yohanan, al doilea Yehoiakim, al treilea Sidqiyyahu şi al patrulea Șallum. Fiii lui Yehoiakim au fost: 
Yechon 'yah, fiul lui; Sidqiyyahu, fiul lui”. În prima, losias / Yoshiyyahu este tatăl lui lechonias / 
Yechon'yah, iar în a doua e bunicul lui. Se pare că Yehoiakim a fost eliminat ca să-i iasă 
numărătoarea lui Matthaios, care scria că: „toate neamurile de la Abraam până la David sunt 
paisprezece; şi de la David până la strămutarea în Babilon sunt paisprezece, şi de la strămutarea în 
Babilon până la Khristos sunt paisprezece neamuri” (1:17). Conform istoriei oficiale a evreilor, 
Yechon'yah a fost detronat și dus ca sclav în Babilon, alături de o mare parte a poporului iudeu. 
De la Dawid până la Yechon'yah sunt 15 generaţii (fără cei trei eliminaţi mai devreme). Astfel, 
ca să iasă la numărătoare trei grupe de câte 14 persoane (numerologia fiind o parte extrem de 
importantă a misticismului ebraic), Yehoiakim, tatăl lui Yechon'yah, a fost considerat cantitate 
neglijabilă și eliminat din listă. Ceea ce i-a dat totuși calculele peste cap lui Matthaios, deoarece 
de la lechonias / Yechon'yah până la lesous au mai rămas 13 generaţii. Dacă nu l-a dus capul 
să nu-l șteargă pe Yehoiakim, ci să-l mute mai jos, ca să iasă numărătoarea... 

În ambele cărți, fiul lui lechonias / Yechon'yah este Salathiel / Şe'altiel, pe care îl întâlnim și în 
Evanghelia lui Loukas. Numai că problema se complică din nou: dacă în cele două evanghelii, a 
lui Matthaios și a lui Loukas, Zorovavel este fiul lui Salathiel, în Cartea Întâia a Cronicilor este 
nepotul său: „Fiii lui Iechon’yah, cel dus în robie, au fost: Șe alti 'el, Malkiram, Pedayah, Șenazzar, 
Jekamiah, Hoşama şi Nedabiah. Iar fiii lui Pedayah au fost: Zerubbabel şi Șimei”. Cartea întâi a lui 
Ezra, Cartea lui Nehemyah și Cartea lui Haggay din Vechiul Testament confirmă varianta 
evangheliilor, numindu-l „Zerubbabel, fiul lui $e alti 'el'. Dacă ar fi un meci, Șe'alti'el ar câștiga 
poziția de tată a lui Zerubbabel cu scorul de 5 la 1. De la Zerubbabel, fiecare dintre cele trei 
cărţi biblice alege un drum diferit. Loukas vorbește despre „Rhesa, fiul lui Zorovavel”, Matthaios 
afirmă că „Zorovavel a născut pe Abiud”, iar Cronicile spun că „fiii lui Zerubbabel au fost: Meșullam şi 
Hannaniah, şi sora lor Șelomith”. Trei variante diferite în Biblie despre un singur personaj! Era de 
așteptat ca redactorii biblici să se pună de acord mai ales în cazul lui Zerubbabel / Zorovavel, 
care este unul dintre eroii evreilor, el fiind cel care a adus acasă iudeii eliberați din Babilon, a 
construit templul din lerusalim și a guvernat provincia persană ludeea. Dar probabil avem 
așteptări prea mari din partea unora care au trăit acum două milenii... 

Dacă cele două genealogii biblice ale lui lesous sunt întortocheate, a mai apărut o variantă care 
să le dea de tot peste cap. Filosoful grec Kelsus scria în secolul al II-lea că unii evrei susțineau 
că lesous a fost fiul unui soldat, numit Panthera. Episcopul Epiphanios din Salamis a încercat în 
secolul IV să repare ce a stricat Kelsus, afirmând că lakobos (lacov), tatăl lui loseph în 
Evanghelia lui Matthaios, era poreclit Panther. Se pare că nimeni nu a preluat ipoteza fantezistă 
a lui Epiphanios. Mai mult, în Evul Mediu, mai multe texte din Talmud l-au considerat pe Yeșu'a 
/ lesous fiul soldatului roman Pantera sau Pandera. În 1859, în Bingerbruck din Germania s-au 
descoperit mormintele a nouă soldaţi romani. Spre disperarea capilor creștinismului, unul dintre 

morminte îi aparținea soldatului Tiberius lulius Abdes Pantera din Cohorta 1 Saggitariorum, care 
a trăit între anii 22 î.e.n. și 40 e.n. Piatra de mormânt menţiona că soldatul era originar din 
Sidonia și că a făcut parte din armată timp de 40 de ani. În acea perioadă, Cohorta 1 
Saggitariorum a staționat în ludeea și mai apoi în Bingen din Germania. Ceea ce înseamnă că 
în momentul nașterii lui lesous, conform ipotezei oficiale, în ludeea se afla într-adevăr cel puţin 
un soldat numit Pantera. Nu putem şti dacă este vorba despre același soldat din Talmud și din 
povestea lui Kelsus, însă măcar această variantă este mult mai puţin încurcată decât 
genealogia lui Iesous din Noul Testament. Însă în veci creştinismul nu va accepta această 
ipoteză din cel puţin două motive: ar demonstra că lesous nu era de natură divină și că nu era 
nici un urmaș al lui Dawid, așa cum încearcă să demonstreze cele două genealogii 
neotestamentare. 

De ce era nevoie ca lesous să fie neapărat un urmaș al regelui Dawid? Pentru a se îndeplini 
profeţiile Vechiului Testament referitoare la Maşiah (Mesia), salvatorul evreilor. În Cartea a 
Doua a Regilor, profetul Natan îi proorocește regelui Dawid: „lată Yahweh îți vestește că-ți va întări 
casa, iar când se vor împlini zilele tale şi vei răposa cu părinţii tăi, atunci voi ridica după tine pe urmaşul 
tău, care va răsări din coapsele tale și voi întări stăpânirea sa. Acela va zidi casă numelui meu şi eu voi 
întări scaunul domniei lui în veci. Eu voi fi aceluia tată, iar el îmi va fi fiu; de va greşi, îl voi pedepsi eu 
cu toiagul bărbaţilor şi cu loviturile fiilor oamenilor, dar mila mea nu o voi lua de la el cum am luat-o de 
la Șa'ul, pe care l-am lepădat înaintea feţei tale. Casa ta va fi neclintită, regatul tău va rămâne veșnic 
înaintea ta şi tronul tău va sta în veci” (7:12-15). În Psalmi, Yahweh vorbește despre aceeași 
promisiune făcută lui Dawid: „Făcur-am legământ cu aleşii mei, juratu-m-am lui Dawid, robul meu: 
Până în veac voi întări seminţia ta şi voi zidi din neam în neam scaunul tău” (88:4-5) și „Din rodul 
pântecelui tău voi pune pe scaunul tău” (131:11). Profeţia se întâlnește și la Yeșa'yahu (Isaia): 
„Jilțul lui se va întări prin milostivire și pe el va şedea de-a pururi în cortul lui Dawid un judecător 
apărător al pricinei drepte şi râvnitor dreptăţii” (16:5), dar și la Yirmiyahu (leremia): „Iată vin zile, 
zice Yahweh, când voi ridica lui Dawid odraslă dreaptă şi va ajunge rege și va domni cu înţelepciune, va 
face judecată şi dreptate pe pământ. În zilele lui, Yehudah va fi izbăvit şi Yisra el va trăi în linişte” (23:5- 
6). Tot Yeșa'vyahu proorocea: „O mlădiţă va ieşi din tulpina lui Yișay (tatăl lui Dawid - n.a.) şi un 
lăstar din rădăcinile lui va da. Și se va odihni peste el Duhul lui Yahweh, duhul înțelepciunii şi al 
înțelegerii, duhul sfatului şi al tăriei, duhul cunoștinței şi al bunei-credinţe (...) Pe cel aprig îl va bate cu 
toiagul gurii lui şi cu suflarea buzelor lui va omori pe cel fără de lege (...) Atunci lupul va locui laolaltă 
cu mielul şi leopardul se va culca lângă căprioară; şi vițelul şi puiul de leu vor mânca împreună şi un 
copil îi va paşte. Juninca se va duce la păscut împreună cu ursoaica şi puii lor vor sălășlui la un loc, iar 
leul ca şi boul va mânca paie; pruncul de ţăţă se va juca lângă culcuşul viperei şi în vizuina şarpelui 
otrăvitor copilul abia înțărcat își va întinde mâna. Nu va fi nici o nenorocire şi nici un prăpăd în tot 
muntele meu cel sfânt! (...) Și în vremea aceea, mlădița cea din rădăcina lui Yişay va fi ca un steag 
pentru popoare; pe ea o vor căuta neamurile şi sălaşul ei va fi plin de slavă (...) Atunci pizma lui 
Eprayim va înceta şi duşmanii lui Yehudah vor fi zdrobiţi (...) se vor avânta în latura filistenilor la apus 
şi vor jefui împreună pe feciorii răsăritului; asupra Edomului și Moabului își vor întinde mâna lor, şi 
copiii lui Amon vor asculta de ei. Yahweh va seca limba de mare a Egiptului şi mâna lui va amenința 
groaznic Eufratul, şi-l va împărți în şapte râuri şi se va putea trece cu piciorul” (11:1-15). Aceste 
profeţii sunt amintite și în Noul Testament. În Evanghelia lui Loukas, un înger îi spune Mariei: „Și 
iată vei lua în pântece și vei naște fiu şi vei chema numele lui lesous. Acesta va fi mare şi fiul celui 
preaiînalt se va chema şi Domnul Theos îi va da lui tronul lui David, părintele său. Și va împărăți peste 
casa lui lakobos în veci și împărăţia lui nu va avea sfărșit” (1:31-33). lar în Epistola către Romani, 
apostolul Paulos (Pavel) vorbește despre evanghelia lui Theos „pe care a făgăduit-o mai înainte, 

prin proorocii săi, în Sfintele Scripturi, despre fiul său, cel născut din sămânţa lui David, după trup” 
(1:2-3), amintind și de profeția lui Yeșa'yahu: „Și se va arăta rădăcina lui lessai, cel care se ridică să 
domnească peste neamuri; întru acela neamurile vor nădăjdui” (15:12). 

Deși toate aceste profeţii păreau să se fi îndeplinit prin lesous, mai apare o problemă în Vechiul 
Testament: sunt incompatibile cu cele ale profetului Yirmiyahu. Referindu-se la Yechon'yah, 
strămoș al lui loseph / Yosep în Evanghelia lui Matthaios, profetul spunea: „Așa zice Yahweh: 
«Scrieţi pe omul acesta ca lipsit de copii, ca om nenorocit în zilele sale, pentru că nimeni din neamul lui 
nu va mai şedea pe tronul lui Dawid și să domnească peste Yehudah!»" (22:30). La fel și despre 
Yehoiakim, tatăl lui Yechon'yah, pe care Matthaios l-a eliminat din listă pentru că îi încurca 
numărătoarea: „De aceea, așa zice Yahweh despre Yehoiakim, regele lui Yehudah: Nu va mai fi din el 
urmaș care să şadă pe scaunul lui Dawid; trupul lui va fi aruncat în arşița zilei și în frigul nopții” 
(36:30). Conform ipotezei neotestamentare, lesous este urmaș al lui Yehoiakim și Yechon'yah 
și a stat pe tronul lui Dawid (la modul figurat), ceea ce contrazice profetiile lui Yirmiyahu. Din 
fericire pentru creştinism s-a găsit o soluţie rapidă pentru această contradicție, considerându-se 
că blestemul a fost ridicat deoarece Yechon'vyah s-a căit în timpul exilului babilonian. Cu toate 
acestea, apare o altă întrebare: a împlinit lesous profeţiile despre urmașul lui Dawid? Cu 
siguranţă nu! lar asta din cel puţin trei motive: 

- lesous nu a stat niciodată pe tronul ori „în cortul lui Dawid”. El nu a fost niciodată rege al 
Israelului ori al ludeei. În Evanghelia lui loannes, lesous chiar spunea: „Împărăţia mea nu este din 
lumea aceasta. Dacă împărăţia mea ar fi din lumea aceasta, slujitorii mei s-ar fi luptat ca să nu fiu 
predat iudeilor. Dar acum împărăţia mea nu este de aici” (18:36). Prin urmare, dacă tronul lui lesous 
era în ceruri, nu poate fi vorba despre cel al lui Dawid, care a domnit pe Pământ, în Israel. Cel 
puţin în scripturile evreilor, dacă nu în realitate. 

- Profeţia din Cartea a Doua a Regilor nu este despre un urmaș îndepărtat al lui Dawid: „lată 
Yahweh îți vestește că-ţi va întări casa, iar când se vor împlini zilele tale şi vei răposa cu părinţii tăi, 
atunci voi ridica după tine pe urmașul tău, care va răsări din coapsele tale şi voi întări stăpânirea sa”. 
Profetul Natan spune cât se poate de clar: în momentul în care Dawid va muri, Yahweh va pune 
pe tronul Israelului pe unul dintre fiii regelui. Care nu poate fi decât Șelomo (Solomon), conform 
istoriei oficiale a evreilor. Despre acest fiu zeul afirma că „acela va zidi casă numelui meu și eu voi 
întări scaunul domniei lui în veci”. Biblia susţine că Șelomo este cel care a construit primul mare 
templu al lui Yahweh în lerusalim, așa că el este cel care „va zidi casă numelui meu”. Restul 
afirmațiilor zeului se referă la același rege: „Eu voi întări scaunul domniei lui în veci. Eu voi fi aceluia 
tată, iar el îmi va fi fiu; de va greşi, îl voi pedepsi eu cu toiagul bărbaţilor şi cu loviturile fiilor 
oamenilor, dar mila mea nu o voi lua de la el cum am luat-o de la Șa "ul, pe care l-am lepădat înaintea 
feței tale. Casa ta va fi neclintită, regatul tău va rămâne veșnic înaintea ta și tronul tău va sta în veci”. ŞI 
Yirmiyahu tot despre Șelomo vorbeşte: „lată vin zile, zice Yahweh, când voi ridica lui Dawid odraslă 
dreaptă şi va ajunge rege şi va domni cu înțelepciune; va face judecată şi dreptate pe pământ. În zilele 
lui, Yehudah va fi izbăvit şi Yisra el va trăi în linişte”. Dacă ne luăm după Vechiul Testament, 
Șelomo este acel înțelept despre care auzise tot Pământul și care a menţinut pacea în imperiul 
creat de tatăl său, Dawid. Cu alte cuvinte, în timpul domniei lui Șelomo regatul luda era izbăvit 
iar Israel trăia în linişte. lar Șelomo nu este lesous, din câte știm noi... 

- Profeţia lui Yeșa'yahu sub nicio formă nu se poate referi la lesous. În timpul presupusei sale 
existente, acum două milenii, lupii nu locuiau laolaltă cu mieii, leoparzii nu se culcau lângă 
căprioară, copiii nu pășteau viței și pui de lei, vacile nu se duceau la păscut cu ursoaicele, viţeii 
și puii de urs nu locuiau împreună, leii nu mâncau paie iar bebelușii nu se jucau lângă 
culcușurile viperelor fără a păţi ceva. lesous nu a fost „ca un steag pentru popoare”, pe care să-l 

caute neamurile, el propovăduind doar prin zonele puţin populate din Palestina. În acea vreme 
dușmanii iudeilor nu au fost zdrobiţi ci dimpotrivă, ludeea aflându-se sub stăpânire romană. Nu 
știm nici să-i fi jefuit atunci evreii pe filisteni, pe „feciorii răsăritului” ori pe edomiţi, moabiţi sau 
amoniţi. Afirmația „nu va fi nici o nenorocire şi nici un prăpăd în tot muntele meu cel sfânt!” este una 
complet falsă, ţinând cont de desele revolte din acea vreme împotriva romanilor, care lăsau 
mereu în urmă bălți de sânge și numeroase cadavre. Yahweh nu a secat acum 2000 de ani nici 
„limba de mare a Egiptului”, nici nu a împărţit Eufratul în șapte râuri, peste care să se poată „trece 
cu piciorul”. Doar dacă toate acestea nu s-au petrecut într-un univers paralel, nu putem 
considera că se referă la perioada presupusei vieți a lui lesous, așa cum interpretează creștinii. 
Așa-zisele profeţii ale Vechiului Testament despre Şelomo ori despre un Mașiah viitor, care va 
apărea la sfârșitul timpului, au fost înţelese greșit de creștini și atribuite lui lesous, pentru a 
părea că el este salvatorul așteptat de evrei. La fel s-a procedat și cu multe alte proorociri. 
Amuzantă este interpretarea cuvintelor lui Hoșea (Osea): „Când Yisra'el era tânăr, eu îl izbeam, şi 
din Egipt am chemat pe fiul meu” (11:1). Este evident că „fiul” lui Yahweh, chemat din Egipt, este 
poporul israelit. Hoșea chiar continuă, pentru a înlătura orice dubiu cu privire la identitatea 
„fiului”: „Cu cât eu îi chemam, cu atât fugeau de dinaintea mea și jertfeau baalilor şi aduceau tămăieri 
chipurilor cioplite de idoli” (11:2). Evanghelia lui Matthaios este singura în care apare fuga în 
Egipt a Mariei, a lui lesous și a lui loseph, de frica lui Herodes care începuse să măcelărească 
nou-născuți. „Și au stat acolo până la moartea lui Herodes, ca să se împlinească cuvântul spus de 
Domnul, prin proorocul: «Din Egipt am chemat pe fiul meu», continuă senin Matthaios, care n-a 
reușit să-și dea seama că a inventat o poveste doar pentru că a înțeles greșit cuvintele lui 
Hoșea. Cuvinte care nu făceau parte dintr-o profeție despre vreun Mesia, ci dintr-o relatare a 
unor evenimente de mult timp apuse despre poporul israelit. 

Probabil cea mai controversată este profeția referitoare la nașterea dintr-o fecioară. Tot 
Matthaios spune în evanghelia sa: „Acestea roate s-au făcut ca să se împlinească ceea ce s-a zis de 
Domnul prin proorocul care zice: «lată, Fecioara va avea în pântece şi va naşte fiu și vor chema numele 
lui Emanuel, care se tâlcuieşte: Cu noi este Theos»” (1:22-23). Proorocul la care face referire 
Matthaios este Yeșa'yahu (Isaia). În cartea sa din Vechiul Testament, Yeșa'yahu nota: „Domnul 
meu vă va da un semn: Iată, fecioara va lua în pântece şi va naşte fiu şi vor chema numele lui Emmanuel. 
El se va hrăni cu lapte şi cu miere până în vremea când va ști să arunce răul şi să aleagă binele. Că 
înainte ca fiul acesta să ştie să dea la o parte răul şi să aleagă binele, pământul de care îți este teamă, 
din pricina celor doi regi, va fi pustiit” (7:14-16). Este evident că lesous nu s-a numit Emmanuel și 
că nu există nicio legendă creștină care să specifice meniul său format doar din lapte și miere. 
Dacă citim tot capitolul 7 al Cărţii lui Yeșavyahu, observăm că și aici Matthaios a înţeles doar ce 
a vrut dintr-un paragraf scos din context. Adică nimic, ca să fim cât mai exacti. Yeșa'yahu scria 
că „Rezin, regele Siriei, împreună cu Pekah, fiul lui Remaliah, regele lui Israel” s-au hotărât să atace 
ludeea. Zeul Yahweh l-a trimis pe profetul Yeșa'yahu la Ahaz, regele ludeei, cu un mesaj menit 
să îl încurajeze: „Ja aminte, fii liniştit şi nu te teme şi inima ta să nu se slăbească din pricina acestor doi 
tăciuni care fumegă”. Chiar dacă „Aram a hotărât pustiirea ta, împreună cu Eprayim şi cu fiul lui 
Remaliah”, regele ar trebui să știe că „așa zice Yahweh Elohim: «Aceasta nu va fi, nici nu se va 
împlini!»". Yeşa'yahu l-a sfătuit pe rege să-i ceară zeului un semn, care să confirme veridicitatea 
profeţiei: „Cere un semn de la Yahweh Elohim al tău, în adâncurile iadului sau în înălțimile cele de sus”. 
Ahaz a refuzat categoric: „Nu voi cere şi nu voi ispiti pe Yahweh!”. Profetul însă a insistat și le-a 
explicat tuturor celor prezenţi care va fi semnul ce le va demonstra că au parte de protecția 
zeului: „Ascultaţi voi cei din casa lui Dawid! Nu vă ajunge să obosiţi pe oameni, de veniți să obosiţi și pe 
Yahweh al meu? Pentru aceasta Yahweh al meu vă va da un semn: lată, fecioara va lua în pântece şi va 

naşte fiu şi vor chema numele lui Emmanuel”. În acest pasaj, pentru „fecioară” Yeşa'yahu a folosit 
cuvântul „almah”, care desemnează o tânără aflată la vârsta pubertăţii și care nu a născut, deși 
vârsta îi permite să o facă. Termenul ebraic nu are nicio legătură cu virginitatea. O „almah” 
putea fi virgină sau nu, important era să fie adolescentă și să nu fi născut vreodată. Tot în 
Vechiul Testament, când servitorul lui Avraham (Avraam) căuta o soţie pentru Yișaq (Isaac), el 
s-a rugat zeului său să îi trimită la fântănă o „almah” care să-i dea de băut lui și cămilelor sale. 
Aici, Ribqa (Rebeca) a fost acea „almah”, adică adolescentă. Dacă ar fi fost vorba despre 
virginitate, servitorul lui Avraham n-ar fi avut cum să-și dea seama dacă e fecioară doar privind- 
o. Miriam, tot o „almah”, este cea care trebuia să aibă grijă de nou-născutul Moşeh (Moise). În 
Cântarea Cântărilor 6:8 se spune că Șelomo (Solomon) avea 60 de regine, 80 de concubine și 
nenumărate „alamor” (pluralul pentru „almah”). Ţinând cont că niciun rege nu îşi aduna femei 
pentru a se uita la ele, nu poate fi vorba despre fecioare, ci despre adolescente care încă nu 
născuseră. Pasajul indică femeile cu care Șelomo făcea sex: regine și concubine de vârste 
diverse, cu sau fără copii, dar și adolescente care nu au născut. Cu toate astea, „almah” a fost 
tradus în greacă prin „parthenos”, adică „virgină”, ceea ce l-a făcut pe Matthaios să înțeleagă 
greșit cuvintele lui Yeșa'yahu. Profetul i-a spus regelui Ahaz că o „almah”, adică o adolescentă, 
va rămâne însărcinată și va naște un fiu, pe care îl va numi Emmanuel. Înainte ca acel copil să 
crească, „pământul de care îţi este teamă, din pricina celor doi regi, va fi pustiit” Și „va rade Yahweh cu 
un brici, luat de împrumut de dincolo de Eufrat, pe regele Asiriei, capul, părul de pe trup şi îi va smulge 
şi barba”. Aşadar, Yeșa'yahu s-a referit la o adolescentă care a născut un băiat în anul 734 
î.e.n., pe care l-a numit Emmanuel, nicidecum la Maria și la lesous. De fapt, fecioria Mariei nu 
există în Noul Testament decât în evangheliile lui Matthaios și Loukas, cei doi care au întocmit 
controversatul arbore genealogic al lui lesous. Evangheliile lui Markos și loannes și epistolele lui 
Paulos nu menţionează nașterea dintr-o virgină. Cum și această parte a fost inventată pentru a 
se îndeplini o profeție prost înțeleasă, înțelegem de ce lipsește din cea mai mare parte a Noului 
Testament. 

Totuși descendența lui lesous, atât de încurcată și plină de falsuri ori de contradicții, are o 
rezolvare extrem de simplă. Atât în lista lui Matthaios, cât și în cea a lui Loukas, loseph este 
urmașul regelui David / Dawid. Însă, conform doctrinei creștine, loseph nu a contribuit în vreun 
fel la concepția lui lesous. A fost tatăl lui adoptiv, prin urmare lesous nu putea fi considerat „din 
coapsele”, „din rodul pântecelui” sau „din sămânța lui David, după trup”, Ori „din tulpina lui lessai”, atât 
timp cât nu aveau același sânge. Nimic din materialul genetic al miticului rege israelit nu avea 
cum să ajungă în lesous, ci poate doar în loseph, dacă și-ar fi rezolvat problema celor două 
genealogii confuze. Teologii au încercat să explice această neregulă prin prisma moştenirii 
legale. Cu alte cuvinte, chiar dacă nu era fiul natural al lui loseph, lesous devenea moștenitorul 
lui legal, așadar urmaș al lui Dawid. Și Loukas ne spune că „Iesous însuși era ca de treizeci de ani 
când a început (să propovăduiască), fiind, precum se socotea, fiu al lui Ioseph”. E drept că, pentru 
toată lumea care îl credea fiul lui loseph, lesous era moștenitorul lui legal și descendent al lui 
Dawid. Însă pentru cei care cunosc „adevărul” biblic, adică neamestecul genelor lui loseph în 
concepţia lui lesous, fiul Mariei nu poate fi sub nicio formă „din coapsele”, „din rodul pântecelui” 
sau „din sămânța lui David, după trup”. Profeţiile susțin că Mașiah evreilor va avea A.D.N.-ul lui 
Dawid, nu că va fi un urmaș prin adopţie. Prin urmare, lesous nu este urmașul miticului rege, 
ceea ce înseamnă că așa-zisele profeţii mesianice nu s-au îndeplinit, iar Matthaios și Loukas s- 
au chinuit inutil să compună genealogii confuze. Cu această ocazie, creștinii se văd puși în fața 
unei dileme, fiind nevoiţi să-i aleagă tatăl lui lesous. Dacă era fiul vreunei zeități, nu era urmașul 
lui Dawid, prin urmare nu putea fi Mașiah; dacă era fiul lui loseph, ar fi putut fi urmașul lui Dawid 

(doar după ce s-ar fi clarificat inadvertenţele dintre cele două genealogii), însă și-ar pierde 
descendența divină, implicit rolul de zeu în trinitatea creştină. Nu pot fi valabile ambele variante, 
după cum am văzut, și oricare dintre ele ar fi aleasă, niciuna nu ar fi destul de bună în lipsa 
celeilalte. 

Aceste nereguli biblice legate de nașterea, învierea și genealogia lui lesous, alături de lipsa sa 
din cronicile vremurilor și din profeţiile mesianice evreiești, demonstrează că avem de a face cu 
un personaj inventat, nicidecum istoric. Un alt argument îl reprezintă mitologia. 

Religiile popoarelor din lumea întreagă sunt pline de zeități care au murit și au înviat după o 
scurtă perioadă, cum ar fi Asar (Osiris) în Egipt, Dionysos în Grecia, Dumuzi / Tammuz și 
Inanna / Iștar în Mesopotamia, Baal în Canaan sau Baldr în Scandinavia. Des întâlnite erau și 
nașterile din fecioară, de genul celei descrise de evangheliștii Loukas și Matthaios. De exemplu, 
zeul frigian Attis s-a născut din fecioara Nana, care a rămas însărcinată după ce i-a căzut în sân 
un sâmbure de migdală sau de rodie. Pentru tibetani, Buddha a coborât din cer și a pătruns în 
trupul fecioarei Maya sub forma unei raze în cinci culori. În autobiografia sa, regele Șarru-kinu 
(Sargon cel Mare) scria că mama lui era o neprihănită preoteasă atunci când l-a născut. Despre 
Genghis Khan se spunea că purcedea dintr-o fecioară nevinovată. În Kalevala, epopeea 
naţională finlandeză, fecioara llmatar a fost fecundată de vânt, născându-l astfel pe eroul 
Veinemeinen. Tot aici, fecioara Mariatta a născut după ce a înghiţit o afină. Vechii locuitori ai 
peninsulei Yucatan îl adorau pe mântuitorul Bakab, născut din neprihănita fecioară Ciribiras. Tot 
la indienii mexicani, fecioara Coatlicue a pus în sân o bilă cu pene, rămânând astfel gravidă. 

Pe lângă aceste nașteri mai există multe altele considerate miraculoase, chiar dacă nu implică 
fecioare. Pe peretele templului din Luxor a fost înfățișată nașterea faraonului Nebmaatre 
Amenhotep Hekawaset (Amenhotep Ill), cu aproximativ un mileniu și jumătate înainte de 
apariția creștinismului. Din imaginile de pe perete ies în evidenţă următoarele: zeul Djehuty 
(Thoth) o înștiințează pe Mutemwiya că în curând va naște un copil, zeul Amun pătrunde în ea 
luând forma faraonului Menkheperure Djehuiymose (Tuthmosis IV) în prezenţa zeițelor Selket și 
Neit, iar după naștere pruncului i se închină zeii și oamenii, care îi aduc daruri. Din imagini nu 
lipsește ankh-ul, crucea egipteană, simbolul vieţii eterne. În Grecia, când regele Oinopion le-a 
cerut zeilor un fiu, Zeus, Poseidon, Dionysos și Hermes au urinat în pielea boului care le-a fost 
sacrificat, au îngropat-o iar după nouă luni s-a născut din ea Orion. Hera se lăuda că i-a născut 
pe Ares și pe Hebe fără ajutor bărbătesc, iar Zeus că le-a dat naștere singur Athenei și lui 
Dionysos. În Egiptul antic, Neit l-a conceput singură pe Ra. La perși, zeul Ormuzd a trimis un 
arhanghel să-i aducă unei femei Duhul Sfânt într-o tulpină de plantă; corpul ei s-a împreunat cu 
Duhul, astfel născându-se profetul Zarathuștra. În China, când monstrul Ki-Lin s-a apropiat de 
mama lui Kong Fuzi (Confucius), ea a scos din gură o piatră prețioasă, din care a fost zămislit 
filosoful. Proteus, unul dintre zeii mărilor la greci, i s-a arătat mamei lui Apollonios din Tyana, 
spunând că vrea să se întrupeze în ea. Odată femeia a visat niște lebede care îi cântau și când 
s-a trezit a născut, în timp ce cerul era brăzdat de fulgere. Acest Apollonios a fost cinstit chiar și 
de creștini, împăratul roman Marcus Aurelius Severus Alexander Augustus așezându-i în 
secolul al III-lea chipul în casa sa de rugăciuni, alături de cel al lui lesous. Mama lui Octavianus 
Augustus s-a îmbătat și a adormit în templul zeului Apollon; în acest timp, un dragon s-a 
apropiat de ea, iar peste zece luni s-a născut Octavianus, care a devenit primul împărat roman. 
Atenienii credeau că Periktioni l-a născut pe Platon în urma relaţiilor ei cu zeul Apollon. Același 
zeu era considerat și tatăl lui Publius Cornelius Scipio Africanus. Despre Alexandros Makedon 
se spunea că ar fi fost fiul lui Zeus sau al lui Dionysos, care se împreuna cu Olympias, soția lui 
Philippos II al Macedoniei, sub formă de șarpe sau dragon. Şi exemplele ar putea continua. 

Evanghelistul Matthaios ne spune că viaţa lui lesous a fost pusă în primejdie încă de la naștere, 
când regele Herodes (Irod) a hotărât să fie uciși toți pruncii din Bethleem. Putem considera 
acest episod pură fabulaţie, mai ales pentru că nu există nici la ceilalți evangheliști, nici la 
istoricii vremurilor respective. Nici dacă ar fi fost o întâmplare reală nu ar fi fost una 
spectaculoasă, deoarece în acea vreme Bethleemul număra aproximativ 1000 de locuitori, copiii 
până în doi ani fiind în jur de 20. De ce a inventat Matthaios această poveste? Deoarece, pentru 
a sublinia măreţia unui zeu sau a unui erou, povestea sa trebuia să fie presărată de pericole, 
peste care respectivul să treacă. Anticii au folosit această tactică de foarte multe ori. Tiparul 
este aproape întotdeauna același: nașterea zeului / eroului era profețită, un personaj negativ 
încerca să ucidă pruncul iar planul diabolic eșua. Vom enumera câteva exemple, pentru a 
înțelege acest procedeu de hiperbolizare menit să crească importanţa eroilor umani sau divini. 
Povestea uciderii pruncilor din ordinul lui Herodes este copia episodului veterotestamentar în 
care faraonul din vremea lui Moșeh (Moise) a hotărât ca toţi nou-născuţii de parte bărbătească 
ai israeliților să fie uciși. Moșeh a fost ascuns de mama sa într-un coșuleț și lăsat pe apa Nilului. 
Această poveste este, la rândul ei, copia celei a fondatorului Imperiului Akkadian, Șarru-kinu 
(Sargon cel Mare), care a fost lăsat într-un coșuleț pe râul Eufrat de către mama lui, pentru a nu 
fi ucis. În Egipt, pruncul Haru (Horos) a fost ascuns printre trestiile de pe malul Nilului de teama 
unchiului său, Sutah (Seth). La greci, semizeul Perseus a fost lăsat pe mare într-o ladă, 
împreună cu mama lui, din ordinul bunicului său, regele Akrisios. Zeul Ouranos și-a închis copiii 
în Tartaros, de teamă că îl vor detrona. După ce i-a luat locul tatălui său, titanul Kronos a fost 
blestemat să aibă același destin; prin urmare și-a înghiţit copiii, însă cel mai mic dintre ei, Zeus, 
a fost salvat. În Persia, când s-a născut profetul Zarathuștra, a cărui naștere fusese proorocită 
cu 3000 de ani înainte, niște ucigași au încercat să-l omoare, însă un înger i-a sfătuit părinţii să 
se ascundă într-un alt ţinut. Înaintea nașterii zeului Krșna se prevestise că el va nimici răul de 
pe Pământ. S-a născut într-o temniţă, unde mama sa fusese închisă de către fratele ei, regele 
Kansa, care a poruncit ca toți pruncii să fie uciși. Însă un glas din cer a sfătuit-o pe mama lui 
Krșna să treacă peste fluviul Djamna pentru a salva copilul. Astyages, regele mezilor, a avut 
două vise neobișnuite, care pentru ghicitorii săi însemnau că va avea un nepot ce îi va lua 
tronul. Copilul, numit Kuruș (Cyrus cel Mare), viitorul împărat al Imperiului Persan, a fost salvat 
de la moarte în mod miraculos. Strămoșii romanilor, Romulus și Remus, au fost salvați de o 
lupoaică. Într-o legendă arabă, regele Nimrod a văzut pe cer o stea ciudată, despre care 
astrologii săi i-au spus că vestește nașterea unui prunc care va deveni căpetenia unui popor ce 
va conduce lumea. Regele a poruncit ca toți bebelușii de parte bărbătească din regatul său să 
fie uciși. Viitoarea mamă a copilului a fost prevenită de pericol și a fugit în altă țară, născându-l 
pe Ibrahim (Avraam) într-o peșteră. 

Steaua care le-a arătat magilor drumul către lesous în Evanghelia lui Matthaios nu este unică, 
astfel de stele trimise de zei existând în legendele antice. De exemplu, pe lângă cea din mitul lui 
Nimrod, care vestea nașterea lui Ibrahim, există una în Aeneis („Eneida”), scrisă de poetul 
roman Publius Vergilius Maro cu câteva decenii înaintea erei noastre. În noaptea în care aheii 
au cucerit cetatea Troia, prințul Anchises (Ankhises în greacă) l-a rugat pe zeul lupiter să-i 
salveze familia: „Atorputernice lupiter, dacă te poate îndupleca rugăciunea cuiva, uită-te cu îndurare la 
noi; atât îți cerem şi, dacă o merităm prin credința noastră, dă-ne ajutorul tău şi întăreşte-ne 
prorocirea”. lmediat după această rugăminte „se și auzi bubuitul unui tunet la stânga și, lunecând de 
pe cer în întuneric, o stea căzu lăsând în urmă-i o dâră de lumină. Noi o văzurăm atingând acoperișul 
casei noastre şi, strălucitoare încă, ea se ascunse în pădurile Idei, arătându-ne astfel drumul”. După 
această minune, prinţul Anchises „se ridică atunci în picioare, înălță rugăciuni zeilor și se închină la 

steaua sfântă”. La fel ca steaua din Evanghelia lui Matthaios, cea trimisă de lupiter avea rolul de 
a indica drumul cel corect. Câţiva troieni, conduși de Aeneas (Aineias în greacă), au urmat 
steaua și au reușit să fugă din Troia. 

Chiar dacă nașterile miraculoase și învierea erau des întâlnite în religiile lumii, asta nu 
dovedește că povestea lui lesous reprezintă un plagiat. Însă există dovezi. S-a observat că 
există asemănări între zeul creștinilor și multe divinităţi solare, așa cum este Sol Invictus al 
romanilor. Chiar și data nașterii lui lesous, 25 decembrie, era ziua în care se sărbătoreau 
zeitățile solare în întregul Imperiu Roman. Ritualurile creştine sunt copii ale altora păgâne; 
împărtășania a fost preluată din religia zeului Mithra iar botezul din cel al divinităţilor acvatice, 
fiind practicat în Sumer, Egipt, Babilon, Canaan sau India. Mitra papală chiar poartă numele 
aceluiași Mithra și forma de pește a zeului Oannes. În primele veacuri ale creștinismului se 
indica drept loc al nașterii lui lesous o peşteră din Beihleem care, anterior, fusese considerată 
locul nașterii zeului Tammuz. Asemănările dintre legenda lui lesous și cele ale altor zei ori eroi 
ai Antichității de obicei nu este comentată de reprezentanții Bisericii, care dau foarte rar 
explicaţii, de cele mai multe ori aberante. De exemplu, martirul lustinianus a explicat 
asemănarea dintre istoria lui Perseus și a lui lesous prin faptul că Diavolul, știind că Khristos va 
veni curând pe Pământ, a ticluit lucrurile astfel ca toate minunile să aibă loc înainte de sosirea 
zeului. Tot lustinianus a explicat și asemănarea dintre împărtășania creștină și cea din religia lui 
Mithra: „duhurile rele, imitând acest ritual, au încetățenit împărtăşania şi în misteriile lui Mithra”. Cel 
mai evident caz de plagiat, care nu poate fi pus pe seama vreunei entități malefice, oricât și-ar fi 
dorit asta lustinianus, îl reprezintă episodul învierii lui Lazaros (Lazăr) din Evanghelia lui 
loannes. Dacă ar fi fost un personaj real, Lazaros s-ar fi numit Elazar. „Eľ’ înseamnă „zeu” în 
ebraică, iar „azar” este o transliterare a numelui zeului egiptean Asar (Osiris); prin urmare, 
Elazar se traduce corect ca „Zeul Asar”. În mitologia egipteană, Aset (Isis) l-a înviat pe zeul 
Asar; în cea creștină, lesous l-a înviat pe cel numit „Zeul Asar’, ceea ce nu poate fi o 
coincidenţă. Şi nici asemănarea numelor lui lesous și Isis. Povestea lui lesous a fost inspirată și 
din cele ale altor personaje biblice. Episodul uciderii pruncilor din ordinul lui Herodes este 
identic cu cel al lui Moșeh, iar doi profeți veterotestamentari au înfăptuit miracole asemănătoare 
celor ale zeului creștinilor: Eliyahu (Ilie) și Elișa (Elisei). Eliyahu a înmulţit făina și undelemnul 
unei văduve din Sarepta, încât să nu se consume până la sfârșitul secetei, i-a înviat copilul și a 
despărţit apele râului lordan la fel ca Moșeh. Discipolul său, Elișa, a despărţit apa în același 
mod, a înmulțit undelemnul unei văduve și mâncarea unor lucrători pe câmp, a înviat un copil și 
a vindecat un lepros. Însă asemănările mitului lui lesous cu cele ale altor personaje pălesc în 
fața celei mai importante: zeul creștinilor este copia divinității numite de sumerieni Enlil. 
Legendele incașilor din America de Sud spun că, după Potop, Pământul se afla în beznă din 
cauza dispariţiei Soarelui, societatea era sfâșiată de dezordini iar oamenii sufereau. După cum 
nota Harold Osborne în cartea South American Mythology (1968), atunci „a apărut dintr-o dată, 
venind de la sud, un bărbat alb cu o statură impunătoare şi o atitudine autoritară. Acest om avea o putere 
atât de mare, încât transforma dealurile în văi şi din văi ridica dealuri înalte, făcând apa să curgă din 
piatră”. Acest personaj, care le-a oferit oamenilor cunoștințele necesare unei vieţi civilizate, a 
fost numit de popoarele andine Viracocha, llla, Huracocha, Con, Con Ticci, Kon Tiki, Thunupa, 
Taapac sau Tupaca. Lui i se atribuie introducerea în Peru a unor cunoștințe variate de 
medicină, metalurgie, agricultură, creștere a animalelor, artă a scrierii și o înţelegere complexă 
a principiilor ingineriei și arhitecturii. În secolul al XVII-lea, vicarul Francisco de Avila scria în 
tratatul său despre incași că acest personaj „a făcut să apară terase şi câmpuri pentru culturi pe 
pantele abrupte ale râpelor, ridicând pereţi de sprijin care să le susțină. A făcut şi canale de irigație 

pentru a le uda (...) a colindat peste tot, realizând multe minunăţii”. Cel care a venit într-o vreme de 
haos pentru a readuce lumea pe calea cea dreaptă și care mânuia arme teribile a fost 
considerat de băștinași stăpânul științei și al magiei dar și, așa cum era de așteptat, zeu. Pe 
lângă om de știință, arhitect, sculptor și inginer, Viracocha era de asemenea învăţător și 
vindecător. Se spune că „pe oriunde trecea îi vindeca pe toţi cei bolnavi și le reda vederea celor orbi”. 
Primul cronicar spaniol care a consemnat legenda lui preciza că i-a fost povestită de indienii 
printre care ajunsese în călătoriile sale prin Anzi: „ei spun că acest om trecea pe drum, înspre nord, 
făcând minuni la tot pasul, şi că nu l-au mai văzut. Peste tot îi sfătuia pe oameni cum să trăiască, le 
vorbea cu mare dragoste şi bunătate şi-i învăța să fie buni şi să nu-și facă rău unul altuia, ci să se 
iubească unii pe alții şi să se arate miloşi toți față de toţi. În cele mai multe locuri i se spunea Ticci 
Viracocha”. Într-o legendă consemnată de Harold Osborne în South American Mythology, 
Viracocha „mergea însoţit de o suită și le vorbea băștinașilor cu dragoste, numindu-i fiii și fiicele lui. 
Peste tot pe unde trecea înfăptuia minuni. Pe bolnavi îi vindeca printr-o simplă atingere. Vorbea orice 
limbă mai bine decât localnicii, care îl numeau Thunupa, Tarpaca, Viracocha-Rapacha, Pachacan”. Un 
personaj care a venit într-o vreme de haos pentru a readuce lumea pe calea cea dreaptă, care 
făcea minuni, vindeca bolnavi, răspândea mesaje de iubire și a fost considerat zeu seamănă 
izbitor cu lesous al creștinilor. Chiar și la înfățișare. Cronicarul Juan de Betanyos afirma în 
Istoria și legendele incașilor din secolul al XVI-lea că indienii îl descriau pe Viracocha ca fiind 
„un bărbat înalt, cu barbă, înveşmântat într-o robă albă care-i ajungea până la pământ şi pe care o purta 
strânsă cu o centură pe talie”. Într-un mit consemnat de John Hemming în The Conquest of the 
Incas, Thunupa-Viracocha era „un bărbat alb, înalt de statură, a cărui înfățișare şi prezenţă stârneau 
mare admiraţie şi respect”. Alte legende ale peruanilor, culese de Harold Osborne și publicate în 
South American Mythology, îl descriu pe zeu ca fiind „un bărbat alb, cu înfăţişare augustă, cu ochi 
albaștri, cu barbă, era sobru, puritan şi predica împotriva beţiei, a poligamiei şi a războiului”, ce purta 
o cămașă fără mâneci care îi ajungea până la genunchi, „un bărbat alb cu o statură impunătoare și 
o atitudine autoritară” sau „un bărbat slab, de statură medie, cu barbă, îmbrăcat într-o mantie destul de 
lungă”. La fel ca lesous, Viracocha călătorea înconjurat de adepţi. O legendă consemnată în 
Relacion anonyma de los costumbres antiquas de los naturales del Piru, citată în The Facts on 
File Encyclopaedia of World Mythology and Legend, susţine că zeul era însoţit de discipoli de 
două feluri: „huaminca” („soldaţii credincioși”) și „hayhuaypanti” („cei strălucitori”). Rolul lor era de 
a purta mesajul zeului „in toate colțurile lumii”, la fel ca apostolii lui lesous. Pears Encyclopaedia 
of Myths and Legends: Oceania, Australia and the Americas din 1978 îi numește „viracochas” pe 
acești însoțitori: „atunci Con Ticci şi-a adunat adepții, care se numeau viracochas” și „Con Ticci le-a 
poruncit tuturor viracochas, în afară de doi, s-o ia spre est'. Aceeaşi denumire este folosită și în 
miturile adunate de Harold Osborne: „așadar acei viracochas au plecat în provinciile în care îi 
trimisese Viracocha”. O poveste asemănătoare este consemnată în Evanghelia lui Loukas, unde 
lesous a trimis 70 de apostoli înainte, cu el rămânând doar 12: „Jar după acestea, Domnul a ales 
alți şaptezeci şi i-a trimis câte doi înaintea feţei sale, în fiecare cetate şi loc, unde însuşi avea să vină” 
(10:1). După ce și-a trimis adepții înainte, așa cum nota în The Ancient Civilizations of Peru 
antropologul și lingvistul american John Alden Mason, „Viracocha însuși, cu cei doi adjuncţi ai săi, 
au călătorit spre nord (...) Au mers de-a lungul cordilierei, unul dintre adjuncți pe drumul de pe coastă, 
celălalt pe la marginea pădurilor răsăritene (...) Creatorul s-a dus la Urcos, lângă Cuzco, unde a 
poruncit viitoarei populații să iasă dintr-un munte. A vizitat Cuzco, apoi şi-a continuat drumul spre nord, 
către Ecuador. Acolo, în provincia Manta, și-a luat rămas bun de la poporul său și, mergând pe valuri, a 
dispărut în largul oceanului”. După părerea creştinismului, singurul personaj care a mers pe apă a 
fost lesous, așa cum susțin evangheliile: „Jar la a patra strajă din noapte, a venit la ei Iesous, 

umblând pe mare” (Evanghelia lui Matthaios 14:25), „Și către a patra strajă a nopții a venit la ei 
umblând pe mare şi voia să treacă pe lângă ei” (Evanghelia lui Markos 6:48), „După ce au văslit deci 
ca la douăzeci şi cinci sau treizeci de stadii, au văzut pe lesous umblând pe apă şi apropiindu-se de 
corabie, ei s-au înfricoșşat' (Evanghelia lui loannes 6:19). Juan Diez de Betanzos în Suma y 
Narracion de los Incas are o altă variantă a întâmplării, însă cu același final miraculos: 
„Viracocha a plecat pe drumul său, chemând la el rasele de oameni (...) Când a ajuns în districtul Puerto 
Viejo, i s-au alăturat cei pe care-i trimisese înainte şi, după ce s-au reunit, a plecat pe mare împreună cu 
ei. Se spune că el şi oamenii lui mergeau pe apă la fel de ușor cum ar fi mers pe uscat”. Din nou întâlnim 
miracolul mersului pe apă, de această dată nu doar la zeu, ci și la adepţii săi. N-ar trebui să ne 
mire prea mult că Biblia narează un eveniment asemănător: apostolul Petros a mers și el pe 
apă dar, din pricina îndoielii, s-a scufundat: „Jar Petros, coborându-se din corabie, a mers pe apă şi a 
venit către Iesous” (Evanghelia lui Matthaios 14:29). 

Incașii susțineau că Viracocha, zeul identic cu lesous atât prin fapte cât și prin aspectul fizic, a 
venit printre ei la scurt timp după Potop, adică cu multe milenii înainte de presupusa naștere a 
lui Khristos. Ceea ce exclude posibilitatea ca incașii să se fi inspirat cumva din Noul Testament. 
Conchistadorii chiar au rămas surprinși când au descoperit similitudinile dintre religia indigenilor 
şi cea a creștinilor. Viracocha, zeul suprem al incașilor, era numit de sumerieni Enlil, Adad sau 
Ișkur, Sutah și Atum de egipteni, Ramman de akkadieni, Baal Hadad și Eli de canaaneeni, 
Zeus de greci, Odinn de scandinavi și Vișnu de hinduși. Deși miturile îl prezintă ca fiind un zeu 
războinic, aprig ca o furtună, autoritar și nemilos cu dușmanii săi, Enlil era privit de strămoșii 
noștri ca o divinitate benefică, protectoare a omenirii. Soarele, lumina, ziua, estul și partea 
dreaptă, asociate cu Enlil, reprezintă binele, în timp ce Luna, întunericul, noaptea, vestul și 
partea stângă, asociate cu Enki, semnifică răul. De asemenea, elementele naturii, aflate în 
antiteză, au fost asociate cu aceiași doi zei: pământul și apa erau domeniile lui Enki, iar aerul și 
focul ale lui Enlil. Zeul furtunii era numit „taur” sau „leu”, epitete care îi indică rolul de zeu 
conducător, precum și forța și ferocitatea. Fiind un zeu celest, pasărea a devenit simbolul său, 
indiferent dacă vorbim despre vulturul lui Zeus, despre cel al lui Vișnu ori despre corbii lui 
Odinn. Rege al Pământului și moștenitor al împărăției cerurilor, asociat cu furtuna datorită 
caracterului său războinic, Enlil era fiul ascultător, cel care făcea voia tatălui său, conducătorul 
suprem al lumii. Pentru hinduși, Vișnu / Enlil s-a reîncarnat în Krșna, iar pentru budiști în 
Siddhartha Gautama sau Buddha, ale căror povești sunt asemănătoare pe alocuri cu cea a lui 
lesous. Nașterea lui Krşna a fost una miraculoasă, fiind conceput nu prin contact sexual, ci prin 
„transmisie mentală”, venirea sa în lume fiind profeţită cu mult timp înainte. Viaţa i-a fost 
ameninţată la naștere, când regele Kansa a poruncit ca toți pruncii să fie uciși, fiind salvat de un 
glas din cer, care a sfătuit-o pe mama lui să traverseze fluviul Djamna și să fugă. Krșna a fost 
un prinț devenit mai apoi rege, care a umblat prin India înconjurat de adepţi, a propovăduit 
pacea și iubirea, a vindecat bolnavi și a înviat morţi. S-a retras în deșert, unde a fost ispitit de un 
demon. La un moment dat a fost și păstor, așa cum îl prezintă icoanele hinduse, dar și un 
războinic feroce. Înainte să moară a anunţat că se va întoarce pentru a distruge răul. Nașterea 
lui Buddha, de asemenea miraculoasă, a fost stabilită cu aproximativ cinci secole înaintea celei 
a lui lesous și profețită cu mult timp înainte. Regele zeilor a intrat în corpul fecioarei Maya sub 
forma unei raze în cinci culori, a lăsat-o însărcinată iar ea i-a dat naștere prinţului Siddhartha 
Gautama. Prinţul a fost un simplu om până la vârsta de 18 ani, când a devenit Buddha. S-a 
retras în pustiu, unde a fost ispitit de demonul Mara, a umblat prin ţară înconjurat de adepţi, a 
propovăduit pacea și iubirea, a vindecat bolnavi și a înviat morți. Înainte să moară și-a anunţat 
adepţii că se va întoarce pentru a distruge răul. Dacă Buddha și Krșna erau consideraţi 

reîncarnări ale lui Vișnu, în evangheliile neotestamentare Sfântul Duh a păstruns în trupul lui 
lesous. Și el a fost ispitit de un demon, a străbătut țara înconjurat de adepţi, a propovăduit 
pacea și iubirea, a făcut miracole și a promis că se va întoarce pentru a distruge răul. În plus, în 
Bhagavad Gita, Krşna spunea că se întrupează de câte ori Legea slăbește și se întărește 
nelegiuirea. În Evanghelia lui Matthaios, lesous declara: „să nu socotiți că am venit să stric Legea 
sau proorocii; n-am venit să stric, ci să împlinesc” (5:17), o idee asemănătoare cu cea a zeului 
indian. lar aceste asemănări remarcabile în vieţile celor trei nu pot fi puse pe seama întâmplării. 

Pe lângă acestea, mai există câteva asemănări dintre lesous și Enlil, zeul furtunii, fiul și 
moștenitorul împăratului ceresc Anu. Așa cum ar fi: 

- lesous era numit „păstorul cel bun” iar Krșna era adesea reprezentat ca păstor. Unul dintre 
epitetele lui Enlil în Sumer era „bunul păstor”. 

- lesous era numit „regele iudeilor”. Creștinii îl consideră Khristos, adică Mașiah (Mesia) evreilor, 
care înseamnă „Cel uns”, în acele vremuri fiind unși doar regii. Pentru sumerieni Enlil avea 
rangul de rege, simbolizat și de numărul său, 50. 

- lesous spunea că regatul său este în ceruri. Acolo era regatul lui Enlil, pe care îl moștenea de 
la tatăl său. 

- lesous spunea că a venit pe Pământ pentru a face voia tatălui său. Enlil era fiul ascultător, 
care urma întotdeauna ordinele tatălui său, An / Anu. Simbolul creștinismului este crucea, care 
în Mesopotamia era simbolul lui An. 

- În Evanghelia lui Matthaios, lesous stă la dreapta puterii. La Markos, el a urcat la cer și șade la 
dreapta Tatălui. Pentru sumerieni, Enlil era cel care stătea la dreapta împăratului An în Consiliul 
Zeilor. 

- Evanghelia lui Matthaios anunţă că toate neamurile Pământului îl vor vedea pe lesous „venind 
pe norii cerului, cu putere şi cu slavă multă” (24:30). Ideea se repetă în 26:64, unde el va fi văzut 
„șezând de-a dreapta puterii şi venind pe norii cerului”. Unul dintre epitetele lui Baal Hadad, Enlil la 
canaaneeni, era „călărețul norilor”. 

- Evanghelia lui Markos 3:17 ne spune despre fraţii lakobos (lacov) și loannes (loan) că lesous 
„le-a pus lor numele Boanerghes, adică fiii tunetului”. Nu putem ști ce l-a determinat pe lesous să îi 
numească astfel pe cei doi, cum nu putem ști nici legătura lor cu furtuna. Alta în afară de Enlil, 
zeul furtunii, ale cărui arme erau tunetul și fulgerul. 

- Când era împreună cu ucenicii săi în corabie, lesous a oprit furtuna care le ameninţa vieţile, 
certând-o (Evanghelia lui Matthaios 8:26). Același episod este prezent și la Markos: „Și el, 
sculându-se, a certat vântul şi a poruncit mării: Taci! Încetează! Și vântul s-a potolit şi s-a făcut linişte 
mare” (4:39). Când lesous a mers pe apă până la ucenicii săi, la fel ca Viracocha al incașilor, 
vântul s-a oprit după ce a ajuns în corabie (Evanghelia lui Matthaios 14:32, Evanghelia lui 
Markos 6:51). Evangheliile relatează și uimirea oamenilor în fața celui care avea putere asupra 
furtunii: „iar oamenii s-au mirat, zicând: Cine este acesta că și vânturile şi marea ascultă de el?” 
(Evanghelia lui Matthaios 8:27). Cine putea avea putere asupra furtunii dacă nu zeul ei, Enlil? 

- În Talmud, lesous este considerat fiul soldatului roman Pandira. Deși evreii au încercat să 
ascundă prin această afirmaţie originea divină a zeului creștinilor, în egipteană „pandira” se scrie 
„Da-ntr-ra”, care înseamnă „zeul Ra” („pa” - articol hotărât care se așează întotdeauna înaintea 
substantivului, „nzr” = „zeu” în egipteana veche, „Ra” - numele zeului suprem al egiptenilor). lar 
Ra, așa cum am văzut, era An în Sumer, tatăl lui Enlil. 

- După Evanghelia lui loannes, „Cuvântul s-a făcut trup și s-a sălășluit între noi”. Cuvântul, care aici 
îl simbolizează pe lesous, în general reprezintă autoritatea. Pentru sumerieni, Enlil era sursa 
supremă de autoritate pe Pământ. Pentru egipteni, zeul conducător Ra și-a tăiat singur falusul, 

din care au căzut picături de sânge ce au dat naștere la două personificări ale intelectului: Hu 
(„Autoritate”) și Saa („Intelect”). Ra era An al sumerienilor, iar cei doi copii ai săi nu pot fi decât 
autoritarul Enlil și zeul înţelepciunii și al inteligenţei, Enki. Așadar, și la loannes îi este atribuită 
lui Enlil autoritatea simbolizată de Cuvânt. 

- Pentru gnosticii setieni, eonul Seth s-a încarnat în lesous. Acest eon era zeul vechilor egipteni, 
Sutah (Seth pentru greci), numit Enlil de sumerieni. 

- Pentru restul gnosticilor, eonul Khristos a coborât din cer, s-a împreunat cu sora sa, Sophia, și 
a intrat în corpul omului lesous. În concepţia lor, acest eon era Duhul Sfânt din evanghelii sau 
Seth al setienilor. Însă numele Khristos seamănă foarte mult cu cel al indianului Krșna, ceea ce 
ne duce cu gândul la aceeași entitate. 

- În Apologeticus, scriitorul creştin Quintus Septimius Florens Tertullianus nota că în cadrul 
luptelor de gladiatori din Cartagina a fost expusă în public o pictură care îl reprezenta pe lesous 
având „urechi de asin, la unul din picioare cu copită, în mână ţinând o carte şi îmbrăcat în togă”. În 
cronica lui Tertullianus, creștinii erau acuzaţi că se închinau unui cap de măgar dar și că 
participau la orgii, crime și incesturi. Aceste acuzaţii sunt menţionate și de Marcus Minucius 
Felix în Octavius. Pe un sarcofag din secolul al III-lea, un măgar și un bou apar lângă ieslea în 
care a fost așezat pruncul lesous. De asemenea, în episodul fugii în Egipt descris de 
Evanghelia lui Matthaios, Maria este reprezentată de cele mai multe ori călare pe un măgar. 
Ceea ce indică o nouă legătură a lui lesous cu Sutah, zeul care pentru egipteni avea capul unui 
animal asemănător cu măgarul. 

- În capitolul 12 al Apocalipsei lui loannes, un balaur mare „stătu înaintea femeii, care era să nască, 
pentru ca să înghită copilul, când se va naște”, întocmai ca titanul Kronos din miturile grecești, care 
își înghițea copiii imediat după nașterea lor. Copilul, identificat de creștini cu lesous, a fost 
salvat la fel ca Zeus (același Enlil) în miturile grecilor. Numele nimfei Melissa, care l-a hrănit pe 
micuțul Zeus cu miere în legendele elene, în Irlanda este folosit ca formă feminină a numelui 
galic Maoiliosa, care înseamnă „Servitorul lui lesous”. 

- lesous era numit „leul lui Iuda”. Enlil era numit în Mesopotamia „leul/”. Orașul egiptean Pi- 
Ramses, închinat lui Sutah, se mai numea „orașul leului”. La hinduși, Şiva este reprezentat cu 
un leu sub picioare; cum Şiva este Enki, inamicul lui Vișnu / Enlil, această reprezentare indică 
superioritatea sa asupra fratelui său. Și Iștar, fiica lui Enki, era reprezentată călcând pe lei din 
același motiv. 

- În Evanghelia lui Matthaios, lesous declara: „nu socotiți că am venit să aduc pace pe pământ; n-am 
venit să aduc pace, ci sabie” (10:34). În Evanghelia lui Thomas, el afirma: „Poate că oamenii cred că 
am venit să aduc pacea pe pământ. Ei nu cunosc că am venit să arunc dezbinare peste lume: foc, sabie şi 
război” ȘI „am aruncat foc pe pământ, și iată, îl veghez până ce izbucnește”. Enlil era un zeu războinic 
iar focul, unul dintre elementele sale, în antiteză cu apa lui Enki. 

- lesous susținea că l-a văzut pe Satan căzând din cer ca un fulger. Același lucru se poate 
spune și despre Enlil, care a cauzat căderea / exilul lui Enki pe Pământ. 

- În religiile mesopotamiene, mama lui Enlil era numită adesea „Fecioara”. În creștinism, Maria, 
mama lui lesous, poartă același epitet. 

- Pasajul din Cartea lui Yeșa'yahu considerat de creștini a fi o profeție despre zeul lor, lesous, 
ascunde o referire la același Enlil. „lată, Fecioara va lua în pântece și va naște fiu şi vor chema 
numele lui Emmanuel. El se va hrăni cu lapte și cu miere până în vremea când va şti să arunce răul și să 
aleagă binele” (7:14-15), scria profetul. Un copil hrănit cu lapte și cu miere întocmai ca Zeus, 
născut din Fecioară precum Enlil, care va alege binele și va arunca răul... Ar putea părea o 
coincidență, însă nu și dacă i-am privi numele cu atenţie. Pentru evanghelistul Matthaios, 

Emanuel se traduce prin „Cu noi este Dumnezeu” (1:23). În sumeriană „em” înseamnă „vânt, 
furtună, vreme, nor, ploaie”, „anu” este „cerul” în akkadiană (derivat din „an” al sumerienilor, care 
are același înțeles) iar „e/” reprezintă cuvântul pentru „zeitate” în limbile nord-vest semitice (din 
care face parte și ebraica). Așadar, cea mai exactă interpretare a numelui Emanuel / Emmanuel 
este „Zeul furtunii și al cerului”, adică nimeni altul decât Enlil. 

- Dacă lesous ar fi trăit în ludeea primului secol, numele lui ar fi fost Yeșu'a (o variantă a 
numelui Yehoșu'a), care a fost tradus eronat de evrei în speranţa că și creștinii le vor adopta 
zeul. În varianta oficială, numele lui înseamnă „Yahweh este salvarea”. Într-adevăr creștinismul 
a adoptat divinitatea evreilor, deși nu era zeul despre care vorbea lesous. Noul Testament nu 
folosește nici măcar o singură dată numele Yahweh pentru zeul suprem, ci Theos, derivat din 
grecescul „rheoreo”, adică „a vedea, a privi, a observa”. Numele Yeşu'a / Yehoșu'a este compus 
din „Yah” (prescurtarea numelui Yahweh și totodată numele Lunii la vechii egipteni) și „șua”, care 
înseamnă „plâns. Yeșu'a / Yehoșu'a se traduce ca „Plânsul lui Yahweh” sau, și mai corect, „Cel 
care îl face pe Yahweh să plângă”. Adică îl desemnează pe dușmanul lui Yahweh / Marduk, 
care nu poate fi decât Enlil. După ce lesous a murit pe cruce, evangheliile susțin că a avut loc 
un cutremur care a rupt în două catapeteasma templului din lerusalim, a despicat pietrele și a 
deschis mormintele. Cum templul cu pricina era al lui Yahweh / Marduk, doar dușmanul 
acestuia, Enlil, i-ar fi provocat asemenea pagube. 

- Evangheliile susţin că demonii știau cine este lesous, iar el le cerea să tacă, pentru a nu-l da 
de gol. „Iar duhurile cele necurate, când îl vedeau, cădeau înaintea lui şi strigau, zicând: tu eşti fiul lui 
Theos. Și el le certa mult ca să nu-l dea pe față” (Evanghelia lui Markos 3:1 1-12); „Din mulţi ieșeau şi 
demoni, care strigau şi ziceau: Tu eşti fiul lui Theos. Dar el, certându-i, nu-i lăsa să vorbească acestea, 
că ştiau că el este Khristosul” (Evanghelia lui Loukas 4:41); „lar pe demoni nu-i lăsa să vorbească, 
pentru că-l ştiau că el e Khristos” (Evanghelia lui Markos 1:34). „Și era în sinagoga lor un om cu duh 
necurat, care striga tare, zicând: Ce ai cu noi, lesouse Nazarinene? Ai venit ca să ne pierzi? Te știm cine 
eşti: Sfântul lui Theos. Și Iesous l-a certat, zicând: Taci şi ieşi din el” (Evanghelia lui Markos 1:23-26). 
Cum de îl cunoșteau demonii? De ce le era frică de el? Și de ce nu îi lăsa să-i decline 
identitatea? Dacă lesous era Enlil, devine firesc ca demonii, slujitorii lui Enki, să fi fost înfricoșați 
de cel mai temut dușman al lor. 

În Evanghelia lui Matthaios, „venind Iesous în părţile Cezareii lui Philippos, îi întreba pe ucenicii săi, 
zicând: Cine zic oamenii că sunt eu, Fiul Omului? lar ei au răspuns: Unii, Ioannes Botezătorul, alții 
Elias, alții Ieremias sau unul dintre prooroci” (16:13-14). Aceeaşi evanghelie sugerează că profetul 
Elias (Eliyahu în Vechiul Testament sau llie în limba română) s-a încarnat în lesous, spiritul său 
părăsindu-l pe crucificat înainte de a muri: „Jar în ceasul al nouălea a strigat Iesous cu glas mare, 
zicând: Eli, Eli, lama sabahtani? adică: Dumnezeul meu, Dumnezeul meu, pentru ce m-ai părăsit? lar 
unii dintre cei ce stăteau acolo, auzind ziceau: pe Elias îl strigă acesta” (27:46-47). Evanghelistul 
Matthaios, la fel ca Pistis Sophia a gnosticilor, susține că Eliyahu / Elias s-a încarnat și în 
loannes Botezătorul. În Vechiul Testament, profetul Eliyahu a înmulțit făina și uleiul unei 
văduve, cât să nu se consume până la sfârșitul secetei, și i-a înviat fiul, minuni asemănătoare 
celor ale lui lesous. De asemenea, profetul a făcut să coboare foc din cer atât în timpul 
concursului cu profeţii lui Baal, cât și împotriva soldaţilor regelui Ahazyahu, la fel ca Viracocha 
în miturile incașilor. Se pare că responsabil pentru aceste minuni era un duh care, după ce 
Eliyahu a fost ridicat la cer, a trecut din profet în discipolul său, Elișa. După ce a primit duhul, 
Elișa a realizat miracole la fel ca Eliyahu și lesous: a înmulţit undelemnul unei văduve și 
mâncarea lucrătorilor unui câmp, a înviat un copil și a vindecat un lepros. Să fie același duh 
care a intrat în lesous conform Evangheliei lui Matthaios? Numele profetului Eliyahu și al 

discipolului său, Elișa, conţin numele zeului suprem din religia canaaneană. El sau Eli este 
prescurtarea akkadianului Ellil, numit de sumerieni Enlil. Vechiul Testament sugerează și alte 
legături dintre profet și acest zeu: 

- Trei căpetenii cu câte 50 de soldaţi fiecare au venit la Eliyahu, în aceeași poveste Obadiah a 
ascuns câte 50 de prooroci în două peşteri, iar 50 de fii ai proorocilor i-au însoțit pe Eliyahu și 
Elișa la lordan. 50 era numărul lui Enlil pentru sumerieni, adică rangul de rege. 

- După uciderea proorocilor lui Baal, „cerul s-a întunecat de nori și s-a pornit vijelie şi ploaie mare”. 
Când a trecut prin faţa lui Eliyahu, zeul său a venit într-o „adiere de vânt lin”. Înainte de adiere a 
avut loc o „vijelie năprasnică”. Eliyahu a fost ridicat la cer într-un „vârtej de vânr”. Enlil era zeul 
furtunii, al ploii, al norilor și al vântului. 

- În timpul concursului cu proorocii lui Baal, „s-a pogorât foc de la Domnul”. Înainte să treacă zeul 
prin faţa lui Eliyahu într-o „adiere de vânt lin” a fost o vijelie, urmată de un cutremur și de foc. La 
dorinţa lui Eliyahu, care se afla în vârful unul munte, un foc a coborât din cer de două ori, 
arzându-i pe soldaţii regelui Ahazyahu. Profetul a fost răpit într-un car cu cai de foc. Focul era 
elementul lui Enlil. 

- Rivalii lui Eliyahu erau proorocii lui Baal-Zebub și ai Așerei. Numele Baal-Zebub derivă din cel 
al lui Baal Zephon (Marduk), iar Așerah din cel al zeiței Iștar. Marduk și Iștar erau dușmanii lui 
Enlil. 

- În tradiția creștină, sfântul llie are puterea de a deschide și închide cerurile. Responsabil cu 
aducerea ploii, el străbate văzduhul în carul său. În mitologia românească, când demonii au 
urcat în cer, Dumnezeu i-a dat lui Ilie tunetul și fulgerul, cu care acesta i-a aruncat pe demoni pe 
Pământ, motiv pentru care este considerat un sfânt războinic. După slujba de sfântul llie, 
femeile ard busuiocul pe care l-au ţinut la icoane. Enlil este zeul furtunii, care i-a aruncat pe 
„demonii” lui Enki pe Pământ. Tunetul și fulgerul erau armele sale iar focul, unul dintre 
simbolurile lui. 

Pe Enlil îl mai găsim în creștinism nu doar sub aspectul lui lesous, ci și sub cel al arhanghelului 
Mikha'el (Mihail în română), preluat din iudaism. În legenda lui Lucifer, din care lesous lipsește, 
cel care s-a luptat cu îngerul răzvrătit a fost Mikha'el, ceea ce ne amintește de Enlil și Enki. În 
Cartea lui Hanok (Enoh), Mikha'el este conducătorul arhanghelilor care i-au pedepsit pe îngerii 
Veghetori conduși de Azazel. În Kabbalah se spune că sufletul omului este împărţit în două: 
dreapta se numește Mikha'el iar stânga Samael. Atât pentru creștini, cât și pentru evrei și 
musulmani, Mikha'el este un înger ocrotitor al oamenilor. Asocierea sa cu partea dreaptă și 
opoziţia sa față de Lucifer / Azazel / Samael (care sunt nume ale lui Enki) îl indică pe Mikha'el 
ca fiind Enlil. Numele său a fost interpretat ca o interogaţie, „Cine este ca Dumnezeu?”, deși în 
numele său nu există niciun semn de întrebare, iar „e/” nu înseamnă doar „Dumnezeu, ci și 
„Zeu” sau „zeu suprem”. Prin urmare, o traducere mai corectă ar fi „Cel ce este ca zeul suprem”. 
Fiind moștenitorul lui Anu și reprezentantul său pe Pământ, cel care primea toate titlurile și 
funcţiile tatălui său, Enlil era asemenea zeului suprem. Protestanţii timpurii, martorii lui lehova și 
adventiștii de ziua a șaptea consideră că Mikha'el s-a încarnat în lesous. În creștinism, Mikha'el 
este patronul războinicilor, al bolnavilor, al suferinzilor dar și al câtorva munți. În arta medievală 
era reprezentat ținând într-o mână o balanţă, cu care judecă sufletele morţilor, iar în cealaltă 
Cartea Vieţii. Toate acestea sugerează o singură concluzie: în creștinism, la fel ca în iudaism, 
Mikha'el este un alter-ego al zeului Enlil. Din acest motiv în legenda lui Lucifer Mikha'el este cel 
care a condus armata îngerilor împotriva răzvrătiţilor, iar în cea a Apocalipsei lesous a preluat 
acest rol. 

Mitul lui Lucifer este arhicunoscut în rândul creștinilor și nu numai. Îngerul care a dorit să-i ia 
locul lui Dumnezeu a devenit echivalent cu răul absolut. Din cel mai frumos înger, preferatul 
Domnului, Lucifer s-a transformat într-un monstru hidos, al cărui nume mulţi se feresc să-l 
rostească, de teamă să nu-l atragă în vieţile lor. Puţini știu însă că Lucifer este inexistent în 
Biblie. Legenda și numele său au apărut în urma interpretării eronate a unor versete din două 
capitole biblice, al paisprezecelea din Cartea lui Yeșa'yahu (Isaia) și al douăzeci și optulea din 
Cartea lui Y'hez'qel (lezechiel). 

Cuvântul „lucifer”, care înseamnă „aducătorul luminii”, era folosit în latină pentru a desemna o 
fază a planetei Venus (luceafărul de dimineaţă), după cum se observă în operele lui Marcus 
Terentius Varro, Marcus Tullius Cicero, Plinius cel Bătrân, Publius Vergilius Maro, Publius 
Ovidius Naso și ale altor autori latini timpurii. Pentru luceafărul de seară romanii foloseau un alt 
nume, „vesper”. Pe scurt, romanii numeau luceafărul de dimineaţă Lucifer, iar pe cel de seară 
Vesper, deși era vorba despre aceeași planetă. În Biblie, Diavolul este numit în multe feluri 
(Satan, diavol, adversar, inamic, acuzator, marele balaur, șarpele cel bătrân, Beelzebub, Belial), 
dar nici măcar o singură dată Lucifer. În Cartea lui Yeșayahu 14:4-17, profetul care a dat 
numele capitolului îl descrie pe regele Babilonului ca pe un luceafăr de dimineaţă („hele/” în 
ebraică), căzut în ochii Domnului. Așa cum era firesc pentru un roman, Eusebius Sophronius 
Hyeronimus din Stridonul Dalmației a tradus „/uceafărul de dimineaţă” prin cuvântul latinesc 
„lucifer”. Unii interpreţi ai Bibliei au ignorat sensul real al cuvântului „lucifer” și faptul că 
Yeşa'yahu se referea la regele Babilonului, înțelegând că este vorba despre Satan și despre 
decăderea lui. În A doua epistolă Sobornicească a Apostolului Petros 1:19, același cuvânt 
(„phosphoros” în greacă, echivalentul ebraicului „hele/”) a fost tradus în latină tot prin „lucifer”, fără 
a fi o referire la Diavol. lar în Apocalipsa lui loannes 22:16, lesous spune: „Eu sunt rădăcina și 
odrasla lui David, luceafărul de dimineaţă („helel” în ebraică, „phosphoros” în greacă şi „lucifer” în 
latină - n.a.)'. „Înțelepții” Bisericii au păstrat pentru aceste două pasaje sensul real al cuvântului, 
adică „luceafăr de dimineaţă”, însă nu au vrut nici în ruptul capului să aplice aceeași logică și la 
Yeșa'yahu. Astfel, dintr-o eroare de interpretare, îngerul rebel s-a ales cu un nou nume, Lucifer, 
care a început să fie folosit pentru Diavol și răspândit cu ajutorul unor lucrări precum Infernul lui 
Dante Alighieri, Paradisul Pierdut al lui John Milton și Biblia regelui James, folosită și astăzi de 
cei mai mulți vorbitori de limba engleză. 

Capitolele 13 și 14 ale Cărţii lui Yeșayahu se referă la „proorocia despre Babilon pe care a văzut-o 
Yeșa yahu, fiul lui Amos”. În versetul 4, Yahweh îi spune profetului: „Tu vei cânta cântecul acesta de 
ocară împotriva împăratului Babilonului şi vei zice: (...) Cum ai căzut tu din ceruri, stea strălucitoare, 
fecior al dimineții! Cum ai fost aruncat la pământ, tu, biruitor de neamuri! Tu care ziceai în cugetul tău: 
«Ridica-mă-voi în ceruri şi mai presus de stelele lui Yahweh cel puternic voi așeza jilțul meu! În muntele 
cel sfânt voi pune sălaşul meu, în fundurile laturei celei de miazănoapte. Sui-mă-voi deasupra norilor şi 
asemenea cu Cel Preainalt voi fi». Și acum, tu te pogori în iad, în cele mai de jos ale adâncului! Cei ce te 
văd îşi întorc privirea în spre tine și se uită cu luare aminte zicând: «Oare acesta este omul de care 
tremura pământul şi împărăţiile se cutremurau? Oare acesta este cel ce prefăcea lumea în pustiu şi 
cetățile le dobora și nu da drumul robilor săi?» Toţi împărații popoarelor se odihnesc cu cinste, fiecare 
în locașul său. Și numai tu eşti azvârlit departe de mormântul tău, ca o ramură fără de preţ, ca 
rămășițele celor care au fost ucişi cu lovituri de sabie, zvârliţi pe pietre de mormânt, ca un hoit călcat în 
picioare. Tu nu te vei pogori în mormânt, căci tu ai pustiit pământul tău și pe poporul tău l-ai ucis! 
Niciodată nu se va mai vorbi despre neamul celor răi!”. Este foarte clar că aceste cuvinte se referă 
la regele Babilonului, nicidecum la un înger răzvrătit. Acest rege, Nabu-kudurri-ușur 
(Nabucodonosor Il), a stârnit mânia zeului evreilor în primul rând pentru că i-a cucerit pe iudei, 

iar în al doilea rând deoarece s-a crezut atotputernic, un zeu pe Pământ, ceea ce l-a determinat 
să atace Egiptul și Levantul. Propoziția „oare acesta este omul de care tremura pământul” 
demonstrează că este vorba despre o ființă umană, nicidecum despre o entitate superioară. „Pe 
poporul tău l-ai ucis” se referă la poporul babilonian, subliniind încă o dată că pasajul de mai sus 
îi este adresat regelui Babilonului, Nabu-kudurri-ușur, nu vreunui înger răzvrătit. De altfel, 
reformatorul protestant Jean Calvin scria în secolul al XVI-lea că „expunerea acestui pasaj, despre 
care unii consideră că se referă la Satan, a luat naştere din ignoranță; deoarece contextul arată clar că 
aceste afirmaţii trebuie înţelese ca referitoare la regele babilonienilor”. Şi Martin Luther, iniţiatorul 
reformei protestante, considera o gravă eroare ideea că pasajul din Cartea lui Yeșavyahu se 
referă la Diavol. 

La fel stau lucrurile și în Cartea lui Y'hez'gel. Aici, Yahweh îl trimite pe profet cu ameninţări la 
mai multe popoare: în capitolul 24 la israeliți, în capitolul 25 la amoniţi, moabiţi, edomiţi și 
filisteni, în capitolele 26-28 la fenicienii din Tyr, în capitolul 28 la sidonieni, în capitolul 29 la 
egipteni, în capitolul 30 la egipteni, etiopieni, libieni și lidieni, în capitolele 31-32 din nou la 
egipteni, în capitolele 33-34 iarăși la israeliți, în capitolul 35 la muntele Seir, în capitolul 36 la 
munții Israelului iar în capitolele 38-39 la regele din Roș, Meșec și Tubal. Ameninţările lui 
Yahweh prin gura lui Y'hez'qel erau îndreptate către oameni: israeliţii care și-au pierdut credința 
sau dușmanii Israelului. În capitolele 26 și 27 se observă că Yahweh se referă la orașul Tyr din 
Liban: „Iată sunt împotriva ta, Tyrule, şi voi ridica împotriva ta popoare multe, cum îşi ridică marea 
valurile sale”, „Și tu, fiul omului, ridică plângere împotriva Tyrului, şi zi către el...”. Capitolul 28 
continuă amenințările la adresa orașului Tyr, de această dată îndreptate către conducătorul său: 
„Fost-a cuvântul lui Yahweh către mine şi mi-a zis: Fiul omului, spune celui ce domneşte în Tyr: Aşa zice 
Yahweh Elohim: Inima ta s-a înălțat și a zis: «Sunt un dumnezeu și stau pe scaunul lui Yahweh în inima 
mărilor», dar tu, deşi nu eşti dumnezeu, ci om, îți închipui în inima ta că ești la fel ca Yahweh” (1-2). 
Rămâne un mister motivul pentru care cei mai mulţi consideră că este vorba despre Lucifer, 
când scrie negru pe alb: Yahweh îl trimite pe Y'hez'qel la cel care domnește în Tyr, adică la 
regele cetăţii, care era om, nicidecum înger. Altfel, probabil s-ar fi găsit câteva cronici care să 
ateste că, în timpul lui Y'hez'qel, un înger a condus o cetate. Din citatul de mai sus se înțelege 
că acest rege a devenit foarte arogant, considerându-se egal cu zeii. Pasajul „nu ești dumnezeu, 
ci om” demonstrează că acest conducător al Tyrului era om, nu înger sau zeu. Dacă s-ar fi 
referit la Lucifer, pasajul ar fi specificat: „nu ești dumnezeu, ci înger”. În continuare aflăm și 
motivele aroganţei regelui din Tyr: „Jază, tu îţi închipui că ești mai înțelept decât Daniyyel și nu sunt 
taine ascunse pentru tine; prin înțelepciunea ta şi cu mintea ta ţi-ai agonisit bogăţie şi ai adunat în 
vistieriile tale argint şi aur; prin înţelepciunea ta cea mare, prin ajutorul negoțului tău, ţi-ai sporit 
bogăția şi mintea ta s-a îngâmfat cu bogăţia ta” (3-5). Pentru că a născocit o metodă de a se 
îmbogăţi, regele (lthobaal III, conform cronologiei istoricului iudeu Flavius losephus) s-a 
considerat foarte înțelept. Într-adevăr, descoperirile arheologice demonstrează că orașul Tyr a 
fost unul foarte bogat în Antichitate, lucru pe care îl explică detaliat capitolul 27 al Cărţii lui 
Yhez'qel. Regele din Tyr s-a îmbogăţit foarte mult de pe urma negoţului, lucru care i-a crescut 
și aroganţa. Deoarece era foarte bogat și probabil foarte inteligent (cel puţin din punctul său de 
vedere), lthobaal s-a considerat un zeu printre oameni. Nu orice zeu, ci chiar cel mai mare 
dintre toți. Motivul supărării lui Yahweh este evident: „De aceea, așa zice Yahweh Elohim: Pentru că 
tu te-ai asemănat cu Yahweh, iată, eu voi aduce împotriva ta pe străinii cei mai răi din toate popoarele, şi 
aceia îşi vor scoate sabia împotriva frumoasei tale înțelepciuni și vor întina strălucirea ta; în mormânt te 
voi cobori și vei muri în inima mărilor de moartea celor ucişi” (6-8). Yahweh susţine că regele din 
Tyr va cobori în mormânt, murind înecat. Dacă ar fi fost vorba despre un înger, acesta nu ar fi 

putut să moară, conform mitologiei iudeo-creştine. Biserica spune că Lucifer a fost închis în 
lumea subterană, va fi eliberat la Apocalipsă, va fi închis din nou pentru 1000 de ani, din nou 
eliberat, apoi legat pentru totdeauna. Dar nu omorât. Însă pasajul de mai sus susține că regele 
din Tyr va fi ucis. În plus, dacă Yahweh s-ar fi referit la Lucifer, amenințând că îl va ucide, 
această idee ar fi contrazis Apocalipsa lui loannes care susţine că îngerul decăzut nu este mort, 
ci legat în Adânc. „Spune-vei oare înaintea ucigașului tău: «Eu sunt un dumnezeu», când tu eşti un om 
în mâna celui care te ucide, iar nu dumnezeu? Vei muri de mâna străinilor, de moartea celor netăiaţi 
împrejur, căci eu am spus aceasta, zice Yahweh Elohim” (9-10). Din nou este subliniată ideea că 
regele Ithobaal este doar un om și că va fi ucis de oameni. În versetele 11-12 se amintește că 
este vorba despre regele din Tyr, un om, și nu un înger: „Și a fost cuvântul lui Yahweh către mine și 
mi-a zis: Fiul omului, plânge pe regele Tyrului şi-i spune... 

Pasajul care a dat povestea căderii lui Lucifer este următorul: „Așa zice Yahweh Elohim: Tu erai 
pecetea desăvârșirii, deplinătatea înţelepciunii şi cununa frumuseţii. Tu te aflai în Eden, în grădina lui 
Yahweh; hainele tale erau împodobite cu tot felul de pietre scumpe: cu rubine, topaze și diamante, cu 
crisolit, onix şi iaspis, cu safir, smarald, carbuncul şi aur; toate erau pregătite şi așezate cu iscusinţă în 
cuibulețe şi puse pe tine în Ziua în care ai fost făcut. Tu erai heruvimul pus ca să ocrotești; te așezasem 
pe muntele cel sfânt al lui Yahweh, și umblai prin mijlocul pietrelor celor de foc. Fost-ai fără prihană în 
căile tale din ziua facerii tale şi până s-a încuibat în tine nelegiuirea. Din pricina întinderii negoțului tău, 
lăuntrul tău s-a umplut de nedreptate și ai păcătuit, şi eu te-am izgonit pe tine, heruvim ocrotitor, din 
pietrele cele scânteietoare și te-am aruncat din muntele lui Yahweh, ca pe un necurat. Din pricina 
frumuseţii tale s-a îngâmfat inima ta, şi pentru trufia ta ţi-ai pierdut înţelepciunea. De aceea te-am 
aruncat la pământ şi te voi da înaintea regilor spre batjocură. Prin mulțimea nelegiuirilor tale, săvârşite 
în negoțul tău nedrept, ţi-ai pângărit altarele tale; și eu voi scoate din mijlocul tău foc, care te va şi 
mistui; şi te voi preface în cenuşă pe pământ înaintea ochilor tuturor celor ce te văd. Toţi cei ce te cunosc 
între popoare se vor mira de tine, vei ajunge o groază și în veci nu vei mai fi” (12-19). Toate pasajele 
dinainte de acesta demonstrează că este vorba despre un om, nu despre un înger. 
Interpretarea cea mai exactă a fragmentului de mai sus este următoarea: regele din Tyr era un 
om foarte credincios, pe placul lui Yahweh, până în momentul în care s-a îmbogăţit („Fost-ai fără 
prihană în căile tale din ziua facerii tale şi până s-a încuibat în tine nelegiuirea”). Drept urmare, zeul 
evreilor s-a supărat pe fostul său protejat, preferând să-l amenințe prin gura unui profet decât 
să-l pedepsească așa cum ar face o divinitate atotputernică. Unii consideră că fraza de mai sus 
se referă la un înger, deoarece doar o astfel de ființă ar putea fi neprihănită, în timp ce toți 
oamenii se nasc păcătoși. Ideea absurdă a nașterii tuturor oamenilor cu păcatul primordial, de 
care pot scăpa doar prin botez, a fost introdusă de Biserica creștină. Vechiul Testament nu 
susține această ipoteză, ci chiar consideră că au existat oameni neprihăniţi. lată câteva 
exemple: „Noah era om drept și neprihănit între oamenii timpului său” (Facerea 6:9), „Să mă 
cântărească în cumpăna dreptății şi Yahweh să cunoască neprihănirea mea” (Cartea lui lyyob 31:6), 
„Neprihănirea poartă pe cei drepți, iar strâmbătatea prăpădește pe cei vicleni” (Pildele lui Șelomo 
11:3), „Cel fără de lege este răsturnat de răutatea lui, iar cel drept găseşte scăpare în neprihănirea lui” 
(Pildele lui Șelomo 14:32), „Mai de preț este săracul care umblă întru neprihănirea lui, decât un bogat 
cu buze viclene şi nebun” (Pildele lui Șelomo 19:1), „Mai de preț e săracul care umblă întru 
neprihănirea lui, decât cel prefăcut în căile lui, chiar dacă e bogat” (Pildele lui Șelomo 28:6), 
„...amăgind gândul bun şi neprihănit al stăpânilor prin vorbărie vicleană şi mincinoasă” (Cartea 
Esterei 8:12). Aşadar, ideea că oamenii nu pot fi neprihăniţi este în contradicţie cu învăţăturile 
Vechiului Testament. Despre credincioși se spune chiar și astăzi că sunt mai aproape de 
Dumnezeu, iar despre cei care îşi pierd credinţa că s-au îndepărtat de Divinitate. Aceeași idee 

există și mai sus: regele din Tyr era foarte credincios, adică aproape de Yahweh, în Eden, pe 
muntele sfânt. Scriitorul biblic a folosit o metaforă pentru a sublinia nivelul ridicat de credinţă al 
regelui, ceea ce înseamnă că pasajul de mai sus nu trebuie interpretat literal. Prin puritatea sa 
sufletească, datorată credinţei sale, regele era desăvârșit în ochii lui Yahweh, care îi pregătise 
deja un loc în rai și chiar un rol de înger (heruvim). Când afacerile regelui au început să producă 
averi, acesta a uitat de credinţă și de zeul său, considerându-se el însuși un zeu pe Pământ 
(„Din pricina întinderii negoțului tău, lăuntrul tău s-a umplut de nedreptate şi ai păcătuit”). Pierzându- 
și credința s-a îndepărtat de Yahweh adică, metaforic vorbind, a căzut din locul pe care îl 
ocupase în preajma dumnezeului său. Remarcăm că afacerile pe care regele le întreprindea 
erau necurate, din moment ce Yahweh se referă la „mulțimea nelegiuirilor tale, săvârșite în negoțul 
tău nedrept”. Aceste afaceri plus aroganţa regelui din Tyr l-au mâniat pe Yahweh, ducând la 
pierderea locului din rai pe care lthobaal și-l câștigase anterior prin credinţă. 

Acestea sunt pasajele care au dat naștere legendei căderii lui Lucifer. În Biblie nu este vorba 
despre vreun înger răzvrătit, ci doar despre doi regi care s-au crezut zei, așa cum procedau de 
altfel majoritatea. Acele pasaje i-au fost atribuite ulterior noului personaj negativ din creștinism, 
care nu există în Biblie. Dacă Lucifer este inexistent în „Cartea sfântă”, cum a apărut legenda 
lui? Așa cum ne-au obișnuit deja redactorii Bibliei, plagiatul a stat și la baza acestui mit, 
povestea lui Lucifer fiind copia celei ale lui Adam din Vechiu/ Testament. Lucifer era primul 
înger, Adam era primul om. Lucifer era fiul lui Dumnezeu, Adam era fiul lui Yahweh Elohim. 
Lucifer a fost izgonit din cer pentru că a păcătuit; Adam a fost izgonit din Grădina Edenului 
(echivalată de creştini cu raiul ceresc) pentru că a păcătuit. Lucifer a fost exilat pe Pământ, la fel 
ca Adam. Lucifer s-a considerat egalul lui Dumnezeu, Adam a devenit la fel ca zeii Elohim, după 
cum susţine chiar Biblia: „Și a zis Yahweh Elohim: Iată Adam s-a făcut ca unul dintre noi, cunoscând 
binele şi răul” (Facerea 3:22). Căderea lui Lucifer din creştinism nu este decât căderea 
veterotestamentară a lui Adam, ceea ce înseamnă că, pentru inventatorul acestui mit, primul om 
a devenit primul înger, ceea ce ar explica lipsa creaţiei îngerilor în Geneza biblică. Gnosticii 
setieni sugerau și ei că Adam nu era un simplu om, ci o entitate superioară. Pentru ei, unul 
dintre eoni era Adama, al cărui fiu, Seth, s-a încarnat în tâmplarul lesous; în Vechiul Testament, 
Adam a avut un fiu pe nume Şet (Seth în greacă), strămoșul întregii omeniri. 

La rândul său, veterotestamentarul Adam a fost inventat ca o copie palidă a unuia dintre marii 
zei ai Antichității, primul sosit pe planeta noastră, care s-a răzvrătit împotriva zeului suprem. În 
miturile lumii, cel numit Enki de sumerieni şi-a atacat tatăl și a fost nevoit să se lupte cu fratele 
său mai mic, zeul furtunii, fiind învins și exilat pe Pământ; pentru creștini Lucifer a încercat să-și 
detroneze tatăl, s-a luptat cu fratele său mai mic și a fost izgonit pe Terra. Pe Mikha'el și lesous 
i-am echivalat deja cu Enlil. Apocalipsa lui loannes descrie lupta dintre cei doi fraţi: „Și s-a făcut 
război în cer: Mikhael şi îngerii lui au pornit război cu balaurul. Și se războia și balaurul şi îngerii lui. Și 
n-a izbutit el, nici nu s-a mai găsit pentru ei loc în cer. Și a fost aruncat balaurul cel mare, şarpele de 
demult, care se cheamă diavol și satana, cel ce înşeală pe toată lumea, aruncat a fost pe pământ și îngerii 
lui au fost aruncaţi cu eľ (12:7-9). Acest inamic identificat de creștini cu Lucifer, deși Biblia nu 
folosește acest nume, este numit „balaurul cel mare, şarpele de demult, care se cheamă diavol și 
satana”; în miturile din întreaga lume, Enki este numit adesea „Marele Șarpe”. În plus, lingvistul 
norvegian Sophus Bugge a concluzionat în 1889 că zeul Loki din miturile scandinavilor este 
varianta nordică a lui Lucifer, iar pe Loki l-am echivalat deja cu sumerianul Enki. 

Mitologia creștină susţine că, după căderea sa în păcat, Lucifer s-a transformat în Satan. Însă 
este vorba despre două entităţi diferite, cel puţin pentru inventatorii creștinismului. În Apocalipsa 
lui loannes, din mare a ieșit o Fiară cu un aspect fizic identic cu al Balaurului, adică având șapte 

capete și zece coarne. „Balaurul i-a dat ei puterea lui şi scaunul lui și stăpânire mare” (13:2) și „i s-a 
dat să facă război cu sfinții şi să-i biruiască şi i s-a dat ei stăpânire peste toată seminţia şi poporul şi 
limba şi neamul” (13:7). Aspectul fizic identic al celor doi ne sugerează posibilitatea înrudirii lor. 
Ceea ce înseamnă că Fiara nu poate fi decât Marduk, fiul lui Enki, care conform legendelor 
lumii a preluat tronul tatălui său și conducerea Pământului. loannes mai spune că Fiara a fost 
rănită, dar „rana ei cea de moarte fu vindecată şi tot pământul s-a minunat mergând după fiară” (13:3). 
Rana s-a produs în timpul unei lupte, Fiara fiind „rănită cu sabia și a rămas în viaţă” (13:14). 
Această luptă cel mai probabil este cea pentru supremație împotriva lui Enlil, Marduk fiind învins 
iniţial (Enlil a condus Pământul după Enki). Însă, după moartea tatălui său, conform miturilor, 
Marduk a primit conducerea planetei. Fiara din Apocalipsă este călărită de o femeie, numită 
„curva Babilonului”, nimeni alta decât Iștar, marea zeiță a Babilonului, sora și consoarta lui 
Marduk. Manuscrisele de la Marea Moartă confirmă identitatea Fiarei, conducătorul „fiilor 
întunericului” în bătălia finală împotriva „fiilor luminii” fiind Belial, nume care provine din Bel, 
epitetul lui Marduk în Babilon. Dacă în Apocalipsă Fiarei i s-a dat stăpânirea acestei lumi, în 
Evanghelia lui Loukas Diavolul sau Satan îi spune lui lesous: „Tie îţi voi da toată stăpânirea 
aceasta şi strălucirea lor, căci mi-a fost dată mie şi eu o dau cui voiesc” (4:6), poveste confirmată și 
de Evanghelia lui Matthaios. În Epistola a doua către Corinteni a Apostolului Paulos, Satan este 
numit „Dumnezeul veacului acestuia” (4:4), iar în Evanghelia lui loannes „stăpânitorul lumii acesteia” 
(12:31) și „stăpânitorul acestei lumi” (14:30, 16:11). Așadar, Fiara din Apocalipsă și Satan din 
restul cărţilor Noului Testament sunt același personaj: Marduk al babilonienilor, fiul lui Enki / 
Lucifer. De altfel Nergal, unul dintre aspectele distrugătoare ale lui Marduk în Babilon, a fost 
echivalat de părinţii creştinismului cu Satan. 

Cine este Dumnezeul Noului Testament, tatăl lui lesous? În varianta oficială, acceptată și de 
creștinism, și de iudaism, este vorba despre divinitatea Vechiului Testament, Yahweh. Cu toate 
acestea, Noul Testament nu folosește nici măcar o dată acest nume, preferându-l pe Theos. În 
plus, dumnezeul Noului Testament este unul al iubirii și iertării, total diferit de răzbunătorul și 
nemilosul zeu al evreilor. Gnosticii îl credeau pe Yahweh o entitate malefică ignorantă și 
necunoscătoare, diferită de adevăratul Dumnezeu. Cercetătorul Edward Meyer, citat de 
Sigmund Freud în Moise și religia monoteistă, scria despre Yahweh că este un demon 
înfricoșător și sângeros, care bântuie noaptea și care se sfiește de lumina zilei. În Vechiul 
Testament, Yahweh este un zeu invidios, răutăcios, răzbunător, nemilos și chiar frustrat de 
multe ori. De fapt, așa îl descriu și supușii săi: „Yahweh este un Dumnezeu zelos, Yahweh se răzbună, 
el cunoaște mânia. Yahweh se răzbună pe potrivnicii si și împotriva dușmanilor săi stă neînduplecat” 
(Cartea lui Nahum 1:2). În scripturile evreiești, Yahweh își incită adesea adepții la violență, 
crime, jafuri și violuri în timp ce încearcă să-i controleze prin frică, amenințându-i și 
blestemându-i ori de câte ori are ocazia. Pentru autorii Noului Testament, cât şi pentru gnostici 
și esenieni, Yahweh nu era Dumnezeu, ci Satan. Atunci care este adevărata identitate a lui 
Theos, zeul suprem în viziunea lor și tatăl lui lesous? Nu poate fi decât An, conducătorul 
panteonului sumerian, tatăl lui Enlil, numit de akkadieni, babilonieni, asirieni și hitiţi Anu sau 
Anum. Numele său, scris în cuneiforme printr-o cruce (simbolul creștinismului), înseamnă „Cer”. 
El era pentru mesopotamieni inteligenţa divină care a creat Universul, a cărui împărăție se afla 
în cer, exact ca Theos al creștinilor. An / Anu și-a trimis pe Pământ fiul, pe Enlil, cu misiunea de 
a salva planeta de influenţa zeilor decăzuţi ai lui Enki. o poveste similară cu cea a 
creștinismului. 

Deși creștinismul se consideră o religie monoteistă, nu a eliminat zeii vechilor popoare, ci i-a 
transformat. Chiar lesous a confirmat existența acestor divinităţi în scrierile creștine timpurii: 

„Unde se află trei zei, aceștia sunt zei. Unde sunt doi sau unul, eu sunt cu ei” (Evanghelia lui Thomas), 
„Unde se află trei zei, aceştia sunt fără Dumnezeu, şi unde este unul singur, eu am spus că eu sunt cu el” 
(Papirusurile Oxyrhynchus), „Adevărat, adevărat zic vouă: voi veţi fi cei dintâi în împărăţia cerurilor, 
înaintea tuturor celor nevăzuţi, şi a tuturor Zeilor, şi a tuturor arhonților, care se află în al 
treisprezecelea eon și în al doisprezecelea eon” (Pistis Sophia, capitolul 52). În genealogia lui lesous 
redactată de Matthaios întâlnim două personaje numite Amon și Maat, botezate mai mult ca 
sigur după zeii egipteni cu aceleași nume. De fapt și evanghelistul Matthaios și-a primit numele 
de la aceeași zeiță Ma'at. În Evul Mediu, marele zeu al Egiptului antic, Amun, a fost transformat 
în demon, după cum se observă din Pseudomonarchia daemonum a lui Johan Wier din 1583. În 
scrierile oculte gotice din secolul al XVII-lea, Baal, unul dintre cei mai importanţi zei ai 
Canaanului, a avut aceeași soartă. Zeul filistenilor, Baal Zephon, redenumit Beelzebub în 
Vechiul Testament, a devenit unul dintre cei șapte prinți ai ladului în demonologia creștină. În 
Contacts supra-terrestres. L'illusion cosmique („Contacte supraterestre. Iluzia cosmică”) din 
1995, ufologul francez Jean Sider remarca: „Demonii erau vechii zei ai păgânismului și au fost 
transformați în creaturi diabolice de capii Bisericii pentru nevoile cauzei sale și a întăririi dominaţiei 
asupra tuturor straturilor populaţiei (...) Chiar şi divinitățile silvestre din primul mileniu au fost 
declarate diabolice. Diana devine Hecate, apoi Regina Sabatului, apoi Diavolul pur şi simplu”. În 
aceeași carte, antropologul și egiptologul britanic Margaret Murray observa că Diavolul cu 
coarne al vrăjitoriei medievale nu era Satan sau Lucifer, ci reminiscenţa unui zeu care, mai 
târziu, a fost venerat de celți sub numele Cernunos. Nu toţi vechii zei au fost demonizaţi de 
creștinism, unii dintre ei devenind sfinţi. În începutul secolului al VIII-lea, un călugăr grec a luat 
din cartea indiană Lalitavistara Sutra partea referitoare la Buddha, a înlocuit numele hinduse cu 
unele siriene și astfel a luat naștere povestea Sfântului losaphatus. În cartea Cum se nasc, 
trăiesc și mor zeii și zeițele din 1923, jurnalistul și istoricul rus Yemelyan Mikhailovich 
Yaroslavsky nota: „Zeitățile antice grecești ale agriculturii, Dionysos şi Demeter, s-au transformat în 
sfinții creştini Dionisie şi Dimitrie; Castor şi Pollux în Cosma şi Damian, iar zeul mărilor Poseidon s-a 
preschimbat în «cuviosul» Nicolaie”. Tot el mai spunea că zeița Diana Pudica a devenit sfântul 
Pudus, zeița Ceres Flavia - sfânta Flavia, gorgonele au fost preschimbate în sfânta Gorgonia iar 
nimfa Aura Placida s-a divizat în sfintele Aura și Placida. Mai mult, salutul de Anul Nou în 
Imperiul Roman, „Perperuam felicitatem” („Îţi doresc veșnică fericire”), a devenit sfintele Perpetua 
și Felicitas. Cum viticultorii romani erau obișnuiți să prăznuiască ziua zeului Bacchus, Biserica l- 
a înlocuit pe zeu cu Sfântul Vicentius, dar a fost nevoită să lase toate datinile așa cum erau. 
Referindu-se la arhanghelii din creștinism, împrumutați din iudaism, Yaroslavsky scria: 
„Terminaţia numelor arată că aceşti arhangheli au fost odinioară zei (în traducere exactă Rafail 
înseamnă «zeu-tămăduitor»)”. 

În tradiţia românilor, după cum nota Alice Dumitrescu în numărul 18 al revistei Supermagazin, 
Sfântul Vasile este considerat patronul viticulturii și, implicit al vinului. El este beţiv dar foarte 
bun. lubește, joacă, cântă și strică fetele, iar de ziua lui se fac chefuri. Deloc surprinzător, și 
Vasile pare a fi copia grecului Dionysos sau a romanului Bacchus. În ziarul Evenimentul Zilei din 
6 decembrie 1993, Corneliu Ciocan scria că Sfântul Nicolae este considerat cel mai apropiat 
sfânt de sufletul ţăranului român. El stă de-a stânga tatălui ceresc, se susține că a fost „beţiv 
mare” înainte de a fi sfânt, este patron al marinarilor și pescarilor, ocrotitor al hoţilor. Se susţine 
că el l-a salvat pe Noah (Noe) și corabia lui de la înec. De ziua sfântului, fetele iau colivă sfinţită 
și o păstrează la icoane pentru a face vrăji viitorilor lor soți în seara zilei de Sfântul Vasile. Chiar 
dacă tradiţia creștină îl consideră pe acest sfânt un episcop din Mira care a trăit în secolele IIl- 
IV, este menţionat pentru prima oară în Martirologiul roman din secolul al VI-lea. lar atributele 

sale par a fi fost copiate de la Enki, patronul beției (sub ipostazele sale de Dionysos ori 
Bacchus) și al magiei, cel care în Consiliul Zeilor ședea la stânga împăratului Anu și care în 
miturile mesopotamiene l-a sfătuit pe Utnapiștim / Atra-Hasis să-și construiască o arcă pentru a 
se salva de Potop. Același Enki pare să fi servit ca model și pentru loannes Botezătorul. 
Numele sfântului biblic provine din cel al lui Oannes, o divinitate acvatică menţionată de preotul 
babilonian Berossos, pe care am identificat-o cu Enki. Fiind o divinitate acvatică, în cultele lui 
Enki se practica botezul, exact îndeletnicirea lui loannes. Într-un vechi imn babilonian, zeul Sin 
(același Enki) este numit „iute a/ergător cu genunchii neobosiți, care le deschide zeilor și fraţilor săi 
drumul”. Chiar se poate considera că a deschis drumul zeilor pe Pământ, ţinând cont că a fost 
primul ajuns aici, Enlil preluând de la el conducerea Terrei. Și loannes Botezătorul a deschis 
drumul lui lesous, în evanghelii el fiind cel care a propovăduit sosirea mântuitorului înainte ca 
acesta să-și înceapă misiunea divină. lar creștinismul îl numește „Înaintemergătorul Domnului”, 
ceea ce ne duce cu gândul tot la „drumul” deschis de Sin / Enki. 

O curiozitate ignorată adesea de cercetătorii Bibliei este prezenţa și în Noul Testament a 
numerelor importante pentru mai toate popoarele lumii, în special pentru evreii pasionaţi de 
simbolism: 3, 7, 12, 33, 40 sau 50. De exemplu, lesous a petrecut 40 de zile în deșert și s-a 
înălțat la cer după 40 de zile de la învierea sa, 40 fiind numărul lui Enki în Sumer. A fost 
crucificat la 33 de ani, după ce a îndeplinit 33 de miracole, 33 fiind unul dintre cele mai 
importante numere pentru evrei și masoni. În Cartea egipteană a morților se spune că pe lumea 
cealaltă, în Dubla Sală a zeiței Ma'at, se găseau 42 de judecători ai morţilor. Acești zei și zeițe 
adresau decedatului 42 de întrebări, iar zeul Djehuty nota răspunsurile. De asemenea, existau 
42 de principii ale lui Ma'at, personificarea adevărului, ordinii și dreptăţii, dar și 42 de cărţi ale 
soțului ei, Djehuty. În cinstea zeiţei, Egiptul antic a fost împărțit în 42 de districte, numite nome. 
Conform evanghelistului Matthaios (al cărui nume provine tot din cel al zeiţei Ma'at), de la 
Abraam la lesous au trecut 42 de generații, tot atâtea câte s-au scurs de la David la lesous 
conform evanghelistului Loukas. În Apocalipsa lui loannes, Fiara va domni pe Pământ 42 de 
luni. Fiecare pagină din Biblia Gutenberg are câte 42 de rânduri. lar Biserica Catolică consideră 
că apostolul Paulos a fost convertit la creștinism în anul 42. Toate repetările intenţionate ale 
numerelor sacre din misticismul mondial sugerează că povestea Noului Testament nu poate fi 
una reală, ci una simbolică sau, mai exact, fantezistă. 

Cine a scris Noul Testament? Părerea majorităţii este că evangheliștii nu pot fi decât patru 
dintre apostolii lui lesous, iudei din Palestina primului secol al erei noastre. Însă din Biblie reiese 
că evangheliștii nu cunoșteau nici geografia, nici situația politică, nici flora și nici fauna tărâmului 
făgăduit de Yahweh evreilor. lată câteva exemple: 

Herodes Antipatros (Irod Antipa în română) nu a deţinut niciodată titlul de rege, așa cum credea 
Markos (6:14), ci de tetrarh, după cum au menţionat corect Matthaios și Loukas. Dacă lesous s- 
a născut pe când Quirinius devenise guvernatorul Siriei și a organizat un recensământ al 
populaţiei, așa cum susţine Loukas, în niciun caz regele Herodes cel Mare (tatăl lui Herodes 
Antipatros) nu putea ordona atunci uciderea pruncilor, așa cum povestea Matthaios, pentru că 
era mort de un deceniu. Pontius Pilatus (Pilat din Pont) nu era „procuratorul Iudeii”, cum credea 
Loukas (3:1), ci prefectul Samariei, ludeei și Idumeei. Pilatus nu era nici virtuos și nici nu l-ar fi 
crucificat pe lesous de teama unei răscoale, după cum susţin evangheliile, ţinând cont că nu s-a 
sfiit să înăbușe în sânge revoltele localnicilor. În jurul anului 30, când iudeii din lerusalim s-au 
răzvrătit din cauza deciziei prefectului de a construi un apeduct cu banii Templului lui Yahweh, 
Pilatus a ordonat uciderea tuturor răsculaților. La jumătatea anului 36, trupele sale i-au 
masacrat în Samaria pe cei care au încercat să urce pe Muntele Garizim pentru a dezgropa 

câteva obiecte sacre. În aceste condiţii, în niciun caz Pontius Pilatus nu ar fi condamnat la 
moarte un om nevinovat de frica localnicilor, mai ales când avea alături 4500 de soldaţi gata să 
ucidă orice răzvrătit. lar cea mai mare astfel de eroare, pe care n-ar fi făcut-o niciun evreu din 
Palestina primului secol, se întâlnește în Evanghelia lui Loukas, care menţionează „zilele 
arhiereilor Annas și Caiaphas” (3:2). În Evanghelia lui loannes, lesous a fost dus întâi la Annas și 
apoi la Caiaphas. Însă la Ierusalim nu au fost niciodată doi mari preoţi în același timp, deoarece 
legea mozaică interzice acest lucru, prin urmare Annas și Caiaphas nu puteau deţine 
concomitent această poziţie. Hanan sau Annas a fost mare preot din anul 6 până în anul 15 iar 
ginerele său, Yosep Caiaphas, din 18 până în 36. Între ei au mai fost trei mari preoți: Yișma'el 
ben Phiabi, Elazar ben Hanan și Șim'on ben Camithus. Autorul Faptelor Apostolilor a încurcat 
și mai mult lucrurile, menţionându-l pe Annas / Hanan ca mare preot în locul lui Caiaphas (4:6). 
„Vedem, așadar, că evangheliștii nu știu aproape nimic despre situaţia politică a Palestinei din epoca 
aceea. Ei nu amintesc nici măcar cele mai însemnate fapte din istoria ludeei. Astfel, în evanghelii nu este 
oglindită puternica zguduire socială care a avut loc în Iudeea în acele timpuri; nu se povesteşte nimic 
despre ura grozavă faţă de dominaţia romană de care erau animați evreii în acea vreme şi care se 
manifesta aproape zilnic sub forma unor răzmeriţe fără nicio perspectivă de izbândă”, scria E. Moutier- 
Rousset în Le Christ a-t-il existé? („A existat oare lisus Hristos?”) din 1922. 

Autorii Noului Testament dau dovadă de aceeași ignoranță și în ceea ce privește geografia 
Palestinei. În operele scriitorilor laici, precum și în Vechiul Testament, „pământul făgăduinţei” este 
descris în amănunţime. Însă din evanghelii lipsesc denumirile orașelor și satelor care sunt 
indicate în alte izvoare, cu câteva mici excepții. Ținuturile prin care a călătorit lesous sunt foarte 
limitate și pustii, astfel încât localităţile mai populate sunt rare. De exemplu, deși conform Noului 
Testament lesous s-a plimbat timp de un an pe lângă orașul Tiberias, un centru important al 
țării, nu a pus niciodată piciorul acolo. În schimb, a preferat să-și desfășoare activitatea 
miraculoasă în Capernaum, un sat pescăresc! În drumul său spre Ierusalim, lesous ar fi trebuit 
să treacă prin vreo 30 de localități în Samaria și 40 în Perea, însă evangheliștii nu menţionează 
niciuna. Lipsesc și menţionările numelor numeroșilor munţi pe care a urcat lesous sau a 
multelor torente și pârâuri care se varsă din lordan, peste care lesous ar fi trebuit neapărat să 
treacă în timpul peregrinărilor sale. Este limpede că evangheliștii nu cunosc nimic despre 
ludeea, în afara unor toponime familiare unor greci sau sirieni, așa cum ar fi lerusalimul, 
Bethleemul și încă vreo două-trei denumiri. În schimb, autorii Noului Testament menţionează 
orașul Nazareth, care nu apare nici în Vechiul Testament, nici în scrierile celorlalţi autori evrei. 
De fapt, nu există menționări ale lui în surse evreiești înainte de secolul al III-lea, după cum 
observa și arheologul american James F. Strange. Probabil cea mai clară dovadă a ignoranței 
evangheliştilor în privinţa geografiei Palestinei o reprezintă povestea judecării lui lesous, care a 
fost dus în aceeași noapte din lerusalim la reședința lui Pontius Pilatus și înapoi, deși prefectul 
roman își avea reședința în Cezareea, pe malul Mării Mediterane, la aproximativ 100 de 
kilometri de Ierusalim. lar un drum de 200 de kilometri într-o singură noapte ar fi fost imposibil în 
acele vremuri. Așadar, îi dăm dreptate lui E. Moutier-Rousset care spunea în Le Christ a-t-il 
existé? că „toată Galileea evangheliştilor este o ţară fantezistă despre care ei nu aveau nici un fel de 
reprezentare reală”. 

Deloc surprinzător, evangheliștii nu cunoșteau nici flora sau fauna Palestinei. În Noul Testament 
nu apar animalele sălbatice tipice Palestinei, cum ar fi leul, pantera, pisica sălbatică, șacalul, 
hiena, mistrețul, cameleonul, gazela, iepurele, uliul, barza, etc. Nici un astfel de animal des 
întâlnit în acea regiune nu este amintit în evanghelii și nici nu este folosit ca termen de 
comparaţie în parabolele lui lesous, unde apar numai lupul, năpârca sau corbul. Adică animale 

tipice pentru Italia, Grecia ori Asia mică, nicidecum pentru Galileea. La fel de inexistente sunt și 
animalele domestice cum ar fi capra, care este des întâlnită în Palestina. Surprinzător, Markos 
menţionează în evanghelia sa o turmă uriașă de porci, formată din 2000 de capete (5:13), într-o 
țară ai cărei locuitori nutresc o aversiune profundă faţă de aceste animale și unde, bineînțeles, 
absolut nimeni nu se îndeletnicește cu creșterea lor! Chiar și în ţările unde se cresc porci este 
greu de întâlnit o asemenea turmă numeroasă în zilele noastre, darămite acum două milenii. 
Mai ales într-o ţară în care nimeni nu suportă porcii din motive religioase! 

Flora din evanghelii este la fel de sărăcăcioasă ca și fauna. Nu este pomenit curmalul, un 
arbore atât de prețuit în Palestina și atât de caracteristic acelor meleaguri. Nu sunt amintiţi nici 
cei mai obișnuiți arbori cum ar fi măslinul, portocalul, rodia sau migdalul. Doar smochinul apare 
la Markos (11:13), numai pentru a fi blestemat de lesous. lar dacă prin „grăuntele de muștar” de 
la Loukas se înțelege sămânţa plantei de muștar, atunci evanghelistul n-a văzut în viaţa lui o 
asemenea plantă, din moment ce consideră că „a crescut și s-a făcut copac, iar păsările cerului s-au 
sălășluit în ramurile lui” (13:19). Confundarea unei mici plante cu un ditamai copacul nu poate fi 
pusă decât pe seama ignoranței, nicidecum a „inspiraţiei divine”, așa cum le place credincioșilor 
să creadă. „Această scurtă trecere în revistă a florei şi faunei din evanghelii ne arată că autorii sfintei 
scripturi au trăit probabil într-un oraş mare, departe de ludeea, poate la Alexandria, Roma, Salonic sau 
Antiochia. Aici ei se îndeletniceau cu vreun mărunt meșteșug casnic și nu ieşeau din casă decât spre a se 
închina. De aceea, probabil, ei nu cunoşteau nimic nu numai despre Galileea, dar nici despre satele cele 
mai apropiate de propriul lor oraş”, mai scria E. Moutier-Rousset în cartea sa din 1922. 

Așadar, cei patru evangheliști nu puteau fi iudei din Palestina primului secol, prin urmare nici 
martori ai evenimentelor pe care le-au descris în Noul Testament. Concluzie la care au ajuns 
chiar și primii creștini. De exemplu, episcopul Papius scria în secolul al Il-lea despre 
evanghelistul Markos: „el nu l-a auzit pe Khristos (...) el s-a alăturat mai târziu lui Petros, care 
propovăduia învățătura”. În prezent, părerea generală a cercetătorilor, inclusiv a teologilor, este 
că evangheliștii nu au fost apostolii lui lesous, iar Noul Testament a fost scris la ceva timp după 
crucificarea mântuitorului creștinilor, probabil prin secolul al Il-lea. Ceea ce era logic, de altfel, 
ținând cont că Noul Testament a fost scris în limba greacă (motiv pentru care am ales folosirea 
numelor grecești ale personajele biblice), nicidecum în ebraică sau în aramaică, limbi vorbite în 
Palestina primului secol al erei noastre. Astfel înțelegem în sfârșit de ce lesous nu apare în 
scrierile primului secol, de ce există în Noul Testament o mulţime de erori și inadvertenţe legate 
de nașterea, învierea sau genealogia lui, de ce nu apare în profeţiile veterotestamentare, de ce 
în povestea sa se repetă numere importante din simbolismul universal, de ce personajele și 
întâmplările legendelor creștine sunt copiate din alte religii: creștinismul nu se bazează pe 
întâmplări reale, ci pe povești inventate. Nou/ Testament, împreună cu restul cărţilor care 
compun mitologia creștină, au fost redactate în timp de clerici cu imaginaţie bogată. Gregorios 
Teologul, arhiepiscop al Constantinopolului în secolului al IV-lea, îi scria sfântului leronimus, un 
alt teolog cinstit de ortodocși: „avem nevoie de cât mai multe legende pentru a putea impresiona 
gloata; cu cât gloata înțelege mai puţin, cu atât este mai entuziastă”. lar episcopul Sinesios scria în 
anul 410: „poporul cere cu stăruință să fie amăgit, altfel nici nu se poate să ai de a face cu el. 
Impresionante sunt și cuvintele unui papă, adresate unui cardinal după ce, în Evul Mediu, 
Biserica Catolică a inventat indulgenţele: „vezi, frate, ce aducătoare de venituri e povestea cu lesus?”. 
Bine mai spunea apostolul Paulos în Epistola întâia către Corinteni: „Dacă nu este înviere a 
morţilor, nici Khristos n-a înviat. Și dacă Khristos n-a înviat, zadarnică este atunci propovăduirea 
noastră, zadarnică este şi credinţa voastră. Ne aflăm încă şi martori mincinoşi ai lui Theos, pentru că am 
mărturisit împotriva lui Theos că a înviat pe Khristos, pe care nu l-a înviat, dacă deci morţii nu înviază. 

Căci dacă morții nu înviază, nici Khristos n-a înviat. lar dacă Khristos n-a înviat, zadarnică este credința 
voastră, sunteți încă în păcatele voastre; şi atunci şi cei ce au adormit în Khristos au pierit” (15:13-18). 
Pentru a se ascunde urmele acestei conspirații care a luat o amploare inimaginabilă, multă 
vreme predicile au avut loc doar în latină ori în salvonă iar credincioșilor le era interzis cu 
desăvârșire să atingă Biblia. Însă cine a inventat creștinismul, unde, când și de ce? Până acum 
am aflat că era vorba despre vorbitori de greacă, cel mai probabil locuitori ai unor orașe mari, 
care nu cunoșteau Palestina decât din auzite. Pentru a le afla identitatea, trebuie să înțelegem 
condiţiile în care a apărut creștinismul. 

În primul mileniu înaintea erei noastre se simţea la nivel mondial nevoia unei reforme a religiilor 
politeiste. Vechii zei nu mai satisfăceau nevoile omenirii, care începea să-și pună întrebări cât 
mai variate și, implicit, să se îndrepte către filosofie. Insuficiența politeismului a dus întâi la 
apariția henoteismului, o formă de cult în care este venerată o singură divinitate, fără însă a 
nega existenţa altor divinităţi. Inventatorul acestui curent a fost probabil regele amorit Ammurapi 
(Hammurabi în română) care, în secolul al XVIII-lea î.e.n. a reușit să impună cultul lui Marduk în 
mare parte a Mesopotamiei. Henoteismul a apărut și în Egiptul secolului al XIV-lea î.e.n., fiind 
transformat în scurt timp în monoteism, atunci când faraonul Akhenaten l-a declarat pe Aten zeu 
suprem și, mai apoi, unică divinitate a Egiptului. Deși experimentul faraonului s-a dovedit a fi un 
eșec, egiptenii nefiind dispuși să renunțe la credinţele lor politeiste, henoteismul a avut succes 
în teritoriile tracilor (în special în Dacia), care l-au preferat pe Zamolxis în defavoarea celorlalte 
zeități. Prezenţa tracilor în China, după cum consemnau chiar cronicile chineze, a adus în estul 
Asiei filosofia religiei lui Zamolxis, rezultată din henoteismul tracilor. Astfel, imediat după 
începutul Dinastiei Estice Zhou și al Perioadei Primăverii și a Toamnei din anul 770 î.e.n., au 
început să apară în China școli de filosofie, cunoscute sub numele generic de Cele O Sută de 
Școli. Fiecare astfel de școală avea propria sa cale care trebuia urmată de societate. Înțelepții 
acestor școli călătoreau dintr-o regiune în alta, încercând să convingă conducătorii locali să le 
pună învățătura în practică, pentru a reinstaura ordinea în societate. Principalele curente 
filosofice din China acelor vremuri au fost taoismul, confucianismul, mohismul și legalismul, 
alături de altele care în timp au devenit obscure, precum agriculturalismul, naturalismul chinez și 
logicianismul. Misionarii acestor școli chinezeşti au ajuns în secolul al VI-lea î.e.n. în India, unde 
au fost nevoiţi să inventeze un personaj autohton, pe Siddhartha Gautama sau Buddha, pentru 
a-și promova ideile filosofice unei societăţi care respingea religiile străine. Primul consiliu budist 
a avut loc în 542 î.e.n., la un an după presupusa moarte a noului zeu, pentru a se stabili 
dogmele noii religii indiene. Ca replică la această posibilă ameninţare brahmanii au inventat 
cultul lui Krșna, centrat în jurul unuia dintre avatarurile vechiului zeu hindus Vișnu. Deloc 
surprinzător, cele două religii concurente au fost formate în jurul a două personaje copiate după 
unul dintre marii zei ai Mesopotamiei, numit Enlil de sumerieni. Momentul apariţiei lor a fost unul 
prielnic, deoarece societatea indiană se confrunta cu nemulțumiri cauzate de sacrificiile și 
ritualurile brahmanismului vedic. În acea perioadă au apărut numeroase grupuri religioase și 
filosofice noi, ai căror membri, numiţi shramani, respingeau învăţăturile Vedelor și brahmanilor. 
Deși krișnaismul s-a dezvoltat cu ușurință în India, budismul a reușit să se impună abia în timpul 
împăratului Ashoka (304-202 î.e.n.) în Imperiul Mauryan, răspândindu-se apoi în tărâmurile 
învecinate, în special în Afghanistan, Asia Centrală şi Sri Lanka. În cele din urmă budismul a 
ajuns în China și pe coasta Asiei de sud-est. Probabil principalul motiv pentru respingerea 
budismului în India a fost filosofia sa ateistă, care susţinea că oamenii pot atinge iluminarea fără 
ajutorul unor divinităţi. Pentru a fi acceptat de populaţii care nu erau pregătite să renunţe la 
zeitățile lor, budismul a fost reformat, adăugându-i-se zeități din religiile orientale. 

Tot sub influenţa filosofiei tracilor, cunoscuți în Asia ca arieni, în Persia a apărut zoroastrismul 
cam în același timp cu budismul, krișnaismul și jainismul în India ori cu taoismul în China. 
Fondatorul ei a fost profetul Zarathușştra (628-551 î.e.n.), numit Zoroastres de greci. Religia sa 
henoteistă era centrată în jurul babilonianului Marduk, pe care l-a numit Ahura Mazda, nume 
provenit din expresia egipteană „Ankh Hor Mezdaw („Trăiască Înțeleptul Hor”). Combinând 
filosofia ariană cu hinduismul și religia babiloniană, profetul a reușit să inventeze un cult din 
care s-au inspirat mai târziu iudaismul, creștinismul, gnosticismul și islamul. În același timp, 
iudeii făceau cunoștință în Babilon cu religia lui Marduk, ceea ce avea să ducă la o reformă a 
iudaismului imediat după întoarcerea lor în Palestina. După ce regele persan Kuruş (Cyrus) a 
cucerit Babilonul în 539 î.e.n. și a eliberat iudeii, pe care chiar i-a ajutat să-și construiască în 
lerusalim un mare templu după modelul babilonian, noul iudaism a adoptat și elemente din 
zoroastrism, preoții evrei fiind convinși că Ahura Mazda al perșilor și Marduk al babilonienilor nu 
erau decât Yahweh al lor. Întorși în Ierusalim și-au construit templul și și-au înființat o religie 
proprie. Tot atunci au început să fie compuse și redactate scripturile, cuprinse mai târziu în 
Torah sau Vechiul Testament. Noul cult al lui Yahweh nu era unul henoteist, la fel ca religiile din 
Persia și Babilon, ci monoteist. Cel puţin pentru public, elita evreiască preferând în secret cultul 
unei alte divinităţi babiloniene, Iştar, numită în Levant Aștoreth. 

În aceeași perioadă și Europa a simţit nevoia unei reforme religioase. Influenţaţi de învățăturile 
vecinilor lor traci, care trecuseră deja de la politeism la henoteism, grecii au început să respingă 
religia olimpiană și să dezvolte filosofia odată cu științele. Primul filosof grec a fost Thales din 
Miletus (oraş grecesc de pe coasta apuseană a Anatoliei), care a trăit între 624 și 546 î.e.n. 
Părintele filosofiei elene a respins toate elementele mitologice și a concluzionat că apa stă la 
baza lumii. L-au urmat Anaximandros și Anaximenes, tot din Miletus, și ei fiind adepții 
monismului materialistic (concepție filosofică conform căreia totul există în Univers datorită unei 
singure substanțe). Filosoful și matematicianul ionian Pythagoras din Samos, care a călătorit 
prin Grecia, Egipt și sudul Italiei, a înființat pitagorismul, un sistem de credințe ezoterice și 
metafizice bazate pe matematică, muzică și astronomie. Ideile lui Pythagoras au influenţat 
gânditori greci ca Aristoteles și Platon, dar și filosofia vestică. Platonismul, care vorbea despre o 
„formă supremă a binelui” dar și despre un Demiurg care a creat lumea, a influenţat la rândul său 
marile religii actuale mai ales prin forma sa ulterioară, neoplatonismul. Alţi filosofi greci 
importanţi de la mijlocul primului mileniu î.e.n. au fost Herakleitos din Efes (care susținea că 
Logos-ul lui Platon era structura care conecta toate lucrurile din natură), Xenophanes din 
Colophon (care afirma că un singur zeu a creat Universul), Parmenides din Elea, Melissus din 
Samos, Empedokles din Agrigentum (care considera că lumea a fost construită sub influenţa a 
două forțe: dragostea, cauza uniunii, și învrăjbirea, cauza separării), Anaxagoras din 
Calzomenae (pentru care Nous sau Mintea ordonează elementele primordiale ale lumii), 
Leukippos (inventatorul doctrinei atomilor și al primului sistem materialistic explicit), tracul 
Demokritos și Diogenes din Apollonia. Filosofia grecilor, născută din insuficiența religiei 
olimpiene, s-a dezvoltat în două direcţii: materialism și idealism sau ateism și monoteism. 
Ambele aveau un singur scop: înlocuirea religiei olimpiene. 

Schimbarea căutată de lumea întreagă a început din Alexandria, oraș egiptean fondat de 
Alexandros Makedon în 331 î.e.n. pe locul satului Ra-Kedet. După moartea lui Alexandros, 
Ptolemaios Soter, unul dintre generalii săi, a fondat ultima dinastie faraonică a Egiptului. În scurt 
timp Alexandria a devenit cel mai mare oraș din lume după Roma, dar și capitala Egiptului 
pentru aproape un mileniu. Orașul, celebru în special pentru biblioteca sa enormă și pentru una 
dintre cele șapte minuni ale lumii antice (farul din Alexandria), nu a fost doar centrul elenismului, 

ci și casa celei mai numeroase comunităţi evreiești din diaspora, populaţia sa predominantă 
fiind formată din greci, egipteni și iudei. De asemenea, Alexandria a fost considerat unul dintre 
cele mai importante locuri ale creștinismului, ocupând poziția a treia după Roma și 
Constantinopol. 

Lovindu-se de culturi diferite, de la cele africane la cele asiatice, grecii au continuat în 
Alexandria ceea ce începuseră filosofii lor cu câteva secole înainte: încercarea de a inventa 
religia cea mai potrivită pentru a o înlocui pe cea olimpiană. Drept pentru care, în aproximativ 
trei secole au apărut în acel loc o mulţime de religii și curente filosofice noi, realizate prin 
combinarea celor vechi. lată câteva dintre ele: 

- Cultul lui Serapis sau Osoroapis, o divinitate antropomorfă cu atribute egiptene și elenistice. 
Numele său era compus din cele ale zeilor egipteni Asar (numit Osiris de greci) și Apis. Grecii i- 
au atribuit aspectul suveranităţii de la Zeus, cel de zeu-soare de la Helios, rodnicia în natură de 
la Dionysos, vindecarea de la Asklepios, iar de la Hades legăturile cu Viaţa de Apoi. 

- Scripturile evreilor, care formau Torah sau Vechiul Testament, au fost traduse pentru prima 
oară în limba greacă la cererea faraonului Ptolemaios Philadelphos. Septuaginta, aşa cum a 
fost numită această traducere, a dus la apariția iudaismului elenistic, o combinaţie dintre tradiţia 
religioasă mozaică și unele elemente ale culturii grecești. Până la cuceririle musulmane din 
estul Mediteranei și căderea Imperiului Roman, principalele centre ale iudaismului elenistic au 
fost Alexandria din Egipt și Antiohia din nordul Siriei (astăzi în Turcia), cele mai mari așezări 
urbane grecești din Africa și Asia. 

- Cultul lui Hermes Trismegistos, zeitate obținută din combinarea egipteanului Djehuty (numit 
Thoth de greci) și a grecului Hermes. l-au fost atribuite multe texte, cele mai cunoscute fiind 
Tăblițele de Smarald, Asklepios și Corpus Hermeticum. Din aceste învățături a luat naştere 
hermetismul, un sistem religios, filosofic și esoteric. 

- Greco-budismul, apărut după sosirea lui Alexandros Makedon în India, care reprezenta o 
elenizare a budismului indian. A fost adus și în Alexandria în perioada ptolemaică, arheologii 
descoperind în capitala Egiptului o mulţime de pietre de mormânt budiste din acea vreme. 

- Grecii din Asia și-au combinat religia olimpiană și cu alte religii, cum ar fi hinduismul și 
zoroastrismul. Şi aceste culte au ajuns la Alexandria în perioada ptolemaică. 

- Therapeutae, o sectă iudaică fondată în Alexandria, din care și-au luat învățăturile atât 
esenienii, cât și gnosticii. 

- Gnosticismul, apărut în Alexandria din amestecul creștinismului cu 
therapeuților. 

Grecii au adus în capitala Egiptului toate religiile și sistemele filosofice pe care le-au întâlnit, în 
primul rând pe ale lor, cum ar fi pitagorismul, epicurianismul, platonismul sau orfismul, din care 
s-au dezvoltat ulterior altele precum neopitagorismul și neoplatonismul. În marea bibliotecă din 
Alexandria erau cuprinse toate ideile religioase și filosofice întâlnite de grecii care încercau să le 
pună cap la cap pentru a inventa religia ideală. Încercare rezervată doar elitelor, populația 
formând în continuare o societate superstițioasă care se baza pe magie, oracole, talismane și 
horoscop. După trei secole de încercări, cineva a reușit să inventeze religia mult dorită, 
combinând misticismul egiptean, religia ebraică și filosofia greacă. 

Evreul elenizat Philon din Alexandria, care a trăit în capitala Egiptului aproximativ între anii 25 
î.e.n. și 50 e.n., făcea parte dintr-o bogată familie aristocrată, care avea legături cu preoțimea 
din ludeea, cu dinastiile hasmoneană și irodiană din Palestina, precum și cu cea iulio-claudiană 
din Roma. Unul dintre nepoții săi, Marcus lulius Alexander, a fost căsătorit cu prințesa lulia 
Berenice din dinastia irodiană. Tatăl sau bunicul său a primit cetățenia romană chiar de la 

dictatorul Gaius lulius Caesar. Împreună cu fraţii săi, Alexander Alabarhul și Lysimakhos, Philon 
a avut parte de o educaţie aleasă, fiind iniţiat în tainele culturii grecești, romane și egiptene, ale 
filosofiei elene și ale tradiţiilor și literaturii evreiești. În anul 40 Philon a ajuns la Roma, în fata 
împăratului roman Caligula, ca ambasador al evreilor alexandrieni în timpul conflictului acestora 
cu grecii din capitala Egiptului. 

Nu se cunosc multe amănunte despre Philon, însă puţinele date supraviețuitoare ne duc la 
concluzia că el a fost inventatorul creștinismului. Știm că a încercat să combine filosofia greacă 
cu cea iudaică, mai exact pe cea a lui Platon cu cea a lui Moșeh (Moise), ceea ce a dus la o 
percepţie a divinității supreme diferită de cea rabinică. După părerea sa, Torah / Vechiul 
Testament nu trebuia interpretat literal ci simbolic, deoarece Divinitatea este mult prea 
complexă pentru a putea fi înțeleasă în termeni omenești. Această reinterpretare a scripturilor a 
fost foarte apreciată de părinţii creștinismului, însă ignorată de evrei. Reforma iudaismului pe 
care a propus-o, respinsă de rabini, a putut deveni reală doar prin inventarea unei noi religii 
care să respecte bazele învățăturilor lui Moșeh dar să cuprindă și rezultatele celor trei secole de 
cercetări din Alexandria. Conceptul lui Philon de Logos („Cuvânt”) ca principiu creator al 
Divinităţii, preluat de la Platon, a influenţat cristologia timpurie; apare și la începutul Evangheliei 
lui loannes, care susţine că „La început era Logos și Logos era la Theos și Theos era Logos”. Pentru 
Philon, Logos era imaginea imaterială a Divinităţii și primul ei fiu, idee care deși contrazice 
învățăturile iudaismului (unde Yahweh nu a avut copii), se regăsește în creștinism (lesous fiind 
considerat fiul lui Dumnezeu). Zeul evreilor, limitat din cauza firii sale umane, a fost înlocuit cu 
un dumnezeu omnipotent, omniscient, imaterial și infinit, acel concept creator inventat de 
filosofii greci. Philon a exprimat complexitatea acestui nou zeu prin trei aspecte identice celor 
umane (deoarece, în folclorul ebraic, omul era creat după chipul și asemănarea Divinităţii), care 
au devenit Sfânta Treime a creștinismului. Tatăl, Fiul și Sfântul Duh, care împreună formează 
Dumnezeul creștinilor, nu reprezintă o zeitate triplă și unică în același timp, ci doar cele trei 
aspecte ale omului conform filosofiei elene. Gânditorii acelor vremuri au ajuns la concluzia că 
omul este format din trup, spirit și suflet. Fiul reprezintă trupul Divinităţii, partea sa materială. 
Tatăl este sufletul, creatorul vieții, iar Sfântul Duh (sau Spiritul Sfânt la catolici) reprezintă spiritul 
Dumnezeului creștinilor. Fiind ființe eterice, ambii se află într-o lume imaterială, ceea ce susține 
și Noul Testament prin „Împărăția mea nu este din lumea aceasta” (Evanghelia lui loannes 18:36), 
lesous / trupul fiind singurul din lumea fizică. În povestea inventată de Philon sufletul Divinităţii a 
intrat în Maria, ceea ce a dus la nașterea lui lesous. Până la botez, acesta a fost un simplu om 
sau un dumnezeu incomplet. După botez „îndată cerurile s-au deschis și Duhul lui Theos s-a văzut 
pogorându-se ca un porumbel şi venind peste el' (Evanghelia lui Matthaios 3:16). Pentru filosofii 
antici, spiritul era sediul puterii mentale și intelectuale; capacitățile paranormale ale lui lesous, 
responsabile pentru miracolele sale, s-au dezvoltat doar după ce a intrat în el Sfântul Duh sau 
Spirit. După botez lesous a început să înfăptuiască miracole și să se considere Mesia deoarece 
abia atunci a devenit o divinitate completă, formată din trup, suflet și spirit. Ceea ce 
demonstrează complexitatea dumnezeului creat de Philon, chiar dacă a fost realizat după 
modelul omului. Pentru Fiu, latura materială a noului zeu, filosoful evreu l-a folosit ca model pe 
sumerianul Enlil, având la dispoziție numeroase relatări din diverse religii, stocate în biblioteca 
din Alexandria. L-a numit Yeșua (forma prescurtată a lui Yehoșua) după numele 
conducătorului israeliților în povestea Exodului și i-a atribuit titlul de Mașiah (Mesia), salvatorul 
din mitologia ebraică. Crucificarea a fost împrumutată din mitul lui Enki, întâlnită atât în 
mitologia greacă în povestea titanului Prometheus, cât și în cea egipteană, în cultul zeului Amun 
/ Amen. Numele aceluiași Amen a fost introdus ca formulă de încheiere a rugăciunilor atât în 

limba latină, cât și în greacă. Pentru Tată, latura sufletească a dumnezeului creștinilor, Philon l- 
a folosit ca model pe An / Anu, tatăl lui Enlil; la fel ca în creștinism, în mai toate religiile antice 
An locuia în cer, preferând să-l lase pe fiul său moștenitor să se ocupe de problemele 
Pământului. Crucea, simbolul cerului și al lui An în Mesopotamia, a devenit simbolul 
creștinismului. Pentru a completa treimea noii religii, filosoful a inventat Sfântul Duh, folosind ca 
model tot trinitatea supremă mesopotamiană, formată din An, Enlil și Enki. Dacă primii doi au 
devenit Tatăl și Fiul în creștinism, Enki a fost prefăcut în Sfântul Duh, miturile lumii susținând că 
la un moment dat a fost ucis, el trăind din acel moment doar ca spirit. 

Numele lui Philon provine din grecescul „philo”, care înseamnă „iubire”; deloc surprinzător, 
iubirea reprezintă tema centrală a creștinismului. Philon a avut o slăbiciune pentru filosofia lui 
Platon, pe care a amestecat-o cu cea a iudaismului. Din acest motiv, ideile societăţii comuniste 
din Republica lui Platon se găsesc în Noul Testament, atribuite lui lesous. Multe noţiuni ale 
platonismului au fost adoptate de Biserica creștină ca forme ale gândirii divine, iar 
neoplatonismul a devenit o influență majoră în misticismul creștin. De exemplu, se observă cu 
ușurință că scrierile sfântului Augustine, doctor al Bisericii catolice, care reprezintă fundaţia 
gândirii creștinismului apusean, au fost influențate de colecţia Eneades a neoplatonistului 
Plotinos. Pe lângă filosofia lui Platon, Philon a preferat-o și pe cea materialistă a lui Pythagoras, 
pentru a putea sublinia opoziţia dintre cele două laturi ale lui lesous, cea umană și cea divină. 
Cei doi filosofi greci, care au constituit fundaţia religiei lui Philon, au fost transformați în „stâlpii” 
creștinismului, Petros și Paulos; remarcăm că numele acestor patru personaje și al lui Philon au 
aceeași iniţială. Istoricul creștin Eusebius din Cezareea sugerează corectitudinea acestei 
ipoteze, el notând în Historia Ecclesiae din secolul al IV-lea despre Philon: „Legat de munca lui, 
este clar pentru toți cât de mult a trudit cu Scripturile și cu învăţarea naţiunii. Este necesar să se 
vorbească despre poziția sa cu privire la filosofie și la artele liberale ale educaţiei, în special în studiul 
său plin de zel al lui Platon și Pythagoras”. Deşi a combinat filosofia greacă cu elemente mitologice 
egiptene și din alte sisteme mistice dezvoltate în Alexandria, baza religiei lui Philon a rămas 
Vechiul Testament, pe care filosoful îl considera sursa nu doar a adevărului religios, ci a tuturor 
adevărurilor. Din acest motiv Biblia creştină conţine nu doar Noul Testament, ci și pe cel vechi, 
deși concepţia lui Philon despre Divinitate diferă de cea a iudaismului clasic. Dacă rabinii au 
respins ideile revoluţionare ale filosofului, același lucru s-a întâmplat și cu noua sa religie, care 
nu a avut succes în Palestina, la fel ca budismul în India. 

Deoarece orice religie trebuie să aibă scrieri „sfinte”, Philon a compus prima evanghelie a 
Noului Testament, cea atribuită lui Matthaios. Pseudonimul pe care și l-a ales provine din 
numele zeiţei egiptene Ma'at, principiul adevărului, care a devenit unul dintre elementele de 
bază ale creștinismului („Eu sunt Calea, Adevărul şi Viaţa” - Evanghelia lui loannes 14:6). Cel mai 
probabil filosoful a ales acest pseudonim pentru a sugera iniţiaţilor că evanghelia a fost scrisă în 
Egipt de un căutător al adevărului. Această idee nu este una exagerată, ținând cont că în 
Evanghelia lui Matthaios se ascund și alte elemente egiptene. De exemplu, este singura dintre 
cele patru evanghelii canonice în care se găsește uciderea pruncilor din ordinul lui Herodes, 
episod copiat din povestea lui Moșeh, întâmplată în Egipt, și singura care consemnează fuga în 
Egipt a lui loseph, Maria și lesous. De asemenea, este singura în care îngerul Domnului îi apare 
lui loseph pentru a-l anunţa că se va naște lesous, pentru a-l sfătui să fugă în Egipt și pentru a-i 
cere mai apoi să se întoarcă în Palestina. lar loseph (Yosep în ebraică) poartă numele unuia 
dintre patriarhii Vechiului Testament, despre care folclorul iudaic consideră că a ajuns vizirul 
Egiptului; deloc surprinzător, tatăl lui loseph în Evanghelia lui Matthaios și cel al patriarhului 
Yosep au același nume, Ya'aqob (lakobos în greacă). Tot în această evanghelie se amintește și 

„proorocia” lui Hoșea, despre care am stabilit deja că se bazează pe o greșeală de interpretare: 
„Din Egipt am chemat pe fiul meu”. Mai mult, dacă în Egipt numărul 42 îi aparţinea zeiței Ma'at, în 
Evanghelia lui Matthaios / Philon a fost inclus acest număr, de la Abraam la lesous trecând 42 
de generații. 

Philon nu a avut copii însă a avut doi nepoți, fii ai fratelui său mai mic, Alexander Alabarhul. Cel 
mai mare dintre ei, Tiberius lulius Alexander, a renunţat la rădăcinile sale evreiești, preferând o 
carieră militară în Imperiul Roman. Între 46 și 48 a fost procurator al ludeei, între 66 și 69 
prefect al Egiptului (în acea perioadă și-a trimis legiunile împotriva evreilor alexanarieni) iar în 
anul 70 a participat la asediul lerusalimului ca mână dreaptă a viitorului împărat Titus. Deoarece 
tatăl său era prieten la cataramă cu Herodes Agrippa din dinastia irodiană (numit la naştere 
Marcus lulius Agrippa), mezinul a primit și numele acestuia, adică Marcus lulius Alexander, și 
mâna fiicei sale, prințesa Berenice. Marcus lulius Alexander a fost apropiat de unchiul său, 
Philon, căruia i-a împărtășit convingerile religioase. Drept pentru care el a compus cea de-a 
doua carte a Noului Testament, Evanghelia lui Markos, Markos fiind varianta elenă a 
latinescului Marcus. 

După ce învățatul Attalus a fost izgonit din Roma de împăratul Tiberius lulius Caesar, discipolul 
său, filosoful roman Lucius Annaeus Seneca, a plecat în Alexandria pentru a fi protejat de 
mătușa sa și de soțul ei, guvernatorul Egiptului. Acolo l-a cunoscut pe Philon, cei doi devenind 
buni prieteni mai ales deoarece împărtășeau convingeri filosofice asemănătoare. Seneca era un 
adept al stoicismului, care susținea valorile morale în defavoarea bogăției materiale. 
Înţelepciunea sa și omenia față de ocupanții celei mai de jos laturi a societăţii (cum ar fi sclavii 
sau gladiatorii) l-au făcut extrem de apreciat nu numai de filosofi, ci chiar și de Părinţii Bisericii. 
Datorită ideilor sale foarte apropiate de cele creştine, scriitorul creștin Tertullianus îl numea 
„Seneca al nostru’. Până în secolul al IV-lea Seneca fusese „confiscat? de creștini, care 
considerau că a corespondat cu apostolul Paulos. În Evul Mediu numeroase scrieri susțineau că 
filosoful roman a și fost convertit la creștinism de același apostol. Toată aprecierea din partea 
creștinismului se datorează faptului că filosoful roman Lucius Annaeus Seneca este autorul 
Evangheliei lui Loukas din Noul Testament, Loukas fiind varianta greacă a numelui latin Lucius. 
Cum printre scrierile lui Seneca se numără o duzină de eseuri filosofice, câteva tragedii, o satiră 
și 124 de epistole, sunt mari șanse ca tot el să fi fost autorul epistolelor neotestamentare, 
atribuite apostolului Paulos. În aceste condiţii, nu este surprinzătoare apariţia în Faptele 
Apostolilor, carte neotestamentară atribuită aceluiași evanghelist Loukas, a fratelui lui Seneca, 
senatorul Lucius lunius Gallio Annaeanus, care respinge acuzaţiile aduse de iudei apostolului 
Paulos. 

Autorul celei de-a patra evanghelii, loannes, a rămas necunoscut. Ținând cont că în textul său 
se găsesc elemente ale sectei Therapeutae, adoptate ulterior de gnostici, este posibil ca 
necunoscutul loannes să fi fost un membru al acestei secte evreiești apărute în Alexandria. 
Știm că Philon i-a cunoscut îndeaproape pe therapeuţi, principala sursă a informaţiilor despre ei 
fiind lucrarea sa De vita contemplativa („Viaţa contemplativă”). Philon a scris despre un grup de 
therapeuţi care locuiau pe un deal de lângă lacul Mareotis, aflat în apropiere de Alexandria. El îi 

numea „filosofi care erau „cei mai buni”, dând dovadă de „bunătate perfectă” care „există în multe 
locuri din lumea locuită” (\.21). Ținând cont că i-a cunoscut îndeaproape, dar și de aprecierea 
pe care le-a oferit-o, nu este greu de crezut că Philon și-ar fi împărtășit noua religie cu 
therapeuții care au combinat-o cu propriile lor învățături, dând naştere gnosticismului, unul 


dintre ei chiar redactând Evanghelia lui loannes. 

Noul Testament a fost scris în greacă, limba vorbită de Philon şi de restul locuitorilor 
Alexandriei. Cum el, nepotul său și therapeutul erau din Egipt iar Seneca din Roma, nu 
cunoșteau ludeea decât din auzite, astfel explicându-se mulțimea de erori geografice, istorice 
sau biologice din evanghelii. Numele personajelor biblice sunt tot grecești, deși au 
corespondente în limbile vorbite în Palestina primului secol, ebraica și aramaica, cu o singură 
excepţie. Apostolul Andreas (Andrei în română) are un nume grecesc, fără echivalent în limbile 
Canaanului. Nici în ebraică și nici în aramaică nu există măcar un nume asemănător cu 
Andreas, fiind puţin probabil ca un iudeu fără vreo legătură cu nobilimea să fi primit la naștere 
un nume grecesc. Inventarea unei povești și a unor personaje nu a fost o problemă pentru 
Philon dacă ţinem cont că, din punctul său de vedere, Vechiul Testament nu conţinea 
descrierile unor fapte reale, ci simbolice. Așadar a făcut același lucru: a inventat o poveste 
religioasă, în care și-a ascuns concepțiile filosofice. 

De ce autorii evangheliilor au preferat să-și păstreze anonimatul, ascunzându-se în spatele unor 
pseudonime? Motivele nu sunt greu de intuit. Philon a observat opoziţia pe care a întâmpinat-o 
din partea rabinilor în încercarea de a reforma iudaismul. Fără îndoială că inventarea unei noi 
religii (și implicit respingerea iudaismului) i-ar fi putut aduce nu doar excluderea din comunitatea 
ebraică, ci chiar moartea. Același pericol l-ar fi păscut nu doar pe el, ci și pe Seneca. În plus, s- 
a dovedit a fi mai eficientă tactica aplicată de chinezi în India, care l-au inventat pe Buddha 
pentru a-și putea transmite filosofia localnicilor. Omul de rând nu ar fi primit o nouă religie de la 
filosofii bogaţi Philon și Seneca, însă ar fi fost receptiv la mesajul unor oameni simpli, martori ai 
evenimentelor miraculoase descrise în evanghelii. 

Odată inventat creștinismul, a trebuit răspândit în întreaga lume greacă. Astfel, a fost trimis și la 
Antiohia, în Siria, următorul centru elenistic important după Alexandria. Planul lui Philon era ca 
prin creștinismul său să ajungă să atragă elitele Imperiului Roman și, implicit, să conducă astfel 
imperiul, iar Seneca a reprezentat cea mai facilă metodă de a-și îndeplini scopul, ţinând cont de 
legăturile filosofului roman cu familiile influente din Roma. Însă conducătorii centrului din 
Antiohia au considerat că noua religie putea ajuta oamenii de rând din întreaga lume elenistică 
să suporte mai ușor jugul stăpânirii romane. Prin urmare, încă de la apariţia sa, creştinismul a 
mers pe două drumuri diferite, simbolizate de cei doi stâlpi ai creștinismului, Petros (primul 
Papă al Romei) și Paulos (sirianul care a înființat conform tradiţiei numeroase biserici în Asia 
Mică și în Europa răsăriteană). Cele două direcţii diferite s-au despărţit oficial la Marea Schismă 
din 1054, numindu-se din acel moment catolicism și ortodoxism. În secolul al XVI-lea din 
catolicism s-a desprins protestantismul, în timp făcându-și apariția și numeroase secte creştine. 
Multă vreme orașul Alexandria a fost considerat unul dintre cele mai importante locuri ale 
creștinismului, ocupând poziția a treia după Roma (centrul creștinismului apusean) și 
Constantinopol (centrul celui răsăritean), ceea ce este absolut firesc, ținând cont că reprezintă 
locul nașterii acestei religii. 

Dacă Philon și-a dorit ca prin noua sa religie să ajungă să conducă Imperiul Roman, mai mult 
ca sigur nu era vorba despre ambiția sa personală, ci a întregii sale familii bogate și puternice, 
pe care istoria ne-o arată încercând să-și facă loc în structurile romane de putere. Nu știm nimic 
despre strămoșii lui, însă știm că tatăl sau bunicul său a primit cetățenie romană de la Gaius 
lulius Caesar. Familia lui Philon era cea mai bogată din Alexandria și una dintre cele mai bogate 
din lumea elenistică. Despre Alexander, fratele lui Philon, istoricul Flavius losephus scria că „și- 
a întrecut toţi concetăţenii atât în origini cât şi în bogăţie”. Într-o altă lucrare losephus scria că, 
pentru a face parte din nobilime, un evreu trebuia să aibă legături cu preoțimea și sânge regal 
prin descendența din dinastia hasmoneană. Dacă Philon era un urmaș al acestor regi din casta 

leviţilor, care au servit și ca Mari Preoţi în lerusalim, s-ar explica nu doar bogăţia și influența 
familiei sale, ci și motivul pentru care fratele său și cei doi fii ai acestuia au primit numele 
Alexander. În dinastia hasmoneană era un nume des întâlnit, având ca exemple cel de-al doilea 
rege, Alexander lannaeus, soția sa, Salome Alexandra, și doi dintre nepoții lor, Alexander 
Maccabeus și Alexandra Maccabea. Nu știm nimic despre strămoșii lui Philon, însă știm că 
familia sa era atât de bogată încât fratele său, Alexander Alabarhul, a acoperit cu aur și cu 
argint nouă porți uriașe ale templului din lerusalim și a oferit un împrumut substanţial soţiei 
regelui Herodes Agrippa. Alexander era un prieten apropiat al împăratului roman Tiberius 
Claudius Caesar Augustus Germanicus, devenind și administratorul pământurilor mamei 
acestuia, Antonia Minor (fiica triumvirului Marcus Antonius, nepoata împăratului Octavianus 
Augustus, bunica împăratului Caligula și cumnata împăratului Tiberius Caesar Divi Augusti 
Filius Augustus). A fost numit și alabarhul Alexandriei iar fiul său cel mare, Tiberius lulius 
Alexander, a devenit general al armatei romane, procurator al ludeei și prefect al Egiptului. 
Mezinul său, Marcus lulius Alexander, a fost căsătorit cu prințesa Berenice din dinastia irodiană 
a ludeei. Asemenea putere, bogăţie și influenţă poate fi explicată prin descendența lui Philon și 
a lui Alexander din dinastia hasmoneană, înlăturată de romani de la putere și înlocuită cu cea 
irodiană. Deși Herodes cel Mare a ucis toți descendenții hasmoneeni pentru a nu îi fi tronul 
ameninţat, este posibil ca unul dintre ei să se fi refugiat în Alexandria, cel mai mare centru al 
diasporei evreiești. Acolo, urmașii săi, Philon și fratele său, Alexander, ar fi putut plănui să 
cucerească Imperiul Roman printr-o nouă religie, prin care clanul lor să ajungă din nou la 
putere. Seneca cel Tânăr, în rolul apostolului Petros, a adus creștinismul nobilimii din Roma, 
conform planului. Când împăratul Nero Claudius Caesar Augustus Germanicus s-a arătat 
deranjat de noua religie și a început persecuția creștinilor, un grup de nobili (printre care și 
Seneca) a hotărât să-l ucidă. Philon a putut verifica personal implementarea religiei sale, el 
sosind la Roma în anul 40 ca reprezentant al evreilor alexandrieni în faţa împăratului Caligula. 
Abia în secolul al IV-lea visul familiei sale a devenit realitate, când împăratul Constantinus cel 
Mare a proclamat creştinismul religia oficială a Imperiului Roman. lar în piaţa San Pietro de la 
Vatican se poate vedea și astăzi obeliscul adus la Roma de împăratul Caligula tocmai din... 
Alexandria. 


14. Zeii arabilor 


Fondat în Peninsula Arabică la începutul secolului al VII-lea, islamul este a doua religie a lumii 
în ceea ce privește numărul de adepţi, care formează aproximativ 23% din populaţia totală a 
lumii. Conform tradiţiei, islamul i-a fost revelat între anii 610 și 632 profetului Muhammad ibn 
'Abdullah de îngerul Jibrayil (Gavriil sau Gabriel în română), trimis de zeul Allah. Revelaţiile lui 
Muhammad au fost notate de însoțitorii săi și compilate mai apoi în Coran (Quran în arabă), 
cartea sfântă a islamului. Să fi fost într-adevăr Coranul dictat de o entitate superioară profetului, 
așa cum cred aproape 1,7 miliarde de oameni în prezent? Teologii musulmani au ajuns la 
concluzia că versetele mai noi le contrazic pe cele vechi, ei numărând în Coran nu mai puţin de 
225 de contradicții. Pe lângă acestea există numeroase dezacorduri cu poveștile biblice și 
confuzii, unele mult prea mari pentru a fi ignorate. Ceea ce duce la concluzia că Muhammad nu 
a primit învăţăturile vreunui înger, ci le-a dictat adepților săi poveștile auzite de la evrei și de la 
creștini, așa cum le-a înțeles. lată câteva dintre erorile lui: 

- În Sura 7, versetul 171, arabii cred că Allah a făcut toți oamenii să răsară din coapsele lui 
Adam, cu toții fiind de mărimea furnicilor. În Vechiul Testament, Adam a făcut copii pe cale 
naturală, de mărime naturală. 

- În Sura 11, versetele 44-45, unul dintre fiii lui Nuh (Noah în ebraică și Noe în română) s-a 
înecat pentru că era necredincios. Probabil Muhammad se referea la blestemul lui Noah asupra 
lui Canaan din Facerea 9:25, pe care nu l-a înțeles. 

- În Sura 6, versetul 74, Azar este tatăl lui Ibrahim (Abraham în ebraică și Avraam în română). În 
Biblie este numit Terah. Muhammad i-a uitat numele, așa că l-a înlocuit cu unul arab. 

- În Sura 11, versetul 77, Allah spune că Ibrahim „s-a certat el cu noi pentru poporul lui Lut. În 
Vechiul Testament, profetul l-a rugat pe Yahweh să se răzgândească, nu a îndrăznit să îl certe. 

- În Sura 11, versetul 74, Sara a râs înainte de făgăduinţa lui Allah că va avea un fiu, deși în 
Facerea 18:10 a râs după. 

- În Sura 11, versetul 83 și Sura 29, versetul 32, îngerii l-au anunţat pe Lut (Lot) dinainte că 
femeia lui va fi pedepsită. În Biblie nu s-a întâmplat asta. 

- Muhammad credea că Ibrahim a vrut să-l jertfească pe Isma'il (Yișma'el), nu pe Ishaq (Yișaq), 
așa cum susţine Vechiul Testament. 

- Shaitan (Satan) voia să-l seducă pe Ibrahim, pentru a-l convinge să nu-l jertfească pe Isma'il. 
Această întâmplare nu există în scripturile evreilor. 

- În Sura 12, versetul 4, profetul islamului arată că nu știe povestea biblică cu visul lui Yusuf 
(Yosep în ebraică și losif în română) despre snopi, menţionată în Facerea 37:7. 

- În același verset, Yusuf i-a povestit tatălui său visul. În Vechiul Testament l-a povestit mai întâi 
fraţilor săi. 

- În Sura 12, versetele 8-10, cei zece fii ai lui Ya'aqub (Ya'aqob) s-au hotărât să îl arunce pe 
Yusuf într-o fântână pentru a fi găsit de o caravană. În Biblie, consfătuirea a avut loc abia după 
ce Yosep a venit la fraţii lui, pe câmp, iar ei nu l-au aruncat în fântână pentru a fi găsit de o 
caravană. 

- În Sura 12, versetul 12, cei zece fii îi cer lui Ya'aqub să-l lase pe Yusuf să se joace cu ei. În 
Vechiul Testament, Ya'aqob l-a trimis pe Yosep să-și iscodească frații. 

- În Sura 12, versetele 13-14, Ya'aqub prevede ce se va întâmpla și pune în gura fiilor săi 
minciuna cu care aceștia își scuză pierderea lui Yusuf. În Biblie nu se întâmplă asta. 

- În Sura 12, versetul 18, Ya'aqub nu își crede fiii când îi spun că Yusuf a murit. În scripturile 
evreilor îi crede. 

- În Sura 12, versetele 19-20, Yusuf a fost găsit de o caravană, care l-a vândut unui egiptean. În 
Vechiul Testament, fraţii săi l-au vândut caravanei. 

- Nu există în Biblie povestea din Sura 12, versetele 25-35, în care Yusuf are cămașa ruptă la 
spate, femeile își taie mâinile când îl văd iar Allah îndepărtează vicleșugul lor. 

- Pledoaria lui Yusuf pro Allah și anti idoli din Sura 12, versetele 37-40, lipsește din Vechiul 
Testament și este realizată în stilul lui Muhammad. 

- În Sura 12, versetele 50-51, Yusuf cere să fie curăţit de acuzele femeilor care şi-au tăiat 
mâinile la vederea lui. În Biblie nu există aşa ceva. 

- În Sura 28, versetele 7-8, Musa (Moșeh în ebraică și Moise în română) a fost salvat de soția 
faraonului. În Vechiul Testament a fost salvat de fiica regelui. 

- În Sura 7, versetele 104 și 112-116, toiagul lui Musa, transformat în șarpe, le-a înghiţit pe cele 
ale vrăjitorilor egipteni, întâmplare care nu există în povestea veterotestamentară. 

- În Sura 7, versetul 105 și Sura 26, versetul 32, Musa a făcut minunea cu mâna leproasă în 
fața faraonului, care în Biblie nu există. 

- În Sura 7, versetul 121, Sura 20, versetul 74 şi Sura 26, versetul 49, faraonul din vremea lui 
Musa a vrut să-și răstignească vrăjitorii. În Sura 12, versetul 41, patriarhul Yusuf spune că unul 
dintre colegii săi de celulă va fi răstignit. Obiceiul crucificării nu exista în Egiptul antic, fiind o 
practică preferată de romani și uneori de perși, cartaginezi și macedoneni. 

- Muhammad demonstrează că nu cunoștea plăgile trimise asupra Egiptului în povestea lui 
Musa / Moșeh. În Sura 7, versetul 130, ele sunt „potop, lăcuste, muște, broaște și sânge”. În Sura 
17, versetul 55, Allah afirmă: „Și noi i-am dat lui Musa nouă semne răsvădite”. În leșirea din Vechiul 
Testament au fost zece „semne” sau plăgi: prefacerea apei în sânge, broaște, duhoare, tăuni, 
ciuma vitelor, bube, grindină și foc, lăcuste, trei zile de întuneric, moartea nou-născuţilor. 

- În Sura 29, versetul 56, Musa a venit cu semne la faraon, Qarun și Haman. Dacă acest Qarun 
este Korah din Biblie, vărul lui Moşeh și Aaron, Haman nu are ce căuta în această poveste. 
Haman este vizirul regelui persan Akhashverosh din Cartea Esterei, nicidecum al faraonului. 

- În Sura 40, versetele 38-39, faraonul i-a cerut lui Haman să-i construiască un turn care să 
ajungă până la cer, la dumnezeul lui Musa. Profetul islamului face aici confuzie cu povestea 
Turnului Babel. 

- În Sura 18, versetele 59-81, Musa a întâlnit un personaj misterios care a ars o corabie, a ucis 
un tânăr și a ridicat un zid. În Vechiul Testament nu există nici personajul, nici faptele lui. 

- În Sura 28, versetul 14, doi indivizi din tabere adverse se certau. Unul l-a chemat pe Musa în 
ajutor iar acesta l-a omorât pe celălalt cu un pumn. În Biblie povestea e diferită, Moșeh omorând 
un egiptean care bătea un israelit. 

- În Sura 7, versetul 146, cât timp a lipsit Musa, israeliții au realizat din bijuterii „un vițel cu trup 
care putea rage”. În Biblie este vorba despre o simplă statuie din aur, nicidecum despre vreun 
vițel robotizat. 

- În Sura 6, versetul 174, Muhammad își dovedește ignoranta cu privire la interdicţia evreilor de 
a mânca animale cu copite nedespicate. 

- În Sura 2, versetul 250, îl confundă pe Sha'ul (Șa'ul în Vechiul Testament) cu Gid'on. 

- În Sura 34, versetul 12, duhurile i-au făcut lui Sulayman (Șelomo în ebraică și Solomon în 
română) icoane. Profetul islamului nu știa că în religiile din Canaan, inclusiv în iudaism, nu 
existau icoane, aceastea fiind specifice creștinismului. 

- În Sura 21, versetele 81-82, scrie: „Și lui Sulayman îi dădurăm în stăpânire vântul cel puternic, să 
grăbească la porunca sa în fara pe care am binecuvântat-o; și noi ştiurăm toate lucrurile. Și pe unii din 
Satane îi dădurăm lui în stăpânire, ca să se cufunde pentru el şi să facă şi alte lucruri; și noi îl păzeam”. 
În scripturile evreilor, Șelomo nu avea putere asupra vântului și nici demoni în stăpânire. 
Acestea existau însă în legendele arabilor, care au ajuns și în Europa în Evul Mediu. 

- În Sura 9, versetul 30, Muhammad îi acuză pe nedrept pe evrei că îl consideră pe Uzayr 
(Ezra) fiu al Divinităţii. 

- În Sura 19, versetul 29, o numește pe fecioara Maryam (Maria în Noul Testament) „soră a lui 
Harun”. Deoarece în ebraică mama lui Isa (lesous în Noul Testament) și sora lui Musa și Harun 
(Moșeh și Aaron în Vechiul Testament) au același nume, Miriam, Muhammad le-a confundat. 

- Din cauza aceleiași confuzii, profetul susține că tatăl mamei lui Isa se numea Imran, iar 
Alyassabat (Elisabet în Noul Testament) era sora ei. Imran (Amram în Biblie) era tatăl lui Musa / 
Moșeh, Harun / Aaron și Maryam / Miriam, nicidecum al fecioarei Maryam / Maria. Deși Noul 
Testament nu îi specifică numele, Evanghelia lui lakobos (lacob în română) din secolul al II-lea 
consideră că tatăl Mariei se numea loakeim (Yehoiagim în ebraică). lar Biblia afirmă doar că 
Alyassabat / Elisabet (Elișaba în ebraică), mama lui loannes Botezătorul, era o rudă a Mariei, 
nefiind specificat gradul lor de rudenie. 

- În Sura 3, versetele 37-51, îngerii i-au dat fecioarei Maryam vestea cea bună. În versetul 39 se 
spune chiar că au tras la sorţi şi s-au certat pentru stabilirea celor care vor livra mesajul. În Noul 
Testament, mai exact în Evanghelia lui Loukas, un singur înger a înștiințat-o pe Maria că va 
rămâne însărcinată: Gabriel (același Jibrayil despre care Muhammad susţinea că i-a dictat 
Coranul). În Biblie nu există vreo tragere la sorţi sau vreo ceartă între îngeri, menţionându-se 
doar că „în a şasea lună a fost trimis îngerul Gabriel de la Theos, într-o cetate din Galileea, al cărei 
nume era Nazareth” (1:26). 

- Muhammad nu îl considera pe Isa fiu al Divinităţii ori parte a vreunei trinităţi, ci doar un om, 
contrar Noului Testament. 

- În Coran, Isa a vorbit încă din leagăn, ceea ce nu există în textele creştine. 

- În Sura 3, versetul 49, Isa a creat o pasăre din lut, căreia i-a insuflat viață. Nici această minune 
nu există în Noul Testament. Însă o povestea asemănătoare circula printre creștini, fiind 
consemnată în Evanghelia Copilăriei din secolul al II-lea, atribuită apostolului Thomas. 

- În Sura 5, versetele 112-115, profetul islamului dovedește că nu a înţeles povestea Cinei cea 
de taină așa că a schimonosit-o, afirmând că apostolii au cerut o masă din cer. 

- În Sura 4, versetul 156, evreii nu l-au răstignit pe Isa ci pe altul, deoarece Allah l-a luat la sine 
pe profet. În legendele creștinilor nu există această variantă ci dimpotrivă, doctrina creștină 
bazându-se pe sacrificiul lui lesous și învierea lui. 

- După tradiţia creștină, șapte sfinţi s-au ascuns într-o peșteră în Ephesus pe vremea lui Caesar 
Gaius Messius Quintus Traianus Decius Augustus și au ieșit în timpul lui Flavius Theodosius 
lunior Augustus, adică după vreo 200 de ani. În Sura 18, versetul 24, ei au stat în peșteră 309 
ani. 

- Pentru Muhammad, credincioșii vor ajunge în Grădinile Edenului în care, conform Surei 47, 
versetele 16-17, curg râuri de apă, lapte, vin şi miere. În mitologia iudeo-creștină este o singură 
grădină a Edenului, nu mai multe, iar cele patru râuri ale sale sunt formate doar din apă. 

- În Sura 22, versetul 23, credincioșii vor purta după moarte în grădinile pătrunse cu râuri pe 
dedesubt haine de mătase și brățări de aur și mărgăritare. Ceea ce ar fi cam greu de realizat 
dacă oamenii ar ajunge pe lumea cealaltă doar cu spiritul, nicidecum cu trupul, conform tuturor 
religiilor. 

- În Sura 22, versetul 64, scrie: „Și el ține cerul ca să nu cadă pe pământ, doar numai cu voia sa, Allah 
este pentru oameni îndurător, milostiv”. lar în Sura 34, versetul 9: „De am voi noi i-am scufunda în 
pământ sau am lăsa să cadă asupra lor o parte din cer”. Prin aceste concepţii Muhammad își 
dovedește din nou ignoranţa, ținând cont că cerul nu este format din materie solidă, neavând 
cum să cadă pe Pământ. 

- În Sura 41, versetul 11, Allah afirmă: „Noi împodobirăm cerul lumii cu candele şi cu o pază”. Dacă 
este vorba despre stele și despre Lună, o entitate superioară nu le-ar considera sub nicio formă 
„candele” și „o pază”. 

- De remarcat este și concepția lui Muhammad despre viață, pentru el totul fiind doar un joc și o 
glumă: „Și noi am făcut cerul şi pământul şi ceea ce este între ele în glumă” (Sura 21, versetul 16), „Și 
această viaţă a lumii nu e nimic decât o glumă și un joc, însă locuinţa în lumea de apoi, aceea este viaţa!” 
(Sura 29, versetul 64), „Însă ce este viața lumii decât un joc şi o glumă?” (Sura 6, versetul 32). 

- Trebuie să specificăm și că profetul islamului credea că în Vechiul Testament au existat 
pasaje referitoare la el, pe care însă evreii le-au modificat. Adevărul este că oricine poate face 
această afirmaţie, care nu poate fi nici confirmată, nici infirmată. Prin urmare, valoarea ei este 
egală cu zero. 

- Nu puteau lipsi „minunile” din povestea profetului, el susținând că a fost dus în cer de un înger 
sau că a băgat Luna în mânecă. La fel ca în cazul tuturor „miracolelor” religioase, nu au nicio 
relevanţă atât timp cât sunt realizate fără martori sau aparent în fața unor martori cu credibilitate 
îndoielnică. 

Toate aceste confuzii, contraziceri ale Bibliei, reinterpretări și aberaţii, alături de cele 225 de 
contradicții dintre versetele noi și cele vechi, demonstrează că Muhammad nu a primit nicio 
informaţie de la vreun înger sau zeu, ci a inventat totul. A auzit legendele biblice de la evreii și 
creştinii din Mecca, le-a amestecat pe alocuri cu elemente ale folclorului arab și le-a compilat 
într-o versiune proprie, plină de erori cauzate de lipsa înţelegerii sau de scăpările memoriei. 
Neștiind să scrie și să citească, s-a mulțumit doar să asculte respectivele legende. Chiar și 
teologul, filologul și orientalistul român Silvestru Octavian Isopescul se întreba acum mai bine 
de un secol: „Oare nu este Coranul o cârpeală făcută din Torah, Evanghelie şi fabule?”. Profitând de 
haosul credințelor religioase ale arabilor și de lipsa unei religii centralizate, Muhammad a 
inventat o nouă religie, islamul. Pentru că își dorea să devină mai mult decât un simplu 
comerciant, s-a declarat profet al noii religii, susținând că un înger trimis de zeul Allah i-a dictat 
Coranul. Meccanii nu au căzut atât de ușor în plasă, dându-și seama că totul era invenţia lui 
Muhammad. Chiar presupuneau că își compunea surele cu ajutorul altora, cum ar fi rabinul 
Abdallah ibn Salam. Deși nu a fost crezut în Mecca, „profetul” a avut succes în Medina, acolo 
unde a reușit să-și strângă o armată cu care i-a pedepsit pe meccani. În timp a reușit să 
cucerească întreaga peninsulă Arabică și să-și impună religia cu forța, mai ales în ultimii săi 
zece ani de viață. Pentru a ne face o idee despre campania de convertire a locuitorilor 
peninsulei menţionăm că în anul 627, după ce Medina a fost asediată de meccani, Muhammad 
i-a asediat pe evreii din seminţia Kureiza; după ce aceștia au capitulat, toți bărbaţii au fost uciși 
iar femeile și copiii luaţi ca sclavi. 

Până să ajungă să aibă o armată de partea lui, Muhammad a încercat să-și atragă adepţi pe 
cale pașnică, susținând că versetele lui au fost dictate de un înger trimis de Allah. Așa cum era 
logic, a preferat în primul rând să convertească persoane bogate și influente. Aceste încercări 
ale lui se văd cu ochiul liber chiar și în Coran. De exemplu: 

- La început nu a hotărât o direcţie pentru rugăciune. Apoi, ca să câștige favorurile evreilor, a 
stabilit Qibla (direcţia către care se îndreaptă musulmanii în timpul rugăciunilor) spre Ierusalim. 
Văzând că evreii îl ignoră, a schimbat Qibla către Mecca. 

- În timp ce încerca să îl convertească pe nobilul Walid ibn al-Mughira și alte căpetenii din 
Mecca, Muhammad a fost întrerupt de orbul Abdallah ibn Umm Maktum, care a cerut să fie 
iniţiat în islam. Plin de ciudă pentru că era deranjat de un sărac, profetul și-a încrețit fruntea și i- 
a întors spatele. În Sura 80 își recunoaște fapta, susținând că pentru asta a fost admonestat de 
Allah. 

- În Sura 53, „profetul” spunea despre zeițele Allat, al-Uzza și Manat că „acestea sunt lebede, ce 
zboară sus și în mijlocirea lor să se nădăjduiască'. Deși religia sa era monoteistă, nu a negat 
existenţa celor trei zeițe și nici nu le-a condamnat cultul ci a preferat să le laude, pentru a-și 
câștiga simpatia koreișiţilor. Deoarece aceștia au rămas indiferenți la laudele lui, Muhammad a 
declarat a doua zi că versetele despre zeițe erau de inspiraţie satanică și le-a înlocuit cu 
versetele 21-23. 

Până la adoptarea islamului religiile Arabiei erau diverse, în special politeiste. Fiecare regat 
avea propriul său panteon format din trei până la cinci zeități. De exemplu, în Saba era venerat 
Almaqgah ca divinitate supremă, alături de el găsindu-se Athtar, Haubas, Himyam și Dhat- 
Badan. Athtar era zeul principal al regatelor Ma'in și Himyar, Amm în Qataban și Sayin în 
Hadhramaut. Cele trei zeițe menţionate de Muhammad în versetele „satanice”, Allat, al-Uzza și 
Manat, erau venerate în special în Mecca și la Kaaba. Pe lângă aceste culte autohtone și-au 
făcut loc creștinismul (în nord-vestul, nord-estul și sudul Arabiei), iudaismul, zoroastrismul (în 
est și în sud) și maniheismul. Zeităţile arabilor au fost împrumutate de la vecini, așa cum se 
obișnuia din cele mai vechi timpuri. De exemplu, Allat este varianta arabă a numelui Elat, unul 
dintre epitetele zeiței Așerah în Canaan. Manat provine din numele zeiţei Anat, importată tot din 
Canaan. Al-Uzza a fost denumită după Uzza, unul dintre numele alternative ale îngerului 
Metatron în folclorul iudaic. $Șamaș, zeul Soarelui în Babilon, a fost transformată în Șams, zeița 
Soarelui pentru arabi. Hubal reprezintă o combinare a termenilor „hu” („spirit” sau „zeu”) şi „baal 
(„domn”, „stăpân”). Zeitatea solară Malakbel înseamnă în aramaică „Mesagerul lui Baal”. Athtar 
a fost și el adoptat din Canaan, fiind latura masculină a zeiţei Iștar din Babilon. 

Allah, divinitatea islamului, nu a fost inventat de Muhammad, ci exista în cultele politeiste arabe. 
Variante regionale ale numelui său apar în inscripții pre-islamice atât creștine, cât și păgâne. 
Chiar și tatăl lui Muhammad se numea Abdullah, adică „Servitorul lui Allah”. Conform versiunii 
oficiale, numele zeului este format din articolul hotărât arabic „aľ’ și substantivul „ilah”, care 
înseamnă „zeu”. Dacă arabii au adoptat o mulţime de divinități din Canaan, același lucru s-a 
întâmplat și cu Allah. Particula „al este echivalentă cu „eľ” din limbile vest-semitice, Allah fiind 
doar varianta arabă a lui Elah, un epitet al zeului biblic și, totodată, varianta aramaică a 
ugariticului „eloah”. Forma sa de plural, „elim”, este echivalentă cu ugariticul „elohim”, numele 
folosit de canaaneeni pentru a-și desemna zeitățile, adoptat de evrei ca epitet al zeului lor. 
Coranul chiar susține că Allah al arabilor este Yahweh al evreilor (nimeni altul decât Marduk al 
babilonienilor), ceea ce reiese și din simbolistica arabă; simbolul islamului este semiluna iar 
Yahweh înseamnă „Cel care a devenit Luna”. Stema islamului conţine și o mică stea cu cinci 
raze lângă marea semilună, care simbolizează supremaţia lui Marduk în fața inamicului său, 
Enlil, al cărui simbol era pentagrama. Până să fie transformat de Muhammad într-un dumnezeu 
unic, omnipotent și omniscient, după modelul iudeo-creștin, Allah era o divinitate ca toate 
celelalte, care avea chiar și o familie. După cum recunoaște chiar Coranul, arabii credeau că 
îngerii sunt fiicele lui Allah. Numele Allat („Zeiţa”), una dintre cele trei zeițe venerate în Mecca, 

este forma feminină a numelui Allah, sugerând că era consoarta zeului, după modelul altor 
religii semitice în care se regăseau perechile El-Elat, Bel-Belet, Anu-Antum, Șara-Șala sau 
Athtart-Aștart. Ceea ce nu ar trebui să ne mire, ţinând cont că și în Canaan Yahweh avea o 
consoartă, pe Așerah, ambele zeițe dispărând odată cu apariția iudaismului și a islamului. lar 
astăzi rădăcinile politeiste ale islamului sunt ascunse, pentru a putea fi aplicată marea Shahada 
sau mărturia de credinţă a musulmanilor: „Nu există alt Dumnezeu în afară de Allah, iar Muhammad 
este profetul lui Allah”. Şi totuși ele există... 


15. Zeii aborigenilor 


În categoria aborigenilor intră toate populaţiile primitive din punct de vedere tehnologic, cum ar fi 
societăţile tribale din Africa, din jungla amazoniană, din Australia și Oceania, precum și cele 
preistorice. Bazate în special pe șamanism și animism, religiile aborigenilor susțin că lumea nu 
este populată doar cu oameni și cu animale, ci și cu zei, spirite și demoni care îi influențează pe 
muritori. În majoritatea tradițiilor, după zeii creatori cele mai importante spirite sunt cele ale 
naturii și ale strămoșilor. Spiritele naturii trăiesc în copaci, în izvoare, în munți și în râuri; li se 
oferă adesea sacrificii pentru a contrabalansa intervenţia omului în natură. Spiritele strămoșilor 
sunt invocate pentru a oferi protecţie, ca și zeii, și sunt consultate în probleme zilnice, precum 
însămânţarea și strângerea recoltei, conflictele sau problemele de familie. 

În Africa, continent considerat a fi leagănul omenirii, este foarte răspândită credința într-un zeu 
creator sau o forță creatoare, care adesea are o soție. În majoritatea tradiţiilor africane acel zeu 
crează Universul, omenirea și pe ceilalţi zei. Răspândită este și ideea vieţii apărute dintr-un ou 
cosmic, așa cum este cazul populațiilor dogon și mande. O excepţie o reprezintă tribul bambara 
din Mali, care consideră că viața a apărut dintr-un sunet rădăcină. Un rol important al religiilor 
africane îl joacă eroii civilizatori care aduc oamenilor instrumentele și aptitudinile necesare 
pentru a supraviețui, a se dezvolta și a se extinde. Pentru multe triburi eroul civilizator este un 
strămoș originar, un rege sau un zeu. Darurile făcute de aceștia constau adesea în cunoștințe 
legate de agricultură, de vânătoare sau de construcţii. Deosebit de important în tradiţiile africane 
este înșelătorul, un personaj în care se amestecă viclenia și înșelăciunea cu înțelepciunea. 
Înșelătorului îi place să provoace conflicte și să distrugă ordinea, adesea într-un mod amuzant. 
Înșelătorii pot fi și eroi culturali, care dau oamenilor focul, uneltele, agricultura, dar și moartea. În 
mai toate religiile lumii rolul înșelătorului era jucat de Enki, zeul viclean al înțelepciunii care a 
civilizat omenirea dar a și provocat conflicte, pentru a distruge ordinea firească a lucrurilor. 

Și zeii creatori ai africanilor erau de obicei sosiți din cer. De exemplu, pentru zulușii din Africa de 
Sud, Umvelingangi este zeul suprem care a coborât din cer și a creat trestiile pe care a crescut 
creatorul oamenilor, Unkulunkulu („Cel bătrân”). Din celelalte sălcii Unkulunkulu a făcut natura, 
oamenii și animalele. El i-a învăţat pe zuluși să vâneze, să facă focul și să cultive plante. În 
mitologia etniei yoruba din Nigeria, zeul suprem, Oldumare, are atât aspect feminin, cât și 
masculin. Alţi zei, numiţi orisha, reprezintă aspecte diferite ale lui Oldumare. Cei mai importanți 
orisha sunt înșelătorul Eshu și Shango, zeul tunetului, în care îi recunoaștem pe înșelătorul Enki 
și pe Enlil, zeul furtunii, personajele principale ale miturilor lumii. Yoruba spun și că, pe când 
fiinţa primordială Orisa Nla era în grădină, sluga sa, Atunda, s-a răzvrătit și a lovit-o cu un 
bolovan imens, făcându-o bucăţi, care au devenit sute de orisha. Mitul atacului zeului suprem 
există și în alte culturi. De exemplu, la greci Ouranos a fost atacat și castrat de Kronos, iar Anu 
de Kumarbi la hitiți. 

Cultura fon este una dintre cele de la baza cultului voodoo, care include venerarea multor zei și 
strămoși. Conform mitologiei fon din Benin, Nana Buluku, creatorul androgin, i-a născut pe 
gemenii Mawu și Lisa, care aveau funcţii opuse: Mawu este aspectul feminin care guvernează 
pământul, apusul, Luna și noaptea, iar Lisa este aspectul masculin care guvernează cerul, 
răsăritul, Soarele și ziua. Gemenii au creat oamenii, cărora le-au dăruit și cunoștințe 
tehnologice. La crearea pământului au fost ajutați de slujitorul lor, șarpele Aido-Hwendo. Atât 
creatorul androgin cât și Gemenii Divini există în multe religii de pe Glob. lar aceste două prime 

fiinţe create de stăpânul Universului, acompaniate de un șarpe, se aseamănă cu perechea 
biblică Adam și Hawwah (Eva). Aceeași poveste a genezei veterotestamentare se găsește și în 
religia populaţiei mbuti din Congo, unde ființa supremă a creat un paradis pentru oameni, cărora 
le-a interzis să mănânce din fructul arborelui tahu. Regula a fost încălcată iar oamenii au 
devenit muritori. 

Pentru masaii din estul Africii, En-kai sau Ngai este creatorul lumii. Când masaii nu l-au mai 
respectat, zeul s-a hotărât să îi distrugă. l-a spus totuși unui om, pe nume Tumbainot, să 
construiască o arcă de lemn și să se urce pe ea împreună cu mai multe animale pe care să le 
salveze de potopul pe care avea să îl trimită. Când ploaia s-a oprit, Tumbainot a dat drumul 
unui porumbel care s-a întors repede, deoarece nu a găsit niciun loc uscat pe care să stea. Apoi 
el a dat drumul unui vultur cu o săgeată legată de coadă. Vulturul s-a întors fără săgeată, iar 
Tumbainot a înțeles că apele începuseră să se retragă. Nu doar asemănarea acestui mit cu cel 
biblic al Potopului este izbitoare, ci și a numelui En-kai cu Enki al sumerienilor. O altă 
asemănare fonetică se întâlnește la tribul Ya-Lua de pe malurile lacului Victoria, care susţine că 
l-a avut ca strămoș pe Apodho, personaj care le-a adus din cer cerealele și vitele. Numele lui 
Apodho pare a fi un derivat al lui Apollo / Apollon, una dintre cele mai importante zeități greco- 
romane. 

Probabil cel mai controversat trib african este cel al dogonilor din Mali. Ei spun că zeița Amma a 
făcut un ou cu patru compartimente, care conţineau pământ, aer, foc și apă. Când elementele s- 
au amestecat au avut loc șapte explozii care au dus la apariţia vieţii. Unul dintre fiii ei gemeni s- 
a răzvrătit și a fugit, iar Amma a fost nevoită să răspândească în toată lumea bucăţi din cel de- 
al doilea, Nommo, pentru a restabili ordinea. Apoi zeița a pus părţile la loc și l-a înviat pe 
Nommo, care a creat patru spirite ce aveau să devină strămoșii dogonilor. Acești strămoși se 
numeau tot Nommo, aveau corpuri jumătate umane și jumătate de pești, erau androgini și 
veneau de pe Po Tolo, o stea identificată cu Sirius B. Unul dintre acești Nommo a coborât din 
cer pe curcubeu, într-o barcă de forma unui hambar, având seminţe, un ciocan și o nicovală. El 
i-a învățat pe dogoni cum să-și făurească unelte și cum să planteze seminţele pentru a obţine 
recolte. Se observă că miturile dogonilor sunt asemănătoare cu cele ale restului lumii. Mai mult, 
numele tribului provine din cel al zeului canaanean Dagon, numit Daganu în Ugarit și Dagana 
de akkadieni. Aspectul său jumătate om și jumătate pește este identic cu cel al zeităților 
Nommo. lar Amma și inversul lui Nommo par a fi derivate ale numelui zeului egiptean Amun / 
Amen, numit de greci Amon și transformat de redactorii Bibliei în Ammon. 

Nu putem ști dacă africanii au fost vizitaţi într-adevăr de zeități, însă nu lipsesc nici de pe acest 
continent enigmele neelucidate. De exemplu, în desenele descoperite pe platoul stâncos de la 
Tamanrasset din Sahara de Nord sunt siluete umane îmbrăcate în costume incomode și 
groase, având căști rotunde prevăzute cu câte două vizoare foarte mari, perfect circulare. În 
1913 și între 1969 și 1970, în masivul Air, la Kori Taguei din Nigeria, s-au găsit numeroase 
gravuri rupestre de acest gen. Un umanoid are același ciudat combinezon cu pantaloni bufanţi 
și cizme asemănătoare celor de aviator, o cască rotundă cu antene și alte elemente tehnice 
dispuse pe partea centrală a costumului. În 1956, la Jebbaren, în podișul Tassili din Sahara 
algeriană, cercetătorul francez Henri Lhote a găsit sute de pereţi acoperiţi cu picturi și gravuri 
redând mii de animale și oameni. Printre ele se află personaje cu vestimentație neobișnuită 
pentru acea epocă. Ele ţin în mâini verigi de care sunt fixate niște cutii dreptunghiulare. Două 
dintre ele au antene parabolice fixate pe creștetul căștilor sferice. Alte aproape 20 de personaje 
au căști rotunde. În centrul platoului, pe o stâncă solitară tronează figura Marelui Zeu Marțian, 
înalt de șase metri. Are un costum complet etanșat, asemănător celui spaţial, și o cască cu 

fante în dreptul nasului și gurii. În celebra pictură murală numită 
Doamna Albă, veche de trei-cinci milenii, descoperită la 
Brandberg (în Africa de Sud-Vest), într-o peșteră de pe așa- 
numitul „Munte de Foc” din deșertul Namib, o femeie albă, 
zveltă și mai înaltă decât însoțitorii ei este îmbrăcată în pulover 
pe gât și cu mâneci, pantaloni strâmțţi, mănuși, jartiere, ciorapi și 
pantofi, iar părul său roșu este prins într-o plasă cu diamante. În 
spatele ei se află un bărbat alb care poartă cizme și pe cap o 
cască cu vizieră. Ceilalţi oameni, majoritatea negri, sunt goi, având doar podoabe și arme 
specifice perioadei. Să fie oare aceste personaje ciudate zeii din mituri? 

Tot în Africa de Sud, la aproximativ 150 kilometri de portul Maputo din Mozambic, s-a 
descoperit o imensă metropolă, cu o arie de 1500 kilometri pătraţi, cu o vechime estimată la 
160-200.000 de ani. Evident că, fără dovezi solide, nu putem cataloga această estimare decât 
ca fantezistă. La fel se poate spune și despre reactoarele atomice din regiunea Moanda din 
Gabon, care ar fi funcţionat timp de 100 de milenii acum aproximativ 1,7 miliarde de ani. 

Toate religiile populațiilor din insulele Oceaniei conţin zei creatori și semizei, precum Maui și 
Tiki. În multe societăţi polineziene Tangaroa este zeul creator și strămoșul șefilor de trib. Alte 
societăţi insulare și maorii din Noua Zeelandă venerează un zeu creator numit lo sau Kiho. 
Maorii cred că zeii lor au apărut din unirea celor doi strămoși divini, Rangi și Papa, tatăl cer și 
mama Pământ. În Oceania cei mai importanţi zei sunt Tangaroa / Kanaloa (zeul mării), Tane / 
Kane (zeul pădurilor și al păsărilor, creatorul luminii soarelui și al vieţii), Tu / Ku (zeul războiului) 
și Rongo / Lono (zeul păcii, al fertilităţii și agriculturii, care a coborât pe pământ pe un 
curcubeu). Printre zeițe se numără Hina, zeița Lunii (identificată adesea cu pământul-mamă), 
Laka, zeița frumuseții și a dansului, și Pele, zeița vulcanilor, venerată în Hawaii. Cele mai mici 
zeități sunt aitu, spirite protectoare și ancestrale. La fel ca în Africa, strămoșii joacă un rol 
important în Oceania, tot ca spirite protectoare. Li se cer mereu sfaturile și ajutorul și sunt 
venerati în diferite ceremonii, pentru a fi îmbunaţi. În Australia se crede că strămoșii (care au 
fost oameni, animale sau fiinţe hibride) le-au transmis urmașilor puterile lor spirituale, maban, 
prin niște obiecte numite churunga, care sunt pietre sacre, bucăţi de lemn, picturi sau chiar 
cântece. 

În miturile triburilor din Oceania, Tangaroa, zeul mării, s-a născut din oul lumii. Partea de sus a 
cojii a devenit cerul, iar partea de jos Pământul. Tangaroa a fost izgonit în mare de fratele său, 
Tawhirimatea, zeul furtunii, poveste întâlnită în multe religii ale lumii, unde zeul furtunii și-a 
exilat fratele. Într-un alt mit, Tu a vrut să-și ucidă părinții, pe Rangi și Papa, ca să aducă lumina 
și viaţa pe lume. Însă fratele lui, Tane, i-a izgonit pe părinţi pentru a-i proteja. Supărat, Tu și-a 
pedepsit fratele apoi i-a atacat pe ceilalţi zei. Doar Tawhirimatea, zeul furtunii, i-a putut ţine 
piept răzvrătitului, ceea ce ne duce cu gândul la aceeași poveste a sumerienilor Enlil și Enki. 

În Australia, ființele supranaturale din Timpul Visului au creat 
lumea, apoi peisajele naturale, lacurile, râurile, plantele, oamenii şi 
animalele. Aceste ființe, numite Wandjina sau Wondjina, erau 
creatorii ancestrali, spirite ale norilor și ploii care au ieşit din mare 
și s-au dus în lacuri și iazuri. Sunt înfățișate pe petroglife ca 
oameni cu ochi și nasuri imense, dar fără guri, asemănătoare 
extratereștrilor cenușii de astăzi. Se crede că au provocat un 
imens potop deschizându-și gurile, deoarece erau supăraţi pe 
oameni. Legenda spune că Wandjina, jumătate oameni și jumătate 

animale, și-au pictat singuri chipurile pe stânci. Ei au străbătut Pământul pe niște drumuri 
numite „Căile Visului”, care există și astăzi, și l-au modelat prin lupte, alianţe și aventuri. Una 
dintre aceste ființe este șarpele curcubeu Yurlunggur sau Wollunqua, numit Akaru în Australia 
de Sud, care stăpânește apa, considerat un simbol al fertilităţii, singura ființă din Timpul Visului 
care nu a părăsit Pământul. Yurlunggur nu poate fi decât Enki, zeul-șarpe al apei și al fertilității, 
care a fost exilat pe Pământ, după cum spun miturile. Wandjina au părăsit lumea după ce au 
creat-o, lăsând-o în grija oamenilor. 

Tot în Australia se găsește și cea mai mare operă de artă din lume, un desen uriaș cu o mărime 
de 4,2 kilometri, numit Omul din Marree. Desenul a fost descoperit pe 26 iunie 1998 la 60 
kilometri vest de localitatea Marree, lângă lacul Eyre. Nu știm dacă a fost realizat de băștinași în 
trecutul îndepărtat ori de localnici în prezent, pentru a atrage turiști în zonă, însă știm că uriașul 
„Om din Marree” seamănă cu zeul egiptean Djehuty, numit Thoth de greci. 

Societăţile preistorice erau asemănătoare celor aborigene de astăzi, din câte a reușit știința să 
descopere. Din păcate nu cunoaștem despre ele decât foarte puţine amănunte, deduse din 
descoperirile arheologice, inclusiv despre religiile lor. Se bănuiește că oamenii din Epoca de 
Piatră venerau animale, fenomenele naturii și corpurile cerești. Însă se pare că religiile lor erau 
asemănătoare celor ulterioare. Oamenii preistorici venerau o zeiță-mamă, aveau ritualuri 
funerare, construiau observatoare astronomice și unii chiar realizau sacrificii umane. În plus, pe 
25 august 1939, în mina Stadelhole din sudul Germaniei s-a descoperit o statuetă veche de 30- 
40 de milenii, care înfățișează un om cu cap de leu, asemănător zeiţei egiptene Sekhmet. 
Misterele Epocii de Piatră, scoase la lumină de arheologie, demonstrează cât de puţin 
cunoaștem societatea preistorică. Printre ele se numără scheletul unui copil, vechi de aproape 
45.000 de ani, care prezenta indicii clare de iradiere cu izotopi de plumb și cobalt, găsit la 
Șanidar, pe fostul teritoriu sumerian, dar și craniul unui bou moscat, vechi de 40.000 de ani, 
care are între arcade o gaură de glonte de calibrul 9 mm, dezgropat în lacuţia de paleontologul 
sovietic Aleksander Petrovici Kaznaţev. lar acestea sunt doar două cazuri din multitudinea celor 
care ridică semne de întrebare. 

S-au descoperit mari cariere de piatră dură în fostul Sumer, la Gar Kobeh (din 40.000 î.e.n.) şi 
la Baradostian (30.000 î.e.n.), în Norvegia, Germania și Franţa (de prin 15.000-10.000 î.e.n.), în 
America de Sud, în Egipt, în Polinezia şi în China (din 30.000-10.000 î.e.n.). La Ezeon-Geber s- 
a găsit un adevărat furnal metalurgic, vechi de peste șase milenii, dotat cu un vast sistem de 
coșuri, canale de aerisire și cazane complexe cu deschizături simetrice, din care se obținea 
cupru. În sudul Africii s-au găsit mine de aur vechi de 150.000 de ani, iar în Peru unele vechi de 
cincizeci de milenii. În afară de aur, în Peru oamenii săpau după cuarţ, hematită și ocru roșu. 

Pe coasta de nord-vest a Franţei, la sud de Marea Britanie, se află Carnac, unul dintre cele mai 
importante situri preistorice. Pe o porțiune de mai bine de trei kilometri se află peste trei mii de 
pietre megalitice care formează figuri geometrice, ce cântăresc între cincizeci și o sută de tone, 
ajungând chiar și până la trei sute cincizeci de tone. Se pare că au fost ridicate între anii 4500- 
2500 î.e.n. Oamenii care vizitează locul spun că simt acolo energii puternice. O legendă susţine 
că giganţii au construit Carnacul, al cărui nume este aproape identic cu cel al complexului 
Karnak din Egipt. 

Oamenii preistorici au construit și observatoare astronomice, așa cum este cel de la 
Stonehenge din Anglia. La 800 kilometri de Cairo, în deșertul nubian din Egipt, la Nabta Playa, 
se află unul dintre cele mai vechi observatoare astronomice din lume, descoperit în 1974 de 
arheologul Fred Wendorf. Cercetările indică o vechime de șapte milenii, cu 1000 de ani mai 
mult decât cel de la Stonehenge. În sudul Armeniei, în provincia Syunik, la aproximativ 225 

kilometri sud-est de capitala Erevan se află orașul Sisian. Alături de el se găsește un vast platou 
cu multe pietre care se întind pe o jumătate de kilometru și care cântăresc mai mult de 50 de 
tone. Aici se află Carahunge, supranumit „Sronehenge-ul armenian”, care are aproximativ 7500 de 
ani. Așezarea celor 203 pietre de bazalt corespunde constelației Cygnus sau Lebăda. Tot aici 
se găsesc și petroglife vechi de zece milenii, care reprezintă ființe ciudate. Se spune și că 
Stonehenge, piramidele din Egipt și cele din America, alături de alte construcţii megalitice, au 
fost construite în funcţie de alinierea planetelor. 

Oamenii din Epoca de Piatră au realizat o rețea de tuneluri subterane care traversa întreaga 
Europă, din Scoţia până în Turcia, potrivit arheologului german Heinrich Kusch. Acesta susține 
într-o carte că a găsit dovezi ale acestor subterane în sute de așezări neolitice de pe întregul 
continent. „Numai în Bavaria, Germania, am găsit 700 de metri din aceste tuneluri subterane, iar în 
Styria, Austria, am descoperit 350 de metri. În Europa au existat mii de tuneluri, de la nord, din Scoția, 
până la Marea Mediterană”, spunea arheologul. Cele mai multe tuneluri nu au un diametru mai 
mare de 70 de centimetri, cât să încapă o singură persoană. Subteranele sunt intercalate cu 
colțuri, spaţii mai largi sau camere de depozitare. „Nu toate tunelurile sunt legate între ele, însă, 
luate împreună, formează o masivă rețea subterană”, susținea Heinrich Kusch. 

Nu lipsesc nici orașele construite cu mult timp înainte ca omenirea să inventeze scrisul. De 
exemplu, în Turcia, un păstor a descoperit în 1994 ruinele orașului Gobekli Tepe. Testele indică 
o vechime de peste 12.000 de ani, cu șapte milenii mai veche decât clădirile din Mesopotamia. 
Aici sunt pietre uriașe în formă de cerc, coloane masive de șase metri și animale sculptate 
(mistreți, tatu și gâște) care nu trăiesc în zonă. Până acum nu s-a găsit nici măcar o singură 
unealtă pentru tăiat sau sculptat pietrele. 

În desenele preistorice apar adesea personaje ciudate. De exemplu, în Insula Paștelui, pe vârful 
vulcanului Rano Kao, la ruinele lui Orongo („Satul oamenilor-păsări”) și pe Motunui („Insula 
oamenilor-păsări”) sunt gravate în lavă dură chipuri de oameni cu aripi şi cap de pasăre, cu 
ciocuri lungi, pline de dinţi. În 1956, un arheolog francez a găsit în Alpii italici un desen neolitic 
care reprezenta un om cu haine greoaie, cu dispozitiv cilindric de respirat în spate și cu o cască 
rotundă cu vizor și antene. În peșterile din Norvegia și Suedia s-au descoperit picturi neolitice 
reprezentând umanoizi cu capetele rotunde, mari și uniforme, fără trăsături distincte, precum și 
obiecte aeriene cu aripi, care nu pot fi asemuite cu păsări. La Delamer, în Australia, au fost 
descoperite gravuri rupestre vechi de 10-12 milenii, reprezentând personaje în costume de 
scafandru. Pe stâncile de la Val Camonica din Elveţia, arheologul Emmanuel Anati a găsit 
desenați oameni cu costume asemănătoare actualelor combinezoane de aviaţie; pe capete au 
căști rotunde, prevăzute cu antene, iar în mâini ţin obiecte triunghiulare. În 1969, pe o stâncă 
din Fergana din Uzbekistan a fost descoperit un desen neolitic care reprezintă un om cu o 
cască sferică etanșată, prevăzută cu antene; în spate are un dispozitiv ciudat, foarte 
asemănător cu aparatele de respirat folosite pentru evoluţia liberă în spaţiul cosmic. 
Cercetătorul rus G. Șațki descoperise încă din 1961 două desene asemănătoare. Primul, din 
apropierea satului Ohna din Kazahstan, reprezintă un umanoid al cărui cap este acoperit cu o 
cască de scafandru înconjurată de raze. Al doilea, situat în apropierea localității Navoy din 
Uzbekistan, vechi de peste 5000 de ani, reprezintă oameni dotați cu aparate respiratorii. 

Să fie oare aceste ființe eroii civilizatori ai aborigenilor, zeii întâlniți în toate religiile lumii? 


16. Simbolurile zeilor 


Miturile lumii susțin că zeii erau împărţiţi în două tabere: una a zeilor Pământului, asociată cu 
întunericul, condusă de Enki și de copiii săi, Marduk și Iștar, și una a divinităţilor celeste, 
asociată cu lumina, în fruntea cărora se aflau Enlil și fiul său, Ninurta. Ninhursag a făcut parte 
iniţial din prima tabără, trecând mai târziu de partea Celeștilor. Ambele clanuri divine erau 
conduse de Anu, stăpânul Universului. Cele două tabere s-au aflat într-un permanent conflict, 
care a dus chiar la două mari războaie ale zeilor. La început Enki a condus Pământul, apoi a 
fost detronat de Enlil care, într-un final, s-a văzut nevoit să cedeze conducerea planetei 
nepotului său, Marduk, din ordinul lui Anu. Pentru a înțelege cine erau cu adevărat zeii și a le 
afla istoria ascunsă, este necesar nu doar să decodificăm miturile, ci şi relatările celor care 
susțin în prezent că au intrat în contact cu entităţi extraterestre. Deoarece numărul lor este 
enorm, vom prezenta doar câteva exemple: 

George Adamski povestea că pe 20 noiembrie 1952 a întâlnit un individ cu înfățișare 
omenească, înalt de circa 1,70 metri, cu păr blond care îi cădea pe umeri, îmbrăcat într-un 
costum maro de ski. Numele lui era Orthon și pretindea că a venit de pe Venus cu o misiune 
prietenească. Adamski a fost plimbat cu nava lui Orthon pe alte planete, unde a întâlnit mulţi 
umanoizi, pe care i-a numit „frații spațiali”. O altă entitate cu care Adamski susține că s-a întâlnit 
este Aștar Şeran, comandantul unei armate de 10-20 milioane de ființe, care dispune de o 
uriașă flotă „a păcii universale” de nave spaţiale, provenind din „Federația Liberă a Planetelor”. 
Aștar era înalt de 2,10 metri, cu ochi albaștri, fruntea înaltă, bărbia proeminentă și părul blond 
deschis căzându-i pe umeri. 

În 1951, George Van Tassel a stabilit prin channeling un contact cu același Aștar, presupus 
comandant al unei staţii spaţiale, controlate de Consiliul Celor Șapte Lumini de pe planeta 
Shanchea. După scurt timp, Van Tassel a stabilit contacte telepatice și cu alte entităţi 
extraterestre, precum Zoltan sau Desca. El mai pretinde că la un moment dat a fost luat la 
bordul unei nave de un extraterestru pe nume Solganda. 

Frank Stranges spunea că s-a întâlnit în clădirea Pentagonului cu venusianul Valiant Thor, a 
cărui înfățișare era perfect umană, însă avea mâinile moi, ca și cum n-ar fi fost din carne și 
oase, și degete netede, fără amprente. Același personaj a fost menţionat și de ofițerul Harley 
Andrew Byrd care spunea că, în martie 1957, în zona orașului Alexandria din statul american 
Virginia, Valiant Thor a aterizat lângă mașina a doi polițiști, pe care i-a rugat să îl ducă la 
Pentagon. Acolo a vorbit cu unul dintre locțţiitorii ministrului de război apoi, timp de două ore, cu 
vicepreședintele Statelor Unite de atunci, Richard Nixon. După aceea a fost găzduit într-o 
încăpere din Pentagon până pe 16 martie 1960, când s-a întors pe Venus. 

Pe 5 noiembrie 1975, în Snowflake, lângă Heber (în statul american Arizona), muncitorul 
forestier Travis Walton a fost dus la bordul unei nave și examinat de două tipuri de creaturi: 
niște omuleţi cenușii cu capete mari și ochi imenși și niște indivizi blonzi, cu aparenţă umană, 
foarte înalţi și atletici. 

În 1932, pictorul de firme Howard Menger a văzut într-o pădure, pe marginea unui pârâu, o 
tânără frumoasă, cu părul lung și blond, îmbrăcată într-un costum de ski, translucid. În iunie 
1946, Menger a fost dus în spaţiu de aceeași blondă și de doi bărbaţi bine făcuți. 

Într-o noapte de iulie 1952, în zona deșertului Mojave din California, mecanicul de întreţinere 
Truman Bethurum a fost invitat într-o navă de opt sau zece omuleți înalţi de 1,40-1,50 metri. 
Acolo a întâlnit-o pe ṣefa expediției, Aura Rhanes, o femeie superbă. 

Mecanicul de aviaţie Orfeo Angelucci lua în mod constant legătura cu entităţi extraterestre, pe 
care le numea „frați spațiali”, la fel ca George Adamski și Reinhold Schmidt. În ianuarie 1953, 
Angelucci a fost transportat spiritual pe o altă planetă, unde a întâlnit o frumoasă extraterestră, 
numită Lyra, și pe prietenul ei, Orion. 

Fermierul elveţian Eduard Meier susţine că pe 28 ianuarie 1975 s-a întâlnit cu extratereștri din 
roiul stelar al Pleiadelor, printre care se afla și Semjase, o blondă de o frumuseţe tulburătoare, 
în ciuda vârstei de 400 de ani. 

Taximetristul londonez George King a fost anunţat mental într-o noapte de mai din anul 1954 că 
va deveni purtătorul de cuvânt al unui „Parlament Interplanetar”. Mesajul era venit de la „frăția 
cosmică a stăpânilor spaţiului”. Unul dintre acești „frați cosmici” era Stăpânul Aetherius, un 
venusian bătrân de 3000 de ani. 

Betty Andreasson-Luca spunea că într-o seară de octombrie 1978 s-a dedublat după ce a auzit 
un vâjâit deasupra acoperișului casei sale. A văzut o mulţime de omuleţi trebăluind în jurul a trei 
mese pe care erau trei persoane acoperite cu cearșafuri. În iulie 1986 a apărut lângă ea un 
omuleţ cenușiu, îmbrăcat într-un costum de tip salopetă. Acesta a manevrat niște dispozitive 
ciudate iar ea s-a dedublat. Betty a observat și entităţi înalte de 2,10-2,20 metri, cu plete albe 
sau blonde căzându-le pe umeri, cu robe albe până la pământ, care păreau să aibă o anumită 
autoritate asupra celor mici și cenușii atunci când cele două tipuri erau văzute împreună. 
Courtney Brown, sociolog și profesor de politologie la o universitate din Atlanta (din statul 
american Georgia), a efectuat mai multe ședințe de clarviziune, în urma cărora a aflat că 
principala rasă căreia i s-a încredințat misiunea de a ne supraveghea este cea a omulețţilor 
cenușii, înalţi de circa 1,30 metri, fără păr, cu ochii mari și hipnotici. În mai multe rânduri Brown 
s-a văzut transpus într-un tărâm îndepărtat, într-o clădire imensă, metalizată, în formă de turn. | 
s-a dat de înţeles că se află la sediul Federaţiei Galactice, un organism care unește foarte multe 
civilizaţii din galaxia noastră. Acolo a observat o mulţime de ființe umanoide, cu pielea deschisă, 
capul chel, îmbrăcate în cămăși lungi și pelerine albe. A fost condus la un personaj de vază, cu 
statură impunătoare și înfățișare ca a lui Buddha. 

Pe 2 octombrie 1984, la ora 23:45, Karen L. Din Norvegia a văzut intrând în camera ei trei 
entităţi cu înfățișare umană, înalte de peste 1,80 metri, îmbrăcate în salopete argintii mulate pe 
corp. Au urmat mai multe contacte prin dicteu automat și călătorii astrale. Una dintre entităţile 
pe care le-a întâlnit în aceste călătorii se numea Tzador. 

Fiul de patru ani al lui David Paladin spunea că un individ înalt, pe nume Itan, îmbrăcat într-o 
salopetă albă, l-a răpit cu un O.Z.N. Acolo erau mai muţi „prieteni spațiali” care făceau parte din 
Confederaţia Kantariană, ființe care purtau de grijă speciei omenești din vremuri imemoriale. 

Ida Kannenberg considera că în mintea ei se instalase o prezenţă pe nume Hweig, care s-a 
prezentat ca fiind un trimis al stăpânilor O.Z.N-urilor. După spusele lui Hweig, aceștia preferă să 
rămână invizibili pentru a nu ne înspăimânta. 

Pe 4 iulie 1989, în Hidropark-ul din Kiev, aflat pe o insulă a Niprului, pensionara Vera 
Prokofievna, inginera Alexandra Stepanovna și fiica de șase ani a acesteia au întâlnit trei 
indivizi înalţi și blonzi. Cei trei le-au spus femeilor că sunt extratereștri, că misiunea lor este să 
ia oameni de pe Pământ pentru a-i duce pe planeta lor și că și-ar dori să le ia și pe ele. Cum 
femeile, îngrozite, au replicat că vor să rămână cu familiile lor, cei trei au răspuns că vor alege 
pe altcineva, apoi au urcat într-un O.Z.N. și au plecat. 

Între 12 și 17 iunie 1992, la Massachusetts Institute of Technology (M.I.T.), una dintre cele mai 
faimoase universităţi politehnice din lume, a fost organizată Conferinţa pentru studiul răpirilor 
efectuate de O.Z.N.-uri. Cei doi președinți ai conferinţei au fost profesorul David E. Pritcard, 
specialist în fizică atomică și moleculară, fizician la M.I.T. din 1968 și laureat al unor 
prestigioase premii internaţionale, și profesorul John E. Mack, profesor de psihiatrie de 20 de 
ani la Harvard Medical School din Cambridge și fost director al secţiei de psihiatrie a spitalului 
aceleiași universităţi. La conferinţă au participat și Thomas Bullard, preofesorul David Jacobs, 
Budd Hopkins, Jenny Randles, John S. Carpenter și alţi investigatori de prestigiu ai fenomenului 
O.Z.N. Cercetătorii participanţi au studiat aproximativ 2000 de cazuri, examinate cu rigoare. În 
rapoartele anexate, majoritatea victimelor afirmau că au fost răpite de O.Z.N.-uri și examinate 
apoi de niște creaturi cenușii, înalte de 1-1,3 metri, cu membre subțiri, cu însușiri telepatice, cu 
cranii enorme și ochi negri, imenși. Destul de des se semnalează și vizitatori înalţi, cu plete 
blonde sau albe, cu robe albe, lungi și strălucitoare. Ei apar câte doi, trei sau patru, încadrându-l 
pe cel răpit. 

Majoritatea celor răpiți sau contactaţi susțin că este vorba despre două tipuri de entități: cei mici, 
cenușii, cu capetele și ochii mari, și cei înalţi, albi, cu părul lung și blond sau alb. De multe ori 
cele două rase sunt văzute împreună, ceea ce sugerează posibilitatea unei colaborări între ele. 
Deși sunt cei mai des întâlniți, cei mici şi gri par a fi subordonați celor înalţi și blonzi. Prin 
urmare, dacă blonzii sunt adevărații conducători, ne vom ocupa deocamdată de ei. 

Cum arată entităţile considerate zei de strămoșii noștri? Din mărturiile celor care susțin că au 
avut parte de întâlniri de gradul III reiese că zeii / extratereștrii sunt umanoizi, înalţi, cu piele 
albă, ochi albaștri și păr blond sau alb. Deloc surprinzător, la fel îi percepeau și anticii. Peste tot 
în lume zeii erau de statură uriașă. Un exemplu în acest sens îl reprezintă basorelieful 
descoperit în orașul sumerian Sippar, vechi de peste 5500 de ani, care înfățișează trei oameni 
în fața zeului uriaș Ș$amaș. La greci, titanii și fraţii lor, giganţii, erau uriași. Asar (Osiris) al 
egiptenilor era înalt de aproape cinci metri. Conducătorul panteonului roman, lupiter, era numit 
„Optimus Maximus”, adică „Cel mai mare” sau „Cel mai înalt”. Zei uriași se găsesc și în legendele 
din America Centrală și de Sud, unde se credea că au construit orașe și piramide. De altfel, 
uriașii sunt întâlniți în toate culturile, majoritatea fiind ori zeități, ori urmași ai zeilor. Epitetele 
„Măria sa” sau „Înălțimea sa”, aplicate monarhilor (consideraţi în mod tradiţional urmași ai 
divinităţilor), erau iniţial folosite pentru zei, indicând statura lor uriașă. 

Culoarea pielii zeilor era aproape întotdeauna albă. Așa sunt descriși în legende și reprezentați 
grafic. Există totuși unele excepții. La egipteni, Asar (Osiris) era verde sau negru, Sutah (Seth) 
era roșu, Ra era galben, Amun era albastru iar Sebek, verde. Unii zei indieni sunt, de 
asemenea, roșii sau negri. Însă aceste culori nu simbolizează culoarea pielii, ci elementele pe 
care le reprezintă respectivele zeități. Roșul este culoarea focului, albastrul a apei sau a cerului, 
galbenul este culoarea Soarelui, verdele a vegetației, etc. Majoritatea miturilor spun că semizeii, 
copiii zeilor cu pământenii, aveau pielea albă, fără îndoială o caracteristică moștenită de la 
părinţii lor divini. Un exemplu în acest sens găsim în povestea nașterii lui Noah (Noe), descrisă 
în Cartea lui Hanok (Enoh). Deoarece Noah avea pielea albă (spre deosebire de restul 
oamenilor), tatăl său a crezut că este fiul unui înger. Prin urmare, dacă orice copil al zeilor avea 
pielea albă, indiferent de culoarea părintelui său muritor, putem deduce cu ușurință că zeul, cel 
care a dat gena predominantă, avea pielea tot albă. Să nu uităm că Hitler considera rasa ariană 
a fi superioară tuturor celorlalte, deoarece era rasa zeilor antici. 

Din desenele sumerienilor nu putem afla culoarea părului zeilor, dar o putem deduce. Primii 
oameni erau numiţi „capetele negre”, o aluzie la culoarea părului lor. Această expresie indică o 

comparaţie. Cum singurele ființe din acele vremuri erau oamenii și zeii, înseamnă că între ei 
avea loc comparaţia. Dacă și zeii ar fi fost bruneţi, la fel ca oamenii, ar fi fost cu toţii numiţi 
„capetele negre”. Însă cum epitetul se aplica doar oamenilor, rezultă că zeii aveau o culoare a 
părului diferită, cel mai probabil opusă, adică albă sau blondă. Blonzi cu părul lung erau și zeii 
scandinavilor. Dumnezeul pe care l-au văzut biblicii Hanok și Y'hez'qel avea părul lung și alb. 
Zeus și Poseidon la greci sau lupiter și Neptun la romani erau, de asemenea, reprezentați cu 
părul lung și alb. Quetzalcoatl în America Centrală era blond, cu pielea albă. În mai toate 
religiile zeii aveau aproape întotdeauna părul lung, cel puţin până la umeri. Bineînţeles că există 
și excepţii: unii dintre ei, foarte puţini, aveau părul scurt iar unul sumerian era chel. O diferență 
dintre cei de astăzi și cei din trecut o reprezintă barba prezentă la majoritatea celor din trecut, 
care le lipsește celor din prezent. Însă există o explicaţie și pentru acest aspect: deoarece barba 
indică vârsta înaintată, zeii bărboșii erau cei bătrâni, adică primii care au venit pe Terra; cei 
sosiți mai târziu, fiind mai tineri, au fost reprezentaţi fără bărbi, pentru a fi diferenţiaţi de primele 
divinități. 

Pe lângă statura înaltă, pielea albă, ochii albaștri și părul lung, zeii mai aveau o caracteristică 
fizică predominantă: frumusețea. Blonda lui Howard Menger, Aura Rhanes a lui Truman 
Bethurum, Lyra a lui Orfeo Angelucci sau Semjase a lui Eduard Meier au fost descrise ca fiind 
superbe. Lucifer în creștinism era considerat cel mai frumos înger. În Cartea egipteană a 
morților, unul dintre epitetele lui Asar este „Cel frumos” iar zeul Ptah mai era numit de egipteni și 
„Cel frumos la chip”. Aphrodite la greci, Hathor la egipteni, Inanna la sumerieni, Iștar la 
babilonieni, Freyja la scandinavi și, în general, toate zeițele iubirii erau de o frumusețe răpitoare. 
Într-o legendă grecească, prinţul Paris a trebuit să aleagă cea mai frumoasă zeiță dintre 
Aphrodite, Hera și Athena, ceea ce s-a dovedit a fi o misiune extrem de dificilă judecând numai 
după criterii fizice; deoarece toate trei erau incredibil de frumoase, tânărul a ales doar în funcție 
de darurile pe care ele i le-au oferit. Dumuzi la sumerieni sau Tammuz la babilonieni era și el 
imaginat ca un tânăr frumos la chip, asemenea grecului Adonis. Printre numeroasele epitete ale 
indianului Krșna se numără și „Shyamasundara”, adică „Frumosul întunecat”. Apollon al grecilor și 
al romanilor era atât de frumos încât a făcut numeroase cuceriri în rândul femeilor și chiar în cel 
al bărbaţilor. Ares, numit Mars de romani, era înalt și frumos. Zeii grecilor (și nu doar ei) își 
alegeau soțiile după frumusețe; astfel, Zeus a ales-o pe Hera, cea mai frumoasă dintre surorile 
lui, iar Hades pe Persephone, superba sa nepoată. Poetul naţional al românilor, Mihai 
Eminescu, prezintă în poezia Luceafărul o entitate, numită Hyperion, „cu păr de aur moale” (adică 
blond), coborâtă din cer pentru a se împreuna cu o muritoare. Aleasa, pe nume Cătălina, era 
impresionată de frumusețea lui: „o, ești frumos cum numa-n vis un înger se arată”. Merită remarcat 
și faptul că Hyperion era numele unuia dintre titanii grecilor, primii zei de pe Pământ. Nu în 
ultimul rând amintim episodul biblic al distrugerii Sodomei, în care doi îngeri au trezit apetitul 
sexual al locuitorilor cetăţii. Fără îndoială, acest lucru s-a întâmplat din cauza frumuseții celor 
doi. De altfel, în creștinism, iudaism și islam, îngerii sunt creaturi perfecte din punct de vedere 
fizic, de o frumuseţe nemaivăzută. 

După ce am descoperit cum arată zeii, trebuie să aflăm modul în care este organizată 
societatea lor. George Adamski vorbea despre o „Federație Liberă a Planetelor”, care dispune de 
o uriașă flotă „a păcii universale” și de o armată de 10-20 de milioane de ființe, condusă de 
comandantul Aștar Şeran. Pentru George Van Tassel, Aștar era comandantul unei staţii spaţiale 
controlate de „Consiliul Celor Șapte Lumini”. George King a intrat în contact cu „frăția cosmică a 
stăpânilor spațiului”, devenind purtătorul de cuvânt al unui „Parlament Interplanetar”. Profesorul 
Courtney Brown a văzut sediul „Federaţiei Galactice”, un organism care uneşte multe civilizații 

din galaxia noastră. David Paladin vorbea despre „prietenii spațiali” care făceau parte din 
Confederaţia Kantariană. Lui Bill Hermann, răpitorii săi i-au spus că fac parte dintr-o reţea care 
ne ţine de mult timp sub observaţie. Lui Richard Miller, comandantul Soltec i-a mărturisit că vine 
de pe planeta Centurus, care face parte dintr-o „Confederație Universală” de peste 680 de 
planete. Alţii vorbeau despre „Uniunea Ra”, care i-a patronat pe vechii egipteni. Ra, una dintre 
entităţile cu care era în contact grupul Lab Nine, afirma că Terra este protejată de „Consiliul lui 
Saturn”, care este format din 9 membri şi 24 de gardieni. Unul dintre membrii Lab Nine, Hurtak, 
susținea că sistemul nostru solar este guvernat de „Consiliul Celor Nouă”, care răspunde în fața 
„Celor 70 de Frăţii ale Marii Frăţii Albe”. Conform tuturor acestor declarații, vizitatorii nu provin de 
pe o planetă izolată, ci fac parte dintr-un organism care unește multe civilizaţii, o „rețea”, 
„federaţie” sau „confederaţie”, condusă de un Parlament Interplanetar ori de un Consiliu. Chiar 
dacă sunt mai evoluaţi cel puţin tehnologic decât noi, hainele și titlurile pe care le poartă ne 
indică mai degrabă o societate de tip feudal, nicidecum una modernă, asemănătoare cu a 
noastră. Deși vor să pară o societate democrată, condusă de un parlament, câteva indicii 
sugerează că lucrurile nu stau chiar așa. Acel Consiliu (al Celor Șapte Lumini, al Celor Nouă, al 
lui Saturn, etc.) indică o adunare de sfetnici asemănătoare celor de la curţile regale. Deși cei 
mai mulţi vizitatori poartă costume mulate, asemănătoare celor de ski, se pare că acestea sunt 
doar echipamente de zbor deoarece, pe planetele lor, mai toţi sunt îmbrăcaţi în robe sau cămăși 
lungi. Profesorul Courtney Brown chiar susținea că a întâlnit un personaj de vază care arăta 
precum Buddha. lar aceste costumaţii sunt asemănătoare celor pe care noi, pământenii, le-am 
purtat acum sute de ani. „Fraţii cosmici” ai lui George King se consideră „stăpânii spaţiului”, lucru 
care reiese și din titlul Stăpânului Aetherius cu care King lua legătura în mod constant. Entitatea 
cu care Ida Kannenberg comunica adeseori s-a prezentat ca fiind trimisă de „stăpânii O.Z.N.- 
urilor”. Într-o societate democratică, condusă de un parlament, guvern sau președinte, nu există 
titlul de „stăpân”. Însă, într-una feudală, da. Sara, una dintre pacientele profesorului John E. 
Mack, declara sub hipnoză că a văzut o ființă pe nume Mengus care stătea pe un tron făcut 
dintr-un metal argintiu. Nu încape îndoială că Sara ar fi putut face diferenţa dintre un tron și un 
scaun sau un fotoliu, iar un tron duce cu gândul la monarhie. Prin urmare, dacă societatea lor 
este una de tip feudal, cel mai probabil este condusă de un monarh. Cum ei vorbesc despre un 
organism format din multe planete și civilizaţii, putem considera că denumirea cea mai potrivită 
pentru acesta nu este Federație sau Confederație, ci Imperiu. lar un imperiu nu poate fi condus 
decât de un împărat. De ce zeii / extratereștrii ne ascund acest amănunt? Cel mai probabil de 
teama reticenței oamenilor la această formă de guvernare. Fiinţe superioare nouă cel puţin 
tehnologic, care vin pe Terra pentru a stabili o legătură între lumea noastră și a lor, ar putea 
încerca să ne acapareze în imperiul lor. Monarhia, în esenţa sa, este o formă de dictatură, ceea 
ce ar da de înţeles că, dacă i-am accepta, am deveni servitorii împăratului, la fel ca restul 
lumilor cuprinse în imperiul său. Însă, dacă ei se prezintă ca făcând parte dintr-o societate 
democratică, ne lasă iluzia păstrării independenţei planetare. Astfel, în ochii noștri vor părea 
aliaţi, parteneri sau vecini, nicidecum cuceritori. Însă nicio minciună nu poate rezista veșnic. 
Organizarea monarhală a societăţii zeilor reiese și din mitologia sumeriană, unde marilor zei li s- 
a atribuit câte un număr. Deși cercetătorii nu știu semnificaţia lor și preferă să le numească 
„numere magice”, în realitate nu este vorba decât despre rangul fiecărui mare zeu. Jumătate 
dintre cele 12 „numere magice” (60, 50, 40, 30, 20 şi 10) erau rezervate bărbaţilor, iar restul (55, 
45, 35, 25, 15 și 5) femeilor, aşa cum se poate vedea în tabelul de mai jos: 

Cele 12 titluri nobiliare erau rezervate doar marilor zei Anunnaki („Oamenii nobili ai cerului şi ai 
pământului”). Aceștia nu erau decât șapte, însă sumerienii le-au inventat alter-ego-uri pentru a 
ocupa toate cele 12 funcţii. Ca exemplu îi avem pe Nanna, Enki transformat în fiul lui Enlil, și pe 
Ișkur, Enlil devenit fiul lui Nanna. Un zeu putea deţine, pe rând, mai multe ranguri, așa cum este 
cazul lui Marduk, care iniţial avea rangul 20 și 50 după ce a primit tronul Pământului. 
Decodificarea miturilor ne-a permis să identificăm zeii principali, prin urmare le putem atribui 
corect „numerele magice” sau titlurile nobiliare. 

An, liderul suprem, avea numărul 60. Titlul „lugal kurkurra” („conducător al ținuturilor”) dovedeşte 
că era stăpânul mai multor domenii, nu doar al unuia singur. Miturile sumerienilor ni-l înfățișează 
ca sursă ultimă de autoritate atât în lumea zeilor, cât și pe Pământ. Cum mai multe regate / 
domenii / lumi formează un imperiu, numărul 60 nu poate reprezenta decât titlul de împărat. În 
cinstea lui sumerienii au inventat în mileniul III î.e.n. sistemul numeral sexagesimal (bazat pe 
numărul 60), pe care l-au preluat și alte popoare din antichitate. 60 este numărul de minute 
dintr-o oră, numărul de secunde dintr-un minut dar și numărul de minute dintr-un grad în 
geometrie. Fiecare unghi dintr-un triunghi echilateral măsoară 60 de grade. În matematică, 60 
este un număr semiperfect dar și un număr unitar perfect. 60 de ani reprezintă aniversarea 
nunții de diamant într-o căsnicie precum și un ciclu sexagenar chinezesc. 

55 era numărul atribuit consoartei lui An / Anu, numită Antum de akkadieni, adică titlul de 
împărăteasă. 

Lui Enlil, conducătorul Terrei şi mâna dreaptă a lui Anu, i-a fost atribuit numărul 50 sau titlul de 
rege. De altfel, mesopotamienii chiar îl numeau „Regele Pământului”. Când Marduk a devenit 
conducătorul planetei, înlocuindu-l pe Enlil, i s-au atribuit cele 50 de nume conform mitologiei 
babiloniene. Adică i s-a acordat numărul 50 sau titlul de rege. În onoarea acestui rang, 50 a fost 
unul dintre cele mai folosite numere în antichitate. De exemplu, 50 este numărul de ani dintr-un 
jubileu, în Kabbalah se vorbește despre 50 de porţi ale înțelepciunii și despre 50 ale impurităţii 
iar Facerea, prima carte biblică, are 50 de capitole. 

În matematică, 45 este suma tuturor cifrelor. În miturile sumeriene, când Ninhursag a devenit 
soția lui Enlil, a primit numărul titlul Ninlil și numărul 45, rangul de regină. 

Enki, avea numărul 40 adică următorul rang, cel de principe sau mare prinț. Prinţ l-au numit toţi 
strămoșii noștri, indiferent de cultura din care făceau parte. În semn de respect pentru tatăl 
zeului lor, evreii au introdus de foarte multe ori rangul lui Enki în Biblie. De exemplu, Potopul a 
durat 40 de zile și 40 de nopți; spionii israeliți au explorat Canaanul timp de 40 de zile; Șaul, 
Dawid, Şelomo și Yeho'aşș au domnit câte 40 de ani; israeliţii au rătăcit în deșert timp de 40 de 
ani; Moșeh a fugit din Egipt la 40 de ani, s-a întors după 40 de ani pentru a-și lua poporul și a 
murit după alţi 40; Moșeh a petrecut pe muntele Sinai trei perioade de câte 40 de zile și 40 de 
nopți; lesous a petrecut 40 de zile în deșert și s-a înălțat la cer după 40 de zile de la învierea sa. 
Pe când era soţia lui Enki și purta titlurile Ninki sau Damkina, Ninhursag avea rangul de 
principesă ori mare prințesă, adică numărul 35. 

În mitologia sumeriană Nanna, fiul cel mare al lui Enlil, avea numărul 30 sau titlul de prinţ. În 
realitate Nanna, zeul Lunii, era un alter-ego al lui Enki. Cum acesta nu putea deţine două 
ranguri în același timp, titlul îi aparținea în realitate lui Ninurta, cu adevărat primul fiu al lui Enlil. 
Personajului Nanna i-a fost atribuit numărul 30 doar pentru că reprezintă numărul de zile în care 
Luna realizează o rotație completă în jurul Pământului. 

În mod oficial, Ningal („Marea Doamnă”), soția lui Nanna, deţinea numărul 25, rangul de 
prințesă. Neoficial, titlul era al soţiei lui Ninurta, Nintinugga / Bau. 

20 era numărul lui Utu, fiul lui Nanna / Enki, nimeni altul decât Marduk al babilonienilor. 20 
reprezintă titlul de duce, unul dintre cele mai înalte ranguri nobiliare. Ducii erau de obicei rude 
ale unei familii suverane, ceea ce se aplică și în cazul lui Marduk. În triburile germanice, ducii 
erau conducătorii trupelor în timpul războaielor; miturile lumii susțin că Marduk a condus armata 
tatălui său în timpul celui de-al doilea război al zeilor. 

Numărul 15, adică rangul de ducesă, îi aparținea Inannei, sora lui Utu / Marduk, nimeni alta 
decât Iștar a babilonienilor. 

Numerele 10 și 5 sau rangurile de conte și contesă erau atribuite de sumerieni lui Ișkur și 
Ninhursag. Însă am văzut că Ișkur era în realitate Enlil, așadar avea numărul 50, iar Ninhursag 
a ocupat rangurile 45 și 35 în funcţie de tabăra din care făcea parte. Prin urmare, alte zeități 
aveau atribuite ultimele două titluri din lista celor 12. Contele era de multe ori un titlu onorific, 
acordat cuiva de un monarh pentru serviciile prestate. Adesea era acordat doar titlul, fără 
domenii feudale. Singurii zei care ar fi putut deţine aceste titluri sunt Nabu, fiul lui Marduk, și 
soția sa, Tașmetum. Din mituri știm că Nabu nu a deţinut un domeniu al său, ci doar l-a 
administrat pe al lui Enlil după Potop. De asemenea, în Mitul lui Adapa se spune că Anu i-a 
oferit o recompensă pentru serviciile sale, ceea ce ar putea explica rangul său nobiliar deși nu 
era unul dintre marii zei. 

Numerologia a fost încă din cele mai vechi timpuri o parte importantă a misticismului, deși 
secretele ei au fost mereu rezervate doar inițiaţilor, în timp ce maselor li se prezentau doar 
povești. lar iniţiaţii știau că numerele importante simbolizau zeități. 

- Cifra 1 reprezintă o singură divinitate, de obicei pe cea supremă. 

- 2 este un cuplu de zei, așa cum ar fi, de exemplu, Gemenii Divini prezenţi în multe religii. 

- Cifra 3 semnifică o triadă conducătoare, precum treimea vedică (Varuna, Indra şi Mitra), 
Trimurti în hinduism (Brahma, Vișnu și Șiva), Sfânta Treime în creștinism (Tatăl, Fiul și Sfântul 
Duh), triada sumeriană (An, Enlil și Anu) sau cea babiloniană (Ea, Marduk și Iștar). 

- 4 simbolizează o familie divină, formată din părinţi și copii, cum este cazul celei a lui Enki, 
alături de care se afla sora și soția sa, Ninhursag, și copiii lor, Marduk și Iștar. 

- Pe lângă ultimul rang dintre cele 12 ale marilor zei, cel mai puţin important, cifra 5 mai avea o 
semnificaţie. În majoritatea culturilor zeii erau echivalaţi cu corpuri cerești. Popoarele 
mesopotamiene numărau planetele sistemului nostru solar de la exterior către Soare. Steaua cu 
cinci raze reprezintă a cincea planetă, Jupiter, dar și zeitatea cu care era asociată, adică Enlil. 
Drept pentru care zeul era uneori echivalat cu cifra 5. 

- Hexagrama sau steaua cu șase raze nu este decât a șasea planetă a sistemului nostru solar, 
Marte, asociată cu sumerianul Martu, numit Marduk de babilonieni. Iniţiaţii antici l-au echivalat 
pe zeu cu cifra 6, ceea ce se observă și din misticismul ebraic, unde 6 îl reprezintă pe Yahweh, 
zeul evreilor. 

- Deoarece Terra este a șaptea planetă din sistemul nostru solar, a fost simbolizată printr-o stea 
cu șapte raze, iar cifra 7 semnifică Pământul. 

- 8 este cifra planetei Venus, a opta din sistemul nostru solar (care era reprezentată ca o stea 
cu opt raze), și implicit a zeiței asociate cu Luceafărul, adică Iștar. 

- Steaua cu nouă raze simbolizează a noua planetă, Mercur. Prin urmare, cifra 9 reprezintă 
zeitatea asociată cu cea mai apropiată planetă de Soare: Nabu, fiul lui Marduk. 

- 12 este unul dintre cele mai întâlnite numere în culturile lumii. De exemplu, găsim 12 zei 
olimpieni și 12 titani primordiali la greci precum și 12 munci ale lui Herakles, 12 apostoli ai lui 
lesous în creștinism, 12 ranguri ale zeilor Anunnaki în Mesopotamia, 12 luni ale anului, 12 zodii 
în zodiacul apusean și în cel chinezesc, 12 jyotirlinga în șaivism, 12 nume ale zeului Surya în 
hinduism, 12 fii ai lui Odinn în mitologia scandinavă, 12 imami succesori ai lui Muhammad în 
islamul șiit, 12 triburi israelite și 12 fii ai lui Ya'aqob în iudaism, 12 bătălii duse împotriva 
invadatorilor saxoni şi 12 prinți rebeli învinși de regele Arthur în legendele britanice, etc. 
Folosirea acestui număr pe întreg mapamondul, în special în legătură cu zeii, îi indică 
importanța deosebită. Care este semnificaţia lui ascunsă? Marduk era echivalat de adepții săi 
cu cifra 6. Când a primit conducerea Pământului, conform miturilor babiloniene, a devenit 
superior tuturor zeilor cu excepţia tatălui său, Ea / Enki, care s-a bucurat de o poziţie de 
egalitate. Dacă Marduk era cifra 6, un zeu egal cu el ar fi tot 6, prin urmare 12 (6 + 6) îi 
reprezintă pe cei doi, împreună. Această alăturare a lor era simbolizată și prin numărul 66 (doi 
zei 6 alăturaţi) atunci când era vorba despre ei ca părţi dintr-o trinitate divină (în care se afla și 
Iștar), 66 fiind și numărul de procente al celor două zeități din respectiva treime. În contextele în 
care nu se găsea treimea, Marduk și Enki erau simbolizați prin numărul 12, însă și aici iniţiații 
apelau la un mic artificiu. Prima cifră a numărului este 1 iar ultima 2, prin urmare 12 era folosit 
atunci când la conducere era primul zeu, Enki (tatăl). Când Marduk a devenit conducătorul 
clanului, numărul 12 a fost inversat și transformat în 21, astfel încât prima să fie cifra 2, adică al 
doilea zeu (fiul). 

- Alfabetul ebraic este format din 22 de litere. Cum a douăzeci și doua literă este ultima, pentru 
evrei numărul 22 reprezintă sfârșitul. 

- 33 este unul dintre cele mai importante numere ale masoneriei. La ordinul celui de-al treizeci și 
treilea președinte al Statelor Unite, masonul de grad 33 Harry S. Truman, americanii au testat 
prima bombă atomică la Jornada del Muerto din New Mexico, pe paralela de 33 de grade 
latitudine nordică. Același președinte a lansat cele două bombe atomice din Japonia la distanţe 
egale de paralela de 33 grade latitudine nordică, Hiroshima aflându-se pe paralela de 34 de 
grade iar Nagasaki pe cea de 32. Tot pe paralela de 33 grade latitudine nordică se află Roswell 
(New Mexico, S.U.A.), celebrul loc în care s-a prăbușit un O.Z.N. în 1947. La capătul opus al 
Pământului, pe aceeași paralelă, se găsește muntele Hermon, locul unde Cartea lui Hanok 
susține că au coborât pe Pământ Veghetorii lui Azazel. Reactorul nuclear al lui Sadam Hussein, 
Osiraqg, se afla pe paralela de 33 de grade. Coordonatele sale (33.123 N, 44.313 E) ascund 
numărul 666 (3+3=6; 1+2+3=6; 4+4+3+1+3=15; 1+5=6), iar numele Osiraq este format din 
Osiris + Irak. În 1963, aproape de paralela de 33 de grade, John Fitzgerald Kennedy a fost 
împușcat în Dealey Plaza, locul primului templu masonic din Dallas. Data morţii președintelui, 
22 noiembrie, indică același număr (22+11=33). În 1968, Robert Kennedy, fratele fostului 
președinte, a fost asasinat în Los Angeles, tot în apropierea paralelei de 33 de grade și tot 
lângă un templu masonic. Creștinii consideră că 33 este anul în care evreii l-au crucificat pe 
lesous precum şi numărul de miracole efectuate de el. În plus, este vârsta la care Alexandros 
Makedon a murit, din voia zeilor, pentru că a îndrăznit să invadeze India. 33 este și unul dintre 
simbolurile Ku Klux Klan (litera K este a unsprezecea din alfabet; de 3 ori K = 33). 33, în 
procente, reprezintă o treime dintr-un întreg. Cele mai importante treimi sunt cele divine iar 

numărul 33 simbolizează o singură parte din treime, adică un singur zeu. Ținând cont că acest 
număr este de o deosebită importanţă pentru francmasoni, logica sugerează că 33 este zeul lor, 
Yahweh / Marduk. Care în Babilon într-adevăr făcea parte dintr-o trinitate, alături de tatăl și de 
sora sa. De altfel, numerologia modernă consideră 33 ca fiind reprezentarea numerică a Stelei 
lui Dawid (cea cu șase raze), adică a zeului simbolizat sub această formă. 

- În Roma antică, 42 era vârsta minimă necesară pentru funcția de consul. În tradiția 
kabbalistică, 42 este numărul prin care Yahweh a creat Universul. Considerând litera A ca fiind 
cifra 1, B = 2, C = 3, etc., suma literelor cuvântului Big Bang este 42. Tot 42 este răspunsul la 
întrebarea supremă despre viață, univers și tot restul, furnizat de supercomputerul Deep 
Thought. Capitolul 42 din Tao Te Ching, unul dintre cele mai importante texte clasice chinezești, 
explică nașterea Universului. În Ta/mud este scris că numele divin format din 42 de litere este 
cel mai mare dintre toate misterele; aceste 42 de litere conţin numele tuturor celor zece 
sephiroturi. În tradiția japoneză 42 este un număr nefast deoarece, atunci când cele două cifre 
se pronunță separat („shi ni” = „patru doi”), mai înseamnă și „moarte”. Conform tradiţiei 
mesopotamiene, suprafața turnului Babel ocupa 42 de măsuri agrare. În Cartea egipteană a 
morților se spune că erau 42 de judecători ai morţilor pe lumea cealaltă, în Dubla Sală a zeiţei 
Ma'at; acești zei și zeițe adresau decedatului 42 de întrebări, iar zeul Djehuty (Thoth) nota 
răspunsurile. De asemenea, existau 42 de principii ale lui Maat, personificarea adevărului, 
ordinii şi dreptăţii, dar și 42 de cărţi ale soțului ei, Djehuty. În plus, Egiptul antic era împărțit în 
42 de districte, numite nome. Legătura dintre numărul 42 și Egipt se întâlneşte și în Biblie. În 
capitolul 42 din Facerea, Ya'aqob și-a trimis zece fii în Egipt, pentru a cumpăra grâu; aceștia s- 
au întâlnit acolo cu fratele lor, Yosep, devenit vizir al Egiptului. În capitolul 42 din Cartea lui 
Yirmiyahu, Yahweh îi ameninţă pe evrei că îi va lovi cu războaie, molime şi foamete dacă vor 
dori să se întoarcă în Egipt. Conform evanghelistului Matthaios, de la Abraam / Avraham la 
lesous sunt 42 de generaţii (merită amintit și că evanghelistul poartă un nume derivat din cel al 
zeiței egiptene Ma'at), iar evanghelistul Loukas considera că de la David / Dawid la lesous au 
trecut 42 de generaţii. Cartea lui lyyob (lov) are 42 de capitole, 42 de oameni din Bethazmavet 
s-au întors din Babilon în Israel (Cartea Întâia a lui Ezra 2:24), doi urși au omorât 42 de copii 
care au fost blestemaţi de profetul Elișa (Cartea a Patra a Regilor 2:24), trei ani şi șase luni (42 
de luni) a durat foametea din timpul lui Eliyahu (Evanghelia lui Loukas 4:25) iar Fiara va domni 
pe Pământ tot 42 de luni (Apocalipsa lui loannes 13:5). Fiecare pagină din Biblia Gutenberg are 
câte 42 de rânduri. Orașul Ierusalim are o suprafață de 42 mile pătrate. În hermetismul vestic, 
42 este suma valorilor sferelor adevărate 3, 4, 5, 6, 7, 8 și 9 (1 și 2 sunt considerate modalități 
ale existenţei iar 10 este completarea a ceea ce vedem din sfera noastră, adică 11), fiecare 
reprezentând câte un aspect al corpului Divinităţii supreme, prin care ea observă lumea. Suma 
pătratelor fiecăruia dintre aceste numere este 216 sau 6x6x6, adică numărul fiarei din 
Apocalipsa lui loannes. Coincidenţă sau nu, Moammar Gaddafi a fost ucis de N.A.T.0O. după ce 
a condus Libia timp de 42 de ani. 42 reprezintă rangul 30 plus numărul 12, adică pe Enki și 
Marduk trataţi ca un întreg care ocupa funcţia de prinţ. 

- Calendarele popoarelor din America Centrală (mayași, azteci, tolteci, etc.) se bazau pe cicluri 
de câte 52 de ani. Acest Mare Ciclu Sacru a fost stabilit de șarpele cu pene Quetzalcoatl / 
Kukulcan, care și-a anunţat supușii că se va întoarce la finalul unui ciclu de 52 de ani. În 
prezent, prefixul telefonic al Mexicului este 52. Calendarul solar al mayașilor era identic cu cel 
egiptean. Acest calendar, cu 52 de săptămâni de câte 7 zile, le-a fost dat egiptenilor de zeul 
Djehuty (Thoth), același Quetzalcoatl al mesoamericanilor. Pentru egipteni, 52 era un număr 
magic, asociat cu același zeu. Laturile celor trei piramide de la Giza sunt înclinate într-un unghi 

de aproximativ 52 de grade. Marea Piramidă era considerată de egipteni opera lui Djehuty. Unii 
credeau că piramidele de la Giza sunt mormintele lui, al fiului său și al fiicei sale. 52 reprezintă 
rangul 40 plus numărul 12, adică pe Enki și Marduk ocupând împreună funcţia de mare prinţ 
sau principe. 

- După cum am mai spus, Marduk era simbolizat prin cifra 6. Tatăl său, Enki, era pe poziţie de 
egalitate cu el, prin urmare era privit tot ca un 6. Alăturarea lor era simbolizată prin numărul 12 
de obicei și prin 66 când era vorba despre ei ca părţi dintr-o trinitate divină, 66 fiind și numărul 
de procente al celor două zeități din respectiva treime zeiască. Astfel înțelegem și importanța 
acordată de masonerie acestui număr. 

- 72 reprezintă numărul de ore din trei zile. În geometrie, unghiurile exterioare ale unui pentagon 
regulat măsoară câte 72 de grade fiecare. Temperatura camerei este considerată a fi de 72 de 
grade fahrenheit. Durata de viață a unui ovul este de 72 de ore. În medie, inima unui adult care 
se odihnește bate de 72 de ori pe minut. 72% din corpul uman este compus din apă. Axa 
Pământului se mișcă cu un grad la fiecare 72 de ani. Conform istoricului Plutarchus, zeul Sutah 
(Seth) a fost ajutat de 72 de complici pentru a-l închide pe Asar (Osiris) într-o cutie. Într-un alt 
mit egiptean, pentru a o ajuta pe zeița Nut să nască, Djehuty a jucat zaruri cu Luna și a câștigat 
fiecare a şaptezeci și doua zi din an. Tot în Egipt, îmbălsămarea morţilor dura 72 de zile. În 
Kabbalah, Yahweh are 72 de nume. În Evanghelia lui Loukas, lesous a trimis 72 de apostoli să-i 
vestească sosirea (10:1). În Alexandria, 72 de evrei au tradus Torah în limba greacă, dând 
naștere Septuagintei. În Coran este scris că 72 de musulmani au luptat în bătălia de la Badr. 
Tot 72 este și numărul martirilor care au luptat alături de imamul Hussain la Karbala dar și 
numărul virginelor care îi așteaptă pe martiri în rai. În Cheile mai mici ale lui Solomon se spune 
că există 72 de demoni. Conform Zoharului, scara pe care a văzut-o Ya'aqob în vis avea 72 de 
trepte. Filosoful chinez Kong Fuzi (Confucius) a avut 72 de discipoli. Conform unei tradiţii, 
înainte de distrugerea Turnului Babel existau pe Pământ 72 de limbi. În Angkor, capitala 
Imperiului Khmer, au fost ridicate 72 de temple. În astrologie, punctul de echinocţiu parcurge un 
grad pe ecliptică în 72 de ani. 72 semnifică rangul 60 plus numărul 12, adică pe Enki și Marduk 
ocupând funcţia de împărat. Din moment ce acest episod nu a avut loc, reprezintă țelul suprem 
al celor două zeități: detronarea lui Anu și încoronarea lor în funcţia supremă a Universului. 
Pentru a descifra adevărata istorie a Pământului trebuie să înțelegem simbolistica folosită de 
strămoșii noștri, care nu se rezuma doar la numerologie. Simbolurile divine aveau înţelesuri 
secrete, ascunse oamenilor de rând, rezervate doar iniţiaţilor în tainele zeilor. lată câteva dintre 
ele: 

- Zeul-soare, prezent în majoritatea culturilor, semnifică funcţia de zeu conducător. Așa cum 
Soarele se află în centrul sistemului solar, cu planetele orbitând în jurul lui, la fel divinitatea 
conducătoare se afla în mijlocul celorlalți zei, care „orbitau” în jurul său. Acest lucru se observă 
cel mai bine în mitologia egipteană unde Ra, zeul-soare, era în fruntea panteonului. Deși 
egiptologii au încercat să traducă numele zeului în diferite moduri, adevăratul sens se găsește 
în sumeriană, unde „ra” are și sensul de „conducător”. Prin urmare, egiptenii l-au numit 
„Conducătorul” pe zeul din fruntea panteonului lor, atribuindu-i și funcţia de zeu-soare. 

- Zeul sau regele păstor are aceeași semnificaţie ca zeul-soare, adică de conducător. Așa cum 
păstorul își conduce turma de oi, la fel zeul sau regele își conducea „turma” de supuși. Din 
această cauză faraonii egipteni aveau ca simbol regal, pe lângă sceptru, și cârja de păstor. Zeii- 
păstori Asar și Andjety la egipteni, Dumuzi la sumerieni sau Tammuz la babilonieni erau diferite 
aspecte ale sumerianului Enki, primul conducător divin al planetei noastre. 

- Zeul-taur reprezintă de asemenea o divinitate conducătoare. Însă, pe lângă funcţia de 
conducere, deține și aspectul fertilizator. Zeul-taur era considerat zeul creator aflat în fruntea 
panteonului. Ca exemplu, conducătorul panteonului ugaritic, El, era zeu-taur. La fel și Baal, 
nepotul său, cel care i-a luat tronul mai târziu. 

- Zeul-berbec are aceeași semnificaţie ca zeul-taur, adică de conducător al turmei şi creator. 
Este posibil ca diferenţierea dintre zeitatea-berbec și cea taur să fi apărut în Egiptul antic. Cum 
egiptenii erau crescători de vite, zeul lor suprem nu putea fi decât taur, spre deosebire de cel al 
păstorilor hyksoși, a căror divinitate avea aspect de berbec. 

- În majoritatea culturilor zeii erau echivalaţi cu corpuri cerești. Strămoșii noștri își vedeau zeii 
venind din cer și îndreptându-se spre același loc. Deoarece pe cer se vedeau doar stele și 
planete, logica le-a spus anticilor că zeii nu puteau fi decât respectivele corpuri cerești. Din 
acest motiv, planetele poartă chiar și astăzi numele unor zei. Un bun exemplu este Cartea lui 
Hanok, în care îngerii sunt consideraţi stele (cei decăzuţi sunt stele căzătoare) iar oamenii 
animale. În simbolistica ascunsă, numărul razelor unei stele reprezintă numărul planetei 
echivalate cu un zeu, numărând din exterior către Soare. Steaua cu patru raze este Saturn, a 
patra planetă din sistemul nostru solar, steaua cu cinci este Jupiter (a cincea planetă), cea cu 
șase este Marte (a șasea planetă), cea cu șapte este Pământul, cea cu opt este Venus iar cea 
cu nouă, planeta Mercur. De multe ori steaua cu raze era înlocuită cu un cerc înconjurat de 
puncte, numărul lor având aceeași semnificaţie ca numărul razelor stelelor. Nu cred că mai 
există cercetători care să nu recunoască faptul că steaua cu opt raze era în multe culturi 
simbolul zeiţei iubirii, identificată cu planeta Venus, a opta din sistemul nostru solar. 

- Crucea este unul dintre cele mai răspândite simboluri antice. În scrierea cuneiformă 
sumeriană, cerul era reprezentat printr-o cruce. În multe culturi vechi Pământul era ilustrat 
printr-un cerc. Ankh-ul sau crucea egipteană, care are forma unei cruci unite cu un cerc, 
reprezintă legătura dintre cer și pământ. Crucea inscripționată într-un cerc, de asemenea un 
simbol des întâlnit pe suprafața Terrei, semnifică un loc în care se uneau cerul și pământul sau 
mai exact, lumea spirituală și cea materială. 

În toate religiile lumii zeii erau împărțiți în două tabere. În doctrina secretă, rezervată iniţiaților, 
gruparea lui Enki era considerată malefică, iar cea a lui Enlil benefică pentru omenire. Cele 
două laturi ale familiilor divine au fost simbolizate în diverse moduri, întotdeauna opuse. lată 
câteva dintre ele: 

- Lumina este simbolul binelui iar întunericul al răului. Drept pentru care tabăra lui Enki a fost 
asociată cu întunericul, iar cea a lui Enlil cu lumina. 

- Ziua și noaptea, caracterizate de lumină și de întuneric, au devenit simboluri ale binelui și 
răului. Astfel, zeii lui Enlil aveau ca simbol astrul zilei, iar cei ai lui Enki Luna, cel mai strălucitor 
corp ceresc al nopţii. Din acest motiv Marduk, care iniţial a fost considerat fiul lui Enlil, în multe 
religii era zeul Soarelui. După ce s-a declarat fiu al lui Enki și a trecut de partea tatălui său, 
Marduk și-a pierdut asocierea cu Soarele, iar evreii l-au numit Yahweh, „Cel care a devenit 
Luna”. 

- Dreapta și stânga reprezintă tot binele și răul. Miturile mesopotamiene susțineau că, în 
Consiliul Zeilor, Enlil ședea la dreapta împăratului Anu, iar Enki la stânga lui. Aceeași 
semnificaţie se întâlnește și în creștinism, unde se spune că lesous stă la dreapta Tatălui în 
împărăţia cerurilor. 

- Pentru strămoșii noștri, între cele două familii de zei exista o diferenţiere clară. Cei conduși de 
Anu și Enlil erau zeii cerului, iar cei ai lui Enki și Marduk, zeii Pământului. Drept pentru care 
șarpele a devenit simbolul divinităţilor pământene, iar pasărea (de obicei șoimul sau vulturul) al 

celor celeste. Lupta dintre zeitățile șerpi și cele păsări se întâlnește în multe religii antice, cum 
ar fi, de exemplu, cea dintre Ra (zeul cu cap de șoim) și marele șarpe Apep (Apophis) în Egipt 
ori a vulturului și a șarpelui în Mitul lui Etana din Sumer. 

- Și punctele cardinale aveau semnificaţii ascunse maselor. Nordul, adică partea de sus sau 
cerul, era asociat cu zeitățile celeste, iar sudul, partea de jos, cu cele ale Pământului. Estul sau 
răsăritul este partea dreaptă ori binele, în timp ce vestul sau apusul, partea stângă, semnifică 
răul. Astfel, în unele culturi întâlnim zeități ale apusului ori ale răsăritului, prin care se sugera 
apartenenţa lor la una dintre cele două familii divine. De pildă, în Egiptul antic, unul dintre 
epitetele lui Asar (Enki) era „Primul dintre cei de la Asfinţit”, pe care l-a purtat și Inpu, fiul său. Tot 
în Egipt se credea că Soarele avea trei nume: Atem sau Atum la răsărit, Ra sau Re la amiază și 
Khepri ori Khepra la asfinţit. Preoţii heliopolitani însă știau că nu era vorba despre o divinitate cu 
trei nume, ci despre trei zei-soare (conducători). Soarele în poziţie centrală, Ra, este Anu în 
Consiliul Zeilor. Atum de la răsărit este zeul din dreapta sa, Enlil, iar Khepri de la apus - cel din 
stânga, Enki. 

De ce apelau anticii la simbolistică? Totul în Univers emite vibrații, indiferent dacă vorbim 
despre un cuvânt, un gând ori o acţiune. Aceste vibrații pot influenţa într-o anumită măsură 
subconștientul uman în mod pozitiv sau negativ. De asemenea, și simbolurile emit vibrații care 
acționează asupra subconștientului. Din acest motiv există numere norocoase pentru unii sau 
ghinioniste pentru alţii. Cei care cunosc semnificaţiile ascunse ale simbolurilor se folosesc de 
puterea lor pentru obține diverse beneficii în funcţie de modul în care acționează vibraţiile 
fiecărui simbol asupra subconștientului uman. Din cauza acestei puteri simbolistica a fost 
dintotdeauna ţinută departe de omul de rând, fiind rezervată doar iniţiaţilor. 

În concluzie, am aflat că zeii-șerpi ai lui Enki, divinităţi pământene (Igigi pentru sumerieni), 
aveau ca simbol Luna și erau asociaţi cu răul, întunericul, noaptea, partea stângă, sudul și 
apusul, iar zeii-păsări ai lui Enlil, divinităţi celeste (Anunna în Sumer), aveau ca simbol Soarele 
și erau asociaţi cu binele, lumina, ziua, partea dreaptă, nordul și răsăritul. Astfel, după ce am 
decodificat simbolurile zeilor şi am aflat detalii despre organizarea societăţii lor şi aspectul lor 
fizic, putem încerca să le aflăm și adevărata natură, unul dintre cele mai bine păstrate secrete 
ale zeilor. 


17. Natura zeilor 


Pe 27 iunie 1947, americanul Kenneth Arnold a declarat că a văzut nouă „farfurii zburătoare”, 
termen care a fost folosit pentru toate apariţiile aeriene inexplicabile până în 1952, când Forţele 
Aeriene Americane au adoptat termenul „0.Z.N.”, adică Obiect Zburător Neidentificat. La doar 
câteva zile de la declaraţia lui Arnold, mai exact pe 8 iulie, fermierul Mac Brazel din Roswell, 
New Mexico, a raportat autorităţilor prăbușirea unei astfel de „farfurii? pe proprietatea sa. 
Imediat și-au făcut apariția câțiva soldaţi, care au recuperat rămășițele navei și cadavrele unor 
creaturi cenușii, de mici dimensiuni. Ziarul local din 8 iulie 1947 susţinea că, la ordinul 
colonelului Blanchard, locotenentul Walter Haugh a declarat că Armata a recuperat resturile 
navei, care au fost duse la Fort Worth. Pe 9 iulie, într-un comunicat de presă, generalul Ramey 
a afirmat că a fost vorba doar despre un balon meteorologic. Documentul numit Unitatea pentru 
Fenomene Interplanetare, care are ștampila Departamentului de Război cu data de 22 iulie 
1947, susţine că la Roswell au fost găsite corpuri extraterestre care arătau de parcă au fost 
disecate ca niște broaște. 

Locotenent colonelul Philip J. Corso (care a făcut parte din Statul Major al generalului Mac 
Arthur în Coreea, apoi a fost membru al Consiliului de Securitate Naţională și șef al Diviziei de 
Tehnologii Străine a Departamentului de Cercetare-Dezvoltare al Armatei Terestre a Statelor 
Unite) a publicat în 1997 cartea The Day After Roswell („Ziua de după Roswell”). Aici el afirma 
că, în 1961, generalul Arthur Trudeau i-a încredinţat un fișet secret conţinând obiecte provenite 
dintr-un O.Z.N. prăbușit la Roswell. Corso a prezentat companiilor IBM, Hughes, Aircraft și Bell 
Labs respectivele obiecte ca fiind procurate de la sovietici. În acest mod, industria Statelor Unite 
ar fi realizat, începând cu anii '60, microprocesoarele, armele cu laser de mare energie, 
antisatelit și antirachetă, aparatură bazată pe fibre optice, binoclurile cu infraroșu, kevlarul 
folosit la vestele antiglont, etc. După spusele lui Corso, informaţiile obținute astfel au permis 
americanilor să câștige războiul rece. În urma numeroaselor solicitări, Armata Statelor Unite și 
C.I.A. au răspuns că „nu pot nici să confirme, nici să dezmintă” afirmaţiile din cartea lui Corso. 

Pe 18 noiembrie 1952, contraamiralul Roscoe H. Hillenkoetter, fost director al C.I.A., a elaborat 
un document de opt pagini, clasificat „Top Secret / Majic”. Acest document, care servea ca o 
informare preliminară a noului președinte al Statelor Unite din acea perioadă, Dwight D. 
Eisenhower, afirma că, pe 24 septembrie 1947, președintele Truman a autorizat înfiinţarea unui 
grup de lucru ultrasecret, numit Majestic-12 (adesea prescurtat MJ-12 sau Majic-12), pentru a 
monitoriza fenomenul O.Z.N. la cel mai înalt nivel. Acest grup urma să răspundă exclusiv în fața 
președintelui Statelor Unite. Din grupul iniţial făceau parte personalități de prim rang ale vremii: 

- contraamiralul Roscoe H. Hillenkoetter, primul director al C.I.A. 

- doctorul Vannevar Bush, omul de știință numărul 1 al cercetării militare. 

- James V. Forrestal, secretar al Marinei și prim secretar al Apărării. 

- generalul Nathan Twining, șeful serviciilor tehnice ale Forţelor Aeriene. 

- generalul Hoyt S. Vandenberg, șeful Statului Major al Forţelor Aeriene. 

- doctorul Detlev Bronk, fiziolog și președinte al Universităţilor John Hopkins și Rockefeller. 

- doctorul Jerome Hunsaker, inginer de aeronautică. 

- contraamiralul Sidney W. Souers, primul director al Central Intelligence Group. 

- Gordon Gray, secretarul Forţelor Terestre ale Armatei. 

- doctorul și astronomul Donald Menzel, directorul Observatorului Universităţii Harvard. 

- generalul Robert M. Montague, comandant la Fort Bliss (lângă White Sands) și al Centrului 
pentru armament special de la baza Sandia (Albuquerque). 

- doctorul Lloyd V. Berkner, conducătorul unui program spaţial. 

Întrucât James Forrestal a demisionat în martie 1949 din cauza unei depresii nervoase iar peste 
două luni s-a sinucis, el a fost înlocuit cu generalul Walter Bedell Smith, al doilea director al 
C.I.A. Documentul confirma prăbușirea unui O.Z.N. la Roswell precum și recuperarea navei 
alături de patru ființe umanoide. 

Tot în 1952, o escadrilă formată din șase O.Z.N.-uri s-a luptat deasupra Washingtonului cu 
avioane de vânătoare F-93. 

Într-o scrisoare trimisă pe 16 aprilie 1954 lui Meade Layne, fost director al unui centru de 
cercetări din San Diego, Gerard Light afirma că asistase timp de două zile la baza Air Force 
Muroc (azi Edwards) din California la demonstraţii făcute de extratereștri, cu vehiculele lor 
spaţiale. La demonstraţii a participat o seamă de somităţi politice și științifice, printre care și 
președintele Dwight Eisenhower. Light scria: „Am văzut cinci tipuri distincte de aparate de zbor, 
studiate şi mânuite de oficialii noştri din Air Force, cu asistența și permisiunea eterienilor”. Contele 
Clancarty, membru al Camerei Lorzilor din Marea Britanie, a declarat în anii '90 că un pilot 
britanic, pe care îl considera „un gentleman de maximă integritate”, i-a povestit că în februarie 1954 
a văzut la Palm Springs mai mulţi extratereștri coborând din navele lor spaţiale, care doreau să- 
și oficializeze prezenţa pe Terra. Președintele american Eisenhower s-a opus iar vizitatorii i-au 
acceptat punctul de vedere, nu înainte de a oferi câteva demonstraţii aeriene, menite să 
sublinieze avansul lor tehnologic. După ce extratereștrii au plecat, cei prezenţi au fost obligaţi să 
jure că vor păstra secretul asupra a tot ce au văzut. Doctorul Hank Krastman din Encino 
(California) a declarat în numărul 2 din 1993 al revistei Unexplained că, în perioada respectivă, 
a participat ca militar al Marinei Regale Olandeze la un program de antrenamente N.A.T.O., la 
baza Edwards. Pe 20 februarie 1954 a văzut într-un hangar câţiva extratereștri și navele 
acestora. Acolo se aflau mai multe personalităţi, precum președintele Dwight Eisenhower, 
Wernher von Braun, Albert Einstein, Victor Schauberger și Howard Hughes. Și scriitorul francez 
Robert Charroux, care îl citează pe Meade Layne, este ferm convins că în 1954 au aterizat 
extratereștri la baza Muroc. La discuţiile cu ei au participat președintele Eisenhower, un înalt 
funcționar guvernamental și doi ofițeri. Unul dintre aceștia a declarat ulterior: „cei doi bărbați 
coborâți din navă cunoşteau bine engleza și spuneau că vin dintr-o planetă din preajma stelei Betelgeuse. 
Condiţiile de viaţă de pe planeta aceea ar fi identice cu cele de pe Terra. Este tot ce vă pot spune... 
Generalul american Douglas Mac Arthur, comandant suprem în războiul din Coreea, declara în 
1955 ziarului New York Times, după trecerea sa în rezervă: „Națiunile lumii vor trebui să se 
unească, pentru că următorul război va fi unul interplanetar. Naţiunile Pământului vor trebui într-o bună 
zi să facă front comun împotriva atacurilor ființelor de pe alte planete”. Şapte ani mai târziu, într-un 
discurs susținut în fața absolvenţilor academiei militare West Point, el afirma că „suntem martorii 
conflictului final dintre rasa umană şi forţe sinistre venite dintr-o altă galaxie”. 

În 1959, doctorul Wernher Von Braun, părintele rachetelor V-1 și V-2, comandantul proiectului 
spaţial al lui Hitler și mai apoi unul dintre arhitecţii cheie ai N.A.S.A., declara: „ne aflăm în fața 
unor forțe mult mai puternice decât am crezut până acum, a căror proveniență ne este în prezent 
necunoscută” și „nu pot spune mai mult acum, dar suntem angajaţi într-un proces de contactare a acestor 
forțe”. În 1970, cercetătorul O.Z.N. Allen Greenfield l-a întâlnit pe Von Braun în baza aeriană 
Wright-Patterson, în timp ce studiau dosare declasificate; întrebat cum de a dezvoltat atât de 
multă tehnologie într-un timp atât de scurt, Von Braun a mărturisit că a fost ajutat de 
extratereștri. În 1954, profesorul lui Von Braun și unul dintre părinţii astronauticii, Hermann 


> a | S< 


Oberth, afirma: „0.Z.N.-urile sunt concepute și dirijate de fiinţe inteligente de un nivel foarte înalt. Ele 
nu-şi au originea în sistemul nostru solar şi poate nici măcar în galaxia noastră”. În 1955, Oberth scria 
într-un articol: „nu cred că Rusia fabrică O.Z.N.-uri; dimpotrivă, cred că acestea își au originea exclusiv 
în afara Pământului”. Referitor la înalta tehnologie militară a germanilor în timpul celui de-al 
Doilea Război Mondial, Oberth, pe atunci membru al programului care se ocupa de rachete, a 
spus că au fost ajutaţi în acest sens de „oameni din alte lumi”. 

În 1972, doi producători de film independenţi din Los Angeles, Alan Sandler și Robert 
Emenegger, au fost chemaţi la Pentagon, unde li s-au arătat fotografii și un film, în care 
apăreau ființe extraterestre cu pielea cenușie, vii și moarte. La începutul anului următor au fost 
chemaţi la baza Air Force Norton din San Bernardino (California), unde s-au întâlnit cu șeful 
Biroului de Investigaţii Speciale al Forţelor Aeriene, care le-a dezvăluit că, pe 25 martie 1964, la 
baza militară Holloman, White Sands (New Mexico), în jurul orei 5:30, radarul a observat trei 
O.Z.N.-uri care se apropiau. Unul dintre ele a aterizat pe pistă, din el coborând trei umanoizi 
nepământeni, înalți cam de 1,55 metri, îmbrăcaţi cu salopete mulate și purtând niște căști care 
păreau împletite cu funii. Aveau tenul cenușiu-albăstrui, ochi depărtaţi, cu pupile verticale, ca de 
pisică, și nasuri foarte mari. S-au îndreptat către o clădire a bazei, unde au avut loc discuții. 
Întregul eveniment a fost filmat. Radioamatorul Terry Clarke din Alamogordo afirma că pe 30 
aprilie 1964 a surprins o convorbire între un avion militar și Centrul de Control al bazei Air Force 
de la Holloman, White Sands. Pilotul unui B-57, care zbura într-o misiune de rutină, a strigat: 
„Am reperat un O.Z.N.! Are formă de ou şi e alb!”, iar peste câteva minute: „E pe sol! O.Z.N.-ul e pe 
soll”. 

Pe 9 aprilie 1983, la baza militară Kirtland, jurnalista Linda Moulton Howe a văzut un document 
secret în care se vorbea despre O.Z.N.-uri prăbușite la Aztec, Roswell, Kingman și în nordul 
Mexicului, din care s-au recuperat resturi de nave și creaturi „cenușii”. Unul dintre extratereștri 
era viu și a fost dus în baza de la Los Alamos, unde a trăit până în 1952. Documentul susținea 
că pe 25 aprilie 1964, la baza militară Holloman a avut loc o întâlnire cu extratereștrii, unde 
guvernul american a înapoiat câteva cadavre ale nepământenilor iar vizitatorii au dat „ceva” 
nespecificat la schimb. 

Milton William Cooper, subofițer al Forţelor Aeriene Americane, a afirmat în 1989 că pe când 
lucra la Comandamentul Flotei din Pacific, în 1972, a consultat două materiale: Raportul nr. 13 
al proiectelor Grudge / Blue Book și un rezumat privind operaţiunea Majority (MJ-12). În 
Raportul 13 scria că între 1947 și 1953 au avut loc 27 de prăbușiri de O.Z.N.-uri, din care s-au 
recuperat 41 de cadavre și cinci extratereștri vii. O.Z.N.-urile au o bază pe fața neluminată a 
Lunii, bază filmată de cosmonauţii americani, despre care autorităţile refuză să vorbească. În 
raport se găseau fotografii ale aterizării din 1964 de la baza Holloman, imagini ale 
extratereștrilor și ale unor autopsii. La Holloman s-a încheiat un tratat care prevedea că 
extratereștrii vor livra tehnologii în schimbul permisiunii de a răpi oameni în vederea unor 
experimente. Se mai stipula că guvernul american trebuie să reducă la minimum informațiile 
privind prezenţa extratereștrilor pe Pământ (care datează de cel puţin 25.000 de ani). Anumite 
societăți secrete ţin legătura cu extratereștri de mii de ani, cel mai bun exemplu fiind Illuminati, 
care reunesc astăzi vârfurile marii finanțe mondiale. Raportul 13 a mai fost văzut și de o altă 
persoană, numită Bill English, care a reușit să scape ca prin minune din două atentate la viața 
sa. Conform lui Milton William Cooper, guvernul Statelor Unite s-a angajat să construiască un 
număr de baze subterane în care să se adăpostească O.Z.N.-uri și unde să aibă loc schimburi 
de informaţii tehnologice. Președintele John Fitzgerald Kennedy a dat în 1963 un ultimatuum 
grupului MJ-12 ca să înceteze aceste activităţi, amenințând că va face publică toată afacerea. 

De asemenea, a cerut grupului ca în decurs de un an să informeze poporul american despre 
prezența extratereștrilor pe Pământ, motiv pentru care a fost asasinat pe 22 noiembrie 1963. 
Printre aceste documente se găsește și o notă a lui J.F. Kennedy din 28 iunie 1961, prin care îi 
cerea președintelui C.I.A. un raport cu privire la operaţiunile grupului MJ-12 și legăturile lor cu 
aspectele psihologice ale Războiului Rece. În plus, un raport C.I.A. din 3 august 1963 vorbește 
despre o convorbire telefonică interceptată, în care actrița Marilyn Monroe declara reporteriţei 
Dorothy Kilgallen că vrea să dezvăluie detalii ale relaţiilor sale amoroase cu John și Robert 
Kennedy, dar și alte secrete. Primul dintre acestea se referea la „o vizită pe care președintele 
Kennedy o făcuse la o bază Air Force, pentru a inspecta obiecte din spaţiul extraterestru”. După două 
zile de la acea convorbire, actrița s-a sinucis în condiţii suspecte. După înlăturarea acestor 
piedici, construcţia bazelor subterane a continuat nestingherită, mai ales în rezervatiile unor 
populaţii de indieni din New Mexico, Utah, Colorado sau Nevada, sub pretextul realizării unor 
adăposturi antiatomice. 

În 1961, astronomul și fizicianul Frank Drake, împreună cu un grup de astronomi, fizicieni şi 
biologi, a fondat organizația S.E.T.I. (Search for Extra-Terrestrial Inteligence), în scopul 
descoperirii vieţii pe alte planete. Pe 15 august 1977, astronomul doctor Jerry Ehman, care 
lucra la proiectul S.E.T.I. la Universitatea de Stat din Ohio, a interceptat un semnal intermitent 
venit dinspre constelația Săgetător. Semnalul a durat 72 de secunde. 

În 1978, Maurice Chatelain, fost șef al Sistemului de comunicaţii N.A.S.A. și proiectant al 
sistemelor de prelucrare a datelor și de comunicaţii ale misiunilor Apollo, a confirmat într-o carte 
că, în timpul misiunii Apollo 11 din 1969, Neil Armstrong a raportat observarea a două O.Z.N.- 
uri pe Lună. Otto Binder, un fost angajat al N.A.S.A., a confirmat povestea. lar la începutul 
anilor '90, doctorul Serghei Bojici și profesorii Vladimir Ajaja și Alexandr Kazanţev de la 
Universitatea din Moscova au declarat că spionajul sovietic a urmărit prin radio detaliile 
aselenizării din 1969, înregistrând convorbirea lui Armstrong cu Centrul de control de la 
Houston, din care reieșea că două O.Z.N.-uri de mari dimensiuni au fost văzute în preajma 
modulului lunar american. Se spune că nu doar misiunea Apollo 11 a avut parte de un contact 
extraterestru. Apollo 12 a fost urmărit de două O.Z.N.-uri pe parcursul întregii sale călătorii spre 
Lună. Echipajul Apollo 15 a observat în craterul selenar Hadley-Apenini urme paralele de șenile, 
imprimate în praful lunar, ca și când un vehicul ar fi trecut pe acolo înaintea lor. Astronauții 
misiunilor Apollo 13, 14, 15, 16 și 17 s-au întors cu sute de fotografii înfățișând O.Z.N.-uri. În 
1996, fostul astronaut Edgar Mitchell a vorbit, în timpul unui inteviu acordat unui post radio, 
despre credinţa sa că extratereștrii au vizitat Pământul. lar într-un film realizat pe 15 septembrie 
1991, în cadrul misiunii STS-48 a navetei spaţiale Discovery, se observă cam o duzină de 
puncte luminoase care se deplasau în direcţii diferite, cu viteze variabile. La un moment dat 
unul dintre obiecte s-a apropiat de navetă. După o izbucnire de lumină, obiectul și-a schimbat 
brusc traiectoria într-un unghi de 120 de grade și, accelerând, a dispărut în spaţiu. Peste numai 
două secunde, locul ocupat mai înainte de acel obiect a fost traversat de două dâre luminoase. 
În 1972, N.A.S.A. a atașat de o sondă Pioneer o tăbliță cu un mesaj pentru extratereștri, 
conceput de Carl Sagan și Frank Drake. Cinci ani mai târziu a fost atașat de o sondă Voyager 
un alt mesaj, compus tot de Sagan. Acesta era sub forma unui album făcut din cupru aurit, pe 
care erau înregistrate plânsetul unui copil, vântul, valurile, ploaia, animale, muzică populară și 
clasică, plus imagini cu cele mai mari structuri făcute de om și saluturi în 55 de limbi. În același 
an, pe 26 noiembrie, emisiunile TV în sudul Angliei s-au întrerupt, pentru a fi înlocuite cu un 
mesaj din partea extraterestrului Aștar, care a anunţat că vor ateriza în curând și a îndemnat 
omenirea să renunţe la arme nucleare. 

Singurul pilot din lume deţinător al tuturor certificatelor de zbor eliberate de Federal Aviation 
Administration, John Lear din Nevada, spunea în 1987 că a aflat de la prietenii săi din C.I.A. că, 
printr-o înțelegere încheiată de MJ-12, specia umană a fost vândută unor extratereștri. În 
laboratoare subterane multietajate din baze din Nevada și New Mexico (printre care baza 
Dulce) se găsesc mii de extratereștri care efectuează experimente sinistre pe oameni și pe 
animale. Tot acolo se află un număr mare de pământeni, închiși pentru totdeauna. În 1979, la 
baza Dulce a izbucnit o confruntare în care au fost uciși 44 de cercetători și un număr mare de 
soldaţi. După 1980, grupul MJ-12 a început să-și dea seama de greșeala făcută, răpirile de 
persoane fiind mai multe decât se convenise iar tehnologiile primite fiind simple surogate, 
departe de performanţele armelor și vehiculelor extratereștrilor. Prin urmare, MJ-12 a realizat un 
sistem defensiv, prin care să poată distruge navele extraterestre venite din spaţiu. Acesta ar fi 
adevăratul motiv al înființării programului Inițiativa de Apărare Strategică Războiul Stelelor, 
nicidecum apărarea împotriva rachetelor nucleare sovietice. Același lucru îl afirma și Philip 
Corso în cartea The Day After Roswell din 1997. Bill Hamilton, fost angajat al Forţelor Aeriene, 
a declarat că a primit în 1979 informaţii de la un angajat guvernamental despre participarea 
armatei americane la experimente genetice monstruoase efectuate de extratereștri în baze 
subterane. lar un fost fotograf în laboratorul subteran de la Dulce, ofițerul serviciilor de 
informaţii, Thomas C., alături de un fost membru al personalului acestei baze, un individ cu 
pseudonimul Jasson Bishop, au spus că acolo au loc experimente înfiorătoare, mutilări și 
hibridări. Condamnaţii la acele tratamente s-au revoltat de câteva ori, unii chiar reușind să 
evadeze. 

Investigatorul O.Z.N. ucrainean Anton A. Anfalov susține că primul O.Z.N. recuperat de ruși a 
fost cel căzut pe 21 ianuarie 1959 lângă Gdynia, în Polonia. Atunci s-a găsit și un cadavru 
extraterestru, care a fost autopsiat la un institut al Academiei Sovietice de Științe. Au urmat 
cazuri similare, cadavrele și O.Z.N.-urile fiind transportate la centrul militar de cercetări O.Z.N. 
de la Unitatea 25.840 din Odinţovo, lângă Moscova. Într-un laborator subteran de lângă 
Dimitrievka sunt studiate „entitățile biologice extraterestre” capturate, vii sau moarte. Și Unitatea 
Militară 73.790, aflată lângă satul Jitkur, se ocupă de O.Z.N.-uri, aici fiind examinate vehiculele 
capturate, pentru a fi reproduse. lar în munții Ural s-a construit un complex subteran 
asemănător celui de la baza Dulce din New Mexico. Anfalov a dezvăluit localizarea altor nouă 
unităţi militare implicate, susținând că autorităţile rusești au fost corupte prin mici „cadouri” de la 
extratereștri, pentru a închide ochii la ilegalităţile pe care le comit pe Terra. 

Germanul Jan Van Helsing și Milton William Cooper, un fost ofițer de la Informaţiile Marinei 
militare americane, au dezvăluit publicului că Războiul Rece a fost doar o imensă diversiune 
menită să capteze fonduri uriașe folosite pentru colaborarea cu extratereștrii. Van Helsing scria 
și că, în 1943, un trimis al planetei Venus a apărut în faţa biroului lui Stalin. Când o santinelă a 
vrut să îl prindă, extraterestrul a dispărut. De asemenea, și Hitler a avut parte de vizita unei 
ființe tot de pe Venus. Un alt venusian, numit Estes Plateu, a apărut în faţa lui Winston 
Churchill. Când prim-ministrul britanic a vrut să îl lovească, a nimerit doar aerul. La următoarea 
apariţie a lui Plateu, Churchill, sfătuit de renumitul medium englez Edgerton Sykes, i-a ţinut în 
față o cruce druidă și i-a spus să plece. lar venusianul a dispărut fără cuvinte. 

Fizicianul Paul Bennewitz era convins în 1984 că Statele Unite sunt pe cale să fie invadate de 
două rase de extratereștri care se dușmănesc între ele. 

La sfârșitul anului 1988, Bob Lazar a fost angajat la „dispozitivul S-4" din Zona 51. Aici a studiat 
un document de circa 120 de pagini, din care a aflat că Statele Unite sunt în posesia mai multor 
vehicule de tip O.Z.N. În dosar se mai găseau rapoarte de autopsie și fotografii alb-negru ale 

unor „entități biologice”, informaţii privind civilizațiile extraterestre, conflicte sau cooperarea între 
extratereștri și autorităţile americane. În această bază, Lazar a văzut nouă farfurii zburătoare și 
chiar a examinat un disc cu diametrul de 8 metri și grosimea de 4,5 metri, sarcina sa fiind de a 
reproduce reactorul navei și mecanismele de propulsie gravitaţională. George Knapp, reporterul 
TV din Las Vegas care l-a prezentat publicului pe Bob Lazar în 1989, afirma că a descoperit 
peste 12 persoane care confirmă aceste dezvăluiri, printre care un ofițer ce a condus câteva 
programe militare la baza Nellis. 

La începutul anului 1990, președintele Gorbaciov declara că „fenomenul O.Z.N. există şi trebuie 
tratat cu seriozitate”. lar în aprilie 1990, generalul-colonel de aviaţie Igor Malţev a dat publicității 
sinteza a peste 100 de observaţii O.Z.N., raportate de diferiți comandanţi de unităţi militare. 

Nick Pope, care a condus între 1991 și 1994 secretariatul 2(a) al Statului Major Aerian din 
Ministerul Apărării al Marii Britanii (secretariat la care se examinau rapoartele privind O.Z.N.- 
uri), a publicat în 1996 cartea Open Skies, Closed Minas: For the First Time a Government UFO 
Expert Speaks Out, care a devenit bestseller. Aici afirma că pe Pământ există circa 13 milioane 
de oameni care „au văzut ceva”. 90-95% dintre aceste observaţii pot fi explicate în termeni 
obișnuiți, dar rămân cel puţin 650.000 de observaţii pentru care nu există explicații. De 
asemenea, susţinea și că „nu avem nici dovezi că un fenomen foarte real, precum O.Z.N.-urile, este 
inofensiv”, adăugând: „dacă subestimarea inamicului este considerată o greșeală în lumea militarilor, 
incapacitatea de a-i recunoaşte existenţa este o greșeală fatală”. 

O știre care a făcut înconjurul lumii în 1991 anunţa descoperirea de către observatoarele 
americane și rusești a unui „satelit artificial situat pe orbita Terrei, neobișnuit prin dimensiuni mari și 
grad avansat de tehnicitate, de forma cristalului de diamant-prismă în unghi de 52 de grade”. N.A.S.A. 
ar fi declarat atunci că satelitul este indestructibil și că poate observa „toate aspectele vieţii 
umane”. 

În martie 1997, posturi de televiziune din întreaga Americă (printre care și CNN) au difuzat 
imagini cu O.Z.N.-uri asemănătoare unor bumeranguri, care au trecut peste Phoenix, Arizona, 
îndreptându-se către granița mexicană. 

Pe 16 iulie 1999 a fost înaintat oficial președintelui francez Jacques Chirac și primului ministru 
Lionel Jospin un document de 90 de pagini, intitulat O.Z.N.-urile și Apărarea. Pentru ce trebuie 
să ne pregătim (numit și Raportul COMETA), document dat ulterior publicităţii. Prefaţa este 
semnată de generalul de aviaţie Bernard Norlain, fost director al Institutului de Studii Avansate 
pentru Apărarea Naţională (IHEDN), iar introducerea este scrisă de Andre Lebeau, fost 
președinte al Centrului Naţional pentru Studii Spațiale. Grupul de lucru COMETA a fost prezidat 
de generalul de aviaţie Denis Letty, iar printre membrii săi s-au numărat generalul de aviaţie 
Bruno Lemoine, amiralul Marc Merlo, doctorul în științe politice Michel Algrin, generalul Pierre 
Bescond (inginer de armamente), Denis Blancher din cadrul Ministerului de Interne 
(superintendent-șef al poliţiei naţionale), Christian Marchal (director de cercetare la Oficiul 
Naţional al Cercetării Aeronautice) și generalul Alain Orszag (doctor în fizică). Documentul are 
șapte anexe, privind observaţii radar în Franța, observaţii O.Z.N. făcute de astronomi, viața în 
Univers, colonizarea spaţiului cosmic, cazul Roswell și posibila dezinformare, vechimea 
fenomenului O.Z.N. și elemente de cronologie, reflecții privind aspecte psihologice, sociologice 
și politice ale fenomenului O.Z.N. În raport se arată că oficialităţile franceze au luat O.Z.N.-urile 
în serios încă din urmă cu un sfert de veac, începând cu instrucţiunile date în acest sens 
jandarmeriei în 1974 și continuând cu înființarea în 1977 a Grupului de Studii asupra 
Fenomenelor Aerospaţiale Neidentificate și apoi a Serviciului de Expertiză a Fenomenelor de 
Intrare Atmosferică. Rezultatul acestor cercetări i-a făcut pe autorii studiului să declare că 

„ipoteza extraterestră, chiar dacă nu poate fi încă dovedită, este singura care poate explica toate datele 
disponibile la ora actuală, fiind extrem de serioasă prin posibilele consecințe”. 

Medicul Steven Macon Greer, inițiatorul proiectului numit Dezvăluirea („The Disclosure 
Project'), avea la începutul anului 2001 o listă cu peste 400 de persoane care afirmau că, prin 
atribuţiile lor de serviciu, au văzut O.Z.N.-uri și ocupanții lor, fragmente recuperate, tehnologii 
extraterestre utilizate pe Pământ, etc. Ei au fost obligaţi să jure că nu vor divulga nimic din toate 
acestea, fiind ameninţaţi chiar cu moartea, dar ar fi dispuși să depună mărturie în fața 
Congresului american despre cele văzute dacă ar fi dezlegaţi de jurământ. Doctorul Greer a 
înregistrat pe casete video 120 de ore de depoziţii a circa 100 dintre acești martori. Pe 9 mai 
2001, la Clubul Presei Naţionale din Washington D.C. a avut loc o conferinţă de presă dedicată 
proiectului Disclosure, unde peste 20 de personalităţi (militari, cercetători, funcţionari 
guvernamentali) au vorbit despre evenimente la care susțineau că au fost martori: O.Z.N.-uri 
prăbușite, extratereștri capturați, tehnologii extraterestre utilizate de armată, înregistrări radar, 
urme pe Lună, fotografii văzute în documente secrete, incidente la silozuri cu rachete nucleare. 
Printre martori se aflau oficialități precum generalul de brigadă Steven Lovkin (care și-a făcut 
serviciul la Casa Albă începând din 1959, sub președinții Eisenhower şi Kennedy), locotenent 
colonelul Charles Brown (erou din al Doilea Război Mondial), precum și alți ofițeri și angajaţi ai 
Forțelor Aeriene și N.A.S.A. 

După ce aproape 2000 de ani Biserica creștină și-a menţinut părerea că suntem singuri în 
Univers (în afară de Dumnezeu, îngeri, sfinţi și demoni), părintele Jose Gabriel Funes, șeful 
Observatorului Astronomic al Vaticanului şi consilierul științific al Papei Benedict al XVI-lea, a 
admis în mai 2008 posibilitatea existenţei vieţii extraterestre pe alte planete. Departe de a fi o 
coincidență, N.A.S.A. a făcut în aceeași zi o declaraţie asemănătoare. În octombrie 2011, 
același părinte Funes a afirmat din nou că pot exista extratereștri, cu completarea că, dacă 
există, și ei sunt copiii lui Dumnezeu. „De ce nu putem vorbi despre un «frate extraterestru»? Ar fi o 
parte a creaţiei”, spunea el. 

Pe 6 martie 2009, N.A.S.A. a lansat în spaţiu o rachetă Delta 2, la bordul căreia se afla un nou 
telescop, numit după fizicianul german Johannes Kepler, pentru a căuta viaţă extraterestră. 
Telescopul este focalizat pe o anumită zonă a Căii Lactee, numită Braţul Orion sau „pintenul 
local. 

În noiembrie 2010, doctorul Ala Shaheen, șeful departamentului de arheologie al Universităţii 
din Cairo, afirma că ar putea fi adevărată informaţia precum că extratereștrii au construit 
celebrele piramide egiptene. Fiind întrebat dacă aceste piramide ar putea conţine tehnologii 
extraterestre sau chiar un O.Z.N. în structura lor, doctorul Shaheen a fost foarte vag în răspuns 
și a declarat doar atât: „Nu pot confirma sau nega acest lucru, dar în interiorul piramidei se află ceva 
ce nu aparţine lumii noastre”. Deşi delegaţii la conferinţa privind arhitectura Egiptului antic au fost 
șocați de această afirmaţie, doctorul Shaheen a refuzat să facă alte declarații privind legătura 
extraterestră cu piramidele. 

Un grup de cercetători care lucrează în Proiectul Genomului Uman susţine că a gasit gene 
extraterestre în A.D.N.-ul uman. Acest proiect a fost început în 1989 în Statele Unite și, de-a 
lungul anilor, a atras oameni de știință din Marea Britanie, Franţa, Japonia, Germania și China. 
Cercetătorii cred că A.D.N.-ul extraterestru a fost „inserat” de mai multe ori în interiorul celulelor 
noastre, în mai multe perioade ale evoluției umane, fapt care ne-a permis o dezvoltare mult mai 
rapidă faţă de celelalte viețuitoare. Cercetătorii au chiar și o viziune proprie a Creatorului, fiind 
de părere că „o formă extraterestră de viaţă a creat noi vieţuitoare, pe care le-a plantat pe diverse 
planete, inclusiv Terra”. 

Pe 11 aprilie 2011, Biroul Federal de Investigaţii (F.B.I.) a făcut publice dosare până atunci 
secrete, peste 2000 de pagini care dovedesc prezenţa extratereștrilor printre noi. Poate cel mai 
așteptat dosar este cel despre cazul Roswell, după 64 de ani recunoscându-se public că în 
1947 au fost recuperate resturile unei nave și patru cadavre extraterestre. 

Pe lângă toate aceste declaraţii, există zeci de mii de mărturii ale unor oameni de pe întreg 
cuprinsul Globului, care susțin că au văzut O.Z.N.-uri sau au avut întâlniri de gradul III cu fiinţe 
din alte lumi. Indiferent dacă este vorba despre contactaţi sau despre răpiți, numărul lor crește 
simţitor de la an la an. În 1991 s-a stabilit că 2% dintre americanii adulți aveau în trecutul lor o 
serie de experienţe care sugerau posibile răpiri de către extratereștri. 

Din toate aceste mărturii tragem concluzia că pe Terra există ființe venite de pe alte planete, 
care colaborează cu marile puteri ale lumii, pilotează nave ultrasofisticate, trăiesc în baze 
subterane secrete, răpesc oameni pe care îi supun la diverse experimente genetice (în special 
de natură sexuală) și sunt responsabile pentru saltul tehnologic al omenirii cel puţin din ultimile 
decenii. Cei mai mulţi dintre ei afirmă că se află pe Terra de foarte mult timp, ei fiind zeii din 
vechime. În fața acestor dovezi, existenţa vieţii pe alte planete poate fi negată cu greu de orice 
persoană deținătoare de măcar puţină materie cenușie. Ceea ce nu mă împiedică să o fac eu. 
Nu pun la îndoială existența acestor entităţi, prezente în toate timpurile și în toate culturile lumii. 
Dar provin ele într-adevăr de pe alte planete? Ni se spune că sunt aproape la fel ca noi: niște 
ființe umanoide, cu un A.D.N. asemănător cu al nostru, mult mai dezvoltate tehnologic și 
mental, capabile să străbată mari distanţe în spațiul cosmic. Sunt ele oare așa cum ni se 
spune? 

În 2012, doi oameni de știință de la Universitatea Princeton din Statele Unite au declarat că 
teoria lansată de N.A.S.A., conform căreia miliarde de planete ar putea susţine forme de viaţă, 
este de fapt doar „o gândire optimistă”. Astrofizicienii Edwin Turner și David Spiegel, citați de 
Daily Mail, au afirmat că este foarte posibil ca Terra să fie o excepţie, unde viața s-a dezvoltat 
anormal de repede, în timp ce pe alte planete nu există nici măcar forme primitive de viaţă. 
„Fosilele foarte vechi care au fost descoperite pe Pământ au sugerat că viaţa este ceva comun în Univers, 
din moment ce aici a apărut atât de curând după formarea planetei. Dar ce ştim despre planeta noastră 
nu se poate aplica și pe alte planete”, susţin cei doi savanţi. „Aceste idei optimiste privind Universul 
plin de viaţă se bazează de fapt numai pe supoziţii, pe nimic concret”, au continuat ei. Nici 
descoperirea recentă a unor planete similare cu Terra nu înseamnă că acestea ascund forme 
de viaţă. „Noi doar proiectăm asupra lor cunoştinţele şi aşteptările noastre”, a explicat David Spiegel. 
Pentru a descoperi adevărul, trebuie în primul rând analizate sursele din care provin informaţiile 
pe care le deținem despre extratereștri. Pe lângă oamenii simpli, care susţin că au avut parte de 
întâlniri de gradul III, avem multe „dezvăluiri” ale unor foști militari, politicieni, oameni de știință 
sau clerici. Militari care au lucrat sau încă mai lucrează pentru guvernele lor, oameni de știință 
care lucrează pentru guverne sau doar primesc finanţări guvernamentale. lar despre politicieni 
nu mai vorbim. Cum putem ști că acei oameni au dezvăluit secrete ale guvernelor lor și nu au 
îndeplinit niște ordine, făcând publice informaţii date chiar de șefii lor? De unde știm că aceste 
povestiri incredibile sunt adevărate și nu un teatru ieftin? Când vreodată guvernele au împărtășit 
maselor adevărul în problematici sensibile? Se adună din ce în ce mai multe dovezi ale 
minciunilor conducătorilor noștri în cazuri precum aselenizarea din 1969, moartea lui J.F. 
Kennedy sau atentatele din 11 septembrie 2001. Știm că Statele Unite, de exemplu, s-a folosit 
de minciuni pentru a ataca la începutul mileniului III Afghanistanul și Irakul. Au trecut câţiva ani 
buni de când a fost ucis liderul irakian din acea vreme, Saddam Hussein, și tot nu au fost 
descoperite acele arme de distrugere în masă care au servit ca pretext pentru invadarea ţării. 

Statul Islamic (I.S.I.L. sau 1.S.I.S.), cea mai puternică organizaţie teroristă din toate timpurile, 
este condusă de agenţi C.I.A. După incidentul de la Roswell, un purtător de cuvânt al Armatei 
S.U.A. a declarat că s-a prăbușit un O.Z.N., a doua zi un comunicat al Armatei spunea că a fost 
vorba despre un balon meteorologic, iar câteva decenii mai târziu un dosar declasificat al F.B.1.- 
ului susţine că într-adevăr a fost un O.Z.N. prăbușit în acea zi. Cine spune adevărul și cine 
minte? În mod oficial, Hitler s-a sinucis în 1945 într-un bunker în Berlin; însă tot un dosar 
declasificat al F.B.I.-ului susține că fostul lider nazist s-a refugiat în Argentina. lar acestea sunt 
doar câteva exemple ale minciunilor cu care ne îndoapă sistemele de conducere. În acest caz, 
cum putem avea încredere în guverne și în armatele pe care le conduc, când ni s-a dovedit de 
prea multe ori că ne bombardează cu minciuni dintotdeauna? Cum putem crede că foști 
politicieni sau militari, oameni cu funcţii mai mult sau mai puţin importante, nu lucrează în 
continuare pentru guvernele lor, ci și-au pus vieţile în pericol pentru a ne împărtăși adevărul? La 
fel stau lucrurile și în cazul reprezentanţilor instituţiilor religioase, care fac parte dintr-un sistem 
dovedit a fi cea mai eficientă metodă de manipulare în masă. Mai mult, observăm că 
extratereștrii sunt promovați intens în ultimele decenii, făcându-și apariţia în foarte multe filme, 
seriale, documentare, emisiuni radio și TV, cărţi, reviste sau în mediul online. Creşterea 
apariţiilor extratereștrilor în materialele de orice fel, audio, video și tipărite, nu sugerează o 
scurgere de informaţii, ci o promovare intensă. Dacă guvernele marilor puteri ar vrea să ţină 
ascunsă existenţa ființelor de pe alte planete, cum se face că nu pot opri această promovare 
asiduă? Ținând cont că guvernele controlează media, logica de bun simţ ne spune că ele sunt 
cele care promovează ipoteza extraterestră. Însă de ce ar face asta? Pentru că brusc își doresc 
să ne împărtășească adevărul, dar nu au curaj să o facă direct, ci prin așa-zise „scurgeri de 
informaţii”, regizate cu multă grijă? Ne-au ascuns adevărul dintotdeauna, însă acum ne permit 
să îl aflăm într-o privință? Înființată în 1958, N.A.S.A. (National Aeronautics and Space 
Administration), agenţie responsabilă cu programul spaţial al Statelor Unite și cu cercetarea 
aerospațială civilă și militară, nu a făcut decât să ne spună în mod constant că există viaţă pe 
alte planete, deşi încă nu am descoperit-o. Certitudinea N.A.S.A. este una curioasă, ținând cont 
că în aproape șase decenii nu a adus nici măcar o singură dovadă, limitându-se doar la afirmaţii 
publice fără acoperire. De ce N.A.S.A., militari, politicieni, clerici și oameni de știință ne tot spun 
că există viaţă pe alte planete, deși nimeni nu prezintă vreo dovadă cât de mică, iar această 
ipoteză este promovată intens? În plus, se spune de multă vreme, și chiar continuă să iasă la 
iveală dovezi în această privință, că lumea este guvernată de o organizaţie secretă malefică, 
condusă de o elită care are ca scop înrobirea populației Pământului prin orice mijloc, de natură 
economică, socială, politică și religioasă. Dacă această organizaţie puternică ne vrea în postura 
de sclavi, în timp ce controlează cam tot ce ţine de media, de ce ar permite să ni se dezvăluie 
adevărul în problematica extratereștrilor? Cum ar fi dacă lucrurile ar fi diferite de varianta 
oficială? Dacă nu mai poate fi ascunsă existenţa acestor entităţi, care conduc din umbră acea 
organizaţie secretă care, la rândul ei, conduce marile guverne ale lumii, astfel încât suntem 
îndepărtați de adevărul referitor la natura și la scopul lor pe planeta noastră, prin promovarea 
intensă a ipotezei extratereștrilor? Dacă zeii nu sunt ceea ce par a fi? 

Promotorii ipotezei paleoastronauţilor sau a vizitatorilor de pe alte planete își bazează teoria 
doar pe tehnologia avansată a așa-zișilor extratereștri. Avem ca exemplu scriitori precum Erich 
Von Daniken, Zecharia Sitchin sau David Icke, ori documentare ca Ancient Aliens, produs de 
postul TV History. Este promovată doar partea materială a acestor făpturi și ignorată cu bună 
știință cea spirituală. Manipulatorii și-ar dori să nu ajungă la urechile publicului faptul că multe 
contacte cu „extratereștrii” nu se realizează prin întâlniri de gradul III, categorie în care sunt 

incluse și răpirile O.Z.N., ci prin clarviziune, prin chaneling sau prin dicteu automat. Un număr 
destul de mare de contactaţi a reușit să scrie texte fără înțeles prin dicteu automat, uneori 
folosindu-se chiar de caractere hieroglifice, iar mulţi susţin că au reușit să realizeze călătorii pe 
alte planete sau în alte dimensiuni prin proiecţie astrală. lată câteva exemple: 

- În cartea You Are Responsible, scrisă în anii '50, taximetristul londonez George King susţinea 
că a fost ajutat de extratereștri să viziteze planeta Marte în stare de extracorporalitate. 

- Ruth Norman pretindea că a efectuat numeroase călătorii prin „proiecție astrală” și că a avut 
contacte prin clarviziune cu fiinţe „supracerești” de pe Marte și Venus. 

- În secolul XVIII, teosoful suedez Emanuel Swedenborg pretindea că a efectuat călătorii psihice 
pe alte planete ale sistemului nostru solar, unde s-a întâlnit cu sfântul Augustinus și cu apostolul 
Paulos. 

- Betty Andreasson-Luca spunea că într-o seară de octombrie din 1978 s-a dedublat după ce a 
auzit un vâjâit deasupra acoperișului și a ajuns într-un loc unde o mulţime de omuleți trebăluiau 
în jurul a trei mese pe care erau trei persoane acoperite cu cearceafuri. În iulie 1986 s-a 
dedublat după ce a apărut lângă ea un omuleţ cenușiu, îmbrăcat într-un costum de tip salopetă. 
- În cartea Encounters din 1989, doctorul psihiatru Edith Fiore expunea cazul pacientei Sherry, 
care a fost răpită și dusă în interiorul unei nave unde, în timpul unei operaţii abdominale, corpul 
ei eteric îi plutea prin cameră, privindu-și de sus corpul material întins pe masa înconjurată de 
omuleți. 

- După o întâlnire de gradul III pe 2 octombrie 1984, Karen L. din Norvegia a fost contactată de 
mai multe ori prin dicteu automat și prin călătorii astrale. Ea a intrat în contact și cu o entitate 
numită Tzador, care i-a mărturisit că majoritatea contactelor cu pământenii se realizează „la 
nivel astral”, în special pentru a se evita imensa teamă pe care ar determina-o un contact fizic. 

- După o serie de întâlniri cu fiinţe care pretindeau că vin din constelația Taurului, suedeza 
Helena Gustavsson a început să primească de la ele mesaje prin telepatie sau prin dicteu 
automat. Cu puterile conferite de aceștia ea a vindecat o bătrână paralizată. 

Așa cum este cazul Helenei Gustavsson, după contactul cu vizitatorii din alte lumi, indiferent de 
natura contactului, multora li s-au dezvoltat capacități așa-zis paranormale, de tipul clarviziunii 
sau precogniţiei. Însă publicul ar trebui să ignore această parte și să creadă că suntem vizitaţi 
de ființe asemănătoare cu noi, de pe alte planete, avansate doar tehnologic și intelectual, care 
străbat Universul cu ajutorul unor nave spaţiale precum cele din filmele science-fiction. 

Răpirile O.Z.N. nu se realizează întotdeauna în plan material, ci și în cel spiritual, după cum 
povestea și Betty Andreasson-Luca, care s-a dedublat în 1978 și în 1986 sub influența 
vizitatorilor. Un asemenea caz apare, în mod surprinzător, chiar şi în Noul Testament. În A doua 
epistolă către Corinteni, apostolul Paulos vorbeşte despre un om care a fost răpit și dus până în 
al treilea cer, recunoscând că nu știe dacă respectivul a fost răpit cu tot cu trup sau fără: 
„Cunosc un om în Khristos, care acum paisprezece ani - fie în trup, nu Ştiu; fie în afară de trup, nu știu, 
Theos ştie - a fost răpit unul ca acesta până la al treilea cer. Și-l știu pe un astfel de om - fie în trup, fie în 
afară de trup, nu ştiu, Theos ştie că a fost răpit în rai şi a auzit cuvinte de nespus, pe care nu se cuvine 
omului să le grăiască” (12:2-4). Aceasta nu este singura menționare a unei răpiri O.Z.N. în Biblie. 
În Vechiul Testament, Hanok (Enoh) și Eliyahu (llie) au fost luaţi la cer de zeul Yahweh, pentru 
a locui alături de el în lumea celestă. Prin urmare, nu ar trebui să ne mire existenţa unei legături 
între fenomenul O.Z.N. și religie. De exemplu, mulţi „extratereștri” le-au transmis contactaților 
mesaje profetice; unii s-au declarat a fi zeii din vechime sau doar reprezentanţi ai unui 
dumnezeu. Aștar Şeran, despre care vorbeau George Van Tassel, George Adamski și alţii, se 
consideră „învățător spiritual şi comandant al celui de-al optulea sector galactic”. Ruth Montgomery îi 

numea pe extratereștrii cu care era în contact „ghizi spirituali”. Conform declaraţiilor lui Frank 
Stranges, venusianul Val Thorn se credea un fel de misionar interplanetar aflat în slujba 
„Domnului”, care avea impresia că omenirea s-a îndepărtat prea mult de Dumnezeu și are 
nevoie de ajutor pentru a fi readusă pe drumul cel drept. Ba, mai mult, a dat de înţeles că el ar fi 
biblicul lesous. Sociologul și profesorul de politologie Courtney Brown a efectuat mai multe 
ședințe de clarviziune, în timpul cărora s-a văzut transpus pe un tărâm îndepărtat, unde a 
întâlnit o fiinţă care avea aspectul lui Buddha. Tot prin clarviziune pretindea că a călătorit pe alte 
planete teosoful suedez Emanuel Swedenborg, unde s-a întâlnit cu sfântul Augustinus și cu 
apostolul Paulos. Cele nouă entităţi cu care lua legătura în mod constant grupul Lab 9, condus 
de Andrija Puharich, spuneau că Dumnezeu „nu este altcineva decât noi împreună, Cele 9 Principii 
ale Domnului. Nu există un alt Dumnezeu decât noi, Cei 9, uniţi”. Cei nouă au mai afirmat că ei sunt 
Elohim ai evreilor și eonii gnosticilor, lesous fiind „ultimul dintre noi care a vizitat planeta Pământ”. 
În septembrie 1974, unul dintre ei se declara a fi Harmakus și Atum, zei ai egiptenilor antici. 
Cercetătorul francez Jean Sider a remarcat că apariţiile religioase sunt în strânsă legătură cu 
apariţiile O.Z.N.-urilor. Până în 1991, Lucien Blaise din Lyon inventariase 29.654 apariții 
religioase, petrecute în 1272 de locuri din 69 de ţări. Dintre acestea, peste trei sferturi 
aparțineau Fecioarei Maria și cam de zece ori mai puţine lui lesous. După cel de-al Doilea 
Război Mondial, anii în care se înmulţeau aceste apariţii erau și anii în care se intensificau 
„Valurile” de O.Z.N.-uri. Pe lângă toate acestea au apărut curente religioase închinate 
extratereștrilor, cum ar fi cultul scientologic, secta raelienilor, secta Heaven's Gate, Societatea 
Aetherius sau Congregația Internaţională a lui Enki. Creștinismul s-a adaptat și el la curentul 
extraterestru prin declaraţiile șefului Observatorului Astronomic al Vaticanului, care a admis 
posibilitatea existenţei vieţii extraterestre pe alte planete, vorbind chiar despre un „frate 
extraterestru”. Ţinând cont și de legăturile fenomenului O.Z.N. cu religia, nu putem ignora partea 
spirituală a poveștii „extratereștrilor”, oricât și-ar dori să o facem cei care dețin frâiele omenirii. 
Cercetătorul român Dan D. Farcaș remarca în OZN-uri de pe celălalt tărâm că „Profeţiile care li 
se încredințează contactaţilor sau celor aleși se dovedesc de cele mai multe ori mincinoase”. Francezul 
Jean Sider spunea despre vizitatorii O.Z.N. că „mint sistematic în legătură cu tot ce se referă la 
natura lor, la lumea din care provin, ca și la intenţiile lor privind societățile omenești”, ceea ce se 
poate observa cu ușurință studiind declaraţiile răpiţilor sau contactaţilor. Mai mult, el a ajuns la 
concluzia că „extratereștrii crează iluzii încă din cele mai vechi timpuri, mai ales de natură 
religioasă, concluzie la care au ajuns și alţi cercetători. Profesorul Robert Staiger menţiona un 
„joc de-a realitatea” care ne-a fost impus de o inteligenţă ascunsă, aflată deasupra noastră. 
David Barclay vorbea despre un mare joc interactiv, holografic, pe care fenomenul O.Z.N. ne 
invită să îl jucăm, întrebându-se dacă apariţiile religioase și O.Z.N.-urile nu sunt cumva 
holograme. Profesorul american Leo Sprinkle este convins că o inteligență superioară implică 
omenirea în nişte jocuri, unele foarte serioase, altele mai puţin, de tip social, psihologic, 
spiritual, medical, biologic, sexual, politic, militar, etc. El crede că obiectivul multor răpiri este un 
„program educaţional” vizând „implantarea” unor idei pentru un scop „definit”, în minţile unor 
„aleşi”, şi răspândirea treptată, prin intermediul lor, a acestor idei în rândul maselor. Aceste 
fenomene fac parte dintr-un „plan” elaborat și controlat de inteligențe superioare. Fizicianul 
român Florin Gheorghiţă, ca și alţi autori, avertiza că unele dintre sursele de mesaje cu care 
venim în contact ar putea fi „spirite înșelătoare” care au vocaţia de a ne induce în eroare, spre 
deosebire de „spiritele evoluate”, singurele care merită încredere. În Ovnis: Le Secret des Aliens 
din 1998, Jean Sider scria: „Vizitatorii sunt capabili, grație mijloacelor tehnologice superputernice de 
care dispun, să creeze orice tip de iluzie în spiritul celor răpiți”. Un exemplu de astfel de iluzie este 

oferit de Irene Rea, care a fost răpită împreună cu prietenul ei în statul american Oregon. El a 
povestit că a fost silit să facă sex cu o extraterestră atrăgătoare, însă lrene își amintea că pe 
întreg parcursul răpirii un „omuler cenușiu” l-a fixat intens în ochi pe prietenul ei, ceea ce 
reprezintă o iluzie indusă prin hipnoză. Toate aceste concluzii moderne nu ar trebui să ne mire, 
ținând cont că în mai toate culturile au existat dintotdeauna zeități înșelătoare. În creștinism, 
Satan este considerat „marele înșelător”, chiar și Apocalipsa lui loannes din Noul Testament 
amintind de „balaurul cel mare, șarpele de demult, care se cheamă diavol şi satana, cel ce înşeală pe 
toată lumea” (12:9). Loki din mitologia scandinavilor era binecunoscut pentru înșelătoriile lui. 
Religiile tribale africane sau din Oceania conţin numeroase divinităţi înșelătoare. În hinduism, 
Krșna este zeul iluzionist care îşi înşeală dușmanii, dezorientându-i cu fantasmele pe care le 
crează. În Bhagavad Gita, Krșna recunoștea: „Învăluit de iluzia produsă de magia mea, eu nu sunt 
revelat tuturor” (7:25). Dacă „extratereștrii sunt experţi în iluzii și „mint sistematic în legătură cu tot 
ce se referă la natura lor, la lumea din care provin, ca şi la intenţiile lor privind societățile omeneşti”, 
cum am putea avea încredere în afirmaţiile lor? Mai ales în cele legate de adevărata lor natură 
și de locul lor de provenienţă? 

Mulţi răpiți au observat că vizitatorii au capacitatea de a deveni invizibili și de a penetra corpuri 
solide, nu puțini fiind cei care declară că au văzut „extratereștri” trecând prin uși sau prin pereți. 
În Ovnis: Le Secret des Aliens din 1998, Jean Sider scria că aceste entităţi pot „penetra orice 
materie, oarecum în maniera în care o fac undele electromagnetice, avânt acces la orice creier uman 
care-i interesează”. Întrebaţi cum reuşesc așa ceva, vizitatorii au pus „minunea” pe seama 
tehnologiei. Ruth Montgomery declara că „ghizii” ei spirituali, care călătoresc prin Univers doar 
cu puterea gândului, i-au explicat că abilităţile lor se bazează doar pe cunoașterea unor legi ale 
Universului pe care noi, oamenii, nu le-am descoperit încă. Acestea le permit să dezintegreze și 
să reasambleze corpuri solide, după dorinţă. lar pe 12 iulie 1988, într-o scrisoare către Ray 
Fowler, Betty Andreasson-Luca a reprodus informaţii primite de la „extratereștri”. Când i-a 
întrebat cum pot trece prin uși, i-au răspuns că ei profită de dualitatea undă-particulă și de 
anumite proprietăţi ale mecanicii cuantice. Trecerea printr-un obiect solid se poate face „prin 
controlul nivelurilor de vibraţie; e o operaţie foarte simplă; aceste structuri sunt foarte laxe”. La fel i s-a 
explicat modalitatea prin care pot deveni invizibili. Metoda include un control al văzului și auzului 
martorilor, dar și o subtilă anihilare, prin suprapunerea unei unde complementare, a energiilor 
disipate cu această ocazie. De asemenea, de multe ori ei călătoresc doar cu esenţa spirituală. 
Așa să fie, oare? Să se ajute de tehnologie pentru a penetra materia solidă sau și aici avem 
parte de o altă minciună? Ori poate de o nouă iluzie? 

Capacitatea acestor entităţi de a deveni invizibile ochiului uman apare nu doar în cercetările 
moderne, ci și în cronicile trecutului. În Cartea a patra a Regilor din Vechiul Testament, când 
sirienii se pregăteau să-i atace pe israeliți, „tot muntele era plin de cai şi care de foc” invizibile. La 
rugămintea profetului Elișa, Yahweh i-a orbit pe atacatorii sirieni. Armata zeului a fost văzută și 
de Ya'aqob în Facerea: „a văzut oștirea lui Yahweh tăbărâtă, căci l-au întâmpinat îngerii lui Yahweh” 
(32:1). În anul 66, comandantul roman Cestius și-a retras trupele din lerusalim aparent fără 
niciun motiv. Romanii au revenit în anul 70, conduși de Titus, și au asediat orașul. Despre 
motivul retragerii romanilor în 66 a scris istoricul Flavius losephus în Războiul iudeilor: „Câteva 
zile după sărbătoare, în ziua de 21 a lunii artemisius, s-a produs un fenomen de necrezut şi uimitor 
înainte de asfinţitul soarelui, mulțimea a putut privi care şi oştiri de soldați înarmaţi, ivite pe neaşteptate 
în văzduh”. Menţionări ale invizibilităţii se găsesc și în Iliada lui Homeros, unde zeii de multe ori 
influențau cursul luptelor nevăzuţi de oameni. De pildă, în timpul duelului dintre Menelaos și 
Paris, când regele spartan l-a prins pe prinţul troian de coada coifului, sugrumându-l, zeița 

Aphrodite a rupt cureaua coifului la adăpostul invizibilităţii, permițându-i astfel lui Paris să se 
elibereze; când Menelaos a încercat să-și lovească inamicul cu lancea, zeița l-a smuls pe prinţul 
troian și l-a dus „prin negură acasă, într-o cămară în iatac”. Când Ares și-a aruncat sulița către 
muritorul Diomedes, zeița Athena, care purta coiful invizibilităţii al lui Hades, i-a deviat-o. 
Purtând același coif, zeița a deviat și lancea lui Sokos, aruncată spre Odysseus, „căci Pallas 
Athena nu-ngădui-n măruntaiele lui să pătrundă țuguiul”. Athena este cea care i-a dat muritorului 
Diomedes darul de a vedea zeii. Astfel, războinicul a atacat-o pe Aphrodite, silind-o să se 
retragă din luptă, și pe Apollon de trei ori, renunțând doar după ce zeul l-a ameninţat. 

Tot pentru a acţiona fără a fi văzuţi, în /liada zeii obișnuiau să se ascundă într-o „negură”. lar 
când se hotărau să apară în fața muritorilor, nu o făceau cu adevărata lor înfățișare, ci cu 
aspect uman. De exemplu, zeiţa Iris, luând înfățișarea prințului Polites, i-a anunţat pe troieni că 
aheii vin să-i atace. Athena a luat chipul lui Laodokos Antenorianul și l-a convins pe Pandaros 
să-l săgeteze pe Menelaos. Ares s-a preschimbat în Akamas, „Domnul tracilor”, pentru a-i zori 
pe troieni. Hera a luat înfățișarea lui Stentor pentru a-i încuraja pe ahei. Poseidon a profitat de 
retragerea lui Zeus și, luând chipul lui Kalkhas, i-a încurajat pe cei doi Aias, s-a transformat în 
Toas Andremonianul pentru a-l convinge pe Idomeneus să se întoarcă la luptă și a luat 
înfățișarea unui bătrân pentru a-l încuraja pe Agamemnon. Apollon s-a preschimbat în Mentes 
pentru a-l anunţa pe Hektor că Menelaos l-a ucis pe Euphorbos, cu aspectul lui Periphas 
Epitianul l-a anunţat pe Aineias că Zeus încă îi sprijină pe troieni, a luat înfățișarea lui Phenops, 
fiul lui Asius, pentru a-l înștiința pe Hektor că Menelaos l-a ucis pe Aetion, transformat în Lykaon 
i-a dat semizeului Aineias „avânt și tărie”, l-a ascuns pe Agenor într-o negură deasă, pentru a nu 
fi omorât de Akhilleus, apoi i-a luat înfățișarea pentru a-l atrage pe semizeu departe de Troia. 
Athena s-a transformat în Phenix și l-a încurajat pe Menelaos. Tot ea a luat înfățișarea lui 
Deiphobos și i-a propus lui Hektor să îl învingă împreună pe Akhilleus; când prinţul troian și-a 
dat seama că a fost păcălit, a fost prea târziu. În Odiseea aceluiași Homeros, Athena s-a 
transformat în Mentes, în Tilemakhos, în fiica lui Dimas, a luat chipul unei fecioare și i-a 
schimbat înfățișarea până și lui Odysseus. În Eneida lui Publius Vergilius Maro, Iris s-a 
transformat în Beroe, Neptun în Forbas, Apollo în Butes, iar luturna în Camers și Metiseus. 
Venus s-a prefăcut într-o fecioară spartană, ceea ce i-a atras o dojană din partea fiului ei: 
„Pentru ce, nemilostivo, îţi înşeli de atâtea ori fiul cu arătări deşarte?”. Reţinem până acum că acești 
zei experți în iluzii au capacitatea de a trece prin materie solidă, de a deveni invizibili ochiului 
uman și de a-și modifica înfățișarea, probabil prin iluziile pe care nu se sfiesc să le ofere 
muritorilor, pe care îi mint cu nerușinare dintotdeauna. 

Din declaraţiile celor care au avut parte de întâlniri de gradul III reiese că vizitatorii „spaţiali” se 
împart în două categorii din punct de vedere al aspectului fizic: cei înalţi și blonzi, cu aspect 
nordic, și cei mici și cenușii, cu capete mari. Acesta este aspectul lor real, sau și aici avem parte 
de o iluzie? Doctorul Frank E. Stranges, care susţinea că s-a întâlnit în clădirea Pentagonului cu 
venusianul Val Thorn, spunea despre acesta că, deși avea o înfățișare perfect umană, mâinile 
sale erau moi, ca și cum n-ar fi fost făcute din carne și oase, iar degetele sale erau netede, fără 
amprente. Scriitorul Whitley Strieber declara că, într-o noapte din 1986, s-a trezit dus de mâini 
de două făpturi mărunte până într-o cameră plină de apariţii aproape translucide, cu înfățișare 
de cadavre. În cartea Abduction: Human Encounters with Aliens din 1994, a profesorului John 
E. Mack, Sara de 28 de ani și-a amintit sub hipnoză că în timpul unei răpiri O.Z.N. a întâlnit 
entități scheletice, iar altă dată a văzut pe un tron dintr-un metal argintiu o fiinţă al cărei cap era 
înconjurat de o sferă filamentoasă translucidă, îndărătul căreia se distingea un cap de schelet 
uman. În textul antic sanscrit Bhagavad Gita se găsește cea mai clară menționare a aspectului 

real al zeilor, care este unul înfricoșător, total diferit de cel afișat muritorilor. În timpul războiului 
Kurukșetra, prinţul Arjuna a cerut să vadă adevărata înfățișare a zeului Krșna: „Doresc să-ți văd 
forma ta de stăpân divin, o, Spirite Suprem. Dacă crezi că e cu putință a fi văzut de mine, puternice 
Stăpân Divin peste yoga, atunci arată-mi Sinele tău neclintit” (11:3-4). Zeul i-a îndeplinit rugămintea, 
nu înainte de a-l avertiza: „Tu nu mă poți însă privi cu propria-ți vedere; îți dau vederea divină; 
priveşte la forța mea magică divină!” (11:8), într-un mod asemănător cu cel din /liada, când Athena 
i-a oferit lui Diomedes darul de a vedea zeii. Adevărata înfățișare a zeului nu a fost deloc ceea 
ce își imagina prinţul: „Cu ochi și guri nenumărate, cu nenumărate arătări uluitoare, cu nenumărate 
podoabe, cu nenumărate arme cereşti ridicate, purtând ghirlande și veşminte divine, uns cu balsamuri 
divine, întrupare a tuturor minunilor, zeu fără de sfârșit cu fața în toate părțile. Dacă o mie de sori s-ar 
ridica deodată pe cer, strălucirea lor ar fi asemenea strălucirii acestui mare suflet. Atunci a văzut fiul lui 
Pandu întreaga lume fărâmiţată la nesfârşit, stând la un loc în trupul zeului zeilor” (11:10-13), „Te văd 
cu nenumărate braţe, pântece, guri și ochi, pretutindeni formă nesfârşită; nici sfârşitul, nici mijlocul şi 
nici chiar începutul nu ţi le văd, Stăpân al Lumii! Formă a Lumii!” (11:16), „Văzându-ţi forma ta 
uluitoare şi groaznică, cele trei lumi sunt cutremurate, o, Mare Suflet. Mulţimile de zei se îndreaptă spre 
tine; unii speriaţi, cu mâinile împreunate rugător te preamăresc” (11:20-21). Nu doar zeii erau 
speriaţi ci și Arjuna, adevărata înfățișare a lui Krșna făcându-l să se cutremure de groază: 
„Privindu-ţi forma ta imensă, cu multe guri şi ochi, o, tu cel cu braţul mare, cu multe braţe, coapse şi 
picioare, cu multe pântece, cu mulţi colți îngrozitori, lumile sunt cutremurate; la fel şi eu” (11:23), 
„Cutremurat în adâncul fiinţei mele nu-mi capăt stăpânirea şi liniştea” (11:24), „Privind colții tăi 
îngrozitori și gurile tale ca focul Timpului de Apoi, nu mai știu unde-s zările, nu-mi găsesc loc de 
apărare; îndurare, Stăpân al zeilor, adăpost al lumii!” (11:25), „Și toți acești fii ai lui Dhrtarastra 
împreună cu mulțimea regilor pământeni, Bhişma, Drona şi fiul lui Suta cu căpeteniile noastre de oști se 
îndreaptă în grabă spre gurile tale înfiorătoare, cu dinți îngrozitori; unii, prinşi între dinţi, se văd cu 
testele sfărâmate” (11:26-27), „Precum spre flacăra aprinsă fluturii merg în grabă la pieire, așa merge 
în grabă şi omenirea spre gurile tale, la pieire” (11:29), „Spune-mi cine eşti tu, formă îngrozitoare?” 
(11:31), „Văzând cele nemaivăzute încă, sunt înfiorat; mintea mi-e cutremurată de groază; îndurare 
Stăpân al zeilor, adăpost al lumii! Arată-mi doar forma ta, o, zeule. Cu coroană, cu ghioagă, cu disc în 
mână, doar așa vreau să te văd; fii iar cu forma ta cu patru braţe, o tu cel cu o mie de braţe, care iei 
toate formele” (11:45-46). Pentru a-l calma pe bietul Arjuna, Krșna și-a reluat forma umană, pe 
care o cunoaștem din iconografia indiană. Prinţul a fost norocos că a supravieţuit unei 
asemenea priveliști, probabil și fără traume notabile. 

Textul Poimandres din Corpus Hermeticum conţine o relatare asemănătoare. Despre zeul 
Poimandres („Păstorul oamenilor”), Hermes Trismegistos spunea: „după ce a spus aceasta, 
înfățișarea i s-a preschimbat; şi de îndată, cât ai clipi din ochi, toate lucrurile mi s-au dezvăluit. Și am 
văzut o privelişte nemărginită, toate lucrurile au devenit Lumină, blândă şi neînchipuit de plăcută, şi 
eram fermecat cu totul privindu-le” (1:4). La fel ca prinţul Arjuna, Hermes s-a speriat de înfățișarea 
lui Poimandres: „După ce a rostit aceasta, m-a privit multă vreme drept în ochi, până când m-am 
cutremurat de înfăţişarea lui” (1:7). 

În Pistis Sophia a gnosticilor, lesous a avut același efect asupra zeităților când a trecut prin 
sferele lor. În firmament, „toți arhonţii și toate puterile şi toți îngerii de acolo au fost cuprinși deodată 
de tulburare din cauza luminii celei mari pe care o aveam. Aceştia s-au uitat la veșmântul strălucitor de 
lumină pe care îl purtam şi au văzut misterele ce conțin numele lor, şi s-au înfricoșat foarte tare (...) Și 
erau cuprinși de o mare spaimă şi erau tulburaţi foarte tare şi proslăveau lăuntrul lăuntrurilor” 
(capitolul 11). În prima sferă, „toți arhonții şi toţi cei aflaţi în sfera aceea s-au tulburat deopotrivă (...) 
Și s-au tulburat şi mai tare şi au fost cuprinși de o mare spaimă (...) şi au proslăvit cu toții lăuntrul 

lăuntrurilor, fiind tare înfricoşaţi şi tulburați” (capitolul 12). În cea de-a doua sferă, Soarta, „toţi 
arhonții şi toţi cei aflaţi în Soartă s-au tulburat şi au căzut de-a valma şi erau cuprinși de o mare spaimă 
văzând lumina cea mare care mă înconjura (...) şi au fost cuprinși de o tulburare şi mai mare; şi au fost 
cuprinși de o mare înfricoşare (...) s-au închinat înaintea mea şi au proslăvit deopotrivă lăuntrul 
lăuntrurilor, fiind tare înspăimântați și tulburaţi” (capitolul 13). Când lesous a ajuns la cei 12 eoni, 
„toți îngerii eonilor şi arhanghelii acestora şi arhonţii acestora și zeii acestora şi stăpânii acestora şi 
puterile acestora şi tiranii acestora și puterile acestora şi scânteile de lumină ale acestora şi luminătorii 
acestora și cei fără de pereche ai acestora și cei nevăzuţi ai acestora şi strămoșii acestora şi puterile 
întreite ale acestora m-au văzut strălucind foarte tare şi lumina ce mă înconjura nu avea măsură. Și s-au 
tulburat deopotrivă şi au fost cuprinși de o mare spaimă când au văzut lumina cea mare care mă 
înconjura. lar marea lor tulburare şi marea lor spaimă au ajuns până la tărâmul marelui Strămoş 
nevăzut şi al celor trei mari puteri întreite. Și datorită marii spaime venite din tulburarea lor, marele 
Strămoş alerga neincetat dintr-o parte în alta a tărâmului său, el împreună cu cele trei puteri întreite; şi 
ei nu puteau să-și închidă toate tărâmurile lor din cauza înfricoșării celei mari de care fuseseră cuprinși. 
Și ei au mişcat toți eonii lor deopotrivă și toate sferele lor și toate ordinele lor, fiind înspăimântați şi tare 
tulburaţi din cauza marii lumini ce mă înconjura” (capitolul 14). „Când toţi cei aflaţi în cei doisprezece 
eoni au văzut marea Lumină ce mă înconjura, au fost cu toții deopotrivă cuprinși de tulburare şi au fugit 
dintr-o parte în alta în eoni. Și toți eonii şi toate cerurile și întreaga lor rânduire s-au tulburat deopotrivă 
din cauza marii spaime ce i-a cuprins, căci ei nu cunoşteau misterul ce se petrecuse” (capitolul 15). 
Despre acea lumină care îl înconjura, lesous spune că era mult mai strălucitoare decât cea pe 
care o avea pe Pământ „când veșmântul de lumină a venit asupra mea, căci lumea nu putea îndura 
lumina aşa cum era în adevăr, altfel lumea ar fi fost nimicită împreună cu tot ce se afla în ea” (capitolul 
14). Această teamă de „lumina” lui lesous, care a cuprins toate lumile prin care a trecut și 
divinităţile care le locuiau, este identică cu cea din Bhagavad Gita, provocată de aspectul real al 
lui Krșna: „Văzându-ți forma ta uluitoare şi groaznică, cele trei lumi sunt cutremurate, o, Mare Suflet. 
Mulţimile de zei se îndreaptă spre tine; unii speriaţi, cu mâinile împreunate rugător te preamăresc” 
(11:20-21). Un text egiptean vechi de 1200 de ani, scris în numele sfântului Kirillos din 
lerusalim, susţine că lesous avea și capacitatea de a-și schimba înfățișarea: „Evreii i-au spus lui 
Ioudas: Cum să îl arestăm, pentru că nu are o singură formă, ci își schimbă înfățișarea? Uneori este 
rumen, uneori este alb, uneori este roşu, uneori are culoarea grâului, uneori este palid precum asceţii, 
uneori este tânăr, uneori este bătrân”. Drept pentru care loudas l-a sărutat pe lesous în grădina 
Gat $manim pentru a-l identifica în fața autorităţilor romane înainte să își schimbe înfățișarea. 
Modificarea aspectului său fizic este menţionată și în Noul Testament. Când lesous s-a dus pe 
un munte însoțit de trei dintre apostolii săi, „s-a schimbat la față, înaintea lor, şi a strălucit fața lui ca 
soarele, iar veşmintele lui s-au făcut albe ca lumina” (Evanghelia lui Matthaios 17:2), „S-a schimbat la 
față înaintea lor şi veșmintele lui s-au făcut strălucitoare, albe foarte, ca zăpada, cum nu poate înălbi aşa 
pe pământ înălbitorul” (Evanghelia lui Markos 9:2-3), „Și pe când se ruga el, chipul feței sale s-a făcut 
altul şi îmbrăcămintea lui albă strălucind” (Evanghelia lui Loukas 9:29). Şi după înviere s-a 
metamorfozat, fiind de nerecunoscut pentru apostoli. În Evanghelia lui loannes, Maria 
Magdalena „a văzut pe lesous stând, dar nu ştia că este Iesous”, ea „crezând că este grădinarul” 
(20:14-15). Când câţiva apostoli s-au dus să pescuiască în Marea Tiberiadei, „Iesous a star la 
țărm; dar ucenicii n-au ştiut că este Iesous” (21:4). lar în Evanghelia lui Loukas, lesous i-a însoţit pe 
doi ucenici care mergeau „la un sat care era departe de Ierusalim, ca la şaizeci de stadii, al cărui 
nume era Emaus”. Aceştia nu l-au recunoscut, deoarece „ochii lor erau ținuți ca să nu-l cunoască”. 
(24:16). Abia la cină „s-au deschis ochii lor şi l-au cunoscut; şi el s-a făcut nevăzut de ei” (24:31). lar 
în capitolul 7 al cărţii gnostice Pistis Sophia, lesous îşi recunoștea capacitatea de a-și schimba 

înfățișarea: „Și atunci când am intrat în lume, am mers în mijlocul arhonţilor sferei și am luat chipul lui 
Gabriel, Îngerul eonilor, iar arhonţii eonilor nu m-au recunoscut, ci au crezut că sunt Îngerul Gabriel”. 
În mitologia greacă, Zeus îi apărea cu înfățișare umană uneia dintre iubitele sale, Semele, 
mama pământeană a lui Dionysos. Sfătuită de Hera, Semele i-a cerut regelui zeilor să-i arate 
adevărata lui înfățișare. Zeus, care jurase pe râul Styx că îi va îndeplini orice dorinţă, s-a văzut 
nevoit să accepte, iar Semele a fost arsă complet atunci când i-a văzut aspectul real. În leșirea 
din Vechiul Testament, Moșeh și-a exprimat dorința de a vedea fața zeului său, Yahweh 
replicându-i: „Fața mea însă nu vei putea s-o vezi, că nu poate vedea omul fața mea şi să trăiască” 
(33:20). Ceea ce este de înţeles, ţinând cont de povestea mamei lui Dionysos. Yahweh a găsit 
totuși o modalitate de a-și mulțumi supusul, arătându-i... spatele: „Când va trece slava mea, te voi 
ascunde în scobitura stâncii şi voi pune mâna mea peste tine până voi trece. lar când voi ridica mâna 
mea, tu vei vedea spatele meu, iar fața mea nu o vei vedea!” (33:22-23). Ceea ce nu l-a satisfăcut pe 
deplin pe Moșeh, dar măcar l-a salvat de la o moarte prin combustie spontană. Și nu putem să 
nu ne întrebăm din nou dacă este aceasta adevărata înfățișare a zeilor ori este vorba din nou 
despre o iluzie... 

În cartea Encounters, doctorul Edith Fiore descria cazul unei paciente, Victoria, care avea 
impresia că făpturi invizibile intrau și ieșeau din trupul ei, furându-i „lucruri”. Una a rămas cu ea, 
încercând să o controleze, iar Victoria simţea nevoia să ducă o permanentă bătălie cu acea 
entitate pentru a-și putea păstra personalitatea. O altă pacientă, Diane Tai, își amintea de niște 
răpiri O.Z.N. și se plângea că a fost posedată de făpturi venite din necunoscut. Aceste cazuri au 
determinat-o pe doctorița Fiore să scrie că „extratereștrii se pot încorpora, temporar sau permanent”. 
Scriitorul Philip K. Dick declara că, la un moment dat, a fost luat în posesie de „o formă de viață 
ionizată, atmosferică, electrică, în stare să călătorească prin timp și spațiu după dorinţă”, stare care a 
durat patru ani. În cartea Extra-Terrestrials Among Us, George C. Andrews descria povestea 
doamnei Ida Kannenberg din Hillsboro (Oregon) care, începând din 1940, a avut niște întâlniri 
stranii. Ea considera că în mintea sa se instalase o prezenţă care răspundea la numele Hweig, 
care s-a prezentat ca fiind un trimis al „stăpânilor O.Z.N.-urilor” şi care a recunoscut că aceștia 
posedau mijloacele tehnice pentru a „invada” minţile oamenilor. După spusele lui Hweig, 
majoritatea „răpirilor” sunt iluzii induse mental de o inteligență superioară. Vizitatorii sunt 
invizibili și dispun de puteri mult peste tot ce ne-am putea imagina. Pastorul Bob Larson este de 
părere că Pământul e un obiect de dispută între diferite civilizaţii nu tocmai binevoitoare, în 
acest război spiritele răului punând stăpânire pe trupurile unor oameni, spre a domina prin ei 
anumite grupuri. În UFOs and the Alien Agenda, el era convins că obiectivul extratereștrilor este 
de natură spirituală și că ei intenţionează să abată omenirea de la dreapta credinţă. „Este clar că 
o forță sinistră construieşte în mod deliberat un nou sistem religios, în pregătirea dominaţiei spirituale 
asupra lumii”, nota el. Scriitorul Louis Whitley Strieber îi confirmă pastorului ipoteza, el notând în 
Transformation că un extraterestru i-a mărturisit următoarele: „Noi reciclăm suflete”. Dacă luăm în 
calcul și miile de cazuri de posedare care nu pot fi puse pe seama unor afecţiuni psihice, aceste 
relatări dau naștere unei imagini a zeilor / „extratereștrilor” complet diferite de cea care se 
promovează intens. 

Posedările nu ar putea avea loc în cazul unor entități materiale, ca noi. În timpul unor ședințe de 
clarviziune, sociologul și profesorul de politologie Courtney Brown s-a văzut transpus pe un 
tărâm îndepărtat, într-o clădire imensă, sediul Federaţiei Galactice, o organizaţie a unei lumi 
invizibile, eterice, transcendente, o organizaţie de pe celălalt tărâm. Aceste spirite, pe care le 
considerăm extratereștri de pe alte planete, petrec în lumea materială un timp limitat, după care 
se întorc în perenele sfere astrale. O fiinţă din acea lume i-a spus: „Fiinfele fizice nu ar fi în stare 

să coordoneze Galaxia”. | s-a spus și că locuitorii lumilor care fac parte din Federaţia Galactică 
există în permanenţă, simultan, și în lumea fizică, și în cea transcedentală. În cartea Abduction: 
Human Encounters with Aliens din 1994, profesorul John Mack descria cazul unuia dintre 
pacienţii săi pe care l-a examinat în 1992, numit convenţional Peter, care afirma că 
„extratereșştrii” care l-au răpit l-au asigurat că, în esenţa lor, sunt spirite fără formă. Un alt 
pacient spunea sub hipnoză că, atunci când a fost răpit, i s-a transmis că Pământul face 
obiectul unor dispute între diferite forțe „din tot Universul” (idee asemănătoare cu cea a 
pastorului Bob Larson), extratereștrii recunoscându-i că aveau o altă natură, diferită de a 
noastră, fără formă, ceea ce ne-ar putea determina să-i considerăm lipsiţi de viaţă. 

Multe relatări despre presupuse întâlniri cu extratereștri conţin afirmaţii de genul: „timpul nostru 
este altfel” sau „noi trăim concomitent trecutul, prezentul şi viitorul”, ceea ce nu ar fi posibil în cazul 
unei lumi tridimensionale, care este nevoită să se supună legilor fizicii. Prin urmare, locul de 
provenienţă al „extratereștrilor” nu poate fi sub nicio formă o altă planetă. Fiinţe imateriale, care 
au nevoie de corpuri pentru a supravieţui în lumea noastră tridimensională (ceea ce explică 
posedările), nu pot veni decât dintr-o lume imaterială. Concluzie la care au ajuns destui 
cercetători. Pentru Courtney Brown Federaţia Galactică este o organizaţie a unei lumi invizibile, 
eterice, transcendente, de pe celălalt tărâm. Fiul de patru ani al lui David Palladin spunea că a 
fost răpit cu un O.Z.N. de niște fiinţe interdimensionale din Confederaţia Kantariană, care își 
aveau originea în afara Universului nostru. Astronomul Raymond Fowler afirma că O.Z.N.-urile 
„vin de acolo unde noi vom merge după moarte”. Încă din 1950, ocultistul N. Meadne Layne din 
California opina că O.Z.N.-urile și ocupanţii lor nu vin de pe alte planete, ci dintr-o altă stare a 
realității, pe care a numit-o Etheria, care ne înconjoară din toate părţile, deși este invizibilă. În 
1969, astrofizicianul francez Jacques Vallée scria și el despre Magonia, o ţară îndepărtată din 
ceruri, un soi de univers paralel care coexistă cu al nostru. În cartea Abduction: Human 
Encounters with Aliens din 1994, a profesorului John E. Mack, Sara de 28 de ani și-a amintit 
sub hipnoză de „ființe de lumină” dar şi de entităţi mici, întunecate. Ocultistul Stanislas de Guaita 
scria în 1897 că fantomele și spiritele care bântuie lumea noastră „sunt simulacre care vin din 
astral (...) sunt îngerii sau demonii legendari (...) Astralul este un agent variabil și convertibil”. Tot el 
preciza: „Manifestările fugare ale invizibilului (apariția unor viețuitoare, ectoplasme, entități diverse 
etc.) NU AU NICIO EXISTENŢĂ FIZICĂ, nici virtualitate astrală: acestea sunt miraje, măşti, rezultând 
dintr-un compromis anormal dintre două clase ale realității (...) Cea mai importantă poartă de 
comunicare între lumea astrală şi lumea fizică este SUFLETUL”. În As It Was din 1976, Cyril Henry 
Hoskins spunea că spiritul unui lama tibetan, Lobsang |, a fost mutat în corpul său de niște ființe 
care i-au extras din zona cefei o micuță „coardă de argint”, înlocuind-o cu cea a tibetanului. 
Hoskins mai spunea și că într-o realitate paralelă există niște ființe numite „Grădinarii 
Pământului”, care uneori aleg indivizi cărora le extrag coardele de argint, pe care le înlocuiesc cu 
cele ale unor „grădinari”. În aceeași carte a profesorului John E. Mack, psihoterapeutul Joe a 
pomenit sub hipnoză de „un fir de aur care unește laolaltă tot ce e viu... el te hrăneşte”, asemănător 
cu „coarda de argint” a lui Cyril Henry Hoskins. În Roma antică, „firul de aur” era considerat o 
„şuviță de păr bălai”, pe care zeița Proserpina o smulgea celui care deceda pentru a-i dezlega 
sufletul de trup. De exemplu, în Eneida lui Publius Vergilius Maro, lunona a trimis-o pe Iris „să-i 
dezlege sufletul din cătușele trupului” reginei cartagineze Dido, căreia „Proserpina nu-i smulsese încă 
șuvița de păr bălai şi nici nu-i închinase capul zeului infernului” deoarece „nu pierea de o moarte bună 
ci înainte de vreme, din pricina unei patimi neașteptate”; ris „cu dreapta îi tăie şuviţa; odată cu ea 
căldura vieții i se risipi (reginei - n.a.) și sufletul îi zbură în văzduh”. 

Zei, extratereștri, îngeri, demoni, spirite... Cu toţii reprezintă aceleași entităţi, de natură 
imaterială, prezente pe planeta noastră dintotdeauna, aici unde au fost exilate, după cum susţin 
multe religii ale lumii. Fiind entităţi imateriale, locul lor de baștină nu poate fi unul tridimensional, 
prin urmare nu pot proveni decât dintr-o lume imaterială, așa cum reiese din cercetările celor 
care refuză să accepte varianta oficială a vizitatorilor de pe alte planete. Culturile tribale, pe 
care le considerăm pe nedrept inferioare, numesc aceste entități „spirite”. Şamanii efectuează 
călătorii în lumea spiritelor (adesea sub influența unor substanţe halucinogene) asemănătoare 
călătoriilor prin clarviziune. Unii chiar le permit acestor spirite să le folosească trupurile pentru 
scurte perioade de timp, ca mulțumire pentru informaţiile împărtășite. Argumente în favoarea 
acestei ipoteze sunt destule, însă prea puţin promovate de cei care vor să credem că suntem 
vizitaţi de ființe de pe alte planete. lată câteva dintre ele: 

- O.Z.N.-urile efectuează de multe ori mișcări ciudate, ignorând legile fizicii, ceea ce ar fi 
imposibil pentru niște obiecte materiale. Cel mai probabil sunt iluziile amintite de unii contactaţi 
și de vechile religii, ori induse observatorilor umani prin manipulare psihică, ori holograme. 

- Ocultiștii susțin că de multe ori spiritele apar în lumea noastră sub forma unor sfere, aceeași 
formă pe care o au multe O.Z.N.-uri, în special celebrele „Foo Fighters” din al Doilea Război 
Mondial. 

- Extratereștrii susțin că vin de pe planete aflate la distanţe enorme, pe care materia nu le-ar 
putea străbate decât în mii sau chiar milioane de ani. Mărirea vitezei pentru a se micșora timpul 
de deplasare este posibilă doar până la un anumit punct, care odată depășit duce la 
dezintegrarea materiei. Chiar dacă un obiect ar reuși să depășească viteza luminii fără a se 
dezintegra ar călători în timp, conform fizicienilor, adică s-ar produce un paradox, ţinând cont că 
ar ajunge la destinaţie înainte de a pleca. Ceea ce este imposibil. 

- Centura de radiaţii Van Allen, care înconjoară Pământul, nu permite trecerea niciunui 
organism viu prin ea. Formată din trei straturi (primul aflat între 1000 și 6000 kilometri altitudine, 
al doilea la o înălțime de peste 7000 kilometri și al treilea între 15.000 și 25.000 kilometri 
altitudine), este compusă în special din protoni de mare energie (10-200 megaelectronvolți), 
electroni de mare energie (1-200 kiloelectronvolţi) și chiar antimaterie. Din 1962, centura Van 
Allen este acompaniată de o altă centură, care are radiaţii mult mai periculoase, creată artificial 
de armata Statelor Unite prin explozia a 1,4 megatone de T.N.T. la 400 de kilometri deasupra 
Pământului. În 2002 centura artificială era de 25 de ori mai periculoasă decât cea naturală. Într- 
un interviu acordat în 1994 jurnalistei Sheena McDonald, șeful N.A.S.A., Dan Godlin, a 
recunoscut că omenirea nu se poate aventura în spaţiu mai mult de 400 de kilometri, până nu 
va găsi o modalitate de a traversa centura de radiaţii mortale. „Electronii de radiații pot penetra 
diverse materiale, inclusiv costumele de astronauți şi pot trece prin pereţii navelor spaţiale”, relata 
postul de televiziune CNN. Cum nimic viu nu poate supravieţui trecerii 
prin centura Van Allen, sub nicio formă planeta noastră nu poate fi 
vizitată de extratereștri veniţi din spaţiul cosmic. 

- Până în secolul trecut aceste entități erau considerate spirite, mai ales 
sub influența ocultismului secolelor XVIII-XIX. Odată cu dezvoltarea 
literaturii science-fiction, vechile spirite s-au transformat în fiinţe de pe 
alte planete. Un bun exemplu îl reprezintă Lam, unul dintre spiritele cu 
care ocultistul Aliester Crowley a intrat în contact în 1918, o creatură 
mică de statură cu un cap foarte mare. Câteva decenii mai târziu, 
aceste făpturi au devenit binecunoscuţii extratereștri cenușii. 
Implementarea masivă a ipotezei extratereştrilor s-a realizat prin Lab 9, 

un program secret al C.I.A.-ului, care a creat nouă entități așa-zis extraterestre. Lab 9 a atras o 
mulțime de oameni importanţi, care au promovat prin diverse mijloace informaţiile primite de la 
cele nouă entități, fără să-și dea seama că nu fac decât jocul C.I.A.-ului. 

Se observă cu ochiul liber că „extratereștrii mint atunci când vine vorba despre natura lor, 
despre locul lor de provenienţă și despre scopul prezenţei lor pe Terra. De asemenea, își fac 
apariția îndeosebi noaptea, la adăpostul întunericului. Nu apar în public, doar aleg pe ascuns 
câteva persoane pentru răpiri, experimente sau mesaje de multe ori profetice. Deși s-au 
încercat destule explicaţii pentru acest comportament, niciuna nu este destul de satisfăcătoare. 
Cert este doar că vizitatorii nu vor ca omenirea să cunoască adevărul despre ei, ci doar să fie 
conştientă de prezenţa lor. Adepții acestor „extratereștri”, cuprinși în acea grupare secretă care 
are ca scop înrobirea omenirii prin orice mijloc, promovează intens ipoteza vizitatorilor de pe 
alte planete, în timp ce se îndeletnicesc cu ritualuri antice de invocare a vechilor spirite. Prin 
urmare, nu fac decât să protejeze identitatea zeilor lor, inducând omenirea pe o pistă falsă, 
pentru a o îndepărta de adevăr. Însă, după cum spunea Evanghelia lui Thomas, „nu-i nimic 
ascuns care să nu iasă la lumină”. Pentru a afla cine sau ce sunt zeii cu adevărat, locul lor de 
proveniență dar și motivul real pentru care au fost exilați pe Pământ, trebuie să călătorim mult în 
trecut, până la originea Universului. 

Dintotdeauna oamenii și-au dorit să afle adevărata natură a lumii în care trăiesc. Ce este 
Universul, cum a apărut și de ce. Au fost lansate multe păreri, care au rămas la stadiul de 
ipoteze din cauza imposibilității de a fi demonstrate. Cea mai simplistă astfel de teorie (și cea 
mai răspândită totodată) considera Cosmosul creaţia zeilor. Odată cu dezvoltarea științei, 
oamenii au început să caute variante alternative, unele mai aberante chiar decât cele religioase. 
În anii 1920, preotul și astronomul Georges Lemaitre a lansat teoria Big Bang-ului, cu care 
astăzi sunt de acord majoritatea oamenilor de știință. Și nu doar ei, Papa Pius al XII-lea 
declarând pe 22 noiembrie 1951, cu ocazia întâlnirii membrilor Academiei Pontificale de Științe, 
că teoria Big Bang-ului este în concordanţă cu toate conceptele romano-catolice referitoare la 
Creaţie. Conform acestei ipoteze, cu mult timp în urmă Universul încă nu exista. Nu exista 
absolut nimic, doar vidul. Cu circa 13,7 miliarde de ani în urmă, în acest imens nimic a izbucnit 
din senin o explozie uriașă, din care a luat naștere Universul. Acest prim Univers era atât de 
fierbinte, încât conţinea doar energie pură. După numai o secundă, o parte din acea energie a 
fost transformată în semințele materiei, iar Cosmosul s-a umplut de o ceaţă densă. Timp de 400 
de milenii Universul a crescut iar ceața a început să formeze atomi. După un miliard de ani un 
nor de ceaţă a devenit atât de dens încât a explodat, dând naștere primei stele. Ceilalţi nori i-au 
urmat exemplul iar stelele astfel formate s-au grupat încet-încet în galaxii. Pentru confirmarea 
teoriei Big Bang-ului, cercetătorii se bazează pe trei indicii majore: 

1. Vârsta celei mai vechi stele este de 12-13,2 miliarde de ani, adică ea corespunde parţial cu 
vârsta Universului. 

2. Analiza luminii emise de galaxii demonstrează că obiectele din spaţiu se îndepărtează unele 
de altele cu o viteză cu atât mai mare cu cât sunt mai îndepărtate de Pământ, ceea ce 
sugerează că galaxiile erau cândva adunate într-o regiune unică a spațiului. 

3. În toate regiunile Universului există și astăzi o radiaţie de fond foarte slabă, rămășiță a 
torentelor de căldură și lumină din primele momente ale Cosmosului. 

Multe elemente din teoria Big Bang-ului sunt întâlnite în mitologie. Vidul de la început, din care a 
luat naștere lumea, era numit „haos” sau „ocean” de majoritatea popoarelor. La lunu 
(Helioupolis), în Egipt, Nun era oceanul primordial din care a ieșit o stâncă pe care se afla Ra, 
Soarele (la Inbu-Hedj / Memphis, cel care s-a născut pe stâncă era zeul Ptah). Într-un alt mit 
egiptean, valurile lui Nun au dat naștere unei insule pe care au apărut patru perechi de zei. În 
mitologia fino-ugrică, haosul primordial avea forma unui ocean imens, din care s-a născut Num, 
zeul care a creat lumea (de remarcat asemănarea acestui nume cu Nun al egiptenilor). Pentru 
turci, Sombol-Burkan a construit lumea din lut scos din oceanul primordial. La mongoli, doi zei 
au coborât din cer în marea primordială și au făurit lumea din nămol pe spatele unei broaște 
țestoase. În mitologia chineză, haosul avea forma unui ou (forma de sferă a Universului imediat 
după Big Bang) din care s-a născut Pan Ku, cel care a creat cerul și Pământul din cojile oului. În 
Babilon, haosul era reprezentat de șarpele cu aripi Tiamat; zeul Marduk, care semnifica 
ordinea, a ucis-o pe Tiamat și a creat lumea din corpul ei. În mitologia nordică, haosul (vidul) 
era o prăpastie care delimita focul și gheaţa; din ciocnirea celor două elemente (Big Bang-ul) s- 
a născut uriașul Ymir, din trupul căruia a fost făcută lumea. La greci, conform Teogoniei lui 
Hesiodos, haosul este cel care a dat naștere zeiței Pământului (Gaia), zeului lumii subterane 
(Tartaros), zeului iubirii (Eros), zeiţei nopţii (Nyx) și zeului întunericului (Erebos). Gnosa 

valentineană susţinea că din haos s-a desprins Primul Principiu sau Tatăl. Big Bang-ul ori 
explozia creatoare de materie este întâlnită și la Khemenu (Hermoupolis Magna), în Egipt, unde 
se credea că lumea a apărut din ciocnirea celor patru elemente primordiale: apa, nemărginirea, 
întunericul şi aerul. lar dogonii din Mali spun că pământul, aerul, focul și apa din oul zeiţei 
Amma s-au ciocnit, provocând șapte explozii din care a luat naștere viața. 

Povestea Big Bang-ului, oricât de incredibilă ar părea, a fost inventată cu cea mai importantă 
armă a oamenilor de știință: abilitatea de a transforma evenimente reale în ecuaţii matematice. 
Aceasta le-a permis cosmologilor să creeze o replică matematică a Universului, numită „Modelul 
Standard al Cosmologiei”, care descrie întreaga evoluţie a Cosmosului de la Big Bang până 
astăzi. Pentru cosmologi, Modelul Standard funcţionează perfect. Are însă un mare defect: nu 
explică absolut totul. Cu cât oamenii de ştiinţă studiază mai intens Universul, cu atât realizează 
că Modelul Standard nu este o copie exactă. Cu toată matematica sa complexă, Modelul 
Standard are încorporate o serie de teorii emise pentru a explica observaţii care nu au sens, 
teorii incomplete sau nedovedite, fără de care povestea Big Bang-ului rămâne doar o poveste 
de adormit... adulții. 

Teoria Big Bang-ului spune că Universul a fost creat printr-o explozie. Însă o explozie ar 
produce un Univers dezordonat, cu zone care ar avea diferențe mari de temperatură între ele, 
iar Cosmosul nu este deloc așa. În toate direcțiile temperatura pare a fi aceeași. Problema 
temperaturii a cauzat probleme Modelului Standard, clătinând serios ipoteza Big Bang-ului. 
Spre fericirea cosmologilor, un om de știință a rezolvat aparent această problemă. În 1980, Alan 
Guth, profesor de fizica particulelor, a emis teoria inflaţiei, care susţine că Universul primordial a 
început să se dilate încet, permiţând temperaturii să se uniformizeze. Apoi, într-o fracțiune de 
secundă s-a extins brusc, lăsând totul perfect neted și uniform. Deși teoria lui Guth rezolvă 
problema temperaturii, nu poate explica ce anume a cauzat inflația. Dacă ea a avut loc într- 
adevăr, ar fi avut nevoie de mai multă energie decât ne-am putea imagina. Prin urmare, se pare 
că inflaţia s-a produs într-un mod miraculos și s-a oprit chiar înainte de a distruge Universul. 
Ocolind acest aspect, teoria inflaţiei pare să se încadreze perfect în Modelul Standard. Noua 
versiune a genezei începe tot cu Big Bang-ul apoi, într-o fracțiune de secundă, inflația contractă 
Universul de un cvadrilion de cvadrilioane de ori. Când temperatura se mai răcește, se 
formează blocuri de materie iar gravitația începe să-și facă efectul. Însă, în acest punct, Modelul 
Standard se loveşte de o altă problemă: galaxiile par să se învârtă mult prea repede. 

Conform legii gravitaţiei a lui Newton, stelele de la marginea unei galaxii ar trebui să se miște 
mult mai încet decât cele apropiate de centru. Acest lucru se observă clar în sistemul nostru 
solar: cu cât planetele sunt mai îndepărtate de Soare, cu atât se mișcă mai încet. Vitezele 
planetelor produc o linie numită „curbă de rotaţie”. Galaxiile ar trebui să producă aceeași curbă, 
însă nu o fac. În mod surprinzător, când este măsurată viteza stelelor de la marginea galaxiilor, 
se observă că ele se mișcă la fel de rapid precum cele apropiate de centru. În acest caz, curba 
de rotaţie nu este o curbă, ci o linie dreaptă. Acest lucru ar trebui să ducă la o catastrofă 
universală, galaxiile dezbinându-se la asemenea viteze uriașe de rotaţie. Dar pentru că acest 
lucru nu se întâmplă, înseamnă că există mai multă gravitație. Pentru a avea mai multă 
gravitație, este necesară mai multă materie decât cea existentă în Univers. Cum cosmologii nu 
au găsit materia necesară, au inventat-o. Astfel a luat naștere „materia neagră”. Acest nou 
concept pur teoretic a rezolvat problema curbelor de rotație. Conform calculelor, materia neagră 
este de cinci ori mai multă decât cea obișnuită, reprezentând după opinia specialiștilor din 
cadrul misiunii Planck 84,5% din totalul materiei din Univers și 26,8% din tot ceea ce există în 
Univers, adică materie plus energie. Însă și materia neagră are un mare defect: cosmologii nu 

știu ce este. Nu poate fi materie obișnuită, pentru că aceasta ori emite lumină, ori o reflectă. lar 
materia neagră trebuie să fie invizibilă, formată din particule pe care nu le cunoaștem și să 
poată trece prin materie obișnuită. În ciuda faptului că materia neagră pare să existe doar în 
imaginaţia cosmologilor, fără ea Universul nu poate funcţiona conform Modelului Standard. 
După acceptarea materiei negre, povestea genezei pare să fie rezolvată. Big Bang-ul se 
produce, inflaţia preia controlul și totul se extinde. După un miliard de ani ia naștere prima stea, 
apoi materia neagră își face efectul: creează gravitația care permite formarea galaxiilor. 
Universul continuă să se extindă și, pe măsură ce trece timpul, expansiunea încetinește. 
Curând, Universul se va opri. Problema este că acest lucru nu se întâmplă în realitate. 
Universul nu își încetinește expansiunea ci, dimpotrivă, o accelerează. Această problemă 
sugerează că o nouă forță îi dă putere. A fost numită „energie neagră” și, deși nimeni nu știe ce 
este, cauzează un fel de anti-gravitaţie, făcând lucrurile îndepărtate să se respingă. Pentru 
cosmologi, se pare că are proprietăţi magice: nu doar cauzează expansiunea Universului dar, 
cu cât acesta se extinde mai mult, cu atât se creează mai multă energie neagră pentru a umple 
golurile. Ceea ce înseamnă că există ceva ascuns în nimic. Vidul dintre galaxii ar trebui să fie 
gol, fără nicio particulă, însă se pare că este plin de energie. La fel ca materia neagră, energia 
neagră nu este o soluţie, ci descrierea unei probleme. 

O altă piedică de care s-au lovit cosmologii provine din observaţiile realizate cu telescopul 
spaţial Hubble, care arată că 80% din lumina ultravioletă din Univers provine... de niciunde. „E 
ca şi cum te-ai afla într-o încăpere mare, foarte intens luminată, dar uitându-te în jur ai vedea doar 
câteva becuri de 40 de waţi', spunea Juna Kollmeier de la Carnegie Institution for Science, 
autoarea unui studiu publicat în The Astrophysical Journal Letters. „De unde vine toată lumina 
aceasta? Ea lipsește din observaţiile noastre”, remarca ea. Fotonii ionizaţi, tipul de lumină 
ultravioletă cu energie înaltă necesară pentru a transforma atomii de hidrogen în ioni, provin în 
principal de la quasari, nuclee galactice active care emit cantități enorme de energie 
electromagnetică. Cum numărul quasarilor cunoscuţi este mult mai mic decât cel necesar 
pentru a genera cantitatea de ioni de hidrogen măsurată de cercetători, nu se știe de unde 
provin 80% dintre fotonii ionizați. Este luată în calcul proveniența lor dintr-o sursă necunoscută, 
poate chiar ipotetica materie neagră (care este folosită pentru a explica din ce în ce mai multe 
necunoscute ale cosmologilor). Această discrepanţă apare doar în regiunile apropiate de noi ale 
Cosmosului, relativ bine studiate. În galaxiile mai îndepărtate lucrurile par să se potrivească. 
„Cel puţin un lucru pe care credeam că îl știm despre Universul actual nu este adevărat”, recunoștea 
David Weinberg de la Ohio State University, unul dintre autorii studiului. 

În 2009, un grup de oameni de știință de la N.A.S.A. a anunţat că Universul scoate un sunet, 
care este la fel de neînțeles pentru oameni ca și forma, dimensiunile ori geneza Cosmosului. Pe 
când încercau cu ajutorul unui radiometru să găsească urme ale căldurii emise de prima 
generaţie de stele, cercetătorii N.A.S.A. au captat niște unde radio venite din spaţiul cosmic, 
care reprezintă așa-numitul „zgomot spațial” sau „space roar’ în engleză. Nimeni nu știe ce este 
sau care este sursa acestui „glas” al Universului, care este de șase ori mai intens decât ar 
trebui să fie după calculele oamenilor de știință. Ceea ce demonstrează din nou că noi, oamenii, 
habar nu avem pe ce lume trăim. La propriu, nu doar la figurat. 

Pe lângă toate aceste probleme există și cea mai importantă, punctul de plecare al Modelului 
Standard: dacă într-adevăr Universul a început cu o explozie uriașă, cum putea ea să se 
producă din nimic? Cosmologii au venit cu o „soluţie” și de această dată. În interiorul vidului a 
apărut un punct de o natură specială (o așa numită „singularitate”), ceva fără dimensiuni dar cu 
energie infinită. Din cauze necunoscute, acel punct magic a ieșit din starea de singularitate și și- 

a manifestat uriașa energie printr-o explozie de proporţii colosale, explozie care continuă și 
astăzi. Imediat după acea explozie sau Big Bang, Universul a fost închis într-o sferă de mărime 
subnucleară (oul cosmic din care a apărut lumea, prezent în miturile multor popoare), de numai 
10-33 centimetri diametru. lar din acel moment Universul se extinde cu o viteză aflată în continuă 
creștere, datorită energiei negre. 

Dacă acceptăm ideea că Universul material s-a născut din explozia acelui punct adimensional, 
cu energie infinită, aflat în vidul de la început, apare întrebarea: ce l-a făcut să iasă din starea 
de singularitate? Răspunsul este simplu: o vibraţie. „La începur a fost cuvântul”, afirmă Noul 
Testament, o propoziţie cunoscută de mulţi dar înțeleasă de foarte puţini. Ce cuvânt a fost la 
început? Cum era acel cuvânt? Vorbit? Gândit? Scris? Era într-adevăr un cuvânt sau altceva? 
Cum este posibil ca un cuvânt să dea naștere Universului? Dacă înlocuim „cuvântul” cu vibrația 
pe care o reprezintă, ideea biblică are sens. Vibraţia primordială, care a dat naștere primilor 
atomi acum aproximativ 13,7 miliarde de ani, ce s-au divizat și s-au extins, ajungându-se la 
Universul cunoscut astăzi, a creat „explozia” de care amintesc legendele lumii, Big Bang-ul 
oamenilor de știință. Tribul bambara din Mali consideră că Universul a apărut din Yo, sunetul 
rădăcină care nu putea fi auzit. Adică este vorba despre aceeași vibraţie de care vorbește și 
Biblia. Mayaşii considerau că lumea a apărut din întuneric după ce doi zei șerpi, Tepeu și 
Gucumatz, au strigat „Pământ. Din nou, vibrația reprezentată de cuvânt. Într-un mit egiptean, 
zeul Amun s-a adus la viaţă singur, gândindu-se pe sine, făcând apoi oul din care a ieșit. Tot în 
Egipt, la Inbu-Hedj (Memphis), zeul Ptah a creat lumea din capul și din limba sa, gândind-o şi 
vorbind-o. Aici vibrația creatoare este reprezentată printr-un cuvânt gândit sau rostit. 

Dacă într-adevăr o vibraţie a creat lumea, pe ea ce a creat-o? Ce a dat naștere din nimic acelui 
punct adimensional care a provocat Big Bang-ul? Ce a provocat inflaţia care a permis 
temperaturii să se uniformizeze după explozie? Ce provoacă acel surplus de gravitație, dacă 
materia neagră există doar în imaginaţia cosmologilor? Ce este acea energie care face 
Universul să continue să-și accelereze expansiunea? Poate că întrebarea corectă ar fi cine, nu 
ce. Strămoșii noștri atribuiau crearea lumii unor ființe superioare, zeii. Ra, Amun, Djehuty 
(Thoth) sau Ptah la egipteni, Pan Ku în China, Izanagi și Izanami în Japonia, Zurvan în Persia, 
Ahura Mazda în zoroastrism, Marduk în Babilon, Anu în Akkad, An în Sumer, Odinn, Vili și Ve în 
Scandinavia, Sombol-Burkan la turci, Ocirvani și Tsagan-Sukurty la mongoli, zeii Phyva la 
tibetani, Khaos în Grecia, Diavolul în bogomilism, Viracocha la incași, trei zei șerpi împreună cu 
trei celești la mayași, cei patru zei Tezcatlipoca la azteci, Nzame pentru triburile Fang din Africa, 
zeița Amma pentru dogonii din Mali, En-kai pentru masaii din estul Africii, Tangaroa pentru 
triburile din Oceania, etc. La fel se întâmplă și în religiile actuale: Dumnezeu a făcut lumea în 
viziunea creştinismului, Allah în islam, Elohim în iudaism, Brahma în hinduism, și așa mai 
deparie. 

Însă ce părere au oamenii de știință? Este posibil ca o ființă să fi creat lumea? Surprinzător, 
mulți dintre ei spun că da. După îndelungi cercetări mai ales în ultimii 60 de ani, cei mai mulți 
tind să încline în favoarea Universului realizat de o entitate inteligentă. În sprijinul acestei 
afirmaţii, peste 600 de oameni de știință, doctoranzi la cele mai mari universități din lume, au 
semnat un document în care și-au exprimat scepticismul cu privire la ipoteza conform căreia 
doar întâmplarea a dus la complexitatea vieţii. Deși mulţi oameni de știință sunt de acord cu 
teoria naturalistului englez Charles Darwin, nu există nici măcar o singură dovadă a unui 
strămoș comun tuturor ființelor. Cel mai ilustru exemplu în acest sens este o eroare geologică 
numită „Explozia cambriană”. Din studiul fosilelor s-a demonstrat că viaţa nu a evoluat încet, 
după cum susținea Darwin, decât până la un punct. Acum aproximativ 530 milioane de ani 

evoluţia s-a produs brusc, cu o viteză uimitoare. Într-o clipă geologică regnul animal a sărit de la 
organisme simple la creaturi extraordinare cu coloană vertebrală, ochi compuși și membre 
articulate. În anii '60, geo-chimiștii au ajuns la concluzia că atmosfera Pământului era la început 
diferită de cea din ziua de astăzi, fiind formată din dioxid de carbon, nitrogen și vapori de apă, 
adică ceea iese din interiorul unui vulcan atunci când erupe. În urma a numeroase experimente 
s-a demonstrat că în acea atmosferă nu se putea produce nicio celulă vie pe cale naturală. Cu 
alte cuvinte, viața pe Pământ nu putea să apară întâmplător, din nimic, ceea ce desființează 
conceptul evoluționist. În plus, complexitatea celulelor și proprietatea A.D.N.-ului de a reţine 
informaţii i-au condus pe biochimiști la aceeași concluzie: viața nu putea fi creată decât de o 
ființă inteligentă. Concluzie pe care o susţin și fizicienii, bazându-se pe faptul că toate forțele 
prezente pe Terra (de la gravitație până la forța electromagnetică) au exact valorile necesare 
pentru a susţine viaţa. Orice deviere în valorile acestor forțe ar face imposibilă existenţa vreunui 
organism viu. Merită menţionat și un articol apărut în ziarul britanic The Telegraph pe 31 august 
2010 în care, în urma experimentului de la Geneva cu acceleratorul de particule, s-a lansat 
ipoteza că universul nostru ar fi putut fi creat într-un laborator de ființe dintr-o altă dimensiune. 
Nu zei cu puteri supranaturale, ci oameni probabil ca noi, însă mult mai evoluaţi tehnologic. Dar 
și lumea acestor „oameni”, dacă ar fi fost materială, ar fi trebuit să fie creată de cineva. Este 
posibil să existe mai multe lumi paralele sau un multivers, așa cum l-a numit în 1895 filosoful și 
psihologul american William James? 

Încercând să găsească explicaţii asupra „momentului zero” al exploziei originale, mai mulți 
fizicieni au demonstrat, pe baza teoriei fizicii cuantice, că o particulă elementară poate fi 
detectată în două locuri în același timp. Ceea ce a generat ideea că spațiul și timpul sunt lucruri 
abstracte, iluzii ale gândirii omului. De asemenea, există și teoria „supragravitației”, bazată pe 
faptul că forța gravitaţională este mult prea slabă în raport cu forța electromagnetică sau cu alte 
forțe (deși în Univers ea pare a fi atotcuprinzătoare), care spune că gravitația se scurge într-un 
univers paralel și că forța gravitaţională care rămâne în universul nostru este mult diminuată. 
Aceste două teorii au dus la dezvoltarea Teoriei M (sau Teoria membranelor), care 
concluzionează că în lume există mai multe dimensiuni decât cele trei din universul nostru. lar 
cosmologii au întâlnit o nouă problemă, deși Modelul Standard părea să explice nașterea 
Universului: grupuri întregi de galaxii se mişcă într-un mod inexplicabil. Această mișcare a fost 
numită „flux negru” și a generat ideea existenței nu doar a unui univers, ci a mai multora. 
Credinţa în mai multe lumi (sau universuri paralele) există încă din cele mai vechi timpuri. La 
scandinavi, arborele lumii, Yggdrasil, lega cele nouă lumi ale Universului. Un arbore 
asemănător este prezent și în tradiția maya, unde lega Pământul de cele treisprezece lumi 
superioare și de cele nouă inferioare. Să nu uităm de multitudinea de lumi din hinduism sau de 
cele nouă ori șapte „ceruri” din creștinism și islam. Kabbalah susţine că, înainte de apariţia lumii 
materiale, au existat mai multe lumi, care au fost distruse din cauza unui dezechilibru universal. 
Conform kabbaliștilor, aceste lumi sunt simbolizate în Biblie prin „regii care au domnit în pământul 
Edomului înainte de a domni vreun rege peste fiii lui Yisra el” (Facerea 36:31). Pentru a reechilibra 
Universul a fost creată lumea fizică (Asiah), ceea ce permite celorlalte trei lumi spirituale (Atsilut 
- lumea emanaţiilor, Beriah - lumea sufletelor și Yetsirah - lumea îngerilor) să existe fără 
pericolul de a fi distruse. Ideea distrugerii primei lumi și crearea alteia exista și la incași, unde se 
credea că zeul Viracocha a făcut o lume fără Soare, Lună și stele (adică imaterială), pe care a 
distrus-o şi mai târziu a refăcut-o. În China se spunea că trei zei (Fuxi, Nuwa şi Shannong) au 
recreat lumea, care se afla într-o stare totală de dezordine după moartea primului om, Pan Ku. 
La azteci, cei patru zei Tezcatlipoca au fost nevoiţi să construiască lumea de mai multe ori 

pentru că, după fiecare încercare, crocodilul-femelă Cipactli mânca sau distrugea tot ce 
făcuseră ei. În India, la sfârșitul fiecărui ciclu cosmic care durează 2.160.000.000 ani, zeul Șiva 
distruge Universul, iar Brahma îl reconstruiește, dând naștere astfel unui nou ciclu. În Colecţia 
celor 6 Voci, una dintre cărţile lucrării Kandlour (care reunește textele sacre ale vechilor lama), 
se spune că există ceruri diferite care nu sunt accesibile tuturor divinităţilor, aceste șase 
domenii fiind împărțite în 28 de domicilii. 

Dacă într-adevăr există mai multe universuri paralele materiale, la fel ca al nostru, și ele au avut 
un început. Dacă există lumi imateriale, așa cum susțin religiile lumii din cele mai vechi timpuri 
până astăzi, locuitorii acestora ar putea fi răspunzători pentru apariţia lumii (sau lumilor) 
materiale. Kabbalah evreiască ne oferă o variantă cu privire la această problemă: la început a 
existat o lume imaterială în care a luat naștere prima ființă, numită Adam Kadmon, o entitate 
eterică, parte din energia care guvernează întregul Univers, pe care persoanele religioase o 
numesc Dumnezeu. Lumina și energia emanate din Adam Kadmon au format „recipiente” 
(numite „kelim” în ebraică) care aveau rolul de a susține mult prea puternicele emanații divine. 
Însă aceste „recipiente” au fost distruse, ceea ce a provocat haos și o ruptură în Univers, care 
s-a împărțit în două lumi: cea materială și cea spirituală. Însuși Adam Kadmon a fost divizat într- 
o multitudine de suflete (ce conţin aceeași energie divină ca și ființa primordială), care au fost 
aruncate în lumea cealaltă (universul material). Avem, așadar, din nou ideea exploziei care a 
creat Universul fizic, dar și pe cea a sacrificiului fiinţei primordiale, întâlnit la multe popoare ale 
lumii. De pildă, în mitologia aztecă, cei patru zei Tezcatlipoca au spintecat crocodilul-femelă 
Cipactli, iar din trupul ei au apărut lumea, zeul ploii și primii oameni. Zeul suprem al Babilonului, 
Marduk, a creat lumea din corpul zeiței Tiamat. Scandinavii considerau că zeii Odinn, Vili şi Vé 
l-au ucis pe uriașul Ymir, prima ființă, apoi i-au folosit leșul pentru a face Universul. În 
brahmanism se spune că zeii l-au omorât pe uriașul Puruşa pentru a crea lumea. Triburile din 
Polinezia susțin că Tu, zeul războiului, a vrut să-și ucidă părinţii pentru a aduce lumina şi viața 
pe lume. lar zeița Amma a Dogonilor a împăștiat prin lume bucăţi din Nommo, unul dintre fiii săi, 
pentru a restabili ordinea. Exact ideea de dezordine cosmică amintită de Kabbalah, de mitologia 
chineză și de multe altele. 

Este posibil să existe lumi imateriale și fiinţe imateriale? Am văzut că zeii / îngerii / demonii / 
spiritele / extratereștrii sunt astfel de entităţi. Mai mult, putem confirma acest lucru privindu-ne 
pe noi înșine. Potrivit celor mai multe curente religioase și filosofice, omul nu este format doar 
din trup, ci și din alte două componente: suflet și spirit. Pentru grecii antici omul avea trei părți: 
soma, psyche și pneuma. Pentru egiptenii antici, la moartea corpului fizic supravieţuiau două 
componente imateriale: Ka (un fel de substanţă subtilă) și Ba (sufletul, reprezentat grafic ca o 
pasăre cu cap de om). Deoarece spiritul și sufletul sunt imateriale, trupul reprezintă doar un 
recipient pentru ele. Cum la naștere spiritul vine de undeva iar după moarte se îndreaptă către 
ceva, putem presupune că locul din care vine și către care se îndreaptă este o lume imaterială, 
la fel ca el. Ce este această lume imaterială, nimeni nu știe cu exactitate. Cum nu știm nici ce 
se întâmplă acolo, după ce legi este guvernată și de cine este locuită. Putem doar bănui că 
aceea este adevărata noastră casă, locul din care provenim și către care ne îndreptăm după o 
scurtă viaţă (sau mai multe) în lumea materială. Ocultistul californian Meade Layne a numit 
această stare a realității „Erheria”. Ocultistul Stanislas de Guaita o numea în 1897 „Astral. 
Creștinii, musulmanii și evreii o numesc „Rai”. Cel mai des folosit nume, însă, este „Lumea 
Cealaltă”. Mulţi cercetători ai fenomenului O.Z.N. și diferite persoane intrate în contact cu 
vizitatori nepământeni au concluzionat că extratereștrii provin dintr-o lume invizibilă, eterică, 
transcendentă. Toate credințele religioase și oculte sunt de părere că în această lume 

imaterială locuiesc nu doar spiritele oamenilor, ci și alte entităţi superioare nouă. În acest caz, 
ele pot fi răspunzătoare pentru naşterea în vid a acelui punct de energie care, printr-o ciudată 
explozie, a dus la apariția universului nostru material. 

Dacă lumea fizică a fost creată de fiinţe imateriale, cum s-a reușit acest lucru? A făcut cineva 
fiecare atom în parte și apoi l-a alipit altora, pentru a da naștere tuturor corpurilor cerești? A luat 
fiecare suflet și l-a încarnat? A dat fiecărei forțe în parte, de la gravitație până la forța 
electromagnetică, anumite valori, încât viața să poată exista? Privindu-ne lumea cu atenţie, totul 
pare a fi făcut după același tipar. Norii de galaxii se adună în structuri aproape identice cu 
celulele privite la microscop. Forma atomilor seamănă cu cea a sistemelor solare sau a 
galaxiilor: un nucleu (o gaură neagră) în jurul căruia se deplasează electroni (stele). Ernest 
Rutheford, laureat al premiului Nobel, chiar preciza în 1911, la Cambridge: „Cea mai mare parte a 
masei atomului se concentrează în centru, într-un nucleu greu, ce este înconjurat de orbitele electronilor, 
care se aseamănă cu cele ale planetelor în jurul Soarelui”. Totul pare a fi făcut după un tipar și, 
ținând cont de imensitatea Universului și a corpurilor cuprinse în el, pare imposibil ca una sau 
mai multe entităţi să fi realizat totul manual. Cea mai logică posibilitate este cea care sugerează 
că lumea materială a fost creată (şi este în continuare guvernată) de un fel de program al unui 
fel de super-computer. Doar un astfel de program ar putea realiza automat absolut tot ce este în 
Univers, după niște parametri stabiliți de „programatori”. 

Dar dacă lumea nu a fost creată de un program al unui super-computer, ci chiar este un astfel 
de program, în genul celui descris de trilogia cinematografică Matrix? Dacă realitatea noastră 
este una virtuală? Încă din Antichitate, mulţi gânditori ai lumii, atât europeni cât și asiatici, au 
ajuns la concluzia că realitatea este doar o iluzie. Rene Descartes (1596-1650) și David Hume 
(1711-1776), de exemplu, se întrebau dacă lumea noastră este reală ori simulată. În hinduism 
există conceptul „Maya”, iluzia universală care reprezintă lumea în care trăim. Până și Albert 
Einstein a spus la un moment dat că „realitatea este o iluzie, însă una foarte persistentă”. Pentru 
budiști, realitatea este creată de mintea noastră, iar comicul și satiristul american Bill Hicks a 
încercat să explice această filosofie sugerând că „materia este energie condensată la o vibraţie 
joasă”. Profesorul Robert Staiger menţiona și el un „joc de-a realitatea” care ne-a fost impus de o 
inteligență ascunsă, aflată deasupra noastră. Și Muhammad, profetul islamului, spunea în 
Coran: „Și această viaţă a lumii nu e nimic decât o glumă și un joc” (29:64). Cele mai surprinzătoare 
astfel de teorii vin însă din partea oamenilor de știință. În 1971, fizicianul David Bohm de la 
Universitatea din Londra a propus un model holografic de organizare a Universului. El credea 
că realitatea obiectivă nu există, în ciuda aparentei sale solidități, Universul fiind centrul unei 
fantasme, a unei holograme gigantice create remarcabil, până la cele mai mici detalii. 
Profesorul american în psihologie și psihiatrie Karl H. Pribram a dezvoltat ideea lui Bohm, 
afirmând că creierul uman funcţionează ca o hologramă, adunând și citind informaţii dintr-un 
univers holografic. Această teorie a primit sprijin din partea rezultatelor de laborator, care au 
scos în evidenţă faptul că structurile cerebrale văd, gustă, miros și palpează printr-o analiză 
matematică a frecvenţelor temporale și spaţiale, biologii ajungând la concluzia că „structura de 
adâncime” a creierului este în esenţă holografică. În anii '90, fizicienii Leonard Susskind și 
Gerardus't Hooft (laureat al premiului Nobel pentru fizică în 1999) sugerau că Universul ar putea 
fi o imensă hologramă. În 1997, fizicianul argentinian Juan Martin Maldacena a emis o teorie 
potrivit căreia gravitația din Univers este provocată de o serie de corzi subțiri ce vibrează, care 
sunt holograme ale unor evenimente produse într-un univers plat sau bidimensional. După mai 
bine de două decenii, un grup de cercetători japonezi de la Universitatea Ibaraki a reușit să 
aducă dovezi matematice în sprijinul principiului holografic al lui Maldacena. Conform calculelor 

matematice, Universul poate fi considerat „o structură bidimensională proiectată într-un orizont 
cosmologic” sau, mai simplificat, universul nostru nu este decât o proiecţie tridimensională a unui 
univers alternativ, bidimensional. Adică universul material nu este decât o hologramă proiectată 
de un univers imaterial. Ceea ce ne duce cu gândul la „precum în cer, așa și pe Pământ” din 
rugăciunea creștină Tatăl nostru, la „ceea ce este sus, este şi jos”, prima lege universală din Tabula 
Smaragdina a lui Hermes Trismegistos, sau la Egipt ca oglindire a cerului, concept întâlnit tot în 
hermetism. Potrivit lui Craig Hogan, expert al laboratorului de fizica particulelor Femilab din 
Batavia, Illinois (S.U.A.), cercetătorii din cadrul proiectului GEO600 (un imens detector al 
undelor gravitaționale construit în 1995 lângă orașul german Sarstedt) au dat peste o limită 
fundamentală a continuumului spaţiu-timp, ajungând în punctul în care spaţiul și timpul încep să 
se dizolve în „granule”, încetând să se mai comporte sub forma armonioasă descrisă de 
Einstein. „Dacă rezultatul celor de la GEO600 este ceea ce suspectez eu că este, atunci trăim cu toții 
într-o uriaşă hologramă cosmică”, a declarat Craig Hogan. Fizica cuantică a demonstrat că spațiul 
și timpul sunt lucruri abstracte, iluzii ale gândirii omului. Nick Bostrom, profesor de filosofie la 
Universitatea din Oxford și director al Institutului Umanității, susține că trăim într-o simulare de 
calculator, chiar în prezent oamenii de știință fiind capabili să producă simulări ale Universului la 
un nivel foarte mic. „Oamenii trebuie să realizeze că fac parte din rândul minţilor simulate şi că nimic 
din ceea ce pare a fi nu este real”, afirma el nu demult. lar în timpul unei conferințe din Metz 
(Franța) din 1977, scriitorul american Philip K. Dick și-a uimit asistenţa afirmând că trăim într-o 
realitate programată de un computer. 

Universul material creat de entități imateriale, fiind doar o imensă hologramă ori o mare iluzie... 
Nu este o ipoteză ușor de digerat, însă marii gânditori ai lumii din toate timpurile au luat în calcul 
această variantă, pe care știința modernă pare să o confirme. Ipoteza universului material ca 
program de computer, în genul celui prezentat în Matrix, are totuși logică. Și chiar are acoperire 
în ideile filosofice și religioase ale tuturor timpurilor. lată câteva argumente în favoarea acestei 
versiuni: 

- Suntem conștienți că absolut toată materia este creată din atomi identici, însă nu putem 
înțelege cum de este făcut omul din aceiași atomi ca piatra, de exemplu, carnea și piatra fiind 
foarte diferite. Mintea umană nu poate pricepe acest lucru însă, dacă asemănăm atomii cu biții, 
atunci totul capătă sens. Un computer poate crea sunete și imagini diferite, deși totul este 
format din biţi. Un super-computer creat de ființe mult superioare nouă ar putea crea materie 
diversă, folosind atomi în loc de biţi, ori, mai exact, acea hologramă la care se referă fizicienii 
moderni. 

- Dacă lumea materială este doar un program, atunci se explică modul prin care anumiţi oameni 
reușesc să învingă durerea (care este doar programată în minţile noastre) sau gravitația (prin 
levitaţie). De asemenea, se poate explica teleportarea obiectelor ori a oamenilor prin 
asemănarea cu operaţiunile computerizate „cur și „paste”. 

- Această ipoteză ar explica și destinul, despre care se spune că ne ghidează toate acţiunile; 
dacă trăim într-un fel de program al unui super-computer, atunci destinul nu este decât o 
programare computerizată a acţiunilor fiecăruia dintre noi. Ori, mai exact, un scenariu 
implementat fiecărei ființe în parte. În religii, acest „scenariu” era de obicei făcut de zei, 
muritorilor fiindu-le imposibil să nu îl respecte. Pentru grecii antici, cele trei moire (Klotho, 
Lakhesis și Atropos), fiicele zeilor Zeus și Themis, controlau destinele. În anumite culturi, cum 
ar fi cele mesopotamiene, vrăjitorii aveau puterea de a modifica „scenariul”, reușind prin magie 
să schimbe destinele oamenilor, motiv pentru care erau temuţi chiar și de zei. 

- Tot aici și-ar găsi loc și Akașa indienilor, adoptată de ocultişti, un fel de bază de date 
universală care conţine toate evenimentele petrecute vreodată, orice gând, cuvânt și faptă, dar 
şi pe cele viitoare. În folclorul iudaic, Akașa este „Cartea Vieții”, în care unii îngeri notează toate 
faptele muritorilor. În creștinism, Dumnezeu se va folosi de Cartea Vieții pentru a judeca fiecare 
suflet în parte, în timpul Judecăţii de Apoi. În credința islamică există „A/-Lawh-Mahfud” sau 
„Cartea Decretului”, o tabletă sfântă care reţine amintiri ale tuturor evenimentelor petrecute sau 
viitoare. Nu este nevoie de vaste cunoștințe informatice pentru a observa că Akașa, Cartea 
Vieţii sau Cartea Decretului se seamănă cu un hard disk al unui calculator, un dispozitiv folosit 
pentru stocarea datelor. 

- În majoritatea religiilor, pedepsele și recompensele divine nu vin doar după moarte, ci și în 
timpul vieţii oamenilor. Pare absurd să considerăm că niște entităţi urmăresc încontinuu miliarde 
de muritori pentru a le aplica pedepse ori pentru a le recompensa după caz. În religiile orientale 
precum hinduismul, budismul sau jainismul există karma, un concept filosofic-religios care 
cântărește toate faptele, acţiunile și deciziile fizice și spirituale, determinând pentru fiecare o 
urmare obligatorie, pozitivă sau negativă. Cu alte cuvinte, karma este cea care oferă fiecăruia 
ceea ce merită, în viața actuală ori într-una viitoare, o lege a firii unde culegi ceea ce semeni. 
Karma orientalilor are mai mult sens decât zeitățile care ne urmăresc în fiecare clipă pentru a ne 
nota faptele și chiar gândurile. Și se poate înțelege prin prisma aceleiași ipoteze a Universului 
ca super-program al unui super-computer. Astfel, karma ar putea fi considerată o aplicaţie care 
influențează „scenariile” fiecărei ființe în parte în funcţie de o serie de parametri (faptele ori 
gândurile bune sau rele) introduși de „programatori'. Atunci când întâlnește respectivele date, 
nu face decât să-i ofere individului o pedeapsă ori o răsplată pe măsură. Totuși, karma pare să 
respingă ideea destinului, ori a scenariului realizat pentru fiecare om în parte, deși este posibil 
să existe și în acest caz o cale de mijloc. Poate că super-programul în care trăim a stabilit doar 
o parte a „scenariului”, restul urmând să fie completat de karma. 

Dacă lucrurile stau într-adevăr așa, ar însemna că realitatea este într-adevăr doar o iluzie, așa 
cum au tot afirmat dintotdeauna minţile luminate ale omenirii. Poate la asta se refereau liderii 
spirituali care își învățau discipolii că materia nu contează, ci doar sufletul, și poate din același 
motiv numeroși pustnici se retrag departe de lume, preferând să se ocupe doar de spiritualitate. 
Decât să inventăm materie neagră care să explice surplusul de gravitație ori energie neagră 
care să extindă Universul, am putea accepia ideea că lumea noastră este una virtuală, în care 
totul decurge după un program creat de entități superioare. În acest caz, apare o altă întrebare: 
de ce au creat acest super-program pe care îl considerăm universul material? 

Gnosticii, care și-au luat denumirea din cuvântul grecesc „gnosis” („cunoaștere”), credeau că 
într-o lume imaterială existau entități spirituale numite eoni. Una dintre acestea, Sophia, a 
păcătuit și a fost aruncată într-o lume plină de întuneric și goliciune (vidul inițial). „Dorinele ei au 
fost substanța materiei din care s-a format lumea (...) Din lacrimile ei s-a format o natură lichidă, din 
zâmbetul ei toate sunt lucitoare și din supărarea și uimirea ei s-au făcut toate elementele corporale ale 
lumii”, scria în Adversus Haereses din secolul al II-lea Irenaeus, episcopul Lyonului. Evanghelia 
după Phillipos susţine același lucru: „Universul a venit întru existență din pricina unei greşeli”. 
Gnosticii considerau nu doar că lumea materială a fost creată din cauza unei greșeli, ci și că 
trupul uman este o închisoare: „Și am intrat în mijlocul temniţei lor, care este închisoarea trupului”. 
(Apocriful lui loannes); „Și astfel aceia au fost închişi în temniţa formelor plăsmuite, până la împlinirea 
veacului” (Despre obârșia lumii), „Aceasta este peştera modelării trupului în care viclenii au îmbrăcat 
ființa omenească” (Apocriful lui loannes). Privind lucrurile din acest unghi, se naște întrebarea: 
dacă gnosticii aveau dreptate iar Universul material a fost creat ca o închisoare? Nu cunoaștem 

legile după care se guvernează lumea din care provinem, acea dimensiune imaterială a eonilor 
gnosticilor, dar este posibil ca și acolo să existe un fel de infracţiuni sau „păcate” și, bineînțeles, 
o formă de pedeapsă pentru aceste încălcări ale regulilor. În secolul al V-lea î.e.n., filosoful grec 
Empedokles considera viața terestră un exil admițând, ca și hindușii, peregrinarea sufletului şi 
prin animale ori plante, până la purificarea finală, care îi permite contopirea cu Divinitatea. 
Pentru filosoful Platon, întruparea sufletului constituia o pedeapsă pentru păcatele săvârșite, 
țelul suprem al sufletului fiind întoarcerea la fericita lume a ideilor, a adevărului, a bunătățţii și a 
frumuseții. Să nu uităm de gnostici care considerau materia malefică, iar trupul uman doar o 
închisoare a spiritului. 

Privind sistemul nostru solar, chiar pare a fi o închisoare. Este înconjurat în primul rând de 
Centura Kuiper, o centură de materie primordială care se extinde până mult în afara sistemului 
solar, ajungând până la aproximativ 30-50 unități astronomice depărtare faţă de Soare (o 
unitate astronomică este egală cu aproape 150 milioane de kilometri). Dincolo de planeta Pluto, 
care se află în Centura Kuiper, se găsește Norul lui Oort, un câmp de rămășițe planetare care, 
în urma ciocnirilor, dau naștere meteoriţilor, asteroizilor și cometelor. Norul lui Oort ajunge până 
la 50.000 de unităţi astronomice (aproximativ 7.500.000.000.000 de kilometri) sau aproape un 
an-lumină, limita sa exterioară reprezentând granița sistemului nostru solar. În afară de Centura 
Kuiper și de Norul lui Oort mai există și heliosfera, un strat extern format din particule de 
energie ridicată, un fel de bulă magnetică de protecţie. După heliosferă se află heliopauza, o 
zonă în care vântul solar nu mai are influenţă, aflată între 75 și 90 de unități astronomice. 
Cercetătorii au rămas uimiţi când au observat că heliosfera nu se comportă așa cum ar fi trebuit 
să o facă, analizând datele trimise în 2012 de satelitul /nterstellar Boundary Explorer (IBEX) al 
N.A.S.A. Contrar calculelor fizicienilor, heliosfera nu creează o undă de șoc atunci când 
călătorește prin spaţiu deoarece are o viteză mai mică decât s-a crezut iar spaţiul interstelar are 
un câmp magnetic mai puternic. În schimb, în locul undei de șoc, IBEX a descoperit o 
neașteptată „bandă” sau „panglică” de lumină cu emisii de energie înaltă, care își modifică 
intensitatea în mod regulat. Așadar, sistemul nostru solar este închis într-o sferă care, prin 
Centura Kuiper și Norul lui Oort împiedică trecerea materiei, iar prin heliosferă blochează 
trecerea oricărei forme de energie. O adevărată închisoare, exact cum afirmau gnosticii și 
filosofii din Antichitate! Sfera în care este închis sistemul nostru solar este în concordanţă cu 
lumile sferice din sistemele filosofico-religioase vechi, cum ar fi gnosticismul ori Kabballah 
evreiască. lar această sferă poate explica și Universul prin prisma naturii sale holografice. Un 
univers holografic nu poate fi atât de mare pe cât credem. Astfel apare o nouă întrebare: dacă 
nu există nimic dincolo de sfera în care este închis sistemul nostru solar, restul Universului fiind 
doar o proiecţie holografică pe peretele interior al sferei? Dacă interiorul „celulei” serveşte ca un 
imens ecran pe care ni se arată un fals univers, pentru a ne menţine iluzia existenței într-un 
spaţiu enorm? Astfel s-ar rezolva multiplele probleme de care s-a lovit Modelul Standard al 
cosmologilor, fără a mai fi nevoie de inventarea energiei negre ori a materiei negre. Dacă 
universul pe care îl vedem nu este decât o hologramă, este absolut firesc să nu respecte legile 
fizicii așa cum ne-am aștepta să o facă. Să nu uităm că zeii au fost dintotdeauna maeștri în 
înșelătorii, apelând de multe ori la iluzii și minciuni. Dacă ar fi adevărată această ipoteză, ar 
însemna că universul material nu este decât sistemul nostru solar, închisoarea pe care nicio 
ființă nu o poate părăsi din cauza barierelor fizice și energetice. În acest spaţiu suntem închiși și 
contectaţi ca în Matrix la un fel de super-program al unui super-computer, iluzia realităţii 
materiale fiind programată în fiecare dintre noi. De ce ar fi nevoie de o astfel de iluzie? Dacă 
suntem cu adevărat entităţi energetice, spirituale, adevărata noastră lume este una imaterială 

iar aici suntem într-o închisoare, este logic că nimeni nu va încerca să se întoarcă acasă din 
moment ce nu își cunoaște adevărata natură și nici pe cea a lumii iluzorii în care este închis. 
Neștiind că provenim dintr-o lume imaterială și crezând că trăim într-un imens univers, nu avem 
cum să încercăm să „evadăm” pentru a ne întoarce acolo unde ne este locul. Marele inventator 
și fizician Nikola Tesla pare să fi aflat adevărul despre lumea în care trăim, el afirmând: „Dacă 
vrei să afli secretele universului, gândeşte-te în termeni de energie, frecvenţă şi vibraţie”. Comicul și 
satiristul american Bill Hicks l-a completat, explicând că „materia este energie condensată la o 
vibrație joasă”. Prin urmare, adevăratul univers, cel ascuns nouă, nu reprezintă decât o 
multitudine de energii cu frecvenţe și vibrații diverse. 

Această ipoteză nu poate câștiga prea mulţi adepţi deoarece nu mulţi pot accepta cu ușurință 
ideea că trăiesc într-o închisoare iluzorie, iar propria lor viață este o pedeapsă. Majoritatea 
oamenilor preferă minciuni frumos ambalate în locul unui adevăr crud. Însă aceasta este cea 
mai logică variantă. Lumea este formată doar din energii, cu frecvenţe și vibrații diferite, unele 
dintre ele chiar inteligente. În momentul în care o entitate energetică a fost considerată un 
pericol pentru semenii ei, a fost închisă într-o lume materială, creată din energie condensată la 
o vibraţie joasă. Pentru a i se menţine iluzia închisorii entității condamnate și celor pe care le-a 
atras după ea, le-a fost implantată iluzia unei lumi virtuale printr-un mod care ne duce cu gândul 
la un program de computer super evoluat. Însă, cum nu există nicio șansă să demonstrăm 
veridicitatea acestei versiuni, nu putem decât să o menţinem la stadiul de ipoteză. Vom încerca 
să descoperim și rolul pe care îl joacă omenirea în această „închisoare” cosmică însă, până 
atunci, trebuie să aflăm motivul real al apariţiei universului material ca închisoare. Deoarece, 
oricât de mult i-ar deranja pe unii dintre semenii noștri să li se spună acest lucru, lumea nu a 
fost făcută pentru ca noi, oamenii, să o stăpânim. Chiar dacă loannes Khrisostomos (loan Gură 
de Aur), unul dintre sfinţii creștinilor, se amăgea că „Universul a fost creat pentru om, nu omul 
pentru Univers”. Putem afla cine a construit „închisoarea”, de ce și pentru cine, parcurgând 
povestea Sophiei, zeița decăzută, așa cum ne-a fost relatată de gnostici. 


19. Sophia, zeita decăzută 


Întemeiat în jurul anului 332 î.e.n. de Alexandros Makedon, orașul Alexandria din nordul 
Egiptului a fost timp de câteva secole leagănul spiritualităţii omenirii. Devenind rapid un 
important centru comercial și cultural, Alexandria a fost capitala Egiptului și orașul de reședință 
al ultimei dinastii faraonice, cea a Ptolemeilor. În anul 30 î.e.n., Alexandria a fost câmpul de 
luptă al ultimei bătălii a Republicii Romane, în care Gaius Octavius l-a învins pe Marcus 
Antonius, victorie care i-a adus titlul de împărat. Pe insula Pharos din fața țărmului Alexandriei 
se afla cea de-a șaptea minune a Antichității, un far înalt de 135 metri, în vârful căruia se găsea 
statuia zeului Poseidon, înaltă de șapte metri. Celebra bibliotecă din Alexandria, cea mai mare 
din Antichitate, cuprindea 900.000 de pergamente. Orașul a adunat mulțimi de filosofi, 
matematicieni, poeţi și medici. În Alexandria s-au pus bazele calendarului iulian și ale 
geometriei moderne, au apărut cultul lui Serapis, hermetismul, neoplatonismul, neopitagorismul, 
iudaismul elenistic, secta therapeuţilor, creștinismul și gnosticismul. Deoarece era nu doar cel 
mai mare centru elenistic din lume, ci și casa celei mai mari comunităţi evreiești, tot în 
Alexandria au fost traduse pentru prima oară scripturile evreilor în limba greacă, numite 
Septuaginta. În capitala Egiptului ptolemeic au trăit învățați precum matematicianul Euklides (cel 
supranumit „Tatăl geometriei”), matematicianul Diophantus (numit și „Tatăl algebrei"), Hypatia 
(filosoafă, matematiciană și astronoamă, considerată „Mama algebrei”), filosoful Philon 
(inventatorul creștinismului), filosoful Ammonius (unul dintre fondatorii neoplatonismului), 
istoricul roman Appianus, inventatorul și matematicianul Ktesibios, matematicianul Heron, 
doctorul Herophilos (considerat primul anatomist din lume), filosoful Isidoros (unul dintre ultimii 
adepţi ai neoplatonismului), matematicianul și astronomul Menelaos (care a dat numele unui 
crater lunar), filosoful creștin Nemesius (autorul tratatului De Natura Hominis), Pappus (unul 
dintre ultimii mari matematicieni greci ai Antichității), teologul Origenes Adamantios (unul dintre 
părinţii bisericii creștine), Klaudios Ptolemaios (matematician, astrolog, astronom și geograf) 
sau matematicianul Theon (tatăl Hypatiei). 

În urma numeroaselor combinări ale sistemelor filosofice și religioase a apărut în Alexandria și 
gnosticismul, format din îmbinarea neoplatonismului, creștinismului și învățăturilor therapeuților. 
Gnosticismul, a cărui denumire provine din cuvântul grecesc „enosis” („cunoaștere”), nu 
reprezintă un sistem unitar, fiind format dintr-o varietate de sisteme de credinţe generalizat unite 
în ideea că oamenii sunt suflete divine închise într-o lume materială, creată de un demiurg 
imperfect, identificat cu Yahweh, dumnezeul Vechiului Testament. Principalii lideri ai curentelor 
gnostice au fost Valentinus, Kirinthos, Markion, Karpokrates și Basilides, care au trăit în secolul 
al II-lea al erei noastre. Nefiind satisfăcuți de explicaţiile creștinismului cu privire la natura 
umană ori la existenţa răului, ei au afirmat că lesous a avut, în afară de învăţătura exoterică, 
împărtășită tuturor celor care îl ascultau, și o doctrină ezoterică, secretă, pe care a oferit-o doar 
apostolilor săi. Pentru ei, acea doctrină secretă, „enosis”, este adevărata esenţă a creștinismului. 
Biserica creștină nu a putut accepta respingerea învățăturilor ei, drept pentru care a catalogat 
ca eretice toate școlile de inspirație gnostică. În secolul al IV-lea, gnosticismul a fost eradicat în 
partea europeană a Imperiului Roman, învățătorii lui fiind exilați iar cărțile sale distruse. Au mai 
supravieţuit marcioniţii în Siria până în secolul al V-lea, audienii până în secolul al VIIl-lea în 
Siria, Irak și Iran, maniheii în China până în secolul al XV-lea și mandeenii din Irak şi Iran până 

în prezent. Acuzaţiile pe care le-a adus Biserica gnosticilor sunt cele enumerate în secolul al Il- 
lea de lrenaeus, episcopul Lyonului: 

- Respingerea dumnezeului vetero-testamentar. 

- Asumpția că Universul a fost creat de îngerii răi sau de o putere inferioară. 

- Învățături hristologice false. 

- Practici magice ale adepților. 

- ldolatria și alte forme de imoralitate practicate de adepţii ereziilor. 

- Pretenţia adepților că au fost eliberaţi de ascultarea faţă de îngerii răi sau față de Demiurgul 
creator. 

Cea mai mare parte a scrierilor gnostice s-a pierdut în timp, fiind distrusă de fanatismul creștin. 
Timp de multe secole, majoritatea informaţiilor care au supraviețuit au fost doar cele menţionate 
în Adversus Haereses („Împotriva ereziilor”) de Irenaeus Sirianul, un scriitor bisericesc timpuriu, 
părinte al Bisericii, episcop de Lyon și apologet, considerat sfânt atât de catolici, cât și de 
ortodocși. Lucrarea sa în cinci volume a reprezentat o combatere detaliată a gnosticismului, în 
special a sistemului gnosticului Valentinus, care reprezenta o ameninţare serioasă la adresa 
creștinismului tradițional. Cunoștinţele gnosticilor au reieșit la lumină odată cu descoperirea în 
1773 a cărţii Pistis Sophia și în 1945 a bibliotecii gnostice de la Nag Hammadi (din Egiptul 
Superior), formată din 13 cărți care conţin 50 de texte. Traducerea lor completă s-a încheiat în 
anii 1970. Abia din acel moment omenirea a putut să-și facă o imagine cât mai clară despre 
învățătura secretă a gnosticilor, acea „enosis” împărtășită doar aleşilor. Deși, după cum nota 
lrenaeus, „aceștia ne spun că această cunoaștere nu poate fi prezentată în chip deschis, întrucât nu toți 
sunt în Stare să o primească, căci a fost revelată în chip mistic de către Mântuitorul prin pilde, către cei 
vrednici să o înțeleagă”. Cu toate acestea, lesous spunea în Evanghelia lui Thomas, descoperită 
la Nag Hammadi: „Și nimic nu este tăinuit încât să nu fie descoperit şi nimic nu este acoperit, care în 
cele din urmă să nu fie descoperit” și „Cunoaşte ce se găseşte înaintea feţei tale şi atunci ce este tăinuit 
de tine se va descoperi. Căci nu este nimic tainic care să nu fie descoperit. 

În Adversus Haerses, lrinaeus prezintă părerile gnosticilor despre apariţia eonilor, niște entități 
energetice, într-o lume imaterială. Referindu-se la gnosticii valentieni, el scria: „Ei spun că în 
nevăzutele şi inefabilele înălțimi există un Eon preexistent pe care l-au numit Proarkhe, Propator și 
Bythos, care este descris ca inefabil şi incomprehensibil. Etern și nenăscut, el rămâne de-a lungul unor 
nesfârşite cicluri de ani într-o profundă liniște şi tăcere. El este acolo împreună cu Ennoia, pe care ei au 
denumit-o Kharis și Sige (har și tăcere). La sfârşit, acest Bythos a determinat trimiterea din sine a tuturor 
lucrurilor, şi a pus ceea ce a produs în Tăcere (Sige), întocmai cum o sămânță este pusă în pântec. Ea 
atunci şi-a primit sămânţa şi a rămas grea, născând Nous-ul, care a fost egal şi asemănător cu cel care l- 
a produs, şi el singur a putut să cuprindă măreţia Tatălui. Pe acest Nous l-au numit Monogenes, și Tatăl, 
şi începutul tuturor lucrurilor. Odată cu el a fost produsă şi Aletheia, iar acestea patru au constituit întâi- 
născuta Tetradă pitagoreică, pe care ei au desemnat-o ca fiind rădăcina tuturor lucrurilor. Și acestea 
sunt întâiul Bythos şi Sige, şi apoi Nous şi Aletheia. Monogenes, înțelegând de ce a fost făcut, și-a trimis 
Logos-ul şi Zoe, devenind Tatăl a tot ce a existat după el (...) Logos şi Zoe, după ce au făcut Anthropos şi 
Ekklesia, au mai adus întru existenţă alți zece Eoni: Bythios şi Mixis, Ageratos şi Henosis, Autophues şi 
Hedone, Akinetos şi Synkrasis, Monogenes şi Makaria (...) Anthropos şi Ekklesia au mai făcut alți 
doisprezece Eoni: Parakletis şi Pistis, Patrikos şi Elpis, Metrikos şi Agape, Ainos şi Sinesis, 
Ekklesiastikos şi Makariotes, Theletos şi Sophia”. În gnosticismul valentian, întâia entitate masculină 
emanată de Tatăl este singura care îl cunoaște: „aceștia mai spun că Propator a fost cunoscut doar 
de Monogenes, care a fost generat din El, adică doar de către Intelect, întrucât tuturor celelalte le este 
nevăzut şi necuprins. Și tot în acord cu asumțiile lor, doar Nous-ul şi-a găsit plăcere în contemplarea 

Tatălui”. Astfel, Nous sau Intelectul a devenit mediatorul dintre Tată și restul eonilor. După 
lrenaeus, Pleroma eonilor (totalitatea entităţilor divine) este treimică, fiind împărţită într-o 
Ogdoadă (care implică nivelul noetic, al gândirii), o Decadă (nivelul pneumatic) și o Duodecadă 
(nivelul sufletesc). „Secundus afirmă că Ogdoada primară constă dintr-o tetradă de dreapta și o tetradă 
de stânga şi învață că una dintre acestea este numită Lumina, iar cealaltă Întunericul”, mai scria 
lrenaeus. Sistemul valentianului Secundus, la care se referea episcopul Lyonului, era inspirat 
din pitagoreism. 

După Irenaeus, gnosticii setieni considerau că o primă lumină, „binecuvântată, nestricăcioasă şi 
infinită”, era Tatăl a toate și Întâiul Om. Ennoia sa a ieșit din el, a făcut un fiu, iar acesta este 
Fiul Omului, al doilea Om. Mai jos de ei este Duhul Sfânt iar sub el elementele sunt separate 
unele de altele: apa, întunericul, adâncul, haosul. Deasupra lor a fost născut Duhul Sfânt, numit 
și Întâia Femeie. Primii Oameni s-au bucurat de frumusețea ei și i-au dat lumină, născând prin 
ea o lumină nestricăcioasă, pe Khristos („Cel uns”), numit și „Cel-de-rrei-ori-bărbar”, fiul primilor 
Oameni și al Duhului Sfânt. Ea a devenit fierbinte în partea stângă, Khristos aparținând părții 
drepte. Puterea care a emanat din femeie prin acea fierbințeală a fost stropită cu lumină și a 
căzut din locul pe care îl avea, dar posedând încă acea picătură de lumină. A fost numită 
Sinistra, Prunicus, Sophia și „bărbat-femeie”. În Evanghelia lui Philippos, Duhul Sfânt este 
identificat cu Sophia, eon care generează principiul feminin numit Achamoth. În ebraică, 
cuvântul „duh” este de gen feminin. 

În Evanghelia Egiptenilor, descoperită la Nag Hammadi, Autogenes este „Fonul eonilor”, „Tatăl 
neproclamat”, „Cel prin sine născut”, „Străinul', „Adevăratul eon’ şi „Marele spirit invizibil”. Din 
tăcerea sa vie au emanat trei puteri: Tatăl, Mama (numită „feciorelnica Barbelon”) și Fiul. La fel 
ca în restul scrierilor gnostice, eonii s-au înmulţit iar „intreaga pleromă a luminilor era foarte 
mulțumită”. După 5000 de ani, când marea lumină Eleleth a hotărât să domnească cineva peste 
Haos și peste Hades (lumea de dincolo), Sophia a venit ca un nor și i-a creat pe Sakla și 
Nebruel. Aceștia i-au născut pe cei 12 îngeri slujitori, care domnesc peste Hades și peste Haos: 
Athoth, Harmas (numit și „Ochiul focului”), Galia, Yobel, Adonais (sau Sabaoth), Kain (pe care 
marile neamuri ale oamenilor l-au numit „Soarele”), Abel, Akiressina, Yubel, Harmupiael, Archir- 
Adonim şi Belias. 

Decodificând învăţăturile gnosticilor, care într-adevăr par a nu fi adresate omului de rând, putem 
spune că într-o lume imaterială sau „in nevăzutele și inefabilele înălțimi” exista un eon, o primă 
lumină „binecuvântată, nestricăcioasă şi infinită”, o entitate energetică numită Autogenes, „Cel prin 
sine născut”, „Adevăratul eon” și „Eonul eonilor”, „Marele spirit invizibil” considerat „etern și nenăscut”, 
„inefăbil şi incomprehensibil', care a stat „de-a lungul unor nesfăârşite cicluri de ani într-o profundă 
linişte şi tăcere”. La un moment dat, din motive necunoscute, această ființă androgină s-a divizat, 
energia sa feminină devenind o nouă entitate, numită Ennoia („Ideea”), Kharis („Harul”), Sige 
(„Tăcerea”) sau Mama, iar cea masculină - eonul numit Proarkhe, Propator ori Bythos 
(„Profunzimea”), „Tatăl a toate” şi „Întâiul Om”. De ce a ales să se divizeze? Pentru a putea da 
naștere altor eoni. Ca formă de energie atât masculină, cât și feminină, nu putea concepe 
singur. Tot ce putea face era să-și separe cele două laturi, care doar astfel puteau crea. Ceea 
ce s-a și întâmplat, după spusele gnosticilor. Bythos / Propator s-a unit cu Kharis / Sige, dându-i 
naștere lui Nous („Intelectul”), Monogenes („Unicul născut”) sau Fiul. Tatăl a fost considerat 
Dumnezeu Tatăl al creștinismului clasic, Mama - Duhul Sfânt, iar Fiul, Khristos, cel care a intrat 
în trupul tâmplarului lesous, numit Seth de gnosticii setieni. Pentru ca Fiul să poată procrea, la 
rândul său, Byihos și Kharis i-au născut o pereche, pe Aletheia („Adevărul”). Cu ea, Nous / 
Monogenes i-a făcut pe Logos („Cuvântul”) și pe Zoe (,„Viaţa”). Mult mai productivi decât 

strămoșii lor, aceștia au avut 12 copii. Primii au fost Anthropos („Omul”) și Ekklesia („Biserica”), 
cu ei completându-se Ogdoada. Apoi, Logos și Zoe au creat Decada, formată din perechile 
Bythios  („Adâncimea”) - Mixis („Amestecarea”), Ageratos  („Neînbătrânirea”) - Henosis 
(„Uniunea”), Autophues („Existenţa proprie”) - Hedone („Plăcerea”), Akinetos („Imobilul”) - 
Synkrasis („Amestecarea”) și Monogenes („Unicul născut”) - Makaria („Fericirea”). Anthropos și 
Ekklesia nu s-au lăsat mai prejos și au dat naștere Duodecadei, adică unui grup format din șase 
perechi de eoni: Parakletis („Comfortul”) - Pistis („Credinţa”), Patrikos („Paternalul”) - Elpis 
(„Speranţa”), Metrikos („Maternul”) - Agape („lubirea”), Ainos („Lauda”) - Sinesis („Înţelegerea”), 
Ekklesiastikos („Bisericescul”) - Makariotes („Bucuria”) și Theletos („Dorinţa”) - Sophia 
(„Înțelepciunea”). În învățăturile altor secte gnostice unele nume diferă, ba chiar și numărul 
eonilor. Însă nu contează prea mult numele acestor entităţi sau numărul lor exact, ci doar cele 
ale personajelor principale. 

Ce sunt acești eoni? Scris „aeon” în latină şi „aion” în greacă, cuvântul însemna la origine „viaţă”, 
„forță vitală”, „fiinţă”, „generaţie” sau „perioadă de timp”, fiind tradus mai apoi ca „eră” ori „etern”. 
În geologie, cosmologie și astronomie este folosit pentru a desemna o perioadă de timp formată 
din miliarde de ani, însă la modul general se referă la o perioadă de timp foarte lungă și 
nedefinită. În religia olimpiană, Aion era zeul timpului și al eternității. Filosoful Platon a folosit 
acest cuvânt pentru a desemna lumea eternă a ideilor, care există în spatele lumii materiale. 
Pentru gnostici, toți eonii sunt emanații ale primului, Autogenes, ființe imateriale eterne și chiar 
idei. Pentru gnosticii marcosieni, eonii sunt numere și sunete. Ținând cont de numele lor 
(Profunzimea, Tăcerea, Cuvântul, Adevărul, Înţelepciunea, etc.), care îi reprezintă, putem 
considera eonii a fi principii. Cele 9 entităţi cu care lua legătura în mod constant grupul Lab 9, 
condus de Andrija Puharich, spuneau că sunt „Cele 9 Principii ale Domnului”, Elohim ai evreilor și 
eonii gnosticilor. Idei, principii, numere, sunete, emanaţii... Aceste catalogări nu ne ajută prea 
mult în încercarea de a le defini. Sunt consideraţi emanații ale primului eon, care pentru gnostici 
era o lumină „binecuvântată, nestricăcioasă şi infinită”. Prin urmare, putem presupune că sunt 
entități imateriale, forme de energie pozitivă, unii masculini și alţii feminini, indistructibili, cu o 
durată de viaţă infinită. Nu putem ști ce fel de energie este cea din care sunt formaţi, despre 
care știm doar că este pozitivă (eonul din care au emanat era considerat o „lumină”), dar îi 
putem numi „spirite” în lipsa detaliilor suplimentare despre natura lor. Ceea ce tot nu ar fi 
satisfăcător. Este posibil să existe aceste spirite, numite „eoni” de gnostici? Am văzut că zeii 
antici și extratereștrii de astăzi sunt entităţi eterice, provenite dintr-o lume imaterială, prin 
urmare existenţa eonilor pare a fi posibilă. 

Totul părea perfect în acea lume a eonilor, în care nu se întâmpla nimic palpitant, până într-o 
zi... În Adversus Haereses (Cartea |, 2:1-3), Irenaeus scria că „Sophia s-a aprins de patimă pentru 
a-și îmbrățişa eonul pereche, Theletos. Această patimă s-a născut mai întâi printre cei care erau uniţi cu 
Nous şi Aletheia, dar a trecut prin pângărirea acestui eon degenerat, care a săvârșit nelegiuire sub 
motivul iubirii, dar aceasta a fost de fapt o influenţă a nesocotinţei, căci ea nu a avut, precum Nous-ul, o 
comuniune cu desăvârşitul Tată. Patima ei a stat în aceea că a căutat să cerceteze natura Tatălui, căci ea 
a dorit, cum spun ei, să cuprindă măreţia Tatălui. Atunci ea nu a putut să-şi atingă sfârșitul, căci era cu 
neputinţă, s-a trezit prinsă într-o agonie a minţii, întrucât din pricina adâncului şi datorită naturii de 
necercetat a Tatălui, şi datorită dragostei ce s-a născut în ea, a fost aruncată înapoi spre sine, şi a fost în 
primejdie să fie absorbită de măreția lui Deus şi dizolvată în esenţa sa absolută, până a întâlnit puterea 
care sprijinea toate lucrurile, și a ținut-o în afara inefabilei măreții. Această putere ei au numit-o Horos, 
prin care ei spun că ea a fost restrânsă și susținută (...) și neputând să se întoarcă, ea a înţeles că Tatăl 
este incomprehensibil, s-a dus la locul ei şi şi-a schimbat patima în venerație pentru Tatăl. Dar alții 

dintre ei descriu dorinţa şi restaurarea Sophiei astfel: ei spun că stând ea într-o imposibilă aşteptare, a 
adus întru ființă o substanță amorfă, pe care a putut să o producă prin firea sa feminină”. Ca pedeapsă, 
Sophia a fost exilată din acea lume a luminii într-un loc al întunericului și goliciunii. „Dorințele ei 
au fost substanţa materiei din care s-a format lumea. Datorită dorinței ei de întoarcere la cel care i-a dat 
viață, orice suflet aparține acestei lumi, şi chiar Demiurgul de aici a originat. Toate lucrurile și-au avut 
începutul în teamă şi tristețe. Din lacrimile ei s-a format o natură lichidă, din zâmbetul ei toate sunt 
lucitoare şi din supărarea și uimirea ei s-au făcut toate elementele corporale ale lumii” (Cartea |, 4:2). 
În Evanghelia Adevărului, Totalitatea (Sophia) l-a căutat pe cel din care a emanat (Bythos / 
Propator). Necunoscându-l, au apărut tulburarea şi teama, iar Greșeala a creat materia. Uitarea 
Greșelii, care nu a fost dezvăluită, nu a venit de la Tatăl, de la el venind Cunoașterea („gnosis”), 
ca Uitarea să dispară. Uitarea a venit în existență din cauză că Tatăl nu a fost cunoscut, 
Cunoașterea fiind Khristos, pe care Greșeala l-a prigonit. În Evanghelia lui Philippos se spune 
că „Universul a venit întru existență din pricina unei greşeli. Căci cel care l-a creat a vrut să-l facă 
nestricăcios şi nemuritor. Dar el nu a izbutit să-și împlinească dorinţa”. Pentru gnosticii setieni, 
Sophia s-a pogorât în ape și și-a luat pentru sine un trup, apele reprezentând vidul sau haosul 
primordial, numit adesea „ocean” de antici. Toate lucrurile se grăbeau să se lipească de acea 
picătură de lumină iar când Sophia a zămislit o dorinţă pentru lumina de deasupra, și-a părăsit 
trupul și a devenit liberă. Unele secte gnostice considerau un alt eon vinovat pentru apariția 
materiei, însă majoritatea au ales-o pe Sophia, ultimul dintre cei 24 sau 30 de eoni care formau 
Pleroma gnostică. 

Aceste relatări nu fac decât să ne bage mai mult în ceaţă, ceea ce este absolut firesc, ţinând 
cont că învăţăturile gnostice erau rezervate doar inițiaţilor, nicidecum publicului larg. Drept 
pentru care este nevoie să le decodificăm și de această dată. De ce a fost exilată Sophia? Ei 
bine, răspunsul nu este atât de dificil pe cât pare. 

Conform învățăturilor gnosticilor, eonii erau împărţiţi în două categorii, masculini și feminini, fiind 
capabili să se înmulțească. Primul eon, care conţinea ambele genuri, s-a divizat astfel încât să 
poată procrea. Byihos / Propator / Proarkhe s-a unit cu Sige / Ennoia / Kharis și au dat naștere 
perechii Nous / Monogenes - Aletheia. Care, la rândul lor, au dat naștere unei alte perechi, care 
și ea s-a înmulţit, și așa mai departe, până s-a ajuns la o Ogdoadă, o Decadă și o Duodecadă 
de eoni. Cum se poate realiza înmulţirea unor entități imateriale? Fiind ființe energetice, nu au 
formă. Însă ne-ar ajuta să înțelegem imaginându-ne că au o formă sferică, exact forma pe care 
susțin ocultiștii și spiritiștii că o au spiritele în lumea materială. Așadar, ne putem închipui că 
fiecare eon era un glob energetic, luminos. Pentru a se înmulţi, fiecare sferă energetică se unea 
cu perechea ei parţial, nicidecum total. În porțiunea comună ambelor sfere se amestecau cele 
două energii, masculină și feminină, amestecul transformându-se, la rândul lui, într-o nouă 
pereche de eoni (în care, la fel ca în cazul părinţilor, energia masculină era separată de cea 
feminină). După „naștere”, fiecare eon - sferă devenea mai mic, ţinând cont că o parte din 
energia din care era format s-a transferat în cea a urmașilor săi. Copiii nu se rupeau de părinți, 
cu toții fiind interconectaţi, devenind astfel emanaţii ale eonului primordial, Autogenes, fiecare 
cu conștiință și personalitate proprie. Chiar dacă Pleroma gnosticilor era formată doar din 
perechi, cu toții fiind capabili să se înmulțească cel puţin la nivel teoretic, observăm că doar 
primii opt, care formau Ogdoada, au reușit acest lucru. Decada creată de Logos și Zoe și 
Duodecada născută de Anthropos și Ekklesia nu au conceput niciun eon. De ce? Nu erau 
capabili, din cauza depărtării de eonul primordial, ori nu știau ce au de făcut? 

În Adversus Haereses (Cartea |, 2:1), episcopul Irenaeus scria că „Sophia s-a aprins de patimă 
pentru a-și îmbrăţișa eonul pereche, Theletos. Această patimă s-a născut mai întâi printre cei care erau 

uniți cu Nous şi Aletheia, dar a trecut prin pângărirea acestui eon degenerat, care a săvârşit nelegiuire 
sub motivul iubirii, dar aceasta a fost de fapt o influenţă a nesocotinţei, căci ea nu a avut, precum Nous- 
ul, o comuniune cu desăvârșitul Tată”. Din această afirmaţie înțelegem că Sophia și-a dorit să 
procreeze și ea, motiv pentru care „s-a aprins de patimă pentru a-și îmbrăţişa eonul pereche, 
Theletos”. Însă nu era capabilă de așa ceva, la fel ca restul perechilor din Decadă și Duodecadă, 
din cauza distanţei față de Tată: „ea nu a avut, precum Nous-ul, o comuniune cu desăvârşitul Tată”. 
Ceea ce înseamnă că legătura dintre eoni și Tatăl lor era mai puternică sau mai slabă în funcţie 
de distanţa lor față de sursă, Ogdoada fiind capabilă să procreeze deoarece se afla în imediata 
lui vecinătate, spre deosebire de Decadă și de Duodecadă. Fiind ultimul eon, Sophia se afla la 
cea mai mare distanţă, conexiunea dintre ea și Bythos / Propator / Proarkhe fiind mult mai slabă 
decât în cazul celorlalţi. Însă Sophia ori nu a știut acest lucru, ori nu a vrut să ştie, ea fiind 
hotărâtă să se înmulțească. Care a fost acea „nelegiuire sub motivul iubirii” sau „influență a 
nesocotinței”, care l-a determinat pe Irenaeus să o numească „eon degenerar'? A încercat să 
procreeze („s-a aprins de patimă pentru a-și îmbrăţișa eonul pereche, Theletos") prin metoda descrisă 
mai sus, însă lucrurile nu au ieșit așa cum se aștepta. Neavând capacitatea de a se înmulţi, 
atunci când s-a unit cu Theletos, Sophia l-a absorbit. Asimilându-și perechea, care a ajuns parte 
din ea, Sophia a devenit mai puternică, cantitatea de energie care o constituia dublându-se. Mai 
mult, ea a devenit din acel moment compusă și din energie masculină, nu doar din cea 
feminină. Pare o idee îndrăzneață însă, dacă un eon androgin se poate diviza în doi diferiţi, unul 
masculin și unul feminin, putem considera că acest proces funcţionează și invers. Gnosticii 
setieni o numeau pe Sophia și Sinistra („Stânga”) sau „bărbat-femeie”, ultimul epitet subliniindu-i 
natura androgină căpătată în urma asimilării perechii sale, Theletos („Dorinţa”). Acest eșec nu a 
descurajat-o, ci dimpotrivă. Fiind de două ori mai puternică și împinsă de dorinţa care făcea 
parte la propriu din ea, cea numită „Înțelepciunea” a ajuns la concluzia că visul ei de a procrea 
se poate îndeplini doar prin împerecherea cu Tatăl, sursa vieţii în Univers. Însă nici de această 
dată lucrurile nu au stat cum și-a dorit pentru că, după cum se spune din bătrâni, socoteala de 
acasă nu se potrivește cu cea din târg. „Patima ei a stat în aceea că a căutat să cerceteze natura 
Tatălui, căci ea a dorit, cum spun ei, să cuprindă măreţia Tatălui”, scria lrenaeus. Să o cuprindă 
precum pe cea a perechii ei, ceea ce s-a dovedit a fi imposibil în acest caz. „Arunci ea nu a putut 
să-și atingă sfârșitul, căci era cu neputinţă, s-a trezit prinsă într-o agonie a minţii, întrucât din pricina 
adâncului şi datorită naturii de necercetat a Tatălui, şi datorită dragostei ce s-a născut în ea, a fost 
aruncată înapoi spre sine, şi a fost în primejdie să fie absorbită de măreția lui Deus și dizolvată în esenţa 
sa absolută, până a întâlnit puterea care sprijinea toate lucrurile, şi a ţinut-o în afara inefabilei măreţii. 
Această putere ei au numit-o Horos, prin care ei spun că ea a fost restrânsă şi susținută”. Așadar 
Sophia era pe punctul de a fi absorbită de Bythos „și dizolvată în esența sa absolută”, la fel cum a 
păţit Theletos, însă a fost salvată de eonul Horos, despre care nu se știu multe. În variantele 
mai vechi ale mitului, Horos (care poartă numele atribuit de greci zeului egiptean Haru) era un 
eon deja existent; abia în relatările ulterioare a devenit unul generat cu acea ocazie la 
rugămintea celorlalţi eoni, care l-au implorat pe Tată să înlăture pericolul care îi păștea pe toți. 
lrenaeus susținea că eonul care a salvat Universul și a legat-o pe Sophia era numit Horos 
pentru rolul său de separator și Stauros („Crucea”) pentru funcţia sa de stabilizare. Numele 
Stauros i-a făcut pe unii gnostici să îl identifice cu Khristos, ceea ce îl echivalează cu al treilea 
eon, Nous / Monogenes sau Fiul. Dacă în această versiune Horos / Nous este cel care a 
înlănţuit-o pe Sophia în lumea materială, pentru alţii „stând ea într-o imposibilă așteptare, a adus 
întru ființă o substanță amorfă, pe care a putut să o producă prin firea sa feminină”, iar „dorinţele ei au 
fost substanța materiei din care s-a format lumea (...) Din lacrimile ei s-a format o natură lichidă, din 

zâmbetul ei toate sunt lucitoare și din supărarea și uimirea ei s-au făcut toate elementele corporale ale 
lumii”, după cum afirma Irenaeus, care completa: „astfel, după aceştia, trei tipuri de existență au fost 
constituite: primul, din pasiuni, care este materia; al doilea, din conversie, care era sufletesc; iar al 
treilea, cel care era pneumatic”. 

Pistis Sophia prezintă o ipoteză identică, povestită de lesous discipolilor săi: „Pe când Pistis 
Sophia se afla în al treisprezecelea eon, în tărâmul tuturor fraților ei nevăzuţi - adică, cele douăzeci şi 
patru de emanaţii ale marelui nevăzut -, s-a întâmplat ca din porunca Primului Mister, Pistis Sophia a 
privit către înalt. Văzu lumina vălului Comorii Luminii şi dori să se ducă în locul acela. Și ea încetă să 
mai săvârşească misterul celui de-al treisprezecelea eon şi proslăvi lumina din înalt, pe care o văzuse în 
lumina vălului Comorii Luminii. Pe când ea proslăvea tărâmul din înalt, toți arhonţii din cei doisprezece 
eoni aflați dedesubt au dușmănit-o pentru că ea încetase misterele lor, şi fiindcă voia să meargă în înalt 
şi să fie deasupra tuturor. Din pricina aceasta s-au mâniat ei pe ea și au duşmănit-o. lar marele 
Authades cu puterea întreită - adică cea de-a treia putere întreită aflată în cel de-al treisprezecelea eon, 
care s-a răzvrătit - nu a emanat tot ceea ce era purificat din puterea sa lăuntrică, și nu a dat nici ceea ce 
era purificat din a sa lumină în vremea în care arhonţii şi-au dat purificarea lor, și el și-a dorit să fie 
stăpân peste întreg eonul al treisprezecelea și peste cele de sub el. Pe când arhonţii celor doisprezece 
eoni erau mânioși pe Pistis Sophia, care este deasupra lor, şi o dușmăneau foarte tare, marele Authades 
cu puterea întreită, despre care v-am spus, s-a alăturat şi el arhonţilor celor doisprezece eoni, şi era şi el 
mânios pe Pistis Sophia şi o duşmănea foarte tare, fiindcă ea s-a gândit să meargă spre lumina aflată 
deasupra lui. Și el a emanat din el însuşi o mare putere cu chip de leu. Iar din materia ce se afla în el a 
emanat o mulțime de emanaţii materiale. Și el le-a trimis în tărâmurile de dedesubt, în părţile Haosului, 
pentru ca acolo să o urmărească pe Pistis Sophia și să ia puterea din ea - pentru că ea s-a gândit să se 
ducă în înaltul care se află deasupra tuturor, şi pentru că a încetat să mai săvârşească misterul lor, 
rămânând îndurerată şi căutând lumina pe care o văzuse. lar arhonţii care continuau sau Stăruiau în 
săvârşirea misterului o dușmăneau. Și toate străjile care se aflau la porțile eonilor o dușmăneau. Apoi, 
din porunca Primei Porunci, marele Authades cu puterea întreită, care este una din cele trei puteri 
întreite, a prigonit-o pe Sophia în cel de-al treisprezecelea eon - pentru ca ea să privească către părţile 
de jos, și ca în acel tărâm să vadă puterea sa de lumină ce are chip de leu, și să râvnească aceasta, şi să 
meargă în acel tărâm pentru ca lumina ei să fie luată de la ea. După aceea, ea se uită dedesubt şi văzu 
puterea sa de lumină în părțile de dedesubt; şi ea nu ştiu că aceasta este a lui Authades cu puterea 
întreită, ci a crezut că era de la lumina pe care o văzuse de la început în înalt, ce se trăgea din vălul 
Comorii Luminii. Și cugetă în sinea ei: «Mă voi duce în tărâmul acela fără perechea mea, şi voi lua 
lumina, şi voi crea pentru mine din ea eoni de lumină, pentru ca eu să pot merge la Lumina luminilor, 
care este cea mai înaltă din înalt»” (capitolul 30). Observăm că în această scriere gnostică eonii 
sunt numiți „arhonţi”, în timp ce cuvântul „eoni' desemnează lumile în care locuiau entitățile 
eterice. „Gândind acestea, ieşi din tărâmul ei, al treisprezecelea eon, și se duse în cei doisprezece eoni. 
Arhonții eonilor o prigoniră şi se mâniară pe ea, fiindcă ea se gândea să aibă măreție. Și ea ieşi şi din cei 
doisprezece eoni şi ajunse în tărâmurile Haosului (vidul în care a apărut Universul material - n.a.) și 
se apropie de puterea de lumină cu chip de leu pentru a o înghiţi. Dar toate emanaţiile materiale ale lui 
Authades o împresurară, iar marea putere de lumină cu chip de leu înghiți toate puterile de lumină din 
Sophia. Și purificară lumina ei și o înghiţiră, iar materia ei fu aruncată în Haos. În Haos se afla un 
arhonte cu chip de leu, din care jumătate era foc şi jumătate întuneric, adică laldabaoth, de care v-am 
vorbit de multe ori. Când se petrecură acestea, Sophia ajunse să fie tare vlăguită, iar acea putere cu chip 
de leu începu să ia de la Sophia toate puterile de lumină. Și toate puterile materiale ale lui Authades o 
înconjurară pe Sophia în acelaşi timp şi o asupriră” (Capitolul 31). Nu știm cine este Authades, care 
i-a întins Sophiei o capcană pentru a o închide în materie, însă pare a fi vorba despre Horos, cel 

care a înlănţuit-o în alte mituri gnostice, adică tot Nous / Monogenes sau Fiul. Autorul îl 
numește „marele Authades cu puterea întreită, care este una din cele trei puteri întreite”, ceea ce ne 
duce cu gândul la epitetul „cel de trei ori bărbat”, aplicat de gnosticii setieni lui Seth sau Khristos, 
adică același Fiu. „Și Pistis Sophia strigă foarte tare, strigă la Lumina luminilor pe care o văzuse de la 
început, în care avea credinţă şi rosti această căință, vorbind astfel...” (Capitolul 32). Însă Tatăl o 
ignora complet, lăsând-o închisă în materia pe care o considerăm a fi Universul nostru. 

Deși creștinismul a scos gnosticismul în afara legii, a preluat povestea exilului Sophiei și i-a 
atribuit-o îngerului inventat Lucifer. La fel ca eonul rebel, Lucifer era o entitate care a plănuit să- 
şi detroneze tatăl, conducătorul Universului. După o luptă cu unul dintre fraţii săi, Mikhael, 
îngerul răzvrătit a fost aruncat din cer și exilat pe Pământ. Unii cercetători au observat că îngerii 
creștinismului sunt copii fidele ale eonilor gnosticilor. Alţii au ajuns la concluzia că Mikhael și 
Khristos sunt una și aceeași entitate, iar în miturile gnosticilor, Authades / Horos / Nous / 
Monogenes / Khristos este cel care a alungat-o pe Sophia din lumea celestă, închizând-o în cea 
materială. Cum Lucifer și povestea sa nu se găsesc în folclorul ebraic, pe care își bazează 
doctrina creștinismul, povestea îngerului rebel nu poate fi copiată decât din gnosticim, adică 
născută în misticismul Alexandriei. Ceea ce se observă cu ușurință, de altfel. 

Cum a fost închisă Sophia în materie? În Pistis Sophia, când încerca să ajungă la Tatăl, ea a 
fost înșelată și condusă în Haos, acolo unde Authades a emanat materie care a înconjurat-o şi 
a înlănţuit-o. Cum a reușit să facă asta? Universul este format doar din energii cu frecvenţe și 
vibrații diverse, după cum susținea fizicianul Nikola Tesla, iar „materia este energie condensată la o 
vibraţie joasă”, aşa cum afirma satiristul american Bill Hicks. Prin urmare, înțelegem că Authades 
/ Horos / Nous și-a condensat o parte din energia proprie la o vibraţie joasă, dând naștere unui 
corp material pentru Sophia, numit de gnostici și „temnița formelor plăsmuite”. În Adversus 
Haereses, episcopul Irenaeus nota: „stând ea într-o imposibilă aşteptare, a adus întru ființă o 
substanță amorfă, pe care a putut să o producă prin firea sa feminină”, iar „dorinţele ei au fost substanța 
materiei din care s-a format lumea (...) Din lacrimile ei s-a format o natură lichidă, din zâmbetul ei toate 
sunt lucitoare şi din supărarea și uimirea ei s-au făcut toate elementele corporale ale lumii”, de unde 
înțelegem că pentru restul materiei din Universul sensibil a fost condensată la o vibraţie joasă o 
parte din energia Sophiei. Pistis Sophia descrie în capitolul 31 modul în care a avut loc această 
operaţiune: „marea putere de lumină cu chip de leu înghiţi toate puterile de lumină din Sophia. Și 
purificară lumina ei şi o înghițiră, iar materia ei fu aruncată în Haos (...) Când se petrecură acestea, 
Sophia ajunse să fie tare vlăguită, iar acea putere cu chip de leu începu să ia de la Sophia toate puterile 
de lumină”. Bineînţeles că Sophia „ajunse să fie tare vlăguită” din moment ce o mare parte din ea, 
mai precis din energia care o forma, i-a fost înlăturată și transformată într-o închisoare 
materială. Ba chiar spunea în capitolul 32: „puterea mea a început să se micşoreze în mine. Și îmi 
lipseşte lumina”. Această pedeapsă a avut fără doar și poate rolul de a-i limita puterea; dacă ar fi 
fost lăsată în pace, ea ar fi putut încerca din nou să-și atace Tatăl, ceea ce ar fi putut da naștere 
unei catastrofe universale. Kabbalah sugerează că a avut loc deja un dezechilibru universal; 
„recipientele” care aveau rolul de a susține mult prea puternicele emanaţii divine au fost 
distruse, ceea ce a provocat haos și o ruptură în Univers, care s-a împărțit în două lumi: cea 
materială şi cea spirituală. Însă avem parte de o exagerare evidentă, ţinând cont că ipoteza 
evreiască nu are acoperire în nicio altă cultură a lumii, unde catastrofa a fost împiedicată la timp 
prin exilarea Sophiei. 

Se potrivește povestea gnosticilor cu părerea oamenilor de știință despre geneza Universului? 
Surprinzător, da. Pentru cosmologi, cu circa 13,7 miliarde de ani în urmă, în vidul primordial a 
apărut un punct de o natură specială, fără dimensiuni dar cu energie infinită, care a ieșit din 

starea de singularitate și și-a manifestat uriașa energie printr-o explozie de proporţii colosale, 
care continuă și astăzi. Ceea ce a făcut respectivul punct să iasă din starea de singularitate a 
fost o vibraţie venită de niciunde, la fel ca punctul de natură specială. Acel punct adimensional 
și cu energie infinită ar putea fi capcana întinsă de Authades Sophiei, adică „puterea de lumină cu 
chip de leu” care a atras-o în vid / haos. În momentul în care ea a ajuns lângă „puterea de lumină 
cu chip de leu pentru a o înghiţi”, el a trimis vibrația care a provocat Big Bang-ul, care nu a fost o 
explozie în adevăratul sens al cuvântului; pur și simplu, emanaţiile lui Authades au început să 
se transforme în materie în jurul ei. Cosmologii spun că imediat după Big Bang Universul a fost 
conţinut într-o sferă de mărime subnucleară, de numai 10-% centimetri diametru, oul cosmic din 
care a apărut lumea, prezent în miturile multor popoare. Pistis Sophia explică sfera / oul cosmic 
de după „explozie, afirmând că „roate emanaţiile materiale ale lui Authades o împresurară, iar marea 
putere de lumină cu chip de leu înghiți toate puterile de lumină din Sophia”. Apoi, conform teoriei 
inflaţiei, emisă în 1980 de profesorul Alan Guth, într-o fracțiune de secundă Universul s-a extins 
brusc, lăsând totul perfect neted și uniform. În cartea gnostică, emanaţiile lui Authades 
„purificară lumina ei şi o înghițiră, iar materia ei fu aruncată în Haos”. Însă cosmologii cred că 
Universul material se extinde încontinuu, ceea ce contrazice ipoteza gnosticilor. Am văzut că 
materia a fost creată din energia Sophiei; pentru ca materia să apară încontinuu, după atâtea 
miliarde de ani, ar trebui ca Sophia să fie formată dintr-o imensă cantitate de energie, care nu s- 
a consumat complet în acest timp îndelungat. Pentru gnostici, Sophia a fost salvată înainte de a 
se transforma complet în materie, ceea ce înseamnă că extinderea Universului s-a oprit la un 
moment dat. lar dacă lumea materială a fost creată ca închisoare a unui singur eon, imensitatea 
Universului prezentat de cosmologi nu are sens. Astfel încât pare mai logică ipoteza prezentată 
în capitolul precedent, care spune că Universul material nu este decât sistemul nostru solar, 
închis într-o sferă formată din heliosferă și din Norul lui Oort, restul galaxiilor fiind doar proiecții 
holografice. Ce rost ar avea iluzia unui Univers enorm? Fără îndoială, rolul ei ar fi de a 
descuraja o eventuală încercare de întoarcere acasă a Sophiei și a celorlalţi închiși alături de 
ea. Pentru ca iluzia să poată avea succes, ar fi necesar ca toate entităţile prizoniere în materie 
să uite adevărata lor natură și lumea din care provin. Gnosticii chiar vorbeau despre „Uitarea 
Greşelii”, care a venit în existenţă din cauză că Tatăl nu a fost cunoscut. Pentru ei, Uitarea nu a 
venit de la Tată, de la el venind Cunoașterea, pentru ca Uitarea să dispară. Ceea ce înseamnă 
că acea „Uitare” a venit tot de la Authades / Horos / Nous / Monogenes, creatorul închisorii 
materiale. 

Capitolul 32 al Pistis Sophia susţine că, după ce s-a văzut întemniţată într-un corp material, 
Sophia i-a cerut iertare Tatălui Bythos: „Doamne, Lumină a puterilor, nu mă lăsa acum să fiu lipsită 
de lumina mea. Căci din pricina ta şi a luminii tale am ajuns Să fiu asuprită, şi ruşinea m-a cuprins (...) 
Izbăveşte-mă de materia acestui întuneric, ca să nu mă adâncesc în el, ca eu să fiu izbăvită de emanaţiile 
zeului Authades care m-au asuprit, şi de vălurile lor. Nu lăsa ca acest întuneric să mă cufunde și nu lăsa 
ca această putere cu chip de leu să înghită cu totul puterea mea întreagă, şi nu lăsa ca acest Haos să 
înconjoare puterea mea (...) Nu întoarce faţa ta de la mine, căci sufăr foarte tare. Ascultă-mă și 
izbăvește degrabă puterea mea”. Abia după multe rugăminţi și lamentaţii, Sophia a fost lăsată să 
se întoarcă în lumea eonilor. Pentru gnostici Sophia era un personaj pozitiv, cea care le-a 
revelat cunoașterea alături de Khristos, identificată adesea cu Sfântul Duh. Pentru unele secte 
ea s-a unit cu Khristos și împreună au intrat în trupul tâmplarului lesous. Subiectivismul 
gnosticilor ne face să ne îndoim cel puţin de partea cu iertarea și să citim în continuare printre 
rânduri, pentru aflarea cunoașterii care „nu poate fi prezentată în chip deschis, întrucât nu toți sunt în 
stare să o primească”, după cum afirma lrenaeus din Lyon. În Pistis Sophia, referindu-se la 

emanaţiile care o slăbeau, Sophia i-a strigat Tatălui ceresc: „Fie ca acum, în vremea aceasta, 
Lumină a luminilor, întunericul și materia pe care le-au adus emanaţiile lui Authades să devină o cursă 
pentru ele, şi fie ca ele să fie prinse acolo. Și răsplăteşte-le pe ele şi adu ruşine asupra lor, ca ele să nu 
intre în tărâmul lui Authades. Fie ca ele să rămână în întuneric şi să nu vadă lumina. Fie ca ele să vadă 
Haosul pe vecie şi fie ca ele să nu privească spre înalt. Coboară asupra lor răzbunarea și fie ca judecata 
ta să pună stăpânire peste ele” (capitolul 32), „Să se prăbușească şi să ajungă neputincioşi cei ce vor să 
ia puterea de la mine. Să fie cuprinși de întuneric și să se afunde în neputinţă cei ce vor să ia puterea de 
lumină de la mine” (capitolul 35), „Să se prăbușească și să fie în întuneric cei care vor să ia lumina de la 
mine. Să se întoarcă în Haos şi să fie de ocară cei care vor să-mi ia puterea. Să se întoarcă în întuneric 
cei ce mă prigonesc și spun: Am ajuns stăpâni peste ea” (capitolul 37), „Loveşte-i, Lumină, pe cei ce au 
luat puterea mea de la mine; şi ia puterea de la cei ce au luat-o pe a mea de la mine” (capitolul 50), „Să 
se coboare peste Authades întunericul şi arhontele întunericului din afară să stea de-a dreapta lui. Și 
când îl vei judeca, să iei de la el puterea lui, şi fapta pe care el a urzit-o - ca să-mi ia puterea - fie ca tu 
să o iei pe a lui. Să se slăbească toate puterile luminii din el şi să-i ia măreţia un altul din cei cu puterea 
întreită” (capitolul 55). Nici Authades și nici emanaţiile lui nu au fost pedepsite în vreun fel de 
Bythos, cu atât mai puţin prin închiderea lor în lumea materială. Dacă ajutorul divin nu a venit, 
Sophia a rezolvat singură problema: a născut singură un fiu, numit laldabaoth și Demiurg de 
gnostici, ultimul nume fiindu-i atribuit de filosoful Platon. 

Pentru gnosticii setieni, laldabaoth a născut și el un fiu, pe lao. Acesta i-a dat naștere lui 
Sabaoth, care l-a avut pe Adoneus, care l-a născut pe Eloeus, care l-a făcut pe Oreus, tatăl lui 
Astanpaeus. Despre aceste entităţi, textul Despre obârșia lumii afirma: „Cei şapte au apărut în 
Haos ca ființe androgine (...) aceștia sunt cele şapte puteri ale celor şapte ceruri ale Haosului”. lar 
Starea Arhonţilor, descrisă în Protennoia Trimorphe și descoperită la Nag Hammadi, completa: 
„Desigur, aceştia au gândit că Universul a fost creat de ei, nefiind conștienți că nu și-au recunoscut 
rădăcina din care s-au ivit”. Pentru setieni, Sophia a mai dat naștere unor entităţi, cum ar fi îngeri, 
arhangheli, puteri, stăpâniri și domnii, ceea ce i-a atras disprețul lui laldabaoth, deoarece 
Sophia i-a născut fără acordul nimănui. Ceea ce nu pare s-o fi afectat prea mult, ea reușind să- 
și convingă fiii și nepoții să se dezbine și să se lupte între ei pentru stăpânire. În Adversus 
Haereses, episcopul Irenaeus susținea o variantă puţin diferită, laldabaoth fiind cel care „a 
generat copii şi nepoți fără acordul nimănui, îngeri, arhangheli, puteri, stăpânii şi domnii. După ce 
aceștia au fost născuţi, propriile sale odrasle s-au întors împotriva sa, râvnind și luptându-se pentru 
stăpânire”. În Evanghelia Egiptenilor, Sophia i-a creat pe Sakla și Nebruel, care i-au născut pe 
cei 12 îngeri care domnesc peste Hades și peste Haos: Athoth, Harmas / „Ochiul focului”, Galia, 
Yobel, Adonais / Sabaoth, Kain / „Soarele”, Abel, Akiressina, Yubel, Harmupiael, Archir-Adonim 
și Belias. În secolul al II-lea, oratorul grec Publius Aelius Aristides Theodorus scria în Athena că 
toți își au originea din capul zeiței Athena, în care o recunoaștem pe Sophia. Conform 
doctrinelor gnostice, aceste entităţi, în special demiurgul laldabaoth, s-au considerat dumnezei 
și creatori ai Universului. 

În acest punct al poveștii apare întrebarea: cum a reușit Sophia să dea naștere cuiva, ținând 
cont că tocmai din cauza lipsei capacităţii de reproducere l-a atacat pe Bythos? De această 
dată răspunsul nu se găsește în învățăturile gnosticilor, ci în cele ale altor culturi. Pentru 
sumerieni, divinitatea supremă era An („Cerul”), pe care akkadienii, babilonienii, asirienii și hitiţii 
îl numeau Anu ori Anum, el fiind sursa supremă de autoritate, care deţinea titlul de împărat, zeul 
cerului şi al constelațiilor, tatăl zeilor, al spiritelor şi al demonilor. Egiptenii îl numeau Ra sau Re 
și îl echivalau cu Soarele. În Canaan avea numele El, Elqunirșa sau El-wa-Elyon, printre 
epitetele lui numărându-se „Tatăl anilor”, „Tatăl zeilor”, „Creatorul creaturilor” și „Eternul creator”. 

În hinduismul vedic el este Dyaus Pitar („Tatăl cer”), iar în cel brahmanic este Brahma, tatăl 
zeilor, al oamenilor și al demonilor, creatorul lumii. Grecii l-au numit Ouranos („Cerul”), romanii 
Caelus și Coelos iar japonezii Izanagi, fiind în toate aceste ipostaze zeul cerului. Nu încape 
îndoială că această entitate este Proarkhe, Propator sau Bythos al gnosticilor, „Tatăl a toate”, 
„Întâiul Om”, „Cel prin sine născut”, „Adevăratul eon”, „Eonul eonilor” şi „Marele spirit invizibil. În 
multe religii, Anu a fost atacat de fiul său, Enki, zeul înțelepciunii. Eonul care l-a atacat pe 
Bythos poartă numele Sophia, cuvânt care în limba greacă înseamnă „înţelepciune”, ceea ce 
înseamnă că gnosticii s-au referit la același mit întâlnit în celelalte religii. În legendele despre 
începutul lumii, grecii îl numeau Kronos pe Enki, hitiţii Kumarbi iar indienii Șiva. În hinduism, 
Șiva i-a tăiat lui Brahma unul dintre cele cinci capete; Brahma crease zeii prin gândire, prin 
urmare al cincilea cap reprezintă organul său creator. Grecii au preferat să renunţe la astfel de 
metafore, alegând o exprimare înțeleasă de toată lumea, și au susținut că titanul Kronos și-a 
castrat tatăl, pe Ouranos, folosindu-se de o seceră. Grecii au preluat mitul castrării de la hitiţi, 
care la rândul lor l-au copiat de la hurieni. În legenda huriano-hitită Regatul din ceruri, Kumarbi 
l-a atacat pe Anu, care „n-a rămas mai departe înaintea ochilor lui Kumarbi, ci a scăpat din mâinile 
sale fugind, s-a ridicat la cer. Kumarbi s-a repezit la el, l-a prins pe Anu de picior şi l-a prăvălit din cer. 
El a muşcat coapsele sale astfel că bărbăţia lui s-a unit cu măruntaiele lui Kumarbi, asemenea bronzului. 
Când Kumarbi a înghițit bărbăţia lui Anu, acesta a râs și s-a bucurat”. După ce l-a anunţat pe 
răzvrătit că va naște trei zei (Teșub, Tigris și Tașmișu), Anu „se duse în cer. Dar Kumarbi se 
ascunse bine și scuipă din gura sa, el regele înţelept (la fel ca Sophia, al cărei nume înseamnă 
„înțelepciune” - n.a.); din gura sa el scuipă scuipat și bărbăţia lui Anu amestecate împreună”. Însă era 
prea târziu, el rămânând într-adevăr însărcinat. Identificând povestea lui Kumarbi / Kronos / 
Şiva cu cea a Sophiei, ne putem da seama ce s-a întâmplat cu adevărat. Conform miturilor 
gnostice, Sophia s-a unit forțat cu Bythos. În timpul unirii lor ea „s-a trezit prinsă într-o agonie a 
minții (...) a fost aruncată înapoi spre sine şi a fost în primejdie să fie absorbită de măreția lui Deus şi 
dizolvată în esenţa sa absolută”, fiind salvată de Nous / Horos, care a desprins-o de Tatăl ceresc. 
Pentru hitiţi și hurieni, acel schimb de energii a avut efect; Kumarbi a înghiţit falusul lui Anu, 
rămânând însărcinat, adică Sophia a reușit să se unească cu Bythos la fel ca perechile de eoni 
din Ogdoadă, preluând o parte din energia sa masculină „întocmai cum o sămânță este pusă în 
pântec. Ea atunci și-a primit sămânța şi a rămas grea’, după cum descria Irenaeus înmulţirea 
eonilor. În lumina acestor lucruri, înțelegem și mai bine adevărul din spatele miturilor. Sophia nu 
l-a atacat pe Bythos pentru a-l asimila, ci pentru a fi fecundată. Cu perechea ei, Theletos, nu a 
avut succes, din cauza incapacității ambilor de a procrea. Asimilarea lui accidentală a dus la 
apariția dorinţei în ea, care a împins-o la sacrilegiu, adică încercarea de a obţine un copil chiar 
de la sursa vieţii, Tatăl Bythos. Din acest motiv gnosticii vorbeau despre „patima ei”, despre 
dragostea „ce s-a născut în ea” şi despre o „nelegiuire sub motivul iubirii”. În termeni umani, ea nu 
și-a dorit decât un copil. Ceea ce a și afirmat în capitolul 30 din Pistis Sophia, când se îndrepta 
către „puterea de lumină cu chip de leu” a lui Authades, pe care o confundase cu Bythos: „voi crea 
pentru mine din ea eoni de lumină”. În Facerea biblică, unde exilul Sophiei este prezentat sub 
forma izgnorii lui Adam din Grădina Edenului, ea a gustat din pomul cunoașterii binelui și răului 
(în Vechiul Testament cunoașterea se referă la raporturi sexuale), ceea ce l-a făcut pe Tatăl 
ceresc să-și exprime îngrijorarea astfel: „lată Adam s-a făcut ca unul dintre noi, cunoscând binele și 
răul. Și acum nu cumva să-şi întindă mâna și să ia roade din pomul vieții, să mănânce şi să trăiască în 
veci!” (3:22). Cu alte cuvinte, după ce a gustat din „cunoașterea” sexuală, să nu cumva să guste 
din „pomul vieții”, adică să dea naștere unui copil. Ceea ce s-a și întâmplat, de altfel. Închisă în 
lumea materială, Sophia l-a născut pe demiurgul laldabaoth. Cine este această entitate? 

Profesorul Jan Zandee afirma că Demiurgul „este un zeu de un rang inferior, căruia neoplatonismul 
şi de asemenea şi gnosticismul i-a atribuit creaţia universului sensibil. În sistemul gnosticului 
Basilidis, Abraxas este Marele Arhonte, echivalent al Demiurgului descris de Platon în Timaios. 
Numele lui Abraxas este răspândit în literatura magică descoperită în Egipt. În Pistis Sophia, 
responsabil cu „creația universului sensibil” este Authades, ale cărui emanaţii s-au prefăcut în 
materie pentru a o închide pe Sophia, emanații care au transformat „puterile de lumină” ale ei în 
și mai multă materie, „iar materia ei fu aruncată în Haos”. Aşa cum am văzut, Authades era cel 
numit Horos pentru rolul său de separator și Stauros („Crucea”) pentru funcţia sa de stabilizare, 
Nous (,„Intelectul”) sau Monogenes („Unicul născut”), Seth pentru setieni și Khristos („Cel uns”) 
pentru restul gnosticilor, fiind fiul lui Bythos / Propator / Proarkhe și Sige / Ennoia / Kharis. 
Setienii chiar susțineau că laldabaoth este Nous, din care au apărut spiritul, sufletul și toate 
lucrurile lumii acesteia, din care a fost generată toată uitarea, stricăciunea, neînţelegerea, pizma 
și moartea. Pentru ei, Tatăl și-a împărţit măreţia cu laldabaoth atunci când erau în rai, însă Fiul 
s-a înfumurat, crezându-se Dumnezeu și Tatăl. Oracolele caldeene aduc o completare, 
susținând că „Tatăl le-a desăvârșit pe toate şi le-a dat pe toate celei de-a doua Minți a sa, pe care voi, 
toate neamurile lumii, o slăviţi ca fiind prima”. Pe Khristos l-am echivalat cu cel considerat 
adeseori zeul furtunii, numit Enlil de sumerieni, Sutah de egipteni, Vişnu de hinduși, Zeus de 
greci, Odinn de scandinavi și Teșub de hurieni. În Regatul din ceruri, după ce a înghiţit falusul 
lui Anu, Kumarbi l-a născut pe Teșub, zeul furtunii, nimeni altul decât Authades / Abraxas / 
Horos / Stauros / Nous / Monogenes / Seth / Khristos. 

Cum s-a realizat această „naştere? Ținând cont că Sophia l-a conceput după înlănţuirea ei, 
înseamnă că l-a atras din lumea spirituală în cea materială, închizându-l și pe el într-un trup 
fizic. Exact ceea ce îi cerea lui Bythos să facă în lamentaţiile din Pistis Sophia, pe care Tatăl 
ceresc le-a ignorat: „Fie ca acum, în vremea aceasta, Lumină a luminilor, întunericul şi materia pe care 
le-au adus emanațiile lui Authades să devină o cursă pentru ele, şi fie ca ele să fie prinse acolo (...) Fie 
ca ele să rămână în întuneric şi să nu vadă lumina. Fie ca ele să vadă Haosul pe vecie şi fie ca ele să nu 
privească spre înalt (...) Să se prăbușească şi să fie în întuneric cei care vor să ia lumina de la mine. Să 
se întoarcă în Haos şi să fie de ocară cei care vor să-mi ia puterea. Să se întoarcă în întuneric cei ce mă 
prigonesc (...) ia puterea de la cei ce au luat-o pe a mea de la mine (...) Să se coboare peste Authades 
întunericul (...) Să se slăbească toate puterile luminii din el şi să-i ia măreția un altul din cei cu puterea 
întreită”. Se pare că Sophia nu s-a răzbunat doar pe cel care a transformat-o în prizonieră, ci și 
pe cei care l-au ajutat, „emanaţiile lui Authades” sau „arhonţii celor doisprezece eoni” care erau 
mânioși pe ea „și o dușmăneau foarte tare”. În Regatul din ceruri a născut trei zei, iar în scrierile 
gnostice șapte, numiţi de setieni laldabaoth, lao, Sabaoth, Adoneus, Eloeus, Oreus și 
Astanpaeus. „Cei şapte au apărut în Haos ca fiinţe androgine (...) aceștia sunt cele șapte puteri ale 
celor şapte ceruri ale Haosului”, susţine textul Despre obârșia lumii. Aceste entităţi apar 
menţionate vag și în alte culturi, cum ar fi cea sumeriană, unde se găsesc cei șapte mari 
Anunnaki ai lumii de dedesubt. lar în culegerea Hitat, despre Hermes Trismegistos „se spune că 
ar fi fost unul dintre cei şapte Veghetori, cu misiunea de a veghea cele şapte case (planete) și că ar fi 
trebuit să îndeplinească poruncile lui Utarid (Mercur), a fost şi numit după el; căci Utarid înseamnă în 
limba caldeenilor Hermes”. Trebuie să menţionăm că, în Mesopotamia, unul dintre numerele lui 
Enlil, conducătorul celor șapte eoni prinși în capcană de Sophia, era chiar 7. „Și astfel aceia au 
fost închiși în temnița formelor plăsmuite, până la împlinirea veacului”, mai spune Despre obârșia 
lumii, răzbunarea Sophiei fiind completă. 

Opt entităţi (Sophia, Nous / Enlil și ceilalţi șase eoni) închise în corpuri materiale în sistemul 
nostru solar... Care ar putea fi acele opt corpuri uriașe? Nu cumva este vorba despre cele opt 

planete (fără Pluto, care s-a desprins din Centura Kuiper mai târziu)? În toate culturile planetele 
erau echivalate cu divinităţi. Chiar și în prezent poartă numele unor zei din panteonul roman. 
Despre planetele sistemului solar nu știm prea multe, însă astrologia susține că generează 
energii care influențează vieţile oamenilor. Despre Pământ, în schimb, avem mai multe 
informaţii la îndemână. Încă din cele mai vechi timpuri, planeta noastră a fost considerată vie, o 
zeiță-mamă numită Geea, Gaia sau Ge de greci, Terra de romani, Ki sau Gi de sumerieni, Geb 
de egipteni ori Devi de hinduși. Dacă această concepţie a anticilor a fost privită multă vreme ca 
o superstiție, unii oameni de știință ai secolului XX le-au dat strămoșilor noștri dreptate. În 1970, 
savantul James Lovelock a emis Ipoteza Gaia, care a fost dezvoltată de microbiologul Lynn 
Margulis. Această teorie spune că nu ar trebui să ne privim planeta ca pe o colecţie uriașă de 
specii, ci ca pe un superorganism care reușește să menţină condiţii optime de mediu pentru 
existenţa tuturor ființelor din alcătuirea lui, prin procese chimice complexe la nivel planetar, care 
pot fi asemănate cu procesele de autoreglare ce se desfășoară în organismul uman. În ipoteza 
sa, Lovelock a subliniat și capacitatea de „autovindecare” a uriașului organism pe care l-a numit 
Gaia, întocmai ca grecii antici. Winfried Otto Schumann, fizician cu solide cunoștințe de chimie 
și matematică, a fost primul om de știință care a descoperit că nu doar oamenii au propriul lor 
câmp bioenergetic, care vibrează pe o anumită frecvenţă, corespunzătoare nivelului vieții și al 
conștiinței individului, ci și planeta noastră. Încă din 1952 el a calculat frecvenţa de vibraţie a 
câmpului bioenergetic al Terrei, rezultatul fiind de 7,83 Hz. Ulterior, această frecvenţă a putut fi 
efectiv măsurată. Schumann a arătat că Pământul vibrează pe mai multe frecvențe, care 
reprezintă armonici ale frecvenţei fundamentale de 7,83 Hz, armonica fiind o oscilație de 
frecvenţă egală cu un multiplu întreg al frecvenţei fundamentale a unui sistem oscilant. Valorile 
acestor armonici, cuprinse între 3 și 60 Hz, au fost numite „rezonanțe Schumann” în onoarea 
fizicianului care le-a calculat pentru prima oară. Ele variază în funcţie de intensitatea și 
configurația câmpului magnetic al Pământului, de compoziţia și proprietățile atmosferei, precum 
și de proprietăţile ionosferei. Rapoarte ale cercetătorilor de la observatorul din Mauna Loa, 
Hawaii (care monitorizează schimbările din atmosferă), dovedesc că între 1955 și 1995 
concentrațiile de dioxid de carbon au variat ascendent și descendent după un model regulat, 
ritmic, ceea ce a fost interpretat de unii oameni de știință ca o „respiraţie” a planetei. Într-un 
studiu prezentat în octombrie 2011, cercetătorii de la Universitatea Maryland din S.U.A. au adus 
o nouă dovadă că Pământul este un organism viu, care respiră, arătând că sulful produs de 
organismele din oceane este elementul cheie al tuturor proceselor de pe planeta noastră. În 
plus, astronomii cunosc faptul că Terra emite sunete care pot fi auzite chiar din spaţiu, produse 
de mișcările din interiorul planetei, sunete care au fost înregistrate într-o peșteră din Podișul 
Tibet. Să reținem și afirmaţia marelui fizician Nikola Tesla, care a descoperit că materia nu este 
decât energie condensată la o vibraţie joasă: „Pământul este de fapt viu, având vibrații electrice”. 
Dacă toţi aceștia au dreptate, planeta noastră nu poate fi decât corpul Sophiei, zeița-mamă 
Gaia / Terra, în care a fost închisă de Nous / Enlil. lar celelalte planete sunt corpurile în care ea 
i-a închis pe cei șapte eoni, ca răzbunare. Care însă nu a rămas nepedepsită... 

Dacă cei opt eoni captivi sunt cele opt planete ale sistemului nostru solar, ce ar putea fi Soarele 
în realitate? Nu cumva este „puterea de lumină cu chip de leu” plantată de Authades / Enlil în Haos 
„pentru ca ea să privească către părţile de jos, şi ca în acel tărâm să vadă puterea sa de lumină ce are 
chip de leu, și să râvnească aceasta, și să meargă în acel tărâm pentru ca lumina ei să fie luată de la 
ea’? Nu cumva Soarele este ceea ce Sophia „a crezut că era de la lumina pe care o văzuse de la 
început în înalt, ce se trăgea din vălul Comorii Luminii”, adică Tatăl Bythos? Razele Soarelui erau 
adesea în Antichitate asemănate cu coama leului, din acest motiv regele animalelor fiind 

simbolul zeităților solare. Dacă din Soare au țâșnit emanaţiile materiale ale lui Authades, care 
era în lumea spirituală, înseamnă că astrul zilei serveşte și ca portal între cele două lumi. 
Datorită faptului că mai multe O.Z.N.-uri au fost filmate îndreptându-se către Soare, fizicianul 
amator elveţian Nassim Haramein susţinea în 2010 că extratereștrii folosesc astrul zilei ca 
portal care face legătura cu alte locuri din Univers. În spectrul optic petele solare, care sunt 
vizibile atunci când Soarele devine foarte activ, apar ca fiind negre. La o privire mai atentă se 
observă cum focul de la suprafață este absorbit în interiorul acestor pete, care sunt nişte 
vârtejuri imense aflate în mijlocul Soarelui. Haramein crede că petele solare sunt de fapt găuri 
negre, de diferite dimensiuni, care în anumite condiţii formează vortexuri care, odată formate, 
pot rămâne deschise săptămâni sau chiar luni. Deși teoria lui Haramein pare de domeniul 
științifico-fantasticului, dacă Soarele este capcana lui Authades, atunci într-adevăr el este un 
portal între cele două lumi. Astfel s-ar explica și venerarea Soarelui în majoritatea religiilor 
Pământului, astrul zilei fiind calea către lumea zeilor. lar dacă Soarele este cu adevărat portalul- 
capcană al lui Nous / Enlil, el mai are un rol: de a împiedica întoarcerea în tărâmul spiritual a 
celor închiși în lumea fizică. Materia nu poate supraviețui apropierii de o imensă sferă de gaz 
foarte cald, care are o temperatură de 5500 grade celsius la suprafaţă. Chiar dacă un corp ar 
reuși să treacă de suprafaţă fără să se dezintegreze, prin nu știu ce minune, în nucleul Soarelui 
(care are o temperatură ce ajunge până la 15 milioane de grade celsius) sunt convertite în 
energie peste patru milioane de tone de materie în fiecare secundă, generându-se astfel 
neutrino și radiaţie solară. Cu alte cuvinte, niciun prizonier din închisoarea Sophiei nu poate 
evada prin această „poartă” foarte bine închisă, de care nu era nevoie până la apariția 
Universului sensibil. În Pistis Sophia, răzvrătita a coborât din lumea spirituală în Haos, vidul în 
care a apărut lumea materială, fără a se folosi de vreun portal. După ce a fost închisă în trupul 
reprezentat de planeta noastră, s-a format și bariera din jurul sistemului nostru solar, compusă 
din heliosferă și din Norul lui Oort, Soarele rămânând singura cale de ieșire. Heliosfera este 
creată de vântul solar, un flux de plasmă emis de Soare (adică emanat de „puterea de lumină cu 
chip de leu”), iar Norul lui Oort este format din rămășițe planetare, care ar putea fi acea materie a 
ei care „fu aruncată în Haos” de către capcana lui Enlil. Ceea ce confirmă identitatea creatorului 
închisorii materiale. 

După gnostici, Sophia nu a dat naștere doar celor șapte eoni, ci și a altor entităţi, cum ar fi 
îngeri, arhangheli, puteri sau stăpâniri. Mai mult, a dat naștere florei și faunei pământene, ceea 
ce o transformă într-o adevărată zeiță-mamă. Dacă Sophia a existat în realitate, nefiind doar o 
invenție a gnosticilor, ar trebui să o întâlnim și în alte religii. Într-adevăr se găsește, însă bine 
ascunsă. 

Namma sau Nammu era una dintre cele mai importante zeițe ale sumerienilor, deși prea puţin 
cunoscută, care făcea parte din cea mai veche generație a divinităţilor sumeriene, fiind asociată 
cu panteonul din Eridu și cu magia. În textul Enki și Ninmah, Namma este numită „mama 
primordială care a dat naștere zeilor Universului”. În tăbliţa 1 a listei de zeități An-Anum, ea poartă 
titlul de „mamă care a dat naștere cerului și pământului”. În același text este numită „mamă a zeului 
Enki”, ea fiind cea care a avut ideea facerii oamenilor. Într-un mit ea este și mama zeiţei 
Ningikuga, adică Ninhursag. Într-o inscripţie dintr-un templu ridicat în cinstea ei, regele Lugal- 
Kisal-si a descris-o ca fiind „consoarta lui An”, ceea ce duce cu gândul la împerecherea Sophiei 
cu Tatăl Bythos. Pentru că numele zeiţei Namma / Nammu este scris în cuneiforme prin acelaşi 
simbol ca și apele subterane, unii cercetători au numit-o „Oceanul cosmic”. Importanţa ei în 
vechime, înainte ca Enki să-i preia majoritatea funcţiilor, se observă și din numele regelui Ur- 
Nammu, fondatorul Dinastiei a Ill-a din Ur. În afara unor menționări ale numelui ei în câteva 

texte nu s-a păstrat niciun mit al zeiţei, de parcă zeii și-au dorit ca Sophia să nu fie cunoscută 
oamenilor. 

În zonele din Mesopotamia locuite de semiţi, Namma a fost înlocuită cu Tiamat, zeița 
primordială a oceanului și a haosului, consoarta lui Abzu / Apsu (din al cărui nume derivă 
cuvântul „abis”), zeul apelor freatice. În Babyloniaca, preotul babilonian Berossos o numea 
Omoroca. Epitetul „mama primordială care a dat naștere zeilor Universului” din Enki și Ninmah își 
găsește explicaţia în Enuma Eliş, mitul babilonian al creaţiei, acolo unde ea, împreună cu soţul 
ei, sunt primele ființe apărute în acest Univers. Cei doi dau naștere perechii de zei Lahmu și 
Lahamu, care la rândul lor au doi copii, Anșar și Kișar, părinţii lui Anu. După un timp Tiamat și 
Apsu / Abzu intră în război cu zeii cei tineri, Apsu este ucis de Enki iar Tiamat de Marduk, care 
a creat din corpul ei cerul și Pământul. În mitul sumerian original, pe care l-a plagiat Enuma Eliş, 
Enlil este ucigașul ei. 

În India, Aditi era prima divinitate vedică, mama zeilor, a celor 12 spirite ale zodiacului și a zeilor 
asociaţi cu planetele sistemului nostru solar, divinităţile Aditya („fiii lui Aditi”). Ca primă fiinţă și 
mamă a tuturor formelor de viață din Univers, a fost asociată cu spaţiul cosmic. Poate pare 
surprinzător că în Vede nu îi este adresat nici măcar un imn, însă era o practică obișnuită în 
ceea ce o privește, ţinând cont că nici în alte culturi nu era menţionată decât rar, lipsind aproape 
complet din mituri. 

În hinduismul brahmanic, Șakti este energia feminină primordială care a creat Universul iar Devi 
zeița-mamă care, din imensul ei pântec, a dat naștere tuturor ființelor Pământului, ambele fiind 
aspecte diferite ale Sophiei. În trinitatea formată din consoartele celor trei mari zei Trimurti ea 
apare în trei ipostaze diferite, deși toate sunt doar manifestări ale ei, după cum recunosc unii 
hinduși. Sarasvati, soția lui Brahma, este zeița artelor, cunoașterii, muzicii și cuvântului. A 
rămas în panteonul hindus încă din timpurile vedice. Este reprezentată ca o femeie frumoasă, 
îmbrăcată în alb, adesea așezată pe o floare albă de lotus, care simbolizează lumina, 
cunoașterea (adică „enosis” a grecilor) și adevărul. Este acompaniată de o lebădă, simbolul 
perfecțiunii spirituale, și uneori de un păun. Lakșmi sau Sri, consoarta lui Vișnu, este zeița 
bogăției, iubirii, norocului, prosperității materiale și spirituale, precum și întruchiparea frumuseții. 
Se crede că s-a născut cu o arie diversă de puteri și talente, pe care le-a preluat de la ceilalţi 
mari zei. În Șri Mahalakșmi Aștakam este numită „Jaganmaatha”, adică „Mama Universului”. În 
estul Indiei este văzută ca o formă a zeiței-mamă Devi, puterea supremă, scripturile indiene 
susținând că toate femeile sunt întruchiparea ei. Parvati, soţia lui Șiva, este zeiţa iubirii, fertilității 
și devotamentului. Este reprezentată purtând o rochie roșie, iar în mâini având diverse obiecte, 
cum ar fi o scoică, o floare de lotus, o coroană, o oglindă sau un clopot. Este considerată zeiță- 
mamă și reîncarnarea lui Şakti, energia feminină primordială care a creat Universul. 

Foarte importantă pentru azteci, și totodată temută de ei, era zeița-mamă Coatlicue, divinitatea 
pământului și a morţii. Natura ei duală, de creatoare și de distrugătoare, reiese din dubla ei 
reprezentare, ca mamă fertilă și ca zeiță a morții, care devora leșurile. Era înfățișată și ca 
Cihuacoatl, patroana femeilor moarte la naștere, dar și ca Tlazolteoti, zeița sexual impură și 
păcătoasă, ceea ce ne amintește de „păcatul” Sophiei, care s-a împreunat cu Bythos. Coatlicue 
este mama zeului-soare Huitzilopochtli, pe care l-a conceput singură, a zeiței Coyolxauhqui și a 
celor 400 de zei ai stelelor. Era înfățișată fie cu fața făcută din doi șerpi îngemănați, fie 
decapitată, cu șerpi de sânge ţâșnindu-i din gât, purtând o fustă de șerpi vii, care reprezentau 
zeii născuţi din pântecul ei. Pe mâini și pe picioare avea pământ, deoarece săpa încontinuu 
morminte. Pentru că l-a născut singură pe Huitzilopochtli, ceilalţi zei o urau și au conspirat să o 

ucidă, la fel cum s-a întâmplat și cu Sophia, pe care nu o suportau eonii deoarece a născut fără 
să i se dea voie. 

Tribul irochezilor din nord-estul Americii de Nord credeau că la început nu exista pământ, ci 
doar o mare nesfârșită și pustie. Deasupra, în cer, trăia un trib primordial. O femeie din acel trib, 
care era cunoscută pentru visele ei, a avut într-o noapte un coșmar despre copacul magic care 
lumina cerul, Soarele neexistând în acel moment. La cererea ei tribul a săpat la rădăcina 
copacului, care a căzut în groapa făcută în cer. Furioși din cauza pierderii copacului, oamenii 
din trib au aruncat-o pe femeie prin aceeași gaură, însă ea a fost prinsă de un șoim. Pentru că 
femeia nu avea pe ce să stea, păsările și animalele au pus pământ pe carapacea unei țestoase 
uriașe, până când movila s-a mărit și a devenit planeta Pământ. 

Pentru dogonii din Mali, zeița creatoare Amma a făcut un ou cu patru compartimente, care 
conțineau pământ, aer, foc și apă. Când cele patru elemente s-au întâlnit, au avut loc șapte 
explozii care au dus la apariţia vieţii. Amma a plantat în ea însăși o sămânță care a produs 
gemeni. Unul dintre ei, Yurugu, a fugit. Pe cel de-al doilea, Nommo, Amma l-a tăiat în bucăţi şi l- 
a împrăștiat în toată lumea, astfel născându-se materia în Univers. 

Athena, supranumită adesea Pallas, era zeița fecioară a înțelepciunii, a curajului, a inspiraţiei, a 
civilizaţiei, a justiţiei, a strategiei, a matematicii, a artelor și a meșteșugurilor. Din secolul al II-lea 
î.e.n. a fost echivalată cu Minerva a romanilor, copia zeiței Menrva a etrușcilor care, la rândul ei, 
provine din Menerwa, numele latin al zeiței Lunii la vechii italici, Meneswa. Printre epitetele ei 
grecești se numără „Parthenos” („Fecioara”) şi „Promakhos” („Prima luptătoare”). Se credea că nu 
a fost născută natural, ci a ţâșnit din capul lui Zeus. „Când zeul și-a pus în cap să facă lumea printr- 
un cuvânt, primul lui gând a fost Athena”, nota sfântul lustinus în secolul al II-lea. În aceeași 
perioadă, oratorul grec Publius Aelius Aristides Theodorus scria în Athena că toţi își au originea 
din capul acestei zeițe. În altă variantă a nașterii ei, Zeus a lăsat-o însărcinată pe oceanida 
Metis apoi a înghiţit-o, Athena fiind nevoită să iasă din capul tatălui său atunci când a sosit 
momentul să se nască. Nașterea ei supranaturală, diferită de a celorlalte divinităţi, îi indică 
unicitatea. 

Tot ea pare a fi și Nyx a grecilor (sau Nox pentru romani), personificarea nopţii. Prezentă la 
momentul creaţiei lumii, Nyx era un personaj cu o excepţională putere și frumusețe, fiind temută 
până și de Zeus. În Teogonia, Hesiodos susținea că Nyx s-a născut din Khaos, haosul 
primordial, alături de Erebos (,Întunericul”). Cei doi au dat naștere primelor zeități (la fel ca 
Tiamat în Babilon, Namma în Sumer sau Sophia gnosticilor), Aether („Strălucirea”) și Hemera 
(„Ziua”). Apoi, Nyx a născut singură alte entităţi, printre care gemenii Hypnos („Somnul”) și 
Thanatos („Moartea”), pe care Hesiodos îi numea „divinități întunecate, nicicând luminate de razele 
fierbinţi ale Soarelui”. 

Hekate era pentru greci zeița vrăjitoriei, a răscrucilor, a Lunii și a necromanţiei. În Oracolele 
Caldeene era privită ca o conducătoare a Pământului, a mărilor și a cerului, salvatoare, mamă a 
îngerilor şi suflet cosmic al lumii, o descriere care i se potrivește perfect Sophiei. „În mijlocul 
Taţilor centrul lui Hekate se roteşte”, afirmau Oracolele. Era una dintre principalele zeități 
protectoare ale orașului Atena, aducătoare de prosperitate și de binecuvântări întregii familii. 
Romanii o numeau Trivia, considerând-o și divinitate a lumii subterane. Era reprezentată uneori 
ca o zeitate triplă, care ţinea în mâini o torţă, o cheie, șerpi, pumnale și numeroase alte obiecte. 
Deși în unele tradiții este mama monstrului Skilla, era considerată fecioară. Pentru antici era 
mediatoarea dintre cele două tabere de zeități, olimpienii și titanii, dar și dintre muritori și 
divinități. În Teogonia, Hesiodos scria că „Zeus, fiul lui Kronos, o cinstea mai mult decât pe toți 
ceilalți. El i-a dat daruri splendide, pentru a avea o parte din pământ și din marea neroditoare. Ea era 

cinstită de asemenea în cerul înstelat şi onorată excesiv de zeii nemuritori. Până în ziua de astăzi, orice 
om de pe pământ care oferă sacrificii bogate şi rugăciuni conform obiceiurile, o cheamă pe Hekate (...) 
Fiul lui Kronos nu i-a greșit şi nici nu a luat ceva din ce era partea ei printre foştii titani; dar ea deţine, 
cum împărţirea a fost făcută de la început, privilegii atât pe Pământ, cât şi în cer şi în mare”. Printre 
epitetele ei se numără „Kleidoukhos” („Deţinătoarea cheilor”), „Trimorphe” („Cu formă triplă”) 
„Soteira” („Salvatoarea”), „Phosphoros” („Aducătoarea luminii”) și „Propylaia” („Din faţa porții”). Cu 
toate că era cinstită de zei și avea „privilegii atât pe pământ, cât şi în cer şi în mare”, Hekate 
lipsește aproape complet din mitologie, la fel cum s-a întâmplat și în restul culturilor care au 
menţionat-o. Cu toate acestea, venerarea ei continuă și astăzi în neopăgânism, în wiccanism și 
în alte diverse practici oculte. 

Hekate a grecilor este versiunea feminină a zeului Heka, personificarea magiei la egipteni. Erau 
reprezentaţi asemănător, el sugrumând doi șerpi uriași iar ea ţinând în mâini două torţe. „Heka” 
este cuvântul egiptean care desemnează magia, dar tradus literal înseamnă „Activarea Ka-ului”, 
adică esenţa vieţii pentru vechii egipteni, În Textele Sarcofagelor se spune că Heka exista 
„inainte ca dualitatea să ia fiinţă”, ceea ce înseamnă că nu poate fi vorba decât despre ființa 
primordială, creatoarea vieţii în Universul material, adică Sophia. 

Tot în Egipt se întâlnea și Maat, principiul adevărului, echilibrului, ordinii, legii, moralității și 
dreptăţii. Cea mai veche menționare a ei, în Textele Piramidelor, o consideră o normă care 
trebuie respectată de societate și de natură. Ca zeiţă, ea era cea care a stabilit ordinea 
Universului la momentul creaţiei, mersul stelelor, anotimpurile, destinele zeilor și muritorilor, dar 
și cea care avea grijă ca lumea să nu se întoarcă în haosul din care s-a născut. Era 
reprezentată ca o femeie tânără, care ţinea sceptrul regal într-o mână și ankh-ul în cealaltă, cu 
aripi pe fiecare mână şi o pană pe cap. În împărăţia lui Asar (Osiris), la judecata morţilor, pana 
ei era măsura care determina greutatea sufletelor. Mai târziu, când tuturor zeițelor le-a fost 
atribuită câte o pereche masculină, Djehuty (Thoth) a fost considerat soțul ei iar Ra, tatăl. Ca 
principiu, Ma'at se aseamănă cu „gnosis”, cunoașterea ascunsă a gnosticilor. De asemenea, ca 
zeiţă este prezentă foarte puţin în mituri, egiptenii preferând-o mai mult ca principiu al 
adevărului, dreptăţii și echilibrului. 

Zeița creatoare în Sais, unul dintre cele mai vechi orașe egiptene, era Neit, Nit, Net sau Neith, 
care avea epitetul de „Srăpână a cerului, Conducătoare a săgeţilor”. Era asociată cu cerul nevăzut 
și infinit, spre deosebire de Nut, care îl reprezenta pe cel vizibil. Din epoca predinastică până în 
Dinastia a VI-a a fost numită „Deschizătoarea de drumuri”. Era considerată cea mai veche zeiță, 
„născută prima, în vremea când nu existau naşteri”, după cum nota George St. Clair în Creation 
Records Discovered in Egypt din 1898. Arheologul Flinders Petrie afirma că simbolurile ei se 
găseau încă din Egiptul predinastic. În cel de-al V-lea secol î.e.n., Neit era considerată 
inventatoarea nașterilor, zeița războiului și a vânătorii. La lunyt (Latopolis) se spunea că ea este 
cea care a apărut în apele primordiale pentru a crea lumea; după ce a scos pământul din apele 
oceanului cosmic, a dat naștere unui număr de 30 de zei. Deoarece a născut singură, fără 
ajutor masculin, era numită „Zeița-mamă fecioară”. Neit era reprezentată ca o femeie care purta 
coroana roșie a Egiptului Inferior, ţinând în mână un arc cu săgeți sau un harpon. De multe ori 
purta sceptrul regal și ankh-ul (simbolul vieţii). În timp a devenit personificarea apelor 
primordiale ale creaţiei, la fel ca Tiamat în Babilon. Grecii au echivalat-o cu Athena a lor. Într-o 
inscripţie menţionată de Barbara S. Lesko în The Great Goddesses of Egypt (1999) este numită 
„Zeiţă unică, misterioasă şi mare, care a ajuns să existe la început și a cauzat totul să existe (...) mama 
divină a lui Ra, care strălucește la orizont”. Într-adevăr este înconjurată de mister, ţinând cont că 
lipseşte din mituri, deși era creatoarea lumii, singurul său rol menţionat fiind cel de mediator al 

războiului dintre Haru (Horos) și Sutah (Seth). Se pare că misterul a înconjurat-o dintotdeauna, 
după cum reiese dintr-o inscripție din templul său din Zau (Sais): „Eu sunt tor ce a fost şi tot ce va 
fi. Până acum niciun muritor nu a reușit să ridice vălul care mă acoperă”. Ținând cont că era 
considerată prima zeiță, mama zeilor și a Universului, personificarea apelor primordiale, o 
putem cu ușurință identifica cu Sophia gnosticilor, eonul decăzut. Astfel, putem presupune că i- 
am ridicat măcar parţial vălul care o acoperă. 

Deși a fost ascunsă de muritori, eliminată din mituri și păstrată doar în câteva menționări 
interpretabile, Sophia nu a putut fi uitată complet. Din spatele vălului care o acoperă, amintit de 
inscripția din Zau, ea a jucat rolul principal în întreaga istorie a Universului, alături de inamicul 
său, Nous / Enlil. Conflictul dintre ei, început în lumea imaterială a eonilor, continuă și în ziua de 
astăzi și probabil va mai dura multă vreme de acum înainte. Ceea ce nu poate aduce nimănui 
nimic bun, ţinând cont că prima lor confruntare directă a afectat întregul sistem solar, putând fi 
considerată un adevărat război al „stelelor”. 


20. Războiul „stelelor” 


Pentru că și-a dorit un copil, Sophia a fost pedepsită cu întemnițarea în lumea materială, corpul 
ei fiind planeta noastră, Terra sau Pământul, care iniţial avea o formă mult diferită fată de cea 
de astăzi. Dacă nu s-a putut elibera, Sophia a obținut măcar următorul lucru satisfăcător: 
răzbunarea. În timpul unirii sale cu Bythos, când o parte din energiile celor doi s-au combinat, 
Sophia nu a căpătat capacitatea de a se înmulţi la fel ca eonii din Ogdoadă, ci una 
surprinzătoare: abilitatea de a crea viaţă în închisoarea ei. Nu de a o crea din propria sa 
energie, ci de a o aduce din Pleroma spirituală. Astfel, l-a atras alături de ea pe cel care a 
încarcerat-o, numit Enlil de sumerieni și Authades / laldabaoth / Abraxas / Horos / Stauros / 
Nous / Monogenes / Seth / Khristos de gnostici. Nu doar el a fost forțat să coboare în „lumea de 
jos”, unde a fost închis într-un corp material, la fel ca ea, ci și alţi eoni care i-au fost alături, 
trupurile lor fiind planetele pe care le numim astăzi Mercur, Venus, Marte, Jupiter, Saturn, 
Uranus și Neptun. Fiind creatorul „închisorii”, Enlil se putea întoarce cu ușurință acasă, în 
tărâmul spiritual, împreună cu însoțitorii lui. Însă nu putea face acest lucru fără a o împiedica 
întâi pe Sophia să atragă și alți eoni în închisoarea ei. Nu oricum, ci în cel mai violent mod 
posibil. 
În cartea The 12th Planet („A douăsprezecea planetă”) din 1976, scriitorul Zecharia Sitchin 
demonstra că poemul babilon Enuma Eliș nu descrie ascensiunea zeului Marduk în fruntea 
panteonului, după victoria împotriva dragonului-femelă Tiamat, ci geneza sistemului nostru 
solar. lată interpretarea sa, precum și propria lui traducere a textului babilonian: 
Poemul, inscripționat pe șapte tăblițe de lut, începe cu cuvintele akkadiene „enuma eliș” („pe 
când în înălțimi”), care i-au devenit titlu. 
„Pe când în înălțimi cerul nu fusese încă numit 
Și dedesubt, pământul tare nu fusese încă chemat; 
Nimic, ci numai el, Apsu, cel care i-a născut, 
Mummu și Tiamat - 
Cea care în pântecu-i i-a purtat, 
Apele lor toate s-au amestecat. 
Nici trestia nu era născută şi nici pământ apărut. 
Și niciun Zeu nu fusese încă născut. 
Nimic nu avea nume şi nicio soartă încă nu fusese dată; 
Atunci se născură zeii, Apsu fiindu-le tată”. 
Părerea lui Sitchin este că, prin aceste prime versuri, autorul antic al epopeei descrie nașterea 
sistemului solar. În spaţiul cosmic, zeii (planetele) urmau să apară, să primească un nume și o 
soartă (orbită). La început existau doar trei corpuri cerești: Apsu, Tiamat și Mummu. Apsu, tatăl 
zeilor, este Soarele. Aproape de el se află Mummu, ajutorul de încredere și mesagerul său, 
adică Mercur, micuța planetă care se rotește rapid în jurul giganticului său stăpân. Grecii și 
romanii îl considerau și ei mesagerul zeilor pe Hermes / Mercur, cel care a dat planetei numele 
folosit și în prezent. Mai departe de Soare și Mercur se afla planeta Tiamat, situată în locul în 
care astăzi avem centura de asteroizi dintre Marte și Jupiter. Spaţiul dintre ea și Soare nu era 
vid, ci plin cu elemente primordiale. „Apele” lor s-au amestecat, din text înțelegându-se că nu era 
vorba despre apele în care crește trestia, ci despre apa primordială, elementul de bază pentru 
existenţa vieţii în Univers. Ori, mai exact, despre un nor de praf cosmic, după părerea oamenilor 

de știință. Acele „ape” s-au „amestecar”, formându-se astfel între Tiamat și Apsu / Soare o 
pereche de zei / planete. 
„Zeul Lahmu şi zeița Lahamu fură întâii născuţi; 
Și nume lor li s-a dať”. 
Aceste două nume provin din rădăcina „lhm, adică „a se război”. Pentru antici, Marte îl 
reprezenta pe zeul războiului iar Venus pe războinica zeiţă a iubirii. Prin urmare, zeii Lahmu și 
Lahamu erau planetele Marte și Venus, situate între Tiamat, Mercur și Soare. 
Procesul formării sistemului solar a continuat. Lahmu și Lahamu au fost primii născuţi, însă 
„Mai înainte chiar ca ei să fi crescut în vârstă 
Și în statură până unde le-a fost scris - 
Zeii Anșar şi Kişar se născură, 
Și mai mari decât ei se făcură. 
Cum zilele mai lungi acum erau şi ani se numărau, 
Anu se născu, al lor fiu fiind - şi rival înaintaşilor săi deveni. 
Ș-apoi, al lui Angar moştenitor, Anu, 
Ca egal şi după chipul său pe Nudimmud îl născu”. 
Ni se spune că Marte și Venus nu au apucat să se dezvolte complet când alte două planete au 
apărut: Anșar („Prinţul cerului”) și Kișar („Prinţul Pământului”), care și-au întrecut părinţii în 
mărime. Descrierea, titlurile și locul lor le identifică fără probleme: Saturn și Jupiter. 
După o perioadă de timp, o altă pereche și-a făcut apariţia. Primul a fost Anu, care era mai mic 
decât părinţii săi, Jupiter și Saturn („al lor fiu fiind”), dar mai mare decât prima pereche („rival 
înaintaşilor săi deveni”). Apoi, Anu a născut o planetă geamănă („ca egal și după chipul său”), pe 
Nudimmud / Ea, cunoscut sumerienilor ca Enki. Descrierile lui Anu și Nudimmud se potrivesc 
următoarelor două planete cunoscute, Uranus și Neptun. Enuma Eliș se referă la Anu / Uranus 
ca fiind „primul născut” al lui Anșar / Saturn, ceea ce înseamnă că mai exista cel puţin un zeu- 
planetă născut de el. Epopeea îl menţionează mai târziu pe acesta, povestind cum Anșar îl 
trimitea pe mesagerul său, Gaga, cu diferite însărcinări. Acest Gaga apare ca egal în statură și 
în funcţie cu Mummu / Mercur, mesagerul lui Apsu. Existând asemănări între Mercur și Pluto, 
rezultă că Gaga este Pluto, care iniţial nu se afla după Neptun, așa cum este astăzi, ci lângă 
Saturn, al cărui „mesager” sau satelit era. În acest punct al poveștii, Pământul și Luna încă nu 
existau, ei urmând să apară ca rezultat al unei coliziuni cosmice. 
Din a doua tăbliță aflăm că nou-creata familie zeiască era departe de a fi stabilă. Planetele 
gravitau una spre cealaltă și se strângeau în jurul lui Tiamat. 
„Toți fraţii s-au adunat împreună; 
Încolo și-ncoace alergau, gata s-o sfarme pe Tiamat. 
În joaca lor nebună printre stele, 
Făceau să tremure pântecul lui Tiamat. 
Apsu nu a mai putut suporta zbenguielile lor; 
În fața lor, însăşi Tiamat nu mai avea glas. 
Nesuferite erau faptele lor (...) 
Și necugetate mişcările”. 

Aceste versuri conţin o referire la orbitele dezordonate ale planetelor. Ele „încolo și-ncoace 
alergau”, se apropiau prea mult unele de altele („s-au adunat împreună”) și de Tiamat, căreia îi 
„făceau să tremure pântecul'; „mișcările” lor erau „necugetate”. Deși Tiamat era cea mai afectată, 
Apsu și-a anunţat intenţia de a le distruge „mișcările”. S-a sfătuit cu Mummu în secret, însă 

„Sfatul lor de taină” a fost auzit de ceilalţi zei, care s-au înfricoșat. Singurul care și-a păstrat 

calmul a fost Nudimmud / Ea. El a născocit un plan prin care „somnul să cadă asupra lui Apsu”. 
Când restul zeilor i-au aprobat planul, el a „trasat o dreaptă hartă a cerurilor” şi a rostit un 
descântec asupra apelor primordiale. Nu știm ce era acel „descântec” sau forţă a lui Nudimmud / 
Neptun, pe atunci cea mai îndepărtată planetă de Soare, a cărei orbită înconjura toate celelalte 
planete. Orbita sa a influenţat în vreun fel magnetismul solar și emisiile radioactive ale Soarelui? 
Ori emitea o puternică radiaţie? Indiferent despre ce era vorba, epopeea spune că „somnul a 
căzut peste Apsu”. Mai mult, nici „sfetnicul Mummu nu mai putea să se miște”. Nudimmud a profitat de 
adormirea lui Apsu și „a luat tiara și i-a dat jos mantia sa de aură”, probabil întrerupând imensa 
revărsare de materie primordială din Soare. Astfel, Apsu a fost învins iar Mummu nu a putut 
face nimic în această privinţă. A fost „uitat și lăsat în urmă”, un corp ceresc lipsit de viaţă, la fel ca 
stăpânul său. Din acel moment Apsu a devenit „lăcașul lui Ea”, care astfel a primit dreptul de a 
da naștere altor planete. 
A treia tăbliță începe cu nașterea lui Marduk: 
„În Camera sorții, locul destinelor, 
Un nou zeu stătea, cel mai iscusit şi mai înțelept; 
În inima Adâncului a fost născut Marduk”. 
Din Adânc sau Abis, cea mai îndepărtată planetă, Neptun, a dat naștere planetei Marduk („El, 
cel care l-a născut, a fost Ea”). Noua planetă era cu mult superioară tuturor celorlalte: 
„Atrăgător îi era chipul, ochii-i scânteiau strălucitori,; 
Mândru îi era mersul, impunător ca din vechime (...) 
Și mai presus de ceilalţi zei era, cu mult întrecându-i (...) 
Era cel mai nobil şi cel mai înalt era; 
Cu membrele-i imense pe toți îi întrecea”. 
Se pare că Marduk era o planetă în flăcări, care emitea radiaţii: „când buzele sale se deschideau, 
foc năprasnic ieşea”. Când s-a apropiat de celelalte planete, ele „au abătut asupra lui grozavele lor 
trăsnete”, iar el strălucea, „îmbrăcat în aura celor zece zei”. Înţelegem că apropierea sa a pus în 
mișcare electricitatea și diverse radiaţii ale celorlalte planete. 
Povestea ne poartă de-a lungul călătoriei lui Marduk prin sistemul solar. Mai întâi el trece pe 
lângă planeta care „l-a născur', Nudimmud / Neptun. Pe măsură ce se apropie, câmpul 
gravitațional al „tatălui” exercită o presiune crescândă asupra lui Marduk, rotunjindu-i traiectoria 
(„pregătindu-l pentru sarcinile sale viitoare”). O parte din el s-a umflat, de parcă „ar fi avut două 
capete”. Când a ajuns în dreptul lui Anu / Uranus, bucăţi din Marduk s-au desprins, rezultând 
astfel patru sateliți: „Anu a născut cele patru vânturi şi i le-a dat lui Marduk să le stăpânească”. Cei 
patru sateliți aveau viteze mari de rotaţie, „învârtindu-se ca niște vârtejuri”. Continuându-și drumul, 
Marduk s-a confruntat cu imensul câmp gravitațional al giganţilor Anșar / Saturn și Kișar / 
Jupiter. Direcţia sa de deplasare a fost deviată și mai mult spre centrul sistemului solar. 
Apropierea lui începea să o influenţeze chiar și pe Tiamat: „El făcea valuri ce pe Tiamat au 
supărat-o; zeii nu mai erau în pace, ci-n aprigă furtună se aflau acum”. Deşi tăbliţele sunt distruse pe 
alocuri, unele porțiuni fiind greu de descifrat, înțelegem că noua planetă „puterile le-a istovit (...) 
iar ochii lor clipeau de oboseală”. Câmpul gravitațional al lui Marduk a început să-și facă efectul 
asupra lui Tiamat, bucăţi mari desprinzându-se din ea. Textul susține că din mijlocul ei au ieșit 
11 „monștri” „mârâind şi agitându-se”, un grup de sateliți care „alături de ea mergeau”. Aceștia se 
numeau Bașmu („Șarpele veninos”), Ușumgallu („Marele dragon”), Mușmahhu („Șarpele 
exaltat’), Muşșhușșu („Șarpele furios”), Lahmu („Părosul”), Ugallu („Marea bestie a vremii”), 
Uridimmu („Leul turbat”), Girtablullu („Omul-scorpion”), Umu dabrutu („Furtuni violente”), Kulullu 
(„Omul-pește”) și Kusarikku („Omul-taur”). Pregătindu-se pentru confruntarea cu Marduk, ea și-a 

„încoronat cu aure” copiii, dându-le aspect de zei (planete). Pe lângă cei 11 copii ai lui Tiamat 
mai exista unul al ei și al lui Apsu, numit Kingu, „primul născut dintre zeii care-i alcătuiau curtea”, 
principalul ei satelit. 
„Ea l-a ridicat pe Kingu 
Între ei l-a făcut cel mai mare (...) 
Și conducerea bătăliei 
În mâinile lui a încredinţat-o”. 
Aflat între câmpurile gravitaționale ale celor două planete, satelitul uriaș a început să se miște 
spre Marduk. Faptul că Tiamat i-a dat lui Kingu o „tăbliță a destinului”, adică o orbită proprie, i-a 
supărat pe ceilalţi zei. Nudimmud / Neptun s-a dus la Anșar / Saturn să se plângă: 
„O Adunare a ei şi-a făcut, şi-i mânioasă peste poate (...) 
Nemaivăzute arme şi-a luat, şi monştri a născut (...) 
Cu totul unsprezece pe lume a adus; iar dintre aceşti 
Zei monștri, ce curtea sa o alcătuiesc, pe unul Kingu 
Ce-ntâiul său născut a fost, mai mare peste ei l-a pus (...) 
Și o tăbliță a destinului i-a dat, făcându-l astfel ca noi”. 
Anșar l-a întrebat pe Nudimmud cum poate fi ucis Kingu. Răspunsul rămâne necunoscut, 
deoarece tăblița de lut este spartă în acest punct al poveștii. Epopeea continuă cu Anșar 
rugându-l pe Anu să se lupte cu Tiamat. Dar Anu / Uranus „să lupte cu ea nu putea, așa că pe zeu l- 
a refuzat”. Rând pe rând, toţi ceilalţi zei au refuzat confruntarea. 
După ce a trecut de Neptun și Uranus, Marduk s-a apropiat de Anșar / Saturn, căruia i-a venit o 
idee: „El, cel care-i mândru şi puternic, va fi cel care ne va răzbuna; el, viteaz ca nimeni altul în bătălie: 
Marduk, eroul!”. Apropiindu-se de inelele lui Saturn („Sărută mâna lui Angar”), Marduk îi răspunse: 
„Dacă va fi, atunci, să vă răzbun, 
Vieţile să vi le scap, pe fioroasa Tiamat s-o răpun, 
Cheamă a Zeilor Adunare și peste toți al meu destin mai mare să fie!”. 
Condiţia impusă de tânărul zeu era simplă: Marduk și „destinul” său (orbita sa în jurul Soarelui) 
trebuia să fie cea mai importantă printre zei. Atunci Gaga (satelitul lui Anșar / Saturn) a fost 
abătut de la orbita sa, devenind planeta Pluto: 
„Ansar şi-a deschis gura 
Și lui Gaga, sfetnicul său, i-a dat poruncă (...) 
«Pe drumul tău, tu pleacă acum, Gaga, 
Și pe la toţi zeii să treci, 
lar ceea ce-ţi voi spune ţie, 
Tu lor să le-o repețiy”. 
Trecând pe la ceilalţi zei / planete, Gaga i-a convins: „să îl alegeți pe Marduk”. Bucuroşi că 
altcineva va lupta în locul lor, zeii au fost de acord. „Marduk va fi rege”, i-au spus ei și i-au cerut 
să nu mai piardă timpul: „Du-te şi să terminăm odată 
cu Tiamat!”. 
În tăblița a patra, zeii i-au hotărât destinul lui 
Marduk; câmpurile lor gravitaționale i-au 
determinat orbita încât să se îndrepte spre 
„bătălie”, coliziunea cu Tiamat. Pregătindu-se de 
luptă, Marduk s-a înarmat din cap până în 
picioare. Şi-a luat „flacăra strălucitoare”, „a făcut un 
arc (...) şi o săgeată în el a pus (...) în vârf un trăsnet 

i-a pus (...) apoi o plasă a făcut, în ea pe Tiamat s-o prindă”. Probabil acestea reprezintă o serie de 
descărcări electrice care au însoțit apropierea câmpurilor gravitaționale ale celor două planete. 
Principalele arme ale lui Marduk erau cei patru sateliți ai săi, cele patru „vânruri” pe care i le 
dăruise Uranus: Vântul de Nord, Vântul de Sud, Vântul de Est și Vântul de Vest. În trecerea pe 
lângă uriașii Saturn și Jupiter a mai „născur” alţi trei sateliți: Vântul Turbat, Vârtejul și Vântul 
Neîntrecut. Marduk „a trimis înainte vânturile pe care el însuși le născuse, pe toți cei șapte”, iar lupta 
era pe cale să înceapă. 
„Zeul a mers înainte, pe drumul său cel drept; 
Spre furioasa Tiamat curajos s-a îndreptat (...) 
Zeul s-a apropiat să cerceteze regatul lui Tiamat, 
Planurile lui Kingu, al ei soț, să le afle”. 
Pe măsură ce se apropia de Tiamat, cursul lui Marduk devenea dezordonat: 
„Și, cum s-a uitat, drumul său a devenit nesigur, 
Direcția sa s-a pierdut, iar faptele sale-s buimace. 
Chiar și vânturile lui au început să se miște ciudat, 
Când zeii, ajutoarele sale, ce-alături de el mărșăluiau, 
Pe viteazul Kingu l-au văzut, vederea li s-a înceţoșat . 
Coliziunea însă nu putea fi evitată. „Tiamat a bolborosit ceva (...) Zeul a ridicat trăsnetul furtunii, 
cea mai teribilă armă a sa”. Când a ajuns şi mai aproape de adversarul său, mânia ei a crescut: 
„picioarele i se mişcau de furie încolo şi-ncoace”. A început să-l blesteme pe Marduk, probabil cu 
același fel de „descântece” folosite de Nudimmud împotriva lui Apsu. Care însă nu aveau efect 
asupra tânărului războinic. 
„Tiamat şi Marduk, cei mai înţelepţi dintre zei, 
Unul spre celălalt se îndreptau; 
Tot mai aproape, o bătălie să hotărască totul, 
De luptă erau acum gata”. 
lar lupta cerească, în urma căreia au fost create cerul și Pământul, a început: 
„Zeul plasa şi-a întins-o pentru a o prinde. 
Vântul Turbat, cel mai îndepărtat de faţa ei se-apropie 
Cum ea deschide gura, cu totul să-l înghită, 
El în ea îl aruncă pe Vântul Turbat, ca ea să n-o mai poată închide. 
Vântul Furtunii apoi îi atacă mijlocul. 
Corpul ei este moale, gura-i larg deschisă. 
Acolo el o săgetează şi burta ei o sparge. 
Magele toate i le taie, tot pântecul i-l pârjoleşte 
Și astfel o supune, răsuflarea ei se stinge”. 
Din versurile de mai sus reiese că nu cele două planete s-au ciocnit, ci Tiamat cu unul dintre 
sateliții lui Marduk, care a despicat-o în două. În acea despicătură Marduk a tras o „săgeară”, un 
„trăsnet divin”, un imens arc electric care a sărit ca o scânteie din planeta încărcată de energie 
(„plină de strălucire”). Intrând în miezul lui Tiamat, satelitul „răsuflarea i-a stins-o”, adică i-a 
neutralizat câmpul electric și magnetic. 
Lupta nu se terminase încă, fiind distruși apoi sateliții ei: 
„După ce pe Tiamat, căpetenia lor, a sfârtecat-o, 
Trupa ei a fost spulberată, oastea ei spartă. 
Zeii ce-i erau de ajutor, ce-alături de ea stăteau, 
De spaimă fuseseră cuprinși și tremurau. 

Spatele l-au întors şi gata să fugă erau, 
Vieţile lor ca să îşi scape”. 
Cometele reprezintă una dintre enigmele astronomilor, care nu știu nici de unde provin, nici de 
ce par a nu se supune legilor cunoscute. Orbitele planetelor sunt aproape circulare, cele ale 
cometelor sunt alungite; planetele (cu excepţia lui Pluto) se mișcă în același plan, orbitele 
cometelor trec prin mai multe planuri; planetele înconjoară Soarele într-un sens, cometele în 
sens opus. Răspunsul căutat de astronomi este simplu: vinovată pentru toate acestea este 
planeta Marduk. Ea a spart sateliții lui Tiamat, transformându-i în comete, azvârlindu-i în sens 
opus („spatele I-au întors”) şi prinzându-i în „plasa” câmpului său gravitațional. 
„Aruncaţi în plasă, ei în capcană au fost prinşi (...) 
Întreaga trupă ce alături de ea mărgăluia 
În plasă el i-a prins şi mâinile li le-a legat (...) 
Strâns legați, ei nu mai puteau să scape”. 
După ce lupta s-a încheiat, Marduk i-a luat lui Kingu „tăbliza destinului” (orbita) şi şi-a legat-o la 
brâu. Astfel, orbita sa din jurul Soarelui îl obliga să treacă mereu prin locul bătăliei. Și-a 
continuat drumul, a înconjurat Soarele și s-a întors pe lângă zeii-planete. Apoi, noua sa orbită l- 
a readus la locul victoriei „pentru a întări puterea sa asupra zeilor înfrânți”, Tiamat și Kingu. 
În tăblița a cincea, după o rotaţie completă în jurul Soarelui, Marduk „se-ntoarce apoi la Tiamat, pe 
care o supusese”. 
„Zeul s-a oprit să privească trupul inert al acesteia. 
Să o împartă în două apoi el s-a gândit. 
Și, ca pe o scoică, în două părți a desfăcut-o”. 
De această dată a lovit-o chiar el, despărțind-o în două. Unul dintre sateliții săi a împins una 
dintre părţi, care a devenit Pământul, spre o orbită unde nu existase nicio planetă până atunci. 
Marduk s-a îndreptat către acea bucată și 
„Cu arma sa cerească a tăiat căpățâna,; 
A tăiat văile prin care sângele ei curgea; 
Pe Vântul de Nord l-a pus să-l poarte 
Și într-un loc necunoscut să-l lase”. 
Astfel a fost creat Pământul. Cealaltă parte a defunctei Tiamat a avut însă o soartă diferită: la 
următoarea tură completă în jurul Soarelui, Marduk a izbit-o, zdrobind-o în bucăţi. 
„Cealaltă parte a ei ca un ecran pentru cer a pus-o 
Legându-i unul de altul, el veghetori i-a pus (...) 
Coada lui Tiamat să alcătuiască Marea Fâşie el i-a poruncit . 
Aceste părți din a doua bucată, așezate între planetele de sus (Jupiter, Saturn, Neptun, Pluto) și 
cele de jos (Mercur, Venus, Terra, Marte), au format centura de asteroizi dintre Marte și Jupiter. 
lar Marduk a declarat: „Căile zeilor eu le voi croi cu iscusință (...) în două tabere eu îi voi împărți. 
Ceea ce a și făcut prin separarea planetelor de o parte și de alta a centurii. 
Pământul a moștenit apele de la Tiamat, „monstrul apos”, susţine Sitchin. 
„Punând capul lui Tiamat în locul hotărât, 
Pe el lanţurile de munți le-a făcut să apară 
Văile le-a despicat, râuri prin ele să curgă 
Prin ochii ei, Tigrul şi Eufratul au ieşit. 
Din sânii ei el a făcut munţii cei sfinţi. 
Izvoare a făcut, din ele râurile să se adape”. 

Enuma Eliș îl exclude pe Kingu din oastea care a fost înfrântă. Când Marduk s-a întors la locul 
bătăliei, i-a hotărât lui Kingu o altă soartă (orbită). 
„Și Kingu, ce era mai mare peste ei, a fost micșorat; 
Și zeul Duggae a fost el de-acum numit. 
Și de la el a luat tăblița destinului, 
Ce pe nedrept îi fusese dată”. 
Lipsit de o orbită proprie, el nu putea decât să devină din nou un satelit. A însoțit „capul” lui 
Tiamat, devenind Luna. 
Rezolvând şi această problemă, Marduk s-a îndreptat asupra „ținutului lui Nudimmud”, pentru a 
hotărî „destinul” lui Gaga, fostul satelit al lui Anșar / Saturn. A stabilit pentru micuțul mesager „un 
loc ascuns”, o orbită până atunci necunoscută, cu fața spre Adânc, și l-a numit „sfetnicul de taină 
al Adâncului”. Apoi, Gaga a primit numele Usmi, devenind cea mai îndepărtată planetă, Pluto. 
Oricât de convingătoare ar fi această interpretare a poemului babilonian, nu putem ignora 
erorile lui Sitchin, mai mult ca sigur intenţionate. Să enumerăm câteva dintre ele: 
- Apsu, numit Abzu de sumerieni, nu era sub nicio formă Soarele, ci Abisul sau Haosul, vidul 
primordial în care a apărut materia din Univers. Acest Abis era privit în Antichitate ca un ocean 
(cum ar fi Nun la egipteni), din acest motiv Apsu având ape care au dat naștere zeilor, după ce 
s-au amestecat cu cele ale lui Tiamat. Ceea ce are și logică, de altfel, ținând cont că toate 
miturile despre apariţia lumii încep cu haosul primordial, care lipsește din interpretarea lui 
Sitchin. În miturile mesopotamiene, inclusiv în acesta, Apsu / Abzu a devenit casa subterană a 
lui Enki, fiind improbabil ca zeul să locuiască în Soare, care să fi ajuns în interiorul planetei 
noastre. În același timp, Abisul / Haosul ar putea reprezenta o gaură neagră din vid, din care să 
fi apărut materia în Universul material. Astfel s-ar explica modul în care, în Enuma Eliș, Abzu 
încerca să înghită tinerii zei-planete. 
- Marduk nu era o planetă, ci însuși Soarele. În textele babiloniene el era numit și „Marele corp 
ceresc” sau „Cel care luminează”, spunându-se despre el că „măsoară înălțimile depărtate ale cerului 
(...) purtând un halo a cărui strălucire este dătătoare de fiori”. Aceași text afirmă că „el veghează 
pământurile ca Șamaş”, zeul Soarelui, un alter-ego al lui Marduk. În Enuma Eliş el strălucea, 
„îmbrăcat în aura celor zece zei”, iar „când buzele sale se deschideau, foc năprasnic ieşea”. O săgeată 
de-a lui a ars-o pe Tiamat („tot pântecul i-l pârjoleşte”). De asemenea, Marduk a devenit 
conducătorul zeilor; cum zeii erau corpuri cerești, cine poate fi considerat conducătorul lor dacă 
nu Soarele, în jurul căruia orbitează cu toţii? Un text babilonian chiar îl plasează pe Marduk în 
„markas şame” („centrul cerului”), ceea ce clarifică problematica echivalării sale cu Soarele. 
- Tiamat nu i-a oferit lui Kingu o „tăbliță a destinului” ci trei, pe care el le-a purtat ca platoșă. Prin 
urmare nu poate fi vorba despre o orbită, ţinând cont că erau trei obiecte. 
- Sitchin a omis continuarea ultimelor tăblițe de lut pe care a fost scris Enuma Eliș, în care se 
găsește sfârșitul lui Kingu. Conform poemului babilonian, Marduk l-a ucis iar din sângele lui 
amestecat cu lut a creat primii oameni. Așadar, Kingu nu putea deveni Luna care continua să o 
păzească pe Tiamat, devenită Terra. 
- În epopee, coada lui Tiamat s-a transformat în Calea Lactee, nicidecum în centura de 
asteroizi. 
- Traducerea poemului este una îndoielnică și criticată de specialiști. Multe părţi par a fi 
interpretate intenţionat în mod eronat (nu doar aici, ci în toate scrierile lui Sitchin), prin urmare 
autorul și-a manipulat cititorii modificând textul antic în așa fel încât să se potrivească ipotezei 
sale. 

- Sitchin crede că sumerienii numeau Nibiru planeta reprezentată de Marduk în acest text. Nu s- 
a dovedit existența acestei planete imaginare, iar cuvântul „nibiru” nu exista în limba 
sumerienilor. E drept că în akkadiană se găsea unul asemănător, „neberu”, care a fost tradus ca 
„traversare” sau „punct de tranziţie”, referindu-se în special la râuri. În astronomia babiloniană, 
„neberu” sau „nibirum” este un termen care reprezenta punctul cel mai înalt al eclipticii 
(traiectoria anuală aparentă a Soarelui prin constelaţiile zodiacului), adică momentul solstițiului 
de vară. În Enuma Eliş are și alte înţelesuri: Neberu este numită planeta Jupiter (și o dată 
Mercur), o stea și zeul Marduk. Niciunul dintre aceste patru înțelesuri nu se referă însă la o 
planetă dincolo de Pluto, pe care locuiesc zeii, aşa cum crede Sitchin. Akkadianul „neberu” îşi 
are de fapt originea în Egiptul antic. „Nebheru” era unul dintre epitetele zeiței iubirii, Hathor, 
consoarta lui Haru / Heru (Horos). A fost tradus convenţional prin „Casa lui Heru”, deși se ignoră 
un amănunt foarte important: egiptenii antici foloseau același cuvânt pentru „casă” și „soție”. 
Prin urmare, „nebheru” înseamnă „soţia lui Heru”, rol pe care îl și deţinea, de altfel, zeița Hathor. 
Cu toate astea, nu putem ignora versiunea lui Sitchin, măcar pentru simplul motiv că știința pare 
să îi dea dreptate. În 1975 a fost lansată o ipoteză care susținea că, acum 4,527 miliarde de 
ani, Luna s-a format în urma coliziunii proto-Pământului cu o planetă de talia lui Marte. În anul 
2000, cercetătorul Alexander Norman Halliday a propus ca respectiva planetă să poarte numele 
Theia, după titanida care, în mitologia greacă, a dat naștere Selenei (Luna), lui Helios (Soarele) 
și lui Eos (Aurora). Cum această ipoteză a fost lansată cu un an înainte de publicarea primei 
sale cărți, este posibil ca Sitchin să o fi adoptat în interpretarea poemului Enuma Eliş. Ceea ce 
nu o face însă mai puțin adevărată. În ultimele patru decenii, oamenii de știință au strâns 
numeroase dovezi în sprijinul acestei teorii, care susține că Terra s-a ciocnit în trecut cu o altă 
planetă. lar poemul babilonian, deși modificat pe alocuri de Sitchin, dă totuși de înțeles că zeii 
erau planete, și nu divinităţi cu aspect fizic uman, așa cum apar de obicei în religii. Încă de la 
început ne spune că acţiunea se petrece în spațiul cosmic: „Pe când în înălțimi cerul nu fusese încă 
numit şi dedesubt pământul tare nu fusese încă chemat”. Despre tinerii zei, pe care Sitchin îi 
consideră a fi planete, poemul afirmă că „în joaca lor nebună printre stele făceau să tremure pântecul 
lui Tiamar”. Dacă zeii se jucau printre stele, adică în spaţiu, înseamnă că Enuma Eliş într-adevăr 
îi consideră a fi planete. Exact ceea ce reiese, de altfel, și din mitul ascuns al Sophiei. 

Lucrurile nu sunt ceea ce par mai ales în religii, iar epopeea lui Marduk nu face excepţie de la 
această regulă. Mai mulţi cercetători au ajuns la concluzia că Enuma Eliş nu este un text 
original, ci o adaptare a unuia sumerian mult mai vechi. În 1942, asirologul american Ephraim 
Avigdor Speiser chiar remarca: „S-a constatat demult că epopeea lui Marduk, datorită coloraturii 
locale şi a elaborării probabile de către teologii babilonieni, reflectă în substanța sa un material 
sumerian mai vechi”. Cu toate că nu s-a descoperit încă originalul sumerian, menţionările lui din 
Antichitate susțin că Enlil era eroul care a învins zeița primordială, făurind cerul și Pământul din 
trupul ei. Enuma Eliș povestește că Marduk „a ridicat trăsnetul furtunii, cea mai teribilă armă a sa”, 
însă fulgerul și trăsnetul erau în mai toate culturile armele lui Enlil. Ceea ce înseamnă că preoții 
lui Marduk au preluat povestea zeului furtunii și au modificat-o, așezându-și propria divinitate în 
centrul evenimentelor. Au adaptat-o religiei lor, deși i-au păstrat esența. Până și numele 
personajelor au fost înlocuite cu unele din religia babiloniană, cum ar fi Anu și Nudimmud / Ea. 
Astfel înțelegem de ce Marduk, care de obicei reprezenta Soarele, în Enuma Eliş este planeta 
care s-a ciocnit de Tiamat. De asemenea, Apsu, care în mod obișnuit era echivalat cu vidul 
primordial, aici reprezintă astrul zilei. Înlocuirea lui Enlil cu Marduk se observă și din faptul că 
zeul furtunii, parte din triada supremă sumeriană, lipsește complet din poveste, deși ceilalți doi 
membri ai triadei, Anu și Ea / Enki, sunt prezenți. 

Pe Tiamat, zeița primordială, am identificat-o deja cu Sophia gnosticilor. Un mit în care primii zei 
sunt planete iar Enlil o atacă pe Sophia, care devine Terra, reprezintă continuarea poveștii 
gnosticilor, ce conţine evenimentele de după încarcerarea ei în lumea materială. Așa cum am 
văzut, Sophia a fost atrasă în Haos / Abis (vidul primordial), unde a devenit o planetă; nu Terra 
pe care o cunoaștem astăzi ci, mai degrabă, un proto-Pământ. Văzând că nu are cale de 
scăpare, s-a mulțumit cu răzbunarea împotriva celui care a încarcerat-o. Astfel, folosindu-se de 
abilitatea pe care a obținut-o în timpul scurtei sale uniri cu Tatăl ceresc, Bythos / Anu, a reușit 
să îi atragă în închisoarea ei pe Enlil și pe câţiva dintre acoliţii săi. Care, la fel ca și ea, au primit 
uriașe corpuri materiale, devenind planetele sistemului solar. 

Enuma Eliş susţine că la început nu se găseau decât Apsu (vidul primordial), Tiamat (Sophia) și 
Mummu. Numele celui din urmă provine din sumerianul „umun”, care se traduce prin „corp 
principal”, „cunoaștere” sau „forță creatoare a vieţii. Era vizirul lui Apsu și Tiamat, uneori 
considerat și fiul lor. Pentru cercetători el simbolizează lumea mentală sau Logos-ul, iar Logos 
era unul dintre numele atribuite de gnostici lui Enlil. Prin urmare, Mummu ar putea fi o emanatie 
a lui Enlil rămasă în Univers pentru a o păzi pe Sophia, de care ea s-a folosit pentru a crea viaţă 
în închisoarea ei. Poemul spune că „apele lor toate s-au amestecat”, dând naștere primilor zei, 
ceea ce poate duce cu gândul la apa omniprezentă în spaţiu, întâlnită nu doar pe Terra ci și pe 
alte planete, pe sateliții acestora, în comete, în meteoriți și în norii de gaze și praf din mediul 
interstelar. Însă, în acest caz, este vorba despre o metaforă. Amestecarea „apelor” lui Apsu, 
Tiamat și Mummu înseamnă că Sophia a reușit în vidul primordial să dea naștere zeilor-planete 
folosindu-se de „forța creatoare a vieţii”, energia pe care Enlil a lăsat-o în vid pentru a o atrage 
pe Sophia. Din tăblița a doua deducem că eonii încarceraţi nu se descurcau prea bine cu 
corpurile lor materiale, având orbite haotice, dezordonate: „încolo și-ncoace alergau”, se apropiau 
prea mult unele de altele („s-au adunat împreună”) și de Tiamat, căreia îi „făceau să tremure 
pântecul”, „mișcările” lor erau „necugetate”. Cel mai probabil erau speriaţi, neputându-și da seama 
cum au ajuns acolo, cum să se elibereze sau cum să-și poată manevra noile trupuri. Apsu și-a 
anunţat intenţia de a-i distruge, pentru că gălăgia lor îl deranja, de unde înţelegem că eonii erau 
în pericol de a fi distruși și înghițiţi ca într-o gaură neagră de vidul în care s-au trezit deodată 
captivi. Ori poate chiar de o gaură neagră din vid. Unul dintre ei a reușit să-i „adoarmă” pe Apsu 
și pe Mummu, adică a întrerupt energiile creatoare de viață de care s-a folosit Sophia pentru a 
atrage eonii în lumea materială. Imediat după aceasta apare conducătorul lor, el fiind ultimul 
târât de Sophia în închisoare. „În inima Adâncului a fost născut Marduk”, afirmă Enuma Eliş, 
anunțând apariţia tot din Abis / Haos / vid a lui Enlil, conform mitului sumerian original. Plini de 
speranţă, zeii-planete i-au cerut să o distrugă pe Sophia / Tiamat („el, cel care-i mândru şi 
puternic, va fi cel care ne va răzbuna; el, viteaz ca nimeni altul în bătălie”), dându-i diverse „arme” 
care să-i asigure victoria. Sitchin consideră că este vorba despre sateliți naturali. Cel mai 
probabil, fiecare zeu-planetă s-a sacrificat cedându-și o parte din propria energie transformată 
în materie, pe care Enlil a folosit-o pentru a-și mări considerabil corpul-planetă. Enuma Eliş 
chiar spune că el „puterile le-a istovit (...) iar ochii lor clipeau de oboseală”. Ceea ce nu a 
impresionat-o în vreun fel pe Sophia, care s-a pregătit pentru a-și înfrunta adversarul. Textul 
susţine că din mijlocul ei au ieșit 11 „monştri „mârâind și agitându-se”, un grup de sateliți care 
„alături de ea mergeau”. Pe lângă aceștia se afla și al doisprezecelea, Kingu, fiul ei și al lui Apsu, 
„primul născut dintre zeii care-i alcătuiau curtea”. Gnosticii susțineau o variantă identică; pentru 
setieni, Sophia a dat naștere fără acordul nimănui unor entităţi mai mici decât eonii, adică 
îngeri, arhangheli, puteri, stăpâniri și domnii. lar în Evanghelia Egiptenilor, ea i-a creat pe Sakla 
și Nebruel, care au născut 12 îngeri ce domnesc peste Hades și peste Haos, exact numărul 

copiilor lui Tiamat în Enuma Eliş. Pregătindu-se pentru confruntare, ea și-a „încoronat cu aure” 
copiii, dându-le aparenţa de zei (planete). Lupta a început iar uriașul Enlil a lovit-o pe Sophia 
întâi cu sateliții săi, apoi chiar el s-a ciocnit de ea „Și, ca pe o scoică, în două părți a desfăcut-o”. A 
sfărâmat și 11 dintre copiii ei, lăsându-l întreg doar pe Kingu, pe care l-a capturat, probabil 
transformându-l în propriul său satelit. Sophia a rămas inertă în spaţiu, o parte din ea devenind 
Terra, iar Enlil a fost proclamat eroul eonilor captivi. 

Ce s-a întâmplat cu a doua jumătate a lui Tiamat? Sitchin crede că a devenit centura de 
asteroizi dintre Marte și Jupiter. Dacă o jumătate a devenit Pământul, a doua ar putea fi nu 
centura de asteroizi, ci „sora geamănă” a Terrei, Venus, care are dimensiuni și compoziție 
similare planetei noastre, ceea ce îi indică proveniența dintr-o sursă comună. În majoritatea 
culturilor Venus a avut parte de un deosebit respect și chiar de venerație, fiind unul dintre cele 
mai importante corpuri cerești pentru antici. Am înţelege de ce dacă am lua în calcul 
posibilitatea de a fi vorba despre jumătatea pierdută a proto-Pământului. 

Dacă lucrurile s-au petrecut într-adevăr în acest mod, ce planetă era trupul lui Enlil? Sitchin 
credea că era vorba despre o planetă uriașă, Nibiru, care nu există decât în imaginaţia lui. 
Adepții Ipotezei Theia consideră că planeta respectivă 
era mult mai mică, de dimensiunile lui Marte. Enuma Eliş 
(și, mai mult ca sigur, și mitul sumerian original) afirmă 
că era cea mai mare planetă a sistemului solar: „Și mai 
presus de ceilalţi zei era, cu mult întrecându-i (...) Era cel 
mai nobil şi cel mai înalt era; cu membrele imense-i pe toți îi 
întrecea”. Cea mai mare planetă este Jupiter, cu care 
Enlil chiar a fost asociat încă din vremurile de demult, 
planetă care poartă și astăzi numele atribuit zeului 
furtunii de romani. Jupiter are diametrul de 11 ori mai 
mare decât cel al Pământului, o masă de 318 ori mai mare și un volum de 1300 de ori mai 
mare. Conform ipotezelor actuale ale științei, Jupiter a avut un rol important în modelarea 
sistemului solar, distrugând primele protoplanete și eliberând astfel spaţiul pentru planetele 
telurice, adică Marte, Terra, Venus și Mercur. lar noi, bazându-ne pe miturile mesopotamiene 
ale creației, am ajuns la concluzia că Jupiter a despărţit în două proto-Pământul și a distrus 
sateliții acestuia, care aveau mărimile unor planete pitice. Uriașa planetă a sistemului solar are 
67 de sateliți naturali cunoscuţi, cei mai mari fiind cei patru descoperiți în 1610 de Galileo 
Galilei: lo, Europa, Callisto și Ganymede. Aceștia corespund celor „patru vânturi” pe care le-a 
născut Anu în poemul babilonian și i le-a dat „să le stăpânească”. Primii trei poartă numele unor 
amante pământene ale lui Zeus din miturile grecilor, în timp ce ultimul a fost numit după un 
bărbat pe care regele zeilor l-a răpit de pe Pământ și l-a dus pe Muntele Olympos, unde l-a 
transformat în iubitul său și paharnicul zeilor. Este posibil ca Ganymede să fie Kingu, satelitul lui 
Tiamat în Enuma Eliş, pe care Enlil / Jupiter l-a capturat după luptă. Numele de „vânruri”, atribuit 
sateliților în poemul babilonian, nu a fost ales întâmplător, datele trimise de sonda Galileo 
indicând că pe Jupiter bat vânturi cu viteze de 400 metri pe oră, care se extind până la mii de 
kilometri în interiorul planetei. Atmosfera lui Jupiter este foarte turbulentă, ceea ce înseamnă că 
vânturile sunt conduse, în mare parte, de căldura internă a planetei și nu de cea provenită de la 
Soare, cum este cazul Pământului. În jurul lui Jupiter se formează vânturi de mari viteze în două 
benzi largi de latitudine, asemănătoare inelelor din jurul lui Saturn. Diferenţele mici de 
temperatură sau de compoziţie chimică sunt responsabile pentru colorarea diferită a benzilor 
care erau cunoscute omenirii de ceva timp, deși vortexurile complexe aflate în regiunile lor de 

graniță au fost observate pentru prima oară de sonda Voyager. Pe suprafața planetei există o 
anomalie, remarcată prima dată acum mai bine de trei secole, descoperirea ei fiind atribuită lui 
Cassini sau lui Robert Hooke în secolul al XVII-lea. Este vorba despre Marea Pată Roșie, un 
oval de aproximativ 12.000 pe 25.000 de kilometri, destul de mare cât să cuprindă trei planete 
ca Pământul. Când sonda Voyager 2 a trecut pe lângă Jupiter în 1989, a descoperit că pata 
este o furtună gigantică, cea mai mare din sistemul solar, un ciclon care se rotește cu sute de 
kilometri pe oră, ai cărui nori se ridică la opt kilometri deasupra atmosferei. Aceste vânturi 
puternice de pe Jupiter, care dau naștere unor super-furtuni unice în sistemul solar, pot fi 
motivul pentru care Enlil, în majoritatea religiilor lumii, a fost considerat zeul furtunii și al 
vântului. 

Scrierile babiloniene, sumeriene și gnostice ne-au indicat că planetele sistemului solar erau 
corpurile eonilor aduși de Sophia în închisoarea ei; pentru a o opri din a mai întemniţa și alți 
eoni, a avut loc un război al „stelelor”, care a dus la ciocnirea dintre Enlil, închis în planeta 
Jupiter, și proto-Pământul, trupul Sophiei. Este posibil ca această variantă să fie reală? Din 
păcate nu îi putem verifica veridicitatea. Însă gnosticii, sumerienii și babilonienii nu erau singurii 
care vorbeau despre un război în spaţiul cosmic. Cartea lui Dzyan din Tibet, menţionată de 
Helena Petrovna Blavatsky, fondatoarea Societăţii Teosofice, afirmă că „au fost bătălii purtate 
între Creatori și Nimicitori, și luptele s-au dat pentru spaţiu”. Pentru spaţiul cosmic, din câte se pare. 
„A avut loc un război mare între fiii cerului care i s-au alăturat Tatălui şi cei care s-au opus. Acești 
inamici au fost alungaţi iar noi, cei buni, am fost desemnaţi drept păzitori ai Pământului”, spune o 
inscripţie veche de 50.000 de ani, descoperită de profesorul Philippe Garoche într-o peșteră din 
Franţa în vara anului 1999. În Evanghelia lui Loukas din Noul Testament, lesous confirmă 
războiul din spațiu: „Am văzut pe satana ca un fulger căzând din cer’ (10:18). lar în Apocalipsa, 
ultima carte biblică, loannes nota: „Și s-a făcut război în cer: Mikhael şi îngerii lui au pornit război cu 
balaurul. Şi se războia şi balaurul şi îngerii lui. Şi n-a izbutit el, nici nu s-a mai găsit pentru ei loc în cer. 
Și a fost aruncat balaurul cel mare, şarpele de demult, care se cheamă diavol şi satana, cel ce înşeală pe 
toată lumea, aruncat a fost pe pământ şi îngerii lui au fost aruncați cu el” (12:7-9). Mikhael era Enlil 
iar „balaurul cel mare, şarpele de demult” nu poate fi decât Tiamat, dragonul-femelă din miturile 
mesopotamiene, adică Sophia gnosticilor. Conform mitologiei creștine, acest război din cer a 
avut loc după ce „balaurul” l-a atacat pe Tatăl ceresc, episod care amintește de atacul Sophiei 
asupra lui Bythos, menţionat în scrierile gnosticilor. 

Unele legende egiptene vorbesc despre lupta divinităților solare cu uriașul crocodil Maha, pe 
care îl străpung cu sulițele. Șu-Onuris îl însoțește întotdeauna pe tatăl său, Ra, în timpul 
călătoriei pe Nilul ceresc (adică în spaţiul cosmic), stând cu sulița în mână la prora luntrei 
Soarelui, pentru a-l păzi pe zeul conducător de uriașul crocodil (din nou o reptilă, întocmai ca 
Tiamat). În alte legende, în Barca Milioanelor de Ani, alături de Ra se află Uadjet, cobra regală, 
Sutah (Seth), care poartă o lance și două cuțite bine ascuţite, Ma'at, zeiţa adevărului, și 1000 de 
mici genii înarmate până în dinți. În fiecare noapte, barca Soarelui este atacată de Marele Șarpe 
Apep (Apophis). „Brusc, are loc atacul. Marele şarpe Apophis a țâşnit. El îşi desface nenumăratele 
inele şi încearcă să răstoarne ambarcaţia cu pasagerii ei. Seth s-a repezit și, împreună cu el, micile genii. 
Ei își împlântă cuţitele care fac să se zbârlească trupul lui Apophis, fără ca el să slăbească strânsoarea. 
Pentru că este necesar, ei trag săgeți, cu ajutorul arcurilor, dacă au, iar dacă nu, cu atât mai rău, ei îl 
scuipă, merge şi aşa. Apophis este doborât. Barca poate să-și continue drumul”, nota Claude Helft în 
Mitologia egipteană. Această luptă este o reeditare zilnică a uneia din trecutul îndepărtat, când 
șarpele Apep l-a atacat pe Ra, conducătorul zeilor fiind salvat de alte divinităţi, conduse de 
Sutah, zeul furtunii și al deșertului, nimeni altul decât Enlil. Ra era Anu al mesopotamienilor sau 

Bythos al gnosticilor, așa că știm deja motivul pentru care a fost atacat de Apep / Sophia. Cum 
pentru egipteni Ra reprezenta Soarele, Apep nu îl putea ataca decât în spaţiul cosmic, unde a și 
fost învins de Sutah / Enlil. Mai târziu, când Apep a fost înlocuit cu Asar (Osiris), se spunea că a 
fost închis într-o cutie de Sutah și aruncat în Nil. Dacă este vorba tot despre Nilul ceresc, atunci 
acea cutie ar putea fi corpul în care a fost închisă Sophia, adică proto-Pământul. Cum Asar a 
început să creeze viaţă, făcând să crească un copac din cutia în care era închis, Sutah l-a tăiat 
în bucăţi pe care le-a împrăștiat în tot Egiptul, probabil o referire la ciocnirea dintre cele două 
planete, care a dus la formarea Terrei pe care o știm astăzi. 

Potrivit codicelor aztece, Ometeotl, o entitate androgină, a apărut din întuneric, creându-se pe 
sine din neant. El a dat naștere primilor patru zei: Quetzalcoatl, Xipe Totec, Huitzilpochtli și 
Tezcatlipoca. Cei patru au avut dificultăţi în încercarea de a crea lumea, din cauza crocodilului 
femelă Cipactli, care mânca sau distrugea tot ce făceau ei. Asocierea ei cu o reptilă, asemenea 
lui Tiamat, Apep și Maha, îi indică identitatea: nimeni alta decât Sophia gnosticilor. Înfuriaţi, cei 
patru zei au atacat-o pe Cipactli și au ucis-o, din leșul ei făcând lumea. Întocmai ca Marduk cu 
Tiamat în Enuma Eliş (sau Enlil în mitul sumerian original). Exilul terestru apare și în miturile 
aztecilor, care susțineau că zeul Quetzalcoatl l-a lovit cu o bâtă din piatră pe Tezcatlipoca, 
aruncându-l din cer pe Pământ. 

În mitologia chineză, Gonggong, zeul apelor, s-a răzvrătit împotriva zeilor conducători. Acest 
zeu cu chip de om, păr roșu și trup de dragon, a fost învins în cele din urmă de zeul focului. 
Cum focul era unul dintre elementele lui Enlil iar trupul de dragon şi asocierea lui Gonggong cu 
apa îl aseamănă cu Tiamat, avem și aici relatarea primului război divin. 

În mitul scandinav al creaţiei, Pământul a fost făcut din trupul uriașului Ymir (numit și Aurgelmir, 
Brimir sau Blainn), ucis de Odinn și fraţii săi, o legendă asemănătoare cu cea babiloniană și cea 
a aztecilor. 

Miturile multor culturi antice vorbesc despre acest război din cer, în care o divinitate răzvrătită a 
fost învinsă. Enlil, închis în planeta Jupiter, a reușit să o oprească pe Sophia din a mai atrage 
eoni în lumea materială, micșorându-i puterea prin distrugerea unei mari părți a corpului ei, 
proto-Pământul. Apoi, împreună cu eonii care i-au fost alături, s-a întors acasă, în dimensiunea 
spirituală originară. Trupul sfârtecat al Sophiei a continuat să plutească în spaţiu, în jurul 
Soarelui, alături de corpurile părăsite de eoni, planetele sistemului solar. Poate la acel trup inert 
al ei se referea lesous în Evanghelia lui Thomas când spunea: „Cine a înțeles lumea, a găsit un 
cadavru, iar cel ce a aflat cadavrul e mai presus de lume”. După părerea oamenilor de știință, 
aceasta se întâmpla acum aproximativ 4,5 miliarde de ani, când Terra semăna cu o imensă 
sferă de foc. Deși învinsă, Sophia nu era moartă. Rănită și mult slăbită, deposedată de 
capacitatea de a-și atrage dușmanii în lumea materială și condamnată la o întemniţare veșnică, 
nu a avut de ales decât să-și lingă rănile în tăcere. Treptat, de-a lungul unei imense perioade de 
timp, Pământul s-a răcit, scăpând de aspectul de infern. lar la un moment dat, Sophia a reușit 
încă o „minune', menită să-i ofere răzbunarea mult-așteptată: în apele sale a dat naștere vieții. 


21. Jurassic Park 


Pentru a putea vorbi despre dinozauri, este necesar să recapitulăm întâi ceea ce se știe despre 
ei până acum. În primul rând, oamenii de știință au identificat până în prezent peste 700 de 
specii de dinozauri. Dintre acestea, doar cinci specii au scheletul complet, restul fiind doar oase 
izolate. Cum s-a ajuns la celelalte? Prin imaginaţia paleontologilor. Este binecunoscută 
rivalitatea din anii 1870 dintre colecţionarii de fosile Marsh și Cope, care au inventat împreună 
peste 130 de specii. Marsh a publicat erorile lui Cope, acuzându-l chiar că pus capul în locul 
cozii în încercarea de a reconstrui o fosilă de reptilă marină. Și în timpuri mai apropiate de noi 
câţiva astfel de oameni de știință au descoperit oase pe care le-au considerat a fi de dinozauri, 
ceea ce a dus la nașterea unor specii noi. Din păcate pentru ei, după o vreme s-a dovedit că 
acele fosile erau umane. Dar acele specii de dinozauri proaspăt apărute au rămas totuși în 
cărţile de specialitate. 

Cum stabilesc cercetătorii noștri vârsta unor fosile? De unde știu ei că dinozaurii au apărut 
acum 240 de milioane de ani și că au dispărut acum 66 de milioane? Dacă vă gândiţi la datarea 
cu carbon, uraniu sau potasiu, vă înșelaţi. Aceste metode funcţionează doar pentru fosile cu o 
vechime de câteva mii de ani, nicidecum de milioane. Atunci, care este metoda de calcul? 
Răspunsul este simplu: imaginaţia paleontologilor. În concepția evoluţioniştilor, este nevoie de o 
anumită perioadă de timp pentru ca o formă de viață simplă să evolueze într-un dinozaur. 
Astfel, cercetătorul presupune o anumită perioadă de timp pentru fiecare specie, ajungându-se 
în final la o datare „exactă”. Nu trebuie să fii un geniu pentru a-ţi da seama că presupunerile nu 
pot fi catalogate drept adevăruri științifice. Privind lucrurile din acest unghi, ne dăm seama că 
este posibil ca dinozaurii să nu fi fost atât de mulţi pe cât ni se spune, să nu fi trăit atunci când 
ni se spune și să nu fi arătat așa cum ni se spune. Poate nici să fi dispărut atunci când ni se 
spune. 

Dacă totuși dinozaurii au trăit atunci când consideră evoluţioniștii, ce s-a întâmplat cu ei? 
Părerea generală a paleontologilor este că au dispărut brusc din motive necunoscute. Pentru 
oamenii de știință, cea mai probabilă cauză a dispariţiei ar fi ciocnirea Pământului cu un 
asteroid. Însă această ipoteză are multe fisuri. Dacă într-adevăr un corp ceresc ar fi cauzat 
dispariția dinozaurilor, cum se explică eliminarea doar a reptilelor mari, nu și a celorlalte 
animalele? Sau cum se explică faptul că, după dispariția dinozaurilor, pe Pământ au apărut 
specii de animale diferite de cele care trăiseră până atunci? Ar trebui să credem că un asteroid 
a omorât tiranozaurii şi brontozaurii însă a făcut pterodactilul să se transforme în pasăre ori 
triceraptosul în rinocer? Cu alte cuvinte, oamenii de știință nu au o explicaţie de bun simţ pentru 
faptul că ceva (sau cineva) a cauzat dispariţia bruscă a dinozaurilor și înlocuirea lor cu alte 
specii de viețuitoare. lar dacă dinozaurii au dispărut într-adevăr acum 66 de milioane de ani, 
cum au supraviețuit unii dintre ei până în zilele noastre? 

În 2001, paleontologii Zielinski și Budhan au descoperit o fosilă de hadrosaur în bazinul San 
Juan din New Mexico. Formaţiunea în care a fost găsit osul de dinozaur a fost datată ca fiind 
din Paleocen, având aproximativ 64,5 milioane de ani. Ceea ce înseamnă că nu toți dinozaurii 
au dispărut la data stabilită de cercetători, unii dintre ei supraviețuind încă cel puţin 1,5 milioane 
de ani. Alţi astfel de dinozauri „supravieţuitori” au fost descoperiţi în America de Nord, în China, 
precum și în alte părți ale Pământului. Legendele din întreaga lume descriu reptile uriașe, 
numite dragoni sau balauri, care au trăit în același timp cu oamenii. În sprijinul acestei idei 

există pietrele descoperite de profesorul Cabrera în Ica (Peru), care înfățișează oameni călărind 
dinozauri sau luptându-se cu ei. Cercetătorul Don R. 
Patton, care a studiat pietrele de la lca, declara: 
„Toate aceste înfățișări sunt foarte interesante, din moment 
ce lumea nu a început să vorbească despre dinozauri decât 
din secolul al XIX-lea, iar pietrele au o vechime de mii de 
ani. În plus, pietrele nu prezintă schelete de dinozauri, ci 


dinozauri în viaţă, ce par să interacţioneze cu omul. Asta 
arată faptul că vechii peruani au văzut și au trăit alături de 
dinozauri!”. Acelaşi cercetător se declară uimit că, deși descoperitorul pietrelor a fost șeful 
departamentului de medicină din cadrul Universităţii din Lima, antropolog și fondator al muzeului 
din Ica, comunitatea științifică refuză să recunoască autenticitatea pietrelor. lar acestea nu sunt 
singura reprezentare a dinozaurilor în timpul oamenilor. Un mozaic elenistic vechi de cel puţin 
2000 de ani, descoperit în secolul al XVII-lea în localitatea italiană Palestrina, prezintă greci și 
etiopieni aflaţi la vânătoare pe malul Nilului. În acel mozaic se poate observa clar cum oamenii 
vânează o reptilă care seamănă foarte bine cu un dinozaur. În peșterile din insulele indoneziene 
s-au descoperit desene care înfățișează dinozauri. În Egipt sunt foarte multe desene 
reprezentând apatozauri. Aceleași reptile se găsesc și pe un cilindru mesopotamian, de prin 
3300 î.e.n. În plus, oamenii de știință din fosta Uniune Sovietică au făcut publică descoperirea 
unor urme de om în același strat cu urme de dinozaur, cu o vechime de 70-140 milioane de ani 
(atunci când nu ar fi trebuit să existe oameni, după ipotezele științei actuale). Și în Parcul 
Naţional „Dinosaur Valley” din Texas au fost găsite numeroase astfel de urme. La conferinţa de 
presă din Dayton, de pe 12 august 1989, unde doctorul Don R. Patton a prezentat fotografiile 
acelor urme, au fost prezenţi doi oameni de știință evoluţionişti care a doua zi au căutat dovada 
cu o bară de fier, pentru a o distruge. 

În Vechiul Testament sunt întâlnite creaturi care poate fi considerate dinozauri. În cartea /storia 
omorârii balaurului și a sfărâmarii lui Bel se spune că babilonienii se închinau la un balaur mare 
care nu era un idol neînsuflețit, ci „viu şi mănâncă și bea”. Profetul Daniyyel a ucis balaurul dându- 
i să mănânce cocoloașe fierte din rășină, seu și păr. Ca o confirmare a poveștii biblice, pe 
Poarta lui Iștar din Babilon sunt reprezentate reptile asemănătoare dragonilor, numite siruși. 
Scriitorul german Willy Ley a descris siruşii ca fiind „o enigmă 
zoologică de dimensiuni fantastice”, care aveau limba bifurcată, 
trupul acoperit de solzi, o coadă lungă și mlădioasă de 
asemenea cu solzi, un gât lung, subţire și solzos, un cap de 
șarpe împodobit cu un corn, în spatele căruia erau atașate aripi 
de piele. Descoperitorul Porții lui Iștar, arheologul german Robert 
Koldeway, a luat în considerare posibilitatea ca sirușii să fi fost 
animale reale, deoarece imaginea lor a rămas neschimbată de-a 
lungul timpului în iconografia babiloniană, spre deosebire de alte 
creaturi fantastice care și-au schimbat înfățișarea în artă. Nu doar Stegozaurul de la 
Poarta lui Iștar a fost împodobită cu dinozauri, templul Angkor Angkor Wat 

Wat din Cambodgia, vechi de aproximativ 800 de ani, având 

sculptat pe un perete un stegozaur. 

Un alt posibil dinozaur este descris în Cartea lui lyyob din Biblie. Zeul Yahweh l-a trimis pe 
lyyob la râul lordan pentru a privi animalul Behemoth: „la privește acum înaintea ta, Behemothul; şi 
el ca şi tine este făptura mea; el paşte iarbă ca boul. Vezi ce putere are în coapsele lui și ce tărie are în 

mușchii de pe pântece. Coada lui e dârză ca lemnul cedrului şi vinele de pe pulpele lui stau ca niște 
noduri. Oasele lui sunt ca nişte ţevi de aramă şi mădularele ca nişte drugi de fier. El este fruntea 
făpturilor lui Yahweh și făcut să fie cel mai mare peste 
celelalte dobitoace. Munţii îi dau hrană şi toate fiarele 
sălbatice sunt îngrozite când îl văd. El se culcă sub florile de 
lotus, în ocolul trestiilor şi al bălții. Frunzele de lotus îi fac 
umbră şi sălciile bălții îl împrejmuiesc. Dacă fluviul vine 
mare, fără de veste, el nu se sinchiseșşte; el stă liniştit pe loc, 
Chiar când ar fi ca Iordanul să-i urce năvalnic până la gură. 
Cine poate să-l privească? Cine poate să-i străpungă nasul 
cu un lat?” (40:15-24). Unii cercetători ai Bibliei l-au 
identificat cu un sauropod după înfățișare, obiceiuri 
alimentare și locul în care trăia. În aceeași Carte a lui Mozaicul de la Palestrina 
lyyob este descris un alt astfel de monstru, care poartă 

numele Liwyatan: „Cine a deschis vreodată porțile gurii lui? Zimţii lui sunt îngrozitori! Spinarea lui 


este ca un şirag de scuturi, pe care le-ai fi întărit şi pecetluit puternic. Ele sunt strânse unul într-altul atât 
de tare, că nici vântul nu pătrunde printre ele. Fiecare e lipit de cel de lângă el şi se fin aşa şi nu se mai 
despart. Din strănutul lui scapără lumină şi ochii lui sunt roşii ca pleoapele zorilor. Din gura lui ies 
parcă nişte torţe aprinse și izbucnesc valuri de scântei. Din nările lui iese fum, ca dintr-o căldare pusă la 
foc şi care fierbe. Răsuflarea lui este de cărbuni aprinși şi din gura lui țâșnesc flăcări. Puterea lui e 
adunată în grumazul lui şi înaintea lui țâşneşte groaza. Carnea lui e îndesată; oricât ai apăsa în ea nu se 
lasă. Inima lui este tare ca piatra, tare ca piatra râşniţei, cea de dedesubt. De măreția lui se tem şi 
valurile; valurile mării se dau înapoi din fața lui. Să-l atingi cu sabia nu foloseşte la nimic; nici cu 
lancea, nici cu săgeata, nici cu toporul. Fierul pentru pielea lui este ca paiul, iar arama ca lemnul 
putred. Săgeata nu-l pune pe fugă şi pietrele din praștie cad pe el ca nişte pleavă. O săgeată pentru el 
este un pai în vânt şi îşi bate joc de văjâitul unei lănci ce zboară. Sub pântecele lui sunt nişte solzi 
ascuțiți; când dă prin noroi, pare că dă cu grapa. Când se afundă, apa fierbe ca într-o căldare; el 
preface marea într-un cazan de fiert mirodenii. El lasă în urmă o dâră luminoasă și adâncul pare un cap 
cu plete albe. Pe pământ el nu-și află perechea şi e făcut să nu cunoască frica. El se uită de sus la toţi 
câţi sunt puternici şi este împărat peste toate fiarele sălbatice” (41:14-34). Liwyatanul mai este 
pomenit în capitolul 1 al Cărţii lui lyyob, în Psalmul 73 („Tu ai despărțit, cu puterea ta, marea; tu ai 
zdrobit capetele balaurilor din apă; tu ai sfărâmat capul liwyatanului; datu-l-ai pe el mâncare 
popoarelor pustiului”) şi în capitolul 27 al Cărţii lui Yeșa'yahu („În ziua aceea Yahweh se va năpusti 
cu sabia sa grea, mare şi puternică, asupra liwyatanului, a şarpelui care fuge, asupra liwyatanului, a 
şarpelui încolăcit, şi va omori balaurul cel din Nil”). La egipteni, cel supranumit „Șarpele Nilului” sau 
„Șopârla malefică” era Apep (Apophis în greacă), demon care avea forma unui gigantic șarpe, 
crocodil, șopârlă sau dragon. În Cartea lui Hanok, Liwyatan este un monstru de sex feminin, 
care trăieşte în adâncurile apelor, Behemoth fiind partenerul ei, care locuiește în deșertul 
Dudain. Și în satanism, conform lui Anton Szandor LaVey, autorul Bibliei satanice, Liwyatan 
reprezintă apa. Un animal asemănător cu liwyatanul este Lotan, șarpele marin cu șapte capete 
din miturile ugaritice. În India există o șopârlă numită lotan după creatura legendară. În 
mitologia nordică este prezent J&rmungandr, șarpele uriaș care trăiește în oceanul din jurul 
Pământului. În Enuma Eliș al babilonienilor se vorbește despre șarpele înaripat Tiamat, zeița 
primordială a oceanelor, care a dat naștere mai multor șerpi și dragoni, soțul ei, Apsu, fiind o 
creatură asemănătoare cu ea. La greci, mama tuturor monșirilor era dragonul-femelă Ekhidna, 
soția monstrului înaripat Typhon. Tot în Grecia îi întâlnim pe Ladon, dragonul asemănător cu un 

șarpe, paznicul grădinii hesperiadelor, și pe Pythonos, șarpele uriaș care păzea oracolul zeiţei 
Gaia de la Delphi. În Mesopotamia îl găsim pe Asag, demonul cu forma unui șarpe cu șapte 
capete, în Asiria pe Labbu, monstrul cu trăsături de leu și de șarpe, în Babilon pe Mușhușșu, 
combinaţia monstruoasă dintre șarpe și dragon, iar în Anatolia pe Illuyanka, monstrul maritim 
asemănător unui dragon sau unui șarpe. Să nu uităm de serafimii menţionaţi în Cartea lui 
Yeșa'vyahu, șerpi cu șase aripi, sau de dragonii din Asia și din Europa medievală. 

Este posibil ca aceste creaturi, considerate 
mitice, să fie în realitate dinozauri? Avem pe o 
parte legende despre reptile uriașe pe întreg 
cuprinsul globului, iar pe alta fosile ale 
dinozaurilor pe întreg mapamondul. Oricât și-ar 
dori mulţi oameni de ştiinţă să credem că 
dinozaurii au dispărut cu mult timp înainte de Dinozauri și oameni într-o peșteră 
apariția oamenilor iar dragonii și balaurii sunt polineziană 

doar creaturi mitologice, logica de bun simţ ne 

obligă să refuzăm această poveste. Strămoșii noștri nu ar fi reușit să-și imagineze niște creaturi 
foarte asemănătoare cu dinozaurii dacă nu ar fi văzut astfel de reptile. E drept că puteau 
descoperi fosile, dar este greu de crezut că anticii din întreaga lume au săpat mulți metri sub 
pământ apoi, luându-se după niște oase, și-au putut imagina și aspectul exact al acelor creaturi, 
şi stilul lor de viaţă (vezi descrierea Behemothului din Cartea lui lyyob, referitoare la locul unde 
trăia și cu ce se hrănea). Ceea ce înseamnă că majoritatea dinozaurilor au fost distruși într- 
adevăr acum mult timp, însă nu toţi, rămânând câţiva supraviețuitori, unii chiar până în ziua de 
astăzi. Un bun exemplu ni-l oferă cercetătătoarea Mary Schweitzer, care în anul 2005 a găsit 
vase de sânge în fosila unui tiranozaur. Bineînţeles că distinsa cercetătoare a rămas uimită de 
supraviețuirea vasele de sânge timp 68 de milioane de ani, fără să-și dea seama că acest lucru 
este imposibil, iar dinozaurul găsit de ea nu are milioane de ani, ci mult mai puţini. Pentru a da 
totuși o explicaţie cât de cât rațională, unii evoluţioniști au declarat că nu era vorba despre 
celule sanguine în acel caz, ci despre „altceva“. Alţii, mai înţelepţi, au preferat să nu comenteze. 
O alegere decentă, decât să primim alte explicaţii aberante. 

Multe persoane susțin că au văzut dinozauri în Congo, Australia, Scoţia și în pădurea tropicală 
din America de Sud. Doar din anul 2000 până acum au fost numărate peste 20.000 de cazuri. 
Conform criptozoologilor, printre acești posibili dinozauri contemporani se numără monstrul din 
Loch Ness, teropodele Burrunjor și Kasai Rex, ceratopsianul Emela-ntouka, stiracozaurul 
Ngoubou, ankylozaurul Muhuru, spinozaurul Nguma-monene, sauropodul Mokele-mbembe și 
stegozaurul Mbielu-Mbielu-Mbielu. Dacă acești dinozauri există în prezent, de ce să nu 
considerăm că și strămoșii noștri au văzut unii? lar dacă i-au văzut, de ce să nu-i fi introdus în 
povestirile lor? Și dacă i-au introdus în mituri, înseamnă că acele reptile monstruoase nu sunt 
balauri, dragoni sau alte creaturi asemănătoare, ci dinozauri. 

Chiar dacă au supravieţuit câţiva dinozauri, cine sau ce i-a distrus pe majoritatea dintre ei? 
Anticii spun că zeii, iar legendele care să exemplifice această versiune sunt în număr foarte 
mare. Să vedem câteva exemple: 

În mitologia japoneză, după ce a fost expulzat pe Pământ, primul lucru pe care l-a făcut zeul 
Susanoo a fost să stăpânească forțele care existau deja pe planeta noastră și care i se 
opuneau. Pentru acest lucru a fost nevoit să ucidă șarpele cu opt capete Yamata no orochi, 
care devora copiii zeilor tereștri. 

Grecii povesteau că titanii, după ce l-au învins pe tatăl lor, Ouranos, n-au devenit imediat 
stăpâni ai Terrei. Planeta era condusă de Ophion 
(„Șarpele”) și de consoarta sa, Eurynome. 
Conducătorul titanilor, Kronos, a fost nevoit să se 
lupte cu Ophion iar soția lui, Rea, cu Eurynome. 
Repiilele au fost învinse și aruncate în Tartaros, iar 
titanii au devenit conducătorii Pământului. Mai târziu 
Zeus, fiul lui Kronos, s-a luptat cu un alt balaur 
uriaș, Typhon, care îi ameninţa pe zei. Ajutat de 
zeița Athena, Zeus l-a învins pe Typhon și l-a închis 
sub muntele Etna. Soţia lui Typhon, Ekhidna Zeus și Typhon 

(„Vipera”), a fost ucisă în somn de gigantul Argos. 

Copiii celor doi monștri, dragonul Ladon și Hydra din Lernaea, au fost distruși de semizeul 
Herakles, fiul lui Zeus. Un al fiu al lui Zeus, Apollon, l-a înfruntat pe Pythonos, șarpele sacru 
uriaș care păzea oracolul zeiței Gaia de la Delphi, aflat pe muntele Parnas. În memoria șarpelui 
gigantic, Apollon a instituit Jocurile Pythice la Delphi iar Pythia, prima preoteasă a oracolului, a 
fost numită după același șarpe. 

În Cartea egipteană a morților întâlnim demonul-femelă Ammut, „devoratoarea de morţi”, un 
amestec dintre leu, hipopotam și crocodil care mânca inimile păcătoșilor în Lumea de dincolo. În 
aceeași Carte a morţilor se spune că, în fiecare noapte, Apep (Apophis) atacă Barca milioanelor 
de ani, luptându-se cu zeul Ra și cu însoțitorii săi, cel mai însemnat dintre ei fiind Sutah (Seth), 
zeul furtunii și al deșertului. Apep, personificarea întunericului, avea forma unui gigantic șarpe, 
crocodil, șopârlă sau dragon. În fiecare noapte Apep este învins dar învie a doua zi, pentru ca 
lupta să se reia de fiecare dată când Ra, Soarele, trece cu barca sa prin Lumea de dincolo. 
Această luptă este o reeditare zilnică a uneia petrecute cu mult timp înainte, între zeul Ra și 
șarpele Apep. Chiar dacă am stabilit că această luptă este în realitate povestea exilului Sophiei, 
nu putem ignora aspectul reptilian, care duce cu gândul la dinozauri. La fel stau lucrurile și în 
cazul mitului babilonian al creaţiei, Enuma Eliş, unde zeii au ucis ființele primordiale cu aspect 
reptilian, Apsu și Tiamat, precum și armata de reptile uriașe conduse de Kingu. O posibilă 
variantă de interpretare, pe care am abordat-o, este cea care se referă la planetele sistemului 
nostru solar. Însă iniţiaţii antici obișnuiau să combine povești pentru a crea altele noi, ceea ce 
înseamnă că sunt șanse ca Enuma Eliş să conţină atât războiul planetelor, cât și dispariţia 
dinozaurilor. 

În Rigveda (colecţie indiană de imnuri vedice sanscrite), unul dintre cele patru texte sacre ale 
hinduismului, dragonul Vritra sau Ahi („Șarpele”) a închis toate apele Pământului. Zeul furtunii, 
Indra, a primit arme de la ceilalţi zei (întocmai ca Marduk în Enuma Eliş), l-a omorât pe Vritra, i- 
a distrus cele 99 de fortărețe și a eliberat apele. Pentru această faptă Indra a primit titlurile 
„Ucigaşul lui Vritra” şi „Ucigaşul primului dragon”. Apoi a omorât-o cu trăsnetul său pe Danu, 
mama lui Vritra. Într-o versiune alternativă a legendei, Indra a fost ajutat în luptă de zeii Varuna, 
Soma și Agni. Într-un imn indian, Sarasvati (soţia lui Brahma, zeița științei și a artelor) este 
acreditată cu uciderea lui Vritra, dar acest lucru nu este menţionat în alte surse. Și Indra a 
devenit conducătorul zeilor după victoria împotriva șarpelui uriaș, la fel ca Marduk și Kronos. 

Alţi zei ai furtunii (ca și Zeus, Sutah, Susanoo, Indra sau Enlil) care au fost nevoiţi să se lupte cu 
reptile sunt Teșub, Baal și Thorr. În Anatolia, ajutat de mai mulţi zei, Teșub îl învinge în luptă pe 
dragonul llluyanka. În Canaan, zeul Baal ucide șarpele cu șapte capete, Lotan. În Scandinavia, 
zeul Thorr se luptă de multe ori cu marele său dușman, șarpele uriaș Jormunganar. La 

Ragnarok, bătălia finală dintre zei și giganţi, deși mușcat de șarpe, Thorr reușește să-și omoare 
adversarul. Dar nu apucă să se bucure prea mult de victorie, deoarece veninul lui JSrmunganar 
îl răpune. În Vechiul Testament, Yahweh, zeul evreilor, este lăudat pentru distrugerea 
monstrului marin Liwyatan și a celorlalți balauri din apă: „Tu ai despărțit, cu puterea ta, marea; tu ai 
zdrobit capetele balaurilor din apă; tu ai sfărâmat capul liwyatanului; datu-l-ai pe el mâncare 
popoarelor pustiului” (Psalmul 73:14-15). 
Legendele sunt clare iar pietrele de la Ica au sens. Nu 
meteoriţii ori alte cataclisme naturale au distrus 
dinozaurii, ci zeii. Care zei și de ce? Putem afla 
răspunsul întorcându-ne la Sophia, pe care am lăsat- 
o inertă în spaţiu, după ciocnirea cu Jupiter. 
Acum 4,5 miliarde de ani după părerea oamenilor de 
ştiinţă (deși datările lor sunt îndoielnice), Pământul 
semăna cu o imensă sferă de foc. Miezul planetei 
este format din fier topit, a cărui temperatură o atinge 
pe cea de la suprafața Soarelui, adică 6000 de grade 
celsius. Deasupra miezului se află mantaua, de Apatosauri în Egipt și 
asemenea lichidă, iar peste ea se găsește crusta sau Mesopotamia 
scoarța terestră, un strat deosebit de subțire în 
comparaţie cu celelalte două. Practic, totul din jurul nostru se sprijină pe un strat gros de doar 
câţiva kilometri, restul fiind o sferă fierbinte de materie. Pe măsură ce Terra s-a răcit, au fost 
eliberate din adâncul ei cantități enorme de aburi, care s-au ridicat în atmosferă dând naștere 
norilor. Oamenii de știință cred că, atunci când precipitaţiile au început să cadă, s-au oprit abia 
după câteva milenii. Tot ei consideră că restul apei de pe Pământ provine din comete care au 
bombardat planeta, contribuind astfel la întregirea mărilor şi oceanelor. Însă Enuma Eliş 
sugerează că toate cometele sunt resturi ale proto-Pământului, formate în urma impactului cu 
Jupiter, iar Tiamat era descrisă ca un monstru al apelor, prin urmare apa se găsea pe Pământ 
dinainte de ciocnirea cu Jupiter. 
Știința mai spune că, după răcirea scoarţei terestre, singurele suprafețe de uscat erau cele 
formate de activitatea vulcanică deosebit de intensă în timpurile primordiale, datorită mișcărilor 
celor șapte plăci tectonice. Aceste plăci se află într-o continuă mișcare, antrenând o dată cu ele 
și suprafaţa uscatului. Deplasarea plăcilor tectonice a dus la apariţia continentelor, a mărilor și a 
oceanelor. Totuși, Enuma Eliş susţine că formele de relief ale scoarței terestre au fost modelate 
în urma impactului cu Jupiter: 

„Punând capul lui Tiamat în locul hotărât, 

Pe el lanţurile de munți le-a făcut să apară. 

Văile le-a despicat, râuri prin ele să curgă. 


Prin ochii ei, Tigrul şi Eufratul au ieşit. 
Din sânii ei el a făcut munţii cei sfinţi. 
Izvoare a făcut, din ele râurile să se adape”. 

Acum 3,8 miliarde de ani, după cum susţine știința, în acel mediu ostil, viața a apărut în apele 
oceanului planetar ca prin minune. În acea vreme atmosfera nu conţinea oxigen, nu exista strat 
de ozon, iar apele erau pline de substanţe toxice. Primele forme de viață erau organisme 
unicelulare, anaerobe și cu o structură extrem de simplă. Ele au evoluat în cianobacterii 
denumite stromatolite, care nu au un nucleu individualizat, în centrul celulei aflându-se un 
cromozom lung și circular, compus dintr-o fâșie lungă de A.D.N.; nu au mitoconarii, respiraţia 

fiind efectuată de suprafaţa internă a membranei celulare, peretele celular fiind alcătuit dintr-un 
amestec de substanţe: mureină, acizi teicoici și substanțe pectrice. Savanţii cred că unele dintre 
aceste prime organisme au început să elibereze în atmosferă cantități însemnate de oxigen, 
ceea ce a dus la apariţia stratului de ozon, care protejează planeta de excesul de radiaţii. Se 
crede că marele eveniment de oxidare a avut loc în urmă cu 2,4 miliarde de ani, deși un grup de 
geologi din Irlanda și India au găsit dovezi ale unui astfel de eveniment care a avut loc acum 
600 milioane de ani. Organismele s-au adaptat noilor condiţii de viață și au evoluat, formându- 
se organismele pluricelulare care au populat în cele din urmă și uscatul. 

Și totuși știința nu poate explica motivul apariţiei primelor forme de viaţă. Din ce în ce mai mulţi 
cercetători înclină să creadă că A.R.N.-ul (acidul ribonucleic) este molecula care a stat la baza 
primelor organisme, A.D.N.-ul (acidul dezoxiribonucleic) și proteinele făcându-și apariţia ulterior. 
A.R.N.-ul este similar A.D.N.-ului, îndeplinind multe funcții în toate celulele, având un rol major 
în declanșarea anumitor gene și făcând legătura dintre A.D.N. și sinteza proteinelor. Însă nici 
această teorie nu explică apariția moleculei de A.R.N. Unii afirmă că ar fi apărut spontan în 
anumite condiţii, în timp ce alţii sunt de părere că probabilitatea ca acest lucru să se întâmple 
este infimă, apariţia unei „scântei” a vieţii fiind o mostră de noroc chior. 

Cum ipoteza evoluționistă nu are acoperire, au luat naștere altele. Preferata oamenilor de știință 
pare a fi panspermia, teoria conform căreia există viață peste tot în Univers, ea fiind adusă pe 
Pământ de meteoriți, asteroizi sau comete. Nici această variantă nu este concludentă, în primul 
rând deoarece nu explică apariţia acelor „germeni de viaţă” în Univers, iar în al doilea pentru că 
niciun organism viu nu poate supraviețui trecerii prin centura Van Allen din jurul Pământului. 
Teoriile evoluționiste privind apariţia vieţii au fost verificate de Stanley Miller încă din 1953. El a 
provocat descărcări electrice în laborator, în condiţii presupuse similare atmosferei primordiale, 
reușind să obțină patru aminoacizi (din cei 20 necesari vieţii), pe care a fost nevoit să îi separe 
imediat, pentru a nu se descompune instantaneu sub influența mediului ostil. În plus, 
aminoacizii nu înseamnă viaţă, ei doar formând proteinele. Acest experiment confirmă legea 
biogenezei, atribuită lui Louis Pasteur, care susţine că lucrurile vii apar doar din alte lucruri vii, 
prin reproducere. „Niciodată nu s-a observat apariția vieții din materie moartă”, concluziona Pasteur. 
Printre cercetătorii care au ajuns la concluzia că viața nu putea apărea din întâmplare se 
numără și francezul Lecomte du Nouy de la Institutul Pasteur din Paris. El a calculat că timpul 
necesar reacțiilor chimice întâmplătoare pentru a forma o bacterie simplă are o valoare uriașă, 
de 10.243 miliarde de ani. Ceea ce este imposibil, ţinând cont că vârsta Universului a fost 
estimată la aproximativ 20 miliarde de ani. „Chiar de la început, viața a evoluat ca şi cum ar fi existat 
un scop de atins şi ca și cum acest scop ar fi fost apariția conștiinței umane”, declara profesorul du 
Nouy. La concluzii identice au ajuns și alți savanţi, precum profesorul Harold Morowitz, fizician 
la Universitatea Yale din Statele Unite, sau Douglas D. Axe, doctor în biologie la Universitatea 
Cambridge din Marea Britanie. „Întreaga complexitate întâlnită la nivel celular nu poate apărea din 
pură întâmplare”, concluziona Francis Harry Compton Crick, laureat al premiului Nobel pentru 
Fiziologie sau Medicină și co-descoperitor al structurii A.D.N.-ului. 

Deşi mediul academic consideră că în apă au luat naștere primele forme de viață, un grup de 
cercetători de la Universitatea Cornell din New York a descoperit că solul este „leagănul vieții pe 
Pământ. Solul, care este o combinaţie de minereuri, a funcţionat ca un burete ce a absorbit 
toate chimicalele și moleculele de-a lungul a miliarde de ani. În timp, compușii chimici au 
început să reacționeze între ei, dând naștere proteinelor, A.D.N.-ului și, în final, celulelor vii. 
Cercetătorii au reușit să obțină în laborator proteine din hidrogel sintetic, profesorul Dan Luo 
declarând că, foarte probabil, procesul transformării solului în forme de viaţă a avut loc în 

zonele unde există apă de mare, aceasta formând cu solul compusul numit hidrogel, care 
absoarbe mai mulți compuși chimici. Dacă această teorie este adevărată, s-ar putea confirma 
legendele antice care susţin că omul a fost făcut din pământ sau din lut. 

Deoarece știința și-a dovedit incapacitatea de a da o explicaţie satisfăcătoare cu privire la 
apariţia vieţii pe planeta noastră, iar religia preferă una mult prea simplistă, s-au dezvoltat teorii 
alternative, în special în mediul ocult. De exemplu, o astfel de explicaţie oferea filosoful esoterist 
Rudolf Steiner, fondatorul antroposofiei, pedagogiei Waldorf, euritmiei, agriculturii biodinamice 
și medicinei antroposofice. În lucrarea Din cronica Akașa, scrisă la începutul secolului XX, el 
vorbea despre un „germen terestru” de „esență sufletească”, care se compunea „din acea materie 
subtilă, maleabilă, fluidă, pe care literatura ocultă o numeşte «astralăy”. 

În lumina acestor informaţii, dacă viața nu putea apărea pe Terra nici din nimic, nici adusă din 
spațiul cosmic, nu este deplasată posibilitatea ca Sophia, devenită Pământul, să fi dat naștere 
vieţii. Ea este cea care a creat acel „germen terestru” de „esență sufletească”, cum îl numea 
Steiner, din care au apărut primele organisme unicelulare. Tot ea este cea care a provocat 
evoluția, primele forme de viaţă ajungând în timp complexe specii de plante și animale. Crearea 
vieţii în lumea materială nu ar fi fost o premieră pentru ea, ţinând cont că i-a adus aici pe Enlil și 
alți eoni folosindu-se de capacitatea obținută în urma unirii ei cu Bythos. Însă impactul cu 
Jupiter i-a micșorat nu doar trupul fizic, ci și puterea (materia fiind energie condensată la o 
vibraţie joasă); prin urmare, nu putea atrage din nou eoni în închisoarea ei. Însă putea face 
altceva pentru a-și slăbi adversarul: să-l divizeze în miliarde de entităţi mici sau spirite, pe care 
să le închidă în temnita ei. 

Religiile lumii nu au recunoscut niciodată acest aspect în mod direct, însă unele dintre ele l-au 
inclus în miturile lor. De exemplu, tribul yoruba din Nigeria crede că, pe când Orisanla (ființa 
primordială) era în grădină, sluga sa, Atunda, s-a răzvrătit și l-a izbit cu un bolovan imens, 
făcându-l bucăţi care au devenit sute de orisha (zei). Nu cunoaștem adevărata identitate a 
acestor două divinități ale tribului yoruba, însă le putem intui. Orisanla era fiul zeului suprem 
Olodumare „în sensul că a derivat imediat din el şi că atributele lui Olodumare sunt revelate prin el”, 
după cum observa Richard J. Gehman în African traditional religion in biblical perspective, o 
descriere identică cu cea a lui Nous / Enlil în gnosticism. lar răzvrătitul Atunda nu poate fi decât 
Sophia, eonul rebel al gnosticilor. Această naștere a unor zeități minore, diferite de marii zei sau 
eoni, se întâlneşte și în gnosticism. Episcopul Irenaeus din Lyon nota în Adversus Haereses că 
laldabaoth / Enlil „a generat copii și nepoți fără acordul nimănui, îngeri, arhangheli, puteri, stăpânii şi 
domnii. După ce aceștia au fost născuţi, propriile sale odrasle s-au întors împotriva sa, râvnind şi 
luptându-se pentru stăpânire”. Gnosticii setieni considerau că nu Enlil, ci Sophia a născut acele 
zeități minore. În Evanghelia Egiptenilor, fiii ei, Sakla și Nebruel, au dat naștere celor 12 îngeri 
care domnesc peste Hades și peste Haos. Prin urmare, putem intui că Sophia este cea care l-a 
forțat pe Enlil să dea naștere acelor entităţi, la fel cum Atunda l-a spart pe Orisanla în bucăţi 
care au devenit orisha. Și tribul dogonilor din Mali a păstrat mitul fărâmiţării unei zeități, însă 
într-o variantă mai puţin criptată. Pentru ei, zeița primordială Amma, în care o recunoaștem pe 
Sophia, și-a tăiat unul dintre fii, pe Nommo, în bucăţi pe care le-a împrăștiat în toată lumea, 
pentru a crea viață. Cum și gnosticii îl considerau pe laldabaoth / Enlil fiul Sophiei, din cauză că 
a fost „născut de ea în lumea materială, putem recunoaște în acest mit aceleași personaje și 
același eveniment. Dogonii nu amintesc de transformarea bucâţilor din Nommo în zeități mai 
mici, însă menţionează că rolul lor era de a crea viaţă. Kabbalah pare să facă lumină în acest 
caz, considerând că în lumea imaterială a luat naştere prima ființă, numită Adam Kadmon, o 
entitate eterică, parte din energia care guvernează întregul Univers, pe care persoanele 

religioase o numesc Dumnezeu. În acea energie care guvernează Universul îl recunoaştem pe 
Tatăl ceresc Bythos / Propator al gnosticilor, prima ființă născută din el, Adam Kadmon, 
neputând fi decât Nous / Monogenes sau Enlil al sumerienilor. Când „recipientele” emanate din 
el au fost distruse (ceea ce a provocat haos și o ruptură în Univers), Adam Kadmon a fost 
divizat într-o multitudine de spirite (ce conţin aceeași energie divină ca și ființa primordială) care 
au fost aruncate în lumea materială, unde au devenit plante, animale și într-un târziu oameni. 

Pentru a afla originea spiritelor, trebuie să înțelegem învăţăturile secrete ale anticilor. Pentru 
gnostici, prima fiinţă era un eon, o primă lumină „binecuvântată, nestricăcioasă și infinită”, O 
entitate energetică numită Autogenes, „Cel prin sine născut”, „Adevăratul eon” și „Eonul eonilor", 
„Marele spirit invizibil” considerat „etern și nenăscut”, „inefabil şi incomprehensibil”, care a stat „de-a 
lungul unor nesfârșite cicluri de ani într-o profundă linişte şi tăcere”. La un moment dat, această 
entitate spirituală androgină s-a divizat în Proarkhe / Propator / Bythos și Ennoia / Kharis / Sige. 
Cele două forme de energie s-au unit parţial, din amestecul lor făcându-și apariţia o nouă 
pereche de eoni. La rândul lor, cei doi nou-născuţi au creat o altă pereche prin aceeași metodă, 
care și ea a procedat la fel, într-un final Pleroma spirituală devenind foarte populată. Toate 
aceste entităţi nu erau decât părţi din energia primordială, Autogenes, conectate între ele, 
diferind doar cantitatea de energie din care erau formate. Astfel, Bythos / Anu și consoarta sa 
erau entități compuse din cantităţile cele mai mari de energie a lui Autogenes, urmate de Nous / 
Enlil și perechea sa, Sophia fiind cea mai mică formă energetică, egală cu fraţii săi din 
Duodecadă și Decadă. Asimilându-și perechea, pe Theletos, Sophia a devenit o cantitate dublă 
de energie față de cea iniţială, egalându-și părinţii, cei mai mici eoni din Ogdoadă, Anthropos și 
Ekklesia. În plus, eonii fiind împărțiți în masculini și feminini, ea a devenit androgină în urma 
acelei asimilări. Unindu-se cu Bythos / Anu (energie masculină), era pe punctul de a provoca o 
catastrofă universală, oprită la timp de Horos / Enlil. Înmulțirea eonilor se realiza doar prin 
amestecul entităţilor masculine cu cele feminine; combinarea uneia masculine cu o alta 
androgină putea avea efecte catastrofale. Pe care nu le cunoaștem, din fericire. Închisă în 
Universul sensibil, Sophia și-a pierdut din putere, materia fiind creată din propria ei energie. 
Natura sa duală a împiedicat-o să poată da naștere altor eoni prin metoda firească, însă unirea 
cu Anu i-a oferit capacitatea de a atrage eoni în închisoarea sa materială. Ciocnirea ei cu Enlil 
sub forma planetei Jupiter i-a micșorat și mai mult puterea. Prin urmare, fiind mult slăbită, nu a 
mai fost în stare să-și atragă adversarul în închisoarea materială, ci doar mici părți din el. 
Acestea, pe care le numim spirite, sunt entități inteligente, la fel ca eonii născuţi pe cale 
naturală, din unirea unuia masculin cu un altul feminin. Ar putea fi considerate chiar eoni în 
miniatură, ținând cont că nu există diferențe de compoziție între entităţile spirituale decât la 
nivelul cantităţii de energie din care sunt formate. Fiind rupte din Enlil, și aceste mici spirite 
reprezintă părţi din Autogenes, energia primordială. Din acest motiv, George Robert Stowe 
Mead scria în Thrice Greatest Hermes (1906) că „din marele suflet al Universului se nasc toate 
sufletele individuale”, iar în primul secol î.e.n., politicianul roman Marcus Tullius Cicero afirma că 
sufletul omenesc vine din cel cosmic. Sistemele gnostice recunoșteau oarecum această 
ipoteză, atribuind sufletului o origine derivată din lucrarea Demiurgului. Enlil însuși recunoștea 
acest lucru în Evanghelia lui Thomas, unde lesous afirma: „Eu sunt lumina ce este deasupra 
tuturor. Eu sunt Totul. Din mine Totul s-a ivit şi întru mine se întoarce”. Şi Evanghelia lui Philippos dă 
de înțeles aceeași variantă: „Sufletul şi duhul au venit în existență din apă şi foc”; Enlil avea ca 
simbol focul, iar Sophia era asociată cu apa, ceea ce se observă cel mai bine în Enuma Eliș, 
unde ea era zeița apelor primordiale. În Athena, Publius Aelius Aristides Theodorus susținea că 
toți își au originea din capul zeiței, sugerând subtil că oamenii au luat naștere datorită ideii ei. O 

idee de răzbunare, dacă e să fim sinceri. Sfâșierea lui Enlil în miliarde de spirite avea ca scop 
slăbirea puterii lui; toate la un loc reprezintă o cantitate de energie însemnată, care i-ar fi redus- 
o substanţial pe a lui, ceea ce ar fi dus la un avantaj important al Sophiei în lupta cu adversarul 
ei. Spiritele au fost închise în corpuri materiale (plante, animale și mai târziu oameni) la fel ca 
Sophia, care se pare că a reușit să înțeleagă cum funcţionează lucrurile în închisoarea ei, 
reușind să le întoarcă în favoarea sa. Pentru a le împiedica să revină după moartea corpului 
fizic la eonul din care au emanat, ea a stabilit acea lege karmică despre care vorbesc orientalii, 
ce presupune un ciclu nesfârșit al reîncarnărilor. Preexistenţianismul, teoria iniţiată de Origenes 
Adamantius (185-254) sub influenţa lui Platon, susține că sufletele oamenilor au fost create 
toate deodată, fiind așezate în trupuri ca pedeapsă, ceea ce confirmă ipoteza noastră. 
Reîncarnarea este o parte fundamentală a hinduismului și budismului, eternul ciclu al 
renașterilor fiind privit ca un îndelungat drum al suferinței. Forma clasică a acestei doctrine a 
fost formulată în India secolului IX î.e.n., când au fost compuse scrierile brahmanice, deși exista 
de mult timp în tradiţiile orale. Conceptul a fost definit mai exact în vremea Upanișadelor, între 
secolele VII-V î.e.n., după care a fost adoptat de celelalte religii originare din India, cum ar fi 
budismul și jainismul. Prin secolul al II-lea î.e.n., sub influenţa budismului, reîncarnarea a fost 
preluată și de taoism. Reîncarnarea exista și în Egiptul antic, cu mii de ani în urmă; egiptenii îşi 
mumificau persoanele importante, cum ar fi faraonii sau înalții demnitari, pentru ca decedaţii să 
își găsească trupurile nealterate atunci când spiritele lor se vor întoarce din Lumea de dincolo. 
Această credinţă pare să se fi răspândit în toată lumea, fiind întâlnită și în șamanism, la druizii 
celți, la confucianiști, zoroastrieni, mithraici, maniheişti, la pitagoreicii și orficii Greciei antice, la 
unele triburi amerindiene sau australiene, etc. Marii gânditori ai lumii, indiferent de timpul sau 
locul în care au trăit, erau adepţii acestei doctrine, printre ei numărându-se grecul Platon, 
italienii Giordano Bruno și Tommaso Campanella, scoțianul David Hume, germanii Johann 
Wolfgang von Goethe și Gottfried Wilhelm von Leibniz, rusul Lev Tolstoi sau americanul 
Benjamin Franklin. Acum un secol, istoricul englez George Robert Stowe Mead nota în Thrice 
Greatest Hermes: „Din marele suflet al universului se nasc toate sufletele individuale. Acestea sunt 
supuse unor transformări numeroase, unele conducând spre o stare mai fericită, altele dimpotrivă. lar 
târâtoarele vor renaşte ca ființe acvatice, acestea ca animale terestre, apoi ca păsări, şi, în sfârşit, ca 
oameni. Sufletele omeneşti care ating nemurirea se transformă în puteri sacre. Ele ajung astfel în sfera 
de manifestare a zeilor... lar aceasta este cea mai înaltă glorie pentru suflet!”. lar marele gânditor 
francez Voltaire nota în Dicţionar filosofic: „Doctrina reîncarnării nu este dincolo de toate nici 
absurdă, nici inutilă (...) Nu este deloc mai uluitor să te naşti de două ori, decât să te naşti o singură 
dată, totul în natură este renaştere”. 

Grecii antici erau și ei adepţii acestei idei. Filosoful Empedokles considera viaţa terestră un exil, 
admițând peregrinarea sufletului și prin animale ori plante până la purificarea finală, care îi 
permitea contopirea cu Divinitatea. Pentru alţii, sufletele celor drepţi așteptau în Câmpiile Elizee 
dobândirea unui nou trup. Tot acolo, sorbind din apele râului Lethe, își uitau încarnările 
precedente. Pentru filosoful Platon, întruparea sufletului constituia o pedeapsă pentru păcatele 
săvârșite. O viaţă virtuoasă putea duce la încarnarea într-un corp de categorie superioară, iar 
una necumpătată, plină de răutăţi, putea duce la încarnări inferioare: un bărbat putea să devină 
femeie sau, mai rău, să decadă în regnul vegetal ori animal. Empedokles, Epimenides și 
Pythagoras chiar susțineau că își aminteau încarnările anterioare. 

Creștinismul condamnă credința în reîncarnare, deși acceptă ideea posedării (o altă formă de 
întrupare), cu toate că unul dintre părinţii Bisericii Creștine, Origenes Adamanitios, spunea că 
aceia care și-au asasinat aproapele trebuie să se reîncarneze pentru a-și ispăși, în noua viaţă, 

crimele din existența precedentă. Reîncarnarea este întâlnită chiar și în Biblie. De exemplu, în 
Evanghelia lui Matthaios loannes Botezătorul este considerat reîncarnarea profetului Eliyahu 
(Ilie în română și Elias în greacă): „Și ucenicii l-au întrebat, zicând: Pentru ce dar zic cărturarii că 
trebuie să vină mai întâi Elias? lar el, răspunzând, a zis: Elias într-adevăr va veni şi va așeza la loc 
toate. Eu însă vă spun vouă că Elias a şi venit, dar ei nu l-au cunoscut, ci au făcut cu el câte au voit; așa 
şi Fiul Omului va pătimi de la ei. Atunci au înțeles ucenicii că lesous le-a vorbit despre loannes 
Botezătorul” (17:10-13). În aceeaşi evanghelie, referindu-se tot la loannes, lesous spunea: „Și 
dacă voiţi să înţelegeţi, el este Elias, cel ce va să vină” (11:14). Credinţa în reîncarnare reiese și din 
capitolul 16, versetele 13-14: „Și venind Iesous în părțile Cezareii lui Philippos, îi întreba pe ucenicii 
săi, zicând: Cine zic oamenii că sunt eu, Fiul Omului? lar ei au răspuns: Unii, Ioannes Botezătorul, alții 
Elias, alții Ieremias sau unul dintre prooroci”. Botezătorul este considerat reîncarnarea lui Eliyahu 
și în Pistis Sophia a gnosticilor, unde lesous afirma: „am găsit sufletul proorocului Elias în eonii 
sferelor, şi l-am luat de acolo şi i-am luat sufletul și l-am adus Fecioarei Luminii şi ea l-a dat celor ce o 
primesc. Aceştia l-au dus în sfera arhonților şi l-au așezat în pântecele Elisavetei. Astfel, puterea Micului 
Tao, cel din Mijloc, şi sufletul profetului Elias au fost unite în trupul lui loannes Botezătorul (...) 
Bucuraţi-vă să-l primiţi pe Ioannes Botezătorul: el este Elias, despre care am spus că va veni” (capitolul 
7). Biserica creștină a renunţat la reîncarnare atunci când împăratul roman Flavius Petrus 
Sabbatius lustinianus Augustus a convocat în anul 553 un conciliu la Constantinopol, pe care l- 
a forțat să elimine orice referire la această credință. Împăratul a interzis concepția reîncarnării 
deoarece soţia sa, Theodora, avea mâinile pătate de sângele multora, dar dorea să fie 
divinizată după moarte. Cum sub nicio formă nu putea admite că soţia sa ar putea fi obligată să 
trăiască cel puţin încă o viață de penitente, lustinianus a eliminat reîncarnarea din creştinism. 
Din fericire pentru cercetători, nu i-a şters toate urmele. 

Spre deosebire de creștini, evreii nu au renunţat la această concepție mistică. Kabbaliștii 
spuneau că în Adam au sălășluit 600.000 de evrei care au păcătuit împreună cu el; Avraham 
(Avraam) a descoperit că există reîncarnarea, acesta fiind modul prin care sufletul lui Hebel 
(Abel) s-a mutat în Șet (Seth), iar cel al lui Qayin (Cain) în trupul egipteanului ucis de Moșeh 
(Moise). Istoricul evreu Flavius losephus scria în Războiul evreilor (cartea a III-a, capitolul 8): 
„cei ce părăsesc viaţa (...) au obținut un loc în cer, de unde roata timpului îi face să coboare iarăşi să 
locuiască în trupuri”. lar într-un manuscris al esenienilor, descoperit la Marea Moartă, fratele 
Yeşșu'a spunea: „fericiți cei ce trec prin multe încercări, căci suferinţele lor îi desăvârşesc. Ei devin 
astfel asemenea îngerilor Domnului din ceruri şi nu vor muri niciodată, nici nu va trebui să se mai nască 
vreodată, căci naşterea şi moartea nu vor mai avea putere asupra lor”, o evidentă aluzie la 
reîncarnare. 

Această doctrină, întâlnită în toate timpurile și în toate părţile lumii, nu putea să nu treacă și prin 
atenta observaţie a științei. Care nu o contrazice, ci o confirmă, mulţi cercetători descoperind 
nenumărate dovezi ale reîncarnării. Ceea ce înseamnă că sunt șanse mari ca ea să fie posibilă 
și datorată Sophiei, care și-a pedepsit rivalul sfâșiindu-l în miliarde de spirite, pe care le-a închis 
alături de ea. Însă Enlil nu a putut sta cu mâinile în sân, așa că a încercat din nou să o 
oprească. De această dată nu prin zdrobirea Terrei, ci distrugând viaţa pe care ea a creat-o și 
care îl slăbea cu fiecare spirit închis pe planeta noastră. 

Într-o lucrare publicată în 1982, paleontologii Jack Sepkoski și David M. Raup de la 
Universitatea din Chicago (Statele Unite) au identificat cinci extincţii majore în istoria 
Pământului, ipoteză care ulterior a fost adoptată de comunitatea științifică. Pe lângă acestea, 
oamenii de știință consideră că au existat și altele, însă de intensitate semnificativ mai mică. Se 

presupune că aceste extincții au dus la dispariţia a 99% din totalul de 5 miliarde de specii 
existente pe Pământ în toate timpurile. lată cele cinci extincţii majore: 

1. Extincţia dintre erele geologice Ordoviciană și Siluriană, de acum 450-440 milioane de ani, 
care a dus la dispariția a 60-70% dintre speciile existente în acel moment. 

2. Extincţia din era Devoniană târzie, de acum 375-360 milioane de ani, care a dus la dispariţia 
a 70% dintre specii. 

3. Extincţia dintre Permian și Triassic de acum 252 milioane de ani, care a dus la dispariția a 
90-96% dintre specii (aproximativ 96% dintre speciile marine și 70% dintre cele de pe uscat). 

4. Extincţia dintre Triassic și Jurassic de acum 201,3 milioane de ani, care a dus la dispariţia a 
70-75% dintre specii. 

5. Extincţia dintre Cretacic și Paleogen de acum 66 milioane de ani, care a dus la dispariția a 
75% dintre specii, printre care și cele ale dinozaurilor. 

Având aceste date, putem stabili o cronologie a evoluţiei vieţii pe Terra. Oamenii de știință 
presupun că Pământul s-a format cu 4,54 miliarde de ani în urmă iar prima formă de viaţă a 
apărut acum 3,5 miliarde de ani. Viaţa a evoluat într-un ritm extrem de lent, rezumându-se la 
bacterii și alte organisme unicelulare timp de 3 miliarde de ani. Cu 542 milioane de ani în urmă, 
din motive complet necunoscute, a avut loc explozia cambriană, care a dus la apariția 
organismelor pluricelulare. Într-o perioadă scurtă de timp raportată la întinderea temporală a 
evoluţiei Pământului (aproximativ 20-25 milioane de ani), fauna s-a diversificat brusc, în 
Cambrian făcându-și apariția aproximativ 50 de grupe majore de organisme care au servit ca 
modele pentru animalele de astăzi. După era Cambriană a urmat cea Ordoviciană acum circa 
485,4 milioane de ani, în care viaţa a continuat să se dezvolte. Deși nevertebratele (în special 
moluștele și artropodele) dominau oceanele, peștii (primele animale vertebrate ale lumii) au 
continuat să evolueze. Un grup de cercetători elveţieni consideră că în Ordovician, cu 
aproximativ 470 milioane de ani în urmă, un asteroid uriaș a părăsit orbita lui Jupiter și a lovit 
Pământul, căzând în nordul Europei de astăzi. Alţi geologi au descoperit că, un milion de ani 
mai târziu, mai mulţi meteoriți au lovit America de Nord, formând craterul Ames din Oklahoma, 
craterul Decorah din lowa, craterul Slate Islands din Lake Superior și craterul Rock Elm din 
Wisconsin. La finalul Ordovicianului a avut loc prima extincţie majoră din istoria planetei noastre 
(a doua ca intensitate), în urmă cu aproximativ 450-440 milioane de ani dispărând 60-70% 
dintre speciile Pământului. Atunci Pangeea, singurul continent al Terrei, s-a divizat în două, 
Laurasia și Gondwana; activitatea vulcanică a crescut, ceea ce a dus la un deficit de dioxid de 
carbon, ce a provocat o eră glaciară în care nivelul oceanului planetar a scăzut simţitor. Un mic 
grup de cercetători a sugerat că tot atunci Pământul a fost lovit de o explozie de raze gamma 
provenite de la o hipernovă (colapsul unei stele masive) aflată la 6000 de ani-lumină de Terra, 
ceea ce a înjumătăţit cantitatea de ozon a planetei, ducând la creșterea radiaţiilor ultraviolete. 
După era Ordoviciană a urmat cea Siluriană (acum 443,8 milioane de ani), în care viața a 
continuat să se dezvolte, în ciuda recentei extincţii. Climatul s-a încălzit, nivelul apelor a crescut, 
speciile de pești s-au diversificat iar viața a apărut și pe uscat, sub forma unor mici artropode 
terestre și a unor mici plante asemănătoare mușchilor, crescute pe malurile apelor. În era 
Devoniană, începută cu 419,2 milioane de ani în urmă, viaţa terestră s-a adaptat la radiaţiile 
solare. Plantele s-au răspândit și dezvoltat pe uscat, formând păduri care au acoperit 
continentele. La mijlocul Devonianului, mai multe grupe de plante dezvoltaseră deja rădăcini și 
frunze. Strămoșii tetrapodelor au început să se adapteze la mersul pe uscat, pectoralii și 
înotătoarele transformându-se treptat în picioare. În oceane, rechinii primitivi au început să se 
înmulțească simţitor iar primele moluște amonite și-au făcut apariția. Uscatul era reprezentat de 

trei continente: Gondwana în sud, Siberia în nord și Euramerica între ele. Cu aproximativ 375- 
360 milioane de ani în urmă a avut loc o prelungită serie de extincţii care a eliminat 70% dintre 
specii. Cea mai afectată a fost viața marină, fiind ucise toate placodermele și trilobiţii. Cauzele 
acestei serii de extincţii au rămas necunoscute, deși paleontologul canadian Digby McLaren a 
sugerat în 1969 posibilitatea impactului planetei noastre cu un asteroid. Conform mostrelor de 
sol din orașul Alamo, statul Nevada (S.U.A.), cu 367 milioane de ani în urmă unul sau mai multe 
obiecte din spaţiu s-au prăbușit pe Pământ. Însă nu există suficiente dovezi care să sprijine 
ipoteza conform căreia acei meteoriți au fost cauza seriei de extincții din Devonian. 

Următoarea eră geologică a Terrei a fost cea Carboniferă, începută acum 358,9 milioane de 
ani. Amfibienii erau vertebratele care dominau uscatul acoperit de păduri, una dintre ramurile 
amfibienilor evoluând în reptile. În număr mare se găseau și artropozii. Atmosfera conţinea cel 
mai mare procentaj de oxigen din istoria Pământului: 35% (în comparaţie cu 21% în prezent). 
Datorită schimbării climaterice, în timpul acestei ere, cu 305 milioane de ani în urmă, a avut loc 
o extincţie minoră care a afectat pădurile regiunii ecuatoriale ale continentului Euramerica, ceea 
ce a dus la dispariţia multor specii de plante și animale. Au urmat glaciaţiuni, scăderea nivelului 
mării și o ciocnire a continentelor. Era Permiană, începută cu 298,9 milioane de ani în urmă, a 
dus la apariția mamiferelor, ţestoaselor, lepidozaurilor și archozaurilor. În acea vreme 
continentele se uniseră într-unul singur, Pangeea, înconjurat de oceanul planetar numit 
Panthalassa. Permianul s-a încheiat cu cea mai mare extincţie din istoria Pământului, în care 
96% dintre animalele marine şi 70% din cele terestre au dispărut acum 252 milioane de ani. Nu 
se cunosc cauzele acestei imense distrugeri, oamenii de știință bănuind că ar fi fost de vină 
vreun meteorit prăbușit ori erupțiile vulcanice din nordul Pangeei, care au aruncat în aer praf și 
cenușă ce au format nori groși, împiedicând astfel lumina Soarelui să pătrundă. 

Triasicul, prima perioadă a Mezozoicului, a început în urmă cu 252,17 milioane de ani, după 
calculele cercetătorilor. După extincția precedentă, abia la mijlocul Triasicului viața și-a revenit 
și a continuat să se diversifice. Reptilele terapside și archozaurii dominau planeta; din 
archozauri s-au desprins dinozaurii, care au devenit dominanțţi abia în Jurassic, și pterozaurii, 
primele vertebrate zburătoare. Tot atunci s-au desprins din terapside mamiferele. 
Supercontinentul Pangeea s-a separat din nou în două părţi de uscat, Laurasia în nord și 
Gondwana în sud. Finalul Triasicului a adus o nouă extincţie, cu 201,3 milioane de ani în urmă, 
70-75% dintre specii dispărând. Majoritatea terapidelor, archozaurilor și amfibienilor mari au fost 
eliminaţi, lăsând dinozaurii să conducă uscatul, în timp ce archozaurii s-au mulțumit cu 
dominarea mediului acvatic. A urmat Jurassicul, numit și „Era reptilelor”, care a cunoscut încă 
două extincţii: extincţia Pliensbachian-Toarcian de acum 183 milioane de ani, care a afectat 
formele de viață acvatice, și cea din Tithonian, de la finalul erei. În timpul Jurassicului au apărut 
primele păsări și șopârle, mamiferele terestre au evoluat iar crocodilii au părăsit uscatul pentru a 
se muta în mediul acvatic. În Cretacic, început acum 145 milioane de ani, au apărut noi grupe 
de mamifere, păsări și flori. Finalul erei a adus o nouă extincţie majoră, în urmă cu 66 milioane 
de ani, care a dus la dispariţia dinozaurilor, pterozaurilor și reptilelor marine uriașe. 75% dintre 
speciile planetei au fost distruse, adică animalele care cântăreau mai mult de un kilogram, 
mamiferele mici și păsările rămânând vertebratele dominante ale uscatului. Nu se cunosc 
cauzele acestei extincţii, oamenii de știință preferând ipoteza ciocnirii Terrei cu un corp ceresc 
uriaș, asteroid ori cometă. A urmat Cenozoicul, cunoscut și ca „Era mamiferelor”, în care 
mamiferele și păsările au evoluat în voie. Cu 55,5 milioane de ani în urmă au avut loc schimbări 
climaterice importante, care au dus la dispariţia unor organisme acvatice. Pământul a fost lovit 
de o serie de glaciaţiuni începute cu 2,58 milioane de ani în urmă. În Cenozoic (mai exact în 

subdiviziunea Neogen) au apărut hominizii, din care au evoluat în timp oamenii sau Homo 
sapiens. Deși flora și fauna au continuat să se diversifice, după ultima extincţie majoră nu au 
reușit să creeze decât specii de mărimi considerabil reduse. 

Din această istorie oficială a planetei noastre reies amănunte cel puţin curioase. Extincţiile au 
lovit Terra de fiecare dată când viaţa începea să se dezvolte masiv; după fiecare extinctie, viața 
reapărea în forță, diversificându-se mult mai mult. Ceea ce constituie un paradox din punct de 
vedere logic. Speciile de animale și plante nu evoluau în același mod după extincții, ci 
transformându-se în organisme mai dezvoltate decât precedentele, ceea ce nu poate fi pus pe 
seama unei evoluţii naturale. Suspecte sunt și extincţiile, nu doar cele majore, ci și cele minore, 
care par să fi avut rolul de a distruge viața pe Pământ. Ceea ce, de asemenea, nu poate fi pus 
pe seama fenomenelor naturale, mai ales ținând cont că nu se cunosc cauzele lor, cercetătorii 
bazându-și ipotezele doar pe supoziţii. Prin urmare, în spatele evoluției vieţii și al extincţiilor 
care au încercat să o oprească sunt șanse să găsim una sau mai multe entităţi inteligente. 
Anticii puneau ultima extinctie majoră pe seama zeilor, în special cei ai furtunii, alter-ego-uri ale 
sumerianului Enlil. Și par să fi avut dreptate, aceste informaţii completând perfect povestea 
zeilor. Ne amintim că Sophia, eonul răzvrătit, a fost închisă în lumea materială, unde a reușit să- 
și atragă inamicii. Enlil și-a ciocnit uriașul corp fizic, planeta Jupiter, de cel al Sophiei, în 
încercarea de a o opri. Rămășiţa acelui trup al ei este Pământul, planeta noastră. Ciocnirea de 
Jupiter diminuându-i mult puterea, ea nu a mai reușit să atragă eoni în închisoarea sa materială, 
ci doar să creeze miliarde de mici spirite din dușmanul său, pe care le-a încarcerat alături de ea, 
corpurile lor formând flora și fauna Terrei. Văzându-se micșorat din cauza multitudinii de entități 
formate din el, Enlil a încercat să o oprească pe Sophia, lovind-o cu prima extincţie din istoria 
Pământului, în speranţa că respectivele spirite se vor întoarce la originea lor, reîntregindu-l. Însă 
eonul rebel își luase măsuri de precauţie, așa cum este instaurarea ciclului infinit al 
reîncarnărilor, ceea ce i-a permis să readucă spiritele pe Terra după fiecare extincție. Timpul a 
ajutat-o să perfecţioneze procesul de creaţie al faunei și florei, transformând-o într-o adevărată 
geneticiană, astfel reușind de fiecare dată să inventeze specii noi, mult mai dezvoltate decât 
predecesoarele. N-a fost o muncă ușoară, ținând cont de complexitatea organismelor și mai 
ales a structurii A.D.N. prezente în toate. Însă nu era numită „Înțelepciunea” fără motiv... 
Corpurile în care a închis spiritele extrase din Enlil au fost create prin aceeași metodă folosită 
de inamicul ei pentru a o încarcera. Lumea materială fiind asemănătoare cu un program al unui 
super-computer, în care biții au fost înlocuiţi cu atomi, Sophia a învăţat să folosească programul 
virtual pentru a crea propriul design, la fel ca un virus inteligent ce modifică sistemul în care a 
fost eliberat. Enlil nu s-a dat bătut și a continuat să o atace, împins probabil de disperare. 
Craterele de pe scoarța Pământului dau de înțeles că a lovit planeta cu diverse corpuri cerești, 
meteoriți, asteroizi și poate chiar comete. Nu excludem posibilitatea folosirii unor viruși care să 
atace doar anumite specii, ceea ce nu ar fi dificil de realizat pentru creatorul lumii materiale ori 
„programatorul” închisorii virtuale a Sophiei. Loviturile sale repetate au avut în cele din urmă 
efectul scontat, slăbind-o pe Sophia și micșorându-i puterea tot mai mult. Conform oamenilor de 
știință, după extincţia care a dus la dispariția dinozaurilor au supravieţuit doar animalele mici. 
Cele apărute ulterior nu au reușit să se apropie de mărimea predecesoarelor lor. De asemenea, 
și flora a fost afectată, uriașii copaci fiind înlocuiți cu pomi de dimensiuni mult reduse. De unde 
înțelegem că multitudinea de asteroizi, meteoriți sau comete aruncate de Enlil pe Pământ au 
reușit să o limiteze și mai mult. Ceea ce nu a fost de ajuns pentru fiul lui Bythos / Anu, Sophia 
reușind să creeze viață în continuare, chiar dacă la dimensiuni reduse. Era nevoie de o soluție 

radicală, care să o oprească pentru totdeauna. Era nevoie să devină ca la început, înainte de a- 
și asimila perechea, pe Theletos. Era nevoie ca Sophia să fie divizată în două entităţi diferite. 


Miturile din întreaga lume vorbesc despre zei, entități care au petrecut o bună bucată de timp pe 
planeta noastră. De ce ne-au vizitat și de ce au rămas aici? lpoteze sunt multe, mai ales de la 
apariția paleoastronauticii, unele incredibil de fantastice: ba ar fi vorba despre exploratori 
spaţiali, ba despre extratereștri veniţi să ne extragă aurul pentru a-l împrăștia în atmosfera 
planetei lor, ba ar fi niște spirite venite din straturile superioare ale unei planete pentru a învăţa 
să evolueze, etc. Toate variantele mai mai mult sau puţin aberante referitoare la scopul sosirii 
acestor ființe pe planeta noastră o ignoră pe cea a anticilor: zeii nu au venit de bună voie pe 
Terra, ci au fost exilați aici. La fel ca Sophia gnosticilor. 

Cea mai cunoscută astfel de legendă este cea creștină, care susține că serafimul Lucifer, în 
încercarea de a-și detrona tatăl, s-a luptat cu fratele său, arhanghelul Mikhael (Mikha'el în 
ebraică). Fiind învinși, Lucifer și adepţii săi au fost aruncaţi pe Pământ, fiind cunoscuţi din acel 
moment ca „ingeri decăzuți” sau „demoni”. Deși această legendă nu există în Biblie, creștinii l-au 
identificat pe Lucifer cu Satan, motiv pentru care singurele menţiuni ale acestui război se 
găsesc în Noul Testament: „iată un balaur mare, roșu, având şapte capete şi zece coarne, și pe 
capetele lui, şapte cununi împărăteşti. lar coada lui târa a treia parte din stelele cerului şi le-a aruncat 
pe pământ” (Apocalipsa lui loannes 12:3-4), „Și s-a făcut război în cer: Mikhael şi îngerii lui au pornit 
război cu balaurul. Și se războia și balaurul şi îngerii lui. Și n-a izbutit el, nici nu s-a mai găsit pentru ei 
loc în cer. Și a fost aruncat balaurul cel mare, șarpele de demult, care se cheamă diavol și satana, cel ce 
înşeală pe toată lumea, aruncat a fost pe pământ şi îngerii lui au fost aruncaţi cu el” (Apocalipsa lui 
loannes 12:7-9), „Și le-a zis: Am văzut pe satana ca un fulger căzând din cer” (Evanghelia lui Loukas 
10:18). Mitologia creștină susţine că balaurul era serafimul Lucifer (Helel în ebraică) sau Satan, 
primul și cel mai frumos dintre îngeri. Cartea lui Adam și Hawwah și traducerea în slavonă a 
Cărții lui Hanok îl consideră arhanghel, nu serafim. O versiune a legendei spune că Lucifer s-a 
răzvrătit împotriva tatălui său pentru a-i lua locul. În Coran întâlnim altă variantă, mândria fiind 
cea care l-a făcut pe Lucifer (numit aici Iblis) să se răzvrătească, el nefiind de acord să se 
închine în fața oamenilor, așa cum îi ceruse Allah, zeul suprem. lar o a treia versiune este cea 
în care se spune că Lucifer a ales să se răzvrătească din gelozie, deoarece Dumnezeu îi iubea 
pe oameni mai mult decât pe îngeri. Prima variantă este cea mai plauzibilă, războiul având loc 
înainte de apariția oamenilor pe Pământ. Armata zeului suprem a fost condusă de arhanghelul 
Mikhael, care a reușit să-l învingă pe Lucifer și să-l arunce pe Pământ împreună cu ceilalți 
îngeri răzvrătiți. Însă noi am văzut deja că acest război se referă la cel al eonilor închişi în 
planetele sistemului nostru solar, care a dus la modelarea Terrei în forma pe care o știm astăzi, 
după ciocnirea proto-Pământului cu Jupiter. 

Hitiţii și hurrienii credeau că, acum foarte mult timp, Alalu era rege în cer, unde a domnit timp de 
nouă perioade. În cea de-a noua perioadă, Anu (paharnicul său și primul dintre zei) l-a provocat 
la luptă. Învins, Alalu a fost nevoit să se refugieze pe Pământ, iar Anu a devenit noul conducător 
din Kummiya (palatul celest al zeilor). Alalu nu a sosit singur pe planeta noastră ci însoţit de 
adepţi, unul dintre ei fiind Kumarbi, fiul lui Anu, care ulterior a încercat să câștige tronul prin 
aceeași metodă ca tatăl său. 

În Tibet exista ideea că Jambudvipa (Pământul), continentul de la sudul muntelui Meru (casa 
zeilor), la origine era gol. Într-o zi, unul dintre zeii regatului celest a avut un gând nedemn de un 
zeu, ceea ce l-a făcut să se prăbușească pe Jambuavipa. Împreună cu el au căzut și alți 

complici, tot la fel de lipsiţi de delicateţe ca el. Iniţial, zeii aveau capacitatea de a zbura. Însă, 
după ce au gustat dintr-un nectar dulce ca mierea, un rău a pus stăpânire pe ei. Au devenit 
nervoși și invidioși și, probabil cel mai important, și-au pierdut capacitatea de a zbura. Nu ştim 
exact care a fost acel gând nedemn care a cauzat căderea zeului și a complicilor săi, dar e 
posibil să aibă legătură cu uzurparea tronului, la fel ca în celelalte legende. 

Aztecii considerau că prima sosire divină pe Terra a fost tot rezultatul unei lupte între zei. 
Miturile spun că patru divinități au omorât crocodilul-femelă Cipactli, apoi au creat lumea din 
leșul ei. Pentru că și-a pierdut un picior în timpul luptei, Tezcatlipoca a devenit primul soare 
(primul conducător). Supărat, fratele său, Quetzalcoatl, l-a lovit cu o bâtă de piatră și l-a aruncat 
din cer, devenind el noul soare. Tezcatlipoca a aterizat pe Pământ și, ca răzbunare, și-a pus 
jaguarii să omoare toți oamenii din lume. Quetzalcoatl a creat alți oameni, dar fratele său i-a 
preschimbat pe toți în maimuțe. înfuriat până peste cap, Quetzalcoatl a distrus poporul 
maimuţelor cu un uragan și a refuzat să mai fie soare, rol preluat de un alt frate al celor doi, 
Tlaloc. 

Japonezii povesteau că Takama no Hara („Marea câmpie cerească”) era condusă de doi frați: 
zeița Soarelui, Amaterasu-omikami, și zeul furtunii, Susanoo. Cei doi nu se prea înțelegeau, 
zeul furtunii şicanându-și adesea sora. Într-o zi a intrat cu forța în camera în care se închisese 
Amaterasu, pentru a planta în ea o formă de viață materială (cu alte cuvinte, pentru a o viola). 
Zeița Soarelui s-a enervat la culme şi s-a închis într-o grotă cerească, lăsând lumea în întuneric. 
Zeii au încercat să o convingă să iasă din peşteră, dăruindu-i diverse obiecte, însă Amaterasu 
le-a refuzat pe toate. A fost convinsă totuși în momentul în care o altă zeiță, Ame-no-Uzume 
(„Fata cerului”), s-a dezbrăcat și a început să danseze obscen în fața grotei. Auzind larma 
zeilor, curioasă, Amaterasu a ieșit. Privindu-se într-o oglindă i-a revenit buna dispoziţie. Însă 
pentru fapta sa, Susanoo a fost expulzat fără milă, condamnat să locuiască pe Pământ și să nu 
se mai întoarcă în cer niciodată, o poveste extrem de asemănătoare cu cea a Sophiei 
gnosticilor. 

Grecii antici susțineau că Ouranos, primul conducător al Universului, avea darul profeţiei. Prin 
urmare, a aflat dintr-o viziune că unul dintre copiii săi îl va detrona. Pentru a opri acest lucru, și- 
a închis toţi copiii (titani, ciclopi și hekatonkheiri) în Tartaros, o închisoare din interiorul 
Pământului. Titanii au reușit să se elibereze și s-au răzvrătit împotriva tatălui lor. Mai târziu, 
când vechii zei au fost introduși în panteonul celor noi, a apărut mitul lui Hephaistos, făurarul 
zeilor. Homeros spunea că Hephaistos era atât de urât încât mama sa, Hera, l-a aruncat din 
cer. El a căzut nouă zile și nouă nopţi până a aterizat în ocean, de unde a fost salvat de 
oceanidele Thetis și Eurynome. O altă variantă a legendei spune că Zeus este cel care l-a 
aruncat pe Hephaistos de pe muntele Olympos, deoarece făurarul i-a luat apărarea mamei sale 
atunci când regele zeilor a vrut să o pedepsească pentru răzvrătire. Hephaistos a căzut timp de 
doar o zi, aterizând pe insula Lemnos. Sintianii, localnicii de pe insulă, l-au îngrijit și l-au învăţat 
arta meșteșugurilor. În ambele variante Hephaistos a devenit șchiop după cădere, la fel ca 
Tezcatlipoca al aztecilor. 

Un mit asemănător cu cel al lui Ouranos se întâlnea în Scandinavia, unde o profeție (la fel ca la 
greci) spunea că zeii vor fi distruși de copiii zeului Loki și ai uriașei Angrboda (lupul Fenrir, zeița 
Hel și șarpele J&rmungandr), drept pentru care au fost alungaţi din lumea zeilor, Asgard. Fenrir 
a fost înlănţuit de o stâncă la un kilometru sub pământ, Hel a devenit conducătoarea lumii 
subterane iar Jârmunganar a fost aruncat în oceanul care înconjoară Midgard (Pământul). Din 
păcate pentru zei, în timpul Ragnarokului (bătălia finală dintre zei și uriași) s-a îndeplinit 
profeția. 

Dogonii din Mali povestesc că Nommo a fost prima ființă creată de zeița cerului, Amma. La scurt 
timp după nașterea sa, Nommo s-a multiplicat, transformându-se în patru perechi de gemeni. 
Unul dintre gemeni s-a răzvrătit împotriva ordinii universale create de Amma, drept pentru care, 
pentru a restabili ordinea, zeița l-a tăiat în bucăţi și i-a împrăștiat trupul pe tot Pământul. Acest 
Nommo și-a folosit corpul pentru a hrăni oamenii și le-a dăruit principiile sale despre viaţă. 

În religiile antice, exilul era pedeapsa maximă acordată unui zeu. Într-un text babilonian, Marduk 
se plângea că a fost exilat din orașul său, Babilon. Într-un alt mit, 
numit Enlil și Ninlil, zeul furtunii a primit aceeași pedeapsă pentru 
că a violat-o pe tânăra Sud, devenită mai târziu Ninlil. În timp ce 
zeița se scălda într-un râu, Enlil, care tocmai trecea pe acolo, a 
văzut-o goală. Înfierbântându-se foarte tare, și-a încercat farmecul 
de cuceritor pe tânăra zeiță. Aceasta însă l-a refuzat, motivând că 
este virgină (și probabil dorind să rămână așa până la căsătorie). 
Prefăcându-se că acceptă refuzul, el a invitat-o pe fecioara cu ochi 
negri la o plimbare cu barca. Dacă în mitul japonez era vorba 
despre o tentativă de viol, în cel sumerian violul s-a produs. Fiind 
naivă, fecioara a acceptat plimbarea, iar odată ajunși în larg, Enlil 
a violat-o. Pentru fapta sa a fost surghiunit și trimis in Lumea de 
Jos. Contrar tuturor așteptărilor, zeiţa l-a urmat, iar Enlil a luat-o de soţie, dăruindu-i titlul de 
Ninlil („Doamna vântului”). Se mai spune în respectivul mit că, de fapt, nu Enlil a sedus-o, 
lucrurile stând tocmai invers. Mama ei a trimis-o să se scalde pe drumul pe care trecea zeul de 
obicei, sperând că el se va îndrăgosti după ce o va vedea în toată splendoarea ei. Misiune 
îndeplinită fără niciun fel de probleme. 

Toate aceste legende ale unor popoare diferite, uneori despărțite de mii de kilometri, vorbesc 
despre adevăratul motiv al stabilirii zeilor pe Pământ, adică exilul. Așadar nu ar fi deloc deplasat 
să acceptăm ceea ce ne-au transmis strămoșii noștri, în loc să căutăm alte explicaţii lipsite de 
logică, bazate pe îndoctrinare religioasă sau pe încăpățânare evoluționistă. Prin urmare, putem 
să ne întrebăm: dacă motivul real al acestui exil nu a fost răzvrătirea fiului cel mare împotriva 
tatălui său, ci unul de natură sexuală? Sumerienii credeau că Enlil a fost exilat din casa zeilor 
din cauză că a violat-o pe fecioara Ninlil. Pentru japonezi, Susanoo a fost izgonit pe planeta 
noastră după ce a încercat să-și violeze sora. În ambele cazuri, motivul exilului este violul / 
tentativa de viol. 

Și indienii au păstrat agresiunea sexuală în cărţile lor sfinte, atribuindu-l însă nașterii lumii și 
eliminând exilul. Potrivit Vedelor, zeul Prajapati a vrut într-o zi să-și violeze fiica, pe Usas. 
Pentru a scăpa de el, fata s-a transformat în căprioară și s-a ascuns în pădure. Însă tatăl ei a 
găsit-o și s-a transformat în cerb pentru a-și pune în aplicare planul violului. Zeii, șocați de 
această faptă, l-au pedepsit. Când religia vedică s-a transformat în brahmanism, Prajapati a 
devenit Şiva, nimeni altul decât Enki, după cum am demonstrat deja. Cum Susanoo al 
japonezilor este tot Enki, găsim la indieni același personaj în legătură cu violul. 

La rândul lor, egiptenii au modificat povestea, pentru a ascunde adevăratul motiv al prezenţei 
zeilor pe planeta noastră. Doi frați, Geb (zeul Pământului) și Nut (zeița cerului), s-au hotărât să 
se împreuneze. Din motive necunoscute, zeul suprem Ra s-a opus acestei relații și i-a despărțit 
pe cei doi frați. Însă a fost prea târziu: Nut rămăsese însărcinată. Supărat la culme, Ra, zeul 
Soarelui, i-a interzis să nască în cele 360 de zile ale anului, care îi aparţineau (calendarul 
egiptean era unul solar). Însă zeului Djehuty (Thoth) i s-a făcut milă de ea și i-a oferit cinci zile 
suplimentare în care să nască, zile câștigate la zaruri de la Lună, din acel moment anul având 

365 de zile. În acest mit, Geb, zeul Pământului, este Enki al sumerienilor, „Domnul Pământului”. 
Sora sa, zeița cerului, este Ninhursag, cea supranumită de multe ori „Regina cerului”. lar pe Ra l- 
am identificat cu An al sumerienilor, tatăl celor doi. Opoziția crâncenă a lui Ra faţă de această 
relaţie sexuală sugerează anormalitatea ei, lucru care duce cu gândul la posibilitatea aceluiași 
viol despre care aminteau alte popoare. Un papirus de la sfârșitul civilizaţiei faraonice, din 
timpul Dinastiei a XXX-a, de la Saft el-Hinneh, în Delta Nilului, face lumină în această poveste, 
susținând că Geb și-a violat mama. Însă în realitate nu Tefenet (Tefnut), mama lui Geb, a fost 
victima agresiunii sexuale, ci sora lui, cea considerată în mai toate culturile mama zeilor și a 
oamenilor. 

Despre o răpire soldată cu un viol vorbeau și grecii. Zeul lumii 
subterane, Hades, a zărit-o într-o zi pe nepoata sa, Persephone, 
fiica zeilor Zeus şi Demeter. Apăsat de singurătate și îndrăgostit 
lulea, Hades s-a hotărât să se căsătorească cu nepoata sa. Știind 
însă că ea nu va accepta de bună voie să-l însoțească în Lumea 
de Jos, a răpit-o și a dus-o în lumea sa, unde a luat-o de nevastă. 
Deși nu este specificat violul în mod explicit, ne imaginăm că au 
avut loc relaţii sexuale între înfierbântatul zeu și frumoasa lui 
mireasă. Aflând cele întâmplate, mama fetei, Demeter, a hotărât să 
pustiiască Pământul până când fiica îi va fi înapoiată. Temându-se 
ca nu cumva să moară toate viețuitoarele Terrei, zeii i-au cerut lui 
Hades să o trimită pe Persephone înapoi. Pentru că el a refuzat, 
zeii l-au trimis pe semizeul Herakles (Hercules la romani) să o 
recupereze. În mod surprinzător, când fata a ajuns în brațele mamei sale, a cerut să fie lăsată 
să se întoarcă la soţul ei. Pentru a-i împăca și pe cei doi soţi, și pe mamă, Zeus a hotărât ca 
Persephone să locuiască jumătate de an pe Pământ, alături de mamă, și jumătate de an în 
Lumea de dincolo, alături de soț. Preferând să rămână alături de violatorul ei, Persephone a 
reacţionat întocmai ca Ninlil a sumerienilor. Pe Hades l-am identificat cu Enki, prin urmare este 
vorba și aici despre același eveniment consemnat de multe alte popoare antice. 

Dacă zeul înțelepciunii a fost agresorul sexual, cine era victima? Pentru japonezi, ea era sora 
lui. Pentru popoarele din Mesopotamia, prima zeiță cu care Enki a 
avut o relaţie este tot sora sa. Într-un mit de prin 1800 î.e.n. se 
spune că Enki s-a unit cu Ninhursag („Doamna muntelui înalt”), care 
a născut-o pe Ninsar („Doamna plantelor verzi”). Enki s-a împreunat 
și cu fiica lui, din uniunea lor ivindu-se zeița Ninkurra („Doamna 
țării”). Ninkurra a fost la rândul ei însămânţată de Enki și a născut-o 
pe Uttu („Vegetaţia”). Zeul s-a culcat și cu aceasta, însă Ninhursag i- 
a luat sămânţa și a transformat-o în opt plante pe care Enki le-a 
mâncat și s-a îmbolnăvit, opt organe fiindu-i afectate. În final ea l-a 
iertat și, pentru a-l vindeca, a creat opt fiinţe divine (Abu, Nintulla, 
Ninsutu, Ninkasi, Nanșe, Azimua, Ninti și Enșag), câte una pentru 
fiecare organ afectat de boală. Deși mitul a fost interpretat ca fiind o 
referire la apa dulce, reprezentată de Enki, care udă pământul 
(Ninhursag), ajutând la creșterea plantelor, povestea are mai mult sens nu metaforic, ci mot-a- 
mot: Enki și Ninhursag au întreţinut relaţii sexuale. 

Despre această relaţie amintesc multe alte scrieri antice. În textul babilonian Întronarea lui Iștar 
ca regină a cerului, zeița s-a căsătorit cu Sin, zeul Lunii. În Asiria, prin secolul al IX-lea î.e.n., 

zeului Aşşur i s-a atribuit ca soţie Iștar. Dumuzi la sumerieni sau Tammuz la babilonieni a fost 
primul iubit al zeiței Inanna / Iștar. Babilonienii chiar îl numeau „unicul frate al lui Iştar”. În Egipt, 
Asar (Osiris) și Aset (Isis) erau cei doi fraţi care se iubeau încă din burta mamei lor. Sin, Așșur, 
Dumuzi, Tammuz și Asar sunt diferite nume ale lui Enki, iar Inanna / Iştar ori Aset este sora lui, 
Ninhursag. Legenda hitită Regatul din ceruri amintește și ea această relaţie: fiul cel mare al lui 
Anu, Kumarbi, s-a împreunat de nenumărate ori cu Zeița Muntelui. Pe Kumarbi l-am identificat 
cu Enki iar Zeița Muntelui nu poate fi decât „Doamna Muntelui Înalt”, Ninhursag. O nouă 
legătură dintre cei doi este indicată de un alt text sumerian, în care Ninhursag este numită 
„Tsir', adică „Șarpele”. Acesta era în mod normal epitetul lui Enki iar faptul că amândoi au fost 
numiţi „șerpi” sugerează că făceau parte din aceeași familie. Deşi toate aceste mituri ne spun 
că Ninhursag s-a împreunat cu Enki de bună voie, nu putem să îl uităm pe cel care susţine că 
ea a fost violată, urmându-și apoi agresorul în exil și chiar căsătorindu-se cu el. 

Exilul cauzat de un act sexual se află bine ascuns și în Biblie, la începutul ei. Cartea Facerea ne 
spune că primii oameni au fost izgoniți din Grădina Edenului după ce au mâncat fructul 
cunoașterii. Pigmeii mbuti din Congo au un mit asemănător: ființa supremă a creat un paradis în 
care să locuiască oamenii, cărora le-a interzis să mănânce din fructul arborelui tahu; oamenii au 
încălcat regula şi au fost nevoiţi să îndure neajunsurile vieţii de muritor. Cunoașterea în Vechiul 
Testament se referă de obicei la raporturi sexuale. De exemplu: „După aceea a cunoscut Adam pe 
Hawwah, femeia sa, şi ea, zămislind, a născut pe Qayin” (Facerea 4:1), „După aceea a cunoscut Qayin 
pe femeia sa şi ea, zămislind, a născut pe Hanok” (Facerea 4:17); „Adam a cunoscut iarăşi pe Hawwah, 
femeia sa, şi ea, zămislind, a născut un fiu şi i-a pus 
numele Şef (Facerea 4:25); „Am eu două fete, care n- 
au cunoscut încă bărbat” (Facerea 19:8), „Iar ei au 
cunoscut-o pe ea şi şi-au bătut joc de ea toată noaptea 
până dimineaţa” (Cartea Judecătorilor 19:25). Prin 
urmare, cunoașterea dobândită de cei doi nu poate 
fi decât cea sexuală. Abia după ce au dobândit 
acea „cunoaștere” și au părăsit Edenul, Adam și 
Eva au avut copii. Cuvântul „eden” provine din sumerianul „edin”, care înseamnă „sălașul celor 
drepți” (adică zeii), care a devenit „edinu” („stepă” sau „câmpie”) în akkadiană. Adam și Hawwah 
(Eva) erau primii oameni iar tatăl lor, conducătorul lumii; în Sumer, Enki și Ninhursag erau primii 
copii ai lui An, conducătorul lumii. Observăm că zeul i-a interzis doar lui Adam să se atingă de 
fructele cunoașterii: „A dat apoi Yahweh Elohim lui Adam poruncă și a zis: Din toți pomii din rai poți 
să mănânci, iar din pomul cunoștinței binelui şi răului să nu mănânci, căci, în ziua în care vei mânca din 
el, vei muri negreşit!”, de unde rezultă că „fructul oprit” ar putea fi chiar virginitatea surorii sale. 
Șarpele, cel care a convins-o pe Hawwah să păcătuiască, este unul dintre simbolurile lui Enki, 
iar prezenţa sa în text nu pare a fi întâmplătoare. Termenul biblic pentru „șarpe” este „nahaș”, 
care provine din rădăcina „nhș”, ce înseamnă „a afla, a descifra”. Prin urmare, „nahaș” s-ar putea 
traduce și prin „cel care află, cel care descifrează”, un epitet care i s-ar potrivi perfect lui Enki, 
zeul înţelepciunii și al inteligenţei. Chiar s-a descoperit o tăbliță de lut de acum 4200 de ani, 
aflată în prezent la British Museum, pe care este înfățișat Enki în Grădina Edenului. Nu lipsesc 
din peisaj Pomul Cunoașterii și șarpele. Conform Bibliei doar Adam a fost izgonit, Hawwah 
urmându-l de bunăvoie, întocmai ca în mitul sumerian al violului: „De aceea l-a scos Yahweh 
Elohim din grădina cea din Eden”; „Și izgonind pe Adam, l-a aşezat în preajma grădinii celei din Eden”. 
În Facerea 3:20 se spune că „a pus Adam femeii sale numele Hawwah, adică viață, pentru că ea era 
să fie mama tuturor celor vii”. Zeița Ninhursag a fost cunoscută peste tot în lume ca mamă a 

zeilor şi a oamenilor. Coasta din care Hawwah a fost creată reprezintă un joc de cuvinte: în 
sumeriană, „ri” însemna și „coastă”, și „viață”. Unul dintre epitetele lui Ninhursag era Ninti, care 
se poate traduce atât ca „Doamna vieţii”, cât și ca „Doamna coastei”. lar în Biblie, soția lui Adam 
a devenit şi cea născută din coastă, și cea numită „viază”. Din povestea lui Adam și a Hawwei nu 
lipseşte agresiunea sexuală despre care aminteau numeroase mituri din întreaga lume. Textul 
gnostic Apocriful lui loannes susţine că Hawwah a fost violată de căpetenia arhonţilor. Același 
lucru se găsește și în Despre obârșia lumii, unde nu doar această căpetenie a violat-o, ci și alţi 
îngeri: „Și aceştia au făptuit lucruri fără băgare de seamă și au venit la ea. Au prins-o şi şi-au aruncat 
sămânţa pe ea (...) nu au spurcat-o în mod firesc ci dezgustător, pângărind pecetea primei sale voci (...) 
Stăpâniile şi îngerii lor au pângărit-o în toate felurile”. 

Există câteva asemănări între povestea lui Adam și Hawwah și mitul egiptean al lui Geb și Nut. 
Numele Adam provine din termenul „adama”, care înseamnă „pământ”. Lucru logic, de altfel, 
ținând cont că a fost făcut din pământ, în versiunea Bibliei. Numele Geb înseamnă în egipteană 
„pământ” și provine din cuvântul sumerian „gi, care are aceeași semnificaţie. Și Geb, și Adam, 
şi-au numit cel de-al treilea fiu Seth în traducerea grecilor. Ambii au avut câte doi fii aflați în 
conflict, în ambele familii unul ucigându-l pe celălalt din pricina aceluiași motiv: gelozia. Fiul ucis 
al lui Adam (Hebel) era păstor, iar cel al lui Geb (Asar) era reprezentat mereu cu cârja de păstor 
în mână. Am văzut că Geb din această legendă este Enki al sumerienilor, de unde rezultă că 
Adam din cartea Facerii nu este primul om, ci primul zeu care a pășit pe planeta noastră. Un 
indiciu în această privință ni-l oferă și gnosticii setieni, pentru care unul dintre eoni era Adama, 
al cărui fiu, Seth, s-a încarnat în tâmplarul lesous. Pentru gnostici, Adama și Seth erau entităţi 
superioare, nu primii oameni, la fel cum îi considerau de altfel și restul popoarelor, care îi 
numeau zei. Putem astfel concluziona că biblicii Adam și Eva sunt marii zei ai sumerienilor, Enki 
și Ninhursag. În plus, legenda lui Lucifer (inexistentă în Biblie), pe care l-am echivalat cu același 
Enki, este copia poveștii lui Adam. Lucifer era primul înger, fiul lui Dumnezeu; Adam era primul 
om, fiul lui Yahweh Elohim. Lucifer a fost izgonit din cer pentru că a păcătuit; Adam a fost 
izgonit din Grădina Edenului (echivalată de creștini cu raiul ceresc) pentru că a păcătuit. Lucifer 
a fost exilat pe Pământ, la fel ca Adam. Lucifer s-a considerat egalul lui Dumnezeu, Adam a 
devenit la fel ca zeii Elohim, după cum susţine chiar Biblia: „Şi a zis Yahweh Elohim: lată Adam s-a 
făcut ca unul dintre noi, cunoscând binele şi răul” (Facerea 3:22). Căderea lui Lucifer din creștinism 
nu este decât căderea veterotestamentară a lui Adam, ceea ce înseamnă că, pentru 
inventatorul acestui mit, Adam nu era primul om, ci prima zeitate ajunsă pe Pământ. 

Exilul cauzat de viol, întâlnit în multe religii antice, este în realitate adaptarea poveștii eonului 
răzvrătit, Sophia gnosticilor. În secolul al II-lea, episcopul Irenaeus din Lyon scria în Adversus 
Haereses („Împotriva ereziilor”): „Sophia s-a aprins de patimă pentru a-şi îmbrăţişa eonul pereche, 
Theletos. Această patimă s-a născut mai întâi printre cei care erau uniţi cu Nous și Aletheia, dar a trecut 
prin pângărirea acestui eon degenerat, care a săvârşit nelegiuire sub motivul iubirii, dar aceasta a fost 
de fapt o influenţă a nesocotinţei”. Nelegiuirea sub motivul iubirii nu poate fi decât violul, iar patima 
care a cuprins-o, „influență a nesocotinței', ce a dus la pângărire, sugerează același lucru. 
Păcatul ei nu a fost „violarea” lui Theletos, ci a Tatălui ceresc, Bythos / Anu, tot lrenaeus 
menţionând că „patima ei a stat în aceea că a căutat să cerceteze natura Tatălui, căci ea a dorit, cum 
spun ei, să cuprindă măreția Tatălui”. După cum am văzut deja, „violul” spiritual a avut loc din 
cauza lipsei capacităţii Sophiei de a procrea, pe care spera să o obţină în urma împreunării 
forțate cu eonul suprem. Planul nu i-a reușit și s-a trezit încarcerată în lumea materială, 
Pământul devenindu-i trup. 

Dacă Sophia este „violatoarea”, de ce anticii i-au atribuit lui Enki fapta? Un indiciu îl reprezintă 
faptul că „sophia” în limba greacă înseamnă „înţelepciune”, iar zeul înțelepciunii în majoritatea 
culturile era Enki. Pentru a afla adevărul, trebuie să ne întoarcem la povestea eonului izgonit. 
Captivă în Universul material, devenită Pământul, exilata Sophia a reușit să extragă din Enlil 
miliarde de spirite pe care le-a închis în trupurile animalelor și plantelor pe care le-a creat. 
Văzându-se în pericolul de a fi consumat complet de noile creaţii ale Sophiei, Enlil a încercat să 
o oprească printr-o serie de extincţii care în cele din urmă au slăbit-o. Profitând de scăderea 
puterii adversarului, fiul lui Anu / Bythos a apelat la soluţia finală pentru a o opri odată pentru 
totdeauna: a divizat-o și a închis-o în două corpuri diferite. 

În primul capitol al Facerii biblice, „a făcut Elohim pe om după chipul său; după chipul lui Elohim l-a 
făcut, l-a făcut bărbat şi femeie” (1:27). Conform scrierilor gnostice, Sophia (eon feminin) și-a 
asimilat perechea masculină, pe Theletos, devenind din acel moment o entitate androgină, ceea 
ce explică hermafrodismul primului „om” în Biblie. În al doilea capitol, cele două sexe au fost 
separate: „Atunci a adus Yahweh Elohim asupra lui Adam somn greu; și, dacă a adormit, a luat una din 
coastele lui şi a plinit locul ei cu carne. lar coasta luată din Adam a făcut-o Yahweh Elohim femeie şi a 
adus-o la Adam” (2:20-21). Dacă la prima vedere pare că Biblia descrie un proces de clonare, 
împărțirea „omului” în două ființe nu s-a rezumat doar la materie, ci și la spirit. „Ea se va numi 
femeie, pentru că este luată din bărbatul său” (2:23), spunea Adam în Facerea veterotestamentară. 
„Când Hawwah era încă în Adam, moartea nu exista. Când ea a fost separată de el, moartea a venit întru 
ființă. Dacă el se face iarăși întreg ca la început, nu va mai fi moarte”, afirmă și Evanghelia lui 
Philippos. „Atunci Theos, Arhontele eonilor şi puterilor, ne-a separat cu mânie. Atunci am devenit doi 
eoni”, susţine textul gnostic Descoperirea lui Adam. Din aceste pasaje înțelegem că cele două 
ființe, Adam și Hawwah, reprezentau iniţial un singur eon androgin, acel amestec dintre Sophia 
și Theletos. 

Cine era cel care a realizat separarea? Gnosticii setieni spuneau că Sophia a încercat să-l 
golească pe laldabaoth de lumina cu care a fost stropit, pentru a-l lipsi de putere, prin 
intermediul unui om de statură mare, umplut în taină cu Nous (inteligenţă) și Entymesis 
(gândire). laldabaoth l-a pizmuit pe om și a încercat să-l golească de putere cu ajutorul femeii, 
Eua (Hawwah în ebraică), pe care a făcut-o din gândul lui. laldabaoth era Enlil, fiul lui Anu, așa 
cum am stabilit deja. „Omul” de statură mare, care îl golea de putere, era Sophia închisă în 
trupul planetei noastre. Crearea Hawwei din gândul lui laldabaoth, adică separarea Sophiei în 
doi eoni, a fost opera lui Enlil. În Descoperirea lui Adam, cel care i-a „separat cu mânie” era 
„Arhontele eonilor și puterilor”, adică același zeu al furtunii. Chiar și Vechiul Testament susține 
aceeași ipoteză, separarea Hawwei de Adam fiind pusă pe seama uneia dintre divinităţile 
Elohim („Copiii lui EI”), Enlil fiind primul fiu al lui An / El / Bythos. Facerea veterotestamentară 
susține că Yahweh era respectivul Elohim, însă mulţi cercetători au ajuns la concluzia că 
miturile biblice prezintă faptele altor divinităţi, pe care zeul evreilor le-a înlocuit. Și sumerienii 
puneau pe seama zeului furtunii acea separare, Enlil fiind cel care a despărțit cerul de Pământ. 
În acest context, „cerul” reprezintă o entitate cerească, adică un eon (nimeni alta decât Sophia), 
pe care fiul lui Anu a despărțit-o de Pământ; cu alte cuvinte, el a scos-o pe răzvrătită din corpul 
pe care i-l atribuise iniţial, planeta noastră. 

Cele două jumătăţi ale Sophiei, Adam și Hawwah ai evreilor, au fost considerate în majoritatea 
culturilor Gemenii Divini, reprezentaţi de popoarele mesopotamiene sub forma a doi șerpi 
încolăciţi, care reprezintă structura de dublu helix a A.D.N.-ului (acidul care se găsește în 
fiecare celulă a fiinţelor vii, esenţială pentru identitatea oricărui organism), inventat de Sophia 
pentru a crea viață. Sumerienii i-au numit pe gemeni Enki („Domnul Pământului”) și Ninki 

(„Doamna Pământului”) sau Ki („Pământul”) datorită faptului că, pe când erau uniţi într-o singură 
entitate, Sophia, trupul lor era planeta noastră. În Biblie, numele lui Adam provine din termenul 
„adama”, care înseamnă „pământ'; la fel ca la sumerieni, a primit acest nume nu pentru că a fost 
creat din „ţărână din pământ”, după cum susţine Vechiul Testament, ci pentru că a fost înainte de 
separare chiar planeta Pământ. Spre deosebire de majoritatea popoarelor, care considerau 
Terra a fi o zeiță (adică Sophia), pentru egipteni planeta noastră era un zeu, Geb, al cărui nume 
înseamnă „pământ” și provine din cuvântul sumerian „gi”, care are aceeași semnificaţie. Pe Geb 
l-am echivalat cu Enki al sumerienilor și astfel înțelegem motivul pentru care a primit acest 
nume. 

Înjumătățirea Sophiei sau divizarea primului „om” în bărbat și femeie indică o încercare de 
restaurare a eonilor iniţiali, Sophia („Înţelepciunea”) și Theletos („Dorinţa”). O încercare eșuată, 
din câte se pare. Dacă Enlil ar fi reușit restaurarea 
dorită, Enki ar fi trebuit să fie zeul dorinţei, iar Ninki 
cea a înțelepciunii. Însă, pentru antici, lucrurile 
stăteau tocmai invers: el era zeul înțelepciunii iar 
ea cea a sexualității. Sophia înseamnă 
„înțelepciune” în greacă, acesta fiind principalul 
atribut al eonului decăzut; pentru mesopotamieni, 
Enki era zeul înțelepciunii. Preotul egiptean 
Manethon scria despre Enki, pe care îl numea 
Djehuty (Thoth pentru greci), că înțelegea misterele 
a „tot ceea ce este ascuns sub bolta cerească”, fiind considerat inventatorul scrierii hieroglifice, al 
gramaticii, al matematicii, al legilor, al astronomiei și al calendarului. În același timp, Ninki era 
zeița dorinţei sexuale și a iubirii, atribute ale lui Theletos. Enki nu era doar Sophia întrupată, ci 
conţinea și o parte din Theletos, astfel încât a fost considerat și zeul fertilității în majoritatea 
culturilor. La fel stau lucrurile și în cazul surorii sale gemene care, deși era formată în mare 
parte din eonul numit „Dorinţă”, a moștenit și înțelepciunea Sophiei. Papirusul Chester Beatty de 
la British Museum o descrie pe Aset (Isis) ca fiind „o femeie deşteaptă (...) mai inteligentă decât 
nenumărați alți zei (...) Nimic din cer şi de pe pământ nu-i era necunoscut”. Ea stăpânea cuvintele 


puterii, „pe care le cunoștea cu pronunția corectă şi nu se întrerupea din vorbire, fiind desăvârşită atât în 
darea poruncii, cât şi în rostirea cuvântului”, după cum nota celebrul egiptolog Ernest Alfred 
Thompson Wallis Budge în Egyptian Magic („Magia egipteană”) și The Gods of the Egyptians 
(„Zeii egiptenilor”). Astfel, din cauză că divizarea eonului răzvrătit nu a reușit așa cum și-a dorit 
Enlil, Enki și Ninki / Ninhursag nu erau identici cu Theletos și Sophia, ci două entități diferite, 
care păstrau elemente ale ambilor eoni. Ce-i drept, nu în proporții egale. 

Pentru antici, proto-Pământul în care era închisă Sophia a fost o uriașă planetă acoperită cu 
apă, motiv pentru care mesopotamienii au considerat-o pe Tiamat zeița apelor. Enki a preluat 
această însușire, devenind zeul apelor, akkadienii și babilonienii chiar numindu-l Ea („Casa 
apei”). Casa lui era Abzu (soțul lui Tiamat în Enuma Eliş), un loc aflat în adâncul apelor 
subterane. În textul Enki și ordinea lumii, zeul spunea că s-a născut în cer și a venit pe Pământ, 
unde a asanat mlaștinile, umplându-le cu pești, apoi a umplut Tigrul și Eufratul cu „apă de viață 
dătătoare”. Din câte am văzut, Sophia este cea care a făcut să apară viața pe Pământ. În 
creștinism Enki este Lucifer, îngerul răzvrătit care și-a atacat tatăl, exilat pentru această faptă 
pe Terra. Pentru hitiţi și hurieni el era Kumarbi iar pentru japonezi, Susanoo, de asemenea 
zeități exilate pe Pământ. În realitate, vinovată de aceste fapte și pedepsită cu exilul a fost 
Sophia. Planeta Venus a fost asociată cu Lucifer, fiind jumătatea pierdută a proto-Pământului 

după impactul cu Jupiter. Kronos, primul conducător al Pământului la greci și conducătorul 
titanilor în lupta împotriva olimpienilor, este tot Enki; însă primul război al zeilor a fost dus de 
Zeus (Enlil) împotriva Sophiei. 

Nu doar lui Enki i-au fost atribuite faptele Sophiei, ci și surorii sale. Episodul împreunării eonului 
decăzut cu tatăl ceresc Bythos / Anu, în scopul obținerii capacităţii de a procrea, pentru antici a 
avut-o în rolul principal pe cea considerată zeița iubirii și a sexualităţii. La sumerieni, Inanna, 
zeiţa iubirii și a frumuseții, a devenit consoarta zeului suprem An. Egiptenii aveau un mit 
asemănător în care Ra, zeul Soarelui și conducătorul panteonului, a fost înveselit de fiica sa, 
Hathor (zeiţa iubirii), după ce aceasta a dansat goală în faţa lui, apoi a început să-l gâdile. Fără 
îndoială că numărul de striptease și pipăirea împăratului ceresc au dus la sex din moment ce, în 
cadrul unei procesiuni din templul lui Hathor din Dendera, statuia ei era dusă din interiorul 
sanctuarului până pe acoperiș, unde fusese construită o capelă specială pentru ceremonia unirii 
zeiței cu discul solar. Și într-un mit japonez, copiat după cel egiptean, zeița Soarelui, 
Amaterasu, s-a închis într-o grotă cerească, din care a ieşit doar după ce Ame-no-Uzume („Fata 
cerului”) s-a dezbrăcat și a început să danseze obscen. Motivul pentru care Ninki / Ninhursag / 
Inanna a fost considerată zeița iubirii, sexualității și fertilităţii, nu are legătură cu erotismul, ci tot 
cu eonul răzvrătit; sexul creează viaţă iar Sophia era creatoarea vieţii în lumea materială, prin 
atragerea spiritelor rupte din Enlil. Curios este că, deși era zeița sexualităţii, sora lui Enki a fost 
considerată fecioară în multe culturi ale lumii. Acest epitet al ei provine tot din povestea Sophiei, 
care nu a reușit să procreeze, la fel ca eonii din Ogdoadă și Decadă, această incapacitate 
ducând la atacarea împăratului și exilarea ei ulterioară. Nefiind capabilă să dea naștere pe cale 
naturală, pentru antici ea a rămas pururea fecioară. Cum Sophia nu mai exista în timpul 
oamenilor, ci doar cele două jumătăţi ale ei, strămoșii noștri au transferat virtutea virginității 
zeiţei iubirii. 

Odată cu nașterea Gemenilor Divini, Sophia a dispărut din mituri. Amintirea ei însă nu s-a șters 
complet, religiile lumii menţionând-o fugar. În Sumer era numită Namma sau Nammu, fiind una 
dintre cele mai importante zeițe, deși prea puţin cunoscută, care făcea parte din cea mai veche 
generaţie a divinităţilor, fiind asociată cu panteonul din Eridu (orașul lui Enki) și cu magia. În 
textul Enki și Ninmah, Namma este numită „mama primordială care a dat naștere zeilor 
Universului”. În tăbliţa 1 a listei de zeități An-Anum, ea poartă titlurile „mamă care a dat naștere 
cerului şi pământului” Și „mamă a zeului Enki”, care i-a preluat majoritatea funcţiilor. Într-un mit ea 
este și mama zeiţei Ningikuga, adică Ninki / Ninhursag. Într-o inscripţie dintr-un templu ridicat în 
cinstea ei, regele Lugal-Kisal-si a descris-o ca fiind „consoarta lui An”, ceea ce amintește de 
împerecherea Sophiei cu Byihos / Anu. Pentru semiţii din Mesopotamia, ea era Tiamat, zeița 
primordială a oceanului și a haosului, consoarta lui Abzu / Apsu (casa subterană a lui Enki). 
Indienii o numeau Aditi, prima divinitate vedică, mama zeilor și a spiritelor, sau Șakti, energia 
feminină primordială care a creat Universul și care s-a reîncarnat în consoartele celor trei mari 
Trimurti: Sarasvati, zeița artelor, cunoașterii, muzicii și cuvântului, Lakșmi sau Sri, zeița bogăției, 
iubirii, norocului, prosperității materiale și spirituale, și Parvati, zeița iubirii, fertilităţii și 
devotamentului. Pentru azteci ea era Coatlicue, zeița Pământului și a morţii, Cihuacoatl, 
patroana femeilor moarte la naștere, și Tlazolteoti, zeița sexual impură și păcătoasă. În Grecia 
era cunoscută ca Athena (Minerva pentru romani), zeița fecioară a înţelepciunii, a curajului, a 
inspiraţiei, a civilizaţiei, a justiţiei, a strategiei, a matematicii, a artelor și a meșteșugurilor, 
numită „Parthenos” („Fecioara”) și „Promakhos” („Prima luptătoare”). Tot ea este și Nyx (sau Nox 
pentru romani), personificarea nopții, dar și Hekate (numită Trivia de romani), zeița fecioară a 
vrăjitoriei, a răscrucilor, a Lunii și a necromanției, conducătoarea Pământului, a mărilor și a 

cerului, mama îngerilor și sufletul cosmic al lumii. În Egipt era cunoscută ca Heka, 
personificarea magiei, Maat, principiul adevărului, echilibrului, ordinii, legii, moralității și 
dreptăţii, sau Neit, „Zeița-mamă fecioară”, „Stăpâna cerului”, „Deschizătoarea de drumuri”, 
inventatoarea nașterilor, zeița războiului și a vânătorii. Ultimele ei cuvinte, lăsate oamenilor, 
sunt cele menţionate pe templul său din Sais: „Eu sunt tot ce a fost şi tot ce va fi. Până acum niciun 
muritor nu a reuşit să ridice vălul care mă acoperă”. Sophia a dispărut, vălul a acoperit-o iar Enki și 
Ninhursag s-au născut, înlocuind-o. 

Facerea, prima carte biblică, ne ajută să descoperim povestea divizării eonului decăzut și 
nașterii Gemenilor Divini, numiţi aici Adam și Hawwah. Autorul ne spune că Elohim l-a făcut 
întâi pe Adam. Din propoziţia „I-a făcut bărbat și femeie” nu ar trebui să înțelegem că Adam era o 
fiinţă hermafrodită, ci doar că reprezenta corpul în care a fost mutată androgina Sophia, care 
până atunci a avut ca trup întreaga planetă. Cuvântul „hermafrodit' provine din grecescul 
„hermaphroditos”, format din numele zeilor Hermes și Aphrodite, adică Enki și Ninhursag ai 
sumerienilor, Gemenii Divini născuţi din divizarea Sophiei. Mutarea eonului răzvrătit dintr-un 
trup în altul este explicată în cartea As It Was din 1976. Autorul Cyril Henry Hoskins susţinea că 
spiritul unui lama tibetan, Lobsang |, a fost mutat în corpul său de niște ființe dintr-o realitate 
paralelă, pe care le-a numit „Grădinarii Pământului”. Hoskins / Lobsang mai spunea că aceste 
entităţi obișnuiesc să aleagă indivizi cărora le extrag niște micuţe „coarde de argint” din zona 
cefei, care leagă trupul de spirit, pe care le înlocuiesc cu cele ale unor „Grădinari”. În acest mod, 
după spusele autorului, spiritul său a fost înlocuit cu cel al tibetanului. Și probabil la fel a fost 
mutată Sophia în corpul lui Adam, proces descris prin „și a suflat în fața lui suflare de viaţă şi s-a 
făcut omul ființă vie”. 

Varianta oficială este că trupul lui Adam a fost făcut din „rărână din pământ”. Termenul ebraic 
„adama”, din care provine numele personajului biblic, iniţial nu se referea la orice fel de sol, ci la 
cel roșu-închis. Un cuvânt asemănător, akkadianul „adamaru” înseamnă chiar „pământ roșu- 
închis”. Culoarea roșie este numită în ebraică „adorn”. Toate aceste trei cuvinte își au rădăcina 
în cuvântul „dam”, care înseamnă „sânge. În plus, cuvântul akkadian „ri („ţărână, lut”), sinonim 
cu ebraicul „adama”, provine din sumerianul „tiit”, care s-ar traduce prin „ceea ce este cu viaţă”. 
În ebraică, „rir” înseamnă „noroi” și are ca sinonim cuvântul „boș”, care are aceeași rădăcină cu 
„beşa” („0u”). Prin urmare, acea „țărână” se referă în realitate la un ou sau, mai exact, la un ovul, 
iar fabricarea unei fiinţe în acest mod sugerează o concepție artificială sau fertilizare în vitro. În 
același timp, autorul necunoscut al cărții biblice dă de înţeles și proveniența lui Adam din 
planeta Pământ, corpul Sophiei de la încarcerarea ei până în acel moment. Astfel, numele 
Adam se poate interpreta în mai multe feluri: „Cel din Pământ”, „Cel făcut din sol roșu-închis”, 
„Cel făcut din sânge” sau „Cel făcut din ovul”. Fără îndoială că Enlil a folosit pentru fabricarea 
noului trup al Sophiei material genetic deja existent în acel moment pe Terra, pe care l-a 
îmbunătăţit pentru a fi capabil să susțină imensa cantitate de energie pe care o reprezenta 
eonul exilat. Nu știm ce specie sau specii de animale au fost folosite pentru realizarea trupului 
lui Adam însă, ţinând cont de asemănarea zeilor cu oamenii, intuim că era vorba despre familia 
de primate Hominidae, din care face parte și omul. Mai mult ca sigur materialul genetic hominid 
a fost amestecat cu cel al altor specii, pentru realizarea A.D.N.-ului mult mai complex al zeilor. 
Tot după aspectul fizic al zeilor din vechime sau al extratereștrilor de astăzi ne putem da seama 
că Adam, noul corp al Sophiei, era înalt, blond, cu pielea albă și cu ochii albaștri. Pentru 
gnosticii setieni era un om de statură mare, umplut cu inteligenţă și gândire, iar pentru egipteni 
era Asar, alter-ego-ul heliopolitan al lui Enki, care avea aproape cinci metri în înălțime. 

Mutată într-un corp nou, Sophiei i-a fost dată planeta în stăpânire. „Să facem om după chipul şi 
după asemănarea noastră, ca să stăpânească peştii mării, păsările cerului, animalele domestice, toate 
vietăţile ce se târăsc pe pământ şi tot pământul!” (1:26), le-a spus Enlil celorlalți Elohim, care formau 
Consiliul Zeilor. Apoi a mutat-o într-o „grădină” „ca s-o lucreze și s-o păzească” (2:15), unde se 
aflau „tot soiul de pomi plăcuţi la vedere şi cu roade bune de mâncat” (2:9). În acel loc, fiul lui Anu a 
adus „toate fiarele câmpului şi toate păsările cerului” (2:19) pentru ca Sophia să le numească. „Și a 
pus Adam nume tuturor animalelor şi tuturor păsărilor cerului şi tuturor fiarelor sălbatice” (2:20), mai 
spune Vechiul Testament, adică studia animalele pe care chiar ea le crease, într-un loc special 
amenajat, un fel de rezervaţie naturală. Referitor la „grădină”, din faptul că trebuia „s-o lucreze și 
s-o păzească” înţelegem adevăratul rol al Sophiei, încredinţat de Enlil: să-și îngrijească animalele 
și plantele pe care le-a făcut pe planeta care i-a servit cândva ca trup. Cele două jumătăţi ale ei, 
Gemenii Divini, au fost încoronate ca regele și regina Pământului, titluri simbolizate în Sumer 
prin numerele 50 și 45. 

Despre acea „grădină” a Edenului, care aminteşte de „Grădinarii Pământului” menţionaţi în As It 
Was de Cyril Henry Hoskins / Lobsang |, Sfântul loannes Damaskinos, considerat ultimul 
părinte bisericesc, scria în capitolul 11 din Dogmatica prin secolul al VIII-lea. Numind-o „rai”, el 
susținea că „este situat în partea de răsărit, mai sus decât tot pământul. Are o climă temperată și este 
luminat de un aer foarte fin şi curat, acoperit cu plante veşnic înflorite, plin de miros de bună mireasmă, 
umplut de lumină, depăşind noțiunea oricărei frumuseți şi podoabe simţite; un ţinut cu adevărat 
dumnezeiesc şi o locuinţă vrednică de cel făcut după chipul și asemănarea lui Dumnezeu”. Cu vreo trei 
secole și jumătate înainte, Vasilios cel Mare, considerat de asemenea sfânt de Biserica 
creștină, nota în Hexaimeros că „acolo a sădit Dumnezeu raiul unde nu era sila vânturilor, nu 
nepotrivire a celor patru stihii şi patru vremi ale anului, nu grindină, nu trăsnete care aprind, nu volburi, 
nici trăsnete care lovesc, nici înghețare de iamă, nici umezeală de primăvară, nici înfocare de vară, nici 
uscăciune de toamnă (...) Acolo floarea nu puţină vreme strălucește (...) Buna mireasmă este fară de săţ, 
frumoasa vopseală veşnic străluceşte (...) Acolo sunt neamuri de feluri de păsări, care prin floarea 
aripilor și prin dulcea viersuire a glasului, dulceaţă prea minunată adaugă celor ce se văd, încât să se 
ospăteze omul prin toate simţirile: pe unele văzându-le, pe altele auzindu-le, pe altele pipăindu-le, pe 
altele mirosindu-le şi din altele gustând”. 

Sophia nu a fost lăsată întreagă în trupul lui Adam, ci a fost divizată. „Nu este bine să fie omul 
singur, să-i facem ajutor potrivit pentru el” (2:18), a spus zeul furtunii în aceeași geneză biblică. 
Prin urmare, „a adus Yahweh Elohim asupra lui Adam somn greu; și, dacă a adormit, a luat una din 
coastele lui şi a plinit locul ei cu carne. lar coasta luată din Adam a făcut-o Yahweh Elohim femeie şi a 
adus-o la Adam” (2:21-22). Cu alte cuvinte, a anesteziat-o pe Sophia pentru operaţia de 
separare. Pentru trupul Hawwei a fost clonat recipientul Adam. Așa cum 
am arătat deja, coasta din care a fost creată reprezintă un joc de cuvinte, 
„ti” însemnând în sumeriană și „coastă”, și „viață”, confirmând că ea a fost 
creată atât din materialul lui genetic, cât și din „esenţa vieții” lui. „Atunci 
Theos, Arhontele eonilor și puterilor, ne-a separat cu mânie. Atunci am devenit 
doi eoni”, după cum spunea Descoperirea lui Adam. Amestecul dintre 
Theletos și Sophia, „Dorinţa” și „Înţelepciunea”, a devenit Gemenii Divini 
Enki și Ninhursag sau Adam și Hawwah în varianta biblică. 

În geneza veterotestamentară, Enlil i-a impus lui Enki o regulă de aur: „A 
dat apoi Yahweh Elohim lui Adam poruncă și a zis: Din toți pomii din rai poți să 


mănânci, iar din pomul cunoștinței binelui și răului să nu mănânci, căci, în ziua 
în care vei mânca din el, vei muri negreşit!” (2:16-17). După cum am 

specificat, cunoașterea în Biblie se referă la sexualitate, „fructul oprit” simbolizând de fapt 
virginitatea Hawwei. Într-o exprimare liberă, ordinul ar putea suna cam așa: „Dacă te atingi de 
sora ta, te omor!”. Însă respectarea acestei porunci s-a dovedit a fi un lucru imposibil. 
Frumusețea ei, slăvită de toate popoarele din vechime, nu putea trece neobservată de Enki. Un 
Imn către Iștar, scris pe la 1600 î.e.n., ne poate ajuta să înțelegem ce ispită trebuia să înfrunte 
zilnic tânărul zeu: 
„Ea e înveşmântată cu încântare şi cu afecțiune, 
Ea e plină de viaţă, farmec şi voluptate, 
Iştar e îmbrăcată cu încântare şi tandrețe, 
Ea e plină de viaţă, farmec şi voluptate, 
Dulci sunt buzele ei; viaţă e în gura sa, 
La apariția ei totul se înveselește. 
Ea e maiestuoasă, voaluri scumpe are pe capul ei; 
Faţa ei e frumoasă; ochii ei-s strălucitori”. 
Luptându-se asiduu cu dorința sexuală (ori poate chiar cu iubirea) care îl măcina, în încercarea 
de a asculta porunca, Enki a cedat la un moment dat. A hotărât să ignore ordinul primit și să-și 
urmeze glasul inimii. „Șarpele însă era cel mai șiret dintre toate fiarele” (3:1), spune Biblia, reuşind 
într-un final să-și convingă sora să renunţe la feciorie şi să guste din fructul oprit al sexualității. 
lar „femeia, socotind că rodul pomului este bun de mâncat şi plăcut ochilor la vedere și vrednic de dorit” 
(3:6), a început o relaţie secretă cu fratele ei, departe de ochii zeului furtunii, printre numeroșii 
pomi ai grădinii: „Adam şi femeia lui erau amândoi goi şi nu se rușinau” (2:25). lată cum descrie mitul 
hitit al lui Ullikummi relaţia dintre Kumarbi și zeița muntelui: 
„Se-mpreunează dar cu zeița muntelui 
Și-aceasta îi cunoaște bărbăţia, 
De cinci ori o cuprinse-n braţe, 
De zece ori în braţe-o strânse... 
Un mit sumerian, păstrat pe tăblița catalogată cu numele BM 23631, susţine că ea este cea 
care a făcut primul pas. Aici, Inanna i-a cerut fratelui său să o ajute să meargă într-un loc 
misterios unde cresc diferite plante și copaci. Ea dorea să le mănânce pentru a cunoaște 
secretele sexualităţii, de care era încă lipsită: „Ceea ce le privește pe femei, bărbatul, eu nu cunosc. 
Ceea ce le priveşte pe femei, dragostea, eu nu o cunosc”. Fratele a acceptat iar ea a gustat din 
respectivele fructe, ceea ce i-a adus cunoașterea mult dorită. Însă mitul fragmentar Inanna și 
Șukalletuda renunţă la simbolistică, înlocuind gustatul fructului cu sexul. Aflată în aceeași 
grădină misterioasă pentru a obține cunoașterea, Inanna s-a întins și a adormit. Profitând de 
oboseala ei, un anume Șukalletuda s-a apropiat de ea și a violat-o. 
În ambele mituri ale Inannei acţiunea se petrece într-o grădină, 
unde cresc pomi care pot oferi cunoașterea sexualităţii, întocmai 
ca în Biblie. Dacă în primul mit fratele ei o ajută să obţină acea 
cunoaștere, cel de-al doilea susţine varianta agresiunii sexuale, 
amintită şi de alte popoare. Însă, indiferent cine pe cine a sedus, 
se pare că nu a fost vorba despre un viol, ci de consimțământul 
amândurora. În hinduism se consideră că din relaţia lui Şiva cu 
Șakti (aceiași Enki și Ninhursag) a luat naștere tantra yoga dar și 
Kama Sutra, text pe care l-a compus Nandi, portarul lui Șiva, după 
ce a fost martorul câtorva scene „fierbinţi” în dormitorul stăpânilor 
săi. Indienii păstrează și în prezent nenumărate reprezentări 

grafice ale actelor sexuale dintre Șiva și Șakti sau Kali. „Oamenii îmi vor așeza patul rodnic, îl vor 
acoperi cu plante de culoarea lapislazulului, o să-mi aduc acolo iubitul, o să-l aduc acolo pe 
Amauşumgalanna, el îşi va pune mâna în mâna mea - somnul său e atât de înviorător, apăsarea inimii lui 
pe inima mea - plăcerea sa este atât de dulce”, spunea Inanna într-un text sumerian. Un altul, numit 
Enki și Ninhursag - un mit al paradisului, ne descrie finalul exploziv al unui astfel de act sexual, 
susținând că ţipătul ei i-a „făcut penisul să ude șanțurile”. lar în Vede, sperma lui a umplut un lac. 
Însă fericirea lor orgasmatică nu a durat prea mult... 

Vechiul Testament sugerează că, după una dintre nenumăratele lor împreunări incestuoase, cei 
doi au adormit goi, în mijlocul naturii. Trezindu-se seara, şi-au dat seama că puteau fi surprinși 
și s-au grăbit să se acopere cu ce au găsit la îndemână: „Atunci li s-au deschis ochii la amândoi și 
au cunoscut că erau goi, şi au cusut frunze de smochin și şi- 
au făcut acoperăminte” (3:7). Fatidica soartă a făcut ca 
în acel moment să-și facă apariția Enlil: „Iar când au 
auzit glasul lui Yahweh Elohim, care umbla prin rai, în 
răcoarea serii, s-au ascuns Adam şi femeia lui de faţa lui 
Yahweh Elohim printre pomii raiului” (3:8). Fiind strigat, 
Enki a fost nevoit să iasă gol de după copaci: „Și a 
strigat Yahweh Elohim pe Adam și i-a zis: «Adame, unde 


ești?» Răspuns-a acesta: «Am auzit glasul tău în rai şi m- 

am temut, căci sunt gol, și m-am ascuns»” (3:9-10). Probabil puţin șocat de acea apariţie indecentă, 
Enlil l-a întrebat: „nu cumva ai mâncat din pomul din care ţi-am poruncit să nu mănânci?” (3:11). 
Neavând încotro, Adam și-a recunoscut fapta, susținând însă că a fost sedus: „femeia pe care mi- 
ai dat-o să fie cu mine, aceea mi-a dat din pom şi am mâncat” (3:12). Şi este posibil să fi spus 
adevărul, deoarece tăblița BM 23631 susţine că ea este cea care a făcut primul pas. La rândul 
său, Hawwah / Ninhursag a dat vina pe fratele ei: „Și a zis Yahweh Elohim către femeie: «Pentru ce 
ai făcut aceasta?» lar femeia a zis: «Șarpele m-a amăgit şi eu am mâncat»” (3:13). Susţinând că 
Șarpele a amăgit-o, Hawwah a dat de înţeles că a fost violată de cel numit „Șarpele”, variantă 
redată de miturile multor popoare. „Mâinile sale nespălate și le-a pus pe mine”, se plângea ea într- 
un text numit de Stephen Herbert Langdon „o liturghie clasică a Inannei” într-un articol din Revista 
de asirologie și arheologie orientală. lar în Coborârea Inannei, „ea îl privește cu privirea morții, îi 
vorbește cu vorbe de mânie, strigă la el cu strigătul vinovăţiei”. Dându-i ei crezare, Enlil a izbucnit în 
stilul său furtunos, după cum îl citează Biblia: „pentru că ai făcut aceasta, blestemat să fii” (3:14). A 
hotărât chiar și pedeapsa pentru zeul neascultător: „blestemat va fi pământul pentru tine!” (3:17), 
adică planeta noastră va deveni locul osândirii sale sau închisoarea sa (ceea ce era deja, de 
altfel). „Duşmănie voi pune între tine şi între femeie, între sămânța ta şi sămânţa ei; aceasta îți va zdrobi 
capul, iar tu îi vei înțepa călcâiul” (3:15), a mai adăugat el. Și s-a ţinut de cuvânt, după cum 
demonstrează textul sumerian Inanna și Ebih, unde zeul suprem a sfătuit-o pe Inanna să-l dea 
în judecată pe cel supranumit „Marele Șarpe”, Azag („Locul apei”, nume identic cu Ea, atribuit de 
babilonieni lui Enki, care înseamnă „Casa apei”). La procesul judecat de Consiliul Zeilor, Enlil a 
declarat, conform Bibliei: „Iată Adam s-a făcut ca unul dintre noi, cunoscând binele şi răul. Și acum nu 
cumva să-și întindă mâna şi să ia roade din pomul vieții, să mănânce şi să trăiască în veci!” (3:22). 
Popol Vuh a mayașilor prezintă cuvintele zeului suprem într-un mod asemănător: „Trebuie să 
ajungă din întâmplare egali cu noi, Făuritorii lor, care putem vedea departe, care ştim totul şi vedem 
totul? Oare trebuie să fie ei înșiși zei?”. Sentința a fost dată în scurt timp, hotărându-se ca Enki să 
fie despărţit de consoarta sa, deși Vechiul Testament încearcă să ascundă adevăratul motiv al 
izgonirii: „de aceea l-a scos Yahweh Elohim din grădina cea din Eden, ca să lucreze pământul, din care 

fusese luat” (3:23). Textul Inanna și Ebih susține același rezultat: Marele Șarpe a fost găsit 
vinovat de judecători și pedepsit. Tot de la sumerieni avem tăblița C7.75.28-29, care susţine că 
păstorul Dumuzi („Adevăratul fiu”), un alter-ego al lui Enki, și-a violat sora, pe Geștinanna. 
Textul /nima lui era plină de lacrimi afirmă că el a fost pedepsit pentru această faptă. În alt text, 
numit Cel mai amar plâns, șapte polițai îl prind pe Dumuzi „lângă marele zăgaz din deșertul Emuş 
(„Casa șerpilor” - n.a.)'. Luat pe sus din propria locuință, Dumuzi a fost trimis în Lumea de Jos, 
exprimare care i-a făcut pe cei mai mulţi să creadă că a fost ucis, echivalând Lumea de Jos cu 
Infernul. De aceea, în Moartea lui Dumuzi, zeul este ucis de cinci demoni galla în stâna surorii 
sale, Geștinanna. Același lucru reiese și din mitul egiptean al lui Asar, care a fost ucis, devenind 
conducătorul Lumii de Jos; dacă ar fi fost cu adevărat mort, nu ar fi putut să se întoarcă printre 
zei pentru a-și lăsa soția însărcinată. Ca o completare a exilului zeului înțelepciunii, o tăbliță 
sumeriană îl înfățișează pe Enki legat de mâini și de picioare, alături de el fiind reprezentați 
șerpi şi o stea din care pleacă o săgeată în jos. Steaua era simbolul pentru „zeu” iar săgeata, în 
sumeriana arhaică, se citește „bur, buru”, care înseamnă „gonit. Prin urmare, acea tăbliță dă de 
înțeles că Enki era zeul exilat, săgeata îndreptată în jos indicând destinaţia sa: Lumea de Jos. 
Arestarea lui Enki nu a fost lipsită de peripeții, textele sumeriene susținând că a fost prins abia 
după o urmărire ca în filme. Ajuns din urmă, Enki a fost agresat de acei „polițiști”, numiţi uneori 
demoni, semn că nu avea de gând să se predea fără luptă. lată cum prezintă evenimentul mitul 
Moartea lui Dumuzi: 
„În stână intră primul demon, 
Pe Dumuzi-l împinge cu acul în obraz (0 substanţă tranchilizantă injectată? - n.a.); 
În stână intră şi al doilea demon, 
Lovindu-l pe Dumuzi-n obraz cu bâta-i ciobănească; 
În stână intră şi al treilea demon 
Și putineiul sfânt îşi schimbă locul; 
În stână intră şi-al patrulea demon, 
Căușu-i sacru atârnat căzu de pe pironul său; 
În stână intră şi-al cincilea demon, 
Sfărâmat e putineiul, nu mai primeşte lapte”. 

Câţi ani avea Enki când a fost exilat? Numit Dumuzi de sumerieni, Tammuz de akkadieni sau 
Adonis de greci și fenicieni, zeul era tânăr și frumos. Însă, din păcate, nu ni se oferă vreun 
indiciu despre vârstă. Totuși, în Despre Isis și Osiris, istoricul Plutarchus scria că unii egipteni 
considerau că Osiris a domnit timp de 28 de ani, alţii că a trăit 28 de ani. Cel mai probabil 28 nu 
se referă la anii de domnie, ci reprezintă vârsta sa în momentul exilului. 
După ce l-a izgonit pe Adam, Biblia povestește că Enlil „a pus heruvimi şi sabie de flacără 
vâlvâitoare, să păzească drumul către pomul vieţii” (3:24). Deși heruvimii definesc actualmente în 
creștinism o clasă de îngeri, pentru evrei erau creaturi cu corpuri de leu sau de taur, aripi de 
vultur și capete de om. Grecii numeau aceste făpturi sfincși, indienii purușamriga, sumerienii 
lamma și alad iar akkadienii lamassu și ședu. Să fie oare vorba despre astfel de creaturi în 
povestea biblică? 
În Vechiul Testament, zeul suprem este numit de multe ori „Cel ce şade pe heruvimi”, cel mai 
probabil datorită profetului Y'hez'qel, care a văzut cum „slava Dumnezeului lui Israel s-a pogorât de 
pe heruvim” (Cartea lui Y'hez'qel 9:3). Acest zeu se deplasa într-un „vânt vijelios, un nor mare şi un 
val de foc, care răspândea în toate părțile raze strălucitoare; iar în mijlocul focului strălucea ca un metal 
în văpaie. Și în mijloc am văzut ceva ca patru fiare, a căror înfăţişare semăna cu chipul omenesc. Fiecare 
din ele avea patru fețe şi fiecare din ele avea patru aripi. Picioarele lor erau drepte, iar copitele 

picioarelor lor erau cum sunt copitele picioarelor de vițel și scânteiau ca arama strălucitoare, iar aripile 
lor erau sprintene. De cele patru părţi ele aveau sub aripi mâini de om şi toate patru îşi aveau feţele lor 
și aripile lor. Aripile lor se atingeau una de alta, și când mergeau, fiarele nu se întorceau, ci fiecare 
mergea drept înainte. Feţele lor? - Toate patru aveau câte o faţă de om înainte, toate patru aveau câte o 
față de leu la dreapta, toate patru aveau câte o faţă de bou la stânga şi toate patru mai aveau şi câte o 
față de vultur în spate. Feţele lor şi aripile lor erau despărțite în partea de sus, şi, la fiecare, două din 
aripi erau întinse, iar două le acopereau trupul. Fiecare fiară mergea drept înainte şi mergea încotro îi 
dădea duhul să meargă şi în mersul său nu se întorcea. Înfățişarea acestor fiare se asemăna cu 
înfățișarea cărbunilor aprinși, cu înfăţişarea unor făclii aprinse; printre fiare curgea foc, iar din foc 
țâşneau raze şi fulgere. Fiarele alergau înainte şi înapoi iute ca fulgerul. Când mă uitam eu la fiare, iată 
am văzut jos, lângă aceste fiare, câte o roată la fiecare din cele patru fețe ale lor. Aceste roți, după 
înfățișarea lor, parcă erau de crisolit, iar după făptură toate aveau aceeași înfățișare. Și după alcătuirea 
şi după făptura lor ele parcă erau vârâte una în alta” (1:4-16). Acest ciudat mijloc de deplasare al lui 
Yahweh pare a fi un aparat de zbor, descris în modul simplist al unui om care a trăit acum 
câteva milenii, concluzie la care a ajuns la începutul anilor 1970 și cercetătorul N.A.S.A. Joseph 
Blumrich. Mai mult, inginerul german Hans Herbert Beier a realizat o schiță după clădirea pe 
care Y'hez'qel a construit-o pentru „carul Domnului”, demonstrând că naveta zeului biblic 
încăpea perfect în templul lui Yahweh din lerusalim. Cele patru „fiare” din componenţa navei, cu 
capete de om, bou, leu și vultur, i-a dus cu gândul pe evrei la heruvimi, care erau compuși din 
părţi ale acestor patru ființe. Observăm și din alte cărți ale Bibliei că heruvimii erau de fapt 
mijloace de transport divin: „Și s-a suit pe heruvimi şi a zburat; zburat-a pe aripile vântului” (Psalmul 
17:12) sau „Plecat-a cerurile şi s-a coborăt şi sub picioarele lui era negură deasă. Șezut-a pe heruvimi 
şi a zburat, zburat-a pe aripile vântului! Din negură și-a făcut adăpost şi cort împrejurul său; cu ape 
întunecoase și cu nori negri era înfăşurat. De strălucirea ce-i mergea înainte se împrăştiau norii, 
aruncând grindină şi cărbuni de foc” (A doua Carte a Regilor 22:10-13). 

Dacă în Biblie heruvimii sunt aparate de zbor, cel mai probabil despre același lucru este vorba 
și în Facerea. Pomul vieţii se afla în Grădina Zeilor, drumul către ea fiind păzit de heruvimi cu 
„sabie de flacără vâlvâitoare”, iar noi înţelegem că Enlil a pus aparate de zbor să îl împiedice pe 
zeul exilat să se întoarcă. Oracolele caldeene susțineau ceva asemănător, afirmând că la 
granița dintre lumea inteligibilă (lumea zeilor) și cea sensibilă (universul material) se găseau 
Iyncșii, ființe misterioase ale căror nume s-ar traduce prin „roți” sau „vârtejuri”. Erau consideraţi 
sfere care se învârteau în toate direcţiile, create de Gândirea Divină, ce reprezentau legătura 
dintre lucrurile divine și cele fizice: „Lyncșii creați de Gândul Tatălui sunt şi ei inteligenți, fiind mişcați 
de voințe cu neputinţă de înţeles”. Pentru mesopotamieni, zeii puseseră de asemenea „ființe” 
ciudate să păzească acel drum; niște „oameni-scorpion” păzeau porţile muntelui Masu, în care se 
afla un tunel întunecat ce ducea în Grădina Zeilor, un loc plin de plante cu pietre preţioase, aflat 
lângă mare, în care locuiau mai multe divinități. 

Există într-adevăr Iyncși / heruvimi? În 2012, N.A.S.A. a făcut publice două fotografii care 
prezintă nişte structuri ciudate, despre care se presupune că sunt forme de viață ce călătoresc 
prin Univers. Au fost numite „zeriods” și se consideră că populează spațiul cosmic, trăind fie 
independente, fie în colonii. Nu se cunoaște modul lor de viaţă, nici felul în care au evoluat, dar 
cercetătorii au identificat în spațiu zeci de compuși organici care le-ar putea oferi acestor 
zeriods anumite condiţii pentru dezvoltare. Nu puţini sunt cei care consideră că respectivele 
creaturi sunt în realitate nave extraterestre biologice, cu ajutorul cărora alte civilizaţii se 
deplasează prin spaţiu. Să nu uităm că lyncșii din oracolele caldeene erau ființe mecanizate 
care se deplasau prin spațiu, iar heruvimii evreilor de asemenea ființe cu aspect mecanic, 

folosite de dumnezeul biblic pentru transport. În 1960, cercetătorii N.A.S.A. Manfred Clybes și 
Nathan S. Kline chiar vorbeau într-un articol despre un sistem om-mașină, pe care l-au numit 
„cyborg”, care ar putea supravieţui în spaţiul cosmic. Indiferent dacă este vorba despre navete 
biologice ori despre organisme cibernetice, lyncșii, heruvimii şi zeriods par a reprezenta același 
lucru. 


să fi păzit aceste creaturi într-adevăr drumul către Grădina Zeilor din Eden? Cel mai probabil, 
nu. Sophia a fost exilată din dimensiunea eterică a eonilor și închisă în lumea materială. 
Pământul a devenit închisoarea ei, în care ar fi trebuit să-și petreacă veșnicia. Nu conta un loc 
de pe Terra, o „grădină” din Eden; pentru eoni era important ca ea să nu se întoarcă acasă, în 
lumea lor imaterială. Cum Grădina Zeilor a fost confundată încă de la început cu un loc din cer, 
ceea ce se întâmplă chiar şi astăzi, separarea Gemenilor Divini s-a identificat cu exilul Sophiei. 
Chiar dacă Biblia specifică destul de clar că Grădina Edenului era un loc pământean, amplasat 
la est de locul în care a fost făcut corpul lui Adam, în care curgea un râu care se împărțea în 
patru brațe, două dintre ele fiind Tigrul și Eufratul din Mesopotamia. Mai mult, într-un loc din cer 
nu ar fi putut aduce cineva toate animalele de pe Pământ pentru ca Adam să le găsească 
nume. lar lyncșii / heruvimii / zeriods se află în spaţiul cosmic, ceea ce înseamnă că păzesc 
drumul către cer al exilaţilor, nicidecum grădina pământeană. Această variantă este susținută 
de prezenţa în jurul planetei noastre a unei „bariere” de energie, care nu permite trecerea 
vreunui organism viu. 

În 1907, Carl Stormer a intuit rolul de capcană magnetică jucat de câmpul geomagnetic. Abia în 
1958, prelucrând datele transmise de sateliții artificiali Explorer 2 și 4, cercetătorul american 
James Van Allen a descoperit existenţa a două zone de radiații, situate la altitudini diferite, care 
înconjoară Pământul. Cea internă, care se întinde între 1000 și 6000 kilometri altitudine, este 
compusă în special din protoni de mare energie (10-200 megaelectronvolţi), iar cea externă, 
situată între 15.000 și 25.000 kilometri, este formată în mare parte din electroni de mare energie 
(1-200 kiloelectronvolţi). În 1963 s-a observat o a treia centură de radiaţii, amplasată între 
primele două, compusă în special din electroni. În 2006, satelitul Pamela a detectat în centura 
din mijloc şi antiprotoni (particule de antimaterie). Acest tor triplu, format din particule de 
energie, a primit numele descoperitorului ei, James Van Allen. În scurt timp oamenii de știință 
au aflat că centura Van Allen este letală pentru organismele vii. Postul de televiziune CNN 
relata la un moment dat: „Centura de radiații ce înconjoară Pământul ar putea fi mult mai periculoasă 
pentru astronauți decât s-a crezut inițial (...) Aceste radiaţii ar putea avea efect asupra astronauţilor, 
afectându-le sănătatea. Electronii de radiaţii pot penetra diverse materiale, inclusiv costumele de 
astronauți şi pot trece prin pereții navelor spaţiale”. Mai mult, este letală pentru orice organism viu. 
În 1994, într-un interviu acordat jurnalistei Sheena McDonald, șeful de atunci al N.A.S.A., Dan 
Godlin, a recunoscut că omenirea nu se poate aventura în spațiu mai mult de 400 de kilometri, 

până nu se va găsi o modalitate de a traversa în siguranţă zona cu radiaţii mortale. Probabil 
uitase că, începând cu 1969, americanii susțineau că au trimis oameni pe Lună (aflată la 
400.000 de kilometri depărtare de Pământ). În realitate, toate misiunile spaţiale cu echipaje 
umane la bord au avut loc sub centura de radiații. În 2014, Kelly Smith, un inginer N.A.S.A., a 
dat de înțeles că omenirea nu a reușit să ajungă pe Lună. Referindu-se la nava spaţială Orion, 
lansată într-un zbor-test pe 5 decembrie 2014, el a declarat: „Orion trebuie să fie o navă spațială 
puternică: să meargă cu viteze mari, să facă faţă temperaturilor extreme şi radiaţiilor extreme (...) 
Înainte să-i trimitem pe astronauți în spaţiu, trebuie să testăm toate sistemele (...) Nava Orion trebuie să 
treacă prin centura Van Allen, o zonă cu radiaţii periculoase (...) Senzorii de la bord vor înregistra date 
despre radiaţii pe care oamenii de ştiinţă le vor studia (...) Trebuie să rezolvăm aceste provocări înainte 
de a trimite oamenii prin această regiune spaţială”. Dacă ar fi trimis într-adevăr oameni pe Lună, 
N.A.S.A. ar fi putut folosi în prezent aceeași tehnologie pentru a proteja astronauții, nefiind 
nevoie de noi studii și teste. Mai mult, se spune că, în 1958, armata americană a desfășurat 
Operaţiunea Argus, detonând rachete cu încărcătură nucleară deasupra sudului Oceanului 
Atlantic, într-o încercare de a sparge centura Van Allen. Trei ani mai târziu, în cadrul testului 
secret Starfish Prime, americanii au detonat o altă bombă atomică la 400 de kilometri deasupra 
insulei Johnson din Oceanul Pacific. Efectul acestor explozii a fost unul devastator, fiind distruși 
numeroși sateliți artificiali și formându-se o nouă centură de radiaţii în jurul Pământului, similară 
cu cea naturală, „un adevărat scut suplimentar de electroni în jurul planetei”, după cum o numea 
fizicianul grec Nicholas Christofilos de la Lawrence Radiation Laboratory. În 2002, această zonă 
artificială era de 25 de ori mai periculoasă decât cea mai intensă zonă naturală de radiații. 
Pământenii au reușit astfel să întărească „scutul” din jurul planetei noastre, care nu permite 
trecerea niciunui organism viu. Fără îndoială că centura de radiaţii este opera lui Enlil, care 
astfel s-a asigurat că exilaţii nu-și vor părăsi sub nicio formă închisoarea, adică Pământul. 
Înainte să părăsească Grădina Edenului, conform Textelor Piramidelor, ultimele cuvinte ale lui 
Asar / Enki către sora sa, spuse ca strigăt de ajutor, au fost: „Grăbește-te la mine!”. După ce a 
plecat, miturile egiptene susţin că Aset l-a căutat peste tot, plângând și smulgându-și părul din 
cap: 
„O, frate al meu, o stăpâne, 
Plecat pe tărâmul tăcerii, 
Revino cu chipul de altădată 

Și stavilă pune durerii! 

Revino în lume, revino. 

Revino că tare mi-e sete 

Din ochi să-ţi sorb chipul pe-ndelete! 
Mi-s braţele grele, întinse mereu întru a ta ocrotire, 
Trudite-s de-atât-așteptare, trudite-s de-atâta dorire! 
O, frate, bărbate, stăpâne al iubirii fără de nume, 
Revino în casa ta dragă, întoarce-te, întoarce-te-n lume!”. 
În Ugarit se credea că „asemenea inimii frânte a unei vaci pentru vițelul ei, asemenea inimii frânte a 
unei mioare pentru mielușelul ei, aşa era şi inima lui Anat frântă pentru Baal" care, de asemenea, a 
fost trimis în Lumea de Jos. În textul Bocet la dispariţia lui Dumuzi, zeița Inanna spunea: 
„Zac precum juncana care muge - 
Stau precum oaia behăind după mieluţul ei, 
Zac precum juncana care muge - 
Stau precum capra behăind după ieduţul ei. 

În sanctuarul din adâncuri - îl voi căuta! 
În sanctuarul din înalturi - îl voi căuta! 
Eroul, stăpânul meu, pe unde-i? - mi-e gândul doar la el! 
Ah, cel flămând de mine - mi-e gândul doar la el!'. 
Spre disperarea zeilor celești, fata s-a hotărât să își urmeze în exil iubitul frate. Ceea ce n-ar 
trebui să ne mire, ţinând cont că din toate textele de mai sus reiese dragostea pe care i-o purta 
jumătăţii sale. În Coborârea zeiţei Iștar în Infern, text descoperit de George Smith în biblioteca 
regelui asirian Așșur-bani-apli (Așurbanipal), zeița a venit la poarta către Lumea Cealaltă: 
„Iştar bătu la poartă, stăruind: 
- Portarule, portarule, grăbeşte 
Și porţile deschide mai curând! 
Nu pregeta, portarule, o clipă, 
Ci lasă-mă să intru în țara ta, 
Căci altfel, dacă vrerea ţi-e haină, 
Din temelii le-aş dărâma uşor. 
Voi smulge uşa mare din canaturi, 
Voi frânge balamale, prag, zăvor, 
Și porţile cu laturi multe, grele, 
Să le dobor, nu mi-ar fi mult prea greu. 
Voi izbăvi din închisoarea morții, 
Și-aceștia pe cei vii îi vor mânca - 
Și astfel morți în număr mult mai mare 
Decât cei vii, pe lume-atunci ar fi! 
- Din plaiuri mari, celeste, o, zeiță 
Iștar, în poarta grea nu ciocăni! 
Spuse portarul. Merg să dau de veste 
Zeiţei Ereşkigal, stăpâna mea!". 
După ce a primit aprobarea de a o lăsa să treacă, împreună cu instrucțiuni suplimentare, 
paznicul i-a cerut Inannei / Iștar ca la fiecare dintre cele șapte porţi să lase câte unul dintre 
obiectele sale. Astfel, zeița a renunţat, rând pe rând, la coroană, cercei, șirag de perle, găteala 
scumpă de la piept, brâul cu piatra nașterii, brăţările de la mâini și de la picioare și veșmintele 
din partea de jos a trupului. Renunţarea la toate aceste obiecte, fără logică pentru cei mai mulți 
cercetători, înseamnă de fapt renunțarea la toate însemnele sale regale, implicit la titlul de 
regină a Pământului, primit atunci când jumătăţilor Sophiei li s-a dat planeta în grijă. 
Dezmoștenită și goală, Iștar / Ninhursag a trecut pe partea cealaltă, unde a fost legată de zeița 
Ereșkigal, din acest lucru înțelegându-se interdicția și pentru ea de a se întoarce în Grădina 
Zeilor. Ceea ce pentru ea nu conta absolut deloc, văzându-se din nou în braţele iubitului său. 
„Sora ta, Aset, venit-a la tine desfătându-se cu iubirea ce-ţi purta”, spune un pasaj din Textele 
Piramidelor adresat lui Asar. Incaşii au păstrat și ei în legendele lor acest episod: zeul suprem, 
Soarele, și-a trimis pe Terra fiul și fiica (care erau nu doar fraţi, ci și soț și soție) ca să trăiască 
printre muritori. 
Conform legendelor sumeriene, odată ajuns pe planeta noastră, Enki a construit orașul Eridu 
(„Casa departe construită”), astăzi Tell Abu Șahrain din Irak, numit și Urudu („Locul măreț”) sau 
Nunki („Pământul Prințului”), a cărui umbră „se întinde peste Mlaştina Șarpelui”. Mulţi arheologi 
confirmă miturile, considerând Eridu cel mai vechi oraș din lume. Din lista regilor sumerieni 
reiese același lucru: primii doi conducători divini ai lumii, Alulim și Alalgar, au domnit în Eridu, 

domniile lor totalizând 18 șar, adică 64.800 de ani. Biblia ne mai oferă un indiciu în identificarea 
lui Enki cu Adam: dacă Eridu era orașul în care au locuit Enki și ai săi, unul dintre urmașii lui 
Adam se numea Yared, care poate fi tradus prin „Cel din Eridu”. 

De ce au fost separați Gemenii Divini imediat după ce s-a descoperit relaţia lor sexuală? Fără 
îndoială că nu a fost doar decizia lui Enlil, ci a Consiliului Zeilor, Anu dându-și acordul în 
această privinţă, la fel ca în momentul închiderii Sophiei în lumea materială. De ce i-a deranjat 
atât de mult pe eonii din Consiliu relația Gemenilor? 

În creștinism, Lucifer a fost izgonit pe Pământ deoarece a încercat să-i ia locul tatălui său. 
Pentru hitiţi, Alalu a fost detronat și exilat pe planeta noastră, întocmai ca la azteci, unde 
Quetzalcoatl l-a aruncat pe Tezcatlipoca pe Terra pentru a deveni el noul conducător al lumii. 
Grecii susțineau că Ouranos, care putea vedea viitorul, și-a închis copiii deoarece știa că unul 
dintre ei îl va detrona. Egiptenii aveau o variantă asemănătoare, istoricul Plutarchus relatând că 
motivul pentru care Ra a împiedicat-o pe Nut să nască era teama de o uzurpare a propriei sale 
puteri. Conform acestei variante, Ra nu se temea, precum Ouranos, că unul dintre copiii săi îi 
va lua tronul, ci un nepot. Scandinavii relatau și ei că Loki și copiii săi au fost alungaţi din 
Asgard (lumea zeilor) din cauza unei profeţii care spunea că vor distruge zeii. Chiar dacă anticii 
considerau că exilul s-a datorat fricii zeului suprem de a-și pierde tronul, am văzut că Sophia nu 
a încercat o uzurpare a puterii, ci doar obținerea capacităţii de a procrea. Ținând cont și de 
celelalte mituri, înțelegem că teama Tatălui ceresc era legată de apariţia unui copil. Surprinzător 
sau nu, Biblia susține aceeași variantă. „Jată Adam s-a făcut ca unul dintre noi, cunoscând binele şi 
răul. Și acum nu cumva să-şi întindă mâna şi să ia roade din pomul vieții, să mănânce şi să trăiască în 
veci!” (Facerea 3:22), spunea Enlil în timpul procesului lui Enki. Zeii l-au izgonit pe Adam / Enki 
pentru a-l împiedica să guste din pomul vieţii. Ce ar putea fi acest pom? Evident, tot o metaforă, 
la fel ca pomul cunoașterii. A mânca din pomul vieţii înseamnă a crea viață. Sau, cu alte 
cuvinte, a da naștere unui copil. Teama zeilor că Adam ar putea gusta din pomul vieţii după ce 
a mâncat din cel al cunoașterii nu este decât teama de nașterea unui copil în urma relațiilor 
sexuale dintre cei doi. Acesta este motivul pentru care a fost exilat doar Adam, nu și sora sa: au 
fost despărțiți pentru a se stopa astfel relaţiile sexuale care ar fi dus la nașterea unui copil. 
Egiptenii credeau același lucru, Geb și Nut fiind despărțiți de Ra înainte ca ea să rămână 
însărcinată. Însă planul zeilor a fost dat peste cap de decizia fetei de a-și urma alesul inimii. 

De ce Enki şi Ninhursag au ajuns să aibă o relaţie amoroasă? Să fi încercat Sophia să se 
reîntregească prin unirea celor două jumătăţi ale ei? Să fi apărut în Gemenii Divini aceeași 
pasiune care a cuprins-o pe Sophia atunci când și-a „îmbrăţișat” eonul pereche, pe Theletos? 
Să fi fost iubire? Sau Sophia încerca ceea ce și-a dorit încă de când era în Pleroma spirituală a 
eonilor, adică să dea naștere unui copil? Poate răspunsul nu este unul singur, ci toate la un loc. 
În dialogul Banchetul, filosoful Platon a inclus povestea Sophiei și a Gemenilor Divini, adaptată 
religiei grecilor. El spunea că primii oameni erau androgini. 
„Hărăziţi cu o rezistenţă şi-o virtute miraculoase, cu o cutezanță 
fără de margini tocmai cum spune Homeros despre Ephialtis şi 
Otos, ei s-apucară să se suie-n cer ca să pună mâna pe zei. Atunci 
Zeus şi ceilalți zei s-au sfătuit ce trebuie să facă... şi nu erau în 
stare să ia o hotărâre”. Într-un final, Zeus a luat o decizie: 
„Cred c-am găsit mijlocul de-a sili pe oameni să-și lase 
obrăznicia. Îi voi face mai slabi. Iată, am să-i tai în două pe 
fiecare şi-au să se facă pe dată mai neputincioşi”. Regele zeilor 
a trecut la treabă și i-a despărţit în două pe androgini. „lar 

după ce natura s-a făcut în două, fiecare jumătate dorea să se alipească celeilalte jumătăți. Când se 
întâlneau, se prindeau în braţe şi se strângeau atât de tare, că-n dorul lor de contopire uitau și de 
mâncare şi de tot, şi deveneau incapabile pentru oricare altă treabă, întrucât una fără alta nu mai voiau 
să s-apuce de nimic”. Cum oamenii erau preocupaţi să-și caute jumătăţile, Zeus și restul zeilor 
olimpieni au putut domni liniștiți, fiind în afara oricărui pericol din partea muritorilor. „Eros este cel 
ce împreunează frânturile vechii naturi, el îşi dă osteneala să facă din două ființe una singură; el 
încearcă să vindece nefericirea firii umane”, mai consemna Platon. Deși pare a fi o poveste 
romantică, relatarea filosofului grec nu reprezintă decât legenda Sophiei. Ea era eonul androgin, 
devenit astfel după asimilarea lui Theletos, tăiat în două de Enlil (numit Zeus în mitologia 
grecilor) după ce a încercat să atace lumea zeilor / eonilor. Cele două jumătăţi ale ei, Enki şi 
Ninhursag, „când se întâlneau, se prindeau în braţe şi se strângeau atât de tare, că-n dorul lor de 
contopire uitau şi de mâncare și de tot, şi deveneau incapabile pentru oricare altă treabă, întrucât una 
fără alta nu mai voiau să s-apuce de nimic”. Ei erau cei doi îndrăgostiți numiţi de evrei Adam și 
Hawwah iar de egipteni Asar și Aset, suflete-pereche atât la propriu, cât și la figurat. În romanul 
cu un titlu ales deloc întâmplător, Adam și Eva, scriitorul român Liviu Rebreanu pare a se referi 
la aceiași Gemeni Divini, primele sufletele-pereche. Personajele principale sunt un bărbat și o 
femeie, proveniţi din aceeași unitate care s-a separat în două și a intrat în lumea materială, ce 
se caută timp de șapte vieţi pentru a se reuni și a regăsi unitatea paradisiacă inițială. În fiecare 
dintre cele șapte vieţi cei doi se întâlnesc și se recunosc din priviri: „când i-a întâlnit privirea, s-a 
cutremurat până în temeliile fiinţei lui, ca și când i s-ar fi lămurit fulgerător toate misterele vieții”. 
Bărbatul care se unește în plan material cu jumătatea sa originară, redevenind un întreg, are la 
sfârșitul vieţii viziunea tuturor celor șapte vieţi ale lor, putându-se zări în ochii săi, în momentul 
desprinderii spiritului de corp, bucuria deosebită care aduce o scânteie aparte, din lumi cerești. 
În viziunea lui Rebreanu, căutarea reciprocă, irezistibilă și inconștientă este rostul vieţii omului 
pe Pământ, deoarece „unirea sufletelor-pereche numai în viața materială poate fi mântuitoare”. 
Pentru psihanaliză, jumătatea pe care o căutăm ţine de domeniul imaginarului; fiind nostalgici 
după fuziunea mamă-sugar din primele luni de viaţă, pe care de altfel încercăm toată viaţa să o 
regăsim, inventăm un partener ideal, cu care putem comunica fără cuvinte, care ne protejează 
și ne oferă ceea ce ne lipsește. Ceea ce ar putea fi adevărat în cazul oamenilor, nu însă și în 
cel al Gemenilor Divini, amorul lor din Grădina Edenului, care le-a cauzat despărţirea, fiind cât 
se poate de real. Însă Enlil și restul eonilor din Consiliu nu știau ceea ce a descoperit scriitorul 
Robert Brault: „Ceea ce găsim la sufletul-pereche nu este ceva sălbatic pe care să-l îmblânzim, ci ceva 
sălbatic cu care să mergem înainte”. Enki și Ninhursag nu au putut sta despărțiți pentru mult timp, 
ea urmându-și jumătatea deoarece „legătura dintre sufletele-pereche merge mai departe decât «până 
moartea ne va despărți», pentru că dragostea adevărată nu moare niciodată”, după cum susţinea 
Richard Webster. lar iubirea Gemenilor Divini a dat roade, mult temuţii copii născându-se în 
cele din urmă, spre disperarea zeilor celești. 


23. Teogonia 


Ajunși din nou unul în brațele celuilalt, departe de Grădina Zeilor, Enki și Ninhursag și-au 
continuat nestingheriți povestea de dragoste. Care a dat roade, după cum susţin miturile lumii. 
În Facerea din Vechiul Testament, după izgonirea din Grădina Edenului, „a cunoscut Adam pe 
Hawwah, femeia sa, şi ea, Zămislind, a născut pe Qayin și a zis: «Am dobândit om de la Yahweh». Apoi a 
mai născut pe Hebel, fratele lui Qayin” (4:1-2). Qayin a devenit agricultor iar Hebel păstor. După un 
timp, fraţii i-au adus o jertfă zeului lor: Qayin „din roadele pământului” iar Hebel „din cele întâi- 
născute ale oilor sale şi din grăsimea lor”. Zeul biblic a preferat friptura mezinului, ceea ce a stârnit 
gelozia celui mare. Astfel încât într-o zi, Qayin l-a ucis pe Hebel pe un câmp. Zeul biblic a aflat 
și l-a izgonit „în ținutul Nod, la răsărit de Eden”. Nu după mult timp, „Adam a cunoscut iarăși pe 
Hawwah, femeia sa, şi ea, zămislind, a născut un fiu şi i-a pus numele Set, pentru că şi-a zis: «Mi-a dat 
Elohim alt fiu în locul lui Hebel, pe care l-a ucis Qayin»”. Pe lângă aceștia, lui Adam și Hawwei li „s- 
au născut fii şi fiice”. Povestea primilor doi fii nu este nici pe departe o cronică a trecutului, fiind în 
realitate copiată din miturile altor popoare. De exemplu, partea în care cei doi au adus ofrande 
zeului lor, care a preferat-o pe cea a păstorului Hebel, este identică cu legenda sumeriană în 
care zeița Inanna, pentru a-și alege un soț, le-a cerut păstorului Dumuzi și agricultorului Enkidu 
să-și prezinte roadele muncii lor; fiind încântată mai mult de friptură decât de terci, zeiţa l-a ales 
pe păstor. Cei doi frați par a fi copiile biblice ale lui Enki și Enlil. În akkadiană, Abel (numele dat 
de greci) înseamnă „Domnul apelor”, fiind format din „a” („apă”) și „beľ („Domnul”); Enki era zeul 
apelor, babilonienii numindu-l Ea, care înseamnă „Casa apelor”. Sumerienii credeau că Enki i-a 
învăţat pe oameni păstoritul iar Enlil agricultura, de unde reies exact ocupațiile celor doi frați 
biblici. În miturile din întreaga lume, Enlil i-a luat tronul fratelui său, pe care l-a trimis în Lumea 
de Jos. La egipteni, de exemplu, păstorul Asar (Osiris) a fost ucis de fratele său, Sutah (Seth); 
în Biblie, Qayin l-a omorât pe păstorul Hebel. lar numele grecesc al celui de-al treilea fiu al lui 
Adam și al Hawwei, Seth, este fără îndoială numele atribuit de greci zeului egiptean al 
deșertului și al furtunii. Cum aceste personaje, copiate din alte culturi, au fost incluse în 
povestea biblică, nu avem niciun motiv să le luăm în calcul. Rămânem cu afirmaţia cea mai 
simplă: lui Adam și Hawwei li „s-au născut fii și fiice”. 

Biblia nu spune câţi copii au avut Gemenii Divini, însă aflăm numărul lor din epopeea sumeriană 
Enki și Ninhursag. Acţiunea se petrece în Dilmun, „un loc pur (...) un loc curat (...) un loc 
strălucit”, unde „leul nu omora, lupul nu fura mielul, necunoscut era câinele care ucidea copii, 
necunoscut era mistrețul care devora grânele”. Acolo, Enki a lăsat-o însărcinată pe Ninhursag, care 
a născut-o pe Ninsar („Doamna vegetației”) sau Ninmu („Doamna frumoasă”) după doar nouă 
zile. Enki s-a împreunat și cu fiica lui, din uniunea lor ivindu-se Ninkurra („Doamna 
conducătoare a ţării”), care a fost la rândul ei însămânţată de Enki, născând-o pe Uttu 
(„Vegetaţia”). Zeul s-a culcat și cu strănepoata sa, însă Ninhursag i-a luat sămânţa din Uttu și a 
îngropat-o în pământ, din ea crescând opt plante. Mâncând fructele acelor plante, Enki a fost 
atins de blestemul surorii sale și a rămas însărcinat. Deoarece nu avea organe genitale 
feminine, zeul nu a putut naște, astfel încât s-a îmbolnăvit, opt organe fiindu-i afectate. 
Văzându-l pe moarte, Ninhursag l-a iertat și, pentru a-l vindeca, i-a scos sămânţa din corp, pe 
care şi-a introdus-o în propriul său pântec. În scurt timp zeița a născut opt divinități minore (Abu, 
Nintulla, Ninsutu, Ninkasi, Nanșe, Azimua, Ninti și Enșag), care i-au vindecat zeului fiecare 
organ afectat de blestem. 

Dintre cei 11 copii, doar Ninsar / Ninmu a fost concepută pe cale naturală de Gemenii Divini, 
ceea ce înseamnă că într-adevăr Sophia a dobândit capacitatea de reproducere din unirea ei cu 
Anu / Bythos. Ninhursag nu a contribuit în vreun fel la nașterea zeițelor Ninkurra și Uttu, iar 
ultimii opt par a fi făcuţi prin fertilizare în vitro. Ninsar a fost numită de sumerieni și Inanna iar de 
akkadieni Iștar, fiind confundată adesea cu mama ei. Pentru egipteni ea era Hathor, pentru 
scandinavi Hel, pentru greci Artemis, pentru hinduși Kali, pentru canaaneeni Anat, și lista poate 
continua. Ninsar / Iștar era copilul mult-dorit de Sophia, născut din cele două jumătăţi ale ei. 
Dacă în animalele și plantele de pe Pământ se încarnau la naștere spirite smulse din Enlil, Iștar 
a fost concepută în modul obișnuit al eonilor. Se spune că în timpul sexului tantric, despre care 
se crede că a fost inventat de Șiva și Șakti (Enki și Ninhursag în religiile indiene), se unesc 
trupurile, minţile și spiritele partenerilor. Jumătăţile Sophiei sau spiritele celor doi zei s-au unit, 
din amestecul lor născându-se Iștar. lar Sophia a fost astfel divizată în trei entităţi, nu doar în 
două, una masculină și două feminine. Curios este că deși eonii dădeau naștere întotdeauna 
unei perechi, formate dintr-o entitate feminină și una masculină, Gemenii Divini au reușit să 
creeze un singur copil. Probabil limitarea impusă de materie nu a lăsat lucrurile să decurgă 
precum în lumea spirituală a eonilor. 

Enki nu a fost mulțumit de primul său copil, preferând unul de sex masculin. Din acest motiv, în 
epopeea Enki și Ninhursag el s-a culcat cu fiica lui; văzând că una dintre cele două părți 
feminine ale Sophiei nu îi poate oferi un fiu, a sperat că va obţine rezultatul dorit din uniunea cu 
cealaltă. Acesta este episodul din mitologia vedică în care Prajapati îşi fugărea fiica pentru a o 
viola. Din păcate pentru el s-a născut o nouă fată, Ninkurra. Zeul inteligenţei nu s-a dat bătut și 
a încercat din nou, însă rezultatul a fost o nouă zeiţă, Uttu. Probabil ar fi încercat la nesfârșit să 
obțină un fiu, dacă nu ar fi fost oprit de iubita sa soră și soţie care l-a otrăvit, fiindu-i astfel 
afectate cele opt organe. Promiţând că se va opri din acea încercarea disperată, Enki a primit 
antidotul. Luându-i sămânţa pe care și-a implantat-o în pântec, Ninhursag a încercat să îl ajute 
să obţină un fiu pe cale genetică, rezultând astfel opt copii, fiii și fiicele primilor oameni, 
menţionaţi de Biblie. Însă niciunul dintre aceștia nu era ceea ce-și 
dorea Enki. Din punct de vedere genetic erau cu toții identici cu 
Gemenii Divini. Însă în acele corpuri nu erau părți din Sophia, ci 
spirite smulse din Enlil, la fel ca toate ființele născute pe Pământ în 
regnul animal și vegetal. Eonul decăzut (sau, mai exact, amestecul 
dintre Sophia și Theletos) era în acest punct al poveștii împărțit în 
cinci entităţi distincte: Enki, Ninhursag, Iștar, Ninkurra și Uttu. Ceea 
ce era prea mult. Din cauză că și-a consumat pentru fiecare dintre 
fiicele lui o parte din propria energie care îi compunea spiritul, Enki 
s-a hotărât să se reîntregească. În miturile grecilor, Kronos și-a 
înghiţit toţi copiii, fiind salvat doar Zeus printr-un șiretlic, de unde 
deducem că zeul și-a absorbit fiicele întocmai cum Sophia l-a 
asimilat pe Theletos. Singura care a scăpat de acest tratament a fost Ninsar / Iștar; celelalte 
două nu au avut același noroc, drept pentru care nu există în miturile lumii. 

Se pare că nu toți zeii celești își doreau să împiedice relaţiile sexuale dintre Gemenii Divini. În 
Apocriful lui loannes, căpetenia Arhonţilor, adică Enlil, „a sădit dorința de împreunare în cea care îi 
aparținea lui Adam. Și el a produs prin aceste legături imagini ale trupurilor, şi le-a insuflat duhul 
potrivnic”. În Vechiul Testament, un șarpe este cel care a convins-o pe Eva să guste din fructul 
oprit al sexualităţii, „Sarpele” fiind epitetul lui Enki. Însă dacă redactorii biblici nu s-au folosit în 
acest caz de o metaforă, ci au încercat să creeze o imagine cât mai apropiată de adevăr? Știm 

că entităţile eterice nu pot interacţiona cu lumea tridimensională fără a avea nevoie de corpuri 
materiale. Despre Enlil se spune că a venit pe Pământ pentru a o despărți pe Sophia în două 
entități diferite, cărora le-a creat trupuri. Însă nu se specifică ce corp a posedat el în timpul 
acelei vizite. Cum umanoizii încă nu existau până la realizarea trupurilor Gemenilor Divini, 
logica spune că Enlil a intrat în trupul unui animal existent în acel moment pe planeta noastră. 
Astfel, devine posibil ca el să fi fost reptila care a convins-o pe Hawwa să se bucure de „fructul 
cunoașterii” alături de Adam, sădind în ea „dorința de împreunare”, după cum menţiona Apocriful 
lui loannes. De ce și-ar fi dorit ca Gemenii Divini să se împreuneze? Fără îndoială, pentru că un 
copil născut din cei doi ar fi însemnat o nouă divizare a Sophiei, adică o putere scăzută pentru 
inamicul său, eonul răzvrătit. Dacă a divizat-o în două pentru a o putea controla, bănuim că nu 
ar fi avut nimic împotriva unei divizări în trei sau mai multe părți. 

Restul eonilor / zeilor celești nu împărtășeau această convingere. Ținând cont că le-au interzis 
Gemenilor Divini să întreţină relaţii sexuale, apoi au încercat să-i despartă, gonindu-l pe Enki 
din Grădina Zeilor, înțelegem că le era teamă de un copil născut din jumătăţile Sophiei. De ce? 
Putem încerca să aflăm motivul descoperind ce s-a întâmplat în lumea imaterială a eonilor în 
momentul „păcatului” eonului exilat. Pentru gnostici, eonul primordial, Autogenes, din care s-au 
născut toţi ceilalţi, era lumină „nestricăcioasă”, adică o formă de energie pozitivă. Eonii rezultați 
din el erau, de asemenea, forme de energie pozitivă, unii masculini iar alţii feminini. Același 
lucru îl afirmă multe alte culturi, un exemplu în acest sens fiind Kitab al-Milal wa-al-Nihal 
(„Cartea religiilor și sectelor”), scrisă în secolul al XII-lea de Șahrastani: „Lumina a făcut să apară 
fiinţele luminii, toate spirituale, luminoase și divine”. Pleroma spirituală funcţiona după o ordine bine 
stabilită; eonii masculini se împerecheau cu partenerele lor, dând naștere altor cupluri formate, 
de asemenea, din energie pozitivă. Sophia nu a respectat regulile, săvârșind „nelegiuire sub 
motivul iubirii”, după cum susţinea episcopul Irenaeus în Adversus Haereses. În primul rând s-a 
transformat într-un eon androgin prin asimilarea lui Theletos, ceea ce reprezenta o premieră. 
Singurul androgin existent până atunci era eonul primordial, Autogenes. Însă dacă acesta s-a 
divizat într-o entitate masculină și una feminină, Sophia a reușit opusul. Când a pornit spre 
Bythos / Anu pentru a se împerechea cu el, eonii s-au speriat. În Pistis Sophia, toţi „s-au mâniat 
ei pe ea și au duşmănit-o”. Unii gnostici susțineau că atunci a fost făcut Horos, pentru a o opri pe 
Sophia. Teama eonilor era îndreptăţită, ţinând cont că nimeni nu știa ce efecte putea avea 
acțiunea răzvrătitei. Până în acel moment, împerecherile aveau loc doar între entități masculine 
și feminine; acum erau puși în fața uneia dintre un eon masculin și un altul androgin. 
Nerespectarea legilor firii putea duce la un dezechilibru universal, la o catastrofă de proporţii 
uriașe. Neputând fi oprită, Sophia a încercat „să cuprindă măreția Tatălui”, ceea ce a avut un 
rezultat neașteptat: „s-a trezit prinsă într-o agonie a minţii” şi „a fost aruncată înapoi spre sine”. În 
mod normal, acea împreunare cu mult prea puternicul Tată ceresc ar fi trebuit să o distrugă. 
Însă, fiind parte din nemuritorul Autogenes, la fel ca toţi ceilalţi, nu putea fi ucisă („Atunci ea nu a 
putut să-şi atingă sfârşitul, căci era cu neputinţă”), moartea neexistând la nivel spiritual. Însă „a fost 
în primejdie să fie absorbită de măreția lui Theos și dizolvată în esenţa sa absolută”, ceea ce putea 
provoca temutul dezechilibru universal. Când ea l-a asimilat pe Theletos, partea ei feminină a 
putut fi amestecată cu cea masculină a lui, dând naștere unui eon cu aceeași natură ca 
Autogenes. Însă amestecul dintre unul masculin și altul androgin nu putea duce la nimic bun. 
Din acest motiv, Horos / Enlil „a zinut-o în afara inefabilei măreţii”, apoi a închis-o în materie, 
pentru a împiedica o eventuală repetare a episodului. Chiar dacă dezastrul cosmic a fost evitat 
la timp, o schimbare s-a produs. Nu la nivel universal, ci în Sophia. Momentele în care „a fost 
aruncată înapoi spre sine” şi prinderea sa „într-o agonie a minţii” au transformat o parte din lumina 

din care era formată în întuneric, sau o parte din energia sa pozitivă într-una negativă. Atunci a 
luat naștere răul, după cum susțin multe religii din cele mai vechi timpuri până astăzi. Pentru 
Kabbalah, distrugerea recipientelor care susțineau emanaţiile divine a provocat haos și o 
ruptură în Univers, ceea ce ne duce cu gândul la episodul apariției energiei negative. 

În creștinism, răzvrătirea lui Lucifer a cauzat apariţia răului, iar el s-a transformat dintr-un înger 
de lumină într-o hidoasă creatură a întunericului, o evidentă aluzie la transformarea Sophiei. Nu 
cunoaștem proporția dintre cele două tipuri de energie din care era formată, însă intuim că, 
odată cu divizarea ei în Enki și Ninhursag, cantitatea de energie negativă a început să crească. 
O nouă divizare ar fi însemnat o nouă creștere a „întunericului”, ceea ce ar explica teama zeilor 
celești de nașterea unui copil al Gemenilor Divini. Din miturile lumii reiese că Iştar era identică 
cu mama ei, anticii chiar confundându-le adeseori; diferența majoră dintre cele două treimi 
feminine ale Sophiei fiind dată de latura negativă mult accentuată a fiicei. În majoritatea religiilor 
Iștar era prezentată ca o războinică fără scrupule, capabilă de orice pentru a-și atinge scopurile 
egoiste, o imagine diferită de cea a lui Ninhursag, slăvită ca mamă divină, care are grijă de toți 
copiii ei pământeni. Totodată, se pare că partea masculină a Sophiei era formată dintr-o 
cantitate mai ridicată de energie negativă, Enki fiind pus adesea de strămoșii noștri într-o lumină 
negativă, spre deosebire de sora și consoarta sa. Lui i-a fost transferat păcatul Sophiei, el a fost 
numit „marele înșelător” și tot el a comandat forțele întunericului împotriva lui Enlil. Dacă 
divizarea Sophiei creștea cantitatea de energie negativă din ea, în special în entităţile 
masculine, înțelegem de ce Enki și-a dorit atât de mult un fiu; doar un urmaș al său de parte 
bărbătească, rupt din Sophia, putea avea puterea de a-i ține piept zeului furtunii, Enlil. lar dacă 
această ipoteză este corectă, din mitul Enki și Ninhursag reiese o transformare a zeului 
înțelepciunii. Fiecare divizare a eonului decăzut creștea cantitatea de energie negativă în copilul 
nou-născut și o scădea pe cea pozitivă; prin urmare, Ninkurra și Uttu erau formate mai mult din 
„întuneric” și mai puţin din „lumină”, în comparaţie cu Gemenii Divini. Asimilându-le, Enki și-a 
introdus în propriul spirit o cantitate mărită de energie negativă, ceea ce l-a schimbat 
semnificativ. Din acest motiv și-a izgonit jumătatea pentru care nu cu mult timp în urmă era în 
stare să suporte orice pedeapsă a Consiliului Zeilor. lar această transformare a zeului 
înțelepciunii i-a convins pe eonii celești că lucrurile scăpaseră de sub control. Enki nu mai putea 
fi lăsat liber, ci trebuia întemnițat; Enlil urma să coboare pe Pământ pentru a prelua puterea din 
mâinile zeului înțelepciunii și a restaura ordinea în închisoarea Sophiei. Însă, ca orice entitate 
spirituală, pentru a putea trăi în lumea tridimensională, Enlil avea nevoie de un corp material. 
Nu orice fel de trup, ci unul asemănător cu cele ale Gemenilor Divini, cu un A.D.N. superior, 
capabil să-i susţină puternicul spirit. Un trup născut din Ninhursag. 

În legenda hitită Regatul din ceruri, „Kumarbi a înghiţit bărbăţia lui Anu” şi a rămas însărcinat. 
Deși „din gura sa el scuipă scuipat şi bărbăţia lui Anu amestecate împreună”, a născut trei zei, printre 
care și pe Teșub, zeul furtunii. Teogonia lui Hesiodos conţine o relatare asemănătoare, Kronos 
castrându-și tatăl cu o seceră. Cum ambii atacatori sunt ipostaze diferite ale lui Enki, episodul 
prezentat de greci și de hitiți reprezintă împreunarea forțată a Sophiei cu Bythos din lumea 
eonilor. Anu i-a profeţit lui Kumarbi că va fi detronat de unul dintre fiii săi, la fel cum a făcut-o și 
Ouranos cu Kronos. Spre deosebire de omologul său hitit, titanul Kronos făcea copii pe cale 
naturală cu soţia sa, Rea, pe care îi înghițea imediat după ce erau născuți. Unul dintre ei, Zeus, 
a fost salvat de mama sa și ascuns într-o peşteră din insula Creta. Acolo, viitorul zeu al cerului 
și al furtunii a fost hrănit cu lapte de la capra Amalthea și cu miere adusă de nimfa Melissa 
(„Albina”). După ce a crescut, Zeus și-a eliberat fraţii și împreună și-au învins tatăl, preluând 
apoi tronul Pământului. 

Și în mitologia egipteană nașterea lui Sutah a avut loc pe ascuns. Când Ra i-a interzis zeiței Nut 
să nască în cele 360 de zile ale anului, ea a primit cinci zile suplimentare de la zeul Djehuty. În 
acele zile a născut pe ascuns cinci copii, unul dintre ei fiind Seth, zeul furtunii și al deșertului. 
Dacă pentru greci nașterea a avut loc într-o peşteră, pentru egipteni evenimentul s-a petrecut în 
deșert. Sutah, la fel ca Teşub și Zeus, sunt alter-ego-uri ale lui Enlil. 

Înaintea de sosirea pe lume a indianului Krșna, se prevestise că el va nimici răul de pe Pământ, 
întocmai ca în legendele lui Zeus și Teșub. Krşna s-a 
născut într-o temniţă, unde mama sa fusese închisă de 
către fratele ei, regele Kansa. Nașterea a fost una 
miraculoasă, el fiind conceput nu prin contact sexual, ci 
prin „transmisie mentală” (sau, mai exact, prin fecundare 
artificială). Viaţa lui Krşna a fost ameninţată încă de la 
naştere, la fel ca în cazul lui Zeus și Sutah, regele Kansa 
poruncind ca toţi pruncii să fie uciși. Copilul a fost salvat 
după ce un glas din cer a sfătuit-o pe mama lui Krşna să 
traverseze fluviul Djamna, acolo unde nu mai puteau fi 
ajunși de maleficul rege. Indienii l-au considerat pe Krșna încarnarea zeului Vișnu, adică Enlil al 
sumerienilor, confirmând astfel povestea grecilor, egiptenilor și hitiților. Kansa era fratele mamei 
lui Krşna, întocmai ca Enki și Kronos pentru Ninhursag și Rea. 

Surprinzător sau nu, în Vechiul Testament există o referire la nașterea lui Enlil: „Iară, Fecioara va 
lua în pântece şi va naşte fiu şi vor chema numele lui Emmanuel. El se va hrăni cu lapte și cu miere până 
în vremea când va şti să arunce răul și să aleagă binele” (Cartea lui Yeșa'yahu 7:14-15). Un copil 
hrănit cu lapte și cu miere întocmai ca Zeus, născut din Fecioară precum Enlil, care va alege 
binele și va arunca răul... Ar putea părea o coincidenţă, însă nu și dacă i-am privi numele cu 
atenţie. Pentru evanghelistul Matthaios, Emmanuel se traduce prin „Cu noi este Theos” (1:23). 
Însă în sumeriană „em” sau „im” înseamnă „vânt, furtună, vreme, nor, ploaie”, „anw” este „cerul” 
în akkadiană (derivat din „an” al sumerienilor, care are același înţeles) iar „el reprezintă 
cuvântul pentru „zeitate” în limbile nord-vest semitice (din care face parte și ebraica). Așadar, 
cea mai exactă interpretare a numelui Emanuel / Emmanuel este „Zeul furtunii şi al cerului”, 
nimeni altul decât Enlil. 

Pasajul din Cartea lui Yeşa’yahu a fost înţeles de creștini ca fiind o profeție despre zeul lor, 
lesous. Numele nimfei Melissa, care în miturile grecilor l-a hrănit pe Zeus cu miere, în Irlanda 
este folosit ca formă feminină a numelui galic Maoiliosa, care înseamnă „Servitorul lui lisus”. În 
Evanghelia lui Matthaios, nașterea lui lesous a fost profeţită de un înger care i-a apărut lui 
loseph într-un vis. Trei magi de la răsărit au văzut o stea care a mers înaintea lor până în 
Bethleem (un aparat de zbor?) şi s-a așezat deasupra casei în care tocmai se născuse pruncul 
divin. Magii au intrat la el, i s-au închinat și i-au dăruit aur, tămâie și smirnă. Aflând că s-a 
născut Mașiah („Cel uns”, salvatorul așteptat de evrei), regele (la fel ca Enki și Kansa) Herodes 
a poruncit să fie uciși toți pruncii din Bethleem care aveau până în doi ani. Îngerul i-a apărut din 
nou lui loseph în vis, sfătuindu-l să fugă cu Maria și cu copilul în Egipt, unde toţi trei au stat 
ascunși până la moartea lui Herodes. Evanghelia copilăriei lui Khristos spune că lesous s-a 
născut într-o peșteră (la fel ca Zeus), mai târziu fiind pus într-un staul. În primele veacuri ale 
creștinismului chiar se indica drept loc al nașterii sale o peșteră din Bethleem care, anterior, 
fusese considerată locul nașterii zeului Tammuz. Fuga în Egipt sugerează o legătură cu Sutah, 
zeul furtunii și al deșertului, mai ales dacă ţinem cont că, pentru a ajunge din ludeea în Egipt, 
lesous și familia sa nu aveau de ales decât să traverseze deșertul Sinai. Între Iesous și Enlil am 

găsit deja o mulţime de asemănări, care ne-au dus la concluzia că personajul biblic este copia 
zeului furtunii. Prin urmare, celebra naștere miraculoasă din Fecioară, profeţită dinainte, 
punerea vieţii copilului în pericol și ascunderea sa nu reprezintă decât povestea lui Enlil. În 
Evanghelia lui Loukas, Duhul Sfânt a intrat în Maria pentru a o lăsa însărcinată după ce a fost 
vizitată de îngerul Gabriel, poveste care sugerează inseminarea artificială. Rea și Nut (mamele 
lui Zeus și Sutah) sunt ipostaze ale lui Ninhursag, cea supranumită „Fecioara”, întocmai ca 
mamele lui Emmanuel și lesous din Biblie. 

În Evanghelia lui loannes din Noul Testament, „Cuvântul s-a făcut trup şi s-a sălășluit între noi”. În 
mai toate culturile, cuvântul reprezintă autoritatea. 
Pentru sumerieni, Enlil era sursa supremă de autoritate 
pe Pământ. Pentru egipteni, zeul conducător Ra şi-a 
tăiat singur falusul, din care au căzut picături de sânge 
care au dat naștere la două personificări ale intelectului: 
Hu („Autoritate”) și Saa (,„Intelect'). Ra era An al 
sumerienilor iar cei doi copii ai săi nu pot fi decât 
autoritarul Enlil și zeul înțelepciunii și al inteligenţei, Enki. 
Așadar, și aici i-a fost atribuită lui Enlil autoritatea 
simbolizată de Cuvânt. Reţinem şi că eonii gnosticilor 
sunt numiţi „cuvinte” la episcopul Irenaeus și în Tratatul Tripartit. Mai mult, Enlil era și Logos al 
gnosticilor, care înseamnă chiar „Cuvântul”. Numele Khristos seamănă foarte mult cu cel al 
indianului Krșna, același Enlil. În Talmud, Yeșu'a (lesous) este considerat fiul soldatului roman 
Pandira. Deși evreii au încercat să ascundă prin această afirmaţie originea divină a lui lesous, 
în egipteană „pandira” devine „pa-ntr-ra”, care înseamnă „zeul Ra” („pa” - articol hotărât așezat 
întotdeauna înaintea substantivului, „nrr” = „zeu” în egipteana veche, „Ra” - numele zeului 
suprem al egiptenilor). lar Ra, așa cum am mai spus, era sumerianul An, tatăl lui Enlil. 
Confirmarea identităţii celei care a născut corpul material al lui Enlil vine din partea gnosticilor. 
Episcopul Irenaeus spunea că, în viziunea sectei setienilor, Khristos a coborât din cele șapte 
ceruri și s-a unit cu Sophia, născându-se în lumea materială ca lesous. În capitolul 8 din Pistis 
Sophia, lesous povestea: „Și, după aceasta, la porunca Primului Mister, am privit din nou în jos, în 


lumea oamenilor şi am aflat-o pe Maria, care este numită maică a mea potrivit trupului de materie. I-am 
vorbit ei în felul lui Gabriel, iar când ea s-a întors către înalt, spre mine, am aruncat în ea puterea cea 
dintâi pe care am primit-o de la Barbelo, care este trupul pe care l-am purtat în înalt. lar în locul 
sufletului am aruncat în ea puterea pe care am primit-o de la marele Sabaoth, Binele, care se află în 
tărâmul Dreptei”. În capitolul 7, tot el spunea: „Și atunci când am intrat în lume, am mers în mijlocul 
arhonţilor sferei şi am luat chipul lui Gabriel, Îngerul eonilor, iar arhonții eonilor nu m-au recunoscut, ci 
au crezut că sunt Îngerul Gabriel”. Adică acel înger care, în Evanghelia lui Loukas, a vizitat-o pe 
Maria pentru a o anunţa că va rămâne însărcinată, ceea ce s-a și întâmplat imediat după 
plecarea lui. Venind pe ascuns în lumea materială, Enlil a inseminat-o artificial pe Ninhursag. La 
nivel spiritual, eonul Enlil s-a încarnat în trupul bebelușului. „Și am intrat în mijlocul temniţei lor, 
care este închisoarea trupului”, spunea el în textul gnostic Apocriful lui loannes. 

Apocalipsa lui loannes din Noul Testament ascunde acelaşi eveniment, dar şi detalii 
suplimentare: „iată un balaur mare, roșu, având şapte capete şi zece coarne, şi pe capetele lui, şapte 
cununi împărătești” (12:3). „Balaurul cel mare, şarpele de demult, care se cheamă diavol şi satana, cel 
ce înşeală pe toată lumea” (12:9), care a fost aruncat pe Pământ, este „șarpele” Enki. El „stătu 
înaintea femeii, care era să nască, pentru ca să înghită copilul, când se va naște” (12:4), întocmai ca 
titanul Kronos. Acea femeie „a născut un copil de parte bărbătească, care avea să păstorească toate 

neamurile cu toiag de fier. Și copilul ei fu răpit la Theos și la tronul lui, iar femeia a fugit în pustie, unde 
are loc gătit de Theos, ca să o hrănească pe ea, acolo, o mie două sute şi şaizeci de zile” (12:5-6). Deşi 
creștinii nu au înţeles acest episod al Apocalipsei, sunt cu toţii de părere că se referă la 
nașterea lui lesous. Decodificând textul, înțelegem că Enki a fost foarte deranjat de întruparea 
lui Enlil și a încercat să-i oprească nașterea. Însă nu a reușit, băiatul fiind „răpit la Theos”, adică 
luat de Anu „la tronul lui”. Este puţin probabil ca băiatul să fi fost dus în lumea imaterială a 
eonilor imediat după ce a obţinut un trup fizic în lumea tridimensională, prin urmare mergem pe 
varianta mai logică a altor popoare, care susțineau că a fost ascuns pe Pământ, cel mai 
probabil într-o peșteră. Ninhursag a fost și ea ascunsă, pentru a fi ferită de răzbunarea fratelui 
său, acolo unde a rămas până la întoarcerea lui Enlil. „Și femeii i s-au dat cele două aripi ale 
marelui vultur, ca să zboare în pustie, la locul ei, unde e hrănită acolo o vreme și vremuri şi jumătate de 
vreme, departe de fața şarpelui. Și șarpele a aruncat din gura lui, după femeie, apă ca un râu ca s-o ia 
apa. Și pământul i-a venit femeii într-ajutor, căci pământul şi-a deschis gura sa şi a înghițit râul pe care-l 
aruncase balaurul din gură. Și balaurul s-a aprins de mânie asupra femeii și a pornit să facă război cu 
ceilalți din seminţia ei, care păzesc poruncile lui Theos şi ţin mărturia lui lesous” (12:14-17). 
Remarcăm două elemente care trădează identitatea reală a celor doi: Balaurul a aruncat apă 
din gura lui, Enki fiind zeul înțelepciunii și al apelor; femeia a fost salvată de pământ, Ninhursag 
fiind în mai toate culturile antice zeița Pământului. Și astfel s-a sfârșit povestea de dragoste 
dintre Gemenii Divini... Din relatarea Apocalipsei se înțelege că Enki și-a atacat sora, probabil 
simțindu-se trădat, deși sărmana a fost inseminată fără voia ei. Totuși, autorul ascunde în textul 
său o versiune diferită: ieșirea apei „ca un râu” din Balaur către femeie poate simboliza 
încercarea lui de a o fecunda, sperma fiind numită adesea „apă” în simbolismul antic. Știm că 
Enki își dorea cu ardoare un fiu, însă nu a avut parte până în acel moment decât de fiice. Știm 
din miturile mesopotamiene și că Ninhursag i l-a născut într-un târziu pe Marduk, mult doritul 
său moștenitor. În Apocalipsă, din apa mării își face apariția Fiara, un personaj cu o înfățișare 
identică cu cea a Balaurului, care „i-a dat fiarei stăpânirea”, Fiara fiind fără îndoială Marduk. Prin 
urmare, sunt șanse mari ca scuiparea „apei” către femeie să nu reprezinte decât încercarea lui 
Enki de a o lăsa la rândul său însărcinată. Pâmântul care s-a deschis pentru a înghiţi „apa” 
Balaurului, precum și ascunderea femeii în pustiu, ar putea simboliza încercarea Celeștilor de a 
împiedica nașterea unui eventual fiu al lui Enki. Din fraza biblică „femeii i s-au dat cele două aripi 
ale marelui vultur, ca să zboare în pustie” înțelegem că Ninhursag nu a plecat de bună voie, ci a 
fost dusă acolo probabil cu un aparat de zbor. 

După ce a crescut (mai exact, după „o mie două sute şi şaizeci de zile”, după cum susţine 
Apocalipsa lui loannes), Enlil s-a întors. L-a închis pe Enki în Abzu, lumea subterană, după cum 
afirmă legendele multor culturi. De exemplu, în Egipt, Sutah l-a ucis pe Asar, care a devenit 
stăpânul Lumii de Jos; iar pentru greci, Zeus l-a închis pe Kronos în Tartaros, închisoarea 
subterană. Multe mituri mesopotamiene ni-l prezintă pe Enki „dormind” în Abzu, lumea 
subpământeană, deși nu explică prezenţa sa în acel loc. În aceeași situaţie se află japonezul 
Susanoo, neexistând vreo legendă care să motiveze mutarea zeului în subteran. Însă miturile 
altor popoare, precum egiptenii, grecii și scandinavii, dezvăluie că zeul înțelepciunii a fost închis 
acolo de Enlil, care a devenit noul conducător al Pământului. Acesta nu i-a luat doar tronul 
rivalului său, ci și soția. La azteci, Tezcatlipoca, zeul furtunii, i-a furat soția zeului apelor, Tlaloc. 
În Egipt, Sutah a luat-o de soție pe Aset, văduva fratelui său. În Canaan, Așerah, soția lui El, 
avusese în trecut o relaţie cu fratele acestuia, Dagon. Pentru greci, Hera, soția lui Zeus, a avut 
și ea o relaţie cu fratele ei, Poseidon. La sumerieni, Damgalnuna (Damkina, în akkadiană), 
adică Ninhursag, a fost și consoarta lui Enki, și a lui Enlil. După cum susţine mitul Enlil și Sud, 

ea nu a devenit de bunăvoie soția fiului său pământean, ci a fost forțată, Enlil violând-o într-o 
barcă. Gnosticii confirmau varianta agresiunii sexuale, textul Apocriful lui loannes susţinând că 
Eua (Hawwah) a fost violată de căpetenia arhonţilor. Același lucru se găsește și în Despre 
obârșia lumii, unde nu doar căpetenia a violat-o, ci și alţi îngeri: „Și aceștia au făptuit lucruri fără 
băgare de seamă şi au venit la ea. Au prins-o şi și-au aruncat sămânţa pe ea (...) nu au spurcat-o în mod 
firesc ci dezgustător, pângărind pecetea primei sale voci (...) Stăpâniile şi îngerii lor au pângărit-o în 
toate felurile”. Pentru gnosticii setieni, nu căpetenia ci alţi arhonţi au violat-o, iar ea le-a născut 
fii, numiţi îngeri. Naşterea fiilor există și în Apocriful lui loannes, Eua născându-i căpeteniei 
Arhonţilor doi fii: Eloim și Yave, unul drept și unul nedrept. 

Devenind consoarta lui Enlil, Ninhursag a renunţat la epitetul Ninki („Doamna Pământului”), 
adoptând din acel moment numele Ninlil („Doamna furtunii”). De ce și-a ales-o zeul ca soție? În 
Pistis Sophia, referindu-se la „tiranii” conduși de Adamas, lesous spunea: „Și am luat de la toți a 
treia parte din puterea lor, ca ei să nu mai lucreze răutăţile lor” (capitolul 15), „Și am luat a treia parte 
din puterea lor, pentru ca ei să nu poată săvârși până la capăt faptele lor rele” (capitolul 16). Când 
Enlil a sosit pe Pământ, Sophia era împărțită în trei entități diferite: Enki, Ninhursag și Ninsar / 
Iștar. „A treia parte din puterea” exilaţilor este una dintre cele trei părţi ale Sophiei. Atragerea 
zeiței Ninhursag de partea sa (cu forța, ce-i drept), adică despărţirea ei de celelalte două treimi, 
a avut ca scop slăbirea puterii Sophiei („pentru ca ei să nu poată săvârși până la capăt faptele lor 
rele”). Gemenii Divini începuseră se se înmulțească și să dea naștere unor noi tipuri de entități, 
mai puternice decât spiritele obișnuite și mai slabe decât eonii: îngerii sau demonii ori zeitățile 
minore din mituri. Pentru a o opri pe Sophia (pentru a câta oară?), Enlil s-a văzut nevoit să vină 
pe Pământ, să îl închidă pe Enki şi să o ia pe Ninhursag lângă el. Doar astfel putea spera că va 
reuși să controleze lucrurile. lar dacă exilaţii își construiau o armată, zeul furtunii nu îi putea ţine 
piept singur. Prin urmare, avea nevoie de ajutor. Avea nevoie de propria sa armată, pe care a și 
obținut-o. Având nevoie și de cineva de încredere la conducerea armatei, zeul a creat o nouă 
ființă, formată din amestecul său cu Sophia, o zeitate mai puternică decât toate cele de până 
atunci. Miturile spun că Ninhursag i-a născut un fiu, pe Ninurta, numit iniţial Ningirsu, Ninib sau 
Ninip. După miturile sumeriene, Ninurta este cel care i-a schimbat numele mamei sale din Ninlil 
în Ninhursag. Zeu al războiului în religiile mesopotamiene, moștenitorul și mâna dreaptă a lui 
Enlil, Ninurta făcea parte în Nippur dintr-o triadă sfântă, alături de părinţii săi. Un număr foarte 
mare de imnuri și incantaţii i-au fost dedicate, unde este prezentat ca un erou care salvează 
lumea de boli și de influența demonilor. Nu orice erou, ci cel mai mare care a pășit vreodată pe 
Pământ, Ninurta reușind chiar performanţa de a-l învinge în luptă pe Enki. însă până la nașterea 
lui Ninurta, Enlil a fost nevoit să-și conducă singur armata împotriva oastei răzvrătiţilor. 

Sophia nu a fost singură pe Pământ, ci însoţită de alte entități. În Enuma Eliş, în lupta împotriva 
zeilor, Tiamat i-a avut alături pe cei 12 copii ai săi. Pentru greci, Kronos și Rea au condus Terra 
alături de cei zece fraţi ai lor și de copiii acestora. Pentru tibetani, zeul cu gânduri nedemne s-a 
prăbușit din cer alături de câţiva complici, tot la fel de lipsiţi de delicateţe ca și el. Cartea 
Apocalipsei din Noul Testament susţine că „a fost aruncat balaurul cel mare, şarpele de demult, care 
se cheamă diavol şi satana, cel ce înșeală pe toată lumea, aruncat a fost pe pământ și îngerii lui au fost 
aruncaţi cu eľ (12:9). Creştinismul consideră că o treime din populaţia angelică l-a însoțit pe 
Lucifer în exil, influențat de citatul din aceeași Apocalipsă: „iar coada lui târa a treia parte din 
stelele cerului şi le-a aruncat pe pământ” (12:4). Episcopul spaniol Alphonso de Spina susţinea prin 
secolul al XV-lea că 133.306.668 este numărul exact al îngerilor decăzuţi, bazându-se doar pe 
propria imaginaţie. Un text de exorcizare datând din vremea celei de-a treia dinastii din Ur 
vorbește despre „anunna eridu ninnubi”, adică „cei 50 de Anunna ai orașului Eridu”, zeii aflaţi sub 

comanda lui Enki. Pe o tăbliță descoperită la Ebla, de prin anul 2300 î.e.n., Dagon (identificat 
deja cu Enki) era conducătorul unui panteon compus din 200 de zei. În conformitate cu această 
tăbliță, Cartea lui Hanok susţine că 200 de îngeri Veghetori conduși de Azazel (același Enki) au 
fost pedepsiţi din pricina împreunării lor cu muritorii. În Mesopotamia, pe lângă Anunna (zeii 
celești sau eonii gnosticilor) existau Igigi („Ochii Pământului”), numiţi „zei decăzuzi” în Enuma 
Eliș, pe care Enki i-a instigat la revoltă. În toate religiile lumii se găsesc divinități mai puţin 
importante, care slujesc marii zei din ambele tabere, numite de obicei „îngeri” sau „demoni”. 
Chiar și în literatura O.Z.N. din prezent, extratereștrii înalţi și blonzi sunt însoțiți de unii mici și 
cenușii, cu capete mari. Fiind mai puternice decât muritorii și mai slabe decât zeii, aceste zeități 
nu pot fi nici eoni, nici spirite rupte din Enlil, încarnate pe Terra în plante sau animale. Nașterea 
lor se datorează Gemenilor Divini, după cum susțin miturile antice. În Evanghelia Egiptenilor, 
Sophia i-a creat pe Sakla și Nebruel, care i-au născut pe cei 12 îngeri slujitori, care domnesc 
peste Hades și peste Haos. Pentru gnosticii setieni, arhonţii au violat-o pe Eua iar ea le-a 
născut fii, numiţi îngeri. În folclorul iudaic, Lilit (prima soție a lui Adam) și Samael, aceiași 
Gemeni Divini Ninhursag și Enki, au dat naștere demonilor. În Vechiul Testament, lui Adam și 
Hawwei li „s-au născut fii şi fiice”, împărţiţi în două familii: cea a lui Ẹet și cea a lui Qayin. Deși îi 
numește „oameni”, Biblia dă de înţeles că erau entități superioare, prin durata lor neobișnuită de 
viață (Șet a trăit 912 ani, Enoș 905 ani, Kaynan 910 ani, Mahalalel 895 ani, Yared 962 ani, 
Hanok peste 365 ani, Metușelah 969 ani, Lemek 753 ani, Noah 950 ani). În epopeea sumeriană 
Enki și Ninhursag, acești urmași ai Gemenilor Divini sunt zeități minore create prin inseminare 
artificială, diferite de copiii născuţi pe cale naturală (cum ar fi Ninsin, Ninkurra și Uttu). Deși cu 
toții împărțeau același A.D.N., diferenţele erau de natură spirituală. Urmașii direcţi ai Gemenilor 
Divini erau părţi din Sophia; urmașii celor creaţi în laborator erau, la fel ca toate celelalte ființe 
de pe Terra, părți din Enlil. Unii dintre ei l-au slujit pe Enki, iar alţii pe rivalul său. Această 
împărţire a zeităților minore este sugerată în Biblie de cele două clanuri desprinse din Adam și 
Hawwah. Descendenții lui Șet (Seth în Septuaginta) sunt slujitorii celui numit de egipteni Sutah 
(tot Seth pentru greci) iar de sumerieni Enlil, urmașii exilatului Qayin sunt adepţii zeităților în 
care a fost divizat eonul exilat Sophia. Cel mai adesea, primii au fost considerați îngeri, iar cei 
din a doua categorie, demoni. Primii erau zei-păsări, asociaţi cu ziua, lumina, Soarele, dreapta 
și binele, numiţi adesea Celești; rivalii lor erau zei-șerpi, asociaţi cu noaptea, întunericul, Luna, 
stânga și răul, numiţi în folclorul ebraic (și nu numai) Veghetori. Cele două tabere, conduse de 
Enlil și de Enki, s-au aflat într-un permanent conflict de-a lungul istoriei Pământului. Primul lor 
război a avut loc înainte de înscăunarea lui Enlil ca rege al Terrei, Enki nefiind dispus să 
renunţe la tron fără luptă. 

Zeii scandinavilor erau împărţiţi în două familii, care au dus un îndelungat război. De o parte 
erau cei din clanul Aesir, zei suverani, cu caracter marţial, războinic, conduși de Odinn (nimeni 
altul decât Enlil). Inamicii lor erau cei din familia Vanir, divinități asociate cu fecunditatea și 
bogăţia, adică cei ai lui Enki. După victoria zeilor Aesir, cele două tabere au făcut schimb de 
ostatici iar învingătorii chiar au adoptat unele zeități din tabăra opusă. Astfel, de la Vanir au 
trecut în tabăra opusă gemenii Freyr și Freyja, alături de tatăl lor, Njord, completând cu bogăţia 
și fecunditatea lor atributele de suveranitate juridică și forță războinică a clanului Aesir. După 
această adopţie a apărut în rândurile zeilor Aesir și gigantul Loki, ai cărui copii au fost închiși din 
cauza unei profeţii: Hel a devenit regina lumii subterane, lupul Fenrir a fost înlănţuit sub pământ 
iar șarpele Jârmunganar a fost aruncat în oceanul care înconjoară Midgard, lumea oamenilor. 

În hinduism, divinităţile erau împărțite în două tabere: Deva (zeii) și Asura (entităţi opuse zeilor, 
numite adeseori demoni, la fel ca îngerii lui Lucifer în creștinism). Aceste două grupuri s-au aflat 

într-un nesfârșit conflict, după cum relevă Vedele, cărțile sacre ale indienilor. Se spune că, 
înainte de crearea oamenilor, zeii Deva au vrut să-i stăpânească pe demonii Asura. Pentru 
asta, aveau nevoie să bea nectarul nemuririi, amrita, care se pierduse în oceanul de lapte, 
probabil oceanul primordial sau vidul. Deoarece era greu de scos, zeii le-au cerut demonilor să-i 
ajute, promiţându-le și lor amrita. Când nectarul a ieșit la suprafață, zeul Vișnu (Enlil) s-a 
preschimbat în femeie, distrăgând atenţia demonilor, ca zeii să poată fura amrita. Demonul 
Rahu a luat o înghiţitură din ea, dar ulterior a fost decapitat. Într-un mit alternativ, zeul furtunii, 
Indra (tot Enlil), s-a luptat cu demonul Vritra, care avea forma unui dragon. Indra a consumat o 
mare cantitate de Soma, pentru a dobândi puterea de care avea nevoie, a doborât cele 99 de 
fortărețe ale lui Vritra și a ajuns în cele din urmă la dragonul malefic. După o lungă bătălie a ucis 
balaurul, zeii oferindu-i pentru această faptă titlul de rege. În prima formă a hinduismului, cel 
vedic, numele celor două tabere erau inversate, Asura fiind zeii benefici iar Deva divinităţile 
malefice. Entităţile Asura, aproape identice cu Aesir din Scandinavia, și-au luat numele de la 
egipteanul Asar (care în akkadiană înseamnă „Prinţul apelor”), numit Osiris de greci și Aşur de 
asirieni. Perșii au preluat cele două grupuri de divinităţi ale hinduismului vedic și le-au numit 
Ahura sau Amesha Spentas (zeii cei buni, conduși de Ahura Mazda) și Daevas (demonii supuși 
lui Angra Maynu sau Ahriman), după învăţăturile profetului Zarathuștra. Și în religia persană 
cele două tabere s-au aflat într-un conflict nesfârșit, la fel ca în mai toate religiile antice. 

În Teogonia, scrisă în jurul anului 700 î.e.n., poetul grec Hesiodos prezenta genealogia zeilor. 
Din Khaos (vidul primordial, identic cu Abzu / Apsu din Mesopotamia sau Nun al egiptenilor) s- 
au născut Gaia (Pământul), Tartaros (un spaţiu în interiorul Pământului) și Eros (dorința 
sexuală, nevoia de reproducere). Din cauza acestei nevoi de reproducere a apărut lumea 
materială în concepţia gnosticilor. Khaos, Gaia și Eros din geneza grecilor sunt asemănători cu 
Abzu, Tiamat și Mummu din Enuma Eliș a babilonienilor. Pe lângă aceștia s-au mai născut 
Erebos (întunericul), Nyx (noaptea), Hemera (ziua), Aether (aerul) și Ouranos (cerul). Într-o 
variantă alternativă, lumea a apărut din Kronos (timpul) și Ananke (soarta, destinul), un nume 
cel mai probabil derivat din Anunnaki ai mesopotamienilor. În mai multe privinţe, aceste zeități 
sunt asemănătoare eonilor gnosticilor. Gaia și Ouranos au dat naștere mai multor copii: 12 
titani, 3 ciclopi și 3 hekatonkheiri. Pentru că Ouranos și-a închis copiii în lumea subterană, Gaia 
l-a eliberat pe cel mai mic dintre titani, Kronos (o entitate diferită de zeul timpului cu același 
nume), care și-a castrat tatăl. Cei 12 titani (care au același număr ca odraslele lui Tiamat din 
Enuma Eliş sau ca îngerii care domnesc peste Hades și peste Haos din Evanghelia Egiptenilor) 
au ajuns conducătorii Pământului, Kronos fiind asemănător cu babilonianul Kingu. Titanul și-a 
înghiţit copiii pe măsură ce se nășteau, mai puţin pe Zeus (Enlil) care a fost salvat la timp. După 
ce şi-a eliberat fraţii și surorile, Zeus a încercat să-și detroneze tatăl, pornind primul război al 
zeilor, numit de greci Titanomakhia. Într-o tabără erau 16 titani (Kronos, Okeanos, Hyperion, 
Koeos, Krios, lapetos, Mnemosine, Tethis, Theia, Phoibe, Rea, Themis, Atlas, Menoitios, 
Prometheus și Epimetheus), în cealaltă șase zei (Zeus, Poseidon, Hades, Hestia, Demeter și 
Hera), trei ciclopi și trei hekatonkheiri. Prometheus și Epimetheus și-au trădat familia și au trecut 
de partea tinerilor zei. Adoptarea acestor divinităţi (și a Aphroditei mai târziu) de tabăra 
câştigătoare se regăsește și la scandinavi, unde Freyr, Freyja (asemănătoare cu Aphrodite în 
multe privințe), Njord și Loki s-au alăturat zeilor Aesir. Pentru greci războiul a avut loc în 
Thessalia, Zeus și ai lui stabilindu-și cartierul general pe muntele Olympos (cel mai înalt din 
Grecia și al doilea din Balcani), iar titanii pe muntele Othrys. Războiul a durat zece ani și a fost 
crâncen, după cum relata Hesiodos în Teogonia: „un suflu arzător înfăşură pe titani, fiii ţărânii, în 
vreme ce văpaia se urca uriaşă spre norul divin și, în ciuda puterii lor, ei îşi simțeau ochii orbiți când 

scăpăra lumina trăsnetului şi a fulgerului. O dogoare năprasnică străbătea genunea. Priveliştea din ochi 
şi sunetul din urechi erau aidoma celor pe care le-ar face, întâlnindu-se, Pământul şi cerul deasupra”. 
După ce au fost învinși, titanii au fost închiși sub pământ, în Tartaros, precum copiii lui Loki în 
religia scandinavilor, Asar și Apep în cea egipteană și Lucifer în creștinism. După această 
victorie, Zeus a devenit regele zeilor și stăpânul Pământului, la fel ca Marduk în Enuma Eliş, 
Enlil în mitul sumerian original, Odinn în Scandinavia și Sutah în Egipt. 

La fel ca grecii, celții au considerat că primul război al zeilor a avut loc în ţara lor. Pentru ei, 
creatorii lumii erau zeii Tuatha de Danann („Triburile zeiței-mamă Danu”), nume care provine 
din cel al mesopotamianului Anu. E posibil ca, la origine, Danu să fi fost zeul cerului, în perioada 
matriarhală el transformându-se în zeița Pământului. Fiind vorba despre tribul lui Anu, înțelegem 
că Tuatha de Danann erau Enlil și slujitorii săi, olimpienii grecilor, deva ai hindușilor ori clanul 
Aesir al scandinavilor. Lebor Gabala („Cartea invaziilor”) din secolul al XII-lea spune că, în 
Irlanda, zeii au dat peste poporul Fir Bolg, condus de Eochai, cu care s-au luptat pentru insulă. 
Deoarece războiul dura mult prea mult, au hotărât să lupte câte zece din fiecare tabără pe 
câmpia Mag Tured. Convins de Morrigan, zeița războiului, Nuada, regele zeilor, s-a hotărât să-l 
înfrunte chiar el pe campionul adversarilor, Streng. Nuada s-a ales cu mâna tăiată dar Eochai a 
fost ucis, așa că Tuatha de Danann au învins. 

Miturile spun că, după ce a sosit în lumea noastră, Enlil și-a preluat armata de adepţi și a dus 
un război împotriva exilaţilor. Până și Apocalipsa lui loannes (12:17) aminteşte această 
conflagrație: „Și balaurul s-a aprins de mânie asupra femeii şi a pornit să facă război cu ceilalți din 
seminţia ei, care păzesc poruncile lui Theos şi ţin mărturia lui lesous”. După victorie Enlil s-a 
încoronat ca rege al Pământului, a luat-o pe Ninhursag de soție, pe Enki l-a închis în lumea 
subterană iar pe slujitorii acestuia i-a condamnat la muncă silnică. În unele variante Iștar şi-a 
urmat tatăl, devenindu-i soție, iar în altele și-a urmat mama, fiind adoptată de Enlil. Dacă așa au 
decurs lucrurile, este posibil să existe acea lume subterană în care se spune că a fost închis 
zeul înţelepciunii? 

Încă din școala primară învăţăm că planeta noastră s-a format acum aproximativ 4,57 miliarde 
de ani. Suprafaţa exterioară a planetei este împărțită în mai multe plăci tectonice, care de-a 
lungul timpului se deplasează unele față de celelalte. Stratul de la suprafață, numit „scoarță 
terestră” sau „litosferă”, este o crustă solidă, unde domină oxizii și silicaţii. Este alcătuit din două 
părți: scoarța continentală și cea oceanică sau marină, având o grosime care variază între 30 și 
60 de kilometri. Sub scoarța terestră se găsește „mantaua Pământului”, care are o grosime de 
2900 de kilometri, alcătuită din roci plastice. Mantaua reprezintă o treime din masa Terrei, cu o 
densitate care oscilează între 3'4 și aproape 5 g/cm°. În centrul planetei se află „miezul” sau 
„nucleul Pământului”, cu grosimea de aproximativ 3400 de kilometri, alcătuit din elemente grele 
(mai ales fier), unde au loc reacţii atomice de fuziune în condiţiile unor temperaturi și presiuni 
ridicate. Nucleul are 31,5 % din masa totală a Pământului și numai 16,2 % din volumul acestuia, 
având densitatea medie de 10 g/cm, pe când densitatea medie a globului este de numai 5,5 
g/cm3. Din cauza metalelor topite, miezul planetei generează magnetismul terestru, sub 
acțiunea de rotaţie a Pământului. 

Aceste cunoștințe provin din cercetările geofizice și geologice, cum ar fi gravimetria și izostazia 
(care se ocupă cu densitatea și echilibrul static dintre roci), vulcanologia, seismologia, studierea 
meteoriţilor pentru realizarea de analogii și forajele de adâncime, care în Rusia au ajuns până la 
12 kilometri (adică abia au zgâriat suprafaţa). Deși toate acestea ni se predau ca fiind adevăruri 
absolute încă din primii ani de școală, se pare că nu sunt acceptate de toată lumea. În 1692, 
astronomul Edmund Halley (cel care a dat numele cometei Halley) a emis ipoteza Pământului 

gol în interior, care conţine sfere concentrice ce se rotesc cu viteze diferite. Fiecare dintre 
aceste sfere are poli magnetici, atmosferă și lumină, existând posibilitatea să fie chiar locuite. 
Deși ridiculizată, ideea lui Halley nu a dispărut, așa cum și-ar fi dorit oamenii de știință ai vremii. 
După aproximativ jumătate de secol, fizicianul și matematicianul elveţian Leonhard Euler a 
reluat ipoteza Pământului gol în interior, renunțând însă la sferele lui Halley. Euler a lansat 
ideea unui soare în interiorul Terrei, care asigură lumina și căldura unei civilizaţii subterane. În 
1818, fostul căpitan american, John Cleves Symmes Jr., a afirmat că Pământul are în interior 
patru sfere concentrice iar la poli se găsesc deschizături vaste. Chiar a propus o expediţie la 
Polul Nord, care a fost aprobată de președintele Statelor Unite de atunci, John Quincy Adams, 
dar anulată de următorul, Andrew Jackson. În Elemente de filosofie naturală din 1829, 
matematicianul și fizicianul scoţian John Leslie a prezentat, la rândul său, ipoteza Pământului 
gol în interior. În Călătorie spre centrul Pământului din 1864, Jules Verne a scris despre o lume 
preistorică aflată în interiorul planetei noastre. Ocultistul francez Alexandre Saint-Yves 
d'Alveydre susținea că în 1885 a fost vizitat de un grup de maeștri iluminaţi care trăiesc într-o 
lume numită Agartha, aflată sub munţii Himalaya din Tibet. Societatea Teosofică a preluat 
numele Agartha, afirmând că este un vast sistem subteran de peșteri, aflat tot sub Tibet, locuit 
de niște demoni numiţi Asura. În Fantoma Polilor din 1906, William Reed a promovat ideea 
Pământului gol, însă fără sfere concentrice sau sori interiori. Scriitoarea Walburga Ehrengarde 
Helena Hohenthal, prietenă intimă a reginei britanice Victoria, afirma în Întâlniri cu un prieten 
nevăzut (1907) că urmașii Atlantidei trăiesc în oraşe subterane aflate sub un deșert și că în 
secolul XXI se va descoperi o intrare către acel regat subteran. Tot la începutul secolului trecut, 
Martin Gardner susținea că eschimoșii și mongolii au venit din interiorul Terrei printr-un tunel 
aflat la Polul Nord. În O călătorie în interiorul Pământului din 1913, Marshall B. Gardner vorbea 
despre un soare aflat în interiorul planetei noastre. În același timp, primul autor science-fiction 
rus, geologul Vladimir Afanasyevich Obruchev, a lansat nuvela Plutonia, în care o lume 
preistorică luminată de un soare central se afla în interiorul Pământului, fiind conectată cu 
suprafața printr-o gaură aflată la Cercul polar arctic. Exploratorul Ferdynand Ossendowski scria 
în Bestii, oameni şi zei din 1922 despre un regat subpământean, pe care îl numea Agarthi. 
Douglas Baker afirma că a călătorit în astral până în interiorul Terrei, care este locuit de o 
civilizaţie avansată. Ocultiști precum Guy Ballard sau Alice Baley susțineau că au cunoscut prin 
clarviziune fiinţe din lumea subterană. La sfârșitul anilor 1920, pictorul rus Nikolai Roerich a 
întreprins o lungă călătorie în Asia Centrală, căutând intrarea în Agartha și în regatul 
Shamballa; în cartea Himalayas Abode of Light (1947), el povestea: „Îmi amintesc că, în timp ce 
traversam Karakorum, un servitor iadackh mi-a spus că sub noi se află numeroase cavităţi subterane, 
unde se găsesc tot felul de comori şi unde locuiește un popor minunat, ce ignoră păcatele lumii. 
Apropiindu-ne de Hotan, sub copitele cailor se simțea golul, iar ghidul continua să ne povestească despre 
torenţii care păzesc intrarea în Agartha şi despre faptul că cei impuri, care se apropiau de intrarea în 
Agartha, mureau otrăviți de emanaţiile de gaze toxice”. În cartea sa din 1940, Orice se poate 
întâmpla, scriitorul şi sculptorul George Papashvily susținea că într-o peșteră din munţii Caucaz 
s-au găsit mai multe schelete uriașe, precum și un tunel către interiorul Terrei. După părerea sa, 
oricine intră în acel tunel nu se mai poate întoarce la suprafaţă. Mulţi alți autori ai secolului 
trecut au promovat ideea unei lumi subterane aflate ori în interiorul unui Pământ gol, ori într-un 
vast sistem de tuneluri, locuite de o civilizație mult avansată tehnologic și spiritual, unii lansând 
chiar ipoteza provenienţei O.Z.N.-urilor din acea lume. Amiralul american Richard Byrd afirma 
că pe 19 februarie 1947 a pilotat un avion printr-un tunel la Polul Sud; o undă tractoare l-a prins 
și l-a lăsat lângă un oraș subteran, ființele de acolo anunţându-l că sunt gardienii omenirii și că 

nu sunt de acord cu armele noastre nucleare. În jurnalul său, care a fost dat publicităţii de fostul 
agent C.I.A. Virgil Armstrong, Byrd nota: „Oamenii care locuiesc aici comunică prin telepatie. De 
fapt, ei nu trăiesc la suprafaţă. Sub pământ, la câteva mile adâncime există un oraș foarte mare, cu 
milioane de locuitori, care se numește Agartha. Există sub pământ mai multe orașe, în mai multe părți 
ale globului, dar Agartha este cel mai important dintre ele”. Agentul Armstrong declara: „Amiralul 
descrie pe larg că în orașele subterane locuiesc oameni cu trăsături delicate, care au mii de ani de viaţă, 
dar cărora vârsta nu le marchează trăsăturile. Cei din Agartha cunosc secretul nemuririi trupului. După 
ce consideră că au trăit destul, ei sunt cei care-şi aleg momentul când să se retragă din viaţă. Femeile lor 
nasc doar o dată sau de două ori îndelungul vieții, iar gestaţia durează doar trei luni”. Armstrong a mai 
dezvăluit că guvernul Statelor Unite ale Americii a stabilt relaţii cu Marele Consiliu al Agarihei, 
că O.Z.N.-urile sunt mijloace de transport ale locuitorilor lumii subterane iar o parte din 
tehnologia lor de fabricare a fost dezvăluită Pentagonului, „avionul invizibil fiind o urmare a acestor 
cunoştinţe avansate”. Şi geofizicianul american Raymond Bernard a ajuns la câteva concluzii 
surprinzătoare, cum ar fi: nu există Polul Nord sau Sud, ci doar deschideri largi, care conduc 
spre interiorul gol al Pământului, O.Z.N.-urile provin din acel interior gol, iar interiorul planetei 
este încălzit de un soare central, care este sursa aurorelor boreale. 

Oricât de ieșită din comun ar părea această ipoteză a unui Pământ gol în interior, se pare că nu 
este una nouă, ci face parte din credința oamenilor din cele mai vechi timpuri. Toate culturile 
lumii vorbesc despre o lume subterană, de cele mai multe ori asociată cu moartea, locuită de 
divinităţi. Primii despre care știm că au menţionat-o au fost sumerienii. Pentru ei, absolut toate 
sufletele ființelor omenești erau nevoite să meargă după moarte în lumea subpământenă, 
numită Irkalla, în religiile sumeriene neexistând conceptul de paradis în sensul egiptean sau 
grecesc. Acea lume are șapte porţi iar pentru a ajunge la ele sufletul trebuie să coboare ori să 
traverseze Fluviul Morţii (conform tăbliței 10 din Epopeea lui Gilgameș). Condiţiile îngrozitoare 
de aici sunt descrise amănunţit în Epopeea lui Gilgameș, Coborârea zeiței Iștar sau Enkidu și 
Lumea Subterană. Irkalla este o „casă întunecată (...) unde cei care intră sunt lipsiţi de lumină, unde 
praful le este casă şi lutul mâncare (...) unde sunt înveşmântați precum păsările, cu aripi drept straie, 
unde pe uşă şi zăvor e risipit praf’. În Epopeea lui Gilgameș se spune că există o ierarhie în 
această lume, cel care are mai mulţi fii o duce mai bine decât cel fără niciunul, iar cel care nu a 
fost înmormântat conform practicilor funerare este sortit să devină un duh rătăcitor. Irkalla este 
condusă de un monarh (Ereșkigal sau Nergal) care este înconjurat de numeroși oficiali, 
Anunnaki care confirmă sentința morţii și înscriu numele decedatului într-un registru. Odată 
intrat în această lume și având sentința de moarte pronunţată, decedatul trebuie să rămână 
acolo pentru totdeauna. Tot în lumea subterană se află și Abzu sau Apsu, cuvânt tradus în mod 
convenţional prin „Oceanul de apă dulce”, deoarece reprezintă sursa apei freatice. Abzu era 
casa lui Enki, zeul înțelepciunii și al apelor, templul său din orașul Eridu chiar numindu-se E- 
abzu. 

Numele în hurită pentru lumea subpământeană este Turi („Cel adânc”), iar în hitită Dankuis 
dagan-zipas („Pământ întunecat”). Se spunea că acolo se găsesc apele care seacă în timpul 
verii, izvoarele fiind intrările naturale în acea lume. Exista de asemenea ideea unei pajiști, 
undeva în vest. Toate ființele omenești duc după moarte o existenţă întunecată și au nevoie de 
ofrande pentru a nu-i deranja pe cei vii. Soarta păcătoşilor era mai grea decât a celorlalţi, fiind 
nevoiţi să mănânce excremente. Printre zeii care locuiau în lumea subterană, numiţi Taknas 
siunes („Zeii Pământului”), se află hattita Wurunșemu, hurita Allani și Kumarbi, vechiul zeu hurit 
al grânelor. 

În mitologia vest-semitică, Mot era zeul morţii. Nu ne-au rămas prea multe amănunte despre 
domeniul său, despre care știm doar că este „cea mai adâncă parte a pământului”, o ţară de 
„Dutreziciune, murdărie, salivă şi mucozităţi” . 

Pentru egiptenii antici, tărâmul morților se compunea din Duat sau Anduat (iadul) și Amenti, 
reședința lui Asar. În Amenti se găseau Câmpiile Preafericiţilor (Sekht-laru ori Sekht-lanru) și 
Câmpiile Păcii (Sekht-Hotep). Zona numită Re-Stau din Duat era considerată reședința lui 
Seker. În Amenti se afla marea Sală Dublă a lui Ma'at, unde 42 de judecători judecau sufletele 
morților. Zeul Inpu (Anubis) punea inima defunctului pe talerul unei balanţe și o pană pe celălalt. 
Dacă inima era mai ușoară decât pana, decedatul primea dreptul de a locui în Amenti. În caz 
contrar, era mâncat de monstrul Ammit, numit „Devoratorul de suflete”. 

Lumea subterană a grecilor se numea Hades, după conducătorul ei. Păzit de Kerberos, câinele 
cu trei capete, Hadesul era locul în care spiritele ajungeau după moarte, invizibil pentru cei vii. 
Aici se găseau Câmpiile Elizee, conduse de semizeul Rhadamanthis, un loc în care spiritele 
duceau o viață ușoară, fără muncă. De obicei în acest loc ajungeau cei care s-au aflat în timpul 
vieţii în apropierea zeilor, cum ar fi eroii, dar și cei drepţi sau virtuoși. Ajuns în Câmpiile Elizee, 
un spirit trebuia să aleagă între a rămâne acolo și a se reîncarna pe Pământ. Un spirit 
reîncarnat de trei ori, care după fiecare moarte a corpului fizic ajungea în Câmpiile Elizee, era 
trimis în Insulele Binecuvântaţilor, paradisul în viziunea grecilor. Câmpiile Osândei erau 
rezervate celor care creau haos în lume și comiteau crime împotriva zeilor. Stăpânul lumii 
subterane, zeul Hades, îi pedepsea personal pentru eternitate pe nefericiţii care ajungeau în 
acest loc. În Valea Plângerii erau trimiși cei care sufereau din cauza iubirii. Pajiștile Asphodelos 
erau rezervate spiritelor care nu au comis păcate mari, dar nici nu au realizat fapte importante 
în timpul vieţii, ceea ce le-ar fi asigurat un loc în Câmpiile Elizee. Aceste pajiști reprezentau 
locul în care ajungeau cei care nu aparțineau altor locuri din Hades. Sub lumea subterană se 
afla Tartaros, descris ca fiind atât de departe dedesubt pe cât se afla pământul de cer. Era un 
loc deosebit de întunecat, folosit ca închisoare mai ales pentru zei. În Tartaros i-au închis 
Ouranos și Zeus pe titani, Kronos devenind, după cum nota Homeros, regele acelei lumi. 

Dacă în mitologia grecilor lumea subterană purta numele conducătorului ei, Hades, același lucru 
se întâmpla și în cea nordică, unde teritoriul din adâncul Pământului se numea Hel, la fel ca 
regina sa. În Grimnismal, lumea Hel se găsește sub una dintre cele trei rădăcini ale copacului 
Yggdrasil. Deasupra acestei lumi se află Niflheim, una dintre cele nouă lumi ale scandinavilor, 
iniţial un teritoriu primordial al gheții și frigului, iar mai târziu un loc în care ajungeau cei care nu 
mureau în luptă. În alte mituri, aceștia erau trimiși în Hel, alături de spiritele păcătoșilor. Oamenii 
care mureau în luptă se duceau în Valhalla, o imensă sală din Asgard a zeului Odinn, sau în 
Folkvangr, un câmp al zeiţei Freyja. 

În budismul tibetan și în hinduism, Şambhala este un regat ascuns în Asia Centrală, cu capitala 
la Kalapa. Pentru budiști regatul este condus de Maitreya, viitorul buddha. Profeţiile Kalacakra 
tantra spun că, atunci când lumea va fi măcinată de război și lăcomie, al douăzeci și cincilea 
rege va sosi din Șambhala cu o armată imensă, pentru a distruge forțele răului și a conduce 
Pământul într-o Epocă de Aur. Textul hindus Vișnu Purana consideră Şambhala locul nașterii lui 
Kalki, ultima încarnare a zeului Vișnu, care va conduce lumea în Epoca de Aur. Ezoterismul 
târziu îl consideră de asemenea un loc ascuns, locuit de o frăție mistică, ai cărui membri 
lucrează pentru binele omenirii. Alice A. Bailey numea tărâmul Shamballa și îl considera o altă 
dimensiune ori o realitate spirituală din planul eteric, un centru spiritual în care trăiește Sanat 
Kumara, zeitatea conducătoare a Pământului. Deși iniţial era descris ca un paradis terestru, 
identic cu Grădina Zeilor din alte culturi, în timp a ajuns să fie considerat un ţinut subteran, 

asociat sau chiar confundat cu Agartha, un oraş subteran legendar, popular în ezoterism. In 
general se consideră că Agartha este numele regatului subteran, iar Șambhala al capitalei lui. 
Ființe asemănătoare locuitorilor Ș$ambhalei sunt blajinii / rohmanii / rugmanii din mitologia 
românească. Aceștia trăiesc sub pământ, pe Tărâmul Celălalt, dincolo de Apa Sâmbetei. Se 
spune că au luat parte la facerea lumii și că susțin stâlpii de sprijin ai Pământului. Socotiţi 
urmași ai lui Șet (al treilea fiu al lui Adam și al Hawwei) și imaginaţi ca fiind blonzi, blajinii duc o 
viaţă cuvioasă, întemeiată pe virtute și pe incapacitatea de a face rău. Se credea că sunt 
credincioși, buni la suflet, blânzi și înţelepţi, întocmai ca locuitorii $Șambhalei. 

În Popol Vuh a mayașilor, Xibalba este descrisă ca un regat aflat sub suprafața Pământului, 
asociat cu moartea, condus de 12 zei sau conducători puternici, cunoscuţi ca „Srăpânitorii din 
Xibalba”. Primii dintre zeii mayași ai morţii care au condus Xibalba au fost Hun-Came și Vucub- 
Came, ceilalţi zece fiind demoni care au sub stăpânire diferite forme ale suferinței umane: boli, 
foamete, sărăcie, frică sau durere. Acești lorzi, care lucrează în perechi, sunt: Xiquiripat (Râie 
Zburătoare) și Cuchumaquic (Sânge Recoltat), care infectează sângele oamenilor; Ahalpuh 
(Demon Puroi) și Ahalgana (Demon lIcter), care cauzează umflăturile corpurilor oamenilor; 
Chamiabac (Toiag din oase) și Chamiaholom (Toiag cu craniu), care transformă cadavrele în 
schelete; Ahalmez (Demon care mătură) și Ahaltocob (Demon care înjunghie), ce se ascund în 
zonele nemăturate ale caselor și înjunghie oamenii; Xic (Aripă) și Patan (Curea strânsă), care 
fac oamenii să moară tuşind sânge în timp ce se află pe drumuri. Ceilalţi locuitori ai Xibalbei 
sunt sub stăpânirea acestor Lorzi, ieșind la suprafața Pământului doar pentru a-și îndeplini 
atribuţiile primite. Xibalba este un loc foarte mare, Popol Vuh descriindu-i un număr de structuri 
individuale și locaţii. Piesele principale sunt locul Consiliului Lorzilor, cinci sau șase case care 
servesc ca prime teste în Xibalba și Curtea Xibalbană. De asemenea, sunt menţionate casele 
Lorzilor, grădini și alte structuri care sugerează că Xibalba este cel puţin un oraș măreț. Xibalba 
este plin cu teste, probe și capcane pentru oricine intră în oraș. Până și drumul către această 
lume este plin cu obstacole, cum ar fi un râu de scorpioni, un râu de sânge și un râu de puroi. 
Deasupra râurilor se află o răscruce, unde călătorii aleg unul dintre cele patru drumuri pe care 
se încearcă înșelarea lor. După ce trec aceste obstacole, călătorii ajung în faţa Consiliului 
Lorzilor, unde sunt nevoiţi să îi salute pe Lorzii prezenţi, printre care se găsesc niște manechini 
realistici, pentru a-i induce în eroare şi a-i umili pe cei care îi salută. Apoi muritorii confuzi sunt 
invitaţi să ia loc pe o bancă, care este în realitate o plită încinsă. Lorzii din Xibalba se distrează 
umilind oamenii în acest mod, înainte de a-i trimite într-unul dintre testele mortale ale Xibalbei. 
Există cel puţin șase case pentru teste, folosite pentru a-i omori ori doar umili pe oamenii care 
nu le trec. Prima este Casa Întunericului, în interiorul căreia se găsește doar beznă. A doua este 
Casa Zgomotoasă sau Casa Rece, plină cu frig și grindină zgomotoasă. A treia este Casa 
Jaguarilor, plină cu jaguari înfometați. A patra este Casa Liliecilor, plină cu lilieci periculoși. A 
cincea - Casa Lamelor, plină cu săbii și lame care se mișcă singure. lar a şasea este Casa 
Fierbinte, plină cu foc și căldură. Conform Popol Vooh, xibalbienilor le plăcea pe vremuri să fie 
adulaţi de muritorii de la suprafața pământului, care le aduceau sacrificii umane. La scurt timp, 
însă, xibalbienii au fost păcăliți de oameni să accepte sacrificii false. În secolul al XVI-lea, în 
Verapaz (El Salvador), se credea că intrarea în Xibalba se găsea într-o peșteră din apropierea 
orașului Coban (Guatemala). De asemenea, sistemul de peșteri din Belize era considerat tot o 
intrare în această lume subterană. În 2007, arheologul mexican Guillermo de Anda a descoperit 
într-o peșteră din peninsula Yucatan, lângă orașul Tahtzibichen, un masiv complex templier, un 
drum pavat, o piramidă și oase, ceea ce în opinia lui ar putea fi Xibalba. 

În folclorul iudaic, Șeol este un loc al întunericului, în care ajung spiritele tuturor morților, atât cei 
drepți cât şi păcătoşii. Aici spiritele devin entităţi fără personalitate sau forță. În literatura 
rabinică, în creștinism și în islam, Gheena este destinaţia păcătoșilor, un loc diferit de neutrul 
Șeol, numit în Vechiul Testament Gai Ben-Hinnom („Valea fiului lui Hinnom”) iar în Talmud 
Gehinnam sau Gehinnom. Creștinii au numit lumea subterană lad sau Infern, considerând-o un 
loc condus de demoni, în care sunt chinuite sufletele păcătoșilor, opus Raiului, destinaţia celor 
drepți. În creștinismul catolic există și Purgatoriul, lumea în care spiritele așteaptă să se purifice 
înainte de a se îndrepta către Rai. 

Triburile de indieni din sud-vestul Statelor Unite ale Americii (navajo, zuni, pueblo, hopi, apașşii) 
au același mit al originii lor, susținând că au venit din subteran. Hopi din Arizona spun că 
strămoșii lor au scăpat de o furtună de stele căzătoare cu ajutorul oamenilor-șerpi care i-au 
adăpostit sub pământ. O altă legendă hopi vorbește despre oameni-furnici care i-au salvat de o 
furtună de foc și gheaţă în același mod. lar oamenii de știință par să le dea dreptate. În 1950, în 
timp ce cartografiau zona Californiei, echipele de cercetare ale topografiei submarine americane 
au descoperit că placa tectonică continentală californiană este garnisită cu multe caverne și 
pasaje subterane uriașe. După un timp s-a remarcat că unele dintre ele se întind până sub 
statele Utah și Nevada. Cercetătorii au stabilit cu acea ocazie că o mare parte din California 
plutește pe ocean, sprijinindu-se de câţiva stâlpi naturali formaţi din caverne submarine, falia 
San Andreas fiind rezultatul prăbușirii câtorva astfel de stâlpi de susţinere. În 2010, generalul de 
brigadă Emil Străinu, directorul Centrului de Studii Psihotronice și Ufologice și consilier al 
Parlamentului României în probleme neconvenţionale și asimetrice, declara că sub continentul 
american se găsesc între trei și cinci tuneluri care străbat continentul de la un capăt la celălalt. 
Lumea subterană există și în alte culturi, purtând diverse denumiri, cum ar fi: Patala în 
hinduism, Naraka sau Niraya în budism, Diyu în China, Yomi sau Yomi-no-kumi în Japonia, 
Mictlan pentru azteci, Ukhu Pacha pentru incași, Tuonela în Finlanda ori Toonela în Estonia. De 
obicei, această lume este considerată casa zeilor asociaţi cu Enki și locul în care ajung spiritele 
după moarte. În unele cazuri este chiar o închisoare a divinităților. Dacă lumea subterană este 
reală, apare următoarea întrebare: cum ar putea entități imateriale, așa cum sunt spiritele 
decedaţilor, să fie închise într-un loc material? Până și zeii au nevoie de corpuri fizice pentru a 
putea interacționa cu lumea tridimensională; fără îndoială, această lege a naturii se aplică și 
oamenilor. În cazul în care anticii și unii cercetători moderni au dreptate, în interiorul planetei 
noastre există un ţinut ascuns, regatul Agartha cu capitala în Șambhala / Shamballa. În 
ezoterism, acest tărâm subteran nu este unul doar material, ci și spiritual, existând atât în lumea 
noastră, cât și într-o dimensiune imaterială ori într-o realitate spirituală din planul eteric. Ceea ce 
depășește capacitatea noastră de înțelegere. Însă se pare că lucrurile nu sunt chiar atât de 
complicate precum le prezintă ocultiștii. În mitologia greacă, Tartaros se găsește sub lumea 
subterană la o distanță egală cu cea dintre pământ și cer. Cum ar putea fi posibil acest lucru? 
Cerul reprezintă lumea spirituală a eonilor; distanţa dintre această lume și Pământ nu poate fi 
egală decât cu distanţa dintre o parte a Pământului, așa cum este lumea subterestră, și o lume 
spirituală. Prin urmare, Tartaros sau închisoarea zeilor decăzuţi și a oamenilor păcătoși nu se 
află în interiorul Pământului, ci într-o altă dimensiune imaterială. 

În anii 1920, descoperind particulele elementare și cercetând proprietățile acestora, fizicienii au 
avut parte de o surpriză. „Când cineva studiază proprietățile atomilor descoperă că realitatea este mai 
stranie decât şi-ar fi închipuit oricine. Particulele au într-adevăr posibilitatea, într-un anumit sens, de a 
se afla simultan în mai multe locuri’, spunea Alan Guth, profesor la Institutul de Tehnologie 
Massachusetts (MIT) din Cambridge, Massachusetts (Statele Unite). Adică particulele nu există 

doar în universul nostru, ci apar și în altele paralele cu al nostru. Același profesor explica: „În 
esență, tot ceea ce se poate întâmpla se întâmplă într-una dintre alternative, ceea ce înseamnă că 
suprapus peste universul cunoscut există un univers alternativ, unde Al Gore este președinte şi Elvis 
Presley este încă în viaţă”. Teoria multiversului, formulată pentru prima oară de Hugh Everett în 
1957, susţine că particulele cuantice pot exista simultan în două stări diferite, coexistând în 
universuri diferite. În fizica cuantică, multiversul este o mulţime ipotetică de mai multe universuri 
posibile, care împreună cuprind tot ceea ce există și poate exista: totalitatea spațiului, a 
timpului, a materiei și a energiei, precum și constantele fizice și legile care îl descriu. Lumile 
paralele se influențează reciproc printr-o forță subtilă de respingere, așadar nu evoluează 
independent unele de celelalte. O altă teorie, numită Many-Interacting World („Lumea Multi- 
Interacţională”), sugerează că universurile paralele au o legătură între ele, spre deosebire de 
vechea teorie a multiversului, potrivit căreia lumile paralele nu puteau interacţiona în vreun fel. 
lar ipoteza lumilor paralele nu este o invenţie recentă, fiind întâlnită în multe culturi antice. 
Kabbalah susţine că, înainte de apariția lumii materiale, au existat mai multe lumi, care au fost 
distruse din cauza unui dezechilibru universal. Pentru a reechilibra 
Universul, a fost creată lumea fizică, Asiah, ceea ce permite celorlalte 
trei lumi spirituale (Atsilut - lumea emanațiilor, Beriah - lumea sufletelor 
și Yetsirah - lumea îngerilor) să existe fără pericolul de a fi distruse. 
Kabbalah vorbeşte și despre zece sephirot („emanații”), care formează 
Copacul Sephirotic, echivalat cu Pomul Vieţii: Keter, Chokmah, Binah, 
Chesed, Gevurah, Tipheret, Netzach, Hod, Yesod și Malkuth. Fiecărei 
sephira îi corespunde un arhanghel, care conduce una dintre cele zece 
clase angelice. Chiar dacă pentru kabaliști Copacul Sephirotic nu are 
legătură cu cele trei lumi spirituale, acest „arbore” seamănă cu alţii din 
diverse culturi. De exemplu, în folclorul șamanic din nordul Eurasiei 
există un copac special care se ridică printre mai multe lumi. În 
Mesoamerica, un copac uriaș susține 13 lumi, legându-le pe cele 
subterane de cele cerești. În cosmologia scandinavă, arborele Yggdrasil (tradus prin „Calul lui 
Odinn”) susţine cele nouă lumi ale Universului: Asgard în vârf, lumea zeilor Aesir; sub ea 
Alfheim („Tărâmul zânelor”) sau Ljosalfheimr („Casa elfilor luminii”), lumea effilor; la mijlocul 
pomului se află Midgard, lumea oamenilor, înconjurată de Vanaheim (casa zeilor Vanir), 
Jotunheim sau Utgard (lumea uriașilor JGtnar), Niflheim (lumea gheții și a frigului) și 
Muspellsheim ori Muspell (lumea focului); mai jos de ele se găsesc Nidavellir sau Svartalfaheim 
(tărâmul piticilor) iar dedesubt Helheim ori Hel (locuinţa morţilor). 

Unele incantaţii din Sumerul mileniului al II-lea î.e.n. conțin referinţe ale celor șapte ceruri și 
șapte pământuri. O astfel de incantaţie este: „an-imin-bi ki-imin-bi” („cerurile sunt şapte, 
pământurile sunt șapte”). Pe lângă această versiune, în Mesopotamia exista și ideea existenței 
a trei ceruri. În scrierile hinduse sunt specificate 14 lumi, șapte cerești și șapte inferioare. În 
miturile sectei hinduse Ayyavazhi există șapte Logas (lumi superioare): Deiva Loga, Yama 
Loga, Swarga Loga, Brahma Loga, Vaikunda Loga, Şiva Loga și Para Loga. În Colecţia celor 
Șase Voci, una dintre cărţile lucrării Kandlour (care reunește textele sacre ale vechilor lama), se 
spune că există ceruri diferite care nu sunt accesibile tuturor divinităţilor, aceste șase domenii 
fiind împărţite în 28 de domicilii. Tradițiile Maori din Noua Zeelandă vorbesc despre diverse 
ceruri, cu numere cuprinse între două și paisprezece. În Talmud, Universul este compus din 
șapte ceruri, numite „șamayim”, locuite de Yahweh și de îngerii săi: Vilon, Ragia, Șehaqgim, 
Ma'on, Makhon, Zebul și Araboth. Coranul menţionează frecvent existenţa a șapte „samaawar' 

sau ceruri. Tot șapte ceruri se găsesc și în creștinismul catolic, în timp ce numărul lor crește la 
nouă în cel ortodox. Creștinismul vorbește și despre 24 de vămi ale cerului, prin care este 
nevoit să treacă orice spirit după moarte. lar în Pistis Sophia a gnosticilor sunt menţionate 13 
lumi ale eonilor, având același număr ca în miturile mesoamericane. 

Din cauza datelor contradictorii, nu putem ști numărul exact al acestor lumi paralele. Cum nu 
știm nici când sau de ce au fost create. Kabbalah vorbește despre o catastrofă universală și 
despre crearea lumilor spirituale pentru menţinerea echilibrul cosmic, ceea ce poate fi o variantă 
posibilă, considerând „catastrofa universală” apariția energiei negative, ceea ce a dus la 
încarcerarea Sophiei. Nu știm nici rolul acestor lumi paralele, însă putem intui, din datele 
obținute până în prezent, că adăposteau entităţi diferite. Una dintre ele este cea a eonilor, 
împărțită în mai multe dimensiuni; una este rezervată zeităților pozitive mai mici, adică îngerii 
sau zeitățile minore; o alta este casa entităților negative; într-una spiritele muritorilor își așteaptă 
următoarea reîncarnare; alta reprezintă o închisoare de maximă siguranţă rezervată entităților 
extrem de periculoase. Se pare că aceste lumi paralele spirituale nu sunt așezate ca în copacul 
Sephirotic al evreilor, ori ca în cei ai scandinavilor și mesoamericanilor. Puținele date ajunse la 
public de la iniţiaţii diverselor misterii antice sugerează că lumile spirituale au forma unor sfere 
concentrice. În interiorul celei mai de jos sfere a fost creată lumea materială - sistemul nostru 
solar (care are și el forma unei sfere), ce conține, la rândul său, sfere concentrice spirituale. În 
miturile scandinave, la mijlocul copacului cosmic Yggdrasil se afla lumea oamenilor; în crengi se 
găseau cele ale zeilor iar la rădăcini cele ale morților. În interiorul Pământului (mai exact, în 
lumea subterană) se găsește portalul către cea mai de jos lume spirituală, închisoarea zeilor. 
Mitologia greacă spune că Tartaros se afla la o distanţă de lumea subpământeană egală cu cea 
de la cer la pământ; cum cerul reprezintă o lume spirituală, o distanţă egală cu cea dintre ea și 
lumea materială nu poate reprezenta decât o distanţă către altă lume imaterială. În urmă cu 
câteva capitole am avansat ipoteza existenţei în Soare a unui portal către o lume spirituală. 
Miezul sau nucleul Pământului are o temperatură egală cu cea de la suprafața Soarelui iar mai 
mulți cercetători, printre care fizicianul și matematicianul elveţian Leonhard Euler, geologul rus 
Vladimir Afanasyevich Obruchev sau geofizicianul american Raymond Bernard, susţin existența 
unui soare în interiorul planetei noastre; în ambele cazuri devine posibilă existenţa în subteranul 
Terrei a unui portal către o lume imaterială, asemănător celui din Soare. Această ipoteză ne 
poate ajuta să înțelegem miturile sumeriene, unde se spune că Enki dormea într-o lume 
subterană diferită de Irkalla, locuinţa morţilor, fiind „trezit” atunci când ceilalţi zei aveau nevoie 
de sfatul lui. Cu alte cuvinte, trupul său era păstrat într-un anumit loc, în timp ce spiritul îi era 
închis într-o lume imaterială, Tartaros al grecilor; când era nevoie de el, Enki era înviat, spiritul 
fiindu-i adus înapoi în trup. Cel mai bine înțelegem aceasta din mitologia egipteană, unde Asar 
a ajuns în lumea cealaltă după ce a fost ucis de fratele său. Aset a adunat bucăţile trupului 
soțului ei iar Inpu le-a asamblat, apoi a mumificat cadavrul, ceea ce i-a permis lui Asar să învie 
pentru a-și lăsa soţia însărcinată. Urmând exemplul zeului, trupurile neînsuflețite ale 
personalităților Egiptului antic erau mumificate, pentru ca spiritele lor să se poată reîncarna în 
viitor. 

Pistis Sophia a gnosticilor ne poate ajuta să înțelegem lumile spirituale care formau „cerul 
eonilor. În această lucrare, lumile sunt numite „eoni” iar entitățile spirituale care purtau de obicei 
acest nume, „arhonţi” sau „emanaţii”. Ni se spune că „Pistis Sophia se afla în al treisprezecelea eon, 
în tărâmul tuturor fraţilor ei nevăzuţi - adică, cele douăzeci şi patru de emanaţii ale marelui nevăzut. 
Această a treisprezecea lume spirituală era cea mai de jos, Bythos / Anu locuind în prima, cea 
mai de sus. Sophia „văzu lumina vălului Comorii Luminii şi dori să se ducă în locul acela. Și ea încetă 

să mai săvârşească misterul celui de-al treisprezecelea eon şi proslăvi lumina din înalt, pe care o văzuse 
în lumina vălului Comorii Luminii”. Astfel, își părăsi propria dimensiune și urcă în prima, pentru a 
se împerechea cu Tatăl ceresc: „ieşi din tărâmul ei, al treisprezecelea eon, şi se duse în cei 
doisprezece eoni. Arhonţii eonilor o prigoniră şi se mâniară pe ea, fiindcă ea se gândea să aibă măreție”. 
Pe măsură ce trecea prin fiecare dimensiune, Sophia lua cu ea o parte din puterea celorlalţi 
eoni. Doar Nous / Enlil „nu a dat nici ceea ce era purificat din a sa lumină în vremea în care arhonţii și- 
au dat purificarea lor”, el dorindu-și „să fie stăpân peste întreg eonul al treisprezecelea”, adică 
dimensiunea Sophiei. După ce a despărțit-o de Anu / Byihos, el i-a pregătit o capcană în propria 
ei dimensiune, acea lumină asemănătoare Tatălui ceresc, ce a dat naștere materiei care a 
încarcerat-o: „a prigonit-o pe Sophia în cel de-al treisprezecelea eon - pentru ca ea să privească către 
părţile de jos, şi ca în acel tărâm să vadă puterea sa de lumină ce are chip de leu, şi să râvnească 
aceasta, şi să meargă în acel tărâm pentru ca lumina ei să fie luată de la ea”. A treisprezecea lume 
spirituală a devenit lumea materială (sistemul nostru solar), închisoarea Sophiei. După 
Teogonia lui Hesiodos, odată cu materia s-a născut în adâncul Pământului și Tartaros, acea 
dimensiune imaterială folosită ca închisoare pentru zei. Conform Pistis Sophia, eonii săvârșeau 
„mistere” în lumile lor, o exprimare ambiguă, din care nu înțelegem decât că acționau într-un 
anumit fel asupra dimensiunilor lor. Când a trecut prin fiecare dintre cele 12 dimensiuni, Sophia 
„încetase misterele lor”, iar „arhonţii care continuau sau stăruiau în săvârşirea misterului o dușmăneau”. 
Cu alte cuvinte, luându-le o parte din putere, Sophia le-a oprit misterioasa influență asupra 
dimensiunilor imateriale. După ce ea a fost încarcerată în materie, eonii și-au recăpătat influența 
asupra lumilor lor și, mai mult, au început să influenţeze și lumea materială, pentru a o slăbi pe 
răzvrătită. Enlil „s-a alăturat şi el arhonților celor doisprezece eoni” şi, împreună cu acea „mare 
putere cu chip de leu” pe care a creat-o în lumea fizică (Soarele), „o prigoniră” pe Sophia ca „să ia 
puterea din ea’. Pentru a înțelege influenţa eonilor asupra universului nostru tridimensional 
trebuie să realizăm că cele 12 dimensiuni imateriale, care formează lumea eonilor sau „cerul”, 
sunt cele 12 constelații zodiacale din astrologie. Anticii au realizat încă din cele mai vechi 
timpuri o hartă a cerului, pe care l-au împărțit în 12 părți, fiecare corespunzând unei constelații, 
astfel luând naștere zodiacul. Deși în prezent cercetătorii au identificat 88 de constelații, doar 
cele 12 principale sunt cuprinse în zodiac. Principala preocupare a astronomilor și a astrologilor 
este observarea traiectoriei Soarelui pe sfera cerească (numită ecliptică) și trecerea lui prin 
dreptul celor 12 constelații. Astrologia susţine că cele 12 constelații zodiacale influențează viața 
de pe Pământ; influența unei constelații este mai puternică atunci când Soarele se află în 
dreptul casei ei zodiacale. Dacă Soarele este într-adevăr un portal care leagă lumea noastră de 
cea a eonilor, înseamnă că fiecare dimensiune este guvernată de câte o pereche de eoni (sunt 
12 lumi și „douăzeci şi patru de emanaţii ale marelui nevăzut”) care stăruieşte „în săvârșirea 
misterului” pentru a „o prigoni” pe Sophia ca „să ia puterea din ea” atunci când Soarele ajunge în 
dreptul dimensiunii / constelaţiei sale. Astfel, realizăm că universul pe care îl vedem de pe 
Pământ nu este o imensă hologramă, menită să inducă în eroare exilaţii din închisoarea 
materială, nici o adunătură de corpuri cerești fără viaţă, care plutesc prin spaţiul cosmic. 
Religiile lumii spun că dimensiunile imateriale sunt populate de diferite ființe eterice, nu doar de 
eonii principali, așa numiții „îngeri”, cel mai probabil spirite care au reușit să evadeze din ciclul 
reîncarnărilor și să se întoarcă în lumea spirituală. Adesea divinităţile erau considerate stele; cel 
mai bun exemplu îl reprezintă Cartea lui Hanok, unde îngerii sunt numiţi „stele”, iar cei decăzuți, 
„stele căzătoare”. În Pistis Sophia, eonul răzvrătit a crezut că „puterea de lumină ce are chip de leu” 
creată de Enlil, adică Soarele, este Tatăl Bythos / Anu; prin urmare, pentru Sophia nu exista 
nicio diferență între eonul suprem și o stea. De altfel, pentru gnostici eonii erau „lumini 

nestricăcioase”, adică forme de energie pozitivă. Dacă cele douăsprezece dimensiuni imateriale, 
populate de ființe eterice, sunt cele douăsprezece constelații zodiacale, este posibil ca stelele 
care compun acele constelații să fie în realitate zeii celești din lumea spirituală, eonii și îngerii 
care îi slujesc. Este o ipoteză îndrăzneață, care la prima vedere pare fantezistă. Însă dacă ar fi 
adevărată? Dacă visul suprem al omenirii, de a ajunge la stele, nu este decât dorința ascunsă 
în subconștientul colectiv de întoarcere Acasă? Astfel s-ar putea explica obsesia omului de a 
studia intens cerul prin astronomie și astrologie, ridicarea construcţiilor megalitice ori în funcţie 
de echinocţii sau solstiţii, ori pentru a oglindi cu precizie structura unor constelații, dar și 
construirea unei multitudini de observatoare astronomice încă din Epoca de Piatră, cum ar fi de 
pildă cel de la Stonehenge (vechi de peste 4000 de ani), de la Nabita Playa (7000 de ani) sau 
de la Carahunge (aproape 7500 de ani). Anticii studiau corpurile cerești pentru a-și da seama 
cum le influențează zeii vieţile. Îşi petreceau mare parte a timpului cu ochii pe cer și își 
guvernau vieţile în funcţie de mișcările corpurilor celeste, pe care preoții le interpretau ca 
mesaje ale zeilor. Să fie oare o superstiție sau stelele erau într-adevăr zeii celești? 

Pe lângă cele 12 dimensiuni imateriale principale se pare că mai există multe altele mai mici, 
cel mai probabil tranzitorii. În unele religii, printre care și creştinismul, între pământ și cer (lumea 
eonilor, formată din 12 dimensiuni) există câteva părţi / vămi / tribunale locuite de diverse 
entități minore. Numărul lor este incert, variind de obicei între 20 și 40. Ceea ce este de înțeles, 
ținând cont că există mai mult de 12 constelații, cercetătorii identificând până în prezent 88. Nu 
știm nici numărul acestor dimensiuni, nici rolurile lor, nici ce fel de entităţi le locuiesc. Însă 
putem afla detalii despre cel puţin una: Orion, una dintre cele mai importante constelații pentru 
antici. Cea mai veche reprezentare a ei a fost găsită în 1979 într-o peşteră din Germania de 
Vest, sculptată într-un fildeș de mamut vechi de 32-38.000 de ani. Ruinele indienilor hopi din 
sud-vestul Americii oglindesc centura Orion, fiind îndreptate către Chaco Canyon la fel cum 
centura este îndreptată către steaua Sirius. Centura se oglindește și în complexele mayașe de- 
a lungul Străzii Morților din Mexico City, și în piramidele de la Giza. Pentru greci Orion era un 
vânător uriaş, fiu al zeului Poseidon şi al unei gorgone, care a ajuns pe cer după moarte. În 
astronomia musulmană medievală constelația era cunoscută ca „al-Jabbar” („Uriașul”). Pentru 
maghiari era Arcașul, înlocuit ulterior cu vânătorul biblic Nimrod. Tot vânător îl consideră și 
eschimoșii din Alaska. Sigla misiunilor Apollo conţine cele trei stele ale centurii Orion iar 
următoarele misiuni ale N.A.S.A. se vor numi Orion, la fel ca modulul lunar al misiunii Apollo 16. 
Poate că avea dreptate scriitorul american Richard Charles Hoagland când spunea că N.A.S.A. 
este condusă de o elită secretă formată din adoratori ai lui Osiris. Pentru egiptenii antici, 
constelația Orion îl reprezenta pe Sah, echivalat cu zeul-păstor Asar (Osiris). Și babilonienii 
făceau trimitere la aceeași divinitate, numind constelația „Păstorul ceresc”. Ce legătură este 
între zeul egiptean și constelația Orion? „Orion a fost învăluit de Duat în timp ce acela care trăieşte 
la orizont se purifică”, spune un text funerar, din care înțelegem că această constelație era pentru 
vechii egipteni Duat, lumea de dincolo în care a fost trimis Asar după moarte. Unul dintre 
epitetele zeului era „cel care sălășluieşte în Orion cu un anotimp în cer şi un anotimp pe Pământ”, 
ceea ce întărește această ipoteză. „Am trecut de căile lui Asar; acestea sunt la limita cerului”, afirmă 
unul dintre Textele Sarcofagelor, manuale pentru călăuzirea sufletelor în viaţa de apoi, 
confirmând că lumea zeului-păstor se afla în cer. Sau, mai exact, „la limita cerului”. lar Asar, 
după cum știm, era sumerianul Enki, cel care a fost închis de Enlil într-o dimensiune imaterială 
după terminarea primului război al zeilor. 

Pedeapsa zeului înțelepciunii nu a fost una permanentă, după cum relevă miturile lumii. Epitetul 
lui Asar, „cel care sălășluieşte în Orion cu un anotimp în cer şi un anotimp pe Pământ”, nu are nicio 

explicaţie pentru egiptologi, însă răspunsul se găsește în legendele sumeriene, unde Inanna l-a 
salvat parţial pe Dumuzi, el fiind nevoit să trăiască jumătate de an pe Pământ și jumătate în 
lumea cealaltă. Adică jumătate de an în lumea materială și cealaltă jumătate în închisoarea sa 
eterică, cel mai probabil constelația Orion. Din acest motiv, în unele texte mesopotamiene Enki 
„doarme” în lumea cealaltă, iar în alte mituri este cât se poate de treaz și de activ. O poveste 
asemănătoare întâlnim și la vechii greci unde Persephone, zeița lumii subterane, trăia jumătate 
de an pe Pământ, alături de mama sa, și jumătate în lumea de jos, alături de soțul ei, Hades. 
Grecii au preluat mitul lui Asar / Dumuzi și l-au atribuit nu zeului lumii inferioare, ci soţiei 
acestuia. 

Încarcerarea lui Enki nu a durat la nesfârșit, zeul înțelepciunii reușind în cele din urmă să se 
elibereze, folosindu-se de inteligența sa superioară. Pentru a-și putea recăpăta tronul 
Pământului, ocupat de uzurpatorul Enlil, vechiul dușman al Sophiei, Enki avea nevoie de o 
armată. lar pentru asta trebuia să apară pe Pământ omul. 


24. Facerea omului 


În urmă cu două milenii, poetul roman Publius Ovidius Naso scria despre erele omenirii, care 
pentru el erau în număr de patru: 

- Epoca de Aur - eră dominată de pace și dreptate. Oamenii nu învăţaseră încă arta navigației, 
prin urmare nu cunoșteau lumea întreagă. 

- Epoca de Argint - zeul suprem lupiter a introdus anotimpurile iar oamenii au învăţat agricultura 
și arhitectura. 

- Epoca Bronzului - oamenii erau predispuși la războaie, dar nu lipsiți de respect faţă de zei. 

- Epoca Fierului - oamenii au demarcat națiile prin granițe, au învăţat navigația și mineritul. Au 
devenit războinici, lacomi și trufași în faţa zeilor. Modestia și loialitatea nu se mai întâlnesc 
nicăieri. 

Cele patru ere ale lui Ovidius au corespondent în hinduism, unde un ciclu cosmic durează 4,32 
de milioane de ani și are patru vârste: 

- Vârsta de Aur (Satya) - durează 1.728.000 de ani. Toate ființele erau perfecte, neavând nevoie 
nici de hrană, nici de adăpost. 

- Vârsta de Argint (Treta) - durează 1.296.000 de ani. Oamenii își luau hrana din copaci 
fermecaţi, care le dădeau tot ce își doreau, și toți studiau Vedele. Zeii au împărţit muritorii în 
preoți, regi, producători și sclavi, fiecare îndeplinind lucruri tipice pentru casta lui. 

- Vârsta de Bronz (Dwapara) - durează 864.000 de ani. Au început războaiele și oamenii n-au 
mai putut înţelege în întregime Vedele, așa că zeii le-au împărțit în patru cărți. 

- Vârsta Neagră, a Fierului (Kali) - durează 432.000 de ani. Oamenii sunt corupți iar imoralitatea 
domnește pe Pământ. Această vârstă își grăbeşte sfârșitul prin violenţă, până când disoluția 
cosmică face loc unei noi creaţii și unei noi Vârste de Aur, ciclul reîncepând astfel. 

Cu opt secole înaintea lui Ovidius, poetul grec Hesiodos scria la rândul său despre erele 
omenirii, pentru el fiind însă în număr de cinci: 

- Epoca de Aur - timpul în care titanul Kronos era conducătorul lumii. Oamenii și zeii trăiau 
împreună în pace și armonie. Muritorii nu erau nevoiţi să muncească, deoarece pământul le 
asigura hrana. Ei trăiau foarte mulţi ani, iar după moarte spiritele lor au devenit daemoni, 
gardieni ai omenirii. 

- Epoca de Argint - începutul domniei lui Zeus. Oamenii copilăreau timp de 100 de ani dar trăiau 
puţin ca adulţi, petrecându-și acest scurt timp în conflict unii cu alţii. În această eră oamenii au 
refuzat să se închine zeilor, iar Zeus i-a distrus pentru lipsa lor de respect. După moarte, 
oamenii acestei ere au devenit spirite binecuvântate ale lumii de dincolo. 

- Epoca Bronzului - scopul și pasiunea oamenilor era războiul. Își făureau din bronz arme, 
unelte și case. Fiind ruinaţi de violenţa lor, nu au lăsat în urmă spirite superioare, doar locuitori 
ai lumii de dincolo. 

- Epoca Eroică - semizeii și eroii trăiau printre oameni. După moarte, spiritele lor au ajuns pe 
Câmpiile Elizee. 

- Epoca Fierului - omenirea trăiește în suferință și trudă. Copiii își dezonorează părinții, fraţii se 
luptă între ei, oamenii răi mint pentru a părea buni, forța este cea care domină. La apogeul 
acestei ere oamenii nu se rușinează sau indignează atunci când fac rău, copiii se nasc cu părul 
cărunt iar zeii abandonează complet omenirea. 

La fel ca Hesiodos, și aztecii împărțiseră omenirea în cinci ere, pe care le numeau „sori”: 

- Soarele Jaguar (Nahui-Ocelotl) - lumea era locuită de uriași, care au fost devoraţi de jaguari, 
ceea ce a dus la sfârșitul acestei ere. 

- Soarele Vânt (Nahui-Ehecail) - locuitorii Pământului au fost transformați în maimuțe. Această 
eră a fost distrusă de uragane. 

- Soarele Ploaie (Nahui-Quiahuitl) - toate ființele au fost ucise de o ploaie de foc. Doar păsările 
au supravieţuit sau, în altă variantă, oamenii care s-au transformat în păsări. 

- Soarele Apă (Nahui-Atl) - lumea a fost inundată, oamenii transformându-se în pești. Un singur 
cuplu a reușit să scape dar cei doi au fost prefăcuţi în câini. 

- Soarele Cutremur (Nahui-Ollin) - lumea prezentă. Aceasta va fi distrusă de cutremure sau, 
într-o variantă alternativă, de un singur mare cutremur. 

În anii 1820, cercetătorul danez Christian Jirgensen Thomsen a împărțit preistoria omenirii în 
trei epoci: de piatră, a bronzului și a fierului. În 1865, bancherul, politicianul, biologul și 
arheologul John Lubbock a divizat epoca de piatră în paleolitic și neolitic. Începând cu 1930, în 
literatura de specialitate a apărut și mezoliticul sau epipaleoliticul. Astfel, putem considera că, 
din punct de vedere arheologic, preistoria omenirii se împarte în cinci epoci (paleolitic, mezolitic, 
neolitic, epoca bronzului și epoca fierului), clasificare similară cu cea a aztecilor și cea a lui 
Hesiodos. 

Acestor cinci ere ale arheologiei, ale aztecilor și ale lui Hesiodos le corespund cele patru de 
care pomenesc Ovidius și hinduismul. Prima dintre ele, Epoca de Aur, era numită Timpul Visului 
de triburile polineziene. În Biblie este timpul petrecut de Adam și Hawwah în Grădina Edenului. 
Era o eră de pace și armonie, perioada în care Enki a domnit pe Pământ. Pacea s-a sfârșit 
odată cu sosirea lui Enlil, care a dus la începerea primului război al zeilor, astfel trecându-se în 
cea de-a doua epocă, cea de Argint. În această eră, ziua a șasea a genezei biblice, a apărut 
omul. 

Din punct de vedere științific, ordinul Primatelor s-a desprins acum 70 de milioane de ani din 
mamiferele arboricole. S-a diversificat în mai multe linii evolutive, una dintre ele fiind ordinul 
Hominoizilor, apărut acum 30 de milioane de ani. Din acesta s-au dezvoltat Pongidele, strămoșii 
marilor maimuțe antropoide actuale, și Hominidele, din care a evoluat omul. Acum 15 milioane 
de ani, din Hominide s-au desprins Parapitecii, Oreopitecii, Propliopitecii (toţi dispăruţi acum 
două milioane de ani) și Ramapitecii, care s-au separat cu cinci milioane de ani în urmă în patru 
ramuri principale: Ancestralus (din care fac parte Australopitecii), dispăruţi acum două milioane 
de ani, Robustus (din care fac parte Parantropii, Megantropii și Zinjantropii), dispăruţi cu un 
milion de ani în urmă, Africanus (care îi conţine pe Homo habilis), dispăruţi acum 650.000 de 
ani, şi ramura Homo, singura care a reușit să supraviețuiască. O grupă de Australopiteci 
denumiți Gracili (apărută acum 3,8 milioane de ani) a evoluat în Homo timpuriu (apărut în urmă 
cu 2,6 milioane de ani). Cu un milion de ani în urmă, din Homo timpuriu s-a desprins Homo 
erectus cu cele patru subspecii ale sale: Pitecantropul jawanez, Pitecantropul chinez 
(Sinantropul), Pitecantropul nord-african (Atlantropul) și Omul din Mauer. Homo erectus a 
dispărut acum 400.000 de ani. Până la următoarele trei ramuri de Homo sapiens, apărute cu 
150.000 de ani în urmă, s-au găsit foarte puţine fosile, aparținând unor grupuri numite 
Presapiens, descoperite doar în Germania, Franţa și Marea Britanie. Adică din Homo erectus 
au apărut brusc și inexplicabil cele trei ramuri cu adevărat umane: Homo sapiens palestinianus 
(dispărut fără niciun motiv cunoscut acum 70.000 de ani), Homo sapiens neanderthalensis (care 
a dispărut fără urmă din Europa și Africa acum 30.000 de ani, supraviețuind doar în zone 
restrânse din Asia) și Homo sapiens, cu grupele Cro-Magnon, Chancelade, Grimaldi, Murzak- 
Koba, Brunn, Comb-Capelle și La Madelaine, cele mai evoluate rase umane preistorice, apărute 

în urmă cu 30-40.000 de ani. Specia Homo sapiens este astăzi divizată în patru rase principale: 
rasa Europidă (albă), rasa Mongoloidă (galbenă), rasa Negridă (neagră) și Australoidă (roșie). 
Rasele Europidă și Negridă se remarcă printr-o statură înaltă, având în medie 1,75 metri. 
Această creștere bruscă în înălțime este nejustificată și chiar stranie. De la Australopitecii gracili 
(care aveau 1,20 metri) până la Omul de Neanderthal (1,55 metri) s-a realizat o creștere de 35 
centimetri în 3,6 milioane de ani. Însă de la dispariţia lui Homo neanderthalensis în Africa și 
Europa până la apariţia lui Homo sapiens, în doar 5000 de ani a avut loc un salt de 20-25 de 
centimetri. Ce a cauzat această creștere în înălțime? Sau cine? 
Nu doar înălțimea a evoluat ciudat, ci și capacitatea cutiei craniene, care determină mărimea 
creierului, implicit gradul de inteligență. În două-trei milioane de ani, de la Australopiteci (700 
cm3) la Homo erectus (900 cm3) a avut loc o creștere cu 200 cm2. Însă în doar 300.000 de ani 
s-a produs un salt spectaculos la Homo neanderthalensis (1600 cm3) și Homo sapiens (1700 
cm). Știința nu poate să explice aceste transformări bruște, care nu pot fi considerate în niciun 
caz simple accidente nesemnificative. Teoria lui Darwin nu poate explica nici creșterea în 
înălţime, nici cea a cutiei craniene, nici dispariția celorlalte specii hominidale. Tot mai mulți 
specialiști sunt de părere că aceste transformări sunt rezultatul unei serii de intervenţii genetice 
repetate. Cel mai bun exemplu este scheletul de hominid descoperit în 1974 de paleontologul 
Donald Johanson. Scheletul, botezat Lucy, prezintă indicii de evoluţie remarcabile față de 
specia care îl precedase cu un milion de ani în urmă. Această perioadă, care înseamnă doar o 
clipă din timpul geologic, permite maximum 250 de mutații genetice, apărute prin evoluție 
naturală. Însă transformările produse în detaliile anatomice ale lui Lucy necesitau două milioane 
de mutații genetice, posibile doar în câteva sute de milioane de ani. În plus, aceste mutații nu s- 
ar fi putut declanșa și perpetua prin accidente genetice naturale. În acest caz, singura explicaţie 
viabilă rămâne că acele modificări genetice s-au realizat artificial. Însă cine le-a cauzat? 
După ce Enlil și-a închis rivalul în lumea subterană (unde petrecea șase luni pe an, iar restul de 
șase într-o dimensiune paralelă), i-a luat soţia și orașul, înscăunându-se pe tronul Pământului în 
Eridu. Lista regilor sumerieni ne arată că, înainte de Potop, Eridu a fost condus de Alulim. După 
opt șari (28.800 de ani), Alulim a fost înlocuit de Alalgar, care a domnit timp de zece șari 
(36.000 de ani). După această perioadă Eridu a fost părăsit, regalitatea mutându-se la Bad- 
tibira. Alalgar se poate traduce prin „Cel ce l-a gonit pe cel care ţinea apa”, care nu poate fi 
decât Enlil, cel care l-a izgonit în subteran pe zeul apelor. Devenit rege al Terrei, Enlil nu s-a 
mulțumit să îi ia fratelui său libertatea, soția, tronul și orașul, ci i-a și condamnat adepții la 
muncă silnică. „Fie ca zeii decăzuţi să ne servească zi după zi”, spunea el în poemul babilonian 
Enuma Eliş. Igigi lui Enki au fost nevoiţi să construiască încă șapte orașe dar și să muncească 
în mine de aur, cu care Enlil și-a decorat palatul. Datorită acestui fapt, oamenii de mai târziu au 
considerat aurul metalul zeilor, și chiar l-au oferit acestora, decorând cu el lăcașurile de cult. Ba, 
mai mult, conducătorii și-au imitat zeii, împodobindu-și locuințele cu aur. 
Mitul lui Atra-Hasis prezintă povestea pe larg: 
„Când zeii, ca şi oamenii trebuiau să muncească 
Suferind povara trudei care istovește, 
Munca zeilor era cruntă, zi și noapte fără încetare, 
Oboseală multă”. 
În acele vremuri, marii zei își împărţiseră sarcinile între ei: 
„Anu, tatăl anunnakilor, era zeul lor ceresc; 
Mai mare peste ei era războinicul Enlil. 
Căpetenia oștilor lor lui Ninurta-i fu dată, 

Iar zeul Ennugi (Enki - n.a.), Marele Veghetor era”. 
Au fost întemeiate șapte orașe, guvernate de șapte zei. Un text care vorbește despre 
construcția orașului lui Enlil, Nippur, afirmă că „Anunna, zeii cerului și ai Pământului, lucrează. În 
mâinile lor ei ţin mistria şi coşul cu care se cară cărămizile pentru ridicarea fundaţiei orașului”. Şi 
grecii aveau un mit asemănător, în care Zeus i-a obligat pe Poseidon și pe Apollon să 
construiască zidurile cetăţii Troia, ca pedeapsă pentru răzvrătire. 

„Timp de patruzeci de perioade”, continuă Mitul lui Atra-Hasis, zeii cei mici „au îndurat chinul”. Însă 
„ei mormăiau continuu şi șopteau între ei pe la spate”. Nemaisuportând munca grea, Igigi și-au spus: 
„Să mergem să ne plângem căpeteniei noastre, 

Căci el poate să mai ușureze din înrobitorul chin. 

Regele zeilor, eroul Enlil, 

La el să ne ducem, în palatul său, să ne plângem!" 

Igigi și-au ales un conducător, al cărui nume rămâne necunoscut, deoarece fragmentul în care 
se vorbește despre el a fost deteriorat. Însă știm că era „un conducător mare, din vremurile de 

demult”. Mesajul acestuia era foarte clar: 

„Acum, noi declarăm război, 

Să începem dară, acum, bătălia”. 
Textul sumerian Enki și Ninmah ne oferă identitatea conducătorului răzvrătiţilor. Și aici Igigi 
munceau din greu, fiind supravegheați de Anunnaki cei mari. Enki era singurul care nu lucra, 
preferând să doarmă în Abzu. Cum munca grea nu le plăcea deloc, Igigi i s-au plâns lui Enki 
care, în înțelepciunea sa, trebuia să găsească o soluţie. Prin urmare, el era acel „conducător 
mare, din vremurile de demult”, care i-a instigat la revoltă împotriva lui Enlil. 
În continuare, Mitul lui Atra-Hasis ne spune că 
„Zeii i-au ascultat cuvântul, 
Uneltele lor le-au pus pe foc, 
Cuţitele lor uriaşe, ce scobeau pământul, 
Și ele în foc au pierit. 
Pe zeul minelor l-au prins în tunele, 
Legat, ei l-au luat 

Până la poarta eroului Enlil'. 
Răscoala a început noaptea, la adăpostul întunericului, pe când Enlil dormea fără nicio grijă. 

„Era noaptea, ceasul jumătate, 

Casa lui era înconjurată, 
Dar zeul Enlil nu știa. 
Kalkal (portarul lui Enlil - n.a.) apoi s-a trezit, 
A crăpat puțin uşa şi a privit. 
Kalkal l-a trezit pe Nusku (vizirul lui Enlil - n.a.) 
Și vuietul de afară, înfricoșaţi l-au ascultat. 
Nusku, atunci, şi-a trezit stăpânul 
Din patul său, afară l-a tras: 
«Stăpâne, ti-e casa înconjurată, 

Războiul a ajuns la poartă». 
După ce s-a dezmeticit și a realizat că este înconjurat de Igigi, Enlil i-a cerut lui Nusku să îl 
cheme pe Anu. 

„Mesajul a fost transmis şi Anu a fost adus; 
Enki a fost adus în faţa lui. 

Cu toți marii Anunnaki prezenţi la Consiliu, 
Enlil s-a ridicat şi astfel a grăit, 
Tuturor zeilor adresându-se: 
«Împotriva mea v-aţi ridicat? 
Trebuie să ies şi să mă lupt cu voi? 
Ce-mi văd ochii? 
Răscoala voastră a ajuns la poarta mea!»”. 
Anu a cerut să se facă o anchetă, iar Nusku a plecat spre locul unde se strânseseră răsculații. |- 
a întrebat cine îi conduce, însă Igigi au ascuns identitatea conducătorului lor: „noi toți zeii la luptă 
ne-am ridicat”. Şi au continuat: 
„Munca înrobitoare ne ucide zi de zi, 
Prea mult muncim și ostenim din greu”. 
Auzind raportul lui Nusku, Enlil le-a dat răsculaților un ultimatuum: ori este executat 
conducătorul răscoalei, ori el părăseşte Pământul. „Ia-ţi înapoi comanda și toate puterile ce mi le-ai 
dat, i-a spus lui Anu, „şi alături de tine, în cer voi pleca”. Însă împăratul le-a luat răzvrătiţilor 
apărarea: 
„De ce anume îi acuzi pe ei? 
Munca lor e grea şi osteneala mare! 
În fiecare zi |...] 
Și jalea lor e mare şi nimeni s-o asculte nu-i”. 
Încurajat de vorbele tatălui său, Enki a luat cuvântul, oferind o soluţie: 
„Și fiindcă Zeița Naşterilor (Ninhursag - n.a.) e aici, 
Să facem un muncitor primitiv, 
Și el să poarte jugul [...] 
Să facă el toate muncile zeilor!”. 
Cu această ocazie, spunea el în Enuma Eliș, „zeii decăzuți se vor odihni”. 
În Biblie, asemenea lui Enki, Yahweh Elohim propunea: „Să facem om după chipul şi după 
asemănarea noastră, ca să stăpânească peştii mării, păsările cerului, animalele domestice, toate vietăţile 
ce se târăsc pe pământ şi tot pământul!” (Facerea 1:26). 
Enuma Eliş, poemul babilonian al creaţiei, îl acreditează pe Marduk cu facerea omului. Aici, zeul 
afirma: 
„Voi face o fiinţă primitivă, 
Om îi va fi numele. 
Voi face un muncitor; 
El va face toate muncile zeilor, 
Ca ei să se simtă uşuraţi de povară”. 
După o perioadă de dezbateri, zeii au acceptat în unanimitate soluţia lui Enki. Prin urmare, 
conform Mitului lui Atra-Hasis, 
„Ei au chemat-o şi au întrebat-o pe zeiţă, 
Moașa zeilor, înțeleapta Mami: 
«Tu, care eşti Zeița Naşterilor, fă un muncitor! 
Creează un muncitor primitiv 
Și el să poarte jugul de azi înainte! 
Să poarte el jugul dat de Enlil, 
Muncitorul să facă de astăzi munca zeilor!»”. 

Ninhursag le-a răspuns că are nevoie de ajutorul lui Enki pentru această misiune. Textul 
sumerian Enki și Ninmah spune că ea a coborât în Abzu pentru a-i comunica fratelui ei decizia 
zeilor de a face un om și că sarcina lui era să găsească mijloacele pentru îndeplinirea acestei 
misiuni. El a replicat: „creatura al cărui nume l-ai rostit - există!”, adăugând: „lipeşte-i chipul zeilor”. 
Apoi i-a dat zeiţei-mamă instrucţiunile necesare: 
„Amestecă-ntr-un vas țărâna 
De la Capătul Lumii adusă, 
Chiar de deasupra lui Abzu 
Și modeleaz-o după formă. 
Zei buni şi pricepuţi eu voi chema 
S-aducă țărâna aşa cum trebuie”. 
În versiunea babiloniană a Mitului lui Atra-Hasis, opera scribului Nur-Aya din Sippar, Enki 
spunea că va institui ritualuri de purificare în anumite zile ale lunii. El a poruncit ca „un zeu să fie 
omorât astfel ca toţi zeii să se purifice într-o scăldare. Din carnea şi sângele său Nintu să facă lut, pentru 
ca zeul şi omul să se amestece bine în lut”. A fost sacrificat Geștu-E, un zeu nesemnificativ despre 
care nu se cunosc detalii. Zeița-mamă a frământat acel lut special „din carnea și sângele” zeului, 
în care marii zei au scuipat pentru a-i da măsura potrivită. Enuma Eliş prezintă un episod 
identic, Enki afirmând: 
„Voi pregăti o baie pentru purificare, 
Sânge să luăm de la un zeu (...) 
Din carnea sa și din sângele său, 
Ninti să amestece țărâna”. 
Zeul sacrificat în acest text a fost Kingu, cel acuzat de instigarea lui Tiamat la revoltă. Kingu a 
fost legat, arterele i-au fost tăiate iar din sângele lui amestecat cu ţărână Ea / Enki a creat 
oamenii, cărora le-a impus „îndatoririle zeilor pentru a-i elibera pe zei”. Sacrificarea unui zeu, din 
corpul căreia au apărut oamenii, se întâlnește și în hinduism, unde zeii l-au ucis pe uriașul 
Purușa, din capul lui ivindu-se brahmanii, regii din braţe, producătorii de bunuri din coapse și 
sclavii din labele picioarelor. 
Scopul amestecării elementului divin cu cel pământean este explicat în detaliu de Enuma Eliș: 
„În țărână, zeul şi omul vor fi amestecați, 
Ca unul să fie. 
Și până la sfârșitul zilelor 
Carnea şi sufletul 
Care în zeu a fost copt - 
Acel suflet, prin frăţia de sânge să fie uniţi. 
La semnul său, viața să triumfe. 
Ca asta să nu fie uitată în veci, 
Sufletul pe veci prin frăţia de sânge să fie legat. 
În Casa lui Şimti, 
„Zeul care purifica Napiştu, Ea, a vorbit. 
În fața ei așezat, o îndemna înainte. 
După ce ea a recitat incantația 
Mâinile şi le-a pus în ţărână, amestecul făcându-l”. 
Au fost aduse „înțelepte și ştiutoare, de două ori şapte zeițe ale naşterii”, iar 
„Ninti a modelat paisprezece bucăţi de lut; 
Șapte dintre ele, în dreapta le-a pus, 

Pe celelalte în stânga. 

Între ele a pus, apoi, forma”. 
Tot Ninhursag este cea care a hotărât procedeele potrivite pentru sarcină, naştere și căsătorie, 
astfel încât omenirea să se poată reproduce și să poată prelua îndatorirea de a lucra pentru zei. 
Ideea că omul a fost creat pentru a munci (cel puţin în varianta „oficială”, pe care trebuia să o 
creadă Enlil) este redată nu doar în Mitul lui Atra-Hasis și Enuma Eliș, ci și în Biblie: „și a luat 
Yahweh Elohim pe omul pe care-l făcuse şi l-a pus în grădina cea din Eden, ca s-o lucreze şi s-o 
păzească” (Facerea 2:15). În plus, în timpurile biblice, termenul tradus de obicei prin „venerare” 
era „avod”, care înseamnă „a lucra”. Prin urmare, oamenii nu doar își venerau zeii, ci și lucrau 
pentru ei. Aborigenii din Australia se consideră chiar și astăzi îngrijitori ai Pământului și servitori 
ai ființelor din Timpul Visului, creatoarele lumii și ale oamenilor. 
Și în alte culturi se vorbește despre un proces asemănător de facere a oamenilor. În Grecia, 
titanul Prometheus a creat bărbații din lut, iar zeița Athena a suflat viaţă în ei. Fabulistul roman 
Phaedrus credea că Prometheus era beat când a creat primii oameni, motiv pentru care toți 
erau de sex masculin. Zeului Hephaistos i s-a atribuit crearea primei femei, Pandora. Zeus i-a 
ordonat lui Hephaistos să facă femeia din pământ, apoi toți zeii și-au adus contribuţia, oferindu-i 
Pandorei tot felul de daruri seducătoare. Ca zestre, zeii i-au dăruit o cutie în care au închis toate 
relele lumii. Vrăjit de frumuseţea ei (cine n-ar fi, după ce a trăit o viață înconjurat doar de 
bărbaţi?), Epimetheus, fratele lui Prometheus, a luat-o de nevastă. Curioasă, Pandora a deschis 
cutia primită de la zei, lăsând să scape în lume toate relele. Speriindu-se, a închis capacul, 
păstrând înauntru doar Speranţa. La fel ca în miturile precedente, întâlnim aici aceeași creare a 
omului de către zei dintr-un element pământean (lut sau pământ), contribuția mai multor 
divinităţi și, în plus, o explicaţie pentru apariţia relelor în lume. De asemenea, este posibil ca 
această legendă să încerce să explice și apariţia homosexualității. Prometheus și Hephaistos 
sunt două reprezentări ale aceleiași divinităţi pe care sumerienii o numeau Enki. Prometheus 
era unul dintre titani (primii conducători ai Terrei), cel care a adus iluminarea oamenilor (focul 
din cer) iar Hephaistos era zeul meșteșugar, cel aruncat din cer și condamnat să locuiască 
departe de restul zeilor, pe o insulă. lar Athena este Ninhursag a 
sumerienilor. 
În Egipt, zeul Khnum a realizat corpurile oamenilor din lut, pe roata 
sa de olar, soția sa, Heket, fiind cea responsabilă cu suflatul vieții 
(introducerea sufletului, numit Ka) în corpuri, procedeu identic cu al 
grecilor, unde protagoniști erau Prometheus și Athena. Și în Biblie se 
găsește această metodă de animare a omului: „Atunci, luând Elohim 
țărână din pământ, au făcut pe om şi au suflat în faţa lui suflare de viaţă și 
s-a făcut omul ființă vie” (Facerea 2:7). Coarnele de berbec și 
asocierea lui cu apa îl identifică pe Khnum cu zeul sumerian Enki, 
soția sa, Heket, fiind Ninhursag. 
Chinezii credeau că zeița-șarpe Nuwa a creat oameni din lut galben (o explicaţie pentru 
culoarea pielii chinezilor), iniţial sculptându-l pe fiecare în parte. După ce a făcut câteva sute de 
oameni, a obosit. Astfel încât a descoperit o metodă mult mai eficientă: a înmuiat o sfoară în 
lutul galben și a început să o rotească. Din fiecare pată de lut căzută a luat naștere câte un om. 
Totuși, zeița a mai sculptat câţiva oameni, care au devenit nobili. Divinitatea șarpe, creatoare a 
oamenilor, este evident Ninhursag a sumerienilor, chinezii preferând să îl elimine pe soțul ei, 
Fuxi / Enki, din povestea creaţiei. 

Pentru populaţia Yoruba din Africa de Vest, zeul Obatala a făcut corpurile oamenilor din 
pământ, iar zeul Olodumare le-a dat suflete, suflând peste ei. Coranul susţine de asemenea 
ideea facerii oamenilor din lut (Sura 23:12) de către Allah. lar mayașii considerau că zeii 
Kukulkan și Tepeu au creat primii oameni din noroi însă, nefiind mulţumiţi de rezultat, au făcut 
alţii din lemn, apoi din porumb. Tot din lemn au fost făcuţi primii oameni pentru scandinavi; zeul 
Odinn a suflat asupra a două trunchiuri de copaci, transformându-le în oameni: Ask („Frasin”) și 
Embla („Ulm”). Zeul Ve le-a dat celor doi darul vorbirii; Vile i-a oferit femeii simţuri și gândire iar 
bărbatului putere, judecată și simtire. 

Tibetanii consideră că un maimuţoi foarte înțelept și o diavoliţă au avut șase fii acoperiţi de păr, 
cu fețele roșii ca maimuţele. Aceștia au devenit oameni și au populat Tibetul. Cum Enki era zeul 
înțelepciunii, putem intui că el era „maimuțoiul foarte înțelept” care a creat primii oameni, iar 
„diavolița” care l-a ajutat, Ninhursag. Tot două divinităţi, gemenii Mawu și Lisa, au creat oamenii 
în mitologia populaţiei fon din Benin. Gemenii le-au dat mai apoi muritorilor darurile văzului, 
vorbirii și conștiinței, precum și tehnologia. 

Pentru masaii din estul Africii, En-kai este zeul care a creat lumea și oamenii. El le-a oferit 
masailor vitele în dar, coborându-le pe Pământ pe o fâșie de piele. Nu poate trece neobservată 
asemănarea dintre numele En-kai al masailor și Enki al sumerienilor, care reprezintă aceiași 
zeitate. Pentru zulușii din Africa de Sud, zeul Unkulunkulu a făcut oamenii și animalele din 
trestii. Iniţial și-a dorit ca oamenii să trăiască veșnic, mai apoi s-a răzgândit. În conformitate cu 
miturile de pe întreg globul pământesc, și lesous în Noul Testament îl crede pe zeul-șarpe Enki 
creatorul oamenilor, considerat răul absolut în multe culturi: „voi sunteți din tatăl vostru Diavolul și 
vreți să faceţi poftele tatălui vostru” (Evanghelia lui loannes 8:44). 

Vechiul Testament spune că, după ce l-a făcut pe Adam, Yahweh Elohim „a suflat în fața lui 
suflare de viaţă şi s-a făcut omul fiinţă vie”. În textele mesopotamiene, facerea omului a avut loc în 
„Bit Șimti”, care a fost tradus prin „Casa unde este determinată soarta omului”. Însă termenul 
„șimti” provine din cuvântul sumerian „șiimti” care, luat 
silabă cu silabă, înseamnă „răsuflare vânt viaţă”. Prin 
urmare, „Bit Șimti” s-ar traduce mai exact „Casa în 
care răsuflarea vieţii este suflată înăuntru”, lucru 
practic identic cu relatarea biblică și cu miturile creației 
din Egipt, Grecia și Africa de Vest. Termenul akkadian 
folosit pentru a traduce cuvântul sumerian „șiimti” era 
„napiştu”, identic cu „nefeș”, acestea două fiind ceva 
prezent în sânge, imposibil de identificat. Ce ar putea 
fi acea „suflare de viață” prezentă în sânge? În 
Deuteronomul, a cincea carte a Bibliei, evreilor li se 
interzice să mănânce sânge „pentru că sângele are în el viață” (12:23). În Enuma Eliș, zeul 
sacrificat avea „teema”, cuvânt tradus prin „personalitate” de o serie de autorităţi în materie, cum 
ar fi Wilfred George Lambert și Alan Ralph Millard de la Oxford. Însă, după traducerea 
scriitorului Zecharia Sitchin, termenul înseamnă „ceea ce adăpostește ce este legat de 
memorie”. Acest termen apare în versiunea akkadiană ca „eremu”, cuvânt tradus de obicei prin 
„duh” sau „spirit'. Acea „viaţă” din sânge, care „adăposteşte ceea ce este legat de memorie”, 
adică A.D.N.-ul, nu poate fi decât o genă a zeului. lar acest lucru demonstrează că omul nu este 
produsul evoluţiei naturale, ci al ingineriei genetice. 

Textul sumerian Enki și Ninmah spune că, atunci când Zeița Mamă i-a cerut să facă omul, Enki 
i-a replicat: „creatura al cărui nume l-ai rostit - există”. Acea creatură era maimuța Homo Erectus, 

care se asemăna cel mai mult cu zeii din punct de vedere genetic. Enki și-a învățat sora 
geamănă și modalitatea prin care putea transforma Homo Erectus în om: „lipește-i chipul zeilor”. 
Acel „chip” al zeilor pe care l-a primit Homo erectus pentru a se transforma în Homo sapiens 
este amintit și de Biblie: „să facem om după chipul şi asemănarea noastră” (Facerea 1:26). Populaţia 
fang din Guinea are un mit asemănător al apariţiei omului: zeii Nzame, Mebere și Nkwa i-au 
creat după chipul lor pe primii muritori, Sekume și soţia lui. Termenul akkadian „lulu”, folosit 
pentru „om primitiv”, literal înseamnă „cel care a fost amestecat”, dezvăluind amestecul genelor 
Zeilor cu cele ale maimuţelor Homo Erectus. Sacrificarea unui zeu, al cărui sânge a fost 
amestecat cu elementul pământean, reprezintă o recoltare de A.D.N. Ingineria genetică din 
prezent a realizat fuziunea celulară, care face posibilă combinarea unor celule provenind din 
surse diferite într-o singură celulă, care posedă mai multe nuclee și mai multe seturi de 
cromozomi diferiţi. Amestecul de nuclee și cromozomi poate da naștere unor celule diferite de 
cele originale. Cu alte cuvinte, se pot lua celule de la zei și de la Homo Erectus care, 
combinate, să dea naştere unei noi ființe, Homo sapiens, asemănătoare cu ambele specii, dar 
totuși diferită. Doar dacă proveneau din același material genetic, îngerii din Biblie și din Cartea 
lui Hanok sau zeii tuturor religiilor antice puteau avea copii cu pământenii, așa cum susțin multe 
texte. Ingineria genetică se găsește chiar și în Vechiul Testament, în povestea facerii Hawwei: 
„Atunci a adus Yahweh Elohim asupra lui Adam somn greu; și, dacă a adormit, a luat una din coastele lui 
şi a plinit locul ei cu carne. lar coasta luată din Adam a făcut-o Yahweh Elohim femeie şi a adus-o la 
Adam. Și a zis Adam: «lată aceasta-i os din oasele mele şi carne din carnea mea; ea se va numi femeie, 
pentru că este luată din bărbatul său»” (Facerea 2:21-23). Somnul lui Adam poate fi o banală 
anestezie, iar coasta din care a apărut femeia poate reprezenta A.D.N.-ul extras din Adam și 
folosit pentru crearea ei. 

Un grup de cercetători susținea în aprilie 2011 că a descoperit gene extraterestre în A.D.N.-ul 
uman. Acești oameni de știință lucrează în Proiectul Genomului Uman care a apărut în 1989 în 
Statele Unite, de-a lungul anilor alăturându-li-se cercetători din Marea Britanie, Franţa, 
Germania, Japonia și China. Ei cred ca mai mult de 95% din secvențele de A.D.N. necodificat 
(cunoscut în engleză sub numele „junk DNA”) care se gasește în acidul dezoxiribonucleic al 
oamenilor este de fapt codul genetic al unor forme de viaţă din alte lumi. Prin decriptarea 
acestor gene extraterestre, geneticienii susțin că vor fi ușor de aflat toate misterele pe care 
teoria evoluţiei nu le poate explica. Genele extraterestre se găsesc în A.D.N.-ul oricărei forme 
de viaţă de pe Pământ, dar în cazul oamenilor „doza” este mai mare decât la celelalte specii. 
Cercetătorii cred că A.D.N.-ul extraterestru a fost „inserat” de mai multe ori în interiorul celulelor 
noastre, în mai multe perioade ale evoluţiei umane, fapt care ne-a permis o dezvoltare mult mai 
rapidă față de celelalte vieţuitoare. Acești oameni de știință au chiar și o viziune proprie a 
Creatorului, fiind de părere că „o formă extraterestră de viaţă a creat noi viețuitoare, printre care și 
omul, pe care le-a plantat pe diverse planete, inclusiv pe Terra”. 

Așadar, Enki și Ninhursag au creat oamenii prin fuziune celulară. Din carnea și sângele (A.D.N.- 
ul) unui zeu, Ninhursag a făcut „lut” (embrioni). Faptul că marii zei au scuipat în acel „lut” 
reprezintă tot o recoltare de A.D.N. Când embrionii au fost gata, au fost implantați în 
paisprezece „zeițe ale nașterii” (femele de Homo Erectus). Însă facerea omului nu a fost un 
proces simplu, fiind nevoie de multe încercări. În textul sumerian Enki și Ninmah, cei doi zei au 
băut cam mult la o petrecere, ameţindu-se. Ninhursag, numită aici Ninmah („Marea regină”), are 
chef de o întrecere și propune să modeleze câteva ființe. Enki acceptă, dar insistă ca el să le 
hotărască soarta. Ninhursag se apucă de lucru și face șase ființe omenești, toate având câte un 
defect. Primul are o hibă la braţ, așa că Enki decide ca el să fie un oficial la curte. Al doilea are 

un tic, clipește întruna, așa că devine cântăreţ. Al treilea este schilod dar Enki îi găsește și lui o 
„soartă bună”, deși din text nu se înțelege care este aceasta. Al patrulea are ejaculări 
necontrolate iar Enki îl vindecă printr-o baie rituală. A cincea fiinţă este o femeie stearpă, căreia 
i se dă un loc într-un harem. Ultimul nu are organe sexuale și Enki îl numește oficial la curte. 
Apoi, schimbă rolul cu Ninhursag: el creează ființe iar ea le hotărăște „soarza”. Prima creatură a 
lui Enki este o femeie fertilă iar cea de-a doua, care se numește Umul, un bărbat foarte bolnav. 
Umul suferă de dureri de cap iar ochii, gâtul, inima, plămânii și intestinele îi sunt afectate. 
Braţele și picioarele îi sunt neputincioase, prin urmare nu poate merge și nici nu se poate hrăni 
singur. Deoarece nu reușește să îl ajute, Ninhursag pierde întrecerea. „Omul pe care l-ai creat nu 
este viu şi nu este mort, nu pot să-l ridic!', a exclamat ea cu regret. Enki o ia peste picior, 
amintindu-i că el a reușit să ofere o soartă bună oamenilor pe care ea i-a creat. Furioasă, îl 
blesteamă pe Enki: „pe pământ nu vei locui”, închizându-l astfel în Apsu, lumea subterană. Totuși, 
Enki îi dă zeiței niște sfaturi: să îl țină pe Umul în poală, să îi laude penisul (?!?), propriile ei 
acțiuni să fie mai reţinute iar casa lui să fie înălțată. Chiar dacă la prima vedere acest text 
prezintă un concurs între cele două divinități, este posibil ca în realitate să explice primele 
încercări nereușite ale zeilor de a face oameni. Existenţa unor rebuturi înainte de omul propriu- 
zis este confirmată de unele texte din vechime. Astfel, în Alphabetum Siracidis (un text datat 
undeva între anii 700 și 1000) se spune că prima soție a lui Adam nu a fost Hawwanh, ci Lilit, 
care a fost izgonită din Grădina Edenului din cauza imperfecțiunii ei. Pentru că se certa 
încontinuu cu Adam și nu voia să i se supună, a fost alungată și a devenit soția arhanghelului 
Samael. În textele babiloniene, Lilitu este considerată „prostituata sacră a zeiței Iștar”, iar surse 
sumeriene mai vechi o numesc „servitoarea zeiței Inanna”. Asirienii o considerau demon, la fel și 
creștinii astăzi. 

În Popol Vuh (manuscris mayaș din jurul anului 1550) se spune că zeii Kukulkan și Tepeu au 
făcut primii oameni din noroi. Dar aceștia se topeau, așa că zeii i-au distrus și au creat alţii, de 
această dată din lemn. Noii oameni se purtau ca animalele, așa că zeii i-au transformat în 
maimuțe. În final au creat oameni din porumb, care le-au fost pe plac zeilor. Asemănătoare cu 
maimutele erau și primele creaturi, strămoșii oamenilor, pentru tibetani. 

Pentru etnia fang din Africa, zeii Nzame, Mebere și Nkwa au creat o fiinţă asemănătoare lor, 
numită Fan, care să conducă Pământul. Însă Fan a devenit nerespectuos și trufaș cu zeii, la fel 
ca Lilit a evreilor. Supăraţi, zeii au distrus lumea pe care au creat-o, dar Fan a supravieţuit 
deoarece i se dăduse viaţă veșnică. Cele trei divinități au făcut din nou plantele, animalele și un 
alt om, de data aceasta muritor, pe nume Sekume. Bineînţeles că și Sekume a fost creat tot 
după chipul și asemănarea zeilor. El şi soția lui sunt consideraţi strămoșii oamenilor. 

Pentru incași, Viracocha a dat naștere unei lumi în care nu exista lumină. Zeul le-a ordonat 
oamenilor să respecte preceptele sale morale, însă ei au devenit răi și trufași. Supărat, 
Viracocha a distrus oamenii printr-un potop, cruțând doar trei dintre ei, care să-l ajute la 
refacerea lumii. Unul dintre cei trei, Taguapaca, a devenit obraznic, astfel încât zeul le-a 
poruncit celorlaţi doi să-l arunce în lacul Titicaca. 

În mitologia românească, două ființe gemene, Fârtatul și Nefârtatul, au încercat să creeze o 
făptură demnă de a stăpâni Pământul. Rezultatul primelor încercări au fost căpcăunii, care au 
reprezentat un eșec: aveau o înfățișare monstruoasă, erau chinocefali (aveau cap de câine), 
lătrau în loc să vorbească și erau antropofagi. Aveau și capacitatea de a vedea zece oameni cu 
un singur ochi. Locuiau în peșteri și văgăuni, se ocupau cu culesul roadelor sălbatice și cu 
vânătoarea şi se mâncau între ei, iar puţinii căpcăuni care au supraviețuit în al doilea ciclu 
antropogonic au mâncat și oameni. Căpcăunii au fost distruși de uriași, reprezentanți ai celui 

de-al doilea ciclu, şi creați de Fârtat și Nefârtat pentru a stârpi prima spiţă nereușită. După ce au 
fost înfrânți, câţiva căpcăuni au supravieţuit până în era omului: Muma Pădurii, Fetele Pădurii, 
Păduroiul și Tatăl Pădurii. La rândul lor, uriașii au fost înfrânți în lupta împotriva Fârtatului și 
Nefârtatului. Au fost urmaţi de oameni în al treilea ciclu antropogonic, care se află încă în 
desfășurare. Blajinii, care vor domina al patrulea ciclu, există deja pe Pământ, trăiesc în umbra 
oamenilor și îi ajută. lar atunci când era oamenilor va ajunge la un final, blajinii vor fi considerați 
ființele perfecte, în stăpânirea cărora trebuie să se afle planeta. 
Așa cum am mai spus, în Tibet un maimuţoi foarte înțelept și o diavoliță au avut șase fii 
acoperiţi de păr și cu feţele roșii ca maimuţele, care au devenit oameni și au populat Tibetul. 
Acei „fii” ai lor, acoperiţi de păr și cu fețele roșii, care s-au transformat în oameni, reprezintă 
primele încercări de creare a oamenilor, până să se ajungă la un rezultat satisfăcător. 
Toate aceste mituri vorbesc despre imperfecţiunea primelor ființe create de zei, până la apariția 
lui Homo sapiens. Putem trage concluzia că munca lui Enki și Ninhursag nu a fost deloc una 
ușoară, fiind nevoie de foarte mult timp și nenumărate încercări. Până la urmă, cei doi au reușit 
să realizeze ființa mult-dorită: 
„Zeiţele naşterii au fost ținute-mpreună. 
Ninti a stat, lunile numărând. 
Luna a zecea, sorocul, încet s-apropia. 
A zecea lună a sosit. 
Vremea deschiderii pântecelor trecuse; 
Zeița a înţeles ce se-ntâmplase. 
Și-a acoperit capul şi a-nceput moșitul. 
Bustul şi l-a încorsetat și a pronunţat binecuvântarea. 
A tras o formă; în ea era viaţă”. 
Textul de mai sus sugerează că noile creaturi nu s-au născut după nouă luni, așa cum ar fi fost 
normal, fiind necesare operaţii de cezariană. 
„Cele înțelepte şi învăţate 
De două ori şapte zeițe s-au adunat. 
Șapte dintre ele au născut bărbaţi, 
Șapte dintre ele au născut femei. 
Zeița Naşterilor a adus apoi 
Suflarea Vieții. 
În perechi ei s-au adunat, 
În perechi s-au adunat în faţa ei. 
Creaturile erau oamenii - 
Creaturile Zeiţei Mamă”. 
Văzându-și creația, Ninhursag a strigat: „L-am creat! Cu mâinile mele l-am făcut!”. Apoi a anunţat 
Consiliul Zeilor că și-a îndeplinit cu succes misiunea. Răsculaţii Igigi, aflând că au scăpat de 
munca silnică, „cu toții laolaltă au alergat să-i sărute picioarele”. Din acel moment omul primitiv era 
cel care „va purta jugul” zeilor. 
Cum erau primii oameni? Un text sumerian ne oferă o descriere: „Când omenirea a fost făcută, ei 
nu știau să mănânce pâine, nici cu haine goliciunea să-şi acopere. Ierburile le păşteau ca oile, din bălți 
beau apă, ca fiarele pădurii”. O descriere asemănătoare apare în Facerea biblică, unde primii 
oameni erau goi („Adam și femeia lui erau amândoi goi și nu se ruşinau”) şi ierbivori („lată, vă dau 
toată iarba ce face sămânță de pe toată fața pământului şi tot pomul ce are rod cu sămânță în el. Acestea 

vor fi hrana voastră”). Întâlnim aceeași imagine şi în Epopeea lui Gilgameș, în descrierea 
sălbaticului Enkidu: 
„Acoperit de păr pe trupul tot, 
Pe cap având păr lung ca o femeie (...) 
EI nu cunoaşte nici omul nici pământul, 
Și e la fel ca cei ascunși în ierburi; 
Alături de gazele el iarba grasă paşte, 
Cu fiarele pădurii el se hârjoneşte, 
În locurile de adăpat. 
Cu creaturile ce mişună prin apă 
Inima sa şi-o bucură”. 
Astfel erau primii oameni de acum aproximativ 200.000 de ani, când cercetătorii presupun că 
Homo sapiens s-a desprins din Homo erectus. Însă până la forma de astăzi a omului, Homo 
sapiens sapiens, mai era destul... 
După ce am aflat cine a creat oamenii, cum și în ce scop, rămâne întrebarea: unde au fost 
făcuţi? Mesopotamienii considerau că sub pământ, în Abzu sau Apsu, casa subterană a lui 
Enki. Un imn închinat lui Enki începe cu cuvintele: „Divinul Ea în Apsu a luat o bucată de lut, pe 
Kulla din ea l-a făcut, templele să le refacă”. Un alt text sumerian spune: „Creaturile cu înfăţişarea 
strălucitoare (oamenii - n.a.), ieșind din Abzu, stau cu toții în faţa zeului Nudimmud (Enki - n.a.)”. Un 
text botezat de cercetători Legenda târnăcopului povestește cum Enlil a făurit o armă numită 
Alani (o maşinărie asemănătoare cu un buldozer), cu care a săpat în pământ pentru a ajunge la 
locul „de unde s-a împrăștiat carnea”, acolo unde se aflau oamenii (adică în lumea subterană): 
„Zeul a chemat-o pe Alani, poruncă i-a dat. Ca pe o coroană pe cap i-a pus sfărâmătorul de pietre şi l-a 
mânat spre locul unde s-a împrăştiat carnea. În groapă era capul omului, din pământ ieșeau oamenii 
spre Enlil, privirea sa asupra capetelor negre zăbovea”. Ignorate până acum și, mai mult ca sigur, 
neînțelese sunt miturile originii triburilor de indieni din sud-vestul Americii (navajo, zuni, hopi, 
pueblo, apași). Cu toţii susțin că strămoșii lor sunt veniţi din subteran. Chiar dacă nu au sens 
aceste legende pentru cei mai mulţi dintre cercetători, totuși ele sunt în conformitate cu miturile 
sumeriene, babiloniene și akkadiene. Acceptând ideea că oamenii au fost creaţi în lumea 
subterană, au sens și cuvintele lui lesous din Evanghelia lui loannes: „Voi sunteți din cele de jos; 
Eu sunt din cele de sus” (8:23). 
După ce Enlil i-a luat fratelui său oamenii abia creaţi, Legenda târnăcopului spune că 
„Anunnaki au păşit spre el, 
Braţele şi le-au ridicat mulțumind, 
Ungând inima lui Enlil cu laude. 
Capete negre îi ceruseră, 
Capetelor negre 
Ei le-au dat târnăcopul să-l poarte”. 
Enki însă nu a fost deranjat că a rămas fără noile sale creaturi. Dimpotrivă, pentru ca planul său 
să reușească, era nevoie ca oamenii să fie la suprafața Pământului, lângă Enlil. Pentru a-și 
putea recupera tronul, Enki avea nevoie de o armată, iar oamenii nou-apăruți puteau fi soldații 
pe care și-i dorea. Chiar dacă experimentul a avut succes, el și-a continuat experimentele pe 
ascuns, încercând să transforme „animalele de povară” în soldaţi. În încercarea de a obține 
soldatul perfect, Enki a combinat oameni cu animale, încercări care nu au avut rezultatul 
scontat. Acești hibrizi au fost priviţi ca monștri sau demoni în multe culturi; alţii i-au identificat cu 
zeii lor. Chiar și în ziua de astăzi există popoare (cum ar fi indienii din America de Nord) care 

cred în comuniunea om-animal. Fiecare indian își alege un animal ca totem, sufletul lui 
contopindu-se cu cel al animalului respectiv. Înfrăţirea dintre om și animal își are rădăcinile în 
acele timpuri în care existau pe Pământ hibrizii om-animal. Unul dintre cele mai bune exemple 
de astfel de creaturi îl reprezintă căpcăunii chinocefali din mitologia românească. Chinocefalii 
(oameni cu cap de câine) sunt menţionaţi încă din cele mai vechi timpuri. loannis Tzetzae, un 
poet și comentator istoric bizantin, se referea la aceștia ca la niște locuitori ai Indiei, în zona 
actualului Pakistan. Marco Polo îi menţionează ca fiind locuitori ai insulelor Andaman din 
Oceanul Indian. Giovanni da Pian del Carpine susţinea că i-a întâlnit în Lacul Baikal. În /storia 
dinastiei Liang, misionarul budhist Hui-Sheng a descris o insulă locuită 
de chinocefali, la est de Fusang. În /storia dinastiilor nordice, istoricul 
Li Yanshou menţionează și el un regat al câinilor. Principala sursă a 
informaţiilor referitoare la existența chinocefalilor rămâne însă 
geograful, farmacistul și istoricul Ktesias, ale cărui scrieri au fost luate 
foarte în serios de părinţii Bisericii din Bizanț, precum Patriarhul 
Photios cel Mare. În cartea Indica, Ktetias menţionează existenţa unui 
trib indian al chinocefalilor. Câteva legende ale perșilor, etiopienilor, 
grecilor, armenilor și arabilor se referă la întâlnirea dintre Alexandros 
cel Mare și chinocefali. Biserica ortodoxă îl sărbătorește pe 9 mai pe 
sfântul cu cap de câine Khristophoros din Lykia, despre care se spune 
că a venit în lumea romană trecând prin deșertul Persiei. Dar probabil cel mai cunoscut 
chinocefal este zeul egiptean Inpu (Anubis), cel cu corp de om și cap de câine. Iniţial cel mai 
important zeu al morţii, a fost înlocuit ulterior cu Asar (Osiris). Un alt zeu egiptean cu cap de 
câine este Duamutef („Cel ce își adoră mama”), unul dintre cei patru fii ai lui Haru (Horos). 
Există și un mit alternativ care îl descrie pe Duamutef și pe fraţii săi ca fiind fiii lui Asar. Unul 
dintre zeii chinezilor, Fu Xi, este deseori reprezentat cu cap de câine. lar în mitologia sârbilor se 
vorbește despre psoglavi, demoni cu corp de om, picioare de cal, cap de câine, dinţi de fier și 
un singur ochi în frunte; se crede că au trăit acum foarte mult timp, în anumite zone din Bosnia 
și Muntenegru. 

Amestecul A.D.N.-ului animalic cu cel uman nu s-a rezumat doar la cel canin. S-au încrucișat cu 
oameni cai, păsări, reptile, pisici, ba chiar și... insecte. Există și astăzi o mulţime de oameni cu 
trăsături fizice animalice: față ca de cal sau de câine, nas acvilin, etc., ceea ce nu este decât o 
reminiscență genetică a acelor creaturi. Într-o tăbliță sumeriană se pot observa trei persoane 
care aduc în faţa lui Enki un prizonier cu un aspect fizic mai mult decât ciudat. Deși partea 
superioară a corpului este umană, partea sa dorsală amintește de cea a unei insecte. Şi 
picioarele sunt ciudate: tălpile sunt diferite de ale celorlalţi iar genunchii îi sunt îndoiţi în spate, și 
nu în față, ca la oameni. Ce poate fi acest prizonier misterios? Cel mai probabil un astfel de 
hibrid om-animal, unul dintre experimentele eșuate ale lui Enki. 


Cele mai cunoscute încrucișări dintre oameni și animale rămân zeii egipteni. Haru (Horos) și Ra 
erau reprezentaţi cu capete de șoimi, Djehuty (Thoth) avea cap de ibis, Hathor și Aset (Isis) 
aveau capete de vacă, capul lui Sebek era de crocodil, Amun și Khnum aveau capete de 
berbec, Sekhmet avea cap de leoaică iar Geb avea cap de gâscă sau de șarpe. Grecii au 
încercat să explice aspectul animalic al zeilor egipteni inventând o poveste în care se spunea 
că, în timpul războiului dintre giganţi și zeii olimpieni, cei din urmă s-au ascuns în Egipt luând 
aspectul unor animale, pentru a nu fi descoperiţi de îngrozitorul 
Typhon. Hibrizii sunt întâlniți și în alte părţi ale lumii. De pildă, în 
hinduism Garuda are corp uman, aripi și cioc de vultur, zeul 
Ganeșa are cap de elefant și corp de om, iar una dintre 
reîncarnările zeului Vișnu, Narașima, are corp de om și cap de 
leu. În Japonia, karura este o creatură enormă cu corp de om și 
cap de vultur. La sumerieni, lamma și alad (lamassu și ședu în 
akkadiană) erau creaturi cu corpuri de leu sau de taur, aripi de 
vultur și capete de om. Grecii numeau aceste făpturi sfincși, 
indienii purușamriga iar israeliții heruvimi, termen care definește 
actualmente în creștinism o clasă de îngeri. Cei șapte abgal 
(apkallu în akkadiană) aveau partea inferioară de pește, cap de 
om sau de vultur și aripi. În Mesopotamia, spiritul păzitor urmahlullu era o creatură jumătate om, 
jumătate leu. De asemenea, agrabuamelu era un amestec dintre om și scorpion. La azteci, zeul 
Huitzilopochtli era un amestec dintre om și pasăre. În China, Lei Gong („Ducele tunetului”), 
numit și Lei Kung sau Lei Shen („Zeul tunetului”), era înfățișat ca o creatură cu gheare, aripi de 
liliac și o faţă albastră cu cioc de pasăre. Zeii Fu Xi și Nuwa aveau corpuri de șerpi și capete de 
oameni. În folclorul insulelor Filipine există Tikbalangul (sau Tigbalang, Tigbalan ori Tikbalan), o 
creatură cu corp de om și cap și picioare de cal. La greci se întâlnesc cei mai mulţi astfel de 
hibrizi. Harpiile erau păsări cu capete de femei, iar sirenele erau femei cu aripi și gheare de 
pasăre. În alte culturi, sirena are partea inferioară de pește iar cea superioară de femeie. 
Centaurii avea partea inferioară de cal iar cea superioară de om, minotaurul avea corp de om și 
cap de taur, Medusa și Lamia erau combinaţii dintre femei și șerpi iar Kekrops, primul rege al 
cetăţii Atena, era jumătate om, jumătate șarpe. Zeul primordial Khronos (a nu se confunda cu 
titanul Kronos), personificarea timpului, avea corp de șarpe și trei capete: unul de om, unul de 
taur și unul de leu. Giganţii și zeul Boreas aveau șerpi în loc de picioare. Pan, Agreus și Nomios 
erau oameni cu coarne și partea inferioară de tap. 

În afară de combinările dintre oameni și bestii, Enki a realizat și încrucișări între diferite specii 
de animale. În mitologia sumeriană și persană, Anzu (sau Zu ori Idugud) era un vultur cu cap de 
leu. Serafimii erau cunoscuţi inițial în Asia ca demoni cu formă de șarpe înaripat; evreii și 
creștinii i-au transformat ulterior într-o clasă de îngeri. Zeul Quetzalcoatl al aztecilor era un 
șarpe cu pene. În Babilon, Tiamat era un șarpe înaripat. O altă astfel de creatură era grifonul, 
care avea cap și aripi de vultur iar corpul de leu. Pegasos al grecilor era un cal înaripat iar 
fratele său, Khrusaor, un mistreţ înaripat. Inorogul ori unicornul era un cal cu un corn în frunte. 
Allocamelusul era un animal mitologic cu cap de măgar și corp de cămilă. În Chile, creatura 
Colo-Colo are ori forma unui șarpe cu picioare, asemănător unui șobolan lung cu pene, ori 
forma unui șoarece lung cu cap de cocoș. La greci, Kerberos, paznicul lumii subterane, era un 
câine cu trei capete. În hinduism, Yali are corp de pisică, cap de leu, trompă de elefant și coadă 
de șarpe. 

Despre făpturi fabuloase au scris în antichitate Manethon, Eusebius, Plutarchus, Strabon, 
Platon, Tacitus, Diodoros Sikeliotes și Herodotos. Preotul babilonian Berossos nota că zeul 
Belus a făcut mai multe „ființe hidoase, care au fost create din două bucăţi diferite (...) oamenii 
apăreau cu două aripi, unii cu patru şi cu două fețe. Aveau un trup, dar două capete, unul de bărbat şi 
celălalt de femeie. La fel şi părţile celelalte ale trupului, de bărbat şi de femeie. Alţii erau cu picioare şi 
coarne de fap. Alţii cu picioare de cal; alții, hipocentaurii, erau pe jumătate oameni, pe jumătate cai. Și 
tauri cu cap de om erau, şi câini cu cozi ca de pește. Mai erau şi cai ce aveau capete de câini, şi oameni 
şi alte animale aveau capete şi trupuri de cal şi cozi de peşte. Pe scurt, erau îmbinări de toate făpturile 
Pământului (...) Toate aceste ciudăţenii se păstrau în templul lui Belus din Babylon”. În secolul al IV- 
lea, inspirându-se din relatarea lui Berossos, episcopul Eusebius scria în Cronografia despre 
templul lui Belus: „și existau acolo alte animale, dintre care unele create de ei înșiși şi înzestrate cu 
forme dătătoare de viaţă; şi ar fi plămădit oameni, din aceia cu două aripi; şi alții cu patru aripi şi două 
chipuri şi un trup şi două capete, femei şi bărbaţi, şi două naturi, bărbătească şi femeiască, şi alți 
oameni, cu coapse de capre și coarne pe cap; şi alții, cu picioare de cal; și alții, cu aspect de cal în 
partea posterioară şi de om în cea anterioară, care au formele hipocentaurilor; şi ar fi zămislit şi tauri cu 
cap de om şi câini cu patru trupuri, ale căror cozi ar fi ieșit, aidoma cozilor de peşte, din părţile 
posterioare; şi cai cu cap de câine, şi oameni şi alți monștri cu cap de cal, trup de om şi coadă de peşte; 
şi tot felul de dihănii cu formă de balaur, şi pești şi reptile şi şerpi şi multe alte făpturi fabuloase şi 
ciudate, de specii diverse şi forme variate, ale căror imagini le păstrau una lângă alta în templul lui 
Belus”. O creatură apare și în cartea biblică Istoria omorării balaurului şi a sfărâmarii lui Bel, 
unde babilonienii se închinau la un balaur mare care nu era un idol neînsufleţit, ci „viu și 
mănâncă şi bea”, pe care profetul Daniyyel l-a ucis dându-i să mănânce cocoloașe fierte din 
rășină, seu și păr. Tot în Babilon, pe Poarta lui Iștar sunt reprezentate reptile asemănătoare 
dragonilor, numite siruși, care aveau limba bifurcată, trupul acoperit de solzi, o coadă lungă și 
mlădioasă de asemenea cu solzi, un gât lung, subţire și solzos, un cap de șarpe împodobit cu 
un corn, în spatele căruia erau atașate aripi de piele; scriitorul german Willy Ley a descris sirușii 
ca fiind „o enigmă zoologică de dimensiuni fantastice”. 

Pe un sigiliu sumerian aflat în prezent la Muzeul Luvru și pe o tăviță de farduri din Muzeul 
Egiptean de la Cairo se pot observa creaturi ținute de oameni în lesă, care au patru picioare, 
gâturi lungi, unduite și capete de șarpe. Tot la Luvru sunt și trei figurine de numai zece 
centimetri înălțime, datate pe la 2200 î.e.n., ale unor tauri cu capete umane, precum și Cupa lui 
Gudea din aceeași perioadă, înaltă de 23 de centimetri, pe care este gravată o făptură mixtă cu 
gheare de pasăre la picioare, mâini de om, aripi și corp de dragon. Pe o stelă miniaturală de 20 
de centimetri se poate vedea o „zeiță înaripată” cu cap și corp de femeie, gheare la picioare și 
aripi pe spate, iar în muzeul din Bagdad se află statueta „zeiței arhaice”, care are corp de femeie, 
cu sâni delicaţi, și cap de monstru. În localitatea Sipan, într-un mormânt al unui preot moche, 
arheologii peruani au găsit în 1988 un sceptru de cupru, lung de un metru, pe care este gravată 
o femeie ce se împerechează cu o făptură jumătate motan, jumătate reptilă. Din orașul 
sumerian Uruk au fost dezgropate statuete care reprezintă ființe cu capete de reptilă și corpuri 
umane, vechi de aproximativ șase milenii. În Germania a fost descoperită o statuetă veche de 
30 de milenii, care înfățișează un om cu cap de leu, asemănător cu zeița egipteană Sekhmet. 
La British Museum se găsește un relief al regelui asirian Așșur-nasir-apli (Assurnasirpal |), pe 
care un bărbat ţine de o frânghie un animal ce merge pe două picioare ca o maimuţă, labele 
mâinilor sale terminându-se în aripioare de pește. Tot aici se află obeliscul negru al regelui 
Salmanu-asared (Salmanassar ll), fiul lui Așșur-nasir-apli, pe care sunt reprezentate în spatele 
unui elefant două siluete mici, de statura unor copii, cu capete de om dar coapsele și picioarele 

de animal, duse de doi gardieni. Pe un alt fragment sunt doi sfincși cu cap de om, ţinuţi în lanţ. 
Textul însoțitor de pe obelisc vorbește despre „animale-om care sunt duse în captivitate”. 

Se pot obţine astfel de creaturi în realitate? În 1954, la Universtitatea de Medicină din Moscova, 
omul de știință Vladimir Demikhov a realizat pe cale chirurgicală un câine cu două capete. Mai 
exact, a grefat partea superioară a trunchiului unui câine pe gâtul altui câine. Spre surprinderea 
tuturor, creatura a trăit timp de câteva săptămâni. Astfel, doctorul Demikhov a demonstrat că se 
pot realiza hibrizi prin procedee chirurgicale. În 1970, oamenii de știință de la Case Western 
Reserve University School of Medicine, conduși de chirurgul Robert J. White, au efectuat o 
operaţie extrem de controversată: transferul capului unei maimuțe pe corpul alteia; creatura a 
trăit normal timp de aproape trei zile. Întrebările care apar în urma acestor experimente sunt 
următoarele: dacă oamenii pot da naștere astăzi unui câine cu două capete și șase picioare, 
entități superioare tehnologic n-ar fi putut realiza în trecut un câine cu trei capete, așa cum era 
Kerberos al grecilor? Ori un alt fel de hibrid animalic? Dacă noi reușim astăzi să realizăm un 
transplant de capete, nu ar fi putut face același lucru zeii din vechime, dând naștere unor 
creaturi precum Minotaurul sau chinocefalii? Pentru strămoșii noștri, monștrii erau creațiile 
zeilor. lar singurul zeu preocupat de astfel de experimente genetice era Enki. 

În 2003, un grup de cercetători de la Universitatea de Medicină din Shanghai a realizat cu 
succes fuziunea dintre celule umane și de iepure. Embrionii au fost primii hibrizi umano-animali 
realizaţi prin inginerie genetică recunoscuți oficial. Un an mai târziu, cercetătorii de la Clinica 
Mayo din Minnesota au creat porci cu sânge uman. Una dintre ideile principale ale 
experimentului a fost posibilitatea de a crea în porci inimi umane, pentru transplanturi cardiace. 
În concluzie, avem astăzi tehnologia care ne permite să realizăm hibrizi asemănători cu monștrii 
din legende. De ce să presupunem că nu o au și zeii care le-au oferit strămoșilor noștri o 
sumedenie de cunoștințe? lar dacă o au, de ce să credem că nu au folosit-o? 

Se pare că există dovezi care să ateste existența unor hibrizi, mai ales în locul unde au fost 
ilustrate cele mai multe astfel de cazuri. Pe 5 septembrie 1852, francezul August Mariette (care 
mai târziu a fondat Muzeul Egiptean) a descoperit un coridor subteran în Saqqara, în care se 
aflau două sarcofage imense. Convins că va găsi mumia unui Apis (taur venerat ca încarnare a 
zeului Ptah), Mariette a fost surprins să descopere în sarcofage o masă bituminoasă în care se 
aflau oase mici, aparţinând mai multor animale. Exploratorul britanic Sir Robert Mond, care a 
realizat excavații în așa-numitul „Bucheum” (o cameră mortuară din piatră, de sub ruinele 
templului din luny / Hermonthis), a ajuns la aceeași concluzie cutremurătoare. Sarcofagele fie 
nu conţineau nimic, fie doar bitum plin de fragmente osoase. Într-unul dintre sarcofage, Mond a 
găsit în locul unui bou mumificat oase amestecate de câini și de șacali. În catacombele din 
Abusir, de această dată însoţit de doi francezi, Lortet și Gaillard, Mond a descoperit alte 
sarcofage despre care era sigur că ar conţine tauri mumificaţi. Și din nou a avut parte de o 
surpriză. În primul sarcofag cei trei au găsit un amestec de oase aparţinând unor animale 
diferite, unele specii neputînd fi identificate, iar al doilea, ceva mai lung de 2,4 metri și lat de 
aproximativ 1,2 metri, conţinea un amestec de opt animale. Şi în acest caz a fost imposibilă 
identificarea speciei căreia îi aparțineau două dintre oase. Ce creaturi erau cele închise în 
sarcofage de vechii egipteni, compuse din mai multe animale? Posibil hibrizi asemenea celor 
prezenţi în toate culturile antice. 

Chiar și în zilele noastre există astfel de creaturi, semn că experimentele genetice ale taberei lui 
Enki nu s-au sfârșit. Pe 13 iulie 2008, în Montauk, New York, patru tineri au găsit pe malul râului 
cadavrul unei creaturi ciudate, cu cioc de pasăre, gheare de raton și corp de câine. Animalul nu 
a putut fi identificat deoarece nu seamănă cu nimic cunoscut de om, ci arată ca un amestec de 

diferite animale. Unii cred că monstrul a fost creat în laborator de guvernul Statelor Unite, într- 
un centru de cercetări din apropiere. Alţii presupun că face parte dintr-un lung șir de 
experimente genetice ale extratereștrilor. lar în 2010, în lacul Wylie din Carolina de Sud, 
pescarul Frank Yarborough a prins un pește ciudat care cântărea 2,3 kilograme, avea jumătate 
de metru lungime și dinţi de om. Biologul Robert Stroud, de la Departamentul de Resurse 
Naturale, susține că ciudatul pește face parte din specia Pacu, o rudă îndepărtată a piranha, 
originară din râul Amazon din America de Sud. Această ipoteză nu are prea mulţi susţinători, 
deoarece nu poate explica prezenţa dinţilor umani la un pește. 

Unele dintre cele mai celebre creaturi sunt umanoizii înalţi și păroși, numiţi Bigfoot în America 
de Nord, Yeti în Tibet, Yeren în China, Tchoutchounaa în lakuţia sau Orang Pendek în insula 
Sumatra. Deși cercetătorii oscilează în a-i considera ori veriga lipsă dintre maimuțe și oameni, 
ori pură ficţiune, adevărul este că nimeni nu a reușit să dărâme vălul de mister din jurul lor. Un 
lucru mai puțin mediatizat este faptul că acești umanoizi păroși sunt în strânsă legătură cu 
O.Z.N.-urile. Numărul din mai 1982 al revistei The MUFON UFO Journal relatează că, în 1973, 
în statul american Pennsylvania un grup de fermieri a observat un O.Z.N. aterizând. Lângă el au 
fost văzute două creaturi înalte de aproximativ 2,10 metri, cu braţele atârnând până sub 
genunchi și tot corpul acoperit de păr lung și negru. Fermierii au fugit să anunţe autorităţile dar, 
când s-au întors după trei sferturi de oră, nu au găsit nici O.Z.N.-ul, nici creaturile. Doar în iarbă 
rămăsese un cerc fosforescent, cu diametrul de 30 de metri. 

Dan D. Farcaș, în OZN-uri de pe celălalt tărâm (1999), susține că numai în 1973 au fost 
raportate 103 întâlniri în care apăreau simultan O.Z.N.-uri și Bigfoot, șase fiind din statul 
Pennsylvania. Tot el descrie cazul unei femei în vârstă, ce trăia singură într-o zonă izolată, care 
a împușcat în stomac un Bigfoot. Acesta a dispărut în momentul următor într-o străfulgerare de 
lumină, fără să scoată vreun sunet. 

Ellen Crystall, în volumul Silent Invasion (1991), relatează că la Pine Bush (statul New York), la 
aproximativ 25 de kilometri de Manhattan, în contextul unei veritabile „invazii” de O.Z.N.-uri au 
fost semnalate mai multe creaturi care nu aveau ce căuta acolo: Bigfoot, lemurieni și un soi de 
„oameni-molie”. Un localnic i-a povestit că a fost nevoit să se refugieze într-un copac din cauza a 
„ceva” invizibil, care făcea zgomot și emana un miros de putred. Ellen Crystall descrie și cazuri 
în care s-au găsit urme ale unor labe uriașe în preajma O.Z.N.-urilor. Părerea ei este că toate 
aceste făpturi au fost aduse de către ocupanţii obiectelor zburătoare neidentificate. 

În Extraterrestrials Among Us (1986), George C. Andrews povestește că, în cursul unui incident 
în care a fost implicat un O.Z.N., mai mulți martori susțineau că au auzit niște pași grei, ca ai 
unui biped uriaș. Un alt martor a văzut un Bigfoot transparent, „ectoplasmic”, materializându-se 
în faţa ochilor săi. În săptămânile care au urmat, din zonă au fost aduse zeci de rapoarte asupra 
unor ființe similare, văzute aparent în carne și oase. 

Un caz analizat de doctorul Leo Sprinkle și reprodus în cartea Alien Liaison (1991) de Timothy 
Good este cel al fermierului Jim din Colorado. Acesta s-a confruntat cu mai multe cazuri de 
mutilări de vite, la fața locului găsind urme de pași cu laba de aproximativ 45 de centimetri. Într- 
o noapte, fermierul a văzut o ființă uriașă care a trecut prin îngrăditura de sârmă ghimpată, pe 
care a rupt-o, lăsând agăţate de ea șuviţe lungi de păr. Analiza ulterioară a urmelor de pași și a 
firelor de păr dovedeau că nu aparţin vreunei specii cunoscute. În altă noapte Jim a împușcat 
creatura, care revenise. Fiinţa a tresărit, a scos un scheunat, în același timp auzindu-se și un fel 
de „bip”, după care s-a făcut nevăzută. În săptămânile următoare fermierul a zărit în preajma 
casei sale, în repetate rânduri, un O.Z.N. discoidal. Susţine chiar că s-a întâlnit cu ocupanții 
acestuia, care l-au asigurat că Bigfoot le ascultă ordinele. Jim a tras concluzia că în preajma 

fermei sale se află o bază extraterestră permanentă și că autorităţile cunosc acest fapt, dar 
preferă să păstreze secretul. 

Analizând aceste lucruri, putem considera că umanoizii înalți și păroși sunt creaturi ale zeilor 
exilați, o nouă etapă a experimentelor genetice iniţiate de Enki și duse mai departe de fiul său, 
Marduk. Agilitatea și forța unui Bigfoot, alături de capacitatea sa de a deveni invizibil, îl pot 
transforma într-un candidat serios la poziţia de „soldat perfect”. Însă, din moment ce numărul 
acestor creaturi este infim, iar apariţiile lor au loc în zone izolate, tragem concluzia că 
experimentul este încă departe de a fi finalizat. Exilaţii încă îl studiază pe ascuns, semn că mai 
au mult de lucru. 

Invizibilitatea nu este caracteristică doar lui Bigfoot. De-a lungul timpului au fost observate mai 
multe creaturi cu această însușire. Conform cronicarilor vremii, în ianuarie 1565 exista în 
Vijayanagar din sudul Indiei o felină uriașă învizibilă. Pe 29 august 1922, camioneta fermierului 
texan Frank Dillon a fost distrusă de un rinocer invizibil. Pe 17 iunie 1993, Tom și Jessica Neill 
au dat în Parcul Naţional Yellowstone (statul american Wyoming) peste o pasăre uriașă 
invizibilă, care i-a atacat. Este posibil ca şi aceste ființe invizibile să fie experimente genetice ale 
urmașilor lui Enki. lar acestea nu sunt singurele cazuri ciudate din istorie. 

După cum povestea Rodica Bretin în Dosarele imposibilului (2003), începând cu 8 februarie 
1955, locuitorii din Devonshire (Anglia) au găsit aproape zilnic, timp de trei luni, zeci de șiruri de 
urme ale unei singure copite, dispuse la 20 de centimetri una de cealaltă. Copita avea lungimea 
de zece centimetri și lățimea de șapte. Șirurile de urme se întindeau pe o distanţă de 150 de 
kilometri, fără să ocolească vreun obstacol întâlnit în cale. Acest caz straniu din Devonshire nu 
este unul singular. O cronică japoneză amintește că în anul 929, în curţile și grădinile palatului 
imperial din Kyoto au apărut inexplicabile șiruri de urme ale unei singure copite. Călugărul 
benedictin D'Epernay descria amprente asemănătoare în Franța anului 943, în timpul unei 
furtuni cumplite. În 1065 s-au găsit urme identice în împrejurimile orașului englez Scarborough. 
Abatele Ralph de Coggeshall consemna în cronica sa două astfel de evenimente: unul în timpul 
regelui Richard Inimă de Leu (1189-1199) și celălalt în 1205. În anul 1840, exploratorul britanic 
James Ross a găsit urme asemănătoare pe insula Kerguelen, unde nu trăiesc animale copitate. 
Ziarul London Times anunţa pe 14 martie 1840 urme similare în apropierea localităţii Glenorchy 
din Scoţia. lar în aprilie 1855, Ilustrated London News publica un caz asemănător în Galiţia. 
Şiruri de urme unicopitate s-au mai găsit în Noua Zeelandă (1886), New Jersey (1908), Belgia 
(1945), Devonshire (1950), Scoţia (1952) și pe coastele vulcanului Etna din Sicilia (1970). Ce fel 
de creatură cu o singură copită ar putea lăsa astfel de urme prin toată lumea, pe o perioadă de 
mai bine de un mileniu? Probabil încă un experiment al lui Enki. 

Între anii 1859 și 1867, în mlaștina Bodmin a trăit un hibrid umano-reptilian, de culoare gri sau 
verde închis, înalt de 2,5 metri, fără coadă, acoperit de plăci osoase, cu o creastă spinoasă pe 
țeastă și mănunchiuri de spini la umeri, omoplați și genunchi. Timp de opt ani a ucis numeroase 
animale și oameni. În poarta de lemn a unui castel de pe coasta Atlanticului, monstrul din 
Bodmin Moor a lăsat un spin de os lung de 21 de centimetri, care acum se află la Muzeul 
Kensington din Londra. A.D.N.-ul din acel os nu aparţine vreunei specii cunoscute de pe Terra, 
vii sau fosile. În 1867 monstrul a dispărut brusc, la fel cum apăruse. 

În ianuarie 1909, sute de martori din New Jersey au semnalat o ființă umanoidă de trei metri 
înălțime, cu aripi pieloase și cap ca de liliac. Creatura, supranumită „Diavolul din New Jersey”, a 
atacat păsări, oi și femei. A dispărut în luna mai a aceluiași an, după ce a răpit-o pe Mary 
Weathers, o fetiță de numai 14 ani. Pe 28 iunie 1936, niște excursioniști au întâlnit la 38 de 
kilometri de orașul Camden o femeie acoperită de o blană neagră (care lipsea pe piept, pântec 

și spate), având două membrane pieloase prinse între coate și genunchi. Pletele îi erau 
încâlcite și foarte lungi, gura neobișnuit de mare iar ochii întunecaţi, numai pupilă. În martie 
1938 a fost descoperit cadavrul acelei creaturi. În urma cercetărilor, poliția a arestat trei 
vagabonzi care au recunoscut că au violat-o și ucis-o pe acea ființă stranie, probabil fiica 
Diavolului din New Jersey și a lui Mary Weathers. 

Atât monstrul din Bodmin Moor cât și Diavolul din New Jersey au dat dovadă de o inteligenţă 
mult superioară animalelor. Monstrul din Bodmin Moor părea că ucide din plăcere, lucru 
nemaiîntâlnit la vreun animal. Diavolul din New Jersey a avut un copil cu Mary Weathers, ceea 
ce denotă o compatibilitate genetică între specia lui și cea umană. Monstrul din Bodmin Moor a 
încercat la rândul său să răpească o tânără, probabil tot în scopul împerecherii. Se spune că 
numeroși Yeti sau Bigfoot s-au împerecheat cu femei, care au dat naștere unor hibrizi, idee care 
susține aceeași compatibilitate genetică. Prin urmare, putem presupune fără să greșim prea 
mult că și aceste ființe sunt experimente genetice ale zeilor exilați, care au scopul de a realiza 
soldați perfecţi. 

Dacă toate aceste creaturi au existat cu adevărat și sunt rezultatele unor experimente genetice, 
așa cum susţin din ce în ce mai mulţi autori (printre care Erich Von Daniken, Giorgio Tsoukalos, 
Jonathan Young, Philip Coppens sau David Childress), cine le realizează acum? Enki nu se mai 
află printre noi iar fiul său, Marduk, nu are voie să părăsească lumea subterană. Conform 
mărturiilor a mii de martori, există totuși niște ființe care se ocupă și astăzi cu astfel de 
experimente. 

Între 12 și 17 iunie 1992, la Massachusetts Institute of Technology, una dintre cele mai 
faimoase universități politehnice din lume, a avut loc Conferinţa pentru studiul răpirilor efectuate 
de OZN-uri. Cei doi președinți ai conferinței au fost profesorul David E. Pritcard (specialist în 
fizică atomică și moleculară, laureat al unor prestigioase premii internaţionale, fizician la M.I.T. 
din 1968) și profesorul John Edward Mack (profesor de psihiatrie de 20 de ani la Harvard 
Medical School din Cambridge și fost director al secţiei de psihiatrie a spitalului acestei 
universităţi). La conferinţă au participat și profesorul Thomas Bullard, profesorul David Jacobs, 
Budd Hopkins, Jenny Randles, John S. Carpenter, precum și alţi investigatori de prestigiu ai 
fenomenului O.Z.N. Cercetătorii participanţi au studiat circa 2000 de cazuri, examinate cu 
rigoare. În rapoarele anexate, majoritatea victimelor afirmau că au fost răpite de O.Z.N.uri și 
examinate apoi de niște creaturi cenușii, înalte de 1-1,3 metri, cu membre subțiri, cu însușiri 
telepatice, cu cranii enorme și ochi negri, imenși și hipnotici. Destul de des se semnalează și 
vizitatori înalţi, cu plete blonde sau albe, îmbrăcaţi în robe albe, strălucitoare. Foarte des se 
raportează și alte elemente bizare, cum ar fi examinări medicale, mesaje apocaliptice și ordinul 
ca victima să uite totul. 

Pe lângă cele 2000 de cazuri examinate în 1992 există multe alte mii de persoane care susțin 
aceleași lucruri: au fost răpite de O.Z.N.-uri, unde au fost examinate de niște creaturi mici și 
cenușii. Multe astfel de victime afirmă că extratereștrii colectează 
material genetic uman. Cu ajutorul unor instrumente cu vacuum 
care au forma unor ace lungi, recoltează ovule de la femei și 
spermă de la bărbaţi pentru a le folosi apoi în procese de 
fecundare artificială. Produsului de concepție i se modifică 
informaţia genetică, după care urmează implantarea sa în uterul 
unei femei pământene. După trei sau patru luni, embrionul este 
extras din mama purtătoare și mutat într-un uter artificial, în care 
se dezvoltă până la „naștere”. Betty Andreasson-Luca a fost în 

1973 martoră la extragerea a doi fetuși dintr-o mamă purtătoare pământeană. Întrebând de ce 
se fac astfel de experimente oribile, cenușiii i-au răspuns: „deoarece, pe măsură ce trece timpul, 
omenirea va deveni sterilă... Rasa umană va deveni sterilă din cauza poluării şi a bacteriilor care trăiesc 
pe Pământ”. Ea și-a amintit această conversaţie sub hipnoză, pe 8 decembrie 1987. În martie 
1994, omuleţii cenușii i-au spus doctorului Courtney Brown că efectuează pe oameni mutații 
genetice pentru dezvoltarea legăturii mai armonioase dintre corp și suflet, dar și pentru 
diminuarea tendințelor specifice oamenilor. Altor contactaţi li s-a declarat că scopul 
experimentelor genetice este crearea unor supraoameni, exact planul din vechime al lui Enki. 
Datorită informaţiilor diferite primite de contactaţi sau răpiți, putem concluziona că aceste ființe 
nu vor să se afle adevăratul scop al experimentelor realizate pe oameni. 

În cartea Missing Time (1981), sculptorul Budd Hopkins scria că în spatele răpirilor extraterestre 
se află semnele unei agresiuni discrete ale unei puteri nepământene. Autorii răpirilor, omuleții 
cenușii, taie cu sânge rece în carnea victimelor umane paralizate, le montează implanturi și sunt 
incapabili să înțeleagă angajarea afectivă. Hopkins a ajuns la concluzia că este vorba despre un 
imens experiment genetic, practicat asupra omenirii de mai multe milenii, efectuat de entități 
venite din altă lume. O faimoasă cercetătoare, Linda Moulton Howe, opina: „unii cercetători sunt 
convinși că umanitatea este o proprietate - că noi aparținem de ceva care... ne testează ca pe niște 
animale de laborator, comunicând cu noi şi controlându-ne... Recoltarea de material genetic din lumea 
pământeană, atât de la oameni cât şi de la animale... datează de la originile omului”. Miturile ne 
dezvăluie că Enki era cel care se ocupa de astfel de experimente. După înlăturarea sa de la 
putere, fiul său, Marduk, i-a continuat munca. Este posibil ca omuleţii cenușii să lucreze pentru 
Marduk? 

Pe 5 noiembrie 1975, în Snowflake, lângă Heber (Arizona), muncitorul forestier Travis Walton a 
fost dus la bordul unei nave și examinat de două tipuri de creaturi: niște omuleți cenușii cu capul 
mare și ochi imenși și niște indivizi blonzi, cu aparenţă umană, foarte înalţi și atletici. Travis 
Walton nu a fost singurul care a întâlnit la un loc cele două rase așa-zis extraterestre. Astfel de 
mărturii sunt de ordinul miilor. Celebra Betty Andreasson-Luca a observat că entităţile înalte de 
peste doi metri, cu plete albe sau blonde căzându-le pe umeri, cu robe albe până la pământ, par 
să aibă o anumită autoritate asupra celor mici și cenușii atunci când cele două tipuri sunt văzute 
împreună. În cartea The Watchers II de Raymond Fowler, ea relatează o întâlnire cu niște 
omuleţi cenușii răutăcioși, care s-au retras la apariţia unei ființe cu înfățișare de arhanghel, 
însoțită de alți omuleţi cenușii, identici ca înfățișare dar disciplinati. Înalţi și blonzi sunt zeii din 
vechime, care de multe milenii duc lupte pe planeta noastră. Dacă cenușiii lucrează pentru ei, 
nu rămâne decât să aflăm de ce parte a baricadei se află: fac parte din tabăra lui Enki sau a lui 
Enlil? Răspunsul nu poate fi prea complicat. Cum Enlil respectă ordinul tatălui său de a nu 
interveni în dezvoltarea oamenilor, în timp ce Enki a încălcat acest ordin dintotdeauna, ba chiar 
s-a ocupat cu experimente genetice, logica sugerează că cenușiii sunt conduși de Enki și copiii 
săi. Dar, totuși, ce sunt aceste creaturi gri? 

Multe dintre victimile răpirilor au constatat că răpitorii cenușii își execută sarcina mecanic, 
părând incapabili să aibă o atenţie distributivă. Nu par să aibă sentimente, nu au fost văzuți 
mâncând, bând, respirând sau mișcând din buze, nu par a avea dinţi, limbă ori salivă. În 
interiorul navelor lor nu s-au văzut bucătării, toalete, dormitoare, paturi sau instalaţii pentru 
distracţii. Dan D. Farcaș, în Răpiţi de extratereștri, concluzionează: „toate aceste date au făcut să 
se avanseze ipoteza că fiinţele cu care se întâlnesc cei răpiți sunt doar bioroboți în slujba unei 
«inteligenţe superioare», ce rămâne ascunsă”. Şi alţi autori consideră că omuleţii cenușii ar putea fi 
niște creaturi artificiale, un soi de bioroboți, fabricaţi din material genetic uman, apropiaţi de 

ceea ce ar putea deveni omenirea peste sute de mii de ani. Așadar, sunt mari șansele ca 
aceste creaturi să nu fie extratereștri veniți pe Pământ de undeva din spațiul cosmic, așa cum 
sunt consideraţi de majoritatea oamenilor, ci nişte ființe create în laboratorul subteran al lui Enki. 
Din cauza interdicţiei lui și a copiilor săi de a părăsi interiorul Terrei, era nevoie de cineva care 
să recolteze material genetic pentru crearea unei armate de super-soldaţi. Surse din armata 
Statelor Unite au dezvăluit că mii de astfel de creaturi cenușii efectuează experimente sinistre 
pe oameni și animale în baze secrete subterane, construite chiar de Armata americană. 
Conform Raportului nr. 13 al proiectelor Gruage / Blue Book, la baza militară Holloman s-a 
încheiat în 1964 un tratat între cenușii și președintele Statelor Unite, care prevedea că 
extratereștrii (mai exact intratereștrii) vor livra tehnologii în schimbul permisiunii de a răpi 
oameni în vederea unor experimente. Se mai stipula că guvernul american trebuie să reducă la 
minimum informaţiile privind prezenţa cenușiilor pe Pământ. Dezvăluiri similare au apărut și din 
sânul guvernului rus; se pare că autorităţile rusești au fost corupte prin mici „cadouri” 
tehnologice de la cenușii, pentru a închide ochii la ilegalităţile pe care aceștia le comit pe 
planeta noastră. Pe lângă experimentele oribile asupra oamenilor, aceste ilegalităţi includ și 
celebrele mutilări de vite (numai în Statele Unite la mijlocul anilor '80 au fost raportate peste 
10.000 de cazuri). 

Facerea oamenilor, cât și a acestor hibrizi sau experimente eșuate, ascunde o latură ignorată 
de majoritatea cercetătorilor fenomenului O.Z.N., dar exploatată adesea într-un mod eronat de 
curentele filosofice și religioase: partea spirituală. Pentru că oamenii, asemenea animalelor și 
plantelor, reprezintă spirite captive în materie, părţi din Enlil, victimele răzbunării Sophiei 
împotriva rivalului ei, care a încarcerat-o. Pentru Platon, întruparea sufletului constituia o 
pedeapsă pentru păcatele săvârșite. Preexistenţianismul, teoria inițiată de Origenes 
Adamantius (185-254) sub influenţa lui Platon, susține că sufletele oamenilor au fost create 
toate deodată, fiind așezate în trupuri ca pedeapsă, confirmând această ipoteză. Pentru a 
împiedica spiritele să revină după moartea corpului fizic în lumea din care au emanat, Sophia a 
stabilit acea lege karmică despre care vorbesc orientalii, ce presupune un ciclu infinit al 
reîncarnărilor. Pentru a înțelege cum funcţionează karma, trebuie să înțelegem spiritul. Fiind 
părţi din Enlil, un eon format din energie pozitivă, spiritele sunt și ele compuse din energie 
identică. Atragerea lor în lumea materială transformă o parte din acea energie într-una negativă, 
existentă atât în Sophia, cât și în entităţile în care a fost divizată. Se pare că, în spiritele sosite 
pentru prima oară în lumea materială, cele două forme de energie există în cantități egale. De 
exemplu, Kabballah consideră că fiecare fiinţă are două părți egale și opuse: una dreaptă, 
numită Mikha'el, și una stângă, Samael. Cele două jumătăţi, numite după doi arhangheli care 
reprezintă lumina și întunericul, simbolizează energia pozitivă și negativă din care este compus 
spiritul. Despre binele și răul prezent în fiecare dintre noi vorbesc multe culturi din cele mai 
vechi timpuri până astăzi. De exemplu, le putem recunoaște în Yin și Yang ale orientalilor. 
Pentru evrei cele două părţi sunt în cantităţi egale, ceea ce nu poate fi valabil în ziua de astăzi, 
când se observă că majoritatea dintre noi au una dintre laturi mai pronunţată decât cealaltă. 
Astfel, putem considera că spiritele se aflau într-un echilibru perfect atunci când au fost aduse 
în lumea noastră însă, de-a lungul multiplelor existenţe terestre, procentajele s-au modificat în 
funcţie de acţiunile fiecărui individ în parte. Astfel, faptele bune și suferința ard karma negativă 
după părerea orientalilor, sau spală din păcate după concepţia populară, ceea ce înseamnă că 
într-un spirit cantitatea de energie negativă se diminuează, iar cea de energie pozitivă crește. 
De asemenea, în cazul faptelor rele sau al „păcatelor”, lucrurile se modifică în sens invers. 


fa | 


În hinduism ciclul reîncarnărilor era infinit, religia lui Buddha aducând o metodă de evadare din 
„nchisoarea” terestră. Conform doctrinei budiste, poate fi întrerupt ciclul reîncarnărilor prin 
evoluţie spirituală sau iluminare, termen echivalent cu atingerea Nirvanei sau cu contopirea cu 
Divinitatea. Ce înseamnă această evoluţie? Că spiritul își poate mări cantitatea de energie 
pozitivă din care este compus, micșorând-o în acest timp pe cea negativă, până în punctul în 
care nu va mai fi format din cele două forme de energie, ci doar dintr-una singură. Un spirit care 
scapă de energia negativă și ajunge să fie format doar din cea pozitivă este eliberat din ciclul 
reîncarnărilor, transformându-se în ceea ce popoarele lumii numesc adesea „înger”, unul dintre 
adepţii lui Enlil. La polul opus, un spirit care își mărește cantitatea de energie negativă din care 
este format până în punctul în care o elimină complet pe cea pozitivă se transformă într-o 
entitate numită popular „demon”, care urmează ordinele lui Enki. Și în acest caz spiritul este 
eliberat din ciclul reîncarnărilor. Însă, dacă spiritele complet pozitive se întorc în lumea eonilor 
pentru a se uni cu tatăl lor, din care au emanat, cele complet negative pierd această șansă 
pentru totdeauna. Religiile vorbesc despre o lume a demonilor, o dimensiune imaterială în care 
sunt închise aceste entităţi, cel mai probabil cea numită Tartaros de greci, în care se ajunge prin 
portalul din lumea subterană. 

Când Sophia a creat ciclul reîncarnărilor, a lăsat spiritelor posibilitatea eliberării din 
„închisoarea” materială. După cum susţin religiile orientale, suferința este o metodă de a arde 
karma negativă. Despre eliberarea din ciclul reîncarnărilor terestre prin suferință vorbesc multe 
sisteme religioase și filosofice. De pildă, într-un manuscris descoperit la Marea Moartă, redactat 
de secta esenienilor, fratele Yeșu'a spunea: „fericiți cei ce trec prin multe încercări, căci suferinţele 
lor îi desăvârşesc. Ei devin astfel asemenea îngerilor Domnului din ceruri și nu vor muri niciodată, nici 
nu va trebui să se mai nască vreodată, căci naşterea şi moartea nu vor mai avea putere asupra lor”. 
Sophia a ales această soluţie pentru ca spiritele, părţi din Enlil, să cunoască suferința pe care a 
simţit-o ea în timpul încarcerării, suferință care reiese cu ușurință din textele gnostice. În acest 
mod probabil s-a simţit răzbunată. Cea de-a doua metodă pentru a atinge evoluţia spirituală 
necesară eliberării din lumea materială este cea pe care ne-au sugerat-o marii înţelepţi ai lumii. 
Sophia considera că „păcatul ei s-a datorat iubirii. Nu a vrut să-și atace tatăl ceresc ori să-l 
înghită pe partenerul ei, Theletos, ci doar a încercat să dea naștere unui copil. Cu cei doi s-a 
unit din iubire atât pentru ei, cât și pentru copilul nenăscut pe care și-l dorea cu ardoare. Cel 
puțin asta susținea ea. Așadar, pentru ca spiritele să se elibereze din temnita materiei, este 
necesar să învețe să iubească necondiţionat, din dragostea pentru semeni născându-se o 
sumedenie de sentimente pozitive, cum ar fi compasiunea, toleranța, înţelegerea, dorința de 
ajutorare, etc. Suferinţa nu era de ajuns pentru transformarea completă a unui spirit în energie 
sută la sută pozitivă, iubirea fiind componenta obligatorie care nu putea fi ignorată. Dacă ea a 
fost pedepsită din cauza iubirii, spiritele rupte din Enlil sunt nevoite să înveţe să iubească. Din 
acest motiv nu ne amintim nimic din vieţile anterioare ori din lumile spirituale în care am ajuns 
între existențele terestre, nu știm cine suntem cu adevărat sau care este rolul nostru aici, pe 
Pământ. O entitate care ar avea aceste răspunsuri, ar face tot ce este necesar pentru a se 
elibera; s-ar forța să iubească și s-ar preta doar cu fapte și gânduri pozitive. Însă ar face-o dintr- 
un motiv complet egoist, nu pentru ceilalţi, ci pentru a se elibera pe sine. lar această „iubire” nu 
este nici pe departe lecţia pe care Sophia își dorea să o învăţăm. Dacă sentimentele pozitive 
apar fără să știm că reprezintă cheia eliberării din lumea materială, iar faptele bune sunt 
realizate fără nicio urmă de egoism, cantitatea de energie pozitivă dintr-un spirit se mărește, 
înlocuind-o pe cea negativă. La polul opus, sentimentele și faptele negative duc la involuție 
spirituală. Dacă pentru a se întoarce în dimensiunea din care a generat fiecare individ trebuie să 

respecte viaţa în orice formă a ei și să-și ajute semenii, prejudiciile de orice natură aduse 
celorlalţi îndepărtează spiritul de țelul său, mărindu-se cantitatea de energie negativă din care 
este format. Această ipoteză este sugerată chiar și de Noul Testament, unde lesous le promite 
„Împărăţia cerurilor” celor săraci, asupriți sau bolnavi (cu alte cuvinte, celor care suferă, 
arzându-și astfel karma negativă sau „păcatele”), învățându-i să-și iubească nu doar aproapele, 
ci chiar și dușmanul („Iubiți pe vrăjmașii voştri, binecuvântaţi pe cei ce vă blesteamă, faceți bine celor 
ce vă urăsc și rugaţi-vă pentru cei ce vă vatămă şi vă prigonesc, ca să fiţi fiii Tatălui vostru celui din 
ceruri” - Evanghelia lui Matthaios 5:44-45), în același timp interzicându-le să facă rău vreunei 
ființe („Nu vă împotriviţi celui rău; iar cui te loveşte peste obrazul drept, întoarce-i şi pe celălalt. Celui ce 
voieşte să se judece cu tine şi să-ţi ia haina, lasă-i şi cămaşa” - Evanghelia lui Matthaios 5:39-40). 
Această pasivitate la care îndemna autorul evangheliei prin lesous, alături de iubirea 
necondiționată a tuturor oamenilor, nu a fost înțeleasă decât de un număr foarte mic de oameni 
în cele aproximativ două milenii de când au fost redactate cărţile care compun Noul Testament. 
Chiar dacă sfaturile lui sunt extrem de clare, indicând calea către eliberarea din universul 
material. Redactorii Noului Testament au inclus încă un element important în obținerea acestei 
eliberări, simbolizat prin răstignirea lui lesous: sacrificiul de sine. Doar după îndelungi suferinţe, 
sacrificiu și iubire a dușmanilor, lesous a reușit să ajungă în cer, la dreapta Tatălui. Creștinismul 
susține că prin răstignirea lui au fost iertate păcatele omenirii, o afirmaţie cel puţin bizară, în 
lipsa detaliilor lămuritoare. În realitate, prin povestea crucificării ne este explicată calea prin care 
putem scăpa de „păcate”, pentru a ne elibera din ciclul reîncarnărilor și a ne întoarce „Acasă”: 
iubire, suferință și sacrificiu de sine. 

În India se considera că ciclul reîncarnărilor este infinit, până la apariţia budismului. Buddha a 
găsit o cale de a opri ciclul prin atingerea iluminării spirituale. În Noul Testament, lesous este 
cel care le dezvăluie oamenilor cheia părăsirii închisorii terestre. Ambele personaje îl reprezintă 
pe Enlil, drept pentru care înţelegem că regele Pământului nu a lăsat de izbeliște spiritele 
smulse din el, ci a încercat să le ajute oferindu-le soluţia salvării. Ceea ce Sophia nu a apreciat 
prea mult, din moment ce nu avea niciun interes să-și vadă captivii eliberaţi. O mulţime de 
spirite închise în lumea materială reprezentau un Enlil slăbit și vulnerabil. Mai mult, o ședere de 
durată a spiritelor în temnita Sophiei reprezenta și o răzbunare îndelungată a ei. Apariţia 
oamenilor a mai avut un rol, în afară de cel de muncitori în locul zeilor, așa cum sustine varianta 
oficială din mituri, de soldaţi în armata lui Enki sau de potenţiale gazde pentru zeii care aveau 
nevoie de trupuri compatibile cu ei pentru a se reîncarna; spre deosebire de animale și plante, 
oamenii au primit rațiune. Care nu este neapărat un dar, așa cum ne place să credem. Ura, 
invidia, răutatea, lăcomia, trufia și toate celelalte sentimente negative asemănătoare sunt 
specifice omenirii, animalele nefiind capabile de astfel de trăiri. Cum ceea ce ne diferenţiază cel 
mai mult de animale este rațiunea, rezultă că ea este de vină pentru sentimentele negative, 
concluzie la care au ajuns și psihologii zilelor noastre. Omul este singura ființă de pe Terra care 
ucide de plăcere, care distruge intenţionat, care simte nevoia să facă rău, care pornește 
războaie. Rațiunea cu care ne-a înzestrat Enki este de vină pentru nașterea și amplificarea 
acestor sentimente negative, care ne împing la săvârşirea unor fapte negative. lar aceste trăiri 
și acțiuni, așa cum am văzut, duc la involuţie spirituală sau creșterea cantităţii de energie 
negativă în detrimentul celei pozitive din componenţa unui spirit, adică îndepărtarea de mult- 
așteptata întoarcere „Acasă”. Creștinismul susține că Satan ispitește omenirea încontinuu, 
pentru a se îndepărta de Dumnezeu, o explicaţie a faptelor Sophiei, adaptată acestei religii. 
Deși dintotdeauna omenirea a lăudat raţiunea cu care a fost înzestrată, precum și pe cel care 
ne-a oferit-o, darul lui Enki se dovedește a fi în esenţă un blestem. În Noul Testament, lesous a 

dat de înţeles că rațiunea ne îndepărtează de eliberare, prin citate de genul: „Fericiți cei săraci 
cu duhul, că a lor este împărăţia cerurilor” (Evanghelia lui Matthaios 5:3) sau „Lăsaţi copiii să vină la 
mine şi nu-i opriţi, căci a unora ca aceștia este împărăţia lui Theos. Adevărat zic vouă: Cine nu va primi 
împărăția lui Theos ca un copil nu va intra în ea” (Evanghelia lui Markos 10:14-15). Cei săraci cu 
duhul sunt cei cu minte puţină, iar copiii sunt consideraţi puri sufletește datorită lipsei unei 
rațiuni complet dezvoltate, precum în cazul adulţilor. Până la apariția oamenilor, ființelor terestre 
raționale, spiritele încarnate în plante și animale aveau mai multe șanse de eliberare, având 
doar suferința ca metodă a evoluţiei spirituale. Miturile lumii numesc acea perioadă „Epoca de 
Aur”, o eră dominată de pace și dreptate. Grecii, romanii și restul popoarelor considerau că totul 
s-a schimbat în rău după înscăunarea lui Zeus / Enlil pe tronul Pământului, perioadă în care au 
apărut oamenii, animalele cu rațiune. 

În momentul încarnării într-un trup material, spiritul a mai primit o componentă cu care adesea 
este confundat. Filosoful grec Platon a fost prima persoană din Occident care a realizat că 
sufletul este o parte esenţială a omului - adevăratul sine - și că este nemuritor prin natura lui. 
Pentru Platon, trupul nu reprezintă decât o imitație imperfectă a adevăratei persoane, fiind 
supus schimbării şi distrugerii, la fel ca toate celelalte lucruri materiale. În schimb, sufletul face 
parte din tărâmul divin, fiind incoruptibil și etern. Aproximativ 22 de veacuri mai târziu, în secolul 
al XVI-lea, alchimistul de origine elveţiană Paracelsus susținea că omul este alcătuit din trei 
elemente: spirit, suflet și materie. Pentru el, spiritul provine din prima emanaţie a lui Dumnezeu, 
este înzestrat cu înțelepciune și putere divină, iar dacă omul devine conștient că posedă 
asemenea daruri și învață cum să le folosească, „atunci cel care le posedă va fi un supraom și va fi 
numit Fiinţă divină sau Fiu al Atotputernicului”. Pentru egiptenii antici, omul era format din „khar” 
(trup), „ka” (esenţă a vieţii), „ba” (personalitate), „ib” (inimă), „sheur' (umbră) și „ren” (nume). „Ba” 
reprezenta spiritul iar „ka” ar putea fi echivalat cu sufletul. După moarte, cele două se reuneau 
pentru a forma o nouă entitate, numită „akh”. Diverse curente oculte, ezoterice și mistice 
vorbesc și despre un corp eteric care, conform Bhagavad Gita (unul dintre textele sacre ale 
hinduismului), este compus din minte, inteligenţă și ego. În sufism, acest corp eteric este numit 
„wujud al-aqdas” („cel mai sacru trup”) şi „jism asli haqiqi” („adevăratul și autenticul trup”), „trupul 
diamant” în taoism, „trupul luminos” sau „trupul curcubeu” în budismul tibetan, „trupul fericirii” în 
Kriya Yoga și „soma athanaton” („trupul nemuritor”) în hermetism. Toate aceste clasificări ale 
părţilor componente ale ființei umane pot fi rezumate după modelul lui Paracelsus: în trup nu 
este închis doar spiritul, ci și sufletul. De multe ori cei doi termeni sunt confundați. Pentru a se 
evita confuzia, spiritul a devenit asociat cu mentalul, cu intelectul, iar sufletul cu emoțiile și 
sentimentele. Se pare că în realitate cele două părţi sunt clar diferențiate. În esența sa, omul 
este spiritul captiv în trupul material. Sufletul nu reprezintă decât legătura dintre spirit și Tatăl 
ceresc din care au emanat toate ființele din univers. Eonii gnosticilor erau conectaţi cu toții; prin 
urmare, la fel sunt și spiritele desprinse din Enlil. Sufletul, descris ca un cordon argintiu în 
ședințele de clarviziune care implică deplasări într-o lume spirituală numită Astral, este o 
cantitate de energie pozitivă. Fără ea, un spirit închis în lumea materială își pierde orice șansă 
de a se întoarce „Acasă” și a se reuni cu eonul din care a emanat. Atunci când un spirit 
involuează până în punctul în care devine compus doar din energie negativă, legătura (sufletul) 
dintre el și lumea eonilor se rupe. Pe lângă această metodă, mai există altele prin care legătura 
se poate întrerupe: așa-zisele pacte cu demonii, prin care un individ își cedează sufletul de 
bună voie, și sacrificiile umane, în care sufletele celor jertfiți sunt oferite acelorași divinități 
malefice. Un spirit rămas fără suflet își poate continua existenţa pe Terra, rămânând prins în 
ciclul reîncarnărilor, fără a reuși însă să evolueze spiritual. Rămas fără posibilitatea de a atrage 

energie pozitivă din eonul suprem cu ajutorul sufletului, respectivul individ devine în timp o 
formă de energie complet negativă. 

Se spune că spiritele sunt nu sunt conectate doar cu sursa din care au emanat, ci și cu un soi 
de bază de date universală, numită de orientali Akașa, care cuprinde toate informaţiile lumii. 
Blocajul instituit de Sophia pentru a opri amintirile existențelor anterioare, pământene sau din 
lumile imateriale, acționează și asupra acestei baze de date, gândirea conștientă fiind cea care 
realizează blocajul prin limitările pe care le impune. Tot gândirea conștientă este cea care 
blochează capacităţile așa-zis paranormale pe care le posedăm cu toţii și care se observă cel 
mai bine la animalele pe care le considerăm a fi lipsite de rațiune. Deși în multe cazuri studiate 
intens de oamenii de știință subconștientul a reușit să lase să iasă la lumină o parte dintre 
aceste capacităţi, blocajul Sophiei funcţionează în ceea ce privește majoritatea oamenilor. 
Uitându-ne în jur, observăm cu lejeritate că influenţa eonului decăzut a fost mai puternică decât 
cea a lui Enlil, majoritatea oamenilor aflându-se într-o continuă involuţie. lar viaţa terestră, care 
este mai mult grea decât ușoară și plină mai mult cu elemente negative decât cu unele pozitive, 
pare a fi într-adevăr o închisoare. Pentru a se transforma în soldaţii perfecţi pe care și-i dorea 
Enki, dar și pentru a rămâne cât mai mult timp în „temniţa” terestră, departe de Enlil, oamenii 
trebuiau educați. Sau, mai exact, manipulaţi. lar pentru acest lucru era nevoie să li se 
împărtășească o parte dintre secretele zeilor. 


25. Veghetorii 


Unul dintre marile mistere ale științei este apariția, cu 40.000 de ani în urmă, a unei rase de 
oameni cu caractere europide, având înălțimea cuprinsă între doi și trei metri și capacitatea 
cutiei craniene de 1800-1900 cm3. În 1982, revistele Stern și Science en Vie au publicat o serie 
de articole științifice însoţite de fotografii ale unor dovezi paleontologice uimitoare. Astfel, în 
1895, un grup de mineri a găsit în statul american California rămășițele mumificate ale unei 
femei cu înălțimea de 2,03 metri. În 1898, antropologii de la Universitatea Harvard au descoperit 
în aceeași zonă un schelet de femeie cu înălțimea de 2,38 metri. În 1876 în Carolina de Nord și 
în 1912 în Wisconsin au fost găsite câteva zeci de schelete cu înălțimea de 2,40 metri. Aceste 
descoperiri sunt cu atât mai remarcabile cu cât realizăm că amerindienii aveau înălțimea medie 
de 1,55 metri. În 1930 a fost descoperită o necropolă străveche în nordul Mexicului, conţinând 
sute de morminte ale unei populaţii cu înălțimea medie de 2,44 metri. În 1970, în Africa Centrală 
a fost găsită o necropolă veche de 20.000 de ani, care conţinea 60 de schelete ale unor bărbați 
înalţi de 2,85 metri. În 1976 au fost descoperite în Flandra două schelete vechi de peste 30.000 
de ani, unul aparţinând unui bărbat înalt de 2,47 metri, iar celălalt unei femei de 2,38 metri. În 
1982 au fost găsite într-o veche necropolă de lângă orașul german Soest aproape 1000 de 
schelete cu înălțimea medie de doi metri, precum și mormântul unui lider militar, al cărui schelet 
măsoară 2,30 metri. Tot în 1982, o echipă de arheologi a descoperit pe teritoriul Uniunii 
Sovietice un schelet de femeie, înalt de 2,65 metri și vechi de peste 3500 de ani. Pe lângă 
scheletele acestor uriași de doi-trei metri, pe întreg cuprinsul globului au fost găsite unele 
aparţinând unor fiinţe mult mai înalte. De exemplu, între 1947 și 1950, în localitatea Argedava 
din județul Giurgiu (România), arheologii au dezgropat 80 de schelete cu înălțimea de patru 
metri. Arheologul american Maria Gimbutas consideră că acești uriași, aparținând civilizaţiei 
kurgane, au invadat Europa din est acum 7000 de ani. Cine erau acești giganţi și de unde au 
apărut? 

Legende despre uriași există în toate culturile lumii. Românii îi numeau jidovi și considerau că 
aceștia trăiau sub pământ. Celţii credeau că primele ființe care au locuit Pământul au fost 
giganții, abia după ei făcându-și apariția oamenii. Grecii antici susțineau că giganți, frații 
titanilor, s-au luptat cu zeii olimpieni în cel de-al doilea mare război al zeilor, Gigantomakhia. 
Pentru nordici, uriașii (numiţi jotunn) s-au luptat cu zeii în marea bătălie apocaliptică de la 
Ragnarok. Capitolul 6 al Facerii biblice explică apariţia uriașilor: „Jar după ce au început a se 
înmulți oamenii pe pământ și li s-au născut fiice, fiii lui Elohim, văzând că fiicele oamenilor sunt 
frumoase, şi-au ales dintre ele soţii, care pe cine a voit (...) În vremea aceea s-au ivit pe pământ 
Naphilim (tradus ca „uriaşi” - n.a.), mai cu seamă de când fiii lui Elohim începuseră a intra la fiicele 
oamenilor şi acestea începuseră a le naște fii: aceștia sunt vestiţii viteji din vechime”. Aşadar, conform 
Bibliei, uriașii erau fiii îngerilor și ai pământencelor. 

„Fiii lui Elohim” („Bene Elohim” în ebraică) și faptele lor sunt descriși pe larg în Cartea lui Hanok. 
Aici ei sunt numiţi Veghetori („iyrin” în aramaică și „egrigori” în greacă): „Venise o vreme când 
copiii oamenilor se înmulţiseră şi în acele zile li se născuseră fiice frumoase şi pline de grație. Și îngerii, 
copiii cerului, le-au văzut și au poftit după ele, şi şi-au spus între ei: «Veniţi să ne alegem femei dintre 
oameni şi să avem copii cu ele». Și Semiaza, care era căpetenia lor, le-a spus: «Eu mă tem că voi nu veți 
consimți să înfăptuiți aceasta, şi numai eu voi suferi pedeapsa unui mare păcat». Și ei toţi i-au răspuns 
astfel: «Să facem cu toții un jurământ şi să ne legăm cu toţii cu blestem că nu vom părăsi acest gând şi că 

vom făptui lucrul acesta». Apoi au jurat cu toții şi s-au legat cu blestem de acesta. Și erau cu toții două 
sute care au coborât în zilele lui Yared pe vârful muntelui Hermon, și ei i-au zis muntelui Hermon căci au 
jurat şi s-au legat prin blestem pe acesta” (6:1-6). După ce ne sunt prezentate cele 19 căpetenii ale 
Veghetorilor, ni se spune că „și toți ceilalți împreună cu aceştia şi-au luat 
neveste, şi fiecare şi-a ales câte una și au început să se împreuneze cu ele și 
să trăiască cu ele (...) Și ele au rămas grele şi au născut uriași a căror 
statură era de trei mii de coți (1440 de metri - n.a.)” (7:1-2). Cronicarul 
bizantin Georgios Synkellos, care a scris despre Veghetori, nu 
menționează statura uriașilor. În schimb, spune că: „Și ele 
(pământencele - n.a.) au zămislit trei feluri: mai întâi uriașii cei mari. Și 
uriașii i-au zămislit pe Naphilim iar Naphilim i-au născut pe Eliuzi. Și ei au 
crescut după mărimea lor”. Deși Cartea lui Hanok îi consideră malefici 
pe uriași, Cartea Jubileelor spune că doar eliuzii au încercat să 
distrugă omenirea. În Facerea biblică nu există cele trei categorii de 
urmași ai îngerilor, ci doar una singură: Naphilim. În capitolul 6 al 
Cărţii lui Hanok, căpeteniile Veghetorilor sunt: Semiazaz, Arakiba, Ramaeel, Kokabiel, Tamiel, 
Ramiel, Danel, Ezeqeel, Baragijal, Asael, Armaros, Batarel, Ananel, Zagiel, Samsapeel, Satarel, 
Turel, Jomjael și Sariel. În capitolul 69, numele lor sunt scrise diferit. Pe lângă acești îngeri 
întâlnim și „căpeteniile care se află peste o sută, peste cincizeci și peste zeci”, adică Yeqon, Asbeel, 
Gadreel, Penemue, Kasdeia și Kasbeel sau Biqa. Deși în restul Cărţii lui Hanok Azazel este 
căpetenia Veghetorilor, în aceste două capitole Samiaza se află în fruntea listei. Se presupune 
că această carte a fost scrisă de cel puţin doi autori, în perioade diferite, astfel explicându-se 
diferențele dintre capitole. În capitolul 6 sunt 19 căpetenii ale îngerilor, în capitolul 69 sunt 21 
plus încă 6, numele Turel întâlnindu-se de două ori. Unii dintre acești îngeri poartă nume diferite 
(Zagiel, Satarel și Sariel pe o parte, Armen, Busaseial, Turael și Neqael pe alta) iar numele 
celor care se găsesc în ambele capitole sunt scrise diferit (Semiazaz - Samiaza, Ramiel - 
Rumial, Ramaeel - Rumael, Arakiba - Artagifa, Kokabiel - Kokabel, Tamiel - Tumael, Danel - 
Danial, Ezeqeel - Izezeel, Baragijal - Baragel, Batarel - Batraial, Ananel - Hananel, Samsapeel - 
Simapesiel, Asael - Azazel, Jomjael - letrel). Dacă ar fi fost scrise ambele capitole de aceeași 
persoană, fără îndoială că nu ar denumit îngerii în moduri diferite. Capitolul 6 este cel original, 
69 fiind adăugat ulterior de un al doilea autor. 

Și totuşi, căpetenia acestor Veghetori era Azazel sau Samiaza (numit și Semihazah, Șemyazaz, 
Semiazaz, Semjaza, Samjaza, $emyaza, Șemhazai sau Amezarak)? Pentru a afla acest lucru, 
nu trebuie decât să traducem ambele nume. Nici până în ziua de astăzi nu a apărut o 
interpretare exactă, deși răspunsul este mai simplu decât se crede. Rabinii preferă să considere 
că Azazel înseamnă „Puternicul accidentat” (?!?), fiind compus din „azaz” („accidentat”) și „el” 
(„puternic”), ca o referire la terenul accidentat și stâncile din deșerturile ludeei. Însă „azaz” mai 
înseamnă şi „rebeliune” sau „răzvrătire” iar „el”, ca substantiv comun, înseamnă „zeu'. Prin 
urmare, Azazel se traduce corect „Zeul răzvrătit” sau „Zeul rebeliunii”. La fel stau lucrurile și în 
cazul lui Samiaza, mai exact Șemyazaz. Acest nume este compus din particulele „șem” 
(„renume”) și „azaz” („rebeliune” sau „răzvrătire”), traducerea cea mai corectă fiind „Rebelul 
renumit”. Ținând cont că ambele nume semnifică același lucru, nu este vorba despre două 
căpetenii ale Veghetorilor, ci despre două epitete ale aceleiași divinităţi, cea numită „Zeul 
răzvrătit” și „Rebelul renumit”. lar cel mai renumit rebel, cel care conţine cea mai mare parte a 
spiritului răzvrătitei Sophia, este Lucifer al creștinilor, Kronos al grecilor, Mahasammata al 
tibetanilor, Loki al scandinavilor, Șiva al indienilor, Susanoo al japonezilor, Dagon al fenicienilor 


fa | 


sau Enki al sumerienilor. Un amănunt important, care leagă povestea din Cartea lui Hanok de 
miturile altor popoare, îl reprezintă descoperirea la Ebla a unei tăblițe de prin 2300 î.e.n., unde 
zeul Dagon este în fruntea unui panteon de 200 de zei, întocmai ca Azazel, care era 
conducătorul celor 200 de Veghetori răzvrătiți. 

În folclorul evreiesc, în afară de Cartea lui Hanok, Veghetorii mai sunt întâlniți în Cartea 
Jubileelor, în Cartea Lamentaţiilor și în Vechiul Testament. De exemplu: „lar că a văzut regele un 
Veghetor, un sfânt, coborându-se din cer şi zicând: Doborâţi copacul şi nimiciţi-l, dar butucul şi 
rădăcinile lui lăsaţi-le în pământ şi în legături de fier şi de aramă, în iarba pământului, şi de roua cerului 
să fie udat şi cu animalele câmpului să fie părtaş până ce vor trece peste el șapte ani” (Cartea lui 
Daniyyel 4:20). Pe lângă aceste surse ebraice există multe altele care menţionează Veghetorii. 
Civilizaţia sumeriană, considerată a fi cea mai veche din lume, a apărut în teritoriul numit de 
cercetători Mesopotamia. Sumerienii își numeau țara Kiengir care, conform scriitorului Zecharia 
Sitchin, se traduce prin „Tărâmul Veghetorilor”, deși traducerea cea corectă este „Tărâmul 
nobililor Domni”. Egiptenii numeau ţara sumerienilor Sngr, hitiţii Șanhar, iar akkadienii Șumeru. 
În Biblie apare sub numele Șin'nar. De la denumirea 
akkadiană provine Sumer, numele prin care ne este 
cunoscută astăzi țara sumerienilor, dar și cel al muntelui 
sacru Meru din hinduism, budism și jainism, numit și Su 
Meru („Marele Meru”), considerat a fi casa zeului Brahma 
și a îngerilor Deva. Ceea ce înseamnă că, în viziunea 
anticilor, zeii locuiau în Sumer. În mitologia sumeriană, 
divinităţile Anunnaki („Oamenii nobili ai cerului și ai 
pământului”) erau împărţite în două categorii: Anunna și Igigi. Anunna erau zeii celești 
(„Oamenii nobili din cer”), iar Igigi cei pământeni („Ochii Pământului”). În poemul babilonian 
Enuma Eliş, Igigi sunt numiţi „zei decăzuți”, iar în Mitul lui Atra-Hasis sunt divinităţile pe care Enlil 
le-a condamnat la muncă silnică; după o perioadă s-au răzvrătit iar Enki a creat oamenii pentru 
a munci în locul lor. Deși nu se știu multe despre aceste zeități, le putem afla identitatea prin 
traducerea numelui lor. Cuvântul „igigi” fiind format din „igi” („ochi”) și „gi” („Pământul”), se poate 
traduce ca „ochii Pământului”, ceea ce înseamnă că reprezintă observatorii, supraveghetorii, 
gardienii sau, mai exact, veghetorii Pământului. Zeii decăzuţi ai sumerienilor, cei care s-au 
răzvrătit, Igigi, nu sunt decât Veghetorii evreilor. 

Egiptenii își numeau divinităţile „neteru” (cu formele de singular „neter” la masculin și „neterr” la 
feminin), cuvânt care a fost tradus în mod convenţional de egiptologi prin „zei. Însă, în 
egipteana veche, „neter” înseamnă „gardian” sau, cu alte cuvinte, „veghetor”, un nume cu 
același sens ca „igigi” al sumerienilor. În religiile egiptene, rolul Gardienilor era de a conserva 
sau de a restaura echilibrul în natură. În capitolul 169 al Cărţii egiptene a morților, acești 
Gardieni sunt numiți „Spirite-Paznici” care veghează peste omenire. În plus, în Egipt întâlnim 
divinități-ochi, care erau de obicei agresive și răzbunătoare. În capitolul 71 al Cărţii morților, 
Ochiul Divin taie capete, retează gâturi, zdrobeșşte inimile sfâșiate și masacrează damnații din 
Lacul de Foc, la porunca celor șapte Judecători ai lumii de dincolo (identici cu cei șapte 
Anunnaki ai infernului din miturile akkadiene). Într-un mit dezvoltat în jurul festivalului anual al 
zeiței Sekhmet, zeul suprem Ra a trimis-o pe Hathor ca Ochi Divin să pedepsească oamenii 
care au conspirat împotriva lui; zeița, transformată în Sekhmet, însetată de sânge, era cât pe ce 
să distrugă întreaga omenire, fiind necesar un truc al zeilor pentru a o potoli înainte de a nimici 
toți oamenii. Pe lângă Hathor și Sekhmet, și zeița-șarpe Wadjet era considerată „Ochiul lui Ra” 
și, mai târziu, „Ochiul lui Haru’. Fără îndoială că acești „Ochi Divini” ai lui Ra și Haru (Horos) 

simbolizează divinitățile care supravegheau Pământul în numele zeilor conducători, întocmai ca 
Igigi ai sumerienilor. „Ochiul lui Ra” nu poate fi decât cel care observă pentru Ra, adică un 
Veghetor. Cel mai important Veghetor al egiptenilor era Asar, numit de greci Osiris. Istoricii 
greci Plutarchus și Diodoros din Sicilia credeau că numele grecesc al zeului înseamnă „Cel cu 
mulți ochi”, fiind format din „os” = „mulți” și „iris” = „ochi. Cu alte cuvinte, 
era conducătorul Veghetorilor. Totuși, traducerea lui Plutarchus și 
Diodoros nu este una foarte exactă, Osiris însemnând de fapt „Ochiul > 
deschis” („os” = „deschis”, „iris” = „ochi”). Hieroglifa numelui lui Asar este 
compusă dintr-o zeitate îngenuncheată lângă un tron, deasupra căreia se 
află un ochi. Asar a fost primul conducător al Pământului, fiul cel mare al 
Cerului (Nut) și al Pământului (Geb). După ce a fost omorât de fratele său 
mai mic, Sutah (Seth), zeul furtunii, a devenit conducătorul lumii de 
dincolo, Duat. Pe Asar l-am identificat deja cu Enki al sumerienilor, cel numit adeseori „Marele 
Șarpe”, el fiind pentru evrei conducătorul Veghetorilor, Azazel. 
Cărțile secrete ale lui Dzyan vorbesc despre Lhasi, spiritele antice care au construit orașul 
Lhasa („Locul zeilor”) din Tibet. La un moment dat ele „au revenit, conducându-și carele în jurul 
conducătorului lor, Ochiul Unic”. Acest „ochi unic”, conducătorul spiritelor Lhasi, nu poate fi decât 
conducătorul Veghetorilor, Enki / Asar / Azazel. Merită menţionată și asemănarea dintre numele 
orașului tibetan Lhasa și cel sumerian Larsa, construit de zeii Igigi înainte de Potop. 
O dovadă suplimentară a identificării lui Enki cu Azazel îl reprezintă Codexul Rohonczi, o carte 
veche de 1000 de ani, păstrată la Budapesta, care conţine și versurile unui cântec de luptă 
numit Jurământul tinerilor blaki. Acesta a fost tradus astfel: 
„O, viață, tăciunele Șarpelui, puternic veghetor, 
Înșelător, să nu primeşti a te uni 
Cu prorocirile Șarpelui, anuale, pentru că lovit vei fi. 
Cântecul cetăţii aud îndelung. 
Mergeţi vioi, juraţi pe căciulă, pe puternica căciulă! 
Să juri cu maturitate şi cu convingere! 
Să fiu ție putere vie, trăiesc, în luptă să fiu! 
Alesul jurământ preţuieşte șoimul tău, mergi cu jurământ puternic”. 
În acest cântec de luptă, Șarpele este numit „puternic veghetor”, iar cel mai puternic Veghetor, 
căpetenia acestora, era Azazel. Ceea ce înseamnă că Jurământul tinerilor blaki confirmă 
identificarea lui Azazel cu Șarpele Enki. Chiar și epitetul „înșelător” din al doilea vers este unul 
dintre epitetele lui Lucifer din creştinism sau al lui Loki din mitologia nordică, ambele fiind 
aspecte ale aceleiași divinități. 
În Hitat, o culegere de texte ale cronicarilor copți, alcătuită de Muhammad Al Makrizi în secolul 
al XV-lea, se spune despre zeul Hermes Trismegistos că „datele despre el sunt diferite. Se spune că 
ar fi fost unui dintre cei şapte Veghetori, cu misiunea de a veghea cele şapte case (planete) şi că ar fi 
trebuit să îndeplinească poruncile lui Utarid (Mercur), a fost şi numit după el; căci Utarid înseamnă în 
limba caldeenilor Hermes. Conform altora, el ar fi cutreierat din diverse motive Egiptul şi ar fi stăpânit 
țara ca rege; el a fost înțeleptul timpului său”. Hermes Trismegistos a fost inventat prin combinarea 
grecului Hermes cu egipteanul Djehuty (Thoth), iar noi știm deja că acestea sunt două dintre 
numele lui Enki, zeul înțelepciunii și primul rege al Pământului. lar textul de mai sus confirmă 
apartenenţa sa la grupul Veghetorilor. 
Într-un Imn către Iștar, scris pe la 1600 î.e.n., zeiţa este numită „cea mai mare între Igigi”. În Mitul 
lui Atra-Hasis, „zeul Ennugi (Enki - n.a.) Marele Veghetor era”. În prologul celebrului său cod de 

legi, regele babilonian Ammurapi (Hammurabi) scria: „Când exaltatul Anu, rege pentru Anunnaki şi 
Ellil, stăpân al cerului și Pământului... a acordat stăpânirea divină a multitudinii de oameni lui Marduk, 
fiul prim-născut al lui Ea, el l-a preamărit printre Igigi”. De altfel, unul dintre cele 50 de epitete ale 
lui Marduk, cel preamărit printre Veghetori / Igigi, era chiar „Veghetrorul purificării”. Ca zeu al 
Soarelui, Marduk era numit Șamaș în Babilon; în Cartea lui Hanok îl întâlnim printre căpeteniile 
Veghetorilor sub numele Șamsiel („Zeul Soarelui”), cel care i-a învățat pe oameni „semnele 
soarelui”. Se observă așadar și din scrierile mesopotamiene că Enki și copiii săi erau 
conducătorii Veghetorilor. 

Mărturiile prezentate mai sus ne arată că Enki a fost cel care, alături de Veghetorii / Igigi săi, s-a 
împerecheat cu pământence, dând naștere unor noi ființe. Biblia spune că „fiii lui Elohim, văzând 
că fiicele oamenilor sunt frumoase, şi-au ales dintre ele soții, care pe cine a voit”. Acest pasaj nu ar 
trebui să ne ducă cu gândul la nunţi între zei și pământence, miturile antice susținând că de cele 
mai multe ori era vorba despre violuri, victimele fiind păcălite sau răpite și forțate. Grecii au 
păstrat în legendele lor cele mai multe astfel de răpiri divine urmate de violuri, aproape toate 
divinităţile olimpiene împreunându-se cu muritorii. Exact 
ca în relatarea biblică, zeii grecilor își alegeau victimele 
după frumusețea fizică. Principalul violator în mitologia 
greacă era Zeus. Pe Europa a răpit-o sub forma unui taur 
alb, ducând-o în Creta. Pe nimfa lo a violat-o la adăpostul 
unui nor. Pe Antiope a luat-o cu forța, având înfățișarea 
unui satir. Pe prințesa Elara, Zeus a dus-o în interiorul 
Pământului. Pe prințesa Danae din Argos a violat-o sub 
forma unei ploi aurii, pe Dia cu înfățișarea unui armăsar, 
iar pe Eurimedousa transformat într-o furnică. Pentru a se apropia de nimfa Kallisto, Zeus a luat 
înfățișarea zeiței Artemis. Pentru a se culca cu Alkmene din Thebai, el s-a preschimbat în soțul 
ei, Amphitrionos. Cu regina spartană Leda Zeus s-a împreunat având forma unei lebede. Pe 
Semele, cu care avea o relație constantă, o vizita sub forma unui vultur. Alte victime ale regelui 
zeilor au fost Protogeneia, Niobe și Pandora a II-a. 

Dacă elenii i-au atribuit aceste violuri conducătorului panteonului lor, nu puteau să nu 
procedeze la fel și cu moștenitorul lui, Aglaulus, Dimonike, Pelopia, Khryse și prințesa Aerope 
din Arcadia fiind doar câteva dintre victimele lui Ares. Pentru romani, el a violat-o și pe 
preoteasa Rhea Silvia într-o pădure, ceea ce a dus la nașterea fondatorilor Romei, gemenii 
Romulus și Remus. Însă alte popoare considerau că Zeus / Enlil și Ares / Ninurta nu s-au 
îndeletnicit cu astfel de activităţi, ele fiindu-le atribuite doar pentru a se evidenția superioritatea 
unor semizei în fața celorlalți. Pentru majoritatea popoarelor, Enki și familia sa practicau răpirile 
urmate de violuri, lucru care reiese și din mitologia grecilor. 

Indiferent dacă era numit Poseidon, Hermes sau Dionysos, Enki era pe primul loc în topul 
agresiunilor sexuale. Proteus, unul dintre zeii mărilor la greci (un alter-ego al lui Poseidon), i s-a 
arătat mamei lui Apollonios din Tyana, spunându-i că vrea să se întrupeze în ea; după ce a 
visat niște lebede care îi cântau, în timp ce cerul era brăzdat de fulgere, femeia a născut. 
Poseidon a sedus-o pe Alope având forma unei păsări, pe Theophane a răpit-o și a dus-o pe 
insula Crinissa, unde a violat-o transformat în berbec, iar pe Tiro a cucerit-o luând înfățișarea 
zeului Enipeos, de care fata era îndrăgostită. Alte victime ale sale au fost printesele Eurynome 
din Megara, Aethra, Astipalaia, Lisianassa, Mitilene, Eurikeda, Sime, Kanake, Iphimedia, 
Kelaino, Hermippe, Libia și Amimone. Ca Hermes, el le-a violat pe Aglaulus, Khione, 
Theoboule, Polimele, Akakallis din Creta și Khthonophile. Despre Alexandros Macedon se 


PTa E 


spunea că ar fi fost fiul lui Dionysos, care se împreuna cu Olympias, soţia lui Philippos al 
Macedoniei, sub formă de șarpe sau dragon; egiptenii l-au considerat fiul lui Amun, același Enki 
al sumerienilor. Tot Dionysos este cel care a răpit-o de pe insula Naxos pe Ariadne, iubita 
semizeului Theseus și fiica regelui Minos din Creta, pentru a o lua de soţie. Pe Erigone a lăsat-o 
însărcinată luând forma unui bob de strugure, pe care fata l-a înghiţit, iar pe Physkoa a violat-o 
în stilul clasic, fără a fi nevoie de trucuri. Acest zeu al beţiei și extazului era binecunoscut pentru 
desele orgii pe care le organiza, din anturajul său nelipsind satirii (reprezentaţi adeseori cu 
penisurile erecte), nimfele (zeități minore ale naturii, celebre pentru libertatea lor sexuală) și 
maenadele (numite bacchante de romani), care aveau puterea de a induce oamenilor un 
comportament sexual necontrolat. 

Nici fiul său, Apollon / Marduk, nu a pierdut timpul, el răpind-o pe Kyrene din Lapiths și ducând- 
o în nordul Africii. Pe Driope din Oeta a violat-o având aspectul unui șarpe, printre victimele sale 
numărându-se și Kelaino, Psamathe, Thero, Roio, Khione și prințesa Akakallis din Creta. 
Romanii considerau că mama lui Augustus Octavianus s-a îmbătat și a adormit în templul lui 
Apollo, unde un dragon s-a apropiat de ea și a lăsat-o însărcinată. Atenienii credeau că 
Periktione l-a născut pe Platon în urma relaţiilor cu același zeu, care a fost considerat și tatăl lui 
Scipio Africanus. lar toate acestea reprezintă doar o mică parte dintre violurile divine, 
consemnate de greci și de romani. 

În Egipt, faraonii se declarau adesea fii ai zeilor și se identificau cu Haru, tatăl lor fiind în acest 
caz Asar. În unele cazuri era vorba însă despre alte zeități. Trei dintre faraonii Dinastiei a V-a se 
pretindeau a fi copiii lui Ra. Neferkheperure-Waenre Akhenaten se considera fiul lui Aten iar 
Nebkheperure Tutankhamun Hekaiunușema era numit „fiul cel mare al lui Aten din Rai” pe un 
obiect descoperit în mormântul său. Regina Hatshepsut 
susținea că tatăl ei, zeul Amun, i-a încredințat funcţia de 
monarh. Pe peretele unui templu din Luxor este înfățișată 
nașterea miraculoasă a faraonului Nebmaatre Amenhotep 
Hekawaset (Amenhotep Ill), mama lui rămânând însărcinată 
după ce a fost pătrunsă de zeul Amun. Imhotep, arhitectul 
piramidei lui Nisut-Bity-Nebty-Netjerikhetnebu Nub-Hor (Djoser) 
din Dinastia a lll-a, era considerat fiul zeului Ptah şi al 
muritoarei Khreduankh. Un alt zeu dedat la plăceri trupești cu pământencele era Menu, pe care 
Textele Sarcofagelor îl numesc „vânătorul de femei”. Descendenţa din divinităţi se întâlnește și în 
numele multor membri ai familiilor regale, cum ar fi Sityah („Fiica lui Yah”), Sitamun („Fiica lui 
Amun”), Djehutymose („Moștenitorul lui Djehuty”), Ahmose („Moștenitorul lui Yah”) ori Ramses 
(„Moștenitorul lui Ra”). 

Și folclorul chinezesc abundă de semizei, copii ai zeilor şi ai pământenilor. Întocmai ca în 
tradiţiile greco-romane, semizeii chinezi erau foarte buni luptători și mergeau adeseori în misiuni 
imposibile pentru muritorii de rând, în care de cele mai multe ori erau nevoiţi să ucidă monștri. 
Împărații chinezi se autoproclamau fiii lui Shangdi sau Tian, zeul cerului, la fel ca în Egipt. 
Despre Huangdi, Împăratul Galben al Chinei, se spunea că s-a născut după ce mama sa s-a 
împerecheat cu un dragon, la fel ca mama împăratului roman Augustus Octavianus. lar atunci 
când monstrul Ki-Lin s-a apropiat de mama lui Kong Fuzi (latinizat Confucius), se spune că ea a 
scos din gură o piatră prețioasă, din care a fost zămislit filosoful. 

În Japonia, tengu sunt zeități minore, descendente ale zeului răzvrătit Susanoo, capabile de 
zbor, care practică adeseori răpiri şi împerecheri cu oameni. În tradiția islamică întâlnim djini, 
fiinţe care se pot materializa și dematerializa după dorință, care au capacitatea de a-și schimba 

forma sau mărimea și care răpesc adesea oameni pe care îi ridică în văzduh, transportându-i 
pe distanțe mari. Acești djini pot avea copii cu femei pământene. La perși, zeul Ormuzd a trimis 
un arhanghel care a adus Duhul Sfânt într-o tulpină de plantă, pe care i-a dat-o unei femei spre 
păstrare; corpul ei s-a împreunat cu Duhul, astfel născându-se profetul Zarathuștra. În India, 
mama lui Buddha a rămas însărcinată după ce un zeu a intrat în ea sub forma unei raze de 
lumină. În creștinism, lesous a avut parte și el de o naștere miraculoasă, mama lui rămânând 
însărcinată după ce a fost pătrunsă de Sfântul Duh. 

Dacă inițial oamenii puneau pe seama zeilor răpirile soldate cu violuri, în Evul Mediu s-au mai 
schimbat lucrurile. O Europă creștină nu credea decât într-un singur dumnezeu, zeii din 
vechime fiind consideraţi demoni. Împerecherile nefirești au continuat și în această perioadă, 
oamenii vremurilor punându-le pe seama incubilor (masculi) și sucubilor (femele), ființe 
moștenite de la romani, considerate de teologii medievali demoni proveniţi din îngeri decăzuți, 
care obișnuiau să se împerecheze cu pământenii. Tertullianus, primul scriitor creștin de limbă 
latină, scria prin anul 200 că incubii sunt îngeri dedaţi temporar la plăceri trupești cu 
pământence. Sfântul Augustinus susţinea că posedă mărturii potrivit cărora „silenii sau faunii, 
numiţi de obicei incubi, le-au chinuit adesea pe femei, cerând şi obținând favoruri sexuale de la ele”. 
Istoricul roman Suetonius afirma că împăratul Augustus Octavianus Caesar a fost rezultatul 
unei relaţii dintre mama lui și un incub. La fel s-a spus despre Platon, Alexandros cel Mare, 
Gaius lulius Caesar și Merlin. Scrierile sfârșitului de Ev Mediu sunt bogate în relatări privind 
atacurile sexuale ale acestor ființe. Într-un calendar francez din secolul al XV-lea, demonii sunt 
înfățișaţi penetrând cu ace pântecele victimelor. Din scrierile teologului medieval Sinistrari 
reiese că, în vremea sa, clericii erau tot atât de derutaţi de mulţimea de rapoarte privind incubii 
și sucubii precum sunt cercetătorii fenomenului O.Z.N. de astăzi. El era intrigat că acești demoni 
nu se supun exorciștilor și nu se tem de obiecte sfinte, concluzionând că incubii și sucubii nu 
intră în aceeași categorie cu diavolii de care sunt posedațţi unii oameni. Martin Luther era ferm 
convins că demonii realizează experimente sexuale pe oameni, iar Toma D'Aquino scria în 
Suma Theologica din 1273: „dacă se nasc copii din împreunarea cu demonii, aceasta nu este din 
sămânţa lor sau din trupurile pe care și le-au asumat, ci din sămânţa luată de la anumiţi bărbaţi în acest 
scop, întrucât același demon care acționează ca sucub pentru un bărbat devine incub pentru o femeie”. 
R. Villeneuve scria despre acest subiect: „Nefiind în stare să o producă, demonii făceau în aşa fel 
încât să preleveze în calitatea de sucubi sperma bărbaţilor, pentru a o transmite femeilor de care voiau 
să se bucure”. Deși mai mulţi autori medievali și-au exprimat păreri similare, Ulrich Molitor, doctor 
în legi, și-a manifestat în 1489 îndoielile astfel: „Nu mi se pare posibil ca Diavolul, acționând ca 
demon feminin cu un bărbat, să poată culege sămânță şi să o poată transmite după aceea, ca demon 
masculin, unei femei, și de aici să se nască o descendență”. Tot în Evul Mediu aveau loc sabaturile 
vrăjitoarelor, care se încheiau cu orgii sexuale, la care se spune că participau demoni și, 
adeseori, chiar Diavolul în persoană. Despre acesta, „vrăjitoarea” Marie Zoraya, arestată la 
vârsta de 18 ani, mărturisea: „Diavolul la sabat stă pe un scaun negru şi e atât de înspăimântător şi 
îngrozitor încât e imposibil să-l descrii. Are o coroană de coarne negre, dintre care trei sunt foarte mari 
precum cele ale unui fap urât mirositor, iar celelalte sunt mai mici. Mai are încă două la gât și altul în 
frunte, cu care face lumină şi îi luminează pe toţi cei care se află la sabat, și luminează mai tare decât 
Luna şi puţin mai slab decât Soarele, astfel încât să fie destul ca să se vadă şi să se cunoască tot ce se 
face la sabat. Părul lui e zbărlit, fața palidă şi schimonosită. Are ochii rotunzi, mari și foarte deschişi, 
aprinşi şi hidoşi, barba de capră, forma gâtului și restul corpului fiind prost făcute. Corpul are formă de 
om şi de țap, mâinile şi picioarele ca ale unei creaturi umane, numai că degetele sunt toate egale şi 
ascuțite, şi are unghii lungi, iar mâinile sunt curbate ca la păsările de pradă, iar picioarele ca la gâscă, 


> | 


coada fiind lungă precum cea a unui măgar, cu care își acoperă părţile ruşinoase. La sabat apare sub un 
baldachin, uneori purtând straie foarte sărace, dar înfățișând o sută de mii de forme ciudate...”. Atunci 
când Diavolul se unea cu o vrăjitoare la un sabat, un voal gros, o perdea de ceaţă sau un nor 
provocau obscuritatea dorită. Incubul care o chinuia pe Sfânta Teresa de Avila era capabil să 
condenseze aburi, fluide sau o materie eterată oarecare, pentru a realiza „operațiunile cele mai 
animalice”. Inchizitorul Pierre de Lancre din Bordeaux declara că „femeile și fetele cu care Satan 
vrea să se acupleze sunt acoperite de un nor”, detaliu care amintește de modul în care, în mitologia 
greacă, Zeus a violat-o pe lo la adăpostul unui nor. Vrăjitorul Georges Groeber afirma în 1619 
că Satan se apropie de oameni sub forma unui om îmbrăcat în negru sau a unui animal, 
mitologia greco-romană, egipteană și chineză menţionând adeseori aspectul animalic al zeilor 
atunci când îşi violau victimele. Ținând cont de toate aceste asemănări, putem presupune că 
demonii din Evul Mediu, incubii și sucubii, sunt zeii din Antichitate, Veghetorii lui Enki. 

Pe lângă demoni și zei există și alte ființe care răpeau și violau oameni. În teza sa de doctorat la 
Universitatea statului Indiana, folcloristul Thomas Edward Bullard scria că, în multe tradiţii, 
zânele răpesc oameni și îi duc în regate subpământene, în care timpul se scurge altfel față de 
Pământ. Astrofizicianul Jacques Valle cita un număr mare de scrieri despre nesăţioasele dorințe 
erotice ale zânelor și spiridușilor fată de oameni și despre credinţa că zânele sau alte făpturi 
fantastice pândesc copii mici, pentru a-i răpi. Acest detaliu abundă și în folclorul indienilor din 
America de Nord. Amerindienii au legende și despre oameni stelari care s-au împerecheat cu 
pământence. O astfel de legendă spune că o indiancă se uita la o stea și ar fi vrut să ajungă 
acolo; imediat a fost trasă în sus și s-a trezit în fața celui asociat cu steaua, apoi a devenit 
mireasa lui. Conform mitologiei amerindiene, aceste femei dădeau naștere copiilor stelari, care 
erau crescuţi de mamele lor până la șase ani, după care mergeau să locuiască cu taţii lor din 
stele. 

Veghetorii pot fi întâlniți şi în ocultismul secolelor XIX-XX. În 1875, Helena Petrovna Blavatsky a 
înființat Societatea Teosofică, a cărei doctrină se baza pe învăţăturile primite de la un grup de 
„maeştri evoluaţi” spiritual, pe care îi numea „stăpânii flăcărilor”, care locuiesc în lumea subterană 
Agartha, de unde veghează lumea în secret. Liderul lor, Sanat Kumara, pe care creștinismul l-a 
numit Lucifer, a venit dintr-un plan eteric al planetei Venus în urmă cu 18,5 milioane de ani. El 
primește energie din planuri superioare în zodia berbecului, pe care o împărtășește celorlalţi în 
zodia taurului. La nivel cosmic el este numit Subrahmanya, Sanatana, Sanaka sau Sanandana. 
Printre titlurile lui se numără „Stăpânul lumii”, „Singurul inițiator” și „Cel vechi de ani”. Alexandre 
Saint-Yves d'Alveydre, fondatorul Sinarhiei, susținea că în 1885 a fost contactat de ființe 
evoluate spiritual din Agartha, unul dintre acești „maeștri” fiind prinţul Hardjij Scharipf. În 1918, 
ocultistul René Adolphe Schwaller de Lubicz, un adept al Teosofiei și al Sinarhiei, a fondat 
alături de soția sa, Isha, grupul Les Vei/leurs („Veghetorii”), dar și un ziar numit iniţial L'Affranchi 
(„Emancipatul”), apoi Le Veilleur („Veghetorul”). Societatea Thule, un grup format din ocultiști 
germani, care se baza pe învăţăturile Societăţii Teosofice, organiza în mod regulat ședințe în 
care participanţii comunicau cu „o ierarhie a Supraoamenilor” care locuiau în Agartha, despre 
care unii spuneau că sunt demoni ce apar ca spirite călăuzitoare. De la aceste ființe membrii 
Thule au preluat ideea creării unei rase superioare de oameni, idee pe care i-au indus-o și lui 
Adolph Hitler. Și satanistul Aleister Crowley, fondatorul lojei masonice Ordo Templi Orientis, 
comunica în mod constant cu entități superioare energetice, emisare ale zeului egiptean Haru. 
Nu este greu de intuit cine sunt aceste entități ale ocultiștilor. Primul nume al lui Sanat Kumara 
este anagramarea lui Satan, iar al doilea provine din hititul Kumarbi, ambele fiind nume ale 
sumerianului Enki. Zodia berbecului, de unde acesta primește energie în viziunea teosofilor, 

este unul dintre simbolurile lui Enki. Chiar și epitetul „Stăpânul lumii” este echivalent cu numele 
Enki, care în sumeriană înseamnă „Domnul Pământului”. Planeta Venus sau Luceafărul, alături 
de lumea subterană, indică legătura cu Lucifer al creștinilor, același Enki. De altfel, Helena 
Blavatsky l-a identificat în mod corect pe Sanat Kumara cu Lucifer. lar Haru al lui Crowley era 
numele egiptean al lui Marduk, fiul lui Enki în Mesopotamia. Prin urmare, acești „maeștri evoluaţi” 
sunt vechii Veghetori, astfel explicându-se și numele atribuit de Schwaller de Lubicz grupului și 
ziarului pe care le-a fondat. 
Împerecherile Veghetorilor cu oamenii se referă într-adevăr la relaţii sexuale, ori este vorba 
despre inseminări artificiale, realizate în laborator? Zeii din vechime, demonii, djinii, zânele sau 
„maeștrii evoluați” par să descrie perfect extratereștrii din ziua de astăzi, care răpesc și supun 
oameni la diverse experimente genetice, în special de natură sexuală. Adeseori extratereștrii le 
mărturisesc pământenilor cu care intră în contact că veghează asupra evoluţiei omenirii de 
multe milenii, dând de înţeles că ei sunt vechii zei. O inscripţie realizată pe Stela vulturilor de 
regele Eannatum din Lagaș demonstrează că zeii se îndeletniceau cu inseminarea artificială: 
„Stăpânul Ningirsu, războinicul lui Enlil, 
A implantat sămânţa lui Enlil pentru Eannatum 
În pântecul lui [...]. 
Inanna a asistat la nașterea lui, 
L-a numit «Vrednic pentru templul Eanna», 
L-a aşezat în poala sacră a lui Ninhursag. 
Ninhursag i-a oferit sânul ei sacru. 
Ningirsu s-a bucurat pentru Eannatum, 

Sămânţa implantată în pântec de Ningirsu'. 
Textul sumerian susţine că Ningirsu / Ninurta „a implantat sămânța lui Enlil” în pântecul mamei lui 
Eannatum, o referire clară la inseminarea artificială. Un procedeu binecunoscut de zei, după 
cum relevă scrierile antice. De exemplu, într-un mit egiptean, zeița Aset a reușit să rămână 
însărcinată cu ajutorul lui Djehuty, care i-a introdus în pântec sămânţa soţului ei decedat, Asar, 
astfel născându-se Haru. În textul sumerian Enki și Ninhursag, Enki a rămas însărcinat după ce 
a mâncat fructele a opt plante răsărite din sperma sa îngropată în pământ de Ninhursag, care a 
extras-o din Uttu, pe care zeul înțelepciunii o fecundase; pentru a-și salva fratele care se 
îmbolnăvise din cauza lipsei organului genital feminin ce i-ar fi permis să nască, Ninhursag i-a 
extras sămânţa din corp și şi-a implantat-o în propriul ei pântec. Și povestea biblică a lui lesous 
Khristos pare a descrie același procedeu de inseminare artificială, mama sa rămânând 
însărcinată după ce a fost vizitată de un înger iar Duhul Sfânt a pătruns în ea. Tot în urma vizitei 
unui înger a rămas însărcinată și mama lui Şimșon (Samson) în Vechiul Testament, care a dat 
naștere unui băiat diferit de muritorii de rând, cu o forță ieșită din comun. 
Cine sunt în realitate acești extratereștri care realizează în prezent fecundări artificiale? În 1954, 
Dorothy Martin, ce și-a ales pseudonimul Marion Keech, a început să primească mesaje prin 
scriere automată de la extratereștri pe care îi numea „Veghetorii', conduşi de un anume 
Sananda. Pe 25 ianuarie 1981, grupul Lab Nine, condus de doctorul Andrija Puharich, a intrat în 
contact cu o entitate care se autointitula Ra și care susţinea că vorbește în numele Consiliului 
lui Saturn, format din nouă entităţi sprijinite de 24 de Veghetori, care își oferă serviciile atunci 
când este nevoie. Cei Nouă i-au mărturisit lui Puharich că ei sunt reîncarnarea zeului egiptean 
Horus iar Horus (forma latinizată a egipteanului Haru), așa cum am văzut, este fiul lui Enki, 
Marduk. Veghetorii care îl sprijină pe Haru sunt și acele entităţi cu care Aleister Crowley intra în 
contact; Crowley chiar a realizat în 1918 un desen al unui emisar al lui Haru, numit Lam, care 

are un cap foarte mare, întocmai ca extratereștrii cenușii de astăzi. lar Sananda, numele 
liderului Veghetorilor cu care comunica Dorothy Martin, este aproape identic cu Sanandana, 
unul dintre epitetele lui Sanat Kumara al teosofilor. 

Sociologul și profesorul american Courtney Brown susţine că a intrat în contact cu civilizații 
extraterestre prin clarviziune, astfel aflând că „cenușii sunt principala rasă căreia i s-a 
încredinţat misiunea de a ne supraveghea. Din miile de declaraţii ale celor care au avut parte de 
întâlniri de gradul III reiese că acești „cenușii sunt cei care realizează răpiri și diverse 
experimente pe oameni. În cartea The Interrupted Journey din 1966, John Fuller a descris cazul 
soților Barney și Betty Hill, care pe 19 septembrie 1961 au fost răpiți de un O.Z.N. pe drumul 
dintre Canada și Portsmouth (New Hampshire). Sub hipnoză și-au amintit că au fost supuși 
unor examinări medicale, lui recoltându-i-se spermă cu un aparat bizar, iar ei explicându-i-se 
telepatic că i s-a făcut un test de sarcină. În decembrie 1977, Debra Tomey a fost răpită de doi 
„cenușii”, peste puţin timp constatând că este însărcinată. Anul următor, în martie, i-a dispărut 
sarcina. În 1983 și-a amintit spontan că a fost dusă pe o navă unde i s-a prezentat fiica ei 
hibridă, care era palidă, avea buzele trandafirii, ochii mari și albaștri, iar capul îi era ceva mai 
mare decât ar fi fost normal, în special în zonele frontală și occipitală. În mai 1986 și-a amintit 
sub hipnoză că și-a reîntâlnit fetița, lângă care se afla un nou-născut. | s-a spus că acei copii ai 
ei sunt doar doi din nouă. În timp ce era însărcinată cu Tommy, Debra primea sistematic apeluri 
telefonice misterioase, în care se înșirau fraze de neînțeles, adresate aparent viitorului copil. 
Băiatul a început să vorbească foarte târziu, în primii ani folosind fraze de genul celor auzite la 
telefon. Pe lângă aceste două cazuri mai există cele ale câtorva mii de persoane care susţin că 
au fost răpite de O.Z.N.-uri, unde au fost examinate medical de niște creaturi mici și cenușii. 
Despre aceste răpiri, Dan D. Farcaș spunea în cartea Răpiţi de extratereștri (2003): „unii analişti 
ai fenomenului răpirilor estimează că în 50% dintre acestea ar exista o componentă vizând reproducerea, 
iar în 5% contacte sexuale cu entități nepământene”. Multe astfel de victime afirmă că extratereștrii 
colectează material genetic uman; folosindu-se de niște ace lungi, recoltează ovule de la femei 
și spermă de la bărbaţi cu ajutorul unor instrumente cu vacuum, pentru a le utiliza apoi în 
procese de fecundare artificială. Produsului de concepție i se modifică informaţia genetică, după 
care urmează implantarea sa în uterul unei femei pământene. După trei sau patru luni 
embrionul este extras din mama purtătoare și mutat într-un uter artificial, în care se dezvoltă 
până la „naștere”. Betty Andreasson-Luca povestea că a fost în 1973 martoră la extragerea a 
doi fetuși dintr-o mamă purtătoare pământeană; întrebaţi de ce fac astfel de experimente oribile, 
cenușiii i-au răspuns: „deoarece, pe măsură ce trece timpul, omenirea va deveni sterilă (...) Rasa 
umană va deveni sterilă din cauza poluării şi a bacteriilor care trăiesc pe Pământ. Ea și-a amintit 
această conversaţie sub hipnoză, pe 8 decembrie 1987. În martie 1994, omuleţii cenușii i-au 
spus doctorului Courtney Brown că efectuează pe oameni mutații genetice pentru dezvoltarea 
mai armonioasă a legăturii dintre corp și suflet, dar și pentru diminuarea tendinţelor specifice 
oamenilor. Cu altă ocazie i-au mărturisit că principala lor problemă este sterilitatea, acesta fiind 
motivul pentru care răpesc oameni, folosindu-ne femeile ca „mame purtătoare”, amestecând și 
anumite gene pământene cu ale lor. Altor contactaţi li s-a declarat că scopul experimentelor 
genetice este crearea unor supraoameni. În Răpiţi de extratereștri, Dan D. Farcaș afirma că 
„unora dintre cei răpiți li s-a spus că vizitatorii recurg la experimente genetice, vrând să creeze o nouă 
specie de oameni, fie «deoarece, pe măsură ce trece timpul, omenirea va deveni sterilă... din cauza 
poluării», fie fiindcă s-ar dori crearea unor supraoameni'. Despre hibrizii rezultați în urma 
inseminărilor artificiale ale „extratereștrilor”, profesorul-doctor David Jacobs crede că sunt creați 
tot mai aproape fizic de oameni și intelectual de extratereștri. 

Datorită informaţiilor diferite primite de contactaţi sau răpiți, putem concluziona că aceste ființe 
nu vor să se afle adevăratul scop al experimentelor realizate pe oameni. Însă noi am aflat deja 
că Enki a creat oamenii ca soldaţi pentru un viitor război, în care să-și ia revanșa în faţa rivalului 
său, Enlil. Alături de Veghetorii săi a combinat A.D.N. uman cu cel al unor animale, apoi chiar 
cu A.D.N.-ul zeilor. Prin numeroase modificări genetice el a încercat să-și transforme creaturile 
în adevăraţi soldați. Însă, ţinând cont că experimentele continuă și în ziua de astăzi, putem 
presupune că Veghetorii nu au ajuns încă la rezultatul dorit. 
Nu doar „fiii lui Elohim” s-au împreunat cu „fiicele oamenilor”, așa cum susţin Biblia şi Cartea lui 
Hanok, ci şi zeițele cu muritorii. Pentru greci, Aphrodite i-a sedus pe prinţul Ankhises din 
Dardania și pe argonautul Butes, Harmonia pe regele Kadmos, iar Thetis pe regele 
mirmidonilor, Peleus. În Odiseea lui Homeros, eroul epopeei a fost timp de șapte ani amantul 
nimfei Kalipso pe insula Ogygia și un an al zeiței-vrăjitoare Kirki. În tradiţia ebraică, Lailah este 
un înger femelă care se ocupă de concepție și de nașteri; Talmudul susţine că Lailah ia de la 
bărbaţi câte o picătură de spermă pe care o duce în fața lui Yahweh, care îi hotărăște soarta. 
Șarru-kinu, care dintr-un simplu grădinar a devenit conducătorul Imperiului Akkadian, jura că 
ascensiunea sa s-a datorat zeiţei Iștar, al cărei amant devenise. Relaţia lor a început după ce 
ea a adormit în grădina pe care el o îngrijea. „Am văzut-o de la marginea grădinii; am sărutat-o, cu 
ea m-am împreunat”, se lăuda regele-grădinar. Ca toate zeițele iubirii, Iștar / Inanna a avut mulţi 
amanți, atât de origine divină, cât și pământeană. lată cum încerca ea să îl seducă pe eroul 
Epopeii lui Gilgameș: 
„Vino, Gilgameş, spuse ea, să fii iubitul meu, 
Dă-mi, da, dăruie-mi rodul trupului tău! 
Vreau să-mi fii soţ, iar eu voi fi femeia ta! 
Voi pune să ţi se pregătească un car din lapislazuri și din aur. 
Roţile îi vor fi din aur, osiile din electrum, 
ÎI voi înhăma cu diavoli ca nişte vijelii, în loc de catări. 
În casa noastră vei intra printre miresme de cedru, 
În casa noastră, când vei pătrunde, 
Preoţii și demnitarii îți vor săruta picioarele. 
Dinaintea ta vor îngenunchea regii, demnitarii şi principii, 
Aducându-ţi bir comorile munţilor şi văilor”. 
În timpul călătoriei sale spre casă, Odysseus a întâlnit sirene, niște ființe foarte frumoase care 
seduceau marinarii, atrăgându-i către stânci. Pe lângă sirene, celebre pentru libertatea lor 
sexuală în Grecia mai erau nimfele (de la care provine cuvântul 
„nimfomanie”) şi maenadele  (bacchantele romanilor). În 
hinduism și în budism, Apsara sunt nimfe seducătoare, 
splendide însoţitoare ale zeilor. Satapatha Brahmana relata că 
o frumoasă Apsara a coborât pe Pământ, s-a căsătorit cu 
muritorul Pururavas, i-a născut un fiu apoi s-a întors în cer. În 
Europa medievală, alături de masculii incubi existau și femelele 
sucubi, demoni care seduceau bărbaţii. Zânele, prezente în 
multe culturi, precum și ielele din folclorul românesc, aveau 
același rol de seducătoare ale muritorilor. Și în prezent mulți 
dintre răpiți susțin că au făcut sex cu femei extraterestre, de 
obicei foarte atrăgătoare. Unul dintre aceștia este Antonio 
Villas Boa, care a fost răpit pe 15 octombrie 1957 din apropierea orașului brazilian Sao 

Francisco de Sales. Dus într-un obiect roșu în formă de ou, el a făcut sex cu o femeie înaltă de 
1,35 metri, dar bine proporționată. În zilele următoare Antonio a vomat tot timpul, nu a putut 
dormi câteva nopţi din cauza coșmarurilor, iar timp de o lună a acuzat iritaţii ale ochilor și 
lăcrimare, dureri de cap, somnolenţă și apariţia unor pete pe corp. Libanezul Peter Khoury 
afirma că pe 23 iulie 1992, în Australia, s-a trezit pe la ora 7:30 cu două femei goale în patul 
său. Una era blondă, foarte înaltă, cu părul vâlvoi, aproape alb, fața prelungă, bărbia ascuţită, 
pomeţii ridicaţi și ochii extrem de mari. Cealaltă avea o înălţime obișnuită, părul negru și 
trăsături asiatice. Blonda l-a apucat de ceafă și l-a tras spre sânul ei stâng. El a mușcat-o și i-a 
rămas ceva în gât care, timp de trei zile, l-a iritat și i-a cauzat senzaţia de tuse. În jurul penisului 
a găsit înfășurate două fire de păr subțire, aproape alb, unul de 10-15 centimetri, celălalt de 6-8 
centimetri. În 1998 firele au fost analizate într-un laborator profesionist; A.D.N.-ul avea cinci 
mutații în plus față de normalul la Homo sapiens Cro Magnon, mutații care pot fi întâlnite rareori, 
doar la populaţii mongoloide și niciodată toate în același loc. 

Se pare că neplăcerile cauzate de femeile așa-zis extraterestre iubiţilor lor pământeni au existat 
dintotdeauna. În miturile grecilor, uriașul vânător Orion a fost ucis de iubita sa, zeița Artemis, 
aparent din greșeală. În Epopeea lui Gilgameș, regele cetăţii Uruk i-a respins avansurile zeiţei 
Iștar, enumerându-i pe toţi cei care au avut doar de suferit în urma relaţiilor cu ea: „Iubiţii tăi 
socotit-au că tu eşti ca un jăratec ce se stinge la frig; o dosnică ușă ce nu opreşte nici răbufnirea 
vântului, nici furtuna; o cetate ce striveşte pe apărătorii ei; smoală care înnegreşte pe cel ce o cară; un 
burduf ce se varsă peste cel ce îl duce; o piatră căzând de pe parapet; o maşină de asalt aşezată în țara 
vrăjmaşului. Pe care dintre ibovnicii tăi i-ai iubit tu pentru totdeauna? Lasă-mă Să-ţi istorisesc povestea 
ibovnicilor tăi. A fost mai întâi Tammuz, iubitul tinereţelor tale, a cărui jeluire ai statornicit-o an de an. 
Îndrăgit-ai pasărea pestriță, pe care ai lovit-o şi i-ai frânt aripa. Acum el zace în desiş și strigă: «Kappi, 
Kappi, aripa mea, aripa mea!». lubit-ai apoi leul cumplit de puternic - de șapte ori ai săpat şapte gropi 
adânci pentru el. lubit-ai armăsarul neîntrecut în bătălie, dar i-ai dăruit lui biciul, pintenii şi chinga, i-ai 
hărăzit să alerge în galop şapte leghe şi să-și murdărească apa înainte s-o bea, iar pe mama lui, Silili, ai 
lăsat-o pradă plânsetelor. Iubit-ai pe păcurarul turmelor de oi, zi de zi el făcea plăcinte, a-njunghiat şi 
iezi de dorul tău. L-ai păcălit şi l-ai prefăcut în lup; acum argații turmelor sale îl hăituiesc și propriii lui 
câini îl muşcă din trup. Nu l-ai iubit tu pe Işullanu, paznicul grădinii de curmal a tatălui tău? (...) El a 
fost prefăcut într-o cârtiță oarbă, făptură subpământeană a cărei dorință nu-şi află nicicând putinţa de a 
fi satisfăcută. Dacă tu și eu trebuie să ne iubim, nu voi fi eu oare răsplătit în acelaşi fel ca toți ceilalți pe 
care i-ai iubit odinioară?”. 

Împerecherile zeilor cu pământenii nu se rezumau întotdeauna la violuri răzlețe, ci uneori se 
transformau în relaţii de durată. Profesorul John Mack constata în Passport to the Cosmos din 
1999 că mai multe persoane răpite au ajuns să aibă legături permanente cu extratereștrii, un soi 
de căsnicii secrete. În povestea budistă Sudhana Avadana, vânătorul Philoka a capturat-o pe 
fata celestă Kinnari Manohara, cu care s-a căsătorit; după câţiva ani ea s-a întors la poporul ei, 
printre spirite. Într-o poveste populară tibetană, un băiat cu capul deformat s-a căsătorit cu fiica 
Regelui Zânelor, care locuia în cer. Ea a stat alături de el timp de nouă ani, apoi s-a întors la 
tatăl ei. Salvând un grifon sacru din ghearele unui dragon, băiatul a fost dus în ceruri, unde și-a 
găsit soţia; zeii au fost mișcaţi de iubirea lor și i-au permis fetei să se întoarcă pe Pământ, unde 
să trăiască fericită alături de soțul ei. Într-o legendă japoneză, pescarul Urashima Taro s-a 
însurat cu fiica Împăratului Dragonilor și au locuit împreună în castelul imperial de pe fundul 
mării; după o vreme tânărului i s-a făcut dor de părinţi şi s-a întors în satul natal, unde a aflat că 
a fost dispărut pentru vreo 400 de ani. În miturile războiului troian, Peleus, regele mirmidonilor, 
s-a căsătorit cu nimfa Thetis; la nunta care a avut loc pe muntele Pelion au participat aproape 

toți zeii olimpieni. De asemenea, în cronica medievală De Nugis Curialium a lui Walter de 
Mapes, patriotul saxon Edric Sălbaticul s-a căsătorit în anul 1070 cu o frumoasă tânără venită 
din cer, pe care a prezentat-o chiar și la curtea lui Wilhelm Cuceritorul. Fiul lor, Alnodus, a 
devenit renumit pentru înțelepciunea și pietatea sa. Soţia spaţială s-a întors în cer la un moment 
dat, lăsându-l pe Edric cu inima sfâșiată. 

Despre Veghetori a scris și marele poet naţional al românilor, Mihai Eminescu, ascunzând 
povestea lor în operele sale. În 1883, la vârsta de 33 de ani, el a compus poezia Luceafărul, în 
care este vorba despre cea mai strălucitoare stea, luceafărul (pe numele său, Hyperion), care a 
coborât pe Pământ pentru a se împreuna cu „o prea frumoasă fată” de viţă nobilă („din rude mari, 
împărăteşti”), numită Cătălina. Observând-o din cer, el i-a apărut în fiecare noapte în vise, pentru 
a o seduce: „El tremura-n oglindă / Căci o urma adânc în vis | De suflet să se prindă”. Fata nu a putut 
rezista farmecelor luceafărului, astfel că în scurt timp l-a chemat la ea: „Cobori în jos, luceafăr 
blând, | Alunecând pe-o rază, | Pătrunde-n casă şi în gând | Și viaţa-mi luminează”. Când a coborât pe 
Pământ, Hyperion întâi s-a scufundat în mare: „Și din adânc necunoscut | Un mândru tânăr creşte”. 
Aspectul său era identic cu cel al zeilor din vechime, calităţile sale fizice făcându-l irezistibil în 
ochii oricărei pământence: „Părea un tânăr voievod / Cu păr de aur moale, / Un vânăt giulgi se-ncheie 
nod / Pe umerele goale. / lar umbra feţei străvezii / E albă ca de ceară - / Un mort frumos cu ochii vii / 
Ce scânteie-n afară”. Văzându-l, Cătălina s-a topit: „O, ești frumos cum numa-n vis / Un înger se 
arată”. Luceafărul, care „ține-n mână un toiag / Încununat cu trestii”, în primul rând și-a explicat 
descendența: „cerul este tatăl meu / lar muma mea e marea”, deoarece „Am coborât cu-al meu senin / 
Și m-am născut din ape”. Pentru a o convinge să-i accepte iubirea, Hyperion, pe care ea îl numea 
„al valurilor Domn” și „dulce-al nopţii mele Domn”, i-a promis fetei ceea ce niciun muritor nu i-ar fi 
putut oferi: „Colo-n palate de mărgean / Te-oi duce veacuri multe, / Și toată lumea-n ocean / De tine o s- 
asculte”. Fata însă i-a refuzat avansurile, iar el s-a întors trist în cer. După trei zile Cătălinei i s-a 
făcut dor de el și l-a rechemat. Hyperion a coborât din nou pe Pământ, de această dată cu un 
aspect fizic diferit: „În aer rumene văpăi / Se-ntind pe lumea-ntreagă, / Și din a chaosului văi / Un 
mândru chip se-ncheagă, / Pe negre viţele-i de păr / Coroana-i arde pare, / Venea plutind în adevăr, / 
Scăldat în foc de soare. / Din negrul giulgi se desfăşor / Marmoreele braţe, / El vine trist şi gânditor / Și 
palid e la faţă; / Dar ochii mari şi minunaţi / Lucesc adânc himeric, / Ca două patimi fără saț / Și pline 
de-ntruneric”. Până și părinţii săi au fost modificaţi de această dată: „Și soarele e tatăl meu / lar 
noaptea-mi este muma”. Din nou fata s-a arătat încântată de calităţile lui fizice, chiar dacă erau 
diferite: „O, ești frumos cum numa-n vis / Un demon se arată”. Hyperion a invitat-o din nou să îl 
însoțească, de această dată în cer. Cătălina l-a refuzat, cerându-i însă să renunţe el la nemurire 
pentru a rămâne cu ea pe Pământ. El s-a întors în cer, rugându-și tatăl să îi ia nemurirea. Însă 
tatăl ceresc i-a respins cerința, arătându-i că aleasa inimii sale nu merită acest sacrificiu, ea 
alegându-și deja un nou iubit, pe nume Cătălin. Acesta era un „vic/ean copil de casă, / Ce împle 
cupele cu vin / Mesenilor la masă, / Un paj ce poartă pas cu pas / A-mpărătesii rochii, / Băiat din flori şi 
de pripas, / Dar îndrăzneţ cu ochii”. Rănit şi profund dezamăgit, luceafărul Hyperion a ales să 
rămână în lumea sa „nemuritor şi rece”. 

Despre acest poem Mihai Eminescu spunea: „Jar înțelesul alegoric ce i-am dat este că dacă geniul 
nu cunoaşte nici moarte și numele lui scapă de noaptea uitării, pe de altă parte aici pe Pământ nici e 
capabil a ferici pe cineva, nici a fi fericit. El n-are moarte, dar n-are nici noroc. Mi s-a părut că soarta 
luceafărului din poveste seamănă mult cu soarta geniului pe Pământ şi i-am dat acest înţeles alegoric”. 
Însă povestea luceafărului nu pare a fi una a geniilor pământene, ci a unui Veghetor. În 
Antichitate zeii erau echivalaţi cu stele, Cartea lui Hanok numindu-i „stele căzătoare” pe îngerii 
Veghetori care s-au împreunat cu „fiicele oamenilor”. O astfel de „stea căzătoare” este și 

luceafărul lui Eminescu, care a coborât pe Pământ cu același gând erotic. Conducătorul 
Veghetorilor era identificat de antici cu planeta Venus sau Luceafărul, la fel ca eroul poemului, 
chiar numele Lucifer din creștinism provenind din denumirea latină a acestei planete. Eminescu 
l-a numit Hyperion, care în mitologia greacă era unul dintre titani, adică unul dintre zeii cei vechi, 
primii care au domnit pe planeta noastră. În literatura greacă Hyperion era adesea numit „zeul 
vegherii, înțelepciunii şi luminii”, iar Lucifer înseamnă „Cel care aduce lumina”, fiind considerat de 
strămoșii noştri zeul înţelepciunii. Imnurile Homerice și Teogonia lui Hesiodos susțineau că 
Soarele, titanul Helios, era fiul lui Hyperion. lar fiul lui Enki / Azazel era considerat iniţial zeul 
Soarelui în Mesopotamia, până când regele babilonian Ammurapi l-a ridicat la statutul de zeu 
suprem. Luceafărul eminescian afirmă întâi că tatăl său este cerul, apoi Soarele. În 
Mesopotamia, Grecia și alte locuri din lume, tatăl lui Enki era zeul cerului, iar în Egipt al 
Soarelui. Luceafărul are în mână un toiag „încununat cu trestii”, care duce cu gândul la caduceele 
zeilor Hermes, Dionysos și Ningișzida, trei dintre multiplele nume date de antici conducătorului 
Veghetorilor. Aspectul său fizic iniţial - blond cu pielea albă - este identic cu cel al zeilor din 
vechime. După ce a fost respins de Cătălina prima oară, el și-a schimbat înfățișarea, devenind 
brunet, întocmai cum în legenda creștină Lucifer, dintr-un înger de lumină, a devenit după 
cădere un demon al întunericului. De altfel, când fata îi laudă frumuseţea, inițial îl compară cu 
un înger, iar după transformare cu un demon. Pentru antici Enki locuia în adâncul apelor; când 
a coborât pe planeta noastră, luceafărul Hyperion s-a scufundat în mare, iar ea l-a numit „al 
valurilor Domn”. Cătălinei i-a propus să locuiască alături de el timp de multe secole în palate din 
adâncul oceanului, devenind stăpâna lumii acvatice, lucru imposibil, ţinând cont că durata ei de 
viață era limitată, iar despre el nu știm să fi fost capabil de a oferi nemurirea sau, măcar 
longevitatea. Însă invitaţia lui capătă sens prin povestea japoneză a pescarului Urashima Taro, 
care a locuit pentru câtva timp împreună cu fiica Împăratului Dragonilor într-un castel de pe 
fundul mării, fără să-și dea seama că în lumea oamenilor se scurseseră patru secole. 

În Călin (file din poveste), Mihai Eminescu a inclus mitul zburătorului, o poveste asemănătoare 
cu cea din Luceafărul. În mitologia românească, zburătorul era un spirit rău, care chinuia 
noaptea fetele tinere, asemănător cu incubii medievali și cu Veghetorii antici. Până și numele 
Călin - Cătălin, opoziția dintre ei (zburătorul Călin e brunet iar muritorul Cătălin blond) și faptul 
că ambii au sedus o tânără din familia imperială indică o legătură între cele două opere ale lui 
Eminescu. Dacă poetul a ascuns într-adevăr povestea unor Veghetori în operele sale, acest 
lucru nu ar trebui să ne mire prea mult. El studiase filosofia la Viena și la Berlin, unde a urmat și 
cursuri de istorie egipteană, istorie romană, geografie fizică, economie naţională, istorie 
generală a filosofiei și principii logice ale științelor experimentale. Până în acel moment 
acumulase deja o solidă cultură literară și istorică, așa că sunt șanse mari ca el să fi acumulat 
anumite informaţii neaccesibile oricui, pe care să le fi ascuns în poeziile sale. Deși părerea sa 
despre religie reiese cu ușurință din Împărat și proletar („Religia - o frază de dânşii inventată / Ca 
cu a ei putere să vă aplece-n jug”), Eminescu a folosit adeseori în poeziile sale nume de sfinţi din 
religia creștină. Dar și nume de zei, în special greco-romani, de exemplu Vesta și Marte în Ce-ti 
doresc eu ție, dulce Românie, Apollo, Vesta, Eol și Erato în La Heliade, Venera și Demiurgos în 
Împărat și proletar, Allah, Khristos și Apollo în Scrisoarea III sau Okeanos în Veneţia. Ceea ce 
demonstrează un interes deosebit pentru religii, atât antice cât şi contemporane. În Copii eram 
noi amândoi spune că, pe când era mic, „Eu zideam Turnul- Vavilon / Din cărţi de joc şi mai spuneam 
/ Și eu câte-o prostie”. Nu ştiu câţi copii ar construi în joacă Turnul Babel, în afară de cei pasionaţi 
de religie, cum nu ştiu nici cine și-ar boteza o jucărie Tlantaqu-Caputli, un nume ce pare aztec și 
care, prin anagramare, s-ar putea citi „atlant cu cap util”. În Luceafărul întâlnim o aluzie la 

reîncarnare („Căci toți se nasc spre a muri / Și mor spre a se naşte”), dar și conceptul de an-lumină, 
unitatea de măsură a distanţei în spaţiul cosmic: „Porni luceafărul. Creșteau / În cer a lui aripe, / Și 
căi de mii de ani treceau / În tot atâtea clipe”. Aceste cunoștințe despre spațiu reies și din La 
steaua, unde spune: „La steaua care-a răsărit / E-o cale-atât de lungă, / Că mii de ani i-au trebuit / 
Luminii să ne-ajungă”. Este totuși posibil să nu fi primit toate aceste informaţii la Berlin şi Viena. 
În poezia Fiind băiet, păduri cutreieram, Eminescu povestea că a avut parte de o întâlnire de 
gradul III în copilărie. Adormit într-o noapte în pădure, pe malul unui izvor, el a văzut „Pe câmpi 
un val de arginţie ceaţă, / Sclipiri pe cer, văpaie preste ape”. În plus, a auzit zgomote puternice, ca şi 
cum un bucium cânta în timp ce se apropiau cete de cerbi. Deodată un tei s-a deschis și „din el 
ieşi o tânără crăiasă”. Acea făptură „cu ochii mari, cu gura-abia închisă” l-a fermecat de la prima 
privire. „Și ah, era atâta de frumoasă, / Cum numa-n vis o dată-n viaţa ta / Un înger blând, cu fața 
radioasă, / Venind din cer se poate arăta; / lar păru-i blond şi moale ca mătasa / Grumazul alb şi 
umerii-i vădea. / Prin hainele de tort subţire, fin, / Se vede trupul ei cel alb deplin”. Acea fiinţă blondă, 
cu pielea albă și ochii mari, de o frumuseţe răpitoare, asemănătoare cu un înger, este identică 
din punct de vedere fizic cu zeii din vechime. Ce s-a întâmplat în acea noapte, poetul nu ne 
spune. Dar observăm că, după întâlnirea cu „tânăra crăiasă”, băiatul a început să fie pasionat de 
religii, mitologie, filosofie și istorie, i-a apărut talentul literar de neegalat iar aspectul ei fizic a 
devenit idealul lui de frumusețe, lucru care reiese cu ușurință din poemele sale. În acea noapte 
din pădure, care i-a influenţat atât de mult viața, este posibil să fi avut loc prima experienţă 
sexuală a lui Eminescu, astfel explicându-se obsesia sa pentru zburători / Veghetori. 

Conform Cărţii lui Hanok, Veghetorii lui Enki au făcut un jurământ pe muntele Hermon, unul 
dintre cei mai importanţi munţi din zonă, aflat la graniţa dintre Palestina, Israel și Siria. Era numit 
Senir de amoriţi, Sirion de sidonieni și Baal-Hermon, Sihon, Sion sau Zion în Biblie. În Noul 
Testament, aici a avut loc schimbarea la față a lui lesous. În religia Canaanului, muntele 
Hermon era casa zeului Baal Hermon („Domnul Hermonului”). Semnificaţia numelui muntelui 
încă ne este necunoscută, însă acest lucru nu ne împiedică să încercăm să o aflăm. Principalul 
centru de cult al Soarelui în Egipt era numit de greci Heliopoulis, de evrei și de asirieni On, iar 
de egipteni lunu sau Anu. „Anu” este cuvântul akkadian pentru „cer', care provine din 
sumerianul „an”. Pentru egipteni, lunu era o reprezentare a cerului pe Pământ; așa cum casa 
Soarelui este cerul, tot la fel casa zeului Ra era respectivul oraș. Mai exact, principiul biblic 
„precum în cer, aşa şi pe Pământ”, exemplificat pe larg de Hermes Trismegistos în Tăblițele de 
smarald, unde spunea că Egiptul este imaginea cerului sau chiar reprezentarea proiecției 
cerului pe pământ. Denumirea „on” pentru evrei și asirieni este echivalentă cu sumerianul „an”. 
Cel mai bine se exemplifică aceasta în numele zeului semitic al fertilităţii, numit și Dagon, și 
Dagan, unde „on” și „an” înseamnă același lucru. Termenul „on” a fost inclus în denumirile multor 
divinităţi de pe tot cuprinsul Terrei, pentru a sublinia natura lor cerească, cum ar fi, de pildă, 
Poseidon, Triton, Typhon, Python, Orion, Bellerophon, Persephone, Kronos, Hyperion, 
Dionysos, Pontos, Deukalion, Harmonia, Hepione, Koronis, Ammon, Aton, Khonsu, Dagon, 
lunona, Horon, Tonacatecuhitli, Tonacacihuati, Cipactonal, Machaon, Brontes, Rongo, 
Shannong, etc. Din același motiv a fost inclus în nume de ţări, orașe, râuri, fluvii sau munti 
(Nihon, Babilon, Herakleion, Amazon, Hebron, Hermon, Sion, Zaphon). Așadar, terminația „on” 
din denumirea muntelui Hermon înseamnă „cer”. lar un herm este o piatră rectangulară sau un 
stâlp pătrat de piatră, în vărful căruia se află un bust, de obicei reprezentându-l pe zeul Hermes. 
Pentru antici, muntele Hermon era o astfel de piatră, de dimensiuni uriașe, în vârful căreia se 
afla nu bustul zeului, ci chiar zeul însuși. Alăturarea cuvântului „on” sugerează că muntele 
Hermon nu era un herm obișnuit, ci unul al cerului, divin, pe care locuia zeul Hermes / Baal 

Hermon / Azazel. Grecii foloseau hermul ca semn al graniţei; în Biblie, muntele Hermon 
reprezintă granița nordică a Pământului Făgăduit (Deuteronomul 3:8) dar și limita de nord a 
Canaanului cucerit de israeliți (Cartea lui Yehoșu'a 11:17, 12:1, 13:5). De ce zeii lui Enki au ales 
acel loc pentru jurământul lor? 

Muntele Hermon, înalt de 2814 metri, se află pe paralela de 33 grade latitudine nordică. La 
capătul opus al Pământului, pe aceeași paralelă, se găsește Roswell (New Mexico, S.U.A.), 
celebrul loc în care s-a prăbușit un O.Z.N. în 1947. După cum am văzut deja, 33, în procente, 
reprezintă o treime dintr-un întreg. Cele mai importante treimi sunt trinităţile divine, prin urmare 
numărul 33 simbolizează o singură parte din treime, adică un singur zeu. Ținând cont că acest 
număr este de o deosebită importanţă pentru francmasoni, logica de bun simţ ne sugerează că 
33 îl reprezintă pe zeul lor, adică Lucifer / Enki / Azazel / 
Hermes. În cazul acesta, înțelegem folosirea paralelei de 33 de 
grade. Dar de ce doar a celei din emisfera nordică? Răspunsul 
îl găsim tot la egipteni. Pe Piatra Shabaka este scris că în 
timpul luptei pentru supremație dintre cei doi frați, Heru şi 
Sutah, tatăl lor, Geb, a împărţit Egiptul în două: Sutah a primit 
Egiptul de Sus iar Heru pe cel de Jos. După apariţia cultului lui 
Asar, când acesta l-a înlocuit pe Heru-ur în legendă, se credea 
că Ra i-a oferit lui Asar Egiptul de Jos, iar lui Sutah pe cel de 
Sus. De asemenea, în credința egipteană antică, zeița-vultur 
Nekhbet era protectoarea Egiptului de Sus iar zeița-șarpe 
Wadjet a celui de Jos. Contrar aparenţelor, Egiptul de Sus nu reprezintă partea de nord, ci de 
sud, iar Egiptul de Jos este partea nordică. Așadar, Asar / Heru-ur a primit nordul ţării iar Sutah 
sudul. Deși acest mit a fost interpretat ca simbolizând o divizare a Egiptului, de fapt se referă la 
împărțirea întregii planete. Nordul era domeniul șarpelui Asar / Heru-ur / Enki, iar sudul al 
vulturului Sutah / Enlil. 

Sumerienii împărțiseră cerul în trei părţi: nordul era calea lui Enlil, mijlocul al lui An iar sudul al 
lui Enki. Deși pare o contradicţie cu împărţirea egiptenilor, în realitate nu este. Hermes 
Trismegistos spunea că Egiptul este imaginea cerului, idee comună multor culturi, exemplificată 
în Noul Testament prin „precum în cer, aşa şi pe pământ”. După cum am văzut, egiptenii rezumau 
la ţara lor împărțirea planetei. Prin urmare se poate considera că, pentru antici, Pământul era 
imaginea cerului, însă o imagine în oglindă. Prin urmare, lucrurile din cer erau inversate pe 
Terra. Partea de nord a cerului, atribuită de sumerieni lui Enlil, devine sudul planetei noastre, în 
timp ce fâșia de sud a cerului, zona lui Enki, reprezintă nordul planetei. Astfel înțelegem de ce 
Veghetorii au ales muntele Hermon, aflat în emisfera nordică a Terrei: deoarece se găsea pe 
teritoriul lor. Această împărţire a planetei a avut loc în urma revoltei Veghetorilor / Igigi, care a 
dus la facerea omului. Pentru a opri revolta și a crea noile ființe, Enki era în postura de a emite 
pretenţii. Anu s-a văzut nevoit să accepte condiţiile zeului înțelepciunii pentru a stopa conflictul. 
Unele popoare antice au confundat această împărţire a Terrei cu o tragere la sorți. Sumerienii 
spuneau că astfel lui Anu i-a revenit cerul, lui Enlil uscatul iar lui Enki lumea subterană, pentru 
greci Zeus primind cerul și pământul, Poseidon apele iar Hades lumea subterană. Ținând cont 
că majoritatea masei continentale a Pământului se află în emisfera nordică, Enlil nu a fost deloc 
mulțumit de această împărţire a planetei, așa că în scurt timp a plecat acasă, în dimensiunea 
eonilor. Neavând de ales, Anu l-a însărcinat pe Enki cu administrarea Terrei și supravegherea 
oamenilor, moment descris de miturile egiptene prin răzgândirea lui Geb cu privire la împărţirea 

Egiptului și oferirea întregii țări lui Heru-ur. Scăpat în sfârșit de rivalul său, Enki și-a început 
experimentele genetice pe oameni, care au dus la apariția semizeilor. 

Cartea Jubileelor relatează că existau trei tipuri de progenituri ale îngerilor: uriaşii, naphilim și 
eliouzii, dintre aceștia doar a treia clasă dând dovadă de cruzime împotriva omenirii. În Facerea 
biblică nu există cele trei categorii de urmași ai îngerilor, ci doar una singură: naphilim. Aceștia 
sunt întâlniți și în Numerii, unde au fost văzuţi de spionii israeliți trimiși în Canaan: „Acolo am 
văzut noi şi naphilim, pe fiii lui Anak, din neamul naphilimilor, şi nouă ni se părea că suntem față de ei 
ca nişte lăcuste şi tot aşa le păream şi noi lor” (13:34). Din „fiii lui Anak” înțelegem că uriașşii 
naphilim erau într-adevăr copiii zeilor numiţi Anunnaki în Mesopotamia. Numele „naphilim” (la 
singurlar „naphil”) provine din rădăcina „nph/”, care înseamnă „cădere”. În mod surprinzător, de 
la aceeași rădăcină ebraică, scrisă și „nfl”, s-au format în mitologia scandinavă Niflheim (una 
dintre cele nouă lumi, un tărâm primordial al gheții și frigului) și Niflhel (cel mai de jos nivel al 
lumii subterane). Cercetătorii recunosc că proveniența celor două nume le este necunoscută, 
sugerând că islandicul „ni/!” ar putea însemna „întuneric” sau „ceaţă” dacă ar proveni din 
germanicul „nebel” („ceață”) sau din anglo-saxonul „nifol” („întuneric”). Totuși, asemănarea 
izbitoare cu ebraicul „nphl” / „af? ne sugerează că Niflheim se traduce corect ca „Tărâmul 
decăzuţilor”, iar Niflhel, echivalentul Tartarosului grecilor, reprezintă închisoarea subterană a 
zeilor decăzuți. 

Despre copiii zeilor și oamenilor, Biblia afirmă că „sunt vestiții viteji din vechime” (Facerea 6:4). 
Indiferent de cultura care îi descria, semizeii aveau caracteristici ieșite din comun: frumusețe 
fizică, forţă, agilitate și curaj, toate mult superioare celor ale pământenilor, moștenite genetic de 
la părinţii lor divini. Legendele tuturor popoarelor sunt pline de faptele eroice ale semizeilor. lată 
câţiva dintre ei: 

- Gilgameș, fiul regelui Lugalbanda și al zeiței Ninsun, a fost al cincilea rege al orașului 
sumerian Uruk, domnind timp de 126 de ani în jurul anului 2500 î.e.n. În Epopeea lui Gilgameș, 
el și prietenul său, Enkidu, îl înving pe monstrul Humbaba. Apoi, cei doi eroi ucid Taurul Cerului, 
trimis de zeița Iștar să-l pedepsească pe regele Urukului pentru că i-a refuzat avansurile. După 
moartea lui Enkidu, Gilgameș este hotărât să afle secretul nemuririi. La capătul unei lungi 
călătorii, plină de peripeții, eroul îl întâlneşte pe Uinapiștim, supraviețuitorul Potopului, care îl 
învață unde să găsească planta care oferă viața veșnică. După ce o obține, Gilgameș o pierde 
din cauza unui șarpe. În Cartea Giganţilor, unul dintre manuscrisele de la Marea Moartă, 
Gilgameș și Humbaba sunt doi dintre uriașii de dinaintea Potopului, copii ai Veghetorilor. 
Gilgameș nu era un semizeu propriu-zis, ci două treimi zeu și o treime om, o afirmaţie 
neînțeleasă de cercetători și, prin urmare, interpretată în diverse moduri. Însă logica ne poate 
ajuta să dezlegăm și această enigmă. A.D.N.-ul fiecărui copil se formează din cel al părinţilor 
săi, moștenind câte o ramură de la fiecare. Așadar, copilul primește gene de la părinţi în mod 
egal. Deși considerat în mod tradiţional fiul semizeului Meșkianggașer, legenda sumeriană 
Enmerkar și lordul din Aratta îl numește pe Enmerkar, bunicul lui Gilgameș, fiul zeului Utu. Dacă 
era într-adevăr fiul zeului-soare și al unei pământence, Enmerkar avea 50% gene divine și 50% 
umane. Fiul său, Lugalbanda, a moștenit jumătate din genele lui (25% divine şi 25% umane) și 
jumătate din cele ale mamei sale pământene (50% umane), având 25% gene divine și 75% 
umane. Cu zeița Ninsun, Lugalbanda l-a avut pe Gilgameș, care a moștenit de la mama sa 50% 
gene divine, iar de la tatăl său 12,5% gene divine și 37,5% umane. Astfel, Gilgameș avea în 
A.D.N.-ul său 62,5% gene zeiești și 37,5% umane, ceea ce pentru strămoșii noștri însemna că 
eroul era două treimi (66,6%) zeu și doar o treime (33,3%) om. 

- Perseus, fondatorul legendar al dinastiei Perseizilor, a fost primul erou al Greciei. Tatăl său 
era Zeus, iar mama sa Danae, fiica regelui Akrisios din Argos. A devenit erou după ce a tăiat 
capul gorgonei Medusa, cu ajutorul căruia a împietrit monstrul marin Kraken, care atacase 
Etiopia. S-a căsătorit cu prințesa Andromeda, apoi a fondat orașul Micene. A fost omorât de 
vărul său, Megapenthes, regele din Argos. Conform împăratului Xșyarșa (Xerses), perșii se 
considerau urmașii lui Perseus. 

- Cel mai cunoscut dintre semizei este grecul Herakles („Gloria Herei”), numit de romani 
Hercules. Se crede că a trăit între anii 1264-1226 î.e.n. Botezat la naștere Alkaios sau Alkeides, 
și-a schimbat numele în Herakles după ce și-a omorât soţia și copiii într-o criză de nebunie 
cauzată de zeița Hera. Herakles era fiul lui Zeus și al reginei Alkmene, fiica regelui din Micene, 
strănepoata lui Perseus și soția lui Amphitrion. El și-a dobândit gloria după 12 munci pe care le- 
a dus la capăt în primul rând datorită forţei sale ieșite din comun. Printre faptele sale vitejești se 
numără uciderea leului din Nemea, a Hydrei din Larnaea, a păsărilor stimfaliene și a monstrului 
din Troia, capturarea căprioarei cerineene, a mistrețului erimanthian, a taurului cretan și a lui 
Kerberos din Lumea de dedesubt, furtul cirezii gigantului Gerion, al iepelor lui Diomedes, al 
brâului Hippolytei și al merelor de aur din grădina hesperidelor, dar și curățarea grajdului imens 
al lui Augias. De asemenea, i se atribuie fondarea jocurilor olimpice și a orașului Tarentum în 
Italia. Nu mai puţin importante sunt prezenţa lui alături de argonauţi în căutarea lânii de aur și 
participarea sa la războiul împotriva giganţilor, alături de zeii olimpieni. Și în amor era superior 
muritorilor de rând: a fost însurat cu patru femei, pe lângă care a avut cel puţin nouă amanți. A 
fost ucis de a treia sa soţie, Deianira, care i-a dăruit o cămașă îmbibată în otravă. După 
moartea sa a fost dus pe muntele Olympos de tatăl său, Zeus, unde s-a însurat cu zeița Hebe. 
Împărații romani Lucius Aelius Aurelius Commodus și Marcus Aurelius Valerius Maximianus 
Herculius Augustus s-au declarat reîncarnările lui Herakles. La fel l-au considerat budiștii și pe 
Vajrapani, protectorul lui Buddha. 

- Theseus era fiul zeului Poseidon și al reginei Aethra, fiica regelui Pittheus din Troezen. A fost 
rege al Atenei, a capturat taurul cretan, a ucis Minotaurul din Knossos și a reușit să iasă din 
labirint cu ajutorul Ariadnei, fiica regelui Minos. A răpit-o pe Helene, prințesa Spartei, a încercat 
să o răpească și pe zeița Persephone, dar a fost capturat și închis în Tartaros. A fost eliberat de 
Herakles, apoi s-a căsătorit cu regina amazoanelor, Hippolyte, care i-a dăruit un fiu. După ce s- 
a plictisit de amazoană și-a ales o noua soție, pe Phaedra (fiică a regelui Minos, sora Ariadnei). 
A fost ucis de Lykomides de pe insula Skiros, care se temea că semizeul va încerca să-i ia 
tronul. 

- Helene (nume tradus ca „Torţa”) a fost fiica lui Zeus și a reginei Leda. Frumusețea ei, care a 
dus la izbucnirea războiului troian, era lăudată de toţi cei care au avut norocul să o zărească, 
bătrânii din Troia afirmând, conform /liadei, că Helene „tare-și aduce la chip cu o zeiță”. Din cauza 
frumuseţii sale a fost răpită la 14 ani de semizeul Theseus, regele Atenei. A fost adusă înapoi în 
Sparta de fraţii ei, gemenii Kastor și Polideukes (în latină Castor și Pollux). Mai târziu s-a măritat 
cu Menelaos și au devenit conducătorii Spartei după ce regele Tindareos a abdicat. Peste ani a 
fost sedusă de prinţul Paris, care a răpit-o și a dus-o în Troia. După terminarea războiului troian 
s-a întors în Sparta cu Menelaos, iar după moarte i-a fost dată ca soție lui Akhilleus, cu care a 
domnit în Insula Şerpilor din Marea Neagră. 

- Akhilleus („Durerea oamenilor”), fiul nimfei Thetis și al regelui Peleus, este personajul principal 
al Iliadei lui Homeros și cel mai mare erou al războiului troian. Conform legendelor pielea lui era 
invulnerabilă, excepţie făcând unul dintre călcâiele sale. lar despre aspectul său fizic, Phoinix 
remarca în /liada că este „chipos ca un zeu”. Crescut de centaurul Khiron pe muntele Pelion, 

Akhilleus și-a dedicat viaţa căutării gloriei, motiv pentru care a și acceptat să lupte împotriva 
Troiei. Din /liada aflăm povestea de dragoste dintre el și prinţesa Briseis, devenită sclavă, dar și 
iubirea homosexuală dintre el și bunul său prieten, Patroklos („Gloria tatălui”). Printre cei ucişi 
de Akhilleus se numără semizeul Memnon, regina amazoanelor Penthesileia (de asemenea 
semizeiță) și prințul Hektor, eroul troienilor. Akhilleus a fost ucis de săgeata lui Paris, fratele lui 
Hektor, îndreptată către călcâiul vulnerabil de zeul Apollon. Apoi a primit în dar nemurirea și a 
locuit în Insula Şerpilor din Marea Neagră, zeiţa Hera dăruindu-i-o ca soție pe Helene, fiica lui 
Zeus, fosta iubită a lui Paris. Cum bunicul lui Akhilleus era semizeul Aiakos, și el avea 62,5% 
gene divine și 37,5% umane, precum Gilgameș, putând fi considerat două treimi zeu și o treime 
muritor. Însă grecii au preferat să nu se complice cu astfel de calcule precum sumerienii. 
- Arjuna, singurul erou neînvins al epopeei indiene Mahabharata, era fiul zeului Indra și al 
reginei Kunti. Aflat în exil pentru 13 ani, el a vizitat casa din cer a tatălui său, unde a primit arme 
de la zei, cu care a distrus câteva palate ale demonilor Asura. În războiul Kurukșetra el a fost 
considerat cel mai bun arcaș și cel mai neînfricat războinic. Zeul Krşna l-a numit Purușarșva, 
adică „Cel mai bun dintre oameni”. 
- Deși nu se specifică acest lucru, Șimșon (Samson) din Biblie era, la rândul său, un semizeu. 
Vechiul Testament susţine că, într-o zi în care se afla singură pe câmp, mama sa a fost vizitată 
de un înger al lui Yahweh. După plecarea lui, ea a rămas însărcinată. Șimșon s-a dovedit a fi 
extrem de puternic, asemenea grecului Herakles. Dacă astfel de copii se nășteau după vizitele 
Zeilor în toate culturile lumii, ȘŞimșon nu poate fi o excepție. La fel ca mulţi alţi semizei, Şimșon 
dădea dovadă de imoralitate, obișnuind să își petreacă timpul la bordeluri ori ucigând oameni 
sau animale. Biblia descrie un episod în care Șimșon a legat de cozi 200 de vulpi, cărora le-a 
dat foc, și un altul în care a ucis 30 de oameni doar pentru a le lua hainele, din cauza unui pariu 
pierdut. Cine era tatăl adevărat al lui Șimșon, îngerul care i-a vizitat mama? Putem afla acest 
lucru analizând numele grecesc al eroului. În multe culturi antice, numele cuiva era însoțit de cel 
al tatălui său. Nordicii aveau și ei această tradiţie, numele Eriksson, de exemplu, însemnând 
„fiul lui Erik”. lar nordicii și-au adus cultura din Asia, lucru care reiese cu ușurință din denumirile 
divinităţilor lor. Prin urmare, având o origine comună, este posibil ca și numele Samson să 
însemne „fiul lui Sam”. În mitologia ebraică nu există niciun personaj cu acest nume, Sam 
reprezentând în realitate prescurtarea numelui Samael, arhanghelul decăzut acuzator, 
distrugător și seducător, numit Satan în Biblie. Cu o asemenea moştenire genetică, Șimșon nu 
putea fi decât lipsit de moralitate, un ucigaș de oameni și de animale. 
Enki nu s-a rezumat doar la crearea semizeilor. Nu și-a uitat dorința de a avea un moștenitor de 
parte bărbătească, care să-i recupereze tronul pierdut. Ținând cont că soția, fiica și nepoata sa 
nu i-au putut oferi decât fete, era nevoie ca viitorul moștenitor să se nască cu ajutorul geneticii. 
Ştia deja cum să realizeze acest lucru, având experienţă din facerea semizeilor. În Regatul din 
ceruri, hitiţii spuneau că zeul „Kumarbi merse plin de furie până la Nippur”, unde 
„Se-mpreunează dar cu Stânca mare 

Și-aceasta îi cunoaște bărbăţia, 

De cinci ori o cuprinse-n braţe, 

De zece ori în braţe-o strânse”. 
Kumarbi era Enki al sumerienilor iar „Stânca mare” nu era decât Ninhursag, „Doamna muntelui 
înalt”. Nippur era orașul lui Enlil, acolo unde locuia cu noua sa soţie, Ninhursag, rebotezată 
Ninlil. Hitiţii nu știau că Nippurul nu exista în acea vreme, fiind construit mult mai târziu, Enlil 
locuind de fapt în acel moment în Eridu, fostul oraș al lui Enki. Faptul că Enlil nu era acasă 
atunci când Kumarbi / Enki a venit să se împreuneze cu sora sa sugerează că, așa cum am mai 

spus, Enlil era plecat de pe Pământ, nefiind mulţumit cu emisfera sudică pe care i-o acordase 
tatăl său în urma revoltei Veghetorilor / Igigi. Dacă Ninlil / Ninhursag nu i-a putut oferi un fiu lui 
Enki până în acel moment, presupunem că de această dată între ei nu au avut loc relații 
sexuale normale, ci zeul s-a folosit de ingineria genetică pentru a introduce cromozomul Y, cel 
care este răspunzător de caracterele sexuale masculine. Fecundându-și sora în mod artificial, 
Enki putea fi sigur că astfel va avea parte de fiul mult dorit. 
După cele nouă luni de sarcină, Mitul lui Ullikummi povestește că 
„La naştere şi moaşele sosiră, 
Zeița Soartei şi-a zeilor mumă 
În braţe au luat copilul, 
Punându-l pe genunchii lui Kumarbi, 
Îndată-ncepe să dezmierde pruncul, 
E gata să-i dea numele cel drag. 
Kumarbi-și zise atunci în sinea lui: 
«Ce nume oare-i voi alege 
Acestui prunc pe care mi l-au dat 
Zeița Sorții şi-a zeilor mumă? 
Teşi din trupu-i ca un fir de iarbă. 
Ducă-se! Ulikummi să se cheme, 
Să crească pân-la ceruri și s-ajungă 
Stăpân peste Kummiya, cetatea îndrăgită! 
Lovească-l pe Teşub, 
Să mi-l fărâmiţeze, ca pe-o pleavă 
Și să-l zdrobească sub călcâi ca pe-o furnică. 
Pe Taşmişu să-l frângă, ca pe-o uscată trestie, 
Să-mprăștie pe zeii din ceruri, ca pe păsări, 
Zdrobească-mi-i pe toţi, ca pe un taler gol!»”. 
La rândul său, poemul babilonian Enuma Eliș afirma că 
„În Camera Sorţii, locul Destinelor, 
Un nou zeu stătea, cel mai iscusit şi mai înțelept, 
În inima Adâncului a fost născut Marduk”. 
Descrierea lui Marduk pare a fi ruptă din Luceafărul lui Eminescu: 
„Atrăgător îi era chipul, ochii-i scânteiau strălucitori,; 
Mândru îi era mersul, impunător ca din vechime... 
Și mai presus de ceilalți zei era, cu mult întrecându-i... 
Era cel mai nobil şi cel mai înalt era; 
Cu membrele imense-i pe toți îi întrecea”. 
Pentru egipteni, Asar s-a culcat cu soția fratelui său, Nebthet (care îi era totodată și soră), zeița 
născându-l pe Inpu. Un alt mit povestește că, pe vremea când Aset devenise soţia lui Sutah, 
Asar s-a întors din lumea de dedesubt și a lăsat-o însărcinată cu Haru. În Canaan, Dagon l-a 
avut pe Baal Zephon cu soţia fratelui său. La celți, Dagda a avut un fiu cu cumnata sa, Boand, 
copilul fiind numit Oengus de celți și Belenos de gali. Pentru greci, Typhon era fiul zeiţei 
Pământului, Gaia, și al lui Tartaros, personificarea lumii subterane. Un imn homeric pentru 
Apollon îl consideră pe Typhon fiul zeiței Hera, soţia lui Zeus, pe care l-ar fi procreat singură. 
Dar cum Hera a complotat cu fratele și cumnatul său, Poseidon, să-l detroneze pe Zeus, putem 

bănui cine era tatăl gigantului. Și toate aceste mituri ne arată că Enki a făcut un copil cu sora 
sa, Ninhursag / Ninlil, după ce ea devenise soţia lui Enlil. 

După ce băiatul s-a născut, Kumarbi i-a chemat pe zeii Irșirra și le-a cerut să-l ascundă până 
când va crește. „Copilul nu va fi văzut de zeii mari”, le-a spus el. În Egipt, Aset l-a ascuns pe Haru 
pe malul Nilului, pentru a nu fi văzut de Sutah. Grecii au preluat povestea și i-au atribuit-o lui 
Zeus, care a crescut într-o peșteră, departe de ochii tatălui său. 
Se pare că Enlil a aflat de copil, însă a fost convins de Ninhursag 
că este al lui; prin urmare, l-a crescut pe Marduk ca pe propriul 
său fiu, fără să ştie că adevăratul tată al băiatului era rivalul său 
de moarte, Enki. Acesta este motivul pentru care în Grecia 
Apollon era fiul lui Zeus, în Scandinavia Baldr era al lui Odinn, iar 
în Canaan Baal, fiul lui Dagon, îl numea tată pe zeul El, unchiul 
său. Același lucru reiese și din religia sumeriană, unde Enlil era 
zeu-taur iar Martu / Marduk era numit Amar Utu, adică „Viţelul 
solar”. Cum zeii celești ai lui Enlil aveau ca simbol Soarele, fiul 
său a fost considerat zeu al astrului zilei, aşa cum se observă în 
cazurile lui Apollon, Ș$amaș, Utu, Belenos și Baldr. Deși era 
crescut de tabăra Celeștilor / Anunna, Marduk a ştiut 
dintotdeauna cine era adevăratul său tată. Şi-a jucat rolul de fiu al lui Enlil până în momentul în 
care a crescut destul de mult încât să-și poată înfrunta rivalul în încercarea de a obţine tronul 
Pământului. 

În tăblița CBS-14061, remarcată de Edward Chiera în Texte religioase sumeriene, se spune că 
zeii și-au luat neveste pământene, o aluzie evidentă la Veghetori. Tânărul zeu Martu s-a plâns 
mamei sale că a rămas singurul necăsătorit. Drept pentru care, mama i-a ales ca soţie pe fiica 
unui preot. Dacă Marduk era prea tânăr pentru a întreţine relaţii sexuale în vremea în care 
Veghetorii se împreunau cu pământencele, se confirmă nașterea lui în acea perioadă. Se pare 
că, după ce a crescut, Martu / Marduk s-a hotărât să se împreuneze cu cât mai multe femei. 
Istoricul Herodotos scria că în Babilon se alegea în fiecare an câte o virgină dintre cele mai 
frumoase, ca soție pentru Marduk, ce era dusă într-o încăpere de la etajul superior al 
zigguratului Etemenanki (turnul Babel din Biblie). Zeul își făcea apariţia și, după ce își consuma 
căsnicia de o noapte, se retrăgea în lumea lui. 

Se pare că Marduk nu era doar fiul lui Enki, ci și clona lui, religiile lumii lăsând numeroase indicii 
în acest sens. În Babilon, când a devenit zeu suprem, Marduk a preluat atributele și funcţiile 
celorlalţi zei. Însă nu a făcut același lucru și cu tatăl său, Enki fiind mereu la loc de cinste, pe 
poziție de egalitate cu fiul său. Acest lucru este simbolizat și de turnurile gemene, foarte des 
întâlnite în arhitectura arabă; deși pentru arabi îi semnifică pe Ibrahim și pe fiul său, Isma'il, în 
realitate este vorba despre Enki și fiul lui, Marduk. Egalitatea reiese și din cele două mari 
piramide din Giza, considerate de unii cronicari morminte ale celor doi zei: cea a lui Kefren este 
mai mică decât cea a lui Kheops dar, fiind ridicată pe un teren mai înalt, se află la aceeași 
înălțime cu ea. În Apocalipsa lui loannes, Enki este descris ca un balaur roșu, cu şapte capete 
și zece coarne, care a fost aruncat din cer. Fiul Balaurului, Fiara, are o înfățișare identică, 
loannes prezentându-l cu șapte capete și zece coarne, acesta fiind doar modul autorului de a 
sugera asemănarea fizică dintre cei doi. Apocalipsa ne confirmă și că aceste două zeități erau 
venerate împreună: „și s-au închinat balaurului, fiindcă i-a dat fiarei stăpânirea; și s-au închinat fiarei, 
zicând: Cine este asemenea fiarei şi cine poate să se lupte cu ea?” (13:4). Clonarea lui Enki este o 
ipoteză logică, de altfel. Ținând cont că l-a făcut pe Marduk cu ajutorul ingineriei genetice, era 

absolut firesc ca zeul înțelepciunii să-și folosească propriul material genetic pentru ca băiatul 
să-i fie cu adevărat fiu. Fiu care nu îi era identic doar din punct de vedere fizic, ci și spiritual. 
Știm că Sophia a fost divizată iniţial în două entități: Enki și Ninhursag. Când Gemenii Divini i-au 
dat naștere lui Iştar, Sophia a fost împărțită în trei corpuri. Cu Iștar, Enki a avut-o pe Ninkurra, 
iar aceasta i-a născut-o pe Uttu, ceea ce înseamnă că, la un moment dat, eonul Sophia se 
divizaze în cinci entităţi diferite. Marduk era al șaselea. 

După unirea forțată cu Bythos, Sophia a ajuns să fie formată atât din energie pozitivă, cât și 
negativă. Nu cunoaștem proporțiile din fiecare, dar bănuim că se aflau în cantităţi egale, la fel 
ca în spiritele ajunse pentru prima oară în lumea materială. De fiecare dată când Sophia se 
diviza deoarece părţile ei dădeau naștere unui copil, energia negativă din respectivul copil 
creștea, iar cea pozitivă se diminua. Nu știm cu cât, dar putem bănui că era vorba despre 
partea pe care o reprezenta acea divizare. De exemplu, la nașterea lui Iştar, care reprezenta a 
treia împărţire a Sophiei, energia negativă creștea cu o treime din cea iniţială. Dacă ar fi așa, ar 
însemna că matematica ne poate ajuta să înțelegem mai bine zeitățile în care a fost împărțită 
Sophia. Așadar, spiritele lui Enki și Ninhursag erau formate fiecare din 50% energie pozitivă și 
50% negativă. Prima lor fiică, Iștar, a primit jumătate din energiile fiecărui părinte (atât din cea 
pozitivă cât și din cea negativă), și ea respectând procentele la nivel teoretic. Însă, după cum 
am mai spus, la fiecare divizare a Sophiei prin naștere, cantitatea de energie negativă a nou- 
născutului era mai mare decât cea iniţială, în acest caz cu o treime, fiind vorba despre a treia 
divizare a eonului decăzut. Astfel, putem presupune că Iștar era formată 66,66% din energie 
negativă și 33,33% din cea pozitivă. Copilul ei și al lui Enki, Ninkurra, a primit de asemenea câte 
jumătate din energiile părinţilor, teoretic fiind formată 41,66% din energie pozitivă și 58,33% din 
cea negativă. Însă creșterea energiei negative şi scăderea celei pozitive cu un sfert (fiind a 
patra divizare a Sophiei) a transformat-o într-o entitate compusă 27,08% din energie pozitivă și 
72,91% din cea negativă. Uttu, fiica ei și a lui Enki, a trecut prin același proces, având în 
componenţa ei 26,25% energie pozitivă și 73,74% negativă. După ce Enki a asimilat-o pe 
Ninkurra, echilibrul său energetic a dispărut, calcule matematice simple indicându-ne că, din 
acel moment, a devenit o entitate compusă din 38,54% energie pozitivă și 61,45% negativă. 
După ce a asimilat-o pe Uttu, procentajul energiilor din care era format s-a modificat din nou: 
32,41% pozitivă și 67,59% negativă. lar Marduk, fiul Gemenilor Divini, a șasea divizare a 
Sophiei, a devenit cea mai malefică divinitate, având în componenţa sa 68,59% energie 
negativă și doar 31,41% pozitivă. Cu o diferenţă de un procent între el și tatăl său, Marduk era 
aproape identic cu Enki; o clonă atât din punct de vedere fizic, cât și energetic. Marduk, „cel mai 
iscusit şi mai înţelept”, era speranţa Veghetorilor, cel care urma să-l învingă pe Enlil, să preia 
conducerea Pământului și să găsească o cale pentru toţi de a evada din închisoarea materială 
şi a ajunge în lumea eonilor. Însă până acolo era o cale mai lungă decât se așteptau... 

Cartea lui Hanok ne spune că, după ce au făcut copii cu „fiicele oamenilor”, Veghetorii le-au 
împărtășit oamenilor câteva dintre „secretele cerului”. În capitolul 8, Azazel („Zeul răzvrătit”) i-a 
învăţat cum să făurească săbii, cuțite, scuturi și zale. Le-a făcut cunoscute metalele și arta de a 
le prelucra, le-a arătat cum să-și facă brățări și podoabe, cum să folosească vopselele, cum să- 
și înfrumuseţeze sprâncenele, cum să întrebuinţeze pietrele preţioase și tot soiul de culori. 
Samyazaz i-a învăţat tot felul de vrăjitorii și însușiri ale rădăcinilor. Armaros cum să dezlege 
vrăjitoriile. Baragijal le-a predat astrologia. HKokabiel, constelaţiile. Ezeqeel i-a învăţat 
cunoașterea norilor. Arakiel le-a arătat semnele Pământului. Șamsiel le-a dezvăluit semnele 
Soarelui iar Sariel i-a învăţat mersul Lunii. În capitolul 69, Gadreel le-a arătat muritorilor toate 
loviturile de moarte și armele pentru luptă, Penemue i-a învățat ce este amărăciunea și 
desfătarea, toate secretele înțelepciunii îngerilor și să scrie cu cerneală pe pergament, iar 
Kasdaye le-a arătat toate loviturile duhurilor și ale demonilor, avortul, mușcăturile șarpelui și 
loviturile care se petrec în timpul căldurii de la amiază. 

Cunoașterea adusă oamenilor de îngeri este confirmată și de alte scrieri inspirate din mitologia 
ebraică. În Cartea lui Adam și Eua este scris că, după ce au fost alungaţi din Grădina Edenului, 
primii oameni au primit ajutor divin. 14 îngeri au ajutat-o pe Eua (Eva în română) să-l nască pe 
Kain (Cain). Apoi, zeul suprem le-a trimis oamenilor diverse seminţe prin arhanghelul Mikhael, 
care i-a învățat cum să lucreze pământul. Manuscrisul Sefer Raziel HaMalakh („Cartea Îngerului 
Raziel”) din secolul al XIII-lea spune că, după ce a fost izgonit din Grădina Edenului, Adam l-a 
rugat pe Yahweh să îl ierte pentru că a ascultat-o pe Hawwah (Eva) și a mâncat din fructul oprit. 
Drept urmare, Yahweh l-a trimis pe îngerul Raziel („Zeul secretelor”) pe Pământ pentru a-l 
învăţa pe Adam legile spirituale ale naturii și ale vieții, inclusiv știința stelelor, a planetelor și 
legile spirituale ale creaţiei. Pe lângă acestea, Raziel l-a învățat pe Adam știința puterii 
cuvântului, a gândului și a sufletului, pe scurt armonia dintre existenţa fizică și cea spirituală. 
Toate aceste învățături au fost cuprinse într-o carte, pe care alţi îngeri au furat-o de la Adam și 
au aruncat-o în ocean. Yahweh l-a trimis pe monstrul marin Rahab, un înger demonic al mărilor, 
să recupereze cartea şi să i-o înapoieze lui Adam. Cartea a fost predată din generaţie în 
generaţie până a ajuns la Hanok (Enoh). După ce acesta a fost ridicat la cer de Yahweh și a 
devenit îngerul Metatron, arhanghelul Rafa'el („Zeul vindecător”) i-a luat cartea și i-a dat-o lui 
Noah (Noe), care i-a folosit învățăturile pentru a-și construi celebra arcă. Se spune că, mai 
târziu, cartea lui Raziel a ajuns și în mâinile regelui Șelomo (Solomon). lar această carte 
cuprinde, de fapt, toate învăţăturile Kabbalei, doctrina ocultă secretă a evreilor. 

Nu doar evreii, ci toate culturile susțin că au primit învățături de la zei. În Sumer, de pildă, se 
credea că Enki a inventat artele, magia, ritualurile preoțești, miruirea și pomezile. Zeul Ninurta i- 
a învăţat pe oameni agricultura și alungarea șoarecilor, Dumuzi le-a oferit tainele creșterii 
animalelor iar zeița Ninkasi i-a învăţat cum să fabrice berea. Zeul suprem An a hotărât să le dea 
oamenilor orzul din cer, dar Enlil nu a fost de acord și l-a ascuns. Fraţii Ninazu și Ninmada, 
ajutaţi de zeul-soare Utu, au găsit orzul și l-au adus muritorilor. Cei șapte abgal, semizeii creați 
de Enki pentru a civiliza lumea, le-au oferit sumerienilor artele, meșteșugurile și legile morale. 
La egipteni, zeul Asar (Osiris în greacă) a inventat flautul și lira. El i-a civilizat pe oameni, 
scoţându-i din stadiul de semi-animale. Diodoros din Sicilia scria că zeul i-a făcut pe oameni să 
renunţe la canibalism. Tot Asar a descoperit vita-de-vie, i-a învăţat pe oameni viticultura și 

pomicultura dar și cum să-și construiască orașe și canale de irigație. Soţia sa, Aset (Isis), le-a 
dat oamenilor legile, limba și agricultura. Zeul Djehuty (Thoth) a inventat calendarul, scrierea şi 
jocul cu zaruri, iar Inpu (Anubis) a inventat îmbălsămarea. În capitolul 175 din Cartea egipteană 
a morților, același Djehuty spune că zeii născuţi de Nut (Asar, Aset și fraţii lor) au făcut ravagii și 
nedreptăţi, au dezlănţuit dezastre, au inventat războaiele și demonii, o afirmaţie care pare a 
avea legătură cu darurile zeilor pentru omenire. 

În America Centrală, zeii Oxomoco și Cipactonal au creat primul calendar aztec și un sistem de 
interpretare a viselor. Tot ei i-au ajutat pe azteci să descopere porumbul. În alte versiuni, 
Kukulkan este inventatorul calendarului. În miturile maya, zeul Quetzalcoatl („Șarpele cu pene”), 
același Kukulkan al aztecilor, a descoperit porumbul, a domesticit animalele, a creat focul și i-a 
învățat pe oameni muzica și dansul. ltzamna le-a dat mayașilor scrierea, arborele de cacao și 
calendarul, iar Bochica a dăruit tribului Muisca legile, conceptele morale și agricultura. 

În China, zeii Fuxi, Nuwa și Shennong au creat meșteșugurile și au născocit diverse obiecte 
folositoare oamenilor. Fuxi a inventat scrisul, pescuitul și capcanele. Shennong a inventat 
plugul, a descoperit ceaiul și alte o sută de plante medicinale, a aflat secretele agriculturii și a 
făurit primul instrument muzical, ajutat de Fuxi. Huangdi („Împăratul galben”) este considerat 
părintele multor meşteşuguri și științe. Pe seama lui sunt puse numeroase invenții și realizări, 
mai ales în domeniul medicinei. Este considerat autorul celui mai vechi tratat de medicină, 
Huangdi Neijing. Soţia sa, Chin His Ling Shih, a inventat războiul de țesut și creșterea viermilor 
de mătase. La japonezi zeul Susanoo, după ce a fost izgonit din cer, i-a învăţat pe oameni să 
cultive pământul și a fondat o dinastie domnitoare în provincia Izumo. 

În Africa, Chi Wara i-a învăţat pe cei din tribul Bamana cum să practice agricultura. Acesta era o 
ființă jumătate om și jumătate animal, fiul zeiței cerului, Mousso Koroni, și al unui spirit al 
pământului. Mokele din tribul Mongo-nkundo, cel născut dintr-un ou, a adus Soarele poporului 
său. După moarte i-a apărut într-un vis fiului său, Lonkundo, pentru a-l învăţa să vâneze. La 
rândul său, Lonkundo și-a învățat poporul tainele vânătorii. Dogonii din Mali spun că unul dintre 
strămoșii lor a coborât din cer pe curcubeu, într-o barcă de forma unui hambar, și i-a învăţat 
agricultura și fierăritul. Pentru zulușşii din Africa de Sud, Unkulunkulu i-a învăţat pe oameni să 
vâneze, să facă focul și să cultive plantele. Zeul creator En-kai sau Ngai le-a dat masailor din 
estul Africii vitele, coborându-le din cer pe o fâșie din piele. Pentru populaţia fon din Benin, 
gemenii divini Mawu și Lisa le-au oferit oamenilor tehnologia, iar zeul Fa și-a trimis mesagerul, 
pe Legba, să-i înveţe pe pământeni divinaţia. 

Pentru aborigenii din Australia, ființele supranaturale din Timpul Visului, care au creat lumea, le- 
au dăruit oamenilor puterea asupra focului, armele, tehnicile de vânătoare, ordinea clanurilor și 
regulile de căsătorie. 

Zeul civilizator al tracilor era Zamolxis, cel care locuia printre daci, „cei mai viteji dintre traci”, cum 
i-a numit Herodotos. Conform istoricului grec, Zamolxis le-a adus tracilor cunoştinţe mistice din 
Egipt despre nemurirea sufletului. El le-a mai dăruit oamenilor săi cunoștințe de medicină, artă 
și fizică. În dialogul Kharmides, Platon spune că Zamolxis a fost un mare fizician care se ocupa 
cu vindecarea trupului și a minţii. De asemenea, zeul le-a oferit tracilor legi scrise, cu mult timp 
înainte ca sumerienii să inventeze alfabetul (considerat primul din lume). Stau mărturie tăbliţele 
descoperite în apropierea localităţii Tărtăria în 1961, care conţin o scriere mai veche cu cel puţin 
un mileniu decât cea a sumerienilor. 

Pentru greci, zeul Hermes a inventat instrumentele muzicale, focul, alfabetul, sacrificiile, 
cursele, zarurile și luptele. Fiul său, Pan, a inventat naiul. Zeita Demeter le-a oferit oamenilor 
agricultura și riturile tainice. Semizeul Orpheus le-a predat grecilor și tracilor agricultura, 

medicina și scrierea. Athena i-a învăţat pe greci gătitul și cusutul, iar zeul Dionysos pe cei din 
Orient cum să cultive vita-de-vie. Titanul Prometheus le-a dat oamenilor scrisul, matematica, 
agricultura, medicina, știința și înțelepciunea. Pe lângă acestea, le-a oferit focul pe care l-a furat 
din cer. 

Furtul focului se întâlneşte în multe legende din diferite părţi ale lumii. În Rig Veda, eroul 
Matarisvan a recuperat focul, care fusese ascuns de omenire. În Cartea lui Hanok, Azazel i-a 
învățat pe muritori cum să facă focul și cum să se folosească de el pentru a-și fabrica arme și 
bijuterii. În mitologia polineziană, Maui a furat focul de la zeița Mahuika. În legendele indienilor 
Cherokee, după ce Possum și Buzzard au eșuat în încercarea de a fura focul, Bunica Păianjen 
s-a furișat în tărâmul luminii și a reușit să-l sustragă. Pentru indienii Creek și Ojibwa, iepurele a 
furat focul de la nevăstuică și l-a oferit oamenilor, iar pentru tribul Algonquin l-a luat de la un 
bătrân și de la cele două fiice ale sale. Miturile indienilor Yukon susţin că o cioară a furat focul 
dintr-un vulcan aflat în mijlocul apei, iar pentru alte triburi de nativi americani coiotul, castorul 
sau câinele sunt responsabili cu furtul focului pe care, de asemenea, l-au oferit oamenilor. 
Lucifer din creștinism înseamnă în limba latină „Cel care aduce lumina”, o referire la același 
„foc” ceresc, simbol al cunoașterii divine. 

Legendele lumii susțin că zeii le-au oferit oamenilor nu doar cunoștințe, ci și legi. În Biblie, 
Yahveh i-a dat lui Moșeh (Moise) pe muntele Sinai cele zece 
porunci și un set de legi, cuprinse în Deuteronom. Talmudul susține 
că lui Moșeh i-au fost dictate patru cărţi ale Vechiului Testament, 
Deuteronomul fiind scris de el însuși. Codul lui Ammurapi, redactat 
în jurul anului 1700 î.e.n, conţine 282 de legi. Autorul textului, cel 
de-al șaselea rege al Babilonului, declara că acele legi i-au fost 
dictate de zeul Șamaș. Cu vreo patru secole înainte, Ur-Nammu a 
scris un cod de legi primite de la același zeu Utu / Șamaș. De 
asemenea, musulmanii cred că arhanghelul Jibrayil i-a dictat 
Coranul fondatorului islamului, profetul Muhammad. Și, așa cum 
scriam mai sus, Asar și Aset le-au adus legi egiptenilor, Zamolxis 
tracilor și ființele din Timpul Visului australienilor. Mai aproape de 
zilele noastre, satanistul Aleister Crowley spunea că în 1904 i-a fost 
dictată Cartea Legii (titlul original fiind Liber AL vel Legis, sub figura CCXX, as delivered by 
XCIII=418 to DCLXVI) de către Aiwass, un mesager al zeului egiptean Horus. Poetul american 
John Lester Spicer susținea și el că toate poemele pe care le-a scris i-au fost dictate de un 
spirit. Multe persoane, mai ales în ultimele decenii, afirmă că le-au fost dictate de extratereștri 
diferite informaţii mai ales prin scriere automată. 

Civilizarea oamenilor a fost plănuită de Enki încă de la facerea lor. Ținând cont că Homo 
sapiens avea un volum al creierului de 1300 cms, față de 900 cm? ai maimutelor Homo erectus, 
din care a fost făcut, înseamnă că Enki a creat omul cu capacitatea de asimilare a cunoștințelor 
și de înțelegere a poruncilor primite de la zei. Un om capabil să înțeleagă ordinele este un sclav 
mai ascultător decât un animal lipsit de rațiune, educaţia fiind mai eficientă decât dresajul. Când 
Enlil a părăsit pământul, Veghetorii au trecut la civilizarea oamenilor care, până atunci, erau 
într-un stadiu de semianimale, după cum nota Diodoros din Sicilia. Un text sumerian ne oferă o 
descriere a oamenilor înainte de a primi învăţăturile Veghetorilor: „Când omenirea a fost făcută, ei 
nu știau să mănânce pâine, nici cu haine goliciunea să-şi acopere. Ierburile le păşteau ca oile, din bălți 
beau apă, ca fiarele pădurii”. O descriere asemănătoare apare în Facerea biblică, unde primii 
muritori erau goi („Adam şi femeia lui erau amândoi goi și nu se rușinau”) și ierbivori („Iată, vă dau 

toată iarba ce face sămânță de pe toată fața pământului şi tot pomul ce are rod cu sămânță în el. Acestea 
vor fi hrana voastră”). Întâlnim aceeași imagine și în Epopeea lui Gilgameș, în descrierea 
sălbaticului Enkidu: 
„Acoperit de păr pe trupul tot, 
Pe cap având păr lung ca o femeie (...) 
EI nu cunoaşte nici omul nici pământul, 
Și e la fel ca cei ascunși în ierburi; 
Alături de gazele el iarba grasă paşte, 
Cu fiarele pădurii el se hârjoneşte, 
În locurile de adăpat. 
Cu creaturile ce mişună prin apă 
Inima sa şi-o bucură”. 
Civilizarea oamenilor preistorici de către Enki este simbolizată în Biblie de povestea șarpelui 
care i-a convins pe Adam şi Hawwah să guste din fructul cunoașterii. În cartea sa din 1994, 
Memoires d'un voyageur du temps, fizicianul francez Patrick Drouot descria un episod de 
civilizare a omenirii la care a asistat prin regresie hipnotică, ajutat de un cercetător american al 
profunzimilor psihicului uman: 
„În 1985, Gregory Paxson mi-a propus să mă facă să retrăiesc prima mea încarnare terestră (...) M-am 
regăsit om preistoric, cu un trup Scurt şi gros, cu o faţă alungită, scofălcită, cu păr pe obraz, cu plete 
căzându-mi pe umeri (...) mi-a propus să merg către evenimentul cel mai important al acelei vieți. M-am 
regăsit imediat într-o savană cu iarbă înaltă. La vreo sută de metri de mine am văzut un obiect ovoid 
luminos, plutind pe deasupra ierbii. Am căzut în genunchi, plin de uimire, şi am murmurat: Zeii sunt 
acolo, zeii au revenit! Ce aberaţie, o farfurie zburătoare în plină preistorie (...) Mă ridic și încep să merg 
cu pas ezitant, atras fascinat de acel lucru pe care nu-l văzusem niciodată mai înainte. Cei vreo sută de 
metri i-am parcurs repede şi am început să urc trei trepte de lumină, o lumină moale, dar solidă, pe care 
puteam să mă sprijin (...) Dar, subit, am simțit o durere violentă în cap. Durerea s-a intensificat brutal. 
Presiunea în capul meu era de neimaginat şi abia puteam să vorbesc. 
- Opreşte, opreşte totul! i-am strigat lui Gregory [...) 
S-au scurs trei ani de la experimentul lui Gregory Paxson. Într-o seară, la Paris însă, scena respectivă 
mi-a revenit brusc în minte (...) M-am văzut mergând cu un pas ezitant... apoi am urcat cele trei trepte şi, 
de această dată, am reușit să traversez fără dificultate peretele de lumină. Acolo se aflau trei fiinţe 
diafane. În mod curios, acel «obiect» mi se părea mai mare în interior decât era la exterior (...) Aveam 
sentimentul că am intrat în înțelepciunea universală, că puteam să știu, să cunosc, să descifrez sensul 
ascuns al lucrurilor. În cap mi s-a produs subit ceva ca o sfăşiere, asemenea unei stofe care se rupe, şi 
parcă primisem cheile înţelegerii originii omenirii, raţiunea de a fi a fiecărui om de pe Pământ şi tot ce 
se afla dincolo de timp. Un val de nebunie mi s-a urcat însă în conștiința mea şi, într-o manieră 
holografică, m-am auzit rugându-le pe acele fiinţe diafane: 
- Nu mă lăsaţi aşa, nu mă lăsaţi așa! Închideţi-mi conștiința, nu aș putea suporta, nu aş putea rezista... 
Unul dintre ei a făcut o mişcare cu mâna şi totul s-a încețoșat, memoria mea s-a șters şi am uitat 
imediat”. 
După scoaterea oamenilor din stadiul de semianimale prin implementarea unor cunoștințe 
rudimentare, Veghetorii le-au oferit muritorilor altele avansate, din domenii diverse, de la 
metalurgie și agricultură până la astrologie și magie. Însă aceste învățături nu erau oferite oricui. 
În vremurile de dinaintea Potopului, Veghetorii își împărtășeau cunoștințele doar copiilor lor, 
semizeii, care păstrau învăţăturile în mare taină, oamenilor de rând oferindu-le doar o mică 
parte dintre ele, de obicei distorsionate, deoarece secretele zeilor nu puteau fi la îndemâna 

oricui. Şi nu le ofereau oricărui om, ci doar servitorilor lor devotați. Iniţiaţii se considerau 
Veghetori ai Pământului, spre deosebire de zei, care erau Veghetorii cerului. De exemplu, 
regele sumerian Lugalbanda, care s-a împreunat cu zeița Ninsun, era numit „un drept Veghetor”. 
Șarru-kinu sau Sargon cel Mare, amantul zeiţei Iștar (care l-a transformat din grădinar în rege), 
era numit „Aroate-Veghetorul cuprinzător al lui Iştar'. Veghetorii pământeni au înființat grupuri 
secrete, cum ar fi Marele Sanhedrin al evreilor și francmasoneria, în interiorul cărora se 
păstrează cu sfințenie informaţiile primite de la zei. Francmasoneria, care astăzi a ajuns să 
conducă din umbră o mare parte a planetei noastre, „are două doctrine, dintre care una este 
ascunsă, cunoașterea sa fiind rezervată doar Maeştrilor, iar cealaltă este publică”, după cum 
recunoștea în lucrarea Dogmă și ritual Albert Pike, Marele Comandor al francmasoneriei 
americane în secolul XIX. Alcătuită din mai multe loje organizate într-un sistem piramidal, 
francmasoneria nu și-a dezvăluit niciodată conducătorii, această informaţie făcând parte din 
doctrina ascunsă, „rezervată doar Maeştrilor”. Însă adevărul se poate afla, în urma indiciilor 
lăsate să iasă la iveală chiar de ei. 

Masoneria susține că își are originile în Egiptul antic. Simbolul ei este piramida cu un ochi în 
vârf, o referire la sistemul piramidal pe care se bazează organizaţia, ce are ca model Marea 
Piramidă de la Giza. Masonii sunt împărțiți în grade, 1 fiind cel mai mic, reprezentând baza 
piramidei. Cel mai mare grad cunoscut publicului este 33. O organizaţie piramidală, care se 
îngustează pe măsură ce urcă, va avea în vârf o singură persoană. Prin urmare, gradul 33 nu 
poate reprezenta vârful piramidei masonice, deoarece mai multe persoane împart același grad. 
Ceea ce înseamnă că masonii de la gradul 34 în sus sunt ascunși publicului. 

Câte grade are piramida masonică? Dacă într-adevăr organizaţia are ca model Marea Piramidă 
din Egipt, atunci și gradele masoneriei sunt copii ale gradelor Marii Piramide. Cum aceasta are 
o înclinaţie de 52 de grade, putem presupune că 52 este și numărul total al gradelor masonice. 
Deoarece ne sunt cunoscute doar gradele de la 1 la 33, înseamnă că acelea de la 34 la 52, 
reprezentând vârful piramidei masonice, sunt cele ascunse. 

Câţi masoni sunt în vârful piramidei? Fiind un sistem piramidal, în vârf (gradul 52) se va afla o 
persoană. Sub ea (gradul 51) vor fi două, mai jos (gradul 50) 
găsindu-se trei, și așa mai departe. De unde rezultă că pe latura 
cea mai de jos sunt 52 de masoni de gradul 1. În total, piramida 
masonică cuprinde 1378 de membri. În toată lumea există 
milioane de masoni, împărţiţi în sute de loje însă, dintre aceștia, 
doar câţiva fac parte din conducere, fiind acei „Maeștri” care 
cunosc doctrina ascunsă, despre care vorbea Albert Pike. 
Departe de a fi o coincidenţă, 1378 î.e.n. este anul în care s-a 
născut Akhenaten, cel mai mare profet al evreilor, pe care l-au 
numit Moșeh. Dacă există 1378 de „Maeștri' care conduc lumea 
masonică, cei cunoscuţi nouă, cu gradele de la 1 la 33, sunt în număr de 1188. Prin urmare cei 
ascunși, cuprinși între gradele 34 și 52, sunt doar 190. 

Cine sunt acești 190 din vârf, despre care masonii nu suflă nicio vorbă? Răspunsul ni-l oferă 
chiar simbolul principal al organizaţiei. Partea sa de jos reprezintă o piramidă tridimensională, în 
vârful căreia se află un triunghi (sau o piramidă bidimensională) înconjurat de raze, în interiorul 
căruia se află un ochi. Partea de jos, tridimensională, reprezintă partea materială, fizică sau 
umană a masoneriei, adică acei 1188 de masoni cuprinși între gradele 1 și 33. Vârful piramidei 
este bidimensional, adică de natură spirituală. Razele care îl înconjoară indică sacralitatea sau 

sfințenia, iar ochiul din interior este simbolul universal al Veghetorilor. Prin urmare, în vârful 
piramidei masonice se află Veghetorii sau Igigi, zeii decăzuţi ai lui Enki. 

Conform calculelor de mai sus, acest vârf al piramidei este format din 190 de entități grupate în 
19 grade, de la 34 la 52. În Cartea lui Hanok, numărul Veghetorilor era 200, iar într-o tăbliță din 
Ebla, Dagon (același Enki) se afla în fruntea unui panteon format din 200 de divinităţi. Numărul 
Veghetorilor din Cartea lui Hanok sau al zeilor lui Dagon este foarte apropiat de cel al entităţilor 
din vârful piramidei masonice. Erau într-adevăr 200 de Veghetori? 

Cartea lui Hanok spune că acești 200 erau conduși de 19 căpetenii, care au făcut un jurământ 
pe muntele Hermon. Dacă îi scădem pe cei 19 din totalul de 200, rămân 181 de simpli 
Veghetori. Căţi supuși avea fiecare căpetenie? 181 nu se împarte exact la 19. Dacă fiecare ar 
comanda câte 10 îngeri, ar rezulta un total de 190 de simpli Veghetori. lar dacă adunăm și 
numărul căpeteniilor, totalul este 209. Însă Cartea lui Hanok susţine că este vorba despre 200, 
nu 209. Considerând că fiecare căpetenie avea câte 9 îngeri în subordine, rezultă 171 de simpli 
Veghetori. Adăugând și numărul căpeteniilor, reiese un total de 190, exact numărul entităților 
din vârful piramidei masonice. Așadar acesta este numărul lor real, anticii preferând să-l 
rotunjească la 200. Însă poate că ei nu sunt împărţiţi în 19 grupe de câte 10, așa cum am fi 
tentaţi să credem. Cele 19 căpetenii din Cartea lui Hanok pot reprezenta cele 19 grade din 
vârful ascuns al piramidei masonice. Prin urmare, pe muntele Hermon nu s-au adunat 
conducătorii unor grupe de câte nouă Veghetori, ci reprezentanții fiecărui grad din vârful 
piramidei. 

Într-un fragment hermetic se spune: „Mai presus de natură și de lumea ideală se află piramida. Piatra 
sa unghiulară, așezată în vârf, este Cuvântul Creator al Domnului universal care, după El, este cea 
dintâi putere, necreată, infinită, purceasă din El şi anterioară tuturor creaţiilor sale. El este urmașul 
Celui Desăvârșit, Fiul adevărat şi aducător de roadă”. În Mesopotamia, primul fiu al zeului suprem 
era Enki, zeul înțelepciunii, apelor și fertilităţii („aducător de roadă”), considerat de adepţii săi 
adevăratul moștenitor al Pământului. Prin urmare acest text confirmă identitatea divinității din 
vârful piramidei Veghetorilor. Zeul de grad 52 este numit Azazel în Cartea lui Hanok sau Lucifer 
de creștinism. Într-o scrisoare trimisă pe 15 august 1871 politicianului italian Giuseppe Mazzini, 
Marele Comandor Albert Pike dezvăluia planurile francmasoneriei referitoare la trei războaie 
mondiale, dar și acea doctrină ascunsă, rezervată doar „Maeștrilor' masoni. Pike spunea că, 
după ce vor fi distruse marile religii ale lumii, „mulțimea, deziluzionată de creștinism - ale cărui 
spirite cereşti vor fi din acel moment fără orientare sau direcţie - va porni în căutarea unor idealuri, dar 
nu va ști încotro să-și orienteze adoraţia şi atunci va primi adevărata lumină, prin manifestarea 
universală a curatei doctrine a lui Lucifer, care va fi în fine scoasă la vederea mulțimii”. Pike a relevat 
doctrina ascunsă și cu alte ocazii, în lucrarea Dogmă și ritual el recunoscând cine este zeul 
conducător al masoneriei: „Lucifer este purtătorul luminii. Nume straniu şi misterios al celui ce este 
Spiritul întunericului! Lucifer, fiul dimineţii! Este cel care aduce lumina şi în toată splendoarea sa 
intolerabilă orbeşte pe cei slabi sau sufletele egoiste”. Deoarece Enki / Lucifer are gradul 52 în 
piramida Veghetorilor, mesoamericanii și egiptenii antici îl asociau cu acest număr. Calendarele 
tuturor popoarelor din America Centrală (mayași, incași, azteci, tolteci, etc.) se bazau pe cicluri 
de câte 52 de ani. Acest Mare Ciclu Sacru a fost stabilit de șarpele cu pene Quetzalcoatl / 
Kukulcan (Enki), care și-a anunţat supușii că se va întoarce la finalul unui ciclu de 52 de ani. 
Calendarul solar al mayașilor era identic cu cel egiptean. Acest calendar, cu 52 de săptămâni 
de câte 7 zile, le-a fost dat egiptenilor de zeul Djehuty (Thoth), același Enki. Pentru egipteni, 52 
era un număr magic, asociat cu Djehuty. Marea Piramidă, înclinată într-un unghi de 52 de 

grade, era considerată de vechii egipteni opera lui Djehuty, iar pentru unii cronicari era 
mormântul zeului. 

Cea mai importantă parte a doctrinei secrete a masoneriei este Kabbalah, o colecţie de texte 
evreiești de magie, care au fost oferite omenirii de îngerul decăzut Raziel. Aici se întâlnesc 
numeroase referiri la ochiul malefic Enhara, nimeni altul decât conducătorul Veghetorilor. 
Numerologia fiind o parte extrem de importantă a Kabbalei, practicanţii ei acordă literelor o 
valoare numerică. Folosind această tehnică, putem scrie numărul total al Veghetorilor cerești și 
pământeni (membrii piramidei conducătoare a masoneriei), 1378, ca ACGH. lar aceste patru 
litere reprezintă inițialele unei tehnici de hibridare genetică, numită 
în limba engleză „Array-comparative genomic hybridization’. Să nu 
uităm că Enki și Veghetorii săi sunt preocupaţi de genetică din cele 
mai vechi timpuri, hibridarea fiind o parte importantă a OTE pei d 
experimentelor lor. lar adepţii acestor entităţi se ocupă în continuare %, B 
cu aceste experimente, cel mai bun exemplu fiind Asociacion Co ioti Pa 
Colombiana de Genetica Humana, care are aceleași iniţiale în care 

se ascunde numărul 1378 (A.C.G.H.), dar și o siglă de forma unui 

ochi, simbolul Veghetorilor. 

Transformând numărul 1378 în litere ebraice, deoarece o elită iudaică reprezintă partea 
pământeană a piramidei Veghetorilor, reies literele „alef-gimel-zayen-het” sau AGZH. Dacă cele 
patru litere reprezintă cantonul Aargau (abreviat ca AG) și orașul Zurich (ZH) din Elveţia, 
acestea ar putea fi locurile în care elita masonică își ascunde finanţele, protejate de discreţia 
sistemului bancar elveţian. Tot în Zurich se găsește și compania Abraxas Informatik AG, care 
conţine numele Marelui Arhonte din gnosticism, conducătorul demonilor, cel mai probabil una 
dintre numeroasele companii ale masoneriei. 

Pe lângă informaţiile secrete, rezervate doar adepților lor cei mai apropiaţi, zeii au oferit și 
cunoștințe tehnologice pentru întreaga omenire. Astfel, apare întrebarea: de ce? Considerăm că 
darurile lor sunt un ajutor, însă de ce ne-ar ajuta Veghetorii? Pentru că ne iubesc? Pentru că ne 
vor binele? Ori au un interes ascuns? Care sunt adevăratele lor intenţii în ceea ce ne privește? 
Din relatările celor care susțin că au avut parte de întâlniri de gradul Ill se observă că 
„extratereștrii mint atunci când vine vorba despre natura lor, despre locul lor de provenienţă și 
despre scopul prezenţei lor pe Terra. Un astfel de exemplu găsim și în Biblie, unde Moșeh și-a 
exprimat dorinţa de a vedea faţa zeului său, iar Yahweh i-a replicat: „Faza mea însă nu vei putea s- 
o vezi, că nu poate vedea omul faţa mea şi să trăiască” (leșirea 33:20); cu toate astea, în Vechiul 
Testament numeroși aleși ai zeului i-au văzut fața și au trăit după aceea. De asemenea, 
„extratereștrii” își fac apariţia îndeosebi noaptea, la adăpostul întunericului. Nu apar în public, 
doar aleg pe ascuns câteva persoane pentru răpiri, experimente sau mesaje de multe ori 
profetice. Deși s-au încercat destule explicaţii pentru acest comportament, niciuna nu pare a fi 
destul de satisfăcătoare. Cert este doar că vizitatorii nu vor ca omenirea să cunoască adevărul 
despre ei, ci doar să fie conștientă de prezenţa lor. Cercetătorul român Dan D. Farcaș remarca 
în OZN-uri de pe celălalt tărâm că „Profeţiile care li se încredințează contactaţilor sau celor aleşi se 
dovedesc de cele mai multe ori mincinoase”. Francezul Jean Sider spunea despre vizitatorii 
„extratereştri” că „mint sistematic în legătură cu tot ce se referă la natura lor, la lumea din care provin, 
ca și la intenţiile lor privind societăţile omenești”, ceea ce se poate observa cu ușurință studiind 
declaraţiile răpiţilor sau contactaţilor. Mai mult, el a ajuns la concluzia că „extratereștrii” crează 
iluzii încă din cele mai vechi timpuri, mai ales de natură religioasă, concluzie la care au ajuns și 
alți cercetători. Profesorul Robert Staiger menţiona un „joc de-a realitatea” care ne-a fost impus 

de o inteligență ascunsă, aflată deasupra noastră. David Barclay vorbea despre un mare joc 
interactiv, holografic, pe care fenomenul O.Z.N. ne invită să îl jucăm, întrebându-se dacă 
apariţiile religioase și O.Z.N.-urile nu sunt cumva holograme. Profesorul american Leo Sprinkle 
este convins că o inteligență superioară implică omenirea în niște jocuri, unele foarte serioase, 
altele mai puţin, de tip social, psihologic, spiritual, medical, biologic, sexual, politic, militar, etc. 
El crede că obiectivul multor răpiri este un „program educaţional” care vizează implantarea unor 
idei pentru un scop definit în minţile unor aleși și răspândirea treptată, prin intermediul lor, a 
acestor idei în rândul maselor, aceste fenomene făcând parte dintr-un plan elaborat și controlat 
de inteligente superioare. Fizicianul român Florin Gheorghiţă, ca și alţi autori, avertiza că unele 
dintre sursele de mesaje cu care venim în contact ar putea fi „spirite înșelătoare” care au vocaţia 
de a ne induce în eroare, spre deosebire de „spiritele evoluate”, singurele care merită încredere. 
În Ovnis: Le Secret des Aliens din 1998, Jean Sider scria: „Vizitatorii sunt capabili, graţie 
mijloacelor tehnologice superputernice de care dispun, să creeze orice tip de iluzie în spiritul celor 
răpiți”. Un exemplu de astfel de iluzie ne este oferit de lrene Rea, care a fost răpită împreună cu 
prietenul ei în statul american Oregon; el a povestit că a fost silit să facă sex cu o extraterestră 
fermecătoare, însă Irene își amintea că pe întreg parcursul răpirii un „omuleț cenușiu” l-a fixat 
intens în ochi pe prietenul ei, ceea ce reprezintă o dovadă clară a unei iluzii induse prin hipnoză. 
Aceste concluzii ale cercetătorilor moderni nu ar trebui să ne mire, ţinând cont că în mai toate 
culturile au existat dintotdeauna zeități înșelătoare. În creștinism, Satan este considerat „marele 
înșelător”, chiar și Apocalipsa lui loannes din Noul Testament amintind de „balaurul cel mare, 
şarpele de demult, care se cheamă diavol şi satana, cel ce înşeală pe toată lumea” (12:9). Loki din 
mitologia scandinavilor era binecunoscut pentru înșelătoriile lui. Religiile tribale africane sau din 
Oceania conţin numeroase divinităţi înșelătoare. În hinduism, Krșna este zeul iluzionist care își 
înșeală dușmanii, dezorientându-i cu fantasmele pe care le crează. În Bhagavad Gita, Krșna 
recunoștea: „Învăluit de iluzia produsă de magia mea, eu nu sunt revelat tuturor” (7:25). Dacă 
„extratereșştrii” sunt experţi în iluzii și „mint sistematic în legătură cu tot ce se referă la natura lor, la 
lumea din care provin, ca şi la intenţiile lor privind societăţile omeneşti”, cum am putea avea 
încredere în afirmaţiile și în darurile lor? Mai ales știind că au provocat nenumărate războaie de- 
a lungul timpului în diferite părți ale lumii, așa cum vom vedea într-un capitol viitor. Ne vor cu 
adevărat binele aceste entităţi care ne mint, ne manipulează și ne cer să ne ucidem între noi? 

Una dintre cele mai importante scrieri în care se observă atât intervenţia zeilor în războaiele 
oamenilor, cât și felul în care i-au manipulat pe muritori, este Bhagavad Gita, scriere hindusă 
antică care face parte din poemul Mahabharata. Considerat unul dintre cele mai importante 
texte din istoria literaturii și filosofiei, Bhagavad Gita este de cele mai multe ori tratat separat de 
restul poemului din care face parte. Mahabharata prezintă războiul pentru supremație dintre 
două familii din regatul indo-arian Kuru, Kauravi și Pandavi. Conform tradiţiei hinduse, acest 
război a avut loc în anul 3008 î.e.n. în Kurukșetra („Câmpia Kauravilor”) și a durat 18 zile. Totul 
a început când Dhrtaraștra, tatăl Kauravilor, a ocupat tronul din Hastinapura în urma morţii 
fratelui său, Pandu, tron pe care îl cedase anterior din cauză că orbise. Fiii lui Pandu nu au fost 
de acord cu această uzurpare a puterii, așa că au pornit un război împotriva verilor lor, fiii lui 
Dhrtaraștra. De partea Pandavilor au luptat și zeii, Şiva dăruindu-i prinţului Arjuna arma 
Pașupat, Kuvera arma Antaradhana iar Krșna oferindu-se să conducă personal carul de luptă al 
prinţului. Conform Bhagavad Gita, prinţul Arjuna a avut mustrări de conștiință înainte de 
începerea luptei, preferând să renunţe la putere decât să fie nevoit să-și omoare rudele. Și-a 
aruncat armele și a susținut o adevărată pledoarie în fața zeului Krșna, în favoarea renunțării la 
luptă: „Și nu văd la ce-ar fi bun să-mi ucid rudele în bătălie; nu doresc izbânda, o, Krșna, nici domnia şi 

nici plăcerile. La ce ne este bună domnia, o, Govinda, la ce ne sunt bune bucuriile sau viaţa? Cei pentru 
care dorim domnia, bucuriile şi plăcerile, iată-i, stând gata de luptă, renunțând la viaţă şi la avuţii. 
Învăţători, părinți, fii, precum şi bunici, unchi, socri, nepoți, cumnați şi 
rubedenii. Pe aceştia nu vreau să-i omor, de-ar fi să mă omoare ei, o, 
Madhusudana, nici pentru domnia celor trei lumi; darămite pentru cea a 
pământului? Ce bucurie am avea, o, Janardana, ucigându-i pe cei ai lui 
Dhrtaraştra? Păcatul ar cădea pe noi, ucigând acești nelegiuiți înarmaţi. 
De aceea, noi nu putem ucide pe cei ai lui Dhrtaraștra, care ne sunt rude; 
ucigându-ne rudele, cum am putea fi fericiţi, o, Madhava? Chiar dacă 
aceștia nu văd, cu mintea pradă pasiunii, păcatul de a-ţi distruge familia și 
păcatul de a-ţi ataca prietenul. Cum să nu ştim noi să ne oprim de la acest 
păcat, o, Janardana, noi care cunoaștem ce-i păcatul de a-ţi distruge 
familia? Familia fiind distrusă, pier legile eterne ale familiei; pierind 


Legea, fărădelegea pune stăpânire pe întreaga familie” (1:31-40), „Vai, 

eram hotărâți să facem un mare păcat când ne pregăteam să ne ucidem familia de dragul plăcerilor şi al 
domniei. Mi-ar fi mai bine dacă, fără să mă opun şi neînarmat, cei ai lui Dhrtaraştra m-ar ucide cu arma 
în mână” (1:45-46). 

Deși discursul tânărului prinţ era menit să înmoaie chiar și cele mai negre inimi, zeul Krșna nu 
s-a lăsat înduplecat: „De unde această disperare ce te cuprinde în clipa încercării, o, Arjuna, demnă 
doar de unul ce nu-i nobil, care nu-ți deschide cerul și îți strică faima? Fii fără slăbiciune, fiu al lui 
Prtha, aceasta nu ţi se potriveşte; gonind din inimă josnica slăbiciune, ridică-te, o, tu care-ţi distrugi 
duşmanii” (2:2-3). 

Prima tentativă de manipulare a zeului n-a avut efectul scontat, deoarece tânărul Arjuna era 
hotărât: „Mai bine să trăiesc cerșind în lume, decât să-i ucid pe marii mei învăţători; ucigându-i pe 
învăţători, chiar când râvnesc la bogăție, aş avea parte de hrană pătată cu sânge. Nu ştiu ce ar fi mai 
bine pentru noi, dacă am învinge sau dacă am fi învinşi; iată-i stând în fața noastră pe cei ai lui 
Dhrtaraştra pe care, ucigându-i, n-am mai dori să trăim” (2:5-6). 

Probabil mai mult amuzat de îndrăzneala prinţului decât supărat pentru că i-a nesocotit ordinele, 
zeul Krșna a schimbat tactica. Zâmbind, a început să filosofeze despre viaţă și moarte, despre 
nemurirea sufletului și despre faptul că nu se poate considera păcat uciderea cuiva, deoarece 
crima înseamnă eliberarea victimei din învelișul pământesc. În plus, zeul a apelat și la spiritului 
de războinic al lui Arjuna: „Pentru un războinic nu există nimic mai bun decât lupta înscrisă în Lege. 
Fericiți sunt războinicii care, o, fiu al lui Prtha, au parte din întâmplare de o astfel de luptă, ca de o 
poartă a cerului deschisă” (2:31-32). Pregătit pentru cazul în care acele cuvinte nu ar fi avut efect 
scontat, zeul a plusat cu alte vorbe menite să atingă punctele slabe ale prinţului: „Dacă însă nu 
vei da această luptă înscrisă în Lege atunci, trădându-ţi Legea proprie și renumele, îți vei atrage păcatul. 
Fiinţele vor face să se povestească despre nefaima ta veşnică; pentru cel care ţine la numele lui, nefaima 
este mai rea decât moartea. Căpeteniile de oști vor crede că de frică te-ai oprit din luptă şi vei ajunge în 
disprețul celor ce te-au prețuit. Și multe vorbe ce nu-s de spus le vor spune despre tine duşmanii, râzând 
de bărbăţia ta; există ceva mai dureros?” (2:33-36). Pentru că dorinţa de faimă și de un loc în rai, 
respectul pentru Lege, frica de păcat și de disprețul celor care l-ar fi considerat laş trebuie să se 
manifeste printr-un singur lucru - sacrificiul în numele zeilor: „Ucis, vei dobândi cerul; trăind, vei 
avea parte de pământ. Deci ridică-te, o, fiu al lui Kunti, hotărât pentru luptă. Făcând egale fericirea cu 
suferința, câştigul cu pierderea, victoria cu înfrângerea, fii gata de luptă; aşa nu-ți vei atrage păcatul” 
(2:37-38). Cu alte cuvinte, nu conta dacă prinţul era fericit sau suferea, dacă pierdea sau 
câștiga, dacă era victorios sau înfrânt. Trebuia neapărat să lupte. 

După aceste vorbe a urmat o nouă lecţie de filosofie. Fără îndoială, Krșna nu încerca decât să-l 
amețească pe bietul prinţ, lucru pe care acesta l-a și observat: „Dacă, o, Janardana, socoteşti 
cunoașterea mai bună decăt fapta, atunci de ce mă silești la această faptă îngrozitoare, o, Kesava? Cu 
vorbe amestecate îmi tulburi mintea; spune-mi una singură prin care, hotărându-mă, aş alege ce e mai 
bine” (3:1-2). Bineînţeles că Arjuna nu a avut parte de o singură vorbă, ci de mult mai multe, 
cuprinse în 18 capitole. Pentru că nu te poţi baza doar pe cuvinte, fie chiar ale unui zeu, prințul 
Arjuna a cerut să vadă adevărata formă a lui Krşna. Zeul i-a satisfăcut curiozitatea, arătându-i- 
se prințului în toată splendoarea sa. Acea privelişte însă l- 
a înfricoșat pe Arjuna peste măsură, făcându-l să se 
cutremure de groază: „Privindu-ți forma ta imensă, cu multe 
guri și ochi, o, tu cel cu braţul mare, cu multe braţe, coapse și 
picioare, cu multe pântece, cu mulţi colți îngrozitori, lumile 
sunt cutremurate; la fel şi eu” (11:23), „Cutremurat în adâncul 
ființei mele nu-mi capăt stăpânirea şi liniştea” (11:24), 
„Privind colții tăi îngrozitori şi gurile tale ca focul Timpului de 
Apoi, nu mai ştiu unde-s zările, nu-mi găsesc loc de apărare; 
îndurare, Stăpân al zeilor, adăpost al lumii!” (11:25), „Văzând 


cele nemaivăzute încă, sunt înfiorat; mintea mi-e cutremurată 
de groază; îndurare Stăpân al zeilor, adăpost al lumii! Arată- 
mi doar forma ta, o, zeule. Cu coroană, cu ghioagă, cu disc în mână, doar așa vreau să te văd; fii iar cu 
forma ta cu patru braţe, o, tu cel cu o mie de braţe, care iei toate formele” (11:45-46). Pentru a-l calma 
pe bietul Arjuna, Krșna și-a reluat forma umană. Deși era un orator desăvârșit și, mai mult ca 
sigur, un expert în arta manipulării, Krșna a reușit să-l convingă pe Arjuna să lupte prin acea 
apariţie înfricoșătoare. Războiul s-a încheiat cu victoria Pandavilor, care și-au măcelărit cei 80 
de veri și pe cei care au luptat alături de ei. 

Asocierea muritorilor cu zeii, în special cu Veghetorii, avea întotdeauna efecte nefaste asupra 
oamenilor. În Epopeea lui Gilgameş, regele cetăţii Uruk, semizeul Gilgameș, i-a respins 
avansurile zeiței Iștar și i-a enumerat pe toți cei care au avut de suferit în urma relaţiilor cu ea: 
„lubiții tăi socotit-au că tu ești ca un jăratec ce se stinge la frig; o dosnică ușă ce nu oprește nici 
răbufnirea vântului, nici furtuna, o cetate ce striveşte pe apărătorii ei; smoală care înnegreşte pe cel ce o 
cară; un burduf ce se varsă peste cel ce îl duce; o piatră căzând de pe parapet, o mașină de asalt așezată 
în țara vrăjmaşului. Pe care dintre ibovnicii tăi i-ai iubit tu pentru totdeauna? Lasă-mă să-ţi istorisesc 
povestea ibovnicilor tăi. A fost mai întâi Tammuz, iubitul tinereţelor tale, a cărui jeluire ai statornicit-o 
an de an. Îndrăgit-ai pasărea pestriță, pe care ai lovit-o şi i-ai frânt aripa. Acum el zace în desiş şi strigă: 
«Kappi, Kappi, aripa mea, aripa mea!». lubit-ai apoi leul cumplit de puternic - de şapte ori ai săpat 
șapte gropi adânci pentru el. lubit-ai armăsarul neîntrecut în bătălie, dar i-ai dăruit lui biciul, pintenii și 
chinga, i-ai hărăzit să alerge în galop șapte leghe şi să-și murdărească apa înainte s-o bea, iar pe mama 
lui, Silili, ai lăsat-o pradă plânsetelor. lubit-ai pe păcurarul turmelor de oi, zi de zi el făcea plăcinte, a- 
njunghiat și iezi de dorul tău. L-ai păcălit şi l-ai prefăcut în lup; acum argații turmelor sale îl hăituiesc şi 
propriii lui câini îl muşcă din trup. Nu l-ai iubit tu pe Işullanu, paznicul grădinii de curmal a tatălui tău? 
(...) El a fost prefăcut într-o cârtiță oarbă, făptură subpământeană a cărei dorință nu-şi află nicicând 
putinţa de a fi satisfăcută. Dacă tu şi eu trebuie să ne iubim, nu voi fi eu oare răsplătit în același fel ca şi 
toți ceilalți pe care i-ai iubit odinioară?”. 

Pentru a înțelege de ce ne mint, ne manipulează și ne folosesc ca sclavi, direct ori indirect, 
trebuie să îi cunoaștem pe Veghetori. Dacă despre Enki și Iștar ne-au rămas doar frânturi de 
informații din textele antice, cele despre Marduk ne oferă o imagine clară a caracterului său în 

special datorită Bibliei şi Coranului. În multe culturi era considerat zeu al războiului. Pentru 
babilonieni, ca Nergal, era și zeul bolilor, al soarelui distrugător de la amiază și al lumii de 
dedesubt. Ca Marduk sau Yahweh își pedepsea poporul foarte des, indiferent dacă era vorba 
despre cel babilonian ori despre cel evreu. Gnosticii îl credeau pe Yahweh o entitate malefică și 
ignorantă. Cercetătorul Edward Meyer, citat de Sigmund Freud în Moise și religia monoteistă, 
scria despre Yahweh că este un demon înfricoșător, sângeros, care bântuie noaptea și care se 
sfiește de lumina zilei. Demon este considerat și de creștinism, atât sub numele Nergal, cât și 
sub cel de Satan. În Vechiul Testament, Yahweh este un zeu invidios, răutăcios, răzbunător, 
nemilos și chiar frustrat de multe ori. De fapt așa îl descriu și supușii săi: „Yahweh este un 
Dumnezeu zelos, Yahweh se răzbună, el cunoaște mânia. Yahweh se răzbună pe potrivnicii săi şi 
împotriva dușmanilor săi stă neînduplecat” (Cartea lui Nahum 1:2). Mai mult, Coranul îi laudă și 
viclenia: „Allah este cel mai viclean” (3:47), „Sau se credeau siguri de viclenia lui Allah? Dar nimeni nu 
se crede sigur de viclenia lui Allah, afară de poporul celor pierduţi” (7:97), „Voi să aveți răbdare cu ei, 
iată, viclenia mea este hotărâtă” (7:182), „Ei vicleneau, însă şi Allah viclenea. Allah e doar de frunte 
între cei vicleni” (8:30). Vicleanul Marduk își incită adepţii la violenţă, crime, jafuri și violuri, 
încercând să-i controleze prin frică, amenințându-i și blestemându-i ori de câte ori are ocazia. 
Să vedem câteva exemple din Biblie, Coran şi Codul lui Ammurapi: 

- „De se va ridica în mijlocul tău prooroc sau văzător de vise şi va face înaintea ta semn şi minune, și se 
va împlini semnul sau minunea aceea, de care ţi-a grăit el, şi-ţi va zice atunci: să mergem după alți 
dumnezei, pe care tu nu-i ştii şi să le slujim acelora (...) pe proorocul acela sau pe văzătorul acela de 
vise să-l daţi morții, pentru că v-a sfătuit să vă abateți de la Yahweh Elohim al vostru” (Deuteronomul 
13:1-5). 

- „De te va îndemna în taină fratele tău, fiul tatălui tău, sau fiul mamei tale, sau fiul tău, sau fiica ta, sau 
femeia de la sânul tău, sau prietenul tău care este pentru tine ca sufletul tău, zicând: haidem să slujim 
altor dumnezei, pe care tu şi părinţii tăi nu i-aţi ştiut, (...) să nu te învoieşti cu ei, nici să-i asculți; să nu-i 
cruțe ochii tăi, să nu-ți fie milă de ei, nici să-i ascunzi; ci ucide-i; mâna ta să fie înaintea tuturor asupra 
lor, ca să-i ucidă, şi apoi să urmeze mâinile a tot poporul. Să-i ucizi cu pietre până la moarte, că au 
încercat să te abată de la Yahweh Elohim al tău, care te-a scos din pământul Egiptului şi din casa robiei” 
(Deuteronomul 13:6-10). 

- „De vei auzi de vreuna din cetăţile tale, pe care Yahweh Elohim al tău ţi le dă ca să locuieşti, că s-au 
ivit în ea oameni necredincioși dintre ai tăi și au smintit pe locuitorii cetăţii lor, zicând: haidem să slujim 
altor dumnezei, pe care voi nu i-aţi ştiut, caută, cercetează şi întreabă bine, şi de va fi adevărat că s-a 
întâmplat urâciunea aceasta în mijlocul tău, să loveşti pe locuitorii acelei cetăți cu ascuţișul sabiei, s-o 
dai blestemului pe ea și tot ce este în ea și dobitoacele ei să le treci prin ascuţişul sabiei. lar prăzile ei să 
le aduni toate în mijlocul pieţii ei şi să arzi cu foc cetatea și toată prada ei, ca ardere de tot pentru 

Yahweh Elohim al tău; să fie ea pe vecie dărâmată și niciodată să nu se mai zidească” (Deuteronomul 
13:12-16). 

- „Dacă cineva fură proprietatea unui templu sau a unei curţi, va fi omorât. De asemenea, și cel care a 
primit lucrul furat va fi pedepsit cu moartea” (Codul lui Ammurapi art. 6). 

- „Dacă o «soră a unui zeu» (preoteasă - n.a.) va deschide o tavernă sau va intra într-o tavernă ca să 
bea, atunci acea femeie va fi ucisă prin ardere” (Codul lui Ammurapi art. 110). 

- „Cel ce va grăi de rău pe tatăl său sau pe mama sa să fie dat morții, că a grăit de rău pe tatăl său și pe 
mama sa şi sângele său este asupra sa” (Leviticul 20:9). 

- „Cel ce va grăi de rău pe tatăl său sau pe mama sa, acela să fie omorât” (leșirea 21:17). 

- „Cel ce va bate pe tată sau pe mamă să fie omorât” (leșirea 21:15). 

- „Dacă un fiu îşi loveşte tatăl, i se vor tăia mîinile” (Codul lui Ammurapi art. 195). 

- „De se va desfrâna cineva cu femeie măritată, adică de se va desfrâna cu femeia aproapelui său, să se 
omoare desfrânatul şi desfrânata” (Leviticul 20:10). 

- „Cel ce se va culca cu femeia tatălui său, acela goliciunea tatălui său a descoperit; să se omoare 
amândoi, căci vinovaţi sunt (Leviticul 20:11). 

- „De se va culca cineva cu nora sa, amândoi să se omoare, că au făcut urâciune și sângele lor este 
asupra lor” (Leviticul 20:12). 

- „De se va culca cineva cu bărbat ca și cu femeie, amândoi au făcut nelegiuire şi să se omoare, că 
sângele lor asupra lor este” (Leviticul 20:13). 

- „Dacă îşi va lua cineva femeie și se va desfrâna cu mama ei, nelegiuire face; pe foc să se ardă şi el şi 
ea, ca să nu fie nelegiuiri între voi” (Leviticul 20:14). 

- „Cel ce se va amesteca cu dobitoc să se omoare și să ucideți dobitocul” (Leviticul 20:15). 

- „Dacă femeia se va duce la vreun dobitoc, ca să se unească cu el, să ucizi femeia și dobitocul să se 
omoare, că sângele lor este asupra lor” (Leviticul 20:16). 

- „Dacă un bou va împunge de moarte bărbat sau femeie, boul să fie ucis cu pietre şi carnea lui să nu se 
mănânce, iar stăpânul boului să fie nevinovat. lar dacă boul a fost împungător cu o zi sau cu două sau cu 
trei înainte, şi stăpânul lui, fiind vestit despre aceasta, nu l-a închis și boul a ucis bărbat sau femeie, boul 
să fie ucis cu pietre şi stăpânul lui să fie dat morții” (leşirea 21:28-29). 

- „De va lua cineva pe sora sa, după tată sau după mamă, și-i va vedea goliciunea şi ea va vedea 
goliciunea lui: aceasta este rușine şi să fie stârpiţi înaintea ochilor fiilor poporului lor. El a descoperit 
goliciunea surorii sale; să-şi poarte păcatul lor” (Leviticul 20:17). 

- „Dacă cineva săvârşeşte incest cu mama lui după tatăl său, amândoi vor fi arşi” (Codul lui Ammurapi 
art. 157). 

- „Bărbatul care se va culca cu femeie în timpul curgerii ei şi-i va descoperi goliciunea, acela a 
descoperit curgerea sângelui ei şi ea şi-a descoperit curgerea sângelui său: amândoi să fie stârpiţi din 
poporul lor” (Leviticul 20:18). 

- „Bărbatul sau femeia, de vor chema morţi sau de vor vrăji, să moară neapărat: cu pietre să fie uciși, că 
sângele lor este asupra lor” (Leviticul 20:27). 

- „Dacă soţia unui bărbat va ucide pentru alt bărbat partenerii lor de viaţă (soţul ei și soția lui), amândoi 
vor fi traşi în țeapă” (Codul lui Ammurapi art. 153). 

- „De se va afla la tine, în vreuna din cetăţile tale, pe care ţi le va da Yahweh Elohim al tău, bărbat sau 
femeie, care să fi făcut rău înaintea ochilor lui Yahweh Elohim al tău, călcând legământul lui, (...) Să 
scoţi pe bărbatul acela sau pe femeia aceea care au făcut răul acesta la porţile tale şi să-i ucizi cu pietre” 
(Deuteronomul 17:2-5). 

- „lar cine se va purta aşa de îndărătnic, încât să nu asculte pe preotul care stă acolo la slujbă înaintea 
lui Yahweh Elohim al tău, sau pe judecătorul care va fi în zilele acelea, unul ca acela să moară” 
(Deuteronomul 17:12). 

- „De va lovi cineva pe un om şi acela va muri, să fie dat morţii” (leşirea 21:12). 

- „Dacă însă va ucide cineva pe aproapele său cu bună ştiinţă şi cu vicleșug şi va fugi la altarul meu, și 
de la altarul meu să-l iei și să-l omori” (leșirea 21:14). 

- „Și i-a zis Yahweh: «Treci prin mijlocul cetăţii, prin Ierusalim, și însemnează cu semnul crucii pe frunte, 
pe oamenii care gem și care plâng din cauza multor ticăloşii care se săvârşesc în mijlocul lui». lar 
celorlalți le-a zis în auzul meu: «Mergeţi după el prin cetate şi loviți! Să nu aveţi nici o milă și ochiul 
vostru să fie necruţător! Ucideţi şi nimiciţi pe bătrâni, tineri, fecioare, copii, femei, dar să nu vă atingeţi 
de nici un om care are pe frunte semnul +!»” (Cartea lui Y'hez'qel 9:4-6). 

- „Mergeţi şi loviți pe locuitorii din labeşul Galaadului cu sabia, și femeile, și copiii. Și iată ce să mai 
faceți: pe orice bărbat şi orice femeie care a cunoscut bărbat să-i dați pieirii, iar fetele lăsaţi-le cu viaţă” 
(Cartea Judecătorilor 21:10-11). 

- „Dacă cineva aduce acuzaţii altcuiva în faţa bătrânilor, fără să-și poată dovedi acuzaţia, va fi omorât în 
cazul în care acuzaţia lui aduce o ofensă gravă acuzatului” (Codul lui Ammurapi art. 3). 

- „Cel ce va fura un om din fiii lui Yisra'el şi, făcându-l rob, îl va vinde, sau se va găsi în mâinile lui, 
acela să fie omorât” (leşirea 21:16). 

- „Dacă cineva îi fură fiul altcuiva, va fi omorât” (Codul lui Ammurapi art. 14). 

- „Dacă cineva duce în afara cetăţii un sclav sau o sclavă a curții ori un sclav sau o sclavă a unui om 
(Codul lui Ammurapi art. 15). 

- „Dacă cineva cumpără de la fiul ori de la sclavul altcuiva, fără martori sau fără contract, aur ori 

argint, un sclav, un bou ori o oaie, un măgar sau orice (...) va fi considerat hoț şi ucis” (Codul lui 
Ammurapi art.7). 

- „Dacă cineva comite un jaf şi este prins, atunci va fi omorât” (Codul lui Ammurapi art. 22). 

- „O, voi cei ce credeți, luptaţi-vă împotriva necredincioșilor celor învecinaţi și ei să afle în voi cruzime, 
şi să ştiţi că Allah este cu cei ce se tem de el" (Coranul 9:124). 

- „Și dacă întâlniți necredincioși, jos cu gâturile, până ce i-aţi măcelărit, şi legaţi tare cătușele lor!” 
(Coranul 47:4). 

- „Eu sunt cu voi, întăriți deci pe cei ce cred, arunca-voi frică în inimile necredincioşilor; deci tăiați-le 
găâturile şi tăiați-le vârfurile degetelor” (Coranul 8:12). 

În cele de mai sus se observă cu ușurință instigarea la crimă a lui Yahweh / Allah. Chiar dacă 
păcătoşii merită să fie pedepsiţi pentru anumite infracţiuni (cum ar fi incestul, zoofilia, violul, 
etc.), pedeapsa cu moartea nu pare în concordanţă cu cea de-a șasea poruncă dată lui Moșeh, 
adică „Să nu ucizi!”. Aceste crime în numele lui Marduk au ca scop controlul populaţiei prin frică, 
așa cum se vede și din exemplele următoare. Dacă în ziua de astăzi acest lucru se numește 
terorism, adepţii lui Yahweh / Allah consideră că frica este absolut normală: 

- „Lui Yahweh Elohim al vostru să-i urmaţi și de el să vă temeți; să păziţi poruncile lui şi glasul lui să-l 
ascultați; lui să-i slujiți şi de el să vă lipiți” (Deuteronomul 13:4). 

- „Tot Israelul va auzi aceasta și se va teme” (Deuteronomul 13:11). 

- „Pierde deci răul din Israel și va auzi tot poporul și se va teme şi nu se va mai purta în viitor cu 
îndărătnicie” (Deuteronomul 17:13). 

- „În ziua aceea va fi de la Yahweh mare spaimă printre ei şi fiecare va apuca de mână pe aproapele său 
şi îşi vor ridica mâna unii împotriva altora” (Cartea lui Zekharya 14:13). 

„Să ştiţi că Allah este cu cei care se tem de el" (Coranul 9:124). 

„Allah îi iubeşte pe cei ce se tem de el" (Coranul 3:70, 9:4, 9:7). 

„Noi vom arunca în inimile necredincioşilor spaimă” (Coranul 3:144). 

„Nu vă temeți de oameni, ci temeți-vă de mine” (Coranul 5:48). 

„Temeți-vă de Dumnezeul în care credeți” (Coranul 5:90). 

- „Adu-ţi aminte de Domnul tău în sufletul tău, cu umilinţă şi frică, fără de strigăt, de dimineaţă şi de 
seară, şi nu fi nebăgător de seamă” (Coranul 7:204). 

- „Eu Sunt cu voi, întăriți deci pe cei ce cred, arunca-voi frică în inimile necredincioșilor” (Coranul 
8:12). 

- „Și zice Allah: «Nu primiți doi dumnezei, el este un unic Dumnezeu, deci temeți-vă numai de mine!»” 
(Coranul 16:53). 

- „Voiţi să vă temeți de altul, decât de Allah?” (Coranul 16:54). 

- „Cu aceasta îi înfricoşează Allah pe robii săi: «O, robii mei, temeţi-vă de mine!” (Coranul 39:18). 


> sa | 


- „Cel mai cinstit dintre voi înaintea lui Allah este acela, dintre voi, care se teme mai mult de Allah” 
(Coranul 49:13). 

Răzbunătorul zeu nu este mulțumit doar cu crime în numele său și de teroare în sufletele 
supușilor, ci are nevoie și de jafuri, violuri și sclavie. Cel puţin asta susține Vechiul Testament: 

- „lată că vine ziua lui Yahweh, când se vor împărţi prăzile tale în mijlocul tău. Și voi aduna toate 
neamurile pentru război împotriva Ierusalimului, și cetatea va fi luată, casele vor fi jefuite și femeile 
necinstite. Atunci jumătate din cetate va fi dusă în robie, iar restul poporului meu nu va fi Stârpit din 
cetate” (Cartea lui Zekharya 14:1-2). 

- „Aşa zice Yahweh: Iată eu voi ridica asupra ta rău chiar din casa ta şi voi lua pe femeile tale înaintea 
ochilor tăi şi le voi da aproapelui tău şi se va culca acela cu femeile tale în văzul soarelui acestuia” 
(Cartea a doua a Regilor 12:11). 

- „Apoi a grăit Yahweh cu Moşșeh şi a zis: «Răzbună pe fiii lui Yisra'el impotriva madianiţilor şi apoi te 
vei adăuga la poporul tău»” (Numerii 31:1-2). „Și au lovit ei pe Madian, cum poruncise Yahweh lui 
Moșeh, şi au ucis pe toți cei de parte bărbătească” (31:7). „Iar pe femeile madianiților și pe copiii lor le- 
au luat fiii lui Yisra el în robie; şi toate vitele lor, toate turmele lor și toate avuţiile lor le-au luat pradă. 
Toate cetăţile lor din ținuturile lor cu toate satele lor le-au ars cu foc. Toată prada şi tot ce-au apucat de 
la om până la dobitoc au luat cu ei. Robii, prada și cele apucate le-au dus la Moșeh, la preotul Elazar şi 
la obștea fiilor lui Yisra el, în tabăra din șesul Moabului, care este lângă Iordan, în faţa lerihonului” 
(31:9-12). 

- Violul le este permis evreilor contra cost, după porunca lui Yahweh transmisă prin gura lui 
Moșeh: „De se va întâlni cineva cu o fată nelogodită și o va prinde şi se va culca cu ea și vor fi prinşi, 
atunci cel ce s-a culcat cu ea să dea tatălui fetei cincizeci de sicli de argint, iar ea să-i fie nevastă, pentru 
că a necinstit-o; toată viața lui să nu se poată despărți de ea” (Deuteronomul 22:28-29). lar răpirea 
femeilor, urmată de viol, nu era doar încurajată, ci chiar poruncită de Yahweh: „Mergeţi și pândiți 
din vii şi băgaţi de seamă când vor ieşi fetele din Șilo să joace la horă; atunci să ieşiţi din vii şi să vă 
luați femei din fetele din Șilo şi mergeţi în pământul lui Benjamin. (...) Și fiii lui Benjamin aşa au şi făcut 
și și-au luat femei după numărul lor din cele ce erau la horă şi pe care ei le-au răpit şi s-au dus înapoi în 
moştenirea lor şi au zidit cetăți şi au început să trăiască în ele” (Cartea Judecătorilor 21:20-23). 

- Cel mai mare profet al lui Yahweh, același Moșeh, socotea femeile pradă de război. Doar cele 
virgine, celălalte (alături de copii) trebuind să moară: „Atunci s-a mâniat Moșeh pe căpeteniile 
oștirii, pe căpeteniile miilor şi pe sutaşii care se întorseseră de la război, și le-a zis Moşeh: «Pentru ce ați 
lăsat vii toate femeile? Căci ele, după sfatul lui Balaam, au făcut pe fiii lui Yisra el să se abată de la 
cuvântul lui Yahweh, pentru Peor, pentru care a venit pedeapsă asupra obștii lui Yahweh. Ucideţi dar toți 
copiii de parte bărbătească şi toate femeile ce-au cunoscut bărbat, ucideţi-le. lar pe fetele care n-au 
cunoscut bărbat, lăsaţi-le pe toate vii pentru voi»” (Numerii 31:14-18). 

Cum pentru unii moartea ar fi o pedeapsă mult prea ușoară, Yahweh se mulțumește și cu 
mutilări. Mai ales dacă femeile sunt cele mutilate: „De se vor bate între dânșii niște bărbaţi, şi femeia 
unuia din ei se va duce ca să scoată pe bărbatul său din mâna celui ce-l bate şi, întinzându-și ea mâna, 
va apuca pe acesta de părţile lui rușinoase, să i se taie mâna ei şi să nu o cruțe ochiul tău” 
(Deuteronomul 25:11-12). 

O altă lege dată de Yahweh poporului său este pe cât de simplă, pe atât de inumană: dacă 
evreii atacă o cetate și locuitorii ei se predau, aceștia vor scăpa doar cu plata unui bir (sau taxă 
de protecţie, cum se numește astăzi). Dacă totuși acei oameni refuză să plătească și aleg să-și 
apere casele și familiile, evreul trebuie să asculte porunca lui Yahweh: „Să /ovești cu ascuțișul 
sabiei pe toţi cei de parte bărbătească din ea. Numai femeile și copiii, vitele și tot ce este în cetate, toată 
prada ei să o iei pentru tine și să te foloseşti de prada vrăjmaşilor tăi, pe care ţi i-a dat Yahweh Elohim al 


fie | 


tău în mână. Așa să faci cu toate cetăţile care sunt foarte departe de tine și care nu sunt din cetăţile 
popoarelor acestora. lar în cetăţile popoarelor acestora pe care Yahweh Elohim al tău ţi le dă în 
stăpânire, să nu laşi în viaţă nici un suflet; ci să-i dai blestemului” (Deuteronomul 20:13-17) 

Cruzimea față de copii este prezentă și în sufletele adepților lui Yahweh, nu doar în al lui. Dată 
fiind lupta pentru supremație dintre Yahweh / Marduk și sora sa, Iștar, după detronarea lui Enlil, 
adepţii celor doi nu stăteau nici ei degeaba. lată calea spre fericire în opinia unuia dintre 
susținătorii lui Marduk: „Fiica Babilonului, ticăloasa! (Iștar - n.a.) Fericit este cel ce-ţi va răsplăti ție 
fapta ta pe care ai făcut-o nouă. Fericit este cel ce va apuca şi va lovi pruncii tăi de piatră” (Psalmul 
136:8-9). Nu avem nevoie de prea multe cunoștințe de psihologie pentru a ne da seama că ura 
lui Marduk față de femei se datorează urii faţă de sora sa, Iștar. Deoarece pe „ticăloasă” nu avea 
cum să o pedepsească, zeul evreilor se răzbuna pe femeile oamenilor. Cum un zeu misogin nu 
putea să aibă decât adepţi misogini, așa se explică de ce mai ales în ţările semite femeile au o 
poziţie net inferioară celei a bărbaţilor. 

Biblia dă de înţeles că adepţii lui Yahweh obișnuiau în mod frecvent să ucidă copii, așa cum 
susține și Cartea înțelepciunii lui Șelomo: „Ei făceau slujbe în care ucideau chiar pe copiii lor, sau 
săvârșeau taine ascunse sau beţii nebuneşti după barbare obiceiuri” (14:23). Arabii păgâni adesea își 
îngropau de vii copilele nou-născute, având aprobarea lui Allah, după cum declara Muhammad 
în Coran: „însă dacă ar fi voit Allah, n-ar fi făcut ei aceasta” (6:138). Cel mai bun exemplu al 
pruncuciderii se găsește la profetul Elișa care, după ce a primit în mod miraculos puterile 
magice ale lui Eliyahu, s-a gândit să se plimbe până în orașul Bethel. La intrarea în oraș niște 
copii au îndrăznit să râdă de chelia lui. Cum au plătit pentru acest grav afront, e mai bine să 
citim în Vechiul Testament. „Și cum mergea pe drum, au ieşit din cetate niște copii şi s-au apucat să 
râdă de el zicând: «Hai, pleşuvule, hai!». lar el, întorcându-se şi văzându-i, i-a blestemat cu numele lui 
Yahweh. Atunci, ieşind din pădure doi urși, au sfăşiat din ei patruzeci şi doi de copii” (Cartea a patra a 
Regilor 2:23-24). Ca și cum nimic nu s-ar fi întâmplat, naratorul biblic continuă într-o notă mai 
mult decât indiferentă: „De aici Elişa s-a dus la muntele Carmelului, iar de acolo s-a întors în 
Samaria”. Nimic despre uciderea cu bestialitate a 42 de copii ori despre puterile kabbalistice ale 
lui Elișa. Dar poate că uciderea copiilor era un lucru absolut normal în rândul poporului evreu 
(pe lângă incest, viol, jaf și alte crime) iar noi nu înțelegem această datină transmisă cu sfințenie 
până nu demult. Să ne amintim că și Hordos / Herodes (Irod), regele iudeilor, a comandat 
uciderea tuturor pruncilor până în doi ani în Noul Testament. De unde această oribilă tradiţie? 
Cel mai probabil totul a început de la Yahweh, care i-a cerut lui Avraham să-și sacrifice fiul: „Și 
Yahweh i-a zis: «la pe fiul tău, pe Yişaq, pe singurul tău fiu, pe care-l iubeşti, și du-te în pământul 
Moriah şi adu-l acolo ardere de tot pe un munte, pe care ţi-l voi arăta eu!»” (Facerea 22:2). lar în 
timpul lui Moșeh, zeul și-a trimis îngerul să omoare copiii egiptenilor. Trebuie să recunoaștem 
că sacrificiile umane, mai ales ale copiilor, se practicau și în multe alte culturi ale lumii, toate în 
numele Veghetorilor. 

Yahweh este foarte mofturos când vine vorba despre jertfele pe care le poftește: „Să nu aduci 
jertfă lui Yahweh Elohim al tău bou sau oaie cu meteahnă, sau cu beteșug, căci aceasta este urâciune 
înaintea lui Yahweh Elohim al tău” (Deuteronomul 17:1). Probabil un bou șchiop i-ar fi stat în prea- 
sfântul gâtlej... Ce-și mai dorește zeul ca jertfe, în afară de oameni și animale sănătoase? 
Bucăţi de aur cu forme de bube și de șoareci! Cel puţin asta susține Vechiul Testament: „Apoi 
au mai zis: «Ce fel de jertfă pentru păcat trebuie să-i aducem?» lar aceia au zis: «După numărul 
căpeteniilor filistenilor, cinci buboaie de aur şi cinci șoareci de aur, căci pedeapsa este una şi asupra 
voastră şi asupra căpeteniilor voastre. Aşadar, faceţi nişte chipuri cioplite de buboaie de ale voastre şi 
nişte chipuri de șoareci de ai voştri care pustiesc pământul şi dați slavă zeului lui Israel; poate că îşi va 

ridica mâna de deasupra voastră, de deasupra dumnezeilor voştri şi de deasupra pământului vostru»” 
(Cartea întâia a Regilor 6:4-5). 

Revenind la crimă, se pare că este o practică pe placul lui Marduk, chiar și atunci când nu este 
înfăptuită în numele său. Cel mai bun exemplu îl reprezintă povestea de la începutul Bibliei, 
când Qayin (Cain) își omoară fratele, pe Hebel (Abel). Deși fratricidul ar fi trebuit pedepsit, 
Yahweh îl lasă pe Qayin să scape. Ba, mai mult, i-a avertizat pe ceilalţi că vor fi aspru pedepsiţi 
dacă vor îndrăzni să se atingă de criminal: „Și i-a zis Yahweh Elohim: «Nu aşa, ci tot cel ce va ucide 
pe Qayin înşeptit se va pedepsi». Și a pus Yahweh Elohim semn lui Qayin, ca tot cel care îl va întâlni să 
nu-l omoare” (Facerea 4:15). Nu știm cine ar fi putut să se atingă de Qayin, din moment ce 
Adam și Hawwah (Eva) s-au pus pe făcut alţi copii abia după moartea fiului lor, Hebel. Probabil 
doar Yahweh ar putea să ne ajute să dezlegăm acest mister, dacă va da vreodată dovadă de 
bunăvoință. Cum așchia nu sare departe de trunchi, stră-stră-strănepotul lui Qayin, Lemek, și-a 
întrecut strămoșul, ucigând doi oameni care, pesemne, l-au ciomăgit: „Și a zis Lemek către femeile 
sale: «Adah şi Zillah, ascultați glasul meu! Femeile lui Lemek, luaţi aminte la cuvintele mele: Am ucis un 
om pentru rana mea și un tânăr pentru vânătaia mea. Dacă pentru Qayin va fi răzbunarea de șapte ori, 
apoi pentru Lemek de şaptezeci de ori câte şapte!» (Facerea 4:23-24). După ce s-a lăudat în fața 
femeilor sale cu această faptă, Lemek a fost iertat probabil și de Yahweh, deoarece Biblia nu 
menţionează că zeul ar fi fost deranjat de dubla crimă. 

Un alt preferat al lui Yahweh, Șimșon (Samson), se îndeletnicea nu doar cu uciderea oamenilor, 
ci și cu cea a animalelor. Probabil din plictiseală, deoarece între drumurile la bordel și bătăile cu 
filistenii nu avea prea multe de făcut. După ce capitolul 14 al Cărţii judecătorilor ne spune că un 
leu tânăr a avut ghinionul să iasă în calea lui Șimșon și „s-a coborât peste el Duhul lui Yahweh şi el 
a sfâșiat leul ca pe un ied”, din capitolul 15 aflăm că voinicul a omorât 30 de oameni și le-a luat 
hainele doar pentru că a pierdut un pariu. Mai târziu, de supărare că l-a părăsit nevasta pentru 
un filistean, „Șimșon s-a dus şi a prins trei sute de vulpi, a luat făclii, a legat câte două vulpi de coadă şi 
între ele câte o făclie; după aceea a aprins făcliile şi a dat drumul vulpilor prin grânele filistenilor şi a 
aprins şi clăile şi grâul nesecerat, viile şi livezile de măslini” (4-5). După ce filistenii i-au ucis fosta 
soție și pe noul ei soț, Șimșon a luat o pauză din ucis „și le-a sfărâmat fluierele picioarelor și 
şoldurile şi apoi s-a dus și a şezut în peștera de la stânca Etam”. Acolo, Șimșon probabil a meditat 
îndelung la condiţia umană, căutând soluţii pentru a propovădui cât mai bine învăţăturile lui 
Yahweh, până s-a plictisit. Deoarece trecuseră multe zile fără nicio crimă, s-a lăsat dus în 
tabăra filistenilor, unde „găsind o falcă sănătoasă de asin, şi-a întins mâna, a luat-o şi a ucis cu ea o 
mie de oameni” (Cartea Judecătorilor 15:15). A fost judecătorul israeliților vreme de 20 de ani, 
timp în care nu știm să fi omorât pe cineva. Dar s-a plictisit din nou și s-a hotărât să se apuce 
de făcut sex. După ce a iubit o desfrânată din Gaza și pe alta din valea Sorek, pe nume Delilah, 
a fost capturat de filisteni și deposedat de forța sa ieșită din comun. Plictisindu-se și de statutul 
de sclav, la o petrecere i-a cerut zeului său ajutorul. Yahweh i-a înapoiat puterea iar Șimșon a 
distrus locuinţa în care avea loc petrecerea, recuperând toţi cei 20 de ani în care nu a comis 
nicio crimă. S-a sinucis luând cu el câteva mii de suflete deoarece, conform Bibliei, „casa însă era 
plină de bărbaţi şi de femei, căci erau acolo toți fruntașii filistenilor, iar pe acoperiş se aflau ca la trei 
mii de oameni, bărbaţi şi femei”. Nu ştim cum au reușit în acele vremuri filistenii performanţa de a 
construi clădiri cât Titanicul, însă cert este că lui Yahweh i-a plăcut prestaţia eroului său. 

Un alt ales al lui Yahweh este Moșeh care, după ce le-a adus oamenilor săi cele zece porunci, 
printre care și cea care interzicea crimele, i-a împărţit în două tabere și le-a cerut să se 
măcelărească între ei: „lar Moşeh le-a zis: «Așa zice Yahweh Elohim al lui Yisra el: Să-și încingă 
fiecare din voi sabia sa la șold şi străbătând tabăra de la o intrare până la cealaltă, înainte şi înapoi, să 

ucidă fiecare pe fratele său, pe prietenul său şi pe aproapele său». Și au făcut fiii lui Lewi după cuvântul 
lui Moșeh. În ziua aceea au căzut din popor ca la trei mii de oameni” (leșirea 32: 27-28). Dacă nici 
măcar profetul lui Yahweh nu îi ascultă poruncile, atunci cine? 

Câteodată, Yahweh își pătează mâinile „sfinte” când vine vorba despre ucidere: „Și a lovit 
Yahweh pe locuitorii din Bethşemeș, pentru că ei s-au uitat la chivotul lui Yahweh, şi a ucis din popor 
cincizeci de mii șaptezeci de oameni. Atunci a plâns poporul, pentru că lovise Yahweh poporul cu 
pedeapsă mare” (Cartea întâia a Regilor 6:19). 50.070 de oameni uciși doar pentru că s-au uitat 
la o ladă... Altă dată, „cei doi fii ai lui Aaron, Nadab şi Abihu, luându-și fiecare cădelniţa sa, au pus în 
ea foc, au turnat deasupra tămâie și au adus înaintea lui Yahweh foc străin, ce nu le poruncise Yahweh. 
Atunci a ieşit foc de la Yahweh şi i-a mistuit şi au murit amândoi înaintea lui Yahweh” (Leviticul 10:1-2). 
Din Cartea întâia a Cronicilor aflăm că „Er, întâiul născut al lui Yehudah, a fost rău în ochii lui 
Yahweh şi l-a omorât” (2:3). Acelaşi lucru se afirmă și în Facerea 38:7. Nu știm care a fost 
păcatul lui Er dar, dacă Yahweh a hotărât că trebuie să moară, înseamnă că exista un motiv. În 
continuare, Facerea susţine că Onan a luat-o de nevastă pe văduva fratelui său, Er. Însă el nu 
dorea copii cu ea astfel încât, atunci când făceau sex, își „vărsa sămânţa jos” (coitus interruptus). 
Cum era de așteptat, „ceea ce făcea el era rău înaintea lui Yahweh şi l-a omorât şi pe acesta” 
(Facerea 38:10). Rămasă văduvă pentru a doua oară, Tamar (căci acesta era numele 
„norocoasei”) aștepta să crească cel de-al treilea frate, Șela, pentru a se căsători și cu el. Până 
la un moment dat când s-a hotărât să se îmbrace ca o prostituată și să îl „agaţe” pe socrul său, 
Yehudah (luda). După ce au consumat fapta, ea a rămas însărcinată iar Yehudah a păstrat-o 
pentru el, decizând să nu i-o mai dea de nevastă fiului său cel mic, care s-a văzut nevoit să 
practice vărsarea seminţei pe jos, la fel ca fratele său, Onan (chiar dacă Biblia nu menţionează 
acest aspect, îl putem intui). lar Yahweh a fost mulţumit. 

Dacă s-a gândit cineva că un zeu nu poate fi scârbos, mai mult ca sigur nu l-a cunoscut pe 
Marduk. În dorința sadică de a-și pedepsi adepții, zeul este dispus să-i împroaște până și cu 
fecale: „lată că eu voi sfărâma braţul vostru şi vă voi arunca în față spurcăciuni, spurcăciunile 
praznicelor voastre - și veți fi înlăturați o dată cu ele” (Cartea lui Malakhi 2:3). Pentru cine nu a 
înțeles prea bine cu ce se vor trezi oamenii pe feţe, am să încerc să fiu mai explicit. Praznicul 
este de obicei o masă mare, un ospăț. „Spurcăciunile praznicelor” sunt excrementele rezultate în 
urma îndopării participanţilor la acel ospăț. În alte variante ale Bibliei, în loc de „spurcăciuni” este 
scris „balegă”. Având probabil un fetiş pentru fecale, Yahweh i-a cerut profetului Y'hez'qel 
(lezechiel) să îi hrănească pe evrei cu așa ceva: „«Pâinile le vei găti ca turtele de orz și le vei coace 
înaintea ochilor lor cu necurăţenie de om». Apoi Yahweh a mai zis: «Așa îşi vor mânca fiii lui Yisra el 
pâinea lor, necurată, printre popoarele la care îi voi izgoni»” (Cartea lui Y'hez'qel 4:12-13). Pentru 
că profetul era totuși alesul zeului, nu putea să aibă parte de același tratament precum restul 
evreilor. Yahweh a dat dovadă de mărinimie când i-a înlocuit lui Y'hez'qgel baliga de om cu... 
cea de bou: „Iată, eu îți dau, în loc de necurăţenie de om, baligă de bou şi pe ea vei găti pâinea ta” 
(4:12-13). 

Gelozia lui Marduk pe celelalte divinităţi nu are limite, pretându-se chiar la distrugerea statuior 
altora: „Apoi au ridicat filistenii chivotul lui Yahweh şi l-au vărât în capiștea lui Dagon şi l-au pus lângă 
Dagon. lar a doua zi s-au sculat aşdodenii dis-de-dimineaţă şi iată Dagon zăcea cu fața la pământ 
înaintea chivotului lui Yahweh. Și au luat ei pe Dagon și l-au pus iar la locul lui. Și s-au sculat ei dis-de- 
dimineaţă în ziua următoare, şi iată Dagon zăcea cu faţa la pământ înaintea chivotului lui Yahweh; dar 
capul lui Dagon și amândouă picioarele și mâinile lui zăceau tăiate pe prag, fiecare deosebi, şi rămăsese 
numai trunchiul lui” (Cartea întâia a Regilor 5:2-4). Nu degeba susține Coranul că „Allah este 
puternic, răzbunător” (14:48) şi Cartea lui Nahum din Biblie că „Yahweh este un Dumnezeu zelos, 

Yahweh se răzbună, el cunoaște mânia. Yahweh se răzbună pe potrivnicii săi şi împotriva dușmanilor săi 
stă neînduplecat” (1:2). Din cauza acestei gelozii el a preluat titlurile și funcţiile tuturor zeităților 
(cu excepţia tatălui și surorii lui) când a ajuns la conducerea Pământului, după cum susțin 
miturile babiloniene. Și tot din același motiv cultele lui s-au transformat în timp în religii 
monoteiste, care resping existenţa tuturor celorlalte zeități. Monoteism mai mult impus, dacă 
ținem cont de cuvintele profetului Sepanya (Sofonie): „Atunci Yahweh va fi înfricoşător pentru ei, 
căci el va distruge pe toți dumnezeii pământului şi înaintea lui se vor închina locuitorii ținuturilor celor 
mai de departe, fiecare din locul său” (Cartea lui Sepanya 2:11). 

Atrocităţile din Biblie, comise sau comandate de Yahweh, sunt foarte multe. S-ar putea scrie 
romane întregi numai pe această temă fără a lua în calcul faptele lui Marduk din alte surse. 
Aleșii săi de cele mai multe ori s-au dovedit a fi oameni fără scrupule, capabili de orice. Să 
amintim doar câţiva din Biblie, cum ar fi: Lot, cel salvat din Sodoma, care a făcut sex cu fiicele 
sale, unchiul acestuia, Avraham, care şi-a trimis soţia „la produs” de două ori, sau regele-păstor 
Dawid, care a omorât un om pentru a-i lua soția. Toate acestea scot la lumină nu doar 
adevărata faţă a lui Marduk, ci și a celorlalţi Veghetori, precum și a adepților lor. Să reținem 
planul zeului pentru planeta noastră, consemnat în Cartea lui Sepanya din Vechiul Testament: 
„«Voi nimici totul de pe fața pământului», zice Yahweh. «Voi nimici oamenii şi dobitoacele, păsările 
cerului şi peştii mării! Voi face să se poticnească nelegiuiții şi voi pierde pe oameni de pe fața 
pământului», zice Yahweh (...) Căci gândul meu este să strâng laolaltă toate neamurile şi să adun 
regatele, ca să vărs peste ele întărâtarea mea şi iuțimea urgiei mele. Și tot pământul va fi mistuit de 
văpaia mâniei mele”. Mesaj repetat de profetul Sepanya, pentru a fi sigur că va fi pe deplin 
înțeles: „tot pământul va fi mistuit de focul mâniei lui, căci el va distruge, da, va pierde într-o clipă pe 
toți locuitorii pământului”. În aceste condiţii, cum ar putea considera cineva întreg la minte că 
„iluminarea” oferită de aceste zeități malefice este în vreun fel benefică pentru omenire, mai 
ales când scopul lor declarat este de a ne distruge? Grecii au subliniat consecințele darurilor 
zeilor în povestea Cutiei Pandorei, din care au fost eliberate în lume toate relele. De ce ne-au 
oferit Veghetorii informaţii secrete și în ce fel ne-au afectat ele? 

Am văzut că liderii Veghetorilor sunt părți din Sophia, eonul decăzut care a smuls bucăți din 
inamicul ei, Enlil, pe care le-a închis alături de ea în lumea materială. Totodată a creat ciclul 
reîncarnărilor, prin care le-a lăsat spiritelor, părţile rupte din Enlil, posibilitatea eliberării din 
„închisoarea” materială prin evoluţie spirituală, care se atinge doar prin suferință, sacrificiu de 
sine și iubire. La polul opus se află sentimentele și faptele negative, care duc la involuţie 
spirituală, ce ţine spiritele închise în lumea materială sau, mai rău, le răpește pentru totdeauna 
posibilitatea de a se întoarce la sursă. O mulţime de spirite îndepărtate de inamicul Sophiei, 
temporar sau definitiv, reprezintă un Enlil slăbit și vulnerabil în eventualitatea unei lupte pe care 
eonul decăzut o plănuiește încă de la întemnițarea sa. Prin urmare, 
Veghetorii își doresc să ne îndepărteze cât mai mult de evoluţia 
spirituală, pentru a-și asigura victoria în fața eternului lor dușman. 
Ceea ce se observă din darurile lor pentru omenire. În capitolul 8 
din Cartea lui Hanok, Azazel a învăţat omenirea în primul rând cum 
să făurească săbii, cuțite, pavăze și zale. Cu alte cuvinte, Enki / 
Azazel i-a învăţat pe oameni cum să-și facă arme, ceea ce a dus la 
crime nenumărate și chiar la războaie. În capitolul 69, Gadreel le-a 
arătat oamenilor toate loviturile de moarte și armele pentru luptă. 
De altfel, în capitolul 175 din Cartea egipteană a morților, Djehuty 
spunea că Asar, Aset și fraţii lor (Veghetorii) au făcut ravagii și 

nedreptăţi, au inventat războaiele și au dezlănţuit dezastre. Crimele în general și războaiele în 
special macină omenirea din cele mai vechi timpuri, fiind cea mai eficientă cale către involuţia 
spirituală. Darurile zeilor au pus punct „Epocii de Aur” amintite de multe mituri ale lumii, o eră 
dominată de pace și dreptate. În aceeași Carte a lui Hanok, Azazel i-a mai învăţat pe oameni 
cum să prelucreze metalele, cum să-și facă brățări și podoabe, cum să folosească vopselele, 
cum să-și înfrumusețeze sprâncenele, cum să întrebuințeze pietrele preţioase și tot soiul de 
culori. Hainele frumoase, machiajul și bijuteriile au dus la creșterea individualismului, a 
narcisismului, a aroganței, a trufiei, a egoismului și a invidiei, atribute care au îndepărtat din 
minţile oamenilor ideea de egalitate și de unitate. Cu ajutorul acestor „daruri, oamenii au 
început să pună din ce în ce mai mult preţ pe diferenţele dintre ei, care de-a lungul istoriei au 
dus la nenumărate conflicte. Pe lângă aceste secrete, Cartea lui Hanok susţine că Veghetorii le- 
au oferit oamenilor și altele care duc spre aceeași involuţie, cum ar fi avortul, „amărăciunea și 
desfătarea”. Chiar şi cele care par benefice, precum meșteșugurile, agricultura sau creșterea 
animalelor, duc către același rezultat. Se observă mai ales în ziua de astăzi că evoluţia 
tehnologică este direct proporţională cu involuţia spirituală. Cu cât o societate devine tot mai 
dezvoltată și, implicit, mai preocupată de materialism, cu atât mai puţin pune preț pe moralitate, 
spiritualitate sau artă, în general pe tot ceea ce ţine de spirit sau de suflet. Astfel înțelegem și de 
ce zeii decăzuţi s-au numit Veghetori. Dacă Enlil a transformat Pământul într-o închisoare a 
Sophiei și a entităţilor în care a fost împărţită, acestea, la rândul lor, au închis pe Terra spiritele 
rupte din Enlil. Prin urmare, închisoarea lor a devenit și a noastră. Cuvântul „veghetor” este 
sinonim cu „supraveghetor”, „paznic” sau „gardian”. Cum orice închisoare are nevoie de paznici, 
Veghetorii și-au asumat acest rol, misiunea lor fiind de a ţine spiritele smulse din Enlil în temnita 
terestră. Astfel se explică și „darurile” lor pentru pământeni, care duc la involuţie spirituală și, 
implicit, la menţinerea noastră în ciclul reîncarnărilor, îndepărtându-ne de eliberare. 

Păstrarea oamenilor în închisoarea Sophiei și menţinerea lui Enlil într-o stare de vulnerabilitate 
nu este singurul ţel al Veghetorilor. Acesta reiese din informațiile tehnologice aduse întregii 
omeniri, însă nu se aplică în cazul „iluminării” împărtășite celor mai fideli adepţi ai lor. Secretele 
oferite de zei iniţiaților ascund un alt scop. În Cartea lui Hanok, Samyazaz / Azazel i-a învăţat pe 
oameni tot felul de vrăjitorii și însușiri ale rădăcinilor, iar Armaros cum să dezlege vrăjitoriile. În 
Sumer se credea că Enki a inventat magia și ritualurile preoțești, care mergeau mână în mână 
în vechile religii. De altfel, în ritualurile magice mesopotamiene el era de obicei invocat, pentru a 
i se cere ajutorul. În Egipt, Djehuty (Thoth) era mare maestru în arta magiei, la fel ca Aset (Isis), 
considerată o magiciană fără pereche. Pentru a înțelege de ce Veghetorii i-au învăţat pe 
muritori tainele magiei, trebuie să înțelegem ce este magia. Așa că vom lua un exemplu 
concret: Kabbalah. 

Încă din Evul Mediu, evreii au fost considerați un popor de magicieni. Adeseori practicau 
ritualuri magice sexuale, multe temple având găuri în pereţi, pentru ca rabinii să poată sodomiza 
ritualic tineri sau băieţei și să-l invoce pe îngerul decăzut Raziel atunci când ajungeau la 
orgasm. Mulţi rabini practică și în prezent o formă de vampirism, sugând sângele de pe prepuţul 
circumcis al noilor-născuţi. Unele ritualuri ale Bisericii Catolice, cum ar fi îngurgitarea simbolică 
a trupului și sângelui lui lesous, provin din ritualuri antice evreiești, în care sunt practicate 
diverse forme de vampirism și sacrificii. Să nu uităm că papii poartă pe cap o yamaka evreiască 
iar în 2011 Papa Benedict XVI i-a absolvit pe evrei de orice responsabilitate pentru uciderea lui 
lesous. Să ne amintim și de numeroasele cazuri de pedofilie din sânul Bisericii Catolice, 
preluate din ritualurile magice evreiești bazate pe Kabbalah. 

Kabbalah, considerată de practicanţii ei o parte esenţială a studiului Torei, este o colecţie de 
învățături ezoterice și ritualuri magice evreiești, despre care se spune că au fost oferite omenirii 
de îngerul decăzut Raziel. Același înger care, în manuscrisul Sefer Raziel HaMalakh („Cartea 
Îngerului Raziel”) din secolul al XIII-lea, l-a învățat pe Adam legile spirituale ale naturii și ale 
vieţii, inclusiv știința stelelor și a planetelor, știința puterii cuvântului, a gândului și a sufletului 
sau armonia dintre existenţa fizică și cea spirituală. Conform tradiţiei evreiești, Kabbalah era 
practicată în Israelul secolului al X-lea î.e.n. de aproximativ 1.000.000 de oameni. Invaziile 
străinilor, de la asirieni și babilonieni până la romani, i-au convins pe liderii spirituali ai evreilor 
să ascundă cunoștințele Kabbalei, care astfel a devenit o doctrină secretă, transmisă pe cale 
orală doar iniţiaţilor. Deși informaţiile pe care le deţine își au originea în Babilon și în Egiptul 
antic, Kabbalah a ajuns în Europa în formă scrisă abia în secolul al XII-lea. Ea descrie îngerii și 
demonii din alte dimensiuni, oferindu-le iniţiaţilor o hartă a lumii, numită „Arborele Vieţii”, care 
explică metodele de invocare și de comunicare cu acele entități puternice. Rabinii kabbaliști 
foloseau tehnici șamanice pentru a induce stări modificate de conștiință. Postul, flagelarea și 
îngroparea corpului până la gât erau tehnici de pregătire a rabinilor magicieni pentru călătoria 
prin cele șapte portaluri ale Copacului Vieţii din Kabbalah; în final ei întâlneau zeitatea supremă 
într-un tărâm numit Merkabah. Printre secretele Kabbalei se numără și instrucţiunile pentru 
uciderea unei persoane folosindu-se doar o simplă privire, care poartă numele de „ochiul 
malefic”, numele ochiului fiind Enhara. 

Cărţile secrete ale Kabbalei conţin doar câteva mii de cuvinte, însă descriu pe larg un Pământ 
sferic, universuri paralele şi structura atomică a materiei, idei care au devenit doctrine comune 
ale fizicienilor și astronomilor moderni. Aceste cărţi au fost scrise în coduri, folosite pentru a 
ascunde informaţii complexe, care au fost studiate de alchimiștii medievali. Isaac Newton și 
mulți alţi cercetători de elită au studiat științele oculte complexe ale Kabbalei într-o vreme în 
care misticismul, religia, alchimia, astrologia și astronomia erau cercetate ca o tradiţie unitară. 
Bazându-se pe aceeași doctrină secretă, fizicianul evreu Albert Einstein a inclus pagini întregi 
de calcule complexe într-un cod simplu de cinci simboluri: e=mc?. Teoria haosului și noţiunea de 
universuri paralele, alături de majoritatea elementelor fizicii cuantice moderne, pot fi regăsite în 
textul original al Kabbalei. 

Transmisă pe cale orală multe secole, colecţia de texte a Kabbalei a fost transcrisă în secolul al 
XII-lea de rabinul Yitzhak Saggi Nehor sau Isaac Leblend (aproximativ 1160-1235) din 
Provence (în sudul Franţei). Cu câţiva ani înainte, învăţăturile kabbalistice au ajuns la un grup 
de nouă nobili francezi, care au devenit Cavalerii Templieri. Ei s-au proclamat călugări pentru a- 
și continua studiile kabbalistice, dar și pentru a face afaceri fără a plăti taxe și fără a trezi 
suspiciunea Vaticanului. Templierii au înţeles că originea Kabbalei era în Palestina, așa că au 
plănuit o cruciadă acolo, pentru a căuta și alte vestigii magice evreiești. În Ierusalim au găsit și 
jefuit templul lui Șelomo, despre care tradiția medievală susţine că a fost un mare magician. 
Arheologii au descoperit multe tuneluri săpate de templieri în Ierusalim, în special sub 
respectivul templu. Sfântul Graal, despre care se spune că a fost descoperit de templieri, este 
cel mai mare secret al Kabbalei. Se presupune că Sfântul Graal nu este un obiect, ci doar o 
informaţie: faptul că materia fizică poate fi transformată, moleculă cu moleculă, prin intermediul 
incantaţiilor vechilor litere și numere ebraice, iar natura realității este cu adevărat o iluzie. După 
două secole, templierii au fost prinși și torturați. Mulţi au recunoscut că participau la ritualuri de 
sodomie și invocau spirite malefice, pe care le implantau în diverse animale, în special în pisici. 
Din castelele lor s-au confiscat artefacte folosite în magia neagră, cum ar fi cutii de argint care 
conţineau cranii sau capete uscate. Templierii așezau capetele în centrul unei mese rotunde și 

îl invocau pe Baphomet / Lucifer, care le transmitea instrucţiuni prin intermediul acelor capete. 
Mulţi templieri au recunoscut că imaginea lui lesous era scuipată și călcată în timpul ritualurilor 
kabbalistice, o tradiţie satanică practicată și astăzi în rândurile Ordo Templis Orientis, lojă 
masonică fondată la începutul secolului XX, condusă la un moment dat de magicianul satanist 
Aleister Crowley. Într-o înregistrare pe un cilindru de ceară din 1921 chiar poate fi auzit Crowley 
invocându-i pe îngerul decăzut Raziel și pe Enhara, ochiul malefic (ochiul fiind simbolul 
Veghetorilor). După ce au fost arestaţi, mulţi templieri și-au mituit paznicii pentru a fi eliberaţi din 
temniţă și au fugit în Scoţia și în Malta. Și-au schimbat numele în Cavalerii Suverani de Malta, 
iar mai târziu au apărut în Scoţia ca francmasoni. Toate versiunile francmasoneriei de astăzi 
provin din ritualurile kabbalistice originale ale Cavalerilor Templieri. Pentru a observa infiltrarea 
lor în cele mai înalte cercuri, trebuie menţionat că ritualul kabbalistic de izgonire cu ajutorul 
pentagramei a fost parţial aplicat de regina Elizabeth II a Marii Britanii în timpul ceremoniei sale 
de încoronare din 1952. Acest ritual avea la bază Ritualul mic de izgonire cu ajutorul 
pentagramei, conceput de Aleister Crowley pentru societatea secretă Golden Dawn. 

Ca o curiozitate, deși numele Kabbalah a fost tradus ca „primire”, pare a fi compus din Ka'ba 
(cel mai sfânt loc al islamului) și Allah (zeitatea islamului). Kabbalah își are rădăcinile în magia 
pre-arabă, care la rândul ei provine din cea babiloniană, preluată de la akkadieni. lar Yahweh, 
Zeul evreilor, este Allah al musulmanilor și Marduk al babilonienilor, astfel că înţelegem 
transmiterea Kabbalei la adepţii lui. 

Kabbalah, la fel ca multe alte forme de magie, conţine metode de invocare și de comunicare cu 
entităţi malefice puternice, nimeni alţii decât Veghetorii, acesta fiind motivul pentru care zeii și- 
au iniţiat adepţii în tainele magiei. Știm că zeii, după moartea trupurilor lor, ajungeau într-o 
dimensiune imaterială, acea lume numită Tartaros de greci. Însă, spre deosebire de oameni, nu 
erau prinși în ciclul reîncarnărilor, prin urmare nu se puteau întoarce pe Pământ. Aveau nevoie 
să fie aduși în lumea noastră. Probabil Celeștii au implementat o măsură de siguranţă, care 
împiedică Veghetorii de pe Pământ să-și readucă semenii în lumea materială. Din acest motiv, 
zeii lui Enki aveau nevoie de oameni, așa că și-au învăţat cei mai devotați supuși (iniţial doar pe 
fiii lor semizei) tainele magiei, pentru a putea fi readuși pe Terra în cazul morţii lor trupești. 
Ritualurile de invocare folosesc simboluri, care funcţionează ca niște chei ce deschid portalul 
către dimensiunea în care sunt închiși Veghetorii, și cuvinte secrete, care atrag în lumea 
noastră entităţile invocate. Întregul procedeu se realizează cu ajutorul unei cantităţi de energie 
negativă, fără de care ritualul nu ar putea avea loc. O parte din acea energie rămâne la 
magician sau vrăjitor, indiferent de numărul purificărilor pe care le-ar efectua, motiv pentru care 
în popor se crede că vrăjitorii își găsesc întotdeauna sfârșitul în chinuri groaznice. Dacă există 
într-adevăr o măsură de siguranță implementată de Celești, probabil se folosește și o infimă 
cantitate de energie pozitivă, prezentă în oameni însă nu și în Veghetori. Celelalte ritualuri 
magice, prin care se dorește obținerea unui câștig pentru vrăjitor ori pentru altcineva, se 
realizează într-un mod asemănător. Prin simboluri și prin cuvintele secrete se invocă o entitate 
care îndeplinește dorința magicianului. Bineînţeles, și în acest caz nu poate fi vorba decât 
despre Veghetori. 

O formă mascată de magie este reiki, o practică spirituală dezvoltată în 1922 de budistul 
japonez Mikao Usui, prin care se vindecă diferite afecţiuni cu ajutorul palmelor. Deși este 
considerat o formă de medicină alternativă, nu s-a putut dovedi că reiki într-adevăr vindecă vreo 
boală, totul fiind pus de cercetători pe seama autosugestiei. lar mai multe persoane care susțin 
că au fost totuși vindecate prin reiki au declarat că după un timp bolile au revenit, chiar în stare 
mai avansată. Puţini știu că în această practică se folosesc simboluri, despre care maestrul reiki 

Bogdan Georgescu spunea în numărul 5 al revistei Jurnalul Conspiraţiei că sunt ca niște chei 
folosite pentru a deschide o poartă, pentru a avea acces la o anumită energie. Exact ca într-un 
ritual magic, în care sunt folosite simboluri pentru a deschide portalul către dimensiunea 
Veghetorilor și energie negativă. Unul dintre aceste simboluri se numește Nin Giz Zida, care în 
tibetană înseamnă „șarpele de foc”. „Șarpele de foc” reprezintă „șarpele adormit” Kundalini din 
ocultismul oriental, despre care se spune că sălășluiește la baza coloanei vertebrale și care 
deschide toate chakrele atunci când este trezit, oferind cunoaștere. Chiar dacă practicanți reiki 
susțin că numele Nin Giz Zida este un cuvânt tibetan, foarte puţini știu că Ningișzida este în 
realitate unul dintre epitetele sumeriene ale lui Enki, conducătorul suprem al Veghetorilor. Unul 
dintre gradele reiki se numește „egregor'”, nume care provine din „egrigori”, cuvântul grecesc 
pentru Veghetori. De altfel, un practicant mi-a mărturisit că în timpul cursurilor a aflat de la un 
mare maestru că îngerii decăzuţi au adus oamenilor reiki-ul. În numărul 6 al revistei Jurnalul 
Conspirației, maestrul Georgescu recunoștea că există iniţiaţi care se folosesc de accesul la 
entităţi și energii negative și chiar a recunoscut că nu există magie albă, ci doar neagră. Un alt 
maestru reiki român, Ovidiu Dragoș Argeșeanu, scria pe site-ul său personal: „Într-o zi m-am 
trezit cu lisus în fața mea. «Taie-mi capul!» mi-a spus. «Cum să fac asta, Doamne?!» «Fă ce îți spun!» 
îmi spuse. Cu inima îndoită am ridicat Sabia de Lumină și am lovit scurt. Într-una dintre cărţile sale, 
Argeșeanu susţine că s-a certat cu arhanghelii și chiar i-a decapitat, iar pe lesous l-a scuipat 
pentru a verifica dacă este într-adevăr el. Ceea ce amintește de scuiparea și călcarea imaginii 
lui lesous în timpul ritualurilor kabbalistice ale cavalerilor templieri și ale masonilor din loja Ordo 
Templis Orientis. Toate acestea, dar și faptul că vindecările (definitive, temporare ori imaginare) 
din reiki nu se realizează cu ajutorul biocâmpului, ci prin ritualuri și simboluri, ne ajută să 
concluzionăm că este vorba despre o formă de magie, oricât de mult ar încerca practicanţii să 
ascundă acest lucru. 

Secretele magiei adevărate, cea primită de la Veghetori, au fost păstrate în cercuri intime, în 
special în cele ale preoţilor. Deși pare că oferă anumite avantaje practicanțţilor, în realitate îi 
ajută numai pe zeii decăzuţi ai Sophiei, pământenii primind doar iluzia puterii. O iluzie care îi 
costă mult mai scump decât și-ar putea imagina. Poate ne-ar fi costat pe toți dacă, acum foarte 
mult timp, un muritor nu ar fi luat atitudine împotriva Veghetorilor, încercând să îi oprească. 


27. Nabu, scribul dreptății 


Când le-a permis Gemenilor Divini să creeze oamenii pentru a munci în locul zeilor, împăratul 
Anu le-a poruncit tuturor divinităţilor, Celești și Veghetori, să nu intervină în dezvoltarea noilor 
creaturi. Însă Veghetorii nu au ţinut cont de acest ordin. Fără supravegherea lui Enlil, plecat de 
pe Terra fiind nemulţumit de împărţirea planetei, Enki și-a putut crea în voie armata de semizei. 
Până într-o zi, când împăratul Anu a aflat ce se întâmpla pe Pământ. 

Capitolul 9 al Cărţii lui Hanok povestește că „atunci Mikha el, Uri'el, Raf'ael şi Gabriel şi-au 
coborât privirile din cer şi au văzut mult sânge vărsat pe Pământ. Și şi-au spus unul altuia: «Pământul 
lăsat nelocuit strigă cu vocea strigătelor lor până la porțile cerului. Sufletele oamenilor vă cheamă, 
spunând: Duceţi a noastră pricină la Prea-Înaltul»” (9:1-3). Cei patru arhangheli s-au dus la 
„Domnul veacurilor” şi l-au anunţat de faptele Veghetorilor lui Azazel, întrebându-l ce este de 
făcut în această privinţă. În capitolul 12, îngerii i-au cerut lui Hanok (Enoh în română), „un om 
drept, ai cărui ochi au fost deschişi de către Elak”, să îi înștiințeze pe Veghetori că vor fi pedepsiţi 
pentru faptele lor. Hanok a făcut așa cum i s-a poruncit „și toți s-au înfricoșat și i-a cuprins un 
tremurat îngrozitor” (13:3). Veghetorii l-au rugat pe Hanok să scrie o petiție în numele lor, prin 
care își cereau iertare, pe care să i-o citească zeului suprem. Hanok s-a așezat „lângă apele lui 
Dan, în fara lui Dan, la sud-vest de muntele Hermon”, unde a citit petiția până a adormit. În vis a 
văzut pedeapsa care îi aștepta pe îngerii răzvrătiți și a auzit o voce care i-a poruncit să le 
povestească Veghetorilor tot ce i s-a arătat. După ce s-a trezit, Hanok s-a întors la îngerii lui 
Azazel „și ei toți stăteau laolaltă plângând către Abelsiail, loc așezat între Liban şi Seneser, având feţele 
acoperite” (13:9). l-a anunţat că petiția lor a fost respinsă, că vor rămâne pentru totdeauna pe 
Pământ și că semizeii, copiii lor, vor fi uciși. Apoi le-a povestit vedenia pe care o avuse: „Iată, în 
vedenie m-au chemat norii şi negura m-a strigat, mişcarea astrelor şi fulgerele m-au grăbit şi m-au zorit, 
iar bătăile vântului din vedenie m-au ridicat şi m-au purtat la cer” (14:8). Deși el credea că a avut o 
vedenie, descrierea pare o răpire în toată regula, aidoma celor realizate de O.Z.N.-urile din 
zilele noastre. Hanok a fost dus într-o „casă mare clădită din pietre de cristal”, care avea un tavan 
ca „o cărare de stele şi fulgere, între ele aflându-se heruvimi de foc”, şi pereţi înconjurați de „un foc 
puternic”. Acea „casă” l-a dus la o alta mai mare, care avea poarta, podeaua și tavanul ca de 
foc, iar „deasupra erau fulgere şi o cărare de stele”. În interiorul acesteia l-a întâlnit pe Elah, zeul 
suprem, ce şedea pe un tron măreț care „arăta ca de cristal, iar roțile acestuia străluceau ca 
Soarele”. Zeul i-a spus să le comunice Veghetorilor că vor fi pedepsiţi, mesajul final fiind „pacea 
nu o veți găsi”. Apoi Hanok a fost dus în diferite locuri din cer și de pe Terra, pe care niciun 
pământean nu le văzuse până în acel moment. 

Așa au stat, oare, lucrurile? Dacă arhanghelii au observat faptele Veghetorilor și l-au înștiințat 
apoi pe împăratul ceresc, de ce au făcut-o atât de târziu? Toate faptele Veghetorilor au avut loc 
într-o lungă perioadă de timp. Au răpit „fiicele oamenilor”, le-au lăsat însărcinate, semizeii au 
crescut și au realizat acele fapte de vitejie pentru care au devenit „eroii din vechime”, după cum îi 
numește Biblia. În plus, Veghetorii le-au adus oamenilor diverse cunoștințe, care nu puteau fi 
asimilate într-un timp foarte scurt. Astrologia, astronomia, mineritul, scrisul, medicina naturistă, 
prelucrarea metalelor și toate celelalte învățături ale Veghetorilor nu puteau fi învățate peste 
noapte, mai ales de niște oameni primitivi care „nu știau să mănânce pâine, nici cu haine goliciunea 
să-și acopere. Ierburile le pășteau ca oile, din bălți beau apă, ca fiarele pădurii”. Prin urmare, toate 
aceste lucruri s-au petrecut într-o perioadă de timp destul de lungă, în care Celeștii nu au văzut 

nimic. Ar trebui să credem că au privit spre alte locuri ale cosmosului câteva secole și, la un 
moment dat, și-au îndreptat privirea către Pământ absolut întâmplător? În plus, cum puteau ei 
să vadă din lumea imaterială a eonilor ce se întâmplă pe Terra? Nu știm ca Anu să fi avut 
sisteme de supraveghere pe planeta noastră, acesta fiind de fapt rolul Veghetorilor. Singura 
variantă plauzibilă este că arhanghelii lui Anu au aflat faptele lui Enki după ce au fost înștiințați 
de cineva. Însă cine ar fi putut face acest lucru? Singurii zei care știau ce se întâmplă pe 
Pământ erau Veghetorii lui Enki, iar aceștia nu și-ar fi trădat conducătorul. În acest caz, poate 
că denunţătorul nu era un Veghetor, ci singurul om care a avut ocazia de a ajunge în cer și de a 
discuta cu Anu. Pentru a afla cum s-au petrecut lucrurile cu adevărat, trebuie să aflăm cine era 
Hanok. 

Conform Vechiului Testament, pe Pământ au trăit zece patriarhi de la Adam până la Potop. 
După ce Abel a fost ucis iar Qayin izgonit, la vârsta de 230 de ani Adam l-a avut pe Șet. La 205 
ani, lui Șet i s-a născut Enoș. Acesta l-a avut pe Kaynan, care l-a avut pe Mahalalel, care l-a 
avut pe Yared, care l-a avut pe Hanok. Fiul cel mare al lui Hanok a fost Metușelah, tatăl lui 
Lemek. Ultimul din această listă este Noah, supraviețuitorul Potopului, fiul lui Lemek. Cartea 
Jubileelor consemnează și numele soțiilor patriarhilor: Șet a avut-o pe Azura, Enoș pe Noam, 
Kaynan pe Mualaleth, Mahalalel pe Dinah, Yared pe Baraka, Hanok pe Edna, Metușelah o altă 
Edna, Lemek pe Betenos iar Noah pe Emzara. 

Biblia prezintă și speța lui Qayin, care a trăit în „ținutul Nod, la răsărit de Eden”, departe de cea a 
lui Șet. Lui Qayin i s-a născut Hanok, tatăl construind o cetate pe care „a numit-o după numele 
fiului său”. Lui Hanok „i s-a născut Irad; lui Irad i s-a născut Mehujael; lui Mehujael i s-a născut 
Methușael, iar lui Methuşael i s-a născut Lemek'. Acesta din urmă și-a luat două soții, care i-au 
dăruit trei fii: Yabal, Yubal şi Tubal Qayin. În total tot zece patriarhi, la fel ca în neamul lui Șet. 
Deși cele două familii au trăit la o distanță mare una de cealaltă, fără a avea vreun contact, se 
pare că și-au botezat majoritatea copiilor în mod asemănător: Hanok / Hanok, Kaynan / Qayin, 
Mahalalel / Mehujael, Metușelah / Methușael, Yared / Irad, Lemek / Lemek. Această similitudine 
se explică ori printr-o lipsă acută de imaginaţie în ambele clanuri, ori printr-o coincidenţă 
improbabilă, ori printr-o invenţie a redactorilor Bibliei. După cum se poate observa din tabelul de 
mai jos, neamul lui Qayin este identic cu cel al lui Șet, având câteva mici modificări ale numelor 
(Qayin în loc de Kaynan și Methușael în loc de Metușelah) și locurile schimbate între Hanok și 
Mahalalel: 


Neamul lui Șet | Neamul lui Qayin 
Adam 


Qayin 

Hanok 

rad 

Mehujaei 
Methuşael 
Lemek 

Yabal, Yubal, Tubal Qayin 


Despre Hanok din clanul lui Șet, al şaptelea patriarh, Biblia nu oferă amănunte, spunându-ne 
doar că „a umblat Hanok înaintea lui Elohim, după naşterea lui Metuşelah, două sute de ani și i s-au 

născut fii şi fiice. lar de toate, zilele lui Hanok au fost trei sute şaizeci şi cinci de ani. Și a plăcut Hanok 
lui Elohim şi apoi nu s-a mai aflat, pentru că l-a mutat Elohim” (Facerea 5:22-24). Cartea lui Hanok 
însă îi prezintă viaţa pe larg. Pe lângă episodul cu Veghetorii, descris mai sus, Hanok a mai fost 
dus în cer de câteva ori pentru a i se face cunoscute „roate tainele cerurilor”. Arhanghelul Uri'el l- 
a învăţat astronomia, i-a oferit calendarul, i-a arătat crearea lumii și viitorul, în special lupta 
finală dintre cele două tabere de îngeri. | s-a spus să noteze toate acele informaţii, pe care să i 
le lase fiului său, Metușelah. Când a împlinit 365 de ani a fost mutat în cer și transformat în 
îngerul Metatron, după cum susține A Treia Carte a lui Hanok. Cartea Îngerului Raziel din 
secolul al XIII-lea spune că Hanok a moștenit de la tatăl său o carte care conţinea legile 
spirituale ale naturii și ale vieţii, inclusiv știința stelelor, a planetelor și legile spirituale ale 
creaţiei, dar și știința puterii cuvântului, a gândului și a sufletului, adică armonia dintre existența 
fizică şi cea spirituală. Acea carte i-a fost oferită lui Adam de îngerul Raziel („Zeul secretelor”) și 
a fost predată din generaţie în generaţie până a ajuns la Hanok. După ce acesta a fost ridicat la 
cer, devenind îngerul Metatron, arhanghelul Rafa'el i-a luat cartea și i-a dat-o lui Noah, care i-a 
folosit învățăturile pentru a-și construi arca. 

Dacă în Biblie sunt zece patriarhi antediluvieni, în Lista Regilor Sumerieni sunt zece monarhi 
care au condus înainte de Potop. În tăblița catalogată ca W-B/144, Alulim și Alalgar au domnit 
în Eridu timp de 18 șar (64.800 de ani). Apoi tronul a fost mutat în Bad-tibira, unde au fost regi 
Enmenluanna, Enmengalanna și păstorul Dumuzi. După ei au urmat Ensipadzidanna din Larsa, 
Enmenduranna din Sippar și Ubara-Tutu din Șuruppak. La acești opt regi, tăblița W-B/62 mai 
adaugă încă doi, ultimul dintre ei fiind Ziusudra, supraviețuitorul Potopului. Totalul domniilor lor 
variază de la o tăbliță la alta. În W-B/1744, opt regi au condus timp de 241.200 de ani, în UCBC 
9-1x19 perioada în care au domnit primii opt regi este indescifrabilă, iar în W-B/62, zece regi au 
condus timp de 456.000 de ani. Referindu-se la scrierile preotului babilonian Berossos, învățatul 
grec Lucius Cornelius Alexandros Polihistor afirma în primul secol î.e.n.: „în cartea a doua se 
spunea despre cei zece regi din Caldeea, şi perioadele de domnie ale fiecăruia, care însumate dau o sută 
douăzeci de şar, sau patru sute treizeci şi două de mii de ani, ajungând până în vremea Potopului”. 
Istoricul Abydenos, un discipol al filosofului Aristoteles, îl citează și el pe Berossos, amintind de 
cei zece regi prediluvieni care au domnit în total 120 de șar (un șar este egal cu 3600 de ani). Și 
istoricul Apollodoros din Atena amintea în cel de-al II-lea secol î.e.n. de cei zece regi care au 
domnit timp de 120 de șar. Ultimul dintre ei, cel de-al zecelea, numit Ziusudra ori Utnapiștim de 
sumerieni, Atra-Hasis de akkadieni sau Sisithrus de greci, a supravieţuit Potopului, întocmai ca 
Noah, al zecelea patriarh biblic. lar dacă în mitologia ebraică al șaptelea patriarh, Hanok, a fost 
primul om care a ajuns în cer, același lucru se spunea și despre al șaptelea rege sumerian, 
Enmenduranna, care a fost dus în cer de câteva ori de zeii ȘŞamaș și Adad, pentru a învăța 
secretele cerului și ale pământului. Sumerienii considerau că Enmenduranna a fost învățat și 
arta divinaţiei, el fiind strămoșul tuturor preoților zeului-soare. Povestea similară cu cea a lui 
Hanok precum și ocuparea poziției a șaptea îl identifică pe rege cu patriarhul biblic. În plus, 
Enmenduranna era conducătorul orașului Sippar, principalul centru de cult al zeului-soare Utu / 
Şamaş din Sumer, dar și primul preot al acestuia, în timp ce Hanok a trăit pe Pământ 365 de 
ani, exact numărul de zile al unui an solar. În capitolul 82 al Cărţii lui Hanok chiar se observă 
dorința autorului de a se adopta anul solar, în defavoarea celui lunar: „binecuvântați sunt cei 
drepți, binecuvântaţi sunt cei care merg pe calea dreptăţii şi nu păcătuiesc asemenea păcătoşilor, în toate 
zilele lor când Soarele străbate cerul, intrând și ieşind pe porți câte treizeci de zile, împreună cu 
cârmuitorii a mii de mulțimi de stele şi cu cei patru intercalaţi care împart cele patru părți ale anului, 
care le conduc și care intră cu ele timp de patru zile. Oamenii se vor înşela cu privire la ei şi nu îi vor 

socoti în întreaga socoteala a anului; da, oamenii se vor înşela şi nu îi vor recunoaște cum trebuie” 
(82:4-5). Mai jos putem vedea un tabel cu regii sumerieni, orașele lor și anii de domnie din trei 
tăblițe de lut, alături de lista preotului babilonian Berossos. Se observă că preotul nu a respectat 
ordinea sumerienilor, pe păstorul Daos sau Daonos trecându-l pe poziția a șasea, deși la 
sumerieni era al cincilea, pe Megaloros l-a mutat pe poziţia a cincea în loc de a opta iar pe 
Amempsinos pe locul opt în loc de șase. 

Enmenduranna se traduce ca „Domnul încoronat care face legătura cu cerul”, nume care 
subliniază funcţiile sale de rege și de Mare Preot oracular. El era cel care comunica cu zeii și le 
transmitea oamenilor învăţăturile divine. Enokh, varianta greacă a lui Hanok, este un nume 
sumerian, însemnând „Cel care vorbește cu Domnul”, nume care i se potrivește datorită 
comunicării sale cu conducătorul cerului și care poate simboliza aceeași funcţie de preot 
oracular. Ținând cont de toate aceste asemănări dintre Hanok și Enmenduranna, putem 
concluziona că reprezintă aceeași persoană. Astfel, datorită legendelor sumeriene, am aflat că 
Hanok nu era un om de rând, ci rege și Mare Preot. Zeul pe care îl venera era Utu / Marduk, fiul 
lui Enki. Cartea lui Hanok ne oferă o dovadă suplimentară a faptului că Hanok a fost un adept al 
Veghetorilor. În capitolul 83, el îi spune fiului său: „două vedenii am avut înainte de a lua soție, fiind 
foarte diferite între ele; prima a fost când învățam să scriu, a doua înainte de a o lua pe mama ta”. În 
capitolul 13, Veghetorii i-au cerut să scrie o petiție iar în capitolul 81, cei șapte arhangheli i-au 
poruncit să noteze toate secretele care i-au fost împărtășite, pentru a i le oferi apoi fiului său, 
Metușelah. Nu ni se spune cine l-a învăţat să scrie, însă legendele lumii susțin că Veghetorii lui 
Enki sunt cei care i-au învăţat asta pe oameni. Chiar și Cartea lui Hanok recunoaște acest lucru 
în capitolul 69: Penemue, unul dintre Veghetori, „a învățat omenirea să scrie cu cerneală şi 
pergament, şi prin urmare mulți au păcătuit din veci în veci până azi”. Aşadar Hanok, Marele Preot al 
lui Marduk, a fost un adept al Veghetorilor. Cartea lui Hanok recunoaște asta și în mod direct: 
„înainte de a se împlini toate aceste lucruri, Hanok a fost răpit de pe Pământ; şi nimeni nu a ştiut unde a 
fost şi nici ce a devenit. Toate aceste zile el le-a petrecut cu sfinții şi cu îngerii Veghetori” (11:1-2). 
Totuși, miturile din întreaga lume susţin că, înainte de Potop, zeii le împărtășeau „secretele 
cerului” doar semizeilor care, la rândul lor, transmiteau oamenilor o parte dintre învățături. De 
asemenea, în acea perioadă regi erau doar zeii și fiii lor. Să fi fost Hanok un semizeu? 
În religiile mesopotamiene existau șapte semizei, numiţi Apkallu în akkadiană și Abgal în 
sumeriană, creați de Enki pentru a aduce omenirii civilizaţia. Acești preoți ai lui Enki erau 
reprezentaţi cu partea inferioară de pește și cea superioară de om, sau ca oameni care purtau 
costume în formă de peşte. Se spune că s-au împerecheat cu oamenii și au comis nenumărate 

păcate, înfuriindu-i astfel pe zei, ceea ce i-a 
echivalat cu naphilim din folclorul ebraic sau cu 
semizeii din celelalte culturi. Primul dintre ei era 
Uanna, despre care se spunea că este „cel care a 
terminat planurile pentru cer şi Pământ”. Al doilea era 
Uannedugga, „cel înzestrat cu inteligență 
cuprinzătoare”. Al treilea se numea Enmedugga, fiind 
„cel căruia i s-a atribuit o soartă bună”. Următorul a fost 
Enmegalamma, „care a fost născut într-o casă. Al 
cincilea, Enmebulugga, era „cel care a crescut pe o pășune”. Penultimul se numea An-Enlilda, fiind 
„vrăjitorul oraşului Eridu”. lar ultimul, al șaptelea, a fost Utuabzu, cel „care a urcat la cer”. 

Există câteva asemănări între acești Abgal / Apkallu, patriarhii biblici și regii sumerieni 
antediluvieni. Potrivit preotului babilonian Berossos, zeul Oannes a apărut din apele Golfului 
Persic și i-a învăţat pe oameni arta scrierii, diverse științe și meșteșuguri, cum să-și ridice case 
sau temple folosindu-se de geometrie, cum să cultive pământul și să culeagă roadele. Acest 
Oannes (forma akkadiană a sumerianului Uanna) avea trup de pește cu două capete (unul 
uman sub cel de pește), picioare omenești și coadă, descrierea sa fiind identică cu cea a lui 
Enki în reliefurile asiro-babiloniene. Alulim, primul din lista regilor sumerieni, are un nume 
aproape identic cu cel al lui Alalu, primul zeu exilat pe Pământ în legendele hitite. lar Adam, 
primul patriarh biblic, este Enki, după cum am demonstrat deja. Al doilea Abgal, Uannedugga, 
era „cel înzestrat cu inteligență cuprinzătoare”. Al doilea patriarh biblic, Şet, era fiul lui Adam, 
născut „după asemănarea sa şi după chipul său” (Facerea 5:3). Cum Adam era Enki, zeul 
inteligenței și al înțelepciunii, un fiu identic cu el nu putea fi decât la fel de inteligent, 
confirmându-se astfel descrierea celui de-al doilea Abgal. În plus, kabbaliștii cred că Adam i-a 
împărtășit lui Șet învăţăturile secrete ale Kabbalei, primite de la îngerul Raziel, iar musulmanii 
consideră că lui Șet i s-a oferit înțelepciunea pentru a continua să propovăduiască legile lui 
Allah după moartea lui Adam, explicându-se astfel înzestrarea lui cu „inteligență cuprinzătoare”. 
Despre cel de-al treilea Abgal, Enmedugga, se spunea că „i s-a atribuit o soartă bună”, iar cel de- 
al treilea rege sumerian, Enmenluanna, a fost cel mai longeviv dintre toți, domnind 12 şar sau 
43.200 de ani (ori chiar 72.000 de ani în altă tăbliță sumeriană). Al patrulea Abgal, 
Enmegalamma, are un nume aproape identic cu cel al lui Enmengalanna, al patrulea rege 
sumerian. Al cincilea rege, Dumuzi, era numit „păstoru/”, în timp ce despre cel de-al cincilea 
Abgal, Enmebulugga, se spunea că „a crescut pe o pășune”. Al șaselea Abgal, An-Enlilda, era 
numit „vrăjitorul orașului Eridu”, iar numele celui de-al șaselea patriarh biblic, Yared, ar putea 
însemna chiar „Cel din Eridu”. Cel de-al șaptelea Abgal, Utuabzu, este cel „care a urcat la cer”, la 
fel ca al șaptelea patriarh biblic, Hanok, și al șaptelea rege sumerian, Enmenduranna. Utuabzu 
(„Soarele din Abzu”) conţine numele zeului-soare Utu, Enmenduranna era regele principalului 
centru de cult al lui Utu și Marele Preot al acestuia, iar legăturile lui Hanok cu Soarele le-am 
văzut deja. Ținând cont de toate aceste asemănări, putem presupune că Hanok, 
Enmenduranna și Utuabzu sunt una și aceeași persoană. Prin legendele despre Abgal / Apkallu 
ni se confirmă faptul că Hanok era semizeu şi că rolul lui era de a civiliza omenirea. În plus, de 
aici aflăm că tatăl său a fost Enki. Acest lucru reiese și din Biblie, unde tatăl lui Hanok este 
numit Yared. Cine ar putea fi „Cel din Eridu” dacă nu zeul orașului respectiv, Enki? 

Identici cu cei șapte Abgal / Apkallu sunt cei șapte înţelepţi Saptariși din hinduism, patriarhii 
religiei vedice. Deși numele lor diferă în scripturile hinduse, cea mai veche listă care le 
menţionează se găsește în Jaiminiya Brahmana, a treia dintre cele patru Vede. Aici, Saptariși 

sunt numiţi Vașista, Bharadvaja, Jamadagni, Gautama, Atri, Visvamitra și Agastya. Cel de-al 
șaptelea din această listă este cel de-al șaptelea din precedentele, Agastya fiind Hanok, 
Enmenduranna și Utuabzu. Pentru a rezolva oarecum problema paternităţii sale, ţinând cont că 
era fiul lui Enki dar îl servea pe Marduk, indienii susțineau că Agastya a fost creat de zeii Mitra 
(Marduk) și Varuna (Enki). Pentru indieni, Agastya este primul guru, cel care le-a adus 
oamenilor yoga. După alţii, el le-a oferit oamenilor medicina și astrologia, în concordanţă cu 
Cartea lui Hanok, unde patriarhului i s-au oferit cunoștințe de astrologie și astronomie printre 
multe altele. 

Dacă cei șapte Abgal / Apkallu, care au civilizat lumea în viziunea mesopotamienilor, aveau 
înfățișare de pești, un lucru asemănător se întâlnește și în miturile dogonilor din Mali. Ei spun că 
au fost civilizați de Nommo, emisarii zeiței Amma, spirite ale apelor asemănătoare peștilor, 
aflate în toate formele de existenţă ale apei. Numele tribului provine din cel al canaaneanului 
Dagon sau Dogon, zeul fertilității și al apelor, care avea înfățișare de pește, echivalat deja cu 
Enki. Numele zeiței Amma provine din cel al egipteanului Amun / Amen (numit de greci Amon 
sau Ammon), același Enki al sumerienilor. Chiar și denumirea Nommo este inversul ușor 
modificat al numelui aceleiași divinități egiptene. Dacă primul personaj din lista patriarhilor, a 
regilor sumerieni și a celor șapte Abgal / Apkallu îl reprezintă pe zeul rebel Enki, dogonii susțin 
că primul Nommo s-a răzvrătit împotriva ordinii zeului suprem, fiind pedepsit pentru acest lucru. 
Fără îndoială, Nommo sunt aceleași entităţi despre care vorbesc miturile celorlalte popoare. Din 
păcate dogonii nu au detalii despre ei, pentru a putea afla mai multe amănunte despre Hanok, 
însă le putem găsi în alte culturi. 

Chinezii păstrează și ei amintirea a zece conducători antediluvieni, numiţi Cei Zece Măreți. 
Primul a fost Pangu sau P'an ku, creatorul Universului. După moartea sa, lumea a fost condusă 
de Cei Trei Suverani, Fu Xi, Nuwa și Shennong. Fu Xi sau Fu Hsi este considerat inventatorul 
scrisului, pescuitului și vânătorii. Nuwa, sora și soția sa, este cea care a creat oamenii și a 
reparat zidul cerului. Al treilea suveran, Shennong ori Shen-nung, al cărui nume înseamnă 
„Fermierul divin”, i-a învăţat pe chinezii antici agricultura și medicina naturistă. Cei Trei Suverani 
au fost urmaţi de Cei Cinci Împărați: Huangdi sau Împăratul Galben, Zhuanxu sau Gaoyang, Ku 
sau Gaoxin, Yao și Shun. Acești opt eroi civilizatori, lăudaţi pentru înţelepciunea și moralitatea 
lor, le-au adus oamenilor focul, i-au învățat cum să-și construiască locuințe, au inventat 
calendarul, scrierea și agricultura. Al zecelea din lista chinezilor este Yu cel Mare, eroul 
Potopului și fondatorul dinastiei Xia. Ca divinităţi civilizatoare, în număr de zece, dintre care 
ultimul a supraviețuit Potopului, putem concluziona că este vorba despre aceleași personaje 
întâlnite în Mesopotamia, Israel, India și Mali. În acest caz, al șaptelea dintre ei ar trebui să fie 
Hanok / Enmenduranna / Utuabzu / Euedorachos / Agastya. Împăratul Ku, numit și Gaoxin sau 
Gaoxin Shi, era fiul lui Jiao Ji și strănepotul Împăratului Galben. După ce a primit titlul de 
împărat, a început să călătorească toamna și iarna pe un cal iar primăvara și vara pe un 
dragon. Acest zbor al lui Ku aminteşte de călătoriile în cer ale lui Hanok, Enmenduranna și 
Utuabzu. Ku a avut patru consoarte, una dintre ele născându-i un fiu după ce a visat că a 
înghiţit Soarele, legendă din care reiese legătura cu astrul zilei, întâlnită la aceiași Hanok, 
Enmenduranna și Utuabzu. Chinezii spuneau despre Ku că era foarte înţelept, că s-a născut cu 
două rânduri de dinţi și că a inventat instrumentele muzicale. 

Și egiptenii antici au alcătuit liste cu divinităţi care au domnit înaintea oamenilor. Mai jos puteţi 
vedea trei astfel de liste, păstrate în Papirusul Torino, Piatra Palermo și Aegiptiaka preotului 
Manethon. Deși este vorba despre aceleași zeități în toate trei, numărul lor variază, la fel ca în 

Mesopotamia, ceea ce face imposibilă stabilirea exactă a numărului primilor conducători ai 
Pământului: 


Papirusul Torino | Piatra Palermo Aegiptiaka 
Hephaistos 
Helios 
Agathodaemon 
Kronos 
Osiris 


Typhon 
Horos 


Filosoful Platon scria în dialogul Kritias despre Atlantis (Atlantida în română), un regat puternic, 
condus de fiii zeului Poseidon și ai muritoarei Kleito. Acești regi semizei erau în număr de zece 
și se numeau Atlas, Gadeiros, Ampheres, Euaimon, Mneseos, Autokhthon, Elasippos, Mestor, 
Azaes și Diaprepres. Deoarece Platon nu ne-a lăsat amănunte despre ei, preferând doar să-i 
enumere, nu putem ști dacă este vorba despre aceiași zece regi semizei antediluvieni amintiţi 
de sumerieni, babilonieni, akkadieni, chinezi, indieni și evrei. Însă primul rege al Atlantidei 
poartă numele conducătorului armatei titanilor în războiul împotriva zeilor olimpieni, în celelalte 
culturi fiind vorba despre același Enki. Al șaptelea rege atlant este numit Elasippos, un nume 
asemănător cu Sippar, orașul celui de-al șaptelea rege sumerian. Sunt vagi similitudini și între 
numele ocupanților pozițiilor a treia, a patra și a opta din lista regilor atlanţi și a celor sumerieni 
menţionaţi de Berossos: Ampheres / Amelon, Euaimon / Ammenon, Mestor / Megalaros. În 
plus, dacă multe popoare vorbeau despre zece regi care au condus Pământul până când 
acesta a fost acoperit de apele Potopului, Platon amintește de zece regi care au condus un 
teritoriu care s-a scufundat în cele din urmă în apă. 

Arabii menţionau și ei zece regi ai tribului adiților, plecaţi din Babilon, care au domnit înainte de 
Potop. Tot aici îl întâlnim pe Idris, un profet menţionat în Coran, despre care tradiţia islamică 
susține că a fost ridicat la ceruri fără a muri. Coranul spune despre el că a fost „un om al 
adevărului”, drept și răbdător. Pentru unii, numele său înseamnă „Interpretul”, pentru alţii 
„Instructorul”. Exegeţii povestesc că Idris a fost unul dintre „primii oameni care au folosit creionul și 
de asemenea unul dintre primii oameni care au observat mişcarea stelelor, punând bazele măsurătorilor 
ştiinţifice”. Cele mai vechi relatări despre Idris îi atribuie „treizeci de părți din scriptura revelată”, 
unii cercetători considerându-l atât profet, cât și mesager al lui Allah. Deși nu este o opinie 
general acceptată, Idris a fost identificat cu ebraicul Hanok datorită asemănărilor dintre cei doi. 
Mai jos pot fi observați într-un tabel patriarhii biblicii, regii sumerieni, semizeii Abgal, învățații 
Saptariși și Cei Zece Măreţi: 


Patriarhii Regii Regii după Abgal / Saptariși Cei Zece 
biblici sumerieni Berossos Apkallu Măreţi 


1 Adam Alulim Aloros Uanna Vaşista P'an ku 
Şet Alalgar Alaparos Uannedugga | Bharadvaja Fu Xi 
Enoş Enmeluanna Amelon Enmedugga | Jamadagni Nuwa 
Kaynan Enmengalanna Ammenon | Enmegalamma | Gautama Shennong 

Mahalalel Dumuzi Megalaros Enmebulugga Atri Huangdi 
6 Yared Ensipadzidanna Daonos An-Enlilda Visvamitra | Zhuanxu 
Hanok | Enmenduranna | Euderachos Utuabzu Agastya Ku 
B Metuṣelah Ubara-Tutu Amempsinos Yao 
EE emek Sukurlam Opartes Shun 

Noah Ziusudra Xisouthros Yu 


Pe lângă Hanok, Enmeduranna, Ibris și Utuabzu, mai există un personaj considerat primul 
muritor care a urcat la cer: Adapa. Mitul lui Adapa spune că acesta era un om înţelept, destoinic 
și neprihănit, „preot uns, păstrătorul riturilor sfinte”, creat de Ea / Enki „spre a fi un model pentru 
oameni”. În fiecare zi Adapa venea la templul lui Enki din Eridu pentru a-i aduce zeului ofrande. 
Odată, pe când pescuia într-o luntre în Limanul Lunii Noi, Vântul de Miazăzi i-a răsturnat 
ambarcaţiunea. Supărat, Adapa l-a blestemat, astfel că vântului i s-a rupt o aripă. Aflând despre 
această faptă, Anu i-a poruncit vizirului său, llabrat, să i-l aducă pe preotul buclucaș. „Atunci Ea, 
care ştia tot ce se petrece în ceruri, îl îndemnă pe Adapa să poarte părul răvăşit şi haine cernite” când 
se va prezenta în fața lui Anu, pentru a da socoteală pentru fapta sa. „Ajuns în fața lui Anu, când 
el te va îmbia cu pâinea morţii, nu cumva să mănânci din ea. Când te va îmbia cu apa morții, nu cumva 
să bei din ea. Dacă îți va dărui un veșmânt, tu să-l îmbraci. Dacă vei primi oloi, unge-te cu el. Nu trece 
cu vederea povaţa pe care ţi-am dat-o, nu uita ceea ce ţi-am spus!”, l-a sfătuit zeul. Apoi l-a ajutat „să 
aleagă calea cerurilor”. Ajuns în fața lui Anu, Adapa a fost întrebat de ce a frânt aripa Vântului de 
Miazăzi și a recunoscut că s-a enervat din cauză că Vântul i-a răsturnat luntrea. Deoarece 
paznicii porţii cerești l-au susținut pe Adapa, „inima lui Anu se potoli, îmbunându-se'. Împăratul nu 
a putut să nu se întrebe: „oare de ce a dezvăluit zeul Ea unui om neînsemnat tainele cerului şi ale 
pământului? L-a făcut om de vază, dându-i un nume”. Contrar logicii, deși nu a găsit un răspuns la 
această întrebare și uitând că Adapa ar fi trebuit pedepsit pentru distrugerea aripii Vântului de 
Miazăzi, Anu s-a întrebat: „oare ce vom face noi pentru el?”. Imediat s-a hotărât: „Pâinea vieții să i-o 
aducem, ca să mănânce!”. Însă Adapa nu a uitat învățăturile lui Ea. „Când Pâinea vieții i-a fost adusă, 
el n-a mâncat din ea; când Apa vieţii i-a fost adusă, el n-a băut din ea. Când i-au adus veșmânt, el l-a 
îmbrăcat. Când i-au adus oloi, el s-a uns singur”. Anu l-a privit, a izbucnit în râs și i-a spus: „Vino 
încoace, Adapa. De ce n-ai mâncat și n-ai băut? Nu vei avea parte de viaţă fără de moarte. Oh, prefăcută 
omenire!”. Adapa a recunoscut că Ea / Enki l-a învăţat să refuze mâncarea și băutura. Auzind 
acest lucru, împăratul Anu l-a trimis înapoi. „Luaţi-l și duceți-l înapoi pe Pământ”, le-a spus el 
paznicilor. 

Adapa este considerat unul dintre cei șapte Abgal / Apkallu, trimiși de Enki să civilizeze 
oamenii, identificat de unii cercetători cu Utuabzu. Fiind primul om care a zburat în cer, fiu al lui 
Enki și preot, Adapa nu poate fi decât Hanok. Povestea sa ne 
poate ajuta să aflăm adevărul despre modul în care a fost 
înștiințat Anu de faptele Veghetorilor. Însă, pentru acest lucru, 
trebuie rezolvate inadvertenţele din Mitul lui Adapa. Nu știm 
de ce Anu i-a acordat nemurirea lui Adapa, legenda 
neexplicând acest aspect. Se înțelege că i-a oferit darul 
imortalității datorită sincerităţii de care a dat dovadă. Însă, 
dacă împăratul se întreba „oare de ce a dezvăluit zeul Ea unui 
om neînsemnat tainele cerului şi ale pământului?”, fără să 
găsească un răspuns, este greu de crezut că i-ar fi oferit 
acelui „om neînsemnat” şi nemurirea, pe lângă „tainele cerului și 
ale pământului”. În Facerea biblică, Adam a fost izgonit din Eden după ce a căpătat cunoașterea, 

zeilor Elohim fiindu-le teamă că ar putea obţine și imortalitatea: „ară Adam s-a făcut ca unul dintre 
noi, cunoscând binele şi răul. Și acum nu cumva să-și întindă mâna şi să ia roade din pomul vieţii, să 
mănânce şi să trăiască în veci!”. Dacă zeii evreilor gândeau în acest fel, de ce zeii sumerienilor ar 
fi reacționat într-un mod opus? În plus, miturile lumii spun că zeii acordau nemurirea doar pentru 
fapte excepţionale și niciodată oamenilor, ci numai semizeilor. De exemplu, pentru greci, 
semizeii Herakles și Akhilleus au devenit nemuritori și au fost primiţi în rândul zeilor pentru 
faptele lor eroice de neegalat. Lui Gilgameș i-a fost refuzată nemurirea, secretul fiindu-i 
încredințat doar după o foarte lungă călătorie plină de peripeții. În Epopeea lui Gilgameș, 
Utnapiștim a primit acest dar deoarece a reușit să supraviețuiască Potopului, salvând în același 
timp toate speciile de animele existente în acel moment pe Terra. Prin urmare, Anu nu i-ar fi 
oferit nemurirea lui Adapa doar pentru că a recunoscut că a rupt aripa Vântului de Miazăzi din 
cauza nervilor, ci pentru un merit deosebit. lar acesta nu poate fi decât unul singur: Adapa a fost 
recompensat deoarece i-a adus la cunoștință lui Anu faptele Veghetorilor. 

Mitul lui Adapa susţine că Enki l-a învăţat pe Adapa să refuze „pâinea morții” și „apa morții” 
oferite de Anu, ceea ce a dus la ratarea șansei preotului de a deveni nemuritor. Nu poate fi 
vorba despre o greșeală a zeului. El, care „știa tot ce se petrece în ceruri”, a ştiut și că lui Adapa îi 
vor fi oferite pâine și apă. Prin urmare, știa și că acestea îl vor face nemuritor. Așadar este 
vorba despre o faptă premeditată; Enki a vrut ca preotul său să nu primească nemurirea. De ce 
ar fi făcut acest lucru? Adapa era înţelept, destoinic și neprihănit, creat de Enki „spre a fi un 
model pentru oameni”, UN „preot uns, păstrătorul riturilor sfinte”, care îşi făcea datoria în mod 
exemplar, aducându-i zilnic zeului ofrande. Enki nu pare să fi avut niciun motiv pentru a-și 
înșela nu doar un adept devotat, ci chiar unul dintre fii. Însă motivul pe care Mitul lui Adapa nu îl 
dezvăluie este unul foarte serios, și anume trădarea. Se pare că Enki știa că Adapa plănuiește 
să îl anunțe pe Anu de faptele Veghetorilor, știa și că îi va fi oferit darul nemuririi ca 
recompensă, așa că l-a înșelat. Dar dacă știa ce va face preotul său, de ce nu l-a oprit? 
Răspunsul este simplu: Enki vroia ca Anu să afle. Ştia că împăratul îl va trimite pe Enlil înapoi 
pe Pământ, pentru a-i pedepsi pe Veghetori. Marduk, fiul lui Enki, crescuse, fiind pregătit să 
preia tronul de la Enlil și să-și răzbune tatăl. Însă, spre deosebire de primul război al zeilor, pe 
care l-a pierdut din cauza inferiorităţii numerice, Enki dispunea acum de o armată numeroasă, 
compusă din multitudinea de semizei dotați cu capacități ieșite din comun, bine înarmați și 
antrenați. Pe lângă aceștia, Veghetorii aveau și o sumedenie de oameni dispuși să lupte de 
partea lor, pe care îi învăţaseră deja cum să-și facă arme și cum să le folosească. Așadar, 
pentru ca planul răzbunării să reușească, era nevoie ca Enlil să se întoarcă pe Pământ. ȘI 
pentru ca acest lucru să se întâmple, cineva trebuia să-i ofere un motiv bun. lar cel mai potrivit 
pentru această misiune a fost Hanok. 

Biblia afirmă că, în acea vreme, „răutatea oamenilor s-a mărit pe pământ” și „toate cugetele şi 
dorințele inimii lor sunt îndreptate la rău în toate zilele” (Facerea 5:5). Învăţaţi de Veghetori să-și 
facă arme, oamenii le-au și folosit, alimentaţi fiind de semizeii care nu conteneau să-și etaleze 
faptele de vitejie. Toate aceste lupte aveau ca scop inocularea predilecției pentru violenţă și 
creșterea agresivităţii oamenilor, pentru a se putea transforma în soldaţi. Hesiodos scria că, în 
acea perioadă, oamenii trăiau 100 de ani ca niște copii, dar puţini ani ca adulţi, petrecându-și 
acest timp în conflict unii cu alţii. Oamenii și semizeii nu se luptau doar între ei, ci se antrenau 
adesea și cu creaturile lui Enki, monștrii din legende, rodul experimentelor lui genetice. Pe lângă 
Epoca de Aur în care trăiseră oamenii până atunci, această perioadă părea una de haos. Cu 
alte cuvinte, așa cum spune Biblia, „se umpluse pământul de silnicii” sau, conform Cărţii lui Hanok, 
„nelegiuirea s-a întins; depravarea s-a înmulțit, creaturile încălcau orice ordin și distrugeau tot ce le 

ieşea în cale” (8:2). lar singurii vinovaţi pentru acest haos erau Veghetorii. În capitolul 175 al 
Cărţii egiptene a morților, Djehuty recunoștea că Veghetorii au inventat războaiele, au dezlănţuit 
dezastre, au făcut ravagii și nedreptăţi. Deși Hanok a primit și el învățăturile Veghetorilor, nu era 
un adept al lor, ci al lui Marduk, considerat în acea vreme fiul lui Enlil. Fără să știe sărmanul că 
zeul pe care îl slujea era în realitate fiul celui pe care îl trăda. Scrierile sumeriene, akkadiene, 
babiloniene, asiriene, ebraice și arabe susţin că el era „un om al adevărului”, cinstit şi neprihănit, 
un adevărat „model pentru oameni”. Prin urmare, nu putea fi de acord cu situația de pe Pământ. 
Trebuia să facă ceva în această privinţă iar singurul care ar fi putut restabili ordinea, readucând 
omenirea în Epoca de Aur, era Anu. Aşa că Hanok s-a hotărât să fie el cel care îl înștiințează pe 
împărat. Pentru acest lucru, trebuia să găsească o modalitate de a ajunge în cer. 

În Mitul lui Adapa, Hanok i-a rupt Vântului de Miazăzi o aripă, deoarece acesta i-a răsturnat 
luntrea. Vântul din poveste nu poate fi un curent de aer obișnuit, deoarece nu se poate rupe în 
niciun mod posibil, aripile sale fiind doar metaforice. Cel mai probabil este vorba despre una 
dintre navetele zeilor, numite adeseori în mituri „păsări 
metalice”. Dacă ar fi vorba despre o navetă, Hanok / Adapa 
nu i-ar fi putut rupe o aripă printr-un blestem, ci printr-o faptă 
concretă. Însă cum ar fi putut face acest lucru? Să fi trecut o 
navetă pe lângă el, răsturnându-i barca, iar el a aruncat cu 
ceva în ea, nimerind-o în aripă? Cine ar fi condus un vehicul 
aerian atât de aproape de suprafața apei? Și cu ce ar fi 
putut arunca Hanok încăt să rupă o aripă a unei navete? 
Varianta cea mai logică este că el a furat un vehicul al 
zeilor, pe care a încercat să îl conducă singur spre lumea lui 
Anu. Însă cum nu știa nici încotro să se îndrepte, nici să conducă navete, a reușit cu chiu cu vai 
să o pornească dar s-a prăbușit cu ea, rupându-i una dintre aripi. Știind că va trebui să-i dea o 
explicaţie lui Enki, care sigur ar fi aflat de distrugerea navetei, Hanok a inventat povestea cu 
blestemul. În același timp, și-a minţit zeul că Anu aflase deja despre fapta sa și că îl așteaptă în 
cer, pentru ca astfel Enki să îi ofere un mijloc de transport. Dar zeul inteligenţei și al înțelepciunii 
nu putea fi păcălit atât de ușor. El, care „știa tot ce se petrece în ceruri”, știa cu siguranţă și ce se 
întâmpla pe Pământ. Prin urmare, știa și că Adapa plănuia să îl anunţe pe Anu de faptele 
Veghetorilor. Dar cum el își dorea ca împăratul să afle și să-l trimită pe Enlil pe Terra, s-a 
prefăcut că înghite balivernele lui Hanok. Însă, știind că acesta va fi recompensat cu nemurirea, 
l-a păcălit pentru a-l pedepsi. Ajuns în faţa lui Anu, Hanok / Adapa a povestit tot ce se întâmpla 
pe Pământ. Aflând faptele Veghetorilor, împăratul s-a înfuriat, fiind nevoie de intervenția 
paznicilor porții sale pentru a se calma. În cele din urmă, „inima lui Anu se potoli, îmbunându-se”. 
L-a studiat pe omul din faţa sa, care avea un aspect fizic neîngrijit (Enki îl sfătuise să poarte 
„părul răvăşit şi haine cernite”), întrebându-se de ce liderul Veghetorilor a civilizat asemenea ființe 
neimportante („oare de ce a dezvăluit zeul Ea unui om neînsemnat tainele cerului şi ale pământului ?”). 
L-a recompensat totuși pe muritor pentru fidelitate, care a intrat în capcana lui Enki, refuzând 
darul imortalităţii. Când Hanok i-a explicat că Enki l-a sfătuit să refuze acele daruri, Anu a 
înțeles că zeul înţelepciunii i-a întins muritorului o capcană. Prin urmare, știa intenţiile lui Hanok 
și, deoarece i-a permis să ajungă la Anu, înseamnă că plănuia ceva. Ceea ce nu putea fi un 
lucru bun. „Luaţi-l şi duceţi-l înapoi pe Pământ”, le-a spus Anu paznicilor, însă nu înainte de a-i 
cere lui Hanok să-i transmită lui Enki un mesaj: „Hanok, scrib al dreptății, du-te, spune-le 
Veghetorilor cerului care au părăsit înaltul cerului, eternul loc sfânt, şi s-au pângărit cu femei, şi au 


făcut așa cum fac copiii Pământului, şi şi-au luat soţii: «Voi ați adus mare nimicire asupra Pământului. 

Și nu veţi cunoaşte pacea și nici iertarea păcatelor, şi câtă vreme ei se bucură de copiii lor, vor vedea 
moartea celor iubiţi de ei; se vor plânge de nimicirea copiilor lor și vor cere îndurare veşniciei, dar 
îndurare şi pace aceştia nu vor aveay”. În plus, „copiii oamenilor nu vor pieri din pricina tainelor pe 
care Veghetorii le-au descoperit și i-au învăţat pe fiii lor”, l-a asigurat Anu pe Hanok. Semizeul a 
făcut așa cum i s-a poruncit și s-a dus direct la Enki: „Azazel, pacea nu o vei afla, o grea osândă ţi-a 
fost rânduită. Și tu nu vei cunoaște îndurare și nicio rugăminte nu-ţi va fi ascultată, din pricina 
fărădelegilor pe care tu le-ai arătat şi din pricina tuturor lucrărilor nelegiuite, nedrepte și pline de păcat 
pe care le-ai pregătit pentru oameni”. Bineînţeles că aceste amenințări l-au lăsat rece pe Enki, totul 
întâmplându-se conform planului său. Însă s-a prefăcut speriat și, alături de el, și Veghetorii săi 
(„Și toți s-au înfricoşat şi i-a cuprins un tremurat îngrozitor”). Pentru ca Anu să nu bănuiască faptul 
că totul făcea parte dintr-un plan, chiar l-a rugat pe Hanok să scrie o petiție în numele său, prin 
care îşi cerea iertare. Anu a respins cererea Veghetorilor, trimițându-l pe Hanok la ei cu o altă 
serie de ameninţări. Aflând că nu au primit îndurarea, „ei toți stăteau laolaltă plângând către 
Abelsiail, loc așezat între Liban și Seneser, având feţele acoperite”, într-o reprezentaţie dramatică ce 
ar fi putut să le aducă premiul Oscar pentru cea mai bună interpretare, dacă ar fi existat în acea 
vreme asemenea decernări de premii. Planul lui Enki a reușit, Cartea lui Hanok afirmând că 
împăratul ceresc a trimis pe Pământ patru arhangheli care să-i pedepsească atât pe Veghetori, 
cât și pe copiii acestora. Conducătorul lor era Mikha'el, nimeni altul decât Enlil, veşnicul inamic 
al lui Enki. 

Concepţia generală este că zeul suprem s-a supărat pe Veghetori din cauza împerecherii lor cu 
muritorii. Cu toate astea, Cartea lui Hanok ne spune foarte clar că motivul supărării nu are nicio 
legătură cu sexul, ci cu intervenţia Veghetorilor în dezvoltarea oamenilor. „4m mai văzut și alte 
forme ascunse în acel loc (închisoarea subterană a Veghetorilor - n.a.). Am auzit vocea îngerului 
spunând: «Aceștia sunt îngerii care au coborât pe Pământ, și care au arătat tainele copiilor oamenilor, şi 
care au ademenit copiii oamenilor să păcătuiască»” (64:1-2). Din acest pasaj se înțelege că păcatul 
îngerilor a fost dezvăluirea „tainelor”, neexistând vreo referire la relaţiile sexuale. Chiar dacă 
propoziția „au ademenit copiii oamenilor să păcătmiască” poate fi considerată o aluzie la 
împerechere, cel mai probabil se referă la alte păcate mult mai grave, cum ar fi crimele, 
avorturile, folosirea magiei sau războaiele. Capitolul 65 subliniază de două ori motivul pedepsirii 
Veghetorilor și oamenilor: „Domnul a dat o poruncă pentru cei ce sălăşluiesc pe Pământ - ca ei să 
piară căci au aflat toate tainele îngerilor, toate silniciile demonilor, toate puterile lor - cele mai tainice 
dintre ele - toate puterile celor care practică magia, puterea vrăjitoriei şi puterea celor care făuresc 
chipuri turnate pretutindeni pe Pământ. Și cum este produs argintul din ţărâna pământului, şi cum 
metalul moale poate fi extras din pământ” (65:6-7). Așadar, oamenii trebuiau omorâţi pentru că au 
aflat tainele îngerilor, nu pentru că s-au împreunat cu ei. „Și El mi-a zis: «Din pricina nelegiuirilor 
lor (oamenilor - n.a.), li s-a hotărât judecata şi aceasta nu va fi înlăturată de mine nicicând. Din pricina 
vrăjitoriilor ce le-au căutat şi le-au învăţat, Pământul şi cei ce se află pe el vor fi nimiciţi». Și aceștia 
(Veghetorii - n.a.) nu vor avea niciodată loc de căinţă, căci ei le-au arătat tainele şi ei sunt cei osândiți” 
(65:10-11). Nicio referire la sex nici de această dată. În capitolul 9, arhanghelii îl anunță pe zeul 
suprem faptele lui Azazel: „tu ai văzut ce a făcut Azazel, care a adus toate nedreptățile pe Pământ şi a 
arătat lumii tainele veşnice care erau în cer, şi pe care oamenii se străduiau să le înveţe” (9:6). Mesajul 
împăratului ceresc pentru Veghetori, transmis prin Hanok, era următorul: „Voi ași fost în cer, dar 
nu toate tainele v-au fost până acum arătate; voi le ştiaţi pe cele neînsemnate, şi pe acestea cu inimile 
voastre împietrite le-aţi făcut cunoscute femeilor, iar prin aceste taine femeile şi bărbaţii au adus răul pe 
Pământ” (16:2). Prin urmare, îngerii lui Azazel / Enki au fost pedepsiţi pentru că au intervenit în 
dezvoltarea umană, iar pământenii pentru că au primit acele învățături. Același lucru se 

întâlneşte și în mitologia greacă: titanul Prometheus a fost pedepsit de Zeus, conducătorul 
Zeilor, pentru că le-a adus oamenilor focul din cer, adică iluminarea, la fel ca Şarpele din 
Vechiul Testament, care a convins oamenii să guste din fructul cunoașterii. Existenţa unui ordin 
al lui Anu care interzicea intervenţia zeilor în dezvoltarea omenirii reiese și din mai multe mituri 
sumeriene, care susţin că Igigi / Veghetorii „în treburile oamenilor ei nu se amestecau”. 

Împăratului ceresc nu i-a păsat de acele încrucișări dintre oameni și îngeri, lucru care se 
observă în toate culturile antice: zeii din ambele tabere se împerecheau cu pământenii, fără a fi 
cineva deranjat de acest lucru. Ba, mai mult, încrucișările dintre oameni și zei au continuat după 
Potop și niciun zeu nu s-a arătat nemulțumit din această cauză. Conform Bibliei, când israeliții 
plecaţi din Egipt au ajuns în Canaan, au găsit acolo uriași, deși se presupune că toţi au fost 
omorâţi de Potop: „Și au împrăștiat printre fiii lui Yisra el zvonuri rele despre pământul pe care-l 
cercetaseră, zicând: «Pământul pe care l-am străbătut noi, ca să-l vedem, este un pământ care mănâncă 
pe cei ce locuiesc în el şi tot poporul, pe care l-am văzut acolo, sunt oameni foarte mari. Acolo am văzut 
noi și uriaşi, pe fiii lui Anak, din neamul uriașilor; şi nouă ni se părea că suntem faţă de ei ca niște 
lăcuste şi tot așa le păream şi noi lor»” (Numerii 13:33-34); „Fraţii noștri ne-au înfricoşat, spunându- 
ne: «Poporul acela e mai mare, maț mult şi mai puternic decât noi; cetățile de acolo sunt mari şi cu 
întărituri până la cer, şi am mai văzut acolo şi pe fiii lui Anak»" (Deuteronomul 1:28); „Ascultă, 
Israele, de acum tu vei trece Iordanul, ca să intri şi să cuprinzi popoare mai mari și mai puternice decât 
tine şi cetăți mari cu ziduri până la cer, precum și pe poporul cel mare, mult la număr și înalt la statură, 
pe fiii lui Anak, de care tu ai auzit spunându-se: Cine se va împotrivi fiilor lui Anak?” (Deuteronomul 
9:1-2). Acești uriași erau numiţi „fii ai lui Anak”, „Anakimi” sau „Refaimi”: „Apoi a venit Yehoșu'a în 
vremea aceea şi a lovit pe toți Anakimii de la munte, din Hebron, din Debir, din Anab, din toți munții lui 
Yehudah și din toți munţii lui Yisra el şi i-a dat Yehoşu 'a nimicirii împreună cu cetăţile lor. Și n-a rămas 
niciunul din Anakimi în pământul fiilor lui Yisra el, ci numai în Gaza, în Gat şi în Așdod au rămas din ei” 
(Cartea lui Yehoșua 11:21-22). Chiar din Gat era cel mai celebru uriaș al Bibliei, Golyat, care 
„era la statură de şase coți şi o palmă” (Prima Carte a Regilor 17:4). lar unul dintre Refaimi este 
descris în Deuteronomul 3:11: „Căci numai Og, regele Vasanului, mai rămăsese din Refaimi. lată 
patul lui, pat de fier, şi astăzi este în Rabat-Amon: lung de nouă coți și lat de patru coți, coți bărbăteşti”, 
ceea ce amintește de semizeul Prokroustis (Procust în română) din mitologia greacă, care 
întindea oamenii pentru a încăpea perfect în patul lui din fier (în versiunile mai noi ale legendei, 
celor prea înalţi le tăia picioarele). Dacă înălțimea lui Golyat era de 3,12 metri iar patul lui Og 
era lung de 4,32 metri și lat de 1,92, putem considera că aceștia făceau parte din neamul 
uriașilor, fiind Anakimi sau Refaimi. Cum este posibil să existe uriași cu mult timp după Potop, 
deși se crede că au murit cu toţii înecaţi? Explicaţia este simplă: încrucișările dintre oameni și 
zei au continuat după Diluviu, astfel născându-se Anakimii și Refaimii. Pănă și numele Anakim 
le dezvăluie identitatea: fiii lui Anak erau fiii Anunnakilor mesopotamieni. Asemănarea fonetică 
dintre cele două nume fiind izbitoare, nu o putem considera coincidentală, Biblia, legendele din 
Mesopotamia și ale celorlalte popoare referindu-se la aceleași personaje și întâmplări. 

Ce s-a întâmplat cu Hanok? Facerea 5:22-24 afirmă că „de toate, zilele lui Hanok au fost trei sute 
șaizeci şi cinci de ani. Și a plăcut Hanok lui Elohim şi apoi nu s-a mai aflat, pentru că l-a mutat Elohim”. 
Însă un fragment din Cartea lui Noah, descoperit la Marea Moartă, începe cu „în ziua a 
paisprezecea din cea de-a şaptea lună a anului 500 din viața lui Hanok’. Conform cronologiei Bibliei, 
Hanok a fost ridicat la cer cu 775 de ani înainte de Potop. Facerea 6:3 susţine că zeul suprem a 
hotărât să inunde Pământul cu 120 de ani înainte de Diluviu. Ceea ce înseamnă că, în timpul 
vieţii sale pe Terra, Hanok nu avea cum să afle despre acea distrugere a lumii, din moment ce a 
fost dus în cer cu 655 de ani înainte ca împăratul ceresc să o plănuiască. Însă capitolele 54 și 

89 ale Cărţii lui Hanok susţin că el știa de venirea Potopului, primind această informaţie printr-o 
viziune. Ba, mai mult, zeul suprem i-a dezvăluit și motivul pentru care a hotărât calamitatea: 
oamenii trebuiau distruși din pricina învățăturilor primite de la Veghetori. Cum ar fi putut zeul să 
îi dezvăluie lui Hanok un plan pe care avea să-l întocmească abia peste mai bine de șase 
secole? Toate aceste inadvertenţe au o singură explicaţie: Hanok nu a fost mutat în cer la 
vârsta de 365 de ani, ci mult mai târziu, probabil cu puţin timp înainte de Potop. Pare improbabil 
să fi fost luat de pe Pământ deoarece „a plăcut Hanok lui Elohim”, ci mai degrabă pentru a fi 
salvat de puhoiul de ape care urma să acopere planeta. Redactorii Bibliei au ales numărul 365 
nu pentru că ar reprezenta vârsta pe care o avea Hanok când a fost mutat în cer, ci deoarece 
semnifică numărul de zile ale unui an solar, ascunzând astfel în cartea Facerea legătura 
patriarhului cu Soarele. Pentru că, așa cum am văzut în miturile din Mesopotamia, Hanok a fost 
Marele Preot al zeului-soare Utu / Marduk. 

Folclorul iudaic susține că, după mutarea sa în cer, Hanok a fost zeificat, din muritor devenind 
înger. A fost numit Metatron și a devenit scribul și mesagerul lui Yahweh, primind cea mai înaltă 
poziţie în ierarhia îngerilor. El era singurul care avea permisiunea de a se așeza în prezenţa lui 
Yahweh, ceea ce l-a făcut pe rabinul Elishah ben Abuyah din primul secol să îl considere și pe 
îngerul-scrib tot o divinitate. Metatron a fost numit adeseori „Yahweh cel mic” sau „Tetragrammaton 
cel mic”. Valoarea numerică a numelui său este egală cu cea a lui El Shaddai, unul dintre 
numele dumnezeului biblic, prin urmare s-a spus despre el că are un „nume ca al stăpânului său”. 
În Talmudul babilonian, Metatron este considerat „prinț al lumii”. Zoharul îl numeşte „tânărul şi îl 
identifică cu îngerul care a condus exodul israeliților din Egipt. A treia carte a lui Hanok 
detaliază transformarea lui Hanok în Metatron, susținând că i s-a preschimbat carnea într-o 
flacără, venele în foc, pleoapele în fulgere și ochii în torte aprinse. Zeul care l-a luat pe Hanok în 
slujba sa, transformându-l într-o divinitate, nu poate fi împăratul ceresc Anu. În primul rând, 
folclorul creștin susține că arhanghelul Mikhael este mâna dreaptă a conducătorului lumii, 
nicidecum Metatron. În al doilea rând, Yahweh al evreilor este Marduk al babilonienilor, zeul pe 
care Hanok îl slujea ca Mare Preot în timpul vieții sale pământene. 

În religia babiloniană și în cea asiriană Marduk avea într-adevăr un 
scrib, care îi era în același timp și ministru (cel mai de seamă sfetnic, 
mâna dreaptă a zeului). Acesta, numit Nabu de babilonieni și Nebo de 
asirieni, a fost considerat mai târziu fiul lui Marduk, născut de 
pământeanca Sarpanit (sau Zarpanit, Zarpandit, Zerpanitum, Zerbanitu 
ori Zirbanit). Faptul că doar tatăl său era zeu, în timp ce mama sa era o 
simplă muritoare, îl transformă pe Nabu în semizeu. Însă pentru 
babilonieni și asirieni el era zeul scrisului și al scribilor, păstrătorul 
Tăblițelor Destinului, pe care consemna toate faptele pământenilor, 
mâna dreaptă și moștenitorul lui Marduk. Uneori era venerat și ca zeu 
al înțelepciunii, al apelor și al fertilităţii, moștenind aceste domenii de la 
bunicul său, Ea / Enki. Era reprezentat cu o căciulă cu coarne (care 
semnifică semiluna, simbolul familiei lui Enki), strângându-și mâinile 
(un gest antic al preoțimii), uneori călărind dragonul înaripat al lui 
Marduk (întocmai ca al șaptelea dintre Cei Zece Măreţi ai chinezilor, 
Ku, care zbura pe un dragon primăvara și vara). Numele său provine 
din rădăcina akkadiană „nb”, care înseamnă „a chema” sau „a anunţa”, însemnând „Cel care a 
fost chemat” sau „Cel care anunţă” (ceea ce subliniază funcţia lui de mesager). Principalul său 

centru de cult era Borsippa, orașul înfrățit cu Babilonul lui Marduk. În astrologia babiloniană i s-a 
atribuit planeta Mercur. 

În descrierea lui Nabu îl recunoaștem cu ușurință pe Metatron, fostul Hanok. Nabu a fost 
identificat de greci cu cel de-al doilea Hermes iar de romani cu Mercurius. Iniţial, Hermes era 
considerat zeul fertilităţii și inventatorul focului, având uneori formă de șarpe, fiind reprezentat 
ca un bărbat matur, cu barbă (simbolul vechilor zei, primii sosiți pe planeta noastră), îmbrăcat 
ca un călător sau un păstor. Acesta nu poate fi decât Enki al sumerienilor. Unul dintre 
simbolurile lui Hermes era caduceul, toiagul cu doi șerpi încolăciţi în jurul lui și o pereche de 
aripi în vârf, simbolul lui Enki. Mai târziu Hermes a devenit mesagerul zeilor, zeul călătorilor, al 
hotilor, al păstorilor, al literaturii și al invențiilor. În timpul Greciei clasice și elenistice era 
reprezentat ca un tânăr cu corp atletic, gol sau acoperit cu o robă. Cu ajutorul sandalelor sale 
înaripate, Hermes se deplasa pe Pământ, în cer și în lumea subterană. Prin atributele sale 
prezintă conexiuni cu magia, sacrificiile, iniţierea și contactul cu alte planuri ale existenţei, 
servind ca mediator între lumea oamenilor și cea a zeilor. Acest al doilea Hermes este Hanok, 
cel devenit Metatron. Mitologia greacă confirmă că el era muritor, primind viața veșnică abia 
după ce a supt lapte din sânul zeiţei Hera. 

Când au întâlnit cultura egiptenilor, grecii și-au echivalat panteonul cu cel al acestora. Pe 
Hermes l-au identificat cu egipteanul Djehuty, pe care l-au numit Thoth. Și aici se pare că era 
vorba despre două divinități cu același nume. Reprezentat ca un babuin, primul Djehuty era zeul 
suprem al orașului Khemenu (numit Hermoupolis Magna de greci), conducătorul unui grup de 
opt divinităţi, zeul fertilităţii, al Lunii, al înțelepciunii şi al magiei, cel care s-a creat singur prin 
gândire, nimeni altul decât sumerianul Enki. Mai târziu Djehuty a devenit zeul scribilor, 
mediatorul conflictelor dintre zei, scribul lui Asar (Osiris) în lumea subterană, creatorul 
alfabetului, al scrisului, al religiei și al astronomiei. Aspectul său fizic a fost modificat, fiind 
reprezentat ca un om cu cap de ibis (cuvânt din care a apărut numele Idris, dat de arabi lui 
Hanok). Dacă primul Djehuty era zeul Lunii, al doilea prezintă conexiuni cu Soarele. Într-un mit, 
el a câștigat cinci zile de la Lună, pe care le-a alipit celor 360 existente în acel moment, dând 
naştere astfel anului solar de 365 de zile. Istoricul Manethon afirma că Thoth a scris 36.525 de 
cărţi, o referire evidentă la cele 365,25 de zile ale anului solar. Acest al doilea Djehuty nu poate 
fi decât Nabu / Metatron. Ca amănunt suplimentar, dacă evreii aveau Cartea lui Hanok, despre 
care se spunea că a fost scrisă de profet, în Egiptul ptolemeic se vorbea despre Cartea lui 
Djehuty, scrisă de zeu însuși. 

Grecii și-au combinat al doilea Hermes cu cel de-al doilea Djehuty al egiptenilor, rezultând 
Hermes Trismegistos („Hermes de trei ori măreț”), zeul înţelepciunii și al scrisului, patronul 
astrologiei și al alchimiei, cel care conducea sufletele în lumea de dincolo. Dintre miile de texte 
atribuite lui, cele mai cunoscute sunt Tăblițele de Smarald, Asklepios și Corpus Hermeticum. În 
cel din urmă, Hermes Trismegistus este descris ca fiind un om care a devenit zeu ori ca un om 
care era fiul unui zeu, descrieri cât se poate de exacte ale lui Nabu. În tradiția islamică, Hermes 
Trismegistos este echivalat cu Idris, care este același Hanok al evreilor. Baha'u'llah, fondatorul 
credinței Baha'i din Persia, l-a identificat și el pe Hermes cu Idris. În culegerea Hitat se spune 
despre Hermes Trismegistos că „datele despre el sunt diferite. Se spune că ar fi fost unui dintre cei 
șapte Veghetori, cu misiunea de a veghea cele şapte case (planete) și că ar fi trebuit să îndeplinească 
poruncile lui Utarid (Mercur), a fost şi numit după el; căci Utarid înseamnă în limba caldeenilor 
Hermes. Conform altora, el ar fi cutreierat din diverse motive Egiptul și ar fi stăpânit țara ca rege; el a 
fost înțeleptul timpului său”, citat în care îi identificăm pe cei doi Hermes / Djehuty, zeul Enki şi 
semizeul Nabu. 

Ocultistul Edgar Cayce susţinea că Hermes sau Thoth a fost un inginer venit de pe Atlantis, 
care a construit piramidele din Egipt. Capitolul 33 din culegerea Hitat spune că Hermes 
Trismegistos a citit în stele despre venirea Potopului, drept pentru care a ordonat ridicarea 
piramidelor de la Giza, în care a ascuns comori, scrieri ale 
învăţaţilor şi tot ce trebuia salvat de la dispariţie. lar 
învățatul Ibrahim B. Wasif Sah al-Katib scria în Știri 
despre Egipt și minunile sale că regele Saurid a avut un 
vis în care „Pământul s-a întors pe dos cu tot cu locuitorii săi, 
îngroziți, oamenii au fugit care încotro, stelele cădeau, se 
loveau unele de altele făcând un zgomot asurzitor”. Cei 130 de 
prezicători ai săi i-au interpretat visul, spunând că lumea 
va fi distrusă printr-un potop. Saurid s-a hotărât să ridice 
piramidele de la Giza, în care „au fost înglobate toate 
ştiinţele secrete ale egiptenilor, constelaţiile au fost desenate pe ele”, printre care „știința talismanelor, 
aritmetica şi geometria”. Despre acest rege Saurid, fiul lui Sahluk, fiul lui Sirbak, fiul lui Tumidun, 
fiul lui Tadrasan, fiul lui Husal, Hitat spune că „era Hermes, pe care arabii îl numesc Idris”. La fel ca 
în legenda lui Saurid, capitolele 54 și 89 din Cartea lui Hanok susţin că Hanok a aflat printr-o 
viziune că va veni Potopul. Tot aici apar și cele trei piramide din Giza, deși nu reiese nicio 
legătură între Hanok și construirea lor: „Și am mers de acolo spre mijlocul Pământului, şi am văzut un 
loc binecuvântat, în care se găseau pomi cu crengi verzi și înflorite. Acolo am văzut un munte sfânt iar 


sub munte, spre răsărit, se găsea o apă curgătoare ce se vărsa spre miazăzi. Și am văzut către răsărit un 
alt munte mai înalt decât acesta, și între ei se găsea o vale adâncă și îngustă, şi aici de asemenea era o 
apă ce se vărsa pe sub munte. Și în partea de apus se mai afla un munte, la o înălțime mai mică decăt 
primul, şi o vale adâncă și uscată se afla între aceştia şi o altă vale adâncă şi uscată se afla la marginile 
celor trei munți. Și toate văile erau adânci şi înguste, formate din pietre tari, şi nu aveau copaci asupra 
lor” (26:1-5). Întrebând care este menirea acelui tărâm, lui Hanok i s-a răspuns că „este pentru 
cei care au fost blestemaţi pe vecie; aici se vor aduna toţi cei blestemaţi care au rostit cu buzele lor 
cuvinte rușinoase împotriva Domnului și au batjocorit slava sa” (27:2). Deşi nu se specifică în text, 
putem bănui că este vorba despre platoul Giza. Marea Piramidă este construită la intersecția 
dintre cele mai lungi linii latitudinale și longitudinale, ceea ce poate fi considerat „mijlocul 
Pământului”. Cei trei munţi „sfinţi”, pe lângă care se găsea o apă curgătoare, sunt cele trei 
piramide, aflate în apropierea Nilului. Hanok descrie „muntele” de la răsărit ca fiind cel mai înalt 
în timp ce, la Giza, Marea Piramidă este cea estică. Cel mai mic „munte” văzut de Hanok era 
cel de la apus, întocmai cum pe platoul Giza piramida vestică este cea mai mică dintre cele trei. 
Din Cartea lui Hanok nu reiese că i s-au arătat într-adevăr piramidele de la Giza, ci planurile lor 
(probabil o proiecţie tridimensională), care să-l ajute să le construiască. 

Miturile sumeriene, egiptene, ebraice și babiloniene ne pot ajuta să aflăm misiunea exactă a lui 
Hanok. Se spune că a fost trimis pentru a civiliza omenirea, însă nu ni se relevă domeniul din 
care făceau parte informaţiile pe care le-a transmis oamenilor. Însă putem afla și acest lucru. 
Facerea 4:26 afirmă că în timpul lui Enoș, cel de-al treilea patriarh din neamul lui Șet, „au început 
oamenii a chema numele lui Yahweh Elohim”. Adică atunci au început să se roage sau, cu alte 
cuvinte, atunci a apărut religia. Însă în linia genealogică a lui Qayin, al treilea patriarh este 
Hanok, un nume asemănător cu Enoș mai ales în varianta sa greacă, Enokh. Pe Hanok din linia 
lui Șet l-am identificat cu regele sumerian Enmenduranna, care le-a adus oamenilor arta 
divinaţiei, fiind considerat strămoșul tuturor preoţilor. De asemenea, Hanok era și al doilea 
Djehuty al egiptenilor, despre care se spunea că a inventat religia. Prin urmare, Hanok este 

fondatorul religiei primordiale, redactorii Bibliei încercând să ascundă acest lucru în spatele 
personajului Enoș. În acele vremuri religia era mult diferită de cele de astăzi. Preoţii se 
îndeletniceau nu doar cu medierea între oameni și zei, ci și cu astrologia, astronomia, magia și 
medicina. Magia ajuta preoţii să comunice direct cu divinităţile, iar studiul astrelor să le afle 
intențiile indirect, oamenii acelor timpuri echivalându-și zeii cu corpurile cerești, obicei care s-a 
păstrat până nu demult. Din Cartea lui Hanok reiese că acesta a fost iniţiat în tainele 
astronomiei și astrologiei. În plus, aici este evidentă și legătura dintre studiul astrelor și religie, 
Hanok comparând îngerii cu stelele, pe cei decăzuți numindu-i „stele căzătoare”. Până şi 
arheologia confirmă apariţia religiei în timpul vieții lui Hanok. Conform listelor regilor sumerieni, 
păstrate pe tăblițe de lut, și în cartea preotului Berossos, Hanok a trăit între anii 253.200 și 
188.400 î.e.n. Arheologii au descoperit că în această perioadă (mai exact în jurul anului 223.000 
î.e.n.) au avut loc primele ritualuri ceremoniale funerare în Europa și în Asia Mică. Se pare că 
apariţia religiei a fost pregătită încă de la apariția omului, după cum consideră din ce în ce mai 
mulți oameni de știință. Cercetătorii de la Universitatea Yale susțin că credinţele religioase, ca 
parte a naturii umane, se află adânc întipărite în creierul uman, totul fiind programat genetic 
înca de la apariția noastră ca specie. lar în cartea Why God wont go away („De ce Dumnezeu 
nu va dispărea”) din 2001, Andrew Newberg și Eugene d'Aquili afirmau: „creierul uman a fost 
configurat din punct de vedere genetic să încurajeze credința religioasă”. Prin urmare, misiunea lui 
Hanok de a implementa oamenilor o primă religie a fost floare la ureche. Inventatorul religiei 
primordiale a fost Enki, geneticianul divin, după cum susțineau strămoșii noștri. lar motivul său 
nu este greu de intuit. Ținând cont că religia este și în prezent cea mai eficientă metodă de 
manipulare în masă, zeul înțelepciunii nu a făcut decât să găsească o metodă de a ţine muritorii 
în lesă, pentru a-și asigura fidelitatea lor. Cu alte cuvinte, cu ajutorul religiei a transformat 
oamenii într-o armată de sclavi gata să-și dea vieţile pentru el și restul Veghetorilor. 

Capitolul 83 al Cărţii lui Hanok relatează că profetul a avut două contacte cu zeii înainte de a se 
căsători: primul atunci când l-a anunţat pe Anu de faptele Veghetorilor, după care a fost iniţiat în 
diferite taine ale cerului. Al doilea, în care i s-a arătat Potopul, a avut loc cu puţin timp înainte de 
a-și alege o soţie. Prin urmare, după ce a fost instruit o bună bucată de timp, a fost lăsat pe 
Pământ pentru a-și începe misiunea de civilizare a oamenilor. Putem presupune că momentul 
în care s-a căsătorit coincide cu cel în care și-a început misiunea; atunci a terminat cu plimbările 
printre zei și s-a stabilit printre oameni, aducându-le religia. Biblia spune că Hanok avea 165 de 
ani când i s-a născut primul fiu, Metușelah. Nașterea primului copil a avut loc la scurt timp după 
căsătorie, implicit după începutul misiunii sale religioase. Tot Biblia afirmă că „de roate, zilele lui 
Hanok au fost trei sute şaizeci şi cinci de ani”, în timp ce, conform listei regilor sumerieni, el a 
domnit 64.800 de ani. În acest caz, unui an biblic îi corespund 177,53 ani ai sumerienilor. Dacă 
Hanok și-a început domnia în 253.200 î.e.n., nașterea fiului său și începutul misiunii sale 
religioase au avut loc după 165 de ani biblici (29.293,15 ani), adică în anul 223.906 î.e.n. lar 
arheologii susţin că în jurul anului 223.000 î.e.n. au apărut primele ritualuri ceremoniale 
funerare, ceea ce confirmă povestea lui Hanok. 

Sintetizând toate informaţiile acumulate până acum despre el, putem concluziona că a fost un 
semizeu creat de Enki, al șaptelea dintre cei zece regi ai Pământului de dinaintea Potopului. Le- 
a adus oamenilor religia, el însuși fiind Marele Preot al lui Marduk, în acea vreme considerat 
zeu-soare. Era dotat cu o înţelepciune ieșită din comun, „un om al adevărului”, cinstit și 
neprihănit, un adevărat „model pentru oameni”. L-a anunţat pe Anu de faptele Veghetorilor apoi, 
cu puțin timp înainte de Potop, a construit piramidele de la Giza, fiind luat ulterior dintre oameni 
și primit în rândul zeilor, acordându-i-se nemurirea. A devenit scribul, mesagerul, mâna dreaptă 

şi moștenitorul lui Marduk. A fost numit Hanok, Enmenduranna, Euedorachos, Utuabzu, Adapa, 
Agastya, Ku, Elasippos, Idris, Saurid, Djehuty, Thoth, Hermes Trismegistos, Nabu și Metatron. 
Însă cel mai cunoscut nume al său provine tot din scripturile evreiești: Solomon. 

Conform literaturii ebraice, arabe și persane, Șelomo (Solomon în greacă) a fost regele 
Israelului între anii 970 și 931 î.e.n. Moștenind un imperiu puternic de la tatăl său, Dawid (David 
pentru greci), Șelomo a fost înzestrat de zeul său și cu înțelepciune și bogăţie. „Șelomo a întrecut 
pe toți regii pământului în bogăţie și înțelepciune. Și toți regii țărilor căutau să vadă pe Șelomo, ca să-i 
asculte înţelepciunea pe care i-o pusese Yahweh în inima lui”, relatează Cartea a doua a Cronicilor 
(9:22-23). Anual, Şelomo primea tribut 666 de talanti de aur (Cartea a doua a Cronicilor 9:14). A 
avut 300 de amante și 700 de soţii moabite, amonite, edomite, sidoniene și hitite, ba chiar s-a 
însurat și cu fiica regelui Egiptului. Singura dintre soţii căreia i se menţionează numele este 
amonita Naamah, care i l-a născut pe Rehab'am (Roboam în greacă și latină), moștenitorul 
tronului. Manuscrisul etiopian Kebra Nagast povestește că regina din Saaba i-a născut și ea un 
fiu lui Şelomo, pe Menelik |, care a devenit „regele regilor Etiopiei”. Şelomo a construit pentru 
zeul său un mare templu și, alături, o casă pentru el și una pentru soţia sa egipteană. Pentru 
aceste construcţii, regele a angajat 150.000 de lucrători și 3600 de supraveghetori. Testamentul 
lui Solomon spune că, pe lângă oameni, regele a folosit și demoni pentru construcția templului, 
pe care a reușit să-i controleze cu ajutorul unui inel magic, pe care i l-a oferit Yahweh, 
inscripționat cu o stea cu șase raze. Conform manuscriselor Clavis Salomonis („Cheia lui 
Solomon”), Clavicula Salomonis Regis („Cheile mai mici ale lui Solomon”), Testamentul lui 
Solomon sau povestea arabă O mie și una de nopți, regele obișnuia, cu ajutorul acelui inel, să 
captureze demoni. Toate aceste contacte cu entităţi malefice (sau influenţa soțiilor sale, după 
părerea Bibliei) au dus la un rezultat neașteptat: „a început Șelomo să slujească Astartei, zeița 
sidonienilor, şi lui Moloch, idolul amoniților” (Cartea a treia a Regilor 11:5). lar „timpul domniei lui 
Șelomo în Ierusalim peste tot Israelul a fost de patruzeci de ani” (Cartea a treia a Regilor 11:42). | s- 
au atribuit o mulţime de scrieri, cum ar fi Cântarea cântărilor, Testamentul lui Solomon, Cartea 
înțelepciunii lui Șelomo, Pildele lui Șelomo, Eccleziastul, Cheia lui Solomon și Cheile mai mici 
ale lui Solomon. 

Povestea lui Șelomo pare o pură invenţie, deoarece nu există nici măcar o singură dovadă că ar 
fi existat vreodată un mare imperiu israelit, așa cum vor să ne facă să credem redactorii 
Vechiului Testament. Numele lui și al tatălui său, Dawid, nu figurează în niciun text 
contemporan extrabiblic și nicio descoperire arheologică nu permite acreditarea existenţei lor. 
Înţelepciunea cu care se presupune că Șelomo a fost înzestrat se pare că nu era cunoscută 
popoarelor vecine contemporane. Conform descoperirilor arheologice, în secolul al X-lea î.e.n., 
perioada în care se presupune că a domnit Șelomo, nu existau în Israel nici monumente, nici 
scrisul. Prin urmare nu a existat nici Marele Templu al lui Yahweh, arheologii negăsind nici 
măcar o singură dovadă a existenței sale. După cum ne relevă istoria, multe dintre faptele lui 
Șelomo au fost „împrumutate” de la faraonul egiptean Nebmaatre Amenhotep Hekawaset 
(Amenhotep IIl), tatăl lui Akhenaten. Însă cele mai importante sunt, de fapt, ale lui Nabu / 
Hanok. El a fost un rege puternic și foarte înțelept, căruia i s-au atribuit o mulţime de scrieri. În 
Mitul lui Adapa, el era Mare Preot în templul din Eridu, orașul lui Enki. Capitala lui Șelomo era 
lerusalim, care înseamnă „Orașul lui Șalim”, un zeu canaanean identificat cu planeta Venus, fiu 
al zeului suprem EI, care nu poate fi decât sumerianul Enki. Se spune că Șelomo a domnit timp 
de 40 de ani iar demonul Sakhr a condus ţara timp de 40 de zile în locul lui, după ce i-a furat 
inelul magic, 40 fiind numărul lui Enki în Mesopotamia. Șelomo a construit templul lui Yahweh în 
șapte ani, iar Nabu a fost al șaptelea conducător al lumii de dinaintea Potopului. În Cartea a 

doua a Cronicilor, „Șelomo a numărat pe toți străinii care se aflau atunci în pământul lui Israel, afară 
de numărătoarea pe care o făcuse Dawid, tatăl său, şi s-au găsit o sută cincizeci şi trei de mii şase sute 
inși” (2:17), pe care Șelomo i-a angajat să construiască templul lui Yahweh. În realitate, 153.600 
reprezintă numărul anilor în care tabăra lui Anu și Enlil a condus Pământul înainte de Potop, din 
totalul de 432.000 de ani, ei fiind „străinii care se aflau atunci în pământul lui Israel”. Dacă în Egipt 
Nabu era al doilea Djehuty (Thoth), fiul zeului creator Djehuty, tatăl lui Șelomo este Dawid, scris 
în ebraică „dwd”, care în egipteană se transformă în „h” sau Thoth. În plus, cele mai importante 
fapte ale biblicului Dawid sunt copiate după cele ale faraonului Menkheperure Djhutmose 
(Tuthmosis IV), care conţine numele aceluiași Djehuty. Șelomo și-a părăsit zeul pentru a se 
închina lui Moloch și Astarte. Cum aceste divinități sunt Marduk și Iştar ai babilonienilor, copiii 
lui Enki, povestea lui Șelomo o confirmă pe cea a lui Nabu, care iniţial a fost Marele Preot al lui 
Enki, devenind mai târziu adeptul lui Marduk. În acea vreme Marduk era zeul Soarelui, fiind 
cunoscut în Sumer sub numele Utu, iar în Akkad și Babilon ca Șamaș. Dacă Utuabzu conţine 
numele zeului-soare, Enmenduranna era regele principalului centru de cult al lui Utu și Marele 
Preot al acestuia, cei 365 de ani ai lui Hanok reprezintă numărul de zile dintr-un an solar iar 
Djehuty a creat anul solar de 365 de zile și a scris 36.525 de cărţi, și numele grecesc al lui 
Șelomo conţine referiri la același astru al zilei. Prima parte a numelui, „sol”, înseamnă „soare” în 
limba latină. A doua, „om, este în hinduism silaba sacră care simbolizează manifestarea 
materială a zeului suprem. Însă pentru înțeleptul Swami Sankarananda reprezintă Soarele, 
același lucru reieșind și din Aitareya Brahmana, unde „om” este obiectul care strălucește și 
iluminează. A treia parte a numelui, „on”, este numele dat de evrei orașului Soarelui din Egipt, 
numit lunu de egipteni și Helioupolis de greci. Și să nu uităm că zeul lui Șelomo, Yahweh, este 
același Marduk, fiul lui Enki. 

Arheologii nu au găsit nici măcar o singură dovadă a existenţei Marelui Templu construit de 
Șelomo. Ba dimpotrivă, au stabilit că în secolul al X-lea, atunci când se presupune că a domnit 
acesta, în Israel nu existau monumente. Prin urmare, cele trei mari clădiri construite de el, 
templul lui Yahweh, palatul său și cel al soției sale egiptene reprezintă altceva. Dacă Şelomo 
este într-adevăr Nabu, atunci construcţiile sale nu trebuie căutate în Israel, ci în Egipt, acolo 
unde se spune că semizeul a ridicat cele mai impresionante clădiri din lume: piramidele de la 
Giza. În Biblie, Şelomo a construit întâi palatul său și templul lui Yahweh, palatul soției sale 
egiptene fiind ridicat după terminarea primelor două. Cronicarii egipteni și arabi susţin că, la 
Giza, cele două piramide mari au fost construite primele, cea mai mică fiind înălțată ulterior. În 
Biblie, templul lui Yahweh și palatul lui Solomon au fost construite în 20 de ani. Istoricul 
Herodotos scria că Marea Piramidă a fost ridicată în 20 de ani de 100.000 de lucrători. În 
Vechiul Testament, templul lui Yahweh a fost construit de 153.600 de oameni, care reprezintă 
numărul anilor în care tabăra Celeștilor a condus Pământul. Cartea a doua a Cronicilor susține 
că în templul lui Yahweh și în palatul lui Șelomo au fost construite scări dintr-un „lemn roșu”, un 
material cum „nu se mai văzuse niciodată înainte în fara lui Yehudah” (9:11), care amintesc de 
coridoarele Marii Piramide. Camera principală a templului lui Șelomo, numită „Sfânta Sfintelor”, 
avea lungimea de 20 de coţi. Aici a adus regele „doi heruvimi săpați în lemn şi i-a ferecat cu aur”, 
iar „aripile heruvimilor aveau în lungime douăzeci de cofi: o aripă de cinci coți atingea peretele 
templului, iar cealaltă aripă de cinci cofi atingea aripa celuilalt heruvim” (Cartea a doua a Cronicilor 
3:11). Camera Regelui din Marea Piramidă are lungimea de 19,99 coți, fiind identică cu cea a 
„Sfintei Sfintelor” din templul lui Yahweh. În această „Sfântă a Sfintelor”, Şelomo a adus Chivotul 
Legământului, care are aceleași dimensiuni ca sarcofagul de granit din Camera Regelui. În 
templul lui Yahweh, Șelomo a făcut un „jertfelnic de aramă, lung de douăzeci de coți, lat de douăzeci 

de coţi, înalt de zece coţi” (Cartea a doua a Cronicilor 4:1). Cartea lui Yeșa'vyahu indică locaţia 
acelui jertfelnic: „în ziua aceea, va fi un jertfelnic în mijlocul pământului Egiptului şi un stâlp de 
pomenire la hotarul lui, pentru Yahweh. Acesta va fi un semn și o mărturie pentru Yahweh Elohim în 
pământul Egiptului. Când vor striga către Yahweh în strâmtorările lor, atunci el le va trimite un 
mântuitor şi un răzbunător care-i va mântui. Yahweh se va face ştiut în Egipt şi egiptenii vor cunoaşte pe 
Yahweh în ziua aceea” (19:19-21), ceea ce confirmă localizarea templului lui Șelomo în Egipt. 
Despre Marele Templu ca jertfelnic vorbește și Yahweh, atunci când îi spune lui Șelomo: „mi-am 
ales locul acesta să fie templu pentru aducerea de jertfe” (Cartea a doua a Cronicilor 7:12). În atara 
celor doi heruvimi din „Sfânta Sfintelor”, constructorii templului „au făcut o perdea de torturi purpurii, 
stacojii şi albastre şi de vison, iar pe ea a închipuit heruvimi” (Cartea a doua a Cronicilor 3:14), iar 
Șelomo „pe pereți a sculptat chipuri de heruvimi” (3:7). Cum heruvimii evreilor erau numiţi sfincși 
de greci, nu putem să nu îl remarcăm pe cel mai celebru dintre ei, aflat lângă piramide: Marele 
Sfinx de la Giza. 

Cronicarul arab al-Massudi relata că în anul 820, atunci când au intrat în Marea Piramidă, 
oamenii califului al-Ma'mun au găsit două statui ale căror dimensiuni erau mai mari decât cele 
ale unui om. Prima, cioplită din piatră neagră, înfățișa un războinic cu o armă în mână. A doua, 
realizată din piatră albă, reprezenta o femeie tot cu o armă în mână. Între cele două statui se 
afla un vas închis ermetic, făcut dintr-un cristal roșu. Arabii au luat statuile și toate celelalte 
obiecte descoperite în piramidă, pe care califul le-a ascuns într-un muzeu secret „unde a ferecar 
cu străşnicie obiectele acelea, care nu fuseseră făurite de mâna vreunui om”. Vechiul Testament 
confirmă în mod repetat existența, în diferite perioade de timp, a două statui în templul lui 
Yahweh, asemănătoare cu cele din Marea Piramidă. Regele Menașșe „a făcut un idol cioplit și l-a 
așezat în templul lui Yahweh” (Cartea a doua a Cronicilor 33:7); „după aceea chipul Așerei pe care îl 
făcuse l-a aşezat în casa despre care Yahweh îi zisese lui Dawid și lui Șelomo, fiul lui: «În casa aceasta şi 
în Ierusalim, pe care l-am ales din toate seminţiile lui Yisra el, voi pune numele meu pe vecie»” (Cartea 
a patra a Regilor 21:7), „a făcut Ah 'ab şi o Aşeră (stâlp făcut din lemn, sfinţit în cinstea zeiţei Astarte), 
încât Ah'ab, mai mult decât toţi regii lui Israel, care au fost înaintea lui, a săvârșit fărădelegi, prin care a 
mâniat pe Yahweh Elohim al lui Israel şi şi-a pierdut sufletul său” (Cartea a treia a Regilor 16:33); 
regele Asa „a lipsit chiar pe mama lui, Annas, de numele de regină, pentru că ea făcuse un chip turnat 
Astartei. Aşa a sfărâmat Asa chipul cel turnat al Astartei arzându-l pe prundul pârâului Chedron” 
(Cartea a treia a Regilor 15:13); „atunci au scos Aşera din templul lui Yahweh afară din Ierusalim, la 
pârâul Chedron, au ars-o la pârâul Chedron şi au făcut-o praf; și praful l-au aruncat asupra cimitirului 
obştesc al poporului” (Cartea a patra a Regilor 23:6), „apoi regele a poruncit lui Hilkiah arhiereul, 
preoților de mâna a doua şi celor ce stăteau de strajă la prag, să scoată din templul lui Yahweh toate 
lucrurile făcute pentru Baal, pentru Astarte şi pentru toată oștirea cerului și să le ardă afară din 
Ierusalim, în valea Chedronului, iar cenușa lor să o ducă la Betheľ (Cartea a patra a Regilor 23:4); 
„Aşa a fost ispășită fărădelegea lui Ya 'aqob, şi acesta este rodul iertării păcatului său. El a sfărâmat în 
bucăţi toate pietrele jertfelnicului, ca niște pietre de var; dumbrăvile Astartei și stâlpii soarelui nu se vor 
mai ridica” (Cartea lui Yeșa'yahu 27:9). Cine erau acei „idoli” din Marea Piramidă? Răspunsul îl 
găsim în Cartea a treia a Regilor. „și a început Șelomo să slujească Astartei, zeița sidonienilor, şi lui 
Moloch, idolul amoniţilor” (11:5). Statuile din templul lui Yahweh sau Marea Piramidă îi reprezintă 
pe zeii lui Șelomo, Yahweh / Marduk și Iștar. Dacă personajele din sculpturile descoperite de 
oamenii lui al-Ma'mun erau înarmate, la fel era reprezentat și Yahweh, după cum reiese din 
Cartea lui Yeşa’yahu 27:1: „în ziua aceea Yahweh se va năpusti cu sabia sa grea, mare și puternică 
asupra liwyatanului, a şarpelui care fuge, asupra liwyatanului, a şarpelui încolăcit, şi va omori balaurul 
cel din Nil”, pasaj în care se remarcă o nouă referire la Egipt. De altfel, mai mulţi cercetători au 

ajuns la concluzia că religia evreilor a fost mult timp politeistă, Yahweh fiind venerat alături de 
soția sa, Așerah, până la întoarcerea iudeilor din exilul babilonian, când s-a adoptat 
monoteismul. În sprijinul acestei teorii s-a descoperit în deșertul Sinai o inscripţie ceramică din 
secolul al VIll-lea î.e.n., în care autorul cerea binecuvantarea lui „Yahweh și a Așerei lui”. Chiar 
dacă acea inscripţie a „dispărut, au fost descoperite multe altele asemănătoare. 

Așa-zisul templu al lui Yahweh, construit de Șelomo, nu poate fi decât Marea Piramidă din 
Egipt. Biblia îl descrie ca pe un monument magnific și etern: „O, Israele! Cât este de mare templul 
lui Yahweh şi cît de întins locul stăpânirii lui!” (Cartea lui Baruk 3:24), „Iar de templul acesta înalt va 
rămâne uimit tot cel ce va trece pe lângă el” (Cartea a doua a Cronicilor 7:21), „Și a zidit locașul său 
cel sfânt, ca înălțimea cerului; pe Pământ l-a întemeiat pe el în veac” (Psalmul 77:75), „lar eu am zidit 
templul, ca să locuiești tu, Cel Sfânt, şi locaş unde să petreci tu în veci” (Cartea a doua a Cronicilor 
6:2), „Căci am ales acum şi am sfinţit templul acesta, pentru ca să fie numele meu acolo în veci; şi ochii 
mei şi inima mea să fie acolo în toate zilele” (Cartea a doua a Cronicilor 7:16). Dacă ar fi vorba 
despre o construcţie în Israel, din care nu a rămas nici măcar cea mai mică urmă, ar fi 
contrazisă ideea de eternitate din Vechiul Testament. Însă aceasta se potrivește Marii Piramide, 
cea mai veche dintre cele șapte minuni ale lumii și singura care a supravieţuit până astăzi, a 
cărei existenţă pare a fi veșnică. Cronicarii arabi considerau piramidele de la Giza mormintele 
zeului Djehuty și ale copiilor săi, iar Șelomo prezintă o idee asemănătoare în Vechiul 
Testament, atunci când îl cheamă pe Yahweh în marele său templu: „și acum, Yahweh Elohim, 
scoală-te şi vino la locul de odihnă al tău” (Cartea a doua a Cronicilor 6:41). Dacă Marea Piramidă 
este templul lui Yahweh, astfel se explică prezenţa constantă a evreilor în Egipt, după relatările 
Bibliei: sosit din Sumer, Avraham s-a dus întâi în Egipt, abia apoi în Canaan, tărâmul făgăduit 
de zeul său; Yosep a ajuns în Egipt, unde și-a adus toată familia; de frica asirienilor și 
babilonienilor, mulţi evrei au fugit în Egipt, la fel ca loseph, Maria și pruncul lesous câteva 
secole mai târziu; după întoarcerea din exilul babilonian, mulţi iudei s-au îndreptat către Egipt, 
stabilindu-se în cele din urmă în Alexandria, acolo unde 72 de învățați au tradus scripturile 
evreiești în limba greacă. În 1897 existau peste 25.000 de evrei în Egipt, cei mai mulți dintre ei 
trăind în orașele Cairo (lângă Marea Piramidă) și Alexandria; în 1937, numărul evreilor ajunsese 
la 63.500. Abia în 1956 guvernul egiptean a reușit să expulzeze 25.000 de evrei iar în 1967, 
după Războiul de Șase Zile, numărul evreilor din Egipt a scăzut la 2500. După ce evreilor 
rămași în Egipt li s-a permis să părăsească ţara în anii 1970, comunitatea evreiască a ajuns să 
numere doar câteva familii. Însă în 1979 evreii şi-au recuperat drepturile, în urma acordului de 
pace de la Camp David dintre Israel și Egipt. În prezent, comunitatea evreiască din Egipt 
aproape a dispărut, fiind formată din aproximativ 200 de persoane. 

Adunând toate aceste informații, putem stabili adevărata poveste a lui Nabu. Născut cu 253.200 
de ani înaintea erei noastre dintr-un zeu și probabil o pământeancă, Nabu l-a slujit pe Enki în 
Eridu. Dotat de zeul său cu înțelepciune mult superioară celorlalţi muritori, a fost pregătit în 
diferite domenii, pentru a le preda oamenilor. Însă, nemulțumit de haosul pe care îl creaseră 
învățăturile Veghetorilor, Nabu a găsit o metodă de a-i face cunoscute lui Anu întâmplările de pe 
Pământ. Împăratul i-a promis că Veghetorii și semizeii vor fi pedepsiţi, iar omenirea va avea 
parte de o nouă epocă de aur: „Pământul va fi curăţit de toată murdăria, de toată păcătoșenia, de 
toată suferința şi de toată pedeapsa, și nu le voi mai trimite niciodată peste acesta cât vor dura neamurile 
şi în veci. Și în acele zile voi deschide tainițele binecuvântării care se găsesc în cer, pentru a le răspândi 
pe Pământ asupra muncii şi lucrului copiilor oamenilor. lar adevărul şi pacea vor lucra împreună câte 
zile va avea lumea şi cât vor dăinui neamurile oamenilor” (Cartea lui Hanok 11:1-2). La scurt timp 
după această întâmplare, Marduk, fiul lui Enki, i-a arătat lui Nabu adevăratul plan al lui Anu, de 

a distruge Pământul și toate ființele care îl locuiesc: „cerul s-a prăbușit și a căzut pe pământ (...) 
Pământul a fost înghițit într-o mare genune, și munţii erau agăţați deasupra munţilor, colinele se 
cufundau în coline şi copacii erau rupți şi aruncaţi în genune unde se duceau până la fund” (Cartea lui 
Hanok 83:3-4), „Pământul s-a întors pe dos cu tot cu locuitorii săi, îngroziți, oamenii au fugit care 
încotro, stelele cădeau, se loveau unele de altele făcând un zgomot asurzitor” (Ştiri despre Egipt și 
minunile sale). Aflând aceste lucruri, Hanok a fost profund dezamăgit de zeul căruia i-a oferit 
loialitatea sa. Împăratul ceresc l-a minţit, plănuind să îl distrugă împreună cu toți ceilalți oameni. 
Dându-și seama că a greșit trădându-i pe Veghetori, Nabu a hotărât să îl slujească pe cel care 
i-a arătat adevărul. lar Marduk l-a însărcinat cu o misiune: să creeze religia inventată de Enki, 
pentru a-și asigura loialitatea oamenilor în războiul care urma să vină. Ba chiar i-a mărturisit că 
el, nu Enki, este adevăratul său tată. l-a oferit lui Nabu funcţia de Mare Preot și tronul 
Pământului, înscăunându-l în cetatea Sippar, care astfel a devenit noua capitală a lumii. În plus, 
i-a oferit un inel „magic”, cu care putea controla „demonii”. În realitate nu era vorba despre 
magie. Inelul, care avea gravat o stea cu șase raze (simbolul lui Marduk), îl recunoștea pe 
posesorul său ca trimis al lui Marduk, mâna sa dreaptă și locţiitorul său pe Pământ, dându-i 
astfel puterea de a controla „demonii” (Veghetorii). Nabu și-a început misiunea încredințată de 
tatăl său divin prin anul 223.906 î.e.n. Mai târziu, la ordinul lui Marduk, el a construit piramidele 
de la Giza și, înainte de Potop, a fost luat dintre oameni și primit printre zei, devenind scribul, 
mesagerul și moștenitorul lui Marduk. Ba chiar a jucat un rol foarte important în cel de-al doilea 
mare război al zeilor. 


28. Crucificarea 


După ce a aflat de la Nabu faptele Veghetorilor, împăratul Anu a ordonat pedepsirea lor. În 
capitolul 10 al Cărţii lui Hanok, el i-a poruncit arhanghelului Rafa'el: „Leagă-/ pe Azazel de mâini şi 
de picioare și aruncă-l în beznă, și fă o crăpătură în pustia din Dudael și azvărle-l acolo. Și aşează peste 
el pietre ascuţite şi mari, şi aceperă-l cu întuneric ca să stea acolo în veci, şi acoperă-i fața ca să nu vadă 
lumina. Iar în ziua marii judecăți va fi aruncat în foc” (10:4-6). Arhanghelului Gabriel i-a spus: 
„Porneşte către copiii născuţi din destrăbălare şi către cei răi şi nimiceşte copiii Veghetorilor din 
mijlocul oamenilor, și împinge-i unul împotriva celuilalt ca să se omoare de unii singuri în luptă, căci 
zile nu vor mai avea. Și nici o rugăminte a taţilor lor nu va fi ascultată, căci aceştia nădăjduiesc că 
odraslele lor vor avea vieţi veşnice şi că fiecare dintre ei va trăi cinci sute de ani” (10:9-10). lar 
arhanghelului Mikha'el, mâna sa dreaptă, i-a ordonat: „Du-te, leagă-l pe Semyaza și pe ajutoarele 
lui care s-au împreunat cu femeile, spurcându-se cu ele în necurăţia lor. lar când fiii lor se vor fi omorăt 
unul pe celălalt, şi când ei vor vedea nimicirea celor iubiţi de ei, leagă-i trainic timp de şaptezeci de 
neamuri pe câmpiile Pământului, până în ziua judecății şi sfârșitului lor, până la judecata ce va fi pentru 
vecii vecilor. În acele zile ei vor fi aruncaţi în prăpastia de foc, în chinurile temniţei în care vor rămâne 
pe vecie. Și toți aceia care vor fi osândiți și nimiciţi vor fi de acum încolo legaţi de ei până la sfârşitul 
tuturor neamurilor. Nimiceşte tot răul de pe fața Pământului şi fă ca toată fărădelegea să se sfârșească, 
și fă ca răsadul dreptăţii şi al adevărului să iasă la iveală şi va fi ca o binecuvântare; iar faptele dreptăţii 
şi ale adevărului vor aduce bucurie veșnică” (10:11-16). Arhanghelului Uri'el, Anu i-a încredinţat o 
misiune specială: „Du-te la Noah și spune-i în numele meu «Ascunde-te!» şi arată-i sfârşitul ce se 
apropie, unde va fi prăpăd pe Pământ şi un mare potop se va revărsa peste întregul Pământ, şi va 
distruge tot ce se află pe acesta. Și arată-i că va putea scăpa și că sămânţa lui se va păstra pentru toate 
neamurile Pământului” (10:2-3). Împăratul a hotărât să ascundă de oameni decizia sa de a 
inunda Terra, ordonându-i lui Rafa'el să îi mintă: „Mărturiseşte vindecarea Pământului, că se vor 
vindeca de boală și copiii oamenilor nu vor pieri din pricina tainelor pe care Veghetorii le-au descoperit 
şi i-au învăţat pe fiii lor. Și Pământul a fost murdărit de învăţăturile lui Azazel; lui să i se pună în seamă 
păcatul” (10:7-8). Prin urmare, Marduk nu l-a minţit pe Nabu atunci când i-a arătat adevăratul 
plan al lui Anu, de a distruge toate ființele de pe Pământ: „Pământul s-a întors pe dos cu tot cu 
locuitorii săi, îngroziţi, oamenii au fugit care încotro, stelele cădeau, se loveau unele de altele făcând un 
zgomot asurzitor” (Știri despre Egipt și minunile sale), „cerul s-a prăbușit şi a căzut pe Pământ (...) 
Pământul a fost înghiţit într-o mare genune, și munţii erau agăţați deasupra munților, colinele se 
cufundau în coline şi copacii erau rupți şi aruncaţi în genune unde se duceau până la fund” (Cartea lui 
Hanok 83:3-4). Deși arhanghelii Mikha'el și Rafa'el au fost uimiți de asprimea pedepsei, și-au 
îndeplinit sarcina. Conform capitolului 18 al Cărţii lui Hanok, Azazel / Enki și Veghetorii săi au 
fost întemnițați pentru 10.000 de ani. 

Pedepsirea lui Enki se găsește și în mitologia scandinavă, acolo unde Loki a fost închis în 
lumea subterană din cauza faptelor sale. În Mitologia nordică, Elena-Maria Morogan descrie 
evenimentul astfel: „Zăcuţi, zeii îl duseră în ținutul subpământean, până într-un loc trist şi întunecat, nu 
departe de cel în care fusese legat Fenrir. Acolo se afla o peșteră neagră; două stânci fură prăvălite, 
astfel încât să formeze semnul V, semn magic care avea să-l împiedice să poată fugi. Aici fură aduşi toți 
cei din sângele lui; unul din fiii săi fu prefăcut în lup, iar cu măruntaiele celuilalt fu legat Loki. lar uriașa 
Skade, fiica lui 1jatse și soția lui Njord, fu transformată într-o viperă monstruoasă. Zeii o atârnară de 
spinare deasupra lui Loki, astfel încât veninul ei picura pe fața acestuia. Soția lui Loki, Sigyn, îl iubea 

așa de tare, încât îi rămăsese credincioasă. Ea ceru să i se permită să stea lângă el în veci. Și astfel stă 
Sigyn plângând lângă soțul ei, şi în mâini are un vas, în care încearcă să prindă picăturile otrăvite. Când 
vasul se umple, se grăbeşte să-l deșerte. lar atunci veninul care curge din dinții otrăviți arde ochii lui 
Loki şi strigătele lui zguduie tot Midgardul. Astfel va sta Loki până ce va sosi ultima Ragnarok”. Nu doar 
Loki a fost pedepsit, ci și copiii săi: zeița Hel a fost trimisă în lumea subterană Niflheim, lupul 
Fenrir a fost legat de o stâncă la un kilometru și jumătate sub pământ iar șarpele J&rmunganar 
a fost aruncat în oceanul care înconjoară Terra. 

Și mitologia greacă amintește acest eveniment, Zeus hotărând ca titanul Prometheus să fie 
pedepsit pentru că le-a dăruit oamenilor focul. Titanul care a creat oamenii a fost înlănţuit pe 
muntele Caucaz, unde în fiecare zi un vultur îi devora ficatul. Peste noapte ficatul se regenera, 
astfel că Prometheus trecea zilnic prin acest chin. La un moment dat Zeus l-a trimis în lumea 
subpământeană cu tot cu piatra de care era legat. Titanul s-a întors pe muntele Caucaz abia 
după ce un centaur, Khiron, i-a luat locul în subteran. În Georgia există o poveste 
asemănătoare, în care zeul Amirani a fost înlănţuit pe muntele Caucaz pentru că i-a învăţat pe 
oameni cum să folosească metalele; la fel ca în mitul grecesc, un vultur îi mânca zilnic ficatul, 
care se regenera peste noapte. 

Pedepsit de zei „pentru că a iubit prea mult oamenii”, așa cum spunea Aiskhulos în Prometheus 
Desmotis („Prometheus înlănţuit”), titanul nu și-a regretat nicio clipă fapta, în ciuda suferinţei: 
„Acest vultur e dovada libertăţii mele în faţa cerului. El îmi scurmă ficatul, dar ceea ce urmăreşte Zeus 
este să-mi ucidă memoria, să mă facă să uit că am furat focul şi l-am dat oamenilor”. Însă, continuă 
titanul, „n-am furat focul ca să-l arunc în noroi”. Smulgându-i pe oameni din „prostia în care zăceau”, 
Prometheus i-a făcut „iscoditori şi meșteșugari”. Înainte de a primi „focul” ceresc, oamenii „neștiind 
să folosească nici cărămizile, nici cheresteaua pentru a-şi clădi case luminoase, trăiau ca lacoma 
furnică, în bordeie întunecoase săpate sub pământ”. Pe lângă arhitectură, titanul le-a oferit 
astronomia, învățându-i să observe „răsăritul și, ceea ce e și mai greu de recunoscut, asfințitul 
astrelor”. În opera lui Aiskhulos, Prometheus se lauda că „pentru ei am găsit cea mai frumoasă 
dintre ştiinţe: aceea a numerelor; am alcătuit îmbinarea literelor și am întemeiat memoria, muma 
Muzelor, sufletul vieţii. Eu am fost cel dintâi care am pus vitele la jug (...) Prin mine, telegarii învăţaţi la 
ham au ajuns să tragă carele, întru desfătarea belşugului. Nimeni altul decât mine n-a inventat aceste 
trăsuri înaripate în care navigatorii pot rătăci pe mări (...) Prin amestecurile salvatoare pe care i-am 
învăţat să şi le facă, toate bolile se vindecă. Eu am întemeiat, în toate ramurile, arta de a ghici viitorul 
(...) Bunurile folositoare îngropate în pământ: arama, fierul, argintul și aurul, cine s-ar putea lăuda că 
le-a descoperit înainte de mine?”. Acest sacrificiu al titanului a fost remarcat și de filosoful Karl 
Marx care scria că „Prometheus este cel mai nobil sfânt şi martir din calendarul filosofic”, referindu- 
se la cugetătorii progresiști care suferă pentru convingerile lor. „Numai eu”, spunea titanul, „am 
dat stavilă pentru ca, doborâte de trăsnet, făpturile omeneşti să nu ajungă să populeze ţinutul lui Hades”. 
În mod surprinzător, capitolul 53 al Cărţii lui Yeșa'yahu din Vechiul Testament pare a descrie 
povestea înlănţuirii lui Prometheus / Enki: „Cine va crede ceea ce noi am auzit și brațul Domnului cui 
se va descoperi? Crescut-a înaintea lui ca o odraslă, și ca o rădăcină în pământ uscat; nu avea nici chip, 
nici frumuseţe, ca să ne uităm la el, și nici o înfățișare, ca să ne fie drag. Dispreţuit era şi cel din urmă 
dintre oameni; om al durerilor şi cunoscător al suferinței, unul înaintea căruia să-ți acoperi fața; 
disprețuit şi nebăgat în seamă. Dar el a luat asupră-și durerile noastre şi cu suferinţele noastre s-a 
împovărat. Și noi îl socoteam pedepsit, bătut şi chinuit de Yahweh, dar el fusese străpuns pentru păcatele 
noastre şi zdrobit pentru fărădelegile noastre. El a fost pedepsit pentru mântuirea noastră şi prin rănile 
lui noi toți ne-am vindecat. Toţi umblam rătăciţi ca nişte oi, fiecare pe calea noastră, și Yahweh a făcut 
să cadă asupra lui fărădelegile noastre ale tuturor. Chinuit a fost, dar s-a supus şi nu și-a deschis gura 

sa; ca un miel spre junghiere s-a adus şi ca o oaie fără de glas înaintea celor ce o tund, așa nu şi-a 
deschis gura sa. Întru smerenia lui judecata lui s-a ridicat şi neamul lui cine îl va spune? Că s-a luat de 
pe pământ viaţa lui! Pentru fărădelegile poporului meu a fost adus spre moarte. Mormântul lui a fost pus 
lângă cei fără de lege şi cu cei făcători de rele, după moartea lui, cu toate că nu săvârşise nici o 
nedreptate şi nici înşelăciune nu fusese în gura lui. Dar a fost voia lui Yahweh să-l zdrobească prin 
suferinţă. Și fiindcă şi-a dat viaţa ca jertfă pentru păcat, va vedea pe urmaşii săi, îşi va lungi viața şi 
lucrul lui Yahweh în mâna lui va propăşi. Scăpat de chinurile sufletului său, va vedea rodul ostenelilor 
sale şi de mulțumire se va sătura. Prin suferinţele lui, Dreptul, sluga mea, va îndrepta pe mulți, şi 
fărădelegile lor le va lua asupra sa. Pentru aceasta îi voi da partea sa printre cei mari şi cu cei puternici 
va împărți prada, ca răsplată că și-a dat sufletul său spre moarte şi cu cei făcători de rele a fost numărat. 
Că el a purtat fărădelegile multora şi pentru cei păcătoşi şi-a dat viaţa” (53:1-12). În acest capitol 
biblic îi recunoaștem cu ușurință atât pe zeul care a suferit pentru oameni, cât și pe cel care l-a 
pedepsit. 

A fost Prometheus / Enki într-adevăr înlănţuit în muntii Caucaz de la granița dintre Europa și 
Asia? În Istoria critică a românilor, filologul Bogdan Petriceicu Hașdeu vorbea despre munții 
Caucaz de pe teritoriul de la nordul Mării de Jos din Antichitate, invocând nouă izvoare istorice 
şi literare antice și medievale. În Evul Mediu timpuriu se considera că munţii Caucaz erau în 
vecinătatea Dunării şi la nord de Marea Neagră. Istoricul roman Ammianus Marcellinus arăta în 
secolul IV că, pe timpul năvălirii hunilor, în România de astăzi se afla o ţară numită Caucaland 
sau Țara Cauca. În acel teritoriu a existat și un trib dacic al caucoensilor, amintit de geograful 
Ptolemeus, localizat de Vasile Pârvan în ţinutul secuiesc și de Constantin Daicoviciu în zona 
Bacăului. Pentru cercetătorul Patsh, Caucaland se afla undeva prin muntii Banatului. Cronica lui 
Nestor din secolul al IX-lea, cea mai veche cronică rusească, vorbeşte despre munţii Caucaz 
sau munții Ungurești de la vestul Mării Negre. Scriitorul grec Apollodoros din secolul al II-lea 
î.e.n. amintea de un Caucaz în Sciţia (numele dat de grecii antici Daciei, ţinutul din partea de 
nord a Dunării, din nord-vestul Mării Negre), unde legendele spun că a fost înlănțuit titanul 
Prometheus: „a dat ordin lui Vulcan ca să-i bată corpul cu cuie pe muntele Caucaz. Acest munte este în 
Scithia, unde Prometheus a rămas pironit timp de mai mulți ani”. Despre acelaşi Caucaz vorbea și 
arhiepiscopul Eustathios al Tesalonicului, numindu-l „Caucazul boreaľ sau Caucazul din părţile 
nordului, spre deosebire de celălalt Caucaz, aflat între Marea Neagră și cea Caspică. „Însă 
Caucazul acela, pe care, după legende, a fost crucificat Prometeu, nu figurează pe tablele geografice; 
așa afirmă autorii vechi”, preciza Eustathios. Pentru istoricul roman Florus, Carpaţii de lângă Olt 
purtau numele Caucaz. Într-un mic tratat cosmografic, geograful roman lulius Honorius făcea 
referire în secolul al V-lea la două grupe de munţi cu numele Caucaz, una pe teritoriul Europei, 
corespunzând Carpaţilor de sud-est ai Daciei, și alta în estul Mării Negre, pe teritoriul Asiei. 
După părerea istoricului lordanes din secolul al VI-lea, munţii Caucaz se întind până în Sciţia, 
acolo unde Dunărea se desparte pentru a se vărsa în Marea Neagră. La rândul său, Vasile 
Lovinescu scria următoarele: „se știe că a existat mai întâi un Caucaz polar, deoarece se spune că 
Prometheu a fost legat de Axa Polului. Există apoi Caucazul modern”, care este diferit de cel 
consemnat de antici. Într-una dintre epigramele sale, prin primul secol al erei noastre, poetul 
roman Marcus Valerius Martialis a situat scena înlănţuirii lui Prometheus în același ţinut al 
geților de la nordul Dunării: „Soldat Marcellinus, tu pleci acum, ca să iei pe umerii tăi cerul de nord al 
hyperboreilor și astrele Polului Getic, care abia se mișcă. lată şi stâncile lui Prometheus. lată şi muntele 
acela faimos din legende. În curând tu vei vedea toate aceastea cu proprii tăi ochi. Când tu vei contempla 
aceste stânci în care răsună durerea imensă a bătrânului, vei zice: Da, el a fost încă mai dur ca şi aceste 
pietre dure, şi la aceste cuvinte tu vei mai putea încă să adaugi că acela care a fost în stare să sufere 


Te | 


aceste chinuri a putut într-adevăr să creeze geniul uman”. Istoricul Herodori, care a trăit înainte de 
Herodotos, leagă și el povestea lui Prometheus de Dacia, susținând că titanul a fost un rege din 
Sciţia. lar Elie Dolcu, în Românii, o spiritualitate străveche, nota: „Prometeu, pelasg de neam, titan, 
este înlănţuit în munţii Caucas, din Dobrogea de azi, în Măcin (Arubium) şi unde băștinașii participă, în 
sens larg, la suferințele lui Prometeu, în acest ţinut pe care şi Euripide şi Ammian, ca şi Marcellin îl 
găsesc «inospitalier»”. 

Dacă toate aceste surse vorbesc despre muntele Caucaz, pentru Hesiodos titanul a fost ferecat 
de columna din mijloc a muntelui Atlas. După cum nota și Nicolae Densușianu în Dacia 
Preistorică, acea columnă „a fost considerată în legendele meridionale ca columna cea miraculoasă a 
Pământului, care susținea bolta cea înstelată a ceriului, sau polul nordic al universului”. Tot el adăuga 
că „după vechile tradițiuni geografice greceşti, această columnă legendară a ceriului se afla în părţile 
extreme, sau de nord, ale lumii cunoscute, pe muntele cel înalt și vast din ţara Hyperboreilor, numit 
Atlas”. Legendele grecilor susţin că titanul Atlas, pedepsit de Zeus să susţină cerul pe umerii săi, 
a fost transformat în munte de semizeul Perseus, care l-a împietrit cu ajutorul capului Medusei. 
În Oaysseea, Homeros face referire și el la „columnele cele lungi” de pe muntele Atlas, care 
despart cerul de pământ. În secolul al II-lea î.e.n., Apollodoros din Atena stabilise, pe baza unor 
texte mai vechi, că muntele Atlas care susținea polul nordic al cerului nu se afla în Africa de 
nord, ci în țara hyperboreilor (o populație pelasgă din nordul Traciei sau al Dunării de jos), Dacia 
sau Sciţia (ori România de astăzi). lar muntele Atlas nu era decât Caucazul vechi, pe care a fost 
legat titanul care le-a adus oamenilor „focul” zeilor. 

Dacă Prometheus a fost înlănţuit pe teritoriul României de astăzi, care este muntele Caucaz / 
Atlas din legende? Conform descrierilor antice și medievale, locul supliciului titanului nu poate fi 
decât unul singur: vârful Omu din masivul Bucegi. Aici se găsesc trei stânci, asemenea 
columnelor muntelui Atlas. Despre acestea, Nicolae Densușianu scria în volumul amintit 
anterior: „lângă această maiestuoasă columnă de pe verful Omul îşi 
ridică în aer capetele lor, după cum am amintit mai sus, alte doue 
bucăţi de stânci, în formă de doue monolite arhaice, şi cari au avut 
odată anumite destinaţiuni religiose. Una dintre aceste petre 
misteriose ne înfățișează o sculptură megalitică, ce representă capul, 
gâtul, pieptul şi o parte din aripele unui vultur gigantic întors cu faţa 
spre columna principală. Acestă monumentală figură este vulturul 
acel mitologic, căruia legendele anticității i atribuise rolul de 
forturătoriu al lui Prometheu’. De asemenea, istoricul grec 
Diodoros Sikeliotes scria în primul secol î.e.n. că „în mijlocul 
Caucazului este o stâncă, ori mai bine zis o bucată de stâncă, cu o 

din vecinătate arată spelunca lui Prometheus, cuibul vulturului şi 

urmele lanțurilor şi ale cămşelor, cu care a fost ferecat”. Într-adevăr, stânca principală de pe vârful 
Omu prezintă niște șanțuri bizare, care pot fi considerate urme ale unor lanţuri uriașe, cea mai 
evidentă fiind urma din partea superioară. lar stânca în formă de vultur se potrivește cu legenda 
grecilor, în care vulturul lui Zeus îi mânca zilnic titanului ficatul. Până și denumirea vârfului 
confirmă că este vorba despre locul torturii lui Prometheus. În Biblie, Adam, considerat a fi 
primul om, reprezintă un alter-ego al zeului Enki / Prometheus, cel care a creat oamenii după 
chipul și asemănarea sa. Chiar dacă îngerii sunt numiţi adeseori „oameni” în literatura ebraică, 
Adam / Enki rămâne Omul, fiind cel dintâi. Prin urmare, vârful Omu îi poartă numele. 

Legendele populare românești susțin că masivul Bucegi a fost un imens sanctuar dacic, fiind 
piatra de temelie a poporului român. S-a descoperit că pe crestele sale se înregistrează un nivel 
mare de radiaţii, cercetările sporadice nereușind să descopere de unde provin sau ce le 
provoacă. Turiștii vorbesc adeseori despre vindecări miraculoase care au loc pe vârfurile Omu, 
Doamnele și Bătrâna. Se spune că muntii Carpaţi sunt străbătuţi de tuneluri lungi de sute de 
kilometri, astfel de caverne uriașe existând și în Bucegi. În zona cunoscută sub numele de 
„Șapte izvoare” din partea estică a masivului, numită de daci „Zona nemuririi”, există un izvor cu 
cea mai pură apă de pe mapamond, cercetătorii români și francezi stabilind că nivelul de 
bacterii din acest izvor este zero (caz unic în lume). În 1993, masivul Bucegi s-a cutremurat timp 
de o lună în mod bizar, doar în luna august având loc câteva sute de cutremure. 

Despre Prometheus se spunea că, la un moment dat, a fost trimis în lumea subterană cu tot cu 
piatra de care era legat, întorcându-se pe munte abia când centaurul Khiron i-a luat locul. 
Cântecele populare românești redau această întâmplare, păstrând vie amintirea zeului torturat 
în vechea Dacie. Eroul, care aici poartă numele Corbea viteazul, Corbea neînfricatul, Badea 
sau Mârza, a fost „fecioraș de Domn”, un bărbat „iste (Enki era zeul înțelepciunii și al 
inteligenței), cu o voce titanică (așa cum o numește Densușianu), care atunci „când vorbea, 
munții se cutremurau”. Eroul a fost ferecat într-o „peșteră afurisită, umedă şi otrăvită, adâncă de nouă 
stânjeni în pământ”, sau într-o „temniţă de piatră în pământ adânc săpată”. Aici el a zăcut „răstignit cu 
fața în sus, cu mâinile în cătușe şi cu picioarele în butuci” ori, după alte versiuni, „în cătușe de oțel și în 
lanţuri de fier, pecetluit la piept cu cinci litre de argint”. A fost întemnițat deoarece a dorit tronul 
regal, „fiindcă el a poftit şi a purtat sabia împărătească, cuca împăratului și cafianul Domnului”, Ori 
pentru că „poftise caftan de împărăție”. Tot ca un rival al lui Zeus la tronul lumii apare Prometheus 
și în mitul lui Hesiodos. Al doilea motiv al întemniţării sale în cântecele populare românești se 
pare că a fost furtul focului. Domnitorul ţării, Ștefan Vodă, îl acuză pe erou de furtul unui cal 
înaripat, roșu ca focul, atât de roșu încât Soarele se închidea, un cal care se hrănea doar cu 
jăratic aprins, care scotea scântei pe nări, care se înviora atunci când adia vântul și care cu norii 
se amesteca atunci când fugea, pietrele scăpărând în urma lui. Când calul necheza, munții se 
cutremurau iar copacii mari se răsturnau. Pe acest cal eroul l-a ascuns într-un grajd subteran de 
piatră, întocmai cum Prometheus a ascuns focul furat în tubul unei plante. Dacă Zeus a trimis 
un vultur care să îl tortureze pe titan, eroul din cântecele românești a fost chinuit iniţial de o 
șerpoaică, precum Loki în mitologia scandinavă. După legendele antice, Prometheus a fost 
înlănţuit timp de 30 de ani; eroul român a fost torturat în peștera sa 27 de ani și jumătate, ori 32 
de ani în altă versiune. Paznicul închisorii sale se numeşte Vâlcea, nume care seamănă cu 
Vulcan al romanilor, cel care l-a înlănţuit pe Prometheus din ordinul lui Zeus. Mama eroului îi 
cere domnitorului să-i elibereze fiul, însă acesta îi răspunde ironic că îl va ierta „sus pe malul 
Oltului cu trei lemne a codrului”, că l-a logodit cu o fată din Slatina „numai din topor cioplită şi din 
bardă bărduită”, că i-a găsit nași de cununie doi uriași care „din carne-i se vor sătura şi din sângele 
lui se vor adăpa” sau că va trimite asupra lui un vultur sur, ca să-l chinuiască (ceea ce amintește 
de vulturul trimis de Zeus să-i mănânce ficatul titanului). După îndelungi suferințe eroul 
evadează din închisoare, folosindu-se de istețimea sa, și ajunge conducător al țării. Poetul 
Leskhis în Illiada cea mică și Publius Vergilius Maro în Eneida amintesc despre un erou 
hyperborean, numit Coroebos (asemănător cu Corbea), care a luptat în războiul troian împotriva 
aheilor. Prin urmare, exista în antichitatea homerică o serie de cântece epice despre un faimos 
erou pelasg / hyperborean numit Coroebos, fără ca grecii să-și dea seama că acel erou din 
muntii Carpaţi era același titan Prometheus din propriile lor legende. 

În alte cântece populare românești, Prometheus este numit Badiu, Badea sau Badu. În greaca 
veche, „badus” însemna „om înţelept”, epitet care i se potrivește zeului înțelepciunii Enki / 
Prometheus. Dacă Hesiodos povestea că titanul care a creat oamenii realiza sacrificii animale 
pentru zeii olimpieni, eroul român era măcelar al turcilor și haham al evreilor (care tăia carnea 
după ritualurile iudaice). Din cauze necunoscute, 700 de brăileni și 8000 de carabineni din 
Bugeac îl prind pe erou și îl leagă nu de o stâncă, ci de hornul unei case, „la dogoarea focului, 
unde-i greu voinicului”. Acolo a rămas Badea legat până când a fost eliberat de Marcu Viteazul. 
Despre acest Marcu, Densușianu spune că „representă în cântecele eroice române pe Marte, vechiul 
deu pelasg al resboielor și al luptelor, despre care spuneau Geţii că se născuse la denșii”. Sau, cu alte 
cuvinte, el era Marduk, fiul lui Enki. Când Marcu Viteazul a plecat să-l elibereze pe Badiu, 
„Puse şaua pe-un cal murg 
Și când s-a încălecat 
Pământul s-a cutremurat, 
Norii s-au împrăştiat, 
Apa în Prut s-a turbat. 
Apariţia sa a creat panică în rândul turcilor: 
„Cine-mi este acel nebun? 
Sau e nebun, sau turbat, 
Sau e de femei stricat. 
Într-un mod asemănător este prezentat zeul Mars în Argonautica lui Gaius Valerius Flaccus, 
atunci când a plecat împotriva argonauţilor: „Iată că vine din munţii geților grozavul Mars, ridicând 
în urma sa un nor imens de pulbere peste câmpurile Scythiei”. 
După ce a aflat că Veghetorii le-au împărtășit pământenilor „secretele cerului”, Anu şi-a trimis pe 
Pământ Celeștii conduși de Enlil. Aceștia i-au închis pe Veghetori în lumea subterană, iar pe 
Enki, conducătorul lor, l-au înlănţuit pe vârful Omul din muntii Bucegi. La un moment dat Marduk 
și-a eliberat tatăl, care nu fusese doar legat acolo, ci chiar crucificat. Pe o gemă dacică, zeul 
Zamolxis apare răstignit pe o cruce; pe gemă este scris „Orpheus Bakkhos” iar deasupra capului 
său sunt simbolizate Luna și șapte stele. Ținând cont că Zamolxis era titlul acordat de daci 
zeităților lor supreme, este posibil ca acest Zamolxis să fie 
divinitatea înlănţuită pe vârful Omu, adică Enki, ceea ce este 
sugerat atât de simbolul Lunii, cât și de numele „Bakkhos”, adică 
Bacchus al romanilor sau Dionysos al grecilor (același Enki). Gema 
îl numește pe acest zeu și „Orpheus”, un personaj de origine divină, 
venit din Tracia, care a fost decapitat. Cea mai veche consemnare 
a decapitării lui Orpheus apare pe una dintre tăblițele descoperite 
la Tărtăria, tot în Dacia, unde capul său este înfipt într-o cruce. Şi 
din nou găsim o aluzie la crucificare. În Egipt, la Karnak există 
statuia unui personaj crucificat, realizată cu mult timp înainte de 
apariția romanilor, despre care se presupune că au inventat 
crucificarea. La Karnak era venerat Amun, același Enki, existând 
mari șanse ca el să fi fost personajul răstignit. În Cipru, locul nașterii zeului Adonis (tot Enki), s- 
a descoperit o statuetă din Epoca de Piatră, care înfățișează un bărbat cu mâinile întinse ca și 
cum ar fi fost crucificat. Idolul din Pomos (satul în care a fost descoperit), realizat în jurul anului 
3000 î.e.n., are în jurul gâtului o amuletă în forma unui bărbat în miniatură, care stă în aceeași 
poziţie, ceea ce ne duce cu gândul la cruciulițele purtate de creștini. Cum Ciprul era considerat 
locul nașterii lui Adonis și al iubitei sale, zeița Aphrodite, din nou întâlnim o legătură dintre Enki 

şi crucificare. În plus, idolul din Pomos a fost realizat în stilul culturii 
Hamangia din Dobrogea, ceea ce indică o nouă conexiune cu Dacia, locul 
crucificării zeului. Mai mult, potrivit unor legende mexicane, zeul 
Quetzalcoatl (Enki) fusese răstignit pe o cruce de lemn de 
nerecunoscătorii pe care venise să-i mântuiască. În lucrarea Antiquities of 
Mexico (1831), Edward King, vicontele de Kingsborough, arăta că vechii 
locuitori ai peninsulei Yucatan îl adorau pe unul dintre zeii Bakab, care şi 
el fusese răstignit pe o cruce de lemn. Dacă legenda este reală, este 
posibil să fi fost preluată din cea a lui Quetzalcoatl și atribuită unuia 
dintre cei patru Bakab. Așa cum a făcut de altfel și creștinismul, care i-a 
atribuit crucificarea nu lui Enki, ci lui Enlil. 

Despre Orpheus se spunea că a fost decapitat de dansatoarele sacre manaide. Capul i-a fost 
aruncat în râul Naparis, care din acel moment a fost considerat sacru, în apele lui botezându-se 
toţi cei care au dorit să trăiască în legea lui Orpheus. Dacă acest „Orpheus Bakkhos” sau unul 
dintre zeii Zamolxis este Enki, în Nou/ Testament există un personaj asemănător lui: loannes 
Botezătorul. Numele său este preluat din cel al babilonianului Oannes, un alter-ego al lui Enki. 
Creștinismul îl numește „Înaintemergătorul Domnului”, deoarece a sosit înaintea lui lesous, ceea 
ce pare preluat din povestea zeilor, Enki fiind primul ajuns pe planeta noastră, înaintea lui Enlil. 
De altfel, în creştinism loannes este cel care i-a deschis calea lui lesous; într-un vechi imn 
babilonian, Sin / Enki era „întâiul între toți, cel puternic (...) care le deschide zeilor și fraților săi 
drumur. În cultele antice ale lui Enki, zeu al apelor, se practica adesea ritualul botezului; în 
creștinism, loannes era cel care boteza cu apă din râul lordan, la fel cum în apele râului Naparis 
se botezau toți cei care doreau să trăiască în legea lui Orpheus. În mitologia creștină, Ioannes a 
coborât în iad după moartea sa, pentru a-i înștiințţa pe cei morţi de venirea lui lesous; Enki a fost 
și el închis în lumea subterană iar în miturile grecilor Orpheus a coborât acolo pentru a-și salva 
soția. Gnosticii nu credeau varianta oficială a creștinismului cu privire la loannes. În Pistis 
Sophia, el este reîncarnarea unui alt profet, Elias (Eliyahu în Vechiul Testament), cu care a fost 
amestecată puterea unui eon: „puterea Micului lao, cel din Mijloc, şi sufletul profetului Elias au fost 
unite în Ioannes Botezătorul (...) Și când am aflat că voi nu ați priceput ce v-am spus despre sufletul lui 
Elias, care a fost unit în Ioannes Botezătorul, eu v-am răspuns deschis, faţă către faţă, zicându-vă: 


Idolul din 
Pomos 


«Bucurați-vă să-l primiți pe Ioannes Botezătorul; el este Elias, despre care am spus că va veni»” 
(capitolul 7). La fel ca Orpheus, loannes era profet. Și tot la fel ca el a fost decapitat. Despre 
Enki nu știm să fi suferit vreodată aceeași soartă, neexistând decapitarea sa în legendele lumii. 
Cu toate astea, în mitologia scandinavă, uriașul Mimir („Înțeleptu”), renumit pentru cunoștințele 
și înțelepciunea sa, a fost decapitat în timpul primului război al zeilor; Odinn i-a păstrat capul, 
care i-a împărtășit adesea cunoștințe secrete. Ținând cont că Enki era în majoritatea culturilor 
zeul înțelepciunii, Mimir ar putea fi un alter-ego al său. De asemenea, în legendele celților, 
Bran, zeul lumii subterane (la fel ca Enki), și-a pierdut capul. Decapitările nu lipseau din 
legendele lumii, existând multe altele în afara celor ale lui Orpheus, loannes și Mimir. De 
exemplu, în Egipt, Haru și-a decapitat mama, pe Aset, căreia zeul Djehuty i-a înlocuit capul cu 
unul de vacă. În hinduism, Şiva i-a tăiat lui Brahma unul dintre cele cinci capete, l-a decapitat pe 
Ganeș, fiul soției sale, căruia i-a pus în loc un cap de elefant, şi a creat doi demoni care i-au 
tăiat capul socrului său, Dakșa. Zeița Kali avea obiceiul de a decapita demoni, fiind reprezentată 
cu capul unuia într-o mână și cu un colier format din capetele altora în jurul gâtului. Mohini, una 
dintre încarnările zeului Vişnu, i-a retezat capul demonului Rahu. Pentru azteci, zeul 
Huitzilopochtli și-a decapitat sora, pe Coyolxauhqui, apoi i-a aruncat capul în cer, care a devenit 


E aa E 


Luna. În Babilon, după ce a ucis-o pe Tiamat, zeul Marduk „cu arma sa cerească a tăiat căpăţâna”. 
lar în Japonia, Izanagi i-a tăiat capul fiului său, a cărui naștere a ucis-o pe zeița Izanami. 

Cum Enki nu a fost ucis, ci doar crucificat pe vârful Omu, eliminăm varianta decapitării din cazul 
lui. Deși grecii susțineau că a fost eliberat de semizeul Herakles, iar scandinavii că și-a rupt 
singur lanţurile, în baladele românești Marduk este salvatorul său. lar eliberarea conducătorului 
suprem al Veghetorilor a dat startul celui de-al doilea mare război al zeilor, care a dus la o 
adevărată Apocalipsă. 


29. Ragnarok 


Mitologia greacă susține că, după înlănţuirea creatorului oamenilor, giganţii s-au răzvrătit 
împotriva zeilor olimpieni pentru a-i detrona, pentru a-l elibera pe Prometheus și pentru a 
răzbuna titanii închiși în lumea subterană. Giganţii „crescuseră cât munții, luând forme îngrozitoare. 
Purtau bărbi lungi și plete dese, ce le cădeau până la glezne. Picioarele lor colosale aveau, în loc de 
piele, solzi. lar tălpile se prelungeau cu câte-un trup hidos de şarpe”. Mama lor, Gaia, zeița 
Pământului, le-a oferit un avantaj substanţial, ei neputând fi răpuși decât de un zeu și de un 
muritor în același timp. După ce Prometheus a fost eliberat de semizeul Herakles, a început al 
doilea mare război al zeilor, numit de greci Gigantomakhia. „Cu un urlet groaznic, giganții au făcut 
un Salt şi au pornit către Olimp. Au început s-arunce-n ceruri cu stânci uriaşe, apoi cu torţe mari, 
aprinse. Lăncile lor brăzdau văzduhul, albe, tăioase, sclipitoare, şi treceau dincolo de nori. Zeus îi 
înfrunta cu furie, aruncând fulgere din cer. lar lângă dânsul sta Heracle și-nsoţea fiecare fulger cu câte- 
o straşnică săgeată. Giganţii-au prins apoi să smulgă munţii din temelia lor, să-i pună unul peste altul şi 
să-și alcătuiască-o scară, să ajungă până în Olimp”, povestea Alexandru Mitru în Legendele 
Olimpului. Alkyoneus, unul dintre giganţi, nu putea fi 
ucis în ţara în care s-a născut. Astfel că semizeul 
Herakles l-a atras pe ţărmul mării Egee, unde l-a 
săgetat, Zeus lovindu-l în același timp cu un fulger. 
Văzându-l pe Alkyoneus mort, câţiva giganţi au pornit 
în urmărirea lui Herakles. Însă zeițele Aphrodite și Hera 
i-au sedus iar Zeus și Herakles, profitând de 
diversiune, i-au doborât. După lupte îndelungate, zeii 
olimpieni au obținut victoria. Pe Enkelados, zeița 
Athena l-a târât în Sicilia, unde l-a aruncat într-o 
groapă, peste care a trântit un munte. Tot ea l-a ucis și pe gigantul Pallas. Polybotes a fost 
strivit de Poseidon sub insula Nisyros. Porphyrion a fost rănit de Zeus și ucis de Herakles. Tot 
Herakles este cel care, împreună cu Apollon, l-a doborât pe Ephialtes. Purtând o mantie a 
invizibilităţii, șiretul Hermes a reușit să se strecoare lângă Hippolytos și să-l înjunghie cu o 
sabie. Zeul Dionysos a reușit să-l omoare pe Eurytos cu toiagul său, Artemis să-l săgeteze pe 
Gration, iar moirele să-i distrugă cu bâtele lor de bronz pe giganţii Agrios și Thoon. Zeița Hekate 
l-a ars de viu pe Klytios cu niște torţe aprinse, iar Hephaistos l-a ucis pe Mimas cu o salvă de 
fier topit. Conform legendelor grecilor, toți giganţii căzuți lângă mare s-au prefăcut în munți. 

Nici n-au apucat zeii olimpieni să se bucure de victorie, că un nou inamic și-a făcut apariția: 
Typhoeus / Typhon („Taifun”), un gigant „a cărui forță era de zeci de ori mai mare decât puterea 
celorlalți feciori ai Gheei laolaltă”. În Teogonia, Hesiodos scria despre el că „puterea era în mâinile 
lui, în tot ce făcea, iar picioarele puternicului zeu erau neobosite. De pe umeri îi creșteau o sută de 


capete ale unui şarpe, un înfiorător dragon, cu limbi negre, săgetătoare. De sub sprâncene, în 
miraculoasele sale capete, fulgerau flăcări; iar focul îi ardea din capete când se încrunta. Și în toate 
capetele lui groaznice erau voci, ce scoteau sunete de necrezut”. Conform poeţilor greci Pindaros și 
Aiskhulos, Typhon avea o statură gigantică, „iar capul său ajungea la stele”. Văzându-l, zeii s-au 
înspăimântat și au fugit în Egipt, unde s-au preschimbat în animale pentru a nu fi recunoscuți. 
Singurul care a rămas să-l înfrunte pe monstru a fost regele zeilor: „Zeus tuna din răsputeri şi cu 
forță, iar pământul în jur răsuna cumplit, precum şi cerul larg de deasupra și marea și cursurile de apă, 

chiar și părţile de dedesubt ale Pământului”. Zeus a reușit să dea prima lovitură cu „năprasnicul 
trăsnet”, Typhon prăbușindu-se la pământ. Gigantul s-a refugiat în Siria iar Zeus l-a urmărit, 
încercând să-l castreze cu aceeași seceră pe care o folosise titanul Kronos împotriva lui 
Ouranos. Însă șerpii care se înălțau din coapsa gigantului l-au prins pe Zeus și l-au înlănţuit. 
Imobilizându-și inamicul, Typhon i-a smuls secera din mână și i-a retezat cu ea tendoanele de 
la mâini și de la picioare, lăsându-l neputincios într-o peșteră. Pentru a fi sigur că dușmanul său 
nu își va relua lupta, el a ascuns tendoanele sub bolovanii unui râu, învelindu-le în pielea unui 
urs. „Lumea era încremenită. Zeus căzuse prins; ceilalți zei tremurau ca varga, ascunși în trupuri de 
dihănii. Cel care şi-a venit oleacă în fire, dup-atâta spaimă, a fost fiul lui Zeus, Hermes”, povestea 
Alexandru Mitru. Hermes a reușit să îl păcălească pe Typhon și să recupereze tendoanele, pe 
care i le-a lipit la loc tatălui său. Zeus a zburat „cu un car înaripat” înapoi pe Olympos, unde a 
primit o nouă provizie de trăsnete, apoi a reluat atacul. Au avut loc lupte deasupra muntelui 
Haemus din Tracia, unde „Zeus lovea cu trăsnete și fulgere verzi, orbitoare”, iar „gigantu-i răspundea, 
prinzând în braţe munţi întregi și aruncându-i către el, cu zgomote asurzitoare”. Munţii se înroşiseră 
din cauza sângelui din rănile gigantului. Slăbit, Typhon s-a refugiat în Sicilia, unde „Zeus l-a 
răpus şi l-a biciuit cu lovituri”. Hesiodos spune că 
„Typhoeus a fost zvârlit jos, zdreanţă schiloadă, 
Enormul Pământ a gemut. 
O flacără ţâşnit-a din domnul lovit 
În valea-ntunecoasă, stâncoasă şi pustie a muntelui, 
Când l-a trăsnit. 
O mare parte din Pământul uriaş fu pârjolită 
De aburii cumpliți, 

Topindu-se cum se topeşte tabla încinsă de meşteşugul omului”. 
Deasupra gigantului Zeus a aruncat muntele Etna, închizându-l acolo pe veci. „Fumul fierbinte, 
care iese din craterul vulcanului, nu-i decât răsuflarea lui, după poveștile eline. Când el se-ntoarce sub 
povară, găâfăie greu - şi atunci Etna azvărle lavă clocotită”, afirmă Legendele Olimpului. Typhon fiind 
închis iar restul giganţilor uciși, zeii olimpieni au putut domni în liniște, fără teama că ar mai 
putea fi puși în pericol de eventuali competitori. 
Giganţii din miturile grecilor nu sunt decât uriașii biblici sau naphilim, semizeii făcuţi de 
Veghetori cu pământenii. Conducătorul lor era Marduk care, după ce și-a eliberat tatăl înlănţuit 
pe vârful Omu, a pornit un război împotriva lui Enlil, pentru tronul Pământului. 
Despre bătălia dintre Marduk și Enlil aminteau și hurienii. La fel ca la greci, uriașul Ullikummi 
(fiul zeului exilat Kumarbi și al Zeiţei Muntelui) s-a luptat cu regele zeilor, Teșub, pentru tronul 
divin. Atunci când și-a făcut apariţia, Ullikummi a băgat spaima în zeii din Kummiya, aidoma lui 
Typhon. Mitul lui Ullikummi afirmă că zeii Teșub, Tașmișu și Iștar au urcat pe muntele Hazzi de 
pe coasta de nord a Siriei (numit Cassius de romani și Zephon de evrei și fenicieni) pentru a-l 
vedea pe uriaș, loc unde grecii susțineau că a avut loc una dintre luptele dintre Zeus și Typhon: 

„lar craiul din Kummiya (Teşub - n.a.) îşi îndreaptă privirea 

Și-ntoarse fața înspre Pietroiul cel cumplit (Ullikummi - n.a.). 

Văzu Pietroiu-ngrozitor; 
De furie i se răzneşte mintea, 
Teşub se-aşează pe pământ, 
Ca un pârâu curg lacrimile sale, 
Ci printre lacrimi a grăit Teșub: 
«Ah, cine-o să mai rabde întreaga-i silnicie? 

Și cine mi se va lupta cu el? 

Cine-o să-ndure grozăvia lui?y”. 

Învingându-și teama, Teșub i-a cerut fratelui său, Taşmișu, să fie gata de luptă: 
„Noi să chemăm furtuna cu trăsnete-nţesată! 
Noi să chemăm şi ploile, şi vântul! 
Și trăsnetul ce scapără-n tărie, 
Scoţându-l din iatacu-i, să-l aducem 
Să-mpingem carele-nainte! 

Le pune-n rând acum, le-așază”. 
Lupta a fost crâncenă însă Teșub a obţinut victoria, întocmai ca omologul său grec, Zeus, 
consolidându-și poziția de conducător suprem al planetei. 
Nici scandinavii nu au omis din legendele lor acest al doilea mare război al zeilor. Din cauză că 
l-a omorât pe zeul Baldr, uriașul Loki a fost pedepsit la ordinul zeului suprem, Odinn, fiind legat 
sub pământ, la rădăcina arborelui lumii, unde un șarpe îi scuipa venin pe față. Nu doar Loki a 
fost pedepsit, ci și copiii săi: zeița Hel a fost trimisă în lumea subterană Niflheim sau Hel, lupul 
Fenrir a fost legat de o stâncă la un kilometru și jumătate sub pământ iar șarpele Jormungandr 
a fost aruncat în oceanul care înconjoară Pământul. Acolo au fost închiși până la Ragnarok, 
bătălia finală a zeilor, care marchează sfârșitul unei ere a Pământului. Deși scandinavii 
considerau Ragnarokul un eveniment din viitor, întocmai ca Apocalipsa creștinilor, în realitate 
aparţine trecutului îndepărtat. Conform legendelor lumii, acest război crunt al zeilor, încheiat cu 
un potop la finalul unei ere glaciare, din care au supraviețuit doar câţiva zei și doi oameni, 
strămoșii întregii omeniri, este Gigantomakhia grecilor, marele război început acum mai bine de 
124 de milenii. Însă, la fel ca în religiile actuale, preoții scandinavilor își țineau supușii în frâu 
prin ameninţarea unei apocalipse care poate apărea în orice clipă, chiar dacă aceasta avusese 
loc deja. 
Înainte de a izbucni, Ragnarokul fusese precedat de o serie de „semne”, descrise în Mitologia 
nordică de Elena-Maria Morogan astfel: „Mai întâi va fi un cumplit război al lumii; josnica lăcomie şi 
invidia vor îndemna oamenii să săvârşească fapte nebuneşti şi fără deosebire să se omoare unii pe alții, 
astfel încât părinţii îşi vor omori copiii și frații se vor ucide între ei, nimeni nu va mai cunoaşte mila şi 
îndurarea iar minciuna, jaful şi crima vor domni peste tot şi toate. Curând după aceste lupte întunecate 
va sosi iarna Fimbul, care va curpinde de fapt trei ierni fără vreo vară între ele; atunci vor cădea zăpezi 
nesfârşite, gerul va fi tare ca cremenea și vijeliile tăioase ca pumnalele. Și cerul nu va putea oferi nicio 
speranţă, căci se va întâmpla și un alt lucru, mult mai îngrozitor: Soarele va fi prins din urmă de lupul 
uriaș care e mereu pe urma sa şi va fi sfâşiat, iar Luna la rândul ei va fi ajunsă și sfârtecată; iar stelele 
vor începe să se prăbușească de la locurile lor, lăsând cerul negru ca smoala. Ultimul semn va fi când 
pământul va începe să tremure şi să se zguduie; atunci pădurile se vor smulge din rădăcini, stâncile se 
vor sfărâmiţa şi toate legăturile se vor rupe. Alvii (elfii - n.a.) şi piticii se vor târî îngroziți în grotele lor, 
înspăimântați de ceea ce nu vor înțelege. lar când scoarța pământului se va crăpa, atunci Fenrirulv 
(lupul Fenrir - n.a.) se va elibera; şi prin crăpăturile scoarței va începe să curgă apă, căci Șarpele 
Lumii (Jörmungandr - n.a.), în îngrozitoarea lui furie, va scăpa coada dintre fălci şi va începe să urce 
spre suprafaţă. Atunci corabia morților Nagelfar își va îmbarca echipajul şi va părăsi tărâmurile 
subpământene, unde aşteaptă de veacuri. La strigătul cârmaciului, miriade de vâsle se vor scufunda în 
valurile învrăjbite şi corabia va fi purtată până la ţărmul Asgardului. Echipajul lui va fi format din 
întreaga lume funestă a Helului și căpitan şi cârmaci va fi cel mai cumplit dușman pe care oamenii şi zeii 
l-au avut: Loke (Loki - n.a.). E] se va elibera din legături la prima zguduire a pământului şi se va alătura 
fioroşilor lui fii Fenrirulv şi Midgardorm (Jörmungandr - n.a.). Vârcolacul Fenrir se va repezi şi fălcile 

lui căscate vor sfâşia cerul, în vreme ce flăcările care îi vor fâşni din nări vor arde totul. Șarpele 
Midgardului va sufla un nor uriaș de otravă, care va pârjoli cerul şi pământul în fum şi putoare. Într-un 
bubuit cumplit se va rupe cerul și prin spărtură vor galopa Uriaşii Focului din Muspellheim. Surt va 
călări un armăsar de flăcări și în urma sa focul va mistui totul. Copitele Uriaşilor Focului vor bubui, 
când ei vor trece peste podul Bifrost și curcubeul se va rupe în urma lor. Toţi se vor îndrepta spre locul 
stabilit pentru cea din urmă înfruntare - câmpia pustie Vigrid. Fenrir şi Șarpele Lumii vor fi acolo, într- 
acolo vor mărşălui făpturile din Hel, umăr la umăr vor păși Uriaşii de Gheaţă şi Uriaşii Muntelui, 
conduși de stăpânii lor. Câmpia se va umple de sute de mii de fiinţe, nemărginita armie a forțelor Răului. 
Apoi, în tăcere, vor aştepta”. Această armată a uriașilor și a spiritelor lumii subterane, condusă de 
Loki și fii săi, a înfruntat una pe măsură, formată din zeii Aesir ai Asgardului, valkyrii (ființe 
înaripate, asemănătoare îngerilor din religiile avraamice), berserci (războinici conduși de o 
necontrolată furie) și spiritele eroilor din sala Valhalla și din câmpia Folkvangr. „În dimineața 
Ragnarok va cânta cocoşul Gullenkamme - pentru cea dintâi şi cea din urmă dată - şi luptătorii vor fi 
treziți din somn de trâmbiţatul lui puternic. lar Heimdall va pune la buze cornul Gjallar şi suntetul 
cornului va pătrunde până în cele mai îndepărtate unghere din cele nouă lumi, pentru a chema la luptă 
toate forțele Binelui. Iar la auzul sunetului prevestitor de nenorocire, Yggdrasil va începe să tremure şi 
să se scuture. Oden va galopa spre izvorul lui Mimer pentru a cere sfatul înțeleptului, dar acum pentru 
prima oară capul lui Mimer nu va răspunde. Și Oden va galopa înapoi, spre Asgard, cu inima grea de 
presimţiri rele. Zeii şi eroii își vor îmbrăca armurile şi se vor îndrepta spre câmpia Vigrid. Vor fi acolo 
Oden, cu coif de aur și ținând în dreapta lancea Gunger, Zeul cu Barba Roșcată, ținând strâns în pumn 
frâiele ţapilor neîmblânziţi; Frej, Tyr şi Heimdall vor călări alături, toți cu arme năprasnice; mai departe 
se va afla tăcutul Vidar, încălțat în Gheata cu Talpa Groasă. lar în spate vor veni eroii, bersercii şi 
valkiriile - şi vor fi atât de mulți, că pământul va dudui sub copitele cailor”. Poemul Grimnismol 
susține că spiritele a 432.000 de luptători l-au înfruntat pe groaznicul lup Fenrir, numărul lor fiind 
exact cel al anilor în care zeii și semizeii au domnit pe Pământ înainte de Potop, conform 
sumerienilor: 
„Cinci sute de uşi şi patruzeci se află, 
Socot, în zidurile Valhallei,; 
Opt sute de luptători prin fiece uşă trec, 
Când la război cu Lupul mi se duc”. 

Aceste spirite nu au reprezentat niciun fel de provocare pentru lup, conducătorul zeilor, Odinn, 
fiind nevoit să lupte cu el. Însă Fenrir l-a înghiţit de viu, fiind mai târziu ucis de Vidar, un fiu al lui 
Odinn, care l-a înjunghiat în inimă cu o suliță. Deși mușcat de șarpele Jörmungandr, Thorr a 
reușit să-și răpună adversarul, murind și el din cauza veninului șarpelui. „Tyr va înfrunta pe 
monstruosul câine Garm şi ei vor pieri, ucigându-se unul pe altul. Heimdall va fi cel ales să-l întâlnească 
pe Loke şi ei doi vor lupta prefăcuţi în două vărtejuri de foc, iar când flăcările se vor întâlni, la fel de 
puternice, se vor arde unele pe altele - şi astfel vor pieri Heimdall şi Loke şi în urma lor va rămâne doar 
un pumn de cenuşă. Ultima luptă va fi între Frej (Freyr - n.a.) şi uriașul Surt, dar lupta va fi lipsită de 
speranță - cum mult timp în urmă Zeul a dat sabia ca preţ al iubirii - şi acum, în ultima bătălie, va trebui 
să lupte cu mâinile goale... Când Frej se va prăbuşi, Surt va ridica triumfător sabia lui de foc, mai 
strălucitoare ca o mie de sori și rotind-o în văzduh va aprinde aerul şi pământul şi totul... şi universul va 
dispare, în fum și întuneric şi va fi din nou ca la început: haos, neformă, neființă”, povesteşte Elena- 
Maria Morogan. Un mit norvegian consemnat de New Larousse Encyclopaedia of Mythology 
spune că „părăsiți de zei, oamenii au fost izgoniți de la vetrele lor iar spita omenească a fost ştearsă de 
pe fața Pământului. Însuși Pământul începea să-și piardă forma. Stelele o luaseră razna de pe cer, 
căzând în hăul căscat. Ca rândunicile erau, obosite după un zbor prea îndelungat, când cad și se 

scufundă în valuri. Uriașul Surt a dat foc întregului Pământ, universul nu mai era decăt un cuptor imens. 
Flăcările țâșneau din crăpăturile stâncilor, peste tot se auzea şuieratul aburilor. Toate vieţuitoarele, 
toate plantele au fost mistuite. Numai țărâna golaşă a mai rămas dar, precum cerul însuși, nici Pământul 
nu mai era decât crăpături şi prăpăstii. lar acum, toate râurile, toate mările s-au umflat și s-au revărsat. 
Pretutindeni, toate valurile se ciocneau de valuri. Se înălțau și clocoteau încet peste toate cele. Pământul 
s-a scufundat sub nivelul mării”. lar conform poemului scandinav Voluspa, 
„Soarele scade, se-ntunecă, 
Se-afundă pământul sub mare; 
Strălucitele stele 
Se-aruncă din ceruri. 
Focul se-ncinge 
Cu fum fumegând în vârtejuri. 
Fuioare de foc năvălesc 
Să lovească chiar cerul. 
După acest crunt război, uscatul a ieșit de sub ape și o nouă eră a început. Doi oameni ascunși 
în crengile copacului cosmic Yggdrasil au reușit să supraviețuiască și să repopuleze Pământul, 
iar zeii rămași l-au ales ca lider al lor pe Baldr, reînviat în noua lume. 
Pentru greci, Typhon era fiul zeiței Pământului, Gaia, și a lui Tartaros, personificarea zeității 
lumii subterane. Un imn homeric pentru Apollon îl consideră pe Typhon fiul zeiței Hera, pe care 
l-a procreat singură. Cum Hera a complotat să-l detroneze pe Zeus cu fratele și cumnatul său, 
Poseidon, putem bănui cine era tatăl gigantului. Atât Gaia cât și Hera sunt zeitatea numită de 
sumerieni Ninhursag, cea care i l-a născut lui Enki pe Marduk. Tot ea este și Zeița Muntelui de 
la hitiți și hurieni, care i l-a născut pe Ullikummi lui Kumarbi. Cum Poseidon, Kumarbi și Loki 
sunt nume alternative ale lui Enki iar Teșub, Zeus și Odinn îl reprezintă pe Enlil, putem 
concluziona că Typhon, Ullikummi și Fenrir sunt în realitate Marduk al babilonienilor ori Martu / 
Amar Utu al sumerienilor. Dacă Typhon, Ullikummi și Fenrir erau descriși de greci, hurieni și 
scandinavi ca fiind uriași, același lucru îl afirmau și babilonienii despre zeul lor suprem, Marduk. 
În poemul Enuma Eliş, el este prezentat astfel: 
„Atrăgător îi era chipul, ochii-i scânteiau strălucitori,; 
Mândru îi era mersul, impunător ca din vechime [|...] 
Și mai presus de ceilalți zei era, cu mult întrecându-i |...] 
Era cel mai nobil şi cel mai înalt era; 
Cu membrele imense-i pe toți îi întrecea”. 
După ce Enki a fost crucificat pe vârful Omu, Marduk l-a eliberat și a condus armata semizeilor, 
oamenilor și Veghetorilor împotriva unchiului său, Enlil, pentru a-l detrona. Deși babilonienii, la 
fel ca restul popoarelor din Mesopotamia, au încercat să ascundă și acest război al zeilor, 
urmele lui ies la lumină. Un imn al lui Nergal, publicat de Josef Bollenrucher în Gebete und 
Hymnen an Nergal (1904), afirmă următoarele: 
„Divinul Nergal, 
Domn care noaptea s-a strecurat, 
Venit-a la luptă! 
Pocneşte din bici, armele-i zăngăne [...] 
El cel ce-i binevenit, imensă-i e puterea; 
Ca un vis în pragul uşii s-a ivit. 
Divinule Nergal, tu cel ce eşti binevenit, 
Alungă duşmanul de la Ekur, 

Prinde-l pe Sălbaticul din Nippur’. 

În Babilon, zeul suprem era de obicei numit Marduk. Însă, atunci când doar latura sa pozitivă 
era scoasă în evidenţă, el era numit Șamaș, fiind considerat zeul Soarelui, binefăcătorul și 
judecătorul lumii. În schimb, când se punea preț doar pe natura sa violentă, negativă, Marduk 
era numit Nergal, fiind privit ca soarele distrugător de la amiază. Prin urmare, lui îi este închinat 
imnul de mai sus. „Să/baticul din Nippur” Şi „dușmanul de la Ekur' este fără doar și poate zeul 
orașului Nippur, Enlil, al cărui templu purta numele Ekur („Casa ca un munte”). Astfel, fără a-și 
da seama, Josef Bollenrucher a descoperit în religia babiloniană urmele celui de-al doilea mare 
război al zeilor, Gigantomakhia sau Ragnarok. 

Muntele Hazzi de pe coasta de nord a Siriei, numit Cassius de romani și Zephon de evrei și 
fenicieni, unde grecii susțineau că a avut loc una dintre luptele dintre Zeus și Typhon, iar pentru 
hurieni una dintre Teșub și Ullikummi, era considerat de canaaneeni casa unuia dintre zeii 
numiţi Baal, fiul zeului fertilităţii și al apelor, Dagon. Baal Zephon a fost nevoit să se lupte pentru 
tron cu zeul morţii, Mot, preferatul zeului suprem, El. Dacă El este Anu, Dagon este Enki iar 
Baal Zephon - Marduk, Mot nu poate fi în acest mit decât Enlil al sumerienilor. La fel ca la greci, 
babilonieni și hurieni, Baal este descris de canaaneeni ca fiind uriaș; atunci când un zeu s-a 
așezat pe tronul lui Baal, „picioarele sale nu atingeau treptele jilțului și capul lui nu ajungea până la 
capătul de sus al jilțului”. Canaaneenii povesteau că, la un moment dat, Baal a refuzat să-i mai 
plătească tribut lui Mot, drept pentru care zeul morţii l-a ucis. Anat, sora și iubita lui Baal, a fost 
cea mai afectată de deces: „ea îşi crestă pielea cu un cuțit de cremene, își tăie cu un cuţit cele două 
cozi din creștetul său, scrijelindu-şi în trei locuri fălcile şi bărbia, aidoma gliei din răzoare îşi brăzdă 
brațele sale şi îşi zgârie pieptul cum se ară un câmp. Aidoma şesului dintr-o vale, ea îşi scrijeli spatele de 
trei ori. Apoi îşi ridică glasul, strigând: «Zeul Baal a pierit! Ce va face norodul fiului lui Dagan? Ce vor 
face gloatele a căror soartă atârnă de Baal? Mă voi pogori pe Pământ!»”. Ea a luat leșul lui Baal și l-a 
îngropat pe muntele Zephon, iar zeul suprem El a hotărât să aleagă dintre fiii zeiței Athirat un 
nou rege pe Pământ. Anat însă nu era pregătită să accepte pierderea iubitului său, așa că s-a 
dus la Mot pentru a i-l cere pe Baal. Cum zeul morții i-a refuzat cererea, „atunci ea-l prinse pe 
Mot, fiul lui El, îl tăie cu paloşul, îl vântură cu vânturătoarea, îl arse în foc, îl trecu prin vânturătoare şi-l 
risipi peste câmpuri, pentru ca păsările să se înfrupte din rămășițele lui şi pentru ca vrăbiile să-i 
ciugulească mădularele”. După înfrângerea lui Mot, Baal a înviat și s-a întors în palatul său de pe 
muntele Zephon, acolo unde și-a învins competitorii: „Baal prinse pe feciorii lui Athirat, le dădu o 
puternică lovitură cu tăişul sabiei lui, îi izbi zdravân cu buzduganul său. Pe zeul Mot îl culcă la pământ şi 
Baal se aşeză pe tronul său regal, pe scaunul său crăiesc”. După câţiva ani, Mot s-a întors pentru a-i 
cere socoteală lui Baal: „din pricina ta am fost împroşcat cu rușine, din pricina ta fost-am disprețuit, 
îndurat-am Să fiu vânturat cu vânturătoarea, din pricina ta îngăduit-am să fiu tăiat cu paloșul. Din 
pricina ta răbdat-am să fiu ars în foc, din pricina ta îndurat-am Să fiu măcinat, din pricina ta răbdat-am 
să fiu strecurat prin Sită, din pricina ta ajuns-am Să fiu presărat pe mare. Dă-mi pe unul din fraţii tăi ca 
să-l mănânc și să mă satur”. Baal a refuzat iar cearta a continuat. „Baal, tu ai pus pe frații tăi să mă 
rănească şi pe fraţii mamei mele să-mi facă rău!", i-a reproșat zeul morții, frază din care deducem 
că au avut loc mai multe lupte, un adevărat război al zeilor, așa cum este prezentat de miturile 
multor popoare antice. Cum era de așteptat, cearta celor doi s-a transformat în scurt timp într-o 
nouă luptă: „ei se luară la luptă unul cu altul ca nişte luptători şi Mot îşi arătă tăria, iar Baal puterea. 
Se împungeau ca niște tauri sălbatici, Mot își arătă tăria iar Baal puterea. Ei se muşcă unul pe altul ca 
nişte şerpi, şi ba Mot îl prinde, ba mi-l apucă Baal. Ei sar unul la altul ca niște armăsari ce se bat, şi 
uneori cade Mot, alteori se prăbușește Baal'. Ameninţat de zeița Şapaş cu pedeapsa zeului El, 
„Mot, fiul lui El, fu cuprins de spaimă, viteazul îndrăgit de El se înfricoşă”. A oprit lupta, a acceptat 

înfrângerea și i-a strigat tatălui său: „zeule El, repune-l pe Baal pe tronul său crăiesc, pe jilțul domniei 
lui!”. Astfel, Baal a putut conduce liniştit Pământul din palatul său de pe muntele Zephon. 
Al doilea mare război al zeilor se întălnește și în clasicul poem indian Ramayana, ale cărui 
personaje principale sunt prinţul Rama și soția sa, Sita. Acest prinț, care a trecut prin 
nenumărate încercări pentru a-și recupera soţia răpită de demonul Ravana, capabil de fapte 
supraomenești, nu era un om obișnuit. Ramayana susţine că a fost rege timp de 100 de ani în 
Ayodhya, după mai multe decenii de exil, în timp ce în Drona Parva se spune că a domnit 
11.000 de ani în vremea când înţelepţii Riși, zeii și oamenii trăiau împreună pe Pământ. Unii 
hinduși îl considerau reîncarnarea zeului Vișnu, în timp ce Ramayana afirmă că prinţul s-a 
născut datorită unei băuturi magice trimise de zeu pe Pământ. Identitatea personajelor 
principale este relevată chiar de numele lor. În akkadiană, sumerianul Enlil era cunoscut ca EIllil, 
Adad sau Ramman, ultimul fiind aproape identic cu Rama. Rama este inversul lui Amar, numele 
sumerian al lui Marduk (mai exact, Amar Utu), astfel fiind evidenţiată egalitatea și opoziția celor 
doi. Prinţul indian era considerat reîncarnarea zeului Vișnu, identificat deja cu Enlil. Conform 
tradiţiei, Rama s-a născut în Treta Yuga, a doua eră a lumii, cea în care miturile lumii afirmă că 
Enlil a preluat conducerea Pământului. Sita, soţia lui Rama, se transformă în Ista prin 
inversarea primelor două litere, nume care provine din Iştar a akkadienilor sau Ninhursag a 
sumerienilor, cea care a primit titlul Ninlil după ce a devenit consoarta lui Enlil. Un alt element 
care duce cu gândul la aceste două divinităţi este prezenţa deloc întâmplătoare în Ramayana a 
numărului 40, numărul lui Enki în Mesopotamia: pe lângă fraţii demoniţei Șurpanakha, Rama a 
ucis încă 40.000 de demoni. Chiar și numele demoniţei ne trimite către Mesopotamia, 
Șurpanakha însemnând „Cea din Șuruppak”, unul dintre cele mai importante orașe sumeriene. 
Dacă povestea descrisă de Ramayana nu este în realitate decât varianta „Bollywood” a celui 
de-al doilea mare război al zeilor, înseamnă că demonul Ravana, inamicul lui Rama / Enlil, nu 
poate fi decât Marduk. Ravana este descris ca un adept devotat al zeului Şiva (Enki), foarte 
înțelept, conducător al Asura (Veghetorii), urmaș al lui Brahma (Anu), agresiv și arogant, căruia 
Şiva i-a oferit înțelepciune și invulnerabilitate în fața zeilor, spiritelor, înțelepților și animalelor 
sălbatice, descriere care i se potrivește lui Marduk ca o mănușă. Orașul sumerian Șuruppak, 
dedicat iniţial zeiței Ninlil / Ninhursag, a devenit al lui Iștar atunci când ea a preluat atributele 
mamei sale. Prin urmare, „Cea din Șuruppak”, sora demonului Ravana, care a încercat să-l 
seducă pe Rama, este Ninsar a sumerienilor sau Iștar a akkadienilor. 
Ramayana susţine că Rama și fratele său, Lakșmana, au ucis demonii care îl împiedicau pe un 
înțelept să-și îndeplinească devoţiunile. Mai târziu, fiind trimis în exil alături de soţia sa, Sita, și 
de Lakșmana, a ajuns în pădurea Dandaka, bântuită de demonii Rakșasa. Acolo, demonița 
Șurpanakha a încercat să îl seducă, însă fără succes. Pentru că a încercat să o ucidă pe Sita, 
Lakșmana i-a tăiat demoniţei nasul și urechile. Ea le-a cerut fraţilor săi să o răzbune, Rama fiind 
astfel nevoit să îi ucidă atât pe aceștia, cât și alți 40.000 de demoni. Atunci, Șurpanakha i-a 
cerut ajutorul fratelui său cel mare, Ravana, regele din Lanka, care avea 10 chipuri și 20 de 
braţe. În timp ce Rama și Lakșmana se aflau la vânătoare, Ravana a răpit-o pe Sita: 
„Așează-te aici în carul acesta celest la care sunt înhămaţi asini înaripați foarte iuți, 
Aurii la înfățișare şi în strălucire, zboară ca și caii lui Indra. 
Apoi carul ceresc s-a înălțat deasupra colinei și a văii împădurite. 
Ca şarpele în ghearele vulturului, Sita se zbuciuma în plânset rugător”. 
În timpul zborului, „carul” lui Ravana a fost atacat de Jatayu, o „pasăre” magică uriașă, 
asemănătoare avioanelor moderne de vânătoare. După ce l-a doborât pe Jatayu, demonul a 
închis-o pe Sita în cetatea sa din Lanka. Pentru a o elibera, Rama și Lakșmana, alături de o 

armată de vanara (umanoizi asemănători maimutelor), condusă de generalul Hanuman, au 
atacat palatul demonilor. În luptă au fost folosite vimane, aparate propulsate de mercur, care 
zburau la mari înălțimi, producând un puternic curent de aer. Se ridicau sau coborau în picaj 
brusc, puteau atinge viteze uriașe și se puteau opri instantaneu în aer, dar făceau un zgomot 
extrem de puternic la decolare și la aterizare. Pentru a căpăta un avantaj în fața demonilor, 
prințul a fost ajutat de zeii celești: 
„Viteazul Matali şi-a îndreptat carul tras de cai asemănători razelor Soarelui, 
Unde loialul şi dreptul Rama îşi căuta dușmanul pentru lupta decisivă, 
Și îi dădu nobilului Rama arme strălucitoare şi paloş ceresc, 
Și în timp ce dreptul se lupta din răsputeri şi se sforța să învingă, zeii îl ajutau pe loialul şi viteazul. 
«Ia acest car», așa îi spuse Matali, «cu care zeii te înzestrează pentru a te ajuta». 

Rama a luat acei cai celeşti ai carului auriu de călătorie al lui Indra”. 
Se pare că în acest cumplit război au fost lansate din vehiculele aeriene ale zeilor bombe 
puternice, descrise ca „sute de meteoriți căzând din cer”. Efectele lor au fost devastatoare: „sulițele, 
securile, scuturile se învolburau. Un fum stăruitor și gros ca noroiul înăbuşea oamenii şi animalele care 
încercau să iasă pe străzi. Orașul Lanka, arzând, lumina marea”. Pe lângă naveta şi armele lui Indra, 
Rama a primit de la Riși Agastya și Arma Strămoșului, pe care „o finuse pentru împrejurarea 
supremă”, o armă teribilă: „săgeata aceasta care avea adunată în ea energia tuturor fiinţelor, strălucea 
ca Soarele. Ea putea să răzbată un munte, putea trăsni după aceea un șir de o sută de elefanți și apoi 
putea să prefacă în pulbere alt șir de o sută de care, iar în cele din urmă tot mai putea să sfărâme, la o 
depărtare de zece yoiana, o cetate de granit'. Nu doar Rama a primit ajutor divin, ci și Ravana, 
căruia zeul Şiva i-a dăruit sabia divină Chandrahas („Lama Lunii”), una dintre cele mai puternice 
arme din mitologia hindusă. După ce Rama a lansat Arma Strămoșului, „cele două oști crezură că 
venise sfârșitul lumii. Zdruncinarea văzduhului le-a prăbușit. Pământul s-a cutremurat până în 
măruntaiele lui de foc. Multe stele s-au desprins de pe cer’. Această descriere se aseamănă cu 
viitorul pe care i l-a arătat Marduk lui Nabu atunci când l-a înștiințat de adevăratul plan al lui Anu 
cu privire la Terra: „stelele cădeau, se loveau unele de altele făcând un zgomot asurzitor” (Știri despre 
Egipt și minunile sale) sau „cerul s-a prăbuşit și a căzut pe Pământ” (Cartea lui Hanok 83:3-4). O 
armă teribilă fusese utilizată și înainte de atacul orașului Lanka, în lupta lui Rama împotriva 
fraţilor demoniţei Șurpanakha. Atunci, demonul Khara folosise o bombă năpraznică: „un disc 
negru acoperi Soarele (...) Numaidecăât, ziua fu înlocuită de un întuneric total (...) Peștii stăteau 
nemişcați în iazurile unde lotusul începea să se ofilească. Toţi arborii îşi pierdură frunzele. Pământul se 
zgudui”. Însă sistemul antirachetă al lui Rama funcţiona perfect: „măciuca lui Khara porni în zbor. 
O săgeată a Celui Neînvins o sparse în trei cioburi”. 
În timpul cruntei bătălii din Lanka, generalii lui Ravana au fost uciși iar batalioanele sale 
cuprinse de confuzie. Armata vanarelor a suferit la rândul ei pierderi imense, Lakșman fiind și el 
grav rănit, întocmai ca Zeus în lupta cu Typhon. După ce Lakșman a fost vindecat de Hanuman 
cu ajutorul unor ierburi aduse din Himalaya, la fel cum Hermes l-a vindecat pe Zeus, Rama l-a 
înfruntat direct pe Ravana. Lupta a durat șapte zile, până când prinţul și-a ucis adversarul cu 
arma lui Brahma: 

„Lupta dura încă nedecisă, când Rama în furia sa 
A mânuit arma lui Brahma aducătoare de moarte prin foc ceresc, 
Armă pe care Sfântul Agastya i-a dat-o eroului. 
A zburat ca lancea luminoasă a lui Indra, fatală ca o săgeată din cer. 
Învăluit în fum şi revărsare de fulgere, fugind din locul încercuit, 
Inima de fier a lui Ravana a fost străpunsă, eroul căzând fără viaţă. 

Voce de binecuvântare din cerul strălucitor a coborât asupra viteazului fiu al lui Raghni: 

«Campion al adevărului şi al dreptăţii! Acum nobila ta sarcină a fost îndeplinită!»”. 
Rama și-a recuperat soția și, după ce s-a convins că i-a fost credincioasă, a dus-o acasă cu 
„carul” său aerian enorm, frumos vopsit, cu două etaje, ferestre și steaguri ca ornamente. În 
interior avea mai multe compartimente pentru pasageri și echipaj. Vehiculul emitea sunete 
melodioase care erau auzite până la sol. „Purtaţi de lebede, exilații părăseau câmpul de luptă, 
întorcându-se acasă”, povestește Ramayana. 

„Zburând în eterul fără nori, carul Pushpa al lui Rama venea 
Și zece mii de voci bucuroase strigau numele vesel al lui Rama. 
Lebedele de argint la porunca lui Rama au coborât domol din aer 

Și au așezat carul strălucitor pe pământ - acel car al florilor de o frumusețe divină”. 
Odată ajunși în Ayodhya, Rama și-a izgonit soția însărcinată în pădure, fiind în continuare 
obsedat de bănuiala că a cedat seducţiei lui Ravana. Acolo, într-o colibă, ea a născut doi 
gemeni. După ani, Rama a descoperit-o pe Sita și pe copiii lor și, cuprins de remușcări, a 
implorat-o să se întoarcă în Ayodha. 

„Zei şi spirite, strălucitori nemuritori au venit de la regescul Yajna, 
Oameni din fiecare rasă şi popor, regi şi conducători de mare renume. 

Sita i-a văzut pe strălucitorii Celești, monarhi care s-au adunat venind de departe. 

Ea îl vedea pe Seniorul regal, soțul ei, strălucitor ca o stea care se ridică la cer”. 
Cu inima frântă, credincioasa Sita nu și-a mai susținut inocenţa, ci a rugat Pământul să-i 
ușureze povara. 

„Atunci pământul s-a crăpat și deschizându-se, s-a ivit un tron de aur, 
Tinut în sus de Nagas, cel plin de giuvaeruri, aşa cum frunzele lasă să se vadă trandafirul. 

Rama a fost nevoit să trăiască singur, câţiva ani mai târziu părăsind capitala Ayodha pentru a 
se urca la cer. Drona Parva susține că Rama și-a condus imperiul mondial timp de 11 milenii, în 
acea vreme înţelepții Riși, zeii și oamenii trăind împreună pe Pământ într-o adevărată epocă de 
aur, numită Rama Rajya. 
Acest mare război, care îi are în prim-plan pe Enlil și pe Marduk, nu poate fi decât Ragnarokul 
scandinavilor sau Gigantomakhia grecilor. Ramayana ne oferă 
informaţii suplimentare despre desfășurarea sa, împărtășindu- 
ne faptul că ambele tabere au folosit în luptă aparate de zbor 
și arme teribile, asemănătoare celor atomice. Vanara, 
umanoizii cu aspect de maimute, ar putea fi una dintre speciile 
care convieţuiau împreună cu Homo sapiens înainte de Potop, 
fiind vorba probabil despre așa-numiții oameni de 
Neanderthal. Conform Ramayana, acești vanara au construit 
un pod pentru a ajunge din India în Sri Lanka, acolo unde se 
afla închisă Sita. Deși majoritatea preferă să considere 
Ramayana doar o poveste, în 2002 N.A.S.A. a fotografiat din 
satelit un pod din nisip și pietriș, lung de 30 de kilometri, care leagă India de Sri Lanka. Se 
spune că podul a fost construit din pietre care pluteau pe apă, având înscris numele lui Rama. 
În Sri Lanka există câteva astfel de pietre, care sfidează legile fizicii, spre surprinderea 
cercetătorilor. Dacă despre demonul Ravana se spune că avea o flotă aeriană, arheologii au 
descoperit pe dealurile din Sri Lanka urmele a cinci aeroporturi antice. Ba se crede chiar că a 
fost descoperit și sarcofagul lui Ravana, care conţine trupul demonului, în prezent fiind 
conservat într-o peșteră de pe dealurile Nuwara Eliya și păzit de triburile din zonă. De fiecare 

dată când armata din Sri Lanka a încercat să recupereze sarcofagul, au avut loc dezastre 
naturale care au împiedicat misiunea. Cel puţin asta se povestește. 

Întâmplările care au dus la începerea acestui mare război, precum și luptele propriu-zise, sunt 
descrise pe larg în mitologia egiptenilor, care l-au numit Haru (Horus pentru greci) pe Marduk, 
Asar (Osiris) pe Enki, Sutah (Seth) pe Enlil, Ra pe Anu, Aset (Isis) pe Ninhursag, Hathor pe 
Iștar și Djehuty (Thoth) pe Nabu. Legendele spun că, într-o zi, tânărul Haru s-a prezentat în fața 
Adunării Zeilor, pretinzându-se fiul lui Asar și, prin urmare, moștenitorul de drept al tronului 
Pământului, ocupat în acel moment de Sutah, unchiul său. Ra a refuzat să îi acorde tronul însă, 
susținut de mama sa, Aset, Haru nu s-a dat bătut, acuzând în faţa întregului Consiliu al Zeilor că 
este jefuit de ceea ce i se cuvine de drept. Aset a început să îl preseze pe Ra să îl declare pe 
fiul ei rege și chiar și-a câștigat simpatia unor zei, ceea ce l-a deranjat la culme pe Sutah, care a 
ameninţat că va ucide un zeu pe zi cu sceptrul său de 2040 kilograme dacă nu i se interzice 
zeiţei accesul la judecată. Pentru a delibera în liniște, Ra a hotărât ca divinităţile să se 
întâlnească pe o insulă fără mama lui Haru. Ea însă și-a făcut apariția, deghizată într-o femeie 
obișnuită, dar foarte fermecătoare. l-a atras atenţia lui Sutah, apoi s-a apropiat de el și l-a 
sedus, făcându-l să aprobe tot ce spunea. Profitând de ocazie, Aset i-a povestit o istorioară 
foarte tristă, în care unui fiu i-a fost furată moștenirea. Aprobând tot ce spunea ea, pentru a o 
cuceri, Sutah a recunoscut că fiul legitim trebuie să fie succesorul tatălui său. Auzind acest 
lucru, Aset și-a recăpătat înfățișarea reală și a cerut Consiliului Zeilor ca Haru să primească 
tronul, cu toții fiind martori la declaraţia lui Sutah. Înfuriat, acesta i s-a plâns lui Ra că a fost 
înșelat, iar conducătorul suprem a ales să întârzie luarea unei decizii. 

În textul cunoscut ca Papirusul Chester Beatty Nr.1, Sutah a propus ca deliberarea zeilor să se 
scurteze, pentru a avea posibilitatea de a discuta pașnic cu nepotul său. L-a invitat pe Haru să 
„vină, să petrecem o zi fericită în casa mea”. Tânărul zeu a acceptat „și când s-a înserat, patul a fost 
așternut pentru dânșii şi culcatu-s-au cei doi. lar în puterea nopții, Sutah şi-a făcut mădularul să se 
întărească şi l-a vârât între coapsele lui Haru”. Însă, atunci când Sutah și-a slobozit sămânţa, Haru 
a „prins-o între mâini”. Dimineaţa i-a adus-o mamei sale și i-a povestit cele întâmplate. Aset l-a 
sfătuit să-și verse propria sămânță într-un vas, apoi a luat-o și a turnat-o peste salata lui Sutah 
care, nebănuind nimic, a mâncat-o. În faţa zeilor, Sutah a anunţat că sperma sa se află în Haru. 
La rândul său, tânărul zeu a exclamat: „nu numai că sămânța lui Sutah nu e în mine, ci sămânța mea 
este în el! Sutah e cel care rămâne nedemn!”. Pentru a se rezolva această dilemă, a fost adus zeul 
Djehuty în faţa Consiliului. El a chemat sperma lui Sutah, care a răspuns din fundul mlaștinii, 
unde o aruncase Aset. Apoi a chemat sămânţa lui Haru, care și-a făcut apariţia din corpul lui 
Sutah. Înfuriat, zeul furtunii și al deșertului a strigat că doar o luptă pe viață și pe moarte mai 
poate hotări rezultatul. Deși acest text pare o poveste homosexuală, lucrurile nu stau chiar așa. 
Enlil l-a crescut pe Marduk ca pe propriul său fiu, neștiind că adevăratul tată al băiatului era 
Enki. Când Sutah a anunţat că sămânţa sa se află în Haru, nu s-a lăudat că au făcut sex, ci a 
afirmat că el este tatăl tânărului. Nefiind fiul lui Asar, Haru nu ar fi avut dreptul de a moșteni 
tronul decât după Sutah. La rândul său, Haru a susţinut că sămânţa sa se află în Sutah, adică el 
ar putea fi considerat tatăl zeului furtunii, nu invers. Toţi zeii ajunși pe Pământ (inclusiv Enlil / 
Sutah) se încarnau în corpuri ale urmașilor Gemenilor Divini, care din punct de vedere genetic 
pot fi consideraţi părinţii zeilor. Cum Marduk era clona lui Enki, afirmaţia tânărului Haru pare a fi 
reală, Sutah / Enlil având în componenţa sa materialul genetic al lui Enki, implicit al lui Marduk. 
Djehuty / Nabu nu a fost adus în faţa Consiliului Zeilor pentru a „chema” sperma celor doi 
pretendenți la tron, așa cum au interpretat egiptenii antici, ci pentru a efectua teste genetice 
care să stabilească paternitatea fiecăruia. Rezultatul testelor a fost în favoarea lui Haru, el fiind 

clona lui Asar, din genele căruia fusese creat și furtunosul Sutah. Care nu a acceptat concluzia 
testelor și, înfuriat, i-a declarat război nepotului său. Însă, domolindu-și furia, i-a propus o 
metodă bizară pentru stabilirea învingătorului: să se preschimbe amândoi în hipopotami și să 
rămână sub apă; cel care va reuși acest lucru pentru trei luni va fi declarat câștigător. În 
Mitologia egipteană, Claude Helft povestea: „Isis se îndoiește că Seth nu va trișa. Ea fabrică un 
harpon pentru a-l ameninţa pe Seth. Dar, mişcată de vaietele fratelui ei, se lasă înduplecată şi încetează 
să-l mai atace. Nebun de mânie, Horus se ceartă cu mama lui şi, curpins de furie, îi taie capul. Apoi, 
epuizat, adoarme. Seth aleargă să strige cu mare tam-tam în faţa zeilor cele întâmplate, foarte fericit că 
are un motiv ca să-și pedepsească nepotul. El pleacă din nou să-l caute pe Horus. Îl găseşte adormit şi îi 
smulge ochii, ce vor deveni de îndată doi lotuşi'. Rămas orb, tânărul zeu a reușit să se refugieze în 
deșert, unde „buna zeiță Hathor, cu capul blând de vacă, îl ia, miloasă, şi îl vindecă cu o picătură de 
lapte de gazelă. Horus este gata să reia lupta”. 

Văzându-și nepotul întreg și gata de luptă, Sutah a propus o cursă de bărci din piatră. Orgolios, 
el și-a făcut o ambarcaţiune imensă, lungă de 36 de metri. Însă vicleanul Haru și-a scobit barca 
din lemn, apoi a mânjit-o cu cretă, pentru a părea de piatră. Bineînţeles că ambarcaţiunea lui 
Sutah s-a scufundat. Văzându-se pe fundul apei, s-a transformat în hipopotam și și-a atacat 
adversarul. Haru nu s-a pierdut cu firea ci a ripostat, lovindu-l pe Sutah cu harponul, fiind 
necesară intervenţia celorlalţi zei pentru a-l opri. 

Detalii suplimentare despre acest război dintre Haru și Sutah se găsesc în vechiul oraș egiptean 
Behdet (Edfu), acolo unde se spunea că fiul lui Asar, numit aici Hor, își ținea uriașul Disc 
înaripat cu care zbura pe cer, o navetă asemănătoare vimanelor din epopeea hindusă 
Ramayana. „Când uşile topitoriei se deschid, Discul se înalță”, anunţa un text egiptean. Într-o 
inscripţie de pe pereţii templului din Behdet se spune că „în anul 363, Maiestatea Sa, Ra, Cel Sfânt, 
Șoimul Orizontului, Nemuritorul care veşnic trăieşte, se afla în țara Khenn. Era însoţit de războinicii lui, 
căci dușmanii conspiraseră împotriva domnului lor în districtul care, din ziua aceea, a fost numit Ua- 
Ua”. Zărind dușmanii, „Ra, cel Sfânt, Șoimul Orizontului, i-a spus lui Hor, Măsurătorul Înaripat: 
«Înaltă mlădiță a lui Ra, urmaşul meu: du-te repede, doboară dușmanul pe care l-ai văzut». 
Îmbarcându-se în vimana sa, Hor / Haru a plecat să caute inamicii: „în tăria cerurilor, din Discul 
Înaripat a văzut dușmanii şi a venit spre ei din spate. Din partea anterioară a dat drumul peste ei unei 
furtuni pe care nici cu ochii n-o vedeau, nici cu urechile nu o auzeau. Tuturor le-a adus moartea, într-o 
clipită; nicio făptură nu a mai scăpat cu viaţă”. 

La Behdet, Hor a înfiinţat o topitorie de metale, din care se făureau arme unice, din „fier divin”, și 
a instruit o armată de mesniu, „Oameni de Metal”. Aceștia au fost reprezentaţi pe pereţii templului 
lui Hor cu capetele rase, purtând tunici scurte și arme neidentificate, în formă de harpon. 
Conform tradiţiilor egiptene, mesniu au fost primii oameni înarmaţi vreodată de zei cu arme 
făurite din metal. 

„Atunci Ra, Cel Sfânt, a înaintat; iar Aștoreth era cu el. Și s-au uitat după dușmani pe Pământ; dar 
fiecare dintre aceștia era ascuns”. Ra a hotărât să-și coboare barca pe apă, pentru a-i găsi pe 
inamici. „Dar și dușmanii s-au dus pe apă, prefăcându-se în crocodili şi hipopotami, şi au lovit barca lui 
Ra, Șoimul Orizontului (...) Atunci Hor, Măsurătorul Înaripat, a venit cu ajutoarele sale, care slujeau ca 
războinici, fiecare chemat pe nume, cu Fierul Divin și un lanţ în mâini, şi i-au bătut pe crocodili şi pe 
hipopotami. Și au scos din apă şase sute cincizeci şi unu de dușmani în acel loc; i-au ucis în preajma 
cetăţii. Iar Ra, Șoimul Orizontului, i-a spus lui Hor, Măsurătorul Înaripat: «Fie ca acest loc să fie 
cunoscut ca locul unde s-a consacrat a ta victorie în ținuturile de sud»”. Nu doar Ra s-a bucurat de 
victoria tânărului zeu. „Atunci spusu-le-a Djehuty celorlalți zei: «O, zei din ceruri, să se bucure inimile 
voastre! O, zei de pe Pământ, să se bucure inimile voastre! Tânărul Hor a adus pacea, după ce a izbutit 

să facă fapte miraculoase în această campanie»”, episod care amintește de cel din Ramayana, când 
o voce din cer i-a lăudat victoria lui Rama împotriva demonului Ravana. Cu această ocazie, Hor 
și-a adoptat ca emblemă Discul Înaripat: „din ziua aceea există emblemele de metal ale lui Hor. Hor e 
cel care şi-a făcut emblemă din Discul Înaripat, punându-l pe partea de dinainte a bărcii lui Ra. Pe zeiţa 
de la miazănoapte şi zeița de la miazăzi, înfățișate ca doi şerpi, le-a așezat alături. lar Hor stătea în 
spatele emblemei, la bordul bărcii lui Ra, cu Fierul Divin şi lanţul în mână”. 

În ciuda proclamării lui Hor de către Djehuty ca aducător al păcii, războiul mai avea mult până la 
final. În timp ce compania zeilor avansa spre nord, „au zărit două străluciri pe o câmpie, la sud-est 
de Waset. lar Ra i-a spus lui Djehuty: «Aceia sunt duşmanii; Hor să-i măcelărească» (...) Și Hor mare 
masacru a făcut în rândurile lor”. Au urmat şi alte înfruntări: „Atunci, dușmanii s-au îndepărtat de el, 
spre miazănoapte. S-au oprit în ținutul lacurilor, cu fața spre marea dosnică a Mediteranei; iar inimile le 
erau pierite de fiica lui. Dar Hor, Măsurătorul Înaripat, i-a urmat îndeaproape, în barca lui Ra, cu 
Fierul Divin în mână. Și toate ajutoarele lui, înarmate cu arme făurite din fier, s-au rânduit în jur”. Însă 
nu a reușit să-i prindă în cursă pe inamici. „Timp de patru zile și patru nopți a cutreierat apele în 
urmărirea lor, fără a vedea măcar unul”. Ra l-a sfătuit din nou să se înalțe cu Discul Înaripat, iar 
Hor a putut să-i vadă pe dușmanii care fugeau. „Și-a azvăârlit Lancea Divină după ei şi i-a ucis, şi 
mare prăpăd a făcut printre ei. Și a mai adus o sută patruzeci şi doi de prizonieri dușmani în partea de la 
prova a bărcii lui Ra’. |lnamicii care reușiseră să scape „s-au îndreptat pe lângă Lacul din 
Miazănoapte, mergând spre Mediterană, unde doreau să ajungă navigând prin ținuturile lacurilor. Dar 
zeul le-a lovit inimile (cu frică - n.a.) şi când au ajuns în mijlocul apelor, fugind, s-au abătut dinspre 
lacul de la apus spre apele care au legătură cu lacurile din regiunea Mer, în scopul de a se uni acolo cu 
dușmanii care erau în Ţara lui Sutah”. Pentru prima oară în acest text este identificat dușmanul lui 
Haru, Sutah fiind inamicul împotriva căruia avansaseră forțele tânărului zeu dinspre sud. La 
graniță a mai avut loc o luptă, în care au fost capturați și executaţi 381 de inamici. Haru i-a 
urmărit pe supraviețuitori, traversând apele și pătrunzând în Țara lui Sutah. Acesta s-a înfuriat 
atât de tare, încât a ieșit în faţa nepotului său pentru o confruntare directă. 

Să fi fost într-adevăr Ra de partea lui Haru, împotriva lui Sutah, deși toate celelalte mituri ni-l 
prezintă pe Anu de partea lui Enlil? Ra înseamnă în sumeriană „Conducătorul”; acest 
conducător din inscripţia de pe pereții templului din Behdet nu pare a fi zeul suprem, împăratul 
Anu. Un conducător aflat de partea lui Haru / Marduk, împotriva lui Sutah / Enlil, care îi are 
alături pe Aștoreth / Iștar și Djehuty / Nabu, nu poate fi decât liderul Veghetorilor, Enki. Însă 
egiptenii din Behdet, adepţii lui Haru, l-au numit Ra, pentru a legitimiza preluarea tronului de 
către zeul lor. 

Conform inscripției din templul din Behdet, prima înfruntare directă dintre Hor și Sutah a avut loc 
la „Lacul Zeilor”, cunoscut de atunci ca „Lacul Bătăliei”. Tânărul a reușit să-și lovească unchiul cu 
Lancea Divină. Când Sutah a căzut, Hor l-a dus în faţa lui Ra. „Sulița sa era în gâtul lui şi 
picioarele celui rău erau înlănţuite, iar gura îi fusese închisă dintr-o lovitură cu ghioaga zeului”. Ra a 
hotărât ca Hor și Aset să îi facă ce doresc prizonierului și celorlalți „conspirator? capturați. Însă, 
când Hor a început să execute prizonierii, tăindu-le capetele, lui Aset i s-a făcut milă de fratele 
ei și l-a eliberat, Sutah ascunzându-se într-un tunel subteran. Al Patrulea Papirus Sallier 
povestește că acesta este momentul în care Hor s-a înfuriat și i-a tăiat capul mamei sale, pe 
care Djehuty i l-a înlocuit cu unul de vacă. Istoricul Plutarchus considera că, în realitate, tânărul 
zeu nu și-a decapitat mama, ci doar i-a smuls de pe cap coroana regală. 

După șase zile a urmat o serie de lupte aeriene. Hor și-a luat zborul cu un Nar, care era 
reprezentat ca o navă alungită, cilindrică, echipată cu aripi sau stabilizatoare. În vârf avea doi 
„ochi” care îşi schimbau culoarea încontinuu, din albastru în roșu și invers. Din coadă îi erau 

înfățișate ieșind niște linii ca ale unui motor cu reacţie, iar din vârf răspândea niște raze. Din 
păcate, textele egiptene, scrise de discipolii lui Haru, nu conţin nicio descriere a navei lui Sutah. 
În luptă, Narul lui Hor și-a pierdut un „ochi” după ce a fost atins de un trăsnet aruncat de Sutah. 
Tânărul zeu a continuat lupta din Discul Înaripat al lui Ra, trăgând în unchiul său cu un „harpon”. 
Lovit, acesta și-a pierdut testiculele. Despre arma lui Hor, asemănătoare cu Arma Strămoșului 
din Ramayana, Wilhelm Max Muller scria în Mitologia egipteană că avea „un cap straniu, 
imposibil din punct de vedere practic”, iar textele antice egiptene o 
mai numeau „arma celor treizeci”. Din reprezentările hieroglifice, 
„harponu!” pare a fi o rachetă cu trei componente într-unul singur. 
Denumirea sa sugerează că era ceea ce astăzi numim o rachetă 
cu focoase multiple, fiecare proiectil conţinând câte zece focoase. 
Despre victoria lui Hor, egiptologul Ernest Alfred Thompson Wallis 
Budge afirma în The Goas of the Egyptians (1904): „e destul de clar 
că şi-a datorat succesele în primul rând superiorității armelor cu care 
erau înzestrați el şi oamenii lui, şi materialului din care erau făcute”. 
Când luptele s-au sfârșit, Ra și-a exprimat satisfacția faţă de 
realizările „acestor Oameni de Metal ai lui Hor’ și a hotărât ca, 
începând din acel moment, „să locuiască în sanctuare” și să fie slujiți 
cu ofrande și libaţii „ca răsplată, căci i-au ucis pe dușmanii zeului Hor”. Ei s-au așezat la Behdet, 
capitala Egiptului Superior, și la Djanet (Tanis în greacă), capitala Egiptului Inferior. Cu timpul 
și-au depășit rolul militar, ajungând la titlul de Șamsu-Hor („Asistenţi ai lui Hor”), servind ca 
emisari și ajutoare umane. 

Conform miturilor egiptene, exasperaţi de luptă, zeii s-au hotărât să îi ceară părerea lui Asar. 
Acesta le-a cerut să îl întroneze pe Haru, amenințându-i că, în caz contrar, va elibera pe 
Pământ toate spiritele morţilor. În Papirusul Chester Beatty Nr.1, Consiliul Zeilor îi cere ajutorul 
lui Banebdjedet, care îi îndeamnă să nu se grăbească în hotărârea lor, ci să-i ceară sfatul zeiței- 
mamă Neit, care sugerează acordarea tronului lui Haru. Conform Pietrei Shabaka, zeul Geb a 
împărțit Egiptul între cei doi combatanți apoi s-a răzgândit, cedându-i toată ţara lui Haru, Sutah 
primind în schimb o regiune asiatică. În alte mituri, Ra este cel care hotărăște ca Haru să 
primească tronul, lui Sutah asigurându-i un loc în barca sa, cu care străbate zilnic cerul și lumea 
subterană. „Haru a triumfat în prezenţa întregii adunări a zeilor. I s-a dat suveranitatea asupra lumii, 


iar stăpânirea lui se întinde până în cele mai îndepărtate regiuni ale Pământului”, afirmă Papirusul lui 
Hunefer. 

Cum a fost convins împăratul Ra să îi acorde tronul Pământului lui Haru, ţinând cont că Sutah 
era preferatul său? Să se fi înfricoșat de amenințările lui Asar? Sau a fost șantajat? Un mit 
susține că Ra avea un nume secret, pe care nu îl împărtășea nimănui, deoarece se credea că 
acela care îl va afla va dobândi puterea absolută asupra Universului. Zeița Aset însă l-a păcălit 
pe Ra și a aflat numele secret, pe care i l-a dezvăluit și fiului ei, Haru. Bătrânul zeu le-a cerut 
amândurora să păstreze cu sfințenie secretul și să nu se folosească de puterea numelui. Se 
pare ca cei doi s-au ţinut de cuvânt, deoarece Ra a rămas până la capăt în fruntea panteonului. 
lar Haru a primit tronul Pământului. 

Acest al doilea mare război al zeilor a fost unul de durată, luptele întinzându-se pe parcursul a 
mai bine de 92 de milenii. Balanța era echilibrată, după cum relevă textele antice, unele lupte 
fiind câștigate de Enlil iar altele de Marduk. Doar Potopul a reușit să pună capăt acestui 
îndelungat conflict, în care pământenii au avut cel mai mult de suferit. În timpul cruntului război, 
început acum mai bine de 124 de milenii, a avut loc și o eră glaciară. Anticii au păstrat amintirea 

acelui „mare îngheț” de dinaintea Potopului în legendele lor, transmise iniţial pe cale orală și, 
mai apoi, așternute în scris. 

Potrivit World Mythology, miturile indienilor hopi spun că „prima lume a fost distrusă, ca pedeapsă 
pentru ticăloşia oamenilor, de către un foc a-toate-nimicitor, care a venit de sus şi de jos (bombe? - 
n.a.). A doua lume s-a sfârșit când globul pământesc s-a răsturnat de pe axă şi totul s-a acoperit de 
gheață. A treia lume s-a terminat cu un potop universal”. Popol Vuh a mayașilor asociază diluviul cu 
„multă grindină, ploaie neagră şi ceaţă şi un frig de nedescris”. În America de Sud, indienii toba din 
regiunea Gran Chaco (care se întinde peste granițele actuale ale statelor Paraguay, Argentina 
și Chile) păstrează un mit străvechi despre apariția „Frigului cel Mare”. Avertismentul a venit de 
la un personaj semidivin, pe nume Asin. Conform The Mythology of South America a lui John 
Bierhorst, „Asin i-a spus unui om să adune cât mai multe lemne şi să-și acopere coliba cu un strat gros 
de crengi, fiindcă se pregătea o vreme cu ger năpraznic. De cum a fost pregătită coliba, Asin şi omul 
acela s-au închis înăuntru și au așteptat. Când s-a lăsat frigul cel mare, au început să sosească alți 
oameni, dârdâind, pentru a le cere un tăciune de foc. Asin a fost aspru şi nu le-a dat jăratic decât acelora 
care-i fuseseră prieteni. Oamenii înghețau și au tipat toată noaptea. La miezul nopții cu toții muriseră, 
tineri şi bătrâni, bărbaţi şi femei (...) vremea aceasta de gheaţă și zloată a ţinut mult şi toate focurile s- 
au stins. Promoroaca se îngroșase ca pielea argăsită”. Un mit norvegian, consemnat în New 
Larousse Encyclopaedia of Mythology, spune că un lup tânăr, fiul lui Fenrir și al unei gigante 
bătrâne, a fugărit Soarele, pentru a-l lua în stăpânire. Soarele a fost ajuns în cele din urmă și 
„razele sale strălucitoare s-au stins una câte una. El a dobândit o nuanţă roşie, ca de sânge, apoi a 
dispărut cu totul. Drept urmare, lumea a fost acoperită de o iarnă cumplită. Furtunile de zăpadă s-au 
pogorât din toate unghiurile zării”. Pe Pământ a izbucnit Ragnarok, marele război al zeilor, „stelele 
o luaseră razna de pe cer, căzând în hăul căscat” și, după un timp, lumea a fost lovită de Potop: 
„toate râurile, toate mările s-au umflat și s-au revărsat. Pretutindeni, valurile se ciocneau de valuri. Se 
înălțau şi clocoteau încet peste toate cele. Pământul s-a scufundat sub nivelul mării”. 

Scripturile avestice Vendidad ale perșilor relatează și ele un mare îngheţ: „Prima dintre ţările şi 
regiunile bune pe care le-am creat eu, Ahura Mazda, a fost Airyana Vaejo”. Acesta era căminul 
originar al rasei ariene, care iniţial avea un climat blând și productiv, cu șapte luni de vară și 
cinci de iarnă. Ținutul era bogat în recolte și sălbăticiuni, cu pajiștile udate de râuri. „Apoi, Angra 
Mainyu, care e plin de moarte, a creat o climă potrivnică, un şarpe puternic şi zăpadă. Zece luni ţine 
acum iarna acolo, două luni vara și reci sunt apele, rece este pământul, reci sunt copacii (...) Peste tot 
ninge din greu, este cea mai cumplită plagă”. Zeul suprem Ahura Mazda a convocat o întâlnire a 
zeilor celești, la care a participat și „frumosul Yima, bunul păstor atât de renumit în Airyana Vaejo”, 
cu toți muritorii săi. „Și Ahura Mazda grăit-a către Yima şi i-a spus: «Yima cel frumos (...) Peste lumea 
muritoare stă să se aștearnă o iarnă de pomină, care va aduce un îngheţ pustiitor și necruţător. Peste 
lumea trupească năpasta iernii se va prăvăli, la care zăpada are să cadă din belşug (...) Și toate cele trei 
soiuri de lighioane vor pieri - cele ce viețuiesc în sălbăticie și cele ce viețuiesc pe culmile munţilor şi cele 
ce viețuiesc în adâncul văilor, ocrotite în staule. Prin urmare, fă-ți tu un var (un ţarc subteran - n.a.) 
lung cât un pogon de călărie la toate cele patru colțuri. Acolo, adu pe câte doi din fiecare soi de vietate, 
mari şi mici, vite, dobitoace de povară, şi oameni, câini, păsări şi focuri roşii arzătoare (...) Și să mai 
faci acolo să curgă apa. Păsările să le pui în copaci, pe malul apei, în verdeaţa ce durează veşnic. Să pui 
plante de tot soiul, din cele mai frumoase și mai înmiresmate, și din toate poamele cele mai zemoase. 
Toate aceste feluri de lucruri şi făpturi să nu piară, atâta vreme cât se află în var. Dar să nu aduci acolo 
nici vietate pocită, nici neputincioasă, nici smintită, nici rea la inimă, nici amăgitoare, nici pizmaşă; şi 
nici om cu dinţii stricați, şi nici lepros”. În Bundahiș, o scriptură zoroastriană care încorporează 
materiale arhaice dintr-o parte pierdută a Avestei originale, sunt prezentate și alte informații 

despre cataclism. Când Angra Mainyu a trimis „inghețul pustiitor şi necruţător”, el a și „atacat și 
tulburat cerul”. Acest asalt i-a dat posibilitatea de a stăpâni „a treia parte din cer, împânzind-o cu 
întunecime”, pe măsură ce straturile de gheaţă atotcuprinzătoare își încleștau strânsoarea. 

Și această relatare, la fel ca toate cele care nu se încadrează în limitele gândirii oamenilor de 
știință și a reprezentanţilor religiilor actuale, a fost considerată doar o poveste. E drept că a 
existat la un moment dat o eră glaciară, dar cine ar putea crede că ea s-a datorat războiului 
dintre zei și că oamenii au construit acum multe zeci de milenii un ţarc subteran uriaș, care să 
adăpostească mii de oameni și animale? Și totuși dovada se află sub nasul nostru de ceva timp. 
Cappadocia, aflată în centrul Turciei, mărginită la nord de Marea Neagră și la sud de munții 
Taurus, este un vast complex de locuințe preistorice. În 
1963, renovarea unei locuinţe din orașul Derinkuyu a dus la 
descoperirea unui pasaj care duce către un oraș subteran 
vechi de mii de ani, aflat la mai mult de 85 de metri 
adâncime. Orașul subteran este alcătuit din 11 etaje, are 
canale de ventilaţie și alte 15.000 de canale mai mici care 
duc aerul până la cele mai adânci niveluri. Conţinea 
numeroase magazii, centre religioase, grajduri și mii de 
locuințe. Locuinţele aveau uși masive, din piatră, care se 
închideau doar din interior, de parcă scopul lor era de a 
împiedica pe cineva sau ceva să intre. Părerea arheologilor este că în acest vast oraș subteran 
este posibil să fi trăit în jur de 50.000 de oameni. Unii presupun că a fost construit de frigieni, 
alții de hitiţi, însă nimeni nu știe cu exactitate adevărul. Fiind nevoiţi să dea o explicaţie, savanții 
„emeriţi” de la Departamentul Turc de Cultură au stabilit, fără a se gândi prea mult, că orașul a 
fost construit în jurul anului 800 î.e.n. ca adăpost temporar împotriva unor invadatori. Cum ar fi 
putut oamenii de acum aproape trei milenii să construiască așa ceva? Și de ce s-ar fi supus la o 
asemenea muncă titanică pentru a scăpa de niște invadatori, în loc să fugă, așa cum au făcut 
toți oamenii lipsiți de apărare de-a lungul istoriei? Ținând cont că această regiune a făcut parte 
din Imperiul Persan, este mai logică varianta susţinută de scripturile perșilor, că acesta ar fi 
orașul pe care regele Yima l-a construit cu ajutorul zeului Ahura Mazda. Cum zeul lor era în plin 
război cu rivalul său, așa se explică și nevoia oamenilor de a se baricada în locuinţe (ușile se 
puteau închide doar din interior) în cazul în care inamicul i-ar fi descoperit. Prin urmare, orașul 
nu a fost construit acum 2800 de ani, ci mult mai devreme, înainte de era glaciară. 

Cine era acest Ahura Mazda sau Ormuzd, zeul suprem al perșilor? Se consideră că numele 
Mazda înseamnă „înțelept iar Ahura provine din Asura, o clasă de zei din India (Veghetorii). 
Totuși, originea numelui se poate să provină din Egipt. Pe o inscripţie în piatră, ridicată de 
faraonul Khufu (numit Kheops de greci) în jurul anului 2600 î.e.n., se poate citi: „Ankh Hor 
Mezdau Sten-bat Khufu tu ankh” („Trăiască Hor Mezdau, regelui Khufu viaţa îi este dată!”). 
„Mezdau” al egiptenilor este foarte asemănător cu „Mazda” al perșilor, care înseamnă „înțelept”, 
iar „Ahura” provine din „Ankh Hor”. Prin urmare, Ahura Mazda se traduce prin „Trăiască Hor cel 
înțelept”, zeul suprem al perșilor fiind egipteanul Hor / Haru sau Marduk al babilonienilor. 
Dușmanul său de moarte, cu care se afla în război, numit Angra Mainyu sau Ahriman, nu poate 
fi decât Enlil al sumerienilor, Sutah al egiptenilor, Rama / Vișnu al indienilor, Zeus al grecilor, 
Mot al canaaneenilor, Teșub al hurienilor sau Odinn al scandinavilor. La fel ca egiptenii și 
canaaneenii, perșii îl considerau pe Enlil personajul negativ, zeul lor suprem fiind, în mod firesc, 
cel pozitiv. 

Textele mesopotamiene descriu amănunțit suferințele omenirii din timpul erei glaciare, lipsurile 
alimentare și chiar canibalismul. Cartea biblică Facerea doar sugerează această situaţie, 
afirmând că Noah („Mângâiere”) a fost numit astfel în speranţa că naşterea sa va aduce 
mângâiere „în lucrul nostru și în munca mâinilor noastre, la lucrarea pământului, pe care l-a blestemat 
Yahweh Elohim!”, evitând însă să ne descrie acel „blestem” al zeului. Epopeea lui Atra-Hasis, 
mitul akkadian al creaţiei, copiat după tăblițe sumeriene mult mai vechi, oferă amănunte despre 
modul în care s-a ajuns la „blestemul Pământului” din timpul erei glaciare. Aici, Enlil s-a arătat 
deranjat de oamenii care începuseră să se înmulțească prea mult și prea... zgomotos: 
„Pământul se mărise şi oamenii se înmulțeau,; 
Pe câmpuri, ca taurii sălbatici ei erau. 
De-mpreunările lor zeii au fost deranjați; 
Zeul Enlil a auzit cuvintele lor, 
Și le-a spus celorlalți Mari Zei: 
«Supărătoare au devenit cuvintele oamenilor, 
Împreunările lor noaptea somnul mi-l alungă». 

Epopeea lui Gilgameş, probabil sursa mitului akkadian al creaţiei, prezintă acest episod într-un 
mod asemănător: „În zilele acelea lumea mișuna, poporul se înmulțea peste măsură, mugind ca un taur 
sălbatic, iar marele zeu era mâniat din pricina zarvei”. Deranjat de zgomot, Enlil le-a spus zeilor din 
Consiliu: „FHărmălaia omenirii a devenit de neindurat şi nu mă mai cuprinde somnul din pricina 
harababurii”. Conform Epopeii lui Atra-Hasis, Enlil a cerut decimarea oamenilor prin epidemii și 
boli. Versiunile akkadiene și asiriene vorbesc despre „dureri, amețeli, friguri și febră”, precum și 
„boli, epidemii, ciumă şi holeră” care au afectat omenirea. Atra-Hasis, cel „peste măsură de înţelept”, 
i-a cerut lui Enki să ajute oamenii: 

„Ea, tu stăpâne, omenirea geme; 

Mânia zeilor prăpădeşte Pământul. 
Și totuşi, tu ești cel care ne-ai făcut! 
Fă să înceteze durerea şi boala, 
Frigurile şi febra!”. 

Din cauza deteriorării tăblițelor nu cunoaștem răspunsul lui Enki. Însă se pare că a avut o idee 
salvatoare, din moment ce Enlil se plângea celorlalţi zei că „oamenii nu s-au împuținat, ci chiar mai 
mulți ca înainte sunt”. Dacă miturile nu ne pot oferi soluția găsită de Enki, din fericire știința este 
capabilă de acest lucru. 
Dacă era glaciară a început cu 94.800 de ani înaintea erei noastre conform cronologiei 
sumeriene (sau cu 108.000 ani înaintea erei noastre după părerea oamenilor de știință), și tot 
atunci se consideră că Enlil a lovit pământenii cu o serie de boli, cercetătorii de la Universitatea 
California din San Diego au ajuns la concluzia că, acum aproximativ 100 de milenii, specia 
umană a fost aproape de extincţie din cauza unei epidemii provocate de bacterii. Bacteriile 
acționau la nivelul a două gene pe care le determinau să funcţioneze în detrimentul corpului 
uman, așa că soluția a fost eliminarea genelor vulnerabile. Profesorul Ajit Varki și colegii săi au 
analizat genele numite Siglec-13 și Siglec-17, care au rolul de a codifica sinteza unor proteine 
implicate în reglarea sistemului imunitar, organismul decizând care celule imunitare întră în 
lupta împotriva agenţilor patogeni. Specialiștii au descoperit că ambele gene sunt active la 
cimpanzei, dar nu și la oameni. Siglec-13 a fost complet eliminată din genomul uman, în timp ce 
Siglec-17 a devenit nefuncţională în lipsa unei „litere” din codul său. Dorind să afle de ce aceste 
gene nu mai sunt funcţionale în genomul uman, profesorul Varki a reconstruit proteinele 
pierdute și a descoperit că de ele se pot lega două bacterii deosebit de periculoase, 

Streptococcus grupa B şi Escherichia coli K1. În urma cercetărilor de laborator, specialiștii au 
constatat că aceste bacterii au capacitatea de a reduce imunitatea organismului atunci când 
acționează asupra celor două gene, Siglec-13 și Siglec-17. Din acest motiv, profesorul Varki 
consideră că oamenii de acum aproximativ 100.000 de ani s-au confruntat cu o epidemie de 
infecţii bacteriene, scăderea numărului oamenilor în acea perioadă fiind cauzată de cele două 
bacterii, care sunt fatale pentru nou-născuţi. Datele genetice sugerează că efectele celor două 
gene vulnerabile au fost eliminate în urma unui proces de lungă durată, deși una dintre gene a 
persistat la unii indivizi până acum circa 46.000 de ani. Deși cercetătorii din San Diego 
consideră că organismul uman a eliminat în mod natural cele două gene vulnerabile, miturile 
mesopotamiene ne spun că Enki este cel care a salvat omenirea de epidemii. Prin urmare, lui ar 
trebui să i se acorde creditul eliminării „călcâiului lui Ahile” reprezentat de genele Siglec-13 și 
Siglec-17. 
Epopeea lui Atra-Hasis povestește că, deoarece oamenii nu au dispărut, ci chiar au devenit 
imuni la virușii săi, Enlil a încercat exterminarea lor prin foamete: „fie ca hrana la oameni să nu 
ajungă; burţile lor să ceară fructele şi legumele”. Pentru ca acest plan să reușească, 
„Ploile zeilor în lăcaşul lor să rămână; 
Jos, pe Pământ, apele să nu mai curgă din izvoare. 
Și vântul să bată, pământul să usuce, 
Și norii să se facă mari, dar apa să nu-și lase”. 
Lui Enki i-a ordonat să „pună zăvoarele, să-nchidă marea” și s-o „păzească” 
timp, seceta a început să se împrăștie: 
„De sus, căldură nu era. 
Jos, apele nu mai curgeau din izvoarele lor. 


de oameni. În scurt 


Pântecul pământului nu mai purta rodul, 
Ierburile nu mai creșteau... 
Câmpurile verzi acum erau uscate, 
Câmpia întinsă era sufocată de sare”. 
Foametea care a urmat i-a împins pe oameni la disperare: 
„Timp de un şa-at-tam ei au mâncat iarba pământului. 
Timp de doi șa-at-tam au suferit pedeapsa zeilor. 
A venit şi cel de-al treilea şa-at-tam; 
Feţele oamenilor erau măcinate de foamete, 
Feţele oamenilor crăpaseră [...] 
Trăiau cu răsuflarea morții în spate. 
Când a venit şi cel de-al patrulea şa-at-tam, 
Feţele oamenilor erau verzi ca iarba; 
Ameţiţi ei rătăceau pe străzi, 
Marginile lor au devenit înguste”. 
La al cincilea șa-at-tam, mamele încuiau ușile în fața propriilor fiice înfometate care, la rândul 
lor, își spionau mamele pentru a vedea dacă ascund mâncare. La al șaptelea șa-at-tam 
canibalismul era în floare: 
„Când s-a făcut al şaptelea şa-at-tam, 
Ei îşi mâncau propriile lor fiice. 
Copiii erau gătiți şi mâncaţi |...] 
O casă o mânca pe cealaltă”. 

Cercetătorii chiar au descoperit că, acum aproximativ 98 de milenii, în zona Franţei și Belgiei de 
astăzi oamenii de Neanderthal începuseră să desprindă carnea de pe cadavre. Pentru oamenii 
de știință descarnarea făcea parte probabil dintr-un ritual funerar ciudat. Ținând cont că aceasta 
se întâmpla exact în perioada de foamete despre care amintesc legendele, când oamenii 
ajunseseră chiar la canibalism, nu poate fi vorba despre vreun ritual funerar ciudat, ci doar 
avem o confirmare științifică a veridicităţii miturilor. 
Legenda hurită a lui Ullikummi vorbește și ea despre foametea din acea perioadă, zeul Tașmișu 
întrebându-se înainte de lupta finală dintre Teșub și Ullikummi: 
„Va fi o bătălie mare? 
Va fi o luptă-nverşunată? 

Tot ceru-i de pe-acum plin de tumult, 

Domneşte-n țară foametea şi setea!”. 
În epopeea akkadiană, Atra-Hasis a cerut de nenumărate ori ajutorul zeului său: „în casa zeului 
lui [...] a pus piciorul [...] în fiecare zi plângea, aducând sacrificii zeului [...] chema numele zeului său”. 
Chiar dacă Enki nu îi răspundea, se pare că era afectat de suferința oamenilor. În cea de-a 
șaptea perioadă, când oamenii ajunseseră „ca niște umbre rătăcitoare pe Pământ”, ei au primit un 
mesaj de la creatorul lor. „Faceți răzmeriță mare pe Pământ, le-a spus el. „Nu vă mai închinați 
zeilor, nu vă mai rugaţi zeițelor!”, a poruncit conducătorul din umbră al Veghetorilor. Hesiodos 
amintea și el această întâmplare, susținând că oamenii au fost distruși de Zeus prin Potop 
deoarece au refuzat să se mai închine zeilor. Și poetul roman Ovidius scria că oamenii au 
devenit trufași în faţa zeilor. O enormă carte chinezească, compusă din 4320 de volume, despre 
care se spunea că fusese moștenită din cele mai vechi timpuri și conţine „toate cunoștințele”, 
cuprinde și un număr de tradiţii care relatează consecinţele pe care le-a avut de suportat 
omenirea când s-a revoltat împotriva zeilor cei mari, iar ordinea s-a transformat în dezordine. 
Într-un mit diluvian din Laos și din nordul Thailandei, oamenii au fost pedepsiţi prin Potop după 
ce au refuzat să le aducă ofrande zeilor. Popol Vuh a mayașilor susţine că primii oameni au fost 
distruși printr-o mare inundație de către zeul Inima Cerului deoarece „nu l-au ținut minte pe 
creatorul lor”. În 1906, filosoful Rudolf Steiner amintea în Misterul creștin despre „entități 
luciferice” care „au cultivat răzvrătirea împotriva zeilor”. lar egiptenii au păstrat în miturile lor 
amintirea unei revolte a omenirii împotriva zeului suprem Ra. Acesta a trimis-o pe leoaica 
Sekhmet să înăbușe revolta, iar ea a început să măcelărească oameni. De teamă că leoaica i- 
ar putea distruge pe toți, zeii au împrăștiat pe câmpuri o uriașă cantitate de bere roșie. Crezând 
că este sânge, Sekhmet a băut atât de mult încât nu a mai putut vâna, astfel fiind salvată 
omenirea de la anihilare. 
Textele fragmentate ale Epopeii lui Atra-Hasis arată că Enki a convocat un consiliu al zeilor 
(căpeteniile Veghetorilor menţionate de Cartea lui Hanok): „ei au intrat [...] la sfat în casa lui Enki”. 
Detaliile secrete ale acelei întâlniri se pot deduce din fragmentele de texte care s-au păstrat: „în 
noapte [...] după ce [...]”, cineva trebuia să fie „pe malul fluviului” la o anumită dată. De acolo, 
acela trebuia „să aducă războinicii apelor” (probabil „Oamenii de Metal” ai lui Haru, numiţi de 
egipteni Mesniu sau Șamsu-Hor). La momentul potrivit, ei trebuiau să acţioneze: „înainte! [...] 
porunca [...]”. În ciuda versurilor care lipsesc, ne putem da seama ce s-a întâmplat din reacţia lui 
Enlil, care „s-a umplut de mânie”. El a convocat Consiliul Zeilor, unde l-a invitat și pe Enki. Acolo, 
Enlil și-a acuzat fratele că „a deschis poarta mării”, permițându-le oamenilor să obţină hrană: 

„Cu toţii, noi, marii Anunnaki, 
Am hotărât atunci un lucru |...] 
Am poruncit ca, în Pasărea Cerului, 

Adad să vegheze Lumea Superioară; 
Că Sin şi Nergal trebuie să vegheze 
Asupra regiunilor din mijloc ale Pământului. 
Și că zăvorul de la Poarta Apelor, 
Tu să-l păzeşti, cu armele tale. 
Dar ai lăsat să ajungă la oameni hrana din mare!”. 
Enki însă a negat totul: 
„Zăvorul de la Poarta Mării 
Cu armele mele eu l-am păzit. 
Când [...] au scăpat de la mine [...] 
Mulţime de peşti [...] au dispărut; 
Au spart zăvorul |...] 
Au ucis paznicii mării. 
Ba chiar a pretins că a prins și pedepsit răufăcătorii, însă Enlil nu a fost mulțumit, cerându-i lui 
Enki „să nu mai hrănească poporul său” și să nu mai dea „rațiile de porumb, cu care aceştia zilele îşi 
țin”. Reacţia lui Enki a fost una surprinzătoare: 
„Zeul s-a săturat să stea jos; 
În Adunarea Zeilor, 
Râsetele l-au copleșit. 
Enlil a reluat cuvântul și a amintit Consiliului numeroasele ocazii în care zeul înțelepciunii „a 
încălcat legile”. Ba chiar a propus distrugerea omenirii printr-un „potop ucigător”. A cerut tuturor 
zeilor să păstreze secretul și, cel mai important, „să-l lege pe Enki printr-un legământ” . 
„Enlil a deschis gura și astfel a grăit 
Tuturor zeilor strânși în Adunare: 
«Veniţi acum cu toții, să facem legământ 
Cu privire la acest ucigător potop!» 
Anu a jurat primul; 
Enlil a jurat, şi fiii săi apoi”. 
Iniţial, Enki a refuzat să jure. „De ce să mă legaţi printr-un legământ? Să-mi ridic eu mâna împotriva 
poporului meu?”, a întrebat el. Însă, fiind forțat, a cedat, unele texte afirmând că „Anu, Enlil, Enki 
şi Ninhursag, Zeii cerului şi ai pământului, au făcut legământ'. Astfel, Potopul a fost hotărât și nimic 
nu l-a putut împiedica. 


30. Potopul 


Cel mai răspândit mit pe suprafața Pământului este cel al Potopului. În prezent se cunosc peste 
500 de legende diluviene în întreaga lume. După o cercetare asupra a 86 dintre ele, geograful și 
cartograful german Richard Andree a tras concluzia că 62 sunt complet independente de 
sursele mesopotamiene și ebraice. Ceea ce înseamnă că există mari șanse ca un asemenea 
eveniment să se fi întâmplat la un moment dat în trecutul omenirii. 

Cea mai cunoscută legendă diluviană este cea din Vechiul Testament. În capitolul 6 al cărţii 
Facerea, zeul suprem a hotărât să distrugă oamenii din cauza răutăţii lor. S-a decis să salveze 
o singură familie, al cărei cap era Noah (Noe în română), un „om drept și neprihănit între oamenii 
timpului său”. Yahweh l-a învăţat să facă o corabie din lemn de salcâm, lungă de 300 de coți, 
lată de 50 și înaltă de 30. Apoi i-a poruncit să-și ia cu el în corabie nu doar soția, fiii și nurorile, 
ci și câte o pereche din fiecare specie de animale. Cu o săptămână înainte de catastrofă, zeul 
s-a răzgândit și i-a cerut lui Noah să ia câte șapte perechi din animalele curate și câte o 
pereche din cele necurate. Capitolul 7 susține că „în anul șase sute al vieţii lui Noah, în luna a doua, 
în Ziua a douăzeci şi şaptea a lunii acesteia, chiar în acea zi, s-au desfăcut toate izvoarele adâncului celui 
mare şi s-au deschis jgheaburile cerului; şi a plouat pe pământ patruzeci de zile şi patruzeci de nopți” 
(11-12). După ce s-a oprit ploaia, apa a mai crescut timp de 150 de zile, ucigând toate 
vieţuitoarele de pe Pământ. Capitolul 8 ne spune că „în luna a șaptea, în ziua a douăzeci şi şaptea a 
lunii acesteia, s-a oprit corabia pe Munţii Ararat. Apa a scăzut mereu până în luna a zecea, iar în ziua 
întâi a lunii a zecea s-au arătat vârfurile munţilor. După patruzeci de zile a deschis Noah fereastra, pe 
care o făcuse la corabie, și a dat drumul corbului, ca să vadă de a scăzut apa pe pământ. Acesta, 
zburând, nu s-a mai întors până ce a secat apa de pe pământ. Apoi, după el a trimis porumbelul, ca să 
vadă de s-a scurs apa de pe pământ. Porumbelul însă, negăsind loc de odihnă pentru picioarele sale, s-a 
întors la el, în corabie; căci era încă apă pe toată faţa pământului. Și a întins Noah mâna şi l-a apucat şi 
l-a băgat la sine, în corabie. Și așteptând încă alte şapte zile, a dat iarăși drumul porumbelului din 
corabie, Și porumbelul s-a întors la el, spre seară, şi iată avea în ciocul său o ramură verde de măslin. 
Atunci a cunoscut Noah că s-a scurs apa de pe fața pământului. Mai zăbovind încă alte şapte zile, iarăşi 
a dat drumul porumbelului şi el nu s-a mai întors. lar în anul șase sute unu al vieţii lui Noah, în ziua întâi 
a lunii întâi, secând apa de pe pământ, a ridicat Noah acoperișul corăbiei și a privit, şi iată se zbârcise 
fața pământului. lar în luna a doua, la douăzeci și şapte ale lunii acesteia, pământul era uscat” (4-14). 
Atunci Yahweh i-a poruncit lui Noah să iasă din corabie și să elibereze animalele. După ce a 
îndeplinit ordinele primite, Noah a jertfit câteva animale în cinstea zeului său. Acestuia i-a plăcut 
mireasma jertfelor și s-a hotărât să nu mai distrugă niciodată omenirea. Ba, mai mult, în 
capitolul 9 așează curcubeul pe cer ca semn al legământului dintre el și oameni. Coranul, cartea 
sfântă a musulmanilor, confirmă povestea biblică a Potopului. 

Cartea lui Hanok oferă amănunte suplimentare despre Potop, deși de multe ori contradictorii. În 
capitolul 10, zeul suprem Elah îl trimite pe arhanghelul Uri'el să-l anunţe pe Noah că se apropie 
Potopul și să-l înveţe cum să se salveze. Capitolele 54 și 89 susțin că Hanok știa de venirea 
Diluviului, primind această informaţie printr-o viziune. În capitolul 65, el este cel care îi dezvăluie 
lui Noah cataclismul care va urma din pricina învățăturilor primite de oameni de la Veghetori. În 
capitolul 67, „cuvântul lui Elah” l-a anunţat pe Noah că el va supraviețui unei urgii care va veni în 
curând, fără a specifica despre ce este vorba, menţionând totuși că îngerii sunt cei care 
construiesc arca salvatoare: „și acum îngerii meşteşugesc o lucrare din lemn, şi când ei vor încheia 

lucrarea lor îmi voi pune mâna peste ea şi o voi păzi, şi din ea va ieşi sămânţa vieții, şi se va produce o 
schimbare ca Pământul să nu rămână nelocuit”. 

Potopul este amintit și în alte cărți biblice, care menţionează că uriașii, copiii îngerilor cu 
pământencele, au murit în acel cataclism: „7u pe cei care mai înainte au făcut strâmbătate, între care 
şi uriași erau, care întru vitejie şi întru îndrăzneală nădăjduiau, i-ai pierdut, aducând peste ei apă 
nemăsurată” (Cartea a treia a Macabeilor 2:4), „lar de demult, când au pierit trufaşii uriași, nădejdea 
întregii lumi a scăpat într-o barcă şi barca, îndrumată de mâna ta, a lăsat omenirii sămânţa urmaşilor” 
(Cartea înțelepciunii lui Șelomo 14:6). Același lucru îl susține și Apocalipsa lui Baruh, dându-ne 
chiar numărul exact de uriași înecaţi: 4.090.000. Însă Cartea lui Hanok nu este de acord cu 
această ipoteză, afirmând că nu Potopul a distrus uriașii, ci arhanghelul Gavri'el, care i-a făcut 
să se ucidă între ei. Facerea biblică nu specifică nimic despre destinul uriașilor și al îngerilor 
decăzuţi, însă varianta oficială a religiilor avraamice este că uriașii au fost distruși de inundația 
globală. 

Se presupune că legenda biblică a fost inspirată din cea mesopotamiană, israeliții având acces 
la ea în timpul exilului babilonian. În Epopeea lui Gilgameş, datând de prin mileniul al Ill-lea 
î.e.n., zeul Enlil a cerut în Consiliul Zeilor nimicirea oamenilor, fiind deranjat de hărmălaia lor. 
Drept urmare, zeii au aprobat distrugerea pământenilor printr-un potop. Zeul Ea / Enki nu a fost 
de acord cu această decizie și l-a învăţat pe regele Utnapiștim („Cel care a găsit viaţa”) să-și 
facă o corabie în care să ia „sămânţa tuturor făpturilor vii”. Utnapiștim a construit corabia în formă 
de cub după măsurile date de zeu (lungimea și lăţimea de 120 de coţi, cu șapte punți 
supraetajate) și și-a îmbarcat rudele, toate felurile de animale și mulţi meșteșugari. Când a 
început urgia, zeii s-au speriat și s-au retras în cer. „Vreme de șase zile şi nopți vântul a suflat, 
șuvoiul, furtuna şi potopul au copleșit lumea, năprasna și puhoaiele au bântuit laolaltă ca oştirile în 
bătălie”, susține epopeea. Corabia a acostat pe vârful muntelui Nisir, iar Utnapiștim a dat drumul 
unei porumbiţe și unei rândunici care, neavând unde să se așeze, s-au întors. În final a eliberat 
și un corb „care a văzut că apele se trăseseră, a mâncat, a zburat în târcoale, a croncănit şi nu s-a mai 
întors”. Utnapiștim a coborât de pe corabie și a adus jertfe zeilor. „Când zeii au simţit dulcea 
mireasmă, s-au adunat ca muştele la jertfelnic”. Enlil și-a dat seama că a făcut o greșeală și a 
promis că nu va mai încerca să distrugă omenirea, iar Utnapiștim și soția sa au primit nemurirea 
ca răsplată. 

Acesta însă nu este singurul mit mesopotamian care păstrează povestea Potopului. În textul 
akkadian Epopeea lui Atra-Hasis, Enlil este deranjat de înmulţirea oamenilor și cere Consiliului 
Zeilor decimarea omenirii prin epidemii și foamete. Enki nu este de acord cu această hotărâre și 
îi învaţă pe muritori să se revolte împotriva zeilor. Apoi trimite „războinicii apelor” cu hrană pentru 
oamenii înfometați. Enlil convoacă din nou Consiliul Zeilor și cere ca omenirea să fie distrusă 
prin Potop. La fel ca în Epopeea lui Gilgameş, Enki alege un muritor pe care îl învaţă să-și 
construiască o corabie. Eroul din Șuruppak, numit aici Atra-Hasis („Cel foarte înțelept”), se 
salvează împreună cu familia sa. După retragerea apelor, aduce ofrande zeilor care, morţi de 
foame, se năpustesc asupra fripturii ca vulturii. În versiunea preotului babilonian Berossos, zeul 
Kronos i-a dezvăluit muritorului Ziusudra (Xisuthros în greaca veche) că va avea loc un potop în 
ziua a cincisprezecea a lunii Daisos (a doua lună a anului) și i-a ordonat să adune în orașul 
Sippar toate scrierile pe care le putea găsi, apoi să plece în Armenia. 

Pe lângă aceste texte există și alte referiri mesopotamiene la inundația globală. Listele regilor 
sumerieni împart conducătorii Pământului în două părți: cei care au domnit înainte și cei care au 
domnit după Diluviu. Așșur-bani-apli (Așurbanibal), regele Asiriei în secolul al VIl-lea î.e.n., care 
a strâns o bibliotecă impresionantă de tăblițe de lut, se lăuda într-o inscripție comemorativă că a 

reușit să citească „inscripții pe piatră, de dinainte de Potop”. Un text akkadian, care vorbește 
despre nume și originile lor, laudă un rege ca fiind „din sămânța păstrată de dinainte de Potop”. 
Unele texte științifice afirmă că sursele lor sunt „vechile înscrisuri, ale înțelepților de dinainte de 
Potop”. lar un altul, care vorbește despre regele sumerian Ur-Ninurta, amintește aceeași 
catastrofă globală: 
„În acea zi, în acea zi de demult, 
În acea noapte, în acea noapte de demult, 
În anul acela, în anul acela de demult, 
Când a avut loc Potopul. 
Hitat, o culegere de texte ale cronicarilor copti, alcătuită de Muhammad Al Makrizi în secolul al 
XV-lea, conţine numeroase referiri la inundația globală. Cronicarul Al Haukali spunea că 
piramidele de la Giza au fost ridicate ca dig de apărare împotriva Diluviului. În capitolul Urme 
rămase din secolele trecute al lui Al-Beruni, perşii considerau că Potopul nu a avut loc în toată 
lumea, ci doar în Siria şi într-o parte din Apus, pe vremea lui Tahmuras (cel de-al treilea șah al 
lumii, conform poemului Șahnameh). Capitolul 33 din Hitat afirmă că zeul Hermes Trismegistos 
a citit în stele despre venirea Potopului, drept pentru care a ordonat ridicarea piramidelor în care 
a ascuns comori, scrieri ale învăţaţilor și tot ce trebuia salvat de la dispariţie. Un text funerar 
descoperit în mormântul faraonului Menmaatre Seti Merenptah (Seti |) vorbește despre 
nimicirea omenirii păcătoase printr-un diluviu. lar învățatul Ibrahim B. Wasif Sah al-Katib scria în 
Știri despre Egipt și minunile sale că regele Saurid a avut un vis în care „Pământul s-a întors pe 
dos cu tot cu locuitorii săi, îngroziţi, oamenii au fugit care încotro, stelele cădeau, se loveau unele de 
altele făcând un zgomot asurzitor”. Regele nu a povestit nimănui visul său dar, după câteva zile, a 
visat ceva asemănător. Atunci i-a chemat pe toți cei 130 de prezicători ai săi și le-a povestit 
ambele vise. Interpretarea lor a fost că în lume urmează un eveniment important: va veni 
Potopul și după aceea o vâlvătaie, coborâtă din constelația Leului, ca să treacă lumea prin foc. 
Auzind aceste lucruri, Saurid s-a hotărât să ridice piramidele de la Giza. „În piramide și în 
acoperișurile lor, în pereţi şi coloane, au fost înglobate toate ştiinţele secrete ale egiptenilor, constelaţiile 
au fost desenate pe ele (...) în plus şi știința talismanelor, aritmetica şi geometria (...), clare pentru cei 
care le cunoşteau scrierea”. 
În legendele grecilor antici, titanul Prometheus, creatorul oamenilor, a avut un fiu cu o 
pământeancă. Băiatul, care a fost numit Deukalion și a domnit peste țara Fiiei din Tesalia, s-a 
căsătorit cu Pyrra, fiica lui Epimetheus (fratele lui Prometheus) și a Pandorei (prima femeie). 
Când Zeus s-a hotărât să distrugă lumea printr-un potop, Deukalion, avertizat de tatăl său, a 
construit o ladă de lemn în care a depozitat „roate cele de trebuință” și s-a urcat în ea împreună 
cu Pyrra. Pe lângă ei au mai supravieţuit doar câţiva oameni care fugiseră pe vârfurile celor mai 
înalți munţi. Deukalion și Pyrra au plutit pe apă nouă zile și nouă nopţi, acostând în cele din 
urmă pe muntele Parnas, unde au adus jertfe zeilor. Încântat de ofrande, Zeus i-a permis lui 
Deukalion să ceară orice dorește. Cum Deukalion și-a dorit noi oameni, Zeus l-a învăţat să ia 
pietre de jos și să le arunce peste umăr. Pietrele aruncate astfel de Deukalion au devenit 
bărbaţi, iar cele aruncate de Pyrra, femei. 
Un mit norvegian, consemnat de New Larousse Encyclopaedia of Mythology, vorbește de 
asemenea despre Potop: „toate râurile, toate mările s-au umflat şi s-au revărsat. Pretutindeni, 
valurile se ciocneau de valuri. Se înălțau şi clocoteau încet peste toate cele. Pământul s-a scufundat sub 
nivelul mării”. Doar doi oameni au supravieţuit urgiei, închiși în interiorul copacului Yggdrasil, 
care susținea Universul. Bineînţeles, aceștia au fost strămoșii noii generaţii de oameni. 

Cartea celtică Lebor Gabala Erenn („Cartea invaziei Irlandei”) din secolul al XII-lea menţionează 
și ea o mare inundație. În Irlanda, singurii supraviețuitori ai Potopului au fost fomorii, niște 
monștri jumătate umani și jumătate animale. În lume au rămas în viață doar 53 de oameni (3 
bărbaţi și 50 de femei). Bărbaţii și-au împărțit femeile între ei: Fintan mac Bochra le-a luat pe 
Cessair și alte 16 femei, Bith, tatăl lui Cessair, le-a ales pe Bairrfhind și încă 16 femei, iar 
timonierului Ladra i-au rămas celelalte 16. Se spune că Fintan a mai trăit încă 5500 de ani după 
Potop. 

În India, într-o zi pe când își făcea abluțiunile, înțeleptul Manu a găsit în căușul palmei un 
peștișor care i-a cerut să-l lase în viață. Făcându-i-se milă, Manu a pus peștele într-un ulcior. A 
doua zi peștele crescuse atât de mare, încât înțeleptul a fost nevoit să-l arunce într-un lac. 
Curând, lacul a devenit prea mic iar peştele, care în realitate era o manifestare a zeului Vișnu, a 
cerut să fie aruncat în mare. Apoi l-a prevenit pe Manu că se apropie un potop. l-a trimis o 
corabie uriașă, cu porunca s-o încarce cu câte o pereche de animale din fiecare specie ș 
semințe de-ale fiecărei plante, apoi să urce și el la bord. Nu după mult timp, apele oceanului s 
au umflat și au înghiţit totul. Vișnu, transformat într-un pește enorm cu solzi de aur și un corn în 
frunte, a tras corabia până pe piscul „Muntelui din Miazănoapte”. După ce s-au retras apele, 
Manu a coborât de pe corabie. După un an a ieșit din ape o femeie care s-a declarat a fi „fiica 
lui Manu”. Cei doi s-au căsătorit și au avut mulţi copii, devenind astfel strămoșii actualului neam 
omenesc. 

Vechii cărturari iezuiţi care s-au numărat printre primii vizitatori europeni ai Chinei au avut 
ocazia să studieze în Biblioteca Imperială o lucrare compusă din 4320 de volume, despre care 
se spunea că fusese moștenită din cele mai vechi timpuri. Această carte enormă cuprindea și 
un număr de tradiţii care relatau consecințele pe care le-a avut de suportat omenirea când s-a 
revoltat împotriva zeilor cei mari, iar ordinea s-a transformat în dezordine: „Planetele și-au 
modificat traiectoriile. Cerul a coborât mai jos înspre nord. Soarele, Luna și stelele şi-au schimbat 


mişcările. Pământul s-a desfăcut în bucăţi, iar apele de la sânul său s-au repezit în sus cu violenţă şi au 
inundat uscatul”. Conform lui Gustav Schlegel în Uranographie chinoise (1875), în China se 
spunea că au trecut zece epoci, numite „kis”, de la începutul timpului până la Kong Fuzi 
(Confucius). La sfârșitul fiecărei astfel de epoci, „într-o convulsie generală a naturii, marea iese din 
matca ei, munţii țâşnesc din pământ, râurile îşi schimbă cursurile fiinţele omenești şi toate celelalte sunt 
nimicite, iar vechile urme se şterg”. 

Indigenii chewong din Malayezia cred că propria lor lume, pe care o numesc Pământul Șapte, 
se întoarce din când în când cu susul în jos, astfel încât totul este inundat și distrus. Totuși, prin 
intervenţia zeului creator Tohan, noua suprafață plată, care înainte a fost partea de dedesubt a 
Pământului Șapte, este plămădită sub formă de munți, văi și câmpii. Sunt plantați copaci noi și 
se nasc oameni noi. 

Un mit diluvian din Laos și din nordul Thailandei afirmă că, demult, în împărăţia de sus locuiau 
niște ființe numite then. Stăpânii lumii de jos erau trei bărbaţi de seamă: Pu Leng Seung, Khun 
K'an și Khun K'et. Într-o zi, celeștii theni au anunţat că, înainte de fiecare masă, oamenii trebuie 
să le dea o parte din mâncare, în semn de respect. Oamenii au refuzat și atunci, furioși, thenii 
au provocat un potop care a devastat întreaga lume. Cei trei stăpâni ai lumii de jos au construit 
o plută, pe care au clădit o căsuţă, și s-au îmbarcat pe ea împreună cu mai multe femei și copii. 
În acest mod, ei și urmașii lor au supravieţuit. 

Sir James George Frazer scria în Folklore in the Old Testament: Studies in Comparative 
Religion, Legend and Law (1918) că indigenii kareni din Birmania au tradiţii despre un diluviu 
global din care au scăpat doi fraţi pe o plută. 

În mitologia vietnameză, un frate şi o soră au supraviețuit Potopului într-un cufăr mare de lemn, 
care conţinea câte o pereche din fiecare specie de animale. 

Potrivit New Larousse Encyclopaedia of Mythology, indienii tupinamba din Brazilia spun că 
Monan („Bătrânul” sau „Străbunul”) a creat omenirea apoi a distrus-o prin foc și inundații. 
Cronica de la Akakor, povestită de Tatunca Nara (șeful triburilor braziliene Ugha-Mangulala, 
Dacea și Baioha) și scrisă de Karl Brugger în 1976, vorbește despre un potop care a avut loc în 
anul 14.386 î.e.n., însoţit de o răsturnare a climei. 

Egerton Sykes nota în Dictionary of Non-Classical Mythology (1961) că există unele tradiţii 
japoneze potrivit cărora insulele Oceaniei s-au format după ce s-au retras apele unui mare 
potop. 

Un mit al băștinașilor din Hawaii povestește cum a fost distrusă lumea de un diluviu și refăcută 
apoi de zeul Tangaloa. lar samoanii cred că odinioară a avut loc o inundație care a stârpit 
aproape toată omenirea, supraviețuind doar două ființe omenești ce au plecat pe mare cu o 
barcă pentru a poposi, în cele din urmă, în arhipelagul samoan. 

Potrivit volumului World Mythology (1990), mai multe triburi aborigene din Australia, în special 
cele ale căror regiuni tradiționale se află pe coasta tropicală de nord, își pun propriile origini pe 
seama unui mare potop care a măturat peisajul și societatea dinainte. În miturile originare ale 
multor alte triburi, șarpele cosmic Yurlunggur este răspunzător pentru Diluviu. 

Un mit african de pe cursul inferior al fluviului Congo afirmă că „demult, Soarele s-a întâlnit cu Luna 
şi a aruncat cu noroi în ea, ceea ce a făcut-o mai puţin luminoasă. Când s-a întâmplat această întâlnire, 
a avut loc o mare inundație”. 

Cartea sacră a mayașilor, Popol Vuh, susţine că, la scurt timp după începutul timpului, zeul 
Inima Cerului a creat primele ființe, niște „chipuri făcute din lemn, care arătau ca oamenii și vorbeau 
ca oamenii”. Deoarece aceste făpturi „nu l-au ţinut minte pe creatorul lor”, zeul s-a hotărât să le 
distrugă printr-un potop. „Din cer a căzut o rășină grea (...) fața pământului s-a întunecat și a început 
o ploaie neagră care a căzut zi şi noapte (...) Făpturile de lemn au fost copleşite, nimicite, strivite şi 
ucise”. A supravieţuit doar un cuplu, „Tatăl cel Mare şi Mama cea Mare”, care a populat Pământul, 
cei doi devenind strămoșii tuturor generaţiilor ulterioare. Într-o altă variantă, culeasă de Sir John 
Eric Sidney Thompson în Maya History and Religion (1970), „distrugerea a venit sub forma unei 
ploi torențiale şi a potopului. Munţii au dispărut şi oamenii au fost transformați în peşti (...) două făpturi 
omenești au scăpat cu viaţă fiindcă unul dintre zei le poruncise să scobească o bortă în trunchiul unui 
copac foarte mare şi să se refugieze acolo, la căderea cerurilor. Cei doi au intrat şi au fost mântuiți. 
Odraslele lor au repopulat lumea”. 

Și incașii păstrau amintiri despre un mare potop. În Historia natural y moral de las Indias (1590), 
preotul Jose de Acosta scria ce a aflat de la indigeni despre începuturile lor: „Vorbesc în primul 
rând despre un potop care s-a petrecut în ţara lor (...) Indienii spun că toată lumea s-a înecat în 
revărsarea apelor şi povestesc cum a apărut, din lacul Titicaca, un anume Viracocha, care a stat la 
Tiahuanaco, unde până în ziua de astăzi se mai văd ruinele unor clădiri foarte vechi și foarte ciudate, iar 
de acolo a mers la Cuzco și așa a început omenirea să se înmulțească”. lar o legendă din regiunea 
Cuzco spune că: „pentru o vină nerostită, oamenii care trăiau în cele mai vechi timpuri au fost distruși 
de creatorul lor... printr-un potop. După acest potop, creatorul s-a întrupat cu chip omenesc în lacul 
Titicaca. Atunci a făcut Soarele și Luna şi stelele. După aceea a reinnoit populația omenească a 
Pământului”. Fratele Cristobal de Molina spunea în Relacion de las fabulas y ritos de los Yngas 
(1575) că Diluviul a ucis toţi oamenii: „nicio vietate nu a supravieţuit cu excepția unui bărbat şi a unei 
femei care au rămas ascunși într-o cutie. lar când apele s-au retras, vântul i-a purtat la Tiahuanaco, 
unde creatorul a început să refacă oamenii şi popoarele din acea regiune”. Un mit prezentat de 

Douglas Gifford şi John Sibbick în Warriors, Gods and Spirits from South American Mythology 
(1983) explică motivul pentru care Viracocha a inundat lumea: „Marele Zeu Creator Viracocha a 
hotărât să facă o lume în care oamenii să trăiască. Mai întâi, a făcut Pământul şi cerul. Apoi a început să 
facă oameni care să trăiască pe Pământ, cioplind în piatră figuri de giganţi cărora le-a insuflat viaţă. La 
început totul a mers bine dar, după o vreme, giganții au început să se lupte între ei și au refuzat să mai 
muncească. Viracocha a decis că trebuia să-i distrugă. Pe unii i-a transformat înapoi în piatră (...) pe 
ceilalți i-a îngenuncheat cu un mare potop”. 

În Folklore in the Old Testament: Studies in Comparative Religion, Legend and Law (1918), sir 
James George Frazer consemnează o poveste din Peru, care vorbește despre un indian 
prevenit de o lama asupra unei inundații. Omul și lama au fugit împreună pe muntele Vilca- 
Coto, unde au găsit refugiate tot soiul de păsări și animale. Marea a acoperit toate câmpiile și 
munții, în afară de vârful Vilca-Coto. După cinci zile apele au scăzut iar marea s-a întors în 
matca ei. Toţi oamenii s-au înecat în acel potop, în afară de cel care a fugit pe munte, strămoșul 
tuturor neamurilor din lume. 

Potrivit mitologiei aztece, au supraviețuit Potopului doar doi oameni, Coxcoxili și soția sa, 
Xochiquetzal, pe care un zeu i-a prevenit de venirea cataclismului. Ei au scăpat cu o corabie 
uriașă, pe care au construit-o conform indicaţiilor zeului. Corabia a acostat pe vârful unui munte 
înalt. Cei doi s-au stabilit acolo și au avut mulţi copii care au rămas muţi până când o porumbiţă 
i-a înzestrat cu darul vorbirii. Însă limbile lor erau atât de diferite, încât nu se puteau înțelege 
între ei. 

Pentru indienii mechoacanesec din America Centrală, zeul Tezcatilpoca s-a hotărât să distrugă 
întreaga omenire printr-o inundație, cruțându-l numai pe Tezpi, care s-a îmbarcat pe o corabie 
încăpătoare cu soţia și copiii lui, cu o mulțime de animale și păsări precum și cu provizii de 
semințe și răsaduri. Corabia s-a oprit pe vârful unui munte care ieșea din apă, după ce 
Tezcatilpoca a poruncit ca apele Potopului să se retragă. Dorind să știe dacă putea cobori în 
siguranţă, Tezpi a eliberat un vultur care, tot hrănindu-se cu cadavrele ce înțesau Pământul, nu 
s-a mai întors. Apoi a trimis și alte păsări, dintre care a revenit doar pasărea colibri, cu o ramură 
înfrunzită în cioc. Văzând în acest semn că Pământul începuse să se reînnoiască, Tezpi și 
familia lui au părăsit corabia, s-au înmulțit și au repopulat lumea. 

Indienii chibcas din Columbia centrală spun că ei au dus iniţial o viață de sălbatici, fără legi, 
agricultură sau religie. Într-o zi a apărut printre ei un bătrân din alt neam, pe nume Bochica, ce 
avea o barbă lungă și deasă. Acesta i-a învăţat cum să-și înalțe colibe și cum să trăiască 
laolaltă în societate. La câtva timp după el a apărut soţia sa, Chia, care era foarte frumoasă dar 
rea, plăcându-i nespus să zădărnicească eforturile altruiste ale soțului ei. Cum nu-i putea 
înfrunta direct puterea, Chia a folosit mijloace vrăjitorești pentru a provoca o mare inundație, în 
care a murit cea mai mare parte a populaţiei. Bochica s-a supărat foarte tare și a surghiunit-o pe 
Chia în cer, unde ea a devenit Luna. Apoi Bochica a făcut ca apele Potopului să se risipească, 
i-a coborât pe supraviețuitorii din munții pe care se refugiaseră, le-a dăruit legi, i-a învăţat să 
cultive pământul și a instaurat cultul Soarelui, cu sărbători, sacrificii și pelerinaje periodice. După 
ce a terminat cu aceste lucruri a împărţit puterea de a guverna între două căpetenii și și-a 
petrecut restul vieţii ca un ascet, trăind într-o contemplaţie calmă. Când s-a înălţat la cer, 
Bochica a devenit zeu. 

Indienii canarieni din Ecuador relatează povestea unui potop din care au scăpat doi fraţi, 
urcându-se pe vârful unui munte înalt. Pe măsură ce apele creșteau, muntele se înălța tot mai 
sus, astfel încât fraţii au supravieţuit dezastrului. 

În Chile, indienii araucnaian din perioada pre-columbiană păstrau o tradiţie potrivit căreia 
odinioară a avut loc un diluviu din care au scăpat cu viaţă foarte puţini băștinași, refugiindu-se 
pe înaltul munte Thegtheg („Tunătorul” sau „Scânteietorul”), care avea trei piscuri și capacitatea 
de a pluti pe apă (James George Frazer - Folklore in the Old Testament: Studies in 
Comparative Religion, Legend and Law). Ei spun că „potopul a fost rezultatul unor erupții vulcanice 
însoţite de cutremure violente”. 

Conform cărţii The Mythology of South America a lui John Bierhorst, o legendă a indienilor 
yamana din Țara de Foc afirmă că, pe vremea marii frământări, femeia-lună s-a umplut de ură 
față de oameni și a provocat Potopul. Toată lumea s-a înecat, în afară de cei puţini care au 
reușit să se refugieze pe cele cinci piscuri de munte neacoperite de apă. Tribul pehuenche din 
aceeași Țară de Foc asociază Diluviul cu o perioadă de întunecime prelungită: „Soarele și Luna 
au căzut de pe cer şi lumea a rămas astfel fără lumină până când, în cele din urmă, doi condori uriași au 
adus Soarele şi Luna înapoi pe cer”. 

Într-o legendă a indienilor luiseno din sudul Californiei, un potop a acoperit munții și a ucis cea 
mai mare parte a omenirii. Numai câţiva au scăpat, fugind pe cele mai înalte piscuri. Mituri 
similare s-au înregistrat și mai spre nord, la indienii huron. lar o legendă a unui trib din familia 
Algonquin relata cum lepurele cel Mare, numit Michabo sau Messou, a refăcut lumea după 
Potop cu ajutorul unui corb, al unei vidre și al unui șobolan moscat. În secolul al XIX-lea, James 
William Lynd relata în History of the Dakotas un mit al indienilor irochezi, care spunea că „marea 
şi apele au cotropit odată Pământul, astfel că orice viață omenească a fost stârpită”. Indienii chickasaw 
credeau că lumea fusese distrusă de apă, „dar acea unică familie a fost salvată şi câte două animale 
din fiecare soi”. La rândul lor, indienii sioux vorbeau și ei despre o vreme când nu a mai existat 
pământ uscat iar toţii oamenii dispăruseră de pe lume. Potrivit World Mythology, miturile 
indienilor hopi afirmă că „prima lume a fost distrusă, ca pedeapsă pentru ticăloşia oamenilor, de către 
un foc a-toate-nimicitor, care a venit de sus și de jos. A doua lume s-a sfârşit când globul pământesc s-a 
răsturnat de pe axă şi totul s-a acoperit de gheaţă. A treia lume s-a terminat cu un potop universal. 
Lumea actuală este a patra. Soarta ei va depinde de purtarea locuitorilor săi, dacă va fi sau nu conformă 
cu planurile Creatorului”. 

Printre indienii inuit din Alaska există tradiţia unui diluviu cumplit, însoţit de un cutremur, care a 
măturat fața Pământului atât de repede, încât numai câţiva oameni au reușit să scape în canoe 
sau să se refugieze pe vârfurile celor mai înalți munți. 

Un asemenea eveniment, întâlnit pe toată suprafața planetei noastre, nu poate fi o născocire a 
imaginaţiei strămoșilor noștri. Mai ales ținând cont că s-au descoperit dovezi care să susțină 
veridicitatea miturilor. În 1968, arheologul J. Manson Valentine a găsit ruinele unui oraș la trei- 
cinci metri sub nivelul apei, pe coasta insulei North Bimini din Bahamas. În 1987, în apele de 
lângă insula Yonaguni din Japonia, ghidul turistic Kihachiro Aratake a descoperit la 18 metri sub 
suprafața oceanului un uriaș complex de structuri de piatră, sub forma unei piramide fără vârf, 
de mărimea a două terenuri de fotbal. Tot aici se găsește și un chip uriaș din piatră. În anul 
2000, o expediţie condusă de Paulina Zelitsky a descoperit pe coasta vestică a Cubei, la 670 de 
metri sub apă, ruinele unui oraș imens care cuprindea clădiri megalitice, temple și piramide. Tot 
în 2000, în luna august, o echipă de cercetători italieni a găsit în lacul Titicaca din munții Anzi, la 
30 de metri sub apă, urme ale unui drum pavat, o terasă de piatră, un perete lung de 800 de 
metri și un cap sculptat din piatră. Este posibil ca acestea să fie ruinele orașului Wanaku, 
despre care vorbesc legendele locale. Un alt aspect ciudat legat de lacul Titicaca este existenţa 
în apele sale a unei specii de căluț de mare, care în mod normal trăiește doar în ape sărate, 
adică mări și oceane. În același an, în luna septembrie, pe coasta turcă a Mării Negre, 

arheologul marin Robert Ballard a descoperit o fermă la aproximativ 110 metri sub nivelul mării. 
În 2001, cercetătorii de la Institutul Oceanic din India au găsit pe fundul golfului Khambhat, la 
câțiva kilometri de țărm, o imensă reţea de clădiri din piatră, întinse pe o suprafaţă de opt 
kilometri pătraţi, care formează două orașe; s-au recuperat mii de artefacte, unele având în jur 
de 32.000 de ani. La 320 de kilometri nord-vest de golful Khambhat a fost găsit sub apă 
legendarul oraș Dwarka, despre care miturile spun că era reședința zeului Krșna. În Marea 
Mediterană se află aproape 200 de orașe scufundate; Robert Ballard și alţi savanţi au speculat 
că ridicarea nivelului oceanului planetar a cauzat revărsarea Mării Mediterane peste un baraj 
natural, provocând un potop care a prins sub ape peste 150.000 de kilometri pătraţi de teren la 
o adâncime de peste 150 de metri. lar Sir Leonard Woolley povestea în cartea sa, Excavations 
at Ur (1954), că în 1929, pe când lucrările de la Cimitirul Regal din Ur se apropiau de sfârșit, la 
mai bine de trei metri sub nămolul întărit s-au descoperit urmele unei civilizaţii mult mai vechi. 
Urme asemănătoare, ascunse sub straturi de nămol, s-au găsit și în orașele Uruk, Kiș, 
Șuruppak (orașul eroului sumerian al Potopului) și Ninive, în cel din urmă arheologii 
descoperind la adâncimea de 18 metri nu mai puţin de 13 straturi de nămol și nisip de râu. 
Singura explicaţie plauzibilă pentru aceste civilizaţii îngropate sub metri de nisip și nămol este 
că, într-adevăr, o mare inundație a avut loc cândva în trecut. 

Dacă Potopul a existat în realitate, așa cum ne spun legendele din întreaga lume și 
descoperirile arheologice, ce l-a provocat? Varianta acceptată de cei mai mulţi este că Diluviul 
coincide cu finalul ultimei ere glaciare, despre care se presupune că a avut loc între anii 70.000- 
10.000 î.e.n. După cum am văzut, oamenii au consemnat și era glaciară în miturile lor, în 
timpurile de dinaintea Potopului. Să fi avut totuși loc inundația globală la sfârșitul erei glaciare, 
acum 12-13.000 de ani? Cei mai mulţi cercetători susţin cu tărie acest lucru însă, oricât de 
fervent ar fi susținută, această ipoteză nu are nicio acoperire, nici măcar una logică. Oamenii de 
știință ne spun că încălzirea globală de la finalul glaciaţiunii s-a realizat treptat, de-a lungul mai 
multor milenii. O încălzire treptată sub nicio formă nu ar putea provoca o topire rapidă a zăpezii, 
care să ducă la masive inundaţii. În câteva milenii, apa ar fi avut timp mai mult decât suficient să 
se evapore și să fie absorbită de scoarța terestră. Singura variantă plauzibilă este că o topire 
rapidă a gheții și a zăpezii, care ar fi dus la o inundație masivă, ar fi putut fi provocată doar de o 
încălzire rapidă a climei. Oamenii de știință susţin că a existat într-adevăr o astfel de încălzire 
globală bruscă, acum aproximativ 30.000 de ani. Prin urmare, acela este singurul moment în 
care ar fi putut avea loc Potopul. 

Lista regilor sumerieni, redactată în mileniul al II-lea î.e.n. și elaborată pe baza listelor de regi 
descoperite la Larsa și Nippur, împarte regii orașelor sumeriene în două părţi: cei care au 
domnit înainte de Potop și cei care au condus după. Conform acestei liste, înainte de marea 
inundație au domnit zece regi în cinci orașe, domniile lor însumând 432.000 de ani. „Apoi a sosit 
potopul, iar după potop au venit la domnie regii popoarelor din munţi”. În Kiş au domnit 33 de regi 
timp de 27.805 ani, 3 luni, 3 zile și 12 ore. În Uruk au fost 15 regi, care au domnit 2497 ani. Ura 
fost condus timp de 293 de ani de cinci regi. Orașul Adab a avut un singur rege, care a fost 90 
de ani pe tron. În Avan a condus o singură dinastie, formată din trei regi, timp de 356 de ani. La 
fel și în Hamad, unde un singur rege a domnit pentru 360 de ani. La Mari au existat șase regi, 
care au ocupat tronul timp de 136 de ani. Cea mai lungă domnie este cea din Kiș, unde 33 de 
regi au domnit după Potop timp de 27.805 ani, 3 luni, 3 zile și 12 ore. Dacă această listă a fost 
compusă în perioada 2000-1500 î.e.n., înseamnă că primul rege din Kiș de după Potop a urcat 
pe tron aproximativ prin anii 29.800-29.300 î.e.n. Prin urmare, Diluviul a avut loc înainte de 
această perioadă. 

În Egiptul antic, preoții credeau că zeul Ptah a sosit în ţara lor cu mult timp în urmă, pentru a 
scoate pământul de sub ape. După ce a terminat, s-a înscăunat ca rege. Din această legendă 
nu putem înțelege decât că pământul Egiptului a fost scufundat în timpul Potopului, iar Ptah a 
sosit la ceva vreme după acel eveniment. În Egipt s-au descoperit mai multe liste de 
conducători divini, zei și semizei, care au condus ţara înaintea oamenilor. Deși datele diferă, 
majoritatea încep cu domnia lui Ptah, cel care a scos Egiptul de sub ape. Papirusul de la Torino 
spune că zeii au domnit timp de 23.200 de ani, venerabilii $emsu-Hor (soldaţii lui Hor / Haru din 
timpul marelui război împotriva lui Sutah) timp de 13.420 de ani, în total 36.620 de ani. În 
Cronica lui Eusebius, preotul Manethon susţine că în Egipt au domnit zeii timp de 13.900 de ani, 
semizeii timp de 1255 de ani, un șir de regi timp de 1817 ani, 30 de regi pentru 1790 de ani, alţi 
zece regi timp de 350 de ani și Spiritele Morților (probabil aceiași Șemsu-Hor) timp de 5813 ani. 
În total, 24.925 de ani. În primul secol î.e.n., istoricul grec Diodoros Sikeliotes scria că, din câte 
a aflat de la preoții egipteni, zeii și semizeii au condus Egiptul înainte de domnia oamenilor, timp 
de 18.000 de ani. lar istoricul evreu Flavius losephus afirma, la rândul său, că înainte de faraoni 
în Egipt au condus două dinastii de zei timp de 13.870 de ani și una de semizei timp de 3650 de 
ani, după ele urmând una tranzitorie, de 350 de ani. În total 17.870 de ani. Dacă Ptah a condus 
Egiptul după Potop în urmă cu 20.000-38.000 de ani, Diluviul nu putea avea loc acum 12 
milenii, ci înainte de domnia lui Ptah, acum aproximativ 30 de milenii. 

Homo neanderthalensis, o specie apărută brusc acum 150.000 de ani după un hiatus evolutiv 
de peste 250.000 de ani, dispărută acum 30-35 de milenii, reprezintă unul dintre marile mistere 
ale științei. După cum remarca în Supraviețuitorii cuaternarului (2003) Dan Apostol, „dispariția 
bruscă şi aparent completă din Europa, Africa și chiar o parte a Asiei a lui Homo neanderthalensis 
constituie una dintre marile enigme ale preistoriei'. Neanderthalienii au atins apogeul evoluţiei la 
finalul perioadei glaciare și au dispărut „fără niciun motiv aparent, exact când clima se încălzise 
considerabil, uşurând enorm lupta pentru existenţă”. Indiciile sumeriene și egiptene datează Potopul 
în jurul anului 30.000 î.e.n., în timpul încălzirii globale bruște din mijlocul erei glaciare. Dispariţia 
fără urmă a lui Homo neanderthalensis exact în acea perioadă nu ne poate da decât un singur 
răspuns satisfăcător: omul de Neanderthal a dispărut în urma Potopului, lucru confirmat de 
miturile din întreaga lume, care susţin că toate ființele de pe Terra au murit în urma acestei 
catastrofe. Trebuie remarcat că neanderthalienii au dispărut întâi din Europa și Africa, 
supraviețuind până la Potop doar cei din Asia, Ramayana susţinând că au fost adunaţi toți acolo 
pentru războiul din Lanka, împotriva lui Ravana / Marduk. 

Pentru a afla ce a cauzat încălzirea globală rapidă, care a dus la Potop, trebuie să aflăm mai 
întâi motivele apariţiei erei glaciare. Din păcate, oamenii de știință nu sunt în stare să ne ofere 
un răspuns satisfăcător în această privință. Tot ceea ce știm (sau, mai exact, ceea ce 
presupunem) este că, din când în când, clima se răcește foarte mult din motive necunoscute. 
După o anumită perioadă de timp clima se încălzește, probabil tot din aceleași motive 
necunoscute. Dacă oamenii de știință nu ne pot oferi aceste răspunsuri, nu ne rămâne decât să 
le descoperim singuri. Logica de bun simţ sugerează că o răcire considerabilă a climei întregului 
Pământ poate fi provocată doar de absenţa căldurii și luminii solare. lar acest lucru s-ar putea 
întâmpla doar în doua cazuri: dacă Soarele s-ar îndepărta de Terra ori dacă planeta noastră s- 
ar îndepărta de Soare. Dar, din câte știm, planetele și stelele nu își modifică orbitele fără motiv, 
ca mai târziu să revină la ele. Prin urmare, niciuna dintre aceste variante nu poate fi 
satisfăcătoare. Există însă și a treia, care nu va fi acceptată nicicând de savanţi, deși este cea 
mai logică: ceva a împiedicat razele Soarelui să ajungă pe Pământ. Acest „ceva” ar trebui să fie 
uriaș, probabil de mărimea unui planetoid, și să se miște în același timp cu planeta noastră, 

astfel încât să fie plasat în orice moment între Pământ și Soare. Însă nu ştim niciun corp ceresc 
care să aibă capacitatea de a-și modifica traiectoria, de a se interpune între Terra și Soare, de 
a-și păstra acea poziţie timp de zeci de mii de ani pentru ca, la un moment dat, să se întoarcă 
de unde a venit. Orice ființă raţională va spune că niciun corp ceresc nu poate face aceste 
lucruri. Și i-am putea da dreptate fără să clipim, dacă nu ar exista un astfel de corp chiar mai 
aproape de noi decât ne-am aștepta... 

Luna este singurul satelit natural al Pământului, având 8,67% din diametrul planetei noastre, dar 
numai 1/7 din densitatea acesteia. Numele său provine de la zeița romană Diana (Artemis la 
greci), care mai era numită și Luna. Este lipsită de atmosferă și de fenomene meteorologice și 
încă de pe băncile școlii suntem învăţaţi că pe Lună nu există viaţă. Însă, pe 4 decembrie 1996 
s-a anunţat descoperirea unei mase de gheaţă la polul sudic al Lunii, întinsă pe o arie de 5500 
km?, iar pe 5 martie 1998 descoperirea a 330 milioane de tone de apă la ambii poli. lar unde 
este apă, teoretic este și viață... 

Conform cronicii japoneze Nihongi, în a șaptea zi a celei de-a doua luni a primăverii anului 640, 
în Lună a intrat o stea. Evenimentul s-a repetat în ziua a noua a lunii a șaptea din anul 642. 
Prima relatare a unui O.Z.N. văzut printr-un telescop vine de la pastorul puritan Cotton Mather, 
care a remarcat un obiect straniu în dreptul Lunii. În 1668, 1783 și 1787, astronomii francezi, 
englezi și germani observau ciudate pete luminoase care se deplasau deasupra părții 
întunecate a discului lunar. În 1794, Societatea Regală de Științe din Londra a primit din partea 
astronomului Wilkins o comunicare științifică despre apariţia unui obiect luminos pe suprafața 
Lunii. În 1874, profesorul Schafarik de la Observatorul Astronomic din Praga nota că un disc alb 
strălucitor a traversat suprafaţa Lunii, rămânând vizibil mult timp, apoi luminile au dispărut 
brusc. În 1950, astronomul Harold P. Wilkins a zărit, mișcându-se deasupra craterului selenar 
Aristarh, o formă strălucitoare ovală, cu lungimea de 150-200 de metri. În 1958, astronomul 
Nikolai Kozîrev a observat și el emisii luminoase repetate în același loc. În 1963, observatorul 
Lowell semnala două pete roșii pe marginea sudică a craterului selenar Aristarh. În 1969, 
observaţii repetate ale observatorului naţional olandez Qudenbosch și ale echipajului misiunii 
Apollo 11 confirmau existenţa în același crater lunar a unor „lumini de origine necunoscută”. În 
iulie 1965 s-a semnalat de mai multe ori un fascicul de lumină albă pe Lună, care dura o 
secundă și jumătate. 

Doctorul Cristian Negureanu menţiona în Tăcerea idolilor (2004) că există cratere selenare care 
de obicei își schimbă culoarea, uneori subit. Craterul Linne câteodată dispare și reapare, alte 
dăţi își modifică dimensiunea și forma, fiind mai mic sau mai mare, mai rotund sau mai iregular, 
aruncând o umbră când gri, când portocalie. În 1869, marele crater selenar Linné, situat în 
Marea Serenităţii, a dispărut fără urmă. Apoi, lumini stranii, având cele mai curioase forme 
(cerc, triunghi, cruce sau elipsă) și intensităţi variabile, au apărut în Marea Crizelor. Timp de trei 
ani, Societatea Regală de Astronomie din Londra a studiat zilnic această regiune lunară, 
realizând peste 2000 de observaţii asupra ciudatelor fenomene. Începând cu 1915, numeroși 
astronomi au observat că în multe cratere lunare apăruseră gigantice ziduri drepte sau curbe, 
care au rămas acolo timp de câţiva ani, dispărând apoi fără urmă. 

În 1958, astronomul amator John O'Neill a fotografiat pe Lună, în Marea Crizelor, o construcție 
asemănătoare podului din Sidney (Australia), lungă de 18 kilometri. Construcţia a fost observată 
și de alţi doi astronomi renumiţi, profesorul Patrick Moore și doctorul Hugh Percy Wilkins, ultimul 
afirmând că „este cu adevărat un pod. Structura pare artificială şi este ceea ce noi numim, pe Pământ, o 
lucrare de artă”. N.A.S.A. a difuzat fotografii ale „stâncii sculptate” de la marginea craterului 
selenar Fra Mauro, asemănătoare Sfinxului din Bucegi, și ale celor două vârfuri montane de 35 

și 50 de kilometri înălţime, a căror formă a inspirat denumirile de „Copilul” și „Craniul”. Echipajul 
Apollo 15, explorând suprafaţa lunară cu ajutorul unui „Lunar Rover” în zona Hadley-Apenini, a 
observat urme paralele de șenile, imprimate în praful lunar, ca și când un vehicul ar fi trecut pe 
acolo înaintea lor. Astrofizicianul chinez Mao-Kang spunea că americanii „au ascuns opiniei 
publice, timp de douăzeci de ani, fotografiile urmelor de pe solul lunar ale unui picior descult de om, 
precum şi ale unui schelet uman”. Se pare că astronauții misiunilor Apollo au filmat și fotografiat o 
bază pe Lună (care are cupole, structuri înalte și rotunde, cu aspect de siloz), vehicule uriașe în 
formă de „T” și nave mici sau extrem de mari. Toate acestea au fost dezvăluite sub anonimat de 
un cosmonaut în emisiunea TV britanică Raport științific. Cosmonautul a mai adăugat că „pe 
Lună există zone cu vegetaţie şi anotimpuri, ca și lacuri artificiale, posedă câmp gravitațional iar omul 
poate umbla pe suprafaţa ei fără costum spaţial, respirând doar printr-un tub de oxigen”. 

În 1978, Maurice Chatelain, fost șef al Sistemului de comunicații N.A.S.A. și proiectant al 
sistemelor de prelucrare a detelor și de comunicaţii ale misiunilor Apollo, povestea într-o carte 
că, în timpul misiunii Apollo 11 din 1969, Neil Armstrong a raportat observarea a două O.Z.N.- 
uri pe marginea craterului lunar. Un fost angajat N.A.S.A., Otto Binder, a confirmat povestea. La 
începutul anilor '90, profesorul Vladimir Ajaja, profesorul Alexandr Kazanţev și doctorul Serghei 
Bojici de la Universitatea din Moscova au declarat că spionajul sovietic a urmărit prin radio 
detaliile aselenizării, înregistrând convorbirea lui Armstrong cu Misiunea de Control de la 
Houston, din care reieșea că două O.Z.N.-uri de mari dimensiuni au fost văzute în preajma 
modulului lunar. 

S-a scris că astronauții misiunilor Apollo 13, 14, 15, 16 și 17 s-au întors cu mai multe sute de 
fotografii înfățișând O.Z.N.-uri. Referindu-se la astfel de obiecte zburătoare observate în 
apropierea Lunii, astronautul Roland Evans de pe Apollo 17 a exclamat: „ce multe sunt, roiesc ca 
albinele în stupi!”. În 1970, scopul misiunii Apollo 13 era de a provoca explozii nucleare pe 
suprafața Lunii. Însă, pe 13 aprilie, explozia unui rezervor de oxigen lichid a avariat instalaţia 
electrică și motoarele. Pilotul navei transmitea atunci: „Hei! S-a isprăvit! Ei, ei au ucis elementul de 
combustie!”. Nu ştim cine erau „ei” dar știm că, din 1972, misiunile Apollo s-au întrerupt brusc. 
Nici rușii nu au avut vreo tentativă de a trimite un echipaj pe Lună. Se zvonește că ființele care 
își au baza pe Lună le-ar fi interzis pământenilor să se mai apropie, deși cel mai probabil 
adevăratul motiv este centura de radiaţii Van Allen, care împiedică trecerea vreunui organism 
viu. Doctorul Glenn T. Seaborg, laureat al premiului Nobel, chiar considera că Luna este 
ocupată dintr-o perioadă veche și este folosită drept releu. Teste aprofundate din 1986 au arătat 
că solul lunar conține mari cantități de heliu-3, un combustibil puternic, nepoluant și 
nonradioactiv. Să fie acesta combustibilul folosit de O.Z.N-urile zeilor? 

Părerea generală a oamenilor de știință era că Luna s-a desprins din planeta noastră cu multe 
miliarde de ani în urmă. Însă în 1974, N.A.S.A. a anunţat aducerea de pe Lună a unei roci vechi 
de 5,3 miliarde de ani, a unui mare eșantion selenar estimat la 7 miliarde de ani și a două 
mostre care au 20 de miliarde de ani. Prin urmare, Luna este mult mai veche decât Pământul, 
ceea ce înseamnă că nu se putea desprinde din el. Această vechime enormă îi dovedește 
proveniența din centrul Universului, acolo unde s-au format primele galaxii, conform ipotezei 
oficiale a cosmologiei. Dar Luna nu putea ajunge singură într-un sistem solar periferic al unei 
galaxii periferice pentru a fi satelit al unei planete. Dacă a fost adusă cumva aici? Însă cum ar 
putea cineva sau ceva să transporte prin Univers ditamai corpul ceresc, presupunând că 
varianta cosmologilor este reală? 

În 1969, echipajul Apollo 12 a fost urmărit, pe tot drumul său spre Lună, de două O.Z.N.-uri. 
Ajuns la destinație, modulul de comandă s-a prăbușit intenţionat. După un zgomot ca de clopot 

uriaș au urmat vibrații care au durat între 55 de minute și patru ore. Detectorii de ioni 
supertermici au înregistrat timp de 14 ore o erupție de vapori de abur, pe o suprafaţă de 160 de 
kilometri pătrați. În urma acestei întâmplări, N.A.S.A. a declarat că Luna este în aparenţă goală 
pe dinăuntru. În iulie 1970, doi academicieni sovietici făceau publică în Sputnik ipoteza că Luna 
are un blindaj exterior de 32 de kilometri grosime (format din titan, crom, zirconiu și yttriu, care 
sunt rare pe Terra), un strat vâscos de lavă (4,8 kilometri grosime), un alt blindaj la 11,2 
kilometri adâncime și un interior cu un diametru de 3318 kilometri, unde există apă și aer. 
Locotenent-colonelul aviator român Doru Davidovici afirma în Lumi galactice (1986) că „Luna 
este cel mai mare OZN”, menţionând argumentele aduse de academicienii ex-sovietici Mihail 
Vasin și Alexandr Scerbakov, precum și de doctorul Gordon Mc Donald, cercetător principal la 
N.A.S.A., care au concluzionat că Luna este goală în interior. 

Dacă Luna este un satelit artificial al Pământului, un fel de O.Z.N. uriaș, așa se explică și de ce 
se învârte întotdeauna cu aceeași parte spre noi, lucru deosebit de neobișnuit pentru un corp 
ceresc natural. Dar și apariția ei lângă planeta noastră, de la mare depărtare. În plus, înțelegem 
de ce Enki, asociat cu noaptea, avea ca simboluri și planeta Venus, și Luna, în timp ce Enlil era 
asociat cu un singur corp ceresc, Soarele. Dacă Enlil era considerat astrul zilei, Enki a devenit 
pentru antici cea mai strălucitoare stea a nopții, planeta Venus sau Luceafărul. Mai târziu a 
apărut Luna, ea devenind cel mai strălucitor corp ceresc de pe cerul nopții. Prin urmare, Enki a 
fost asociat cu ea, nouă rămânându-ne de la strămoșii noștri ambele variante, Enki fiind și 
Venus, și Luna. 

Dacă într-adevăr Luna a fost adusă aici într-o vreme când oamenii existau deja, ar trebui să 
găsim acest eveniment consemnat în memoria colectivă a omenirii. Și, într-adevăr, există. 
Poetul roman Ovidius Publius Naso menţiona în scrierile sale că, în epoca arcadiană, cerul era 
lipsit de Lună. O legendă din Anzi spune că zeul Viracocha a creat Soarele, Luna și stelele 
după Potop. Indienii chibcas din Columbia centrală cred că, deoarece a provocat Potopul, Chia 
a fost exilată de soțul ei în cer, unde ea s-a transformat în Lună. Nu crede nimeni că o femeie a 
devenit Luna dar putem înțelege din acest mit că, până la Potop, satelitul „natural al 
Pământului nu exista. 

Capitolul 9 al Facerii biblice susţine că, după Diluviu, zeul suprem a regretat că a distrus 
oamenii. Drept pentru care a pus un semn pe cer, curcubeul, ca legământ dintre el și muritori. 
Capitolul 55 al Cărţii lui Hanok afirmă un lucru asemănător: „Apoi Stăpânul zilelor s-a căit și a zis: 
«În zadar i-am nimicit pe toți cei care trăiesc pe acest pământ». Și el a făcut legământ pe marele său 
nume: «De acum înainte nu voi mai face așa ceva celor care trăiesc pe pământ, şi voi așeza un semn pe 
cer, şi acesta va fi o făgăduială de bună credinţă între mine şi ei pentru totdeauna, câtă vreme cerul este 
deasupra Pământului. Și acestea sunt după porunca mea»'. Nu pare prea probabil să fi apărut 
curcubeul după Potop, ţinând cont că este un fenomen optic și meteorologic, un spectru de 
forma unui arc colorat, format de lumina Soarelui refractată în picăturile de apă din atmosferă. 
Cartea lui Hanok nu specifică nimic despre curcubeu, ci îl numește doar „un semn pe cer”. Este 
oare posibil ca acel „semn” să fie Luna? 

Dacă zeii au adus Luna pentru a împiedica lumina și căldura Soarelui să ajungă pe Pământ, ar 
fi putut crea astfel o eră glaciară. Este posibil ca acest „blocaj” să reprezinte o eclipsă totală de 
Soare care a cauzat nu doar un întuneric total, ci și înclinarea axei Pământului, pe care oamenii 
de știință încă nu o pot explica, deși susțin că fără atracţia selenară nu ar exista înclinarea 
Terrei. În mod suprinzător, indienii hopi din Arizona dau dovadă de mai multă înţelepciune, ei 
susținând că „a doua lume s-a sfârşit când globul pământesc s-a răsturnat de pe axă și totul s-a acoperit 

de gheaţă”. Oameni de știință spun și că fără înclinarea axei Pământului nu ar exista anotimpuri 

și am avea mereu o climă tropicală. Strămoșii noștri ne-au lăsat destule referiri la o climă caldă, 
uneori chiar tropicală, pe întreg Pământul. Printre ele se numără hărţile amiralului Piri Reis din 
1513, a lui Oronteus Finaeus din 1531, a lui Gerard Kremer (zis și Mercator) din 1569 și a 
francezului Philippe Buache din 1737, care arată Antarctica fără gheaţă. Nu știm cine a realizat 
aceste hărţi sau când, dar cert este că oamenii existau atunci când cel mai sudic continent avea 
o climă caldă, nefiind acoperit de gheaţă. 

O hartă compilată de turgul Hagi Ahmed în anul 1559 indică o limbă de pământ de circa 1600 
de kilometri lățime, care unește Alaska de Siberia. Geologii susțin că un astfel de „pod de 
pământ” a existat într-adevăr acolo unde astăzi se află strâmtoarea Bering, însă a fost înghiţit 
de ape la sfârșitul ultimei ere glaciare. Și această hartă demonstrează că oamenii existau atunci 
când nordul Pământului era lipsit de gheaţă, având un climat mult mai cald. 

S-a descoperit că, în Paleoliticul inferior, în România de astăzi trăiau girafe, elefanţi și rinoceri, 
animale care nu există în prezent decât în Africa. Istoricul grec Herodotos scria că „numai în 
aceste ţinuturi se nasc lei în Europa”. În Mezolitic, vegetaţia era foarte abundentă, chiar luxuriantă 
în zona Porţilor de Fier. Sunt dovezi care atestă că în ţara noastră, în ultimul milion de ani, a 
fost permanent o climă temperată, cu perioade tropicale, de încălzire. 

Scripturile zoroastriene ale perșilor spun că Airyana Vaejo, căminul rasei ariene, avea un climat 
blând și productiv înainte ca Angra Mainyu să aducă înghețul. O „întâlnire” dintre Soare și Lună, 
înainte de Potop, este redată și de un mit african de pe cursul inferior al fluviului Congo, care 
afirmă că „demult, Soarele s-a întâlnit cu Luna şi a aruncat cu noroi în ea, ceea ce a făcut-o mai puţin 
luminoasă. Când s-a întâmplat această întâlnire, a avut loc o mare inundație”. lar indienii tarahumara 
din nordul Mexicului au păstrat legende ale distrugerii lumii bazate pe o schimbare în calea 
Soarelui. Să fie acea „schimbare” în calea Soarelui apariţia Lunii? 

Apariţia unui corp ceresc nou în sistemul nostru solar ar fi trebuit să influenţeze într-o anumită 
măsură celelalte planete. Surprinzător sau nu, anticii ne-au lăsat indicii și despre acest 
eveniment. O veche lucrare chinezească despre care se spunea că ar conţine „toate 
cunoștințele”, compusă din 4320 de volume, afirmă că, înainte de Diluviu, „planetele și-au modificat 
traiectoriile. Cerul a coborât mai jos înspre nord. Soarele, Luna şi stelele şi-au schimbat mişcările”. 
Mitul norvegian al Potopului susţine că, înainte de această catastrofă, „stelele o luaseră razna de 
pe cer, căzând în hăul căscat”. Ibrahim B. Wasif Sah al-Katib scria în Știri despre Egipt și minunile 
sale că, în visul care i-a prevestit regelui Saurid inundația globală, „stelele cădeau, se loveau unele 
de altele făcând un zgomot asurzitor”. În Bundahiș, când Angra Mainyu a trimis „înghețul pustiitor şi 
necruţător”, el a şi „atacat și tulburat cerul”, acest asalt dându-i posibilitatea de a stăpâni „a treia 
parte din cer, împânzind-o cu întunecime”; în același timp, planetele s-au răsculat împotriva cerului, 
stârnind haos în tot Cosmosul. lar indienii cahto din California spun doar că „a căzut cerul”. 

Dacă Luna a fost creată pentru a împiedica lumina Soarelui să ajungă pe Pământ, această 
eclipsă totală ar fi reprezentat o lungă perioadă de întuneric. Care este menţionată în miturile 
multor popoare. Dispariţia Soarelui nu era ceva obișnuit, iar oamenii acelor vremuri au încercat 
să-și explice acest fenomen în cele mai colorate moduri. De exemplu: 

În The Mythology of South America, John Bierhorst scria că tribul pehuenche din Țara de Foc 
asociază Potopul cu o perioadă de întunecime prelungită: „Soarele şi Luna au căzut de pe cer şi 
lumea a rămas astfel fără lumină, până când, în cele din urmă, doi condori uriaşi au adus Soarele şi 
Luna înapoi pe cer”. 

Indienii toba din regiunea Gran Chaco din America de Sud spun că marele îngheț a fost însoțit 
de o beznă adâncă. Unul dintre bătrânii neamului toba declara că „în vremea îndelungatei bezne, 
Soarele a dispărut cu totul şi oamenii au murit de foame. Când li s-au sfârşit merindele, au început să-şi 

mănânce copiii. Până la urmă, au murit cu toții”, mai puţin semi-divinul Asin și cei cărora le-a oferit 
focul. 

Popol Vuh a mayașilor spune că „fața Pământului s-a întunecat” într-o vreme când „Soarele şi Luna 
își acoperiseră feţele”. Alte surse mayașe susţin că evenimentul a avut loc „pe vremea străbunilor. 
Pământul s-a întunecat (...) S-a întâmplat că Soarele încă mai era luminos și limpede. Apoi, la amiază, 
s-a întunecat”. 

Pentru popoarele din munții Anzi, înainte de venirea zeului Viracocha, Pământul fusese azvâriit 
în beznă datorită dispariţiei Soarelui. „Omenirea trăia în dezordine; mulți umblau goi, ca sălbaticii; 
nu aveau case şi nici alte locuinţe decât peșterile, de unde porneau și adunau orice găseau de mâncare 
prin preajmă”. După Potop, Viracocha a schimbat toate aceste lucruri, oferindu-le oamenilor 
tehnicile și cunoștințele necesare unei vieţi civilizate și productive. Într-o legendă consemnată 
de Blas Valera în secolul al XVI-lea, primul monarh incaș, Manco Capac, era fiul Soarelui. Când 
mama sa a fost cuprinsă de durerile facerii, în lume s-a făcut întuneric. Soarele a apărut din nou 
pe cer doar după ce s-a născut Manco Capac. După ce a vizitat orașul Cholula în 1585, 
călugărul Diego de Duran a notat în Historia antiqua de la Nueve España ce a aflat de la un 
bătrân venerabil din oraș, despre care se spunea că avea peste 100 de ani: „la început, acest loc 
se afla în beznă şi în întuneric”, după aceea, „au apărut nişte uriași diformi, care au luat Pământul în 
posesiune”. 

Montesinos spunea că în timpul domniei celui de-al doisprezecelea rege incaș, zeul Illa Tici Vira 
Cocha a nimicit uriașii, apoi a ascuns Soarele pentru scurt timp: „timp de douăzeci de ore nu a mai 
fost Soare”. După rugăciuni și sacrificii astrul zilei a reapărut, iar regele a reintrodus vechile legi 
și ritualuri de venerare. 

În Epopeea lui Gilgameș, nemuritorul Utnapiștim povestea că „un val de deznădejde s-a înălțat spre 
cer, când zeul furtunii (Enlil - n.a.) a prefăcut lumina zilei în întunecime, când a sfărâmat ținutul ca pe 
un ulcior”. 

În Bundahiș, când Angra Mainyu a trimis „înghețul pustiitor şi necruţător”, a stăpânit „a treia parte 
din cer, împânzind-o cu întunecime”. 

Un mit norvegian spune că, înainte de Potop, un lup tânăr a fugărit Soarele, pentru a-l lua în 
stăpânire. Soarele a fost ajuns în cele din urmă și „razele sale strălucitoare s-au stins una câte una. 
El a dobândit o nuanţă roşie, ca de sânge, apoi a dispărut cu totul. Drept urmare, lumea a fost acoperită 
de o iarnă cumplită. Furtunile de zăpadă s-au pogorât din toate unghiurile zării”. 

În Egiptul antic se credea că, în timpul luptei dintre Sutah și Haru, zeul-soare Ra a refuzat să 
mai iasă din camera sa, lăsând lumea în beznă. Fiica sa, Hathor, l-a convins să se 
răzgândească, dansând goală în faţa lui și gâdilându-l. Același mit se întâlnește și în Japonia, 
unde Amaterasu, zeița Soarelui, s-a retras într-o grotă cerească, enervată fiind de fratele său, 
Susanoo. Deoarece lumea era scufundată în întuneric, zeii au încercat să o convingă pe 
Amaterasu să-și reia locul pe boltă. Singura care a reușit acest lucru a fost zeița Ame-no- 
Uzume, înveselind-o pe Amaterasu printr-un dans distractiv și obscen, în timpul căruia s-a 
dezbrăcat complet. 

În miturile greco-romane, înainte de Potop, Phaeton, fiul titanului Soarelui, Helios, a furat carul 
solar. Însă nu a putut ţine caii în frâu și, prin urmare, Soarele „s-a repezit în jos cu mânie ca un 
meteor”. Pentru a preveni un dezastru planetar, Zeus l-a ucis pe Phaeton cu un fulger. Cuprins 
de durere, Helios a refuzat să mai apară pe cer cu carul său. Într-un final a fost convins de zei 
să-și reia locul pentru a nu lăsa lumea în întuneric. În Meteora, Aristoteles scria că „stelele au 
căzut din cer în timpul prăbuşirii lui Phaeton”. 

Cine a creat Luna pentru a provoca o eră glaciară? Strămoșii noștri spun că zeii. Dacă zeii sunt 
răspunzători pentru acest lucru, care ar fi motivul lor? Miturile susțin că „marele îngheț”, apariţia 
Lunii, dispariţia Soarelui și Potopul au avut loc în timpul celui de-al doilea mare război al zeilor, 
numit Ragnarok de scandinavi sau Gigantomakhia de greci. Oastea lui Marduk era superioară 
armatei lui Enlil, miturile relevând că tânărul zeu a câștigat primele lupte. Spre deosebire de 
primul război al zeilor, pierdut de Enki din cauza inferiorităţii numerice, Marduk avea acum în 
subordine Veghetorii, semizeii și oamenii, numărul lor ridicat oferindu-i un avantaj consistent în 
fața unchiului său. Pierzând luptă după luptă, Enlil se vedea în fața înfrângerii totale. Singura 
soluţie pentru victorie era reducerea armatei dușmanului său. Cum nu se putea înfăptui acest 
lucru prin luptă dreaptă, Enlil a apelat la soluţii alternative. Prima a fost crearea erei glaciare prin 
aducerea Lunii şi interpunerea ei între Pământ și Soare. Cum „frigul cel mare” nu părea să aibă 
efecte vizibile, Enlil le-a trimis pământenilor viruși, acele „boli, epidemii, ciumă și holeră” din 
Epopeea lui Atra-Hasis, însă singurii afectaţi erau oamenii, nicidecum semizeii și Veghetorii. 
Nici frigul, nici foametea și nici virușii nu-i atingeau pe Veghetori ori pe copiii lor, iar oamenii 
continuau să se înmulțească, așa că Enlil a recurs la soluţia finală: înecarea tuturor printr-o 
inundație globală. Dacă Epopeea lui Atra-Hasis afirma că zeul s-a arătat nemulțumit de 
înmulţirea oamenilor, nu înseamnă că era deranjat de zgomotele lor făcute în timpul actelor 
sexuale, ci de creșterea numărului lor. Mai exact, de creșterea armatei lui Marduk. Prin urmare, 
seria lui de pedepse îndreptate asupra Pământului avea doar rolul de a distruge armata 
inamicului. Bănuim că nu i-a fost ușor să ia această hotărâre însă, de obicei, în timp de război 
nu există reguli. Împăratul ceresc Anu a acceptat propunerea lui Enlil și a aprobat declanșarea 
Potopului. Care s-a realizat prin înlăturarea Lunii din calea Soarelui, ceea ce a dus la brusca 
încălzire globală din mijlocul erei glaciare, de acum 30-35 de milenii. Enki a fost obligat să jure 
că nu va dezvălui acest „secret al zeilor” însă zeul înțelepciunii nu putea să nu găsească un 
subterfugiu. 
Jurământul îl oprea să le împărtășească oamenilor secretul, nu însă și unui obiect. Astfel încât, 
în Epopeea lui Gilgameș, Enki l-a înștiințat pe Utnapiștim printr-un vis de sosirea Potopului. Însă 
nu direct, ci vorbind cu pereţii casei acestuia: „Casă de trestii, casă de trestii! Perete, o, perete, dă-mi 
ascultare, casă de trestii, perete, cugetaţi! Omule din Șurrupak, fiu al lui Ubara-Tutu, dărâmă-ți casa ta 
şi clădeşte o corabie; părăseşte averile şi ai grijă de viața ta, disprețuiește bogăţiile lumești şi 
mântuieşte-te pe tine doar! Dărâmă-ţi casa, așa cum îţi spun eu, şi întocmeşte-ţi o corabie. Aici ai 
măsurile corabiei, cum trebuie să o făureşti; lungimea ei să fie deopotrivă cu lărgimea ei, puntea ei să fie 
acoperită ca bolta ce acoperă adâncimile, apoi ia în corabie sămânță din toată făptura vie”. Întrebat de 
Utnapiștim ce le va spune oamenilor care îl vor vedea că ridică ditamai corabia, Enki i-a 
răspuns: „Spune-le lor următoarele: am auzit că Enlil este înfuriat pe mine și nu mai cutez să umblu prin 
ținutul acesta, nici să trăiesc în cetatea asta; mă voi cobori spre limanul mării, ca să locuiesc împreună 
cu Ea, stăpânul meu. Dar peste noi revărsa-va ploaie de bogății: peşti mari, păsări din cer, ca şi tot rodul 
de vieţuitoare ale mării. Seara, Călărețul Norilor de furtună va aduce grâu, în şuvoaie!”. Ultimele fraze 
subliniază acea perioadă de foamete din timpul erei glaciare, amintită și de alte legende. Pentru 
a rupe „blestemul Pământului” și a primi hrană, oamenii din Șuruppak chiar l-au ajutat pe 
Utnapiștim să-și construiască ambarcaţiunea. 
Epopeea lui Atra-Hasis descrie aceeași întâmplare într-un mod identic. Enki l-a chemat pe 
slujitorul său devotat, Atra-Hasis, punându-l să stea în spatele unui scut de trestie. Apoi, 
pretinzând că vorbește cu scutul, a spus: 
„Scut de trestie, 
Bagă de seamă la ceea ce-ţi spun. 

Toate casele oamenilor și toate orașele, 
De o furtună mare vor fi măturate. 
Sămânţa omului atunci va dispărea... 
Aceasta-i ultima lege, 
Cuvântul Adunării Zeilor, 
Cuvântul rostit de Anu, Enlil şi Ninhursag”. 
Enki și-a sfătuit slujitorul credincios să construiască o corabie. Când acesta i-a spus „dar eu n- 
am mai făcut o corabie niciodată... fă-mi desenul pe pământ să pot vedea cum”, Enki i-a oferit 
instrucţiuni precise, dimensiunile și modul de construcţie. Pentru curioși, Atra-Hasis a folosit ca 
motiv al construirii „vasului pentru Apsu” faptul că urma să plece în lăcașul lui Enki pentru a scăpa 
de mânia lui Enlil, întocmai ca Utnapiștim. 
După ce a terminat de construit arca, Utnapiștim / Atra-Hasis și-a îmbarcat rudele, toate felurile 
de animale și mulţi meșteșugari. Momentul în care el însuși trebuia să intre în corabie era unul 
precis: 
„Când Șamaş, 
Care poruncește un cutremur la apusul Soarelui, 

Va ploua din cer cu erupții, 

La bordul corabiei să te sui, 

Și bine intrarea s-o închizi”. 
Acest semn pe care trebuia să îl aștepte Utnapiștim reprezintă sosirea lui Marduk / Șamaș, care 
pare să fi lansat un atac aerian dezastruos împotriva lui Enlil („va ploua din cer cu eruptii”), 
asemănător celui descris în Ramayana („sute de meteoriți căzând din cer’), care a zguduit 
pământul („poruncește un cutremur”). Atacul lui Marduk coincide cu începutul Potopului și 
reprezintă ultima bătălie din cel de-al doilea mare război al zeilor, consemnată în multe legende 
ale lumii. De altfel, în Epopeea lui Gilgameș, începutul Potopului pare a descrie o luptă între 
cele două tabere rivale de divinităţi: „La primele licăriri ale zorilor (când Luna a fost înlăturată din 
calea Soarelui - n.a.), un nor negru (nava lui Enlil - n.a.) s-a ivit în slava cerului, tuna acolo unde 
Adad, stăpânul furtunii (Enlil - n.a.), călărea pe nori. Peste dealuri şi câmpii, zeii Șullat şi Haniș, 
crainicii furtunii, o călăuzeau. Apoi zeii din hăurile Infernului (Veghetorii - n.a.) se ridicară. Nergal 
(Marduk - n.a.) deschise zăgazurile apelor din lumea de dincolo, Ninurta, stăpânul războiului, deschise 
canalele, iar cei şapte judecători ai Infernului, Anunnaki (căpeteniile Veghetorilor - n.a.), înălfară 
forțele lor, aprinzând toată ţara cu flacăra lor strălucitoare (au lansat arme asemănătoare 
rachetelor - n.a.). Un strigăt de deznădejde urcă la ceruri când zeul furtunii a înlocuit lumina zilei cu 
întunericul (descriere identică cu cea din Ramayana, unde „un disc negru acoperi Soarele” și 
„numaidecăt, ziua fu înlocuită de un întuneric total” - n.a.), când a sfărâmat tot ţinutul ca pe un vas de 
lut. O zi întreagă vijelia a bântuit cu furie, s-a năpustit peste lume ca valurile unei oști atacatoare. 
Nimeni nu mai putea să-și vadă propriul frate, nu mai era chip să zărești din cer oamenii”. 
Înainte de revărsarea apelor Pământul a fost trecut prin foc, datorită armelor teribile, cel mai 
probabil nucleare, folosite de combatanți. În Teogonia lui Hesiodos, „o mare parte din Pământul 
uriaş fu pârjolită de aburii cumpliţi, topindu-se cum se topeşte tabla încinsă de meșteșugul omului”. În 
epopeea indiană Ramayana, „sulițele, securile, scuturile se învolburau. Un fum stăruitor şi gros ca 
noroiul înăbuşea oamenii şi animalele care încercau să iasă pe străzi”. Indienii hopi spun că „prima 
lume a fost distrusă, ca pedeapsă pentru ticăloşia oamenilor, de către un foc a-toate-nimicitor, care a 
venit de sus şi de jos”. În mitologia scandinavă, „uriașul Surt a dat foc întregului Pământ; universul nu 
mai era decât un cuptor imens. Flăcările țâşneau din crăpăturile stâncilor, peste tot se auzea şuieratul 
aburilor. Toate vieţuitoarele, toate plantele au fost mistuite. Numai țărâna golaşă a mai rămas dar, 

precum cerul însuşi, nici Pământul nu mai era decât crăpături și prăpăstii”, poemul Voluspa susținând 
că 
„Focul se-ncinge 
Cu fum fumegând în vârtejuri. 
Fuioare de foc năvălesc 
Să lovească chiar cerul. 
Puhoiul de ape a acoperit Pământul, stingând flăcările și distrugând cea mai mare parte a 
armatei lui Marduk (care nu dispunea de navete, precum liderii Veghetorilor), oferindu-i astfel lui 
Enlil avantajul urmărit: „s-au desfăcut toate izvoarele adâncului celui mare şi s-au deschis jeheaburile 
cerului” (Facerea 7:11), „vântul a suflat, şuvoiul, furtuna şi potopul au copleșit lumea, năprasna şi 
puhoaiele au bântuit laolaltă ca oștirile în bătălie” (Epopeea lui Gilgameș), „toate râurile, toate mările 
s-au umflat şi s-au revărsat. Pretutindeni, toate valurile se ciocneau de valuri. Se înălțau și clocoteau 
încet peste toate cele” (New Larousse Encyclopaedia of Mythology). Intensitatea Potopului, care 
aducea Apocalipsa, „îi făcea pe zei să tremure”, după cum declară Epopeea lui Atra-Hasis. lar 
după Ramayana, „cele două oști crezură că venise sfărșitul lumii. Zdruncinarea văzduhului le-a 
prăbușit. Pământul s-a cutremurat până în măruntaiele lui de foc. Multe stele s-au desprins de pe cer”, 
descriere din care înţelegem că acel cutremur poruncit de Șamaș / Marduk a decurs conform 
planului. Din vehiculele lor, Enlil și Marduk au continuat lupta chiar și pe apă, egiptenii amintind- 
o sub forma unei curse de „bărci”, în care cei doi s-au lovit cu „harpoanele”. Zeii supraviețuitori 
însă au fugit din calea puhoaielor, Epopeea lui Atra-Hasis susținând că „au întors spatele şi au 
urcat în cerul lui Anu”, la bordul unor „rukub ilani” („carele zeilor” sau vimanele din literatura 
hindusă). În Epopeea lui Gilgameș, „înşişi zeii, înspăimântați de revărsarea apelor, se refugiară în 
locurile cele mai înalte ale cerului, firmamentul lui Anu. Ei se zgribuliră lipiţi de ziduri, înghesuindu-se 
unii într-alții, asemenea câinilor. În cele din urmă Iştar, Regina Cerurilor (Ninhursag - n.a.), cea cu 
glas dulce, începu să țipe ca o femeie cuprinsă de durerile facerii: «Vai de mine, praful s-a ales de zilele 
din trecut, fiindcă eu am dat o poruncă rea. De ce poruncit-am acest rău în sfatul zeilor? Am fost 
căpetenia războaielor menite să-i nimicească pe oameni, dar nu sunt ei oare copiii mei, căci eu i-am 
făcut să se nască? Acum ei plutesc pe ocean la fel ca neamul peştilor». Zeii cei mari ai cerului şi ai 
Infernului plângeau, acoperindu-şi gurile. Vreme de şase zile și şase nopți vântul n-a contenit să sufle, 
furtuni, vijelii, revărsări de ape au copleşit Pământul. Vântoase năprasnice şi potopiri de ape vuiau 
dezlănţuite, ca războinicii pornind împotriva vrăjmașilor”. Epopeea lui Atra-Hasis prezintă 
evenimentul într-un mod asemănător: 
„Anunakii, Marii Zei, 
Stăteau suferind de foame și de sete... 
Ninti (Ninhursag - n.a.) plângea și suferea; 
Plângea să-şi uşureze marea durere. 
Zeii plângeau şi ei alături de ea, pentru Pământ. 
Era copleşită de marea durere, 
Și setea cea cruntă o încolțea. 
Acolo unde ea stătea, zeii plângeau, 
Ca oile strânse una într-alta stăteau. 
Buzele lor de sete erau arse, 
Iar burta lor de foame gemea”. 
Zeiţa-mamă Ninhursag era şocată de amploarea distrugerii: 
„Zeița a văzut şi a plâns... 
De febră buzele-i erau aprinse... 

«Ca muştele-s făpturile de mine făcute. 

Ei umplu râurile, sunt hrană pentru peşti, 

Sunt înghiţiţi cu toţii de marea furioasă». 
Declaraţia zeiței din Epopeea lui Gilgameș oferă amănunte suplimentare despre marele război 
al zeilor: „praful s-a ales de zilele din trecut, fiindcă eu am dat o poruncă rea. De ce poruncit-am acest 
rău în sfatul zeilor? Am fost căpetenia războaielor menite să-i nimicească pe oameni, dar nu sunt ei oare 
copiii mei, căci eu i-am făcut să se nască?”. Din această mărturisire aflăm că, deși era mama lui 
Marduk și fosta consoartă a lui Enki, ea a luptat alături de noul ei soț, Enlil, și de fiul lor, Ninurta. 
În miturile egiptene este descris acest moment: deși era iniţial de partea lui Haru / Marduk, Aset 
/ Ninhursag l-a ajutat pe Sutah / Enlil, ceea ce l-a făcut pe fiul ei să o decapiteze. Istoricul 
Plutarchus susținea că nu a fost vorba despre o decapitare adevărată, Haru smulgându-i de 
fapt mamei sale coroana de pe cap. Dacă Plutarchus are dreptate, Marduk și-a renegat mama 
pentru că a trecut de partea lui Enlil. Probabil pentru a-și demonstra loialitatea, ea a fost trimisă, 
sub forma leoaicei Sekhmet, să înăbușe revolta oamenilor, fiind cât pe ce să provoace extincţia 
rasei umane. Tot ea era Athena din mitologia grecilor, care a luptat alături de Zeus împotriva lui 
Typhon, și Iştar de la hitiţi și hurieni, care i-a fost alături lui Teșub în războiul cu Ullikummi. 
Astfel înțelegem și motivul pentru care, în Epopeea lui Atra-Hasis şi Epopeea lui Gilgameș, ea a 
fost de partea lui Anu și Enlil atunci când s-a hotărât distrugerea oamenilor prin Potop. Și-a dat 
seama în timpul Diluviului că a făcut alegerea greșită, însă era prea târziu. Cel puţin pentru 
oameni. 
Poemul babilonian Enuma Eliş pare a descrie două evenimente într-o singură poveste. Deşi se 
referă la distrugerea proto-Pământului în care a fost închisă Sophia de către Enlil, al cărui corp 
era planeta Jupiter, poemul include și povestea celui de-al doilea mare război al zeilor, copiind 
părţi din Epopeea lui Gilgameș și Epopeea lui Atra-Hasis. Ceea ce este firesc, ţinând cont că 
cercetătorii au stabilit deja că Enuma Eliș este adaptarea unui mit sumerian mult mai vechi. În 
cele două epopei, gălăgia oamenilor îl împiedica pe Enlil să se odihnească, prin urmare a 
hotărât distrugerea lor. Enuma Eliş susține un lucru asemănător: zeul Apsu nu putea dormi din 
cauza hărmălaiei tinerilor zei. 

„Toți fraţii s-au adunat împreună; 
Încolo și încoace alergau, gata s-o sfarme pe Tiamat. 
În joaca lor nebună printre stele, 
Făceau să tremure pântecul lui Tiamat. 
Apsu nu a mai putut suporta zbenguielile lor; 
În fața lor, însăşi Tiamat nu mai avea glas. 
Nesuferite erau faptele lor... 
Și necugetate mişcările”. 

Apsu s-a sfătuit cu Mummu, sfetnicul său, și a hotărât să-i distrugă pe tinerii zei. Din această 
poveste ascunsă a mitului reiese că Apsu este Enlil, soția sa, Tiamat, este Ninhursag, iar 
Mummu nu poate fi decât Nusku, vizirul lui Enlil. Poemul susţine că „Sfatul lor de taină” a fost 
aflat de zeii cei mari, care s-au înfricoșat. Singurul care nu s-a pierdut cu firea a fost Ea / Enki, 
care a născocit un plan prin care „somnul să cadă asupra lui Apsu”. Când ceilalţi zei au aprobat 
planul, Enki a „trasat o dreaptă hartă a cerurilor” şi a rostit descântecul divin, astfel încât „somnul a 
căzut peste Apsu” și chiar „sfetnicul Mummu nu putea să se miște”. După ce i-a anesteziat pe Enlil / 
Apsu și pe Nusku / Mummu, Enki „a luat tiara şi i-a dat jos mantia sa de aură”. Această întâmplare 
există și în Mitul lui Zu, unde pasărea Zu („Înţelepciunea”), Enzu („Domnul înţelepciunii”) sau 

Anzu („Înţelepciunea cerului”) îi fură lui Enlil însemnele regale, sceptrul și Tăblițele Destinului. 
Tiamat însă nu a stat degeaba: 
„Ea l-a ridicat pe Kingu, 
Între ei l-a făcut cel mai mare... 
Și conducerea bătăliei, 

În mâinile lui a încredințat-o”. 
În Sumer, alături de Enlil se afla Ninurta, fiul său și al lui Ninhursag, mâna sa dreaptă și 
moștenitorul său (numit Thorr de scandinavi sau Ares de greci), în timp ce la hitiţi şi hurieni, în 
lupta cu Ullikummi lângă Teșub au stat Iștar și Tașmișu. În Mitul lui Zu, Ninurta este cel care se 
luptă cu Zu pentru a recupera Tăblițele Destinului și însemnele regale ale tatălui său. lar în 
Enuma Eliș apare Kingu, fiul lui Tiamat, care preia conducerea armatei, despre care nu putem 
decât să bănuim că este același Ninurta. 
Speriaţi de Tiamat și de armata sa condusă de Kingu, zeii (Veghetorii) l-au ales pe Marduk să îi 
salveze: „EI, cel care-i mândru şi puternic, va fi cel care ne va răzbuna; El, viteaz ca nimeni altul în 
bătălie: Marduk, Eroul!". Marduk a acceptat misiunea, însă nu fără o condiţie: 

„Dacă va fi, atunci, să vă răzbun, 

Vieţile să vi le scap, pe fioroasa Tiamat s-o răpun, 
Cheamă a Zeilor Adunare și peste toți al meu destin mai mare să fie!”. 
Bucuroși că nu trebuie să o înfrunte pe Tiamat, zeii au hotărât: „Marduk va fi rege!”. Apoi l-au 
trimis pe noul lor conducător la luptă. 
„Tiamat şi Marduk, cei mai înţelepţi dintre zei, 
Unul spre celălalt se îndreptau; 
Tot mai aproape, o bătălie să hotărască totul, 
De luptă erau acum gata”. 
După o bătălie crâncenă, Marduk și-a învins adversara, apoi a tăiat-o în bucăţi. Ba chiar a 
decapitat-o, la fel cum a procedat Haru cu Aset în miturile egiptene: 
„Cu arma sa cerească a tăiat căpățâna,; 
A tăiat văile prin care sângele ei curgea; 
Pe vântul de nord l-a pus să-l poarte 
Și într-un loc necunoscut să-l lase”. 

După această victorie, Marduk a fost declarat erou al zeilor și și-a păstrat poziţia de conducător 
al Veghetorilor. Însă, după cum am văzut, adevăratul lor lider era Enki, Marduk fiind doar 
generalul suprem al armatei, fiul loial care urma întotdeauna poruncile tatălui său. Nu știm dacă 
a fost vorba într-adevăr de o decapitare și o reînviere a Zeiței-Mamă sau doar de o renegare din 
partea fiului ei, însă cert este că finalul războiului o prinde îndepărtându-se de Pământ, plină de 
lacrimi și de remușcări. 
Rămas fără cea mai mare parte a armatei sale, oamenii și semizeii murind în apele care 
acoperiseră Terra, Marduk a fost înfrânt, după cum povestesc legendele grecilor, hitiţilor, 
scandinavilor sau ale indienilor. „Vegherorul purificării”, „Domnitorul veşnic” sau „Cel slăvit de 
generațiile viitoare”, așa cum îl numeau preoţii babilonieni, a fost nevoit să fugă cu coada între 
picioare, alături de tatăl său, Enki, sora sa, Iștar, și restul Veghetorilor care au supravieţuit 
îndelungatului război. Însă Enlil își dorea să încheie conflictul odată pentru totdeauna, pregătind 
lovitura de graţie. 


31. Poarta cerului 


Pentru a înțelege nu doar cum au fugit Enki, Marduk și Iștar de furia lui Enlil odată cu începerea 
Potopului, ci și adevărata istorie a Pământului, trebuie să aflăm cum ajung zeii pe planeta 
noastră din dimensiunile lor imateriale. „Am văzut pe satana ca un fulger căzând din cer”, spunea 
lesous în Evanghelia lui Loukas. Cea mai logică variantă este că au fost transportaţi cu o navă, 
pentru a confirma cuvintele lui lesous. Însă, din păcate pentru el, nu există niciun mit care să 
sugereze acest lucru. Popoarele din Mesopotamia credeau că se putea ajunge în Grădina 
Zeilor printr-un tunel întunecat din muntele Masu, a cărui poartă era păzită de „oameni-scorpion”. 
Pentru scandinavi, lumea zeilor (Asgard) era legată de Pământ (Midgard) printr-un pod păzit de 
zeul Heimdalir. Tot pe un pod, numit Ukibashi (păzit și el de un zeu uriaș), soseau zeii 
japonezilor din cer pe Pământ. În Coborârea Inannei în infern, zeița nu s-a îmbarcat într-o navă 
pentru a ajunge în „lumea de jos”, ci a trecut prin șapte porţi, de asemenea păzite. În Cartea 
egipteană a morților se spune că, pentru a ajunge în regatul lui Asar (Osiris), sufletul trebuie să 
treacă prin mai multe porţi păzite de demoni. 

Acest „runel”, „pod”, „punte” sau „poartă”, care leagă lumea noastră de cele ale zeilor, ne duce cu 
gândul la un portal care face legătura între dimensiuni sau, mai bine zis, o „poartă a cerului”, 
cum era numită în Antichitate, ori o „poartă stelară”, cum este numită în prezent. Am văzut într- 
un capitol precedent că Enlil și Celeștii săi vin din dimensiunea eonilor în lumea materială printr- 
un portal, care ar putea fi în interiorul Soarelui. Tot printr-un portal, ascuns în interiorul 
Pământului, se ajunge în lumea imaterială care servește ca închisoare a spiritelor malefice, 
numită Tartaros de grecii antici. Călătoria în timp și spaţiu prin astfel de portaluri este susținută 
de fizica modernă, unde întâlnim „găurile de vierme”, construcţii topologice care leagă zone 
îndepărtate ale Universului printr-o scurtătură. Au fost descrise pentru prima oară în 1935 de 
Albert Einstein și Nathan Rosen, din acest motiv fiind numite iniţial „poduri Einstein-Rosen”, 
denumire care amintește de „podurile” din miturile scandinavilor și japonezilor. Numele de 
„gaură de vierme” provine din analogia cu un vierme care, în loc să se deplaseze la suprafața 
mărului, o face prin interior, apelând la o scurtătură. „Găvrile de vierme” din fizică se realizează 
într-un mod asemănător, curbând spaţiul pentru a produce o scurtătură între două puncte. Se 
pare că aceste portaluri nu sunt doar un concept teoretic, cel puţin asta ne transmit diverse 
culturi din felurite perioade de timp. De exemplu, indienii 
Zuni din Mexic consideră că zeii lor, Kachinas, au venit 
din stele printr-un portal special, numit Sipapu. O tăbliță 
sumeriană îl înfățișează pe Enki într-un astfel de portal, 
păzit de două ființe cu aspect înfricoșător; alături se află 
Anu, cu mâinile în sân, expresia feței sale denotând o 
oarecare aversiune față de zeul înţelepciunii. Pictura 
Gonirea din Eden din 1445 a lui Giovanni di Paolo 
înfățișează, de asemenea, un portal prin care sunt goniţi Adam și Hawwah. În formă de cerc și 
ținut de Dumnezeu, portalul are pe margini niște simboluri; în interiorul său se observă o altă 
lume, cu un peisaj stâncos, diferit de cel din grădină, plin de vegetaţie. Într-o altă pictură, același 
Giovanni di Paolo a reprezentat un alt portal în care se află zeul roman Mercurius. Nenumărate 
picturi religioase îl înfățișează și pe lesous într-un cerc bizar, susţinut de îngeri. O astfel de 
pictură este Judecata Finală a lui Giotto, realizată în 1305. În Tobias și Raphael, olandezul 

Rembrant Harmenszoon van Rijn a pictat, la rândul său, ceea ce poate fi considerat o „poartă a 
cerului”. Indienii îl înfățișează de multe ori în sculpturi pe zeul Șiva într-un cerc straniu, Şiva fiind 
numele dat de hinduși lui Enki. La Val Camonica (în Italia), într-un desen rupestru din epoca de 
piatră se poate vedea o ciudată creatură, asemănătoare extratereștrilor cenușii, aflată într-un 
cerc, pe marginea căruia se află alte ființe ciudate, oameni și broaște țestoase; nu lipsesc din 
imagine șerpii și Luna, simboluri ale lui Enki, alături de câteva stele. În Mesopotamia se vorbea 
despre „poarta lui Anu” sau „poarta cerului”, care era păzită de două zeități asociate cu același 
Enki. În Mitul lui Adapa, eroul a trecut prin această poartă pentru a ajunge la zeul suprem: „Când 
a urcat la cer, când s-a apropiat de Poarta lui Anu, la Poarta lui Anu stăteau Dumuzi şi Gizzida”. Pe o 
stelă sumeriană este sculptat zeul Ninurta, fiul lui Enlil, în interiorul unei porți care are pe 
margini niște simboluri necunoscute. Acest zeu care poartă ceas la mână, cercel în ureche și un 
medalion în formă de cruce la gât, apasă cu degetul pe marginea porţii, acolo unde probabil se 
află un buton. O sculptură izbitor de asemănătoare s-a descoperit pe continentul american, ce 
înfățișează un zeu Anasazi care se află într-o poartă asemănătoare cu cea a lui Ninurta, cu 
aceeași formă și simboluri localizate în aceeași poziţie. La fel ca Ninurta, și acest zeu are ceas 
la mână și medalion la gât însă, spre deosebire de omologul său sumerian, zeul Anasazi poartă 
o cască în formă de animal, din care iese un tub ce se prinde în spate. lar la aproape 1300 de 
kilometri sud-est de Lima, în Peru, aproape de ţărmul lacului Titicaca se află „Puerta de los 
Dioses” („Poarta zeilor”). Conform legendelor, primul rege al incașilor, Aramu Muru (care are un 
nume asemănător cu cel al zeului sumerian Amar Utu), a călătorit prin acea poartă, folosind un 
dispozitiv special pentru a activa ușa, transformând roca solidă într-un portal; dispozitivul era un 
disc de aur care a căzut din cer. Aramu Muru (despre care se spunea că a venit din alte lumi) a 
plecat prin poartă și nu s-a mai întors niciodată. Din lacul Titicaca, aflat în apropiere de acest 
loc, au fost văzute des ieșind O.Z.N.-uri și umanoizi înalţi, cu pielea albă. 


Zeul Anasazi (stânga) și sumerianul Ninurta (dreapta) 


Dacă într-adevăr există o astfel de „poartă a cerului”, unde se află? Anticii considerau că, la un 
moment dat, se găsea în Babilon (orașul lui Marduk, fiul lui Enki), numit de evrei Babel și de 
akkadieni Babili, care înseamnă „Poarta zeilor”. Potrivit tradiţiei, Esaggila, templul lui Marduk, a 
fost construit întâi în orașul Eridu. Conform poemului Enuma Eliș, zeii au înălţat acest templu 
după ce Marduk a ucis-o pe Tiamat. Alături de Esaggila, în Babilon se găsea un ziggurat de 
origine necunoscută, datând dinaintea babilonienilor, restaurat în secolul VII î.e.n. de regele 

Nabu-apla-ușur (Nabopalassar), întemeietorul dinastiei caldeene, și de fiul său, Nabu-kudulrri- 
ușur (Nabucodonosor Il), care a impus hegemonia Noului Babilon în Orientul Apropiat. Istoricul 
Herodotos scria că acel ziggurat uriaș, numit Etemenanki („Casa fundaţiei cerului și 
Pământului”) sau Turnul Babel, era compus din șapte etaje și avea formă piramidală, cu baza 
descrescătoare spre vârf. Ultimul etaj era realizat din cărămizi acoperite cu un email albastru 
strălucitor, care dădea impresia că turnul se pierde în nesfârșirea cerului. Cel care a început 
restaurarea zigguratului, regele Nabu-apla-ușur, declara într-o inscripţie: „în acea vreme, Marduk 
mi-a poruncit să împlânt adânc în măruntaiele pământului temeliile turnului Babel, care se cutremurase 
înaintea domniei mele, gata să se prăbușească, şi să-i ridic vârful 
până la cer (...) zeul Marduk mi-a poruncit în legătură cu 
Etemenanki, turnul cu scări monumentale al Babilonului, care înainte 
de epoca mea fusese dărâmat şi se afla în ruine, să-i consolidez 
temeliile spirituale în sufletele oamenilor, iar vârfurile sale să atingă 
cerul. Am luat o prăjină şi eu însumi am măsurat dimensiunile. 
Pentru Marduk, stăpânul meu, m-am umilit și mi-am scos tunica, 
însemnul rangului regal, și am cărat pe umerii mei pământ şi 
cărămizi. În ceea ce-l priveşte pe Nabu-kudurri-uşur, fiul meu prim- 


născut, cel mai drag inimii mele, l-am pus să care mortar, prinosuri 
de vin şi untdelemn, asemeni supușilor mei”. Se spune că Nabu- 
kudurri-ușur a construit pentru soția sa și una dintre cele șapte 
minuni ale lumii antice, grădinile suspendate din Babilon, 
probabil după modelul zigguratului lui Marduk. Turnul Babel a 
rezistat până în 482 î.e.n., când Babilonul aflat sub ocupaţie persană s-a răsculat împotriva 
cuceritorilor; împăratul Xșyarșa (Xerses) a înăbușit revolta și a dărâmat parţial monumentul. În 
331 î.e.n., Alexandros Makedon a vrut să restaureze turnul, dar nu a apucat să-și finalizeze 
proiectul, murind de friguri. Mai târziu, edificiul a servit drept carieră pentru construcțiile din jur. 
A fost redus până la fundaţii, peste care a fost ridicată o clădire. Până în secolul trecut, 
omenirea a uitat adevăratul aspect al zigguratului. Pictorii renascentiști și l-au imaginat rotund, 
celebră fiind pictura din 1563 a lui Pieter Bruegel, care a servit ca model pentru clădirea 
Parlamentului European de la Strasbourg. Ruinele turnului au fost descoperite în 1913 de 
arheologul german Robert Koldewey iar fotografia fundaţiei, realizată în 1980 de un satelit 
sovietic, a arătat că edificiul a fost pătrat. Latura bazei era de 91,55 metri și era conceput din 
șapte trunchiuri de piramidă, etajele retrăgându-se succesiv. În interior se aflau trei scări: două 
laterale și una centrală, perpendiculară pe structura fundaţiei, întocmai cum îl descrisese 
Herodotos. 

Părintele istoriei susținea că zeul Marduk își făcea apariţia în fiecare an la ultimul etaj al 
zigguratul Etemenanki, acolo unde îl aștepta de fiecare dată câte o virgină, care îi devenea 
mireasă pentru o noapte. Dacă orașul Babilon era „Poarta zeilor” iar Marduk apărea în vârful 
Turnului Babel, este posibil ca Etemenanki să fi fost „poarta cerului”. Numele sumerian al 
turnului a fost tradus prin „Casa fundaţiei cerului și pământului”. Însă, în același timp, 
Etemenanki poate avea și sensul de „Casa care apropie deopotrivă cerul și pământul”, o 
descriere perfectă a unui dispozitiv de transport între două lumi. Forma zigguratului este cea a 
unei scări, iar anticii ne-au lăsat numeroase descrieri ale unor „scări” cu ajutorul cărora se putea 
ajunge de pe Pământ în cer ori viceversa. 

În capitolul 28 al cărţii biblice Facerea, Ya'aqob a visat „o scară sprijinită pe pământ”, care „cu 
vârful atingea cerul; iar îngerii lui Yahweh se suiau şi se pogorau pe ea”. În vârful scării i s-a arătat 

Desenul rupestru de la 
Val Camonica 


zeul, care i-a spus că îi lasă moştenire lui și urmașilor săi acel pământ. Trezindu-se din somn, 
Ya'aqob şi-a spus: „Câr de înfricoşător este locul acesta! Aceasta nu e alta fără numai casa lui Yahweh, 
aceasta e poarta cerului!”. Apoi a schimbat denumirea acelui loc din Luz în Bethel („Casa zeului”). 
Din acest loc, mult mai târziu, profetul Eliyahu a fost ridicat 
la cer de „carul lui Yisra'el’, conform aceluiași Vechi 
Testament, Yisra'el fiind numele adoptat de Ya'agob după 
lupta sa cu un înger. 

Despre această „scară spre cer”, Textele piramidelor spun 
că este „o scară pentru atingerea înălțimilor”. Treptele sale 
sunt descrise ca „trepte spre cer, care sunt întinse pentru ca 
regele să poata urca la cer”. Enunţul 478, în care se amintește 
de zeița Aset (Isis) ca personificare a scării, afirmă: „Pentru 
orice spirit sau zeu care mă va ajuta când urc la ceruri pe scara 


zeilor; oasele mele sunt adunate pentru mine, membrele mele sunt 
adunate pentru mine şi urc către cer în prezenţa zeului scării”. Un Gonirea din Eden (1445) 
alt enunț din Textele Piramidelor spune: „O scară este de Giovanni di Paolo 
împletită de Ra înaintea lui Asar, o scară este împletită de Haru în 
fața tatălui său, Asar, când merge către spirite, unul de o parte, celălalt de cealaltă parte, iar eu mă aflu 
între ei”. Tot în aceste texte se găsește o rugăciune pentru permiterea accesului faraonului Pepi 
Meryre la „scara divină”: 
„Slavă ţie, scară divină, 
Slavă ţie, scară a lui Sutah. 
Dreaptă să stai, scară a zeilor, 
Dreaptă să stai, scară a lui Sutah, 
Dreaptă să stai, scară a lui Haru, 
Cu care Asar a ajuns în cer... 
Zeu al scării 
Cui îi vei da tu scara zeilor? 
Cui îi vei da tu scara lui Sutah, 
Ca Pepi să urce şi el la cer, 
Lui Ra ca servitor să-i slujească? 
Fă ca scara zeilor să-i fie şi lui Pepi dată, 
Fă ca scara lui Sutah lui Pepi sa îi fie dată 
Ca Pepi sa urce la cer în ea”. 
Cartea egipteană a morților susţine că demonii au scări pentru urcat la cer, însă Pământul este 
locul lor preferat. În drumul său, spiritul decedatului ajunge la un moment dat la un obiect numit 
„Cel care te urcă la cer”, despre care se spune că este „cel care l-a purtat pe Sutah la cer”. Unele 
texte sugerează că zeul suprem Ra pregăteşte acest obiect pentru „ca regele să se poată urca la 
cer”, iar în altele pregătirea cade în sarcina altor divinități. Această scară este ilustrată în forma 
unui turn cu trepte, numit de egipteni „djed” (un obiect asociat îndeaproape cu Asar), care are 
uneori în vârf un „ankh”, simbolul vieţii. Când spiritului defunctului i se deschidea poarta, acesta 
exclama: 
„Poarta cerului s-a deschis! 
Poarta Pământului s-a deschis! 
Deschizătura ferestrei cerului s-a deschis! 
Scara spre cer s-a deschis, 

Treptele luminii acum se văd... 
Poarta dublă a cerului s-a deschis. 
Poarta dublă a lui Khehhu s-a deschis 
Pentru Haru de la răsărit, 
În zori. 
Conform Coranului, îngerul Jibrayil (Gabri'el pentru evrei) l-a dus pe profetul Muhammad de la 
Mecca la lerusalim, apoi l-a ridicat la ceruri, urcându-l pe o „scară a luminii”. După ce a traversat 
cele șapte ceruri, profetul a ajuns înaintea zeului Allah. Muhammad a primit poruncile divine, 
apoi a fost adus înapoi pe Pământ, cu ajutorul aceleiași scări. 
În Gyelrap este scris că șapte zei ai luminii au coborât pe Pământ pe „scara cerului”. Tot în 
număr de șapte sunt acele făpturi „ca niște oameni albi” care, conform Cărţii lui Hanok, l-au ridicat 
pe Hanok „departe de neamurile Pământului”, ducându-l într-un loc înalt, unde se găseau un turn 
mare și coline joase. Să fie acel loc Babilonul? lar acele făpturi să fie cei șapte mari Anunnaki 
adoraţi de babilonieni, căpeteniile Veghetorilor? 
Numele akkadian pentru ziggurat era „zukiraru”. Sumerienii îl numeau „eș”, cuvânt care se 
traduce prin „funie”. În Cartea egipteană a morților, ajuns în zona a șasea (asociată cu Asar), 
decedatul care caută „poarta spre cer” întâlnește 12 zei care „ţin funia în Duat” și 12 care „măsoară 
coarda”. Pentru tibetani, acum 3000 de ani, înțeleptul Shenrab Miwo (care a fondat tradiția Bon) 
a alunecat pe o frânghie din cer, direct pe vârful muntelui Kailash. lar despre prinţul indian exilat 
Nyathri Tsenpo, care a devenit regele celor șase clanuri tibetane, se spunea că putea oricând 
să ajungă în lumea zeilor datorită unei frânghii de lumină care îl lega de cer. 
Dacă zigguratul Etemenanki din Babilon era într-adevăr o „poartă a cerului”, cine l-a construit și 
cum a ajuns în ruine? Povestea Turnului Babel a fost 
consemnată de preotul babilonian Berossos în secolul al IIl- 
lea î.e.n., de istoricul Lucius Cornelius Alexandros Polihistor 
în secolul | î.e.n. și de istoricul Hestiaios. Însă Biblia ne oferă 
cea mai cunoscută variantă de răspuns. În capitolul 11 din 
Facerea se spune că, pe vremea când „era în tot pământul o 
singură limbă”, oamenii de la răsărit s-au oprit în Sumer și au 
început să construiască un oraș și un turn „al cărui vârf să 
ajungă la cer”. Care era motivul construirii unui asemenea 
colos? „Să ne facem faimă înainte de a ne împrăștia pe fața a tot 
pământul!”, au spus ei. După ce au început lucrul „s-a pogorât 
Yahweh să vadă cetatea și turnul pe care-l zideau fiii oamenilor” 
și a spus: „Iată, toți sunt de un neam şi o limbă au şi iată ce s-au apucat să facă şi nu se vor opri de la 

ceea ce şi-au pus în gând să facă. Haidem, dar, să ne pogorâm și să amestecăm limbile lor, ca să nu se 
mai înțeleagă unul cu altul”. l-a împrăștiat pe oamenii care au renunţat astfel la ideea de a mai 
ridica o asemenea construcţie și „de aceea s-a numit cetatea aceea Babilon, pentru că acolo a 
amestecat Yahweh limbile a tot pământul şi de acolo i-a împrăștiat Yahweh pe toată faţa pământului”. Un 
turn în Babilon care să atingă cerul nu poate fi decât zigguratul Etemenanki, al cărui ultim etaj 
acoperit cu un email albastru strălucitor crea această iluzie, după cum povestea Herodotos. 
Însă povestea biblică, în loc să ofere răspunsuri, pare a fi inventată pentru a ascunde adevărul. 
Nu știm cine ar putea considera că, acum câteva milenii, un grup de oameni se credea în stare 
să construiască un colos care să atingă cerul, făcând această muncă titanică doar pentru 
celebritate. lar o ființă superioară, aparent fără niciun motiv, s-a arătat deranjată de acest lucru 
și s-a hotărât să-i sperie pe oameni. Ba, mai mult, să le și amestece limbile. Nu se spune nimic 

despre vreo „poartă a cerului” și nici cine erau acei oameni. Dar poate că răspunsul se găsește 
în alte părți... 

Călugărul Diego Duran, născut în 1537, scria în Historia de las Indias de Nueva Espana că 
indienii bătrâni din America i-au povestit despre „bărbați înalți cât muntele care au apărut şi au pus 
stăpânire pe țară”. Acei uriași au hotărât să construiască un turn înalt până la cer, pentru a 
ajunge la Soare. Această relatare fiind foarte asemănătoare cu cea biblică, este puţin posibil să 
se fi întâmplat același eveniment în două locuri diferite; cel mai probabil, povestea indienilor și 
cea a evreilor au aceeași sursă. Există însă o mare deosebire între cele două legende, care ne 
poate conduce spre aflarea adevărului: constructorii turnului nu erau simpli oameni, ci unii „înalți 
cât muntele”. lar după cum ne-au transmis anticii, zeii copiii lor semidivini erau de statură uriașă. 
Cine erau acei giganţi? Răspunsul ni-l oferă un mit mesopotamian, 
care susține că, în urmă cu foarte mult timp, Marduk le-a cerut 
supușilor săi să ridice un turn până la cer. Enlil nu a fost de acord și a 
dărâmat turnul, încurcând totodată limbile adepților lui Marduk. Într-o 
stelă aflată în prezent la muzeul Louvre din Paris, realizată prin 2300 
î.e.n. de Naram-Sin, regele Akkadului, este înfățișat un uriaș care 
strivește mulţi oameni adunaţi lângă un turn. Deși cercetătorii 
consideră că stela reprezintă victoria lui Naram-Sin împotriva triburilor 
muntenilor Lullubi, ea pare a relata, la fel ca mitul mesopotamian, 
legenda Turnului Babel. Acum, când știm personajele implicate în 
această poveste, putem stabili adevărul din spatele ei. 

Cel care a comandat construirea turnului era Marduk. Tot el este cel 
care le-a cerut regilor Nabu-apla-ușur și Nabu-kudurri-ușur II să-l refacă după câteva milenii. 
Dacă acest turn era într-adevăr o „poartă a cerului”, Marduk și familia sa aveau nevoie de el 
pentru a ajunge în lumea imaterială a eonilor. Mai mult ca sigur, răzvrătita Sophia, închisă în 
corpurile lui Enki, Marduk și Iștar, era cea care îşi dorea să se întoarcă în lumea din care a fost 
izgonită. Miturile hitite și huriene susțin că misiunea lui Marduk era de a ataca tărâmul celest al 
Zeilor. Cartea evreiască Midraș confirmă această versiune, prin declaraţia constructorilor 
turnului: „Yahweh nu are dreptul să păstreze lumea de sus pentru el însuşi, şi să lase lumea mică pentru 


noi; de aceea noi să construim un turn, cu un idol şi o sabie în vârj, astfel încât ea poate apărea ca şi 
cum ne-am propus un război cu Yahweh”. Însă Enlil, cel trimis pe Pământ pentru a-i supraveghea 
pe exilați, nu-i putea permite Sophiei să-și părăsească închisoarea. Prin urmare a distrus turnul 
Veghetorilor, adică „poarta cerului” pe care tocmai o construiau. 

A fost într-adevăr construit în Babilon Turnul Babel din mituri? Se pare că nu. Babilonienii 
spuneau că, după ce Marduk a ucis-o pe Tiamat, zeii i-au construit un ziggurat în Eridu, orașul 
lui Enki, identic cu babilonianul Etemenanki. Ceea ce ne face să credem că era vorba tot despre 
o „poartă a cerului”. Zigguratul din Eridu este mult mai vechi decât cel din Babilon, iar ruinele 
sale au relevat faptul că nu a fost niciodată terminat, construcţia sa oprindu-se brusc, din motive 
necunoscute. Ceea ce susţine și Biblia, unde un zeu i-a împrăștiat pe constructorii turnului 
înainte ca aceștia să-și termine opera. Unii autori babilonieni care au scris în limba greacă, 
precum preotul Berossos, au înlocuit în lista regilor antediluvieni numele Eridu cu Babilon. 
Ambele orașe aveau temple numite Esagila iar unul dintre titlurile orașului Eridu era Nunki 
(„Locul măreț”), care mai târziu a devenit un titlu al Babilonului. Prin urmare, putem concluziona 
că Turnul Babel original a fost ridicat în orașul lui Enki, Eridu, dar și că Marduk a construit mai 
târziu Babilonul ca o copie a orașului tatălui său, unde a clădit și o nouă „poartă”. 

Dacă Veghetorii erau capabili să construiască o „poartă a cerului” pentru a evada, de ce nu au 
realizat-o mai devreme? Se pare că nu era de ajuns un ziggurat, fiind nevoie de o componentă 
importantă, un dispozitiv de activare a „porții. Acel dispozitiv a fost adus de Enlil în momentul în 
care s-a înscăunat pe tronul Terrei, alături de „me'-urile pe care zeul le păzea cu strășnicie în 
templul său din Nippur. Prin urmare, pentru a evada, exilaţii erau nevoiţi nu doar să-și 
construiască un ziggurat, ci și să-i fure lui Enlil dispozitivul de activare a „porții”. 

Așa cum ne-au obișnuit, sumerienii au consemnat și acest eveniment. În Mitul lui Zu, pasărea 
Zu a venit într-o zi în palatul lui Enlil. La un moment dat zeul și-a lăsat singur musafirul și a 
plecat să facă baie. Profitând de moment, Zu, care într-un basorelief din Mesopotamia apare ca 
un cocoș demonic cu al treilea ochi în frunte, i-a furat zeului furtunii sceptrul și alte câteva 
obiecte, luându-și zborul cu cea mai mare viteză. Observând că i-au dispărut lucrurile, Enlil le-a 
cerut zeilor să plece după hoţ pentru a i le recupera. Însă nimeni nu a avut curajul să facă acest 
lucru, în afară de Ninurta, fiul lui Enlil. Tânărul zeu și-a luat zborul în „pasărea” sa neagră, l-a 
ajuns din urmă pe Zu și, după o luptă crâncenă, l-a învins. Apoi a recuperat lucrurile furate, pe 
care i le-a înapoiat tatălui său. Pentru această victorie a fost lăudat de toţi zeii, care i-au oferit 
epitetul „Eroul. 

Cine era Zu în realitate? Numele său înseamnă în sumeriană „înțelepciune”. Mai era numit 
Anzu sau Enzu, ce se traduc prin „Înţelepciunea cerului” sau „Domnul înţelepciunii”, care nu 
putea fi decât zeul înțelepciunii, Enki. Numele akkadian al zeului 
Lunii, Sin, provine din Enzu. Cum în sumeriană silabele unui cuvânt 
își puteau schimba locul fără ca respectivul cuvânt să-și piardă 
sensul, Enzu a devenit Zuen sau Suen, nume din care a derivat Sin. 
lar acesta, numit Nanna de sumerieni, era tot Enki. Enlil nu ar fi 
plecat să facă baie lăsând un străin singur în casă, cu toate „me”- 
urile la dispoziţie. Ar fi făcut asta doar în prezenţa unui apropiat, 
poate chiar a unei rude. Al treilea ochi al lui Zu amintește de Şiva al 
indienilor, singurul zeu reprezentat cu al treilea ochi, nimeni altul 
decât Enki. Din frica zeilor Celești de a-l înfrunta înțelegem că Zu nu 
era un oarecare, ci un războinic feroce, deosebit de puternic. De fapt 
era cel mai puternic dușman pe care l-au întâlnit vreodată, 
conducătorul Veghetorilor. 

Ce a încercat Enki să fure? În casa lui Enlil din Nippur, templul Ekur („Casa ca un munte”), 
printre multele obiecte de preţ se afla unul misterios, numit Duranki. Deși cercetătorii nu au 
reușit să identifice acest obiect, putem încerca să dezlegăm misterul. În sumeriană, Duranki 
înseamnă „Puntea dintre cer și Pământ”; prin urmare, era un dispozitiv care făcea legătura 
dintre planeta noastră și dimensiunea zeilor, adică unul care activa „poarta cerului”. Probabil 
este vorba despre acel „disc de aur” din legendele incașilor, folosit de Aramu Muru pentru a 
deschide „Puerta de los Dioses” sau „Poarta zeilor”. 

Acum pare să se fi făcut lumină în povestea Turnului Babel. Încercând să evadeze de pe 
planeta pe care a fost exilat, împreună cu restul părților Sophiei, Enki i-a cerut fiului său să 
construiască o „poartă a cerului” în orașul lor, Eridu. În timp ce „poarta” se construia, Enki a 
reușit să-i fure lui Enlil dispozitivul care o activa. Intuind planul de evadare, Enlil și-a trimis fiul, 
pe Ninurta, să recupereze dispozitivul, iar el a distrus „poarta” înainte de a fi terminată. Din 
acest motiv, sumerienii îl numeau adesea „Cel care a despărțit cerul de pământ. Acest epitet a 
fost interpretat ca referindu-se la despărţirea zeilor An („Cerul”) și Ki („Pământul”), deși în 
realitate se referă doar la distrugerea „porţii cerului”, rupând astfel legătura dintre planeta 

noastră și lumea zeilor. Legenda Regatul din ceruri chiar afirmă că, pentru a-l învinge pe 
Ullikummi, Teșub a primit din partea Consiliului Zeilor „lancea de aramă cu care cerul a fost 
despărțit de pământ”. Adică arma cu care Enlil a distrus „poarta” din Babilonul original, Eridu. 
Distrus în orașul lui Enki și reconstruit de câteva ori în Babilonul lui Marduk, Turnul Babel și-a 
confirmat rolul de „poartă a cerului”, făcând o ultimă călătorie 
nu doar în spaţiu, ci și în timp. Pe 16 martie 1905, aflat la 
Uruk, germanului Helmuth Muller i-a apărut deodată în faţă un 
ziggurat imens, format din șapte etaje piramidale de piatră, 
cel de la bază având latura de aproape un kilometru. Vârful 
zigguratului părea sculptat în azurul cerului. După un timp, 
imaginea a dispărut treptat. Turnul văzut de Muller poate fi 
zigguratul Etemenanki,  potrivindu-se perfect atât cu 
descrierea lui Herodotos, cât și cu imaginea captată de 
satelitul sovietic în 1980. Pe lângă faptul că turnul a fost văzut 
în Uruk, nu în Babilon, și a apărut din neant, dispărând la fel, 
mai există o problemă: a fost văzut cu opt ani înainte să fie Mercur de Giovanni 
descoperit. lar Robert Koldewey a dezgropat în Babilon doar di Paolo 

niște ruine, pe când Helmuth Muller a văzut turnul așa cum 

arăta acum mai bine de două milenii și jumătate. Să fie vorba despre o „fantomă” a turnului? 
Sau cineva, acum foarte mult timp, l-a folosit ca pe o poartă în timp, ajungând în viitor? Dacă 
Turnul Babel ar fi realizat o călătorie în timp, nu poate fi vorba despre cel din Babilon. Distanţa 
mult prea mare dintre cele două orașe (aproape 180 de kilometri) nu permite observarea lui din 
Uruk. Însă Eridu se afla mult mai aproape, la aproximativ 50 de kilometri, și putem presupune 
că, într-o anumită perioadă din trecut, turnul din Eridu putea fi zărit din locul pe care mai târziu 
s-a ridicat orașul Uruk. Însă Helmuth Muller nu a afirmat că l-a văzut la 50 de kilometri, ci în fața 
lui. Misterul se adâncește atunci când realizăm că turnul din Eridu nu a fost niciodată terminat, 
ceea ce înseamnă că, dintr-un motiv necunoscut, geamănul său din Babilon a apărut în Uruk 
pentru câteva clipe, în 1905. 

Se pare că, deși Turnul Babel a fost distrus, alte „porţi ale cerului” au fost construite. În Rig- 
Veda se spune că toţi cei care părăsesc Pământul se opresc pe Lună, care este „poarta lumii 
cerești”; doar cine răspunde la întrebările Lunii este autorizat să meargă mai departe. Ceea ce 
înseamnă că, la un moment dat, „poarta” a fost construită pe Lună, probabil în timpul celui de-al 
doilea război al zeilor, de către Enlil. Să nu uităm de „Puerta de los Dioses” din Peru, folosită de 
Aramu Muru pentru a părăsi Terra. Și totuși cea mai celebră astfel de „poartă” se află sub ochii 
noștri din cele mai vechi timpuri... 

Turnul Babel a servit ca model pentru construirea zigguratelor, care au dus la apariţia 
piramidelor în trepte atât de des întâlnite în întreaga lume. De la acestea s-a ajuns apoi la 
piramidele cu vârf și cu laturi netede. Prin construirea lor, strămoșii noștri încercau să creeze 
„porți” prin care să ajungă la zei. Urmând exemplul lui Asar (Osiris), faraonii se înmormântau în 
piramide pentru a trece prin „poarta cerului” și a ajunge în lumea cealaltă. Câteva texte egiptene 
liturgice antice arată că piramidele erau considerate dispozitive menite să „deschidă în lături uşile 
firmamentului şi să făurească un drum” pentru ca faraonul decedat să poată „urca în compania 
zeilor”. Corpul decedatului era mumificat pentru a fi conservat până la întoarcerea respectivului 
din lumea zeilor, la fel cum a procedat Asar când s-a întors în trupul său mumificat de Inpu 
(Anubis). Cine i-a învăţat pe oameni acest procedeu? Nimeni alţii decât zeii. Conform tradiţiei, 
Inpu este cel care a inventat îmbălsămarea, pe care le-a transmis-o preoţilor egipteni. 


E oa E 


Deși în toată lumea se construiau piramide în trepte, egiptenii (și alte popoare după ei) au trecut 
la un model îmbunătăţit, cu vârf ascuţit și laturi netede. Dacă toate piramidele în trepte și 
zigguratele erau copii ale „porţii cerului” - Turnul Babel, egiptenii nu ar fi schimbat tiparul 
construcţiilor decât dacă ar fi avut un alt model, de asemenea „divin”. lar acel model nu poate fi 
decât Marea Piramidă de la Giza, cea mai veche din lume. Lingvistul britanic Thomas Yeates 
chiar scria în 1833 că „Marea Piramidă a urmat curând Turnului Babel, având aceeași origine 
comună”. 

De mii de ani, acest colos înflăcărează imaginaţia oamenilor și creează încontinuu controverse. 
Egiptologii conservatori încearcă din răsputeri să demonstreze că Marea Piramidă a fost 
construită de oameni, deși nu există nicio modalitate logică prin care ar fi putut fi clădită de 
egiptenii de acum cinci milenii. În timp ce alte piramide și temple au pereţii plini de hieroglife 
care descriu scopul lor, Marea Piramidă nu conţine nici măcar un 
singur marcaj. După ce ridicau o clădire impozantă (fie ea 
piramidă sau templu), absolut toţi faraonii aveau grijă să le fie 
notat numele pe pereţi, pentru ca toată lumea să știe cine a fost 
autorul respectivei construcţii. Marea Piramidă nu are nicio 
inscripţie, prin urmare nici numele vreunui faraon. Dacă una dintre 
cele mari minuni ale lumii antice ar fi fost construită de oameni, de 
ce nici unul nu și-a atribuit meritul de a-i fi autor? Egiptologii se 
încăpățânează să i-l atribuie faraonului Khufu (numit Kheops de 
greci), fiind induși în eroare de consemnările lui Herodotos. Însă în 
1850, în ruinele templului zeiţei Aset (Isis) a fost găsită o stelă 
care se află astăzi la Muzeul Egiptean de la Cairo; inscripţia de pe ea susţine că faraonul Khufu 
a pus temeliile „casei lui Aset, stăpâna piramidei, lângă casa sfinxului”. Dacă Khufu o numea pe 
Aset „stăpâna piramidei”, înseamnă că respectiva construcţie exista deja în timpul vieții lui. În 
plus, stela confirmă și existența Sfinxului în acea perioadă. Dar dacă nu oamenii au realizat 
Marea Piramidă, atunci cine? Și cum? 

În 1979, la cel de-al doilea Congres internaţional al egiptologilor, care a avut loc la Grenoble 
(Franţa), chimistul petrograf doctor Dietrich Klemm a uimit asistenţa cu cercetările sale. După ce 
a analizat 20 de probe petrografice diferite din Marea Piramidă, a constatat că fiecare piatră 
provenea din altă zonă a Egiptului. Deși un bloc de granit este în mod normal omogen în 
densitate, rocile cercetate de el erau mai dense în partea de jos decât în cea de sus. În plus, 
conţineau prea multe bule de aer. Cu cinci ani înainte, Stanford Research Institute din California 
a efectuat împreună cu oameni de știință de la Universitatea Ain-Shams din Cairo măsurători 
electromagnetice la Marea Piramidă. Rezultatele au fost haotice, undele de înaltă frecvenţă fiind 
complet absorbite de rocă, de unde rezultă că blocurile piramidei conţineau mai multă umiditate 
decât roca naturală. În urma calculelor făcute de computer a rezultat că piramida conţinea 
câteva milioane de litri de apă. Profesorul francez Joseph Davidovits a concluzionat: „Blocurile 
sunt artificiale”. Același profesor, examinând la microscop probe petrografice din Marea 
Piramidă, a detectat urme de păr omenesc și chiar un fir întreg, lung de 21 de centimetri. Toate 
acestea demonstrează că blocurile de piatră din care este formată piramida au fost create 
artificial, lucru imposibil de realizat de egiptenii antici. Singurii deținători ai tehnologiei care să 
permită realizarea blocurilor de piatră artificială erau zeii din vechime. 

În noiembrie 2010, doctorul Ala Shaheen, șeful departamentului de arheologie al Universității 
din Cairo, a declarat că ar putea fi adevărată ipoteza care susţine că extratereștrii au construit 
celebrele piramide egiptene. Fiind întrebat dacă aceste piramide ar putea conţine tehnologii 

extraterestre sau chiar un O.Z.N. în structura sa, doctorul Shaheen a răspuns vag: „Nu por 
confirma sau nega acest lucru, dar în interiorul piramidei se află ceva ce nu aparține lumii noastre”. 
Deși delegaţii la conferinţa privind arhitectura Egiptului antic au fost șocați de această afirmaţie, 
doctorul Shaheen a refuzat să facă alte comentarii cu privire la legătura dintre extratereștri și 
piramide. James Hurtak, unul dintre liderii grupului Lab Nine, care s-a aflat multă vreme în 
legătură cu nouă entități ce se pretindeau a fi cei nouă mari zei ai orașului egiptean lunu 
(Heliopoulis), scria că Cei Nouă i-au mărturisit că au construit Marea Piramidă ca „poartă 
stelară”. Dacă este adevărat, atunci se explică tehnologia extraterestră despre care vorbea 
doctorul Ala Shaheen. Însă la ce anume se referea el? Pentru sumerieni, obiectul pe care Enki i 
l-a furat lui Enlil pentru a activa „poarta cerului” din Eridu se numea Duranki, adică „Puntea 
dintre cer și Pământ”. Duranki era depozitat în „centrul celor patru colțuri ale lumii”, în casa lui 
Enlil din Nippur. Însă acest oraș nu se află la mijlocul Pământului, indiferent cum ne-am măsura 
planeta. Și nici nu avem vreo dovadă că sumerienii ar fi situat Nippurul în centrul lumii. Prin 
urmare, acel obiect aflat în mod obișnuit în Nippur, a ajuns la un moment dat într-un loc aflat 
într-adevăr în „centrul celor patru colțuri ale lumii”. În 1877, scriitorul și teologul Joseph Zeiss a 
demonstrat că Marea Piramidă din Egipt este construită la intersecţia dintre cele mai lungi linii 
latitudinale și longitudinale. Cu alte cuvinte, la mijlocul suprafeţei planetei noastre. De unde 
rezultă că acest Duranki a ajuns în Marea Piramidă, confirmând scrierile sumeriene, informaţiile 
primite de James Hurtak și descoperirile doctorului Ala Shaheen. 

Am văzut că, pentru antici, „porţile cerului” aveau paznici, numiţi de obicei heruvimi sau sfincși. 
Statui reprezentând sfincși erau postate la intrările în templele sau zigguratele din toată 
Mesopotamia, „păzindu-le” de intruși. La rândul lor, piramidele de la Giza sunt „păzite” de 
Marele Sfinx, numit de Cartea Morților și Textele Piramidelor „Marele zeu care deschide porţile 
Pământului”. Pentru istoricul Plutarchus, cuvântul „sfinx” este pronunția grecească a egipteanului 
„shespanch”, care înseamnă „statuie vie”. Privirea Sfinxului este îndreptată de-a lungul paralelei 
de 30 de grade, pe care este construită nu doar Marea Piramidă, ci și orașul Eridu, locul în care 
Veghetorii au încercat să construiască prima „poartă a cerului”, Turnul Babel. Pe lângă acest 
gardian de piatră se pare că au existat și alţii, conform culegerii Hitat din secolul al XV-lea. Aici 
se spune că regele care a construit piramidele a pus sub fiecare dintre ele un idol, care să se 
lupte cu posibilii invadatori. Unul „stătea drept și avea cu el un soi de lance. În jurul creştetului său era 
încolăcit un șarpe, care se năpustea asupra oricui se apropia de paznic”. Altul şedea pe un tron, purta 
de asemenea o lance și avea ochi sclipitori, larg deschişi. Cine îl privea rămânea ca împietrit, 
neputându-se mișca. Adică idolul îl paraliza dintr-o privire, la fel ca Medusa grecilor. Paznicul 
din a treia piramidă prindea intrușii, îi trăgea la el și îi ţinea încleștați până își dădeau duhul. Din 
descrieri, acești „idoli” par a fi mecanisme robotizate, asemenea „oamenilor-scorpion” din 
Sumer sau a „demonilor” din Cartea egipteană a morților. 

De ce zeii au renunţat la modelul zigguratului și au trecut la cel piramidal, pentru a-și construi 
„porţile cerului”? După James Hurtak, piramidele sunt dispozitive care captează energia venită 
din spațiu, iar una dintre entitățile grupului Lab Nine, numită Tom, spunea că Marea Piramidă 
era utilizată pentru a aduce pe Pământ energie de la alte civilizaţii. Această uriașă cantitate de 
energie era captată prin coridoarele înguste care pornesc din cele două camere principale, 
numite convenţional „a regelui” și „a reginei”. După cum a demonstrat scriitorul belgian Robert 
Bauval, coridorul sudic al „camerei reginei” este îndreptat către steaua Sirius, cel nordic spre 
Kohab din Carul Mic, cel sudic al „camerei regelui” vizează steaua Zeta din Centura Orion, iar 
cel nordic este îndreptat spre Alpha Draconis. Aceste coridoare captau energia respectivelor 
stele, o canalizau într-una dintre cele două camere principale, redirecţionând-o apoi către 

poarta propriu-zisă din cealaltă cameră. În Dirga, aflată în templul lui Enlil din Nippur, care 
pentru sumerieni se găsea în „centrul celor patru colțuri ale lumii”, erau depozitate preţioase 
„tăblițe ale destinului” alături de Duranki, „Puntea dintre cer și Pământ”. Așa cum am văzut deja, 
nu Nippurul se afla în centrul suprafeţei Pământului, ci Marea Piramidă de la Giza, construită la 
intersecția dintre cele mai lungi linii latitudinale și longitudinale. „Dirga” înseamnă „camera 
întunecată” sau „camera superioară”, ceea ce ne duce cu gândul la una dintre cele două 
camere principale ale Marii Piramide, „camera regelui”. Sumerienii notau că Dirga era 
„Misterioasă ca eterul cel de sus, 
Ca zenitul cerului. 
Printre ale ei embleme... 
Stelele îi erau însemn. 
ME-ul e dus la perfecțiune. 
Cuvintele sale sunt porunci... 
Cuvintele lui sunt oracole divine”. 

Embleme ale stelelor... Ibrahim B. Wasif Sah al-Katib nota în Știri despre Egipt și minunile sale 
că, la ordinul regelui Saurid, în piramide au fost „înglobate toate științele secrete ale egiptenilor, 
constelaţiile au fost desenate pe ele”. În plus, „în piramida estică (Marea Piramidă - n.a.) a ordonat să 
fie reprezentate diferite arcuri de pe cer şi planetele (...) Acolo se mai găsesc stele fixe”. Adică ceea ce 
se găsea în Dirga sumerienilor, care nu era decât camera superioară a Marii Piramide, un fel de 
centru de control al „porții cerului”, plin cu hărţi celeste. Tot în această cameră se găsea și 
Duranki, „discul de aur” al incașilor. Strămoșii noștri au păstrat amintirea acelui disc împărțit în 
cadrane care conţineau diferite constelații, transformându-l în cercul zodiacal. Maiașii l-au folosit 
ca model pentru calendarele lor, cel solar și cel venusian. Într-un basorelief egiptean, un ciudat 
cerc cu butoane este reprezentat lângă faraonul 
Nebkheperure Tutankhamun Hekaiunușema și soţia 
sa, Ankhesenamun. Pe o tăbliță sumeriană din Sippar, 
de acum 5500 de ani, un cerc împărţit în opt cadrane 
apare lângă un zeu uriaș. Duranki, „puntea dintre cer și 
Pământ”, obiectul misterios de care aveau nevoie cei 
care foloseau „poarta”, era un dispozitiv de formare a 
adreselor. Poate cea mai bună reprezentare a sa este 
zodiacul mesopotamian, care avea forma unui cerc 
împărţit în 12 cadrane, în interiorul căruia se afla un alt cerc, divizat în șapte, la mijlocul căruia 
se afla un al treilea cerc, fiecare dintre aceste 20 de cadrane conţinând câte o constelație. Dacă 
într-adevăr constelațiile sunt dimensiuni imateriale, așa cum am sugerat într-un capitol anterior, 
„porţile cerului” realizează călătorii către aceste lumi. 

Ipoteza Marii Piramide de la Giza ca „poartă a cerului” a fost studiată (și parțial demonstrată) și 
din punct de vedere științific. În 1977 și 1987, inginerul electronist Joe Parr a efectuat 
experimente în Marea Piramidă. Folosind aparatură inventată de el, Parr a măsurat proprietăţile 
magnetice, electrice și radioactive ale piramidei. Astfel, a descoperit că piramida este 
înconjurată de un câmp energetic. Nu doar Marea Piramidă, ci toate. Acel câmp energetic fiind 
slab, Parr a dezvoltat în laboratorul său o metodă pentru a-i mări puterea. Într-o mini-piramidă el 
a generat un nou câmp electromagnetic care, combinat cu energia piramidei, a reușit să creeze 
un fel de bulă energetică în jurul piramidei, care a blocat toate tipurile cunoscute de radiații 
electromagnetice, inclusiv razele gamma. În urma experimentelor ulterioare, Parr a observat un 
alt fenomen ciudat: mini-piramida sa și-a pierdut greutatea în interiorul câmpului 

electromagnetic. Ba, mai mult, a început să se miște într-o 
anumită direcţie. Parr a calculat direcţia câmpului energetic în 
care piramida sa încerca să se deplaseze, realizând că este 
vorba despre constelația Orion. El a concluzionat că mini- 
piramida avea capacitatea de a intra în hiperspaţiu. Deși nu a 
reușit să demonstreze acest lucru, până în clipa morţii sale 
Joe Parr a crezut că piramidele pot efectua călătorii în spaţiu 
și în timp, dacă se descoperă cheia care le activează. Ținând 
cont de teoria corzilor din fizică, care susţine existența unor 
șase dimensiuni spaţiale adiţionale, alţi cercetători au sugerat 
că piramidele ar putea fi dispozitive capabile de călătorii Tutankhamun și 
interdimensionale. Doctorul Patrick Flanagan afirma despre Ankhesenamun 
Marea Piramidă: „Cred că este o poartă sau un portal spre 


dimensiuni multiple, ce permite transmiterea de oameni, obiecte sau conştiinţe din alte dimensiuni în 
dimensiunea noastră”. Prin urmare, din punct de vedere științific, indiferent dacă este capabilă de 
călătorii în timp, în spaţiu sau către alte dimensiuni, Marea Piramidă este în esenţa sa o „poartă 
a cerului”, ceea ce anticii ne-au transmis deja de mii de ani. 

Djed-ul lui Asar, un turn înalt cu trepte, care simboliza „poarta cerului”, avea adeseori 
reprezentat în vârf un ankh, crucea egipteană. Prezent în toate încăperile funerare ale faraonilor 
și nelipsit în iconografia lui Asar, ankh-ul nu simboliza viața, așa cum consideră egiptologi, ci 
viața veșnică din lumea zeilor. Egiptenii credeau că faraonul decedat va păși prin „poarta zeilor”, 
unde va trăi veșnic alături de Asar. Având forma unei cruci (simbolul cerului la sumerieni) unite 
cu un cerc (Pământul), ankh-ul era un simbol al legăturii dintre cele două elemente, adică al 
„porţii cerului”. Djed-ul reprezenta zigguratul sau piramida, în vârful căruia se afla ankh-ul, 
portalul care permite călătoria. Ankh-ul egiptenilor mai poate fi 
privit și ca un obiect asemănător literei grecești „omega”, aflat în 
vârful unui turn. Turnul este construcția piramidală, iar obiectul 
în forma literei „omega” seamănă izbitor cu portalul. Pe o tăbliță 
sumeriană este înfățișat un zeu care ţine în mână acest obiect, 
iar lângă el se află un cerc cu opt cadrane (Duranki, dispozitivul 
de formare a adreselor). Numele faraonilor și ale zeilor se 
scriau întotdeauna într-un cartuș, format din alungirea acestui 
„omega”. Scrierea numelor zeilor și ale faraonilor (care se 
considerau semizei) în „omega” reprezenta modul egiptenilor de Aset și Nebthet lângă 

a sugera că „poarta cerului” era rezervată doar celor de origine djed-ul lui Asar 
divină, nu şi muritorilor de rând. Din acest motiv, în Cartea 

egipteană a morților, faraonul decedat declară paznicilor porţilor că este fiul ori reîncarnarea 
unui zeu; altfel nu i s-ar permite accesul. Numind fiecare paznic și rostind anumite cuvinte, care 
par a fi parole de acces, faraonul își demonstrează originea divină. Cine ar putea ști parolele și 
cunoaște paznicii dacă nu un zeu sau un fiu al unui zeu? Același lucru l-a făcut și eroul Epopeii 
lui Gilgameş: pentru a fi lăsat să plece către casa zeilor, a fost nevoit să anunţe paznicii că este 
semizeu. Despre parole vorbește și Rig-Veda când afirmă că doar cine răspunde la întrebările 
Lunii primește autorizaţia de a păși prin „poarta lumii cereşti”. Cartea Necronomicon, scrisă în 
secolul al VIll-lea de Abdul Alhazred, supranumit „Arabul nebun”, conţine formulele magice 
necesare pentru a deschide „poarta către Dincolo”, cum ar fi: „Poartă a Marilor Porţi ale Sferelor, 
deschide-mi-te! Stăpâne al Igigi, deschide-mi Poarta! Stăpâne al Annunaki, deschide-mi Poarta către 

Stele!”. Un lucru asemănător îl întâlnim și în mitul grecesc al lui Oidipous (Oedip), care a fost 
nevoit să răspundă la ghicitoarea Sfinxului pentru a-și putea continua drumul. lar sfincșii, așa 
cum am văzut, erau gardienii „porților cerului”. Folosirea unei parole pentru a deschide o poartă 
a fost descrisă și în basme, cel mai cunoscut fiind cel al lui Ali Baba și cei patruzeci de hoți. 
Obiectul în forma literei grecești „omega”, care reprezintă portalul, era simbolul zeiței sumeriene 
Ninhursag. Până și numele ei indică legătura cu „poarta: Ninhursag înseamnă „Doamna 
muntelui înalt”, adică a piramidei / zigguratului. Pentru hitiţi ea era „Zeita muntelui”, faraonul 
Khufu o numea „stăpâna piramidei”, iar unele texte ale piramidelor o prezintă ca pe o 
personificare a „scării spre cer”. Nu știm exact legătura dintre ea și „poarta cerului”, dar sunt mari 
șanse ca Aset / Ninhursag să fi fost cea care a proiectat-o pe vremea când făcea parte din 
familia Veghetorilor, înainte de a deveni consoarta lui Enlil. 

Într-un mit sumerian, numit /nanna și Enki de asiriologul Samuel Noah Kramer în Sumerian 
Mythology: Study of Spiritual and Literary Achievement in the Third Millennium B.C. (1944), Enki 
era paznicul „ME”-urilor cerești, acele obiecte necunoscute care conţineau planurile zeilor. Într-o 
zi Inanna (Ninhursag) l-a vizitat, călătorind în Barca Cerului. 
Încântat peste măsură, zeul a invitat-o la masă, unde s-a servit vin 
din belșug. După ce Enki s-a îmbătat, Inanna i-a cerut câteva „ME”- 
uri. Beat și vrăjit de frumuseţea zeiţei, el i-a oferit șapte care, printre 
altele, conţineau informaţii despre temple, zidărie, tâmplărie, arta 
prelucrării metalelor, scriere și matematică. Văzându-se în posesia 
acelor date, Inanna s-a urcat în Barca Cerului și a fugit. Când s-a 
trezit din beţie după câteva ore, Enki a observat dispariţia 
preţioaselor planuri și și-a trimis un slujitor să le recupereze. Ajunsă 
din urmă, Inanna a refuzat să le înapoieze, susținând că zeul i le-a 
dat de bunăvoie. Raportându-i situaţia lui Enki, slujitorul a primit 
ordine să aducă Barca Cerului în Eridu, să recupereze „ME'-urile 
apoi să o elibereze pe Inanna. Ajunsă în Eridu, zeița şi-a trimis 
pilotul navei „să salveze Barca Cerului şi ME-urile dăruite Inannei”. În timp ce ea a continuat disputa 
cu slujitorul lui Enki, pilotul a reușit să se furișeze și să îndeplinească ordinele stăpânei sale. Nu 
știm cum s-a terminat povestea, însă cert este că zeiţa a rămas în posesia acelor „ME'-uri, după 
cum demonstrează numeroase imnuri care i-au fost închinate. Acest episod pare a fi 
continuarea Mitului lui Zu, în care Enki i-a furat lui Enlil sceptrul și alte câteva obiecte, printre 
care importantele „ME”-uri și dispozitivul de activare a „porţii cerului”. După ce l-a învins pe hoţ, 
Ninurta a recuperat obiectele furate. Însă nu pe toate. Se pare că Enki a păstrat câteva „ME”-uri, 
dispozitive care conţineau diverse informaţii, astfel încât Ninhursag, sora și fosta lui soție, s-a 
văzut nevoită să încerce să le recupereze. Ce date conţineau ele? Dacă le eliminăm pe cele 
despre ritualurile preoțești și arte, rămân exact cele necesare pentru a putea construi o „poartă 
a cerului”: arhitectură, zidărie, tâmplărie, prelucrarea metalelor, matematică. Probabil erau chiar 
planurile pentru construcţia „porţii” realizate de zeiţă înainte de trecerea ei în tabăra Celeștilor. 
Inanna / Ninhursag a încercat să-l seducă pe Enki, ajutată fiind și de vinul servit din belșug. 
Pentru a-l seduce, probabil a apelat la sentimentele lui pentru ea (care încă existau, ținând cont 
că erau cu adevărat suflete-pereche) și la amintirile vremurilor de odinioară. După ce și-a „vrăjit” 
fratele geamăn, Ninhursag și-a recuperat „ME'-urile și a fugit spre Nippur. Prinsă de vizirul lui 
Enki și obligată să se întoarcă în Eridu, zeiţa i-a înmânat „ME'-urile pilotului navei ei, care a 
reușit să scape. Însă era prea târziu; Enki îi transmisese deja lui Marduk datele, care a și 

început construcția Turnului Babel în Eridu. Enlil a aflat la timp și a distrus „poarta” înainte de a 

fi terminată, însă Veghetorii nu s-au dat bătuţi și au construit-o în cele din urmă la Giza, în Egipt, 
pe aceeași paralelă de 30 de grade. 

Culegerea Hitat ne ajută să aflăm și perioada în care au fost construite piramidele de la Giza. 
Cronicarul Al Haukali spunea că au fost ridicate numai ca dig de apărare împotriva Potopului. 
Capitolul 33 afirmă că zeul Hermes Trismegistos a citit în stele despre venirea Diluviului, drept 
pentru care a ordonat ridicarea piramidelor în care a ascuns comori, scrieri ale învăţaţilor și tot 
ce trebuia salvat de la dispariție. Învăţatul Ibrahim B. Wasif Sah al-Katib nota în Știri despre 
Egipt și minunile sale că regele Saurid a avut un vis în care „Pământul s-a întors pe dos cu tot cu 
locuitorii săi, îngroziţi, oamenii au fugit care încotro, stelele cădeau, se loveau unele de altele făcând un 
zgomot asurzitor”, ceea ce pentru prezicătorii săi însemna că va veni Potopul și o vâlvătaie, 
coborâtă din constelația Leului, ca să treacă lumea prin foc (ceea ce s-a întâmplat în timpul 
bătăliei finale dintre Enlil și Marduk, exact înainte de Diluviu). Auzind aceste lucruri, Saurid s-a 
hotărât să ridice piramidele de la Giza. „În piramide şi în acoperișurile lor, în pereţi şi coloane, au 
fost înglobate toate științele secrete ale egiptenilor, constelaţiile au fost desenate pe ele (...) în plus și 
știința talismanelor, aritmetica şi geometria (...), clare pentru cei care le cunoşteau scrierea”. După 
cum relatau copii, pe piramide se găsea următoarea inscripție: „Eu, Saurid, regele, am ridicat 
această piramidă în această vreme şi am avut nevoie de şase ani întregi până a fost gata”. Acest rege 
necunoscut, Saurid, a fost identificat cu cel numit de greci Hermes Trismegistos, adică Hanok al 
evreilor sau Nabu al babilonienilor. Dacă piramidele au fost construite ca „porţi ale cerului” 
înainte de Potop, fără îndoială că scopul lor era de a-i ajuta pe Veghetori să se salveze de urgia 
iminentă. Pentru a nu atrage din nou atenţia lui Enlil la fel ca în Eridu, Marduk l-a însărcinat pe 
muritorul Nabu / Hanok / Saurid cu ridicarea piramidelor. Pentru curioși, Marea Piramidă era 
templul lui Marduk iar celelalte două, doar locuinţe pentru Nabu și soția sa (după cum susţine 
mitul biblic al lui Șelomo). l-au fost arătate planurile piramidelor (conform Cărţii lui Hanok), iar 
Nabu a trecut la treabă, angajând în construirea lor mii de oameni și chiar Veghetori („demonii” 
din legendele lui Șelomo). Hitat susţine că doar primele două piramide au fost construite în acea 
perioadă, cea mai mică fiind ridicată mai târziu. Două „porţi ale cerului” înseamnă călătorii spre 
două locaţii diferite, care ar putea fi cele mai apropiate planete de Terra, Venus și Marte. 

Pe 21 august 1993, N.A.S.A. a pierdut definitiv, în condiţii suspecte, legătura cu sonda Mars 
Observer. Până în acel moment, șapte sonde americane și sovietice au fost scoase din uz 
complet, parțial sau temporar între Pământ și Marte. Pe 24 septembrie 1999, Mars Climat 
Orbiter s-a prăbușit pe „planeta roșie”, în loc să se înscrie pe orbită. lar pe pe 8 decembrie, în 
același an, s-a pierdut legătura cu sonda Mars Polar Lander, care trebuia să coboare lin pe 
suprafața marțiană împreună cu microsondele Deep Space 2. Cauzele incidentelor au rămas în 
continuare necunoscute, deși răspunsul a fost dat cu câţiva ani înainte. Pe 7 iulie 1988, 
sovieticii au lansat către Marte sonda Phobos 1, iar peste cinci zile una geamănă, Phobos 2. 
După două luni s-a pierdut legătura cu Phobos 1; a doua sondă a ajuns în preajma planetei 
Marte, însă pe 25 martie 1989 s-a pierdut brusc contactul cu ea. La trei luni după incident, 
autorităţile sovietice au făcut publică ultima imagine recepţionată de Phobos 2: o umbră eliptică, 
neagră, extrem de alungită și ascuţită la capete, cu lungimea estimată la 20 de kilometri, 
profilându-se pe suprafaţa „planetei roșii”. În 1991, la o conferință din Statele Unite despre 
O.Z.N.-uri, doctorul Marina Popovici a prezentat oficial ultima imagine a sondei, pe care o avea 
de la astronautul Alexei Leonov. Înregistrarea, arătată publicului pe 22 noiembrie 1991 în 
emisiunea lui Larry King, înfățișează un obiect cilindric, cu lungimea de 20 kilometri și diametrul 
de un kilometru și jumătate, plutind în apropierea satelitului marțian Phobos; din acel obiect a 
țâșnit o rază care a lovit din plin sonda pământenilor. 

În 2002, sonda spaţială Mars Odyssey a detectat uriașe întinderi de gheață sub solul marțian. 
lar unde este apă, indiferent de starea ei de agregare, poate exista și viață. Matt Golombek, 
colaborator al N.A.S.A. la misiunea Pathfinder, scria că pe Marte sunt brazde apărute în urma 
unor inundaţii catastrofale. Mariner 9 a fotografiat în regiunea ecuatorială a acestei planete niște 
formaţiuni ciudate, care seamănă cu două roţi dințate, în jurul cărora apar mai multe linii duble, 
curbe sau drepte. Sonda rusească Phobos 2 a identificat pe Marte o zonă acoperită cu o rețea 
de linii drepte, scurte sau lungi, subţiri ori groase, precum și forme rectangulare. Doctorul John 
Becklake de la Muzeul de Ştiinţe din Londra le asemăna cu „modelul unui oraș, larg de 60 de 
kilometri”. Se spune că pe Marte s-au descoperit și forme de relief care se aseamănă cu 
piramide, ce imită constelația Pleiadelor, și alcătuiri ciudate numite „Fortăreața, „Orașul” sau 
„Faleza”. La poalele vulcanului marțian Olympus Mons, înalt de 22 kilometri, există niște 
excavații dreptunghiulare, care au dus la presupunerea că ar fi cariere sau mine. În 1983 și 
1984, profesorul Courtney Brown a făcut mai multe „călătorii de cercetare” prin clarviziune pe 
Marte, unde a văzut o piramidă și un vulcan care erupea în apropierea ei, supraviețuitorii trăind 
în subteranul complexului Cydonia; acești marţieni erau la nivelul tehnologic al Egiptului antic. 
lar pe suprafața satelitului marțian Phobos s-au găsit mai multe formaţiuni de origine 
misterioasă, între care un monolit paralelipipedic vertical, care seamănă cu un bloc turn de 30- 
40 de etaje, înălțimea sa fiind de trei-patru ori mai mare decât lățimea. În Two-Thirds din 1993, 
David P. Myers și David S. Percy scriau că extratereștri din Altea au colonizat Marte, unde au 
construit complexul Cydonia, iar pe Terra au ridicat piramidele de la Giza și Sfinxul. Același 
lucru îl afirmau și Cei Nouă, entitățile cu care grupul Lab Nine s-a aflat câteva decenii în 
contact. 

Dacă una dintre piramidele de la Giza a fost folosită ca poartă către Marte, atunci se explică 
prezenţa pe „planeta roşie” a oraşelor asemănătoare celor din Egiptul antic și piramidele. Cum 
rămâne însă cu cel de-al doilea refugiu al exilaţilor? 

Venus, care se află la 108 milioane kilometri de Soare, are un diametru asemănător Terrei: 
12.140 kilometri față de 12.756 kilometri. La fiecare 19 luni, Venus ajunge la distanța cea mai 
mică de Terra: 40 milioane de kilometri. Cu o temperatură de 460 grade celsius, vânturi de 350 
km / oră și nori de acid sulfuric groși de 50 de kilometri, Venus nu pare o planetă capabilă să 
susțină viața. Însă George Adamski susținea că a fost luat de „frații spaţiali” într-o călătorie pe 
Venus, unde a văzut minunile unei civilizații mult mai avansate decât a noastră. El a descris în 
călătoria sa cosmică efectele traversării unei centuri de radiaţii în jurul Pământului. Deși iniţial a 
fost ridiculizat, câțiva ani mai târziu s-au descoperit centurile de radiaţii Van Allen, iar în 1962 
astronautul John Glenn a semnalat efecte surprinzător de asemănătoare cu cele descrise de 
Adamski. Ruth Norman pretindea că a efectuat numeroase călătorii prin „proiecție astrală” şi că a 
avut nenumărate contacte prin clarviziune cu ființe de pe Marte și Venus. Într-un interviu acordat 
sub supravegherea serviciilor militare americane, venusianul Estes Plateau susținea că 
strămoșii venusienilor au plecat de pe Pământ cu mult timp în urmă și că, în prezent, un guvern 
interplanetar își are sediul pe Venus, „planeta principală a sistemului nostru solar”. Extraterestrul 
Val Thorn, care în martie 1957 a stat de vorbă cu președintele Statelor Unite din acel moment, 
Richard Nixon, susținea că vine de pe Venus, acolo unde are o locuinţă subterană. Germanul 
Jan Van Helsing scria că, în 1943, Hitler și Stalin au primit vizitele unor venusieni, iar mai târziu 
la fel a păţit și Winston Churchill. Cele trei ființe înalte, ocupante ale O.Z.N.-ului prăbușit pe 7 
ianuarie 1948 în Statele Unite, spuneau că vin de pe Venus pentru a observa progresul omenirii 
în ceea ce privește călătoriile interplanetare și războiul atomic. Prin anul 400, gramaticianul 
sanscrit Panini nota în Călătoriile lui Panini că iniţiaţii sunt luaţi adesea la plimbare de 

extratereștri către Venus. În secolele XVII și XVIII, un misterios satelit artificial a fost zărit lângă 
Venus de astronomi eminenţi precum Montagne, Cassini sau Short. lar matematicianul rus 
Mates Mendelevich Agrest a afirmat că într-o grotă din Kohistan (în India) există un desen care 
înfățișează Pământul și Venus unite prin niște săgeți. Ulterior, Reuth Reyno, fizician la 
Universitatea din Pundjab, a trimis o informare la N.A.S.A., în care se arăta absolut convinsă că 
Venus este locuită de urmașii unei vechi civilizaţii din Valea Indusului, care în mileniul al III-lea 
î.e.n. au plecat pentru a se salva de un cataclism planetar. Sondele spaţiale au constatat că pe 
Venus a existat apă, chiar mări și oceane, ceea ce face posibilă prezenţa vieţii. Se mai spune și 
că pe 6 octombrie 1952, colonelul John B. Richardson și șapte tineri piloţi au primit de la 
președintele american Dwight D. Eisenhower un plic cu instrucțiuni pentru o dublă călătorie: în 
interiorul Pământului şi pe Venus. În jurnalul de bord, din care doar o mică parte a ajuns 
publică, colonelul Richardson scria că distanţa dintre Terra și Venus poate fi parcursă în ore sau 
zile, în funcţie de viteza navei. Venus seamănă foarte mult cu Pământul, nu sunt probleme cu 
oxigenul și este condusă de un împărat. Venusienii sunt urmașii pământenilor, strămoșii lor 
venind din orașul Phantuum de sub gheaţa Antarcticii, ale cărui ruine au fost descoperite acum 
câţiva ani și cercetate de americani, englezi și canadieni. De asemenea, venusienii pot lecui 
orice tip de boală în 24 de ore, folosind tunuri cu laser. Maiorul canadian Lynch, adjunctul 
colonelului Richardson, a scris un raport complet la întoarcerea de pe Venus, din care rezultă 
că 90% dintre fecundările venusiene se fac în eprubetă, motiv pentru care nu există nou-născuți 
cu malformații și nici delicte sexuale. Conform legilor existente, cei cu însușiri nedorite nu au 
voie să aibă copii (tradiţie întâlnită și la incași). Portul lor general este un veșmânt alb și sandale 
iar când plouă, venusienii umblă desculți. Alimentaţia lor este pe bază genetică: legumele se 
cultivă în sere uriașe iar sucul lor este comprimat în pastile foarte concentrate. Locuinţele 
acestora sunt realizate aproape integral din materiale sintetice. lar această poveste incredibilă 
pare a aparține mai degrabă domeniului S.F. decât realității, având mari șanse să fie doar o 
invenție. 

Venus era singura stea adorată de azteci, marea lor venerație fiind manifestată prin sacrificii 
sângeroase. Maiașii foloseau două calendare: unul solar și unul venusian. În teosofie, Sanat 
Kumara a venit acum 18,5 milioane de ani dintr-un plan eteric al planetei Venus pentru a ajuta 
pământenii să evolueze spiritual. Venus este planeta geamănă a Terrei, ambele fiind jumătăţi 
ale proto-Pământului lovit acum mult timp de planeta Jupiter, ceea ce ar explica motivul pentru 
care a fost venerată de aproape toate culturile. Însă este posibil să fi fost și un refugiu al 
Veghetorilor, alături de Marte. Conform istoricului Herodotos, vârful Marii Piramide de la Giza 
era acoperit cu plăci de cupru cristalin, metal asociat cu Venus. Planeta Marte era asociată cu 
fierul, iar Hitat ne spune că regele Saurid, pe lângă diverse comori, a ascuns în cea de-a doua 
piramidă unelte de fier. Ceea ce ne face să credem că Marea Piramidă a fost folosită ca „poartă 
a cerului” către Venus, iar a doua, cea atribuită lui Khefren, către Marte. Aceste două „porţi ar 
putea reprezenta cele două turnuri atât de des întâlnite în arhitectura arabă, dar și cele două 
djed-uri (turnuri cu trepte) postate în fața templului lui Asar / Enki din Abydos. Ținând cont de 
existenţa centurii Van Allen în jurul Pământului, care împiedică trecerea organismelor vii, „porțile 
cerului” rămân singura modalitate de a părăsi planeta, folosind o formă de teleportare bazată pe 
așa-zisele „găuri de vierme”. 

Fugind de Potop, Veghetorii s-au împărţit în două, o parte fiind evacuaţi pe Venus și o parte pe 
Marte. Mulțumită strămoșilor noștri, putem afla și cine conducea cele două grupuri. Enki și fiica 
sa, Iștar, erau asociaţi cu planeta Venus, în timp ce Marduk, fiul lui Enki, cu Marte. Prin urmare, 
oamenii au asociat divinităţile cu planetele pe care s-au refugiat. „Până şi zeilor li s-a făcut frică de 

puhoi. Au dat înapoi, s-au urcat în cerul lui Anu şi s-au chircit pe la margini”, povestea Epopeea lui 
Gilgameș. Campionul Veghetorilor, Marduk, a fugit după ce a fost învins de unchiul său în 
bătălia finală a celui de-al doilea război al zeilor. Ajunși pe Venus și pe Marte, fugarii nu au 
rămas prea mult timp, deoarece au fost descoperiţi de Enlil, care a distrus cele două planete, 
forțându-i să se întoarcă în „închisoarea” lor, Terra. Condiţiile de viaţă neprielnice pe ambele 
planete, care au susținut în trecut viața, sunt urmarea unui atac cu arme asemănătoare celor 
atomice. Pentru acest atac, Enlil și-a folosit probabil uriașa navă, Luna, adusă pentru a crea era 
glaciară pe Pământ. Istoria chineză chiar consemnează că intrarea lui Venus în Lună era 
considerată de prezicători o prevestire pentru moartea unei mari mulțimi de oameni. 
Matematicienii Dionos din Neapole și Adrastus din Cyzicus susțineau că, sub domnia regelui 
pelasg Phoroneus, unele corpuri cerești neidentificate au schimbat culoarea, dimensiunile și 
orbita planetei Hesperia (Venus), după care s-a declanșat Potopul. Calcule mai recente 
stabilesc că Venus s-a aflat cândva mai aproape de Terra cu 17 milioane de kilometri. Vechiul 
text astronomic chinez Sut-Șeu afirmă că, la un moment dat, „Venus era vizibilă în plină zi, şi pe 
Pământ rivaliza în strălucire cu Soarele”. O altă lucrare chinezească, compusă din 4320 de 
volume, despre care se spunea că fusese moștenită din cele mai vechi timpuri și conţine „toate 
cunoștințele”, susținea că, înainte de Potop: „planetele şi-au modificat traiectoriile. Cerul a coborât 
mai jos înspre nord. Soarele, Luna şi stelele şi-au schimbat mişcările”. În mitul norvegian al Potopului, 
înainte de aceeași catastrofă, „stelele o luaseră razna de pe cer, căzând în hăul căscat”. Ibrahim B. 
Wasif Sah al-Katib scria în Știri despre Egipt și minunile sale că, în visul care i-a prevestit 
Diluviul regelui Saurid, „stelele cădeau, se loveau unele de altele făcând un zgomot asurzitor”. În 
Bundahish, când Angra Mainyu (Enlil) a trimis „ingheul pustiitor și necruţător”, el a și „atacat și 
tulburat cerul”, acest asalt dându-i posibilitatea de a stăpâni „a treia parte din cer, împânzind-o cu 
întunecime”.. În același timp, planetele s-au răsculat împotriva cerului, stârnind haos în tot 
cosmosul. lar indienii cahto din California spun doar că „a căzur cerul”, ceea ce se referă la 
același eveniment: atacul lui Enlil asupra celor două planete pe care se refugiaseră exilaţii. „Și 
când lumina a o mie de sori va exploda în ceruri, voi fi eu Moartea de lumi nimicitoare”, spunea el în 
Bhagavad Gita prin gura lui Krșna, considerat avatarul său de hinduși. 

Marea Piramidă ne mai oferă un indiciu care sprijină ipoteza deplasării planetei Venus de pe 
orbita sa în urma unui atac devastator. Mai mulţi autori au demonstrat că Marea Piramidă 
ascunde date astronomice în dimensiunile sale. Fiecare latură a ei măsoară aproximativ 230 de 
metri. În prezent, un an venusian durează 225 de zile terestre, puţin sub numărul indicat de 
Piramidă. Nu cred că ar fi greșit să considerăm că 230 era numărul de zile terestre ale anului 
venusian înainte de modificarea orbitei planetei, ţinând cont că Marea Piramidă a fost construită 
înainte de respectiva catastrofă, ca „poartă a cerului” spre Venus. Un alt indiciu ni-l oferă cele 
două calendare mayașe, cel lunar și cel venusian care, atunci când erau contopite, dădeau 
cicluri de câte 52 de ani - exact înclinația laturilor Marii Piramide. Acest calendar le-a fost oferit 
mayașilor de șarpele cu pene Kukulcan, asociat cu planeta Venus. lar pentru egipteni, 52 era 
un număr asociat cu Djehuty (Thoth), zeul înţelepciunii. Atât Kukulcan cât și primul Djehuty erau 
nume alternative ale sumerianului Enki, cel care a folosit „poarta cerului” din Egipt pentru a se 
refugia pe Venus. Un alt amănunt bizar, departe de a fi o coincidenţă, îl reprezintă numărul 40. 
Cea mai mică distanţă dintre Pământ și Venus este de 40 milioane de kilometri, circumferința 
Terrei la ecuator este puţin peste 40.000 de kilometri, iar 40 era numărul atribuit de sumerieni 
lui Enki. 

Distrugerea planetelor Marte și Venus se poate întâlni și în povestea continentelor sau insulelor 
Lemuria și Atlantis (Atlantida în română). Unul în oceanul Pacific iar celălalt în Atlantic, se 

spune că erau locuite de civilizaţii extrem de avansate tehnologic. La un moment dat au fost 
distruse peste noapte. Tradiţia spune că au fost scufundate în apele oceanelor, însă nu puțini 
sunt cei care pun distrugerea lor pe seama armelor nucleare. Deși căutate asiduu, Lemuria și 
Atlantis nu au fost descoperite. lar forma continentelor Terrei exclude posibilitatea existenţei 
unor alte continente ori măcar insule uriașe în Pacific și Atlantic. Ceea ce înseamnă ori că 
Atlantis și Lemuria sunt simple fabulaţii, ori că reprezintă altceva. Nu locuri de pe Pământ, ci din 
afara lui. Singura menționare a Atlantidei în Antichitate se găsește în dialogurile Timaeus și 
Kritias ale lui Platon. El spunea că preoţii egipteni din Zau (Sais) i-au povestit această legendă 
înțeleptului Solon, unul dintre cei șapte mari înţelepţi ai Greciei antice. Solon i-a împărtășit-o 
unei rude, Dropides, care i-a transmis-o fiului său, Kritias cel Bătrân. La rândul lui, acesta i-a 
narat-o nepotului său, Kritias cel Tânăr, de la care a aflat-o Platon. După spusele filosofului 
grec, Atlantis era un oraş format din ziduri concentrice, construit de zeul Poseidon. Forma 
rotundă a orașului este forma unei planete. Poseidon, constructorul Atlantidei, era Enki al 
sumerienilor. Scufundarea Atlantidei și Lemuriei în ape poate fi privită simbolic, nu interpretată 
literal. Pentru antici, spaţiul era un ocean uriaș, din care au luat naștere planetele. Egiptenii, de 
la care a aflat Platon legenda Atlantidei, numeau acest ocean cosmic Nun. Prin urmare, oceanul 
în care s-au scufundat cele două locuri populate de ființe mult evoluate tehnologic poate fi 
spaţiul cosmic care a „înghiţit' cele două planete, Marte și Venus. Poziționarea celor două 
insule de o parte și de cealaltă a continentului american reprezintă poziţionarea celor două 
planete de o parte și de alta a Pământului. La fel ca în cazul planetelor Marte și Venus, se 
spune că au existat supraviețuitori și de pe cele două insule / continente. Ba, mai mult, 
„extratereștrii venusieni din zilele noastre le-au mărturisit de multe ori contactaţilor că sunt 
urmași ai atlanților. 

Transformarea metaforică a planetelor în continente era des întâlnită în vremurile de demult, 
pentru a ascunde adevărul de publicul larg, la el având acces doar inițiaţii. Cel mai bun exemplu 
ni-l oferă tibetanii, pentru care muntele Meru, casa zeilor, se află în centrul Universului. În jurul 
muntelui se întinde un vast ocean cu apă sărată, pe care se găsesc patru continente. Cel de la 
sud, Jambudvipa, este populat de oameni care trăiesc până la 100 de ani. În acest loc, în care 
cerul și marea sunt albastre, alături de oameni trăiesc animale, fantome și câţiva zei. Sub ei se 
întinde regatul infernului. Pe continentul din est, unde solul, marea și cerul sunt albe, locuitorii 
au feţe în formă de lună, sunt de două ori mai înalţi decât oamenii și trăiesc cam 300 de ani. Pe 
continentul vestic, unde peisajul este roșu, ființele au feţe rotunde și trăiesc cinci secole. lar pe 
continentul nordic, care are nuanţa aurului, se găsesc creaturi cu capete de cal, de opt ori mai 
înalte decât oamenii. Meru, casa zeilor, aflată în centrul Universului, nu este un munte propriu- 
zis, ci o planetă. Oceanul care o înconjoară este spațiul cosmic, o analogie identică cu cea a 
multor popoare din Antichitate. Cele patru continente din acest „ocean” sunt patru corpuri 
cerești. „Continentul” sudic (cel de jos), sub care se întinde regatul infernului, cu peisaj albastru, 
locuit de oameni, spirite și câţiva zei, nu poate fi decât „planeta albastră”, Terra. Cel din est (din 
dreapta), cu peisaj alb, pe care trăiesc uriași cu feţe în formă de lună, este Venus, albul fiind 
culoarea asociată cu acest corp ceresc. „Continentul” vestic (din stânga), cu peisaj roșu, este 
Marte, „planeta roșie”. lar „continentul” nordic (de sus), cu nuanţă aurie, nu poate fi decât 
Soarele. Dacă aceste continente din miturile tibetanilor sunt în realitate corpuri cerești, de ce nu 
ar fi posibilă această analogie și în cazul continentelor Atlantis și Lemuria? Cei care încă le mai 
caută prin oceanele pământene poate ar trebui să privească spre spaţiu, către Venus și Marte. 
Există și o mărturie recentă care sprijină ipoteza distrugerii cu arme nucleare a planetelor Marte 
/ Lemuria şi Venus / Atlantis. În anul 1996, în regiunea rusă Volgograd s-a născut Boris. Băiatul 

avea doar două săptămani când părinţii au văzut că își poate ţine singur capul, în condiţiile în 
care, de obicei, asta se întâmplă abia când bebelușul are șase-șapte luni. A rostit primele 
cuvinte la patru luni. Un an mai târziu citea fără probleme titlurile din ziare, iar la doi ani a 
început să picteze. La scurt timp a fost înscris la o grădiniţă de stat, unde educatorii au remarcat 
că are capacități deosebite pentru vârsta lui: făcea conexiuni extrem de rapide, stăpânea un 
limbaj complex și avea o memorie ieșită din comun. Conform cotidianului Pravda, băiatul merge 
periodic, încă de când avea doar patru ani, într-o zonă de anomalie, numită Meadvedetskaya 
Gryada, pentru a se încărca la propriu cu energie. „Câteodată se așeza în poziție lotus și începea să 
ne povestească tot soiul de amănunte despre planeta Marte, sistemele planetare sau alte civilizaţii. Ne 
lăsa fără cuvinte”, declara mama lui Boris. Femeia își mai amintește că, de la vâsta de doi ani, 
copilul său vorbește constant despre lumea de dincolo și despre planete. Într-o zi, Boris le-a 
spus părinţilor săi că, în perioada civilizaţiei lemuriene, acum 70.000 de ani, el a trăit pe Marte, 
o planetă pe care în trecut s-a produs o catastrofă care a dus la pierderea atmosferei. Băiatul 
susținea și că în prezent marțienii trăiesc în orașe subterane. Despre catastrofa care a dus la 
pierderea atmosferei planetei Marte, Boris spunea: „A fost vorba de un război nuclear. Totul a fost 
ars din temelii. Doar câțiva dintre aceştia au supraviețuit. Și-au construit noi adăposturi și şi-au 
construit alte arme”. El mai adăuga că lemurienii, care aveau nouă metri înălțime, au încetat să 
se mai dezvolte din punct de vedere spiritual, deși dețineau o înaltă capacitate intelectuală. 

Pe lângă aceste „porţi ale cerului” există încă una, chiar mai aproape decât ne-am putea 
imagina. Dale E. Graff, fostul director al programului armatei americane de vedere la distanţă, 
numit Stargate („Poarta Stelară”), spunea că „Poarta Stelară aflată în fiecare dintre noi poate fi 
descoperită de oricine dorește să o caute”. lar unii au reușit nu doar să o descopere, ci să o și 
activeze. Egiptenii antici foloseau halucinogene precum opium (importat din Creta), mătrăgună 
și cannabis. Unele sunt menţionate în Papirusul Ebers (circa 1500 î.e.n.), cel mai vechi text 
medical cunoscut. Conform ultimului episod al serialului Sacred Weeds de pe Channel 4, 
nufărul albastru era de asemenea un drog ritual antic. La fel ca preoții din Egiptul antic, șamanii 
de astăzi folosesc halucinogene, cel mai eficient fiind vița de ayahuasca, care în Columbia este 
cunoscută ca „scara către Calea Lactee”. Psihiatrul ceh Stanislav Grof descria iniţierea șamanică 
astfel: „Cariera multor șamani începe prin experienţa năucitoare a unei neobişnuite stări de conștiență, 
cu senzația prăbuşirii în lumea subterană, în care este atacat, dezmembrat, apoi adunat la loc pentru a 
ajunge pe meleagurile cerești”. Zeul egiptean Asar, aflat în strânsă legătură cu „poarta cerului” atât 
în Cartea morților cât și în multe texte ale piramidelor, a fost atacat și 
dezmembrat de fratele său, trimis în lumea subterană, apoi adunat la 
loc de soția sa și înviat, în final ajungând înapoi în lumea de dincolo. 
Antropologul elveţian Jeremy Narby spunea că șamanii pe care i-a 
studiat „vorbesc despre o scară, de o tulpină de viţă, de o sfoară, de o scară 
în spirală ce leagă cerul şi pământul şi pe care o utilizează pentru a ajunge 
în lumea spiritelor. Ei cred că spiritele au coborât din cer şi au creat viața 
pe pământ. La prima sa experiență șamanică cu ayahuasca, el a 
întâlnit o pereche de șerpi uriași. Scară sau sfoară care leagă cerul și 
Pământul? Exact descrierea „porții cerului” în Antichitate. Acea 
tulpină de viță să fie oare ayahuasca? Sau iedera, pe care egiptenii o 
numeau chenosiris („iarba lui Osiris”), după cum afirmau Plutarchus și 
Diodoros din Sicilia? Antropologul Michael Harner, care a stat printre 
indienii Conibo din Amazonia peruviană în anii 1960, scria: „Câteva 
ore după ce am băut fiertura am fost, într-un fel, treaz, dar într-o lume 

dincolo de cele mai fantastice vise. Am întâlnit oameni pasăre, dar şi creaturi asemănătoare dragonilor 
care mi-au explicat că sunt adevărații zei ai acestei lumi”. Să fie oare posibilă deschiderea „porții? cu 
ajutorul halucinogenelor? Preoţii antici și șamanii de astăzi chiar au reușit să călătorească în 
dimensiunile zeilor, fie doar spiritual? 

Dacă prin clarviziune sau experiențe șamanice se poate ajunge în dimensiunile zeilor, 
înseamnă că Dale E. Graff avea dreptate când afirma că „Poarta Stelară aflată în fiecare dintre noi 
poate fi descoperită de oricine doreşte să o caute”. Unde se află acel ceva care permite călătoria 
extracorporală către alte dimensiuni? Mai mult ca sigur undeva în A.D.N., ascuns în cele 97 de 
procente încă nedescifrate de știința modernă. Structura A.D.N.-ului chiar arată precum o scară, 
fiind alcătuit din două lanţuri organice elastice, conectate prin „trepte” realizate de legăturile de 
hidrogen (la om sunt în număr de 3,27 miliarde de „trepte”). Astfel, înțelegem că adevărata 
„scară către cer” din mituri este în realitate A.D.N.-ul. În plus, cei doi șerpi încolăciți din 
majoritatea culturilor antice nu reprezintă decât helixul dublu al A.D.N.-ului. Totuși, călătoriile în 
alte lumi realizate cu „poarta” ascunsă în A.D.N. au un mare dezavantaj: se pot realiza doar 
temporar, nicidecum permanent. Zeii exilați pe Pământ aveau nevoie de o modalitate de a-și 
părăsi închisoarea pentru totdeauna. Din acest motiv au construit Turnul Babel, Marea Piramidă 
și celelalte „porţi ale cerului”. 

În februarie 1913, la Universitatea Cambridge din Anglia, profesorul de matematică Godfrey H. 
Hardy a primit o scrisoare cu teoreme și formule matematice complexe de la indianul Srinivasa 
Ramanujan, în vârstă de 26 de ani, care susținea că adeseori comunică în vise cu zeița 
Namagiri. După spusele indianului, formulele lui pot ajuta oamenii să creeze portaluri spre alte 
dimensiuni sau planete. Nu știm dacă s-au găsit aplicaţii practice pentru acele formule, care 
erau mult prea complicate pentru matematicienii din acea perioadă. Însă cert este că oamenii 
au încercat să deschidă portaluri. După experimentul Philadelphia, care a eșuat, a urmat 
proiectul Montauk, după numele bazei din Long Island unde doctorul Neumann a inventat 
„scaunul psihotronic” cu ajutorul căruia un medium reușea să deschidă portaluri, călătorind prin 
tuneluri spiralate dintr-un loc în altul. Aceste experimente nu au fost niciodată recunoscute 
oficial și, cel mai probabil, nici nu vor fi prea curând. Există însă zone cu „porți” naturale, în care 
oamenii sunt teleportaţi în mod accidental. 

În Țara Luanei din Munţii Buzăului (din România) se petrec adesea fenomene inexplicabile. 
Bătrânii povestesc că oamenii dispar într-un fel de ceaţă albastră sau sunt aruncaţi în alte locuri 
de o forță invizibilă. De obicei teleportarea are loc după ce respectivii descoperă comori. Într-o 
noapte, deasupra fostului schit Gavanele, pe Podul Manciului, oamenii au văzut flăcările despre 
care se spune că joacă pe comori. Unii dintre ei au săpat în acele locuri și „le-au apărut spaime, 
fel de fel de călugări şi draci, care le-au luat mințile şi i-au dus în alte locuri”. O altă poveste spune că 
„un oarecare Mătăreanu, săpând după o comoară, s-a trezit, după vreo săptămână, departe de acest loc, 
într-o poiană în pădure, unde l-au găsit oamenii cam zăpăcit la cap”. Dacă „porților cerului” din 
întreaga lume erau păzite de diferite creaturi, și în Țara Luanei se găsesc „spirite” care păzesc 
comorile. În anii 1980 a avut loc un experiment militar într-o zonă din Țara Luanei, în care 
aparatele indicau o turbulenţă energetică. Aici, un medium și-a folosit capacităţile 
extrasenzoriale pentru a afla unde se duc oamenii aspiraţi de acea ceaţă albastră. După ce a 
intrat în transă, a dispărut complet din faţa celor care îl însoțeau. A fost descoperit după vreo 
oră, incapabil să vorbească, la câteva sute de metri de locul din care dispăruse. După ce și-a 
revenit, primele sale cuvinte au fost: „Am venit de Dincolo”. Mai târziu a povestit că a fost aspirat 
într-un tunel gri, la fel ca mediumurile proiectului Montauk, la capătul căruia se afla o lumină 
strălucitoare. „Este vorba de o radiaţie luminoasă pe care o apreciez având 300.000 de grade Kelvin”, a 

spus mediumul. A descris peisajul de „Dincolo” ca fiind asemănător cu cel pământean, însă în 
culori mult mai pure. Acolo a întâlnit chiar și oameni: o femeie și o fetiță asemănătoare cu ea, 
care părea o clonă, un bătrân și un alt bărbat, cu ten gri, „altfel decât noi”. Nu a putut să-i 
contacteze, deoarece păreau că rătăcesc în timp și spaţiu, deși el era cel care rătăcea în spațiul 
și în timpul lor. Mediumul considera că a petrecut în lumea de dincolo o fracțiune de secundă, 
rămânând foarte surprins la aflarea veștii că a fost dispărut vreo oră. 

Ce se întâmplă în Țara Luanei? Localnicii numesc această regiune „Poarta lui Dumnezeu” iar 
relatările duc cu gândul la o „poartă a cerului”, însă nimeni nu menţionează vreun dispozitiv care 
să realizeze teleportările. Totul pare natural și întâmplător. Cum se poate deschide un portal 
fără o „poartă” propriu-zisă? Şi de ce teleportările par a nu se realiza așa cum ar trebui, din 
moment ce călătorii se întorc „zăpăciți de cap”, la fel ca în cazul experimentului eșuat 
Philadelphia? Cel mai probabil în Țara Luanei este vorba despre o ruptură în timp și spațiu, 
cauzată de distrugerea unei „porţi a cerului” în timp ce era activată. Ce fel de armă ar putea 
distruge o „poartă? Tot una atomică, la fel ca în cazul planetelor Venus și Marte? Răspunsul 
pare a fi afirmativ. 

Într-o zonă muntoasă din Munţii Buzăului, pe un mare platou, s-au găsit așezări umane gigant 
din epoca de piatră. Cercetătorii au stabilit că așezarea a fost distrusă instantaneu de un foc 
mistuitor, solul fiind ars pe o adâncime de aproximativ jumătate de metru. O legendă locală 
spune că demult, acolo era tărâmul Luanei, unde se afla o cetate cu ziduri imense, deasupra 
căreia strălucea zi și noapte un fel de „soare”. Cei din cetate erau dârji, drepți și netemători. 
„Mulţi ani fericiți au trăit acei oameni până au venit peste ei 
vrăjmași în care de foc și au doborât soarele Luanei. Mare prăpăd 
s-a întâmplat atunci pe pământ”, povestesc bătrânii din zonă. 
Cetatea a fost distrusă prin foc de dușmani, astfel încât n-a 
mai crescut iarba și nici animalele n-au mai călcat prin acel 
loc. Într-o grotă din zonă este desenată o navă propulsată de 
un lung jet de flăcări, care atacă Terra dinspre stele. În fața 
navei se află un arc întins, cu o săgeată, iar de la sol pornesc 
spre ea două obiecte asemănătoare rachetelor din zilele 
noastre. Nivelul ridicat de radiaţii este fără îndoială cauza 
lipsei plantelor și a animalelor în zonă. Aceste radiații, 
împreună cu solul ars la o adâncime de jumătate de metru, 
sunt efectele unei bombe atomice, cel mai probabil lansată 
de nava din desenul rupestru. O cetate cu ziduri imense, 
construită în epoca de piatră, care conţinea o „poartă a 


cerului”, nu putea aparține oamenilor acelor vremuri, ci zeilor. Autorul în Țara Luanei 
Cine erau cei care locuiau în acea cetate? „Luana era un (2018) 

suveran bătrân, un mare înțelept, o ființă atotputernică”, 

povestesc bătrânii. Atunci când locuitorii cetăţii erau răniţi în războaie, Luana îi tămăduia 
folosind leacuri numai de el știute, cu apele vii și moarte din Valea Izvoarelor. Pe acolo trece 
râul Slănic, locuitorii din zonă folosindu-i chiar și astăzi apele pentru a-și trata diferite afecțiuni. 
Numele împăratului Luana se regăsește în lista regilor sumerieni sub forma Enmenluana, care 
înseamnă „Domnul coroanei, omul cerului”. El era conducătorul orașului Bad-tibira, locul în care 
regalitatea s-a mutat după ce a părăsit Eridu. Cetatea sa era înconjurată de un mare zid, chiar 
numele Bad-tibira însemnând „Zidul lucrătorilor cuprului”. Deși a fost identificat de cercetători cu 
Tell al-Madineh din sudul Irakului, este posibil ca orașul lui Enmenluana să fie cel din Munţii 

Buzăului. Zidul înalt al Bad-tibirei ne duce cu gândul la fortăreața cu ziduri uriașe din Țara 
Luanei. Luana era „o ființă atotputernică”, adică un zeu în concepţia anticilor. Lista regilor 
sumerieni susține că Enmeluana a domnit timp de 43.200 de ani, ceea ce exclude posibilitatea 
de a fi fost o ființă umană. Acest suveran înțelept, „omul cerului”, care avea puterea de a 
tămădui, nu poate fi decât zeul înțelepciunii, Enki. Miturile spun că el a fost conducătorul 
Veghetorilor care, prin încrucișări cu oamenii, au dat naștere unei noi specii de ființe cu statură 
impresionantă: uriaşii din Biblie sau giganţii din legendele lumii. Parcă pentru a confirma 
legendele locale, se spune că în urmă cu 30 de ani, la Scăieni, aproape de Valea Luanei, au 
fost găsite schelete de oameni cu înălțimea de 2,5-3 metri. Legendele dacilor susțin că pe 
pământul României de astăzi a trăit cu mult timp în urmă Zamolxis, zeul suprem al tracilor de 
pretutindeni, cel mai probabil același Luana. Astfel, putem trage concluzia că cetatea în care s-a 
mutat Enki după ce a părăsit Eridu, Bad-tibira, este cea din Țara Luanei. A ales acest loc mai 
mult ca sigur datorită centrilor energetici extrem de puternici de aici. În noua casă l-au urmat 
Iștar, fiica sa, căpeteniile Veghetorilor și, mai târziu, fiul său, Marduk. Cetatea din Țara Luanei 
pare a fi cea descrisă de epopeea indiană Ramayana, în care a avut loc confruntarea finală 
dintre Rama și Ravana, și nu cea din Sri Lanka, așa cum se consideră în mod oficial. În insula 
asiatică nu s-au descoperit urme ale unor bombe atomice sau ale altor arme teribile din poemul 
indian, în schimb acestea există pe teritoriul românesc. Legendele locale susţin că regele Luana 
își vindeca supușii răniţi în războaie, deși nu este menţionat niciun război în afara celui final, 
care a distrus cetatea. Prin urmare, Luana a locuit acolo în timpul celui de-al doilea război al 
zeilor, presărat cu lupte întinse pe parcursul a 92 de milenii. „Vrăjmașii” au venit în „care de foc”, 
asemănătoare vimanelor din Ramayana. În epopeea indiană, „viteazul Matali şi-a îndreptat carul 
tras de cai asemănători razelor Soarelui”, o descriere care se potriveşte perfect cu cea narată de 
bătrânii din munţii Buzăului. Cetatea lui Luana a fost distrusă prin foc de dușmani, astfel încât n- 
a mai crescut iarba și nici animalele n-au mai călcat prin acel loc, în timp ce în Ramayana, 
Hanuman a dat foc cetăţii lui Ravana. Arma cu care Rama a atacat Lanka din vimana sa este 
descrisă de indieni ca o „săgeară” care „avea adunată în ea energia tuturor fiinţelor”, iar desenul din 
grota din Buzău înfățișează o navă care are în față un arc cu o săgeată. Indienii spun că 
Lakșman a fost vindecat de Hanuman cu ajutorul unor ierburi aduse din Himalaya, în timp ce 
miturile românești susțin că Luana își vindeca răniții cu ajutorul unor leacuri numai de el știute, 
folosindu-se de apele din Valea Izvoarelor. Pentru a ajunge la cetatea lui Ravana, armata 
prințului Rama a construit un pod despre care se presupune că este cel ce leagă India de Sri 
Lanka. Însă, dacă este vorba despre cetatea lui Luana, invadatorii veniţi din Mesopotamia (locul 
unde se afla Nippur, orașul lui Enlil) ar fi trebuit să traverseze Dunărea prin partea de sud ori de 
est. În sud-estul României de astăzi, în dreptul orașului Brăila există în mijlocul Dunării, la o 
adâncime de aproximativ doi metri, urmele unei construcţii misterioase, numite de localnici 
„Podul Uriaşilor”. Adâncimea și furia fluviului nu permit nici măcar astăzi construirea unui pod în 
acel loc, prin urmare nu poate fi vorba despre o construcţie umană în vremurile demult apuse. 
Cei care trec prin zonă susțin că uneori se aud gemete din adâncuri și, după aceste sunete, 
întotdeauna se îneacă cineva acolo. Localnicii cred că spiritele uriașilor încă păzesc podul 
scufundat dar adevărul este că nimeni nu a putut descoperi originea construcției sau cauza 
straniilor fenomene din jurul ei. 

Într-o variantă alternativă a legendei românești, Luana era o fată foarte frumoasă, venită din cer 
într-un car de foc. S-a îndrăgostit de un localnic și a rămas în zona din munții Buzăului. l-a 
învățat pe oameni medicina, scrisul și cititul. Atunci când se îmbolnăveau, Luana îi vindeca 
folosind apă vie și apă moartă. La un moment dat fostul ei iubit a aflat unde se afla și a pornit un 

crunt război împotriva localnicilor, într-o zonă numită mai apoi „Platoul Martirei”. Luana i-a 
învăţat să se ascundă în stânci, deoarece doar acolo se puteau salva din calea flăcărilor 
aruncate de dușmani pe pământ. Așa s-ar explica mulţimea așezărilor rupestre din zona 
Carpaţilor de curbură, în special dintre Colţi și Bozioru. Și această versiune a legendei prezintă 
povestea descrisă de Ramayana, de data aceasta mai evident, ţinând cont de războiul dus 
pentru recuperarea iubitei lui Rama, care a fost răpită de demonul Ravana. „Mare prăpăd s-a 
întâmplat atunci pe pământ”, povestesc bătrânii din zona munţilor Buzăului despre războiul care a 
distrus cetatea. Sau, mai detaliat, „cele două oști crezură că venise sfârșitul lumii. Zdruncinarea 
văzduhului le-a prăbușit. Pământul s-a cutremurat până în măruntaiele lui de foc”, după declaraţia 
Ramayanei. Veghetorii au încercat să scape de atac printr-o „poartă a cerului”, însă arma lui 
Rama / Enlil a lovit exact în acel moment, provocând ruptura în timp și spaţiu care a supravieţuit 
după atâta amar de vreme și care încă îi teleportează pe localnicii căutători de comori. 
Întorcându-ne la prima „poartă a cerului”, apare întrebarea: cum a reușit turnul Babel văzut în 
1905 de Helmuth Muller să facă o călătorie nu doar în spaţiu, ci și în timp? De ce pentru 
mediumul care investiga fenomenele din Țara Luanei în 1980 o oră a trecut într-o fracțiune de 
secundă? Care este legătura dintre timp și aceste dispozitive de teleportare? 

„Porţile cerului” erau folosite pentru a se ajunge în multiplele lumi ale zeilor, dimensiunile 
imateriale paralele cu a noastră. Însă, în aceste lumi, timpul pare a se scurge într-un mod diferit 
de cel pământean. Pentru tibetani, pe muntele Meru, casa lui Brahma (An al sumerienilor), o zi 
este egală cu 100 de ani pe Pământ. Scripturile indiene Purana spun că „un an al muritorilor este 
egal cu o zi a zeilor”. În Coran, Allah „ocârmuiește toate lucrurile, de la cer până la pământ, apoi se 
suie ele la dânsul într-o zi a cărei măsură e o mie de ani, cum numărați voi” (32:4). Toate acestea ne 
arată un timp diferit de al nostru. Folclorul mondial este plin de astfel de relatări, întotdeauna 
legate de locul în care locuiau divinităţile. În Vedenia lui Yeșa'ahu, profetul a fost dus de un 
înger în cer, în faţa zeului suprem; deși pentru Yeşșa'yahu trecuseră vreo două ore, îngerul i-a 
spus că pe Pământ s-au scurs 32 de ani. În legenda despre călătoria lui Mohammed în ceruri, 
când s-a întors și-a găsit așternutul cald iar din cana răsturnată în graba plecării apa nu se 
scursese în întregime. Într-o poveste japoneză, pescarul Urashima Taro s-a însurat cu fiica 
Împăratului Dragonilor și a locuit cu ea în castelul imperial de pe fundul mării; după o vreme, 
pescarului i s-a făcut dor de părinţi, așa că a plecat în satul natal. Spre stupoarea lui, acolo a 
aflat că fusese dispărut pentru vreo 400 de ani. În basmul românesc Tinerete fără bătrânețe și 
viață fără de moarte, Făt Frumos a plecat să caute nemurirea, aidoma sumerianului Gilgameș. 
Ajuns în ţara zânelor, a zăbovit câteva zile în palatul lor. După ce s-a întors acasă, și-a dat 
seama că a lipsit câteva secole. 

Nu doar trecutul îndepărtat a păstrat astfel de relatări, ci și prezentul. Travis Walton a fost răpit 
de un O.Z.N. pentru aproape o săptămână, însă pentru el trecuseră doar câteva ore. În aprilie 
1977, în Chile, sergentul Armando Valdes a dispărut vreme de 15 minute. Când a reapărut, 
avea o barbă de cinci zile iar ceasul său cu calendar arăta o dată cu cinci zile mai târzie. Chiar 
a povestit că fusese răpit de extratereștri, care l-au ţinut timp de cinci zile. În cartea L'Empire du 
Milieu trouble par les OVNIs din 1993, cercetătorul chinez Shi Bo relatează cazul soldatului 
Wang, răpit din post de extratereștri și regăsit peste câteva ore, cu părul și barba crescute 
considerabil. De altfel, lui Betty Andreasson-Luca, entităţile care au contactat-o i-au transmis că 
timpul lor nu este ca al nostru, pe care îl cunosc bine, și că ei pot inversa sensul de scurgere al 
timpului. Multe relatări despre întâlniri cu extratereștri conţin afirmaţii de genul: „timpul nostru este 
altfel” sau „noi trăim concomitent trecutul, prezentul și viitorul”. Așa s-ar explica și cercurile magice, 
în care fenomenele se desfășoară după alte legi iar timpul se scurge cu altă viteză. 

Dacă într-adevăr pentru aceste entități timpul se scurge într-un mod diferit de al nostru, așa s-ar 
putea explica vârstele matusalemice ale zeilor. Pentru tibetani, zeii trăiesc 1000 de ani cerești, 
adică 36 de milioane de ani pământeni. În teosofie, Sanat Kumara a venit acum 18,5 milioane 
de ani dintr-un plan eteric al planetei Venus. Preotul babilonian Berossos scria că, înainte de 
Potop, zece regi au domnit pe Pământ timp de 432.000 ani. lar după egipteanul Manethon, 
24.925 de ani au domnit în Egipt zeii, semizeii și Spiritele Morților. Pentru oameni, aceste 
entităţi cu durate enorme de viață păreau nemuritoare însă, așa cum ne învaţă adevărata istorie 
a Pământului, și zeii pot muri. Cel puţin trupurile lor. Timpul nostru fiind diferit de cel din lumile 
zeilor, un călător printr-o „poartă a cerului” ar trebui să suporte un defazaj temporal. Zeii nu par 
a fi afectaţi de acest fenomen mai ales dacă, într-adevăr, pot manipula timpul, însă creierele 
umane resimt acest efect. Căutătorii de comori din Țara Luanei se întorceau „cam zăpăciți la 
cap”, din cauza acelor „fel de fel de călugări și draci care le-au luat minţile”. Mediumul din 1980 s-a 
întors incapabil să vorbească, având nevoie de ceva timp pentru a-și reveni. Motivul real al 
eșecului experimentului Philadelphia a fost faptul că pasagerii vasului teleportat prezentau 
afecțiuni psihice din cauza defazajului temporal; unii dintre ei și-au revenit abia după ce au 
conștientizat timpul nostru. Cel mai bine a exemplificat Stanislav Grof ceea ce se petrece în 
creierul uman în timpul unei astfel de călătorii, vorbind despre „experiența năucitoare a unei 
neobișnuite stări de conștiență, cu senzația prăbuşirii în lumea subterană, în care este atacat, 
dezmembrat, apoi adunat la loc pentru a ajunge pe meleagurile cereşti”. Pentru a elimina acest efect a 
apărut proiectul Montauk, doctorul Neumann reușind într-un final să inventeze „scaunul 
psihotronic” care ajută la deschiderea unor portaluri ce permit călătorii prin tuneluri spiralate 
dintr-un loc în altul. Și astfel apare fireasca întrebare: de ce timpul se scurge altfel pentru zei? 

Pentru a putea găsi răspunsul, trebuie să încercăm să aflăm în ce lumi se poate ajunge cu 
ajutorul „porţilor cerului”. Învățăturile antice ne-au relevat că Universul este format din mai multe 
lumi eterice și doar una materială. Atât lumea eonilor cât și celelalte dimensiuni paralele, ale 
entităţilor pozitive și ale celor negative, sunt imateriale. Ținând cont de teoria corzilor din fizică, 
unii cercetători au sugerat că piramidele ar putea fi dispozitive capabile de călătorii 
interdimensionale. Doctorul american Patrick Flanagan afirma despre Marea Piramidă: „Cred că 
este o poartă sau un portal spre dimensiuni multiple, ce permite transmiterea de oameni, obiecte sau 
conştiinţe din alte dimensiuni în dimensiunea noastră”. Inginerul electronist Joe Parr, care a efectuat 
experimente în Marea Piramidă în 1977 și în 1987, bănuia că piramidele pot efectua călătorii în 
spațiu și în timp dacă se descoperă cheia care le activează. Și egiptenii antici credeau că 
piramidele sunt dispozitive cu ajutorul cărora se poate călători spre lumea zeilor doar la nivel 
spiritual, nicidecum material. Ei îngropau în piramide corpurile mumificate ale faraonilor sau ale 
demnitarilor de rang înalt în așteptarea întoarcerii spiritelor defuncţilor care trecuseră în lumea 
cealaltă; pentru a fi siguri că spiritul decedatului își părăsea trupul pentru a-și începe călătoria 
către regatul lui Asar era oficiată ceremonia deschiderii gurii. Îmbălsămarea avea ca rol 
conservarea cadavrelor pentru spiritele morţilor care se vor întoarce la un moment dat și vor 
dori să-și recupereze trupurile. Mumiile erau depozitate în piramide deoarece acolo era „poarta 
cerului” prin care spiritul se întorcea din lumea de dincolo; defunctul trebuia să-și găsească 
trupul imediat cum pășea în lumea materială, pentru a nu deveni un spirit rătăcitor. Această 
tradiţie provine din cea a zeului Asar care, de asemenea, a trecut în lumea de dincolo doar cu 
spiritul, lăsându-și trupul aici, pe Pământ (iniţial închis într-o cutie și apoi făcut bucăţi, care au 
fost împrăștiate în tot Egiptul). Aset, „stăpâna piramidei”, nu și-a putut readuce soțul în lumea 
materială decât după ce i-a refăcut trupul cu ajutorul lui Inpu, care i l-a și mumificat, pentru a-l 
conserva. Fără o „poartă” propriu-zisă, șamanii călătoresc spre lumea zeilor tot cu spiritul. 

Călătorii asemănătoare au realizat și unii clarvăzători. Ceea ce 
înseamnă că ipoteza prezentată anterior, referitoare la fuga 
Veghetorilor pe Marte și pe Venus, nu poate fi decât una falsă. În 
plus, informaţiile despre posibilele urme ale unor civilizaţii pe 
aceste planete provin din surse obscure. lar cele oficiale, așa cum 
sunt fotografiile de pe Marte, au fost supuse adesea unor 
interpretări fanteziste, precum și unor trucaje ieftine. De exemplu, 
celebrul chip de pe Marte, care pentru unii reprezintă dovada unui 
sfinx asemănător celui de la Giza, s-a dovedit a fi o simplă colină; 
umbrele căzute pe ea într-un anumit unghi creau iluzia unui chip, 
care nu mai există în fotografiile din alte unghiuri. Manipulatorii profesioniști au modificat 
fotografii de pe solul marțian astfel încât să pară că pe „planeta roşie” se găsesc urme ale unei 
civilizaţii, unele extrem de penibile, așa cum ar fi capul unei statui, un șobolan, pietre 
asemănătoare cu cele de la Stonehenge, silueta unei femei și chiar chipul reginei egiptene 
Nefertiti! Ba chiar s-a demonstrat nu demult că fotografiile prezentate de N.A.S.A. au fost 
realizate nu pe Marte, ci în diverse locuri de pe Pământ. În cazul lui Venus lucrurile stau la fel; 
singurele mărturii sunt niște povești obscure, care nu pot fi verificate, provenite aparent de la 
așa-ziși venusieni, foști militari sau ocultiști. Singurul adevăr este că nu avem nici măcar o 
singură dovadă a existenţei vreunei urme de civilizație pe planetele Marte și Venus. În acest 
caz, unde au fugit Veghetorii la începutul Potopului folosindu-se de „porţile cerului” de la Giza? 
Singura variantă posibilă este cea a unor dimensiuni paralele intermediare, aflate între lumea 
eonilor și închisoarea entităţilor malefice (Tartaros al grecilor). Religiile lumii vorbesc despre 
existența multor lumi imateriale, prin urmare două dintre ele ar fi putut fi refugiul Veghetorilor. 
Acolo însă nu au petrecut prea mult timp, fiind goniţi de Enlil înapoi pe Pământ. Nu știm cum 
funcţionează lucrurile în dimensiunile imateriale însă putem bănui că niciunul dintre Veghetori 
nu putea fi o entitate la fel de puternică precum Enlil, fiul eonului suprem Bythos / Anu, cel care 
a reușit să o închidă pe puternica Sophia în lumea materială. Așadar, pentru a avea măcar o 
șansă de izbândă, Veghetorii s-au văzut nevoiţi să evite lupta într-o lume eterică în favoarea 
celei din lumea noastră, unde diferenţele energetice dintre spirite nu sunt la fel de accentuate, 
limitările materiei acționând asupra tuturor. 

Sub influența ayahuasca, scriitorul american Louis Whitley Strieber a avut viziunea unor „orașe 
de aur” şi a unor structuri exotice din altă lume. Copiii Spaţiului, aflaţi în transa hipnotică indusă 
de doctorul Andrija Puharich, descriau orașe extraterestre. În timpul mai multor ședințe de 
clarviziune, sociologul Courtney Brown s-a văzut transpus pe o planetă, într-o clădire imensă, 
metalizată, în formă de turn. Şamanul Pablo Ameringo vedea sub influența ayahuasca orașe cu 
tehnologie sofisticată, pline de piramide, turnuri Babel și minarete. Babilonienii chiar considerau 
că exista în ceruri un alt Babilon, aidoma celui de pe Pământ. Lucru pe care îl confirma și 
ionianul Democritos în secolul al V-lea î.e.n., prin afirmaţia „Ce este sus, este şi jos”, în 
conformitate cu spusele lui lesous în Noul Testament „Precum în cer, așa şi pe Pământ”. Lucru 
absolut logic, de altfel. Dacă se găsea pe Pământ o „poartă a cerului”, în mod cert existau unele 
și în lumile zeilor care, mai mult ca sigur, erau identice cu cea din Babilon. Așa se pot explica 
„turnurile Babel” văzute de Pablo Ameringo sau turnul imens al lui Courtney Brown. lar dacă 
„porţile” zeilor erau identice cu cea din Babilon, cele șapte porți prin care a trecut Inanna / 
Ninhursag în Coborârea Inannei pentru a ajunge în „lumea de jos” ar putea fi cele șapte etaje 
ale zigguratului. Aceste etaje ar putea fi și cele șapte vămi din catolicism, corespunzătoare celor 
șapte ceruri (la ortodocși sunt nouă), la fel ca la musulmani, prin care sufletul trebuie să treacă 

în drumul său spre cer. Dar dacă „porţile cerului” nu permit decât călătorii către lumi imateriale, 
unde se află acele orașe așa-zis extraterestre? Din datele acumulate până în prezent sugerăm 
două posibilităţi. Una ar fi Luna care, conform Rig-Veda, reprezintă „poarta lumii cerești”, de 
unde înţelegem că Celeștii lui Enlil și-au mutat la un moment dat baza pe satelitul Pământului, 
cel mai potrivit loc pentru supravegherea Veghetorilor fără a interveni în evoluţia omenirii. Acolo 
și-au construit o „poartă a cerului” pentru călătoriile către și dinspre lumea lor, la care Veghetorii 
închiși pe Pământ nu aveau acces. A doua posibilitate o reprezintă lumea subterană sau așa- 
numitul regat Agartha, format din mai multe orașe locuite de Veghetori; acestea ar putea fi 
orașele zeilor văzute prin clarviziune, transă hipnotică sau experienţe șamanice. Cercetători 
precum geofizicianul american Raymond Bernard, fizicianul și matematicianul elveţian Leonhard 
Euler sau geologul rus Vladimir Afanasyevich Obruchev susțineau existența unui mic soare în 
interiorul lumii subterane. Într-un capitol anterior am emis posibilitatea ca Soarele sistemului 
nostru solar să funcţioneze ca un portal către dimensiunea eonilor, ipoteză susținută și de 
fizicianul amator elveţian Nassim Haramein. Prin urmare, micul soare din interiorul Pământului 
ar putea servi și el ca „poartă a cerului”. Miturile antice ne-au sugerat că în lumea subterană 
chiar există un portal care face legătura dintre lumea materială și dimensiunea în care sunt 
închise spiritele malefice, numită Tartaros de greci. 

Deoarece mai multe O.Z.N.-uri au fost filmate îndreptându-se către Soare, Nassim Haramein 
susținea în 2010 că extratereștrii folosesc astrul zilei ca portal către alte locuri din Univers. El 
crede și că petele solare sunt de fapt găuri negre, de diferite dimensiuni, care în anumite condiţii 
formează vortexuri ce pot rămâne deschise săptămâni sau chiar luni. lar Nassim Haramein nu 
este singurul care a observat o legătură între stele (așa cum este Soarele) și găurile negre. În 
1939, Robert Oppenheimer și Solomon Halbert Snyder au emis posibilitatea ca stelele 
neutronice de peste aproximativ trei mase solare să devină găuri negre în urma colapsului, 
concluzionând că este improbabil ca vreo lege a fizicii să prevină transformarea stelelor în găuri 
negre. Găurile negre sunt un fel de rupturi în materialul textil al spaţiului și timpului, care atrag în 
ele tot ce le este la îndemână. La marginea unei găuri negre există o „graniţă” invizibilă, numită 
„orizontul evenimentului”; odată depășită această „graniță, nimic nu poate scăpa de gaura 
neagră, nici măcar lumina. Din acest motiv, tot ce se petrece în interiorul găurii negre rămâne 
invizibil. În ciuda aparenţelor, se presupune că interiorul unei astfel de găuri este extrem de 
luminos, deoarece lumina este și ea prinsă în gaura neagră. În centrul unei găuri negre se 
găsește unul dintre cele mai misterioase fenomene fizice: singularitatea - un punct de volum ce 
tinde spre zero dar care conţine o masă ce tinde către infinit. Singularitatea are o forță 
gravitaţională colosală, ea generând forța de atracţie a unei găuri negre. Materia absorbită de 
gaura neagră este supusă diverselor efecte fizice, precum și comprimării, ceea ce înseamnă că 
o gaură neagră poate îngloba extrem de multă materie. Materia atrasă de o gaură neagră nu 
intră în ea cu o traiectorie dreaptă, ci rotindu-se în formă de spirală. Ştiinţa modernă presupune 
că tot ce cade într-o gaură neagră dispare pentru totdeauna, destrămându-se în părțile sale 
componente. Însă o nouă teorie afirmă că găurile negre nu distrug materia, ci o trimit către alte 
universuri, jucând rolul unor portaluri. Această teorie a fost dezvoltată de Jorge Pullin de la 
Universitatea de Stat din Louisiana (Statele Unite) și Rodolfo Gambino de la Universitatea din 
Republica Uruguay. Cei doi oameni de știință, care au aplicat ecuaţiile gravitaţiei cuantice unei 
găuri negre non-rotative, au concluzionat că materia nu dispare în mijlocul găurii, ci își continuă 
drumul până în alt univers. Înaintea lor, Damien Easson, un fizician de la Universitatea de Stat 
din Arizona, a ajuns la aceeași concluzie, referindu-se la „o gaură de vierme în teoria relativităţii 
generale, care acționează ca o trecere de la exteriorul găurii negre la noul univers interior”. 

O gaură neagră nu trebuie neapărat să fie de mărimi colosale și nu se formează doar din 
colapsul stelelor neutronice de peste aproximativ trei mase solare. Au existat rapoarte de 
observare a unor găuri negre microscopice pe Pământ, în acceleratoare de particule, deşi nu s- 
a putut dovedi existenţa lor. lar oamenii de știință de la Universitatea din Miami și de la ETH 
Zurich (Institutul Federal Elveţian al Tehnologiei din Zurich) au descoperit trăsături specifice 
găurilor negre în vârtejuri din sudul Oceanului Atlantic, în care apa se comportă exact ca lumina 
prinsă de găurile negre. Prin urmare, putem avansa posibilitatea ca în lumea din interiorul 
Pământului să se afle nu un soare în miniatură, ci o foarte mică gaură neagră care servește ca 
portal către Tartaros. Astfel s-ar putea explica forța gravitaţională a Terrei, care constituie încă o 
enigmă pentru oamenii de știință. După patru secole de cercetări, începute de Isaac Newton, 
gravitația încă nu a fost înțeleasă. Ce este ea cu adevărat? Cum poate să acţioneze în 
imensitatea spaţiului gol? De ce există și ce anume o generează? Cert este că gravitația nu 
putea apărea lent din mutație sau selecţie naturală, prin urmare este prezentă chiar de la 
începutul Universului, ceea ce constituie o nouă mărturie pentru o creaţie planificată, nicidecum 
una întâmplătoare. Oamenii de știință cred că gravitația Pământului este dată de metalele topite 
din centrul planetei. Gravitaţia depinde de cantitatea de materie conținută de corpul respectiv; 
astfel, un corp cu o masă mare de materie are și o forță gravitațională mare. Această ipoteză a 
oamenilor de ştiinţă ar putea fi valabilă în cazul ipotezei Pământului plin cu materie, însă nu și în 
cel al planetei goale în interior. Şi, după cum am văzut, sunt mari șanse ca în subteran să existe 
într-adevăr un regat locuit de Veghetori. În acest caz, dacă miezul topit al Pământului lipsește, 
ce ar putea genera forța gravitaţională a Terrei? Poate acea gaură neagră în miniatură, care 
servește ca portal către Tartaros? Știm că găurile negre atrag către centrul lor tot ce le 
înconjoară, inclusiv lumina, prin urmare dau naștere unei forțe gravitaționale. Albert Einstein 
afirma despre gravitație că nu este o forță asemănătoare cu altele, ci un efect al deformării 
spațiu-timp. Fizica ne învaţă că găurile negre deformează nu doar spațiul, ci și timpul; cu cât 
apropierea de o gaură neagră creşte, cu atât scurgerea timpului încetinește. De asemenea, 
teoria relativității sugerează și ea că timpul trece mai încet cu cât gravitația este mai mare. lar 
toate acestea ne indică o ipoteză sugerată încă din cele mai vechi timpuri: în interiorul planetei 
noastre se află nu doar regatul Veghetorilor, ci și portalul către Tartaros - o mică gaură neagră, 
responsabilă pentru generarea forței gravitaționale a Pământului. De ce însă unele relatări 
vorbesc despre un soare în lumea subterană? Fizicianul britanic Stephen Hawking afirma că 
„găurile negre nu sunt chiar atât de negre pe cât par’, oamenii de știință fiind convinşi că interiorul 
unei găuri negre este extrem de luminos, ţinând cont că atrage lumina. Așadar, o gaură neagră, 
fie ea și de mărimi reduse, este foarte luminoasă atunci când atrage lumina, ceea ce poate 
duce la confundarea ei cu un mic soare. În Țara Luanei din Munţii Buzăului, acolo unde bănuim 
că s-a aflat cândva o „poartă a cerului” (sau, mai exact, o gaură neagră de dimensiuni reduse), 
legendele locale chiar spun că un fel de „soare strălucea zi și noapte deasupra cetăţii uriașilor 
conduși de Luana. Mediumul care în anii 1980 a călătorit prin clarviziune „Dincolo” din Țara 
Luanei a fost aspirat într-un tunel gri, la capătul căruia se afla o lumină strălucitoare, „o radiație 
luminoasă pe care o apreciez având 300.000 de grade Kelvin”. Ceea ce ne duce cu gândul tot la un 
mic „soare” sau la o gaură neagră. 

Această ipoteză poate explica și duratele lungi de viaţă ale zeilor. Conform fizicienilor, timpul 
încetinește odată cu apropierea de o gaură neagră. Astfel, câteva ore în capitala lumii 
subterane (unde, cel mai probabil, se află portalul) ar putea fi echivalente cu câteva zile (sau 
chiar mai mult) la suprafața Pământului. Exemple care să sprijine această teorie se găsesc în 
miturile lumii. Unul dintre ele îl reprezintă legenda japoneză a pescarului Urashima Taro, care s- 

a însurat cu fiica Împăratului Dragonilor și a locuit în palatul tatălui ei de pe fundul mării (mai 
mult ca sigur aflat în lumea subterană, intrarea fiind prin mare); întors în satul natal după o 
vreme, pescarul a aflat că a fost dispărut pentru vreo 400 de ani. În basmul românesc Tinerete 
fără bătrânețe și viață fără de moarte, cules de Petre Ispirescu, Făt-Frumos a locuit „mai multe 
zile” în palatul zânelor; întors acasă, a aflat (la fel ca pescarul japonez) că a lipsit câteva sute de 
ani. Atât Urashima Taro cât și Făt-Frumos au ajuns pe tărâmul unor divinităţi, care nu poate fi 
decât cel din subteran, numit adeseori Agartha; scurgerea lentă a timpului în acea lume are 
sens prin ipoteza existenţei unei mici găuri negre - portalul către Tartaros. Mulţi dintre cei care 
au călătorit în lumea zeilor sau care consideră că au ajuns pe planeta extratereștrilor (fizic ori 
prin experienţe extrasenzoriale) au amintit și ei de modificări ale timpului. Ceea ce înseamnă că 
nu au fost duși pe alte planete ori în dimensiuni paralele, ci tot în lumea aflată în interiorul 
Pământului, zeii lăsându-le falsa impresie a unei lumi din afara planetei noastre. De exemplu, în 
Vedenia lui Yeșa'yahu, profetul a fost dus de un înger în cer, în faţa zeului suprem; deși el a 
lipsit vreo două ore, pe Pământ trecuseră 32 de ani. Pentru mediumul care în anii 1980, în Țara 
Luanei, a călătorit prin clarviziune „Dincolo”, o oră s-a scurs într-o fracțiune de secundă. lar 
pentru Travis Walton au trecut doar câteva ore la bordul O.Z.N.-ului care l-a răpit, deși a lipsit 
aproape o săptămână. De altfel, unii „extratereștri” (Veghetorii) le-au împărtășit adesea 
oamenilor pe care i-au contactat că timpul lor trece altfel, ceea ce nu poate fi înțeles fără 
ipoteza găurii negre / portalului din lumea subterană. Astfel putem înțelege și de ce pentru 
tibetani, pe muntele zeilor o zi este egală cu 100 de ani pământeni, de ce scripturile sacre 
indiene Purana spun că „un an al muritorilor este egal cu o zi a zeilor”, iar Coranul că o zi pentru 
Allah „e o mie de ani, cum numărați voi”. Dar și de ce zeii au durate de viață enorme în comparație 
cu ale oamenilor. 

Ipoteza micii găuri negre poate explica nu doar gravitația Pământului, ci și pe cele ale altor 
corpuri cerești. De exemplu, fizicianul amator elvețian Nassim Haramein susținea că petele 
solare sunt de fapt găuri negre, de diferite dimensiuni, care în anumite condiţii formează 
vortexuri, dar și că Soarele este un imens portal care face legătura cu alte locuri din Univers. 
Rig-Veda susţine că Luna reprezintă „poarta lumii cerești”, ceea ce înseamnă că satelitul 
Pământului are și el o „poartă a cerului”, posibil o mică gaură neagră responsabilă pentru 
gravitația Lunii. Şi celelalte planete ale sistemului nostru solar ar putea conţine în interiorul lor 
găuri negre în miniatură / portaluri către alte dimensiuni, deși nu avem nicio dovadă în sprijinul 
acestei ipoteze, cu excepţia O.Z.N.-urilor observate în apropierea respectivelor planete. Ceea 
ce nu înseamnă totuși că nu merită a fi luată în seamă și această posibilitate. 

Se pare că americanii nu au renunţat la căutarea „porţii cerului” reprezentată de Turnul Babel. 
În 2003, după ce au invadat Irakul, trupele americane au ocupat 
ruinele vechiului Babilon. Invazia a avut loc la două decenii după 
ce Saddam Hussein, al cincilea președinte al Irakului, a început 
dezgroparea şi restaurarea Babilonului. Deși orașul era deschis 
publicului larg, trupele americane au interzis accesul vizitatorilor, 
păzind ruinele cu strășnicie zi și noapte. De ce? Probabil căutau 
ceva. Ce ar fi putut căuta într-un oraș antic, numit „Poarta zeilor”? 
Cel mai probabil, „poarta” lui Marduk. Este posibil s-o fi descoperit 
chiar Saddam, Agenţia pentru Securitate Naţională (N.S.A.) a 
Statelor Unite publicând pe site-ul propriu o fotografie care 
înfățișează doi arabi într-o peșteră, aflați lângă un dispozitiv 
circular, asemănător „porților stelare” din seria de filme Stargate. 

Nu știm dacă este vorba despre un trucaj, însă știm că N.S.A. a fost implicată în celebrul 
program de vedere la distanță numit Stargate. lar în 2009 în Norvegia, în 2010 în Australia și în 
2012 în Orientul Mijlociu au fost văzute ciudate spirale luminoase pe cer, asemănătoare unor 
portaluri, fenomenul fiind numit chiar Star Gate („Poarta stelară”) de oamenii de știință. Cum 
„scaunul psihotronic” al proiectului Montauk realizează călătorii prin tuneluri spiralate, iar 
fizicienii susțin că materia atrasă de o gaură neagră nu intră în ea cu o traiectorie dreaptă, ci 
rotindu-se în formă de spirală, ipoteza portalurilor rămâne în picioare. 

Dacă americanii ar fi descoperit într-adevăr în 2003 „poarta cerului” din Babilon, ar fi avut 
nevoie de cel puţin câţiva ani pentru a o studia. Apoi, pentru a o activa, ar fi fost necesară o 
cantitate enormă de energie. După ce ar fi descoperit modul de funcţionare și ar fi rezolvat 
problema energiei, ar fi avut loc teste. Se pare că toate acestea s-au întâmplat, e drept, pe 
ascuns. În 2008 a avut loc experimentul C.E.R.N. de la Geneva, despre care nu știm mai nimic. 
Oamenii de știință de la Centrul European pentru Cercetări Nucleare au construit un accelerator 
de particule într-un tunel lung de 27 de kilometri, la circa 100 de metri adâncime sub granița 
franco-elveţiană. Varianta oficială este că acest imens accelerator de particule, ascuns în 
subteran, a fost folosit pentru realizarea primei fracțiuni de 
secundă de după Big Bang. Cine crede că acea fracțiune de 
secundă este atât de importantă încât să merite un asemenea 
efort, mai ales financiar, se înșeală. Criza economică mondială 
începută în 2007, care s-a agravat în 2006, nu ar fi permis 
finanțarea unui astfel de proiect extravagant doar pentru crearea 
unei fracțiuni de secundă de după Big Bang (lucru care, de altfel, 
nu ne-ar fi ajutat cu nimic). Avengura proiectului sugerează că se 
urmărea ceva foarte important. lar acel ceva ar putea fi 
deschiderea „porții cerului” descoperite în Babilon cu cinci ani în 
urmă. Prin urmare, acele spirale luminoase din 2009, 2010 și 
2012 ar putea reprezenta încercări de deschidere a „porții”. În august 2015, deasupra sediului 
C.E.R.N. a fost observat un straniu vârtej în interiorul unui nor. Parcă pentru a ne întări bănuiala 
că se încearcă deschiderea unei „porți a cerului”, în fața sediului C.E.R.N. se află statuia zeului 
indian Şiva (Enki al sumerienilor) într-un cerc care seamănă izbitor cu „poarta” descoperită de 
irakieni în Babilon. Dacă vor reuși în cele din urmă să activeze portalul, probabil vom afla cu 
toţii... 


32. Arca lui Noe 


Despre finalul Potopului de după Ragnarok, poemul scandinav Voluspa spunea: 
„Se vede iar ieşind 
Pentru a doua oară 
Pământul din mare, 
Gingaș înverzit; 

Cascadele iar cad, 

Vulturu-acolo zboară 

Și năpustind spre ape 

Ia peştele de solzi”. 
Deși se observă folosirea timpului trecut, mulți s-au încăpățânat de-a lungul timpului să 
considere Ragnarokul scandinavilor un episod din viitor, aidoma Apocalipsei biblice. Însă, așa 
cum am văzut, marele război al zeilor și Potopul au avut loc într-un trecut îndepărtat și aproape 
uitat din istoria Pământului. Despre noua lume de după Diluviu, Elena-Maria Morogan scria în 
Mitologia nordică (bineînţeles, tot la timpul viitor): „Zeii vor clădi atunci un nou Asgard și se vor 
întâlni, după obicei, în străvechiul loc de desfătare, valea Ida, iar în iarba nouă, verde, vor regăsi vechile 
lor mingi și discuri de aur cu care obișnuiau să joace străvechile jocuri. Atunci pământul va rodi fără să 
aibă nevoie de sămânță, vremea va fi necontenit blândă şi bolile şi moartea nu vor mai exista, căci Răul 
va fi stârpit în lumea aceasta proaspătă şi strălucitoare. lar Balder (Baldr - n.a.) se va reîntoarce, şi 
împreună cu el va fi Hoder (Hodr - n.a.), care acum va putea privi la minunăţiile lumii, căci nu va mai fi 
orb. Vor mai fi acolo Vidar şi Vale, precum și fiii lui Tor (Thorr - n.a.), Mode şi Magne; vor trăi în 
dragoste şi înţelegere şi vor redescoperi vechile învățături iar toate forțele Răului vor fi uitate, ori 
socotite doar vechi legende. Și ce se va întâmpla cu oamenii? Ei, trebuie spus că atunci când Ragnarok a 
început, arborele lumii Yggdrasil s-a cutremurat, a fost greu lovit, dar nu s-a prăbușit. Doi oameni vor fi 
destul de înţelepţi ca să se caţere în crengile copacului şi să se ascundă sub coaja groasă, chiar în clipa 
în care Surt începuse să-şi rotească sabia de foc împotriva universului. Acești oameni, un bărbat şi o 
femeie, numiţi Liftrase (Liftrasir - n.a.) şi Lif, vor supraviețui. Din ei se va naşte puzderia de oameni ce 
va năpădi noul Pământ. lar sus, pe cer, fiica Soarelui, nu mai puţin frumoasă ca Soarele, va urma drumul 
pe care obișnuia să meargă mama ei odinioară”. Vedem așadar o epocă de pace, în care zeii 
supraviețuitori și-au construit un nou tărâm iar oamenii și animalele au început să se 
înmulțească. Lif și Liftrasir, singurii supraviețuitori umani, erau consideraţi strămoșii noii 
generaţii de oameni, asemenea lui Noah și a soţiei lui în mitologia iudeo-creștină. 
Cartea Facerea din Vechiul Testament susţine că, după sfârșitul Potopului, arca lui Noah (Noe 
în română), în care erau îmbarcate rudele acestuia și perechi din toate animalele Pământului, s- 
a oprit pe munţii Ararat. După ce apa a mai scăzut, „a deschis Noah fereastra, pe care o făcuse la 
corabie, și a dat drumul corbului, ca să vadă de a scăzut apa pe pământ. Acesta, zburând, nu s-a mai 
întors până ce a secat apa de pe pământ. Apoi, după el a trimis porumbelul, ca să vadă de s-a scurs apa 
de pe pământ. Porumbelul însă, negăsind loc de odihnă pentru picioarele sale, s-a întors la el, în 
corabie; căci era încă apă pe toată faţa pământului. Și a întins Noah mâna și l-a apucat și l-a băgat la 
sine, în corabie. Și așteptând încă alte şapte zile, a dat iarăşi drumul porumbelului din corabie, şi 
porumbelul s-a întors la el, spre seară, și iată avea în ciocul său o ramură verde de măslin. Atunci a 
cunoscut Noah că s-a scurs apa de pe fața pământului. Mai zăbovind încă alte şapte zile, iarăşi a dat 
drumul porumbelului şi el nu s-a mai întors. lar în anul şase sute unu al vieții lui Noah, în ziua întâi a 

lunii întâi, secând apa de pe pământ, a ridicat Noah acoperișul corăbiei şi a privit, şi iată se zbârcise faţa 
pământului. Iar în luna a doua, la douăzeci şi şapte ale lunii acesteia, pământul era uscat” (8:6-14). 
Atunci i-a poruncit Yahweh lui Noah să iasă din corabie și să elibereze animalele. După ce a 
îndeplinit ordinele primite, Noah a jertfit câteva animale în cinstea zeului. „lar Yahweh Elohim a 
mirosit mireasmă bună” și s-a hotărât să nu mai distrugă vreodată Pământul. „Am socotit să nu mai 
blestem pământul pentru faptele omului, pentru că cugetul inimii omului se pleacă la rău din tinereţile lui 
şi nu voi mai pierde toate vietăţile, cum am făcut. De acum, cât va trăi pământul, semănatul şi seceratul, 
frigul şi căldura, vara şi iarna, ziua şi noaptea nu vor mai înceta!” (8:21-22), şi-a spus Yahweh. 
Povestea Potopului din Epopeea lui Gilgameș este asemănătoare cu cea biblică. Corabia 
supraviețuitorilor (construită la sfatul lui Enki) a acostat pe vârful muntelui Nisir, iar Utnapiștim a 
dat drumul unei porumbiţe și unei rândunici care, neavând unde să se așeze, s-au întors. În 
final a eliberat și un corb „care a văzut că apele se trăseseră, a mâncat, a zburat în târcoale, a 
croncănit și nu s-a mai întors”. Utnapiștim a coborât de pe corabie și a adus jertfe zeilor, la fel ca 
biblicul Noah. „Când zeii au simţit dulcea mireasmă, s-au adunat ca muștele la jertfelnic”. Enlil şi-a dat 
seama că a greșit încercând să distrugă omenirea și a promis că nu va mai încerca așa ceva, 
iar Utnapiștim și soția sa au primit ca răsplată nemurirea. lar în Epopeea lui Atra-Hasis, eroul 
din Șuruppak, numit aici Atra-Hasis („Cel foarte înțelept”), s-a salvat împreună cu familia sa tot 
într-o corabie construită la ordinul aceluiași zeu, Ea / Enki. După retragerea apelor el a adus 
ofrande zeilor care, simțind mirosul de carne, s-au năpustit ca vulturii asupra fripturii. 

În mitologia greacă, Deukalion, fiul lui Prometheus, și soția sa, Pyrra, s-au salvat de Potopul lui 
Zeus ascunzându-se într-o ladă în care au depozitat „roate cele de trebuință”. Pe lângă ei au mai 
supraviețuit câțiva oameni care fugiseră pe cei mai înalţi munţi. Deukalion și Pyrra au plutit pe 
apă nouă zile și nouă nopţi, acostând în cele din urmă pe muntele Parnas, unde au adus jertfe 
zeilor. Încântat de ofrande, Zeus l-a trimis pe Hermes la Deukalion să-l anunţe că poate cere 
orice dorește. Cum Deukalion și-a dorit noi oameni, Zeus l-a învăţat să-i creeze din pietre 
aruncate peste umăr. Pietrele aruncate astfel de Deukalion au devenit bărbaţi, iar cele aruncate 
de Pyrra, femei. 

Tot pe un munte, mai exact pe „Muntele de Miazănoapte”, s-a oprit și corabia lui Manu, 
supraviețuitorul Diluviului în literatura hindusă. După ce s-au retras apele, Manu a coborât de pe 
corabie. După un an a ieșit din ape o femeie care s-a declarat a fi „fiica lui Manu”. Cei doi s-au 
căsătorit și au avut mulţi copii, devenind astfel strămoșii actualului neam omenesc. 

Cartea sacră a mayașilor, Popol Vuh, susţine că a supravieţuit Potopului doar un cuplu care a 
populat Pământul, „Tatăl cel Mare şi Mama cea Mare” devenind astfel strămoșii tuturor generaţiilor 
ulterioare. Într-o altă variantă mayașă, culeasă de John Eric Sidney Thompson și publicată în 
Maya History and Religion, „două făpturi omenești au scăpat cu viaţă fiindcă unul dintre zei le 
poruncise să scobească o bortă în trunchiul unui copac foarte mare şi să se refugieze acolo, la căderea 
cerurilor. Cei doi au intrat şi au fost mântuiți. Odraslele lor au repopulat lumea”. Cum această 
legendă seamănă cu cea a scandinavilor, unde supraviețuitorii s-au ascuns în trunchiul 
copacului Yggdrasil, care susținea Universul, este posibil ca mayașii s-o fi preluat de la vikingi, 
care le-au vizitat la un moment dat pământurile. 

Mituri despre Potop sunt multe, în majoritatea supraviețuind o singură pereche, care a repopulat 
Pământul. Dacă acești supraviețuitori sunt aceiași în toate culturile lumii, de ce au fost aleși 
tocmai ei pentru a fi strămoșii omenirii? Au fost selectaţi întâmplător sau a existat un motiv 
concret? 

Biblia şi alte cărţi iudeo-creștine îl numesc Noah pe cel care a supraviețuit inundaţiei globale. 
Capitolul șase al Facerii ne spune că Noah era „om drept şi neprihănit între oamenii timpului său”. 

Deși teologii susțin că acest pasaj se referă la puritatea sufletească, este posibil să fie vorba 
despre o altfel de puritate, mai exact genetică. Într-un fragment din Cartea lui Noah, păstrat în 
Cartea lui Hanok, descoperită la Qumran, Lemek s-a speriat când și-a văzut fiul nou-născut, 
care era diferit de toţi ceilalți oameni: „era alb ca zăpada și roșu precum floarea de trandafir, iar 
părul de pe capul său şi buclele sale lungi erau albe ca lâna, şi ochii săi erau frumoşi. Când acesta și-a 
deschis ochii, a dat lumină în toată casa precum Soarele, şi toată casa strălucea cu putere. Și se ridică în 
brațele moaşei, deschise gura și vorbi cu Domnul dreptăţii”. Lemek a fugit la tatăl său, Metușelah, și 
i-a spus: „Am zămislit un fiu neobişnuit, ce nu are asemănare cu omul, ci cu fiii lui Elah din cer; firea lui 
e diferită şi nu seamănă cu a noastră, ochii săi sunt precum razele soarelui, cu un chip strălucitor. Și îmi 
pare că nu se trage de la mine ci de la îngeri”. La rândul său, Metușelah a fugit să-și întrebe tatăl, 
pe Hanok, despre această minune. Hanok și-a sfătuit fiul să-l liniștească pe Lemek, deoarece 
Noah era într-adevăr copilul său. Așa-numitul Pergament Lemek, descoperit tot la Qumran, 
povestește că Lemek fusese departe de casă mai mult de nouă luni iar când s-a întors, soţia sa 
tocmai îl născuse pe Noah, care arăta foarte diferit de părinţii săi. În mod firesc au urmat 
reproșuri, soția sa dezvinovăţindu-se de fiecare dată: „Doamne al meu (...) îți jur (...) că sămânța 
aceasta a fost a ta, această concepție de la tine şi sădirea fructului de către tine, nicidecum de la vreun 
străin, de la vreun Veghetor ori de la vreun fiu al cerului”. Era într-adevăr Noah fiul lui Lemek, așa 
cum susținea atât Hanok, cât și soţia lui Lemek, și nu un copil al Veghetorilor ori al Celeștilor? 
Într-un popor de oameni cu pielea ceva mai închisă la culoare, Noah s-a născut cu pielea albă. 
Părul său lung și alb, lucru complet neobișnuit la un nou-născut, denotă un aspect fizic identic 
cu cel al zeilor din vechime, dar și al extratereștrilor întâlniți de foarte mulţi dintre cei răpiți de 
O.Z.N.-uri. Lemek chiar sugera acest lucru: fiul său nu semăna cu oamenii, ci „cu fiii lui Elah din 
cer”. Băiatul s-a ridicat în braţele moașei și a început să comunice cu „Domnul dreptății” imediat 
ce s-a născut, iar ochii săi străluceau „precum razele soarelui”, dând „lumină în toată casa precum 
Soarele”. Aceste atribute nu îl fac un simplu om, ci un semizeu, unul dintre copiii zeilor cu 
oamenii. Acest lucru îl credea și Lemek: „îmi pare că nu se trage de la mine ci de la îngeri”. În plus, 
copilul s-a născut după ce Lemek lipsise de acasă mai mult de nouă luni. Cum un astfel de om 
nu se naște în mod natural și din întâmplare, singura variantă logică este că Noah era un copil 
conceput în laboratorul lui Enki, un hibrid umano-divin cu un număr mai mare de gene ale zeilor 
decât restul oamenilor, pur din punct de vedere genetic („neprihănit între oamenii timpului său”). 
Acesta este motivul pentru care Enki l-a salvat tocmai pe el, și nu pe oricare altul: dorea ca 
oamenii să existe în continuare, provenind dintr-un strămoș pur din punct de vedere genetic. 
Deși evreii și creștinii încearcă să ascundă acest lucru, susținând ideea purității sufleteşti a lui 
Noah, grecii antici erau mult mai sinceri cu privire la acest subiect. Pentru ei, Deukalion, 
supravieţuitorul Potopului, era un semizeu, fiul titanului Prometheus și al unei pământence. Cum 
Prometheus era unul dintre numele atribuite de greci sumerianului Enki, ajungem la același 
genetician divin și la scopul salvării creaţiei sale. Eroul mesopotamian al Diluviului, numit Atra- 
Hasis, Ziusudra sau Utnapiştim, era regele cetăţii Șuruppak și Marele Preot al lui Enki. Miturile 
mesopotamiene ne spun că, înainte de Potop, pe Pământ au domnit zeii și semizeii. Prin 
urmare, cel numit Atra-Hasis, Ziusudra sau Utnapiștim nu putea fi decât un semizeu. În 
Epopeea lui Gilgameș a primit nemurirea, un dar despre care nu știm să fi fost oferit vreodată 
oamenilor, ci doar semizeilor (precum Herakles și Akhilleus la greci ori Adapa la sumerieni). lar 
un semizeu fidel lui Enki, care mai ocupa și funcţia de Mare Preot, nu putea fi decât unul dintre 
fiii săi, adică una dintre creațiile lui genetice. 

Dacă Noah și soția sa sunt cu adevărat strămoșii omenirii, acest lucru pare a fi confirmat și de 
știință. Una dintre marile enigme ale științei este apariția omului modern; se bănuiește când a 

apărut Homo sapiens, însă cercetătorii nu au nici cea mai mică idee când a apărut subspecia 
Homo sapiens sapiens. Au fost lansate câteva ipoteze, însă niciuna bazându-se pe dovezi sau, 
măcar, pe argumente logice. Deși cele mai vechi rămășițe ale omului de Cro-Magnon (omul 
modern timpuriu) au în jur de 35.000 de ani vechime. Atât data apariţiei sale cât și indiciile din 
mituri ne duc la concluzia că „nașterea” omului modern are legătură cu Potopul. Indiferent dacă 
îl numim Noah, Deukalion, Utnapiștim, Ziusudra sau Atra-Hasis, pare din ce în ce mai sigur că 
acest supraviețuitor al Diluviului a fost un semizeu creat de Enki. Genele lui, amestecate cu cele 
ale soţiei sale, transmise urmașilor lor, au dat naștere omului de Cro-Magnon. Care, după 
câteva „retușuri” ale aceluiași genetician divin de-a lungul timpului, s-a transformat în omul 
modern de astăzi, Homo sapiens sapiens. 

Rămâne totuși o nedumerire: cine era Noah cu adevărat? Pentru a afla asta, trebuie remarcate 
asemănările dintre el și Hanok: 


Hanok | Noah 


In miturile mesopotamiene era considerat | In miturile mesopotamiene era considerat 
Mitul lui Adapa susţine că a fost „făurit | A servit ca model pentru oameni, din el 
născându-se subspecia Homo sapiens 
sapiens. 

Biblia ni-l prezintă ca fiind „om drept și 
neprihănit între oamenii timpului său”. 


spre a fi un model pentru oameni”. 


In Cartea lui Hanok este considerat „un 
om drept, ai cărui ochi au fost deschişi de 
către Elah”, iar în Mitul lui Adapa este un 
om înţelept, destoinic și neprihănit. 

Ku al chinezilor, Șelomo al evreilor, Manu 
al indienilor și Adapa al sumerienilor erau 
foarte înţelepţi. Hermes Trismegistos, 
Nabu și Djehuty erau consideraţi zei ai 
înțelepciunii. 

Hermes a primit nemurirea după ce a 
supt de la sânul zeiţei Hera. Lui Adapa i 
s-a oferit nemurirea. Hanok a devenit 
nemuritor după ce a fost transformat în 
îngerul Metatron. 


Atra-Hasis înseamnă foarte 


înțelept”. 


„Cel 


Lui Utnapiștim i-a fost oferită nemurirea. 
Numele lui chiar înseamnă „Cel care a 
găsit viața”. 


Hanok a fost luat la cer pentru a sta la 
dreapta lui Yahweh. Hermes a fost mutat 
pe muntele zeilor, Olimpos. 
Enmenduranna era conducătorul orașului 
Sippar, principalul centru de cult al lui Utu 
/ Marduk. 


In Cartea lui Hanok, Elah l-a anunţat de 
sosirea Potopului printr-un vis. În Hitat a 
aflat tot dintr-un vis sau, în altă variantă, 
citind în stele. 


Utnapiștim a fost mutat în grădina zeilor 
după ce a primit nemurirea. 


După Berossos, Kronos i-a ordonat lui 
Ziusudra să adune în Sippar toate 
scrierile pe care le putea găsi, până la 
sosirea Potopului. 

In Biblie, Yahweh este cel care l-a 
anunţat de sosirea Potopului, 
arhanghelul Uriel în Cartea lui Hanok, 
Enki în textele mesopotamiene, Poseidon 
la greci sau Vișnu la indieni. 


In Cartea secretelor lui Hanok, după ce | In Epopeea lui Atra-Hasis, eroul a 
patriarhul a fost ridicat la cer, fiii săi au | organizat un mare ospăț înainte de 
organizat un mare ospăț, care a ţinut trei | Potop, la care și-a invitat întregul popor. 
zile, la care au venit „tot poporul și bătrâni 

şi tofi laolaltă”. 

In Papirusul Torino, zeul Haru ocupă a șaptea și a zecea poziţie în lista zeilor 
conducători ai Egiptului. În lista regilor sumerieni precum și în cea a patriarhilor 
biblici, Hanok este al șaptelea iar Noah al zecelea. 


In Cartea lui Hanok a fost inclus un fragment din Cartea lui Noah. 


Prin anagramare, variantele Enoh (în română), Enokh (în sumeriană) sau Hanok (în 
ebraică) pot deveni Noeh, Noekh sau Noak, nume foarte asemănătoare cu ebraicul 
Noah. 
A construit piramidele de la Giza pentru a | A construit o corabie pentru a salva de 
salva scrierile învăţaţilor, științele secrete | Potop oamenii și animalele. Deukalion a 
și, în general, tot ce trebuia salvat de la | depozitat „toate cele de trebuință” în lada 
dispariţie din calea Potopului. cu care s-a salvat. A ascuns toate 
scrierile pe care le putea găsi, pentru a le 
salva de la dispariție. 


Observând toate aceste asemănări, care nu pot fi considerate simple coincidenţe, putem 
concluziona că Hanok și Noah sunt una și aceeași persoană, cel numit Nabu de babilonieni. 
Cartea secretelor lui Hanok susţine că, după ce a fost ridicat la cer, el s-a mai întors pe Pământ. 
Acea întoarcere putem presupune că a reprezentat „mângâierea” adusă omenirii aflate în 
vremuri de restriște, la începutul erei glaciare (conform Vechiului Testament, Noah înseamnă 
„mângâiere”). Întoarcerea lui implică două posibilităţi. Prima ar fi că a fost dus de Marduk în 
lumea subterană a Veghetorilor, din care s-a întors peste câteva milenii, în timpul celui de-al 
doilea război al zeilor, apropierea sa de gaura neagră care servește ca portal către Tartaros 
explicându-i durata de viață enormă. A doua variantă ar fi ca el să se fi renăscut pe Pământ, 
așa cum susține Cartea lui Hanok, adică să fi trecut printr-o moarte a corpului său material și să 
se fi reîncarnat mai apoi într-un nou trup, creat pe cale genetică de Enki; fiind o nouă persoană 
datorită reîncarnării, se poate explica de ce iniţial a fost numit de evrei Hanok și mai apoi Noah. 
Reîncarnarea era încă de la începutul timpului o obișnuinţă a divinităţilor, care se întorceau în 
închisoarea lor chiar și după moartea corpurilor lor materiale. Erau totuși preferate corpuri 
apropiate de cele ale zeilor din punct de vedere genetic, pentru a le putea susține puternicele 
spirite fără a se deteriora. Indiferent de modalitatea prin care s-a întors Nabu printre muritori în 
timpul celui de-al doilea război divin, apare o nouă întrebare: era arca lui Noah într-adevăr o 
corabie? 

În culegerea Hitat, zeul Hermes Trismegistos a ordonat ridicarea piramidelor în care a ascuns 
comori, scrieri ale învățaţilor și tot ce trebuia salvat de la dispariţie. În alt capitol, la ordinul lui 
Saurid, „în piramide şi în acoperișurile lor, în pereți şi coloane, au fost înglobate toate ştiinţele secrete 
ale egiptenilor, constelaţiile au fost desenate pe ele (...) în plus şi ştiinţa talismanelor, aritmetica și 
geometria (...), clare pentru cei care le cunoşteau scrierea”. Am văzut că cele mai mari piramide de 
la Giza au fost construite ca „porți ale cerului”, însă nu am descoperit rolul celei de-a treia. Fără 
îndoială că este vorba tot despre o „poartă”, însă nu știm pentru cine sau către ce destinaţie. 
Dacă primele două erau rezervate zeilor, este posibil ca a treia să fi avut rolul de a salva acelor 
cunoștințe despre care vorbeau anticii, „științele secrete ale egiptenilor”, scrierile secrete ale 

învăţaţilor și, în general, tot ce trebuia salvat de la dispariţie. Cum Nabu a fost însărcinat cu 
salvarea acestor lucruri, putem presupune că el a folosit a treia „poartă a cerului” pentru a se 
ridica la cer, așa cum afirmă scrierile ebraice. Însă, după cum susține povestea lui Noah, nu 
doar învăţăturile zeilor trebuiau salvate, ci și oamenii și animalele. Dacă Nabu este Noah, 
înseamnă că oamenii și animalele nu au fost îngrămădite într-o corabie, ci transportate într-o 
altă lume prin a treia „poartă a cerului” de la Giza. Prin urmare, Arca lui Noah este piramida 
atribuită incorect faraonului Menkaure. 

Ipoteza transportării animalelor într-o altă lume poate fi considerată fantastică, nu însă și dacă 
privim spre „extratereștrii” de astăzi. În cartea Secret Vows („Jurăminte secrete”), Denise și Bert 
Twiggs povesteau că, în timpul unei răpiri din 1976, au văzut pe o „navă-mamă” o adevărată arcă 
a lui Noah: lei, urși, elefanţi, lupi, păsări, dar și specii de origine necunoscută. lar Carl Higdon 
din Wyoming susţine că pe 25 octombrie 1974 a fost dus într-un oraș extraterestru; pe nava cu 
care era transportat se aflau cinci elani, închiși într-un compartiment. Însoţitorul său i-a spus că 
are nevoie de animale „pentru reproducere”. Salvarea faunei unei planete nu este inutilă, 
deoarece reprezintă salvarea muncii Sophiei, în care a investit timp și efort considerabile. 
Fiecare animal era un spirit rupt din Enlil; dacă toate fiinţele Pământului ar fi fost ucise, spiritele 
nu ar fi avut unde să se reîncarneze iar pedeapsa Sophiei nu s-ar mai fi putut aplica. Prin 
urmare, mutarea de câtre Veghetori a animalelor într-o altă lume, pentru ca planul Sophiei să 
poată continua, poate fi o variantă plauzibilă. 

În timpul Potopului, cele trei piramide de la Giza au fost scufundate sub ape. Dacă cea mai mică 
dintre ele este Arca lui Noah, trebuie remarcat faptul că „rebah”, cuvântul biblic pentru „arcă”, 
provine din rădăcina cuvântului „scufundat. Ebraicul „tebah” se pronunţă aproape la fel ca 
Thebai, numele atribuit de greci orașului egiptean Waset. Textele akkadiene susţin că Enki a 
cerut ca Arca să fie „cu acoperiș sus și jos”, închisă ermetic cu „smoală întărită”. Nu urma să aibă 
deschizături, „astfel ca Soarele să nu se uite înăuntru”. Același lucru i-a cerut și zeul biblic lui Noah: 
„smoleşte-o cu smoală pe dinăuntru și pe din afară”. Prin urmare, Arca lui Noah nu poate fi o corabie 
ce a plutit pe ape, ci un obiect scufundat, închis ermetic. Scripturile avestice Vendidad ale 
perșilor chiar îl consideră un ţarc subteran, care ar putea fi orașul Derinkuyu din centrul Turciei 
de astăzi. Sau poate că perșii au preluat elemente din mitul mesopotamian al Potopului, pe care 
le-au adăugat la povestea construirii orașului lor subteran. 

Acum două secole, Isaac Newton a descoperit că un enigmatic Cot Sacru de circa 25,2 inci (64 
de centimetri) a fost folosit nu numai la construcţia Marii Piramide, ci și la fabricarea Arcăi lui 
Noah și la înălțarea templului din lerusalim. Dacă templul lui Șelomo (Solomon) reprezintă 
Marea Piramidă, iar Arca lui Noah o altă piramidă de la Giza, este absolut firesc să fi fost toate 
construite cu ajutorul aceleiași unități de măsură. Folclorul ebraic susține că, pe lângă cei 
150.000 de oameni, la construirea templului lui Yahweh au participat și demoni. În Epopeea lui 
Gilgameş, întregul oraș a ajutat la ridicarea corăbiei lui Utnapiștim. lar dacă Biblia afirmă că 
Noah și-a clădit singur Arca, din Cartea lui Hanok aflăm că îngerii sunt adevărații constructori: 
„Și acum îngerii meșteşugesc o lucrare din lemn, şi când ei vor încheia lucrarea lor îmi voi pune mâna 
peste ea şi o voi păzi, și din ea va ieşi sămânţa vieţii, şi se va produce o schimbare ca Pământul să nu 
rămână nelocuit”. Consideraţi îngeri sau demoni, constructorii templului lui Șelomo / Arcăi lui 
Noah / piramidelor de la Giza, alături de oameni, sunt Veghetorii lui Enki. Totuși, se pare că 
oamenii sunt cei care au construit piramidele, Veghetorii contribuind doar cu informaţii (mod de 
obținere a materialelor de construcţie, planuri, etc.). Să nu uităm că dumnezeul biblic i-a oferit 
lui Noah dimensiunile și modul de construcţie, la fel ca Enki lui Atra-Hasis, care i-a desenat și 

planul corăbiei pe pământ, iar lui Hanok i-au fost arătate planurile tridimensionale ale 
piramidelor. 

Cum au fost construite piramidele de la Giza? Nici până în ziua de astăzi nu s-a ajuns la un 
răspuns satisfăcător, deși ipoteze sunt destule, unele chiar aberante. Examinând probe 
petrografice diferite din Marea Piramidă, cercetătorii au observat că pietrele provin din diferite 
locuri ale Egiptului și conţin prea multe bule de aer și de apă, găsindu-se într-una chiar și un fir 
de păr. Au ajuns la concluzia că blocurile de piatră ale piramidei au fost create artificial. Detaliile 
fabricării pietrei artificiale se află pe așa-numita Stelă a foametei, descoperită în 1889 de 
egiptologul Charles Edwin Wilbour pe insula Sehel de pe NII, la nord de Swenett (Aswan). Din 
2600 de hieroglife, 650 descriu confecţionarea de pietre artificiale. Aceste cunoștințe le-au fost 
transmise în vis faraonului Nisut-Bity-Nebty-Netjerikhetnebu Nub-Hor (Djoser) și arhitectului 
său, Imhotep, de către zeul Khnum (Enki). Zeul le-a dictat o listă cu 29 de minerale și diverse 
substanțe chimice naturale, arătându-le și lianţii existenţi în natură, cu care trebuiau lipite între 
ele pietrele sintetice. Amestecând carbonat de sodiu și argilă (silicat de aluminiu) după 
indicaţiile zeului, Imhotep a obținut o substanţă pe care a combinat-o cu alţi silicați și cu mâl din 
Nil, care conţine aluminiu. Adăugându-se minerale cu arsen și nisip s-a obţinut un ciment care 
se usca repede, cu aceleași legături moleculare ca piatra naturală. Profesorul Joseph 
Davidovits, care a descoperit în probele petrografice de la Marea Piramidă urme de păr și chiar 
un fir întreg, a reușit să reproducă diverse sortimente de ciment și beton după reţete egiptene 
vechi. Acest beton este mult mai rezistent la factorii mediului și mai tare decât betonul pe care îl 
cunoaștem astăzi, deoarece se usucă mai repede și mai omogen ca rezultat al reacțiilor 
chimice. 

În miturile mesopotamiene, Arca avea formă de cub, lungimea fiind egală cu lăţimea și cu 
înălțimea. La fel ca latura „corăbiei”, baza piramidelor este tot pătrată. Chivotul legământului din 
povestea biblică a lui Moșeh (Moise) mai este numit Arca alianţei, ceea ce indică o structură 
similară Arcăi lui Noah. Cuvântul „arcă” provine din latinescul „arca”, ce înseamnă „ladă”. Într- 
adevăr, multe legende diluviene nu vorbesc despre o corabie, ci despre o ladă. Ar putea Arca 
lui Noah să fie doar o cutie? 

Putem presupune că Noah / Nabu și familia lui s-au salvat printr-o „poartă a cerului”. Dar au 
adunat ei într-adevăr toate animalele de pe Pământ? Aceasta pare a fi o misiune imposibilă, 
dacă ţinem cont că există milioane de specii în întreaga lume. Chiar dacă ar fi reușit să 
găsească absolut toate speciile, cum s-ar fi descurcat ei cu animalele periculoase? Au avut 
substanțe paralizante ori alt fel de produse imobilizante? Sau mijloace de transport al animalelor 
până la „poarta” din Egipt? Oricât de mult ne-am dori să găsim o soluţie pentru rezolvarea 
misiunii lui Noah, cert este că nu putem găsi nici măcar una acceptabilă în parametrii logicii. 
Noah / Nabu nu putea aduna câte o pereche din fiecare specie de animale însă putea face un 
lucru mult mai simplu: să salveze A.D.N.-ul animalelor. Sunt mici șanse să fi recoltat chiar el 
mostrele de A.D.N., pentru că s-ar fi lovit de aceeași misiune imposibilă în fața milioanelor de 
specii. În schimb, putea salva A.D.N.-ul pe care Enki îl avea deja încă de când Sophia a creat 
fauna Pământului. Nu a salvat doar atât, ci și „toate științele secrete”, cunoștințele pe care le 
oferiseră Veghetorii omenirii. Aflat în plin război, Enki nu putea risca să fie capturat sau ucis și 
astfel să se piardă toată munca sa. Ținând cont că era considerat neutru (în procesul dintre 
Sutah / Enlil și Haru / Marduk a fost chemat pentru a stabili paternitatea fiecăruia), prin urmare 
nesupravegheat de tabăra Celeștilor, Nabu putea salva toate „ME”-urile cu date și mostrele de 
A.D.N. Așadar, Arca sa nu era decât lada în care a adunat toate acestea, pe care a transportat- 
o cu ușurință printr-o „poartă a cerului”. Ori poate este vorba despre sarcofagul de granit din 

Marea Piramidă, ceea ce ar însemna că Nabu trebuia doar să lase mostrele acolo, apoi să fugă 
cu familia sa prin „poarta” din a treia piramidă. 

În multe culturi, corabia supraviețuitorilor Potopului s-a oprit pe un munte înalt. Însă, după cum 
se pare, nu era vorba despre un munte obișnuit. Pentru indienii canarieni din Ecuador, muntele 
se înălța pe măsură ce apele creșteau, iar indienii araucnaian din perioada precolumbiană din 
Chile credeau că muntele salvator, numit Thegtheg („Tunătorul” sau „Scânteietorul”), avea trei 
piscuri și capacitatea de a pluti pe apă. Trebuie remarcat faptul că la Giza se găsesc tot trei 
„munţi” artificiali. De altfel mandeenii, ultimii gnostici supraviețuitori, cred că Arca lui Noah s-a 
oprit în Egipt. În varianta biblică, „s-a oprit corabia pe Munţii Ararat. Să fie vorba despre cei doi 
munți din Armenia, care poartă acest nume? Și cum ar fi putut o corabie să oprească pe mai 
mulți munti în același timp? 

În Antichitate nimeni nu cunoștea numele Ararat, nici măcar locuitorii respectivului ținut. Înainte 
de a primi denumirea Armenia, regiunea se numea Urartu. Istoricul armean medieval Movses 
din Khoren scria în Istoria Armeniei despre câmpia Ayrarat, care și-a primit numele de la 
legendarul rege Ara cel Frumos. De aici provine Ararat, denumirea celui mai înalt vârf din zonă, 
deși localnicii preferă să îl numească Muntele Masis. Este posibil ca Ayrarat și Ararat să provină 
de la Airyana Vaejo, numele dat de perși ţării arienilor, acolo unde zeul suprem Ahura Mazda i-a 
cerut păstorului „Yima cel frumos” să construiască un ţarc subteran în care să ascundă oameni, 
animale și plante de „un îngheț pustiitor și necruţător” (era glaciară). Nu încape îndoială că evreii 
au auzit și această legendă de la perși, salvatorii lor din robia babiloniană, pe care probabil au 
combinat-o cu mitul Potopului aflat de la babilonieni. Să nu uităm că, oricât de mult și-ar dori o 
dovadă solidă cei care consideră Biblia a fi „cuvântul lui Dumnezeu”, pe muntele Ararat din 
Armenia nu s-a descoperit nici măcar o bărcuţă sau o plută, darămite o corabie. Și nici n-o să 
se găsească dintr-un motiv foarte simplu: numele biblic al „munţilor” de pe care au coborât după 
Potop Noah, familia sa și animalele nu este Ararat, ci Aarat, care înseamnă „Tărâm sfânt” sau 
„înalt”. Aceşti „munţi” înalţi, care reprezintă un tărâm sfânt, nu pot fi decât piramidele de la Giza, 
„porţile” zeilor, transformate de evrei în sfântul templu al lui Yahweh și palatele lui Șelomo. 
Egiptenii foloseau pentru piramidă termenul „PR.NTR” sau „Per-Neter”, care înseamnă „Casa 
zeilor”. În India, o parte importantă a festivalurilor religioase hinduse este ritualul Aaratt sau 
„baia sfântă”; în limba hindusă, cuvântul „aarar' se referă la scufundarea purificatoare a zeităților 
în mare, ceea ce ne duce la aceleași piramide ale zeilor, scufundate în timpul Potopului. 
Cuvântul „piramidă” provine din termenii grecești „pyramis” și „pyramidos”. Dacă pentru lingviști 
„Dyramis” rămâne un cuvânt cu un înţeles obscur și o provenienţă necunoscută, „pyramidos” a 
fost tradus ca „foc în mijloc”. Însă misterul se dezleagă analizând mitul grecesc al Diluviului. 
Supraviețuitorii Potopului, care s-au ascuns într-o ladă în care au depozitat „toate cele de 
trebuință”, au fost semizeul Deukalion, fiul lui Prometheus, și Pyrra, soția sa. Cuvântul „pyramis”, 
care s-a transformat în „pyramidos” (sau „piramidă” în română) nu poate proveni decât din 
numele soției lui Deukalion, care la rândul său provine din „pyr”, cuvântul grecesc pentru „foc”. 
Poeţii romani Quintus Horatius Flaccus și Publius Ovidius Naso au descris-o pe Pyrra ca având 
păr roșu, prin urmare a fost numită după culoarea podoabei sale capilare. De la „pyr” grecii au 
ajuns la „purros”, cuvânt care înseamnă „culoarea focului” sau, mai simplu, „roșu”. În limba 
latină, cuvântul care desemnează culoarea focului era „pyrrhus”. Devine astfel din ce în ce mai 
evidentă legătura dintre supraviețuitorii Potopului și piramide. „Pyramidos” se traduce corect nu 
„foc în mijloc”, ci „Pyrra în mijloc”, sugerând că „lada” în care s-a ascuns ea și soțul ei era o 
piramidă. 

Totuși, miturile grecești par să ascundă mai multe. Mama Pyrrei a fost Pandora, prima femeie, 
cea pe care zeii au trimis-o tot cu o cutie, pentru a-i pedepsi pe muritori. Când titanul 
Epimetheus, fratele lui Prometheus, a deschis cutia Pandorei, din ea au ieșit bolile, suferinţa, 
moartea și durerea, în general tot ce este rău. Epimetheus a închis capacul, reușind să 
păstreze în cutie doar speranţa. Astfel, grecii și-au explicat prezenţa răului în lume, evidențiind 
faptul că omenirii i-a rămas totuși speranța. Pandora, femeia care a fost creată în casa zeilor, 
prezintă numeroase asemănări cu zeița Pământului. Un exemplu ar putea fi numele „Anesidora”, 
atribuit ei pe câteva vase de acum două milenii și jumătate, nume care în mod obișnuit era unul 
dintre epitetele zeițelor Pământului Gaia și Demeter. De asemenea, există similarități între 
Pandora și biblica Hawwah (Eva), fiecare dintre ele fiind considerată prima femeie, faptele lor 
aducând suferința și moartea în lume după ce au scos omenirea dintr-o epocă de aur. lar 
Hawwah, Gaia și Demeter sunt nume diferite ale sumerienei Ninhursag, mama zeilor și a 
oamenilor, personificarea Pământului. Cutia Pandorei este aceeași în care s-au salvat Pyrra și 
Deukalion, adică o piramidă; să ne amintim că Aset (Isis) era numită „stăpâna piramidei” iar 
Ninhursag înseamnă „Doamna muntelui înalt’. Speranţa rămasă în Cutia Pandorei, în timp ce 
răul scăpase în lume, îi reprezintă pe supraviețuitorii Potopului („răul” de pe Pământ) - ultima 
speranță a omenirii. Piramida poate reprezenta și „poarta cerului” prin care se întorceau pe 
planeta noastră Veghetorii, cei care au adus răul pe Pământ prin faptele lor. Totuși, în 
Teogonia, Hesiodos a folosit pentru Cutia Pandorei cuvântul „pymhos”, care semnifică ori un vas 
mare pentru stocarea vinului, uleiului sau grânelor, de obicei îngropat în pământ, ori un recipient 
funerar sau un sarcofag. Când au ajuns în Egipt, grecii au aflat că piramidele sunt morminte ale 
faraonilor. Prin urmare, Hesiodos se referea la piramida Pandorei și nu la o cutie. În secolul al 
XVI-lea, teologul Desiderius Erasmus din Rotterdam a tradus cuvântul „pyrhos” al lui Hesiodos 
prin latinescul „pyxis”, care înseamnă „cutie”, astfel luând naștere celebra „Cutie a Pandorei”, 
pierzându-se sensul ei original. 

O „cutie” specială aflată în Egipt găsim și într-un mit prezentat de New Larousse Encyclopaedia 
of Mythology, care susține că zeul suprem Ra a introdus într-o „cutie de aur” câteva obiecte: 
„varga” (bastonul) lui, o șuviţă de păr și „uraeus'-ul (o cobră cu pielea de la ceafă extinsă, 
confecționată din aur, care era purtată pe acoperământul regal al capului). După ce Ra s-a 
înălțat la cer, această cutie, care constituia un talisman periculos, a rămas închisă într-o 
fortăreață de pe „hotarul răsăritean” al Egiptului. Când Geb, zeul Pământului, a venit la putere, a 
cerut să-i fie adusă cutia. În momentul în care a fost deschisă, din ea a țâșnit o flacără, descrisă 
ca „respiraţia șarpelui divin”, care l-a ars pe zeu și i-a ucis toți curtenii. Acest mit ne duce cu 
gândul la interpretarea „foc în mijloc”, dată cuvântului grecesc „Pyramidos”. Biblia descrie o 
„cutie” asemănătoare - Chivotul Legământului, în care au fost introduse tabletele cu cele zece 
porunci, o cupă de aur cu mană și toiagul lui Aaron, fratele lui Moșeh. Vechiul Testament 
susține că și această „cutie” a făcut victime, în Cartea a doua a Regilor Uzzah fiind ucis după ce 
a atins-o (6:6-8), iar în Cartea întâia a Regilor se spune că „a lovit Yahweh pe locuitorii din 
Bethşemeș, pentru că ei s-au uitat la chivotul lui Yahweh, și a ucis din popor cincizeci de mii şaptezeci de 
oameni” (6:19), întocmai ca în mitul egiptean. Dacă ţinem cont că acest Chivot al Legământului a 
fost construit în deșertul Sinai, după fuga evreilor din Egipt, apoi a fost instalat în templul lui 
Yahweh / Marea Piramidă, fără îndoială este vorba despre aceeași „cutie de aur” a lui Ra sau 
Cutia Pandorei. Remarcăm și prezenţa în interiorul său a toiagului lui Aaron, nume foarte 
asemănător cu tărâmul sfânt și înalt Aarat, pe care s-au oprit supraviețuitorii Potopului. 

În 2016, cercetătorii care studiază manuscrisele de la Marea Moartă au descoperit că, în 
scrierile esenienilor, Arca lui Noah avea formă piramidală. Pictura lui Paolo Uccello din 1446, 

intitulată Di/uviul, aflată în Chiostro Verde („Mănăstirea Verde”) din Santa Maria Novella (în 
Italia), înfățișează părţile inferioare a două arce enorme, cu pereții înclinați, care pot fi 
considerate cu ușurință două piramide uriașe. Într-o altă pictură, numită Sacrificiul lui Noe, 
Uccello a reprezentat în mod evident o piramidă, care nu lasă loc de interpretări. Prin urmare, 
pentru pictorul italian, Arca lui Noah era o piramidă uriașă, asemănătoare celor de la Giza. lar 
Uccello nu a fost singurul artist renascentist cu o asemenea viziune. În fresca Povestea lui Noe 
din 1452, Lorenzo Ghiberti a inclus trei scene ale Potopului; în cea numită Beţia lui Noe se 
poate observa Arca având forma unei piramide, din ea coborând animalele salvate. Niciunul 
dintre acești doi artiști nu a călătorit în Egipt pentru a vedea piramidele de la Giza și, teoretic, 
piramida lui Gaius Sestius din Roma le-ar fi putut servi ca model. Însă aceasta are dimensiuni 
modeste și a fost folosită ca mormânt al magistratului Sestius, prin urmare rămâne un mister 
conexiunea dintre Arca lui Noah și piramide, în viziunea celor doi. Însă se știe că, în perioada 
renascentistă, cercetători precum Poggio Bracciolini au descoperit o serie de manuscrise vechi, 
ascunse în mănăstiri. Este posibil ca printre acestea să fi existat o descriere reală a Arcăi, 
diferită de cea veterotestamentară. 


Diluviul de Paolo 
Uccello 


Facerea biblică spune că, după retragerea apelor Potopului, „a ieșit Noah din corabie; şi împreună 
cu el au ieşit fiii lui, femeia lui şi femeile fiilor lui” (8:18). Pe muntele Aarat „a făcut Noah un jertfelnic 
Domnului, şi a luat din animalele cele curate și din toate păsările cele curate şi le-a adus ardere de tot 
pe jertfelnic” (8:20). Dumnezeul biblic „a mirosit mireasmă bună” și s-a hotărât să nu mai distrugă 
Pământul și vietăţile. Apoi i-a binecuvântat pe oameni și le-a dat planeta în stăpânire: „Nașteţi şi 
vă înmulțiți şi umpleți pământul şi-l stăpâniți!” (9:1). Epopeea lui Gilgameș prezintă evenimentul în 
mod identic, oferind însă amănunte suplimentare. Și aici Utnapiştim / Noah a adus jertfe pe 
vârful muntelui, iar „când zeii au mirosit dulcea lor mireasmă, s-au adunat ca muștele deasupra jertfit”. 
Iștar / Ninhursag, care regreta că a susţinut distrugerea oamenilor, a propus ca „toți zeii să se 
adune în jurul jertfei în afară de Enlil. El să nu se apropie de această jertfă fiindcă, fără să chibzuiască 
destul de bine, a dezlănțuit Potopul, a sortit pierii poporul mew. Însă Enlil și-a făcut apariţia și, 
văzând corabia lui Utnapiștim, „fu cuprins de o aprigă mânie și urlă furios către zei, locuitorii cerului: 
«A scăpat vreunul dintre muritori?! Nici unul nu trebuia să supraviețuiască Potopului!»”. Ninurta, fiul 
său, și-a dat seama cine era adevăratul salvator al oamenilor: „Care dintre zei poate să uneltească 
ceva fără ştirea lui Ea? Zeul Ea cunoaşte toate lucrurile!”. Contactat, Enki i-a reproșat fratelui său 
nimicirea omenirii prin Diluviu dar nu a recunoscut că a avut vreun amestec în salvarea lor, 
afirmând că Utnapiştim a aflat singur „tainele zeilor” printr-un vis. Enlil şi-a potolit furia, i-a 
binecuvântat pe Utnapiștim şi pe soţia lui, la fel ca dumnezeul biblic, și le-a oferit nemurirea, 
mutându-i în casa zeilor de „la îndepărtata obârşie a râurilor”. 

Sacrificiul lui Noe de Paolo Uccello 


Locul în care a adus Noah / Nabu jertfe zeilor, după ce s-a întors pe Pământ, nu poate fi decât 
Marea Piramidă, considerată templul lui Yahweh în legenda lui Șelomo. Acest lucru este 
confirmat până și de Vechiul Testament. Cartea lui Yeșa'yahu susține că „în ziua aceea, va fi un 
jertfelnic în mijlocul pământului Egiptului şi un stâlp de pomenire la hotarul lui, pentru Yahweh. Acesta 
va fi un semn şi o mărturie pentru Yahweh Sabaoth în pământul Egiptului. Când vor striga către Yahweh 
în strâmtorările lor, atunci el le va trimite un mântuitor şi un răzbunător care-i va mântui. Yahweh se va 
face ştiut în Egipt şi egiptenii vor cunoaşte pe Yahweh în ziua aceea” (19:19-21). În Cartea a doua a 
Cronicilor, Șelomo a făcut în templul lui Yahweh un „jerzfel/nic de aramă, lung de douăzeci de coți, 
lat de douăzeci de coți, înalt de zece coţi” (4:1), iar Yahweh declara: „mi-am ales locul acesta să fie 
templu pentru aducerea de jertfe” (7:12). 

De ce a adus Nabu aceste ofrande zeilor? Dacă interpretăm povestea mot-a-mot, el nu ar fi 
sacrificat animalele supraviețuitoare, ţinând cont că salvase câte o pereche din fiecare specie. 
În plus, de ce ar fi avut nevoie zeii de animale arse? Adevărul din spatele poveștii nu este greu 
de intuit. Întors pe Pământ împreună cu restul supravieţuitorilor umani, Nabu a vrut să-și 
contacteze zeul. Neavând vreo metodă concretă, cea mai logică a fost aprinderea unui foc în 
Marea Piramidă. Fumul, care ieșea prin cele patru coridoare înguste ce pornesc din cele două 
camere principale, putea fi zărit de la mare distanţă. Astfel, dacă Veghetorii s-ar fi aflat încă pe 
Pământ, ar fi pornit în direcţia fumului și ar fi găsit supraviețuitorii umani. Nabu plecase prin 
„poarta cerului” imediat ce a început Potopul, astfel încât nu putea ști nici deznodământul ultimei 
bătălii dintre Enlil și Marduk și nici dacă Veghetorii au reușit să scape în vreun fel de inundația 
globală. Însă cei care au observat fumul („au mirosit dulcea lor mireasmă”) au fost Celeştii, zeii din 
tabăra lui Enlil, printre care se aflau Ninhursag și Ninurta. Aceștia și-au anunţat conducătorul, 
Enlil aflând cu această ocazie nu doar că au supravieţuit câțiva oameni ci, mult mai important, 
că Enki, Marduk, Iștar și restul Veghetorilor au reușit să evadeze prin „porţi ale cerului”. Atunci 
„fu cuprins de o aprigă mânie şi urlă furios către zei, locuitorii cerului”. Întrând în piramidă pentru a-i 
binecuvânta pe supraviețuitori („atunci Enlil a intrat în corabie”), zeului nu i-a fost greu să afle 
destinațiile Veghetorilor după hărţile cerești din interior. Acordarea nemuririi lui Nabu și soției 
sale, precum și mutarea lor în grădina zeilor, nu reprezintă decât răsplata pentru această 
prețioasă informaţie, oferită, ce-i drept, fără intenţie. 

Înainte de a ataca lumile în care s-au refugiat Veghetorii, Enlil și ai săi trebuiau să dezactiveze 
„porţile cerului” de la Giza. Nu complet, pentru a le permite Veghetorilor să se întoarcă, ci doar 
cât să nu mai poată fi activate de pe Pământ. În acest fel, dacă ar fi scăpat câţiva de atac, ar fi 

rămas blocaţi în piramidele din Egipt, pe care le-ar fi găsit înconjurate de armata lui Enlil. 
Epopeea Lugal-e Ud Melam-bi relatează intrarea lui Ninurta în Marea Piramidă, numită „Casa 
care e ca un munte”, pentru a pregăti capcana. „În locul care 
răspândește raze” el a inspectat „pietrele” magice. A hotărât 
destinul fiecăreia în parte, adică dacă va fi luată sau 
distrusă. Ordinea în care Ninurta a decis „destinul” fiecărei 
„pietre” este descrisă în tăblițele 10-13 ale poemului. 
Urcând prin Pasajul Ascendent, fiul lui Enlil a intrat într-o 
cameră dispusă exact pe linia centrală a piramidei. Emisia 
ei („o revărsare ce e ca un leu pe care nimeni nu cutează să-l 
atace”) provenea dintr-o piatră numită Şam („Destin”), care 
răspândea o radiaţie roșie, pe care Ninurta „a văzut-o în 
întuneric”. El a ordonat să fie smulsă din peretele în care 
era fixată, „spartă în bucăți” și „distrusă fără urmă. 
Întorcându-se, Ninurta a ajuns la Marea Galerie, al cărei 
tavan strălucea în lumini multicolore („cu bolta ca un 
curcubeu, acolo se sfărşea întunecimea”), spre deosebire de 
pasajele înguste în care doar „o lumină verde difuză ardea”. 
Intrând în „camera regelui”, unde „plasa” se întindea pentru a „cuprinde cerul și Pământul”, Ninurta 
a descoperit piatra Gug („Hotărâtoarea direcţiei”), probabil dispozitivul de formare a adreselor 
„porţii cerului”. „Atunci, la porunca lui Ninurta, stăpânul sorții, în ziua aceea piatra Gug a fost scoasă 
din scobitura ei şi sfărâmată”, ne spune textul. Pentru a fi sigur că nimeni nu va mai putea activa 
portalul, Ninurta a distrus și pietrele Su și Kașurra. Apoi, „eroul a pășit spre Piatra Sagkaľ”. El „și-a 
adunat toate puterile”, a smuls-o, a tăiat cablurile care o susțineau și „spre pământ a prăvălit-o”. 
După ce a terminat cu aceste trei „pietre”, Ninurta a hotărât soarta altor 27 de cristale. Unele au 
fost distruse iar altele au fost transportate în templul său din Nippur, precum și în alte locuri. La 
urmă, zeul a distrus un obiect numit Piatra Ul. „Fie ca odraslele mamei mele să n-o mai vadă”, a 
spus el. leșind din piramidă, însoțitorii săi l-au lăudat. „Ca Anu ești făcut!”, i-au spus ei. Apoi, 
„Casa radiantă unde începe măsurătoarea coardelor, casa din fara pe care ai ajuns s-o cunoşti, bucură- 
te că ai intrat în ea”. În final i-au propus să se întoarcă acasă: „În orașul ce-l iubeşti, în sălașul din 
Nippur, odihnească-ți-se inima”. Ninurta s-a întors în orașul tatălui său, mândru de capcana pe 
care tocmai le-o întinsese Veghetorilor. 

După cum am văzut, Veghetorii s-au întors din lumile în care s-au refugiat, siliți de atacul lui 
Enlil. Bineînţeles, fiecare prin poarta prin care a plecat. Primii care au sosit au fost cei conduși 
de Enki și Iștar, care s-au întors în Marea Piramidă. Nu după mult timp li s-au alăturat Marduk și 
supușii săi, blocaţi în cea de-a doua piramidă. Planul lui Enlil a mers ca pe roate, așa că 
Veghetorii s-au trezit înconjurați, fiind nevoiţi să se baricadeze în „porţile cerului” de la Giza. Din 
fericire pentru noi, lupta care a urmat, „Bătălia Piramidelor”, s-a păstrat în câteva texte antice 
mesopotamiene. 

Într-un text sumerian, numit Inanna și Ebih de celebrul asiriolog și sumerolog Samuel Noah 
Kramer în volumul Sumerian Mythology: Study of Spiritual and Literary Achievement in the Third 
Millennium B.C. (1944), se vorbește despre lupta Inannei cu un zeu rău, ascuns în „Munte”, 
Kramer considerând că povestea aparţine ciclului „miturilor despre uciderea de dragoni”. 
Fragmentele disponibile ale mitului povestesc despre înarmarea zeiței cu un adevărat arsenal 
pentru atacarea „Muntelui”, pe care îl numea E-Bih („Casa Tristei Chemări”). Arogantă, ea a 
strigat cât a putut: 


Povestea lui Noe de 
Lorenzo Ghiberti 

„Munte, atât de înalt eşti, 
Te ridici deasupra tuturor (...) 
Atingi cerul cu vârfu-ţi (...) 
Și totuşi am să te distrug. 
La pământ am să te dobor (...) 
În inima-ți durerea voi aduce”. 
Faptul că „Muntele era în realitate Marea Piramidă din Egipt reiese și dintr-un cilindru sumerian 
pe care este înfățișată Inanna, pe jumătate goală (ca de obicei), înfruntând un zeu instalat pe 
trei piramide. Lângă ele se află ankh-ul egiptean, un preot cu tiara egipteană pe cap și șerpi 
înlănţuiţi. Agitându-și armele, Inanna / Ninhursag a proclamat: „În inima Muntelui voi pătrunde (...) 
În Munte, victoria va fi a mea!”. Acestea fiind spuse, zeița a început atacul: 
„N-a încetat să lovească laturile lui E-Bih 
Și toate colțurile, 
Chiar și mulțimea de pietre înălțate. 
Dar înăuntru (...) Marele Șarpe care intrase 
Otrava nu înceta să-și scuipe”. 
Textul declină identitatea zeului, numindu-l Azag („Locul apei”) sau „Marele Șarpe”, care nu 
poate fi decât Enki. De asemenea, este identificată și ascunzătoarea sa: „Ekur, ale cărui ziduri 
înfricoșătoare ajung până la cer”, adică Marea Piramidă. Anu a intervenit pentru a o tempera pe 
apriga zeiţă, sfătuind-o să fie atentă, deoarece zeul ascuns avea la rândul său arme puternice: 
„izbucnirea lor e cumplită; te vor împiedica să intri”. Dar Inanna / Ninhursag era hotărâtă să nu 
renunțe mai ales pentru că nu era singură, ci îl avea alături pe fiul său și al lui Enlil, Ninurta. 
Epopeea Lugal-e Ud Melam-bi, închinată lui Ninurta, reconstituită și redactată de Samuel Geller 
în Altorientalische texte und Untersuchungen, începe astfel: 
„Rege, domnească e gloria zilei tale; 
Ninurta, Întâiule, posesor al Puterilor Divine, 
Care în chinurile Ţării Muntoase înaintat-ai. 
Ca potop ce nu poate fi oprit, 
Tara duşmană precum în cingătoare strâns ai legat-o. 
Întâiule, care în luptă neînfricat intri; 
Erou ce-n ţara lui Divina Armă Strălucitoare o poartă; 
Doamne, Tara Muntoasă ai supus-o ca pe a ta făptură. 
Ninurta, fiu regal, al cărui tată putere datu-i-a; 
Eroule: de frica ta, cetatea s-a predat (...) 
O, viteazule - Marele Șarpe, eroicul zeu, 
L-ai scos din toți munţii”. 
Epopeea descrie o mare bătălie în care Ninurta a atacat orașul inamic cu o serie de proiectile 
otrăvite, pe care „le-a catapultat în el; otrava, ca sigură, a nimicit oraşul”. Supraviețuitorii atacului 
au fugit în munţi (piramide), dar Ninurta „cu arma care zdrobește a aruncat foc asupra munţilor, 
zeiasca armă a zeilor, căreia amarnic îi e dintele, a strivit oamenii”. Această armă a lui Ninurta pare 
a fi una chimică: 
„Arma care sfârtecă 
A răpit simțurile; 
Dintele i-a jupuit. 
Sfârtecarea a întins-o peste țară; 
Canalele le-a umplut cu sânge, 

În țara duşmană câinii ca laptele să-l lingă”. 
Azag / Enki însă nu a reacţionat. „Dușmanul răsculat, soției şi copilului strigatu-lea; contra domnului 
Ninurta n-a ridicat braţul. Armele din Kur cu ţărână fost-au acoperite”, afirmă epopeea. 
Un text relatat de Friedrich Hrozny în Mythen von dem Gotte Ninib arată cum, după ce şi-a 
învins dușmanii, Ninurta a plecat să-i atace pe cei care „după zidurile lor s-au retras” în Kur 
(Marea Piramidă). Apoi a început să se laude: 
„Înfricoșătoarea-mi Strălucire ca a lui Anu e de vitează; 
Contra ei cine se poate ridica? 
Sunt domnul munţilor înalți, 
Al munților ce spre zare piscurile îşi ridică. 
În munți, eu sunt stăpânul. 
Însă dușmanul nu era încă înfrânt. Epopeea Lugal-e Ud Melam-bi observa că „pe scorpionul din 
Kur Ninurta nu l-a anihilat”. Zeii rebeli erau ascunși în piramidă, unde „meșteșugari înţelepţi” au 
ridicat un zid protector „pe care Strălucirea nu-l putea străpunge”. Aceştia nu puteau fi decât Enki și 
Marduk. „Dușmanul răsculat, soției și copilului strigatu-lea”, afirmă epopeea. Dacă putem bănui că 
strigătele către soție erau încercări de a o convinge pe Ninhursag să renunţe la atac, cele către 
copilul său reprezintă chemarea lui Marduk în ajutor, care se afla în cea de-a doua piramidă. 
Acesta s-a alăturat tatălui și surorii sale în Marea Piramidă, pe ascuns, la adăpostul 
întunericului nopţii, după cum demonstrează un imn publicat de Josef Bollenrucher în Gebete 
und Hymnen an Nergal: 
„Divinul Nergal, 
Domn care noaptea s-a strecurat, 
Venit-a la luptă! 
Pocneşte din bici, armele-i zăngăne (...) 
El cel ce-i binevenit, imensă-i e puterea; 
Ca un vis în pragul uşii s-a ivit. 
Divinule Nergal, tu cel ce eşti binevenit, 
Alungă dușmanul de la Ekur, 
Prinde-l pe Sălbaticul din Nippur’. 
Într-un text compilat de profesorul George Aaron Barton după fragmentele unui cilindru de argilă 
găsit în templul lui Enlil din Nippur și publicat în Miscelanneous Babylonian texts, este prezentat 
asediul unei clădiri numite „Formidabila Casă care e ridicată ca o movilă”, adică Marea Piramidă. 
Nergal / Marduk i-a întărit sistemul defensiv cu diverse cristale, numite „pierre”, asemănătoare 
celor distruse ori confiscate de Ninurta din piramidă, conform Epopeei Lugal-e Ud Melam-bi: 
„Piatra-Apei, Piatra-Bolţii, 
Piatra-|...] şi [...] 
Domnul Nergal i-a mărit puterea. 
Uşa pentru apărare a |...] 
Spre cer Ochiul şi-a înălțat, 
Adânc săpat care dă viaţă |...]'. 
Și aici Ninurta este conducătorul atacului, însă despre asediați nu ni se spune nimic, deși le 
putem intui identitatea. La un moment dat, unul dintre zeii cei tineri a fost lovit de Arma 
Strălucitoare a lui Ninurta. Atunci, un zeu bătrân i-a cerut lui Ninhursag ajutorul: 
„În acea vreme, Strălucirea Ucigătoare veni, 
Platforma Casei pe domn îl sprijini. 
Spre Ninhursag un strigăt răsună: 


> fo | 


«[...] arma [...] odrasla mea 
La moarte e osândită»”. 
Cel mai probabil, zeul cel bătrân care i-a cerut ajutorul lui Ninhursag era Enki, odrasla sa rănită 
fiind Iștar. Ascultând strigătul și văzându-și fiica în pragul morţii, Ninhursag s-a hotărât să 
oprească luptele. A noua tăbliță a textului Lugal-e Ud Melam-bi începe cu cuvintele ei către 
Ninurta: 
„La Casa unde măsurătoarea-cu-coarda începe, 
Unde Asar ochii spre cer şi-a înălțat, 
Mă voi duce. 
Coarda o voi tăia, 
Spre binele zeilor ce se războiesc”. 
Ninurta s-a arătat uimit de decizia mamei sale de „a intra singură în Țara Duşmană”. Pentru că nu 
a reușit să o convingă să se răzgândească, i-a dat „haine care s-o facă netemătoare”, cel mai 
probabil o armură. Apropiindu-se de piramidă, Ninhursag i-a vorbit lui Enki: „Srrigă la el [...] îl 
imploră”. Degradarea tăbliței nu ne permite descifrarea conversaţiei dintre cei doi însă aflăm 
efectul ei, Enki acceptând să-i predea piramida: 
„Casa cea care e ca o movilă, 
Cea pe care ca pe un morman am înălțat-o - 
Stăpâna ei poți fi. 
Și astfel găsim o nouă explicaţie a motivului pentru care egiptenii au considerat-o „Stăpâna 
Piramidei” iar Ninurta a numit-o Ninhursag, adică „Doamna Muntelui Înalt” - ea era cuceritoarea 
Marii Piramide. Pentru a se preda, Enki a pus o condiţie: capitularea sa să reprezinte finalul 
conflictului, până la sosirea „timpului care determină destinul”. Ninhursag a promis să-i respecte 
condiţia și s-a întors să discute cu Enlil. Evenimentele care au urmat sunt descrise parţial în 
epopeea Lugal-e Ud Melam-bi şi în alte texte fragmentare. Însă cea mai completă versiune se 
găsește în Cânt cântarea Mamei Zeilor, un text poetic pentru slava zeiței Ninmah („Marea 
Doamnă”), adică Ninhursag. 
Poemul începe cu un apel la „tovarășii de arme și combatanți”, care sunt îndemnați să asculte. 
După o scurtă descriere a războiului și a proporţiilor sale globale, sunt prezentate cele două 
tabere. De o parte se aflau „primii născuți ai lui Ninmah”, adică Enlil și Ninurta, iar în cealaltă 
tabără Nergal „cel viteaz și falnic” (Marduk) şi „zeul celor două case mari” (cele două mari piramide 
de la Giza), adică Enki. Susţinând că acţiona cu aprobarea împăratului Anu, Nihursag i-a 
prezentat lui Enlil propunerea de capitulare a Veghetorilor, în timp ce Ninurta se afla pe câmpul 
de luptă. La început, Enlil era neînduplecat: 
„Înfățişându-se acolo, în faţa mamei, 
Adad astfel grăit-a: 
«Aşteptăm victoria. 
Forțele dușmane sunt învinse. 
Cutremurării pământului nu i-au rezistat». 
Convins până la urmă să se răzgândească, Enlil i-a spus: 
„Ridică-te şi du-te - vorbeşte cu dușmanul. 
Cheamă-l la sfat 
Pentru ca atacul să fie oprit”. 
Apoi s-a adresat Consiliului Zeilor: 
„Enlil deschise gura; 
În adunarea zeilor spuse: 

«Dacă Anu la munte Zeii i-a adunat, 
Războiul să-l descurajeze, pacea s-o aducă, 
Și a trimis-o pe Mama Zeilor 
Să se consulte cu mine, 
Fie ca Mama Zeilor să fie mesagery”. 
Întorcându-se spre ea, a continuat: 
„Du-te, linișteşte-mi fratele! 
Ridică asupra lui o mână întru viaţă, 
Din uşa lui zăvorâtă să iasă!”. 
Făcând cum i s-a cerut, Ninhursag „a plecat pe fratele lui să-l aducă, şi-a spus rugile în fața zeului”. 
Pe Enki l-a asigurat că este în siguranță, îndemnându-l cu tandreţe: „vino, să te conduc”. 
Ascultător, el a urmat-o, alături de ceilalți apărători ai piramidei. 
Descrierea procesului lui Enki se întâlnește într-un text fragmentar publicat de Secţia 
Babiloniană a Universităţii din Pennsylvania. Relatarea începe cu momentul în care zeii au 
înconjurat piramida, iar unul dintre ei i se adresează celui închis „în îngrăditura lui”. Acest 
purtător de cuvânt, identificat cu Ninhursag în Cânt cântarea Mamei Zeilor, „pe cel ce era rău l-a 
implorat”. Nici din acest text nu putem afla discuţia lor, însă se pare că Enki a fost mișcat de 
mesaj: „în pofida furiei din inimă, lacrimi limpezi i s-au ivit din ochi”. A acceptat să iasă pentru a 
merge la judecată, procesul având loc într-un templu de pe malul apei: 
„În locul veneraţiei, lângă râu, 
Cu el cel acuzat păşit-a. 
Cu-adevărat duşmanii au despărțit. 
Dreptatea s-a înfăptuit”. 
Enki a fost găsit vinovat și condamnat. Pentru a i se stabili pedeapsa, Ninhursag a venit cu o 
soluție: 
„În această zi, Doamna însăşi, 
Ce adevărul îl grăieşte, 
Acuzatoarea lui Azag, marea prințesă, 
Cumplită judecată a rostit”. 
Deși crudă, soluţia oferită de ea era simplă: 
„Într-un mare înveliş ce e pecetluit, 
Cu nimeni care să-i ofere de mâncare; 
Singur să sufere; 
Apa de băut să-i fie oprită”. 
Judecătorii au acceptat propunerea zeiţei: „Srăpână ești (...) Soarta o hotărăşti: aşa să fiel”. Apoi 
„Zeii au dat apoi porunca în cer și pe Pământ”, pentru a înștiinţa ambelor tabere sentinţa care 
sfârșea cruntul și îndelungatul război. 
Însă nu toți Veghetorii au părăsit Marea Piramidă odată cu Enki, unul singur alegând să nu se 
predea: Marduk. Prin urmare, Enlil a hotărât să-l închidă de viu, sigilându-i piramida. În Marea 
Piramidă sunt și astăzi masive blocuri-capcană din granit, cu care au fost sigilate coridorul 
ascendent și „camera regelui”. Încarcerarea și eliberarea ulterioară a lui Marduk au fost 
echivalate de adepţii săi de mai târziu cu moartea și învierea sa. Ca exemplu, în mitologia 
canaaneenilor, Baal Zephon a fost ucis de zeul Mot, înmormântat în muntele său și apoi readus 
la viaţă de Anat, iubita sa soră. Pentru greci, Zeus l-a închis pe Typhon în muntele Etna. În Uber 
Jornandes und die Geten din 1846, Jakob Grimm amintea de zeul scandinav Freyr care, 
murind, a fost așezat într-o „movilă” cu uși și ferestre, păstrat acolo timp de trei ani și considerat 

de popor ca fiind încă viu. lar Vechiul Testament sugerează că Marea Piramidă ar putea fi 
considerată un mormânt al lui Yahweh, Șelomo chemându-și zeul în marele său templu astfel: 
„și acum, Yahweh Elohim, scoală-te și vino la locul de odihnă al tău” (Cartea a doua a Cronicilor 
6:41). Astfel înțelegem și de ce piramida a fost considerată templul lui Yahweh, evreii aflându- 
se în mod constant în apropierea ei. Relatarea încarcerării lui Marduk s-a păstrat pe tăblițe de 
argilă descoperite în ruinele orașelor asiriene Ninive și Așur, expuse la Muzeul din Berlin. Textul 
din Așur sugerează că servise ca scenariu pentru un mister teatral jucat în Babilon de Anul Nou, 
care punea în scenă suferința zeului. Din păcate nu s-a descoperit încă nici varianta babiloniană 
originală, nici textul sumerian pe care se baza scenariul. Când Stephen Landon a inclus acest 
text în volumul său din 1923 despre misterele mesopotamiene de Anul Nou, l-a intitulat Moartea 
și învierea lui Bel-Marduk. 
Misterul teatral începe cu prezentarea personajelor, primul fiind „zeul Bel, care a fost întemnițat în 
Munte”. Urmează un mesager care îi aducea vestea lui Nabu, fiul lui Marduk. Șocat, acesta 
pornește cu carul său spre „Munte”, scenariul explicând că „aceea e casa de la marginea Muntelui, 
unde îl interoghează”. Paznicii au fost anunţaţi că zeul agitat este nimeni altul decât „Nabu care din 
Borsippa sosește; este cel ce vine să se intereseze de binele tatălui său care este închis”. În scenă apar 
și alţi actori; „ei sunt oamenii care pe străzi grabnic trec; îl caută pe Bel, întrebând «Unde e ținut Bel 
captiv?»". Textul mai afirmă că „după ce Bel a intrat în munte, orașul s-a umplut de tumult’ și chiar 
„din cauza lui au izbucnit lupte interne”. Își face intrarea și Sarpanit, soția lui Marduk. Este 
întâmpinată de un mesager „care plânge în față-i, spunând «Pe Munte l-au dus», apoi îi arată 
hainele zeului: „Acestea sunt straiele lui, pe care i le-au luat”, în locul lor „cu un veșmânt de osândă a 
fost gătit”. În acel moment, spectatorilor li se arăta o cârpă, spunându-li-se: „Aceasta înseamnă: în 
sicriu se află”. Sarpanit se duce la „Munte”, unde găsește o mulţime de oameni care jelesc: 
„Aceștia sunt cei care lamentează 
După ce zeii l-au ferecat, 
Despărțindu-l de cei vii. 
În Casa Captivităţii, 
Departe de soare și lumină, 

L-au aruncat în temniţă . 
Marduk este declarat mort, însă Sarpanit face apel la marii zei: „Daţi-i viață lui Bel”. Alături de ea 
apar preoți, mesageri și un cititor în stele, care recită rugăciuni. „Readuceţi-l pe Bel la viaţă”, 
imploră ei. Deodată, actorul care juca rolul lui Marduk spune: „Nu am păcătuit! Nu voi fi zdrobit!”. 
El anunţă că a avut parte de recurs în urma căruia a fost achitat. În acest caz, cine era 
adevăratul vinovat? 
Atenţia publicului este îndreptată către un stâlp; „este stâlpul ușii lui Sarpanit din Babilon. 
Spectatorii sunt anunţaţi că zeul vinovat a fost prins și chiar îi zăresc capul prin ușa deschisă; 
„acela e capul răufăcătorului, pe care îl vor lovi şi ucide”. Nabu „revine din Borsippa; soseşte și stă în 
fața răufăcătorului, privindu-l”. Nu ni se divulgă identitatea vinovatului, însă Nabu susţine că l-a 
văzut în compania lui Marduk. „Acesta e păcătosul”, spune el. Preoții îl înșfacă pe răufăcător și îl 
ucid. „Cel al căruia a fost păcatul” este pus într-un coșciug. Astfel, aflăm că Nabu este cel care i-a 
convins pe judecători de nevinovăția lui Marduk. „Răufăcătorul” văzut în compania lui Marduk, 
care a fost arestat și „ucis”, nu poate fi decât Enki, așa cum relevă textul Cânt cântarea Mamei 
Zeilor. Ce a putut declara Nabu încât Marduk să fie eliberat iar Enki pedepsit? Un singur lucru 
ar fi putut schimba lucrurile: mărturisirea că nu Marduk a fost liderul Veghetorilor în cel de-al 
doilea război al zeilor, așa cum se credea, ci Enki, adevăratul conducător din umbră. 

În continuarea misterului teatral, Sarpanit reapare, spălându-se pe mâini cu apă pură, „pe care o 
aduc după ce răufăcătorul a fost luat”. În „toate locurile sacre ale lui Bel” se aprind făclii. Se face apel 
la zeul suprem iar supremaţia lui Ninurta este proclamată, probabil pentru a alunga temerile că 
Marduk, odată eliberat, ar putea încerca din nou să preia conducerea planetei. Gula, soţia lui 
Ninurta, îi trimite lui Sarpanit haine noi și sandale pentru Marduk. Este adus și carul zeului. 
Sarpanit însă este nedumerită: „cum îi pot da drumul celui care nu mai poate ieşi?”. Mesagerul divin 
Nusku o lămurește, explicându-i că Marduk va trece prin Sabad („Deschiderea dăltuită de sus”), 
care este 

„O uşă-puț pe care zeii o vor sfredeli; 

Vârtejurile ei o vor ridica, 
În sălașul lui vor intra din nou (...) 
La vârtejurile scobiturii, în interior, 
O uşă prin răsucire vor sfredeli; 
Apropiindu-se, prin mijlocul ei vor pătrunde”. 

În anul 820, când oamenii califului al-Ma'mun au intrat în Marea Piramidă, au săpat un tunel 
fără nicio direcţie. Abia după ce au auzit o piatră căzând undeva în interior au îndreptat tunelul 
spre direcţia sunetului, ajungând astfel la Pasajul Descendent. Piatra care căzuse le-a dezvăluit 
dopul de granit, care ascundea gura Pasajului Ascendent. Oamenii califului și-au croit drum prin 
piatra de var din jurul lor, descoperind Pasajul Ascendent și zonele superioare ale piramidei. 
Eliberând pasajul de resturi de calcar, care alunecaseră până la locurile de granit, arabii au 
ajuns la intersecţia cu Marea Galerie și un Pasaj Orizontal, la capătul căruia se afla încăperea 
care a fost numită ulterior „camera reginei”. Deoarece camera era goală, s-au întors prin Pasajul 
Orizontal până la intersecţia pasajelor. Au intrat în Marea Galerie, care era acoperită de un praf 
alb, au trecut prin Antecameră și au ajuns în încăperea numită mai târziu „camera regelui”. În 
aceeași intersecţie, arabii au găsit un puț vertical, despre care au presupus că este o fântână. 
Coborând aproximativ 70 de metri prin puț, ei au ajuns într-o săliță de doi metri, care făcea 
legătura cu Pasajul Descendent. Deschizătura dintre această săliță și Pasajul Descendent era 
blocată și acoperită, oamenii califului fiind cei care au spart-o. Deși s-a demonstrat că Puţul 
Fântânii a fost săpat de jos în sus, nimeni nu a reușit să ofere o explicaţie plauzibilă în legătură 
cu scopul lui. 
Misterul teatral Moartea și învierea lui Bel-Marduk susţine că fiul lui Enki a fost eliberat din 
Marea Piramidă. Pentru a obţine accesul către camerele și galeriile superioare era necesar ca 
salvatorii să sape un tunel. Acesta este așa-numitul „Puz al Fântânii”, despre rolul căruia nimeni 
nu a reușit să ofere o explicaţie plauzibilă. Misterul teatral explică foarte clar modalitatea de 
salvare a lui Marduk, printr-o „ușă-puț pe care zeii o vor sfredeli; vârtejurile ei o vor ridica, în sălaşul 
lui vor intra din nou”. Urcând prin acest „puţ', salvatorii erau nevoiţi să îndepărteze piatra de 
rampă în formă de ic, care însă nu putea fi mişcată din loc. În locul ei se găsește o gaură, cei 
care au studiat-o folosind cuvintele „explozie” și „spulberare” pentru a o descrie. „Spărtura avea 
înfăţişarea unei explozii sub efectul unei forțe zdrobitoare dinăuntru”, scria Adam Rutherford în 
Pyramidology. Fragmentele blocului de calcar au alunecat în josul Pasajului Ascendent, până la 
dopurile de granit, acolo unde au fost descoperite de oamenii lui al-Ma'mun. De asemenea, 
explozia a acoperit Marea Galerie cu praful alb și fin pe care arabii l-au descoperit pe 
pardoseală, acesta fiind dovada clară a unei explozii. Salvatorii l-au scos pe Marduk prin acest 
drum, acoperind apoi din nou intrarea din Pasajul Descendent, așa cum a fost găsită de 
oamenii lui al-Ma'mun. După ce a fost eliberat, Marduk a fost trimis în exil, așa cum se plânge 
chiar el într-un text, unde susţine că a fost exilat timp de 24 de ani în țara Hatti. Și astfel s-a 

așezat în sfârșit pacea pe Pământ, după zeci de milenii de lupte, suferință și distrugere. Însă 
orice lucru bun se sfârșește la un moment dat... 


33. Cronologia epocii lipsă 


După ce am aflat principalele evenimente ale Pământului de până la Potop, este timpul să 
încercăm să stabilim perioadelor în care au avut loc. Pentru aceasta sunt vitale informațiile din 
lista regilor sumerieni. Dacă Potopul a avut loc în jurul anului 30.000 î.e.n., perioada domniilor 
celor zece regi, conform tăblițelor sumeriene și scrierilor lui Berossos, este următoarea: 


462.000 î.e.n. Alulim / Aloros 

426.000 î.e.n. Alalgar / Alaparos 

415.200 î.e.n. Enmenluanna / Amelon Bad-tibira 
368.400 î.e.n. Enmengalanna / Ammenon Bad-tibira 
325.200 î.e.n. Dumuzi / Daonos Bad-tibira 


289.200 î.e.n. Ensipadzidanna / Amempsinos Larsa 
253.200 î.e.n. Enmenduranna / Eudorakhos Sippar 
188.400 î.e.n. Ubara-Tutu / Megalaros Suruppak 
123.600 î.e.n. Sukurlam / Opartes Suruppak 
94.800 î.e.n. Ziusudra / Xisouthros Suruppak 
30.000 î.e.n. | Potopul 


Aceste date reprezintă perioadele domniilor acestor regi, ori duratele lor de viață? Au fost într- 
adevăr zece conducători? Primul și al cincilea, Alulim și Dumuzi, știm că îl reprezintă pe 
conducătorul Veghetorilor, Enki. lar al șaptelea și al zecelea, Enmenduranna și Ziusudra, sunt 
unul și același personaj, numit Hanok de mitologia ebraică și Nabu de cea babiloniană. Prin 
urmare nu poate fi vorba despre zece regi. Însă de ce ar fi creat anticii o listă cu zece regi și cu 
perioadele exacte ale domniilor lor, dacă nu este vorba despre zece conducători? Deoarece, în 
spatele acestor perioade de „domnie'”, strămoșii noștri au ascuns cele mai importante 
evenimente ale Pământului. Astfel, începutul domniei lui Alulim (462.000 î.e.n.) reprezintă anul 
izgonirii Gemenilor Divini din Grădina Zeilor, adică momentul în care Enki și Ninhursag au 
devenit conducătorii întregii planete. Începutul domniei lui Alalgar (426.000 î.e.n.) reprezintă 
nașterea lui Enlil sau sosirea sa pe planeta noastră. Alalgar este echivalentul celui de-al doilea 
patriarh biblic, Șet, care în Septuaginta poartă unul dintre numele atribuite de greci lui Enlil. 
Domnia lui Enmenluanna (415.200 î.e.n.) este echivalentă cu începutul primului război al zeilor 
şi înscăunarea lui Enlil pe tronul Pământului. Mutarea domniei din Eridu în Bad-tibira cu această 
ocazie simbolizează schimbarea de regim, Enlil primind conducerea Terrei în defavoarea lui 
Enki. Urcarea lui Enmengalanna pe tron (368.400 î.e.n.) semnifică sfârșitul războiului şi 
închiderea lui Enki în lumea subterană. Înscăunarea lui Dumuzi (325.200 î.e.n.) nu simbolizează 
decât revolta Veghetorilor / Igigi împotriva lui Enlil, perioadă în care, pentru moment, Dumuzi / 
Enki a preluat conducerea Terrei. Anul încoronării lui Ensipadzidanna (289.200 î.e.n.), cel de-al 
șaselea rege antediluvian, este cel al apariției omului. Tot atunci Enlil s-a întors în lumea 
eonilor, moment în care Enki a primit conducerea întregii planete, el fiind cel de-al șaselea 
patriarh biblic, numit Yared sau „Cel din Eridu”. Mutarea domniei din Bad-tibira în Larsa 
semnifică schimbarea conducerii Pământului, Enki recuperându-și tronul de la zeul furtunii. 
Începutul domniei lui Enmenduranna / Nabu (253.200 î.e.n.) și mutarea domniei în Sippar, oraş 
închinat lui Utu / Marduk, reprezintă nașterea lui Marduk, fiul lui Enki. Cum el moștenea tronului 
Pământului de la tatăl său, anticii au simbolizat acest lucru prin mutarea domniei într-un nou 

oraș. Domnia lui Ubara-Tutu (188.400 î.e.n.) semnifică întoarcerea lui Enlil pe Pământ și 
crucificarea lui Enki. Din nou se mută tronul, de această dată din Sippar în Șuruppak, ceea ce 
simbolizează o nouă schimbare de regim. Urcarea lui Sukurlam pe tron (123.600 î.e.n.) este 
momentul în care Marduk s-a declarat fiul lui Enki și a cerut conducerea planetei noastre, ceea 
ce a dus la începerea celui de-al doilea război al zeilor. lar înscăunarea lui Ziusudra / Noah 
(94.800 î.e.n.), cel care trebuia să aducă mângâiere oamenilor în vremea în care Pământul a 
fost blestemat, este în realitate începutul erei glaciare și posibil anul întoarcerii lui Nabu printre 
muritori. 

După datarea acestor evenimente, putem face același lucru și cu altele, după indiciile ascunse 
în mituri. Într-o inscripţie de pe pereţii templului lui Haru din orașul egiptean Behdet (Edfu) se 
spune că războiul dintre fiul lui Asar și Sutah a început în anul 363. Știm că egiptenii calculau 
timpul în funcţie de domnia conducătorilor lor și cum templul din Behdet îi era închinat lui Haru / 
Marduk, putem bănui că era vorba despre cel de-al trei sute șaizeci și treilea an al zeului. Nu 
poate fi vorba însă despre anul de domnie, deoarece Marduk nu primise tronul, acesta fiind de 
fapt și motivul începerii celui de-al doilea război divin. Prin urmare, este vorba despre anii de 
viaţă. Și nu ani pământeni, ci divini. În legenda lui Asar, tatăl lui Haru, s-a stabilit că un an divin 
era format din 360 de zile, însă nu ni se oferă diferenţa dintre anul divin și cel pământean. 
Răspunsul se găsește în scripturile sacre indiene Purana, care susțin același an divin de 360 de 
zile. Ba, mai mult, Purana afirmă că „un an al muritorilor este egal cu o zi a zeilor”, oferindu-ne un 
indiciu important. Așadar, un an divin este egal cu 360 de ani pământeni, cei 362 de ani ai lui 
Haru, trecuţi până în momentul începerii războiului (atacul a început în al trei sute șaizeci și 
treilea an) însemnând 130.320 de ani pământeni. Cum Marduk s-a născut în 253.200 î.e.n., al 
doilea război al zeilor a început în al trei sute șaizeci și treilea an al său de viaţă, adică undeva 
între 122.880 î.e.n. și 122.520 î.e.n. 

Folosind același an divin, putem afla și anul nașterii Gemenilor Divini sau al divizării Sophiei în 
Enki și Ninhursag. Egiptenii susțineau că Asar a fost ucis la 28 de ani, acea „moarte” 
reprezentând izgonirea sa din Grădina Zeilor, care a avut loc în anul 462.000 î.e.n. 28 de ani 
divini sunt egali cu 10.080 ani pământeni, prin urmare Enki și Ninhursag s-au născut în 472.080 
î.e.n. 

În Mitul lui Atra-Hasis, Igigi / Veghetorii s-au răzvrătit după 40 de perioade de muncă. O 
perioadă sau un şar în Mesopotamia era echivalent cu 3600 de ani pământeni. Prin urmare, 
cele 40 de perioade de muncă reprezintă 144.000 de ani. Cum revolta Veghetorilor a avut loc în 
anul 325.200 î.e.n., rezultă că au început să lucreze în anul 469.200 î.e.n. Nu poate fi vorba 
despre munca la care i-a supus Enlil după finalul primului război al zeilor deoarece, în 469.200 
î.e.n., Enki și Ninhursag erau singurii zei aflați pe planeta noastră. Biblia sugerează că au fost 
puși să îngrijească Grădina (să supravegheze flora și fauna create de Sophia), prin urmare 
469.200 î.e.n. este anul în care și-au început primii Veghetori munca terestră. Și astfel 
observăm că, în acel an, Gemenii Divini aveau 2880 de ani tereștri care, dacă se aplică metoda 
de calcul a egiptenilor, sunt echivalenţii a opt ani divini. Într-adevăr au fost copii precoce, cu 
adevărat zei ai inteligenţei și ai înțelepciunii, așa cum au fost consideraţi de antici. 

Folosind aceeași metodă de calcul a egiptenilor, unde un an divin este egal cu 360 de ani 
pământeni, se poate confirma cronologia mesopotamienilor. Tăblițelele sumeriene și scrierile lui 
Berossos ne-au sugerat că Enlil s-a născut pe Pământ în 426.000 î.e.n. și că a început războiul 
împotriva lui Enki după 10.800 de ani, în 415.200 î.e.n. 10.800 de ani pământeni înseamnă 30 
de ani divini, iar creștinismul confirmă acest lucru, susținând că Enlil, sub forma lui lesous, și-a 
început misiunea sfântă la 30 de ani. 

Conform calculelor de mai sus, Enlil a domnit 154.800 de ani pe Pământ, din totalul de 432.000 
scurşi de la înscăunarea Gemenilor Divini pe tronul planetei până la Potop. În Cartea a doua a 
Cronicilor din Vechiul Testament, „Șelomo a numărat pe toți străinii care se aflau atunci în pământul 
lui Israel, afară de numărătoarea pe care o făcuse Dawid, tatăl său, şi s-au găsit o sută cincizeci şi trei 
de mii şase sute inş? (2:17). Numărul acestor străini este foarte apropiat de numărul anilor de 
domnie ai lui Enlil. Prin urmare, ţinând cont că este vorba despre Șelomo / Nabu, fiul lui Marduk, 
„străinii care se aflau atunci în pământul lui Israel” reprezintă anii în care „străinul” Enlil a domnit pe 
planeta Veghetorilor, Terra. Însă rămâne o diferență de 1200 de ani între numărul din Biblie și 
cel rezultat din calcule. Prin urmare, calculul este greșit din cauza unei simple omisiuni: Enlil nu 
s-a înscăunat ca rege al Pământului imediat cum a început războiul împotriva Veghetorilor. 
Conform legilor lui Anu, cu adevărat conducător al Pământului putea fi doar după obținerea unui 
fiu de la Ninhursag, jumătatea feminină a Gemenilor Divini. Cei 1200 de ani pământeni 
reprezintă trei ani divini și patru luni, ceea ce ar fi o perioadă suficientă pentru a o convinge să îi 
devină soţie și a o lăsa însărcinată, plus perioada de sarcină. Să nu uităm că acestea se 
întâmplau la începutul primului război al zeilor, într-o perioadă tulbure. Așadar, putem 
concluziona că Ninurta, fiul și moștenitorul lui Enlil, s-a născut în anul 414.000 î.e.n. 

Conform listelor regilor sumerieni, Nabu a domnit timp de 64.800 de ani, între 253.200 î.e.n. și 
188.400 î.e.n. Dacă Biblia afirmă că „de toate, zilele lui Hanok au fost trei sute şaizeci şi cinci de ani”, 
înseamnă că unui an biblic îi corespund în acest caz 177,53 ani ai sumerienilor. Biblia spune că 
Hanok / Nabu avea 165 de ani când i s-a născut primul fiu, Metușelah, nașterea copilului având 
loc la scurt timp după ce a fost inventată prima religie. Cum cei 165 de ani biblici înseamnă 
29.293,15 ani pământeni, rezultă că prima religie le-a fost dată oamenilor în anul 223.906 î.e.n., 
arheologii chiar susținând că în jurul anului 223.000 î.e.n. au apărut primele ritualuri 
ceremoniale funerare. 

Folosind metoda de calcul a egiptenilor putem afla și anul nașterii lui Nabu. Biblia susţine că 
Noah era în vârstă de 600 de ani când a început Potopul. Știm deja că Nabu și Noah sunt 
același personaj iar Diluviul a avut loc în anul 30.000 î.e.n. 600 de ani divini înseamnă 216.000 
de ani pământeni. Prin urmare, Nabu s-a născut în 246.000 î.e.n. Și cu această ocazie puterm 
rezolva odată pentru totdeauna problema paternităţii sale, ţinând cont că unele texte îl 
consideră fiul lui Enki, iar altele al lui Marduk. Nabu s-a născut cu 7200 de ani după Marduk, 
care în acel moment era în vârstă de 20 de ani divini. În tăblița CBS-74067, publicată de 
Edward Chiera în Texte religioase sumeriene, tânărul zeu Martu (Marduk) se plângea mamei 
sale că a rămas singurul necăsătorit, toţi ceilalți zei având soţii: „În orașul meu am prieteni care și- 
au luat neveste. Am tovarăși care şi-au luat soţii. În orașul meu, spre deosebire de prietenii mei, eu nu 
mi-am ales o soție. Nu am soție, nu am copii . Mama i-a permis să se însoare cu aleasa inimii lui, 
fiica unui preot. Din text reiese că Marduk nu voia doar să aibă o consoartă, ci și copii. Când s-a 
născut Nabu, Marduk era tânăr, având 20 de ani, ceea ce se potriveşte cu povestea relatată de 
tăblița sumeriană. Prin urmare, tatăl lui Nabu este Marduk. În mitologia babiloniană și asiriană, 
mama lui este Sarpanit, numită și Zarpanit, Zarpandit, Zerpanitum, Zerbanitu sau Zirbanit. 
Tăbliţa CBS-14061 susţine că era fiica unui preot, însă religia încă nu era apărută în acel 
moment. Prin urmare, este vorba despre o figură de stil. Preoţii sunt consideraţi mediatorii dintre 
pământeni şi divinităţi iar în acea vreme Enki era cel care realiza acestă legătură. În plus, el 
este inventatorul religiei primordiale, ceea ce îl poate transforma, în mod simbolic, în primul 
preot al planetei. Până și numele ei indică proveniența din marele zeu-șarpe, Sarpanit fiind 
rădăcina din care s-a format cuvântul „serpenr” („șarpe”) din limbile franceză și engleză, dar și 

termenul indo-european „serp” („a se târî”). Fiind o zeitate-șarpe, Sarpanit făcea parte din familia 

lui Enki. lar aceasta nu poate fi decât fiica lui Enki și sora lui Marduk, numită Ninsar de 
sumerieni și Iștar de popoarele semite din Mesopotamia. Așadar, Nabu nu era un semizeu 
transformat ulterior în zeu, așa cum îl considerau unele popoare antice, ci chiar un zeu în toată 
regula, descendent al lui Enki, după cum susțineau amoriţii, asirienii și babilonienii. 

Astrologia poate oferi o confirmare a datelor acumulate până acum. O eră astrologică este 
perioada în care Pământul traversează o casă zodiacală. Există 12 ere astrologice de câte 2160 
de ani. Un an astrologic, adică perioada în care Terra termină de traversat toate casele 
zodiacale, are 25.920 de ani. În prezent ne aflăm în era Peștilor, pregătindu-ne pentru cea a 
Vărsătorului, însă nimeni nu știe exact când se termină o eră și când începe alta. Dar dacă noi 
nu știm, nu înseamnă că nu știau nici anticii, pentru care astrologia era o componentă vitală a 
vieții. 

Personajul central al creștinismului, lesous Khristos, nu a trăit acum două milenii, așa cum 
susține Noul Testament. Nu există nicio dovadă a existenţei lui iar povestea sa este copiată 
după cea a lui Enlil. Peștii reprezintă un simbol des întâlnit în creștinism, ceea ce i-a condus pe 
mulți la concluzia că perioada în care se presupune că a trăit lesous face parte din era Peștilor. 
În acest caz, de ce inventatorii creștinismului au stabilit că nașterea lui lesous a avut loc acum 
două milenii? De ce nu două și jumătate? Sau trei? Ori patru? Răspunsul este simplu: nașterea 
lui lesous a fost stabilită în funcţie de astronomie, reprezentând începutul erei Peștilor. Chiar și 
astăzi împărțim timpul în două ere diferite, în funcţie de presupusa naștere: înainte de Khristos 
sau înaintea erei noastre și după Khristos sau în era noastră. Astfel, putem stabili că era 
Peștilor se va sfârși în anul 2160, fiind precedată de cea a Vărsătorului. În baza acestor 
informaţii, putem calcula erele astronomice ale Pământului, pentru a stabili în care dintre ele au 
avut loc evenimentele importante ale istoriei. Ca exemplu, perioadele exacte ale erele 
astrologice din ultima sută de mii de ani sunt următoarele: 


Vărsător 
Capricorn 
Săgetător 


Balantă 


Fecioară 


Gemeni 

25.920 î.e.n. 


51.840 î.e.n. 


77.760 î.e.n. 

23.760 î.e.n. 


49.680 î.e.n. 


75.600 î.e.n. 


21.600 î.e.n. 


47.520 î.e.n. 


73.440 î.e.n. 


99.360 î.e.n. 


19.440 î.e.n. 


45.360 î.e.n. 


71.280 î.e.n. 


97.200 î.e.n. 


17.280 î.e.n. 


43.200 î.e.n. 


69.120 î.e.n. 


95.040 î.e.n. 


15.120 î.e.n. 


41.040 î.e.n. 


66.960 î.e.n. 


92.880 î.e.n. 


12.960 î.e.n. 


38.880 î.e.n. 


64.800 î.e.n. 


90.720 î.e.n. 


10.800 î.e.n. 


36.720 î.e.n. 


62.640 î.e.n. 


88.560 î.e.n. 


8640 î.e.n. 


34.560 î.e.n. 


60.480 î.e.n. 


86.400 î.e.n. 


6480 î.e.n. 


32.400 î.e.n. 


58.320 î.e.n. 


84.240 î.e.n. 


4320 î.e.n. 


30.240 î.e.n. 


56.160 î.e.n. 


82.080 î.e.n. 


2160 î.e.n. 


28.080 î.e.n. 


54.000 î.e.n. 


79.920 î.e.n. 


Dacă această metodă de stabilire a erelor astrologice poate fi discutabilă, lucrurile se lămuresc 
atunci când corelăm erele cu principalele evenimente de dinainte de Potop. lar rezultatele pot fi 
considerate surprinzătoare. Nu însă dacă ne amintim că cele 12 constelații zodiacale din 
astrologie sunt cele 12 dimensiuni imateriale care formează lumea eonilor, iar conducătorii 
fiecărei dimensiuni / constelații influențează Pământul ca să-i limiteze Sophiei puterea. 

- După calculele noastre, Enki și Ninhursag s-au născut din Sophia în anul 472.080 î.e.n., care 
corespunde erei Gemenilor. Să nu uităm că aceste două zeități au fost adeseori numite 
Gemenii Divini. 

- Enki și Ninhursag și-au început munca de supraveghetori ai florei și faunei Pământului în anul 
469.200 î.e.n. Terra se afla atunci în zodia Berbecului, acesta fiind unul dintre simbolurile lui 
Enki. 

- Enki și Ninhursag au fost izgoniți din Grădina Zeilor în anul 462.000 î.e.n., în timpul erei 
Capricornului, și au preluat întreaga planetă sub stăpânire. În Mesopotamia, capra cu un corn 
era unul dintre simbolurile lui Enki. 

- Enlil s-a născut în anul 426.000 î.e.n., în era Leului. Leul era unul dintre simbolurile lui Enlil, 
alături de taur și de vultur. 

- În 415.200 î.e.n., Enlil a dat startul unui război în urma căruia și-a detronat rivalul şi s-a 
înscăunat pe tronul Pământului. Enki a fost închis în Abzu, care pentru sumerieni reprezenta 
sursa apelor freatice. În acea perioadă s-a făcut trecerea de la era Berbecului la cea a Peștilor. 
Cum berbecul și peștele îl simbolizau pe Enki, transformarea sa din animal de uscat într-unul de 
apă reprezintă mutarea sa de la suprafața Pământului în lumea subterană acvatică. 

- În anul 368.400 î.e.n., când Pământul se afla în era Gemenilor, s-a sfârșit primul război al 
zeilor, Gemenii Divini pierzând supremaţia Pământului. 

- În 325.200 î.e.n., în era Balanţei, a avut loc revolta Veghetorilor, care amenința domnia lui 
Enlil. Se poate spune că suveranitatea Pământului a fost pusă în balanţă cu această ocazie. 

- În 289.200 î.e.n., în era Taurului, după ce a apărut Homo sapiens, Enlil, cel supranumit „Taurul 
ceresc”, a părăsit Pământul. 

- În 253.200 î.e.n., an în care Terra se afla în era Capricornului, lui Enki i s-a născut 
moștenitorul mult dorit, Marduk. Capra cu un corn sau capricornul era unul dintre simbolurile lui 
Enki în Mesopotamia. 

- În 223.000 î.e.n., în epoca Balanţei, Nabu le-a adus oamenilor religia creată de Enki. Se poate 
spune că, din nou, suveranitatea lui Enlil pe Pământ a fost pusă în balanţă cu această ocazie. 

- În 188.400 î.e.n., în era Racului, Enlil s-a întors pe Terra și l-a crucificat pe Enki. Cleștii racului 
sunt simboluri ale suferinței pe care o pot provoca, asemenea celei suportate de zeul 
înțelepciunii în urma torturii la care a fost supus. 

- În 123.600 î.e.n., pe când Pământul se afla în era Capricornului, Marduk a cerut tronul în fața 
Consiliului Zeilor, conform planului tatălui său, ceea ce a dus la eliberarea lui Enki. Marduk s-a 
născut în era Capricornului, care era unul dintre simbolurile tatălui său. 

- În anul 122.880 î.e.n. a început cel de-al doilea mare război al zeilor. Atunci Pământul se afla 
în era Săgetătorului, care reprezintă un simbol al războiului. De altfel, în Mesopotamia, zodia 
Săgetătorului îi era dedicată zeului războiului, Ninurta. 

- În 94.800 î.e.n., în era Scorpionului, a început era glaciară, o perioadă de foamete și epidemii 
trimise de Enlil. lar scorpionul poate fi considerat un simbol al suferinței și al morții. 

- 30.000 î.e.n. este anul în care a avut loc Potopul, care a pus capăt celui de-al doilea mare 
război al zeilor. Învingător a fost Enlil, „Taurul ceresc”, Pământul aflându-se în acea vreme în 
era Taurului. 

Observând că astrologia ne confirmă calculele, putem afla și perioada în care au fost construite 
piramidele de la Giza. Cronicarii arabi susțineau că au fost ridicate în era Leului, înainte de 
Potop. Perioada din era Leului cea mai apropiată de Diluviu este cea cuprinsă între anii 38.880 
î.e.n. și 36.721 î.e.n. O altă perioadă apropiată din era Leului este cea dintre 64.800 î.e.n. și 
62.641 î.e.n. Aceiași cronicari notau că lângă piramide se găsea o tăbliță în care constructorul 
lor, regele Saurid (Nabu), se lăuda că le-a ridicat în șase ani. Dacă este vorba despre ani divini, 
după metoda egiptenilor aceștia sunt echivalenţii a 2160 de ani pământeni, adică exact 
perioada cuprinsă într-o eră astrologică. Cum este vorba despre era Leului, n-ar fi de mirare să 

fi început construirea lor în primul an al acestei ere, adică 38.880 î.e.n. sau 64.800 î.e.n., și să 
se fi terminat la finalul erei, adică în 36.721 î.e.n. ori 62.641 î.e.n. Care dintre ele este perioada 
exactă? Răspunsul ni-l oferă Epopeea lui Atra-Hasis unde, după ce Enlil a lovit Pământul cu 
epidemii pe care Enki a reușit să le înlăture, a urmat o perioadă de foamete care a durat șapte 
perioade (adică 25.200 de ani). După aceste șapte perioade, la sfatul lui Enki, omenirea s-a 
răzvrătit împotriva Celeștilor. Enlil a înăbușit revolta și a hotărât pedepsirea pământenilor prin 
Potop. Doar după această hotărâre Nabu putea începe construirea piramidelor, la ordinul lui 
Marduk. Dacă acest lucru s-a întâmplat în anul 38.880 î.e.n., înseamnă că foametea a început 
în anul 64.080 î.e.n., ceea ce ar duce la o perioadă a epidemiilor de 30.720 de ani, mult prea 
lungă pentru a supravieţui vreun pământean. Însă, dacă Nabu ar fi început construirea 
piramidelor în anul 64.800 î.e.n., cele șapte perioade de foamete ar fi început în anul 90.000 
î.e.n., reducând la doar 4800 de ani perioada molimelor, una ceva mai acceptabilă din punct de 
vedere logic. Așadar, 62.641 î.e.n. este anul în care au fost construite piramidele de la Giza, 
„porţile” Veghetorilor. 

Totuși, se pare că epidemiile lui Enlil nu au început odată cu Era Glaciară, ci puţin mai înainte. 
În Facerea biblică, pentru „că răutatea oamenilor s-a mărit pe pământ şi că toate cugetele şi dorinţele 
inimii lor sunt îndreptate la rău în toate zilele” (6:5), Yahweh a hotărât să distrugă omenirea prin 
Potop. Din momentul deciziei nu le-a mai lăsat muritorilor mult timp la dispoziţie: „Deci zilele lor 
să mai fie o sută douăzeci de ani!” (6:3). Această afirmaţie a fost interpretată în mod eronat de 
cercetătorii Bibliei, care consideră că zeul a limitat în acel moment durata de viață a 
pământenilor la 120 de ani. Falsitatea acestei ipoteze este demonstrată chiar de aceeași carte 
biblică ce susţine că, după Diluviu, oamenii au trăit mult mai mult de atât. De exemplu: Noah - 
950 ani, Şem - 600 ani, Arpakșad - 465 ani, Kenan - 460 ani, Șelach - 460 ani, Eber - 504 ani, 
Peleg - 339 ani, Re'u - 402 ani, Serug - 330 ani, Nahor - 204 ani, Terah - peste 275 de ani. În 
realitate, zeul biblic a anunţat că omenirea va mai trăi 120 de ani din momentul deciziei sale, 
adică Potopul va veni peste 120 de ani din acel moment. Această perioadă era fără îndoială 
măsurată în ani divini; prin urmare, de la momentul deciziei până la Diluviu au trecut 43.200 de 
ani pământeni. Cum Potopul a început în anul 30.000 î.e.n., înseamnă că decizia Consiliului 
Zeilor a fost luată în 73.200 î.e.n. ca urmare a răzvrătirii oamenilor împotriva Celeștilor. La 
îndemnul lui Enki, omenirea s-a răzvrătit după şapte perioade de foamete, adică 25.200 de ani. 
Ceea ce înseamnă că foametea a început în anul 98.400 î.e.n., imediat după ce Enki a salvat 
omenirea de epidemiile lui Enlil. Cercetătorii de la Universitatea California din San Diego 
confirmă această perioadă, considerând că în jurul anului 98.000 î.e.n. specia umană a fost 
aproape de extincţie din cauza unei epidemii provocate de bacterii. De unde rezultă că 
epidemiile și foametea au început cu 3600 de ani înainte de Era Glaciară, adică cu un şar 
sumerian sau zece ani divini. lar dacă decizia Consiliului Zeilor de a lovi Pământul cu o 
inundație globală a venit în 73.200 î.e.n., iar Nabu a început construirea piramidelor în 64.800 
î.e.n., înseamnă că Enki și Marduk au avut la dispoziţie 8400 de ani (puţin peste 23 de ani 
divini) pentru a realiza planurile piramidelor, pentru a-l învăţa pe Nabu cum să le construiască și 
pentru a strânge materialele de construcţie. Timp mai mult decât suficient. 

Având toate aceste date, putem stabili cronologia „epocii lipsă” din istoria neoficială a 
Pământului, perioada dintre apariția primilor Veghetori și Potop. Pe lângă datarea standard am 
alăturat două alternative. Una în ani divini, a căror numărătoare începe din momentul primei 
divizări a Sophiei. lar cealaltă în ani pământeni, împărţiţi în două ere separate nu de presupusa 
naștere a miticului lesous Khristos, ci de un eveniment cu adevărat important: Potopul. 

- 472.080 î.e.n. (anul zeiesc 1 sau 442.080 înainte de Potop) - Sophia este divizată în Enki și 
Ninhursag. 

- 469.200 î.e.n. (a.z. 8 sau 439.200 î.P.) - Gemenii Divini, primii Veghetori, își încep munca de 
supraveghere a florei și faunei Pământului. 

- 462.000 î.e.n. (a.z. 28 sau 432.000 î.P.) - Enki şi Ninhursag devin conducătorii planetei, după 
izgonirea lor din Grădina Zeilor. 

- 426.000 î.e.n. (a.z. 128 sau 396.000 î.P.) - Se naște Enlil după ce Ninhursag a fost fecundată 
artificial. 

- 415.200 î.e.n. (a.z. 158 sau 385.200 î.P.) - Enlil dă startul primului război al zeilor. 

- 414.000 î.e.n. (a.z. 161 sau 384.000 î.P.) - Se naște Ninurta, primul fiu al lui Enlil și Ninhursag. 
- 368.400 î.e.n. (a.z. 288 sau 338.400 î.P.) - Se sfârșește primul război al zeilor. Enki este închis 
în lumea subterană iar Veghetorii săi sunt condamnaţi de Enlil la muncă silnică. 

- 325.200 î.e.n. (a.z. 408 sau 295.200 î.P.) - Începe revolta Veghetorilor. La propunerea lui Enki, 
Anu și Enlil acceptă crearea unei noi specii, pentru a munci în locul Veghetorilor. 

- 289.200 î.e.n. (a.z. 508 sau 259.200 î.P.) - la naștere Homo sapiens. Nemulțumit de 
împărțirea Pământului, Enlil pleacă de pe Terra, întorcându-se în lumea eonilor. 

- 253.200 î.e.n. (a.z. 608 sau 223.200 î.P.) - Enki reușește să-și fecundeze fosta soție, care îl 
naște pe Marduk. 

- 246.000 î.e.n. (a.z. 628 sau 216.000 î.P.) - Iștar i-l naște lui Marduk pe Nabu. 

- 223.000 î.e.n. (a.z. 691 sau 193.000 î.P.) - Enki înființează cultul zeilor, inventând astfel religia 
primordială, pe care Nabu le-o aduce pământenilor. 

- 188.400 î.e.n. (a.z. 788 sau 158.400 î.P.) - Enlil se întoarce pe Terra, preluând conducerea 
planetei noastre. Îl crucifică pe Enki pe vârful Omu din masivul Bucegi. 

- 123.600 î.e.n. (a.z. 968 sau 93.600 î.P.) - Marduk se declară fiul lui Enki și cere tronul 
Pământului în fața Consiliului Zeilor. 

- 122.880 î.e.n. (a.z. 970 sau 92.880 î.P.) - Marduk își eliberează tatăl și își atacă unchiul, dând 
startul celui de-al doilea război al zeilor. 

- 98.400 î.e.n. (a.z. 1038 sau 68.400 î.P.) - Enlil atacă pământenii cu o serie de viruși, însă Enki 
reușește să elimine din A.D.N.-ul uman genele vulnerabile la acele bacterii. Enlil nu se dă bătut 
și lovește Pământul cu o îndelungată perioadă de foamete. 

- 94.800 î.e.n. (a.z. 1048 sau 64.800 î.P.) - Enlil creează o eră glaciară prin aducerea Lunii și 
interpunerea ei între Pământ și Soare. Nabu se întoarce printre muritori. 

- 73.200 î.e.n. (a.z. 1108 sau 43.200 î.P.) - Oamenii se revoltă împotriva Celeștilor la ordinul lui 
Enki. Ninhursag este trimisă să înăbușe rebeliunea, apoi Consiliul Zeilor decide distrugerea 
armatei lui Marduk prin Potop. 

- 64.800 î.e.n. (a.z. 1131 sau 34.800 î.P.) - Nabu începe construirea unor „porţi ale cerului” la 
Giza, fiind însărcinat cu această misiune de tatăl său, Marduk. 

- 62.641 î.e.n. (a.z. 1137 sau 32.641 î.P.) - Nabu termină de construit piramidele de la Giza. 

- 30.000 î.e.n. (a.z. 1228) - Are loc bătălia finală dintre armatele lui Enlil și Marduk în Valea 
Luanei de pe teritoriul României de astăzi. Enlil înlătură Luna din calea Soarelui, topirea zăpezii 
și a gheții ducând la Potopul care îneacă Pământul. Enki, Marduk și Iștar, însoţiţi de restul 
Veghetorilor supraviețuitori, fug prin „porţile cerului” din Egipt. Nabu, împreună cu câţiva 
oameni, reușește să fugă prin cea de-a treia „poartă” de la Giza, salvând de la anihilare totală 
fauna Pământului. 

34. Apocalipsa 


Apocalipsa lui loannes 


Din multitudinea de texte referitoare la sfârșitul lumii, Apocalipsa lui loannes din Noul 
Testament, ultima carte biblică, este cea mai cunoscută și cea mai controversată. Agnosticul 
Robert Green Ingersoll o numea în secolul XIX „cea mai nebunească dintre toate cărțile”, George 
Bernard Shaw a calificat-o drept „o descriere ciudată a viziunilor unui drogat” iar Thomas 
Jefferson, unul dintre fondatorii Statelor Unite ale Americii, o descria ca fiind „năl/ucirile unui 
maniac, nu mai demnă şi nici mai capabilă de a fi explicată decât incoerenţa viselor noastre nocturne”. 
Însă, pentru cei mai mulți, Apocalipsa este parte a cuvântului lui Dumnezeu pentru oameni, fiind 
de secole bune privită ca un adevăr indubitabil și o profeție sigură despre viitor. Interpretată în 
mii de moduri, Apocalipsa lui loannes a înspăimântat omenirea veacuri întregi cu ameninţarea 
iminentei Judecăţi de Apoi. Însă, așa cum ne-au obișnuit textele vechi, și în această carte 
biblică lucrurile nu sunt ceea ce par a fi. La fel ca Ragnarokul scandinavilor, Apocalipsa lui 
loannes nu prezintă evenimente din viitor, ci dintr-un trecut îndepărtat, din timpul celui de-al 
doilea mare război al zeilor, care s-a încheiat cu distrugerea vieții pământene printr-o inundație 
globală. În plus, în această carte nu este vorba despre o revelaţie sacră a vreunei divinităţi, ci 
doar despre evenimente ale trecutului înfățișate unui muritor în timpul unei petreceri „divine”. 
Cuvântul „apocalipsă” nu înseamnă „revelaţie”, așa cum ni se spune, ci exact ceea ce pare: 
„epoca lipsă”, adică perioada dinainte de Potop, care a dispărut din istoria oficială a omenirii. 

Autorul susține că, într-o duminică, se afla „în duh” pe insula Patmos din marea Egee. Nu știm 
ce înseamnă a fi „în duh”, prin urmare nu putem decât să presupunem că loannes ori dormea, 
ori medita (lucru mai puţin probabil pentru un grec al acelor timpuri), ori era beat sau chiar 
drogat. La un moment dat a auzit în urma sa „glas mare de trâmbiţă” care i-a spus: „Ceea ce vezi 
scrie în carte și trimite celor șapte Biserici: la Ephesus, şi la Smirna, şi la Pergamon, şi la Thyatira, şi la 
Sardis, şi la Philadelphia, şi la Laodiceea” (1:11). Întorcându-se pentru a vedea persoana care i se 
adresa, loannes a observat șapte sfeșnice de aur, în mijlocul cărora se afla „Cineva asemenea 
Fiului Omului, îmbrăcat în veșmânt lung până la picioare şi încins pe sub sân cu un brâu de aur” (1:13). 
Deși părerea generală este că lesous era cel care îi vorbea lui loannes, autorul subliniază că 
era vorba despre cineva asemănător lui, nu de el însuși. În 
plus, „Fiul Omului” nu este o referire strictă la lesous, ci un 
epitet des aplicat oamenilor. Prin urmare, loannes susține 
că vizitatorul său semăna cu un om (dar nu era identic cu 
unul). Aspectul fizic al acestui personaj este cel puţin bizar: 
„Capul lui şi părul lui erau albe ca lâna albă şi ca zăpada, şi 
ochii lui, ca para focului. Picioarele lui erau asemenea aramei 
arse în cuptor, iar glasul lui era ca un vuiet de ape multe; în 


mâna lui cea dreaptă avea șapte stele; şi din gura lui ieşea o 
sabie ascuţită cu două tăișuri, iar fața lui era ca soarele, când 
străluceşte în puterea lui” (1:14-16). Părul „ca lâna albă şi ca zăpada” indică aspectul fizic al unuia 
dintre zeii din vechime, care erau reprezentaţi în mituri cu podoabe capilare de culori deschise, 
blonde sau albe. Culoarea roșie a ochilor și a picioarelor, faţa strălucitoare și sabia care îi ieșea 
din gură dau de înțeles că respectivul personaj purta un costum și o cască. Este drept că ni-l 

putem imagina cu o sabie cu două tăișuri în gură, dar nu putem găsi niciun motiv logic pentru 
care cineva ar purta un asemenea accesoriu. Cel mai probabil este vorba despre o cască 
prevăzută cu două furtunuri în dreptul gurii, asemănătoare măștilor de gaze. Această cască 
poate fi răspunzătoare și pentru vocea metalizată a personajului, acel „glas mare de trâmbiţă” sau 
„vuiet de ape multe”. Nu știm ce era dispozitivul luminos de forma a „șapte stele” din mâna sa, dar 
putem bănui că acele „șapte sfeșnice de aur” în mijlocul cărora și-a făcut apariţia reprezintă un 
mijloc de transport. 

Văzând misterioasa apariţie, loannes a „căzut la picioarele lui ca un mort. Vizitatorul l-a sfătuit să 
nu se teamă și să scrie mesaje pentru îngerii a șapte biserici din Asia. Trebuie remarcat că 
mesajele nu erau pentru conducători umani ai acelor biserici, Apocalipsa numindu-i „îngeri. 
Celui din Ephesus i-a transmis următoarele: „adu-ți aminte de unde ai căzut şi te pocăiește şi fă 
faptele de mai înainte; iar de nu, vin la tine curând şi voi mişca sfeșnicul tău din locul lui, dacă nu te vei 
pocăi” (2:5), ceea ce sugerează că era vorba despre unul dintre îngerii decăzuţi sau un 
Veghetor. Orașul Ephesus, aflat pe coasta de vest a Asiei mici, a fost locul în care se găsea 
una dintre cele șapte minuni ale lumii antice, și anume templul zeiței Artemis, numit Artemision 
în limba greacă. În Ephesus au avut loc trei sinoade bisericești în anii 190, 431 și 449, iar 
tradiția creștină susţine că orașul a fost vizitat de apostolul Paulos și că aici au fost 
înmormântați Maria Magdalena și evanghelistul Loukas. Să fie oare Artemis (Iștar) „îngerul 
Bisericii (templului - n.a.) din Ephesus”? 

„Îngerului Bisericii din Smirna”, Ioannes trebuia să-i transmită următoarele: „Nu te teme de cele ce ai 
să pătimeşti. Că iată diavolul va să arunce dintre voi în temniţă, ca să fiţi ispitiți, şi veți avea necaz zece 
zile. Fii credincios până la moarte şi îţi voi da cununa vieții” (2:10). Smirna, numit astăzi Izmir, locul 
nașterii poetului grec Homeros, se află în sud-vestul Turciei, pe ţărmul Mării Egee. 

Mesajul pentru îngerul bisericii din Pergamon era: „știu unde sălășluiești: unde este scaunul satanei,; 
şi fii numele meu şi n-ai tăgăduit credința mea, în zilele lui Antipas, martorul meu cel credincios, care a 
fost ucis la voi, unde locuieşte satana. Dar am împotriva ta câteva lucruri, că ai acolo pe unii care ţin 
învăţătura lui Balaam, cel ce învăţa pe Balac să pună piatră de poticneală înaintea fiilor lui Israel, ca să 
mănânce carne jertfită idolilor şi să se dea desfrânării. Astfel ai şi tu pe unii care, de asemenea, fin 
învăţătura nicolaiților. Pocăiește-te deci, iar de nu, vin la tine curând şi voi face cu ei război, cu sabia 
gurii mele” (2:13-16). Oraşul Pergamon din Turcia de astăzi avea temple închinate zeităților 
Dionysos, Hera, Athena, Demeter, Asklepios și Serapis. Mitologia creștină susţine că în anul 92 
a fost ucis în templul lui Serapis Sfântul Antipas, primul arhiepiscop al Pergamului, ars de viu în 
interiorul unui taur în flăcări care îl reprezenta pe egipteanul Apis. Cum Serapis și Apis erau 
manifestări ale sumerianului Enki, numit Lucifer de creștini, putem intui că acest templu era 
locul „unde este scaunul satanei”. 

„Îngerului” bisericii din Thyatira (oraș închinat zeităților Apollon și Artemis, numit astăzi Akhisar), 
vizitatorul i-a reproșat tolerarea unei femei numite Izabel, care se considera prooroc și îi învăța 
pe oameni „să facă desfrânări şi să mănânce cele jertfite idolilor” (2:20). Nu știm de ce era atât de 
importantă această femeie încât să merite atenţia unor entități superioare, însă este posibil ca 
ea să fie doar o copie a Izabelei din Vechiul Testament, soţia regelui Ah'ab, care promova 
închinarea la Baal și persecuta profeţii lui Yahweh. Tot pentru acest „înger”, vizitatorul mai are 
un mesaj cel puţin ciudat: „Și celui ce biruiește și celui ce păzeşte până la capăt faptele mele, îi voi da 
lui stăpânire peste neamuri. Și le va păstori pe ele cu toiag de fier şi ca pe vasele olarului le va sfărâma, 
precum şi eu am luat putere de la Tatăl meu. Şi-i voi da lui steaua cea de dimineaţă” (2:26-28). Cu alte 
cuvinte, cei care îi vor rămâne fideli vor primi stăpânirea omenirii, pe care o vor strivi „ca pe 
vasele olarului”, în același mod în care interlocutorul lui loannes a luat putere de la tatăl său. Ba, 

mai mult, el le va oferi adepților săi planeta Venus. Această preluare a puterii pare o uzurpare 
de tron, iar singurul despre care știm că încercat să preia tronul în acest mod este Lucifer al 
creștinilor, al cărui simbol era planeta Venus sau luceafărul de dimineaţă. Să fi fost Enki cel 
care îi vorbea lui loannes? 

Al cincilea „înger” era cel din Sardis (fosta capitală a regatului Lidiei, aflat pe teritoriul Turciei de 
astăzi), mesajul către el fiind: „Știu faptele tale, că ai nume, că trăieşti, dar ești mort. Priveghează şi 
întăreşte ce a mai rămas şi era să moară. Căci n-am găsit faptele tale depline înaintea Dumnezeului meu. 
Drept aceea, adu-ţi aminte cum ai primit şi ai auzit şi păstrează şi te pocăieşte. lar de nu vei priveghea, 
voi veni ca un fur şi nu vei şti în care ceas voi veni asupra ta” (3:1-3). Îndemnul „priveghează” ne duce 
cu gândul tot la un Veghetor, căruia misteriosul personaj îi sugera să-și facă treaba pentru care 
se afla pe Pământ. 

Celui de-al șaselea „înger”, cel din Philadelphia (aflat tot în Turcia și numit în prezent Alaşehir), i 
s-a spus: „iți dau din sinagoga satanei, dintre cei care se zic pe sine că sunt iudei şi nu sunt, ci mint; 
iată, îi voi face să vină şi să se închine înaintea picioarelor tale şi vor cunoaşte că te-am iubit” (3:9). 
Despre această iubire vorbeşte chiar și numele orașului, Philadelphia traducându-se ca „Iubire 
frățească”. 

Ultimul mesaj îi era adresat „îngerului” din Laodicea: „Știu faptele tale; că nu ești nici rece, nici 
fierbinte (...) Fiindcă tu zici: sunt bogat și m-am îmbogățit şi de nimic nu am nevoie! Și nu ştii că tu eşti 
cel ticălos şi vrednic de plâns, şi sărac şi orb şi gol! Te sfătuiesc să cumperi de la mine aur lămurit în foc, 
ca să te îmbogățeşti, şi veşminte albe ca să te îmbraci și să nu se dea pe faţă rușinea goliciunii tale, şi 
alifie de ochi ca să-ţi ungi ochii şi să vezi” (3:15-18). Cu această ocazie, vizitatorul lui loannes și-a 
declinat identitatea: „Acestea zice Cel ce este Amen, martorul cel credincios şi adevărat, începutul 
zidirii lui Theos” (3:14). Cuvântul românesc „amin” se scrie „amen” în latină, greacă și ebraică. 
Varianta oficială este că „amen” înseamnă „așa să fie”, ceea ce ar transforma citatul biblic în 
„acestea zice Cel ce este așa să fie”. Privind lucrurile din acest unghi, fraza nu are niciun sens, nici 
măcar pentru cei mai fanatici credincioși. Prin urmare, traducerea este greșită. Amen sau Amun 
era zeitatea egipteană numită de greci Amon ori Ammon și de cartaginezi Baal Hamon. Cel 
care l-a trimis pe loannes la îngerul bisericii din Laodicea nu folosea fraze ambigue, ci și-a 
declinat identitatea: el era marele Amen / Amun al egiptenilor. De asemenea, acest zeu sub 
forma Amen (sau Amin în română) este pomenit la sfârșitul fiecărei rugăciuni creștine. Care ar fi 
motivul? Răspunsul îl găsim în cartea Despre Isis și Osiris a istoricului Plutarchus: „Aproape toți 
cred că Amun, pe care grecii l-au făcut Amon, era pentru egipteni numele propriu al lui Iupiter. 
Manethon Sebenitul crede că acest cuvânt indică ceea ce este ascuns, sau chiar faptul de a te ascunde. 
Hecateus din Abdera însă spune că egiptenii se foloseau de acest nume pentru a se striga unul pe altul; 
că din firea lui acest cuvânt este o chemare; că acest popor crede că cel dintâi dintre zei, pe care îl 
confundă cu universul, este un zeu ascuns şi necunoscut şi că îl roagă să li se arate rostind «Amun»; pe 
atât este neamul egiptean de reținut și de secret în ce priveşte filosofia lui religioasă. Și toate acestea sunt 
adeverite unanim de către cei mai înţelepţi dintre greci, ca Solon, Thales, Platon, Eudoxius, Pythagoras 
urmați, printre mulți alții, de Licurgus însuși, care toţi au călătorit în Egipt și acolo au stat în preajma 
preoţilor din această țară”. Așadar, toți acei înţelepţi greci pomeniti de Plutarchus considerau că 
egiptenii foloseau foarte des numele Amun / Amen, în speranţa că astfel li se va arăta zeul. 
Acesta este adevăratul motiv pentru care, la sfârșitul fiecărei rugăciuni, milioanele de credincioși 
din ultimile două milenii îl pomenesc pe Amun, fără să fie conștienți de acest lucru. Întemeietorii 
creștinismului au preluat o parte din cultul lui Amun și l-au introdus în religia lui lesous, sperând 
în continuare că zeul li se va arăta dacă numele lui va fi rostit de un număr suficient de ori. Zeul 

egiptean Amun era Enki al sumerienilor, ceea ce sugerează de altfel și mesajul către „îngerul” 
din Thyatira. 

După ce a notat mesajele pentru cei șapte „îngeri” din Anatolia, loannes spune că „m-am uitat şi 
iată o uşă era deschisă în cer şi glasul cel dintâi - glasul ca de trâmbiţă, pe care l-am auzit vorbind cu 
mine - mi-a zis: suie-te aici şi îți voi arăta cele ce trebuie să fie după acestea. Îndată am fost în duh; şi 
iată un tron era în cer şi pe tron şedea cineva. Și cel ce şedea semăna la vedere cu piatra de iasp şi de 
sardiu, iar de jur împrejurul tronului era un curcubeu, cu înfățișarea smaraldului” (4:1-3). Cel mai 
probabil loannes a fost luat cu un aparat de zbor și dus înaintea altui personaj cu înfățișare 
stranie, asemănător unor pietre preţioase ale căror culori naturale sunt brun, negru și roșu. 
Aspectul său fizic ciudat se poate explica tot printr-un costum similar celui purtat de primul 
personaj care l-a vizitat pe loannes. „În mijlocul tronului şi împrejurul tronului” se aflau „patru 
ființe, pline de ochi, dinainte şi dinapoi”, identice celor zărite de Y'hez'qel în Vechiul Testament: 
una asemănătoare leului, una asemănătoare viţelului, una cu chip de om și ultima cu aspect de 
vultur (4:6-7). „Și din tron ieșeau fulgere şi glasuri şi tunete; şi şapte făclii de foc ardeau înaintea 
tronului” (4:5), o adevărată feerie de lumini şi sunete. În fața tronului se afla ceva „ca o mare de 
sticlă, asemenea cu cristalul” (4:6), adică un ecran, iar în jurul tronului erau 24 de scaune pe care 
stăteau 24 de bătrâni „îmbrăcați în haine albe și purtând pe capetele lor cununi de aur” (4:4). Putem 
presupune că loannes îi considera bătrâni din cauza culorii albe a părului lor, o culoare 
obișnuită, alături de cea galbenă, la rasa „zeilor”. Aceştia, „căzând înaintea Celui ce şedea pe tron, 
se închinau Celui ce este viu în vecii vecilor și aruncau cununile lor înaintea tronului” (4:10). Aceste 24 
de entităţi par a fi cele amintite de Lynn Picknett și Clive Prince în The Stargate Conspiracy: 
într-o ședință din 25 ianuarie 1981 a grupului secret Lab 9, un emisar al Celor Nouă, o entitate 
autointitulată Ra, povestea despre Consiliul lui Saturn, compus din nouă entităţi sprijinite de 24 
de Gardieni (Veghetori?), care își oferă serviciile atunci când este nevoie. Tom, o altă entitate 
contactată de Lab 9, amintea și el despre 24 de entităţi care colaborau cu Cei Nouă. 

În mâna celui de pe tron, loannes a văzut o carte „scrisă înăuntru şi pe dos, pecetluită cu şapte 
peceţi” (5:1). Un „înger puternic” a întrebat cine este vrednic să rupă peceţile și să deschidă 
cartea. Cum nimeni nu s-a oferit, loannes a început să plângă. Îngerul l-a liniștit și i-a arătat „un 
Miel, ca înjunghiat, şi care avea şapte coarne şi şapte ochi” (5:6). Creatura a luat cartea din mâna 
celui care ședea pe tron, moment în care „cei douăzeci și patru de bătrâni au căzut înaintea Mielului, 
având fiecare alăută și cupe de aur pline cu tămâie care sunt rugăciunile sfinților” (5:8). Aceștia 
„cântau o cântare nouă”, alături de ei auzindu-se „glas de îngeri mulți, de jur împrejurul tronului şi al 
ființelor şi al bătrânilor, şi era numărul lor zeci de mii de zeci de mii şi mii de mii” (5:11). Să fi fost 
loannes martorul unei slujbe religioase sau a nimerit în mijlocul unei petreceri? Această ipoteză 
nu ar fi una extravagantă, ținând cont că miturile antice ale multor popoare descriau petreceri 
ale zeilor. Să nu uităm că țelul suprem al vikingilor era de a ajunge în Valhalla, unde să 
petreacă alături de zei până la Ragnarok. 

Cei 24 aveau în mâini pahare și instrumente muzicale. Cântau și se tot aruncau la pământ, 
ceea ce ar putea fi metoda lui loannes de a descrie dansul. Nu doar aceștia cântau, ci se auzea 
„glas de îngeri mulți, de jur împrejurul tronului și al ființelor și al bătrânilor”; cu alte cuvinte, muzica 
răsuna în toată sala. „Din tron ieșeau fulgere şi glasuri şi tunete; şi şapte făclii de foc ardeau înaintea 
tronului”, aceste sunete și jocuri de lumini fiind extrem de asemănătoare cu cele dintr-un club ori 
o discotecă. Prin urmare, cel care stătea pe „tronul” înconjurat de lumini ar putea fi D.J.-ul. 
Biblia susține că acesta chiar a comandat mâncare și alcool, loannes auzindu-l spunând: 
„măsura de grâu un dinar, şi trei măsuri de orz un dinar. Dar de untdelemn și de vin să nu te atingi” 
(6:6). Deși adesea ignorat acest pasaj, nu poate reprezenta decât o negociere a prețurilor 

grâului (pâinii), untdelemnului (uleiului), orzului (berii) și vinului. Ce mai, o adevărată petrecere 
cu muzică, dans, mâncare și băutură! Nu lipsesc nici ţigările, loannes susținând că „a venit un alt 
înger şi a stat la altar, având cădelniță de aur, şi i s-a dat lui tămâie multă, ca s-o aducă împreună cu 
rugăciunile tuturor sfinţilor, pe altarul de aur dinaintea tronului (pupitrul D.J.-ului - n.a.). Și fumul 
tămâăiei s-a suit, din mâna îngerului, înaintea lui Theos, împreună cu rugăciunile sfinților” (8:3-4). De 
ce ar fi avut nevoie acele fiinţe de tămâie? Respectivul „înger” nu a fost trimis să ducă tămâie 
„pe altarul de aur dinaintea tronului”, ci ţigări D.J.-ului. loannes nu văzuse ţigări în viaţa lui, prin 
urmare nu le putea descrie. După cunoștințele lui, tămâia era cea care scotea un asemenea 
fum, așadar nu putea fi vorba decât despre tămâie. Însă noi astăzi putem recunoaște o țigară ca 
fiind acel obiect din mâna „îngerului”, care scotea fum. Se pare că loannes a făcut cunoștință tot 
atunci și cu ciocolata. Un glas din cer l-a trimis la un înger să-i ceară „o carte mică, deschisă”, pe 
care o ţinea în mână. Îngerul i-a spus: „Ia-o și mănânc-o și va amări pântecele tău, dar în gura ta va 
fi dulce ca mierea. Atunci am luat cartea din mâna îngerului şi am mâncat-o; şi era în gura mea dulce ca 
mierea, dar, după ce-am mâncat-o pântecele meu s-a amărât' (10:9-10). Nu ştim ce era acea 
„Cărticică”, dar sunt mari șanse să fi fost o banală bucată de ciocolată, care să-i fi făcut gura 
„dulce ca mierea” şi să-l fi stricat la burtă („pântecele meu s-a amărâr”). 

Când mielul cu „șapte coarne și șapte ochi” a rupt primele patru pecețţi ale cărții luate de la D.J.-ul 
de pe „tron, lui loannes i s-au arătat cei patru călăreți apocaliptici. Primul, călare pe un cal alb, 
era înarmat cu un arc „şi i s-a dat lui cunună şi a pornit ca un biruitor ca să biruiască” (6:2). Celui 
de-al doilea, care călărea un cal roșu, „i s-a dat să ia pacea de pe pământ, ca oamenii să se junghie 
între ei; și o sabie mare i s-a daf’ (6:4). Al treilea, înfățișat pe un cal negru, „avea un cântar în mâna 
lui” (6:5). Ultimul avea un cal galben-vânăt iar numele său era „Moartea; și iadul se ţinea după el, 
şi li s-a dat lor putere peste a patra parte a pământului, ca să ucidă cu sabie și cu foamete, şi cu moarte 
şi cu fiarele de pe pământ” (6:8). Pentru a afla cine sunt acești patru călăreţi apocaliptici, care au 
înfricoșat nenumărate generaţii de aproape două milenii, nu trebuie decât să aruncăm o privire 
spre mitologia egipteană. Aici, actorii principali ai marilor conflicte divine erau în număr de patru, 
fiecare având o culoare specifică: Ra era galben, Asar (Osiris) era negru, Sutah (Seth) era roșu 
iar Haru (Horos) alb. Aceștia au fost identificaţi cu Anu, Enki, Enlil și Marduk ai popoarelor 
mesopotamiene. Primul călăreț, cel care avea calul alb, era înarmat cu un arc. Marduk / Haru 
prezenta adeseori aspecte ale unei divinităţi războinice. Biblia afirmă că „i s-a dat lui cunună și a 
pornit ca un biruitor ca să biruiască”, în timp ce lui Marduk a fost numit de tatăl său conducător al 
Veghetorilor, după care a pornit cel de-al doilea război al zeilor împotriva lui Enlil. Celui care 
călărea un cal roșu „i s-a dat să ia pacea de pe pământ, ca oamenii să se junghie între ei; şi o sabie 
mare i s-a dat'. Popoarele antice susțineau că epoca de Aur a omenirii, perioada de pace și 
armonie, s-a sfârşit odată cu sosirea lui Enlil / Sutah. Venirea sa pe planeta noastră a dus la 
începerea primului război al zeilor. Despre călăreţul calului negru Biblia afirmă că „avea un cântar 
în mâna lui”. În Cartea egipteană a morţilor, Asar / Enki era judecătorul lumii de dincolo, în fața 
căruia inima fiecărui defunct era cântărită într-o balanţă. În plus, acţiunile sale au pus în balanță 
suveranitatea Pământului în repetate rânduri, atunci când a pornit revolta Veghetorilor și când a 
trimis oamenilor religia prin Hanok / Nabu, aceste evenimente având loc chiar în era Balanţei. 
Apocalipsa lui loannes îl numeşte Moartea pe călărețul calului galben; Anu / Ra este cel care a 
aprobat moartea oamenilor în timpul celui de-al doilea război al zeilor, atât prin molime cât și 
prin Potop. Despre acești patru cavaleri (adică nobili, diferenţiindu-se de restul) apocaliptici, 
Biblia afirmă că „li s-a dat lor putere peste a patra parte a pământului, ca să ucidă cu sabie şi cu 
foamete, şi cu moarte şi cu fiarele de pe pământ”. Din miturile antice știm că al doilea război al zeilor, 
precum și molimele sau foametea din acea perioadă, au cuprins toată porțiunea de uscat a 

Pământului, care reprezintă astăzi 29,2% din suprafața totală a planetei noastre. Adică 
aproximativ un sfert din suprafața Terrei sau, după cuvintele Bibliei, „a patra parte a pământului”. 
Când a fost ruptă a cincea pecete, loannes a văzut „sufletele celor înjunghiaţi pentru cuvântul lui 
Theos şi pentru mărturia pe care au dat-o” (6:9), adepţii lui Enlil uciși în acel mare război, care 
așteptau răzbunarea: „până când, stăpâne sfinte şi adevărate, nu vei judeca şi nu vei răzbuna sângele 
nostru, față de cei ce locuiesc pe pământ?” (6:10). Apocalipsa susţine că „fiecăruia dintre ei i s-a dat 
câte un veșmânt alb şi li s-a spus ca să stea în tihnă, încă puţină vreme, până când vor împlini numărul şi 
cei împreună-slujitori cu ei şi fraţii lor, cei ce aveau să fie omorâţi ca și ei” (6:11). 
După ce a fost ruptă cea de-a șasea pecete, „s-a făcut cutremur mare, soarele s-a făcut negru ca un 
sac de păr şi luna întreagă s-a făcut ca sângele, şi stelele cerului au căzut pe pământ, precum smochinul 
îşi leapădă smochinele sale verzi, când este zguduit de vijelie. Iar cerul s-a dat în lături, ca o carte de 
piele pe care o faci sul şi toți munţii şi toate insulele s-au mișcat din locurile lor. Și împărații pământului 
şi domnii şi căpeteniile oștilor şi bogaţii şi cei puternici şi toți robii și toți slobozii s-au ascuns în peșteri 
și în Stâncile munților, strigând munților şi stâncilor: cădeți peste noi şi ne ascundeţi pe noi de faţa celui 
ce şade pe tron şi de mânia Mielului, că a venit ziua cea mare a mâniei lor, şi cine are putere ca să stea 
pe loc?” (6:12-17). Aceste întâmplări par a descrie exact perioada celui de-al doilea mare război 
al zeilor, anticii susținând că atunci a fost acoperit Soarele (ceea ce a dat naștere erei glaciare), 
stelele au căzut pe Pământ iar bătălia finală dintre armatele lui Enlil și Marduk a fost precedată 
de un cutremur devastator. În a doua versiune a legendei Luanei din munţii Buzăului, ea i-a 
învăţat pe oameni să se ascundă în stânci pentru a se salva din calea flăcărilor aruncate de 
dușmani, ca dovadă existând mulțimea de așezări rupestre din zona Carpaţilor de Curbură, în 
special între Colţi și Bozioru. loannes susţine că tot atunci a văzut patru „îngeri” care ţineau „cele 
patru vânturi ale pământului, ca să nu sufle vânt pe pământ, nici peste mare, nici peste vreun copac” 
(7:1). Un alt „înger” „care se ridica de la Răsăritul Soarelui şi avea pecetea Viului Theos” (7:2) le-a 
ordonat celor patru să țină vânturile în frâu până când vor fi pecetluiţi „pe frunţile lor” 144.000 de 
oameni, dintre „robii Dumnezeului nostru”, câte 12.000 din fiecare trib israelit. Această descriere a 
îngerilor care ţineau vânturile în frâu amintește de perioada de secetă menţionată de epopeele 
lui Gilgameș și Atra-Hasis, cea din urmă afirmând că 
„Ploile zeilor în lăcaşul lor să rămână; 
Jos, pe Pământ, apele să nu mai curgă din izvoare. 
Și vântul să bată, pământul să usuce, 
Și norii să se facă mari, dar apa să nu-și lase”. 
După ce a fost ruptă ultima pecete „s-a făcut tăcere în cer, ca la o jumătate de ceas” (8:1). Apoi, 
loannes a văzut șapte „îngeri” cărora li s-a dat câte o trămbiţă. Un alt „înger” și-a făcut apariția 
și a aruncat foc pe Pământ. Imediat după „s-au pornit tunete şi glasuri și fulgere şi cutremur” (8:5). 
Primind semnalul, cei șapte au început să sufle în trâmbiţele lor. „Și a trâmbiţat întâiul înger, şi s-a 
pornit grindină și foc amestecat cu sânge şi au căzut pe pământ, și a ars din pământ a treia parte, şi a ars 
din copaci a treia parte, iar iarba verde a ars de tot. A trâmbiţat, apoi, al doilea înger, și ca un munte 
mare arzând în flăcări s-a prăbușit în mare şi a treia parte din mare s-a prefăcut în sânge; și a pierit a 
treia parte din făpturile cu viaţă în ele, care sunt în mare, și a treia parte din corăbii s-a sfărâmat. Și a 
trâmbițat al treilea înger, şi a căzut din cer o stea uriașă, arzând ca o făclie, şi a căzut peste izvoarele 
apelor. Și numele stelei se cheamă Absintos. Și a treia parte din ape s-a făcut ca pelinul și mulți dintre 
oameni au murit din pricina apelor, pentru că se făcuseră amare” (8:7-11). Despre focul care a căzut 
din cer arzând o mare parte a planetei noastre vorbesc miturile multor popoare, care specifică 
însă că această întâmplare a avut loc înainte de Potop, mai exact în timpul bătăliei finale dintre 
armatele lui Enlil și Marduk. De exemplu, pentru indienii hopi, „prima lume a fost distrusă, ca 

pedeapsă pentru ticăloşia oamenilor, de către un foc a-toate-nimicitor”, pentru scandinavi uriașul 
Surtr a dat foc Universului în timpul Ragnarokului iar în Ramayana prinţul Rama a lansat 
împotriva demonului Ravana arma „aducătoare de moarte prin foc ceresc”. După ce a trâmbiţat al 
patrulea „înger”, Apocalipsa susţine că „a fost lovită a treia parte din soare, şi a treia parte din lună, 
şi a treia parte din stele, ca să fie întunecată a treia parte a lor şi ziua să-și piardă din lumină a treia 
parte, şi noaptea tot aşa” (8:12). În capitolul 12, coada unui balaur roșu „târa a treia parte din stelele 
cerului și le-a aruncat pe pământ”. O întâmplare asemănătoare se găsește în scrierea persană 
Bundahish, unde Angra Mainyu a „atacat și tulburat cerul”, stăpânind „a treia parte din cer, 
împânzind-o cu întunecime”. În acelaşi timp, planetele s-au răsculat împotriva cerului, stârnind 
haos în tot Cosmosul. Acest episod a avut loc în timpul marelui război al zeilor, după „ingheru/ 
pustiitor şi necruţător” (era glaciară). Vedem aşadar din nou că Apocalipsa lui loannes nu 
reprezintă o profeție a viitorului, ci amintirea trecutului. De ce a fost lovită a treia parte din cer? 
Răspunsul se găsește la sumerieni, pentru care cerul era împărţit în trei regiuni: partea 
superioară era a lui Enlil, partea mediană a lui An iar cea inferioară a lui Enki. În timpul celui de- 
al doilea mare război al zeilor, Marduk a luat locul tatălui său. Prin urmare, acea parte de cer 
împânzită „cu întunecime” de Angra Mainyu (Enlil) sau de îngerii Apocalipsei era cea moștenită 
de Marduk. 

Ce erau acel „munte mare arzând în flăcări” care a căzut în mare, prefăcând în sânge a treia parte 
a ei, şi acea „stea uriașă, arzând ca o făclie”, numită Absintos, care „a căzut peste izvoarele apelor”, 
făcând amară a treia parte din ele? Mulţi le-au interpretat în fel și chip, considerându-le 
asteroizi, meteoriți sau chiar planete de mici dimensiuni. Însă un corp ceresc natural nu ar putea 
face o parte din ape roșii sau amare. Cel mai probabil este vorba despre arme ale „zeilor”, 
bombe chimice, lansate din nave în cel de-al doilea mare război al lor. Miturile antice ne spun 
că Enlil a lovit omenirea cu diferite molime, însă nu ne-au oferit nicio descriere a modalității prin 
care a făcut-o. Dacă a fost vorba despre viruși creaţi în laborator, Apocalipsa lui loannes tocmai 
ne-a descris modalitatea prin care au fost împrăștiați pe Pământul măcinat deja de cumplitul 
război. 

După ce al cincilea „înger a sunat din trâmbiţă, loannes a văzut „o stea căzută din cer pe pământ 
şi i s-a dat cheia fântânii adâncului. Și a deschis fântâna adâncului şi fum s-a ridicat din fântână, ca 
fumul unui cuptor mare, şi soarele şi văzduhul s-au întunecat de fumul fântânii” (9:1-2). Şi din acest 
pasaj reiese descrierea unei bombe teribile, asemănătoare „muntelui înflăcărat” și „stelei” 
Absintos. O astfel de „stea” căzută din cer, care a penetrat scoarţa terestră, ajungând până în 
lumea subterană (cartierul general al Veghetorilor), se întâlnește și în Ramayana. Numită „Arma 
Strămoșului”, pe care prinţul Rama o primise de la Agastya și „o finuse pentru împrejurarea 
supremă”, era o bombă nemaintâlnită până în acel moment: „săgeata aceasta care avea adunată în 
ea energia tuturor fiinţelor, strălucea ca Soarele. Ea putea să răzbată un munte, putea trăsni după aceea 
un șir de o sută de elefanţi, şi apoi putea să prefacă în pulbere alt şir de o sută de care, iar în cele din 
urmă tot mai putea să sfărâme, la o depărtare de zece yoiana, o cetate de granit”. Conform miturilor, 
această armă a fost lansată de Enlil la începutul bătăliei finale dintre el și Marduk, chiar înainte 
de Potop. Atacând lumea subterană, ea a cauzat enorme mișcări tectonice, descrise de 
strămoșii noștri ca o serie de cutremure devastatoare. Astfel, Marduk și Veghetorii săi au fost 
nevoiți să-și părăsească ascunzătoarea și să înfrunte armata lui Enlil. Epopeea lui Gilgameș 
descrie acest episod astfel: „La primele licăriri ale zorilor, un nor negru (nava lui Enlil - n.a.) s-a ivit 
în slava cerului, tuna acolo unde Adad, stăpânul furtunii (Enlil - n.a.), călărea pe nori. Peste dealuri şi 
câmpii, zeii Șullat şi Haniş, crainicii furtunii, o călăuzeau. Apoi zeii din hăurile Infernului (Neghetorii - 
n.a.) se ridicară. Nergal (Marduk - n.a.) deschise zăgazurile apelor din lumea de dincolo, Ninurta, 

stăpânul războiului, deschise canalele, iar cei șapte judecători ai Infernului, Anunnaki (căpeteniile 
Veghetorilor - n.a.), înălțară torțele lor, aprinzând toată țara cu flacăra lor strălucitoare (au lansat 
arme asemănătoare rachetelor - n.a.). În Apocalipsa biblică, după ce „steaua” a lovit „fântâna 
adâncului”, din care s-a ridicat fum similar unei ciuperci atomice, „din fum au ieșit lăcuste pe pământ 
şi li s-a dat lor putere precum au putere scorpiile pământului. Și li s-a poruncit să nu vatăme iarba 
pământului şi nici o verdeață şi nici un copac, fără numai pe oamenii care nu au pecetea lui Theos pe 
frunţile lor” (9:3-4). Aceste „lăcuste” venite din lumea subterană nu erau insecte obișnuite, 
aspectul lor fizic fiind mai mult decât straniu: „înfățișarea lăcustelor era asemenea unor cai pregătiți 
de război. Pe capete aveau cununi ca de aur, şi fețele lor erau ca nişte feţe de oameni. Și aveau păr ca 
părul de femei şi dinţii lor erau ca dinţii leilor. Și aveau platoşe ca platoșele de fier, iar vuietul aripilor 
era la fel cu vuietul unei mulțimi de care şi de cai, care aleargă la luptă. Și aveau cozi şi bolduri 
asemenea scorpiilor; şi puterea lor e în cozile lor, ca să vatăme pe oameni cinci luni” (9:7-10). Cel mai 
probabil, „lăcustele” din Adânc sunt navete de luptă asemănătoare avioanelor militare, trimise 
de Veghetori în luptă ca urmare a atacului lui Enlil împotriva cartierului lor general subteran. 
Apocalipsa dezvăluie în mod clar identitatea conducătorului „lăcustelor”: „au ca împărat al lor pe 
îngerul adâncului, al cărui nume, în evreiește, este Abaddon, iar în elineşte are numele Apollion” (9:11). 
Nu încape nicio îndoială că acest Apollion este zeul numit de greci Apollon și de romani Apollo, 
nimeni altul decât Marduk, fiul lui Enki, conducătorul Veghetorilor în cel de-al doilea război al 
zeilor. Un alt text apocaliptic, descoperit la Marea Moartă și intitulat Războiul fiilor luminii 
împotriva fiilor întunericului, susţine că Belial va fi conducătorul „fiilor întunericului” în bătălia 
sfârșitului lumii. Numele Belial provine din babilonianul Bel („Domnul”), unul dintre epitetele lui 
Marduk, pe care canaaneenii l-au transformat în Baal. Prin urmare și acest manuscris descrie 
Apocalipsa din trecut, indicându-l tot pe Marduk ca fiind conducătorul Veghetorilor. 

După ce a sunat din trâmbiţă cel de-al șaselea „înger”, „au fost dezlegați cei patru îngeri, care erau 
gătiți spre ceasul şi ziua şi luna şi anul acela, ca să omoare a treia parte din oameni” (9:15). Aceştia 
fuseseră „legaţi la râul cel mare, Eufratul” (9:14). Nu ştim cine i-a legat pe acești „îngeri” lângă 
Eufrat, cum nu știm nici dacă este vorba despre patru zei mesopotamieni. Ar putea fi vorba 
despre Azazel / Enki şi ajutoarele sale ţinând cont că, în Cartea lui Hanok, zeul Elah i-a spus 
arhanghelului Mikha'el: „Du-te, leagă-l pe Semjaza și pe ajutoarele lui care s-au împreunat cu femeile, 
spurcându-se cu ele în necurăţia lor. lar când fiii lor se vor fi omorât unul pe celălalt, şi când ei vor 
vedea nimicirea celor iubiţi de ei, leagă-i trainic timp de şaptezeci de neamuri pe câmpiile Pământului, 
până în ziua judecății şi sfârşitului lor, până la judecata ce va fi pentru vecii vecilor. În acele zile ei vor fi 
aruncați în prăpastia de foc, în chinurile temniţei în care vor rămâne pe vecie. Și toți aceia care vor fi 
osândiți şi nimiciţi vor fi de acum încolo legaţi de ei până la sfârșitul tuturor neamurilor” (10:11-16). 
De asemenea, în mitologia scandinavă, Loki și copiii săi (zeița Hel, lupul Fenrir și șarpele 
JOrmungadr) au fost legaţi în lumea subterană până la Ragnarok; odată eliberaţi, ei au început 
cruntul război împotriva zeilor Aesir, care a dus la distrugerea lumii. La fel ca în miturile 
scandinave, și acești patru „îngeri” ai Apocalipsei creștine au pornit la război după ce au fost 
dezlegați. „Și numărul oștilor era de douăzeci de mii de ori câte zece mii de călăreți, căci am auzit 
numărul lor” (9:16), povesteşte loannes, indicându-ne numărul exact al soldaţilor implicaţi în 
acel război: 200 de milioane. „Și aşa am văzut, în vedenie, caii şi pe cei ce şedeau pe ei, având platoşe 
ca de foc şi de iachint şi de pucioasă; iar capetele cailor semănau cu capetele leilor şi din gurile lor ieșea 
foc şi fum şi pucioasă. De aceste trei plăgi: de focul şi de fumul şi de pucioasa care ieşea din gurile lor a 
fost ucisă a treia parte din oameni. Pentru că puterea cailor este în gura lor şi în cozile lor; căci cozile 

lor sunt asemenea şerpilor, având capete, şi cu acestea vatămă” (9:17-19). Aceşti „cai” cu capete de 

lei și cu „platoșe ca de foc şi de iachint și de pucioasă”, din gurile cărora ieșea „foc şi fum şi pucioasă”, 


> | so | < 


nu par a fi animale obișnuite ci, mai degrabă, mijloace de transport probabil de genul 
motocicletelor de astăzi, dotate cu aruncătoare de rachete. Acești „cai motorizațţi, alături de 
navetele „lăcuste”, au luptat în bătălia finală care a precedat Potopul, ucigând o treime din 
populaţia Pământului. 

loannes afirmă că a văzut și „alt înger puternic, pogorându-se din cer, învăluit într-un nor și pe capul 
lui era curcubeul, iar fața lui strălucea ca soarele și picioarele lui erau ca niște stâlpi de foc, şi în mână 
avea o carte mică, deschisă. Și a pus piciorul lui cel drept pe mare, iar pe cel stâng pe pământ, şi a 
strigat cu glas puternic, precum răcnește leul. lar când a strigat, cele şapte tunete au slobozit glasurile 
lor” (10:1-3). Acest „înger” ce stătea „pe mare şi pe pământ”, care aminteşte de Colosul din 
Rhodos, „și-a ridicat mâna dreaptă către cer şi s-a jurat pe cel ce este viu în vecii vecilor, care a făcut 
cerul şi cele ce sunt în cer și pământul şi cele ce sunt pe pământ şi marea şi cele ce sunt în mare, că timp 
nu va mai fi” (10:6). În acest fragment loannes pare a descrie aterizarea lui Enlil la locul bătăliei 
finale, existând în descrierea „puternicului înger” o serie de elemente specifice zeului furtunii; 
Soarele, focul, partea dreaptă, numărul șapte, norii și tunetele sunt simboluri ale lui Enlil, 
întâlnite în majoritatea religiilor antice. 

Lui loannes i s-a dat apoi „o trestie, asemenea unui toiag” și i s-a cerut să măsoare cu ea „templul 
lui Theos și altarul şi pe cei ce se închină în el”, dar nu şi curtea din afara templului, deoarece 
aceasta „a fost dată neamurilor, care vor călca în picioare cetatea sfântă patruzeci şi două de luni” 
(11:2). Dacă acest templu este cel al lui Șelomo, atunci este vorba despre Marea Piramidă din 
Egipt, așa cum am demonstrat deja în urmă cu câteva capitole. Biblia nu ne oferă detalii despre 
motivul călcării în picioare a „cetăţii sfinte” de către neamuri, timp de trei ani și jumătate 
(„patruzeci şi două de luni”), însă acest episod pare a descrie Bătălia Piramidelor, în care Enlil şi 
armata sa au atacat Veghetorii baricadaţi în Marea Piramidă de la Giza imediat după Potop. 
Cineva, probabil un „înger”, i-a spus lui loannes că „voi da putere celor doi martori ai mei şi vor 
prooroci, îmbrăcaţi în sac, o mie două sute şi şaizeci de zile (42 de luni a câte 30 de zile, adică tot 
trei ani și jumătate - n.a.)'. Acești doi martori „sunt cei doi măslini şi cele două sfeşnice care stau 
înaintea Domnului pământului”, o referire clară la Enki, al cărui nume înseamnă „Domnul 
Pământului”. Nu poate fi vorba despre oameni obișnuiți, deoarece „dacă voiește cineva să-i 
vatăme, foc iese din gura lor şi mistuieşte pe vrăjmaşii lor; şi dacă ar voi cineva să-i vatăme, acela 
trebuie ucis. Aceștia au putere să închidă cerul, ca ploaia să nu plouă în zilele proorociei lor, şi putere 
au peste ape să le schimbe în sânge şi să bată pământul cu orice fel de urgie, ori de câte ori vor voi” 
(11:5-6). Cel mai probabil, aceste două personaje, care stau înaintea lui Enki, sunt soli ai lui 
Enlil trimiși pentru a-i convinge pe Veghetori să se predea. Însă, după cum am văzut, Marduk a 
refuzat să renunţe la luptă, fiind în cele din urmă închis în Marea Piramidă. Exact același lucru 
ni-l sugerează și Apocalipsa lui loannes: „când vor isprăvi cu mărturia lor, fiara care se ridică din 
adânc va face război cu ei, şi-i va birui şi-i va omor? (11:7). Ba, mai mult, ne indică locul exact în 
care s-a petrecut acţiunea: „și trupurile lor vor zăcea pe ulițele cetăţii celei mari, care se cheamă, 
duhovniceşte, Sodoma şi Egipt, unde a fost răstignit şi Domnul lor” (11:8). Dacă cel răstignit este 
lesous, așa cum susţine creștinismul, locul ar trebui să fie Ierusalimul, iar varianta oficială 
iudeo-creștină este că Sodoma s-a aflat undeva la sudul Mării Moarte. Aceste două locaţii nu 
sunt în Egipt, oricum le-am lua în calcul. Însă Apocalipsa afirmă că cetatea cea mare „se cheamă, 
duhovniceşte” Sodoma şi Egipt, adică la modul figurat. Dacă este vorba despre Marea Piramidă 
din Egipt, atacul împotriva ei la scurt timp după Potop poate semăna cu atacul asupra Sodomei, 
descris în Vechiul Testament. La finalul conflictului, după capitularea lui Enki și a restului 
Veghetorilor, în Marea Piramidă a fost sacrificat Marduk, care a refuzat să se predea, ceea ce 
ar putea însemna acea „răstignire” la care se referea loannes. Despre cei doi soli uciși de 

Marduk, Apocalipsa spune că „locuitorii de pe pământ se vor bucura de moartea lor şi vor fi în veselie 
şi îşi vor trimite daruri unul altuia, pentru că aceşti doi prooroci au chinuit pe locuitorii de pe pământ” 
(11:10). După trei zile şi jumătate, cadavrele celor doi au fost reanimate și luate la cer: „duh de 
viață de la Theos a intrat în ei şi s-au ridicat pe picioarele lor şi frică mare a căzut peste cei ce se uitau 
la ei. Și din cer au auzit glas puternic, zicându-le: Suiţi-vă aici! Și s-au suit la cer, în nori, și au privit la 
ei dușmanii lor” (11:11-12). Să mai susţină creștinismul că lesous este singurul care a înviat 
după trei zile și s-a ridicat la cer... După plecarea celor doi în „nori”, „s-a făcut cutremur mare și a 
zecea parte din cetate s-a prăbuşit şi au pierit în cutremur şapte mii de oameni, iar ceilalți s-au înfricoşat 
şi au dat slavă Dumnezeului cerului” (11:13), acesta fiind probabil momentul în care Veghetorii s- 
au predat. 

După ce al șaptelea „înger' a suflat în trâmbița sa, „s-au pornit, în cer, glasuri puternice care 
ziceau: Împărăţia lumii a ajuns a Domnului nostru şi a Khristosului său şi va împărăţi în vecii vecilor” 
(11:15). Cei 24 de bătrâni din Consiliu i-au mulțumit conducătorului lor pentru că a preluat 
puterea și pentru că îi va pedepsi pe inamici: „neamurile s-au mâniat, dar a venit mânia ta și vremea 
celor morţi, ca să fie judecaţi, şi să răsplăteşti pe robii tăi, pe prooroci și pe sfinţi şi pe cei ce se tem de 
numele tău, pe cei mici şi pe cei mari, și să pierzi pe cei ce prăpădesc pământul” (11:18). Apoi „s-a 
deschis templul lui Theos, cel din cer, și s-a văzut în templul lui chivotul legământului său, și au fost 
fulgere şi vuiete şi tunete şi cutremur și grindină mare” (11:19), din care reiese, fără să ne supunem 
la un exerciţiu de imaginaţie prea dificil, descrierea aterizării unei nave. 

Capitolul 12 al Apocalipsei descrie alte evenimente importante din istoria Pământului, pe care 
le-am întâlnit deja în miturile antice, cum ar fi nașterea pământeană a lui Enlil. loannes susține 
că din cer i s-a arătat un semn: „o femeie înveşmântată cu soarele şi luna era sub picioarele ei şi pe 
cap purta cunună din douăsprezece stele. Și era însărcinată şi striga, chinuindu-se şi muncindu-se ca să 
nască” (12:1-2). Apoi a văzut un alt semn: „iată un balaur mare, roșu, având şapte capete şi zece 
coarne, şi pe capetele lui, şapte cununi împărăteşti” (12:3). Acesta „stătu înaintea femeii, care era să 
nască, pentru ca să înghită copilul, când se va naşte”, întocmai ca titanul Kronos din miturile 
grecești, care își înghițea copiii imediat ce se nășteau. Femeia „a născut un copil de parte 
bărbătească, care avea să păstorească toate neamurile cu toiag de fier. Și copilul ei fu răpit la Theos şi 
la tronul lui, iar femeia a fugit în pustie, unde are loc gătit de Theos, ca să o hrănească pe ea, acolo, o 
mie două sute şi şaizeci de zile” (12:5-6). Această femeie „inveșmântată cu soarele”, adică de partea 
luminii, a binelui, a taberei Celeștilor, care călca Luna în picioare (adică era o inamică a taberei 
lui Enki, simbolizată de Lună), nu poate fi decât Ninhursag, care și-a părăsit familia, trecând de 
partea lui Enlil. Unul dintre epitetele ei în Orientul Apropiat și cel Mijlociu era „Regina cerului” și 
exact acest lucru semnifică acea „cunună din douăsprezece stele” pe care o purta pe cap. „Balaurul 
cel mare, şarpele de demult, care se cheamă diavol şi satana, cel ce înşeală pe toată lumea”, care a fost 
aruncat pe Pământ împreună cu îngerii săi și care aştepta să înghită copilul nou-născut, este 
„șarpele” Enki sau Kronos al grecilor. Acel „copil de parte bărbătească, care avea să păstorească 
toate neamurile cu toiag de fier”, abia născut de Ninhursag, este Enlil. Știm deja că Ninhursag a 
fost fecundată artificial, Enki a aflat și a încercat să-și ucidă vechiul inamic în jurul anului 
426.000 î.e.n. Însă „copilul ei fu răpit la Theos și la tronul lui”, unde a stat până în momentul în 
care a fost gata să își înfrunte rivalul. Ninhursag „a fugit în pustie, unde are loc gătit de Theos”, 
dându-i-se „cele două aripi ale marelui vultur, ca să zboare în pustie, la locul ei, unde e hrănită acolo o 
vreme şi vremuri şi jumătate de vreme, departe de faţa şarpelui” (12:14). Enki a urmărit-o, încercând 
să obțină și el un fiu de la ea. „Și șarpele a aruncat din gura lui, după femeie, apă ca un râu ca s-o ia 
apa” (12:15), ne spune Apocalipsa. „Și pământul i-a venit femeii într-ajutor, căci pământul şi-a 
deschis gura sa şi a înghițit râul pe care-l aruncase balaurul, din gură. Și balaurul s-a aprins de mânie 

asupra femeii şi a pornit să facă război cu ceilalți din seminţia ei, care păzesc poruncile lui Theos şi țin 
mărturia lui Iesous. Și a stat pe nisipul mării” (12:16-18), continuă loannes. Ninhursag a stat 
ascunsă „o mie două sute şi șaizeci de zile”, adică trei ani (divini) și jumătate, până când Enlil s-a 
întors pentru a-l ataca pe Enki. Apocalipsa ne descrie și lupta dintre cei doi: „Și s-a făcut război în 
cer: Mikhael și îngerii lui au pornit război cu balaurul. Și se războia și balaurul şi îngerii lui. Și n-a 
izbutit el, nici nu s-a mai găsit pentru ei loc în cer. Și a fost aruncat balaurul cel mare, şarpele de demult, 
care se cheamă diavol şi satana, cel ce înşeală pe toată lumea, aruncat a fost pe pământ și îngerii lui au 
fost aruncaţi cu eľ (12:7-9). Această „cădere” a lui Enki pe planeta noastră dovedește fără 
echivoc că lui loannes i s-au arătat evenimente din trecut, nicidecum dintr-un viitor apocaliptic. 
loannes mai afirmă că, pe când „balaurul” Enki stătea pe nisipul mării, a văzut „ridicându-se din 
mare o fiară, care avea zece coarne şi şapte capete şi pe coarnele ei zece cununi împărăteşti şi pe 
capetele ei: nume de hulă. Și fiara pe care am văzut-o era asemenea leopardului, picioarele ei erau ca 
ale ursului, iar gura ei ca o gură de leu. Și balaurul i-a dat ei puterea lui şi scaunul lui şi stăpânire mare” 
(13:1-2). Cu șapte capete și zece coarne, această „fiară” are un aspect fizic identic cu cel al 
„balaurului”. Ţinând cont că „balaurul” este Enki, „fiara” identică cu el nu poate fi decât Marduk, 
fiul și moștenitorul său, care îi era totodată și clonă. Faptul că „fiara” Marduk a moștenit tronul 
„balaurului” Enki reiese şi din pasajul „Balaurul i-a dat ei puterea lui şi scaunul lui şi stăpânire mare”. 
loannes susţine că „unul din capetele fiarei era ca înjunghiat de moarte, dar rana ei cea de moarte fu 
vindecată şi tot pământul s-a minunat mergând după fiară” (13:3), dar şi că „fiara” respectivă „a fost 
rănită cu sabia şi a rămas în viață” (13:14), miturile antice confirmând că, în timpul celui de-al 
doilea război al zeilor, Marduk a fost rănit de unchiul său, Enlil. 

Despre această „fiară” se mai spune că „și-a deschis gura sa spre hula lui Theos, ca să hulească 
numele lui şi cortul lui şi pe cei ce locuiesc în cer. Și i s-a dat să facă război cu sfinții şi să-i biruiască şi i 
s-a dat ei stăpânire peste toată seminţia și poporul şi limba şi neamul” (13:6-7). lar noi știm din 
legendele antice că Marduk a pornit cel de-al doilea război al zeilor împotriva unchiului său și că 
el a fost pentru o bună perioadă de timp conducătorul omenirii. Muritorii „s-au închinat balaurului, 
fiindcă i-a dat fiarei stăpânirea; și s-au închinat fiarei, zicând: cine este asemenea fiarei şi cine poate să 
se lupte cu ea?” (13:4). Într-adevăr, Enki și Marduk au fost veneraţi împreună. În Babilon, deși a 
preluat atributele și funcţiile celorlalţi zei, Marduk nu a făcut același lucru și cu tatăl său, Enki 
fiind mereu la loc de cinste alături de el. Acest lucru se observă din turnurile gemene, foarte des 
întâlnite în arhitectura arabă care, deși pentru musulmani îi simbolizează pe Ibrahim și pe fiul 
său, Isma'il, în realitate sunt simboluri ale lui Enki și Marduk. Aceeași idee reiese și din cele 
două mari piramide de la Giza, considerate de unii morminte ale celor doi zei: cea a lui Khefren 
este mai mică decât cea a lui Kheops dar, fiind ridicată pe un teren mai înalt, se află la aceeași 
înălțime. Evreii, care îl venerează pe Marduk sub numele Yahweh, au avut grijă să introducă în 
scrierile lor numărul 40 (echivalentul titlului de Mare Prinţ) al lui Enki, ca omagiu pentru tatăl 
zeului lor: Potopul a durat 40 de zile și 40 de nopti; spionii israeliți au explorat Canaanul timp de 
40 de zile; Eli, Şaul, Dawid și Șelomo au domnit câte 40 de ani; israeliții au rătăcit în deșert 
timp de 40 de ani; la 40 de ani Moșeh a fugit din Egipt, s-a întors după 40 de ani pentru a-și lua 
poporul și a murit după alţi 40; Moșeh a petrecut pe muntele Sinai trei perioade de câte 40 de 
zile și 40 de nopti; Oini'el a fost judecător 40 de ani; sub Gid'on au fost 40 de ani de pace; 
filistenii i-au asuprit pe israeliți timp de 40 de ani; Eliyahu a mers 40 de zile prin pustiu până la 
muntele Horeb; Yișaq și Esaw s-au căsătorit la vârsta de 40 de ani; lesous a petrecut 40 de zile 
în deșert și s-a înălţat la cer după 40 de zile de la învierea sa. Coarnele de berbec folosite de 
preoții evrei sunt tot simbolul lui Enki. În plus, la mijlocul secolului al XX-lea, Brigada 35 de 
Parașutism din cadrul Forţelor Defensive Israeliene avea ca siglă un șarpe înaripat de culoare 

verde. Șarpele înaripat este Lucifer sau Quetzalcoatl iar verdele este culoarea zeului egiptean 
Asar, care sunt doar trei dintre numele alternative ale lui Enki. Cu alte cuvinte, Apocalipsa lui 
loannes nu minte atunci când susține că oamenii „s-au închinat balaurului, fiindcă i-a dat fiarei 
stăpânirea; şi s-au închinat fiarei”. 

În capitolul 17, loannes a fost dus „în duh, în pustie”, unde a văzut „o femeie șezând pe o fiară roşie, 
plină de nume de hulă, având şapte capete şi zece coarne. Și femeia era îmbrăcată în purpură şi în stofă 
stacojie şi împodobită cu aur şi cu pietre scumpe şi cu mărgăritare, având în mână un pahar de aur, plin 
de urâciunile şi de necurăţiile desfrânării ei. lar pe fruntea ei scris nume tainic: Babilonul cel mare, 
mama desfrânatelor şi a urâciunilor pământului. Și am văzut o femeie, beată de sângele sfinţilor şi de 
sângele mucenicilor lui Iesous” (17:3-6). „Îngerul” care îl însoțea i-a spus că acea fiară călărită de 
femeie „era și nu este şi va să se ridice din adânc şi să meargă spre pieire. Și se vor mira cei ce locuiesc 
pe pământ ale căror nume nu sunt scrise de la întemeierea lumii în cartea vieţii, văzând pe fiară că era şi 
nu este, dar se va arăta” (17:8). lar „cele șapte capete sunt şapte munţi deasupra cărora şade femeia. 
Dar sunt şi şapte împărați: cinci au căzut, unul mai este, celălalt încă nu a venit, iar când va veni are de 
stat puțină vreme. Și fiara care era şi nu mai este - este al optulea împărat şi este dintre cei şapte şi 
merge spre pieire. Și cele zece coarne pe care le-ai văzut sunt zece împărați, care încă n-au luat 
împărăţia, dar care vor lua stăpânire de împărați, un ceas, împreună cu fiara” (17:9-12). În plus, „apele 
pe care le-ai văzut şi deasupra cărora şade desfrânata, sunt popoare și gloate şi neamuri şi limbi. Și cele 
zece coarne pe care le-ai văzut și fiara vor uri pe desfrânată și o vor face pustie şi goală şi carnea ei o 
vor mânca şi pe ea o vor arde în foc” (17:15-16), iar „femeia pe care ai văzut-o este cetatea cea mare 
care are stăpânire peste împărații pământului” (17:18). Dacă interpretarea dată de „înger” imaginilor 
prezentate este reală, apare inevitabil întrebarea: de ce era nevoie să i se arate lui loannes 
simboluri în loc de lucruri concrete? De ce i s-a arătat o femeie pe o fiară, în loc de o cetate pe 
șapte munţi, alături de zece conducători? După cum se observă din textul biblic, loannes nu a 
putut înțelege imaginile care i-au fost prezentate, fiind nevoie de explicaţiile „îngerului” de lângă 
el. Ținând cont de nivelul tehnologic mult evoluat al zeilor şi de primitivismul unui simplu muritor 
de acum două milenii, chiar nu se găsea o metodă mai simplă de transmitere a unei informaţii? 
Astăzi, dacă un părinte ar încerca să-și înveţe copilul câteva lucruri despre un oraș și despre 
conducătorii săi, nu ar apela la desene cu femei și balauri cu zece coarne. Prin urmare, logica 
ne spune că imaginile văzute de loannes nu erau inutile, ci explicaţia lor este cea falsă. Fiara 
care „era şi nu este și va să se ridice din adânc”, ce avea culoare roșie, șapte capete și zece 
coarne, este aceeași din capitolul 13, adică Marduk. Desfrânata împodobită cu pietre scumpe 
(ce denotă faptul că era de viță nobilă), „beată de sângele sfinților şi de sângele mucenicilor lui 
Iesous (Enlil - n.a.)”, care îl călărea pe Marduk și pe fruntea căreia era scris numele Babilonului, 
nu poate fi decât marea zeiță a Babilonului, „curtezana zeilor”, „vulva cerului” sau „prostituata 
divină”, nimeni alta decât Iștar. Reprezentarea ei călare pe Marduk poate fi o metodă de a 
simboliza relația lor sexuală. După cum am văzut, Iștar a luptat alături de Enki și Marduk în cel 
de-al doilea mare război al zeilor. Ea este cea din viziunea apocaliptică a lui loannes, „Babilonul 
cel mare, mama desfrânatelor şi a urâciunilor pământului”. 

loannes susţine că a văzut și „o altă fiară, ridicându-se din pământ, şi avea două coarne asemenea 
mielului, dar gria ca un balaur şi toată stăpânirea celei dintâi fiare ea o pune în lucrare, în faţa ei. Și 
face pământul şi pe locuitorii de pe el să se închine fiarei celei dintâi, a cărei rană de moarte fusese 
vindecată. Și face semne mari, încât şi foc face să se pogoare din cer, pe pământ, înaintea oamenilor, şi 
amăgeşte pe cei ce locuiesc pe pământ prin semnele ce i s-au dat să facă înaintea fiarei, zicând celor ce 
locuiesc pe pământ să facă un chip fiarei care a fost rănită cu sabia și a rămas în viaţă. Și i s-a dat ei să 
insufle duh chipului fiarei, ca chipul fiarei să şi grăiască şi să omoare pe toţi câți nu se vor închina 

chipului fiarei” (13:11-15). Această „fiară” mai mică a fost numită „Antihrisr” de literatură creştină 
ulterioară - deși Apocalipsa nu folosește nici măcar o singură dată acest cuvânt - și echivalată 
cu o mulţime de personaje de-a lungul timpului. În Apocalipsa lui Ezra, înfățișarea Antihristului 
este asemănătoare unei fiare sălbatice; pe chip are scris cuvântul „Antihrist; ochiul său drept 
este precum luceafărul dimineţii, în timp ce stângul stă nemișcat, are gura largă de un cot, dinții 
de o palmă, degetele ca niște coase iar urmele pașilor săi sunt late de două palme. În realitate, 
identitatea sa este complet diferită de cea imaginată de teologi. Simbolizarea sa ca „fiară” 
denotă o legătură de rudenie cu prima „fiară”, Marduk. Singura rudă a lui Marduk care „face 
pământul şi pe locuitorii de pe el să se închine fiarei celei dintâi” este fiul acestuia, Nabu. Din miturile 
antice știm că Nabu a fost un slujitor devotat al tatălui său, lucru exemplificat de loannes prin 
„toată stăpânirea celei dintâi fiare ea o pune în lucrare, în faţa ei”, el fiind totodată cel care care a 
adus oamenilor prima religie. Tot lui i s-au încredințat secretele magiei, astfel reușind să facă 
„semne mari, încât şi foc face să se pogoare din cer, pe pământ, înaintea oamenilor, şi amăgește pe cei ce 
locuiesc pe pământ prin semnele ce i s-au dat să facă înaintea fiarei”. Enki, numit „Balaurul” în 
Apocalipsă, era considerat zeul înțelepciunii; ulterior, în viziunea anticilor, Nabu a preluat acest 
atribut de la bunicul său. loannes subliniază această idee prin expresia „gria ca un balaur”. Nu 
cu voce groasă, așa cum am fi tentaţi să credem, ci cu înțelepciune, precum „Balaurul” Enki. 
Așadar, „Antihristul” de care se tem sute de milioane de oameni nu este decât Nabu, fiul și 
moștenitorul lui Marduk. 

Apocalipsa susţine că „fiara” cea mică, Nabu, „îi silește pe toți, pe cei mici şi pe cei mari, și pe cei 
bogați şi pe cei săraci, și pe cei slobozi și pe cei robi, ca să-și pună semn pe mâna lor cea dreaptă sau pe 
frunte. Încât nimeni să nu poată cumpăra sau vinde, decât numai cel ce are semnul, adică numele fiarei, 
sau numărul numelui fiarei. Aici este înțelepciunea. Cine are pricepere să socotească numărul fiarei; 
căci este număr de om. Și numărul ei este şase sute șaizeci şi şase” (13:16-18). Ce înseamnă cu 
adevărat acest număr, care reprezintă unul dintre cele mai mari mistere ale omenirii de aproape 
două milenii? S-au dat sute de explicaţii mai mult sau mai puţin plauzibile, însă nimeni nu a 
reușit să-i afle adevărata semnificaţie. Figuri dominante ale diverselor epoci au fost asociate cu 
acest „număr al fiarei”, ca de exemplu împăratul Nero, Napoleon Bonaparte, Hitler sau Papa 
(oricare dintre ei). Citatul lui loannes Teologul nu doar a băgat în ceaţă milioane de oameni, ci a 
și creat hexakosioihexekontahexafobia sau frica de numărul 666. 

În matematică, 666 este suma primelor 36 de numere, fiind un număr triunghiular. Numerele 
triunghiulare sunt cele care pot forma un triunghi echilateral. Acesta este primul indiciu în 
decodificarea numărului. 666 este, de asemenea, suma pătratelor primelor șapte numere prime. 
În general, acest număr este privit ca unul malefic, fiind asociat cu Satan din cauza citatului 
biblic. Acesta este cel de-al doilea indiciu. Puţini știu însă că, pentru traci în general și pentru 
daci în special, 666 a fost un număr extrem de important. Legendele lor susțineau că Gemenii 
Divini Zalmoxis revin pe Pământ odată la 666 de ani. În timpul lui Burebista s-a decis ca primul 
an al calendarului dac să fie considerat anul naşterii Gemenilor Divini (adică 713 î.e.n.), iar cel 
de-al șase sute șaizeci și șaselea (47 î.e.n.) să fie anul reformelor politico-religioase. Acest 
număr apare pe tot felul de inscripţii de pe întreg teritoriul tracilor, ca SSS, CCC (C = 6 grec) 
sau VIVIVI (VI = 6 latin). De exemplu, o rugăciune a unei femei gete a fost găsită pe o placă de 
marmură de la Tomis: „Ayrelia Beneria Symforo Syn dio Syn ze sase tri Kai tethi gatri Ayris nonam 
Niascharian”. Această rugăciune se traduce astfel: „Srră/ucitoare, curată, măreață Doamnă, sunt 
credincioasă, sunt cu trei de şase, dar atât te rog: cândva să mă ajuţi să renasc”. Numărul 666 nu este 
întâlnit doar în textul curent („trei de șase”), ci și ascuns. Citind doar majusculele, reiese „AB SSS 
K AN”, care se traduce „cu 666 de ani”. Conform doctorului Napoleon Săvescu, acesta era 


> | so | < 


semnul la care se închinau tracii întorși la adevărata religie, semn pe care îl purtau pe mâna 
dreaptă sau pe frunte. În cartea Dacia Secretă, Adrian Bucurescu prezintă mai multe astfel de 
exemple. Pe o placă de marmură descoperită în orașul Tetova din Macedonia se află 
următoarea inscripţie: „Sunt cu numărul trei de şase, care pentru mine e sfânt. Mi-ar plăcea să mă înalț 
în Tărâmul Zeilor”. Pe un opaiţ de la Drobeta scrie, de la dreapta la stânga: „E NAMOR SSS” („cu 
numărul 666"). Pe un opaiț descoperit în cetatea veche de la Celei-Corabia (judeţul Olt) este 
scris „CVIVI”, combinaţie între 6 grecesc (C) și 6 latinesc (VI). Tot în astfel de combinaţii apare 
666 pe cărămizi şi țigle găsite la Bumbești-Jiu, precum și în alte cetăți dacice. 

Așadar, tracii asociau acest număr cu Gemenii Divini. Acesta este cel de-al treilea indiciu al 
nostru, care ne poate ajuta să descifrăm unul dintre cele mai bine păstrate coduri ale istoriei. Vă 
vine sau nu să credeţi, răspunsul a fost chiar în fața noastră în tot acest timp. 

Pentru strămoșii noștri, indiferent de cultura din care făceau parte, anumite numere (1,3,7,9,12, 
etc.) erau foarte importante. Aceste numere și-au păstrat importanţa chiar și ziua de astăzi. Deși 
numerologii le dau tot felul de explicaţii, o ignoră pe cea mai importantă: numerele reprezintă 
divinităţi. 1 este zeul suprem, indiferent de religie. 2 este un cuplu de zei, care îi semnifică de 
obicei pe Gemenii Divini (Enki și Ninhursag, Marduk și Iștar, Apollo și Artemis, Freyr și Freyja). 
Cifra 3 este o trinitate, întâlnită în majoritatea religiilor. De exemplu, prima trinitate din 
Mesopotamia era formată din An, Enlil și Enki. A fost urmată de cea de-a doua, formată din Enki 
și copiii săi, Marduk și Iștar. În brahmanism avem Trimurti compusă din Brahma, Vișnu și Şiva, 
în creştinism Sfânta Treime și așa mai departe. Cifra 4 reprezintă familia „satanică”, adică pe 
Enki și Ninhursag alături de copiii lor, Marduk și Iștar. Pentru egipteni, cifra 8 reprezenta marea 
Ogdoadă din Khemenu (Hermoupolis Magna) iar 9, Marea Enneadă din lunu (Helioupolis) - 
grupuri de opt, respectiv nouă zei. 12 este numărul titanilor și al zeilor olimpieni în Grecia antică, 
numărul rangurilor zeilor conducători sumerieni, numărul apostolilor lui lesous în creștinism, etc. 
În concluzie, numerele „magice” reprezintă entităţi superioare oamenilor, pe care le-au numit 
zei. Prin urmare, sunt mari șansele ca și 666 să reprezinte una sau mai multe astfel de zeități. 
loannes spunea că „este număr de om”, prin om înţelegându-se o persoană, o entitate sau o 
ființă. 

În Apocalipsă, 666 e asociat cu Răul, cu Satan, cu Fiara sau cu Antihristul. La traci era asociat 
cu Gemenii Divini Zamolxis, adică Marduk (cel numit de creștini Satan) și sora sa, Iștar. loannes 
scria: „cine are pricepere să socotească numărul fiarei”, dându-ne un indiciu foarte important în 
aflarea semnificației reale a acestui număr. Pentru a socoti „numărul fiarei”, este necesar să 
apelăm la matematică. 

După cum ne-a relevat matematica, 666 este un număr triunghiular, adică poate fi simbolizat 
printr-un triunghi echilateral. lar acest triunghi asociat cu răul nu 

poate fi decât triada „satanică” ce a pornit din Mesopotamia, 

formată din Şarpele Enki și copiii săi, Marduk și Iștar. Fiind Enki 

amândoi copiii lui Enki, se găsesc pe poziţii egale, pe aceeași 
linie. Enki, tatăl lor, fiindu-le superior, este reprezentat mai sus 
decât ei. Toţi trei sunt egali (unghiurile și laturile sunt egale), de 
aceea trinitatea a fost reprezentată printr-un triunghi echilateral. 
Însă, pentru a arăta că Enki este puţin mai sus decât copiii săi, 
el reprezintă unghiul superior. Această trinitate formează un întreg, iar membrii ei câte un 
procent din acest întreg. Dacă ţinem cont de regula de mai sus, că toți trei sunt egali, ar trebui 
să considerăm că fiecare dintre cei trei reprezintă 33,33333% din întreg. Însă trebuie să ne 
amintim că Enki este aproape egal cu copiii săi, fiind puţin mai sus. Prin urmare, împărțirea 

33% (fiind egali) iar tatăl lor, care este aproape egal cu ei dar puţin mai sus, 34%. Astfel se 
explică importanța numărului 33 în satanism și masonerie: 33 este zeul lor, Marduk sau Satan, 
o parte din trinitatea „satanică”, cele 33 de procente. 

Prin varianta de mai sus apare o diferenţă de 1% între Enki și copiii săi. Dacă vrem să o 
micşșorăm, apelăm la zecimale. Marduk și Iștar, care sunt egali, vor reprezenta câte 33,3% din 
întreg. lar tatăl lor, care este puţin mai sus decât ei, 33,4%. Prin urmare, diferenţa dintre ei este 
de doar 0,1 procente, ceea ce se apropie mai mult de ideea de triunghi echilateral, cu toate 
părţile sale (unghiuri și laturi) egale. 

Din câte ne spun miturile multor popoare, în timpul celui de-al doilea mare război al zeilor 
Marduk a devenit conducătorul pământenilor și al Veghetorilor, alături de sora sa, care i-a 
devenit consoartă. Exprimând în procente partea fiecăruia din întreg, ar însemna că ei 
împreună reprezintă 66,6% din trinitate. Sau, în prima metodă de calcul, 66%. Prin urmare, 666 
poate reprezenta ori numărul de procente ale celor doi conducători ai Terrei, fără virgulă (în 
Antichitate matematica cu zecimale nu era la îndemâna omului simplu, ci doar a iniţiaţilor), ori 
pe cei doi de zece ori mai puternici (66,6 X 10 = 666). Pe vremuri se practica această 
exagerare. Din combinarea egipteanului Djehuty (Thoth) și elenului Hermes a rezultat Hermes 
Trismegistos, adică „Hermes de trei ori mare”. lesous era numit de gnosticii setieni „cel de trei ori 
bărbat” și exemplele ar putea continua. Așadar, este posibil ca 666 să îi reprezinte pe Marduk și 
Iștar (66,6) de zece ori mai puternici. Dacă folosim prima metodă de calcul, cea fără zecimale, 
suma procentelor Gemenilor este 66. lar în viziunea masonilor, satanișitilor, ocultiștilor și 
numerologilor, 66 are aceeași valoare ca și 666. 

Putem trage concluzia că 666 îi reprezintă pe cei doi copii ai Șarpelui Enki, Marduk și Iștar, 
conducătorii Pământului, indiferent dacă sunt sau nu de zece ori mai puternici. După cum am 
văzut, numărul 666 era asociat cu Gemenii Divini Zamolxis în viziunea tracilor, iar în Apocalipsa 
lui loannes cu Răul, fiind numărul Fiarei, fiul Balaurului. Așa se explică și de ce Marduk, după 
ce a renunţat la Babilon, și-a ales lerusalimul, un oraș ale cărui coordonate însumate dau 
66*60' (31*47'N + 35*13'E), sau de ce slujitorul său, Șelomo (Solomon), primea anual un tribut 
de 666 talanti de aur (Cartea a doua a Regilor 10:14). Este totuși posibil ca acest număr să nu îi 
reprezinte doar pe Marduk și Iștar? Am văzut că 666 este un număr triunghiular; prin urmare 
simbolizează o trinitate și nu un cuplu. Pentru a afla semnificaţia numărului 666, trebuie să ne-o 
reamintim pe cea a cifrei 6. 

În majoritatea religiilor, zeii erau echivalați cu corpuri cerești. Planetele poartă chiar și astăzi 
numele unor zei. Un bun exemplu este Cartea lui Hanok, în care îngerii sunt consideraţi stele 
(cei decăzuţi sunt stele căzătoare), iar oamenii animale. Adeseori anticii foloseau stelele pentru 
a-și reprezenta grafic zeitățile. Numărul razelor stelelor reprezintă numărul planetei echivalate 
cu un zeu, numărând din exterior către Soare. Steaua cu patru raze este Saturn, a patra planetă 
din sistemul nostru solar, steaua cu cinci este Jupiter (a cincea planetă), cea cu șase este Marte 
(a șasea planetă), cea cu șapte este Pământul, cea cu opt, Venus, iar cea cu nouă raze, 
planeta Mercur. De multe ori steaua cu raze era înlocuită cu un cerc înconjurat de puncte, 
numărul lor având aceeași semnificaţie ca numărul razelor stelelor. Se știe deja că steaua cu 
opt raze era simbolul zeiței sumeriene Inanna sau al elenei Aphrodite, zeități identificate cu 
planeta Venus, a opta din sistemul nostru solar. 

ludaismul a păstrat această tradiţie. Iniţial, simbolul evreilor era steaua cu cinci raze, adică 
Jupiter, a cincea planetă din exterior către Soare. Romanul lupiter sau grecul Zeus, numit de 
sumerieni Enlil, a fost zeul adus evreilor de Moşeh / Akhenaten sub numele Aten. După 

întoarcerea din exilul babilonian, evreii au adoptat ca simbol steaua cu șase raze, adică Marte, 
a şasea planetă. Mars al latinilor era Martu al sumerienilor sau Marduk al babilonienilor, noul 
dumnezeu al evreilor, pe care l-au numit Yahweh („Cel care a devenit Luna”). Numele acestui 
zeu se scrie întotdeauna YHWH, cele patru litere sugerând că este a patra zeitate în care a fost 
despărțită Sophia, eonul decăzut. Cifra 6 a devenit echivalenta zeului evreilor, Yahweh, evreii 
folosind-o în toate acţiunile lor importante. Dacă Marduk era reprezentat numeric prin cifra 6, 
tatăl său, Enki, considerat egalul său (așa cum am văzut mai devreme), era reprezentat prin 
aceeași cifră însă doar în raport cu Marduk. Anticii îi simbolizau pe Enki și Marduk în două 
moduri. Când era vorba doar de ei, erau simbolizaţi prin numărul 12 (suma celor doi 6). Însă 
Enki și Marduk de cele mai multe ori făceau parte dintr-o trinitate, alături de Iștar, așa cum se 
observă cel mai bine în Babilon. În acest caz, cei doi zei 6 erau alăturaţi, formând numărul 66, 
care în același timp reprezintă numărul lor de procente din respectiva trinitate. Prin urmare, 
numărul triunghiular 666 este format din cei doi zei 66, Enki și Marduk, alături de încă unul, egal 
cu ei. Cine ar putea fi această divinitate dacă nu Iștar, alături de care formau marea trinitate a 
Babilonului? Prin urmare, numărul care a stârnit groaza multor generaţii de creștini îi reprezintă 
pe Enki, Marduk și Iștar, cei trei conducători ai Veghetorilor. 

Apocalipsa afirmă că „fiara” cea mică „ii sileşte pe toți, pe cei mici şi pe cei mari, și pe cei bogaţi şi pe 
cei săraci, şi pe cei slobozi şi pe cei robi, ca să-și pună semn pe mâna lor cea dreaptă sau pe frunte. Încât 
nimeni să nu poată cumpăra sau vinde, decât numai cel ce are semnul, adică numele fiarei, sau numărul 
numelui fiarei”. Cei care consideră Apocalipsa lui loannes o previziune a viitorului se tem că vor 
fi obligaţi să poarte microcipuri sau acte cu coduri de bare care conţin numărul 666, fără a 
realiza că „profeţia” lui loannes nu este decât o amintire a unui trecut demult uitat. După cum 
demonstra doctorul Napoleon Săvescu, tracii întorși la religia primordială purtau numărul 666 pe 
mâna dreaptă sau pe frunte, întocmai cum susține Apocalipsa. Nu doar tracii, ci și alte popoare 
apelau la simboluri asemănătoare desenate sau chiar tatuate pe frunte. Chiar și astăzi hindușii 
își desenează pe frunţi un cerc roșu care simbolizează al treilea ochi, deschis de șarpele 
Kundalini. Ochiul este simbolul Veghetorilor iar al treilea ochi poate semnifica al treilea Veghetor 
(o parte dintr-o trinitate) sau chiar trei Veghetori (întreaga trinitate), întocmai ca 666. Să ne 
amintim că „fiara” din Apocalipsă este descrisă ca având culoarea roșie, aceeași pe care o 
folosesc și hindușii. 

De unde provine obiceiul desenării simbolului Veghetorilor pe frunte? Hindușii îl imită pe unul 
dintre principalii lor zei, Șiva (Enki al sumerienilor), cel care este întotdeauna reprezentat cu al 
treilea ochi deschis. Tot el este și șarpele Kundalini, energia care ajută la deschiderea acestui 
ochi (cu alte cuvinte, este Veghetorul care aduce cunoașterea). Unii practicanți Reiki îşi 
desenează pe frunte simbolul Nin Giz Zida („Șarpele de foc” în tibetană), denumire preluată din 
limba sumeriană, Ningișzida fiind unul dintre epitetele lui Enki. La fel ca hindușii și practicanți 
Reiki, tracii au preluat acest obicei de la zeul lor suprem, Zamolxis (același Enki), care, după o 
tradiție geto-dacă, a fost tatuat în frunte de niște răufăcători, din acest motiv umblând legat la 
cap. Din păcate nu știm nici cine erau acei răufăcători și nici motivul pentru care zeul a fost 
tatuat pe frunte, însă putem afla folosind miturile altor popoare. În cartea Facerea din Vechiul 
Testament, după ce Qayin și-a ucis fratele, a fost izgonit de dumnezeul său, nu înainte de a 
primi un semn: „și a pus Yahweh Elohim semn lui Qayin, ca tot cel care îl va întâlni să nu-l omoare” 
(4:15). Nu se știe ce fel de semn era acela, însă teologii iudei și creștini bănuiesc că era 
transmis tuturor urmașilor lui Qayin. În limba sumeriană, Kain (numele lui Qayin din 
Septuaginta) înseamnă „Gura care acuză”, iar în Apocalipsa lui loannes, „balaurul” Enki este 
numit de îngeri „pârâșul fraților noştri, cel ce îi pâra pe ei înaintea Dumnezeului nostru, ziua şi 

noaptea” (12:10). Fără îndoială că pedeapsa lui Qayin este în realitate cea a exilatului Enki / 
Zamolxis, semnul pe care l-a primit fiind acel „tatuaj” din frunte, despre care aminteau dacii. 
Metoda însemnării pe frunte a răufăcătorilor era des utilizată în Antichitate. Goţii își însemnau 
sclavii prin tatuaje. De asemenea, romanii își tatuau sclavii și infractorii, cel mai adesea pe 
frunte sau pe mâna dreaptă. În zona mării Mediterane, tatuajele au devenit asociate cu 
criminalitatea la mijlocul secolului al Ill-lea, pe frunţile condamnaților fiind inscripţionate 
infracțiunile de care s-au făcut vinovaţi, pedepsele și numele victimelor lor. În Grecia și Roma 
antică, sclavii tatuați nu puteau deveni cetățeni ai ţărilor respective nici măcar dacă își 
cumpărau libertatea. În principiu, tatuajele erau semne permanente ale vinovăţiei, degradante 
pentru cel care le purta. În timp infractorii au devenit mândri de tatuajele lor, chiar și astăzi fiind 
considerate semne ale onoarei în lumea infracțională (ca exemplu, membrii mafiei japoneze 
Yakuza își acoperă corpurile cu tatuaje). În concluzie, Apocalipsa lui loannes ne spune că în 
vremea celui de-al doilea mare război al zeilor, Nabu i-a convins pe majoritatea pământenilor să 
poarte tatuaje la vedere, pe frunte sau pe mâna dreaptă, simboluri ale lui Enki și Marduk. 
Scopul acestor însemnări era recunoaşterea adepților Veghetorilor și diferenţierea lor de cei 
care îl urmau pe Enlil în marele război al zeilor. Teologii consideră că semnul lui Qayin s-a 
transmis urmașilor săi iar Apocalipsa lui loannes confirmă acest lucru, susținând că ambii copii 
ai lui Enki aveau frunţile însemnate: „fiara” Marduk avea „pe capetele ei: nume de hulă”, iar pe 
fruntea zeiței Iștar era „scris nume tainic: Babilonul cel mare, mama desfrânatelor şi a urâciunilor 
pământului”. Aceste „nume de hulă de pe frunţile zeilor, la fel ca tatuajele infractorilor din 
Antichitate, nu erau decât semne umilitoare și permanente ale vinovâţiei. 

Se pare că nu doar Veghetorii își însemnau adepţii prin această metodă, ci și zeii din cealaltă 
tabără. loannes spune că a văzut pe muntele Sion Mielul (lesous / Enlil) „și cu el o sută patruzeci 
şi patru de mii, care aveau numele lui şi numele Tatălui lui, scris pe frunţile lor” (14:1). Acești 144.000 
de virgini („care nu s-au întinat cu femei, căci sunt feciorelnici”) au fost „răscumpărați dintre oameni, 
pârgă lui Theos şi Mielului” (14:4). Nu știm prețul plătit Veghetorilor de Enlil pentru acei virgini, 
însă Apocalipsa susţine în mod explicit, chiar de două ori, că acei 144.000 „fuseseră răscumpărați 
de pe pământ” (14:3). După ce un „înger „care zbura prin mijlocul cerului” i-a ameninţat pe 
pământeni că a sosit ceasul judecății, un al doilea „înger” a anunţat că „a căzut, a căzut Babilonul, 
cetatea cea mare, care a adăpat toate neamurile din vinul furiei desfrânării sale” (14:8). Cum Babilonul 
original era Eridu, primul oraș al lui Enki, probabil la distrugerea sa se referă mesajul „îngerului”. 
Un al treilea „înger' și-a făcut apariţia pentru a-i ameninţa cu chinuri veșnice pe cei care au 
primit semnul Veghetorilor pe frunte sau pe mână. Apoi, loannes a văzut un „înger” care ședea 
pe un nor alb, de unde a aruncat o seceră pe pământ „și pământul a fost secerat, iar un alt 
„înger”, care „a ieșit din templul cel ceresc”, a aruncat un cuţitaş „și a cules via pământului şi strugurii 
i-a aruncat în teascul cel mare al mâniei lui Theos. Și teascul a fost călcat afară din cetate şi a ieşit sânge 
din teasc, până la zăbalele cailor, pe o întindere de o mie șase sute de stadii” (14:19-20). Acestă 
seceră amintește de cea folosită de Kronos pentru a-l castra pe tatăl său în mitologia greacă, o 
armă neobișnuită. Prin urmare, secera și cuţitașul aruncate de „îngeri” pe Pământ ar putea fi 
două dintre teribilele arme folosite în cel de-al doilea mare război al zeilor, descrise în miturile 
multor popoare antice. 

loannes susţine că a văzut apoi „în cer, alt semn, mare şi minunat: şapte îngeri având șapte pedepse - 
cele de pe urmă - căci cu ele s-a sfârșit mânia lui Theos” (15:1) și „ca o mare de cristal, amestecată cu 
foc, şi pe biruitorii fiarei și ai chipului ei şi ai numărului numelui ei, stând în picioare pe marea de cristal 
şi având alăutele lui Theos” (15:2), care cântau. După acestea, „s-a deschis templul cortului mărturiei 
din cer” (probabil nava lui Enlil) din care au ieșit cei șapte „îngeri” cu cele șapte pedepse. Una 

dintre cele patru creaturi de lângă tronul ceresc le-a dat „cele șapte cupe de aur pline de mânia lui 
Theos” (alte arme?) iar „templul se umplu de fum, din slava lui Theos şi din puterea lui, şi nimeni nu 
putea să intre în templu, până ce se vor sfârşi cele şapte urgii ale celor șapte îngeri” (15:8). Cei șapte 
au primit ordin să verse „cupele de aur”. Primul a vărsat-o pe Pământ „și o bubă rea și ucigătoare 
s-a ivit pe oamenii care aveau semnul fiarei şi care se închinau chipului fiarei” (16:2). Al doilea „a 
vărsat cupa lui în mare, și marea s-a prefăcut în sânge ca de mort, și orice suflare de viaţă a murit, din 
cele ce sunt în mare” (16:3). Al treilea „a vărsat cupa lui în râuri și în izvoarele apelor și s-au prefăcut 
în sânge” (16:4). Al patrulea „a vărsat cupa lui în Soare şi i s-a dat să dogorească pe oameni cu focul 
lui” (16:8). Al cincilea „a vărsat cupa lui pe scaunul fiarei și în împărăţia ei s-a făcut întuneric și 
oamenii îşi muşcau limbile de durere” (16:10), însă în continuare „au hulit pe Dumnezeul cerului din 
pricina durerilor și a bubelor lor, dar de faptele lor nu s-au pocăit' (16:11). Al șaselea „a vărsat cupa 
lui în râul cel mare Eufrat şi apele lui au secat, ca să fie gătită calea împăraţilor de la Răsăritul 
Soarelui” (16:12), moment în care loannes a văzut „ieșind din gura balaurului și din gura fiarei şi 
din gura proorocului celui mincinos trei duhuri necurate ca niște broaște” (16:13), care „sunt duhuri 
diavoleşti, făcătoare de semne şi care se duc la împărații lumii întregi, să-i adune la războiul zilei celei 
mari a lui Theos, Atotţiitorul” (16:14). Armatele s-au adunat „la locul ce se cheamă evreiește 
Harmaghedon” (16:16). După ce și-a vărsat „cupa” în aer cel de-al șaptelea „înger”, „s-au pornit 
fulgere şi vuiete şi tunete şi s-a făcut cutremur mare, aşa cum nu a fost, de când este omul pe pământ, un 
cutremur atât de puternic. Și cetatea cea mare s-a rupt în trei părți și cetățile neamurilor s-au prăbușit, şi 
Babilonul cel mare a fost pomenit înaintea lui Theos, ca să-i dea paharul vinului aprinderii mâniei lui. Și 
toate insulele pieriră și munţii nu se mai aflară. Și grindină mare, cât talantul, se prăvăli din cer peste 
oameni. Și oamenii huliră pe Theos, din pricina pedepsei cu grindină, căci urgia ei era foarte mare” 
(16:18-21). Toate aceste urgii, de la molime, secetă, otrăvirea apelor sau întuneric până la 
cutremure devastatoare, s-au întâmplat, conform cronicilor mesopotamiene (și nu numai), în 
timpul celui de-al doilea război al zeilor. Ne amintim din Epopeea lui Atra-Hasis că Enki este cel 
care i-a sfătuit pe oameni să nu îi mai venereze pe zeii Celești, Anu și Enlil, ceea ce reiese și 
din Apocalipsa lui loannes. Harmaghedon, locul unde cei mai mulţi așteaptă să aibă loc bătălia 
finală a Apocalipsei într-un viitor nu prea îndepărtat, a fost identificat cu Tell Megiddo din 
actualul Israel. Acolo au avut loc câteva mari bătălii de-a lungul timpului, „împărații lumii” 
adunându-și armatele în trecut. Prima consemnată de istorie este cea din anul 1478 î.e.n., când 
faraonul Menkheperre Djhutmose Neferkheperu (Tuthmosis Ill) a învins o coaliție a statelor 
vasale canaaneene. A doua mare bătălie de la Meggido a avut loc în anul 609 î.e.n., când 
faraonul Wahemibre Necho (Necho Il), alături de aliaţii săi asirieni, a pornit la război împotriva 
babilonienilor. Regele iudeu Yoșiyyahu (losia) nu le-a permis egiptenilor să treacă prin teritoriul 
său, așa că a fost nevoit să îi înfrunte la Meggido, unde și-a pierdut viața. Ultima mare luptă în 
acel loc a avut loc la finalul Primului Război Mondial, în 1918 trupele Imperiului Britanic, Franţei 
și regatului Hedjaz înfruntându-le pe cele ale Imperiului Otoman și ale Germaniei. 

După ce i-a fost arătată „mama desfrânatelor şi a urâciunilor pământului” (17:5), Iştar, loannes a 
văzut „un alt înger, pogorându-se din cer, având putere mare, şi pământul s-a luminat de slava lui” 
(18:1), care a strigat: „4 căzut Babilonul cel mare și a ajuns locaș demonilor, închisoare tuturor 
duhurilor necurate, şi închisoare tuturor păsărilor spurcate şi urâte” (18:2). După multe laude aduse 
lui lesous și tatălui său, loannes a „văzur cerul deschis şi iată un cal alb, şi Cel ce şedea pe el se 
numeşte Credincios şi Adevărat şi judecă şi se războieşte întru dreptate. lar ochii lui sunt ca para focului 
şi pe capul lui sunt cununi multe și are nume scris pe care nimeni nu-l înţelege decât numai el. Și este 
îmbrăcat în veșmânt stropit cu sânge şi numele lui se cheamă: Cuvântul lui Theos. Și oștile din cer 
veneau după el, călare pe cai albi, purtând veşminte de vison alb, curat. lar din gura lui ieşea sabie 

ascuțită, ca să lovească neamurile cu ea. Și el îi va păstori cu toiag de fier și va călca teascul vinului 
aprinderii mâniei lui Theos, Atotţiitorul. Și pe haina lui şi pe coapsa lui are nume scris: Împăratul 
împăraților şi Domnul domnilor” (19:11-16). După această apariţie din cer a lui lesous (Enlil) și a 
armatei sale, lui loannes i s-a arătat „fiara și pe împărații pământului, şi oştirile lor adunate, ca să 
facă război ce cel ce şade pe cal şi cu oștirea lui” (19:19). Această bătălie finală a celui de-al doilea 
război al zeilor, care a avut loc înaintea Potopului, s-a încheiat cu victoria lui Enlil, lucru 
confirmat și de Apocalipsă: „fiara a fost răpusă şi, cu ea, proorocul cel mincinos, cel ce făcea înaintea 
ei semnele cu care amăgea pe cei ce au purtat semnul fiarei şi pe cei ce s-au închinat chipului ei. 
Amândoi au fost aruncaţi de vii în iezerul de foc unde arde pucioasă. Tar ceilalți au fost ucişi cu sabia 
care iese din gura celui ce şade pe cal, şi toate păsările s-au săturat din trupurile lor” (19:20-21). În 
Epistola a doua către Tesaloniceni a Sfântului Apostol Paulos apare o idee asemănătoare: 
„atunci se va arăta cel fără de lege, pe care Domnul Iesous îl va ucide cu suflarea gurii sale şi-l va nimici 
cu strălucirea venirii sale” (2:8). La finalul acestui mare război, Enki a fost închis din nou în 
temniţa sa subterană. loannes susţine la rândul său că a „văzut un înger, pogorându-se din cer, 
având cheia adâncului și un lanț mare în mâna lui. Și a prins pe balaur, șarpele cel vechi, care este 
diavolul şi satana, şi l-a legat pe mii de ani. Și l-a aruncat în adânc și l-a închis şi a pecetluit deasupra 
lui, ca să nu mai amăgească neamurile, până ce se vor sfârși miile de ani. După aceea, trebuie să fie 
dezlegat câtva vreme” (20:1-3). Miturile ne spun că, după marele război, Enki a fost din nou 
eliberat. Apocalipsa afirmă și ea că „şi către sfârșitul miilor de ani, satana va fi dezlegat din 
închisoarea lui. Și va ieşi să amăgească neamurile, care sunt în cele patru unghiuri ale pământului, pe 
Gog şi pe Magog, și să le adune la război; iar numărul lor este ca nisipul mării. Și s-au suit pe fața 
pământului, şi au înconjurat tabăra sfinţilor şi cetatea cea iubită. Dar s-a pogorât foc din cer şi i-a 
mistuit. Și diavolul, care-i amăgise, a fost aruncat în iezerul de foc şi de pucioasă, unde este și fiara şi 
proorocul mincinos, şi vor fi chinuiţi acolo, zi şi noapte, în vecii vecilor” (20:7-10). După ce „balaurul” 
a fost închis, loannes spune că a văzut „sufletele celor tăiați pentru mărturia lui lesous şi pentru 
cuvântul lui Theos, care nu s-au închinat fiarei, nici chipului ei, şi nu au primit semnul ei pe fruntea și pe 
mâna lor. Și ei au înviat şi au împărățit cu Khristos mii de ani” (20:4). Această înviere a morţilor este 
descrisă și în Epistola întâia către Corinteni a Sfântului Apostol Paulos, unde se spune că 
„trâmbiţa va suna și morții vor învia nestricăcioşi, iar noi ne vom schimba” (15:52), dar şi în Epistola 
întâia către Tesaloniceni a Sfântului Apostol Paulos, unde același apostol declară că „însuși 
Domnul, întru poruncă, la glasul arhanghelului şi întru trâmbiţa lui Theos, se va pogori din cer, și cei 
morţi întru Khristos vor învia întâi, după aceea, noi cei vii, care vom fi rămas, vom fi răpiți, împreună cu 
ei, în nori, ca să întâmpinăm pe Domnul în văzduh, şi aşa pururea vom fi cu Domnul” (4:16-17). 
După ce a asistat la judecata morţilor și la aruncarea păcătoşilor în „iezerul cel de foc”, loannes a 
„văzut cer nou şi pământ nou. Căci cerul cel dintâi şi pământul cel dintâi au trecut; şi marea nu mai este” 
(21:1). Ultima parte a acestui verset indică în mod clar că Pământul cel nou și cerul cel nou au 
apărut după retragerea apelor Potopului. Incașii din regiunea peruană Cuzco afirmau și ei că, 
după Potop, zeul Viracocha a refăcut Soarele, Luna și stelele (un „cer nou”), apoi „a reînnoit 
populația omenească a Pământului”. În Scandinavia, după cruntul Ragnarok, zeii supraviețuitori și- 
au refăcut casa cerească Asgard. lar conform poemului Voluspa: 

„Se vede iar ieşind 

Pentru a doua oară 

Pământul din mare, 

Gingaș înverzit”. 

Cu alte cuvinte, doar după al doilea război al zeilor și Potop și-au făcut apariția un „cer nou și 
pământ nou”. 

loannes susţine că a observat și aterizarea unei nave: „am văzut cetatea sfântă, noul Ierusalim, 
pogorându-se din cer de la Theos, gătită ca o mireasă, împodobită pentru mirele ei” (21:2). A auzit și 
un glas puternic din dreptul tronului ceresc, care spunea: „lată, cortul lui Theos este cu oamenii și 
el va sălășlui cu ei şi ei vor fi poporul lui şi însuși Theos va fi cu ei. Și va şterge orice lacrimă din ochii 
lor şi moarte nu va mai fi; nici plângere, nici strigăt, nici durere nu vor mai fi, căci cele dintâi au trecut” 
(21:3-4). Acest pasaj ne amintește de Epopeea lui Gilgameș, unde se spune că supraviețuitorii 
Potopului, Utnapiștim și soția sa, au primit nemurirea și privilegiul de a locui în Grădina zeilor. 
Cel care şedea pe tron i-a spus lui loannes: „celui ce însetează îi voi da să bea, în dar, din izvorul 
apei vieţii” (21:6). Conform cronicilor antice, acest izvor al vieţii se afla în Grădina zeilor, acolo 
unde a fost mutat Utnapiștim. După o descriere detaliată a navei numite „noul Ierusalim”, ni se 
dă de înţeles că ea a aterizat în Grădina zeilor, loannes afirmând că apa vieţii „izvorăște din 
tronul lui Theos şi al Mielului, şi în mijlocul pieţei din cetate, de o parte și de alta a râului creşte pomul 
vieţii” (22:1-2). În această Grădină a zeilor, Apocalipsa spune că „noapte nu va mai fi; şi nu au 
trebuință de lumina lămpii sau de lumina Soarelui, pentru că Domnul Theos le va fi lor lumină şi vor 
împărăți în vecii vecilor” (22:5). N-ar trebui să ne pară fantastică această afirmaţie, cronicile fiind 
pline cu descrieri ale unor „sori” artificiali care luminau cetățile zeilor. Însă, la fel ca mai toate 
„profeţiile” din această carte biblică, și sferele luminoase au existat pe Pământ în trecut, nu în 
viitor. 

Cine este personajul care l-a însoţit pe loannes în toată această călătorie cerească? „Eu, Iesous, 
am trimis pe îngerul meu ca să mărturisească vouă acestea, cu privire la Biserici. Eu sunt rădăcina şi 
odrasla lui David, steaua care străluceşte dimineața” (22:16), spune el. În altă versiune a Bibliei, 
expresia „steaua care strălucește dimineaţa” este înlocuită cu „luceafărul de dimineață”. Zeul 
identificat cu planeta Venus sau cu luceafărul de dimineaţă era, în majoritatea culturilor antice, 
Enki. Să ne amintim că în capitolul 3 și-a mai declinat o dată identitatea, susținând că el este 
Amun, unul dintre alter-ego-urile egiptene ale aceluiași Enki. Prin urmare, nu lesous / Enlil era 
cel care i-a arătat lui loannes evenimentele din cel de-al doilea război al zeilor, ci adevăratul 
conducător al Veghetorilor, Enki. 


Apocalipsa Evangheliei lui Matthaios 


Apocalipsa lui loannes nu este singurul text neotestamentar referitor la sfârşitul lumii. În 
capitolul 24 al Evangheliei lui Matthaios, lesous a fost întrebat de ucenicii lui care va fi „semnul 
venirii” sale „și al sfârşitului veacului”. El le-a răspuns: „veți auzi de războaie şi de zvonuri de 
războaie, luaţi seama să nu vă speriaţi, căci trebuie să fie toate, dar încă nu este sfârşitul. Căci se va 
ridica neam peste neam și împărăție peste împărăție şi va fi foamete şi ciumă şi cutremure pe alocuri. 
Dar toate acestea sunt începutul durerilor” (24:6-8). Într-adevăr, Potopul a avut loc după 
aproximativ 93 de milenii de la începutul marelui război al zeilor, timp în care pământenii au 
avut de suferit și din cauza molimelor trimise de Enlil, a foametei și a cutremurelor. lesous 
spune că atunci vor apărea „khristoşi mincinoşi şi prooroci mincinoşi”, care vor încerca să-i 
amăgească pe cei aleși. „Khristos” înseamnă „Cel uns”, unși fiind în vechime doar regii, iar 
proorocul este o persoană cu inspiraţie divină care prezice viitorul. Prin urmare, lesous se referă 
la regi și la profeţi mincinoși, ceea ce amintește de evenimentul care a dus la începerea celui 
de-al doilea război al zeilor: Marduk s-a declarat fiul lui Enki și a cerut tronul Pământului, ocupat 
în acel moment de Enlil. Miturile egiptene ne-au relevat că a avut loc o îndelungată judecată a 
Consiliului Zeilor, lui Haru / Marduk fiindu-i acordat titlul de rege după ce Djehuty / Nabu (căruia 

Veghetorii i-au arătat viitorul) a demonstrat că, din punct de vedere genetic, este într-adevăr fiul 
lui Asar / Enki. Sutah / Enlil nu a fost de acord cu decizia Consiliului, ceea ce a dus la un mare 
război între el și nepotul lui. Din punctul său de vedere, Marduk şi Nabu erau un rege și un 
prooroc mincinos, ceea ce reiese și din Evanghelia lui Matthaios. lesous mai spune că în acea 
perioadă zilele vor fi scurtate „iar îndată după strâmtorarea acelor zile, Soarele se va întuneca şi luna 
nu va mai da lumina ei, iar stelele vor cădea din cer şi puterile cerurilor se vor zgudui” (24:29), 
aceleași detalii des întâlnite în multe culturi despre perioada celui de-al doilea război al zeilor. 
„Atunci se va arăta pe cer semnul Fiului Omului şi vor plânge toate neamurile pământului și vor vedea pe 
Fiul Omului venind pe norii cerului, cu putere şi cu slavă multă. Și va trimite pe îngerii săi, cu sunet 
mare de trâmbiţă, şi vor aduna pe cei aleşi ai lui din cele patru vânturi, de la marginile cerurilor până la 
celelalte margini” (24:30-31), mai spune lesous / Enlil, povestind despre începutul bătăliei finale 
dintre el și Marduk. Nu lipsește nici judecata de la finalul războiului: „Când va veni Fiul Omului 
întru slava sa, și toți sfinţii îngeri cu el, atunci va şedea pe tronul slavei sale. Și se vor aduna înaintea lui 
toate neamurile şi-i va despărți pe unii de alții, precum desparte păstorul oile de capre” (25:31-32). 
Dacă am ajuns la concluzia că aceste „profeţii ale Apocalipsei viitoare se referă în realitate la 
cea din trecut, din timpul marelui război încheiat cu Potopul, surprinzător este faptul că lesous 
compară aceste două evenimente, sugerând că sunt identice: „Și precum a fost în zilele lui Noah, 
așa va fi venirea Fiului Omului. Căci precum în zilele acelea dinainte de potop, oamenii mâncau și beau, 
se însurau și se măritau, până în ziua când a intrat Noah în corabie, şi n-au ştiut până ce a venit potopul 
şi i-a luat pe toți, la fel va fi şi venirea Fiului Omului” (24:37-39). 


Apocalipse apocrife creştine 


Pe lângă aceste texte ale Noului Testament există o mulţime de alte scrieri apocaliptice 
creștine, inspirate din cele biblice, care prezintă același sfârșit al lumii din trecut. Una dintre ele, 
numită Revelația lui loannes Teologul sau Apocalipsa lui pseudo-loannes, spune că „În zilele 
acelea, spicul grâului va da o litră de făină (aproximativ o jumătate de kilogram - n.a.) iar o singură 
mlădiţă va rodi o mie de ciorchini de struguri, iar un ciorchine va da o jumătate de vas de vin. Însă în 
anul ce va urma acestuia nu se va găsi pe fața pământului nici măcar o jumătate de litră de făină ori o 
jumătate de vas cu vin (perioada de foamete din timpul celui de-al doilea război al zeilor - n.a.)'. 
Apoi se vor arăta Tăgăduitorul și Antihristul (cele două fiare din Apocalipsa lui loannes), care 
vor face răutăţi timp de trei ani. Enok și Elias (Hanok și Eliyahu, cei doi martori din capitolul 11 
al Apocalipsei biblice) se vor întoarce pe Pământ pentru a-l demasca pe Antihrist, iar acesta îi 
va omori pe altar. După aceea toți oamenii vor muri, însă arhanghelii Mikhael și Gabriel vor 
sufla în coarnele berbecului care aleargă pe nori, iar oamenii vor învia. Îngerii vor duce în cer 
toate icoanele, crucile și cărţile sfinte, toți oamenii vor fi răpiți pe nori, duhurile rele se vor uni 
sub stăpânirea Antihristului și se vor ridica pe nori iar îngerii vor pârjoli Pământul, care va 
rămâne curat. „Atunci voi trimite îngerii mei peste toată fața Pământului din care vor pârjoli 8500 de 
cofi iar munţii cei înalți vor fi mistuiţi de foc; toate stâncile vor fi topite de pară și se vor preface în praf, 
toți pomii vor ajunge cenușă. Se va şterge urma oricărei fiare ce umblă pe fața pământului şi a oricărei 
târâtoare ce mișună, şi nicio pasăre ce zboară-n văzduh nu va mai fi; nimic nu va mai mişca pe pământ, 
iar pământul va rămâne nemișcat”, spune dumnezeul autorului textului. Zeul Sabaoth va cobori pe 
Pământ cu oștile cerești și îi va învinge pe cei răi. La fel ca în Apocalipsa biblică, după ce Mielul 
va rupe peceţile Cărţii, stelele vor cădea din ceruri, Luna se va ascunde, Soarele își va opri 
lumina, cerurile vor dispărea, Pământul se va rupe, jumătate din mare va dispărea iar iadul se 

va arăta. „Apoi Domnul va mătura păcatul de pe pământ, care va rămâne în urmă alb ca zăpada, 
făcându-se curat precum o foaie de hârtie, fără peșteri, munţi, dealuri ori stânci; drept și alb ca zăpada 
va fi pământul de la un capăt la celălalt. Iar frâiele pământului vor fi arse în foc”. Îngerul Telemakhos 
va strânge la un loc mulţimea păcătoșilor, după care va lovi Pământul, care se va desface în 
mai multe părți, păcătoşii fierbând în grozave chinuri. În final demonii şi oamenii vor fi judecaţi, 
ceea ce ne duce cu gândul la procesul Veghetorilor de la finalul Bătăliei Piramidelor, care a avut 
loc după retragerea apelor Potopului. Să remarcăm și prezenţa lui Hanok / Nabu în timpul 
evenimentelor acestei Apocalipse, despre care ştim deja că a jucat un rol important în cea din 
trecut. 

Într-un alt text creștin, intitulat Apocalipsa lui Ezra, „Theos a zis: «Mai întâi voi aduce un cutremur 
pentru pieirea tuturor fiarelor cu patru picioare şi a oamenilor, iar când vei vedea că fratele îşi lasă 
fratele pradă morții, că fiii se vor ridica împotriva părinţilor, că femeia va uita de soţul ei, că un popor se 
va porni împotriva altuia cu război, atunci vei şti că sfârşitul este aproape. În zilele acelea fratele nu se 
va mai îndura de frate, nici bărbatul de femeia lui, nici prietenii de prieteni, nici robul de stăpânul lui; 
fiindcă cel care este vrăjmașul omului va ieşi din Tartaros şi îi va învăţa multe răutăți pe oameni”. Așa 
cum am văzut, eliberarea „vrăjmașului” Enki din lumea subterană, războiul și marele cutremur au 
avut loc în trecutul îndepărtat al planetei noastre. „Apoi va răsuna trâmbița, iar mormintele se vor 
deschide şi morţii vor învia întru nestricăciunea vieții. Atunci vrăjmaşul, auzind înfricoşătoarea 
amenințare, se va ascunde în întunericul cel mai dinafară. lar cerul, pământul şi mările vor fi nimicite. 
Apoi voi arde optzeci de părţi din cer şi opt sute de părți din pământ”, spune zeul care îi vorbea 
profetului. Întrebat de Ezra cum a păcătuit Pământul, acel zeu a răspuns: „Pentru că vrăjmașul se 
va ascunde la auzul trâmbiţei, este destul acest lucru ca să topesc pământul dimpreună cu toţi vrăjmaşii 
spiței omenești”, ceea ce confirmă faptul că distrugerea vieţii pe Pământ prin molime, război şi o 
inundație globală a avut ca scop doar înfrângerea Veghetorilor. 


Apocalipsa Vechiului Testament 


Elemente ale sfârșitului lumii se întâlnesc și în multe dintre cărţile Vechiului Testament, toate 
referindu-se, de asemenea, la cel de-al doilea război al zeilor care a avut loc acum aproximativ 
32.000 de ani. „Și tu, fiul omului, spune: Aşa grăiește Yahweh Elohim ţării lui Yisra'el: Vine, vine 
sfârşitul asupra celor patru laturi ale pământului. lată îți vine sfârşitul! Trimite-voi împotriva ta mânia 
mea şi te voi judeca după căile tale și după toate ticăloşiile tale te voi pedepsi. Ochiul meu nu te va cruța, 
nici nu te va milui, ci-ți voi răsplăti după căile tale, ticăloşiile tale vor fi peste tine şi vei cunoaşte că eu 
sunt Domnul” (Cartea lui Y'hez'qel 7:1-3). Acest „Ochi” al Domnului pare a fi Ochiul lui Ra din 
mitologia egipteană, leoaica Sekhmet, pe care conducătorul zeilor a trimis-o pentru a pedepsi 
pământenii răzvrătiți. „Râurile vor bate din palme, deodată, munţii se vor bucura de faţa Domnului, că 
vine, vine să judece pământul. Judeca-va lumea cu dreptate şi popoarele cu nepărtinire” (Psalmul 
97:10-11); „Multimi şi iar mulțimi în Valea Judecăţii. Căci aproape este ziua Domnului în Valea 
judecății! Soarele şi luna se întunecă și stelele îşi pierd lumina lor. Din Sion Domnul va striga puternic şi 
din Ierusalim va slobozi tunetul său: pământul şi cerurile se vor cutremura atunci” (Cartea lui Yoel 
4:14-16). Acest loc al judecății finale este amintit și în Apocalipsa lui Ezra, unde zeul care își 
anunţa întoarcerea declara: „imi voi întinde braţul și voi apuca lumea din cele patru colțuri și îi voi 
aduna pe toţi în Valea lui Yehoşapat și voi şterge sămânţa oamenilor ca lumea să nu mai fie”. În 
scripturile evreieşti, momentul Apocalipsei este numit adesea „ziua Domnului”: „lată ziua 
Domnului, ea vine aprigă, mânioasă şi întărâtată la mânie ca să pustiiască pământul şi să stârpească pe 

păcătoşi de pe el. Luceferii de pe cer şi grămezile de stele nu-și vor mai da lumina lor; Soarele se va 
întuneca în răsăritul lui şi Luna nu va mai străluci. Atunci voi pedepsi lumea pentru fărădelegile ei și pe 
cei nelegiuiți pentru păcatele lor. Voi smeri mândria celor îngâmjfaţi şi obrăznicia celor cruzi o voi 
arunca la pământ. Voi face ca oamenii să fie mai rari decât aurul cel mai scump, mai căutaţi decât aurul 
de Ofir. Pentru aceasta voi prăbuși cerurile; şi pământul se va clătina din locul lui, din pricina mâniei 
Domnului Sabaoth, în ziua iuțimii mâniei lui” (Cartea lui Yeșayahu 13:9-13); „Iată că vine ziua 
Domnului, când se vor împărți prăzile tale în mijlocul tău. Și voi aduna toate neamurile pentru război 
împotriva Ierusalimului, şi cetatea va fi luată, casele vor fi jefuite și femeile necinstite. Atunci jumătate 
din cetate va fi dusă în robie, iar restul poporului meu nu va fi stârpit din cetate. Atunci Domnul va ieşi la 
luptă şi se va război împotriva acestor popoare, ca în vreme de luptă, ca în vreme de război” (Cartea lui 
Zekarya 14:1-3); „Tăceţi toți înaintea lui Yahweh Elohim, că aproape este ziua lui, că Yahweh a pregătit 
ospăț şi a sfinţit pe cei chemaţi ai lui!” (Cartea lui Sepanya 1:7). „Ziua Domnului” este menţionată și 
în Noul Testament, unde lesous spune: „Abraam, părintele vostru, a fost bucuros să vadă ziua mea şi 
a văzut-o şi s-a bucurat” (Evanghelia lui loannes 8:56), referindu-se la momentul distrugerii 
Sodomei și Gomorei, ceea ce confirmă faptul că aparţine trecutului, nicidecum viitorului. „În ziua 
aceea Yahweh se va năpusti cu sabia sa grea, mare și puternică, asupra liwyatanului, a șarpelui care 
fuge, asupra liwyatanului, a şarpelui încolăcit, şi va omori balaurul cel din Nil’ (Cartea lui Yeșa'yahu 
27:1). Această ucidere a balaurului este descrisă și în Apocalipsa lui loannes, fiind momentul în 
care Mikhael l-a învins și l-a aruncat pe Pământ, dar și în mitologia egipteană, unde „Șarpele 
Nilului” sau „Șopăârla malefică” Apep (Apophis) a fost învins de protectorii lui Ra, conduși de 
Sutah. Așadar este vorba tot despre un eveniment din trecut. „În ziua aceea, va fi un jertfelnic în 
mijlocul pământului Egiptului şi un stâlp de pomenire la hotarul lui, pentru Yahweh. Acesta va fi un semn 
şi o mărturie pentru Yahweh Elohim în pământul Egiptului. Când vor striga către Yahweh în 
strâmtorările lor, atunci el le va trimite un mântuitor şi un răzbunător care-i va mântui. Domnul se va 
face ştiut în Egipt și egiptenii vor cunoaşte pe Yahweh în ziua aceea” (Cartea lui Yeșa'yahu 19:19-21), 
o aluzie evidentă la Bătălia Piramidelor de după Potop. „În vremea aceea nu va mai fi lumină, ci frig 
şi ger. Va fi o zi deosebită pe care Yahweh singur o știe; nu va fi nici zi şi nici noapte, ci în vremea serii 
va fi lumină” (Cartea lui Zekarya 14:6-7), pasaj în care întâlnim o menționare a erei glaciare în 
timpul căreia a avut loc adevărata Apocalipsă. „«Voi nimici totul de pe fața pământului», zice 
Yahweh. «Voi nimici oamenii și dobitoacele, păsările cerului şi peștii mării! Voi face să se poticnească 
nelegiuiții şi voi pierde pe oameni de pe fața pământului», zice Yahweh” (Cartea lui Sepanya 1:2-3), 
„Nici aurul, nici argintul nu vor putea să-i izbăvească în ziua mâniei lui Yahweh, căci tot pământul va fi 
mistuit de focul mâniei lui; căci el va distruge, da, va pierde într-o clipă pe toți locuitorii pământului” 
(Cartea lui Sepanya 1:18), „Atunci Yahweh va fi înfricoşător pentru ei, căci el va distruge pe toți 
dumnezeii pământului şi înaintea lui se vor închina locuitorii ținuturilor celor mai de departe, fiecare din 
locul său” (Cartea lui Sepanya 2:11). Într-adevăr, o mare parte a zeilor a fost distrusă în cruntul 
război dinainte de Potop. 


Apocalipsa de la Marea Moartă 


Am văzut în Apocalipsa lui loannes că nu „balaurul” Enki a fost conducătorul armatei care a 
luptat împotriva lui Enlil, ci fiul său, „fiara” Marduk, loannes susţinând că a văzut „fiara și pe 
împărații pământului, şi oştirile lor adunate, ca să facă război ce cel ce şade pe cal și cu oștirea lui” 
(19:19). Același lucru l-au afirmat și popoarele antice care au păstrat amintirea celui de-al doilea 
război al zeilor de dinaintea Potopului: Marduk era conducătorul Veghetorilor, al semizeilor și al 

oamenilor. În literatura ebraică mai există un text care confirmă acest fapt, descoperit în 
apropierea Mării Moarte, numit Războiul fiilor luminii împotriva fiilor întunericului. Manuscrisul 
începe astfel: „Prima luptă a fiilor luminii împotriva fiilor întunericului - adică împotriva oștirii lui 
Belial - va fi un atac asupra oștirilor edomiților, moabiţilor, amoniţilor, filistenilor, asupra kiteenilor din 
Asiria şi împotriva călcătorilor Legământului care le-au dat ajutor. Când fiii luminii, care acum sunt în 
exil, se vor întoarce din «pustia neamurilor», aşezându-şi tabăra în deșertul Ierusalimului, copiii lui 
Lewi, Yehudah și Benjamin vor purta război împotriva tuturor acestor neamuri. După acest război, ei vor 
năvăli asupra kiteenilor din Egipt. La scurtă vreme, ei vor porni război împotriva regilor din nord, fiind 
porniţi în mânia lor să-şi nimicească vrăjmaşii şi să le ia puterea”. După cum am mai spus, numele 
Belial este derivat din babilonianul Bel („Domnul”), unul dintre epitetele lui Marduk, pe care 
canaaneenii l-au transformat în Baal, și particula „e!/”, care înseamnă „zeu”, Belial traducându-se 
cel mai corect prin „Domnul zeu” sau „Dumnezeu”. Și în Cartea lui Yirmiyahu din Vechiul 
Testament, zeul care îi vorbea profetului anunţa o luptă împotriva aceluiaşi personaj: „voi 
pedepsi pe Bel în Babilon și voi smulge din gura lui cele înghiţite de el; popoarele nu se vor mai 
îngrămădi spre el de acum înainte” (51:44), iar în Cartea lui Sepanya, același zeu spunea: „voi 
distruge din locul acesta pe Baal până la ultimele lui rămășițe, numele slujitorilor săi, împreună cu al 
preoților” (1:4). La fel ca în Apocalipsa lui loannes, textul Războiul fiilor luminii împotriva fiilor 
întunericului susţine că oamenii vor lupta alături de zei: „În ziua căderii kiteenilor, luptă aprigă şi 
vărsare de sânge va fi dinaintea Domnului lui Yisrael, căci aceasta e ziua hărăzită de el pentru cea de pe 
urmă luptă împotriva Fiilor Întunericului. lar puterile cereşti se vor alătura oştirilor oamenilor, Fiii 
Luminii luptând împotriva Fiilor Întunericului cu adevărată putere dumnezeiască, în mijlocul strigătelor 
de război ale zeilor şi oamenilor, în ziua prăpădului”. Deşi „Fiii Luminii” şi „Fiii Întunericului” sunt 
consideraţi îngeri de teologi, expresia „în mijlocul strigătelor de război ale zeilor și oamenilor” 
demonstrează că ei erau vechii zei ai Pământului, între cei doi termeni neexistând vreo 
diferență pentru antici. Echivalarea îngerilor cu zeii reiese și dintr-un text descoperit la Nag 
Hammadi în 1945, numit Ascensiunea lui Yeșavyahu, într-un pasaj care se referă, de 
asemenea, la Apocalipsă: „Atunci tu vei judeca și vei nimici prinții, îngerii, zeii acestei lumi și lumea 
condusă de aceştia, căci m-au negat şi au spus: «Suntem doar noi și nu mai există nimeni în afară de 
noi»” (10:12-13). Manuscrisul Războiul fiilor luminii împotriva fiilor întunericului abundă în 
informaţii clare și detaliate, spre deosebire de restul textelor apocaliptice: „Când aceștia vor lupta 
cu kiteenii [...] și vărsării de sânge, Fiii Luminii vor avea sorţi de izbândă de trei ori pentru a nimici 
puterile vrăjmașe, însă tot de trei ori vor fi puşi pe fugă de oștile lui Belial. Atunci, puterea lui Elah le va 
întări inimile şi la cel de-al şaptelea atac mâna Domnului va birui până la urmă [...] pe toți îngerii şi pe 
toți bărbaţii [...] EI va apărea [...] şi va face ca adevărul [...] aducând blestem asupra Fiilor 
Întunericului [...] şi ei se vor da prinși”. Capitolul Despre succesiunea campaniilor aduce mai 
multe informaţii: „Din cei treizeci și cinci de ani de război, primii șase sunt pentru adunarea oștirii, 
toată comunitatea luând parte la acesta. Pentru cei douăzeci şi nouă de ani rămași, războiul va fi purtat 
în mai multe campanii separate. În primul an [...] vor lupta în Mesopotamia; în cel de-al doilea, 
împotriva lidienilor; în cel de-al treilea, împotriva restului Siriei, împotriva lui Us, Hul, Geter şi Maş 
(copiii lui Aram, menţionaţi în Facerea 10:23 - n.a.), care se află de-a lungul Eufratului; în cel de-al 
patrulea și al cincilea an, împotriva lui Arpakșad; în timpul celui de-al șaselea şi al șaptelea an, 
împotriva tuturor asirienilor, persanilor şi răsăritenilor până la Marele Deșert, în cel de-al optulea an, 
împotriva Elamului; în cel de-al nouălea an, împotriva fiilor lui Yișma el şi Qetura (din Arabia de Sud, 
enumerati în Facerea 25:1-5 - n.a.). Pentru următorii zece ani, lupta va fi dusă împotriva hamiților, 
oriunde aceştia îşi vor avea sălaşul; şi pentru anii rămaşi, vor lupta împotriva tuturor [...] oriunde li s-ar 
afla aşezările”. 

Deși este privit ca un text apocaliptic, și acest manuscris se pare că se referă la marele război 
al zeilor din trecut. Pe lângă faptul că Marduk conduce armata „Fiilor Întunericului” și a 
oamenilor împotriva „Fiilor Luminii”, întocmai ca în războiul de dinaintea Potopului, descrierea 
exactă a evenimentelor și detaliile numeroase nu par a fi rezultatul unor viziuni ale viitorului - 
care de obicei sunt vagi și neclare -, ci cronica unui eveniment care a avut loc deja. Textul 
descrie organizarea și strategia militară, modul în care se va desfășura lupta, armele care vor fi 
folosite, echipamentele purtate și chiar textele inscripționate pe steaguri, arme și armuri: „Linia 
trebuie să fie alcătuită din o mie de oameni. Fiecare linie-de-front trebuie să aibă o adâncime de șapte 
bărbați, unul în spatele celuilalt. Toţi trebuie să poarte scuturi din bronz, strălucind precum oglinzile 
(...) Fiecare scut trebuie să fie de doi coți și jumătate lungime şi de doi coți şi jumătate lăţime. Bărbaţii 
trebuie să poarte în mâini o suliță şi o lance. Lungimea suliței trebuie să fie de şapte coți, din care un cot 
şi jumătate trebuie să fie lama (...) După ei, trei detaşamente de pedestrime vor înainta și vor lua poziţie 
între linii. Primul detaşament va arunca şapte sulițe în liniile vrăjmaşe. Pe ascuţişul fiecărei sulițe vor 
scrie: «Tăişul vădeşte puterea Domnului». lar pe cea de-a doua lance vor scrie: «Zvâcnirile sângelui îi 
nimiceşte pe ucigași prin mânia Domnului». lar pe cea de-a treia suliță vor scrie: «Focul sabiei va nimici 
răul prin judecata lui Elah». Toţi aceştia vor arunca sulițele de şapte ori şi apoi se vor întoarce la 
poziţiile lor. După ei vor înainta celelalte două detașamente ale oștirii și vor lua poziţie între cele două 
linii. Primul [...] va purta sulițe și scuturi iar celălalt sulițe şi săbii, pentru a nimici vrăjmașul prin 
dreapta judecată a lui Elah şi pentru a cuceri linia dușmanului (...) Cele şapte linii de bătaie vor fi 
flancate în stânga și în dreapta de călărime. Fiecare linie va fi însoțită de două sute de călăreți şi astfel 
vor fi în total şapte sute de-o parte şi şapte sute de cealaltă parte”. Nu putem să ignorăm folosirea în 
acest război apocaliptic a săbiilor, sulițelor, scuturilor, cailor, steagurilor și preoţilor, elemente 
specifice trecutului, nicidecum unui viitor în care luptele se vor duce cu arme automate, bombe, 
avioane, elicoptere și submarine. De altfel, generalul Yigael Yadin, șef al Marelui Stat Major al 
Armatei Israeliene în perioada 1949-1952, observa că războiul descris în acest manuscris 
corespunde standardelor romane cu privire la organizare militară, proceduri și strategie. Prin 
urmare face parte din trecut, nicidecum din viitor. Probabil cea mai clară dovadă în acest sens îl 
reprezintă un pasaj din același text, în care este folosit timpul trecut: „Tu ai pogorât asupra noastră 
biruința mâinii tale - tu ai purtat război împotriva vrăjmaşilor noştri şi a oștirilor lui Belial - cele şapte 
neamuri netrebnice - pentru a cădea în mâinile poporului sărman pe care tu l-ai răscumpărat prin 
puterea-ți măreaţă și [...] în pace și siguranță”. 

Războiul dintre cele două tabere a fost unul crunt, așa cum ne-au împărtășit deja cronicarii 
antici. „Când Belial se va încinge spre a-i ajuta pe Copiii Întunericului, astfel ca prin tainica voinţă a 
Domnului «aurul să fie pus la încercare», trupurile pedestrașilor vor începe să cadă; atunci preoții vor 
suna semnalul de adunare pentru ca a doua linie să se avânte în luptă”. După lupte îndelungate, „Fiii 
Întunericului” conduși de Marduk au fost înfrânți: „Când mâna lui Elah se va ridica împotriva lui 
Belial și a tuturor puterilor aflate în stăpânirea lui, spaima îi va împresura; iar când strigătele de luptă 
ale Israelului și ale îngerilor se vor auzi, vor prigoni Asiria; şi când fiii lui Yapheth nu vor mai putea 
nicicând să se ridice, şi când kiteenii vor fi nimiciţi [...] apoi [...] când mâna Domnului lui Yisra'el va 
birui oștile lui Belial, preoții vor trâmbiţa sunetul aducerii aminte, și cu toții vor primi partea cuvenită de 
pradă”. Deși acest manuscris ne dă de înțeles că dumnezeul ceresc a luptat în marele război, se 
pare că altcineva a condus armata „fiilor Luminii” în luptă: „Aceasta este ziua pe care Elah a 
hotărât-o pentru [...] domniei nelegiuite. Însă el îi va ajuta veşnic pe cei părtași la izbăvirea lui prin 
puterea lui Mikha el, căpetenia îngerilor (...) Astfel, domnia lui Mikha 'el va fi slăvită asupra îngerilor”. 
În mitologia iudeo-creștină, Mikha'el este mâna dreaptă a conducătorului Universului; același 
lucru îl sugerează și acest manuscris, Mikha'el fiind „mâna lui Elah’ care „se va ridica împotriva lui 

Belial”. De asemenea, în Cartea lui Daniyyel din Vechiul Testament se spune că „în vremea 
aceea se va scula Mikha 'el, marele voievod care ocrotește pe fiii poporului tău, și va fi vreme de 
strâmtorare cum n-a mai fost de când sunt popoarele şi până în vremea de acum” (12:1). Dacă în 
aceste două texte el este conducătorul „Fiilor Luminii” în lupta împotriva „Fiilor Întunericului” şi a 
oamenilor, iar lesous în Apocalipsa lui loannes, ambele nume îl reprezintă pe sumerianul Enlil, 
cel care în cel de-al doilea război al zeilor l-a învins pe Marduk și armata acestuia formată din 
Veghetori, semizei și oameni. 
Din miturile antice ne amintim că, în bătălia finală dintre Enlil și Marduk, pământul a fost pârjolit, 
apoi inundat. Un alt manuscris descoperit la Marea Moartă, numit Cartea imnurilor sau Psalmii 
recunoștinței, sugerează același lucru, menţionând atât focul, cât și Potopul în timpul bătăliei 
finale a Apocalipsei: 
„Când vremea judecății va veni 
Când mânia Domnului se va arăta 
Asupra celor părăsiţi, 
Când mânia lui se va pogorî asupra celor nelegiuiți, 
Când mânia judecății de apoi 
Va cădea asupra tuturor lucrărilor lui Belial, 
Când torentele morţii vor cuprinde, 
Atunci nu va mai fi scăpare; 
Când râurile lui Belial 
Se vor învolbura 
- Râuri ce sunt ca focul 
Mistuind tot ceea ce apele sale au tras, 
Râuri ale căror valuri nimicesc 
Copacii uscați și pe cei înverziţi, 
Râuri ce sunt ca focul 
Și care mătură cu scânteieri arzătoare 
Înghițind tot ceea ce poartă apele lor 
- Un foc ce mistuie 
Toată temelia de lut, 
Și orice trainică fundaţie; 
Când temeliile munților 
Devin cârpe în flăcări, 
Când rădăcinile de granit sunt schimbate 
În râuri de smoală, 
Când pârjolul va mistui 
Înăuntru, în marele adânc, 
Când potopul lui Belial se va revărsa 
Asupra iadului însuși; 
Când adâncimile abisului vor fi tulburate, 
Aruncate în noroiul gros, 
Când pământul plânge în chinuri 
Pentru nenorocirile făcute în lume, 
Când adâncurile sale sunt zguduite, 
Și toate cele sunt înspăimântate 
Tremurând de cumplita soartă; 

Când cu al său strigăt 
Elah se face auzit, 
Iar tăriile sale răsună 
Căci al său adevăr este arătat, 
Și oștile cerului dau glas strigătului lor 
Și temelia lumii se clatină; 
Când bătălia purtată de ostașii cerului 
Cuprinde lumea întreagă 
Până la judecata de apoi. 
- Oare fost-a vreodată 
Luptă ca aceasta?”. 
De fapt chiar a fost una exact ca aceasta, acum aproximativ treizeci și două de milenii... 


Apocalipsa lui Hanok 


Cea mai clară dovadă că profeţiile apocaliptice se referă nu la viitor, ci la trecut, se găsește în 
Cartea lui Hanok, descoperită tot la Qumran, în apropierea Mării Moarte. Încă din primul capitol 
manuscrisul afirmă: „Cel Mare și Sfânt va veni din sălaşul său, şi Elah cel veşnic va umbla pe pământ 
pe muntele Sinai. Și va apărea din sălașul lui şi se va ivi în toată puterea măreției sale din cerul 
cerurilor. Și toți vor fi loviți de spaimă, și Veghetorii se vor cutremura, şi mare frică şi groază îi va 
cuprinde pe toţi din toate părţile pământului. Și munţii cei înalți se vor zgudui, iar dealurile înalte vor fi 
făcute mici şi se vor topi precum ceara dinaintea flăcării. Și pământul va fi zdrobit cu totul, şi tot ce se 
află pe fața pământului va pieri, şi va fi o judecată a tuturor. Dar cu cei drepți el va face pace. Și îi va 
feri pe cei aleşi, şi mila va cobori asupra lor (...) Și iată! El vine însoțit de zece mii dintre sfinţii săi 
pentru ca el să aducă judecată împotriva lor şi să-i nimicească pe toți nelegiuiții. Și pentru a osândi toate 
făpturile pentru faptele nelegiuite pe care le-au săvârşit în răutatea lor, şi pentru toate lucrurile rele pe 
care păcătoşii nelegiuiți le-au vorbit împotriva lui” (1:3-9). Nu doar în primul capitol, ci și în multe 
altele manuscrisul prezintă elemente ale sfârșitului lumii: „În ziua aceea Alesul meu se va afla pe 
tronul de slavă şi le va cerceta faptele (...) Atunci voi face ca Alesul meu să locuiască printre ei. Și voi 
schimba cerul și voi face din el binecuvântare și lumină veșnică, şi voi schimba pământul și voi face din 
el o binecuvântare” (45:3-5), „În zilele acelea, când el va aduce un foc cumplit asupra voastră, voi unde 
veți fugi și unde veţi găsi scăpare? (...) Toți luminătorii se vor înspăimânta şi întreg pământul se va 
înfricoşa şi se va cutremura” (102:1), „În zilele acelea Elah le-a poruncit să strângă pe copiii pământului 
şi să le mărturisească din înţelepciunea lor: Arătaţi-o lor pe aceasta, căci voi sunteți călăuzele lor şi 
răsplata de pe tot pământul. Căci eu și fiul meu ne vom uni cu ei pe veci pe căile dreptăţii din viețile lor; 
şi voi veţi avea pace, bucurați-vă, copii ai dreptății” (105:1-2). Observăm în această carte aceleași 
evenimente descrise de restul textelor apocaliptice: sosirea zeului Elah și a fiului său în fruntea 
unei armate pentru a pedepsi divinitățile malefice și pe adepţii lor umani, un mare război, 
distrugerea Terrei, judecata finală și salvarea celor drepţi, care vor locui cu zeii Celești pe un 
nou Pământ, sub un nou cer. Spre deosebire de restul scrierilor care compun literatura 
apocaliptică, acest manuscris prezintă detaliat cauzele sfârșitului lumii. Acum foarte mult timp 
„Venise o vreme când copiii oamenilor se înmulţiseră şi în acele zile li se născuseră fiice frumoase şi pline 
de grație. Și îngerii, copiii cerului, le-au văzut și au poftit după ele, şi şi-au spus între ei: «Veniţi să ne 
alegem femei dintre oameni şi să avem copii cu ele»” (6:1-2). Departe de a fi o coincidenţă, primele 
două versete ale aceluiași capitol 6 (numărul lui Marduk) descriu același eveniment în Facerea 

biblică: „Jar după ce au început a se înmulți oamenii pe pământ şi li s-au născut fiice, fiii lui Yahweh 
Elohim, văzând că fiicele oamenilor sunt frumoase, şi-au ales dintre ele soții, care pe cine a voit” (6:1-2). 
În Cartea lui Hanok, Azazel (Enki) şi Veghetorii săi au făcut copii cu pământencele, apoi le-au 
împărtășit oamenilor și semizeilor o serie de „taine ale cerului”. Aflând de la Hanok toate 
acestea, conducătorul suprem ceresc a hotărât pedepsirea Veghetorilor și a adepților lor umani: 
„Du-te, leagă-l pe Semjaza și pe ajutoarele lui care s-au împreunat cu femeile, spurcându-se cu ele în 
necurăţia lor. lar când fiii lor se vor fi omorât unul pe celălalt, și când ei vor vedea nimicirea celor iubiţi 
de ei, leagă-i trainic timp de şaptezeci de neamuri pe câmpiile Pământului, până în ziua judecății şi 
sfârşitului lor, până la judecata ce va fi pentru vecii vecilor. În acele zile ei vor fi aruncaţi în prăpastia de 
foc, în chinurile temniţei în care vor rămâne pe vecie. Și toţi aceia care vor fi osândiţi şi nimiciţi vor fi de 
acum încolo legaţi de ei până la sfârşitul tuturor neamurilor. Nimiceşte tot răul de pe fața Pământului şi 
fă ca toată fărădelegea să se sfârșească, și fă ca răsadul dreptăţii şi al adevărului să iasă la iveală şi va 
fi ca o binecuvântare; iar faptele dreptăţii şi ale adevărului vor aduce bucurie veşnică” (10:11-16). 
Întocmai precum călăreţii din Apocalipsa lui loannes, cei patru arhangheli însărcinați cu 
distribuirea pedepsei divine i-au legat pe Veghetori în lumea subterană și i-au făcut pe semizei 
să se lupte între ei, antrenând astfel Pământul într-un crunt război. Nu toţi arhanghelii au fost de 
acord cu sentința, însă și-au îndeplinit misiunea: „Și în ziua aceea Mikha el i-a zis lui Rafa el: 
«Puterea duhului mă face să mă cutremur din pricina asprimii judecății lucrurilor tainice, a judecății 
îngerilor; cine poate să îndure judecata aspră care a fost îndeplinită, şi în faţa căreia se risipesc?». Și 
Mikha 'el i-a zis din nou lui Rafa el: «Cine să fie cel a cărui inimă să nu fie înmuiată de toate acestea, și a 
cărui liniște să nu fie tulburată de acest cuvânt de judecată ce a fost coborât asupra lor din pricina celor 
care i-au ademenit astfel?». Și când Mikha el se afla în fata Domnului Duhurilor, i-a zis lui Rafa el 
astfel: «Nu le voi ține partea în fața Domnului, căci Domnul Duhurilor s-a mâniat pe ei că s-au purtat ca 
dumnezeii. De aceea, tot ce stă ascuns va veni asupra lor în vecii vecilor; căci nici înger nici om nu vor 
avea parte, ci numai ei şi-au primit judecata în veci»” (68:2-5). După ce le-a descris Veghetorilor 
pedeapsa care îi aștepta, Hanok a făcut același lucru și cu adepţii lor umani: „Vai vouă, 
păcătoşilor, pentru cuvintele gurii voastre și pentru faptele nelegiuite ale mâinilor voastre ce din 
necredința voastră s-au născut. Veţi fi mistuiți în văpăi ce ard mai rău decât focul. Aflaţi că el îi va 
chema pe îngeri despre faptele voastre, va întreba Soarele, Luna şi stelele despre păcatele voastre, căci 
voi aţi făcut judecată asupra celor drepţi pe pămân?' (100:9-10). În Apocalipsa lui Paulos, versetele 
de la patru la șase susțin că Soarele, Luna, stelele și marea i-au cerut lui Theos să-i lase să 
distrugă omenirea. „Și va chema să aducă mărturie fiecare nor, fiecare ceaţă, fiecare ploaie; căci ele 
vor fi oprite să coboare asupra voastră din pricina voastră, şi ele vor păstra păcatele voastre. Și acum 
daţi daruri ploii ca ea să nu se oprească în a cobori peste voi, şi picăturilor de rouă daţi-le aur şi argint 
ca să coboare şi ele. Și promoroaca și zăpada împreună cu frigul lor, şi toate furtunile de zăpadă cu toate 
nenorocirile lor se vor năpusti asupra voastră (era glaciară - n.a.), și în acele zile nu veţi putea să le 
staţi în cale” (100:11-13), a continuat Hanok. Care erau acele păcate pentru care oamenii 
trebuiau pedepsiți? Vechiul Testament este zgârcit în explicaţii, spunând doar că „răutatea 
oamenilor s-a mărit pe pământ şi că toate cugetele și dorințele inimii lor sunt îndreptate la rău în toate 
zilele” (6:5). Însă Cartea lui Hanok ne oferă răspunsul concret: „Elah a dat o poruncă pentru cei ce 
sălăşluiesc pe Pământ - ca ei să piară căci au aflat toate tainele îngerilor, toate silniciile demonilor, 
toate puterile lor - cele mai tainice dintre ele - toate puterile celor care practică magia, puterea 
vrăjitoriei şi puterea celor care făuresc chipuri turnate pretutindeni pe Pământ. Și cum este produs 
argintul din țărâna pământului, şi cum metalul moale poate fi extras din pământ” (65:6-7). În plus, 
povestește Hanok, „EI mi-a zis: «Din pricina nelegiuirilor lor (ale oamenilor - n.a.), li s-a hotărât 
judecata și aceasta nu va fi înlăturată de mine nicicând. Din pricina vrăjitoriilor ce le-au căutat şi le-au 

învățat, Pământul şi cei ce se află pe el vor fi nimiciţi». Și aceștia (Veghetorii - n.a.) nu vor avea 
niciodată loc de căință, căci ei le-au arătat tainele şi ei sunt cei osândiți” (65:10-11). Prin urmare, 
„păcatul” omenirii nu era răutatea, ci dezvoltarea sa în urma informațiilor primite de la Veghetori. 
În plus, acei „păcătoși” „vor ajunge fără credinţă din cauza smintelii inimilor lor” (99:8), această 
pierdere a credinţei fiind explicată în Epopeea lui Atra-Hasis, unde Enki i-a învăţat pe oamenii 
loviți de molime, foamete și secetă să nu se mai închine zeilor Celești, confirmându-se din nou 
perioada apocaliptică. La fel ca în Biblie, în Cartea lui Hanok zeul Elah a hotărât distrugerea 
pământenilor prin Potop, fiind salvaţi doar Noah și familia sa, ei fiind singurii oameni „neprihăniți” 
care meritau să locuiască alături de zei. 


Păcatele Bisericii crestine 


Cei care așteaptă sfârșitul lumii de câteva milenii îl așteaptă inutil, ţinând cont că el a avut loc 
acum foarte mult timp, toate profeţiile apocaliptice referindu-se la Potop. A doua sosire a lui 
lesous / Enlil pe Pământ a avut loc cu puţin timp înainte de acea catastrofă globală, el 
întorcându-se pentru a-l pedepsi pe Enki pentru că a civilizat omenirea și pentru a se lupta cu 
Veghetorii conduși de Marduk. Religiile, al căror unic scop este manipularea maselor, au 
modificat evenimentele istoriei reale a planetei noastre. Pentru un control eficient al omenirii 
este nevoie de o ameninţare constantă; prin urmare, au mutat Apocalipsa din trecut într-un viitor 
care poate sosi dintr-o clipă în alta. „Păcatul” omenirii distruse de Potop a fost doar acceptarea 
civilizării oferite de Veghetori. Religiile au ascuns acest lucru, inventând alte „păcate” pentru a 
ține constant omenirea în jug. Bineînţeles, doar reprezentanții oficiali ai religiilor deţin 
modalitatea ștergerii respectivelor „păcate”, pe care o oferă turmelor de dreptcredincioși de cele 
mai multe ori contra cost... Dacă aceste „păcate” erau la început într-un număr extrem de mic, 
ca de exemplu nerespectarea celor zece porunci ale lui Moșeh, în timp s-a ajuns la sute, 
majoritatea fiind extrem de aberante. Cele recunoscute de Biserica Ortodoxă au fost publicate 
în Sfânta taină a spovedaniei pe înţelesul tuturor (1997) de loachim Pârvulescu unde, pe lângă 
cele șapte păcate capitale („mândria (trufia), iubirea de argint și zgârcenia, desfrânarea, zavistia 
(ura, invidia, viclenia, perfidia), lăcomia (neînfrânarea), mânia (supărarea, ținerea de minte a răului), 
lenea (trândăvia)”) întâlnim alte aproape 300 de „păcate? de care doar preoții ne pot „elibera”. 
„Păcate au existat de când este omul pe pământ, însă puterea de iertare a venit numai acum aproape 
2000 de ani, prin Mântuitorul lisus Hristos şi numai prin Biserica Sa, prin preoții Săi şi prin Tainele 
instituite de EI”, declara protosinghelul Pârvulescu, adăugând că „toate răutățile şi păcatele ce se 
întâmplă în lume, care produc mari pagube omenirii, sunt datorate lipsei de Spovedanie”. lată câteva 
dintre „păcatele” pe care trebuie să le recunoască cei care se tem de pedeapsa divină, conform 
acestei cărţi care se dorește a fi „un îndrumător cât mai actual pentru Spovedanie”, pentru a nu fi 
chinuiţi în iad pentru eternitate: 

Păcate ale copiilor: 

- „Nu am învăţat rugăciunile pe de rost: Înger, îngeraşul meu, Tatăl nostru și altele”. 

- „Nu m-am rugat înainte de a-mi face temele şi înainte de a merge la şcoală pentru a-mi lumina 
Dumnezeu mintea ca să pot învăţa bine”. 

- „Am mâncat dulciuri Miercurea şi Vinerea, fără să mă uit la ele dacă sunt de post sau nu”. 

- „Am copiat la şcoală”. 

- „Am dat diavolului”. 

- „M-am mândrit şi m-am dat mare înaintea colegilor la şcoală că am haine frumoase şi că am bani. 

- „M-am uitat la reviste şi la poze pornografice spurcându-mi vederea”. 

- „M-am uitat, din curiozitate, la filme pornografice şi mi-am întinat vederea, mintea şi inima”. 

- „Nu mi-am făcut metaniile (10-20) în fiecare zi”. 

- „Când am trecut pe lângă biserică nu m-am închinat tot timpul . 

- „Nu am purtat tot timpul cruciuliță la gât ca să mă ferească Dumnezeu de rele”. 

- „Câteodată diavolul mi-a dat o lenevie şi o plictiseală fiind în biserică de m-a scos afară în timpul 
slujbei”. 

- „Am fost la discotecă fără să-mi dau seama că acolo este casa diavolului care îşi bate joc şi râde de toţi 
tinerii ce merg acolo”. 

- „Mi-am pierdut timpul uitându-mă la televizor la filme distructive și neinstructive”. 

- „Fiind băiat am sărutat o fată şi am îmbrăţișat-o, luându-ne după oamenii maturi”. 

Păcate împotriva Duhului Sfânt: 

- „Am interpretat din Biblie versete după mintea mea, fără să cercetez învăţăturile Sfinţilor Părinţi. 

- „Mi-am otrăvit sufletul citind cărţi eretice”. 

- „Am crezut în reîncarnare şi am zis că nu există suflet, rai, iad, viaţă viitoare etc.. 

- „Am râs de preoţi că sunt inculți”. 

- „Am zis câteodată că atâtea rele se întâmplă în lume şi Dumnezeu nu ia măsuri. 

- „Am judecat pe preoţi că una spun și alta fac punându-mă eu pe scaunul de judecată în locul lui 
Dumnezeu, fără să-mi dau seama ce este preoția în esenţă şi că preoții au şi ei aceleași legi ale firii, însă 
posedă mari daruri supraomenești, depăşind chiar şi pe îngeri în această putere sfințitoare”. 

- „Am adus aţă de la mort şi apă de la vrăjitor în casă să-mi meargă bine”. 

Păcate strigătoare la cer: 

- „Fiind căsătorit(ă) ne-am ferit de a face copii căzând în păcatul onaniei”. 

- „Am făcut malahie (masturbaţie) înainte de căsătorie şi în timpul căsătoriei. Fac și în prezent. 

- „Am făcut sodomie şi gomorie (perversităţi sexuale) cu soția mea, cu alte femei, cu rude”. 

- „Am făcut bărbat cu bărbat şi femeie cu femeie”. 

Păcate împotriva celor zece porunci: 

- „N-am crezut că Taina Botezului iartă păcatul strămoșesc”. 

- „Am avut îndoieli în puterea Sfintelor Taine”. 

- „M-am căsătorit cu un(o) sectar(ă), cu un(o) catolic(ă)”. 

- „Ca femeie m-am împreunat cu bărbatul meu înainte de cununia religioasă la biserică. Nu am ştiut că 
dacă o femeie face asemenea păcat al curviei înainte de cununie nu mai are voie să îmbrace haina albă 
de mireasă, ce simbolizează curăţenia trupească şi sufletească”. 

- „Am grăit glume cu colegi şi prieteni folosind cuvinte sfinte”. 

„Am privit la diferite privelişti păcătoase, jocuri, râsuri”. 


- „De ruşine nu m-am închinat tot timpul când am trecut pe lângă biserici”. 

- „Mi-a fugit mintea în altă parte în timpul rugăciunii şi nu m-am luptat să o aduc înapoi”. 

- „Din neştiință, am zis uneori că toate religiile sunt bune şi de la Dumnezeu lăsate, neștiind că, în esența 
lor, foarte multe sunt împotriva lui Dumnezeu, Singurul Mântuitor, aşa cum ne învaţă Biserica 
Ortodoxă”. 

- „Ca femeie m-am rujat, pudrat, pensat, machiat, desfigurându-mi astfel chipul firesc pe care mi l-a lăsat 
Dumnezeu”. 

- „Ca femeie am purtat cercei, inele, mărgele, diferite zorzoane pentru așa-zisa înfrumusețare, neglijând 
că Dumnezeu ne-a dat fiecăruia frumuseţea naturală pe care trebuie să o păstrăm”. 

- „Ca femeie am smintit mulţi bărbaţi în viața mea datorită nesimţirii mele sufletești, deoarece puteam 
foarte ușor să evit orice privire, orice gest, orice cuvânt, orice atingere de la bărbaţi, însă nu am făcut-o. 
De aceea mă simt vinovată înaintea lui Dumnezeu”. 

- „Ca femeie am purtat îmbrăcăminte indecentă (fustă şi rochie scurtă, crăpată sau transparentă). Nu mi- 
am dat seama că prin acest port am ispitit mulți bărbaţi şi i-am făcut să păcătuiască în mintea și în inima 
lor cu mine când m-au văzut aşa dezvelită”. 

- „Când eram fetiță (15-16 ani) de asemenea m-am purtat indecent în familie faţă de tata şi fraţii mei”. 

- „Am luat din terenul bisericii. 

- „Nu am cedat din terenul meu pentru biserică”. 

- „Am fost la nuntă, am jucat şi am dansat. 

- „M-am mândrit că sunt cineva”. 

- „Am lovit pe tata sau mama fără să-mi dau seama că este un păcat foarte mare şi, aşa cum spun Sfinții, 
risc să nu-mi putrezească (atunci când voi muri) mâna cu care am lovit pe părinţii mei”. 

- „Am vândut vin sau ţuică împreunată cu apă pentru a lua bani mai mulți”. 

- „Miercurea şi Vinerea nu am ținut post tot timpul vieţii mele”. 

- „Am ascultat pe la uşi sau pe la ferestre ce se vorbea”. 

- „Am trimis sau am primit scrisori de dragoste (după căsătorie)”. 

- „În ziua când m-am împărtăşit am vomar. 

- „Am fumat şi fumez încă”. 

- „Nu m-am rugat în toate momentele vieţii, atât la bucurii, cât și la necazuri şi strâmtorări”. 

- „Am râs, vorbit, dormit mult”. 

- „Am ascultat, am cântat şi am învăţat şi pe alții cântări lumești”. 

- „Am cheltuit mulţi bani pentru bijuterii. Cu aceşti bani puteam să fac mult bine oamenilor dându-mi de 
pomană din această viaţă și strângându-mi comoara în ceruri, care este veşnică”. 

- „Am jucat cărți de noroc şi la diferite jocuri electronice de noroc”. 

- „Fără să ştiu sau cu știință am mâncat sau băut lucruri necurate (în care căzuseră un şoarece, o 
pisică)”. 

- „M-am uitat la televizor la filme pornografice şi de sexualitate spurcându-mi mintea, inima şi trupul cu 
acele imagini pe care mi le-a întipărit diavolul în mintea mea, cu voia mea”. 

- „Am vândut sau am dat gratuit (în loc să le ard) reviste, poze sau casete pornografice, producând astfel 
mult rău oamenilor”. 

- „Ca femeie am folosit prezervative, pastile anticoncepționale sau sterilet pentru a nu rămâne gravidă”. 

- „Ca femeie am intrat în biserică cu capul descoperit, atrăgând astfel atenția bărbaților asupra mea şi 
smintindu-i”. 

- „Ca bărbat, am intrat în biserică când am avut scurgere noaptea şi fără să fac 50 de metanii mari”. 

- „Am visat că am făcut păcate cu cineva şi când m-am trezit eram exact ca şi cum aș fi făcut păcatul. 

- „Am trecut cu vederea greșelile copiilor mei şi nu i-am bătut la timpul potrivit. 

- „Nu am ştiut şi nu ştiu încă să mă spovedesc cum trebuie. În loc să fiu la obiect cu explicarea păcatului, 
fac multe introduceri, parafrazări şi divagaţii înaintea duhovnicului în Scaunul de Spovedanie și astfel îl 
plictisesc pe duhovnic”. 

Păcate împotriva milosteniei trupești: 

- „N-am mers să cercetez pe cel din închisoare”. 

- „N-am primit pe cel străin în casa mea”. 

- „N-am îmbrăcat pe cel gol. 

Citind absurdităţile de mai sus observăm cu ușurință că, după părerea Bisericii, absolut orice 
om păcătuiește încontinuu. Cum doar Biserica pare a fi cea care ne scapă de „păcate, 

manipularea maselor prin această metodă este evidentă. Nu doar creștinismul apelează la 
„păcate” inventate și la amenințările unei pedepse divine care va lovi atât după moartea 
individului, cât și după Apocalipsă, ci mai toate cultele religioase. Dacă ar ști lumea că „păcatul” 
omenirii din ochii divinităţilor cerești a fost doar acceptarea civilizării oferite de către Veghetori, 
restul fiind pure invenţii umane, poate s-ar elibera din jugul religiilor... 


Apocalipsa mayaşă 


Nu doar reprezentanții religiilor profită de pe urma unei ameninţări a Apocalipsei, ci și organizații 
secrete precum masoneria, diferite guverne și, mai nou, scriitori sau realizatori de filme, 
deoarece sfârșitul lumii s-a dovedit a fi o afacere foarte profitabilă. Ne amintim de nebunia din 
anul 2000, când eram intoxicaţi cu „prezicerile” lui Nostradamus și presupuse alinieri ale unor 
planete care ar fi trebuit să aducă Armaghedonul, dar și de cea din 2012, „prezisă” de mayașii 
care și-ar fi încheiat calendarul în respectivul an. Știm prea bine că lumea nu s-a sfârșit nici în 
2000, nici în 2012, și nici nu a trecut printr-o schimbare majoră, așa cum se profeţea. 
Manipulatorii susțin că acest lucru nu se datorează vreunei erori de calcul, ci Apocalipsa a fost 
amânată din diferite motive (au oprit-o extratereștrii sau i s-a făcut milă lui Dumnezeu de noi). Şi 
totuși, au prezis mayașii că se va sfârși lumea în 2012? Chiar s-a terminat calendarul lor în acel 
an? 

În primul rând, mayașii nu aveau un calendar, ci trei. Calendarul solar, numit Haab, era împărțit 
în 18 luni a câte 20 de zile, plus alte cinci zile la final, rezultând anul de 365 de zile. Al doilea, 
Tzolkin, era Calendarul Anului Sacru, în care cele 20 de zile principale erau rotite de 13 ori, 
rezultând un an de 260 de zile. Cele două calendare erau contopite pentru a crea Marele Ciclu 
Sacru de 52 de ani. Acest ciclu de 52 de ani era sfânt nu doar pentru mayași, ci pentru toate 
popoarele din America Centrală și de Sud. Acest lucru se datorează zeului Quetzalcoatl, care 
le-a dăruit oamenilor calendarul și le-a promis că se va întoarce la finalul unui astfel de ciclu. 
Cele două calendare aveau formă circulară, prin urmare fără început sau sfârșit. La fel şi cel al 
Marelui Ciclu Sacru, obținut prin contopirea celor două. 

Cel de-al treilea calendar este denumit Numărătoarea Lungă. Cercetătorii au stabilit că prima sa 
zi este 11 august 3114 î.e.n., dată la care probabil mayașii considerau că au fost creaţi oamenii. 
Numărătoarea Lungă nu este un calendar propriu-zis, ci o enumerare a unor date importante. În 
fiecare oraș mayaș s-au descoperit stele de piatră pe care era inscripționat acest „calendar”, dar 
de obicei datele difereau. Lucru absolut firesc, ţinând cont că fiecare comunitate îşi nota cele 
mai importante evenimente proprii (cum ar fi domniile regilor, războaiele cu alte triburi, molime, 
etc.). De exemplu, Numărătoarea Lungă de pe Stela 2 din Chiapa de Corzo începe cu data de 6 
decembrie 36 î.e.n., cea de pe Stela C din Tres Zapotes cu 1 septembrie 32 î.e.n., cea de pe 
Stela 1 din El Baul cu 2 martie 37, iar cea de pe statueta Tuxtla de lângă La Mojarra începe cu 
data de 12 martie 162. Există și date comune mai multor inscripţii, cum ar fi 11 august 3114 
î.e.n. sau datele unor eclipse. Mult prea comentata zi de 20 decembrie 2012 se pare că există 
într-o singură inscripţie de pe Monumentul 6 din El Toruguero. Unii au interpretat-o ca fiind 
ultima zi a erei prezente. Alţi cercetători au considerat data de 21 decembrie 2012 ca fiind ziua 
în care zeul mayaș Bolon Yokte' K'uh va reveni pe Pământ. Ținând cont că există o singură 
menționare a anului 2012 pe o inscripţie obscură, pe care fiecare cercetător a interpretat-o după 
capacităţile imaginaţiei sale, aceasta nu poate fi considerată o profeție veritabilă a mayașilor. 
De exemplu, în Templul Inscripţiilor din Palenque apare într-o porțiune din text data de 21 

octombrie 4772. După logica celor care susțineau ideea de Apocalipsă în 2012, unii ar putea 
considera 4772 ca fiind anul sfârșitului. În concluzie, calendarul mayaș nu se termină în 2012 
(fiind un cerc nu are început sau sfârșit) și nici nu credeau mayașii că în acel an va veni 
Apocalipsa. Doar unul singur era de părere că se va întâmpla ceva în acel an, mai exact cel 
care a lăsat acea inscripţie dubioasă. lar istoria ne învaţă că de-a lungul timpului au existat 
numeroși astfel de „profeţi”, ale căror previziuni nu s-au împlinit. În măsura în care nici măcar 
mayașii nu au luat în seamă această „profeţie” (care există pe o singură inscripţie, din miile 
lăsate în urmă), de ce ar face asta oamenii secolului XXI? În plus, remarcabil este faptul că, din 
multitudinea de cercetători ai culturii Maya, până acum câţiva ani nici măcar unul singur nu a 
pomenit ceva despre anul 2012. Dacă mayașii ar fi preconizat că se va întâmpla ceva în acel 
an, ciudat este că nimeni nu a observat asta, deși cultura mesoamericană a fost studiată intens 
de nenumărați cercetători. În realitate, cei care conduc lumea ne-au manipulat constant prin 
câteva așa-zise apocalipse, menite doar să creeze panică în rândul maselor, frica fiind cea mai 
eficientă metodă de control. 

Zeul Bolon Yokte' K'uh, despre care se presupunea că se va întoarce în 2012, este de fapt nu o 
divinitate, ci un grup, al celor Nouă Zei Subpământeni ai Nopţii, numiţi de obicei Bolon Ti Ku 
(nimeni alţii decât liderii Veghetorilor). Prima parte a numelui acestui grup de divinităţi provine 
din aceeași particulă Bel (unul dintre epitetele lui Marduk în Babilon) ca și Baal, Baldr sau Belial, 
Marduk fiind unul dintre personajele principale ale Apocalipsei. Chiar dacă nu avem de a face 
cu o profeție apocaliptică, cercetătorii au găsit o legătură cu un personaj central al respectivelor 
evenimente. Dar dacă mayașii nu știau prea multe despre Apocalipsa din trecut, poate 
predecesorii lor aveau mai multe informații. 

Mayașii au preluat atât calendarul, cât și cunoștințele astrologice și scrisul de la olmeci, care au 
reprezentat prima mare civilizație a Mexicului. Datările cu carbon radioactiv din orașul mexican 
La Venta au indicat că olmecii s-au stabilit aici între anii 1500-1100 î.e.n., dispărând brusc în 
jurul anului 400 î.e.n. În anii 1940, arheologul american Matthew 
Stirling a descoperit în La Venta o stelă de piatră înaltă de mai 
bine de patru metri, lată de doi și groasă de aproape un metru, 
care a fost numită Stela Bărbosului. Pe ea este reprezentată 
întâlnirea dintre doi bărbaţi înalţi, cu veșminte bogate și încălțări 
elegante, cu vârfurile întoarse. Eroziunea sau mutilarea deliberată 
a distrus complet chipul unuia dintre ei. Celălalt, un bărbat 
caucazian cu nasul proeminent și o barbă lungă și stufoasă, pe 
care arheologii l-au botezat Unchiul Sam, era intact. 
Stela Bărbosului era îngropată lângă piramida conică, între 600 
de coloane de bazalt, înalte de trei metri. În cartea Fingerprints of 
the Gods (1995), Graham Hancock scria: „scena întâlnirii, pe care o 
înfățișa, trebuie să fi fost - cine știe din ce motiv? - de o importanță 
capitală pentru olmeci, de unde şi această stelă grandioasă şi formidabilul scut de coloane ridicate ca s-o 
protejeze”. Într-adevăr, dimensiunile stelei sugerează că era vorba despre două personaje 
importante. Aspectul fizic al celor doi bărbaţi - trăsături caucaziene, barbă, înălțime și haine 
bogate - dau de înțeles că este vorba despre doi dintre zeii vechi. Această întâlnire foarte 
importantă, pe care olmecii au hotărât să o ascundă între 600 de coloane de bazalt înalte de trei 
metri, ar putea fi cea dintre Marduk și tatăl său. „Profeţiile” apocaliptice iudeo-creștine vorbesc 
despre eliberarea „Balaurului” și reuniunea sa cu „Fiara”. Așa cum am văzut deja, Marduk l-a 
eliberat pe Enki, care fusese crucificat pe vârful Omu din munţii Bucegi. Reuniunea celor doi a 

dus la un crunt și îndelungat război, în care omenirea a avut cel mai mult de suferit, terminat cu 
o inundație globală. Este posibil ca olmecii să fi reprezentat această întâlnire care, indiferent 
dacă era privită ca aparținând trecutului ori viitorului, le-a părut a fi înfricoșătoare, cauzatoare de 
imense distrugeri. Drept pentru care au ales să o îngroape și să o înconjoare cu 600 (6 este 
numărul lui Marduk) de coloane foarte înalte, pentru a fi siguri că nimeni nu va avea acces la 
această informaţie. Nu înainte de a distruge chipul unuia dintre zei, pentru a nu fi recunoscut în 
cazul în care cineva ar fi recuperat, totuși, Stela Bărbosului. Probabil un conducător olmec a 
ordonat realizarea stelei după ce a primit informaţia despre întâlnirea divină de la vreun profet, 
iar un predecesor al său a ordonat ascunderea stelei, considerând-o a fi un eveniment mult 
prea crunt pentru a rămâne la vedere. 

Dacă într-adevăr profetiile apocaliptice despre viitor sunt în realitate amintiri ale trecutului, cum 
s-a putut întâmpla o asemenea confuzie? Dacă anumite persoane au privit spre viitor, cu 
ajutorul divinităţilor ori prin diverse metode de clarviziune, cum de au văzut trecutul? Pentru a 
răspunde la această întrebare, trebuie să înțelegem timpul. 


Timpul 


Alături de spaţiu, timpul reprezintă o noţiune de bază a fizicii, ambele fiind miezul multor 
structuri. Însă nimeni nu știe ce sunt ele cu adevărat. Încă din Antichitate, numeroși filosofi și 
oameni de știință au încercat să descopere natura timpului. Teologul Augustinus din Hippo 
observa că „incercarea de a defini timpul se manifestă prin înşiruirea unor cuvinte ce se vor pierde fără 
a reuși, însă, să contureze un portret al acestuia”, în acea vreme oamenii considerând că timpul și 
spaţiul ne-au fost date de Dumnezeu. Însă acest lucru nu i-a oprit pe cercetători. Galileo Galilei 
a fost primul om de știință care a demonstrat că timpul este un parametru-cheie în legile 
mișcării, el descoperind în 1637 principiul ceasului cu pendul, jucându-se cu un felinar pe care îl 
pendula în timpul unei slujbe religioase plictisitoare. În 1686 Isaac Newton și-a fondat teoria 
despre timp, considerând că Universul este asemănător unui mecanism de ceasornic, părţile 
acestuia mișcându-se cu precizie matematică, stabilită de legi fixe și previzibile. Din punctul său 
de vedere, timpul era absolut și universal, fiind același pentru toată lumea. Alexander Friedman 
a demonstrat că un Univers aflat în continuă expansiune poate avea un început localizat în 
timp. La începutul secolului XX, Albert Einstein a răsturnat toate teoriile existente, demonstrând 
că timpul este relativ și că variază în funcţie de mișcare și de gravitație. Teoria sa a deschis 
calea către studiul găurilor negre, al găurilor de vierme și al călătoriilor în timp. Matematicianul 
Hermann Minkowski a arătat că teoria lui Einstein despre relativitatea timpului implică o legătură 
între spațiu și timp, cele două noțiuni neputând fi separate. El afirma că „de acum înainte, timpul şi 
spațiul în sine sunt sortite să se veștejească până vor ajunge simple umbre”. Fizicianul John Archibald 
Wheeler, inventatorul termenului de „gaură neagră”, considera găurile negre niște țesături infinite 
ale timpului. „Timpul este modalitatea prin care natura a făcut ca lucrurile să nu se întâmple toate 
deodată”, declara el. 

Totuși, aceste încercări de definire a timpului nu au oferit răspunsurile necesare. Are timpul un 
început și un sfârșit? De ce se mișcă într-o singură direcţie? Și, de fapt, ce este timpul? 
Demonstrația lui Albert Einstein, conform căreia timpul este relativ, a cauzat un șoc atât pentru 
comunitatea științifică, cât și pentru cea religioasă. Nu era ușor de acceptat ideea că intervalul 
de timp dintre două puncte stabile nu este fix, ci depinde de contextul în care este măsurat. Însă 
în 1971, doi fizicieni au instalat două ceasuri atomice într-un satelit care urma să se învârtă în 

jurul Pământului, ele înregistrând o diferenţă de 59 de nanosecunde faţă de ceasurile de pe 
Pământ, demonstrându-se astfel acuratețea teoriei lui Einstein. La începutul mileniului al III-lea, 
majoritatea fizicienilor sunt convinși că timpul nu se scurge ireversibil și că în curând vom avea 
instrumentele necesare descoperirii adevăratei sale naturi, care ar putea fi mai complexă decât 
bănuim. În plus, pentru fizica modernă, noţiunile de trecut, prezent și viitor nu mai au sens, fiind 
considerate doar etichete menite să ne organizeze vieţile. Einstein mai spunea că „trecutul, 
prezentul şi viitorul sunt doar iluzii” iar fizicienii moderni, la fel ca filosofii din toate timpurile, se 
întreabă dacă scurgerea timpului este un adevărat efect fizic, ori doar o iluzie. Multe relatări 
despre întâlniri cu „extratereștri” conţin afirmaţii de genul: „timpul nostru este altfel” sau „noi trăim 
concomitent trecutul, prezentul și viitorul”. Este oare posibil așa ceva? 

În Tunelul timpului (2003), scriitoarea Rodica Bretin prezenta mai multe întâmplări în care 
trecutul și prezentul s-au intersectat. Una dintre ele îl are ca protagonist pe francezul Nicolas 
Gautier, care pe 4 septembrie 1923 a plecat în Cambodgia, la Angkor („Orașul zeilor”). În a 
zecea zi de vizită, Gautier a văzut în Angkor Vat o dansatoare apsara, care i-a dansat până 
când au apărut niște războinici cu lănci și scuturi, care au prins-o. Aceștia au aruncat cu o lance 
spre Gautier, însă arma a trecut prin el ca prin aer. Speriaţi, războinicii și apsara au fugit. După 
31 de ani de la această întâmplare, arheologii francezi au descoperit un basorelief care înfățișa 
condamnarea unei frumoase apsara la moarte prin strivirea de către un elefant. lar într-o 
cronică de acum nouă secole, ambasadorul tibetan Rgya Nysho nota că în anul 1171 a fost 
martorul execuţiei unei apsara, fiica unui nobil, condamnată pentru că nu și-a îndeplinit menirea. 
Ea dansase în fața unui zeu fără nume, apărut noaptea în templu, pe care gărzile l-au făcut să 
dispară. Dansatoarea a fost strivită de un elefant, exact ca în basorelieful descoperit în 1954. 

Și John D. Ralphs în Exploring the Fourth Dimension (1992) descria un caz similar, în care 
trecutul și prezentul s-au intersectat, însă nu doar o dată, ci în repetate rânduri. Mediumul 
Matthew Manning relata în 1978 că, după ce s-a mutat într-o casă veche, a conversat de mai 
multe ori cu Robert Webbe, proprietarul casei cu două secole și jumătate în urmă. Fiecare 
dintre ei îl auzea pe celălalt, fără să îl vadă, considerând că celălalt este o fantomă. Când 
Manning i-a spus lui Webbe că el murise în 1736, iar ei se aflau în 1968, Webbe i-a replicat că 
totul e o aiureală, deoarece lumea se afla abia în 1726, adăugând că probabil a înnebunit, din 
moment ce tot auzea în cap vocea interlocutorului său. Și totuși niciunul dintre ei nu era nebun 
și nici nu era vorba despre fantome. Din cauze necunoscute, în acel loc se intersectau adeseori 
trecutul și viitorul, fiecare dintre cei doi trăind în propriul său prezent, aflat în 1726 și, respectiv, 
1968. 

Chiar dacă omenirea se încăpățânează să considere timpul a fi liniar, fizicienii și filosofii îl cred 
ciclic. De altfel, ciclic era și pentru antici. De exemplu, în China se spunea că au trecut zece kis 
(epoci pierite) de la începutul timpului până la Kong Fuzi (Confucius). După cum scria Gustav 
Schlegel în Uranographie chinoise din 1875, la sfârșitul fiecărui kis, „într-o convulsie generală a 
naturii, marea iese din matca ei; munţii țâșnesc din pământ, râurile îşi schimbă cursurile, fiinţele 
omeneşti şi toate celelalte sunt nimicite, iar vechile urme se şterg”. Scripturile budiste vorbesc despre 
cei „șapte sori”, fiecare dintre ei încheiat prin apă, foc sau vânt. La finalul celui de-al șaptelea 
soare, actualul „ciclu al lumii”, se așteaptă ca „pământul să izbucnească în flăcări”. Tradițiile 
aborigene din Sarawak și Sabah reamintesc că odinioară cerul se afla „jos” şi ne spun că „șase 
sori au pierit (...) în prezent lumea este luminată de al şaptelea soare”. Oracolele Sibiline vorbesc 
despre „nouă sori şi nouă vârste” și profeţesc alte două vârste care vor urma. Aztecii credeau că 
au fost patru ere, numite tot „sori”, înainte de a noastră. Indienii hopi din Arizona consemnează 
trei sori precedenţi, fiecare sfârșindu-se printr-o uriașă anihilare urmată de renașterea treptată a 

omenirii. Conform World Mythology, miturile lor spun că „prima lume a fost distrusă, ca pedeapsă 
pentru ticăloşia oamenilor, de către un foc a-toate-nimicitor, care a venit de sus şi de jos. A doua lume s- 
a sfârșit când globul pământesc s-a răsturnat de pe axă şi totul s-a acoperit de gheaţă. A treia lume s-a 
terminat cu un potop universal. Lumea actuală este a patra. Soarta ei depinde de purtarea locuitorilor 
săi, dacă va fi sau nu conformă cu planurile Creatorului”. Scripturile sacre indiene Purana vorbesc 
despre patru ere ale Pământului, numite yuga, care totalizează 12.000 de „ani divini” sau „Era 
Mare” Mahayuga. Grecii antici aminteau și ei de patru ere ale omenirii. Calendarele din America 
Centrală și de Sud, asemănătoare celui egiptean, erau bazate pe cicluri de câte 52 de ani. 
Toate acestea prezintă timpul ca pe un ciclu care se repetă la infinit, reprezentat grafic ca un 
cerc, numit de obicei „roata timpului”. Această „roată” se aseamănă cu cercul zodiacal despre 
care vorbește și Rigveda când amintește de „o roată cu doisprezece spiţe, pe care s-au așezat 720 de 
fii ai lui Agni” (1:64). Dacă timpul ar fi circular, deplasându-se într-un singur sens, atunci toate 
evenimentele s-ar repeta. Prin urmare, un punct care se deplasează pe acel cerc într-o singură 
direcţie va trece la un moment dat prin locurile pe care le-a mai ocupat. Astfel, viitorul devine 
trecut, iar trecutul viitor. Într-o colecție a Profeţiilor Asiriene, zeul Nabu chiar îi spune regelui 
Așșur-ahu-iddin (Asarhaddon) că „Viitorul va fi ca trecutul”. Prin această ipoteză am putea 
înțelege de ce oamenii cărora li s-a arătat viitorul au văzut trecutul și, în același timp, de ce se 
consideră că istoria se repetă. În acest caz, am putea înțelege și ipoteza destinului, prezentă în 
multe religii dispărute și contemporane. Dacă evenimentele se repetă identic ori aproape identic 
în fiecare ciclu temporal, înseamnă că se urmează de fiecare dată acelaşi „scenariu”, pe care îl 
putem numi „destin”. Și tot prin ipoteza timpului ciclic am reuși să înțelegem de ce, în 
Apocalipsa lui loannes, „balaurul” Enki va fi închis, apoi eliberat și din nou închis. 

Dacă evenimentele se repetă la nesfârșit și, după cum se vede, cu aceleași personaje, putem 
explica și teoria reîncarnării, prezentă astăzi mai ales în culturile orientale. Adepții acestei 
credinţe nu cunosc nici regulile după care un spirit se reîntrupează pe Pământ, nici durata de 
timp la care o face. Însă considerând că evenimentele se repetă cel puţin aproape identic în 
fiecare ciclu temporal, prin urmare și ființele, putem presupune că reîncarnările au loc o dată în 
fiecare ciclu. Fizica cuantică oarecum confirmă teoria reîncarnării, diferenţa dintre ea și religiile 
orientale reprezentând-o posibilitatea ca fiecare om să primească exact corpul pe care l-a avut 
în precedenta viață. De exemplu, dacă o persoană ar fi închisă într-o cutie vidată și 
impenetrabilă, ar muri prin asfixiere în scurt timp; însă mișcarea aleatorie a moleculelor care o 
compun ar face ca, peste un număr de ani (care se scrie ca un 1 urmat de un milion ori un 
miliard de zerouri), respectiva persoană să fie recompusă în starea moleculară pe care o avea 
înaintea morții și să învie pur și simplu. Exact asta afirmă și textele apocaliptice: după sfârșitul 
lumii și judecata finală, morţii vor învia într-o nouă lume. Totuși, privind spre istoria Pământului 
de la exilarea Sophiei până la Potop, observăm că, deși anumite evenimente par a se repeta, 
nu sunt identice. Prin urmare, ori este vorba despre un ciclu temporal mult mai mare, care încă 
nu s-a sfârșit, ori despre unul mai mic, care se repetă într-un mod asemănător, însă nu identic. 
Dar dacă timpul este într-adevăr ciclic, însă reprezentarea sa grafică nu ar trebui să fie în formă 
de cerc? Și dacă timpul nu se scurge întotdeauna cu aceeași viteză? Știm că pământenii au fost 
la un moment dat deosebit de avansați tehnologic, în timp au involuat apoi au evoluat din nou. 
Prin urmare, se respectă ciclul temporal. Considerăm timpul ca un oval așezat vertical, un punct 
din partea superioară reprezentând punctul maxim al dezvoltării civilizaţiei, iar unul de la polul 
opus fiind punctul minim al dezvoltării. Deplasându-ne într-un sens pe acest oval (de exemplu în 
cel al acelor de ceasornic), omenirea trece încontinuu de la involuţie la evoluție și viceversa. 
Dacă timpul se scurge din punctul de jos spre cel de sus pe o porţiune din oval, oare revine la 

punctul iniţial pe un drum diferit ori pe unul asemănător? Dacă din acel punct timpul se scurge 
în sens invers? Această idee, oricât de trăsnită ar părea, este folosită chiar și astăzi în 
măsurarea timpului. Stabilind ca punct de referință presupusa naștere a lui lesous, până în acel 
moment calculăm anii în mod descrescător, iar după, în sens invers, crescător. Dacă istoria într- 
adevăr se repetă, putem ști cu siguranță că o face după parcurgerea unui ciclu temporar? Ori 
după parcurgerea a jumătate de ciclu și în sens invers? Dacă timpul s-ar scurge astfel, ar face-o 
oare cu aceeași viteză în ambele sensuri? Dacă pe ovalul imaginat de noi urcă de la punctul 
minim al evoluţiei la cel maxim cu o anumită viteză și coboară cu una diferită? Vedem că astăzi, 
din punct de vedere tehnologic, omenirea pare să avanseze mult mai repede decât acum 
câteva secole. Prin urmare, o trecere a timpului cu viteze diferite poate fi posibilă, cel puţin 
teoretic, Einstein chiar susținând că timpul este relativ, viteza sa fiind influențată de mișcare și 
de gravitație. În plus, ne amintim că, pentru sumerieni, un an divin era egal cu 3600 de ani 
pământeni, în timp ce pentru egipteni și indieni anul divin era de zece ori mai mic, având doar 
360 de ani pământeni. Este oare posibil ca timpul să se scurgă până într-un punct cu o viteză, 
iar din acel punct cu o viteză de zece ori mai mare? Evanghelia lui Matthaios din Noul 
Testament afirmă un lucru asemănător, referindu-se la perioada Apocalipsei: „și de nu s-ar fi 
scurtat acele zile, n-ar mai scăpa nici un trup, dar pentru cei aleşi se vor scurta acele zile” (24:22). 
Dacă timpul îşi schimbă viteza, cum s-ar putea realiza acest lucru? Prin cel puţin trei metode. 
Prima, cea mai puţin probabilă, se referă la creșterea gravitaţiei Pământului și a Soarelui de 
zece ori mai mult, o dată la câteva milenii. A doua, mai realistă, presupune o creștere a vitezei 
de rotație a Pământului atât în jurul axei sale, cât și în jurul Soarelui. Dacă într-adevăr Terra a 
fost creată de Enlil ca închisoare materială a eonului răzvrătit, schimbarea vitezei de rotaţie ar fi 
una posibilă pentru divinităţile celeste. Și chiar nedetectată de noi, dacă ar avea loc treptat, pe 
parcursul a câtorva milenii. Oamenii de ştiinţă ne oferă o a treia metodă: deplasarea axei 
Pământului în urma unui cutremur cu magnitudine mare, așa cum s-a întâmplat în 2004, când 
un cutremur de 9,1 grade, care a provocat un tsunami în Oceanul Indian, a modificat axa Terrei 
cu aproximativ 6,67 centimetri, scurtând ziua cu 6,8 microsecunde. Această teorie poate fi 
plauzibilă, mai ales amintindu-ne că miturile lumii vorbesc despre cutremure devastatoare 
înainte de Potop, însă modificarea axei nu ar modifica trecerea timpului, ci doar durata zilelor. 
Pământul ar efectua o rotație completă în jurul axei sale în mai puţin de 24 de ore, însă timpul 
nu și-ar schimba viteza. Prin urmare, rămâne în picioare modificarea intenţionată a vitezei de 
rotaţie a Pământului, atât în jurul axei sale cât și în jurul Soarelui, de către „zei'. Parcă pentru a 
confirma această ipoteză, Vechiul Testament afirmă despre Yahweh că „El este cel care schimbă 
timpurile şi ceasurile, cel care dă jos de pe tron pe regi şi cel care îi pune” (Cartea lui Daniyyel 2:21). 

Cât durează un ciclu temporal? În astrologie există conceptul de Mare An, un ciclu care durează 
25.920 de ani pământeni, timp în care planeta noastră străbate toate cele 12 case zodiacale, 
parcurgând câte 2160 de ani în fiecare zodie. Dacă acest Mare An nu se referă doar la trecerea 
planetei prin dreptul unor constelații, ci și la ciclul temporal al Pământului? În acest caz, am 
putea presupune că timpul parcurge o jumătate de cerc / oval cu o viteză constantă în zece 
cicluri mici de câte 2160 de ani, cealaltă jumătate cu o viteză de zece ori mai mare - adică un 
ciclu de 2160 de ani -, ultimul ciclu rămas fiind împărțit în două, reprezentând perioada în care 
Pământul își schimbă viteza (1080 de ani pentru accelerare și alți 1080 pentru decelerare, 
situaţi grafic la polii ovalului imaginat de noi). O schimbare treptată a vitezei Pământului pe 
parcursul a mai bine de un mileniu nu poate fi detectată în vreun fel de pământeni și, din 
păcate, nici nu poate fi verificată, cel puţin nu în prezent. Însă putem spera că tehnologia ne va 
oferi în viitor răspunsurile care ne frământă de mii de ani despre timp și despre secretele pe 

care le ascunde. Până în acel moment putem doar să înțelegem de ce viziunile viitorului, 
apocaliptice ori nu, sunt de fapt amintiri ale trecutului. Și viceversa. 

Este posibil ca lumea să treacă prin cicluri temporale de câte 25.920 de ani? Dacă da, 
înseamnă că fiecare astfel de ciclu ar trebui să se încheie cu o mare distrugere sau o 
apocalipsă atunci când omenirea se află în punctul maxim de dezvoltare tehnologică. Cum după 
calculele noastre Potopul a avut loc acum aproximativ 32 de milenii, finalul unui ciclu temporal 
ar fi trebuit să provoace o altă catastrofă în perioada 5000-4000 î.e.n. Şi se pare că exact așa 
au stat lucrurile. În 1997, cercetătorii William Ryan și Walter Pitman de la Universitatea 
Columbia au ajuns la concluzia că Marea Neagră a fost un lac cu apă dulce inundat acum șapte 
milenii de un masiv torent de apă. La rândul său, oceanograful Robert Ballard, cel care a 
descoperit epava Titanicului, a ajuns în 2012 la concluzia că acum aproximativ șapte milenii a 
avut loc într-adevăr un potop care a dus la apariţia Mării Negre, cauzat de topirea ghețarilor în 
timpul unei perioade de încălzire globală. Dacă după fiecare apocalipsă ia naștere o nouă lume, 
exact în perioada de după acest mini-potop consideră creaţioniștii că a apărut Pământul. Să nu 
uităm că tot atunci s-a dezvoltat practic peste noapte civilizația sumeriană, urmată la scurt timp 
de cea egipteană și cea indiană. 

Dacă există această buclă temporală, cine ar fi putut-o crea? Nimeni alţii decât Celeștii, care 
„Schimbă timpurile şi ceasurile”. Când au creat această buclă temporală și în ce scop? Nu putem 
ști cu siguranţă, însă putem intui. Dacă Pământul este închisoarea Sophiei și a Veghetorilor, 
mai mult ca sigur Enlil și-a luat măsuri pentru a-i împiedica să părăsească planeta. Am văzut 
deja că Veghetorii și-au construit „porţi ale cerului” cu care voiau să evadeze. Prin urmare, era 
nevoie de o măsură de securitate mai eficientă, așa cum ar fi o buclă temporală. În timp ce în 
dimensiunile imateriale ale zeilor timpul se scurge într-un anumit mod, probabil chiar liniar, 
evoluând pe măsura trecerii anilor, Pământul închis într-o sferă a timpului este ţinut pe loc, 
condamnat să-și repete istoria la infinit. Sau, cel puţin, până la distrugerea totală a planetei. 


35. Încrucisările zeilor 


În majoritatea culturilor antice și chiar în religiile actuale, Enki, conducătorul zeilor exilați pe 
Pământ, era supranumit „Șarpele”. De ce a primit acest epitet? În Vechiul Testament, cuvântul 
pentru șarpe este „nahaș”, ce provine din rădăcina „nhș”, care înseamnă „a descifra, a afla”. Cu 
alte cuvinte, îl descrie pe zeul înțelepciunii, Enki. Însă este posibil și ca șarpele să reprezinte 
spermatozoidul; acesta creează viaţă, iar Enki era creatorul oamenilor. Forma spermatozoidului 
este cea a unui șarpe, prin urmare Enki poate fi considerat „șarpele” care creează viața. În plus, 
ținând cont că Sophia a creat întreaga faună a Terrei, Gemenii Divini în care a fost despărțită, 
simbolizaţi ca doi șerpi încolăciţi, reprezentaţi pe caduceul lui Enki în culturile sumeriană, 
greacă și romană, ar putea simboliza A.D.N.-ul. Enki și Ninhursag, jumătăţile Sophiei, ar putea fi 
identificaţi cu cele două lanţuri organice ale A.D.N.-ului (sau cei doi „șerpi”). Cum însă niciuna 
dintre aceste variante nu pare a fi satisfăcătoare, există încă una care ar putea explica natura 
supranumelui zeului înțelepciunii. 

Folosind scrierea cuneiformă, sumerienii reprezentau printr-o cruce atât cerul, cât și divinitatea 
lui supremă. Acest simbol a fost preluat de multe culturi 

ulterioare, care i-au păstrat de cele mai multe ori semnificaţia 

originală. Indiferent dacă vorbim despre zvastica lui Brahma în 

hinduism, crucea în creștinism ori ankh-ul egiptean, toate sunt 

simboluri ale divinităţilor celeste ori ale lumii din care provin ele. 

Dacă cerul în care locuiau zeii este în realitate lumea eonilor, de 

ce au ales anticii să îl reprezinte printr-o cruce? Ce înseamnă în 

realitate acest simbol? Cele două linii perpendiculare duc cu 

gândul la o intersecție sau la o răscruce. Însă ce s-ar putea 

intersecta în lumea zeilor? Două drumuri? Două lumi? Ce fel de Simbolul lui An 
drumuri sau lumi? Miturile antice sau mesajele moderne ale 

extratereștri nu ne oferă niciun indiciu în această privinţă. Prin urmare, este posibil ca acest 
simbol să nu reprezinte o intersecţie, ci altceva. Cel mai probabil, o încrucișare, cuvânt care are 
ca rădăcină, de altfel, crucea. Despre ce fel de încrucișare ar putea fi vorba? 

Am aflat deja că Sophia (și Enki mai târziu) a modificat constant animalele și plantele pe care 
le-a creat. Aceste modificări genetice au fost realizate adeseori prin încrucișarea unor specii, 
ceea ce a dus la îmbunătăţirea unora și la apariţia altora noi. Ținând cont de aceste încrucișări, 
putem înțelege de ce lumea zeilor era simbolizată printr-o cruce. Totuși, experimentele genetice 
nu reprezintă o caracteristică generală a zeilor, prin urmare încrucișările nu îi definesc. Așadar, 
este posibil ca încrucișarea să nu reprezinte ceea ce fac zeii, ci ceea ce sunt, adică ei să fi fost 
realizaţi prin încrucișarea unor specii. Nu ei ca entități spirituale, ci corpurile lor materiale. Am 
văzut că trupurile oamenilor au fost create prin încrucișarea genelor maimutelor primitive cu 
cele ale zeilor. Ceea ce evidenţiază posibilitatea ca și corpurile primilor zei, Gemenii Divini, să fi 
fost create într-o manieră asemănătoare, din cele ale animalelor existente în acel moment pe 
Terra. În plus, avansăm și posibilitatea ca, de-a lungul timpului, zeii să fi încercat să-și 
îmbunătățească materialul genetic prin repetate încrucișări cu diverse specii de animale, cu 
scopul de a căpăta însușiri ale respectivelor ființe. Dacă sunt capabili de astfel de încrucișări 
genetice, așa cum am văzut, de ce nu le-ar realiza chiar și pe ei înșiși? În sprijinul acestei 
ipoteze avem în mai toate culturile antice reprezentari ale zeilor ca hibrizi animalo-umani. Zeii 

egiptenilor aveau adeseori capete de animale, în alte culturi aveau aripi ori corpuri de animale și 
capete umane. În plus, multe divinități aveau animale sacre ca simboluri. Poate acesta era 
modul anticilor de a sugera că zeii erau în realitate hibrizi între umanoizi și animale. Să nu uităm 
că foarte mulţi oameni, creați „după chipul și asemănarea” zeilor (sau din materialul genetic al 
zeilor), prezintă trăsături fizice animalice (faţă ca de cal sau de câine, nas acvilin, etc.), ceea ce 
poate fi o reminiscență genetică a acelor creaturi. Chiar și în ziua de astăzi există popoare (cum 
ar fi amerindienii) care cred în comuniunea om-animal; fiecare individ îşi alege un animal ca 
totem, sufletul lui contopindu-se cu cel al animalului respectiv. Boșimanii din deșertul Kalahari 
din sudul Africii chiar intră în transă pentru a crea o legătură cu animalele, considerând că o 
stare profundă de transă îi transformă în animale. Mai exact, îi face să atingă partea animalică 
ce există în fiecare dintre noi. 

Această ipoteză poate explica motivul pentru care Enki a fost numit „Șarpele”: a fost creat prin 
încrucișarea cu o reptilă. Adepții teoriei reptilienilor ar putea considera că această variantă 
dovedește că zeii antici sau extratereștrii de astăzi sunt în realitate reptilieni. Însă aspectul fizic 
al zeilor era uman, așa cum ne-au relatat anticii de nenumărate ori. Prin urmare, încrucișarea a 
constat în inserarea de A.D.N. animalic, ori poate chiar a unor organe, care nu le-ar fi modificat 
zeităților aspectul fizic, ci doar le-ar fi oferit însușiri diferite. Enki nu era un reptilian în sensul 
fantezist promovat de scriitori precum David Icke, ci un umanoid. Ținând cont că oamenii au fost 
creați după A.D.N.-ul său ori, așa cum spune Biblia, „după chipul şi asemănarea” sa, privindu-ne 
pe noi ne putem da seama că Enki nu era o șopârlă. Și tot privindu-ne pe noi putem afla ce 
organ reptilian i-a fost inserat: creierul reptilian, nucleul fundamental al sistemului nostru nervos. 
Din punct de vedere anatomic, creierul uman este alcătuit din patru „subcomputere” diferite, 
care s-au dezvoltat în timp, cel mai vechi fiind creierul reptilian, pe care îl întâlnim și la șopârle 
(implicit și la dinozauri). El este responsabil cu cele mai simple și vitale elemente ale vieții: 
reproducerea, securitatea, respiraţia și digestia. În creierul reptilian își au originea câteva 
comportamente umane: cel obsesivo-compulsiv, superstiţiile, conformismul față de legile 
străvechi, încrederea obedientă în acte normative, reacţia la reprezentări parţiale și înșelătoria. 
De asemenea, tot ceea ce considerăm a fi artă își are originea în acest creier, acolo unde iau 
naștere și visele. Reptilele sunt animale teritoriale iar comportamentele umane care au la bază 
teritorialismul (cum ar fi ritualurile, ceremoniile, arta, comportamentele agresive și altele 
compulsive precum dorinţa de putere și de dominare) își au originea în creierul reptilian. De 
fapt, de la reptile am moștenit, pe lângă instinctul de reproducere, două judecăţi fundamentale: 
dorința de putere și compulsivitatea teritorială. Pentru reptile, sexul, agresivitatea și 
teritorialitatea sunt în principiu același lucru. Principalele emoţii emanate din creierul reptilian 
sunt afecțiunea animalică, ura, frica și dezmăţul. Atunci când suntem cuprinși de sentimente 
negative, cum ar fi ura, creierul reptilian este cel care oprește componenta elevată a raţiunii 
emisferei cerebrale stângi. Pe scurt, creierul reptilian controlează comportamentele esenţiale 
pentru supraviețuirea speciei, instinctele, reflexele și comportamentele sexuale. Datorită lui un 
teritoriu trebuie obţinut prin forță, apoi apărat, iar la agresiune se răspunde prin agresiune ori 
fugă. 

Privind faptele lui Enki, menţionate în scrierile antice, observăm că ele sunt în mare parte 
rezultatul creierului reptilian. Teritorialismul reiese din îndărjirea cu care s-a luptat cu Enlil 
pentru păstrarea și, mai apoi, recuperarea tronului Pământului. Comportamentul agresiv, dorința 
de putere și dominarea sunt unele dintre principalele lui caracteristici. Înșelătoria de asemenea. 
Conform anticilor, el este creatorul artelor și al ritualurilor preoțești. Apetitul său sexual ieșit din 
comun a fost cel care i-a determinat pe antici să-l reprezinte grafic adeseori cu un penis uriaş în 

erecție. Limbajul creierului reptilian este imaginativ, simbolist, acesta fiind motivul pentru care 
primele forme ale scrisului, pe care oamenii l-au învăţat de la Enki, erau simbolice, cum ar fi 
scrierea cuneiformă sau cea hieroglifică (în care într-un simbol era cuprinsă nu o literă, ci o 
idee). Șerpii sunt animale care hibernează; în miturile sumeriene, Enki dormea adesea în lumea 
subterană. Reptilele își menţin metabolismul la un nivel mult mai scăzut și sunt deosebit de 
longevive, ceea ce ar putea explica durata îndelungată de viață a lui Enki. Repiilele dispun de 
emisfere cerebrale mari, iar Enki era considerat zeul inteligenței și al înțelepciunii. De 
asemenea, șerpii au văzul, auzul și mirosul foarte dezvoltate, fiind și foarte agili, dând dovadă 
de rapiditate în mișcare atât pe pământ, cât și în apă. Aceste însușiri fizice probabil i-au oferit lui 
Enki avantaje deosebite în lupte, miturile considerându-l un războinic feroce, căruia doar Enlil a 
reușit să-i ţină piept. 

Se pare că Enki nu a primit doar creierul reptilian, ci și sângele rece specific reptilelor. Din mituri 
știm că, pentru a fi pedepsit, Enki era închis de cele mai multe ori în lumea subterană. Și nu 
oriunde, ci în sursa apelor freatice. De ce Enlil alegea această formă de pedeapsă? Deoarece 
animalelor cu sânge rece, cum ar fi reptilele, temperatura scăzută le încetinește timpul de 
reacție și acțiunea receptorilor vizuali, până în punctul în care nu mai pot detecta mișcarea. De 
exemplu, vederea și reflexele crocodilului și ale marelui rechin alb variază în funcţie de 
temperatură. Înainte de a ataca, marele rechin alb redirecţionează căldura către mușchii din 
jurul ochilor, iar crocodilul stă la soare pentru a se încălzi. Prin urmare, Enki era închis în apele 
reci din subteran, departe de căldura Soarelui, pentru a fi ţinut într-o stare în care percepția 
vizuală și timpul de reacţie îi erau mult încetinite, ceea ce îl făcea incapabil de a ataca. În 
aceste condiţii, șerpii intră de obicei în stare de hibernare. În mod asemănător, pentru a 
compensa lipsa hranei, șopârlele cu guler din Australia intră într-o stare de semi-amorțeală, 
încetinindu-și metabolismul. 

Se pare că lui Enki nu i-au fost inserate doar părţi reptiliene, ţinând cont că era asociat și cu alte 
animale, cum ar fi peștele și ţapul. Despre tapi știm că sunt foarte activi în timpul sezonului de 
montă, putând lovi practic din orice poziţie, fără a avea nevoie de avânt, producând răni grave. 
Forța loviturii este foarte mare mai ales dacă se ridică pe membrele posterioare, în cădere 
împingând cu toată greutatea corpului. Indiferent dacă vorbim despre inserarea de A.D.N. ori 
despre o parte a creierului, încrucișarea lui Enki cu un tap i-a putut oferi forța de care avea 
nevoie în luptă. lar de la pești probabil a primit branhii, pentru a fi capabil să respire sub apă, 
locul în care a fost închis după cum susțineau miturile multor culturi antice. 

Știm că Ninhursag a fost creată tot pe cale genetică, fiind clona lui Enki. Însă cei doi nu erau 
identici, ci aproape, ea fiind încrucișată cu alte specii de animale. Fiind asociată cu felinele 
(pisici sau leoaice) și vitele și reprezentată adeseori cu aripi pe spate, putem presupune că 
acestea erau animalele cu care a fost încrucișată. Fiind clona lui Enki, Ninhursag avea aceleași 
părţi reptiliene ca și el, genialitatea ei fiind rezultatul aceluiași creier reptilian. Însă se pare că 
organul ei reptilian a fost modificat. Zoologii consideră că, de-a lungul unei perioade mari de 
timp, anumite specii de repiile s-au transformat în păsări, existând o serie de asemănări între 
ele. Ninhursag era reprezentată cu aripi pe spate și uneori chiar cu gheare, ceea ce înseamnă 
că partea ei reptiliană a fost modificată într-una aviară. Una dintre marile diferenţe dintre cele 
două specii este că reptilele au sânge rece, în timp ce păsările au sânge cald. Sângele rece al 
lui Enki reprezenta o modalitate de a fi controlat atunci când era închis în locuri reci. Scopul lui 
Enlil era de a-l controla doar pe el, prin urmare nu era nevoie ca și ea să aibă sânge rece. Însă 
principalul motiv pentru care latura reptiliană a lui Ninhursag, moștenită de la Enki, a fost 
transformată într-una aviară ar putea fi următorul: această transformare a redus 

comportamentele negative, precum teritorialismul, dorința de putere și de dominare, precum și 
sentimentele negative, cum ar fi ura și frica. În plus, însușirile aviare i-ar fi oferit zeiţei calități 
superioare celor ale fratelui său, necesare în cazul unui conflict între ei (ne amintim că planul lui 
Enlil era de a-l izgoni doar pe Enki din Grădina Zeilor, însă Ninhursag a ales să-și urmeze 
fratele / iubitul). Mulțumită zoologilor, știm că vederea păsărilor este superioară vederii noastre. 
Și ele văd lumea în culori, dar multe percep nuanţe suplimentare, cum ar fi ultravioletele. Se 
crede că păsările văd modelele de polarizare ale luminii solare, care în ultraviolet sunt mai 
vizibile decât în oricare altă lungime de undă. Acestea formează o hartă a cerului pe care este 
indicată poziția Soarelui, ajutând astfel păsările să-și găsească cuibul. Retina ochilor păsărilor 
conţine senzori magnetici specializați, care detectează o pată de culoare ce indică poziţia 
polului magnetic. Păsările au auzul foarte ascuţit, ele detectând tunetul la o frecvenţă aflată mult 
sub aria noastră de percepţie. Păsările migratoare, precum gâștele, au în urechea internă un 
barometru natural, sensibil la schimbările atmosferice. Păsările pot percepe intervale de timp 
mai mici. Pentru un porumbel, de exemplu, o clipă trece mai încet decât pentru noi, ceea ce îi 
poate conferi viteză de reacţie superioară. Toate aceste însușiri căpătate de la păsări au 
transformat-o pe Ninhursag într-o luptătoare feroce. Însă, pentru a fi o războinică de neoprit, i- 
au fost inserate și părţi de felină și de bovină (ea fiind adeseori simbolizată printr-o vacă, motiv 
pentru care respectiva bovină a devenit animalul sacru al Indiei). Mai mult ca sigur de la vite a 
moștenit forța. Știm că, deși mărimea și localizarea pe glob a felinelor diferă, toți membrii 
acestei familii au caracteristici comune, atât fizice cât și legate de comportamentul social. 
Felinele posedă vedere binoculară, care le oferă acuratețe vizuală superioară. Văzul lor este de 
aproximativ șase ori mai puternic decât al omului, putând distinge chiar și culori. Ochii pisicilor 
dispun de o a treia membrană oculară, care le permite să vadă în condiţiile unei iluminări foarte 
slabe. Atunci când vânează, felinele nu se bazează doar pe văzul extrem de ascuţit, ci și pe 
simțul tactil și pe auzul deosebit. De asemenea, mirosul lor este mult mai dezvoltat decât cel al 
omului. Pisicile pot sări de la de șapte ori propria înălțime și aleargă cu viteze apropiate de 50 
de kilometri pe oră, ghepardul, cel mai rapid animal de pe Pământ, putând atinge viteza de 120 
kilometri pe oră (însă numai pe distanţe scurte). Pisicile, care au un creier mai apropiat ca 
structură de cel al oamenilor, sunt foarte afectuoase și se atașează foarte mult de stăpânii lor. 
Această afecţiune ieșită din comun reiese din mituri, unde Ninhursag era considerată zeița 
iubirii. lar atașamentul faţă de stăpân se observă atât din relaţia ei cu Enki, cât și din cea cu 
Enlil. 

Fiind o clonă a mamei sale, Iştar avea și ea toate aceste însușiri. Dacă felinele sunt vânători 
excepţionali, să ne amintim că în Grecia și în Roma antică Iștar era considerată zeița vânătorii, 
sub numele Artemis / Diana. Însă genele primite de la tatăl său au făcut-o diferită de Ninhursag. 
Din cauza creierului reptilian, Iștar avea dezvoltate atât dorința de putere și de dominare, cât și 
sentimentele negative. Şi ea a fost considerată zeiţa iubirii, însă mai mult a iubirii fizice, sexuale. 
lar atașamentul față de stăpân a făcut-o să rămână de partea tatălui său până la capăt. 

În planul material Enlil era fiul lui Ninhursag, prin urmare a moștenit de la ea A.D.N.-ul 
animalelor cu care a fost încrucișată genetic. Și el era asociat cu păsări, tauri și lei. Știm că 
taurii au o forţă ieșită din comun pe care, mai mult ca sigur, a primit-o și Enlil. lar de la lei a 
moștenit atât forța, cât și ferocitatea. Despre lei mai știm că sunt singurele feline cu adevărat 
sociale, care formează grupuri compuse dintr-un singur mascul ori o coaliție de masculi, până la 
20 de femele și pui. Cel mai adesea un grup are doi masculi care apără femelele și teritoriul, 
competiția pentru șefie fiind foarte dură. Știm despre Enlil că, alături de fiul său, Ninurta, a 
condus grupul zeilor Celești, care li se opunea Veghetorilor. De asemenea, știm că a dus lupte 

crâncene pentru conducerea Pământului atât împotriva lui Enki, cât și a lui Marduk. De obicei 
leoaicele participă la vânătoare, masculii făcându-și apariţia după ce prada a fost omorâtă, ei 
intervenind doar în cazul în care este nevoie de forța lor pentru a pune la pământ animale mari; 
miturile egiptene susţin că, în timpul revoltei oamenilor împotriva zeului suprem, a fost trimisă 
leoaica Sekhmet (Ninhursag) pentru a-i pedepsi. De asemenea, în timpul Bătăliei Piramidelor, 
tot ea este cea care a luptat alături de Ninurta împotriva Veghetorilor închiși în Marea Piramidă 
de la Giza, Enlil făcându-și apariția abia la final. Aceste întâmplări confirmă caracterul moștenit 
de la feline al lui Enlil și al mamei sale. Despre lei mai știm că, atunci când un mascul reușește 
să cucerească un grup iar femelele au deja pui, ele nu acceptă să se împerecheze cu noul 
mascul. Prin urmare, pentru a se putea împerechea, leul ucide atât vechii masculi, cât și puii 
leoaicelor. Și aceste trăsături se întâlnesc în povestea lui Enlil, amintindu-ne că, atunci când a 
sosit pe Pământ, a luat-o pe Ninhursag de soție și a început un război împotriva fostului ei soț, 
Enki. Leii exclud din grup masculii ajunși la pubertate, aceștia trăind în sălbăticie, căutându-și 
propria familie. Pentru a deveni membrii unui nou grup, masculii tineri poartă bătălii sângeroase 
cu masculii dominanti ai grupului vizat, în încercarea de a le lua locul. Într-un mod similar, pe 
vremea când Marduk era considerat fiul lui Enlil, el a părăsit grupul Celeștilor, a trecut de partea 
Veghetorilor și apoi a încercat să-și detroneze unchiul, ducând împotriva lui un teribil război. 
Despre Marduk știm că era clona lui Enki, însă a primit și însușiri ale mamei sale, Ninhursag, 
din A.D.N.-ul moștenit de la ea. Fiind un zeu-șarpe, la fel ca tatăl său, creierul reptilian i-a creat 
atât teritorialismul dus la extrem, dorința de putere și inteligența superioară, cât și sentimentele 
negative și înclinația către sexualitate (Herodotus scria că, în fiecare an, zeul apărea în Babilon 
pentru a se împerechea cu o virgină). De la mama sa a primit părți de taur, pasăre și leu. 
Numele sumerian al lui Marduk, Amar Utu, înseamnă „Viţelul solar”, egiptenii îl reprezentau cu 
cap de șoim atunci când îl numeau Haru, iar în Mesopotamia era numit uneori „Tânărul leu”. 
Dacă de la tauri a moștenit forța excepţională iar de la lei ferocitatea, vederea superioară și 
auzul ascuţit sunt însușirile primite de la păsări. În plus, atunci când l-a creat pe cale genetică, 
se pare că Enki l-a încrucișat cu un nou animal: câinele. Dacii, care locuiau în teritoriul lui 
Marduk, aveau ca stindard șarpele cu cap de lup, iar egiptenii susțineau că fiul cel mare al lui 
Asar era Inpu, zeul cu cap de câine sau de șacal. Încrucișarea lui Marduk cu un câine putea 
avea un singur scop: inserarea principalei calități a caninelor, și anume fidelitatea. Când l-a 
creat pe Marduk, Enki nu a dorit doar un adversar pentru Enlil, superior atât fizic, cât și 
intelectual, ci și un urmaș care să îi fie fidel. Și știm prea bine că Marduk a urmat întotdeauna 
ordinele tatălui său, exact ca un câine credincios. 

Observăm așadar că acele părţi animalice care le-au fost inserate zeilor, indiferent dacă vorbim 
despre A.D.N. ori despre anumite organe, sunt responsabile pentru majoritatea acțiunilor lor. 
Pentru altele, vina o poartă energia negativă a Sophiei, pe care au moștenit-o toate entităţile 
ajunse în lumea materială. Prin urmare, pentru a afla adevăratele caractere ale zeilor nu este 
necesară doar psihologia umană, ci și cunoştinţe zoologice, care ne pot ajuta să le înțelegem 
modul de gândire. Doar astfel vom putea să le cunoaștem adevărata față, ascunsă mii de ani în 
spatele unor mituri, devenite pentru majoritatea doar simple povești, și poate chiar să le 
anticipăm viitoarele mișcări în marele lor „joc de șah” care are loc pe planeta noastră. 

Conform Bibliei, la un an de la declanșarea Potopului, Noah / Nabu s-a întors pe Pământ 
împreună cu restul supraviețuitorilor. Cum în scrierile vechi era întotdeauna vorba despre ani 
divini, putem presupune că întoarcerea lor a avut loc după 360 de ani pământeni, adică în jurul 
anului 29.640 î.e.n. Scrierile antice susțin că tot atunci s-au întors pe Terra și Veghetorii, dând 
startul Bătăliei Piramidelor. La finalul acestei lupte de la Giza Enki a capitulat iar Marduk a fost 
închis în Marea Piramidă. Însă mărturia lui Nabu a făcut ca Enki să fie condamnat și închis din 
nou în lumea subterană, iar Marduk eliberat și trimis în exil. Dintr-un text sumerian știm că 
Marduk a fost exilat timp de 24 de ani în țara Hatti, ceea ce înseamnă că s-a întors în jurul 
anului 21.000 î.e.n., 24 de ani divini fiind egali cu 8640 de ani pământeni. 

La fel ca orice mare război din istorie, și îndelungatul conflict al zeilor s-a sfârșit printr-un tratat 
de pace. Detalii se găsesc într-un text descoperit de reverendul și profesorul canadian George 
Aaron Barton pe un cilindru de argilă spart, fiind varianta akkadiană a unui text sumerian mult 
mai vechi. Barton a tras concluzia că cilindrul de argilă a fost depus de regele Naram-Sin în 
jurul anului 2300 î.e.n., cu ocazia refacerii templului lui Enlil din Nippur. Comparând textul 
mesopotamian cu cele egiptene din acea perioadă, care se concentrau asupra regelui, Barton a 
remarcat că textul akkadian „se preocupa de comunitatea zeilor”. În ciuda fragmentării textului, mai 
ales la început, este clar că zeii cei mari s-au reunit în urma unui mare război la Harsag 
(„Muntele Înalt”), care nu poate fi decât Marea Piramidă de la Giza. Zeița Ninhursag juca rol de 
pacificator, deși autorul textului se referă la ea în repetate rânduri cu epitetul „7sir', care 
înseamnă „șarpe”, sugerând că ea ar fi fost de partea Veghetorilor. Versurile introductive descriu 
pe scurt ultimele momente ale războiului precum și condiţiile din piramida asediată. Din 
continuarea textului aflăm că Ninhursag a convocat conferința de pace în tabăra lui Enlil, acolo 
fiind acuzată că îi ajută pe „demoni” (Veghetorii). Zeița a negat acuzaţiile, răspunzând: „Casa mea 
e curată”. Un zeu a cărui identitate rămâne ascunsă (probabil Ninurta) i-a replicat: „Dar casa cea 
mai făloasă şi strălucitoare din toate tot curată este?”, referindu-se la Marea Piramidă. „Despre aceea 
nu pot vorbi, strălucirea ei Gibil o slujeşte”, a replicat zeița. După ce spiritele s-au mai potolit, a 
avut loc o ceremonie simbolică de iertare. Ninhursag a fost botezată cu apă din Tigru și Eufrat, 
simbolizând reacceptarea ei în rândul zeilor Celești. Enlil a atins-o cu „strălucitorul sceptru” iar 
„puterea ei nu a fost răsturnată”. Enki şi copiii săi au fost aduși în Harsag, acolo unde erau 
așteptați de Enlil și Ninurta. Anunţând că acţiona în numele „marelui domn Anu (...) Anu arbitrul”, 
zeița a efectuat o ceremonie proprie. A aprins șapte focuri, câte unul pentru fiecare zeu 
conducător sau Anunnaki: Anu, Enlil, Ninurta, Enki, Marduk, Iștar și Ninhursag. Pentru fiecare 
foc aprins a rostit câte o incantaţie: „O ofrandă arzătoare lui Enlil din Nippur (...) lui Ninurta (...) lui 
Enki cel venit din Abzu (...) lui Nergal cel venit din Meslam”. La apusul Soarelui toate flăcările erau 
aprinse: „precum a Soarelui era marea lumină aprinsă de zeiță”. Apoi, Ninhursag a făcut apel la 
înțelepciunea zeilor și a lăudat beneficiile păcii: „Măreţe sunt roadele zeului înțelept; marele râu 
divin spre vegetația lui va veni (...) revărsarea lui va face ca o grădină zeiască”. A subliniat abundența 
de plante și animale și beneficiile unei „omeniri cu întreită încolțire” care se înmulțea după Potop, 
planta, construia și îi slujea pe zei, toate acestea fiind posibile doar în urma păcii. După ce zeița 
și-a terminat pledoaria, Enlil a luat cuvântul. „înlăturată este nenorocirea de pe fața pământului” a 
spus el, referindu-se evident la Diluviu. „Măreaza Armă s-a ridicar', a completat Enlil, probabil 
sugerând că Luna a fost înlăturată din calea Soarelui, sfârșind astfel era glaciară. lar lui Enki i-a 

permis să rămână la suprafaţă: „Edin va fi locul pentru a ta Sfântă Casă”, cu suficient teren în jur 
pentru a însămânţa câmpiile. Auzind acestea, Ninurta a obiectat. „Să nu vină!”, a zbierat „prințul 
lui Enlil’. Ninhursag a luat din nou cuvântul, explicându-i fiului ei că trudise „zi și noapte cu putere” 
pentru a da posibilitatea oamenilor de a crește vite și a cultiva pământul, amintindu-i cum a 
„ridicat fundațiile, a umplut, a înălțat”, apoi uriașa inundație a distrus „totul, în întregime”. „Domn al 
vieții, zeu al roadelor, lasă berea cea bună să curgă cu îndoită măsură! Fă să fie lână din belşug!”, i-a 
cerut ea. Până la urmă, Ninurta s-a lăsat înduplecat: „O, mama mea, luminoaso! Continuă, făina nu 
o voi ține pe loc (...) în împărăție grădina se va reface (...) Pentru a pune capăt suferinţei eu mă rog cu 
cinste”. 
Continuarea negocierilor de pace se găsește în textul Cânt cântarea mamei zeilor. Primul care 
a luat cuvântul a fost Enki: 

„Enki i-a adresat lui Enlil cuvinte de laudă: 

«O, tu, cel ce eşti fruntaş între fraţi, 
Taur al cerului, care ține în mâini soarta omenirii. 
Pe pământurile mele pustietatea larg s-a întins; 
Toate sălaşurile sunt pline de amărăciune 
Din cauza atacurilor tale». 
Pentru a încheia pacea, Enki a fost de acord să-i cedeze rivalului său câteva teritorii pentru 
totdeauna: 
„Îti voi acorda poziţia conducătorului 
În Zona Interzisă a zeilor; 

Locul ce radiază, în mâna-ți îl încredinţez!”. 
La rândul său, Enlil i-a oferit lui Enki Egiptul: „pentru formidabila Casă care e ridicată ca o movilă 
(Marea Piramidă - n.a.), l-a numit pe prințul a cărui strălucitoare soţie (Iștar - n.a.) din conlocuirea 
cu Tsir (Ninhursag - n.a.) se născuse. Pe puternicul prinţ care e ca un tap sălbatic în toată firea - pe el 
l-a numit şi i-a poruncit să păzească Locul Vieţii”. Apoi i-a oferit titlul Ningișzida („Domnul 
Artefactului Vieţii”). După ce și-au stabilit teritoriile, zeii au trasat planurile pentru modul în care 
pământurile aveau să fie ocupate de oameni. Enki a desenat pe pământ „la picioarele lui Enlil” 
un plan pentru înființarea așezărilor umane pe teritoriul lui. Enlil a acceptat și a răspuns 
desenând „la picioarele lui Enki” planul pentru restaurarea orașelor antediluviene din Sumer. 
Enki a pus totuși o condiţie: să i se permită accesul liber în Mesopotamia și să primească înapoi 
Eridu, primul său oraş. Enlil a fost de acord cu această condiţie: „în fara mea, sălașul tău să dureze 
veșnic; din ziua când vii în preajma mea, masa încărcată să răspândească pentru tine delicioase arome”. 
Și-a exprimat speranța că Enki va ajuta la revenirea prosperității în teritoriul său: „toarnă-ți 
belșugul peste ţară, fiecare an să-i înmulțească bogăţiile”. Din păcate, textele mesopotamiene nu 
descriu decât vag această împărțire a teritoriilor și a oamenilor, ceea ce ne obligă să aflăm 
singuri detaliile. 
În acele vremuri, pe Pământ exista o singură rasă a oamenilor, cea a supraviețuitorilor 
Potopului, care formau un singur popor și vorbeau o singură limbă. Știm că din punct de vedere 
genetic erau „puri”, având un A.D.N. mult mai apropiat de cel al zeilor decât restul raselor 
umanoide distruse de Potop. Urmași ai lui Noah / Nabu, acei oameni blonzi, cu piele albă și ochi 
albaștri, aidoma zeilor, reprezintă primii Homo sapiens sapiens. Grecii îi numeau pelasgi și le 
atribuiau în poeme epitetul „dioi” („divin”), considerându-i oameni cu însușiri supranaturale, 
asemenea zeilor. În India şi Persia erau numiţi arieni, fiind acea rasă pură din punct de vedere 
genetic despre care vorbeau teosofii și naziștii lui Hitler. 

Dacă primii oameni erau albi, cum au apărut celelalte rase umane, cea etiopiană sau neagră, 
cea mongoloidă ori galbenă și cea indiană sau roșie? Observăm că aceste patru culori sunt 
atribuite în miturile egiptene principalilor zei aflaţi în conflict: Ra era galben, Sutah (Seth) roșu, 
Asar (Osiris) negru iar Haru (Horos) alb. Egiptologii susțin că egiptenii antici cunoșteau cele 
patru rase umane, ei considerându-se cei roşii, asiaticii erau galbenii, locuitorii de la izvoarele 
Nilului erau cei negri iar oamenii din nord, albii. Prin urmare, este posibil ca egiptenii să fi atribuit 
fiecăruia dintre acești zei câte o rasă umană. Ştim că zeii și-au împărțit oamenii, așadar este 
plauzibil ca ei să fi creat pe cale genetică celelalte rase pentru a-și „marca” supușii, astfel încât 
să fie ușor de recunoscut. Dacă înainte de Potop zeii își însemnau oamenii cu propriile 
simboluri pe frunte sau pe mână, metoda culorilor diferite pare mult mai eficientă. Astfel, Enki / 
Asar a primit rasa neagră, Enlil / Sutah pe cea roşie, Anu / Ra pe cea galbenă iar Marduk / Haru 
a păstrat-o pe prima, cea albă a pelasgilor. Vechiul Testament confirmă această ipoteză, 
susținând că, după Potop, „în vremea aceea era în tot pământul o singură limbă şi un singur grai la 
toți” (Facerea 11:1). După incidentul Turnului Babel „a amestecat Yahweh Elohim limbile a tot 
pământul şi de acolo i-a împrăştiat Yahweh Elohim pe toată fața pământului” (Facerea 11:9). De unde 
înțelegem că abia atunci avut loc întâmplarea Turnului Babel, Marduk încercând să 
construiască o nouă „poartă a cerului” în orașul tatălui său, Eridu, după întoarcerea sa din exil, 
adică în jurul anului 21.000 î.e.n. Aflându-i planul, Enlil a distrus Turnul, ceea ce ar fi putut isca 
un nou război. Însă, pentru a pune capăt odată pentru totdeauna mult prea îndelungatului 
conflict, Ninhursag a convins ambele tabere să accepte tratatul de pace. Citatul biblic susţine și 
că imediat după ce Marduk a încercat să construiască o nouă „poartă a cerului” în Eridu, fiind 
oprit de Enlil, au luat naștere diferitele rase, care au fost împrăștiate pe toată suprafața 
Pământului. Această împărțire a fost stabilită la tratatul de pace din jurul anului 21.000 î.e.n. Am 
văzut că, atunci, zeii nu și-au împărţit doar oamenii, ci și teritoriile. Vechiul Testament mai 
confirmă o dată acest lucru: „Iar lui Eber i s-au născut doi fii: numele unuia era Peleg, pentru că în 
zilele lui s-a împărțit pământul, şi numele fratelui său era Yoqtan” (Facerea 10:25). Nu știm nimic 
despre acest Peleg și nici nu ni se oferă amănunte despre acea împărţire a Pământului. Însă 
numele lui este foarte asemănător cu cuvântul „pelasg”. Prin urmare, citatul biblic poate fi citit 
astfel: „în zilele pelasgilor s-a împărțit Pământul”, exact ceea ce am descoperit din sursele 
mesopotamiene. 

Observăm că, atunci când au fost create rasele umane, nu doar culoarea pielii a fost modificată, 
ci și cea a părului și a ochilor. La origine, oamenii albi aveau părul blond și ochii albaștri 
(aidoma zeilor), cei negri părul și ochii negri, cei roșii părul roșcat și ochii verzi iar galbenii părul 
șaten și ochii căprui. În timp, prin împerecheri interrasiale, aceste caracteristici nu au mai 
aparţinut în mod exclusiv unor rase umane, ci s-au transmis și la celelalte. În general rasa albă, 
cea primordială, a pelasgilor, poate conţine toate culorile de păr și de ochi. Celelalte sunt 
limitate, mai rar întâlnindu-se indivizi negri, galbeni sau roșii cu păr blond și ochi verzi ori 
albaștri. 

Nu doar culoarea părului și a ochilor se află într-o strânsă legătură cu rasele umane, ci și 
grupele sanguine. Dintr-un strămoș comun al omenirii, numit Noah de evrei și Nabu de 
babilonieni, nu puteau apărea patru grupe sanguine pe cale naturală, ci doar prin modificare 
genetică. Grupa 0 | pare a fi cea mai veche dintre ele, un individ cu această grupă putând dona 
sânge tuturor celorlalte grupe sanguine. Prin urmare, este posibil ca prima rasă umană de după 
Potop, cea a pelasgilor, să fi avut grupa sanguină O |. În timp, prin amestecul raselor pe cale 
naturală și prin nenumărate încrucișări genetice realizate de zei, grupa 0 | nu a mai aparținut în 
mod exclusiv rasei caucaziene. Astăzi, la rasa albă apare în cea mai mare proporţie grupa 

sanguină A II, B III la rasa mongoloidă și O | la cea roșie (prezentă la 95% dintre amerinidieni). 
Grupa AB IV există în cea mai mică proporţie, fiind prezentă la aproape 5% din populaţia lumii. 
Din punctul de vedere al cercetătorilor, acest lucru nu poate însemna decât că este cea mai 
nouă grupă sanguină. Însă, conform logicii, nu este obligatoriu ca AB IV să fie cea mai nouă, ci 
poate a fost redusă pe parcurs din diferite motive, atât naturale cât și artificiale. Pe lângă aceste 
patru grupe, mai există o componentă a sângelui care poate dovedi că rasele umane au fost 
create de zei pe cale genetică: Rh-ul. În globulele roșii din sânge există un antigen numit D, cei 
care îl au fiind persoane cu Rh pozitiv, iar cei fără antigen D având Rh negativ. lată distribuția 
tipurilor de sânge pe Pământ: 


Rh pozitiv: 

- 0 1 - 37% 

- A II - 36% 
- B III - 9% 

- AB IV - 3% 
Rh negativ: 
-01- 7% 

- A II - 6% 

- B II -1% 

- AB IV -1% 


Acest factor negativ al Rh-ului este considerat de cercetători o mutație de „origini necunoscute”, 
care s-a petrecut inițial în Europa, în prezent existând la doar 15% din populația Terrei. Printre 
trăsăturile pe care le pot avea cei cu Rh negativ se numără: temperatură a corpului mai 
scăzută, o vertebră în plus, presiune a sângelui mai mică, abilități mentale analitice crescute, o 
vedere mai bună și simțuri aparte, rezistență mai mare împotriva bacteriilor, sensibilitate la 
căldură sau la lumina Soarelui. Majoritatea celor cu Rh negativ au păr blond ori roșcat, nu pot fi 
clonati și adesea declară că au avut multe experiențe extrasenzoriale ori întâlniri de gradul III cu 
extratereștri. Toate aceste trăsături ne duc cu gândul la sângele „reptilian” al lui Enki și al 
urmașilor săi. Rasele umane au fost create prin modificări genetice ale A.D.N.-ului lui Nabu, 
care era urmaș al lui Enki (prin urmare avea sânge „reptilian”). Însă el a avut și copii pe cale 
naturală, care au păstrat nealterate genele sale „divine”, moștenite de la Enki, urmașii lor fiind 
persoanele cu Rh negativ. Rh-ul pozitiv dovedește manipularea genetică a omenirii, prin 
adăugarea antigenului D, spre deosebire de Rh-ul negativ, care s-a transmis pe cale naturală. 
Cum au fost create rasele umane? Cu ajutorul unui pigment organic, numit melanină, care este 
prezentă în piele, în păr și în membranele ochilor. Melanina determină culoarea pielii și a părului 
și dă irisului nuanţe întunecate. La rasa negroidă, celulele pielii produc multă melanină, la rasa 
caucaziană aproape nu se produce, iar la celelalte rase producerea melaninei este 
intermediară. Un alt element care diferenţiază rasele umane este ochiul asiatic alungit, care se 
deosebește de cel al celorlalte rase. Forma ochilor rasei mongoloide este rezultatul unui mic 
ligament care trage pleoapa puţin în jos. Acest ligament există la toți nou-născuţii, el dispărând 
însă de obicei după jumătate de an la rasele caucaziană, negroidă și roșie, rămânând doar la 
cea mongoloidă. Destul de rar ochii asiatici se regăsesc la caucazieni și la fel de rar acest 
ligament dispare la mongoloizi, fiind doar o urmare a încrucișărilor genetice rasiale. Așadar, 
crearea raselor umane nu pare deloc un proces complicat pentru entităţi mult dezvoltate 
tehnologic, experte în genetică. 

În timpul tratatului de pace al zeilor, a fost oare o împărţire simbolică a Pământului, prin trasarea 
unor granițe pe hartă, sau este vorba despre una palpabilă? Geologii susțin că, în urmă cu 

aproximativ un miliard de ani, exista pe Pământ un singur supercontinent. După 250 de milioane 
de ani s-a divizat în trei părți, între care s-au format 
oceane. Ele s-au reunit mai târziu, în cadrul mișcării de 
orogeneză Pan-Africane, care a durat aproximativ 60 
milioane de ani, și au format supercontinentul Pannotia. 
Acum circa 550 milioane de ani Pannotia s-a divizat din 
nou în mai multe fragmente, cele mai importante fiind 
Laurentia (din care avea să se formeze America de Nord), 
Baltica (din care urma să ia naștere Europa de Nord), 
Siberia și Gondwana (sursa formării Chinei, Indiei, Africii, 
Americii de Sud și Antarcticii). De-a lungul a peste 200 
milioane de ani multe dintre fragmentele mici s-au unit, 
formând un continent de mari dimensiuni, numit Laurasia. 
Acesta s-a reunit cu Gondwana cu 200 milioane de ani în urmă, dând naștere 
supercontinentului Pangeea. Pangeea s-a rupt în mai multe continente, pe care astăzi le 
cunoaștem ca Europa, Asia, Africa, America de Nord, America de Sud, Australia și Antarctica. 
Geologii consideră că fenomenul de rupere a supercontinentului Pangeea continuă și în 
prezent, contribuind la mărirea Oceanului Atlantic, la finalul procesului de rupere urmând să se 
formeze un nou supercontinent. 

Oare așa stau lucrurile în realitate? Continentele chiar se unesc și se despart neîncetat, pe 
parcursul sutelor de milioane de ani, din cauze naturale? Calculele geologilor rămân la stadiul 
de ipoteze, deoarece nu pot fi demonstrate. Și sunt mari șanse să fie greșite, deoarece se 
ignoră un aspect pe care anticii ni l-au transmis de mii de ani: planeta noastră nu este un corp 
natural, format din întâmplare, ci unul artificial, creat de Enlil ca trup al eonului răzvrătit Sophia. 
Prin urmare, dacă în mod normal ar fi nevoie de câteva sute de milioane de ani pentru a se 
forma continentele pe care le știm astăzi dintr-un singur supercontinent, altfel stau lucrurile în 
cazul unei planete artificiale, controlate de entităţi superioare tehnologic. Miturile străvechi 
sugerează că suprafața Terrei a fost formată dintr-un singur continent, așa-numitul Pangeea, 
până la tratatul de pace de acum 23 de milenii. Platon a ascuns acest lucru în povestea 
Atlantidei; o insulă sau un continent pe care locuiau oameni dezvoltați tehnologic, cuprinsă de 
un mare război și scufundată la un moment dat în mare, nu poate fi decât Pangeea înainte de 
Potop, continentul Terrei pe care locuiau zeii alături de semizei și oameni, care au pornit un 
teribil război sfârșit printr-un Diluviu ce a inundat toată planeta. Dacă miturile diferitelor popoare 
sugerează că Potopul s-a datorat topirii bruște a zăpezii și a gheții în timpul încălzirii globale din 
mijlocul erei glaciare, Platon propune o nouă ipoteză, cea a scufundării continentului în apă. 
Ținând cont că planeta noastră este una controlată de zei care îi pot accelera sau încetini viteza 
de rotaţie în jurul axei sale ori în jurul Soarelui, devine posibil ca suprafața uscatului să poată fi 
scufundată în mod deliberat. De altfel, miturile afirmă că, în timpul bătăliei finale dintre Enlil și 
Marduk, chiar înainte de Potop, tot Pământul a fost ars de bombele nucleare lansate de cei doi 
combatanți. Prin urmare, scufundarea uscatului în apă sau Diluviul ar putea reprezenta o 
acțiune de salvare, pentru stingerea flăcărilor nimicitoare, nicidecum o metodă de nimicire a 
tuturor vieţuitoarelor. 

Ipoteza despărțirii continentelor abia în urma tratatului de pace al zeilor este susținută de Biblie, 
care afirmă că pe vremea pelasgilor a avut loc împărţirea Pământului. Şi este una logică, de 
altfel. Atunci și-au împărțit zeii teritoriile și oamenii. Zeii conducători sunt în număr de șapte, 
continentele de asemenea. Dacă au creat rase diferite pentru o delimitare concretă a supușilor 

fiecăruia, de ce nu ar fi existat și o delimitare concretă a teritoriilor? Observăm că cele patru 
rase se află pe continente diferite: rasa albă în Europa, rasa neagră în Africa, cea galbenă în 
Asia iar cea roșie în America. Acest lucru nu poate fi considerat o coincidenţă, ci doar rezultatul 
împărțirii teritoriale; zeii și-au împărţit Pământul în continente și oamenii în diferite rase, fiecare 
mutându-și rasa umană pe propriul teritoriu. 

Această ipoteză rezolvă și problema migraţiei oamenilor, pe care cercetătorii nu au fost în stare 
să o explice într-un mod satisfăcător. Părerea lor este că oamenii au apărut în sudul Africii, de 
acolo migrând în toate colțurile lumii în timpul epocii de piatră. Putem înțelege migraţia, oamenii 
căutând locuri cu condiţii de trai mai favorabile decât ceel din care au plecat, însă de ce să se fi 
deplasat chiar și mii de kilometri pentru asta? Și cum? Cum au reușit acei oameni subdezvoltaţi 
să traverseze mări și oceane pentru a se stabili în locuri precum America ori Australia? De ce s- 
au stabilit în locuri cu condiţii vitrege de trai, cum ar fi Scandinavia ori Siberia? Aceste întrebări 
rămân fără răspunsuri satisfăcătoare, oricât de mult și-ar dori oamenii de știință să ne convingă 
de veridicitatea ipotezei lor. Singura variantă plauzibilă este cea a cronicarilor antici, care 
susțineau că oamenii au fost duși de zei în teritoriile pe care aceștia le stăpâneau. Exact acest 
lucru afirmă și Biblia: după ce limbile oamenilor au fost amestecate, „i-a împrăștiat Yahweh Elohim 
pe toată faţa pământului. Cu alte cuvinte, oamenii nu au migrat de bunăvoie, ci au fost împrăștiați 
de un zeu pe toată suprafața Terrei. Eschimoșii păstrează în memoria lor colectivă chiar și 
astăzi acel moment, ei susținând că strămoșii lor au fost transportaţi în nord de uriașe „păsări de 
fier”. Ce ar putea fi acele „păsări de fier” dacă nu aparate de zbor ale zeilor, asemănătoare 
avioanelor noastre? De altfel, în 1891, arheologii francezi au descoperit în mormântul lui Pa-di- 
Imen din Saqqara (care a trăit în secolul al IIl-lea î.e.n.) o machetă de lemn a unui avion, iar 
într-un cimitir vechi de peste 1500 de ani, aparţinând civilizaţiei precolumbiene Tolima, s-a găsit 
o duzină de obiecte funerare asemănătoare unor avioane în miniatură. Să nu uităm de „pasărea 
neagră” cu care, pentru sumerieni, se deplasa zeul Ninurta, fiul lui Enlil. 

Se pare că nu toţi oamenii au fost duși cu nave pe noile teritorii ale zeilor, ci unii s-au deplasat 
singuri. Există câteva relatări antice despre popoare care au migrat spre anumite zone, la 
ordinele zeilor. Cea mai cunoscută este cea biblică, a exodului israeliților din Egipt către 
Canaan, la porunca lui Yahweh. O legendă a popoarelor din munţii Anzi povestește despre o 
uriașă flotă alcătuită din ambarcaţiuni din lemn de plută și stuf; în barca din fruntea flotei se afla 
o piatră verde, cu ajutorul căreia un zeu transmitea ordine șefului oamenilor, Namylap, 
ghidându-l către tărâmul ales. Migranţii au ajuns la Capul Santa Elena din Ecuador, unde 
Namylap a primit aripi, pentru a ajunge la zeul care îi vorbea prin piatră. În mod asemănător, în 
Biblie Yahweh îi vorbea conducătorului israeliților, Moșeh (Moise), prin intermediul Chivotului 
Legământului. Manuscrisul Popol Vuh susţine că strămoșii mayașilor au venit „din cealaltă parte 
a mării”; episcopul Landa scria că strămoșii mayașilor au venit de la est, fiind îndrumați de 
Dumnezeu, care le-a deschis 12 drumuri pe mare. lar în Historia de las cosas de la Nueva 
Espana, călugărul Bernardino de Sahagun nota, inspirându-se din unele texte originale scrise în 
limba nahuatl, că din Aztlan (sălașul primului cuplu patriarhal) au plecat șapte triburi, 
îndreptându-se către Panotlan (Guatemala de astăzi). De acolo s-au îndreptat către Sălașul 
Șarpelui-nor, împrăștiindu-se pe drum. Unii dintre ei, printre care toltecii și aztecii, au ajuns în 
Teotihuacan, orașul zeilor. La un moment dat triburile au început să părăsească orașul sfânt. 
Primii au plecat toltecii, care și-au construit propriul oraș, Tollan. Ultimii au plecat aztecii, 
conduși de Mexitli („Cel uns”), după ce au primit ordinul de a migra de la zeul lor, Huitzilopochtli, 
care le-a promis că vor găsi un pământ unde se află „case cu aur și argint, bumbac multicolor şi o 
mie de feluri de cacao”. Acolo trebuiau să se stabilească și să se numească „Mexica” („Poporul 

uns”) deoarece erau poporul ales, ursit să domnească peste alte triburi, exact același lucru 
susținându-l și Yahweh despre evreii săi. Aztecii au ajuns la Tollan, unde nu au fost primiţi cu 
brațele deschise de tolteci. Au trăit timp de aproape două secole pe malurile mlăștinoase ale 
lacului central, până şi-au construit propriul oraș, Tenochtitlan („Orașul lui Tenoch”). Numele 
acestui oraș poate fi explicat prin faptul că aztecii se considerau „tenochas”, adică descendenții 
lui Tenoch, nimeni altul decât ebraicul Hanok (Enokh în Septuaginta), confirmându-se astfel că 
el este Nabu, strămoșul omenirii de după Potop. 

Cum și-au împărţit zeii continentele? După rasele care le populează, ale căror culori au fost 
atribuite de egipteni zeilor, putem concluziona că Enki a primit Africa, Marduk Europa, Enlil 
America (păstrând-o pe cea de sud pentru el și cedându-i-o pe cea de nord fiului său, Ninurta) 
iar Anu Asia (pe care i-a lăsat-o spre administrare zeiței Ninhursag). Iştar a primit Australia iar 
Antarctica a devenit un teritoriu neutru, pentru viitoarele tratate ale zeilor, fiind acoperită cu 
gheaţă pentru a împiedica accesul oamenilor. În 1929 s-a descoperit harta amiralului turc Piri 
Reis, care a trăit în secolul al XVI-lea, pe care era reprezentată Antarctica fără gheaţă. Şi harta 
lui Orontius Finnaeus prezintă Antarctica în detaliu, tot fără gheaţă, cu sute de ani înainte să fie 
descoperită. Aceste două hărţi demonstrează că Antarctica a fost acoperită cu gheaţă nu acum 
câteva milioane de ani, așa cum susțin oamenii de știință, ci mult mai recent, pe vremea când 
oamenii existau deja. Textul Cânt cântarea mamei zeilor afirmă că lui Enki i-a fost oferit Egiptul, 
confirmându-se că Africa a devenit noul lui teritoriu, lucru pe care îl susțin și miturile egiptene în 
care zeul Ptah a sosit în acea zonă după Potop și a scos pământul de sub ape, dar și legendele 
diferitelor triburi africane, în care Enki era zeul suprem. De exemplu, zeul masailor din estul 
Africii se numea En-kai, iar dogonii şi-au numit tribul după epitetul lui Enki din Canaan, Dagon / 
Dogon, zeul lor suprem fiind Amma, nume derivat din egipteanul Amun. În Asia îl găsim pe Anu 
în postura de conducător al panteonului, însă cultul său nu a fost unul la fel de puternic 
dezvoltat precum cele ale altor zei, ceea ce ar putea fi explicat prin absenţa sa din acel teritoriu. 
În plus, s-a descoperit că religia primordială din acea zonă era una centrată în jurul unei zeițe- 
mamă a Pământului, nimeni alta decât Ninhursag. De exemplu, 
indienii venerau doar zeița-mamă până la sosirea arienilor, care 
le-au impus un cult complex, politeist. Grecii antici susțineau că 
Apollon locuia în nordul Europei, printre hyperboreeni, 
confirmând astfel că acest continent îi aparținea lui Marduk. lar 
atribuirea Australiei zeiței Iștar reiese din forma continentului, 
care seamănă izbitor cu un cap de felină (unul dintre simbolurile 
ei). De altfel, privindu-ne planeta de sus, observăm că mai 
multe zone ale uscatului au diferite forme de animale, cum ar fi 
de cal ori de șarpe, ceea ce nu poate fi o coincidenţă, ci doar o realizare intenţionată a acelor 
forme, pentru a indica zeitățile cărora le aparţineau respectivele teritorii. 

Cele mai multe dovezi ale împărțirii continentale între zei se întâlnesc în cazul lui Enlil, care a 
păstrat America de Sud, oferindu-i-o pe cea de Nord fiului său. Marele Templu din Tenochtitlan 
(Mexic) are în vârf două turnuri gemene, cel din nord fiind închinat lui Tlaloc, zeul ploii, iar cel 
din sud lui Huitzilopochtli, zeul războiului, - nimeni alţii decât Enlil și Ninurta. Pe țesăturile și 
vasele de ceramică din Lurin, Pisco, Nazca, Paracas, Ancon și Ica (Peru), personajul central 
este Rimac, un zeu care ţine o baghetă într-o mână, un aruncător de fulgere în cealaltă iar pe 
cap o coroană cu raze. Pentru scriitorul Zecharia Sitchin, numele lui Rimac „arâr din punct de 
vedere semantic, cât şi fonetic, seamănă cu numele Raman, numele sub care îl cunoșteau popoarele 
semite pe Adad”. lar Raman şi Adad erau două dintre epitetele lui Enlil. În plus, numeroase 

legende din America Centrală și de Sud susţin că zeul Viracocha (pe care l-am identificat cu 
Enlil) a sosit pentru a-i civiliza pe băștinași la scurt timp după Potop. Pe un versant din Golful 
Paracas din Peru este desenat un fulger, vizibil atât din aer cât și de pe mare, realizat pentru a 
anunţa vizitatorii că acela era pământul zeului furtunii. lar legenda lui Votan, povestită de 
numeroși cronicari spanioli (printre care episcopul Nunez de la Vega și călugărul Ramon 
Ordonez y Aguiar), vorbește despre sosirea în peninsula Yucatan a „primului om pe care 
Dumnezeu l-a trimis în acest colț de lume pentru a popula și împărți pământul pe care noi îl cunoaștem 
astăzi sub numele de America”. Numele său era Votan, el fiind un „urmaș al Veghetorilor din rasa lui 
Can. Era de fel dintr-un loc numit Chivim”. Deși Nunez de la Vega era convins că Votan venea din 
vecinătatea Babilonului, Ramon Ordonez a tras concluzia că misteriosul Chivim era pământul 
hiviţilor, pe care Biblia îi consideră fii ai lui Canaan și veri ai egiptenilor. Din păcate, acești 
cronicari nu au observat că numele Votan este aproape identic cu Wotan (scris uneori și Wodan 
ori Woden), numele atribuit de triburile germanice conducătorului panteonului lor, pe care 
scandinavii l-au transformat în Odinn. lar Wotan / Odinn era numit de sumerieni Enlil. 

Împărțirea celor patru mari continente (Asia, America, Africa și Europa) între cei patru zei 
principali (Anu, Enlil, Enki și Marduk) la tratatul de pace se găsește și în Epopeea lui Etana, 
care spune că 

„Marii Anunnaki care hotărăsc sorțile 
S-au aşezat şi şi-au schimbat părerile privitoare la Pământ. 
Ei au creat cele patru regiuni, 
Au stabilit aşezările”. 

Cum peste tot în lume se întâlnesc urme ale pelasgilor, se pare că zeii și-au împărţit oamenii 
primordiali, fiecare creându-și ulterior propria rasă pe teritoriul său. De exemplu, miturile 
peruane susțin că, după Potop, Viracocha (Enlil) a locuit în Tiahuanaco, de acolo mergând în 
Cuzco pentru a face omenirea să se înmulțească. După 
împărțirea teritoriilor și a oamenilor, zeii au lucrat 
împreună pentru a  reciviliza pământenii, miturile 
sumeriene povestind că Enki i-a învăţat pe oameni 
creșterea animalelor iar Enlil agricultura. Zeița Ninkasi 
chiar i-a învăţat cum să fabrice berea. Anu a hotărât să 
le ofere oamenilor și orzul din cer dar Enlil nu a fost de 
acord și l-a ascuns; însă fraţii Ninazu și Ninmada, ajutați 
de Utu (Marduk) au găsit orzul și l-au adus 
pământenilor. Se pare că împărţirea porțiunii de uscat a Terrei, crearea raselor pe cale 
genetică, mutarea lor în noile teritorii ale zeilor și recivilizarea lor au fost procese de durată, de 
la tratatul de pace din 21.000 î.e.n. până la primele urme ale agriculturii scurgându-se 
aproximativ 13 milenii sau circa 35 de ani divini. Chiar dacă se părea că acest tratat va reuși să 
menţină pacea câștigată cu greu, nu toţi zeii erau mulţumiţi. Cele patru rase ale oamenilor au 
fost împărțite între Ninhursag (în numele lui Anu), Enlil, Enki și Marduk, care au ales și cele mai 
mari continente. Iștar a primit Australia, un teritoriu mai mic decât ale celorlalţi, și a trebuit să-și 
creeze o rasă proprie, cea australoidă, încrucișând oamenii roșii ai lui Enlil cu cei galbeni ai lui 
Anu. Nefiind mulţumită de rezultat, mai târziu a creat rasa semită, cu care a invadat teritoriile 
celorlalţi zei. De altfel, acest lucru reiese și din numele Israel, cu care evreii și-au numit poporul 
și mai târziu țara, care s-ar putea traduce ca „Iştar, zeița conducătoare”. Nu doar Iştar și-a dorit 
mai multă putere, ci și Enki, care și-a trimis oamenii pe continentul lui Enlil (numiţi olmeci de 
cercetători), dar și Marduk, care și-a răspândit rasa ariană pe teritoriile vecine, înființând marele 

Imperiu Pelasg care se întindea din Europa până în India și China, încluzând și nordul Africii. 
Aceste evenimente au dus la noi conflicte, noi tratate de pace și noi împărțiri teritoriale, toate ca 
urmare a dorinţei de putere a zeilor. 


37. Tărâmul zeilor 


Grecii susțineau că pelasgii au fost primul popor din lume, apărut înaintea Potopului. Care era 
locul lor de origine? Unde au fost duși supraviețuitorii Potopului pentru a locui alături de zei? Şi 
ce s-a întâmplat cu pelasgii? Mai există și astăzi sau au dispărut? Care este istoria lor, eliminată 
cu brutalitate din cea oficială? 

În Dacia preistorică, publicată în 1913, Nicolae Densușianu scria că grecii „aveau o tradițiune, că 
înainte de denșii a domnit peste pămentul ocupat de ei un alt popor, care a desecat mlaștinile, a scurs 
lacurile, a dat cursuri noue riurilor, a tăiat munții, a împreunat mările, a arat şesurile, a întemeiat oraşe, 
sate și cetăţi, a avut o religiune înălțătore, a ridicat altare și temple deilor, şi că aceştia au fost Pelasgii”. 
De asemenea, „încă înainte de imigrațiunea Grecilor, Celţilor şi a Germanilor în ţinuturile Europei, 
cea mai mare parte a acestui continent era ocupată de o rasă de omeni veniţi din Asia, pe cari autorii 
grecesci i numiau în general Pelasgi și Turseni. Aceşti Pelasgi formase în timpurile ante-elene, cel mai 
întins, mai puternic, şi mai remarcabil popor, o națiune, care din punct de vedere moral și material a 
schimbat fața Europei archaice. Pelasgii ne apar în fruntea tuturor tradițiunilor istorice, nu numai în 
Elada și în Italia, dar și în regiunile din nordul Dunării şi ale Mării negre, în Asia mică, în Asyria și în 
Egipet. Ei representă tipul originar al poporelor aşa numite arice, care a introdus în Europa cele de 
ântâiu beneficii ale civilisațiunii. Urmele estensiunii lor etnografice, precum şi ale activităţii lor 
industriale, le mai aflăm şi astă-di pe cele trei continente ale lumii vechi; începând din munţii Norvegiei 
până în pustiurile Saharei, de la isvorele riurilor Araxe şi Oxus până la Oceanul atlantic”. 

Dionysios din Halikarnas susținea că pelasgii și-au primit numele de la Pelasgos, fiul lui Zeus și 
al lui Niobe. Un lucru asemănător susținea Aiskhulos în Supplices, unde i-a atribuit lui Pelasgos 
următoarele cuvinte: „Eu sunt Pelasgos, fiul lui Palaikhton, născut din Gaia, domnul acestei ţări şi 
după mine, regele său, s-a numit, cu drept cuvânt, gintea Pelasgilor, ce stăpânesc acest pământ. În 
literatura antică grecească doar zeul Ares avea epitetul „Palaikhton”, numit de poeţii latini 
„Geticus”, fiind protectorul câmpiilor getice. La Homeros, ducii pelasgilor aliaţi cu troienii sunt 
descendenţi ai lui Ares. Conform lui Pausanias, arcadienii povesteau că primul om de pe 
Pământ a fost Pelasgos, care se distingea de toţi ceilalți muritori prin puterea, frumusețea și 
„facultățile spiritului său”. El i-a învăţat pe oameni cum să-și construiască case pentru a se apăra 
de frig, cum să-și facă haine din piei de oaie și le-a interzis să mai mănânce plante dăunătoare. 
Cu șapte secole î.e.n., poetul Asios din Samos scria că Pelasgos, „cel asemenea zeilor”, a fost 
născut „în țara neagră, pe munţii cei cu culmile înalte”. Unde era „țara neagră”, din pământul căreia 
s-a născut Pelasgos? Acest epitet aplicat regiunii respective se referă fără doar și poate la 
culoarea solului, care nu poate fi decât cernoziomul, solul cu cea mai închisă culoare, care are 
o fertilitate naturală ridicată. În lume există doar două așa-numite „centuri de cernoziom”: una în 
preeria canadiană, iar cealaltă începând din estul Croaţiei, de-a lungul Dunării (incluzând nordul 
Serbiei și al Bulgariei şi sudul României), continuând în republica Moldova, nord-estul Ucrainei 
și partea de sud a Rusiei, până în Siberia. Cum nu avem niciun motiv să credem că primii 
oameni au apărut în Canada, care face parte din „lumea nouă”, locul nașterii lor ar trebui căutat 
în cea de-a doua regiune. În articolul Antropogeneza sau originea și evoluția speciei umane, 
publicat în numărul 9 din 1989 al revistei Știință și tehnică, Lucian Gănulă scria: „Din bazinul 
panono-carpato-dunărean, rezervorul uman european primordial, de care trebuie să se țină seama în 
studiile moderne, proto-paleoliticii au iradiat în Europa Occidentală și de Nord, iar spre Răsărit pe la 
Nord de Marea Caspică şi Asia Centrală, Podișul Iranului și pe subcontinentul indian”. Acești pelasgji, 

care s-au extins nu doar în Europa, ci au ocupat și o mare parte a Asiei și nordul Africii, nu pot fi 
decât tracii, care în Antichitate trăiau exact în acele regiuni. Geograful grec Pausanias, care în 
anul 174 a scris despre epoca Daciei sub conducerea lui Dromichaites, afirma: „afară de celți, 
nicio națiune nu e atât de numeroasă și de întinsă ca tracii. Niciodată, înainte de a fi bătuţi de romani, ei 
n-au fost cu totul supuşi”. La rândul său, Herodotos, cel considerat a fi părintele istoriei, declara: 
„Neamul tracilor este cel mai numeros din lume, după cel al inzilor. Dacă ar avea un singur cârmuitor 
sau dacă tracii s-ar înţelege între ei, el ar fi de nebiruit şi cu mult mai puternic decât toate neamurile, 
după socotința mea. Dar acest lucru este cu neputinţă și niciodată nu se va înfăptui. De aceea sunt 
aceștia slabi. Tracii au mai multe nume, după regiuni, dar obiceiurile sunt cam aceleași la toți, afară de 
geți, trauși și de acei care locuiesc la nord de crestomai”. 

În Dacia secretă, etnograful Adrian Bucurescu consideră că numele tracilor provine din „traeki” 
(„bun, frumos, plăcut”) și de la „rhrakios” („cutezător”). În Marile Enigme, Eugen Delcea crede că 
numele vine de la Trakia, în care „f este tatăl, „ra” este zeul suprem al egiptenilor iar „kia” este 
Gaia a grecilor. Indiferent de natura numelui lor, cert este că tracii ocupau cea mai mare parte a 
suprafeței Pământului. Deși împărţiţi în multe triburi cu diverse denumiri, lucru confirmat și de 
Herodotos prin „tracii au mai multe nume, după regiuni”, toţi se numeau traci, mai puţin cei din 
teritoriul dintre Marea Neagră, Munţii Balcani, Tisa și Nistru, în mare zona României de astăzi. 
Tracii de pe aceste meleaguri au fost numiţi daci sau geți. Acum mai bine de două milenii, 
istoricul și geograful grec Strabon scria în Geographica sa că „dacii au aceeași limbă cu geții” și 
că „elenii i-au socotit pe geți de neam tracic”, iar Herodotos i-a numit pe geți „cei mai viteji și cei mai 
neînfricaţi dintre traci”. De unde rezultă că dacii sau geții făceau parte din poporul tracilor. O altă 
denumire acordată geto-dacilor era cea de sciți. Ca exemplu, din fragmentele rămase din 
Getica lui Kriton reiese că acesta, când vorbea despre adversarii împăratului Caesar Nerva 
Traianus Divi Nervae filius Augustus îi numea geți, iar când vorbea despre ţara lor o numește 
Scythia. Numele de Geţia pentru țara geto-dacilor nu se folosea în izvoarele antice, preferându- 
se Scythia sau Dacia. Poetul roman Gaius Valerius Flaccus scria în primul secol al erei noastre 
că triburile Sciţiei erau: sauromaţii, alanii, heniochii, bisaltii, cimmerienii, dandarizii, hyrcanii, 
coralii, sindii, bastarnii, drancenii, neurii, iazygii, arimaspii, thyrsa-geţii, choatrii, geții, albanezii și 
gelonii. În Dacia preistorică, Nicolae Densușianu a demonstrat că sciţii / scyihii erau pelasgi, 
numele lor însemnând „scutași” în cadrul organizării militare pelasge (litera „v” fiind transformată 
în „y'). Pentru scriitorul Eugen Delcea, numele de „seți” provine din „Geea Tara / Terra” 
(„Pământul Geei”), care a fost simplificat ca „gera”. Nicolae Desunșianu considera că denumirea 
dată de greci, „getae”, avea sensul de „proprietari” sau „din ţară”. Același lucru reiese și din 
denumirea de „daci”, care provine din „d'aci”, forma arhaică a expresiei „de aici”, ceea ce 
înseamnă că geto-dacii nu considerau că au migrat de undeva, ci erau un popor născut pe 
teritoriul pe care îl ocupau. 

Ar putea fi dacii pelasgii despre care vorbeau grecii, iar ţara lor - locul de origine al omenirii? 
Istoricul Herodotos ne transmite că „pelasgii au fost primii locuitori ai Greciei şi Italiei, aparținând 
rasei europene”, precizând că cea mai mare parte a lor se afla în nordul Mării Negre și al Dunării, 
pe teritoriul dacilor. În Dacia preistorică, Nicolae Densușianu afirma, referindu-se la Dacia, că 
„legendele romane ne spun că locuitorii acestei țări sunt un gen nou de oameni «ieşiţi» pe pământ, după 
nimicirea prin potop a primei rase de oameni”. Geto-dacii erau prezentaţi în Antichitate, inclusiv de 
vechii chinezi, drept înalţi și blonzi, identici cu pelasgii din punct de vedere fizic. În plus, am 
văzut că, pentru antici, pelasgii s-au născut „în țara neagră, pe munţii cei cu culmile înalte”, teritoriu 
aflat pe centura de cernoziom care începe în estul Croaţiei, continuă de-a lungul Dunării spre 

republica Moldova, nord-estul Ucrainei și partea de sud a Rusiei, și se termină în Siberia. În 

această zonă se afla și Dacia sau România de astăzi. În Evul Mediu, epitetul „negru a fost 
aplicat celor trei mari regiuni ale fostei Dacii: Valahia / Țara Românească, Ardealul / 
Transilvania și Moldova. În timpul domniei regelui Ștefan peste Ungaria (997-1038), 
Transilvania apare într-un text sub numele „Ungria Nigra” („Ungaria neagră”). În cronica lui 
Fazel-ullach-Rașid de la 1303, românii din sudul Carpaţilor sunt numiţi „Kara-Ulaghi”, adică 
„Valahii negri”. Epitetul „kara” („întunecat, negru”), aplicat țărilor daco-române, se întâlnește și în 
alte documente, turcii numind adeseori Valahia „Kara-lflak” și Moldova „Kara-Bogdan”, iar în 
poemele epice ale slavilor meridionali Valahia este „Zemija karablaska”. În Dacia preistorică, 
Nicolae Densușianu scria că pelasgii se numeau belasci sau balasci, nume modificate de-a 
lungul timpului în blasci, blaci, vlahi (litera „b” transformându-se în „v”), denumire preluată și în 
limba engleză, unde „black” înseamnă „negru”. Prin urmare, sudul Daciei a fost numit Valahia, 
adică „Pământul negru”. Pe malul celălalt al Dunării, la granița cu România, în localitatea 
Lepenski Vir din Serbia, aflată în apropiere de defileul Porţile de fier, a fost descoperită cea mai 
veche așezare umană din Europa, cu o vechime de peste șapte milenii. În estul Valahiei avem 
câmpia Bărăganului, cunoscută pentru solul său negru, deosebit de fertil, numită mult timp 
„Grânarul Europei” datorită culturilor sale extrem de bogate de cereale, fânețe, plante alimentare 
și industriale. La doar câţiva kilometri de Bărăgan, în Dobrogea, se găsește satul Adamclisi, 
forma românizată a denumirii turcești Adam Kilisse, care se traduce prin „Biserica lui Adam”, 
nume care ne duce cu gândul tot la locul apariţiei primului om, indiferent dacă îl numim 
Pelasgos sau Adam. lar la mai puţin de 70 de kilometri de Adamclisi, în est, se află Marea 
Neagră, cel mai mare bazin de apă salmastră (cu salinitate scăzută) al lumii. 

Deloc surprinzător, numeroase descoperiri arheologice dovedesc că pe teritoriul României de 
astăzi a trăit prima civilizaţie a lumii. Cea mai concretă dintre ele este cultura Cucuteni, 
denumită astfel după satul din apropierea lașiului, unde în 1884 s-au descoperit primele vestigii. 
În 1897 s-au găsit urme ale civilizaţiei Cucuteni și în Ucraina, lângă Kiev, unde a fost denumită 
Trypilia, ignorându-se cu bună știință faptul că era vorba despre civilizația descoperită cu 13 ani 
în urmă pe teritoriul României. Cu toate acestea, în prezent lumea științifică a ajuns să 
recunoască această cultură drept prima civilizaţie a Europei, savanții occidentali declarându-se 
fascinaţi de complexitatea și atributele străvechii culturi Cucuteni. Ținând cont că a precedat cu 
câteva sute de ani toate așezările umane din Sumer și Egipt, putem susţine că nu este vorba 
despre prima civilizaţie a Europei, ci a lumii. Cultura Cucuteni se întindea pe o suprafaţă de 
35.000 de kilometri pătraţi, pe teritoriul actual al României (în Moldova și în sud-estul 
Ardealului), republicii Moldova (sau Basarabia) și Ucrainei. Conform descoperirilor, oamenii 
culturii Cucuteni au fost primii care au trăit organizați în așezări mari, aceste proto-orașe fiind 
alcătuite din clădiri aranjate în cercuri concentrice. Ceramica lor de foarte bună calitate, pictată 
variat și bogat, este unică în Europa, găsindu-se unele asemănări doar cu cea a unei culturi 
neolitice din China, mai nouă cu aproximativ un mileniu. Culorile predominante ale ceramicii 
Cucuteni sunt roșul, albul și negrul, cu unele variații în funcţie de temperatura la care au fost 
arse vasele. Ca formă, obiectele diferă de la simple pahare la vase mari, de tipul amforelor. 
Specialiștii vorbesc despre un cult al zeiței-mamă (Gaia a grecilor, din care s-au născut pelasgii, 
sau Sophia gnosticilor), dovada fiind statuetele antropomorfe descoperite, care nu prezintă 
trăsături grotești ori furioase, precum cele ale altor culturi mai noi. Rarele statuete masculine au 
fețele acoperite de măști iar cele feminine sunt grațioase, având picioare lungi și zvelte, fără 
măști și cu tatuaje pe corp. Nu există statuete cu sclavi înlănţuiţi ori oameni sacrificați, acesta 
fiind, conform opiniei istoricilor, un semn clar al unei civilizaţii egalitariene și pacifiste. De 
asemenea, s-au descoperit în rândul populaţiei Cucuteni urme ale unor culte solare, evidenţiate 

mai ales prin pictură. „Cunoașterea aprofundată a acestei culturi este foarte importantă (...) Suntem 
mândri că aici a apărut cea mai importantă şi avansată cultură neolitică din întreaga lume”, declara 
Romeo Dumitrescu, președintele fundaţiei Cucuteni pentru Mileniul trei. lar istoricul şi 
arheologul Emil Condurachi, membru al Academiei Române în 1955, afirma: „Pe teritoriul 
românesc s-a cristalizat, la începutul mileniului al IV-lea î.e.n., una dintre cele mai strălucite civilizații 
europene, cunoscută sub numele de Cultura cu ceramică pictată de tip Cucuteni. Prin această cultură, 
oamenii pământului nostru pot fi consideraţi a fi ajuns pe plan european la cel mai înalt nivel tehnic şi 
cultural al epocii respective”. Ulterior s-a descoperit că civilizația Cucuteni nu a apărut în mileniul 
al IV-lea î.e.n., ci la jumătatea celui de-al VI-lea î.e.n.! 

Între octombrie 2009 și aprilie 2010, la Institutul pentru Studiul Lumii Antice de la Universitatea 
New York a fost organizată expoziţia Lumea pierdută a vechii Europe: Valea Dunării, 5000-3500 
î.e.n. Pentru prima oară în Statele Unite au fost expuse peste 250 de artefacte aparținând unor 
muzee din România, Bulgaria și Moldova. Directorul institutului, Roger Shaler Bagnall, a 
mărturisit că până în acel moment „mulți arheologi nu au auzit de aceste culturi vechi din Europa”. 
Admirând ceramica multicoloră, doctorul Bagnall, un specialist în arheologie egipteană, a 
remarcat că în acea perioadă (5000-3500 î.e.n.) „egiptenii cu siguranță nu făceau asemenea 
ceramică”. Curatorul expoziției, David W. Anthony, declara că, la jumătatea celui de-al V-lea 
mileniu î.e.n., „Vechea Europă era printre cele mai sofisticate şi avansate din punct de vedere 
tehnologic locuri din lume”, dezvoltând „multe dintre semnele politice, tehnologice și ideologice ale 
civilizaţiei”. Prezent la expoziţie, jurnalistul John Noble Wilford, câștigător a două premii Pulitzer 
(în 1984 și 1987), a scris pe 30 noiembrie 2009, în ziarul The New York Times, un articol 
intitulat O cultură europeană pierdută, scoasă din obscuritate, în care afirma: „Înainte de gloria 
Greciei şi Romei, chiar înainte de primele oraşe ale Mesopotamiei sau temple de-a lungul Nilului, trăiau 
în valea Dunării de Jos şi la poalele Balcanilor oameni ce erau înaintea timpului lor în ce priveşte arta, 
tehnologia şi comerțul la distanțe mari. Timp de 1500 de ani, începând înainte de 5000 î.e.n., au construit 
orașe considerabile, câteva cu mai mult de două mii de locuinţe. Stăpâneau topirea cuprului la scară 
mare, noua tehnologie a epocii. Mormintele lor deţineau o gamă impresionantă de veșminte rafinate şi 
coliere și, într-un cimitir, s-a găsit cea mai mare asamblare de artefacte din aur din lume (...) Pe o arie 
largă a Bulgariei şi României de acum, oamenii locuiau în sate cu case ce aveau una sau mai multe 
camere, în interiorul palisadelor. Casele, unele cu două etaje, aveau schelete de lemn cu pereţi din 
chirpici şi podele din pământ bătătorit. Din anumite motive, oamenilor le plăcea să ridice clădiri etajate 
din chirpici”. 

losif Constantin-Drăgan, fost președintre al Asociaţiei Europene de Marketing, declara că „prima 
civilizație în Europa n-a fost cea greacă, deoarece, cu mult înaintea ei, a existat altă civilizație, născută 
în Valea Dunării, între Carpaţi și muntele Haemus, care a cunoscut o mare înflorire în epoca de bronz. 
Se ştie acum că ea s-a afirmat încă din epoca de aur și de aramă, în timpul neoliticului”. lar dovezile 
arheologice nu întârzie să apară, în sprijinul acestei ipoteze. Pe lângă cea mai veche locuire în 
bordeie din lume, pe teritoriul vechilor daci au fost găsite cel mai vechi harpon și cel mai vechi 
vârf de lance cu două caneluri (de tip baionetă), având o vechime de 20 de milenii, dar și cel 
mai vechi topor-târnăcop de miner. Aici s-a descoperit și cea mai veche activitate de minerit, 
minele de argint din România fiind printre cele mai vechi de pe mapamond. Între anii 10.000 și 
6000 î.e.n. au apărut în Dacia primele furnale din lume, în zona Titan-Călan-Nădrag, Reșița, 
Anina, Baia de Aramă, Baia de Fier, Baia Sprie. Prima activitate din metalugia aramei a avut loc 
în 8000 î.e.n. Arheologul Vasile Boroneanţ chiar declara: „Acum 8000 de ani, strămoșii noştri 
cunoșteau principiul reducerii unor minereuri”. În 6000 î.e.n. au fost create primul arc și prima 
secure din lume, descoperite în Valea Răii din Râmnicu Vâlcea. Dacii aveau cel mai precis 

calendar din istorie, foarte apropiat de cel de la N.A.S.A., și prognoze exacte ale eclipselor 
pentru 4000 de ani. De la daci ne-au parvenit 200 de cuie, cu o puritate a fierului de 99,97%, 
care încă nu ruginesc după două milenii. La Sarmizegetusa Regia s-a găsit o trusă chirurgicală 
și craniul trepanat al unei persoane care a trăit în continuare. La Gumelnița, unele figurine de lut 
din 4000 î.e.n. reprezintă mese rotunde, scaune cu spătar înalt și fotolii cu braţe. La cetatea 
Blidaru s-a descoperit beton dacic care, pentru oamenii de știință, este o „supă” metalică 
alcătuită din titan, nichel, argint, cupru, vanadiu, siliciu, aluminiu și sodiu, iar liantul nu este 
calciul, ci un compus al siliciului. La Cornești, un sat aflat la nici 20 de kilometri de Timișoara, se 
găsește cea mai mare fortificație antică din Europa. Germania a oferit 300.000 de euro pentru 
cercetarea sitului care se întinde pe o suprafaţă de 1800 de hectare, fortificația fiind formată din 
patru inele concentrice. Unul dintre arheologi, profesorul doctor Bernard Heeb, declara: „Eu cred 
ca situl de la Corneşti va sta alături de marile situri din Europa ca Stonehenge sau Sarmizegetusa. În 
opinia mea este unul dintre cele mai importante situri din întreaga Europă, este cea mai mare așezare 
din perioada preistorică pe care o cunoaştem şi pe de altă parte este o structură absolut fantastică”. 

În numărul 162 din 1988 al revistei Noi Tracii, profesorul Stern din Odessa scria: „Originea 
picturii trebuie căutată în aria de răspândire a tracilor, în cultura Tripolie Petreni-Cucuteni (...) 
strămutarea ei din nord spre sud s-a realizat prin deplasarea tracilor”. Cu zece ani înainte, într-o 
peșteră de la Cuciulat, pe malul Someșului, s-a descoperit silueta unui cal, pictată pe cornișa 
plafonului unei săli. Prima și ultima cercetare a peșterii de la Cuciulat a avut loc în 1979. 
Arheologul loan Bejinariu spunea că silueta calului nu este singurul desen descoperit în 
peșteră, pe pereții galeriei observându-se și alte siluete pictate: „Au mai fost descoperite o siluetă 
umană, o siluetă a unei feline, iar într-o nişă există şi silueta unei păsări, iar pe pereţi există şi alte pete 
colorate, fără un contur foarte clar”. Specialiștii susțin că peștera de la Cuciulat este unică în 
Europa, putând fi asemuită cu celebrele peșteri din Altamira (în Spania), Lascaux, Rouffignac și 
Chauvet (în Franţa). | s-a atribuit o vechime de peste 10.000 de ani, deși unii consideră că 
picturile rupestre ar fi mult mai vechi. În 2010 s-a dovedit că profesorul Stern avea dreptate, 
când o echipă de speologi români a descoperit în peștera Coliboaia 14 desene rupestre care 
înfățișau animale preistorice. Deoarece peştera Chauvet din Franţa deținea până în acel 
moment recordul de vechime, câţiva speologi francezi au sosit imediat la Coliboaia pentru a 
studia descoperirea, neavând de ales decât să constate autenticitatea picturilor rupestre. 
Vechimea lor este de peste 35.000 de ani, desenele fiind făcute de „cea mai veche cultură 
europeană”, după cum spunea chiar Jean Clottes, specialist UNESCO. 

În Dacia preistorică, Nicolae Densușianu spunea: „Aici, la Dunărea de Jos și în special în ţările 
Daciei - faptul este cert - s-a format şi închegat centrul cel mare şi puternic al populaţiei neolitice în 
Europa”. Ba chiar s-a demonstrat că cel mai vechi hominid din Europa a trăit pe teritoriul 
României. În 1962 a fost descoperit de Constantin S. Nicolaescu-Plopşor în satul Bugiuleşti din 
comuna Tetoiu, judeţul Vâlcea, în punctul numit Valea lui Grăunceanu. Hominidul, vechi de 1,9 
milioane de ani, a fost numit Australoantropus Olteniensis. Și cel mai vechi Homo sapiens din 
Europa a trăit pe teritoriul ţării noastre, în 2002 fiind descoperit într-o peşteră din munţii Aninei 
de către un grup de speologi timișoreni. Numit lon, primul Homo sapiens are o vechime de 
40.000 de ani. În aceeași peșteră au fost găsite fosilele unor alți Homo sapiens, numiţi Maria și 
Vasile, mai tineri cu 14 milenii decât lon. 

Deși în continuare civilizația sumeriană este privită ca fiind cea mai veche din lume, urmată 
îndeaproape de cea egipteană și cea indiană, descoperirile arheologice dovedesc că prima a 
fost cea a dacilor. Cu toate că nu agrea în totalitate opiniile lui Nicolae Densușianu în legătură 
cu daco-pelasgii, istoricul, arheologul, epigrafistul și eseistul Vasile Pârvan, membru al 

Academiei Române începând cu 1913, a fost nevoit să constate că „într-adevăr, Dacia şi, în 
general, regiunile illirico-trace sunt leagănul civilizaţiei pre şi proto-istorice. Originile italicilor, grecilor 
și asiaticilor, din mileniul III şi mileniul II î.e.n., ar trebui atent căutate în Europa danubiană. Este un 
punct de vedere cunoscut, dar nu încă suficient recunoscut de toată lumea (...) geții au fost locuitorii 
Troiei între 1000-700 î.e.n.”. Abia în 1961 s-a dovedit că avea dreptate, la fel ca Nicolae 
Densușianu și alţi cercetători ai istoriei, când s-a descoperit cea mai importantă și controversată 
dovadă arheologică. În Ardeal, mai exact în localitatea Tărtăria din judeţul Alba, cercetătorul 
clujean Nicolae Vlassa a găsit trei tăblițe de lut care conţin o scriere necunoscută, 
asemănătoare cu cea a sumerienilor. După îndelungi cercetări s-a stabilit că tăblițele de la 
Tărtăria au fost inscripționate în jurul anului 5500 î.e.n., fiind cu 1500 de ani mai vechi decât 
cele sumeriene. Tăblițe oarecum asemănătoare cu cele de la Tărtăria au fost găsite la 
Karanovo şi Gradeșniţa din Bulgaria, însă acestea corespund mileniului al Ill-lea î.e.n. 
Academicianul bulgar Vladimir |. Ghorghiev a declarat că „la Tărtăria, în România, avem de a face 
cu cea mai veche scriere din lume”, ipoteză iniţial criticată aspru de comunitatea arheologică 
mondială. De exemplu, Adam Falkenstein, un arheolog din Frankfurt am Main, susţinea în anii 
1960 că tăblițele de la Tărtăria sunt un rezultat al influenţei civilizației sumeriene, dacă nu chiar 
provenite din Sumer. Ulterior a recunoscut originea lor autohtonă dar și că reprezentau prima 
dovadă a scrierii din istoria omenirii. În /storia ceasurilor, astronomul polonez doctor Ludwig 
Zeidler nota: „Calendarul sumerian nu a fost creat în Mesopotamia, ci într-o zonă situată mult mai la 
nord, spre Marea Neagră şi, la această latitudine, adică a nordului Mării Negre, tocmai se situează 
Tărtăria şi Lepenski Vir”. 

Despre alfabetul dacic care cuprindea 150 de caractere, Bonaventura Vulcannius din Bruges 
scria în 1597: „Geţii au avut propriul lor alfabet cu mult înainte de a se fi născut cel latin (...) geții 
cântau, însoțindu-le din fluier, faptele săvârşite de eroii lor, compunând cântece chiar înainte de 
întemeierea Romei, ceea ce - o scrie Cato - romanii au început să facă mult mai târziu”. În 1687, 
Carolus Lundius, consilierul regelui Suediei, afirma în Zamolxis, primus Getarum Legislator. „Să 
fie clar pentru toți, că cei pe care antichitatea i-a numit cu o venerație aleasă Geţi, scriitorii i-au numit 
după aceea, printr-o înțelegere unanimă, Goţi (...) grecii şi alte popoare au luat literele de la Geţi. La 
Herodot şi Diodor găsim opinii directe despre răspindirea acestor litere”. Alfabetul dacic nu reiese 
doar din tăblițele de la Tărtăria, ci și din Codexul Rohonczi, un manuscris vechi de peste un 
mileniu, păstrat în prezent la Budapesta (scris în româna arhaică cu caractere dacice, de la 
dreapta la stânga, care se citesc de jos în sus), și din tăblițele de plumb descoperite la Sinaia, 
scrise în aceeași limbă și cu aceleași caractere dacice. 

Nu doar scrierea dacilor a fost prima din lume, ci și limba lor. Din vechi inscripții știm că dacii îşi 
numeau limba Oro Manisa sau Drago Manisa, ambele sintagme însemnând „Limba Curată” ori 
„Grai Divin”. Textele sugerează că Oro Manisa era limba vorbită și de zei, astfel explicându-se 
denumirea de „Grai Divin”. Gramatica acestei limbi prezintă numeroase neregularități, ceea ce 
caracterizează limbile foarte vechi și conservatoare. Se consideră în prezent că această limbă a 
dispărut, fiind păstrată în mică parte în cea română și cea albaneză. 

Conform variantei oficiale, limba română este una indo-europeană, care face parte din grupul 
italic și din subgrupul oriental al limbilor romanice. Se consideră că s-a format din amestecul 
limbii dacilor cu latina după cucerirea Daciei de romani în anul 106, influența dacică rezumându- 
se la aproximativ 300 de cuvinte. De altfel, poporul român s-ar fi format din amestecul soldaţilor 
romani cu femeile dacilor, în doar 169 de ani. Această variantă oficială, care ne este băgată pe 
gât cu forța de prea mult timp, are însă multe lacune, chiar penibile pe alocuri: 

- Romanii lui Traianus au cucerit doar 14% din teritoriul Daciei. Chiar dacă și-ar fi implementat 
limba în teritoriul cucerit, ar însemna că 14% dintre daci ar fi vorbit un amestec de latină și dacă, 
în timp ce 86% dintre daci și-ar fi păstrat propria limbă, Oro Manisa. Ceea ce nu poate fi posibil, 
deoarece românii de pe teritoriul fostei Dacii vorbesc una și aceeași limbă. 

- Soldaţii romani veniţi în Dacia nu erau fluenti în limba latină. Din /storia Românilor (1942) de 
Constantin C. Giurescu aflăm că armata staționată pe pământul Daciei cuprindea soldaţi din 
diferite părţi ale Imperiului Roman, unele chiar foarte îndepărtate. Se găseau britani din Anglia 
de astăzi, asturi și lusitanieni din peninsula Iberică, bosporeni din nordul Mării Negre, antiohieni 
din regiunile Antiohiei, ubi și batavi de la Rin, gali din Franţa, reți din Austria și sudul Germaniei 
de astăzi, comageni din Siria și chiar numizi și mauri din nordul Africii. Acești soldaţi, care 
reprezentau cea mai mare parte a armatei romane, vorbeau orice altă limbă în afară de latină. 
Ei nu ştiau nici măcar o frază în limba romanilor, prin urmare nu ar fi putut să îi înveţe pe daci 
latina, care să dea naștere limbii române. Pentru a oferi o explicaţie acestor nereguli, în 1999, la 
New York, profesorul doctor în arheologie loan Piso din Cluj declara că dacii au învăţat latina de 
la romani prin băile de la Sarmizegetusa lui Traianus. De ce ar fi învăţat-o prin băile romane și 
de la nişte soldaţi goi? Pentru a satisface eventuale fantezii erotice ale domnului Piso? 

- Chiar dacă ignorăm că 86% dintre daci nu au întâlnit vreun roman iar restul de 14% au dat mai 
mult peste soldați de alte naţionalităţi, tot nu este posibil ca limba și poporul român să se fi 
format în doar 169 de ani. Nicăieri în lume, indiferent de provincia cucerită, romanii nu au format 
limbi și popoare noi amestecându-se cu localnicii. Însă ar trebui să credem că acest lucru s-a 
întâmplat în Dacia, unde soldaţii romani au făcut sex cu femeile dacilor, astfel născându-se 
generații întregi de copii care învățau doar limba latină de la taţii lor, mamele probabil fiind mute, 
de nu reușeau să-i învețe limba strămoșească, moștenită de la zei. Nu știm motivul pentru care 
femeile s-ar fi deplasat chiar și sute de kilometri din cele mai îndepărtate teritorii ale Daciei 
pentru a fi fecundate de soldaţii romani. Însă ar trebui să ne imaginăm că armata romană avea 
în componenţa sa un grup de „tauri comunali”, neapărat romani (nu din alte părţi ale imperiului, 
pentru a reuși să-și învețe copiii limba latină), care se ocupa doar cu fecundarea tuturor 
localnicelor pe care le întâlneau. Fiind adevăraţi profesioniști în pat, mai virili decât actorii de 
filme erotice, le-au impresionat atât de mult pe femeile dacilor încât acestea au dus vorba în 
toată țara, reprezentantele sexului frumos venind de bună voie să verifice performanţele acelor 
„latino lovers” îndopaţi cu Viagra. Dacii nu se arătau deranjaţi de împerecherile femeilor lor cu 
strămoșii lui Cassanova, ei înşiși testându-le virilitatea în băile din Sarmizegetusa Regia. În 
timpul actelor sexuale de la băi, grupul de gigolo avea grijă întotdeauna să-i înveţe latina pe 
daci, iar în pauzele de odihnă pe propriii copii, rezultați în urma orgiilor cu femeile dacilor 
(cărora probabil le tăiau și limbile, pentru a nu îndrăzni să strice educaţia odraslelor cu cuvinte 
„barbare”). lar aceasta este cea mai mare aberaţie posibilă pe care ar putea vreun istoric să o 
declare. 

- Dacii nu puteau sub nicio formă să accepte înlocuirea limbii lor cu latina și nici amestecul cu 
romanii. Istoria consemnează că nu au acceptat niciodată stăpânirea romană. În anii 117, 138, 
140, 143, 156-157, 159, 167 și 180 au avut loc revolte violente în Dacia Romană, coordonate cu 
atacuri ale dacilor liberi din provinciile neocupate. Aproape toată domnia de 19 ani a împăratului 
Marcus Aurelius Antoninus Augustus a fost marcată de lupte permanente cu dacii revoltați. 
Lucius Aelius Aurelius Commodus a dus trei războaie cu dacii liberi, în anii 180, 183 și 184. La 
fel și Caracalla, în anii 217-218 (după cum consemna Dio Cassius), dar și Marcus Antonius 
Gordianus Sempronianus Romanus Africanus în 238 și 242. Împărații Marcus Aurelius Valerius 
Claudius Augustus și Publius Licinius Egnatius Gallienus Augustus s-au aflat și ei în conflict cu 

dacii. În timpul lui Publius Licinius Valerianus Augustus, carpii au atacat sudul Dunării, în anul 
256 au supus Colhida iar în 257-258 au ocupat Trapezuntul, apoi au trecut Bosforul și au 
eliberat orașele Calcedon, Niceea, Apameea și Nicomedia de pe coasta Asiei Mici. În anul 245, 
sub presiunea carpilor, împăratul Marcus lulius Philippus Augustus (cunoscut ca Filip Arabul) a 
fost nevoit să abandoneze pentru totdeauna frontiera Transalutană. În anul 258, regele 
Regalianus, un urmaș al lui Decebalus, a eliberat Dacia, împăratul roman Gallienus neavând de 
ales decât să accepte autonomia tării. După moartea lui Regalianus, în 268, romanii s-au întors, 
însă trei ani mai târziu împăratul Marcus Aurelius Antoninus Augustus a hotărât retragerea 
definitivă a trupelor din Dacia, din cauza atacurilor repetate ale dacilor liberi. Prin urmare, sub 
nicio formă nu s-ar fi putut realiza romanizarea dacilor într-o zonă aflată într-o permanentă stare 
de conflict, despre care amintește și discursul lui Publius Aelius Aristides Theodorus către 
Roma din anul 144, atunci când se referă la „nebunia geților”. 

„Dachii prea veche a lor limbă osebită având, cum o lăsară, cum o lepădară așa de tot şi luară a 
romanilor, aceasta nici se poate socoti nici crede”, exclama în secolul XVII stolnicul Constantin 
Cantacuzino. Dacă dacii nu au învăţat latina de la soldaţii romani, atunci de unde? Nicolae 
Densușianu scria că, atunci „când sub Traian romanii au cucerit pe daci la Samizegetusa n-au trebuit 
tălmaci”. Consulul și istoricul Dio Cassius spunea și el: „să nu uităm că Traianus a fost un trac 
veritabil. Luptele dintre Traianus şi Decebalus au fost războaie fratricide, iar tracii au fost daci”. Prin 
urmare, dacii și romanii vorbeau aceeași limbă. Însă dacii nu au învăţat latina înainte să dea 
piept cu romanii, ci limba latină provine din limba dacilor, Oro Manisa, învățată de la zei. Același 
lucru a afirmat în decembrie 2012 și Miceal Ledwith, fost consilier al Papei loannes Paulus Il, 
într-un interviu acordat postului de televiziune TVR Cluj. Ledwith, fost membru al Comisiei 
Teologice Internaţionale, care a avut acces la arhivele bibliotecii Vaticanului, a făcut atunci o 
declarație șocantă: „Chiar dacă se știe că latina e limba oficială a Bisericii Catolice, precum şi limba 
Imperiului Roman, iar limba română este o limbă latină, mai puţină lume cunoaște că limba română, sau 
precursoarea sa, vine din locul din care se trage limba latină, și nu invers. Cu alte cuvinte, nu limba 
română este o limbă latină, ci mai degrabă limba latină este o limbă românească. Așadar, vreau să-i 
salut pe oamenii din Munţii Bucegi, din Braşov, din București. Voi sunteţi cei care aţi oferit un vehicul 
minunat lumii occidentale (adică limba latină - n.a.)”. La fel ca Densușianu cu un secol înainte, 
Ledwith a mai spus că, la întâlnirea lor cu romanii, dacii nu au avut nevoie de translatori, 
deoarece vorbeau deja limba din care se născuse latina. În această lumină, românii apar drept 
unul și același popor cu dacii, continuatori direcţi și legitimi ai acestora, iar romanii ca un neam 
tracic. De asemenea, cu ocazia vizitei sale în România din anul 1999, Papa loannes Paulus Il a 
numit această țară „Grădina Maicii Domnului”, de unde rezultă că Vaticanul ştie că dacii / românii 
sunt primul popor din lume, țara lor fiind locul în care trăiau zeii antici. Cu aproape 33 de ani 
înainte de mărturisirea irlandezului Miceal Ledwith, lordache Moldoveanu scria într-un articol din 
revista Flacăra de pe 24 ianuarie 1980: „limba română, într-un stadiu primitiv specific, se vorbeşte 
din neoliticul timpuriu în Carpaţi şi pe Valea Dunării. Dovedim, pe bază de inscripții, că în epoca 
bronzului strămoșii noștri scriau alfabetul şi vorbeau o limbă română de tip arhaic, protolatin. Asta pe 
când Roma nici nu exista”. În 1942, prozatorul loan Alexandru Brătescu-Voinești afirma: „N-a pierit 
nici o limbă a Dacilor, pentru că ei n-au avut o altă limbă proprie, care să fie înlocuită prin limba 
Romanilor şi n-au avut o astfel de limbă pentru simplul motiv că Dacii vorbeau latineşte. Limba Dacilor 
n-a pierit. Ea a devenit în Italia întâi limba Romanilor care era o formă literară a limbii Daciei, iar mai 
târziu limba italiană; aceeași limbă a Dacilor, dusă în Franţa a ajuns întâi limba Galilor, iar cu timpul 
limba franceză, în Spania ea a devenit întâi limba Iberilor, iar cu timpul limba spaniolă, iar aici a 
devenit cu vremea limba noastră românească”. În Memoriu asupra vechii şi actualei stări a Moldovei 

din secolul XVIII, contele francez d'Hauterive nota: „Larineasca, departe de a fi trunchiul limbilor 
care se vorbesc azi, s-ar putea zice că este mai puţin în firea celei dintâi firi romane, că ea a schimbat 
mai mult vorbele sale cele dintâi şi dacă nu m-aş teme să dau o înfăţişare paradoxală acestei observaţii 
juste aş zice că ea e cea mai nouă dintre toate, sau cel puţin e aceea în ale cărei părți se găsesc mai 
puține urme din graiul popoarelor din care s-au născut. Limba latinească în adevăr se trage din acest 
grai, iar celelalte limbi mai ales moldoveneasca sunt însuși acest grai”. Un argument suplimentar al 
moștenirii directe din Oro Manisa îl reprezintă gramatică neregulată a limbii române. 
Vocabularul și gramatica textelor de pe tăblițele de la Sinaia indică o profundă înrudire cu 
limbile indo-europene, în realitate ele provenind din Oro Manisa. În 1936, în al treilea volum al 
lucrării Istoria Lumii, francezul Louis de la Valle Poussin spunea că locuitorii de la nordul Dunării 
de Jos „pot fi considerați ca locuri de origine a limbilor indo-europene, adică strămoșii omenirii. 
Scriitorul și lingvistul suedez Ekström Par Olof anunţa în 1976 că „limba română este o limbă- 
cheie, care a influenţat în mare parte toate limbile Europei”. Încă din 1862, diplomatul francez Felix 
Colson preciza în Nationalité et regengration des paysans moldo-valaques că dacii erau de 
origine pelasgă iar limba lor nu era decât un idiom al limbii comune, pelasga, de dinainte de 
fondarea Romei. „Care a fost dialectul vorbit de vlahi? Filologii l-au considerat ca fiind importat de la 
romanii cuceritori. Nu este decât o aserțiune. Idiomul vlahilor este acela al pelasgilor, el s-a format de 
treizeci de secole. El a fost vorbit şi în Munţii Pindului, cu mai mult de o sută de ani înaintea cuceririi lui 
de către soldaţii lui Traian (...) În Peonia, în Pelasgonia, în Macedonia de Sus, pe care Eschil o numeşte 
Pelasgia, în cantoanele din Epir și din Tesalia, ocupate de pelasgi, dialectul vlah nu a fost împrumutat de 
la stăpânii lumii. Dimpotrivă, romanii vorbeau limba pelasgilor (...) Este evident că descendenţii 
pelasgilor care locuiesc în număr de mai multe sute de mii, în munţii care au fost leagănul rasei lor 
antice, cei care populează fosta Dacie, vorbesc încă limba naţională, care în Italia a dat naştere limbii 
latine (...) Nu ne mai este permis să ne îndoim că naţiunile pelasgice nu au fost poporul latin. Totul 
concură spre a dovedi că dialectul lor a devenit limba latină. Este incontestabil că pelasgii au contribuit 
la fondarea Romei (...) Dialectul vlah preexistă. Imediat după cucerirea romană, el s-a revelat spontan 
în Dacia, în Panonia şi pe Pind (...) A trebuit ca istoria să înregistreze povestea despre colonii care au 
adus în Dacia limba latină. În acest scop scriitorii au inventat povestea sângeroasă a exterminării 
naţiunii dace de către Traian”, scria Colson. 

„O Evă mitocondrială din Tracia se află la originea românilor. Populaţia de aici a migrat apoi spre toată 
Europa cu 30-40.000 de ani în urmă”, afirma profesorul german Alexander Rodewald, directorul 
Institutului de Biologie Umană de la Universitatea din Hamburg. Poporul pelasg, cunoscut în 
Antichitate ca trac, provenit din Pelasgeea / Dacia, reprezintă indo- 
europenii care au împânzit nu doar Europa, ci și nordul Africii și 
sudul Asiei, până în India și China. Cercetătorul german Bosch 
Gimpera spunea despre spaţiul din care au pornit indo-europenii 
că „este situat între Valea Dunării, Marea Egee și Marea Neagră”. 
Scriitorul Eugen Delcea susține că numele de ionieni, acordat 
pelasgilor de greci, provenea de la calitatea lor de „fii ai zeului 
Soare”, al cărui cap se găsea pe vârful Omu, numit în vechime 
Kogaionon, deși este posibil să-și fi primit numele de la 
conducătorul lor, lon fiind şi astăzi cel mai des întâlnit nume la 
români. În India și Persia pelasgii apar ca arieni, având o limbă 
asemănătoare cu cea a dacilor. În Orientul Apropiat ei sunt 
sumerienii și hitiţii. Bascii și etruscii păstrează elemente comune de limbă, folclor și tradiţii cu 
zona de origine din România. Spaniolii se autodenumeau „urmași ai geților şi lui Zalmoxe". 

Francezii, care păstrează puţine cuvinte din latină, până în secolul XVIII (exceptând orașele 
mari) vorbeau precum cronicarul moldovean Grigore Ureche. În articolul Unde s-a născut 
civilizația? din numărul 7 din 1975 al publicaţiei Reader's Digest, arheologul american William 
Schiller șoca prin afirmaţia: „Civilizația s-a născut acolo unde trăiește astăzi poporul român, 
răspândindu-se apoi, atât spre răsărit, cât şi spre apus, acum circa 13-15.000 de ani!”. Cercetătorul 
român Virgil Oghină spunea și el: „Națiunea cea mare pelasgo-arimică, de la începutul neoliticului, 
este de origine carpato-atlantică. Națiunea aceasta a populat, în expansiunea ei, Europa, sudul Asiei şi 
nordul Africii - numită rasa albă europeană”. Enciclopedia britanică din anii 1920 menţiona 
influența daco-geților în nordul Chinei. Arheologul german Klaus Schmith anunţa că „purtătorii 
civilizaţiilor cele mai vechi ale Chinei și Japoniei au imigrat în epoca neoliticului, în mare parte, din sud- 
estul Europei, din regiunea dintre Nipru, Dunăre şi Balcani”. lar istoricul englez Edward Gibbon, fost 
membru al parlamentului britanic, scria în /storia decăderii Imperiului Roman (1776) despre 
marele imperiu pelasgo-dac: „Analele Chinei păstrează amănunte despre statul şi mişcările triburilor 
pastorale, care pot fi adeseori distinse sub denumirea vagă de Scyți sau Tartari, succesiv vasali, duşmani 
şi cuceritori ai unui mare imperiu (...) De la vărsarea Dunării până la Marea Japoniei, longitudinea 
Scythiei se întindea pe aproape 110 grade, care cuprindeau, pe această direcţie, peste 1700 de localități. 
Triburile pastorale ale Nordului au reușit de două ori cucerirea Chinei”. Observăm aici o referire la 
tartari, nimeni alţii decât dacii din zona Tărtăriei, unde s-a descoperii cea mai veche scriere din 
lume. Despre Tărtăria amintea și Helena Petrovna Blavatski, fondatoarea Societăţii Teosofice, 
în cartea Isis Unveiled („Isis dezvăluită”) din 1877: „Multe din manuscrisele antice secrete pot fi 
găsite în Tartaria şi India (...) întrunite în cartea lui Dzyan, care a venit din noaptea timpurilor, lăsată 
nouă de un popor necunoscut de etnologi şi pe care au redactat-o în limba Senzar (...) Această limbă a 
fost vorbită de primii locuitori ai pământului”, adică pelasgii. Cu mai bine de un secol înaintea 
Helenei Blavatski, ocultistul suedez Emanuel Swedenborg susținea că la Magna Tartaria se 
găsea „cuvântul” original al Bibliei. Într-adevăr, la Tărtăria s-a găsit cea mai veche scriere din 
lume, acolo fiind originea tuturor cuvintelor scrise vreodată. 

La aproximativ 40 de kilometri de Tărtăria se află orașul Simeria, nume scris multă vreme ca 
Symeria. Cum în limba dacilor „y” se transforma adesea în „u”, numele localităţii ardelene este 
aproape identic cu cel al țării sumerienilor. Dacă ţinem cont și de asemănările dintre literele de 
pe tăblițele de la Tărtăria și scrierea cuneiformă sumeriană, de faptul că sumerienii se îmbrăcau 
ca ţăranii români și vorbeau o limbă asemănătoare, devine evident că din Symeria Ardealului au 
migrat sumerienii în Orientul Apropiat în mileniul al IV-lea î.e.n. Lista regilor sumerieni chiar 
susține că, înainte de Potop, au domnit pe Pământ zeii și semizeii, „apoi a sosit Potopul, iar după 
Potop au venit la domnie regii popoarelor din munţi” - O referire la daci, care trăiau în munţii Carpați. 
Prin secolul al XVI-lea î.e.n. a apărut în zona Basarabiei și a Deltei Dunării tribul dacic al 
cimerienilor, probabil plecat din același loc ca și sumerienii. Unii scriitori antici greci considerau 
că cimerienii şi-au continuat existența sub numele de treri, costoboci sau carpi, geograful și 
istoricul Strabon identificându-i cu cimbrii. Conform geografului Abydenos, unul dintre regii 
sumerienilor, anterior cu patru generaţii Potopului, se numea Daos, care se poate traduce ca 
„Dacul”. Paul Lazăr Tonciulescu a demonstrat că sumerianul Ensi Gudea din Lagaș provenea 
din Dacia; Gudea era un nume obișnuit la daci iar Burebistas și Decebalus fuseseră declarați 
„ansi” („semizei”) de daci, nume preluat de sumerieni, care l-au transformat în „ensi” - epitet pe 
care îl atribuiau conducătorilor lor. lar gutienii, care au distrus Imperiul Akkadian, veneau din 
Munţii Gutâi din Maramureș. Un alt rege sumerian antediluvian, Enmenluana din cetatea Bad- 
tibira („Zidul lucrătorilor cuprului”), se regăsește în legendele din Buzău, unde Luana era 
conducătorul unui oraș cu ziduri foarte înalte. 

Un studiu comparativ al limbilor sumerienilor, bascilor și românilor relevă o sumedenie de 
asemănări, care nu pot fi explicate decât prin proveniența tuturor din Oro Manisa a daco- 
pelasgilor. Limba română și cea bască au 270 de etimoane comune din punct de vedere fonetic 
şi semantic, care conduc la aproximativ 2500 de derivate în limba română. Numele orașului 
românesc Deva se găsește ca localitate în ţara Bascilor din Spania, lângă San Sebastian, ca 
vale maritimă la 27 de kilometri de San Sebastian, ca fluviu tot în Spania și ca râu și vale în 
Marea Britanie. În România există localităţi numite Bascov, Bascovete, Bascovelu, Bașcov, dar 
și cuvântul „bască”, ce se referă la bereta purtată specific de basci. Originea pelasgă a acestora 
mai este dovedită și de existența în Țara Bascilor a orașului pelasg Uxama, menţionat într-o 
inscripţie latină din Lusitania: „Comelia... Uxamesis Argelorum”. În tradiţiile romane, întemeietorii 
Uxamei erau veniţi din estul Europei. Alte tradiţii romane îi numesc pe locuitorii acestui oraș 
ambirodaci și argeli (nume provenit din „Argeș”). 

La scurt timp după sosirea sumerienilor în Asia și-au făcut apariţia în India arienii care, la fel ca 
sumerienii, aveau pielea albă. Limba lor a fost numită „sanscrită”, adică „scrierea zeilor”, având 
un sens asemănător cu Oro Manisa / Drago Manisa dacilor, tradusă și ca „grai divin”. În 
Scrierea secretă - volumul II, profesorul Tudor Diaconu a compus un mic dicţionar româno- 
sanscrit, de unde reiese că arienii vorbeau românește, cele două limbi având peste 1500 de 
cuvinte și peste 1000 de toponime și hidronime comune. lată câteva cuvinte din sanscrită alături 
de traducerea lor în limba română: 

- „ambarya” = a aduna, a colecta; de aici a rezultat cuvântul românesc „hambar” 

- „kodra, kodrava” = grâul săracilor, de aici provenind expresia „un codru de pâine” 

- „avi-sthala” = staul sau adăpost pentru oi 

- „palava” = pleavă 

- „bhukti” = mâncare, bucate 

- „bhukta” = a mânca, a îmbuca 

- „sava” = seva sau mierea florilor 

- „lotra” = pradă, jaf, de aici rezultând cuvântul „lotru”, cu sensul de „hof 

- „ud = ud 

- „pluta” = plutitor, plută, care plutește, care înoată 

- „puti” = care pute, urât mirositor 

- „vidhava” = văduvă 

- nap'at' = nepoată 

- „lalana” = femeie, soție, lele 

- „pitar” = tată sau, în traducere liberă, cel care aduce pita (pâinea) în casă 

- „tata” = tată, ca formulă de adresare 

- „yatha” = iată 

- „sarman” = cel care caută refugiu, care caută un adăpost; cu alte cuvinte, un om sărman 

- „has” = a râde, a zâmbi, a face haz, a lua în derâdere, a batjocori 

- „lubh, lubhita” = a dori, a atrage; de aici provenind cuvintele „a iubi”, „iubir”, „iubire” 

- „vitsana” = vițel, bou 

- „vatsaka” = viţică 

- „marmara” = murmur, a murmura 

- „mandra” = plăcut, agreabil, încântător, rădăcina cuvintelor românești „mândru”, „mândră”, 
„mândruţă” 

- „raj, reg” = rege 

- „vrata” = dorinţă, lege, vrere, ceea ce am vrut 

- „su-vega” = a se mișca foarte repede, iute, rapid; aceasta este rădăcina cuvântului „suveică” și a 
expresiei „iute ca o suveică” 

- „antraya” = interior, înăuntru 

- „ara? = aramă, bronz 

După 20 de ani de studiu, doctorul Lucian Cueşșdean a ajuns la concluzia că 80 de milioane de 
persoane ale comunităţii punjabi din India vorbesc în prezent o română arhaică. Cele două limbi 
au 2000 de cuvinte identice, multe dintre ele comune și cu latina. Nu doar atât, „în Kazahstan sunt 
acum, oficial, 20.000 de vorbitori de limbă română”, spunea el în 2010. Doctorul Cueșdean a pornit 
de la infomaţiile legate de marele trib al masageţilor, atestat în centrul Asiei de istoricii antici și 
pomeniti în Evagrius Scholasticus (scris în secolul al VI-lea și tradus în formula Ecclesiastical 
History de E. Walford în 1846), unde se spunea că „actuala populație JAD din nordul Indiei este 
descendenta masageţilor. În limba pahalavi, messagetae este tradus Marii Jats”. Cueșdean a plecat pe 
urmele populaţiei Marii Jats, pe care chinezii îi numeau yueci, adică geţi, consemnând 
dominaţia lor în Punjabi. Astfel, el i-a descoperit pe cei 80 de milioane de indieni care nu doar 
vorbesc limba dacilor, ci se și îmbracă aproape identic cu ţăranii români. 

În Originea daco-tracă a limbii române din 1936, Marin Bărbulescu-Dacu afirma: „Limba dacului 
din Carpaţi este identică cu cea a indianului de azi din provincia Dakka și tot Senegalul, acea limbă 
Dhakki din țara Dhakka în regiunea Bengalului oriental, în primul mileniu î.e.n., cât și limba aceea Daka 
şi Andaka din India, ce stăpânea India cu mai multe mii de ani înainte de Christos”. În articolul 
Exagerări istorice, publicat în numărul 5007 al revistei Curentul din 24 ianuarie 1942, doctorul 
Nicolae Lupu se întreba: „Când este dovedit că graiul ţăranului român este aidoma sanscrit, ce am eu 
nevoie să mă duc la soldaţii lui Traian, care să-i facă să-și uite limba lor, ca apoi s-o înveţe pe cea latină 
(romană), pe care nici ei n-o știau bine?”. În 1879, francezul Clemence Roger declara în Bulletin de 
la Societe d'Anthropologie că „toate legendele, toate tradiţiile arienilor, istoricii din Asia confirmă că 
vin din Occident... să căutăm leagănul lor comun la Dunărea de Jos, în această Tracie pelasgică”. lar 
Cambridge History of India din 1922, editată de Universitatea Cambridge din Marea Britanie, 
nota: „Drumul parcurs de arienii carpatici până la ajungerea în India i-a purtat prin nordul Mării Negre 
şi nordul Mării Caspice”. La aceeaşi concluzie a ajuns și arheologul francez Solomon Reinach în 
L'origine des Aryenes. Histoire d'une controverse din 1892. 

În India a existat un stat numit Dahistan, adică Țara dacilor. Urme ale dacilor în acea zonă a 
Asiei se observă și din satul Dhaka și orașul Dhaka din India, Dhaka sau Dacca (capitala 
Bangladeshului), satul Sra Dhaka, orașul Ghora Dhaka și zona Kala Dhaka din Pakistan. 
Panteonul vedic îl conţinea pe zeul Dakșa, unul dintre fiii lui Brahma, iar fiica sa, zeița Sati, mai 
era cunoscută și ca Dakșayani. Tot în mitologia vedică exista Valac-Hilya, o zeitate colectivă a 
înțelepciunii, în care îi regăsim pe valahi, sacralizaţi astfel de indieni. În Dacia, Țara Zeilor din 
1993, Nicolae Miulescu demonstra că majoritatea numelor zeilor vedici se regăsesc în 
toponimele de pe teritoriul României, iar profesorul italian Fabio Scialpi se declara „intrigat de 
prezenţa, pe teritoriul României, a mai multor toponime cu rezonanţă sanscrită”. De exemplu, cuvântul 
sanscrit pentru „zeitate” este „deva”, nume identic cu cel al orașului ardelenesc aflat la mai puțin 
de nouă kilometri de Simeria, locul de baștină al sumerienilor. În hinduism, Deva reprezintă și o 
clasă de zeități benefice, opuse demonilor Asura, însărcinate de marii zei cu menţinerea ordinii. 
Dacă grecul Homeros îi numea pe pelasgi și „daoi” („divini”), nume provenit din „daci” prin 
înlocuirea literei „c” cu „o”, la vedici îl întâlnim pe zeul Dao, creatorul lumii. De asemenea, zeul 
indian Krșna are un nume foarte asemănător cu cel al regiunii românești Crișana. Despre 
originea dacilor întâlniți în toată lumea, arheologul australian Vere Gordon Childe afirma în 
1926: „Locurile primitive (cu sensul de primare - n.a.) ale dacilor trebuie căutate, deci, pe teritoriul 

României. Într-adevăr, localizarea centrului principal de formare şi extensiune a indo-europenilor 
trebuie să fie plasată la nordul şi sudul Dunării”. 

Arienii se întâlnesc nu doar în India, ci și în Persia. În Dacia, Țara Zeilor, Nicolae Miulescu arată 
că, din cele 12 triburi care au părăsit zona Carpaţilor, două au format națiunea persană, într- 
unul dintre ele avându-și originea chiar și împăratul Kuruș (Cyrus cel Mare), cel căzut în lupta 
împotriva masageţilor reginei Tomiris. Multe cuvinte din persana veche sau din cea 
contemporană, cunoscută și sub numele de Farsi, se găsesc în limba română. lată câteva 
exemple: 

- „pahsit' = a păzi 

- „owi' = OÌ 

- „ker-wo-s” = cerb 

- „ker” = corn 

- „alpa” = alb 

- „gurta” = spaţiu închis, curte 

- „hulana” = lână 

- „tati = tată 

- „malai” = măcinat, mălai 

- „margean” = mărgean 

În limba persană, cuvântul „ban” înseamnă „cel care are în grijă”, „cel responsabil pentru”. De 
exemplu: 

- „bagh-ban” = cel ce păzeşte livada 

„negah-ban” = cel ce păzeşte o proprietate 

„ciub-ban” = cel ce păzeşte cu băţul de lemn în mină, rădăcina cuvântului românesc „cioban” 
„darvaze-ban” = portar (al unei echipe de fotbal sau al unei clădiri) 

În România avem regiunea Banat și funcţia de mare ban (de exemplu, ban al Craiovei), cu 
același sens ca în limba persană, banul unei regiuni fiind cel care avea în grijă zona respectivă. 
În Iran există o regiune numită Zarand, „zar” însemnând „aur”, iar în România întâlnim Țara 
Zarandului, zonă cunoscută încă din Antichitate ca fiind foarte bogată în aur. Printre cuvintele 
comune celor două limbi se numără și „boccea”, „ciorap”, „colibă, „cazma”, „chibrit', „ciolac”, 
„catran”, „caş”, „dușman, „fitil, „habar, „hambar”, „iureş”, „lighean”, „mahala, „maidan”, „musafir, 


„mușteriu”, „magiun”, „menghină”, „neghină”, „satâr', „păstor”, „sidef', „sacagiu”, „targon”, „topor”, 
„tain”, „viran”, etc. Putem concluziona că la fel ca în India, arienii au sosit în Persia din Dacia. 
Despre proveniența din Dacia a dinastiei persane a arsacizilor scria istoricul german Heinrich 
Jules Klaproth în lucrarea Tableaux historiques de l’Asie, depuis la monarchie de Cyrus jusqu’à 
nos jours, accompagnés de recherches historiques et ethnographiques sur cette partie du 
monde (1826): „Chiar dacă trebuie să căutăm în Asia prima origine a arsacizilor, când au supus 
această parte a lumii, ei veneau din Europa și făceau parte dintr-o puternică națiune răspândită de la 
malurile Dunării până în ţinuturile cele mai îndepărtate ale Asiei superioare: aceste popoare erau dacii, 
acesta era numele naţional al arsacizilor, pe care l-au dat tuturor supușilor lor. Cu trei secole înaintea 
erei noastre, Ungaria şi Bactriana purtau în mod egal numele de Dacia/Dakia şi această denumire, care 
se poate recunoaşte uşor oricând, dar modificată în mod diferit în idiomurile care s-au succedat în 
Europa şi Asia, se foloseşte chiar şi pentru a desemna popoarele germane şi pe urmaşii vechilor persani”. 
De unde provine denumirea de „arieni'? Unul dintre triburile dacice, menţionate de greci și de 
romani, era cel al arimaspilor / arimanilor / arimilor, care mai erau numiţi și rami / ramani / rumini 
/ rumoni. În secolul al VIII-lea î.e.n., poetul grec Homeros spunea în /liada că patria gigantului 
Typhon era Arima sau Țara Arimilor, iar în Odiseea că acel teritoriu se afla în ţinutul 


> ss | < 


hyperboreilor din nordul Istrului (Dunării). Armunus era numele lui Zeus al arimilor, el devenind 
mai târziu, în Imperiul Roman, lupiter Ruminus. Capadocii îl numeau Zeus Dakin. Mars / Ares, 
zeul războiului, era numit și Arimanios. În Geografia, Klaudios Ptolemaios menţiona Ramidava 
(„Cetatea ramilor”), unul dintre cele mai importante orașe ale Daciei meridionale. În Argonautica 
lui Orpheus și în Metamorfozele lui Publius Ovidius Naso este menţionat orașul Romechium. 
Poetul Aristeas din Proconnes, profet al zeului Apollon, îi descria pe pelasgii arimaspi astfel: 
„războinici mulți şi foarte puternici, avuţi în herghelii, în turme şi cirezi de vite; bărbaţi cu plete stufoase, 
ce fălfâie în aer; cei mai robuști din toți oamenii, având fiecare câte un ochi în fruntea sa cea frumoasă”. 
Istoricul evreu Flavius losephus îi numea arimani pe lusitanii și pe cantabrii din Peninsula 
Iberică. Acest trib dacic al arimilor / arimaspilor / arimanilor / ramilor / ramanilor este populaţia 
ariană / ramană din India și Persia. Zeul persan Mithra, care se întâlnește în India sub numele 
Mitra, era reprezentat întotdeauna cu o căciulă dacică pe cap. Numele lui este unul românesc, 
Mitru, diminutiv al prenumelui Dumitru. Un alt zeu al arienilor, Angra Mayiniu, era numit de perși 
și Ahriman, indicându-se astfel proveniența lui din tribul dacic al arimanilor. Inamicul său, zeul 
suprem al perșilor, Ahura Mazda, mai era numit și Hurmuz, cuvânt românesc care, conform 
Dicţionarului explicativ al limbii române, înseamnă ori „mărgea de sticlă imitând mărgăritarul”, ori 
„șirag de astfel de mărgele”, ori „arbust ornamental cu flori trandafirii și cu fructe bace albe de mărimea 
cireşelor”. Avesta, numele scripturilor sacre ale perșilor, provine din cel al unei vechi regine a 
dacilor, Vesta / Istia / Histia / Hestia (ultimul nume fiind preluat și de greci pentru una dintre 
divinitățile lor). În scripturile avestice Vendidad ale perșilor, Airyana Vaejo, căminul originar al 
rasei ariene, era bogat în recolte și sălbăticiuni, cu pajiști udate de râuri, având un climat blând 
și productiv. În Dacia, țară udată de numeroase râuri și izvoare, cel puţin până acum câteva 
milenii a fost mereu o climă temperată, cu perioade tropicale, de încălzire. Despre sudul Daciei, 
Valahia, se știe că este foarte bogat în recolte, câmpia Bărăganului chiar fiind numită „grânarul 
Europei”. Tot în Dacia se întâlnește o faună extrem de variată încă din cele mai vechi timpuri. În 
Paleoliticul inferior pe teritoriul Daciei trăiau girafe, rinoceri și elefanţi, în cel mijlociu cai, mistreți, 
rinoceri cu lână și mamuti, iar istoricul Herodotos susţinea că „numai în aceste ținuturi se nasc lei în 
Europa”. Prin urmare, putem considera că Airyana Vaejo, căminul rasei ariene, era Dacia, 
România de astăzi. 

De la autorii antici știm că dacii erau albi, înalţi, blonzi, majoritatea bărboși, cu ochii albaştri. 
Epitetul „barbari” provine din obiceiul tracilor de a-și lăsa bărbi. Urme ale unor oameni albi, 
blonzi, cu ochi albaștri, care nu pot fi decât tracii, s-au găsit în toată lumea. Mumiile populației 
wari, o civilizaţie foarte sofisticată, care a trăit în munţii Anzi înaintea incașilor, aveau măști pe 
care ochii erau confecţionaţi din pietre albastre. Multe statui sumeriene reprezentau oameni albi 
cu ochi albaștri, unii chiar bărboși. În Egipt s-au descoperit, de asemenea, statui ale unor 
oameni cu ochi albaștri. Una dintre ele, din Egiptul predinastic, veche de șase milenii, făcută din 
fildeș, reprezintă o femeie blondă, cu pielea albă și cu ochii albaștri, confecționaţi din două 
pietre de lapislazuli. S-a descoperit o sumedenie de 
mumii cu părul blond, șaten deschis sau roșcat, 
caracteristici caucaziene. Într-un articol al unei 
reviste antropologice britanice, profesorul francez 
Georges Vacher de Lapouge descria o mumie cu 
părul blond, descoperită la Al Amrah, care avea 
mărimea feţei și a craniului identică cu cea a galilor 
sau saxonilor (popoare tracice). O altă mumie cu 
părul blond a fost găsită la Kawamil printre multe 

altele cu păr șaten. O mumie cu părul blond s-a descoperit și la Silsileh (în Egipt). După cum 
nota doctorul Leonard Halford Dudley Buxton în The People of Asia (1925), printre craniile din 
orașul Waset (Thebai), aflate în colecția Departamentului pentru Anatomie Umană de la 
Universtitatea Oxford, se află specimene de tip nordic. Mumii cu părul roșu au fost descoperite 
în peșterile din Aboufaida iar una dintr-o piramidă din Saqqara avea nu doar părul roșu, ci și 
mustața și barba de aceeași culoare. O mumie din perioada predinastică, aflată în prezent la 
British Museum din Londra, a unei persoane care a trăit cu două secole înaintea primului 
faraon, a fost botezată Ginger („Ghimbir”) datorită părului ei roșcat. De asemenea, cartea 
History of Egyptians Mummies menţionează o mumie cu păr roșcat. Deși foarte puţine mumii 
ale faraonilor au supraviețuit până astăzi, majoritatea prezintă trăsături nordice, având păr blond 
sau roșcat. Regina Tyie, mama faraonului Neferkheperure-Waenre Akhenaten, avea păr șaten, 
la fel ca soţia lui Nebkheperure Tutankhamun Hekaiunușema, fiind reprezentată în picturi cu ten 
roz, ochi albaștri și păr blond. Mumia faraonului Aakheperenre Djhutmose Neferkhau Nedjtire 
(Tuthmosis ll) are păr șaten deschis. Faraonul Usermaatre-Setepenre Ramesses Meryamun 
(Ramses ll) era blond-roșcat, înalt și cu pielea albă. Regina Hatșepsut avea părul blond. Într-o 
statuie de lemn, regele Hor are ochi albaștri. Picturile din mormântul faraonului Nebmaatre 
Amenhotep Hekawaset (Amenhotep Ill) îl înfățișează cu păr roșu deschis și trăsături 
caucaziene. Două statui din jurul anului 2570 î.e.n., găsite în morminte la Medum, îi înfățișează 
pe prinţul Rahotep și pe soția sa, Nofret; pietrele folosite pentru ochii lui sunt de culoare 
albastru-deschis, iar ale ei albastru-violet. În 2011, geneticienii de la iGENEA din Zurich (un 
centru de cercetări genealogice pe baza A.D.N.-ului) au descoperit că Tutankhamun are un 
strămoș comun cu peste jumătate dintre bărbaţii europeni. Faraonul aparținea unui anumit grup 
de profile genetice, cunoscut ca haplogrupul Rlbla2, din care astăzi fac parte 70% dintre 
spanioli, 60% dintre francezi și numai 1% dintre egipteni. „A fost foarte interesant să descoperim 
faptul că el (Tutankhamun - n.a.) aparținea unui grup genetic din Europa - erau multe alte grupuri 
posibile în Egipt din al căror A.D.N. ar fi putut să provină”, a declarat Roman Scholz, directorul 
IGENEA. „Noi credem că acel strămoș comun a trăit în Caucaz în urmă cu circa 9500 de ani”, a mai 
spus Scholz, recunoscând însă că nu știe cum au ajuns în Egipt strămoșii albi ai lui 
Tutankhamun. 

Se crede că până în jurul anului 1050 î.e.n., faraonii aveau trăsături caucaziene. Termenul 
„sânge albastru” a apărut în Egipt, în urma faptului că membrilor familiilor regale li se puteau 
vedea venele albastre-vineţii prin pielea albă. Însă nu doar elita 
era albă, ci și mulţi oameni de rând, așa cum se poate observa 
din multe picturi și statui lăsate în urmă de egiptenii antici, pe 
lângă mumiile descoperite. O scenă agricolă din mormântul 
nobilului Meketre, veche de patru milenii, înfățișează oameni cu 
păr roșu. Un scrib egiptean numit Kay, care a trăit în Saqqara în 
jurul anului 2500 î.e.n., avea ochi albaştri. În mormântul lui 
Menna din cea de-a XVIII-a dinastie, din Waset, au fost desenate 
câteva fete blonde și un bărbat blond, care supraveghează doi 
lucrători cu păr negru. Pictura unui bărbat blond, care vânează 
dintr-un car, poate fi observată în mormântul lui Userhet, scribul 
regal al lui Aakheperure Amenhotep Heka lunu (Amenhotep II), în 
același mormânt fiind desenaţi și câţiva soldaţi blonzi. Stela funerară a preotului Remi îl 
înfățișează cu păr roșu. Într-un mormânt din a XVIII-a dinastie, din Waset, au fost desenate 
două fete cu păr blond și un băiat cu păr roșu, toți trei având pielea albă, jelindu-și părinţii care 


> a | < 


aveau, de asemenea, pielea albă, însă părul negru. Multe morminte din Beni Hassan conțin 
picturi ale unor oameni cu păr roșcat și ochi albaștri. Oameni blonzi și roșcaţi au fost desenați în 
multe morminte din Waset. Picturi din cea de-a Ill-a dinastie arată egipteni cu păr roșcat și ochi 
albaștri, lucrători, zidari și păstori. O femeie blondă a fost desenată în mormântul lui Djeser-ka- 
ra-seneb din Waset. Prin 2500 î.e.n. a fost pictată o barcă al cărei echipaj era format din cinci 
navigatori blonzi. În mormântul reginei Meresankh IIl din Giza au fost reprezentaţi oameni cu 
pielea albă și părul roșu. În mormântul lui Iteti din Saqqara se poate observa un bărbat cu păr 
blond și evidente trăsături caucaziene. Doctorul Grafton Elliot Smith menţiona părul roșu al 
mumiei lui Henutmehet din cea de-a XVIII-a dinastie. În cartea The Races of Europe, profesorul 
Carleton Coon de la Harvard susţine că „mulți oficiali, curtezani și preoți, reprezentând clasa 
superioară a societăţii egiptene dar nefăcând parte din familia regală, arătau izbitor precum europenii 
moderni, mai ales precum cei cu capete alungite (adică nordicii - n.a.)”. Europeni cu capete alungite 
se întâlnesc mai ales în Scandinavia, Marea Britanie, Olanda și nordul Germaniei. În cartea The 
Tutankhamun Deception a lui Gerald O'Farrell, doctorul Grafton Elliot Smith recunoștea că 
nimeni nu știe cine erau acei oameni albi, cu ochi albaștri, care au apărut în Egipt. Însă noi ne 
dăm seama că nu puteau fi decât tracii care au plecat din Dacia, așa numiții indo-europeni, 
arieni sau sumerieni. 

Preotul egiptean Manethon spunea că, în Egipt, după zei au domnit semizeii. În primul secol 
î.e.n., istoricul grec Diodoros Sikeliotes nota ce aflase de la preoții egipteni: „la început, zeii și 
eroii au cârmuit Egiptul ceva mai puţin de 18.000 de ani”. lar Papirusul de la Torino susţine că, după 
zei, au condus ţara „venerabilii Șemsu-Hor' timp de 13.420 de ani. 
Aceşti Șemsu-Hor („Asistenţi ai lui Hor”) sunt soldaţii zeului Haru 
(Horos) din războiul împotriva lui Sutah (Seth), despre care egiptenii 
afirmau că s-au așezat la Behdet (Edfu), capitala Egiptului Superior, și 
la Tjenu (Thinis), capitala Egiptului Inferior, depășindu-și în timp rolul 
militar, servind ca emisari și ajutoare umane. Haru era cel mai adesea 
reprezentat cu culoare albă, așa cum se poate vedea în Cartea Morților 
a doamnei Cheritwebeshet din a XXI-a dinastie, aflată în prezent la 
Muzeul Egiptean din Cairo. Ochiul lui Haru, unul dintre cele mai vechi 
simboluri egiptene, era întotdeauna albastru. Am văzut deja că Haru / 
Marduk este zeul care, după tratatul de pace, a primit rasa albă, care 
își avea originea în Dacia. Prin urmare, asistenții săi, Șemsu-Hor, pe 
care i-a adus în Egipt, erau acei albi și blonzi, cu ochi albaștri, care au 
condus Egiptul încă din perioada pre-dinastică, nimeni alții decât tracii. 
Unul dintre ei, numit Narmer sau Menes, a unificat Egiptul în jurul anului 3100 î.e.n., devenind 
primul faraon recunoscut de istoria oficială. Paleta lui Narmer, descoperită de James E. Quibell 
în 1898 în Nekhen (Hierakon polis), îl înfățișează pe primul faraon „oficial” cu trăsături evidente 
caucaziene, cu barbă (întocmai ca dacii) și pe cap cu coroana albă a Egiptului Superior, foarte 
asemănătoare cu căciula dacică. Unul dintre epitetele lui era Hor-Aha („Luptătorul Hor”), ceea 
ce dezvăluie numele zeului căruia Narmer / Menes îi era fidel - Haru / Hor. După Manethon, 
faraonii primelor două dinastii (prin urmare și Narmer / Menes) erau originari din Tjenu (Thinis), 
acolo unde s-au așezat Șemsu-Hor după finalul războiului cu Sutah. Manethon și Herodotos 
spuneau că Menes a fondat orașul Memphis, numit de egipteni Inbu-Hedj, care înseamnă 
„Ziduri albe”, o referire la culoarea pielii primilor locuitori ai Egiptului, pelasgii. Orașul Tjenu 
(Thinis), de unde provenea Narmer / Menes, nu s-a descoperit încă. Cea mai corectă traducere 
a numelui Thinis a fost oferită la începutul secolului al XIX-lea, însemnând „De pe râu / fluviu”. 

Cum acest oraș nu a fost descoperit în Egipt, este posibil ca Tjenu să fie în altă parte, poate 
chiar în Dacia, țara de pe Dunăre. Poate Thinis este varianta elenă a râului Timiș din Banat, 
regiune din vestul Daciei, iar Menes varianta greco-egipteană a numelui dacic Manea, des 
întâlnit în balade. Să nu uităm că, în mitologia greacă, Tanais era un zeu-fluviu al Sciţiei 
(Daciei), care se scurgea în Marea Neagră. De altfel, Edgar Cayce, supranumit „Profetul 
adormit”, vorbea în stare de hipnoză despre Țara Carpilor, care se întindea între munţii Carpaţi 
și Caucaz, o ţară cu o civilizaţie înfloritoare, din care grupuri de oameni au emigrat în locuri 
diferite ale Terrei. Unul dintre grupuri, condus de preotul Ra-Ta, a ajuns în nordul Africii, unde a 
construit o ţară nouă, pe care o numim astăzi Egipt. 

Unii autori susțin că, în construirea Marii Piramide de la Giza, unitatea de măsură a fost cotul 
moldovenesc. Piramide se întâlnesc și pe teritoriul dacilor, cele mai multe fiind naturale sau 
doar aparent naturale. Vârful Toaca, aflat la altitudinea de 1900 de metri, uimește prin aspectul 
său piramidal. La partea inferioară are un trunchi de piramidă continuat cu un vârf piramidal 
teșit. Baza trunchiului este pătrată, fiind aproape imposibil ca două creste să se intersecteze în 
mod natural în unghi de 90 de grade. Unghiul pantei de pe partea nordică a vârfului Toaca este 
de 52 de grade, același cu al Marii Piramide din Egipt. Raportul dintre lungimea și înălțimea 
laturilor Marii Piramide este identic cu cel al vârfului Toaca, care pare să aibă o vechime de 9- 
10.000 de ani. Cercetătorul lon Țicleanu de la Universitatea București declara că „piramida lui 
Kheops se înscrie perfect în reconstituirea piramidei iniţiale de pe vârful Toaca”. lar dacă egiptenii își 
foloseau piramidele ca morminte, tradiția populară a românilor spune că vârful Toaca este 
mormântul unor uriași. Tot doctorul Țicleanu a semnalat existența pe muntele Ceahlău a unei 
holograme naturale, umbra-piramidă. În fiecare an, în prima decadă a lunii august, la răsăritul 
Soarelui, umbrele vârfurilor Toaca și Piatra Ciobanului formează, timp de peste o oră și 
jumătate, o imensă hologramă naturală de forma unei piramide perfecte, fenomenul fiind 
denumit și „Umbra Piramidei”. Tot în aceeași perioadă a anului, deasupra vârfului Toaca se 
produce un alt fenomen optic ciudat, pe care localnicii l-au numit, încă din vechime, „Calea 
Cerului”; pentru câteva minute, deasupra muntelui se formează un stâlp de o luminozitate 
intensă, mărginit pe laturi de două benzi întunecate, care se pierde în imensitatea cerului. Unii 
cercetători ai respectivelor fenomene consideră că ele se datorează trecerii uneia dintre axele 
energetice ale Pământului prin masivul Ceahlău, inclusiv prin vârful Toaca. 

Acest vârf nu este singurul cu formă piramidală, înconjurat de fenomene stranii. Inginerul 
Cristina Pânculescu a descoperit că vârful Măgura are, de asemenea, aspect de piramidă. Pe o 
porțiune de circa cinci kilometri de pe șoseaua care leagă Dealul Măgura de orașul Bacău, 
mașinile pornesc singure la deal. lar dacă piramidele le-au fost aduse egiptenilor de traci, la fel 
stau lucrurile și în cazul obeliscurilor. Pe o colină înaltă din comuna Polovragi s-au descoperit 
rămășițele unui monument preistoric, un obelisc lung de 1,09 metri, executat în granit, cu laturile 
principale de 0,45 metri. Toate feţele obeliscului sunt lustruite foarte fin, lipsite de inscripţii. Nu 
doar asemănarea cu obeliscurile egiptene frapează, ci și dimensiunile lui, ţinând cont că primele 
obeliscuri egiptene aveau între unu și patru metri. 

Istoricul Herodotos scria că „egiptenii se mândresc cu faptul că sunt cei mai vechi oameni din lume”. 
Însă singurii pe care textele antice îi considerau a fi primii oameni, indiferent dacă vorbim 
despre scrieri grecești ori romane, erau pelasgii, a căror țară de origine era Dacia. Tot 
Herodotos preciza că Pasărea Phoenix venea din locul unde se nasc sau trăiesc zeii, adică din 
afara Egiptului. Egiptenii numeau acea ţară Ta-Neteru („Tărâmul zeilor”), care era foarte 
departe de Egipt, peste munți și mări. În Textele Piramidelor, cei mai buni oameni erau duși într- 
un „sălaș al celor binecuvântaţi”, numit Ta-Ur („Țara străveche”), care era „situat departe, dincolo de 

o mare întindere de apă”. După cum observa celebrul egiptolog Ernest Alfred Thompson Wallis 
Budge în Osiris and the Egyptian Ressurection (1911), „egiptenii credeau că în această ţară nu se 
putea ajunge decât cu corabia, sau cu ajutorul personal al zeilor, despre care se spunea că își duceau 
într-acolo favoriţii”. Cei aleşi se pomeneau într-o grădină vrăjită, constând în „insule legate între 
ele prin canale pline de apă curgătoare, care le făceau să fie mereu verzi şi fertile”. Pe insulele din 
acea grădină, „grâul creștea la o înălțime de cinci cubiţi, spicele având doi cubiți lungime şi tulpinile 
trei, iar secara creştea la o înălțime de şapte cubiti, spicele având trei cubiţi lungime și tulpinile patru” 
(un cubit regal fiind egal cu aproximativ 0,52 metri). Această descriere pare identică cu cea a 
căminului rasei ariene în scripturile persane, Airyana Vaejo, despre care ştim deja că era Dacia. 
Acea „mare întindere de apă” pe care erau nevoiţi să o traverseze egiptenii pentru a ajunge pe 
tărâmul zeilor era Marea Mediterană, aflată în nordul Egiptului. În vechile papirusuri depuse în 
sarcofagele defuncţilor, care formează astăzi Cartea egipteană a morților, se face deseori 
referire la țara cea divină și fericită din partea de nord a lumii vechi, situată lângă râul cel mare 
și sfânt, unde s-au născut zeii și unde migrează sufletele celor morți. Râul cel mare și sfânt era 
Dunărea, iar țara zeilor, Dacia. În drumul său către acest tărâm, îndreptându-se spre Muntele 
Vieţii, aflat la nordul râului Nun, sufletul decedatului trecea printr-o poartă, numită Ser. Acest 
cuvânt se aseamănă cu „fer', forma populară a cuvântului „fier”. Râul Nun fiind Dunărea, poarta 
Ser este tot una cu Porţile de Fier ale Dunării de la Cazane. Oricine ar fi venit din Egipt spre 
munţii Carpaţi ar fi trebuit să traverseze Dunărea, Porţile de Fier fiind o cale de acces potrivită 
pentru acest lucru. Apoi, conform Cărţii egiptene a morților, sufletul se îndrepta spre Duat, 
locuinţa în formă de cerc a lui Asar (pe care în legendele tracilor îl găsim sub numele Zamolxis). 
Pe lângă Duat trecea un râu care se împărțea în mai multe braţe, iar munţii care îl înconjurau 
aveau șapte trecători. La o scurtă privire pe harta României se observă că la nordul Dunării, 
după Valahia se află Ardealul, zonă înconjurată de munţii Carpaţi, care sunt împărţiţi prin văi 
adânci în șapte grupe. „Pe-un picior de plai, pe-o gură de rai” se petrece acţiunea baladei Mioriţa, 
gura de rai fiind una dintre aceste căi de acces către tărâmul zeilor de dincolo de munți. Râul 
din apropierea Duatului este tot Dunărea care, înainte de a se vărsa în Marea Neagră, se 
desparte în trei brațe. Duatul era considerat de egipteni lumea de dincolo, iar Ardealul a fost 
denumit de romani Transilvania, care înseamnă „Țara de dincolo de pădure”. În Dacia 
preistorică (1913), Nicolae Densuşianu concluziona: „Însă, țara cea sfântă în religiunea pelasgă 
egipteană rămase cea de la marginea pământului, de la Oceanos Potamos sau Istru. În această parte a 
lumii era, pentru vechii pelasgi din Egipet, «regiunea divină», monumentele lor cele vechi religioase, 
imaginile zeilor săi protectori, țara strămoşilor adoraţi ca zei. Aici erau munţii lor cei sfinți. Aici erau 
columnele ceriului. Aici, după credinţele vechi egiptene, era regiunea divină a grâului, locul abundenței, 
unde grâul creștea înalt de 7 coţi, paiul de 4 şi spicul de 3 coţi. Aici emigrau sufletele celor decedați în 
Egipt spre a continua o viaţă nouă şi fericită, întocmai după cum tot aici veneau, după moarte, sufletele 
eroilor pelasgi din Elada. Aici era râul cel mare, divin, numit Nuh, «părintele zeilor», care curgea de la 
apus spre răsărit, identic cu Oceanos Potamos sau Istrul preistoric”. 

Așa cum observa și Densușianu, nu doar egiptenii considerau Dacia a fi locul în care mergeau 
sufletele celor drepți după moarte. Pentru greci, Insula Şerpilor din Marea Neagră, fosta Leuke - 
Insula Albă (dăruită la sfârșitul mileniului II complet nejustificat Ucrainei de fostul președinte al 
României, Emil Constantinescu), care mai era numită în Antichitate și Insula Fericiţilor, a Celor 
Drepţi, a Eroilor sau a Hesperidelor, era locul în care ajungeau sufletele eroilor după moarte. 
Acolo se spune că a fost dus Akhilleus după ce a fost ucis de Paris în războiul troian și tot acolo 
i-a adus-o zeița Hera pe frumoasa Helene ca soţie. În Dacia preistorică, Densuşianu completa: 
„Delta Dunării, în nemijlocită apropiere de insula Leuce, a avut, în timpurile preistorice și până în epoca 

lui Alexandru cel Mare, caracterul unui pământ sfânt”. De altfel, Alexandros Makedon, înainte să 
treacă Dunărea în anul 335 î.e.n., i-a rugat pe zei să îl ierte pentru îndrăzneala de a păși pe 
tărâmul sfânt. Pentru popoarele Scandinaviei, sufletele războinicilor ajungeau în Valhalla, unde 
petreceau alături de zei. Numele acestui loc al eroilor nordici s-a format din Valahia, prin 
inversarea literelor „ah” și transformarea literei „i” în grupul „I. lar dacă egiptenii considerau 
Ardealul un loc de pe tărâmul zeilor, numindu-l Duat, același lucru l-au făcut și grecii. Pentru ei, 
Tartaros era un loc de pe lumea cealaltă, în care au fost închiși titanii, ciclopii și hekatonkheirii. 
Numele dat de greci acelui loc provine din Tărtăria, celebrul loc ardelenesc în care s-a 
descoperit cea mai veche scriere din lume. De altfel, o veche tradiţie spune că titanii bătuţi de 
Dumnezeu s-au refugiat în peștera Kira din Dacia. O variantă asemănătoare prezenta și Dio 
Cassius în Istoria Romei. „Generalul roman Crassus, în lupta ce o avuse cu Geţii, prinse pe fratele 
regelui Dapyx apoi a plecat spre peștera numită Cira, o cavernă vastă şi puternică, unde se retrăsese un 
mare număr din locuitorii acestui ținut, luându-și cu ei obiectele cele mai preţioase şi turmele. În această 
peşteră, conform legendelor, își căutaseră refugiu Titanii, când au fost învinşi de zei”. Nicolae 
Densușianu credea că în zona Herculane - Porţile de Fier se afla Tartaros, unde au fost închiși 
gigantul Typhon și titanul Kronos, dar și legendara Atlantis. În numărul 11 din 2001 al revistei 
Flacăra lui Adrian Păunescu, bioenergoterapeutul craiovean lulian Urziceanu chiar afirma că cel 
mai încărcat punct energetic din lume se află la Băile Herculane. Cu toate acestea, dacii de la 
poalele Carpaţilor Sudici considerau Ardealul drept „Tărâmul Celălalt” sau „Lumea de Dincolo”. Şi 
nu doar ei, romanii denumind Ardealul Transilvania, așa cum am mai spus, adică „Țara de 
dincolo de pădure”. Mai târziu această lume a fost confundată cu cea subterană, așa cum se 
observă în majoritatea religiilor. În poveștile populare românești, eroul (cel mai adesea Făt 
Frumos) ajungea pe „lumea cealaltă” nu coborând sub pământ, ci mergând la nivelul solului, 
traversând munti și păduri. Ardealul este înconjurat de munţi împăduriţi, așa că se potrivește 
descrierii. În basme, acolo locuiau tot felul de făpturi supranaturale, cum ar fi zmei, căpcăuni, 
balauri, zâne, vrăjitoare, Baba Cloanţa sau Muma Pădurii. Tot în această lume se găseau 
copaci magici, cu fructe vrăjite, cum ar fi merele de aur. Pentru cronicarii antici greci, grădina 
Hesperidelor, în care creșteau mere de aur, se afla pe teritoriul dacilor. Tot aici se găsea și 
celebra lână de aur pe care o căutau argonauţii lui lason. Ardealul ca grădină divină se 
întâlnește și în prima parte a Bibliei, fiind acea grădină a Edenului în care trăiau primii oameni 
alături de divinitatea lor, în care creșteau pomi fermecaţi, cum ar fi Copacul Vieţii și cel al 
Cunoașterii. După ce l-a izgonit pe Adam, Biblia susţine că Yahweh Elohim „l-a așezat în preajma 
grădinii celei din Eden”, adică în Dacia din sudul și estul munţilor Carpaţi, de lângă Ardeal, locul 
în care trăiau dacii. Atunci când primii oameni au fost izgoniți, zeul „a pus heruvimi și sabie de 
flacără vâlvâitoare, să păzească drumul către pomul vieții”, de unde înţelegem că Grădina Edenului 
era un spațiu închis, din moment ce era necesară păzirea doar a căii de acces către ea. 
Aruncând o privire pe harta României, observăm că Ardealul este înconjurat de muntii Carpaţi 
din toate părțile, care formează un adevărat zid natural. Ținând cont că heruvimii evreilor nu 
erau îngerii din creștinismul de astăzi, ci creaturi numite sfincși de greci, purushamriga de 
indieni, lamma și alad de sumerieni și lamassu și ședu de akkadieni, cei puși să păzească 
Grădina Edenului / Ardealul sunt sfincșii aflaţi în număr mare în munţii Carpaţi (cum ar fi cel de 
la Topleţ, cel de la Stănișoara, cel de la Piatra Arsă, Sfinxul Bratocei, cel de la Pietrele lui 
Solomon şi cel mai cunoscut, Marele Sfinx din Bucegi). Peste tot în lume, rolul sfincșilor era de 
a păzi secretele zeilor, fiind reprezentaţi cel mai adesea în fața templelor. În mod asemănător, 
sfincşii din Carpaţi pot fi consideraţi paznicii tărâmului zeilor, care le-a fost interzis oamenilor 
într-un timp demult apus. De altfel, radiesteziștii au descoperit în dreptul fiecărui sfinx din 

Carpaţi încărcături energetice excepționale, care se pot vedea și în plan fizic. Pavel Codrescu, 
unul dintre cei care au măsurat energiile din jurul 
sfincșilor, susține că puterea lor este atât de mare 
încât, dacă nu ar fi controlată, ar putea arde jumătate 
din România pe o adâncime de circa doi metri. 
„Energiile din zonele respective sunt... inteligente şi au 
anumite preferințe metalice”, completa el. Localnicii susțin 
că pe lângă sfincși se aud voci ciudate, vorbind într-o 
limbă necunoscută. În lumina acestor lucruri, putem 
considera că sfincșii / heruvimii sunt arme mascate sub 
chipuri de piatră, puse „să păzească drumul către pomul 
vieții”. Acea „sabie de flacără vâlvâitoare”, cu care erau Autorul la Sfinxul din Bucegi 
dotați sfincșii, sunt energiile care ar putea arde totul pe (2018) 

o adâncime de circa doi metri. Rolul acestor paznici 

pare a fi de a împiedica accesul oamenilor către tărâmul zeilor, întocmai cum susţine povestea 
biblică. Acesta ar fi motivul pentru care, în legenda lui Oidipous (Oedip), sfinxul le cerea 
trecătorilor să răspundă la o ghicitoare sau, mai bine spus, să cunoască parola de acces, 
neștiutorii fiind uciși instantaneu. Din fericire paznicii au fost dezactivaţi, deoarece nu mai ucid 
pe nimeni care îndrăznește să se apropie de ei. Despre sfinxul de la Tigăile Mari localnicii chiar 
spun că a fost la origine un înger care trebuia să păzească o închisoare în care Stăpânul ceresc 
îi aruncase pe diavoli. De rușine că nu a fost destul de vigilent, permițându-le astfel demonilor 
să evadeze, îngerul l-a rugat pe Dumnezeu să îl ierte și să îl lase în locul eșecului său. Tatăl 
ceresc i-a ascultat rugămintea și l-a transformat într-un paznic de piatră. 

Știm din cronicile antice că nu doar Ardealul era considerat un loc sfânt, ci tot pământul Daciei. 
Biblia dă de înţeles același lucru, susținând că acea Grădină era un loc din Eden, teritoriu 
echivalat cu raiul în viziunea iudeo-creștină: „Yahweh Elohim a sădit o grădină în Eden, spre răsărit, 
şi a pus acolo pe omul pe care-l zidise”. Observăm şi localizarea Edenului în răsărit, România / 
Dacia aflându-se în sud-estul Europei. Prin urmare, întreaga țară reprezenta teritoriul zeilor, 
Ardealul / Grădina Edenului / Duatul egiptenilor fiind zona în care locuiau zeii, iar restul ţării - 
locul în care trăiau aleșii zeilor, pelasgii / dacii. Dunărea era numită în trecut Eridani iar miturile 
sumeriene susțin că Eridu era casa pământeană a zeului Enki. Pe acest zeu l-am întâlnit sub 
numele Zamolxe în religia dacilor, locuind într-o peşteră din muntii Bucegi, dar și în Țara Luanei 
din Buzău, într-o cetate uriașă distrusă în bătălia finală a celui de-al doilea război al zeilor. Tot 
în Bucegi Enki / Prometheus a fost crucificat pe vârful Omu, la mică distanţă de Sfinx și Babe. 
Conform lui Herodotos, Ares a domnit peste Sciţia, fiind considerat un vechi rege naţional al 
dacilor, reședința sa fiind în munţii geților (Carpaţi). Vergilius îl considera pe Mars / Ares 
protectorul câmpiilor getice, iar romanul lordanes scria că acest zeu se născuse în țara geților. 
Poetul grec Pindaros afirma că, după zidirea Troiei, Apollon s-a întors în patria sa de pe 
Dunăre, la hyperboreeni, loc în care își petrecea adesea timpul și Artemis, sora sa. Toate 
aceste mărturii antice dovedesc că Dacia a fost considerată ţara zeilor iar Ardealul, locul în care 
locuiau respectivii zei, „grădina” interzisă oamenilor până la plecarea zeilor. Să nu uităm că, în 
timpul vizitei sale din 1999, Papa loannes Paulus Il a numit România „grădina Maicii Domnului”. 
lar cu câteva decenii înainte de vizita Papei, indianul Sundar Singh folosea o exprimare 
asemănătoare în profeția sa apocaliptică: „în timpurile ce vor veni, România va ajunge şi va rămâne 
o paradisiacă grădină a binecuvântării divine, a dragostei, a fericirii a purității şi înţelepciunii”. Tot el 
spunea și că „România va trece prin mai multe faze de transformări fundamentale, devenind în cele din 


> | sea | < 


urmă, graţie spiritualizării ei exemplare, un veritabil focar spiritual, ce va putea fi comparat cu miticul 
«Nou Canaan», iar Bucureştiul se va transforma într-un centru esenţial al acestui foc (...) şi va fi 
considerat de toate popoarele drept un veritabil «Nou Ierusalim» pământesc”. 

Dacia, acel loc în care cei drepți se reuneau cu divinităţile lor după moarte, în timp a ajuns un 
tărâm înfricoșător pentru antici. Tartaros, care iniţial era doar locul în care au fost închiși titanii, 
ciclopii și hekantonkheirii, a devenit pentru greci și o închisoare a sufletelor păcătoșilor. În 
legendele românești, zeii cei vechi au devenit zmei, creaturi înfricoșătoare care locuiau în 
Ardeal alături de alţi monștri. De la autorii antici știm că grecii și romanii nu aveau curaj să 
treacă Dunărea. Alexandros Makedon și împăratul persan Darayavahuș (Darius) au îndrăznit să 
pășească pe teritoriul zeilor, însă și-au luat tălpășița după foarte puţin timp. Până și dacii erau 
priviţi ca nişte oameni ciudaţi și înfricoșători. Plinius, citând Periplul Europei a lui Apollonides, 
scria că în Sciţia sunt femei cu câte două pleoape la fiecare ochi. Medicul grec Marcellus din 
Sida nota în anul 138 că neurii, daci care locuiau în preajma Nistrului, erau vrăjitori, fiecare 
dintre ei schimbându-se anual în lupi pentru câteva zile. lar poetul Aristeas din Proconnes, 
profet al lui Apollon, îi descria pe pelasgii arimaspi ca fiind „cei mai robuști din toți oamenii, având 
fiecare câte un ochi în fruntea sa cea frumoasă”. Şi în ziua de astăzi, din cauza poveștii lui Bram 
Stoker despre vampirul Dracula, România este privită de mare parte a lumii ca un ţinut mistic, 
plin de vrăjitoare și monștri. Însă, în realitate, acesta este raiul pământean în care au locuit 
odată zeii alături de primii oameni ai lumii, daco-pelasgii. 

Totuși, imaginea de tărâm înfricoșător s-a datorat nu imaginaţiei anticilor, ci locurilor 
misterioase, în care se petrec fenomene inexplicabile, întâlnite în număr mare pe teritoriul 
Daciei. Un astfel de loc este pădurea Hoia-Baciu de lângă Cluj, aflată în apropiere de Tărtăria 
(care a dat numele Tartarosului grecilor), un loc considerat „Triunghiul Bermudelor din România”, 
inclusă de postul britanic de televiziune BBC și revista americană Travel + Leisure în topul celor 
mai înfricoșătoare locuri din lume. Încă de la primii pași printre copaci, vizitatorul este asaltat de 
stări inexplicabile de greață, anxietate, senzații de vomă, dureri de cap și chiar arsuri apărute pe 
piele. Cu cât se adâncește mai mult în inima codrului, este cuprins de o senzaţie de neliniște, 
fiori reci făcându-și apariția pe șira spinării. Multă vreme localnicii au evitat să aducă vorba 
despre acest loc pe care îl credeau blestemat și chiar a fi sălașul Necuratului. Numeroase 
dispariţii de persoane, apariţii stranii ale unor chipuri umane, structuri imateriale sau materiale, 
lumini ciudate de forme și culori diverse sau O.Z.N.-uri cu diverse forme geometrice (cum ar fi 
piramide, sfere, cilindri, conuri ori cuburi) au atras cercetători din întreaga lume. Multe dintre 
aceste fenomene sunt invizibile pentru ochiul uman, însă nu și pentru aparatele de filmat ori de 
fotografiat. Pădurea prezintă și anomalii magnetice, cum ar fi fluctuații inexplicabile ale câmpului 
electromagnetic. Printre cele mai șocante manifestări se numără și urmele care apar brusc pe 
pământ, zăpadă sau iarbă, chiar sub ochii privitorilor. Mulţi turiști au rămas îngroziți după ce au 
developat fotografiile făcute în pădurea Hoia-Baciu, în care se puteau vedea zeci de capete 
umane, unele fiind identificate ulterior cu figuri ale unor persoane decedate. Vegetaţia prezintă 
forme de deshidratare și arsuri ale tulpinilor și frunzelor în anumite zone ale pădurii. De multe 
ori se aud printre copaci sunete ciudate și înfricoșătoare, voci umane sau chicoteli. Pentru 
parapsihologi, pădurea Hoia-Baciu este o poartă interdimensională prin care spiritele pot intra în 
dimensiunea materială a Terrei. Iniţiaţii în științele ezoterice consideră pădurea un portal între 
planul astral și cel teluric, o zonă intermediară asemănătoare Purgatoriului lui Dante Alighieri, 
unde sufletele decedaţilor staționează timp de 40 de zile, timp în care li se judecă faptele și li se 
hotărăște soarta. Indiferent de natura fenomenelor din pădurea ardeleană, ea rămâne cel mai 
important areal al manifestării fenomenelor parapsihologice de pe întreaga planetă. Astfel de 

locuri, precum pădurea Hoia-Baciu, au generat imaginea înfricoșătoare a Tartarosului sau a 
iadului. Însă nu tot Ardealul era privit de anticii din întreaga lume ca un loc terifiant, ci doar o 
parte a lui, în special cea vestică. În est se aflau câmpiile prea-fericiților, numite Elizee de greci, 
locul unde sufletele celor drepţi se odihneau alături de zei. 

Nicolae Densușianu considera că legendara Atlantis (Atlantida în română) s-a aflat pe teritoriul 
dacilor. În viziunea lui Platon, Atlantis era o insulă sau chiar un continent „mai mare decât Asia 
(Mică - n.a.) și Libia la un loc”, aflată dincolo de coloanele lui Herakles, unde trăiau oameni mult 
mai avansați tehnologic decât restul pământenilor. Am văzut că pelasgii au reprezentat prima 
civilizație umană, diferenţa dintre ei și restul lumii fiind subliniată cel mai bine de Florence 
Farmbough în Enciclopaedia Britannica din 1922-1923: „În timp ce strămoşii noştri bretoni alergau 
sălbatici prin păduri pe jumătate goi, cu corpurile pătate de vânătăi, cu mintea pradă celor mai 
degradatoare superstiții, Țara României era civilizată, avea instituţii, confort şi chiar luxul unei 
comunități culte şi bine organizate”. Coloanele lui Herakles, de care amintea Platon, nu sunt decât 
Porţile de Fier, aflate lângă Herculane. Atlanţii și-au primit numele de la regele Atlas, nimeni 
altul decât titanul care sprijinea cerul în viziunea grecilor în locul din muntii Carpaţi numit Axa 
Lumii, Axis Mundi, Polus Geticus sau Țâţânile Lumii. Pentru Platon, Atlantis avea formă 
circulară, întocmai ca Duatul egiptenilor, Tartaros al grecilor sau ladul lui Dante Alighieri, nume 
alternative ale Ardealului înconjurat de munţii Carpaţi. Prin urmare, povestea Atlantidei, pe care 
înțeleptul Solon a aflat-o de la preoţii egipteni (ai căror strămoși erau traci), este inspirată din 
cea a Ardealului care în preistorie pare să fi fost chiar o insulă, așa cum susţinea Platon. În 
Secretele Terrei - volumul 3, Eugen Delcea spune că „Cetatea Munţilor (Ardealul - n.a.) era 
înconjurată, în străvechime, de Marea Panonică la vest (acolo au devenit etruscii celebrii marinari de 
mai târziul) şi Lacul getic (de la începutul perioadei cuaternare) la sud, ocupând Oltenia, Muntenia şi 
sudul Moldovei. Mai adăugați la acestea Apsoro / Oceanos Potamos / Istru / Dunărea şi Oceanos / 
Pontus Euxinus / Marea Neagră și veţi înțelege de ce Platon prezenta Atlantida drept o insulă mai mare 
decât Libya şi Asia (Mică) luate la un loc şi cum puteau locuitorii unei insule să deţină toate bogăţiile 
posibile ale timpului și să domine lumea”. Un lucru asemănător susţinea și profesorul doctor 
Augustin Deac în articolul De la preistorie la istorie din numărul 122 din ianuarie 1985 al revistei 
Noi Tracii. „Viaţa umană organizată în societate - după aprecierile lui Virgil Oghină - a început în 
Europa, pe teritoriul României. Cauzele obiective care au favorizat acest proces sunt multiple. Insula 
formată din arcul Munţilor Carpaţi, închis la vest de Munţii Apuseni, inclusiv regiunile colinare externe, 
are o suprafaţă mare, de aproximativ 150.000 kmp. Platoul Ardealului era brăzdat de numeroase cursuri 
de apă, populate cu multe soiuri de pește; regiunile colinare şi montane erau acoperite cu întinse păşuni 
cele mai prielnice şi din abundență, fapt ce duce la ipoteza că Insula Carpatică - Ardealul - ar fi fost 
locuită de o populație numeroasă”. Şi alţi cercetători au localizat Atlantida lui Platon pe teritoriul 
României de astăzi, deși nu toți consideră că ar fi vorba despre Ardeal. Robert Ballard, cel care 
a descoperit epava Titanicului, susține existența Atlantidei pe teritoriul actualei Mări Negre. El 
consideră că, în urmă cu aproximativ șapte milenii, fâșia de pământ care separa Marea 
Mediterană de lacul Mării Negre a cedat sub presiunea apei, distrugând civilizația momentului 
respectiv. Americanul Michael Robinson, profesor la Universitatea Ohio, specializat în 
inundațiile catastrofale care s-au abătut asupra Pământului din cele mai vechi timpuri, 
îmbrățișează ipoteza lui Robert Ballard. Numai că, spre deosebire de Ballard, Robinson a 
preferat să cerceteze nu țărmul turcesc al Mării Negre, ci pe cel românesc, în apropiere de 
Insula Şerpilor, unde a descoperit construcţii ciclopice stranii, piramide și catedrale. „În 
cercetările mele m-am bazat foarte mult pe textele mistice care arată că toate civilizațiile îşi au 

rădăcinile pe teritoriul patriei dumneavoastră și am avut acces la toate descoperirile făcute în România, 
din acest punct de vedere, descoperiri de care românii nici măcar nu au auzit”, spunea profesorul 
Robinson. El consideră că bazinele râurilor românești sunt rămășițele unui fluviu imens care 
străbătea continentul eurasiatic sau ale unui lac cu apă dulce care acoperea România în trecut, 
Atlantis aflându-se pe teritoriul ţării noastre iar cetăţile descoperite în munți fiind doar rămășițe a 
ceea ce a mai rămas după scufundarea străvechii civilizaţii. „Ceea ce oamenii au numit Noah și 
familia sa, au fost, în fapt, singurii atlanţi care au supravieţuit cataclismului. lar arca a fost construită 
din lemn de cedru la dumneavoastră, în România, locul de unde a început şi marea inundație a 
Pământului”, concluziona profesorul Michael Robinson. Despre Atlantida dacică vorbea și 
etnograful Adrian Bucurescu: „Un singur neam a stăpânit, o singură dată în istorie, întregul Pământ şi 
acesta a fost cel al Atlanţilor. Centrul lor religios, militar şi civil se afla pe țărmul de nord-vest al Mării 
Negre. Este adevărat că doar zece ţări ale imperiului ajunseseră într-un stadiu avansat de organizare; 
acestea se întindeau în toată Europa, în vestul şi sudul Asiei, precum şi în jumătatea nordică a Africii. 
Marea Neagră se află aproximativ în centrul acestei întinderi. Celelalte zone ale planetei, încă prea 
sălbatice, erau doar controlate de Atlanţi, care nu întâmpinau acolo decât o vagă rezistenţă. Pentru 
pământenii din afara Imperiului propriu-zis, Atlanţii erau chiar zeii!”. În lucrarea sa din 1913, Nicolae 
Densușianu arăta că imperiul pelasgic avea un centru la nordul Dunării și nouă provincii. Astfel 
s-ar putea explica de ce 10 este socotit numărul lui Dumnezeu, perfecțiunea, iar pentru daci 19 
(1+9) era un număr magic. În cartea Atlantida, al optulea continent, lingvistul american Charles 
Frambach Berlitz arăta pe o hartă modernă a planșeului Oceanului Atlantic că există și astăzi, 
în zona Insulelor Canare, un masiv muntos acoperit de ape, pe care l-a numit Dacia, 
considerând că atlanţii au plecat către zona Carpato-Danubiană iar tracii sunt urmașii atlanților. 
În poezia Memento mori din 1872, marele poet naţional român Mihai Eminescu sugera și el o 
conexiune între zeii Daciei și Marea Neagră: 
„Din fundul Mării Negre, din înalte-adânce hale 
Dintre stânce arcuite, din gigantice portale 
Oastea zeilor Daciei în lungi şiruri au ieșit (...) 
Zeii Daci ajung la marea, ce deschide-a ei portale, 
Se reped pe trepte 'nalte și cobor în sure hale 
Cu lumina, ei îngroapă a lor trai întunecos; 
Dară ea, înfiorată de adânca ei durere, 
În imagini de talazuri cânt-a Daciei cădere 
Și cu-albastrele ei braţe ţărmii mângâie duios”. 
Atlanţii au fost identificaţi adeseori cu hyperboreii / hyperboreenii, un popor dezvoltat atât 
tehnologic, cât și spiritual. Primul care a scris despre hyperborei a fost Homeros în jurul anului 
800 î.e.n. în epopeea Epigonii, plasându-le ţara în nordul Traciei. Următorul a fost Hesiodos, 
după vreun secol. Prin anul 520 î.e.n., poetul Pindaros îi prezenta pe semizeii Herakles și 
Perseus îndreptându-se la râpele Dunării pentru a-i găsi pe fericiţii hiperoborei. Aristoteles în 
384 î.e.n. și Diogenes Laertios în 193 scriau că, după vechile tradiţii, istoria lui Pythagoras și a 
lui Zamolxis s-a petrecut la hyperborei. Geograful Strabon afirma că hyperboreii erau în Dacia. 
El spunea că istoricii greci din vechime numeau hyperborei, sauromaţi și arimaspi popoarele 
care locuiau dincolo de Marea Neagră, de Dunăre și de Marea Adriatică: „Primii care au descris 
diferitele părți ale lumii spun că hyperboreenii locuiau deasupra Pontului Euxin (Marea Neagră - n.a.) 
şi a Istrului”. Pentru grecii antici, nordul extrem al Europei era Sciţia / Dacia, dincolo de care se 
întindea necunoscutul. Apollonios, citându-l pe Timagetos, care a scris Despre porturi, spunea 
că Istrul (Dunărea) „curge în jos din munții Hyperboreei”, de unde rezultă că grecii înțelegeau prin 

Hyperborea teritoriul dacilor. Chiar și în anul 1255, arhipastorul Nikephoros Blemmydes scria că 
de la Dunăre la nord, cea mai mare parte a continentului european este a dacilor, iar Dionysius 
Periegetul nota: „În ceea ce urmează voi scrie despre cea mai mare ţară care se întindea din Asia Mică 
până în Iberia şi din nordul Africii până dincolo de Scandinavia, țara imensă a dacilor”. Acum 
aproximativ două milenii și jumătate, poetul grec Pindaros afirma că, după zidirea Troiei, zeul 
Apollon s-a întors în patria sa de pe Dunăre, la hyperboreeni. Cu trei secole înaintea erei 
noastre, Apollonios din Rhodos susținea în Argonautica, la fel ca Homeros, că hyperboreenii 
erau pelasgii care locuiau în nordul Traciei. Romanul Publius Vergilius Maro, autorul Eneidei, 
scria despre Orpheus: „Singuratec, cutreieră ghețurile hyperboreene şi Tanais (Donul - n.a.) acoperit 
de ghețuri, şi câmpiile niciodată fără zăpadă, în jurul munţilor Riphei (Carpaţi - n.a.Y. Într-una dintre 
epigramele sale, poetul Marcus Valerius Martialis îi scria lui Marcellinus: „Soldat Marcellinus, tu 
pleci acum, ca să iei pe umerii tăi cerul de nord al hyperboreilor și astrele Polului Getic, care abia se 
mişcă”. În Epistulae, el numește triumful împăratului Titus Flavius Caesar Domitianus Augustus 
asupra dacilor „hyperboreus triumphus”, comentând: „De trei ori a trecut prin coarnele perfide ale 
Istrului sarmatic; de trei ori și-a scăldat calul în zăpada geților; mereu modest, el a refuzat triumful pe 
care-l merita şi n-a adus cu sine decât renumele de a fi învins lumea hyperboreenilor”. Klemens din 
Alexandria îi atribuia lui Zamolxis, zeul care a trăit printre daci, epitetul de „hyperborean”. 
Macrobius amintea de „regiunile udate de Don şi Dunăre... pe care antichitatea le numea 
hyperboreene”. Templul cel mai renumit al lui Apollon Hyperboreul se afla în insula sfântă de la 
gurile Dunării, Leuke (astăzi numită Insula Şerpilor), unde grecii considerau că ajung spiritele 
eroilor după moarte. În secolul al XIX-lea, templul a fost practic demontat și transportat la 
Moscova, unde a dispărut fără urmă. După mărturia unanimă a grecilor antici, oracolul din 
Delphi, închinat tot lui Apollon, a fost fondat de hyperborei, care trimiteau anual daruri 
sanctuarului. O tradiție veche spune că, într-o epocă foarte îndepărtată, hyperboreii au scăpat 
Elada de invazia galilor sau a celților. Pausanias a văzut la Pergam prin anul 174 un tabel istoric 
unde era reprezentat războiul atenienilor cu galii sau celții și năvălirea hyperboreilor în ajutorul 
grecilor. lar hyperboreanul Abaris, fiul regelui dac Sentu, care a trăit prin 1200 î.e.n., a fost unul 
dintre civilizatorii patriei sale, având vaste cunoștințe de medicină practică. A călătorit mult prin 
Europa şi mai ales prin Grecia, purtând cu el o săgeată cu care vindeca boli. A scris Oracole 
despre Scitia, Teogonia şi o carte despre oracole, care în zilele lui Aristophanes încă se citeau 
în public. Era foarte sobru și abstinent, anticii spunând despre el că nu mânca nimic. Se 
povestea că hyperboreanul Abaris a înălțat în Laconia un templu în onoarea fiicei zeiței Ceres. 
În concluzie atlanţii, hyperboreii, pelasgii, dacii, sciţii sau geții nu reprezintă decât unul și același 
popor, rasa primordială a omenirii. 

La fel ca în miturile multor popoare antice, și în legendele sumerienilor exista o grădină a zeilor, 
numită Dilmun (sau Tilmun în akkadiană), în care zeii locuiau alături de cei mai drepți oameni. 
În Epopeea lui Gilgameș, supravieţuitorul Potopului, Utnapiştim, a fost dus în Dilmun împreună 
cu soția sa, unde au primit nemurirea. Acest tărâm se afla „la gurile sau malurile fluviului cel 
îndepărtat”, în „locul de unde răsare şi soarele” (adică în est). În însemnările cartografice din primul 
secol al erei noastre, între vărsările în Dunăre ale râurilor Olt și Vedea fluviul se bifurca și forma 
o insulă pe care se afla cetatea Dimum, care avea un nume foarte asemănător cu Dilmunul 
sumerienilor. Pe malul sudic al Dunării, în Bulgaria de astăzi, se afla orașul Dimum, numit în 
prezent Belene. În Cosmografia de la Ravena, din secolul al VII-lea, este amintit orașul Tilmun 
de pe Dunăre, termen identic cu cel folosit de akkadieni pentru ţinutul zeilor. Cel mai probabil, 
din Dimum s-a format numele Dilmun și apoi Tilmun. În tăblițele de lut akkadiene se povestește 
că împăratul akkadian Șarru-kinu sau Sargon cel Mare (2242-2186 î.e.n.) a reușit de trei ori să 

ajungă până la Marea de Sus (Marea Neagră), unde a capturat ţinutul Tilmun. Alte tăblițe de lut 
de prin anii 1800 î.e.n. se referă la o expediţie comercială „către Dilmun pentru a cumpăra cupru de 
acolo”. În perioada kasită a regelui Burna-Buriyaş (în jurul anului 1500 î.e.n.), un sol al 
monarhului a trimis scrisori către superiorul său din țara Dilmun / Tilmun. O inscripţie asiriană de 
pe la 1250 î.e.n. (cu puţin timp înainte ca hyperboreanul Abaris să pornească prin Europa) 
spune că regele Asiriei urma să ia în stăpânire țările Dilmun și Meluha (Egiptul de Jos) precum 
și Marea de Jos și pe cea de Sus. 

În Epopeea lui Gilgameș, eroul a plecat către „Jara Dilmun, grădina Soarelui”, locul în care 
locuiau supraviețuitorii Potopului. Când a ajuns la trecătoarea din munţi, Gilgameș a exclamat: 
„în munţii aceştia văzut-am odinioară lei”. Referindu-se la Dacia, istoricul Herodotos susţinea că 
„numai în aceste ţinuturi se nasc lei în Europa”, leul fiind şi astăzi numele monedei României. În 
cele din urmă, regele cetăţii Uruk a ajuns la muntele Masu, „care străjuiește răsăritul şi apusul 
Soarelui”, ale cărui piscuri „erau atât de înalte încât crestele atingeau cerul, iar poalele sale ajungeau 
până în lumea de dincolo (Ardealul - n.a.)'. Dacă acest munte este Kogaiononul (vârful Omu), 
muntele sacru al lumii antice, pe care a fost crucificat Enki / Prometheus, Gilgameș trebuia să îl 
traverseze pentru a ajunge în „lumea de dincolo”, Dilmun / Ardealul. Epopeea susține că Masu 
este „muntele care străjuia răsăritul Soarelui”, iar tradiţiile populare românești, moștenite de la 
daci, afirmă că vârful Omu este primul atins de razele Soarelui la răsărit. Acolo, „la porțile 
muntelui stăteau de pază făpturi jumătate-om, jumătate balaur, Scorpionii, faţa lor era înfricoșătoare, 
privirea lor ucidea oamenii”. În poveștile românești există creaturi asemănătoare acestor 
„Scorpioni”, numite zmei, care au aspectul unor balauri, deşi deseori apar și sub formă umană. 
În limbile slave, cuvântul „zmeu” înseamnă „Șarpe. În basme, zmeii locuiesc pe „tărâmul celălal” 
dar vin uneori în lumea oamenilor, cel mai adesea pentru a răpi fete frumoase. Pentru a 
traversa muntele și a ajunge în Dilmun, Gilgameș era nevoit să treacă printr-un tunel care „în 
lungime măsoară douăsprezece mile de întunecime, în interiorul său nu-i nici un pic de lumină; iar în 
inima lui domneşte beznă deplină”. Scorpionii / zmeii i-au deschis eroului poarta muntelui, iar el a 
traversat tunelul și a ajuns în „grădina zeilor”, unde „creșteau tufișuri cu nestemate pe crengile lor”. 
Ghimpii și scaieții „erau din pietre de hematită, din nestemate rare și agate, ba erau şi perle din adâncul 
mării”. Gilgameș a văzut chiar și „un fruct de cornalină, înzestrat cu lujeri care încântau vederea, de 
frunzele de lapislazuli atârnau fructe care încântau vederea”. Eroul l-a întâlnit în acea grădină pe 
zeul-soare Șamaș, pe zeița viței de vie, Siduri, pe Urșanabi (timonierul arcăi supravieţuitorilor 
Potopului) și pe Utnapiștim, eroul Diluviului. 

Epopeea susţine că Gilgameș a traversat muntele printr-un lung tunel. Munţii Bucegi sunt 
străbătuți de un lanț de drumuri subterane, cunoscute doar câtorva persoane. În vremuri de 
restriște, dacii își trimiteau acolo femeile și copiii cu comorile pe care le aveau, apoi plecau la 
luptă împotriva invadatorilor. La fel ca în Epopeea lui Gilgameş, prin tuneluri se pot traversa 
munţii. În anul 105, armata regelui Decebalus a străbătut munții printr-un astfel de tunel în 
numai două zile. Când împăratul roman Traianus a aflat secretul dacilor, a ordonat astuparea 
galeriilor subterane. În cartea Incursiune în lumea subterană, generalul Emil Străinu scria că o 
coloană militară germană a dispărut într-un tunel de sub munţii Carpaţi în luna septembrie a 
anului 1944. În ultimii ani s-au efectuat măsurători energetice în zona Bucegilor, care au 
constatat existența unor câmpuri de forță și a unor tuneluri subterane ce traversează munții. 
Cercetătorii nu reușesc să-și dea seama dacă tunelurile au fost făcute de oameni ori doar 
descoperite și folosite de aceștia, ignorând ceea ce le-au transmis dacii: tunelurile sunt opera 
marelui zeu Zamolxis. 

Nu doar construcţiile din subteranul Daciei sunt fascinante, ci și cele de la suprafaţă. Florin 
Drăgan scria că „Arhitectura dacilor este unicat în Europa. Grandiosul complex arhitectural din Munţii 
Orăştiei e comparabil cu realizările altor popoare, ce aveau ca şi ei la bază o organizare statală de 
secole. Împletirea genială dintre măreţia naturii şi monumentalizarea zidurilor nu are egal în toată 
Europa”. Acolo, pe o arie de 200 de kilometri pătraţi se aflau cinci cetăți și zeci de așezări 
importante, cum ar fi sate, târguri și sanctuare. Folosind condiţii naturale de relief, dacii 
transformaseră Munţii Orăștiei într-o adevărată fortăreață. Și-au construit zidurile cetăților fără 
mortar, arheologii și istoricii constatând că piatra fusese adusă de la zeci de kilometri, în condiții 
de relief extrem de dificile, iar unii cred că acolo s-a cărat mai multă piatră decât există în Marea 
Piramidă din Egipt. Cetățile au fost înconjurate cu valuri de pământ roșu, adus de la mare 
depărtare, iar lângă multe locuinţe s-au găsit grămezi de zgură metalică. Arheologii clujeni au 
descoperit aici cea mai mare cantitate de fier din lume pe metru pătrat arheologic. Vârfurile de 
munţi locuite de daci erau înconjurate cu ziduri din pietre de 3-5 tone, aduse de la mare 
distanță, și aveau terase tăiate în stâncă, de forme rotunde, elipsoidale sau triunghiulare. La 
Piatra Muncelului, Vârful Secuiului, Târsa și Dealul Grosului au fost realizate terasări cu forme 
umanoide. Prin ridicarea sau terasarea unor vârfuri de munți, dacii au transformat distanţa 
dintre ele în triunghiuri isoscele, echilaterale sau dreptunghiulare. Sarmizegetusa Regia, fosta 
capitală a Daciei în timpul regelui Decebalus, formează un triunghi echilateral cu Simeria (locul 
de unde au migrat sumerienii) și Tărtăria (locul în care s-a descoperit cea mai veche scriere din 
lume). La Sarmizegetusa există roci radioactive și sulfură de fier, vanadium, nichel și siliciu. Pe 
multe pietre ale construcţiilor dacice nu se dezvoltă microvegetaţia iar mușchiul crește foarte 
greu, însă pietrele care au fost scoase din zonă au prins mușchi și au fost deteriorate de 
intemperii. Cercetătorii presupun că dacii au instalat sub pietre lupe de argilă care adună razele 
infraroșii și ultraviolete și împiedică dezvoltarea bacteriilor. Tot la Sarmizegetusa se află marele 
calendar circular, considerat a fi cel mai precis din istorie, foarte apropiat de cel al N.A.S.A,, 
despre care Paul Lazăr Tonciulescu scria în Impactul Romei asupra dacilor. „dacii cunoșteau și 
foloseau un calendar solar considerat cel mai precis din antichitate. Anul dacic avea 365,242197 zile, 
faţă de 365,242198 la care a ajuns astronomia modernă”. În apa care curge pe teritoriul sanctuarelor 
dacice au fost detectate urme de argint. „Sancruarele descoperite în România au un rafinament 
arhitectonic pe care templele grecești îl vor atinge după mai bine de o mie două sute de ani”, remarca 
profesorul american Paul Mac Kendrick. Într-o zonă muntoasă din judeţul Buzău, numită Țara 
Luanei, pe un mare platou s-au găsit așezări umane gigant din Epoca de Piatră, sondajele 
aratând că așezarea a fost distrusă instantaneu de un foc mistuitor, pământul fiind ars pe o 
adâncime de circa jumătate de metru. Se mai spune și că, la sfârșitul mileniului trecut, sub 
Sarmizegetusa s-a descoperit un imens oraș subteran, întins pe o suprafață de peste 200 de 
kilometri pătraţi. La începutul anilor 1990, subsolul din zona Grădiștei fusese sondat de un 
satelit rusesc, care căuta situri antice și preistorice. Dacă legendele românești spun că dacii îşi 
ascundeau în tuneluri aurul, iar Gilgameș a descoperit la capătul unui astfel de tunel o zonă cu 
multe pietre preţioase, orașul subteran este și el foarte bogat în aur. În zona numită Vârtoape 
din Munţii Orăștiei, pe o suprafață de aproximativ patru kilometri pătraţi există 75 de gropi 
conice, de diferite dimensiuni (unele cu diametre de până la 70 de metri), din care pleacă mai 
multe tuneluri către munţii din apropiere (unul ajungând chiar sub sanctuarele din 
Sarmizegetusa Regia, fiind probabil cel prin care armata lui Decebalus a plecat din calea 
romanilor, traversând muntii în două zile). În zona Vârtoape aparatele au detectat foarte multe 
incinte paralelipipedice care comunică între ele, precum camerele unei locuinţe, multe dintre ele 
comunicând cu platoul de deasupra prin drumuri antice. În această zonă și în imediata 

apropiere se află vestigiile cele mai impresionante ale complexului, inclusiv sanctuare făcute din 
andezit (piatră pe care astăzi o putem tăia doar cu diamantul), construcții cu o vechime mult mai 
mare decât cele de la Sarmizegetusa, acolo aflându-se centrul mega-orașului subteran. Nu 
putem decât să o înțelegem pe Barbara Deppert Lippitz, expert german în tezaur antic, care 
exclama: „Sunt unul dintre specialiştii cei mai cunoscuţi, nu numai în Europa, ci în toată lumea, și spun 
adevărul. Civilizaţia dacică este magnifică, iar eu sunt mândră că mă lupt pentru daci, aici, în ţara 
dumneavoastră”. Acest oraș subteran se întindea nu numai sub Sarmizegetusa Regia, ci și sub 
Simeria (locul de origine al sumerienilor), Tărtăria (unde s-a descoperit cea mai veche scriere 
din lume) și Deva (zona din care au plecat arienii în Asia). Referiri la acest oraș subteran se 
întâlnesc și în poveștile grecilor antici, care spun că în ţinutul arimilor (adică în aceeași zonă) 
locuia în vremurile de demult gigantul Typhon, bine ascuns sub pământ. În Teogonia, Hesiodos 
scria că în ţara Arima trăia Ekhidna, o creatură jumătate nimfă și jumătate șarpe, care locuia 
într-o peșteră adâncă, făcută de zei, ce semăna cu un palat strălucitor, de unde păzea întregul 
ținut. 

În secolul IV î.e.n., scriitorul grec Ephoros împărțea locuitorii Pământului în indieni, etiopieni, 
sciți și celți. El scria că sciţii sunt mai vechi în Europa decât elenii, că ei sunt autohtoni în 
Europa și că ei, mai înainte de toată lumea, au inventat cele trebuitoare pentru comoditatea 
vieţii. Platon împărtășea aceeași opinie, adăugând că multe dintre cuvintele elene sunt 
împrumutate de la barbari (adică tracii, denumiți astfel datorită obiceiului lor de a purta bărbi), la 
care elenii au fost supuși pe alocuri. Scriitorul și medicul grec Klemens din Alexandria, care a 
trăit între anii 150 și 216, aprecia că „elenii au furat filosofia lor de la barbari”, iar Dion 
Khrysostomos spunea că „geții sunt mai înţelepţi decât aproape toţi barbarii şi mai asemenea 
grecilor”. De altfel, cei mai importanţi filosofi ai Greciei antice erau ionieni sau traci de origine, 
cum ar fi Thales din Miletus, Anaxagoras, Anaximandros, Anaximenes, Xenophon, Pythagoras, 
Herodotos, Thoukudides, Hekataios, Homeros, Sophokles, Arkhimidis, Aristoteles și Platon. În 
1923, renumitul elenist francez Auguste Jarde remarca: „Asupra istoriei primitive a regiunilor care 
vor forma Grecia, grecii înşisi nu știu nimic. Până în prezent, solul grec n-a scos la iveală nici o urmă 
materială a paleoliticului. Cei mai vechi locuitori din Grecia sunt tracii, aparținând timpului 
neoliticului”. Istoricul roman Marcus lunianus lustinus, citându-l pe Trogus Pompeius care în 28 
î.e.n. a scris o istorie universală în 44 de volume sub titlul Historiae Philippicae et totius mundi 
origines et terrae situs, nota despre daci: „Începuturile lor au fost la fel de strălucite precum 
stăpânirea lor şi au devenit vestiți atât prin puterea bărbaţilor cât şi prin cea a femeilor. Neamul sciților 
a fost întotdeauna considerat cel mai vechi, deși între sciți şi egipteni a existat multă vreme o dispută cu 
privire la vechimea neamului”. O dispută inutilă deoarece, așa cum am văzut, Egiptul predinastic a 
fost colonizat de daci. Cel mai mare specialist al omenirii în istoria religiilor, Mircea Eliade, 
clarifica originea dacică a indo-europenilor: „De mai mult de un secol, savanții s-au străduit să 
identifice patria originară a indo-europenilor, să descifreze protoistoria lor și să stabilească fazele 
migraţiilor lor. S-a căutat patria originară în nordul și centrul Europei, în stepele Rusiei, în Asia 
Centrală, în Anatolia etc. S-a convenit azi să se localizeze focarul indo-european în regiunile de la 
nordul Mării Negre, între Carpaţi şi Caucaz”. Într-una dintre cărţile sale, scriitorul Renato Zamfir 
observa că „descoperirile târzii din Germania şi Danemarca (...), cele de pe axa Bucureşti-Belgrad de 
la Lepenski-Vir, cele de la Sarmisegetuza din sudul Carpaţilor Apuseni, cele din sudul Carpaţilor 
Meridionali, sau cele de la gurile de vărsare ale Dunării de la Cernavodă, atestă nu numai locuirea 
permanentă a acestor ţinuturi, dar mai mult, faptul că, aici, agricultura şi creşterea animalelor au 
cunoscut un nivel avansat în comparaţie cu unele centre ale Orientului Îndepărtat şi Mijlociu. Ele vin să 
contrazică această teză greşită şi să reașeze adevărul istoric la locul ce i se cuvine. În localităţile 

menţionate, cu deosebire în zonele sud-estice europene, au fost descoperite (...) o rasă de vite şi una de 
porci, deci primele animale domestice. Probele materiale descoperite pe arealele geografice sau în 
localităţile de mai sus privesc perioada cuprinsă între anii 9000 şi 6000 î.e.n. (...) se poate formula 
concluzia că formele superioare ale agriculturii şi ale creşterii animalelor, respectiv domesticirea, sunt 
elemente specific europene sau, cu mai multă exactitate, atlante şi nu, aşa cum s-a crezut până nu demult, 
un import nemijlocit de ultimă oră din zona mesopotamiană. Existenţa neîntreruptă, continuitatea 
milenară a vieții pe întreg teritoriul european (...) se constituie ca o realitate care vorbeşte nu numai 
despre continuitate, dar chiar despre primordialitate”. În 1968, John Maridis, profesor la 
Universitatea din Londra, constata: „Culturile neolitice (5500-2500 î.e.n.) Cucuteni şi Gumelnița sunt 
poate cele mai bogate din Europa”. Antropologul francez Eugene Pittard spunea că „strămoșii etnici 
ai românilor urcă neîndoielnic până în primele vârste ale Umanității, civilizația neolitică română 
reprezentând doar un capitol recent din istoria ţării”. În enciclopedia Peoples of All Nations din 
1922-1923, specialistul englez E.C. Davies afirma: „Cu mult înainte ca vulturii romani să intre pe 
teritoriul carpato-dunărean, cunoscut azi ca fiind România, exista o civilizație ce îşi avea rădăcinile 
departe, în trecut, din epoca neolitică. Unitatea perfectă a acestei civilizații primitive reiese din perfecta 
asemănare a armelor de luptă şi uneltelor de muncă, a tumulilor şi resturilor de vechi locuinţe, din 
Transilvania până la Marea Neagră”. Peruvianul Daniel Ruzo, poate cel mai pasionat cercetator al 
megaliților, autorul denumirii de „Civilizația Masma”, declara în 1968, după o vizită în România: 
„Carpaţii sunt într-o regiune a lumii în care se situa centrul european al celei mai vechi culturi cunoscute 
până în ziua de astăzi”. Remarcabile sunt și afirmaţiile din Civilizație și cultură: vestigii preistorice 
în sud-estul european ale specialistului american de origine lituaniană Marija Gimbutas: 
„România este vatra a ceea ce am numit Vechea Europă, o entitate culturală cuprinsă între anii 6500- 
3500 î.Hr., axată pe o societate matriarhală, teocratică, pașnică, iubitoare şi creatoare de artă, care a 
precedat societățile indo-europene patriarhale de luptători din epocile bronzului și fierului. Aceşti 
oameni au folosit o scriere sacră începând cu cel puţin sfârşitul mileniului al VI-lea î.e.n. (...) Pe la anul 
5500 î.e.n., vechii europeni din Europa Central-Răsăriteană au dezvoltat un sistem de scriere cu circa 
2000 ani înaintea egiptenilor şi a sumerienilor (...) Cele mai vechi descoperiri ale unor obiecte privind 
semne de scriere au fost făcute la Turdaş, apoi la Tărtăria. Este acum cert că scrierea «veche 
europeană» este mult mai veche decât cea sumeriană, ca atare, comparaţiile cronologice cu Sumerul nu 
sunt cele mai fericite. Folosirea persistentă a aceloraşi semne, timp de 20.000 ani, este o dovadă a 
faptului că acestea au o conotaţie specifică”. Profesorul universitar japonez Minoru Nambara, 
specialist în istoria civilizaţiilor, scria: „Maramureșul este satul primordial (...) Este un complex de 
realități care converg în a simţi aici că te afli în satul primordial. Țăranii Maramureşului nu vin de 
nicăieri. Ai sentimentul că au venit direct din cer în Maramureș. În alte ţări simți, ştii că oamenii au venit 
de undeva, aici nu ai acest sentiment. Aici, în Maramureș, este omul primordial în noblețea sa princiară, 
nu primitivă, în frumuseţea lui de înaltă civilizaţie”. În The Indo-European heritage, profesorii Leon 
E. Stover și Bruce Kraig vorbesc despre Vechea Europă a mileniului V î.e.n., care îşi avea locul 
în centrul României de astăzi, iar arheologul și filologul australian Vere Gordon Childe, profesor 
la Universitatea din Oxford, într-o carte din 1993 poziţiona leagănul arienilor în spaţiul carpato- 
dunărean. În mod surpinzător, pe 12 august 2013, Nicolae Ulieru, purtător de cuvânt al 
Serviciului Român de Informaţii în perioada 1990-1998, declara pentru postul de televiziune 
Realitatea TV: „Transilvania era centrul acelei entităţi tradiționale care în anii 6500-3500 înaintea erei 
noastre constituia zona cea mai importantă a culturii europene. Sunt două cărţi care atestă faptul acesta. 
O carte se numeşte «Civilizație şi cultură», a cărei autoare este de origine lituaniană (Marija Gimbutas), 
care spune că «Romănia este ceea ce am numit Vechea Europă, o entitate culturală cuprinsă între 6500- 
3500 înaintea erei noastre». Anul acesta a apărut la editura Herald, în primăvara acestui an, o carte a 

lui Constantin Daniel, un mare orientalist român. Trebuie să subliniez faptul că autorul este de origine 
evreiască, un evreu mult mai patriot decât mulţi dintre români. Cartea se cheamă «Misteriile lui 
Zalmoxis» şi în ea se afirmă următoarea idee, ca idee de bază: «toate miturile elenice existente la greci 
în epoca clasică erau de origine tracă şi traco-getică, fiind create de traci și inspirate de spiritualitatea 
tracă». Deci, pentru noi românii, această entitate a Transilvaniei este punctul nodal din care ne tragem şi 
către care ne raportăm tot timpul . 

Indiferent de numărul declaraţiilor specialiștilor din întreaga lume, care au cercetat dovezile 
istorice, arheologice și lingvistice, dacii rămân ascunși omenirii, istoria lor fiind înlocuită cu cea a 
unui popor tribal, „ales” de maleficul zeu Yahweh să conducă lumea. Referindu-se la munții 
Bucegi, geologul Marian Dumitrescu, specialist în energia pietrelor, spunea: „străinii au știut 
dintotdeauna că acolo sunt secrete nemaipomenite care pot da stăpânire asupra lumii şi a popoarelor”. 
lar în Secretele Terrei - volumul III, Eugen Delcea constata: „La sfârșit de martie 2002, un oficial 
«anonim» al NATO a precizat clar că SUA nu vor «Vechea Europă» în organizație, făcând referire la 
România şi Bulgaria (țara unde trăiseră tracii de la sudul Dunării). Această declaraţie pune în lumină un 
adevăr complex: cei din Vest știu foarte bine de unde a pornit viaţa şi civilizaţia în Europa, care le sunt 
rădăcinile dar nu vor să recunoască acest lucru şi cât de ingraţi sunt faţă de părinţii care i-au născut, i- 
au crescut şi i-au ocrotit pe vremea când sultanii voiau să-şi adape caii în Biserica de la Roma”. Oricât 
s-ar încerca ascunderea adevărului și distrugerea memoriei colective, a identităţii naţionale, a 
tradiţiilor și a istoriei dacilor, „nici o furtună, nici o invazie, nici un cutremur, nici o ocupaţie, nici o 
lovitură, oricât de dureroasă, de nimicitoare, nu a putut să-i clintească pe Românii din Dacia. Nimeni şi 
nimic nu ne va putea smulge din ea’, după cum declara lon Antonescu, fostul conducător al 
României între 1940 și 1944. „Ne-am născut aici, suntem cei dintâi așezați aici și vom pleca cei din 
urmă”, completa el. 

„Pierit-au dacii?”, se întreba retoric Bogdan-Petriceicu Hașdeu în titlul studiului său din 1860. 
Răspunsul nu poate fi decât negativ. Am văzut deja că românii de astăzi nu sunt un popor 
format din amestecul dacilor cu romanii, ci urmași ai dacilor, primii oameni ai lumii. 
Continuitatea din spaţiul carpato-danubiano-pontic a fost remarcată de mulți cercetători, atât 
români cât și străini. Savantul Constantin Daicoviciu nota: „De când s-a ivit picior de om pe 
pământul României - cu multe mii de ani înainte de naşterea României, pe amândouă laturile Carpaților 
a trăit aceeași seminţie de oameni, cu forme de viață asemănătoare, vorbind aceeaşi limbă, având 
aceleaşi credinţe”. Poetul și arheologul Cezar Bolliac constata continuitatea locuirii pe teritoriul 
României sub forma unui „șir neintrerupt în civilizația preistorică a Daciei, începând din epoca pietrei 
lustruite şi până în timpurile romane”. La rândul său, istoricul Nicolae lorga recunoștea: „Pe lângă 
cei semănaţi sunt cei crescuţi; nou suntem crescuţi din pământ (...) Domnia noastră înseamnă o creaţie 
istorică solidă, venită dintr-un mare trecut, care trăiește peste toate constituţiile pe care ni le-am dat, 
trăieşte până în epoca noastră (...) Satele dace nu au făcut decât să-şi continuie - sub forma română - o 
viață sătească tracă”. Considerat de dictatura comunistă drept un poet antinaţional, Lucian Blaga 
le reproşa în 1960 celor care ne ascund istoria adevărată: „Arheologii și istoricii noştri ne spun că 
ciobanul nostru se îmbracă aproximativ ca şi ciobanul dac. Olarii din cutare sat de munte (...) lucrează 
probabil la fel cum lucrau acum două-trei mii de ani. În general, tot felul de a fi, ritmul vieţii, modul de a 
gândi, felul de a se purta, diverse acte, de la acela al aratului până la actul aproape ritual al mâncatului, 
proprii săteanului, fac impresia unui stil statornicit de mii de ani. Atrăgeam luarea aminte asupra unor 
caracterisitici milenare ale descântecelor noastre de vrajă. Anumite formule trebuie să aibă o vechime de 
mii de ani”. În numerele 140-141 din iulie-august 1986 ale revistei Noi Tracii, Petre P. 
Panaitescu afirma: „Cultura neoliticului din România e creația pelasgilor noștri (...) neoliticul din 
Dacia e creaţia oamenilor acestui pământ. Istoricul francez Albert Armand scria în 1936: „Acesta 

este unul dintre cele mai vechi popoare din Europa și cel mai frumos exemplu istoric de continuitate a 
neamurilor, fie că este vorba de traci, de geţi sau de daci. Locuitorii pământului românesc au rămas 
aceiaşi din epoca neolitică a pietrei şlefuite până în zilele noastre, susținând astfel, printr-un exemplu, 
poate unic în istoria lumii, continuitatea unui neam”. Deşi ungurii se zbat de mult timp să pună 
mâna pe Ardeal, fabulând că au fost primii locuitori ai vechiului tărâm al zeilor, în Vechea și 
noua Dacie din 1791 istoricul maghiar Huszti Andras a fost nevoit să admită că „geto-dacii au fost 
locuitorii cei mai vechi ai Ardealului, Moldovei şi Munteniei, fiind foarte viteji şi neîntrecuţi in luptă” şi 
că „urmașii geto-dacilor trăiesc şi astăzi şi locuiesc acolo unde au locuit părinţii lor, vorbesc în limba în 
care glăsuiau mai demult părinţii lor”. Se pare că românii, mai ales în zona rurală, încă nu și-au 
uitat complet rădăcinile. La chestionarele lui Nicolae Densușianu, cei din comuna Mihăiești din 
Muscel au răspuns: „nu am venit de nicăieri, ci ne-am pomenit aici”, iar cei din comuna Cosmeșiti 
din județul Galaţi au afirmat același lucru: „suntem aici de la începutul lumii”. Şi pentru că este 
nevoie de dovezi, nu doar de vorbe, acestea sunt oferite de un studiu de paleogenetică realizat 
între anii 2003 și 2006, care demonstrează că, din punct de vedere genetic, românii de astăzi 
sunt dacii din trecut, teoria latinizării fiind complet falsă. Cu sprijinul Universităţii din Hamburg 
(Germania), doctorul Georgeta Cardoș, specialist în genetică, a comparat A.D.N.-ul românilor 
din prezent cu cel din țesuturile osoase ale unui număr de 50 de daci, care au trăit pe teritoriul 
României acum cinci milenii. Țesuturile au fost recoltate din peste 20 de situri arheologice din 
întreaga țară. Datele obţinute au demonstrat că între actuala populaţie a României și cea de 
acum 5000 de ani există o clară înrudire genetică, fondul de bază dovedind continuitatea 
populaţiei dacilor sub forma românilor din prezent. Ca o observaţie suplimentară, locuitorii 
nordului României au ochi albaștri și păr blond sau roșu iar în vorbire au același accent, 
indiferent dacă vorbim de Țara Moților din vest sau de zona Sucevei din est, iar cei din 
jumătatea sudică a ţării au caracteristici fizice diferite, fiind cu piele mai închisă la culoare, ochi 
căprui sau negri și păr de la castaniu la negru. Fără îndoială, diferenţele fizice se explică prin 
amestecul dacilor cu populaţiile migratoare, care s-au așezat îndeosebi în sudul României. Cu 
toate acestea, fondul genetic al dacilor a rămas în românii de astăzi, indiferent de zona în care 
locuiesc sau de încrucișările cu alte popoare. Prin urmare, la fel ca doctorul Napoleon Săvescu 
în titlul cărţii sale din 2002, putem spune fără teama de a greşi că „noi nu suntem urmaşii Romei. 

„Creaţiile religioase ale tracilor şi geto-dacilor par să fi împărtăşit deopotrivă un destin nefericit... Cu 
excepţia câtorva informaţii prețioase, comunicate de Herodot a propos de scenariul mitico-ritual al lui 
Zalmoxis, informaţiile privind religiile tracă și traco-getă sunt puţin numeroase şi aproximative”, 
constata cu amărăciune Mircea Eliade. „Ca şi celții, sacerdoții şi asceţii traci şi geto-daci nu se 
încredinţau scrierii”, continua el. Într-adevăr, se pare că dacii foloseau scrisul foarte rar, cel mai 
probabil fiind utilizat doar de preoți. Lucru absolut logic, de altfel. Scrierea le fusese oferită de 
zei, prin urmare doar mediatorii dintre zei și oameni o puteau utiliza. Grecii și romanii au notat 
destule amănunte despre daci, însă din păcate scrierile rămase sunt puţine, fragmentare, cele 
mai multe transmise la a doua sau a treia mână. Au fost editate de Academia Română în două 
volume, unul cuprinzând autori până în secolul al IV-lea, celălalt continuând până în zorii 
mileniului al II-lea. O culegere de mici dimensiuni a acestor izvoare a realizat în 1939 istoricul 
Gheorghe Popa-Lisseanu. La sfârșitul secolului XIX, Alexandru Papadopol-Calimah, fost prefect 
al Tecuciului, ministru de externe în timpul lui Alexandru loan Cuza și ministru al Cultelor și 
Instrucțiunii Publice sub regele Carol |, a descoperit 282 de autori care s-au referit la Dacia în 
scrierile lor. Papadopol-Calimah a început să-și publice descoperirile în 1872 în revista 
Columna lui Traian, iniţiată și condusă de Bogdan Petriceicu Hașdeu, și a continuat timp de 
patru ani, realizând 19 articole, care mai târziu au fost cuprinse într-o carte intitulată Scrieri 

vechi pierdute atingătoare de Dacia. Intervalul temporal acoperit de autorii studiaţi de 
Papadopol-Calimah este foarte mare, întinzându-se din secolul al VI-lea î.e.n. până în secolul al 
XIII-lea. Nu s-a scris despre niciun neam al Europei din afara lumii greco-romane atât cât s-a 
scris despre daci: capitole întregi în lucrări de istorie, cărți complete ori referințe mai mult sau 
mai puțin ample. Această constatare demonstrează că interesul anticilor pentru neamul dacilor 
era mult mai mare decât ne-am imaginat. Printre autori se numără celebrii Aristoteles, Strabon, 
Hekataios, poetul Ovidius, Tacitus, Plutarchus, Plinius cel Bătrân și cel Tânăr, Criton, Dio 
Cassius și împărații Traianus, lulianus, Tiberius, Claudius sau Alexandros Makedon. 
Comparând aceste sute de scrieri cu cele care ne-au rămas, remarcăm că s-au pierdut peste 
90% din informaţiile despre daci. Cu toate aceste lipsuri, putem totuși să ne formăm o părere 
despre poporul primordial al omenirii. 

Pentru antici, dacii erau înalţi, blonzi, cu pielea albă și cu ochi albaștri. Citându-l pe Dion 
Khrysostomos din primul secol î.e.n., lordanes i-a descris în secolul al VI-lea ca fiind un popor 
de războinici savanţi care, în răgazul dintre lupte, se îndeletniceau cu filosofia și știința. Dion 
Khrysostomos mai spunea că „geții sunt mai înţelepţi decât aproape toți barbarii şi mai asemenea 
grecilor”. Părintele istoriei, Herodotos, îi numea „cei mai viteji și cei mai drepți dintre traci”. Erau 
nepăsători în fața morții, știind că vor ajunge în împărăţia zeului lor, Zamolxis. Soldaţii plecau la 
luptă strigând numele zeului și mureau zâmbind, cu numele aceluiași zeu pe buze. Un ritual 
pentru a stimula curajul soldaţilor era sfinţirea cu apă din Dunăre; înainte de începerea luptei, 
fiecare dac gusta apa fluviului sacru. Istoricul grec Plutarchus spunea că, în vechime, apa 
Dunării și a Nilului se păstra în vase de aur în visteriile împăraţilor ca semn de suveranitate și 
putere. În Legile morale și politice, filosoful grec Pythagoras se referea și el la valorile morale 
ale dacilor: „Călătorește la geți, nu ca să le dai legi, ci ca să tragi învăţăminte de la ei. La geți câmpurile 
sunt fără margini, toate pământurile sunt comune. Și dintre toate popoarele sunt cei mai înţelepţi, spune 
Homeros” (Legea 1143). Un alt mare filosof grec, trac la origine, Platon, consemna în dialogul 
Kharmides o discuţie între filosoful Sokrates și politicianul Kharmides, unde Sokrates povestea 
ce l-a învăţat un medic trac: „Zamolxis, regele nostru, care este un zeu, ne spune că după cum nu 
trebuie a încerca să îngrijim ochii fără să ţinem seama de cap, nici capul nu poate fi îngrijit neținându-se 
seama de corp. Tot astfel trebuie să-i dăm îngrijire trupului dimpreună cu sufletul, și iată pentru ce 
medicii greci nu se pricep la cele mai multe boli - pentru că ei nu cunosc întregul pe care îl au de îngrijit. 
Dacă acest întreg este bolnav, partea nu poate fi sănătoasă căci, zicea medicul, toate lucrurile bune și 
rele pentru corp şi pentru om, în întregul său, vin de la suflet și de acolo curg ca dintr-un izvor, ca de la 
cap la ochi. Trebuie deci, mai ales şi în primul rând, să tămăduim izvorul răului pentru ca să se poată 
bucura de sănătate capul şi tot restul trupului. Prietene, zicea el, sufletul se vindecă cu descântece. 
Aceste descântece sunt vorbele frumoase care fac să se nască în suflete înţelepciunea”. În lucrarea 
Getica din secolul al VI-lea, istoricul romanizat lordanes vorbea despre daci în aceiași termeni 
apreciativi, susținând că marele preot Deceneus „i-a instruit în aproape toate ramurile filosofiei, 
căci el era în aceasta un maestru priceput. El i-a învăţat morala (...), i-a instruit în ştiinţele fizicii (...), i- 
a învăţat logica, făcându-i cu mintea superiori celorlalte popoare (...) Ce mare plăcere ca nişte oameni 
viteji să se îndeletnicească cu doctrinele filozofice, când mai aveau puţin răgaz de războaie. Puteai să-l 
vezi pe unul cercetând poezia cerului, pe altul proprietăţile ierburilor şi ale arbuștilor, pe acesta studiind 
creşterea şi scăderea lunii, pe celălalt observând eclipsele soarelui şi cum, prin rotația cerului, soarele 
vrând să atingă regiunea orientală, este dus înapoi spre regiunea occidentală”. Aceste descrieri sunt în 
contradicție cu imaginea daco-getului barbar, primitiv, pe care istoricii ne-o inoculează de ceva 
timp. Romanii îi numeau pe daci „afurisiți dușmani și neam nebiruit', „neam neînvins” Sau 
„neîmblânziţii geţi”. Poetul roman Publius Ovidius Naso, care a fost exilat în cetatea Tomis în 

anul 9 de către împăratul Octavius Augustus (unde a stat opt ani printre daci), scria că „nu există 
în toată lumea un neam mai sălbatic decât geții; totuşi și ei au plâns la suferinţele mele”, numindu-i și 
„neomenoșii geți barbari”. Totuşi, după victoria împăratului Traianus din anul 106, acesta era 
felicitat de Plinius cel Tânăr într-o scrisoare pentru „victoria ta cea mai mare, cea mai frumoasă şi 
cea mai importantă”. Împăratul chiar și-a schimbat numele din Marcus Ulpius Nerva Traianus în 
Imperator Caesar Divi Nervae filius Nerva Traianus Optimus Augustus Germanicus Dacicus 
Parthicus, pentru a scoate în evidenţă victoriile sale împotriva dacilor, parților și germanilor, cea 
mai importantă fiind, așa cum sublinia și Plinius cel Tânăr, cea împotriva dacilor lui Decebalus. 
Cea mai mare dovadă în acest sens este modul în care romanii au sărbătorit victoria, 
organizând lupte de gladiatori timp de 123 de zile, în care au jertfit 10.000 de oameni și 11.000 
de animale sălbatice. Ca să nu mai vorbim despre columna lui Traianus, ridicată la Roma de 
împăratul roman pentru a-și celebra victoria. Deși învinşi, dacii liberi nu s-au lăsat cuceriți și au 
continuat raiduri împotriva romanilor multă vreme, până la retragerea completă a acestora din 
anul 275. 

Din păcate s-a păstrat o foarte mică parte din istoria antică a dacilor. Din puţinul care ne-a 
rămas totuși ne putem da seama de ce erau numiţi „cei mai viteji și cei mai drepți dintre traci”, 
„neam neînvins” sau „neîmblânziţii geţi”. lată câteva exemple: 

- lordanes, episcopul Ravenei, scria în De Getarum origine et rebus gestis, citându-l pe Trogus 
Pompeius, că regele geților, Taunasis, a bătut pe malurile Phasului pe regele egiptenilor, 
Vesosis, iar Cyrus, împăratul Imperiului Ahemenid, a întreprins un război fatal lui contra reginei 
geților, Thamiri / Tomyris. Vesosis este o traducere greșită a numelui lui Sesotris, probabil 
Khakeperre Senusret Il, care a domnit între 1897 și 1878 î.e.n., cel de-al patrulea faraon al celei 
de-a XII-a dinastii. După ce i-a cucerit pe etiopieni în sud și pe tracii din Europa, faraonul a fost 
învins de geto-dacii lui Tanausis pe malul Mării Negre, în Georgia de astăzi. Egiptenii au fost 
goniţi până în Egipt, unde doar Nilul și fortificațiile de acolo i-au oprit pe daci să distrugă total 
armata faraonului. La întoarcerea acasă, o parte din armata învingătorilor a rămas în Orient, 
acei daci fiind cunoscuţi din acel moment ca parți. Acesta este motivul pentru care parții, ca și 
dacii, aveau ca stindard draconul (care avea forma unui cap de lup ce se continua cu un corp 
de balaur) iar Decebalus, regele dacilor, coresponda cu Pacorus, regele partilor. 

- În Iliada, Homeros a amintit participarea tracilor în războiul troian, despre care se presupune 
ca a avut loc în secolul al XII-lea î.e.n. Deşi nu oferă amănunte despre ei, preferând să se 
concentreze asupra zeilor și eroilor greci, aflăm detaliile războiului din Ciclul epic, o colecţie de 
lucrări aparținând unor autori străvechi, Protesilaos, Arktinios, Sophokles și Aiskhulos, care 
adunaseră pentru posteritate tradiţiile preistorice ale poporului lor. Aici îl găsim pe Telephos, 
regele geților, făcând minuni de vitejie în războiul troian. El vine în ajutorul troienilor, este rănit 
de Akhilleus și fuge pentru a-și vindeca rănile. Fiul său, Euripylos, vine și el în ajutorul troienilor, 
luptă vitejește provocând mari distrugeri în tabăra grecilor, îl ucide chiar și pe Makhaon, 
chirurgul cel vestit al grecilor și unul dintre eroii Iliadei, apoi cade în luptă. Referindu-se la Ciclul 
Epic, Flavius Philostratus scria prin anul 193 că bătălia de la Troia dintre geți și greci „a fost mai 
crâncenă decât toate luptele câte au urmat sub Troada şi câte au fost vreodată între barbari şi între 
greci, căci oștirea lui Telephus era grozavă şi vitează nu numai în totalul ei, dar şi individualmente, fiind 
copii voinici ai Dunării din Sciţia. Misii lăsau pe greci să debarce, aruncând de pe uscat săgeți și sulițe 
cu mare furie. Misii veneau de dincolo de Istru; se zice că şi femeile misilor se băteau călare contra 
grecilor ca amazoane, şi că femeia lui Telephus, Hiera, comanda această cavalerie de femei... 
Protesilaus zice apoi că doamna Hiera a fost totodată cea mai înaltă de stat femeie și cea mai frumoasă 
din toate câte au fost vestite de frumoase. Și cu toate acestea, Homer nu vorbește nici de viteaza misilor, 

nici de faptele acestea eroice, ca să nu fie femeie mai frumoasă decât Helena și voinic mai mare decât 
Achilles”. În Alea din Arcadia, renumitul templu al Minervei Alee (cel mai frumos și cel mai mare 
din toate templele Peloponezului), se vedea pe frontonul din timpul lui Pausanias bătălia lui 
Telephos contra lui Akhilleus. Tot după Ciclul Epic, amazoana Pentesilea a venit și ea în 
ajutorul Troiei, murind pe câmpul de luptă sub loviturile lui Akhilleus. Acesta, pe când o 
dezbrăca de armura pe care dorea să o păstreze ca trofeu, a rămas uimit de frumuseţea 
amazoanei și a început să o plângă amar. Pentesilea era din Tracia, după cum susţine Arktinos. 
De fapt, după Herodotos, țara amazoanelor se afla în Sciţia, după gurile Dunării, în stepele din 
nordul Mării Negre, ferocele luptătoare făcând parte tot din neamul tracilor. În anul 174 încă se 
mai vedea la Delphi, aproape de fântâna Kassotis, o clădire numită Leskhe în care, într-un 
tablou, era reprezentată Pentesilea ca o tânără fată, cu un arc scitic și o piele de leopard pe 
umeri. Ciclul Epic amintește şi alte amazoane venite dinspre Marea Neagră și Dunăre în 
ajutorul grecilor, în momentul în care troienii lui Priamos și Hektor erau pe punctul de a învinge. 
- În Trecerea galilor din Europa în Asia, Demetrius din Bizanţ scria că, prin 600 î.e.n., cimerienii 
au fost goniţi de masageţi (ambele fiind triburi dacice) de pe malurile Mării Negre, așa că au 
fugit și au cotropit o parte a Galiei. De teama cimerienilor, mulţi gali (numiţi și galați) au emigrat. 
Cei conduși de Sigovese au trecut Rinul iar cei conduși de Bellovese au ajuns în Italia. Ulterior 
au apărut multe așezări galice la Dunăre. În 280 î.e.n., o armată galică numeroasă a plecat de 
la Dunăre și a atacat Macedonia și Tracia. Pe teritoriul României, urme ale galilor se întâlnesc 
în numele localităților Galaţi (din județul Galaţi), Galaţi (din judeţul Dorohoi), Galaţanii (din 
judeţul Argeș) și lacul Galaţeni (din județul Ialomiţa). 

- Acum un mileniu și jumătate, în Istoria romană şi universală, Hesykhios Illoustrios din Milet 
afirma că, în anul 657 î.e.n., Byzas, fondatorul Bizanțului, s-a luptat cu geții de la Balcani și cu 
Odrysses, regele sciţilor. Odrysses a atacat Bizanțul, care a scăpat doar pentru că Phidalia, 
soția lui Byzas, a trimis „dinți de şerpi? contra lui Odrysses, probabil o formă de magie. 
Aristokritos a scris și el despre un război dintre bizantini și Ateas, regele sciţilor. La vârsta de 95 
de ani, Ateas a fost ucis în lupta contra lui Philippos al Macedoniei. 

- După cum nota lordanes în De Getarum origine et rebus gestis, citându-l pe Trogus 
Pompeius, Kuruș (Cyrus cel Mare), împăratul primului Imperiu Persan, a întreprins un război 
fatal lui contra reginei masagețţilor, Thamiri / Tomyris, prin anul 530 î.e.n. Herodotos spunea că, 
inițial, Kuruş a cerut-o în căsătorie pe frumoasa regină, propunere pe care ea a refuzat-o. Astfel, 
împăratul perșilor a încercat să obțină teritoriul masageţilor prin forță. Însă a fost ucis în luptă iar 
armata lui a suferit pierderi masive, într-o bătălie pe care Herodotos a considerat-o cea mai 
aprigă din lumea antică. Când totul s-a sfârșit, regina l-a decapitat pe Kuruș și i-a păstrat capul 
într-un vas plin cu sânge, gest care simboliza potolirea setei de sânge a marelui împărat al 
perșilor. În Persika, Ktesias nota că Kuruş cel Mare a fost ucis în timpul asaltului derbicilor, 
ajutaţi de sciți și indieni. Preotul babilonian Berossos susținea că Kuruş a fost omorât în timpul 
luptei împotriva arcașilor dahae din Dahistan (tot de origine tracă), iar Xenophon, în Kyripaedia, 
îi contrazicea pe toţi, considerând că regele perșilor a murit în capitala sa din cauze naturale. 

- Al treilea conducător al Imperiului Persan Ahemenid, Darayavahuș | (Darius), a fost primul 
care a îndrăznit să atace tărâmul zeilor, el organizând o expediţie militară în Dacia în anul 513 
î.e.n. După ce a cucerit coastele estice ale Mediteranei, Darayavahuș s-a pregătit timp de opt 
ani pentru expediţia în Tracia. S-a spus că toate popoarele tracice s-au supus, mai puţin geto- 
dacii. În 416 î.e.n., istoricul Ktesias scria în Istoria Persiei și a Indiei că Darayavahuș, fiul lui 
Viștaspa (Hystaspes), avea o armată numeroasă, formată din 800.000 de soldaţi. Regele sciților 
se numea Scitarbas iar fratele său, Massa-Geta. Alţi istorici susțin că Idanthyrsus era numele 

conducătorului triburilor unite ale sciților. Istoricul Gibbon spunea că „în Moldova regele Darius a 
primit de la regele sciţilor un şoarec, o broască, o corabie şi cinci săgeți, alegorie care ne înfățișează o 
imagine îngrozitoare”, alţi autori înlocuind corabia cu o pasăre. Deși interpretarea lui 
Darayavahuș a fost una optimistă, un apropiat al său i-a tradus corect mesajul dacilor: „dacă nu 
vă veţi transforma în broaște şi să vă băgați în apă, în păsări - pentru a vă pierde în înaltul cerului sau în 
soareci ca să intraţi sub pământ, atunci nu veţi scăpa de săgețile noastre”. Împăratul persan nu s-a 
lăsat intimidat și a căzut în cursa dacilor. Aceștia l-au făcut să îi urmărească într-o zonă pustie, 
arzând câmpurile și astupând fântânile în urma lor, hărțuind constant armata persană, care a 
avut astfel ocazia să înfrunte nu doar absenţa totală a proviziilor și a apei, ci și iarna. Enervat la 
culme, Darayavahuș i-a trimis conducătorului dacilor o scrisoare prin care îi cerea să lupte sau 
să predea. Idanthyrsus i-a răspuns că dacii nu vor lupta decât atunci când perșii le vor profana 
mormintele strămoşilor. Împăratul perșilor nu a îndrăznit acest lucru, continuând să-i fugărească 
pe daci. După o lună, armata persană suferise mari pierderi din cauza oboselii, foametei și 
bolilor. Astfel încât, deși nu a fost învins în luptă, Darayavahuș a fost nevoit să pună capăt unei 
campanii militare dezastruoase și să se retragă de pe teritoriul dacilor cu coada între picioare. 

- În anul 335 î.e.n., înainte de a-și începe celebra campanie în Grecia, Egipt, Persia și India, 
Alexandros Makedon a atacat Dacia, reușind ceea ce tatăl său, Philippos al Macedoniei, nu 
îndrăznise (cu patru ani în urmă, Philippos i-a învins în Dobrogea pe sciții conduși de Ateas, 
însă nu a avut curaj să treacă Dunărea). După ce s-a rugat zeilor să îl ierte pentru sacrilegiul de 
a călca pământul sfânt, a trecut Dunărea în toiul nopţii, acolo unde îl aștepta o puternică 
armată, formată din 10.000 de pedestrași și 4000 de călăreţi, condusă de regele Syrmos. 
Respectabilul egiptolog britanic Arthur Edward Pearse Brome Weigall scria despre această 
expediţie a lui Alexandros Makedon: „Era aventura îndrăzneață care ar fi putut prea bine pune capăt 
carierei sale încă de la început... (expediţia - n.a.) fusese întreprinsă în mare parte pentru a putea 
afirma că el traversase marele fluviu, care fusese ca o barieră pentru aventurile septentrionale ale lui 
Filip şi formase linia admisă între lumea cunoscută a grecilor şi nordul neștiut. Alexandru însuşi 
considera acest fapt ca fiind de mare importanță, căci pe țărmul marelui fluviu (Dunărea - n.a.) el 
celebra un impresionant serviciu religios, oferind sacrificii lui Zeus, Herakles şi divinității Dunării”. 
Deși luaţi prin surprindere de oastea lui Alexandros, apărută pe neașteptate la adăpostul 
întunericului, dacii nu s-au pierdut cu firea și au luptat crâncen împotriva invadatorilor. Însă au 
fost nevoiţi să se retragă spre o așezare fortificată care se afla la aproximativ cinci kilometri și 
jumătate. Dacii și-au luat femeile și copiii și au părăsit fortificația, preferând să se îndrepte către 
munti, motivul fiind, după cum nota istoricul Arrian în Anabasis Alexandri, faptul că „orașul nu era 
bine întărit'. Marele cuceritor Alexandros nu a îndrăznit să îi urmărească, ci a preferat să 
părăsească teritoriul zeilor cât mai repede, chiar în aceeași zi, după ce a prădat bunurile pe 
care dacii nu reușiseră să le transporte cu ei și a distrus așezarea „până la temelie”. Eroica 
apărare a dacilor în încleștarea cu oastea macedoneană a produs o puternică impresie în 
lumea antică, generalul Ptolemaios considerând-o în jurnalul său unul dintre cele mai 
memorabile momente ale epocii. 

- Dacii au reușit să se răzbune pe macedoneni după nouă ani, pedepsindu-i pentru sacrilegiul 
lui Alexandros. Zopyrion, guvernatorul Traciei sau doar al zonei Mării Negre, a iniţiat o expediţie 
militară împotriva sciţilor din nordul mării. Istoricul Gnaeus Pompeius Trogus nota că „Zopyrion, 
pe care Alexander cel Mare îl lăsase guvernator al Pontului, a socotit că e ruşinos să stea degeaba și să 
nu întreprindă el ceva”. La gura râului Hypanis (Bug) a asediat Olbia (Parutino) însă fără succes, 
sciţii din nordul Mării Negre opunând o rezistenţă dârză. Zopyrion a hotărât să abandoneze 
asediul și să se retragă, alegând pentru întoarcere să treacă prin teritoriul dacilor. În momentul 

în care cei 30.000 de soldaţi macedoneni au ajuns la Dunăre, dacii i-au atacat și i-au distrus 
complet, însuși Zopyrion pierzându-și viaţa. „Zopyrion, comandantul Traciei, în timp ce făcuse o 
expediție împotriva geților, adunându-se pe neaşteptate furtuni și vijelii, a fost copleșit împreună cu 
întreaga armată”, scria Quintus Curtius Rufus în Historia Alexandri din primul secol al erei 
noastre. Cronicarii spun că Alexandros Makedon a fost profund mâhnit la auzul veștii înfrângerii 
lui Zopyrion, însă a ales să-și continue expediţia în Orient, evitând să se întoarcă în Dacia 
pentru a-i pedepsi pe ucigașii guvernatorului său. 

- După moartea lui Alexandros cel Mare, Lysimakhos a devenit regele tracilor vecini cu 
Macedonia, acea mică parte a naţiei care era deja supusă lui Philippos și Alexandros. După ce 
i-a cucerit pe odrizi, Lysimakhos i-a atacat pe geții conduși de Dromichaites. Fiind învins, regele 
tracilor a fugit iar fiul său, Agathokles, a rămas prizonier. După opt ani Lysimakhos s-a întors cu 
o armată mai numeroasă, dar a fost din nou înfrânt și chiar capturat. Dus la Helis, cetatea de 
scaun a lui Dromichaites, Lysimakhos a fost nevoit să încheie o pace rușinoasă cu regele dac, 
cedându-i teritoriul de peste Dunăre. Ba, mai mult, i-a dat-o învingătorului de soție chiar pe 
propria sa fiică. După unii istorici, Lysimakhos a căzut prizonier iar fiul său, Agathokles, a 
încheiat un tratat cu Dromichaites, pentru a-și elibera tatăl. 

- În anul 82 î.e.n. și-a început domnia Burebistas, care a unificat toate triburile dacice, formând 
regatul Dacia. Unificarea s-a terminat prin anul 59 î.e.n., când Burebistas a început o campanie 
militară împotriva celților de pe Dunărea Mijlocie, din Bazinul Panonic. Apoi a eliberat cetățile de 
pe malul Mării Negre, aflate sub ocupaţie romană. De aici a organizat expediţii până în 
Macedonia și Illiria, devenind „cel dintâi și cel mai mare dintre regii din Tracia”, cum îl numeşte o 
inscripţie greacă. Centrul statului dac se afla în munţii Orăștiei, unde Burebistas a construit 
cetăți precum Costești, Blidaru, Căpâlna și Sarmizegetusa, ultima devenind în cele din urmă 
capitala regatului. Tăblițele de la Sinaia susţin că numele regelui dacilor era Boerovisto sau 
Boeroviseto, el fiind poreclit și Visica („Pisica”). Era un mare iluminat care vorbea cu zeii, părinții 
lui se numeau Remio şi Coeza iar soția sa, cu care a avut șase copii, purta numele Genucla. În 
Geografia, Strabon spunea că Burebistas „și-a luat ca ajutor pe Deceneus, un bărbat vrăjitor, care 
umblase multă vreme prin Egipt, învățând acolo unele semne profetice, datorită cărora susținea că 
tălmăceşte voinţa zeilor. Ba încă, de la un timp era socotit și Zeu, aşa cum am arătat când am vorbit de 
Zamolxis. Ca o dovadă de ascultarea ce i-o dădeau geții este şi faptul că ei s-au lăsat înduplecaţi să-și 
stârpească viile şi să trăiască fără vin”. În timpul războiului dintre Gaius lulius Caesar și Gnaeus 
Pompeius Magnus, Burebistas s-a aliat cu cel din urmă, care însă a fost înfrânt și ucis ulterior în 
Egipt. După această victorie, Caesar a planificat o campanie împotriva Daciei, însă a fost ucis în 
anul 44 î.e.n. La fel și Burebistas, după o lună și jumătate. Tăbliţele de la Sinaia susţin că 
marele preot Deceneus este cel care l-a trădat pe marele rege dac, dându-l pe mâna romanilor. 
Tot din cauza intrigilor lui Deceneus s-a sinucis Dapyx, fiul cel mic al lui Burebistas. Aceleași 
tăblițe spun că, după moartea regelui, țara sa a fost împărțită între cei cinci fii ai săi rămași în 
viață. Deceneus a primit și el o parte a Daciei, devenind rege al Ardealului. 

- Conform istoriei vieţii împăratului Octavius Augustus, scrisă chiar de el însuși, Gaius lulius 
Caesar pregătea o expediție împotriva dacilor conduși de Berebistu (Burebistas). Conducătorul 
expediției trebuia să fie Octavius, pe care Caesar l-a trimis înainte, să-l aștepte la Apollonia. 
Octavius a așezat o flotă puternică pe Dunăre și tabere permanente pe maluri, pentru a opri 
năvălirile dacilor. În aceste incursiuni au fost omorâţi trei șefi ai dacilor și mulţi soldaţi. Uimite de 
puterea lui Octavius, toate neamurile sciţilor i-au trimis în două rânduri soli pentru a dobândi 
amiciţia sa și a poporului roman. Însă împăratul a modificat adevârul, ridicându-se în slăvi 
pentru a-și sublinia „măreţia”. În realitate, profitând de moartea lui lulius Caesar, dacii au trecut 

Dunărea și au năvălit asupra provinciilor romane, devastând și ocupând Macedonia. Senatul 
roman s-a cutremurat de spaimă și a adunat o armată numeroasă pentru a-i respinge. Mai 
târziu, Octavius a făcut tot posibilul să încheie o alianţă cu dacii, pentru a fi sigur că nu și-i 
transformă în dușmani. Istoricul Marcus Antonius, citat de Gaius Suetonius Tranquillus, scria că 
Octavius îl voia pe Cotiso, regele geților, ca soț pentru fiica sa, lulia, și că totodată el voia să o 
ia de nevastă pe fiica regelui: „Octavius a făgăduit-o pe lulia mai întâi fiului său Antonius, apoi lui 
Cotiso, regele geților, și tot atunci a cerut, în schimb, în căsătorie, chiar pentru el pe fiica regelui”. 
Despre Cotiso, al cărui regat era în zona munţilor dintre Banat și Oltenia, autorul antic Florus 
povestea că obișnuia să atace garnizoanele romane din sudul Dunării atunci când fluviul era 
înghețat, iar tăblițele de la Sinaia sugerează că a fost unul dintre cei mai mari eroi ai Daciei. 

- Profitând de războiul civil izbucnit la moartea împăratului roman Nero Claudius Caesar 
Augustus Germanicus, în anii 68-69 dacii s-au aliat cu sarmații și au invadat Moesia. Respinși 
de romani, ei s-au întors în anul 85, aliaţi cu sarmaţii și bastarnii. În anul următor, împăratul 
Titus Flavius Caesar Domitianus Augustus a fost nevoit să își facă apariția personal pe frontul 
din Moesia. În anul 87, Domitianus l-a trimis pe prefectul Cornelius Fuscus să atace 
Sarmizegetusa, capitala dacilor. Acesta a traversat Dunărea pe un pod de vase cu cinci-șase 
legiuni și a fost înfrânt la Tapae de dacii conduși de Diurpaneus. Cu 
doi ani în urmă, același conducător al armatei dacilor îl învinsese și 
decapitase pe Oppius Sabinus, guvernatorul Moesiei. Temându-se 
de represaliile romanilor, regele dacilor, Duras, i-a cedat tronul lui 
Diurpaneus, care se remarcase deja în lupte. Cu această ocazie, 
noul rege și-a schimbat numele în Decebalus. În anul următor, 
Decebalus a înfruntat tot la Tapae o armată romană condusă de 
generalul Tettius lulianus. De această dată romanii au învins însă, 
din cauza dificultăţilor întâmpinate de armata sa, împăratul 
Domitianus a fost nevoit să încheie cu Decebalus o pace rușinoasă. 
Pentru prima oară în istoria sa, Imperiul Roman avea să plătească 
tribut dacilor. Sfântul Isidorus din Sevilla (560-636), unul dintre 
părinţii apuseni ai creștinismului, scria: „Roma însăși, învingătoarea 
tuturor popoarelor, a trebuit să slujească supusă şi să primească jugul triumfului getic”. Această 
situație umilitoare a fost unul dintre motivele pentru care împăratul Traianus a început o 
expediţie împotriva dacilor, după cum consemna istoricul roman Dio Cassius: „După o ședere de 
câtva timp la Roma el întreprinde o expediţie contra dacilor. Gândindu-se la faptele acestora, era mâhnit 


din cauza tributului pe care romanii trebuiau să-l plătească în fiecare an, şi văzând cum puterea şi 
îngâmfarea dacilor sporesc necontenit”. Profitând de banii şi inginerii romanilor, Decebalus și-a 
echipat și instruit armata și a inițiat un vast program de construcţii civile și militare, îndeosebi în 
zona Munţilor Orăștie. În același timp a început să stabilească relaţii cu popoare inamice 
Imperiului Roman. Tăblițele de la Sinaia oferă informații inedite despre Decebalus, susținând că 
Diegio și Vezino erau copiii săi, iar sora sa se numea Geopyr („Giuvaier”). Ea a luptat alături de 
bărbaţi, în fruntea femeilor dace (ca niște veritabile amazoane), împotriva romanilor lui 
Traianus. 

- În anul 101, Imperator Caesar Nerva Traianus Divi Nervae filius Augustus a pătruns în Dacia 
cu 150.000 de soldați. L-a învins pe Decebalus la Tapae apoi, în anul următor, la Nicopolis și la 
Adamclisi. Decebalus a fost obligat să încheie o pace zdrobitoare pentru Dacia, care îl obliga să 
dărâme zidurile cetăților, să cedeze o serie de teritorii și să renunţe la independenţă în politica 
externă. Însă această pace a fost văzută de ambele tabere doar ca un armistițiu. După ce 

Apollodoros din Damasc, cel mai vestit inginer al epocii, a terminat de înălţat un pod peste 
Dunăre, în anul 105 legiunile romane l-au folosit pentru a invada din nou Dacia. Abandonat de 
aliaţi și atacat prin Banat, Valea Oltului și Moldova, Decebalus a fost nevoit să se retragă în 
capitala Sarmizegetusa. În ciuda rezistenţei eroice, cetatea a fost cucerită și distrusă. Regele 
dacilor a reușit să părăsească cetatea, probabil printr-un tunel subteran, încercând să continue 
rezistența în interiorul ţării, însă a fost urmărit de cavaleria romană și încercuit. Pentru a nu 
cădea viu în mâinile dușmanilor, regele dacilor s-a sinucis. Conform tăblițelor de la Sinaia, 
Decebalus și-a luat viața în Valea Jiului. În urma acestei înfrângeri, o parte a teritoriului său a 
fost transformată în provincie romană, care a fost numită Dacia Felix. Traianus a construit o 
nouă capitală, numită Ulpia Traiana Sarmizegetusa, și-a imortalizat victoria pe o columnă în 
Roma și pe un monument triumfal la Adamclisi, în Dobrogea, iar cu aurul capturat de la daci a 
salvat Imperiul Roman de la faliment. 

- Istoria oficială susține că, din cauza atacurilor repetate ale dacilor liberi, împăratul Marcus 
Aurelius Antoninus Augustus a hotărât în anul 271 retragerea trupelor romane din Dacia. Însă, 
cu 13 ani înainte, generalul Regalianus, urmaș al lui Decebalus, a declarat independent statul 
Daciei, rupându-se de Imperiul Roman. Pentru a apăra hotarele Daciei cât mai eficient, 
Regalianus a încheiat alianţe cu vecinii din nord-vest, nord și est, cum ar fi goții, herulii sau 
tarvingii, popoare mereu pregătite pentru o invazie în provinciile romane de la graniţele Daciei. 
Apoi a coordonat și sincronizat răscoale în provinciile Raetia, Gallia, Britannia și Egipt, încât 
puterea Imperiului Roman să nu mai poată fi concentrată asupra Daciei. Regele Regalianus și-a 
stabilit capitala la Sarmizegetusa, și-a creat o monedă proprie, care a înlăturat dinarul roman 
(după cum confirma și istoricul american Paul Mac Kendrick în Pietrele dacilor vorbesc). Vechii 
istorici susțin că statul dac al lui Regalianus avea o limbă bine cristalizată și o religie 
monoteistă, zalmoxianismul. Împăratul roman Gallienus nu a avut de ales decât să accepte 
autonomia Daciei, așteptând momentul prielnic pentru a-l înlătura pe Regalianus. Acesta a fost 
ucis în august 268 la instigarea fraţilor săi roxolani, care nu vedeau autonomia cu ochi buni. 
După moartea sa romanii s-au întors în Dacia, însă peste numai trei ani împăratul Aurelius a 
hotărât retragerea trupelor, din cauza dacilor care continuau lupta împotriva cotropitorilor. În 
tăblițele de la Sinaia este menţionat cel mai important conducător dac de după Decebalus, 
sugerat de poemul germanic medieval Cântecul Nibelungilor sub numele Ramunc și Sigeher. În 
textele de la Sinaia, eliberatorul Daciei, cel care a iniţiat întoarcerea la vechile tradiții, este numit 
Romanh, Romansie, Lomanh și So Lomonius („Cel Luminos”). Cum povestea lui Regalianus 
este identică cu a lui So Lomonius, putem presupune că este vorba despre una și aceeași 
persoană. În plus, Regalianus nu pare un nume dacic ci, mai degrabă, unul atribuit eliberatorului 
Daciei de către romani. Prin urmare, așa cum susţin textele descoperite la Sinaia, numele său 
real ar putea fi Romanh sau Romansie. 

Deși falsificatorii istoriei încearcă să ne inoculeze ideea 
aberantă că Dacia a dispărut după cucerirea lui Traianus, 
din acel moment formându-se poporul român, stabilit în cele 
trei regiuni românești (Moldova, Transilvania și Tara 
Românească), adevărata istorie ne arată că denumirea de 
Dacia s-a păstrat până în 1859, când marile puteri au 
hotărât ca dacii să se numească români și să se considere 
urmași ai Romei antice, pentru a uita că sunt cel mai vechi 
popor din lume. Tot atunci s-a stabilit ca numele ţării să fie 
România, în defavoarea celui folosit de mii de ani, Dacia. 

Harta Daciei din 1542 


Din păcate pentru acești falsificatori, au supraviețuit câteva dovezi care atestă că cele trei mari 
regiuni așa-zis românești (Moldova, Ardealul și Valahia), deşi separate de graniţe în mare parte 
a istoriei, erau considerate părți ale Daciei. Într-o hartă din 1542, gravată pe o placă de lemn de 
către sașul loan Honterus și publicată în atlasul său personal, denumit Rudimenta 
Cosmographica, România de astăzi apare sub numele de Dacia. Într-o hartă realizată de 
Ortelius în anul 1595 apare aceeași denumire, la fel și într-un atlas din 1720. Giovanni Battista 
Castaldo, marchiz de Cassano, comandantul trupelor imperiale hasburgice care ocupaseră 
Ardealul în 1551, s-a implicat în anul următor în înlăturarea lui Ștefan Rareș din Moldova și a lui 
Mircea Ciobanul din Valahia, pentru a aduce cele trei provincii dacice sub stăpânirea directă 
sau măcar sub influența imperială. În acest sens a bătut o medalie cu chipul său, pe revers 
notând „Svabactae Daciae restitvtori optimo”, adică „Restauratorul cel mai bun al Daciei zdrobite”. 
Polonezul Stanislaw Sarnicki afirma că Despot Vodă plănuia să reunească regatul dacilor. 
Principele Zsigmond Bâthory încerca să-și impună stăpânirea în Moldova și Valahia, pe lângă 
Ardeal, „într-un cuvânt întreaga Dacie”, după cum nota istoricul său, Janos Baranyai Decsi. În 
tratatul încheiat în 1595, împăratul Rudolf II îi permitea nu doar să fie principele Transilvaniei, ci 
„și al ambelor Dacii”. În 1919, Nicolae lorga nota: „Izvoarele contemporane spun ca Báthory se 
considera ca rege al celor trei provincii reunite într-o Dacie care n-ar fi fost românească, ci tocmai 
împotriva ideii naţionale românești, o Dacie care, dacă ar fi rămas, Dacia noastră nu s-ar fi ivit, 
niciodată n-am fi trăit s-o vedem cum este acuma”. În cronicile turcești, austriece și maghiare, Mihai 
Viteazul, care a reunificat în anul 1600 cele trei provincii dacice, este numit „Restitutor Daciae” 
(„Restauratorul Daciei”). Alte documente îl consemnează ca „Malus Dacus” („Dacul cel rău”). În 
două scrisori din 1600, adresate lui Mihai, reprezentanții de frunte ai funcţionarilor superiori 
imperiali din Boemia îl numesc „supremo Exercitus in partibus Dacicis ductori et praefecto” („lider și 
comandant al armatei în acele părţi ale Daciei”), Valahia fiind „Thraciae et Daciae partibus” („parte 
din Dacia și Tracia”). Într-o scrisoare din 1603, Johannes Jezernyczky adresează o cerere 
împăratului Rudolf Il, povestindu-i o întâmplare care a avut loc „după ce Mihai Voievod a 
redobândit Dacia, supunând-o sceptrului Maiestăţii Voastre”. Câţiva ani mai târziu, istoricul francez 
Jacques Augustin de Thou folosea denumirea de Dacia pentru fiecare dintre cele trei regiuni 
așa-zis românești. În a doua jumătate a secolului al XVII-lea, germanul Johannes Bisselius scria 
că, după supunerea Transilvaniei în octombrie 1599, Mihai Viteazul „trimise împăratului şi cheile 
Daciilor ca semn de deplină supunere”. În decembrie 1627, cardinalul maghiar Peter Pazmany 
înregistra declaraţia explicită a principelui ardelean Gabriel Bethlen, care se dorea „rex Daciae” 
(„rege al Daciei”), înglobând Moldova și Valahia sub autoritatea Porții otomane. Dimitrie 
Cantemir, domnitor al Moldovei în 1693 și în 1710-1711, pe lângă Descrierea Moldovei a scris 
și Istoria Daciei vechi și noi, o carte dispărută ca prin minune, la fel ca multe altele care conţin 
adevărul despre daci. În lași, la mănăstirea Golia se află mormântul Sultanei Racoviţă din 1753, 
soția domnitorului Mihail Racoviţă. Pe placa de marmură a mormântului se poate citi: 
„Nici pământeană, nici din Dacia nu sunt 
Byza mea, născătoare de bărbaţi glorioşi, îmi este patria. 
M-a născut Gheorgheos soției sale şi mamei mele Eufrosina. 
Numele meu este Sultana cea cu viaţa scurtă 
Și am fost soția lui Mihail Racoviţă, 
A Domnitorului înțelept al Dacilor și Misienilor”. 
Într-o biserică veche din curtea Catedralei Mitropolitane din lași este îngropată una dintre fiicele 
lui Grigore Ghica, domnitor al Moldovei și Valahiei. Pe piatra ei de mormânt din 1738 stă scris: 
„Aici zace sub pământ după moartea ei 

Preastrălucita domniță, nobila Smaranda, 
Fiica piosului egemon al întregii Dacii, 
Domnul Grigore Ghica, fruntașul celor din Byza 
Atât pentru strălucirea neamului, cât şi pentru pioşenie”. 
În timpul revoluției din 1821, Tudor Vladimirescu întreba într-o scrisoare adresată rivalului său, 
Alexandru Ipsilanti, conducătorul Eteriei grecești: „Ce au dacii de câștigat de la greci? Ce au dacii în 
comun cu grecii?”. În 1859, marile puteri au îngăduit unirea Moldovei și Valahiei, impunând 
adoptarea numelui România în defavoarea Daciei. Domnitorul Alexandru loan Cuza nu a avut 
de ales decât să accepte acest compromis, 
considerând că unitatea teritorială este mai importantă 
decât denumirea ţării. Adoptarea acestui nume a fost 
una fără probleme, ţinând cont că dacii se mai 
autodenumeau și rumâni / râmâni. Aceste nume nu au 
absolut nicio legătură cu Roma, așa cum ar vrea 
falsificatorii istoriei să credem, ci provin de la Romanh, 
Romansie, Lomanh, So Lomonius sau Regalianus, 
eliberatorul Daciei, cel care le-a reintrodus dacilor în 
anul 258 vechea religie, anterioară zamolxianismului, 
bazată pe cultul Soarelui. Arheologii au descoperit Harta Daciei din 1720 
urme ale acestui cult pe întregul teritoriu al Daciei, 
aparținând chiar Epocii de Piatră. La nivel global, tabăra zeităților lui Enlil era asociată cu 
Soarele, iar cea a lui Enki cu Luna. Akkadienii îl mai numeau pe Enlil Ramman, nume preluat de 
indieni sub forma Rama / Ram în epopeea Ramayana și de zoroastrism ca Raman. Unul dintre 
cele mai importante triburi dacice a preluat numele acestei divinități, membrii săi fiind cunoscuți 
în toată lumea antică sub numele de rami, râmi, ramni, rahmani, ramani, arimani, arimaspi sau 
arimi. Eliberatorul Daciei și-a însușit și el numele divinității sale, într-o formă modificată. La fel a 
procedat și poporul său reîntors la vechea tradiţie, adoptând nume precum râmi, râmâni sau 
rumâni (mai ales în Valahia, numită și Țara Rumânească), pe lângă cel de daci. În Letopiseţul 
Țării Moldovei, Grigore Ureche amintea că „noi de la Râm ne tragem”, nume care nu indică Roma, 
ci pe zeitatea Ram / Rama / Raman. Acesta este motivul pentru care dacii au adoptat cu 
ușurință creştinismul în secolul al IX-lea, biblicul lesous și Raman fiind una şi aceeași zeitate. 
Faptele de vitejie ale dacilor au continuat și după izgonirea romanilor, demonstrând astfel 
continuitatea celui mai vechi popor din lume. Invadaţi de numeroase nații și chiar conduși uneori 
de străini, dacii au dat dovadă de vitejie, reușind unele dintre cele mai importante victorii din 
istoria mondială, întocmai ca în Antichitate. lată câteva dintre ele: 
- În anul 1185, fraţii valahi loan și Petru Asan din munţii Haemus (din Bulgaria) au organizat o 
răscoală împotriva Imperiului Bizantin. Iniţial, armata vlaho-bulgară a fost înfrântă. Însă, cu 
ajutorul cumanilor, fraţii valahi s-au întors și au iniţiat o amplă campanie de prădare a Traciei, 
forțându-l pe împăratul Bizanțului să organizeze o nouă expediţie armată împotriva lor. Oastea 
bizantinilor a fost surprinsă într-o trecătoare de către răsculați, fiind cât pe ce să-și piardă viața 
acolo chiar și împăratul. Această victorie a întărit poziţia Asaneștilor, care au rămas stăpâni 
peste țara dintre Dunăre și Balcani. Cel de-al treilea frate, Ioniță Asan, a întins graniţele statului 
pe care îl conducea, obținând recunoașterea oficială atât a Bizanțului, cât și pe cea a Papei. 
Astfel, valahii au reușit performanţa de a crea un stat chiar în coasta celui mai mare imperiu al 
vremii, cel bizantin. 

- În anul 1323, Basarab |, domnitorul Valahiei, l-a sprijinit pe regele bulgar Mihail Şişman în 
lupta împotriva Imperiului Bizantin. Pe 28 iulie 1330, voievodul valah a luptat din nou alături de 
regele bulgar la Velbuzd, de această dată împotriva regelui sârb Stefan Decanski, unul dintre 
aliaţii regelui Ungariei, Karoly Robert d'Anjou. Hotărât să îl îndepărteze de la domnie pe rebelul 
Basarab, regele ungur a pătruns în Valahia cu o armată formată din 30.000 de cavaleri, mult 
mai mare decât cea a dacilor valahi. După ce armata ungurilor a cucerit Severinul și a incendiat 
Curtea de Argeș, bolile și lipsa hranei, cauzate de pustiirea pământurilor de către Basarab, l-au 
obligat pe Karoly Robert să se retragă. La întoarcere, pe 9 noiembrie 1330, în trecătoarea de la 
Posada, Basarab a lansat atacul împotriva ungurilor, care au pierdut mii de cavaleri încă din 
prima zi a luptelor. Măcelul a durat patru zile, aproape toți ungurii fiind uciși la Posada în cea 
mai rușinoasă înfrângere din istoria Ungariei. Regele Karoly Robert s-a salvat doar după ce și-a 
schimbat hainele cu Desev, un membru al gărzii sale personale, „cel pe care valahii crezându-l 
însuși regele l-au ucis cu cruzime”, după cum nota chiar monarhul ungur. Visul Ungariei de a 
atinge Marea Neagră se sfârșise pentru totdeauna, iar Basarab | a domnit pe tronul Valahiei 
timp de 42 de ani. 
- În 1389, Mircea cel Bătrân, domnitorul Valahiei, i-a oferit sprijin armat cneazului sârb Lazar, în 
lupta de la Kossovopolje, împotriva turcilor. Deși creștinii păreau să aibă sorți de izbândă, 
ucigându-l chiar pe sultanul Murat, fiul acestuia, Beyazit Yildirim („Fulgerul”), a transformat 
retragerea inițială într-o victorie strălucită. Așteptându-se la răzbunarea turcilor, Mircea a 
consolidat linia Dunării prin ridicarea unei cetăți la Giurgiu și fortificarea celei de la Turnu. Pe 10 
decembrie 1389 a încheiat un tratat de alianţă cu regele polonez Wladyslaw Jagiello și unul cu 
suveranul ungur Zsigmond pe 17 martie 1390. După cucerirea Bulgariei din 1393, Beyazit 
(Baiazid în română) a hotărât să invadeze Valahia. După ce au cucerit Silistra, turcii au 
traversat Dunărea și au ocupat Turnu, înaintând apoi spre Argeș. Pe 10 octombrie 1394, la 
Rovine a avut loc înfruntarea dintre valahi și otomani, o bătălie cruntă și sângeroasă, în care 
voievodul Mircea a ieșit învingător. În Scrisoarea III, marele poet Mihai Eminescu descria astfel 
lupta: 
„Și abia plecă bătrânul... Ce mai freamăt, ce mai zbucium! 
Codrul clocoti de zgomot şi de arme şi de bucium, 
lar la poala lui cea verde mii de capete pletoase, 
Mii de coifuri lucitoare ies din umbra-ntunecoasă,; 
Călăreții umplu câmpul şi roiesc după un semn 
Și în caii lor sălbatici bat cu scările de lemn, 
Pe copite iau în fugă fața negrului pământ, 
Lănci scânteie lungi în soare, arcuri se întind în vânt, 
Și ca nouri de aramă şi ca ropotul de grindeni, 
Orizontu-ntunecându-l, vin săgeți de pretutindeni, 
Vâjâind ca vijelia şi ca plesnetul de ploaie... 
Urlă câmpul și de tropot şi de strigăt de bătaie. 
În zadar striga-mpăratul ca şi leul în turbare, 
Umbra morții se întinde tot mai mare şi mai mare; 
În zadar flamura verde o ridică înspre oaste, 
Căci cuprinsă-i de pieire şi în faţă şi în coaste, 
Căci se clatină rărite şiruri lungi de bătălie; 
Cad asabii ca şi pâlcuri risipite pe câmpie, 
În genunchi cădeau pedestri, colo caii se răstoarnă, 

Când săgețile în valuri, care şuieră, se toarnă 
Și, lovind în faţă,-n spate, ca şi crivățul și gerul, 
Pe pământ lor li se pare că se năruie tot cerul... 
Mircea însuși mână-n luptă vijelia-ngrozitoare, 
Care vine, vine, vine, calcă totul în picioare; 
Durduind soseau călării ca un zid înalt de suliți, 
Printre cetele păgâne trec rupându-și large uliți; 
Risipite se-mprăştie a dușmanilor şiraguri, 
Și gonind biruitoare tot veneau a ţării steaguri, 
Ca potop ce prăpădește, ca o mare turburată - 
Peste-un ceas păgânătatea e ca pleava vânturată. 
Acea grindin-oţelită înspre Dunăre o mână, 
Iar în urma lor se-ntinde falnic armia română”. 
Deși victoria lui Mircea a fost categorică, nu a putut împiedica înaintarea armatei otomane mult 
superioară numeric, astfel încât valahii s-au retras spre Argeș, unde au fost înfrânți. Cu toate 
acestea, prin prisma victoriei de la Rovine, Mircea cel Bătrân a devenit primul european care a 
ieșit cu capul sus dintr-o înfruntare cu Imperiul Otoman. 
- După ce a refuzat să le mai plătească turcilor tribut, profitând de obiceiul lor de a nu duce 
războaie iarna, Vlad Țepeș, domnitorul Valahiei, a trecut tot malul stâng al Dunării prin foc, 
sabie și țeapă. Cronicarii săi au menţionat 1350 de turci trași în țeapă la Obluciţia și Nevoselo, 
6840 la Dristor, Cartal și Dripotrom, 630 la Turtucaia, 6414 la Giurgiu, 1460 la Ragova, 749 la 
Novigrad și Sistov și 210 la Marotiu. Într-un amestec de furie și groază, sultanul Mehmed II, 
supranumit „Cuceritorul”, a ordonat strângerea celei mai mari armate musulmane de până 
atunci, formată din 250.000 de luptători, conform cronicarului Chalcocondil. Balbi, ambasadorul 
venețian la Stambul, nota că Vlad deţinea o armată de maxim 30.000 de soldaţi, în timp ce 
Petrus Thomasio scria că valahii aveau doar 22.000 de războinici. În fața unei armate mult 
superioare (doar) numeric, Țepeș a aplicat vechea tactică dacică a hărțuirii: pustiirea 
pământului, otrăvirea fântânilor și atacarea detașamentelor turcești plecate după hrană. În 
noaptea dintre 17 și 18 iunie 1462, Vlad Țepeș a demonstrat un curaj unic în istoria omenirii, 
inspirându-se din tacticile tracului Spartacus; domnitorul și cei mai buni oșteni ai săi s-au 
îmbrăcat în haine turcești, s-au infiltrat în tabăra otomană și, la adăpostul nopţii, au măcelărit 
corpul spahiilor din Anatolia. Ținta lor era cortul sultanului însă, din nefericire, Mehmed nu 
dormea în acea noapte în cortul său. Vlad și luptătorii săi s-au retras în viteză, lăsând în urmă o 
tabără otomană aflată în agonie. În lupta finală de la Chilia, domnitorul valah a zdrobit un întreg 
corp de armată turcesc, pierderile otomanilor ridicându-se la 50.000 de oameni. În fruntea unei 
oști distruse de valahi, foamete, sete și boli, sultanul a hotărât să se retragă până nu își pierde 
și restul oamenilor. După această victorie Vlad a zdrobit armata fratelui său vitreg, Radu cel 
Frumos, lăsat de Mehmed ca domnitor al Valahiei. Radu a reușit să se salveze prin fugă, însă 
30.000 de turci nu au fost la fel de norocoși. 
- În 1467, deoarece Ungaria dorea pe tronul Moldovei un domnitor care să-i reprezinte 
interesele, regele Matia Corvin a plecat spre teritoriul condus de Ștefan cel Mare, în fruntea unei 
armate formate din 40.000 de cavaleri. Pe 19 noiembrie, ungurii au devastat târgul Trotușului, 
urmând Bacăul și Romanul. Pe 15 decembrie, alături de doar 12.000 de oșteni, Ștefan cel Mare 
a asediat Romanul, locul de campare al armatei ungare, incendiind orașul din toate părțile. 
După lupte violente ungurii au început să se retragă în dezordine, până și regele lor fiind rănit 
grav de o săgeată cu trei vârfuri și de o suliță. Doar indecizia vornicului Isaia de a ataca acolo 

unde Ştefan îi ordonase să o facă l-a ajutat pe Matia Corvin să rămână necapturat și să ajungă 
în Ungaria alături de rămășițele armatei sale. În anul următor, Ștefan cel Mare a pătruns în 
Ardeal și a distrus trupele ungurești de acolo, demonstrând că pe tronul Moldovei se afla un dac 
adevărat. 

- După ce pe tronul Valahiei a urcat Țepeluș Vodă, un aliat al lui Ștefan cel Mare, sultanul 
Mehmed Il și-a dat seama că era pe cale de a-și pierde influenţa în țările dacice. Uitând ce a 
păţit cu doar câţiva ani în urmă, când a fost învins de Vlad Țepeș, sultanul a trimis în Moldova o 
armată imensă, numărând aproape 120.000 de oameni, condusă de Muhteșem Suleyman 
(Soliman Magnificul). Aflând de planurile turcilor, Ștefan a cerut ajutorul vecinilor săi creştini, 
adunând pe lângă cei 40.000 de moldoveni ai săi încă 1800 de cavaleri unguri și 5000 de secui 
din Ardeal. Apoi, urmând vechiul obicei dacic, a pustiit totul în calea atacatorilor, îngreunându-le 
înaintarea. Pe 10 ianuarie 1475, în mlaștinile din jurul Vasluiului, Ştefan cel Mare a atacat 
frontal uriașa armată a turcilor, în timp ce un detașament ascuns în pădurile din apropiere a 
năvălit din spate, prinzându-i pe otomani ca într-o menghină. Cuprinși de panică, turcii au 
început să se calce în picioare, în speranţa că vor scăpa cu viaţă, lupta transformându-se în 
scurt timp într-o urmărire presărată cu zeci de mii de victime. Cronicarul polonez Jan Dlugosz 
nota: „foarte puțini turci şi-au găsit mântuirea prin fugă, căci chiar şi aceia care au fugit și au ajuns la 
Dunăre au fost ucişi acolo de moldoveni, care aveau cai mai iuți, sau au fost înecaţi de valuri. Aproape 
toți prizonierii turci, afară de cei mai de frunte, au fost trași în țeapă. Cadavrele celor ucişi le-a ars, iar 
câteva grămezi cu oasele lor se văd până astăzi şi Sînt mărturie veșnică a unei victorii atât de însemnate. 
Toată oastea lui Ștefan cel Mare s-a îmbogăţit foarte tare din prada luată de la turci, aur, argint, 
purpură, cai și alte obiecte prețioase”. Cea mai mare înfrângere a Islamului în fața unei armate 
creștine l-a determinat pe papa Sixtus IV să îl numească pe Ștefan cel Mare „principele 
creștinătății” şi să îi scrie: „faptele tale săvârşite până acum cu înţelepciune și vitejie contra turcilor 
necredincioși, dușmanii noştri, au adus atâta celebritate numelui tău, încât eşti în gura tuturor și eşti de 
către toți foarte mult lăudat”. După dezastrul de la Vaslui, însuși sultanul Mehmed a venit în 
Moldova, în fruntea a 160.000 de soldaţi. Prima luptă, de la Pârâul Alb-Războieni, a fost 
câștigată de otomani pe 26 iulie 1476, Ştefan fiind nevoit să se retragă. Sultanul a înaintat spre 
Suceava, însă nu a reușit să cucerească cetatea din cauza foametei, ciumei, rezistenţei 
îndârjite a cetăţenilor și a loviturilor date de oastea de manevră a lui Ștefan. Mehmed |! a fost 
nevoit să părăsească Moldova și să se retragă peste Dunăre. Un martor ocular nota că „sultanul 
a părăsit țara cu cetele sale fără să fi luat o singură cetate și fără altă pagubă pentru Moldova decăt 
prada ce a adus cu sine, iar Ștefan- Vodă a ieşit din munţi şi călăreşte viteaz prin toată domnia lui”. 

- Cei 47 de ani de domnie ai lui Ștefan cel Mare au fost presărați de nenumărate lupte 
(majoritatea victorii) împotriva turcilor, tătarilor, ungurilor, polonezilor și valahilor supuși turcilor. 
După un asediu nereușit al Sucevei, polonezul Jan | Olbracht a hotărât să se întoarcă acasă cu 
cei 100.000 de soldaţi ai săi. Ștefan cel Mare i-a urmărit pe atacatori cu 40.000 de oșteni și i-a 
ajuns din urmă în „apropiere de făgetul Cosminului”. Acolo a ordonat armatei sale să înconjoare 
pădurea și să taie copacii, lăsându-i doar atât cât să poată fi prăvăliţi. La 26 octombrie 1497, 
Ștefan a prins armata poloneză ca într-un clește, strivind-o aproape complet sub copaci. Cei 
care au reușit să fugă au fost urmăriţi până la granița cu Polonia, fiind uciși la Lentești și la 
Cernăuţi. Ștefan și-a permis să trimită și un corp al armatei împotriva unui detașament de 
călăreți mazuri, veniţi în ajutorul polonezilor. Lăsând pe pământul dacilor zeci de mii de morţi, 
Polonia a suferit una dintre cele mai mari înfrângeri din istoria sa medievală. 

- Pe 13 noiembrie 1594, Mihai Viteazul, domnitorul Valahiei, a iniţiat lupta împotriva turcilor. A 
asediat Giurgiul, care a rezistat în fața armatei lui Mihai, însă turcii au fost zdrobiţi la Hârșova, 

Silistra și Târgul de Floci. În același timp, Aron Vodă măcelărea în Moldova toți turcii din lași. 
Sultanul a trimis spre Valahia o armată de aproximativ 40.000 de soldaţi, condusă de Serdar 
Ferhad Pașa, pe care l-a înlocuit inexplicabil în ultimul moment cu vizirul Koca Sinan Pașa chiar 
înainte de a trece Dunărea. Mihai Viteazul nu reușise să strângă decât circa 8000 de oșteni, 
cărora li se adăugau 2000 de unguri și 200 de cazaci. Pe 23 august 1595, la Călugăreni, lângă 
Giurgiu, Mihai a reușit o victorie uimitoare împotriva otomanilor, însuși Sinan Pașa fiind pe 
punctul de a-și pierde viaţa. La fel ca la Rovine, dacii valahi câștigaseră lupta, însă au fost 
nevoiţi să se retragă din cauza superiorității numerice a otomanilor, care au ocupat în cele din 
urmă Muntenia. După ce Zsigmond Bâthory i s-a alăturat lui Mihai cu o armată de 23.000 de 
soldați, turcii au fost învinşi la Giurgiu, în bătălia dintre 15 și 20 octombrie 1595. 

- Deși aliați împotriva turcilor, relaţiile dintre Mihai Viteazul și Zsigmond Báthory s-au răcit în 
timp. Când acesta a fost înlocuit de cardinalul Andras Bâthory, care a încheiat o pace cu turcii, 
Mihai a pătruns în Ardeal cu o armată care număra aproape 20.000 de soldaţi, formată din 
valahi, secui, mercenari și haiduci balcanici, fiind susţinut de Rudolf Il (împăratul Sfântului 
Imperiu Roman, totodată rege al Boemiei, rege al Ungariei și principe al Transilvaniei) și de 
generalul acestuia, albanezul Giorgio Basta. În octombrie 1599 Mihai obținea o victorie 
răsunătoare la Șelimbăr împotriva lui Andras Bâthory, care a fost nevoit să fugă, fiind prins mai 
apoi de secui și decapitat în coliba unui tăietor de lemne. 

- În aprilie 1877, România și Rusia se aliau împotriva Imperiului Otoman. Războiul ruso-turc 
începuse dezastruos pentru armata ţaristă, care a suferit pierderi grele la Plevna pe 8 și pe 18 
iulie. Pe 20 august, armata română, comandată de domnitorul Carol I, a trecut Dunărea pe 
podul de la Corabia, îndreptându-se către Plevna, dând Imperiului Otoman cea mai grea 
lovitură de până atunci. Rănit, generalul turc Osman Pașa s-a predat necondiţionat și i-a 
înmânat sabia sa ofițerului român Mihail Cerchez, gest refuzat de acesta până la sosirea lui 
Carol |. După victoria de la Plevna, Griviţa | și II, Rahova, Smârdan și Vidin, celelalte fortificații 
turcești din Bulgaria au căzut rând pe rând în fața armatei ruso-române, comandate de Carol |. 
În 1881 acesta s-a încoronat ca rege, punându-și pe frunte coroana turnată din metalul unuia 
dintre tunurile turcești capturate la Griviţa pe 30 august 1877. României conduse de el (formată 
în acel moment din Moldova și Valahia) i-a adăugat Dobrogea în 1878 și Cadrilaterul în 1913, 
însă nepotul său, Ferdinand |, este cel care a refăcut vechea Dacie prin Marea Unire de la 
1918. 

- Românii au dat dovadă de vitejie și în războaiele care au urmat. În Primul Război Mondial, 
după câteva înfrângeri grele, au câștigat lupte importante împotriva germanilor și austro- 
ungarilor, cum ar fi cele de la Mărăști, Mărășești și Oituz. La finalul războiului, în 1918, România 
şi-a recuperat vechile teritorii, Ardealul, Banatul, Bucovina și Basarabia, întregindu-se astfel 
Dacia lui Mihai Viteazul. În cel de-al Doilea Război Mondial, România a luptat alături de germani 
pentru a-și recupera teritoriile furate de sovietici, Basarabia, Bucovina de Nord și Ținutul Herei. 
După înlăturarea de la putere a mareșalului lon Antonescu, România condusă de regele Mihai a 
întors armele împotriva Germaniei, participând la eliberarea Cehoslovaciei și Ungariei. Românii 
au eliberat Ungaria și în 1919, înlăturând din Budapesta regimul bolșevic al lui Bela Kun. Ca 
mulțumire, ungurii încă încearcă să ne răpească Ardealul, uitând că „fără opincă, Budapesta era în 
Siberia”, așa cum a fost scris în 2011 pe o pancartă agăţată de trei tineri bucureșteni pe gardul 
Centrului Cultural al Republicii Ungare. 

Deși în anumite puncte ale istoriei dacii au fost conduși de străini sau de autohtoni supuși 
străinilor, nu au acceptat niciodată jugul asupritor, ci au organizat adeseori răscoale și, mai 
târziu, revoluţii. Printre cele mai cunoscute se numără răscoala de la Bobâlna din 1437-1438, 

războiul țărănesc condus de Gheorghe Doja din 1514, răscoala lui Horea, Cloșca și Crișan din 
1784, revoluţia lui Tudor Vladimirescu din 1821, revoluţia din 1848, răscoala de la Flămânzi din 
1907, revolta de la Tatarbunar din 1924 și revoluţia din 1989. Numai între anii 1949 și 1962 au 
izbucnit peste 100 de răscoale țărănești în România. Dacă luăm în calcul și revoltele din 
perioada stăpânirii romane, alături de multitudinea de războaie din ultimul mileniu, reiese dorința 
acerbă de libertate a dacilor, transformați în români peste noapte în 1856. Însă, pentru a 
cunoaște cu adevărat primul popor din lume, trebuie să ne îndreptăm privirile spre timpurile 
preistorice, acolo unde este menţionat adeseori sub alte nume. 

Despre pelasgi știm că au fost prima rasă umană de pe Terra, care s-a împrăștiat din Dacia pe 
toată suprafața Pământului. Cei care au rămas în ţara de origine s-au numit daci, iar cei care au 
migrat au devenit traci. Erau descriși în Antichitate ca fiind înalţi, blonzi, cu piele albă și cu ochi 
albaştri. Numeroase izvoare latine spun că împărații romani Augustus, Domitianus și Honorius, 
care au purtat războaie crâncene cu dacii din nordul Dunării și Panonia, i-au învins pe giganți. 
Prin urmare, înalții traci / pelasgi erau numiţi giganţi sau uriași de restul popoarelor, care aveau 
o înălțime medie. Acești uriași care au condus Pământul încă din cele mai vechi timpuri sunt 
întâlniți în miturile majorităţii popoarelor. De exemplu, legendele românești spun că, pe vremuri, 
aici trăiau jidovii sau urieșii, ființe foarte blânde, înalte de peste doi metri, cu pielea albă, ochi 
albaștri sau verzi și părul blond sau roșcat. Dovada că acești „giganți erau originari din Dacia 
se întâlnește în Vechiul Testament. În timpul exodului din Egipt, Moşeh a trimis iscoade în 
Canaan, pământul făgăduit evreilor de zeul Yahweh. Spionii s-au întors speriați din cauza 
uriașilor pe care i-au văzut acolo: „Am fost în pământul în care ne-ai trimis, pământul în care curge 
miere şi lapte şi iată roadele lui. Dar poporul care locuieşte în el, este îndrăzneţ și oraşele sunt întărite şi 
foarte mari, ba şi pe fiii lui Anak i-am văzut acolo”. (Numerii 13:28-29). Când Caleb, unul dintre 
spioni, a propus un atac împotriva locuitorilor Canaanului, ceilalţi i-au replicat: „Nu putem să 
mergem împotriva poporului aceluia, pentru că e mult mai puternic decât noi (...) Tot poporul, pe care l- 
am văzut acolo, sunt oameni foarte mari. Acolo am văzut noi şi uriași, pe fiii lui Anak, din neamul 
uriaşilor; şi nouă ni se părea că suntem faţă de ei ca nişte lăcuste şi tot așa le păream şi noi lor” 
(Numerii 13:32-34). Despre „fiii lui Anak” aminteşte și Deuteronomul. „Înainte au locuit acolo 
Emimii, popor mare, mult la număr şi înalt la statură, ca fiii lui Anak; și aceștia se socoteau printre 
Refaimi, ca fiii lui Anak; iar Moabiţii îi numesc Emimi” (2:10-11). În Antichitate, munții Carpaţi erau 
cunoscuți și sub numele Rifa. Dacă eliminăm terminația „im”, care indică pluralul, rezultă nu 
doar un nume aproape identic cu cel al munţilor noștri, ci și cel al tribului dacic Refa. Amintirea 
acestui trib dacic se întâlnește atât în numele localităţii Rafa din judeţul Vrancea, de la poalele 
munţilor Carpaţi / Rifa, cât și în denumirea orașului Rafah din sudul fâșiei Gaza de astăzi, acolo 
unde locuiau acești refaimi, „fiii lui Anak”. Numele Anak poate fi o prescurtare a zeilor Anunnaki, 
sugerând că acei uriași erau semizei. Însă Anak, tatăl giganţilor refaimi, poate proveni şi din 
numele lui Hanok, scris în sumeriană Enokh. lar Vechiul Testament susţine că, după Potop, 
tatăl omenirii a fost Noah, pe care l-am identificat deja cu Hanok / Nabu. Prin urmare, uriaşii 
întâlniți de spionii evrei în Canaan nu erau decât membrii unuia dintre triburile tracice plecate 
din munţii Carpaţi. Privind lucrurile în această lumină, se poate explica și diferenţa de înălțime 
dintre ei și restul popoarelor, fiind cunoscut faptul că, pe vârful unui munte, gravitația este mai 
mică decât la poalele muntelui. Prin urmare, cei care locuiesc pe vârfurile munţilor vor fi mai 
înalţi decât cei care locuiesc pe forme de relief mai joase. 

Pentru Homeros și Hesiodos, giganţii care s-au luptat cu zeii olimpieni sunt din ţara Arimi, 
situată în nordul Dunării de jos. Pentru poetul latin Claudius, țara giganțţilor se numea Inarime, 
denumire care, de asemenea, provine din cea a tribului dacic al arimilor. După războiul cu dacii, 

împăratul roman Octavius Augustus a ridicat un templu dedicat zeului Mars Ultor („Marte 
Răzbunătorul”), despre care poetul Ovidius scria că e „demn de trofeele luate de la giganți”. 
Quintus Horatius Flaccus l-a numit pe Octavius „al doilea învingător al titanilor”. Împăratul 
Domitianus, care a întreprins și el o expediţie în Dacia, a fost celebrat de poetul Marcus 
Valerius Martialis ca un „învingător al giganţilor”, iar poetul Arruntius Stella a organizat un 
banchet în cinstea victoriei lui Domitianus, pe care o numea „triumf asupra giganților”. Conform 
grecilor antici, locuinţele giganţilor se aflau în regiunea muntelui Phlegra, unde a avut loc și 
războiul împotriva zeilor. Poetul roman Publius Papinius Statius susținea că Phlegra se găsește 
pe teritoriul Daciei. Într-adevăr, în apropiere de Cerna se află muntele Pregleda, un loc lipsit de 
pădure, având suprafața acoperită numai de stânci calcaroase și arse. Pregleda este vechiul 
Phlegra din miturile grecilor, care a fost ars de fulgerele lui Zeus. Pentru antici, lângă Phlegra 
giganţilor se afla peștera Avernus / Aornus / Aouernis, iar lângă poalele muntelui Pregleda 
există imensa peșteră Izverna. În sud-vestul masivului Retezat, care începe din nordul muntelui 
Pregleda, se află muntele Gugu, în jurul căruia trăiesc păstori de statură înaltă, numiţi gugani, 
care duc o viaţă mai mult izolată, de trib. Numele de „gugani” era cunoscut și de grecii antici. O 
localitate din regiunea în care se luptaseră zeii cu giganţii purta numele de Gigonus. Herakles 
avea la egipteni epitetul „gigon”. Pe Tabula Peutingeriana, o copie din secolul XII a unei hărți 
romane, se observă în Dacia localitatea Gaganis. După geograful Strabon, ligurii (emigraţi din 
Carpaţi în Italia) aveau un fel de cai și catâri numiţi „eygenoi”, adică gugănești sau de la munte. 
Numele grecesc al uriașilor, „gigantes”, nu provine din cuvântul „gegeneis”, care înseamnă 
„născuţi din pământ”, ci de la guganii de pe muntele Gugu. Unul dintre hekantokheirii miturilor 
grecești se numește Gyges. Un alt Gyges, fiul lui Daskylos, regele Iydienilor, a ridicat o movilă 
funerară de o mărime extraordinară, după cum povestea Herodotos. Tot un uriaș, regele 
Beotiei, se numea Ogyges. Alţi urmași ai vechilor giganţi se găsesc în satul hunedorean Târsa, 
cel mai izolat loc din România, unde toți membrii unei familii au trăit peste 90 de ani. Eleonora, 
una dintre ei, crede că familia sa provine „dintr-o spiță de oameni vechi, de dinainte de Potop. Erau 
aceia altu’ fel de oameni. Oameni rămași. Zice că era dacii din Piatra Roșie, niște oameni mai mari. Mai 
înalți. Și solizi. Trăiau şi peste o sută două] ' de ani aceia. De acolo zice că s-o transmis neamul nostru”. 
În mod asemănător cu relatarea din Târsa, locuitorii comunelor Bordeiu Verde din Brăila și 
Podeni din Prahova au răspuns la chestionarele lui Nicolae Densușianu: „sămânța noastră este de 
la urieşi”. 

Despre adevărata natură a uriașilor pelasgi / traci vorbește tot Vechiul Testament. Cartea 
Facerea susţine că „în vremea aceea s-au ivit pe pământ uriași, mai cu seamă de când fiii lui Elohim 
începuseră a intra la fiicele oamenilor şi acestea începuseră a le naşte fii: aceştia sunt vestiții viteji din 
vechime” (6:4). Am văzut că uriașii erau pelasgii / tracii, acel popor temut și slăvit în același timp 
de întreaga lume antică pentru vitejia sa (Herodotos chiar îi numea pe daci „cei mai viteji și mai 
drepți dintre traci”). Biblia susţine că uriașii erau copiii îngerilor și ai pământenilor, adică semizei. 
Același lucru îl afirmau anticii și despre traci, în special despre cei din Dacia. La începutul erei 
noastre, într-un răvaș trimis conducătorului dacilor, Cotiso, poetul latin Ovidius îl numește pe 
acesta și pe întregul său popor „neam scoborâtor din zei”. Cu şase secole înainte, poetul grec 
Pindaros, citându-l pe Pherenicos din Heraclea, scria despre dacii din nordul Dunării: 
„Hyperboreii locuiesc în părțile îndepărtate lîngă templul lui Apollon. Ei sînt cu totul nedeprinși la război 
şi se trag, după cum spun tradiţiile, din neamul titanilor celor vechi”. Prin secolul al V-lea al erei 
noastre, poetul latin Claudius Claudianus scria că Pasărea Pheonix își are cuibul în munții 
titanilor de lângă Ocean (Marea Neagră), adică în Carpaţi. Aici, grecii considerau că titanul Atlas 
susținea pe umerii săi cerul, în același loc în care a fost crucificat Prometheus, adică pe vârful 

Omu. Grecii îi numeau pe geto-daci „daoi”, adică „divini”, datorită descendenţei lor din vechii zei. 
Această provenienţă din zei i-a făcut pe naziști să considere rasa ariană superioară celorlalte 
rase umane. În mitologia ebraică, copiii îngerilor și ai pământenilor sunt numiţi naphilim, cuvânt 
format din rădăcina „nl („căzut, decăzut”) și terminația „im”, care indică pluralul. Popoarele din 
nordul Europei numeau lumea cealaltă Helheim („Tărâmul zeiţei Hel’) sau Niflheim. Al doilea 
nume al lumii de dincolo este format din „heim” („tărâm”) și „nifl”, cuvânt aproape identic cu „nf 
al evreilor. Prin urmare, Niflheim, lumea cealaltă în viziunea scandinavilor, poate însemna 
„Tărâmul celor decăzuţi” ori „Tărâmul naphililor”. lar lumea cealaltă, în concepţia popoarelor 
antice, era Ardealul dacilor. 

Erau primii pelasgi identici cu dacii de după Diluviu? Din miturile mesopotamiene știm că, până 
la apariția primilor oameni, zeii au realizat câteva rebuturi, acei hominizi din care oamenii de 
știință susțin că provine omul. Amestecându-și genele cu ale acelor hominizi, zeii au creat 
pelasgii sau semizeii, vestiţii uriași din vechime. Pelasgii urmași ai supravieţuitorilor Potopului 
(Nabu și soţia lui) au fost modificaţi genetic, dându-se astfel naștere diferitelor rase umane. Deși 
a păstrat o proporţie mai mare a materialului genetic al zeilor, rasa albă de astăzi nu este 
identică cu cea a pelasgilor. O modificare semnificativă a pelasgilor o reprezintă reducerea 
înălțimii. Chiar dacă tracii erau mai înalți decât reprezentanții celorlalte rase, înălțimea lor era 
semnificativ mai mică decât a primilor pelasgi, de dinaintea Potopului. Urme ale unor uriași cu 
înălțime de patru-cinci metri se întâlnesc pe toată suprafața Pământului, mai ales în ţara lor de 
origine, România de astăzi. În Bucegi s-a găsit un tunel cu schelete de uriași, care prezintă un 
nivel ridicat de radioactivitate. La marginile Bucureștiului s-au descoperit rămășițele a 80 de 
uriași cu înălţimea între trei și cinci metri. În necropola de la Argedava / Argedavon, vechea 
capitală dacică, în anii 1940-1950 s-au găsit scheletele a 80 de uriași, unii având chiar cinci 
metri înălțime. Necropola zeilor de la Nucer, din Coţia Buzăului, este cunoscută tot pentru 
morminte ale uriașilor. În satul Stroiasca din judeţul Buzău s-au descoperit galerii subterane cu 
„lumini eterne”, săli de 200 de metri lungime, o sursă de radioactivitate și mai multe schelete de 
uriași înalţi de trei-patru metri. La Muzeul Brukenthal din Sibiu se află un coif enorm, provenit 
din zona Sighișoara-Făgăraș, despre care Vasile Pârvan scria că este pentru „un cap de uriaş”. 
La Doboli de Jos s-a găsit o spadă enormă, cu un mâner de 1,13 metri, considerată a fi de 
origine scitică. În satul Colțea din judeţul Brăila au fost descoperite schelete umane de peste doi 
metri și jumătate, numite de localnici „oase de căpcăuni”. Schelete de uriași au mai fost 
dezgropate la Polovragi, la Cetăţeni și la mănăstirea Negru Vodă din Câmpulung-Muscel, chiar 
despre Negru Vodă povestindu-se că avea o statură impunătoare. lar în octombrie 1989, la 
Pantelimon-Lebăda au fost scoase din pământ 20 de schelete de uriași. Mulţi săteni dintre cei 
care au dezgropat aceste schelete spun că au fost ameninţaţi cu moartea, pentru a nu dezvălui 
nimănui ceea ce au văzut. În 2009, o echipă a televiziunii Antena 1, care realiza o anchetă pe 
tema uriașilor din Bucegi, a primit un telefon de ameninţare, a cărui înregistrare a fost făcută 
publică ulterior. Un bărbat misterios le-a „recomandat jurnaliștilor să sisteze dezvăluirile, 
deoarece au intrat „într-un joc periculos”. „Nu mai vorbiţi despre Bucegi. Sunt informaţii care trebuie 
să rămână la nivelul unor structuri şi nu trebuie făcute publice. Să nu vă doriţi să ne cunoaşteţi, să dați 
interviuri la noi. Atât am avut de spus”, a continuat misteriosul personaj. lar aceste ameninţări nu 
fac decât să demonstreze că adevărata istorie a lumii este ascunsă de către cei care dețin 
puterea de prea mult timp. Însă, așa cum susține Evanghelia lui Loukas din Noul Testament, „nu 
este nimic ascuns, care să nu se dea pe faţă şi nimic tainic, care să nu se cunoască și să nu vină la 
arătare” (8:17). Să sperăm că indianul Sundar Singh avea dreptate atunci când profeţea că „în 

cele din urmă toți duşmanii României vor îngenunchia la hotarele acestei ţări şi plini de umilinţă vor 
recunoaște misiunea ei spirituală ce se va manifesta prin intermediul teribilei puteri a lui Dumnezeu”. 


38. Zeii dacilor 


„Creaţiile religioase ale tracilor şi geto-dacilor par să fi împărtăşit deopotrivă un destin nefericit... Cu 
excepţia câtorva informaţii prețioase, comunicate de Herodot a propos de scenariul mitico-ritual al lui 
Zalmoxis, informaţiile privind religiile tracă și traco-getă sunt puţin numeroase și aproximative”, 
constata cel mai mare specialist al omenirii în istoria religiilor, Mircea Eliade. Herodotos, 
părintele istoriei, este primul care a scris despre religia dacilor, centrată în jurul unei singure 
divinităţi, Zamolxis. Herodotos susținea că Zamolxis a fost un sclav al lui Pythagoras, zeificat de 
dacii cărora le-a adus o mulţime de cunoștințe din diferite domenii, de la astronomie la 
medicină. Herodotos mai spunea că Zamolxis a cerut să i se facă o locuinţă subterană, unde a 
stat trei ani, iar dacii sacrificau un om la fiecare cinci ani, ca sol pentru Zamolxis. 

Din fericire, nu toți sunt de acord cu părerea celui supranumit „părintele istoriei”. Jean Baptiste 
Bourguignon d'Anville în Mémoire sur la nation des Getes et sur le pontife adoré chez cette 
nation (1759) susținea că Zamolxis era un profet divinizat, nicidecum un sclav al lui Pythagoras, 
iar muntele sacru al profetului, Kogaionon, s-ar fi aflat în Carpaţii Moldovei, în regiunea Cașin 
(Bogdănești, județul Bacău). Conform lui Erwin Rohde în Psyche (1894), povestea lui 
Herodotos, care susținea că Zamolxis a fost sclav al lui Pythagoras, este „o deformaţie 
euhemerizantă a unei legende miraculoase”, iar pentru Vasile Pârvan „întreaga poveste e o naivitate 
raționalistă grecească”. Deși nu puţini sunt cei care îl consideră pe zeul dacilor un profet divinizat, 
majoritatea cercetătorilor cred că era vorba despre o zeitate în toată regula. Gheorghe Mușu 
scria în Mitologia tracilor că Zamolxis este Pământul, ipostaziat ca divinitate. Pentru Athanasios 
Sergiou Rhousopoulos în De Zamolxide (1852), Zamolxis era o putere subpământeană. În 
Religia geto-dacilor, lon losif Rusu nota că „Zamolxe, zeitate autohtonă la geți, nu poate fi decât «zeu 
al pământului», ca personificare a generosului fundament și izvor al vieții”. Carl Clemen susţinea în 
Zalmoxis (1939) că acesta a fost la început zeul morţilor, din acest motiv fiind numit de greci 
Kronos, devenit mai târziu și un geniu al vegetației, un fel de Dionysos traco-getic. În Psyche 
din 1894, Erwin Rohde afirma că geții aveau un singur zeu, pe Zamolxis, care era comparat cu 
Kronos deoarece amândoi stăpâneau asupra morţilor. O idee asemănătoare se întâlnește și în 
Les images thraces de Zeus Keraunos: Zbelsurdos, Gebeleizis, Zamolxis din 1913 a lui 
Georges Seure, pentru care Zamolxis este fie Zeus Keraunos, fie Kronos-Hades. Echivalarea 
lui Zamolxis cu Kronos al grecilor nu este o inovaţie a autorilor secolelor XIX-XX, ci o ipoteză 
preluată din antichitate. În secolul al II-lea î.e.n, Mnaseas din Patras nota că „Geţii îl adoră pe 
Kronos, pe care-l numesc Zamolxis”. lar în secolul al Ill-lea, Diogenes Laertios amintea de 
„Zamolxis, care este adorat de geți, fiind socotit drept Kronos”. 

Dacă Zamolxis (numit adeseori și Zalmoxis, Zamolxe, Zalmoxe sau Salmoxis) a fost identificat 
încă din Antichitate cu Dionysos, Kronos și Hades ai grecilor, adică Enki al sumerienilor, ar 
putea fi această echivalare corectă? Putem căuta răspunsul în numele zeului. Lingvistul german 
Paul Kretschmer tâlcuia numele lui Zamolxis ca „rege, stăpân al oamenilor”. Nicolae Densușianu 
credea că Zalmoxis înseamnă „Zeul Moș”, fiind format din „zaľ” („zeu”) și „mox” („moș”). În De 
rebus Geticis, Guilielmus Bessell afirma că Zamolxis privine din grecescul „zemar” („sub 
pământ”) și „ksi” („a trăi”), „zemarski” sau „zamarski” transformându-se în Zamolxis („Cel care 
trăiește sub pământ”). Totuși, răspunsul corect poate fi găsit în limba frigienilor, tracii din 
Anatolia (Turcia de astăzi). Este posibil ca numele lui Zamolxis să provină din cuvântul „zeme!”, 
care a dat numele Semele (o zeiță a Pământului pentru greci, mama lui Dionysos). Deosebirea 

de vocală, „a” în geto-dacicul „zamoľ” faţă de „e” în frigianul „zeme!” și în grecescul „semeli”, este 
un amănunt fonetic local tracic, indo-europeanul „e” sau „o” fiind transformat în „a” la tracii 
septentrionali și menţinut ca „e” la cei meridionali și la frigieni. Prin urmare, „zamol” la tracii de 
nord (dacii) și „zemeľ la tracii de sud și la frigieni înseamnă același lucru, adică „pământ”. Partea 
finală a numelui lui Zamolxis, „xis”, a fost explicată prin influenţa iraniană ca însemnând 
„stăpânitor, prinţ, rege, încercare”. În același timp, ar putea fi un corespondent scurtat al 
sciticului „xais”, care se traduce prin „rege” sau „stăpân”. În concluzie, sensul corect al numelui 
Zamolxis este „Stăpânul Pământului” sau „Regele Pământului”, nume identic cu cel al 
sumerianului Enki („Domnul Pământului”). Să nu uităm că, în Religia geto-dacilor, lon Iosif Rusu 
declara că „Zamolxe, zeitate autohtonă la geți, nu poate fi decât «zeu al pământului», iar Gheorghe 
Mușu scria în Mitologia tracilor că Zamolxis este Pământul ipostaziat ca divinitate. Ținând cont 
și de echivalarea zeului dacilor cu Dionysos, Kronos și Hades ai grecilor, adică Enki al 
sumerienilor, adevărata identitate a lui Zamolxis iese la lumină. În plus, Enki era și Prometheus 
al grecilor, cel care a fost crucificat pe vârful Omu, pe teritoriul zeului dacilor. Ca un amănunt 
suplimentar, Brașovul (oraș aflat în apropiere de vârful Omu) a fost numit de sași Kronstadt, 
adică „Orașul lui Kronos”. 

După cum remarca și Mircea Eliade, informaţiile despre religia dacilor sunt într-un număr extrem 
de redus, majoritatea provenind din scrierile lui Herodotos. Acest lucru i-a făcut pe cei mai mulți 
cercetători să concluzioneze că dacii aveau o religie monoiteistă, Zamolxis fiind unicul zeu 
venerat în spațiul carpato-danubiano-pontic. Însă acest lucru nu poate fi sub nicio formă 
adevărat. Dacii făceau parte din neamul tracilor, despre care știm că erau politeiști. În plus, în 
Dacia s-au descoperit câteva statuete ale zeiței Bendis, adorată de tracii de pretutindeni. În 
Herodot și pretinsul monotheism al Geţilor din 1944, Constantin Daicoviciu scria că în textul lui 
Herodotos se găsesc două divinităţi: zeul htonic Zamolxis și zeul tunetelor și al cerului, 
Gebeleizis. Numeroși autori antici greci susțineau că Apollon venea adeseori în Dacia, acolo 
unde s-a născut Ares, iar Artemis își petrecea și ea o mare parte din timp printre daci. Au 
supraviețuit din Antichitate câteva referiri la Gemenii Zamolxis, născuți la Argedava, iar istoricul 
austriac Eduard Robert Roesler declara în Românische studien din 1871 că a descoperit în 
religia dacilor și o zeitate feminină numită Zamolxis. Prin urmare, dacii nu erau monoteiști, ci 
politeiști, la fel ca restul tracilor, în religia cărora trebuie să căutăm zeitățile dacice dispărute din 
istorie. 

Descoperind urme ale unei divinităţi celeste în religia dacilor, câţiva cercetători au considerat că 
nu poate fi vorba decât despre Zamolxis. Însă în Religia geto-dacilor, loan losif Rusu scria 
despre zeitatea htonică Zamolxis: „de o evoluție a lui în putere uraniană, cerească, nu poate fi vorba, 
căci spaţiul ceresc aparținea în mitologia getică altui zeu, stăpânul fulgerelor: Gebeleizis”. Pentru a-și 
simplifica ipotezele, apărătorii teoriei monoteismului dacic l-au identificat pe Zamolxis cu 
Gebeleizis. Unii cercetători au refuzat această ipoteză, considerând că Zamolxis era marele 
preot care a preluat numele zeității pe care o slujea, Gebeleizis. De exemplu, în Das 
vorrömische Dacien din 1864, Eduard Robert Roesler scria că Gebeleizis și Zamolxis nu pot fi 
unul și același nume, Zamolxis fiind cel dintâi preot al zeului naţional Gebeleizis. În La colonne 
Trajane din 1865, Wilhelm Froehner considera că un om cu inteligenţă superioară și profet al 
Daciei, Zamolxis, s-a identificat cu zeitatea locală Gebeleizis. lar în Zamolxis din 1852, C. Cless 
nota că marele preot Zamolxis și-a luat numele de la zeul pe care îl servea, fiind consacrat ca 
daemon și divinitate protectoare sub numele Gebeleizis. Am văzut însă că Zamolxis nu era un 
simplu muritor, ci chiar primul conducător al planetei noastre, Enki al sumerienilor. Prin urmare, 

nu putea fi un preot care a preluat numele zeului furtunii. Dacă este vorba despre divinități 
diferite, cine era Gebeleizis? 

Plecând de la afirmaţia lui Herodotos, cum că tracii trăgeau cu săgeți spre cer în timpul 
furtunilor, Erwin Rohde nota în Psyche (1894) că entitatea care tuna și fulgera nu era Zamolxis, 
ci un duh rău. Însă varianta sa nu a fost acceptată, Gebeleizis fiind o zeitate tracică în toată 
regula. În lucrarea Die alten Thraker Il din 1893, Wilhelm Tomaschek scria că Gebeleizis era 
„aruncătorul fulgerelor”, forma originală a numelui fiind Sibeleizis sau Zibeleizis. Pentru Eduard 
Robert Roesler era zeul Soarelui iar pentru Schneider o zeitate orientală, adorată în chip de taur 
pe înălțimi de munți. Acest zeu al fulgerelor a fost numit Gebeleizis în nordul Traciei, iar în sud 
Zbelsurdos sau Zbeltiurdos, nume care au fost traduse ca „Strălucitul”. Pentru Nicolae 
Densușianu, Gebeleizis înseamnă „capul-lui-zeu”. loan losif Rusu afirma în Religia geto-dacilor: 
„se pare că Gebeleizis era considerat zeu suprem într-un sens deosebit, în timp ce, în Tracia, Zbelsurdos 
apare adesea precedat de numele lui Zeus, fiind așadar un epitet al acestuia, cu care era echivalat, poate 
considerat identic”. Zeul furtunii, care avea ca simboluri Soarele și taurul, numit Zeus de greci, 
era Enlil al sumerienilor. Numele său, Gebeleizis, este format din „se” (preluat și de greci, 
însemnând „Pământ”), „beľ (epitet des întâlnit la akkadieni, având sensul de „Domn”), „ei” („şi”) 
și „zis” (echivalent cu „xis”, adică „rege” sau „stăpân'). Prin urmare, Gebeleizis înseamnă 
„Regele şi Domnul Pământului”, titlu care i se potrivește ca o mânușă celui de-al doilea 
conducător al planetei noastre, Enlil, căruia sumerienii îi atribuiseră numărul 50, adică titlul de 
rege. Fiind cunoscută aversiunea dintre Enki și Enlil, înțelegem de ce dacii, slujitorii lui Zamolxis 
/ Enki, trăgeau cu săgeți spre cer în timpul furtunilor: pentru a-l goni pe inamicul divinității lor, 
Gebeleizis / Enlil, zeul furtunii. 

Pentru traci, Bendis (al cărei nume a fost tradus prin „Cea care leagă”) era zeiţa Lunii, a 
codrilor, a nopții, a fertilităţii, a dragostei și a farmecelor. Apelativul ei era Basileie în greacă sau 
Regina în latină. În cele câteva statuete descoperite pe teritoriul dacilor, zeița poartă o suliță în 
mâna stângă și o cupă de sacrificiu în cea dreaptă. Bendis, marea zeiță-mamă a tracilor, nu 
poate fi decât Ninhursag a sumerienilor, fosta consoartă a lui Enki și mama lui Marduk, de 
asemenea zeiţă a Lunii și a nopții (simboluri ale familiei lui Enki), a dragostei, a farmecelor și a 
fertilităţii, considerată personificarea Pământului. Bendis a fost echivalată cu Cybele, Kybele 
sau Kybebe, mama zeilor și marea zeiță a Pământului, a roadelor și a iubirii. În Lexikon, Photius 
scria că la lidieni și frigieni Aphrodite se numea Kybebe, Aphrodite a grecilor fiind Ninhursag a 
sumerienilor. 

Grecii antici au identificat-o pe Bendis cu Artemis, Hekate și Persephone (Iștar a popoarelor 
semite) în mod eronat. Într-adevăr, cultul lui Iștar se întâlnește și în teritoriile tracilor, însă sub 
aspectul zeiței vegetației, Cotys (după care a fost denumit Cotiso, unul dintre regii dacilor). Se 
bănuiește că numele ei înseamnă „bătălie”, „plăcere”, „dorință” sau „energie”, deși niciuna dintre 
aceste interpretări nu este sigură. În cultul zeiţei Cotys se practica „scufundarea în apă”, rit de 
rodire, vrajă de ploaie la începuturi și botez al adepților de mai târziu (conform Encyclopedia 
Pauly-Wissowa). Cultul ei mai practica și „travestirea bărbaților în veșminte femeiești”, care a atras 
acuzaţiile de „nerușinată efeminare” (după cum nota Scholia în Satire), aduse practicanţilor 
cultului, numiţi de asemenea „semifemei şi destrăbălați” (conform lui Synesius în Epistulae). 
Travestiul și prostituția erau părți importante din cultul lui Iștar în Mesopotamia, zeița numită 
adeseori „curtezana zeilor” și „vulva cerului”, orașului ei sumerian, Uruk, chiar fiindu-i acordat 
epitetul „Orașul curtezanelor sacre”. 

Un alt zeu important al tracilor sud-dunăreni era Sabadios sau Sabazios, zeul vegetației în 
turgescenţă, al formelor pline, al războiului și al Soarelui, care avea formă de șarpe bucălat. 

Aristophanes, numit „Tatăl comediei”, scria în Viespile că „tracii numesc Sabazios pe Dionysos”, 
nimeni altul decât zeul-șarpe Enki / Zamolxis. Dacă „dios” sau „zios” înseamnă „zeu”, prima parte 
a numelui său se poate interpreta cu ajutorul limbii egiptene, unde „sa” înseamnă „protecţie” iar 
„ba”, „Ssuflet” sau „spirit”. Prin urmare, Sabazios se poate traduce ca „Zeul-spirit care protejează”. 
Evreii au preluat epitetul tracic al lui Enki și l-au transformat în Sabaoth, devenit Savaot în 
creștinism, una dintre multiplele zeități din Vechiul Testament, unite într-una singură. De 
asemenea, sabatul evreilor și al vrăjitoarelor și-a primit numele de la aceeași divinitate. 

Pe Enki îl întâlnim în religia tracilor și sub alte aspecte. De exemplu, Dabatopeios era zeul 
focului şi al făurarilor, un personaj identic cu Hephaistos al grecilor sau Ptah al egiptenilor. 
Pentru traci, Derzelates, Derzelas sau Derzis era zeul numit de greci Theos Megas („Zeul 
mare”), al cărui nume înseamnă „ascunsul, învăluitul”, întocmai ca Amun al egiptenilor și Pluton 
al romanilor. La frigieni (tracii din Anatolia), Men era zeul Lunii, stăpânul apelor, domnul ploilor, 
paznicul jurămintelor și legămintelor, stăpânul ținutului morților, numit adeseori și Tyrannos ca 
expresie a puterii sale, exercitată asupra sorții muritorilor. Pe lângă numele aproape identic cu 
Menu al egiptenilor (zeul războiului și al fertilităţii), Luna, apa și ţinutul morţilor îl echivalează cu 
același Enki. De altfel, calendarul tracilor a avut multă vreme un caracter lunar, fără îndoială o 
influenţă a cultului primei lor divinități. 

Dacă anticii susțineau că Marduk a locuit în Dacia, el fiind după Potop zeitatea supremă a rasei 
albe, cultul său nu putea lipsi din religia tracilor. Numit de greci Apollon, Marduk apare la traci 
sub diferite nume. Ca zeu al războiului, tribul apsintilor din Chersones îl numea Pleistoros, iar 
tribul crestoni din Mygdonia, Candaon sau Candaios. Marele Călăreţ trac, al cărui cult era foarte 
răspândit în Tracia, purta numele Heros sau Heron, din care a luat naștere Heru (Horos) al 
egiptenilor. De multe ori lângă el era reprezentat un copac în jurul căruia se încolăcea un șarpe. 
Unul dintre epitetele sale, „Epekoos” („Cel care aude, care împlinește”) amintește de Apollon, 
care era înfățișat în Sparta cu patru mâini și patru urechi, pentru mai buna ascultare și ajutorare 
a credincioșilor. lar Heru / Apollon este nimeni altul decât zeul-șarpe Marduk, fiul lui Enki și 
Ninhursag. 

Dacă dacii venerau aceleași zeități ca restul tracilor, cum se face că doar numele lui Zamolxis a 
supravieţuit din întregul lor panteon? Răspunsul ignorat de toţi cercetătorii nu este atât de 
complicat pe cât s-ar crede: dacii le atribuiau tuturor divinităţilor lor același epitet, Zamolxis. 
Știm deja că ei credeau în Gemenii Divini Zamolxis, la fel cum știm că exista și cel puţin o zeiță 
cu acest nume. Astfel s-ar explica și diferitele variante ale acestui nume, cum ar fi Zamolxis, 
Zalmoxis, Zamolxe, Zalmoxe sau Salmoxis; nu era vorba despre un singur zeu cu un nume 
scris în multiple moduri, ci despre mai multe zeități cu același epitet. În plus, astfel înțelegem și 
diferitele descrieri ale lui Zamolxis, de la zeu htonic la unul uranian sau doar simplu profet 
divinizat după moarte. Ca exemplu, Eduard Robert Roesler scria în Românische Studien. 
Untersuchungen zur älteren Geschichte Rumäniens („Studii românești. Cercetări asupra istoriei 
mai vechi a românilor”) din 1871 că Ares poate fi Zamolxis sau Zalmoxis, iar fiinţa lui Zamolxis 
nu poate fi net deosebită de cea a zeului Soarelui, Gebeleizis. De asemenea, Carl Goos în 
Skizzen zur culturgeschichte der mittleren Donaugegenden din 1877 afirma că zeitatea specific 
getică era Zamolxe, care ar putea fi identică și cu Ares al grecilor. Despre Zamolxis știm că era 
Enki, Gebeleizis era Enlil iar Ares, Ninurta. Cei trei nu pot fi unul singur însă acceptând ideea că 
Zamolxis era doar un epitet aplicat tuturor marilor divinităţi, aceste relatări diferite (doar în 
aparență) capătă sens. Enki era Zamolxis care locuia într-o peşteră din apropierea Sfinxului din 
Bucegi, care a construit o uriașă cetate în Țara Luanei din Buzău și care a fost crucificat pe 
vârful Omu, Marduk era Zamolxis - Apollon care locuia printre daci / hyperboreeni și Typhon 

care a fost închis în Tartaros de sub Munţii Apuseni, iar Iștar era Zamolxis - Artemis / Cotys 
care vizita adeseori Grădina Zeilor din Ardealul dacilor. Pe lângă acești zei ai dacilor mai exista 
încă un Zamolxis, pierdut în negurile trecutului. 

Miturile mesopotamiene spun că Nabu / Noah a fost dus de Enlil după Potop în Grădina Zeilor / 
Ardeal, acolo unde a locuit vreme îndelungată aproape de urmașii săi, dacii, care au populat 
inițial ţinuturile din jur. Epopeea lui Gilgameș ne oferă indicii preţioase în încercarea de a afla 
unde locuia zeul. După ce a traversat muntele Masu (vârful Omu) printr-un tunel subteran, 
Gilgameș a ajuns în Grădina Zeilor (Ardealul), unde i-a întâlnit pe zeul-soare Șamaș (Marduk) și 
pe zeiţa viței-de-vie, Siduri (Iștar). A mers spre nord până la o mare întindere de ape, pe care a 
traversat-o cu ajutorul timonierului Urşanabi, până a ajuns „la obârșia apelor”, acolo unde locuia 
supraviețuitorul Potopului, Utnapiștim. Privind harta României, marea apă pe care a întâlnit-o 
Gilgameș în drumul său nu poate fi decât râul Olt. Acesta izvorăște din munţii Hășmaș, aflați în 
Carpaţii Orientali, din același loc din care izvorăsc și râurile Mureș, Bicaz și Trotuș, o adevărată 
„obârşie a apelor”, aşa cum o numește Epopeea lui Gilgameș. Este posibil ca în zona munților 
Hășmaș să se fi stabilit Nabu după Potop? În acel loc se află Cheile Bicazului, o zonă 
geografică lungă de aproximativ opt kilometri, care leagă Moldova de Ardeal. Cheile sunt 
însoțite de stânci impresionante, turnuri și piramide aparent naturale. O astfel de structură este 
Piatra Altarului, un masiv stâncos de 1120 metri altitudine, despre care legendele spun că era 
folosit de daci pentru ceremonii de cult. Biblia, precum și epopeele lui Gilgameș și a lui Atra- 
Hasis, susţin că, imediat după Potop, supraviețuitorul Diluviului a construit un mare altar în locul 
în care a debarcat, pentru a aduce jertfe zeilor. Dacă Nabu a locuit în Carpaţii Orientali după 
inundația globală, dând naștere poporului dacilor, interesant este că istoricul Herodotos 
sugerează același lucru. El scria că tracii adorau în mod special zeitățile numite de greci Ares, 
Dionysos și Artemis, adică Pleistoros / Candaon, Sabazios și Bendis (Marduk, Enki și Iștar), 
însă regii îl cinstesc cel mai mult pe Hermes (Nabu), jură pe el și spun că se trag din el. Ne 
amintim că tracii sunt urmașii direcţi ai pelasgilor, primul popor al lumii, din care a luat naștere 
omul modern, Homo sapiens sapiens. „Și a binecuvântat Yahweh pe Noah şi pe fiii lui şi le-a zis: 
Naşteţi şi vă înmulțiți şi umpleți pământul şi-l stăpâniţi!” (Facerea 9:1), iar tracii au procedat 
întocmai, colonizând o mare parte a mapamondului. 

Dacă Nabu a venit după Potop în munţii Hășmaș, care era locul exact în care a locuit? Singurul 
care poate fi considerat casă a zeului este masivul Ceahlău, aflat în apropiere de Cheile 
Bicazului și de munţii Hășmaș. Din motive necunoscute, Ceahlăul este unul dintre cei trei munți 
sfinți ai creștinismului, alături de Tabor din Israel și Athos din Grecia. Deși nu are altitudinea 
altor munţi din România, masivul Ceahlău este considerat un loc incredibil și chiar magic, care 
poate fi văzut în zile senine de pe țărmul Mării Negre (aflat la o distanță de 500 de kilometri) sau 
de pe malul la fel de îndepărtat al Nistrului. Pentru Emilia Arcan, vicepreședintele Consiliului 
Județean Neamţ, Ceahlăul „este locul care îți asigură o relaxare deplină, unde chiar dacă zăpada te 
înțeapă cu acele ei, nu simţi durerea. Este comuniunea omului cu natura, orice suferință sufletească e 
alinată de cântul păsărilor și aerul curat. Muntele Ceahlău înseamnă viaţă, linişte, împlinire, înseamnă 
altceva. Noi nu conştientizăm toate frumusețile de care suntem înconjurați. Piscurile semeţe îți oferă 
posibilitatea de a vedea viaţa de dincolo de nori. Priveşti în jos, iar vălătucii de ceaţă te învăluie şi te fac 
să te simţi copleșit şi mic în faţa unei minuni a naturii, a imensității”. Dincolo de măreţia peisajului 
care taie respiraţia vizitatorului, Ceahlăul este cunoscut și pentru misterele care îl înconjoară. La 
orele răsăritului, deasupra muntelui se produc jocuri de lumini inexplicabile și unice în lume. 
Localnicii au observat deseori apariţii misterioase pe cer și au descoperit pe pășunile din jur 
cercuri perfect trasate (asemănătoare cu cele din lanurile din toată lumea, atribuite O.Z.N.- 

urilor), pe care le-au pus dintotdeauna pe seama unor ființe misterioase. Călugării de la schitul 
Durău susțin că văd noaptea, atunci când se duc la rugăciune, ploi de luminiţe albastre 
coborând deasupra piscurilor muntelui. Vârful Toaca de pe masivul Ceahlău are aspect 
piramidal, baza sa fiind pătrată, iar unghiul pantei nordice de 52 de grade, identic cu cel al Marii 
Piramide din Egipt. De asemenea, raportul dintre lungimea și înălțimea laturilor Marii Piramide 
este identic cu cel al vârfului Toaca, cercetătorul lon Țicleanu de la Universitatea București 
declarând că „piramida lui Keops se înscrie perfect în reconstituirea piramidei inițiale de pe Vârful 
Toaca”. În fiecare an, în prima decadă a lunii august, la răsăritul Soarelui, umbrele vârfurilor 
Toaca și Piatra Ciobanului formează, timp de peste o oră și jumătate, o imensă hologramă 
naturală de forma unei piramide perfecte, fenomenul fiind denumit și „Umbra Piramidei”. În 
aceeași perioadă a anului, deasupra Vârfului Toaca se produce un alt fenomen optic ciudat, pe 
care localnicii l-au numit, încă din vechime, „Calea cerului”. Pentru câteva minute, deasupra 
muntelui se formează un stâlp de o luminozitate intensă, care se pierde în imensitatea cerului, 
mărginit pe laturi de două benzi întunecate. Unii cercetători consideră că aceste fenomene se 
datorează trecerii prin vârful Toaca a uneia dintre axele energetice ale Pământului. lar la doar 
30 de kilometri de Ceahlău a existat, acum aproape șapte milenii, celebra cultură Cucuteni. 
Într-o legendă, Dochia, fiica regelui Decebalus, a ales muntele Ceahlău ca loc de refugiu din 
calea romanilor. Înconjurată de soldaţii împăratului Traianus, ea l-a rugat pe Zamolxis să o 
salveze, iar zeul a prefăcut-o într-o stană de piatră. Într-o altă legendă, baba Dochia și turma ei 
au înghețat pe munte, transformându-se și ea, și oile, în stane de piatră. Stâncile respective pot 
fi văzute și astăzi, constituind o mărturie vie a acestui mit. O altă legendă spune că demult trăia 
un căpcăun într-o văgăună a Ceahlăului. El ademenea adesea tinere fete, pe care le ducea pe 
platoul muntelui, unde le transforma în stane de piatră. Într-o zi, sătenii s-au înarmat cu coase, 
topoare, paloșe și buzdugane și s-au așezat la pândă în Gura Bistricioarei, așteptându-l pe 
căpcăun. Acesta i-a zărit din vârful muntelui și, furios, a dezlănţuit o furtună teribilă. Apoi a 
smuls din creștetul muntelui o stâncă uriașă și a pornit în zbor cu ea către răzvrătiți. Însă duhul 
cel bun al muntelui Ceahlău, pe care localnicii și-l închipuiau ca pe un bătrân, s-a prefăcut într- 
un voinic chipeș și, călare pe un cal înaripat, a pornit în urmărirea căpcăunului. După ce l-a 
ajuns din urmă, duhul Ceahlăului a lovit căpcăunul peste gheare cu paloșul, uriașa stâncă 
prăbușindu-se departe de oameni, pe malul Bistriţei, acolo unde poate fi văzută și astăzi. 
Localnicii de la poalele Ceahlăului consideră și în prezent că acele plaiuri au fost locuite în 
trecut „de un neam de uriași, grozav de înalți şi de tari, care au 

fost în cele din urmă înfrânți de urgia cerească”. Ca o us e A ; 
completare, în primul secol al erei noastre, poetul latin SAFa aN 
Marcus Valerius Martialis povestea despre „muntele cel E e A E a F 

faimos din fara hyperboreenilor (Dacia - n.a.) unde zeii Y SAAT A 

olimpici se legaseră cu jurământ în fața altarului cel mare să WAZE (Rontadia) caini ALA 
lupte contra giganţilor”. În capitolul al șaselea al Cărţii Eau NES Va 
Judecătorilor din Vechiul Testament există o referire la un i Să CE ADERE eta 
asemenea altar. Aici, zeul Yahweh îi cere lui Gidon ` d: 

(Ghedeon în română) să-i ridice un altar pe munte, în locul 

jertfelnicului închinat lui Baal și al stâlpului acestuia de închinăciune (sau copac sfânt, după 
interpretarea Bibliei ortodoxe). Chiar dacă acţiunea biblică se petrece în Israel, pe muntele 
Ceahlău există un loc numit „Altarul lui Ghedeon” sau „Piatra Lată a lui Ghedeon”. lar numele vechi 
al Ceahlăului este Pion sau Peon, cuvânt care, în greaca veche, înseamnă „casa stâlpului”, o 


referire la acei stâlpi de tip obelisc, ridicaţi de antici ca locuri de închinare. 

Cine era „duhul” Ceahlăului din legendele locale? Ținând cont că dacii considerau muntele 
sălașul zeului Zamolxis, putem presupune că este vorba despre acest personaj. După ce dacii 
au trecut la creștinism, referirile la zeii antici nu mai aveau ce căuta într-o religie monoteistă. 
Așa că, în legendele locale, vechiul mare zeu a fost transformat într-un duh benefic. lar acest 
Zamolxis nu este decât Nabu, cel care s-a stabilit pe muntele Ceahlău după Potop, devenind 
strămoșul dacilor. Se ştie că, el s-a aflat iniţial în tabăra Veghetorilor, fiind fiul lui Marduk. La 
început Mare Preot al lui Enki, bunicul său, Nabu și-a părăsit zeul fiind dezamăgit de faptele 
Veghetorilor. A început să-și slujească tatăl până după Potop, când Enlil i-a acordat nemurirea 
și i-a permis să locuiască în Ardeal - Grădina Zeilor, ceea ce l-a determinat să treacă de partea 
Celeștilor. Cercetările arată că pe muntele său, Ceahlăul, s-a făcut tranziția de la zamolxianism 
la creștinism (religia lui Enlil, sub forma lui lesous), aici fiind ridicate primele altare creștine din 
Dacia. În prezent, pe Ceahlău există un număr impresionant de biserici și mănăstiri, fiind unul 
dintre cei mai importanţi munţi ai creștinismului ortodox. Interesant este și că munţii Daciei par 
să fi fost împărţiţi la un moment dat între cei trei Zamolxis. Nabu se afla în Carpaţii Orientali, 
Enki în cei Meridionali iar Marduk în Munţii Apuseni. Dacă unim cele trei sălașuri ale acestor 
zeități, muntele Ceahlău, Vârful Omu și Roșia Montană (acolo unde se presupune că există 
intrarea în orașul subteran al lui Marduk), rezultă un triunghi echilateral. Nu doar munții Carpaţi 
au fost împărţiţi între aceste divinităţi, ci întreg pământul dacilor, cele trei mari regiuni (Ardealul, 
Valahia și Moldova) fiind teritoriile zeilor Marduk, Enki și Nabu. După cum spuneam, Nabu a 
trecut de partea lui Enlil după Potop, lucru care se observă și din simbolurile teritoriului său, 
Moldova: bourul, acvila și steaua cu cinci raze sunt elemente asociate cu zeul furtunii. Deși nu 
cunoaștem prea multe amănunte despre religia dacilor, se observă trecerea de la un Zamolxis 
la altul în anumite momente ale istoriei. Pe vremea lui Herodotos, dacii se închinau unui zeu 
care a murit și a înviat, în numele căruia se realizau sacrificii umane. În anul 47 î.e.n, Burebistas 
și Deceneus au reformat religia dacilor, readucând la viață cultul Gemenilor Divini Zamolxis. 
După ce în 258 a recucerit Dacia ocupată de romani, Regalianus a realizat, la rândul său, o 
reformă religioasă. În tăblițele de la Sinaia el este numit Romanh, Romansie, Lomanh și So 
Lomonius („Cel Luminos”). Observăm că salvatorul Daciei purta atât numele lui Nabu (numit și 
Șelomo în folclorul ebraic, care a fost tradus de greci ca Solomon), cât și pe cel al lui Enlil (care 
mai era numit și Raman în Mesopotamia), prin urmare putem intui cine era zeul din centrul 
religiei pe care le-a impus-o dacilor. Trecerea de la acest cult la creștinism s-a realizat fără 
probleme, ţinând cont că ambele erau închinate aceleiași zeități. 

În timpul șederii în Dacia, Nabu a înființat un ordin secret, al solomonarilor. Se spune că acești 
preoți ai lui Zamolxis au puterea de a controla vântul și ploaia, de a aduce grindină, de a vedea 
viitorul și de a vindeca diverse afecţiuni. Trăiesc departe de lume, asemenea pustnicilor, în 
ascunsa cetate a Babariului, dar coboară uneori prin sate pentru a cerși. Nu de nevoie, ci doar 
pentru a verifica moralitatea oamenilor. Acolo unde nu sunt bine primiţi abat grindina peste sat. 
Sunt descriși ca fiind înalţi, roșcovani, cu mantii albe, având la brâu unelte magice. Mitologia 
populară susține că solomonarii, numiţi zgriminteși în Ţara Motilor, învaţă magia dintr-o carte 
care conţine toată știința și puterea lor. Uneori călătoresc prin văzduh, călărind balauri, fiind 
invizibili în această postură. Conducătorul lor se numeşte Omul Alb sau Uniilă, care nu poate fi 
decât Nabu, ținând cont și de denumirea preluată din dacicul So Lomonius sau ebraicul Șelomo 
/ Solomon. Puterea de a controla vremea sugerează că sunt adepți ai lui Enlil, zeul furtunii. În 
ziua de astăzi, mai ales în zonele rurale, se consideră că ordinul solomonarilor încă există, 
aceștia trăind ascunși în tunelurile de sub munţi. Unii merg și mai departe, susținând că 
serviciile secrete române ar colabora cu acești enigmatici preoți magicieni. 

Se pare că solomonarii nu îşi făceau apariţia doar printre oamenii de rând, ci și în anturajul 
conducătorilor noștri. Într-un interviu din 2005, Aliodor Manolea (parapsihologul folosit în 
campania electorală de fostul președinte al României, Traian Băsescu) susținea că Ștefan cel 
Mare a câștigat bătălia de la Vaslui cu ajutorul... magiei. Conform unui cronicar turc, după 
declaraţia lui Manolea, „Ștefan şi curtea lui, cu vreo 200 de lefegii polonezi, stăteau pe un deal. Surle și 
trâmbiţe peste tot. Sultanul dă ordin: să atace infanteria! Între Ștefan și armata turcă apare un mic 
norişor. Infanteria începe să atace. Intră în nor. Și au intrat. Și au intrat. Trei regimente au intrat, dar nu 
ajungeau pe cealaltă parte! Sultanul ordonă spahiilor să atace şi ei. Și au intrat în nor și spahiii, dar nici 
ei nu mai ieşeau pe cealaltă parte! Cronicarul povesteşte cum toată oastea românească era aşezată pe 
deal, în genunchi. Ștefan, ţinea sabia ridicată în sus, ca o cruce. Se auzeau sunete de surle, tulnice şi 
țimbale. Atunci sultanul a ordonat retragerea (...) Ștefan a încercat să facă același lucru și la Războieni. 
Erau aceleaşi condiții prielnice ale terenului: pădure, dealuri. Ștefan i-a trimis acasă pe oameni şi a 
rămas singur cu cei 200 de oșteni apropiaţi şi cu boierii curţii. Dar de data asta turcii găsiseră antidotul 
şi norul nu a mai funcţionat! Ce a urmat cunoaştem cu toţii de la istorie”. Se știe că Ştefan cel Mare, 
un om evlavios, care a construit numeroase biserici și mănăstiri, avea obiceiul de a-l vizita pe 
misteriosul Daniil Sihastrul (la sfatul căruia a fost construită mănăstirea Putna). Acest pustnic 
era considerat sfânt încă din timpul vieţii sale, deoarece avea puterea de a vindeca, de a 
prezice viitorul și de a alunga demoni. Dacă episodul relatat de Aliodor Manolea este adevărat, 
nu ar fi de mirare ca Ștefan cel Mare să se fi ajutat în lupte de cunoștințele primite de la Daniil. 
Și nu ar fi de mirare ca acest pustnic cu puteri miraculoase să fi fost chiar unul dintre 
solomonari. Un personaj asemănător este Deceneus, vicerege și Mare Preot al lui Zamolxis în 
timpul lui Burebistas și, mai apoi, rege al dacilor. Iniţial și el a trăit retras, ca un sihastru, într-un 
ținut ascuns. Geograful antic Strabon îl descria ca fiind „un bărbat vrăjitor, care umblase multă 
vreme prin Egipt, învățând acolo unele semne profetice, datorită cărora susţinea că tălmăceşte voința 
zeilor. Ba încă, de la un timp era socotit și zeu, aşa cum am arătat când am vorbit de Zamolxe. Ca o 
dovadă de ascultarea ce i-o dădeau geții este şi faptul că ei s-au lăsat înduplecaţi să-și stârpească viile şi 
să trăiască fără vin”. Deceneus le-a oferit dacilor o importantă reformă socială și religioasă, 
opunându-se cu îndârjire pătrunderii în Dacia a cultelor străine. Din descrierea sa constatăm că 
nu era vorba despre un simplu preot ci, la fel ca în cazul lui Daniil Sihastrul, probabil de un 
solomonar. Fără doar și poate, tot un solomonar era și Regalianus / Romanh / Romansie / 
Lomanh / So Lomonius, eliberatorul Daciei din secolul al Ill-lea. De asemenea, tăblițele de la 
Sinaia susţin că Horea, Cloșca și Crișan, conducătorii răscoalei țărănești din 1784, au fost tot 
solomonari. 

Se pare că membrii acestui ordin secret, înființat de Zamolxis / Nabu, nu au apărat doar în 
trecut pământul Daciei de cotropitori, ci și în ziua de astăzi. În 2010 a fost organizat un exercițiu 
militar comun româno-israelian în Carpaţii Meridionali, în apropiere de Sfinxul din Bucegi și de 
vârful Omu, locuri foarte importante pentru daci. La exercițiu nu au participat doar militari 
israelieni, ci și un număr destul de mare de rabini. În același timp, în acea zonă era organizată o 
tabără pentru 65 de copii israelieni, peste 40 la sută dintre cei din tabără fiind parapsihologi. Pe 
26 iulie, un elicopter israelian s-a prăbușit inexplicabil în zona Colţii Țapului, deasupra Poienii 
Gutanu, situată în partea vestică a Masivului Bucegi. La bordul elicopterului se aflau șase 
(numărul sacru al evreilor) militari israelieni și un român, media lor de vârsta fiind puţin peste 33 
de ani (tot unul dintre cele mai importante numere ale evreilor). Dacă zeița sioniștilor este Iștar, 
personaj simbolizat adeseori printr-o felină, operaţiunea de recuperare a resturilor elicopterului 
a fost coordonată de una dintre cele mai celebre unităţi de elită israeliene, așa-numita Unitate 
669, ai cărei componenți sunt supranumiţi „pisicile”, după emblema unităţii (o pisică înaripată). 

Martorii susțin că în acea zi, înainte de accident, toată zona cuprinsă între Babele-vârful Omu- 
muntele Gaura a fost survolată de mai multe elicoptere militare, ba chiar au fost zărite echipe de 
soldaţi care păreau că păzesc ceva. Un cioban s-a plâns că nu a fost lăsat să treacă cu oile 
spre Padina de doi „militari care aveau un aparat d-ăla ce parcă măsura curentul”. Exact în acea 
zonă se află celebra „Gură de Rai”, o pantă cu o suprafaţă de aproximativ un kilometru pătrat, 
unde se manifestă o „anomalie magnetică atipică”, aşa cum o definesc specialiștii, care are efecte 
benefice uluitoare asupra organismului uman. Se pare că scopul israeliților în munții Bucegi nu 
era un exercițiu militar, ci cercetarea secretelor lui Zamolxe. Despre copiii din tabără se 
presupune că fac parte din pepiniera de parapsihologi ai Israelului, precum celebrii „copii 
Geller”. Surprinzătoare este și prezenţa rabinilor la aceste „exerciţii militare”, buni cunoscători ai 
magiei kabalistice. Unii consideră că elicopterul s-a prăbușit din cauza „Gurii de Rai”, acea zonă 
de anomalie magnetică care face praf orice aparat electronic. Totuși, zona a fost survolată de 
mai multe elicoptere care nu au păţit nimic, prin urmare magnetismul muntelui nu poate fi 
răspunzător pentru accident. După cum afirma Nirmod Shefer, șeful Statului Major al forţelor 
aeriene israeliene, starea tehnică a elicopterului era „excelentă”, aşadar accidentul nu poate fi 
pus nici pe seama unor defecţiuni tehnice. Șeful Serviciului Salvamont Bran, Fănica Boboc, 
declara pentru Mediafax că „elicopterul s-a înfipt într-o stâncă, probabil dintr-o eroare de pilotaj . 
Însă este greu de crezut că un pilot experimentat, foarte bine antrenat, ar fi făcut o asemenea 
greșeală, înfigând aparatul într-o stâncă. Cu opt zile înainte de accident, alte două elicoptere 
israeliene erau cât pe ce să se prăbușească din cauza unor „defecţiuni tehnice”, aterizând de 
urgență în zona localităţii Priboiu din judeţul Dâmboviţa. Care să fie adevărata cauză a 
prăbușirii elicopterelor? Câţiva soldaţi români, martori ai accidentului, au acceptat să vorbească 
sub protecţia anonimatului, deși li s-a cerut să jure că vor păstra tăcerea. Cu toţii spuneau că au 
văzut pe vârful muntelui câţiva oameni care purtau robe albe, lungi, stând cu mâinile în sus. 
Imediat s-a iscat din senin o furtună, care a luat pe sus elicopterul israelian şi l-a izbit frontal de 
o stâncă. Apoi furtuna s-a oprit la fel de brusc iar oamenii în alb au dispărut. Israeliţii s-au 
speriat și au părăsit zona de urgenţă, decizând să pună capăt exerciţiului așa-zis militar. 
Misterioşii oameni îmbrăcaţi în robe, care au puterea de a controla vremea, nu pot fi decât 
solomonarii, vechi preoți magicieni care au misiunea de a păzi pământul sfânt al zeilor. 

Legenda Marelui Lup Alb explică momentul în care conducătorul solomonarilor a primit 
misiunea de a ocroti pământul Daciei. Se spune că, în vremurile demult apuse, un preot al lui 
Zamolxis cutreiera tărâmul Daciei pentru a-i ajuta pe nevoiași dar și pentru a le transmite 
oamenilor că Marele Zeu veghea necontenit asupra lor. Deși nu era în vârstă, acest preot avea 
părul și barba albe ca neaua. Culoarea neobișnuită a părului și funcţia de preot sugerează că 
era vorba despre Nabu, cel care a înființat ordinul solomonarilor. Dându-și seama de valoarea 
slujitorului său, Zamolxis l-a oprit în munţi, pentru a-i fi aproape. În scurt timp fiarele pădurilor au 
ajuns să-l asculte și să-l considere conducătorul lor pe preotul cu păr alb. Însă cel mai mult îl 
îndrăgeau lupii, singurii care nu aveau un conducător, doar foamea ţinându-i în haită. După un 
timp Zamolxis a hotărât să-și transforme slujitorul într-un lup alb, mare și puternic cât un urs, 
dându-i misiunea de a aduna toţi lupii pentru apărarea tărâmului sfânt. Astfel, de câte ori dacii 
erau în primejdie, se auzea urletul Marelui Lup Alb iar lupii de pretutindeni săreau în ajutorul 
fraţilor lor umani. Totodată, Lupul Alb era și judecător, pedepsind trădătorii și lașii. Cu toată 
vigilența zeului și a lupilor, romanii au reușit să se infiltreze printre daci și, în apropiere de 
marea invazie a lui Traianus, au sădit în sufletele unora dintre ei sămânţa neîncrederii în Marele 
Zeu. Astfel, unii daci au început să se teamă că Zamolxis nu le va fi alături în bătălia împotriva 
romanilor. Cuprinși de frică, trădătorii au început să omoare toți lupii care le ieșeau în cale, în 


speranţa că unul dintre aceștia va fi Marele Lup Alb, plănuind să-i ofere capul romanilor în 
schimbul vieții lor. Lupii supraviețuitori au fugit în inima munţilor, fără a reveni vreodată în 
ajutorul oamenilor care i-au trădat. Zamolxis și Marele Lup Alb s-au retras în Muntele Sacru, de 
unde au privit cu durere cum dacii au fost înfrânți de romani din cauza trădării. Într-o legendă 
creștină, apostolul Andreas a fost vegheat de Marele Lup Alb pe tot parcursul călătoriei sale prin 
ținutul dacilor. lar în zilele noastre, nu puţini sunt turiștii care susțin că au fost salvaţi pe munte 
de un lup alb. „În codrii bătrâni, sub bolta înstelată, în bătaia caldă a vântului de libertate, cei cu inima 
pură pot auzi şi acum chemarea la luptă a Marelui Lup Alb. Pământul, frunzele și cerul îl cunosc prea 
bine. Voi îl auziţi?”, se întrebau Felix Crainicu și Cristi Ioniță în Legendele dacilor liberi. 

Se pare că solomonarii le ofereau conducătorilor dacilor mai mult decât ritualuri magice în 
încercarea de a proteja tărâmul zeilor. În miturile grecești, Apollon / Marduk era un arcaș 
neîntrecut. Unul dintre epitetele sale era „Argirotoxos”, adică „Cel cu arcul de argint”. Săgeata 
trasă de el își atingea întotdeauna ţinta, deoarece nu era una obișnuită, ci o săgeată care purta 
destinul celui către care se îndrepta. În acele vremuri, zeii obișnuiau să influenţeze vieţile 
oamenilor. În Iliada, Homeros îi atribuia arcului lui Apollon puterea de a răspândi ciuma și 
molimele, cum a fost cea care a izbucnit în tabăra grecilor în timpul asediului Troiei. Se 
povestește că, înainte de a muri, Apollon și-a lăsat arcul în paza unui mic popor din ţinutul 
Hyperboreei (Dacia), pe care paznicii îl încredințează mereu celor mai demni fii ai Luminii, 
pentru ca forţa lui să vină în sprijinul urmașilor acelui popor. Paznicii nu pot fi decât solomonarii, 
iar arcul a constituit dintotdeauna un element foarte important pentru poporul daco-român. Dacii 
săgetau cerul în timpul furtunilor și valurile Dunării în timpul inundaţiilor. Marele preot dac 
Vezina a fost păstrător al însemnelor puterii, printre care se afla și arcul regilor daci. Gelu, 
conducătorul ardelean care nu a putut fi înfrânt decât prin trădare, a cerut să fie înmormântat 
alături de arcul său. Ștefan cel Mare, despre care se spune că a fost ajutat în lupte de 
solomonari, construia mănăstiri acolo unde ateriza săgeata sa. În basmul Prâslea cel voinic şi 
merele de aur, eroul și fraţii săi s-au supus judecății arcului, trăgând săgeți în sus, care i-au lovit 
doar pe vinovaţi. De altfel, în mai toate poveștile populare eroul are un arc alături de paloșş. 
Importanța arcului reiese și dintr-un colind din zona localităţii Sorocii, unde construcția armei 
reprezintă un procedeu foarte important; arcul este făcut de nouă meșteri, alegerea lemnului 
fiind vitală, la fel ca vrăjirea săgeţilor. Grecii considerau că arcul lui Apollon a ajuns la un 
moment dat și la semizeul Herakles (numit Hercules de romani) care, înainte să moară, i l-a 
lăsat lui Philoktetes. Mai târziu arcul fermecat a ajuns în posesia lui Odysseus, Homeros 
susținând în Odiseea că eroul era singurul care îl putea încorda, nici măcar unul dintre pețitorii 
soției sale nefiind în stare să atingă această performanţă. Este greu de crezut totuși că 
solomonarii, care îl păzeau ca pe ochii din cap, ar fi permis ca arcul zeului să ajungă în mâinile 
grecilor, fie ei și eroi. Cum este greu de crezut și că vom avea prea curând un conducător care 
să merite să îi fie încredinţat misteriosul arc al unuia dintre zeii Zamolxis. 


39. Izvorul vietii 


„Şi a zis Yahweh Elohim: «lată Adam s-a făcut ca unul dintre noi, cunoscând binele şi răul. Şi acum nu 
cumva să-şi întindă mâna şi să ia roade din pomul vieţii, să mănânce şi să trăiască în vecil...» De aceea 
l-a scos Yahweh Elohim din grădina cea din Eden, ca să lucreze pământul, din care fusese luat”, spune 
Facerea biblică. Povestea unei grădini primordiale, în care se află sursa nemuririi, a înfierbântat 
minţile oamenilor din toate timpurile. Dar mai ales în Evul Mediu, când fanatismul creștin a atins 
cote maxime, lucru demonstrat de Inchiziţie și de cruciade. Nebunia acestei perioade a început 
în 1145 atunci când, după cum relata episcopul german Otto de Freising în Chronicon, Papa a 
primit o scrisoare misterioasă de la un conducător creștin din India. Cel care i-a înmânat Papei 
scrisoarea era episcopul Hugh din Jableh, un oraș de pe coasta mediteraneană a Siriei. 
Semnatarul scrisorii era un necunoscut care își spunea Presbyter lohannes (loan Bătrânul în 
română), despre care se credea că era un descendent al magilor care i-au adus daruri lui 
lesous și că a întemeiat un puternic regat creștin la capătul lumii după ce i-a învins pe regii 
musulmani din Persia. El îi mărturisea Papei că unul dintre râurile Edenului curge prin ţara sa, 
India. E drept că nimeni nu auzise până în acel moment de părintele lohannes sau de un 
puternic regat creștin în estul Asiei. Însă când mongolii au atacat granițele imperiului musulman, 
învingându-l în 1141 pe sultanul Sanjar, Papei i-a fost prezentată vestea ca o victorie a unui 
rege creştin care îi atacase pe musulmani din partea cealaltă a Asiei. Prin urmare, existenţa 
părintelui lohannes și a regatului său erau pentru europeni cât se poate de plauzibile. Imediat 
după ce a aflat de existența misteriosului lohannes și a unuia dintre râurile Paradisului, Papa 
Eugenius Ill a cerut organizarea unei noi cruciade. Mai ales că, în urmă cu doar un an, creștinii 
fuseseră înfrânți de musulmani la Edessa. Musulmanii au obținut o nouă victorie în 1146, iar 
armatele creştine, conduse de francezul Louis VII și de germanul Conrad III, au plecat către 
Asia Mică un an mai târziu, la ordinul Papei. Turcii au reușit să nimicească oștile creștine și totul 
părea pierdut. Însă, conform cronicilor vremii, părintele lohannes a trimis în 1165 o scrisoare 
împăratului Bizanțului, împăratului Sfântului Imperiu Roman și altor regi, prin care își declara 
intenţia de a veni cu armata sa în Țara Sfântă. Din nou și-a descris regatul ca fiind locul în care 
se află poarta Raiului și prin care curge unul dintre râurile Paradisului. Ajutorul promis nu a venit 
niciodată, spre dezamăgirea lumii creştine. lar Selahedine Eyubi (Saladin în română), sultanul 
Egiptului și al Damascului, a unit lumea musulmană sub conducerea sa și a cucerit lerusalimul 
în 1187, ceea ce a dus la o nouă cruciadă, condusă de regele Angliei, Richard Inimă de Leu, al 
Franţei, Philippe II Auguste, și de împăratul Germaniei, Friedrich | Barbarossa. 

În timp ce luptele cu musulmanii continuau, drumul către India rămânea închis pentru europeni, 
iar credinţa că în acea ţară curgeau apele Edenului înflorea. La sfârșitul secolului XII și-a făcut 
apariţia lucrarea Romance of Alexander, o biografie a lui Alexandros Makedon care vorbea 
despre trei fântâni miraculoase; una îi întinerea pe cei bătrâni, a doua oferea nemurirea iar 
ultima învia morţi. Erau localizate în regiuni diferite, una dintre ele izvorând din Tigru și Eufrat 
(în Orient), alta din Nil (Egipt) iar cea de-a treia din Gange (India), acestea fiind în viziunea 
Europei medievale cele patru râuri care izvorau din Grădina Edenului. Cartea susținea că 
Alexandros a descoperit Fântâna Tinereţii, din care au băut 56 dintre însoțitorii săi. Însă cum ar 
fi putut ajunge creștinii europeni la acea fântână, din moment ce drumul către India era blocat 
de musulmani? Papii au încercat de nenumărate ori să comunice cu părintele lohannes, „ilustrul 
şi magnificul rege al Indiei şi mult iubit fiu al lui Christos”. În 1245, Papa Innocentius IV l-a trimis pe 

Giovanni da Pian del Carpini prin sudul Rusiei la conducătorul mongolilor, pe care îi considera 
nestorieni (o sectă creștin-ortodoxă), iar pe han ca fiind părintele lohannes. În 1254, armeanul 
Haithon a călătorit deghizat spre Mongolia, prin estul Turciei. El consemna o trecătoare din 
apropierea Mării Caspice, numită Porţile de Fier, ceea ce a dus la speculaţia că acea călătorie 
era asemănătoare celei a lui Alexandros, despre care se spunea că a turnat fier topit pentru a 
închide o trecătoare. Emisarii papali care căutau ţara părintelui lohannes au fost însoţiţi de 
aventurieri precum fraţii Niccolo și Maffeo Polo, Marco Polo (fiul lui Maffeo) sau cavalerul 
german Wilhelm von Boldensele. Cavalerul englez John Maundeville anunţa că a descoperit 
Paradisul biblic în cartea The Voyages and Travels of Sir John Maundeville, Knight, care a 
devenit un adevărat bestseller în Europa medievală. 

Deoarece rutele terestre erau blocate de dușmani, regatele creștine europene au căutat o nouă 
rută către apele miraculoase din India. La mijlocul secolului al XV-lea, regatul Portugaliei 
încerca să ajungă în India pe mare, înconjurând Africa. În 1445, portughezul Dinas Dias a ajuns 
la gurile fluviului Senegal, despre care nota că „se spune că izvorăște din Nil, fiind unul din 
glorioasele râuri ale pământului, fiindcă îşi are izvorul în paradisul terestru, Grădina Eden”. A fost 
urmat de alți exploratori, care au ajuns până la Capul Bunei Speranţe, până în 1499 când Vasco 
da Gama a reușit să înconjoare Africa și să ajungă în India mult-visată. Cu toate acestea, nu 
portughezii au fost cei care câștigat întrecerea. ltalianul Cristoforo Colombo a descoperit că 
poate ajunge în India mult mai repede navigând spre vest, după ce a cercetat hărţi și scrieri 
vechi. Deși i-au respins de trei ori propunerea, regele Spaniei, Fernando II de Aragon, și soția 
sa, Ysabel |, i-au permis într-un final lui Colombo să plece în căutarea Indiilor prin vest. Astfel, 
în octombrie 1492, Colombo a ajuns la insulele Bahamas, despre care credea că sunt cele din 
țara legendarului părinte lohannes. Două decenii mai târziu, regele Fernando i-a cerut 
aventurierului Juan Ponce de Leon să găsească fără întârziere apele care ofereau tinerețea. 
Acesta a interogat și chiar torturat numeroși „indieni”, pentru a-i forța să dezvăluie locul în care 
se afla izvorul miraculos. În 1511, unii băștinași i-au mărturisit că pe insula lor exista un izvor din 
care a băut un bătrân, căruia imediat „i s-a întors bărbăţia și putea să facă tot ce făcea un bărbat 
tânăr, s-a însurat şi a făcut şi copii”. În raportul său către regele Fernando, consemnat de istoricul 
oficial al Curţii, Pietro Martire d'Anghiera, Ponce de Leon declara că băștinașii din insulele 
Lucayos sau Bahamas povesteau că „există o insulă (...) în care se află un izvor etern, ale cărui 
puteri magice constau în faptul că, dacă cineva bea din el, probabil şi însoțit de o anumită dietă, devine 
tânăr din nou”. Pe 23 februarie 1512, regele Fernando i-a acordat aventurierului un patent de 
descoperire, ordonându-i să găsească respectiva insulă. Pe fiecare dintre cele câteva sute de 
insule din Bahamas, marinarii lui Ponce de Leon au fost nevoiţi să bea apa nenumăratelor 
pârâuri, în căutarea celei miraculoase. Au fost interogaţi alţi „indieni” care, prin legendele lor, 
confirmau existența apei care întinereşte. Pentru că expediţia nu a avut succesul scontat, în 
1521 regele spaniol l-a trimis pe Ponce de Leon într-o nouă căutare, de această dată în Florida. 
Referindu-se la scopul acestei misiuni, istoricul Antonio de Herrera y Tordesillasa scria în 
Historia general de las Indias că „el a plecat în căutarea Sfintei Fântâni, atât de renumită printre 
indieni, și a râului ale cărui ape îi întinerea pe cei bătrâni”. În locul tinereţii veșnice, Juan Ponce de 
Leon a găsit moartea, cauzată de o săgeată. lar căutarea organizată, pe baza unui decret regal, 
a încetat pentru totdeauna. Însă nu și căutarea individuală. Cel mai bun exemplu îl reprezintă 
alchimia, care a cunoscut un avânt deosebit în Evul Mediu, influenţată și de Kabbalah evreiască 
ce a fost așternută în scris în acea perioadă. 

Să fi fost căutătorii tinereţii veșnice o adunătură de naivi, care urmăreau fantasmele unor 
basme? Ei nu se considerau astfel. Într-o Europă creștină, cuvintele Bibliei nu erau puse la 

îndoială. lar Biblia vorbea încă din prima sa carte despre o grădină udată de patru râuri, în care 
creștea un pom ce oferea nemurirea. În plus, miturile păgânilor susțineau existența unor fructe 
sau ape de acest gen. Celţii, vechii locuitori ai Irlandei, povesteau că zeița Iduon păzea niște 
mere magice, pe care le mâncau zeii pentru a redeveni tineri. Pentru grecii antici, oracolul din 
Delphi i-a prezis semizeului Herakles că „atunci când toate acestea se vor încheia, tu vei deveni unul 
dintre nemuritori”, iar penultima dintre muncile lui a constat în găsirea unor mere de aur din 
grădina hesperidelor, un loc aflat la capătul Pământului, departe de ochii muritorilor, întocmai ca 
grădina biblică a Edenului. Grecii și romanii ne-au lăsat și alte mituri ce vorbesc despre simpli 
oameni care au primit sau refuzat nemurirea. Tantalos a devenit nemuritor după ce a furat 
ambrozia și nectarul zeilor. Odysseus a refuzat imortalitatea oferită de nimfa Kalipso, preferând 
să se întoarcă la soția sa. Zeul Apollon a uns trupul lui Sarpedon încât acesta să trăiască timp 
de mai multe generații. Zeița Aphrodite i-a oferit lui Phaon o poțiune magică, ce l-a transformat 
într-un tânăr „care a aprins inimile tuturor femeilor din Lesbos”. Şi Demophon, uns cu ambrozie de 
Demeter, ar fi devenit nemuritor dacă mama sa nu ar fi întrerupt procedura. Pescarul Glaukos a 
observat că un pește prins de el a înviat după ce a atins o anumită iarbă din mare; luând 
respectiva iarbă în gură, Glaukos a sărit în apă exact în același loc, iar zeii Okeanos și Tethis l- 
au primit în rândul lor, făcându-l zeu. Despre o astfel de iarbă aminteau și mesopotamienii în 
Epopeea lui Gilgameș, eroul descoperind-o pe fundul unei ape din tărâmul zeilor. Tot 
mesopotamienii susțineau că zeul Anu i-a oferit nemurirea preotului Adapa iar Enlil 
supraviețuitorilor Potopului. Pentru evrei, Hanok și Eliyahu au fost luaţi la cer, unde au primit 
imortalitatea. Prin urmare, cum ar fi putut considera căutătorii nemuririi că nu există un sâmbure 
de adevăr în toate aceste legende? Mai ales când Apocalipsa lui loannes, ultima carte biblică, 
vorbește și ea despre „râul şi apa vieții, limpede cum e cristalul şi care izvorăşte din tronul lui Theos şi 
al Mielului şi în mijlocul pieței din cetate, de o parte şi de alta a râului, creşte pomul vieţii, făcând rod de 
douăsprezece ori pe an, în fiecare lună dându-și rodul; şi frunzele pomului sunt spre tămăduirea 
neamurilor”? 

Anul 1492, când Colombo a descoperit America, a fost și cel în care s-a încheiat dominația 
musulmanilor în peninsula Iberică, prin capitularea maurilor la Granada. De-a lungul a opt 
secole, în mod evident cultura creştină și cea musulmană din peninsulă au interacționat. 
Povestea din Coran despre fântâna vieţii era cunoscută în ambele tabere. lar asemănarea ei cu 
legenda lui Glaukos reprezenta pentru oamenii acelor timpuri o dovadă a veridicităţii ei. În Sura 
XVIII, Musa (Moșeh în ebraică și Moise în română) trebuia să ia cu el un pește uscat; locul în 
care peştele va învia și va sări în apă va fi cel în care va întâlni un personaj misterios, un 
„servitor al lui Allah”. Ajuns la „întretăierea dintre două râuri”, peștele a înviat și a sărit în apă, iar 
Musa l-a întâlnit pe enigmaticul personaj. Tot în această sură, Musa este dus întâi în vest, apoi 
în est și, în cele din urmă, în ţinutul în care Gog și Magog plănuiau nelegiuiri împotriva omenirii. 
Musa, numit aici Du-al'karnain („Cel cu două coarne”), a astupat trecătoarea dintre munţi cu 
blocuri de fier, acoperite cu plumb topit, realizând o barieră pe care Gog și Magog nu puteau să 
o răzbată. În ebraică și în arabă, cuvântul „karnain” înseamnă atât „coarne duble”, cât și „raze 
duble”. În /eșirea, „când se pogora Moșeh din Muntele Sinai, având în mâini cele două table ale legii, el 
nu ştia că fața sa strălucea, pentru că grăise Yahweh cu el” (34:29). Prin urmare, el poate fi Du- 
al'karnain, ţinând cont că razele din Biblie au fost confundate adeseori cu coarne din cauza 
traducerilor defectuoase, cel mai bun exemplu fiind sculptura lui Michelangelo di Lodovico 
Buonarroti Simoni din biserica romană San Pietro. Însă cele trei călătorii precum și epitetul „Cel 
cu două coarne” i-au fost atribuite în Evul Mediu lui Alexandros Makedon, care în secolul IV 
î.e.n. a cucerit o mare parte din lume, ajungând până în India. Aceste credinţe populare, care îl 

înlocuiau pe Moșeh cu Alexandros, erau răspândite în Europa și în Orientul Apropiat, bazându- 
se pe scrierile istoricului grec Kallistihenes din Olynth, care l-a însoţit pe Alexandros în expediția 
sa. Unul dintre primele episoade din scrierile istoricului grec explică confuzia dintre cele două 
personaje: se pare că Alexandros a încercat să plece din Egipt asemenea lui Moșeh, despărțind 
apele și traversând marea pe jos. Se presupune că aventurile regelui macedonean au început 
după cucerirea Egiptului, însă din texte nu rezultă nici în ce direcție a pornit Alexandros, nici 
dacă episoadele sunt aranjate în ordine cronologică. 

Ajungând la o mare, Alexandros a cerut să se construiască în mijlocul ei un zid de plumb topit, 
care să se ridice până deasupra apei. După ce zidul a fost terminat, au fost trimiși înainte niște 
prizonieri, pentru a-l testa. Când au ajuns la mijlocul zidului, „valurile mării au căzut asupra lor și 
marea i-a înghițit, pierind cu toții (...) Când Cel-cu-două-coarne a văzut asta, tare s-a înfricoșat de 
puterea apelor” şi a renunţat la acea metodă. Nu însă și la ideea de a vizita „întunericul” de 
dincolo de mare. Alexandros a făcut câteva ocolișuri, în timpul cărora a vizitat izvoarele fluviilor 
Tigru și Eufrat, studiind „secretele cerurilor, stelelor și planetelor”. Lăsându-și trupele în urmă și 
luându-și cu el doar câţiva însoțitori, Alexandros s-a întors în Ținutul Întunericului, ajungând la 
un munte numit Mușas. Acolo și-a părăsit însoțitorii și a plecat singur. După 12 zile și nopţi de 
mers „a zărit aura strălucitoare a unui înger’, dar când s-a apropiat a observat că era „un foc 
pârjolitor”. Atunci, Alexandros și-a dat seama că ajunsese la muntele care domina întreaga 
omenire. „Cine ești tu și de ce ai venit aici, muritorule?”, l-a întrebat îngerul. „Cum ai reușit să 
pătrunzi în întuneric, căci nimeni n-a făcut-o până acum?”. Alexandros i-a răspuns că Dumnezeu i-a 
ghidat pașii în acea direcţie și i-a dat putere ca „să ajungă în acest loc, care este Paradisul”. După o 
discuţie lungă despre oameni și Divinitate, îngerul i-a cerut lui Alexandros să părăsească acel 
loc, însă regele a insistat să afle secretele cerului și Pământului, cerând să i se ofere ceva ce nu 
mai primise niciun om până în acel moment. Atunci, „ingerul îi zise: «Îți voi spune ceva astfel încât 
să trăieşti fără a muri». Cel-cu-două-coarne zise: «Spune-mi». Iar îngerul îi spuse: «În ţinutul Arabiei, 
Dumnezeu a făcut un întuneric, în care a ascuns comoara cunoştinţelor sale. Tot acolo se află o fântână 
ale cărei ape sunt numite apele vieţii şi cel care bea din ea, chiar și o singură picătură, nu va muri în 
veci»”. Îngerul a atribuit acelor ape și alte însușiri, cum ar fi „puterea de a zbura prin ceruri 
asemenea îngerilor”. „În care sfert al Pământului se află fântâna?”, a întrebat Alexandros nerăbdător. 
„Întreabă-i pe aceia care sunt moștenitorii cunoştinţelor”, i-a răspuns îngerul, care i-a oferit apoi un 
ciorchine de strugure pentru a-și hrăni oamenii. Întors la soldaţii săi, regele macedonean le-a 
povestit despre întâlnirea sa de gradul III și le-a oferit câte un bob de strugure. De fiecare dată 
când rupea un bob, altul apărea în locul lui, astfel reușind să-i hrănească pe toţi. Alexandros cel 
Mare a adresat tuturor înțelepţilor pe care i-a putut găsi aceeași întrebare: „Ați aflat cumva, în 
cărţile voastre, că Dumnezeu a făcut un loc întunecat în care a pus toate cunoştinţele și în acel loc se află 
o fântână numită Fântâna Vieţii?”. În versiunea greacă a textului, el a fost nevoit să meargă până 
la capătul Pământului pentru a-l găsi pe înțeleptul care cunoștea răspunsul. Varianta etiopiană 
susține că acesta, pe nume Matun, se afla deja în armata macedoneană. Acel loc, spunea 
Matun, „se află în apropierea soarelui, când răsare pe partea dreaptă”. Ba chiar l-a condus pe 
Alexandros în locul respectiv, de asemenea un ţinut al întunericului. După o lungă călătorie, 
regele macedonean l-a trimis pe înțelept înainte, să găsească drumul. Pentru a vedea în 
întuneric i-a dat o piatră magică, pe care o primise de la un rege bătrân care trăise printre zei, o 
piatră adusă din Eden de Adam. Rătăcindu-se, Matun a scos piatra magică, ce a început să 
lumineze în momentul în care a atins pământul. Astfel, înțeleptul a reușit să zărească un put, 
fără să-și dea seama că tocmai descoperise Fântâna Vieţii. Versiunea etiopiană a textului lui 
Kallisthenes spune că Matun „luase cu el un pește uscat și fiindu-i foarte foame s-a dus cu el la apă 

să-l spele pentru a-l găti. Dar, când peştele a atins apa, a țâșnit în ea și a fugit. Când Matun a văzut asta, 
s-a dezbrăcat și s-a aruncat în apă după el”. Realizând că a descoperit Apa Vie, Matun s-a spălat și 
a băut, devenind El-Khidr („Veșnic tânăr”). Întors în tabăra macedoneană, nu a suflat nimănui 
vreo vorbă despre descoperirea sa. Atunci, Alexandros însuși a pornit în căutarea fântânii și a 
descoperit piatra uitată de Matun „strălucind în întuneric și având acum doi ochi care aruncau 
lumină”. Dându-și seama că se află pe calea cea bună, regele a grăbit pasul, însă a fost oprit de 
o voce care l-a certat pentru ambițiile sale și l-a anunţat că, în loc de viaţă veșnică, va găsi în 
curând moartea. Speriat, Alexandros cel Mare s-a întors la oamenii săi și a renunţat la căutare. 
În altă variantă a legendei, vocea aparținea unei păsări cu chip uman, care l-a obligat să se 
întoarcă atunci când a ajuns într-un loc „bătut în smaralde, safire şi iacinte”. În scrisoarea lui 
Alexandros către mama sa, Olympias, era vorba despre doi oameni-pasăre care i-au blocat 
trecerea. În versiunea greacă a textului lui Kallisthenes, Andreas, bucătarul lui Alexandros, a 
fost cel care a spălat peștele uscat în fântâna „ale cărei ape luceau cu lumini”. Când peştele a 
atins apa, a înviat și a fugit, iar bucătarul, realizând ce a descoperit, a băut din acea apă și a 
păstrat puţină într-un vas de argint. Nici el nu a dezvăluit nimănui ceea ce descoperise. Când 
Alexandros (care în această versiune era însoţit de 360 de oameni) a ajuns într-un loc care 
strălucea deși nu se vedeau nici Soarele, nici Luna și nici stelele, calea i-a fost blocată de două 
păsări cu trăsături umane. Una dintre ele i-a spus: „înroarce-te, fiindcă pământul pe care calci 
aparține numai lui Dumnezeu. Întoarce-te, nefericitule, fiindcă în Țara Binecuvântaţilor tu nu poți pune 
piciorul/”. Înfricoșaţi, Alexandros și oamenii lui s-au întors, nu înainte de a-și lua ca suveniruri 
câteva pietre și o palmă de praf. Ajunși la lumină, după ce au ieșit din Țara Nopţii Veșnice, au 
văzut că praful și pietrele pe care le luaseră erau praf de aur și pietre preţioase. Abia atunci 
bucătarul Andreas a povestit despre peștele care înviase, evitând totuși să admită că băuse și 
păstrase din Apa Vieţii. Auzind acestea, Alexandros l-a bătut și l-a alungat din tabără. Însă 
Andreas nu voia să plece singur, deoarece se îndrăgostise de fiica regelui macedonean. Așa că 
i-a povestit fetei secretul și i-a dat să bea apa păstrată în vasul de argint. Când regele a aflat, a 
alungat-o și pe ea. „Ai devenit făptură zeiască, căpătând nemurirea”, i-a spus el, trimițând-o în Ţara 
Binecuvântaţilor. lar pe bucătarul Andreas l-a aruncat în mare cu piatră legată de gât. Însă, în 
loc să se înece, bucătarul s-a transformat într-un demon al mării. „Și așa se încheie povestea 
bucătarului şi a fecioarei”, ne spune versiunea greacă a textului istoricului Kallisthenes. 

Scrierile originale ale lui Kallisithenes au dispărut, textele latinești care circulau în Europa 
medievală fiind considerate traduceri ale celor originale. În paralel cu acestea circulau în 
Orientul Mijlociu și în nordul Africii versiuni în mai multe limbi, printre care etiopiana, araba, 
persana, siriana, armeana și greaca. Cercetătorii au ajuns la concluzia că toate aceste texte, 
scrise în perioade diferite, au o sursă comună, probabil scrierile originale ale lui Kallisthenes. 
Este evidentă influenţa creștină în povestea lui Alexandros; cu trei secole înaintea erei noastre 
nu putea vorbi despre Dumnezeu, din moment ce era adeptul unei religii politeiste, în care nu 
exista acest concept. Mama sa îl considera fiul zeilor Dionysos sau Zeus, iar preoții egipteni l-au 
declarat fiul lui Amun. Prezenţa îngerului în poveste este rezultatul aceleiași influenţe creștine, 
la fel ca încercarea lui Alexandros de a-l imita pe Moșeh. Unii pot considera că vestitul cuceritor 
a aflat despre Moșeh, Dumnezeu și îngeri de la evrei, însă acest lucru este imposibil. Cărţile 
Vechiului Testament au fost traduse pentru prima oară din ebraică în greacă în Alexandria, în 
timpul lui Ptolemaios II Philadelphos (309-246 î.e.n.), la câteva decenii bune după moartea lui 
Alexandros. Chiar dacă regele macedonean ar fi cunoscut religia evreilor după cucerirea 
lerusalimului, nu există nici măcar un indiciu în multele sale biografii și epistole care să susțină 
vreo influenţă iudaică. Așadar, legenda lui Alexandros Makedon, care circula în Europa 


medievală, a fost fără doar și poate modificată de creștinii acelor vremuri, pentru a se potrivi 
crezului lor religios. Nu poate fi vorba despre o lucrare compusă în totalitate de acei creștini, 
deoarece unele dintre versiunile legendei aparțin secolului al Il-lea î.e.n., la care se adaugă 
scrisorile lui Alexandros către mama sa și către mentorul său, filosoful Aristoteles. Prin urmare, 
influenţa creștină se rezumă doar la înlocuirea zeilor păgâni cu Dumnezeu și îngeri. Indiferent 
de zeitățile prezente în poveste, diferitele versiuni nu făceau decât să confirme autenticitatea și 
vechimea legendei lui Alexandros pentru europenii medievali. lar aceasta, pe lângă menţiunile 
biblice și cele din miturile păgâne, alături de scrisorile părintelui lohannes, a reușit să înfierbânte 
dorința papilor și a regilor de a descoperi secretul nemuririi. însă unde se aflau acele ape 
miraculoase? Să fi fost în Orient, în apropierea Tigrului și Eufratului? Sau în peninsula Sinai de 
la granița cu Egiptul? Ori în India, acolo unde a ajuns Alexandros la finalul expediției sale? 
Niciuna dintre aceste variante nu este plauzibilă, pentru că cercetătorii ignoră cel mai important 
aspect: istoria oficială a lui Alexandros Makedon. 

Istoria ne spune că în anul 335 î.e.n., înainte de a-și începe celebra campanie în Grecia, Egipt, 
Imperiul Persan și India, Alexandros Makedon a atacat Dacia din motive necunoscute. 
Egiptologul Arthur Edward Pearse Brome Weigall scria despre această expediţie a lui 
Alexandros că „fusese întreprinsă în mare parte pentru a putea afirma că el traversase marele fluviu 
(Dunărea - n.a.), care fusese ca o barieră pentru aventurile septentrionale ale lui Filip şi formase linia 
admisă între lumea cunoscută a grecilor și nordul neștiut. Alexandru însuși considera acest fapt ca fiind 
de mare importanţă, căci pe țărmul marelui fluviu el celebra un impresionant serviciu religios, oferind 
sacrificii lui Zeus, Herakles şi divinității Dunării”. După ce a rugat zeii să îl ierte pentru sacrilegiul 
reprezentat de călcarea pământului considerat sfânt de întreaga lume antică, Alexandros a 
trecut Dunărea în toiul nopții, însoţit de doar 5500 de soldaţi din cei 30.000 pe care îi avea cu el, 
un număr mic în comparaţie cu cel al dacilor care îi așteptau pe malul nordic (aproximativ 
14.000 de oameni). Deși luaţi prin surprindere de oastea macedoneană, apărută pe neașteptate 
la adăpostul întunericului, dacii nu s-au pierdut cu firea și au luptat crâncen, însă au fost nevoiţi 
să se retragă. Alexandros i-a urmărit până în zona Carpaţilor de Curbură, apoi a părăsit în 
grabă teritoriul zeilor, luând cu el bunurile pe care dacii nu reușiseră să le transporte. Această 
expediţie a lui Alexandros reprezintă unul dintre marile mistere ale istoriei. De ce a atacat Dacia 
când avea de înăbușit revolte în Tracia și în Grecia, iar planul său era de a cuceri Imperiul 
Persan? De ce a stat atât de puţin în Dacia, fără a obţine absolut nimic (în afara câtorva bunuri 
pe care dacii le-au lăsat în urmă)? lar Dacia nu reprezintă singura enigmă din povestea lui 
Alexandros. De ce a cucerit Egiptul din sud, dacă scopul său era de a învinge Imperiul Persan 
din est? De ce a străbătut drumuri istovitoare, uneori prin deșert, pentru a consulta oracolul 
zeului Amun de la oaza Siwa sau pe cel al lui Apollon de la Delphi? De ce, imediat după ce a 
părăsit Tracia, s-a dus în Troia, pentru a obţine scutul semizeului Akhilleus? Dacă își dorea să 
cucerească lumea, de ce nu a încercat să supună și alte mari puteri, precum Roma sau 
Cartagina? Şi de ce s-a aventurat tocmai până în India? Răspunsurile sunt simple, atât timp cât 
nu uităm scopul său suprem: Alexandros nu voia doar să cucerească lumea, ci și să obțină 
nemurirea. Se ştie că a purtat cu el toată viaţa o copie a Iliadei lui Homeros, operă ce îl avea ca 
personaj central pe Akhilleus, idolul lui Alexandros care, de asemenea, își dorea nemurirea. 
Legendele spun că semizeul a fost primit în rândul zeilor după moarte și a locuit în insula Leuke 
(astăzi Insula Șerpilor) din Dacia, teritoriul cu care Alexandros și-a început îndelungata 
campanie. Căutarea nemuririi se observă cu lejeritate din teritoriile pe care le-a vizitat - Dacia, 
Egiptul, Babilonul, India, Persia - locurile în care trăiau cele mai vechi civilizații ale lumii, 
păstrătoare ale secretelor zeilor. Alexandros a vizitat oracole atât în Egipt cât și în Grecia și 

înţelepţi precum Diogenes nu din dorinţa de a-și diversifica existenţa, ci pentru a afla secretul 
nemuririi. Această dorință se pare că îi era alimentată de mama sa, Olympias, care l-a făcut să 
se considere nu un simplu muritor, ci un semizeu, asemenea lui Akhilleus. Oracolul egiptean i-a 
confirmat acest lucru, numindu-l fiu al zeului Amun. Prin urmare, nu este de mirare că 
Alexandros cel Mare și-a dedicat întreaga viaţă căutării imortalităţii. 

Unde și-a început el căutarea? Conform istoriei, în Dacia. De ce a ales acel loc? Pentru că 
întreaga lume antică îl considera tărâmul zeilor. Prin urmare, era normal ca Alexandros să-și fi 
început căutarea direct la sursă, în locul în care au trăit zeii, acolo unde Prometheus a fost 
crucificat, unde titanul Atlas susținea cerul pe umerii săi, unde Akhilleus a fost dus după moarte, 
locul din care argonauţii au furat lâna de aur iar Herakles merele de aur ale hesperidelor. Este 
posibil ca întâmplările din legenda lui Alexandros și a Apei Vieţii să fi avut loc în Dacia? Nu este 
doar posibil, ci și foarte probabil. În legendă, Alexandros a plecat singur până la muntele Mușas, 
pe care l-a traversat printr-un tunel, ajungând „în acest loc, care este Paradisul”, la muntele care 
domina întreaga omenire, care era păzit de un „înger”. Istoricii spun că Alexandros a petrecut 
câteva zile pe malul Dunării până să se hotărască să o traverseze. De ce? Nimeni nu știe. 
Alexandros a ajuns până în sudul Moldovei, iar cel mai sudic punct al Moldovei este Galaţiul, 
acolo unde se află un tunel pe sub Dunăre. De fapt, Galaţiul este recunoscut pentru reţeaua sa 
complexă de tuneluri antice. Este posibil ca Alexandros să fi traversat fluviul prin acel tunel 
până în Galaţi, ajungând de acolo (poate prin alt tunel) până la Vârful Omu, considerat de antici 
a fi Axis Mundis sau Columna Cerului, locul în care se intersectau cerul și pământul. În 
apropierea vârfului Omu se află Sfinxul din Bucegi, celebrul paznic al tărâmului zeilor, care ar 
putea fi „îngerul” ce i-a interzis lui Alexandros accesul. În religia ebraică sfincșii erau numiți 
heruvimi, deveniți îngeri în creștinism. După ce „îngerul” i-a confirmat existenţa unei fântâni „ale 
cărei ape sunt numite apele vieţii”, regele macedonean s-a întors la oamenii săi. Apoi, aflând 
locația Apelor Vieţii, legenda spune că Alexandros a plecat în Ținutul Întunericului însoţit de 
câţiva soldaţi, lăsându-și armata în urmă. Conform istoricilor, în Dacia a pătruns noaptea, la 
adăpostul întunericului, fiind însoţit de un număr mic de soldaţi, în timp ce restul armatei sale 
rămăsese pe malul sudic al Dunării. Macedonenii au ajuns până la Carpaţii de Curbură, de 
unde s-au întors în cea mai mare grabă. Se știe că munţii Carpaţi sunt străbătuţi de numeroase 
tuneluri care duc până în Ardeal, „lumea de dincolo” sau „grădina zeilor”, locaţia cea mai 
probabilă a fântânii cu Apă Vie. Mai mult ca sigur la capătul unui astfel de tunel, într-un loc 
„bătut în smaralde, safire şi iacinte”, au fost întâmpinați macedonenii de acele „păsări cu chip uman” 
care le-au blocat trecerea. „Înroarce-te, fiindcă pământul pe care calci aparține numai lui Dumnezeu. 
Întoarce-te, nefericitule, fiindcă în Ţara Binecuvântaţilor tu nu poți pune piciorul!”, i-a spus una dintre 
ele lui Alexandros, iar macedonenii au fugit înfricoșaţi către tabăra lor. Această grabă reiese și 
din cronicile istoricilor care povesteau că, după ce i-au urmărit pe daci până în apropierea 
Carpaţilor, macedonenii s-au retras rapid, părăsind ţara în aceeași zi. Dacă legenda susţine că, 
înainte de a fugi, macedonenii și-au luat ca suveniruri câteva pietre și o palmă de praf, care s- 
au dovedit a fi praf de aur și pietre preţioase, istoricii afirmă că, înainte de a părăsi Dacia, 
soldații lui Alexandros au prădat bunurile lăsate în urmă de daci. Prin urmare, celebra legendă 
care a înfierbântat regii și aventurierii Evului Mediu se referă la scurta campanie a lui 
Alexandros Makedon în Dacia. lar Apa Vieţii, căutată prin India, America, Egipt sau Orientul 
Apropiat, se află în adevărata Grădină a Zeilor, Ardealul dacilor. Speriat de paznicii tărâmului 
divinităţilor, Alexandros cel Mare a încercat să obţină nemurirea prin alte mijloace. A vizitat 
preoții celor mai vechi civilizaţii ale lumii (egipteană, babiloniană și indiană), a consultat oracole 
ale zeilor și înţelepţi ca Diogenes ori Aristoteles, în speranţa că va găsi o altă metodă de a 

obţine nemurirea. Însă răspunsul mult dorit întârzia să apară, iar destinul lui Alexandros urma să 
fie identic cu cel al idolului său, Akhilleus, macedoneanul pierzându-și viaţa în tinerețe, după 
fapte de vitejie ieșite din comun, care i-au asigurat nemurirea în paginile istoriei universale. 

Se pare că Alexandros cel Mare nu a avut un singur idol, pe Akhilleus, ci doi. Expediția sa a fost 
inspirată din cea a lui Gilgameș, cel mai mare erou al Orientului 
Apropiat, care se aseamănă destul de mult cu eroul războiului 
troian. Gilgameș și Akhilleus erau două treimi zei și doar o treime 
muritori, mamele ambilor fiind zeițe, iar taţii - fii ai unor semizei. 
Ambii au descoperit că pot deveni nemuritori doar prin faptele lor 
de vitejie, care să rămână veșnic în amintirea omenirii. Amândoi 
eroii au avut relaţii de strânsă prietenie transformată în 
homosexualitate (Gilgameș cu Enkidu și Akhilleus cu Patroklos), 
acei parteneri fiind consideraţi „suflete-pereche” ale eroilor. 
Alexandros le-a urmat exemplul, având o relaţie identică cu 
Hephaistion, garda sa de corp. În toate cele trei cazuri, partenerii 
au murit înaintea eroilor. Gilgameș și Akhilleus au avut de înfruntat câte un adversar redutabil, 
neînvins până în acel moment (Humbaba, paznicul Pădurii de Cedri, și Hektor, eroul troienilor). 
Amândoi au fost urâţi de zeița iubirii, numită Aphrodite în Grecia și Iștar / Inanna în 
Mesopotamia. 

De unde provine admiraţia lui Alexandros Makedon pentru acest semizeu sumerian? Între 
Gilgameș, Herakles (cel mai mare erou al grecilor) și Șimșon (Samson) al evreilor există o serie 
de asemănări, care sugerează posibilitatea de a fi vorba despre aceeași persoană în toate cele 
trei cazuri. Deşi se pregătea să devină un nou Akhilleus încă de mic, Alexandros s-a declarat 
urmaș al lui Herakles după mamă, adică al celui numit de sumerieni Gilgameș. Din acest motiv 
a încercat să-i calce strămoșului său pe urme. Ca și Gilgameș, împăratul macedonean a rătăcit 
printr-un „ținut al întunericului” de pe tărâmul zeilor, în căutarea nemuririi. Gilgameș a locuit cu 
mama sa în Uruk, acolo unde a devenit rege după moartea tatălui său. Alexandros, care și el a 
devenit rege după moartea tatălui său, a locuit cu mama sa până și-a început celebra 
campanie. Epopeea lui Gilgameș susţine că eroul a ajuns la un moment dat în Liban; în timpul 
campaniei împotriva perșilor, Alexandros a ajuns și el în Liban, unde a asediat orașul Tyr timp 
de șase luni în anul 332 î.e.n. Asediul a avut loc ca urmare a refuzului localnicilor de a-i permite 
să aducă ofrande zeului Melkart, pe care grecii îl identificaseră cu Herakles (adică același 
Gilgameș). După Tyr, Alexandros a trecut în Palestina, acolo unde în 2011 arheologii au 
descoperit o statuie a lui Herakles (mai exact în Valea Jezreel). Apoi a asediat Gaza, locul în 
care tradiția evreiască susţine că Șimșon a fost capturat de filisteni, după ce a fost trădat de 
prostituata Dalilah. Conform istoricului roman Quintus Curtius Rufus, Alexandros l-a ucis pe 
Batis, comandantul fortăreței din Gaza, apoi i-a profanat cadavrul întocmai ca Akhilleus pe al lui 
Hektor în războiul troian: l-a legat de un car și l-a târât în jurul zidurilor cetăţii. Din acel loc, 
oastea macedoneană s-a îndreptat către Egipt, acolo unde grecii îl identificaseră pe Herakles 
cu una dintre zeitățile locale. Conform lui Ptolemaios Hephaistion, egiptenii l-au numit pe 
Herakles iniţial Nilus. Potrivit unei tradiţii, înainte de a pleca într-o călătorie, zeul Asar (Osiris) l-a 
însărcinat pe Herakles cu guvernarea Egiptului. De acolo, Alexandros s-a îndreptat către 
Mesopotamia, unde Herakles era cunoscut ca Gilgameș. După victoria de la Gaugamela din 
331 î.e.n. împotriva perșilor, Alexandros s-a proclamat rege al Asiei. A fost primit ca atare nu 
doar în Babilon şi Susa, așa cum ne indică istoricii, ci și în Uruk, orașul condus de Gilgameș în 
urmă cu câteva milenii. Ca mărturie stă Lista regilor din Uruk, în care Alexandros (numit aici 


Aliksaandar) este acreditat cu o domnie de șapte ani. Din Mesopotamia macedonenii au plecat 
în India, unde grecii considerau că a ajuns la un moment dat Herakles. De altfel, grecii l-au 
identificat pe semizeul lor cu Vajrapani al indienilor, protectorul lui Buddha. Atât Enkidu al lui 
Gilgameș, cât și Hephaistion al lui Alexandros, au murit înaintea celor doi eroi, fiind răpuși în 
același mod de boli incurabile. Destinul lui Alexandros a fost și el identic cu al lui Gilgameș până 
la capăt, amândoi fiind răpuși de febră la capătul unor expediţii glorioase. Regele macedonean 
a căzut în timp ce bea din cupa de 12 litri a lui Herakles. În cazul său chiar s-a vorbit despre 
otrăvire, aşa cum considera Olympias, mama lui. Dacă această ipoteză ar fi adevărată, moartea 
lui Alexandros ar fi identică cu cea a lui Herakles, care a fost la rândul său otrăvit. Însă cele mai 
evidente asemănări dintre Alexandros Makedon și idolul său semizeu se întâlnesc în legenda 
căutării nemuririi. 

În Epopeea lui Gilgameș, eroul a plecat către „fara Dilmun, grădina Soarelui” sau Dacia, la fel ca 
Alexandros. Gilgameș a traversat muntele Masu printr-un tunel care „în lungime măsoară 
douăsprezece mile de întunecime, în interiorul său nu-i nici un pic de lumină, iar în inima lui domnește 
beznă deplină”, la capătul căruia „creșteau tufișuri cu nestemate pe crengile lor”, ghimpii și scaieţii 
„erau din pietre de hematită, din nestemate rare şi agate, ba erau şi perle din adâncul mării”. 
Alexandros a traversat muntele Mușas (care are un nume asemănător cu Masu) printr-un tunel 
întunecat, timp de 12 zile, la capătul căruia a găsit un loc „bătut în smaralde, safire și iacinte”. În 
Epopeea lui Gilgameş, „la porțile muntelui stăteau de pază făpturi jumătate-om, jumătate balaur, 
Scorpionii; fața lor era înfricoşătoare, privirea lor ucidea oamenii”. Alexandros Makedon a întâlnit la 
capătul tunelului, în Grădina Zeilor, „păsări cu chip uman”. Acele creaturi i-au permis accesul lui 
Gilgameș, care era două treimi zeu și o treime muritor, însă l-au gonit pe Alexandros, ceea ce 
rezolvă problema presupusei descendenţe divine a macedoneanului. Cum în Grădina Zeilor 
aveau acces doar zeii și copiii lor, Alexandros nu era fiul lui Zeus, Dionysos sau Amun, așa cum 
se credea, ci al unui muritor, cel mai probabil al regelui Philippos II. Ceea ce a contat prea puţin 
pentru cineva care voia din tot sufletul să se considere un urmaș al zeilor, cât și pentru cei care 
l-au urmat în îndelungata sa expediție. 

Dacă sursa nemuririi era în Dacia, nu ar trebui să ne mire prezența acestui aspect și în folclorul 
românesc. Cel mai bun exemplu îl constituie basmul Tinerete fără bătrânețe și viață fără de 
moarte. Eroul, pe nume Făt Frumos, a plecat din împărăţia tatălui său, călare pe un cal înaripat 
(asemănător lui Pegasos al grecilor), în căutarea nemuririi. După câteva zile de mers a ajuns pe 
un tărâm locuit de creaturi înfricoșătoare, ca Gheonoaia sau Scorpia, unde niciun muritor nu se 
aventurase până în acel moment. După ce au traversat o pădure deasă, eroul și calul fermecat 
au ajuns pe teritoriul unor zâne, unde au descoperit viaţa veșnică mult dorită. Acolo au trăit 
vreme îndelungată, până când Făt Frumos, ajuns întâmplător în Valea Plângerii, și-a amintit de 
părinţii săi. S-a întors acasă, descoperind cu stupoare că a lipsit câteva secole, deși pentru el 
trecuseră doar câteva zile. Chiar dacă nemurirea aici nu este dată de vreo apă fermecată, ca în 
celelalte legende, ci de un anumit loc, putem concluziona că acţiunea se petrece în același 
tărâm al zeilor din Dacia. Trebuie amintit și faptul că, despre acest basm, filosoful Constantin 
Noica spunea că ne aflăm „în fața unui dar nesperat al culturii noastre folclorice adus umanităţii... Nu 
cunoaștem o altă operă în proză a geniului omenesc să aibă atâta miez, de la primul la ultimul gând, şi 
atât de riguroasă rostire”. 

Într-o legendă din munţii Buzăului, împăratul Luana își tămăduia supușii folosind leacuri numai 
de el știute, cu apele vii și moarte din Valea Izvoarelor. În acea zonă trece râul Slănic, localnicii 
folosindu-i și în prezent apele pentru a-și trata diferite afecţiuni. Apele miraculoase se întâlnesc 
în multe basme românești, a căror acţiune se petrece în același tărâm dacic. În Voinicul cel fără 

de tată, cules de Petre Ispirescu, eroul este tăiat în bucăţi de un zmeu. O zână „luă bucăţică cu 
bucăţică, os cu os, și le așeză una lângă alta, fiecare la locşorul lor. După aceea turnă apă moartă peste 
dânsele. Ele se închesă, lipindu-se una de alta; pielea se făcu ca pifiia, întrupându-se. ÎI stropi cu apă vie 
şi se însufleți”. În basmul Voinic de Plumb, Voinicul de Fier îl ucide în același mod pe cel de 
plumb. Eroul poveștii este adus la viață de Moș Călugăr, care „spală trupul alb cu un fel de apă şi 
îndată s-a sculat Voinic de Plumb”. În povestea Pescăruș-Împăratul, eroul este ciopărţit și ars într- 
un cuptor de 12 zmei, apoi înviat cu ajutorul apei fermecate. În Țugulea, fiul unchiașului și al 
mătușei, personajul principal, ucis de fraţii săi, este adus la viaţă cu ajutorul Apei Vii de un urs și 
un vultur. O altă poveste populară românească este Pipăruș Petru și Florea Înflorit unde zmeul, 
aflat în punctul de a fi ucis, spune: „Lasă-mă în pace că-ți înviu pe cei doi fraţi (...) Și merse zmeul și- 
i dezgropă, şi le puse inimile la loc, şi-i stropi cu apă vie şi se sculară mai frumoşi de cum au fost”. În 
Povestea lui Harap-Alb de lon Creangă, spânul îl decapitează pe erou; fiica împăratului Roş 
„repede pune capul lui Harap-Alb la loc, îl înconjură de trei ori cu cele trei smicele de măr dulce, toarnă 
apă moartă, să stea sângele și să se prindă pielea, apoi îl stropeşte cu apă vie, şi atunci Harap-Alb 
îndată învie”. Din toate aceste povești reies două feluri de ape miraculoase: cea moartă, care 
vindecă sau regenerează, şi cea vie, care readuce la viaţă. Apa Vie are și alte proprietăţi, fiind 
capabilă să întinerească sau să vindece dorul. De exemplu, în Fântâna Sticlișoarei, eroului i se 
cere să aducă apă de la respectiva fântână, deoarece „cu apa doamnei Sticlișoare, dacă se spăla 
omul, se făcea copil de doisprezece ani. Cum puse mâna pe sticla de apă, împăratul se spălă pe ochi şi se 
făcu taman ca şi cum ar fi fost de doisprezece ani”. Această apă era atât de prețioasă, încât 
împăratul a fost dispus să ofere în schimbul ei jumătate din propria sa împărăție. În Viteazul cu 
mâna de aur, personajul principal, aflat în căutarea fraţilor săi care fuseseră încremeniţi sub o 
stană de piatră, ajunge la o bătrână care îl supune unei încercări: „Când ăi veni, să-mi aduci d- 
acolo amândouă vasele pline: cofa cu apă-vie, sticla cu apă-moartă; cu apa-vie să pot întineri pe oricine, 
cu apa moartă să pot îmbătrâni pe oricine”. Şi aici se găsește funcţia dublă a apei miraculoase, pe 
care eroul o folosește pentru a-și trezi fraţii împietriţi: „Cu apa din cofă stropi mai întâi caii, care se 
deșteptară, se scuturară şi-ncepură să râncheze de se zguduia locul. Când stropi pe voinici, întâi se 
roșiră la faţă, apoi se deșteptară ca din amorțeală”. lar în povestea Voinicul cel fără de tată, culeasă 
de Petre Ispirescu, zmeul l-a sfătuit pe erou să folosească Apa Vie pentru a vindeca dorul 
mamei sale de părinți și de casă. „În țara de unde sunt eu, oamenii pătimaşi de asemenea boală fac 
tot ce se poate de aduc apă vie şi apă moartă de la munţii ce se bat în capete. Această apă este leacul cel 
mai bun”, spunea zmeul. Imaginea munților ca paznici ai locului în care se află Apa Vie apare și 
în basmul Spaima zmeilor. De asemenea, în Epopeea lui Gilgameș și în legenda lui Alexandros 
Makedon Apa Vie se afla dincolo de munți, în Ardealul dacilor. 

Apa Vie este prezentă și în mitologia slavă, care o consideră băutura zeilor. Cel care o bea 
obține tinereţea veșnică și, implicit, nemurirea. Pentru popoarele slave, Apa Vie izvora din 
Fântâna Fermecată de pe muntele Hvangur din Paradis, care era păzită ori de Șarpele Alb și 
Fecioarele Albe, ori de zeii Siva și Jiva. Grecii antici au înlocuit Apa Vie cu ambrozia, o băutură 
destinată exclusiv zeilor, „mai dulce ca mierea”, după cum o descria Alexandru Mitru în 
Legendele Olimpului. Cei care beau această licoare sau gustau nectar divin deveneau nu doar 
nemuritori, ci chiar zei. Cel mai bun exemplu este Tantalos, care a căpătat viața veșnică după 
ce a furat ambrozia și nectarul zeilor. Demphon, uns cu ambrozie de zeița Demeter, ar fi devenit 
nemuritor dacă mama sa nu ar fi întrerupt procedura. Zeul Apollon a uns trupul lui Sarpedon 
(posibil tot cu ambrozie) încât acesta să trăiască mai multe generații. lar zeița Aphrodite i-a 
oferit lui Phaon o poţiune magică ce l-a întinerit, realizată probabil tot din ambrozie, care are 
aceleași proprietăţi ca Apa Vie din basmele românești. În mitologia indiană, băutura zeilor, care 

oferea nemurirea, se numea Soma (nume care provine din românescul Someș). Se spune că 
zeii Deva s-au luptat la începutul timpului cu demonii Asura pentru acest elixir, în final zeii fiind 
cei care l-au câștigat. Se pare că Soma avea și alte proprietăţi, la fel ca Apa Vie din folclorul 
românesc, zeul Indra gustând nectarul divin uneori pentru a căpăta puteri în lupte, Soma 
ajutându-l să crească foarte mult, ajungând la proporţii gigantice. Nu doar Soma avea aceste 
proprietăţi, indienii strecurând Apa Vie din folclorul dacic în povestea zeului Krșna, a cărui piele 
a devenit impenetrabilă după ce a fost scăldat de mama sa în apa unui râu. Singurul loc 
vulnerabil al zeului era călcâiul de care a fost ţinut în timpul scufundării. Grecii au preluat acest 
mit al lui Krșna și i l-au atribuit lui Akhilleus, eroul războiului troian și idolul lui Alexandros 
Makedon. Pentru ei, semizeul a fost scăldat în apele Styxului (unul dintre râurile care înconjurau 
lumea subterană) de mama sa, zeița Thetis, devenind astfel invincibil; singurul său punct 
vulnerabil era călcâiul de care a fost ţinut, pe care Paris i l-a săgetat la sfârșitul războiului troian. 
Cum Ardealul dacilor a fost considerat „lumea de dincolo”, Styxul care oferea invincibilitatea 
pare a fi aceeași Apă a Vieţii pe care au căutat-o Gilgameș, Alexandros Makedon și mulţi alții 
după ei. 

Existenţa acestei ape miraculoase pe teritoriul dacilor ne este sugerată până și de părintele 
istoriei, Herodotos, care scria că, înainte de a ajunge la Istru (Dunăre), Darayavahuș (Darius) al 
perșilor i-a supus mai întâi pe geții care se credeau nemuritori. Din alte traduceri reiese că, în 
viziunea lui Herodotos, geto-dacii nu se credeau nemuritori, ci deveneau astfel. Nemurirea 
dacică se întâlnește în învăţăturile zeului Zamolxis, referindu-se la viața veșnică a sufletului, 
însă poate avea legătură cu apele miraculoase de pe teritoriul Daciei, care ofereau longevitate, 
tinerețe veșnică, vindecarea bolilor și chiar nemurire, prezente din abundență în poveștile 
populare daco-române. Dincolo de mituri, aceste ape există în număr mare pe teritoriul dacilor. 
De exemplu, izvoarele de la Scropoasa și Herculane fac adevărate miracole pentru longevitate 
şi sănătate, cea de la periferia Bârladului s-a dovedit a fi o reală minune terapeutică, iar cele de 
la Comarnic au atras până și atenţia experţilor N.A.T.O. prin puritatea lor. Cei care beau apă 
dintr-o fântână de la marginea satului Runc cresc în înălțime iar izvorul de la Sâmbăta de Sus 
este considerat un dar de la Dumnezeu de către cei care s-au vindecat de boli socotite 
incurabile. În 1696, Constantin Brâncoveanu și fraţii săi au ctitorit lângă acest izvor mănăstirea 
Sâmbăta de Sus, primul Hram al ei fiind numit „Izvorul Tămăduirii”. În prezent, în România există 
aproximativ 160 de staţiuni cu potenţial balnear, care folosesc proprietăţile curative ale apelor 
minerale, cum ar fi Amara, Borsec, Băile Tușnad, Călimănești-Căciulata, Covasna, Govora, 
Slănic-Moldova sau Sângeorz-Băi. Dintre toate acestea, care este apa căutată de numeroase 
generații de-a lungul mileniilor, adevăratul izvor al vieţii? 

În zona numită Șapte Izvoare din Munţii Bucegi, pe Valea Ialomiţei, există o sursă de apă care a 
fost studiată în laborator încă din anul 1927. Atunci, Grigore Marinescu atrăgea atenţia că apa 
din acea zonă este una dintre cele mai curate din lume. George Murceanu a continuat studiile 
începând cu 1930 iar o societate franceză din 1935. Toate testele au arătat că apa de la Șapte 
Izvoare este unică în lume, numărul ei de bacterii precum și poluarea cu azotaţi și azotiţi fiind 
egale cu zero. Alte studii au avut loc între martie 1981 și februarie 1982, președintele Nicolae 
Ceaușescu cerând să fie închisă în acea perioadă respectiva zonă. Doctorul inginer lon 
Olteanu, unul dintre cercetătorii fenomenelor stranii din Bucegi, declara: „Președintele de atunci a 
fost informat că această sursă de apă este cunoscută de peste două mii de ani şi că se găsește în zona 
inițiatică a dacilor, în Masivul Bucegi, că scrierile vechi pomenesc despre o apă din care a băut Zamolxe 
înainte de a deveni zeu, şi că există un simbol al celor şapte izvoare pe scuturile dacice redate pe 
Columna lui Traian. Lui Ceaușescu i-a sunat bine mai ales faptul că acolo s-ar afla zona nemuririi, adică 

un punct energetic pozitiv. Dosarele de la Șapte Izvoare au fost redeschise după 1990, iar testele recente 
au arătat că informaţiile lui Ceaușescu nu erau chiar departe de realitate”. Din faptul că bacteriile nu 
supraviețuiesc în această apă înțelegem că este vorba despre Apa Moartă din folclorul popular. 
investigaţiile au arătat că izvorăște dintr-o grotă în care se află un imens lac subteran, debitul ei 
fiind de aproximativ 4000 de litri pe secundă. Cercetătorii au avansat ipoteza potrivit căreia 
puritatea apei se datorează unei anomalii geo-magnetice deși, conform credinței populare, 
izvorul are această proprietate deoarece trece peste o comoară masivă de argint. Totuși, 
această apă izvorăşte din subteranul vârfului Omu, cel mai încărcat punct energetic de pe glob, 
considerat de întreaga lume antică locul în care se uneau pământul și cerul. Din acest loc 
izvorăsc toate cele șapte izvoare dacice (printre care se află și cel al Apei Vii), cu proprietăți 
curative. Energiile vârfului Omu au vindecat de-a lungul timpului diferite afecţiuni ale vizitatorilor, 
unele considerate din punct de vedere medical incurabile. Tot acolo se află așa-numita „Gură de 
rai”, un loc în care organismul nu obosește ci, dimpotrivă, se revigorează, indiferent de efortul 
fizic depus. Prin urmare, proprietăţile vindecătoare ale celor șapte izvoare se datorează doar 
energiilor muntelui pe care cândva a fost crucificat Prometheus / Enki din același motiv (în 
legendele grecilor, ficatul titanului se regenera zilnic). lar izvorul vieţii, vânat de Gilgameș, 
Alexandros Makedon, papi, regi și aventurieri, curge în continuare nestingherit pe tărâmul 
dacilor, vegheat fără încetare de privirea ageră a Sfinxului din Bucegi, la ordinul unuia dintre 
marii zei Zamolxis. 


40. Hercule si merele de aur 


Cel mai mare erou al Greciei antice a fost Herakles („Gloria Herei”), numit de romani Hercules. 
Primind la naștere numele Alkaios sau Alkeides, și l-a schimbat în Herakles la sfatul Oracolului 
din Delphi după ce și-a omorât copiii, într-o criză de nebunie datorată aparent zeiței Hera. Se 
spune că Herakles s-a născut în Thebai, fiind fiul lui Zeus și al reginei Alkmene - strănepoata 
semizeului Perseus și soția regelui Amphitrion. El și-a dobândit gloria după cele 12 misiuni pe 
care le-a dus la capăt în primul rând datorită forței sale ieșite din comun. Nu mai puţin 
importante sunt prezenţa lui alături de argonauţi în căutarea lânii de aur și participarea la 
războiul zeilor olimpieni împotriva giganţilor. 

Conform legendelor grecilor, Herakles și-a petrecut o mare parte din viaţă în teritoriile tracilor, 
mai ales în Dacia, lucru care reiese în special din cele 12 munci ale sale. Prima dintre ele a 
reprezentat uciderea leului din Nemea, un oraș grecesc din nord-estul peninsulei Peloponez. 
Însă nu știm să fi existat vreodată lei în Grecia. Chiar istoricul Herodotos susţinea despre Dacia 
că „numai în aceste ținuturi se nasc lei în Europa”. Şi Gilgameș, conform celebrei sale epopei, 
afirma același lucru, referindu-se la același teritoriu: „în munţii aceștia văzut-am odinioară lei”. Prin 
urmare, sunt mari șanse ca respectivul leu să fi fost ucis de Herakles ori undeva în Africa, ori în 
Dacia, nicidecum în Grecia. În cea de-a doua misiune, eroul a ucis Hydra din Lerna, o regiune 
aparent tot din Grecia antică. Însă miturile spun că părinţii monstrului erau Typhon și Ekhidna, 
care locuiau în subteranul Carpaţilor Occidentali, iar rolul Hydrei era de a păzi intrarea către 
lumea de dincolo, adică Ardealul. Așadar, este posibil ca și a două muncă a semizeului să fi 
avut loc tot pe tărâmul dacilor. În cea de-a treia, Herakles a prins căprioara cu coarne de aur a 
zeiţei Artemis în ţara numită Istria de lângă Pontul Euxin (Marea Neagră). Istria nu poate fi 
decât teritoriul traversat de Istru (Dunărea), pentru poetul Pindaros fiind ţinutul hyperboreilor, 
adică vechea Dacie. În cea de-a opta muncă, Herakles a furat iepele carnivore ale gigantului 
Diomedes, regele Traciei, care locuia pe țărmul Mării Negre. În următoarea misiune, eroul a 
furat brâul de aur al Hippolytei, regina amazoanelor. Se știe că amazoanele făceau parte tot din 
neamul tracilor, locuind de asemenea în apropierea Mării Negre. Pentru a-și îndeplini cea de-a 
zecea misiune, Herakles a furat cireada gigantului Geryon, al cărui sălaș era în ţinutul 
hesperidelor, aflat la capătul lumii, acolo unde titanul Atlas ţinea cerul pe umerii săi. Pentru 
grecii antici, vârful Omu din munţii Bucegi era numit Atlas, fiind considerat locul în care 
Pământul se unește cu cerul. În următoarea misiune, Herakles s-a întors în același ţinut al 
hesperidelor, de unde a furat merele de aur care creșteau într-o grădină fermecată, 
asemănătoare Grădinii Edenului din Biblie. lar grădina biblică nu era decât Ardealul dacic. 
Ultima dintre cele 12 munci ale semizeului a constat în răpirea paznicului lumii de dincolo, 
câinele cu trei capete, Kerberos, lumea de dincolo în viziunea anticilor fiind același Ardeal. Pe 
lângă acestea, Herakles a făcut și alte vizite în Dacia. A participat alături de zeii olimpieni la 
războiul împotriva giganţilor, despre care grecii antici considerau că a avut loc în munţii dacilor. 
L-a eliberat pe titanul Prometheus de pe muntele Atlas (vârful Omu), după cum amintea și 
gramaticul Apollodoros. Și, nu în ultimul rând, a participat alături de argonauţii lui lason la 
expediţia din ţinutul hyperboreilor / dacilor, pentru găsirea lânii de aur. 

Herodotos îl considera pe Herakles protopărintele agatârșilor, sciţilor și gelonilor. El spunea că 
grecii de lângă Pontul Euxin (Marea Neagră) povesteau că semizeul, întorcându-se spre Grecia 
cu cirezile lui Geryon, a ajuns în țara sciţilor. Acolo, în timp ce dormea, i-au dispărut iepele de la 

car. Herakles a pornit în căutarea iepelor și, cutreierând toate ţinuturile din jur, a ajuns într-o 
zonă numită Păduroasa. Aici locuia într-o peșteră nimfa Ekhidna, care domnea peste Sciţia, o 
fiinţă mixtă, cu partea inferioară a corpului de șarpe și cea superioară de femeie. Ekhidna i-a 
spus eroului că îi va restitui iepele numai după o partidă de amor. Herakles a acceptat și, după 
un timp, Ekhidna i-a născut trei fii: Agathyros, Gelonos și Scythes. Aceștia au devenit după 
părerea lui Herodotos întemeietorii dinastiilor regale a agatârșilor (din Ardeal), a gelonilor (din 
părțile Podoliei) și a sciţilor din nordul Mării Negre. Părintele istoriei considera că regiunea Hilea 
sau Păduroasa, patria Ekidnei, se afla în apropiere de râul Boristhene (Nipru). Însă tradiţiile 
grecești anterioare lui Herodotos susțineau că reședința nimfei era în ţinutul arimilor de la nordul 
Istrului (Dunării). Hesiodos povestea că Ekhidna a fost obligată de zei să locuiască într-o 
peșteră din ţinutul arimilor, aflată sub o stâncă dintr-o vale înconjurată de munți, fiind vorba, cel 
mai probabil, de orașul subteran din Munţii Apuseni. 

Întâlnirea semizeului cu nimfa s-a păstrat în baladele românești, moştenite de la vechii daci. 
Eroul, numit aici lovan Iorgovan, un mare viteaz din părțile estice, vine în munţii Cărunţi (ai 
Cernei), în munţii Vergii sau ai Covergii, pentru a vâna cerbi și căprioare. În alte variante el 
caută o fată frumoasă în Munţii-de-Aur (aceiași munţi Apuseni). În acele vremuri, Cerna era un 
râu sălbatic, cu apa neagră și cu valuri uriașe, care curgea cu un urlet înfiorător. Negăsind vreo 
barcă cu care să ajungă pe malul celălalt, lorgovan a rugat râul să-și îmblânzească valurile și 
să-i arate pe unde poate traversa, deoarece el a sosit în acel loc pentru a găsi o fată sălbatică, 
mândră şi voinică, după cum îi fusese ursit la naştere. Înduplecat, râul Cerna i-a arătat locul prin 
care apa poate fi traversată dar și unde o poate găsi pe mândra fată. Ascultând poveţele râului, 
eroul a găsit-o ascunsă sub o stâncă pe fecioara cu față ca Luna, cu păr auriu, cu „glas 
mângâios” şi cu „grai frumos”. Îndată ce a văzut-o, vrăjit de frumusețea ei, lorgovan i-a mărturisit 
că a cutreierat lumea în lung și în lat, însă nu a întâlnit nicio femeie care să semene cu ea. Fata 
i-a amintit eroului că ei se cunoșteau deja; demult, pe când se aflau amândoi în slujba unei 
mândre crăiese, el a lăsat-o însărcinată. De rușine ea s-a retras în sălbăticie. Văzând că fata nu 
vrea să iasă din peșteră, Iorgovan și-a asmuţit asupra ei câinii și șoimii. În zadar tânăra i-a cerut 
plângând să-și cheme animalele, care o zgâriau și pe ea, și pe copilul ei. lorgovan, turbat de 
furie, nu dorea decât să o omoare pe cea care l-a refuzat. Cu ultima suflare, fata l-a blestemat 
pe lovan Iorgovan, care s-a transformat într-o stană de piatră. În Odiseea, poetul Homeros 
amintea de o statuie din valea Cernei, menţionând un curios simulacru al lui Herakles, o figură 
reală dar fără viață a eroului, pe care o numește „idolul puterii lui Herakles”. Acea formă fără 
suflet a semizeului, care nu era o statuie cioplită de mână omenească, se afla în părţile extreme 
ale Dunării, în ţara hyperboreilor după Platon, acolo unde Hesiodos susținea că Zeus l-a 
aruncat într-o peșteră adâncă pe balaurul Typhon. „Este, așadar, fără îndoială că idolul puterii lui 
Hercule, de care ne vorbeşte Homer, această statuie primitivă de lângă Oceanos Potamos era unul şi 
acelaşi simulacru tradițional cu figura cea împietrită a eroului de pe valea Cernei, de care amintesc 
cântecele noastre eroice”, nota Nicolae Densușianu în Dacia Preistorică. Din punctul de vedere al 
cercetătorilor, acea figură împietrită a lui Herakles nu putea fi decât o statuie primitivă, săpată în 
stâncă în epoca preistorică. În ținuturile tracilor (inclusiv în Dacia), Herakles, privit ca un erou 
naţional, avea statui încă din cele mai îndepărtate timpuri. Cea mai veche statuie din Italia 
(teritoriu locuit iniţial de traci), după cum scria Plinius, a fost cea a lui Hercules din Forum 
Boarium, consacrată de Evandros din Beroea. Pausanias nota că în satul Hyett din Beoţia, 
locuit de pelasgi / traci, exista un statuie primitivă a lui Hercules, care nu era decât un bolovan 
inform. Tradițiile antice romane susţin că în valea Cernei a existat odată un chip colosal al lui 
Herakles, un monument vechi, pe care cântecele populare dacice îl legau de legenda unei 

frumoase fecioare care locuia într-o peșteră. Acel monument al lui Herakles se găsea exact în 
locul unde se spune că lovan Iorgovan a fost transformat într-o stană de piatră, de unde rezultă 
că este vorba despre unul și același personaj. Pentru romani, Hercules era zeul tutelar al 
regiunilor Cernei, unde era adorat ca Hercules Invictus („Neînvinsul”), Hercules Sanctus 
(„Sfântul”) sau Hercules Salutiferus („Vindecătorul”). În acea regiune chiar s-a descoperit un 
număr semnificativ de statui ale semizeului. La fel ca în legendele grecești, în cântecele 
populare daco-române lorgovan este eroul care a cutreierat lumea în lung și în lat, care s-a 
luptat cu leul, cu balaurul gigantic (Hydra) și cu Marcoci (Mars al romanilor sau Marduk al 
babilonienilor), care a avut relaţii amoroase cu șerpoaica (Ekhidna) și care a urmărit ciuta 
gălbioară (căprioara cu coarne de aur a zeiței Artemis) prin munții Jiului și ai Oltului. Este numit 
„braț de buzdugan”, „mândru falnic căpitan” sau „lovan cel tare şi mare”, fiind mereu prezentat ca un 
călător, descrieri care i se potrivesc perfect lui Herakles al grecilor. 

Despre moartea semizeului, Homeros și Hesiodos nu scot niciun cuvânt. Însă naraţiunile culese 
de gramaticul Apollodoros, identice cu legendele romane, susțin că adevărata cauză a morții 
eroului a fost trecerea peste un râu periculos dintr-o zonă muntoasă. Apollodoros ne spune că 
Herakles și soția sa, Deianeira, au ajuns într-o zi la sălbaticul râu 
Even. El a traversat apa fără frică, însă pe Deianeira i-a încredințat- 
o centaurului Nessos care obținuse de la zei misiunea de a trece 
călătorii peste acea apă, bine înţeles contra cost. În timpul 
traversării râului, centaurul a încercat să o violeze pe Deianeira însă 
Herakles, ajuns pe celălalt mal, i-a străpuns pieptul cu o săgeată 
înmuiată în veninul Hydrei. Pentru a se răzbuna, Nessos a învăţat-o 
pe Deianeira cu ultima suflare să pregătească din sângele său 
înveninat o alifie de dragoste pentru Herakles. După un timp, când 
semizeul se pregătea să aducă un sacrificiu lui Zeus pe 
promontoriul Cenaeon din Eubea, soţia sa i-a trimis o cămașă unsă 
cu alifia preparată după învățăturile centaurului. În timpul 
ceremoniei, din cauza apropierii de foc, cămașa s-a încălzit iar veninul Hydrei, cu care fusese 
infectat sângele lui Nessos, a pătruns în corpul eroului. Dându-și seama că nu va scăpa cu 
viață, Herakles și-a construit un rug pe muntele Oeta, s-a așezat pe el și a început să roage 
trecătorii să-i aprindă rugul pentru a-i pune capăt suferințelor. Nu știm de ce nu l-a aprins singur, 
însă probabil avea motivele lui. Nimeni nu a îndrăznit să-i accepte rugămintea, în afară de 
păstorul Poias. Drept mulțumire, semizeul i-a dăruit arcul său. La vestea că Herakles arde de 
viu, conform lui Herodotos, râul Diras din Thessalia a ieșit din matca sa și s-a îndreptat rapid 
către locul de suferinţă al eroului, pentru a-i salva viața stingând rugul cu apele sale. 

Atât versiunea lui Apollodoros, cât și cea a lui Herodotos, pun moartea semizeului în legătură cu 
o apă curgătoare, la fel ca în balada dacică a lui lovan Iorgovan. Deianeira, cu care Herakles 
dorea să traverseze râul sălbatic, nu este decât un derivat al Diernei, numele vechi al Cernei. 
Până și promontoriul Cenaeon, locul morţii eroului, ne duce cu gândul la același nume Cerna. 
lar denumirea Even, pe care grecii antici o atribuiau respectivului râu, traversat de erou, este în 
realitate numele semizeului în teritoriul din nordul Dunării, adică Ivan sau lovan. Prin urmare, 
moartea lui Herakles a avut loc în Dacia, acolo unde și-a petrecut o mare parte a vieţii. Și astfel 
apare o nouă întrebare: unde s-a născut? 

Grecii, care l-au adoptat ca erou naţional, susțineau că semizeul s-a născut în patria lor, mai 
exact în Thebai. Însă nu toți au fost convinși că lucrurile stăteau într-adevăr așa. Unul dintre 
sceptici a fost istoricul Herodotos care, în timpul călătoriilor prin Egipt și Fenicia, a încercat să 

afle originea cultului lui Herakles. Însă, după cum a mărturisit în scrierile sale, nu a putut afla 
adevărata patrie a semizeului, ci doar că era foarte vechi cultul acestui erou. Ținând cont că 
Herakles a luptat în cel de-al doilea război al zeilor, împotriva giganţilor, într-o vreme în care nu 
exista orașul Thebai, fără îndoială că povestea grecilor este una inventată. Oare nu s-ar fi putut 
naște în teritoriul în care și-a petrecut o mare parte a vieții și unde și-a găsit și sfârșitul, adică în 
nordul Dunării, pe pământul cunoscut mai târziu ca Dacia? Grecii îl considerau strămoșul 
tracilor agatârși, geloni, sciți și latini. Epitetele de „râmlean”, „român”, „mocan” și „craiovean”, pe 
care le are în legendele românești, viaţa sa ca păstor, agricultor și luptător cu arcul, cu 
buzduganul, cu măciuca, cu paloșul sau cu sulița, călătoriile sale prin munţi pentru a căuta porci 
sălbatici, lei, cerbi, balauri sau fete, cultul său în valea Cernei precum și atributele sale fizice 
(statură uriașă, forță ieșită din comun, barbă deasă) ni-l prezintă ca fiind un erou pelasg din 
nordul Dunării, așa cum a observat și Nicolae Densușianu. În plus, Herakles era un semizeu, iar 
pentru antici pelasgii (și dacii, urmașii lor) erau consideraţi semizei. Prin urmare, nu poate fi 
deplasat să considerăm că locul nașterii lui Herakles / Hercules era tărâmul zeilor, Dacia. 
Pentru a afla zona exactă a nașterii sale, nu trebuie decât să privim către mitologia greacă. 
Mama sa era numită de autorii greci Alkmene, forma coruptă a numelui Al(k)mana sau Armana, 
după cum însuși semizeul era numit de vechii germani Almannus. Prin urmare, patria în care s- 
a născut (sau „mama” lui) Herakles era ţinutul arminilor / arimilor din vechea Dacie. Primul său 
nume din folclorul românesc, lovan, dă de înțeles că era fiul lui lovis / lupiter, denumirea dată de 
romani lui Zeus. Al doilea său nume, lorgovan, provine din grecescul „georgos” („agricultor”) și 
sugerează ori că era fiul lui Zeus Georgos (una dintre denumirile date de greci conducătorului 
panteonului lor), ori că Herakles a fost cel care a arat cu plugul pentru prima oară. În creștinism, 
el a devenit Sfântul Gheorghe (derivat din același „georgos” al grecilor), victoria sa asupra Hydrei 
fiind celebrată prin binecunoscutul episod al uciderii balaurului. În anul 394, în lupta împotriva 
uzurpatorului Flavius Eugenius (al cărui stindard era icoana Sfântului Gheorghe), împăratul 
roman Theodosius cel Mare chiar le spunea soldaţilor săi: „în fruntea oștirilor noastre este crucea, 
iar în fruntea gloatelor inamice este imaginea lui Hercules”. Numele dat de greci, Herakles, a fost 
tradus prin „Gloria Herei”, însă se pare că provine din aceeași rădăcină ca și Hercules, Hercoles 
sau Hercles ale romanilor și Hercele, Herce ori Ercle ale etruscilor, adică „arkhles”. Sub acest 
nume îl întâlnim în lista conducătorilor Egiptului din dinastia regilor păstori (în poeziile populare 
românești, lovan Iorgovan este numit „ficior de mocan”), Arkhles / Sikruhaddu / Sokar-Hor 
domnind în jurul anului 1600 î.e.n. Preotul Manethon chiar povestea că, la un moment dat, zeul 
Asar (Osiris) l-a lăsat pe Herakles la conducerea Egiptului. Cuvântul „arkhles”, din care au 
derivat numele Herakles, Hercules sau Ercle, provine la rândul său dintr-un vechi cuvânt 
pelasg, rădăcina românescului „arcaș”. Epitet care i se potrivește perfect semizeului, ținând cont 
că grecii antici îl numeau adeseori „Arcaşul”, fiind în Odiseea lui Homeros cel mai bun în lupta 
cu arcul. 

Se pare că Herakles era cunoscut și în Mesopotamia, unde a fost numit Gilgameș. Deși 
poveștile celor două personaje sunt diferite în mare parte, există o serie de asemănări care 
demonstrează că este vorba despre unul și același semizeu. Faptele lui Gilgameș seamănă cu 
cele ale omologului său grec, cum ar fi lupta cu taurul ceresc, cu leul sau călătoria în Dacia. 
Ambii aveau o forță ieșită din comun și purtau câte o piele de leu ca obiect vestimentar. Înarmaţi 
adesea doar cu o ghioagă, amândoi au devenit celebri datorită călătoriilor lor pline de aventuri. 
Și Șimșon (Samson) din Israel pare a fi același personaj; născut după ce mama sa a fost 
vizitată de un înger și dotat de asemenea cu o forță ieșită din comun, Șimșon a dus o viaţă plină 
de lupte mai ales cu filistenii, dușmanii israeliților. Și el s-a luptat cu un leu, lucru bizar pentru 

pământul Israelului, unde nu au existat vreodată aceste feline. Prin 
urmare, poveștile celor trei, diferite în aparenţă, par a descrie un singur 
personaj, numit lovan lorgovan în folclorul românesc. 

Luptând de partea zeilor celești ai lui Zeus / Enlil împotriva fraţilor săi, 
giganții (pelasgii), și eliberându-l pe Prometheus / Enki de pe vârful Omu, 
Herakles a devenit un trădător. A demonstrat acest lucru și ulterior, când 
s-a întors în Dacia pentru a fura diverse comori, cum ar fi merele de aur 
din grădina hesperidelor, brâul de aur al amazoanei Hippolyta, căprioara 
cu coarne de aur a zeiței Artemis, iepele carnivore ale gigantului 
Diomedes, cireada gigantului Geryon și câinele cu trei capete, Kerberos, 
paznicul lumii de dincolo (Ardealul). După terminarea celor 12 munci, 
Herakles s-a întors din nou în Dacia, alături de argonauţi, pentru a fura 
lâna de aur a pelasgilor din pădurea sfântă a zeului războiului. Nedreptăţile împotriva poporului 
din care făcea parte nu s-au oprit aici, grecii antici susținând că Herakles și argonauţii au jefuit 
Troia (cetate pelasgă) înainte de războiul descris de Homeros în Iliada. Semizeul i-a învins pe 
bebrici (un trib tracic care locuia în Bithynia), le-a ucis regele, pe Migdon, și le-a luat pământul, 
pe care l-a oferit prințului Lykos din Mysia. l-a ucis pe Lepreus, Alastor și Periklymenus, nepoții 
zeului Poseidon, pe semizeii Eryx, Linus și Augeias și pe giganţii Kyknos, Porphyrion, Mimas, 
Albion, Bergion și Antaeos, cu toţii din acelaşi neam al pelasgilor ca şi el. 

Se pare că Zeus / Enlil nu a depus mult efort pentru a-l convinge pe Herakles să-și trădeze 
poporul. Miturile antice ni-l prezintă nu doar ca fiind un mare erou al omenirii, ci și o persoană 
fără scrupule, extrem de violentă, arogantă, sadică, instabilă psihic, cu porniri ucigașe și pofte 
sexuale ieșite din comun. L-a ucis pe Linus, cel care l-a iniţiat în tainele muzicii, deoarece 
sărmanul profesor a îndrăznit să-i corecteze greșelile. Într-un meci demonstrativ de box l-a 
omorât pe celebrul Eryx din Sicilia. Din cauza nebuniei și-a omorât copiii pe care îi avea cu 
prima sa soţie, Megara. Tot din cauza nebuniei și-a aruncat cel mai bun prieten, pe Iphitus, de 
pe zidul uriaș al unei cetăți. Într-o zi, pe când Theiodamas, regele driopilor, își ara pământul, 
Herakles i-a ucis un bou pentru că îi era foame; pentru că a îndrăznit să se împotrivească, 
regele a fost, la rândul său, asasinat, iar driopii obligaţi să ducă un război crunt împotriva 
semizeului. Tot grecii spuneau că fiul lui Zeus a răpit-o pe prinţesa lole din Oechalia, după ce i- 
a ucis tatăl și fraţii. În baladele românești, pe valea Cernei și-a asmuţit câinii și șoimii asupra 
fetei care l-a refuzat și a copilului lor. În Vechiul Testament, el a ucis 30 de oameni, cărora le-a 
furat hainele pentru a plăti un pariu pierdut. Mai târziu a prins 300 de vulpi, le-a legat de cozi 
câte două și între ele a aprins câte o torță, lăsând bietele animale să moară în chinuri 
groaznice. În Epopeea lui Gilgameș este descris ca un tiran care „îi chinuie fără încetare” pe 
locuitorii cetăţii Uruk, „îngrămădește asupra lor corvezi”, îi trezeşte când vrea „în sunetul tobei”, îi 
obligă să construiască zidurile cetăţii, „întinde mreje pentru a prinde oamenii” și se culcă cu orice 
femeie dorește, spre disperarea taților și soților victimelor, deoarece semizeul „ține în mâinile sale 
întreaga putere a Urukului” iar zeii „i-au hărăzit să domnească asupra popoarelor”. Acest apetit 
sexual deosebit de ridicat a fost evidenţiat și de grecii antici. Pe lângă cele patru soții și 
numeroasele amante (printre care și șerpoaica Ekhidna), Herakles a avut și nouă iubiţi de sex 
masculin. În Eroticos, istoricul Plutarchus nota că iubiții semizeului erau nenumărați. Tot grecii 
povesteau că Herakles s-a culcat într-o singură noapte cu cele 50 de fiice ale regelui Thespius 
din Thespiae, pe toate lăsându-le însărcinate. În Biblie, pe lângă soția sa filisteană, s-a iubit și 
cu Dalilah din valea Sorek și cu o prostituată din Gaza. În aceste condiţii, nu este de mirare că 
în legenda românească din valea Cernei asmute câinii și șoimii asupra fetei care i-a respins 

avansurile sexuale. În concluzie, marele erou al Antichității pare să fi fost un despot trădător de 
neam, cu probleme psihice, sadic, nemilos, violent, cu porniri ucigașe și cu un apetit sexual ieșit 
din comun. E drept că a ucis câteva creaturi, însă nu a făcut-o pentru a salva omenirea de acei 
monștri, ci doar pentru a-și îndeplini misiunile. De exemplu, a ucis leul din Nemea, Hydra din 
Lerna și păsările stimfaliene și a capturat mistrețul de pe muntele Erymanthus, căprioara zeiţei 
Artemis, taurul din Creta, iepele lui Diomedes, boii lui Geryon și pe Kerberos din Tartaros doar 
la ordinele regelui Eurystheus din Argos. Ce mai, un adevărat apărător al omenirii... 

De ce s-a întors trădătorul Herakles atât de des în Dacia? Ținând cont că a furat lâna de aur, 
merele de aur, brâul de aur al Hippolytei și căprioara cu coarne de aur, putem presupune că 
scopul vizitelor sale erau bogățiile materiale. Însă de ce ar face asta? Dacia a fost dintotdeauna 
un ţinut plin cu aur, însă semizeul nu ducea lipsă de averi, pe care le putea obține din orice colţ 
al lumii. Dacă scopul său nu era îmbogățirea? Oracolul din Delphi i-a prezis că „arunci când toate 
acestea se vor încheia, tu vei deveni unul dintre nemuritori”. În Epopeea lui Gilgameș, el a mers în 
Dacia pentru a afla secretul nemuririi. Se pare că imortalitatea era o dorinţă timpurie a 
semizeului, grecii susținând că, după ce s-a născut, Herakles a fost dus pe ascuns la zeița 
Hera, pentru a-i suge din sân laptele nemuririi. Când l-a observat pe cel mic la pieptul său, Hera 
l-a aruncat, întrerupând procesul, laptele vărsat transformându-se în ceea ce numim astăzi 
Calea Lactee. Prin urmare, este posibil ca adevărata sa misiune în Dacia, acolo unde se află 
Izvorul Nemuririi, să fie obținerea imortalităţii, Herakles considerând că este un drept care i se 
cuvine, în calitatea sa de fiu al regelui zeilor. Și cum acest drept i-a fost refuzat la scurt timp 
după naștere, probabil semizeul a încercat să-l obțină după ce a crescut, astfel petrecându-și 
aproape întreaga viață pe pământul zeilor, cunoscut ulterior ca Dacia. Dacă pentru popoarele 
din Mesopotamia el a descoperit secretul nemuririi, pe care a pierdut-o din cauza unui șarpe, 
grecii antici susțineau că Herakles a primit imortalitatea mult dorită la finalul aventurilor sale, 
fiind mutat alături de zei pe muntele Olympos. Dacă într-adevăr în Dacia a descoperit secretul 
nemuririi, cum și în ce condiţii s-a întâmplat asta? 

În Epopeea lui Gilgameș, semizeul nu a descoperit imortalitatea în Apa Vieţii, ci într-o plantă 
care creștea în respectiva apă. În mitologia greacă, singura descoperire a lui Herakles din aria 
botanicii o reprezintă merele de aur. Conform legendelor, acestea creșteau în grădina 
hesperidelor, un ţinut aflat la capătul lumii, departe de ochii muritorilor (întocmai ca grădina 
biblică a Edenului), în apropierea locului unde titanul Atlas susținea cerul pe umerii săi. Am 
văzut deja că muntele Atlas era pentru vechii greci vârful Omu din munţii Bucegi. Legenda 
susține că Herakles l-a eliberat pe titanul Prometheus care, în semn de recunoștință, i-a 
dezvăluit locaţia secretă a merelor de aur. Pentru că orientarea în spaţiu nu părea a fi punctul 
său forte, semizeul l-a rugat pe titanul Atlas să i le aducă. Titanul a acceptat, cu condiţia ca fiul 
lui Zeus să ţină cerul pe umeri, în locul său. Întors cu merele, Atlas a refuzat să-și reia rolul de 
susținător al poverii. Herakles l-a păcălit, rugându-l să ţină cerul pentru câteva clipe, cât își ia el 
blana leului pe umeri. În momentul în care titanul și-a reluat poziţia inițială, ţinând cerul, 
Herakles a fugit cu merele de aur, pe care i le-a dus regelui Eurystheus. Deoarece merele nu 
puteau fi decât în posesia zeilor, regele s-a văzut nevoit să i le dăruiască Athenei, zeița 
înțelepciunii, care le-a dus înapoi, în grădina hesperidelor. 

Conform grecilor antici, merele de aur din această grădină erau ale zeiţei Hera, care le primise 
la nunta sa cu Zeus de la Gaia, zeița Pământului. Aphrodite i-a dăruit lui Hippomenes / 
Melanion trei dintre aceste mere, cu ajutorul cărora el a câștigat mâna fecioarei Atalante. 
Vestită pentru iuţeala picioarelor sale, Atalante anunţase că se va căsători cu cel care va alerga 
mai repede decât ea. În timpul cursei, Melanion a lăsat să-i cadă merele de aur primite de la 

Aphrodite iar ea, neputându-și stăpâni curiozitatea, s-a oprit să le culeagă, fiind astfel învinsă. 
Cei doi s-au căsătorit și au trăit fericiți până în ziua în care au făcut sex într-un sanctuar al lui 
Zeus, care i-a transformat în lei ca pedeapsă pentru sacrilegiul comis. Însă cel mai celebru măr 
de aur din grădina hesperidelor este cel care a dus la începerea războiului troian. Supărată 
pentru că nu a fost invitată la nunta zeiței Tethis cu regele Peleus, Eris, zeița discordiei, a 
aruncat în mijlocul nuntașilor un măr de aur, pe care era scris „celei mai frumoase”. Zeiţele Hera, 
Athena și Aphrodite l-au revendicat, fiecare considerând că este mai frumoasă decât celelalte. 
Văzând că nu se poate ajunge la o înțelegere, Zeus i-a cerut lui Paris, unul dintre prinții Troiei, 
să decidă învingătoarea concursului de frumuseţe. Fiecare dintre zeițe a încercat să-l convingă 
pe prinţ că merită mărul de aur: Hera i-a promis putere și bogăţie, Athena - victorii militare și 
slavă războinică iar Aphrodite, zeița iubirii, i-a făgăduit-o pe Helene, regina Spartei, fiica lui Zeus 
și cea mai frumoasă dintre femei. Paris i-a oferit mărul Aphroditei, care a făcut-o pe Helene să 
se îndrăgostească de el. Deoarece fiica lui Zeus a fugit în cetatea iubitului său, soțul ei, regele 
Menelaos, împreună cu fratele său, regele micenian Agamemnon, au pornit un război împotriva 
cetăţii troiene, care a durat nu mai puţin de zece ani. 
Dacă merele de aur creșteau în Dacia, ar fi firesc să le întâlnim şi în folclorul daco-românesc. 
Într-adevăr, ele există aici din abundență. În mitologia românească, Sfânta Miercuri, Sfânta 
Vineri și Sfânta Duminică (întocmai precum cele trei nimfe hesperide ale grecilor) sunt trei 
bătrâne cu puteri miraculoase, care îngrijesc animalele sălbatice și ajută călătorii la nevoie. Ele 
dețin un tezaur de obiecte fermecate, pe care le dăruiesc în împrejurări speciale, printre care se 
găsesc perii care se transformă în păduri, o furcă de aur care toarce singură și, bineînțeles, 
mere de aur. Merele sunt considerate de români fructele Sfântului Ilie; pe 20 iulie, ziua în care 
este sărbătorit sfântul, femeile cheamă copii străini sub un măr, pe care îl scutură pentru a da 
de pomană fructele căzute. În această zi merele sunt duse la biserică pentru a fi sfinţite, 
considerându-se că doar astfel vor deveni mere de aur pe lumea cealaltă. Merele de aur se 
întâlnesc și în colindele moștenite de la daci. De exemplu: 

„Crescutu-mi-au, 

Florile dalbe, 
Născutu-mi-au 
Fir de măr aurel, 
Mândru şi frumuşel” 
sau 
„Florile pe care le-am cules azi-noapte 
Vor rodi în brazda sufletelor toate 
Merele de aur, merele visate 
De colindătorii veacurilor toate, 
Dalbe şi iar dalbe, flori adevărate”. 
O urătură de Anul Nou din Botoșani spune: 
„Pe mulți boieri am urat; 
Și pe Irod am urat. 
El tare s-a bucurat, 
Fuga afară a alergat, 
Douăsprezece mere de aur a aruncat, 
Iar noi bucuroși ne-am înturnat. 

Într-un colind din zona Ialomiţei, pomul cu mere de aur rodește în fiecare vară, însă fructele sale 
nu apucă să se coacă, fiind mâncate de un duh: 

„Vântuleţul Mării Negre, 
Măru-i merişor de aur, 
La dalbele mănăstiri 

Mi-a sădit un fir de aur, 

Fir de măr dintr-aurel; 

Făcea mere în toate vere; 

Geaba face, nu le coace, 

Din pricina a duh de măru'. 

Acest duh ar putea fi dulful, singura entitate mitologică marină a românilor, un pește care iese 
din apa mării și se transformă în om pentru a încerca să fure mere de aur dintr-un pom crescut 
pe o insulă. Nu se știe originea acestui nume, însă ar putea fi o contopire dintre termenii „delfin” 
și „duh'. O legătură dintre o creatură marină și merele de aur se întâlnește și în mitologia 
greacă, în povestea celor 12 munci ale lui Herakles, unde respectivele mere erau păzite de 
dragonul Ladon (spre deosebire de dulful daco-român, care încearcă să le fure). Fără îndoială, 
Ladon este copia lui Lotan din miturile ugaritice, dragonul maritim cu șapte capete, învins de 
zeul furtunii, Baal Hadad. Grecii l-au metamorfozat pe Lotan în Ladon prin transformarea literei 
„t în „d și inversarea literelor „a” şi „o”. 
Merele de aur, atât de des întâlnite în folclorul românesc, nu puteau lipsi din basme. Cel mai 
cunoscut este cel cules de Petre Ispirescu, Prâslea cel voinic și merele de aur. Se spune că, în 
vremuri demult apuse, un împărat puternic avea în grădina sa un pom care făcea o dată pe an 
mere de aur. Însă împăratul nu apuca să se bucure de fructe deoarece, înainte să se coacă, 
cineva i le fura de fiecare dată. Cei doi fii ai săi mai mari au încercat să prindă hoţul, însă au 
eșuat. Cel mai mic, Prâslea, și-a încercat și el norocul. A reușit nu doar să salveze mult 
râvnitele mere, ci chiar l-a săgetat pe hoţul ascuns la adăpostul întunericului. A doua zi, 
împreună cu fraţii săi mai mari, a plecat în căutarea tâlharului. Luându-se după urmele de 
sânge căzute pe pământ, cei trei au ajuns la marginea unei prăpăstii. Prâslea a coborât cu 
ajutorul unor funii și a ajuns pe Tărâmul Celălalt. Acolo a întâlnit trei prințese, care fuseseră 
răpite din casa tatălui lor de trei zmei, aceiași care furaseră merele de aur (la fel ca dulful din 
folclorul românesc). Prâslea i-a ucis pe zmei (întocmai ca Herakles pe Ladon) apoi s-a întors cu 
prințesele la fraţii săi, care îl așteptau la marginea prăpastiei. Înainte de a pleca, a luat din 
palatele zmeilor câte un bici care, atunci când era pocnit în fiecare colț al palatului, făcea să 
apară câte un măr. Pocnind din bice, Prâslea a făcut un măr de aramă pentru fata cea mare, 
căreia i-a dat și un bileţel în care scria că va fi soția fratelui cel mare. Pentru fata mijlocie, 
promisă fratelui mijlociu, Prâslea a făcut un măr de argint. lar pentru fata cea mică, pe care și-o 
dorea pentru el, băiatul a făcut să apară un măr de aur. Pe care însă nu i l-a dat fetei, ci l-a 
păstrat. Fraţii lui le-au ridicat pe cele trei prințese cu ajutorul frânghiilor cu care coborâse 
Prâslea, iar lui i-au întins o capcană. În timp ce îl trăgeau în sus, au dat drumul frânghiilor de la 
mare înălțime. Bănuind că fraţii săi îi pregăteau ceva necurat, mezinul legase din timp de funii o 
piatră, pe care își așezase căciula. Crezând că Prâslea este mort, cei doi fraţi au plecat acasă 
cu prințesele. S-au căsătorit cu fetele cele mai mari, însă mezina a refuzat cu încăpățânare să- 
şi aleagă un soţ. Cu ajutorul unei zgripsoroaice, căreia i-a salvat puii de un balaur, Prâslea a 
părăsit Tărâmul Celălalt și s-a întors în lumea oamenilor. Sosit în cetatea sa, îmbrăcat în haine 
țărănești pentru a nu fi recunoscut (întocmai ca eroul Odisseei lui Homeros), băiatul a aflat că 
logodnica lui era silită să se mărite. Însă ea, la fel ca Penelope a lui Odysseus, își supusese 
peţitorii la o încercare imposibilă: cel care îi dorea mâna era nevoit să-i aducă o furcă cu caierul 
și fusul de aur, care să toarcă singură. Prâslea a devenit ucenicul unui argintar și a scos furca 

din mărul de aur pe care îl făcuse în palatul unuia dintre zmei. Văzând furca de aur care torcea 
singură, adusă de argintar, fata de împărat și-a dat seama că Prâslea a supraviețuit. Drept 
pentru care, pentru a fi sigură, a cerut și o cloșcă cu pui de aur. Prâslea a recurs la același truc, 
scoțând cloșca și puii din mărul de aur. Văzând păsările de aur ciugulind mei tot din aur, 
prințesa și-a dorit să îl cunoască pe adevăratul făurar deoarece, spunea ea, „cine a făcut aste 
două lucruri trebuie să aibă şi mărul de aur al zmeului”. Adus în faţa Curţii, Prâslea a scos la iveală 
mărul, iar fata și împăratul l-au recunoscut. Pentru cei doi fraţi ai săi, care au încercat să îl 
omoare, Prâslea a apelat la pedeapsa divină: toţi trei au tras câte o săgeată în sus, lăsându-l pe 
Dumnezeu să le hotărască soarta. Săgeata mezinului a căzut la distanţă, iar ale fraţilor săi li s- 
au înfipt în creștete, ucigându-i pe loc. Prâslea s-a însurat cu aleasa inimii sale, iar după 
moartea tatălui său a devenit împărat, „și împărăți în pace de atunci şi până în ziua de astăzi, de or fi 
trăind”, după cum încheia Ispirescu. 

O altă poveste în care întâlnim merele de aur, culeasă din popor tot de Petre Ispirescu, este 
Lupul cel năzdrăvan și Făt-Frumos. La fel ca în basmul lui Prâslea, este vorba tot despre un 
împărat care avea în grădina sa un pom ce făcea mere de aur, pe care nu apuca să le guste din 
cauza unui hoț. Și aici cei doi fii mai mari ai săi au eșuat în încercarea de a prinde tâlharul, care 
a fost rănit doar de prinţul cel mic, numit Făt-Frumos. Urmând același scenariu, mezinul a plecat 
în căutarea hoțului care, după cum a aflat de la un lup uriaș, cu fruntea de aramă, era împăratul 
păsărilor. Acea pasăre se afla în împărăţia vecină, închisă într-o cușcă de aur, de unde le 
ordona celor mai rapizi supuși ai săi să-i aducă merele de aur ale tatălui lui Făt-Frumos. 
Încercând să fure pasărea cu tot cu colivie, prințul a fost prins în fapt și dus în fata 
conducătorului suprem al acelui tărâm. Fiind pasibil de pedeapsa cu moartea pentru furt, eroul a 
căzut de acord să plece într-o misiune, întocmai ca Herakles în povestea celor 12 munci. Pentru 
a scăpa și de pedeapsă, dar și pentru a primi pasărea din colivia de aur, prinţul a fost nevoit să 
îi aducă împăratului iapa sălbatică a împăratului vecin. Încercând să fure iapa, Făt-Frumos a 
fost prins în flagrant și de această dată. Pentru a-l absolvi de pedeapsă, și acest împărat l-a 
trimis într-o misiune: să i-o aducă pe Zâna Crăiasă. Ajutat de lupul fermecat cu fruntea de 
aramă, flăcăul a răpit-o pe Zâna Crăiasă dar, îndrăgostindu-se de ea, s-a hotărât să o păstreze 
pentru el. Lupul a luat înfățișarea fetei iar eroul i l-a dus celui de-al treilea împărat, primind în 
schimb iapa nărăvașă. După ce Făt-Frumos s-a îndepărtat cu Zâna Crăiasă și cu iapa, lupul și- 
a reluat adevărata înfățișare și a plecat după ei. La curtea celui de-al doilea împărat povestea s- 
a repetat, flăcăul primind pasărea și colivia de aur în schimbul lupului transformat în iapă. Astfel, 
băiatul s-a întors acasă și cu iapa nărăvașă, și cu împăratul păsărilor, și cu frumoasa zână. În 
împărăţia tatălui său a construit un grajd falnic pentru iapă, a așezat în grădină colivia cu 
pasărea, apoi s-a căsătorit cu Zâna Crăiasă. „După care trăiră în fericire, fiindcă Făt-Frumos nu 
mai avea ce pofti. Și or fi trăind şi astăzi, de n-or fi murit”, încheie Petre Ispirescu, la fel ca în 
basmul precedent. 

Povești asemănătoare cu acestea există nu doar în Europa, ci și în Asia până în India și China, 
în Africa de nord, în America de Sud, în Mexic și la indienii din America de Nord. Scenariul este 
întotdeauna același, precum în basmul lui Prâslea: dintr-o grădină se fură niște fructe rare, fiii 
proprietarului o păzesc pe rând însă doar cel mai mic reușește să rănească hoțul, pe care îl 
urmărește până pe Tărâmul Celălalt. Acolo îl ucide, salvează trei surori prințese, fraţii săi 
încearcă să îl omoare și, după ce se întoarce în lumea oamenilor, se face recunoscut iar fraţii 
săi sunt pedepsiţi. Acest lucru demonstrează nu doar că toate au o sursă comună, dar și că 
povestea lui Făt-Frumos, care are începutul și sfârșitul identic, este o adaptare ulterioară a 
basmului lui Prâslea. Din cele două povești populare culese de Petre Ispirescu reiese că 

acțiunea se petrece în Dacia. Prezenţa lupului în basmul lui Făt-Frumos întărește această idee, 
fiind animalul sacru al dacilor. Eroul a mers doar câteva zile până a ajuns pe Tărâmul Celălalt, 
ceea ce înseamnă că împărăţia tatălui său se afla în apropierea Ardealului. Deși acea lume 
pare una subterană, ţinând cont că a fost nevoit să coboare cu ajutorul unor funii, aparențele 
înșeală și de acestă dată. Pentru a ajunge în Ardeal, Prâslea / Făt-Frumos a fost nevoit să 
traverseze munții Carpaţi; prin urmare, coborârea sa cu ajutorul frânghiilor putea avea loc de pe 
munte, nu într-o lume subterană. Zmeii, acele ființe jumătate șerpi și jumătate oameni, apar aici 
ca hoţi ai merelor de aur, la fel ca dulful din folclorul daco-românesc, spre deosebire de balaurul 
Ladon din mitologia grecilor, care le păzea. Însă diferența există doar în aparenţă. Din basmul 
lui Prâslea reiese că zmeii luau înapoi merele de la oamenii care le achiziționaseră prin metode 
necunoscute, pentru a le aduce înapoi în lumea lor, Ardealul. Acest lucru îi transformă în paznici 
ai merelor de aur (la fel ca Ladon) care ar fi trebuit să rămână în lumea lor, nicidecum în cea a 
oamenilor. O idee asemănătoare întâlnim și în mitologia greacă unde, după ce a primit de la 
Herakles merele de aur, regele Eurystheus i le-a dăruit zeiței Athena pentru a le duce înapoi în 
grădina hesperidelor, deoarece nu puteau fi în posesia muritorilor. Zmeii, ca paznici ai Grădinii 
Zeilor, se întâlnesc și în Epopeea lui Gilgameș, unde „la porțile muntelui stăteau de pază făpturi 
jumătate-om, jumătate balaur, Scorpionii; faţa lor era înfricoşătoare, privirea lor ucidea oamenii”. Dacă 
în basmul lui Făt-Frumos zmeii au fost înlocuiţi cu păsări, se spune că Alexandros Makedon a 
întâlnit în Grădina Zeilor „păsări cu chip uman” atunci când a încercat să-i calce lui Gilgameș pe 
urme, traversând Carpaţii printr-un tunel. Prima ființă pe care a întâlnit-o Prâslea pe Tărâmul 
Celălalt a fost una dintre cele trei fiice de împărat răpite de zmei, la fel cum Gilgameș a întâlnit-o 
pe zeița Siduri la scurt timp după ce a pășit în Grădina Zeilor. În Lupul cel năzdrăvan și Făt- 
Frumos, eroului i se dau câteva misiuni asemănătoare cu muncile lui Herakles. Furtul iepei 
sălbatice amintește de cea de-a opta muncă a lui Herakles, capturarea iepelor antropofage ale 
lui Diomedes, regele Traciei. lapa era albă și „avea căpăstrul aurit şi împodobit cu pietre nestemate, 
de lumina ca soarele”, foarte asemănător cu brâul fermecat al reginei amazoanelor, Hippolyta, pe 
care Herakles l-a furat pentru a-și duce la capăt cea de-a noua misiune. Ajutat de lupul fermecat 
(care pare a fi o copie a câinelui Kerberos, pe care semizeul l-a capturat în cea de-a 
douăsprezecea misiune), Făt-Frumos o răpește pe Zâna Crăiasă, întocmai ca Herakles pe 
frumoasa prințesă lole din Oechalia. Până și păsările care furau merele de aur duc cu gândul la 
păsările stimfaliene, pe care semizeul le-a ucis în cea de-a șasea sa misiune. Ținând cont de 
toate aceste asemănări, putem presupune că aceste basme, precum și celelalte asemănătoare 
din restul lumii, s-au inspirat din povestea semizeului Herakles / Gilgameș. Trebuie remarcată și 
cloșca cu pui de aur din povestea Prâslea cel voinic și merele de aur, o parte reală a tezaurului 
de la Pietroasa, ceea ce confirmă sâmburele de adevăr din spatele basmului popular. 

Merele de aur apar și în două basme din secolul al XIX-lea, ale fraţilor Jacob și Wilhelm Grimm. 
Cei doi fraţi folcloriști, filologi, lingviști și doctori în drept au descoperit merele în folclorul antic și 
le-au ascuns în spatele unor povești, Pasărea de aur și Pomul cu merele de aur. Prima dintre 
ele este o copie evidentă a basmului daco-românesc Lupul cel năzdrăvan și Făt-Frumos. Fraţii 
Grimm povesteau că, într-o ţară îndepărtată, un rege avea în grădina sa un pom cu mere de 
aur. Deoarece în fiecare noapte cineva fura câte un măr, grădinarul regelui și cei doi fii ai săi 
mai mari au încercat să stea de pază, însă fără succes. Venind rândul fiului cel mic al 
grădinarului, acesta a reușit să săgeteze hoţul, căruia i-a căzut o pană de aur. Regele i-a cerut 
grădinarului să prindă hoţul, iar acesta și-a trimis fiii pe rând să îndeplinească misiunea. Cu toții 
s-au întâlnit cu un vulpoi, care i-a sfătuit să înnopteze într-un han urât și trist din primul sat pe 
care îl vor întâlni. Fiii cei mari au gonit vulpoiul și i-au ignorat sfatul, alegând să se cazeze într- 

un han frumos. Din cauza plăcerilor oferite de acel loc și-au uitat misiunea. Spre deosebire de 
fraţii săi, mezinul grădinarului a ales să-l asculte pe vulpoiul fermecat, care i-a dezvăluit că într- 
un castel negru va găsi o pasăre de aur închisă într-o colivie de lemn, alături de care se află o 
colivie de aur. L-a sfătuit să ia pasărea în colivia de lemn în care se găsea pentru că, dacă ar 
încerca să o schimbe cu cea de aur, va regreta. Băiatul însă nu putut rezista tentaţiei și a 
încercat să plece și cu colivia de aur, moment în care pasărea măiastră a început să ţipe, 
alertând gărzile. Fiul grădinarului a fost capturat și dus în fața stăpânului castelului, care l-a 
ameninţat cu moartea dacă nu îi va aduce un cal care aleargă ca vântul. Pentru că nu știa 
încotro s-o apuce, băiatul a fost din nou ajutat de vulpoiul fermecat, care i-a spus că într-un 
castel alb se află calul căutat. „Calul va avea doua şei, una nouă și alta veche, dar tu alege-o pe cea 
veche şi vei vedea”, l-a sfătuit vulpoiul. Din nou fiul grădinarului a cedat în fața ispitei, alegând 
șeaua cea nouă. La fel ca pasărea de aur, calul a făcut zgomote, alertând paznicii, iar băiatul a 
fost din nou capturat. Și stăpânul acestui palat l-a trimis într-o misiune, pentru a nu-l decapita: 
să i-o aducă pe fiica regelui. Vulpoiul l-a ajutat din nou, sugerându-i ca, la miezul nopții, când 
prințesa face baie, să îi sărute mâna iar ea îl va urma, atât timp cât nu apucă să-și ia rămas bun 
de la părinţi. De acestă dată băiatul a urmat întocmai instrucţiunile și astfel a putut să-și ducă 
misiunea la bun sfârșit. Pentru a rămâne și cu prinţesa, și cu calul, și cu pasărea, vulpoiul l-a 
mai sfătuit: „Când vei ajunge în fața stăpânului palatului alb, îi vei cere calul în schimbul prinţesei şi 
când te vei urca pe cal, să ridici prințesa pe şa şi să ieși în fugă, fără să te poată prinde nimeni. Când 
vom ajunge la castelul negru, intri tu singur cu calul și spui că vrei să examinezi pasărea, să te convingi 
că e cea adevărată. Când o vei avea în mâinile tale, să fugi mâncând pământul şi să ni te alături”. Fiul 
grădinarului a făcut așa cum i s-a spus, apoi s-a întors la palatul regelui care, deoarece nu avea 
fii, l-a ales pe el moștenitor al tronului. După moartea bătrânului rege, mezinul grădinarului a 
ocupat tronul și a trăit fericit până la adânci bătrânețţi alături de prințesa sa, care i-a devenit 
soție. 

Dacă această poveste nu este decât o copie a basmului Lupul cel năzdrăvan și Făt-Frumos, cel 
de-al doilea al fraților Grimm, Pomul cu merele de aur, pare a fi diferit de restul care abordează 
această temă. Se spune că o femeie avea trei fete; „Pe cea mare o chema Un-ochi, pentru că avea 
un Singur ochi și era aşezat ochiul acesta tocmai în mijlocul frunţii; pe cea mijlocie o chema Doi-ochi, 
pentru că avea doi ochi, iar pe cea mai mică, Trei-ochi, cel de-al treilea fiind așezat tot în mijlocul 
frunţii”. Deoarece Doi-ochi era identică din punct de vedere fizic cu oamenii, mama și surorile ei 
nu o puteau suferi și nu scăpau nicio ocazie de a-i face viața un calvar. Într-o zi, plecată fiind cu 
capra la păscut, a început să plângă pentru că surorile ei îi puseseră în traistă foarte puţină 
mâncare. O zână a văzut-o și a învăţat-o să îi spună caprei atunci când îi este foame: „Capră, 
behăie, Masă, pune-te!”. De fiecare dată când rostea aceste cuvinte, apărea o masă plină cu cele 
mai alese mâncăruri. Aflând într-un final secretul fetei, mama sa i-a înjunghiat capra. Zâna a 
apărut din nou în faţa lui Doi-ochi și a învăţat-o să îngroape măruntaiele caprei în faţa ușii. A 
doua zi, în acel loc a apărut un falnic pom cu frunze de argint și mere de aur. Mama și cele 
două fiice ale sale au încercat zadarnic să pună mâna pe fructele de aur; de fiecare dată 
crengile se ridicau iar ele rămâneau cu mâinile goale. Doi-ochi și-a încercat și ea norocul și, 
spre surprinderea tuturor, crengile nu s-au retras din calea ei ci chiar au coborât, pentru a-i fi 
fetei mai ușor să culeagă merele. Bineînţeles că mama sa i-a luat mult râvnitele fructe. Într-o zi, 
pe când un tânăr se apropia de casa lor, cele două preferate ale mamei au ascuns-o pe Doi- 
ochi într-un butoi, alături de merele de aur. Vrăjit de frumusețea pomului, acel „voinic de flăcău, 
tare mândru la chip” le-a spus celor două că îi va îndeplini orice dorință proprietarei copacului în 
schimbul unei crenguţe. În zadar au încercat fetele să rupă o creangă; povestea s-a repetat și, 

de fiecare dată, copacul și-a ridicat ramurile pentru a nu putea fi ajunse. Doi-ochi dădu drumu 
din butoi unor mere de aur, care au ajuns la picioarele flăcăului. Dorind să afle de unde au 
apărut acele fructe nemaivăzute, cele două surori au fost nevoite să o scoată pe Doi-ochi la 
lumină. lar tânărul s-a îndrăgostit instantaneu de ea. Și pentru că fata a reușit să-i dea o 
crenguță din pomul fermecat, el i-a îndeplinit cea mai mare dorinţă: a luat-o cu el, scăpând-o 
astfel de chinurile pricinuite de mamă și de surori. Care nici măcar de pom nu au avut parte; a 
doua zi copacul nu se mai găsea în fața ușii lor, ci în dreptul iatacului lui Doi-ochi. După mulţi 
ani, cele două surori au ajuns să cerșească la poarta castelului în care locuiau Doi-ochi și soțul 
ei. Recunoscându-le, ea le-a primit cu brațele deschise, uitând de neplăcerile din trecut. „Jar cele 
două surori haine, văzând atâta bunătate din partea ei, se căiră amarnic pentru răul pe care i-l făcuseră 
în tinereţe”. Cam târziu... 

Nu știm locul acţiunii acestui basm al fraţilor Grimm, dar îl putem intui. Pomul cu merele de aur 
nu creștea în lumea oamenilor, ci într-un tărâm populat de ființe fantastice, cum ar fi mama și 
cele două surori ale eroinei. Una dintre ele avea un singur ochi în frunte, aidoma ciclopilor, iar 
cealaltă avea trei ochi, la fel ca zeul Şiva din folclorul indian sau ca monstruoasa pasăre Zu din 
Mesopotamia. Doi-ochi era privită de familia ei ca o ciudățenie, deoarece aspectul său fizic era 
identic cu cel al oamenilor. Prin urmare, putem concluziona că acţiunea s-a petrecut într-o lume 
a creaturilor, cum ar fi Tărâmul Celălalt din miturile multor popoare, adică Ardealul dacic. Cele 
trei surori par a fi nimfele hesperide din miturile grecilor, fiicele titanului Atlas care păzeau 
merele de aur, sau Sfânta Miercuri, Sfânta Vineri și Sfânta Duminică din folclorul românesc. 
Dacă în multe basme și legende ale lumii un erou (Prâslea / Făt-Frumos / Herakles / Gilgameș) 
a sosit în Ardeal pentru a căuta merele de aur, un astfel de voinic apare și în această poveste. 
În toate versiunile basmului, tânărul întâlnea o frumoasă fată (fie că era vorba despre o 
prințesă, o zeiță sau șerpoaica Ekhidna) de care se îndrăgostea și pe care o lua cu el în lumea 
oamenilor. Același lucru se întâmplă și aici, unde acel „voinic de flăcău, tare mândru la chip” (O 
descriere care amintește de Făt-Frumos) se îndrăgostește de Doi-ochi, pe care o ia cu el în 
palatul său. Cum toate acele povestiri descriu călătoria lui Herakles în căutarea merelor de aur, 
și acest basm pare a se referi la aceeași întâmplare, povestită de fraţii Grimm dintr-un alt unghi. 
Merele de aur se găsesc și în mitologia scandinavă, povestea lor fiind asemănătoare cu cea din 
folclorul dacic, grec și germanic. În Edda în proză, scrisă în secolul al XIII-lea de Snorri 
Sturluson, zeița Idunn era paznica merelor de aur care acordau tinerețea veșnică. Zeii 
Asgardului veneau adesea în grădina zeiței Idunn pentru a mânca din acele mere, rămânând 
astfel etern tineri. Într-o zi, gigantul Thjazi (adică unul dintre pelasgi, strămoșii dacilor, 
asemenea lui Herakles) l-a obligat pe zeul Loki să o atragă pe Idunn într-o pădure. Acolo o 
aștepta uriașul care, transformat într-un vultur uriaș, a răpit-o și a dus-o în palatul său. Absența 
zeiței a cauzat îmbătrânirea celorlalţi zei ai Asgardului care, într-un final, și-au dat seama că 
Loki era de vină pentru dispariția ei. Vinovatul a promis că o va recupera și s-a ţinut de cuvânt. 
Transformat într-un șoim, a găsit-o pe Idunn singură în casa lui Thjazi, a transformat-o într-o 
nucă și a adus-o înapoi în Asgard, lumea zeilor. Dându-și seama că zeița a dispărut, uriașul s-a 
transformat din nou în vultur și, furios, a pornit pe urmele lui Loki (cele două personaje 
transformate în păsări ne duc cu gândul la păsările de aur din basmele Pasărea de aur și Lupul 
cel năzdrăvan și Făt-Frumos). Pentru a-l opri pe uriaș, zeii au construit un rug care i-a ars 
penele, apoi l-au ucis pe uriașul prăbușit la pământ. Acest final al poveștii amintește de rugul pe 
care și-a găsit sfârșitul Herakles în mitologia greacă. Răpirea zeiței din grădina merelor de aur, 
aflată pe tărâmul zeilor, seamănă izbitor cu povestea de dragoste dintre eroul basmelor și 
frumoasa pe care o ia cu el în lumea oamenilor. O interpretare satisfăcătoare a numelui ei nu a 

putut fi oferită nici până în ziua de astăzi. Este posibil ca, prin inversarea primelor litere, Idunn 
să provină din Diunn, nume derivat din Diana, zeița vânătorii la romani, numită Artemis de greci 
(cea despre care se spunea că petrecea mult timp în ţara hyperboreenilor / pelasgilor, a cărei 
căprioară cu coarne de aur a fost ucisă de Herakles în același teritoriu) sau Dana / Danu la celți 
(care a dat numele latin al Dunării, Danubius). Idunn / Diunn sau Diana / Dana, zeița pentru 
care a fost ucis gigantul Thjazi, pare să aibă aceeași rădăcina ca Deianeira, cea care a cauzat 
moartea lui Herakles în același mod, sau ca Dalilah din Vechiul Testament, care a dus la 
capturarea și la uciderea lui Șimșon. Și din nou se pare că avem aceeași poveste dacică 
întâlnită în toate colțurile lumii. 

De ce erau atât de dorite aceste mere de aur care creșteau în Ardeal? Mitologia scandinavă 
susține că ofereau tinereţea veșnică. Legendele egiptenilor și ale altor popoare antice 
considerau mărul arborele sfânt sau copacul ceresc al vieţii. Din acele vremuri este un simbol al 
lumii vegetale, necesar unei vieți sănătoase, de unde și zicala: „Un măr pe zi ține doctorul departe 
de casă”. În Facerea biblică, în Grădina Edenului se afla, pe lângă Pomul Cunoașterii, și cel al 
Vieţii. Chiar dacă nu este menţionat că ar fi vorba despre un măr, Copacul Vieţii din Grădina 
Zeilor poate fi pomul cu mere de aur prezent în folclorul universal, cel care oferea viața veșnică. 
În Biblie, zeul suprem i-a gonit pe oameni din Grădina Edenului pentru ca aceștia să nu guste 
din fructul Pomului Vieţii. În miturile din întreaga lume, merele de aur erau rezervate exclusiv 
zeilor. „Și izgonind pe Adam, l-a aşezat în preajma grădinii celei din Eden și a pus heruvimi şi sabie de 
flacără vâlvâitoare, să păzească drumul către pomul vieții”, afirmă Biblia, în timp ce miturile celorlalte 
popoare confirmă acest lucru, susținând că teritoriul în care se aflau merele de aur era locuit 
doar de ființe supranaturale (zei, nimfe, balauri, zmei, zâne) care păzeau respectivele fructe 
(așa cum ar fi hesperidele, balaurul Ladon sau zmeii, de exemplu). Merele de aur sunt amintite 
clar în Vechiul Testament, într-una dintre Pildele lui Șelomo: „Ca merele de aur pe poliți de argint, 
așa este cuvântul spus la locul lui” (25:11). 

Dacă există cu adevărat, ar putea merele de aur din Dacia să ofere nemurirea? Teoretic este 
posibil. În Ardeal curge Izvorul Vieţii, pe care l-au căutat de-a lungul timpului oameni precum 
Gilgameș sau Alexandros Makedon, care are capacitatea de a oferi viața veșnică. Un pom 
crescut pe malul acestui izvor, cu rădăcinile udate de Apa Vieţii, ar putea prelua proprietăţile 
respectivei ape. Chiar dacă acest lucru poate părea de domeniul fantasticului, se pare că unii 
oameni au luat legenda merelor de aur în serios. Unul dintre aceștia este prințul moștenitor al 
Marii Britanii. 

În 1759, Walther Baltazar, istoriograful lui Mihai Viteazul, scria despre satele din Ardeal că „sunt 
sate avute datorită fructelor multe și dulci asemeni fructelor din Polonia Mare și Germania”. Ofiţerul 
francez Dupont, din armata lui Sobieski, descria în 1688 pustiirea Moldovei de către turci, 
subliniind că „nu se cunosc locurile în care au fost sate şi târguri decât prin mulțimea pomilor roditori 
din jurul caselor”. Tot în aceeași perioadă, Dimitrie Cantemir publica date preţioase despre 
răspândirea pomilor și calitatea superioară a fructelor din Ardeal și Moldova, accentuând 
necesitatea consumului de mere pentru o viaţă sănătoasă. Pe teritoriul fostei Dacii, în special în 
Ardeal, se întâlnesc din abundență livezi de mere domnești, considerate a fi cel mai bun soi 
autohton. Fructele sunt mari, de culoare gălbuie-portocalie, cu gust dulce-acidulat și cu o aromă 
discretă, adevărate mere de aur, precum în legende. Prinţul Charles al Marii Britanii, care de 
câţiva ani vizitează România în mod regulat, a descoperit la Mălâncrav (în județul Sibiu), 
ascunsă printre dealuri, o livadă cu mere aurii și o fabrică de suc delicios de mere. Imediat a 
decis să-și achiziţioneze în acel loc o reședință de vacanţă. Ba, mai mult, prin fundaţia pe care 
o patronează, Mihai Eminescu Trust, Charles a achiziționat și fabrica. Directorul fundației, 

Caroline Fernolend, a recunoscut într-un interviu că Mihai Eminescu Trust plătește o arendă 
foarte mare pentru livada aflată pe o suprafață de 108 
hectare de teren, dar și că are în derulare proiecte 
asemănătoare și în alte localități din judeţul Sibiu, cum ar fi 
Biertan, Richiș, Moșna și Alma Vii. Inevitabil apare 
întrebarea: de ce este interesat prințul Charles de merele 
din Ardeal? Se află cumva în căutarea celebrelor mere de 
aur? Scepticilor li s-ar putea părea amuzantă această 
ipoteză, fără îndoială. Însă această variantă nu este atât 
de fantezistă pe cât pare. Din toamna anului 2013, 
angajaţii Fundaţiei Mihai Eminescu Trust au făcut 
recensământul merilor, perilor și prunilor din sate aflate în trei judeţe din Ardeal: Sibiu, Brașov și 
Mureș. După ce au aflat unde se află pomii fructiferi tradiţionali, angajaţii fundaţiei au plantat 
acele soiuri vechi în livezile prințului Charles. Acest proiect a avut un buget de un sfert de milion 
de franci elveţieni, bani oferiţi de câteva bănci elveţiene, aparent pentru conservarea soiurile 
tradiţionale de pomi fructiferi. „Scopul proiectului nu e doar conservarea, este și identificarea varietăţii 


soiurilor tradiționale de meri, peri, pruni. Dorim să contribuim la conservarea lor, in situ, creând o 
pepinieră la livada pe care fundaţia o are în Mălâncrav, pe urmă vrem să plantăm în livada noastră, dar 
şi în alte livezi”, declara pentru presă Michaela Turk, reprezentantă a fundaţiei Mihai Eminescu 
Trust. Despre livezile din localităţile sibiene Fântânele și Sibiel, Dumitru Ungureanu 
(președintele Federaţiei TraiVerde, fostul director general al Agenţiei Regionale de Protecţia 
Mediului Sibiu) spunea: „Problema este că în zona respectivă sunt merii şi perii de o sută de ani, deci 
sunt soiurile cele mai vechi. Avem acolo o valoare genetică foarte valoroasă”. Potrivit acestuia, „bolile 
se mută din zonele calde în cele reci”, sugerând că merele din pomii tradiţionali sunt mai rezistente 
la schimbările climatice, în mod natural. Bineînţeles că oamenii întregi la minte nu pot crede că 
prințul Charles este interesat atât de mult de bolile pomilor, încât să pornească un proiect de o 
asemenea avergură. La fel și băncile elveţiene, care sunt dispuse să investească peste 200.000 
de euro doar pentru conservarea unor pomi vechi din Ardeal. Despre familia regală britanică se 
spune că s-ar afla în fruntea masoneriei (grupare care se consideră deținătoarea secretelor 
zeilor) europene, Elveţia fiind locul în care această organizaţie își ascunde finanţele, departe de 
ochii lumii. Dacă este adevărat, înseamnă că masoneria este interesată de merii vechi din 
Ardeal, mai ales de cei din soiul domnesc (așa-numitele „mere de aur”), ceea ce nu poate decât 
să ridice semne de întrebare. Ce ar putea căuta Charles dacă nu celebrele mere de aur? La o 
privire atentă pe harta României, se observă că județele în care fundaţia prințului a realizat 
recensământul pomilor se află exact în centrul României (pe care Papa loannes Paulus Il a 
numit-o „Grădina Maicii Domnului”), implicit în mijlocul Ardealului, regiune considerată de antici 
Grădina Zeilor sau Tărâmul Celălalt. Conform miturilor din vechime, în mijlocul „grădinii” se află 
pomul cu merele de aur, care oferă viața veșnică, după cum susţine și Vechiul Testament „iar 
în mijlocul raiului era pomul vieții şi pomul cunoștinței binelui şi răului” (Facerea 2:9). 

Cine ar fi crezut că prințul Charles îi va călca pe urme semizeului Herakles? Și de ce caută 
merele de aur din legende? Bineînţeles, pentru a obține dacă nu nemurirea, măcar longevitatea. 
Se pare că se urmărește prepararea unei substanţe din ele, sau a unui elixir, după cum 
sugerează cel mai bine Dicţionarul de francmasonerie din 2006 al istoricului francez Daniel 
Ligou: „Ucenicii și Calfele nu au voie să depăşească pragul tabernacolului, Maeştrii nu au voie să 
depășească Sfânta, doar «adevărații Masoni scoțieni» pot intra în Sfânta Sfintelor unde învaţă arta 
secretă de a transmuta metalele în aur şi de a prepara elixirul vieţii”. Trebuie menţionat că familia 

regală britanică face parte din Ritul Scoţian Antic și Acceptat, ceea ce îl transformă pe prinţul 
Charles într-unul dintre „adevărații Masoni scoțieni” care au învăţat „arta secretă” de a „prepara 
elixirul vieţii”. Ca o curiozitate, Marea Lojă masonică a Angliei a fost înființată în anul 1716 în 
taverna Mărul, aflată pe strada Charles, una dintre cele patru loje masonice fondatoare chiar 
numindu-se The Apple-Tree („Mărul”), nume schimbat ulterior în Loja Curajului și a Vechiului 
Cumberland. 

Cum ar putea fi folosit acest elixir preparat din merele de aur? Se pare că oamenii de știință au 
identificat deja gena nemuririi în A.D.N.-ul uman. După ce au studiat hidra de apă dulce, care 
este nemuritoare, cercetătorii germani și-au dat seama că secretul imortalității ei constă în gena 
FoxO, pe care o au toate animalele și omul. Interesant este că, în mitologia greacă, până să 
ajungă la merele de aur, Herakles a ucis Hydra (o creatură nemuritoare, ale cărei capete se 
regenerau), paznica Lumii de Dincolo (Ardealul), fiica lui Typhon (care a fost închis în subsolul 
Munţilor Apuseni) și a Ekhidnei (care locuia în ţinutul arimilor de la nordul Dunării). Gena FoxO 
menține celulele stem în stare activă, din acest motiv țesuturile reînnoindu-se în permanență. În 
prezent, cercetătorii germani încearcă să stabilească factorii care influențează activitatea genei 
FoxO, pentru a o putea activa la oameni. Să fie oare acesta rolul elixirului vieţii, pe care 
încearcă să-l prepare masonii din merele de aur românești? Se știe deja că oţetul de mere 
împiedică procesele de îmbătrânire și de degenerare a pielii. Conform medicilor, consumul zilnic 
a 100 de mililitri de oțet de mere are efectul unui tonic general, ţinând la distanţă bătrâneţea. 
Mai mult, prin tamponarea pielii cu oțet de mere, așa-numitele „pere de îmbătrânire” dispar. Prin 
urmare, un „elixir” al vieţii realizat din merele legendare, care să activeze gena FoxO, pare să 
rezolve problema tinereţii veșnice. Cel puţin în teorie. 

În încercarea de a afla secretul nemuririi, savanții de la Institutul Wistar din Philadelphia au 
descoperit o genă a cărei absenţă poate regla regenerarea ţesuturilor la mamifere, în același 
mod în care salamandrele își regenerează cozile atunci când rămân fără ele (sau ca Hydra din 
legenda lui Herakles, căreia îi creșteau la loc capetele tăiate). Cercetătorii au făcut această 
descoperire observând cobaii de laborator, ale căror urechi amputate au crescut complet în 
doar câteva zile, nelăsând nici urme, nici cicatrici. Aceste animale au ceva în comun: lipsa genei 
p21, care obligă celulele să se comporte într-un mod straniu, ca și cum ar fi celule-mamă 
embrionare, în loc de celule adulte. Descoperirea a fost publicată în revista Proceedings of the 
National Academy of Sciences şi oferă noi perspective pentru vindecarea umană. „Scoaterea 
unei gene ar fi un procedeu mult mai dificil decât introducerea ei”, apreciază cercetătorii americani, 
care cred că extracția respectivei gene din structura umană ar putea crea specimene care își 
vor regenera încontinuu organele. „Nu știm dacă şi din punct de vedere moral va fi posibilă crearea 
unor astfel de oameni. Probabil că va fi o lungă dezbatere, exact cum a fost cu clonarea”, consideră 
savanții de la Institutul Wistar. 

Nici oamenii de știință de la prestigioasa universitate Harvard nu au stat cu mâinile în sân. Pe 
28 noiembrie 2010, o echipă de cercetători anunţa că a reușit inversarea procesului de 
îmbătrânire la mamifere prin activarea telomerazei (o enzimă din nucleul celular, alcătuită dintr- 
o proteină și un lanţ acid ribonucleic). Atunci când este activată, gena hTERT, localizată în 
cromozomul 5p15.33, produce enzima numită telomerază, datorită căreia celulele trăiesc în 
continuare și se divid la nesfârșit. În 2009, premiul Nobel pentru medicină a fost acordat pentru 
descoperirea telomerazei. La scurt timp după anunţul cercetătorilor de la Harvard a apărut 
produsul TA-65, despre care se spune că activează telomeraza, extinzând viața celulelor pe 
termen nelimitat, după cum anunţă producătorul medicamentului, T.A. Sciences. Nu știm dacă 
oamenii de ştiinţă au reușit prin acest produs să descopere secretul nemuririi, deoarece nu îi 

cunoaștem adevăratele efecte. Însă putem intui că, dacă ar fi făcut-o, mai mult ca sigur nu ar fi 
încercat în continuare să activeze gena FoxO sau să elimine gena p21. lar prinţul Charles nu ar 
fi căutat în Ardeal merele de aur, din care să realizeze elixirul tinereţii. Ca o curiozitate, dacă 
Gilgameș a fost nevoit să-și anunţe natura divină înainte de a păși în Grădina Zeilor iar 
Herakles era pelasg născut în același teritoriu, prinţul Charles s-a declarat în 2011 urmaș al 
marelui domnitor Vlad Țepeș, sugerând astfel că are sânge daco-pelasg. Gândindu-se, 
probabil, că doar urmașilor direcţi ai zeilor li se permite căutarea nemuririi pe teritoriul vechii 
Dacii, la fel ca în vremurile demult apuse. 

Nu știm dacă prinţul va descoperi merele sau dacă ele vor avea efectul scontat. Grecii antici 
susțineau că Herakles, chiar dacă a pus mâna pe respectivele fructe, și-a găsit totuși sfârșitul. 
Abia după moarte a fost dus pe muntele Olympos, unde a trăit veșnic alături de zei. Deși 
tradiţiile vechi susţin că el a trăit înainte de Potop, se pare că s-a întors pe Pământ de câteva 
ori. Cercetătorii au stabilit că a trăit în Grecia între anii 1264 și 1226 î.e.n. După Herodotos, a 
trăit în jurul anului 1300 î.e.n. În Egipt, sub numele Arkhles îl întâlnim în jurul anului 1600 î.e.n. 
Același lucru se observă și la Gilgameș: deși Manuscrisele de la Marea Moartă îl consideră unul 
dintre giganţii de dinaintea Potopului, miturile sumeriene susţin că el a fost al cincilea rege din 
prima dinastie postdiluviană din Uruk, iar anumite inscripţii i-au stabilit domnia prin secolul 
XXVIII î.e.n. Pentru budiști, Herakles a apărut pe Pământ și prin secolul al VI-lea î.e.n. sub 
forma lui Vajrapani, protectorul lui Buddha. Împărații romani Commodus și Maximian s-au 
declarat reîncarnările lui Herakles, dar nu putem considera adevărate aceste afirmaţii, fiind mai 
firesc să le punem pe seama aroganţei celor doi împărați. Rămâne un mister cum a murit 
Herakles, iar apoi a trăit veşnic pe muntele Olympos alături de zei, unde s-a căsătorit cu Hebe. 
Putem presupune că a devenit nemuritor spiritul său, însă pare improbabil ca Herakles să fi trăit 
ca spirit într-un loc material, alături de ființe materiale, chiar căsătorindu-se cu una dintre ele. 
Astfel putem avansa două ipoteze. Prima: aflat pe rugul aprins, în imposibilitatea de a-și pierde 
viața datorită nemuririi oferite de merele de aur, Herakles a fost luat de tatăl său și dus pe 
muntele Olympos, alături de ceilalți nemuritori. Pentru cei prezenţi la eveniment, semizeul a fost 
mistuit de flăcări, apoi înviat de Zeus și răpit ca Eliyahu (llie) în Vechiul Testament. A doua 
ipoteză, cea mai logică, se referă la reîncarnare, procedeu la care apelează toate ființele din 
această lume, inclusiv zeii (care, spre deosebire de restul spiritelor, nu sunt prinși în ciclul 
reîncarnărilor, prin urmare îşi pot alege trupurile în care să se încarneze). Ținând cont că 
muntele Olympos din Grecia nu a fost locuit de divinități decât în imaginaţia grecilor antici, este 
posibil ca spiritul semizeului să fi fost dus în Olymposul spiritual, una dintre lumile eterice în 
care locuiesc Celeștii. Odată ce corpul său material a ars, Herakles a fost eliberat din 
închisoarea trupului, devenind spirit la fel ca zeii. Întors în lumea noastră, el a posedat alte 
trupuri, ţinând cont că al său fusese mistuit de flăcări. Reîncarnarea poate explica prezenţa sa 
pe Pământ în diferite locuri și perioade de timp, sub identități diferite. 

Cine a fost el cu adevărat? Vechiul Testament îl amintește pe Nimrod, „cel dintâi viteaz pe 
pământ” (Facerea 10:8), fiul lui Kuş și strănepotul lui Noah. „El a fost vânător vestit înaintea lui 
Yahweh Elohim; de aceea se şi zice: «Vânător vestit ca Nimrod înaintea lui Yahweh Elohim»” (Facerea 
10:9), continuă Biblia. Cartea întâia a Cronicilor afirmă, la rândul ei: „Lui Kuş i s-a mai născut de 
asemenea şi Nimrod. Acesta a început să fie puternic pe pământ” (1:10). Primul mare erou al lumii, 
după legendele grecilor, a fost Herakles, devenit celebru în primul rând pentru forța sa ieșită din 
comun. Ca vânător ne este prezentat atât în folclorul daco-român, cât și în mitologia greacă. 
Gânditori evrei din primul secol al erei noastre, precum Philon din Alexandria sau Yochanan ben 
Zakai, au interpretat pasajul biblic „vânător vestit ca Nimrod înaintea lui Yahweh Elohim” ca 

semnificând „împotriva lui Yahweh Elohim’, idee întâlnită mai apoi la Pseudo-Philo și la 
Symmachus. Și istoricul iudeu Flavius losephus l-a descris pe Nimrod ca fiind un om care i s-a 
opus lui Yahweh. Unii rabini chiar au conectat numele Nimrod cu cuvântul „rebe/”. Despre 
Herakles știm că a luptat în cel de-al doilea război al zeilor alături de tatăl său împotriva 
giganţilor / pelasgilor conduși de Marduk / Yahweh. De altfel, în folclorul daco-român, unul dintre 
inamicii lui lovan Iorgovan / Herakles este Marcoci, nimeni altul decât Marduk. În unele tradiţii 
antice, Nimrod a fost venerat ca zeu, același lucru întâmplându-se și cu Herakles. Lucrarea 
Capitole ale rabinului Eliezar din anul 833 relatează o tradiţie evreiească veche, conform căreia 
Nimrod a moștenit de la tatăl său veșmintele lui Adam și ale Hawwei (croite din piei de animale), 
care îl făceau invincibil. În miturile grecești, Herakles purta pielea leului din Nemeea care, de 
asemenea, îi asigura invincibilitatea. Alte tradiţii spun că, în timpul războiului împotriva lui 
Avraham, un ţânţar i-a pătruns lui Nimrod în creier, înnebunindu-l. În mitologia greacă, Herakles 
a înnebunit de două ori, prima oară ucigându-și copiii, iar a doua, cel mai bun prieten. În Divina 
Comedie a lui Dante Alighieri, scrisă în secolul al XIV-lea, Nimrod este descris ca fiind unul 
dintre giganții închiși în Cercul Trădării din lad. lar Herakles, după cum am văzut, și-a trădat 
neamul pelasg, considerat de întreaga lume antică un popor de giganți. În concluzie, putem 
presupune că biblicul Nimrod, „cel dintâi viteaz pe pământ”, nu este decât Herakles. 

Nimrod a fost identificat de numeroși cercetători cu primul împărat din istorie, Șarru-kinu 
(„Adevăratul rege” ori „Regele legitim”) sau Sargon cel Mare, fondatorul 
Imperiului Akkadian, care a trăit aproximativ între anii 2334 și 2279 
î.e.n. Despre Nimrod, Biblia susține că „împărăția lui, la început, o 
alcătuia: Babilonul, apoi Ereh (Uruk - n.a.), Acad (Akkad - n.a.) și Calne 
din ținutul Senaar (Sumer - n.a.). Din pământul acela, el trecu în Asur, unde 
a zidit Ninive, cetatea Rehobot, Calah şi Resen, între Ninive și Calah. Aceasta 
e cetate mare” (Facerea 10:10-12). Şarru-kinu este cel care a construit 
Babilonul (conform cronicilor babiloniene scrise între secolele VIII-III 
î.e.n.) și Agade / Akkad, apoi a cucerit Mesopotamia, unde a înființat 
Imperiul Akkadian. Dacă Șarru-kinu este într-adevăr biblicul Nimrod, 
este posibil să avem de a face cu o nouă apariţie a lui Herakles în 
mijlocul muritorilor, adică o nouă reîncarnare a lui. În autobiografia sa, 
împăratul Șarru-kinu susține că mama sa era o preoteasă, tatăl său fiind necunoscut. Unii 
cercetători au concluzionat că afirmaţia despre tatăl lui s-ar traduce cel mai bine prin „nevăzur”, 
sugerând că ar fi vorba despre o divinitate. Ne amintim că Herakles era fiul unei muritoare și al 
lui Zeus, numit Enlil de sumerieni. De altfel, Șarru-kinu s-a autointitulat „preot investit al lui Anu” și 
„mare ensi (conducător - n.a.) al lui Enlil’. Mai mult, unul dintre fiii săi se numea Șu-Enlil, nume 
format din cel al zeului atât în egipteană, cât și în sumeriană. În tăblițele de lut akkadiene se 
povestește că împăratul Șarru-kinu a reușit de trei ori să ajungă până la Marea de Sus (Marea 
Neagră), unde a capturat ţinutul Tilmun (Ardealul). În Epopeea lui Gilgameș, eroul a plecat către 
„Tara Dilmun, grădina Soarelui” pentru a afla secretul nemuririi. lar legendele antice ne-au arătat 
că Herakles a făcut numeroase călătorii în Grădina Zeilor din Dacia, același Ardeal. În 
autobiografia sa, Șarru-kinu mai spunea că, până a deveni paharnicul regelui Ur-Zababa din 
Kiş, a avut în grijă o grădină în care zeița Iștar obișnuia să se plimbe. Din câte ne-au transmis 
anticii, Grădina Zeilor era, aşa cum am mai spus, Ardealul. Lista regilor sumerieni afirmă că 
tatăl lui Şarru-kinu era un grădinar, ceea ce a fost interpretat adesea prin sensul propriu al 
cuvântului, de îngrijitor al unei grădini. Însă este posibil ca, în realitate, epitetul „grădinar” să 
desemneze un locuitor al Grădinii Zeilor, ceea ce ne duce tot la tatăl „nevăzur” al împăratului, 

zeul Enlil. În cartea As it Was din 1976, Cyril Henry Hoskins, autodeclarat reîncarnarea 
călugărului tibetan Lobsang T. Rampa, chiar vorbea despre entităţi dintr-o realitate paralelă, ce 
veghează asupra evoluției omenirii și care poartă numele „Grădinarii Pământului” - probabil o 
referire la aceeași grădină edenică din Dacia. De asemenea, în basmul Lupul cel năzdrăvan și 
Făt-Frumos al fraţilor Grimm, eroul (alter ego-ul lui Herakles) este fiu de grădinar. Și Șarru-kinu 
s-a aflat în conflict cu zeul Marduk, inamicul lui Enlil, la fel ca Herakles. Cronica regilor timpurii 
susține că împăratul a construit orașul Agade pe pământ adus din Babilon, cetatea lui Marduk. 
Pentru această faptă, „marele stăpân Marduk s-a înfuriat şi i-a distrus poporul prin foamete”. Într-o 
inscripţie din palatul său din Khorsabad, Șarru-kinu mărturisea: „în furia inimii mele am numărat 
toate armatele zeului Aşşur, am privit ca un leu în ambuscadă și am avansat pentru a ataca aceste ţări”. 
lar în autobiografia sa declara că „la vârsta de 55 de ani, toate ţinuturile s-au revoltat împotriva mea 
şi m-au asediat în Agade, dar bătrânul leu încă are dinţi şi gheare”. Leul cu care se asemăna era 
unul dintre simbolurile zeului Enlil. De altfel, Herakles a fost reprezentat de vechii greci acoperit 
cu o blană de leu. 

Unii cercetători ai Bibliei, precum profesorul Ronald Hendel de la Universitatea California, au 
ajuns la concluzia că Nimrod nu este decât o distorsionare a lui Ninurta, zeul războiului în 
religiile mesopotamiene, fiul lui Enlil și al lui Ninhursag. Numit iniţial Ningirsu, Ninib sau Ninip, 
Ninurta făcea parte în Nippur dintr-o triadă sfântă, alături de părinţii săi. Consoarta sa era zeița 
Ugallu sau Bau. l-a fost dedicat un număr impresionant de imnuri și incantaţii, unde este 
prezentat ca un erou care salvează lumea de boli și de influența demonilor. La fel ca Herakles, 
Ninurta a dus la îndeplinire multe misiuni pentru a 
învinge o serie de monștri, cunoscuţi sub numele 
„Eroii ucişi”, cum ar fi Războinicul Dragon, Regele 
Palmier, Stăpânul Saman-ana, Taurul-Bizon, Sirena, 
Șarpele cu șapte capete, Berbecul sălbatic cu șase 
capete sau pasărea Anzu. Aceste creaturi se 
aseamănă cu cele învinse de Herakles pe parcursul 
călătoriilor sale: Războinicul Dragon - Hydra din 
Larnea, Șarpele cu șapte capete - Ladon (sau Lotan 
în mitologia ugaritică), Taurul-Bizon - Taurul lui 
Poseidon (ori Taurul ceresc în Epopeea lui Gilgameș), pasărea Anzu - păsările stimfaliene. În 
Mesopotamia, Ninurta era reprezentat cu aceleași arme ca și Herakles: un arc, o sabie curbată 
(armă tracică) și o ghioagă numită Şarur, care putea vorbi și lua forma unui leu înaripat. 
Mentorul lui Ninurta era unchiul său, Enki. Despre Herakles știm că s-a născut și și-a petrecut 
tinereţea în Dacia, tărâmul familiei lui Enki, până când a trecut de partea tatălui său, trădându-și 
neamul. Ultima soţie a lui Herakles, Hebe, era zeiţa tinereţii, misiunea ei fiind de a servi zeilor 
pe muntele Olympos ambrozie și nectar, cele două elemente care acordau viața veșnică. 
Printre epitetele consoartei lui Ninurta, Nintinugga / Bau / Baba / Gula, se găsea și „Nmdindug” 
(„Doamna care redă viața”), ea fiind zeița vindecătoare care, după Potop, a redat omenirii „suflu 
de viață”. Numele lui Ninurta se traduce ca „Domnul brazdei”, ce ne duce cu gândul la Brazda lui 
Novac, care traversează Dacia de la vest la est. Așa cum am mai spus, numele daco-român al 
lui Herakles, Iorgovan, provine din grecescul „georgos”, adică „agricultor”. O curiozitate adesea 
ignorată de cercetători este prima parte a numelui lui Ninurta. În realitate, „nin” este de gen 
feminin, înseamnând „doamnă”, un epitet bizar pentru un zeu. Explicaţia s-ar putea găsi în 
miturile grecilor, care susțineau că Herakles a fost timp de un an sclavul prinţesei Omphale din 
Lydia, care l-a obligat să poarte doar haine femeiești și să se ocupe numai cu îndeletniciri 

feminine. Poate această experienţă l-a făcut să fie atras și de bărbaţi, după cum tot grecii 
afirmau. Ori poate că prima încarnare a lui Ninurta pe Pământ a fost în trupul unei femei, el 
alegându-și ulterior doar personalități masculine. Dacă ţinem cont și că tatăl amândurora era 
Enlil / Zeus, putem presupune că Ninurta și Herakles sunt unul și același personaj. Astfel, 
putem avansa posibilitatea ca Ninurta, primul fiu al lui Enlil și moștenitorul tronului acestuia, să fi 
fost un zeu în toată regula (unul dintre Anunnaki) care s-a încarnat la un moment dat printre 
pelasgii din Dacia, ori să fi fost un semizeu pelasg primit ulterior în rândul zeilor. Probabil prima 
variantă este cea corectă, ținând cont de miturile mesopotamiene care îl consideră fiul zeiţei 
Ninhursag, dar și de faptul că mama sa în miturile grecilor, muritoarea Alkmene, nu era decât 
personificarea Daciei, prin care i se sugera eroului originea. Știm cu certitudine doar că Ninurta / 
Herakles și-a ajutat tatăl în nesfârșita luptă împotriva Veghetorilor lui Enki și Marduk, jucând un 
rol deosebit de important în modelarea istoriei Pământului. 


41. Războaiele zeilor cu oamenii 


Iliada rapsodului grec Homeros, scrisă prin secolul al VIII-lea î.e.n., descrie un mare război 
dintre troieni și greci, considerat mitic de istorici. Evenimentele care au provocat războiul sunt 
descrise în lucrarea Cipriile, atribuită lui Stasinos din Cipru, prima carte a Ciclului epic troian. 
Totul a început de la mărul de aur aruncat de Eris, pe care prinţul troian Paris a trebuit să îl 
ofere celei mai frumoase zeițe. Alegând-o pe Aphrodite, Paris a primit-o în dar pe Helene, 
regina Spartei, pe care a dus-o în Troia. Soţul Helenei, regele spartan Menelaos, și fratele său, 
regele micenian Agamemnon, au adunat întreaga lume greacă și au pornit un crunt război 
împotriva cetăţii troiene, care a durat zece ani. În Cântul 8 din Iliada, numărul troienilor și al 
aliaţilor lor era de 50.000, în timp ce unii cercetători consideră că numărul grecilor era de 
120.000 sau 140.000. Printre eroii troienilor se numărau Hektor (fiul cel mare al regelui 
Priamos), Paris (fratele lui Hektor), semizeul Aineias (fiul zeiței Aphrodite și al prinţului 
Ankhises) și Sarpedon (regele Lyciei, fiul lui Zeus și al muritoarei Laodamia), în timp ce 
campionii aheilor erau Agamemnon (regele micenienilor), Menelaos (regele spartanilor), 
semizeul Akhilleus (fiul regelui Peleus și al zeiței Thetis), Odysseus (regele insulei Ithaca), Aias 
Telamonianul (nepotul lui Zeus și vărul lui Akhilleus), Aias Locrianul (conducătorul tribului 
locrienilor), Diomedes Tydides (unul dintre cei mai puternici luptători, întrecut doar de Akhilleus). 
Homeros susține că până și zeii olimpieni s-au împărţit în două tabere, implicându-se în 
desfășurarea războiului. Acţiunile lor nu doar au influențat majoritatea evenimentelor pe 
parcursul celor zece ani, ci au decis soarta îndelungatului conflict. 

Deoarece aheii i-au răpit fiica, preotul Khryses l-a rugat pe Apollon să-i pedepsească. Zeul și-a 
luat arcul și „întâi nemerit-a în muli și-n ogarii cei sprinteni, dar mai finti dup-aceea şi-n oaste săgeți 
otrăvite, morţii ardeau sumedenii pe ruguri. Şi-n vreme de 9 zile, prin lagăr zburară săgețile 
dumnezeirii”. Despre fapta lui Apollon, semizeul Akhilleus îi povestea mamei sale, zeița Thetis: 
„Vajnic începe să tragă în ahei; de picau din oştire morți cu duiumul şi-n tabăra mare zburau ucigașe de 
pretutindeni săgeți”. 

În Cântul 2, pentru ca aheii să-l preţuiască pe Akhilleus, Zeus i-a trimis lui Agamemnon un vis 
înșelător, prin care îl momea să atace Troia. În vis, Zeus luase forma sfetnicului Nestor. Nici 
Hera, soţia lui Zeus, nu a stat degeaba. Pentru că Agamemnon le-a cerut aheilor să plece 
acasă, Hera a trimis-o pe Athena să-i oprească. Zeița i-a încredinţat această misiune lui 
Odysseus care, susținut de Nestor, i-a convins pe greci să atace Troia. Athena s-a și amestecat 
printre ahei, încurajându-i: „Cu ochi lucii Athena-ntre dânșii scutu-și purta (...) Grabnică, scutul 
clătinând, ca fulgerul trece prin oaste şi o sileşte la mers şi-n inima fieştecărui pune tărie de fier, ca 
neobosit să tot lupte”. Luând înfățișarea prinţului Polites, zeița Iris, trimisă de Zeus, i-a anunţat pe 
troieni că aheii vin să-i atace. 

În Cântul 3, în timpul duelului dintre Menelaos și Paris, regele spartan l-a prins pe prințul troian 
de coada coifului, sugrumându-l. La adăpostul invizibilităţii, zeița Aphrodite a rupt cureaua 
coifului, permițându-i astfel lui Paris să se elibereze. Când Menelaos a încercat să-și lovească 
inamicul cu lancea, zeița l-a smuls pe Paris și l-a dus „prin negură acasă, într-o cămară în iatac”. 
La rândul său, Paris susținea despre Menelaos că a primit ajutor divin: „4zi dacă el a învins, e 
doar cu ajutorul Athenei”. 

În cântul 4, în sala de aur de pe muntele Olympos, Zeus a cerut sfatul zeilor cu privire la 
războiul troian. Hera, care dorea răzbunare pentru că nu a primit mărul de aur al zeiței Eris, a 

propus continuarea conflictului. Drept urmare, Zeus a trimis-o pe Athena să-i ademenească pe 
troieni să-și încalce învoiala făcută. Zeița a coborât de pe muntele Olympos „ca și o stea 
luminoasă” care „se lasă-n văzduh şi împrăștie o ploaie de raze”, o descriere cât se poate de 
asemănătoare a O.Z.N.-urilor din ziua de astăzi. Ajunsă în Troia, Athena a luat înfățișarea lui 
Laodokos Antenorianul și l-a convins pe Pandaros să-l săgeteze pe Menelaos. Apoi a deviat 
săgeata, care doar l-a rănit pe regele spartan. Aflând de atentatul împotriva fratelui său, 
Agamemnon a ordonat reînceperea luptei, spre multumirea zeilor olimpieni ce-și doreau 
războiul, care nu au stat deoparte, ci au participat la luptă. „Ares pe unii-i asmute și Pallas Athena 
pe alții, Phobos și Deimos și Eris cea aprigă peste măsură, bună tovarăş-a cruntului Ares şi soră de un 
sânge (...) Gloata străbate, se furiş-acuma-ntre cete şi-aprinde turba de-o parte şi alta, sporindu-le jalea 
şi plânsul”. Văzându-l pe Hektor că intră în luptă, „furia-l prinse pe Apollon cum îl văzu din Pergam, 
şi zori pe troieni cu glas tare”. Zeița înţelepciunii, fecioara Athena, era cea mai înverșunată: „Fiica 
lui Zeus, Athena slăvită, umbla în desime şi-nflăcăra pe ahei oriunde slăbeau'. Mai târziu, „Pallas 
Athena din nou înteţi pe Tydides Diomedes; inimă-i dete și-mbold ca în tabără el să se înalțe mult mai 
presus de ahei și să capete-naltă mărire, pară nestinsă pe coif şi pe scut îi aprinse zeița (...) Pallas apoi 
îl împinse pe unde-a fost toiu-ncleştării” . 

În Cântul 5, Athena i-a propus lui Ares să se retragă amândoi din luptă, lăsându-i singuri pe 
troieni şi pe ahei. Însă ea nu a respecat înțelegerea. l-a făcut lui Diomedes mădularele, 
genunchii și braţul mai ușoare, i-a pus în piept vitejia tatălui lui și i-a luat negura de pe ochi, 
dându-i astfel darul de a vedea zeii. Când Diomedes și-a aruncat lancea, „Athena o-ndreptă spre 
nasul, ochiul lui Pandaros”. În lupta cu Aineias, Diomedes l-a rănit pe fiul Aphroditei. Văzând că 
fiul ei e pe cale de a fi ucis, Aphrodite „i! cuprinse cu brațele albe şi-n faţă-i întinse faldul veşmântului 
ei strălucit ca să-l apere astfel de lovituri; se temea nu cumva să-l împungă cu lancea şi să-l omoare 
danaii. De aceea şi-l scoase din luptă”. La porunca Athenei, Diomedes a rănit-o pe zeiţa iubirii și a 
frumuseții, iar ea și-a scăpat fiul din braţe, aruncându-l departe; „Dar îl apucă pe el în brațe din 
norul cel negru Phoibos Apollon ca nu cumva-n piept să îl înțepe cu lancea şi să-l omoare danaii'. 
Rănită, Aphrodite a fugit pe muntele Olympos cu carul lui Ares, ajutată de Iris, unde Dione, 
mama sa, i-a vindecat mâna. Prinzând curaj, Diomedes l-a atacat și pe Apollon, chiar de trei ori, 
renunțând doar după ce zeul l-a ameninţat. Apollon l-a dus pe Aineias în cetatea Pergam, unde 
zeițele Leto și Artemis l-au vindecat. Apoi, zeul a plăsmuit o „umbră” aidoma lui Aineias, pe care 
a trimis-o în luptă în locul semizeului. În Eneida poetului roman Publius Vergilius Maro, și 
lunona „dintr-un abur uşor” a plăsmuit „o umbră subțire, cu chipul” lui. Apollon l-a rugat pe Ares să- 
| ucidă pe Diomedes. Zeul războiului a luat înfățișarea lui Akamas, „Domnul tracilor”, și i-a zorit 
pe troieni. Profitând de lipsa Athenei de pe câmpul de luptă, Apollon i-a pus lui Aineias în inimă 
curaj și tărie și l-a trimis printre camarazii săi. Ares i-a pregătit o capcană lui Menelaos, 
împingându-l în luptă împotriva lui Aineias, pentru a-l vedea mort. Însă Antilokhos i s-a alăturat 
lui Menelaos, fiul Aphroditei fiind nevoit astfel să se retragă. 

În urma lui Hektor veneau cete puternice „călăuzite de Ares, mânate de crunta Enyo; ea e-nsoțită de 
Valma războinica-nfiorătoare. Ares, cu mâna-nvârtind o lungă năprasnică lance, ba înaintea lui Hektor 
se poartă, ba-n urma lui Hektor”. Văzând că prinţul troian este ajutat de Ares, Diomedes și-a 
anunţat camarazii. A intervenit și Zeus în luptă, ferindu-l de moarte pe fiul său, Sarpedon, care 
fusese rănit în coapsă de Tlepolemos, fiul semizeului Herakles. Profitând de ocazie, Odysseus 
a încercat să-l ucidă pe fiul lui Zeus, însă Athena i-a îndreptat furia către licieni. Văzându-l pe 
Ares în luptă de partea troienilor, Hera și Athena s-au hotărât să-i ajute pe ahei. Coborâtă 
printre ei, Hera a luat înfățișarea lui Stentor pentru a-i încuraja. Având aprobarea lui Zeus pentru 
a-l înlătura din luptă pe Ares, Athena i-a cerut lui Diomedes să-l atace pe zeul războiului. Când 

Ares și-a aruncat sulița către erou, Athena (care purta coiful invizibilităţii al lui Hades, pentru a 
nu fi văzută de ceilalţi zei) i-a deviat-o. Apoi Diomedes, ajutat tot de zeiţă, l-a rănit pe Ares, care 
a fugit pe muntele Olympos, unde a fost vindecat de Peon. Orbit de Zeus, Glaukos a luat de la 
Diomedes arme de aramă în valoare de nouă boi și i-a dat armele sale aurite, care valorau 100 
de tauri. 

Apollon și Athena s-au decis să oprească războiul, cerându-i în schimb lui Hektor să lupte cu un 
aheu. Helenos, un alt fiu al regelui troian Priamos, „cu mintea ghicindu-le sfatul celor doi zei și ştiind 
ce puseră dânşii la cale”, i-a dezvăluit lui Hektor planul divin. Acesta a acceptat învoiala zeilor și s- 
a luptat cu Aias Telamonianul până când doi crainici le-au cerut să se oprească, deoarece se 
înnoptase. 

Pentru că aheii au ridicat un dig fără să aducă jertfe zeilor, Zeus i-a cerut fratelui său, Poseidon, 
să-l dărâme după sfârșitul războiului. Tot Poseidon este cel care, alături de Apollon, construise 
zidul cetăţii Troia. Apoi, Zeus le-a interzis zeilor olimpieni să se mai amestece în desfășurarea 
războiului. După ce le-a dat ordinul, regele zeilor a plecat cu un car tras de doi cai cu coame 
aurite și copite de aramă pe Gargaros, vârful muntelui Ida, de unde „ticsi niște nori” peste cele 
două tabere de luptători. Acolo a cumpănit soarta troienilor și a aheilor, după care „Zeus atunci de 
pe Ida vârtos începu să detune și fulgera între ahei’. Apoi, „el între nori bubuind, deodată zvârli 
sclipitorul fulger, de-ajunse-naintea sirepilor lui Diomedes. Flacăra groaznic-atunci pufni din aprinsa 
pucioasă”. Când Teukros Telamonianul a tras cu arcul în Hektor, Apollon i-a deviat săgeata, care 
l-a nimerit pe Arkheptolemos. Pentru a le întinde o capcană aheilor, Zeus le-a trimis ca semn un 
vultur care a aruncat în jertfelnic un pui de cerb, ceea ce i-a făcut pe greci să creadă că regele 
zeilor luptă de partea lor. Însă Zeus „olimpianul din nou întări pe troieni la bătaie și-nghesuiră pe- 
ahei spre şanțul adânc de la ziduri”. Văzându-și favoriţii încolţiţi, Hera și Athena au vrut să-i ajute 
pe ahei, însă au fost oprite de Iris, care le-a transmis amenințările stăpânului suprem. Apoi „Zeus 
trimise la vasele-aheilor pe fioroasa zână Eris”. Ea s-a dus pe corabia lui Odysseus „și de-acolo- 
ncepu cu putere zâna să strige grozav şi-aheilor să le însufle multă virtute ca tot să se bată mereu cu 
dușmanii. Strigătul ei auzind, deodată le-a fost tuturora lupta mai bună decât pe corăbii să plece în țară”. 
Încântat peste măsură de măcel, Zeus a trimis picături de ploaie cu sânge „ca semn că voia din 
oştire suflete multe şi tari să trimită pe lumea cealaltă”. Ignorând ordinul lui Zeus, Enyo „singură ea 
din Olympos a venit la război să ia parte”. Însă conducătorul suprem al panteonului olimpian era 
ocupat: „Hektor de Zeus ferit, din ploaia loviturilor scapă teafăr din colb, din măcel, din sânge, din 
valma bătăii”. Apoi, Zeus a trimis-o pe Iris să îl sfătuiască pe Hektor să stea departe de luptă 
până când îl va vedea pe Agamemnon. lar când acesta va fi rănit și va fugi, regele zeilor îi va 
da prințului troian tărie să-i învingă pe toţi și să ajungă până la corăbiile aheilor. Ascunsă sub 
coiful invizibilităţii, Athena n-a putut sta departe de luptă. Atunci când Sokos, numit de Homeros 
„cel ca un zeu”, și-a aruncat lancea spre Odysseus, doar i-a jupuit pielea pe la coaste „căci Pallas 
Athena nu-ngădui-n măruntaiele lui să pătrundă țuguiul”. Din fericire pentru ea, atenţia lui Zeus era 
îndreptată către Aias: „Dar mai la urmă cerescul părinte înspaimă pe Aias”. Apoi „Zeus din Ida, din 
munți, porni vijelie ce-aduse nouri de colb la corăbii, orbi pe ahei şi cu asta dete lui Hektor atunci şi 
troienilor toată mărirea”. Mai mult, şi-a împins fiul, pe Sarpedon, să năvălească peste ahei. 
Teukros Telamonianul a încercat să-l oprească printr-o săgeată, „dar Zeus de moarte-și fereşte fiul 
Sarpedon, căci nu vrea să cadă ucis la corăbii”. Deoarece „Zeus a dat precădere mai mare lui Hektor”, 
prințul a reușit să treacă de zidul aheilor. A spart poarta cu o piatră uriașă, pe care Zeus i-a 
făcut-o ușoară, iar soarta războiului părea pecetluită. Drept pentru care zeul, numit de 
Odysseus „cârmaciul războaielor lumii”, a hotărât să se retragă din luptă. 

Poseidon a profitat de retragerea fratelui său și, luând chipul lui Kalkhas, i-a încurajat pe cei doi 
Aias. Apoi i-a atins cu sceptrul său, umplându-i de virtute, „și mai ușoare le-au fost şi braţe, şi trup, 
şi picioare”. După ce a terminat cu cei doi eroi, i-a îmboldit pe ceilalţi ahei. „Zeul întâi se grăbi să 
încânte pe Teukros, pe Leitos, pe Deipilos, pe Toas, pe-alesul voinic Penelaos, pe Merione şi pe 
Antilokhos, cei doi meşteri ai luptei”. Văzându-l mort pe Imbrios, nepotul său, Poseidon „tabără 
printre ahei la corăbii, ajută, ia parte şi dă imbold tuturor și troienilor pagub-aduse”. Apoi a luat 
înfățișarea lui Toas Andremonianul pentru a-l convinge pe Idomeneus să se întoarcă la luptă. 
Mai târziu, zeul l-a paralizat pe Alkathous. Acesta „nu mai putu să ia fuga și nici să mai scape de 
moarte” iar Idomeneus, văzându-l împietrit, i-a înfipt lancea în piept. Zeul mărilor l-a ajutat și pe 
Antilokhos, fiul lui Nestor, regele Pylosului: „Nimeni sub pavăză însă nu-i poate scrijeli trupul tânăr, 
vânjos şi rotund, căci zeul cutremur Poseidon apără pe Antilokhos de ploaia cea deasă de suliți”. 
Adamas a încercat să-l lovească, dar Poseidon i-a tocit lancea: „Arma-i ca parul cel ars, o bucată 
rămase în scutul lui Antilokhos, iar alta pe țărnă se lasă ciuntită”. Poseidon a luat înfățișarea unui 
bătrân pentru a-l încuraja pe Agamemnon, apoi a continuat să-i ajute pe ahei atât cu îndemnuri, 
cât și participând efectiv la luptă: „Așa-i ajutase pe-ahei cu îndemnul, ba şi el însuşi zorind cu armele, 
zeul Poseidon”. Văzând că Poseidon a intervenit pentru ahei, Hera a păcălit-o pe Aphrodite să-i 
dea puterea iubirii pentru a-i împăca pe Okeanos și Tethys, considerați de Homeros tatăl și 
mama zeilor. Primind de la zeița iubirii colanul cu toate vrăjile de dragoste, Hera l-a convins pe 
Hypnos să-l adoarmă pe Zeus, promițându-i-o ca soție pe Pasithea, una dintre Graţii, drept 
răsplată. Vrăjit, Zeus s-a culcat cu Hera, fiind apoi adormit de Hypnos, care l-a îndemnat pe 
Poseidon să-i ajute mai repede pe ahei. Zeul mărilor a ascultat sfatul, făcându-și apariția în 
fruntea oștirii, având în mână „o sabie strașnic de lungă care lucea ca un fulger”. Când s-a trezit, 
Zeus a trimis-o pe Iris la Poseidon, să-i ceară să se retragă din luptă, și la Apollon, să-i ordone 
să-l vindece pe Hektor, care a fost rănit de ahei. Apollon i-a dat putere prinţului, apoi a apărut în 
fruntea armatei troiene, vânturând scutul dăruit de Hephaistos lui Zeus și scoțând strigăte 
îngrozitoare pentru a-i înspăimânta pe greci. După aceasta, a dărâmat cu piciorul marginea unui 
șanț, formând o cale pentru troieni, și a surpat zidul aheilor. Regele zeilor s-a întors în mijlocul 
luptei, rupându-i lui Teukros struna arcului, deviindu-i astfel săgeata care l-ar fi nimerit pe 
Hektor. Apollon i s-a alăturat tatălui său, deviind lancea lui Meges dinspre Polidamas, fiul lui 
Pantus, direct în pieptul lui Kresmos. Înverșunat, Zeus „mereu le dă-mbold și inima-nflacără-ntr- 
înşii moaie sminteşte pe ahei şi le ia biruința din mână”. La rândul ei, Athena le-a luat grecilor de pe 
ochi „un zăbranic de ceață dată de un zeu”. Conducătorul zeilor a continuat să-l ajute pe Hektor: 
„Cu mâna-i puternică Zeus tot îl împinge din urmă şi oastea-mpreună cu dânsul”. Concentrat la prinţul 
Troiei, Zeus a observat prea târziu că fiul său, Sarpedon, a fost ucis, iar vărul acestuia, 
Glaukos, rănit. Zeus l-a trimis pe Apollon să-l vindece pe Glaukos și să curețe cadavrul lui 
Sarpedon, apoi le-a cerut lui Hypnos și lui Thanatos să-i ducă leșul în Licia, unde să fie îngropat 
de rude. 

De trei ori Patroklos, iubitul lui Akhilleus, a încercat să urce zidul Troiei și de fiecare dată a fost 
trântit de Apollon. A patra oară zeul i-a cerut să se retragă, deoarece nu-i este dat să 
cucerească Troia nici lui, nici lui Akhilleus. Patroklos a fost nevoit să cedeze în faţa zeului. Apoi, 
Apollon a luat înfățișarea lui Asius, unchiul lui Hektor, și i-a cerut prinţului troian să meargă să-l 
ucidă pe iubitul lui Akhilleus. În timpul luptei dintre cei doi, Apollon, ascuns sub o negură deasă, 
l-a lovit în spate pe Patroklos, i-a desprins platoșa, i-a sfărâmat sulița și i-a aruncat scutul și 
coiful. Euphorbos a profitat de ocazie și i-a înfipt eroului dezarmat lancea în spate. În același 
timp, Hektor i-a împlântat sulița în vintre. Câţiva ahei, printre care și Menelaos, s-au strâns în 
jurul cadavrului lui Patroklos, pentru a nu fi jefuit de troieni. Apollon a continuat să-și bage 

coada și a luat înfățișarea lui Mentes, pentru a-l anunţa pe Hektor că Menelaos l-a ucis pe 
Euphorbos. La rândul său, Zeus a trimis în prinţul troian un duh războinic, care i-a umplut trupul 
de virtute și de vlagă, apoi a așezat o ceaţă peste aheii care păzeau trupul lui Patroklos. Apollon 
și-a continuat campania de manipulare și, luând înfățișarea lui Periphas Epitianul, l-a anunţat pe 
Aineias că Zeus încă îi sprijină pe troieni. După aceasta, regele zeilor a trimis-o pe Athena să-i 
incite pe ahei. Ea a coborât între ei sub un nor, apoi a luat chipul lui Phenix și l-a încurajat pe 
Menelaos, căruia i-a dat curaj și „umerii i-a întărit şi genunchii”. Apollon a luat înfățișarea lui 
Phenops, fiul lui Asius, și l-a anunţat pe Hektor că Menelaos l-a ucis pe Aetion. Zeus a învăluit 
muntele Ida în nori și i-a pus pe fugă pe ahei, dând negura la o parte doar la rugămintea lui Aias 
Telamonianul. 

După ce a aflat că iubitul său Patroklos a fost ucis, Akhilleus și-a dorit răzbunare. Mama sa, 
zeiţa Tethis, i-a cerut să nu intre în luptă până când ea nu se va întoarce cu noi arme de la 
Hephaistos. Trimisă de Hera, Iris i-a cerut lui Akhilleus să iasă în faţa troienilor pentru a-i speria. 
Athena i-a pus pe spate un scut cu ciucuri de aur „şi-l încunună c-un nour de aur pe cap și-aprinde 
străluminoasa văpaie din creștetul lui”. Hera a poruncit Soarelui să apună mai devreme, pentru a 
opri apriga luptă. Athena i-a scos din minţi pe troieni, pentru a asculta sfatul prost al lui Hektor, 
și nu pe cel bun al lui Polydamas. Într-un târziu, Tethis i-a adus lui Akhilleus arme și o armură 
nouă, făcute de zeul Hephaistos, apoi i-a pus în piept „cutezare nebună”. La porunca lui Zeus, 
Athena i-a turnat semizeului în piept ambrozie și nectar. Primind darul vorbirii de la Hera, un cal 
pe nume Bălanul i-a spus lui Akhilleus că Apollon l-a ucis pe Patroklos și că el, la rândul său, va 
fi ucis de un om și de un zeu. Nu a apucat să spună mai multe pentru că Furiile i-au înăbușit 
glasul. 

De teamă că Akhilleus va dărâma zidul Troiei, Zeus le-a cerut olimpienilor să intervină în război: 
Hera, Athena, Poseidon, Hermes și Hephaistos de partea aheilor, iar Ares, Apollon, Artemis, 
Aphrodite, Leto și Xanthos / Skamandros de partea troienilor. În timpul luptei, Athena a început 
să tipe la ahei iar Ares la troieni, Zeus să bubuie în nori iar Poseidon să cutremure muntele Ida. 
Ba chiar au început să se lupte între ei: Poseidon cu Apollon, Athena cu Ares, Hera cu Artemis, 
Hermes cu Leto și Hephaistos cu Xanthos. 

Luând înfățișarea lui Likaon, Apollon i-a dat semizeului Aineias „avânt și tărie” şi i-a cerut să îl 
atace pe Akhilleus. Zeii s-au oprit din luptă și, ascunși sub negură, s-au așezat pentru a privi 
înfruntarea dintre cei doi semizei. Însă nu s-au mulțumit doar să privească, ci au și intervenit în 
momentele cruciale. Pentru ca Aineias să nu fie ucis, Poseidon i-a așezat lui Akhilleus întuneric 
pe ochi și sulița adversarului său la picioare, pe care l-a luat „de jos ridicându-l în aer. Peste 
mulțimea de pâlcuri, de cai şi de care zboară Aineias săltat de a zeului mână şi-ajunge tocmai la capătul 
înviforatului zbucium de arme”. Acolo, zeul l-a sfătuit să stea departe de Akhilleus, apoi s-a întors 
și „de pe ochi lui Akhilleus-i împrăștie repede ceața dată de sus”. Văzând că Aineas a dispărut, 
Hektor i-a luat locul. Când și-a aruncat sulița, „Pallas Athena lin a suflat-o şi dinspre Akhilleus a- 
ntors-o la Hektor, unde-a căzut la picioarele lui”. Akhilleus a ripostat, însă Apollon l-a ascuns pe 
Hektor într-o negură. Rămas fără adversari, fiul zeiței Thetis a început să-i fugărească pe 
troieni. Mulţi dintre ei s-au înecat în râul Xanthos din cauza unei neguri dese create de Hera. 
Zeul Xanthos i-a aprins văpaie în suflet lui Asteropeos pentru a-i ţine piept lui Akhilleus, însă 
semizeul era de neoprit. Văzând acest lucru, Xanthos i-a cerut să nu mai ucidă troieni, iar lui 
Apollon să îi protejeze pe războinicii Troiei. Pentru că fiul lui Thetis nu l-a ascultat, Xanthos și-a 
năpustit apele spre el. Poseidon și Athena l-au încurajat pe semizeu, iar Hera l-a trimis pe 
Hephaistos să îl oprească pe Xanthos. După lupta dintre cei doi zei, Hera a fost de acord ca 
Hephaistos și Xanthos să se retragă din luptă. Athena l-a învins pe Ares, care a fost salvat de 

Aphrodite, trimisă de Hera pentru a o opri pe zeița înțelepciunii. Însă Athena a înfrânt-o și pe 
Aphrodite. La rândul ei, Hera a învins-o pe Artemis. Poseidon și Apollon au hotărât să nu se mai 
lupte. La fel și Hermes, care a refuzat confruntarea cu Leto. Apollon l-a ascuns pe Agenor într-o 
negură deasă, pentru a nu fi omorât de Akhilleus, apoi i-a luat înfățișarea pentru a-l atrage pe 
semizeu departe de Troia. Când și-a dat seama că a fost păcălit, Akhilleus s-a întors la cetatea 
asediată, unde l-a găsit pe Hektor, pe care a început să îl fugărească în jurul Troiei. Apollon l-a 
salvat pe prinţul troian, dându-i „inimă aprigă-n piept şi repeziciune în picioare”. 

Zeus a fost nevoit să pună în cumpănă soarta lui Hektor și a lui Akhilleus, apoi a lăsat-o pe 
Athena să facă ce vrea, obligându-l în același timp pe Apollon să se retragă din luptă. Primind 
aprobarea tatălui ei, Athena l-a încurajat pe Akhilleus, apoi l-a păcălit pe Hektor. Zeița a luat 
înfățișarea lui Deiphobos (unul dintre fraţii lui Hektor) și i-a propus eroului troian să îl învingă 
împreună pe semizeul mirmidon. Cei trei s-au trezit faţă în față și au început lupta. Akhilleus și-a 
aruncat sulița spre Hektor, însă și-a ratat ținta, dar Athena i-a înapoiat-o pe ascuns. La rândul 
său, Hektor și-a aruncat sulița spre adversarul său, bazându-se pe sprijinul lui Deiphobos. Când 
şi-a dat seama că a fost păcălit de Athena, a fost prea târziu. Rămas fără armă, a fost ucis de 
Akhilleus. Aphrodite a păzit trupul prinţului troian și l-a miruit, iar Apollon i-a așezat deasupra un 
nor, pentru a nu fi uscat de Soare. La rugămintea lui Akhilleus, Iris i-a chemat pe Munteanul și 
pe Crivăţul ca să aprindă rugul lui Patroklos. Mai târziu, la cursa de care a aheilor, Apollon i-a 
zburat biciul din mână lui Diomedes Tydides, însă Athena i l-a înapoiat biciul și i-a zorit caii, iar 
lui Eumelos i-a sfărâmat hamul. Pentru ca Odysseus să câștige cursa, Athena i-a făcut 
sprintene brațele, picioarele și trupul, iar lui Aias Locrianul i-a pus piedică. Akhilleus nu a 
participat la cursa de care, fiind preocupat să-și umilească adversarul chiar și după moarte: a 
legat cadavrul lui Hektor de car și l-a târât în jurul Troiei timp de 12 zile. Apollon nu a putut 
asista nepăsător la acea cruzime și i-a acoperit trupul prinţului troian cu o pavăză mare de aur, 
pentru a nu fi distrus. După 12 zile, Apollon le-a cerut zeilor să-l oprească pe Akhilleus. La 
porunca lui Zeus, Iris l-a sfătuit pe regele Priamos să-și răscumpere fiul, iar Tethis pe Akhilleus 
să accepte învoiala. Zeus l-a trimis pe Hermes să-l însoțească pe regele Troiei până în tabăra 
mirmidonilor, pentru a se întâlni cu Akhilleus. Hermes i-a adormit pe paznici, înlesnind astfel 
accesul regelui Priamos. 

Ciclul epic conţine amănunte suplimentare ale războiului troian, din care reiese același amestec 
al zeilor în desfășurarea evenimentelor. Lucrarea Cipriile, atribuită lui Stasinos din Cipru, 
susține că Zeus și Themis au pus la cale războiul troian, după ce Zeus a dezlănţuit războiul 
theban. La îndemnul Aphroditei, Paris și-a construit o corabie cu care a plecat spre Sparta, 
pentru a o întâlni pe frumoasa Helene. Tot Aphrodite este cea care i-a poruncit fiului ei, Aineas, 
să-l însoțească pe Paris, dar și cea care a împins-o pe Helene în braţele prinţului troian. Când 
cei doi îndrăgostiți au fugit din Sparta pe ascuns, la adăpostul nopţii, Hera le-a trimis în cale o 
furtună, corabia lor fiind împinsă de vânturi în portul Sidonului. Între timp, unul dintre frații 
Helenei, Kastor, a fost ucis, iar Zeus a fost de acord ca acesta, alături de fratele său geamăn, 
Poludeukes (sau Pollux pentru romani), să se bucure de nemurire o dată la două zile. Zeița Iris 
l-a anunțat pe Menelaos că soția i-a a fugit cu prințul Paris. În timp ce flota grecilor se strângea 
în Aulida, Agamemnon, fratele lui Menelaos, s-a lăudat că ţintește cu arcul mai bine decât 
Artemis. Cuprinsă de furie, zeița a stârnit furtuni pe mare, pentru a-i împiedica pe greci să plece. 
Singura modalitate de a potoli mânia arcașei divine era ca Agamemnon să-și sacrifice fiica. Însă 
Artemis a răpit-o pe fecioară și a dus-o în Taurida (Crimeea de astăzi), unde i-a oferit 
nemurirea, după ce a înlocuit-o pe altar cu o căprioară. După începerea războiului a avut loc o 
întâlnire secretă între Akhilleus și Helene, cu ajutorul zeițelor Aphrodite și Thetis. În Etiopida, 

Arktinos din Milet susținea că semizeul Memnon, regele Etiopiei, a obținut și el nemurirea, 
datorită insistențelor mamei sale, Eos, pe lângă Zeus. După moartea lui Akhilleus, mama sa, 
Themis, i-a luat trupul neînsufleţit de pe rug și l-a dus în insula Leuke (Insula Şerpilor de astăzi 
din Marea Neagră). 

Sfârșitul războiului troian, care lipsește din opera lui Homeros, este descris tot în Ciclul epic. 
După zece ani de lupte, bătălia a ajuns la final doar datorită inteligenţei ieșite din comun a lui 
Odysseus. Câţiva ahei ascunși într-un imens cal de lemn, care a fost dus în Troia, au ieșit 
noaptea pe ascuns și au deschis porţile cetăţii, lăsând să intre întreaga armată a grecilor. Troia 
a fost distrusă, doar câţiva supraviețuitori reușind să se salveze. Unii dintre ei, conduși de 
semizeul Aineias, au migrat către est, urmașii lor fiind fondatorii Romei. În timpul bătăliei finale, 
zeul Apollon a îndreptat săgeata lui Paris către călcâiul lui Akhilleus, singurul său punct 
vulnerabil, semizeul găsindu-și astfel moartea. Soţia lui Zeus, Hera, a dus spiritul lui Akhilleus 
pe Insula Șerpilor din Marea Neagră, acolo unde i-a adus-o și pe frumoasa Helene, pentru a-i fi 
eroului consoartă pentru eternitate. 

În Odiseea aceluiași Homeros, Athena s-a transformat în Mentes, în Tilemakhos, în fiica lui 
Dimas, a luat chipul unei fecioare și i-a schimbat înfățișarea până și lui Odysseus. Odată l-a 
acoperit cu o ceaţă. Mai mult, i-a adormit pe peţitorii Penelopei, soția lui Odysseus. În Eneida lui 
Publius Vergilius Maro, Iris s-a transformat în Beroe, Neptun în Forbas, Apollo în Butes, iar 
luturna în Camers și Metiseus. Venus s-a prefăcut într-o fecioară spartană, ceea ce l-a făcut pe 
fiul ei să o dojenească: „Pentru ce, nemilostivo, îți înşeli de atâtea ori fiul cu arătări deșarte?”. lunona 
i-a împiedicat pe troieni să ajungă în Italia. Athena a distrus flota argienilor. În Cartagina, Venus 
i-a învăluit pe troieni „în ceaţă și-i înfăşură într-o mantie deasă de negură, ca să nu-i poată nimeni Zări 
ori să se apropie de dânşii şi să-i zăbovească din cale, întrebându-i de unde veneau”. În timpul luptei 
dintre troieni și triburile italice, lunona i-a deviat sulița lui Pandarus îndreptată către Turnus, iar 
Venus sulițele rutulilor care veneau către fiul ei. lupiter l-a ațâțat la luptă pe Tarchon iar zeița 
Opis l-a ucis pe Aruns. 

Deși în Antichitate povestea lui Homeros era considerată o cronică a unor evenimente reale, în 
timp a devenit în concepția generală doar o fabulaţie. Până și celebra cetate Troia s-a 
transformat pentru întreaga lume într-un loc fantastic, inventat de poetul grec. Până în 1822, 
când jurnalistul și geologul scoțian Charles Maclaren a sugerat că Troia a existat în realitate și 
că ruinele ei s-ar afla pe muntele Hissarlik din Turcia. Arheologul amator englez Frank Calvert a 
început excavările pe acel munte, însă cel care a descoperit Troia a fost afaceristul german 
Heinrich Schliemann, care a continuat munca englezului în anii 1870. Descoperirile arheologice 
au relevat urmele unui crunt război, întocmai precum cel descris de Homeros și de ceilalţi autori 
ai Ciclului epic. Descoperirea Troiei a șocat întreaga lume, din acel moment mitologia fiind 
privită cu alţi ochi. Nu ca fabulaţie, ci ca o posibilă istorie uitată. Oamenii au început să-și ridice 
semne de întrebare: dacă Troia chiar a existat, la fel și războiul din /liada, ce altceva mai este 
real din opera lui Homeros? Poate cumva și zeii? 

Oricât de reale ar fi fost Troia și războiul troian, /liada lui Homeros nu reprezintă decât un 
amestec al celebrelor epopei indiene Mahabharata și Ramayana. Cel mai lung poem epic scris 
vreodată, Mahabharata, atribuit lui Vyasa, descrie războiul dintre două clanuri, Kaurava și 
Pandava, care a avut loc în nordul Indiei în jurul anului 1400 î.e.n. Zeii au participat la război, pe 
care l-au influenţat cât de mult și-au dorit, împărțindu-se la rândul lor în două tabere. Le-au 
oferit muritorilor arme, strategii și nave (numite vimana), ba chiar s-au implicat în mod direct în 
luptă. Ca exemplu de arme primite de muritori de la divinităţi, Agnini i-a dăruit lui Vasudeva 
discul Saora, Şiva i-a oferit lui Arjuna arma Pașupat, Arjuna a mai primit și arma Antaradhana 


le | 


de la Kuvera, iar clanul Kaurava a folosit împotriva rivalilor arma divină Narayana. Fondatoarea 
Societăţii Teosophice, Helena Petrovna Blavatsky, susținea în The Secret Doctrine că 
Mahabharata se referă la conflictul istoric dintre Suryavanași (adoratori ai Soarelui) și 
Indavansași (adoratorii Lunii). 

Ce-a de-a doua sursă de inspiraţie a lui Homeros, Ramayana lui Valmiki, conţine nu doar lupta 
dintre divinități, ci și răpirea soţiei ca motiv al începerii războiului. În Ramayana, regele din 
Lanka, demonul Ravana, i-a răpit soția prinţului Rama (considerat încarnarea zeului Vișnu). 
Drept pentru care Rama, alături de unul dintre fraţii săi și de o armată de maimuțe, condusă de 
Hanuman, a asediat Lanka. La fel ca în Mahabharata, şi aici s-au folosit arme și nave primite de 
la zei. Și, la fel ca în /liada, soțul şi-a recăpătat soția la finalul îndelungatului război. Se pare că 
nici Ramayana nu este atât de originală pe cât s-ar crede, în legendele indiene existând una 
asemănătoare, mult mai veche. Aici, Sukra a răpit-o pe Tara, soția căruțașului zeului Indra; 
Rudra și alți zei au sărit în ajutorul soțului, pornind un crunt război. La final Tara a născut un fiu, 
numit Budah, al cărui tată era Soma. 

Descoperind Mahabharata, scriitorul grec Dion Krysostomos (care a trăit la începutul primului 
mileniu al erei noastre) a considerat că opera lui Homeros a ajuns până în India, sugerând că 
Iliada a fost tradusă în sanscrită. Totuși, s-a demonstrat că poemul indian este mult mai vechi 
decât opera homerică. Asemănările dintre /liada (și restul lucrărilor din Ciclul epic) și cele două 
poeme indiene mult mai vechi demonstrează că grecii s-au inspirat din literatura indiană pentru 
a înfrumuseţa povestea războiului troian. Unul dintre cele mai bune exemple îl reprezintă 
călcâiul lui Akhilleus. În mitologia post-homerică, marele erou al războiului troian a fost scăldat 
la naștere de mama sa în râul Styx, unul dintre cele șapte care înconjoară lumea de dincolo. 
Astfel, băiatul a devenit invincibil, singura sa parte vulnerabilă fiind călcâiul de care l-a ţinut 
mama sa, zeița Thetis, în timp ce l-a scufundat în apa Styxului. La finalul războiului troian, 
Akhilleus și-a găsit moartea fiind săgetat de Paris, a cărui săgeată a fost deviată de zeul 
Apollon în călcâiul vulnerabil. Akhilleus nu este singurul cu un călcâi vulnerabil, ci și Krșna, unul 
dintre personajele principale ale epopeei Mahabharata. Scăldat la naștere de mama sa într-un 
râu, Krșna a devenit invincibil, singura sa parte vulnerabilă fiind călcâiul stâng, de care a fost 
ținut. După terminarea războiului Bharata, Krșna s-a întors în orașul său, Dvaraka. Acolo, într-o 
pădure din apropierea orașului, un vânător l-a confundat cu o căprioară şi l-a săgetat în călcâiul 
vulnerabil, ucigându-l. După decesul lui Krşna, spiritul său s-a înălţat în paradisul ceresc Goloka 
iar orașul său, Dvaraka, s-a scufundat în ocean, după cum susține Mahabharata. Orașul lui 
Krşna a fost identificat cu Dvaraka de pe coasta vestică a Indiei. Aici arheologii au descoperit 
urme ale inundării orașului în trecut. Inspiraţi de această descoperire, și-au extins cercetările și 
în adâncul apelor de lângă oraș. La numai 20 de metri sub apă, scafandrii au găsit urme ale 
unui port antic prosper, cu străzi pavate și ziduri de gresie. Cercetătorii au ajuns la concluzia că 
acele ruine scufundate sunt rămășițele legendarului oraș Dvaraka al lui Krșna, unul dintre cele 
șapte orașe sacre ale hinduismului. Textele antice hinduse susţin că, la un moment dat, un rege 
din Salwa a atacat Dvaraka cu nava sa, numită Saubha Vimana. Respectivul a folosit arme 
energetice asemănătoare fulgerelor, care au distrus o mare parte din oraș. Krșna a răspuns 
atacului cu arme la fel de teribile, săgeți care semănau cu fulgerele sau cu razele Soarelui și 
care scoteau zgomote asemănătoare tunetelor. Într-un final zeul a învins, ucigându-și 
adversarul. 

Urme ale luptelor dintre zei, în care s-au folosit arme distrugătoare, se găsesc în Kot Diji şi 
Harrapa din India dar și în Mohenjo Daro din sudul Pakistanului. Aici nisipul s-a vitrificat iar 
rocile s-au transformat în tektite, ceea ce implică folosirea unor arme asemănătoare celor 

atomice. Urme de acest gen se mai întâlnesc și în Peru (la Sacsayhuaman), în Irak, în deșertul 
Gobi (lângă Hara-Hoto), în Țara Luanei din Buzău, în Death Valley din Nevada, în preajma Mării 
Moarte, în Liban, în Franţa, în Scoţia, în Chile, în Australia și în Africa de Sud. Peste tot 
războaiele zeilor au lăsat în urmă victime omenești, un exemplu fiind Mohenjo-Daro din 
Pakistan, oraș cu un nivel ridicat de radiaţii, în care s-au găsit 44 de schelete perfect 
conservate, îngropate sub stradă, cu faţa în jos, de care animalele au refuzat să se apropie. 
Parcă pentru a confirma descoperirile arheologice, Allah, zeul profetului Muhammad, cel care 
folosește de obicei pluralul atunci când vorbește despre sine (sugerând că este vorba despre 
mai multe zeități, nu doar despre una), se laudă în Coran adeseori cu distrugerea multor cetăți: 
„Câte cetăți am pierdut noi şi le-a ajuns pedeapsa noastră noaptea sau când se odihneau de amiază” 
(7:3), „Și acele cetăţi le-am dărâmat noi, pentru că au fost nelegiuite, şi le-am dat o veste despre pieirea 
lor” (18:58), „Și câte cetăți am făcut noi fărâme, pentru că erau nelegiuite, şi am ridicat alt popor în 
urma lor? Și când simţiră mânia noastră, fugiră de ea” (21:11-12), „Și câte cetăţi care erau nelegiuite 
am pierdut noi şi ele stau dărâmate pe temeliile lor! Și câte fântâni sunt deşerte şi câte cetăți înalte!” 
(22:44), „Și câte cetăţi, care se încredeau în prisosinţa lor, am dărâmat noi!” (28:58). 

În Iliada lui Homeros, zeii implicaţi în război își schimbă înfățișarea, călătoresc în „care” 
zburătoare, devin invizibili, le insuflă anumite însușiri unor muritori, în timp ce altora le pun bețe 
în roate, răpesc oameni, manipulează, luptă cot la cot cu pământenii și controlează vremea. 
Chiar dacă pare totul invenţia lui Homeros, care s-a inspirat din Mahabharata şi Ramayana 
indienilor, aceste fapte ale zeilor se întâlnesc în miturile din întreaga lume, inclusiv în cele 
moderne, legate de fenomenul extratereștrilor. Ele susţin că zeii s-au implicat de multe ori în 
războaiele oamenilor, pe unele chiar provocându-le. Și, ca de obicei, omenirea a avut de suferit. 
În secolul al XXIV-lea î.e.n., Șarru-kinu (Sargon cel Mare) a înființat Imperiul Akkadian. El 
susținea că zeul Enlil i-a acordat tronul. Într-o campanie peste munții Zagros, Șarru-kinu afirma 
că Iștar i-a luminat calea. Chiar dacă Enlil i-a oferit tronul, Şarru-kinu recunoștea că accesiunea 
sa s-a datorat în primul rând zeiţei Iștar, căreia i-a fost amant. Printre iubiții ei muritori s-au mai 
numărat regele Șulgi din Ur (care o numea „regina, vulva cerului și a Pământului”) şi regele Iddin- 
Dagan din Uruk. Conform miturilor, Iştar era una dintre divinităţile cele mai dornice de război. 
Un text susține că, la un moment dat, ea a atacat Arabia. În alt text, a trimis șapte regi din Iran 
cu 360.000 de oameni împotriva Akkadului. lar inscripțiile lăsate de regii asirieni descriu cum ei 
plecau la război la ordinele lui Iștar, cum ea îi sfătuia când să atace și când să aștepte, cum ea 
mărșăluia adesea în fruntea oștilor și cum, cel puţin o dată, a apărut în faţa tuturor. În schimbul 
loialității lor, Iștar le promitea regilor vieţi lungi și succese. Și, probabil, pecetluia înțelegerea cu 
o partidă de sex... divină. 

În Sorla Tattr, un text din secolul al XIV-lea, Freyja a devenit concubina zeului suprem Odinn, 
care o iubea la nebunie. La un moment dat zeița a făcut sex cu patru pitici pentru a primi un 
colier de aur. Aflând de fapta ei, Odinn i-a luat colierul și i l-a înapoiat doar când ea a fost de 
acord să vrăjească doi regi pentru a se lupta între ei la nesfârșit. 

Naram-Sin, nepotul lui Șarru-kinu, susținea că a primit „Arma Zeului”, cu care şi-a învins 
dușmanii. Zeul Nergal i-a dat Armanul, Ibla, Amanusul și Muntele Cedrilor. Odată, Iștar i-a 
poruncit regelui să profaneze templul lui Enlil din Nippur. Ca răspuns, Enlil le-a cerut hoardelor 
din Gutium să atace Akkadul, care astfel i-au răzbunat pe sumerienii cuceriţi de akkadieni, 
capitala Agade fiind ștearsă de pe fața pământului. Gutienii au condus Mesopotamia timp de 91 
ani şi 40 de zile, Lagaș fiind cartierul lor general. În acest timp zeul Ninurta a refăcut agricultura 
și sistemul de irigaţii. După victoria gutienilor, Anu și Enlil au implantat în orașul Kiș arma 

Șuhadaku; când regele sumerian Utu-hegal a ridicat această armă împotriva gutienilor pe care îi 
asedia, a căzut mort. 

Tot în secolul XXII î.e.n., regele asirian Tukulti-apil-Eșarra (Tiglat-Pileser 1) a luptat la porunca 
zeilor Aşşur și Ninurta. La ordinul zeilor Anu și Adad, regele s-a dus în munţii Libanului. 
Legende din Fengshen Yanyi („Investitura zeilor”, o nuvelă chinezească din secolul al XVI-lea) 
fac referiri la un ev al minunilor, care a existat acum patru milenii, în care au avut loc bătălii 
aeriene. Facţiuni rivale au luptat pentru dominarea Chinei, fiind ajutate de zei care susțineau o 
tabără sau alta. 

Ur-Nammu, rege al Sumerului în secolul al XXI-lea î.e.n., considerat fiul zeiței Ninsun, a primit 
de la Enlil o „armă divină care îi transforma pe rebeli în grămezi”, cu care să atace „ținuturile ostile, 
să distrugă orașele rele şi să nimicească opoziția lor”, și un cod de legi de la zeul-soare Utu. 

Șu-Sin, penultimul conducător al Imperiului Neo-Sumerian, se lăuda într-o inscripţie că „Sfânta 
Inanna, cea înzestrată cu uimitoare calități, prima fiică a lui Sin”, i-a oferit arme cu care să „atace în 
luptă țara dușmană care e nesupusă”. Mai târziu, „pentru a prelungi bunăstarea lui Șu-Sin, a-i întinde 
vremea coroanei”, zeiţa Ninlil i-a dat o „armă care cu radiaţie loveşte (...) a cărei înspăimântătoare 
străfulgerare ajunge până la cer”. 

Prin 1800 î.e.n., zeul Marduk i-a dat lui Ammurapi (Hammurabi), cel de-al șaselea rege al 
Babilonului, nu doar celebrul cod de legi, ci și o armă foarte puternică. 

Regatul hitit a înflorit prin 1750 î.e.n., intrând în declin cinci secole mai târziu. Hitiţii susțineau că 
și-au extins regatul la porunca zeului Tarhun (numit Teșub de hurieni), care a și luptat adeseori 
alături de ei. Nu doar Tarhun și-a făcut apariția pe câmpul de luptă alături de hitiţi, ci și Iştar. 
Deși regatul picților s-a constituit în nordul Scoției prin anii 450-600, legendele lor menţionează 
ajutorul pe care l-au primit în anul 1500 î.e.n. de la „un popor care vemea din Extremul Nord în niște 
corăbii zburătoare”, după cum consemna Rodica Bretin în Dosarele imposibilului. 

După spusele faraonului Menkheperre Djhutmose Neferkheperu (Tuthmosis lll), egiptenii au 
învins la Meggido o coaliţie a regilor canaaneeni în 1470 î.e.n., la ordinul zeului Amun. Faraonul 
susținea că zeul i-a cerut să extindă graniţele Egiptului prin cucerirea Orientului Mijlociu. La 
Meggido, Amun i-a propus faraonului să lanseze un atac frontal îndrăzneț împotriva inamicului. 
Menkheperre a reușit astfel să învingă, graţie protecţiei și sfaturilor zeului, iar armata înfrântă a 
fost nevoită să recunoască suveranitatea lui Amun. 

Un text înscris pe partea inferioară a unui scarabeu menţionează prezența zeului Aten în 
fruntea armatei faraonului Menkheperure Djhutmose (Tuthmosis IV) în luptă, în secolul al XIV- 
lea î.e.n. Menkheperure este cel care a restaurat Marele Sfinx de la Giza, după ce zeul Haru i-a 
ordonat într-un vis să facă acest lucru. Întâmplarea a fost consemnată pe o stelă care a fost 
plasată între labele din faţă ale Sfinxului. 

În 1286 î.e.n., în lupta de la Kadeş (în Liban) împotriva hitiţilor, lângă fluviul Oronte, 
Usermaatre-Setepenre Ramesses Meryamun (Ramses ll) a fost ajutat de Amun. Faraonul 
povestea că la un moment dat s-a trezit singur, înconjurat de 2500 de care inamice. S-a rugat la 
Amun, iar zeul i-a dat o putere a mâinii echivalentă cu cea a 100.000 de soldaţi, astfel încât 
Usermaatre-Setepenre a reușit să-și croiască singur drum printre inamici. De asemenea, zeița 
Sekhmet a fost văzută pe caii lui Usermaatre-Setepenre suflând flăcări care ardeau trupurile 
soldaților inamici. 

După moartea regelui hitit Muwatalli, egiptenii și hitiții au încheiat un tratat de pace, deoarece 
erau atacați de Popoarele Mării din Grecia și Creta. Aceștia erau filistenii din Vechiul 
Testament, pe care faraonul Usermaatre-Meryamun Ramesisu Hegaiunu (Ramses lll) spunea 
că i-a învins cu ajutorul lui Amun-Ra. 

În secolul al IX-lea î.e.n., regele asirian Șulmanu-așaredu (Șalmaneser III) susținea că a primit 
arme de la zeii Așșur și Ninurta. 

În Iliada, Homeros povestea că, deoarece Oineus din cetatea Calidon a dat jertfe din via sa 
tuturor zeilor, mai puţin ei, Artemis a stârnit pe pământul lui un vier colțat care i-a distrus toți 
pomii. Mistreţul a fost ucis de Meleagros, fiul lui Oineus. Apoi, zeiţa a iscat „bătălie și zarvă” între 
etoli și cureti, fiecare cerând blana și capul mistreţului. Meleagros l-a ucis pe fratele mamei sale, 
iar ea le-a cerut răzbunare zeilor Hades și Persephone. „Hoinara umbrelor, Furia, răzbunătoarea 
cea cruntă” a ascultat-o, iar cureţii au atacat Calidonul. Tot în Iliada, Homeros susţine că, atunci 
când orașul Pilos a fost atacat de cei din țara Elidei, zeița Athena i-a chemat noaptea la arme 
pe locuitorii orașului. Când Nestor a vrut să-i ucidă pe fiii lui Aktoros, molionii, Poseidon i-a 
furișat „din război în negură deasă-nvelindu-i”, pentru a-i proteja. 

În Vechiul Testament, zeul evreilor provoca adeseori conflicte între muritori. În Ieșirea, el a 
trimis zece plăgi asupra Egiptului, pentru a-l convinge pe faraon să-i lase pe evrei să 
părăsească țara. După ce evreii au traversat marea prin mijlocul apelor despărțite de Moşeh, „a 
căutat Yahweh din stâlpul cel de foc şi din nor spre tabăra Egiptenilor și a umplut tabăra egiptenilor de 
spaimă. Și a făcut să sară roţile de la carele lor, încât cu anevoie mergeau carele. Atunci au zis egiptenii: 
«Să fugim de la fața lui Israel, că Yahweh se luptă pentru ei cu egiptenii!»" (14:24-25). Apoi zeul i-a 
cerut lui Moșeh să-și ridice braţul asupra mării, pentru ca apele să-i înece pe egipteni, „și așa a 
înecat Yahweh pe egipteni în mijlocul mării” (14:27). În Cartea lui Yehoșu'a, înainte de asediul 
lerihonului, în faţa lui Yehoșu'a a apărut „căpetenia oștirii Domnului” (5:14), care i-a cerut să se 
descalțe, deoarece se afla într-un loc sfânt. Apoi, zeul l-a învăţat să înconjoare timp de șapte 
zile cetatea, purtând Chivotul Legământului, iar în a șaptea zi preoţii să sune din șapte coarne 
de berbec, după care israeliții să facă gălăgie. Astfel, zidurile lerihonului s-au prăbușit iar evreii 
au reușit să captureze cetatea. În Cartea a patra a Regilor din Vechiul Testament, când sirienii 
se pregăteau să-i atace pe israeliți, „tot muntele era plin de cai şi care de foc” invizibile. Profetul 
Elișa i-a arătat unui slujitor că nu are de ce să se teamă; „Și a deschis Yahweh ochii slujitorului şi 
acesta a văzut că tot muntele era plin de cai şi care de foc împrejurul lui Elişa”. La rugămintea 
profetului, Yahweh i-a orbit pe atacatorii sirieni. Armata zeului a fost văzută și de Ya'akob 
(lacob) în Facerea: „a văzut oștirea lui Yahweh tăbărătă, căci l-au întâmpinat îngerii lui Yahweh” 
(32:1). Pornirile războinice ale lui Yahweh împotriva oamenilor reies și din Cartea lui Yeșayahu: 
„Că Yahweh este mâniat asupra popoarelor, cu urgie împotriva oștirii lor. El le nimicește şi le dă la 
junghiere” (34-2). În aceeași carte biblică, profetul Yeșayahu recunoaște că zeul său provoacă 
războaie pe întreg cuprinsul Pământului: „«Eu am poruncit sfintei mele oștiri, zice Yahweh, chemat- 
am pe vitejii mâniei mele, pe cei ce se veselesc de slava mea». Ascultati acest zgomot surd în munți, vuiet 
al unui neam fără de număr; auziţi această zarvă de împărăţii, de neamuri adunate; Yahweh Elohim 
cercetează oștirea gata de luptă. Ele vin dintr-un ţinut depărtat, de la capătul cerului; vine Yahweh şi 
uneltele mâniei lui, ca să nimicească tot pământul” (13:3-5). Armata lui Yahweh nu a fost văzută 
doar în timpurile biblice. În anul 66, comandantul roman Cestius și-a retras trupele din lerusalim 
aparent fără niciun motiv. Romanii au revenit în anul 70, conduși de Titus, și au asediat orașul. 
Despre motivul retragerii romanilor în 66 a scris istoricul Flavius losephus în Războiul iudeilor: 
„Câteva zile după sărbătoare, în ziua de 21 a lunii artemisius, s-a produs un fenomen de necrezut şi 
uimitor înainte de asfinţitul soarelui, mulțimea a putut privi care şi oştiri de soldaţi înarmaţi, ivite pe 
neaşteptate în văzduh”. 

Într-o cronică a bătăliei de la Halule din 691 î.e.n., redactată în cuneiforme pe o tăbliță de lut, 
regele asirian Sin-ahhi-eriba (Sennacherib) scria: „M-am rugat lui Aşşur, lui Sin, lui Șamaş, lui Bel, 
lui Nabu, lui Nergal, lui Iştar din Ninive, lui Iştar din Arbailsk - zeilor mei ocrotitori - ca să birui 

împotriva puternicului vrăjmaş. Zeii mi-au ascultat de îndată ruga şi mi- 
au venit în ajutor (...) Am apucat strâns arcul puternic ce mi-a fost dăruit 
de Aşşur şi am luat în mâinile mele săgețile dătătoare de moarte (...) Din 
porunca lui Aşşur, marele stăpân, m-am prăvălit asupra dușmanului din 
față şi din flancuri, aşa cum se năpusteşte furtuna cea cumplită. Cu 
armele lui Aşşur, stăpânul meu, şi sub apăsarea luptei mele mânioase, am 
întors piepturile lor şi i-am aruncat înapoi (...) Bătălia am oprit-o numai 
după ce s-au scurs de două ori câte două ceasuri”. În 689 î.e.n., Sin- 
ahhi-eriba a cucerit Babilonul, ordonându-le soldaţilor săi să 
jefuiască şi să distrugă orașul. Într-una dintre inscripțiile sale, 
Așșur-ahu-iddin (Asarhaddon), fiul lui Sin-ahhi-eriba, a explicat 
motivul distrugerii Babilonului de către tatăl său. Vinovatul principal 
era „zeul Marduk, zeul principal al Babilonului, care s-a mâniat și a supus oraşul la grea osândă, drept 
pedeapsă pentru păcatele locuitorilor săi. Din voinţa lui Marduk oraşul a fost nimicit din temelii, 
acoperit de apele canalului Arahtu şi prefăcut într-o mlaștină de nestrăbătur. Sin-ahhi-eriba a mai 
cucerit Sidon, Tyr, Byblos, Akko, Așdod și Așkalon cu ajutorul unei arme primite de la zeul 
Așșur. El a subjugat și ludeea, însă nu a folosit arma lui Așșur împotriva lerusalimului. 
Herodotos scria că, atunci când Sin-ahhi-eriba a atacat Egiptul, faraonul Sethon i-a cerut zeului 
său ajutorul. Zeul i-a apărut în vis și i-a spus să nu-și facă probleme, pentru că îi va trimite 
ajutor. La Pelusium, într-o noapte, „șoarecii de câmp au venit într-un număr foarte mare și le-au 
distrus tolbele cu săgeți, arcurile şi mânerele scuturilor” soldaților asirieni, „într-atât încât dimineața 
aceștia au fugit dezarmaţi şi mulți dintre ei au fost omorâţi”. În Cartea lui Yeşayahu din Vechiul 
Testament, această salvare divină nu a avut loc la Pelusium, ci în lerusalim. Primind cererea de 
ajutor a faraonului, regele evreu Hizkiyyahu s-a rugat zeului său, care i-a transmis prin gura 
profetului Yeșayahu că se va ocupa de Sin-ahhi-eriba. „Și a ieşit îngerul lui Yahweh şi a bătut în 
tabăra Asiriei o sută şi cincizeci de mii; iar dimineaţa, la sculare, toți erau morți. Atunci Sanherib, regele 
Asiriei, a ridicat tabăra şi a plecat şi s-a oprit la Ninive” (37:36-37). 

Când fraţii săi au vrut să-l omoare, Așșur-ahu-iddin, fiul lui Sin-ahhi-eriba, a fost ascuns de zei, 
apoi Iștar s-a luptat cu inamicii lui. Regele Asiriei spunea pe o lespede de piatră, descoperită la 
Zendijirii (în Siria de nord), că zeul Aşşur i-a înmânat „un sceptru neînvins, pentru înfrângerea 
dușmanilor” și, alături de zeii cei mari, i-a poruncit să atace Egiptul. 

În secolul al VIl-lea î.e.n., regele asirian Așșur-bani-apli (Aşşurbanipal) a folosit împotriva 
egiptenilor „Arma Strălucirii”, primită de la zei. El nota pe o prismă de argilă arsă, cu zece laturi, 
că zeul Așșur i-a poruncit să cucerească Manna și Elam. În 667 
î.e.n., zeii Aşşur, Bel și Nabu au luptat alături de el împotriva 
faraonului nubian Taharga. Doborât de aureola lui Aşşur și Iștar, 
Taharga umbla ca un om scos din minţi, după cum notau cronicile 
asiriene. O inscripţie regală asiriană povestește că zeul Așșur i-a 
apărut regelui lidian Gyges într-un vis, pentru a-i spune că îşi va 
învinge dușmanii doar dacă i se va preda lui Așșur-bani-apli. În 664 
î.e.n., în campania asirienilor lui Așșur-bani-apli împotriva Egiptului, 
pe drumul spre Waset (Thebai) au dispărut 150 de soldaţi, conduși de 
Șarru-kan, cu tot cu carele lor de luptă. Dispariţia, consemnată în 
biblioteca lui Așșur-bani-apli din Ninive, a fost pusă pe seama zeilor. 
Urmele carelor și ale soldaţilor se terminau brusc. Egiptenii din zonă 
povesteau că au văzut un nor uriaș care a coborât pe pământ, probabil el fiind responsabil 

pentru dispariția asirienilor. Această întâmplare este foarte asemănătoare cu cea a Companiei 
E din batalionul Royal Norfolk a armatei Marii Britanii care, pe 12 august 1915, a dispărut fără 
urmă în Dardanele (în apropiere de ruinele Troiei), pe când se pregătea să-și înfrunte inamicul 
turc. Nimeni nu știe unde și de ce au dispărut cei 266 de soldaţi britanici, cert fiind faptul că nu a 
fost găsit pe câmpul de luptă trupul niciunuia dintre ei, iar turcii nu au luat prizonieri. Abia în 
1965, Frederick Reichardt, un fost genist al armatei din Noua Zeelandă, a povestit că, în acea zi 
de 12 august 1915, o formaţiune de aproximativ opt nori se afla chiar deasupra Companiei E. 
Norii s-au lăsat încet spre pământ, învăluindu-i pe cei 266 de soldaţi. Când norii s-au ridicat, 
Compania E nu mai era acolo. Cea mai ciudată astfel de dispariție a avut loc în 1930, când au 
dispărut toţi cei 2000 de locuitori echimoși ai unui sat de pe țărmul lacului Anjikuni din nordul 
Canadei. Toate hainele, uneltele, armele și proviziile localnicilor erau neatinse, toți câinii lor de 
sanie muriseră de foame și zăceau sub un strat gros de zăpadă, iar cadavrele din cimitirul 
eschimos fuseseră dezgropate, încât dispăruse din zonă orice rămășiță umană. Legendele 
eschimoșilor spun că strămoșii lor au fost aduși în nord de uriașe „păsări de fier”. Oare tot astfel 
de aparate de zbor i-au răpit pe cei 2000 de săteni? 

În 660 î.e.n., în timpul luptei dintre armata lui Jimmu-tenno (primul împărat al Japoniei) și tâlharii 
lui Nagasune-hiko, dintr-o dată cerul s-a acoperit de nori, vântul a început să bată, burniţa și-a 
făcut apariţia iar pe cer s-a ivit un zmeu auriu, ce strălucea ca o planetă uriașă, care apoi a 
poposit pe arcul împăratului. Lumina strălucitoare pe care o emana i-a orbit pe tâhari, ajutându-l 
astfel pe împărat să câștige lupta. 

Zeul Marduk i-a ordonat lui Nabu-kudurri-ușur (Nabucodonosor Il), conducătorul Imperiului Neo- 
Babilonian și constructorul grădinilor suspendate din Babilon (una dintre cele șapte minuni ale 
lumii antice), să plece cu armata la vest, în Liban. Vechiul Testament susţine că Yahweh i-a 
poruncit lui Nabu-kudurri-ușur să atace Egiptul și ludeea. În anul 597 î.e.n., acesta a capturat 
lerusalimul, iar în 586 î.e.n. a distrus orașul, deportând o mare parte a populaţiei evreiești în 
Babilon. Biblia susține că Yahweh a hotărât ca pustiirea Ierusalimului să dureze 70 de ani, 
același lucru hotărându-l și Marduk pentru Babilonul său, conform cronicilor babiloniene. 

În 556 î.e.n., Nabu-na'id (Nabonid) a devenit ultimul conducător al Imperiului Neo-Babilonian. El 
scria că încoronarea sa a avut loc „în prima zi a apariției acestuia”, când zeul Sin, utilizând „arma 
lui Anu”, i-a învins inamicii cu o rază de lumină. Ca mulţumire, Nabu-na'id a reconstruit în 
Harran templul lui Sin, Ehulhul, l-a declarat pe Sin zeu suprem și a reînviat cultul celor doi copii 
ai zeului, Inanna și Utu. 

Pe 20 martie 538 î.e.n., regele persan Kuruș (Cyrus cel Mare) a cucerit Babilonul la porunca lui 
Marduk, care a și mers alături de rege. Apoi i-a ordonat să pună înapoi în cetăţile lor toţi zeii din 
Sumer și din Akkad, pe care Nabu-na'id îi adusese în Babilon. Conform Vechiului Testament, 
Kuruș a fost ales și de Yahweh să-i elibereze pe evrei din exilul babilonian, apoi să le 
reconstruiască Marele Templu din Ierusalim. 

În Despre natura zeilor, politicianul şi filosoful roman Marcus Tullius Cicero nota că, în anul 498 
î.e.n., gemenii divini Castor și Pollux i-au ajutat pe romani să-i învingă pe tusculani la lacul 
Regillus. 

Istoricii greci Herodotos în Historiai și Plutarchus în Theseus afirmau că, în timpul bătăliei de la 
Marathon din anul 490 î.e.n., un număr mare de atenieni a văzut un personaj suprauman care 
lupta de partea lor împotriva perșilor. Atunci, atenienii au jurat că zeii au coborât din cer și i-au 
ajutat să obţină victoria. Cu zece ani înainte, obiecte zburătoare neidentificate au apărut 
deasupra zonei Salamina, unde grecii au distrus flota invadatoare a împăratului persan Xșyarşa 
(Xerses). 

În timpul asediului cetăţii Tyr din 332 î.e.n., Alexandros Makedon a fost ajutat de niște obiecte 
zburătoare neidentificate, care au spart zidul cetăţii. În /storia lui Alexandros cel Mare se spune 
că deasupra taberei macedonene au apărut cinci „minunate scuturi zburătoare” aranjate în formă 
de „V'. După un scurt tur deasupra orașului, „cel mai mare dintre scuturi a eliberat o forță ca un 
fulger, care a nimerit o parte din ziduri. Acestea s-au spart, apoi au venit şi alte fulgere. Zidurile şi 
turnurile se prăbușeau, ca şi cum ar fi fost construite din noroi. Astfel, armata asediatoare a putut să 
intre cu uşurinţă în oraş”. În anul 329 î.e.n., în timp ce armata lui Alexandros se pregătea să 
traverseze Indusul pentru a invada India, niște discuri zburătoare au atacat elefanții 
macedonenilor. Speriaţi, generalii lui Alexandros s-au hotărât să renunţe la atac. Se presupune 
că falangele macedonene au fost atacate cu o armă asemănătoare celor atomice și silite astfel 
să se retragă. 

În jurul anului 220, zeii i-au cerut într-un vis împărătesei Japoniei, Jingo-kogo, să cucerească 
ținutul Chosen (Coreea de astăzi). Soţul ei s-a opus, supărându-se pe zei, și a murit imediat în 
luptă. După moartea împăratului, Jingo a plecat cu 3000 de corăbii și a cucerit Chosenul, așa 
cum i-au cerut zeii. Zeităţile au apărut în fața și în spatele expediției. Regele corean a fost 
înspăimântat de invadatorii divini și s-a predat imediat. 

Conform lui Lactantius, în anul 312, împăratului roman Flavius Valerius Aurelius Constantinus 
Augustus i s-a spus într-un vis să așeze „semnul ceresc al lui Dumnezeu pe scuturile soldaților săi”. 
După Eusebius, în timpul marșului către Roma, Constantinus „a văzut cu ochii lui în ceruri o cruce 
de foc ridicându-se din lumina Soarelui, care purta mesajul In Hoc Signo Vinces sau «cu semnul ăsta vei 
cuceri»”. În noaptea următoare, lesous i-a apărut împăratului în vis cu același semn și i-a cerut 
să poarte în fruntea armatei sale un stindard cu aceeași formă. Constantinus a făcut așa cum i 
s-a spus și și-a învins rivalul, pe Maxentius. 

În Istoria Britaniei, Nennius relatează că Sfântul Germanus s-a rugat dumnezeului său timp de 
trei zile și trei nopți. În cea de-a treia noapte, la ora trei, un foc căzut din cer a aprins întregul 
castel al lui Vortigern, omorându-l și pe el, și pe femeile sale. Episoade asemănătoare apar și în 
Vechiul Testament. În Cartea a doua a Cronicilor, după ce regele Șelomo (Solomon) și-a 
terminat rugăciunea, „s-a pogorât foc din cer şi a mistuit arderea de tot şi jertfele, şi slava lui Yahweh a 
umplut templul” (7:1). În Cartea a treia a Regilor, în timpul unui concurs împotriva profeților zeilor 
Baal și Așera, Eliyahu s-a rugat zeului său și „s-a pogorât foc de la Yahweh şi a mistuit arderea de 
tot şi lemnele şi pietrele şi ţărâna şi a mistuit şi toată apa care era în şanţ” (18:38). În Cartea a patra a 
Regilor, la dorinţa lui Eliyahu, de două ori „s-a coborât focul lui Yahweh din cer” (1:12), arzând de 
fiecare dată câte un sol și 50 de soldaţi ai regelui Ahaziah. 

Matthew de Paris scria în Historia Anglorum că, în anul 1099, pe când cruciații asediau 
lerusalimul, un cavaler strălucitor a apărut subit pe Muntele Măslinilor, agitând un scut care 
lucea, chemându-i pe cruciații descurajaţi să lanseze un nou atac. Tot un cavaler misterios și-a 
făcut apariția pe 26 septembrie 1914, aproape de Mons (în Belgia), când britanicii se luptau cu 
germanii, care erau superiori ca număr și dotare. Între cele două tabere au apărut brusc sute de 
arcași în veșminte medievale, conduși de un cavaler în armură, călare pe un cal alb. Arcașii au 
tras săgeți către nemți, dându-le britanicilor șansa de a se regrupa într-o poziţie favorabilă, apoi 
au dispărut. 

În secolul al XV-lea, Jeanne d'Arc, supranumită „Fecioara din Orleans”, susținea că a primit 
viziuni de la arhanghelul Mikha'el, Sfânta Marina și Sfânta Aikaterina, care i-au ordonat să 
elibereze Franța de sub dominaţia engleză. Câteva victorii militare i-au făcut pe francezi să o 
creadă cu adevărat trimisa Divinităţii. Se spune că, după încoronarea lui Charles VII, vocile au 
încetat să-i mai vorbească. Jeanne d'Arc a fost arsă pe rug pe 30 mai 1431, în piaţa Vieux- 

Marche din Rouen, dându-și ultima suflare cu numele lui lesous pe buze, fiind convinsă că și-a 
îndeplinit misiunea. 

Se pare că și cel de-al Doilea Război Mondial a fost orchestrat de aceste divinităţi. Se spune că 
Adolf Hitler studia teoria Pământului gol în interior, fiind convins de existența Agarthei, o lume 
subterană locuită de entități superioare. Astrologul său personal, pe nume Karl Erns Kraft, 
susținea că a venit din Agartha. Societatea Thule, care îl dirija pe Adolf Hitler din umbră, credea 
în „comunicarea cu o ierarhie a Supraoamenilor - Conducătorii Secreţi ai Celui de-al Treilea Ordin”. În 
baza sa din castelul Wewelsburg, Heinrich Himmler aducea mediumuri care susțineau că pot 
contacta extratereștri, unul dintre ele fiind Maria Orsic, lidera grupului Vriligen. După cum 
povestea Trevor Ravenscroft în cartea The Spear of Destiny („Suliţa Destinului”), Societatea 
Thule organiza în mod regulat ședințe oculte, în care participanţii comunicau cu demoni care le 
apăreau ca spirite călăuzitoare. Ravenscroft afirma că „participarea la aceste ritualuri sadice trezea 
în participanți viziuni penetrante ale Inteligenţelor Malefice, care le acordau acestora puteri magice 
fenomenale”. Indiferent dacă vorbim despre „puteri magice” sau despre informaţii tehnologice, se 
pare că germanii au primit aceste cunoștințe. În 1938, la Berlin, chimiștii Otto Hahn și Fritz 
Strassmann au descompus atomul de uraniu și au descoperit fisiunea atomică, baza energiei 
nucleare. lar în Al Doilea Război Mondial, Germania a avut cea mai avansată tehnologie 
militară din lume: avioane cu reacţie, bombardiere de înaltă precizie și rachete teleghidate. 
Nemţii au avut și două arme extraordinare pentru acea vreme, rachetele V1 și V2. Inventatorul 
lor, doctorul Wernher Von Braun, comandantul proiectului spaţial al lui Hitler și mai apoi unul 
dintre arhitecţii cheie ai N.A.S.A., declara în 1959: „ne aflăm în fața unor forțe mult mai puternice 
decât am crezut până acum, a căror proveniență ne este în prezent necunoscută” Și „nu pot spune mai 
mult acum, dar suntem angajaţi într-un proces de contactare a acestor forţe”. Cu cinci ani în urmă, 
profesorul său și unul dintre părinţii astronauticii, Hermann Oberth, afirma: „O.Z.N.-urile sunt 
concepute şi dirijate de fiinţe inteligente de un nivel foarte înalt. Ele nu-şi au originea în sistemul nostru 
solar şi poate nici măcar în galaxia noastră”. lar un an mai târziu, Oberth scria într-un articol: „nu 
cred că Rusia fabrică O.Z.N.-uri; dimpotrivă, cred că acestea îşi au originea exclusiv în afara 
Pământului”. Referitor la înalta tehnologie militară a germanilor în timpul celui de-al Doilea 
Război Mondial, Hermann Oberth, pe atunci membru al programului care se ocupa de rachete, 
a spus că au fost ajutaţi în acest sens de „oameni din alte lumi”. lar în 1970, cercetătorul O.Z.N. 
Allen Greenfield l-a întâlnit pe Wernher Von Braun în baza aeriană Wright-Patterson, în timp ce 
studiau dosare declasificate. Întrebat cum de a dezvoltat atât de multă tehnologie într-un timp 
atât de scurt, Von Braun a mărturisit că a fost ajutat de extratereștri. O confirmare a faptului că 
anumite entități au orchestrat totul vine din Statele Unite ale Americii; în timpul Războiului Rece, 
C.L.A.-ul a iniţiat un program secret, condus de doctorul Andrija Puharich, prin care s-a intrat în 
contact cu un grup de nouă entităţi, care susțineau că sunt zeii Egiptului Antic, Elohim ai 
evreilor, eonii gnosticilor și Dumnezeu, care „nu este altceva decât noi împreună, Cele Nouă Principii 
ale Domnului. Nu există un alt Dumnezeu decăt noi, Cei Nouă, uniţi”. Despre cel de-al Doilea Război 
Mondial, Cei Nouă spuneau că atrocitățile lui Hitler au făcut parte din planul lor, fiind necesare 
pentru înființarea statului Israel. 

Numeroase legende de pe întreg cuprinsul Pământului vorbesc despre amestecul zeilor în 
războaiele oamenilor. În cartea The Goas of Eden („Zeii Edenului”) din 1993, William Bradley a 
emis ipoteza participării extratereștrilor la aproape orice catastrofă majoră din istoria omenirii și 
chiar folosirea războiului ca mijloc de control al creșterii populaţiei. Mulţi oameni de știință, 
inclusiv faimosul fizician Stephen Hawkins, consideră că extratereștrii ar putea fi o ameninţare 
pentru noi și sugerează să facem tot posibilul pentru a evita contactul cu ei. Nick Pope, care a 

condus între 1991 și 1994 secretariatul 2(a) al Statului Major Aerian din Ministerul Apărării al 
Marii Britanii, nota în cartea sa din 1996: „nu avem nici dovezi că un fenomen foarte real, precum 
O.Z.N.-urile, este inofensiv”. Este posibil ca William Bradley să aibă dreptate măcar parţial: zeii nu 
doar au luat parte la aproape orice catastrofă majoră din istoria omenirii, inclusiv la războaie, ci 
poate chiar le-au provocat, așa cum susțin legendele. S-a observat că numărul apariţiilor 
O.Z.N.-urilor crește mereu în vreme de război. De exemplu, începând cu septembrie 1939, când 
a izbucnit cel de-Al Doilea Război Mondial, au existat numeroase rapoarte ale observării 
O.Z.N.-urilor deasupra Germaniei, pe care piloții americani le-au numit „foo fighters”. În 
Prodigiorum Libellus, lulius Obsequens a consemnat lumini strălucitoare deasupra Romei 
antice, apărute cu puţin timp înainte de un cutremur. Conform Nihongi, în ziua a unsprezecea 
din luna a opta a anului 682, un obiect de forma unui steag budist de botez, de culoarea flăcării, 
a plutit prin spaţiul gol către nord, fiind văzut în toate provinciile japoneze, apoi s-a scufundat în 
marea din Koshi. În acea zi s-a ivit pe Muntele de la Răsărit un abur alb, de mărimea a patru 
stânjeni marini. A doua zi a avut loc un cutremur mare, iar după șase zile un altul. În zorii acelei 
zile a apărut un curcubeu drept în mijlocul cerului, de cealaltă parte faţă de Soare. Pe o stelă de 
pe insula egipteană Seheil este scris că de șapte ani este foamete, vinovat pentru acest lucru 
fiind zeul Khnum, care i-a spus faraonului Nisut-Bity-Nebty-Netjerikhetnebu Nub-Hor (Djoser) 
din Dinastia a Ill-a că va renunţa la a împiedica revărsarea Nilului doar atunci când templul său 
din Abu / Yebu (Elephantine) va fi restaurat și va primi un venit regulat din bogăţia nubiană. 
Conform Papirusului Westcar, Khnum este zeul care a pus „sănătate” în trupurile primilor trei regi 
din Dinastia a V-a, la fel cum zeii din /liada își întăreau pământenii favoriţi. lar în Vechiul 
Testament, zeul evreilor a provocat de nenumărate ori secetă, foamete sau molime, cele mai 
cunoscute astfel de acţiuni ale sale fiind plăgile împotriva Egiptului, din timpul lui Moșeh. 

Dacă am observat din mituri implicarea lor în războaiele oamenilor iar catastrofele așa-zis 
naturale se pot explica prin folosirea unor arme asemănătoare H.A.A.R.P.-ului american (High 
Frequency Active Auroral Research Program), rămâne întrebarea: cum au provocat zeii 
molimele? Răspunsul ni-l dă tot scriitorul William Bradley. În cartea sa din 1993, The Goas of 
Eden, el citează jurnale private și alte publicaţii din toată Europa medievală, care conțin relatări 
ale unor obiecte în formă de țigară, ce emiteau o ceaţă toxică. Primele relatări de acest gen 
sunt de la mijlocul secolului al XIV-lea, în perioada izbucnirii epidemiei de ciumă neagră, care a 
ucis peste 75 de milioane de oameni. Mărturii ale unor obiecte strălucitoare care emiteau o 
ceaţă se găsesc în Europa și în China și susțin că respectiva ceaţă provoca holera și ciuma. De 
exemplu, istoricul italian Matteo Villani a scris despre ceața observată de călători din Asia, care 
erau convinși că puteau vedea ciuma mișcându-se. Au existat și numeroase rapoarte ale unor 
creaturi cu mantii negre și feţe terifiante, care apăreau la periferiile satelor chiar înainte de 
declanșarea ciumei, având în mâini obiecte asemănătoare unor coase, din care se emana 
toxica ceaţă. Acele creaturi au servit ca model pentru binecunoscuta imagine a „morţii cu 
coasa”. Și nu putem decât să le mulțumim zeilor „plini de iubire” și pentru aceste „daruri”... 

Tot ceaţă foloseau zeii pentru a se ascunde pe ei și pe cei pe care îi ocroteau. În Iliada lui 
Homeros, zeii răpeau oameni cel mai adesea ascunzându-i într-o negură deasă, ceaţă sau nor. 
Pentru a nu fi ucis de Menelaos, Paris a fost dus de Aphrodite „prin negură acasă, într-o cămară în 
iatac”. Apollon l-a transportat pe Aineias în același mod: „îl apucă pe el în brațe din norul cel 
negru”. În Cântul 5, Homeros scrie despre Ideos: „Nu scăpa nici el de pierzanie dacă Hephaistos nu-l 
izbăvea ocrotindu-l în ceaţă noptie”. Apollon, ascuns sub o negură deasă, l-a lovit în spate pe 
Patroklos, permițându-le astfel lui Euphorbos și Hektor să-l ucidă pe iubitul lui Akhilleus. Zeus a 
așezat o ceaţă peste aheii care păzeau trupul lui Patroklos, pentru a-i proteja de troieni. Zeii 

implicaţi în război s-au ascuns sub negură pentru a privi lupta dintre semizeii Aineias și 
Akhilleus. Atunci când Nestor a vrut să-i ucidă pe fiii lui Aktoros, molionii, Poseidon i-a furișat 
„din război în negură deasă-nvelindu-i”. În Odiseea aceluiași Homeros, Athena l-a acoperit pe 
Odysseus cu o ceaţă. lar în Eneida lui Publius Vergilius Maro, Venus i-a învăluit pe troieni „în 
ceață şi-i înfăşură într-o mantie deasă de negură, ca să nu-i poată nimeni Zări ori să se apropie de dânșii 
şi să-i zăbovească din cale, întrebându-i de unde veneau”. 

În zilele noastre, mulţi dintre cei care au avut întâlniri de gradul III povestesc că au fost răpiți de 
niște nori în care se găseau ascunse nave extraterestre. Prin urmare, nu putem decât să 
presupunem că norii / ceața / negura din jurul zeilor reprezintă un sistem de camuflare al 
vehiculelor lor aeriene. Care, de altfel, se întâlnește în miturile din întreaga lume, chiar și în 
Biblie. De pildă, în capitolul 9 al Evangheliei lui Loukas, lesous a mers cu trei dintre apostolii săi 
pe muntele Tabor din Galileea. Acolo au apărut Moyses (Moșeh) și Elias (Eliyahu) care au 
vorbit cu lesous despre sfârșitul lui pe cruce. Şi „pe când vorbea el acestea, s-a făcut un nor şi i-a 
umbrit; şi ei s-au spăimântat când au intrat în nor” (9:34). După ce norul a plecat, lesous a rămas 
singur cu cei trei apostoli. În Vechiul Testament, când Yahweh a coborât pe muntele Sinai 
pentru a discuta cu Moșeh, a făcut-o sub forma unei flăcări aflate într-un fum gros, fără îndoială 
fiind vorba tot despre un aparat de zbor camuflat în ceaţă / nor / negură: „lar Muntele Sinai 
fumega tot, că se pogorâse Yahweh pe el în foc; şi se ridica de pe el fum, ca fumul dintr-un cuptor, și tot 
muntele se cutremura puternic” (leşirea 19:18), „Atunci s-a pogorât Domnul în nor, a stat acolo şi a 
rostit numele lui Yahweh” (leșirea 34:5). Când Moșeh discuta cu zeul său, intra în cort și „se 
pogora un stâlp de nor și se oprea la intrarea cortului şi Yahweh grăia cu Moşeh” (Ieșirea 33:9). În 
timpul exodului evreilor din Egipt, un înger le-a arătat drumul ziua ascuns într-un nor, iar 
noaptea într-o flacără. La un moment dat, îngerul și-a așezat norul între cele două tabere, 
acoperind-o pe cea a egiptenilor, întocmai ca Zeus în /liada, când a lăsat negura peste ahei: 
„Atunci s-a ridicat îngerul lui Yahweh, care mergea înaintea taberei fiilor lui Yisra'el, și s-a mutat în 
urma lor, şi s-a ridicat stâlpul cel de nor dinaintea lor şi a stat în urma lor. Astfel a trecut el și a stat 
între tabăra egiptenilor și tabăra fiilor lui Yisra el; şi era negură și întuneric pentru unii, iar pentru 
ceilalți lumină, noaptea, şi toată noaptea nu s-au apropiat unii de alții” (leşirea 14:19-20). Psalmul 96 
vorbeşte și el despre un nor și negură în jurul zeului evreilor: „Yahweh împărățeşte! Să se bucure 
pământul, să se veselească insule multe. Nor și negură împrejurul lui, dreptatea și judecata este temelia 
neamului lui” (1-2). Norul ca mijloc de transport divin se întâlnește și în alte cărţi biblice: „iată 
venea dinspre miazănoapte un vânt vijelios, un nor mare și un val de foc, care răspândea în toate părțile 
raze strălucitoare; iar în mijlocul focului strălucea ca un metal în văpaie” (Cartea lui Y'hez'gel 1:4). 
„Plecat-a cerurile şi s-a coborât şi sub picioarele lui era negură deasă. Șezut-a pe heruvimi şi a zburat, 
zburat-a pe aripile vântului! Din negură și-a făcut adăpost și cort împrejurul său; cu ape întunecoase şi 
cu nori negri era înfășurat” (A doua Carte a Regilor 22:10-12). În Evanghelia lui Matthaios, „vor 
vedea pe Fiul Omului venind pe norii cerului, cu putere şi cu slavă multă” (24:30) și „De acum veţi 
vedea pe Fiul Omului șezând de-a dreapta puterii şi venind pe norii cerului” (26:64). Ne amintim și că 
unul dintre epitetele lui Baal Hadad în Canaan era „călărețul norilor”. 

Dacă în timpul zborului zeii își ascundeau de multe ori navetele în ceaţă / nori / negură, atunci 
când aterizau aveau nevoie de alte ascunzători, pentru care apelau la ajutorul oamenilor. 
Conform scrierilor antice, zeii își foloseau templele ca hangare pentru vehiculele lor aeriene. 
Prin secolul al XXII-lea î.e.n., regele Gudea din Lagaș scria că zeul Ningirsu / Ninurta i-a apărut 
într-un vis, având alături „Divina Pasăre Neagră” (nava zeului). Ningirsu i-a cerut regelui să-i 
construiască un nou templu, numit Eninnu. Zeul Ningișzidda, care îl însoțea pe Ningirsu, i-a 
oferit regelui Gudea planul templului. Când totul a fost gata iar Gudea sărbătorea construirea 

templului lui Ningirsu în Lagaș, zeul, „care strălucea ca soarele”, a apărut alături de alţi doi zei, cu 
toţii stând lângă „pasărea divină a vântului turbat”. Odată așezată în templu, „pasărea” a fost în 
permanență păzită de două „arme zeiești”. Un alt rege din Lagaș, 
Urukagina, scria că „MU luminează ca un foc pe care l-am făcut mare”. 
Lu-Utu, rege în Umma în mileniul al Ill-lea î.e.n., a construit un 
adăpost pentru un „MV” al zeului Utu „în locul ales din templu”. Pe o 
monedă găsită la Byblos este reprezentat templul lui Iștar cu un 
„MU” ieșind din el. În Eneida, poetul roman Publius Vergilius Maro 
nota că zeița lunona în Cartagina „își avea armele, aici îşi avea carul 
și, dacă i-ar fi îngăduit ursita, aici ar fi voit zeița să statornicească 
domnia lumii”. Ur-Nammu, regele din Ur, scria că zeul său i-a 
ordonat să construiască un templu după măsuri precise, oferindu-i 
chiar și o prăjină și o sfoară de măsurat. Marduk i-a cerut regelui babilonian Nabu-apla-ușur 
(Nabopolassar) să-i restaureze templul și zigguratul Etemenanki (Turnul Babel), după cum 
afirma chiar regele într-o inscripţie: „în acea vreme, Marduk mi-a poruncit să împlânt adânc în 
măruntaiele pământului temeliile turnului Babel, care se cutremurase înaintea domniei mele, gata să se 


prăbușească, şi să-i ridic vârful până la cer (...) zeul Marduk mi-a poruncit în legătură cu Etemenanki, 
turnul cu scări monumentale al Babilonului, care înainte de epoca mea fusese dărâmat şi se afla în ruine, 
să-i consolidez temeliile spirituale în sufletele oamenilor, iar vârfurile sale să atingă cerul. Am luat o 
prăjină şi eu însumi am măsurat dimensiunile. Pentru Marduk, stăpânul meu, m-am umilit şi mi-am scos 
tunica, însemnul rangului regal, şi am cărat pe umerii mei pământ şi cărămizi”. Într-o altă inscripţie, 
Nabu-kudurri-ușur (Nabucodonosor ll), care a terminat reconstrucţia turnului, spunea că a 
ridicat capul bărcii Idgeul a lui Marduk și că între ziduri a închis barca Zagmuku („Strălucitorul 
MU pentru depărtări”). În orașul egiptean lunu (Helioupolis) se spunea că era păstrată pasărea 
strălucitoare Bennu a zeului Ra. În Vechiul Testament, Yahweh i-a dat lui Moșeh instrucțiuni 
precise pentru lăcașul său din deșert, iar lui Șelomo i-a acordat înțelepciune, pentru a construi 
Marele Templu din Ierusalim. Y'hez'gel a primit planuri detaliate pentru cel de-al doilea templu 
de la un om cu înfățișarea aramei, care avea o sfoară și o prăjină. Inginerul german Hans 
Herbert Beier a realizat o schiţă a clădirii pe care Y'hez'qel a construit-o pentru „carul Domnului” 
și a ajuns la concluzia că naveta încăpea perfect în templu. 

Termenul sumerian „MU” a devenit pentru semiţi „șu-mu”, „şam” sau „șem” („Cea care este MU”) 
și desemnează un aparat de zbor. Se pare că și sumerianul „dingir”, semnul pictografic care 
desemna cuvântul „zei”, reprezintă tot un vehicul aerian, unde „gir” pare a fi o rachetă în trepte, 
iar „din” înseamnă „nobil, sfânt, strălucitor, drept”, fiind evident un epitet al zeilor. De altfel, şem- 
ul seamănă foarte mult cu capsulele din vârful rachetelor noastre. 

De ce au provocat zeii dezastre pe pământ prin războaie, molime sau catastrofe aparent 
naturale? Pentru a afla acest lucru, trebuie să recapitulăm evenimentele de după Potop. 

După marele Diluviu, care a încheiat cel de-al doilea război al zeilor, zeii s-au întors pe Terra în 
jurul anului 29.640 î.e.n. Atunci a avut loc Bătălia Piramidelor, după care Enki a fost închis din 
nou în lumea subterană, iar Marduk trimis în exil. În jurul anului 21.000 î.e.n., Marduk s-a întors 
şi a încercat să construiască o nouă „poartă a cerului”, Turnul Babel, distrusă de Enlil. Pentru a 
pune capăt îndelungatului conflict, Ninhursag a organizat un tratat de pace, în urma căruia zeii 
și-au împărțit teritoriile și oamenii. Enki a primit rasa neagră și Africa, Marduk rasa albă și 
Europa, Enlil rasa roșie și America (păstrând-o pe cea sudică pentru el și cedându-i-o pe cea 
nordică fiului său, Ninurta), Ninhursag în numele lui Anu rasa galbenă și Asia. Iștar a primit 
Australia, pe care și-a creat o rasă proprie, cea australoidă, încrucișând oamenii roșii ai lui Enlil 

cu cei galbeni ai lui Anu. Antarctica a devenit un teritoriu neutru, pentru viitoarele tratate ale 
zeilor, fiind acoperit cu gheaţă pentru a împiedica accesul oamenilor. 

Această împărțire a muritorilor și teritoriilor părea să aducă pe Pământ pacea mult așteptată. 
Vechile rivalități au dispărut, zeii lucrau împreună pentru beneficiul oamenilor. Enlil și Ninurta i- 
au învățat agricultura, iar Enki și copiii săi creșterea animalelor. Însă nu toată lumea era 
mulțumită. Iștar nu se putea mulţumi cu acel teritoriu mic și îndepărtat așa că, mai târziu, și-a 
creat rasa semită, cu care a invadat Mesopotamia. Însă cel care a dat startul reînceperii 
ostilităților a fost fratele ei, Marduk. Creat de tatăl său cu un profund spirit războinic și cu o 
dorinţă aprigă de putere, Marduk nu s-a mulțumit cu un singur teritoriu. Așa încât și-a trimis rasa 
albă să invadeze o bună parte a lumii, tracii săi ajungând din Europa până în Asia și în nordul 
Africii. Urmele lor se găsesc atât în Mesopotamia, India și China, cât și în Egipt. Se pare că totul 
a început cu acel mini-potop din jurul anului 5600 î.e.n., care a dus la formarea Mării Negre. 
Enlil și-au dorit încă de la început ca oamenii să rămână în stadiul primitiv, pentru a le fi cât mai 
la îndemână eliberarea din ciclul reîncarnărilor. Învățăturile Veghetorilor au dus la dezvoltarea 
mai ales tehnologică a muritorilor, pe care i-au folosit ca soldați în războaiele împotriva 
Celeștilor. După cel de-al doilea mare război al zeilor, Potop și tratatul de pace din jurul 
mileniului XXI î.e.n., când zeii și-au împărțit rasele umane și teritoriile, ambele tabere au 
acceptat ordinul împăratului Anu de a menţine omenirea la un stadiu primitiv. Oamenii au fost 
învăţaţi agricultura și creșterea animalelor, cunoștințe minime pentru a supraviețui. Marduk însă 
nu a fost de acord cu această decizie. El și-a civilizat supușii pe ascuns, dacii fiind primul popor 
din istorie care a avut cunoștințe de matematică, astronomie, filosofie, biologie, medicină, etc. 
Firește că Marduk a acţionat pe ascuns, pentru a nu fi descoperit de Anu și Enlil. Şi-a transmis 
învăţăturile preoţilor săi care, la rândul lor, le-au dat mai departe poporului. Scrierea a fost 
rezervată doar preoților, acesta fiind motivul pentru care în Dacia nu s-au descoperit multe 
inscripții. În plus, Marduk a interzis ridicarea construcțiilor somptuoase, așa cum se întâmpla în 
vremurile de demult, care ar fi atras atenţia asupra nivelului tehnologic ridicat. În schimb, și-a 
învăţat supușii să trăiască în armonie cu natura, care le putea oferi tot ce aveau nevoie. Astfel, 
dacii și fraţii lor plecaţi din ţara de origine, tracii, s-au dezvoltat înaintea tuturor, fără a-și trăda 
prin stilul lor de viaţă nivelul ridicat de cunoștințe. Însă, oricât de multe măsuri de precauţie și-a 
luat Marduk, Celeștii au aflat. Nu se știe cum. Firește că i-au cerut rebelului să se oprească și 
să-și readucă poporul la nivelul primitiv la care se aflau restul oamenilor. O cerinţă pe care 
Marduk n-a putut decât să o refuze. Departe de a fi o coincidenţă, imediat după acest refuz, în 
jurul anului 5600 î.e.n., Marea Mediterană s-a revărsat peste un baraj natural, provocând un 
mini-potop care a prins sub ape peste 150.000 de kilometri pătraţi, ce a dus la formarea Mării 
Negre, după cum au descoperit arheologii. Cei 150.000 de kilometri pătrați de pământ, pe care 
se aflau numeroase așezări umane, făceau parte din teritoriul lui Marduk. De remarcat este 
faptul că mini-potopul a avut loc imediat după apariţia primei scrieri din lume, reprezentată de 
tăblițele de la Tărtăria. Bănuind că acea inundație era un avertisment din partea Celeștilor, 
Marduk a considerat-o o declaraţie de război. Prin urmare, a reacționat. Imediat după mini- 
potop, în jurul anului 5600 î.e.n. a început deșertificarea nordului Africii, teritoriu controlat de 
Enlil (deși Africa i-a revenit lui Enki la împărţirea teritorială, Enlil și-a păstrat părţi din teritoriile 
celorlalţi zei), ceea ce a dus la formarea deșertului Sahara. Nu știm dacă a fost mâna lui 
Marduk la mijloc, însă ştim deja că zeii aveau tehnologia necesară pentru crearea dezastrelor. 
lar Marduk nu a lăsat niciodată nerăzbunate afronturile primite. Tot atunci, în 5500 î.e.n., 
probabil ca o sfidare a apărut cultura Cucuteni-Tripolia în Dacia. Din cauza deșertificării nordului 
Africii, oamenii roşii ai lui Enlil au invadat Valea Nilului. În replică, tot atunci au apărut în Egipt 

Șemsu-Hor, acei oameni albi ai lui Haru / Marduk, care au condus Egiptul predinastic. Cea mai 
veche dată calendaristică rămasă de la egiptenii antici este 19 iulie 4242 î.e.n., probabil ea 
marcând momentul în care tracii Ș$emsu-Hor au ajuns în Egipt. În jurul anului 3500 î.e.n., 
Șemsu-Hor au părăsit teritoriul din jurul Nilului, lăsând Egiptul în haos, imediat după făcându-și 
apariția în Mesopotamia sumerienii plecaţi din Simeria dacică. După aproximativ două secole, 
arienii (de asemenea tot traci, supușii lui Marduk) apar în valea Indusului, acolo unde se găseau 
oameni din rasa roșie, adepţi ai lui Enlil. În jurul anului 3100 î.e.n., faraonul trac Narmer / Menes 
a unificat Egiptul, înființând prima dinastie faraonică. În toate aceste zone, tracii au adus cu ei 
civilizația moștenită de la zeul lor. Pe 31 august 3114 î.e.n., dată notată de mayași, Enki și-a 
făcut apariţia în America Centrală, teritoriul lui Enlil, unde a fost numit Quetzalcoatl de azteci și 
Kukulcan de mayași. Mai târziu au sosit acolo și olmecii, negrii săi din Africa. lar Marduk și-a 
dus tracii chiar până în China, domeniul lui Anu, guvernat de Ninhursag. Nici tabăra Celeștilor 
nu a stat cu mâinile în sân. Prin jurul anului 3500 î.e.n. a apărut în Creta (în Europa, adică pe 
teritoriul lui Marduk) civilizația minoică, care venera taurul, unul dintre simbolurile lui Enlil. În 
Sumer s-a construit Nippur, orașul lui Enlil, numit Nibru de sumerieni, scris logografic ca 
ENLILKI („Pământul lui Enlil”). De asemenea, au apărut orașe închinate și celorlalte zeități: 
Șuruppak lui Ninhursag, Sippar și Larsa lui Marduk, Uruk lui Anu, Ur, Harran și Eridu lui Enki, 
Borsippa lui Nabu, Lagaș și Kiş lui Ninurta sau Bad-tibira lui Iștar. Haosul a pus din nou 
stăpânire pe Pământ, nemaifiind respectată vechea împărțire teritorială, zeii văzându-se din nou 
nevoiţi să se lupte pentru fiecare bucăţică de pământ. Însă nu ca în trecut, ci pe ascuns. După 
cel de-al doilea război al zeilor, care era cât pe ce să distrugă planeta, Anu a devenit foarte 
strict cu privire la respectarea vechii sale reguli, care interzicea intervenţia divinităţilor în vieţile 
muritorilor. Drept pentru care, așa cum se observă din toate scrierile antice (indiferent dacă 
vorbim despre Biblie, Iliada lui Homeros sau tăblițele de lut sumeriene, asiriene și babiloniene), 
zeii au fost nevoiţi să acționeze pe ascuns. Nu și-au mai făcut apariţia în mijlocul oamenilor, ca 
în trecut, ci au participat la lupte ascunși în spatele invizibilităţii și cu navetele camuflate. Și-au 
ales câțiva oameni cărora le-au transmis ordinele pe ascuns, ori în întâlniri private, ori chiar în 
vis. Totul pentru a evita furia împăratului Anu. 

„Piară-ntre zei şi-ntre oameni dihonia şi învrăjbirea”, spunea Akhilleus în Iliada. Însă nu au pierit, ci 
s-au amplificat. Pacea s-a sfârşit odată cu mini-potopul care a dat naștere Mării Negre și care l- 
a determinat pe Marduk să cucerească noi teritorii. Să fi fost într-adevăr Anu și Enlil cei care au 
provocat inundația, așa cum bănuia Marduk? Să fi renunţat ei atât de ușor la o pace pentru care 
au muncit din greu? Sau altcineva și-a vârât coada? Știm că, la tratatul de pace al zeilor, Iştar a 
fost cea mai nemulțumită. A primit un teritoriu izolat, Australia, unde a fost nevoită să-și creeze 
o rasă proprie din combinarea raselor lui Enlil și Anu. De-a lungul istoriei, Iștar a demonstrat că 
nu se mulțumește cu puțin și, mai ales, că nu acceptă niciodată înfrângerea. Ținând cont că ea 
era cea mai dornică de un conflict care să ducă la o nouă împărțire teritorială, sunt șanse mari 
ca ea să fi provocat mini-potopul care l-a convins pe Marduk să reia vechiul conflict. Astfel, ea a 
putut să-și îndeplinească scopul, rămânând totodată cu mâinile curate. Poate tot ea este cea 
care i-a anunţat pe Anu și pe Enlil că Marduk nu a respectat ordinul și și-a civilizat poporul. Şi 
poate nu întâmplător a dat Homeros vina pe o femeie pentru începerea unui îndelungat 
război... 


42. Războiul ariano-semit 


Profitând de haosul creat, în care zeii nu mai ţineau cont de teritoriile și rasele primite la tratatul 
de pace, Iștar și-a creat propria rasă, pe cea semită. Cercetătorii consideră că semiţii au apărut 
în Levant în jurul anului 3750 î.e.n. Formati dintr-un amestec al roșiilor lui Enlil și albii lui 
Marduk, semiţii au mai primit un ingredient special la naștere: o parte din A.D.N.-ul zeiţei. 
Dorindu-și o rasă care să îi ofere un avantaj, Iștar a apelat la propriile ei gene. Nu întâmplător 
cu toții o considerau zeița-mamă. Evreii, semiţi ai căror elite au ales-o pe lIștar ca zeitate 
supremă (spre deosebire de mase, care i se închină lui Yahweh / Marduk), se consideră copiii 
Divinităţii. Sau, mai exact, ai zeităţii lor supreme. Chiar și-au botezat poporul (și, mai târziu, 
țara) după numele mamei lor, Israel fiind format din „is” (prima parte a numelui akkadian Iştar), 
„ra” („conducător” în limba sumeriană) și „eľ” („zeu” în limbile semite). Urmele venerării zeiței în 
Israel se găsesc și în Vechiul Testament. În Cartea a doua a Cronicilor şi în cărţile a treia şi a 
patra a Regilor este scris că Așerah era venerată în templul lui Șelomo (Solomon) alături de 
Yahweh, lucru confirmat și de cronicarul arab al-Massudi care relata că, în anul 820, oamenii 
califului al-Ma'mun au găsit în Marea Piramidă din Egipt (adevăratul templu al lui Șelomo) 
statuile unui zeu și a unei zeițe. Tot în Vechiul Testament se specifică faptul că regele Șelomo a 
început să o slujească pe Așerah. În plus, Cartea a treia a Regilor descrie concursul dintre 
profetul Eliyahu și profeţii zeilor Baal și Așerah, care a avut loc în Canaan. Relatările biblice 
sunt confirmate de descoperirile arheologice de la Khirbet el Qom, din inima ludeei și de la 
Kuntillet Ajrud, la granița vechiului regat. Într-un mormânt de la Khirbet el Qom, din secolul al 
VIII-lea î.e.n., s-a găsit pe o inscripţie o rugăciune pentru Yahweh și Așerah, numele ei fiind 
invocat de trei ori. La Kuntillet Ajrud, situl arheologic este împânzit cu inscripţiile „YHWH şi a sa 
Așerah”, una dintre ele ieșind în evidenţă: „Pentru YHWH de la Șomron şi a sa Așerah” (Şomron sau 
Samaria a fost capitala regatului iudeu în secolele IX-VIII î.e.n.). lar la Mota au fost descoperite 
numeroase figurine cu chip feminin, care atestă existența unui cult al unei zeițe ca „religie 
oficială de stať’, după cum a numit-o Erin Darby, profesor de studii religioase la Universitatea 
Tennessee - Knoxville. 

Cum lupta individuală pentru teritorii s-a dovedit a fi haotică, zeii și-au refăcut vechile tabere: 
Enlil, Ninurta și Ninhursag de o parte, Enki, Marduk și Iștar de cealaltă. Renunţând la teritoriile 
și rasele primite iniţial, Celeștii lui Enlil au ales rasa albă sau ariană, cea mai evoluată în acel 
moment. Lucru care nu i-a deranjat deloc pe Veghetori, care au preferat rasa semită, creată de 
Iștar. Astfel a început un război îndelungat între cele două rase, condus din umbră de cele două 
tabere de zeități, război invizibil maselor, însă evident în filele istoriei. După cum observa 
filosoful Houston Stewart Chamberlain, „intreaga istorie este un conflict între arieni şi semiţi”. 

Între 2900 î.e.n. și 2300 î.e.n., arienii sumerieni din sud și semiţii din nord s-au înfruntat pentru 
supremație în Mesopotamia. În secolul XXIV î.e.n., conduși de Șarru-kinu (Sargon cel Mare), 
akkadienii (semiţi) au cucerit Sumerul lui Enlil, la ordinul lui Iștar, formându-și astfel Imperiul 
Akkadian. Lui Naram-Sin, nepotul lui Șarru-kinu, zeul Marduk i-a dat Armanul, Ibla, Amanusul și 
Muntele Cedrilor. Când Naram-Sin a profanat templul lui Enlil din Nippur la ordinul zeiţei Iștar, 
Enlil le-a cerut hoardelor ariene din Gutium să atace Akkadul. În 2154 î.e.n., gutienii au distrus 
Imperiul Akkadian, au șters capitala Agade de pe fața pământului și au condus Mesopotamia 
timp de 91 de ani și 40 de zile. Orașul Lagaș, închinat lui Ninurta, fiul lui Enlil, a fost cartierul lor 
general. Ca răsplată pentru victoria împotriva semiţilor, Ninurta a refăcut agricultura și sistemul 

de irigaţii, iar Anu și Enlil au implantat în orașul Kiș (de asemenea, oraș al lui Ninurta) arma 
Șuhadaku. Deși imperiul le-a fost distrus, akkadienii nu au dispărut din Mesopotamia, ci au 
rămas divizați în două națţii aparent diferite: asirienii în nord și babilonienii în sud. 

În jurul anului 2400 î.e.n. au apărut în Canaan și în Siria amoriţii, un popor semit numit Martu de 
sumerieni, Tidnum sau Amurru de akkadieni și Amar de egipteni. După cum susțin textele 
mesopotamiene, ei purtau numele zeităţii lor supreme. Martu la sumerieni, numit iniţial Amar 
Utu, este Marduk al babilonienilor. În secolul al XXI-lea î.e.n., triburile amorite au migrat în sudul 
Mesopotamiei, unde au distrus a treia dinastie sumeriană din Ur. Deveniseră o forță atât de 
impresionantă, încât regele sumerian Șu-Sin a fost nevoit să construiască, pentru a-i opri, un 
zid lung de 270 de kilometri, de la Tigru până la Eufrat. În textul sumerian Lugalbanda și 
pasărea Anzu se spune că a fost nevoie de ridicarea unui zid în jurul orașului Uruk (închinat lui 
Anu şi Ninhursag), pentru a-l proteja de invazia amoriţilor. Înlăturând de la conducere a treia 
dinastie din capitala Ur, amoriţii au reușit astfel să distrugă Imperiul Sumerian. Au cucerit și alte 
orașe sumeriene, pe care le-au transformat în orașe-state independente, cum ar fi Isin, Larsa, 
Kiș sau Babilon. În 1894 î.e.n. au înființat prima dinastie amorită în Babilon. La ordinul zeului lor, 
Marduk, regii amoriţi au ridicat Babilonul (care până atunci era doar un orășel), au construit 
temple pentru Marduk, Iștar și Ea / Enki, precum și zigguratul Etemenanki sau Turnul Babel. 
Fiind declarat de conducătorii săi succesorul fostului oraș al lui Enki, Eridu, Babilonul a devenit 
orașul sfânt al Mesopotamiei, eclipsând Nippurul lui Enlil. În secolul al XVIII-lea, cel de-al 
șaselea rege al Babilonului, Ammurapi, susținea că a primit de la Marduk un cod de legi și o 
armă foarte puternică. Probabil ajutat de arma zeului, Ammurapi și-a cucerit vecinii, înființând 
astfel Primul Imperiu Babilonian. 

La începutul celui de-al II-lea mileniu î.e.n., în centrul și în nordul Anatoliei (Turcia de astăzi) au 
apărut hitiţii (arieni) care, în jurul anului 1600 î.e.n. și-au format un imperiu. Un secol mai târziu, 
Imperiul Hitit cuprindea cea mai mare parte a Asiei Mici, nordul Levantului și cel al 
Mesopotamiei. Hitiţii susțineau că și-au extins regatul la porunca zeului furtunii, Tarhun (Enlil), 
numit Teșub de hurieni, conducătorul panteonului lor, care a și luptat adeseori alături de ei. 
Regele hitit Hattușili | și moștenitorul său, Mursili |, s-au războit cu statele amorite (semite) din 
Siria. În 1595 î.e.n. Babilonul a fost cucerit şi prădat de hitiţii conduși de Mursili |, ceea ce a dus 
nu doar la sfârșitul dinastiei amorite, ci și la cel al Primului Imperiu Babilonian. Hitiţii nu au 
încorporat Babilonul în imperiul lor, ci l-au lăsat kasiţilor (tot arieni), aliaţii lor, care încercaseră 
să-l cucerească cu două secole în urmă, fiind atunci învinși de regii amoriţi $amșu-iluna și Abi- 
Eșuh. Deși hitiţii au aruncat statuia lui Marduk din Babilon, conducătorii kasiţi au adus-o înapoi, 
iar pe Marduk l-au considerat egalul propriului lor zeu, Șugamuna. Ba chiar au semnat acorduri 
de pace cu semiţii asirieni în secolele XVI şi XV î.e.n. Cu toate astea, se pare că n-au reușit să 
evite mânia lui Marduk și a celorlalți Veghetori. În 1365 î.e.n., Așșur-uballit | a format Primul 
Imperiu Asirian (semit). Asirienii au prădat de câteva ori Babilonul, regele Adad-narari | 
anexându-l Imperiului Asirian. Regele asirian Tukulti-Ninurta | a cucerit, la rândul său, Babilonul 

și chiar şi-a condus imperiul timp de opt ani din acel loc, din 1235 î.e.n. până în 1227 î.e.n. In 
zadar kasiţii au refăcut Nippurul, orașul lui Enlil; Celeștii nu i-au ajutat în lupta cu semiţii. În 
secolul al XII-lea î.e.n., dominaţia lor asupra Babilonului a ajuns la final, când elamiţii l-au învins 
pe regele kasit Enlil-nadin-ahe. Au recucerit orașul în 1025 î.e.n., însă după 21 de ani au fost 
învinși de aramei (semiţi din Siria de astăzi). Kasiţii s-au retras în munții Luristanului, unde au 
trăit în pace până în 702 î.e.n., când au fost învinși lângă Hulwan (în Iran) de regele asirian Sin- 


ahhi-eriba (Sennacherib). 

În jurul anului 1650 î.e.n., Egiptul condus de faraoni arieni a fost invadat de hyksoși, un grup 
semit de nomazi. După ce au condus Egiptul timp de un secol, formând Dinastia a XV-a, 
hyksoșii au fost expulzați de Nebpehtire Ahmose (Ahmosis 1). O parte dintre ei a ajuns în 
Canaan, unde au construit lerusalimul, iar o parte a migrat în Grecia, locuită în acel moment de 
traci. Această migraţie s-a putut realiza deoarece tracii se retrăseseră din sudul Europei din 
cauza erupției vulcanului Santorini din jurul anului 1600 î.e.n. 

În secolul al XV-lea î.e.n., faraonul arian Menkheperre Djhutmose Neferkheperu (Tuthmosis III) 
a cucerit Fenicia, Palestina și Siria, zone locuite de semiţi. După aceste victorii el a transformat 
Egiptul într-o super-putere mondială, fiind considerat unul dintre cei mai mari regi ai Egiptului. 
Faraonul susținea că zeul Amun i-a cerut să extindă granițele Egiptului prin cucerirea Orientului 
Mijlociu. În 1457 î.e.n., la Meggido, Menkheperre a învins o coaliţie a regilor canaaneeni (semiţi) 
la ordinul aceluiași zeu, care l-a învăţat să lanseze un atac frontal îndrăzneț împotriva 
inamicului. Înfrânţi, canaaneenii au fost nevoiţi să recunoască suveranitatea lui Amun. 

Pe o stelă din 1393 î.e.n., faraonul arian Menkheperure Djhutmose (Tuthmosis IV) este numit 
„Cuceritorul Siriei” (teritoriu semit). Un text înscris pe partea inferioară a unui scarabeu 
menţionează prezenţa zeului Aten în fruntea armatei faraonului în timpul luptei. Pentru a 
menţine pacea, Menkheperure a încheiat o alianţă cu statul arian Mitanni (localizat în nordul 
Siriei și sud-estul Anatoliei), căsătorindu-se cu o prințesă mitanniană. Menkheperure este cel 
care a restaurat Marele Sfinx de la Giza la ordinul zeului Haru (Horos), care i-a dat această 
sarcină într-un vis. 

În 1207 î.e.n., faraonul Baenre Meryneţjeru Merneptah Hotephermaat a obținut o victorie 
împotriva israeliților. Aversiunea faraonilor arieni față de semiţii israeliți reiese și din Vechiul 
Testament, unde i-au înrobit înainte de nașterea lui Moșeh. 

Se pare că, după un timp, naţiunile ariene au început să-și renege rădăcinile și divinitățile și 
chiar să se lupte între ele. În Egipt, zeul Ra (Anu) a fost înlocuit din fruntea panteonului cu 
Amun (Enki), odată cu izgonirea hyksoșilor de alianța prinților thebani, conduși de Nebpehitire 
Ahmose (Ahmosis l). Menkheperre Djhutmose Neferkheperu (Tuthmosis Ill) susținea că a 
înființat Imperiul Egiptean la ordinul lui Amun. Faraonul Akhenaten a încercat să readucă 
Egiptul la zeii Celești, interzicând cultul lui Amun și ridicându-l pe Aten (Enlil) la rangul de zeu 
suprem. Însă în timpul domniei lui Nebkheperure Tutankhamun Hekaiunușema, Amun și-a 
recăpătat locul pierdut cu puţin timp în urmă. Ba, mai mult, în 1286 î.e.n., în bătălia de la Kadeş 
(în Liban), zeul a apărut pe câmpul de luptă, ajutându-l pe Usermaatre-Setepenre Ramesses 
Meryamun (Ramses ll). Lupta a avut loc împotriva altor arieni, hitiţii. La rândul lor, şi aceştia și- 
au renegat zeii și ordinele primite. În jurul anului 1500 î.e.n., regele hitit Telipinu s-a aliat cu un 
stat hurian (tot arian), Kizzuwatna, împotriva altuia, Mitanni. După un secol, și regele hitit 
Tudhaliya | s-a aliat cu Kizzuwatna, distrugând statele huriene Mitanni și Aleppo. În timpul 
Regatului Mijlociu, hitiţii au adoptat câteva zeități și ritualuri religioase de la hurieni, iar în timpul 
Imperiului Hitit, conducătorii hitiţilor s-au declarat supraoameni (la fel ca regii egipteni), egali cu 
Zeii, supușii lor adresându-li-se cu epitetul „Soarele meu”. Aceste fapte ale egiptenilor și hitiţilor 
nu au rămas nepedepsite de restul populațiilor ariene. În jurul anului 1200 î.e.n. a avut loc 
invazia Popoarelor Mării, alcătuite din traci, cretani și ionieni din Anatolia, cu toții arieni, care au 
lovit Egiptul, pe hitiţi și zonele ocupate de semiţi. După moartea regelui hitit Muwatalli, egiptenii 
și hitiţii au încheiat un tratat de pace pentru a se proteja de invazia Popoarelor Mării. Cu toate 
astea, în 1198 î.e.n. invadatorii au reușit să distrugă Imperiul Hitit, invazia lor fiind oprită șapte 
ani mai târziu de faraonul Usermaatre-Meryamun Ramesisu Hegaiunu (Ramses lll) cu ajutorul 
aceluiași zeu, Amun. O parte dintre Popoarele Mării s-au oprit în Canaan, Biblia numindu-i 

filisteni, unde s-au aflat într-un conflict continuu cu israeliți. Tot ei par a fi și atlanţii despre care 
scria Platon, acel popor mai dezvoltat tehnologic decât restul, care a atacat statele grecești 
(semite) și Egiptul. 

În 1198 î.e.n., odată cu distrugerea Imperiului Hitit a început războiul troian, sfârșit zece ani mai 
târziu. Naţiunile grecești (semite) s-au unit împotriva cetăţii ariene din Anatolia. De partea 
troienilor au luptat multe triburi tracice, printre care și amazoanele din nordul Mării Negre, cu 
toţii aparținând rasei ariene. Cetatea a fost distrusă iar o parte dintre troieni au migrat spre vest, 
în Italia de astăzi. 

Când Asiria (stat semit) a devenit o putere în Orientul Mijlociu, nu a pierdut ocazia de a ataca 
statele ariene. În 1365 î.e.n., ajuns pe tronul Asiriei, Așșur-uballit | a cucerit statele Mattiwaza și 
Mitanni, în ciuda eforturilor regelui hitit Suppiluliuma | de a le apăra. Teritoriile mitannienilor și 
hurienilor au fost asimilate de asirieni, care au redus astfel influenţa hitiţilor în Asia Mică. Regele 
asirian Adad-nirari | chiar a anexat regatului său orașul Karkemiș, aflat până în acel moment 
sub controlul hitiţilor. Fiul său, Șulmanu-așaredu (Șalmaneser 1), i-a învins și el pe hurrieni și 
mitannieni, cărora le-a preluat teritoriile. În zadar hitiții au încercat să sprijine militar regatul 
mitannian. Speriaţi de forța asirienilor, regele hitit Hattusili III și faraonul Usermaatre-Setepenre 
Ramesses Meryamun (Ramses ll) au încheiat în 1258 î.e.n. un tratat de pace la Kadeș. Fiul lui 
Hattusili III, Tudhaliya IV, a fost ultimul rege hitit destul de puternic pentru a-i ține pe asirieni 
departe de centrul regatului său, chiar dacă a pierdut teritorii importante, însă a fost învins la 
Nihiriya de regele asirian Tukulti-Ninurta |. Ultimul rege hitit, Suppiluliuma II, a reușit câteva 
victorii împotriva asirienilor, însă era prea târziu pentru regatul său. Asirienii cuceriseră până în 
acel moment o mare parte din teritoriile hitite din Asia Mică și Siria. În plus, atacurile Popoarelor 
Mării au lăsat regatul hitit vulnerabil. Astfel, în jurul anului 1180 î.e.n., capitala Hattusa a fost 
distrusă și, odată cu ea, regatul hitit. Două decenii mai târziu, regele asirian Tukulti-apil-Eșarra 
(Tiglath-Pileser I) a reușit să-i învingă pe frigienii (arieni, parte din Popoarele Mării) care 
încercau să cucerească coloniile asiriene din sudul Anatoliei. Chiar dacă regatul hitit a dispărut, 
în timp au apărut câteva regate neo-hitite în Anatolia și în nordul Siriei, cele mai importante fiind 
Karkemiș și Milid. Acestea au căzut treptat sub controlul Imperiului Neo-Asirian (911-608 î.e.n.). 
Karkemiș și Milid au devenit vasale ale Asiriei sub domnia lui Șulmanu-așaredu (Șalmaneser III) 
dintre anii 858-823 î.e.n. şi au fost asimilate de Asiria în timpul regelui Șarru-ukin (Sargon II), 
care a domnit în perioada 722-705 î.e.n. Șulmanu-așaredu este cel care susținea că a primit 
arme de la zeii Așșur și Ninurta. 

Asirienii nu s-au luptat doar cu popoarele ariene, ci și cu fraţii lor semiţi. Între 705 și 681 î.e.n., 
tronul Imperiului Asirian a fost ocupat de Sin-ahhi-eriba (Sennacherib), fiul lui Șarru-ukin 
(Sargon Il). Prima sa campanie militară a avut loc în 703 î.e.n., împotriva lui Marduk-apla-iddina 
II, regele Babilonului, care se aliase cu caldeenii, arameii și elamiţii (cu toţii semiţi) împotriva 
asirienilor. Au urmat și alte campanii împotriva Babilonului, cea din 689 î.e.n. ducând la 
distrugerea orașului. Sin-ahhi-eriba a înăbușit și revolta iudeilor din 701 î.e.n., care erau sprijiniți 
de egipteni și de babilonieni. Deşi a asediat lerusalimul, Sin-ahhi-eriba s-a întors brusc în 
Ninive, renunțând la asediu aparent fără niciun motiv. Cartea lui Yeșayahu din Vechiul 
Testament susţine că „a ieșit îngerul lui Yahweh şi a bătut în tabăra Asiriei o sută şi cincizeci de mii; 
iar dimineaţa, la sculare, toți erau morți. Atunci Sanherib, regele Asiriei, a ridicat tabăra şi a plecat şi s- 
a oprit la Ninive” (37:36-37). El a mai cucerit Sidon, Tyr, Byblos, Akko, Așdod și Așkalon cu 
ajutorul unei arme primite de la zeul Aşşur. l-a învins și pe egiptenii săriţi în ajutorul orașelor 
cucerite de asirieni. Istoricul Herodotos scria că, atunci când Sin-ahhi-eriba a atacat Egiptul, 
într-o noapte, din cauza zeului Ptah, „șoarecii de câmp au venit într-un număr foarte mare și le-au 

distrus tolbele cu săgeți, arcurile şi mânerele scuturilor” soldaților asirieni, „într-atât încât dimineața 
aceștia au fugit dezarmaţi şi mulţi dintre ei au fost omorâţi”. Într-o cronică a bătăliei de la Halule din 
691 î.e.n., redactată în cuneiforme pe o tăbliță de lut, Sin-ahhi-eriba scria că a fost ajutat de zei 
pe câmpul de luptă: „M-am rugat lui Aşşur, lui Sin, lui Șamaș, lui Bel, lui Nabu, lui Nergal, lui Iştar din 
Ninive, lui Iştar din Arbailsk - zeilor mei ocrotitori - ca să birui împotriva puternicului vrăjmaş. Zeii mi- 
au ascultat de îndată ruga şi mi-au venit în ajutor”. După ce a cucerit Babilonul în 689 î.e.n., le-a 
ordonat soldaţilor săi să jefuiască și să distrugă orașul, spre deosebire de lerusalim și Egipt, 
acolo unde zeii l-au împiedicat să facă acest lucru. Într-una dintre inscripţiile sale, Așșur-ahu- 
iddin (Asarhaddon), fiul lui Sin-ahhi-eriba, a explicat motivul distrugerii Babilonului de către tatăl 
său, vinovatul principal fiind „zeul Marduk, zeul principal al Babilonului, care s-a mâniat și a supus 
oraşul la grea osândă, drept pedeapsă pentru păcatele locuitorilor săi. Din voinţa lui Marduk, orașul a 
fost nimicit din temelii, acoperit de apele canalului Arahtu şi prefăcut într-o mlaștină de nestrăbătut . 
Pentru distrugerea Babilonului, Sin-ahhi-eriba a fost ucis de către doi dintre fiii săi, care au 
încercat să-l omoare și pe fratele lor, Așșur-ahu-iddin. Însă acesta a fost ascuns de către zei, 
apoi Iștar i-a învins dușmanii. Ajuns pe tronul Asiriei în 681 î.e.n., Așșur-ahu-iddin a primit de la 
zeul Așșur „un sceptru neînvins, pentru înfrângerea dușmanilor” şi ordinul de a ataca Egiptul, după 
cum nota regele pe o lespede de piatră, descoperită la Zendjirli (în Siria de nord). 

Ultimul mare conducător al Imperiului Neo-Asirian a fost Așșur-bani-apli (Așșurbanipal), fiul lui 
Așșur-ahu-iddin. El nota pe o prismă de argilă arsă, cu zece laturi, că zeul Aşşur i-a poruncit să 
cucerească Manna și Elam. Mai mult, susţinea că a folosit împotriva egiptenilor Arma Strălucirii, 
primită de la zei. În 667 î.e.n., zeii Așșur, Bel și Nabu au luptat alături de el împotriva faraonului 
nubian Taharqa. Doborât de aureola lui Așșur și Iștar, Taharqa umbla ca un om scos din minti, 
după cum notau cronicile asiriene. O inscripţie regală asiriană povestește că zeul Aşşur i-a 
apărut regelui lidian Gyges într-un vis, pentru a-i spune că își va învinge dușmanii doar dacă i 
se va preda lui Așșur-bani-apli. În 664 î.e.n., în campania asirienilor lui Așșur-bani-apli împotriva 
Egiptului, pe drumul spre Waset (Thebai) au dispărut 150 de soldaţi, conduși de Șarru-Kan, cu 
tot cu carele lor de luptă. Dispariţia, consemnată în biblioteca lui Așșur-bani-apli din Ninive, a 
fost pusă pe seama zeilor. După moartea regelui în 628 î.e.n., hoardele aliate ale sciţilor, 
cimmerienilor, mezilor și perșilor (cu toţii arieni) au invadat Asiria, ceea ce a dus la distrugerea 
Imperiului Neo-Asirian. 

Babilonienii au profitat de situaţie și, la un an după moartea lui Așșur-bani-apli, în 627 î.e.n., s- 
au răzvrătit împotriva asirienilor, sub conducerea caldeanului (semit) Nabu-apla-ușur 
(Nabopolassar), care a înființat Imperiul Neo-Babilonian. Aliați cu mezii din Persia, babilonienii 
au cucerit capitala asiriană Ninive în 612 î.e.n. În anul 609 î.e.n., Nabu-apla-ușur a cucerit și 
oraşul Harran, unde se refugiaseră forțele asiriene. În 610 î.e.n., Nabu-apla-ușur a început un 
război împotriva Egiptului, care se aliase cu asirienii. În 605 î.e.n., fiul regelui, Nabu-kudurri-ușur 
(Nabucodonosor Il), a învins la Karkemiș armata faraonului Wahemibre Necho (Necho II) şi 
rămășițele armatei asiriene. Imediat după această victorie, Nabu-apla-ușur a abdicat în 
favoarea fiului său, constructorul grădinilor suspendate din Babilon - una dintre cele șapte 
minuni ale lumii antice. Înainte de a abdica, Nabu-apla-ușur a început restaurarea zigguratului 
Etemenanki la ordinul zeului său, după cum declara într-o inscripţie: „în acea vreme, Marduk mi-a 
poruncit să împlânt adânc în măruntaiele pământului temeliile turnului Babel, care se cutremurase 
înaintea domniei mele, gata să se prăbușească, şi să-i ridic vârful până la cer (...) zeul Marduk mi-a 
poruncit în legătură cu Etemenanki, turnul cu scări monumentale al Babilonului, care înainte de epoca 
mea fusese dărâmat şi se afla în ruine, să-i consolidez temeliile spirituale în sufletele oamenilor, iar 
vârfurile sale să atingă cerul”. Conform cronicilor babiloniene, tot Marduk este cel care i-a ordonat 


> e | < 


lui Nabu-kudurri-ușur să plece cu armata la vest, în Liban. Vechiul Testament susţine că 
Yahweh i-a poruncit regelui babilonian să atace Egiptul și ludeea. În anul 597 î.e.n. el a capturat 
lerusalimul, iar în 586 î.e.n. a distrus orașul, deportând apoi o mare parte a populaţiei evreiești 
în Babilon. Conform Vechiului Testament, iudeii au fost pedepsiţi pentru că și-au părăsit zeul, 
alegând alte divinități. 

În 556 î.e.n., Nabu-na'id a devenit ultimul conducător al Imperiului Neo-Babilonian. El nota că 
încoronarea sa a avut loc când zeul Sin (Enki), utilizând „arma lui Anu”, i-a învins inamicii cu o 
rază de lumină. Ca mulțumire, Nabu-na'id a reconstruit în Harran templul lui Sin, Ehulhul, l-a 
declarat pe Sin zeu suprem și a reînviat cultul celor doi copii ai zeului, $Şamaș (Marduk) și Iștar. 
Mai mult, a adus în templul lui Marduk din Babilon pe vechii zei ai Sumerului și ai Akkadului, 
ceea ce nu a fost pe placul zeului. Fragmente de manuscrise descoperite la Marea Moartă 
susțin că Yahweh / Marduk l-a lovit pe Nabu-na'id cu febră timp de șapte ani. Pe 20 martie 538 
î.e.n., regele persan Kuruş (Cyrus cel Mare) a cucerit Babilonul la porunca lui Marduk, care a 
mărșăluit alături de rege, apoi i-a ordonat să pună înapoi în cetăţile lor pe toţi zeii din Sumer și 
din Akkad, pe care Nabu-na'id îi adusese în Babilon. Conform Vechiului Testament, Kuruş a 
fost ales de Yahweh să-i elibereze pe evrei din exilul babilonian, apoi să le reconstruiască 
Marele Templu din lerusalim. 

Kuruş a fondat Imperiul Ahemenid, cucerind imperiul mezilor, pe cel al lydienilor și pe cel neo- 
babilonian. Deşi făcea parte din dinastia ariană a Ahemenizilor, într-o vreme când arienii 
dispăruseră din Mesopotamia, găsindu-se în număr restrâns doar prin Persia și India, și l-a ales 
ca zeu suprem pe Marduk, pe care îl numea Ahura Mazda, influenţat fiind de profetul 
Zarathuștra (Zoroaster). Evreii l-au numit „mașiach” (salvator sau eliberator, tradus prin „cel 
uns”), considerându-l, conform Vechiului Testament, „unsul lui Yahweh”. La ordinul zeului său, 
Kuruş a încercat să-și mărească imperiul cucerindu-și fraţii arieni. În anul 530 î.e.n. a pornit un 
război împotriva massageţilor conduși de regina Tomyris, însă a fost învins și ucis. Fiul său, 
Kamboujie (Cambyses Il), a reușit să-i recupereze cadavrul și să-l înmormânteze în 
Parsagadae, capitala imperiului. Mai târziu, acesta a reușit să cucerească Egiptul. Conform lui 
Herodotos, Kamboujie a trimis 50.000 de soldaţi pentru a ameninţa oracolul lui Amun din oaza 
Siwa. O furtună de nisip i-a îngropat pe toţi de vii, în deșert, nelăsând nicio urmă. Tot Herodotos 
scria că regele a fost lovit de zei cu nebunie, deoarece a ucis taurul sacru Apis, nebunia ducând 
în cele din urmă la moartea sa. 

După o scurtă domnie de doar câteva luni a lui Bardiya, fratele lui Kamboujie, tronul Imperiului 
Persan a fost preluat de Darayavahuș (Darius l). Deși tot arian, precum predecesorii săi 
ahemenizi, și el era un adept devotat al lui Ahura Mazda / Marduk, așa cum reiese dintr-o 
inscripţie descoperită pe Muntele Behistun, unde Darayavahușş se lăuda că zeul său i-a oferit 
tronul Imperiului Persan. Mai mult, el credea că toate revoltele din Imperiul Persan erau rodul 
forțelor întunecate ale minciunii. A finanţat construirea templului lui Yahweh din Ierusalim, 
respectând decretul lui Kuruș, a construit un templu pentru Amun (Enki, tatăl lui Marduk) în 
Egipt, a sprijinit preoţii elamiţi și câteva culte grecești. A fost nevoit să înăbușe revolte în 
întregul său imperiu, rezultate a lipsei de susţinere din partea maselor. A pedepsit statele 
grecești Atena și Eretria pentru ajutorul acordat statelor ioniene răzvrătite împotriva perșilor, a 
cucerit Macedonia și o mare parte din Tracia, din Egipt și din India. Ba chiar a îndrăznit în 514 
î.e.n. să treacă Dunărea pentru a invada Dacia, tărâmul zeilor, însă a părăsit locul în scurt timp, 
cu mâna goală. Herodotos scria că Darayavahuș trăgea zilnic câte o săgeată spre cer, cerându- 
i lui Zeus răzbunare împotriva atenienilor care au sprijinit revolta ioniană. Acest gest 
ameninţător se pare că nu a fost pe placul zeului, deoarece în 490 î.e.n. atenienii i-au învins pe 

perși ca prin minune la Marathon. Istoricul grec Herodotos afirma în Historiai că un număr mare 
de atenieni l-a văzut pe zeul Pan coborând din ceruri în mijlocul lor, pentru a lupta și a semăna 
teroare în rândul perșilor. Atenienii jurau că doar datorită zeului au reușit să obţină victoria. Un 
alt istoric, Plutarchus, nota în Theseus că fantoma semizeului Theseus, fondatorul Atenei, a 
luptat atunci împotriva armatei lui Darayavahuș. După cum scria politicianul și filosoful roman 
Marcus Tullius Cicero în Despre natura zeilor, cu nouă ani înainte se petrecuse un eveniment 
asemănător, gemenii divini Kastor și Poludeukes ajutându-i pe romani să-i învingă pe tusculani 
la lacul Regillus. 

La patru ani după această înfrângere Darayavahuş a murit, lăsându-i tronul fiului său, Xșyarșa 
(Xerxes 1). Se pare că noul împărat nu împărtășea convingerile religioase ale tatălui său, 
punând preț pe zeitățile arienilor. În anul 484 î.e.n. a topit statuia de aur a zeului Marduk din 
Babilon, ceea ce a dus la o revoltă a babilonienilor, înăbușită de perși doi ani mai târziu. Ca 
răzbunare, Xșyarșa a ordonat distrugerea parţială a zigguratului Etemenanki. În plus, a refuzat 
titlul tatălui său de „Rege al Babilonului”, preferându-le pe cele de „Rege al Persiei și Mediei”, „Rege 
al Naţiilor” sau „Rege al Regilor”. În 480 î.e.n. i-a atacat pe greci (semiţi), continuând ceea ce 
începuse Darayavahuş. Având cea mai numeroasă armată strânsă de cineva până în acel 
moment, l-a învins la Thermopylae pe regele spartan Leonidas (care se considera urmaș al 
semizeului Herakles), apoi a cucerit Atena. Deoarece la Artemisium o mare parte din flota 
grecilor a fost distrusă de o furtună, Xșyarșa și-a continuat atacul, fiind convins că avea zeii de 
partea lui. Însă lucrurile nu au stat chiar așa, perșii fiind învinși la Salamina, probabil Marduk 
nelăsând nepedepsită insolenţa lui Xșyarșa. Cronicarii vremii notau că, în timpul bătăliei, pe cer 
și-au făcut apariția câteva obiecte zburătoare neidentificate. Împăratul persan a fost nevoit să-și 
trimită cea mai mare parte a armatei în Babilon, pentru a împiedica o nouă revoltă, lăsând în 
Grecia puţini soldaţi, care au fost înfrânți în anul următor la Plataea. Grecii au distrus și restul 
flotei persane, ancorate la Mycale. După eșecul din Grecia, Xșyarșa și-a îndreptat atenţia către 
terminarea construcţiilor începute de tatăl său, în orașele Susa și Parsa (Persepolis pentru 
greci). În 465 î.e.n., Xșyarșa a fost asasinat de Artabanos, comandantul gărzii regale şi cel mai 
puternic oficial de la curtea persană. 

În 336 î.e.n., tronul Macedoniei a fost ocupat de Alexandros III, supranumit „cel Mare”. Mama sa, 
Olympias, era tracă, iar tatăl său, Philippos II, macedonean (un amestec de traci și greci). După 
spusele Olympiei, adevăratul tată al lui Alexandros era zeul Dionysos (Enki), băiatul însă se 
considera fiul lui Zeus (Enlil). Cu pielea albă și părul blond, Alexandros Makedon făcea parte, 
fără îndoială, din rasa ariană. După o scurtă incursiune în Dacia, unde i s-a interzis accesul 
către Izvorul Vieţii din Grădina Zeilor, Alexandros a căutat nemurirea printre cele mai vechi 
civilizaţii din lume, astfel ajungând în Egipt, Babilon și India. Nu părea a fi interesat de războiul 
ariano-semit, el luptându-se cu toate rasele pe care le-a întâlnit. Cu toate astea, zeii i-au urmărit 
îndeaproape acţiunile și chiar le-au influenţat. În ziua în care s-a născut a ars Templul lui 
Artemis din Ephesus, una dintre cele șapte minuni ale lumii antice, istoricul Hegesias din 
Magnesia considerând că incendiul a avut loc din cauză că zeița supraveghea în acel moment 
nașterea lui Alexandros. În Dacia a fost gonit de un înger sau de doi oameni-pasăre, conform 
diferitelor variante ale cronicilor. În timpul asediului cetăţii Tyr din 332 î.e.n., macedonenii au 
fost ajutaţi de cinci „minunate scuturi zburătoare”, aranjate în formă de „V”, care au spart zidul 
cetăţii, după cum susţine Istoria lui Alexandros cel Mare. Ajuns în Egipt, oracolul din oaza Siwa 
l-a declarat fiu al zeului Amun (Enki). După ce i-a învins pe perși în 331 î.e.n. şi a cucerit 
Babilonul, Alexandros și-a propus să restaureze zigguratul Etemenanki al lui Marduk, distrus de 
Xșyarșa, însă nu a mai apucat să o facă. În anul 329 î.e.n., în timp ce armata lui Alexandros se 

pregătea să traverseze Indusul pentru a invada India, câteva discuri zburătoare au atacat 
elefanții macedonenilor. Şase ani mai târziu, Alexandros și-a găsit sfârșitul în palatul lui Nabu- 
kudurri-ușur (Nabucodonosor Il) din Babilon. 

Dacii au reușit să se răzbune pe macedoneni după nouă ani de la sacrilegiul lui Alexandros. 
Trogus Pompeius nota că „Zopyrion, pe care Alexander cel Mare îl lăsase guvernator al Pontului, a 
socotit că e rușinos să stea degeaba şi să nu întreprindă el ceva”. La gura râului Hypanis (Bug) a 
asediat Olbia (Parutino) însă fără succes, sciţii din nordul Mării Negre opunând o rezistenţă 
dârză. Zopyrion a hotărât să abandoneze asediul și să se retragă, alegând să se întoarcă prin 
teritoriul dacilor. În momentul în care cei 30.000 de soldaţi macedoneni au ajuns la Dunăre, 
dacii i-au atacat și i-au distrus complet, însuși Zopyrion pierzându-și viața. Cronicarii notau că 
Alexandros Makedon a fost profund mâhnit la auzul veștii înfrângerii lui Zopyrion, însă a ales 
să-și continuie expediţia în Orient, evitând să se întoarcă în Dacia pentru a-i pedepsi pe ucigașii 
guvernatorului său. După moartea lui Alexandros, Lysimakhos (un grec din Thessalia, deci 
semit) a devenit regele tracilor vecini cu Macedonia. După ce i-a cucerit pe odrizi, Lysimakhos i- 
a atacat pe dacii conduși de Dromichaites. Fiind învins, Lysimakhos a fugit iar fiul său, 
Agathokles, a rămas prizonier. După opt ani, Lysimakhos s-a întors cu o armată mai 
numeroasă, dar a fost din nou înfrânt și chiar capturat. Dus la Helis, cetatea de scaun a lui 
Dromichaites, Lysimakhos a fost nevoit să încheie o pace rușinoasă cu regele dac, cedându-i 
teritoriul de peste Dunăre. Ba, mai mult, i-a dat-o de soție pe propria sa fiică. 

În anul 82 î.e.n., pe fostul tărâm al zeilor și-a început domnia Burebistas, care a unificat toate 
triburile dacice, formând regatul Dacia. Unificarea s-a terminat în anul 59 î.e.n., când Burebistas 
a început o campanie militară împotriva celților de pe Dunărea Mijlocie, din Bazinul Panonic. 
Apoi a eliberat cetăţile de pe malul Mării Negre, aflate sub ocupaţie romană. De aici a organizat 
expediţii până în Macedonia și Illiria, devenind „cel dintâi și cel mai mare dintre regii din Tracia”, 
cum îl numește o inscripţie greacă. În Geografia, Strabon spunea că Burebistas „și-a luat ca 
ajutor pe Deceneus, un bărbat vrăjitor, care umblase multă vreme prin Egipt, învățând acolo unele 
semne profetice, datorită cărora susținea că tălmăceşte voinţa zeilor. Ba încă, de la un timp era socotit şi 
zeu, aşa cum am arătat când am vorbit de Zamolxis”. În timpul războiului dintre Caesar și Pompeius, 
Burebistas s-a aliat cu cel din urmă, care însă a fost înfrânt și ucis ulterior în Egipt. După 
această victorie, Gaius lulius Caesar a planificat o campanie împotriva Daciei, conform 
autobiografiei împăratului Octavius Augustus. Caesar nu a mai apucat să-și ducă invazia la 
îndeplinire, deoarece a fost ucis în anul 44 î.e.n. La fel și Burebistas, o lună și jumătate mai 
târziu. Profitând de moartea lui lulius Caesar, dacii au trecut Dunărea și au năvălit asupra 
provinciilor romane, devastând și ocupând Macedonia. Senatul roman a adunat o armată 
numeroasă pentru a-i respinge iar mai târziu, împăratul Octavius Augustus a făcut tot posibilul 
să încheie o alianţă cu dacii, pentru a fi sigur că nu și-i transformă în dușmani. Tacitus spunea 
că, la înmormântarea lui Caesar, 500 de evrei se aflau în fruntea cortegiului, rupându-și hainele 
de durere, mai mult ca sigur pentru că invadarea Daciei nu a mai avut loc. 

În anul 6, romanii (arieni) conduși de Octavius Augustus au cucerit ludeea (stat semit), 
transformând-o în provincie romană. În anul 66 a izbucnit revolta iudeilor, care a dus la 
retragerea trupelor romane din lerusalim, aparent fără niciun motiv. În Războiul iudeilor, istoricul 
Flavius losephus a scris despre motivul retragerii romanilor: „Câteva zile după sărbătoare, în ziua 
de 21 a lunii artemisius, s-a produs un fenomen de necrezut şi uimitor înainte de asfinţitul soarelui, 
mulțimea a putut privi care şi oştiri de soldaţi înarmaţi, ivite pe neașteptate în văzduh”. Romanii au 
revenit în anul 70, conduși de Titus, și au asediat lerusalimul, distrugând templul lui Yahweh / 
Marduk ca pedeapsă pentru răzvrătire. În 132, sub conducerea lui Simeon bar Kokhba („fiul 


Stelei” în aramaică), evreii s-au răsculat din nou împotriva stăpânirii romane. Revolta a fost 
stinsă abia în 135, din acel moment ludeea primind numele Palestina de la romani. 

Profitând de războiul civil izbucnit la moartea împăratului roman Nero Claudius Caesar 
Augustus Germanicus, în anii 68-69 dacii s-au aliat cu sarmații și au invadat Moesia. Respinși 
de romani, ei s-au întors în anul 85, aliați cu sarmații și cu bastarnii. În anul următor, împăratul 
Titus Flavius Caesar Domitianus Augustus a fost nevoit să își facă apariția personal pe frontul 
din Moesia. În anul 87, Domitianus l-a trimis pe prefectul Cornelius Fuscus să atace 
Sarmizegetusa, capitala dacilor. Fuscus a fost înfrânt la Tapae de dacii conduși de Diurpaneus, 
care şi-a schimbat ulterior numele în Decebalus. În anul următor, Decebalus a înfruntat tot la 
Tapae o armată romană condusă de generalul Tettius lulianus. Cu toate că romanii au învins, 
împăratul Domitianus a fost nevoit să încheie cu Decebalus o pace rușinoasă pentru Imperiul 
Roman. Domitianus a atacat Dacia doar la îndemnul prietenului și sfetnicului său, evreul Flavius 
losephus, care nu a renunţat la visul poporului său de a invada tărâmul zeilor, locul de 
provenienţă al rasei ariene. De ce își doreau atât de mult evreii să subjuge Dacia? Deoarece, 
conform profeţiilor biblice, pieirea evreilor va veni de la Gog și Magog, adică de la geți și 
masageţi. Împrăștiaţi de romani în toată Europa, evreii au ajuns în cele din urmă și în Dacia, 
iniţial în grupuri mici. În secolul al XIV-lea au migrat în număr ceva mai mare din Europa 
Centrală în Principatele Dacice, un alt val făcându-și apariţia din Ucraina în secolul al XVI-lea. 
Din a doua jumătate a secolului XIX, până la începutul secolului XX, și mai mulţi evrei s-au 
refugiat în Moldova și în Ardeal, din cauza înăspririi situaţiei în Galiţia. După căderea 
comunismului din Europa, din anii 1989-1990, care scosese în afara legii masoneria condusă 
de evrei, aceștia au reușit să se infiltreze în conducerea României, de unde au început 
distrugerea fostei Dacii, tărâmul zeilor. Însă, după cum declara lon Antonescu, fostul conducător 
al României între 1940 și 1944, „ne-am născut aici, suntem cei dintâi aşezaţi aici și vom pleca cei din 
urmă. 

O parte importantă a războiului ariano-semit o reprezintă cruciadele dintre 1096 și 1270, în care 
s-au înfruntat în numeroase rânduri creștinii europeni (arieni) și musulmanii asiatici (semiţi). 
Proclamate „războaie sfinte”, cele opt cruciade au avut loc sub stindardul crucii (simbolul cerului 
și, implicit, al Celeștilor) și cel al semilunii (simbolul Veghetorilor). Nu au lipsit entitățile 
supranaturale din aceste lupte crâncene, duse în special pentru controlul lerusalimului, orașul 
lui Yahweh / Marduk. În timpul primei cruciade, în anul 1099, pe când cruciații asediau 
lerusalimul, un cavaler strălucitor a apărut subit pe Muntele Măslinilor, agitând un scut care 
lucea, chemându-i pe cruciații descurajaţi să lanseze un nou atac, după cum nota Matthew de 
Paris în Historia Anglorum. Îmbărbătaţi de acel personaj misterios, cruciații au reușit să-și 
învingă adversarii și să cucerească orașul. După prima cruciadă a luat naștere la Ierusalim 
Ordinul Cavalerilor Templieri, despre care se spune că primeau ordine de la demonul Baphomet 
prin intermediul unui craniu, folosit ca mijloc de comunicare. Desfiinţat în 1312, Ordinul 
Cavalerilor Templieri a reapărut în Europa sub numele de Francmasonerie, organizaţie condusă 
din umbră de o elită iudaică. 

Cel mai recent război ariano-semit de amploare se ascunde în spatele celui de-al Doilea Război 
Mondial. Ajuns la conducerea Germaniei, Adolf Hitler a început lupta împotriva evreilor, în timp 
ce încerca să recreeze rasa ariană pură, descendentă a zeilor. Aceste idei îi erau alimentate de 
Societatea Thule, care primea ordine de la „o ierarhie a Supraoamenilor - Conducătorii Secreți ai 
Celui de-al Treilea Ordin”, consideraţi extratereștri de unii sau demoni de alţii, printre care și 
scriitorul Trevor Ravenscroft. Acesta susținea că respectivele „/nteligențe Malefice” acordau 
membrilor Societății Thule „puteri magice fenomenale”. Doctorul Wernher Von Braun, 

comandantul proiectului spaţial al lui Hitler și mai apoi unul dintre arhitecţii cheie ai N.A.S.A., 
vorbea în 1959 despre niște „forțe mult mai puternice decât am crezut până acum, a căror proveniență 
ne este în prezent necunoscută”, despre care nu poate spune mai multe, în afara faptului că „suntem 
angajaţi într-un proces de contactare a acestor forţe”. În cadrul experimentelor C.I.A.-ului din timpul 
Războiului Rece, doctorul Andrija Puharich a intrat în contact cu nouă entităţi care se declarau a 
fi zeii din vechime. Despre cel de-al Doilea Război Mondial, Cei Nouă afirmau că atrocitățile lui 
Hitler au făcut parte din planul lor, evreii uciși în această conflagrație „s-au sacrificat pentru a 
avertiza planeta că ei sunt cei care vor conduce omenirea”. În aceste condiţii, nu ne miră declaraţia 
lui Menachem Begin, prim-ministru al Israelului între 1977-1983: „Rasa noastră este Rasa 
Stăpânitoare. Suntem zei divini pe această planetă. Suntem diferiţi de celelalte rase inferioare, precum 
acestea sunt diferite de insecte. De fapt, în comparaţie cu rasa noastră, celelalte rase sunt excremente 
umane. Destinul nostru este de a conduce rasele inferioare. Regatul nostru pe pământ va fi condus de 
liderii noştri cu mână de fier. Masele ne vor linge picioarele şi ne vor servi ca sclavi”. 

Început acum câteva milenii, războiul dintre arieni și semiţi continuă și în ziua de astăzi, ascuns 
de ochii omului de rând. Chiar dacă zeii Celeşti au părăsit demult Pământul iar semiţii s-au 
împărțit în două tabere, închinate celor două căpetenii ale Veghetorilor, Marduk și Iștar, ura 
genetică dintre cele două rase a rămas la fel de vie ca la început. Poate lucrurile ar fi evoluat 
într-o direcţie complet diferită dacă nu ar fi avut loc unul dintre cele mai importante evenimente 
din istoria Pământului: moartea primului conducător al planetei noastre, Enki. 


43. Amurgul zeilor 


În Antichitate oamenii nu credeau, ca în prezent, în divinităţi omnipotente, omnisciente, 
omniprezente și eterne, fără început și sfârșit, atribute care depășesc barierele logicii. Zeii 
anticilor erau asemănători oamenilor: aveau defecte și calităţi, slăbiciuni și puncte forte, se 
nășteau, iubeau, urau și, bineînțeles, mureau. E drept că mureau doar corpurile lor materiale, 
spiritele dăinuind etern. Ceea ce se spune și despre oameni, de altfel. 

Religiile antice sunt pline de zeități care au murit și, cel mai adesea, au înviat. De exemplu, în 
Babilon, Marduk a omorât-o pe zeița primordială Tiamat, din corpul căreia a făcut lumea. În 
Sumer, Dumuzi (numit Tammuz de semiţi) a fost ucis de cinci demoni galla în stâna surorii sale. 
lubita sa, Inanna, a fost și ea ucisă în Lumea de Dincolo de zeița Ereşșkigal, apoi înviată de 
Enki. Cel mai iubit zeu al egiptenilor a fost Asar (Osiris), cel care a fost ucis de fratele său, 
Sutah (Seth), ajungând astfel să conducă Lumea de Dincolo. A fost mumificat de Inpu (Anubis), 
ceea ce i-a permis să învie pentru scurt timp, cât să-și lase soţia însărcinată. Și sumerianul 
Dumuzi a fost mumificat de Inanna pentru ca, într-o zi, să se poată întoarce la ea. În Fenicia și 
Siria exista cultul lui Adonis, zeul mort și înviat, asemănător cu Attis al frigienilor. În Canaan, 
Mot, zeul morții, l-a ucis pe Baal. Sora și iubita lui Baal, Anat, „l-a apucat pe credinciosul Mot şi cu 
o sabie l-a tăiat”, ceea ce a dus la învierea lui Baal. Pentru scandinavi, zeul orb Hodr l-a ucis pe 
Baldr în urma unui șiretlic al înșelătorului Loki. La Ragnarok, apocalipsa nordicilor, majoritatea 
Zeilor și-au găsit sfârșitul. Baldr a înviat după Ragnarok, pentru a conduce lumea alături de 
puținii zei supraviețuitori. Pe lângă Adonis, pe care l-au preluat de la fenicieni, grecii aveau în 
miturile lor și alte divinităţi care și-au găsit moartea. Dionysos a fost mâncat de titani și recreat 
apoi de Zeus. Titanul Prometheus, crucificat pe vârful Omu, era ucis în fiecare zi de vulturul lui 
Zeus, care îi mânca ficatul, și reînviat în următoarea. Semizeul Herakles a devenit zeu după ce 
şi-a găsit sfârșitul în flăcările unui rug aprins. Pentru azteci, zeul Quetzalcoatl s-a sinucis dându- 
și foc din cauza remușcărilor pe care le avea pentru că se culcase cu sora sa după o noapte de 
beţie. lar Coyolxauhqui și cei 400 de fraţi ai săi și-au decapitat mama, pe zeița Coatlicue. 
Decapitată a fost și zeița egipteană Aset (Isis) de către fiul ei, Haru (Horos), și înviată de 
Djehuty (Thoth), care i-a înlocuit capul cu unul de vacă. În Japonia, marea zeiță Izanami a murit 
după nașterea zeului focului, în urma arsurilor provocate de el. În mitologia filipineză, zeul 
Ulilang Kaluluwa, șarpele uriaș care trăia în nori, a fost ucis în luptă de zeul Bathala, îngrijitorul 
Pământului. Câţiva ani mai târziu, zeul înaripat Galang Kaluluwa a murit în regatul lui Bathala în 
urma unei boli. Pentru budiști, Siddhartha Gautama sau Buddha a murit la 80 de ani, iar în 
creștinism lesous a fost crucificat la 33 de ani, înviind după două zile. 

Secretul învierii morţilor nu era la îndemâna oricui. Un text sumerian arată că, odată, Marduk s- 
a plâns tatălui său, Enki, că nu i-a predat toate cunoștințele pe care le deţinea. „Fiule”, a 
răspuns Enki, „ce anume nu cunoşti? Ce ţi-aş mai putea da?”. Informaţia ascunsă, a arătat Marduk, 
era secretul învierii din morţi. Într-adevăr, după cum indică textele antice, Enki deţinea acel 
secret. În Coborârea Inannei în Infern, el este cel care a înviat-o pe zeița ucisă de Ereșkigal. 
Enki a trimis două creaturi (cel mai probabil bioroboţi cenușii) să recupereze cadavrul Inannei, 
pe care l-au conectat la două dispozitive misterioase. Apoi, 

„Peste corpul care a fost lovit, 
De 60 de ori Mâncarea Vieții, 
De 60 de ori Apa Vieții, 

Ei au stropit peste el 

Și Inanna s-a ridicat”. 
Într-o poveste egipteană, păstrată pe Papirusul Westcar, faraonul Khnum-Khufu (Kheops) a 
aflat de la unul dintre fiii săi despre un bătrân care „a fost inițiat în misterele lui Djehuty”, printre 
care se afla și capacitatea de a învia morți. Ne amintim că Djehuty era unul dintre numele 
atribuite de egipteni lui Enki. Pentru a verifica informaţia primită, faraonul a poruncit să-i fie tăiat 
capul unui prizonier, provocându-l pe bătrân să readucă omul la viață. Bătrânul a refuzat să 
folosească acea „magie a lui Djehuty” pe o ființă umană și a tăiat capul unei gâște. Apoi „a spus 
anumite cuvinte de putere” din Cartea lui Djehuty, iar capul tăiat s-a alăturat corpului gâștii, care a 
început să scoată sunete ca înainte. Conform miturilor egiptene, Djehuty este cel care a înviat-o 
pe Aset, înlocuindu-i capul tăiat de Haru cu unul de vacă. 
Enki nu era singurul care deţinea secretul învierii morţilor, ci și fosta sa soție, Ninhursag. Într-un 
mit egiptean, după ce a fost tăiat în bucăţi de Sutah, Asar / Enki a fost mumificat de Inpu. Apoi, 
soția sa, Aset / Ninhursag, și-a folosit magia pentru a-l aduce la viaţă. În Mesopotamia, Inanna / 
Ninhursag este cea care l-a îmbălsămat pe Dumuzi / Enki, pregătindu-l pentru reîntoarcerea la 
viață. În Canaan, Baal a fost înviat de sora și soția sa, Anat, după ce ea l-a ucis pe zeul morții, 
Mot. În Japonia, Okuninushi (Marduk), fiului zeului exilat Susanoo (Enki), a fost ucis de fraţii săi 
de două ori, în lupta pentru supremaţia Pământului, și înviat de fiecare dată de mama sa 
(Ninhursag). În textele sumeriene despre facerea omului, Enki este prezentat dormind în Lumea 
de Dincolo, iar zeița mamă Ninmah / Ninhursag îl trezește pentru a-i cere ajutorul. În unele 
religii, precum creștinismul, decedaţii nu sunt consideraţi morți, ci adormiţi pe lumea cealaltă, 
așteptând să fie treziți la Judecata de Apoi. În același mod și Enki este „adormit” în textul 
sumerian, Ninhursag fiind cea care îl trezește” din morţi pentru a-l aduce în lumea noastră. 
Ninhursag nu a păstrat secretul învierii morţilor doar pentru ea, ci l-a împărtășit și lui Enlil, primul 
său fiu și cel de-al doilea soț. Ca lesous și Viracocha, Enlil a înviat adeseori defuncţi, după cum 
susțin textele creștine și legendele incașe. În mitul crucificării lui Prometheus, Zeus / Enlil îl 
aducea zilnic pe titan la viață, pentru a fi chinuit la nesfârșit de vulturul care îi devora ficatul. În 
legendele egiptene, Sutah / Enlil a demonstrat că știe cum să împiedice învierea fratelui său, 
Asar / Enki, tăindu-i corpul în 13 părţi pe care le-a împrăștiat în tot Egiptul. Mai mult, conform 
mitologiei creștine, lesous / Enlil a reușit, la rândul său, să învie a treia zi după ce a fost 
crucificat. 
Primul conducător al Pământului, Enki, cel ucis și înviat de câteva ori, la un moment dat și-a 
găsit sfârșitul. Miturile din întreaga lume susţin că a fost ucis de Enlil, ocazie cu care Marduk, 
fiul lui Enki, a primit conducerea Terrei. lar Enlil, alături de Celeștii săi, a părăsit planeta, 
îndreptându-se către casa tatălui său din ceruri, dimensiunea eterică a eonilor. Când a avut loc 
moartea lui Enki? Încă o dată, arheologia, istoria și mitologia ne pot ajuta să deslușim misterul. 
Pentru a înțelege când și de ce a fost ucis zeul, trebuie să aflăm evenimentele care au dus la 
acel moment, începute în Sumer la jumătatea mileniului al III-lea î.e.n. 
Cronica Weidner spune că, în timpul domniei regelui Puzur-Nirah din Akșak, pescarii templului 
Esagila din Babilon, care au pescuit șapte sau opt zile pentru masa zeului Marduk, au intrat într- 
o zi în taverna cârciumăresei Kubaba (Kug-Bau în sumeriană). Văzându-i obosiţi, ea i-a hrănit și 
s-a oferit să le gătească peștele pentru templu. Încântat peste măsură de masa pregătită de 
cârciumăriță, Marduk a hotărât să îi ofere conducerea lumii și a înscăunat-o ca regină a cetăţii 
Kiș. Lista Regilor Sumerieni susține că Kug-Bau a domnit timp de un secol. Este una dintre cele 
mai proeminente figuri ale istoriei antice, ţinând cont că a guvernat singură Sumerul într-o 
perioadă patriarhală, când lumea era condusă doar de bărbaţi. După moarte a fost zeificată; în 

toată Mesopotamia s-au ridicat altare în cinstea ei. În zona hurrienilor a fost identificată cu 
Hebat / Kheba / Khepat, unul dintre epitetele zeiței-mamă Hannahannah. La nouă secole după 
moartea ei, la începutul perioadei hitiţilor, a fost numită zeitatea tutelară a orașului Karkemiș. 
Cultul său s-a răspândit iar numele ei i-a fost atribuit principalei zeități din Anatolia. Lidienii au 
numit-o Kuvav sau Kufav iar grecii i-au modificat numele în Kybebe și au considerat-o fiica lui 
Zeus. Este posibil ca anticii să fi avut dreptate iar Kug-Bau să fi avut într-adevăr o origine divină. 
Durata sa de viaţă a fost una mult superioară muritorilor de rând, ea ocupând tronul Kișului timp 
de 100 de ani. Nu știm cât de bine gătea, însă este puţin probabil ca Marduk să o fi înscăunat 
doar pentru că i-a plăcut mâncarea ei. Ținând cont de originea sa necunoscută, de ascensiunea 
ei nefirească, de longevitate și de zeificare, putem bănui că, în realitate, era fiica lui Marduk. 
După moartea reginei Kug-Bau, în 2365 î.e.n., tronul Sumerului a revenit fiului ei, Puzur-Suen, 
care a păstrat scaunul de domnie în Kiș. Nu se cunosc detalii despre el, în afara faptului că a 
domnit un sfert de veac. În timpul guvernării lui Puzur-Suen, în orașul Azupiranu s-a născut 
Șarru-kinu (Sargon cel Mare). Conform autobiografiei lui Șarru-kinu, mama sa era Mare 
Preoteasă, iar tatăl său un necunoscut. După ce l-a născut pe Șarru-kinu în secret, preoteasa l- 
a așezat într-un coș de papură uns cu bitum și i-a dat drumul pe fluviul Eufrat. A fost găsit în Kiș 
de Akki, grădinarul regelui Puzur-Suen, care l-a adoptat. Potrivit Listei Regilor Sumerieni, Şarru- 
kinu a devenit paharnicul lui Ur-Zababa, fiul lui Puzur-Suen, care a primit tronul în 2340 î.e.n. 
Legenda lui Sargon spune că, înainte de asta, băiatul a fost grădinar, la fel ca tatăl său adoptiv. 
În acea vreme, Șarru-kinu a dat într-o zi peste Iştar, care se odihnea în grădina regelui. Zeița l-a 
plăcut și i-a devenit amantă. „Pe când eram grădinar, Iștar m-a învrednicit cu iubirea ei”, se lăuda el. 
În alt text a detaliat povestea amoroasă dintre el și zeiță: 
„Într-o zi regina mea, 
După ce a străbătut cerul, a străbătut Pământul - Inanna. 
După ce a străbătut cerul, a străbătut Pământul, 
După ce a străbătut Elamul şi Șuburul, 
După ce a străbătut |...] 
S-a apropiat obosită, a adormit. 
Am văzut-o de la marginea grădinii; 
Am Sărutat-o, cu ea m-am împreunat. 

Domnia lui Ur-Zababa a fost scurtă, de doar șase ani. Cel puţin asta consideră cercetătorii deşi 
toate copiile Listei Regilor Sumerieni susțin că el a domnit timp de patru secole, mai puţin o 
singură copie, care îi atribuie doar șase ani. Regele Lugal-Zage-Si din Umma l-a ucis, după ce 
i-a cucerit cetatea, alături de alte orașe-state sumeriene precum Lagaș, Nippur, Ur, Larsa și 
Uruk. Într-o inscripție, Lugal-Zage-Si anunța că zeul Enlil este cel care i-a oferit „roate 
pământurile dintre mările de sus şi de jos”. Prin urmare, s-a autodeclarat rege al Sumerului și și-a 
stabilit capitala la Uruk. Nu a apucat să se bucure prea mult de regatul său; a fost prins de 
Șarru-kinu care, după ce a convins armata din Kiş să îl urmeze, a capturat Urukul, căruia i-a 
dărâmat zidurile. Pe Lugal-Zage-Si l-a dus în Nippur, unde l-a târât în lesă în fața templului lui 
Enlil. În 2334 î.e.n. și-a început domnia şi, prin cucerirea nu doar a Sumerului, ci a întregii 
Mesopotamii, a înființat primul imperiu oficial al lumii, Imperiul Akkadian, la ordinul zeiței Iștar. 
Un text denumit Cronica lui Sargon declară că „Șarru-kinu, regele Agadei, s-a înălțat în era lui 
Iştar”. Pentru a-și clădi imperiul, Şarru-kinu a fost ajutat de zeiţă, iubita sa de pe vremea când 
era grădinar. Lucru absolut firesc ţinând cont că era semit, prin urmare adept al Veghetorilor. 
Într-o campanie întreprinsă peste munții Zagros, în timp ce „intra în țara lui Warahşi (...) când 

înainta în beznă (...) Iştar a făcut o lumină să-i strălucească”. Astfel, Şarru-kinu a putut „răzbi prin 

întuneric”, ducându-și trupele prin trecători, până în Lurdistanul de astăzi. Regele a avut grijă să- 
şi arate recunoştinţa și i-a ridicat zeiţei un templu în Agade, capitala imperiului său. Oraș 
închinat tot ei, de altfel. „În Agade şi-a înălțat sfânta Inanna un templu ca nobil sălaş; în Ulmaş a 
ridicat un tron”, spune un text sumerian. Se pare că, într-un final, domnia lui Șarru-kinu a primit 
și aprobarea Celeștilor. Cel puţin asta susținea regele. Un text bilingv, sumeriano-akkadian, 
înscris pe o statuie a lui Șarru-kinu, pusă înaintea lui Enlil în templul său din Nippur, anunţă că 
Șarru-kinu era nu doar „Aroate-Veghetorul cuprinzător” al lui Iştar, ci şi „preot uns al lui Anu” și 
„mare regent al lui Enlil’, Enlil fiind cel care „ii dăduse puterea și domnia”. Un alt text declara că 
„Enlil nu lăsa pe nimeni să i se împotrivească lui Șarru-kinu, regele ţării; de la Marea de Sus până la 
Marea de Jos, Enlil i-a dat totul”. Exact același lucru îl susținea și Lugal-Zage-Si din Umma 
înainte de a fi ucis de Șarru-kinu. 

55 de ani a domnit Șarru-kinu, care a fost supranumit „Cel Mare”. Soţia sa, Tașlultum, i-a dăruit 
o fiică, Enheduanna, și patru fii: Rimuș, Maniștușu, Șu-Enlil sau Ibarum și Illaba'is-takal. După 
moartea lui Șarru-kinu din 2279 î.e.n., Rimuș a preluat tronul imperiului, pe care l-a condus timp 
de nouă ani. A urmat fratele său, Maniștușu, care a domnit timp de 15 ani, până în 2255 î.e.n., 
când a fost asasinat de membrii curţii sale regale. Se presupune că și Rimuș a avut un sfârșit 
asemănător. Pe Enheduanna, Şarru-kinu a numit-o Mare Preoteasă a lui Nanna / Enki în Ur, 
pentru a-și cimenta puterea în sudul Sumerului. Prinţesa și-a menţinut postul până în timpul 
domniei lui Rimuș, când a fost expulzată din cauza implicării ei într-o formă de tulburare politică 
și reinstalată în cele din urmă ca Mare Preoteasă. Deși preoteasă a lui Enki, prințesa o prefera 
pe Iștar, căreia i-a compus un număr semnificativ de imnuri. Este prima deţinătoare a titlului de 
„Preoteasă En” consemnată de istorie, un rol de o deosebită importanţă politică, deţinut adesea 
de prințese de-a lungul timpului. După moarte, Enheduanna a continuat să reprezinte o 
personalitate marcantă, fiindu-i atribuit chiar un statut semidivin. 

Cine era cu adevărat Șarru-kinu? Atât mama, cât și fiica sa, au deținut funcţia de Mare 
Preoteasă, iar el se declarase „preot uns al lui Anu”. În acele vremuri, fiind considerat locţiitorul 
zeilor pe Pământ, Marele Preot avea o influenţă atât de mare, încât putea chiar înscăuna regi. 
Din acest motiv, acest rol nu se atribuia oricui, ci doar membrilor caselor regale. Nu cunoaștem 
detalii despre părinţii lui Sargon, însă despre mama sa putem intui că, prin prisma funcţiei 
deţinute, era de viţă regală. Șarru-kinu s-a născut pe vremea când rege al Sumerului era Puzur- 
Suen, fiul divinei Kug-Bau, fiica lui Marduk, cea care a domnit 100 de ani. Deși nu avem dovezi 
pentru a sprijini această ipoteză, sunt mari șanse ca mama lui Șarru-kinu să fi făcut parte din 
familia regală a lui Puzur-Suen, ţinând cont de funcţia ei supremă în preoțime. Fiind cam de 
aceeași vârstă cu regele, este posibil să fi fost chiar sora lui, prin urmare fiica reginei Kug-Bau. 
Ceea ce l-ar face pe Șarru-kinu strănepotul zeului Marduk. Rămâne un mister pentru istorici 
numirea unui simplu grădinar în funcţia de paharnic al regelui Ur-Zababa, rol atribuit doar 
nobilimii, care însă se poate explica prin descendența lui Șarru-kinu din casa regală a divinei 
Kug-Bau. Tot un mister îl reprezintă și motivul pentru care zeii au ajutat un simplu grădinar să 
ajungă pe tronul Sumerului și să formeze primul imperiu din istorie, Iștar chiar devenindu-i 
amantă. Însă totul capătă sens acceptând posibilitatea ca Șarru-kinu să fi fost strănepotul lui 
Marduk, zeu care i-a adus în cele din urmă sfârşitul. 

La finalul îndelungatei sale domnii, Șarru-kinu a construit orașul Agade / Akkad, pe care l-a 
desemnat capitală a imperiului. Etimologia numelui este necunoscută cercetătorilor, care sunt 
siguri însă că nu are o origine akkadiană ci, probabil, sumeriană sau hurriană. Originea non- 
akkadiană a numelui orașului sugerează că locul era deja populat în vremea lui Șarru-kinu, 
lucru care reiese și din menţionarea sa într-o inscripţie presargonică. Cel mai probabil, din 


motive necunoscute, regele a transformat un sat sau un orășel în ditamai capitala unui imperiu. 
Nici locaţia orașului nu a putut fi stabilită până în prezent, exact ca în cazul locului natal al lui 
Șarru-kinu, Azupiranu. Este posibil ca Agade și Azupiranu, cele două cetăți necunoscute 
cercetătorilor, despre care se știe doar că erau pe malul Eufratului, să fi fost unul și același. 
Pare logic ca Şarru-kinu să-și fi construit o capitală în locul său natal, ceea ce rămâne însă doar 
o ipoteză în lipsa dovezilor. 
Cronica regilor timpurii susține că regele a ridicat Agade pe pământ adus din Babilon, cetatea 
lui Marduk. Scopul era sfinţirea orașului; un oraș sfânt, precum Babilonul, era construit pe 
pământ sfânt. Cum nu a găsit un teren sfinţit pe care să-și ridice capitala, cea mai firească 
soluţie era să aducă astfel de sol din Babilon. Gest care l-a înfuriat la culme pe Marduk: 
„Tinând seamă de sacrilegiul astfel făptuit de Șarru-kinu, 
Marele domn Marduk s-a mâniat 
Și i-a nimicit poporul prin înfometare. 
De la răsărit la apus i-a înstrăinat de Șarru-kinu,; 
Iar lui i-a dat pedeapsa de a nu-și afla odihna”. 
Istoria consemnează foamete, războaie și revolte în întregul imperiu pe finalul domniei lui Șarru- 
kinu. În autobiografia sa, regele declara: „toate ținuturile s-au revoltat împotriva mea şi m-au asediat 
în Agade, dar bătrânul leu încă are dinţi şi gheare”. A murit în 2279 î.e.n., până atunci negăsindu-și 
odihna, în conformitate cu pedeapsa lui Marduk. 
Imperiul Akkadian a ajuns la apogeu în timpul domniei lui Naram-Sin, fiul lui Maniştușu și 
nepotul lui Șarru-kinu, care a urcat pe tron în 2255 î.e.n., după asasinarea tatălui său. „Rege al 
celor patru părți ale lumii” după cum s-a intitulat, Naram-Sin era, ca toți semiţii, un adept al 
Veghetorilor. Numele său conţine unul dintre epitetele akkadiene ale lui Enki, Sin (Nanna la 
sumerieni). Regele mărturisea că Marduk i-a dat câteva teritorii dar și „Arma zeului”, cu care și-a 
învins dușmanii. Într-o inscripție despre marșul lui Naram-Sin spre Liban, îi sunt recunoscute 
meritele lui Marduk: 
„Deşi din epoca domniei omului 
Niciun rege nu a distrus vreodată Armanul şi Ebla, 
Acum zeul Nergal (Marduk - n.a.) deschis-a calea viteazului Naram-Sin, 
I-a dat Ebla şi Armanul, i-a dăruit Amanusul 
Și Muntele Cedrilor şi Marea de Sus”. 
Marea greșeală a lui Naram-Sin, care a dus la distrugerea Imperiului Akkadian, a fost jefuirea 
templului lui Enlil din Nippur, numit Ekur, la ordinul zeiței Iştar. Imediat după acest sacrilegiu, ea 
și-a părăsit templul din Agade, capitala akkadienilor, ascunzându-se de mânia lui Enlil: 
„Cuvântul Ekurului plutea peste Agade 
Ca o tăcere de moarte; 
Agade tremura tot; 
Templul său, Ulmaș, era înfiorat; 
Ea, care locuia acolo, a părăsit oraşul. 
Fecioara şi-a uitat odaia, 
Sfânta Inanna (Iștar - n.a.) şi-a uitat altarul din Agade”. 
Zeița avea un motiv pentru această acţiune sfidătoare. Un text intitulat Regina tuturor ME-urilor 
recunoaște că Iștar încerca să spulbere Vechea Ordine Divină și să instaureze o Nouă Ordine 
Mondială. Hotărâtă să devină zeitate supremă, ea a sfidat autoritatea lui Anu și a lui Enlil, 
precum și legile date de ei. Anunţând că „a devenit mai mare decât mama care i-a dat naștere (...) 
mai mare chiar decât Anu”, |ștar a ocupat templul E-Anna („Casa lui Anu”) din Uruk: 

„Cereasca monarhie a fost răpită de o femeie (...) 
A schimbat complet legile Sfântului Anu, 
Nu s-a temut de marele Anu. 
I-a luat lui Anu E-Anna, 
Casa cu farmec fără egal, cu durabilă nobleţe. 
Acelei case i-a adus nimicirea; 
Inanna îşi atacă oamenii, îi face prizonieri”. 
Lovitură de stat a zeiței se desfășura pe două fronturi. În timp ce ea cucerea templul lui Anu din 
Uruk, Naram-Sin îl ataca pe cel al lui Enlil din Nippur. Conform textului intitulat de savanți 
Blestemul Akkadului, după ce a primit ordinul pe care îl așteptase șapte ani, regele akkadian 
„A sfidat cuvântul lui Enlil; 
I-a strivit pe slujitorii lui Enlil, 
Și-a mobilizat trupele și 
Ca un erou deprins cu despotismul 

A prins Ekurul în mână de fier”. 
Cucerind cu ușurință Nippurul, Naram-Sin „ca un tâlhar l-a prădat”. A intrat cu forța în templul 
Ekur, „ridicând mari scări pe zidul Casei”. A ajuns în Sfânta Sfintelor, loc permis doar preoților lui 
Enlil. „Acum, oamenii i-au văzut chilia sacră, o încăpere ce nu cunoștea lumina; akkadienii au văzut 
sfintele vase ale zeului”, pe care regele „le-a azvârlit în foc”. Pentru ca sacrilegiul să fie complet, a 
„tras bărci mari la cheu lângă Casa lui Enlil şi a luat averile orașului”. 
Blestemul Akkadului mai spune că, pentru sacrilegiul comis de Naram-Sin, Enlil a blestemat 
Imperiul Akkadian. A provocat o secetă, foametea cuprinzând tot imperiul. Bogaţii erau jefuiti, 
oamenii se luptau între ei pentru mâncare iar statuile zeilor erau arse. Deși blestemul lui Enlil a 
fost considerat multă vreme un eveniment fictiv, la sfârșitul secolului trecut, după ce a examinat 
solul mesopotamian, arheologul Harvey Weiss a ajuns la concluzia că în jurul anului 2200 î.e.n. 
a avut loc o îndelungată secetă, care a uscat solul și a provocat foamete, confirmând astfel 
mitul mesopotamian. Este posibil ca schimbările climaterice să fi fost cauzate de cometa Hale- 
Bopp, care a trecut pe lângă Pământ în 2215 î.e.n. Această schimbare climaterică sau 
„blestem” nu a fost de ajuns pentru zeul dornic de răzbunare. Mânios peste măsură, „fiindcă 
iubitul său Ekur fusese atacat”, Enlil i-a chemat în Mesopotamia pe gutieni pentru a nimici Imperiul 
Akkadian slăbit de foamete, secetă și revolte. În 2193 î.e.n., după moartea lui Șar-Kali-Șarri, fiul 
lui Naram-Sin, hoardele gutienilor au năvălit „în număr mare, ca lăcustele (...) nimic n-a scăpat 
brațului lor”. Mulţi akkadieni au fost măcelăriți fără milă: „cel ce dormea pe acoperiș, pe acoperiș a 
murit; cel ce dormea în casă n-a fost dus la groapă (...) capete erau zdrobite, guri erau strivite (...) 
sângele trădătorilor curgea peste sângele credincioşilor”. Pentru a împiedica devastarea întregii 
zone, opt dintre zeii cei mari au hotărât ca Agade, „orașul care a îndrăznit să atace Ekurul”, să fie 
distrus, iar celelalte cruțate. „Lovește în Agade cu un blestem de ură”, i-au spus lui Enlil, numai să 
lase în pace celelalte regiuni. Enlil a acceptat iar hoardele gutiene au șters de pe fața 
pământului capitala akkadienilor, i-au gonit pe semiţi, apoi au condus Mesopotamia, Lagaș fiind 
cartierul lor general. Sosirea hoardelor în Mesopotamia a avut loc cu puţin înainte de trecerea în 
Era Berbecului. După ce gutienii au preluat conducerea Mesopotamiei, Anu și Enlil au implantat 
în cetatea Kiş arma Șuhadaku iar Ninurta a refăcut agricultura și sistemul de irigaţii, distruse de 
„blestemul” lui Enlil. Multe orașe au fost reclădite și repopulate, doar Agade rămânând pustiu 
pentru totdeauna. Tot Ninurta, fiul lui Enlil, i-a cerut gutianului Gudea (2144-2124 î.e.n.), regele 
din Lagaș, să-i construiască un nou templu, numit Eninnu. Ba chiar i-a oferit planul templului, pe 
care Gudea l-a respectat întocmai. Când templul a fost gata, după cum nota regele, Ninurta a 

apărut alături de alţi doi zei, cu toţii stând lângă „pasărea divină a vântului turbat” (naveta zeului), 
pe care a închis-o în templu, unde a fost în permanenţă păzită de două „arme zeiești”. Şi se 
părea că Mesopotamia era din nou în mâinile Celeștilor prin adepții lor, arienii. Însă Veghetorii 
nu au acceptat înfrângerea prea ușor. 

În anul 2119 î.e.n., Utu-Hengal, guvernatorul orașului Uruk, s-a răzvrătit împotriva gutienilor 
conduși de regele Tirigan, pe care i-a învins și i-a gonit din Mesopotamia, apoi s-a înscăunat ca 
rege al Sumerului. Astfel a început perioada sumeriană renascentistă, care a dus la nașterea 
Imperiului Neo-Sumerian. Utu-Hengal nu a rezistat mult timp pe tron, după numai șapte ani 
locul lui fiind luat de Ur-Nammu (2112-2094 î.e.n.), ginerele său și guvernatorul orașului Ur. 
Deși arieni, acești regi sumerieni nu ascultau ordinele Celeștilor, ci erau adepți ai Veghetorilor. 
Utu-Hengal conţine în numele său unul dintre epitetele sumeriene ale lui Marduk, Utu. Ur- 
Nammu, care se proclamase semizeu, susținând că mama sa era zeița Ninsun, a început să 
construiască în orașul Ur un mare ziggurat închinat lui Enki, numit Etemennigur („Casa a cărei 
fundaţie creează teroare”). Zigguratul a fost terminat de Șulgi, fiul său, care și el a dus câteva 
războaie cu gutienii. Ur-Nammu scria că zeul Nanna / Enki i-a ordonat să-i construiască acel 
templu, pentru care i-a dat măsuri precise, oferindu-i chiar și o prăjină și o sfoară de măsurat. 
Șulgi se lăuda că a petrecut cu Marduk și cu Iștar în templul lui Anu din Uruk și că a făcut sex 
cu zeița. Fiul său, Amar-Sin, a înfiinţat la Eridu (orașul lui Enki) o reședință regală și a adoptat 
funcţii preoțești. lar ultimii trei regi ai Sumerului, Amar-Sin, Șu-Sin și Ibbi-Sin, și-au inclus în 
nume unul dintre epitetele akkadiene ale lui Enki, Sin. De ce Enlil a permis ca gutienii lui să fie 
izgoniți iar Mesopotamia să fie condusă de susţinători ai Veghetorilor? Răspunsul ni-l dă Codul 
lui Ur-Nammu, cel mai vechi cod de legi descoperit până în prezent, care începe astfel: „După ce 
An şi Enlil au predat regalitatea cetăţii Ur lui Nanna (Enki - n.a.), în acea vreme a făcut Ur-Nammu, fiul 
născut al lui Ninsun, pentru mama sa iubită care l-a purtat în pântec, în conformitate cu principiile sale 
de echitate și adevăr...”. Chiar aşa să fi stat lucrurile? Să-i fi predat Anu și Enlil de bună voie 
conducerea lui Enki? Sau căpetenia Veghetorilor a preluat-o din proprie inițiativă? În teorie, este 
logic ca Enki să fi încercat să recapete puterea în era sa, cea a Berbecului, şi să fi ales arieni în 
locul semiţilor săi, care în acele vremuri nu aveau forța necesară pentru a recuceri 
Mesopotamia. 

Și în Egipt s-au produs evenimente de importanță majoră, asemănătoare celor din 
Mesopotamia și contemporane cu ele. După căderea Regatului Vechi, în jurul anului 2181 î.e.n., 
Egiptul a intrat în Prima Perioadă Intermediară, o perioadă întunecată a istoriei egiptene. 
Haosul, foametea, revoltele și luptele pentru putere au cuprins pământul faraonilor timp de 
aproximativ un secol. Templele erau vandalizate, statuile regilor erau distruse, în timp ce 
dinastiile din Waset / Thebai (oraș al lui Enki) și Henen-nesut / Herakleopolis (închinat lui 
Ninurta) se luptau pentru putere, împărțindu-și Egiptul în două. Schimbările climaterice au adus 
seceta egiptenilor și, implicit, o perioadă de foamete, la fel ca în Imperiul Akkadian. Și exact în 
același timp. În jurul anului 2055 î.e.n., în ultimii ani de domnie ai lui Șulgi în Sumer, pe tronul 
capitalei Waset a urcat Nebhepetre Mentuhotep, care a unificat Egiptul. Odată cu domnia lui 
Utu-Hengal a luat naștere Imperiul Neo-Sumerian, în timp ce Nebhepetre este considerat 
fondatorul Regatului Mijlociu al Egiptului. Și faraonul era un adept al Veghetorilor, capitala sa, 
Waset, fiind principalul centru de cult al lui Amun / Enki. Nebhepetre chiar era reprezentat în 
artă purtând coroana lui Amun. Dacă Șulgi a terminat de construit în Ur un mare ziggurat 
închinat lui Enki, Nebhepetre și-a ridicat un uriaș templu morturar, dedicat aceleiași divinități. 
Totul se petrecea aproape identic și aproximativ în același timp în Egipt și în Mesopotamia. 


Schimbări majore în această perioadă au avut loc și în China. Conform Proiectului Cronologic 
Xia-Shang-Zhou din 1996, în jurul anului 2070 î.e.n. a fost înființată dinastia Xia, prima 
tradiţională a Chinei. Fondatorul ei a fost Da Yu (Yu cel Mare), urmașul Împăratului Galben 
Huangdi (un personaj divin considerat inițiatorul civilizaţiei chineze). Înainte de a ajunge pe 
tronul Chinei, Yu a inventat un sistem de control al inundaţiilor care loviseră ţara în același timp 
cu schimbările climaterice menţionate de egipteni și de mesopotamieni, provocate probabil de 
apariția cometei Hale-Bopp (ori de mânia zeului Enlil). Miturile spun că Yu a oprit inundaţiile 
tăind creasta unui munte cu ajutorul unei arme divine, pentru a crea un canal de scurgere a 
apei. Alte legende susţin că a fost ajutat de un dragon galben și de o ţestoasă neagră. Folclorul 
chinezesc mai afirmă și că Yu l-a ucis pe Xiangliu, șarpele cu nouă capete al zeului apelor 
Gong Gong, care devasta pământurile Chinei. La fel ca Mesopotamia și Egipt, China acelor 
vremuri era lovită de lupte interne, care aveau loc frecvent între triburile Xia și Chi You. Pentru 
că a oprit inundaţiile și a refăcut agricultura, Yu a primit tronul Chinei, înființând astfel dinastia 
Xia. Spre deosebire de Nebhepetre Mentuhotep, care a unificat Egiptul, Da Yu a împărţit China 
în nouă provincii. 

Ținând cont de toate aceste evenimente similare din Mesopotamia, Egipt și China, la care 
adăugăm și construirea Seahenge din Marea Britanie în 2049 î.e.n., nu putem să nu ne 
întrebăm ce s-a întâmplat în acea perioadă. Mai mult ca sigur a avut loc un eveniment 
important, cu repercursiuni în întreaga lume. Ce eveniment? Răspunsul poate fi găsit în Egipt, 
tărâmul faraonilor. 

În timpul domniei lui Nebhepetre Mentuhotep, la scurt timp după ce Enki a preluat conducerea 
Egiptului și Mesopotamiei, puţin după 2050 î.e.n. a apărut cultul lui Asar (Osiris), un alter-ego al 
lui Enki. În religia osiriană, zeul, primul conducător al lumii, a fost ucis de fratele său, Sutah 
(Seth) / Enlil, care i-a luat tronul. După o luptă cu unchiul său, Haru (Horus) / Marduk, fiul lui 
Asar, a primit mult-râvnitul tron și, implicit, conducerea întregii lumi. Apoi, Ra / Anu l-a luat cu el 
pe Sutah, pentru a-l însoţi în Barca Milioanelor de Ani, cu care zeul suprem se plimba în cer. Un 
mit asemănător au dogonii din Mali, unde zeul răzvrătit Nommo a fost tăiat în bucăţi de mama 
sa și împrăștiat pe toată suprafața Pământului. Religia lui Asar a luat naștere în orașul Abju, 
numit Abydos de greci. Abju provine din Abzu, casa subterană a lui Enki în religia sumeriană. 
Prin urmare, egiptenii considerau orașul Abydos casa terestră a zeului. Chiar susțineau că în 
acel loc se afla, la loc de cinste, capul lui Asar, zeul care a fost închis într-o cutie apoi tăiat în 
bucăţi de fratele său, bucăţi împrăștiate în tot Egiptul. 

Apariţia în acel moment al cultului lui Asar, zeul ucis, poate însemna că moartea sa a avut loc 
cu puţin timp înainte. lar motive pentru acea crimă se găseau. Enki tocmai preluase 
Mesopotamia și Egiptul din mâinile lui Enlil, căruia încă nu-i trecuse supărarea pentru jefuirea 
templului său din Nippur, pentru care responsabili erau akkadienii, adepţii Veghetorilor. 
Conflictul dintre Celești / Anunna și Veghetori / Igigi era unul îndelungat, iar aceste ultime fapte 
ale lui Enki nu au reprezentat decât picăturile care au umplut paharul. După aceasta întâmplare, 
începând cu perioada din jurul anului 2000 î.e.n., apariţiile zeilor printre oameni s-au rărit 
considerabil. Atât Celeștii cât și Enki au dispărut, singurii care și-au mai făcut apariţia, conform 
cronicilor antice, fiind Veghetorii. lar odată cu zeii au dispărut și sumerienii, după cum susțin 
istoricii. 

Plecarea Celeștilor de pe Pământ nu poate fi pusă decât pe seama unui ordin al lui Anu. Trimiși 
aici de împărat pentru a-i supraveghea pe Veghetori, s-au retras fără îndoială tot la porunca sa. 
Cel mai probabil, pentru uciderea lui Enki, Anu a hotărât să-l ia pe Enlil în lumea zeilor, iar Terra 
să rămână sub stăpânirea fiului celui ucis, Marduk. Înscăunarea lui Marduk ca rege al 

Pământului reiese din mai multe surse antice. Pe lângă mitul egiptean al lui Haru, care a primit 
tronul de la zeul suprem Ra, există poemul babilonian Enuma Eliș, care descrie alegerea lui 
Marduk în fruntea panteonului, și prologul Codului lui Ammurapi, care începe cu afirmaţia: „Când 
exaltatul Anu, rege pentru Anunnaki și Ellil (Enlil - n.a.), stăpân al cerului şi Pământului (...) a acordat 
stăpânirea divină a multitudinii de oameni lui Marduk, fiul prim-născut al lui Ea (Enki - n.a.), el l-a 
preamărit printre Igigi (Neghetori - n.a.). În cronicile japoneze, Okuninushi a devenit 
conducătorul Pământului și a primit titlul de „Stăpân al Terrei” după ce tatăl său s-a mutat în 
Lumea Cealaltă. Pentru scandinavi, Baldr a ajuns conducătorul panteonului după Ragnarok, 
apocalipsa care a adus moartea majorităţii zeilor. Grecii nu au păstrat mituri care să explice 
ascensiunea lui Marduk, însă au lăsat să scape un indiciu, numindu-l pe Apollon moștenitorul lui 
Zeus (Enlil), deși Ares (Ninurta) era mâna dreaptă a zeului suprem. Pentru perși, Ahura Mazda 
sau Ormuzd a ajuns zeul suprem al panteonului odată cu apariţia zoroastrismului, iar pentru 
musulmani Allah a devenit singurul dumnezeu. După întoarcerea din Babilon, iudeii l-au adoptat 
pe Marduk ca unic zeu, atribuindu-i numele Yahweh. În Noul Testament, care îl numește Satan 
pe Marduk, zeul este considerat stăpânul acestei lumi (Evanghelia după Matthaios) și 
„lumnezeul veacului acestuia” (A Doua Epistolă către Corinteni 4:4). lar în Apocalipsa lui loannes, 
Marduk este Fiara căreia „Balaurul i-a dat ei puterea lui şi scaunul lui şi stăpânire mare” (13:2), 
autorul adăugând că „i s-a dat ei stăpânire peste toată seminţia şi poporul și limba şi neamul” (13:7). 
Adepții lui Marduk au exagerat uneori importanța zeului lor. De exemplu, pentru babilonieni, 
Marduk a devenit conducătorul tuturor zeilor cerești și pământeni, în textul sumerian Enki și 
ordinea lumii este scris că „lui i-a dat Enki în grijă întregul Univers”, iar pentru akkadieni și asirieni 
el era „stăpânul cerului și al Pământului”. În realitate, Anu şi-a păstrat funcţia de conducător 
suprem al lumii, lui Marduk lăsându-i doar tronul Pământului. 

Moartea lui Enki în jurul anului 2050 î.e.n., plecarea Celeștilor și accederea lui Marduk pe tronul 
Terrei au acoperire istorică. În acea perioadă, amoriții și elamiţii (semiţi, prin urmare adepţi ai 
Veghetorilor) au invadat Mesopotamia, ceea ce a dus la dispariția sumerienilor (arieni care s-au 
retras din zonă, rămași fără protecţia zeilor lor). După domnia lui Șulgi, fiul lui Ur-Nammu, 
Imperiul Neo-Sumerian a fost condus de regi care și-au inclus în nume unul dintre epitetele 
akkadiene ale lui Enki, Sin, în onoarea zeului lor suprem care tocmai decedase: Amar-Sin 
(2048-2039 î.e.n.), Șu-Sin (2039-2030 î.e.n.) și Ibbi-Sin (2030-2006 î.e.n.). Înainte de domnia 
acestor trei regi, Șulgi a terminat de construit marele templu al lui Enki din Ur, început de tatăl 
său, iar regele asirian Ușpia, care a domnit în jurul anului 2030 î.e.n., a ridicat pentru același 
zeu un templu în orașul Așșur din Asiria. Babilonul, fondat în secolul al XXIII-lea î.e.n. (undeva 
între 2286 î.e.n. și 2231 î.e.n. conform diferitelor cronici antice) și închinat lui Marduk, a fost 
transformat de amoriţi dintr-un biet orășel în ditamai capitala Imperiului Babilonian. În secolul al 
XVIII-lea î.e.n., cel de-al șaselea rege al Babilonului, amoritul Ammurapi (Hammurabi), susținea 
că a primit de la Marduk un cod de legi și o armă foarte puternică. „Zeii Ea și Bel m-au strigat pe 
nume pe mine, Ammurapi, destoinic domnitor, cu frică de zei, ca să dau în fară puterea dreptăţii, ca să 
nimicesc pe cel rău şi viclean, ca cel puternic să nu asuprească pe cel slab, ca să mă înfăţișez oamenilor 
asemenea Soarelui spre a lumina fara - eu, Ammurapi, păstorul chemat de zeul Bel, eu care dau bogății 
şi averi (...) Când zeul Marduk mi-a încredinţat cârma lumii şi să aduc ţărilor dreptate, atunci am făurit 
eu însumi dreptul şi dreptatea în limba ţării, făcându-i pe oameni să se bucure”, scria regele în codul 
său. Ba chiar a sculptat momentul în care Marduk i-a încredinţat legile. Predarea unor legi de 
către Marduk nu reprezintă un caz izolat, cu puţin timp în urmă el dându-i un cod asemănător 
regelui sumerian Ur-Nammu iar mai târziu, conform Bibliei, și lui Moșeh legi pentru israeliți. Tot 
la ordinul zeului său, Ammurapi a înălțat zidurile Babilonului și a construit temple pentru 

principalii zei, Marduk, Ea / Enki și Iștar, care au înlocuit triada supremă sumeriană, formată din 
An, Enlil și Enki. Probabil folosindu-se de arma primită de la zeul său, Ammurapi și-a cucerit 
vecinii și a format Imperiul Babilonian. A decretat Babilonul ca fiind „cel mai sfânt oraș” din 
Mesopotamia, titlu deţinut până în acel moment de Nippurul lui Enlil. Cultul lui Marduk s-a 
răspândit rapid iar în perioada neo-babiloniană s-a dezvoltat atât de mult, încât zeul a ajuns fără 
rival. În timpul lui Ammurapi, preoții propovăduiau că Marduk, odată ajuns în fruntea 
panteonului, a preluat toate titlurile și atributele lui Enlil. lar sora și consoarta sa, Iștar, a făcut 
același lucru cu mama ei, Ninhursag. Singurul considerat egalul lui Marduk a fost tatăl său, Ea. 
Transformarea cultului lui Marduk în henoteism a fost pasul decisiv pentru trecerea de la 
politeism la monoteism, cea mai logică dezvoltare a religiei stăpânului acestei lumi. „Să nu ai alți 
dumnezei afară de mine!” a devenit astfel prima poruncă a zeului pentru toți supușii săi. 

Dacă într-adevăr Enki a fost ucis de fratele său în jurul anului 2050 î.e.n., cum a murit? Primul 
indiciu ni-l dau tot egiptenii antici, care au consemnat cele mai multe detalii despre moartea 
zeului. În scrierile lor, sufletele morţilor mergeau la Asar, în lumea subterană pe care o 
conducea. În mod bizar, sufletele se îndreptau spre cer pentru a ajunge în împărăţia din 
interiorul Pământului. Mai exact, spre centura Orion, echivalată de egipteni cu Asar. Câţiva 
egiptologi moderni au ajuns la concluzia că Duat, lumea subterană a lui Asar, a devenit la un 
moment dat o parte a cerului. Ba chiar i-au identificat coordonatele cerești. În anii 1940, 
egiptologul Selim Hassan a fost primul care a încercat să identifice acele coordonate. După un 
studiu minuţios al multor texte funerare și referitoare la înviere, el a stabilit că Duat a fost 
imaginat de vechii egipteni „în partea răsăriteană a cerului”, putând fi descoperit atunci când 
steaua Sirius și constelația Orion deveneau vizibile înaintea zorilor. „Orion a fost învăluit de Duat 
în timp ce acela care trăieşte la orizont se purifică. Sothis (Sirius - n.a.) a fost învăluită de Duat în timp 
ce acela care trăiește la orizont se purifică”, spune unul dintre textele funerare, din care Hassan a 
dedus că se bazează pe observaţii astronomice, care duc la concluzia că Duat se afla localizat 
în cer. „Am trecut de căile lui Asar; acestea sunt la limita cerului”, spune unul dintre Textele 
Sarcotagelor, manuale pentru călăuzirea sufletelor în Viaţa de Apoi, scrise cu puţin înainte de 
2040 î.e.n., la câţiva ani de la moartea lui Enki / Asar. În drumul său spre Orion, sufletul 
decedatului se oprea în Centura de Asteroizi dintre Marte și Jupiter. Cum a ajuns zeul de sub 
pământ în cer? Și de ce sufletele se opreau în Centura de Asteroizi, dacă zeul le aștepta în 
Centura Orion? Să fi văzut egiptenii antici vreo legătură între meteoriţii din Centură și corpul 
dezmembrat al lui Asar? 

Întinsă pe aproximativ 2-3,4 Unităţi Astronomice, Centura de Asteroizi aflată între Marte și 
Jupiter are o origine necunoscută. Oamenii de știință au emis câteva ipoteze care să încerce să 
explice proveniența asteroizilor, însă niciuna satisfăcătoare. Nu poate fi vorba despre rămășițele 
vreunei planete, deoarece masa totală a asteroizilor din Centură ajunge la aproape 4% din 
masa Lunii, ceea ce ar însemna un corp ceresc mai mic decât Charon, satelitul planetei Pluto. 
Pentru a forma o planetă de mărimea Terrei ar fi nevoie de aproximativ 2000 de astfel de 
centuri de asteroizi. Dacă ar fi fost vorba totuși despre un astfel de corp ceresc, apare 
următoarea întrebare: ce sau cine l-a spart? Se pare că asteroizii din Centură nu pot fi atrași de 
planeta Marte din cauza gravitaţiei lui Jupiter și viceversa, ceea ce înseamnă că se află exact în 
punctul în care gravitaţiile celor două planete acţionează asupra lor în mod egal, pentru a-i 
menţine în același loc. Ceea ce ar fi o coincidență cam mare, dacă am pune-o pe seama 
întâmplării. Orbitele principalilor asteroizi din Centură sunt eliptice, spre deosebire de planete, 
care au orbite aproape circulare. Pe Ceres, planeta pitică a Centurii, cât și pe câţiva asteroizi, a 
fost descoperită gheaţă, a cărei provenienţă ridică, de asemenea, semne de întrebare. Mai 


> ez |< 


mult, unii cercetători au calculat că întreaga masă a asteroizilor din Centură ar încăpea perfect 
în Groapa Marianelor din Oceanul Pacific care are, de asemenea, o provenienţă necunoscută. 
Groapa Marianelor se află în apropiere de Japonia, la circa 2000 de kilometri est de Insulele 
Filipine și la sud de insula Guam. La nord se continuă cu groapa Bonin care, la rândul ei, 
continuă tot în nord cu groapa Japoniei. Fiind cel mai adânc punct de pe suprafața Pământului, 
cu o adâncime de 10.994 de metri, explorarea fundului Gropii Marianelor este aproape 
imposibilă, presiunea exercitată de apă fiind de aproape două tone pe centimetru pătrat. Cu alte 
cuvinte, la acea adâncime organismul uman ar fi supus unei presiuni echivalente cu greutatea a 
20 de avioane de mare capacitate. Nimeni nu știe cum s-a format, mediul academic 
considerând-o opera unui meteorit. Care însă nu se găsește acolo, la drept vorbind. „Este un loc 
cu aspect selenar, dezolant, foarte izolat. Sentimentul a fost unul de izolare faţă de întreaga umanitate”, 
spunea regizorul James Cameron, care a explorat-o în 2012. Groapa Marianelor se află pe locul 
unde se presupune că s-a scufundat un continent mitic, numit Lemuria, Mu sau Kumari 
Kandam, pe care ar fi trăit o civilizație mult avansată, ipoteză desființată de teoriile moderne 
privind plăcile tectonice. Cu toate astea, Oceanul Pacific conţine în jur de 25.000 de insule, mai 
multe decât conţin toate celelalte oceane împreună, iar în apropiere de Groapa Marianelor au 
fost descoperite orașe și structuri piramidale scufundate. Groapa se află într-o regiune de o 
mare instabilitate tectonică, numită Cercul de Foc al Pacificului, cea mai întinsă și activă zonă 
vulcanică de pe Pământ, care conţine 62% dintre vulcanii activi existenţi în prezent pe planeta 
noastră. Tot aici se află punctul de îmbinare a trei plăci tectonice: placa Pacificului, placa 
Filipinelor și placa Euroasiatică. De asemenea, Groapa Marianelor se află în Triunghiul 
Dragonului sau Marea Diavolului, o zonă misterioasă, aflată pe același meridian cu Triunghiul 
Bermudelor din Oceanul Atlantic. În ambele triunghiuri au avut loc numeroase cazuri de 
dispariţii de vapoare, bărci sau avioane, precum și de apariţii ale unor nave-fantomă și O.Z.N.- 
uri. Supraviețuitorii povesteau că în acea zonă misterioasă aparatura nu le mai funcţiona, o 
ceaţă apărută pe neașteptate le-a redus vizibilitatea iar timpul a început să se scurgă mult mai 
repede. Vladimir Ajaja, unul dintre cei mai respectaţi ufologi ruși, afirma: „Cinzeci la sută din 
întâlnirile O.Z.N. au legătură cu oceanele. Alte cincisprezece cu lacurile. Astfel O.Z.N.-urile tind să se 
asocieze cu apa”, adăugând că „au fost incidente în care oamenii de ştiinţă au văzut obiecte 
neidentificate în Groapa Marianelor”. Prin urmare, nu putem să nu ne întrebăm ce se întâmplă în 
acea zonă. Și cum s-a format Groapa Marianelor? 

Într-o legendă japoneză, pescarul Urashima Taro a salvat o broască ţestoasă din mâinile unor 
copii care o torturau. Drept mulţumire, o ţestoasă mai mare l-a dus în Ryugu-jo, palatul de pe 
fundul mării al lui Ryujin, împăratul dragonilor și zeul apelor. Ajuns în palatul submarin, pescarul 
a aflat că testoasa pe care o salvase era prințesa Toyatama-hime sau Otohime, fiica împăratului 
dragonilor. Urashima Taro a petrecut trei zile în palatul de sub ape apoi s-a întors în satul său, 
unde a aflat că a fost dispărut timp de 300 de ani. Conform acestei legende, palatul submarin se 
afla în Triunghiul Dragonului, în apropiere de Groapa Marianelor. Împăratul dragonilor și zeul 
apelor nu poate fi decât Enki. Și pentru greci, ca Poseidon, locuia pe fundul mării, iar 
babilonienii, care îl numeau și Uanna (Oannes), considerau că locuiește în adâncul Golfului 
Persic. În Sumer se credea că Enki trăia în Abzu, sursa apelor freatice. Această casă a sa din 
interiorul Pământului era unul dintre orașele regatului subteran Agartha. Fiind considerat sursa 
apelor freatice, Abzu era localizat sub scoarţa terestră, sub o mare sau un ocean, acesta fiind 
adevăratul motivul pentru care anticii credeau că zeul locuiește pe fundul apei, iar în zilele 
noastre jumătate dintre O.Z.N.-uri sunt văzute ieșind sau intrând în oceane. Ca exemplu, în 
Apocalipsa lui loannes, Fiara din Adânc vine în lumea oamenilor „ridicându-se din mare” (13:1). 

Departe de a fi o coincidenţă, din Abzu, locul subteran în care a fost obligat Enki să locuiască, 
fiind închis acolo de fratele său, provine cuvântul „abis”, iar Groapa Marianelor mai este numită 
și „Marele Abis”. În limba greacă „abyssos” înseamnă „adânoc” sau „prăpastie fără fund”, denumiri 
care se potrivesc perfect Gropii din Pacific. Grecii au numit Abydos orașul egiptean Abju după 
cuvântul „abyssos”, Abju provenind, la rândul său, din sumerianul Abzu. lar Abju / Abydos era 
principalul centru de cult al zeului Asar / Enki, zeul ucis de fratele său și trimis în lumea 
subterană. În Noul Testament, cuvântul „abyssos” apare de nouă ori, desemnând locuința 
demonilor (Evanghelia după Loukas 8:31), locuinţa morţilor (Epistola către Romani a Apostolului 
Paulos 10:7), locul din care provin Fiara și îngerul Abaddon / Apollion, precum și închisoarea 
celui considerat „balaur, şarpele cel vechi, care este diavolul şi satana” (Apocalipsa lui loannes). În A 
Doua Epistolă Sobornicească a Apostolului Petros 2:4, pentru închisoarea îngerilor păcătoși a 
fost preferat cuvântul sinonim „tartaros”. În mitologia greacă, Tartaros era cea mai joasă regiune 
a lumii, în care erau închiși titanii, un loc de pedeapsă a păcătoşilor, umani sau divini. A fost 
descris de grecii antici ca un loc întunecat, umed și trist, o descriere asemănătoare cu cea a 
Gropii Marianelor, făcută de James Cameron: „un loc cu aspect selenar, dezolant, foarte izolat. 
Sentimentul a fost unul de izolare faţă de întreaga umanitate”. Prin urmare, sunt mari șanse ca 
Groapa Marianelor să fie locul în care se găsea cândva Abzu, orașul subteran al lui Enki. Se 
potrivesc acestei ipoteze și miturile continentului dispărut în acel loc, Lemuria / Mu, populat 
cândva de ființe mult evoluate tehnologic și spiritual, care au adus civilizația omenirii. În cartea 
sa din 1926, scriitorul britanic James Churchward chiar afirma că Osiris provenea de pe 
continentul Mu din Pacific. Dacă e așa, unde a dispărut orașul? 

După cum au concluzionat unii cercetători, asteroizii din centura aflată între Marte și Jupiter ar 
încăpea perfect în Groapa Marianelor. Cu alte cuvinte, din Oceanul Pacific a dispărut o mare 
bucată de pământ, iar între Marte și Jupiter a apărut aceeași cantitate, dar fărâmiţată. Oare nu 
ar fi posibil ca misterioasa Centură de Asteroizi să provină din Oceanul Pacific? Este o ipoteză 
îndrăzneață însă, în același timp, și logică. Știm din mituri că Enlil şi-a ucis fratele, care locuia în 
Lumea Subterană. Știm și că l-a mai asasinat de câteva ori înainte, însă de fiecare dată Enki a 
înviat. Prin urmare, pentru a pune capăt conflictului odată pentru totdeauna, Enlil avea nevoie 
de o soluție permanentă. Pentru a fi sigur că Enki nu va mai putea fi înviat, Enlil l-a smuls cu tot 
cu orașul subteran în care se afla și cu pământul care îl înconjura, trimițând totul în spaţiu, 
departe de Terra, după Marte, unde l-a sfărâmat în bucaţi, cel mai probabil printr-o explozie. 
Scandinavii chiar considerau că Loki (Enki) a murit ars, în urma lui rămânând doar un pumn de 
cenușă. Nu cunoaștem metoda prin care Enlil a reușit acest lucru. Însă o entitate atât de 
avansată încât să creeze lumea materială ar reuși fără prea mari dificultăți să lanseze un oraș 
în spaţiu. Mitul egiptean al lui Asar pare să susțină această variantă. Sutah l-a închis într-o cutie 
(care ar putea reprezenta orașul subteran în care a fost închis Enki de fratele său), apoi l-a tăiat 
în bucăţi și l-a împrăștiat în toată lumea sau, cu alte cuvinte, l-a aruncat în aer cu tot cu „cutie” 
(și cu bucata de pâmânt în care era înfășurat), împrăștiindu-l între Marte și Jupiter, formând 
astfel Centura de Asteroizi. Dogonii din Mali au mitul zeului răzvrătit Nommo, care a fost rupt în 
bucăți și împrăștiat în toată lumea. Unii asteroizi încă prezintă urme de apă îngheţată, ceea ce 
se poate explica prin proveniența lor din Oceanul Pacific. Alţii, precum 16 Psyche, sunt metalici, 
conţinând cantităţi uriașe de fier, fiind probabil rămășițe ale „cutiei (orașul subteran) lui Asar / 
Enki. Astfel înțelegem și de ce sufletele morţilor egipteni nu se mai duceau sub pământ, la zeul 
lor, ci în Centura de Asteroizi. 

Ipoteza orașului lui Enki spulberat în spaţiu reiese din concepțiile religioase ale anticilor. 
Babilonienii susțineau că există un Babilon în cer, identic cu cel de pe Pământ. Tot ei 

considerau Babilonul copia orașului Eridu, casa pământeană a lui Enki. Prin analogie rezultă că, 
pentru babilonieni, exista în cer un oraș al lui Enki. În Apocalipsa lui loannes din Noul 
Testament se spune că va coborî pe Pământ un imens oraș, numit Noul lerusalim: „Și am văzut 
cetatea sfântă, noul Ierusalim, pogorându-se din cer de la Theos, gătită ca o mireasă, împodobită pentru 
mirele ei” (21:2). Acest oraș coborât din cer, în care locuiau divinităţile, „este în patru colțuri și 
lungimea ei este tot atâta cât și lăţimea. Și a măsurat cetatea cu trestia: douăsprezece mii de stadii. 
Lungimea și lărgimea şi înălțimea ei sunt deopotrivă” (21:16). 12.000 de stadii înseamnă 2220 de 
kilometri, care nu reprezintă lungimea fiecărei laturi ale cetăţii (ceea ce ar da o arie de 
4.928.400 de kilometri pătraţi, adică aproape 1% din suprafaţa totală a Pământului), așa cum se 
consideră în mod eronat, ci aria cetăţii. O construcţie cu aria de aproape 5 milioane de kilometri 
pătrați ar ocupa foarte mult spaţiu. Făcând o comparaţie, orașul american New York are o 
suprafață de doar 831,4 kilometri pătraţi. Așadar, o arie de 2220 de kilometri pătraţi este mai 
acceptabilă. Ținând cont că Groapa Marianelor are o suprafață de 2540 de kilometri pătrați, 
putem considera că Noul lerusalim al Apocalipsei lui loannes este orașul subteran smuls din 
acel loc și distrus între Marte și Jupiter. lerusalim se traduce ca „Așezarea lui Șalim”, acesta 
fiind fiul zeului suprem El, zeul canaanean al amurgului, care avea ca simbol Luceafărul de 
seară. Aceste caracteristici ale sale îl identifică pe Șalim cu Enki. Conform tradiţiei biblice, 
lerusalimul a fost construit de regele Dawid, scris în ebraică „Dwd” și în egipteană „Thr”, nimeni 
altul decât zeul înțelepciunii Djehuty (Thoth), un alter-ego egiptean al lui Enki. 

Dacă trupul zeului înțelepciunii a fost fărâmiţat printre asteroizi, nu ar trebui să ne mire că un 
asteroid a primit numele său. 1923 Osiris sau 4011P-L este numele atribuit unui asteroid 
descoperit pe 24 septembrie 1960 de Cornelis Johannes van Houten și de Ingrid van Houten- 
Groeneveld. Un alt asteroid, depistat pe 11 septembrie 1999, a primit numele 101955 Bennu 
sau 1999 RQ36, Bennu fiind în mitologia egipteană o divinitate-pasăre asociată cu Asar (Osiris) 
și cu Ra. Pe 8 septembrie 2016 a fost lansată naveta spaţială OSIRIS REx pentru a colecta 
probe de sol din asteroidul 101955 Bennu. N.A.S.A. a anunţat că, dacă va dispune de fonduri, 
va construi și naveta OSIRIS REX 2, care va studia sateliții naturali ai planetei Marte, Phobos și 
Deimos (despre care se crede că provin din Centura de Asteroizi). Deşi OSIRIS REx reprezintă 
inițialele a „Origins Spectral Interpretation Resource Identification Security Regolith Explorer”, în limba 
latină înseamnă „Regele Osiris”. Sonda spațială Rosetta (botezată după orașul egiptean în care 
a fost descoperită celebra piatră care le-a permis francezilor să decodifice hieroglifele egiptene), 
lansată pe 2 martie 2004, care a studiat asteroizii 1 Ceres și 21 Lutetia din Centură, deţine un 
sistem de imagistică ştiinţifică intitulat OSIRIS („Optical, Spectroscopic and Infrared Remote Imaging 
System”). Pe 6 martie 2015, pe orbita asteroidului 1 Ceres a 
ajuns și sonda spaţială Dawn, lansată de N.A.S.A. pe 27 
septembrie 2007. De asemenea, planeta HD 209458 b din 
constelația Pegasus a fost numită neoficial Osiris. lar în 
februarie 2013, N.A.S.A. a hotărât să lanseze în spațiu un mini- 
satelit numit OSIRIS-3U („Orbital Satellite for Investigating the 
Response of the Ionosphere to Stimulation and Space Weather”). 
După cum am mai spus, egiptenii antici îl echivalaseră pe Asar 
cu Centura Orion. Deloc surprinzător, următoarele misiuni ale 
N.A.S.A. se vor numi Orion. Același nume l-a purtat și modulul 
lunar al misiunii Apollo 16, iar sigla misiunilor Apollo conţine 
cele trei stele ale Centurii Orion. Mitul grecesc al lui Orion este diferit de cel egiptean, pentru 
greci Orion fiind ucis de Artemis, zeița Lunii, din cauza înșelăciunii lui Apollon, zeul al cărui 

nume a fost purtat de misiunile N.A.S.A. pe Lună. Și nu putem să nu remarcăm cât de des 
apare Asar în legătură cu spaţiul cosmic și, mai ales, cu asteroizii... Scriitorul american Richard 
Charles Hoagland chiar susținea că N.A.S.A. este condusă de o elită secretă formată din 
adoratori ai lui Osiris. Este posibil să aibă dreptate, ţinând cont de folosirea repetată a numelui 
zeului egiptean. În plus, prima presupusă aselenizare a unui om pe Lună a avut loc pe 20 iulie, 
dată la care începea calendarul egiptean vechi (fiind, de asemenea, și ziua în care s-a născut 
Alexandros Makedon). De asemenea, egiptenii considerau că în luna iulie s-a născut Asar. 
Șapte ani mai târziu de la așa-zisa primă aselenizare, exact în aceeași zi, ajungea pe Marte 
pentru prima oară o sondă pământeană, Viking 1. Pentru egiptenii antici, Asar a fost ucis în cea 
de șaptesprezecea zi a lunii Athyr sau Hathor, corespunzând zilei de 26 noiembrie în calendarul 
gregorian, după cel egiptean reformat (sau 4 octombrie după cel vechi); ultima misiune N.A.S.A. 
cu echipaj uman a fost Apollo 17, iar următoarea va fi Orion 17. Luna Athyr era cea de-a treia a 
calendarului egiptean; sigla misiunii Orion 17 conţine trei stele. lar Apollon, după cum susțineau 
numeroși cronicari greci, a fost echivalat cu Haru, fiul lui Asar. Ca o curiozitate suplimentară, pe 
4 octombrie, ziua în care se considera că a fost ucis Asar, a decedat și fizicianul Max Planck, 
cel care a dat numele unei societăţi ce se ocupă cu cercetarea în 83 de domenii, unul dintre ele 
fiind spaţiul cosmic. Institutul Max Planck pentru Cercetarea Sistemului Solar este principalul 
colaborator al N.A.S.A. Și tot ca o curiozitate, pe 4 octombrie, data morţii lui Asar pentru 
egiptenii antici, creștinii îl sărbătoresc pe Sfântul Amun sau Ammon, acesta fiind numele unui 
zeu egiptean care, la fel ca Asar, a fost echivalat cu Enki. 

Nu puteau să lipsească ciudăţeniile din Centura de Asteroizi. Pe lângă obiectele zburătoare 
neidentificate care au fost surprinse în Centură de câteva ori, un 
scriitor american, Richard Charles Hoagland, susține că a găsit 
forme geometrice pe suprafața asteroidului Vesta, surprinse în 
timpul misiunii Dawn. lar în august 2013, o echipă de astronomi, 
condusă de profesorul universitar David Jewitt, a observat în 
Centură un „obiect straniu, năucitor”, diferit de meteoriți, care se 
învârte în jurul propriei axe ca un aspersor, expulzând praf. 
Obiectul, considerat asteroid și numit P/2013 P5, are șase cozi 
luminoase. Deși arată ca o cometă, profesorul Jewitt a insistat că 
toate dovezile sugerează că este vorba despre un asteroid. Care are totuși șase cozi de cometă 
și își schimbă aspectul periodic... „Acesta este un obiect extraordinar pentru noi și cu siguranță vom 
mai descoperi şi altele”, a mai spus profesorul Jewitt, care nu a reușit să găsească o explicaţie 
rațională pentru aspectul misteriosului asteroid. 

Poate cea mai mare ciudățenie legată de Centura de Asteroizi este menţionarea ei în Biblie, 
chiar la început. „Și a zis Elohim: «Să fie o tărie prin mijlocul apelor și să despartă ape de ape!» Și a 


fost aşa. A făcut Elohim tăria şi a despărțit Elohim apele cele de sub tărie de apele cele de deasupra 
tăriei. Tăria a numit-o Elohim cer. Și a văzut Elohim că este bine” (Facerea 1:6-8). Ce ar putea fi 
acea „tărie” numită „cer”, care a despărțit apele? Este drept că anticii își imaginau cerul ca fiind 
o suprafaţă solidă, care acoperă Pământul ca o cupolă. Însă ar putea fi o referire la Centura de 
Asteroizi? Cuvântul ebraic pentru „tărie” este „rakia” sau „ragiya”, care desemnează ceva întins. 
În sumeriană, „rakia” poate fi tradus ca „pământul aruncat din apă”, ceea ce ne duce cu gândul 
la porțiunea de pământ luată din Pacific cu tot cu orașul lui Enki și împrăștiată în spațiu. Poate 
că această formulare este interpretabilă, însă Biblia conţine și alte indicii care sprijină ipoteza 
formării Centurii de Asteroizi, bine ascunse de ochii cititorului. Cele 27 de cărți ale Noului 
Testament pot fi grupate în patru părţi, în funcţie de conţinutul lor, și anume: cele patru 

evanghelii, Faptele Apostolilor, cele 21 de epistole și Apocalipsa. În limba latină, folosită de 
Conciliul de la Nicea din anul 325, când s-a format Biblia, cele patru grupe poartă numele 
Evangeliums, Acta Apostolorum, Epistolas și Apocalypsis. Iniţialele acestora sunt EAEA, adică 
de două ori Ea, numele atribuit de babilonieni lui Enki. Noul Testament începe cu cele patru 
evanghelii, a lui Matthaios, a lui Markos, a lui Loukas și a lui loannes, așezate exact în această 
ordine. Iniţialele celor patru evangheliști sunt MMLI, ceea ce înseamnă 2051, scris cu numere 
latine. Ar fi posibilă așezarea evanghaeliilor într-o ordine care să redea un număr latin? Conciliul 
de la Nicea, care a stabilit această ordine, s-a format la porunca unui împărat roman. În acea 
fază creştinismul se pregătea să devină religia oficială a Imperiului Roman iar Biblia, cartea 
sfântă a imperiului. Dacă Biblia a fost compilată pentru Imperiul Roman, din ordinul unui împărat 
roman, sunt mari șanse să se fi ascuns în ea un număr latin. Ce ar putea semnifica acel număr? 
Cel mai probabil, un an. Ținând cont că Enki a fost ucis în jurul anului 2050 î.e.n. iar numele său 
babilonian se află ascuns în inițialele celor patru părți ale Noului Testament, sunt mari şanse ca 
numărul reieșit din inițialele celor patru evangheliști, 2051, să fie anul morţii sale (î.e.n.). În 
Biblie doar patru cărţi conţin capitolul 51 (Psalmii, Cartea lui Yeșayahu, Cartea lui Yirmiyahu și 
Ecclesiasticul), toate sugerând ideea ruperii bucății de pământ din Pacific, în care se afla casa 
lui Enki, și împrăștierea ei în spațiu: 

- Psalmul 51: „Ce te făleşti întru răutate, puternice? Fărădelege toată ziua, nedreptate a vorbit limba ta; 
ca un brici ascuţit a făcut vicleșug. Iubit-ai răutatea mai mult decât bunătatea, nedreptatea mai mult 
decât a grăi dreptatea. Iubit-ai toate cuvintele pierzării, limbă vicleană! Pentru aceasta Yahweh te va 
dobori până în Sfârşit, te va smulge și te va muta din locaşul tău şi rădăcina ta din pământul celor vii”. 
Acel viclean puternic, care se fălește întru răutate și care iubește nedreptatea și răutatea, este 
în toate religiile Enki. A fost doborât de un zeu, smuls și mutat din locuinţa sa, la fel și rădăcina 
sa aflată în pământ. 

- Cartea lui Yeșayahu: „Dreptatea mea este aproape, vine mântuirea mea și braţul meu va face dreptate 
popoarelor, întru mine vor nădăjdui ținuturile cele depărtate, că de la braţul meu așteaptă scăparea”; 
„Ridică-te, scoală-te, îmbracă-te cu tărie, braț al lui Yahweh! Înalţă-te ca odinioară, ca în veacurile 
trecute! N-ai zdrobit tu pe Rahab şi n-ai spintecat tu balaurul?”; „Aşa grăieşte Stăpânul, Yahweh Elohim 
al tău, care se luptă pentru poporul său”. Zeul lui Yeșayahu se întoarce pentru a se lupta, pentru a 
face dreptate. Sunt menţionate victoriile sale împotriva lui Rahab (monstru marin al mărilor, 
dragon care reprezintă abisul primordial) și a balaurului, ambele creaturi simbolizându-l pe 
Marele Șarpe și zeul apelor, Enki. „Ridicaţi la ceruri ochii voştri şi priviţi jos pământul; cerurile vor 
trece ca un fum şi pământul ca o haină se va învechi (...) Și să dai uitării pe Yahweh, ziditorul tău, care a 
întins cerurile și a întemeiat Pământul?”. Două pasaje în care se vorbeşte despre cum au fost 
întinse cerurile precum și despre un fum în ele, ceea ce ar putea fi referiri la explozia care a dus 
la formarea Centurii de asteroizi. Nu lipsesc nici menţionările mării din care a fost smuls Enki şi 
locașul său: „Nu ești tu, oare, cel ce ai secat marea şi apele adâncului celui fără fund, cel ce adâncimile 
mării le-ai prefăcut în cărare largă pentru cei răscumpăraţi ai tăi? (...) Eu sunt Yahweh Elohim care 
stârnesc marea şi fac să mugească valurile ei”. Ne este indicat în acest psalm chiar și orașul care a 
suferit mânia zeului: „7rezește-te, trezeşte-te, scoală-te, lerusalime, tu care ai băut din mâna lui Yahweh 
paharul urgiei lui”, lerusalimul fiind, așa cum am văzut, „Așezarea lui Șalim”, zeul amurgului, 
care avea ca simbol Luceafărul de seară. 

- Cartea lui Yirmiyahu: „Aşa zice Yahweh: Iată, voi ridica împotriva Babilonului și a locuitorilor ţării 
Caldeii un duh nimicitor. Și voi trimite la Babilon vânturători, care-l vor vântura și vor pustii țara lui, 
căci în ziua nenorocirii vor năvăli asupra lui din toate părțile”. După cum am mai spus, babilonienii 
își considerau cetatea copia orașului Eridu, casa pământeană a lui Enki. În același timp, ei 

susțineau că există un Babilon în cer, identic cu cel de pe Pământ, prin urmare o casă cosmică 
a lui Enki. Despre acest Babilon susţine Cartea lui Yirmiyahu că a fost nimicit de un zeu. „Căzur- 
a fără de veste Babilonul, şi s-a zdrobit (...) Cei puternici ai Babilonului au încetat lupta, șed în 
întăriturile lor; secătuitu-s-a puterea lor și au ajuns ca femeile; locuinţele lor sunt arse şi zăvoarele 
sfărâmate (...) Zidurile cele groase ale Babilonului le voi dărâma până la temelie şi porţile lui cele înalte 
vor fi arse cu foc”, pasaj care descrie soarta orașului nimicit în spațiu: distrus, sfărâmat și ars. „De 
aceea iată vin zile când voi pedepsi pe idolii Babilonului și toată ţara lui va fi ruşinată” ne indică cine 
erau cei pedepsiţi din Babilonul ceresc: idolii, adică zeii Veghetori. „Că Yahweh va pustii Babilonul 
şi va pune capăt glasului celui mândru al lui”, cel mândru fiind, fără îndoială, stăpânul orașului, 
Enki. „Voi pedepsi pe Bel în Babilon și voi smulse din gura lui cele înghițite de el; popoarele nu se vor 
mai îngrămădi spre el de acum înainte”. „Bel' este un epitet akkadian al zeilor, tradus prin 
„Domnul”; prin urmare, Bel al Babilonului este Domnul / zeul acelui oraș. În timp ce în Babilonul 
pământean Bel era Marduk, în cel ceresc acest epitet i se aplica lui Enki. Nu lipsesc nici de aici 
referirile la marea sub care se afla orașul subteran: „O, zu, cel ce locuiești lângă apele cele mari și 
eşti plin de comori, venit-a sfârşitul tău şi măsura lăcomiei tale ţi s-a umplut! (...) Suna-vor valurile lor, 
ca apele cele mari, răsuna-va glasul lor (...) lată eu iau apărarea pricinii tale şi te voi răzbuna şi voi 
seca marea lui şi canalele lui le voi usca”. Ba chiar există o referire și la întinderea cerurilor sau 
crearea Centurii de Asteroizi: „El a făcut pământul cu puterea sa, a întemeiat lumea cu înţelepciunea 
sa și cu mintea sa a întins cerurile”. Despre ridicarea orașului la cer și despre pedeapsa lui în cer 
vorbesc următoarele pasaje: „Am voit să vindecăm Babilonul, dar nu s-a vindecat! Lăsaţi-l şi haideţi 
să mergem fiecare în ţara noastră, pentru că osânda lui s-a ridicat până la nori şi a ajuns până la cer! 
(...) De s-ar ridica Babilonul până la cer şi de şi-ar întări întru înălțime cetatea sa, tot vor veni din 
porunca mea pustiitorii, zice Yahweh”. Este menţionată și aruncarea orașului: „Voi întinde împotriva 
ta mâna mea, te voi arunca jos de pe stânci și te voi face munte dogorit de soare, zice Yahweh”. Acest 
capitol al Cărţii lui Yirmiyahu ne oferă indicii și pentru identificarea zeului care a pedepsit orașul: 
„La glasul lui freamătă apele în ceruri şi el ridică nori de la marginile pământului; făureşte fulgerele în 
mijlocul ploii și scoate vânturile din vistieriile sale”. Această descriere nu se poate potrivi decât 
unei singure zeități: Enlil, zeul furtunii. Motivul distrugerii „Babilonului” este, conform acestui 
capitol, răzbunarea: „Fugiți din Babilon, şi fiecare să-și scape viaţa, ca să nu pieriţi pentru fărădelegile 
lui, căci acesta este timpul răzbunării pentru Yahweh, căci el îi va da răsplată”. Despre ce răzbunare 
este vorba aflăm din același loc: „Aceasta este răzbunarea lui Yahweh, răzbunarea pentru templul 
său”. Şi ne amintim că evenimentele care au dus la sfârșitul lui Enki au început cu jefuirea 
templului lui Enlil din Nippur de către akkadienii conduși de Naram-Sin. Atunci, Enlil a blestemat 
Imperiul Akkadian provocând secetă, foamete și revolte, ceea ce a dus la nimicirea imperiului. 
Enki însă nu s-a lăsat și a revenit la putere atât în Mesopotamia, cât și în Egipt, aceasta fiind 
picătura care a umplut paharul răbdării lui Enlil. „Ne rușinam când auzeam ocara, şi necinstea 
acoperea obrazul nostru, când străinii au venit în locul cel sfânt al templului lui Yahweh” mai spune 
textul, o referire la akkadienii care au invadat și jefuit templul lui Enlil. 

- Cartea înţelepciunii lui Yeșu'a ben Sira (Ecclesiasticul): „Și m-ai scăpat din laţul limbii ocărâtoare 
şi de buzele celor care grăiesc minciună, şi te-ai făcut mie ajutor împotriva vrăjmașilor mei. Și m-ai 
izbăvit pe mine după mulțimea milei și a numelui tău, de la cei care răcneau gata să mă mănânce; din 
mâna celor care căutau sufletul meu, din multe necazuri pe care le-am avut; din înecăciunea fumului de 
primprejur şi din mijlocul focului pe care nu-l aprinsesem eu; din adâncul pântecelui locuinței morților şi 
de limba necurată şi de cuvântul mincinos şi de limba cea nedreaptă cu pâră la împărat. S-a apropiat 
până la moarte sufletul meu și viața mea era aproape de fundul împărăției morţii. M-au înconjurat de 
toate părțile şi nu era cine să-mi ajute, am căutat ajutorul oamenilor și nu era (...) Am chemat pe 

Yahweh, tatăl Domnului meu, ca să nu mă lase fără de ajutor în zilele necazului şi în vreme de jale grea”. 
Anticii credeau că în lumea subterană a lui Enki ajungeau sufletele oamenilor după moarte. 
Acest Yeșu'a, fiul lui Sira, pare că a scăpat din acea lume, pe care o numește „adâncul 
pântecelui împărăției morţilor”, unde nişte entităţi malefice îi căutau sufletul, pe care doreau să i-l 
devoreze. Zeul său, pe care l-a chemat în ajutor, l-a salvat „în zilele necazului și în vreme de jale 
grea”. Coborârea lui Enlil / lesous în lumea subterană și eliberarea sufletelor captivilor există în 
mitologia creștină. Yuhanna ad-Dimașqi (loan Damaschinul), considerat sfânt în creștinism, 
scria acum 13 secole: „Pogorâtu-te-ai în cele mai de jos ale pământului și ai sfărâmat încuietorile cele 
veșnice, care țineau pe cei legați, Christoase”. Un alt sfânt al creștinismului, loannes Khrystostomos 
(loan Gură de Aur), amintea la rândul său de distrugerea lumii subterane. El nota că, atunci 
când lesous a coborât în lumea de jos, iadul „s-a amăråt... s-a stricat... a fost batjocorit... a fost 
omorât... s-a surpat... a fost legat”. Datorită acestui episod, creştinii consideră că, la întoarcerea 
pe Pământ a lui lesous / Enlil, morţii vor învia și vor ieși din morminte. Această idee nu este una 
originală, creștinii preluând-o din zoroastrism, religie ale cărei scripturi susțin că „a cincea parte 
dintre morţi vor ieşi din morminte, cu același trup şi înfăţişare pe care le-au avut în clipa morţii. Chiar 
din locul acela unde suflarea le-a părăsit trupul . 

Conform arheologilor, vulcanul Mariveles din Insulele Filipine a erupt ultima oară în jurul anului 
2050 î.e.n. Cum insulele sunt în imediata apropiere a Gropii Marianelor, erupția vulcanului în 
acea perioadă poate fi rezultatul catastrofei din 2051 î.e.n., când orașul lui Enki a fost smuls de 
pe fundul Oceanului Pacific. Legendele filipinezilor chiar vorbesc despre un oraș fermecat, 
numit Biringan, care reprezintă o poartă către altă lume. Se spune că este locuit de engkantos, 
fiinţe capricioase și răutăcioase care răpesc oameni și provoacă boli. Locaţia orașului este 
necunoscută, deoarece Biringan apare și dispare din când în când. Nu lipsește nici Enki din 
folclorul filipinez; numit Bakunawa, este zeul lumii subterane, care are aspect de dragon sau de 
șarpe marin gigantic. Prezenţa sa și a orașului său în miturile filipineze dovedesc prezenţa sa în 
zonă cu mult timp în urmă. Din acel episod s-a născut o superstiție a localnicilor, păstrată până 
în ziua de astăzi: pentru filipinezi, un singur huruit de tunete anunţă moartea unei persoane 
importante. Cel mai probabil, superstiția aminteşte de zeul furtunii, ale cărui arme erau fulgerul 
și tunetul, care l-a ucis pe zeul exilat Enki. 

Nu putem ști cu siguranţă dacă Enki a fost ucis în 2051 î.e.n. sau dacă Centura de Asteroizi 
provine din Groapa Marianelor. Știm însă că Enlil a părăsit Pământul acum patru milenii, care i- 
a revenit lui Marduk. Fără îndoială, uciderea lui Enki l-a determinat pe împăratul Anu să-și 
retragă fiul din închisoarea Sophiei. Sătul de nesfârșita luptă dintre Celești și Veghetori, le-a 
ordonat să încheie un tratat de pace, le-a împărțit teritoriile și oamenii, a acceptat unele 
calamităţi precum Potopul sau cele două mari războaie, însă se ajunsese prea departe. 
Moartea unuia dintre Anunnaki, zeii cei mari, era o încălcare gravă a legilor. Pedeapsa maximă 
a unui zeu era conform miturilor exilul. Zeii puteau fi încarcerați, torturați, exilați, însă niciodată 
uciși. Enlil a încălcat această regulă, așa că Anu nu a avut de ales decât să îi retragă titlul de 
rege, pe care să i-l ofere lui Marduk, fiul zeului ucis. Nu a fost o alegere ușoară, Enlil fiind 
preferatul său. Însă legile erau făcute pentru toți, iar un împărat care le-ar încălca de dragul 
fiului său și-ar pierde încrederea supușilor. Astfel, Anu a hotărât ca Enlil să se întoarcă în 
dimensiunea eonilor. Veghetorii au rămas în continuare exilați pe Terra, mai exact în lumea 
subterană, însă li s-a interzis cu desăvârșire amestecul în vieţile oamenilor. Din acest motiv 
textele antice, inclusiv cele biblice, susţin că zeii, începând cu acea perioadă, nu s-au mai 
înfățișat aleșilor lor în carne și oase, ci pe ascuns, cel mai adesea în vis. Întâlnirile de gradul III 
ale extratereştrilor din ziua de astăzi, inclusiv răpirile oamenilor, au loc de obicei noaptea, la 

adăpostul întunericului, din cauza aceluiași ordin al lui Anu. Pentru că Veghetorii nu au acceptat 
să-și piardă supușii, ci au învăţat să se ascundă mai bine. Zeii decăzuţi nu au fost lăsaţi pe 
Pământ de capul lor; o parte a Celeștilor a rămas aici, cel mai probabil pe Lună, pentru a-i 
supraveghea de la distanţă, fără a fi reperaţi de oameni (din cauza aceleiași reguli de a nu 
interveni în vreun fel în existența muritorilor). În Rig-Veda se spune că toţi cei care părăsesc 
Pământul se opresc pe Lună, care este poarta lumii cerești, doar cine răspunde la întrebările ei 
fiind autorizat să meargă mai departe. Ceea ce înseamnă că, probabil, Celeștii și-au stabilit 
baza pe satelitul Terrei, acolo unde se află și „poarta cerului”, calea de acces către dimensiunea 
eonilor. O curiozitate legată de Lună este timpul petrecut pe ea de oameni. Varianta oficială 
spune că au avut loc șase misiuni cu echipaj uman pe Lună, astronauții petrecând acolo în total 
80 de ore, 32 de minute și 11 secunde sau 289.931 de secunde. Deși este imposibil ca 
pământenii să fi reușit să treacă de Centura Van Allen, înseamnă că acest număr simbolizează 
altceva. Cum în jurul anului 289.200 î.e.n. a luat naștere Homo sapiens, putem presupune că 
289.931 î.e.n. este anul în care Enki și Ninhursag au început să lucreze la crearea omului. 
Celeștii și-au făcut treaba conștiincioși, având grijă ca Veghetorii să respecte regulile, mai ales 
pe cea care le interzice intervenţia directă în existența omenirii. O întâmplare din 1991 ne 
prezintă o mostră de conștiinciozitate din partea lor. Într-un film realizat pe 15 septembrie 1991, 
în cadrul misiunii STS-48 a navetei spaţiale Discovery se observă cam o duzină de puncte 
luminoase care se deplasează în direcţii diferite, cu viteze variabile. La un moment dat unul 
dintre obiecte s-a apropiat de navetă. După o izbucnire de lumină, obiectul și-a schimbat brusc 
traiectoria într-un unghi de 120 de grade și, accelerând, a dispărut în spaţiu. Peste numai două 
secunde, locul ocupat mai înainte de acel obiect a fost traversat de două dâre luminoase. 
Putem presupune că obiectul luminos care s-a apropiat de Discovery era o navetă a 
Veghetorilor, pusă pe fugă de un „foc de avertisment” al Celeștilor. 
O inscripţie a regelui babilonian Ammurapi conţine ordinul lui Anu de a-i ceda lui Marduk 
conducerea Terrei. Regele babilonian scria că Anu 
„Hotărâte de Marduk, primul născut al lui Enki, 
Sarcinile lui Enlil peste toată omenirea, 
L-a făcut pe el mare printre zeii Veghetori. 
Numit Babilon ce urmează să fie înălțat, 
L-a făcut suprem în lume; 
Și a stabilit pentru Marduk, în mijlocul său, 
Domnia veşnică”. 

Acest text al lui Ammurapi confirmă relatarea Apocalipsei lui loannes, unde Fiarei „i s-a dat ei 
stăpânire peste toată seminţia şi poporul şi limba şi neamul” (13:7). Încoronarea este descrisă în 
poemul babilonian Enuma Eliş. Într-o adunare a marilor Anunnaki, a celor „7 zei ai Destinului” și 
a sute de zeități de rang minor a avut loc o ceremonie festivă. Enlil i-a oferit lui Marduk arma sa 
divină, arcul (și astfel înțelegem originea celebrei arme a lui Apollon, care a ajuns și la Herakles, 
pe care solomonarii o păzeau cu sfințenie și o ofereau doar celor mai virtuoși conducători ai 
dacilor). Apoi a avut loc transferul puterilor lui Enlil și a numărului 50, adică rangul de rege. 
Acesta s-a făcut prin recitarea celor „50 de nume” pe care le-a primit cu această ocazie noul rege 
al Pământului. Toate puterile zeilor erau incluse în acele nume, despre care cercetătorii 
consideră că ascund mesaje secrete, codate, pe care nu le putem încă descifra. Unul dintre ei, 
asirologul Ephraim Avigdor Speiser, sublinia că „etimologiile care însoțesc efectiv fiecare nume de pe 
lista lungă par să aibă un sens mai degrabă simbolic şi cabalistic decât unul strict lingvistic”. Se pare 
că există într-adevăr un sens „cabalistic” al acestor nume primite de Marduk, despre care Enki 

afirma: „Toate instrucţiunile mele sunt incluse în cele 50 de nume”. În cartea Die funfzig Namen des 
Marduk („Cele 50 de nume ale lui Marduk”) din 1936, olandezul Franz Marius Theodor de 
Liagre Bohl scria că, în timpul ceremoniei de încoronare a lui Marduk, primele nouă nume au 
fost rostite de părinţii lui Anu, iar trei dintre ele conţin câte un triplu înţeles. Dintr-un astfel de 
înțeles aflat în cadrul altui înțeles reiese capacitatea de a „reinvia zeii morţi” pe care a primit-o în 
sfârșit Marduk. Următoarele trei nume (cele de la 10 la 12) conţin variante ale epitetului „asar” 
(„prințul apelor”), numele egiptean al lui Osiris / Enki. Astfel, noul conducător al Pământului sau 
„dumnezeul veacului acestuia”, cum îl numește A Doua Epistolă către Corinteni, a primit și secretul 
pe care i-l refuzase tatăl său până atunci: capacitatea de a învia morţi. Secret pe care Marduk 
încearcă din răsputeri să-l pună în aplicare, pentru a-și învia tatăl. 

Obligat să-și părăsească teritoriul și supușii, Enlil s-a văzut nevoit să respecte ordinul tatălui 
său. Însă nu a plecat fără a distruge Sumerul înainte de a i-l ceda lui Marduk, la fel cum dacii 
pârjoleau totul în calea invadatorilor atunci când erau atacați. Cinci texte mesopotamiene, 
numite Lamentaţii, descriu catastrofa provocată de Enlil, care a lovit sub forma unei furtuni. Unul 
dintre ele, intitulat Lamentaţie pentru Ur, reprezintă jelirea orașului de către zeița Ningal, după 
ce l-a rugat pe Enlil să-și retragă furtuna distrugătoare. Ea descrie transformarea Urului într-un 
oraș-fantomă, amintește de furia furtunii lui Enlil și invocă protecţia zeului Nanna (Enki) 
împotriva unor posibile viitoare calamităţi. Zeița i-a rugat pe Anu și pe Enlil să se răzgândească 
cu privire la distrugerea orașului, atât în particular cât și în fața Consiliului Zeilor: „Mi-am 
încrucișat picioarele, i-am ţinut de mâini, sincer am vărsat lacrimi în faţa lui An, sincer m-am închinat în 
fața lui Enlil: «Fie ca orașul meu să nu fie devastat», le-am spus, «fie ca Ur să nu fie devastat»”. 
Consiliul Zeilor însă a decis ca dinastia conducătoare din Ur a Imperiului Neo-Sumerian să 
ajungă la final. Visteria templului a fost golită de invadatorii elamiţi iar centrul puterii imperiului s- 
a mutat în Isin. Sunt enumerate câteva clădiri distruse de furtuna lui Enlil, părăsite de zeitățile 
lor protectoare, cum ar fi sanctuarele Agrunkug și Egalmah, templul Ekur al lui Enlil, lrikug, 
Eridug și Unug. „Din păcate, furtună după furtună au distrus împreună ţara: marea furtună a cerului, 
furtuna mereu urlătoare, furtuna răufăcătoare care a spulberat țara, furtuna care a distrus oraşe, furtuna 
care a distrus case, furtuna care a distrus grajduri, furtuna care a ars stâne, care a pus mâna pe 
ritualurile sfinte, care a spurcat consiliul cu greutate, furtuna care a tăiat tot ce este bun în ţară”, este 
notat în Lamentaţia pentru Ur. „Stepa mea, făcută pentru voie bună, a fost arsă ca într-un cuptor”, 
completează zeița orașului. „Secerătoarea furtună se târa prin toată ţara. Ca un uragan a distrus 
complet orașul. Furtuna care anihilează ţara a adus orașul la tăcere. Furtuna care va face totul să 
dispară a venit să facă rău. Furtuna care lumina ca focul și-a îndeplinit misiunea deasupra oamenilor. 
Furtuna comandată de ura lui Enlil, furtuna care duce tărâmul departe, a acoperit cetatea Ur ca un 
veșmânt, s-a întins peste ea ca o pătură (...) Cel care fugea de ea era copleșit de furtună; oamenii 
gemeau. Cei slabi şi cei puternici ai Urului au murit de foame. Mamele și taţii care nu şi-au părăsit 
casele au fost înghițiți de flăcări. Micuţii ce stăteau în braţele mamelor lor au fost duși de apă ca niște 
peşti”, mai spune textul. Urmările furtunii au fost dezastruoase: „Oameni, nu cioburi. Acopereau ce 
era în apropiere. Pereţii au înghiţit porţile înalte, drumurile erau pline cu cadavre. La marginea 
drumurilor, unde se adunau ciorile pentru ospăț, ele stăteau împrăștiate. Pe marginile tuturor străzilor şi 
drumurilor se găseau cadavre. Câmpuri, pline cândva cu dansatori, s-au umplut cu grămezi de corpuri. 
Sângele ţării umple găurile, cum umple metalul o matriță. Cadavrele s-au dizolvat ca grăsimea lăsată la 
soare”. Şi alte texte vorbesc despre abandonarea întregului Sumer de către zei și oameni din 
cauza unui „vânt rău” care a făcut ca „orașele să fie părăsite, a făcut ca staulele să fie părăsite, stânele 
să fie golite”. „Furtuna a pustiit oraşele, a pustiit casele”, mai spun Lamentaţiile. Oamenii au rămas 
neîngropați: „oamenii morți, ca grăsimea pusă la Soare se topeau singuri”. Pe câmpuri, „vitele mari și 

mici se făceau nevăzute, toate creaturile vii pieriseră”. lar „pe malurile Tigrului și Eufratului doar 
buruieni firave mai creșteau, în mlaștini trestiile putreziseră într-o duhoare”. Nu știm ce fel de furtuni 
au fost cele provocate de Enlil, care au cauzat distrugerea Sumerului. Vânt puternic, ploaie, 
inundații, flăcări... Cert este că supraviețuitorii au părăsit Sumerul, împrăștiindu-se pe unde au 
apucai. 

Ce s-a întâmplat cu supraviețuitorii sumerieni? Rămâne o enigmă dispariţia lor, însă este posibil 
să aflăm destinul unora dintre ei din legenda Troiei. Despre cetatea devenită celebră datorită 
Iliadei lui Homeros se spunea în Antichitate că a fost fondată de traci. Să fi făcut într-adevăr 
troienii parte din numerosul neam al tracilor? În Eneida, poetul roman Publius Vergilius Maro 
susţine că troienii provin din Italia iar anticii considerau că Italia era locuită în vechime de traci, 
motiv pentru care războaiele daco-romane au fost considerate fratricide. Și din nou ajungem la 
aceeași ipoteză. Romanii, care susțineau că Roma a fost fondată de un grup de refugiaţi troieni, 
au ascuns în mitologia lor o versiune stranie cel puţin la prima vedere. Pentru ei, fondatorii 
Romei au fost Romulus și Remus, urmași ai lui Aeneas (Aineias în greacă), fiul zeiței Venus 
(Aphrodite) și al unui prinţ troian. Numele Romei provine din cel al lui Romulus. Însă, citit invers, 
numele Roma se transformă în Amor care, numit de romani și Cupido (iar de greci Eros), era 
fiul zeiței iubirii și a zeului războiului. Astfel, romanii și-au sugerat nu doar descendența din 
Venus / Aphrodite, ci și-au și motivat latura războinică, care le-a permis să fondeze un imperiu. 
Curiozitatea apare în cazul celui de-al doilea fondator al romei, Remus. Citit invers, acesta 
devine Sumer. Prin urmare, romanii dădeau de înțeles că sunt atât urmași ai zeiţei iubirii și a 
zeului războiului, cât și ai sumerienilor. Este posibil ca troienii să fi fost sumerieni? Am văzut că 
sumerienii făceau parte din neamul tracilor, la fel și troienii. Prin urmare, cel puţin la nivel 
teoretic, este posibil ca Troia să fi fost fi fost ocupată la un moment dat de sumerieni. Însă 
istoria ne poate ajuta să aflăm cu exactitate identitatea troienilor. Războiul troian a început în 
1198 î.e.n., an în care s-a prăbușit Imperiul Hitit din cauza invaziei Popoarelor Mării, alcătuite 
din traci, cretani și ionieni. Până în acel moment Troia (numită și Ilion de greci) a făcut parte din 
Imperiul Hitit. Hitiţii erau arieni apăruţi puţin înainte de anul 2000 î.e.n. în Anatolia (Turcia de 
astăzi); locul lor de origine reprezintă și în prezent o enigmă pentru cercetători. Dacă în 2004 
î.e.n., când a avut loc distrugerea Sumerului, au dispărut din Mesopotamia sumerienii, popor 
arian, și exact în acea perioadă au apărut în nord arieni cu o origine necunoscută, putem 
presupune că hitiții sunt sumerienii supraviețuitori ai furtunii lui Enlil, care s-au refugiat în nord, 
pe malul Mării Negre. S-au amestecat cu localnicii traci, tot arieni, fiind cunoscuţi din acel 
moment ca hitiți. În jurul anului 1900 î.e.n. au ocupat Troia (pe care au numit-o Wilusa) iar trei 
secole mai târziu și-au fondat propriul lor imperiu. Prin urmare troienii lui Homeros, asediați de 
ahei, erau hitiţi, foști sumerieni (sau traci, mai exact). lar Troia a reprezentat ultimul bastion al 
Imperiului Hitit în fața năvălirii Popoarelor Mării. Deși Homeros susţinea că atacatorii erau greci, 
a lăsat în urmă câteva indicii cu privire la identitatea lor. Poetul îi numea „akhaioi” şi „danaoi”, 
echivalente cu „ekweș” și „denyen” | „tanaju”, două dintre numele date de egipteni Popoarelor 
Mării. Grecii nu ar fi putut ataca Troia pentru că și ei erau loviți în acea perioadă de Popoarelor 
Mării, eveniment numit de cercetători „invazia doriană” și de vechii greci „întoarcerea 
herakleizilor”. Numele grecesc al Troiei, Ilion, inițial era Wilion, foarte asemănător cu Wilusa al 
hitiților. De altfel, o scrisoare a unui rege hitit necunoscut către regele din Ahhiyawa (regatul 
aheilor) amintește de un „episod Wilusa” în care au avut loc ostilități din partea celor din 
Ahhiyawa, ceea ce duce cu gândul la războiul troian. Merită menţionat și că doi dintre regii hitiţi 
se numeau Piyamaradu și Alaksandu, nume asemănătoare cu Priamos (regele Troiei în timpul 
războiului homeric) și Alexandros (numele primit la naștere de Paris, unul dintre fiii lui Priamos). 

Un alt supravieţuitor al calamităţii din Sumer a fost Avraham (Avraam în română), conform 
Bibliei, Coranului şi Talmudului, care a plecat înainte de începerea catastrofei mulțumită zeului 
său, Marduk, noul rege al Pământului. 


44. Prințul akkadian Avraam 


Avraham (Avraam în română) este considerat strămoșul israeliților și al arabilor, deţinând un loc 
foarte important în iudaism, islamism și creștinism, motiv pentru care aceste religii au fost 
numite „avraamice”. Numit iniţial Avram, a fost plasat de cercetătorii biblici în jurul anului 2000 
î.e.n. Conform Bibliei, el s-a născut cu 1200 de ani înainte de construcția Templului lui Șelomo 
(fixată de tradiţia ebraică la 968 î.e.n.), adică în 2168 î.e.n., și a trăit 175 de ani. Tradiţia 
evreiască nu pare a da doi bani pe calculele biblice, considerând că Avram s-a născut în anul 
1948 de la facerea lumii, adică în 1813 î.e.n. Legendele evreilor nu reprezintă o dovadă a 
existenţei profetului, însă acea dovadă ar putea veni din Babilon. Capitolul 14 al Facerii biblice 
susține că „în zilele lui Amrapel, regele Senaarului (Sumerului - n.a.), ale lui Aryok, regele 
Ellasarului, ale lui Kedarela 'omer, regele Elamului şi ale lui Tidal, regele din Gutim, s-a întâmplat să 
facă aceștia război cu Bera, regele Sodomei, cu Birsta, regele Gomorrei, cu Șinab, regele Admei, cu 
Șemeber, regele Zeboimului, şi cu regele din Bela sau Zoar”, război la care a participat și Avram. 
Niciunul dintre acești regi nu avea acoperire istorică, prin urmare au fost considerați cu toții 
personaje mitologice până în 1987, când o serie de tăblițe babiloniene a schimbat părerea 
cercetătorilor. Descoperirea lor a fost anunţată în acel an într-o conferinţă a lui Theophilus 
Pinches la Institutul Victoria din Londra. În ele se spunea că regele Elamului, Kudur-Lagamar, 
conducea o alianță de regi care îi includea și pe Eri-Aku din Larsa și Tud-ghula din Gutium. Nu 
a fost dificilă echivalarea lui Kudur-Lagamar cu Kedarela'omer, a lui Eri-Aku cu Aryok și a lui 
Tud-ghula cu Tidal. În plus, s-a reușit și stabilirea perioadei războiului acestor regi, după ce a 
fost identificat „Amrapel, regele Senaarului”. În 1875, comparând lectura tradițională a numelui cu 
articularea sa în traducerile biblice timpurii, asirologul și arheologul François Lenormant sugera 
în La Langue Primitive de la Chaladee că ar fi corect să se citească „Amar-Pal”, așa cum este 
scris fonetic în Septuaginta (traducerea Torei în limba greacă din secolul al II-lea î.e.n.). Doi ani 
mai târziu, savantul victorian Daniel Henry Haigh, care a adoptat și el varianta „Amar-Pa!”, 
afirmând în Zeitschrift fir Agyptische Sprache und Altertumskunde că „al doilea element (din 
numele regelui - n.a.) este un nume al Zeului-Lună (Sin - n.a.)”, declara: „De mult eram convins de 
identitatea lui Amar-pal ca fiind unul dintre regii Urului”. În 1916, și Franz Böhl a sugerat în Die 
Könige von Genesis 14 ca numele regelui să fie citit la fel ca în Septuaginta, „Amar-Pal”, 
explicând că însemna „Văzut de Fiu”, un nume regal în spiritul altora din Orientul Apropiat, la fel 
ca egipteanul Thothmes („Văzut de Thoth”). Aceste rezultate ale cercetătorilor duc la concluzia 
că biblicul Amrapel sau Amar-Pal este Amar-Sin, conducătorul Imperiului Neo-Sumerian între 
2048 și 2039 î.e.n. Documentele istorice descriu o alianţă între sumerieni și vecinii lor cu doar 
câţiva ani înainte de domnia lui Amar-Sin. În cel de-al douăzeci și optulea său an de domnie 
(2066 î.e.n.), regele Șulgi, tatăl lui Amar-Sin, și-a dat fiica de soție viceregelui Elamului, 
oferindu-i orașul Larsa ca zestre. În schimb, viceregele i-a pus lui Șulgi la dispoziţie o legiune de 
trupe elamite. Acele trupe au fost folosite de regele sumerian pentru a supune provinciile 
apusene, inclusiv Canaanul, în cel de-al patruzeci și unulea an al său de domnie, adică în 2053 
î.e.n. Prin urmare, în ultimii ani ai domniei lui Șulgi și în primii ai succesorului său, Amar-Sin, 
găsim nișa de timp istoric în care se înscrie războiul regilor consemnat de Vechiul Testament, la 
care a participat și Avram. 

Facerea biblică susţine că Terah, un urmaș al lui Șem (unul dintre cei trei fii ai lui Noah), care 
locuia în Ur, a avut trei fii: Avram, Nahor (care purta numele bunicului său, tatăl lui Terah) și 

Haran. Cel din urmă, care avea un fiu pe nume Lot, a murit înaintea tatălui său și a fost îngropat 
în orașul Ur. Avram a luat-o de soţie pe Sarai iar Nahor pe Milkah, fiica lui Haran. La un moment 
dat „a luat Terah pe Avram, fiul său, şi pe Lot, fiul lui Haran şi nepotul său, şi pe Sarai, nora sa, şi 
femeia lui Avram, fiul său, şi a plecat cu ei din Urul Caldeii, ca să meargă până în ţara Canaanului; dar 
au mers până la Haran şi s-au aşezat acolo” (11:31). Harran din nordul Mesopotamiei (scris Haran 
în Biblie) este orașul în care Terah și-a găsit sfârșitul. Pe când Avram avea 75 de ani, Yahweh i- 
a spus să-și ia familia și să plece în Canaan, teritoriu pe care i-l va lăsa lui și urmașilor săi. 
Avram l-a ascultat și a părăsit Sumerul. De ce a fost ales el de Yahweh? Cine era Avram cu 
adevărat? 

Conform Bibliei, Avram era un urmaș al lui Șem, strămoșul rasei semite. Prin urmare nu era un 
sumerian pur-sânge sau arian, ci făcea parte din rasa semită. În Facerea 14:13 este numit 
„Avram Evreul”, termenul biblic fiind „ibri”, cuvânt care provine din „ebr” - numele lui Eber, unul 
dintre strămoșii săi. Sufixul biblic „i”, aplicat unei persoane, înseamnă „născut în”. Cum prefixul 
„n” era adesea înlăturat în traducerile semite din sumeriană, „ibri” ar putea fi în original „nibri”, 
adică „născut în Nibru”, acesta fiind numele sumerian al orașului Nippur. Avram era un „ibri” sau 
un „nibri”, adică originar din Nippur, orașul lui Enlil. Biblia nu susţine că Terah și familia sa ar fi 
fost din Ur (doar pentru Haran este menţionat ca loc al nașterii), ci doar că locuiau acolo la un 
moment dat. Ceea ce înseamnă că, după cum arată epitetul „ibri”, proveneau din Nippur, acolo 
unde neamul lor a locuit începând cu Eber, şi s-au mutat ulterior în Ur. Vechiul Testament nu 
oferă informaţii despre tatăl lui Avram. Culegerea evreiască Midraș îl consideră un preot 
idolatru, făuritor de idoli; Avram, care nu îi împărtășea convingerile religioase, i-a spart într-o zi 
toți idolii din prăvălie. O întâmplare asemănătoare se găsește în Coran, unde Avram a spart 
idolii comunităţii sale. Numele lui Terah în akkadiană este Tirhu, care semnifică un artefact sau 
un vas cu scopuri magice. Conform scriitorului Zecharia Sitchin, semnul cuneiform pentru Tirhu 
în sumeriană origina din cel al cuvântului „dugnamtar”, care se traduce prin „vorbitor al sorții”. 
Punând cap la cap aceste informații, putem presupune că Terah era preot oracular în Nippur, 
adică cel care vorbea cu zeul Enlil, una dintre cele mai importante funcţii preoțești. Astfel putem 
afla de ce s-a mutat din Nippur în Ur și de acolo în Harran. 

În 2112 î.e.n., Ur-Nammu s-a așezat pe tronul Sumerului și a transformat orașul Ur în capitala 
Imperiului Neo-Sumerian. Mai mult ca sigur atunci a părăsit Terah Nippurul, pentru a-i sta 
regelui alături, probabil la dorinţa lui Enlil de a avea un spion de încredere la curtea regală, fiind 
cunoscută aderarea lui Ur-Nammu la unul dintre cultele lui Enki. Mai mult, regele se lăuda că a 
primit un cod de legi de la zeul Utu (Marduk), fiul lui Enki. Ceremonia de încoronare chiar a avut 
loc la Nippur, unde a fost uns ca rege de preoții lui Enlil (printre care probabil s-a aflat și Terah). 
Noul monarh, considerat „preaiubitul fiu” al zeiței Ninsun, la fel ca legendarul Gilgameș, a 
transformat orașul Ur nu doar în capitala administrativă a imperiului, ci și în cea religioasă, în 
defavoarea Nippurului. Prin urmare, mutarea din Nippur în Ur a preotului oracular este firească. 
Legătura dintre familia lui Terah și regalitatea reiese și din numele personajelor feminine 
menţionate în Biblie: fiica lui Haran, nepoata lui Terah, se numea Milkah („Regina”), iar soţia lui 
Avram purta numele Sarai („Prințesa mea”). lar dacă într-adevăr Terah s-a mutat în Ur cu 
familia sa în 2112 î.e.n., unde i s-a născut Haran, el având atunci cel puţin 70 de ani conform 
Bibliei („Terah a trăit şaptezeci de ani şi atunci i s-au născut Avram, Nahor și Haran” - Facerea 11:26), 
înseamnă că preotul lui Enlil s-a născut înainte de 2182 î.e.n. Vom afla anul exact al nașterii 
sale, însă până atunci trebuie remarcată încă o legătură dintre familia lui Terah și regalitatea 
akkadiană, neobservată de cercetători. 

Biblia nu spune niciun cuvânt despre mama lui Avram. Talmudul babilonian o numește Amsalai, 
fiica lui Karnevo. Nu știm nimic despre acest Karnevo, cum nu știm nici despre fiica sa, însă 
putem deduce singuri adevărul. Naram-Sin, conducătorul Imperiului Akkadian între anii 2255 și 
2218 î.e.n., nepotul lui Șarru-kinu (Sargon cel Mare), a jefuit templul lui Enlil din Nippur. După 
domnia fiului său, Șar-Kali-Șarri (2218-2193 î.e.n.), a început o perioadă de anarhie, care a 
slăbit imperiul. Gutienii au atacat Akkadul iar tronul a fost ocupat de patru regi - Igigi, Imi, 
Nanum și Ilulu - a căror domnie a însumat doar trei ani. După ei, la conducere a ajuns Dudu 
care, în cei 21 de ani de domnie, nu a reușit să readucă ordinea în imperiul lovit de foamete și 
revolte. Ultimul conducător al Imperiului Akkadian a fost Șu-turul / Șu-durul (2169-2154 î.e.n.), 
care a reușit să restaureze o parte a autorităţii centralizate, însă nu a putut împiedica prăbușirea 
imperiului său în faţa raidurilor gutienilor aduși în Mesopotamia de Enlil. Fără îndoială că, în 
tentativa sa de a reface ordinea, a încercat să-i împace pe preoții lui Enlil din Nippur. Mai ales 
deoarece aceștia promovau ideea haosului din imperiu ca pedeapsă a zeului, care voia 
răzbunare, după cum susțin texte din acea perioadă, precum Blestemul Akkadului. O 
reconciliere dintre casa regală akkadiană și preoțimea sumeriană din Nippur, care ar fi 
reprezentat o puternică alianţă, nu se putea realiza decât printr-un singur mod: căsătoria unui 
preot nippurian cu o urmașă a profanatorului Naram-Sin. Inscripţiile vremii ne arată că trei dintre 
fiicele lui Naram-Sin au ocupat funcţia de Mare Preoteasă până în acel moment: Tutanapșum în 
Nippur, Enmenanna în Ur și Șumșoni în Sippar. Înaintea lor, Enheduanna, fiica lui Șarru-kinu și 
mătușa lui Naram-Sin, a ocupat această funcţie în Ur. De asemenea, și mama lui Șarru-kinu în 
orașul Azupiranu. Înclinaţia femeilor din casa regală akkadiană către preoție era una firească și 
chiar tradițională. Cea aleasă pentru căsătoria aranjată a fost numită Amsalai de Talmud. Prima 
parte a numelui ei, „am”, este varianta ebraică a sumerianului „en”, care indică funcţia de Mare 
Preoteasă în Ur, așa cum se observă în numele Enheduanna și Enmenanna. lar „salai” este o 
variantă a numelui ebraic „sarai” („prințesa mea”), purtat și de soţia lui Avram, care provine din 
akkadianul „șar” („rege”). Așadar, adevăratul ei nume ar putea fi Enșar sau un derivat al 
acestuia, deși nu putem ști cu siguranţă. Tatăl ei este numit Karnevo în Talmud, care se mai 
scrie și Karnebo, adică „Mielul lui Nabu” în akkadiană. Singura prinţesă din acea perioadă care 
se potrivește descrierii este fiica lui Șar-Kali-Șarri și a reginei sale, Tuta-Șar-lbbiș. Remarcăm 
că numele ambilor conţine particula „șar” („rege”), întâlnită și în numele mamei lui Avram. Știm 
din inscripţiile vremii că, până să urce pe tronul Imperiului Akkadian, Șar-Kali-Șarri a fost 
guvernatorul Nippurului, instalat în acea funcţie de tatăl său pentru a controla preoțimea. Fiind 
semit, prin urmare adept al Veghetorilor, fiul lui Naram-Sin putea adopta titlul Karnebo, adică 
„Mielul lui Nabu”, care era fiul și moștenitorul lui Marduk. Este posibil ca el, în acea vreme, să fi 
numit semiţi de-ai săi ca preoţi în Nippur, pentru a deţine controlul tagmei preoțești. Știm deja 
că sora sa, Tutanapșum, era Mare Preoteasă în Nippur. Probabil această funcţie a fost preluată 
ulterior de fiica lui Şar-Kali-Șarri, o altă mutare firească pentru continuarea deținerii controlului 
preoţilor lui Enlil. Particula „en” din numele ei sugerează că ocupase această funcţie și în Ur. În 
acea vreme se aflau în Nippur Nahor, Serug și Reu - tatăl, bunicul și străbunicul lui Terah. Sunt 
mari șanse ca măcar unul dintre ei (dacă nu chiar toţi) să fi devenit preoţi din ordinul lui Șar- 
Kali-Șarri, ceea ce ar explica modul în care a ajuns Terah să deţină rolul de preot oracular al lui 
Enlil, funcţia de preot transmițându-se din tată în fiu. Cel care a hotărât căsătoria aranjată a 
prințesei-preotese, nepoata lui Naram-Sin, a fost fără îndoială Șu-turul, ultimul conducător al 
Imperiului Akkadian, în încercarea de a readuce ordinea în ţară. Ca soț al prințesei Amsalai a 
fost ales Terah, preotul semit din Nippur. Și poate că motivul mutării familiei lui Terah în Ur 
odată cu înscăunarea lui Ur-Nammu în 2112 î.e.n. a fost prințesa Amsalai. Odată eliberat 

Sumerul de gutieni iar Urul redevenit capitală, prințesa akkadiană se putea întoarce acasă, 
acolo unde a fost Mare Preoteasă, pentru a încerca să recapete tronul strămoșilor ei. 
Descendenţa lui Avram și a fraţilor săi din casa regală akkadiană ar putea explica numele 
Milkah („Regina”) și Sarai („Prinţesa mea”), averile pe care le deţinea și mica armată pe care o 
conducea Avram încă de la plecarea din Sumer, dar și legăturile sale cu regii din câmpia 
lordaniei, cu cel filistean, cu cel al Șalemului și cu cel al Egiptului Inferior. Însă cea mai bună 
dovadă se găsește tot în Facerea biblică. La moartea Sarăi, fiii lui Het din Hebron i-au oferit lui 
Avram cel mai bun loc de înmormântare pentru soția sa deoarece, după cum i-au mărturisit, „tu 
aici la noi ești un voievod al lui Yahweh” (23:6). lar „voievod” nu este decât un sinonim pentru 
„dlomnitor” sau „rege”. 

O dovadă suplimentară a originii akkadiene a lui Avram o reprezintă chiar numele său și cel al 
soției sale. Numiţi iniţial Avram și Sarai, zeul lor le-a schimbat numele în Avraham și Sara pe 
când erau în Canaan. Unii cercetători consideră că, astfel, cei doi au renunţat la numele 
sumeriene în favoarea unora semite, devenind oficial semiţi. O ipoteză logică din moment ce, în 
acea vreme, sumerienii erau în pragul dispariţiei, în timp ce semiţii se pregăteau să ocupe 
întregul Orient Mijlociu. Avram și familia sa, semiţi la origine, erau nevoiţi să renunţe la tot ce îi 
lega de Sumer, inclusiv la nume, și să se adapteze vremurilor și traiului din Canaan. Oricât de 
logică pare această ipoteză, realitatea este complet diferită. Avram (sau, mai exact, Abram ca în 
Septuaginta) nu este un nume sumerian, ci akkadian. Fiind compus din „ab” („tată”) şi „ram” 
(„măreţ, suprem”), se traduce ca „Tatăl suprem”, un nume firesc pentru un membru al unei case 
regale. Soţia sa avea tot un nume semit, mai exact ebraic, compus din „sar” („prinţ”) și „ai („al 
meu”), traducându-se corect prin „Prinţesa mea”. Cum ebraica nu exista în acea vreme, 
derivând din akkadiană mult mai târziu, înseamnă că redactorii biblici au preferat să-i 
înlocuiască numele akkadian cu echivalentul ebraic. În Canaan zeul le-a oferit nume așa-zis 
semite, Avraham și Sara („Prinţesă”). În realitate, numele primite erau Abraam și Sarra, nume 
sută la sută sumeriene, redactorii Vechiului Testament modificându-le pentru a avea sens în 
limba lor. În sumeriană „sar” are înțelesul de „gonit”, iar printre multiplele sensuri ale cuvântului 
„ra” se numără și „a conduce”, folosit și de egipteni pentru a-și denumi zeul din fruntea 
panteonului. Așadar, Sarra înseamnă „Conducătoarea izgonită”, nume care i se potrivește, 
ținând cont că a fost nevoită să-și părăsească ţara pentru a se așeza în Canaan, după câţiva 
ani de pribegie. La Abraam lucrurile sunt puţin mai încurcate. Scris cu cuneiforme, cuvântul 
sumerian „ab” („fereastră, deschizătură, nișă”) era reprezentat prin același semn folosit pentru 
„eş” („a unge”) și „aba” („lac, mare”). Prin urmare, prima silabă a numelui ar putea fi oricare dintre 
cele trei variante. „Ra” înseamnă „a acompania, a conduce, a purta”. Ultima silabă, „am”, scrisă 
după un substantiv înseamnă „a fi”. În rest are același înțeles ca și „aga”, adică „diademă, 
coroană” (cu sensul de simbol al regalității). Astfel, cea mai corectă traducere a numelui 
Abraam este „Cel uns pentru a purta coroana”, un nume cât se poate de potrivit. Făcea parte 
din casa regală akkadiană, fiind un urmaș al lui Șarru-kinu, al divinei Kug-Bau și chiar al lui 
Marduk. Numele pe care i l-a dat cel mai probabil mama sa ne arată că prințesa akkadiană își 
dorea tronul Sumerului dacă nu pentru ea, măcar pentru fiul ei cel mai mic. Așadar, acesta pare 
a fi adevăratul motiv al mutării familiei lui Terah în Ur odată cu înscăunarea lui Ur-Nammu din 
2112 î.e.n. 

Cine era cu adevărat soţia lui Abram? Facerea 11:29 ne spune: „lar Avram și Nahor și-au luat 
femei; numele femeii lui Avram era Sarai, iar numele femeii lui Nahor era Milkah, fata lui Haran, tatăl 
Milkăi și al Yiskăi'. Aceasta este singura menționare biblică a Yiskăi, fiica lui Haran, sora Milkăi 
și a lui Lot. Unii cercetători au ajuns la concluzia Talmudului şi a altor surse rabinice, 

considerând că Yiskah nu este decât un titlu sau o poreclă a Sarăi. Cuvântul „yiskah” este un 
derivat al rădăcinii aramaice folosite pentru văz, prin urmare numele fiicei lui Haran a fost tradus 
prin „Cea care vede”, o referire la clarviziune. În tradiția evreiască, prin prisma acestui epitet, 
Sara este considerată un profet la fel de mare sau chiar mai mare decât Abram, deoarece putea 
vedea viitorul. În consecință, Yiskah este privită ca un alter-ego al soției lui Abram, care se 
referă doar la partea ei profetică. Rabinul Yitzhak Ben Sh'lomo Lurya Așkenazi, considerat tatăl 
Kabbalei contemporane, scria în secolul al XVI-lea: „Yiskah a fost Sara, dar de ce era numită 
Yiskah? Deoarece vedea viitorul grație inspiraţiei divine”. În zilele noastre, folcloristul american 
Howard Schwarz o considera pe Yiskah o „extensie a personalității Sarăi dincolo de limitele ei 
normale”. 

Dacă Sarai și Yiskah sunt una și aceeași persoană, apare o problemă. Yiskah este fiica lui 
Haran și nepoata lui Abram. În Facerea 20:12, Abram spune despre Sarai: „Cu adevărat ea mi-e 
soră după tată, dar nu ştiu după mamă, iar acum mi-e soţie”. Era ea într-adevăr fiica lui Terah? În 
Facerea 11:31 scrie: „a luat Terah pe Avram, fiul său, şi pe Lot, fiul lui Haran şi nepotul său, şi pe 
Sarai, nora sa, şi femeia lui Avram, fiul său”. Dacă era fiica lui Terah, autorul biblic ar fi menţionat 
asta, așa cum a procedat cu Abram; în schimb, o numește „nora sa”. Afirmația lui Abram este 
una dubioasă dacă observăm contextul în care a fost formulată. Biblia spune că, atât în Egipt 
cât și în Gerar, Abram a declarat că Sarai îi este soră, nu soție, de teama de a nu fi ucis de 
eventualii ei pretendenți. După ce i-a apărut Yahweh în vis pentru a-i cere să-i înapoieze soția 
lui Abram, regele Abimelek l-a întrebat pe patriarh de ce nu a spus adevărul. Prins cu minciuna, 
era firesc ca Abram să fi încercat să se apere într-un fel. Așa că nu este exclus să-i fi oferit 
regelui o nouă minciună, care să includă și o parte din adevăr. Prin urmare, afirmaţia că Sarai îi 
este soră după tată, în acest context, nu poate fi privită decât cu suspiciune. Deși trebuie să 
luăm în calcul și varianta că ar putea fi adevărată. În acest caz, cum ar putea Sarai să fie și fiica 
lui Terah, și a lui Haran? 

Ținând cont că a murit primul, cu mult înaintea celorlalţi, Haran pare să fi fost cel mai mare 
dintre fiii lui Terah. Abram, care a trăit cel mai mult dintre fraţi, pare a fi mezinul. În Facerea 
biblică, unde se spune că lui Terah „i s-au născut Avram, Nahor și Haran”, ordinea enumerării 
celor trei nu a fost stabilită în funcţie de vârstă, ci de importanţă. Abram este unul dintre cele 
mai importante personaje din iudaism, islamism și creștinism, fiind considerat părintele 
israeliților și al arabilor; prin urmare, este normal să fie primul pe listă. Haran este cel mai puţin 
important dintre fraţi, ţinând cont că a murit primul, neluând parte la peregrinările familiei. 
Așadar, în listă a fost trecut ultimul. După moartea lui Haran, rămase orfane de tată, Sarai și 
Milkah au fost adoptate de bunicul lor, Terah. Legile vremurilor specificau că orice familie avea 
nevoie de un cap, care era întotdeauna tatăl copiilor. Atunci când tatăl deceda, noul cap al 
familiei sau tată al copiilor devenea, din punct de vedere legal, tatăl defunctului sau bunicul 
copiilor după tată. În acest mod Sarai și Milkah au devenit fiicele adoptive ale lui Terah. Cei doi 
fii rămași ai lui Terah, Abram și Nahor, le-au luat de neveste, după cum cerea tradiţia 
vremurilor. Probabil nunțile lor au avut loc în același timp, fiind vorba despre căsătoria a doi frați 
cu două surori. După nuntă fetele nu mai aveau nevoie de un tată din punct de vedere legal, 
deoarece capi ai noilor lor familii erau soții lor. Astfel se explică de ce mai târziu, la plecarea din 
Ur în Harran, Sarai este numită nora lui Terah, și nu fiica sa. Cu ajutorul numelor celor două fete 
putem stabili și ordinea nașterii lor. Cum Milkah („Regina”) reprezintă un rang mai mare decât 
Sarai („Prințesa mea”), înseamnă că ea a fost prima fiică a lui Haran. La fel ca soţul ei, Sarai 
era mezina. Acum înțelegem și cum s-au stabilit cele două cupluri: Nahor, fratele cel mare, a 
ales-o pe Milkah, sora cea mare, în timp ce lui Abram, mezinul, i-a rămas Sarai, sora cea mică. 

Se pare că a fost potrivirea perfectă, cel puţin pentru fratele cel mic: Abram putea vorbi cu zeii, 
la fel ca tatăl său, iar soţia lui era clarvăzătoare, având capacitatea de a vedea viitorul. Părinţii 
lui au fost preoți (mama sa ocupând chiar funcţia supremă), la fel ca strămoșii lor, proveniţi din 
regina Kug-Bau: Șarru-kinu, mama și fiica sa, precum și fiicele lui Naram-Sin. În aceste condiţii, 
nu este de mirare că Abram și Sarai au primit o misiune divină. 

Regele Ur-Nammu a murit în 2094 î.e.n. În timpul unei bătălii a căzut din carul său, care se 
împotmolise în noroi, și a rămas în urmă, „abandonat ca un ulcior spart”. Nici după moarte nu a 
scăpat de ghinion, barca ce îi aducea trupul neînsuflețit înapoi în Sumer „într-un loc necunoscut s- 
a scufundat; valurile au înghițit-o cu el la bord”. La aflarea veștii morţii regelui, sumerienii au fost 
foarte dezamăgiţi: „De ce stăpânul Nanna nu l-a ținut de mână?”, se întrebau ei. „De ce Inanna, 
Doamna cerului, nu și-a pus braţul ei nobil în jurul capului lui? De ce curajosul Utu n-a fost alături de 
el?”. Concluzia lor a fost că marii zei, care l-au ajutat pe Ur-Nammu până în acel moment 
(regele se lăuda că a primit de la Enlil o „armă divină care îi transforma pe rebeli în grămezi”), s-au 
răzgândit și și-au încălcat promisiunile: „Cum s-a schimbat soarta eroului! An și-a încălcat cuvântul 
sfânt. Enlil înşelător şi-a schimbat hotărârea!. Probabil singurul care s-a bucurat de moartea lui Ur- 
Nammu a fost fiul său, Șulgi, care a preluat tronul Sumerului. Deși în primii ani s-a implicat în 
construirea de temple și chiar a terminat zigguratul lui Nanna / Enki început de tatăl său, Șulgi 
nu era un mare credincios. Ci dimpotrivă. A intervenit în afacerile templelor din tot Sumerul, 
probabil banii fiind principalul motiv pentru care le-a construit. Der este unul dintre orașele în 
afacerile cărora Șulgi a intervenit în prima parte a domniei sale și pe care l-a distrus în 2075 
î.e.n., aparent ca pedeapsă din voinţa zeilor. Cronici timpurii, precum Cronica Weidner, criticau 
nelegiuirile regelui: „nu efectua corect ritualurile, şi-a spurcat ritualurile de purificare”. Textul CM 48 
îl învinuiește de influențare necorespunzătoare a riturilor, compunând „stele mincinoase, scrieri 
insolente”. Cronica Regilor Timpurii îl acuză de „porniri criminale, iar bunurile templului Esagila și 
ale Babilonului le-a luat ca pradă”. Şulgi s-a proclamat zeu în cel de-al douăzeci și treilea an al 
său de domnie, iar timpul și l-a petrecut compunându-și imnuri autolaudative. Se pare că aceste 
„nelegiuiri” erau pe placul Veghetorilor, Iștar invitându-l în Uruk, unde l-a făcut „un om ales pentru 
vulva Inannei”. Au făcut sex în templul lui Anu după o petrecere privată la care a participat și 
Marduk, după cum se lăuda Șulgi: 

„Cu viteazul Utu (Marduk - n.a.), prieten ca şi frate, 
Am băut licoare tare 
În templul întemeiat de An. 
Menestrelii mi-au cântat cele şapte cântări de dragoste. 
Inanna (Iştar - n.a.), regina, vulva cerului şi a Pământului, 
Îmi era alături, benchetuind în templu”. 

Actul sexual sfidător în templul sacru al unui zeu Celest nu era nefiresc pentru Șulgi, el însuși 
fiind conceput pe altarul templului lui Enlil din Nippur, printr-o uniune dintre regele Ur-Nammu și 
Marea Preoteasă a zeului. Și nu putem să nu aplaudăm inspiraţia (sau poate capacităţile de 
clarvăzătoare) soţiei lui Terah de a părăsi Nippurul odată cu înscăunarea lui Ur-Nammu, evitând 
astfel ca ea să fi fost Marea Preoteasă violată de rege. Un conducător ca Șulgi nu avea cum să 
fie pe placul unui preot credincios lui Enlil, precum Terah. Știind ce va urma, ori poate îndemnat 
de zeul său, în 2094 î.e.n., când Șulgi a urcat pe tron, Terah și familia sa au plecat în Harran, 
orașul geamăn al Urului. Nu a luat cu el toată familia, după cum susţine Facerea biblică, ci a 
fost însoţit doar de Abram, Sarai și Lot, fiul lui Haran. Nu știm ce s-a întâmplat cu soţia lui 
Terah, dacă a rămas în Ur ori dacă a plecat și ea în orașul din nordul Sumerului. Sunt mari 
șanse ca tot ea să fi fost motivul plecării din Ur după moartea lui Ur-Nammu și înscăunarea 

noului rege; arogantului Șulgi, care nu avea respect pentru zei, îi lipsea toleranța tatălui său față 
de străini, mai ales faţă de membrii fostei case regale akkadiene. Mai mult ca sigur, pentru a nu 
fi în pericol, prințesa Amsalai și-a luat familia și a fugit în Harran, departe de palatul regal. Sau 
poate, odată cu înscăunarea lui Șulgi, prinţesa și-a dat seama că nu mai are nicio șansă să 
preia tronul strămoșilor săi, așa că a plecat. 

Când Șulgi a căzut, în 2048 î.e.n., Yahweh i-a vorbit pentru prima oară lui Abram. Zeul i-a cerut 
să părăsească Harranul și să se îndrepte către Canaan, ţinutul pe care a promis că îl va dărui 
urmașilor lui Abram. Era la trei ani după moartea lui Enki, când rege al Sumerului a devenit 
Amar-Sin, primul dintre cei trei care au adoptat epitetul akkadian al zeului ca omagiu adus 
divinității defuncte. De asemenea, Amar provine din Amar Utu, numele sumerian al lui Marduk, 
așa că este evidentă apartenenţa noului rege la cultul Veghetorilor. Biblia spune că Abram avea 
75 de ani când a părăsit Harranul, prin urmare s-a născut în 2123 î.e.n., pe când părinții săi 
locuiau în Nippur. Tatăl său a mai trăit în Harran 60 de ani, murind la vârsta de 205 ani. Așadar, 
Terah a decedat în 1988 î.e.n. și s-a născut în 2193 î.e.n., un an plin de evenimente de o 
deosebită importanţă: atunci a murit regele Şar-Kali-Șarri (fiul lui Naram-Sin și strănepotul lui 
Șarru-kinu), tronul Imperiului Akkadian a fost preluat de patru regi (Igigi, Imi, Nanum și Ilulu) 
care au condus simultan, iar gutienii au invadat Mesopotamia. La ordinul lui Yahweh, în 2048 
î.e.n. a luat Abram „pe Sarai, femeia sa, pe Lot, fiul fratelui său, şi toate averile ce agonisiseră ei şi toți 
oamenii pe care-i aveau în Haran şi au ieșit, ca să meargă în ţara Canaanului și au ajuns în Canaan” 
(Facerea 12:5). Apartenența sa la fosta casă regală i-a adus beneficii: avere, slujitori și soldați. 
Termenul biblic folosit pentru a desemna oamenii lui Abram este „naar”, care a fost tradus în 
diferite moduri, ca „slugi”, „tineri” sau „oameni”. Însă, în limba huriană, acest cuvânt desemna 
călăreţi. De altfel, în textele militare mesopotamiene se găsesc printre soldaţii cu care și 
cavalerie călăreţii rapizi „lunar („oamenii-nar”). În plus, în Cartea Întâia a Regilor din Vechiul 
Testament, regele Dawid a atacat tabăra unor amaleciţi „și nimeni din ei n-a scăpat, afară de patru 
sute de tineri („Iş-Naar” în original, adică „oameni-nar” sau „lunar” - n.a.) care s-au suit pe cămile şi 
au fugit” (30:17). Numindu-i pe oamenii lui Abram „oameni-nar”, Biblia dă de înţeles că mezinul 
lui Terah a părăsit Sumerul cu un corp de cavalerie care probabil folosea cămile și nu cai, 
acestea fiind mult mai potrivite pentru zonele aride din Canaan și Sinai. 

Prezenţa soldaţilor sub comanda sa sugerează că, după moartea lui Șulgi, prințul Abram își 
dorea să atace capitala Ur pentru a prelua cu forța tronul strămoșilor săi. Poate visa chiar la 
restaurarea Imperiului Akkadian. În timpul petrecut în Harran și-a strâns mica armată, pe care n- 
a mai apucat să o folosească. Zeul său i-a schimbat planurile, trimițându-l în Canaan. Pentru a-l 
convinge să accepte, i-a promis un nou teritoriu: „Jeși din pământul tău, din neamul tău şi din casa 
tatălui tău şi vino în pământul pe care ţi-l voi arăta eu. Și eu voi ridica din tine un popor mare, te voi 
binecuvânta, voi mări numele tău şi vei fi izvor de binecuvântare” (Facerea 12:1-2). Abram s-a lăsat 
înduplecat și, cu gândul la noul ţinut, a renunţat la visul de a conduce Sumerul. 

În Canaan, la locul numit Șehem, lângă stejarul lui Mamre i s-a arătat din nou zeul, ocazie cu 
care Abram a ridicat un altar. Singurul motiv pentru care zeul i s-a înfățișat a fost să-i arate 
teritoriul promis: „țara aceasta o voi da urmașilor tăi” (Facerea 12:7). Apoi Abram a pornit spre 
viitorul oraș Ierusalim, numit Şalem în acele zile, până la muntele Moriyya, „care e la răsărit de 
Bethel („Casa zeului” - n.a.)', unde a mai ridicat un altar. De acolo a plecat spre sud, până în 
Egipt, care în acel moment era împărțit în două: Egiptul Superior (sudic) condus de Nebhepetre 
Mentuhotep din Waset (Thebai) și Egiptul Inferior (nordic) de Merikare Khety din Henen-nesut 
(Herakleopolis). Veniţi din Canaanul situat la nord de Egipt, cel mai probabil Abram, Sarai și Lot 
au ajuns la curtea lui Merikare. Fermecat de frumuseţea soției lui Abram, faraonul a luat-o de 


nevastă, crezând că este sora lui. A cumpărat-o de la Abram, dându-i pe ea „oi, vite mari şi asini, 
slugi și slujnice, catâri şi cămile”. Tradiţia evreiască spune că au stat cinci ani în Egipt. În Biblie, 
„Yahweh însă a lovit cu bătăi mari şi grele pe Faraon și casa lui, pentru Sarai, femeia lui Avram’. 
Speriat, Merikare Khety i-a înapoiat femeia lui Abram și i-a gonit din Egipt, permițându-le totuși 
să păstreze averea primită. Este posibil ca plecarea lui Abram, Sarai și Lot din Egipt să nu se 
datoreze unui faraon speriat de Yahweh, ci conflictului dintre dinastiile din Waset și Henen- 
nesut, care tocmai izbucnise. În încercarea de a cuceri regiunea Tjenu (Thinis), Merikare a 
profanat necropola sacră a lui Asar / Enki din Abju (Abydos). Nebhepetre Mentuhotep din Waset 
(adept al lui Amun / Enki, zeul suprem al orașului) nu a putut lăsa nepedepsit acest sacrilegiu, 
prin urmare şi-a trimis armata în nord, l-a învins pe Merikare, apoi a unificat Egiptul. Sunt mari 
șanse ca Merikare să fi murit în lupta cu Nebhepetre, care a avut loc în jurul anului 2040 î.e.n. 
Acesta pare cel mai plauzibil motiv pentru plecarea lui Abram din Egipt: teama de conflictul 
armat în care era implicat faraonul sub protecţia căruia se aflase până în acel moment. Dacă 
relatarea din Cartea Jubileelor este adevărată, după cinci ani au părăsit Egiptul (adică în 2042 
î.e.n.) din cauza războiului dintre dinastiile regale din Waset și Henen-nesult. 

Întorcându-se pe unde venise, Abram a ajuns la muntele Moriyya, unde ridicase un altar pentru 
Yahweh. Acolo s-a despărţit de nepotul său, Lot, care a plecat spre Sodoma din câmpia 
lordanului, iar Abram și soția sa au rămas în Canaan. După plecarea lui Lot, zeul i s-a înfățișat 
din nou profetului, pentru a-i cere să verifice acel teritoriu, amintindu-i că îl va lăsa urmașilor lui. 
Patriarhul s-a întors la stejarul lui Mamre din Hebron, unde a mai ridicat un altar. Nu a petrecut 
mult timp acolo deoarece „în zilele lui Amrapel, regele Senaarului” a avut loc expediţia militară a 
regilor răsăriteni împotriva celor canaaneeni. Aceasta pare să fi avut loc în 2039 î.e.n., în ultimul 
an de domnie al lui Amar-Sin. Facerea 14:5 susţine că războiul a avut loc la 14 ani după ce 
elamiţii, sub conducerea lui HKedarela'omer / Kudur-Lagamar, îi subjugaseră pe regii 
canaaneeni. Într-adevăr, trecuseră 14 ani de când regele sumerian Șulgi, predecesorul lui 
Amar-Sin, la sfatul oracolului zeului Nanna / Enki a lansat campania militară din 2053 î.e.n. din 
Canaan, condusă de elamiţi. După ce i-au învins pe refaimi, pe zuzimi, pe emimi, pe horei, pe 
amaleciţi și pe amorei, Kudur-Lagamar / Kedarela'omer, Eri-Aku / Aryok, Tud-ghula / Tidal și 
Amair-Sin / Amrapel s-au luptat în Valea Sidimului cu cinci regi din Câmpia Iordanului: Bera, 
Birsta, Șinab, Șemeber și regele din Bela / Zoar. Învingători, regii mesopotamieni au jefuit 
Sodoma și Gomorrah și s-au întors acasă, luându-l cu ei și pe Lot, pe care l-au capturat în 
Sodoma. Aflând că nepotul său a fost înrobit, Abram a strâns 318 călăreţi „naar” și i-a ajuns din 
urmă pe regii mesopotamieni la Dan, unde i-a atacat și învins în timpul nopții, eliberându-l astfel 
pe Lot și recuperând prada de război luată din Sodoma. Pentru această victorie incredibilă a 
fost felicitat atât de Bera, regele Sodomei, cât și de Meleki-sedeqg, cel al Șalemului. Mai mult, 
noaptea i-a apărut zeul său în vis, pentru a-l asigura din nou că va moșteni acel ţinut. După 
înfrângere, regii mesopotamieni au fost detronaţi. Amar-Sin și-a pierdut viața pe drumul spre 
casă, fiind ucis de înțepătura unui scorpion, tronul Sumerului revenindu-i fratelui său, Șu-Sin. 
Prin înfrângerea lui Amar-Sin și a aliaţilor săi, Abram s-a răzbunat pe cel ce ocupa tronul care i 
se cuvenea de drept (după părerea lui), cel al Sumerului. 

După spusele Bibliei, la zece ani după sosirea în Canaan, adică în 2038 î.e.n., pentru că Sarai 
era stearpă, Abram s-a culcat cu slujnica ei, egipteanca Hagar. Se întâmpla la câteva luni după 
moartea lui Amar-Sin și înscăunarea fratelui său, Șu-Sin, pe tronul Imperiului Neo-Sumerian. 
Din dorinţa lui Abram de a avea un copil imediat după ce a aflat de moartea lui Amar-Sin 
înțelegem că își dorea un fiu care să urce pe tronul Sumerului. Avea acest drept ţinând cont că 
făcea parte din familia regală akkadiană, strămoșii săi conducând Mesopotamia timp de două 

secole. Momentul era cel mai potrivit, Sumerul fiind slăbit, mai ales după destrămarea alianțelor 
cu vecinii săi. Nici mama viitorului copil nu a fost aleasă întâmplător; deși Biblia susține că era o 
simplă slujnică, o veche legendă evreiască, amintită de Louis Ginzberg în Legenas of Jews 
(„Legende ale evreilor”), o consideră pe Hagar fiica faraonului, dată de Merikare lui Abram în 
schimbul Sarăi, alături de „oi, vite mari şi asini, slugi și slujnice, catâri şi cămile”. Devine tot mai 
evident că Abram își dorea pe tronul Sumerului un fiu care să aibă ambii părinţi cu sânge regal, 
chiar dacă Yahweh / Marduk îi promisese Canaanul. După nouă luni Hagar a născut un băiat pe 
care l-a numit Yișma'el, după cum i-a poruncit un înger. „Şi a numit Hagar pe Domnul, cel ce-i 
grăise, cu numele acesta: Ata-El-Roi (care se tâlcuieşte: Tu eşti Dumnezeu atotvăzător), căci zicea ea: 
«N-am văzut eu, oare, în față pe cel ce m-a văzut?»” (Facerea 16:13), de unde rezultă că divinitatea 
care i-a impus numele copilului era un Veghetor. Întâmplarea avea loc în anul 2037 î.e.n., pe 
când Abram era în vârstă de 86 de ani. 

Ajuns pe tronul Sumerului în 2039 î.e.n., Șu-Sin a găsit marea alianţă a regilor mesopotamieni 
destrămată iar pe foștii aliaţi ai Urului atacându-i imperiul aflat în descompunere. Regele nu a 
avut de ales decât să ceară ajutorul zeilor săi, Veghetorii. La începutul domniei sale se lăuda 
într-o inscripție că „Sfânta Inanna (Iștar - n.a.), cea înzestrată cu uimitoare calități, prima fiică a lui 
Sin (Enki - n.a.)”, i-a oferit arme cu care să „atace în luptă țara duşmană care e nesupusă”. Însă 
ajutorul zeiţei a fost insuficient, iar Șu-Sin și-a oferit loialitatea celeilalte tabere divine. Pe 
măsură ce creșteau presiunile din vest, regele a început să le ceară iertare și ajutor marilor zei 
din Nippur, adică lui Enlil și soţiei sale, Ninhursag. Textele din acea vreme și excavaţiile 
arheologice au dezvăluit că Șu-Sin a întreprins lucrări masive de reconstrucţie în Nippur. 
Disperat, a înălțat și o stelă pentru Enlil și soția sa, „o stelă cum niciun rege nu mai durase”. Zeul 
însă nu era prezent pentru a-i răspunde, doar Ninlil / Ninhursag auzindu-i implorările. Cuprinsă 
de compasiune, „pentru a prelungi bunăstarea lui Șu-Sin, a-i întinde vremea coroanei”, Zeița i-a dat o 
„armă care cu radiaţie loveşte (...) a cărei înspăimântătoare străfulgerare ajunge până la cer”. Un text 
al lui Șu-Sin, catalogat cu indicativul Colecţia B, susţine că, după ce a făcut Harranul să „tremure 
de spaima armelor lui’, regele a vrut pace. A trimis-o pe fiica sa ca mireasă, probabil 
conducătorului regiunii. Fata s-a întors în Sumer, „înființând un oraș pentru Enlil şi Ninlil pe hotarul 
Nippurului”. Era prima dată „din zilele când s-au hotărât sorții, ca un rege să construiască un oraș 
pentru Enlil şi Ninlil’, după cum se lăuda Șu-Sin. Regele chiar și-a atribuit rolul de Mare Preot în 
Nippur, însă toate eforturile sale au fost în zadar. Enlil refuza să-i ofere ajutorul, iar Imperiul 
Neo-Sumerian se apropia de un iminent sfârșit. Într-un ultim gest disperat de a atrage protecţia 
Celeștilor, Șu-Sin a construit pentru Enlil și Ninhursag „o mare barcă de croazieră, potrivită pentru 
cele mai late râuri”, pe care „a împodobit-o desăvârşit cu pietre prețioase”, a înzestrat-o cu vâsle din 
cel mai fin lemn și a mobilat-o cu tot confortul, inclusiv cu un pat nuptial. Apoi a „pus barca de 
croazieră în bazinul larg din faţa Casei Plăcerilor lui Ninlil’. Se pare că, în sfârşit, regele a găsit 
formula câștigătoare; Enlil s-a lăsat înduplecat și s-a întors în Nippur: 

„Când Enlil a auzit 
De la o zare la alta s-a grăbit, 
Din miazăzi în miazănoapte a călătorit; 
Prin văzduh, peste pământ a gonit, 
Mult să se bucure cu iubita-i regină, Ninlil”. 

Lipsesc câteva rânduri dinspre finalul tăbliței, așa că nu putem ști ce s-a întâmplat. Însă ultimele 
rânduri ale textului se referă la „Ninurta, marele războinic al lui Enlil, care l-a buimăcit pe intrus” 
după ce a descoperit pe barcă „o inscripție, o scriere rea, probabil o formulă magică folosită 
pentru a arunca un blestem asupra lui Enlil și Ninhursag. Nu s-a găsit niciun text despre reacția 

lui Enlil la acest complot, însă se pare că a plecat din nou din Nippur, de această dată luându-și 
și consoarta cu el. Nu peste mult timp, o eclipsă totală de Lună din februarie 2031 î.e.n. a fost 
interpretată de preoţii din Nippur ca un semn rău. l-au scris lui Șu-Sin că era o prevestire „către 
regele care domnește peste cele patru regiuni: zidul său va fi distrus, Urul va rămâne pustiu”. 
Nemaiavând ce pierde, respins de zeii Celești, Șu-Sin i-a sfidat pentru ultima oară. A construit 
în Nippur, orașul lui Enlil, un templu pentru un zeu tânăr, fiu al lui Iștar, numit Șara („Prinţ”). În 
inscripția lăsată în templu, Șu-Sin se declara tată al tânărului zeu: „Divinului Șara, ceresc erou, 
iubitul fiu al Inannei: tatăl său, Șu-Sin, puternicul rege, rege al Urului, rege al celor patru regiuni, i-a 
construit templul Șagipada, iubitul lui altar; trăiască regele”. N-a mai trăit mult regele, acela fiind 
ultimul său an de domnie. 
Nici ultimul conducător al Sumerului, Ibbi-Sin, nu a reușit să oprească decăderea imperiului. 
Urcat pe tron după moartea tatălui său, în 2030 î.e.n., nu a putut decât să accelereze 
construirea zidurilor și fortificațiilor din centrul Sumerului, în jurul Urului și al Nippurului, restul 
țării rămânând fără apărare. Mesajele de loialitate de la centrele urbane subordonate au încetat 
să mai sosească, rând pe rând. În cel de-al doilea an al său de domnie s-a numit Mare Preot al 
templului lui Iștar din Uruk, însă de la oracole nu primea decât mesaje de distrugere și 
pedeapsă. În al patrulea an de domnie i s-a spus că „Fiul de la apus se va ridica (...) e un semn 
pentru Ibbi-Sin: Urul va fi judecat”. În al cincilea an, regele a devenit Mare Preot al lui Iștar la 
templul ei din Ur, însă nici această funcţie nu i-a fost de folos. A fost ultimul an în care orașele 
din Sumer au trimis tradiţionalele animale de sacrificiu pentru templul lui Enki din Ur. Autoritatea 
centrală din Ur, zeii săi Veghetori şi marele său templu-ziggurat nu mai erau recunoscute. În al 
șaselea an de domnie, adică în 2024 î.e.n., sfârșitul părea tot mai iminent. „Când vine anul al 
șaselea, locuitorii Urului vor fi prinși în capcană”, anunţa unul dintre oracole. Calamitatea urma să 
sosească atunci „când, pentru a doua oară, cel ce-şi spune Suprem, ca unul căruia i-a fost uns pieptul, 
va veni de la apus”. În același an, după cum arată mesajele primite de rege de la frontiera vestică, 
„apuseni ostili intraseră pe câmpia” Mesopotamiei, fără a întâmpina vreo rezistenţă. În scurt timp ei 
au „intrat în interiorul ţării, ocupând una după alta toate marile fortărețe”. Chiar înainte de 
terminarea anului al șaselea s-au oprit și din Nippur inscripţiile care îl onorau pe regele din Ur. 
Dușmanul Sumerului, „cel ce-și spune Suprem”, ajunsese în inima imperiului. Acesta nu putea fi 
decât noul rege al Pământului, Marduk, care se întorcea în Mesopotamia pentru a se înscăuna 
în Babilonul său mult iubit. 
În autobiografia sa, Marduk susține că a fost exilat timp de 24 de ani în țara Hatti: 

„În țara Hatti am întrebat un oracol 

[Despre] tronul şi domnia mea; 
În toi: «Până când? 
Douăzeci și patru de ani, în toi, am cuibărit». 
După cel de-al douăzeci şi patrulea an 
Zilele mele [de exil] erau încheiate 
Spre orașul meu am [pornit]; 
Templul meu Esagila ca un munte [să-l înalt], 
Veşnicul meu sălaș să-l |reînfiinţez]. 
Am luat-o la picior 
Prin [...] ţări spre oraşul meu 
Pentru ca [...] să i-l hotărăsc, 
Un rege în Babilon să [înscăunez] 
În casa legământului meu [...] 


> fa | < 


În Esagilul ca un munte |...] 
De Anu creat |...] 
În Esagil [...] 
O platformă să ridic [...] 
În oraşul meu [...] 
Bucurie |...]'. 
Tăblița deteriorată înșiră apoi orașele prin care a trecut Marduk în drumul spre Babilon. Intrase 
într-adevăr în Mesopotamia de la vest, așa cum preziseră oracolele, însoțit de semiţii săi 
amoriţi. Însă lucrurile nu au mers pentru el ca pe roze. Împotriva Babilonului un zeu „își 
dezlănțuise mânia”. Numele lui este declarat la începutul unei coloane din text, din care însă nu 
se distinge decât prima parte: „Divinul Nin...”, care nu poate fi decât Ninurta, fiul lui Enlil. Din 
păcate, deteriorarea tăbliței nu ne permite să aflăm acţiunile lui Ninurta împotriva Babilonului. 
Însă găsim replica lui Marduk în cea de-a treia tăbliță a Textelor lui Kedarela'omer, unde trupele 
sale amorite au năvălit spre Nippur, oraș în care le așteptau cele elamite, mobilizate de Ninurta. 
În timpul confruntării Nippurul a fost devastat iar Ekur, templul lui Enlil, profanat din nou. Ninurta 
i-a acuzat de această faptă pe soldaţii lui Marduk, însă textul îl consideră pe fiul lui Enlil 
adevăratul autor, numit aici Erra: 
„Erra, cel nemilos, 
A intrat în incinta sacră. 
S-a oprit în incinta sacră, 
A privit Ekurul. 
Gura a deschis, tinerilor lui le-a spus: 
«Luaţi prada din Ekur, 
Luaţi odoarele, 
Distrugeți-i temelia, 
Spargeți îngrăditura altarului »”. 
Când Enlil a aflat că i-a fost profanat templul, că „în sfânta sfintelor voalul era sfâşiat”, s-a întors 
într-un suflet în Nippur. „În fața lui goneau zei înveşmântaţi în raze”; el însuşi „răspândea o strălucire 
ca a fulgerului” când a coborât din cer. „Și-a cutremurat locul sfânt” când a aterizat în templu, apoi 
l-a întrebat pe fiul său, „prințul Ninurta”, cine i-a pângărit locul sfânt. Bineînţeles că Ninurta nu și- 
a mărturisit vina, ci a arătat cu degetul spre Marduk și amoriţi. Textul mai susţine că Ninurta nu 
îi adresa tatălui său respectul cuvenit: „Fără a se teme pentru viața sa, nu şi-a scos tiara”; lui Enlil 
„urât i-a vorbit (...) nu era dreptate; distrugerea se zămislea”. 
De ce ar fi profanat Ninurta templul tatălui său? Fără îndoială, pentru a-l atrage în lupta 
împotriva lui Marduk. Ninurta, care ar fi trebuit să moștenească tronul Pământului, nu era 
mulțumit de decizia lui Anu de a-i oferi lui Marduk conducerea Terrei. Mai mult, nu era deloc 
mulțumit că tatăl său a acceptat hotărârea împăratului, renunțând la tron fără luptă. Ninurta era 
un războinic, învăţat să lupte până la capăt, să nu cedeze sub nicio formă. Nu putea accepta 
înfrângerea, mai ales în fața Veghetorilor, cu care a luptat întreaga sa viață. Mai ales în faţa lui 
Marduk, rivalul său direct la tron. A învăţat să lupte până la final de la tatăl său, care acum 
ceda. Ceea ce a făcut să-i scadă respectul pentru Enlil, motiv pentru care „nu și-a scos tiara” Și 
„urât i-a vorbit”. Nu era corect să primească Marduk ceea ce i se cuvenea lui, moștenitorul lui 
Enlil. Și nu era corect ca tatăl său să nu facă nimic în această privință. Însă Enlil asculta în 
continuare ordinul împăratului Anu, chiar și după ce templul din Nippur i-a fost devastat. 
În Epopeea lui Erra, Consiliul Zeilor s-a întrunit și a discutat „preț de o zi și o noapte, fără încetare”. 
Anunnaki, marii zei, i-au amintit lui Ninurta decizia lui Anu: „Acum că Prinţul Marduk s-a ridicat, 

acum că oamenii pentru a doua oară i-au ridicat chipul, de ce continuă Erra cu împotrivirea?” Furios, 
văzând că nu primește sprijin din partea nimănui, Ninurta s-a hotărât să își facă singur dreptate. 
„Consultându-se cu sine însuşi”, zeul s-a decis să dezlănţuie niște arme teribile. „Pământurile le voi 
nimici, morman de pulbere voi face din ele; cetăţile le voi prăpădi, în pustiu le voi preface; munţii îi voi 
netezi, animalele le voi face să dispară; mările le voi agita, vieţuitoarele din ele le voi decima; oamenii îi 
voi face să piară, sufletele lor le voi preschimba în vapori; nimeni nu va fi cruțat”, şi-a spus el. Dintr-un 
text catalogat cu indicele CT-xvi-44/46 aflăm că un zeu minor l-a anunţat pe Marduk de planul 
distructiv al lui Erra / Ninurta. Într-o noapte, pe când marii zei se retrăseseră pentru a se odihni, 
Zeul „aceste cuvinte lui Marduk i le-a grăit', în legătură cu „șapte arme cumplite care de Anu au fost 
create (...) Pustiirea acestor şapte contra ta se pregăteşte”. Alarmat, Marduk a vrut să afle unde se 
aflau armele: „Aceste şapte, unde s-au născut, unde au fost create?”. Necunoscutul i-a dezvăluit că 
erau ascunse sub pământ: 
„Aceste șapte în munți sălășluiesc, 
Într-o scobitură din pământ se găsesc. 
Din acel loc cu strălucire vor năvăli, 
De pe pământ la cer, în groază înzăuate”. 
Nefiind lămurit, Marduk a insistat să afle locaţia exactă a armelor, însă i s-a răspuns că „până și 
zeilor înţelepţi, şi lor le e necunoscut”. 
Mai departe, în Epopeea lui Erra apare un zeu numit Ilșum. Nu se cunoaște identitatea acestui 
personaj, al cărui nume s-ar traduce în sumeriană prin „Înțeleptul învățător al Muntelui”. Știm 
doar că sumerienii îl mai numeau Endursaga („Domnul prietenos și supus al legăturii”), 
considerându-l mesagerul zeilor și fratele lui Marduk. Acesta nu poate fi decât Nabu, zeul 
înțelepciunii după moartea lui Enki și mesagerul zeilor, cel considerat de unii fiul lui Enki, iar de 
alţii al lui Marduk. Din mituri știm că Nabu a părăsit tabăra Veghetorilor după Potop, trecând de 
partea Celeștilor după ce Enlil i-a oferit nemurirea și un loc în Grădina Zeilor. De asemenea, 
ştim și că în cel de-al doilea război al zeilor a jucat adesea rolul de mediator între cele două 
tabere aflate în conflict. Același rol îl joacă și aici, încercând să-l convingă pe Ninurta să renunţe 
la planul de a folosi teribilele arme împotriva oamenilor nevinovați: 
„Îi vei distruge tu, cel drept, pe cei drepți? 
Îi vei distruge pe cei care împotrivă-ți au păcătuit 
Laolaltă cu cei care împotrivă-ţi nu au păcătuit?”. 
Însă Ninurta, plin de ură, era hotărât. „Voi anihila fiul şi voi lăsa tatăl să-l îngroape; apoi îl voi ucide 
pe tată, fără a lăsa pe nimeni să-l îngroape!”, a strigat el. În cele din urmă, Ișum / Nabu l-a 
înduplecat. Ninurta a acceptat să excludă din atac Mesopotamia, promițând să lovească doar 
locurile în care s-ar putea ascunde Marduk: 
„Din oraș în oraş un emisar voi trimite; 
Fiul, sămânţa tatălui, nu va scăpa; 
Mama lui se va opri din râs (...) 
La locul zeilor acces nu va avea”. 
Se pare că planul lui Ninurta a fost aprobat de Enlil. Fără a mai pierde timpul, Ninurta și Nabu s- 
au hotărât să treacă la acţiune, deși cel din urmă a acceptat să participe doar pentru a se 
asigura că fiul lui Enlil se va ţine de cuvânt: 
„Atunci eroul Erra a venit în faţa lui Işum, 
Amintindu-şi cuvintele lui; 
Și Işum a venit în față, după cuvântul dat, 
Cu o strângere de inimă”. 

Primul care a lansat una dintre bombe a fost Nabu: 
„Işum spre Muntele cel măreț porni; 
Îngrozitoarele Șapte, fără egal, 
Se târau în urmă-i. 
La Muntele cel măreț eroul sosi; 
Ridică mâna 
Muntele fu spulberat, 
Câmpia de lângă Muntele cel măreț 
O șterse el apoi; 
În pădurile sale nicio tulpină de copac nu mai rămase în picioare”. 
Ninurta nu s-a lăsat mai prejos: 
„Atunci, imitându-l pe Işum, 
Erra Drumul Regilor îl urmă. 
Orașelor sfârşitul li-l aduse, 
În pustietate le prefăcu. 
În munţi întinse înfometarea, 
Animalele le făcu să piară”. 
Un document cunoscut drept K.5007, publicat în Oxford Edition of Cuneiform Texts, vol. VI, 
scris în sumeriană și în akkadiană, adresat unui zeu a cărui identitate nu reiese din fragment, 
confirmă atacul devastator: 
„Domn, purtător al Pârjolitorului 
Care a făcut scrum inamicul, 
Care a nimicit țara neascultătoare; 
Care a veştejit viața urmașilor Cuvântului Rău; 
Care a plouat cu pietre şi foc peste dușmani. 
Astfel de arme teribile, precum cele șapte ale lui Ninurta, asemănătoare celor atomice, sunt 
descrise și în scripturile indiene. În Bhagavad Gita, „un singur proiectil încărcat cu toată puterea 
Universului” a distrus trei cetăţi, lăsând în urmă „o coloană incandescentă de fum şi flăcări, 
strălucitoare cât o mie de sori”, care „s-a ridicat în toată splendoarea ei peste întreg pământul”. Drona 
Parva susţine că „un proiectil în flăcări, cu strălucirea unui foc fără fum, fu lansat. O obscuritate 
subțire înconjură deodată cerurile. Norii urcară cât mai sus, lăsând să cadă o aversă de sânge. Lumea, 
arsă de căldura acestei arme, păru cuprinsă de febră”. În Mahabharata se vorbește despre o armă 
care a provocat secetă într-o ţară timp de 12 ani, iar o alta distrugea „fătul în pântecele mamei”. În 
cartea a opta, „de la bordul unei puternice vimana, aflată în aer la o mare înălțime, Gurkha a aruncat 
un singur proiectil asupra cetății dușmanilor. Un fum alb strălucitor, de zece mii de ori mai luminos 
decât Soarele, s-a ridicat având o incandescenţă insuportabilă (...) Totul s-a petrecut de parcă ar fi fost 
o dezlănţuire a elementelor: Soarele se învârtea în cerc. Pârjolită complet de dogoarea armei, lumea 
umbla buimacă în văpaie. Arși de văpaie, elefanții fugeau înnebuniţi care-ncotro, căutând o scăpare din 
fața groaznicului flagel. Apa clocotea, animalele mureau iar dușmanii erau seceraţi; pârjolul cuprindea 
arborii, care se prăvăleau în şir ca într-o pădure cuprinsă de flăcări. Mugind îngrozitor, elefanții se 
prăbuşeau răpuşi. Caii şi carele de luptă ardeau, totul arăta ca după un uriaş incendiu. Mii de case au 
fost distruse apoi, pe mare şi pe uscat, se așternu o linişte totală (...) Priveliştea era înfiorătoare. 
Cadavrele celor căzuţi se zgârciseră într-atât din cauza căldurii nemaiintălnite, încât nici nu mai arătau 
a oameni”. În Ramayana, în timpul războiului dintre Rama și Ravana, „sure de meteori căzură din 
cer” iar „sulițele, securile, scuturile se învolburau. Un fum stăruitor şi gros ca noroiul înnăbuşea oamenii 
şi animalele care încercau să iasă pe străzi. Oraşul Lanka, arzând, lumina marea”. Arma Strămoșului, 


pe care prințul Rama o primise de la Agastya și „o ținuse pentru împrejurarea supremă”, era O 
armă nemaiîntâlnită: „săgeata aceasta, care avea adunată în ea energia tuturor fiinţelor, strălucea ca 
Soarele. Ea putea să răzbată un munte, putea trăsni după aceea un şir de o sută de elefanţi, şi apoi putea 
să prefacă în pulbere alt şir de o sută de care, iar în cele din urmă tot mai putea să sfărâme, la o 
depărtare de zece yoiana, o cetate de granit”. După ce Rama a lansat arma, „cele două oști crezură că 
venise sfârşitul lumii. Zdruncinarea văzduhului le-a prăbușit. Pământul s-a cutremurat până în 
măruntaiele lui de foc. Multe stele s-au desprins de pe cer”. În capitolul Victoria, Khara a folosit o 
armă la fel de distrugătoare împotriva lui Rama: „un disc negru acoperi Soarele (...) Numaidecât, 
ziua fu înlocuită de un întuneric total (...) Peştii stăteau nemişcați în iazurile unde lotusul începea să se 
ofilească. Toţii arborii îşi pierdură frunzele. Pământul se zgudui”. 

Nu doar textele antice confirmă folosirea armelor atomice, ci și descoperirile arheologice. În 
lume se găsesc multe locuri care prezintă urme ale unor atacuri nucleare. În Peru, la 300 de 
metri de un monolit gigant din fortificațiile de la Sacsayhuaman, care cântărește peste 20.000 
de tone, se pot vedea numeroase roci vitrificate întinzându-se pe câteva sute de metri în șase 
direcţii diferite. În Irak și în deșertul Gobi, lângă Hara-Hoto, au fost găsite nisipuri vitrificate 
sticloase, care nu se puteau forma decât la temperaturi fantastice. În Liban s-au descoperit sute 
de tektite negre, mari, care conţineau izotopi radioactivi de aluminiu, unele prezentând în 
interior plante surprinse în momentul vitrificării. În Franţa, Scoţia, Chile, India, Australia și Africa 
de Sud au fost găsite numeroase tektite sticloase foarte dure, negre, bogate în aluminiu și 
beriliu. Analizele au arătat că suferiseră cu mii de ani în urmă puternice bombardamente 
radioactive, fiind expuse la temperaturi de circa 5-6000 de grade celsius. În preajma Mării 
Moarte există zone cu un nivel ridicat de radioactivitate a solului, în care nu se găsește 
vegetaţie sau animale. În Death Valley din Nevada se află ruinele unui oraș vechi de câteva 
milenii, distrus de o mare catastrofă. Un suflu extrem de puternic a dărâmat clădirile de piatră, 
nisipul s-a vitrificat, rocile s-au transformat în tektite iar pe unele ziduri s-au impregnat ciudate 
siluete negre, ca niște umbre de fum. În zonă nu există vulcani, analizele chimice au demonstrat 
că nu poate fi vorba despre un meteorit iar un incendiu nu ar putea vitrifica rocile și nisipul. Nu 
există în zonă forme de viaţă animală sau vegetală, cu excepția unor microorganisme. 
Temperatura de peste 6000 de grade celsius, necesară pentru a vitrifica rocile, nu se poate 
obține decât printr-o explozie nucleară. În Mohenjo-Daro din sudul Pakistanului, oraș cu un nivel 
ridicat de radiaţii, s-au găsit 44 de schelete perfect conservate, îngropate sub stradă, cu fața în 
jos, ţinându-se de mâini, de care animalele au refuzat să se apropie. Cercetătorul britanic David 
Davenport susținea în 1997 că a găsit un epicentru de aproape 50 de metri, unde totul a fost 
topit prin vitrificare. În anii 1940-1950, arheologii au descoperit același lucru în orașele indiene 
Kot Diji și Harrapa (aflat pe paralela de 30 de grade, la fel ca Eridu și Giza, locuri unde se 
găseau la un moment dat „porți ale cerului”). lar în Țara Luanei din Munţii Buzăului (România), 
pe un mare platou s-au găsit ruinele unei cetăți gigantice antice; cercetătorii au stabilit că 
așezarea a fost distrusă instantaneu de un foc mistuitor, solul fiind ars pe o adâncime de 
aproximativ jumătate de metru. Nu cresc plante în zonă, animalele refuză să se apropie iar 
nivelul radiaţiilor este ridicat. O legendă locală spune că, demult, acolo se afla o cetate cu ziduri 
imense, care a fost distrusă de năvălitori veniţi din cer. 

Oracolele sumeriene anunțau că atunci „când vine anul al șaselea (de domnie al lui Ibbi-Sin, adică 
în 2024 î.e.n. - n.a.), locuitorii Urului vor fi prinşi în capcană” deoarece „cel ce-și spune Suprem 
(Marduk - n.a.), ca unul căruia i-a fost uns pieptul (ca un rege - n.a.), va veni de la apus”. Atunci 
Marduk și amoriţii săi au atacat Nippurul apărat de Ninurta și de elamiţi, și tot atunci fiul lui Enlil 
a hotărât să atace cu șapte arme teribile orașele semite ale rivalului său. Exact în acel an, 

conform Facerii biblice („când era Avram de nouăzeci și nouă de ani”), lui Abram i s-a arătat din nou 
zeul său. Ca de fiecare dată i-a reamintit că va lăsa moștenire Canaanul urmașilor săi, apoi i-a 
schimbat numele din Abram în Abraam, iar soţiei sale din Sarai în Sarra. Atunci a aflat Abraam 
că fiul său, Yișma'el, nu îi va fi moștenitor. „Jată, te-am ascultat și pentru Yişma el, şi iată îl voi 
binecuvânta, îl voi crește și-l voi înmulți foarte, foarte tare; 
doisprezece voievozi se vor naşte din el şi voi face din el popor mare. 
Dar legământul meu îl voi încheia cu Yișag, pe care-l va naşte Sara 
la anul pe vremea aceasta!” (17:20-21), i-a spus zeul. Nu a plecat 
fără a-i cere lui Abraam să se circumcidă; nu doar el, ci „toți cei 
de parte bărbătească ai voştri să se taie împrejur”. Acest obicei al 
„tăierii împrejur” era unul egiptean. Miturile spun că zeul 
suprem Ra (Anu) și-a tăiat penisul, din sângele și din sperma 
sa curse pe pământ născându-se Șu, zeul aerului, și Tefenet, 
zeița umidității, nimeni alţii decât Enlil și Enki. Șu-Sin, penultimul rege al Sumerului, a preluat 
numele zeului aerului, ceea ce dovedește că religia egipteană depășea granițele ţării. 
Circumcizia era un gest simbolic de solidaritate cu zeul, menit să aducă urmași precum ai 
zeului. Mitul egiptean derivă din episodul atacului Sophiei asupra lui Anu, pe care grecii și hitiţii 
l-au simbolizat printr-o castrare (la greci, Ouranos a fost castrat de Kronos, iar la hitiţi Anu de 
Kumarbi). 

Imediat după ce „au fost tăiați împrejur toţi cei de parte bărbătească din casa lui Avraham, născuţi în 
casa lui sau cumpăraţi cu argint de la cei de alt neam” (17:27), trei zei au apărut în faţa lui Abraam 
„într-o zi pe la amiază, când şedea el în uşa cortului său” (18:1). Se pare că erau în trecere, fără a 
avea de gând să-l viziteze. Abraam „cum i-a văzut, a alergat din pragul cortului său în întâmpinarea 
lor şi s-a închinat până la pământ” (18:2). l-a convins să se oprească puţin, cât să mănânce și să 
se odihnească. Cei trei au fost serviţi cu azime, unt, lapte și un vițel gătit, întocmai cum Noah și 
Utnapiștim au adus jertfe divinităţilor după ce s-au retras apele Potopului. Viţelul servit la masă 
reprezintă un indiciu în deslușirea identităţii unuia dintre cei trei, fiind simbolul celui numit 
adeseori „Taurul ceresc”, adică Enlil. După ce au terminat de mâncat, zeul i-a amintit lui Abraam 
că va avea un fiu peste un an. Apoi i-a dezvăluit motivul vizitei sale: „Srrigarea Sodomei și a 
Gomorrei e mare şi păcatul lor cumplit de greu. Pogori-mă-voi deci să văd dacă faptele lor sunt cu 
adevărat așa cum s-a suit până la mine strigarea împotriva lor, iar de nu, să ştiu” (18:20-21). După ce 
însoțitorii zeului furtunii au plecat spre Sodoma, Abraam a încercat să-l convingă pe Enlil să nu 
comită un asemenea genocid, întocmai ca Nabu pe Ninurta în Epopeea lui Erra: „Nu se poate ca 
tu Să faci una ca asta şi să pierzi pe cel drept ca și pe cel fără de lege şi să se întâmple celui drept ce se 
întâmplă celui necredincios! Departe de tine una ca asta! Judecătorul a tot pământul va face, oare, 
nedreptate?” (18:25). A încercat chiar să-l înduplece folosind numărul atribuit lui Enlil, 
echivalentul titlului de rege: „Poate în cetatea aceea să fie cincizeci de drepți: pierde-i-vei, oare, şi nu 
vei cruța tot locul acela pentru cei cincizeci de drepți, de se vor afla în cetate?” (18:24). Primind un 
răspuns satisfăcător, Abraam a continuat negocierea, scăzând din ce în ce mai mult numărul 
„drepților”, ajungând într-un final la zece. „Pentru cei zece nu o voi pierde”, l-a asigurat Enlil, apoi 
„s-a dus, iar Avraham s-a întors la locul său” (18:33). 

De ce a venit Enlil până aproape de Sodoma? Știm din mitul sumerian că Ninurta a primit 
aprobarea tatălui său pentru a lansa bombele, cu condiţia să fie folosite doar în locurile în care 
se confirma prezenţa lui Marduk. În povestea biblică, Enlil i-a mărturisit lui Abraam motivul 
pentru care i-a însoţit pe cei doi „îngeri” (cel mai probabil Ninurta și Nabu) până aproape de 
Sodoma: „pogorî-mă-voi deci să văd dacă faptele lor sunt cu adevărat așa cum s-a suit până la mine 

strigarea împotriva lor, iar de nu, să ştiu”. Cu alte cuvinte, pentru a verifica dacă într-adevăr 
inamicul lor se ascundea acolo, înainte de a permite lansarea bombelor atomice. 

Capitolul 19 al Facerii ne spune că se făcuse deja seară când cei doi trimişi ai lui Enlil au ajuns 
în Sodoma. Acolo au fost întâmpinați de Lot, nepotul lui Abraam, care i-a invitat în locuinţa sa. 
Inițial au refuzat, preferând să stea pe stradă. Însă, la insistenţele lui Lot, în cele din urmă au 
acceptat. Ce făceau în stradă cei doi zei? În Epopeea lui Erra, Ninurta spunea: „Din oraș în oraş 
un emisar voi trimite; Fiul, sămânţa tatălui, nu va scăpa”. Mai mult ca sigur verificau dacă Marduk se 
afla în Sodoma. Abia după ce au primit confirmarea au intrat în casa lui Lot. Se pare că Marduk 
a aflat de prezenţa celor doi inamici și și-a trimis supușii, „sodomenii, locuitorii cetăţii Sodoma, tot 
poporul din toate marginile; de la tânăr până la bătrân” (19:4), să-i captureze. „Unde sunt Oamenii 
care au intrat să mâie la tine? Scoate-i ca să-i cunoaștem!” (19:5), i-au strigat ei lui Lot după ce au 
înconjurat casa în care se aflau zeii. În zadar le-a oferit nepotul lui Abraam pe cele două fiice 
ale sale, sodomiţii îi voiau doar pe noii veniţi. Însă Ninurta și Nabu nu puteau fi învinși de o 
gloată de simpli muritori; când mulțimea a încercat să spargă ușa, cei doi zei l-au tras pe Lot 
înăuntru „iar pe oamenii care erau la ușa casei i-au lovit cu orbire de la mic până la mare” (19:11). 
Apoi l-au anunțat pe Lot de planul distrugerii cetăţii, sfătuindu-l să-și ia familia și să fugă. În zori, 
cei doi l-au îndemnat să se grăbească. „Dar fiindcă el zăbovea, îngerii, din mila Domnului către el, 
l-au apucat de mână pe el și pe femeia lui și pe cele două fete ale lui” (19:16). Scoţându-l afară, l-au 
sfătuit să fugă din fața urgiei: „Mântuiește-ţi sufletul tău! Să nu te uiţi înapoi, nici să te oprești în câmp, 
ci fugi în munte, ca să nu pieri cu ei!” (19:17). Pentru că nu aveau timp să ajungă la munte, Lot și 
familia sa au ales să se ascundă într-un loc numit Zoar. 

De ce se grăbeau cei doi „îngeri” în zori? Ce făceau în stradă înainte de a intra în casa lui Lot? 
Și de ce scăderea numărului „drepților” în negocierea lui Abraam seamănă destul de mult cu o 
numărătoare inversă (50, 45, 40, 30, 20, 10)? să fi plantat cei doi o bombă cu ceas în Sodoma? 
Se pare că nu, Biblia afirmând că atacul a venit de sus: „Yahweh a slobozit peste Sodoma și 
Gomorrah ploaie de pucioasă și foc din cer de la Yahweh şi a stricat cetățile acestea, toate împrejurimile 
lor, pe toți locuitorii cetăților şi toate plantele ținutului aceluia” (19:24). Efecte asemănătoare ale 
unei arme divine descria Hesiodos în Teogonia: „Un suflu arzător înfăşură pe titani, fiii țărânii, în 
vreme ce văpaia se urca uriaşă spre norul divin și, în ciuda puterii lor, ei îşi simțeau ochii orbiți când 
scăpăra lumina trăsnetului şi a fulgerului. O dogoare năprasnică străbătea genunea. Priveliştea din ochi 
şi sunetul din urechi erau aidoma celor pe care le-ar face, întâlnindu-se, pământul şi cerul deasupra (...) 
Și de jur împrejur pământul, izvor de viaţă, pâlpâia în flăcări . La fel și un mit norvegian, relatat de 
New Larousse Encyclopaedia of Mythology: „Flăcările ţâşneau din crăpăturile stâncilor; peste tot se 
auzea şuieratul aburilor. Toate vieţuitoarele, toate plantele au fost mistuite. Numai țărâna golașă a mai 
rămas dar, precum cerul însuşi, nici pământul nu mai era decât crăpături şi prăpăstii”. Uitându-se spre 
Sodoma și Gomorrah, Abraam „a văzut ridicându-se de la pământ fumegare, ca fumul dintr-un 
cuptor” (19:28), locul rămânând „pustietate pentru totdeauna”, după cum susţine Cartea lui 
Sepanya 2:9. Efectul pedepsei divine a fost devastator, până și soția lui Lot prefăcându-se într- 
un stâlp de sare, termenul ebraic fiind „nezsiv melah”. 

Într-un articol prezentat Societății Orientaliste Americane în anul 1918 și într-o continuare din 
Beiträge zur Assyriologie, asirologul Paul Haupt a demonstrat că, întrucât primele surse de sare 
din Sumer au fost bălțile de lângă Golful Persic, termenul sumerian „nimur” s-a ramificat, 
ajungând să însemne atât „sare”, cât și „vapori'. De vreme ce Marea Moartă se numește în 
ebraică Marea Sărată, probabil naratorul evreu al poveștii biblice a interpretat greșit termenul 
sumerian și a scris „stâlp de sare”, când soția lui Lot a devenit de fapt „o coloană de vapori”. În 
textele ugaritice, precum povestea canaaneană a lui Aghat, sfârșitul unui muritor de mâna unui 


zeu era descris ca „scăparea sufletului ca un abur, ca fiimul pe nări”. În Epopeea lui Erra, moartea 
oamenilor a fost descrisă asemănător de Ninurta: „Oamenii îi voi face să se mistuiască, sufletele lor 
le voi preface în abur”. Deși se afla la vreo 80 de kilometri distanţă, Abraam nu s-a simțit în 
siguranţă, Biblia spunându-ne că și-a strâns cortul și s-a mutat mai departe, spre apus, 
instalându-se la Gerar. Şi niciodată după aceea nu s-a mai aventurat în peninsula Sinai. Chiar 
și peste ani, când Yișaqg a vrut să plece în Egipt din cauza foametei din Canaan, zeul său l-a 
împiedicat, semn că radiaţiile din zonă încă erau periculoase. 
Cercetătorii consideră că Sodoma și Gomorrah se aflau în sudul Mării Moarte, parte care încă 
mai poartă supranumele local de „Marea lui Lot”. În anii 1920, zona a fost explorată de o misiune 
științifică sponsorizată de Institutul Bibilic Pontifical de la Vatican, după cum susținea Alexis 
Mallon în Voyage d'Exploration au sud-est de la Mer Morte (1924). Arheologi reputați, precum 
William Foxwell Albright și James Penrose Harland, au descoperit că așezările din munții 
înconjurători au fost abandonate brusc în secolul al XXI-lea î.e.n., fără a mai fi reocupate timp 
de câteva secole. Şi până în zilele noastre, în apele izvoarelor din jurul Mării Moarte s-au găsit 
contaminări radioactive „suficiente pentru a provoca sterilitatea și alte boli aferente la toate animalele 
şi oamenii care le absorb pe parcursul unui număr de ani”, după cum nota lan M. Blake în The 
Palestine Exploration Quarterly. Toate indiciile arată că zona Sodomei și Gomorrei a fost 
distrusă de o bombă nucleară. Epopeea lui Erra pare să descrie și realizarea noii porțiuni sudice 
a Mării Moarte prin spargerea țărmului de miazăzi și eliminarea tuturor formelor de viaţă: 
„A scobit prin mare, 
Întregimea i-a împărțit-o. 
Tot ce trăia într-însa, 
Până şi crocodilii, 
I-a veştejit. 
Ca și cu focul a pârjolit vieţuitoarele, 
Grânele le-a osândit să se facă pulbere”. 
Conform Epopeei lui Erra, Ninurta și Nabu au distrus câteva locuri cu ajutorul a șapte arme 
teribile, cel mai probabil atomice, în căutarea lui Marduk. În Biblie, Abraam a fost martorul 
distrugerii Sodomei și Gomorrei în 2024 î.e.n., de unde reiese că sudul Mării Moarte a fost 
devastat de cei doi zei. Modul de lansare a armelor este identic: în tăblița sumeriană K.5007 „a 
plouat cu pietre şi foc peste duşmani”, iar în Biblie zeul „a slobozit peste Sodoma şi Gomorrah ploaie de 
pucioasă şi foc din cer”. La fel și efectele armelor, în ambele texte locurile rămânând pustii, 
„morman de pulbere”, ocolite de animale, cu munții retezaţi și mările agitate. Prezenţa lui Nabu în 
Sodoma e confirmată de un text mesopotamian în care zeul „spre marea cea mare a pornit”. Apoi, 
„Dar când fiul lui Marduk 
În țara de pe coastă era, 
Cel-al- Vântului- Rău 
Cu pârjol țara de câmpie a ars-o'. 
În zadar însă. Marduk a reușit să scape și de această dată iar Ninurta, după consumarea inutilă 
a celor șapte bombe, a fost nevoit să accepte înfrângerea, la fel ca tatăl său. 
După catastrofă „a ieșit Lot din Zoar şi s-a aşezat în munte, împreună cu cele două fete ale sale, căci se 
temea să locuiască în Zoar, şi a locuit într-o peșteră, împreună cu cele două fete ale sale” (Facerea 
19:30). Vechiul Testament povestește că fetele s-au hotărât într-o zi să-și îmbete tatăl și să se 
culce cu el pentru a avea urmași deoarece, spunea cea mare, „nu-i nimeni în ținutul acesta care să 
intre la noi, cum e obiceiul pământului” (19:31). Au făcut întocmai cum și-au propus și, culcându- 
se cu Lot după ce l-au îmbătat, au rămas însărcinate. Fiecare dintre ele a născut câte un băiat; 

primul a fost numit Moab și a devenit strămoșul moabiţilor, iar al doilea Ben-Ammi, strămoșul 
amoniţilor. Dacă această întâmplare biblică este reală, cu siguranţă a fost deformată de 
redactorii scripturilor evreiești pentru a se ascunde descendența lui Lot din familia regală 
akkadiană a lui Șarru-kinu. Lucru care reiese cu ușurință din inadvertenţele povestirii. Biblia 
spune că fetele au ales incestul de frică să nu rămână fără urmași, nefiind alţi bărbaţi prin zonă. 
Însă cu numai un verset înainte am aflat că Lot a părăsit de teamă Zoarul, oraș neafectat de 
bomba nucleară: „a ieșit Lot din Zoar şi s-a aşezat în munte, împreună cu cele două fete ale sale, căci 
se temea să locuiască în Zoar”. De ce se temea Lot? Sau de cine? Nu cumva de locuitorii 
orașului? Din moment ce Zoarul a fost protejat de efectele bombei, unul dintre zei asigurându-l 
pe Lot că „îți cinstesc faţa şi-ţi împlinesc acest cuvânt, să nu pierd cetatea despre care grăiești” (19:21), 
rezultă că și locuitorii orașului au supravieţuit. Dacă Zoarul nu era populat doar de femei, lucru 
absolut imposibil, sub nicio formă nu puteau considera fetele lui Lot că „nu-i nimeni în ţinutul 
acesta care să intre la noi, cum e obiceiul pământului”. lar în al doilea rând, cum a reușit Lot să facă 
sex, fiind bătrân și atât de beat încât nu și-a putut aminti nimic din cele două nopţi de incest? 
„Acesta n-a simțit când s-a culcat şi când s-a sculat ea”, spune Biblia. Dacă era într-o stare de 
ebrietate atât de avansată, care nu i-a permis să-și dea seama ce face sau să-și amintească 
ceva după, cum a putut avea erecţie în aceste condiţii? Mai ales că avea și o vârstă înaintată, la 
care problemele sexuale sunt inevitabile. Aceste două absurdități ascund o realitate deloc 
sfântă: incestul a fost realizat în mod conștient. Casele regale obișnuiau să-și păstreze „sângele 
albastru” în familie, prin urmare membrii lor se căsătoreau între ei. Făcând parte din casa regală 
akkadiană, Lot a păstrat tradiţia. Rămas fără soție, pentru a fi sigur că va avea moștenitori care 
să ducă mai departe genele divine ale lui Șarru-kinu și ale lui Marduk, nu putea să se 
împreuneze decât cu fiicele sale. Acest obicei exista deja în familia sa, după cum confirmă chiar 
Biblia: Abram şi Nahor s-au căsătorit cu nepoatele lor. Mai târziu, Yișaq (Isaac), fiul lui Abraam 
și al Sarrăi, și-a luat-o de soţie pe Ribqa (Rebeca), fiica vărului său, Betu'el (Batuel). La rândul 
lui, Ya'aqob (Iacov), fiul lui Yişaq, s-a căsătorit cu nepoatele lui Betu'el, Le'a (Lia) și Rahel 
(Rahila). Singurul motiv pentru practicarea acestor căsnicii între membrii aceleiași familii era 
păstrarea genelor divine ale lui Marduk, transmise prin conducătorii Imperiului Akkadian. 

Din cauza zonei iradiate, a plecat Abraam „de acolo spre miazăzi și s-a așezat între Kadeş şi Şur şi a 
trăit o vreme în Gerar” (Facerea 20:1), ţinutul filistenilor. În acel loc s-a repetat povestea din 
Egiptul Inferior: Abraam a susţinut că Sarra era sora sa, nu soţia, iar regele Abimelek i-a luat-o. 
Tot ca în Egipt, zeul lui Abraam i-a apărut regelui în vis, i-a lovit ţara cu sterilitate și i-a cerut să-i 
înapoieze proorocului femeia. Speriat, Abimelek a luat „o mie de sicli de argint, vite mari şi mici, 
robi şi roabe şi a dat lui Abraam; şi i-a dat înapoi şi pe Sara, femeia sa” (20:14). Deși Biblia susţine că 
regele „insă nu se atinsese de ea”, la scurt timp Sarra a născut un băiat, care a fost numit Yișaqd. 
Cam mare coincidența, ținând cont că Abraam nu a reușit să o lase însărcinată în câteva 
decenii bune de căsnicie, însă ea a născut imediat după ce a petrecut cel puţin o noapte cu 
Abimelek... Era anul 2023 î.e.n., când Abraam împlinise un secol de viaţă iar Sarra, consoarta 
lui, nouă decenii. La scurt timp după nașterea lui Yişaq, Abraam i-a izgonit pe Hagar și pe 
Yișma'el, la dorința soţiei sale, care își dorea ca fiul ei să fie singurul moștenitor. În deșertul 
Beerșeba, „îngerul lui Yahweh” a făcut să apară o fântână pentru ca mama și copilul să nu moară 
de sete. Au trăit o vreme în pustiul Paran iar, după ce Yișma'el a crescut, mama sa i-a găsit o 
soţie din Egipt, cu care băiatul a avut 12 fii și o fiică. Tot la Beerșeba, Abraam și Abimelek au 
făcut un legământ, iar Abram și-a însușit meritele săpării făntânii făcute de înger pentru a-i salva 
pe Hagar și Yișma'el. „Aceste şapte mielușele să le iei de la mine, ca să-mi fie mărturie, că eu am săpat 

fântâna aceasta!” (21:30), i-a spus el regelui filistenilor. După legământul cu Abimelek, Abraam „a 
sădit o dumbravă” la Beerşeba „și a chemat acolo numele Domnului Yahweh cel veşnic” (21:33). 

După câţiva ani în care Abraam a trăit în ţinutul filistenilor „ca străin”, a fost contactat din nou de 
zeul său. Acesta i-a cerut să-l sacrifice pe Yișaq pe muntele Moriyya, unde Abraam construise 
un altar după plecarea din Harran în 2048 î.e.n. Nu știm câţi ani avea băiatul în acel moment, 
însă putem intui că era destul de mare, din moment ce a luat Abraam „lemnele cele pentru jertfă” 
și „le-a pus pe umerii lui Yișaq” (22:6), lemne care nu erau nici puţine și nici ușoare. După ce și-a 
legat fiul de altar, când se pregătea să-l înjunghie, „îngerul lui Yahweh a strigat către el din cer” şi i- 
a cerut să se oprească, pentru că zeul s-a convins de fidelitatea sa. Abraam și Yișaq s-au întors 
în Beerșeba, însă n-au găsit-o pe Sarra acolo. O legendă evreiască spune că îngerul decăzut 
Samael a anunţat-o că Abraam i-a sacrificat fiul, iar ea a murit de supărare. Într-o altă variantă a 
legendei, deghizat într-un bătrân, Satan a anunţat-o același lucru. Auzind asta, Sarra a plecat 
să-și caute soțul. A ajuns în Hebron, unde Satan i s-a înfățișat din nou, tot în formă umană, 
pentru a-i spune că Yișaq nu fusese ucis și că se va întoarce în curând cu tatăl său. lar Sarra a 
murit... de bucurie. Negăsind-o acasă în Beerșeba, Abraam și Yișaq au urmat-o până în 
Hebron, unde au găsit-o moartă. Vechiul Testament susţine că Sarra și-a găsit sfârșitul la vârsta 
de 127 de ani. Fiind cu zece ani mai tânără decât Abraam, adică născută în 2113 î.e.n., 
înseamnă că a decedat în 1986 î.e.n. Şi astfel am mai dezlegat un mister: în momentul în care 
era pe punctul de a fi sacrificat, Yișaq era în vârstă de 37 de ani. lar această întâmplare a avut 
loc la doi ani după moartea lui Terah, rămas în Harran. 

Episodul sacrificării lui Yișaq este unul dintre cele mai controversate din Biblie. De ce l-ar fi 
supus la o asemenea încercare o entitate superioară? De ce era necesar ca patriarhul să-și 
demonstreze fidelitatea? Era într-adevăr acesta motivul sacrificiului? Ori altul nebănuit? Pentru 
a înțelege cine era zeul care i-a cerut să-și ucidă fiul, apoi s-a răzgândit, este de ajuns să 
urmărim povestea biblică, care susţine că nu a fost implicat un singur zeu, ci doi! Primul, cel 
care i-a dat ordinul, este numit Yahweh de redactorul Bibliei: „După acestea, Yahweh a încercat pe 
Avraam și i-a zis...” (22:1). Cel care l-a oprit înainte de sacrificiu nu era același zeu, ci un altul: 
„Atunci îngerul lui Yahweh a strigat către el din cer și a zis...” (22:11). Tot un „înger” i-a salvat pe 
Hagar și pe Yișma'el în 2037 î.e.n. În 2024 î.e.n., înainte de distrugerea Sodomei și Gomorrei, 
Abraam a fost vizitat de trei zeități, pe care le-am identificat cu Enlil, Ninurta și Nabu. Ținând 
cont că este vorba despre mai multe divinităţi, pentru a înțelege episodul sacrificării lui Yișaqg 
trebuie să aflăm cine era zeul lui Abraam, cel care l-a luat din Mesopotamia pentru a-i oferi 
Canaanul. 

Ar putea fi Enlil, zeul tatălui său, care astfel i-a răsplătit lui Terah fidelitatea salvându-i familia 
din Sumerul aflat în pragul colapsului? După cum am văzut, Enlil este cel care i-a apărut în 
2024 î.e.n. Însă putem ști cu siguranţă că tot el este zeul care l-a luat din Harran? Sunt șanse 
aproape nule ca Abraam să fi fost ales de Enlil din moment ce, conform folclorului iudaic și 
islamic, el nu împărtășea convingerile religioase ale tatălui său. Atât culegerea evreiască 
Midraș, cât şi Coranul, povestesc că Abraam a spart statuile zeilor lui Terah. Enlil și-ar fi ales, 
fără îndoială, un om fidel lui. În plus, plecarea din Sumer în Canaan nu se potrivește cu 
planurile zeului. Se întâmpla la trei ani după moartea lui Enki, când împăratul Anu hotărâse ca 
Marduk să primească tronul Pământului iar Enlil să-și facă bagajele pentru a se întoarce acasă. 
Aflat pe picior de plecare, zeul furtunii nu avea de ce să-și facă un plan pentru Canaan și nici de 
ce să încredințeze o misiune unui adept al Veghetorilor. Prin urmare, nu poate fi el zeul lui 
Abraam. 

Vechiul Testament susţine că este vorba despre Yahweh / Marduk, variantă susţinută și de 
Coran. În Sura 6 este scris despre Abraam: „Și după ce l-a acoperit noaptea, văzu el o stea: el zise: 
«Acesta e Domnul meu!» (...) Și văzu el Luna răsărind, zise el: «Acesta este Domnul meu!» (...) Și când 
văzu el Soarele răsărind, zise el: «Acesta este Domnul meu, aceasta este mai mare!” (76-78). Cum 
puteau fi Luna, Soarele și o stea zeul lui Abraam? Iniţial, Marduk a fost considerat zeu-soare, 
numit Utu de sumerieni și Șamaș de akkadieni. Când a trecut de partea tatălui său, Enki, a 
devenit membru al grupului care avea ca simbol Luna, cel al Veghetorilor. Yahweh chiar 
înseamnă „Cel care a devenit Luna”. Lui Marduk îi era atribuită planeta Marte, simbolizată 
printr-o stea cu şase raze, fiind a șasea planetă din sistemul nostru solar. Prin urmare, afirmaţia 
lui Abraam din Coran îl descrie pe Marduk, confirmând astfel varianta biblică. Zeul i-a vorbit 
prima oară lui Abraam în 2048 î.e.n., pe când acesta se afla cu familia sa în Harran. Oraș 
important din nordul Mesopotamiei, Harran era „fratele-geamăn” al cetăţii Ur, ambele fiind 
închinate zeului Lunii, Nanna / Enki. Atât în Ur, cât și în Harran, cultul copiilor zeului, gemenii 
Utu / Marduk și Inanna / Iștar, era la mare cinste. Într-un asemenea oraș, aparţinând 
Veghetorilor, era normal să își facă apariţia una dintre aceste divinităţi, nicidecum una din 
tabăra rivală. Zeul a luat legătura cu Abraam în 2048 î.e.n., anul în care, conform autobiografiei 
sale, Marduk își începea cei 24 de ani de exil în țara Hatti. Cum Harran se afla la graniţa dintre 
Sumer și Hatti, rezultă că Marduk era exact în locul în care se găsea Abraam și exact în 
momentul în care acestuia i-a vorbit zeul său pentru prima oară. Ceea ce confirmă chiar 
autobiografia lui Marduk: „Douăzeci şi patru de ani în mijlocul Harranului eu am cuibărit”. Așadar, 
nu încape nicio îndoială despre ce divinitate este vorba. 

Din legendele evreiești și musulmane reiese că Abraam nu se înțelegea foarte bine cu tatăl său, 
probabil din cauza diferenţelor religioase. În schimb, era preferatul mamei sale, un avantaj pe 
care îl au adesea mezinii. Fără îndoială că a aflat de la ea istoria familiei lor, descendența din 
Marduk, domnia de un secol a reginei Kug-Bau, înfinţarea Imperiului Akkadian de către Șarru- 
kinu și distrugerea lui în urma blestemului lui Enlil. Aceste lucruri nu au avut ca efect decât 
apariția dorinţei băiatului de a ajunge cândva pe tron, la fel ca strămoșii săi, și poate chiar de a 
restaura defunctul Imperiu Akkadian. În același timp i-a fost insuflată aversiunea față de Celești 
și loialitatea pentru Veghetori, zeii mamei lui. Prinţesa, fiica fostului rege Șar-Kali-Șarri și 
nepoata lui Naram-Sin, a avut grijă ca fiul ei să-i urmeze pe zeii familiei sale, nu pe cei ai lui 
Terah, lucru demonstrat de numele pe care i l-a dat băiatului. Abram, care se traduce ca „Tatăl 
măreț / suprem”, mai are un sens ascuns. Citit invers devine Marba, cuvânt sumerian format din 
„mar”, prima silabă a numelui lui Marduk, și „ba” (scris uneori și „bar'), care înseamnă „suflet” 
(preluat cu același înțeles și de egipteni). Pentru toţi ceilalţi, fiul ei cel mic era „Măreţul tată”; 
pentru ea era „Sufletul lui Marduk”. În aceste condiţii, nu este de mirare că Marduk l-a ales pe 
Abraam pentru a-i încredința o misiune. 

În 2112 î.e.n., după moartea lui Utu-Hengal, cel care a luat puterea din mâinile gutienilor, a fost 
înscăunat ginerele său, Ur-Nammu, care a mutat capitala Sumerului la Ur. În acel moment 
prințesa Amsalai și-a luat familia din Nippur și s-a întors în Ur, acolo unde fusese Mare 
Preoteasă. Mutarea a avut ca scop apropierea de tron, pe care să încerce să-l obțină pentru 
Abram, urmașul regilor akkadieni. În acea vreme mezinul familiei avea doar 11 ani iar viitoarea 
sa soție, Sarai, fiica lui Haran, abia împlinise primul an de viaţă. 18 ani mai târziu regele a murit 
iar pe tron a urcat fiul său, Șulgi. Dându-și seama că nu are nicio șansă să preia puterea, 
prințesa și-a luat familia și a plecat în Harran, orașul geamăn al Urului. Nu putea face nimic 
împotriva noului rege care era protejat de Veghetori, zeii ei. În 2048 î.e.n., aflând că Șulgi a 
murit, Abram s-a hotărât să plece spre Ur cu un corp de cavalerie, pentru a prelua tronul 

Sumerului cu forţa. Însă zeul Marduk, abia ajuns în zonă, l-a oprit și l-a trimis în Canaan. Pentru 
a-l convinge să renunte la tronul Sumerului, zeul i-a făgăduit un nou teritoriu. „Tot pământul, cât îl 
vezi, ţi-l voi da fie şi urmașilor tăi pentru vecie” (Facerea 13:15), i-a promis zeul. Mai mult, l-a 
asigurat și de protecţia sa: „Nu te teme, Avrame, că eu sunt scutul tău şi răsplata ta va fi foarte mare!” 
(15:1). Cei doi au încheiat un pact: „în ziua aceea a încheiat Yahweh lesământ cu Avram, zicând: 
«Urmaşilor tăi voi da pământul acesta de la râul Egiptului până la râul cel mare al Eufratului»” (15:18). 
În schimbul fidelității sale, Abraam urma să primească un regat care nu ar fi avut soarta 
imperiului strămoșilor săi, ci ar fi rămas al familiei lui pentru totdeauna: „şi-ţi voi da ţie şi urmaşilor 
tăi pământul în care pribegești acum ca străin, tot pământul Canaanului, ca moștenire veşnică, şi vă voi 
fi Dumnezeu” (17:8). Pentru a-l asigura pe noul său profet de seriozitatea ofertei sale, Marduk i-a 
schimbat mai târziu numele în „Cel uns pentru a purta coroana”, iar pe al soției sale în 
„Conducătoarea izgonită”. Prinţul akkadian a acceptat și a renunţat la Sumer pentru Canaan. La 
rândul său, pentru a-și demonstra fidelitatea față de Veghetori, și-a botezat ambii copii după 
Iștar, sora lui Marduk; prima silabă a numelor lui Yișma'el și Yișaq este identică cu cea a 
numelui zeiței. A avut grijă să-și mărească și averea pe seama faraonului Merikare Khety și a 
regelui filistean Abimelek, de la care a plecat cu nenumărate bogății. Același lucru l-a făcut mai 
târziu și Yișaq, fiul său, tot cu Abimelek al filistenilor. Abraam și-a ales bine victimele, cei doi 
regi făcând parte din tabăra opusă, fiind adepţi ai Celeștilor. Merikare își avea reședința în 
Henen-nesut (Herakleopolis), oraș închinat lui Ninurta, iar Abimelek era filistean, adică făcea 
parte din rasa ariană, cea supusă Celeștilor. În 2039 î.e.n., după războiul regilor din Valea 
Sidimului, Abraam a primit şansa de a se răzbuna pe Naram-Sin, cel care a ocupat tronul 
Sumerului la moartea lui Șulgi, tron pe care și-l dorea prințul akkadian. 15 ani mai târziu, înainte 
de distrugerea Sodomei și Gomorrei, când l-a întâlnit pe Enlil, Abraam l-a tratat cu respectul 
cuvenit unui zeu. La rândul său, datorită fidelității lui Terah, Enlil i-a acceptat invitaţia la masă și 
chiar i-a împărtășit planul distrugerii cetăților. 

Abraam și-a ales cu grijă femeile care să-i nască fii, urmași ai conducătorilor Imperiului 
Akkadian, prinți care aveau să moștenească un regat de la Marduk. Hagar, mama primului fiu, 
Yișma'el, avea sânge regal, fiind fiica faraonului Egiptului Inferior. lar Sarra, mama lui Yișaqg, 
provenea și ea din dinastia regală din Akkad. Moștenitorul regatului din Canaan, oferit de 
Marduk, trebuia să-și păstreze genele divine sau „sângele albastru”. De aceea, când a venit 
momentul să-l însoare pe Yişaq, Abraam și-a trimis sluga să-i găsească o soție din neamul său 
rămas în Harran: „mergi la casa tatălui meu, la rudele mele şi să iei de acolo femeie pentru feciorul 
meu!” (24:38). Slujitorul i-a adus-o lui Yișaq pe „Ribqa, fecioara care se născuse lui Betu el, fiul 
Milkăi, femeia lui Nahor, fratele lui Avraham” (24:15). Yişaq i-a dat fiului său, Ya'aqob, acelaşi 
ordin, de a se căsători cu o rudă: „mergi în Mesopotamia în casa lui Betu el, tatăl mamei tale, şi-ţi ia 
femeie de acolo, din fetele lui Laban, fratele mamei tale” (28:2). Aceste încrucișări repetate între 
membrii aceleiași familii au avut un efect nedorit: sterilitatea. Până la 89 de ani, Sarra, soția lui 
Abraam, a fost stearpă. La fel și Ribqa, consoarta lui Yișaq: „Și s-a rugat Yişaq Domnului pentru 
Ribqa, femeia sa, că era stearpă; şi l-a auzit Yahweh şi femeia lui, Ribqa, a zămislit' (25:21) după 20 
de ani de căsnicie. N-au scăpat de sterilitate nici nurorile lor, nevestele lui Ya'aqob: Lea a fost 
stearpă timp de șapte ani, până când Yahweh „a deschis pântecele ei, iar Rahel fu stearp (29:31). 
După patru femei sterpe din aceeași familie, tragem concluzia că s-a defectat ceva în codul lor 
genetic, de era nevoie de intervenţia directă a zeului pentru a le scăpa de sterilitate. 

De ce l-a trimis Marduk pe Abraam în Canaan? Tinta sa era un loc anume, muntele Moriyya din 
lerusalimul de astăzi, aflat pe atunci în vecinătatea orașului Șalem. Ajuns pentru prima oară în 
Canaan, după ce a ridicat un altar lângă stejarul lui Mamre din Șehem, Abraam s-a îndreptat 

către muntele Moriyya, „care e la răsărit de Betheľ („Casa zeului”), unde a mai ridicat un altar. Tot 
pe același munte a vrut să-l sacrifice pe Yişaq. Conform Bibliei, în același loc i-a apărut zeul 
regelui Dawid și tot acolo a construit Șelomo un templu în care era ţinut Chivotul Legământului, 
un dispozitiv prin care preoţii comunicau cu Yahweh. Pentru musulmani, de pe acest munte s-a 
ridicat profetul Muhammad la cer. În primii ani ai islamului, profetul le cerea adepților săi să se 
roage cu fața spre muntele Moriyya, numit astăzi și Sion sau Muntele Templului. În Cartea lui 
Yeșa'yahu 8:18 se spune că Yahweh „locuieşte în Muntele Sionului”. Este posibil ca Marduk să-și 
fi ales acel loc deoarece era un centru energetic important. Kabbalah consideră muntele Sion 
un punct spiritual din care se naște realitatea. Coordonatele sale însumate dau 66*60' (31*47'N 
+ 35*13'E), un număr cu o conotaţie negativă, care reprezintă triada supremă a Veghetorilor. 
Ținând cont că Ierusalimul este locul în care s-a vărsat cel mai mult sânge de-a lungul întregii 
istorii a lumii, se pare că energia negativă emanată din acel centru energetic este reală. lar 
Marduk are nevoie de ea dintr-un motiv rămas necunoscut. Cel puţin deocamdată... Probabil 
zeul i-a dat clanului lui Abraam Canaanul în stăpânire pentru a păzi muntele Moriyya / Sion de 
eventuali dușmani, adepţi ai Celeștilor. 

Este Marduk zeul care i-a cerut lui Abraam să-și sacrifice fiul? Fiul lui Enki nu ar fi avut de ce să 
facă asta. Marduk a încheiat un pact cu Abraam, prin care acesta și urmașii săi ar fi avut în grijă 
Canaanul. Yișaq era urmașul cel mai potrivit pentru această misiune; ambii lui părinţi se trăgeau 
din regina Kug-Bau, fiica lui Marduk. Dacă băiatul ar fi murit, moştenitor al lui Abraam ar fi 
devenit Yișma'el, a cărui mamă era prințesa egipteană Hagar. La fel ca restul membrilor caselor 
regale egiptene, și ea făcea parte din rasa ariană, cea închinată în acea vreme Celeștilor. În 
plus, provenea din Henen-nesut, oraș aflat sub tutela lui Ninurta. Chiar și Yișma'el și-a numit 
Hadad unul dintre fii, după Baal Hadad, numele lui Enlil în Canaan. Marduk n-ar fi acceptat sub 
nicio formă un asemenea urmaș, prin urmare avea tot interesul ca Yișaq să trăiască și să se 
înmulțească. Cei care ar fi avut de câștigat de pe urma morţii lui Yișaqg și ridicarea lui Yișma'el la 
rang de moștenitor ar fi fost Celeștii, care ar fi putut astfel controla urmașii lui Abraam fideli lor şi 
nu Veghetorilor. Însă întâmplarea a avut loc în 1986 î.e.n., când Enlil părăsise Pământul. Câţiva 
Celești rămăseseră aici, pentru a-i păzi în continuare pe Veghetori, conducătorul lor fiind 
Ninurta. Ținând cont că mama lui Yișma'el era una dintre adeptele sale, devine tot mai posibil 
ca Ninurta să fi fost zeul care i-a ordonat lui Abraam să-l ucidă pe Yişaq. Abraam avea atunci 
137 de ani iar soția sa 127; dacă ar fi murit Yișaq, părinţii săi n-ar fi fost în stare să dea naștere 
unui alt fiu la asemenea vârste înaintate, oricât s-ar fi chinuit Marduk. lar Yișma'el ar fi fost 
moștenitorul lui Abraam, prin urmare ar fi primit Canaanul și ar fi stăpânit muntele Moriyya în 
numele lui Ninurta. Ar fi fost o lovitură teribilă pentru noul rege al Pământului, căruia i s-ar fi 
năruit întregul plan legat de acea zonă. lar Ninurta ar fi fost satisfăcut măcar într-o mică măsură. 
Însă socoteala de acasă nu se potrivește cu cea din târg; Marduk a aflat și a reușit să-l salveze 
la timp pe Yișaq. Totuși, Ninurta a avut parte de o mică satisfacție. Cel mai probabil el este acel 
înger decăzut din legendele evreiești care i-a cauzat moartea Sarrăi, anunţând-o că i-a murit 
fiul. Însă decesul nu avea să schimbe nimic. Yișaq rămânea în continuare moștenitorul lui 
Abraam și avea să ducă la îndeplinire planul lui Marduk. 

Nu putem să nu remarcăm că familia lui Abraam nu era una obișnuită. Caracteristica principală 
pare a fi longevitatea, mai ales a strămoșilor săi din partea tatălui. El însuși a trăit 175 de ani; fii 
săi, 137 și 180; tatăl său a ajuns la vârsta de 205 ani iar bunicul său, Nahor, la 204. Înaintașii lor 
au avut vieți mai îndelungate: Serug - 330 ani, Reu - 339 ani, Peleg - 339 ani, Eber - 504 ani, 
Șelach - 460 ani, Kenan - 460 ani, Arpakșad - 465 ani și Şem - 600 ani. La fel par să stea 
lucrurile și în familia mamei sale, regina Kug-Bau domnind timp de 100 de ani. Toate copiile 

Listei Regilor Sumerieni susţin că nepotul ei, Ur-Zababa, a domnit timp de patru secole, mai 
puţin o singură copie, cea acceptată de cercetători, care îi atribuie doar șase ani. Pe lângă 
longevitate, se pare că membrii acestei familii aveau un aspect fizic extrem de atrăgător. Biblia 
spune că Ribqa, nepoata lui Nahor, fratele lui Abraam, „era foarte frumoasă la chip”. La fel și 
Rahel, strănepoata lui Nahor, care „era chipeșă la statură şi tare frumoasă la față”. În Vechiul 
Testament, Yosep, strănepotul lui Abraam, era şi el „chipeș la statură şi foarte frumos la faţă”. Era 
atât de atrăgător încât soţia egipteanului care l-a cumpărat a vrut neapărat să se culce cu el. 
Conform Coranului, din cauza frumuseţii lui, femeile din cetate „când îl văzură, îl preamăriră şi-şi 
tăiară mâinile şi ziseră: «Doamne fereşte, acesta nu e om, acesta e un înger cinstit!»" (12:31). Să nu o 
uităm pe Sarra, soția lui Abraam, a cărei frumusețe la 66 de ani l-a înnebunit pe faraonul 
Merikare Khety, iar la 89 pe regele Abimelek. În Manuscrisele de la Marea Moartă, un text 
atribuit lui Abraam povestește că „trei egipteni de vază” au venit la ei „și au continuat să-i spună 
vorbe frumoase Sarăi despre graţia ei minunată şi a sa înţelepciune”. Întorși la palatul regal, acei 
nobili i-au vorbit faraonului despre Sarai: „Cât de gingaș e chipul ei, cât [...] şi de subțiri sunt buclele 
ei! Cât de frumoşi ochii! Cât de delicat îi este nasul şi întreaga ei înfățișare! Căt de frumoşi îi sunt sânii 
şi cât de albă îi este faţa! Cât de gingașe îi sunt braţele, cât de desăvârșite mâinile, cât de încântătoare îi 
sunt picioarele, cât de gingașe palmele, cât de lungi și subțiri îi sunt degetele! Nicio fecioară sau mireasă 
nu este mai minunată decât ea! Frumuseţea ei este mai presus de a oricărei femei! Dincolo de toate, pe 
lângă frumuseţe, ea este înțeleaptă iar [...] a mâinilor ei este într-adevăr minunată”. Deși descrierea 
pare a fi a unei zeițe, în realitate este a unei femei de 66 de ani! Remarcăm că nu doar 
frumuseţea ei este lăudată, ci și înțelepciunea. Calitate care se regăsește și la strănepotului ei, 
Yosep, căruia un faraon îi mărturisea: „nu se află om mai înţelept şi mai priceput decât tine”. În plus, 
ea mai era numită și Yiskah („Cea care vede”), fiind dotată cu darul clarviziunii. Capacităţile 
extrasenzoriale nu erau ieșite din comun în familia lui Abraam. Terah a fost preot oracular, care 
recepta mesajele zeilor. Abraam, Yișaq și Ya'aqob au fost profeţi, cu toții fiind capabili să 
comunice cu divinităţile. Pe drumul dinspre Harran, Ya'aqob a văzut poarta cerului într-un vis în 
care i-a vorbit zeul său dar și „oștirea lui Yahweh tăbărâtă, căci l-au întâmpinat îngerii lui Yahweh”. 
Yosep, strănepotul lui Abraam, avea capacitatea de a prevesti viitorul prin interpretarea viselor. 
Capitolul 32 al Facerii biblice susține că Ya'aqob s-a luptat cu Yahweh „până la revărsatul 
zorilor”, iar despre Abraam știm că a învins în 2039 î.e.n. alianţa regilor mesopotamieni, pe care 
nu au putut-o înfrânge armatele celor cinci regi iordanieni. 

Longevitate, frumusețe ieșită din comun, înțelepciune și forță superioare oamenilor de rând, 
capacităţi extrasenzoriale foarte dezvoltate... Toate aceste însușiri, întâlnite doar la semizei, ne 
indică o familie de supraoameni. Știm că, prin mama sa, Abraam a moștenit genele lui Marduk, 
datorită descendenţei din fiica zeului, regina Kug-Bau. Familia tatălui lui se trăgea din Noah / 
Nabu, după cum susține Vechiul Testament. Însă este posibil ca nu doar acele gene să fi fost 
responsabile pentru însușirile supraumane. Despre fiul și nepotul lui Abraam, Allah / Marduk 
spunea în Coran: „Și noi i-am dat lui în dar pe Işaq şi pe Ya 'qub, şi pe toți i-am făcut cinstiţi. Și noi i- 
am făcut pe ei prototipuri, ca să ocârmuiască după porunca noastră şi le-am descoperit facerea binelui şi 
împlinirea rugăciunii şi darea milosteniilor şi ei ne-au fost robi” (21:72-73). Biblia arată că, din cauza 
sterilității femeilor din neamul lui Abraam, era necesară adeseori intervenţia lui Marduk pentru a 
le oferi urmași. Fără îndoială este vorba despre o intervenţie medicală. În Coran, zeul chiar se 
laudă că el i-a creat pe Yișaq și pe Ya'aqob dar și că i-a „făcut pe ei prototipuri”. De unde 
înțelegem că Marduk, creatorul lor, era cel care intervenea genetic adeseori, dându-le astfel 
gene divine, responsabile cu însușirile supraomenești. Chiar și aspectul fizic al membrilor 
acestei familii îi trădează, frumuseţea ieșită din comun fiind un atribut al zeilor şi al semizeilor. În 

plus, conform Manuscriselor de la Marea Moartă, Sarra nu avea pielea ușor închisă la culoare, 
ca restul semiţilor, nobilii egipteni mirându-se „cât de albă îi este fața”, culoare obţinută tot prin 
intermediul genelor divine. Poate că Marduk îşi folosea A.D.N.-ul propriu pentru a-și îmbunătăţi 
aleşii umani (care oricum aveau genele lui prin descendența din Kug-Bau). Dacă este așa, 
înțelegem în sfârșit de ce Abraam a fost numit de mama sa „Sufletul lui Marduk”. 

Ibbi-Sin a fost ultimul rege al Sumerului. Încă din primii ani de domnie, începută în 2030 î.e.n., a 
avut de înfruntat nenorocirile care îi loveau imperiul. Întâi a pierdut sprijinul financiar al orașelor 
sumeriene, care în cele din urmă și-au declarat independenţa. Apoi a avut de suferit de pe urma 
invaziei amoriţilor, semiţii apuseni ai lui Marduk, care cucereau Mesopotamia pentru noul rege 
al Pământului. Din cauza lor foametea a început din nou să pună stăpânire pe ţară. lar lovitura 
de graţie a fost dată de furtuna distrugătoare a lui Enlil, care nu voia să-i lase lui Marduk regatul 
întreg. În 2004 î.e.n., amoriții au cucerit capitala Ur, pe care au distrus-o, ceea ce a însemnat 
sfârșitul Sumerului. Ibbi-Sin a reușit să scape și a murit în exil în țara Anșan, pe care o 
devastase cu puţin timp în urmă. Odată Sumerul distrus, Enlil a părăsit Pământul, la ordinul 
tatălui său, iar Marduk s-a înscăunat în Babilon. 

Abraam a murit la vârsta de 175 de ani, în 1948 î.e.n. Tradiţia evreiască a nimerit anul, însă i-a 
dat o altă semnificaţie, considerând că Abram s-a născut în anul 1948 de la facerea lumii. Cum 
pare a fi o coincidență mult prea mare, cel mai probabil evreii au procedat ca de obicei, oferind 
maselor o variantă falsă și păstrând-o pe cea reală iniţiaţilor. Fiii lui Abraam, Yișaq și Yișma'el, l- 
au îngropat lângă Sarra, „în peștera Machpelah, din țarina lui Efron, fiul lui Zohar Heteeanul, în fața 
stejarului lui Mamre”. Yișaq s-a căsătorit cu Ribqa, „fecioara care se născuse lui Betu el, fiul Milkăi, 
femeia lui Nahor, fratele lui Avraham”, care i-a născut doi gemeni: Esaw și Ya'aqob. Cel din urmă, 
care a fost numit Yisra'el (Israel) de Marduk, i-a furat fratelui său binecuvântarea paternă și l-a 
păcălit să-i dea și dreptul de prim-născut. S-a căsătorit cu verişoarele sale, Le'a și Rahel, fiicele 
lui Laban din Harran (fratele mamei sale), care i-au dăruit opt fii (Re'uben, Șim'on, Lewi, 
Yehudah, Yissakar, Zebulun, Yosep și Benjamin) și o fiică (Dina). Ya'aqob a mai avut patru fii 
de la cele două servitoare ale soțiilor lui, Zipa și Bilha: Dan, Naptali, Gad și Așer. Preferatul său 
a fost Yosep (Iosif), unul dintre cei doi fii ai Rahelei, ceea ce a atras invidia celorlalți copii. Pe 
când Yosep avea 17 ani (Facerea 37:2), fraţii săi l-au vândut unei caravane de ismaeliţi, care l-a 
dus în Egipt. 13 ani mai târziu a ajuns vizirul Egiptului, după ce a interpretat visele faraonului 
(Facerea 41:46). După nouă ani, din cauza foametei, Ya'aqob și clanul său s-au mutat în Egipt 
(Facerea 47:9). Fiind al doilea om în stat, după faraon, Yosep le-a dat rudelor sale ţinutul Goșen 
din Delta Nilului. În 1816 î.e.n. a murit Ya'aqob (Facerea 47:28), iar 54 de ani mai târziu și-a 
găsit sfârșitul și vizirul Yosep, la vârsta de 110 ani (Facerea 50:22). Cartea Jubileelor susţine că 
s-a născut pe 1 Tamuz, ceea ce înseamnă 21 iunie 1872 î.e.n. după calendarul gregorian. 
Conform cronologiei biblice, în 1855 î.e.n. a ajuns Yosep în Egipt iar în 1842 î.e.n. a devenit 
vizir. În acea vreme, faraon era Khakaure Senusret din Dinastia a XII-a, care împărțea tronul cu 
fiul său, Nimaatre Amenemhat. Khakaure a murit în 1839 î.e.n., lăsându-l pe Nimaatre singurul 
conducător al Egiptului; cel mai probabil, acesta este faraonul care i-a încredinţat lui Yosep 
funcţia de vizir. Facerea susţine că unul dintre cei doi faraoni (probabil Nimaatre Amenemhat) i- 
a schimbat fiului lui Ya'agob numele: „a pus Faraon lui Yosep numele Zaphnath-Paaneah şi i-a dat de 
soție pe Asenat, fiica lui Potipherah, marele preot din Heliopolis” (41:45). Cercetătorii nu au reușit să 
stabilească nici etimologia, nici traducerea exactă a acestui nume, care pare egiptean. Este 
posibil ca adevăratul nume primit de Yosep să fi fost necunoscut redactorilor Bibliei, care l-au 
înlocuit cu unul inventat. Într-un fragment dintr-un papirus din timpul domniei lui Nimaatre 
Amenemhat este menţionat un vizir pe nume Kheti; în textul /nstalarea Vizirului este amintit 

Kheti, un vizir faimos care și-a discriminat rudele în favoarea egiptenilor, pentru a nu fi acuzat 
de subiectivism, dând astfel un exemplu de imparţialitate și de corectitudine. Acest Kheti, cu 
rude de naţionalitate diferită de cea egipteană, pare a fi israelitul Yosep. „Kheri” este un cuvânt 
de origine sanscrită, care înseamnă „agricultură”; în Biblie, după ce a ajuns vizir, Yosep s-a 
ocupat de agricultură, pentru ca Egiptul să nu sufere din cauza foametei care urma să vină. 
Acest nume, sub forma „Khery”, a fost folosit și de câţiva faraoni ai dinastiilor a IX-a și a X-a, 
printre care și două rude îndepărtate ale lui Yosep, ce-i drept prin alianţă: Wahkare Khety și fiul 
său, Merikare Khety (tatăl prințesei Hagar, cea care i l-a născut lui Abraam pe Yișma'el). În 
timpul domniei lui Merikare a existat un guvernator al unei nome egiptene pe nume Khety II; 
bunicul lui, Khety |, a ocupat aceeași funcţie. De asemenea, trezorierul lui Nebhepetre 
Mentuhotep din Dinastia a XI-a, faraonul care l-a ucis pe Merikare, se numea Kheti. 

Facerea biblică povestește că după instalarea lui Yosep în funcţia de vizir au urmat șapte ani de 
belșug, urmaţi de șapte ani de foamete (începuţi în 1835 î.e.n.). După doi ani de la începerea 
urgiei (45:6), pe când avea 130 de ani (47:9), Ya'aqob s-a mutat cu întreaga sa familie din 
Canaan în Egipt, unde Yosep le-a dăruit ţinutul Goșen din Delta Nilului. Egiptologii chiar au 
stabilit că, puţin înainte de 1800 î.e.n., un grup de semiţi a migrat din Canaan în Delta Nilului, 
confirmând astfel povestea biblică. Ya'aqob a murit în 1816 î.e.n.; urmașii săi au rămas în Deltă 
până prin 1550 î.e.n., când au fost izgoniți odată cu hyksoșii de armata lui Nebpehtire Ahmose, 
fondatorul Dinastiei a XVIII-a. Un papirus din timpul Dinastiei a XII-a, aflat în prezent la Muzeul 
Naţional Olandez al Antichităţilor, conţine textul intitulat Mustrările lui Ipuwer, care descrie 
haosul ce cuprinsese Egiptul în perioada foametei menţionate de Biblie, dintre 1835 şi 1828 
î.e.n. Legea și ordinea au fost distruse, „păzitorii ușilor se duc şi jefuiesc, spălătorul refuză să-şi ducă 
povara (...) tâlhăria e pretutindeni (...) praful a cuprins ținutul în întregime (...) deșerturile se întind (...) 
femeile sunt sterpe, nimeni nu mai poate zămisli (...) morţii sunt pur şi simplu aruncaţi în râu (...) râul e 
sânge”, drumurile au devenit nesigure, comerțul a încetat, „este război civil (...) barbarii din alte 
părți au venit în Egipt (...) totul e în ruină”. Sunt mari șanse ca marele clan al lui Ya'aqob să 
reprezinte „barbarii din alte părți” care „au venit în Egipt”. Necunoscutul lpuwer se plângea și că 
templele au fost abandonate și profanate, „Locul Secretelor fusese lăsat neacoperit, scrierile 
augustei împrejmuiri fuseseră împrăștiate, omul obişnuit le rupea pe străzi (...) magia e expusă, la 
vederea celui care n-a cunoscut-o (...) datele religioase sunt tulburate (...) preoții sunt izgoniți pe 
nedrept”. După ce îi cheamă pe egipteni „să ofere tămâie în temple (...) să continue să aducă ofrande 
zeilor” şi să-și „amintească să se scufunde” (adică să se boteze), lpuwer vorbeşte despre „un timp 
care va veni”, când un zeu-rege va apărea. Despre acea divinitate „oamenii vor spune: el aduce 
liniște asupra inimii, el e păstorul tuturor oamenilor. Deşi turmele lui pot fi mici, el îşi va petrece zilele 
îngrijindu-se de ele (...) Apoi el va dobori răul, el îşi va întinde braţul împotriva acestuia”. Egiptenii se 
vor întreba: „unde e el astăzi? E adormit? De ce nu e puterea lui văzută?” însă, scria lpuwer, deși 
„strălucirea din el nu poate fi văzută, autoritatea, intuiţia şi dreptatea sunt cu el”. Întoarcerea zeului va 
avea loc într-o perioadă în care „confuzia se va instala pretutindeni, în zgomote tumultoase unul îl va 
ucide pe celălalt, cei mulți îi vor ucide pe cei puţini”. lar „după ani de lupte, dreptatea şi rugăciunea 
potrivită vor triumfa”. Acel zeu nevăzut, așteptat să salveze tărâmul faraonilor, este Amun, al 
cărui nume înseamnă „Cel ascuns”. Tot la întoarcerea lui Amun se referă o profeție mai veche, 
făcută regelui Snefru din Dinastia a IV-a de un „mare preor-clarvăzător”, pe nume Nefer-Rohu, 
„un bărbat de rang, un scrib priceput cu degetele sale”: 

„Priviţi, este ceva despre care oamenii vorbesc; 
Este înspăimântător... 
Ceea ce se va face nu s-a mai făcut nicicând înainte. 

Pământul a pierit cu totul. 
Ținutul e distrus, nu există rămăşiţe. 
Nu există soare să-l poată vedea oamenii, 
Nimeni nu poate trăi cu norii ce acoperă totul, 
Vântul de sud se luptă cu vântul de nord. 
Râurile Egiptului sunt goale (...) 
Apoi se va întâmpla că un suveran va veni 
Triumfătorul va fi el numit. 
Fiul-Om va fi numele lui pentru totdeauna... 
Fapta rea va fi dată deoparte; 
Dreptatea în locul ei va veni; 
Oamenii timpului său se vor bucura”. 

Nebpehtire Ahmose, fondatorul Dinastiei a XVIII-a, care i-a izgonit pe străini din Egipt în jurul 
anului 1550 î.e.n., venea din Waset (Thebai), oraș închinat lui Amun. Nebpehtire susţinea că i-a 
învins pe hyksoși doar cu ajutorul zeului său, drept pentru care, din acel moment, Amun a 
devenit divinitatea naţională a Egiptului. Ceea ce înseamnă că vechile profeţii s-au îndeplinit. 
La un an după moartea lui Ya'aqob / Yisra'el, faraonul Nimaatre Amenemhat și-a împărțit 
conducerea Egiptului cu fiul său, Maakherure Amenemhat. Un an mai târziu Nimaatre a murit, 
Maakherure rămânând singurul rege al țării. În 1806 î.e.n. Maakherure a decedat, iar tronul 
Egiptului a fost preluat de sora lui, Sobek-kare Sobekneferu care, conform Listei Regilor de la 
Torino, a condus țara timp de 3 ani, 10 luni și 24 de zile. După cum nota egiptologul danez Kim 
Ryholt, Sobek-kare nu a adoptat titlul de regină, ci doar de fiică a regelui. În aceste condiţii, la 
un an după înscăunarea ei a început în Delta Nilului Dinastia a XIV-a, formată din conducătorii 
semiților emigrați din Canaan. Ceea ce înseamnă că semiţii din Deltă au refuzat stăpânirea 
casei regale thebane, proclamându-și independenţa faţă de Egipt. Nu putem decât presupune 
că ori nu acceptau să fie conduși de o femeie, ori o considerau prea slabă ţinând cont că ea nu 
a adoptat nici măcar titlul de regină, darămite să fi încercat să se impună în vreun fel în fața 
supușilor. În aceste condiţii, semiţii veniţi din Canaan au profitat de moment și au hotărât să se 
guverneze singuri în Delta Nilului. Primul lor lider a fost Sekhaenre Yakbim. Numele său nu a 
fost scris niciodată într-un cartuș, așa cum se proceda în cazul faraonilor. Înțelegem astfel că 
Sekhaenre Yakbim nu se considera un rege, ci doar un conducător al semiţilor din Deltă. Nu 
știm nimic despre acest lider semit, însă numele lui îi dezvăluie originea. „Im” indică pluralul în 
limbile vest-semitice iar „Yakb” seamănă surprinzător de mult cu Yaaqgob. Prin urmare, 
Sekhaenre Yakbim era unul dintre iacobiţi, adică membru al clanului lui Ya'aqob, aceștia fiind 
semiţii veniţi din Canaan în Delta Nilului. Ceilalţi conducători ai Dinastiei nu s-au sfiit să adopte 
titlul de rege, amintindu-și probabil că sunt urmași ai casei regale akkadiene. Coranul chiar 
spune că Allah a ridicat regi din rândul israeliților. A urmat la conducere Yakareb sau Yak'reb, 
un alt necunoscut cu nume asemănător. Printre regii semiţi din Dinastia a XIV-a se numără și 
Sa Ra Meruserre Jaqub-Har, al cărui nume îl conţine pe al lui Ya'aqob, pe cel al soției lui 
Abram, Sarra / Sara, și pe cel al zeului lor, Marduk fiind numit Haru / Hor în Egipt. Mai mult, în 
Avaris din Deltă s-a descoperit un inel sigilar pe care era gravat numele „Yakov / Yakub”, identic 
cu cel al patriarhului biblic. Devine astfel evident că semiţii din Delta Dunării, implicit 
conducătorii lor din Dinastia a XIV-a, erau membrii clanului iacobiţilor, urmașii nepotului lui 
Abram, Ya'aqob. În plus, din numele conducătorilor se observă că patriarhul nu a adoptat 
numele Yisra'el, pe care i-l oferise zeul său, preferându-l pe cel primit la naștere. Ceea ce 
reiese și din Biblie, unde Yahweh / Marduk prefera să-l strige folosind vechiul nume, deși îi 

oferise unul nou: „Atunci a zis Yahweh către Yisra 'el noaptea în vis: «Ya 'aqobe, Ya 'aqobe!» Iar el a 
răspuns: «Iată-mă!»” (Facerea 46:2). Avansăm astfel ipoteza ca Ya’aqob să nu fi fost numit 
Yisra'el, redactorii biblici inventând acest aspect pentru a explica numele adoptat de evrei în 
semn de omagiu pentru Iștar (Israel sau Yisra'el însemnând „Iștar, zeița conducătoare”). 

Odată cu moartea lui Yosep din 1762 î.e.n., Marduk a ignorat complet clanul iacobiţilor. 
Uitându-și înțelegerea făcută cu Abraam, i-a lăsat urmașii în Egipt, preferând să-și îndrepte 
atenţia către regele amorit Ammurapi (Hammurabi) care tocmai înființa în Mesopotamia Imperiul 
Babilonian, cucerindu-și vecinii. După cum susţinea regele într-o inscripție, succesul său militar 
s-a datorat unei arme primite de la Marduk. Ammurapi a transformat Babilonul dintr-un orășel în 
ditamai capitala imperiului, înălțând zidurile cetăţii și construind temple pentru principalii zei, 
Marduk, Ea / Enki și Iștar, care au înlocuit triada supremă sumeriană formată din An, Enlil şi 
Enki. La fel ca akkadienii în trecut, a decretat Babilonul ca fiind „cel mai sfânt oraș”, titlu deţinut în 
mod obișnuit de Nippurul lui Enlil. lar pe Marduk l-a așezat în fruntea panteonului, atribuindu-i 
toate tilurile celorlalți zei, mai puţin pe cele ale tatălui și surorii sale, Ea și Iștar. Cultul lui 
Marduk, impus mesopotamienilor de Ammurapi, s-a răspândit rapid și s-a dezvoltat atât de mult 
încât zeul a ajuns în scurt timp fără rival. Ceea ce înseamnă că se instalase în sfârşit pe tronul 
Pământului, începându-și domnia ca unic conducător al Terrei. Pentru a-și conduce supușii 
după propriile sale reguli, în jurul anului 1755 î.e.n. i-a oferit lui Ammurapi un cod de legi pentru 
toți cetățenii Imperiului Babilonian. Regele a ordonat să fie sculptat momentul în care zeul i-a 
încredinţat legile și să fie specificat episodul în prologul codului: „Zeii Anu și Bel m-au strigat pe 
nume pe mine, Ammurapi, destoinic domnitor, cu frică de Marduk, ca să dau în țară puterea dreptăţii, ca 
să nimicesc pe cel rău şi viclean, ca cel puternic să nu asuprească pe cel slab, ca să mă înfăţișez 
oamenilor asemenea Soarelui spre a lumina fara - eu, Ammurapi, păstorul chemat de zeul Bel, eu care 
dau bogății şi averi (...) Când zeul Marduk mi-a încredinţat cârma lumii şi să aduc ţărilor dreptate, 
atunci am făurit eu însumi dreptul şi dreptatea în limba ţării, făcându-i pe oameni să se bucure”. Şi totul 
părea să se îndrepte către direcţia potrivită pentru Marduk, însă planurile i-au fost date peste 
cap de sora sa, Iștar, cu care a fost nevoit să se războiască până în zilele noastre. 

Părăsiţi de zeul lor în Egipt, iacobiţii s-au guvernat singuri în Delta Nilului, trăind în pace cu 
egiptenii din Dinastia a XIII-a aproximativ un secol și jumătate. În secolul al XVII-lea î.e.n., 
nordul Egiptului (inclusiv Delta Nilului) a fost invadat de hyksoși, semiţi din nord-vestul 
Mesopotamiei. Aceștia și-au stabilit capitala la Zarw, pe care au redenumit-o Avaris, aflată la 
granițele estice ale Egiptului, în nord-estul Deltei. În timp au cucerit tot Egiptul Inferior, invazia 
lor ducând la sfârșitul Dinastiei egiptene a XIII-a și a celei iacobite din Deltă. Hyksoșii și-au 
înființat propria lor dinastie, a XV-a, începută de Salitis, după cum nota istoricul evreu Flavius 
losephus în Contra Apionen. Colapsul Dinastiei a XIII-a a dus la apariția dinastiilor a XVI-a și a 
XVII-a, care îşi aveau capitala la Waset, formate din vasali ai hyksoșilor. După ce au condus 
nordul și centrul Egiptului timp de aproape un secol, în jurul anului 1550 î.e.n. semiţii au fost 
izgoniți de o alianţă a prinților egipteni din Waset. losephus susținea că Thoumosis (care a fost 
identificat cu Nebpehtire Ahmose, fondatorul Dinastiei a XVIII-a) i-a asediat cu o armată de 
480.000 de soldaţi și i-a obligat să părăsească Egiptul. Astfel, 40.000 de familii de hyksoși au 
traversat deșertul Sinai și s-au stabilit în ludeea, unde au construit orașul Ierusalim. Referindu- 
se la aceiași invadatori semiţi, filosoful, istoricul și romancierul Hekataios din Abdera scria prin 
secolul al IV-lea î.e.n. în Istoria Egiptului că egiptenii i-au gonit pe străini din ţara lor, majoritatea 
acestora emigrând în ludeea, unde au întemeiat multe orașe (cel mai important fiind 
Hierosolyma), s-au împărţit în 12 triburi și și-au instituit legi și o religie proprie, ei fiind cei pe 
care îi numim astăzi israeliți. O altă parte dintre hyksoși, condusă de Kadmos, a ajuns în Grecia. 

Conform mitologiei elene, Kadmos este fondatorul Thebei din Grecia, al cărui nume, fără 
îndoială, este inspirat din cel al orașului egiptean omonim. 

Nu se știu prea multe despre hyksoși, semiţii care au cucerit în primul rând zona iacobiţilor, apoi 
întreaga parte de nord și centrul Egiptului. Flavius losephus considera că numele lor însemna 
„regii păstori”. Egiptenii îi numeau „hega khaseșer”, care a fost tradus prin „conducători ai ţărilor 
străine”, ceea ce contrazice interpretarea lui losephus. Știm astăzi că erau un grup cu origini 
asiatice mixte, predominând cea semită. Zeitatea lor supremă era vest-semiticul Baal Hadad, 
zeul furtunii echivalat de egipteni cu Sutah (Seth) al lor. Ajunși în Egipt, în primul rând au preluat 
Delta Nilului din mâinile iacobiţilor, mai târziu cucerind întregul nord și centrul Egiptului. Timp de 
un secol au trăit împreună cu iacobiţii (însă păstrându-și postura de conducători) apoi, după ce 
au fost izgoniți de alianţa prinților thebani, s-au împărţit în două grupuri; unul s-a întors în 
Canaan iar altul s-a îndreptat către Grecia. Putem presupune că odată cu hyksoșii au fost 
izgoniți și iacobiţii; aversiunea față de semiţi, cauzată de hyksoși, mai mult ca sigur i-a 
împiedicat pe egipteni să facă vreo diferenţă între semiţii sosiți pe cale pașnică și cei invadatori. 
Fiind vorba despre două grupuri izgonite în 1550 î.e.n., cel al iacobiţilor și cel al hyksoșilor, nu 
ar trebui să ne mirăm că pentru Hekataios din Abdera semiţii s-au împărțit în două, o parte 
îndreptându-se către Grecia și cealaltă către Canaan. Cel mai probabil iacobiţii sunt cei întorși 
în Canaan, pentru a-și lua în stăpânire teritoriul moştenit în urma legământului dintre Marduk și 
strămoșii lor, iar hyksoșii cei care au migrat în Grecia. Mai ales dacă ţinem cont de părerea lui 
Hekataios, care considera că semiţii ajunși în ludeea erau israeliți, nimeni alţii decât iacobiţii, 
urmaşii lui Ya'aqob / Yisra'el; la fel ca iacobiţii în Vechiul Testament, acești israeliți s-au împărțit 
în 12 triburi, ceea ce confirmă identitatea grupului. Pentru Flavius losephus, iacobiţii / israeliți 
au construit orașul lerusalim; după Hekataios au ridicat înfiinţat Hierosolyma, un nume alternativ 
al aceluiași oraș. Care exista de fapt în acea vreme, fiind numit Șalem, ceea ce duce la 
concluzia că iacobiţii au cucerit Șalemul și l-au refăcut întocmai cum a procedat amoritul 
Ammurapi cu Babilonul, ocazie cu care i-au schimbat și numele în Ierusalim. De ce s-au stabilit 
tocmai în acel oraș? Poate pentru a îndeplini misiunea primită de strămoșii lor de la Marduk, 
aceea de a păzi muntele Moriyya, pe care se află Ierusalimul. Merită menţionat și că Moriyya 
iniţial se afla în vecinătatea orașului Șalem; Ierusalimul a fost extins încât să cuprindă și 
muntele sfânt al evreilor. 

Ajunși în Egipt, hyksoșii au ocupat Delta Nilului și au preluat conducerea zonei de la iacobiţi, 
ceea ce a dus la sfârșitul Dinastiei a XIV-a. A trecut câtva timp până să se decidă să ocupe și 
alte zone ale Egiptului; dacă misiunea lor era de a cuceri ţara faraonilor, ar fi trecut imediat la 
acţiune. Ceea ce sugerează că ţinta lor iniţială erau iacobiţii, cucerirea Egiptului Inferior fiind un 
plan ulterior, născut din oportunism. Dacă erau veniți pentru urmașii lui Ya'aqob / Yisra'el, 
înseamnă că hyksoșii își cunoșteau ţinta. Cine era cu adevărat acest grup de semiţi? Conform 
Vechiului Testament, există trei variante posibile. 

Primul ar putea fi cel al ișmaeliților. Strămoșul lor, Yișma'el, era fiul lui Abraam, urmașul regilor 
akkadieni, și al egiptencei Hagar, fiica faraonului Merikare Khety din Dinastia a X-a. Fiind primul 
fiu, conform legilor vremii el era moștenitorul de drept. Însă Marduk l-a preferat pe fratele mai 
mic, Yișaq. Mai mult, Yișma'el și mama sa au fost alungaţi de Abraam, fiind nevoiţi să trăiască o 
vreme în deșert. Pierderea moștenirii și alungarea sa l-au făcut să respingă zeitatea tatălui său, 
preferându-i pe cei din tabăra rivală. La fel ca restul membrilor caselor regale egiptene, mama 
sa făcea parte din rasa ariană, cea închinată Celeștilor, și provenea din Henen-nesut 
(Herakleopolis), oraş aflat sub tutela lui Ninurta. Mai mult ca sigur, Hagar a influenţat 
preferințele religioase ale băiatului. De ce să aleagă Yișma'el un zeu care i-a luat moștenirea, al 


> aa | 


unui tată care l-a alungat, și nu zeitățile mamei sale, care i-a fost mereu alături și a suferit la fel 
ca el? Mai mult, conform Bibliei, un „înger” i-a salvat de la moarte în deșert și probabil același 
personaj a încercat să-l convingă pe Abraam să-l ucidă pe Yişaq, ceea ce l-ar fi transformat pe 
Yișma'el în unic moștenitor. Pentru el, acel „înger” era unul dintre zeii mamei sale, din acest 
motiv chiar numindu-și unul dintre fii Hadad, după Baal Hadad, numele atribuit de canaaneeni 
lui Enlil. Nu încape îndoială că urmașii săi s-au închinat acelorași divinităţi. Știm că zeitatea 
supremă a hyksoșilor era chiar Baal Hadad, numit de egipteni Sutah, zeul clanului lui Yișma'el. 
Este firească și presupunerea existenţei unei aversiuni a lui Yișma'el faţă de cel care i-a luat pe 
nedrept moștenirea, mai mult ca sigur existentă și în rândul urmașilor săi față de cei ai lui Yișaq. 
Așadar, ișmaeliţii ar putea fi hyksoșii, cei care au luat puterea din mâna iacobiţilor în Delta 
Nilului ca răzbunare. În Biblie, Yişma'el a avut 12 fii și o fiică (la fel ca Ya'aqob), care „s-au întins 
de la Hawilah până la Şur, care este în faţa Egiptului, pe drumul ce duce spre Asiria, și s-au sălăşluit ei 
înaintea tuturor fraţilor lor” (Facerea 25:18). Mai multe inscripţii regale asiriene, babiloniene și 
arabe din secolele XVI- IX î.e.n. menţionează un rege al arabilor și al ișmaeliţilor. O astfel de 
inscripţie regală asiriană enumeră triburile „Nabat, Kedar, Abdeel, Dumah, Massa și Teman”, care 
poartă numele a șase dintre fiii lui Yișma'el. Însă tradiţiile islamică, preislamică și iudaică susțin 
că urmașii lui Yișma'el sunt arabii, prin urmare ișmaeliţii nu pot fi nici hyksoșii care s-au stabilit 
în Canaan, nici cei plecaţi în Grecia. 

Facerea biblică mai menţionează un grup de posibili rivali ai iacobiţilor, Yișma'el și Yișaq nefiind 
singurii fii ai lui Abraam: „Avraham însă și-a mai luat o femeie cu numele Qetura. Ea i-a născut pe 
Zimran, Jokşan, Madan, Midian, Işbak şi pe Șuah. Lui Jokşan i s-au născut Seba, Teman şi Dedan. Iar fiii 
lui Dedan au fost: Raguil, Nabdeel, Aşșurim, Letușim şi Leummim. lar fiii lui Midian au fost: Efa, Efer, 
Hanokh, Abida şi Eldaa. Aceştia toți au fost fiii Qeturei” (25:1-4). Abraam a procedat și cu aceștia la 
fel ca în cazul primului său fiu - i-a izgonit, pentru a nu avea Yișaq rivali: „Avraham a dat toate 
averile sale fiului său Yişaq. Iar fiilor ţiitoarelor sale, Avraham le-a făcut daruri şi, încă fiind el în viaţă, 
i-a trimis departe de la Yişaq, fiul său, spre răsărit, în pământul răsăritului” (25:5-6). Nu știm ce s-a 
întâmplat cu urmașii acestor fii ai lui Abraam, dar putem bănui că și în cazul lor exista o 
aversiune faţă de Yișag, pe care au transmis-o și descendenților lor, ceea ce îi transformă în 
posibili hyksoși. 

A treia variantă o reprezintă seminţia lui Esaw, numit și Edom („Roșu”), fiul lui Yișaq, care a avut 
un destin asemănător celui al lui Yișma'el. Și el era primul fiu, căruia i-a fost luată moștenirea de 
fratele său mai mic. Povestea sa însă diferă, Biblia susținând că era favoritul tatălui său. Într-o 
zi, fiindu-i foame, i-a cedat fratelui său, Ya'aqob, dreptul de prim-născut pentru o porție de linte. 
Talmudul susţine că această întâmplare a avut loc imediat după moartea lui Abraam, adică pe 
când băieţii erau în vârstă de 15 ani. Se pare că lui Esaw nu îi păsa prea mult de promisiunea 
lui Marduk, de descendența din familia regală akkadiană sau de moștenirea unui ţinut mai mult 
deșertic. Când Yișaq a îmbătrânit iar vederea i-a slăbit considerabil, Ya'aqob l-a păcălit pentru a 
primi binecuvântarea rezervată fratelui său. Pierzându-și și dreptul de prim-născut, și 
binecuvântarea tatălui, Esaw a început să-și urască fratele și s-a hotărât să rezolve singur 
problema: „Se apropie zilele de jelire pentru tatăl meu; atunci am să ucid pe Ya'aqob, fratele meu!” 
(27:41). Pentru a scăpa cu viaţă, Ya'aqob a fugit în Harran, la fratele mamei sale, Laban. S-a 
întors după mulţi ani şi s-a împăcat cu Esaw, care l-a iertat. După un timp, Esaw și-a luat familia 
și a plecat pe muntele Seir, teritoriul horiţilor, locuind împreună cu aceștia până când, la un 
moment dat, horiţii au ajuns sub controlul descendenților lui Esaw / Edom, numiţi edomiți. 

Ar putea fi edomiţii hyksoșşii care au atacat Egiptul? Cercetătorii au stabilit că hyksoșii erau un 
grup asiatic, cu origini mixte, predominant semite, printre care se găseau și elemente hurriene. 

În Vechiul Testament, urmaşii lui Esaw nu erau akkadieni pur-sânge, ci un amestec. La 40 de 
ani Esaw s-a însurat cu două hitite: Yehudit, fiica lui Beeri Hititul și Basemat, fiica lui Elon Hititul 
(Facerea 26:34). Mai târziu s-a căsătorit și cu Mahalath, una dintre fiicele lui Yișma'el (28:9). 
Capitolul 36 al Facerii devine confuz, schimbând numele femeilor; aici soțiile lui sunt Adah, fiica 
lui Elon Hititul, Oholibama, nepoata lui Zibeon Hititul și Basemat, fiica lui Yișma'el. Contează 
prea puţin numele lor, important fiind faptul că edomiţii nu aveau doar sânge akkadian, ci și hitit, 
egiptean și horit. Horiţii biblici, cu care s-au amestecat edomiţii, ar putea fi hurrienii. Talmudul 
spune că, din cauza furiei pricinuite de moartea lui Abraam, Esaw a comis cinci păcate: a ucis 
un om, a violat o tânără logodită, a renunţat la dreptul de prim-născut, a negat învierea morţilor 
și pe Yahweh. lar asta ar explica motivul pentru care zeul suprem al hyksoșilor era Baal Hadad / 
Enlil, rivalul lui Marduk. Flavius losephus a interpretat numele hyksoșilor ca însemnând „regii 
păstori”; în Facerea, când Ya'aqob îi dăruiește câteva turme, Esaw se laudă că are destule: „Am 
şi eu multe, frate; ţine-ţi pe ale tale pentru tine!” (33:9). Deși cei doi fraţi s-au împăcat în povestea 
biblică, urmașii lor au reluat conflictul, edomiţii fiind unii dintre cei mai mari dușmani ai 
israeliților. În Cartea Jubileelor, Esaw a fost convins de fiii lui să angajeze mercenari și să-l 
atace pe Ya'aqob, pentru a-i lua averea. Nu pare imposibil ca edomiţii să fi reușit să strângă o 
armată precum cea a hyksoșilor; în Facerea biblică, Esaw a plecat în întâmpinarea fratelui său 
cu 400 de oameni (32:6). lar asta se întâmpla înainte de a-i supune pe horiţi și de a angaja 
mercenari. Tot urmași ai lui Esaw erau și beduinii Șasu din cronicile egiptene, un popor din 
nordul Edomului care obișnuia să organizeze raiduri în peninsula Sinai. Caracterul lor războinic 
reiese și din profeția făcută de Yișaqg lui Esaw: „Cu sabia ta vei trăi și vei fi supus fratelui tău, va 
veni însă vremea când te vei ridica și vei sfărâma jugul lui de pe grumazul tău” (27:40). Poate că 
atacul hyksoșilor reprezintă acea vreme în care edomiţii s-au ridicat pentru a sfărâma jugul 
tradițional al iacobiţilor. Sau poate că motivul lor era răzbunarea, dacă este adevărată povestea 
din Talmudul babilonian, care susţine că Esaw a fost ucis de Hușim, unul dintre nepoții lui 
Ya'aqob, deoarece strămoșul edomiţilor a încercat să împiedice înmormântarea părintelui 
iacobiţilor în peștera din Machpelah alături de Abraam, Sarra, Yișaq și Ribaa. 

Nu putem ști dacă hyksoșii erau într-adevăr urmașii lui Esaw. Nu ar fi exclus ca edomiţii și horiții 
să se fi aliat cu ișmaeliții (alianţă pecetluită prin căsătoria lui Esaw cu fiica lui Yișma'el), cu hitiţii 
(se căsătorise și cu două hitite) și poate chiar cu urmașii celorlalţi fii izgoniți ai lui Abraam, astfel 
ajungându-se la enormul grup al hyksoșilor. Indiferent dacă am reușit sau nu să identificăm 
corect identitatea lor, cert este că există o serie de curiozități. Una este asemănarea dintre 
numele unuia dintre regii hyksoși, Qareh, și cel al unuia dintre fiii lui Esaw, Qorah. O alta este 
legată de numele fondatorul Dinastiei a XV-a, conducătorul hyksoșilor care au invadat Egiptul. 
Numele lui era Salitis după Flavius losephus, iar istoricul Sextus lulius Africanus îl numea 
Saites. Niciuna dintre aceste variante nu reprezintă adevăratul său nume, ţinând cont că Salitis 
provine din „Șallit', un titlu primit de iacobitul Yosep în Egipt (care înseamnă „Deţinătorul 
puterii”), iar Saites indică o conexiune cu orașul Sais din vestul Deltei Nilului, numit Saw sau 
Zaw de egipteni și Sa el-Hagar în prezent. O legătură cu același oraș pare a avea și unul dintre 
fiii lui Abraam, numit Șuah de Vechiul Testament și Sous de Flavius losephus. Interesant este 
numele actual al orașului, care îl conţine pe cel al lui Hagar, mama biblicului Yișma'el; cum 
hieroglifa „sa” însemna „protecţie” iar „e? este cuvântul vest-semitic pentru „zeu”, numele 
orașului s-ar putea referi la protecţia oferită mamei lui Yișma'el de zeul ei. Herodotos scria că în 
Sais, oraș patronat de zeița Neit, se afla mormântul lui Asar (Osiris). Diodores Sikeliotes nota că 
Sais a fost construit de zeița Athena înainte de potopul care a distrus orașul Atena și insula 
Atlantis. În Timaios și Kritias, Platon povestea că în Sais a aflat înțeleptul Solon povestea 

Atlantidei, insula ai cărei locuitori au atacat Egiptul și Grecia, distrusă în cele din urmă de o 
catastrofă. Să fi fost oare hyksoșii atlanţii care au atacat Egiptul și mai apoi triburile tracice din 
Grecia? Povestea distrugerii se potrivește, ţinând cont că majoritatea cercetătorilor pun 
scufundarea Atlantisului pe seama erupției vulcanului Santorini din jurul anului 1550 î.e.n., exact 
în perioada migraţiei hyksoșilor din Egipt. 

Primul care a încercat să elibereze Egiptul de hyksoși a fost thebanul Seqenenre Ta'a din 
Dinastia a XVII-a, care a fost ucis în luptă. Fiul său, Wadjkheperre Kamose, a atacat capitala 
hyksoșilor, Avaris, însă nici el nu a avut şanse de reușită. Fratele său mai mic, Nebpehtire 
Ahmose, care i-a urmat la tron, a reușit în cele din urmă să cucerească Avarisul și să-i 
gonească din Egipt pe semiţii conduși de Nakhtyre Hotepibre Khamudi. Hyksoșii s-au 
împrăștiat, cel mai probabil nu doar în Grecia și în Canaan ci în mai multe directii, ținând cont că 
istoria îi consemnează în continuare pe ișmaeliţi, pe edomiţi și pe restul popoarelor urmașe ale 
lui Abraam. Kadmos, cel care a condus o parte dintre hyksoși în Grecia după părerea lui 
Hekataios din Abdera, acolo unde a fondat orașul Thebai, pare să-și fi luat numele după cel al 
lui Kamose, unul dintre prinții din Waset (Thebai) care au luptat împotriva hyksoșilor. Ceea ce 
înseamnă că grecii i-au atribuit liderului emigranților numele ușor modificat al unuia dintre 
faraonii thebani care au încercat să-i izgonească. Este posibil ca acest Kadmos să fi fost în 
realitate Khamudi, ultimul rege al hyksoșilor, care a dispărut din istorie după numai un an de 
domnie. O parte dintre hyksoși s-au refugiat în orașul Șaruhen din deșertul Negeb (aflat în sudul 
Israelului de astăzi), unde au fost asediați timp de trei ani de faraonul Nebpehtire Ahmose. Însă 
este posibil, așa cum am mai spus, ca aceștia să nu fi fost hyksoși, ci iacobiţii plecaţi în Canaan 
pentru a prelua teritoriul promis de Marduk patriarhilor Abraam, Yișaq și Ya'aqob. Ceea ce dă 
de înțeles și Vechiul Testament, care susţine în Cartea lui Yehoșu'a 19:6 că Şaruhen a fost 
ocupat de tribul lui Șim'on, unul dintre fiii lui Ya'aqob. Se pare că iacobiţii nu au intrat în Canaan 
pașnic; se estimează că zidurile lerihonului au căzut în jurul anului 1549 î.e.n., adică la un an 
după gonirea hyksoșilor și iacobiţilor din Egipt. Cum iacobiţii erau cei sosiți atunci în zonă, 
rezultă că ei erau cuceritorii cetăţii, ceea ce înseamnă că sunt șanse ca ei să fi atacat și alte 
localităţi. Redactorii Bibliei au atribuit exodul din Egipt și cucerirea lerihonului israeliților lui 
Moșeh din jurul anului 1300 î.e.n. Însă descoperirile arheologice arată că adevăratul exod 
israelit a fost cel din jurul anului 1550 î.e.n., al iacobiţilor izgoniți din Egipt odată cu hyksoșii. Se 
pare că nu toți au fost mulțumiți de teritoriul moştenit, o mică parte dintre ei întorcându-se în 
Egipt după un timp, fiind scoși de acolo de Moșeh, cunoscut în istorie ca faraonul rebel 
Akhenaten. 


Arborele genealogic al lui Abraam 


Nahor 
Milkah 


Betu'el 
Ribga 


45. Cronologia amurgului zeilor 


Conducătorii Imperiului Akkadian, conform Listei Regilor Sumerieni: 
Șarru-kinu 2334 î.e.n. | 2279 î.e.n. | Fiulpreotesei azupirane 


2278 î.e.n. | 2270 î.e.n. Fiul lui Șarru-kinu 
2269 î.e.n. | 2255 î.e.n. Fiul lui Șarru-kinu 
2254 î.e.n. | 2218 î.e.n. Fiul lui Maniștușu 


Șar-Kali-Șarri 2218 î.e.n. | 2193 î.e.n. Fiul lui Naram-Sin 
Igigi, Imi, Nanum, Ilulu 2193 î.e.n. | 2190 î.e.n. 
2190 î.e.n. | 2169 î.e.n. 


Șu-turul / Şu-durul 2168 î.e.n. | 2153 î.e.n. Fiul lui Dudu 


Conducătorii Sumerului după perioada gutiană, conform Listei Regilor Sumerieni: 
Utu-hengal 2119 î.e.n. | 2112 î.e.n. 


2112î.e.n. | 2094 î.e.n. | Ginerele lui Utu-hengal 
2094 î.e.n. | 2048 î.e.n. Fiul lui Ur-Nammu 
2048 î.e.n. | 2039 î.e.n. Fiul lui Șulgi 
2039 î.e.n. | 2030 î.e.n. Fiul lui Ẹulgi 


Ibbi-Sin 2030 î.e.n. | 2004 î.e.n. Fiul lui Șu-Sin 


Pentru calculul perioadelor în care au trăit membrii clanului lui Abraam am folosit date din 
Vechiul Testament. Corelând evenimentele biblice cu unele istorice, am reușit să stabilesc o 
cronologie exactă. Vitală a fost echivalarea momentului plecării familiei lui Terah în Ur cu cel al 
încoronării lui Ur-Nammu (2112 î.e.n.), cel al plecării în Harran cu cel al încoronării lui Șulgi 
(2094 î.e.n.) și cel al plecării lui Abraam din Harran cu cel al încoronării lui Amar-Sin (2048 
î.e.n.). Cartea biblică Facerea, care conţine povestea clanului patriarhului, afirmă că „Avram însă 
era de șaptezeci și cinci de ani, când a ieşit din Haran” (12:4) şi „Zilele vieţii lui Avraham, câte le-a 
trăit, au fost o sută şaptezeci și cinci de ani” (25:7); prin urmare, s-a născut în 2123 î.e.n. și a murit 
în 1948 î.e.n. Sarra era cu zece ani mai tânără decât Abraam, după cum afirma chiar el când a 
aflat că se va naște Yişaq: „E cu putință oare să mai aibă fiu cel de o sută de ani? Și Sarra cea de 
nouăzeci de ani e cu putință oare să mai nască?” (17:17). Ceea ce înseamnă că ea s-a născut în 
2113 î.e.n. „Sarra a trăit o sută douăzeci și șapte de ani” (23:1), adică până în 1986 î.e.n. În cazul 
tatălui lui Abraam, lucrurile se complică puţin. Biblia spune că „Terah a trăit şaptezeci de ani şi 
atunci i s-au născut Avram, Nahor şi Haran” (11:26), ceea ce înseamnă că s-a născut în 2193 î.e.n. 
În Biblia ortodoxă, „De toate, zilele vieţii lui Terah în pământul Haran au fost două sute cinci ani” 
(11:32); în celelalte versiuni, „Zilele lui Terah au fost de două sute cinci ani; şi Terah a murit în 
Haran” sau „Terah a trăit două sute cinci ani, apoi a murit în Haran”. Cum varianta ortodoxă este 
singura care susţine că Terah a trăit în Harran 205 ani (ceea ce ar însemna că a murit la 304 
ani), iar toate celelalte că 205 era durata sa totală de viață, putem considera că în traducerea 
ortodoxă s-a strecurat o greșeală de interpretare. Astfel, dacă Terah a murit la vârsta de 205 
ani, înseamnă că a trăit până în anul 1988 î.e.n. 

De aici restul calculelor sunt simple, capitolul 11 al Facerii descriindu-ne „istoria vieții neamului 
lui Şem”, unul dintre fiii lui Noah: 

„Sem era de o sută de ani, când i s-a născut Arpakșad, la doi ani după potop. După nașterea lui 
Arpakşad, Şem a mai trăit cinci sute de ani şi a născut fii şi fiice şi apoi a murit” (11:10-11). 

„Arpakşad a trăit o sută treizeci şi cinci de ani şi atunci i s-a născut Kenan. După naşterea lui Kenan, 
Arpakșad a mai trăit trei sute treizeci de ani şi a născut fii şi fiice și apoi a murit” (11:12). 

„Kenan a trăit o sută treizeci de ani și atunci i s-a născut Șelach. După nașterea lui Șelach, Kenan a mai 
trăit trei sute treizeci de ani şi a născut fii şi fiice şi apoi a murit” (11:13). 

„Șelach a trăit o sută treizeci de ani şi atunci i s-a născut Eber. lar după naşterea lui Eber, Șelach a mai 
trăit trei sute treizeci de ani, și a născut fii şi fiice şi apoi a murit” (11:14-15). 

„Eber a trăit o sută treizeci şi patru de ani şi atunci i s-a născut Peleg. lar după nașterea lui Peleg, Eber 
a mai trăit trei sute şaptezeci de ani şi a născut fii și fiice şi apoi a murit” (11:16-17). 

„Peleg a trăit o sută treizeci de ani și atunci i s-a născut Re'u. lar după naşterea lui Re'u, Peleg a mai 
trăit două sute nouă ani, şi a născut fii şi fiice şi apoi a murit” (11:18-19). 

„Re'u a trăit o sută treizeci şi doi de ani și atunci i s-a născut Serug. lar după nașterea lui Serug, Re'u a 
mai trăit două sute şapte ani şi a născut fii şi fiice şi apoi a murit” (11:20-21). 

„Serug a trăit o sută treizeci de ani și atunci i s-a născut Nahor. lar după naşterea lui Nahor, Serug a mai 
trăit două sute de ani şi a născut fii şi fiice şi apoi a murit” (11:22-23). 

„Nahor a trăit şaptezeci şi nouă de ani şi atunci i s-a născut Terah. lar după naşterea lui Terah, Nahor a 
mai trăit o sută două zeci şi cinci de ani și a născut fii şi fiice şi apoi a murit” (11:24-25). 

Pentru urmașii lui Abraam, tot cartea Facerea ne oferă datele necesare. „Avram însă era de 
optzeci şi şase de ani când i-a născut Hagar pe Yișma el" (16:16), „Iar anii vieţii lui Yişma el au fost o 
sută treizeci şi şapte” (25:17). Ceea ce înseamnă că Yișma'el s-a născut în 2037 î.e.n. și a murit 
în 1900 î.e.n. 

„Avraham însă era de o sută de ani, când i s-a născut Yişaq, fiul său” (21:5), „Iar zilele pe care le-a trăit 
Yişaq au fost o sută optzeci de ani” (35:28). De unde rezultă că Yișaq a trăit din 2023 î.e.n. până în 
1843 î.e.n. 

Despre gemenii Esaw și Ya'aqob, Biblia spune că „Yișaq însă era de șaizeci de ani, când i s-au 
născut aceştia din Ribqa” (25:26), adică în 1963 î.e.n. „Zilele vieții lui Ya 'aqob au fost deci o sută 
patruzeci și șapte de ani” (47:28), așadar a murit în 1816 î.e.n. Talmudul babilonian susţine că 
Esaw a fost ucis de Hușim imediat după moartea lui Ya'aqob. 

Pentru a afla când s-a născut Yosep, fiul preferat al lui Ya'aqob, trebuie să recurgem la câteva 
calcule. „Yosep era de treizeci de ani când s-a înfățișat înaintea lui Faraon, regele Egiptului” (41:46); 
au urmat „șapte ani de belşug mare în tot pământul Egiptului” (41:29) şi „şapte ani de foamete” 
(41:30). După doi ani de foamete, Ya'aqob și familia sa s-au mutat în Egipt: „Că iată, doi ani sunt 
de când foametea bântuie în această țară” (45:6). Întrebat atunci câţi ani are, „răspuns-a Ya 'aqob lui 
Faraon: «Zilele pribegiei mele sunt o sută treizeci de ani»'. Ceea ce înseamnă că Ya'aqob și familia 
sa au ajuns în Egipt în 1833 î.e.n., la nouă ani după înfățișarea lui Yosep în fața faraonului. Prin 
urmare, Yosep s-a născut în 1872 î.e.n. În ultimul capitol al Facerii aflăm că „a trăit Yosep o sută 
zece ani” (50:22), adică până în 1762 î.e.n. 

După toate aceste calcule putem stabili genealogia clanului lui Abraam de la Șem, fiul lui Noah, 
până la Yosep: 


3293 î.e.n. 


Arpakșad 3193 î.e.n. 


2693 î.e.n. Fiul lui Noah și Emzara 
2728 î.e.n. | Fiul lui Şem şi Sedegetelebab 


3058 î.e.n. 2598 î.e.n. | Fiul lui Arpakșad și Rasu'aya 
2928 î.e.n. 2468 î.e.n. Fiul lui Kenan și Milkah 
2798 î.e.n. 2294 î.e.n. Fiul lui Șelach și Mu'ak 
2664 î.e.n. 2325 î.e.n. Fiul lui Eber 

2534 î.e.n. 
2402 î.e.n. 


2195 î.e.n. 
2072 î.e.n. 


Fiul lui Peleg și Lomna 
Fiul lui Re’u și Ora 


2272 î.e.n. 


2068 î.e.n. 


Fiul lui Serug și Milkah 


2193 î.e.n. 


1988 î.e.n. 


Fiul lui Nahor și lyoska 


Abram / Abraam 


2123 î.e.n. 


1948 îe.n. 


Fiul lui Terah și Amsalai 


2037 î.e.n. 


1900 î.e.n. 


Fiul lui Abraam și Hagar 


2023 î.e.n. 


1843 î.e.n. 


Fiul lui Abraam și Sarra 


Esaw / Edom 


1963 î.e.n. 


1816 î.e.n. 


Fiul lui Yișaq și Ribqa 


Ya'aqob / Yisra'el 


1963 î.e.n. 


1816 î.e.n. 


Fiul lui Yișaq și Ribqa 


1872 î.e.n. 


1762 î.e.n. 


Fiul lui Ya'aqob și Rahel 


Având aceste informaţii, am reușit să datez și alte evenimente din povestea neamului lui 
Abraam, cum ar fi: 

„Yişaq însă era de patruzeci de ani, când şi-a luat de femeie pe Ribqa” (25:20), ceea ce înseamnă că 
s-au căsătorit în 1983 î.e.n. 

Talmudul susţine că Esaw i-a cedat lui Ya'aqob dreptul de prim-născut imediat după moartea lui 
Abraam, adică în 1948 î.e.n. Gemenii erau atunci în vârstă de 15 ani, ceea ce confirmă și 
Talmudul. 

„lar Esaw, fiind acum de patruzeci de ani, și-a luat două femei: pe Yehudit, fata lui Beeri Hititul, şi pe 
Basemat, fata lui Elon Hititul” (26:34), adică în 1923 î.e.n. 

„Yosep, fiind de șaptesprezece ani, păștea oile tatălui său împreună cu fraţii săi” (37:2) când a fost dus 
ca sclav în Egipt, prin urmare asta se întâmpla în 1855 î.e.n. La 30 de ani a ajuns vizir, adică în 
1842 î.e.n. Au urmat șapte ani de bunăstare și șapte de foamete, sfârșiţi în 1828 î.e.n. 

lată cronologia amurgului zeilor, de la încoronarea pe tronul orașului Kiş a cârciumăriței Kug- 
Bau până la moartea lui Yosep în Egipt: 

2465 î.e.n. - În Kiş este încoronată de Marduk cârciumărița Kug-Bau. 

2402 î.e.n. - Se naște în Nippur Serug, bunicul lui Terah. 

2365 î.e.n. - Moare regina Kug-Bau în Kiş. Tronul Sumerului îi revine fiului ei, Puzur-Suen. 

2340 î.e.n. - Moare în Kiş regele Puzur-Suen. Pe tron urcă fiul său, Ur-Zababa. 

2334 î.e.n. - Lugal-zage-si din Umma îl omoară pe Ur-Zababa din Kiş și îi ia tronul, apoi este 
ucis în Uruk de Șarru-kinu, care se încoronează ca rege al Sumerului înainte de a înființa 
Imperiul Akkadian. 

2325 î.e.n. - Moare în Nippur Peleg, stră-străbunicul lui Terah. 

2294 î.e.n. - Moare în Nippur Eber, stră-stră-străbunicul lui Terah. 

2279 î.e.n. - Moare Șarru-kinu în Agade, capitala imperiului său. 

2278 î.e.n. - Pe tronul Imperiului Akkadian urcă Rimuș, fiul lui Șarru-kinu. 

2272 î.e.n. - Se naște în Nippur Nahor, tatăl lui Terah și bunicul lui Abraam. 

2270 î.e.n. - Rimuș, fiul lui Șarru-kinu, este asasinat în Agade de câţiva membri ai curții sale 
regale. 

2269 î.e.n. - Tronul Akkadului îi revine lui Maniștuștu, fratele lui Rimuș și fiul lui Șarru-kinu. 

2260 î.e.n. - Maniștuștu reconstruiește în Ninive templul distrus al lui Iștar. 

2255 î.e.n. - Moare în Agade Maniștuștu, fiul lui Șarru-kinu. 

2254 î.e.n. - Este înscăunat pe tronul Imperiului Akkadian fiul lui Maniștuștu, Naram-Sin. 

2218 î.e.n. - Moare Naram-Sin, nepotul lui Șarru-kinu. Conducătorul Imperiului Akkadian devine 
fiul său, Șar-Kali-Șarri. 

2195 î.e.n. - Moare în Nippur Rev, străbunicul lui Terah. 

2193 î.e.n. - Moare Șar-Kali-Șarri, fiul lui Naram-Sin și strănepotul lui Șarru-kinu. În Nippur se 
naște Terah, fiul lui Nahor și Ilyoska. Începe invazia gutienilor în Mesopotamia. Imperiul 
Akkadian este condus simultan de patru regi: Igigi, Imi, Nanum și Ilulu. 

2190 î.e.n. - Dudu îi învinge pe cei patru regi și ocupă tronul Akkadului. 

2169 î.e.n. - Moare regele Dudu. 

2168 î.e.n. - Tronul îi revine fiului lui Dudu, Șu-turul, ultimul conducător al Imperiului Akkadian. 
2153 î.e.n. - Moare Șu-turul. Imperiul Akkadian este distrus de gutieni. 

2123 î.e.n. - Se naște în Nippur Abram, fiul lui Terah şi Amsalai. 

2119 î.e.n. - Guvernatorul orașului Uruk, Utu-hengal, se înscăunează ca rege al Sumerului după 
ce îl învinge pe Tirigan, regele gutienilor. 

2113 î.e.n. - Se naște în Nippur Sarai, fiica lui Haran, viitoarea soţie a lui Abram. 

2112 î.e.n. - Moare regele Utu-hengal. Tronul Sumerului îi revine ginerelui său, Ur-Nammu, 
guvernatorul orașului Ur. Terah și familia sa se mută din Nippur în Ur. 

2094 î.e.n. - Moare regele Ur-Nammu. Pe tronul Sumerului urcă Șulgi, fiul său. Terah și familia 
sa se mută din Ur în Harran. 

2072 î.e.n. - Moare în Nippur Serug, bunicul lui Terah. Regele Șulgi se autoproclamă zeu. 

2068 î.e.n. - Moare în Nippur Nahor, tatăl lui Terah și bunicul lui Abraam. 

2066 î.e.n. - Regele sumerian Șulgi își dă fiica de soție și orașul Larsa ca zestre viceregelui 
Elamului, primind în schimb o legiune de trupe elamite. 

2053 î.e.n. - Regele Șulgi supune provinciile apusene ale Orientului Mijlociu cu ajutorul legiunii 
sale elamite. 

2051 î.e.n. - Enlil îl ucide pe Enki. Anu hotărăște ca Enlil să părăsească planeta iar tronul 
Pământului să-i revină lui Marduk, fiul lui Enki. 

2048 î.e.n. - Moare regele Șulgi, fiul lui Ur-Nammu. Tronul Sumerului îi revine fiului său, Amar- 
Sin. La ordinul lui Marduk, Abraam, Sarra și Lot pleacă din Harran în Canaan. 

2047 î.e.n. - Abraam, Sarra și Lot ajung în Herakleopolis, la curtea faraonului Merikare Khety, 
regele Egiptului Inferior. 

2042 î.e.n. - Abraam, Sarra și Lot pleacă din Egipt în Canaan, din cauza conflictului dintre 
faraonii Merikare Khety și Nebhepetre Mentuhotep. 

2039 î.e.n. - Regii mesopotamieni Amar-Sin, Kudur-Lagamar, Eri-Aku și Tud-ghula înving în 
Valea Sidimului alianţa regilor iordanieni. Abraam îi învinge la Dan și își eliberează nepotul 
capturat de mesopotamieni. Pe drumul spre casă moare Amar-Sin, fiul lui Șulgi. Fratele său, 
Șu-Sin, preia tronul Sumerului. 

2037 î.e.n. - Se naște Yișma'el, fiul lui Abraam și Hagar, fiica faraonului Merikare Khety. 

2030 î.e.n. - Moare regele Șu-Sin, fiul lui Șulgi. Fiul său, Ibbi-Sin, devine ultimul rege al 
Sumerului. 

2024 î.e.n. - Zeul Ninurta folosește șapte bombe nucleare pentru a distruge orașe loiale lui 
Marduk, printre care Sodoma și Gomorrah. Abraam și Sarra pleacă în Gerar, la curtea regelui 
filistean Abimelek. 

2023 î.e.n. - Se naște Yişaq, fiul lui Abraam și Sarra. 

2004 î.e.n. - Moare Ibbi-Sin, ultimul rege al Sumerului. Enlil părăsește Pământul după ce 
distruge Sumerul printr-o furtună nemaivăzută. 

1988 î.e.n. - Moare în Harran Terah, tatăl lui Abraam. 

1986 î.e.n. - Ninurta îi cere lui Abraam să-l sacrifice pe Yișaq, însă Marduk intervine la timp. 
Moare Sarra, soția lui Abraam și mama lui Yișaq. 

1983 î.e.n. - Yișaq se căsătorește cu Ribqa, fiica vărului său, Betu'el. 

1963 î.e.n. - Se nasc gemenii Esaw și Ya'aqob, fiii lui Yișaq și Ribqa. 

1948 î.e.n. - Moare Abraam. Esaw îi cedează lui Ya'agob dreptul de prim-născut. 

1923 î.e.n. - Esaw se căsătorește cu două hitite. 

1900 î.e.n. - Moare Yișma'el, fiul lui Abraam și Hagar. 

1894 î.e.n. - Sumu-Abum formează în sudul Mesopotamiei un mic regat amorit care includea și 
Babilonul, înființând astfel Prima Dinastie Amorită babiloniană. 

1881 î.e.n. - Moare Sumu-Abum iar pe tronul regatului amorit urcă Sumu-la-El. 

1878 î.e.n. - Moare la ltjtawy faraonul Khaikheperre Senusret din Dinastia a XII-a iar tronul 
Egiptului îi revine fiului său, Khakaure Senusret. 

1872 î.e.n. - Se naște Yosep, fiul lui Ya'aqob și Rahel. Ya'aqob se hotărăște să se întoarcă în 
Canaan cu familia sa. 

1860 î.e.n. - Nimaatre Amenemhat, fiul lui Khakaure Senusret, devine coregent al Egiptului 
alături de tatăl său. 

1855 î.e.n. - Yosep este vândut de fraţii săi și dus în Egipt. 

1845 î.e.n. - Moare Sumu-la-El iar pe tronul regatului amorit din Mesopotamia urcă fiul său, 
Sabium. 

1843 î.e.n. - Moare Yişaq, fiul lui Abraam și Sarra. 

1842 î.e.n. - Yosep devine vizirul Egiptului. În ţară încep șapte ani de bunăstare. 

1839 î.e.n. - Moare Khakaure Senusret în ltjtawy iar tronul Egiptului îi rămâne fiului său, 
Nimaatre Amenemhat. 

1835 î.e.n. - În Egipt și în Canaan încep șapte ani de foamete. 

1833 î.e.n. - Ya'aqob și familia sa se mută în Egipt. 

1831 î.e.n. - Moare Sabium iar pe tronul regatului amorit din Mesopotamia urcă fiul său, Apil- 
Sin. 

1816 î.e.n. - Moare Ya'aqob, fiul lui Yișaq și Ribqa. 

1815 î.e.n. - Maakherure Amenemhat, fiul lui Nimaatre Amenemhat, devine coregent al 
Egiptului alături de tatăl său. 

1814 î.e.n. - Moare Nimaatre Amenemhat în Itjtawy iar tronul Egiptului îi rămâne fiului său, 
Maakherure Amenemhat. 

1813 î.e.n. - Moare Apil-Sin iar pe tronul regatului amorit din Mesopotamia urcă fiul său, Sin- 
Muballit. 

1806 î.e.n. - Moare în ltjtawy Maakherure Amenemhat iar tronul Egiptului îi revine surorii sale, 
Sobek-kare Sobekneferu. 

1805 î.e.n. - Pe tronul Avarisului din Delta Nilului urcă Sekhaenre Yakbim, unul dintre urmașii lui 
Ya'aqob, fondatorul Dinastiei a XIV-a. 

1802 î.e.n. - Moare regina Sobek-kare Sobekneferu în ltjtawy. Pe tronul Egiptului urcă 
Sekhemre Khutawy Amenemhat Sobekhotep, fondatorul Dinastiei a XIII-a, care mută capitala la 
Inbu-Hedj (Memphis). 

1794 î.e.n. - Sin-Muballit abdică iar tronul regatului amorit din Mesopotamia îi revine fiului său, 
Ammurapi, care înființează Imperiul Babilonian și transformă Babilonul în capitală, la ordinul 
zeului Marduk. 

1780 î.e.n. - Moare Sekhaenre Yakbim iar pe tronul din Avaris urcă Nubwoserre Ya'ammu. 

1770 î.e.n. - Moare Nubwoserre Ya'ammu iar pe tronul din Avaris urcă Khawoserre Qareh. 

1762 î.e.n. - Moare vizirul Yosep, fiul lui Ya'aqob şi Rahel. 

46. Moise, faraonul manipulat 


În 1939, părintele evreu al psihanalizei, Sigmund Schlomo Freud, a publicat cartea Der Mann 
Moses und die monotheistische Religion („Omul Moise și religia monoteistă”), în care a 
demonstrat că există mari asemănări între religia faraonului egiptean Akhenaten și învăţăturile 
atribuite lui Moșeh (Moise în română). De exemplu, el scria că unul dintre crezurile evreilor, 
„Schema Yisrael Adonai Elohenu Adonai Echod” („Ascultă, Israel, Domnul Dumnezeul tău este 
singurul Dumnezeu”), poate fi tradus „Ascultă, Israel, Aton Zeul nostru este singurul zeu”, 
deoarece litera ebraică „d este o transliterare a literei egiptene „7. În plus, Freud a arătat că 
numele liderului evreu nu provenea din ebraică, așa cum se crezuse până atunci, ci din 
cuvântul egiptean „mos”, care înseamnă „copil” sau „moștenitor”, dar și că nașterea lui Moșeh 
din Biblie este o reproducere a altor mituri antice despre nașterea unor mari eroi ai istoriei, cum 
ar fi Șarru-kinu (Sargon cel Mare), fondatorul Imperiului Akkadian. Pentru a se ascunde originea 
egipteană a lui Moșeh, mitul nașterii sale a fost modificat, redactorii Bibliei făcându-l să se 
nască din părinţi săraci și să ajungă mai apoi într-o familie nobilă. Freud a sugerat că unul dintre 
înalții oficiali, care se numea probabil Tutmes, era adept al religiei zeului Aten (numit Aton de 
greci). După moartea faraonului, Tutmes a scos din Egipt tribul evreilor care trăiau în ţinutul 
Goșen din estul deltei Nilului, cărora le-a transmis principiile religiei faraonului Akhenaten. 
„Moise, care ieșise din şcoala lui Akhenaton, nu s-a folosit de alte metode decât suveranul: a poruncit şi 
a impus poporului credinţa sa (...) Moise a avut același destin ca Akhenaton, cel care îi aşteaptă pe toți 
despoţii luminaţi (...) Ne devine dintr-o dată limpede că Moise a fost un egiptean, probabil de rang înalt, 
din care legenda a făcut un evreu”, mai nota Freud. 

Deși în anii care au urmat mulţi oameni de știință au făcut eforturi considerabile pentru a 
distruge orice legătură dintre Moșeh și Akhenaten, jurnalistul egiptean Ahmed Osman a publicat 
în 1990 cartea Moses, Pharaoh of Egypt: The Mystery of Akhenaten Resolved („Moise, faraonul 
Egiptului: Misterul lui Akhenaten rezolvat”), în care a demonstrat că profetul evreilor și faraonul 
rebel au fost una și aceeași persoană. Arheologul și egiptologul canadian Donald Bruce 
Redford i-a confirmat ipoteza, susținând că figura lui Moșeh este modelată pe memoria istorică 
a lui Akhenaten. Într-o carte publicată în 1945, filosoful evreu austriac Martin Buber considera 
textele biblice despre Moșeh niște povestiri legendare, care își au totuși rădăcinile într-o 
personalitate concretă, fără a specifica despre ce personalitate este vorba. Deși dovezile aduse 
de Osman sunt solide, majoritatea cercetătorilor preferă să-i discrediteze în continuare teoria 
fără a-și da seama că, identificându-l pe Moșeh cu Akhenaten, ar oferi Bibliei o acoperire 
istorică. Să vedem dacă Freud, Osman și Redford au avut dreptate. 

Cea mai detaliată sursă de informaţii privitoare la viaţa lui Moșeh este Torah sau Vechiul 
Testament, dar întâlnim amănunte suplimentare în Talmud, cealaltă carte sfântă a evreilor, și în 
Coran. Însă nu doar în cărţile religioase găsim indicii despre exodul israelit. Manethon, un preot 
egiptean care a trăit prin secolul al IIl-lea î.e.n., în timpul ultimei dinastii de faraoni, a scris o 
istorie a ţării sale, Aegyptiaca, compilând povestiri pe care le-a găsit în biblioteca tempului lui 
Ra din lunu (Helioupolis). Din păcate nu avem acces la opera originală, supraviețuind doar 
fragmente citate de alți autori (cum ar fi istoricul evreu Flavius losephus, cronografii creștini 
Sextus lulius Africanus și Eusebius), pasaje izolate din operele lui Plutarchus și ale altor autori 
greci și latini sau scrierile compilatorului Georgios Synkellos, fost patriarh al Constantinopolului. 
Conform lui Manethon, citat de losephus, strămoșii evreilor erau hyksoșii, care au ocupat 


II ae za E 


Egiptul mai bine de un secol. Goniţi din Egipt de faraonul Nebpehtire Ahmose, hyksoșii au 
ocupat Canaanul și au construit lerusalimul. Mai târziu, un alt faraon, Amenophis IIl (Nebmaatre 
Amenhotep Hekawaset, tatăl lui Akhenaten), a curățat Egiptul de leproși și alte persoane 
necurate, trimițându-i să lucreze în carierele de piatră de la est de Nil. După câţiva ani faraonul 
le-a dat orașul Avaris, fosta capitală a hyksoșilor, unde exilaţii l-au ales conducător pe unul 
dintre preoţii de la Helioupolis, numit Osarseph. El le-a cerut celor care îl urmau să nu se 
închine zeilor egipteni, le-a ordonat să repare zidurile Avarisului și să se pregătească de un 
război cu Amenophis III. A trimis emisari la hyksoșii din lerusalim, pentru a se uni într-o 
expediție comună împotriva Egiptului, iar aceștia au venit într-un grup care număra 200.000 de 
oameni. Ameninţat de această invazie, Amenophis IIl a fugit în Etiopia, unde a stat 13 ani în 
exil. Între timp, hyksoșii și egiptenii necuraţi au dat foc orașelor și satelor, au profanat templele, 
au mutilat imaginile zeilor și au folosit sanctuarele ca bucătării, în care prăjeau animalele 
venerate de egipteni. Aflând despre acest lucru, Amenophis III s-a întors din Etiopia în fruntea 
unei mari armate, iar fiul său, Ramses, în fruntea alteia. Cei doi i-au învins pe hyksoși și pe 
aliaţii lor egipteni, ucigându-i pe mulţi și fugărindu-i pe ceilalţi până la frontiera cu Siria. 

Deși Manethon susţinea că liderul egiptenilor necuraţi era Osarseph, alţi autori au folosit numele 
profetului biblic. Egipteanul Apion din primul secol, care a predat retorica la Roma, scria că 
Moses (Moșeh) s-a născut la Helioupolis; el a ridicat case de rugăciune în aer liber iar în locul 
obeliscurilor a construit stâlpi în vârful cărora se aflau figuri umane. Alţi autori din Alexandria, 
precum Khaeremos și Lysimakhos, erau tot în favoarea lui Moyses ca lider al egiptenilor 
necurați. Synkellos, conform lui Africanus, afirma că Exodul a avut loc în timpul domniei lui 
Amosis | (Nebpehtire Ahmose), primul rege al Dinastiei a XVIII-a. După spusele lui Eusebius, 
Synkellos susținea că ieșirea evreilor din Egipt a avut loc în timpul domniei faraonului 
Akhenkherres (Akhenaten). Versiunea armeană a operei lui Eusebius identifică în mod similar 
domnia lui Akhenkherres ca fiind perioada în care Moșeh a devenit conducătorul evreilor. În De 
Vita Mosis, filosoful evreu Philon din Alexandria scria despre Moșeh că „prin grația divină a fost 
în acelaşi timp rege, legiuitor, mare preot şi prooroc și în fiecare dintre aceste funcţii a fost pe primul 
loc”, funcţii care i se potrivesc lui Akhenaten. 

O metodă neconvenţională de a afla detalii despre Moșeh este percepţia extrasenzorială. Între 
1948 și 1949, profesorul doctor Milan Ryzl a efectuat la Praga o serie de experimente. El a 
hipnotizat câţiva subiecți pe care i-a trimis în anumite perioade din trecut, rezultatele 
experimentelor sale fiind publicate în cartea Miracolele biblice: încercări de interpretare 
parapsihologică. Într-un experiment din 9 februarie 1949, Milena, o fată de 17 ani, s-a întors în 
timp sub hipnoză, pe vremea lui Moșeh. Ea l-a descris pe liderul evreilor ca având înălțimea de 
aproximativ 1,65 m, părul de culoare închisă, nasul destul de mare și o figură prelungită, fără 
barbă. O descriere diferită de cea a istoricului evreu Artapanos din Alexandria, care îl considera 
„mare, roșcat, cu plete albe și multă demnitate”, sau de cea a tradiţiei arabe, unde este negru. 
Milena mai spunea că profetul nu arăta ca un iudeu deși avea câteva trăsături iudaice. Era 
îmbrăcat aproape ca romanii, aşa cum sunt înfățișaţi în picturi; avea ceva legat în jurul corpului 
și ceva peste umeri, ca o haină. Fratele lui Moșeh, Aaron, era puţin mai scund. Și el avea fața 
prelungită și trăsături doar ușor iudaice, barba și părul lui fiind de culoare roșie. Milena mai 
spunea că Moșeh și Aaron au învăţat arta hipnozei de la un vrăjitor; înainte să moară, 
respectivul l-a învăţat hipnoza pe Aaron care, la rândul său, i-a transmis-o lui Moșeh. Referitor 
la minunile „divine” din povestea vetero-testamentară, cei doi fraţi l-au hipnotizat pe faraon şi i- 
au sugerat să vadă Nilul prefăcut în sânge. Vacile egiptenilor nu au murit din cauza vreunui zeu, 
ci pentru că păşteau pe câmpii infestate cu căpușe. Egiptenii s-au îmbolnăvit pentru că au băut 

apă murdară. Nu a căzut foc și grindină peste Egipt, ci doar a avut loc o furtună puternică. Nu a 
domnit întunericul timp de trei zile, ci doar a fost cerul foarte înnorat. Invazia de lăcuste nu a fost 
provocată de zeul evreilor, fiind doar un eveniment obișnuit în Egiptul antic; Aaron știa că se va 
întâmpla acest lucru și l-a anunţat pe Moșeh, care a pus „minunea” pe seama lui Yahweh. 
Dumnezeul biblic nu a omorât toţi primii-născuţi ai egiptenilor ci au murit vreo sută de copii 
egipteni, otrăviţi probabil de evrei. În deșert, Moșeh nu a aruncat o bucată de lemn în apă 
amară, făcând-o dulce, deoarece aceea era apă normală, proaspătă. Deasupra cortului în care 
se afla Chivotul Legământului se afla într-adevăr o coloană de nori, dar aceasta nu a vorbit cu 
Moșeh niciodată. De fapt, coloana apărea numai când Aaron dormea. Nu au apărut șerpi de foc 
care să-i muște pe unii, ci oamenii s-au zgâriat în niște spini. Nu au murit 24.000 de evrei, 
pedepsiţi de Yahweh, ci vreo 200-300, din cauza unei boli infecțioase. La râul lordan, apa nu a 
stat pe loc pentru a putea trece israeliți; aceştia au trecut printr-un vad, unde apa era mică. Nu 
au murit în deșert 14.700 de oameni iar Moșeh a murit subit, probabil în somn. Într-un alt 
experiment, care a avut loc pe 22 ianuarie 1949, Milena spunea, tot sub hipnoză, că Moşeh 
avea vreo 40 de ani iar Aaron în jur de 50 când au apărut în fața faraonului. La prima înfățișare 
Moşeh era hipnotizat de Aaron, dar la a doua amândoi erau treji. Într-o altă vizită, Moșeh nu a 
avut un toiag mare în mână, ci o nuia elastică. Nuiaua sa nu s-a transformat în șarpe, ci Aaron l- 
a hipnotizat pe faraon și i-a sugerat să vadă acest lucru. Moșeh nu a despărţit apele în două; 
evreii au trecut prin Marea Roșie în timpul refluxului, iar egiptenii au încercat să treacă în timpul 
fluxului. Moșeh nu a lovit cu toiagul în piatră, făcând să țâșnească apă din acel loc ci, pur și 
simplu, a găsit apă sub niște pietre pe care le-a dat la o parte cu toiagul. Când pământul s-a 
deschis și a înghiţit 250 de oameni, în realitate au căzut într-o capcană pentru animale. Numărul 
evreilor din deșert nu era cel specificat de Biblie, ci mult mai mic: cam vreo 20.000 de oameni. 
Mana pe care le-o trimitea Yahweh zilnic era sucul unei plante tropicale care creşte în 
apropierea deșertului. Această plantă are aproximativ 75 de centimetri, frunze foarte rezistente, 
crește în nisip și seamănă cu cactusul, dar nu are atâţia ţepi. 

După ce Milena și alte fete au întrerupt colaborarea cu profesorul Ryzl din motive personale, el 
fost nevoit să caute un alt subiect. Și a găsit-o pe Sonya, de doar 16 ani. În experimentul nr. 24 
din data de 12 octombrie 1949, Sonya a fost și ea trimisă în trecut, tot sub hipnoză, pentru a 
verifica dacă într-adevăr Moșeh a fost lăsat într-un coșuleţ pe Nil de mama sa și găsit de fiica 
faraonului. În transă fata a declarat că nu vede nimic de acest gen și că „probabil e doar o 
legendă”. 

Pentru a nu cădea în latura naivităţii, trebuie să recunoaștem că nu ne putem baza pe 
acuratețea acestor experimente. În primul rând nu putem fi siguri că au avut loc și că nu sunt 
doar rodul unei fantezii bogate. În al doilea rând, dacă presupunem că au avut loc așa cum au 
fost prezentate, nu putem fi siguri dacă persoanele hipnotizate au văzut într-adevăr ceea ce 
declarau că au văzut sau dacă toate acele imagini au fost influențate de propriile lor păreri, în 
mod conștient ori inconștient. Deoarece se observă de multe ori subiectivismul hipnotizaților 
(„copiii egiptenilor au fost omorâți probabil de evrei”, „Moise a murit probabil în somn”, „probabil e doar 
o legendă”), putem merge pe varianta influenței. În al treilea rând, nu putem ști dacă subiecții 
hipnotizați au fost influenţaţi de hipnotizator. Și nu în ultimul rând, nu știm cu exactitate cum 
funcţionează percepția extrasenzorială. Prin urmare, nu putem avea încredere în acurateţea ei. 
Dar când mai multe persoane văd sub hipnoză aceleași lucruri și nu există niciun fel de 
influenţe externe ori interne, este posibil să se apropie de adevăr. Așadar, chiar dacă privim cu 
scepticism rezultatele experimentelor parapsihologului Milan Ryzl, anumite aspecte merită luate 
în considerare. 

Sunt Moșeh, Osarseph și Akhenaten aceeași persoană? Manethon spunea că Osarseph și-a 
schimbat numele în Moyses spre sfârșitul vieţii; Akhenaten a fost numit Mose spre sfârșitul 
vieţii. Amândoi le-au interzis adepților lor să se închine zeilor egipteni, instaurând o credință 
monoteistă. Osarseph a fost preot în lunu (Helioupolis); la fel și Akhenaten. În Talmud, Moșeh 
oficia ca Mare Preot; Akhenaten era Marele Preot al lui Aten. Tot în Talmud, Moșeh era 
considerat regele israeliților în timpul șederii în Sinai; Akhenaten a fost regele Egiptului și, deși a 
fost obligat să abdice, adepții lui l-au considerat adevăratul rege chiar și atunci când se aflau în 
exil. Moşeh și Akhenaten au fost în pericol să-și piardă viețile la naștere. În Talmud, când 
Moșeh era mic, a luat coroana faraonului și și-a așezat-o pe cap; Akhenaten a ajuns coregent 
alături de tatăl său în copilărie. Biblia spune că Moșeh avea 40 de ani când a fugit din Egipt; 
Akhenaten avea aproape 40 de ani când a fost obligat să abdice și să părăsească Egiptul. În 
Biblie, Moșeh a condus Exodul la vârsta de 80 de ani; Akhenaten și-a luat adepții și rudele 
israelite din Egipt la 83 de ani. Numele soției etiopiene a lui Moşeh, Adoniya (Aton-ia în 
egipteană), indică o legătură cu Aten / Aton, zeul lui Akhenaten. Unul dintre epitetele zeului lui 
Moșeh, Adonai („Domnul meu”), provine din egipteanul Aton-ai („Aton al meu”). Moșeh era 
nedespărţit de cârja sa de păstor, care s-a transformat în șarpe de două ori în mitul biblic; cârja 
de păstor și sceptrul cu cap de șarpe erau însemnele regilor egipteni. Moșeh a fost păstor după 
ce a fugit din Egipt; Akhenaten s-a reprezentat în sculpturi ca Asar (Osiris), zeul-păstor. De 
altfel, toţi faraonii se considerau păstori, epitet care semnifica rolul de conducător al turmei de 
supuși. Și Moșeh, și Akhenaten, au murit în deșertul Sinai. Cele zece porunci ale lui Moșeh sunt 
copiate din Cartea egipteană a morţilor, pe care Akhenaten o știa cu siguranţă din perioada în 
care a fost preot la lunu. Moșeh a avut trei soții: o necunoscută din Kuş (Nubia / Sudan), regina 
etiopiană Adonith și madianita Sippora. Akhenaten a avut cel puţin trei soţii: Nefertiti (Marea 
Regină), Kiya (o prințesă mitanniană) și o a treia rămasă necunoscută (sora lui Akhenaten și 
mama lui Tutankhamun). În Talmud, Moșeh a fost nevoit să părăsească tronul Etiopiei și să 
fugă din ţară; Akhenaten a fost nevoit să părăsească tronul Egiptului și să fugă din ţară. 

Dacă Moșeh și Akhenaten sunt unul și același, de ce Manethon îl numea Osarseph? Acest 
nume este compus din Asar (numit Osiris de greci) și loseph (varianta elenă a ebraicului 
Yosep). Akhenaten s-a reprezentat ca Asar în templul lui Aten din Karnak și chiar a copiat 
anumite părţi din viața zeului, așa că înţelegem prima parte a numelui. Pentru cea de-a doua, 
trebuie să știm că era nepotul lui Yuya, un nobil cu origini necunoscute. Mormântul lui Yuya și al 
soţiei sale, Tjuyu, a fost găsit în 1905, fiind așezat între cele ale 
faraonilor Usermaatre Meriamun Ramesisu Hegaiunu (Ramses III) 
și Menmaatre Setepenptah Ramesses Khaemwaset Meryamun 
Netjerheqaiunu (Ramses XI). Spre deosebire de soția sa, care 
avea o înfățișare egipteană convenţională, Yuya avea trăsături 
semite, după cum nota Arthur Weigall în cartea The Life and 
Times of Akhnaten („Viaţa și vremurile lui Akhenaten”), publicată în 
1910: „Era o persoană cu prezență impunătoare, al cărui caracter 
puternic era vizibil pe faţa lui. Putem să ni-l imaginăm ca un bărbat 


înalt, cu părul cărunt zburlit; un nas mare acvilin, ca acela al unui 
sirian; buze puternice, pline; și un maxilar hotărât, ușor pronunţat. Are 
fața unui ecleziast şi ceva din gura sa aminteşte de Papa Leon al XIII-lea. Mumia lui Yuya 
Privind aceste trăsături atât de bine conservate, simțim că în el putem să 

descoperim inițiatorul marii mişcări religioase, pe care fiica şi nepotul lui au înfăptuit-o”. Fiica lui Yuya 
și Tjuyu a fost Tiye, mama lui Akhenaten și Marea Soţie Regală a lui Nebmaatre Amenhotep 

Hekawaset (Amenhotep III); pe 9 februarie 1949, hipnotizată de profesorul doctor Milan Ryzl, 
Milena susținea că Moșeh și fratele său, Aaron, aveau trăsături ușor iudaice, fără îndoială 
moștenite de la bunicul lor, Yuya. Vechiul Testament îl consideră pe Moșeh israelit iar Coranul 
spune că Allah a ridicat regi din rândul israeliților, care ar putea fi cei patru urmași ai lui Yuya 
ajunşi faraoni: Akhenaten, Smenkhkare, Tutankhamun și Ay. Dacă semitul Yuya era într-adevăr 
israelit, înseamnă că era un urmaș al lui Ya'aqob / Yisra'el. lacobiţii / israeliți, împărţiţi în 12 
triburi fondate de fiii lui Ya'aqob, au fost izgoniți din Egipt odată cu hyksoșii în 1550 î.e.n. și s-au 
refugiat în Canaan, tărâmul pe care l-a promis Yahweh / Marduk patriarhilor Abraam, Yișaq și 
Ya'aqob. Prezenţa unor iacobiţi în Egipt la mai puţin de două secole după izgonirea lor ridică 
unele semne de întrebare. De ce s-ar fi întors într-o ţară în care semiţii asiatici nu erau doriţi, din 
cauza hyksoșşilor care au condus jumătate din Egipt timp de un secol? Singurii care ar fi 
îndrăznit să facă asta ar fi fost cel mai probabil urmașii lui Yosep, care cu câteva veacuri în 
urmă a ocupat poziţia de vizir al Egiptului. Yosep a fost iubit și respectat de egipteni, datorită 
soluţiilor sale de a evita foametea; prin urmare, bazându-se pe acel respect, urmașii săi puteau 
spera la bunăvoința egiptenilor. Pe vremea lui Yosep, iacobiţii duceau o viaţă excelentă, ei 
înființându-și chiar propria dinastie regală în Delta Nilului; în Canaan erau doar niște emigranți, 
nevoiţi să se mulțumească cu un trai mizer într-un teritoriu sărăcăcios. Prin urmare, dorinţa lor 
de a se întoarce în Egipt era firească. Conform Vechiului Testament, fiii lui Yosep, Eprayim și 
Menașșe, au înfiinţat două dintre cele 12 triburi iacobite; israeliţii din Egipt ar putea fi ori membrii 
unuia dintre aceste triburi, ori ai ambelor, ori doar o mică parte dintre ei. Dacă s-ar fi întors în 
Egipt, cel mai probabil urmașii lui Yosep ar fi avut parte de unele beneficii (poziții importante și 
chiar titluri nobiliare), spre deosebire de restul asiaticilor; israelitul Yuya era un profet al lui Min 
și „Administrator al vitelor” zeului, devenit ulterior socrul și sfetnicul principal al faraonului 
Nebmaatre Amenhotep Hekawaset, purtând titlurile „Locotenentul regelui”, „Stăpânul cailor” și 
„Tatăl zeului”. S-a căsătorit cu Tjuyu, o descendentă a reginei Ahmose-Nefertari (soţia lui 
Nebpehtire Ahmose, fondatorul Dinastiei a XVIII-a), o femeie extrem de influentă, cu multe 
funcţii în diversele culte religioase ale Egiptului. Doar un urmaș al respectatului Yosep ar fi putut 
ajunge într-o asemenea poziţie și în familia regală, ţinând cont de aversiunea egiptenilor pentru 
semiţii asiatici. Mai mulţi cercetători biblici au ajuns la concluzia că urmașii lui Yosep sunt 
singurii israeliți care au mers în Egipt și s-au întors, restul triburilor iacobite rămânând în 
Canaan. Jurnalistul egiptean Ahmed Osman a mers și mai departe, echivalându-l pe Yuya cu 
biblicul Yosep. Ceea ce nu poate fi adevărat, ţinând cont de diferența de câteva secole bune 
între ei. Vechiul Testament confirmă indirect această ipoteză, considerându-l pe Yehoșu'a 
(conducătorul Exodului israeliților după moartea lui Moșeh) membru al tribului efraimiţilor, adică 
urmaș al lui Eprayim, fiul lui Yosep. Şi devine tot mai certă posibilitatea ca Yuya să fi fost un 
urmaș al aceluiași Yosep. La fel și nepotul său, Akhenaten / Moșeh, ceea ce ar explica numele 
Osarseph, atribuit de preotul Manethon, care s-ar putea traduce prin „losefitul Osiris”. 

Dacă Akhenaten este într-adevăr cel care i-a scos pe israeliții iosefiți din Egipt, cine și de ce l-a 
numit Moșeh? Biblia susţine că fiica faraonului, când a găsit copilul printre trestii, i-a pus acest 
nume deoarece „din apă l-am scos”. Însă el ar fi trebuit să se numească în acest caz Moşui („Cel 
care a fost scos”), nu Moșeh. În plus, dacă a fost adoptat de o egipteancă și a fost crescut ca 
prinț egiptean, este firesc să fi primit un nume egiptean, nicidecum unul ebraic. Mai ales pentru 
că erau mici şansele ca o prințesă egipteană să știe ebraica. Într-o perioadă în care copiii 
israeliților erau uciși din ordinul faraonului, să pui unui copil un nume israelit ar fi echivalent cu 
a-i desena o ţintă mare pe el; dacă prinţesa voia să-i salveze viața, în niciun caz nu i-ar fi dat un 
nume israelit. Dar, așa cum a observat și Sigmund Freud, numele Moșeh nu provine din 

ebraică, ci din cuvântul egiptean „mos”, care înseamnă „copil”. În egipteana veche, cuvântul 

„copil” era scris prin două consoane, „m' și „s”. Dacă îndepărtăm din „Moșeh” cele două vocale, 

rămân consoanele „m' și „ș'. Cum litera ebraică „ș” este echivalenta literei egiptene „', 

observăm că cele două cuvinte sunt identice. Însă egipteanul „mos” nu are doar sensul de 

„CoPpil”, ci și de „moștenitor legal”, sens care se observă în numele unor faraoni precum Ahmose 

(„Moştenitorul lui Yah”), Ramesses („Moștenitorul lui Ra”), Djehutymose („Moștenitorul lui 

Djehuty”) sau Amenmesses („Moștenitorul lui Amen”). Toate aceste nume ale faraonilor dau de 

înțeles că ei erau fiii și moștenitorii de drept ai zeilor, domnia lor fiind legitimă. Când faraonul 

Djeserkheperure  Setepenre Horemheb Meryamun a interzis menţionarea numelui lui 

Akhenaten, adepţii regelui cenzurat l-au numit Mos sau Mose, pentru a sugera că el era 

moștenitorul de drept al tronului. Ținând cont de formele numelor regale, cel mai probabil a 

doua variantă este cea corectă. Mai târziu, editorii biblici au tradus „ms” (Mose) prin „mş” 

(Moșeh), inventând o explicaţie a numelui egiptean pentru a rupe orice legătură dintre profetul 

lor și Egipt. 

Pentru a afla cine era Mose cu adevărat, trebuie să aflăm perioada în care a trăit. Mai jos avem 

un tabel cu faraonii Dinastiei a XVIII-a și primii patru din a XIX-a: 
Dinastia a XVIII-a 

Nebpehtire Ahmose (Ahmosis) 1551-1526 î.e.n. 

Djeserkare Amenhotep (Amenhotep |) 1526-1506 î.e.n. 

Aakheperkare Djehutymose (Tuthmosis |) 1506-1493 î.e.n. 

Aakheperenre Djehutymose (Tuthmosis ll) 1493-1480 î.e.n. 

Maatkare Khnumt-Amun Hatshepsut (Hatshepsut) 1480-1458 î.e.n. 

Menkheperre Djhutmose Neferkheperu (Tuthmosis III) 1480-1426 î.e.n. 

Aakheperure Amenhotep Heka lunu (Amenhotep ll) 1428-1402 î.e.n. 

Menkheperure Djhutmose (Tuthmosis IV) 1402-1392 î.e.n. 

Nebmaatre Amenhotep Hekawaset (Amenhotep III) 1392-1354 î.e.n. 

Neferkheperure-Waenre Akhenaten (Akhenaten) 1366-1337 î.e.n. 

Ankhkheperure Smenkhkare-Djeserkheperu (Smenkhkare) 1339-1337 î.e.n. 

Ankhkheperure Neferneferuaten 1337-1335 î.e.n. 

Nebkheperure Tutankhamun Hekaiunușema (Tutankhamun) 1335-1326 î.e.n. 

Kheperkheperure-lrimaat ltinetjer Ay (Ay) 1326-1322 î.e.n. 

Djeserkheperure Setepenre Horemheb Meryamun (Horemheb) | 1322-1295 î.e.n. 

Dinastia a XIX-a 

Menpehtyre Ramesses (Ramses |) 1295-1293 î.e.n. 

Menmaatre Seti Merenptah (Seti |) 1293-1282 î.e.n. 

Usermaatre-Setepenre Ramesses Meryamun (Ramses ll) 1282-1216 î.e.n. 

Baenre Merynetjeru Merneptah Hotephermaat (Merneptah) 1216-1206 î.e.n. 


În capitolul Iluminarea am văzut că 1378 este numărul total al „maeștrilor” piramidei masonice, 
1378 î.e.n. fiind şi anul în care s-a născut Akhenaten, cel mai mare profet al evreilor, care l-au 
numit Moșeh. Astfel aflăm că atunci când a urcat pe tronul Egiptului, pe care l-a împărţit timp de 
12 ani cu tatăl său, Akhenaten / Mose avea doar 12 ani. Se spune că și tatăl său a devenit rege 
la aceeași vârstă. Coincidenţă sau nu, 12 este unul dintre cele mai importante numere în 
simbolistica iudaică. 

Majoritatea cercetătorilor Bibliei consideră că Usermaatre-Setepenre Ramesses Meryamun 
(Ramses ll) a fost faraonul care i-a asuprit pe evrei, iar Baenre Merynetjeru Merneptah 
Hotephermaat cel în timpul căruia a avut loc Exodul. Această concluzie se datorează unei 

metode de calcul eronate. Ei sunt de părere că Yosep a venit în Egipt odată cu hyksoșii, păstorii 
asiatici care au invadat nordul și centrul Egiptului în secolul al XVII-lea î.e.n., pe care le-au 
condus mai bine de un veac, până când au fost izgoniți de Nebpehtire Ahmose, întemeietorul 
Dinastiei a XVIII-a. Metoda de calcul a fost următoarea: conform Bibliei, doi ani a fost întemnițat 
Yosep în Egipt, după șapte ani roditori a început foametea, după doi ani de foamete a venit în 
Egipt familia lui Yosep iar israeliții au plecat după 430 de ani; în total 441 de ani. Din datele 
egiptene, hyksoșii au petrecut 108 ani în Egipt, Dinastia a XVIII-a a durat 240 de ani, iar din 
Dinastia a XIX-a Menpehtyre Ramesses a domnit doi ani, Menmaatre Seti Merenptah 14 ani, 
Usermaatre-Setepenre Ramesses Meryamun 67 de ani și Baenre Merynetjeru Merneptah 
Hotephermaat 10 ani; în total, tot 441 de ani. Ceea ce ar însemna că Exodul a avut loc la 
începutul domniei lui Baenre Merynetjeru Merneptah Hotephermaat. Însă după acest calcul ar 
însemna că Yosep a ajuns în Egipt ca sclav în timpul stăpânirii hyksoșilor, iar noi am văzut deja 
că sosirea lui în Egipt a avut loc în 1855 î.e.n., cu două secole înainte. În plus, calculele acestor 
cercetători sunt eronate; Dinastia a XVIII-a a durat 256 de ani, nu 240, iar primii patru faraoni ai 
Dinastiei a XIX-a au domnit timp de 89 de ani, nu 91. Chiar dacă egiptologii nu au ajuns la un 
consens, variantele vehiculate fiind diferite, diferenţa de 14 ani este totuși destul de mare pentru 
a fi ignorată. 

Aceste presupuneri eronate au fost spulberate în 1896, când egiptologul britanic William 
Matthew Flinders Petrie a descoperit o stelă uriașă de granit în templul funerar al lui Baenre 
Merynetjeru Merneptah Hotephermaait. Stela, care îi aparținuse iniţial lui Nebmaatre Amenhotep 
Hekawaset (Amenhotep Ill), avea inscripţionat pe o parte un text comandat de el, iar pe cealaltă 
ceea ce oamenii de știință au crezut că este relatarea a două campanii militare ale lui Baenre 
Merynetjeru. Deoarece pe stelă se află și o referire la o campanie militară împotriva Israelului, 
ceea ce se potrivește cu relatarea biblică despre urmărirea israeliților de către egipteni, stela a 
devenit cunoscută ca Stela Israel. Ea datează din anul al cincilea de domnie al lui Baenre 
Merynetjeru Merneptah Hotephermaat (1212 î.e.n.) și vorbește despre israeliți ca fiind un popor 
care se stabilise deja în Canaan. Ceea ce înseamnă că israeliţii părăsiseră Egiptul până la acea 
dată, petrecuseră 40 de ani în pustiu și stătuseră în Canaan suficient timp încât să devină o 
putere amenințătoare. După ce elogiază victoria faraonului împotriva libienilor, stela 
menţionează în ultimele 12 rânduri că „pustiire este pentru Tehenu (Libia - n.a.), Hatti (ținutul 
hitiților din Asia Mică, care cuprindea și nordul Siriei - n.a.) este liniștit, Canaanul (partea de vest 
și de sud a Palestinei - n.a.) este prădat cu toate relele, Ascalon (port canaanean în nordul zonei 
Gaza - n.a.) este învins, Gezer (oraș canaanean la vest de lerusalim - n.a.) este prins, Yanoam 
(oraș din Palestina de nord - n.a.) este făcut una cu ceea ce nu există, Israel (semnul folosit aici 
indică un popor, nu un teritoriu - n.a.) este împrăștiat, sămânța sa nu mai este, Hurru (ţinutul 
hurienilor de lângă Marea Moartă - n.a.) a devenit o văduvă a Egiptului! Toate ținuturile împreună 
sunt pacificate...”. Dacă iniţial s-a crezut că aceste rânduri relatează victoriile lui Baenre 
Merynetjeru Merneptah Hotephermaat, nu există nicio dovadă că regele ar fi luptat împotriva 
altcuiva în afară de libieni. Dacă la vârsta înaintată de 60 de ani faraonul ar fi învins hitiţii (cu 
care Usermaatre-Setepenre Ramesses Meryamun, tatăl său, a încheiat un tratat de pace), 
hurienii și celelalte popoare menţionate pe stelă, este greu de crezut că nu s-ar fi lăudat cu 
aceste victorii și în alte documente. În schimb, tot ce avem este o listă cu nume în epilogul 
Stelei Israel. Baenre Merynetjeru nu pretindea că a supus acele popoare, ci doar că a adus 
pacea Egiptului după victoria împotriva libienilor, secțiunea finală a stelei indicând starea 
lucrurilor pe care a moștenit-o de la bunicul său, Menmaatre Seti Merenptah (Seti 1), și de la 

tatăl său, Usermaatre-Setepenre Ramesses Meryamun (Ramses ll). În acest caz, cine i-a 
înfrânt pe israeliți? 

Menpehtyre Ramesses (Ramses |) era bătrân când a urcat pe tron și nu a supraviețuit celui de- 
al doilea an de domnie. Manethon, citat de Flavius losephus, i-a atribuit o domnie de un an și 
patru luni. A fost succedat de fiul său, Menmaatre Seti Merenptah (Seti 1), și mai apoi de fiul 
acestuia, Usermaatre-Setepenre Ramesses Meryamun (Ramses ll), în timpul cărora găsim 
detalii despre campanii care se potrivesc atât cu Stela Israel, cât și cu povestea biblică a 
Exodului. În primul său an de domnie, Menmaatre Seti Merenptah a primit vestea că neamul 
Șasu plănuia să se revolte, conducătorii acestor triburi reunindu-se în Khor (termenul egiptean 
general pentru Canaan și Siria). Numele „Șasu” era folosit de egipteni pentru a desemna triburile 
de beduini din Sinai, popoare nomade care vorbeau o limbă vest-semitică, diferite de cele din 
Canaan, pe care le numeau „Aamw”. Mai târziu, în primele secole ale erei noastre, cuvântul 
„șasu” a devenit cuvântul copt „șos”, care înseamnă „păstor”. La scurt timp după încoronarea sa, 
Menmaatre Seti Merenptah a pornit spre nord, cucerind orașul Pi-Kanan din Gaza, apoi a dus 
campanii împotriva canaaneenilor, libienilor și hitiţilor din nordul Siriei. Mai târziu, faraonul a dus 
alte două războaie împotriva libienilor. Fiul său, Usermaatre-Setepenre Ramesses Meryamun, a 
trecut prin Canaan până la regatul Amurru din Siria de Nord. A cucerit orașul Kadeș al hitiţilor, a 
restabilit ordinea în Galileea, a recâștigat Damascul și a atacat orașul ammurit Dapur, aflat la 
nord de Kadeş. În al douăzeci și unulea an al său de domnie, Usermaatre-Setepenre a încheiat 
un tratat de pace și alianţă cu hitiţii. De asemenea, a lansat câteva campanii împotriva neamului 
Șasu, consemnate la Djanet (Tanis), oraș la sud de Lacul Menzalah. Profesorul Kenneth 
Anderson Kitchen de la Universitatea din Liverpool a ajuns la concluzia că ţinutul neamului 
Șasu era zona Edomului și Moabului din Biblie. Așadar, în primul an de domnie al lui 
Menmaatre Seti Merenptah, neamul Șasu ieșea din Sinai amenințând Canaanul, Edomul și 
Moabul. Peste două decenii, în timpul lui Usermaatre-Setepenre Ramesses Meryamun, Șasu 
părăsiseră Sinaiul și se aflau în Edom și Moab. Dacă facem o comparație între apariția bruscă a 
neamului Șasu, mișcarea lor teritorială și Exodul israeliților din Vechiul Testament, observăm că 
și unii, și alţii, au urmat aceeași rută. De unde rezultă că Israel și Șasu sunt nume ale aceluiași 
popor. Când Mose și tribul său format din egipteni și israeliți s-au unit în Sinai cu madianiţii, ei 
au fost numiţi Șasu de scribii egipteni. Mai târziu, când s-au stabilit în Canaan iar identitatea 
israelită s-a conturat, scribul Stelei Israel a putut să-i recunoască drept cine erau într-adevăr. 
Acesta este motivul pentru care numele Israel nu apare în scrierile egiptene până în 1212 î.e.n., 
iar numele Ẹasu nu este scris pe Stela Israel, deşi se știe că predecesorii lui Baenre 
Merynetjeru Merneptah Hotephermaat au dus lupte împotriva acestui trib semit de beduini. Prin 
urmare, putem considera fără greșeală că Exodul din Biblie a avut loc în anul 1293 î.e.n., 
faraonul pierzându-și viața în timp ce îi urmărea pe israeliți în Sinai, în acord cu relatarea 
Vechiului Testament. Dacă Menpehtyre Ramesses este faraonul Exodului, înseamnă că 
Djeserkheperure Setepenre Horemheb Meryamun este cel care i-a asuprit pe israeliți, rezultând 
că Mose și Akhenaten au trăit în aceeași perioadă, așa cum susțineau cronicarii antici Eusebius 
și Synkellos. Dacă am considera că erau două personaje diferite, ne-am lovi de câteva 
coincidenţe: amândoi aveau credințe asemănătoare, amândoi au construit temple îndreptate 
spre est, amândoi aveau sânge evreiesc, amândoi au plecat în Sinai și amândoi au scos 
israeliții din Egipt. Asemănările dintre cei doi fiind mult prea mari, după cum a observat și 
Sigmund Freud, înseamnă că jurnalistul Ahmed Osman a presupus în mod corect că Mose și 
Akhenaten sunt unul și același. 

Relatările contradictorii din Biblie îngreunează sarcina cercetătorilor de a afla anul în care 
israeliții au ajuns în Egipt, mai ales din cauză că ni se dau trei intervale de timp diferite. Vechiul 
Testament spune că israeliții au stat în Egipt 430 de ani, 400 de ani sau patru generaţii. Prima 
variantă este cea acceptată de majoritatea, deși este de departe cea mai departe de adevăr. 
Cum s-a ajuns la acest număr? Cele patru generaţii despre care amintește Biblia sunt: Lewi 
(fratele lui Yosep), K'hath (fiul lui Lewi), Amram (fiul lui K'hath) și Moșeh / Mose (fiul lui Amram). 
Lewi a intrat în Egipt la 57 de ani și, conform Talmudului, a mai trăit 80. Kobath a trăit 133 de 
ani iar Amram 137. Mose i-a condus pe israeliți afară din Egipt la vârsta de 80 de ani. Toate 
aceste vârste, adunate (80+133+137+80) dau un total de 430 de ani. Însă acest calcul este în 
mod evident eronat. Pentru a se ajunge la numărul 430 ar însemna ca fiecare generaţie să se fi 
născut la moartea precedentei, ceea ce este aberant. Varianta reală nu poate fi decât a treia. 
Israeliţii întorși în Egipt au stat acolo timp de patru generații, adică: Yuya, Ay (fiul său), 
Akhenaten (fiul reginei Tiye, sora lui Ay) și Tutankhamun (fiul lui Akhenaten). 

După ce am stabilit perioada în care a trăit Mose, putem încerca să aflăm amănunte despre 
viața lui. Cartea biblică leșirea sau Exodul începe cu o scurtă relatare despre descinderea 
israeliților din Canaan. Vizirul Yosep a reușit să obţină de la faraon permisiunea ca tribul său să 
se mute în Egipt. Celor 70 de israeliți li s-a dat ţinutul Goșen, în aceeași zonă a Deltei Nilului 
unde s-au stabilit mai târziu hyksoșii. Biblia spune că israeliții s-au înmulţit foarte mult iar 
faraonul acelor timpuri i-a asuprit, obligându-i să construiască orașele Pithom și Ramses. Când 
israeliții au continuat să se înmulțească, faraonul a ordonat să fie uciși toți copiii de sex 
bărbătesc care urmau să li se nască. În acea vreme s-a născut Mose, într-o familie din tribul lui 
Lewi. Numele tatălui nu este dat în acest punct al povestirii ci mult mai târziu, când aflăm că se 
numește Amram. Soţia lui, numită Yokebed, și-a ascuns fiul timp de trei luni. Neputând să-l mai 
țină ascuns pentru mult timp, l-a abandonat între trestiile de pe malul Nilului, într-un coș de 
papirus uns cu smoală și lut. Fiica faraonului a găsit coșul când a venit să se scalde și, văzând 
copilul, s-a hotărât să îl păstreze. Sora mai mare a lui Mose, Miryam, care văzuse de la 
depărtare ce se întâmplase, s-a oferit să îi aducă o doică din rândurile israeliților. A adus-o chiar 
pe mama ei, care a fost de acord să-l alăpteze pe Mose în schimbul unei sume de bani. Când 
băiatul a crescut, a fost adus înapoi la fiica faraonului, care l-a adoptat. 

Talmudul oferă o motivaţie diferită hotărârii faraonului de a ucide nou-născuţii israeliților; Mose 
era cel care trebuia ucis deoarece reprezenta o ameninţare pentru tronul Egiptului. Faraonul a 
avut un vis în care un bătrân a așezat pe un taler al unei balante uriașe toți prinții și înțelepții 
Egiptului, iar pe celălalt taler un miel, care s-a dovedit a fi mai greu. Sfetnicul Bil'am i-a explicat 
faraonului ce însemna acel vis: „un fiu se va naşte printre fiii lui Yisra el, care va distruge Egiptul”. 
Re'u'el Medianitul, socrul lui Mose în Vechiu/ Testament, este descris aici ca fiind unul dintre 
consilierii faraonului. El l-a sfătuit să nu îi asuprească pe israeliți, ci să-i lase să plece în 
Canaan. Însă regele a preferat să asculte sfatul lui Bilam și a poruncit ca toţi băieţii care li se 
nasc israeliților să fie aruncaţi în râu, iar Reu'el să fie exilat. În acord cu relatarea biblică, 
Talmudul spune că Amram s-a căsătorit cu Yokebed, care i-a născut o fiică, Miryam, urmată de 
un fiu, Aaron. Miryam, considerată profetă în Vechiul Testament, a prezis că din părinţii ei se va 
naște un al doilea fiu, care îi va scăpa pe israeliți de asupritorii egipteni. Fiica faraonului, care l-a 
adoptat pe Mose, este numită aici Bityah („Fiica lui Yah”). 

Biblia spune că, pentru a-i salva viața, Mose a fost abandonat de mama sa israelită între trestiile 
de pe malul Nilului, într-un coș de papirus uns cu smoală și lut, unde a fost găsit de fiica 
faraonului, care l-a adoptat. Istoricul german Eduard Meyer presupunea că mitul original era 
altul: faraonul l-a lăsat pe Mose pe Nil, de unde a fost salvat de evrei, povestea fiind inversată 

deoarece egiptenii nu aveau motive să-l preslăvească pe profetul evreilor printr-o astfel de 
legendă, iar evreii nu voiau ca eroul lor să fie un străin. În autobiografia sa, regele akkadian 
Șarru-kinu (Sargon cel Mare) susține că mama sa era Mare Preoteasă în orașul Azupiranu, iar 
tatăl lui un necunoscut. După ce l-a născut pe Șarru-kinu în secret, preoteasa l-a așezat într-un 
coș de papură uns cu bitum și i-a dat drumul pe fluviul Eufrat, pentru a evita uciderea lui. A fost 
găsit de Akki, grădinarul regelui, care l-a adoptat. Ulterior, Șarru-kinu a devenit amantul zeiţei 
Iștar, care i-a acordat tronul. Pentru că Șarru-kinu a trăit cu mult timp înainte de Mose, este 
evident plagiatul, așa cum sublinia și Freud, care considera ambele variante doar niște mituri, 
expunerea în lădiță fiind o reprezentare simbolică a nașterii (lădița este pântecele matern iar 
apa, lichidul amniotic). Israeliţii au aflat povestea nașterii lui Șarru-kinu în timpul exilului în 
Babilon, iar când s-au întors în lerusalim și au început să-și scrie textele sacre, au inclus acea 
parte în legenda lui Mose. Este totuși posibil ca ambele variante, a lui Șarru-kinu și a lui Mose, 
să fie copii ale unui mit egiptean mult mai vechi. După ce l-a născut pe Haru (Horos), adevăratul 
moștenitor al tronului Egiptului, zeița Aset (Isis) l-a ascuns între trestiile de pe malul Nilului, 
pentru a nu fi găsit de uzurpatorul Sutah (Seth), unchiul lui Haru și fratele lui Aset, care îl 
omorâse pe Asar (Osiris) și îi luase tronul. Dacă ar fi aflat că Asar avea un moștenitor, 
uzurpatorul ar fi încercat fără îndoială să își elimine concurența. Așadar, zeița și-a crescut fiul 
pe ascuns, până când el a ajuns destul de mare pentru a-și cere drepturile. Pe Aset a ajutat-o 
să crească copilul sora ei, Nebthet (Nephtys), soția faraonului Sutah, invers față de povestea 
biblică în care soția faraonului a fost ajutată de mama copilului să-l crească pe Mose. Această 
legendă, indiferent de versiune, este aberantă. O mamă care ar fi dorit să-și salveze copilul de 
la moarte nu l-ar fi abandonat pe malul Nilului, unde mișunau crocodili, hipopotami, șerpi și alte 
animale care i-ar fi pus viaţa în pericol. Din același motiv, fiica / soția faraonului nu s-ar fi scăldat 
în fluviu decât dacă ar fi avut tendințe suicidale. Ceea ce este foarte puţin probabil. Chiar 
mitologia egipteană ne spune că micul Haru, în timp ce se ascundea de unchiul său, a fost 
înțepat de un scorpion, scăpând cu viață doar datorită zeului Djehuty (Thoth), care a ajuns la 
timp pentru a rosti o formulă magică salvatoare. Așadar, dacă un zeu își putea pierde viața pe 
malul Nilului, cum ar putea un om să fie în siguranţă acolo? Mai ales unul abia născut? 

Dacă totuși Talmudul și istoricul Eduard Meyer au dreptate, înseamnă că Nebmaatre 
Amenhotep Hekawaset chiar a vrut să-și omoare fiul, aruncându-l în Nil. Însă cine l-a salvat? 
Vechiul Testament și Talmudul susţin că fiica faraonului este cea care l-a găsit și l-a adoptat pe 
Mose, însă în Coran salvatoarea băiatului este soția faraonului. Care variantă este adevărată? 
Cel mai probabil adevărul este la mijloc: cea care l-a găsit pe băiat era atât fiica faraonului, cât 
și soţia lui. Talmudul o numește Bityah („Fiica lui Yah” în ebraică). 
Fiica cea mare a lui Nebmaatre Amenhotep Hekawaset și a reginei 
Tiye era Sitamun („Fiica lui Amun” în egipteană) care, după moartea 
mamei ei, a devenit Marea Soţie Regală a faraonului. Numele Bityah 
și Sitamun sunt asemănătoare, ambele desemnând fiica unei 
divinităţi. Sitamun era și fiica faraonului dar și soţia lui, ceea ce a 
fost menţionat și în titlurile ei: „Fiica regelui”, „Fiica regelui care o 
iubeşte”, „Fiica cea mare a regelui”, „Marea fiică a regelui care o iubeşte”, 
„Soția regelui” și „Marea soţie a regelui”. Astfel putem presupune că 
Nebmaatre Amenhotep Hekawaset și-a aruncat fiul nou-născut în 
Nil, băiatul fiind salvat de sora lui, Sitamun, fiica și viitoarea soţie a faraonului. lar povestea a 
fost înflorită de redactorii biblici cu elemente din mitul lui Haru și al lui Șarru-kinu. 

Dincolo de legende, Nebmaatre Amenhotep Hekawaset s-a însurat probabil cu sora lui 
moștenitoare pentru a primi tronul. Mai apoi s-a căsătorit și cu Tiye, fiica nobilului Yuya, numind- 
o pe ea Marea Regină a Egiptului, spre nemulţumirea preoților thebani. Nefiind pur egipteancă 
din cauza sângelui ei israelit, Tiye nu putea fi moștenitoarea de drept a tronului și nici mireasa 
zeului Amun, așa cum erau considerate toate reginele Egiptului antic. Prin urmare, nici copiii ei 
nu puteau moșteni regatul. Dorind să-și păstreze tronul, fiind presat de preoții lui Amun, 
Nebmaatre Amenhotep Hekawaset a decis să scape de fiii pe care i-i năștea Tiye. Astfel, primul 
lor fiu, Djhutmose, a dispărut în condiţii inexplicabile. Regina nu a vrut să se repete povestea și 
cu următorul băiat. Prin urmare, când l-a născut pe cel de-al doilea în al paisprezecelea an de 
domnie al soțului ei (1378 î.e.n.), Tiye a încercat să-l înduplece pe faraon. L-a numit pe nou- 
născut Amenhotep Netjer-Hega-Waset (Amenhotep IV) pentru a arăta că este urmașul lui 
Amenhotep Hekawaset și adevăratul moștenitor al tronului. Însă preoții lui Amun au fost mai 
convingători, amintindu-i faraonului că un copil impur pe tron ar fi însemnat nenorociri asupra 
Egiptului, deoarece ar fi atras mânia zeilor. Talmudul subliniază aceasta prin presiunile 
sfetnicului Bil'am asupra faraonului. Văzând că viaţa fiului ei este în continuare în pericol, Tiye l- 
a trimis la rudele sale israelite din Goșen, în Delta Estică a Nilului. Poate că versiunea istoricului 
german Eduard Meyer și a Talmudului este măcar parțial adevărată iar faraonul chiar a vrut să- 
şi omoare fiul, aruncându-l în Nil, fiind salvat de prințesa Sitamun. Amenințarea vieții lui 
Amenhotep Netjer-Heqa-Waset în copilărie se poate deduce din epitetul pe care și-l atribuia 
adeseori, „Cel care a trăit mult”, ceea ce înseamnă că la începutul vieţii sale nimeni nu se 
aștepta să supravieţuiască. În plus, el s-a reprezentat ca Asar în templul lui Aten din Karnak, 
sugerând că a învins moartea, asemenea zeului. Cei care au compus primele cărţi ale Vechiului 
Testament au încercat să ascundă originile egiptene ale lui Mose, inventând o poveste în care 
el era fiul unor israeliți din casa lui Lewi, pentru simplul fapt că cel mai mare profet al evreilor, 
considerat de cei mai mulţi dintre ei adevăratul Mașiah (salvatorul sau eliberatorul lor), trebuia 
să fie israelit pur-sânge. Fiind de părere că Israel este poporul ales de Yahweh, evreii nu puteau 
accepta ca salvatorul lor să aparţină altei naţii, mai ales celei care i-a înrobit. Așadar l-au 
transformat pe Mose din prinţ egiptean într-un israelit crescut ca prinţ al Egiptului. 

Vechiul Testament nu furnizează informaţii despre copilăria lui Mose, spunând doar că a fost 
crescut ca prinţ egiptean. Însă din Talmud aflăm că, la un banchet regal, pe când avea vreo trei 
ani, Mose a fost luat în braţe de faraon, moment în care a apucat coroana regală și și-a aşezat- 
o pe cap. Faraonul a simţit că acel gest avea o semnificaţie sinistră, Bilam amintindu-i visul cu 
balanța. Au fost chemați înțelepţii și judecătorii pentru a li se cere sfatul. Re'u'el, care voia să 
salveze viața copilului, a sugerat să se aducă două farfurii, una cu foc și una cu aur. Dacă Mose 
ar fi ales aurul, ar fi însemnat că înțelege lucrurile și că a ales să se ridice împotriva faraonului 
cu bună știință. Dacă însă ar alege focul, ar trebui lăsat în viaţă. Vasele au fost aduse în faţa 
copilului, care a întins mâna către foc și a luat un cărbune pe care l-a băgat în gură, arzându-și 
limba și devenind, așa cum spune Biblia, „cu vorbirea greoaie”. 

Nebmaatre Amenhotep Hekawaset i-a dăruit reginei sale, Tiye, orașul Tjaru (numit și Zarw) din 
nord-estul Deltei Nilului. În Biblie, estul Deltei este numit „tinutul Goșen”. Fiind vorba despre un 
ținut de frontieră dintr-o regiune deșertică inospitalieră, cadoul său nu era decât o mutare 
politică. Pentru a scăpa de presiunile preoţilor thebani și a restului egiptenilor care încă nu 
suportau semiţii asiatici din cauza hyksoșilor, faraonul i-a oferit reginei orașul de la graniță 
pentru a-și muta acolo rudele israelite, venite cu Yuya în Egipt. Cu cât stăteau mai departe de 
capitală, cu atât erau mai mari șansele de a se linişti protestele nemulțumiţilor. În cărţile sale, 
jurnalistul Ahmed Osman a demonstrat că Tjaru era orașul numit anterior Avaris, fosta capitală 

a hyksoșilor. Conform istoricului Flavius losephus, preotul Manethon scria că faraonul le-a dat 
israeliților orașul Avaris; în Biblie, faraonul a oferit familiei lui Yosep ţinutul Goșen. La Tjaru l-a 
trimis Tiye pe fiul ei, în grija israeliților, pentru a-l ţine departe de faraon. Acolo exista primul 
templu din Egipt al lui Aten, iar prințul Amenhotep Netjer-Heqa-Waset a avut primul contact cu 
cultul zeului-soare. El a stat o perioadă și în lunu (Helioupolis), unde și-a întărit credința în 
divinitatea solară, devenind preot al ei, lucru confirmat și de Manethon, care îl considera pe 
Osarseph preot din Helioupolis. Din acest motiv Apion a fost indus în eroare, crezând că Mose 
s-a născut în acel oraș. După cum remarca Sigmund Freud, în religia lui Aten se observă 
originea heliopolitană. Tot el nota că în cultul solar de la lunu se semnalau deja de mai mult 
timp tendinţe în direcția dezvoltării unui zeu universal și a accentuării laturii etice a naturii sale. 
Venerarea Soarelui a luat avânt în timpul domniei lui Nebmaatre Amenhotep Hekawasset, 
probabil în semn de ostilitate față de Amun din Waset (Thebai), care devenise prea puternic. Și 
poate pentru a scădea influența preoţilor thebani, care se opuneau căsătoriei sale cu Tiye, 
precum și încoronării copiilor ei. Atunci a fost scos la iveală un nume străvechi al Soarelui, Aten 
(Aton pentru greci), un derivat al lui Atem sau Atum, mai mult ca sigur din ordinul faraonului; 
apariția primului templu din Egipt al lui Aten în Tjaru, orașul locuit de israeliții reginei Tiye, 
întărește această bănuială. Dezvoltarea cultului zeului-soare nu avea ca rol doar diminuarea 
influenţei lui Amun. Prin victoriile militare ale lui Menkheperre Djehutymose Neferkheperu 
(Thutmose Ill), străbunicul lui Nebmaatre Amenhotep Hekawaset, Egiptul devenise un imperiu. 
La sud fusese adăugată Nubia, iar la nord Canaanul, Siria și o parte din Mesopotamia; cum 
faraonul era unicul stăpân al lumii cunoscute egiptenilor, așa trebuia să fie și zeul lor suprem. 
Ceea ce explică tendințele de la lunu în direcția dezvoltării unui zeu universal. Așadar, atât în 
Tjaru, cât și în lunu, Amenhotep Netjer-Heqga-Waset, viitorul Akhenaten, a găsit deja formată 
mișcarea pe care a dezvoltat-o mai târziu în prima religie monoteistă din istorie. 

Când a mai crescut, prințului i s-a permis să meargă în capitala Waset. Pentru a fi numit 
coregent al tatălui său, Tiye a aranjat ca el să se căsătorească cu sora sa vitregă, prințesa 
moștenitoare Nefertiti, fiica faraonului și a celei mai mari dintre surorile sale. Deși preoții lui 
Amun au obiectat în continuare, Nebmaatre l-a numit coregent pe fiul său, considerând că 
băiatul de 12 ani și-a câștigat dreptul la tron prin căsătoria cu prințesa moștenitoare. Povestea 
din Talmud, în care Mose și-a pus pe cap coroana faraonului în timpul unui banchet, semnifică 
doar încoronarea sa de tânăr. 

Cine era Nefertiti? Așa cum arată și numele ei, care înseamnă „Cea frumoasă a sosit”, se pare 
că într-adevăr era foarte frumoasă, lucru pe care Akhenaten l-a subliniat de multe ori în scrierile 
sale. Originea părinţilor ei fiind necunoscută, au apărut diverse supoziţii. Unii au sugerat că ea 
era Tadu-Hepa, fiica regelui mitannian Tvesa-ratha (Tușratta), trimisă lui Nebmaatre 
Amenhotep Hekawaset ca soție spre sfârșitul domniei sale. Însă prințul Amenhotep Netjer- 
Heqa-Waset s-a căsătorit cu Nefertiti în al douăzeci și 
șaselea an de domnie al tatălui său, cu zece ani înainte 
de sosirea Tadu-Hepei în Egipt. Alţii au crezut că era 
fiica lui ltinetjer Ay, de la o soţie care murise, sau că 
era fiica lui Nebmaatre Amenhotep Hekawaset și a 
reginei Tiye. Tânărul prinț, respins din cauza originii 
israelite a mamei sale, nu s-ar fi căsătorit decât cu 
moștenitoarea, fiica cea mare a faraonului. Dacă 
Nefertiti ar fi fost fiica reginei Tiye, în niciun caz nu ar fi 
avut dreptul la tron (conform legilor egiptene, tronul era 

al celui care se căsătorea cu prima fiică a Marii Regine). În templul lui Aten din Karnak există 63 
de statui ale lui Nefertiti, 38 ale soțului ei și 11 neidentificate. Statuile cele mai mari sunt ale 
reginei. În cadrele ornamentale și tăblițele de ofrande, numele ei apare de 67 de ori, al lui 
Amenhotep Netjer-Heqga-Waset de 3 ori și doar 13 tăblițe conţin ambele nume. Importanţa dată 
lui Nefertiti în primii ani de căsătorie, chiar mai mare decât cea acordată soțului ei, sugerează 
că ea era prințesa moștenitoare, fiica lui Nebmaatre Amenhotep Hekawaset. Deoarece 
Djeserkheperure Setepenre Horemheb Meryamun s-a căsătorit mai târziu cu Mutnedjmet, sora 
lui Nefertiti, pentru a avea dreptul la tron, ajungem la concluzia că mama celor două a fost sora 
și prima soţie a lui Nebmaatre Amenhotep Hekawaset, fiica cea mare a lui Menkheperure 
Djehutymose (Tuthmosis IV). Nefertiti și Amenhotep Netjer-Heqa-Waset au crescut împreună, 
doica lor fiind Tey, soţia lui ltinetjer Ay (fiul lui Yuya și fratele reginei Tiye). Chiar și în zilele 
noastre beduinii crescuți de o doică îi spun acesteia „mamă”, la fel cum își numesc și mama 
adevărată. Acesta poate fi motivul pentru care, în Biblie, doica israelită a lui Mose este 
considerată mama lui. Cum ltinetjer Ay și Tey au avut un copil, Nakhtmin, este foarte posibil ca 
acesta să fi fost crescut alături de cei doi prinți, devenind cu ei „frate de zâță”. Prin urmare, dacă 
în Biblie Amenhotep Netjer-Hega-Waset este Mose, Nefertiti nu poate fi decât Miryam iar 
Nakhtmin, Aaron. Și Coranul dă de înţeles că Mose și Aaron erau fraţi doar prin relația mamă- 
doică: „Aaron a spus: «Fiu al mamei mele»!” (Sura 7:150). Aaron apare în Vechiul Testament 
destul de târziu, când Mose avea aproape 80 de ani și era fugit demult în Sinai. Profetul căuta 
scuze pentru a nu se întoarce în Egipt, motivând că israeliţii nu îl pot înţelege din cauza vorbirii 
sale greoaie, fiind necesar ca zeul său să-i aducă aminte că are un frate care îl poate ajuta: „Nu 
ai tu oare pe fratele tău, Aaron levitul? Știu că el poate să vorbească în locul tău” (Ieşirea 4:14). Dacă 
Mose ar fi avut cu adevărat un frate, sunt mici șansele să fi uitat de existenţa lui. Dar putem 
pune această amnezie pe seama vârstei înaintate și a emoțiilor provocate de întâlnirea cu zeul. 
Subliniem și asemănarea fonetică dintre Aaron și Aton / Aten, zeul lui Amenhotep Netjer-Heqga- 
Waset, care nu pare a fi întâmplătoare. 

Ajuns coregent al Egiptului, tânărul Amenhotep Netjer-Heqga-Waset și-a ales numele de tron 
Neferkheperure-Waenre („Frumoase sunt formele lui Ra, Cel unic al lui Ra”), închinat zeului- 
soare pe care l-a slujit ca preot în lunu. Timp de 12 ani a împărțit tronul cu tatăl său în liniște și 
pace, chiar dacă preoții thebani i se opuneau vehement. Un graffiti din templul de la Medium, 
din anul 30 de domnie al lui Nebmaatre Amenhotep Hekawaset (1362 î.e.n.), dovedește 
respingerea de către preoții lui Amun a deciziei regelui de a-și numi fiul moștenitor al tronului. 
După moartea tatălui său, rămas singurul conducător al Egiptului, Neferkheperure-Waenre și-a 
început răzbunarea împotriva preoţilor care i s-au opus. În cel de-al patrulea său an de domnie 
ca unic conducător (1350 î.e.n.) a renunţat la numele primit la 
naștere, Amenhotep Netjer-Heqa-Waset, care îl conţinea pe cel al 
zeului Amen / Amun, şi s-a numit Akhenaten („Eficient pentru 
Aten”). Un an mai târziu l-a ridicat pe Aten la rangul de zeu suprem; 
tot atunci soția sa, Nefertiti, a adoptat numele Neferneferuaten 
(„Frumuseţe a frumuseţilor lui Aten”). Neferkheperure-Waenre 
Akhenaten a construit temple pentru Aten în Karnak și Waset, 
orașe închinate lui Amun. Tânărul faraon chiar a decorat intrarea 
sudică a templului lui Amun din Waset cu scene care îl reprezentau 
închinându-se zeului-soare. O stelă de graniţă din Amarna arată că 
Akhenaten a întâmpinat o puternică opoziție și a fost subiectul unor 
critici. Pentru a preveni o revoltă, mama sa l-a sfătuit să-și 

construiască o nouă capitală, pe care a numit-o Akhetaten („Orizontul lui Aten”), care poartă în 
prezent numele Amarna. Contrar părerii generale, numele Amarna nu derivă de la tribul 
musulman care s-a stabilit în acea zonă mai târziu, ci de la Imrn, numele din al doilea cartuș al 
zeului lui Akhenaten. Amram este numele dat de Biblie tatălui lui Mose, iar Imran este numele 
dat de Akhenaten „tatălui” său divin, zeul Aten. Este evident că acest nume a fost atribuit și 
orașului faraonului rebel într-o formă ușor modificată. După ce capitala Akhetaten a fost 
construită, faraonul a devenit mult mai strict, declarându-l pe Aten nu doar zeu suprem, ci unicul 
zeu, interzicându-i pe toţi ceilalţi. El însuși s-a numit fiu al lui Aten și singurul intermediar dintre 
oameni şi zeu, adoptând funcţia de Mare Preot al lui Aten și oficiind slujbe religioase alături de 
Nefertiti. Din acest motiv Talmudul și Manethon spuneau că Mose oficia ca Mare Preot, iar 
Apion că a ridicat case de rugăciune în aer liber și a construit stâlpi cu figuri umane în vârf, în 
locul obeliscurilor. Faraonul a compus chiar și câteva imnuri închinate lui Aten, care au servit 
mai târziu ca model pentru psalmii lui Dawid din Vechiul Testament. Pentru ca răzbunarea sa 
împotriva preoțimii thebane să fie completă, Akhenaten a ordonat distrugerea tuturor templelor 
lui Amun. Noua religie a lui Aten a câștigat mulţi adepţi în Egipt, spre nemulţumirea clerului 
amonit, care își pierdea puterea. Dar din cauza armatei pe care regele o avea de partea sa, 
Akhetaton fiind practic o tabără militară, preoţii au evitat confruntarea. Conducătorul armatei era 
ltinetjer Ay, unchiul lui Akhenaten și soțul lui Tey (doica lui Akhenaten și Nefertiti). 

În noua sa capitală regele s-a dedicat vieţii de familie, alături de venerarea zeului său. 
Neferneferuaten Nefertiti i-a născut șase fiice: Merytaten („Cea care este iubită de Aten”), 
Meketaten („Protejată de Aten”), Ankhesenpaaten („Trăind pentru Aten”), Neferneferuaten 
Tașerit („Frumuseţea frumuseţilor lui Aten cea mică”), Neferneferure („Frumuseţe a frumuseţilor 
lui Ra”) și Setepenre („Aleasă de Ra”). Mândru nevoie mare, Akhenaten a reprezentat pe multe 
fresce marea și fericita familie regală, ocrotită de Aten. 

Dacă Biblia susține că Mose le-a acordat leviţilor funcţii în preoțime, alături de el, descoperirile 
arheologice demonstrează că Akhenaten a făcut același lucru. Orașul de lângă Amarna se 
numește Mallawi, care înseamnă „Orașul leviţilor”. Meryre Il, administratorul reginei Nefertiti, 
ocupa funcţiile de scrib regal, supraveghetor al celor două trezorerii, majordom și supraveghetor 
al haremului reginei; echivalentul său ebraic este Merari, care apare în Facerea 46:11 ca unul 
dintre fiii lui Lewi. Panehesy era Marele Slujitor al lui Aten în templul din Akhetaten; echivalentul 
ebraic al acestui nume este Pinehas, nepotul lui Aaron și cel de-al treilea Mare Preot al 
israeliților în Biblie. Un alt israelit care a ocupat o funcţie importantă printre oficialii lui Akhenaten 
a fost vizirul Aperel, al cărui mormânt a fost descoperit în 1989; numele „aper” corespunde 
cuvântului egiptean pentru „evreu”, care pentru vechii egipteni însemna „nomad”, iar particula 
„e este cuvântul vest-semitic pentru „zeu”. Însăși Marea Regină Tiye s-a alăturat soțului ei, 
Nebmaatre Amenhotep Hekawaset, în donarea unei cutii pentru mobila funerară a lui Aperel, 
ceea ce sugerează posibilitatea ca el să fi fost o rudă a reginei din partea tatălui ei israelit, 
Yuya. Astfel, realizăm că israeliţii întorși în Egipt odată cu Yuya nu făceau parte din triburile 
iosefite ale lui Eprayim și Menașșe, ci din cel al leviţilor. Aceștia chiar erau cei mai îndreptăţiți să 
părăsească „pământul făgăduit” ţinând cont că tribul lui Lewi era singurul dintre cele 12 ale 
israeliților care nu a primit un teritoriu în Canaan, conform Bibliei. În plus, Mose și Aaron erau 
urmași ai lui Lewi, conform aceleiași cărţi, ceea ce ne confirmă ipoteza. Bineînţeles că este 
posibil ca nu toţi israeliţii întorși în Egipt să fi făcut parte din tribul leviţilor, ci printre ei să se fi 
aflat și membri ai celorlalte triburi. Ceea ce contează prea puţin. Știm sigur doar că printre 
israeliții din Egipt se aflau cei din tribul lui Lewi, care erau într-un număr destul de mare, din 
moment ce au primit un oraș numai al lor. 

Talmudul spune că, atunci când Mose a fugit din Egipt după ce a omorât un egiptean, în Etiopia 
avea loc o revoltă împotriva regelui Nikanos. Cât timp a fost plecat să se înăbușe revolta, regele 
Etiopiei l-a lăsat în locul său pe Bilam, unul dintre foștii sfetnici ai faraonului, fugit din Egipt. Însă 
Bilam a uzurpat tronul, a întărit zidurile capitalei, a construit fortărețe uriașe și a săpat șanțuri 
între oraș și râul din apropiere. Când regele Nikanos s-a întors acasă și a văzut că nu poate 
trece de fortificații, a pornit un război de nouă ani împotriva lui Bil'am. De partea regelui a luptat 
și Mose care fugise din Egipt în Etiopia, nu în Sinai. El a 
devenit un prieten apropiat al regelui astfel încât, când 
Nikanos a murit, Mose a fost numit conducător „în al o sută 
cinci zeci şi şaptelea an după ce Yisra el a coborât în Egipt”. 
Mose l-a înfrânt pe Bilam, care însă a reușit să fugă înapoi 
în Egipt. Etiopienii i-au dat lui Mose tronul ţării și ca soție 
pe văduva fostului lor rege, Adoniya (Aton-ia în egipteană). 
După 40 de ani regina l-a acuzat că în tot acest timp a 
refuzat să-și împartă patul cu ea și să se închine zeilor 
etiopieni, solicitând tronul pentru fiul ei și al lui Nikanos, 

Munahas / Munakaros. Mose a renunţat la putere și a plecat în Midian din Peninsula Arabică. În 
Sura 28:20, Coranul susține că Mose a fost nevoit să părăsească Etiopia deoarece viaţa îi era 
amenințată. Deși la prima vedere se poate crede că Talmudul se referă la statul african cu 
același nume, Etiopia este prezentată aici ca un oraș, nicidecum ca o ţară. Fără îndoială, 
Etiopia din Talmud este capitala Akhetaton / Amarna, unde Mose a domnit alături de regina sa, 
Adoniya. Numele egiptean al reginei, Aton-ia, sugerează că ea nu putea fi decât Marea 
Preoteasă a lui Aten (Aton), Neferneferuaten Nefertiti. 

Ca orice monarh, Akhenaten își dorea un urmaș de sex masculin, însă regina sa nu putea să i-l 
ofere, născându-i doar fete. Faraonul a ajuns la concluzia că este nevoie de o altă mamă care 
să nască viitorul faraon, iar Nefertiti nu a avut de ales decât să se supună dorinţei lui. Noua 
soţie a lui Akhenaten a fost prințesa mitanniană Kiya, care i-a dăruit tot o fiică. Egiptologii cred 
că, la un moment dat, ea a căzut în dizgrație, fiind exilată sau ucisă. Dacă așa au stat lucrurile 
într-adevăr, cel mai probabil gelozia lui Nefertiti a fost cauza îndepărtării sau morţii Kiyei. 
Neobţinând nici acum moștenitorul mult dorit, Akhenaten și-a luat o a treia soție. În al douăzeci 
și doilea an de domnie (1344 î.e.n.), ea i-a dăruit regelui un fiu, care a fost numit Tutankhaten 
(„Imaginea vie a lui Aten”) Hekaiunușema. Mumia mamei lui Tutankhaten a fost descoperită în 
1898 de arheologul Victor Loret în mormântul KV35 din Valea Regilor. Testele A.D.N. au 
confirmat că era mama lui Tutankhaten dar și fiica lui Nebmaatre Amenhotep Hekawaset și a 
reginei Tiye. Prin urmare, era sora lui Akhenaten după ambii părinţi și a lui Nefertiti după tată. 
Identitatea ei rămânând un mister, a fost botezată de arheologi „Tânăra Doamnă”. Ar putea fi 
oricare dintre surorile lui Akhenaten, ţinând cont că majoritatea dintre ele nu sunt menţionate 
după moartea tatălui lor. O posibilă canditată ar putea fi prințesa Henuttaneb, a treia fiică a lui 
Nebmaatre Amenhotep Hekawaset, al cărei nume înseamnă 
„Doamna tuturor tărâmurilor”. Deși nu este menţionată nicăieri 
ca „Sofie a regelui”, precum surorile ei mai mari, Sitamun și 
Iset, pe o placă de carneol numele ei este înscris într-un 
cartuș, privilegiu acordat doar regilor și soțiilor lor. Ceea ce 
înseamnă că la un moment dat a fost soția unui rege, pentru 
scurt timp, iar cineva a avut grijă să o șteargă complet din 
istorie. Nu putem ști cu siguranță dacă Henuttaneb este 

„Tânăra Doamnă” care, la fel ca și Kyia, nu a avut o soartă prea fericită; mâna dreaptă și o 
ureche i-au fost rupte, pieptul strivit iar falca stângă sfărâmată. Deși iniţial s-a crezut că hoţii de 
morminte au cauzat leziunile, o examinare amănunțită a dezvăluit că rănile au fost provocate 
înainte de îmbălsămare, ele cauzând de fapt moartea „7inerei Doamne”. Deşi nu putem 
demonstra asta, se pare că Nefertiti a avut grijă să-și înlăture toate rivalele... Nu putem trece 
neobservată asemănarea dintre cele trei soţii ale lui Akhenaten (Nefertiti, Kiya și necunoscuta) 
și cele trei ale lui Mose (Adoniya, Sippora și necunoscuta din Kuş). 

Tutankhaten a fost înfiat de Nefertiti și crescut ca fiul ei, la fel ca în povestea biblică a lui Mose, 
unde viitorul profet a fost adoptat de fiica sau soţia faraonului și crescut ca fiu al ei. Până a 
ajuns pe tron, fiul lui Akhenaten a locuit împreună cu Nefertiti și fiicele ei în palatul lor din nordul 
capitalei Akhetaten. Povestea lui Tutankhaten se regăsește într-un mit egiptean. Zeul Asar, 
faraonul Egiptului, era căsătorit cu sora sa, Aset. Deși se iubeau foarte mult, Aset nu a reușit 
să-i ofere zeului un moştenitor. Într-o noapte, Asar s-a culcat cu sora lor, Nebthet, lăsând-o 
însărcinată. Ea l-a născut pe Inpu, pe care Aset l-a adoptat, crescându-l ca pe propriul ei fiu. De 
asemenea, Akhenaten, faraonul Egiptului, era însurat cu sora sa, Nefertiti. Pentru că ea n-a 
reușit să-i ofere un fiu, regele s-a culcat cu sora lor, care l-a născut pe Tutankhaten, iar Nefertiti 
l-a înfiat pe băiat și l-a crescut ca pe propriul ei fiu. Cele două povești sunt aproape identice prin 
urmare, excluzând varianta coincidenţei, ne rămâne o singură explicaţie: povestea nașterii lui 
Tutankhaten a fost inclusă în mitul nașterii lui Inpu (Anubis). De altfel, în mormântul său s-au 
descoperit numeroase statuete ale zeului. lar Akhenaten și Nefertiti se credeau reîncarnările 
divinităţilor Asar și Aset. În câteva statui, cei doi sunt costumaţi exact ca zeii respectivi. În cele 
patru colţuri ale sarcofagului lui Akhenaten, zeițele Aset, Nebihet, Selket și Neit au fost înlocuite 
cu Nefertiti. Deoarece în legende Aset a condus Egiptul alături de soțul ei, pe poziţie de 
egalitate, este posibil să fi devenit un model pentru Nefertiti. În primii ani de domnie a lui 
Akhenaten, ea era reprezentată purtând o coroană cu coarne care ţineau discul solar între ele, 
întocmai ca Aset. Manethon îl numea Osarseph pe Akhenaten / Mose, asociindu-l cu Asar. 
După cum relata și istoricul Plutarchus, Asar era adesea considerat fiul zeului-soare Ra; 
Akhenaten se considera fiul zeului-soare Aten, după cum a notat pe o stelă de graniță din 
Akhetaten. Asar era privit ca reîncarnarea lui Ra, cei doi contopindu-se în lumea de dincolo, iar 
Akhenaten se credea „Spiritul viu al lui Aten”, adică reîncarnarea zeului. Prin urmare, dacă cei 
doi conducători ai Egiptului se considerau întrupări ale lui Asar și Aset, amănunte din viaţa lor 
au fost incluse în miturile respectivelor zeități. Poate chiar acest fanatism l-a determinat pe 
Akhenaten, după moartea tatălui său, să închidă templele tuturor celorlalţi zei, obligându-i pe 
egipteni să se închine doar la Aten. Deși totul a pornit ca o răzbunare împotriva preoților lui 
Amun, care nu au vrut să-l recunoască drept rege, lucrurile au degenerat. În Egipt s-au înmulţit 
revoltele, probabil la instigarea preoţilor amoniţi. Din cauză că „a poruncit şi a impus poporului 
credința sa”, după cum nota Sigmund Freud, interzicând zeii străvechi ai egiptenilor, Akhenaten 
s-a transformat într-un tiran în toată regula, urât de o ţară întreagă, care îl numea „Răzvrătitul” 
sau „Pa-kherw-n Akhetaten” („Cel căzut de la Akhetaten”). „Moise a avut același destin ca Akhenaton, 
cel care îi așteaptă pe toți despoții luminaţi”, mai spunea Freud. Despotismul lui Mose este amintit 
și de Coran; când a vrut să prindă un dușman, acesta i-a zis: „Tu nu voiești decât să fii un tiran în 
țară şi nu voieşti să faci pace” (28:18). Tot în Coran, faraonul spune despre Mose: „Mă tem că el va 
schimba credinţa voastră sau va aduce stricăciune în țară” (40:27). După cum a consemnat istoria, 
chiar a adus „stricăciune în ţară”, Egiptul fiind în pragul haosului. Pentru a calma lucrurile, 
Akhenaten a fost nevoit să îl numească coregent pe fratele său mai mic, Smenkhkare- 
Djeserkheperu, în cel de-al douăzeci și șaptelea său an de domnie. 

Cum spiritele în țară nu s-au calmat, în al douăzeci și nouălea 
an de domnie (1337 î.e.n.) Akhenaten a aflat că se pregătește 
un complot împotriva sa, astfel încât a fost obligat să abdice și 
să fugă în Sinai. Cel care l-a avertizat ar putea fi ltinetjer Ay, 
fratele mamei lui Akhenaten și conducătorul armatei. Regina 
Nefertiti nu și-a urmat soțul ci a rămas în Akhetaten, alături de 
copiii ei, cel mai probabil încercând să obţină tronul pentru fiul ei 
adoptiv. Talmudul a explicat această alegere prin episodul în 
care regina Adoniya (Nefertiti) a vrut ca fiul ei (Tutankhaten) să 
ocupe tronul, astfel încât Mose (Akhenaten) a părăsit Etiopia 
(Akhetaten). Coranul se apropie mai mult de adevăr, susținând 
că Mose a fost nevoit să abdice din cauza planului nobililor de a- 
| ucide. Vechiul Testament, în schimb, susține că el a ales să fugă de teamă că va fi pedepsit 
pentru că a ucis un egiptean care bătea un israelit. Este posibil să se fi întâmplat un fapt 
asemănător; printre Tăblițele de la Amarna, descoperite de o ţărancă în 1887, există o scrisoare 
trimisă lui Akhenaten de Abd-Khiba, regele Ierusalimului, în care faraonul este acuzat că nu i-a 
pedepsit pe israeliţii din Egipt care au ucis doi oficiali egipteni. Toate aceste surse indică 
adevăratul motiv pentru fuga faraonului în Sinai: teama că va fi ucis. 

De ce a ales Akhenaten Peninsula Sinai ca refugiu? Deoarece, deși Sinaiul era parte din 
Imperiul Egiptean, nicio garnizoană militară nu era staționată acolo. Orașul de la graniţă, Tjaru / 
Zarw, era orașul reginei Tiye, care a rămas fidel lui Aten în timpul domniilor lui Tutankhaten și 
ltinetjer Ay. În Sinai, Akhenaten putea primi sprijin de la aliaţii săi din Tjaru și, în același timp, 
putea să-și exprime în voie ideile religioase. 

Nu știm prea multe despre ce a făcut Akhenaten în Peninsula Sinai. Biblia spune că a stat în 
Midian 40 de ani, s-a însurat cu fiica unui preot și a fost păstor al turmei socrului său. 
Arheologul Flinders Petrie a descoperit pe vârful muntelui Sarabit un altar închinat zeiței Hathor, 
care se afla la început într-o peșteră dezvoltată ulterior într-un templu. Aici se afla o stelă în 
care faraonul Menpehtyre Ramesses (Ramses |) se descria ca „stăpânul a tot ceea ce îmbrățișează 
Aten”. Acest lucru i-a surprins pe cercetători, deoarece Djeserkheperure Setepenre Horemheb 
Meryamun, predecesorul lui Menpehtyre, a interzis cultul lui Aten. Reprezentarea lui 
Menpehtyre Ramesses în partea de sus a stelei păstrează stilul realist de la Akhetaten, iar 
îmbrăcămintea lui seamănă cu cea a lui Akhenaten. În plus, Petrie a găsit tot aici capul unei 
statuete a reginei Tiye, mama lui Akhenaten. Arheologul a descoperit și că ritualurile 
desfășurate în templul din Sarabit erau de natură semitică. Fără îndoială că acel altar a fost 
ridicat de Akhenaten, astfel explicându-se statueta mamei sale, cultul lui Aten, stilul de la 
Akhetaten și ritualurile semitice. Menpehtyre Ramesses a înlocuit pe acea stelă numele 
faraonului rebel cu al său, din acest motiv numele lui Aten fiind menţionat după ce cultul său a 
fost interzis. 

După fuga lui Akhenaten, fratele său, Ankhkheperure Smenkhkare-Djeserkheperu, a condus 
singur Egiptul pentru scurt timp, fiind ucis după doar câteva zile. Ceea ce înseamnă că exista 
într-adevăr complotul de care îi era teamă lui Akhenaten. A urmat la tron Ankhkheperure 
Neferneferuaten, un personaj care încă reprezintă o enigmă pentru cercetători, identitatea sa 
fiind necunoscută. S-a stabilit că era de sex feminin după urmele feminine ocazionale întâlnite 
în numele ei, precum și datorită epitetului „Akher-en-hyes” („Eficace pentru soțul ei”), încorporat 
într-o versiune a celui de-al doilea cartuș al său. Această regină misterioasă, care a condus 
singură Egiptul timp de doi ani, nu putea fi decât Neferneferuaten Nefertiti. Numele său de tron, 

Ankhkheperure, este cel folosit și de Smenkhkare-Djeserkheperu, iar numele personal, 
Neferneferuaten, este identic cu cel adoptat de Nefertiti în 1349 î.e.n. În plus, cea mai puternică 
femeie din Egipt în acea perioadă era regina Nefertiti. La scurt timp după fuga lui Akhenaten din 
țară și moartea lui Smenkhkare, când Egiptul se găsea într-o situaţie critică, ţinând cont de 
revoltele stârnite de preoţii lui Amun, era nevoie de un conducător puternic, care să poată ţine 
lucrurile în frâu. La cei 7 ani ai săi, Tutankhaten Hekaiunușema, moștenitorul de drept al 
tronului, nu era în stare de așa ceva. Prin urmare, singura cu puterea de a menţine ordinea era 
Nefertiti. Și astfel avansăm o ipoteză îndrăzneață: regina nu a ajuns singura conducătoare a 
Egiptului datorită unor împrejurări favorabile apărute întâmplător, ci pentru că și-a creat singură 
acele împrejurări. Dacă viața lui Akhenaten ar fi fost în pericol din pricina unor conspiratori 
necunoscuţi, la fel ar fi fost și cele ale rudelor sale. Cineva care ar fi vrut să-l distrugă pe 
faraonul care a interzis zeii străvechi ai Egiptului ar fi avut același scop și cu cea care i-a fost 
alături regelui în acea revoluţie religioasă; cu siguranţă le-ar fi ucis și copiii, pentru a se asigura 
că spița ereticilor este ștearsă de pe fața Pământului. Cu toate astea, Nefertiti nu a fugit 
împreună cu Akhenaten, ci a rămas în palatul ei împreună cu copiii. De ce a riscat? Răspunsul 
este unul singur: știa că viaţa ei și ale copiilor nu erau în pericol. lar acest lucru nu se putea 
întâmpla decât dacă ea era cea care conspira împotriva lui Akhenaten. Simţind pericolul în care 
se afla întreaga familie regală din cauza revoltelor care probabil ajunseseră până în capitala 
Akhetaten, Nefertiti a ales să-și sacrifice soțul, sperând că astfel îi va mulţumi pe răsculați și pe 
preoții lui Amun. După ce Akhenaten ar fi dispărut din peisaj, înlăturarea lui Smenkhkare ar fi 
fost floare la ureche. Pentru a-și pune planul în aplicare, Nefertiti avea nevoie să îl atragă de 
partea ei pe ltinetjer Ay, conducătorul armatei. Nu știm cum a reușit asta, dar se pare că a 
făcut-o. La fel cum nu știm dacă Ay l-a anunţat pe Akhenaten de complot fără știrea reginei, 
sfătuindu-l să fugă, ori dacă acel avertisment făcea parte tot din planul ei. Cel mai probabil 
Nefertiti nu a vrut să-și ucidă soţul, ci doar să-l convingă să abdice și să fugă. Deoarece 
Akhenaten a plecat singur, fără familia sa, înțelegem că știa identitatea persoanei care 
complota împotriva lui; doar trădarea îl putea convinge să-și părăsească familia pe care o iubea 
nespus, ceea ce se observă cu ușurință din numeroasele fresce pe care le-a comandat, în care 
este înfățișat alături de soţie și de copiii lor. La câteva zile după fuga lui Akhenaten, la ordinul 
reginei a fost ucis Ankhkheperure Smenkhkare-Djeserkheperu, rămas singurul rege al Egiptului. 
Nemaiavând rivali, Nefertiti s-a proclamat conducătoarea Egiptului în 1337 î.e.n., preluând 
numele de tron al predecesorului ei, Ankhkheperure, și renunțând la numele primit la naștere, 
Nefertiti, păstrându-l doar pe cel adoptat cu 12 ani în urmă, Neferneferuaten. Se pare că a ajuns 
la o înţelegere cu preoții lui Amun, după cum a observat egiptologul britanic Carl Nicholas 
Reeves, studiind inscripţiile scribului Pawah din mormântul lui Pairi. Ceea ce ar putea fi 
adevărat, ţinând cont că a fost înmormântată în Valea Regilor de lângă Waset, centrul religios al 
lui Amun. După doi ani regina a murit, cauza decesului fiind necunoscută. Avea între 40 și 50 de 
ani, prin urmare nu putea muri de bătrâneţe. Așadar, ori a fost răpusă de o boală, ori a fost, la 
rândul ei, ucisă. 

A urmat la conducerea ţării Tutankhaten Hekaiunușema, care a adoptat numele de tron 
Nebkheperure. Ajuns rege la doar nouă ani, băiatul s-a căsătorit cu una dintre surorile sale 
vitrege, Ankhesenpaaten. Printre sfetnicii tânărului rege se numărau ltinetjer Ay, devenit vizir, şi 
Horemheb Meryamun, conducătorul armatei. Pentru a readuce ordinea în ţară, Nebkheperure 
Tutankhaten Hekaiunușema a anulat legea monoteistă a tatălui său, decretând în cel de-al 
treilea său an de domnie libertatea religioasă și redeschizând templele zeilor străvechi. Pentru 
a-i împăca pe preoții thebani le-a oferit privilegiile confiscate de tatăl său, l-a numit pe Amun zeu 

suprem în defavoarea lui Aten, a mutat capitala Egiptului înapoi la 
Waset, abandonând orașul Akhetaten, și a refăcut mai multe clădiri 
din Waset, unde a ridicat și un templu pentru Amun. Ba, mai mult, şi-a 
schimbat numele personal în Tutankhamun („Imaginea vie a lui 
Amun”), iar pe cel al soției sale în Ankhesenamun („Trăind pentru 
Amun”). A încercat să refacă relaţiile diplomatice cu regatele vecine și 
a dus lupte împotriva nubienilor și a unui grup de asiatici. Se părea că 
noul rege a restabilit ordinea în ţară însă, după o domnie de nouă ani, 
Tutankhamun și-a găsit sfârșitul. După ce i-au examinat mumia, 
cercetătorii au ajuns la concluzia că regele a murit din cauza unei 
fracturi a osului piciorului stâng care, cel mai probabil, s-a infectat, 
combinată cu malaria care i-a scăzut drastic sistemul imunitar. 
Dinastia tutmosidă a ajuns la sfârșit odată cu moartea lui Tutankhamun, care nu a avut 
moștenitori. Pentru a rămâne în continuare regină, văduva sa, Ankhesenamun, a vrut să se 
căsătorească cu unul dintre fiii regelui hitit Suppiluliuma, însă prinţul a fost omorât înainte de a 
ajunge în Egipt. În aceste condiţii, Ankhesenamun s-a măritat cu vizirul Itinetjer Ay, care a 
adoptat numele de tron Kheperkheperure-lrimaat. Nu se cunoaște soarta lui Ankhesenamun 
însă la un moment dat a dispărut din peisaj iar Tey, prima soţie a lui Ay, a devenit Marea 
Regină a Egiptului. După numai patru ani a murit și Ay, iar tronul a fost uzurpat de generalul 
Horemheb Meryamun, deși ar fi trebuit să-i revină lui Nakhtmin, fiul lui Ay și Tey. Pentru a avea 
dreptul de a domni, generalul s-a căsătorit cu Mutnedjmet, sora lui Nefertiti. Noul rege, care a 
adoptat numele de tron Djeserkheperure Setepenre, a luat măsuri drastice împotriva regilor de 
la Akhetaten / Amarna, ordonând ștergerea numelelor lor din toate inscripţiile. Akhenaten, 
Smenkhkare, Nefertiti și Tutankhamun au fost condamnați la uitare, legea lui Horemheb 
interzicând până și menţionarea numelelor lor. Pe Akhenaten, singurul rămas în viaţă dintre 
regii cenzuraţi, adepții săi l-au numit Mose („Moștenitorul”), atât pentru a nu încălca legea care 
interzicea menţionarea numelui său, cât și pentru a sugera că el era moștenitorul de drept al 
tronului. Unul dintre manuscrisele esenienilor, descoperite la Qumran, chiar interzice rostirea 
numelor lui Mose și Yahweh. Pentru a se asigura că vechea credinţă este restabilită, Horemheb 
l-a numit vizir pe Ramesses (numit iniţial Paramessu), Marele Preot al lui Amun, căruia i-a dăruit 
estul Deltei Nilului. Cel mai probabil pentru a-l lipsi pe Akhenaten de sprijinul oferit de locuitorii 
orașului Tjaru, israeliţii din tribul lui Yuya. Ramesses și fiul său, Seti Merenptah, i-au supus la 
muncă silnică pe israeliţii din Deltă, obligându-i să construiască orașele Pithom și Pi-Ramesses. 
Jurnalistul Ahmed Osman a demonstrat că Pi-Ramesses era Tjaru / Zarw, orașul numit anterior 
Avaris, dăruit de Nebmaatre Amenhotep Hekawaset israeliților. După ce a ajuns faraon, 
Ramesses și-a mutat reședința de la Inbu-Hedj (Memphis) în noul său oraș, refăcut de israeliți, 
pe care l-a redenumit Pi-Ramesses. Israeliții nu au lucrat singuri la refacerea orașului lui 
Ramesses, în Tjaru fiind exilați infractorii din întregul Egipt. În Marele său Edict, Horemheb chiar 
amenința cu pedepse precum mutilarea și exilul în Tjaru pentru diverse infracţiuni. Preotul 
egiptean Manethon scria că leproșii și alte persoane „necurate? au fost izgoniți în Avaris și 
obligaţi să lucreze în carierele de piatră de la est de Nil. Djeserkheperure Setepenre Horemheb 
Meryamun a murit după 27 de ani de domnie; neavând copii, i-a lăsat tronul vizirului Ramesses, 
fondatorul Dinastiei a XIX-a, care a adoptat numele de tron Menpehtyre. Din cauza vârstei sale 
înaintate, acesta a condus Egiptul mai puţin de doi ani, următorul faraon fiind fiul său, 
Menmaatre Seti Merenptah. 

Conform Bibliei, Mose / Akhenaten a petrecut 40 de ani în Sinai. Acolo s-a căsătorit cu Sippora, 
fiica lui Re'u'el sau Yitro, un preot din Midian. Și un aliat de nădejde al faraonului exilat, ținând 
cont că Reu'el fusese unul dintre consilierii lui Nebmaatre Amenhotep Hekawaset, tatăl lui 
Akhenaten, conform Talmudului. El este cel care a încercat să-l convingă pe faraon să lase 
israeliții să plece în Canaan, motiv pentru care a fost exilat. Cercetătorii cred că în Midian era 
venerat Yahweh, evreii adoptându-l în urma asocierii lui Mose cu socrul său. Prin urmare, este 
posibil ca Mose / Akhenaten și socrul său, care era preot, să fi făcut schimb de idei religioase. 
Mose a făcut cunoștință astfel cu cultul lui Yahweh, iar Re'u'el cu cel al lui Aten. Și se pare că 
fiecare a reușit să-l influenţeze pe celălalt. Re'u'el este considerat fondatorul spiritual și profetul 
sectei șiite Druze (ba chiar și strămoșul tuturor druzilor), un cult avraamic monoteist bazat pe 
învăţăturile lui Sokrates, Platon, Aristoteles, Hamza ibn "Ali ibn Ahmad, Abu 'Ali Mansur al- 
Hakim bi-Amr-Allah și... Akhenaten. lar Mose a avut șansa de a-l întâlni pe zeul socrului său. 
Cel puţin asta susţine Biblia. 

În cartea Ieșirea din Vechiul Testament, pe când păștea oile lui Re'u'el pe muntele Horeb, Mose 
l-a întâlnit pe zeul Yahweh, care l-a anunţat că în curând va trebui să se întoarcă în Egipt, 
pentru a-i scoate de acolo pe israeliți. Dacă în versetul 2 al 
capitolului 3 este scris că „i s-a arătat îngerul lui Yahweh într-o pară de 
foc, ce ieşea dintr-un rug”, în versetul 4 se precizează că Yahweh 
însuși îi vorbea din flacără. Nu prea putem înțelege cum de un înger 
era în foc iar în înger se afla zeul, însă putem presupune că acel 
„înger' era un mijloc de transport al lui Yahweh, „flăcările” fiind 
luminile navetei. Cel mai probabil vehiculul emitea și radiaţii, din 
moment ce Mose nu a avut voie să se apropie decât după ce s-a 
descălţat. Împământarea pare a fi adevăratul motiv pentru acest 
gest, nicidecum sacrilegiul de a călca vreun pământ sfânt. Mose nu 
a părut prea încântat de misiunea care i s-a încredinţat și chiar a 
încercat să se eschiveze, motivând că nu se putea exprima prea 
bine. Zeul i-a sugerat să-l ia cu el pe fratele său, Aaron, care putea 
să le vorbească israeliților. Deși Biblia și Talmudul susţin că Mose 
avea „vorbirea greoaie”, este greu de imaginat că acesta era 
adevăratul motiv pentru care nu se putea face înțeles de israeliți. Un 
zeu „atotputernic”, așa cum este considerat Yahweh, ar fi putut să-i 
vindece cu ușurință orice defect de vorbire, în loc să deranjeze încă o persoană pentru această 
misiune. În plus, dacă Mose avea un defect de vorbire, nu l-ar fi putut înțelege nici Aaron, la fel 
ca restul israeliților. „Vorbirea greoaie” a lui Mose este o camuflare a faptului că nu știa limba 
israeliților. Fiind egiptean, chiar dacă avea și sânge israelit, este firesc ca el să fi vorbit doar 
egipteana. Prin urmare, din acest motiv îi era teamă că nu se va putea face înțeles de israeliți, 
având nevoie ca „fratele” său să vorbească în locul lui. Mose îi vorbea lui Aaron în egipteană, 
iar acesta le traducea israeliților în ebraică. Așa cum am arătat deja, Aaron, fiul lui 
Kheperkheperure-lrimaat ltinetjer Ay și Tey, a fost crescut alături de prinții Akhenaten și 
Nefertiti. Prin urmare, a avut parte de aceeași educaţie ca ei, învățând și limba egipteană. Când 
au mai crescut, prinții s-au mutat în palatul regal din Waset, iar Aaron a rămas în Tjaru, alături 
de israeliți. 

Pentru a-l convinge pe faraonul Menpehtyre Ramesses să lase poporul israelit să plece, 
Yahweh l-a învăţat pe Mose câteva trucuri. A făcut ca bastonul de păstor să se transforme în 
șarpe, mâna să-i fie acoperită de lepră iar, dacă aceste numere de iluzionism nu aveau să 

impresioneze asistenţa, l-a învăţat și să transforme apa Nilului în sânge. În plus, l-a îndemnat 
ca, atunci când israeliţii vor pleca din Egipt, cu toţii să fure de la egipteni aur, argint și haine 
scumpe. Este greu de înțeles de ce zeul i-a îndemnat pe israeliți să fure, deşi mai târziu le va da 
porunca „Să nu furi”, sau de ce i-a încredinţat lui Mose o misiune dar i-a pus bețe în roate: 
„Când vei merge şi vei ajunge în țara Egiptului, caută să faci înaintea lui Faraon toate minunile ce ţi-am 
poruncit. Eu însă voi învârtoșa inima lui și nu va da drumul poporului” (4:21). Aceste contradicții ne 
fac să credem ori că Yahweh căuta motive pentru a pedepsi Egiptul, ori că nu era prea întreg la 
minte, ori că există altceva la mijloc. 

În 1295 î.e.n., după moartea lui Djeserkheperure Setepenre Horemheb Meryamun, puterea a 
fost preluată de Menpehtyre Ramesses, fondatorul Dinastiei a XIX-a. Aflând de moartea celui 
care a încercat să șteargă din istorie regii de la Akhetaten, interzicând până și menţionarea 
numelor lor, Akhenaten s-a întors în Egipt pentru a revendica tronul. Însă Vechiul Testament 
susține că motivul revenirii sale a fost misiunea încredinţată de Yahweh. Mose și-a luat toiagul 
de păstor care se transformase în șarpe, și-a urcat soția și copiii pe asini și au pornit spre Egipt. 
Pe drum s-a întâmplat un lucru bizar, consemnat în cartea biblică Ieșirea: „la un popas de noapte, 
pe cale, l-a întâmpinat îngerul lui Yahweh și a încercat să-l omoare. Dar Sippora, luând un cuţit de 
piatră, a tăiat împrejur pe fiul său şi atingând picioarele lui Moșeh a zis: «Tu-mi eşti un soț crud!». Și s-a 
dus Yahweh de la el; iar ea, din pricina acestei tăieri împrejur, i-a zis lui Moşeh: «Soţ crud!»” (4:24-26). 
Varianta oficială a interpreţilor Bibliei este că Yahweh s-a supărat pe profetul său pentru că nu 
și-a circumcis fiii, așa că s-a decis să îl omoare. Este greu de crezut însă că, pentru un prepuţ, 
un zeu ar fi fost în stare să lase baltă scoaterea din Egipt a israeliților, omorându-l pe Mose 
după ce i-a încredințat o misiune foarte importantă. Din nou întâlnim aceeași confuzie între 
Yahweh și „îngerul” său, ceea ce înseamnă că în acele vremuri nu exista nicio diferenţă între zei 
și îngeri. Dacă acceptăm ideea că supărarea lui Yahweh a apărut din cauză că Mose nu și-a 
circumcis fiii, de ce s-a oprit după ce i-a fost tăiat prepuţul fiului cel mare? Cum rămâne cu cel 
de-al doilea? O concluzie logică ar fi că Mose a vrut să-și circumcidă fiul cel mare, conform 
obiceiului egiptenilor, însă soţia sa nu a fost de acord cu o astfel de practică inumană. Dorind cu 
tot dinadinsul să-și atingă scopul, și-a minţit soția că Yahweh îi va omori pe toți. Sippora a 
circumcis băiatul, iar după ce și-a dat seama că a fost păcălită l-a numit pe Mose „soț crud”. 

În Egipt, după ce Mose s-a întâlnit cu Aaron, au mers amândoi în fața Sanhedrinului, consiliul 
conducător al israeliților, format din 71 de membri. Aaron le-a vorbit iar Mose le-a arătat trucurile 
magice învăţate de la Yahweh, ceea ce i-a impresionat pe israeliți. În realitate Mose nu a folosit 
numere de iluzionism, ci și-a declinat identitatea în fața Sanhedrinului. Cârja de păstor, 
transformată în șarpe, semnifică de fapt cârja de păstor cu cap de șarpe, simbol al autorităţii 
faraonului. Talmudul confirmă că nu era vorba despre un toiag obișnuit, ci despre un sceptru 
regal: „Toiagul pe care îl folosea Moșeh avea aspectul şi era gravat sub forma unui sceptru”. Mose nu 
încerca să-i convingă pe israeliți prin scamatorii că era trimisul vreunui zeu, ci le arăta sceptrul 
regal, demonstrându-le astfel că el era Akhenaten, adevăratul faraon al Egiptului. Israeliţii l-au 
recunoscut și au hotărât să-l urmeze. Aceleași „trucuri magice” au fost folosite și în faţa lui 
Menpehtyre Ramesses. Pe lângă sceptru, Mose i-a arătat și cum devine mâna albă, apoi își 
revine, ceea ce pare a fi tot un număr de magie. Însă adevărul este altul: în timpul festivalurilor 
regilor egipteni aveau loc ritualuri care îl includeau atât pe cel al toiagului-șarpe, cât și pe cel al 
mâinii albe. În mormântul lui Kheruef (unul dintre pajii reginei Tiye, mama lui Akhenaten) este 
gravat un astfel de ritual. În fața lui Nebmaatre Amenhotep Hekawaset și a reginei, Kheruef, 
urmat de opt oficiali, își pune mâna dreaptă de-a curmezișul pieptului și palma pe umărul stâng, 
în vreme ce cu mâna stângă își ţine antebraţul drept. Unul dintre oficiali are în mâna dreaptă un 

teanc de haine, iar în stânga un sceptru curbat, cu cap de șarpe. Prin urmare, cum în timpul 
acestor festivaluri se executau ritualul mâinii și cel al toiagului-șarpe, înțelegem ce făcea Mose 
în faţa Sanhedrinului și a faraonului: încerca să demonstreze că el este cu adevărat Akhenaten. 
În fața lui Menpehtyre Ramesses cel mai probabil a apelat la această demonstraţie pentru a 
cere tronul. Deși toți cei prezenţi i-au recunoscut identitatea și, prin urmare, dreptul la tron, 
faraonul nu a renunţat la poziţia supremă, având de partea sa sprijinul armatei (tatăl său, vizirul 
Seti sau Suti, era și comandantul armatei). lar Akhenaten a fost nevoit să renunte la visul de a 
conduce din nou Egiptul, mulțumindu-se să ceară să fie lăsat să plece din ţară împreună cu 
adepţii săi egipteni și cu rudele sale israelite. Ceea ce Ramesses nu a acceptat. Au urmat 
ameninţări din partea lui Mose și zece plăgi care au lovit Egiptul. După mai bine de un an de 
negocieri, faraonul i-a permis grupului mixt de adepţi egipteni ai lui Mose și israeliți să 
părăsească Egiptul. Apoi s-a răzgândit și i-a urmărit în Sinai, unde și-a pierdut viața în anul 
1293 î.e.n. A urmat la tron Menmaatre Seti Merenptah, fiul lui Menpehtyre Ramesses, care nu 
şi-a lăsat tatăl nerăzbunat. Conform folclorului iudaic, israeliţii au rătăcit timp de 40 de ani în 
Peninsula Sinai, timp în care Mose a mai făcut câteva „miracole” și a avut parte de întâlniri cu 
Yahweh, care i-a dictat un set de legi, întocmai ca Marduk lui Ammurapi cu aproape cinci secole 
în urmă. Presupunând că întâlnirile cu zeul chiar au avut loc, deși cele zece porunci sunt 
copiate din Cartea Egipteană a Morților, la care Mose / Akhenaten a avut acces cel mai probabil 
în perioada în care a fost preot la lunu. În Peninsula Sinai grupul lui Akhenaten, format din 
israeliți și infractori egipteni, s-a unit cu triburile midianite de beduini, după cum concluzionau și 
Sigmund Freud, și Ahmed Osman. Vechiul Testament susține că Yahweh s-a supărat pe 
profetul său și l-a ucis după 40 de ani de rătăcit prin deșert, nepermiţându-i să intre în Canaan, 
Yehoșu'a devenind astfel noul conducător al israeliților. Numit iniţial Hoșe'a, Yehoșua era 
asistentul lui Mose și fiul iosefitului Nun (care poartă numele oceanului cosmic primordial în 
mitologia egipteană) din tribul lui Eprayim. Din păcate pentru fanii Bibliei, nu există nicio dovadă 
a unui exod masiv din Egipt către Palestina în secolul XIII î.e.n. Dacă bărbaţii israeliți erau 
600.000, după cum susține Vechiul Testament, numărul întregului grup ar fi ajuns la vreo două- 
trei milioane. Ceea ce este imposibil, ţinând cont că, în mileniul al II-lea, populaţia totală a 
Egiptului era de 3-4 milioane de locuitori. Chiar dacă numărul lor ar fi fost unul mai mic, în limite 
acceptabile, nu există dovezi arheologice sau cronici egiptene care să sprijine povestea biblică. 
De exemplu, după 15 ani de cercetări, arheologul israelian Yohanan Aharoni a concluzionat că 
israeliți lui Yehoșu'a nu au cucerit niciun oraş din Canaan, deoarece acele orașe menţionate în 
Biblie nu mai existau de mult timp. Și istoricul Mandfred Claus considera că preluarea 
Canaanului pe cale militară este o poveste inventată. Arheologul Israel Finkenstein a constatat 
că mai mult de 90% dintre cercetători au stabilit de comun acord că nu a existat niciun exod din 
Egipt al israeliților, prin urmare nici cucerirea Canaanului. lerihonul nu a fost distrus de 
Yehoșu'a, ci cu mult timp înainte, prin 1549 î.e.n. La fel și cetatea Ai, al cărei nume înseamnă 
„Grămada de ruine”. Singura astfel de migraţie este cea a hyksoșilor, din jurul anului 1550 î.e.n. 
Dacă lerihonul a fost distrus în 1549 î.e.n., înseamnă că hyksoșii au obţinut victoriile militare 
atribuite ulterior grupului lui Yehoșu'a. Așadar, redactorii biblici au atribuit exodul hyksoșilor 
micului grup al lui Mose / Akhenaten, format din câteva sute de egipteni, israeliți și beduini 
madianiţi. 

Dacă Exodul nu a avut loc, grupul lui Mose nici nu a rătăcit 40 de ani în deșert. 40 era numărul 
atribuit zeului Enki iar Sinai, teritoriul lui; akkadienii îl numeau Sin sau Su'en pe zeul Lunii, Sinai 
însemnând „Sin al mev”. În cartea biblică Numerii este scris că „a făcut Moșeh un şarpe de aramă 
şi l-a pus pe un stâlp; şi când un şarpe muşca vreun om, acesta privea la şarpele cel de aramă şi trăia” 

(21:9). Acel șarpe de aramă purtat în fața convoiului probabil avea rolul de a-i cere zeului Enki, 
cel supranumit „Marele Șarpe”, permisiunea de a-i traversa teritoriul. Sau poate, prin afilierea cu 
acel zeu, israeliţii încercau să obţină alianţe cu triburile locale de 
beduini. Pe muntele Nebo din Iordania, unde se presupune că a murit 
Mose, există în prezent un monument care înfățișează un șarpe 
încolăcit în jurul unui „7”, având forma ankh-ului egiptean (simbolul vieții 
veșnice); Nebo este numele biblic al zeului Nabu, fiul lui Marduk și 
nepotul lui Enki. În Cartea lui Yehoșua este precizat că „a chemat 
Yehoșu 'a, fiul lui Nun, pe preoți și le-a zis: «Luaţi chivotul legământului şi 
șapte preoţi să poarte şapte trâmbiţe din corn de berbec înaintea chivotului lui 
Yahweh” (6:6), berbecul fiind tot simbolul lui Enki. Chivotul 
Legământului, în care Mose a așezat cele zece porunci divine, pare a fi 
o copie a chivotului lui Sin (Enki); se observă modelul babilonian al 
Chivotului din decorarea lui cu heruvimi (sfincși), care în Mesopotamia 
și Egipt erau paznici ai secretelor. Numărul acestui zeu apare de mai multe ori în povestea 
Exodului: israeliții au petrecut în deșert 40 de ani, spionii israeliți au explorat Canaanul timp de 
40 de zile, Mose a fugit din Egipt la 40 de ani, s-a întors după 40 de ani pentru a-și lua poporul, 
a murit după alţi 40 și a petrecut pe muntele Sinai trei perioade de câte 40 de zile și 40 de nopți. 
Redactorii Bibliei au avut grijă să ascundă și numele babilonian al zeului, Ea, în capitolul 3 al 
cărții leșirea. Când a primit misiunea eliberării israeliților, Mose a dorit să afle identitatea zeului 
care îi vorbea. „Zis-a iarăşi Moșeh către Yahweh: «lată, eu mă voi duce la fiii lui Yisra'el şi le voi zice: 


Dumnezeul părinţilor voştri m-a trimis la voi... Dar de-mi vor zice: Cum îl cheamă, ce să le spun?». 
Atunci Yahweh a răspuns lui Moşeh: «Eu sunt Cel ce sunt». Apoi i-a zis: «Aşa să spui fiilor lui Yisra el: 
Cel ce este m-a trimis la voi!»" (3:13-14). Răspunsul zeului nu doar l-a băgat complet în ceaţă pe 
bietul Mose, dar ar fi avut același efect și asupra israeliților la care a fost trimis. lar asta doar 
pentru că traducerea este una incorectă. În ebraică, răspunsul zeului a fost „Ehyeh asher ehyeh”. 
„Asher” înseamnă „fericit, binecuvântat”, iar „ehyeh” a fost interpretat ca „eu sunt”. Prin urmare, o 
traducere completă ar fi „Eu sunt fericitul / binecuvântatul eu sunt”, care tot nu are logică. La o 
privire mai atentă se observă însă că zeul a folosit cuvântul „ehyeh” ca substantiv propriu, 
declinându-și identitatea pentru a fi recunoscut de Mose și de israeliți: „Eu sunt binecuvântatul 
Ehyeh (...) Aşa să le spui fiilor lui Yisra el: Ehyeh m-a trimis la voi”. Ebraicul „ehyeh” se pronunţă 
identic cu akkadianul „Ea”, numele unuia dintre marii zei ai Babilonului, nimeni altul decât 
sumerianul Enki. Zeul nu i-ar fi spus lui Mose o propoziție ambiguă, ţinând cont că i-a 
încredințat misiunea de a-i convinge pe israeliți că a fost trimis de zeul lor pentru a-i elibera. 
Așadar, răspunsul corect al zeului este: „Eu sunt binecuvântatul Ea (...) Aşa să le spui fiilor lui 
Yisra 'el: Ea m-a trimis la voi”. Nu putea fi Enki zeul lui Mose / Akhenaten, ţinând cont că era mort 
de mai bine de 750 de ani. În plus, el era cunoscut în Egipt ca Amun, marele dușman al lui 
Akhenaten și al zeului său. Prin urmare, numele Ea sub forma Ehyeh este invenţia redactorilor 
biblici, aceia care au inclus de câteva ori în povestea Exodului și numărul sumerian al lui Enki. 
lar folosirea unui nume akkadian dovedește că scripturile evreilor au fost concepute după 
întoarcerea din exilul babilonian. Acest joc de cuvinte, prin care akkadianul „Ea” a fost înlocuit 
cu ebraicul „ehyeh”, nu este unul neobișnuit, evreii codificând adesea informaţii în scrierile lor 
religioase. 

Dacă Mose era într-adevăr Akhenaten, atunci nu putea asculta decât ordinele lui Aten. Spre 
surprinderea unora, se găsesc urme ale atenismului în cultul zeului biblic. Akhenaten nu a 
interzis doar politeismul ci și idolatria, la fel ca Mose. Zeul lui Mose nu avea chip, la fel ca Aten, 

deși până atunci fusese văzut de mulţi profeţi. După cum nota celebrul egiptolog Arthur Edward 
Pearse Brome Weigall, Akhenaten nu le permitea egiptenilor să facă vreun chip cioplit al lui 
Aten pentru că zeul adevărat nu avea formă; din acest motiv a schimbat imaginea lui Aten într- 
un soare ale cărui raze aveau mâini la capete. Ceea ce amintește de a doua dintre cele zece 
porunci dictate de Yahweh lui Mose: „Să nu-ți faci chip cioplit”. Adonai, unul dintre numele zeului 
biblic, provine din Aton-ai („Aten al meu”), deoarece litera ebraică „d” este o transliterare a literei 
egiptene „£. Cel mai mare rival al lui Aten era Amun. În Evul Mediu, filosoful evreu Moșeh ben 
Maimon (Maimonides) spunea că legile lui Mose au fost date pentru a se împotrivi legilor 
păgâne; de exemplu, jertfirea mielului de Paște trimite în mod polemic la zeul Amun, care avea 
ca simbol berbecul. Cu alte cuvinte, israeliți îl sacrificau simbolic pe rivalul lui Aten. Aceeași 
idee există și la istoricul latin Tacitus, care scria că Mose le-a dat evreilor ritualuri care erau 
opuse celorlalţi muritori: „Ei sacrifică berbecul, ca pentru a-l insulta pe Hammon, şi boul, pentru că 
egiptenii îl slăvesc pe Apis”. În Biblie, Mose s-a supărat pe israeliţii care se închinau la un vițel 
făcut de Aaron din bijuterii topite. Coranul preferă exagerările, considerând că evreii aveau „un 
vițel cu trup care putea rage” (7:146). Cum unul dintre epitetele lui Amun era „Kamuref', adică 
„Taurul mamei sale”, înțelegem cine era zeitatea care l-a scos din minţi pe profetul lui Aten. 

Am explicat „minunile” lui Mose, așa-zisa transformare a toiagului în șarpe și a mâinii albe. Cum 
rămâne cu restul din povestea biblică, presupunând că sunt adevărate? Să fi fost vorba despre 
miracole divine ori despre magie? Europa medievală îi considera pe evrei un popor de 
magicieni. Această pasiune a lor se găsește din abundență și în Biblie unde, de exemplu, vizirul 
Yosep folosea o cupă de argint pentru ghicit (capitolul 44 al cărţii Facerea), regele Șa'ul a 
apelat la o vrăjitoare din Endor pentru o ședință de spiritism (capitolul 28 al Cărţii Întâi a 
Regilor), regele Yehu menţionează „desfrânările” reginei Izebel „și vrăjitoriile ei” (Cartea a Patra 
a Regilor 9:22), regele Menașşșe „a ghicit, a vrăjit, a adus oameni care se îndeletniceau cu chemarea 
morților şi vrăjitori” (Cartea a Patra a Regilor 21:6), în Cartea lui Yeșavyahu casa lui Ya'aqob 
„este plină de vrăjitori şi de magi” (2:6), profetul Yirmiyahu le cere iudeilor să nu-i asculte „pe 
proorocii voştri, pe ghicitorii voştri, pe visătorii voştri, pe vrăjitorii voştri şi pe-ai voștrii cititori de stele” 
(Cartea lui Yirmiyahu 27:9), profetul Nahum vorbește despre o desfrânată „frumoasă la chip și 
meşteră în farmece, care duce în robie neamurile prin desfrânările ei şi popoarele prin fermecătoriile ei” 
(Cartea lui Nahum 3:4), Faptelor Apostolilor menţionează vrăjitorii Simon din Samaria, Bar- 
Yeșu'a și Elimas din Paphos; despre vrăjitori se vorbește și în alte cărţi biblice, cum ar fi 
Ecclesiastul, Psalmii, Leviticul, Numerii, Deuteronomul sau Cartea lui Zekarya. Una dintre cele 
mai importante tradiţii ale evreilor este doctrina secretă ocultă Kabbalah, un set de învățături 
esoterice și ritualuri magice. În manuscrisul Sefer Raziel HaMalakh („Cartea Îngerului Raziel”) 
din secolul al XIII-lea se spune că îngerul Raziel („Zeul secretelor”) l-a învăţat Kabbalah pe 
Adam, acele învățături fiind predate din generaţie în generaţie; Noah (Noe) a folosit Kabbalah 
pentru a-și construi Arca, iar Șelomo (Solomon) pentru a invoca demonii pe care i-a silit să 
construiască Templul lui Yahweh. O altă tradiţie iudaică susţine că învăţăturile kabbalistice sunt 
parte integrală a Torei, pe care i-a dictat-o Yahweh lui Mose pe muntele Sinai. Magia era unul 
dintre cele mai importante aspecte ale religiilor antice, inclusiv ale celei egiptene. Ca preot al lui 
Ra în lunu (Helioupolis) și al lui Aten în Akhetaten / Amarna, Akhenaten folosea magia. Sunt 
mari șanse ca israeliţii să n-o fi învăţat de la el, ci să o fi știut de pe vremea sosirii primilor 
iacobiți în Egipt. Fiind vizir, adică al doilea om în stat, Yosep avea acces la toate secretele 
egiptenilor, inclusiv la ritualurile magice ale preoţilor, el căsătorindu-se cu fiica Marelui Preot din 
lunu. Secrete pe care, probabil, le-a împărtășit și familiei sale. Misticismul egiptean a fost 
combinat cu cel akkadian, transmis din tată în fiu de Abraam (a cărui familie regală conţinea 

numeroși Mari Preoţi), astfel luând naștere Kabbalah. Experimentele parapsihologului 
cehoslovac Mylan Ryzl dovedesc că israeliții aveau cunoștințe oculte înainte de a pleca din 
Egipt cu Akhenaten. Pe 9 februarie 1949, întoarsă în timp sub hipnoză, Milena afirma că un 
vrăjitor l-a învățat pe Aaron hipnoza. Acesta, la rândul său, l-a învăţat pe Mose iar împreună l- 
au hipnotizat pe faraon. Dacă așa au stat lucrurile într-adevăr, putem presupune că arta 
hipnozei este parte din Kabbalah, la care a avut acces Aaron, la fel ca restul iniţiaţilor israeliți. 

A fost într-adevăr Mose / Akhenaten în contact cu Yahweh? Teoretic, se poate, Yahweh / 
Marduk fiind conducătorul Pământului în acea perioadă. În același timp, este posibil și ca zeul 
să fi existat doar în mintea lui Mose, prin sugestie telepatică sau hipnoză. Ori poate era 
proiecția în astral a unui iniţiat în tainele Kabbalei. Straniu este că Yahweh face o mulţime de 
greșeli care nu pot fi puse pe seama unei entităţi superioare, ci doar pe seama omului. Bizar 
este și faptul că, atunci când Mose a cerut să-i vadă faţa, Yahweh a refuzat, motivând că nimeni 
nu-i poate privi chipul fără să moară, deși Vechiul Testament susţine că mulţi profeţi l-au privit și 
au trăit mult timp după aceea: Adam, Noah, Hanok, Abraam, Ya'aqob și, mai târziu, Y hez'qel, 
Dawid și Șelomo. De ce Mose era singurul care nu avea voie să-i privească chipul? Singura 
variantă logică este că, văzând faţa celui care îi vorbeşte, Mose l-ar fi recunoscut. El trebuia să 
creadă că într-adevăr stă de vorbă cu zeul său și nu cu proiecția astrală a unui cunoscut. Cine 
ar putea fi acela? Și de ce i-a îndemnat Yahweh pe israeliți să fure aur, argint și haine scumpe 
de la egipteni, înainte să plece spre Canaan, iar mai târziu le-a dat porunca „să nu furi”? Singurii 
care ar fi avut de câștigat de pe urma furtului au fost israeliți, ceea ce înseamnă că și-au 
motivat fapta printr-o poruncă a zeului. Ținând cont de puterea ocultă conferită de învăţăturile 
Kabbalei, este posibil ca israeliții să se fi folosit de fostul lor rege pentru a scăpa de sclavie. 
Întâlnirea cu Yahweh și misiunea pe care i-a încredinţat-o puteau să fi fost doar o sugestie 
telepatică indusă lui Mose de practicanţii Kabbalei, pentru a-l face să se întoarcă în Egipt. Dacă 
Akhenaten și-ar fi recăpătat tronul, israeliți ar fi avut parte de aceleași beneficii ca în timpul 
domniei lui. Apelând la fanatismul lui religios, nu ar fi fost greu să îl convingă că un zeu (poate 
chiar Aten, zeul lui) i-a încredințat o misiune importantă. lar când israeliţii și-au dat seama că 
Akhenaten nu are nicio șansă să-și recapete tronul, prin urmare nu se pot întoarce la viaţa bună 
din trecut, s-au hotărât să plece. L-au manipulat prin aceeași metodă, sugerându-i că zeul i-a 
cerut să-i ducă pe israeliți în Canaan. Aveau nevoie de el deoarece israeliți și adepţii egipteni ai 
lui Aten nu ar fi urmat un om oarecare, ci doar pe fostul lor rege. În plus, Menpehtyre Ramesses 
nu le-ar fi permis să plece, așa că era nevoie de cineva influent pentru a-l convinge. Faptul că 
Mose a fost manipulat din umbră se observă și din acţiunile lui ilogice, menţionate în Vechiul 
Testament. După ce le-a adus israeliților cele zece porunci, printre care și „să nu ucizi”, i-a 
împărțit în două tabere și le-a cerut să se omoare între ei. Deși s-a supărat pe oameni pentru că 
au făcut un vițel de aur și le-a adus porunca „să nu-ți faci chip cioplit!”, mai târziu le-a cerut să-și 
facă un șarpe de aramă pe care să-l poarte înaintea lor și căruia să-i ceară ajutorul dacă vor fi 
mușcaţi de șerpi. Cum șarpele semnifica o divinitate malefică atât în credinţa israelită, cât și în 
cea egipteană, gestul lui Mose este aproape șocant. Curios este și că Yahweh, zeul cu care se 
presupune că Mose comunica destul de des, nu a avut nimic împotriva șarpelui de aramă. Ceea 
ce ne întărește convingerea că „zeul” care îi dădea ordine era în realitate unul dintre kabbaliștii 
israeliți. 

Dacă Mose a fost într-adevăr manipulat, înseamnă că nu era el adevăratul lider al grupului 
plecat din Egipt. În 1949, întoarsă în timp sub hipnoză, Milena spunea că, la prima înfățișare în 
faţa faraonului, Mose era hipnotizat de Aaron. Tot Aaron era cel care l-a hipnotizat pe 
Menpehtyre Ramesses. De asemenea, din Biblie ştim că Aaron, nu Mose, a vorbit atât cu 

Sanhedrinul israeliților, cât și cu faraonul. În fața curţii regale el a aruncat bastonul care s-a 
prefăcut în șarpe. Tot Aaron a lovit apa Nilului cu toiagul, prefăcând-o în sânge, și-a întins mâna 
asupra apelor din care au ieșit broaștele ce au invadat Egiptul și a lovit cu toiagul în pământ, 
cauzând apariția ţânţarilor. Următoarele două urgii asupra Egiptului (invazia de tăuni și moartea 
vitelor) precum și ultima (moartea copiilor egipteni) îi sunt atribuite lui Yahweh. Doar patru plăgi 
dintre cele zece au fost provocate de Mose (epidemia de ciumă, grindina, invazia lăcustelor și 
cele trei zile de întuneric), care de fiecare dată l-a avut alături pe Aaron. Dacă moartea vitelor și 
a copiilor egipteni pot fi puse pe seama israeliților iar următoarele plăgi au fost provocate ori de 
Aaron, ori de Mose sub supravegherea lui Aaron, putem trage concluzia că nu a avut loc nicio 
pedeapsă divină. Acele numere de magie erau opera unui iniţiat în tainele Kabbalei: Aaron, cel 
care făcea pe ascuns toate acele „minuni”, lăsându-i lui Akhenaten impresia că el le realiza prin 
puterea oferită de zeul său. Mai mult ca sigur Aaron era cel care îi vorbea lui Mose din postura 
de zeu și care se ferea să-și arate fața, pentru a nu fi recunoscut. Aaron era adevăratul 
conducător al grupului plecat din Egipt, Mose / Akhenaten fiind doar o marionetă în mâinile sale. 
Doar astfel putem înţelege afirmaţia lui Yahweh, un zeu care nu accepta concurenţa și care 
avea pretenţia să fie recunoscut drept singurul dumnezeu: „Răspuns-a Yahweh lui Moșeh şi i-a zis: 
«Iată, eu fac din tine un dumnezeu pentru Faraon, iar Aaron, fratele tău, îți va fi prooroc»” (Ieșirea 7:1). 
Filosoful Philon din Alexandria întărea ideea biblică, notând că Mose nu era numit doar „rege”, ci 
și „Dumnezeu”. Ceea ce este confirmat și de egiptologi, Akhenaten reprezentându-se în primii ani 
de domnie ca Asar, unul dintre marii zei ai Egiptului. 

Cum a ajuns Aaron liderul din umbră al israeliților? Nu era un oarecare, ci prinţul Nakhtmin, fiul 
faraonului Kheperkheperure-lrimaat ltinetjer Ay și a reginei Tey, cel care a crescut împreună cu 
Akhenaten și Nefertiti. În timpul domniei lui Nebkheperure Tutankhamun Hekaiunușema a fost 
generalul suprem al armatei, scribul și unul dintre cei mai de seamă sfetnici ai regelui. După 
încoronarea tatălui său, Nakhtmin / Aaron a devenit prinţ și moștenitorul de drept al tronului. 
Însă, când Itinetjer Ay a murit, generalul Horemheb Meryamun a preluat conducerea 
căsătorindu-se cu Mutnedjmet, sora lui Nefertiti, având și armata de partea sa. Se pare că era 
îndreptăţit să facă asta, deoarece Tutankhamun îl numise succesor al său; însă pentru că era 
plecat în Asia în momentul morţii faraonului, ltinetjer Ay a profitat de ocazie și a uzurpat tronul, 
căsătorindu-se cu regina Ankhesenamun. Odată ajuns Horemheb pe tron, Nakhtmin a fost 
nevoit să se ascundă printre israeliţii din Delta Nilului, în cazul în care noului faraon i-ar fi trecut 
prin cap ideea de a-și elimina posibilii rivali. Se pare că a fost un gest înțelept, ura lui Horemheb 
împotriva familiei regale din neamul lui Yuya fiind cât se poate de reală, ţinând cont de ordinul 
său de a se șterge toate menţionările lor. Fiind moștenitorul de drept al tronului Egiptului, prinţul 
Nakhtmin a devenit conducătorul din umbră al israeliților (rămânând ascuns pentru a nu fi 
descoperit de Horemheb). Poate pentru a-l pedepsi pe Nakhtmin, vizirul Ramesses i-a supus la 
muncă silnică pe israeliți, obligându-i să construiască două orașe, cel mai probabil la ordinul lui 
Horemheb. După moartea dușmanului său, Horemheb, prinţul Nakhtmin a considerat că are 
șansa de a obţine tronul. Nefiind destul de puternic pentru a-l înfrunta pe noul faraon, 
Menpehtyre Ramesses, care avea de partea sa armata, Aaron / Nakhtmin l-a readus în Egipt pe 
Akhenaten. Dacă acesta ar fi reușit să recupereze tronul, nemaiavând urmași de parte 
bărbătească, succesorul său ar fi devenit Nakhtmin. Care nu ar fi trebuit să aștepte prea mult 
pentru a căpăta puterea; Akhenaten era bătrân și ar fi fost mult mai ușor de eliminat decât 
Ramesses, care nu avea doar armata de partea lui, ci și un moștenitor legal, pe Seti Merenptah. 
Cum socoteala de acasă nu se potrivește cu cea din târg, Akhenaten nu a reușit să-și 
primească tronul, iar Aaron / Nakhtmin și Sanhedrinul au hotărât că nu mai avea rost să rămână 

în Egipt, fiind mai în siguranţă în Canaan, alături de celelalte triburi israelite. S-au folosit tot de 
Mose / Akhenaten pentru a obține aprobarea lui Menpehtyre Ramesses și a conduce grupul 
afară din Egipt, supravegheat îndeaproape de prințul Aaron. lar când nu au mai avut nevoie de 
el, l-au eliminat. 

Vechiul Testament susţine că faraonul Menpehtyre Ramesses i-a permis lui Mose să-și ia 
grupul și să plece din Egipt, însă mai târziu s-a răzgândit și i-a urmărit în Sinai. Mose a despărțit 
apele mării pentru ca grupul său să o traverseze, iar egiptenii i-au urmat. Apoi „a căutat Yahweh 
din stâlpul cel de foc şi din nor spre tabăra Egiptenilor şi a umplut tabăra egiptenilor de spaimă. Și a 
făcut să sară roțile de la carele lor, încât cu anevoie mergeau carele. Atunci au zis egiptenii: «Să fugim 
de la fața lui Yisra'el, că Yahweh se luptă pentru ei cu egiptenii!»” (14:24-25). Însă nu au mai apucat 
să fugă; zeul i-a cerut lui Mose să-și ridice braţul asupra mării, pentru ca apele să-i înece pe 
egipteni, „și așa a înecat Yahweh pe egipteni în mijlocul mării” (14:27). Biblia spune că însuși 
faraonul și-a găsit sfârșitul atunci. Domnia lui Menpehtyre Ramesses a fost foarte scurtă, de mai 
puţin de doi ani, ceea ce înseamnă că este posibil să-și fi pierdut viaţa în anul 1293 î.e.n. în 
timp ce urmărea grupul lui Akhenaten. Poate chiar în modul descris de Biblie. Nebmaatre 
Amenhotep Hekawaset, tatăl lui Akhenaten, a încercat să conecteze Nilul și Marea Roșie printr- 
un canal pe care nu a reușit să-l termine din cauza diferenţei prea mari dintre nivelul mării și cel 
al solului Deltei Nilului; problema a fost rezolvată abia în secolul al III-lea î.e.n. de inginerii lui 
Ptolemaios Philadelphos. Mai exact, canalul era format din două părţi: cea mare trebuia să lege 
Nilul de Marele Lac Amar iar cea mică lacul de Marea Roșie. Plecând din Tjaru spre Marea 
Roșie, grupul lui Akhenaten nu putea să nu traverseze acel canal neterminat. Probabil în 
porțiunea cea mică dintre lac și mare au reușit să provoace o fisură care a inundat canalul în 
timp ce era traversat de egipteni. Astfel relatarea biblică ar putea avea o explicaţie care nu 
implică intervenţia miraculoasă a vreunei divinități. 

Următorul faraon a fost fiul lui Menpehtyre, Menmaatre Seti Merenptah, care imediat ce a ajuns 
pe tron a continuat urmărirea adepților lui Mose, pentru a-și răzbuna tatăl. Din cronicile egiptene 
știm că a dus campanii împotriva neamului Șasu (numele atribuit grupului lui Akhenaten de 
egipteni), cucerind orașul Pi-Kanan din Gaza, apoi în nordul Canaanului, împotriva hitiţilor din 
Siria de Nord și împotriva libienilor. Dacă într-adevăr un zeu ar fi înecat o mare parte a armatei 
egiptene, fără îndoială că noul faraon nu ar fi îndrăznit să urmărească grupul protejat de acea 
divinitate, ceea ce înseamnă că povestea biblică rămâne la stadiul de basm. Jurnalistul 
egiptean Ahmed Osman consideră că Seti Merenptah l-a ucis pe Akhenaten în Sinai. În Vechiul 
Testament profetul este omorât de Yahweh, care s-a supărat pe el dintr-un motiv stupid. În 
cartea Numaerii, zeul îi ordonă lui Mose: „la toiagul şi adună obştea, tu şi Aaron, fratele tău, şi grăiţi 
stâncii înaintea lor şi ea vă va da apă” (20:8). În loc să vorbească cu o piatră, conducătorul 
israeliților a preferat să o lovească: „și-a ridicat Moşeh mâna şi a lovit în stâncă cu toiagul său de 
două ori şi a ieşit apă multă şi băut obştea şi dobitoacele ei” (20:11). Acest gest l-a enervat la culme 
pe Yahweh, care a decis să-i omoare pe cei doi înainte de a intra în Canaan: „Pentru că nu m-aţi 
crezut, ca să arătaţi sfințenia mea înaintea ochilor fiilor lui Yisra 'el, de aceea nu veți duce voi adunarea 
aceasta în pământul pe care am să i-l dau” (20:12). Pe muntele Nebo „a murit Moșeh, robul lui 
Yahweh, acolo, în pământul Moabului, după Cuvântul lui Yahweh” (Deuteronomul 34:5). Ahmed 
Osman a găsit poveștii biblice o explicaţie logică, considerând că Mose / Akhenaten și-a folosit 
sceptrul regal pentru a cere apă dintr-o fortăreață de pe drumul dintre Tjaru și Gaza; Menmaatre 
Seti Merenptah a fost alertat, l-a ajuns din urmă pe fostul faraon și l-a omorât pe muntele Nebo. 
Talmudul confirmă oarecum această ipoteză susținând că, înainte de a muri, Mose a fost atacat 
de Samael, îngerul morţii; cum îngerului i s-a făcut frică de profet, Yahweh a coborât pe 

Pământ, însoţit de îngerii Mikha'el, Gabriel și Zagziel, pentru a îndeplini misiunea. Epistola 
sobornicească a apostolului loudas din Noul Testament spune că arhanghelul Mikhael s-a 
certat cu Satan pentru cadavrul lui Mose, deși nu putem înţelege ce ar fi putut face aceste două 
entităţi cu trupul unui om mort. Ipoteza lui Osman este întărită de un mit egiptean în care zeul 
Asar a fost omorât de fratele său, Sutah / Set; Akhenaten s-a reprezentat în statui ca Asar, 
considerându-se reîncarnarea zeului, iar Menmaatre Seti Merenptah poartă numele lui Set. 
Ceea ce ar putea însemna că mitul egiptean a fost creat după povestea lui Akhenaten și Seti. 
Însă adevărul, ca de obicei, este diferit. 

În 1922, teologul german Ernst Sellin a găsit în cartea biblică a profetului Hoṣea (Osea) urmele 
unei vechi tradiții care sugerează că Mose a avut parte de un sfârșit violent, cauzat de o revoltă 
a poporului său refractar și îndărătnic. Această tradiţie se repetă la majoritatea profeților ulteriori 
și chiar a devenit baza tuturor expectativelor mesianice de mai târziu. La finele exilului 
babilonian, poporul evreu a mijit speranţa că cel ucis într-un mod atât de infam se va întoarce 
din morţi și își va conduce în împărăţia fericirii veșnice poporul căit. Și Sigmund Freud credea, 
de asemenea, că Mose a fost omorât de poporul său răzvrătit față de noua religie, care a 
preferat să se întoarcă la vițelul de aur. Revoltele împotriva autorităţii lui au fost reprimate prin 
pedepse sângeroase, după cum se observă în Vechiul Testament, ceea ce a dus la creşterea 
nemulțumirii poporului. La câţiva ani după uciderea lui Mose, israeliţii și-au regretat fapta și au 
inventat conceptul de Mașiah (salvatorul sau eliberatorul unui grup de oameni) în speranţa 
întoarcerii lui Mose ca salvator al israeliților. Această vină a fost transmisă din generaţie în 
generaţie, fiind cea care îi atrage pe evrei către religie. Mașiah sau Messiah provine din numele 
Moșeh, care este transliterarea egipteanului Mose (scris uneori și Messes, ca în cazul 
faraonului Ramesses); la fel ca Mose, Mașiah evreilor este un salvator sau un eliberator al 
poporului. Freud mai spunea că vina pe care o simt evreii l-a transformat pe Mose în concepția 
lor dintr-un rege într-o divinitate mai mică, ale cărei trăsături comportamentale i-au fost 
transferate lui Yahweh. În primii săi ani de domnie, Akhenaten chiar era reprezentat ca zeul 
Asar, filosoful Philon din Alexandria susţinea că Mose nu era numit doar „rege”, ci și „Dumnezeu, 
iar în Vechiul Testament Yahweh îi spunea: „lată, eu fac din tine un dumnezeu pentru Faraon” 
(Ieșirea 7:1). După spusele istoricului Flavius losephus, esenienii considerau că defăimarea 
numelui lui Mose era la fel de gravă ca și cea a numelui divin; povestirea sa este confirmată de 
unul dintre manuscrisele de la Qumran, în care este interzisă rostirea numelor lui Mose și al lui 
Yahweh. Creștinii au preluat de la evrei ideea unui Mașiah divin, scris în greacă Khristos, și l-au 
transformat în lesous. În realitate, salvatorul pe care îl așteaptă evreii nu este o divinitate, ci 
Mose / Akhenaten, faraonul și profetul pe care l-au ucis strămoșii lor. lată câteva pasaje biblice 
în care se ascunde tradiția uciderii lui Mose de israeliți, după părerea lui Sellin și Freud: „Sosir-au 
zilele de pedeapsă, venit-au zilele de răsplată. Yisra'el strigă: «Profetul este un nebun, omul insuflat 
aiurează!». Da, desigur, din pricina mărimii nelegiuirii tale, din pricina mărimii răzvrătirii tale. 
Proorocul află pretutindeni laţuri întinse... Ei întind capcane pe toate drumurile, capcane în templul lui 
Yahweh. Grozave fapte de ocară au săvârşit, precum odinioară în Gibeah!” (Cartea lui Hoșea 9:7-9); 
„În zadar am bătut pe copiii voştri, că n-au primit învățătură; pe proorocii voştri i-a mâncat sabia 
voastră, ca un leu pierzător, şi nu v-aţi temut” (Cartea lui Yirmiyahu 2:30); „Căci, iată, eu voi ridica un 
păstor nebun în această ţară care nu va umbla după oaia cea pierdută și care nu va căuta pe cea rătăcită 
şi pe cea rănită nu o va vindeca și nu va hrăni pe cea sănătoasă, ci va mânca pe cea grasă și îi va smulge 
unghiile. Vai de ciobanul rău, care lasă turma în părăsire! Sabia să lovească braţul lui şi ochiul lui cel 
drept! Braţul lui să se usuce cu totul, iar ochiul să rămână orb de tot!” (Cartea lui Zekarya 11:16-17); 
„Sabie, deşteaptă-te împotriva păstorului meu, împotriva tovarăşului meu, zice Domnul Sabaoth. Voi bate 

păstorul şi se vor risipi oile, şi îmi voi întoarce mâna mea împotriva celor mici” (Cartea lui Zekarya 
13:7); „Dispreţuit era şi cel din urmă dintre oameni; om al durerilor şi cunoscător al suferinței, unul 
înaintea căruia să-ți acoperi fața; disprețuit şi nebăgat în seamă. Dar el a luat asupră-și durerile noastre 
şi cu suferinţele noastre s-a împovărat. Și noi îl socoteam pedepsit, bătut și chinuit de Yahweh, dar el 
fusese străpuns pentru păcatele noastre şi zdrobit pentru fărădelegile noastre. El a fost pedepsit pentru 
mântuirea noastră şi prin rănile lui noi toți ne-am vindecat. Toţi umblam rătăciţi ca nişte oi, fiecare pe 
calea noastră, şi Yahweh a făcut să cadă asupra lui fărădelegile noastre ale tuturor. Chinuit a fost, dar s- 
a supus și nu şi-a deschis gura sa; ca un miel spre junghiere s-a adus şi ca o oaie fără de glas înaintea 
celor ce o tund, așa nu şi-a deschis gura sa. Întru smerenia lui judecata lui s-a ridicat şi neamul lui cine 
îl va spune? Că s-a luat de pe pământ viaţa lui! Pentru fărădelegile poporului meu a fost adus spre 
moarte. Mormântul lui a fost pus lângă cei fără de lege și cu cei făcători de rele, după moartea lui, cu 
toate că nu săvârşise nici o nedreptate şi nici înşelăciune nu fusese în gura lui. Dar a fost voia lui 
Yahweh să-l zdrobească prin suferință” (Cartea lui Yeşa’yahu 53:3-10). 

Dacă Mose / Akhenaten a fost într-adevăr omorât de israeliți, motivul nu poate fi greu de ghicit. 
Conducătorii israeliților, membrii Sanhedrinului, nu dădeau doi bani pe fostul faraon sau pe 
religia lui, ci s-au folosit de el întâi pentru a încerca să-și recapete privilegiile din domniile 
anterioare, apoi pentru a fi lăsaţi să părăsească Egiptul. Când armata lui Menmaatre Seti 
Merenptah i-a ajuns din urmă, liderii israeliților l-au ucis pe Akhenaten în speranța că faraonul 
va fi mulțumit și îi va lăsa în pace. Poporului i-au spus că Yahweh era cel care îl omorâse, după 
cum se observă în legendele ebraice, însă după un timp adevărul a ieșit la lumină. Astfel se 
explică vina despre care vorbea Freud, transmisă din generaţie în generaţie, speranţa evreilor 
că se va întoarce și respectul pe care încă i-l poartă, considerându-l cel mai mare profet care a 
existat vreodată. Pentru a fi siguri, bătrânii din Sanhedrin l-au ucis și pe prinţul Nakhtmin, numit 
Aaron în Biblie, fiul fostului faraon Kheperkheperure-lrimaat ltinetjer Ay, dând vina tot pe 
Yahweh. Cum după uciderea lui Mose lider al israeliților a devenit fostul său asistent, Yehoșu'a 
din tribul iosefit al lui Eprayim, este posibil ca și el să fi făcut parte din complot; poate chiar 
Yehoșu'a i-a dat fostului faraon lovitura de graţie pe muntele Nebo. Menmaatre Seti Merenptah 
nu a părut prea mulţumit de uciderea rivalilor săi la tron, ţinând cont că a dus o bătălie cu 
neamul Șasu, după cum consemnau cronicile egiptene. După ce a împrăștiat fostul grup al lui 
Akhenaten s-a îndreptat către Canaan, unde a încasat tribut de la unele orașe iar pe altele le-a 
capturat fără prea mult efort, iar de acolo spre Liban. Nu știm ce s-a întâmplat cu foștii adepţi ai 
lui Akhenaten, dispersaţi de egipteni. Cu siguranţă nu au mers în Canaan, pentru că acolo au 
plecat atacatorii lor. Se pare că au rămas în continuare în deșert deoarece, după 20 de ani, 
Usermaatre-Setepenre Ramesses Meryamun (Ramses Il sau Ramses cel Mare), fiul lui 
Menmaatre Seti Merenptah, înregistra o victorie împotriva neamului Șasu. Atunci, faraonul și-a 
împărţit armata în două. Partea condusă de el a atacat lerusalimul și lerihonul, iar cealaltă, 
comandată de fiul său, Amun-her-khepeshef, i-a fugărit pe Șasu până la Marea Moartă și a 
capturat Edomul, apoi Moabul; după ce s-au reunit, cele două armate s-au îndreptat către Siria. 
Astfel înțelegem de ce Vechiul Testament consideră că israeliți lui Mose au rătăcit timp de 40 
de ani în deșert: au evitat să intre în Canaan de teama egiptenilor, preferând să se ascundă în 
Peninsula Sinai și în Edom. După un timp, probabil în grupuri mici, iacobiţii amestecați cu 
egipteni și midianiţi au ajuns în tărâmul făgăduit de Yahweh strămoșilor lor, unde s-au 
amestecat cu restul triburilor israelite. 

Din aceste întâmplări reiese că Mose / Akhenaten a fost victima manipulării și trădării iacobiţilor 
reîntorși în Egipt, precum și a apropiaților lui. Oare însă nu a existat și o influenţă divină în toată 
această poveste? Akhenaten făcea parte din Dinastia a XVIII-a, în timpul căreia s-a consemnat 

o serie de intervenții divine. Fondatorul dinastiei era Nebpehtire Ahmose (al cărui nume primit la 
naștere înseamnă „Copilul lui Yah”), cel care în jurul anului 1550 î.e.n. i-a gonit pe hyksoși din 
Egipt. Faraonul consemna că a reușit surprinzătoarea victorie doar cu ajutorul lui Amun, din 
acest motiv declarându-l zeu naţional. Au urmat la tron Djeserkare Amenhotep („Amun este 
satisfăcut”), Aakheperkare Djehutymose („Copilul lui Djehuty”) și Aakheperenre Djehutymose 
(tot „Copilul lui Djehuty”), fiul, nepotul și strănepotul său. Sora și soția celui din urmă, Maatkare 
Khnumt-Amun („Unită cu Amun”) Hatșepsut, a obținut apoi tronul, pe care l-a împărţit cu fiul ei 
vitreg, Menkheperre Djehutymose („Copilul lui Djehuty”) Neferkheperu, fiul lui Aakheperenre 
Djehutymose (Tuthmosis ll). Regina susţinea că tatăl ei adevărat nu era Aakheperkare 
Djehutymose (Tuthmosis |), ci zeul Amun, care a luat înfățișarea regelui când s-a împreunat cu 
mama ei. Tot el este cel care i-a încredinţat fiicei sale funcţia de monarh. După moartea ei, 
Menkheperre Djehutymose Neferkheperu (Tuthmosis Ill) a rămas singurul conducător al ţării. 
După ce a cucerit Fenicia, Canaanul și Siria, el a transformat Egiptul într-o super-putere 
mondială. Faraonul susţinea că zeul Amun i-a cerut să extindă graniţele Egiptului prin cucerirea 
Orientului Mijlociu și că în bătălia de la Meggido, împotriva unei coaliții a regilor canaaneeni, 
același zeu l-a învăţat să lanseze un atac frontal îndrăzneț împotriva inamicilor. A fost respectat 
și de evrei, redactorii Bibliei atribuindu-i miticului rege Dawid faptele sale. Pe o inscripţie de la 
Karnak este descrisă ceremonia selecţiei lui Menkheperre Djehutymose Neferkheperu ca rege, 
în templul lui Amun din Waset: el a dispărut în cer pentru a fi numit de Amun-Ra, care i-a dat 
diadema în formă de șarpe, apoi a stat alături de zeii din Consiliu în casa lui Amun-Ra. Nu știm 
cât adevăr există în poveștile despre întâlnirile regelui cu zeii, însă într-un papirus tradus de 
prințul Boris de Rachewiltz, care făcea parte din Analele lui Thutmosis III, sunt menţionate 
O.Z.N.-uri: „În anul 22, în cea de-a treia lună a iernii, la ora șase din zi, scribii din Casa Vieţii au văzut 
un cerc de foc care venea din cer... acesta nu avea cap. Din gura lui ieşea o răsuflare urât mirositoare. 
Corpul lui era lung de un rod (aproximativ cinci metri - n.a.) și lat de un rod şi acesta era lipsit de 
zgomot. Și inimile scribilor s-au îngrozit și s-au speriat, iar ei s-au azvârlit cu burta la pământ... Ei i-au 
spus Faraonului. Maiestatea sa a ordonat... a cercetat bine... şi a meditat la ceea ce s-a întâmplat şi care 
este consemnat în papirusurile din Casa Vieţii. La câteva zile după ce acesta a trecut, s-a întâmplat ca 
aceste obiecte să vină din cer mai numeroase decât oricând. Acestea străluceau mai mult decât 
strălucirea Soarelui și se răspândeau până la marginile celor patru stâlpi ai cerului. Dominatoare era 
staționarea în cer a acestor cercuri de foc. Armata Faraonului privea împreună cu el, care se afla în 
mijlocul lor. Era după cină. Imediat apoi, aceste cercuri de foc s-au ridicat sus în cer, către sud. Peşti şi 
animale înaripate sau păsări au căzut pe Pământ din cer. O minune care nu a fost auzită niciodată de la 
întemeierea acestei țări! Și Faraonul a pus să fie adusă tămâie, pentru a face pace pe Pământ... Și pentru 
ceea ce s-a întâmplat, Faraonul a ordonat să fie scris în analele Casei Vieţii... așa încât să fie reamintită 
pe vecie”. Următorii regi ai Egiptului au fost fiul lui Menkheperre, Aakheperure Amenhotep 
(„Amun este satisfăcut’) Heka lunu, și nepotul său, Menkheperure Djehutymose („Copilul lui 
Djehuty”), numiţi în mod convenţional Amenhotep || și Thutmosis IV. Pe o stelă plasată între 
labele din faţă ale Sfinxului este scris că, pe vremea când era un tânăr prinţ, Menkheperure 
Djehutymose l-a visat pe zeul Harmakhis-Khopri-Tumu, care i-a promis că îl va face faraon 
dacă va îndepărta nisipul de pe Sfinx. Se pare că zeul s-a ţinut de cuvânt, deoarece 
Menkheperure a ajuns faraon, cu toate că nu era moștenitorul de drept al tronului. lar un text 
înscris pe partea inferioară a unui scarabeu menţionează prezența zeului Aten în fruntea 
armatei faraonului în timpul unei lupte. Următorul rege al Egiptului a fost Nebmaatre Amenhotep 
(„Amun este satisfăcut”) Hekawaset (Amenhotep III). Într-un templu din Luxor, unde este 
consemnată nașterea sa miraculoasă, se spune că adevăratul său tată era zeul Amun, care 

luase forma lui Menkheperure Djehutymose când i-a fecundat mama, poveste identică cu cea a 
reginei Hatshepsut. Nebmaatre Amenhotep s-a căsătorit cu Tiye, fiica israelitului Yuya, a 
organizat imperiul egiptean în 12 secțiuni administrative, după numărul triburilor israelite, și le-a 
oferit iacobiţilor din Egipt estul Deltei Nilului. Ceea ce a fost apreciat de evrei, redactorii Bibliei 
atribuindu-i faptele sale legendarului rege Șelomo (Solomon). Tot el este cel a ordonat 
dezvoltarea cultului lui Aten (zeul apărut în fruntea armatei tatălui său) pentru a scădea influența 
lui Amun. Fiul său, Akhenaten, se considera reîncarnarea lui Asar și fiul lui Aten, iar Vechiul 
Testament menţionează numeroase întâlniri de gradul Ill dintre faraonul răzvrătit și zeul 
Yahweh. Şi fiul acestuia, Nebkheperure Tutankhamun („Imaginea vie a lui Amun”) 
Hekaiunușema, numit iniţial Tutankhaten („Imaginea vie a lui Aten”), este considerat „fiul cel 
mare al lui Aten din rai” pe un obiect descoperit în mormântul său. 

Toate aceste relatări conţin numeroase influenţe ale zeilor în destinul Dinastiei a XVIII-a. Erau 
cel puţin unii dintre acești faraoni copii ai zeilor, așa cum susțineau? Dintre toți cei 15 regi ai 
dinastiei, Akhenaten este de departe cel mai misterios 
personaj. Nu doar datorită poveștii sale, ci și din pricina 
aspectului său fizic. Întotdeauna era reprezentat cu un 
craniu alungit, cu șolduri largi, feminine, şi cu burta mare. 
S-a sugerat că aceste atribute fizice se datorau unei 
afecțiuni numite Sindromul Froehlich, responsabile atât 
pentru trăsăturile androgine, cât și pentru alungirea feţei. 
Ceea ce nu poate fi valabil în cazul de față, ținând cont că 
Sindromul Froehlich cauzează impotenţă și obezitate, iar 
Akhenaten a avut șapte copii iar în sculpturi nu a fost 
reprezentat niciodată obez. În acea vreme reprezentările artistice deveniseră realistice, ceea ce 
se observă în cazul animalelor, plantelor și oamenilor; cu toate astea, faraonul și familia sa erau 
înfățișaţi diferit: capete alungite, burţi proeminente, șolduri mari, trăsături faciale exagerate, 
mâini și picioare subțiri. Capetele alungite ale lui Akhenaten, Nefertiti și ale fiicelor lor se 
aseamănă cu cele ale așa-numiţilor „extratereștri cenușii” din ziua de astăzi. Nebkheperure 
Tutankhamun Hekaiunușema, fiul lui Akhenaten, avea craniul alungit nu doar în statui, ci și în 
realitate, după cum au descoperit cei care i-au 
cercetat mumia. Și cei doi copii ai săi morţi înainte 
de naștere, mumificaţi alături de el, prezintă aceeași 
deformare a craniului. După ce a studiat mostre 
cerebrale și osoase ale lui Akhenaten, Stuart 
Fleischmann,  profesor-asistent de  genomică 
comparativă la Universitatea Elvețiană din Cairo, a 
descoperit o genă numită CXPAC-5, responsabilă 
pentru creșterea cortexului, ceea ce a dus la mărirea 
cutiei craniene a faraonului decăzut. De asemenea, 
profesorul Fleischmann a descoperit că A.D.N.-ul lui 
Akhenaten a fost supus unor mutații puternice, de natură necunoscută. Ceea ce înseamnă că 
este posibil ca măcar unii faraoni ai Dinastiei a XVIII-a să fi fost, într-adevăr, copii ai zeilor. Nu 
făcuţi pe cale naturală, ci prin inginerie genetică. Am văzut că Veghetorii adeseori își modificau 
genetic unii dintre supușii, inserându-le gene „divine. În timpuri apropiate de cel al lui 
Akhenaten, Marduk a apelat de multe ori la ingineria genetică în cazul familiei lui Abraam, atât 
pentru a le scăpa pe femei de sterilitate, cât și pentru a le oferi bărbaţilor însușiri 

supraomenești. În Coran, zeul chiar se laudă că i-a creat pe Yișag și pe Ya'aqob și că i-a „făcut 
pe ei prototipuri”, afirmaţie din care reiese intervenţia sa. Având gene divine, cei din familia lui 
Abraam aveau pielea albă, ceea ce confirmă și unul dintre manuscrisele descoperite la Marea 
Moartă, unde nobilii egipteni se mirau „câr de albă îi este fața” soţiei lui Abraam, Sarra. 
Cercetătorii elveţieni de la Centrul de genealogie a A.D.N.-ului din Zurich, care au studiat 
A.D.N.-ul faraonilor Nebmaatre Amenhotep Hekawaset, Neferkheperure-Waenre Akhenaten și 
Nebkheperure Tutankhamun Hekaiunușema, au ajuns la concluzia că acești regi aparțineau 
rasei caucaziene, făcând parte din haplogrupul R1bla2, la fel ca peste jumătate dintre bărbaţii 
vest-europeni. Asemenea membrilor caselor regale egiptene, cei din clanul lui Abraam se 
căsătoreau între ei, pentru a păstra nealterate genele divine. Și lui Abraam, și lui Mose, zeul 
Yahweh / Marduk le-a încredințat misiunea de a se stabili în Canaan. Numele primit la naştere 
de Abraam, citit invers, înseamnă „Sufletul lui Marduk”, în timp ce Akhenaten se credea „Spiritul 
viu al lui Aten”. Cei doi chiar erau înrudiţi conform Bibliei, Abraam fiind strămoșul lui Mose, prin 
urmare amândoi aveau în componenţa lor genetică A.D.N.-ul lui Marduk. Așadar sunt mari 
șanse ca Marduk să-i fi încredințat faraonului decăzut o misiune, după cum susţine Vechiul 
Testament. Dacă punem pe seama kabbaliștilor israeliți întâlnirile de gradul IIl ale lui 
Akhenaten, intervenţiile genetice ale zeului ar fi inutile. Însă dacă ne amintim legământul dintre 
el și Abraam, totul capătă sens. Marduk a lăsat Canaanul urmașilor lui Abraam pentru a păzi 
muntele Moriyya / Sion din lerusalimul de astăzi, acel centru energetic foarte important pentru 
zeu, considerat de Kabbalah un punct spiritual din care se naște realitatea. Cele 12 triburi ale 
urmașilor lui Abraam s-au stabilit în Canaan după ce au fost expulzate odată cu hyksoșii, însă 
cel al leviţilor și o parte din celelalte s-au întors în Egipt după câteva secole. Ceea ce nu i-a 
convenit zeului, motiv pentru care i-a ordonat fostului faraon Akhenaten să scoată din Egipt 
israeliți rebeli și să îi ducă în Canaan, pentru a-și îndeplini misiunea de a păzi muntele „sfânt. 
Mose / Akhenaten era un urmaș al lui Abraam după mamă (fiica lui Yuya dintr-un trib iacobit), 
însă nu și după tată. Drept pentru care Marduk a intervenit din timp în linia paternă a noului său 
profet, îmbogăţind-o cu propriile sale gene. De ce era atât de important ca A.D.N.-ul aleșilor 
zeului să conţină o mare parte din al lui? De ce erau necesare genele divine? Ei bine, pentru a 
se realiza compatibilitatea necesară posedării. Un corp obișnuit nu poate susţine o entitate atât 
de puternică precum Marduk fără a se deteriora, prin urmare are nevoie de gene divine. Dar de 
ce posedare? Pentru a înțelege cum a ajuns Akhenaten în această postură, trebuie să aflăm 
evenimentele care i-au modelat destinul încă dinainte să se nască. 

Magia era o parte importantă a vieții egiptenilor antici. Nu doar a celor de rând, ci și a 
conducătorilor. Magia făcea parte din cultele religioase egiptene, marii preoți deținând secrete 
ale zeilor, transmise din generaţie în generaţie doar iniţiaţilor. Nu era vorba despre scamatorii 
făcute pentru a impresiona masele; ritualurile secrete, desfășurate departe de ochii publicului, 
erau cât se poate de reale. Și întunecate... Istoricul Plutarchus chiar spunea despre religia 
egiptenilor că este o știință întunecată și enigmatică. Uneori, faraonii accesau o parte dintre 
aceste cunoștințe, în special cei implicaţi în religie. Unul dintre ei a fost Menkheperure 
Djehutymose (Tuthmosis IV), cel care a notat pe o stelă plasată între labele din față ale 
Sfinxului că zeul Harmakhis-Khopri-Tumu i-a apărut într-un vis și i-a promis că îi va da tronul 
Egiptului dacă va îndepărta nisipul de pe Sfinx. Tot el a menţionat într-un text înscris pe partea 
inferioară a unui scarabeu prezența zeului Aten în fruntea armatei sale. Menkheperure 
Djehutymose avea o înclinaţie către religie, ceea ce se observă din cele două relatări ale sale. 
Se știe că el a ridicat o capelă unică lângă templul principal din Karnak pentru oamenii care nu 
aveau dreptul de a intra în templu, un loc în care zeul Amun putea auzi rugăciunile oricui. După 

ce i-a fost examinată mumia s-a descoperit că faraonul suferea de epilepsie temporală, care 
provoacă religiozitate și viziuni spirituale intense, ceea ce ar putea explica cele două întâlniri ale 
sale de gradul III. În timpul domniei acestui rege religios a venit în Egipt iosefitul Yuya împreună 
cu israeliţii săi. Dintr-un motiv necunoscut, într-o vreme în care egiptenii nu suportau semiții 
asiatici din cauza hyksoșilor, emigrantul Yuya a reușit să se căsătorească cu Tjuyu, o 
descendentă a reginei Ahmose-Nefertari (soţia fondatorului Dinastiei a XVIII-a), o femeie extrem 
de influentă, cu multe funcţii în diversele culte religioase ale Egiptului. El a devenit un profet al 
lui Min, „Administrator al vitelor” zeului și mai târziu socrul și sfetnicul principal al faraonului 
Nebmaatre Amenhotep Hekawaset, primind titlurile „Locotenentul regelui”, „Stăpânul cailor” şi 
„Tatăl zeului”. Este posibil ca Yuya să-i fi oferit faraonului atras de misticism secretele Kabbalei 
evreiești în schimbul permisiunii de a se stabili în Egipt cu tribul său și a unor câștiguri 
materiale, cum ar fi căsătoria cu Tjuyu, avere, titluri nobiliare și promisiunea înrudirii prin 
căsătoria copiilor lor. 

Ceea ce s-a și întâmplat: odată ajuns pe tron, Nebmaatre Amenhotep Hekawaset, fiul lui 
Menkheperure Djehutymose, s-a căsătorit cu Tiye, fiica lui Yuya și Tjuyu. Nu ar fi fost prea greu 
ca Yuya să încheie această înțelegere cu un faraon religios, ţinând cont că el era un profet al lui 
Min, adică un preot care comunica cu zeul. lar puterea Kabbalei este seducătoare pentru un 
rege care considera că un zeu i-a acordat tronul. Printre învăţăturile secrete ale Kabbalei se 
numără și diverse metode de invocare și de comunicare cu puternice entități malefice, nimeni 
alții decât Veghetorii. Însă aceste secrete vin cu un preț, cel suprem fiind sacrificarea copiilor. 
Pentru ca iniţiatul să-și dovedească fidelitatea, trebuie să ofere divinității pe care o invocă viața 
primului său născut, moștenitorul său. Această parte întunecată a misticismului ebraic apare și 
în Biblie de câteva ori: Abraam a vrut să-l sacrifice pe Yișaq (care nu era primul său fiu, dar era 
moștenitorul) lui Yahweh iar pe Yișma'el (fiul său cel mare) l-a trimis în deșert ca să moară, în 
povestea lui Mose faraonul a ordonat uciderea primilor născuţi ai israeliților, la fel și Hordos 
(Irod) în povestea lui lesous, Yahweh a ucis primii născuţi ai egiptenilor înainte de Exod, Yiptah 
(leftae) din Gilead și-a sacrificat fiica pentru Yahweh, Leviticul interzice sacrificarea copiilor în 
numele zeului Moloch, iudeii „au zidit locurile înalte la Tofet, în valea fiilor lui Hinom, ca să-și ardă 
fiii şi fiicele cu foc” (Cartea lui Yirmiyahu 7:31) și „au făcut înălțimi pentru Baal, ca să ardă pe fiii lor 
cu foc” (Cartea lui Yirmiyahu 19:4), regele Ah'az „a trecut pe fiii săi prin foc făcând urăâciunile 
popoarelor pe care le alungase Yahweh dinaintea fiilor lui Yisra el" (Cartea a Doua a Cronicilor 28:3) 
iar regele Menașșe „a trecut prin foc pe fiii săi în valea Ben-Hinom și a făcut vrăjitorie, farmece şi 
magie; a adus oameni care chemau duhurile morţilor şi fermecători” (Cartea a Doua a Cronicilor 
33:6) și „a trecut pe fiul său prin foc, a ghicit, a vrăjit, a adus oameni care se îndeletniceau cu chemarea 
morților şi vrăjitori” (Cartea a Patra a Regilor 21:6). În Europa, evreii au fost acuzaţi de multe ori 
de uciderea copiilor creștini, în special în perioada sărbătorilor iudaice, cea mai veche atestare 
documentară a unei astfel de acuzaţii datând din 1144 (în Norwich din Anglia). Sacrificiile 
făceau parte din toate religiile vechi, de obicei animalele fiind cele jerifite; însă pentru obținerea 
unor favoruri mari din partea puternicelor divinităţi întunecate era nevoie de sacrificiul suprem. 
În aceste condiții, pentru a putea primi secretele Kabbalei și pentru a beneficia de sprijinul 
Veghetorilor, faraonul Menkheperure Djehutymose ar fi trebuit să își sacrifice primul fiu. Nu știm 
mai nimic despre copiii săi, în afara celui care i-a urmat la tron, însă știm că cel puţin unul dintre 
ei, prinţul Amenemhat, a murit în copilărie în condiţii necunoscute. 

După moartea lui Menkheperure a devenit rege fiul său, Nebmaatre Amenhotep Hekawaset, 
care s-a căsătorit cu Tiye, fiica lui Yuya și Tjuyu, imediat ce a ocupat tronul. Acesta, care 
susținea că adevăratul său tată nu era regele Menkheperure Djehutymose, ci zeul Amun, era și 

el atras de religie. Sau, mai exact, de puterea magiei din spatele religiei. Încă de la începutul 
domniei sale a început să refacă templele vechi din Waset și să construiască altele noi. Curtea 
principalului templu theban a fost decorată cu reprezentări ale zeităților Amun, Mut și Khonsu; în 
templul zeiței Mut au fost amplasate 600 de statui ale zeiței Sekhmet. Unele dintre cele mai 
impresionante statui ale Egiptului au fost construite din ordinul său, așa cum sunt cele din 
templul lui Soleb din Nubia sau coloșşii care îl reprezintă chiar pe el. Mai mult ca sigur, și 
Nebmaatre Amenhotep Hekawaset a fost inițiat în tainele Kabbalei, la fel ca tatăl său. Astfel s-ar 
explica funcţiile pe care i le-a oferit socrului său, Yuya, precum și dăruirea Deltei Estice rudelor 
israelite ale reginei Tiye. Dacă este adevărat, atunci și acest faraon ar fi trebuit să își sacrifice 
primul fiu. Nu știm dacă așa au stat lucrurile, însă știm că prinţul Djehutymose, fiul cel mare al 
faraonului și al reginei Tiye, a murit în condiţii misterioase. Și viața celui de-al doilea fiu, 
Akhenaten, a fost pusă în pericol, Tiye trimițându-l departe de palatul regal, la rudele ei israelite 
din Delta Estică a Nilului. Dacă dăm crezare legendelor evreiești care spun că faraonul a vrut 
să-l omoare pe Akhenaten în copilărie, cel mai probabil era vorba 
despre un sacrificiu ritualic obligatoriu în Kabbalah. Preotul 
Manethon sugera și el că Nebmaatre Amenhotep Hekawaset și 
tatăl său se îndeletniceau cu invocarea zeităților, notând că 
preotul, scribul și arhitectul Amenhotep, fiul lui Hapu, i-a dat un 
sfat unui rege numit Amenophis, care era „dornic să devină un 
spectator al zeilor la fel cum Oros, unul dintre predecesorii săi în acel 
regat, a dorit acelaşi lucru înaintea lui”. Acest fiu al lui Hapu a fost 
arhitectul lui Nebmaatre Amenhotep Hekawaset, fără îndoială 
acest rege fiind Amenophis din relatarea lui Manethon. lar „Oros, 
unul dintre predecesorii săi”, nu poate fi decât tatăl său, 
Menkheperure Djehutymose (Tuthmosis IV), cel care susținea că 
zeul Haru (Horos pentru greci) i-a dat tronul Egiptului. Cei doi 
faraoni doreau să devină spectatori ai zeilor adică să vadă zeii, ceea ce puteau realiza doar prin 
ritualurile kabbalistice de invocare, exact concluzia la care am ajuns şi noi. lar cele mai multe 
legături dintre Nebmaatre Amenhotep și magie se găsesc în povestea biblicului Șelomo 
(Solomon). 

Nu există nici măcar o singură dovadă că ar fi existat regele Șelomo în Israel. Arheologii nu au 
descoperit nicio urmă de-a lui, numele său nu este menţionat în nicio cronică extrabiblică din 
acea vreme iar înțelepciunea cu care se presupune că era înzestrat era necunoscută 
popoarelor vecine contemporane. În plus, nu există nicio dovadă că Israelul ar fi fost vreodată o 
mare putere militară sau un imperiu, așa cum susţine Vechiul Testament. Adevărul este că 
faptele biblicului Șelomo sunt cele ale lui Nebmaatre Amenhotep Hekawaset (Amenhotep III). 
lată câteva exemple: în Biblie, Șelomo a moștenit de la tatăl său Imperiul Israelit iar el a 
menţinut relaţiile diplomatice; în realitate, Nebmaatre a moștenit de la tatăl său Imperiul 
Egiptean creat de Menkheperre Djehutymose Neferkheperu iar el a menţinut relaţiile 
diplomatice. Se spune că Şelomo s-a căsătorit cu multe prințese de diferite naţionalităţi; 
Nebmaatre a făcut același lucru, căsătorindu-se cu două prințese din Siria, două din Mitanni, 
două din Babilon și una din Arzawa. Una dintre soțiile lui Șelomo era fiica faraonului; una dintre 
soțiile faraonului Nebmaatre era fiica sa cea mare, Sitamun. La bătrânețe, Șelomo s-a închinat 
la Astarte și la Moloch; Nebmaatre a primit la bătrâneţe o statuie a lui Iștar de la regele Tușratta 
din Mitanni, pentru a se vindeca de durerile de dinţi. Șelomo a schimbat organizarea militară, 
introducând carele de luptă ca armă esenţială; Nebmaatre a organizat carele de luptă ca unitate 


> aa |< 


separată de război. Șelomo avea 12 ispravnici care îi administrau imperiul; Nebmaatre și-a 
împărțit imperiul în 12 secţiuni administrative. În timpul domniei lui Şelomo, imperiul său a 
devenit tot mai fragil; au apărut probleme în sudul Palestinei și în Edom, Rezon a cucerit 
Damascul iar influența regelui israelit s-a diminuat în Siria. În timpul domniei lui Nebmaatre, 
imperiul său a devenit tot mai fragil; au apărut rebeliuni în sudul Palestinei și în Edom, influenţa 
sa a scăzut în Siria iar regele hitit Suppiluliuma a ameninţat nordul Siriei, inclusiv Damascul. 
Șelomo i-a dat lui Hiram, regele din Tyr, 20 de cetăţi din pământul Galileei; Nebmaatre i-a dăruit 
prințului Abimilku (care a devenit rege în Tyr după moartea tatălui său) cetăţile Huzu și Zerbitu 
din Galileea. Şelomo a construit orașe pentru provizii și garnizoane și a reconstruit orașele 
Hatzor, Meggido, Gezer, Milo, Bet-Horonul de Jos, Balat și Tadmor; Nebmaatre a reconstruit 
Hatzor, Meggido, Gezer, Milo, Bet-Șean și Lachiș. Șelomo a construit zidul Ierusalimului, Primul 
Templu al lui Yahweh și un palat; Nebmaatre și-a construit un palat la Waset și temple în 
aproape toate orașele din Canaan unde avea garnizoane. Şelomo a domnit timp de 40 de ani; 
Nebmaatre, 38. După moartea lui Șelomo, Imperiul Israelit a fost distrus, divizându-se în două 
părţi; după moartea lui Nebmaatre, Egiptul a ajuns în pragul colapsului din cauza reformelor 
religioase ale lui Akhenaten. La bătrânețe, Șelomo a renunţat la zeul tatălui său, preferându-i pe 
alții; deși oficial era un devotat adept al lui Amun, Nebmaatre dezvolta pe ascuns cultul lui Aten. 
Șelomo este lăudat pentru înţelepciunea sa legendară; într-o inscripţie, Nebmaatre se considera 
la fel de înțelept ca Djehuty, zeul înţelepciunii. Tatăl lui Șelomo era Dawid, scris în ebraică Dwd, 
care în egipteană devine Tht, adică Thoth sau Tuth; tatăl lui Nebmaatre era Menkheperure 
Djehutymose sau Tuthmosis IV. Numele Solomon, atribuit de greci biblicului Șelomo, este 
format din „soľ („Soare” în latină) și „omon”, un derivat al numelui Amon; în timpul Dinastiei a 
XVIII-a a avut loc fuziunea dintre Amun și Ra (zeul Soarelui), noua zeitate fiind numită Amun- 
Ra. Într-o nuvelă publicată în 1992, rusul Victor Pelevin prefera varianta Omon Ra. Cu alte 
cuvinte, Solomon este o formă ascunsă a numelui Amun-Ra, zeul suprem al Egiptului în timpul 
lui Nebmaatre. Ținând cont de toate aceste asemănări, putem concluziona că redactorii biblici 
au inventat personajul Șelomo folosindu-l ca model pe Nebmaatre Amenhotep Hekawasei. Cum 
faptele primului sunt în realitate ale celui de-al doilea, putem afla din legendele lui Șelomo mai 
multe amănunte despre tatăl lui Akhenaten. 

Miturile medievale arabe și europene îl prezintă pe Șelomo ca fiind un puternic vrăjitor care 
controla spiritele cu ajutorul unui inel magic, primit de la un înger. Inelul avea gravat un simbol 
numit „Sigiliul lui Solomon”, de forma unei hexagrame (simbolul statului Israel și al zeului 
evreilor). Ajutat de inel, regele Șelomo a invocat demoni pe care i-a interogat pentru a le afla 
secretele. Se mai spune că a obligat demonii să construiască Templul lui Yahweh, alături de 
oameni. În Cartea Numelor Mortale, tradusă din manuscrise arabe găsite într-o clădire din 
Spania, Figituș, regele djinnilor, a adus în faţa lui Șelomo 72 de djinni pentru a-și mărturisi 
păcatele. Într-un alt mit, djinnul Sakr a reușit să fure inelul regelui și mai apoi tronul, conducând 
țara timp de 40 de zile. Șelomo și-a recuperat inelul și l-a închis pe Sakr într-o cutie de fier, pe 
care a aruncat-o într-o prăpastie dintr-o ţară îndepărtată. Alte legende susţin că regele obișnuia 
să se plimbe prin lume, uneori folosindu-se de un covor zburător. Nu lipsesc referirile la 
povestea lui Mose: în Testamentul lui Solomon, demonul Abezethibou este cel care a 
înverșunat inima faraonului pentru a nu-i lăsa pe israeliți să plece, iar într-un alt mit demonul 
Amelouith a ajutat vrăjitorii egipteni împotriva lui Mose. Nu se știe ce s-a întâmplat cu inelul 
magic, însă istoricul Flavius losephus menţiona în primul secol că un anume Elazar avea un 
inel cu care comanda demoni, pe care l-a folosit și în prezenţa viitorului împărat roman 

Vespasianus. Conform folclorului iudaic, această „joacă” a regelui Șelomo cu demonii l-a făcut 

să-și piardă în cele din urmă credinţa în Yahweh. Dacă faptele biblicului Șelomo sunt în realitate 
ale lui Nebmaatre Amenhotep Hekawaset, înseamnă că într-adevăr el a fost iniţiat în tainele 
Kabbalei, ceea ce l-a ajutat să păstreze prosperitatea imperiului său. „Și a început Șelomo să 
slujească Astartei, zeița sidonienilor, şi lui Moloch, idolul amoniţilor” (Cartea a treia a Regilor 11:5), 
spune Biblia. În cultul lui Moloch se practica sacrificarea ritualică a copiilor; fiind un adept al 
acestei divinităţi, înseamnă că faraonul Nebmaatre și-a sacrificat primul fiu, prinţul 
Djehutymose, așa cum bănuiam deja. Deși oficial era un adept al întunecatului Amun, pe 
ascuns dezvolta cultul lui Aten, un străvechi aspect al Soarelui. Entităţile pe care le invoca nu 
erau deloc pozitive, așa cum era prezentat Aten, ceea ce afirmă și legendele lui Şelomo, care le 
consideră demoni. În realitate era vorba despre clasicul truc al Veghetorilor, care obișnuiau să 
se declare entități pozitive, iar pe inamicii lor, Celeștii, divinități malefice. Aten derivă din Atem 
sau Atum, unul dintre numele egiptene ale lui Enlil; însă Aten al Dinastiei a XVIII-a nu era 
străvechiul Atem. Cercetătorii au descoperit că Nebmaatre Amenhotep Hekawaset nu doar l-a 
ales pe Aten ca divinitate personală, ci chiar a ajuns să se identifice cu zeul. Ceea ce este bizar, 
ținând cont că până atunci se considera fiul lui Amun. Identificarea sa cu acest zeu necunoscut 
poate fi pusă pe seama posedării. În ocultism, indiferent dacă vorbim despre spiritism ori despre 
alte forme de invocare ale unor entităţi, se obișnuiește ca spiritelor să le fie oferită o gazdă 
umană pentru o scurtă perioadă de timp. În cultele egiptene, la fel ca în cele șamanice, se 
foloseau droguri halucinogene, care provocau preoţilor o stare de transă ce bloca gândirea 
conştientă, permiţând astfel spiritelor să preia controlul corpurilor pe care le posedau. 
Capturarea și interogarea demonilor din legendele lui Șelomo nu ar fi putut avea loc fără 
posedarea temporară a unor trupuri umane. Prin urmare, echivalarea faraonului cu zeul ar 
putea însemna că trupul său devenise o gazdă a acelei entități. Astfel se explică și motivul 
pentru care Akhenaten se considera fiul lui Aten. Și nașterea „miraculoasă” a lui Nebmaatre 
poate fi pusă pe seama posedării; zeul Amun nu a luat înfățișarea tatălui său când s-a 
împreunat cu Mutemwiya, ci a intrat în corpul tatălui său. Ceea ce pare posibil, ţinând cont că și 
Menkheperure Djehutymose a fost iniţiat în tainele Kabbalei, invocând spirite malefice. Prezenţa 
lui Aten în fruntea armatei egiptene, în locul faraonului, fără a fi văzut de nimeni, poate fi încă o 
mărturie a posedării. La fel și relatarea reginei Hatshepsut, care și ea susținea că Amun i-a 
fecundat mama luând înfățișarea regelui Aakheperenre Djehutymose. 

Akhenaten a fost și el iniţiat în misterele Kabbalei israeliților, la fel ca tatăl și bunicul său. 
Inițierea a avut loc în Tjaru / Avaris din Delta Estică, printre israeliți lui Yuya, acolo unde tatăl 
său dezvoltase primul cult al lui Aten. Apelând la această practică, fără îndoială că și Akhenaten 
a fost posedat temporar de divinitatea care îl modificase genetic atât pe el, cât și pe strămoșii 
săi, pentru a realiza compatibilitatea necesară posedării. Spre deosebire de tatăl și bunicul său, 
despre care nu avem multe detalii, în cazul lui Akhenaten posedarea este evidentă. Biblicul 
Mose dă dovadă de dublă personalitate, ceea ce a observat și Sigmund Freud, care considera 
că au existat două personaje compilate într-una singură: unul egiptean și unul midianit, unul 
blând și răbdător, celălalt autoritar, iute la mânie și chiar violent. Freud nu a luat în calcul 
posedarea, ceea ce poate explica cele două personalităţi diferite ale faraonului decăzut. Religia 
lui Aten era puternic spiritualizată, Akhenaten chiar considerându-se „trăind în Maat (adevăr - 
n.a.)”, ceea ce ar însemna că blândețea și răbdarea făceau parte din caracterul lui. Atribute 
opuse celor pe care le-a afișat prin latura sa tiranică, ieșite în evidenţă mai ales în povestea 
biblică. Yahweh era crud, dur, sângeros și violent, prin urmare momentele în care faraonul afișa 
aceste aspecte erau cele în care zeul prelua controlul trupului său. Schimbarea personalităţii 
sale este evidentă chiar și din datele istorice: cât timp a împărțit tronul cu tatăl său și în primii 

ani de domnie a avut un comportament normal; brusc s-a schimbat și a aplicat o reformă 
religioasă la care nimeni nu se aștepta. Interzicerea tuturor divinităţilor cu excepţia uneia ne 
dezvăluie identitatea zeităţii care îl poseda: Marduk era cel care s-a impus ca zeu suprem şi mai 
apoi ca singur dumnezeu în Babilon, în Persia și în Israel după ce a ajuns conducătorul suprem 
al Pământului. Marduk era cel care îl poseda pe Akhenaten din când în când, cel mai probabil 
doar în timpul ritualurilor mistice. În rest, zeul a apelat la alte metode pentru a-și contacta 
profetul și supușii din Sanhedrin. Poate că a preferat să-l posede pe Aaron, care săvârșea din 
umbră „minunile” atribuite lui Mose. Sau poate avea o altă metodă. 

Pentru a înțelege posedările „divine” avem ca exemplu Eneida poetului roman Publius Vergilius 
Maro, unde este descris un caz de posedare „a Sibilei, pe care Apollo o umple de duhul lui puternic 
şi-i dezvăluie viitorul”. După ce i-a anunţat pe troienii refugiaţi în Italia că „a sosit timpul să cercetăm 
oracolul! Zeul! lată zeul!”, preoteasa „se schimbă deodată la faţă, părul i se despleti, începu să găfăie, 
iar sânul i se umflă într-un zbucium cumplit. Părea că se face mai mare, iar glasul nu mai era glas de 
om, învolburat fiind de suflarea tot mai apropiată a zeului”. Din cauza acestei transformări a 
preotesei, „un fior de gheață străbătu prin oasele troienilor”. După ce semizeul Eneas (Aineias în 
greacă) a vorbit cu zeul, „nedomolită încă de puterea lui Apollo, preoteasa se frământa însă prin 
peşteră şi căuta să izgonească din suflet duhul puternic al zeului, ce-i osteni şi mai mult gura plină de 
spume, îi potoli avântul sălbatic şi o mlădie, robind-o voinţei lui”. Prin gura preotesei pe care o 
posedase, zeul Apollo i-a oferit semizeului răspunsurile căutate; „cu astfel de cuvinte Sibila din 
Cume îşi rosti cumplitele-i taine din fundul templului și mugi în peșteră, înfăşurând adevărul în vorbe 
întunecate; atât de tare o lovise Apollo cu frâul lui şi-i îmboldise sufletul rătăcit. De îndată ce-i trecu 
furia-i profetică şi i se potoli gura înspumată, eroul Eneas începu...”. lar acest episod ar părea rupt 
dintr-un film de groază dacă nu ar fi fost scris în Roma antică acum mai bine de 2000 de ani... 
Un caz de posedare la scurt timp după moartea lui Akhenaten se întâlnește într-o poveste din 
timpul faraonului Usermaatre-Setepenre Ramesses Meryamun (Ramses cel Mare), fiul lui 
Menmaatre Seti Merenptah din Dinastia a XIX-a. În cel de-al cincisprezecelea său an de 
domnie (1268 î.e.n.), regele a aflat că sora din Bakhtan a reginei sale s-a îmbolnăvit grav. Astfel 
că a trimis în Bakhtan 12 dintre cei mai buni medici ai săi, care s-au întors fără niciun rezultat. 
Ramesses l-a trimis apoi pe cel mai bun magician al său să rezolve problema, însă nici acesta 
nu a reușit să o vindece pe prințesă. Totuși a reușit să identifice cauza bolii: sora reginei 
Egiptului era posedată de un spirit malefic, pe care doar zeul Khonsu îl putea izgoni. Ramesses 
a trimis în Bakhtan statuia lui Khonsu din templul său din Luxor, iar zeul a izgonit spiritul malefic 
din prințesă după ce o posedase timp de nouă ani. 

Intervenţia unor entităţi eterice în povestea lui Akhenaten este confirmată de cartea VALIS din 
1978, în care scriitorul american Philip Kindred Dick susţinea că a intrat în contact cu o entitate 
care i-a transmis că „lumea noastră încă este condusă în secret de rasa ascunsă care descinde din 
Ikhnaton (Akhenaten - n.a.), iar cunoaşterea lui sunt informaţiile Macro-Minţii însăşi... De la Ikhnaton 
această cunoaștere a trecut la Moise şi de la Moise la Ilie, Nemuritorul, care a devenit Christos. Dar în 
spatele tuturor numelor există un singur Nemuritor, iar acela suntem noi”. Dick mai vorbea și despre 
un semnal cifrat, trimis în eter în 1974, care conţinea două cuvinte: „King Felix” („Regele fericit”). 
Acel semnal cifrat „nu era destinat oamenilor, ci descendenților lui Ikhnaton, rasa cu trei ochi care, în 
secret, există alături de noi”. Despre descendenții cu trei ochi ai lui Akhenaten (adică „iluminații”, 
cei ce aveau deschis al treilea ochi, care aduce cunoaștere), una dintre entităţi i-a spus că 
„aceştia sunt constructorii originali”, iar alta i-a replicat: „Nu ne-am oprit niciodată... Încă mai 
construim. Am construit lumea asta, această matrice spațiu-timp”. Ceea ce reprezintă o referire la 
masoni („zidari” în traducere exactă), care susţin că își au originea în Egiptul antic, din timpul 

construirii Templului lui Solomon. Cum masoneria este condusă de o elită sionistă care 
formează Marele Sanhedrin iudaic, prezent și în anturajul lui 
Akhenaten / Mose, este posibil să existe o legătură. Ordinul 
Cavalerilor Templieri, înființat de un grup de nobili francezi care au 
descoperit secretele Kabbalei, este predecesorul francmasoneriei de 
astăzi. Templierii comunicau cu o entitate malefică, numită 
Baphomet, care le transmitea ordine prin intermediul unui potir numit 
Sfântul Graal. Cea mai cunoscută reprezentare a acestui demon 
este desenul magicianului evreu Eliphas Levi din secolul al XIX-lea, 
numit „Baphomet din Mendes”, Mendes fiind numele dat de greci 
orașului egiptean Djedet din Delta Nilului. Deloc surprinzător, 
egipteanul Baphomet al lui Levi prezintă trăsături masculine și 
feminine, la fel ca Akhenaten în sculpturi. Mesajul ascuns în această 
reprezentare grafică reprezintă secretul bine ascuns de elita sionistă, și anume posedarea lui 
Mose / Akhenaten. Poate tot din acest motiv artistul Michelangelo Buonarroti l-a reprezentat pe 
Mose cu coarne în celebra sa sculptură de la Roma. 

Dacă Akhenaten era un practicant al Kabbalei, înseamnă că și el ar fi trebuit să-și sacrifice 
primul fiu divinității malefice pe care o invoca, așa cum cerea tradiţia. Singurul său fiu a fost 
Tutankhamun. Să fi încercat faraonul să îl ucidă? Biblia susține că sângele primului născut a lui 
Mose a fost într-adevăr vărsat. În /eșirea, pe când se întorcea cu familia sa în Egipt, „la un popas 
de noapte, pe cale, l-a întâmpinat îngerul lui Yahweh şi a încercat să-l omoare. Dar Sippora, luând un 


cuțit de piatră, a tăiat împrejur pe fiul său şi atingând picioarele lui Moșeh a zis: «Tu-mi eşti un sof 
crud!». Și s-a dus Yahweh de la el; iar ea, din pricina acestei tăieri împrejur, i-a zis lui Moşeh: «Soț 
crud!»" (4:24-26). Varianta oficială a interpreţilor Bibliei este că Yahweh s-a supărat pe profetul 
său pentru că nu și-a circumcis fiii, așa că s-a decis să îl omoare, însă este greu de crezut că, 
pentru un prepuț, un zeu ar fi fost în stare să lase baltă scoaterea din Egipt a israeliților, 
omorându-l pe Mose după ce i-a încredinţat o misiune foarte importantă. O variantă mai logică 
ar fi dorinţa lui Akhenaten de a-și sacrifica fiul pentru divinitatea sa. Nefertiti a aflat și, în timpul 
ritualului, a circumcis rapid băiatul, oprindu-și soțul la timp. Zeul a fost mulțumit de sângele 
vărsat al copilului „și s-a dus Yahweh de la el'. lar ea, „din pricina acestei tăieri împrejur, i-a zis lui 
Moşeh: «Soft crud!»'. Poate de teamă că Akhenaten ar fi putut încerca din nou să-l omoare pe 
tânărul prinţ Nefertiti a ales să nu locuiască împreună cu soţul ei, ci cu fetele lor și cu băiatul 
într-un palat din nordul capitalei Akhetaten. Și poate că tot din acest motiv ea a pus la cale 
complotul care l-a obligat pe faraon să abdice și să fugă în Sinai. Am văzut că prin 1337 î.e.n., 
pe când Tutankhamun (numit atunci Tutankhaten) avea doar șapte ani, Akhenaten a fost 
avertizat cel mai probabil de unchiul său, ltinetjer Ay, conducătorul armatei. După fuga lui a fost 
ucis fratele său, Smenkhkare, iar Nefertiti a devenit conducătoarea supremă a Egiptului sub 
numele Ankhkheperure Neferneferuaten. Când Akhetaten s-a întors pentru a-și revendica 
tronul, fiul său era mort de câţiva ani buni. Astfel, apare o nouă întrebare: nu ar fi posibil ca a 
zecea plagă biblică, uciderea primilor-născuţi ai egiptenilor, să fi fost în realitate un sacrificiu 
kabbalistic realizat de israeliți pentru a atrage ajutorul lui Yahweh? Conform Bibliei, Yahweh a 
spus: „Eu însă voi învârtoşa inima lui Faraon şi voi arăta mulțimea semnelor mele şi a minunilor mele în 
pământul Egiptului. Faraon nu vă va asculta, dar eu îmi voi pune mâna asupra Egiptului şi voi scoate 
oştirile mele, pe poporul meu, pe fiii lui Yisra el din pământul Egiptului, cu mare izbândă. Când voi 
întinde mâna mea asupra Egiptului şi voi scoate pe fiii lui Yisra 'el din mijlocul lui, atunci vor cunoaşte 

toți egiptenii că eu sunt Yahweh” (Ieşirea 7:3-5). Doar după acest genocid zeul a renunţat la a-i 
„învârtoşa inima lui Faraon” şi a decis să-i scoată pe „fiii lui Yisra 'el din mijlocul” Egiptului. 

Deși am aflat secretele întunecate ale celui mai mare profet al evreilor, mai rămâne o 
nelămurire. Considerând relatarea biblică măcar parţial adevărată, de ce faraonul Menpehtyre 
Ramesses le-a permis israeliților și adepților lui Akhenaten să plece din Egipt iar mai apoi s-a 
răzgândit? E drept că avea o vârstă înaintată, însă nu putem considera că s-a răzgândit din 
cauza mofturilor bătrânești. În Ieşirea, Yahweh îi îndeamnă pe israeliți „să ceară împrumut vase de 
argint şi vase de aur şi haine” de la egipteni, pe care să le ia cu ei în Canaan. Cu alte cuvinte, să 
fure. Așadar, acesta pare a fi motivul pentru care au fost urmăriţi de faraon; când și-a dat 
seama că a fost furat, Menpehtyre Ramesses și-a luat soldaţii și a plecat în urmărirea hoţilor. 
Însă nu putea fi vorba despre haine și vase. Trebuie să fi fost ceva foarte important pentru 
egipteni. Ce ar fi putut fura grupul lui Akhenaten atât de important? 

Într-un vechi mit egiptean, prezentat de New Larousse Encyclopaedia of Mythology, zeul 
suprem Ra a introdus într-o „cutie de aur” câteva obiecte: „varga” (bastonul) lui, o șuviţă de păr și 
„uraeus"-ul (o cobră cu pielea de la ceafă extinsă, confecţionată din aur, care era purtată pe 
acoperământul regal al capului). După înălţarea lui Ra la cer, când 
Geb, zeul Pământului, a venit la putere, a cerut să-i fie adusă cutia. 
În momentul în care a fost deschisă, din ea a ţâșnit o flacără, 
descrisă ca „respirația şarpelui divin”, care l-a ars pe zeu și i-a ucis 
toți curtenii. Fiind un talisman periculos, cutia lui Ra a rămas închisă 
într-o fortăreață de pe „hotarul răsăritean” al Egiptului, locaţia ei fiind 
cunoscută doar de faraoni. Egiptenii au lăsat în urmă multe 
reprezentări grafice ale cutiei lui Ra; în timpul festivalurilor religioase, 
preoții plimbau în jurul templelor reproduceri ale ei. Chiar și în 
mormântul lui Tutankhamun s-a descoperit o replică a cutiei de aur a 
lui Ra, păzită de o statuetă a lui Inpu (Anubis), ca un secret luat de 
faraon cu el în lumea de dincolo. Nu putem ști cu siguranță dacă 
israeliții au furat cutia zeului-soare însă, conform Bibliei, în deșertul Sinai aveau cu ei una 
asemănătoare, Chivotul Legământului, în care au fost introduse tăblițele cu cele zece porunci, o 
cupă de aur cu mană și toiagul lui Aaron. Vechiul Testament susţine că și această cutie a făcut 
victime, în Cartea a Doua a Regilor Uzzah fiind ucis după ce a atins-o (6:6-8), iar în Cartea 
Întâia a Regilor „a lovit Yahweh pe locuitorii din Beth Șemeş, pentru că ei s-au uitat la chivotul lui 
Yahweh, şi a ucis din popor cincizeci de mii şaptezeci de oameni” (6:19), întocmai ca în mitul 
egiptean. Deși în povestea biblică Chivotul a fost realizat în Sinai, la porunca lui Yahweh, ar fi o 
coincidență cam mare ca israeliţii să fi realizat unul la fel cu cel al egiptenilor imediat după fuga 
din Egipt. Pe lângă aspectul identic al celor două cutii, și conținutul lor este asemănător: într- 
una se găsea toiagul lui Ra, în cealaltă cel al lui Aaron; într-una o coroană de aur, în cealaltă o 
cupă de aur. Diferenţa o reprezintă cel de-al treilea obiect, părul lui Ra într-o parte și tăblițele 
legii scrise cu degetul lui Yahweh în cealaltă. Să nu uităm că ambele erau capabile să ucidă un 
număr mare de oameni, ceea nu înseamnă decât un singur lucru: Chivotul Legământului era 
Cutia lui Ra, furată de israeliți la plecarea din Egipt. Fortăreața de pe „hotarul răsăritean” al 
Egiptului, în care a fost ascunsă cutia, nu poate fi decât Tjaru sau Zarw din nord-estul Deltei 
Nilului, fostă Avaris, redenumită Pi-Ramesses de faraonul Menpehtyre Ramesses. Aici s-au 
stabilit atât hyksoșii când au invadat Egiptul, cât și iacobiţii lui Yuya după ce Nebmaatre 
Amenhotep Hekawaset le-a dăruit cetatea. Orașul a reprezentat reședința lui Menpehtyre 
Ramesses și a fiului său, Menmaatre Seti Merenptah. De ce și-ar fi ales doi faraoni ca reședință 

o cetate de la frontiera Egiptului, aflată într-o regiune deșertică inospitalieră, în care erau exilați 
infractorii din întreaga ţară și israeliţii pe care îi detestau? Singurul motiv este supravegherea 
îndeaproape a Cutiei lui Ra. Când a aflat că Akhenaten a furat-o la plecare, Menpehtyre 
Ramesses și-a strâns soldaţii pe care îi avea cu el și a fugit în urmărirea hotilor fără a sta prea 
mult pe gânduri. 

Ce era Cutia lui Ra sau Chivotul Legământului? În mitul egiptean o rază ieșită din ea i-a distrus 
curtenii lui Geb, iar în cel ebraic pe Uzzah și 50.070 de locuitori ai orașului Beth Șemeș. În 
Cartea lui Yehoșu'a, „căpetenia oștirii lui Yahweh” l-a învăţat pe liderul israeliților să înconjoare 
timp de șapte zile lerihonul, purtând Chivotul Legământului, iar în a șaptea zi să facă gălăgie, 
ceea ce a dus la prăbușirea zidurilor cetăţii. Israeliții conduși de Dawid au luat cu ei cutia în 
lupta împotriva amoniţilor. Când Chivotul a fost trimis de filisteni în Gath și în Ekron, locuitorii 
orașelor s-au umplut de bube. Prin urmare, era o armă ce emitea radiaţii (care au provocat 
bubele filistenilor), capabilă și să lanseze o rază mortală. Se pare că era și un mijloc de 
comunicare între Yahweh și aleşii săi, după cum susţine Vechiul Testament. Cel mai probabil 
nu cutia era arma, ci arma era închisă în cutie alături de un aparat de emisie-receptie, cutia fiind 
protejată de un câmp electric puternic (Uzzah a fost trăsnit când a atins-o). Arma lui Ra / Anu, 
închisă în Chivotul Legământului, este menţionată și în scrierile altor culturi. De exemplu, Nabu- 
na'id, ultimul conducător al Imperiului Neo-Babilonian, nota că zeul Sin i-a distrus inamicii cu o 
rază de lumină emisă de „arma lui Anu”, întocmai ca în mitul egiptean și în cel biblic. În scrierile 
antice sanskrite se vorbește despre Brahmastra, o armă cu o imensă capacitate de distrugere, 
creată de Brahma / Anu, care odată lansată nu își rata niciodată ţinta. Singura apărare 
împotriva acestei arme teribile era doar una asemănătoare. În Mahabharata este un proiectil 
încărcat cu întreaga putere a Universului, considerat de cercetători a fi asemănător unei bombe 
nucleare. Conform scrierilor sanskrite, Brahmastra poate fi invocată doar printr-o anumită frază- 
cheie sau incantaţie; cu alte cuvinte, poate fi activată doar vocal, pe baza unei parole. Aceasta 
nu este singura armă creată de Brahma, textele indiene menţionând încă două similare: 
Brahmașirşa astra și Brahmanda astra. lar în textul catalogat cu indicele CT-xvi-44/46, o zeitate 
minoră îl anunţă pe Marduk de existența a „șapte arme cumplite care de Anu au fost create (...) 
Pustiirea acestor şapte contra ta se pregăteşte”. În Epopeea lui Erra, Ninurta a lansat armele lui Anu 
împotriva cetăților inamicului său, pe care le-am identificat cu cele cinci din câmpia Iordanului, 
printre care binecunoscutele Sodoma și Gomorrah. Dacă într-adevăr armele lui Anu erau în 
număr de șapte iar Ninurta a folosit doar cinci, înseamnă că au mai rămas două. Una ar putea fi 
cea închisă în Cutia lui Ra și ascunsă în Egipt, furată mai apoi de israeliți. Sunt mari șanse ca 
aceasta să fie Şarur, arma lui Ninurta din miturile mesopotamiene, o ghioagă fermecată, 
capabilă să zboare pe distanţe mari și să comunice cu stăpânul ei. În Faptele lui Ninurta Şarur 
nu este doar o armă, ci îi și oferă eroului informaţii vitale despre inamic și înlesnește 
comunicarea dintre Ninurta și tatăl său. Ceea ce ne amintește de arma din Chivotul 
Legământului care, de asemenea, servea ca mijloc de comunicare între Yahweh și Mose. În 
mituri, arma lui Ninurta avea capacitatea de a se transforma într-un leu înaripat; dacă Șarur este 
arma închisă în Chivotul Legământului și ascunsă în Avaris / Tjaru / Zarw / Pi-Ramesses până 
să fi fost furată de israeliți, n-ar trebui să ne mirăm că fortăreața se mai numea și „Sălașul leului”, 
iar principala zeitate a orașului era Sutah / Enlil, tatăl lui Ninurta. În plus, heruvimii (sfincși 
înaripaţi) de pe Chivot ne duc cu gândul la aceeași Șarur transformată în leu înaripat. 

Acum, povestea așa-zisului exod capătă sens. După ce Akhenaten a fost forțat să abdice și a 
plecat în Sinai, vizirul Ramesses, la ordinul faraonului Djeserkheperure Setepenre Horemheb 
Meryamun, i-a supus la muncă silnică pe israeliți și pe infractorii exilați în Tjaru, refăcând 

cetatea pe care a redenumit-o Pi-Ramesses. Văzând că se îngroașă gluma, Sanhedrinul 
israeliților (din care făcea parte și prințul Nakhtmin / Aaron, fiul fostului faraon Kheperkheperure- 
lrimaat ltinetjer Ay) a luat hotărârea de a pleca din Egipt. Printr-un ritual kabbalistic de invocare 
sau poate chiar prin intermediul Chivotului aflat în Tjaru, conducătorii israeliților l-au contactat 
pe Marduk, zeul lor, care le-a ordonat să plece în Canaan, pentru a păzi muntele Sion din 
lerusalim. Însă nu cu mâna goală, ci cu Chivotul Legământului în care se găsea „arma lui Anw”, 
botezată Şarur de Ninurta. Vechiul Testament confirmă că teribila armă trebuia să păzească 
muntele Sion, susținând că Dawid a dus-o acolo, așezând-o într-un cort, fiind mutată mai apoi 
în templul fiului său, Șelomo, construit pe același munte. lar noi înțelegem că Marduk se aștepta 
la un atac, din moment ce și-a dorit puternica armă în acel loc. Pentru a muta arma, israeliții 
aveau nevoie de sprijinul fostului rege, Neferkheperure-Waenre Akhenaten. Probabil arma avea 
o măsură de protecţie împotriva eventualilor hoţi, neputând fi atinsă decât de cineva cu A.D.N. 
divin, povestea lui Uzzah din Biblie demonstrând ce pățeau muritorii de rând care îndrăzneau să 
o atingă. Cum faraonul decăzut era singurul cu gene divine, Sanhedrinul avea nevoie de el. Nu 
cred că Marduk s-ar fi deranjat să-l caute pe fostul rege în Peninsula Sinai pentru a-i încredința 
o misiune. Întâlnirile de gradul III aveau loc doar în timpul ritualurilor magice secrete, prin 
urmare kabbaliștii israeliți au fost nevoiţi să apeleze la cunoștințele lor ezoterice pentru a-l 
convinge pe Akhenaten să creadă că era contactat de o divinitate. Din acest motiv Aaron / 
Nakhtmin se afla mereu în preajma lui, pentru a realiza pe ascuns ritualurile magice necesare 
manipulării fostului faraon. Când și-a dat seama că grupul egipteano-israelit al lui Akhenaten a 
fugit cu Cutia lui Ra, faraonul Menpehtyre Ramesses a plecat în urmărirea hoţilor cu toți soldații 
pe care îi avea la îndemână. Nu a contat că era prea bătrân pentru o asemenea campanie 
militară; regele trebuia neapărat să recupereze chivotul zeului. Însă israeliții au reușit să-l 
distrugă și pe el, și pe soldații lui, printr-o așa-zisă minune divină; cel mai probabil Akhenaten și 
Sanhedrinul au folosit „arma lui Anu” pentru a realiza o gaură în canalul neterminat dintre Marele 
Lac Amar și Marea Roșie, inundându-l în timp ce era traversat de egipteni. Aflând de moartea 
tatălui său, noul faraon, Menmaatre Seti Merenptah, a plecat și el în urmărirea hoţilor, pentru a 
recupera Cutia lui Ra. Însă nu a repetat greșeala tatălui său, ci și-a luat întreaga armată 
egipteană. Degeaba grupul format din israeliți și egipteni s-a unit cu triburile midianite din zonă; 
sub nicio formă nu puteau face faţă numeroasei armate egiptene. Nu știm de ce nu au folosit 
arma divină împotriva atacatorilor. Poate avea o rază de acţiune restrânsă, de câteva sute de 
metri, ceea ce nu era de ajuns pentru a nimici întreaga oaste inamică. Sau poate era într- 
adevăr asemănătoare unei bombe atomice iar folosirea ei ar fi însemnat o încălcare a ordinelor 
lui Marduk, care și-o dorea pe muntele Sinai. Știm doar că Sanhedrinul i-a ucis pe Mose / 
Akhenaten și pe Aaron / Nakhtmin, în speranța că noul faraon îi va lăsa în pace. Însă nu au 
renunțat la Chivot, o parte dintre ei fugind cu el înainte de sosirea egiptenilor. Cronicile egiptene 
spun că Menmaatre Seti Merenptah i-a învins și i-a împrăștiat pe israeliți, după care a plecat în 
Canaan, iar de acolo spre Liban, fără îndoială pentru a-i căuta pe cei care fugiseră cu Cutia lui 
Ra. Cea mai importantă victorie a faraonului a fost cucerirea orașului sirian Kadeş din mâinile 
hitiților; Cartea Judecătorilor susține că imediat după traversarea Peninsulei Sinai, israeliţii s-au 
îndreptat către Kadeş: „Căci, când a venit din Egipt, Yisra 'el s-a dus în pustiu către Marea Roșie şi 
apoi a venit la Kadeş” (11:16). Nu toţi, ci doar grupul care fugise cu Cutia lui Ra. Biblia recunoaște 
că israeliţii țineau Chivotul mereu ascuns sub un văl mare, făcut din piei de animale și cârpe 
albastre. Fiind urmăriţi în continuare de egipteni, au rămas ascunși în Peninsula Sinai și în 
Edom. După 20 de ani, Usermaatre-Setepenre Ramesses Meryamun (Ramses cel Mare), fiul lui 
Menmaatre Seti Merenptah, i-a găsit și i-a învins. Atunci, faraonul și-a împărţit armata în două: 

partea condusă de el a atacat lerusalimul și lerihonul iar cealaltă, comandată de fiul său, Amun- 
her-khepeshef, i-a fugărit până la Marea Moartă și a capturat Edomul, apoi Moabul. După ce s- 
au reunit, cele două armate s-au îndreptat către Siria. Cum faraonul a dus mai multe campanii 
în Canaan și Siria, putem presupune că nu a găsit Chivotul Legământului. 

După mulţi ani de căutare a Cutiei lui Ra, familia regală egipteană s-a resemnat cu gândul că a 
pierdut-o, așa că a încercat să găsească un alt obiect divin care să-i ofere putere nemăsurată. 
Prinţul Khaemwaset, unul dintre fiii faraonului Usermaatre-Setepenre Ramesses Meryamun, a 
fost numit „primul egiptolog” datorită eforturilor sale de identificare și restaurare a clădirilor, 
mormintelor și templelor vechi. Se spune că petrecea mult timp în necropola de la Inbu-Hedj 
(Memphis) pe vremea când era preot al zeului Ptah, studiind cărţi sacre, învățând magia și 
descifrând inscripţii de pe zidurile templelor și de pe stele de piatră. Într-o zi, un necunoscut i-a 
împărtășit locaţia Cărţii lui Djehuty (o carte scrisă de zeu însuși, care oferea puteri nebănuite): 
mormântul lui Naneferkaptah, un prinţ care trăise cu multă vreme înainte. Khaemwaset a găsit 
acolo Cartea lui Djehuty și a luat-o cu el, însă a fost nevoit să o returneze din cauza spiritului 
prințului Naneferkaptah, care l-a urmărit. După câtva timp a fost anunţat în vis că va avea un fiu 
care va face numeroase minuni. Copilul, numit Ramesses (sau Senosiris în poveștile din 
perioada greco-romană), a dat dovadă de înțelepciune ieșită din comun și de puteri magice 
nebănuite. Se spune că era în realitate reîncarnarea unui vrăjitor din vremurile de demult, 
revenit pe pământ după 1500 de ani pentru a apăra Egiptul de pericolele care îl amenințau. Nu 
se cunosc toate miracolele înfăptuite de el, însă se povestea că și-a dus tatăl în lumea de 
dincolo, pentru a-i arăta judecata spiritelor morţilor, iar mai târziu a citit o scrisoare a unui sol 
etiopian fără a o deschide, apoi l-a ars pe respectiv cu ajutorul unei formule magice și în final s- 
a făcut nevăzut, dispărând din mijlocul curții regale. Cu sau fără obiecte divine, egiptenii au 
beneficiat în continuare de ajutorul direct al zeilor, conform cronicilor antice. De exemplu, în 
bătălia de la Kadeş, Usermaatre-Setepenre Ramesses Meryamun (Ramses llI) a fost ajutat de 
Amun, care i-a dat o putere a mâinii echivalentă cu cea a 100.000 de soldaţi, în timp ce zeița 
Sekhmet a fost văzută pe caii faraonului, suflând flăcări care ardeau trupurile soldaţilor inamici. 
lar Usermaatre-Meryamun Ramesisu Hegaiunu (Ramses Ill) din Dinastia a XX-a spunea că a 
învins Popoarele Mării cu ajutorul aceluiași Amun. 

Chivotul Legământului a ajuns într-un târziu în lerusalim, conform Vechiului Testament, 
rămânând în templul de pe muntele Sion până în anul 597, când regele babilonian Nabu- 
kudurri-ușur (Nabucodonosor Il) a jefuit lerusalimul. Cel mai probabil el a luat și Chivotul, ținând 
cont că patru decenii mai târziu Nabu-na'id, ultimul conducător al Imperiului Neo-Babilonian, 
nota că zeul Sin, utilizând „arma lui Anu”, i-a învins inamicii cu o rază de lumină. Regele persan 
Kuruș (Cyrus cel Mare), cuceritorul Babilonului, le-a permis iudeilor să se întoarcă acasă după 
șapte decenii de exil, la porunca lui Marduk. Mai mult ca sigur evreii și-au luat atunci cu ei și 
Chivotul Legământului, pe care l-au ascuns pentru a-l proteja de eventuali atacatori. Nimeni nu 
știe ce s-a întâmplat cu Chivotul însă, în 1120, după ce au descoperit Kabbalah, nouă nobili 
francezi au format Ordinul Cavalerilor Templieri, autointitulându-se „Sărmanii soldaţi ai lui 
Christos şi ai Templului lui Solomon”. Cartierul lor general era pe muntele Templului (Sion) din 
lerusalim, acolo unde cândva existase templul care găzduia Chivotul Legământului. Nu se știe 
ce au găsit templierii acolo, însă în scurt timp au primit o serie de beneficii din partea papalității: 
bani, pământuri și o afacere extrem de profitabilă. Mai mult, bula Papei Inocentius II din 1139 îi 
scutea pe templieri de respectarea legilor, de plata taxelor și de orice autoritate în afara celei 
papale. În timpul interogatoriilor de la începutul secolului al XIV-lea s-a aflat că templierii 
comunicau prin intermediul unui potir de aur, numit Sfântul Graal, cu o entitate malefică, 

Baphomet (demonul care îl posedase pe Akhenaten în urmă cu peste două milenii). Conform 
Bibliei, în Chivotul Legământului se găsea o cupă de aur cu mană în ea, iar Chivotul (sau un 
obiect din interiorul lui) servea ca mijloc de comunicare cu Yahweh. Ceea ce duce cu gândul la 
cupa de argint pe care vizirul Yosep o folosea pentru ghicit, menţionată în capitolul 44 al cărții 
biblice Facerea. Așadar, putem considera că templierii au găsit în grotele de sub templul sfânt 
al evreilor ori Chivotul, ori doar o parte din conţinutul lui, ceea ce ar explica numeroasele 
beneficii de care se bucurau. În cartea The Sign and the Seal din 1992, scriitorul Graham 
Hancock a ajuns și el la concluzia că Sfântul Graal nu este decât o descriere codificată a 
Chivotului Legământului. Contrar părerii generale, Sfântul Graal nu este cupa din care a băut 
lesous la cina cea de taină. În franceză este numit „san greal” care, așa cum a observat și 
scriitorul Dan Brown, prin mutarea unei litere se transformă în „sang reaľ’, adică „sânge regal”. 
Dacă pentru Brown Sfântul Graal era o referire la descendenții lui lesous Khristos, în realitate 
nu poate fi vorba despre așa ceva. Nu doar pentru că personajul principal al creștinismului nu a 
existat, ci și dintr-un motiv cât se poate de logic: pentru accesarea Cutiei lui Ra / Chivotului 
Legământului, implicit pentru activarea armei din ea sau pentru contactarea lui Yahweh, era 
nevoie de genele zeului. Gene care se găseau în „sângele regal” al lui Akhenaten. În unele 
ritualuri magice, pentru invocarea unor entităţi se folosește sânge turnat într-un pocal; cel mai 
probabil templierii foloseau aceeași metodă, pentru comunicarea cu Baphomet turnând în 
pocalul de aur din Chivot puţin „sânge regal!” al lui Akhenaten. Ceea ce înseamnă că au 
supraviețuit descendenţi ai faraonului decăzut cel puţin până în Evul Mediu. Akhenaten a avut 
șapte fiice despre care nu ştim absolut nimic; nici când au murit, nici dacă au avut copii. Dacă 
unele dintre ele sau copiii lor au supraviețuit domniei lui Horemheb, mai mult ca sigur au plecat 
către Canaan cu grupul lui Akhenaten. Ceea ce înseamnă că posibilitatea existenţei unor 
descendenţi ai faraonului decăzut este plauzibilă. Să ne amintim că pentru scriitorul american 
Philip Kindred Dick elita iudeo-masonică este formată din urmașii lui Akhenaten, „rasa cu trei 
ochi care, în secret, există alături de noi”. Manuscrisul irlandez Lebor Laignech din secolul al XII- 
lea vorbește despre Scota, fiica unui faraon contemporan cu Mose, care a plecat în timpul 
Exodului și s-a stabilit pe teritoriul Marii Britanii de astăzi, unde a fondat Scoţia (Scotland în 
engleză, adică „Tărâmul Scotei”). Manuscrisul Scotichronicon, redactat de istoricul Walter 
Bower în secolul al XV-lea, o consideră fiica lui Akhenkherres, același nume folosit de Eusebius 
pentru a-l desemna pe Akhenaten. Nu știm care dintre fiicele lui ar putea fi Scota, însă știm că 
nu se cunoaște soarta primei fiice, Meritaten, care a dispărut brusc din consemnări după ce a 
fost ucis soțul ei, faraonul Ankhkheperure Smenkhkare-Djeserkheperu. Nu ar fi exclus ca ea să 
fi fugit de teamă într-un tărâm cât mai îndepărtat. În Kingdom of the Ark: That Startling Story of 
How the Ancient British Race is Descended from the Pharaohs, egiptologul Lorraine Evans 
susține că în morminte neolitice din Irlanda s-au descoperit bijuterii egiptene asemănătoare 
celor din mormântul lui Tutankhamun, precum și epava unei corăbii egiptene în nordul Angliei, 
datarea lor cu carbon indicând perioada din jurul anului 1350 î.e.n. Surprinzător sau nu, unul 
dintre cele mai importante rituri masonice este Ritul Scoţian Antic și Acceptat, membrii săi 
deţinând titluri care conţin referiri atât la Mose, cât și la Templul lui Șelomo, cum ar fi: „Maestru 
al şarpelui de bronz”, „Maestru al Templului”, „Arhitect regal al lui Solomon”, „Prinţ al Ierusalimului”, 
„Patriarh noahit' (de la Noah, supraviețuitorul Potopului), „Print al Libanului”, „Prinț al 
tabernaclului”, „Comandant al Templului”, „Cavaler al Soarelui” (Aten?) sau „Prinţ sublim al secretului 
regal”. Dacă într-adevăr elita sionistă este formată din urmași ai lui Akhenaten, așa cum sugera 
Philip Kindred Dick, acesta fiind marele „secret regal" al Sfântului Graal, atunci înțelegem de ce 
Mose este considerat cel mai mare profet al iudaismului, de ce în Coran „evreii și nazareenii au 

spus: «Noi suntem fiii lui Allah, cei îndrăgiți de el»", de ce evreii se consideră superiori tuturor 
celorlalţi și de ce Menachem Begin, prim-ministrul Israelului între 1977-1983, declara: „Rasa 
noastră este rasa stăpânitoare. Suntem zei divini pe această planetă”. 


47. Posedarea lui lisus 


Credinţa în capacitatea unei entităţi eterice de a invada un corp uman există în mai toate 
culturile. Se numește ori posedare, ori reîncarnare, de obicei în funcţie de durata „vizitei” unei 
entităţi într-un corp material. Migraţia sufletelor dintr-un trup în altul exista în religiile dispărute, 
dar și în multe dintre cele actuale, cum ar fi în budism, hinduism, șamanism, la druizii celți, la 
pitagoreicii și orficii Greciei antice, la unele triburi amerindiene sau australiene, la taoiști, 
confucianiști, zoroastrieni, mithraici, maniheiști, etc. Dar și la unii dintre marii gânditori ai lumii, 
precum Giordano Bruno, Tomasso Campanella, David Hume, Gottfried Wilhelm Leibniz, Johann 
Wolfgang von Goethe, Lev Tolstoi sau Benjamin Franklin. Creștinismul condamnă credinţa în 
reîncarnare, deși acceptă ideea posedării, cu toate că unul dintre părinţii Bisericii Creștine, 
Origenes Adamanitios (185-254), scria că aceia care și-au asasinat aproapele trebuie să se 
reîncarneze pentru a-și ispăși în noua viață crimele din precedenta. În plus, reîncarnarea este 
prezentă chiar și în Biblie. În Evanghelia lui Matthaios, loannes Botezătorul este considerat 
reîncarnarea profetului Eliyahu (Ilie în română și Elias în greacă): „Și ucenicii l-au întrebat, zicând: 
Pentru ce dar zic cărturarii că trebuie să vină mai întâi Elias? lar el, răspunzând, a zis: Elias într-adevăr 
va veni şi va așeza la loc toate. Eu însă vă spun vouă că Elias a și venit, dar ei nu l-au cunoscut, ci au 
făcut cu el câte au voit; aşa și Fiul Omului va pătimi de la ei. Atunci au înţeles ucenicii că Iesous le-a 
vorbit despre Ioannes Botezătorul” (17:10-13). În aceeași evanghelie, referindu-se tot la loannes, 
lesous spunea: „Și dacă voiţi să înfelegeţi, el este Elias, cel ce va să vină” (11:14). Credinţa în 
reîncarnare reiese și din capitolul 16, versetele 13-14: „Și venind Iesous în părțile Cezareii lui 
Philippos, îi întreba pe ucenicii săi, zicând: Cine zic oamenii că sunt eu, Fiul Omului? lar ei au răspuns: 
Unii, Ioannes Botezătorul, alții Elias, alții Ieremias sau unul dintre prooroci”. Botezătorul este 
considerat reîncarnarea lui Eliyahu și în Pistis Sophia a gnosticilor, unde lesous afirma: „am 
găsit sufletul proorocului Elias în eonii sferelor; şi l-am luat de acolo şi i-am luat sufletul şi l-am adus 
Fecioarei Luminii și ea l-a dat celor ce o primesc. Aceștia l-au dus în sfera arhonților și l-au așezat în 
pântecele Elisabetei. Astfel, puterea Micului lao, cel din Mijloc, şi sufletul profetului Elias au fost unite în 
trupul lui Ioannes Botezătorul (...) Bucuraţi-vă să-l primiţi pe Ioannes Botezătorul: el este Elias, despre 
care am spus că va veni” (capitolul 7). Spre deosebire de creștini, evreii nu au renunţat la această 
concepţie mistică. Kabbaliștii spuneau că în Adam au sălășluit 600.000 de evrei care au 
păcătuit împreună cu el; Avraham (Avraam) a descoperit că există reîncarnarea, acesta fiind 
modul prin care sufletul lui Hebel (Abel) s-a mutat în Șet (Set), iar cel al lui Qayin (Cain) în 
trupul egipteanului ucis de Moșeh (Moise). Istoricul evreu Flavius losephus scria în Războiul 
evreilor (cartea a III-a, capitolul 8): „cei ce părăsesc viața (...) au obținut un loc în cer, de unde roata 
timpului îi face să coboare iarăşi să locuiască în trupuri”. lar într-un manuscris al esenienilor, 
descoperit la Marea Moartă, fratele Yeșu'a spunea: „fericiți cei ce trec prin multe încercări, căci 
suferinţele lor îi desăvârșesc. Ei devin astfel asemenea îngerilor Domnului din ceruri şi nu vor muri 
niciodată, nici nu va trebui să se mai nască vreodată, căci naşterea şi moartea nu vor mai avea putere 
asupra lor”. Grecii antici erau și ei adepţii acestei idei. Empedokles (secolul al V-lea î.e.n.) 
considera viaţa terestră un exil, admițând peregrinarea sufletului și prin animale ori plante până 
la purificarea finală, care îi permitea contopirea cu Divinitatea. După alte surse, sufletele celor 
drepți așteptau în Câmpiile Elizee dobândirea unui nou trup; tot acolo, bând din apele râului 
Lethe, își uitau încarnările precedente. Pentru Platon, întruparea sufletului constituia o 
pedeapsă pentru păcatele săvârșite; o viaţă virtuoasă putea duce la încarnarea într-un corp de 

categorie superioară, iar una necumpătată, plină de răutăţi, la încarnări inferioare: un bărbat 
putea să devină femeie sau chiar să decadă în regnul vegetal ori animal. Empedokles, 
Epimenides și Pythagoras susțineau că își aminteau încarnările anterioare. De asemenea, și 
textele gnosticilor conţin aluzii clare la reîncarnare. Biserica creștină a renunţat la această 
doctrină în anul 553, atunci când împăratul Flavius Petrus Sabbatius lustinianus Augustus a 
forțat conciliul de la Constantinopol să elimine orice referire la reîncarnare deoarece soţia sa, 
Theodora, care avea mâinile pătate de sângele multora dar dorea să fie divinizată după moarte, 
refuza să admită că ar putea fi obligată să trăiască cel puţin încă o viaţă de penitente. 

Diferenţa majoră dintre reîncarnare și posedare este că, în cazul celei dintâi, un spirit ocupă un 
corp încă de la naștere și îl părăsește în momentul morţii ori chiar mai devreme. Posedarea se 
realizează pe parcursul vieţii unei persoane, entitatea care posedă fie înlocuind spiritul deja 
existent în acel trup, fie cele două conviețuind împreună. În capitolul precedent am subliniat 
posibilitatea ca trei dintre faraonii Egiptului, Menkheperure Thutmose, Nebmaatre Amenhotep 
Hekawaset și Neferkheperure-Waenre Akhenaten, să fi experimentat posedări temporare în 
timpul ritualurilor kabbalistice. Posedarea era la loc de cinste în Grecia și Roma antică, unde 
spiritele zeilor ocupau temporar trupurile oracolelor pentru a dezvălui viitorul. Credinţa în 
posedare există și în religiile actuale, cum ar fi creştinismul, iudaismul, islamul, hinduismul, 
șamanismul sau satanismul, precum și în diverse curente oculte. Mai mult, se pare că nu 
lipseşte nici din cadrul fenomenului O.Z.N. De pildă, în cartea As It Was din 1976, englezul Cyril 
Henry Hoskins povestea că sufletul unui lama tibetan, Lobsang Rampa, a fost mutat în corpul 
lui de nişte ființe care i-au extras din zona cefei un mic „cordon de argint”, pe care l-au înlocuit cu 
cel a tibetanului. El mai spunea că într-o realitate paralelă există niște ființe care veghează 
asupra evoluţiei oamenilor și care poartă numele „Grădinarii Pământului”. Aceștia uneori aleg 
indivizi cărora le extrag „cordoanele de argint”, înlocuindu-le cu cele ale unor „grădinari” care au 
de îndeplinit o misiune pe Terra. Spiritul gazdei pleacă spre lumea astralului în același mod ca 
în procesul morții. 

Cu toate că acest caz pare neverosimil, nu este unul singular. Într-una dintre cărţile sale, 
scriitorul american Brad Staiger descrie cazul unei femei din Glendale (California), numită Vickie 
B., care credea că undeva în spaţiu se găsește o navă imensă în care se află corpul pe care ea 
l-a ocupat în precedenta viaţă, zăcând în stare de animaţie suspendată într-un cilindru dintr-un 
material asemănător cu sticla. În cartea Extra-Terrestrials Among Us („Extratereștri printre noi”), 
George C. Andrews descria povestea doamnei Ida Kannenberg din Hillsboro (statul american 
Oregon). Începând din 1940, doamna Kannenberg a avut niște întâlniri stranii, în urma cărora a 
concluzionat că a fost supusă unor implanturi tehnologice audio-video. Avea impresia că în 
mintea ei se instalase o prezenţă numită Hweig, care s-a prezentat ca fiind trimisă de stăpânii 
O.Z.N.-urilor. Hweig a recunoscut că ei posedau mijloace tehnice pentru a invada mințile 
oamenilor și că omenirea nu dispune de nicio modalitate de a se apăra împotriva unei astfel de 
invazii. Scriitorul american Philip Kindred Dick declara că, la un moment dat, a fost luat în 
posesie de „o formă de viață ionizată, atmosferică, electrică, în stare să călătorească prin timp şi spațiu 
după dorință”, acea posedare durând aproximativ patru ani. Mediumul Ruth Montgomery a aflat 
de la „ghizii” ei spirituali că pe Pământ se încarnează entităţi care poposesc temporar undeva, 
într-o „stațiune de antrenament” aflată în zona stelei Sirius; ele se întrupează aici pentru proiecte 
bine precizate, care trebuie înfăptuite pe planeta lor. Într-o carte scrisă de Scott Mandelker, 
Pauline spunea că, pentru spiritele venite din alte colţuri ale realităţii, Pământul este cel mai bun 
loc pentru a învăţa, deoarece aici este cel mai potrivit loc de întâlnire dintre aspiraţiile spirituale 
și restricțiile materiale. O altă femeie care se credea originară din alte sfere, Inid, spunea: 

„scopul prezenţei pe Pământ este învățarea”. La rândul său, autorul cărții afirma că „Pământul este o 
şcoală pentru multe specii din întregul Univers, care nu au învăţat încă iubirea”. În cartea Encounters 
(„Întâlniri”), doctorul Edith Fiore descrie cazul unei paciente, Victoria, care avea impresia că 
făpturi invizibile intrau și ieșeau din corpul ei, furându-i „chestii. Una a rămas cu ea, încercând 
să o controleze, Victoria simțind nevoia de a duce o permanentă luptă cu acea entitate pentru a- 
și păstra personalitatea. O altă pacientă, Diane Tai, își amintea sub hipnoză de niște răpiri 
O.Z.N. și se plângea că a fost posedată de fiinţe venite din necunoscut. Al treilea pacient, Dan, 
a declarat sub hipnoză că trupul lui era pe o navă iar spiritul său se încarnase în corpul unui 
băiat ales dinainte în acest scop; a fost trimis pe Pământ „ca militar în retragere”, pentru a se 
odihni. Aceste cazuri au determinat-o pe doctorița Fiore să tragă concluzia că „extratereștrii se 
pot încorpora, temporar sau permanent”, astfel încât „există hibrizi umani nepământeni care trăiesc 
printre noi”. 

Capacitatea unei entităţi eterice de a invada un corp uman (sau posedarea ori întruparea) este 
prezentă și în cazul poveștii lui lesous. Miturile neotestamentare, care au dus la apariţia 
creștinismului, au fost inventate de filosoful evreu Philon din Alexandria. Cum credinţa în 
întruparea spiritelor, atât prin reîncarnare cât și prin posedare, exista printre evrei, Philon a 
introdus-o în povestea lui lesous, după cum se poate observa din Biblie. Evanghelistul loannes 
considera că Theos sau Cuvântul s-a întrupat pe Pământ, ceea ce pare o aluzie la reîncarnare. 
Evanghelistul Markos spune că, după ce lesous a fost botezat în apa lordanului pe la 
aproximativ 30 de ani, cerurile s-au deschis și Duhul Sfânt s-a pogorât peste el. Apoi s-a auzit o 
voce din cer, care a spus: „Tu ești fiul meu cel iubit, întru tine am binevoit” (1:11). Imediat după 
acest episod, spiritul care intrase în lesous l-a dus în deșert: „Și îndată Duhul l-a mânat în pustie” 
(1:12). Evanghelistul Matthaios prezintă întâmplarea într-un mod similar: „Iar botezându-se Iesous, 
când ieşea din apă, îndată cerurile s-au deschis şi Duhul lui Theos s-a văzut pogorându-se ca un 
porumbel şi venind peste el. Și iată glas din ceruri zicând: «Acesta este fiul meu cel iubit întru care am 
binevoit»" (3:16-17). Şi la Matthaios, imediat după botez, „Iesous a fost dus de Duhul în pustiu, ca să 
fie ispitit de către diavolul” (4:1). Noul Testament susţine că, în timpul în care lesous se afla în 
deșert, loannes Botezătorul a fost arestat. Markos afirmă că abia „după ce Ioannes a fost prins, 
Iesous a venit în Galileea, propovăduind Evanghelia împărăției lui Theos” (1:14). Matthaios confirmă, 
susținând că lesous s-a mutat în Capernaum din Galileea după ce a aflat că Botezătorul a fost 
întemnițat: „De atunci a început lesous să propovăduiască şi să spună: Pocăiţi-vă, căci s-a apropiat 
împărăţia cerurilor” (4:17). Şi tot de atunci a început să vindece oameni, să exorcizeze, să învie 
morți, să înmulțească pâini și pești, să transforme apa în vin, să oprească furtuna, să meargă 
pe apă, să citească gândurile celorlalţi, etc. Din evanghelii reiese că lesous a fost un simplu om, 
care s-a transformat în Khristos după ce în corpul său a intrat Duhul Sfânt, ceea ce reprezintă 
un caz evident de posedare. Până în acel moment lesous nu era capabil să realizeze nicio 
minune, nu dădea dovadă de înțelepciune ieșită în comun, nu se credea fiul al vreunui zeu, nu 
vorbea în parabole și nu propovăduia oamenilor. Ci ducea o viaţă banală de tâmplar, alături de 
părinţii și fraţii săi. Apariţia Duhului în corpul său l-a transformat complet, devenind cu totul o 
altă persoană. Duhul l-a dus în pustiu, unde a stat o bună perioadă de timp. În momentul în care 
loannes Botezătorul a fost arestat, noul lesous a început să propovăduiască și să înfăptuiască 
minuni. Dacă lesous a reușit acele lucruri doar după posedarea sa de către Sfântul Duh, poate 
cineva să nege că responsabil pentru toate acele „minuni” și cuvinte pline de înţelepciune era în 
realitate Duhul? 

Cine era acel Duh sau Spirit (cum îl numesc catolicii) despre care lesous spunea în Evanghelia 
lui Matthaios: „Orice păcat și orice hulă se va ierta oamenilor, dar hula împotriva Duhului nu se va 

ierta. Celui care va zice cuvânt împotriva Fiului Omului, se va ierta lui; dar celui care va zice împotriva 
Duhului Sfânt, nu i se va ierta lui, nici în veacul acesta, nici în cel ce va să fie” (12:31-32)? Ţinând cont 
de nenumăratele asemănări dintre lesous și Enlil, pe care le-am enumerat în capitolul rezervat 
creștinismului, putem considera că zeul furtunii este entitatea pe care a ales-o Philon din 
Alexandria pentru povestea posedării. Mâna dreaptă a împăratului Anu și regele Pământului 
până acum vreo patru milenii era numit Enlil sau Ișkur de sumerieni, Adad sau Ramman de 
akkadieni, El, Eli ori Baal Hadad în Canaan, Sutah de egipteni, Odinn de scandinavi, Zeus de 
greci, Vișnu de hinduși, Mikha'el de evrei și Viracocha de incași. Deși miturile îl prezintă ca fiind 
un zeu războinic, aprig ca o furtună, autoritar și nemilos cu dușmanii săi, era considerat de 
strămoșii noștri o divinitate benefică, protectoare a omenirii. lar povestea întrupării sale nu este 
o inovaţie a lui Philon, el încarnându-se în Krșna pentru hinduși și în Siddhartha Gautama 
pentru budiști. Diferenţa o reprezintă faptul că, în povestea lui Philon, nu este vorba despre 
reîncarnare, ci despre posedare, după cum sugerează Noul Testament. Toţi cei patru 
evangheliști susțin că lesous a dus o viaţă obișnuită, de tâmplar, până pe la vreo 30 de ani, 
când a fost botezat. Doar Loukas îl transformă într-un copil precoce, care la 12 ani îi uimea pe 
învățații din templu cu înțelepciunea sa. Deoarece această poveste nu apare nici în celelalte trei 
evanghelii canonice, nici în cele apocrife, nu avem niciun motiv să o considerăm o relatare 
reală, ci doar o încercare a evanghelistului Loukas de a-l prezenta pe lesous ca fiind un 
adevărat zeu pe Pământ, de la naștere până la înălțare. Punctul comun al tuturor evangheliilor 
este începerea misiunii divine a lui lesous după ce a intrat în el Duhul Sfânt. Până atunci nu s-a 
crezut fiul vreunui zeu, nu a vorbit despre împărăţia cerurilor, nu a vindecat pe nimeni, nu a 
exorcizat și nici nu a înviat vreun mort. Toate aceste minuni pot fi puse doar pe seama Duhului 
care intrase în corpul tâmplarului lesous. De asemenea, putem pune pe seama lui și vorbele 
înțelepte ale lui lesous, parabolele și învăţăturile sale deoarece, așa cum am mai spus, doar 
după ce a fost posedat de Duh lesous a început să predice, să vorbească în parabole și să dea 
sfaturi. Există oare și alte argumente biblice care să susţină această ipoteză îndrăzneață? 
Credinţa generală este că lesous reprezintă binele absolut. El era cel care îndemna la pace, 
iertare și iubire. Însă Noul Testament și alte scrieri creștine ascund o față a lui mai puțin 
cunoscută. lată câteva dintre cuvintele și faptele sale, care nu se potrivesc cu imaginea sa de 
pacifist și propovăduitor al iubirii: 

- lesous declară că nu a venit să aducă pacea, ci sabia, războiul și focul: „Nu socotiți că am venit 
să aduc pace pe pământ, n-am venit să aduc pace, ci sabie” (Evanghelia lui Matthaios 10:34), „Poate 
că oamenii cred că am venit să aduc pacea pe pământ. Ei nu cunosc că am venit să arunc dezbinare peste 
lume: foc, sabie şi război” (Evanghelia lui Thomas), „Am aruncat foc pe pământ, şi iată, îl veghez până 
ce izbucnește” (Evanghelia lui Thomas). Nu doar a afirmat aceste lucruri, ci și-a și îndemnat 
ucenicii să se înarmeze: „Și el le-a zis: Acum însă cel ce are pungă să o ia, tot aşa şi traista, și cel ce 
nu are sabie să-și vândă haina şi să-şi cumpere. Căci vă spun că trebuie să se împlinească întru mine 
Scriptura aceasta: «Și cu cei fără de lege s-a socotit», căci cele despre mine au ajuns la sfârşit. lar ei au 
zis: Doamne, iată aici două săbii. Zis-a lor: Sunt de ajuns” (Evanghelia lui Loukas 22:36-38). 

- lesous afirmă că a venit să dezbine, nu să unească: „Vi se pare că am venit să dau pace pe 
pământ? Vă spun că nu, ci dezbinare” (Evanghelia lui Loukas 12:51), „Ei nu cunosc că am venit să 
arunc dezbinare peste lume” (Evanghelia lui Thomas), „Căci am venit să despart pe fiu de tatăl său, pe 
fiică de mama sa, pe noră de soacra sa” (Evanghelia lui Matthaios 10:35). 

- lesous predica iubirea aproapelui, însă cu limite: „Cel ce iubește pe tată ori pe mamă mai mult 
decât pe mine nu este vrednic de mine, cel ce iubeşte pe fiu ori pe fiică mai mult decât pe mine nu este 
vrednic de mine” (Evanghelia lui Matthaios 10:37). 

- lesous urăște și îndeamnă la ură: „Dacă vine cineva la mine și nu urăşte pe tatăl său şi pe mamă și 
pe femeie și pe copii şi pe fraţi şi pe surori, chiar și sufletul său însuși, nu poate să fie ucenicul meu” 
(Evanghelia lui Loukas 14:26), „Cine nu-și va uri tatăl şi mama nu poate ajunge un ucenic al meu. Și 
cine nu-şi urăște fraţii şi surorile şi nu-şi poartă crucea ca şi mine, nu va fi vrednic de mine” 
(Evanghelia lui Thomas), „Cine nu-și va uri tatăl şi mama ca și mine, nu poate deveni un ucenic al 
meu. Și cine nu-și va iubi tatăl şi mama ca şi mine, nu poate deveni un ucenic al meu” (Evanghelia lui 
Thomas), iar Evanghelia lui Philippos susţine că lesous i-a urât pe înţelepţii care l-au încercat, 
deoarece nu erau cu adevărat înţelepţi. 

- Scriitorul romano-catolic Alfonsus Liguori, canonizat de Papa Pius XIV în 1839 și declarat 
doctor al bisericii catolice de Papa Pius IX, a descris o scenă în care un păcătos a văzut două 
scări către cer. La capătul uneia a zărit-o pe Maria, iar la capătul celeilalte pe lesous. Când a 
vrut să urce spre lesous, s-a speriat văzându-i fața mânioasă și a căzut. Același scriitor 
susținea că păcătosul care îndrăznește să meargă direct la lesous trebuie să pășească înaintea 
lui cu teamă de mânia sa. Ideile lui Liguori nu par a fi absurde, deoarece mânia zeului creștinilor 
este prezentă și în Biblie. În Evanghelia lui Markos 3:5, lesous îi privea pe oameni cu mânie. În 
Evanghelia lui Loukas, atunci când un om i-a cerut să-i salveze fiul posedat, lesous a răbufnit: 
„0, neam necredincios şi îndărătnic! Până când voi fi cu voi și vă voi suferi? Adu aici pe fiul tău” (9:41). 
După cum se observă în Biblie, lesous își făcuse un obicei din a certa și jigni oamenii, numindu- 
i „neam necredincios” (Evanghelia lui Markos 9:19), „neam viclean și desfrânat” (Evanghelia lui 
Matthaios 12:39), „neam necredincios şi îndărătnic” (Evanghelia lui Matthaios 17:17), „neam viclean 
şi adulter” (Evanghelia lui Matthaios 16:4). Pe apostolul Petros l-a numit chiar „satană” 
(Evanghelia lui Matthaios 16:23, Evanghelia lui Markos 8:33). Ba, mai mult, el certa și vântul, și 
demonii pe care îi exorciza. 

- Evangheliile lui Matthaios (21:19) și Markos (11:14) afirmă că lesous a blestemat un smochin, 
deoarece îi era poftă de smochine, iar sărmanul pom nu avea roade în acel moment. 

- lesous declară că postul, rugăciunea și pomana nu sunt benefice: „Dacă postiți, aduceți păcat 
asupra voastră, dacă vă rugați, veţi fi osândiţi şi dacă daţi pomeni, veți face pagubă sufletelor voastre” 
(Evanghelia lui Thomas). 

- Respectul pentru tradiţii și pentru familie nu valorează doi bani din punctul de vedere al lui 
lesous: „Un altul dintre ucenici i-a zis: Doamne, dă-mi voie întâi să mă duc şi să îngrop pe tatăl meu. 
Iar Iesous i-a zis: Vino după mine şi lasă morţii să-și îngroape morții lor” (Evanghelia lui Matthaios 
8:21-22). 

- lubește-ţi aproapele, dar... stai departe de el. lesous îndeamnă la îndepărtarea de oameni: 
„Dacă nu vă îndepărtați de lume, nu veţi afla Împărăția” (Evanghelia lui Thomas). 

- lesous nu ajuta pe oricine, ci doar pe evrei: „În calea păgânilor să nu mergeţi, şi în vreo cetate de 
samarineni să nu intraţi; ci mai degrabă mergeţi către oile cele pierdute ale casei lui Israel" 
(Evanghelia lui Matthaios 10:5-6), „Căci îndată auzind despre el o femeie, a cărei fiică avea duh 
necurat, a venit și a căzut la picioarele lui. Și femeia era păgână, de neam din Fenicia Siriei. Și îl ruga să 
alunge demonii din fiica ei. Dar Iesous i-a vorbit: Lasă întâi să se sature copiii. Căci nu este bine să iei 
pâinea copiilor şi s-o arunci câinilor” (Evanghelia lui Markos 7:25-27). 

- lesous confirmă existența mai multor zei, contrar doctrinei monoteiste a creștinismului: „Unde 
se află trei zei, aceştia sunt zei. Unde sunt doi sau unul, eu sunt cu ei” (Evanghelia lui Thomas), „Unde 
se află trei zei, aceştia sunt fără Theos, şi unde este unul singur, eu am spus că eu sunt cu el" 
(Papirusurile Oxyrhynchus). 

- lesous îi consideră pe oameni robi, pregătindu-le jugul său, asemenea unor animale: „Luaţi 
jugul meu asupra voastră și învățaţi-vă de la mine, că sunt blând şi smerit cu inima şi veți găsi odihnă 


> as | < 


sufletelor voastre. Căci jugul meu e bun şi povara mea este ușoară” (Evanghelia lui Matthaios 11:29- 
30), „Veniţi la mine, căci jugul meu este uşor şi domnia mea blândă, iar voi veţi afla odihnă” 
(Evanghelia lui Thomas). 

- Deși Biserica încearcă din răsputeri să ne convingă de castitatea lui lesous, unii dintre primii 
creștini credeau că a avut o iubită: „Jar însoțitoarea Mântuitorului este Maria Magdalena. A iubit-o 
pe ea mai mult decât pe toți ucenicii. Și pe ea, el a sărutat-o chiar” (Evanghelia lui Philippos). 

- lesous le vorbea oamenilor în parabole, nu pentru a-l înțelege mai bine, ci pentru a nu-l 
înțelege deloc. „Jar când a fost singur, cei ce erau lângă el, împreună cu cei doisprezece, îl întrebau 
despre pilde. Și le-a răspuns: Vouă vă e dat să cunoaşteţi taina împărăției lui Theos, dar pentru cei de 
afară totul se face în pilde, ca uitându-se, să privească şi să nu vadă, și, auzind, să nu înțeleagă, ca nu 
cumva să se întoarcă și să fie iertaţi” (Evanghelia lui Markos 4:10-12). Așadar, doar cei aleși de el 
aveau parte de învățături secrete, restul fiind nevoiţi să se mulțumească cu povești pe care nu 
le pricepeau, pentru a nu fi iertati. 

- În Evanghelia lui Thomas se povestește că, la un moment dat, lesous și-a întrebat ucenicii cu 
cine îl aseamănă. Petros a spus că îl aseamănă cu un înger, Matthaios cu un filosof iar Thomas 
a recunoscut că nu poate spune. lesous l-a luat pe cel din urmă deoparte și i-a spus la ureche 
trei cuvinte. Curioși, ceilalți apostoli au vrut să afle taina pe care i-a încredinţat învățătorul lor. 
Răspunsul lui Thomas a fost unul surprinzător nu doar pentru ei, ci și pentru noi: „Dacă v-aș 
spune unul dintre lucrurile pe care el mi le-a spus, aţi lua pietre şi le-aţi arunca în mine, şi un foc ar ieși 
din pietre şi v-ar pârjoli'. Ce secret i-a încredinţat lesous lui Thomas, care să-i facă pe apostoli 
să încerce să-și omoare prietenul, sub acuzaţia de blasfemie? Să-și fi declinat duhul din 
Khristos adevărata identitate? Așa s-ar explica de ce Thomas a folosit focul ca pedeapsă divină, 
simbolul lui Enlil. 

Aceste câteva exemple ne arată un lesous care dezbină, îndeamnă la ură, blesteamă, ceartă, 
face sex, a venit pentru a aduce războiul, ajută oamenii după criterii rasiale și nu urmărește 
mântuirea oamenilor. Un lesous total diferit fată de cel pe care îl știm: unul iertător și blând, 
propovăduitor al păcii și iubirii. Pe lângă aceste două personalităţi diferite ale zeului creștinilor 
există și destule contradicții în vorbele sale: 

- „Fericiţi făcătorii de pace, că aceia fiii lui Theos se vor chema” (Evanghelia lui Matthaios 5:9); „Nu 
socotiți că am venit să aduc pace pe pământ; n-am venit să aduc pace, ci sabie” (Evanghelia lui 
Matthaios 10:34). 

- „Eu însă vă spun vouă: Nu vă împotriviţi celui rău; iar cui te loveşte peste obrazul drept, întoarce-i şi pe 
celălalt (Evanghelia lui Matthaios 5:39); „Iar orice pom care nu face roadă bună se taie şi se aruncă 
în foc” (Evanghelia lui Matthaios 7:19). 

- „Să nu socotiți că am venit să stric Legea sau proorocii; n-am venit să stric, ci să împlinesc” 
(Evanghelia lui Matthaios 5:17); „Atunci au venit la el ucenicii lui Ioannes, zicând: Pentru ce noi şi 
fariseii postim mult, iar ucenicii tăi nu postesc?”. lar lesous le-a răspuns: „Nimeni nu pune un petic de 
postav nou la o haină veche, căci peticul acesta, ca umplutură, trage din haină şi se face o ruptură şi mai 
rea. Nici nu pun oamenii vin nou în burdufuri vechi; alminterea burdufurile crapă: vinul se varsă şi 
burdufurile se strică; ci pun vin nou în burdufuri noi şi amândouă se păstrează împreună” (Evanghelia 
lui Matthaios 9:14-17). 

- „Eu însă vă spun vouă: Că oricine se mânie pe fratele său vrednic va fi de osândă; şi cine va zice 
fratelui său: netrebnicule, vrednic va fi de judecata Sinedriului; iar cine va zice: nebunule, vrednic va fi 
de gheena focului” (Evanghelia lui Matthaios 5:22); „Căci am venit să despart pe fiu de tatăl său, pe 
fiică de mama sa, pe noră de soacra sa” (Evanghelia lui Matthaios 10:35). 

- „Nimeni nu poate să slujească la doi domni, căci sau pe unul îl va uri şi pe celălalt îl va iubi, sau de 
unul se va lipi şi pe celălalt îl va disprețui” (Evanghelia lui Matthaios 6:24); „Daţi deci Cezarului cele 
ce sunt ale Cezarului şi lui Theos cele ce sunt ale lui Theos” (Evanghelia lui Matthaios 22:21). 

- „Nu judecaţi, ca să nu fiți judecaţi” (Evanghelia lui Matthaios 7:1), „Când Fiul Omului va şedea pe 
tronul slavei sale, veți şedea şi voi pe douăsprezece tronuri, judecând cele douăsprezece seminţii ale lui 
Israel” (Evanghelia lui Matthaios 19:28). 

- „Sau cine este omul acela între voi care, de va cere fiul său pâine, oare el îi va da piatră? Sau de-i va 
cere peşte, oare el îi va da şarpe?” (Evanghelia lui Matthaios 7:9-10); „Un altul dintre ucenici i-a zis: 
Doamne, dă-mi voie întâi să mă duc şi să îngrop pe tatăl meu. lar Iesous i-a zis: Vino după mine şi lasă 
morţii să-şi îngroape morții lor” (Evanghelia lui Matthaios 8:21-22). 

- „Pentru aceea va lăsa omul pe tatăl său şi pe mama sa și se va lipi de femeia sa şi vor fi amândoi un 
trup. Aşa încât nu mai sunt doi, ci un trup. Deci, ce a împreunat Theos omul să nu despartă” 
(Evanghelia lui Matthaios 19:5-6); „Și oricine a lăsat case sau frați, sau surori, sau tată, sau mamă, 
sau femeie, sau copii, sau tarine, pentru numele meu, înmulțit va lua înapoi şi va moşteni viața veşnică” 
(Evanghelia lui Matthaios 19:29). 

- „Ci mai întâi Evanghelia trebuie să se propovăduiască la toate neamurile” (Evanghelia lui Markos 
13:10); „În calea păgânilor să nu mergeţi, şi în vreo cetate de samarineni să nu intraţi; ci mai degrabă 
mergeţi către oile cele pierdute ale casei lui Israel” (Evanghelia lui Matthaios 10:5-6). 

- „Să iubeşti pe aproapele tău ca pe tine însuți” (Evanghelia lui Matthaios 22:39); „Căci îndată auzind 
despre el o femeie, a cărei fiică avea duh necurat, a venit şi a căzut la picioarele lui. Și femeia era 
păgână, de neam din Fenicia Siriei. Și îl ruga să alunge demonii din fiica ei. Dar Iesous i-a vorbit: Lasă 
întâi să se sature copiii. Căci nu este bine să iei pâinea copiilor și s-o arunci câinilor” (Evanghelia lui 
Markos 7:25-27). 

- „Orice împărăție care se dezbină în sine se pustieşte, orice cetate sau casă care se dezbină în sine nu va 
dăinui” (Evanghelia lui Matthaios 12:25); „Căci am venit să despart pe fiu de tatăl său, pe fiică de 
mama sa, pe noră de soacra sa” (Evanghelia lui Matthaios 10:35). 

- „Fericiţi cei săraci cu duhul, că a lor este împărăţia cerurilor” (Evanghelia lui Matthaios 5:3); „Fiţi 
dar înţelepţi ca șerpii şi nevinovați ca porumbeii” (Evanghelia lui Matthaios 10:16). 

- „Cinsteşte pe tatăl tău şi pe mama ta” (Evanghelia lui Matthaios 15:4); „Și i-au zis unii: lată mama ta 
și fraţii tăi şi surorile tale sunt afară. Te caută. Și, răspunzând lor, le-a zis: Cine este mama mea şi frații 
mei?” (Evanghelia lui Markos 3:32-33). 

- „Căci Moyses a zis: «Cinsteşte pe tatăl tău şi pe mama ta», și «cel ce va grăi de rău pe tatăl său, sau pe 
mama sa, cu moarte să se sfârşească»” (Evanghelia lui Markos 7:10); „Dacă vine cineva la mine şi nu 
urăște pe tatăl său şi pe mamă şi pe femeie şi pe copii şi pe fraţi și pe surori, chiar și sufletul său însuși, 
nu poate să fie ucenicul meu” (Evanghelia lui Loukas 14:26), „Cel ce iubește pe tată ori pe mamă mai 
mult decât pe mine nu este vrednic de mine; cel ce iubeşte pe fiu ori pe fiică mai mult decât pe mine nu 
este vrednic de mine” (Evanghelia lui Matthaios 10:37). 

- „Împărăţia mea nu este din lumea aceasta” (Evanghelia lui loannes 18:36); „Fericiţi cei blânzi, că 
aceia vor moşteni pământul” (Evanghelia lui Matthaios 5:5). 

- „Nimeni nu cunoaşte pe Fiul, decât numai Tatăl, nici pe Tatăl nu-l cunoaște nimeni, decât numai Fiul şi 
cel căruia va voi Fiul să-i descopere” (Evanghelia lui Matthaios 11:27), „Din mulți ieșeau şi demoni, 
care strigau şi ziceau: Tu eşti fiul lui Theos. Dar el, certându-i, nu-i lăsa să vorbească acestea, că ştiau 
că el este Khristosul” (Evanghelia lui Loukas 4:41), „Iar duhurile cele necurate, când îl vedeau, cădeau 
înaintea lui şi strigau, zicând: Tu ești fiul lui Theos” (Evanghelia lui Markos 3:11), „Iar pe demoni nu-i 
lăsa să vorbească, pentru că-l ştiau că el e Khristos” (Evanghelia lui Markos 1:34), „Și era în sinagoga 

lor un om cu duh necurat, care striga tare, zicând: Ce ai cu noi, lesouse Nazarinene? Ai venit ca să ne 
pierzi? Te ştim cine eşti: Sfântul lui Theos” (Evanghelia lui Markos 1:23-24). 

- „Și tată al vostru să nu numiţi pe pământ, că Tatăl vostru unul este, cel din ceruri” (Evanghelia lui 
Matthaios 23:9), „Voi sunteţi din tatăl vostru Diavolul şi vreţi să faceți poftele tatălui vostru” 
(Evanghelia lui loannes 8:44). 

- „Cine nu-și va uri tatăl și mama ca și mine, nu poate deveni un ucenic al meu. Și cine nu-și va iubi tatăl 
şi mama ca şi mine, nu poate deveni un ucenic al meu” (Evanghelia lui Thomas). 

Cum se explică cele două feţe ale lui lesous și contradicţiile din vorbele sale, care sugerează o 
dublă personalitate? Cei mai mulți le pun pe seama erorilor umane, a evangheliștilor care au 
scris din auzite. Dar dacă aceste contradicții pot fi explicate altfel? Dacă în corpul tâmplarului 
lesous au locuit pentru o perioadă două spirite, al lui și al zeului Enlil? Dacă reuşim să vedem 
imaginea pacifistă a lui lesous și pe cea războinică a lui Enlil într-o singură persoană, se pot 
explica toate contradicţiile sale. Invadarea corpului lui lesous de spiritul lui Enlil nu implică o 
posedare în sensul malefic al cuvântului, când entitatea eterică preia controlul absolut asupra 
corpului. Cei doi au convieţuit în același trup, în același mod în care Ida Kannenberg din 
Hillsboro declara că a conviețuit cu entitatea Hweig. Între ei aveau loc și discuţii, fără îndoială 
doar la nivel mental. De aceea ni se spune în Biblie că, în grădina Ghetsimani, înainte de a fi 
arestat, lesous s-a rugat în singurătate de trei ori, sufletul său fiind întristat până la moarte. Era 
speriat, știind că se apropia momentul morţii sale. Când se ruga, de fapt vorbea cu Enlil, care 
încerca să-l convingă să-și ducă misiunea până la capăt, încurajându-l și asigurându-l că vor 
trece împreună peste acel moment. Întristarea lui lesous a apărut după ce s-a întors de pe 
munte, unde a dialogat cu două persoane coborâte dintr-un „nor”, despre care apostolii credeau 
că ar fi fost Mose și Eliyahu. Cel mai probabil atunci i s-au transmis noile ordine de „sus”, adică 
faptul că va fi ucis. Evanghelia lui loudas susține că, după acest episod, lesous i-a cerut 
apostolului loudas să îl dea pe mâinile romanilor, pentru a-și îndeplini misiunea. Planul a 
funcţionat iar Enlil l-a părăsit pe tânărul tâmplar chiar înainte de a muri, ceea ce l-a făcut pe 
lesous să strige: „Eli, Eli, lama sabahtani? adică: Dumnezeul meu, Dumnezeul meu, pentru ce m-ai 
părăsit?”. Tot evangheliile recunosc că „unii dintre cei ce stăteau acolo, auzind ziceau: pe Elias îl 
strigă acesta”. Din moment ce oamenii vremii se gândeau la Elias (Ilie în română) înseamnă că 
pentru ei „Eli” nu însemna „Dumnezeul meu”, așa cum și-ar dori evanghelistul să credem. 
Numele ebraic al profetului Elias este Eliyahu, destul de asemănător cu Eli. Însă, în cultele 
levantine, El / Eli era numele zeului suprem. Acest nume este prescurtarea akkadianului Ellil, 
numit de sumerieni Enlil. Așadar, lesous nu îl striga pe dumnezeul creștinilor, ci pe Enlil. De 
unde deducem că Duhul Sfânt / Enlil a părăsit corpul tâmplarului lesous înainte ca acesta să se 
stingă, lăsându-l să moară în chinuri pentru un scop pe care nu și l-a dorit. lesous a murit după 
ce Duhul l-a părăsit, apoi a avut loc un cutremur care a rupt în două catapeteasma templului, a 
despicat pietrele și a deschis mormintele. Cum templul cu pricina era al lui Yahweh / Marduk, 
doar dușmanul acestuia, Enlil, i-ar fi provocat asemenea pagube. 

Conform inventatorilor creștinismului, lesous nu a fost singurul muritor în care s-a încarnat Enlil. 
Noul Testament ne spune că, de ziua Cincizecimii, Duhul Sfânt a coborât cu un vuiet „ca de 
suflare de vânt ce vine repede”, li s-a arătat tuturor sub forma unor „limbi ca de foc”, apoi a intrat în 
cei 12 apostoli „și s-au umplut toți de Duhul Sfânt și au început să vorbească în alte limbi, precum le 
dădea lor Duhul a grăi” (Faptele Apostolilor 2:4). Ba, mai mult, toți apostolii au căpătat puterea lui 
lesous de a vindeca, de a exorciza și de a înfăptui alte minuni. Când un spirit intră în unii 
oameni care încep să vorbească din acel moment în limbi străine și capătă brusc capacități 

paranormale, nu putem vorbi decât despre o formă de posedare. 50 era numărul lui Enlil iar 
vântul și focul elemente asociate cu el, acestea fiind indicii pentru identificarea Duhului. 

Când evreul Philon din Alexandria a inventat povestea lui lesous și, implicit, episodul posedării, 
se pare că s-a inspirat în primul rând din folclorul ebraic. În Vechiul Testament există două 
persoane cu puteri asemănătoare celor ale zeului creștinilor: profeții Eliyahu (Ilie) și Elișa 
(Elisei). 

În Cartea a Treia a Regilor, aflat lângă pârâul Cherit, Eliyahu Tesviteanul a fost hrănit de corbi 
de două ori pe zi cu pâine și carne. După ce pârâul a secat s-a dus în Sarepta, unde a locuit la 
o văduvă. Eliyahu a făcut în așa fel încât făina și uleiul femeii să nu se consume până la 
sfârșitul secetei. După ce copilul femeii a murit, Eliyahu l-a înviat. După trei ani, regina Izebel a 
hotărât să-i omoare pe profeţii lui Yahweh. Însă Obadiah, mai marele curții regale, a ascuns 100 
de prooroci: 50 într-o peșteră și 50 în alta. Eliyahu a mers la regele Ah'ab și i-a cerut un concurs 
între el și 450 de profeţi ai lui Baal, alături de 400 ai zeiței Așerah. Atât Eliyahu cât și proorocii 
adverși și-au ales câte un vițel, pe care l-au așezat pe un rug, fiecare trebuind să se roage la 
zeul său, iar „Dumnezeul care va răspunde cu foc, acela este Dumnezeu”. Eliyahu a câştigat 
concursul deoarece „s-a pogorât foc de la Yahweh și a mistuit arderea de tot şi lemnele şi pietrele şi 
țărâna şi a mistuit şi toată apa care era în șanț. Ca premiu, a ordonat să fie uciși toţi proorocii lui 
Baal, iar „cerul s-a întunecat de nori şi s-a pornit vijelie şi ploaie mare”. Aflând această întâmplare, 
regina Izebel s-a hotărât să-l ucidă pe Eliyahu. Însă el s-a ascuns în pustiu, unde un înger l-a 
trimis până la muntele Horeb. După 40 de zile și 40 de nopţi de mers prin deșert, Eliyahu a 
ajuns la respectivul munte, unde zeul său l-a anunţat că va trece prin faţa lui: „că iată Yahweh va 
trece; şi înaintea lui va fi vijelie năprasnică ce va despica munții şi va sfărâma stâncile, dar Yahweh nu 
va fi în vijelie. După vijelie va fi cutremur, dar Yahweh nu va fi în cutremur, După cutremur va fi foc, dar 
nici în foc nu va fi Yahweh. lar după foc va fi adiere de vânt lin şi acolo va fi Yahweh”. Apoi, zeul l-a 
trimis la Damasc, pentru a-l încorona ca rege al Siriei pe Hazael, pe lehu ca rege al Israelului iar 
pe Elișa din Abel-Mehola să-l numească prooroc în locul său. În Cartea a Patra a Regilor, după 
un război între Siria și Israel, un înger l-a trimis pe Eliyahu la regele Samariei, pentru a-l anunţa 
că va muri din cauză că s-a rugat la Baal-Zebub. Aflând mesajul lui Eliyahu de la soli, „regele a 
trimis la el o căpetenie peste cincizeci cu cei cincizeci ai lui”. La dorinţa lui Eliyahu, care se afla în 
vârful unul munte, un foc a coborât din cer și i-a ars pe sol și pe cei 50 de soldaţi ai săi. Regele 
a mai trimis o căpetenie cu 50 de soldaţi, cu toţii având aceeași soartă. Cum unii înțeleg mai 
greu, regele a trimis și a treia oară o căpetenie cu 50 de soldaţi. Însă Eliyahu le-a cruțat viețile și 
a mers cu ei la regele Ahazyahu, căruia i-a prezis că va muri. Mai târziu, după un drum la 
Bethel și la lerihon, Eliyahu și Elișa au plecat către râul lordan, însoţiţi de 50 dintre fiii 
proorocilor. Eliyahu a lovit cu mantia sa apa, care s-a despărţit în două, trecând astfel pe malul 
celălalt împreună cu discipolul său. Deodată a apărut un car cu cai de foc, care „a ridicat pe 
Eliyahu în vârtej de vânt la cer”. Elişa a luat mantia învățătorului său, a despărţit apa în același 
mod și s-a întors la cei 50, care îl așteptau. A înmulţit undelemnul unei văduve, a înviat un copil, 
a înmulțit mâncarea lucrătorilor unui câmp, a vindecat un lepros și l-a îmbolnăvit pe altul de 
lepră, minuni asemănătoare celor înfăptuite de Eliyahu și de lesous. Cum a căpătat Elișa acest 
dar, odată cu mantia lui Eliyahu? Răspunsul îl găsim tot în Biblie: „Iar după ce au trecut, a zis 
Eliyahu către Elişa: «Cere ce să-ţi fac, înainte de a fi luat de la tine». lar Elişa a zis: «Duhul care este în 
tine să fie îndoit în mine!» Răspuns-a Eliyahu: «Greu lucru ceri! Dar de mă vei vedea când voi fi luat de 
la tine, va fi aşa; iar de nu mă vei vedea, nu va fiy” (Cartea a patra a Regilor 2:9-10). Așadar, sursa 
minunilor înfăptuite de Eliyahu era Duhul din el. După ce Eliyahu a fost ridicat la cer, acel Duh a 

trecut în Elișa, care dintr-o dată a devenit capabil de a înfăptui miracole. Este posibil ca Duhul 
din Eliyahu și Elișa să fie tot Enlil, la fel ca în cazul lui lesous? Biblia oferă câteva indicii: 

- Trei căpetenii cu câte 50 de soldaţi au venit la Eliyahu, Obadiah a ascuns câte 50 de prooroci 
în două peșteri, 50 de fii ai proorocilor i-au însoţit pe Eliyahu și Elișa la lordan. 50 era numărul 
lui Enlil, adică rangul de rege. 

- După uciderea proorocilor lui Baal, „cerul s-a întunecat de nori și s-a pornit vijelie şi ploaie mare”. 
Când a trecut prin faţa lui Eliyahu, zeul său a venit într-o „adiere de vânt lin”. Înainte de adiere a 
avut loc o „vijelie năprasnică”. Eliyahu a fost ridicat la cer într-un „vârtej de vânr”. Enlil era zeul 
furtunii, al ploii, al norilor și al vântului. 

- În timpul concursului cu proorocii lui Baal, „s-a pogorât foc de la Yahweh”. Înainte să treacă zeul 
prin faţa lui Eliyahu într-o „adiere de vânt lin”, a apărut o vijelie, urmată de un cutremur și de foc. 
La dorinţa lui Eliyahu, care se afla în vârful unul munte, un foc a coborât din cer de două ori, 
arzându-i pe soldați. Eliyahu a fost răpit într-un car cu cai de foc. Focul era elementul lui Enlil. 

- Rivalii lui Eliyahu erau proorocii lui Baal-Zebub și ai Așerei. Baal-Zebub derivă din Baal 
Zephon (Marduk), iar Așerah din Iștar. Marduk și Iștar erau dușmanii lui Enlil. 

- Numele profetului este Eliyahu, iar al discipolului său, Elișa. Ambele conţin numele Eli care, în 
religia canaaneană, era numele zeului suprem. Acest nume este prescurtarea akkadianului Ellil, 
numit de sumerieni Enlil. 

- În tradiţia creștină, sfântul llie are puterea de a deschide și închide cerurile. Responsabil cu 
aducerea ploii, el străbate văzduhul în carul său. În mitologia românească, când demonii au 
urcat în cer, Dumnezeu i-a dat lui llie tunetul și fulgerul, cu care acesta a aruncat demonii pe 
Pământ. Din acest motiv este considerat un sfânt războinic. lar după slujba de Sfântul llie, 
femeile ard busuiocul pe care l-au ţinut la icoane. Enlil este zeul furtunii, care i-a aruncat pe 
„demonii” lui Enki pe Pământ. Tunetul și fulgerul erau armele sale iar focul, unul dintre 
simbolurile lui. 

Câteva dintre minunile lui lesous și Eliyahu se întâlnesc în miturile incașilor, asociate cu același 
zeu al furtunii. Așa cum am văzut, zeul Viracocha, pe care l-am identificat deja cu Enlil, se 
aseamănă în multe privinţe cu biblicul lesous. Era „un bărbat înalt, cu barbă, înveșmântat într-o 
robă albă care-i ajungea până la pământ și pe care o purta strânsă cu o centură pe talie” (Istoria și 
legendele incașilor de Juan de Betanyos), „un bărbat alb, înalt de statură, a cărui înfăţişare şi 
prezenţă stârneau mare admiraţie şi respect” (The Conquest of the Incas de John Hemming), „un 
bărbat alb, cu înfățișare augustă, cu ochi albaştri, cu barbă, era sobru, puritan şi predica împotriva 
beției, a poligamiei şi a războiului”, „un bărbat alb cu o statură impunătoare și o atitudine autoritară” 
sau „un bărbat slab, de statură medie, cu barbă, îmbrăcat într-o mantie destul de lungă” (South 
American Mythology de Harold Osborne). Călătorea „însoțit de o suită și le vorbea băștinașilor cu 
dragoste, numindu-i fiii şi fiicele lui. Peste tot pe unde trecea înfăptuia minuni. Pe bolnavi îi vindeca 
printr-o simplă atingere. Vorbea orice limbă mai bine decât localnicii” (South American Mythology) și 
„trecea pe şosea, înspre nord, făcând minuni la tot pasul (...) Peste tot îi sfătuia pe oameni cum să 
trăiască, le vorbea cu mare dragoste şi bunătate și-i învăţa să fie buni şi să nu-și facă rău unul altuia, ci 
să se iubească unii pe alții şi să se arate miloşi toţi faţă de toți”, după cum nota primul cronicar 
spaniol care a consemnat legenda zeului. Adepții săi se numeau viracochas. Într-un mit, marele 
zeu Viracocha „le-a poruncit tuturor viracochas, în afară de doi, s-o ia spre es? (Pears 
Encyclopaedia of Myths and Legends: Oceania, Australia and the Americas), „aşadar acei 
viracochas au plecat în provinciile în care îi trimisese Viracocha” (South American Mythology de 
Harold Osborne) la fel cum, în Evanghelia lui Loukas, lesous a trimis 70 de apostoli înainte, cu 
el rămânând doar cei 12 binecunoscuți: „Jar după acestea, Domnul a ales alți șaptezeci și i-a trimis 

câte doi înaintea feței sale, în fiecare cetate şi loc, unde însuşi avea să vină” (10:1). După ce și-a 
terminat călătoria prin America de Sud, în provincia Manta din Ecuador Viracocha „și-a luat 
rămas bun de la poporul său şi, mergând pe valuri, a dispărut în largul oceanului” (The Ancient 
Civilizations of Peru de John Alden Mason), mergând pe apă la fel ca lesous în Noul 
Testament. „lar la a patra strajă din noapte a venit la ei Iesous, umblând pe mare” (Evanghelia lui 
Matthaios 14:25), „Și către a patra strajă a nopții a venit la ei umblând pe mare şi voia să treacă pe 
lângă ei” (Evanghelia lui Markos 6:48), „După ce au văslit deci ca la douăzeci şi cinci sau treizeci de 
stadii, au văzut pe Iesous umblând pe apă și apropiindu-se de corabie, ei s-au înfricoşat” (Evanghelia lui 
loannes 6:19). Juan de Betanzos în Suma y Narracion de los Incas are o altă variantă a 
întâmplării, însă cu același final miraculos: „Când a ajuns în districtul Puerto Viejo, i s-au alăturat 
cei pe care-i trimisese înainte şi, după ce s-au reunit, a plecat pe mare împreună cu ei. Se spune că el şi 
oamenii lui mergeau pe apă la fel de uşor cum ar fi mers pe uscat”. Miracolul mersului pe apă nu doar 
la zeu, ci și la adepţii săi, se întâlneşte și în Biblie, unde „Petros, coborându-se din corabie, a mers 
pe apă şi a venit către Iesous” (Evanghelia lui Matthaios 14:29). În South American Mythology, 
Harold Osborne a consemnat un mit care amintește nu doar de lesous, ci și de profetul Eliyahu: 
„Făcând multe minuni cu vorbele sale, a ajuns şi în regiunea Canas și acolo, într-un sat numit Cacha 
(...) oamenii s-au ridicat împotriva lui şi l-au amenințat cu pietre. Atunci, a îngenunchiat şi şi-a ridicat 
mâinile către cer ca şi cum ar fi cerșit ajutor în fața primejdiei care-l păştea. Indienii afirmă că apoi au 
văzut un foc coborând din cer, care i-a înconjurat. Plini de frică, s-au dus la cel pe care-l ameninţaseră 
şi i-au cerut să-i ierte (...) Spun că focul s-a stins imediat, la comanda lui, deşi pietrele fuseseră arse de 
foc în aşa măsură, încât se făcuseră ca pluta, de puteai ridica bolovani mari cu o singură mână. Mai 
spun că după aceea a plecat din locul acela și s-a dus la țărmul mării. Aici s-a înfăşurat în mantia sa, a 
intrat în valuri şi a dispărut. lată de ce i-au dat numele de Viracocha, care înseamnă «spuma mării». 
Sărim peste episodul biblic în care lesous a participat la o nuntă în Cana Galileii, nume care 
seamănă cu Canas al incașilor, și remarcăm puterea zeului asupra focului; cum focul era 
elementul lui Enlil, este de așteptat să se aprindă și să se stingă la comanda stăpânului său. În 
plus, ne amintim răspunsul apostolului Thomas în evanghelia care îi poartă numele, referitor la 
secretul pe care i l-a împărtășit lesous: „Dacă v-aș spune unul dintre lucrurile pe care el mi le-a spus, 
ați lua pietre şi le-aţi arunca în mine, şi un foc ar ieşi din pietre şi v-ar pârjoli . De asemenea, 
remarcăm asemănarea cu întâmplările din Vechiul Testament, unde Eliyahu a făcut să cadă foc 
din cer atât pentru a aprinde rugul în timpul concursului cu ceilalți profeti, cât și pentru a ucide 
soldaţii veniţi să-l ducă la regele Ahazyahu. Totodată amintim o poveste asemănătoare din Noul 
Testament, în care fariseii și cărturarii au vrut să ucidă cu pietre o femeie vinovată de adulter, 
iar lesous a salvat-o prin celebrele vorbe: „Cel fără de păcat dintre voi să arunce cel dintâi piatra 
asupra ei” (Evanghelia lui loannes 8:7). Evreii au dat dovadă de înțelepciune alegând să lase 
pietrele jos, altfel ar fi avut parte probabil de același deznodământ ca incașii din Cacha sau, mai 
grav, ca soldaţii regelui Ahazyahu. Bineînţeles, dacă ar fi fost o întâmplare reală. 

Știm că personajele lesous și Buddha au fost inventate, iar existența zeului Viracocha și a 
profeților Eliyahu și Elișa este incertă, așa că nu putem stabili niciun caz concret de întrupare a 
lui Enlil, fie prin reîncarnare, fie prin posedare. Cu toate acestea, este posibil să existe cel puţin 
un caz ascuns în istorie: al faraonului Unas, ultimul rege al celei de-a V-a Dinastii a Regatului 
Vechi, care a trăit aproximativ între anii 2375 și 2345 î.e.n., cu mai bine de trei secole înainte ca 
Enlil să părăsească Pământul. Din păcate nu știm mare lucru despre acest faraon, în afara 
faptului că a construit o mică piramidă la Saqqara, în apropierea piramidei în trepte a lui Djoser. 
Principala inovaţie a piramidei lui Unas este apariția primelor Texte ale piramidelor. Abia din 
Dinastia a Vl-a faraonii au început să le copieze în piramidele lor, însă cea a lui lui Unas conţine 

texte care nu au fost incluse în copiile succesorilor săi. Cercetătorii au descoperit printre aceste 
inscripții fraze care, deși au fost scrise în egipteana veche, fac parte dintr-un dialect semitic. Ce 
caută un dialect semitic în textele egiptene din Dinastia a V-a, nimeni nu poate ști exact. 

Textele 273 și 274 din piramida lui Unas preamăresc faptele faraonului: „Oasele zeilor Pământului 
tremură (...) când Unas apare (...) Unas este al puterilor domn, mama sa numele nu i-l cunoaște. Gloria 
lui în ceruri sălăşluiește, forța lui este la orizont, ca Atum, tatăl său (...) Unas este taurul ceresc (...) pe 
Unas locuitorii cerului îl servesc (...) Unas este cel care judecă, cu el este cel al cărui nume este ascuns, 
în ziua uciderii Celui Mai Mare”. După cum bine ştim, „Taurul ceresc” era unul dintre epitetele lui 
Enlil. „Al puterilor domn” și faptul că „locuitorii cerului îl servesc” îl indică pe același Enlil, 
moștenitorul tronului ceresc. Gloria sa din ceruri nu are niciun sens raportându-ne la un amărât 
de rege pământean. Însă, dacă este vorba despre „erou/” Enlil, cel care l-a învins pe Enki după 
lupte îndelungate, afirmaţia ar putea căpăta sens. În alt text, Unas este numit „ucigașul și 
devoratorul zeilor”, epitet care ne-ar putea duce cu gândul la aceeași victorie împotriva „zeului 
decăzut” Enki, la fel ca și „ziua uciderii Celui Mai Mare”. Acesta ar putea fi motivul pentru care 
„oasele zeilor Pământului tremură”, pasaj care se referă la supușii lui Enki („Domnul Pământului”), 
Veghetorii sau Igigi („Ochii Pământului”). Atum-Ra este considerat tatăl lui Unas și aici, dar și 
într-un alt text: „Re-Arum, Unas vine la tine, un spirit indistructibil (...) fiul tău vine la tine, Unas vine la 
tine”. Atum-Ra era sumerianul An, tatăl lui Enlil. Este drept că toţi regii egipteni se considerau fiii 
zeilor, însă este posibil ca măcar unii dintre ei să fi avut dreptate. „Cel al cărui nume este ascuns” 
se referă la același Ra, despre care miturile egiptene spuneau că avea un nume ascuns, pe 
care nu-l ştia nimeni, în afară de Aset (Isis), zeiţa care l-a aflat în urma unei înșelăciuni. Unas 
judecă alături de tatăl său la fel ca Enlil la sumerieni sau lesous la creștini. În încăperea sa 
funerară, textele îl numesc pe Unas „conducătorul bărcii solare”. În drumul său spre cer el este 
„aidoma unui nor”. În hăul negru al spaţiului cosmic el cere ajutor, deoarece „mare-i singurătatea 
pe drumul fără de sfârşit către astre”. Deși egiptologii au interpretat acest text ca fiind o relatare a 
călătoriei faraonului în lumea de dincolo, după moarte, ar putea fi vorba despre o călătorie 
fizică, nu spirituală. „Barca solară” cu care se deplasa faraonul este vehiculul cu care străbătea 
cerul zeul Ra, adică un aparat de zbor. Faraonul este prezentat ca pilot al acestei navete, care 
zboară „aidoma unui nor” spre stele. Cum doar zeii își conduceau navetele, nicidecum oamenii 
(fie ei și regi), putem trage concluzia că Unas era considerat de supușii săi un zeu. Și nu orice 
zeu, ci tocmai regele Pământului, moștenitorul tronului ceresc. În textul 332, regele spune: „Eu 
sunt acela ce scăpat-a de șarpele încolăcit, urcat-am într-o răbufnire de foc ce m-a învârtit în loc”. Din 
nou întâlnim victoria lui Unas asupra Șarpelui și focul, care duc cu gândul la același Enlil. Textul 
261 susține următoarele: „Regele este o flacără, mergând înaintea vântului până la capătul cerului și 
până la capătul Pământului (...) Regele călătorește prin văzduh şi străbate Pământul”. Şi aici întâlnim 
aceleași elemente asociate cu Enlil, focul și vântul, iar zborul lui Unas prin văzduh, „până la 
capătul cerului şi până la capătul Pământului”, poate fi mai mult decât o metaforă. Din păcate nu 
avem suficiente amănunte despre viaţa lui Unas pentru a stabili dacă faraonul a fost într-adevăr 
încarnarea lui Enlil ori doar considerat astfel de vechii egipteni. Dar poate că arheologia ne va 
revela într-un viitor nu prea îndepărtat noi amănunte. 

La fel ca restul zeităților, Enlil avea capacitatea de a se întrupa atât prin reîncarnare, cât și prin 
posedare. Însă nu putem să nu ne întrebăm de ce unii dintre redactorii Vechiului Testament, 
inventatorii budismului și cei ai creștinismului au inclus în poveştile lor cazuri de întrupare a lui 
Enlil aproximativ în aceeași perioadă. Răspunsul este simplu: pentru că, înainte de a părăsi 
Pământul, zeul a promis că se va întoarce pentru a-i distruge pe Veghetori odată pentru 
totdeauna. Din câte ne dezvăluie miturile, el a fost regele Pământului până în momentul în care 

l-a ucis pe Enki în 2051 î.e.n. Drept urmare, tatăl său, Anu, l-a luat în dimensiunea de baștină, 
lumea imaterială a eonilor, lăsându-l conducător al Terrei pe Marduk, fiul lui Enki. Însă nu fără o 
condiţie: Veghetorii își luau angajamentul de a respecta vechea lege a lui Anu care le interzicea 
intervenţia în evoluţia oamenilor. Pentru a fi sigur că regula sa de aur va fi respectată, Anu a 
lăsat câţiva Celești în apropierea Pământului (probabil pe Lună), pentru a-i supraveghea pe zeii 
decăzuți. Însă Marduk și sora sa, Iştar, au găsit o cale de a „fenta” legea, alegându-și pe ascuns 
adepți care au creat noi culte religioase închinate Veghetorilor. În Bhagavad Gita, Krşna 
(considerat de hinduși reîncarnarea lui Vișnu / Enlil) afirma că se întrupează de câte ori Legea 
(lui Anu) slăbeşte și se întăreşte nelegiuirea, iar lesous în Noul Testament că a venit ca să 
împlinească Legea. Însă cum zeul întârzia să apară, inventatorii budismului și creștinismului, 
alături de unii dintre redactorii Vechiului Testament, au creat personaje pe care le-au declarat 
întrupări ale zeului furtunii, pentru a asigura mulțimile că nu au fost uitate de Enlil, care 
pregătește sfârșitul Veghetorilor. „Mă duc să vă gătesc loc. Și dacă mă voi duce și vă voi găti loc, 
iarăși voi veni şi vă voi lua la mine, ca să fiți şi voi unde sunt eu”, spunea el în Evanghelia lui loannes 
14:2-3, promițând că se va întoarce pentru bătălia finală împotriva forțelor răului. 

Se va întoarce Enlil într-adevăr pentru a o distruge pe Sophia și pe adepţii ei odată pentru 
totdeauna? Dacă da, ce se va întâmpla cu planeta noastră și cu noi, locuitorii Pământului? 


48. Urzeala tronului 


Ajuns pe tronul Pământului acum aproximativ patru milenii, Marduk nu s-a putut bucura de 
domnia pe care o visase. Aflat sub stricta supraveghere a Celeștilor, prin urmare limitat în a-și 
exercita puterea, noul rege s-a văzut nevoit să împartă conducerea Terrei cu sora sa, Iștar, a 
cărei sete de putere a determinat-o să încerce să-și detroneze fratele. Veghetorii s-au trezit 
împărțiți în două tabere și aruncaţi într-un nou război, nevăzut de omenire, care totuși îi simte 
efectele pe propria piele. Totul din cauza dorinţei de putere a zeiţei, pe care nu s-a sfiit să o 
afișeze de-a lungul întregii istorii a Pământului. Ca exemplu avem textul sumerian Regina 
tuturor ME-urilor, unde Iştar a sfidat autoritatea lui Anu și a lui Enlil, precum și legile lor, și „a 
devenit mai mare decât mama care i-a dat naştere (...) mai mare chiar decât Anu”. Ea a ocupat 
templul E-Anna („Casa lui Anu”) din Uruk, textul susținând că 
„A schimbat complet legile Sfântului Anu, 
Nu s-a temut de marele Anu. 
I-a luat lui Anu E-Anna, 
Casa cu farmec fără egal, cu durabilă nobleţe. 
Acelei case i-a adus nimicirea; 
Inanna își atacă oamenii, îi face prizonieri”. 

În 2048 î.e.n., Marduk a încheiat o înţelegere cu prințul akkadian Abraam, căruia i-a oferit 
Canaanul pentru a păzi muntele Moriah din lerusalimul de astăzi. Un secol mai târziu prinţul a 
murit, iar urmașii săi au ajuns, în cele din urmă, în Egipt. Uitaţi de zeul lor, care și-a îndreptat 
atenţia către Babilon, orașul său de suflet, urmașii lui Abraam (numiţi iacobiţi sau israeliți după 
nepotul lui Abraam, cel care i-a dus în Egipt) au rămas în ţara faraonilor aproape trei secole, 
până când au fost izgoniți odată cu hyksoșii. O parte dintre ei s-a întors după câtva timp, însă în 
jurul anului 1293 î.e.n. evreii au fost nevoiţi să părăsească din nou Egiptul, conduși de fostul 
faraon Akhenaten, pe care l-au numit Mose. Acesta le-a adus cultul lui Enlil, numit de egiptenii 
acelor vremuri Aten. Ajunși în Canaan, evreii au renunţat la zeul lui Mose, oscilând între Baal 
Zephon sau Yahu / Yahweh și Așerah, nimeni alţii decât Marduk și Iștar. Conform istoriei 
oficiale a evreilor, Canaanul a fost împărțit la un moment dat în două regate, luda (cel din sud) 
și Israel (partea de nord). luda (Yehuda în ebraică) înseamnă „Mulțumită lui Yahu / Yahweh” iar 
Israel (Yisra'el în ebraică) se poate traduce ca „Iștar, zeița conducătoare”. Prin urmare, cele 
două regate s-au separat din motive religioase, fiecare fiind adeptul uneia dintre cele două 
divinități: luda al lui Marduk iar Israel al lui Iștar. 

În 586 î.e.n., regatul luda a fost cucerit de babilonieni, majoritatea iudeilor fiind deportaţi în 
Babilon. Acolo au făcut cunoștință cu cultul lui Marduk, zeitatea principală a Babilonului, nimeni 
altul decât cel pe care îl adorau sub numele Yahu / Yahweh. Exilul s-a încheiat în 538 î.e.n., 
după ce Babilonul a fost cucerit de perșii lui Kuruş (Cyrus cel Mare), la ordinul divinității sale, 
Ahura Mazda / Marduk. Zeul a renunţat la Babilon, în care cultul lui Iștar se dezvoltase 
ameninţător, și s-a reorientat către lerusalim. Întors în Canaan, un grup de preoţi, conduși de 
profetul Ezra, a creat o religie pentru toţi evreii, indiferent dacă erau israeliți sau iudei, închinată 
lui Marduk / Yahweh. Însă acea religie se adresa doar maselor, elita religioasă preferând-o pe 
Iștar, zeița-mamă a semiţilor. Când au compus scripturile noii religii, care au format Torah sau 
Vechiul Testament, preoţii lui Ezra i-au ascuns pe Marduk și pe Iștar în Cartea Esterei sub 
numele Mordekhay și Ester (Marduheu și Estera în română). Evreul Philon din Alexandria, 

inventatorul creștinismului, a lăsat în urmă câteva indicii cu privire la zeitatea sa: dacă Israel 
(reprezentând adepţii lui Iștar) era considerat poporul ales, luda (numit loudas în Noul 
Testament) a devenit trădătorul Domnului deoarece, din punctul de vedere al adepților lui Iștar, 
iudeii și-au trădat zeița-mamă, preferându-l pe Marduk. 

Am văzut că filosoful Philon din Alexandria a inventat creştinismul în urmă cu aproximativ două 
milenii. Pe atunci familia sa, care probabil a condus din umbră Biserica Creștină în tot acest 
timp, era cea mai bogată din Alexandria și una dintre cele mai bogate din întreaga lume 
elenistică. Despre alabarhul Alexander, fratele lui Philon, istoricul Flavius losephus scria că „și-a 
întrecut toți concetățenii atât în origini cât şi în bogăţie”. Unul dintre fiii acestuia a ales o carieră 
militară în Imperiul Roman, ajungând procurator ale ludeei, prefect al Egiptului și mâna dreaptă 
a viitorului împărat Titus în timpul asediului Ierusalimului; cel de-al doilea s-a căsătorit cu 
prințesa Berenice din dinastia irodiană a ludeei. Tot losephus scria că, pentru a face parte din 
nobilime, un evreu trebuia să aibă legături cu preoțimea și sânge regal prin descendența din 
dinastia hasmoneană. Nu se știe nimic despre strămoșii lui Philon, cu excepţia faptului că tatăl 
sau bunicul său a primit cetățenie romană de la dictatorul Gaius lulius Caesar. În aceste condiții 
am avansat posibilitatea ca Philon din Alexandria și fratele său, alabarhul Alexander, să fi fost 
urmași ai regilor Palestinei din dinastia hasmoneană, ceea ce le-ar explica puterea, bogăţia și 
influența. Dar și motivul pentru care fratele lui Philon și cei doi fii ai acestuia au primit numele 
Alexander, un nume des întâlnit în dinastia hasmoneană, având ca exemple cel de-al doilea 
rege, Alexander Yannai, soția sa, Shelomizion sau Salome Alexandra, și doi dintre nepoții lor, 
Alexander Maccabeus și Alexandra Maccabea. Istoria ne învaţă că romanii au înlăturat de la 
putere dinastia hasmoneană și au înlocuit-o cu cea irodiană. Deși Hordos (Irod în română) cel 
Mare a ucis toți descendenții hasmoneenilor pentru a nu îi fi tronul ameninţat, este posibil ca 
unul dintre ei să se fi refugiat în Alexandria, cel mai mare centru al diasporei evreiești, probabil 
tatăl sau bunicul lui Philon. Este posibil și ca un alt descendent să se refugiat la Roma. La scurt 
timp după acea perioadă, în Roma și-a făcut apariţia Marcus Annaeus Seneca (sau Seneca cel 
Bătrân), al cărui fiu, Lucius Annaeus Seneca (cunoscut ca Seneca cel Tânăr), l-a ajutat mai 
târziu pe Philon să ducă creștinismul la Roma, el însuși concepând Evanghelia lui Loukas din 
Noul Testament. La fel ca în cazul lui Philon, rădăcinile familiei lui Seneca sunt necunoscute. 
Seneca cel Bătrân pretindea că provine dintr-o familie bogată din Cordoba (Spania). Unul dintre 
fiii săi a devenit senator al Romei, altul procurator, cel de-al treilea tutorele și sfetnicul 
împăratului Nero, iar un nepot a ajuns unul dintre cei mai buni prieteni ai aceluiași împărat. 
Familia Annaea se aseamănă în multe privințe cu cea a lui Philon din Alexandria, nu doar în 
ceea ce privește influența politică, ci şi rădăcinile obscure. În mod curios, forma masculină a 
numelui acestei familii, Annaeus, se aseamănă izbitor cu numele lui Alexander Yannai sau 
lannaeus, cel de-al doilea rege din dinastia hasmoneană. Dacă Philon și Seneca erau urmași ai 
aceleiași dinastii, putem înțelege de ce au plănuit împreună să cucerească Imperiul Roman prin 
noua lor religie. Pentru a afla în numele cărei divinități conduce această familie creștinismul, nu 
trebuie decât să-i dezgropăm trecutul. Matityahu ben Yohanan (decedat în anul 165) a fost un 
preot evreu din tribul leviţilor, descendent al lui Pinehas, fiul lui Aaron (fratele lui Mose) și cel de- 
al treilea Mare Preot al israeliților. Împreună cu cei cinci fii ai săi, Matityahu a pornit revolta 
maccabeilor împotriva Imperiului Seleucid, ceea ce a dus la obținerea suveranităţii ludeei în 160 
î.e.n. sau în anul 3600 după calendarul ebraic. Fondatorul dinastiei hasmoneene a fost unul 
dintre cei cinci, Șim'on Thassi, conducător al poporului și Mare Preot. După moartea sa, funcțiile 
i-au fost preluate de fiul său, Yohanan Hyrcanus. Primul care și-a atribuit titlul de rege a fost 
Yehuda Aristobulus, fiul lui Yohanan. Fiind din tribul leviţilor (conform legii lui Mose, doar leviţii 

puteau face parte din preoţime), hasmoneenii ocupau și funcţii de preoţi, regii în special pe cea 
de Mare Preot. Shelomtzion sau Salome Alexandra, soția primilor doi regi ai dinastiei, Yehuda 
Aristobulus și Alexander Yannai, a reînființat Sanhedrinul, un fel de curte supremă formată din 
cei mai de seamă rabini, responsabilă cu administrarea justiţiei în problemele religioase. Cel de- 
al doilea soț al ei, Alexander Yannai, a gravat pe 
monedele sale steaua cu opt raze, simbolul 
planetei Venus și, implicit, al zeiţei Iștar. Astfel 
realizăm că acești regi din tribul leviţilor, care au 
reînființat Sanhedrinul, erau adoratori ai lui Iștar. 
Ceea ce înseamnă că și urmașii lor refugiați în 
Alexandria, alabarhul Alexander și filosoful Philon, 
inventatorul creştinismului, venerau aceeaşi 
zeitate. Înțtelegem acum de ce în Noul Testament 
Israel este poporul ales (reprezentând regatul 
care i se închina lui Iștar) iar loudas trădătorul Domnului, regatul luda fiind cel al adepților lui 
Marduk, care și-au renegat zeița-mamă. Dacă urmașii clanului lui Philon, implicit ai 
hasmoneenilor, conduc Biserica Creștină de 2000 de ani, fără îndoială că respectă preferinţele 
religioase ale înaintaşilor lor, Iștar fiind zeitatea venerată de conducătorii creștinismului. 
Hasmoneenii nu au făcut decât să ducă mai departe tradiția strămoșilor lor. Cu cinci secole 
înainte, după întoarcerea din exilul babilonian, un grup de preoţi (deci tot din tribul leviţilor), 
condus de profetul Ezra, a creat o religie pentru toţi evreii, închinată lui Marduk / Yahweh, în 
timp ce ei au preferat-o pe Iștar. Conform tradiţiei evreiești, Ezra a înființat Marea Adunare, 
precursoarea Sanhedrinului, o autoritate în materia legilor religioase, care a stabilit istoria 
poporului evreu și a redactat scripturile cuprinse apoi în Torah sau Vechiul Testament. Dacă 
Marele Sanhedrin este format oficial din 71 de membri și neoficial din 72 (unul dintre ei fiind 
secret), 72 este și numărul evreilor din Alexandria care au tradus Torah în limba greacă 
(traducere care poartă numele Septuaginta) în secolul al Ill-lea î.e.n., la ordinul faraonului 
Ptolemaios Philadelphos. Ceea ce înseamnă că la mijloc se afla tot mâna Sanhedrinului, acea 
elită religioasă din tribul leviţilor, închinată lui Iștar. Nu ar trebui să ne mire faptul că în același 
loc, aproape trei secole mai târziu, un membru al aceleiași elite a leviţilor a continuat planul lui 
Iștar de dominare a lumii inventând creștinismul, pe care clanul său l-a dus la Roma. 

Totuși, această elită religioasă a leviţilor nu s-a format după întoarcerea evreilor în Babilon. În 
secolul XIV î.e.n., în povestea lui Mose, israeliţii din Egipt erau conduși de un consiliu format din 
70 de bătrâni și Aaron, rezultând exact numărul membrilor Sanhedrinului. În aceeași poveste, 
levitul Mose a hotărât ca doar leviţii să poată ocupa funcţii în preoțime. Am văzut că elita 
israelită l-a manipulat pe Mose / Akhenaten pentru a duce „arma lui Anu” pe muntele Sion din 
lerusalim, la ordinul unei zeități. Am presupus că respectiva divinitate era Marduk, ţinând cont 
că arma putea fi manevrată doar de cineva cu A.D.N.-ul zeului. Dar dacă lștar era cea din 
spatele elitei israelite, care i-a furat arma fratelui său? Am întâlnit de-a lungul istoriei 
Sanhedrinul, o elită a leviţilor, care respectă ordinele zeiţei. Prin urmare, cea din jurul lui Mose 
pare a fi aceeași grupare secretă a surorii lui Marduk. 

Tot o elită evreiască, condusă de clanul Rothschild, l-a manipulat acum câteva decenii pe Hitler, 
despre care se spune că dialoga cu ființe din altă lume. O elită evreiască se află în fruntea 
francmasoneriei și conduce lumea din umbră chiar și în ziua de astăzi. Nu știm dacă membrii ei 
fac parte din tribul leviţilor, însă putem intui că este vorba despre aceeași organizație închinată 
zeiţei Iștar. 

Războiul dintre copiii lui Enki a continuat de-a lungul timpului, nefiind observat nici măcar de 
evreii de rând. Dacă Iștar era conducătoarea din umbră a israeliților, pe Marduk îl întâlnim în 
jurul anului 600 ca zeu al islamului, o religie care păstrează și astăzi o atitudine ostilă față de 
femei, fără îndoială cauzată de aversitatea zeului musulmanilor față de sora sa, Iștar. Simbolul 
islamului este semiluna, simbolul familiei lui Enki (și, implicit, al lui Marduk, noul cap al familiei 
după moartea tatălui său), lângă o pentagramă mică, ce reprezintă superioritatea zeului față de 
Enlil (steaua cu cinci raze semnifică a cincea planetă din sistemul nostru solar, Jupiter, zeitate 
echivalată cu Enlil). De aproape 16 secole, evreii lui Iștar și musulmanii lui Marduk duc o 
îndelungată luptă care continuă și astăzi. 

În momentul în care elita evreiescă (cea supusă lui Iștar) a hotărât să transforme Statele Unite 
ale Americii într-un nou Canaan (pământul făgăduit de Marduk urmașilor lui Abraam), a avut 
grijă să-și aducă acolo și divinitatea. Astfel, pe Iștar o putem admira în New York imortalizată 
sub forma zeiței romane Liberta, Statuia Libertăţii devenind simbolul Statelor Unite ale Americii. 
O țară războinică, la fel ca zeitatea sa, care în 241 de ani de existenţă a avut mai puţin de trei 
decenii de pace. În secolul al XIX-lea, adepții evrei ai lui Iștar s-au autodenumit sioniști, cei 
rămași credincioși lui Marduk fiind consideraţi evrei ortodocși. Spre deosebire de cei ortodocși, 
sioniștii nu cred în natura divină a Torei (Vechiul Testament), preferând Talmudul, lucru absolut 
firesc, ţinând cont că dumnezeul Torei este Yahweh / Marduk. Sioniștii și-au luat numele de la 
muntele Sion sau Moriah din lerusalim, cel pe care și-l dorea zeul adversarilor. Acest nume îl 
ascunde pe cel al zeiţei: „si' inversat reprezintă prima silabă a numelui ei babilonian, iar „on” 
este varianta grecească a sumerianului „an”, cuvântul pentru „cer”. Prin urmare, Sion înseamnă 
„Cereasca Iștar”. 

În luna iulie a anului 2000, regizorul de filme documentare Alex Jones s-a înfiltrat în Bohemian 
Grove din California, locul în care cei mai puternici și bogaţi sioniști din lume se întâlnesc anual, 
și a reușit să filmeze pe ascuns ritualuri ciudate, executate în jurul statuii gigantice a unei 
bufniţe. Această pasăre, care poate fi găsită și pe bancnota de un dolar american, este unul 
dintre simbolurile zeiţei sioniștilor, Iștar. În prezent, deși sioniștii reprezintă jumătate dintre evreii 
aflaţi în Israel, ei constituie majoritatea populaţiei mondiale evreiești. Putem astfel observa că 
Iștar a preluat majoritatea evreilor, iar Marduk a fost nevoit să se mulțumească cu puținii evrei 
ortodocși și cu musulmanii. 

Povestea celor doi fraţi divini a fost ascunsă în Vechiul Testament, unde gemenii Ya'aqob 
(numit ulterior Yisra'el) și Esaw s-au luptat pentru dreptul de prim-născut, implicit pentru 
moștenirea tatălui lor. Lupta biblică continuă și în ziua de astăzi, fiind dusă de adepţii celor două 
divinităţi, cel mai bun exemplu fiind războiul dintre evreii sioniști și musulmani. Să nu uităm că, 
pe 11 septembrie 2001, sionișştii au distrus World Trade Center, dând vina pe musulmani, în 
orașul vegheat de statuia zeiței Iștar, New York. Merită menţionat și că „york” este un cuvânt 
celtic care desemnează tisa, arborele morţii în Marea Britanie și în Scandinavia, un copac 
funerar, folosit ca ornament al cimitirelor, care împrăștie moartea prin otrava conținută în el. 
Exact cum s-a împrăștiat moartea în Orientul Mijlociu din New York, prin războaie... În 2013 
sioniștii au înființat Statul Islamic al Irakului și Levantului (abreviat 1.S.I.L.), numit de mass- 
media Statul Islamic al Irakului și Siriei (1.S.1.S.). Scopul acestei grupări este de a da naștere 
unui mare război în Orientul Mijlociu, pentru că doar astfel se poate îndeplini planul de cucerire 
a lui Iștar, așa-numita Nouă Ordine Mondială. Observăm că abrevierea numelui dat de presă 
este cel al zeiței egiptene Isis (Aset pentru egipteni), care în original o reprezenta pe Ninhursag. 
Însă, după plecarea Celeștilor de pe Pământ de acum patru milenii, Marduk a preluat toate 

funcţiile și atributele lui Enlil iar Iștar pe cele ale mamei sale. Așadar, 1.S.I.S. o reprezintă astăzi 
pe zeița sioniștilor. 

Sioniștii nu au scăpat nicio ocazie de a-și promova pe ascuns zeiţa. Unul dintre ei, masonul 
Zecharia Sitchin, a lansat în seria sa de volume Cronicile Pământului ipoteza existenţei planetei 
Nibiru. Conform lui Sitchin, textele sumeriene susţin că zeii Anunnaki provin de pe această 
planetă, care se află mult dincolo de Pluto și care revine în sistemul nostru solar odată la 3600 
de ani. Acești Anunnaki ar fi sosit pe Pământ pentru a extrage aur, pe care să îl împrăștie în 
atmosfera planetei lor. Bineînţeles că ipotezele lui Sitchin sunt atât de fanteziste, încât 
depășesc orice limită a logicii. Ca să nu mai vorbim despre faptul că nici măcar un singur om de 
știință n-a fost atât de bătut în cap încât să-i dea dreptate. Însă masoneria a promovat intensiv 
cărţile lui Sitchin, implicit imaginara planetă Nibiru, din motive lesne de înţeles. Cum Sitchin le-a 
îndeplinit planul cu brio, îndepărtându-și cititorii de adevăr printr-o serie de minciuni foarte 
credibile, planeta inventată de el a fost prezentată ca adevăr și promovată corespunzător, 
pentru a intoxica cât mai eficient creierele maselor. Degeaba s-au chinuit numeroși cercetători 
să demaște minciunile lui Sitchin; pentru foarte mulţi oameni Nibiru este o planetă reală, unde 
locuiesc Anunnaki, extratereștrii căutători de aur. 

Vorbesc într-adevăr textele sumeriene despre planeta Nibiru? Categoric nu! Cuvântul „nibiru” nu 
există în limba sumerienilor. Însă există unul asemănător în akkadiană, „neberw”, care a fost 
tradus ca „traversare” sau „punct de tranziţie”, fiind folosit în special pentru râuri. De exemplu, 
într-un text sumero-akkadian, un sat este numit „Nebarti Aşşur’, adică „Locul de trecere al lui 
Aşşur”. Un alt text vorbește despre un barcagiu care trecea călători peste apă contra cost, 
pasagerii fiind nevoiţi să plătească „șiqil kaspum șa nebiritim” („argint ca taxă de traversare”). Un 
text akkadian se referă la o campanie militară: „Aramu nakirma bab nibiri şa GN itsbar” („Arameii 
au fost sfidători și au luat poziţie la intrarea în vad / punct de trecere”). În altul, despre elamiţi se 
spune că „ina ID Abani nebiru uchaduu” („au tăiat podul / locul de trecere de pe râul Abani”). 

În astronomia babiloniană, „neberu” sau „nibirum” era un termen care reprezenta punctul cel mai 
înalt al eclipticii (traiectoria anuală aparentă a Soarelui prin constelaţiile zodiacului), adică 
momentul solstițiului de vară. În Enuma Eliş, mitul babilonian al creaţiei, are și alte înțelesuri: 
sunt numite „Neberu” planetele Jupiter și Mercur, o stea și zeul Marduk. Niciunul dintre aceste 
înțelesuri nu se referă însă la o planetă dincolo de Pluto, pe care locuiesc zeii. E drept că toate 
aceste sensuri ale cuvântului akkadian pot crea confuzii, dar acesta nu este un motiv pentru a 
accepta varianta fantezistă a masonului Sitchin, care nu are niciun fel de acoperire. 

Ideea lui Sitchin nu este una originală. La sfârșitul secolului al XIX-lea, mulţi astronomi au făcut 
speculaţii despre existența unei planete dincolo de Neptun, care a fost numită Planeta X de 
astronomul american Percival Lowell. Descoperite ulterior, nici Pluto și nici Eris nu sunt 
considerate a fi controversata Planetă X, care a fost echivalată cu Nibiru a lui Sitchin. Deși nu 
sunt puţini cei care chiar și astăzi cred în existenţa Planetei X / Nibiru, sondele spaţiale Pioneer 
10, Pioneer 11, Voyager 1 şi Voyager 2 au demonstrat inexistenţa ei. În primul rând, acestea au 
determinat mult mai precis masa planetelor pe lângă care au trecut, iar conform acestor mase, 
discrepanţele în orbitele planetelor au dispărut. În al doilea rând, traiectoriile sondelor spaţiale 
nu au pus în evidenţă niciun fel de influenţă care ar putea fi atribuită forţei gravitaționale a unui 
alt obiect mare nedescoperit din sistemul solar. 

Chiar dacă nu există nici planeta, nici cuvântul „nibiru”, masoneria promovează excesiv 
fabulaţia lui Sitchin. De ce? După cum spuneam, inventatul „nibiru” provine din akkadianul 
„meberu”, cuvânt cu o mulţime de înţelesuri și cu o origine necunoscută. Cel puţin pentru 
cercetătorii cu minţi limitate. Spre surprinderea acestora, akkadianul „neberu” î 


își are originea în 


Egiptul antic. „Nebheru” era unul dintre epitetele zeiţei iubirii, Hathor, consoarta lui Heru / Haru 
(Horos pentru greci). A fost tradus convenţional prin „Casa lui Horus”, deși se ignoră un 
amănunt foarte important: egiptenii antici foloseau același cuvânt pentru „casă” și „soţie”. Prin 
urmare, „Nebheru” înseamnă „Soţia lui Heru”, acesta fiind de fapt rolul zeiței Hathor. Așa cum a 
observat și Sitchin, anticii echivalau zeii cu corpuri cerești. Pentru egipteni, Venus era planeta 
asociată cu zeița Hathor. În antichitate, Venus era considerată adeseori aducătoare de 
nenorociri, molime și distrugeri. Miturile egiptene susțin că Hathor / Nebheru a încercat să 
distrugă omenirea de câteva ori, ceea ce poate fi privit ca un efect al planetei Venus. 

Ar putea Venus să fie planeta Nibiru a lui Sitchin? În niciun caz. În astrologia babiloniană, 
Neberu este punctul cel mai înalt al eclipticii, iar în Enuma Eliş este ori o stea, ori planetele 
Jupiter sau Mercur, ori zeul Marduk. Nu există niciun motiv să considerăm Neberu / Nibiru a fi 
Venus. În plus, pentru a demonta complet minciuna lui Sitchin, pentru mesopotamieni locul 
nașterii zeilor Anunna era Duku, care înseamnă „Colina sfântă”. lar această colină nu este nici 
planeta Venus, nici vreo planetă născută din imaginaţia lui Sitchin. 

De ce vor masonii să credem în existența planetei Nibiru? Și de ce este atât de importantă 
pentru ei? Din moment ce nu există, nu poate fi importantă. Ceea ce înseamnă că nu planeta 
este cea care contează, ci numele ei. Sau, mai exact, numele zeităţii pe care o reprezintă. Zeița 
elitei levite este Iștar, numită Hathor de egipteni. Prin urmare, „Nibiru” nu este decât forma 
americanizată a lui „Nebheru”, transformat de akkadieni în „neberu”, epitetul zeiței masonilor. 
Promovarea intensă a acestei inexistente planete nu reprezintă decât slăvirea intensivă a zeiţei 
Iștar / Hathor / Nebheru. Motivul este același ca în orice cult: atragerea binecuvântărilor și 
ajutorului respectivei divinităţi. Ca amănunt suplimentar, dacă la egipteni „Nebheru” era „Casa 
zeului Heru”, pentru Sitchin și adepţii săi Nibiru este casa zeilor Anunnaki. Coincidenţă? 

În urma celui de-al Doilea Război Mondial orchestrat de sioniștii conduși din umbră de elita 
levită, în 1948 a fost înființat statul Israel. A fost îndeplinită în sfârșit promisiunea făcută de 
Marduk lui Abraam, urmașii acestuia primind fostul Canaan. Momentul nu a fost unul 
întâmplător, ci bine programat. Abraam a murit în 1948 î.e.n., în folclorul iudaic s-a născut în 
anul 1948 de la facerea lumii iar promisiunea lui Marduk s-a îndeplinit tot în 1948, însă în 
actuala eră. Din nou, nu putem considera că avem de a face cu o coincidenţă. Se pare că și 
această promisiune a fost îndeplinită doar pentru public, din moment ce elita închinată lui Iștar 
s-a stabilit de mult timp în „Noul Canaan”, Statele Unite ale Americii. 

Păziţi îndeaproape de Celești, Veghetorii s-au văzut nevoiţi să se supună ordinului lui Anu de a 
nu interveni în dezvoltarea omenirii. Rămânând ascunși muritorilor de rând (cu excepţia celor 
aleși de ei pentru îndeplinirea unor misiuni), Marduk și Iștar au fost obligaţi să renunțe la 
confruntări directe,  mulţțumindu-se cu luptele 
adepților lor. Totuşi, istoria consemnează câteva 
bătălii între Veghetori, care nu au mai putut fi 
ascunse. O foaie volantă de ştiri din Germania, de pe 
14 aprilie 1561, susținea că locuitorii orașului 
Nuremberg au fost treziti de un „spectacol 
înfricoşător”: multe obiecte ciudate se luptau pe cer la 
răsăritul Soarelui. Aveau forme diferite, de sfere, 
cruci și tuburi. Unele dintre ele au căzut pe pământ 
iar altele au dispărut în nori de fum sau aburi. Acea 
foaie volantă există astăzi în Biblioteca Centrală din Zurich (Elveţia), acolo unde s-a păstrat și 
descrierea unui eveniment similar din 7 august 1566, petrecut deasupra orașului Basel. O 

bătălie aeriană de mare amploare a avut loc și în vara anului 1815 deasupra orașului belgian 
Verviers. Fără a ne supune la un exerciţiu de imaginaţie prea intens, ne dăm seama că acele 
obiecte zburătoare care se luptau erau aparate de zbor. Cine le putea deţine dacă nu zeii 
rămași pe Pământ? 

Ca oricare alt război, și cel dintre Marduk și Iștar va avea un sfârşit. Într-un capitol precedent am 
avansat posibilitatea ca textele apocaliptice să descrie un eveniment din trecut, nu din viitor. 
Însă cum timpul pare a fi ciclic, sunt mari șanse ca aceleași evenimente să se petreacă într-un 
mod asemănător la intervale regulate de timp. Scrierile apocaliptice afirmă că bătălia finală 
dintre cele două zeități va avea loc înainte de întoarcerea lui Enlil pe Pământ. Omenirea va fi 
împărțită în două tabere conduse de cele două căpetenii ale Veghetorilor iar războiul va începe 
odată cu învierea lui Enki. Am văzut că marele conducător al Veghetorilor a fost ucis în 2051 
î.e.n. de Enlil, însă spiritele nu pot fi distruse, ci doar corpurile lor materiale. În mod normal, 
după moartea fizică, spiritele Veghetorilor ajung într-o dimensiune numită Tartaros de greci, din 
care pot fi readuse în lumea materială de adepţii lor prin anumite ritualuri magice. Același lucru 
s-a întâmplat și în 2051 î.e.n. cu Enki. Însă, pentru a fi sigur că marele său rival nu își va putea 
părăsi închisoarea, ci va rămâne închis pentru multă vreme, Enlil a apelat la o măsură de 
siguranţă... mai puţin convenţională. Așa cum ne-a obișnuit deja. 

Betty Andreasson-Luca a devenit celebră pentru numeroasele sale întâlniri de gradul III, pe care 
susținea că le-a avut de-a lungul timpului cu diverși extratereștri. Sub hipnoză spunea că, la un 
moment dat, niște omuleţi cenușii au dus-o pe o altă planetă și i-au spus: „Aceasta este adevărata 
ta casă”. Acolo l-a întâlnit pe Tatăl, Unicul sau Întâiul: „sunt în afara Porții. Și e un om înalt acolo. 
Are părul alb şi o cămaşă lungă, albă. Cămaşa îi străluceşte. Are ochii albaştri. E strălucitor acolo şi 
cred că mai văd încă doi. Mai înalți. Sunt foarte înalți şi au niște ferigi în mâini”. Ce este Marea 
Poartă? „Este intrarea în cealaltă lume. Lumea unde este lumină”. Ea a mai spus: „Tatăl iubeşte lumea 
atât de mult şi mulți îl resping!”. Înainte de acea întâlnire i s-a spus că „nu putea trece dincolo de 
Marea Poartă pentru a-l întâlni pe Întâiul, în corpul ei fizic”. În Tatăl sau Întâiul îl recunoaștem pe 
Enki, primul zeu al Pământului, cel care a creat omul alături de sora sa geamănă, Ninhursag. În 
Evanghelia lui loannes din Noul Testament, lesous chiar îl numea pe Enki tată al oamenilor: 
„Voi sunteți din tatăl vostru diavolul şi vreți să faceți poftele tatălui vostru” (8:44). Acea „Mare Poartă”, 
despre care Betty Andreasson-Luca spunea că este „intrarea în cealaltă lume”, nu reprezintă 
decât portalul subteran către dimensiunea imaterială în care a fost închis Enki de Enlil în 2051 
î.e.n., Tartaros al grecilor. Cum acel portal, așa cum am văzut deja, este în realitate o gaură 
neagră în miniatură, adesea confundată cu un mic soare din cauza interiorului său extrem de 
luminos, care atrage lumina, înțelegem motivul pentru care Betty Andreasson-Luca se referea la 
„Lumea unde este lumină’. Prezenţa bioroboţilor cenușii alături de entităţile înalte și blonde 
confirmă că este vorba despre portalul din lumea subterană, nicidecum despre unul de pe o altă 
planetă, așa cum i s-a spus femeii. De asemenea, prin faptul că ea „nu putea trece dincolo de 
Marea Poartă pentru a-l întâlni pe Întâiul, în corpul ei fizic” înţelegem că, într-adevăr, era vorba 
despre portalul către o lume imaterială, în care era închis spiritul lui Enki. 

Cum ar fi putut Enki să fie reţinut în Tartaros, fără posibilitatea de a fi readus în această lume? 
Există o singură variantă plauzibilă: o barieră energetică deosebit de puternică în dreptul 
portalului, care să permită accesul spiritelor într-un singur sens, doar din lumea fizică în cea 
imaterială. Din punct de vedere logic, acea barieră nu putea fi realizată decât dintr-o imensă 
cantitate de energie negativă. Dacă ar fi fost vorba despre energie pozitivă, o parte dintre 
Veghetori (energii negative) s-ar fi putut sacrifica pentru a distruge bariera, ținând cont că 
ciocnirea dintre două energii opuse și egale cantitativ duce la eliminarea lor reciprocă. Însă o 

barieră realizată din aceeași energie negativă ca și Veghetorii ar fi fost impenetrabilă pentru ei. 
Pentru a o distruge, ar avea nevoie de o imensă cantitate de energie pozitivă, care le lipsește 
cu desăvârșire. În acest caz, cum ar putea rezolva problema? Răspunsul îl găsim tot în 
legendele religioase, unde adesea se vorbește despre o bătălie pentru suflete. Multe religii 
susțin că demonii încearcă să obţină sufletele noastre prin diverse metode, în special prin 
celebrele pacte, însă niciuna nu ne oferă un motiv plauzibil pentru așa ceva. De ce au nevoie de 
sufletele noastre? Pentru a le chinui veșnic în cazane cu smoală? Prea puţin probabil. Unii 
consideră că aceste entităţi se hrănesc cu suflete, ceea ce este o ipoteză la fel de aberantă. 
Fiind entități eterice, nu au nevoie de hrană. În plus, fiecare astfel de entitate este formată dintr- 
o cantitate fixă de energie, care nu se poate modifica, ci doar își poate schimba polaritatea (sau 
procentajul de energie pozitivă ori negativă). Există în mituri cazuri în care unele zeități au fost 
asimilate de altele (Theletos de Sophia în gnosticism, de exemplu), însă acest procedeu nu a 
fost comparat de antici cu hrănirea, ci cu împerecherea; cele două entități se uneau într-una 
singură, formând o nouă ființă care deţinea caracteristicile celor două iniţiale, deși una dintre 
personalităţi era dominantă. Aceste asimilări se realizau doar în cazul spiritelor, nicidecum în cel 
al unui spirit cu un suflet, forme de energie diferite. Prin urmare, putem să ne întrebăm dacă 
zeitățile au nevoie de suflete pentru a distruge bariera care îl împiedică pe Enki să se întoarcă 
în lumea noastră. Sufletele sunt forme de energie pozitivă care fac legătura dintre spiritele 
încarnate în lumea materială și dimensiunea din care provin, lumea imaterială a eonilor. O 
cantitate însemnată de suflete ar putea sparge bariera și l-ar putea elibera pe conducătorul 
suprem al Veghetorilor. Acesta să fie oare motivul colectării sufletelor din folclorul religios? 

Dacă această ipoteză ar fi adevărată, procedeul nu ar fi greu de intuit. Sufletele ar fi amestecate 
pentru a forma o imensă cantitate compactă de energie pozitivă, care apoi ar fi aruncată în 
barieră cu o viteză destul de mare, pentru ca ambele forme de energie să se poată anihila 
reciproc. Pentru aceasta, mai mult ca sigur Veghetorii ar apela la tehnologie, ţinând cont că 
lucrurile se întâmplă pocnind din degete doar în basme. Nu știm dacă deţin deja o astfel de 
minune tehnologică, însă știm că la granița dintre Elveţia și Franţa se află cel mai mare 
laborator din lume pentru generarea particulelor elementare, aparținând Consiliului European 
pentru Cercetări Nucleare (C.E.R.N.). Laboratorul deţine un decelerator de particule și șase 
acceleratoare de particule, cel mai mare și mai performant fiind Large Hadron Collider („Mare 
Accelerator de Hadroni”), abreviat L.H.C., pus în funcţiune pe 10 septembrie 2008, situat la 100 
de metri sub pământ și care are forma unui cerc cu diametrul de 27 de kilometri. Oficial, acest 
imens accelerator de particule ascuns în subteran, la care au lucrat peste 7000 de savanți, a 
fost construit pentru reproducerea primei fracțiuni de secundă de după Big Bang. Însă criza 
economică mondială începută în 2007, care s-a agravat în 2008, nu ar fi permis finanţarea unui 
astfel de proiect extravagant (L.H.C. a costat peste 3 miliarde de lire sterline) doar pentru 
obținerea unei fracțiuni de secundă de după Big Bang (lucru care, de altfel, nu ne-ar fi ajutat cu 
nimic). Avengura proiectului dă de înţeles că rolul lui este deosebit de important. Dacă ținem 
cont de faptul că în faţa sediului C.E.R.N. se află statuia zeului indian Șiva (Enki al sumerienilor) 
într-un cerc care seamănă izbitor cu un portal, putem bănui că adevăratul rol al L.H.C. este de a 
sparge bariera dimensiunii în care este închis Enki, pentru a-l ajuta să se întoarcă în lumea 
noastră. Large Hadron Collider poate accelera atomi până la o viteză de 99,999999% din viteza 
luminii. În 2012, cercetătorii C.E.R.N. au anunţat că au descoperit bosonul Higgs, supranumit 
„particula lui Dumnezeu”, pe care speră să îl poată crea cu ajutorul L.H.C. prin coliziunea a doi 
protoni de înaltă energie. Însă celebrul fizician britanic Stephen Hawking a avertizat că 
descoperirea și exploatarea bosonului Higgs poate duce la distrugerea Universului. După 

spusele lui, „particula lui Dumnezeu” este un element destul de fragil, cu o capacitate incredibilă 
de distrugere, care se bazează pe comprimarea raportului spațiu-timp, ceea ce ar duce la 
dizolvarea Universului chiar înainte să ne dăm seama ce s-a întâmplat cu adevărat. De ce ar 
crea cercetătorii C.E.R.N. o particulă cu o capacitate incredibilă de distrugere, dacă nu pentru a 
distruge bariera care îl ţine pe Enki departe de lumea noastră? 

Din moment ce încă nu a fost eliberat marele stăpân al Veghetorilor, putem presupune că nu s- 
a reușit încă strângerea numărului necesar de suflete. După ce bariera va fi distrusă, ar urma 
întruparea lui Enki, realizată cel mai probabil de fiul său credincios, Marduk. În poemul 
babilonian Enuma Eliş sunt menţionate cele „50 de nume” pe care le-a primit zeul odată cu 
înscăunarea sa pe tronul Pământului. Cercetătorii consideră că toate puterile celorlalți zei erau 
incluse în acele nume, care ascund mesaje secrete, codate, pe care nu le putem încă descifra. 
Unul dintre ei, asirologul Ephraim Avigdor Speiser, sublinia că „etimologiile care însoțesc efectiv 
fiecare nume de pe lista lungă par să aibă un sens mai degrabă simbolic şi cabalistic decât unul strict 
lingvistic”. Se pare că există într-adevăr un sens „cabalistic” al acestor nume primite de Marduk, 
despre care Enki afirma: „Toate instrucţiunile mele sunt incluse în cele 50 de nume”. În cartea Die 
funizig Namen des Marduk („Cele 50 de nume ale lui Marduk”) din 1936, olandezul Franz 
Marius Theodor de Liagre Bohl scria că, în timpul ceremoniei de încoronare a lui Marduk, 
primele nouă nume au fost rostite de părinţii lui Anu, iar trei dintre ele conţin fiecare câte un 
triplu înțeles. Dintr-un astfel de înțeles aflat în cadrul altui înțeles reiese capacitatea de a „reînvia 
zeii morţi” pe care a primit-o Marduk. Capacitate pe care mai mult ca sigur o va folosi pentru a-și 
elibera tatăl din Tartaros, odată ce bariera energetică va fi distrusă. Doar dacă va reuși să 
depășească obstacolele surorii sale, care face tot posibilul să împiedice întoarcerea lui Enki. 

Un exemplu în această privinţă găsim în România. În anii 1989-1990, elita levită a adepților lui 
Iștar a reușit să distrugă comunismul din Europa, care se opunea masoneriei. În România, 
comunismul a căzut în decembrie 1989 printr-o lovitură de stat mascată în revoluţie. Instalaţi la 
conducere, trădătorii supuși masoneriei au vândut țara pe bucăţi, pentru a distruge odată pentru 
totdeauna fostul tărâm al zeilor. Cei care au profitat de resursele României, date de pomană 
străinilor, au fost, bineînţeles, tot masonii. Sărim peste toate așa-zisele privatizări și ne referim 
la un singur caz, probabil cel mai clar dintre ele. În 1997 s-a înființat Roşia Montană Gold 
Corporation S.A. (R.M.G.C.), care a primit licența de concesionare a resurselor de la Roșia 
Montană din Munţii Apuseni, unde studiile geologice și de explorare au evidenţiat existenţa a 
314 tone de aur și 1480 tone de argint. 80,69% la sută din totalul acțiunilor R.M.G.C. sunt 
deținute de compania canadiană Gabriel Resources, al cărei acţionar majoritar este Beny 
Steinmetz, un evreu sionist, prin urmare adept al lui Iştar. În septembrie 2013, guvernul 
României a aprobat în secret începerea exploatării miniere la Roșia Montană. Trădarea s-a aflat 
imediat iar românii au ieșit în stradă după numai câteva zile. Se spune că organizatorul 
protestelor a fost miliardarul american George Soros, un evreu ortodox, deci adept al lui 
Marduk. A doua zi după primele proteste a avut loc moartea suspectă a unui copil de patru ani, 
pe nume Ionuţ Anghel, pentru care s-a dat vina pe o haită de câini maidanezi. Întreaga presă 
românească a vuit pe marginea acestui subiect, instigând la uciderea câinilor. Politicienii s-au 
unit și ei în acest demers, hotărând eutanasierea maidanezilor. Deși moartea copilului prezenta 
urmele implicării serviciilor secrete române, ancheta oficială a fost făcută de mântuială, lăsând 
în urmă o mulţime de întrebări fără răspunsuri. lar mass-media a promovat intens acest caz, în 
timp ce ignora protestele împotriva exploatării miniere de la Roșia Montană, în speranţa că ura 
românilor față de maidanezi îi va face să uite de străinii veniţi să le fure aurul. Însă lucrurile nu 

au stat deloc așa. După masacrarea câtorva mii de câini, românii au continuat protestele și mai 
înverșunațţi ca la început. 

Una dintre marile curiozităţi ale acestei afaceri o reprezintă dorința R.M.G.C. de a utiliza la 
Roșia Montană 13.000 de tone de cianuri pe an pentru extragerea aurului, deși în toate ţările 
Uniunii Europene se folosesc aproximativ 1000 de tone în astfel de exploatări. Intervenţia 
trebuia să aibă loc pe un perimetru de 1258 de hectare; se plănuiau raderea a patru munți și 
săpături la o adâncime de 400 de metri, ceea ce ar fi dus la formarea unui crater gigantic, cu un 
diametru de aproximativ opt kilometri, vizibil și de pe Lună. În urma acestui proiect, România ar 
fi rămas pentru totdeauna cu un lac imens de cianuri (adică 215 milioane de metri cubi de 
cianuri) înconjurat de un baraj care ar trebui să reziste veșnic, lucru prea puţin probabil. 
Exploatarea trebuia să aibă loc doar la suprafaţă, nu în galerii ca până acum, ceea ce ar fi dus 
la distrugerea aproape completă a respectivei zone. Deși sunt și alte metode pentru extracția 
aurului, nepericuloase pentru mediu, sionistul Steinmetz nu voia nici în ruptul capului să renunţe 
la cea cu cianuri. În aceste condiţii nu putem să nu ne întrebăm de ce se dorea varianta cea mai 
distrugătoare. Scopul adeptului lui Iștar era de a extrage aurul sau de a distruge? Dacă a doua 
variantă era planul său, ce anume își dorea să distrugă? 

Grecii antici susțineau că în Munţii Apuseni exista un oraş subteran, în care Zeus i-a închis pe 
titani, iar mai apoi pe Typhon, gigantul care voia să-l detroneze. Typhon era Marduk al 
babilonienilor sau Yahweh, dumnezeul iudeilor / evreilor ortodocși, prin urmare este vorba 
despre orașul său subteran. Sioniştii de la Gabriel Resources (adepţii lui Iștar) urmăreau 
îngroparea intrării în orașul subteran sub 215 milioane de metri cubi de cianuri, în timp ce evreul 
ortodox George Soros (adeptul lui Marduk) încerca să oprească acest lucru, finanțând 
protestele împotriva proiectului minier. Niciuna dintre tabere nu părea să cedeze în lupta pentru 
Roșia Montană sau, mai exact, pentru orașul subteran al lui Marduk, ambele luptând cât mai 
înverșunat. Sioniștii au cerut, prin politicienii români care îi slujesc și prin mass-media pe care o 
controlează, eutanasierea maidanezilor, dând startul unui teribil măcel. Într-un final au pierdut 
iar lucrările de la Roșia Montană au fost sistate. Cel puţin pentru moment. Să fie acel oraș 
subteran al lui Marduk cel în care se găsește portalul către Tartaros? Să fi încercat astfel Iștar 
să împiedice întoarcerea lui Enki? Și ce legătură există între lupta evreilor pentru orașul 
subteran și măcelărirea câinilor? 

Unul dintre cele mai crunte ritualuri religioase antice, întâlnit în numeroase părţi ale lumii 
precum China, Grecia sau cele două Americi, implica sacrificarea și torturarea câinilor. În 
Grecia, apariția creștinismului nu a stopat acest ritual, ci l-a adoptat. Astfel, Kynomartyrionul, 
așa cum a fost denumit, a devenit o sărbătoare anuală care avea loc cu 40 de zile înainte de 
Paște și la care s-a renunţat abia prin anii 1930, în urma numeroaselor plângeri împotriva 
cruzimii față de animale. În Ungaria și Bulgaria câinii au fost sacrificați în mod regulat până în 
timpurile noastre. Bulgarii au modificat ritualul, astfel încât câinii să nu mai fie uciși în timpul 
procesiunii. Frânghiile cu care în mod obișnuit câinii erau spânzurați de gât au fost legate în 
jurul corpurilor patrupedelor, care erau învârtite în aer și aruncate în apă de pe poduri. În 2006, 
când Bulgaria se pregătea să adere la Uniunea Europeană, ceremonia a fost interzisă datorită 
activiștilor europeni pentru drepturile animalelor. Cu toate acestea, Petko Arnaudov, primarul 
satului Brodilovo din sud-estul Bulgariei, a reînviat ritualul în 2011, explicând că țăranii „au 
nevoie de speranță într-o economie extrem de rea” dar și pentru că un focar de febră aftoasă a adus 
satul în pragul disperării. Presat de activiștii pentru drepturile animalelor din Sofia și Burgas, 
premierul Boyko Borisov a condamnat oficial acest ritual, numindu-l „barbaric”, și a adoptat o 
lege care îl interzice. Dintotdeauna câinii au fost sacrificați zeiței numite de greci Hekate, o 

entitate întunecată, asociată cu moartea, infernul, demoni, spirite, magie și boli. Cea mai temută 
divinitate din cele mai vechi timpuri, supranumită „Regina Nopţii”, „Judecătoarea Morţii” ori „Cea de 
nerostit”, Hekate, poate fi văzută doar de câini, care urlă atunci când o simt în apropiere, 
conform credinței populare. Câinii îi erau sacrificați zeiței pentru a-i respinge influenţa negativă 
dar și pentru restaurarea purității și bunăstării unei comunităţi. Puii de câini erau adesea 
îngropaţi la baza fundațiilor clădirilor (la fel ca Ana meșterului Manole) pentru alungarea 
energiilor negative asociate cu zeița. Cel mai des întâlnit mod de sacrificare a câinilor era 
spânzurarea lor pe poduri, urmată de aruncarea cadavrelor în apă. Hekate era iniţial Sophia 
gnosticilor și mai târziu Iștar a sioniștilor, zeitate de cele mai multe ori asociată cu felinele, astfel 
încât este posibil ca sacrificarea câinilor să reprezinte ofrande aduse zeiței ca dovadă a 
supunerii și a fidelității, cei care oferă sacrificiile demonstrând astfel că o aleg pe ea în 
detrimentul fratelui ei, Marduk, asociat adeseori cu câinele. Prin aceste jertfe, adepții zeiței nu 
doar se protejează de influenţa ei negativă, ci îi și solicită ajutorul pentru sporirea propriei lor 
bunăstări. Nu este o coincidenţă faptul că politicienii români de vârf, slujitori ai sioniştilor care i 
se închină lui Iștar, au ordonat cu toţii masacrarea câinilor maidanezi prin legea eutanasierii. 
Nici faptul că presa din România, marioneta acelorași politicieni, a instigat poporul la ură 
împotriva câinilor, la modul cel mai agresiv posibil. Mai mult ca sigur Beny Steinmetz, John 
Paulson, Thomas Kaplan și ceilalţi evrei sioniști din conducerea Gabriel Resources au ordonat 
sacrificarea maidanezilor pentru a evita mânia zeiţei lor, după ce au eșuat în a-i face pe plac 
prin distrugerea orașului subteran al lui Marduk. Totodată, poate i-au cerut și ajutorul în această 
problemă, Kabbalah evreiască conţinând ritualuri de invocare a entităţilor din alte lumi. În 
miturile grecești, Hekate i-a ajutat pe argonauţi să obţină lâna de aur, despre care Nicolae 
Densușianu și alţii au demonstrat că se găsea pe teritoriul României de astăzi. În prezent, alți 
străini îi solicită ajutorul pentru a pune mâna pe aurul din Munţii Apuseni, ceea ce nu pare a fi o 
coincidenţă. Probabil ritualul sioniștilor a funcţionat, atingându-și cel puţin unul dintre scopuri, 
deoarece mânia zeiței a fost deviată spre capătul opus al ţării, sud-estul României fiind lovit de 
viituri la scurt timp după sacrificarea câinilor. lar Marduk pare să-și continue nestingherit planul 
de a-și readuce tatăl în lumea noastră. 

Cel mai cunoscut text care vorbește despre învierea lui Enki este Apocalipsa lui loannes din 
Noul Testament. Autorul susţine că a „văzut un înger, pogorându-se din cer, având cheia adâncului și 
un lanț mare în mâna lui. Și a prins pe balaur, şarpele cel vechi, care este diavolul și satana, și l-a legat 
pe mii de ani. Și l-a aruncat în adânc şi l-a închis şi a pecetluit deasupra lui, ca să nu mai amăgească 
neamurile, până ce se vor sfârşi miile de ani. După aceea, trebuie să fie dezlegat câtva vreme” (20:1-3). 
Cum acel „balaur, şarpele cel vechi, care este diavolul şi satana” este cu siguranţă Enki, pasajul 
descrie întemnițarea lui în acea dimensiune imaterială numită Tartaros de greci imediat după 
distrugerea trupului său din 2051 î.e.n., acum mai bine de 4000 de ani. loannes mai spune că 
„și către sfârşitul miilor de ani, satana va fi dezlegat din închisoarea lui. Și va ieşi să amăgească 
neamurile, care sunt în cele patru unghiuri ale pământului, pe Gog și pe Magog, și să le adune la război; 
iar numărul lor este ca nisipul mării. Și s-au suit pe fața pământului, şi au înconjurat tabăra sfinților şi 
cetatea cea iubită” (20:7-9). Apocalipsa lui Ezra susține aceeași variantă: „cel care este vrăjmaşul 
omului va ieşi din Tartaros şi îi va învăţa multe răutăți pe oameni”. Este posibil ca reîntâlnirea dintre 
Enki și Marduk să fi fost reprezentată pe Stela Bărbosului, descoperită în anii 1940 în La Venta 
de arheologul american Matthew Stirling. Pe această stelă de piatră, înaltă de mai bine de patru 
metri, lată de doi și groasă de aproape un metru, a fost reprezentată întâlnirea dintre doi bărbați 
înalţi, cu haine bogate și încălțări elegante. Chipul unuia dintre ei a fost complet distrus. Celălalt, 
un bărbat cu trăsături caucaziene, cu nasul proeminent și cu o barbă lungă și stufoasă, pe care 

arheologii l-au botezat „Unchiul Sam”, era intact. Stela era îngropată lângă piramida conică, între 
600 de coloane de bazalt, înalte de trei metri. În Fingerprints of the Goas din 1995, Graham 
Hancock nota: „scena întâlnirii, pe care o înfățișa, trebuie să fi fost - cine știe din ce motiv? - de o 
importanță capitală pentru olmeci, de unde și această stelă grandioasă și formidabilul scut de coloane 
ridicate ca s-o protejeze”. Dimensiunile stelei chiar sugerează că era vorba despre două 
personaje importante. Aspectul fizic al celor doi (trăsături caucaziene, barbă, înălțime și haine 
bogate) dă de înţeles că erau doi dintre zeii vechi. Această întâlnire foarte importantă, pe care 
olmecii au hotărât să o ascundă între 600 de coloane de bazalt înalte de trei metri, ar putea fi 
cea din viitor, dintre Marduk și tatăl său. Este posibil ca olmecii să fi considerat înfricoșătoare 
reîntâlnirea zeilor, care va cauza imense distrugeri, drept pentru care au ales să o îngroape și 
să o înconjoare cu 600 (6 este cifra lui Marduk) de coloane foarte înalte, pentru a fi siguri că 
nimeni nu va avea acces la acea informaţie. Nu înainte de a distruge chipul unuia dintre zei, 
pentru a nu fi recunoscut în cazul în care cineva ar fi recuperat, totuși, Stela Bărbosului. 
Probabil un conducător olmec a comandat realizarea stelei după ce a primit informaţia despre 
întâlnirea divină de la vreun profet, iar un predecesor al său a ordonat ascunderea ei, 
considerând-o a fi un eveniment mult prea crunt pentru a rămâne la vedere. 
Și în Egiptul antic existau profeţii referitoare la întoarcerea lui Enki, numit aici Amun sau Amen. 
De exemplu, un papirus din timpul Dinastiei a XII-a, aflat în prezent la Muzeul Naţional Olandez 
al Antichităţilor, conţine textul intitulat Mustrările lui Ipuwer, în care autorul vorbește despre „un 
timp care va veni”, când un zeu-rege va apărea. Despre acea divinitate „oamenii vor spune: el 
aduce linişte asupra inimii, el e păstorul tuturor oamenilor. Deşi turmele lui pot fi mici, el își va petrece 
zilele îngrijindu-se de ele (...) Apoi el va dobori răul, el îşi va întinde braţul împotriva acestuia”. 
Egiptenii se vor întreba: „unde e el astăzi? E adormit? De ce nu e puterea lui văzută?” însă, scria 
lpuwer, deși „strălucirea din el nu poate fi văzută, autoritatea, intuiţia și dreptatea sunt cu el. 
Întoarcerea zeului va avea loc într-o perioadă în care „confuzia se va instala pretutindeni, în 
zgomote tumultoase unul îl va ucide pe celălalt, cei mulți îi vor ucide pe cei puțini”. lar „după ani de 
lupte, dreptatea şi rugăciunea potrivită vor triumfa”. Acel zeu nevăzut, așteptat să salveze tărâmul 
faraonilor, este Amun, al cărui nume înseamnă „Cel ascuns”. Tot la întoarcerea lui Amun se 
referă o profeție mai veche, făcută regelui Snefru din Dinastia a IV-a de un „mare preot- 
clarvăzător”, pe nume Nefer-Rohu, „un bărbat de rang, un scrib priceput cu degetele sale”: 
„Priviţi, este ceva despre care oamenii vorbesc; 
Este înspăimântător... 
Ceea ce se va face nu s-a mai făcut nicicând înainte. 
Pământul a pierit cu totul. 
Ținutul e distrus, nu există rămășițe. 
Nu există Soare să-l poată vedea oamenii, 
Nimeni nu poate trăi cu norii ce acoperă totul, 
Vântul de sud se luptă cu vântul de nord. 
Râurile Egiptului sunt goale (...) 
Apoi se va întâmpla că un suveran va veni 
Triumfătorul va fi el numit. 
Fiul-Om va fi numele lui pentru totdeauna... 
Fapta rea va fi dată deoparte; 
Dreptatea în locul ei va veni; 
Oamenii timpului său se vor bucura”. 

Apocalipsa lui loannes susţine că, odată eliberat, Enki va antrena omenirea într-un crunt război 
mondial. Într-o inscripție apocaliptică, veche de 50.000 de ani, descoperită în vara anului 1999 
de profesorul Philippe Garoche într-o peșteră din Franţa, se spune: „Inamicii se vor răscula ca să 
cucerească Pământul. lar uriaşii din vechime se vor trezi şi se vor alătura armatelor care luptă împotriva 
fiilor Pământului. Și va urma un mare război, în care mulţi vor muri. Tatăl se va întoarce”. Cine va 
forma cele două tabere combatante? Fără îndoială, de o parte vor fi oamenii conduși de Enki și 
Marduk, iar de cealaltă adepții lui Iștar. Într-un manuscris descoperit în apropierea Mării Moarte, 
intitulat Războiul fiilor luminii împotriva fiilor întunericului, se spune că „prima luptă a fiilor luminii 
împotriva fiilor întunericului - adică împotriva oștirii lui Belial - va fi un atac asupra oștirilor edomiților, 
moabiţilor, amoniţilor, filistenilor, asupra kiteenilor din Asiria şi împotriva călcătorilor Legământului 
care le-au dat ajutor. Când fiii luminii, care acum sunt în exil, se vor întoarce din «pustia neamurilor», 
așezându-și tabăra în deșertul Ierusalimului, copiii lui Lewi, Yehudah şi Benjamin vor purta război 
împotriva tuturor acestor neamuri. După acest război, ei vor năvăli asupra kiteenilor din Egipt. La scurtă 
vreme, ei vor porni război împotriva regilor din nord, fiind porniţi în mânia lor să-şi nimicească 
vrăjmaşii şi să le ia puterea”. Recunoaștem în acest război state musulmane (adepte ale lui 
Marduk) împotriva Israelului condus de trei triburi, dintre care nu puteau lipsi „copiii lui Lewi”, 
adică elita levită închinată lui Iștar. Capitolul intitulat Despre succesiunea campaniilor aduce mai 
multe informații: „În primul an [...] vor lupta în Mesopotamia; în cel de-al doilea, împotriva lidienilor; 
în cel de-al treilea, împotriva restului Siriei, împotriva lui Us, Hul, Geter şi Maş (copiii lui Aram, 
menţionaţi în Facerea 10:23 - n.a.), care se află de-a lungul Eufratului; în cel de-al patrulea şi al 
cincilea an, împotriva lui Arpakşad; în timpul celui de-al șaselea şi al șaptelea an, împotriva tuturor 
asirienilor, persanilor şi răsăritenilor până la Marele Deşert; în cel de-al optulea an, împotriva 
Elamului; în cel de-al nouălea an, împotriva fiilor lui Yişma el şi Qetura (din Arabia de Sud, 
enumerati în Facerea 25:1-5 - n.a.). Pentru următorii zece ani, lupta va fi dusă împotriva hamiţilor, 
oriunde aceştia îşi vor avea sălaşul; şi pentru anii rămaşi, vor lupta împotriva tuturor [...] oriunde li s-ar 
afla aşezările”. Şi Apocalipsa lui loannes vorbește despre atacarea lerusalimului; după ce va fi 
eliberat, Enki „va ieși să amăgească neamurile, care sunt în cele patru unghiuri ale pământului, pe Gog 
şi pe Magog, și să le adune la război; iar numărul lor este ca nisipul mării. Și s-au suit pe fața 
pământului, şi au înconjurat tabăra sfinţilor și cetatea cea iubită” (20:8-9). Același „Gog din țara lui 
Magog” se găseşte și în Cartea lui Y'hez'qel din Vechiul Testament, unde de asemenea se 
spune că va ataca Israelul. Despre Magog, Facerea 10:2 susţine că era unul dintre fiii lui 
Yapheth (strămoșul europenilor în tradiția iudaică) și nepotul lui Noah. Pentru istoricul Flavius 
losephus, Magog era strămoșul sciţilor (dacilor) din nordul Mării Negre, ceea ce sugerează 
posibilitatea ca Gog și Magog să reprezinte de fapt geții şi massageţii. În Talmud, Magog va 
duce o mare bătălie în care vor muri foarte mulţi oameni, însă într-un final Yahweh va interveni 
și va salva evreii. 

Iştar este unul dintre personajele Apocalipsei lui loannes. În capitolul 17, autorul a fost chemat 
de un înger pentru a vedea „judecata desfrânatei celei mari, care şade pe ape multe, cu care s-au 
desfrânat împărații pământului şi cei ce locuiesc pe pământ s-au îmbătat de vinul desfrânării ei” (1-2). 
El mai spunea că a văzut „o femeie șezând pe o fiară roşie, plină de nume de hulă, având şapte capete 
şi zece coarne. Și femeia era îmbrăcată în purpură şi în stofă stacojie şi împodobită cu aur și cu pietre 
scumpe și cu mărgăritare, având în mână un pahar de aur, plin de urâciunile şi de necurățiile desfrânării 
ei. lar pe fruntea ei scris nume tainic: Babilonul cel mare, mama desfrânatelor şi a urâciunilor 
pământului” (3-5). Faptul că femeia era împodobită cu aur și pietre scumpe ne spune că nu era 
un om de rând, ci o regină sau o zeiță. Cea numită „Mama desfrânatelor” sau „Desfrânata cea 
mare” era marea zeiță a Babilonului, „Stăpâna prostituatelor” ori „Curtezana zeilor”, Iștar. Fiara 

roșie pe care o călărește este descrisă ca fiind „asemenea leopardului, picioarele ei erau ca ale 
ursului, iar gura ei ca o gură de leu” (13:2). De cele mai multe ori, Iștar era reprezentată în 
Mesopotamia stând pe un leu. În Proslăvirea zeiței Inanna (numele sumerian al zeiţei Iștar), un 
text vechi de peste 4200 de ani, preoteasa Enheduanna o numește pe zeiţă „Stăpână călărind o 
fiară, traduci în fapte hotărârea după a lui An poruncă sfântă”, o descriere asemănătoare celei din 
Apocalipsă. loannes susţine că Iștar va fi învinsă de Marduk. „Cele zece coarne pe care le-ai văzut 
și fiara vor uri pe desfrânată şi o vor face pustie şi goală şi carnea ei o vor mânca şi pe ea o vor arde în 
foc” (17:16), i-a spus îngerul care i-a arătat viitorul. Un glas din cer a completat: „Fiindcă în inima 
ei zice: Șed ca împărăteasă şi văduvă nu sunt şi jale nu voi vedea nicidecum! Pentru aceea într-o singură 
zi vor veni pedepsele peste ea: moarte şi tânguire și foamete şi focul va arde-o de tot” (18:7-8). Cum a 
devenit zeița „mai mare decât mama care i-a dat naștere” şi „a schimbat complet legile Sfântului Anu”, 
după cum susţine textul sumerian Regina tuturor ME-urilor, îndrăznind să ducă un îndelungat 
război împotriva fratelui ei, regele Pământului? 

Cunoaștem soarta tuturor personajelor principale ale istoriei zeilor, după 2051 î.e.n. Enki a fost 
ucis de Enlil iar spiritul său a fost închis în Tartaros. Ca 
pedeapsă, Enlil a fost luat de Anu de pe Pământ, întorcându-se 
în dimensiunea originară. Marduk a primit conducerea Terrei, 
pentru care a fost nevoit să se lupte cu sora sa, Iștar. Ninurta 
probabil a rămas pe Lună, împreună cu un grup de Celești, 
pentru a-i supraveghea pe Veghetori; din acest motiv, aztecii îl 
numeau Tecciztecati, zeul iepure din Lună, fiul lui Tlaloc (Enlil) 
și Chalchiuhtlicue, zeița lacurilor și a râurilor. Însă despre 
Ninhursag nu se știe nimic. S-a întors cu Enlil în pleroma 
eonilor? Puțin probabil, ţinând cont că era o parte din Sophia, 
eonul exilat. A rămas pe Pământ, alături de copiii ei? Miturile nu 
spun nimic. Răspunsul s-ar putea găsi în religia aztecilor, unde 
zeii stelelor au conspirat să-și omoare mama, pe Coatlicue 
(Ninhursag). Ea a fost decapitată de una dintre fiicele ei, Coyolxauhqui (Iștar). Ca răzbunare, 
zeul războiului, Huitzilopochtli (Marduk), i-a ucis pe toţi zeii celești și pe sora sa, Coyolxauhqui. 
O zeiţă decapitată întâlnim și în hinduism și budism, numită Chhinnamasta, simbol al energiei 
sexuale, întruparea energiei Kundalini și un aspect al zeiței-mamă Devi. Deși pare a fi vorba 
despre aceeași Ninhursag, în miturile indiene zeița s-a decapitat singură. În Egipt, Aset (Isis) / 
Ninhursag a fost decapitată de fiul ei, Haru (Horos), însă Djehuty (Thoth) a înviat-o după ce i-a 
înlocuit capul cu unul de vacă. În mitologia nordică îl găsim pe Mimir, o divinitate înţeleaptă, 
asociată cu magia și cunoașterea, decapitată de zeii Vanir (Veghetorii); pentru a nu i se pierde 
înțelepciunea, Odinn / Enlil i-a păstrat capul tăiat. Chiar dacă este vorba despre o zeitate 
masculină, Mimir se aseamănă cu Ninhursag, care era considerată de antici o magiciană fără 
pereche, deosebit de înțeleaptă. Să fi fost zeița ucisă într-adevăr? Dacă da, cine a omorât-o? 
Să-și fi luat singură viața, așa cum susțineau indienii? Să fi fost decapitată de Marduk, ca în 
mitologia egipteană? Sau criminala să fi fost fiica ei, Iștar, așa cum considerau aztecii? Ultima 
variantă pare a fi cea mai potrivită dacă ţinem cont că, în hinduism, zeița Kali (Iştar) are o 
centură formată din capetele unor oameni decapitaţi, ghirlanda ei este alcătuită din 50 de cranii 
și este reprezentată mai mereu cu capul unui demon într-o mână, pe care ea însăși l-a retezat. 
Este posibil ca indienii să fi sugerat astfel că Iștar, zeița înnebunită după decapitări, să fi fost 
cea care și-a ucis mama prin acest procedeu. Dacă așa au stat lucrurile, de ce Iștar a apelat la 
crimă? 

Am văzut că Sophia a reușit să-și asimileze eonul pereche, Theletos, devenind de două ori mai 
puternică. După ce a fost divizată forțat de Enlil în două entităţi diferite, Enki și Ninhursag, 
Sophia s-a divizat și mai mult în copiii acestora. Enki şi-a asimilat două dintre cele trei fiice, pe 
Ninkurra și Uttu, la fel ca Sophia pe Theletos. lar în final eonul decăzut a rămas împărțit în patru 
zeități diferite: Enki, Ninhursag, Iștar și Marduk. După închiderea lui Enki în Tartaros din 2051 
î.e.n. şi plecarea lui Enlil de pe Pământ, Iștar a rămas cu un singur rival la tronul planetei: fratele 
său, Marduk. Prin urmare, pentru a avea șansa de a-l învinge, și-a asimilat mama, fiind astfel 
formată din două părţi dintre cele patru ale Sophiei. Fiind de două ori mai puternică decât fratele 
ei, adepții săi au reușit să cucerească o mare parte din lume. Astfel înțelegem și de ce Marduk 
face tot posibilul pentru a-l elibera pe Enki: nu îl împinge iubirea pentru tatăl său, ci are nevoie 
de ultimul sfert din Sophia pentru a deveni egal cu rivala sa. Întoarcerea lui Enki în lumea 
materială ar însemna contopirea lui cu Marduk. Iniţiaţii în secretele zeilor au simbolizat această 
contopire prin numărul 12. Marduk este din cele mai vechi timpuri echivalat de adepții săi cu 
cifra 6; Enki, egal cu el după cum susțineau miturile babiloniene, este reprezentat prin aceeași 
cifră. Cei doi, ca entităţi distincte, erau simbolizaţi prin numărul 66, adică cei doi zei 6 alăturați. 
Însă contopirea lor (6+6) a fost reprezentată prin numărul 12. Astfel înțelegem și care dintre 
cele două zeități era cea dominantă în acest amestec. Cifra 1 este primul dintre cei doi, tatăl, iar 
2 ultimul, fiul. Dacă Marduk ar fi fost asimilatorul iar Enki cel asimilat, iniţiaţii ar fi reprezentat 
contopirea lor prin numărul 21 (prima cifră fiind 2 ar fi însemnat că al doilea zeu era la 
conducere). Însă din numărul 12 reiese că tatăl este cel care își va „înghiţi” fiul, la fel cum a 
făcut-o în mitologia sumeriană cu Ninkurra și Uttu sau în cea greacă unde Kronos îşi înghițea 
copiii. După această contopire, zeul 12 o va ucide pe Iștar. Fără îndoială tot pentru a o asimila, 
astfel încât Sophia să fie din nou întreagă. Apocalipsa lui loannes sugerează această ipoteză, 
afirmând că „cele zece coarne pe care le-ai văzut şi fiara vor uri pe desfrânată şi o vor face pustie și 
goală şi carnea ei o vor mânca şi pe ea o vor arde în foc” (17:16). Dacă Fiara o va mânca pe 
„desfrânată”, înseamnă că o va „înghiţi” la fel ca Kronos și Enki în miturile grecești și sumeriene, 
adică Sophia va fi din nou completă, într-un singur trup. Abia după această reîntregire a ei Enlil 
se va întoarce. 

Reînvierea Sophiei era țelul suprem al masonilor, adepţii Veghetorilor, după cum demonstrează 
și britanicul Jonathan Black în cartea The Secret History of the World (2007): „Pe data de 8 iulie 
1794, în fața Luvrului s-a desfășurat o ciudată ceremonie. Membrii Convenţiei Naţionale s-au aşezat 
într-un vast amfiteatru ridicat cu această ocazie, fiecare ținând în mână un spic de grâu ce o simboliza pe 
zeița Isis. În faţa lor se afla un altar alături de care stătea Robespierre într-o haină de un albastru 
deschis, cu părul pudrat alb. După ce a declarat că «întregul univers s-a adunat aici» şi a invocat Fiinţa 
Supremă, a rostit un discurs care a ţinut câteva ore și s-a încheiat cu fraza: «Mâine, când ne vom 
întoarce la lucru, vom lupta din nou împotriva viciului şi a tiranilor». 

Dacă membrii Convenţiei speraseră că el va anunța încetarea vărsărilor de sânge, așteptările le-au fost 
înșelate. Robespierre s-a apropiat de o efigie acoperită și a dat foc pânzei, dezvăluind o statuie din piatră 
ce înfățișa o zeiță. Momentul fusese scenografiat de un membru al Illuminati-ilor francmasoni, Jean- 
Jacques Davide, astfel încât zeița Sophia să pară că se înalţă dintre flăcări, aidoma păsării phoenix. 
Poetul Gerard de Nerval avea să afirme ulterior că Sophia o reprezentase pe Isis. Dar spiritul 
conducător al epocii nu era Isis, ale cărei văluri ridicate ar fi dus către lumile spirituale; și nu era nici 
Mama Natură, divinitatea blândă, ocrotitoare, a dimensiunii vegetale a universului. Aceasta era o Mamă 
Natură cu ghearele şi dinţii pline de sânge”. Era nimeni alta decât Sophia, eonul răzvrătit. 

În Apocalipsa neotestamentară, după moartea „desfrânatei celei mari” (sau reîntregirea Sophiei) 
se va deschide cerul (cel mai probabil un portal din dimensiunea originară a eonilor) şi va veni 

călare pe un cal alb un personaj care „se numește Credincios şi Adevărat și judecă şi se războieşte 
întru dreptate”, îmbrăcat „în veșmânt stropit cu sânge şi numele lui se cheamă: Cuvântul (Logos în 
original - n.a.) lui Theos”, cu ochii „ca para focului și pe capul lui sunt cununi multe şi are nume scris 
pe care nimeni nu-l înțelege decât numai el'. Acest personaj, echivalat de creștinism cu lesous 
(nimeni altul decât Enlil), nu va veni singur, ci însoţit de o armată numeroasă: „și oștile din cer 
veneau după el, călare pe cai albi, purtând veșminte de vison alb, curat” (19:15). În Evanghelia lui 
Matihaios se găsește aceeași variantă: „Atunci se va arăta pe cer semnul Fiului Omului şi vor plânge 
toate neamurile pământului şi vor vedea pe Fiul Omului venind pe norii cerului, cu putere şi cu slavă 
multă. Și va trimite pe îngerii săi, cu sunet mare de trâmbiţă, și vor aduna pe cei aleşi ai lui din cele 
patru vânturi, de la marginile cerurilor până la celelalte margini” (24:30-31). Cartea lui Hanok afirmă 
și ea că „el vine însoţit de zece mii dintre sfinţii săi pentru ca el să aducă judecată împotriva lor și să-i 
nimicească pe toţi nelegiuiţii. Și pentru a osândi toate făpturile pentru faptele nelegiuite pe care le-au 
săvârşit în răutatea lor, şi pentru toate lucrurile rele pe care păcătoşii nelegiuiţi le-au vorbit împotriva 
lui” (1:3-9). În Cartea lui Daniyyel din Vechiul Testament, Enlil este numit Mikha'el: „în vremea 
aceea se va scula Mikha 'el, marele voievod care ocrotește pe fiii poporului tău, şi va fi vreme de 
strâmtorare cum n-a mai fost de când sunt popoarele şi până în vremea de acum” (12:1). Același nume 
era preferat și de esenieni, în textul Războiul fiilor luminii împotriva fiilor întunericului, descoperit 
în apropiere de Marea Moartă, Mikha'el fiind „mâna Domnului” care „se va ridica împotriva lui 
Belial’. În hinduism, la finalul acestei ere, numite Kali Yuga, zeul Vișnu (același Enlil) se va 
reîncarna în Kalki și se va întoarce călare pe un cal alb, cu o sabie în mână, pentru a distruge 
demonii și păcatele din lume. În islam, salvatorul Mahdi va veni călare tot pe un armăsar alb, la 
fel ca în creștinism și în hinduism. lar în zoroastrism, salvatorul care va sosi la sfârșitul timpului 
se numește Saoșiiant. 

Toate textele apocaliptice susțin că va urma un război între cele două tabere: de o parte 
Sophia, Veghetorii / Igigi și majoritatea oamenilor, iar de cealaltă Enlil, Celeștii / Anunna și 
câţiva pământeni care le-au rămas fideli. În Apocalipsa biblică, Ioannes povestea că a văzut 
„fiara şi pe împărații pământului, şi oştirile lor adunate, ca să facă război ce cel ce şade pe cal și cu 
oștirea lui”. Manuscrisul Războiul fiilor luminii împotriva fiilor întunericului susţine și el că oamenii 
vor lupta alături de zei: „Jar puterile cereşti se vor alătura oștirilor oamenilor, Fiii Luminii luptând 
împotriva Fiilor Întunericului cu adevărată putere dumnezeiască, în mijlocul strigătelor de război ale 
zeilor și oamenilor, în ziua prăpădului”. Același text mai spune că „Fiii Luminii vor avea sorți de 
izbândă de trei ori pentru a nimici puterile vrăjmaşe, însă tot de trei ori vor fi puşi pe fugă de oștile lui 
Belial. Atunci, puterea Domnului le va întări inimile şi la cel de-al şaptelea atac mâna Domnului va birui 
până la urmă” şi „El va apărea [...] şi va face ca adevărul [...] aducând blestem asupra Fiilor 
Întunericului [...] și ei se vor da prinşi”. Revelația lui loannes Teologul sau Apocalipsa lui pseudo- 
loannes susţine că zeul Sabaoth va coborî pe Pământ cu oștile sale cerești și îi va învinge pe 
cei răi. „Atunci Domnul va fi înfricoşător pentru ei, căci el va distruge pe toți dumnezeii pământului şi 
înaintea lui se vor închina locuitorii ținuturilor celor mai de departe, fiecare din locul său” (2:11), este 
scris în Cartea lui Sepanya din Vechiul Testament. În Cartea lui Yeșa'yahu se spune că „În ziua 
aceea Domnul se va năpusti cu sabia sa grea, mare şi puternică, asupra liwyatanului, a șarpelui care 
fuge, asupra liwyatanului, a şarpelui încolăcit, şi va omori balaurul cel din Nil” (27:1). Acelaşi sfârşit 
al Sophiei este preconizat și de Apocalipsa lui loannes: „Și s-au suit pe fața pământului, şi au 
înconjurat tabăra sfinţilor şi cetatea cea iubită. Dar s-a pogorât foc din cer și i-a mistuit. Și diavolul, 
care-i amăgise, a fost aruncat în iezerul de foc şi de pucioasă, unde este şi fiara și proorocul mincinos, şi 
vor fi chinuiți acolo, zi şi noapte, în vecii vecilor” (20:9-10). Tot aici se spune că va urma o judecată 
a păcătoşilor, care vor fi aruncaţi în același loc: „cine n-a fost scris în cartea vieţii, a fost aruncat în 

iezerul de foc” (20:15). Gnosticii susțineau că Sophia a fost iertată și eliberată la un moment dat, 
prin urmare bătălia apocaliptică lipsește din scrierile lor. În Pistis Sophia, lesous spune că a 
eliberat-o din Haos „iar Gabriel și Mikhael au adus şuvoiul de lumină peste trupul materiei lui Pistis 
Sophia și au pus în ea toate puterile de lumină ce fuseseră luate de la ea. Și trupul materiei ei a primit 
lumină cu totul. Și toate puterile din ea, a căror lumină a fost luată, au primit lumină şi au încetat să mai 
ducă lipsă de lumină, fiindcă ele au primit lumina lor care a fost luată de la ele, căci li s-a dat lumina 
prin mine” (capitolul 64). Apoi, mai spunea el, „am luat-o pe Pistis Sophia şi am urcat-o într-un tărâm 
ce se află sub cel de-al treisprezecelea eon. Și i-am dat ei un nou mister al Luminii, care nu este cel al 
eonului ei, tărâmul celor nevăzuţi. Și i-am dat ei un cânt de laudă al Luminii, ca de acum înainte arhonţii 
eonilor să nu mai poată avea putere asupra ei. Și am așezat-o în tărâmul acela până ce voi veni după ea, 
ca să o duc în tărâmul ei, ce se află în înalt" (capitolul 74). Tot atunci i-a făcut și o promisiune: „voi 
pecetlui tărâmurile lui Authades şi pe toți arhonţii care te dușmănesc pe tine, căci tu ai crezut în Lumină. 
Și voi mai pecetlui tărâmurile lui Adamas și ale arhonților săi, pentru ca niciunul dintre aceştia să nu 
lupte împotriva ta, până când nu li se va plini vremea și până când nu va veni vremea hotărâtă când 
Tatăl meu îmi va porunci să iau de la ei lumina lor” (capitolul 75). În cele din urmă, lesous a dus-o 
în cel de-al treisprezecelea eon, printre „cei douăzeci și patru de nevăzuți”. Însă, ţinând cont că 
gnosticii o venerau pe Sophia, considerând-o cea care le-a adus cunoașterea, este normal să fi 
preferat un sfârșit fericit al poveștii ei. Care nu este obligatoriu unul adevărat. 

Apocalipsa lui loannes susţine că, după câștigarea bătăliei finale, lesous / Enlil va locui pe 
Pământ, alături de adepţii săi, care vor trăi veșnic într-o stare eternă de fericire. Cel puţin asta 
este interpretarea creștinilor deși, la fel ca restul textelor apocaliptice, Apocalipsa 
neotestamentară dă de înțeles că Pământul va fi distrus. „Jată ziua lui Yahweh, ea vine aprigă, 
mânioasă şi întărâtată la mânie ca să pustiiască pământul şi să stârpească pe păcătoşi de pe el. Luceferii 
de pe cer și grămezile de stele nu-şi vor mai da lumina lor; soarele se va întuneca în răsăritul lui şi luna 
nu va mai străluci. Atunci voi pedepsi lumea pentru fărădelegile ei și pe cei nelegiuiți pentru păcatele lor. 
Voi smeri mândria celor îngâmfaţi şi obrăznicia celor cruzi o voi arunca la pământ. Voi face ca oamenii 
să fie mai rari decât aurul cel mai scump, mai căutaţi decât aurul de Ofir. Pentru aceasta voi prăbuși 
cerurile; şi pământul se va clătina din locul lui, din pricina mâniei lui Yahweh Elohim, în ziua iuțimii 
mâniei lui” (13:9-13), afirmă Cartea lui Yeşa'ahu din Vechiul Testament. „« Voi nimici totul de pe 
fața pământului», zice Yahweh. «Voi nimici oamenii şi dobitoacele, păsările cerului și peştii mării! Voi 
face să se poticnească nelegiuiţii şi voi pierde pe oameni de pe faţa pământului», zice Yahweh” (1:2-3), 
„Nici aurul, nici argintul nu vor putea să-i izbăvească în ziua mâniei lui Yahweh, căci tot pământul va fi 
mistuit de focul mâniei lui; căci el va distruge, da, va pierde într-o clipă pe toți locuitorii pământului” 
(1:18), se spune în Cartea lui Sepanya. În Apocalipsa lui Ezra, zeul care îşi anunţa întoarcerea 
declara: „imi voi întinde braţul și voi apuca lumea din cele patru colțuri şi îi voi aduna pe toţi în Valea 
lui Iosaphat şi voi şterge sămânţa oamenilor ca lumea să nu mai fie (...) Apoi voi arde optzeci de părți 
din cer şi opt sute de părţi din pământ (...) Pentru că vrăjmaşul se va ascunde la auzul trâmbiţei, este 
destul acest lucru ca să topesc pământul dimpreună cu toți vrăjmaşii spiței omenești”. În zoroastrism, 
metalele din munţi vor fi topite și vor umple Pământul ca nişte râuri de lavă, care vor arde 
păcătoşii. În Revelația lui loannes Teologul sau Apocalipsa lui pseudo-loannes, zeul Sabaoth 
anunţa: „Atunci voi trimite îngerii mei peste toată fața Pământului din care vor pârjoli 8500 de coți iar 
munții cei înalți vor fi mistuiți de foc; toate stâncile vor fi topite de pară și se vor preface în praf, toți 
pomii vor ajunge cenuşă. Se va şterge urma oricărei fiare ce umblă pe fața pământului şi a oricărei 
târâtoare ce mişună, şi nicio pasăre ce zboară-n văzduh nu va mai fi; nimic nu va mai mişca pe pământ, 
iar pământul va rămâne nemișcat”. La fel ca în Apocalipsa neotestamentară, după ce Mielul va 
rupe pecețţile Cărţii, stelele vor cădea din ceruri, Luna se va ascunde, Soarele își va opri lumina, 

cerurile vor dispărea, Pământul se va rupe, jumătate din mare se va evapora iar iadul se va 
arăta. „Apoi Domnul va mătura păcatul de pe pământ, care va rămâne în urmă alb ca zăpada, făcându- 
se curat precum o foaie de hârtie, fără peșteri, munți, dealuri ori stânci; drept şi alb ca zăpada va fi 
pământul de la un capăt la celălalt. Iar frâiele pământului vor fi arse în foc”. Îngerul Telemakhos va 
strânge la un loc mulţimea păcătoșilor, apoi va lovi Pământul, care se va desface în mai multe 
părți. În final, demonii și oamenii vor fi judecaţi. 

În zeul care se va întoarce pentru a-i distruge pe Veghetori îl recunoaștem pe Enlil. De ce însă 
plănuiește el distrugerea întregului Pământ, ţinând cont că este apărătorul omenirii? Să se fi 
răzgândit în ceea ce ne privește? Apocalipsa lui loannes spune că Sophia, Veghetorii și restul 
adepților lor vor fi aruncaţi „în iezerul de foc şi de pucioasă” şi „vor fi chinuiţi acolo, zi și noapte, în 
vecii vecilor”. Adică vor fi închiși pentru totdeauna într-o dimensiune imaterială, cel mai probabil 
același Tartaros. Prin urmare lumea materială, prima închisoare a Sophiei, va deveni inutilă. 
Așadar, Enlil plănuiește să distrugă Universul material și să elibereze spiritele captive în ciclul 
reîncarnărilor, care astfel se vor întoarce la sursă. În cartea sa biblică, loannes sugerează subtil 
această variantă: „Și am văzut cer nou şi pământ nou. Căci cerul cel dintâi și pământul cel dintâi au 
trecut; şi marea nu mai este” (21:1). „Cer nou și pământ nou” nu înseamnă decât o lume diferită de 
cea în care ne aflăm în prezent, idee care reiese și din versetul: „Și am văzut, iar, un tron mare alb 
şi pe cel ce şedea pe el, iar dinaintea feţei lui pământul şi cerul au fugit şi loc nu s-a mai găsit pentru ele” 
(20:11). În alte pasaje, loannes mai spune: „Iată, cortul lui Theos este cu oamenii şi el va sălăşlui cu 
ei și ei vor fi poporul lui și însuși Theos va fi cu ei. Și va şterge orice lacrimă din ochii lor şi moarte nu va 
mai fi; nici plângere, nici strigăt, nici durere nu vor mai fi, căci cele dintâi au trecut” (21:3-4), „Și 
moartea şi iadul au fost aruncate în râul de foc” (20:14), „Și noapte nu va mai fi; şi nu au trebuinţă de 
lumina lămpii sau de lumina soarelui, pentru că Domnul Theos le va fi lor lumină și vor împărăți în vecii 
vecilor” (22:5). O lume fără moarte, suferință și Soare nu poate fi cea materială, ci doar cea din 
care provin toate ființele, dimensiunea eterică a eonilor. Pistis Sophia vorbeşte și ea despre 
„plinirea eonului, care este înălțarea universului, adică desfacerea universului şi înălțarea completă a 
numărului sufletelor desăvârşite ale moştenirilor Luminii” (capitolul 86), pasaj din care reiese 
distrugerea universului material și întoarcerea spiritelor în lumea eonilor. În același capitol se 
mai spune că „toți arhonţii care s-au căit vor sălăşlui şi ei în tărâmul în care au fost aşezaţi, până când 
sufletele Luminii vor fi înălțate toate laolaltă” și că „toate sufletele oamenilor ce vor primi misterele 
Luminii vor fi înaintea tuturor arhonțţilor care s-au căit şi vor fi înaintea tuturor celor din tărâmul din 
Mijloc şi a celor din întregul tărâm din Dreapta și vor fi înaintea celor din întregul tărâm al Comorii 
Luminii”. De aici înțelegem că, după distrugerea lumii materiale, toate spiritele se vor întoarce în 
lumea eonilor, inclusiv entităţile malefice care se vor căi. În zoroastrism oamenii vor deveni 
asemenea zeităților nemuritoare Ameșa Spentas, adică vor trăi fără hrană, foame, sete sau 
răni, corpurile lor vor deveni foarte ușoare și se vor uni cu marele zeu Ahura Mazda. Acesta 
este rolul „Judecăţii de apoi’ din creștinism, iudaism, islam, zoroastrism și unele curente 
esoterice, momentul în care morții vor învia pentru a fi judecați: stabilirea dimensiunii imateriale 
în care va ajunge fiecare entitate, adică cea a eonilor sau Tartaros. Despre această judecată 
loannes scria: „Și am văzut pe morţi, pe cei mari şi pe cei mici, stând înaintea tronului și cărțile au fost 
deschise; şi o altă carte a fost deschisă, care este cartea vieții; şi morții au fost judecaţi din cele scrise în 
cărți, potrivit cu faptele lor. Și marea a dat pe morţii cei din ea și moartea şi iadul au dat pe morții lor, şi 
judecaţi au fost, fiecare după faptele sale” (20:12-13). Dacă spiritele au fost smulse de Sophia din 
Enlil se pare că, în cele din urmă, cele întoarse în lumea eonilor se vor reuni cu el. Textul 
Poimanares din Corpus Hermeticum susține această variantă: „Și apoi, aceștia, în grup, se duc la 
Tatăl, se încredințează Puterilor și, devenind Puteri, sălășluiesc în Zeu. Acesta este țelul cel bun al celor 

care au dobândit cunoaşterea - a fi una cu Zeul” (1:26). Pistis Sophia nu specifică acest amănunt, 
însă îl sugerează în capitolul 96, unde lesous anunţa: „Acum, în vremea aceasta, nu doar că veţi 
stăpâni împreună cu mine, dar toți oamenii ce vor primi misterul Inefabilului vor fi împărați împreună cu 
mine în împărăţia mea. Și eu sunt ei şi ei sunt eu”. Referitor la „fiecare om ce va primi misterul acela al 
Inefabilului şi îl va împlini în toate felurile şi în toate înfăţişările sale”, lesous spunea în același 
capitol: „omul acela este eu însumi și eu însumi sunt omul acela”. Identificându-se cu spiritele aleșilor, 
Enlil dă de înţeles că se vor uni cu toţii și vor forma o singură entitate, așa cum au fost la 
început. lar lucrurile vor reveni la normal în acea lume idilică, netulburată de Sophia, închisă 
pentru totdeauna într-o dimensiune din care nu mai poate evada. Cel puţin asta se speră... 
Dacă textele apocaliptice conțin măcar un sâmbure de adevăr și lucrurile vor sta într-adevăr 
așa, omenirea va afla la timpul potrivit. Dacă nu, oamenii de știință ne spun că în câteva 
miliarde de ani Soarele se va stinge, așa că viața de pe Pământ tot va dispărea. Bineînţeles, 
dacă nu ne vom distruge singuri planeta până atunci. 


Decodificarea cronicilor vechi ne-au ajutat să descoperim istoria ascunsă a lumii, completând 
acest puzzle uriaș din puţinele piese care au supravieţuit timpului. Se spune că, acum foarte 
mult timp, într-o dimensiune imaterială, o fiinţă numită de gnostici Autogenes s-a despărţit în 
două entităţi diferite, una masculină și una feminină. La rândul lor, acestea au dat naștere altui 
cuplu de entităţi, care și ele s-au înmulţit, la fel și urmașii lor. Într-un final pleroma spirituală a 
devenit populată de mulţi eoni, cu toţii părţi din Autogenes, care au ocupat mai multe lumi sau 
dimensiuni imateriale. La un moment dat una dintre aceste ființe, numită de gnostici Sophia, și-a 
dorit și ea să se înmulțească însă, cum nu avea această capacitate, și-a asimilat accidental 
perechea, pe Theletos. Crezând că va obţine capacitatea de procreare de la primul eon creat 
de Autogenes, Tatăl (numit de gnostici Bythos, Proarkhe sau Propator, An de sumerieni ori Anu 
de akkadieni), Sophia s-a unit cu el la fel cum a făcut-o cu Theletos. De teama unei catastrofe 
cosmice, eonii l-au implorat pe Tată să înlăture pericolul care îi păștea pe toţi, așa că Anu i-a 
cerut ajutorul fiului său, Nous sau Monogenes în gnosticism ori Enlil în religia sumeriană. 
Acesta a desprins-o de Tată și a aruncat-o în Haos, acolo unde a închis-o în materie, pentru a 
nu se putea întoarce în pleroma spirituală. Deoarece unirea cu Anu i-a oferit capacitatea de 
procreare, Sophia a atras în închisoarea ei câţiva eoni, dându-le astfel naştere în noua lume. 
Enlil a încercat să o oprească, astfel încât lumea materială a avut parte de primul război al 
zeilor, care a dus la apariția Pământului - noul trup al Sophiei. Înfrângerea nu a descurajat-o 
astfel că, deși și-a pierdut capacitatea de a atrage eoni în lumea materială, a reușit să rupă 
bucăţi din inamicul ei, mici spirite pe care le-a închis alături de ea, ţinându-le captive într-un 
infinit ciclu al reîncarnărilor. După alte câteva lupte, Enlil a decis să o împartă pe răzvrătită în 
două entități diferite, Gemenii Divini numiţi de sumerieni Enki și Ninhursag. Cei doi au început 
să se înmulțească, dând naștere zeilor religiilor lumii; cei care au trecut de partea lor au fost 
numiţi Veghetori de strămoșii noștri, iar cei rămași fideli lui Enlil au primit numele de Celești. 
Enlil a sosit și el pe Pământ pentru a-i despărți pe Gemenii Divini, l-a închis pe Enki în lumea 
subterană, și-a ales-o pe Ninhursag ca soţie și i-a pus la muncă silnică pe restul Veghetorilor. 
Îndemnaţi de Enki aceștia s-au răsculat, ceea ce a dus la apariția omului. Enlil s-a retras în 
pleroma eonilor, iar Enki a reușit să-și fecundeze fosta soție, care i l-a născut pe Marduk. Alertat 
de Nabu, fiul lui Marduk și al surorii acestuia, Iștar, Enlil s-a întors pe Terra și l-a crucificat pe 
Enki. Marduk și-a eliberat tatăl și a pornit un război împotriva regelui Pământului, având de 
partea sa Veghetorii, semizeii și oamenii. După o îndelungată conflagrație, terminată cu un 
imens potop, Enlil a reușit să-și înfrângă dușmanii. Pentru a evita un nou conflict, Anu a hotărât 
ca marii zei să-și împartă planeta și servitorii. Pacea a fost întreruptă atunci când Marduk s-a 
decis să-și mărească domeniul. Dându-și seama cine este conducătorul din umbră al 
Veghetorilor, Enlil l-a închis pe Enki într-o închisoare imaterială. Anu a hotărât ca fiul său să se 
întoarcă acasă, iar titlul de rege al Pământului să îi revină lui Marduk. Care s-a văzut nevoit să 
se lupte pentru supremație cu sora sa, Iștar, până în momentul în care va reuși să-și elibereze 
tatăl, ceea ce ar duce la reîntregirea eonului decăzut. Înainte de a pleca, Enlil a promis că se va 
întoarce în momentul în care Sophia va fi din nou întreagă, pentru a o înlătura definitiv și pentru 
a elibera spiritele captive în lumea materială, ceea ce ar duce la distrugerea întregii lumi. Deși 
cronicile Terrei sugerează mai mult sau mai puţin subtil această istorie, este ea oare adevărată? 
Sunt zeii cu adevărat entităţi imateriale, exilate în lumea noastră dintr-o dimensiune eterică? 

Miturile ne arată că zeii sunt extrem de asemănători cu oamenii. Au aspect fizic identic sau 
aproape identic cu al nostru, iar societatea lor este organizată într-un mod întâlnit pe Pământ 
încă din cele mai vechi timpuri. Zeii mănâncă, beau, petrec, iubesc, urăsc, invidiază, luptă, ucid, 
violează, fură sau trădează, acțiuni cât se poate de umane. Mai mult, reprezentările lor grafice 
trădează niște elemente deloc divine, ci mai degrabă omenești. Mulţi zei mesopotamieni poartă 
cercei în urechi, ceasuri la mâini și cruciulițe la gât. Unii dintre ei au genţi asemănătoare 
poșetelor de astăzi. Tlaloc, zeul ploii pentru azteci, pare a avea ochelari. Multe personaje 
înfățișate în picturi rupestre, basoreliefuri, desene sau sculpturi au costume asemănătoare celor 
ale scafandrilor ori ale cosmonauţilor de astăzi. Zeii au haine și arme precum cele ale oamenilor 
și se deplasează cu vehicule tot omenești, cum ar fi bărci sau care. În pictura murală numită 
Doamna Albă, veche de mai bine de trei milenii, descoperită la Brandberg, în Africa de Sud- 
Vest, o femeie albă, zveltă, mai înaltă decât însoțitorii ei, este îmbrăcată în pulover pe gât și cu 
mâneci, pantaloni strâmţi, mănuși, jartiere, ciorapi și pantofi, iar părul său roșu este prins într-o 
plasă cu diamante; în spatele ei se află un bărbat alb care poartă cizme și pe cap o cască cu 
vizieră iar ceilalți oameni, majoritatea negri, sunt goi, având doar podoabe și arme specifice 
perioadei. În desenele gravate de la Lussac-Poitou din Franţa se pot observa oameni în haine 
moderne, adică sacouri, pălării și şorturi. În concluzie, zeii arată ca noi, se îmbracă la fel ca noi, 
se poartă ca noi, simt ca noi... Bineînţeles că există diferențe, ei având puteri extraordinare, 
care însă pot fi puse pe seama tehnologiei. Sunt oare zeii într-adevăr ființe venite pe Pământ 
dintr-o dimensiune imaterială? Dar dacă sunt doar... oameni? 

Pe peretele templului mortuar al faraonului 
Menmaatre Seti Merenptah (Seti |) din Abydos, Egipt, 
există un desen bizar, care pare a reprezenta un 
elicopter, un submarin și un avion cu reacţie. Tot în 
Egipt, în mormântul lui Pa-di-imen din Saqqara, 
arheologii francezi au descoperit în 1891 un avion 
mic, din lemn de sicomor. Deși egiptologii consideră 
că este vorba despre o pasăre, expertul în 
aeronautică şi aerodinamică Simon Sanderson a 
construit în 2006 un model la scară al aceluiași avion, 
de cinci ori mai mare, care a zburat, astfel demonstrându-se că „pasărea” din Saqqara este 
reprezentarea unui planor. Într-un cimitir vechi de aproximativ un mileniu și jumătate, aparţinând 
civilizației precolumbiene Tolima, s-au descoperit printre obiectele funerare câteva avioane în 
miniatură. În 1997, experţii germani în aviatică Algund Eenboom și Peter Belting au construit o 
copie a unuia, numit de arheologi „insecta de aur”, pe care au echipat-o cu tren de aterizare și 
motor; surprinzător, „insecta” a zburat fără probleme. În Peru, în valea dintre orașele Nazca și 
Palpa se află nu doar gigantice desene, ci şi linii asemănătoare unor piste de avion. Inuiţii susțin 
că strămoșii lor au fost aduși în nord de niște „păsări metalice”. Tot „păsări erau mijloacele de 
transport ale unor zei, cum ar fi Garuda din hinduism, vulturul zeului Vișnu, sau „Divina Pasăre 
Neagră” a sumerianului Ninurta. Prin secolul al XXII-lea î.e.n., regele Gudea din Lagaș scria că, 
după ce i-a construit lui Ninurta templul E.Ninnu, zeul a apărut alături de alţi doi zei și și-a parcat 
„pasărea divină a vântului turbat” în templu, unde a fost păzită în permanenţă de două „arme 
zeiești”. lar în orașul egiptean lunu (Helioupolis) era păstrată pasărea strălucitoare Bennu a 
zeului Ra. Să fie aceste „păsări” cu care se deplasau zeii, foarte asemănătoare cu avioanele 
noastre, chiar avioane? Este posibil ca crucea pe care a văzut-o pe cer împăratul roman 

Constantinus cel Mare în octombrie 312 să fi fost tot un avion? Dacă da, de ce vechile divinităţi 
ar folosi aparate de zbor identice cu ale omenirii din ziua de astăzi? 

Sumerienii notau că zeii călătoreau în aparate de zbor numite „MU”, care pentru semiţi au 
devenit „șu-mu”, „şam” sau „șem” („Cea care este MU”). Regele Urukagina din Lagaș scria că 
„MU luminează ca un foc pe care l-am făcut mare”. Acest „MU” sau „șem” seamănă foarte mult cu 
capsulele din vârful rachetelor noastre. Pe o monedă găsită la Byblos este reprezentat templul 
lui Iștar cu un „MV” ieșind din el, foarte asemănător cu rachetele din ziua de astăzi. În plus, 
sumerienii își numeau zeii „dingir'; semnul pictografic care desemna a doua parte a acestui 
cuvânt în limba akkadiană, „gir”, pare a fi o rachetă în trepte, iar „din” înseamnă „nobil, sfânt, 
strălucitor, drept” (fiind evident un epitet al zeilor). O interpretare mai logică a „dingir” ar fi „nobilii 
/ sfinţii din rachetă”. Chiar și minaretele din arhitectura islamică, turnurile considerate „porţi din 
cer și pământ”, seamănă izbitor cu niște rachete. Să fi folosit zeii ca vehicule aeriene nu doar 
avioane, ci și rachete asemănătoare celor din prezent? 

Pentru popoarele din America Centrală, Quetzalcoatl / Kukulkan și zeii săi au sosit de peste 
ocean cu ajutorul unor bărci. Bărci aveau și zeii din Mesopotamia. De exemplu, într-o inscripție, 
regele babilonian Nabu-kudurri-ușur (Nabucodonosor Il) spunea că a ridicat capul bărcii ldgeul 
a zeului Marduk și că între ziduri a închis barca Zagmuku. lar regele sumerian Șu-Sin a 
construit pentru Enlil și Ninlil „o mare barcă de croazieră, potrivită pentru cele mai late râuri”, pe care 
a „împodobit-o desăvârşit cu pietre prețioase”, a înzestrat-o cu vâsle din cel mai fin lemn și a 
mobilat-o cu tot confortul, inclusiv cu un pat nupţial, apoi a „pus barca de croazieră în bazinul larg 
din fața Casei Plăcerilor lui Ninlil’. Şi în Egipt unii zei au ajuns tot cu ajutorul unor bărci, așa cum 
este Barca Milioanelor de Ani a lui Ra, cu care se credea că străbate cerul ziua și lumea 
subterană noaptea. Egiptenii erau de părere că, pentru a ajunge în tărâmul zeilor, spiritele 
defuncţilor erau nevoite să folosească bărci sau corăbii. Arheologii chiar au excavat fragmentele 
unei bărci funerare îngropate în apropierea Marii Piramide de la Giza acum 4500 de ani. O alta, 
lungă de 43 de metri, a fost descoperită în aceeași zonă. Aceste bărci ale zeilor, de mărimi 
impresionante, nu aveau nici vele, nici vâsle, prin urmare nu poate fi vorba despre corăbii. În 
acest caz, să fi fost bărcile uriașe ale zeilor în realitate vapoare? 

Cel mai ciudat caz este cel al templelor. Când erau pe Pământ, zeii locuiau în vehiculele lor 
zburătoare. Oamenii se adunau în jurul navelor, li se închinau, le aduceau ofrande divinităţilor și 
le adresau rugăciuni. Doar preoţii aveau acces în interiorul „caselor” zeilor, pentru a le oferi 
ofrandele și rugămințile muritorilor de rând. 
După ce zeii au plecat, preoții au construit 
temple identice cu navele zeilor, pentru a-și 
convinge supușii că divinităţile nu i-au părăsit, ci 
se află în continuare printre ei. Din acest motiv 
lăcașele de cult sunt considerate chiar și astăzi 
locuinţe ale zeilor. Și tot din acest motiv în altar 
au voie doar preoții la fel cum, în trecut, accesul 
în camera zeului era permis doar preoțimii. 
Curios este că zona centrală a unei biserici ori a 
unei catedrale construite în stil arhitectural 
romanic sau gotic, care se întinde între intrare și altar, poartă numele „navă. Însă și mai 
curioasă este asemănarea dintre bisericile ortodoxe și navele spaţiale ale N.A.S.A. Deși în mod 
normal au aspect diferit, multe biserici sunt făcute după același tipar, în special cele cu trei turle. 
Turla cea mare, aflată la capătul opus intrării, împreună cu cele două mai mici aflate de o parte 

și de cealaltă, seamănă cu vârfurile rachetei pentru lansare și ale rezervoarelor suplimentare 
pentru combustibil. lar intrarea în biserică se face prin partea care corespunde navetei spaţiale 
atașate de racheta de lansare. Cum se poate explica această asemănare? Oare navele din 
care au coborât zeii în trecut erau cele ale N.A.SA. de astăzi? Este posibil ca zeii care 
conduceau avioane, vapoare, rachete și nave ale N.A.S.A. și care arătau și se purtau ca noi să 
fie în realitate oameni ajunși în trecut din prezent sau dintr-un viitor apropiat? 

În presa din ultimele decenii și pe internet a apărut o sumedenie de fotografii vechi, în care se 
găsesc personaje îmbrăcate modern, considerate a fi călători în timp. Însă din moment ce 
oricine are acces la programe de modificare a imaginilor, nu putem fi siguri de veridicitatea lor. 
Ba au apărut și diverse „mărturii mai mult sau mai puţin credibile despre existența unor mașini 
ale timpului. Una dintre ele este cronovizorul despre care se spune că a fost inventat de 
călugărul benedictin Pellegrino Ernetti și care a surprins imagini din timpul crucificării lui lesous. 
Cu toate că ar fi putut închide odată pentru totdeauna gurile ateilor și pe ale celor de alte 
credinţe prin dovezi ale existenţei lui lesous, se spune că Vaticanul a demontat cronovizorul și i- 
a ascuns părțile în diferite locuri. Ceea ce este o aberaţie mai mare decât însuși fictivul 
cronovizor. Din fericire pentru cei care nu reușesc să distingă singuri ficțiunea de adevăr, s-a 
demonstrat că aceste povești despre călătorii în timp au fost inventate de publicaţiile aflate în 
goana după senzaţional. 

Cu toate că nu există nicio dovadă care să susțină această ipoteză, știința spune că, măcar la 
nivel teoretic, călătoria în timp este posibilă. O modalitate pentru a fi realizată o reprezintă 
punţile Einstein-Rosen, un sistem teoretic de legături în hiperspaţiu, canale de comunicaţie și 
tranzit între găurile negre și cele albe, care permit salturi între locaţii din același univers ori între 
realități din diferite dimensiuni sau timpuri. Se spune că, în cadrul experimentului Philadelphia și 
al Proiectului Montauk, americanii ar fi reușit nu doar teleportarea, ci și călătoria în timp. Dar 
cum nu avem nicio dovadă în acest sens, nu putem privi decât cu scepticism această poveste 
preferată de obicei de autorii de science-fiction. Însă, în același timp, trebuie să știm că există 
călătoria în timp și în scrierile vechi, ce-i drept doar înspre viitor. În epopeea indiană 
Mahabharata, de exemplu, regele Kakudmi a plecat în cer pentru a se întâlni cu zeul Brahma; 
acolo a aflat că pe Pământ s-a scurs foarte mult timp de la plecarea sa, toți cei pe care i-a 
cunoscut fiind morţi de mult. În Vedenia lui Yeșa'yahu (Isaia), profetul a fost dus de un înger în 
cer, în faţa zeului suprem; deși pentru Yeșa'vyahu trecuseră vreo două ore, îngerul i-a spus că 
pe Pământ se scurseseră 32 de ani. Într-o poveste japoneză consemnată în Nihongi, pescarul 
Urashima Taro a locuit puţin timp în castelul Împăratului Dragonilor de pe fundul mării; 
întorcându-se în satul natal, a aflat că fusese dispărut pentru vreo 400 de ani. lar în basmul 
românesc Tinerețe fără bătrânețe și viață fără de moarte, Făt Frumos a zăbovit câteva zile în 
palatul zânelor iar când s-a întors acasă, şi-a dat seama că a lipsit câteva secole. 

În cartea Tunelul Timpului, Rodica Bretin a prezentat câteva cazuri de călătorii în timp, în 
special ale unor obiecte. De exemplu, în 1869, Laureen Wilson a trecut prin trenul negru care, 
în 1865, ducea cadavrul lui Abraham Lincoln spre Springfield. Pe 16 iunie 1959, într-un spital 
din Seattle, asistentele Gladys Galvin și Rosemary au luat liftul până la ultimul etaj, unde au 
găsit un hotel; în a doua jumătate a secolului al XIX-lea chiar fusese un hotel acolo. Ulrich von 
Hutten a adus Potirul Mânturii din lerusalim în Brandenburg și a construit o biserică acolo care 
să îl adăpostească; deși Ulrich a distrus potirul, acesta a început să apară în biserică după 
1525, când ultimul Von Hutten a murit. În China anului 690, împărăteasa Wu a incinerat în 
public codul de legi Calea T'ang și a schimbat numele dinastiei din T'ang în Chou; manuscrisul 
a apărut miraculos în 713, când împăratul Hsuan-Tsung a reinstaurat dinastia T'ang. Poetul 

englez Shelley (1792-1822) amintea într-una dintre scrierile sale despre oglinda din Salerno, 
spartă în 1816 de Giovanna Mazzini, care a apărut după o săptămână la locul ei, pe perete; 
Giovanna a spart-o din nou și după o lună a reapărut, într-un final oglinda fiind aruncată în 
apele Mediteranei. În Foggia (tot în Italia), Claudia Donato s-a ascuns de o bandă de 
motociclişti într-o biserică de piatră, care a doua zi a dispărut; în acel loc a existat o astfel de 
biserică din secolul XIV până în secolul XVII. În 1927, câţiva turiști englezi care vizitau 
Normandia au admirat, pe o culme lângă Alencon, un impunător castel medieval care fusese 
năruit din temelii în 1206, după cucerirea sa de armata regelui Philippe Auguste. În orașul 
german Stuttgart, Dolph Geller a încercat să cumpere o vilă cu ziduri îmbrăcate în iederă; peste 
câteva zile, când a revenit cu actele pentru a fi semnate, în locul vilei a găsit o grădină 
sălbatică, plină de buruieni și mărăcini. În 1992, Todd Mc Carthy, soţia sa și cele două fiice ale 
lor au înoptat la pensiunea Sarazinul din Antwerp (Belgia), care a dispărut a doua zi; Todd a 
descoperit în arhivele orașului că a existat acel han în vremea ultimelor cruciade. În fiecare an, 
în Pueblo (statul american Colorado), câteva vite sunt mutilate în mijlocul câmpului, tăiate sau 
zdrobite, autopsiile sugerând că vitele au fost omorâte de impactul violent cu un obiect masiv, 
metalic, aflat în mișcare; în 1883, pe acolo trecea trenul Pacific. La sfârșitul celui de-al Doilea 
Război Mondial, în apropierea orașului Skopje, un regiment de partizani iugoslavi a traversat 
râul Vardar pe un pod care a dispărut la întoarcerea lor; singurul pod existent vreodată acolo a 
fost construit în secolul XVII și s-a prăbușit în 1890 din cauza vechimii. În „curba morţii” din 
Aberdeen (Scoţia), realizată în 1958 din cauza unei alunecări de teren, au avut loc multe 
accidente deoarece multora nu le apărea în față curba ci drumul drept, așa cum era înainte. lar 
în Dosarele imposibilului, aceeași autoare povestește că pe 16 martie 1905, la Uruk, germanului 
Helmuth Muller i s-a ivit deodată în faţă un ziggurat imens, format din șapte etaje piramidale de 
piatră, care a dispărut după puţin timp; după descriere, turnul pare a fi zigguratul Etemenanki 
din Babilon, ale cărui ruine au fost descoperite opt ani mai târziu. 

Tot în Tunelul timpului, Rodica Bretin nota și alte întâmplări în care trecutul și prezentul s-au 
intersectat. Una dintre ele îl are ca protagonist pe francezul Nicolas Gautier, care în septembrie 
1923 a plecat în Cambodgia, la Angkor Vat, unde a văzut o dansatoare apsara, care i-a dansat 
până când au apărut niște războinici cu lănci și scuturi. Unul dintre ei a aruncat o lance spre 
Gautier, însă arma a trecut prin el ca prin aer. Speriaţi, războinicii și apsara au fugit. După 31 de 
ani de la această întâmplare, arheologii francezi au descoperit un basorelief care înfățișa 
condamnarea unei frumoase apsara la moarte prin strivirea de către un elefant. lar într-o 
cronică de acum nouă secole, ambasadorul tibetan Rgya Nysho nota că în anul 1171 a fost 
martorul execuţiei unei apsara, fiica unui nobil, condamnată să moară strivită de un elefant 
pentru că nu și-a îndeplinit menirea; ea dansase în fața unui zeu fără nume, apărut noaptea în 
templu, pe care gărzile l-au făcut să dispară. Într-un alt caz, consemnat de cronicarul Philippe 
de Commynes, căpitanul La Bressac s-a ascuns într-o grotă în mai 1450 și, când a ieșit, era 
octombrie 1465. Tradiţia creștină menţionează o întâmplare asemănătoare, amintită și de 
Coran: șapte sfinţi s-au ascuns într-o peșteră în Ephesus pe vremea lui Caesar Gaius Messius 
Quintus Traianus Decius Augustus și au ieșit în timpul lui Flavius Theodosius lunior Augustus, 
adică după vreo două secole. Pe 4 septembrie 1944, pe când francezii recucereau orașul 
Namur de la germani, căpitanul Lucien Serrault a fost scos de sub dărâmături de tatăl său, 
locotententul Antoine Serrault, care murise în același loc pe 20 august 1914, pe când Lucien 
abia împlinise un an. Pe 25 aprilie 1977, lângă o unitate militară din Chile, caporalul Armando 
Valdes a dispărut brusc în timp ce trecea printre niște stânci și a apărut după 15 minute cu 
barba de șase milimetri lungime, iar ceasul său arăta că trecuseră cinci zile; Valdes nu-și 

amintea nimic și nu era conștient că a dispărut. În 1953, în orașul englez York din comitatul 
Yorkshire (construit în anul 71 de guvernatorul roman Quintus Pettilius Cerialis), Harry 
Martindale a văzut la subsolul clădirii Treasurer's House o legiune romană care a trecut pe 
lângă el; pe la sfârșitul anilor '60 a fost dezgropată acolo o șosea strategică romană, Via 
Decumana. În august 1941, pe muntele Ozark din statul american Missouri, Leonard Hall a 
observat indieni și soldaţi în platoșe lucitoare, care vorbeau în spaniolă; în august 1541 a avut 
loc acolo o expediţie spaniolă, condusă de căpitanul Hernando de Soto. Pe 12 aprilie 1906, 
englezul Edward Chandler a văzut în Pisa oameni bolnavi de Ciuma Neagră din secolul XIV. Pe 
15 iulie 1972, argentinienii A. Brunelli și S. Porchietto au străbătut distanța de 150 de kilometri, 
dintre Balnearia și Cordoba, în doar 40 de minute (deși nu au depășit viteza de 90 kilometri pe 
oră), consumând doar jumătate din combustibilul necesar. În Dosarele imposibilului, Rodica 
Bretin susținea că în Naseby (Anglia), în fiecare an pe 14 iunie se repetă bătălia de pe 14 iunie 
1645 dintre Charles | și Oliver Cromwell, lupta manifestându-se sonor și uneori olfactiv (martorii 
simțind mirosul prafului de pușcă). Pe 19 august 1972, la Dieppe s-a auzit coloana sonoră a 
bătăliei dintre germani și canadieni de pe 19 august 1942. În Wessex (Anglia), un pădurar și cei 
doi fii ai săi au asistat la finalul masacrului de la Nachanesmere din 825, când regele Egbert a 
cucerit Mercia. lar arhologul Jean Beaumont susţine că a văzut pe malul lacului lona vikingi 
care atacau călugării unui schit; vikingii au debarcat în Anglia în anul 1013. 

O ipoteză pentru explicarea acestor fenomene este cea a continuumului temporal, care 
consideră apariţiile materiale din trecut niște inserţii accidentale în prezent, instabile și efemere. 
Ea este o variantă secundară a teoriei potrivit căreia trecutul, prezentul și viitorul alcătuiesc un 
sistem unic și indivizibil, pe care numai percepțiile noastre limitate ne împiedică să-l 
recepționăm ca pe un întreg. De altfel, în cartea Of Time and Mind, profesorul de psihologie 
Keith Floyd afirma: „Trecutul şi viitorul sunt două concepte pur arbitrare şi, în realitate, nu există”. lar 
Rodica Bretin se întreba în Tunelul timpului: „Să fie oare mintea omenească una dintre cheile 
călătoriei în trecut?”. Nu cunoaștem cheia călătoriei în timp însă oamenii de știință cred că va fi 
posibilă la un moment dat, în viitor. Dar dacă este posibilă deja în prezent, chiar dacă nu se 
realizează cu o mașină a timpului, ca în literatura S.F.? 

Pe 4 decembrie 1970, Bruce Gernon a decolat din Insulele Andros (Bahamas) către Palm 
Beach (Florida). Avionul a intrat într-un straniu nor elipsoidal, zburând printr-un tunel alb- 
fosforescent care se strâmta tot mai mult. A ieșit din 
nor lângă Miami Beach deși, conform orarului de zbor, 
trebuia să fie deasupra insulelor Bimini. În mod normal 
străbătea în 75 de minute cei 400 de kilometri, 

consumând 40 de galoane de combustibil, însă atunci „A Florida Í 
a ajuns în 45 de minute și a consumat doar 28 de 
galoane, chiar dacă deviase de la traseu, străbătând 
80 de kilometri în plus. Călătoria în timp și spaţiu a lui 
Bruce Gernon a avut loc în Triunghiul Bermudelor, 
teritoriul din Atlantic care se întinde între Florida, Porto 
Rico și Insulele Bermude. În această zonă, în care s- 
au înregistrat fenomene misterioase (cum ar fi lumini neobișnuite, ceață densă, nori cu înfățișări 
bizare, furtuni de mare intensitate și o puternică activitate electromagnetică), au dispărut 
inexplicabil numeroase avioane și vapoare. Primul care a menţionat în scris ciudățeniile acestei 
zone a fost exploratorul Cristoforo Colombo, care în 1492 a observat „lumini ciudate” dar și erori 
ale busolei vasului său. Dintre navele dispărute în Triunghiul Bermudelor, unele și-au făcut 


fe | 


apariția după un anumit timp. Brigantina Marie Celeste în 1872, nava Freya în 1902 și vasul 
Caroll A. Deering în 1921 au reapărut intacte dar fără echipaje, totul la bord fiind la locul lui, ca 
și cum nimic nu s-ar fi întâmplat. Cel mai celebru caz din această zonă este cel al Zborului 19 
din 1945, când cinci avioane militare de tip Avengers și cel plecat să le caute au dispărut fără 
urmă. 

Ce se întâmplă în Triunghiul Bermudelor? Deși s-au încercat tot felul de explicaţii, nu putem ști 
cu siguranţă adevărul. Avioane, vapoare și echipajele lor au dispărut fără urmă într-o zonă plină 
de ciudăţenii. Dacă au dispărut, logica ne spune că trebuie să și 
apară undeva. Sau cândva... Bizar este faptul că aici au dispărut 
vapoare și avioane, iar zeii din trecut aveau vapoare și avioane 
asemănătoare celor din zilele noastre! Dacă în Triunghiul 
Bermudelor cei dispăruţi au nimerit într-un tunel temporal, care i- 
a dus în trecutul îndepărtat? În 1970, Bruce Gernon a 
experimentat în Triunghi un mic salt temporal, ceea ce întăreşte 
această ipoteză. În 1945 au dispărut cele cinci avioane ale 
Zborului 19, iar în 1954 s-au descoperit în Columbia (adică în 
apropiere) cinci avioane în miniatură, vechi de aproximativ un 
mileniu și jumătate. Să fie oare o coincidenţă ori cele cinci 
avioane americane au ajuns în Columbia acum 1500 de ani? Dacă a doua variantă este cea 
corectă, putem presupune că ochelarii purtaţi de Tlaloc, zeul aztec al ploii, sunt de fapt ochelari 
de pilot, ceea ce explică și asemănarea dintre măștile zeilor populaţiei Anasazi din America de 
Nord și căștile folosite de aviatori. Surprinzător, exact în acea perioadă, adică în secolul al VI- 
lea, s-a răspândit în tot Mexicul cultul lui 
Quetzalcoatl / Kukulkan, zeul alb și bărbos, sosit 
din cer. Indienii hopi vorbeau despre un zeu 
asemănător, Pahana sau Bahana, pe care îl 
considerau „Fratele alb cel pierdut”. De fapt, în 
aproape toate culturile indigene din America apar 
zei albi. De exemplu, incașii din Peru îi numeau 
viracochas, deoarece aveau pielea albă, la fel ca 
zeul Viracocha. Peruanii consideră că acești 
viracochas au creat în valea dintre orașele Nazca și Palpa celebrele desene gigantice (care pot 
fi văzute doar de sus, din avion) precum şi misterioasele linii asemănătoare unor piste de avion. 
Zeii cei albi au plecat la un moment dat spre est. Nu știm dacă este vorba despre cei 14 militari 
ai Zborului 19, însă cel puţin la nivel teoretic ei ar putea fi cei 14 zei din miturile regatului 
Tripura, aflat în nord-estul Indiei. Într-o legendă, regina Hiravati a auzit într-o zi strigăte dintr-un 
copac. Acolo se ascundeau 14 zei speriaţi de un bivol feroce, care i-au cerut ajutorul. Regina a 
gonit animalul iar zeii au coborât din copac și i-au cerut să-i venereze. Este greu de imaginat că 
nişte fiinţe superioare s-ar fi speriat de un bivol feroce, pe care o femeie l-a gonit cu ușurință, 
însă povestea ar avea sens dacă „zeii” ar fi fost nişte tineri aviatori, care s-au trezit într-o zi 
aruncați într-un alt timp și pe un teritoriu necunoscut. 

Dacă această ipoteză ar fi adevărată, ar însemna că bărcile uriașe ale zeilor, care se deplasau 
fără vele sau vâsle, sunt vapoarele dispărute în Triunghiul Bermudelor și apărute undeva în 
trecut, acum câteva milenii. Ne amintim că în desenul bizar de pe peretele templului mortuar al 
faraonului Menmaatre Seti Merenptah din Abydoss este reprezentat și un elicopter; deloc 
surprinzător, în noiembrie 1980 a dispărut în Triunghiul Bermudelor un elicopter al unei 

televiziuni de știri, cu patru persoane la bord. Cum rămâne însă cu navele spaţiale ale N.A.S.A., 
după modelul cărora sunt realizate multe dintre bisericile de astăzi? Din câte știm, nu a dispărut 
niciuna până acum. Însă ar putea dispărea cândva în viitor. N.A.S.A. își lansează navele din 
Centrul Spaţial John F. Kennedy, care se află pe insula Merrit din Florida, adică în același 
Triunghi al Bermudelor. Două nave au explodat la scurt timp după decolare: Challenger pe 28 
ianuarie 1986 și Columbia pe 1 februarie 2003. Cel puţin asta ni se spune... S-au descoperit în 
prezent șase persoane care au aceleași nume și trăsături faciale ca șase dintre cei șapte 
membri ai echipajului navei Challenger, ceea ce a avansat presupunerea ca explozia să fi fost 
înscenată. Excepţia o reprezintă Carl Mc Nair și Claude Onizuka, care susțin că sunt frații 
astronauţilor decedați Ronald Mc Nair și Ellison Onizuka. E drept că poate fi vorba despre două 
perechi de gemeni, ţinând cont de asemănarea lor izbitoare, dar dacă „fraţii” din prezent sunt în 
realitate chiar astronauții presupuși morţi în explozia navei? Nu ar fi exclus, deoarece s-au 
descoperit persoane care seamănă cu patru dintre celelalte cinci, ba chiar au și aceleași nume. 
Dacă N.A.S.A. ar fi înscenat explozia navei / navelor, așa cum consideră unii, ce motiv ar fi avut 
pentru a face așa ceva? Poate că lansarea reală a avut loc în secret iar nava a dispărut, la fel 
ca multe avioane și vapoare, iar N.A.S.A. a regizat o falsă lansare, încheiată cu o explozie, 
pentru a ascunde dispariţia navei. Și poate că nava nu a dispărut întâmplător, ci voit, într-o 
continuare a Proiectului Montauk, în care americanii încercau să realizeze călătoria în timp. 
Este oare posibil? 

Călătoria în timp, intenţionată sau accidentală, ar putea explica de ce zeii arătau și se purtau ca 
oamenii și de ce aveau avioane, rachete, nave spaţiale și vapoare. În același timp, ar putea 
explica alte mistere ale arheologiei cum ar fi, de exemplu, urmele de picior omenesc alături de 
cele ale unor dinozauri, aflate în același strat geologic, care au fost descoperite în fosta Uniune 
Sovietică și în Statele Unite, amprenta unei ghete-șenilă, asemănătoare celor ale 
cosmonauţilor, imprimată într-o placă de nisip pietrificat de câteva milioane de ani din deșertul 
Gobi sau scheletul omenesc aflat în straturi geologice vechi de câteva milioane de ani, scos la 
iveală în 1959 dintr-o mină din Italia. Mai mult, ar putea explica și celebrele hărţi aparținând 
amiralului turc Piri Reis din secolul al XVI-lea și lui Orontius Finnaeus, în care Antarctica a fost 
reprezentată în detaliu cu sute de ani înainte să fie descoperită; dacă vapoarele sau avioanele 
dispărute în Triunghiul Bermudelor au călătorit în trecut, hărţile lor de bord puteau ajunge la 
strămoșii noștri, care le-ar fi putut copia. Însă ipoteza călătoriei în timp nu ne aduce doar 
răspunsuri, ci și alte întrebări. Dacă zeii din vechime sunt oameni din zilele noastre și nu entităţi 
eterice, cum a apărut omenirea? Şi ce s-a întâmplat cu călătorii în timp? Unde sunt vapoarele, 
rachetele și avioanele lor? 

Poate că răspunsul este undeva la mijloc. Poate vechii zei sunt într-adevăr ființe 
interdimensionale care ne-au părăsit în urmă cu patru milenii (unii în lumea subterană iar ceilalți 
în dimensiunea de baștină), iar călătorii în timp sunt zeii tineri, apăruţi în aceste patru milenii, 
care au fost confundați de localnici cu divinităţile originale. Ori poate că acei rătăciţi în trecut au 
încercat să evite pe cât posibil contactul cu populaţiile băștinașe, pentru a nu modifica linia 
temporală. Sau poate chiar au modificat-o intenţionat iar istoria pe care o ştim astăzi nu este 
decât rezultatul influenţei lor. Ceea ce ar putea explica și cum a ajuns un mic trib nomad din 
vestul Asiei să conducă astăzi aproape întreaga lume. Ori poate că niciuna dintre aceste 
variante nu este corectă, toate fiind doar rodul imaginaţiei noastre. 

În aceste condiţii, vom putea afla vreodată adevărul? 

50. Secretele oamenilor 


După atâţia ani de căutat secretele zeilor, nu mi-am imaginat că partea cea mai grea ar putea fi 
concluzia. Am reușit să le descopăr? Măcar o mică parte dintre ele? Sau totul e doar o mare 
amăgire? Care este adevărul? Și cât de mult contează el? 

În textul Asklepios din Corpus Hermeticum, Hermes Trismegistos spunea că „inteligența Fiinţei 
Divine, gândirea Zeului Suprem, este singurul adevăr, iar acest adevăr nu poate fi descoperit - nu, nici 
măcar umbra sa - în această lume plină de iluzie, de aparenţe schimbătoare şi de greșeală, unde lucrurile 
sunt cunoscute numai în dimensiunea timpului” (32:3). lar într-un fragment din scrierile culese de 
loannes Stobaeus, același Hermes anunţa: „Adevărul nu se află absolut nicăieri pe Pământ, căci el 
nu poate fi nici născut, nici făurit” (3:14), „pentru Minte și Raţiune nimic nu este adevărat pe pământ. 
Dimpotrivă, pentru adevărata Minte şi Raţiune, toate lucrurile sunt închipuiri, amăgiri, sau aparenţe” 
(3:15-16) și „nu este nimic adevărat pe Pământ (3:19). În acord cu aceste afirmaţii, oamenii care 
au reușit să atingă cel mai înalt nivel al înțelepciunii au ajuns la o concluzie simplă, transpusă în 
cuvinte cel mai bine de filosoful atenian Sokrates: „Singurul lucru pe care îl ştiu este că nu ştiu 
nimic”. Nu cunoaştem niciun adevăr suprem, ci doar „adevărurile” pe care ni le-am creat singuri, 
bazându-ne pe limitele percepţiilor noastre, în funcţie de concepțiile care ne-au fost îndoctrinate 
direct sau indirect. În secolul al II-lea, împăratul roman Marcus Aurelius Antoninus Augustus 
chiar spunea: „Ceea ce auzi e o opinie, nu adevărul. Ceea ce vezi e o perspectivă, nu realitatea”. Nu 
putem ști cu siguranţă nici cine suntem, nici de ce existăm, nici cum a apărut Universul, nici 
dacă există viață după moarte. Credem că știm, însă ne bazăm doar pe ipoteze. De exemplu, 
teoria Big Bang-ului şi varianta creaționistă nu pot fi verificate, prin urmare nu putem ști dacă 
vreuna dintre ele este reală. Nu s-a întors nimeni din lumea celor morţi pentru a ne spune ce 
este acolo, însă religiile ne oferă „adevărul”. Cazurile de moarte clinică sunt considerate dovezi 
ale lumii de dincolo fără a se lua în calcul posibilitatea unor „scenarii” realizate de creier, 
asemănătoare viselor, așa cum de altfel chiar afirmă Cartea tibetană a morților. Credem că am 
înțeles Universul și ne hazardăm în a le impune și altora ipotezele noastre, când de fapt n-am 
reușit să ne cunoaștem nici măcar planeta în totalitate. Sau propriile noastre corpuri, creierul 
uman ascunzând în continuare nenumărate taine. La fel și A.D.N.-ul. 

Informaţiile pe care le asimilăm sunt adesea eronate din diverse motive. De câteva decenii, 
pentru a-și vinde marfa, numeroase publicaţii inventează știri mai mult sau mai puţin 
senzaţionale. Popularitatea de care se bucură internetul a dus la apariția unui număr 
impresionant de site-uri care aplică aceeași tactică a inventării ştirilor. Nici cărţile nu sunt surse 
credibile ale cunoașterii; s-a demonstrat că mulţi „căutători ai adevărului”, precum Erich Von 
Daniken sau Zacharia Sitchin, au minţit intenţionat în volumele lor, traducând eronat texte vechi 
ori inventând mituri pentru a se potrivi cu ipotezele lor false. S-au scris articole despre aceste 
falsificări și chiar cărţi, care demonstrează cu succes inducerea intenţionată în eroare a 
cititorilor acestor best-seller-uri nemeritate. Presa, care urmărește doar scopurile politicienilor 
din spatele ei, adesea manipulează prin informaţiile pe care le transmite publicului. Politicienii îşi 
urmează doar propriile interese și nu se sfiesc să se folosească de mase atunci când este 
nevoie. Știm cu siguranţă câteva cazuri în care ne-au minţit, așa cum ar fi cel lui Adolf Hitler, 
despre care ni s-a spus că s-a sinucis în Berlin în 1945, însă după șapte decenii au fost date 
publicităţii dosarele F.B.I.-ului, care l-a căutat în Argentina mult timp după presupusa lui moarte. 
Ori cel al numărului morţilor de la Auschwitz, despre care multe zeci de ani ni s-a spus că s-a 

ridicat până la două milioane, deși în prezent a „dispărut un milion de victime din calcule. 
Celebru este și incidentul din 1947 de la Roswell, când prima declaraţie din partea armatei 
Statelor Unite recunoștea că s-a prăbușit acolo un O.Z.N., transformat într-un balon 
experimental de supraveghere în comunicatul din ziua următoare, care însă în dosarele 
declasificate ale F.B.I.-ului a redevenit un O.Z.N. în toată regula. Să nu mai vorbim despre 
posibilitatea ca aselenizarea din 1969 să fi fost trucată iar distrugerea World Trade Center din 
2001 regizată chiar de americani, după cum indică multe dovezi ieșite cu greu la lumină. lar 
acestea sunt câteva dintre cele mai inofensive minciuni ale politicienilor, care nu dau doi bani pe 
populațiile pe care le conduc. 

Religia, autodeclarată „singura deținătoare a Adevărului”, s-a dovedit a fi doar o metodă eficientă 
de manipulare în masă. Religiile sunt clădite pe invenții și plagiat și, chiar dacă toate conţin 
aceleași personaje și întâmplări, nu înseamnă că deţin vreo fărâmă de adevăr. Ci doar că 
provin dintr-o singură sursă despre care nu putem ști dacă se bazează pe fapte reale ori este 
doar o invenţie, la fel ca succesoarele ei. Ceea ce clerul ştie foarte bine, motiv pentru care nu 
respectă propriile legi și reguli, fiind binecunoscute cazurile de pedofilie de la Vatican, dorința 
acerbă de îmbogăţire a preoţilor sau crimele înfăptuite în timpul cruciadelor ori de către 
Inchiziţie. Religia, care nu reprezintă decât cea mai cruntă boală psihică a omenirii, făurește 
juguri invizibile în jurul gâturilor oamenilor, de care profită conducătorii lor. Din acest motiv, 
religia și politica au mers dintotdeauna mână în mână, spre ghinionul omului de rând. Se spune 
că religia a fost inventată pentru a-i opri pe săraci să se ridice împotriva bogațţilor, o afirmaţie cât 
se poate de adevărată. Nenumăraţi regi și împărați s-au declarat de-a lungul istoriei urmași ai 
zeilor ori reîncarnări ale anumitor divinităţi, motiv pentru care au avut parte de supunerea oarbă 
a popoarelor lor. Oamenii pot fi convinși cu ușurință să îndeplinească sarcinile cele mai 
neplăcute, cum ar fi sacrificarea propriilor vieți, atunci când cred că îndeplinesc dorinţa unui 
zeu. Este binecunoscut cazul japonezilor kamikaze, dispuși să-și dea viața pentru împăratul lor, 
despre care credeau că este un descendent al zeiței Amaterasu. Bineînţeles, teama de 
pedeapsa divinității joacă un rol important în manipularea maselor, fără de care nu ar putea fi 
ținute în frâu la fel de eficient. Bine mai spunea poetul Mihai Eminescu acum mai bine de 130 
de ani: „Religia - o frază de dânșii inventată / Ca cu a ei putere să vă aplece-n jug”... 

O mare parte din ceea ce cunoaștem despre lume se bazează doar pe ipoteze care nu pot fi 
verificate, nicidecum pe dovezi, ipoteze care ne sunt impuse ca adevăruri. Suntem „bombardați” 
din toate părțile cu minciuni menite să ne afunde cât mai mult în bezna neștiinței. Chiar dacă nu 
putem afla adevărul, cel puţin avem puterea de a recunoaște minciunile. Îndepărtându-le, putem 
spera nu doar că ne vom apropia de adevăr, ci și că vom renunţa la statutul de sclavi, 
eliberându-ne din jugul pe care ni-l impun manipulatorii. Ceea ce se poate realiza prin trecerea 
fiecărei informaţii importante prin filtrul gândirii critice. Credinţa oarbă este cea mai rapidă cale 
către înșelăciune și, implicit, către îndepărtarea de adevăr, oricare ar fi el. 

Dacă ajungem ca Sokrates să realizăm că în realitate nu știm nimic, înseamnă că nu putem fi 
siguri nici de existenţa zeilor. Din acest motiv, credinţa și ateismul, cele două extreme ale 
problemei, par a fi eronate. Cum nu putem ști cu siguranţă dacă există alte entităţi în afară de 
noi, nu putem trage o concluzie în această privință. În acest caz, agnosticismul (concepţia 
filosofică potrivit căreia adevărul afirmațiilor teologice privind existența zeilor este fie 
necunoscut, fie imposibil de aflat) poate fi cea mai bună alegere. De altfel, marii gânditori ai 
lumii, în special cei orientali, îndeamnă la căutarea căii de mijloc, pentru obținerea echilibrului 
mental și spiritual. Dacă nu putem fi siguri de existenţa ori de inexistenţa zeilor, indiferent de 
concepțiile care ne-au fost îndoctrinate, nu putem trasa o concluzie în această privinţă, pe care 

să o mai și privim ca pe un adevăr. În cel mai bun caz, doar ca pe o ipoteză. Dacă totuși ar 
exista aceste entităţi, un lucru este cert: nu ar trebui să le venerăm ca pe dumnezei, pentru a nu 
ne transforma în sclavii lor. Împăratul roman Marcus Aurelius Antoninus Augustus pare să fi 
înțeles această idee: „Trăiește o viață bună. Dacă există zei şi sunt drepți atunci nu o să le pese cât de 
devotat ai fost, ci te vor primi pe baza virtuților după care ai trăit. Dacă există zei și sunt nedrepți, atunci 
nu ar trebui să îți doreşti a-i venera. Dacă nu există zei, atunci tu nu vei mai fi, dar ai fi trăit o viaţă 
nobilă ce va continua să dăinuiască prin amintirea celor dragi". 

Nu știm cine suntem, de ce existăm, cum și de ce s-a format lumea, dacă avem vreo misiune, 
dacă există zei sau dacă ne influențează vieţile în vreun fel. Însă dacă am ști aceste răspunsuri, 
ne-ar ajuta în vreun fel? Ne-ar schimba vieţile adevărul despre lumea în care trăim? Căutăm 
cunoașterea, dar oare este chiar atât de importantă pe cât credem? În textul Asklepios din 
Corpus Hermeticum, Hermes Trismegistos susținea că „temelia cunoaşterii este bunătatea 
supremă” (16:2). Nu știm dacă suntem părţi dintr-o divinitate sau doar cantităţi infime de praf 
cosmic, însă putem vedea că suntem părţi din lumină. Lumină care iese la iveală adeseori, 
indiferent de multitudinea de părţi negative ale omenirii. Binele este cel care poate schimba nu 
neapărat lumea întreagă, dar măcar părți din ea. Nu adevărul ne va elibera, așa cum ni se 
spune, ci iubirea. Și, bineînţeles, toate sentimentele pozitive care izvorăsc din ea. Suntem părţi 
dintr-un întreg pe care nu îl vedem din cauza egoismului mult prea dezvoltat. Ne influențăm 
reciproc cu sau fără voia noastră și dacă ne-am dori o lume mai bună, această influenţă trebuie 
să fie bazată pe iubire. Cei care ne conduc alimentează sentimentele negative, respectând 
proverbul latin „Divide et impera” („Dezbină și cucerește”). Însă, dacă am învăţa să ignorăm 
diferențele dintre noi și să ne apropiem unii de ceilalţi, „închisoarea” în care trăim s-ar putea 
transforma într-un veritabil paradis terestru. E drept că nu putem ști dacă lumea este într-adevăr 
o închisoare în care sunt trimise spiritele pentru pedepsire sau reabilitare, însă vedem că 
faptele și gândurile ne influențează nu doar propriile vieţi, ci și pe ale celor din jur. Atât timp cât 
facem tot posibilul pentru a elimina sau ignora elementele negative care ne înconjoară, 
alegându-le pe cele pozitive, vom putea atinge țelul suprem al fiecăruia dintre noi: fericirea. Nu 
avem nevoie cu adevărat de recompense pe lumea cealaltă, de nenumărate reîncarnări sau de 
binecuvântările zeilor, ci doar să trăim așa cum se cuvine acum, în prezent. Împreună. 

Nu este deloc ușor să uiţi tot ce ai fost învăţat și să lupţi nu doar cu negativismul din jur, ci chiar 
cu tine însuţi. Însă lucrurile bune nu vin niciodată ușor. Și nici nu trebuie, pentru că fiecare 
obstacol depășit este o victorie care întărește caracterul și îl pregătește pentru celelalte 
înfruntări ale vieţii. Cel mai bun sfat pe care l-am primit în 

această privinţă vine din cartea Moise, le pharaon rebelle LN LE 
(„Moise, faraonul rebel”) de Bernard Simonay, unde marele li 
preot Bakhenkhonsu îl învăța pe tânărul Mose: „Observă lumea. = e 
Tubeşte-o şi respect-o, căci faci parte din ea. Stăpânește-ţi mânia şi ADNA 


impulsivitatea și învaţă să te cufunzi în tine însuţi, să meditezi, adică 
să cugeţi, să-ți deschizi spiritul, să laşi să-ţi vorbească intuiţia. Intuiţia 
este calea subtilă prin care zeii se exprimă în sufletul tău. Este o cale 
greu de urmat, căci niciun om învăţat, oricât de mare ar fi el, nu te va 
putea îndruma. Va trebui să găsești singur drumul pe care Maat 
(personificarea adevărului, ordinii și dreptăţii - n.a.) l-a trasat în 
tine. Nu lăsa niciodată trufia să te orbească. Învață să fii umil. Dar ai grijă să nu te subestimezi 
niciodată. Sarcina cea mai grea va fi să afli cine ești cu adevărat. Dacă știi să-ţi deschizi spiritul, 
conștiința te va duce spre noi etape, pași pe care va trebui să-i faci înainte de a merge și mai departe. Și 

nimeni nu ştie unde te vor duce acești paşi. Și mai învaţă să cunoşti oamenii. Ai răbdare să-i asculți, cu 
inima. Nu te împăuna niciodată cu faptul că inteligenţa ta îți va permite să vezi mai departe decât cei mai 
mulți dintre oameni. Va trebui să le mulțumeşti zeilor cu umilință, zicându-ţi că ceilalți nu au avut 
norocul tău. Datoria ta va fi să-i ajuţi, să-i protejezi, nu să-i judeci sau să-i domini . 

Am încercat prin această carte să nu ofer „adevăruri”, ci ipoteze. Nu răspunsuri, ci întrebări. 
Care să nască și mai multe întrebări. Pentru că toţi ne învaţă ce să gândim, însă nu și cum să 
gândim. lar o întrebare greșită nu poate aduce răspunsul corect. Nu știu dacă am reușit să 
descopăr secretele zeilor ori măcar o mică parte dintre ele. Însă nici nu am nevoie să știu asta. 
Știu doar că, în cei cinci ani în care am scris această carte, am învăţat că nu contează atât de 
mult secretele zeilor, cât cele ale oamenilor. Pentru a cunoaște lumea trebuie să ne cunoaștem 
pe noi înșine, fiecare om reprezentând o mică lume cu o poveste unică. Să respectăm tot ce 
este viu și să realizăm că suntem doar o parte din natură, nicidecum stăpânii ei. Să învăţăm să 
ne acceptăm semenii nu doar datorită calităţilor, ci în ciuda defectelor. Să eliminăm barierele de 
orice natură dintre noi pentru a deveni cu adevărat un întreg. Să ne ajutăm reciproc și, mai ales, 
să începem să ne iubim. Pentru că cel mai mare secret al zeilor a fost, este și întotdeauna va fi 

sursele, prin urmare bibliografia acestei cărţi nu poate fi completă. Cu scuzele de rigoare faţă de 
cei pe care i-am uitat fără intenţie, mai jos se poate găsi o listă sumară a unora dintre lucrările 
care au ajutat la realizarea acestei cărți: 


- Dicţionar de Mitologie a Orientului Apropiat Antic („A Dictionary of Ancient Near Eastern 
Mythology”) - Gwendolyn Leick 

- Sumerian Lexicon - John Halloran 

- Tăblițele de argilă. Scrieri din Orientul antic 

- Oracolele caldeene („Echoes from the Gnosis Vol. VIII - The Chaldean Oracles”) - George 
Robert Stowe Mead 

- Divinităţi, simboluri și mistere orientale - Florentin Popescu 

- Babilon, orașul blestemat - Florentin Popescu 

- Secretul hitiţilor. Descoperirea unui imperiu antic („Enge Schlucht und Schwarzer Berg: 
Entdeckung des Hethiter-Reiches”) - C.W. Ceram 

- Coranul („Al-Qur'an”) 

- Biblia 

- Lexiconul erorilor biblice („Lexicon der biblischen irrtuimer”) - Walter-Jârg Langbein 

- Miracolele biblice. Încercări de interpretare parapsihologică („Die biblischen Wunder. 
Deutungsversuche der Parapsychologie”) - Milan Ryzl 

- Manuscrisele de la Marea Moartă 

- Cartea lui Enoh 

- Cartea secretelor lui Enoh 

- Zoharul („Kabbala Denudata”) - Shimon bar Yochai 

- Apocalipse apocrife ale Noului Testament 

- Evanghelii gnostice 

- Pistis Sophia 

- Corpus Hermeticum - Hermes Trismegistos 

- Moise și religia monoteistă. Trei eseuri („Der Mann Moses und die monotheistische Religion: 
drei Abhandlungen”) - Sigmund Freud 

- Moise, faraonul rebel („Moise, le pharaon rebelle”) - Bernard Simonay 

- Moise, Faraonul Egiptului („Moses Pharaoh of Egypt”) - Ahmed Osman 

- Străinul din Valea Regilor. O mumie egipteană misterioasă („Stranger in the Valley of Kings. 
The Identification of Yuya as the Patriarch Joseph”) - Ahmed Osman 

- Din Egipt („Out of Egypt”) - Ahmed Osman 

- Istoria Egiptului antic („Histoire de l’ Egypte Ancienne”) - Arthur Edward Pearse Brome Weigall 
- Dicţionarul zeilor și zeițelor Egiptului antic („A Dictionary of Egyptian Gods and Goddesses”) - 
George Hart 

- Despre Isis și Osiris („De Iside et Osiride”) - Lucius Mestrius Plutarchus 

- Osiris, judecătorul lumii de apoi („Reflections of Osiris. Lives from Ancient Egypt”) - John Ray 


> aa | 


- Povestiri din ţara faraonilor - Constantin lonescu-Boeru 

- Codul piramidelor. Științele secrete despre cosmos și nemurire la vechii egipteni („Der 
Pyramiden-Code. Altagyptisches Geheimwissen von Kosmos und Unsterblichkeit”) - Horst 
Bergmann & Frank Rothe 

- Marile piramide („Les grandes pyramides, chronique d'un mythe”) - Jean-Pierre Corteggiani 

- Mitologia egipteană („La mythologie égyptienne”) - Claude Heft 

- Mitologia chineză („La mythologie chinoise”) - Claude Heft 

- Mituri și legende japoneze - Angela Hondru 

- Bhagavad Gita - Vyasa 

- Kali - Nivedita 

- Mitologia indiană („La mythologie indienne”) - Jean Charles Blanc 

- Cartea tibetană a morţilor („Bardo Thodol”) - Padma Sambhava 

- Mitologia tibetană („La mythologie tibétaine”) - Anne Tardy 

- Mit și religie în Grecia antică („Mythe et religion en Grèce ancienne”) - Jean-Pierre Vernant 

- Legendele Olimpului - Alexandru Mitru 

- Dialoguri - Platon 

- Iliada („llias”) - Homeros 

- Odiseea („Odysseia”) - Homeros 

- Imnuri. Războiul șoarecilor cu broaștele - Homeros 

- Eneida („Aeneis”) - Publius Vergilius Maro 

- Mitologia nordică - Elena Maria Morogan 

- Mitologia celtică („La mythologie celte”) - Michele Mira Pons 

- Din mitologia tracilor - Gheorghe Mușu 

- Religia geto-dacilor: zei, credințe, practici religioase - lon losif Rusu 

- Scrieri vechi pierdute atingătoare de Dacia - Alexandru Papadopol-Calimah 

- Dacia preistorică - Nicolae Densușianu 

- Dacia secretă - Adrian Bucurescu 

- Basme - Petre Ispirescu 

- Poezii - Mihai Eminescu 

- Cum se nasc, trăiesc și mor zeii şi zeițele - Yemelyan Mikhailovich Yaroslavsky 

- Astralii în Orientul antic („Gods and Spacemen in the Ancient East”) - Walter Raymond Drake 
- A douăsprezecea planetă („The 12th Planet”) - Zecharia Sitchin 

- Războiul zeilor cu oamenii („The War of Gods and Men”) - Zecharia Sitchin 

- Întoarcerea la Geneză („Genesis Revisited”) - Zecharia Sitchin 

- Regatele pierdute („The Lost Realms”) - Zecharia Sitchin 

- Codul cosmic („The Cosmic Code”) - Zecharia Sitchin 

- Trepte spre cer („The Stairway to Heaven”) - Zecharia Sitchin 

- Sfârșitul zilelor. Armaghedon și profetiile întoarcerii („The End of Days: Armageddon and 
Prophecies of the Return”) - Zecharia Sitchin 

- Amintiri despre viitor („Erinnerungen an die zukunet”) - Erich Von Däniken 

- Ipoteza extraterestră. Dovezile mele („Beweise”) - Erich Von Däniken 

- Odiseea zeilor: istoria contactelor extraterestre în Grecia Antică („Odyssey of the Gods. The 
History of Extraterrestrial Contact in Ancient Greece”) - Erich Von Dâniken 

- Amprentele zeilor („The Fingerprints of the Gods”) - Graham Hancock 

- Prima civilizaţie („Civilization One”) - Christopher Knight & Alan Butler 

- Conspirația Stargate („The Stargate Conspiracy”) - Lynn Picknet & Clive Prince 


> | | 


- Contacte supraterestre. Iluzia cosmică („Contacts supra-terrestres. L'illusion cosmique”) - Jean 
Sider 

- Civilizatiile extraterestre și a III-a conflagrație mondială - Cristian Negureanu 
- Marile enigme - Eugen Delcea 

- Secretele Terrei: Istoria începe în Carpaţi - Eugen Delcea 

- Dosarele imposibilului - Rodica Bretin 

- Tunelul timpului - Rodica Bretin 

- Extratereștri în Preistorie - Dan Apostol 

- Supraviețuitorii cuaternarului - Dan Apostol 

- Deocamdată... enigme - Dan Apostol 

- OZN-uri de pe celălalt tărâm - Dan D. Farcaş 

- OZN, obsesia generalilor - Dan D. Farcaș 

- Răpiţi de extratereștri - Dan D. Farcaș 


